
AJ^tô  A  genym  allu  cyflwyno  i'n  ..dárllenwyr  yr  Ail  Gyfrol  o'r  Tadaii  Metliodistaidd. 
dÊMí  Credwn  nad  ydyw  yn  "bl  meẁ'î;  i|n  modd  i'r  un  flaenorol  o  ran  cywirder  hanes- 
yddol,  llawnder  desgrifiad,  nae  ychwaith  o  ran  dyddordeb  y  darluniau  a  geir 
ynddi  o'r  Tadau,  ac  o'r  lleoedd  a  enwogwyd  trwy  eu  cysylltiad  â  hwy.  Nis  gall  ei 
chynwys  fod  lawn  mor  newydd,  gan  ein  bod  yn  dyfod  i  lawr  at  gyfnod  mwy  diweddar  ; 
ond  yr  ydym  wedi  casglu  yn  nghyd  yn  ofalus  yr  hoU  friwsion  oedd  o  fewn  eincyrhaedd> 
a  gwel  y  cyfarwydd  fod  ynddi  lawer  o  fater  na  bu  o'r  blaen  mewn  argraff".  Nid  ydym 
wedi  agos  gwblhau  ein  cynllun,  ac  yr  ydym  yn  ceisio  gobeithio,  os  yr  Arglwydd  a'i 
myn,  y  galluogir  ni  rywbryd  i  ddwyn  allan  gyfrol  arall.  Ond  am  y  presenol,  hyd  nes  y 
cawn  ychwaneg  o  gefnogaeth,  rhaid  i  ni  orphwys  ar  ein  rhwyfau.  Yr  ydym  yn  hyderu 
nad  â  ein  Uafur  yn  ofer,  ond  y  bydd  darllen  am  y  Tadau,  ac  am  y  gwaith  mawr  a 
wnaeth  yr  Arglwydd  trwyddynt,  yn  enyn  awydd  cyffredinol  am  gyfranogi  o'u  hyspryd. 

JOHN  MORGAN   JONES,  Caerdydd. 

WILLIAM   MORGAN,  Pant. 
Mcdi  22,  1897. 

XXI. — Cychwyniad  Methodistiaeth  yn  Ngwahanol  Ranau  Gwynedd...  I 
Taith  gyntaf  Howell  Harris  i  Sir  Drefaldwyn— Llythyr  pigog  oíîeiriad 
Llandinam — Trefaldwyn  yn  cael  yr  un  breintiau  a'r  Deheudir — Erlid  yn  y  sir 
— Rhwystro  John  Elias  i  bregcthu  yn  Llanidloes— Y  seiat  Fethodistaidd 
gyntaf  yn  Meirionydd — Lowri  Williams  yn  ymsefydlu  yn  Mhandy-y-ddwyryd, 
ac  yn  dwyn  yr  efengyl  i'r  wlad— Tystiolaetli  Lowri  WilHams,  Benar  Isaf,  am 
yr  amseroedd— Erlid  enbyd  yn  Nolgellau— Y  Methodistiaid  yn  enill  yn 
Sessiwn  y  Bala— Dechreuad  Methodistiaeth  yn  Lleyn— David  Jenkins  yn 
Lleyn— Seiat  Brynengan— Erlid  y  IMethodistiaid  yn  Lleyn — Pressio  Morgan 
Griffith— Cychwyniad  Methodistiaeth  yn  Arfon— WiUiam  Harry  yn  Llanberis 
— Yr  achos  yn  cychwyn  yn  Siroedd  Dinbych  a  Fflint— Pregethu  yn  Adwy'r 
Clawdd — Syr  W.  W.  Wynne  yn  erlid — Methiant  yr  erlidwyr  yn  Nhrefriw— 
Capel  Tanyfron— Edward  Parry — Beddargrafî  Hugh  Hughes,  Coed-y-brain— 
Methodistiaeth  yn  gafaelu  yn  araf  yn  Mòn— Richard  WiUiam  Dafydd  yn 
cael  ei  amddiffyn  gan  ddau  foneddwr — Richard  Thomas,  cynghorwr  Methodist- 
aidd  cyntaf  Môn. — Erlid  yn  Món,  a'r  amaethwyr  yn  cael  eu  troi  o'u  tyddynod 
oblegyd  eu  crefydd— Eto  yr  achos  yn  llwyddo. 

XXII.— John  Evans,  y  Bala        ...         ...         ...         ...         ...         ...         ...       20 

Ei  rieni  yn  ddynion  dychlynaidd,  ond  heb  fod  yn  grefyddol — John  Evans  yn 
dysgu  darllen  yn  ieuanc,  ac  yn  cael  blas  ar  ranau  hanesiol  y  Beibl — Yn  troi 
allan  yn  llanc  gwyllt — Yn  ammharod  i  gymeryd  ei  Iw — Yn  symud  i'r  Bala — 
Yn  ymuno  a'r  Methodistiaid— Yn  myned  i  Gymdeithasfa  Trecastell,  a  bugail 
yn  ei  gyfarwyddo  — Yn  dechreu  pregethu— Yn  bregethwr  syml  a  sylweddol— 
Yn  mynychu  Cymdeithasfaoedd  Dê  a  Gogledd— Humphrey  Edward— William 
Evans,  Pedwarian — Evan  Moses— Sion  Moses — Adwaen  ein  gilydd  yn  y 
nefoedd — Nifer  o  fîraeth  ddywediadau  John  Evans — Ei  graffder  yn  y  seiat — 
Cael  oes  hir — Yn  cymeryd  rhan  yn  yr  ordeiniad  cyntaf — Ei  afiechyd  olaf  a'i 
farwolaeth. 

XXIII. — ROCERT    ROBERTS,    ClYNOG  ...  ...  ...  ...  34 

Rhieni  Robert  Roberts— Yn  tyfu  yn  fachgen  gwyllt — Yn  cael  ei  argyhoeddi 
dan  Jones,  Llangan — Dyfnder  ei  ofid — Yn  cyfranogi  yn  helaeth  o'r  adfywiad — 
Ei  afiechyd — Yn  dechreu  pregethu— Yn  dyfod  yn  boblogaidd  ar  unwaith— 
Nerthoedd  yn  cydfyned  a'i  weinidogaeth — Desgrifiad  Dewi  Wyn  o  Eifion  o 
hono— Desgrifiad  Eben  Fardd — Desgrifiad  Dr.  Thomas — Difyniadau  o'i 
bregethau— Ei  farwolaeth. 

XXIV. — RoBERT  Jones,  Rhoslan,  a  Robert  Dafydd,  Brynengan  ...       56 

Maboed  Robert  Jones— Yn  ddarllenwr  mawr,  ond  yn  ddigrefydd — Ei 
droedigaeth — Ei  awyddfryd  am  lesoli  ei  gydwladwyr— Cerdded  ar  ei  draed  i 
ymweled  a  Madam  Bevan — Hithau  yn  ei  benodi  yn  ysgolfeistr — Cadw  ysgol 
yn  Nghapel  Curig — Dechreu  pregethu— Cadw  ysgol  yn  Rhuddlan — Ffair 
Rhuddlan— Erlid  Robert  Jones — Ceisio  pregethu  yn  Dyserth — Symud  i 
Frynsiencyn,  yn  Môn — Cael  ei  yru  oddiyno  gan  yr  offeiriad — Cadw  ysgol 
mewn  amryw  leoedd  yn  Eifionydd— Ei  fedr  i  drin  plant — Ymsefydlu  yn 
Rhoslan — Cael  ei  yru  ymaith  oblegyd  derbyn  pregethu  i'w  dy— Symud  i 
Ty-bwlcyn — Efe  y  cyntaf  i  bregethu  yn  Meddgelert,  Abergynolwyn,  a  Dyfîryn 
Ardudwy — Gwaredigaethau  hynod — Ei  lafur  mawr  gyda'r  efengyl — Ei  lafur 
llenyddol— Ei  lythyr  at  y  Cyfarfod  Misol — Ei  farwolaeth  a'i  angladd — Robert 
Dafydd  yn  cael  ei  oni  ger  Beddgelert  -Yn  tyfu  yn  anwybodus  ac  yn  ddigrefydd 
— Ei  argyhoeddiad — Ei  ymdrech  i  glywed  pregethu — Yn  symud  i  Frynengan, 
ac  yn  dechreu  pregethu — Ei  nodwedd  f  ì1  pregethwr — Rhai  odfaeon  hynod  a 
gafodd — Ei  gymhwysder  arbenig  at  gadw  seiat — Yn  ddysgyblwr  llym,  eto  yn 
dyner  a  doeth — Ei  awyddfryd  am  weled  diwygiad  arall  cyn  marw — Yr 
Arglwydd  yn  gwrando  ei  weddi — Diwygiad  1831— Ei  ddywediadau— Yn  marw 
yn  dawel  yn  ei  gadair. 

XXV. — John  Roberts,  Llangwm  ...  ...  ...  ...  ...  ...       76 

Robert  Thomas,  tad  John  a  Robert  Roberts,  yn  ddyn  meddw,  ac  yn 
ymladdwr — Ei  droedigaeth,  a'i  ymuniad  a'r  Methodistiaid — John  Robcrts  yn 
Uanc  nodedig  o  gyflym — Ei  fawr  awydd  am  addysg — Pregeth  Dafydd  Morris, 
Twrgwyn,  yn  y  Buarthau — John  Roberts  yn  uno  a'r  seiat,  ac  yn  cadw  ysgol — 

Mathias,  y  Morafiad— John  Roberts  yn  dechreu  pregethu — Ei  nodwedd  fel 
pregethwr— John  Roberts  ac  Evan  Richardson  yn  pregethu  yn  Nghaernarfon 
— John  Roberts  yn  ysgrifenydd  Cymdeithasfa  Gwynedd,  a  Chyfarfod  Misol 
Arfon— Casgliad  y  ddimai— Rheolau  y  casgliad  yn  Sir  Gaernarfon— Marwol- 
aeth  Phoebe  Roberts— John  Roberts  yn  symud  i  Langwm — Yn  cael  ei  ordeinio 
yn  1811 — Yn  cymeryd  rhan  yn  fîurfiad  y  Cyffes  Pfydd— Yn  marw. 

XXVI. — Thomas  Foulkes,  Machynlleth  ;  Dafydd  Cadwaladr  ;  ac  eraill  90 
Argyhoeddiad  Thomas  Foulkes  wrth  wrando  John  Wesley — Yn  dychwelyd 
i'r  Bala,  ac  yn  ymuno  a'r  Methodistiaid— Ei  betrusder  gyda  golwg  ar  athraw- 
iaeth  parhad  mewn  gras— Yn  cael  tawelwch  trwy  Mr.  Charles— Mr.  Poulkes 
yn  dechreu  pregethu— Ei  lafur  gyda'r  efengyl  yn  Sir  Feirionydd — Yn  cael  ei 
daflu  i'r  afon  yn  Maentwrog— Yn  pregethu  yn  gyntaf  yn  Llanarmon-Dyfîryn- 
Ceiriog— Ei  briodas  a  merch  Simon  Lloyd,  Ysw. — Yn  symud  i  Pachynlleth — 
Methodistiaeth  yn  Machynlleth  yn  adfywio  mewn  canlyniad— HaeHoni 
diderfyn  Mr.  a  Älrs.  Poulkes— Ei  farwolaeth— Gencdigaeth  a  maboed  Dafydd 
Cadwaladr  -Ofn  y  farn— Yn  ymroddi  i  ddarllen— Clywed  pregetliwr  Methodist- 
aidd  am  y  tro  cyntaf— Dafydd  Cadwaladr  yn  symud  i  fyw  i  gymydogaeth  y 
Bala— Mewn  petrusder  rhwng  Crist  a  Mahomet— Y  cyfamod~Ei  weddîau 
rhyfedd— Cynyg  pregethu  yn  Ngherig-y-druidion,  ond  yn  methu  — Cychwyn 
drachefn  yn  mhen  dwy  flynedd — Nodwedd  ei  weinidogaeth — Ei  hynodrwydd 
fel  cerddor  ac  fel  cofìadur— Ei  brofedigaethau  gyda'r  efengyl  — Ei  fîyddiondeb 
i'w  gyhoeddiadau— Diwedd  ei  oes— John  Jones,  Bodynolwyn— Evan  Evans, 
Waenfawr  — John  Griffith  Ellis,  Lleyn. 

XXVII. WlLLL\M    ThOMAS,    Y    PiL  ;    A    SlENCYN    ThOMAS,    PeNHYDD 112 

William  Thomas  yn  cael  ei  argyhoeddi  trwy  Howell  Harris — Ei  briodas— 
Yr  yspryd  yn  y  ty— William  Thomas  yn  symud  i'r  Pil— Ei  haelioni  diderfyn— 
Yn  dechreu  cynghori-  Ei  ddefnyddioldeb  yn  y  seiadau— Ei  ryddfrydigrwydd — 
Ei  farwolaeth— Genedigaeth  a  maboed  Siencyn  Thomas,  Penhydd— lefan, 
Tyclai  — Siencyn  yn  cael  ei  argyhoeddi — Ei  ddwyn  i  ryddid  yr  efengyl  trwy 
Dafydd  Morris,  a  Wiiliam  Davies,  Castellnedd— Tori  clun  yr  ych  -Siencyn  yn 
dyfod  yn  enwog  fel  gweddîwr— Desgrifiad  o'i  berson— Yn  dechreu  cynghori-- 
Amryw  o'i  sylwadau — Y  dyn  a  awyddai  am  gael  ei  fedyddio— Y  ddwy  wi'aig 
ymrysongar— Yr  anghydfod  yn  seiat  Caerphili— Y  ddynes  yn  Llanarthney — 
Ymdrechion  Siencyn  a'r  diafol— Y  Gwylmabsant— Ygronfa  ddwfr— Yrnddiddan 
a  blaenoriaid — Helynt  y  llanc  oedd  ar  gael  ei  ddanfon  ol  wlad — Y  diacon  a'r 
gwair  Ilwyd— Y  ty  a'r  to  tyllog— Siencyn  yn  pregethu  yn  y  Creunant— Thomas 
Price  yn  pregethu  yn  y  Cyfarfod  Misol— Helynty  menyg  a'r  bilwg— Gelyniaeth 
Siencyn  Thomas  at  falchder — Ei  farwolaeth. 

XXVIII. — Christopher  Basset,  Thomas  Gray,  ac  Edward  Coslet  ...     129 

Christopher  Basset  yn  hanu  o  deulu  pendefigaidd— Yn  cael  addysg  dda— 
Y^n  dewis  y  weinidogaeth,  ac  yn  graddio  yn  Rhydychain— Yn  cael  ei  benodi 
yn  guwrad  i  Mr.  Romaine— Yn  cael  cuwradiaeth  St.  Ffagan— Y  mae  yn  bwrw 
ei  goelbren  gyda'r  Methodistiaid  -Ei  Pethodistiaeth  yn  rhwystr  iddo  i  gael 
bywioliaeth  Eglwysig — Ei  iecliyd  yn  gwaelu — Yn  symud  i  Borthceri— Cael 
anwyd  wrth  bregethu  yn  Crai — Yn  marw  yn  nhy  ei  chwaer  yn  Mryste — 
Troedigaeth  Thomas  Gray — Y  mae  yn  dechreu  pregethu— Gwrando  ar  Daniel 
Bowland  yn  agos  i'r  Penni — Y  mae  Mr.  Gray  yn  cael  ei  benodi  yn  olynydd  Mr. 
Pugh— Yn  cael  ei  droi  allan  o  Neuaddlwyd,  oblegyd  ei  wresawgrwydd— 
Adeiladu  capel  Pfosyffin— Thomas  Davies,  Ty'nyporth— Eglwys  Llwynpiod— 
Pregethu  yn  Llwynrhys — Mr.  Gray  yn  ymwasgu  at  y  Methodistiaid,  ac  yn 
treulio  ei  fywyd  yn  eu  mysg— Ei  ddull  o  bregethu— Ei  bregeth  yn  Nghymdeith- 
asfa  Abergwaun— Yn  marw— Edward  Coslet  yn  tyfu  yn  ddigreíydd— Yn 
cael  ei  argyhoeddi  trwy  William  Edward,  Groeswen— Mewn  canlyniad  i 
bregethwr  yn  tori  ei  gyhoeddiad,  y  mae  yn  dechreu  cynghori  —  Symud  i 
Gasbach,  ac  ymuno  a'r  Methodistiaid— Y  seiat  yn  nhy  Edward  Coslet— Gorfod 
symud  i  Laneurwg— Coslet  yn  gerddwr  mawr— Gwneyd  pregethau  rhwng  y 
tnn  a'r  eingion— Yn  cael  odfa  nerthol  yn  Nghymdeithasfa  Caernarfon  — Ei 
frwydrau  a'r  diafol— Ei  fîraethineb  -Yn  marw  yn  y  flwyddyn  1828. 

XXIX.— JOHN    WlLLIAMS,   PaNTYCELYN  ;    JOHN    EvANS,  ClLYCWM  ;     A    MoRGAN 

Rhys  145 

John  Williams  yn  ddysgwr  rhagorol— Yn  cyfarch  Esgob  Tyddewi  ar  yr  heol 
— Yn  cael  eu  urddo  yn  guwrad  Llanfynydd— Ficer  Llanfynydd  a  Jones, 
Llangan— John  Williams  yn  symud  i "  Langrallo— Yn  cael  ei  benodi  i 
berigloriaeth  LIanfair-muaIIt--Ei  droedigaeth— Y  mae  yn  yniwasgu  at  y 
Methoclistiaid— Yn  ymadael  a'r  Eglwys,  ac  yn  cael  ei  benodi  yn  athraw 
Athrofa  yr  larlles  Huntington~Ei  lafur  dirfawr— Yn  symud  i  Bantycelyn 
at   ei   fam— Yn  ymweled   a   Gogledd    Cymru  ddwywaith— Ei  hynodion— Ei 

haelioni — Ei  nodweddion  fel  pregethwr— Yn  cymeryd  rhan  yn  yr  ordeiniad 
cyntaf— Ei  hoffder  o'r  IMethodistiaid — Ei  farwolaeth  a'i  gladdedigaeth — 
Ychydig  o  hanes  John  Evans,  Cilycwm,  ar  gael— Melusder  arbenig  ei  ddawn 
— Efe  yn  un  o'r  cyntaf  i  bregethu  yn  y  Wyddgrug — John  Evans  a  Dafydd 
Morris — Tywyllwch  yn  gorchuddio  boreu  oes  Morgan  Rhys — Dim  crybwylliad 
am  dano  yn  nghofnodau  seiat  Cilycwm— Yn  byw  yn  Llanfynydd— Yn  emynydd 
nodedig,  a'r  agosaf  at  Williams — Ei  gyfansoddiadau — Khai  o'i  emynau 
annghyhoeddedig. 

XXX.— Thomas  Charles,  B.A.,  Bala 163 

Rhieni  Thomas  Charles— Helyntion  ei  ieuenctyd — Mater  ei  enaid  yn  dyfod 
i  wasgu  arno  yn  foreu— Rhys  flugh— Thomas  Charles  yn  myned  i  Athrofa 
Caerfyrddin— Yn  gwrando  Daniel  Rowland  yn  Capel  Newydd,  ac  yn  cael  ei 
ddwyn  i  oleuni  yr  efengyl — Yn  myned  i  Rydychain— Rhagluniaeth  yn 
cyfryngu  ar  ei  ran — Ei  ymweliad  cyntaf  a'r  Bala — Ei  urddiad  i  fod  yn  guwrad 
yn  JMgwiad  yr  Haf — Difyniadau  o'i  ddydd-lyfr — Ei  newynu  allan  o  Queen 
Camel — Y  mae  yn  symud  i  guwradiaeth  Milbourn  Port — Ei  briodas  a  Miss 
Sarah  Jones— Yn  ymsefydlu  yn  y  Bala — Yn  cael  ei  droi  allan  o  ddwy  eglwys 
— Ei  yru  o  Lanymawddwy — Apelio  yn  ofer  at  Esgob  St.  Asaph — Ei  bryder — 
Y  mae  yn  ymuno  a'r  Methodistiaid— Na  edifarhaodd  byth — Yn  gweled  yn  hyn 
arweiniad  amlwg  Rhagluniaeth. 

XXXI. — Thomas  Charles,  B.A.,  Bala — (parhad)        182 

Llafur  Mr.  Charles  wedi  ymuno  a'r  Methodistiaid— -Ei  ymdrech  i  gael  capel 
yn  Nolgellau — Thomas  Pugh,  Brynbella — Sul  cymundeb  yn  y  Bala— Yr 
eglwysi  yn  dewis  blaenoriaid  am  y  tro  cyntaf — Mr.  Charles  yn  cael  ei  erlid  yn 
Nghorwen— Esgob  Llanelwy  yn  bygwth  cyfraith  arno  — Y  mae  yn  dyfod  yn 
arweinydd  yn  Ngwynedd — Desgritiad  y  Parch.  Roger  Edwards  o  hono  fel 
pregethwr— Sefydlu  yr  ysgolion  cylchynol  Cymreig— Yn  dilyn  yn  ol  traed 
Gritfitti  Jones— Lewis  Williams,  Llanfachreth— Sefydlu  yr  Ysgol  Sabbothol — 
Mr.  Charles  yn  dad  y  symudiad — Gwrthwynebiad  yr  hen  bobl  dda — Eu  rliag- 
farn  yn  ciiio  yn  raddol— Y  Cymanfaoedd  Ysgolion — Eu  dylanwad  ar  y  wlad. 

XXXII.— Thomas  Charles,  B.A.,  BA-L\—(parhadj         201 

Newyn  am  Feiblau  yn  Ngliymru  — Y  Gymdeithas  er  Taenu  Gwybodaeth 
Gristionogol  yn  gwrthod  argrafEu  ychwaneg  o  Feiblau  Cymraeg — Ystori  Mary 
Jones — Y  ferch  fechan  yn  y  Bala — Mr.  Charles  yn  penderfynu  cael  Cymdeithas 
i  ddiwallu  Cymru  a  Beiblau-  Gosody  matergerbron  Cymdeithas  y  Traethodau 
Crefyddol— Sefydliad  Cymdeithas  y  Beiblau— Mr.  CharJes  yn  dad  y  Gymdeithas 
— Ei  lafur  dibaid  Ei  afiechyd  peryglus — Gweddi  am  arbed  ei  oes  bymtheg 
mìynedd— Ei  lafur  llenyddol— "  Y  Drysorfa  Ysprydol  "— "  Y  Geiriadur 
Y'sgrythyrol "— Taith  Mr.  Charles  i'r  Iwerddon— Dadl  yr  ordeiniad— A 
edifarhaodd  Mr.  Charles  ?— Helynt  Peter  WiUiams— Diwedd  oes  Mr.  Charles 
— Ei  farwolaeth. 

XXXIII. — O  Gymdeithasfa  Gyntaf  Watford  hyd  y  Neillduad     233 

Methodistiaeth  yn  gwreiddio  yn  Ngwynedd  — Adeiladu  Capelau — Cymdeith- 
asfa  y  Gogledd  agos  a  dyfod  i  brofedigaeth— Teuluoedd  cyfrifol  yn  ymuno  a'r 
Cyfundeb,  yn  arbenig  yn  y  De — Dylanwad  yr  offeiriaid  Methodistaidd  yn 
gwanychu— Erlid  y  Methcdistiaid  dan  Ddeddf  y  Tai  Cyrddau  — Mr.  Corbett  yn 
anrhreithio  y  wlad  0  gwmpas  Towyn,  Aberdyfi,  a  Chorris— Lewis  Morris  yn 
ffoi  i  Lwyngwair — Y  pregethwyr  yn  gorfod  cymeryd  trwyddedau  fel  YmneiUdu- 
wyr — Cyfodiad  Wesleyaeth  yn  y  Dywysogaeth — Y  dadleuon  dilynol. 

XXXIV. — Y  Neillduad  Cyntaf  a'i  Ganlyniadau  ...         ...     255 

Anniddigrwydd  yn  dechreu  yn  foreu  yn  mysg  y  Methodistiaid  oblegyd 
cymuno  yn  yr  Eglwys — Cais  am  ordeinio  lleygwyr  yn  dyfod  i'r  Gymdeithasfa 
— Gwrthwynebiad  cryf  Howell  Harris — Ordeinio  gweinidogion  ar  Eglwysi  y 
Groeswen,  New  Inn,  Mynyddislwyn,  ac  Aberthyn — Cyfranu  mewn  Ueoedd 
annghysegredig — Yr  ail  do  o  offeiriaid  yn  mysg  y  Methodistiaid  yn  gulach  na'r 
rhai  cyntaf — Cymuno  yn  yr  Eglwys  yn  dyfod  yn  ammhosiblrwydd — Rhaid 
neiUduo  gweinidogion  neu  i'r  Cyfundeb  ddarfod — Y  cwestiwn  yn  declireu  cael 
ei  ddadleu  yn  mhen  isaf  Sir  Aberteifi— Evan  Davies,  Pensarn,  yn  dwyn  y 
mater  gerbron  y  Gymdeithasfa  — Cyffro  Mr.  Jones,  Llangan — Yr  offeiriaid  yn 
gwrthwynebu  yn  gryf — Ebenezer  Morris  yn  gadarn  o  blaid— Agwedd  Mr. 
Charles,  o'r  Bala — Mr.  Thomas  Jones,  Dinbych,  ar  gais  yr  eglwys  yn  bedj'ddio 
baban — Argyhoeddi  Mr.  Charles— Marwolaeth  Mr.  Jones,  Llangan— Cymdeith- 
asfaoedd  y  De  a'r  Gogledd  yn  penderfynu  o  blaid  ordeinio — Y  Neillduad  cyntaf 
yn  y  Bala,  ac  yn  Llandilo  Fawr — Amryw  o'r  offeiriaid  yn  gadael  y  Methodist- 
iaid — Capelau  yn  cael  eu  colli  mewn  canlyniad — Erlid  y  Methodistiaid— Y 
"  Welsh  Looliing-glass." 

Rhieni  y  Parcli.  John  Williams,  Lledrod,  yn  ddyeithr  i  grefydd — Ei  dad  yn 
marw  pan  yn  ieuanc,  ac  yntau  yn  cael  ei  ddwyn  i  fynu  gan  ei  fodryb — Y  mae 
yn  llanc  gwyllt,  ond  yn  ddysgwr  gwych — Yn  cael  ei  ordeinio  i  guwradiaeth 
Lledrod  a  Llanwnws — Profì  nad  oedd  yn  Fethodist— Ofergoeledd  yr  ardal — 
Mr.  Wilhams  yn  cael  ei  argyhoeddi  trwy  Williams,  Llanfair — Yn  pregethu 
gyda  nerth — Ei  Fethodistiaeth  yn  peri  iddo  orfod  ymadael  a'r  Eglwys 
Sefydledig— Yn  bwrw  ei  goelbren  yn  mhlith  y  Methodistiaid — Yn  cael  odfaeon 
nerthol — Ei  íîraeth  ddywediadau  mewn  cyfarfodydd  eglwysig— Yn  troi  yn  gryf 
o  blaid  y  Neillduad — Ei  nodwedd  fel  pregethwr — Ei  farwolaeth — Geni  y 
Parch.  Howell  Howells,  Trehill,  yn  ardal  Ystradgynlais — Y  mae  yn  cael 
troedigaeth  yn  ieuanc — Ei  hynodrwydd  fel  gweddiwr— Yn  dechreu  pregethu 
pan  ar  daith  yn  y  Gogledd  gyda  Mr.  John  Evans,  Cilycwm — Ya  myned  i'r 
ofîeiriadaeth — Yn  guwrad  yn  Glyncorwg,  a  chwedi  hyny  yn  St.  Nicholas — 
Crefydd  yn  uchel  yn  Mro  Morganwg  ar  y  pryd — Llangan  yn  Jerusalem  y  wlad 
— Gwrthwynebiad  Mr.  Thomas,  Tresimwn,  iddo  gael  ei  ferch  yn  wraig — Yn 
dyfod  yn  y  blaen  yn  y  byd — Gorfod  ymadael  a  St.  Nicholas — Cael  ei  droi  allan 
o  guwradiaeth  Llanddiddan  Fach — Ei  ymlyniad  wrth  y  Methodistiaid — 
Llythyrau — Ei  nodwedd  fel  pregethwr — Marwolaeth  y  Parch.  Howell  Howells. 

William  Howells  yn  Fethodist — Teulu  Llwynhelyg — WiUiam  yn  gwrthod 
myned  yn  gyfreithiwr — Yn  parotoi  i'r  oíîeiriadaeth,  ac  yn  myned  i  Rydychain 
— Cael  siomedigaeth  tra  yno,  a'i  iechyd  yn  gwanychu  mewn  canlyniad — Ei 
ordeiniad — Dadl  rhyngddo  a'r  Esgob  Watson — Yn  dyfod  yn  guwrad  i  Langan — 
Ei  boblogrwydd  fel  pregethwr — Marwolaeth  Mr.  Jones,  Llangan — Gwrthod  y 
fywioliaeth  i'r  Parch.  William  Howells  am  ei  fod  yn  Fethodist— Ei  guwrad- 
iaeth  gyntaf  yn  Llundain — Esgob  Llundain  yn  ymholi  yn  ei  gylch — Ei 
boblogrwydd  dirfawr  yn  mysg  pob  gradd — Gwrthod  y  fywioliaeth  iddo  ar 
farwolaeth  Mr.  Goode— Y  mae  yn  cymeryd  prydles  ar  gapel  esgobol  Longacre 
— Ei  nodweddion  fel  dyn,  ac  fel  pregethwr — Hanesion  am  dano— Darnau  o'i 
bregethau— Ei  farwolaeth — Rhieni    y   Parch.  William    Lloyd,     Caernarfon — 

Y  mae  yn  tyfu  yn  ddifater  am  grefydd — Yn  graddio  yn  Rhydychain — Y  mae 
yn  fîafrddyn  gan  Esgob  Bangor,  a  boneddigion  Môn — Ei  droedigaeth  hynod — 

Y  mae  yn  myned  i'r  seiat  at  y  Methodistiaid — Ei  ymadawiad  a'r  Eglwys — 

Y  mae  yn  gwisgo  lîedog  ledr  fel  baroer — Yn  preswylio  yn  Nefyn,  yna  yn 
Brynaera,  ac  yn  ddiweddaf  yn  Nghaernarfon — Ei  nodweddion  fel  pregethwr— 
Ei  gystudd  olaf,  a'i  farwolaeth — Haniad  y  Parch.  Simon  Lloyd,  B.A. — Yn 
cael  addysg  dda,  ac  yn  dyfod  yn  ysgolor  gwych — Ei  helynt  gyda'r  Esgob — 
Ei  ymuniad  a'r  Methodistiaid — Ei  nodweddion  fel  Ilenor  a  phregethwr — Ei 
farwolaeth. 

XXXVn. — Yr  Offeiriaid  Ddarfu  Gefnu...         ...         ...         ...         ...         ...     325 

Pwy  a  feddylir  wrth  yr  Offeiriaid  Methodistaidd — Coffadwriaeth  y  rhai 
ddarfu  gefnu  wedi  cael  ei  esgeuluso — Nathaniel  Rowland  yn  cael  ei  ddwyn  1 
fynu  i'r  offeiriadaelh — Ei  enwogrwydd  mewn  dysgeidiaeth  ac  mewn  dawn — 
Ei  yspryd  trahaus  a  thra-arglwyddaidd  -Helynt  y  capelau  yn  Hwlffordd — 
Nathaniel  Rowland  yn  cael  ei  ddiarddel  oddiwrth  y  Methodistiaid — Teulu  y 
Parch.  David  Griífiths,  Nefern — Yn  cael  ei  ddwyn  at  grefydd  yn  ieuanc — Yn 
priodi  Miss  Bowen,  Llwyngwair — Yn  cael  ei  urddo  yn  offeiriad — Yn  ymwasgu 
at  y  Methodistiaid,  ac  yn  pregethu  mewn  Ileoedd  annghysegredig — Ei  wroldeb 
— Boneddigeiddrwydd  ei  ymddangosiad — Yn  bregethwr  nodedig — Desgrifiad  o 
hono  fel  pregethwr — Elfenau  eraill  yn  amlwg  yn  ei  gymeriad — Yn  blaenori 
yn  yr  ymdrech  yn  erbyn  y  Neillduad — Ei  fywyd  gwedi  ei  ymadawiad  a'r 
Methodistiaid — Cyfarfod  weithiau  a'i  frodyr  gynt — Ei  farwolaeth — Y''  Parch. 
William  Jones,  Llandudoch — Y  Parch.  D.  Davies,  Cynwil — Offeiriaid  eraill  y 
dywedir  iddynt  gefnu  ar  y  Methodistiaid. 

Lle  genedigaeth  Ebenezer  Morris — Ei  rieni  yn  symud  i  ddyffryn  Troedyraur 
— Tyfu  yn  fachgen  direidus  a  gwyllt — Yn  symud  i  Drecastell — Ei  argyhoeddiad 
—  Yn  dechreu  pregethu — Y  mae  yn  enill  sylw  ar  unwaith — Yn  dychwelyd  i 
Dwrgwyn — Yn  cael  ei  osod  i  bregethu  yn  Llangeitho — Marwolaeth  Rowland — 
Marwolaeth  Dafydd  Morris — Ebenezer  Morris  yn  cael  ei  alw  yn  fugail,  ac  yn 
priodi — Desgrifìad  o  hono — Ei  ddewrder — Diarddeliad  Nathaniel  Rowland — 
Gosod  taw  ar  y  ddiacones — Tynerwch  Mr.  Morris — Michael  Penuwch — Nerth 
a  phereidd-dra  llais  Mr.  Morris — Yn  ei  ogoniant  ar  faes  y  Gymdeithasfa — 
Rhai  o'i  odfaeon  hynod. 

Thomas  Jones  yn  hanu  o  deulu  cyfoethog — Ei  rieni  yn  ei  fwriadu  i'r 
offeiriadaeth — Yn  yr  ysgol  yn  Nghaerwys  ac  yn  Nhreffynon — Yn  cael  amrai 
waredigaethau  hynod — Dechreuad   Methodistiaeth  yn    Nghaerwys — Y  Capel 

Main— Trallod  Thomas  Jones  gyda  golwg  ar  ei  gyflwr— Y  mae  yn  ymuno  a'r 
Methodistiaid — Ei  faich  yn  aros— Dyfod  i  dir  rhyddid— Tuedd  at  yr  oíîeriad- 
aeth-Y  mae  yn  penderfynu  na  â  yu  ofîeiriad,  ac  yn  dechreu  pregethu— 
Ei  lafur  dirfawr— Ei  afìechyd— Yn  priodi,  ac  yn  symud  i'r  Wyddgrug— Ei 
afìechyd  yn  parhau — Ei  briodyn  marw — Yn  ail  briodi,  ac  yn  symud  i  Ruthyn — 
Ei  ail  wraig  yn  marw — Yntau  yn  priodi  y  drydedd  waith,  ac  yn  symud  i 
Ddinbych. 

Y  Parch.  Thomas  Jones  yn  annhueddol  i  ddadl,  er  yn  meddu  cymhwysder 
arbenig  at  ddadleuaeth — Y  ddadl  Wesleyaidd— "  Y  Drych  Athrawiaethol  " — 

Y  Parch.  Owen  Davies  yn  ei  ateb — Amryw  lyfrau  yn  cael  eu  hysgrifenu  o'r 
ddau  tu — Y  Parch.  Thomas  Jones  yn  ysgrifenu  y  "  Merthyidraeth " — 
Gwasanaeth  mawr  Mr.  Jones  i  Fethodistiaeth  ac  i  Gymru  fel  gwrthwynebydd 
Uchel  Galfìniaeth — Llyfr  y  Parch.  Christmas  Evans— Pregeth  John  Elias — 

Y  mae  yn  amddifyn  iawn  cydbwys — Mr.  Jones  yn  myned  allan  o'r  odfa  yn 
Ninbych — Gymdeithasfa  Euthyn  yn  penderfynu  o  blaid  Calfiniaeth  gymhodrol 
— Rhai  pregethwyr  o  hyd  yn  cyfyngu  ar  werth  yr  iawn— Llythyr  y  Parch. 
Thomas  Jones  at  Gymdeithasfa  Llanrwst — Atebiad  y  Gymdeithasfa — Pregeth 
fawr  y  Parch.  Tliomas  Jones  yn  y  Bala — jMr.  Jones  yn  symud  i  Syrior  Goch — 
Henry  Rees  yn  was  iddo — Llythyr  ato  o  Gymdeithasfa  Caernarfon — Cenadwri 
o'r  Deheudir  at  Gymdeithasfa  Gwynedd — Pethau  yn  dyfod  i  argyfwng — Y 
cyfarfod  yn  IMangor — Cymdeithasfa  Pwllheli — Y  ddadl  rhwng  y  Parch.  T. 
Joncs  a  Mr.  John  Roberts — Y  ddadl  rhyngddo  a'r  Parch.  Christmas  Evans — 
Desgrifiad  o  Mr.  Jones  íel  dyn  ac  fel  pregethwr — Ei  farwolaeth  a'i  gladdedig- 
aeth. 

Dygiad  i  fynu  John  Elias— Ei  daid  yn  ei  gymeryd  i'r  eglwys,  ac  yn  ei 
gynghori— Argraffìadau  crefyddol  boreuol — Myned  i  wrando  pregethwyr  y 
Methodistiaid,  ac  yn  darllen  i'r  bobl— Yn  y  pwlpud  am  y  tro  cyntaf— Ymladd 
â  llygredigaeth  ei  galon — Myned  i  Gymdeithasfa  y  Bala — Symud  5  fyw  at 
Griffìth  Jones,  Penmorfa— Cyfyngder  meddwl— Ymuno  a'r  eglwys— Yn  dechreu 
pregethu — Yn  dyfod  yn  boblogaidd  ar  unwaith — Trawsder  rhai  o'r  hen  frodyr 
— Gwrthod  caniatau  iddo  fyned  i  Manchester  i'r  ysgol— Yn  yr  ysgol  gyda  Mr. 
Richardson— Y  tro  cyntaf  yn  Ynys  Mòn — Ebenezer  Morris  yn  Ilwyddo  i'w  gael 
am  daith  i'r  Deheudir — Odfaeon  rhyfedd  ar  y  ffordd  yno — Ei  daith  trwy  y  De 
fel  cyfíro  daeargryn— Y  mae  yn  priodi  ac  yn  symud  i  Fùn— Mrs.  Elias  yn 
ddynes  nodedig — Elias  yn  ymosod  ar  anfoesoldeb  Môn — Ail  daith  i'r  Deheudir 

Y   mae  yn   ymosod   ar   ffair   Rhuddlan — Ei   boblogrwydd  yn   Li\erpool   a 

Llundain — Yn  cael  ei  erlid— Ei  lafur  anferth  a'i  boblogrwydd. 

Marwolaeth  ]\Ir.  Charles  yn  gwthio  y  Parch.  John  Elias  i'r  ffrynt — Nad  aeth 
Mr.  Elias  yn  mhell  i  gyfeiriad  Uchel  Galfiniaeth — Ei  weinidogaeth  yn  parhau 
yn  gymhelliadol — Marwolaeth  Mrs.  Elias — Ei  ail  briodas — Yn  cyfarfod  a 
damwain  ar  ei  ffoidd  i'r  Bala— Odfaeon  rhyfedd — Odfa  nerthol  tu  hwnt  yn 
Nghymdeithasfa  y  Bala— Odfaeon  gorchfygol  eraill— Mr.  Elias  yn  eu  deulu — 
Mr.  Elias  yn  ei  ardal— Mr.  Elias  yn  ei  fyfyrgell— Mr.  Elias  yn  y  pwlpud— Mr. 
Elias  yn  y  Gymdeithasfa— Mr.  Elias  ar  yr  esgynlawr— Mr.  Elias  fel  arweinydd 
y  Cyfundeb — Mr.  Elias  fel  YmneiUduwr — Diwedd  ei  oes. 

Henry  Richard,  Trefin — Genedigaeth  a  dygiad  i  fynu  Ebenezer  Richard — 
Ei  ymuniad  a'r  eglwys — Y  mae  yn  symud  i  Frynhenllan  i  gadw  ysgol — Bron 
cael  ei  lethu  gan  argyhoeddiad — Yn  ddyn  newydd  mewn  canlyniad — Yn 
dechreu  pregethu — Jones,  Llangan,  yn  ei  holi  ef  a'i  frawd  yn  Nghyfarfod 
Misol  Sir  Benfro — Y  mae  yn  symud  i  Aberteifi  i  fod  yn  athraw  i  feibion 
Cadben  Bowen — Ei  lafur  mawr,  yn  enwedig  gyda'r  Ysgol  Sabbothol — Ei  daith 
gyntaf  i'r  Gogledd — Odfa  effeithiol  yn  Nghymdeithasfa  y  Bala — Ei  briodas — 
Yn  symud  i  Dregaron— Ei  ymosodiad  ar  lygredigaeth  y  wlad— Ei  neillduad  i 
gyflawn  waith  y  weinidogaeth — Diwygiad  1811 — Ei  benodi  yn  Ysgrifenydd  y 
Gymdeithasfa — Mr.  Richard  yn  bregethwr  o'r  dosparth  blaenaf — Yn  meddu 
holl  gymhwysderau  arweinydd — Ei  ddawn  gyda'r  Ysgol  Sabbothol — Ei  yspryd 
cenhadol—  Yn  nodedig  am  ei  fedr  i  ysgrifenu  Ilythyrau — Ei  afiechyd  o!af  a'i 
farwolaeth. 

Taith  gyntaf  Howcll  Hawis  i  Sir  Drcfaldwyn—Llythyy  pigog  offciriad  Llandinam— 
Trcfaldwyn  yn  cael  yr  im  brcintiait,  a'r  Dchcitdir — Erlid  yn  y  sir — Rhwystro  John  Elías 
i  hregethu  yn  Llanidloes — Y  seiat  Fethodistaidd  gyntaf  yn  Meirionydd — Loivri  Williams 
yn  ymsefydlu  yn  Mhandy-y-ddwyryd,  ac  yn  dwyn  yr  efcngyl  Vr  wlad — Tystiolaeth 
Loiuri  Wtlliams,  Benar  Isaf,  am  yr  amseroedd — Erlid  enbyd  yn  Nolgellau — Y  Mcthod- 
istiaid  yn  enill  yn  Sessmn  y  Bala—Dcchrcuad  Mcthodistiaeth  yn  Lleyn — Danid  Jcnhins 

yn  Lleyn — Seiat  Brynengan—Erlid y  Methodistiaid yn  Lleyn — Pressio  Morgan  Griffith 

Cychwyniad  Mcthodistiaeth  yn  Arfon — William  Harry  yn  Llanheris — Yr  aohos  yn 
cychwyn  yn  Sirocdd  Dinhych  a  FJiint — Pregethu  yn  Adwfr  Clawdd — Syr  W.  W. 
Wynne  yn  erlid — Mcthiant  yr  erlidwyr  yn  Nhrefriw — Capcl  Tanyfron — Edivard  Parry— 
Bcddargraff  Hugh  Hughes,  Cocd-y-hrain—Mcthodistiadhyn  gafaelu  yn  araf  yn  Môn— 
Richard  Wtlliam  Dafydd  yn  cael  ei  amddiffyn  gan  ddau  foncddwr — Richard  Thomas, 
cynghorwr  Mcthodistaidd  cytttaf  Môn — Erlid  yn  Môn,  ar  amacthwyr  yn  cael  cu  troi  o'u 
tyddynod  ohlegyd  eu  crcfydd — Eto  yr  achos  yn  llitiyddo. 


Jl^öyi^OR  bell  ag  y  gellir  casglu,  y  bregeth 
wS^I^  gyntaf  a  draddodwyd  gan  neb  o'r 
:±^r-^  Methodistiaid  yn  Ngogledd  Cymru, 
ydoedd  gan  Howell  Harris,  Chwefror  8, 
1740,  mewn  lle  o'r  enw  Lodgc,  yn  mhlwyf 
Llandinam.  Prin  y  geill  amheuaeth  fodoh 
parthed  y  dyddiad;  profa  dydd-lyfr  Howell 
Harris,  yn  nghyd  a'r  llythyrau  a  ysgrifen- 
wyd  ganddo  pan  ar  ei  daith,  y  rhai  sydd 
eto  ar  gael,  mai  yn  1740  y  cymerodd  y 
daith  hon  le,  ac  nid  yn  1739,  fel  y  dywedir 
yn  Methodistiacth  Cyntru.  Ymgymerodd 
Howell  Harris  a'r  daith  yn  benaf  ar  gym- 
helhad  y  Parch.  Lewis  Rees,  yr  hwn  ar  y 
pryd  oedd  yn  weinidog  gyda'r  Ymneilldu- 
wyr  yn  Llanbrynmair.  Wrth  wynebu  ar 
y  Gogledd  am  y  tro  cyntaf,  gwyddai  y 
Diwygiwr  ei  fod  yn  mentro  i  ganol  per- 
yglon.  Yr  oedd  boneddwyr  Sir  Drefaldwyn 
yn  elynol  i'r  efengyl,  ac  wedi  ymdynghedu 
i  garcharu  y  Methodist  cyntaf  a  osodai  ei 
droed  ar  derfynau  eu  gwlad.  Eithr  nid 
oedd  yr  Efengylydd  o  Drefecca  yn  un  i'w 
atal  â  bygythion  ;  yn  hytrach,  teimlai 
bleser  pur  mewn  wynebu  peryglon  dros 
Grist.  Derbyniasai  y  íîwyddyn  flaenorol 
hefyd,  yn  y  rhagolwg  ar  ei  ymweHad  â 
Threfaldwyn,  lythyr  trahaus  oddiwrth 
oíîeiriad  Llandinam,  un  John  Tilsbury, 
yn  ei  rybuddio  i  gadw  i  ffwrdd,  ac  yn 
cyffelybu  ei  ymddygiad  pan  yn   pregethu 

i'r  bobl  heb  urddau  esgobol  i  eiddo  Nadab 
ac  Abihu  yn  defnyddio  tân  dyeithr  wrth 
aberthu.  Gelhr  casglu  oddiwrth  y  llythyr 
fod  nifer  o  gymydogaeth  Llandinam,  ac 
efallai  o  gwmpas  Llanidloes,  wedi  croesi  y 
mynyddoedd  i  wrando  ar  Harris  pan  y 
pregethai  yn  ngwahanol  ranau  Maesyfed, 
a'u  bod  wedi  cael  eu  hargyhoeddi  trwyddo. 
Meddai  yr  offeiriad :  "  Buaswn  yn  eich 
gadael  am  byth  i  fwynhau  eich  hofî 
opiniwn  am  danoch  eich  hunan,  oni  bai 
fod  y  cyfrifoldeb  sydd  arnaf  am  fudd 
tragywyddol  eneidiau  fy  mhlwyfoHon  yn 
fy  ngorfodi  i  ddymuno  arnoch,  mewn  modd 
heddychol,  i  beidio  swnio  eich  udgorn 
mewn  dull  mor  anwarantedig,  a  chroes  i 
ddeddfau  Duw  a  dynion,  yn  fy  mhlwyf  i  o 
hyn  allan.  Yr  wyf  yn  eich  sicrhau  fod 
eich  duU  llym  o  gynghori,  ac  o  dywallt 
allan  phiolau  digofaint  Duw  ar  y  gwran- 
dawyr  anwybodus  yn  eich  anerchiadau 
difyfyr,  nid  yn  unig  wedi  Ilithio  amryw  yn 
fy  mhlwyf  i  a'r  plwyfydd  cymydogaethol  i 
fyw  mewn  sism,  ac  i  orphen  eu  dyddiau 
dan  y  cyfryw  euogrwydd,  fel  y  mae  Ile  i 
ofni  ;  ond  yn  mhellach,  yr  hyn  nas  gallaf 
ei  grybwyll  heb  arswyd,  yr  ydych  wedi 
gadael  amryw  mewn  ystad  o  anobaith,  neu 
gydag  ychydig  ddisgwyliad  am  drugaredd  ; 
ac  os  byddant  farw  yn  y  cyflwr  hwn,  i  ba 
raddau  y  byddwch  chwi  yn  gyfrifol  am  eu 

dinystr  tragywyddol,  yr  wyf  yn  gadael 
Duw  i  farnu." 

Diau  fod  llythyr  John  Tilsbury  yn 
nodweddiadol  o  ansawdd  meddwl  person- 
iaid  yr  Eglwys  Sefydledig  yn  Ngogledd 
Cymru,  hyd  yn  nod  y  dosbarth  goreu  a 
mwyaf  tangnefeddus  o  honynt.  Arswydent 
rhag  i  leygwr  ymgymeryd  a'r  gwaith  o 
gynghori  dynion  gyda  golwg  ar  bethau 
crefydd,  ac  edrychent  ar  argyhoeddiad 
dwfn  fel  gwallgofrwydd,  ac  yn  arwain  i 
ddinystr.  Awgryma  y  difyniad  uchod 
amryw  bethau  o  ddyddordeb  dwfn.  (i) 
Naill  ai  fod  Howell  Harris  yn  flaenorol, 
yn  ystod  rhai  o'i  ymwehadau  â  Sir  Faes- 
yfed,  wedi  croesi  y  llinell  i  Drefaldwyn,  ac 
wedi  pregethu  o  fewn  terfynau  plwyf 
Llandinam  ;  neu  ynte,  fod  nifer  pur  fawr 
o  bobl  Trefaldwyn,  oeddynt  yn  preswyho 
yn  gyfagos  i'r  ffin,  wedi  myned  i  Faesyfed 
i  wrando  arno.  Braidd  nad  y  cyntaf  y w  y 
mwyaf  tebygol  oddiwrth  rediad  y  llythyr. 
(2)  Fod  gweinidogaeth  Howell  Harris  wedi 
profi  yn  effeithiol  er  argyhoeddi  amryw,  a 
bod  argyhoeddiad  rhai  mor  ddwfn,  fel  yr 
oeddynt  wedi  cael  eu  gwasgu  i  ymylon 
anobaith.  (3)  NaiU  ai  fod  y  rhai  a  brof- 
asent  nerth  yr  efengyl  wedi  dechreu  cyd- 
ymgynull  ar  eu  pen  eu  hunain  mewn 
seiadau,  a  chyfarfodydd  gweddi ;  neu,  o 
leiaf,  eu  bod  wedi  troi  eu  cefnau  yn  llwyr 
ar  yr  Eglwys. 

Ond  fel  y  nodwyd,  yn  Chwefror,  1740, 
y  gwnaeth  Howell  Harris  ei  daith  gyntaf 
i'r  Gogledd.  Odfa  ogoneddus  a  gafodd  yn 
Llandinam  ;  yr  oedd  yn  waeddi  mawr 
yno ;  ymddyrchafai  ocíieneidiau  i'r  nef- 
oedd,  a  Ihfai  y  dagrau  dros  ganoedd  o 
wynebau.  Dywed  ei  fod  fel  pe  byddai  yn 
cael  ei  gario  allan  o  hono  ei  hun.  Nid  oes 
genym  restr  gyflawn  o'r  Ueoedd  â  pha  rai 
yr  ymwelodd,  ond  y  mae  yn  debyg  iddo 
bregethu  yn  Llanidloes,  Trefeglwys,  Llan- 
brynmair,  Cemmes,  Machynlleth,  ac  efallai 
rai  Ueoedd  eraill.  Cafodd  rai  odfaeon  an- 
arferol,  ac  achubwyd  amryw  a  fuont  gwedi 
hyn  yn  flaenllaw  gyda  chrefydd.  Yn  ol 
pob  tebyg,  dyma  y  pryd  yr  argyhoeddwyd 
yr  hynod  Lewis  Evan,  LlanUugan.  Cad- 
wodd  boneddwyr  Sir  Drefaldwyn  eu  byg- 
ythiad  gyda  golwg  ar  erhd  y  Methodistiaid. 
Yn  Cemmes,  cymerwyd  Howell  Harris 
yn  garcharor  drwy  awdurdod  amryw  o 
ustusiaid,  y  penaf  o  ba  rai  ydoedd  un 
Mr.  Wynne,  a  thrwy  roddi  mechniafon 
i  ymddangos  yn  mrawdlys  Trefaldwyn,  y 
cafodd  ei  waredu  rhag  myned  i  garchar. 
Yn    Machynlleth,    wrth    ddychwelyd    o'r 


Bala,  ar  yr  un  daith,  bu  bron  darfod  am 
ei  hoedl,  o  herwydd  Ihd  y  werinos,  yn  cael 
eu  cyíìfroi  gan  glerigwyr  yr  Eglwys  Sef- 
ydledig.  Y  mae  yn  bur  debyg  iddo  sefydlu 
amryw  seiadau  yn  ystod  y  daith  hon,  ond 
pa  nifer,  a  pheth  oedd  rhif  yr  aelodau,  nis 
gwyddom.  Y  mae  yn  sicr  i  Howell  Harris 
hefyd  ymweled  âg  amryw  leoedd  yn  Sir 
Drefaldwyn  ar  ei  ail  daith  i'r  Bala  yn  y 
flwyddyn  1741  ;  nis  gallai  fyned  i  Sir  Feir- 
ionydd  heb  groesi  rhanau  o  Drefaldwyn. 

Digon  tebyg  yr  ymwelai  Daniel  Rowland 
weithiau  â  rhanau  o  Drefaldwyn.  Nid 
oedd  yr  adran  fwyaf  ddeheuol  o'r  sir  yn 
rhyw  bell  iawn  o  Langeitho,  ac  yr  oedd 
yn  dra  chyfleus  iddo  pan  y  teithiai  i  ranau 
eraiU  o'r  Gogledd.  GeUir  casglu  hefyd  y 
deuai  Wilhams,  Pantycelyn,  i'r  sir  yn  awr 
ac  yn  y  man,  yn  arbenig  pan  oedd  yn 
guwrad  yn  Llanwrtyd.  Ond  wedi  y  cwbl, 
i  HoweU  Harris  y  perthyn  yr  anrhydedd  i 
fod  y  prif  offeryn  i  efengyleiddio  y  sir. 
Gan  y  ffiniai  â  Siroedd  Maesyfed  a 
Brycheiniog,  meusydd  cyntaf  gweinidog- 
aeth  Harris,  ac  â  pha  rai  yr  ymwelai 
amlaf  trwy  holl  ystod  ei  gysylltiad  a'r 
Methodistiaid,  yr  oedd  Trefaldwyn  yn 
cael  rhan  arbenig  o'i  lafur.  Anaml 
y  byddai  mis  yn  y  flwyddyn  yn  pasio 
heb  ei  fod  ar  daith  trwy  ranau  o  honi. 
Yn  ol  ei  ddaearyddiaeth  ef,  nid  oedd 
Maldwyn  yn  perthyn  i'r  Gogledd.  Pan 
y  trefna  weithiau  i  fyned  ar  daith  i'r 
Gogledd,  ac  yr  achwyna  dro  arall  fod 
y  Gogledd  i  raddau  mawr  yn  nghau 
rhag  yr  efengyl,  nid  yw  yn  cynwys 
Sir  Drefaldwyn.  Iddo  ef,  nid  oedd  y 
Gogledd  yn  dechreu  nes  croesi  dros 
y  terfynau  i  Sir  Feirionydd.  Felly,  cafodd 
Trefaldwyn  yr  un  manteision  crefyddol, 
yn  nechreuad  Methodistiaeth,  a'r  Deheu- 
dir,  ac  yr  oedd  ynddi  nifer  Ihosog  o  seiadau 
llewyrchus  cyn  fod  seiat  wedi  ei  sefydlu,  o 
leiaf  o  ddim  Ihosogrwydd,  yn  unrhyw  ran 
arah  o  Wynedd.  Cynorthwyid  Harris  yn 
ei  lafur  yn  Maldwyn  gan  amryw  gynghor- 
wyr,  yr  hynotaf  o  ba  rai  yn  ddiau  oeddynt 
Richard  Tibbot,  a  Lewis  Evan,  Llan- 
llugan.  Y  mae  genym  enwau  amryw 
gynghorwyr  eraiU,  megys  Evan  Jenkins, 
Llanidloes,  crydd  wrth  ei  alwedigaeth  ; 
Evan  Morgan,  Glyngywydd  ;  Reynallt 
Cleaton ;  John  Thomas,  yr  hwn  oedd 
ysgolfeistr ;  a  Benjamin  Cadman.  Bu 
cryn  helynt  gyda  y  diweddaf,  gan  y  methai 
benderfynu  pa  vin  ai  gyda  yr  Ymneillduwyr 
ynte  y  Methodistiaid  y  gwnai  fwrw  ei 
goelbren  ;  bu  trafodaeth  ar  ei  achos  mewn 

amryw  Gymdeithasfaoedd  ;  ac  yn  y  diwedd 
at  yr  Ymneiilduwyr  yr  aeth. 

Teimlodd  Sir  Drefaldwyn  yn  ddwfn  yn 
yr  anghydfod  rhwng  Harris  a'r  Method- 
istiaid.  Wrth  Harris  y  glynai  Richard 
Tibbot  a  Lewis  Evan  ar  y  cyntaf ;  Harris, 
hefyd,  fel  y  gwelsom,  a  fuasai  yn  offerynol 
i  blanu  y  nifer  amlaf  o'r  seiadau  ;  ac  felly, 
y  mae  yn  dra  thebyg  mai  gydag  ef  a'i 
blaid  y  darfu  iddynt  oll  aros.  Ond  gwedi 
iddo  ef  giHo  i  Drefecca,  ac  i  Richard 
Tibbot  a  Lewis  Evan  ail  ymuno  á  phobl 
Rowland,  y  tebygolrwydd  yw  i'r  nifer 
amlaf  o'r  seiadau  ddilyn  eu  hesiampl. 
Eithr  yr  oedd  gwedd  Iwydaidd  iawn  ar  yr 
achos.  A  darfu  i  un  Thomas  Meredith, 
cynghorwr,  ynmno  â  Thomas  Seen,  o 
Lanfair-muallt,  a  chwedi  methu  byw  tan 
ddysgyblaeth  teulu  Trefecca,  ceisiasant 
íìfurfio  plaid  o'i  heiddynt  eu  hunain.  Gyda 
golwg  ar  eu  golygiadau  athrawiaethol, 
dywedir  yn  Nrychyr  Amseyoedd :  "  Benthyc- 
asant  gryn  lawer  o  waith  Mr.  Cudworth, 
ac  amryw  o'r  pethau  anhawddaf  eu  deall  o 
waith  Mr.  Morgan  Llwyd,  a  William 
Erbury  ;  a  thuag  at  wneyd  eu  proffes  yn 
ddigon  ysprydol,  rhoisant  gryn  swm  o 
surdoes  y  Crynwyr  am  ben  eu  defnyddiau 
eraill.  Gwedi  dodi  yr  holl  gymysg  hyn 
yn  nghyd,  yr  oedd  y  grefydd  yma  fel 
gwisg  glytiog  cardotyn,  yn  anhawdd 
dirnad  pa  beth  oedd  ei  dechreuad.  Nid 
oedd  ganddynt  ystyr  Iythyrenol  ar  un  rhan 
o'r  Ysgrythyrau,  ond  golygent  y  cyfan  yn 
ysprydol.  Er  esiampl,  nid  y  ddaear  yr 
ydym  yn  byw  arni  a  losgir,  ond  y  ddaear 
sydd  mewn  dyn.  Yr  haul  yn  tywyllu  yw 
haul  rheswm.  Dwy  fydd  yn  malu  mewn 
melin  yw  y  ddwy  anian.  Nid  oedd  gan- 
ddynt  un  parch  i'r  Sabbath,  nac  i  un  o 
ordinhadau  yr  efengyl."  Yn  syn  iawn, 
cafodd  y  grefydd  ryfedd  yma  ganlynwyr 
mewn  pump  o  siroedd  Cymru,  ond  yn  Sir 
Drefaldwyn  yr  oedd  gryfaf.  Ond,  modd 
bynag,  diflanodd  yn  raddol ;  eithr  bu  ei 
dylanwad  yn  dra  niweidiol  i'r  eglwysi. 
Isel  y  parhaodd  pethau  hyd  y  flwyddyn 
1762,  pan  y  darfu  i'r  diwygiad  mawr  a 
dorodd  allan,  ac  a  ymledodd  trwy  Gymru, 
trwy  offerynoliaeth  hymnau  Williams, 
Pantycelyn,  gyrhaedd  Trefaldwyn.  Cof- 
iodd  Duw  ei  gyfamod,  a  thywynodd  Haul 
y  cyfiawnder  ar  ganoedd  oeddynt  yn 
eistedd  yn  mro  a  chysgod  angau.  Cawsom 
y  golygai  Howell  Harris  y  diwygiad  hwn 
yn  fwy  ysprydol,  ac  yn  fwy  rhydd  oddi- 
wrth  gnawd,  na'r  un  oedd  yn  cydfyned 
a'i  weinidogaeth  gyntaf  ef.      Cyfeiria  yr 


Hybarch  Robert  Jones,  Rhoslan,  yn 
N rycJi  y/  Aiuseroedd  heíyd  at  y  gwahaniaeth 
rhwng  y  ddau  ddiwygiad.  Am  y  cyffro 
oedd  yn  cydfyned  â  dyfodiad  cyntaf  Howell 
Harris,  dywedir :  "  Yr  oedd  hwnw  o  ran 
dull  ei  weithrediadau  yn  llym  ac  yn  daran- 
Ilyd  iawn ;  ond  hwn  (diwygiad  1762), 
megys  gynt  yn  nhý  Cornelius,  tyrfaoedd 
Iliosog  yn  mawrygu  Duw  heb  allu  ymatal, 
ond  weithiau  yn  Ilamu  o  orfoledd,  fel 
Dafydd  gynt  o  flaen  yr  arch.  Treulid 
weithiau  nosweithiau  cyfain  mewn  sain 
cân  a  moliant,  fel  tyrfa  yn  cadw  gwyl." 
Ymunodd  canoedd  a'r  seiadau  yr  adeg 
hon,  a  chyfododd  Methodistiaeth  i  fri  a 
pharchusrwydd  yn  y  wlad. 

Ni  fu  mwy  o  eriid  ar  yr  efengyl  mewn 
unrhyw  sir  yn  Nghymru  nag  yn  Nhref- 
aldwyn ;  yr  oedd  boneddwyr  y  sir  yn 
arbenig  yn  hynodi  eu  hunain  am  eu  gelyn- 
iaeth  a'u  traha.  Yr  ydym  wedi  cyfeirio 
yn  barod  at  yr  ymosodiad  enbyd  a  wnaed 
ar  James  Beaumont,  a  WiIIiam  Evans,  y 
cynghorwr  gwresog  ei  yspryd  o  Nantmel, 
yn  Llanidloes,  a'r  Drefnewydd,  yn  y 
flwyddyn  1744.  Cawsom  hefyd  ddarfod 
i  nifer  o  Fethodistiaid  y  sir  gael  eu  gwysio 
i'r  Sessiwn  yn  Mangor  ddechreu  yr  un 
flwyddyn,  ac  iddynt  gyflogi  cyfreithiwr  i 
amddiíîyn  eu  hunain.  Nid  yw  hanes  y 
prawf  ar  gael,  fel  y  mae  y  gwaethaf,  ond  y 
mae  yn  sicr  i'r  Arglwydd  ofalu  am  ei 
eiddo,  y  rhai  a  ymddiriedent  ynddo,  ac 
iddynt  fuddugoliaethu  ar  eu  herlidwyr. 
Fel  y  bu  yr  erlid  yn  Nhrefaldwyn  braidd 
yn  fwy  ffyrnig,  ymddengys  iddo  barhau 
yn  hwy  nag  yn  un  sir  arall  yn  Nghymru. 
-''■  Dangoswyd  gwrthwynebiad  i  bregethiad 
yr  efengyl  yn  Llanidloes  mor  ddiweddar 
a'r  flwyddyn  i8ig.  Ar  ddydd  gwyl  Mab- 
sant  y  flwyddyn  hono  pregethai  John 
Elias  ar  yr  heol,  gyferbyn  a  gwesty  y 
Lion,  allan  o  bedrolfen.  I  hyn,  cawsid 
caniatad  gŵr  y  tŷ.  Yr  oedd  enwogrwydd 
y  g\Vr  parchedig  a  lefarai  wedi  peri  i 
gynulleidfa  anferth  ymgasglu ;  tybir  fod 
agos  i  bum'  mil  o  bobl  yn  bresenol.  Gwedi 
i  Humphrey  Gwalchmai  ddechreu,  ac  i 
emyn  gael  ei  chanu,  cymerodd  Mr.  Elias 
yn  destun,  loan  xii.  32  :  "  A  minau,  os 
dyrchefir  fi  oddiar  y  ddaear,  a  dynaf  bawb 
ataf  fy  hun."  Cafodd  lonydd  i  fyned  yn  y 
blaen  am  tua  haner  awr,  ac  yr  oedd  y 
gynulleidfa  fel  arfer  wedi  ei  hoelio  wrth  ei 
wefusau.  Yna  daeth  ustus  heddwch  i'r 
Ile,  a  chwedi  ymwthio  trwy  y  dorf,  daeth 

at  y  fan,  a  galwodd  ar  Mr.  Hugh  Jones, 
blaenor  o  enwogrwydd  dirfawr  gyda  y 
Methodistiaid  yn  y  dref,  i  fyned  ato.  Ei 
genadwri  oedd  gorchymyn  i'r  pregethwr 
ddystewi.  Crefai  Mr.  Jones  ac  eraill  am  i 
Mr.  EHas  gael  myned  yn  y  blaen  am  ych- 
ydig  yn  hwy,  a  llwyddasant  i  dawelu  y  gẃr 
am  ryw  ugain  mynyd.  O'r  diwedd  pallodd 
ei  amynedd,  dringodd  i  ben  y  bedrolfen, 
aeth  yn  unionsyth  at  y  pregethwr,  a  chan 
roddi  ei  law  ar  ei  ysgwydd,  gorchymynodd 
iddo  roddi  heibio.  Cyffrodd  y  dyrfa  yn 
aruthr  ;  dychrynid  rhai  gan  fraw,  ond  am 
y  nifer  amlaf,  llenwid  hwy  â  digofaint  at 
y  boneddwr  a  feiddiai  aflonyddu  ar  genad 
Crist.  Ond  trodd  y  gweinidog  ato  yn 
dirion,  a  gofynodd  ganiatad  i  ollwng  y 
bobl  ymaith  trwy  weddi,  yr  hyn  ganiatad 
a  gafodd.  Dywedir  i'r  odfa,  er  iddi  gael 
ei  thori  ar  ei  chanol,  fod  yn  effeithiol  i 
roddi  y  Gwyhuabsant  i  lawr  yn  hollol. 
Aeth  Mr.  Ehas  oddiyno  i'r  capel,  a  chyng- 
horodd  y  bobl  i  beidio  dangos  unrhyw 
ddigter  at  y  boneddwr,  gan  ei  fod  yn 
amlwg  mai  ei  ddirgymhell  gan  eraill  a 
gawsai.  Mor  bell  ag  y  gwyddom,  dyma 
yr  ymgais  olaf  yn  Nghymru  i  rwystro  y 
Methodistiaid  i  bregethu. 

Fel  yr  ydym  wedi  nodi  yn  barod,  ym- 
welodd  Howell  Harris  â  rhai  lleoedd  yn 
Sir  Feirionydd,  yn  arbenig  Llanuwchllyn, 
a'r  Bala,  yn  y  flwyddyn  1740,  sef  yr  un 
flwyddyn  ag  y  daeth  gyntaf  i  Drefaldwyn. 
Bu  yn  y  Bala  hefyd  y  flwyddyn  ganlynol, 
1741,  a  phrin  y  dihangodd  a'i  fywyd  yn  ys- 
glyfaeth.  Y  mae  yn  bur  sicr  hefyd  i  Daniel 
Rowland  ymweled  â  rhanau  o  Feirionydd 
yn  1740,  a  chai  ef  lonydd,  gan  ei  fod 
yn  offeiriad  urddedig,  ac  mai  yn  yr 
eglwysydd  y  pregethai.  Eithr  er,  yn  ol 
pob  tebyg,  i  amryw  gael  eu  dychwelyd 
trwy  weinidogaeth  y  ddau  ŵr  enwog  hyn, 
nid  yw  yn  ymddangos  i  seiat  Fethodist- 
aidd  gael  ei  sefydlu  o  fewn  terfynau 
Meirionydd  hyd  y  flwyddyn  1745,  pan  yr 
ymunodd  tuag  wyth  o  frodyr  a  chwiorydd 
a'u  gilydd  yn  gymdeithas  yn  y  Bala.  Yn 
flaenorol,  ymunent  a'r  ychydig  Ymneill- 
duwyr  oeddynt  yn  cydgyfarfod  yn  nh\- 
Edward  Wiîliams,  y  gwehydd.  Yn  mysg 
yr  aelodau  a  ffurfient  y  seiat  gyntaf,  yr 
oedd  John  Evans,  y  Bala,  a'i  briod  ;  ond 
nid  oedd  John  Evans  y  pryd  hwn  wedi 
dechreu  pregethu.  Yr  oedd  yspryd  erlid- 
gar  yn  íflamio  yn  y  Bala  o  hyd ;  ac  ni 
feiddiai  y  crefyddwyr  gyfarfod  a'u  gilydd 
ond  yn  llechwraidd,  a  hyny  cyn  toriad  y 
dydd.     Er  mwyn   bod  yn  sicr  o  ddeffro. 


byddai  pob  un  yn  cylymu  Ihnyn  wrth  ryw 
aelod  o'i  gorph  wrth  fyned  i'r  gwely,  y 
noson  flaenorol  i'r  seiat,  ac  yn  gadael  y 
pen  arall  i'r  Ihnyn  i  grogi  allan  trwy  y 
ffenestr  ;  yna,  byddai  rhywun  yn  myned  o 
gwmpas  i'r  tai  yn  brydlon,  ac  yn  roddi 
plwc  i'r  Ihnyn.  Dywedir  mai  y  mwyaf 
gofahis  gyda  hyn  oedd  Evan  Moses,  y 
gôf,  yr  hwn  oedd  ẃr  o'r  Deheudir.  Er 
mwyn  cryfhau  yr  achosion  gweiniaid 
yn  y  Gogledd,  penododd  y  Gymdeithasfa 
ar  bedwar  o  frodyr  o'r  Dê  i  aros  yn 
Ngwynedd  am  chwarter  blwyddyn  bob 
un,  ac  i  lafurio  yn  y  dalaeth  hyd  eithaf  eu 
gallu.  Enwau  y  brodyr  hyn  oeddynt, 
Dafydd  William  Dafydd,  John  Belcher, 
Benjamin  Thomas,  a  Dafydd  WiIIiam 
Rhys,  ac  ymddengys  mai  yn  y  Bala  y 
gwnelent  eu  cartref.  Y  mae  yn  bur  sicr 
na  sefydlwyd  yr  un  seiat  Fethodistaidd 
arall  o  fewn  terfynau  Meirionydd,  o  leiaf 
hyd  gwedi  1750;  oblegyd  yn  Tachwedd  y 
flwyddyn  hon,  bu  Howell  Harris  ar  daith 
trwy  yr  holl  o  Wynedd,  yn  ceisio  pers- 
wadio  y  seiadau  i  ymuno  a'i  blaid  ef,  a'r 
unig  le,  yn  ol  ei  ddydd-Iyfr,  y  bu  iddo 
ymweled  ag  ef  yn  Meirionydd  oedd  y 
Bala.  Nid  yw  yn  sicr  pa  ddylanwad  a 
gafodd  ar  y  gymdeithas  ;  nid  y w  yn  debyg 
iddo  fod  yn  Ilwyddianus,  oblegyd  dy wed  mai 
Ilefaru  yn  Ilym  wrth  y  credinwyr  a  Yy'naeth, 
er  iddo  gael  rhyddid  dirfawr  wrth  bregethu. 
Y  tebygolrwydd  yw  fod  John  Evans  yn 
rhy  anhyblyg  i  gymeryd  ei  berswadio,  a 
bod  ei  ddylanwad  yn  ddigonol  i  gadw  yr 
aelodau  eraill  rhag  myned  trosodd. 

Tebygol  mai  yn  Mhandy-y-ddwyryd,  yn 
mhlwyf  Maentwrog,  y  sefydlwyd  yr  ail 
seiat  yn  Sir  Feirionydd,  a  hyny  tua'r 
flwyddyn  1755.  Gwnaed  hyn  trwy  ddy- 
lanwad  gwraig,  o'r  enw  Lowri  W^iIIiams. 
Un  o  Sir  Gaernarfon  ydoedd,  ac  arferai 
berthyn  i'r  seiat  yn  Mrynengan  ;  ond 
gan  na  wnai  hi  a'i  phriod  ymwrthod  a'r 
Methodistiaid,  cawsant  eu  troi  o'i  tyddyn, 
sef  Pandy-chwilog,  er  nad  oedd  y  g\vr  yn 
proffesu.  Yn  Mhandy-y-ddwyryd,  y  Ile  y 
gwnaethant  eu  cartref  yn  nesaf,  yr  oedd 
ganddynt  bymtheg  milltir  i'w  teithio  i 
Frynengan,  a  deunaw  i'r  Bala,  ac  nid  oedd 
pregethu  o'r  fath  a  garai  Lowri  Williams 
i'w  gael  mewn  un  man  oedd  nes.  Nid 
oedd  neb  ychwaith  yn  yr  ardal  o  gyffelyb 
feddwl  iddi,  ac  yn  teimlo  dyddordeb  yn 
mhethau  crefydd.  Yn  ngwyneb  hyn, 
penderfynodd  gael  pregethu  i'w  thŷ.  Yn 
raddol,  ffurfiwyd  yno  seiat,  wyth  mewn 
rhifedi,    ac    oblegyd    mai    wyth    enaid    a' 


Adfeilion  Pandy-y-dd\vyryd,  ger  Trawsfynydd. 
Cai-tref  Mrs.  Lowri  WiUiaim. 

[Lle  ilichreuad  Metliodistiaeth  yn  Sir  Feiiionydd.     Gicel  iiidal.  4.] 


Adfeilion  Ty'n-y-pant,  Mabntwrog. 
Cartref  Mrs.  Margaret  Elli^. 

[Ärferai  Mrs.  Lowri  Williains  tueinyddu  yr  ordiuliad  o  Swper  iji   Aiyiwydd  yn 

y  ty  hivn.] 

cyfansoddai,  gelwid  hi  "  Teulu  arch  Noah." 
Heb  fod  yn  hir  ychwanegwyd  pump  arall 
at  yr  wyth.  Ymddengys  fod  yr  aelodau 
yma  yn  dra  gwasgaredig,  yn  preswyho 
fìntiroedd  lawer  oddiwrth  eu  gilydd,  un 
yn  Harlech,  un  yn  Ffestiniog,  arall  yn 
Nhrawsfynydd,  ac  un  arall  drachefn  yn 
mhlwyf  Llanfrothen.  Trodd  y  rhai  hyn 
allan  yn  ganwyllau,  i  oleuo  eu  gwahanol 
ardaloedd,  a  than  fendith  Duw  buont  yn 
foddion  i  ddwyn  yr  efengyl  i'r  cymydog- 
aethau  yn  mha  rai  y  preswylient. 

Nid  ymfoddlonai  Lowri  Williams  ar 
fynu  pregethu  i'r  ardal ;  torai  at  bawb  y 
caífai  gyfleusdra  i  ymddiddan  â  hwynt  i 
ddweyd  rhywbeth  am  grefydd,  ac  yna 
gollyngai  uchenaid  i'r  nef  am  fendith  ar  y 
gair  a  ddyferasai  dros  ei  gwefus.  Un  g\vr, 
a  ddaeth  wedi  hyny  yn  nodedig  o  ddef- 
nyddiol  gydag  achos  yr  efengyl,  y  bu 
geiriau  Lowri  Wilhams  yn  foddion  i'w 
ddwyn  i  ystyriaeth  o'i  gyflwr,  oedd  Griffith 
Elhs,  Penyrallt,  ger  Harlech.  Rhyw  Sul 
cyfeiriai  ei  gamrau,  ac  efe  eto  yn  Uanc, 
tua  Mabsant  a  gynheHd  yn  nghymydog- 
aeth  Ffestiniog.  Ar  ei  ffordd  daeth  heibio 
Pandy-y-ddwyryd,  a  chan  fod  afon  rhyng- 
ddo  a'r  lle  yr  oedd  am  fyned  iddo,  ac 
yntau  yn  anwybodus  o'r  lle  goreu  i'w 
chroesi,  troes  i  d\'  Lowri  Wilhams,  i  ofyn 
ganddi  ei  gyfarwyddo  at  y  sarn.  Hithau 
a  aeth  i  ddangos  y  Ile  iddo,  gyda  phob 
parodrwydd ;  ac  wrth  fyned  hi  a  dorodd 
ato  :  — 

"  Wel,  fy  machgen  i,  a  fyddi  di  ddim  yn 
ymofyn  am  y  ffordd  i'r  bywyd  ar  y  Sul  ? " 

"  Na  fydda  i,"  meddai  yntau,  "  nac  yn 
gofalu  am  ddim  o'r  fath  beth." 

"  Tyr'd  yma  y  pryd  a'r  pryd,"  meddai 
hithau  yn  ol,  "  fe  fydd  yma  \vr  yn  dangos 
y  ffordd  i'r  nefoedd  ; "  ac  yn  nglyn  â  hyn 
hi  a  ddyrchafodd  saeth  weddi  i'r  nef  ar  ei 
ran. 

"  Na  ddeuaf  fi,  yn  wir,"  ebai  y  llanc 
gwamal,  ac  i  ffwrdd  ag  ef,  heb  ddim  ond 
oferedd  yn  ei  fryd.  Ond  yr  oedd  y  saeth 
oddiar  fwa  Lowri  Williams  wedi  cyrhaedd 
ei  gydwybod.  Swniai  y  gofyniad,  "  A 
fyddi  di  ddim  yn  ymofyn  am  y  ffordd  i'r 
bywyd  ?"  yn  ei  glustiau  yn  barhaus,  ac  er 
pob  ymdrech  nis  gallai  gael  Uonydd  gan- 
ddo.  Holai  ei  hun,  beth  oedd  y  bywyd  ? 
A  pha  ffordd  oedd  y  ffbrdd  iddo  ?  Ac  yr 
oedd  y  saeth  weddi  fel  picell  yn  ei  wanu, 
fel  nas  gallai  gael  llonydd  na  dydd  na  nos. 
Er  ei  fod  wedi  penderfynu  a  dweyd  nad 
elai  i'r  cyfarfod,  nis  gallai  ymatal  rhag 
myned ;    teimlai   ryw    reidrwydd    arno    i 


fynu  gwybod  beth  oedd  gan  y  g\Vr  i'w 
ddweyd  am  y  ffbrdd  i'r  bywyd.  Yno  yr 
aeth,  ac  nid  ofer  a  fu  ei  fynediad.  Goleu- 
wyd  ef  am  ei  gyflwr  euog,  ac  am  drefn 
Duw  i  gadw  y  colledig,  nes  iddo  bender- 
fynu  gadael  yr  hen  arferion  a'r  cwmni 
Ilygredig,  ac  ymroddi  i  wasanaethu  yr 
lesu  tra  y  byddai  byw.  A  gwas  ffyddlawn 
yn  yr  holl  dy  a  fu.  Bu  o  fendith  fawr  yn 
ei  ardal  ei  hun,  ac  yn  yr  ardaloedd  cym- 
ydogaethol,  a  pherarogla  ei  goffadwriaeth 
hyd  y  dydd  hwn.  Dywedir  fod  ei  dduw- 
ioldeb  mor  amlwg,  a'i  ymadroddion  mor 
hallt,  fel  y  byddai  offeiriad  annuwiol  y 
plwyf  yn  dychrynu  rhag  ei  gyfarfod  ar  yr 
heol ;  a  chymaint  oedd  ei  ofal  am  yr  achos 
fel  y  cawn  ef  pan  yn  aredig  yn  gollwng  y 
wedd  ganol  dydd,  ac  yn  cerdded  ugain 
milltir  ar  ei  draed,  i  geisio  pregethwr  i 
Harlech  erbyn  y  Sul  canlynol.  Dywed 
yr  hen  John  Evans,  y  Bala,  yr  arferai  ef, 
cyn  iddo  ddechreu  pregethu,  a  dau  frawd 
arall  o'r  Bala,  fyned  ar  draed  i  gadw  cyf- 
arfod  gweddi  mewn  Ile  o'r  enw  Blaenlliw, 
am  naw  o'r  gloch  boreu  dydd  Sul,  ac  yna 
i  Bandy-y-ddwyryd  erbyn  dau,  a  dych- 
welyd  yn  ol  adref  y  noswaith  hono. 
Rhwng  myned  a  dyfod  yr  oedd  y  daith 
tua  phymtheg-milltir-ar-hugain.  Dywedai 
yr  hen  batriarch,  wrth  adrodd  yr  hanes, 
y  buasent  yn  mawr  hoffì  cael  tamaid  o 
fara  a  chaws  yn  Nhrawsfynydd  wrth 
ddychwelyd,  ond  fod  rhaid  iddynt  gadw 
yn  mhell  o'r  pentref  hwnw  o  herwydd  yr 
erlidwyr. 

*  Darfu  i'r  Parch.  Richard  Humphreys, 
y  Dyffryn,  bortreadu  mewn  amryw  ys- 
grifau  gyflwr  Meirionydd,  yn  arbenig  y 
rhan  hono  o  honi  a  elwir  Ardudwy,  cyn  i 
Fethodistiaeth  godi,  gan  ei  gymharu  a'i 
chyflwr  gwedi  hyny.  Cofnoda  ymddiddan 
a  gymerodd  le  rhyngddo  â  Lowri  Williams, 
o'r  Benar  Isaf,  yr  hon  oedd  yn  nodedig  am 
ei  synwyr  a'i  haddfedrwydd  barn,  ac  oedd 
yn  cofio  yn  dda  ddigwyddiadau  a  hanes  ei 
gwlad  enedigol  mor  bell  yn  ol  a'r  flwyddyn 
1750,  "  Beth  dybygwch  chwi  am  y  byd, 
modryb  Lowri  ?  "  gofynai  Mr.  Humphreys; 
"  byddai  yn  dda  genyf  gael  eich  barn  am 
dano,  oblegyd  yr  ydych  chwi  yn  cofio 
Ilawer  am  ei  arferion  er  ys  pedwar-ugain- 
a-deg  o  flynyddoedd.  Y  mae  rhai  yn 
taeru  yn  wyneb  uchel  ei  fod  yn  myned  yn 
waeth  o  hyd,  er  yr  holl  bregethu,  a 
chadw  ysgolion  Sabbothol,  a  phob  modd- 
ion  a  ddefnyddir  i'w  wella.     Beth  dybyg- 

*  Hanes  Mcthodistiaeth  Gorllewin  Meirionydd, 

wch  chwi  am  hyn,  canys  yr  ydych  yn 
dyst  llygad  o'r  hyn  sydd,  ac  o'r  hyn  a  fu." 
"  Nis  gwn  yn  iawn  pa  fodd  i'ch  ateb," 
ebe  hithau;  "  ond  os  da  yr  wyf  yn  cofio, 
drwg  iawn  oedd  y  byd  y  pryd  hwnw,  sef 
pan  oeddwn  i  yn  enethig.  Nosweithiau 
llawen,  canu  efo'r  tanau, 

"  Yr  intei-liwd  aelodog 
A'r  cardiau  dau  wynebog," 

y  twmpath  chwareu,  a  chwareu  tennis  tô  ; 
dyna  fel  y  treuhai  yr  ieuenctyd  eu  hamser, 
a'r  hen  yn  eistedd  i  edrych  arnynt. 
Diwrnod  canu  a  dawnsio  oedd  y  Sul,  pan 
gyntaf  wyf  fi  yn  ei  gofio.  Ac  heblaw  hyn, 
yr  oedd  pawb  yr  un  fath.  .  .  .  Nid  oedd 
un  cyfiawn  i  ragori  ar  ei  gymydog." 

"  Ond,  modryb  Lowri,"  meddai  Mr. 
Humphreys  drachefn,  "  beth  am  stâd 
bresenol  y  byd ;  pa  un  ai  gwell  ynte 
gwaeth  ydyw  na  chynt  ?  " 

"  Yn  siwr,"  atebai  modryb  Lowri, 
"  rhaid  cyfaddef  fod  llawer  o  wylhineb  ac 
afreolaeth  ynddo  eto,  yn  nghyd  â  rhagfarn, 
a  Ihd,  a  chenfigen  ;  ond  y  mae  rhyw  ddau 
fath  o  bobl  yn  ymddangos  i  mi  yn  bresenol, 
ac  y  mae  rhai  yn  ymdrechu  i  wellhau  y 
byd,  ac  i  gadw  ei  ddrwg  arferion  i  lawr. 
Y  mae  yrwan  dda  a  drwg  i'w  gweled. 
Nid  ocdd  pan  ocddwn  i  yn  iemnc  ond  drwg  a 
gwaeth.  Y  mae  bechgyn  a  genethod  yn 
cael  llawer  o  fanteision  y  dyddiau  hyn, 
rhagor  a  geid  gynt  yn  moreu  fy  oes  i. 
Nid  oedd  nemawr  ddim  y  pryd  hwnw  i 
atal  llygredigaeth  ond  tlodi,  cospi  lladron, 
a  chrogi  llofruddion."  Diau  ddarfod  i 
modryb  Lowri  yn  gywir  ddarlunio  y  cyf- 
newidiad  a  effeithiwyd  gan  Fethodistiaeth 
mewn  canoedd  o  ardaloedd  yn  Nghymru, 
heblaw  Ardudwy.  Yr  oedd  dynion  drwg 
i'w  cael  wedi  i'r  Methodistiaid  godi,  a 
phersonau  yn  cyflawni  troseddau,  ac  yn 
pechu  yn  rhyfygus  ;  ond  yr  oedd  dynion 
eraiU  i'w  cael  yn  ogystal,  y  rhai,  fel  halen 
y  ddaear,  a  ymdrechent  wrthweithio 
drygioni  y  byd,  ac  a  geisient  ei  ddwyn  i'w 
ddysgu  at  y  Gwaredwr.  Hyn  nid  oedd 
yn  bod  yn  flaenorol ;  y  pryd  hwnw  nid 
oedd  ond  drwg  a  gwaeth. 

Yn  ol  yr  hen  John  E\'ans,  o'r  Bala, 
tua'r  flwyddyn  1766  y  dechreuodd  yr  achos 
yn  Nolgellau.  Tua'r  adeg  hono  daeth 
gwraig  grefyddol,  o'r  enw  Jane  Grifìfìth, 
i'r  dref  i  gadw  ysgol.  ■•'  Yr  oedd  wedi  ei 
geni  a'i  magu  mewn  lle  o'r  enw  Erwbach, 
yn  Nolbenmaen,  Sir  Gaernarfon  ;  ac  felly, 
y  mae  yn  dra  thebyg  yr  arferai  gyrchu  i 

*  Y  Drysorfa  Ysprydol, 


Brynengan,  lle  yr  oedd  achos  cryf  gan  y 
Methodistiaid.  Byddai  y  wraig  dda  hon 
yn  ymddiddan  yn  aml  a'r  sawl  a  wrandaw- 
ent  arni  am  ddrwg  pechod,  a  thruenus 
gyflwr  dyn  trwy  y  cwymp.  Ymwasgodd 
ychydig  o  dlodion,  trwy  hyn,  i  ymgyfeill- 
achu  â  hi.  Cyn  pen  hir,  ymadawodd  Jane 
Grifíìth  o'r  Ile  ;  ond  ni  fedrai  y  rhai  oedd 
ar  ol  fod  yn  llonydd  yn  hwy  heb  air  y 
bywyd ;  ac  yn  fuan,  daeth  llefarwyr  o 
Sir  Gaernarfon,  ac  o'r  Bala,  i  weinidog- 
aethu  iddynt.  Ond  yr  oedd  mawr  berygl 
iddynt  am  eu  heinioes  ;  yr  oedd  y  dref,  a'r 
holl  wlad  o  gwmpas,  yn  gynddeiriog  yn 
erbyn  y  ffbrdd  newydd  o  gynghori  dynion 
mewn  tai  cyfFredin,  ac  ar  y  prif-ffyrdd  ; 
ac  yn  bleidiol  i'r  chwareuon  a'r  arferion 
Ilygredig.  Cymerodd  y  brodyr  yn  y  Bala 
dŷ,  o'r  enw  Pant-y-cra,  tua  milltir  o  dref 
Dolgellau,  ar  brydles,  er  mwyn  cynal 
pregethu  yno.  Un  Sabbath,  yr  oedd  Mr. 
T.  Foulkes,  o'r  Bala,  wedi  addaw  dyfod 
yno  i  gynghori ;  aeth  y  swn  ar  led  fel  tân 
gwyllt,  a  chyffrodd  y  terfysgwyr  yn  erwin. 
Tyrodd  pobl  y  wlad  a'r  dref  yno  erbyn  yr 
awr  appwyntiedig,  a  bygythient,  os  mai 
yno  y  deuai  y  cynghorwr,  y  dienyddient 
ef,  ac  y  claddent  ef  mewn  pwll  mawnog 
oedd  gerllaw.  Pan  ddeallodd  y  brodyr 
benderfyniad  mileinig  y  dorf,  aethant  i 
gyfarfod  Mr.  FouIkes,  ac  ataliasant  ef 
rhag  myned  yno.  Yna  yr  erlidwyr,  wedi 
cael  eu  siomi,  a  ruthrasant  ar  y  tŷ,  gan 
dynu  darn  o  hono  i  lawr.  Ond  yn  mhen 
ychydig,  wedi  i'r  teimladau  oeri,  a  deall 
ddarfod  iddynt  droseddu  y  gyfraith,  ad- 
gyweiriasant  y  tŷ  drachefn.  Mentrwyd 
cynghori  ynddo  eilwaith  ;  ac  o  fesur  ych- 
ydig  ac  ychydig  anturiwyd  pregethu  yn  y 
dref. 

Nid  oedd  yr  erledigaeth,  modd  bynag, 
wedi  ei  darostwng  yn  hollol.  Un  diwrnod, 
yr  oedd  cyhoeddiad  tri  g\Vr  o'r  Deheudir 
yno.  Cynhyrfodd  hyn  y  werinos  yn  enbyd, 
a  phenderfynasant  na  chaffai  y  Ilefarwyr 
fyned  i  ffwrdd  heb  eu  baeddu,  os  nad  eu 
Iladd.  Fr  pwrpas  hwn,  cadwent  wyliad- 
wriaeth  fanwl  ar  y  ddwy  bont  yn  nau  ben 
y  dref.  Eithr  darfu  i'r  cyfeillion  crefyddol 
yn  Nolgellau  gymerydy  ceffylau,  gan 
fyned  o'r  blaen ;  y  IleiU  o'r  brodyr  a 
ddygasant  y  pregethwyr  ar  eu  traed  trwy 
yr  afon  uwchlaw  y  bont,  ac  felly  y  dihang- 
asant.  Ond  cafodd  un  o'r  crefyddwyr 
ddyrnod  ar  ei  ben  â  chareg,  nes  y  syrthiodd 
i  lawr,  ac  ar  hyny  ffbdd  yr  erlidwyr,  gan 
dybio  eu  bod  wedi  ei  ladd.  Dro  arall, 
daeth  un  o  ganlynwyr  Howell  Harris  yno, 

ac  a  ryfygodd  bregethu  ar  gyhoedd  y 
farchnad ;  ond  bu  dda  ganddo  gipio  ei 
gefíyl  a  ffoi  gyda  phrysurdeb.  Cododd  yr 
holl  erhdwyr,  a  mynent,  gan  gymaint  eu 
llid  a'u  cynddaredd,  ei  ddrylUo  yn  dipiau  ; 
daeth  un  gŵr  a  thryfer  yn  ei  law,  ar  fedr  ei 
redeg  ef  â  hono.  Yr  oedd  Ihdiart  o  flaen 
y  cynghorwr,  a  daeth  gwraig  y  g\Vr  a'r 
dryfer  ac  a'i  hagorodd  iddo,  ac  felly,  trwy 
drugaredd  Duw,  y  dihangodd  a'i  fywyd  yn 
ysglyfaeth.  Bu  crefyddwyr  cyntaf  Dol- 
gellau,  yn  ol  pob  hanes,  dan  erledigaeth 
am  faith  flynyddoedd.  Nid  yn  unig  yr 
oedd  yr  erlid  yn  boethach,  ond  parhaodd 
yn  hwy  nag  odid  fan. 

Meddai  Robert  Jones,  Rhoslan  :  ''■'■  "  Rhy 
faith,  pe  gellid  cofio,  fyddai  adrodd  am 
lawer  o'r  helyntion  a'r  erledigaethau  a 
ddyoddefodd  Ilawer  yno  (yn  Nolgellau)  o 
hen  bererinion  cywir ;  pa  rai,  gan  mwyaf, 
sydd  yn  awr  (1S20)  yn  gorphwys  yn  dawel 
oddiwrth  eu  llafur.  Gorfu  iddynt  tros  rai 
blynyddoedd  fyned  yn  ddystaw  iawn  i'r 
dref  yn  y  nos,  a  chadw  yr  odfaeon  cyn 
dydd,  a  myned  ymaith  ar  doriad  y  wawr, 
cyn  i'r  llewod  godi  o'u  gorweddfaoedd. 
Byddai  un  yn  aros  i  fynu  trwy  y  nos  i 
fyned  o  amgylch  i  ddefîro  pawb  oedd  yn 
caru  gwrando,  i  ddyfod  yn  nghyd  at  yr 
amser.  Llwyddodd  Duw  ei  waith  yn 
rhyfedd  yno,  yn  ngwyneb  pob  stormydd." 
Un  tro,  pregethai  Peter  Williams  yn  yr 
Esgeiriau,  tyddyn  bychan  tua  chwarter 
milltir  o'r  dref,  yr  hwn  sydd  yn  gyfagos  i 
geunant  dwfn,  a  elwir  Ceunant  Stuchley. 
Eithr  rhuthrodd  yr  erlidwyr  i'r  t\',  diífodd- 
asant  y  canwyllau,  torasant  y  dodrefn,  a 
bwriasant  hwy  i  lawr  i'r  ceunant,  a  bu 
raid  i'r  crefyddwyr  ddianc  am  eu  bywyd. 
Boreu  dranoeth,  cafwyd  y  dodrefn  dryll- 
iedig,  a'r  Ilestri  Ilaeth,  yn  ngwaelod  y 
ceunant. 

Nis  gallwn  ymatal  rhag  cofnodi  yr  hanes 
am  Catherine  Owen,  yn  sefyll  yn  y  ffenestr 
rhwng  y  pregethwr  a'r  erlidwyr,  yr  hon 
weithred  a  brofa  fod  y  wraig  hono  yn 
meddu  calon  arwraidd,  yn  gystal  â  duwiol- 
deb  dwfn.  "  Fel  hyn  y  bu,"  ebai  Robert 
Jones,  Rhoslan.i  "  Yr  oedd  y  cyfeillion 
yn  Nolgellau  wedi  cael  eu  herlid  yn 
echryslon  y  nos  Sul  o'r  blaen,  ac  un  wedi 
cael  ei  daro  â  chareg,  fel  y  bu  yn  hir 
mewn  llewyg,  er  nad  oedd  yno  y  tro  hwnw 
neb  yn  pregethu.  Y  nos  Sabbath  dilynol, 
daeth  yno  ddau  i  bregethu,  a  chwi  allech 

feddwl  na  allai  natur  lai  nag  ofni.  Pa 
fodd  bynag,  wedi  ymgasglu  o'r  gwrandawyr 
i'r  tŷ,  eisteddodd  y  wraig,  sef  Catherine 
Owen,  yn  y  ffenestr  oedd  ar  gyfer  y  pre- 
gethwr,  gan  ddywedyd  yn  siriol  iawn  : 
'  Ni  chant  cich  taro,  oni  tharaiiiant  ch^i'i 
tvivyddof  fi  ! '  Bu  hyn  yn  rym  i  feddwl  y 
pregethwr,  wrth  ei  gweled  mor  ddisigl  yn 
ei  hymddiried  yn  yr  Arglwydd.  Cafwyd 
Ilonyddwch  y  tro  hwn  heb  ei  ddysgwyl." 
Dywedir  fod  rhai  o  hiliogaeth  y  wraig 
ddewr  hon  a'u  hysgwyddau  dan  yr  arch 
yn  bresenol,  ac  yn  sicr,  y  mae  bod  yn 
ddisgynyddion  iddi  yn  fwy  o  anrhydedd 
iddynt  na  phe  baent  yn  medru  rhifo 
pendefigion  yn  mysg  eu  henafiaid. 

A  ganlyn  yw  y  modd  y  gorchfygwyd  yr 
erlid  yn  Nolgellau.  \  Pregethid  yn  nhŷ 
David  Owen,  gwydrwr  ;  a  gwraig  iddo  ef 
oedd  y  ddynes  a  safai  yn  y  ífenestr.  Nid 
oedd  David  Owen  ei  hun  yn  grefyddol  ; 
ond  yr  oedd  ganddo  barch  diderfyn  i 
grefydd  ;  a  phan  y  byddai  seiat  yn  cael 
ei  chynal  yn  y  parlwr,  eisteddai  efe  ar  ei 
ben  ei  hun  yn  y  gegin.  Wedi  blino  yn 
cael  ei  gamdrin,  cynghorwyd  ef  i  roddi  y 
rhai  blaenaf  o'r  terfysgwyr  yn  ngafael  y 
gyfraith.  A  hyn  cytunodd  yntau,  a  dyg- 
wyd  yr  achos  i  brawf  yn  Sessiwn  y  Bala. 
Gwnaed  parotoadau  mawrion  ar  gyfer  y 
treial ;  yr  oedd  holl  foneddwyr  y  wlad,  a'r 
cyfreithwyr,  yn  bleidiol  i'r  terfysgwyr ; 
ond  nid  yw  yn  ymddangos  fod  gan  y 
Methodistiaid  na  chyfreithiwr  nac  arall  ; 
dibynent  yn  gyfangwbl  ar  wirionedd  eu 
hachos.  Dygwyd  y  mater  gerbron  yr 
uchel  reithwyr ;  ymddygai  y  rhai  hyny  at 
y  crefyddwyr  druain  yn  y  modd  mwyaf 
dirmygus,  gan  ofyn  iddynt  yn  wawdlyd  : 
"  Pa  mor  aml  y  byddwch  yn  myned  i'r 
weddi  dywyll  ?  Pa  bryd  y  byddwch  yn 
arfer  diffodd  y  canwyllau  yn  y  cyfar- 
fodydd  ?  "  a  chwestiynau  disynwyr  cyífelyb. 
A  dychwelasant  reithfarn  o  No  tnic  bill, 
gan  farnu  yr  achos  yn  anheilwng  o  un- 
rhyw  sylw  pellach.  Erbyn  hyn,  yr  oedd 
cyflwr  Methodistiaid  Dolgellau  yn  waeth 
nag  o'r  blaen.  Troisant  oddiwrth  y 
neuadd  gyda  chalon  drom,  a  chan  wylo 
yn  dost  aethant  at  John  Evans,  y  Bala,  i 
ddweyd  eu  cwyn,  ac  i  ofyn  am  gyfar- 
wyddyd.  Ofnent  fyned  adref,  rhag  y 
byddai  yr  erlidwyr  yn  eu  dysgwyl,  y  rhai, 
wedi  deall  na  wnelai  y  gyfraith  amddiffyn 
y  Pengryniaid,  a  fyddent  yn  hyfach  ac  yn 
ffyrnicach  nag  erioed.     "  Peidiwch  wylo," 

ebai  John  Evans,  "  a  pheidiwch  myned 
adref  ychwaith  ;  aroswch  yn  y  dref  hyd  y 
boreu,  ac  ni  a  edrychwn  ai  nid  oes  modd 
eich  amddiffyn."  Eithr  torodd  gwawr  ar 
eu  hachos  o  ganol  tyw^yllwch.  Ac  fel  hyn 
y  bu.  Yr  oedd  boneddwr  yn  aros  yn 
Mhlasyndre,  perthynas  i  Mrs.  Lloyd,  mam 
y  Parch.  Simon  Lloyd.  Un  o  Boweniaid  y 
Tyddyn,  yn  Sir  Drefaldwyn,  ydoedd  felly. 
Dylanwadwyd  ar  y  boneddwr  hwn  i  gymer- 
yd  achos  y  crefyddwyr  o  Ddolgellau  i  fynu. 
Wedi  gweled  fod  cam  wedi  cael  ei  wneyd, 
aeth  y  boneddwr  i'r  llys,  a  ry  wfodd  llwydd- 
odd  i  ail  agor  y  mater,  a  rhoddodd  wers 
lem  i'r  uchel  reithwyr  am  ymddwyn  fel  y 
gwnaethent,  yn  groes  i'w  llw.  Trodd  y 
byrddau,  a  dychwelwyd  rheithfarn  o  blaid 
y  gorthrymedig.  Erbyn  hyn,  yr  oedd  y 
crefyddwyr  wedi  cael  ílwyr  oruchafiaeth. 
Cerddodd  y  newydd  yn  gyflym  i  Ddol- 
gellau,  a  dihangodd  amry  w  o'r  prif  erlid- 
wyr  i  ffwrdd.  Gyrwyd  gweision  y  sirydd 
gyda'r  Methodistiaid  i'r  dref,  ac  anfonwyd 
y  crier  allan,  yn  hysbysu  fod  amddiffyniad 
y  gyfraith  drostynt,  ac  y  cospid  pwy 
bynag  a  feiddiai  ymosod  arnynt  drachefn. 
O  hyn  allan  cafodd  y  Methodistiaid  lonydd 
i  addoh  Duw  yn  ol  eu  cydwybod. 

Y  mae  yn  bur  sicr  i  adfywiad  1762 
gyrhaedd  Meirionydd,  a  chynyrchu  yspryd 
newydd  yn  y  seiadau,  gan  fod  yn  foddion 
i  Hosogi  rhif  y  crefyddwyr  yn  ddirfawr. 
Fel  y  darfu  i  ni  sylwi,  hymnau  WilUams, 
Pantycelyn,  oedd  y  prif  foddion  a  fendith- 
iwyd  i'w  gynyrchu  ;  ac  mewn  yspryd 
moliant  a  chân  yr  ymddangosai  yn  benaf. 
Tua  diwedd  y  flwyddyn  1768,  dywedai  y 
Parch.  Benjamin  Thomas  wrth  HoweÌI 
Harris  fod  Methodistiaeth  wedi  cynyddu 
yn  ddirfawr  yn  Ngwynedd,  fod  yno  gynifer 
a  phedwar-ar-hugain  o  gynghorwyr,  a'u 
bod  yn  cyfarfod  a'u  gilydd  yn  fisol  ac  yn 
gwarterol.  Ychwanegai  Mr.  Thomas  fod 
saith  ugain  o  aelodau  crefyddol  yn  y  Bala 
yn  unig.  Eithr  diau  fod  seiat  y  Bala  y 
pryd  hwnw  yn  cael  ei  gwneyd  i  fynu  o 
bersonau  a  breswylient  mewn  ardaloedd 
pell  o'r  dref.  Yn  mhen  tua  blwyddyn  a 
haner  gwedi,  sef  Chwefror,  1770,  yr  oedd 
y  Bala  yn  teimlo  yn  ddigon  cryf  i  gynal 
Cymdeithasfa,  ac  yr  ydym  yn  cael  John 
Evans,  a  Humphrey  Edward,  y  cynghor- 
wr,  wedi  teithio  i  Abergwaun,  yn  Sir 
Benfro,  i  ofyn  am  dani,  ac  er  fod  Howell 
Harris  yn  eu  gwahodd  i  Drefecca,  hwy  a 
orfu.  Er  nad  yw  hanes  y  Gymdeithasfa 
hon  genym,  y  mae  yn  ddiamheuol  iddi 
gael  ei  chynal.     Y  mae  mor  sicr  a  hyny 


mai  dyma  y  Gymdeithasfa  reolaidd  gyntaf 
a  gynhaliwyd  yn  y  Bala,  ac,  yn  wir,  yn 
Ngogledd  Cymru,  a  gadael  allan  Tre- 
faldwyn. 

Gellir    olrhain    cychwyniad    Methodist- 
iaeth  yn  Sir  Gaernarfon  yn  ol  i  ymweliad 
Howell    Harris    â    Lleyn    yn  y  flwyddyn 
1741.     Yr  ydym  wedi  rhoddi  hanes  yr  oll 
a  wyddis  am  ei  daith  yn  barod.     Y  Ileoedd 
y    pregethodd     ynddynt     oedd     Glasfryn 
Fawr,   ger    Pwllheli ;    Ty'n  Llanfihangel, 
gerllaw    Rhyd-y-clafdy ;    Tywyn,    nid    yn 
nepell   o    Tydweiliog,    Ile   y   cafodd    odfa 
rymus,  ac  yr  argyhoeddwyd  amry  w ;  Rhyd- 
olion,  ger  Llanengan  ;  a  Phorthdy'nllaen. 
A  sefydlodd  ef  rai  seiadau  y  pryd  hwn, 
sydd     ansicr  ;     y    tebygolrwydd    yw    na 
wnaeth.     Eithr  cynyrchodd  ei  ddyfodiad 
gyffro  dirfawr  trwy   yr  holl   wlad,   daeth 
crefydd    yn    destun    sylw    cyffredinol,    a 
deffrodd  erledigaeth  o"r  fath   boethaf.     Y 
mae  yn  bur  debyg  i  Daniel  Rowland  hefyd 
ymweled  â  rhanau  o  Leyn,  naiU  ai  yn  y 
flwyddyn   1742,  neu   1743.     Yn   Interliwd 
Morgan  y  Gogrwr,   clochydd  Llannor,  yr 
hon  a  gyhoeddwyd   yn   y  flwyddyn   1745, 
gwneir  cyfeiriad  pendant  at  ymadroddion 
a    ddefnyddiwyd    gan     Rowland     pan   yn 
pregethu  yn  Mhorthdy'nllaen.    Felly  rhaid 
iddo  fod  trwy  y  wlad  cyn  y  flwyddyn  hono. 
Bu  hefyd  ar   daith  yn   Lleyn,   ac  yn  Sir 
Fôn,  yn  y  flwyddyn  1747,  ac  wrth  borth  y 
fynwent  yn   Llanmellteyrn,  ar  ol  gwrthod 
yr   eglwys   iddo,    cafodd   odfa   i'w   chofio 
byth.     Torodd  allan   yn  orfoledd  cyffred- 
inol,  a  diamheu  i  lawer  gael  eu  hachub  i 
fywyd   tragywyddol.     Nid  oedd  gwahan- 
iaeth  pendant  rhwng  y   Methodistiaid  a'r 
Ymneillduwyr   yn    Lleyn   ar   y   cychwyn ; 
derbyniai     WiUiam     Pritchard,     Glasfryn 
FawT,  y  Methodistiaid  i'w  dý  i  bregethu 
yr  un  fath  a  gweinidogion  yr  Annibynwyr; 
yr  oedd  Jenkin    Morgan,  yr  ysgolfeistr  a 
gadwai  ysgol  yn  ei  dỳ,  ac  a  elai  o  gwmpas 
i  gynghori,  yn  cydymdeimlo  yn  ddwfn  a'r 
symudiad   Methodistaidd,    fel  yr  oedd  yn 
naturiol  i  un  o  ysgolfeistri  Griffith  Jones, 
a  safai  wrth  ochr   Howell  Harris  pan  yr 
ymosodwyd   arno   mor  enbyd  yn  ÿ   Bala, 
yn  y  flwyddyn   1741.     Felly,  a'r  ÝmneiII- 
duwyr  yn  Mhwllheli  yr  ymunai  y  Method- 
istiaid  ar  y  cychwyn,  ac  yno  y  cymunent. 
Ond  pan  ddaeth   Howell   Harris  i'r  wlad 
drachefn  ceryddodd  hwy  am  eu  hymddyg- 
iad  ;  dywedai  nad  iawn  hel  yr  halen  oU  i'r 
un    c\vd,    ac  y    dylai   y  diwygiad  gael   ei 
ledaenu  tros  yr  oU  o  Leyn.      Yr   hyn   a 
olygai  yn  ddiau  ydoedd,  nad  iawn  gwneyd 

Pwllheli  yn  gydgasgliad  o  grefydd  y  wlad, 
ac  y  dylid  sefydlu  mân  seiadau  draw  ac 
yma.  Er  fod  Howell  Harris  yn  parchu 
yr  Ymneillduwyr,  ac  yn  cydweithio  yn 
galonog  â  hwy,  nid  oedd  yn  foddlon  i'r 
rhai  a  argyhoeddid  trwy  y  Methodistiaid 
ymaelodi  yn  eu  cynulleidfaoedd.  Yn 
hytrach,  dymunai  iddynt  lynu  wrth  yr 
Eglwys,  yn  y  gobaith  y  byddai  i'r  Sef- 
ydhad  gael  ei  lefeinio  yn  y  man  gan  y 
diwygiad.  Ar  arch  y  Diwygiwr  o  Dref- 
ecca  ymwahanodd  y  Methodistiaid  oddi- 
wrth  Annibynwyr  PwUheh,  ac  yr  oedd  yn 
hawddach  ganddynt  wneyd,  am  nad  oedd 
y  gweinidog  newydd  a  ddaethai  yno,  sef 
un  Richard  Thomas,  yn  llanw  ei  le  fel  ei 
ragflaenydd,  nac  yn  cael  ei  ystyried  yn 
hoUol  bur  mewn  athrawiaeth.  Gweddus 
hysbysu  i'r  ymwahaniad  gael  ei  ddwyn 
oddiamgylch  heb  na  digter  na  dadl,  ond 
gyda  y  teimladau  goreu  o  bob  tu. 

Yn  gynar  yn  hanes  Methodistiaeth 
Lleyn  daeth  gŵr  ieuanc  o'r  Deheudir 
yno,  yr  hwn  oedd  yn  ofifeiriad,  ac  yn  bre- 
gethwr  tra  rhagorol.  Ei  enw  oedd  David 
Jenkins  ;  yr  oedd  brawd  iddo,  sef  Daniel 
Jenkins,  yr  hwn  yntau  oedd  yn  bre- 
gethwr,  yn  fab-yn-nghyfraith  i  Daniel 
Rowland.  Nid  ydym  yn  deall  fod  ganddo 
guwradiaeth  yn  y  wlad  ;  yn  hytrach  cawsai 
ei  anfon  gan  Rowland  i  fod  yn  gyfnerth  i'r 
diwygiad,  a  dysgwyhd,  gan  ei  fod  mewn 
urddau  Eglwysig,  na  chawsai  deimlo 
cymaint  oddiwrth  yr  erledigaeth.  Addaw- 
odd  person  Tydweihog  y  caffai  bregethu 
yn  yr  eglwys  yno  ;  ond  pan  ddaeth  yr 
amser  appwyntiedig  ofnodd  ddwyn  arno  ei 
hun  hd  y  personiaid  o  gwmpas,  a  thynodd 
ei  air  yn  ol.  Mewn  canlyniad,  ymroddodd 
Mr.  Jenkins  i  bregethu  yn  y  mynwentydd, 
yn  y  caeau,  ar  y  prif-fFyrdd,  a  pha  le  bynag 
y  caffai  wrandawyr,  Pan  y  gwrthodwyd 
llan  TydweiUog  iddo  pregethai  oddiar  gareg 
fedd,  a  chafodd  odfa  anarferol,  lawn  mor 
nerthol,  dywedir,  ag  un  a  fu  yn  y  wlad 
erioed,  a  dychwelwyd  llawer  trwyddi. 
Byr  iawn  a  fu  gweinidogaeth  David 
Jenkins  yn  Sir  Gaernarfon,  ond  yn  ystod 
y  tymhor  byr  hwnw,  bu  ei  weinidogaeth 
yn  dra  bendithiol.  Seren  ddysglaer  yd- 
oedd,  ond  machludodd  yn  gynar  ;  pump- 
ar-hugain  mlwydd  oed  ydoedd  pan  fu  farw. 
Pan  glybu  Daniel  Rowland  am  ei  ym- 
adawiad,  dywedodd,  gyda  dwysder  a  galar  : 
"  Torwyd  ymaith  fy  mraich  ddehau." 

Mor  bell  ag  y  gwyddis,  mewn  lleoedd 
o'r  enw  Brynygadfa,  yn  mhlwyf  Llanael- 
haiarn,   a   Moelderwin,    yn    ardal    Bwlch- 


derwin,  y  fifurfiwyd  y  seiadau  cyntaf  yn 
Lleyn  ac  Eifionydd.  Cyn  i'r  seiadau  hyn 
gael  eu  sefydlu,  ymwasgai  y  Methodistiaid 
at  yr  YmneiUduwyr  yn  MhwUheU,  neu 
Capel  Helyg.  Y  mae  yn  bur  sicr  fod 
seiadau  yn  Mrynygadfa  a  Moelderwin  yn 
flaenorol  i'r  flwyddyn  1747.  *  Tybir  fod 
cyfeiriad  at  y  ddau  le  mewn  llythyr  o  eiddo 
yr  hen  gynghorwr,  Wifliam  Richard,  yr 
hwn  a  ysgrifenwyd  Mehefin  20,  1747. 
Fel  hyn  y  dywed  efe  :  "  Dydd  Gwener,  ar 
fy  nychwehad  o  Leyn,  yr  oedd  genyf  gy- 
hoeddiad  mewn  lle  rhwng  Caernarfon  a 
PhwllheH.  Mi  a  bregethais  yno  i  nifer 
o  eneidiau  tlodion  ac  anwybodus,  a  chefais 
odfa  felusiawn.  Hyderaf  fod  yr  Arglwydd 
wedi  agor  drws  yn  y  lle  hwn."  Tybir  yn 
sicr  mai  Brynygadfa,  neu  ynte  yr  Helyg- 
irion  oedd  y  fle  y  cyfeirir  ato.  Ychwanega 
WiUiam  Richard  :  "  Gofynodd  un  o'r 
brodyr  am  le  arall  i  bregethu  ynddo  rhwng 
y  lle  yma  a  Phenmorfa,  ond  gomeddwyd 
ef.  Ond  cawsom  le  mewn  bwthyn  bychan 
yn  agos  i'r  tŷ  hwnw.  Pregethais  yno  (sef 
Foelderwin)  i  tua  dwsin  o  bobl,  a  chawsom 
odfa  hapus  iawn.  Fefly,  dychwelais  dra- 
chefn  i'r  Bala,  ac  arosais  yno  hyd  dydd 
Llun,  ac  yr  oedd  yn  ogoneddus  iawn  yno." 
Darfod  a  wnaeth  y  seiadau  yn  y  ddau  le 
hyn,  am  nad  adeiladwyd  yno  gapelau,  ac 
am  i  seiat  Brynengan  lyncu  iddi  ei  hun  y 
mân  seiadau  a  fifurfiwyd  o  gwmpas.  Pa 
bryd  y  fifurfiwyd  seiat  Brynengan,  nid  oes 
sicrwydd.  Yr  oedd  yma,  tnodd  bynag, 
seiat  gref  yn  flaenorol  i'r  flwyddyn  1755, 
oblegyd  yn  y  flwyddyn  hon  yr  aeth  Lowri 
Wilhams  o  honi,  ac  y  cludodd  y  tân 
sanctaidd  i  Sir  Feirionydd.  Yr  ydym  yn 
tueddu  i  feddwl  fod  yma  seiat  yn  1750,  ac 
mai  â  Brynengan  yr  ymwelodd  Howell 
Harris  Tachwedd  y  flwyddyn  hono,  pan  y 
ceisiai  gael  gan  seiadau  y  Gogledd  ymuno 
a'i  blaid  ef. 

Y  modd  y  cludwyd  crefydd  i  ardal 
Brynengan  oedd  fel  y  canlyn.  Daeth 
teulu  i'r  gymydogaeth  i  breswyUo  o  Maes- 
Uech.  Yn  fuan,  cymerwyd  un  o'r  bech- 
gyn,  John  Morris  wrth  ei  enw,  yn  sâl  o 
glefyd  trwm.  Tua'r  un  pryd,  symudasai 
hen  ferch  o  gymydogaeth  Moelderwin  i'r 
ardal,  yr  hon  oedd  yn  dra  chrefyddol. 
Ei  henw  oedd  Catrin  Rhisiart.  Pan  y 
clywodd  am  selni  John  Morris,  cododd 
awydd  arni  am  ymweled  ag  ef,  er  ei 
rybuddio  o'r  perygl  o  farw  yn  annuwiol. 

*  lîobert  Dafydd,  Brynengan,  gan  y  Parcb.  Henry 
Hughes,  Brynkir. 

Gwellhaodd  y  llanc,  ond  ni  fedrodd  ysgwyd 
i  ffwrdd  rybudd  yr  hen  Gatrin,  a  gwnaed 
ef  yn  íîaenffrwyth  Methodistiaeth  Bryn- 
engan.  Daeth  y  teulu  oU  yn  grefyddol 
mewn  canlyniad,  a  bu  Rhisiart  Morris, 
brawd  John  Morris,  yn  flaenor  y  seiat  am 
flynyddoedd.  Cynyddodd  seiat  Brynengan 
yn  gyflym,  a  daeth  yn  fuan  yn  Jerusalem 
Sir  Gaernarfon,  Y  rheswm  a  roddir  am 
ei  chynydd  ydyw,  na  fu  nemawr  dim  erHd 
yma  erioed.  Yr  oedd  perchenog  y  tir,  sef 
Mr.  Henry  Jones,  er  nad  oedd  yn  aelod  ei 
hun,  yn  ffafriol  i'r  crefyddwyr.  Heblaw 
hyn,  yr  oedd  y  lle  yn  ddiarffordd  a  neilldu- 
edig  i  raddau,  ac  felly  yn  fwy  o  gyrhaedd 
yr  erhdwyr.  Tra  y  bu  erHd  enbyd,  fel  y 
cawn  ddangos  eto,  mewn  rhanau  helaeth 
o  Leyn  ac  Eifionydd,  cai  y  ddeadeU  fechan 
yn  Mrynengan  lonyddwch  i  addoH  heb  fod 
neb  yn  tori  ar  ei  heddwch.  Yn  mhen  peth 
amser  sefydlwyd  seiat  yn  Tymawr,  He  yn 
nghanolbarth  Lleyn  ;  a  bu  y  He  hwn  a 
Brynengan  yn  daith  Sabbothol  am  flyn- 
yddoedd,  er  fod  tua  deunaw  miHtir  o 
ffordd  rhyngddynt.  Cychwynai  yr  hen 
grefyddwyr  yn  fynych  o  wahanol  ranau 
Lleyn  ac  Eifionydd,  i  un  o'r  ddau  le  hyn 
foreu  Sabbath,  yn  mheH  cyn  toriad  y 
wawr ;  a  byddent  ar  fwlch  yr  Eifl  pan 
fyddai  yr  haul  yn  codi,  er  mwyn  bod  yn 
Tymawr,  neu  Brynengan,  erbyn  y  bregeth 
ddeg  o'r  gloch.  Adeiladwyd  capel  Bryn- 
engan,  capel  cyntaf  y  Methodistiaid  yn 
Lleyn,  yn  y  flwyddyn  1777,  a  gwnaed 
ei  waith  coed  gan  yr  Hybarch  Robert 
Jones,  Rhoslan. 

Fel  yr  ydym  wedi  sylwi  yn  barod,  bu 
erHd  enbyd  ar  y  crefyddwyr  yn  Lleyn  ac 
Eifionydd.  Er  cyffroi  y  werinos,  Hunid 
pob  math  o  ystoriau  celwyddog  am  y 
cynghorwyr  Methodistaidd.  ■'■  Haerid  fod 
yn  amcan  ganddynt  i  werthu  y  plant  yn 
gaethweision,  a  bod  cyngrhair  i'r  dyben 
hyny  rhyngddynt  â  rhyw  ddihyriaid  mewn 
gwledydd  tramor,  y  rhai  a  fwriadent  anfon 
Hong  i  ryw  borthladd  cyfagos  i'w  cyrchu 
a'u  cludo  ymaith.  Taerai  eraiH  ei  fod  yn 
amcan  ganddynt,  gwedi  iddynt  eniH  rhyw 
nifer  o  ganlynwyr,  i  godi  gwrthryfel  yn 
erbyn  y  Hywodraeth,  a  dadymchwel  pob 
trefn  a  phob  sefydHad  gwladol.  Cafodd  y 
Methodistiaid  waethaf  hoH  foneddwyr  y 
rhan  hono  o'r  wlad.  Gyrid  hwy  ymaith 
o'u  tyddynod  ;  cymerid  hwy  i  fynu  er  eu 
pressio  i'r  fyddin,  ac  anfonwyd  amryw  o 
honynt    aHan    o'u   gwlad,    y  rhai  a  fuont 

feirw  mewn  gwledydd  tramor.  Er  esiampl 
o'r  modd  y  trinid  hwy,  rhoddwn  fyr  hanes 
o'r  modd  yr  ymddygwyd  at  gynghorwr,  o'r 
enw  Morgan  Griffith,  yr  hwn  a  breswyliai 
mewn  tyddyn  o'r  enw  Bwlchyrhiw,  yn 
mhlwyf  y  Rhiw,  yn  Lleyn.  Cyn  iddo 
gael  crefydd,  arferai  ganu  gyda'r  tànau 
yn  yr  eglwys,  a  chadwai  ysgol  ganu  i 
ddysgu  ieuenctyd  yr  ardal  mewn  cerddor- 
iaeth.  Un  tro,  daeth  i'w  feddwl,  fel  yn 
ddigyfrwng,  nad  oedd  y  cyfryw  ganu  yr 
hyn  a  orchymynai  Duw  yn  ei  Air,  ac 
felly  nad  oedd  yn  gymeradwy  ganddo. 
Mewn  canlyniad,  ymroes  i  ddarllen  y 
Beibl,  ac  i  wrando  pregethau  pan  gaffai 
gyfleustra,  a  daeth  i  brofi  gradd  o  dang- 
nefedd  i'w  fynwes  derfysglyd  trwy  waed 
Crist.  Nid  hir  y  bu  cyn  dechreu  cyng- 
hori  a  rybuddio  ei  gydbechaduriaid.  Dech- 
reuodd  gyda  hyn  o  leiaf  tua'r  flwyddyn 
1744,  sef  yn  mhen  rhyw  dair  blynedd 
gwedi  ymweliad  cyntaf  Howell  Harris,  ac 
y  mae  yn  sicr  ei  fod  yn  un  o  gynghorwyr 
cyntaf  Lleyn,  os  nad  efe  oedd  y  cyntaf  oll. 
Yn  mhen  ychydig,  pan  yn  dychwelyd  adref 
o  bregethu,  daliwyd  ef  ger  Sarn  Myllteyrn. 
Dywedir  mai  creadur  eiddil  oedd  yr  hwn 
a'i  daliodd,  ac  mai  hawdd  fuasai  i  Morgan 
Grifíìth,  yr  hwn  oedd  ddyn  cryf  ac  esgyr- 
nog,  ei  ysgwyd  i  ffwrdd,  a  dianc  o'i 
grafangau.  ünd  hyn  ni  fynai  wneyd,  gan 
fod  gan  y  dyn  wŷs  gyfreithlon  i'w  gym- 
eryd.  Yr  oedd  efe  ar  y  pryd  yn  ŵr 
gweddw,  a  chanddo  ddau  o  blant  heb  neb 
i  ofalu  am  danynt,  mewn  oedran  cymharol 
dyner.  Pan  yr  ymddangosai  gerbron  yr 
ynadon  yn  Mhwllheli,  dygwyd  y  ddau 
blentyn  yno  hefyd,  gan  ewythr  iddo,  yn  y 
gobaith  y  byddai  i'r  olwg  arnynt  doddi 
calonau  y  boneddwyr.  Ond  y  cyfryw  oedd 
cynddaredd  y  rhai  hyn,  fel  nad  oedd  yr 
olygfa  yn  ei  tyneru  mewn  un  modd. 
Rhoddasant  Iyfr  gerbron  y  bachgen,  yr 
hwn  oedd  tuag  wyth  mlwydd  oed,  er 
mwyn  cael  gweled  a  fedrai  ddarllen ; 
gwnaethant  yr  un  modd  gyda  ei  chwaer, 
yr  hon  oedd  ddwy  flwydd  yn  ieuangach  ;  a 
chwedi  cael  y  medrai  y  ddau,  gwelent  yn 
hyn  drosedd  ychwanegol,  ac  ysgelerder 
nas  gellid  ei  faddeu,  am  yr  arwyddai  fod 
Morgan  Griffith  yn  bwriadu  dwyn  ei  blant 
i  fynu  yn  yr  un  heresi  ag  ef  ei  hun. 

Cafodd  y  cynghorwr  druan  ei  anfon,  efe 
a  nifer  o'i  gydgrefyddwyr,  i  wasanaethu 
yn  y  Ilynges.  Cludwyd  hwy  yn  gyntaf  i 
Gaernarfon,  ac  oddiyno  i  Gonwy ;  ac  yn  y 
lle  diweddaf  y  carchar  oedd  eu  Ilety.  Yr 
oedd    yn    ddydd    gwyl    pan   ddaethant   i 

Gonwy,  ac  ymgasglai  llu  o  bobl  i  gael 
golwg  ar  y  carcharorion.  Rywsut,  cafodd 
Morgan  Griffith  gyfle  i  anerch  y  bobl,  a 
chyhoeddodd  iddynt  ei  fod  ef  a'i  gyfeilhon 
yno  nid  am  ladd,  na  lladrata,  nac  unrhyw 
anghyfraith  arall,  ond  am  ddarllen  yr 
Ysgrythyrau,  a  gweddío,  a  chynghori  y 
bobl  am  fater  eu  heneidiau.  Yna,  rhyb- 
uddiodd  y  bobl,  gyda  difrifwch  mawr,  i 
ystyried  eu  ffyrdd,  a  dychwelyd  at  yr 
Arglwydd.  Dywedir  na  fu  y  bregeth  yn 
ddieffaith,  ond  i'r  saethau  lynu  yn  nghal- 
onau  dau  o  ddynion  ieuainc  yr  ardal,  y 
rhai,  ar  ol  hyn,  a  fuont  yn  dra  defnyddiol 
gyda  gwaith  yr  efengyl.  Yn  fuan,  anfon- 
wyd  y  carcharorion  i  fwrdd  Ilong  ryfel,  yr 
hon  oedd  yn  un  o  borthladdoedd  Lloegr. 
Yn  mhen  amser,  cawsant  oll,  a  Morgan 
Griffith  yn  eu  mysg,  drwydded  i  ddychwel- 
yd  adref.  Eithr  nid  cynt  y  cafodd  efe  ei 
draed  ar  ddaear  Lleyn  nag  y  dechreuodd 
ar  ei  hoff  waith  o  gynghori  ei  gydbech- 
aduriaid.  Cymerwyd  ei  drwydded  oddi- 
arno  yn  fuan  ;  anfonwyd  ef  yn  ei  ol  i'r 
llynges,  ac  anfonwyd  llythyr  o'i  flaen  i 
hysbysu  ei  fod  yn  parhau  yr  un  a  chyn  ei 
anfon  o'r  wlad  y  tro  cyntaf,  a'i  fod  yn  blaen- 
ori  mewn  aflonyddwch  a  therfysg.  Tybiodd 
cadben  y  llong  y  gallai  beri  iddo  adael  ei 
arferion  crefyddol  trwy  ddychryn  ;  hysbys- 
odd  ef  y  byddai  raid  iddo  beidio  gweddîo 
a  chynghori,  a  bod  yn  Eglwyswr  dystaw  a 
llonydd,  onide  caffai  ei  osod  y  naill  ben  i'r 
llong,  a'i  saethu  gan  y  milwyr.  Dewisodd 
Morgan  Griffith  gymeryd  ei  saethu,  gan 
ddweyd  :  "  Rhaid  yw  ufuddhau  i  Dduw 
yn  fwy  nag  i  ddynion."  Ar  hyn,  gosodwyd 
ef  ar  ben  blaen  y  Ilong,  a  saethwyd  tuag 
ato,  ond  nid  oedd  dim  yn  y  dryliiau  ond 
pylor.  Gan  iddo  ddangos  y  fath  bender- 
fyniad  a  gwroldeb,  trodd  yr  amgylchiad 
yn  fantais  iddo  ;  cenhedlodd  barch  iddo 
yn  meddyliau  y  rhai  na  feddent  unrhyw 
gydymdeimlad  a'i  grefydd.  Eithr  nid  hir 
y  bu  Morgan  Griffith  fyw  ar  ol  hyn  ; 
clafychodd  o  glefyd  trwm,  o'r  hwn  y  bu 
farw.  Adroddwyd  yr  hanes  am  dano  gan 
ei  gymdeithion,  y  rhai,  gan  nad  oedd 
eisiau  eu  gwasanaeth  yn  y  Ilynges,  a 
ddychwelasant  yn  eu  holau  i'w  cartref- 
leoedd  ;  a  thystient  un  ac  oll  mai  diwedd 
Morgan  Griffith  oedd  tangnefedd. 

Nid  yw  yr  hanes  am  y  gamdriniaeth  a 
gafodd  Morgan  Griffith  ond  engrhaifft  o'r 
erledigaeth  a  ddyoddefwyd  gan  Fethod- 
istiaid  cyntaf  Sir  Gaernarfon.  Meddai 
Metìiodistiaeth  Cyinru :  "  Y  mae  yr  hanes 
uchod  ar  lawer   cyfrif  yn  ymddangos  yn 


anhygoel.  Anhawdd  genym  ni,  y  rhai 
ydym  wedi  ymgynefino  â  rhyddid  cref- 
yddol  dros  ein  hoes,  ac  wedi  gweled 
Methodistiaeth  yn  ddyrchafedigyn  y  wlad, 
gredu  y  gallai  neb  ymddwyn  mor  greulawn 
tuag  at  eu  cyd-ddynion.  Clywsom,  mae 
yn  wir,  am  greulonderau  y  Pabyddion,  ac 
nid  gormod  fuasai  coelio  y  fath  bethau  am 
danynt  hwy ;  ond  fod  Protestaniaid  yn 
gallu  gwneyd  hyn  sydd  yn  ymddangos  yn 
mron  yn  angrhedadwy.  Ond  am  yr  am- 
gylchiadau  a  goffawyd  uchod,  nid  oes 
genym  un  Ue  i'w  hameu,  er  mor  erchyll. 
Ysgrifenir  yr  hanes  gan  y  g\vr  a  adwaenai 
Hugh  Thomas  (un  arall  o'r  dyoddefwyr,  a 
chyfaill  Morgan  Griffith),  a  chafodd  yr 
hysbysiad  o'i  enau  ef  ei  hun."  Y  mae 
Robert  Jones,  hefyd,  ar  fyr  eiriau,  yn 
cyfeirio  at  yr  un  amgylchiadau. 

Ymddengys  mai  i  gymydogaeth  Llan- 
beris  y  daeth  Methodistiaeth  gyntaf  i 
ddosparth  Arfon.  Y  cychwyniad  oedd 
trwy  i  un  Hugh  Thomas,  brodor  o  Leyn, 
a  chyfaill  y  Morgan  Griffith  yr  ydym  wedi 
cyfeirio  ato,  pan  ar  ffô  o'i  gartref  rhag  ei 
ddal  i  fod  yn  filwr,  ddyfod  am  nodded  i 
amaethdy  Cwmglas.  Y  mae  yn  sicr  iddo 
ef,  er  mai  ymguddio  yr  ydoedd,  wneyd 
rhyw  gymaint  er  deffro  pobl  y  gymydog- 
aeth.  Yn  y  flwyddyn  ganlynol,  y  mae  yn 
bur  debyg  i  gynghorwr  arall,  o'r  enw 
WiIIiam  Harry,  gael  ei  anfon  yma  gan 
Gymdeithasfa  y  Deheudir.  Yn  nghof- 
nodau  Cymdeithasfa  Llanddeusant,  a  gyn- 
haliwyd  Chwefror,  1743,  ceir  a  ganlyn : 
"  Bod  i'r  brawd  William  Harry  gadw 
ysgol  yn  Sir  Gaernarfon,  a  chynghori  cym- 
aint  ag  a  allo,  rhwng  oriau  yr  ysgol,  yn  y 
gymydogaeth."  Dywedir  am  WiUiam 
Harry  ei  fod  yn  ddyn  cryf  o  gorph,  a 
gwrol  o  feddwl ;  ac  yr  oedd  yn  rhaid  wrth 
ddyn  felly  i  wynebu  ar  yr  anturiaeth  o 
fyned  i'r  Gogledd  i  bregethu.  Digwydd- 
odd  amgylchiad  yn  nglyn  a'i  fynediad  i 
Lanberis  a  sicrhaodd  ryw  gymaint  o  barch 
iddo  yn  meddyliau  pobl  y  gymydogaeth. 
Ar  ei  daith,  cyrhaeddasai  Ysbytty  Ifan,  a 
gofynodd  yno  i  ry  w  ddyn  am  gyfarwyddyd 
i  Lanberis.  Nis  gallai  y  dyn  roddi  y 
cyfryw  gyfarwyddyd  iddo,  ond  dy wedai  fod 
Llanberis  yn  gorwedd  yn  mhell  draw,  gan 
gyfeirio  a'i  law  at  fynyddoedd  ysgythrog 
yr  Eryri.  Yr  oedd  ganddo  tuag  ugain 
milltir  o  ffordd  i'w  theithio,  a  hyny  o'r 
fath  fwyaf  ddisathr  a  pheryglus.  Prin  y 
gellid  dweyd  fod  yno  ffordd  o  gwbl,  ond 
rhyw  Iwybrau  anhygyrch  ar  hyd  llech- 
weddau  y  creigiau,  uwchben   ceunentydd 

dyfnion  a  rhaiadrau  gwylltion ;  a  phe  y 
buasai  yr  ymdeithydd  mewn  aml  i  fan  ond 
gwyro  llathen  oddiar  y  llwybr,  syrthiai  yn 
bendramwnwgl  i  lawr  dros  y  clogwyni 
enbyd  i'r  ceudod  islaw.  Gwaeth  na'r 
cyfan,  aeth  yn  nos  ar  Wilham  Harry  tua'r 
man  mwyaf  peryglus,  sef  Bwlch-rhiw- 
ychain.  Ond  trwy  fod  daionus  law  Duw 
gydag  ef,  cyrhaeddodd  ben  ei  daith,  sef 
Cwmglas,  rywbryd  cyn  y  boreu.  Pan 
aeth  y  son  ar  led  fod  dyn  wedi  dyfod  trwy 
y  fath  le,  ar  hyd  y  nos,  ac  heb  arweinydd, 
parodd  syndod  cyffredinol.  Edrychai  y 
trigohon  ar  y  peth  fel  gwyrth.  Gwedi 
anfon  hysbysiad  ar  led  fod  y  cynghorwr  i 
bregethu  yn  Cwmglas  y  nos  ganlynol, 
penderfynodd  amry w  fyned  yno  o  gywrein- 
rwydd,  i  ganfod  a  chlywed  dyn  oedd  wedi 
cyflawni  gorchest  mor  anhygoel.  Yn  mysg 
y  rhai  hyn  yr  oedd  un  Pierce  Williams, 
Gwastadnant.  Dan  y  bregeth  cafodd 
Pierce  Williams  ei  argyhoeddi,  a  daeth  yn 
wir  ddysgybl  i  Fab  Duw,  Ac  yn  fuan 
derbyniodd  bregethu  i'w  dŷ.  Dywedir,  yr 
un  pryd,  na  fu  ond  ychydig  o  Iwyddiant  ar 
bregethu  yr  efengyl  yn  Llanberis  am  lawer 
o  flynyddoedd. 

Lle  arall  yn  nosbarth  Arfon,  ag  y  sef- 
ydlodd  y  Methodistiaid  achos  ynddo  yn 
bur  gynar,  oedd  y  Waunfawr.  Yr  oedd 
yma  gynghorwr,  o'r  enw  Evan  Dafydd, 
Hafodyrhyg,  yr  hwn  a  fu  farw  yn  y 
flwyddyn  1750.  Ni  wyddis  pa  bryd  na 
pha  fodd  y  daeth  Evan  Dafydd  i  ad- 
nabyddiaeth  o'r  gwirionedd  ;  ond  dy  wed 
traddodiad  i  Howell  Harris  fod  yn  pre- 
gethu  yn  Hafodyrhyg.  Cychwynwyd 
seiadau  yn  foreu  hefyd  yn  Clynog,  a 
Llanllyfni,  a  dywedir  ddarfod  cynal  math 
o  Gymdeithasfa  yn  Llanllyfni  yn  y  flwydd- 
yn  1769.  Yr  oedd  seiadau  wedi  eu  sefydlu 
mewn  Ilawer  rhan  o'r  wlad  o  gwmpas,  cyn 
fod  gan  y  Methodistiaid  achos  yn  nhref 
Caernarfon.  Cyrhaeddodd  adfywiad  1762 
Arfon  hefyd,  a  bu  yn  foddion  i  ychwanegu 
llawer  at  y  crefyddwyr,  ac  i  godi  yr  achos 
yn  ngolwg  y  wlad. 

Nid  oes  genym  hanes  sicr  pa  fodd  y 
cychwynwyd  Methodistiaeth  yn  Siroedd 
Dinbych  a  Fflint.  Bu  Howell  Harris  ar 
daith  trwy  y  rhanau  hyn  o'r  wlad  tua 
diwedd  y  flwyddyn  1747  ;  ond  nid  yw  ei 
ddydd-Iyfr  am  y  tymhor  hwn  ar  gael,  felly, 
nis  gwyddom  yn  hollol  â  pha  leoedd  yr 
ymwelodd.  Ond  y  mae  yn  bur  debyg  fod 
yma  Fethodistiaid  cyn  hyny.  Dywed 
John  Evans,  y  Bala,  mai  efe  a  ddygodd  y 
niarworyn  cyntaf  i  gymydogaeth   Adwy'r 


Clawdd.  Yma  y  cawsai  John  Evans  ei 
eni,  ac  nid  oedd  ond  naw  mlwydd  yn 
ieuangach  na  Howell  Harris ;  pan  yn 
ieuanc  iawn  symudodd  i'r  Bala,  a  chafodd 
grefydd  ;  ac  y  mae  genym  le  cryf  i  gasglu 
na  fu  yn  hir,  oblegyd  ei  fawr  bryder 
parthed  cyflwr  ei  rieni,  cyn  gwneyd  yni- 
gais  i  ddwyn  yr  efengyl  i'w  cyrhaedd. 
Ymddengys  mai  yn  nhý  rhieni  John  Evans 
y  cynhaliwyd  yr  odfa  gyntaf  yn  nghymyd- 
ogaeth  Adwy'r  Clawdd  gan  y  Methodist- 
iaid.  Meddai  John  Evans  :  "  Yr  oedd  fy 
nhad  a'm  mam  wedi  fy  ngwrthwynebu  i 
ddwyn  pregethu  yno  dros  enyd,  gan 
ddweyd  fod  yr  Eglwys  Sefydledig  yn 
ddigon.  Ond  wedi  cael  adferiad  o  glefyd 
trwm,  cawsant  eu  hystwytho  i  ganiatau  i 
mi  ddyfod  â  phregethwr  i  gadw  odfa  yn 
y  tŷ."  Daeth  Ilawer  o'r  cymydogion  i 
wrando,  ac  mor  anwybodus  a  phaganaidd 
oeddynt,  fel  y  gofynent  :  "  Ài  nid  g\Vr 
wedi  bod  mewn  trance,  neu  wedi  cael 
gweledigaeth,  oedd  y  pregethwr,  gan  ei  fod 
yn  traethu  iddynt  bethau  mor  ddyeithr  ?  " 
Atebai  yntau,  nage,  a  gofynai,  ai  nid 
oeddynt  wedi  craffu  iddo  gymeryd  testun 
allan  o'r  Beibl  ?  Y  mae  yn  ymddangos  i 
Howell  Harris  fod  ar  daith  yn  y  Gogledd 
hefyd  yn  Hydref,  1748;  eithr  gan  fod  y 
dydd-lyfr  ar  goll,  nid  yw  hanes  hongenym 
ychwaith.  Fel  y  canlyn  yr  ysgrifena  at 
un  Mr.  Baddington,  Hydref2o,  1748:  "Y 
mae  yn  awr  o  gwmpas  naw  wythnos  er 
pan  ddechreuais  fy  nhaith  trwy  Ddê  a 
Gogledd  Cymru ;  a'r  wythnos  hon  daeth- 
um  adref  o'm  taith  olaf  yn  y  Gogledd. 
Yn  ystod  yr  amser  yma  mi  a  ymwelais  â 
thair-ar-ddeg  o  siroedd,  a  chan  amlaf 
teithiais  gant  a  haner  o  filltiroedd  yr 
wythnos,  gan  bregethu  ddwy  waith  bob 
dydd,  ac  weithiau  dair  a  phedair  gwaith. 
Ar  y  daith  ddiweddaf  hon  ni  ddiosgais  fy 
niUad  am  saith  o  nosweithiau  ;  a  thrafaelais 
o  un  boreu  hyd  brydnhawn  dranoeth,  heb 
ddim  gorphwys,  dros  gan  milltir  ;  a  phre- 
gethwn  ganol  nos,  neu  yn  dra  boreu,  ar  y 
mynyddoedd,  am  y  rhaid  i  ni  gyfarfod 
yr  adeg  hono  i  ochelyd  erledigaeth. ,  Yr 
wythnos  cyn  i  mi  fyned  yno,  gorfodwyd 
un  dyn  ger  Wrexham  i  dalu  ugain  punt  i 
Syr  W.  W.  W^ynne  ;  amryw  o'r  gwran- 
dawyr  a  dalasent  bum'  swllt,  ac  un  dyn 
ddeg  swllt,  yr  hwn  oedd  wedi  talu  o'r 
blaen  ;  a  dyma  y  drydedd  waith  i'r  bobl 
druain  gael  eu  trin  fel  hyn  yn  y  gymyd- 
ogaeth  yma  am  gydymgynull.  Y  tro 
diweddaf,  nid  oedd  ond  un  o'r  brodyr,  yr 
hwn  a  aeth  i  weddi  gyda  rhai  cymydogion 

yn  y  teulu.  Ymorfoleddai  Syr  W.  ar  y 
bobl  druain,  gan  ddweyd  :  '  Ni  a  geisiasom 
gyfraith  arnynt,'  ond  nis  gallasai  eu  dal. 
Arglwydd,  ateb  drosot  dy  hun,  ac  ym- 
ddangos  yn  dy  achos  dy  hun !  Cefais 
mewn  lle  arall,  heb  fod  yn  nepell  o  dref  y 
Bala,  Ile  y  bum  unwaith  bron  cael  fy 
llofruddio,  ergyd  ar  fy  mhen  agos  digon 
sybyrthol  i  hollti  fy  nihenglog  yn  ddau ; 
ond  ni  dderbyniais  niwed.  Ni  welais 
erioed  y  fath  dorfeydd  yn  dyfod  i  wrando, 
na'r  fath  ogoniant  yn  mysg  y  bobl ;  llawer 
o  galonau  ac  o  ddrysau  sydd  wedi  cael  eu 
hagoryd  yn  ddiweddar.  Yr  ydym  yn 
gwybod  am  amryw  sydd  wedi  cael  eu 
defiíro  yn  ddiweddar,  ac  ymddengys  fel 
pe  byddai  yr  Arglwydd  yn  troi  ei  wyneb  at 
y  cyfoethog ;  bu  amry  w  o  honynt  yn  fy 
ngwrando  y  daith  hon,  ac  yr  oedd  amryw 
yn  ychwaneg  yn  son  gyda  dyddordeb  am 
ddyfod  i  wrando  Mr.  Whitefield  pan  y 
daw."  Digon  tebyg  i'r  daith  hon  o  eiddo 
Howell  Harris  yn  y  Gogledd  fod  yn  bur 
llwyddianus.  Pan  y  daeth  drachefn  yn  y 
flwyddyn  1750,  er  ceisio  cymeryd  gafael 
yn  y  seiadau,  ymwelodd  ag  amryw  fanau 
yn  Siroedd  Dinbych  a  Fflint,  fel  yr  ydym 
wedi  cofnodi,  ac  y  mae  yn  bur  debyg  fod 
yma  nifer  o  seiadau  wedi  eu  sefydhi. 
Dywed  John  Evans,  y  Bala,  mai  yn 
Adwy'r  Clawdd  yr  adeiladwyd  y  capel 
cyntaf  gan  y  Methodistiaid  yn  Ngogledd 
Cymru. 

Rhoddir  yr  hanes  a  ganlyn  am  ddech- 
reuad  Methodistiaeth  yn  nghymydogaeth 
Llanrwst  a  Threfriw.  Yn  mis  Medi,  yn  y 
flwyddyn  1840,  cynhehd  gwyl  Mabsant  yn 
Nhrefriw^  lawn  cyfaddef,  yr  un  pryd, 
fod  rhyw  gymaint  o  amheuaeth  parthed  y 
dyddiad.  Dydd  mawr  yr  wyl  oedd  y 
Sabbath.  Daeth  gair  yno  fod  Pengrwn 
wedi  cael  ei  drefnu  i  bregethu  mewn  ty 
anedd,  o'r  enw  Brwynog,  Ile  yn  nghanol 
y  mynyddoedd  tua  dwy  fìlltir  i'r  gor- 
llewin  o  Drefriw.  Penderfynodd  chwech 
o  ddynion  ieuainc  i  fyned  yno,  gan  adael  y 
difyrwch ;  ond  nid  i  wrando  beth  a  ddy- 
wedai  y  g\Vr  dyeithr,  eithr  o  wir  fwriad 
i'w  ladd.  Pr  pwrpas  hwn,  cymerodd  pob 
un  o  honynt  gydag  ef  bastwn  cryf,  a 
phenodasant  y  g\vr  y  tybid  ei  fod  y  cryfaf 
a'r  dewraf  o'r  oll  yn  flaenor.  Penderfyn- 
asant  yn  mhellach  na  wnaent  ymosod  arno 
yn  ebrwydd,  ond  y  gwrandawent  am 
ychydig,  gan  ddysgwyl  y  clywent  ganddo 
yn  fuan  ryw  ymadroddion  haerllug  yn 
cyfiawnhau  yr  ymosodiad.  Yno  yr  aeth- 
ant.    Can  gynted,  modd  bynag,  ag  y  daeth- 


ant  i  swn  y  weinidogaeth,  syrthiodd  rhyw 
ddychryn  disymwth  arnynt,  fel  y  cwymp- 
odd  y  pastynau  o'u  dwylaw.  Dihangodd 
pump  o  honynt  adref,  fel  rhai  yn  ffoi  am 
eu  bywyd,  a'r  blaenor  yn  unig  a  adawyd 
ar  ol.  Ỳmwthiodd  ef  yn  y  blaen  i  wrando  ; 
rhwymwyd  ef  megys  wrth  enau  y  pre- 
gethwr  ;  teimlodd  ei  ragfarn  yn  diflanu  fel 
niwl,  a  phrofodd  argyhoeddiad  dwfn.  Ei 
enw,  meddir,  oedd  Dafydd  Thomas,  Wern- 
bwys,  plwyf  Llanddoget.  Cyn  hir  amser, 
dychwelwyd  y  pump  arall ;  bu  amryw  o 
honynt  yn  dra  defnyddiol  yn  y  gwahanol 
ardaloedd,  ac  ymunodd  un  neu  ddau  o 
honynt  â  "  theulu  Trefecca,"  Ile  yr  aros- 
asant  tra  y  buont  byw. 

Mam  eglwys  canolbarth  Sir  Ddinbych 
yw  Tanyfron,  yn  mhlwyf  Llansanan. 
Ymddengys  mai  un  Edward  Parry  a  fu  yn 
foddion  i'w  sefydlu,  yr  hwn  sydd  yn 
haeddu  gair  o  sylw.  Cafodd  ei  argyhoeddi 
wrth  wrando  pregeth  gan  gynghorwr  o'r 
Deheudir,  o'r  enw  Dafydd  William  Rhys, 
yn  Henllys,  plwyf  Llanfair-tal-haiarn. 
Cytunasai  ef  a  rhyw  ddeg  neu  ddeuddeg  o 
wŷr  cyfrifol  yn  mhlwyf  Llansanan  i  fyned 
yno.  "  Mor  fuan  ag  yr  aethum  i'r  tŷ," 
meddai  ef  ei  hun  wrth  adrodd  yr  hanes, 
"  ac  wrth  wrando,  teimlwn  lawr  y  tŷ  yn 
crynu  dan  fy  nhraed  ;  tybiwn  fod  y  dysglau 
yn  y  Ile  yn  curo  yn  erbyn  eu  gilydd,  a 
daethum  ar  unwaith  i'r  penderfyniad  i 
ymlynu  wrth  y  bobl  hyn  tra  fyddwn  byw." 
Yr  oedd  Edward  Parry  yn  ddyn  o  gryn 
dalent  a  gwybodaeth  ;  meddai  ddawn 
prydyddu  cryf,  yr  hyn  a'i  harweiniodd  i 
fod  ar  delerau  cyfeillgar  â  Twm  o'r  Nant  ; 
a  dywedir  iddo  gyfansoddi  cryn  nifer  o 
benillion,  y  rhai,  erbyn  hyn,  sydd  wedi 
myned  ar  ddifancoll.  Saer  coed  oedd 
wrth  ei  alwedigaeth,  ac  ymddengys  ei  fod 
wedi  priodi  pan  y  cafodd  ei  argyhoeddi 
dan  weinidogaeth  Dafydd  WiUiam  Rhys. 
Tranoeth,  pasiai  y  pregethwr  dŷ  Edward 
Parry,  ar  ei  ffordd  i  Adwy'r  Clawdd,  y  Ile 
pregethu  nesaf  gan  y  Methodistiaid,  er 
fod  deng-milltir-ar-hugain  o  ffordd  rhyng- 
ddynt.  Methodd  fagu  gwroldeb  digonol 
i  siarad  a'r  cynghorwr  ;  ond  gadawodd  ei 
hen  gymdeithion,  ac  ymroddodd  i  fyned  i 
wrando  pregethu  pa  bryd  bynag  y  caíìai 
gyfleustra.  Teimlai  awydd  cryf  i  gael 
pregethu  i'w  áỳ,  a  Ilwyddodd  i  gael  gan 
Dafydd  William  Rhys  i  ddyfod  yno.  Daeth 
Cefnbyr,  cartref  Edward  Parry,  yn  gyrchfa 
pregethwyr  Dé  a  Gogledd  mewn  canlyniad. 
Eithr  trwy  hyn  tynodd  arno  ei  hun  wg 
llawer,  yn  arbenig  offeiriad    y    plwyf,    a'i 

feistr  tir.  Bygythiodd  y  diweddaf  ef,  oni 
roddai  heibio  lochesu  y  crwydriaid  estronol 
a  deithient  y  wlad,  ac  a  gymerent  arnynt 
bregethu,  y  troid  ef  allan  o'i  dyddyn. 
Atebai  yntau  yn  bwyllog :  "  Nid  yw  eich 
tir  chwi,  Syr,  ond  dros  amser,  eithr  y  mae 
crefydd  i  barhau  byth."  Rhybudd  i  ym- 
adael  a  gafodd  Edward  Parry.  Cyn  i'r 
tymhor  ddod  i  ben,  cafodd  gyfle  i  ym- 
ddiddan  ag  un  Mr.  Foulkes,  o'r  Wenallt, 
yr  hwn  a  ofynai  iddo  : — 

"  Paham  yr  ydych  yn  cael  eich  troi 
allan  o'ch  tyddyn  ?  " 

"  Am  dderbyn  pregethu  i'r  tŷ,"  oedd  yr 
ateb. 

"  Onid  gwaith  da  yw  hyny  ?  "  ebai  Mr. 
Foulkes.  "  Nid  oes  genyf  yn  awr  yr  un 
tyddyn  gwag,  ond  gan  eich  bod  yn  saer, 
chwi  a  ellwch  godi  tŷ  i  chwi  eich  hun,  a 
minau  a  roddaf  dir  i  chwi  gydag  ef  mewn 
gweithred." 

Cytunodd  Edward  Parry  i  gymeryd  y 
tir  yn  ol  y  cynygiad,  a  chododd  d\^  arno 
mewn  byr  amser,  yr  hwn  a  alwyd  Tany- 
fron.  Yma  y  sefydlwyd  y  seiat  gyntaf  yn 
nghanolbarth  Sir  Ddinbych,  ac  y  mae  yr 
enw  yn  adnabyddus  i  Fethodistiaid  Din- 
bych  hyd  y  dydd  hwn. 

Yn  bur  fuan,  dechreuodd  Edward  Parry 
gynghori.  Ymddengys  i  hyn  ddigwydd 
tua'r  flwyddyn  1749,  y  flwyddyn  cyn  yr 
ymraniad  rhwng  Rowland  a  Harris.  Eíî- 
eithiodd  yr  ymraniad  yn  ddirfawr  ar  ei 
deimladau,  fel  ar  deimladau  Uawer  eraill 
Tra  yr  oedd  ei  dad  yn  pleidio  Rowland 
ac  yn  derbyn  "  pobl  Rowland "  i'w  dŷ 
tueddai  Edward  Parry  at  bobl  Harris,  a 
rhoddai  iddynt  bob  derbyniad.  Ymsef- 
ydlodd  un  Hugh  Davies,  brawd-yn-nghyf- 
raith  Edward  Parry,  yn  Nhrefecca  gyda'r 
"  teulu,"  ac  yn  mhen  amser  daeth  trwy  y 
wlad,  gan  berswadio  pobl  i  fyned  yno. 
Aeth  nifer  o  gymydogaeth  Llansanan,  ond 
ni  Iwyddwyd  i  ddarbwyllo  Edward  Parry. 
Eithr  suddodd  i  Iwfrdra  dirfawr  ;  rhoes  y 
pregethu  i  fynu  am  dymhor,  ac  ail  ym- 
unodd  ag  Eglwys  Loegr.  Mawr  oedd 
llawenydd  offeiriad  y  plwyf,  ac  er  mwyn 
ei  anrhydeddu  gwnaeth  ef  yn  warden. 
Eithr  yr  oedd  crefydd  yn  llosgi  yn  ei  galon 
o  hyd,  ac  arferai  fyned  i'r  chwareuon 
a'r  ofergampau  a  gynhelid  yn  ngwahanol 
ranau  y  plwyf  ar  y  Sabbath,  gan  gynal 
gosber  yno,  a  chymhellai  y  bobl  i  gydym- 
gasglu  i'r  gosber  dan  berygl  cospedigaeth. 
Trwy  hyn,  Uwyddodd  i  roddi  terfyn  ar  y 
chwareu  a'r  ddawns  yn  mron  yn  gyfan- 
gwbl.     Eithr  un  prydnawn,  wrth  ddarlien 


y  gosper,  ac  adrodd  peniU  i'w  ganu, 
meddyliodd  nad  oedd  y  gynulleidfa  yn 
deall  yr  emyn.  Ei  chynwysiad  oedd 
dyfodiad  Israel  o'r  Aipht  i  Ganaan.  Par- 
odd  hyn  iddo  ddechreu  ei  hegluro.  Ol- 
rheiniodd  hanes  Israel  o  alwad  Abram, 
ei  ymdeithiad  yn  nhir  yr  addewid,  gorth- 
rymder  Israel  yn  yr  Aipht,  eu  gwaredig- 
aeth,  a'u  dyfodiad  yn  y  diwedd  i  Ganaan. 
Tra  yr  oedd  yn  llefaru,  disgynodd  arno  ef, 
ac  ar  y  bobl  oedd  yn  gwrando,  ryw  hwyl 
hyfryd,  gwahanol  i  ddim  a  brofasent  o'r 
blaen.  Ystwythodd  hyn  ei  yspryd  ;  dech- 
reuodd  bregethu  drachefn.  Ymunodd  yn 
fuan  â  "  phobl  Rowland,"  a  bu  ei  dỳ  yn 
gartref  i'r  achos  hyd  ei  fedd. 

Er  prawf  o  ddoethineb  Edward  Parry, 
cymerer  yr  hanes  a  ganlyn.  Ymunodd  un 
Robert  Roberts,  Gregor-Isaf,  a'r  seiat,  yr 
hwn,  gwedi  h^'ny,  a  ddaeth  yn  ŵr  tra 
defnyddiol.  Yr  oedd  ei  wraig,  modd  bynag, 
yn  hollol  wrthwynebol  iddo,  am  y  credai 
fod  y  crefyddwyr,  fel  eu  cyhuddid,  yn 
ymgynuU  at  eu  gilydd  i  ddybenion  brynt- 
ion  a  ffiaidd.  Cafodd  Edward  Parry  gyfle 
i  ymddiddan  â  hi,  a  gofynodd  iddi,  ai  gwir 
oedd  ei  bod  yn  anfoddlawn  i'w  gŵr  ddyfod 
i'r  odfaeon  ?  Atebodd  hithau  ei  fod  yn 
wir,  ac  awgrymodd  ei  bod  yn  credu  yr 
ystoriau  a  daenid  am  yr  hyn  a  gymerai 
le  yn  y  "  weddi  dywyll."  "  Os  felly," 
meddai  yntau,  "  deuwch  yno  eich  hun  ;  yr 
wyf  yn  rhoddi  fy  ngair  i  chwi  y  cewch 
ddyfod  i  mewn  pryd  y  mynoch,  a  myned 
allan  pryd  y  mynoch,  heb  i  neb  ddweyd 
dim  wrthych,  na  gofyn  dim  i  chwi,  a 
thrwy  hyny  chwi  a  gewch  wybod  beth 
sydd  yn  myned  yn  y  blaen  yno."  Y  Sul 
canlynol  daeth  y  ddynes  i'r  odfa.  Ar  y 
terfyn,  cyhoeddodd  Edward  Parry  seiat 
ar  ol,  a  bod  croesaw  i  bwy  bynag  a  hoffai 
i  aros.  Arosodd  y  wraig  yn  mysg  y  IleiII, 
a  chafodd  y  fath  flas  fel  y  Ìlwyr  ddiflanodd 
ei  rhagfarn,  a  bu  o  hyny  allan  bron  yn 
fwy  zêlog  na'i  phriod. 

Yr  oedd  Edward  Parry,  fel  yr  ydym 
wedi  awgrymu  yn  barod,  yn  ddyn  o  gryn 
ddiwylliant.  Darllenai  lawer  ei  hun  ;  yr 
oedd  yn  dra  chynefin  mewn  llenyddiaeth 
grefyddol  Saesnig,  yn  gystal  â  Chymreig, 
a  gwnaeth  ei  oreu  i  gael  gan  ei  gydwlad- 
wyr  i  bwrcasu  Ilyfrau  a'u  darllen.  Bu  yn 
offerynol  i  wasgar  llawer  o  Feiblau  Peter 
Williams  yn  yr  ardal.  Prif  faes  ei  lafur 
fel  cynghorwr  oedd  canolbarth  Dinbych, 
ond  teithiodd  ryw  gymaint  ar  hyd  Siroedd 
Môn,  Arfon,  a  Fflint,  a  bu  unwaith, 
meddir,  yn   Llundain,    yn   gweini   i   ang- 

henion  crefyddol  y  Cymry.  Yn  mhen 
amser,  aeth  y  gynulleidfa  yn  rhy  hosog  i'r 
tŷ,  ac  aeth  yntau  yn  anesmwyth  am  gael 
adeiladu  capel.  A  chafodd  dir  at  gapel 
gan  Mr.  John  Foulkes,  ŵyr  i'r  boneddwr 
a  fuasai  yn  garedig  iddo  yn  flaenorol. 
Cafodd  y  tý  cwrdd  ei  adeiladu  yn  y 
flwyddyn  1773,  pan  nad  oedd  ond  ychydig 
addoldai  gan  y  Methodistiaid  yn  Ngwyn- 
edd.  Daeth  y  lle  yn  gyrchfa  pobloedd ; 
cynhehd  yma  Gymdeithasfaoedd,  a  Chyf- 
arfodydd  Misol. 

Ar  rai  adegau,  rhoddid  prawf  nad 
oedd  yr  hen  yspryd  erledigaethus  wedi 
cwbl  farw  yn  mhlwyf  Llansanan.  Un  tro, 
daeth  Mr.  Charles,  o'r  Bala,  yno  i  bre- 
gethu ;  ai  i  gyfarfod  neiUduol,  ynte  ar 
gyhoeddiad  cyfFredin,  ni  ddywedir ;  ond  yr 
oedd  y  gynuUeidfa  yn  ormod  i'r  capel. 
Mewn  canlyniad,  dechreuodd  Mr.  Charles 
yr  odfa  ar  yr  heol  ;  ond  yn  y  fan,  dechreu- 
wyd  canu  cloch  yr  eglwys  i  gynal  gwasan- 
aeth.  Yn  hytrach  na  dangos  dim  gwrth- 
wynebiad  i"r  eglwys,  aeth  Mr.  Charles  i'r 
gwasanaeth,  a'r  hoU  gynulleidfa  gydag  ef, 
nes  yr  oedd  y  han  yn  Uawnach  nag  y 
gwelwyd  hi  o'r  blaen.  Ar  ol  dyfod  aUan, 
dechreuodd  Mr.  Charles  eilwaith ;  ond 
aeth  yr  offeiriad  ato,  gan  ddweyd  ei  fod 
yn  rhy  agos  i  fur  y  fynwent !  Rhag  rhoddi 
tramgwydd  i'r  clerigwr,  symudodd  yntau  i 
le  araU,  tua  chwarter  miUtir  yn  mheUach, 
a  chafodd  lonyddwch  i  orphen  yr  odfa. 
Gwedi  i'r  cyfarfod  orphen,  anfonodd  yr 
offeiriad  genadwri  at  Mr.  Charles,  ac 
Edward  Parry,  yn  eu  gwahodd  i  giniawa 
gydag  ef  tranoeth.  Anhawdd  gwybod  pa 
beth  a'i  cymheUai.  EfaUai  fod  hynawsedd 
Mr.  Charles  wedi  darostwng  ei  ragfarn  ; 
neu  ei  fod,  trwy  hyn,  am  osod  ei  hun  yn 
iawn  yn  meddwl  y  plwyfolion  ;  neu  ynte, 
ei  fod  am  gael  cyfle  i  ymliw  â  Mr.  Charles 
oblegyd  ei  ymuniad  a'r  Methodistiaid. 
Modd  bynag,  diolchwyd  yn  foesgar  iddo 
am  ei  wahoddiad,  ond  nis  gallai  y  ddau 
bregethwr  ei  derbyn,  am  fod  eu  cyhoedd- 
iad  dranoeth  mewn  Ile  arall. 

Bu  Edward  Parry  farw  yn  y  flwyddyn 
1784,  ac  efe  yn  63  mlwydd  oed.  Daeth 
Mr.  Charles  yr  holl  ffordd  o'r  Bala  i  bre- 
gethu  yn  ei  angladd  ;  a  than  ei  bregeth 
torodd  y  dyrfa  allan  mewn  cymysg  alar  a 
gorfoledd,  fel  mai  gydag  anhawsder  y 
gellid  cael  pethau  i  drefn  i  gychwyn 
tua'r  gladdfa.  Wrth  ddynesu  tua'r  Ilan, 
rhoddwyd  emyn  allan  i'w  chanu,  ac  ni 
chlywyd  y  fath  ganu  yn  Llansanan  erioed 
o'r  blaen.    Yr  oedd  y  dyrfa  liosog  yn  sefyll 


wrth  borth  yr  eglwys,  ac  yn  dyblu  y  gân 
trosodd  a  throsodd,  ac  yn  y  diwedd  aeth 
yn  orfoledd  mawr.  Yr  oedd  yr  offeiriad 
gweinyddol  wedi  colli  pob  amynedd,  a 
chafwyd  cryn  anhawsder  i  gael  dystaw- 
rwydd  i  ddarllen  y  gwasanaeth.  Diau  i 
ddylanwad  Edward  Parry  fod  yn  gymorth 
dirfawr  i  Fethodistiaeth  gymeryd  gwTaidd 
yn  Sir  Ddinbych. 

Bu  y  rhan  fwyaf  o'r  tô  cyntaf  o'r  offeir- 
iaid  Methodistaidd,  a'r  prif  gynghorwyr, 
yn  pregethu  yn  Sir  Ddinbych.  Yr  ydym 
yn  flaenorol  wedi  crybwyll  am  y  modd 
creulawn  yr  ymddygwyd  at  Peter  WiIIiams 
yn  Nhrefriw.  Cafodd  y  Methodistiaid  eu 
herlid  yn  greulawn  mewn  aml  i  fan  heblaw 
Trefriw ;  yr  oedd  holl  fonedd  y  tir,  a'r 
holl  glerigwyr,  yn  ffyrnig  yn  eu  herbyn. 
Fel  prawf  o  deimlad  gwyr  mawr  y  wlad 
at  y  Methodistiaid,  cymerer  y  cyfieithiad 
canlynol  o  feddargraff  oedd  i'w  gael  ar 
gareg  fedd  yn  mynwent  Ysgeifiog,  pan 
ysgrifenwyd  Methodistiaeth  Cyinni,  ac  o  ran 
dim  a  wyddom  y  mae  i'w  gael  yno  eto  : 
"  Yma  y  gorwedd  gweddillion  Hugh 
Hughes,  Ysw.,  Coed-y-brain,  mewn  gobaith 
o  adgyfodiad  gwynfydedig.  Cafodd  yr  an- 
rhydedd  o  wasanaethu  ei  wlad  yn  y  swydd 
o  sirydd  dros  y  sir  hon.  Fel  dyn,  ei  arfer 
oedd  bod  yn  ddyfal  yn  addoliad  yr  Eglwys 
Sefydledig ;  ardystio  o  galon  yn  erbyn  sect 
newydd  y  Methodistiaid  penchwiban,  y 
rhai  a  fynent  dynu  dynion  oddiwrthi ;  ac 
mewn  pryd  wastadhau  ymrafaelion  rhwng 
cymydogion,  cyn  iddynt  ffyrnigo  at  eu 
gilydd.  Trwy  ei  ymddygiadau  hyn  fe'i 
perchid  yn  ei  fywyd,  a  galerid  am  ei  golli. 
Bu  farw  Gorph.  7,  1752,  yn  44  mlwydd 
oed,  gan  adael  unig  ferch  a  gweddw  ar  ei 
ol."  Rhaid  fod  y  teimlad  gelynol  at  y 
Methodistiaid  yn  nodedig  o  gryf  cyn  y 
beiddiai  neb  yn  ei  synwyr  osod  y  fath 
sothach  ar  gareg  fedd.  Eithr  er  yr  erlid, 
a  phob  camddarluniadau  a  allai  celwydd 
ddychymygu,  Ilwyddodd  Duw  ei  waith,  a 
chynyddodd  y  Methodistiaid  mewn  rhifedi 
a  dylanwad. 

Yn  araf  y  gafaelodd  y  diwygiad  Method- 
istaidd  yn  Môn.  Nid  yw  yn  sicr  ych- 
waith  gan  ba  un  o'r  Methodistiaid  y 
pregethwyd  gyntaf  yn  yr  ynys.  Y  mae 
genym  seiliau  cryfion  dros  gredu  ddarfod 
i  Daniel  Rowland  ymweled  â  Môn  yn  y 
flwyddyn  1742,  ac  ymddengys  fod  William 
Richards,  y  cynghorwr  o  Sir  Aberteifi,  yn 
gydymaith  iddo.  Pa  Iwyddiant  a  ganlyn- 
odd  eu  gweinidogaeth,  nid  yw  yn  hysbys. 
Eithr,  yn  ol  pob  tebyg,  yr  oedd  rhai  o'r 

cynghorwyr  o'r  Deheudir,  yn  cael  eu  cyffroi 
gan  zêl  danllyd  dros  Grist,  wedi  bod  yn  y 
rhan  yma  o'r  wlad  yn  barod.  Adroddai 
hen  ŵr,  o'r  enw  Robert  Wilhams,  gôf 
wrth  ei  alwedigaeth,  wrth  y  diweddar 
Barch.  Wilham  Roberts,  Amlwch,  ei  fod 
ef  yn  cofio  y  cynghorwr  Richard  Wilham 
Dafydd  yn  pregethu  yn  yr  ynys,  a  hyny 
mor  foreu  a'r  flwyddyn  1740.  Safai  i 
lefaru  wrth  Groes  Arthur,  yn  mhlwyf 
Mechell;  ond  ni  chafodd  nemawr  lonydd- 
wch.  Ymgasglodd  llu  o  erhdwyr  i'r  lle, 
ac  yn  eu  mysg  Robert  WilUams,  yr  hwn 
oedd  yn  llanc  tua  phymtheg  mlwydd  oed. 
Rhuíhrasant  ar  y  cynghorwr  druan,  gan 
ei  faeddu  yn  ddidrugaredd.  Gwnaeth  gais 
i  ffoi,  a  phan  welodd  nas  gallai  ddianc  trwy 
gyflymdra,  neidiodd  i  ffôs  o  ddwfr,  gan 
geisio  ymguddio  yn  nghysgod  llwyn  o 
eithin.  Eithr  cafodd  yr  erhdwyr  afael 
arno,  a  churasant  ef  fel  pe  bai  gi  cynddeir- 
iog.  Yn  y  cyfamser,  daeth  amaethwr 
cyfrifol  i'w  mysg,  yr  hwn  a  breswyhai  yn  y 
Tŷ  Mawr,  Llanrhuddlad,  ac  wrth  weled  y 
cynghorwr  yn  cael  ei  gamdrin  mor  enbyd, 
efe  a'i  hamddiffynodd,  a  bu  yn  llwyddianus 
i'w  achub  o'u  crafangau.  Nid  oes  sicr- 
wydd  fod  yr  amaethwr  yn  ẁr  crefyddol, 
ond  meddai  deimladau  tyner,  ac  nid  oedd 
yn  hoffi  gweled  dyn  diniwed  yn  cael  ei 
faeddu.  Heb  fod  yn  hir  bu  yr  amaethwr 
farw,  ac  ar  ddydd  ei  gladdedigaeth,  fel  yr 
oedd  ei  gorph  yn  cael  ei  gludo  i'r  fynwent, 
disgynodd  ehedydd  gwyn  ar  un  o  gyrn  yr 
elor.  Tybiai  y  dorf  wrth  edrych  fod  hyn 
yn  arwydd  o  gymeradwyaeth  y  nefoedd  iddo 
am  ei  waith  yn  amddiffyn  y  pregethwr. 

Cafodd  y  Parch.  WiUiam  I^oberts  ych- 
wanegiad  at  yr  hanes,  yn  gystal  a  chadarn- 
had  iddo,  yn  Lleyn,  yn  Sir  Gaernarfon. 
Pan  ar  daith  yno,  daeth  hen  \vr  parchus  ei 
ohvg  ato,  gan  ofyn  a  wyddai  efe  am 
Llysdulais,  yn  Môn.  Atebodd  yntau  y 
gwyddai.  "  Wel,"  meddai  yr  hen  ŵr, 
"  dyna  y  Ue  cyntaf  yn  Mòn  ag  y  cafodd 
YmneiUduwr  amddiff"yniad,  ac  fel  hyn  y 
bu.  Tua'r  flwyddyn  1740,  daeth  hen 
weinidog  Ymneillduol  i  ymweled  ag  Am- 
Iwch  a'i  chyffiniau,  yn  mhob  lle  y  rhoddid 
iddo  dderbyniad.  Dygodd  hyn  arno  erled- 
igaeth  ffyrnig.  Cyrhaeddodd  y  sŵn  am  ei 
helbul  ghistiau  Mr.  Lewis,  Llysdulais,  un 
o  hynafiaid  y  pendefig  presenol,  Arglwydd 
Dinorben.  Gwahoddodd  y  boneddwr  Mr. 
Bulkeley,  Bryndu,  i  Lysdulais,  fel  y  gallent 
gydymgynghori,  gan  fod  y  ddau  yn  ynadon, 
pa  beth  i'w  wneyd  yn  yr  achos.  Wedi 
rhyw  gymaint  o  gydymgynghoriad,  anfon- 


wyd  am  y  pregethwr  i  ymddangos  o'u 
blaenau.  Cynullwyd  yr  holl  deulu  i'r 
neuadd,  ac  archwyd  i'r  llefarwr  bregethu 
fel  yr  arferai  wneyd.  Hyny  a  wnaeth 
yntau.  Wedi  iddo  orphen,  dywedodd  y 
boneddwyr  :  "  Os  dyma  ei  drosedd,  dylem 
ar  bob  cyfrif  ei  amddiffyn,  a  dystewi  ei 
erlidwyr."  A  hyny  a  wnaethant,  a  chafodd 
y  gŵr  da  lonyddwch  i  fyned  rhagddo.  Nid 
oes  sicrwydd  mai  Richard  William  Dafydd 
oedd  y  gweinidog  ;  yr  unig  beth  sydd  yn 
bleidiol  i  hyny  ydyw  fod  yr  amser  yn 
cyfateb. 

Tua'r  flwyddyn  1742,  daeth  William 
Pritchard  i  breswylio  i  Blas  Penmynydd, 
gerllaw  Llangefni,  wedi  cael  ei  yru  gan 
boethder  yr  erledigaeth  o  Lasfryn  Fawr, 
yn  Arfon.  Yr  ydym  wedi  cyfeirio  yn 
barod  at  y  g\vr  hwn  yn  croesawu  Howell 
Harris  ar  ei  ymweliad  cyntaf  â  Lleyn. 
Nid  Methodist  oedd  Wilham  Pritchard  ; 
perthynai  i'r  YmneiUduwyr,  a  thra  y  bu 
yn  preswylio  yn  Mon,  elai  unwaith  yn  y 
mis  i  gymuno  i  gapel  yr  Ymneillduwyr  i 
Bwllheli.  Ar  yr  un  pryd,  yr  oedd  yn 
llawn  o  yspryd  y  diwygiad,  a  chroesawai 
bregethwyr  y  Methodistiaid  i'w  dỳ,  fel 
eiddo  ei  enwad  ei  hun.  Nid  oes  un  am- 
heuaeth  ddarfod  i'w  ddyfodiad  i  Fôn  fod 
yn  gefnogaeth  ddirfawr  i'r  achos  Method- 
istaidd  yn  yr  ynys.  Tair  blynedd  y  cafodd 
William  Pritchard  fyw  yn  Mhlas  Pen- 
mynydd,  cyn  iddo  gael  ei  orfodi  i  ymadael 
oblegyd  ei  grefydd  ;  a  symudodd  i  Fodlew 
Fawr,  yn  mhlwyf  Llanddaniel.  Yn  mhen 
pum'  mlynedd  bu  raid  iddo  ymadael  oddi- 
yno  oblegyd  yr  un  achos.  Yn  ei  gyfyng- 
der  aeth  i  ddweyd  ei  gwyn  wrth  WiUiam 
Bulkeley,  Ysw.,  Bryndu.  "  Paham  yr 
wyt  yn  cael  dy  droi  allan  o'th  dyddyn  ?  " 
gofynai  y  boneddwr.  "  Ai  methu  talu  yr 
oeddet  ?  "  "  Nage,"  ebai  yntau,  "  ond 
oblegyd  fy  nghrefydd,  ac  am  fy  mod  yn 
ymneillduo  oddiwrth  Eglwys  Loegr."  "  Os 
felly,"  atebai  Mr.  Bulkeley,  "  cei  dir  genyf 
fi."  Bu  y  boneddwr  gystal  a'i  air,  a 
gosododd  Clwchdernog  iddo  ar  brydles,  ac 
yno  y  cyfaneddodd  hyd  ddiwedd  ei  oes. 
Dyn  ardderchog  oedd  William  Pritchard  ; 
meddai  wybodaeth  eang,  a  zêl  danbaid. 
Dyoddefodd  lawer  oblegyd  ei  grefydd  ;  bu 
mewn  perygl  ganwaith  am  ei  fywyd,  ond 
bu  farw  yn  ogoneddus,  gan  bwyso  ar  ei 
Waredwr. 

Yn  ystod  blynyddoedd  cyntaf  y  diwyg- 
iad,  ymwelai  cynghorwyr  y  Methodistiaid 
yn  bur  fynych  â  Mon.  Bu  y  Parch. 
Benjamin  Thomas  yn  pregethu  yma  yn  y 


Y  "  LoDGE,"  YN  Mhlwyf  Llandinam,  Sir  Drefaldwyn. 

[Yma  u  tniddododd  Howell Hayris  ei  bregeth  gyntaf  yn  Ngogìedd  Cymru,  yn  y 
Jiwydäyn  J7áO.] 


Y  "Tyddyn,''  yn  Mulwyf  Llandinam,  Siu  Dui-fald\vyn. 

[Catref  Mr.  a  Mrs.  Bowen.'] 

[Cynhelid  Seiat  ynfore  yn  y  ty  hwn,  a  chynaliwyd  Cyfarfod  Misol  yma  yn  y  flwyddyn  1742.1 

flwyddyn  1744.  Yn  Mhlas  Penmynydd, 
gyda  WiUiam  Pritchard  y  lletyai,  ond 
pregethai  yn  Minyff"ordd,  capel  a  gawsai 
ei  adeiladu  gan  WilHam  Pritchard,  ac 
oedd  wedi  cael  ei  drwyddedu  yn  ol  y 
gyfraith  fel  addoldy  Ymneillduol.  Ni  chaf- 
odd  Benjamin  Thomas  seibiant  i  lefaru. 
Daeth  llu  o  erhdwyr  yno  ;  taflasant  lestraid 
o  ddwfr  ar  ben  y  pregethwr,  a  dechreu- 
asant  guro  y  crefyddwyr  â  íîyn,  nes  yr 
oedd  gwaed  rhai  o  honynt  yn  IHfo.  Yr 
ydym  yn  barod  wedi  cyfeirio  at  ymwehad 
Peter  WilHams  a'r  ynys  yn  y  flwyddyn 
1746. 

Ond  yn  bur  sicr,  y  prif  off"eryn  a  fendith- 
iwyd  i  sefydlu  Methodistiaeth  yn  Môn 
oedd  Richard  Thomas,  ac  efe,  hefyd,  oedd 
y  cynghorwr  cyntaf  yma.  Haedda  y  gŵr 
hwn  fwy  o  sylw  nag  y  mae  wedi  ei  gael. 
Is-oruchwyHwr  ydoedd  ar  ystad  Plascoch  ; 
ymddengys  ei  fod  yn  hoff"  o  rysedd,  a'i  fod 
yn  byw  yn  uwch  na'i  sefyllfa.  Mewn 
canlyniad,  rhedodd  i  ddyled,  a  dihangodd 
rhag  ei  ofynwyr  i  Ferthyr  Tydfil,  yn  y 
Deheudir.  Ystyrid  Merthyr  y  pryd  hwnw 
yn  noddfa  sicr  a  dyogel  i  bob  math  o 
ddrwgweithredwyr.  Yn  y  Dê,  ymroddodd 
Richard  Thomas  i  lafurio,  a  chasglodd 
gyfoeth  dirfawr.  Mwy  na  hyny,  wrth 
glywed  HoweU  Harris  yn  pregethu,  cafodd 
ei  argyhoeddi ;  daeth  mor  enwog  am  ei 
grefydd  ag  oedd  yn  flaenorol  am  ei  an- 
nuwioldeb,  a  dechreuodd  gynghori.  Yn  y 
flwyddyn  1746,  dychwelodd  yn  ei  ol  i  Fôn, 
a'r  peth  cyntaf  a  wnaeth  oedd  anfon  yr 
arian  dyledus  arno  i  bob  un  o'i  ofynwyr 
iddo  i'w  d;^  EnîHodd  ei  onestrwydd  a'i 
gywirdeb  iddo  barch  cyff"redinol  ;  cafodd 
lonydd  i  bregethu,  a  chan  ei  fod  yn  meddu 
cryn  lawer  o  dalent,  tyrai  y  bobl  yn 
Huoedd  i'w  wrando.  Y  mae  Hythyr  o'i 
eiddo,  pan  ar  gychwyn  yn  ei  ol  i'r  Gogledd, 
ar  gael,  a  chan  na  fu  yn  flaenorol  mewn 
argraff,  a  bod  ei  gynwysiad  yn  dra  dydd- 
orol,  yr  ydym  yn  ei  osod  i  mewn  yma  agos 
yn  gyflawn  : — 

"Gorph.  21,  1746.  Richard  Thomas, 
at  y  ffyddlon  frawd  yn  Nghrist,  Howell 
Harris.  Fy  anwyl  garedigol  Frawd, — ^Yr 
wyf  yn  gobeithio  y  bydd  i'r  ychydig  eiriau 
hyn  eich  cyfarfod  yn  yr  Arglwydd  gyda 
bendith.  Yr  wyf  fi,  fel  y'm  gwelsoch,  yn 
gystuddiol  o  ran  y  corph,  a  hyny  gyda 
bendith  ryfeddol  i'm  henaid.  Trwy  Grist, 
mi  a  aUaf  ddweyd  fy  mod  yn  gweled  pob 
ergyd  yn  Hawn  o  gariad  fy  Nhad  Nefol. 
Fy  anwyl  Frawd,  y  mae  yn  gysur  i'm 
henaid  i  feddwl  am  angau,  barn,  a  thra- 

gywyddoldeb.  Yr  wyf  yn  gweled  angau 
fel  drws  bach  i  hedeg  trwyddo  i  mewn 
i  ryddid  cyflawn  a  thragywyddol  o  law- 
enydd.  Yr  wyf  yn  awr,  trwy  ffydd,  yn 
gweled  y  nef  yn  agored,  ond  angau  sydd 
fel  ail  ddrws  i'm  goHwng  i  mewn  i'm  tre 
dragywyddol.  Yr  wyf  yn  awr  yn  clywed 
megys  swn  telynorion  ysprydol  yn  canu 
fry  ;  ond  y  mae  angau  yn  genad  i'm 
goHwng  inau  yn  rhydd  i  fyned  i'w  pHth  i 
ganu  yn  ddibaid  byth.  Trwy  ffydd  yr 
wyf  yn  gweled  fy  nghoron  yn  nheyrnas  fy 
Nhad,  a'm  Brawd  a'm  Priod  cyfamodol 
byth  ;  ac  y  mae  angau  fel  bâd  i'm  dwyn 
i'm  hetifeddiaeth.  Trwy  ffydd  yr  wyf  yn 
gweled  rhai  o'm  brodyr  a  achubwyd  mewn 
gogoniant,  a  minau  sydd  yn  teithio  yr  an- 
ialwch,  a'm  pwys  ar  fy  Anwylyd  ;  ond 
angau  yw  gwas  fy  Nhad,  i'm  dwyn  inau 
at  fy  mrodyr.  O  Frawd,  dyma  yr  olwg 
sydd  yn  dangos  i  mi  nad  wyf  ond  dechreu 
mwynhau  Duw  trwy  yr  addewidion  yn  y 
byd  hwn  ;  canys  mi  a  wn,  os  caf  hwy 
amser  ar  y  ddaear,  y  caf  weled  yn  mheH- 
ach  i  gariad  Duw,  ac  y  caf  fwy  mwynhad 
o  hono.  Fy  anwyl  Frawd,  yr  wyf  yn 
profi  fy  ffydd  yn  Hefain  mwy,  mwy  o  hyd  ; 
mwy  o  olwg  ar  fy  rhagorfreintiau  yn 
Nghrist.  Ar  ol  cael  un  olwg,  medd  ffydd  : 
'  Golwg  bellach  eto,  fy  Nhad ;  mwy  o 
ddoethineb  i  adnabod  Duw  ;  mwy  o  nerth, 
mwy  o  hunanymwadiad,  a  mwy  o  alar  am 
fy  mhechod  i,  a'm  brodyr,  a'r  byd  hefyd. 
Mwy  o  fwynhad  eto,'  medd  ffydd;  'mwy  o 
rinwedd  eto ;  mwy  o  gydymff"urfiad  a'r 
gyfraith  eto,  a  niwy  o'r  nefoedd  ar  y 
ddaear.'  '  Amen  ;  amen,'  medd  ffydd  ;  ac 
'  amen  '  medd  fy  enaid  inau  yn  brofiadol. 

"  Fy  anwyl  Frawd,  er  mor  Hesg  ydwyf 
o  ran  y  corph,  yr  wyf  yn  barod  i  gredu  y 
caf  genad  gan  Dduw  i  fyned  i'm  gwlad  fy 
hun,  i  rybuddio  fy  nghenedl  yn  ol  y  cnawd, 
cyn  fy  symud  i  dŷ  fy  Nhad  fry.  Yr  wyf 
yn  bwriadu  dechreu  fy  íFordd  o  bobtu  pen 
mis  ;  yr  wyf  yn  diweddu  fy  nghydnabydd- 
iaeth  yn  Cwm  Camlais,  Awst  28,  nos  lau. 
Ac  oddiyno  af  trwy  Sir  Faesyfed,  a  Sir 
Drefaldwyn.  Y  mae  genyf  ddynion  yn 
Sir  Ddinbych  yr  wyf  yn  rofyn  eu  gweled 
wrth  fyned  i  dre,  gerllaw  Gwrexham  a 
Dinbych,  He  y  mae  genyf  gefnder  yn 
danner,  os  yw  yn  fyw.  Fe  aHai  y  bydd  i 
Dduw  fy  mendithio  yn  y  manau  hyn  ar  fy 
siwrnai.  Amen.  Yr  wyf  yn  bwriadu  bod 
yn  Sir  Fôn  erbyn  diwedd  y  cynhauaf.  Y 
mae  rhai  o'r  brodyr  (o'r  Dê)  yn  son  am 
ddyfod  gyda  mi  yno ;  yr  wyf  yn  meddwl 
mai   doethineb  yw  i  mi  fyned  fy   hunan 

ychydig  o'r  blaen  i  blith  fy  nynion,  a 
danfon  (gwedi  hyny)  at  y  brodyr.  Y  mae 
pedwar  neu  bump,  wrth  glywed  fy  mod  i 
yn  rofyn  myned,  yn  dweyd  y  deuant  gyda 
mi  ;  a  hyny  sydd  yn  peri  i  mi  feddwl  nad 
ydynt  wedi  ymofyn  am  ewyllys  Duw  yn 
eu  galwad.  Felly,  O  Frawd,  mi  a  ddym- 
unwn  gael  eich  cynghor  chwi  yn  hyn. 
Canys  mi  a  ddanfonais  lythyr  o'm  blaen 
at  ddau  ustus  heddwch,  yr  oeddwn  yn 
gydnabyddus  â  hwy.  Mi  a  fum  yn  síeward 
yn  edrych  ar  ol  ífermydd  un  o  honynt,  a'ni 
tad  o'm  blaen.  Mi  a  bromisiais  yn  fy 
llythyr  fyned  i  siarad  ag  ef  yn  gyntaf  cyn 
cynghori  yn  y  wlad.  Canys  dyna  y  ddau 
a  safodd  am  ryddid  i'r  Dissentcrs.  Ac  os 
gwel  Duw  yn  dda  roddi  derbyniad  i  mi,  a 
íîafr  yn  eu  golwg  hwy,  er  bendith  i'w 
heneidiau  (goreu  oll) ;  ac  onide,  eto,  pa  un 
bynag,  yr  wyf  yn  resolfio,  trwy  gymhorth 
Duw,  i  fentro  fy  mywyd  dros  Grist  i  bre- 
gethu  yr  efengyl.  Yr  wyf  yn  credu,  hefyd, 
y  caf  gymhorth  i  dori  trwy  bob  rhwystrau. 
Felly,  O  anwyl  Frawd,  gweddiwch  drosof, 
ac  ysgrifenwch  eich  meddwl,  a'r  ffordd 
i  ni  ddirectio  llythyr  atoch  i  Lundain.  O 
Frawd,  yr  wyf  fì  er  ys  saith  mlynedd  yn 
derbyn  rhoddion  y  cyfamod  newydd  yn 
effeithiol,  ond  mi  a  debygwn  nad  wyf  ond 
yn  dechreu  gweled  eu  gwerthfawrogrwydd. 
.  .  .  Püb  peth  sydd  yn  eiddo  i  mi  trwy 
Grist  !  Bendigedig  byth  ;  Amen  !  Dyma 
yr  olwg  sydd  yn  llanw  fy  enaid  â  zêl 
efengylaidd  ;  zêl  yn  llefain  yn  erbyn  pech- 
od,  yn  galaru  am  bechod,  ac  yn  llefain  yr 
un  pryd  :  '  Ys  truan  o  ddyn  ydwyf  fi  ! 
Pwy  a'm  gwared  oddiwrth  gorph  y  farwol- 
aeth  hon !  '  Dyma  yr  olwg  sydd  yn 
gweithio  ynof  fwy  o  newyn  a  syched  am 
sancteiddrwydd,  am  fod  yn  fwy  tebyg  i 
Dduw,  cael  mwy  o  ddelw  Duw  ar  fy  enaid, 
a  dwyn  mwy  o  ogoniant  i  Dduw  bob  mynyd 
o'm  bywyd.  Amen,  ac  amen.  Oddiar  yr 
olwg  hon,  yr  wyf  yn  gweled  dull  y  byd 
hwn  yn  myned  heibio,  y  gogoniant  tra- 
gywyddol  bron  ymddangos,  a'm  henaid 
inau  yn  hiraethu  am  i  Dduw  brysuro  yr 
amser  i  gasglu  ei  saint  yn  nghyd." 

Rhydd  y  llythyr  hwn  syniad  clir  i  ni  am 
dduwiolfrydedd  y  cynghorwyr  cyntaf,  am 
wresawgrwydd  eu  zêl,  a  llwyrder  eu  hym- 
roddiad.  Gwelwn  hefyd  fod  llawer  o 
honynt,  ac  yn  eu  mysg  Richard  Thomas, 
yn  berchen  ar  dalent  naturiol  gref,  a'u  bod 
yn  dra  Ysgrythyrol  o  ran  eu  golygiadau. 
Y  mae  yn  amlwg  ddarfod  i'r  Ỳsgrifenydd 
breswylio  yn  y  Deheudir  am  gryn  amser, 
oblegyd   defnyddia,    yn   ei   lythyr,    amryw 


eiriau,  a  dulliau  o  ymadroddi,  nad  ydynt 
yn  arferol  yn  y  Gogledd.  Ymddengys 
ddarfod  i  Richard  Thomas  gael  ei  argy- 
hoeddi  ar  un  o  deithiau  cyntaf  Howell 
Harris  i  Forganwg,  oblegyd  dywed  yn  y 
llythyr  ei  fod  yn  profi  bendithion  y  cyf- 
amod  newydd  er  ys  saith  mlynedd,  a 
dyddiad  y  llythyr  yw  1746.  Un  o'r  ddau 
ustus  heddwch  y  cyfeiria  atynt  oedd  Mr. 
Bulkeley,  Bryndu,  un  o  hynafiaid  Mr. 
Bulkeley  Hughes,  y  diweddar  aelod  tros 
Arfon.  Y  llall  yn  ddiau  oedd  Mr.  Lewis, 
Llysdulais.  Ceir  yma  gadarnhad  hoUol 
i'r  hanes  blaenorol  parthed  y  ddau  fonedd- 
wr  hyn  yn  sefyll  o  blaid  yr  Ymneillduwyr. 
Ychydig  o  hanes  Richard  Thomas,  gwedi 
ei  fynediad  i  Fôn,  sydd  genym.  Dywed 
traddodiad  iddo  bregethu  trwy  yr  ynys  o 
g\vr  i  gẁr,  ac  iddo  fod  yn  llwyddianus  i 
droi  llawer  o  gyfeiliorni  eu  ffyrdd. 

Prin  blwyddyn  y  cafodd  Richard  Thomas 
y  fraint  o  fod  yr  unig  gynghorwr  Method- 
istaidd  yn  Môn  ;  yn  fuan,  daeth  un  Hugh 
Griffith,  o  Leyn,  ato.  Cawsai  y  g\Vr  hwnw 
ei  ddal  yn  Lleyn,  a'i  bressio  i  fod  yn  filwr ; 
ond  gan  ei  fod  yn  ddyn  chwim,  a  chyflym 
ar  ei  droed,  dihangodd  o  grafangau  ei 
erlidwyr,  ac  er  pob  ymgais  methwyd  dod 
o  hyd  iddo  drachefn.  Yn  Modlew  Fawr, 
gyda  William  Pritchard,  y  cafodd  noddfa. 
Yr  oedd  efe  a  WiUiam  Pritchard  yn  dyfod 
o'r  un  wlad,  ac  wedi  cael  eu  herlid  allan  o 
honi,  ill  dau,  oblegyd  eu  crefydd.  Yn 
mhen  enyd,  gwnaeth  ei  gartref  yn  Llan- 
ddaniel,  ac  yma  yr  arosodd  hyd  ddydd  ei 
farwolaeth.  Bu  yntau  yn  ddiwyd  yn 
cynghori  ei  gydbechaduriaid  i  ffoi  rhag  y 
llid  a  fydd  ;  ond  dywedir  y  buasai  ei 
ddefnyddioldeb  yn  fwy  oni  bai  fod  ei 
dymher  mor  boethlyd. 

Y  mae  yn  bur  sicr  i  Howell  Harris  fod 
yn  yr  ynys  droiau.  Cofnodir  un  o'i  ym- 
weliadau  gan  y  rhigwm  a  adroddid  yno : — 

"  Howell  Harris  ar  ei  horse 
O  Lanercbymedd  i  Lanygors, 
Ac  oddiyno  i  Gareglefn." 

Cyfeiria  y  dydd-lyfr  at  ymweliad  o  eiddo 
Mr.  Harris  â  Môn,  yn  mis  Hydref,  1747. 
Bu  yn  yr  ynys,  hefyd,  y  flwyddyn  ganlynol. 
Drwg  genym  nad  oes  hanes  manwl  ar 
gael  am  yr  ymweliadau  yma,  ac  felly,  nas 
gallwn  wybod  pa  Iwyddiant  a  ganlynodd 
ei  weinidogaeth.  Yr  ydym  yn  darllen  am 
dano,  hefyd,  yn  talu  ymweliad  brysiog  a'r 
ynys  yn  y  flwyddyn  1750,  pan  y  gwnelai 
y  fath  ymdrech  i  gael  yr  holl  seiadau 
iddo  ef  a'i  blaid.  Dywed  iddo  fod  yn  pre- 
gethu  yn  yr  Ysgubor  Fawr,  ac  yn  Llanfi- 

hangel.  Ei  destun  yn  y  lle  blaenaf  oedd  : 
"  Yn  y  byd  gorthrymder  a  gewch  ;  "  a'i 
fater  yn  y  lle  olaf  oedd,  anfeidroldeb  dy- 
oddefiadau  Crist.  Braidd  nad  oes  yn  yr 
hanes  awgrym  mai  ychydig  o  seiadau 
oedd  gan  y  Methodistiaid  yn  Môn  yn  y 
flwyddyn  1750.  Nid  anhebyg  fod  y  teim- 
lad  cyffredin  yn  mhlith  y  crefyddwyr  yn  yr 
ynys  yr  adeg  yma,  fel  yn  y  rhan  fwyaf  o 
Wynedd,  o  blaid  Harris  yn  hytrach  na 
Rowland. 

Llwyddo  a  wnaeth  yr  achos  yn  Môn  er 
gwaethaf  pob  gwrthwynebiad.  Bu  yma 
lawer  o  erhd,  a  throwyd  llawer  allan  o'u 
ffermydd  oblegyd  eu  hymlyniad  wrth 
Fethodistiaeth.  Darllenwn  am  ddeunaw 
o  amaethwyr  bychain  yn  cael  eu  gwysio  i 
ymddangos  yn  Mhlas  Lleugwy,  yn  y 
flwyddyn  1768,  gerbron  goruchwyhwr 
Arglwydd  Boston,  ac  offeiriad  y  plwyf,  i 
roddi  cyfrif  o'u  crefydd.  Gofynid  iddynt 
addaw  nad  aent  i  wrando  ar  y  Methodist- 
iaid  drachefn  ;  os  gwnaent,  y  caent  aros 
yn  eu  ffermydd  ;  eithr  oni  wnaent,  y  byddai 
raid  iddynt  ymadael.  Anturiodd  Öwen 
Thomas  Rowlands,  yr  hwn  oedd  yn  dipyn 
o  gynghorwr,  ddadleu  a'r  goruchwyHwr. 
Dy  wedai  fod  y  Ily  wodraeth  wladol  yn  cania- 


tau  rhyddid  i  bawb  addoli  Ile  yr  ewyllysient. 
Eithr  unig  ateb  y  goruchwyliwr  ydoedd  : 
"  Dyna  orchymyn  fy  meistr."  Ar  hyn, 
wrth  feddwl  am  y  fraint  o  gael  dyoddef 
dros  ei  grefydd,  dechreuodd  un  o'r  deunaw, 
sef  Richard  Williams,  Tyddyn  Bach, 
guro  ei  ddwylaw,  a  llefain  dros  y  lle  : 
"  Bendigedig  fyddo  Duw  !  Hosanah  i 
Fab  Dafydd  !  "  Dychrynodd  y  göruch- 
wyliwr  yn  enbyd,  a  syrthiodd  y  bapyrlen 
o'i  law.  Aeth  y  Methodistiaid  allan,  a 
gwaeddai  Richard  Williams  :  "  Ffarwel, 
frodyr  anwyl !  pwy  bynag  a  wertho  deyrnas 
a  choron  am  dyddyn  o  dir,  a  thalu  yn  ddrud 
am  dano,  ni  wnaf  fi  hyny  byth,  os  caf 
gymhorth  gan  y  Brawd  a  anwyd  erbyn 
caledi."  Aeth  rhai  yn  ol,  gan  ymrwymo  i 
wneyd  yr  hyn  a  geisid  ganddynt,  eithr 
syrthiasant  dan  ddirmyg  cyffredinol.  Ond 
am  y  rhai  a  safasant  at  eu  penderfyniad, 
derbyniasant  barch  gwlad,  a  buont  fyw  a 
marw  yn  hapus.  Bu  nifer  o  fân  bregeth- 
wyr  yn  Môn  yn  y  cyfnod  cyntaf,  megys 
Richard  Jones,  Niwbwrch  ;  Richard  Da- 
fydd,  Amlwch  ;  Owen  Thomas  Rowlands  ; 
William  Roberts,  Amlwch  ;  a  MichaeÌ 
Thomas,  Llanddaniel ;  ond  ni  chaniata  ein 
terfynau  i  ni  roddi  eu  hanes. 

MffrOHN  EVANS,  y  Bala, 
VÄ     gethwr     Methodistaidi 


oedd  y  pre- 


idd  cyntaf  a 
gynyrchodd  Gwynedd,  ag  y  gelHr 
dweyd  am  dano  ei  fod  yn  enwog  trwy  holl 
Gymru.  Ac  yr  oedd  ei  enwogrwydd  yntau 
yn  gynwysedig  yn  fwy  mewn  ymroddiad 
diflino,  penderfyniad  anhyblyg,  medr  i  ar- 
wain  mewn  amgylchiadau  o  ddyryswch, 
toraeth  o  synwyr,  a  rhyw  ffraethder  ar- 
benig  o'i  eiddo  ei  hun,  nag  mewn  doniau 
gweinidogaethol.  Cafodd  ei  eni  yn  Glan- 
yrafon,  yn  agos  i  Wrexham,  yn  y  flwyddyn 
1723,  felly,  yr  oedd  yn  hogyn  tua  deuddeg 
mlwydd  oed  pan  gychwynodd  y  diwygiad 
Methodistaidd.  Pan  yr  oedd  tua  phedair 
oed,  symudodd  ei  rieni  i  gymydogaeth 
Adwy'r  Clawdd,  i  dyddyn  bychan  a  berch- 
enogent  hwy  eu  hunain.  Ar  y  tir  hwn 
adeilasant  amryw  dai.  Dywed  Mcthodist- 
iaeth  Cymru  fod  y  tai  yn  sefyll  yn  y  flwydd- 
yn  1851,  a  bod  yn  mur  un  o  honynt  ^ 
gareg,  ar  yr  hon  yr  oedd  yn  gerfiedig :— w  a 
Y  mae  yn  amlwg  felly,  er  nad  oedd  "^^^ 
rhieni  John  Evans  yn  gyfoethog,  eu  bod 
yn  gefnog,  ac  yn  byw  yn  gysurus.  Nid 
oeddynt  yn  grefyddol  yn  ystyr  gyffredin  y 
gair.  Aent  i'r  eglwys  ar  y  Sul ;  arweinient 
fywyd  dychlynaidd  ;  dysgent  eu  mab  i  fyw 
yn  foesol,  gan  beidio  dywedyd  celwydd  a 
thyngu,  peidio  lladratta,  a  pheidio  halogi 
y  Sabbath.  Ond  nid  oedd  ganddynt  un- 
rhyw  ddirnadaeth  am  gyflwr  euog  pech- 
adur,  nac  am  wirioneddau  mawrion  a 
neillduol  trefn  yr  iachawdwriaeth.  Buasai 
eglwys  Ymneillduol  enwog  yn  Ngwrex- 
ham  ;  bu  Morgan  Llwyd,  o  Wynedd,  yn 
weinidog  arni  am  beth  amser  ;  ond  erbyn 
hyn,  fel  y  cyffredin  o  eglwysi  YmneiUduol 


y  wlad,  yr  oedd  wedi  syrthio  i  farweidd- 
dra,  ac  yn  cael  ei  anrheithio  gan  gwerylon. 
Felly,  nid  oedd  gan  rieni  John  Evans  ond 
yr  Eglwys  Wladol  i  ddybynu  arni  am 
hyfforddiant  crefyddol,  ac  ychydig  iawn 
a  gaent  yno. 

Derbyniodd  y  bachgen  John  addysg 
ragorach  nag  a  arferid  roddi  i  blant  yr 
adeg  hon.  Medrai  ddarllen  ei  Feibl  yn 
rhigl,  a  hyny  yn  Gymraeg  ac  yn  Saesneg, 
pan  yn  rhyw  ddeg  oed.  Daeth  hefyd  yn 
alluog  i  ysgrifenu  a  rhifyddu.  Ymddengys 
iddo  gael  blas  yn  foreu  ar  ranau  hanesiol 
y  Beibl.  Meddai  hanes  Noah,  Abraham, 
Joseph,  ymadawiad  Israel  o'r  Aipht,  y 
daith  yn  yr  anialwch,  a'r  cyffelyb,  swyn 
diderfyn  iddo ;  nid  yn  unig  ymgydnabyddai 
a'r  hanesion  yma  ar  ei  ben  ei  hun,  gan  eu 
trysori  yn  ei  gof,  eithr  elai  i  dai  y  cymyd- 
ogion,  ac  adroddai  hwynt  yno,  A  chan 
anamled  ydoedd  Beiblau  yr  adeg  hono,  ac 
mor  Ileied  oedd  yn  alluog  i  ddarllen,  yr 
oedd  y  pethau  a  adroddid  allan  o'r  Ys- 
grythyr  mor  ddyeithr  i'r  bobl  o  gwmpas, 
ag  a  fuasent  i  anwariaid  Affrica.  Eithr 
fel  yr  oedd  yn  tyfu  i  fynu,  collodd  ei  hyfryd- 
wch  yn  y  Beibl  i  raddau  mawr,  a  dechreu- 
odd  ganlyn  cwmni  annuwiol,  gan  gymeryd 
dyddordeb  yn  y  chwareuyddiaethau  a  gyn- 
helid  ar  y  Sabbath.  Yn  ofer  yr  ymliwiai 
ei  fam  ag  ef,  yr  oedd  hudoliaeth  y  chwareu 
yn  ormod  iddo  allu  ei  gwrthsefyll ;  a 
threuliai  ddydd  Duw  o  foreu  hyd  hwyr  i 
ganlyn  oferedd.  Eithr  dychwelai  adref 
dan  Iwyth  o  euogrwydd  cydwybod  ;  byddai 
ofn  marw  a'r  fam  bron  Ilethu  ei  feddwl ; 
ac  erbyn  cyrhaedd  y  tŷ,  yr  oedd  ei  fam 
gyda   ei    cherydd,    fel    pe    byddai  yn  ym- 

gorphoriad  o  Sinai  a'i  chyfraith,  yn  ei  aros. 
Yn  hanes  ei  fywyd,  dywed  i  Dduw  ei  atal 
rhag  syrthio  i  bechodau  rhyfygus  cyhoedd; 
cafodd  ei  gadw  rhag  godineb,  meddwdod, 
lladrad,  a  rhegu ;  a  cheisiai  yn  fynych 
wneyd  plastr  o'r  rhinweddau  hyn  i'w 
cymhwyso  at  ei  gydwybod  friw,  "  heb 
wybod  eto,"  meddai,  "  fod  cyfraith  Duw 
yn  dal  ar  egin  y  pechodau  hyny  yn  y 
galon."  Nid  oedd  wedi  deall  fod  tra- 
chwantau  y  galon  yn  bechodau  gwaedd- 
fawr,  a  bod  Duw  yn  dal  dyn  yn  gyfrifol 
am  feddyhau  halogedig,  yn  gystal  ac  am 
weithredoedd  drwg. 

Pan  rhwng  deuddeg  a  thair-ar-ddeg  oed, 
rhwymwyd  ef  yn  egwyddorwas  gyda  gwe- 
hydd ;  a  thyfodd  yn  fachgen  iraidd,  cryf,  a 
thal.  Nid  oedd  nemawr  o'i  gyfoedion  a 
allai  gystadlu  ag  ef  mewn  corpholaeth  a 
chryfdwr.  Wedi  gorphen  tymhor  ei  ym- 
rwymiad,  cododd  chwant  cryf  arno  i  ym- 
restru  yn  fìlwr ;  a  dagrau  ac  ymbiliau  ei 
fam  yn  unig  a'i  hataHodd  rhag  gwneyd 
hyny.  A  phrin  y  llwyddodd  hyny,  oblegyd 
unwaith  aeth  mor  bell  a  Chaerlleon,  gyda'r 
bwriad  o  ymuno  a  chatrawd  o  feirchfilwyr. 
Eithr  erbyn  cyrhaedd  y  ddinas,  yr  oedd 
y  meirchfilwyr  wedi  ymadael  y  diwrnod 
blaenorol.  Cafodd  bob  anogaeth  i  ym- 
restru  gyda'r  gwyr  traed  oedd  yno,  ond 
hyny  nis  gwnai.  Gan  mai  bychan  oedd  y 
tâl  am  weithio  fel  gwehydd,  gadawodd  y 
grefft  am  dymhor,  ac  aeth  i  weithio  i'r 
gwaith  mẁn  plwm  oedd  ryw  gymaint  o 
bellder  o'i  gartref.  Yma,  gan  ei  fod  yn 
ymgymysgu  ag  oferwyr,  a'i  fod  wedi 
myned  i  letya  o  dŷ  ei  rieni,  ac  felly,  wedi 
colli  rhybuddion  ei  fam,  gwisgodd  ymaith 
yn  hollol  bob  difrifwch,  a  daeth  yn  un  o'r 
llanciau  gwylltaf  o  fewn  i'r  Ile.  Ei  awydd 
mawr  yn  awr  oedd  myned  i  Loegr,  er 
gweled  y  byd.  Nid  oedd  dim  pellach  o'i 
feddwl  na  phreswylio  yn  Nghymru  fyn- 
yddig.  "  Ónd  i  Gymru,"  meddai,  "y 
gorfu  dyfod." 

Yr  ydym  yn  dyfod  yn  awr  at  amgylchiad 
y  gellir  yn  briodol  edrych  arno  fel  tro- 
bwynt  ei  fywyd.  Tuag  at  iddo  ddyfod  tan 
ddylanwad  yr  efengyl,  rhaid  oedd  ei  yru 
allan  o'i  ardal  enedigol,  ac  yr  oedd  y  dull 
a  gymerodd  Rhagluniaeth  i  ddwyn  hyn 
oddiamgylch  yn  dra  hynod.  Meddai  ef, 
pan  yn  ysgrifenu  hanes  ei  fywyd,  gwedi 
myned  i  wth  o  oedran :  "  Yr  wyf  hyd 
heddyw,  wrth  edrych  yn  ol,  a  chofio  fel  y 
bu,  yn  rhyfeddu  y  ffordd  a  gymerodd  yr 
Arglwydd  i'm  gyru  o'm  cymydogaeth  fy 
hun,   i   gymydogaeth   nad  oeddwn  yn  ad- 


nabod  na  dyn  na  dynes  ynddi,  sef  i'r  Bala, 
Ile  yr  wyf  yn  preswylio  er  ys  dwy-flynedd- 
ar-bymtheg-a-deugain."  Yr  oedd  yr  am- 
gylchiad  fel  y  canlyn :  Cododd  ymrafael 
chwerw  rhwng  y  g\Vr  y  Iletyai  John  Evans 
yn  ei  dŷ  â  chymydog  iddo.  Mor  enbyd 
oedd  y  teimlad  rhyngddynt,  fel  y  bygyth- 
iodd  y  cymydog,  yn  nghlyw  John  Evans, 
y  Iladdai  y  gẃr.  Teimlodd  John  Evans  ei 
bod  yn  ddyledswydd  arno  i  hysbysu  ei 
letywr,  a'i  osod  ar  ei  wyliadwriaeth.  Myn- 
egwyd  yr  un  bygythiad  i'r  gẃr  gan  eraill. 
Mewn  canlyniad,  cododd  yntau  warant  i 
ddal  y  bygythiwr,  a'i  ddwyn  gerbron  yr 
ynadon,  a  gwysiwyd  John  Evans,  yn  mysg 
eraill,  i  fod  yn  dyst.  "  Yn  awr,"  meddai 
John  Evans,  "  y  mae  bys  Duw  i'w  weled 
yn  dechreu  gweithio  i  ddwyn  ei  amcan  i 
ben.  Canys  ar  y  ffordd  wrth  fyned  o 
flaen  yr  ustus,  daeth  meddyliau  dwys  a 
difrif  ataf,  mai  peth  mawr  a  phwysig  oedd 
cymeryd  Ilw ;  ac  mai  rhaid  oedd  wrth 
gymeryd  llw  ddywedyd  y  dull  y  dywedodd 
y  dyn  yn  gymhwys  bob  siUaf  a  llythyren, 
ac  onide  y  byddai  y  IIw  yn  IIw  drwg,  a 
bod  Ilw  drwg  yn  bechod  yn  erbyn  yr 
Yspryd  Glân,  yr  hwn  bechod  nad  oes 
maddeuant  o  hono,  nac  yn  y  byd  hwn, 
nac  yn  yr  hwn  a  ddaw.  Gweithiodd  yr 
ystyriaethau  hyn  mor  rymus  ar  fy  meddwl, 
iel  y  darfu  i  mi  benderfynu  na  chymerwn 
un  IIw  ;  nid  am  fod  genyf  un  duedd  at  un 
o'r  pleidiau  mwy  na'u  gilydd,  ond  bod 
arnaf  ofn  na  chofiwn  y  dull  yn  gymhwys 
y  dywedodd  y  dyn.  Wedi  myned  gerbron 
yr  ustus,  galwyd  y  tystion  yn  mlaen,  a 
rhoddwyd  eu  Ilwon  iddynt,  a  myfi  oedd  y 
diweddaf  a  alwyd.  Dywedais  wrth  yr 
ustus  nad  oeddwn  yn  chwenych  myned  ar 
fy  IIw,  o  herwydd  na  buaswn  erioed  ar  fy 
Ilw.  Yntau  a  atebodd  fod  yn  rhaid  i  mi 
fyned  ar  fy  IIw  fel  tyst  yn  yr  achos.  Minau 
a  ddywedais  nad  awn  i  ddim  ar  fy  IIw. 
Yntau  a  atebodd,  os  nad  awn,  yr  anfonai  fi 
i'r  carchar.  Minau  a  ddywedais  fod  yn 
well  genyf  hyny,  a'r  dagrau  yn  treiglo  o  fy 
llygaid.  Pan  welodd  yr  ustus  hyny,  deall- 
odd  mai  ofn  cymeryd  fy  Ilw  oedd  arnaf,  ac 
nid  cyndynrwydd  i  roddi  fy  Ilw  yn  yr 
achos ;  a-  bu  yn  fwy  tyner  wrthyf,  a  dy- 
wedodd :  '  Nid  yw  IIw  ond  yn  gofyn  y 
gwir  hyd  eithaf  eich  gwybodaeth.'  Felly 
y  bu.  Cymerais  fy  llw,  gan  ofalu  dweyd  y 
gair  hwnw,  '  hyd  eithaf  fy  ngwybodaeth.' 
Rhwymwyd  y  bygythiwr  am  ei  fygythion, 
ac  achosion  eraill  a  dystiwyd  i'w  erbyn, 
i'r  sessiwn  fawr." 

Dengys  yr  hanes  dynerwch  cydwybod, 

a  gofal  am  eirwiredd,  na  cheir  yn  fynych 
ei  gyffelyb,  yn  arbenig  mewn  llanc  ieuanc 
digrefydd.  Eithr  nid  oedd  ei  brofedigaeth 
trosodd  eto.  Er  iddo  ofalu,  wrth  gymeryd 
ei  Iw,  ddywedyd  mai  hyd  eithaf  ei  wybod- 
aeth  yr  oedd  yn  tystio,  llanwyd  ei  feddwl 
â  dychryn  drachefn  rhag  nad  oedd  wedi  bod 
yn  hollol  ffyddlon  i'r  gwirionedd.  Ofnai 
ei  fod  wedi  dywedyd  rhywbeth  nad  oedd 
yn  hollol  gywir,  a'i  fod  felly  wedi  cymeryd 
llw  drwg,  ac  wedi  pechu  yn  erbyn  yr 
Yspryd  Glân.  Bu  yn  derfysg  ofnadwy  yn 
ei  feddwl  ;  cihodd  cwsg  oddiwrtho  am 
wythnosau,  "a  phrin,"  meddai,  "y  di- 
hengais  a'm  bywyd  a'm  synwyrau  genyf." 
Eithr  cafodd  waredigaeth  annysgwyhad- 
wy.  Yn  nhỳ  cymydog,  daeth  o  hyd,  yn 
ddamweiniol,  i  lyfr  bychan,  sef  Saith 
Pì'egdh  Mr.  Rohert  Russell.  Ymdriniai  y 
gyntaf  o'r  saith  a'r  pechod  yn  erbyn  yr 
Yspryd  Glân.  Darllenodd  y  bregeth  yn 
awchus,  a  symudwyd  ei  ofnau  yn  llwyr, 
"  mor  llwyr  ag  y  bydd  yr  haul  yn  llyncu  i 
fynu  whth  y  wawr." 

Eithr  yr  oedd  y  sessiwn  yn  agoshau,  ac 
yn  ei  fyw  nis  gallai  John  Evans  ymgymodi 
a'r  syniad  o  gymeryd  ei  Iw  drachefn.  Fel 
yr  oedd  yr  adeg  yn  dyfod  yn  nes,  yr  oedd 
ei  drallod  yntau  yn  mwyhau.  Y  Sabbath 
o  flaen  y  sessiwn  penderfynodd  ddianc,  ac 
aeth  ymaith  o  dí'  ei  dad  heb  yngan  gair 
wrth  neb.  Bwriadai,  ar  y  cyntaf,  fyned  i 
Sir  Fflint,  i  rai  o'r  gweithiau  mẁn  oedd 
yno.  Ond  wedi  cychwyn,  daeth  i'w  gof 
ddarfod  iddo  gly  wed  fod  gwaith  mŵn  plwm 
mawr  yn  Sir  Aberteifi,  ac  mai  trwy  y 
Bala  yr  oedd  y  ffordd  yno.  Trodd  o'r 
ffordd  ar  hyd  pa  un  y  cychwynasai,  a 
chyfeiriodd  ei  gamrau  tua'r  Bala,  gan 
gyrhaedd  yno,  wedi  teithio  tua  deng- 
milltir-ar-hugain,  yn  hwyr  y  dydd.  Erbyn 
cyrhaedd  y  dref,  yr  oedd  yn  flin,  ac  heb 
wybod  pa  le  i  droi  am  lety  ;  nid  oedd  ei 
logeU  ychwaith  yn  rhy  lawn.  MeddyHodd 
y  gaUai  fod  yno  wehyddion,  ac  o  bosibl  y 
caffai  waith  gwau,  fel  ag  i  enill  ychydig 
arian  i  orphen  ei  daith.  Wedi  hoh,  cyfar- 
wyddwyd  ef  i  dỳ  hynafgwr,  o'r  enw 
Edward  WilHams,  yr  hwn  a'i  gwahoddodd 
ef  i  mewn,  ac  a  ddangosodd  barodrwydd  i 
roddi  Ilety  iddo.  Eithr  nid  ymddiddanai 
ag  ef  am  wau,  am  mai  y  Sabbath  ydoedd. 
Dyma  John  Evans  yn  y  Bala,  lle  y 
trefnasai  Rhagluniaeth  iddo  dreuHo  y 
gweddiU  o'i  oes.  Daeth  yma  yn  y  flwydd- 
yn  1742,  ac  efe  yn  Hanc  deunaw  mlwydd 
oed,  sef  yn  mhen  tua  blwyddyn  gwedi  i 
HoweU  Harris  gael  ei  gamdrin  mor  enbyd 


yn  y  Ue.  Nid  oedd  yma  yr  un  achos  eto 
gan  y  Methodistiaid  ;  ymgynuUai  yr  ych- 
ydig  a  gawsent  eu  hargyhoeddi  trwy  wein- 
idogaeth  HoweU  Harris  gyda'r  YmneiU- 
duwyr  yn  nhŷ  Edward  WiUiams.  Yr 
oedd  Edward  WiUiams  yn  ẃr  nodedig  o 
dduwiol  ;  cynhaHai  addoHad  teuluaidd 
gyda  chysondeb,  a  byddai  yn  teithio  miU- 
tiroedd  i  glywed  gair  Duw  yn  cael  ei 
bregethu.  Trwy  gael  aros  yn  ei  d}'  ef, 
syrthiodd  Uinynau  John  Evans  mewn  Ue 
tra  dyraunol.  A  phrin  yr  oedd  y  gŵr 
ieuanc  wedi  cael  hamdden  i  ymddadludd- 
edu  pan  y  dechreuodd  y  cyfeiUion  crefyddol 
ymgasglu  i'r  Ue,  a  dechreuasant  yn  ddioed 
ar  eu  gorchwyl,  sef  darUen,  gweddío,  a 
chanu  mawl.  Gwnaent  hyn  gyda'r  fath 
fywiogrwydd,  a  gwresawgrwydd  yspryd, 
nes  synu  y  Uanc  ;  nid  oedd  wedi  gweled 
na  chlywed  y  fath  beth  o'r  blaen  ;  nis 
gwyddai  beth  i'w  wneyd  o  honynt ;  ond 
meddai,  "  nid  oeddwn  yn  cael  dim  aUan  o 
le  yn  yr  hyn  a  ddywedent,  na'r  hyn  a 
wnaent."  Ni  ddarfu  i'w  haddoHad  ddylan- 
wadu  ar  ei  deimlad  ef,  safai  megys  yn  y 
peUder,  gan  edrych  ar  y  cwbl  mewn 
yspryd  beirniadol.  Boreu  tranoeth,  gwedi 
darUen  a  gweddîo,  cytunodd  ag  Edward 
W^ilHams  i  aros  gydag  ef  i  wau.  Dech- 
reuodd  feddwl  efaUai  fod  a  fynai  yr  Ar- 
glwydd  a  threfnu  iddo  gael  gwaith  mor 
hawdd,  mewn  Ue  oedd  yn  gwbl  anadnab- 
yddus  iddo.  Ond  nid  oedd  eto  wedi  ei 
gyfnewid  ;  yn  wir,  nid  oedd  wedi  ei  ddifrif- 
oH,  nac  wedi  ei  ddiddyfnu  oddiwrth  ei  hen 
rysedd.  Bu  am  agos  i  haner  blwyddyn 
gwedi  myned  i'r  Bala  yn  dilyn  oferedd 
megys  cynt.  Trwy  drafferth  fawr,  medrodd 
Edward  W^iUiams  ei  berswadio,  un  nos 
Sabbath,  i  fyned  gydag  ef  i'r  Weirglodd 
Gilfach,  yn  nghymydogaeth  LlanuwchUyn, 
i  wrando  gẁr  dyeithr  yn  pregethu.  Dyna 
y  tro  cyntaf  iddo  gly  wed  YmneiUduwr  yn 
pregethu.  Eithr  beirniad  oedd  John  Evans 
yn  yr  odfa  ;  synai  yn  fawr  weled  y  Uefarwr 
yn  gaUu  traddodi  heb  lyfr  ;  eithr  ni  chyff- 
yrddodd  dim  a'i  galon.  Yr  hoU  effaith  a 
gafodd  y  bregeth  arno,  medd  efe  ei  hun, 
oedd  ei  ddifyru.  Ond  ymddengys  ei  fod 
yn  cael  pleser  wrth  wrando  ;  os  nad  oedd 
ei  galon  yn  cael  ei  hargyhoeddi,  yr  oedd  ei 
ddeaU  yn  cael  ei  oleuo ;  ac  wrth  arfer 
mynychu  y  cyfarfodydd,  daeth  i  ddirnad 
athrawiaethau  yr  efengyl,  ac  i  ddeaU  mai 
trwy  ffydd  yn  Nghrist  y  cyfiawnheir  pech- 
adur.  Yn  raddol,  gadawodd  bob  drwg 
arferion,  gan  arwain  bywyd  dychlynaidd, 
eithr  nid  oedd  yn  proffesu. 


JOHN  EVANS,    Y  BALA. 

Yn  y  flwyddyn  1744,  priododd  â  Mar- 
garet  Morris,  merch  i  un  Morris  ap  Robert, 
yr  hwn  a  berthynai  i'r  ychydig  Ymneilldu- 
wyr  oedd  yn  y  Bala.  Yr  oedd  Morris  ap 
Robert  nid  yn  unig  yn  dduwiol,  ond  yn 
gryn  lenor  ;  meddai  dalent  gref,  ac  ym- 
hoffai  mewn  barddoniaeth.  Y  mae  rhai 
o'i  weithiau  ar  gael  yn  awr,  sef  Cyngoy 
difrifol  ir  Cyinry,  a  chywydd  i  Lyn  Tegid. 
Etifeddai  ei  ferch,  Margaret,  lawer  o  ath- 
ryUth  ei  thad,  a  bu  yn  hoíî  o  lyfrau  trwy 
ei  hoes.  Dywed  Metìwdistiaeth  Cymru  ei 
bod  yn  flaenorol  wedi  uno  a'r  Methodist- 
iaid.  Yr  ydym  yn  amheus  a  oedd  seiat 
Fethodistaidd  reoiaidd  wedi  cael  ei  sefydlu 
yn  y  Bala  mor  foreu  a  hyn.  Pe  byddai,  a 
phe  bai  Margaret  Morris  yn  aelod  o  honi, 
ni  oddefid  iddi  briodi  â  John  Evans,  ac  efe 
heb  fod  yn  proffesu,  heb  ei  dysgyblu, 
Ond  efallai  ei  bod  yn  teimlo  yn  gynhesach 
at  y  Methodistiaid  nag  at  yr  YmneiUduwyr. 
Eithr  yn  bur  fuan,  ífurfiwyd  yma  seiat 
Fethodistaidd,  ac  ymunodd  Margaret 
Evans  â  hi.  Rhyw  wyth  neu  ddeg  oedd 
yr  aelodau  oU,  a'r  arweinwyr  oedd  dau 
írawd  o'r  Deheudir,  gofaint  wrth  eu  gai- 
wedigaeth,  sef  Evan  Moses,  a  Sion  Moses. 
Yr  oedd  John  Evans,  er  nad  yn  aelod  pro- 
íFesedig,  yn  wrandawr  cyson.  Eithr  yn 
Sulgwyn,  1745,  cafwyd  odfa  ryfedd  yn  y 
Bala.  Ai  cyfarfod  gweddi  oedd  yno,  ynte 
pregeth,  ni  wyddis,  ond  disgynodd  yr 
Yspryd  Glân  yno  mor  wirioneddol  ag  y 
gwnaethai  yn  Jerusalem  ar  ddydd  y  Pen- 
tecost.  Yn  mysg  y  rhai  a  loriwyd  yn  y 
cyfarfod  hwn  yr  oedd  John  Evans.  Peid- 
iodd  a  bod  yn  feirniad  o  hyn  aUan  ;  daeth 
yn  ddysgybl  gwirioneddol  i  Grist,  ac  ym- 
roddodd  i'w  wasanaethu,  a  hyny  gydag 
ymroddiad  na  cheir  yn  fynych  ei  gyffelyb, 
hyd  ei  fedd. 

Wedi  dyfod  yn  benteulu  ymsefydlodd 
John  Evans  mewn  masnach  fel  gwehydd 
drosto  ei  hun.  Gwedi  hyn,  bu  am  beth 
amser  yn  rhwymo  Uyfrau.  Eithr  am 
flynyddoedd  lawer  cyn  ei  farw  masnachai 
fel  canwyUwr.  Daeth  yn  fuan  i  gael  ei 
ystyried  yn  un  o'r  dynion  mwyaf  parchus 
yn  nhref  y  Bala  ;  edrychai  gwreng  a  bon- 
eddig  i  fynu  ato.  Cydgyfarfyddai  amryw 
elfenau  i  beri  hyn.  Yr  oedd  o  ran  ei 
berson  a'i  ymddygiad  yn  dra  boneddigaidd. 
Meddai  gorph  tal ;  cerddai  yn  syth  ;  gwisg- 
ai  yn  lanwaith  a  thrwsiadus,  ac  yr  oedd  ei 
osgo  yn  ddylanwadol.  Yn  mheUach,  cariai 
ei  fasnach  yn  mlaen,  nid  yn  unig  gyda 
diwydrwydd  ac  ymroddiad,  ond  mewn  pob 
gonestrwydd  ;  daeth  yn  ddeaUedig  yn  fuan 


trwy  y  dref  na  wnelai  gam  gwirfoddol  â 
neb,  ac  y  geUid  anfon  plentyn  ato  heb  ofn 
iddo  gael  ei  dwyUo.  Ac  hefyd,  daeth  ei 
stôr  o  synwyr  yn  adnabyddus  ;  heb  un 
ymgais  o'i  eiddo  ei  hun,  daeth  yn  oracl  y 
dref ;  ymgynghorid  ag  ef  ar  bob  math  o 
achosion.  Nid  oes  amheuaeth  ddarfod  i, 
gysyUtiad  John  Evans  â  Methodistiaeth 
ddyrchafu  y  Cyfundeb  yn  ngolwg  y  cy- 
hoedd,  nid  yn  unig  yn  y  Bala,  eithr  trwy 
yr  hoU  wlad  oddiamgylch. 

Er  mai  ychydig  oedd  y  ddeadeU  fechan 
yn  y  Bala  pan  yr  ymunodd  John  Evans  â 
hi,  caent  yn  aml  gyfarfodydd  gogoneddus. 
Anaml  y  caent  bregethu  ;  ofnai  pregethwyr 
y  Deheudir  ddyfod  yno  oblegyd  yr  erled- 
igaeth,  ac  nid  oedd  nemawr  yn  y  Gogledd 
hyd  yn  hyn  wedi  dechreu  ar  y  gwaith  o 
gynghori.  Ymgyfarfyddai  y  crefyddwyr  i 
ddarUen,  a  gweddío,  a  chanu  mawl,  ac  nid 
anaml  teimlent  y  Presenoldeb  dwyfol  yn 
eu  mysg  yn  amlwg.  "  Yr  wyf  yn  cofio  fy 
mod  mewn  cyfarfod  gweddío  unwaith," 
meddai  John  Evans,  "  gydag  ychydig  o 
honynt,  pan  ddaeth  rhyw  ddylanwadau 
rhyfeddol  arnynt,  ac  efteithiodd  mor  hynod 
nes  yr  oeddynt  yn  tori  aUan,  rhai  i  wylo  ac 
eraiU  i  orfoleddu.  Yr  wyf  yn  cofio  i  un 
dyn  syml  a  duwiol  waeddi  aUan  :  '  Y  mae 
yma  le  rhy  boeth  i  ddiafol.'  Bernais  ynof 
fy  hun,  fy  mod  yn  o  gyffelyb  iddo,  wrth 
ystyried  duU  ac  agwedd  fy  meddwl."  Cyn 
dydd  y  cadwent  eu  cyfarfodydd  yn  fynych, 
rhag  ofn  yr  erUdwyr.  Yr  ydym  wedi  ad- 
rodd  yn  barod  fel  y  cylymai  pob  un  o'r 
aelodau  Unyn  wrth  ei  gorph,  gan  adael  i'r 
pen  araU  i'r  Uinyn  grogi  aUan  trwy  y 
ffenestr,  er  mwyn  i'r  gofalwr  ddyfod  heibio 
a'i  ddeffro  trwy  roddi  plwc  i'r  Uinyn.  Y 
gofalwr  fynychaf,  meddir,  oedd  Evan 
Moses  ;  a'i  air  o  dan  y  ffenestr  fyddai : 
"  Cyfod,  frawd,  a  thyr'd  at  yr  Arglwydd." 
Y  mae  yn  anhawdd  peidio  edmygu  pen- 
derfyniad  a  zêl  y  crefyddwyr  ardderchog 
hyn,  y  rhai  a  aberthent  gymaint  er  cael  y 
fraint  o  gydaddoU. 

Daeth  John  Evans  yn  mron  ar  unwaith 
yn  arweinydd  yn  mysg  Methodistiaid  y 
Bala.  Yr  oedd'CÌ  yni,  a'i  ymroddiad  i 
waith  yr  Arglwydd,  yn  rheswm  am  hyn, 
yn  ogystal  a'i  synwyr  a'i  safle.  Bu  am 
ugain  mlynedd  ar  ol  ymuno  â  chrefydd 
cyn  dechreu  pregethu  ;  ond  Uafuriai  yn 
ddiorphwys  trwy  hyd  yr  amser  hwnw 
gyda'r  achos,  a  hyny  nid  yn  unig  yn  y  dref 
Ue  yr  oedd  yn  byw,  ond  yn  yr  hoU  ardal- 
oedd  o  gwmpas.  Efe,  fel  y  gwelsom,  trwy 
ei  fawr  awydd  i   ddwyn   ei   rieni  tan   ddy- 

lanwad  yr  efengyl,  a  fu  yn  offeryn  i  gael 
pregethu  gyntaf  i  ardal  Adwy'r  Clawdd, 
Arferai  ar  y  Sabbath  gymeryd  rhai  o'r 
brodyr  o'r  Bala  gydag  ef,  a  cherdded 
pymtheg-milltir-ar-hugain  ar  draed,  i  ar- 
daloedd  Penrhyndeudraeth,  Ffestiniog,  a 
lleoedd  eraill,  er  cynorthwyo  i  gadw  cyfar- 
fodydd  gweddi.  Nid  oedd  ganddynt  un 
Ue  i  orphwys  ar  eu  taith,  nac  un  ty  i  gael 
lluniaeth  ynddo  ;  ni  chaent  ddracht  o  laeth 
yn  unlle,  gan  faint  y  rhagfarn  at  y  Pen- 
gryniaid,  fel  eu  gelwid.  Tocyn  o  fara  a 
chaws  sych  fyddai  eu  hymborth,  a  dwfr 
rhyw  fFynhon  a  darddai  mewn  unigedd  ar 
lechwedd  y  mynydd  eu  diod ;  ond  er  bod 
yn  fynych  yn  mron  diffygio,  teimlent  mai 
braint  anrhaethol  oedd  cael  gwasanaethu 
yr  Arglwydd  lesu. 

Penderfynodd  wneyd  ymdrech  i  gael 
prif  bregethwyr  y  Dé  i  ddyfod  i'r  Gogledd 
drachefn,  ac  i'r  pwrpas  hwnw  aeth  yn  ei 
un  swydd  i  Gymdeithasfa  Trecastell,  yn 
Sir  Frycheiniog.  Ni  wyddis  pa  bryd  y 
digwyddodd  hyn,  ond  ymddengys  ei  fod 
yn  bur  fuan  wedi  iddo  ymuno  a'r  Method- 
istiaid.  Yr  oedd  ei  íîordd  ar  draws  y 
mynyddoedd  gwylltion,  ac  ni  wyddai  yntau 
gam  o  honi.  Ýn  Llanbrynmair,  cafodd 
ddau  \vr  yn  gymdeithion,  ond  yr  oeddynt 
mor  anhysbys  o"r  wlad  ag  yntau.  Daeth- 
ant  rywsut  i  Rhaiadr  ar  Wy,  a  rhoddwyd 
rhyw  nodau  iddynt  yno  fel  arwyddion 
ffordd  ar  y  mynyddoedd  oedd  o'u  blaenau. 
Ond  yn  mhen  enyd  dechreuodd  nosu 
arnynt,  a  methent  weled  y  nodau.  Dech- 
reuasant  bryderu  yn  enbyd,  ond  pan 
mewn  cyfyngder  meddwl,  daeth  gŵr  ar 
dduU  bugail  atynt  yn  ddisymwth,  gan 
ofyn,  ai  nid  i  Gymdeithasfa  Trecastell  yr 
oeddynt  yn  myned  ?  Atebasant  hwythau 
mai  îe.  "  Yr  ydych  wedi  colH  y  ffordd," 
meddai  yntau;  "ewch  ar  eich  union  rhwng 
y  ddau  fryn  acw,  a  chwedi  gadael  y  myn- 
yddoedd,  chwi  a  ddeuwch  at  dy  fîerm  ar 
ochr  y  ffordd.  Pobl  o'r  un  grefydd  a  chwi 
sydd  yn  byw  yno,  ac  ond  i  chwi  alw,  chwi 
a  gewch  lety  cysurus."  Fel  yr  oeddynt 
yn  rhyfeddu  at  y  waredigaeth  fawr  a 
gawsent,  troisant  eu  llygaid  yn  ol  i  gael 
ail  olwg  ar  eu  cymwynasydd,  ac  i  ddiolch 
iddo  am  ei  garedigrwydd  ;  ond  er  eu  mawr 
syndod  yr  oedd  wedi  diflanu.  Ar  gefn  y 
mynydd  noeth  yr  oeddynt  ar  y  pryd,  ac 
nid  oedd  un  lle  i'r  g\vr  allu  ymguddio.  Ar 
hyn,  dywedodd  John  Evans,  "  Angel  oedd 
e',  yn  siwr."  Yn  mlaen  yr  aethant  yn  ol  y 
cyfarwyddyd,  a  daethant  o  hyd  i'r  amaeth- 
dy,  a  chawsant  bob  caredigrwydd  yno,  fel 


y  dywedasai  y  bugail.  Yr  oeddynt  yn 
Nhrecastell  yn  foreu  tranoeth  ;  ac  erbyn 
cyrhaedd,  cawsant  fod  Rowland,  Harris,  a 
Whitefìeld,  yn  pregethu  am  un-ar-ddeg,  a 
bod  y  pregethau  hyny  yn  terfynu  y  Gym- 
deithasfa.  Eithr  llwyddodd  John  Evans 
yn  ei  gais,  a  chafodd  addewid  gan  Rowland 
a  Harris,  ac  amryw  o'r  prif  gynghorwyr,  i 
ymweled  a'r  Gogledd.  Nid  oes  dim  yn 
anghredadwy  yn  syniad  John  Evans  gyda 
goiw^g  ar  pwy  ydoedd  y  bugail.  Anfynych 
y  cyfarfyddid  â  neb  llai  darostyngedig  i 
ddychymyg  ac  ofergoeledd  nag  efe,  ac 
efallai  nad  ydym  eto  yn  meddu  syniad 
priodol  am  helaethrwydd  gweinidogaeth 
angehon. 

Tua'r  flwyddyn  1765,  sef  yn  mhen  rhyw 
ugain  mlynedd  gwedi  iddo  ymuno  á  chref- 
ydd,  dechreuodd  bregethu.  Y  mae  yn 
debyg  mai  Ihthro  yn  raddol  i'r  swydd  a 
wnaeth.  Wrth  arfer  trafaelu  yn  mhell  ac 
yn  agos  i  gynorthwyo  gyda  chynal  cyfar- 
fodydd  gweddiau,  a  seiadau,  nid  anhawdd 
iddo  oedd  myned  gam  yn  mhellach,  gan 
roddi  gair  o  gynghor  i  gynulleidfa  gymysg. 
Tebygol  nad  oedd  Cyfarfod  Misol  yn  Sir 
Feirionydd  ar  y  pryd,  i  roddi  caniatad 
iddo.  Ond  y  mae  yn  ddiau  fod  y  brodyr 
mwyaf  crafif  a  duwiol  yn  ei  gymhell,  gan  y 
gw'yddent  am  helaethrwydd  ei  wybodaeth, 
a  dyfnder  ei  ddirnadaeth  o  wirioneddau  yr 
efengyl.  Ychydig  o  bregethwyr  yr  oes 
hono  a  ddahent  eu  cymharu  ag  ef  o  ran 
cydnabyddiaeth  â  gwahanol  wybodaethau. 
Yr  oedd  yn  hanesydd  cyffredinol  da,  yn 
ddaearyddwr  rhagorol,  ac  yn  gyfarwydd 
mewn  aml  i  gangen  o  ddysgeidiaeth,  na 
fyddai  y  cyíìfredin  yn  efrydu.  Ac  yn  ar- 
benig  yr  oedd  yn  dduwinydd  gwych. 
Wedi  ymaflyd  yn  y  weinidogaeth,  ym- 
daflodd  i"r  gwaith  gyda  yr  un  ymroddiad 
ag  a'i  nodweddai  gyda  phob  peth.  Teith- 
iodd  lawer  i  bregethu,  yn  arbenig  yn 
rhanau  mynyddig  Meirionydd,  heb  dderbyn 
dim  cydnabyddiaeth.  Codai  foreu  y  Sab- 
bath  gyda  glasiad  y  wawr,  a  chychwynai 
i'w  daith ;  byddai  yn  aml  rai  degau  o 
filltiroedd  ganddo  i'w  teithio ;  pregethai 
dair  gwaith,  ac  yna  dychwelai  adref  yr  un 
noson,  pa  mor  ystormus  bynag  y  gallai'r 
tywydd  fod,  er  niwyn  bod  yn  barod  at  ei 
alwedigaeth  foreu  dydd  Llun.  Un  nos 
Sul,  pregethai  yn  Nghwm-tir-mynach,  ac 
yn  ebrwydd  gwedi  yr  odfa,  parotoai  i 
gychwyn  adref.  Yr  oedd  yn  noson  dy wyll ; 
y  gwlaw  a  ddisgynai  yn  rhaiadrau  mawr- 
ion,  ac  yr  oedd  ei  fifordd  yntau  yn  arw. 
Crefai   y    cyfeilHon    arno    aros.       Hyn    ni 

fynai  yntau  ;  dywedai  fod  achos  pwysig  yn 
galw  am  iddo  fod  gartref  yn  foreu  tranoeth. 
"  Yniddiriedwch  i  Ragluniaeth,"  meddai 
un  o'r  brodyr  wrtho.  Atebai  yntau  yn  ol: 
"  Rhaid  i  mi  wneyd  fy  ngwaith  fy  hun. 
Ni  wna  Rhagluniaeth  doddi  y  gwer,  a 
ffurfio  canwyllau,  rhaid  i  mi  gyflawni 
hyny,  neu  bydd  heb  ei  wneyd."  Oni  bai 
ei  fod  mor  ofalus  am  ei  amgylchiadau  ar 
yr  wythnos,  nis  gallai  wasanaethu  yr 
efengyl  fel  y  gwnelai  ar  y  Sabbath. 

Fel    y   gelhd    dysgwyl,    pregethwr    syl- 
weddol,    yn    traethu    y    gwirionedd    yn    y 
symlrwydd    o    hono,     oedd    John    Evans. 
Byddai  llawer  o'r  cynghorwyr  y  pryd  hwnw 
yn  apeho  yn  benaf  at  y  temlad  ;  deffro  yr 
annuwiol   oedd  eu   hamcan  ;   ac  wrth  gy- 
hoeddi  dystryw  ar  anwir  fyd,  byddent  yn 
bloeddio,    ac   yn    llythyrenol   gyflawni    y 
gorchymyn  :   "  Llefa  a'th  gêg,  nac  arbed." 
Yr  oedd  hyn  yn  ateb  yr  amseroedd  yn  dda, 
a  bu  dan  fendith    Duw  i  gyrhaedd  yr  am- 
can  ddegau  o  weithiau.     Tybiai  rhai,  felly, 
fod    bloeddio    yn    elfen    anhebgor     mewn 
pregeth.     Eithr  goleuo  y  deall,  porthi   y 
bobl  â  gwybodaeth,  gan  apelio  at  y  teim- 
lad  a'r  nwyd  trwy  y  ddirnadaeth,  a  wnelai 
John   Evans.     Felly,  yr    oedd    ei  ddull  o 
ymadrodd  yn  dawel,  ac  ni  fyddai  un  amser 
yn  dyrchafu  ei  lef.     Mawr  hofhd  ef  gan  y 
rhai  mwyaf  deallgar  ;  yr  oedd  eglurder  ei 
arddull,  Ýsgrythyroldeb  a  symledd  ei  iaith, 
cadernid  ei  ymresymiad,  a'r  duedd  ymar- 
ferol    fyddai   i'w    holl    bregethau,    yn    ei 
wneyd   yn   nodedig   o    gymeradwy  gan    y 
rhai  a  roddent  bwys  ar  sylwedd  a  gwirion- 
edd.     Traddodai  yn  ei  lais  siarad  naturiol, 
heb  unrhyw  ymgais  at  oslef  na   thonydd- 
iaeth.     Pan  y  gofynai  rhywun  iddo  paham 
na  fyddai   yn   bloeddio   ac   yn  poethi  yn  y 
pwlpud,  fel  y  gwnelai  y  cyffredin  o'r  pre- 
gethwyr,  atebai,  yn  ei  ddull  ffraeth  ei  hun, 
nad  oedd  dim  eisiau  chwysu  wrth  ddweyd 
y  gwir.     Oblegyd  ei   arafwch,    cymerodd 
rhyw  ychydig  o  bregethwyr   ei  achos  dan 
ystyriaeth,  ai  nid  gwell  iddo  fyddai  rhoddi 
y  pregethu   i   fynu.       Yr  oedd  hyn  cyn    i 
Mr.  Charles  ymsefydlu  yn  y  Bala,  a  chyn 
ffurfio  y  Cyfarfod  Misol.    Wedi  cryn  lawer 
o  siarad,  deuwyd  i'r  penderfyniad,  gan  nad 
oedd   fawr   arddeliad   yn  ymddangos  ar  ei 
weinidogaeth,  na   fawr   hwyl  yn  cydfyned 
a'i  draddodi,  mai  gwell  fyddai  iddo  ymatal, 
a    phenodwyd   brawd  i    gario  y  genadwri 
iddo.     "  Ho,"  meddai  yntau  yn  ol,  "  ewch 
at   y   rhai   a'ch   anfonodd,   a  dywedwch  y 
parhâf  i   bregethu  hyd  nes  y  gwelaf  bre- 
gethwyr  gwell  na  mi  yn  codi."     Yr  oedd- 


ent   yn  haeddu  y  sen,  yn  ddiau,  oblegyd 

os  oedd  angen  am  bregethwyr  cyffrous,  i 

daranu    uwchben     yr    annuwiol,    yr   oedd 

Ilawn  cymaint  o  eisiau  pregethwyr  o  fath 

John  Evans,  i  hyfforddi  y  bobl  yn  egwydd- 

orion  crefydd,  ac  i'w  hadeiladu  yn  ngwir- 

ioneddau  yr  efengyl.  . 

Mynychai  John    Evans    Gymdeithasfa- 

oedd    y    Deheudir    fel   rhai'r    Gogledd,    a 

dywedir  mai  cerdded  ar  ei  draed  y  byddai 

yn  wastad,     Yr   ydym   yn  cael,  yn  nydd- 

lyfr   Howell    Harris,    ei  fod  ef,   a'i   gyfaill 

Humphrey  Edward,  yn  bresenol  yn  Nghym- 

deithasfa    Castellnewydd-Emlyn,    Hydref, 

1764  ;     a    phan    yr   aeth    yn    ddadl   boeth 

rhwng  Harris  â  rhai  o'r  cynghorwyr  am  y 

priodoldeb   o  gadw  yn  mlaen  y  Sefydliad 

yn  Nhrefecca,  cynygiai  yr  olaf  fod  y  mater 

yn  cael  ei  gyflwyno  i'w  benderfynu  gan  y 

ddau   Ogleddwr.      Ond   ni   chydunai    Mr. 

Harris  á  hyn,    ystyriai    ei    fod    yn    nglyn 

ag   adeiladiad  Trefecca  dan  gyfarwyddyd 

dwyfol.     Eithr  prawf  cynygiad  y  cynghor- 

wyr  fod  John  Evans,  yr  adeg  foreu  hyn — 

oblegyd  efe  oedd  y  penaf  o'r  ddau — nid  yn 

unig  yn  dra  adnabyddus  yn  y  Deheudir, 

ond  hefyd  fod  ymddiried  cyffredinol  yn  ei 

farn,  er  nad  oedd  yr  adeg  hon  wedi  dechreu 

pregethu.     Yr  oedd  yn  bresenol,  hefyd,  yn 

Nghymdeithasfa  Abergwaun,  Chwefror  14, 

1770,  ac  yr  oedd  Howell  Harris  ac  yntau 

yn    tynu    y    dorch    am    y    Gymdeithasfa 

ddyfodol  ;    Harris  yn   ei  gwahodd  i   Dre- 

fecca,  a  John  Evans  yn  ei  gofyn  i'r  Bala. 

Haner  ddigiai  Harris  oblegyd  fod  y  cyng- 

horwr    o'r    Bala    yn    ei    wrthwynebu,    a 

dywedai  na  fyddai  gwrthod  ei  gais  ef  am  y 

Gymdeithasfa     yn    dangos    fawr    cariad. 

Ceryddai   John    Evans   ef  wrth   ateb  am 

osod  ei  deimlad  personol  ei  hun  o  flaen 

daioni  ysprydol  yr  oll  o  Wynedd.     A  John 

Evans  a  orfu.      Rhaid  oedd  wrth  wroldeb 

dirfawr  i  wrthwynebu  gŵr   o   ddylanwad 

Howell  Harris,  ond  yr  oedd  John  Evans 

yn  ddigon  galluog  i'r  gwaith. 

Y  mae  amryw  o  hen  gynghorwyr  y 
Bala,  y  rhai  oeddynt  yn  cydfyw  á  John 
Evans,  yn  haeddu  gair  o  sylw.  Un  ydyw 
Humphrey  Ed'ward.  Brodor  o  Lan- 
Ilugan,  yn  Sir  Drefaldwyn,  ydoedd ;  ac 
yno  y  cafodd  grefydd.  Nid  annhebyg 
mai  gweinidogaeth  Howell  Harris  a  fu  yn 
foddion  argyhoeddiad  iddo.  Aeth  yn  bur 
ieuanc  i  wasanaethu  i  Bentyrch,  gerllaw 
Llanfaircareinion.  Y  mae  hanesyn  am 
dano  yma  yn  teilyngu  ei  gofnodi.  Yr  oedd 
gan  Humphrey  Edward  geffyl  bywiog,  yn 
cael  ei  gadw  ar  dir  ei  feistr.      Ryw  dro, 

daeth  pregethwr  tlawd  o'r  Deheudir,  o'r 
enw  Wilham  Harry,  heibio.  Yr  oedd  y 
pregethwr  yn  hen  ac  ar  ei  draed ;  a  chan 
anamled  y  Ueoedd  pregethu  yn  y  dyddiau 
hyny,  yr  oedd  cerdded  o'r  naill  fan  i'r  llall 
bron  yn  ormod  i'w  nerth.  Wrth  ei  weled 
mor  flin  ac  egwan,  toddodd  calon  y  llanc, 
a  phenderfynodd  ei  anrhegu  a'r  merlyn. 
Dywedodd  ei  fwriad  wrth  ei  feistr.  "  Gwell 
fyddai  i  ti  adael  i  mi  ei  gael,"  meddai 
hwnw  ;  "  ti  gei  rywbeth  am  dano  felly." 
"  Na,"  meddai  yntau,  "  nid  ydych  chwi  yn 
teithio'r  wlad  i  rybuddio  pechaduriaid." 
Yn  foreu  tranoeth,  cychwynai  Humphrey 
Edward  i'r  mynydd  i  gyrchu  ei  geffyl  ; 
ond  erbyn  cyrhaedd  yno,  yr  oedd  niwl  tew 
yn  gorchuddio  pob  peth,  fel  mai  prin  y 
gallai  weled  llathen  o'i  flaen.  Ofnai  y 
Uanc  nas  gallai  ddod  o  hyd  i'r  anifail. 
Ond  er  ei  syndod,  dyma  y  merlyn  yn  dyfod 
ato  yn  gyflym,  dan  weryru,  fel  pe  buasai 
arno  flys  cymhell  ei  hun  i'r  gwasanaeth  a 
fwriedid  iddo.  Cymerodd  ei  ddal  yn 
rhwydd,  a'i  arwain  o'r  mynydd.  Rhodd- 
wyd  ef  i'r  pregethwr,  yr  hwn  a'i  derbyn- 
iodd  yn  ddiolchgar,  gan  weled  llaw  Duw 
yn  yr  amgylchiad. 

Yn  mhen  peth  amser,  symudodd  Hum- 
phrey  i'r  Bala,  ac  yna  y  dechreuodd  bre- 
gethu.  Bu  yn  llafurus  ac  ymdrechgar  am 
flynyddoedd  lawer.  Teithiai  ar  ei  draed, 
i  rybuddio  dynion  i  ffoi  rhag  y  IHd  a  fydd, 
ac  yr  ydym  yn  ei  gael  amryw  weithiau  yn 
Nghymdeithasfaoedd  y  Deheudir.  Cofir 
ei  fod  yn  Nghymdeithasfa  Casteflnewydd- 
Emlyn  fel  cyfaill  John  Evans.  Byr  oedd 
ei  ddawn ;  gwladaidd  a  chartrefol  iawn 
oedd  llawer  o'i  sylwadau ;  ond  byddai  yn 
cynyg  at  gydwybod  ei  wrandawyr,  a 
chafodd  brofion  amlwg  fod  Duw  yn  ben- 
dithio  ei  lafur.  Pan  yn  hen,  aeth  ar  daith 
i  Sir  Fôn  ;  sylwai  y  brodyr  yn  y  Cyfarfod 
Misol  ei  fod  yn  llesg,  a  chydunent  na 
ddylai  hynafgwr  parchus  o'i  fath  gael 
teithio  o  le  i  le  ar  draed ;  ac  felly,  anrheg- 
asant  ef  â  cheffyl,  gan  ymddwyn  tuag  ato 
ef  yn  union  fel  yr  ymddygasai  yntau  yn  ei 
ieuenctyd  at  WiUiam  Harry.  Ychydig  o 
drefn  fyddai  ar  ei  sylwadau  ;  pryn  y  rhaid 
dweyd  nad  arferai  ysgrifenu  ei  bregethau  ; 
hwyrach  mai  wedi  myned  i'r  pwlpud,  neu 
i  ben  y  stôl,  ac  agor  y  Beibl,  y  meddyhai 
am  destun.  Meddai  y  Parch.  T.  Owen, 
Wyddgrug  :  *  "  Y  mae  pob  peth  yn  deg 
yn  ei  amser ;  yr  oedd  yr  adeg  hono  yn 
amser   tywyU   iawn   ar   y    wlad,    pan    na 

*  Y  Drysorfa,  1847. 


wyddai  y  bobl  fawr  am  athrawiaethau  y 
Beibl  ;  ac  yr  oedd  rhyw  gynghor  fíwrdd 
ag  ef  yn  codi  oddiar  galon  gynhes  at  lesu 
Grist,  ac  awydd  achub  eneidiau,  yn  gwneyd 
y  tro  yn  eitliaf.  Ac  ar  amserau,  byddai 
'  yn  tywallt,'  fel  y  dywedid,  arno  ef  a'i 
wrandawyr." 

Y  mae  rhai  o'i  sylwadau,  o  herwydd  eu 
gwreiddiolder  a'u  pertrwydd,  wedi  cyr- 
haedd  yr  oes  hon.  Unwaith  wrth  bre- 
gethu,  dywedai  am  rai  crefyddwyr  eu  bod 
yn  debyg  i'r  ceihogwydd.  "  Chwi  a  gewch 
weled  y  ceihogwydd,"  meddai,  "  yn  awr 
yn  pori  gyda'r  defaid  yn  y  cae,  a  phryd 
arall  yn  bwyta  o  gafn  y  mochyn.  Y  mae 
yn  gaUu  cyd-drigo  a'r  defaid,  ac  a'r  moch 
hefyd.  FeUy  am  rai  dynion  crefyddol, 
y  maent  yn  gaUu  byw  yn  mhob  man,  gyda 
duwioHon,  a  chyda  yr  annuwioHon."  Dy- 
wedai  wrth  ddyn  unwaith  oedd  yn  adrodd 
ei  brofiad  yn  y  seiat :  "  Wyddost  ti  ?  Am 
bob  wns  o  ras  sydd  ynot,  y  mae  ynot  dyneU 
o  ragrith."  Cyffelybai  ddyn  arall  i  gwd 
hops,  ei  ddau  ben  wedi  eu  gwnio,  fel  nas 
gaUai  neb  wybod  beth  oedd  ynddo.  Byddai 
yr  hen  gynghorwyr  yn  arfer  plaendra 
gonest  fel  hyn,  ac  ni  fyddai  neb  yn  digio 
wrthynt.  Bu  Humphrey  Edward  farw 
yn  hen  ac  yn  gyflawn  o  ddyddiau. 

Cynghorwr  araU  a  breswyhai  yn  nghym- 
ydogaeth  y  Bala,  oedd  W'iUiam  Evans, 
Fedwarian,  Uawer  mwy  poblogaidd  a 
gwHthog  ei  ddawn  na  Humphrey  Edward. 
Ceir  amryw  hanesion  am  yr  erledigaeth  a 
ddyoddefodd  efe.  Cyhoeddasid  ef  unwaith 
i  bregethu  yn  Maesydd-Uydain,  amaethdy 
yn  nghymydogaeth  Penrhyndeudraeth. 
Pan  ddaeth  yr  amser  i'r  odfa  ddechreu, 
deaUwyd  fod  yno  dorf  o  erhdwyr  wedi 
dyfod.  Cymaint  oedd  eu  cyffro,  a'r  swn  a 
gadwent,  fel  y  deaUwyd  nas  geUid  cynal 
un  math  o  gyfarfod.  Ofnid  hefyd  iddynt 
wneyd  niwed  i'r  dodrefn,  a  thrwy  hyny 
goUedu  yr  hwn  oedd  yn  byw  yn  y  tŷ. 
Penderfynodd  y  crefyddwyr  fyned  i  Peny- 
bwlch,  Ue  o  fewn  rhyw  haner  miUtir  o 
beUder,  Wrth  eu  bod  yn  myned,  canlynid 
hwy  gan  y  terfysgwyr,  y  rhai  a'u  goganent 
yn  mhob  modd,  ac  a  luchient  gerig  atynt. 
Eithr  pan  ddaethant  at  glwyd  oedd  yn 
derfyn  rhwng  dau  blwyf,  penderfynodd  un 
o'r  gwrandawyr,  dyn  cryf  o  gorph  a  gwrol 
o  feddwl,  y  safai  yn  yr  adwy.  Cauodd  y 
glwyd,  a  chan  wynebu  y  werinos,  dywed- 
odd  :  "  Pwy  bynag  o  lìonoch  a  ddaw  trwy 
y  Uidiart  yma,  bydd  yn  ddyn  marw  yn  y 
fan."  Nid  oedd  y  dorf  wedi  arfer  cael  eu 
gwrthwynebu   gan    y   crefyddwyr ;    caent 

lonydd  fel  rheol  i  wneuthur  iddynt  y 
niwed  a  fynent ;  felly  gyrodd  bygythiad  a 
her  y  dyn  ddychryn  arnynt,  a  throisant  yn 
llechwraidd  a  dystaw  bawb  i'w  gartref. 
Dywedir  y  byddai  Wilham  Evans  yn 
cyfarwyddo  y  rhai  a  drefnent  gyfarfod 
iddo,  os  byddai  yr  odfa  i  gael  ei  chadw 
allan,  am  iddynt  ddewis  Ilecyn  lle  na  fyddai 
cerig  i'w  taflu  atynt  ;  "  Ni  fyddwn  fawr 
gwaeth,"  meddai  yr  hen  Gristion  dewr, 
"  pe  bai  tipyn  o  laid  yn  cael  ei  luchio 
atom." 

Byddai  dylanwadgweinidogaeth  WiIIiam 
Evans  weithiau  yn  anorchfygol.  Adroddir 
am  ddyn  ieuanc,  mab  y  Brynlli  Fawr,  yr 
hwn  a  gawsai  ei  rybuddio  nad  elai  yn  agos 
at  y  Methodistiaid,  oddigerth  i'w  lluchio, 
onide  y  caífai  ei  swyno.  Tra  yr  oedd 
WiUiam  Evans  yn  Ilefaru,  daeth  yntau  at 
lidiart  y  cae,  o  chwilfrydedd  i  wrando  pa 
beth  a  ddywedid.  Gafaelodd  y  gwirionedd 
yn  ei  gydwybod  ;  teimlai  iasau  brawychus 
yn  ei  gerdded ;  aeth  ei  liniau  i  guro  yn 
nghyd,  tybiodd  yn  ei  ddychryn  mai  gwir 
oedd  y  dywediad  a  glywsai,  a  dyna  ef  yn 
gwaeddi  dros  y  Ile :  "  Yr  wyf  wedi  fy 
swyno."  Ac  felly  y  trodd  allan.  EniIIodd 
yr  efengyl  galon  y  Ilanc,  a  chanlynwr 
ffyddlon  i  Fab  Duw  a  f u  o  hyny  allan. 

Dro  arall,  pregethai  tan  ddraenen  yn 
agos  i  Pen-y-stryd,  Trawsfynydd.  Yn  y 
cyfarfod  yr  oedd  g\vr  ieuanc,  o'r  enw 
Edmund  Jones,  yr  hwn  eisioes  a  fwriasai 
ei  goelbren  gyda'r  brodyr,  ac  a  fu  yn  dra 
defnyddiol  yn  Sir  Feirionydd  gwedi  hyn 
am  flynyddoedd  lawer.  Yr  oedd  chwaer 
Edmund  Jones,  modd  bynag,  yn  ffyrnig 
yn  erbyn  y  Methodistiaid,  ac  yn  fijain 
wrth  ei  brawd,  oblegyd  ddarfod  iddo 
gefnu  ar  grefydd  ei  hynafiaid.  Aethai  hi 
i'r  eglwys,  yn  ddefosiynol  fel  arfer.  Wrth 
ei  bod  yn  dychwelyd,  yr  oedd  ei  íîordd  yn 
ei  harwain  heibio  i'r  man  Ile  yr  oedd 
WiIIiam  Evans  yn  pregethu.  Gwyddai 
Edmund  hyny,  ac  aeth  yr  ochr  arall  i'r 
clawdd  i  weddio  am  i'r  gair  ei  saethu  hi, 
wrth  ei  bod  yn  pasio.  Yn  mhen  ychydig 
hi  a  ddaeth  at  y  Ile,  a  gwaeddai  :  "  À 
ydyw  Edmund  ni  yna  ?  yr  hen  ffwl." 
Gweddîai  Edmund  yntau  yn  uchel  y  tu 
hwnt  i'r  clawdd  :  "  Saetha  hi,' Arglwydd, 
ar  gefn  ei  cheffyl."  A  gweddi  y  brawd  a 
orchfygodd  ;  ei  saethu  a  gafodd  y  ferch,  a 
chyn  pen  pythefnos  yr  oedd  yn  gofyn  am 
ej  Ile  yn  y  seiat. 

Yr  ydym  wedi  cyfeirio  yn  barod  at  Evan 
Moses,  a  Sion  Moses,  y  ddau  frawd 
o'r  Deheudir,  gofaint  wrth    eu  galwedig- 


aeth.  Evan  Moses,  fel  rheol,  a  fyddai  yn 
deffro  y  crefyddwyr  i'r  odfa  cyn  dydd. 
Yn  nyddiau  ei  ieuenctyd  yr  oedd  yn  ddyn 
ofer,  masweddgar,  ac  yn  hynod  mewn 
annuwioldeb.  Pa  bryd  a  pha  le  yr  argy- 
hoeddwyd  ef,  nis  gwyddom,  ond  cafodd 
droedigaeth  amlwg.  Dywedai  John  Evans 
am  dano  na  welodd  neb  mo  hono,  wedi 
iddo  ymuno  â  chrefydd  yn  ysgafn,  nac 
mewn  tymher  ddrwg,  nac  yn  arfer  gair 
segur.  Nid  yn  unig  yr  oedd  yn  gynghor- 
wr,  ond  cyfansoddai  hymnau,  a  hyny  yn 
yr  efail,  rhwng  y  tân  a'r  eingion,  fel  y 
cyfansoddai  Edward  Coslett  ei  bregethau. 
Fel  na  chollai  na  phenill  na  syniad,  byddai 
y  pin,  a'r  inc,  a'r  papyr,  yn  ei  ymyl  yn 
wastad  pan  wrth  ei  waith.  Yr  oedd  yn 
nodedig  am  ei  symledd.  Cyhoeddodd  y 
byddai  iddo  bregethu  am  bump  o'r  gloch 
y  boreu,  bob  dydd  o'i  fywyd,  a  chadwodd 
ei  air,  er  na  fyddai  ei  gynulleidfa  yn  aml 
ond  bychan.  Gorphenodd  ei  yrfa  mewn 
Ilawenydd. 

Y  mae  Ile  i  gredu  fod  Sion  Moses  wedi 
cael  crefydd  o  flaen  ei  frawd,  a  rhagorai 
arno  hefyd  mewn  dawn  a  phoblogrwydd. 
Yr  oedd  efe  yn  un  o'r  ychydig  a  safodd  o 
blaid  Howell  Harris  yn  y  Bala  pan  yr 
ymosodwyd  arno  mor  greulon,  a  bernir, 
oni  bai  i  Sion  Moses  ac  eraill  ruthro  i 
wyneb  y  perygl,  a  gosod  eu  heinioes  mewn 
enbydrwydd,  y  buasent  yn  curo  ei  enaid 
allan  o'i  gorph.  Gwedi  i'r  ffrwgwd  basio, 
codwyd  gwarant,  a  daliwyd  Siori  Moses, 
a'i  fam,  Catherine  Edward,  am  gynwys 
Mr.  Harris  yn  eu  tỳ  ;  daliwyd  hefyd  Robert 
Griffìth  Siencyn,  a  Dafydd  Stephen,  dau 
\vr  o  blwyf  Llanuwchllyn,  am  wrando,  a 
rhwymwyd  hwy  oll  i  ateb  i'r  chwarter 
sessiwn  y  Pasg  canlynol.  Bu  raid  i 
Catherine  Edward  dalu  ugain  swllt  o 
ddirwy  am  ganiatau  pregethu  yn  ei  thŷ, 
a'r  tri  arall  bum'  swllt  yr  un  oblegyd  bod 
yno  yn  wrandawyr. 

Defnyddiai  Sion  Moses,  fel  Ilawer  o'r 
pregethwyr  yr  adeg  hono,  ryw  ddyfais 
ddiniwed  yn  aml  er  mwyn  cael  hamdden  a 
Ilonydd  i  draethu  ei  genadwri.  Aethai 
unwaith  i  Lanfair,  Dyffryn  Clwyd.  Ar  y 
ffordd  yno  cloffodd  ei  geffyl,  am  nad  oedd 
y  bedol  wedi  ei  gosod  yn  iawn.  Aeth 
yntau  a'r  ceffyl  at  y  gôf  i  wella  y  drwg. 
Yr  oedd  torf  o  erlidwyr  wedi  ymgasglu  yn 
barod,  er  mwyn  baeddu  y  llefarwr.  Gosod- 
asent  yn  flaenor  arnynt  ddyn  cryf  ac 
ymladdgar,  ond  byr  o  gorpholaeth.  Drwg- 
dybiwyd  Sion  Moses  pan  ar  ei  ffordd  i'r 
efail  mai  efe  oedd  y  pregethwr,  ac  aeth  y 

blaenor  ato,  a  gofynodd  :  "  Ai  chwi  yw  y 
Pengrwn  a  gafodd  ei  gyhoeddi  i  fod  yma 
yn  pregethu  ?  "  "  Nid  wyf  yn  meddwl  fod 
fy  mhen  yn  fwy  crwn  na  phen  rhywun 
arall,  edrychwch  chwi,"  ebai  Sion  Moses, 
gan  dynu  ei  het  a  gogwyddo  ei  ben  iddo. 
"  Mi  doraf  fì  eich  pen  os  beiddiwch 
sefyll  i  fynu,  a  llefaru  wrth  y  bobl,"  ebai'r 
paffiwr.  "  Pe  y  gwnaech  hyny,  byddwn 
yn  dalach  na  chwi  wedin,"  ebai  Sion 
Moses,  yr  hwn  oedd  dros  ddwy  lath  o  hyd. 
Effeithiodd  yr  ysmaldod  ar  yr  ymladdwr, 
ac  meddai:  "  Tyred  i'r  dafarn,  i  gael  peint 
efo'n  gilydd."  Pr  dafarn  yr  aeth  y  ddau, 
oblegyd  nid  oedd  dirwestiaeth  wedi  ei  geni 
yr  adeg  hono,  ac  ni  ystyrid  yfed  diod 
feddwol  yn  bechod,  ond  cadw  o  fewn 
terfynau  cymedroldeb.  Pan  uwchben  y 
gwydriad  cwrw,  trodd  y  pregethwr  at  y 
pafììwr,  ac  mewn  dull  mwyn  a  thawel, 
gofynodd  iddo  :  "  Mewn  difrif,  pa  fantais 
a  eniUwch  wrth  ymosod  ar  \Vr  fel  myfi  ? 
Ni  chewch  anrhydedd  o  guro  dyn  diam- 
ddiffyn,  ac  ni  wna  y  wlad  ond  eich 
gwawdio."  Ebai  yr  erlidiwr  :  "  Myn  y 
g\vr  drwg,  ni  chaiff  neb  gyffwrdd  â  chwi. 
Pregethwch  faint  a  fynoch,  chwi  a  gewch 
lonyddwch."  Cadwodd  y  dyn  ei  air,  a 
phregethodd  Sion  Moses  gyda  hwyl.  Y 
mae  coffadwriaeth  y  ddau  ôf  yn  aroglu  yn 
beraidd  yn  y  Bala  a'r  cymydogaethau  hyd 
y  dydd  hwn. 

Ond  i  ddychwelyd  at  John  Evans.  Nid 
Ilawer  o  hanes  ei  lafur  gyda'r  efengyl  sydd 
ar  gael ;  ni  chofnodir  odfaeon  grymus  a 
gafodd  ;  gorphwysa  ei  enwogrwydd  pres- 
enol  yn  benaf  ar  ei  ddywediadau  synwyr- 
lawn,  yn  y  rhai  y  cyfunir  mewn  modd 
nodedig  o  hapus,  graffder  sylw,  a  ffraeth- 
ineb.  Difynwn  rai  o  honynt,  allan  o  lawer 
sydd  ar  gael.  Gofynai  ei  wraig  iddo  un- 
waith,  yr  hon,  yn  ei  ffordd  ei  hun,  oedd 
lawn  mor  hynod  ag  yntau,  ac  a  gadwai 
esboniad  Caryl  ar  Job  ar  y  bwrdd  yn 
agored  o'i  blaen  pan  yn  tylino  bara  :  "  A 
ydych  yn  meddwl,  John,  y  byddwn  yn 
adnabod  ein  gilydd  yn  y  nefoedd  ?  " 
"  Byddwn,  yn  sicr,"  ebai  yntau.  "  A  ydych 
yn  meddwl  y  byddwn  yn  ffolach  yno  nag 
yma  ?  "  Ond  wedi  dwysfyfyrio  am  enyd, 
ychwanegai :  "  Ond,  Marged,  gallwn  fod 
yn  ymyl  ein  gilydd  am  fil  o  flynyddoedd, 
heb  weled  ein  gilydd,  gan  fel  y  bydd 
gogoniant  a  rhyfeddodau  person  y  Gwar- 
edwr  mawr  wedi  myned  a'n  bryd."  Ym- 
ddengys  fod  Margaret  yn  hoff  o  ddadleu, 
ac  ystyriai  John  Evans  hi  yn  tueddu 
weithiau  at  fod  yn  eithafol.     Ky\v  ddiwr- 


nod,  daeth  hi  i'r  tỳ,  a  dyn  o'r  gymydogaeth 
o  gyffelyb  yspryd  a  hithau.  Yn  y  man, 
troddyr  ymddiddan  ar  yr  angenrheidrwydd 
o  gadw  canol  y  ffordd.  Clywai  John 
Evans  y  siarad,  a  chaffai  dipyn  o  ddifyr- 
wch  wrth  wrando  ar  y  ddau  yn  canmol 
rhinwedd,  am  ba  un  nad  oedd  yr  un  o 
honynt  yn  nodedig,  ac  meddai  yn  mhen 
ychydig  :  "  Gwir  mai  canol  y  ffordd  yw  y 
goreu  ;  ond  mi  gredaf  na  bydd  yr  un  o 
honoch  chwi  yn  hwy  ar  y  canol  nag  y 
rhaid  i  chwi  fod  wrth  groesi  o  un  ochr  i'r 
Ilall." 

Dengys  yr  hanesyn  canlynol  nid  yn  unig 
graffder  ei  sylw,  ond  tynerwch  ei  yspryd  yn 
ogystal.  Arosodd  llanc  ieuanc,  na  ystyrid 
yn  meddu  dogn  cyflawn  o  synwyr  cyffredin, 
ar  ol  yn  seiat  y  Bala.  Ei  enw  oedd  Abram 
Jones,  a  phreswyliai  yn  y  Ceunant,  ar  Waun 
y  Bala.  Gan  na  edrychid  arno  fel  yn  Ilawn 
llathen,  cafodd  fod  yn  y  gymdeithas 
amryw  weithiau  heb  i  neb  wneyd  sylw  o 
hono.  Eithr  wrth  ei  weled  yn  parhau  i 
ddyfod,  cyfododd  un  o'r  blaenoriaid,  a 
dywedodd  :  "  Nis  gwn  beth  i  feddwl  am 
Abram  yma  ;  y  mae  yn  dyfod  atom  er  ys 
troion  bellach."  Eithr  cyn  iddo  fyned  yn 
mlaen  yn  mhellach,  ac  archolli  teimlad  y 
Ilanc  diniwed,  rhwystrodd  John  Evans  ef, 
gan  ddweyd  ar  ei  draws :  "  Amser  a 
ddengys  beth  yw  Abram."  Profodd  y 
canlyniad  fod  John  Evans  yn  ei  le.  Bu 
"  Abram  o'r  Ceunant  "  yn  grefyddwr 
gloyw  am  driugain  mlynedd  ;  daeth  yn 
adnabyddus  i  holl  Fethodistiaid  Meirion- 
ydd  fel  un  amlycach  am  gynhesrwydd 
calon  at  lesu  Grist,  nag  am  wiriondeb  ei 
ben  ;  a  thrwy  ymarweddiad  difrycheulyd 
profodd  ei  fod  yn  Israeliad  yn  wir.  Y 
noson  cyn  ei  farw  dy  wedai  Abram  Jones  : 
"  Bum  yn  nhỳ  y  G\vr — ei  hoff  enw  am 
lesu  Grist — dros  driugain  mlynedd,  ond  ni 
ddywedodd  y  G\vr  beth  a  fwriadai  wneyd 
â  mi.  Wasgais  inau  ddim  arno  am 
ddweyd  ;  yr  oeddwn  yn  cael  pleser  yn  ei 
wasanaeth,  a  rhyw  nerth  i  Iynu  trwy  yr 
holl  amser ;  ond  yrwan,  yn  nghorph  y 
flwyddyn  yma,  y  mae  y  G\vr  wedi  dweyd 
yn  blaen  wrthyf,  nad  yw  am  ddamnio 
Abram  Jones." 

Y  mae  genym  engrhaifft  arall  o  dyner- 
wch  ei  yspryd.  Gwedi  pregeth  o'i  eiddo 
yn  Llanuwchllyn,  cynygiodd  gwraig  ei  hun 
i'r  seiat,  yr  hon  yn  flaenorol  a  arweiniasai 
fywyd  anfucheddol.  Wrth  ei  holi,  cafwyd 
ei  bod  yn  dra  anwybodus  am  drefn  yr 
efengyl.  Aeth  yn  gwestiwn  beth  i'w 
wneyd  â  hi,  ei  derbyn  ar  brawf  neu  beidio. 

Wedi  i  amryw  ddweyd  eu  meddyliau,  a 
phawb  yn  dangos  petrusder,  gofynwyd 
barn  John  Evans.  Meddai  yntau  :  "  Wel, 
y  cam  cyntaf  tuag  at  fyned  trwy  y  porth 
cyfyng  yw  troi  y  wyneb  ato."  A'r  ym- 
adrodd  hwn,  gwnaeth  y  ffordd  yn  rhydd 
i'r  wraig,  yr  hon  oedd  mewn  trallod 
meddwl  dirfawr,  i  gael  aros  yn  nghym- 
deithas  y  saint. 

Pan  yr  oedd  John  Evans  mewn  gwth  o 
oedran,  a'i  glyw  wedi  myned  yn  ddrwg 
mewn  canlyniad,  cynhehd  Cymdeithasfa 
yn  y  Bala.  Y  llywydd  oedd  Mr.  Charles, 
a  phwnc  y  seiat  neillduol  oedd  ffydd.  Yr 
oedd  amryw  o'r  colofnau  yn  bresenol, 
megys  Jones,  Llangan,  Nathaniel  Row- 
land,  ac  eraill.  Datgenid  amryw  farnau 
gyda  golwg  ar  y  gras  oedd  dan  sylw  ;  dy- 
wedai  rhai  mai  goleuni  yn  yr  enaid  yw 
gwir  ffydd  ;  mynai  eraill  mai  perswadiad  y 
meddwl  i  gymeryd  Duw  ar  ei  air  ydyw. 
Y  diweddaf  i  siarad  oedd  Dafydd  Jones, 
Llangan,  a  dywedai  ef  mai  mentro  yw 
ffydd,  mentro'r  bywyd  ar  Fab  Duw  am 
byth.  Cyn  cloi  y  pwnc  i  fynu,  trodd  Mr. 
Charles  at  John  Evans,  yr  hwn  a  eisteddai 
dan  y  pwlpud,  a  gofynai  a  oedd  efe  yn 
clywed.  Atebai  yntau  nad  oedd  yn  deall 
nemawr.  "  Siarad  am  fiíydd  y  maent," 
ebai  Mr.  Charles.  "  Efallai  yn  siwr," 
meddai  John  Evans  yn  ol ; "  "  beth  y 
maent  yn  ddweyd  yw  gwir  ffydd  ?  "  "  ü, 
y  mae  gwahanol  farnau  yma  ;  y  peth 
diweddaf  a  ddywedwyd  yw  mai  menter 
ydy w ;  mentro  yr  enaid  ar  Grist."  "Y 
mae  y  dywediad  yn  gywir,"  ebai  yr  hen 
batriarch  ;  "  menter  ydyw  ffydd,  ond 
cofiwch  hyny,  menter  a'i  Ilygad  yn  ei 
phen  ydyw.  Y  mae  íîydd  yn  mentro,  ac  y 
mae  rhyfyg  yn  mentro  yn  ogystal  ;  ond 
cyn  y  gwnaiff  ffydd  fentro,  rhaid  iddi  gael 
sail,  sef  Gair  Duw." 

Y  mae  amryw  o'i  ddywediadau  yn  dal 
cysylltiad  a'r  Parchedig  Thomas  Charles. 
Un  dydd  Sadwrn,  yr  oedd  yn  ddiwrnod 
garw  anarferol,  ac  yr  oedd  cyhoeddiad  Mr. 
Charles  dranoeth  mewn  Ile  bychan  yn 
nghanol  mynyddoedd  Meirionydd.  Cryf- 
hau  a  wnelai  yr  ystorm  ;  chwythai  y 
gwynt  yr  eirwlaw  oer  i  lawr  o  fynydd  y 
lierwyn,  nes  yr  oedd  braidd  yn  beryglus 
myned  allan  o  dý.  Petrusai  Mr.  Charles 
beth  i'w  wneyd,  nientro  i'w  gyhoeddiad 
trwy  y  tywydd  neu  beidio.  Yn  ei  betrus- 
der  anfonodd  y  forwyn  i  dŷ  yr  hen  John 
Evans,  yr  hwn  oedd  gerllaw,  i  ofyn  cyng- 
hor.  Meddai  yntau  yn  ol  :  "  Gofynwch  i 
Mr.  Charles  pa  un  ai  meistr  ai  gwas  ydy  w. 


Os  meistr,  gall  wneyd  fel  yr  ewyllysio  ;  y 
mae  ei  ddewis  ar  ei  law.  Ond  os  gwas, 
rhaid  iddo  ufuddhau  i'r  alwad  arno." 
Penderfynodd  hyn  y  mater ;  ac  er  mor 
enbyd  a  pheryglus  yr  ystorm,  i'w  gyhoedd- 
iad  yr  aeth  Mr.  Charles. 

Pan  yr  oedd  Mr.  Charles  yn  sal,  ac  yn 
dyoddef  yn  drwm  dan  law  y  meddygon,  o 
herwydd  tori  ymaith  ran  o  fawd  ei  law, 
cyrchai  John  Evans  i'w  weled  bob  dydd. 
Un  diwrnod,  yr  oedd  yspryd  y  claf  yn  dra 
isel  ;  darganfyddasai  y  meddyg  fod  y 
Ilygredigaeth  wedi  cyrhaedd  yn  mhellach 
na'r  rhan  a  gawsai  ei  thori  i  ffwrdd,  ac  y 
byddai  raid  dadgymalu  y  gweddill  o'r 
bawd.  Gofynodd  yn  dra  sobr  i'w  hen 
gyfaill :  "  John  Evans,  beth  ydych  yn 
feddwl  a  wna  yr  Arglwydd  o  honof?" 
"  Nis  gwn  i  yn  wir,"  meddai  yntau,  "  beth 
a  wna  efe  o  honoch  ;  ond  mi  a  wn  hyn, 
Syr,  na  wna  ef  ddim  cam  â  chwi,  canys 
nid  yw  yr  Arglwydd  yn  gweled  yn  dda 
wneüthur  cam  â  gŵr  yn  ei  fater."  Cydiodd 
y  dywediad  yn  meddwl  Mr.  Charles,  a 
thystiai  gwedi  hyny  wrth  y  Parch.  John 
Parry,  o  Gaer,  i'r  geiriau  fforddio  cysur 
cryf  iddo  pan  dan  gyllill  Ilymion  y  medd- 
ygon.  Wrth  ymweled  a'i  gyfaill  claf,  ni 
fyddai  John  Evans  un  amser  yn  ymadael 
heb  ddarllen  a  gweddîo.  Ac  yn  ddieithriad, 
dewisai  i'w  darllen  gyfran  o'r  Beibl  a 
fyddai  yn  cyfeirio  at  ddyoddefiadau  yr 
Arglwydd  lesu.  Sylwodd  Mr.  Charles  ar 
y  peth,  a  gofynodd  iddo  y  rheswm  am 
hyny  ;  "  oblegyd  mi  wn,"  meddai,  "  fod 
genych  ryw  amcan  mewn  golwg."  "  Oes, 
Syr,"  ebai  yntau  yn  ol,  "y  mae  genyf 
amcan  mewn  golwg.  Nid  oes  gwir  ddydd- 
anwch  yn  tarddu  o  un  man,  ond  o  ddy- 
oddefiadau  Crist  ;  ac  nid  oes  dim  mor 
debyg  o'n  dwyn  i  ddyoddef  yn  amyneddgar 
a  chydnabyddiaeth  agos  a'i  boenau  ef,  yr 
hwn  a  ddyoddefodd  gyfryw  ddywedyd  yn 
ei  erbyn  gan  bechaduriaid." 

Meddai  Mr.  Charles  ymddiried  diderfyn 
yn  ei  farn.  Mewn  Cyfarfod  Misol,  un- 
waith,  ymddiddenid  â  nifer  o  wýr  ieuainc, 
gyda  golwg  ar  eu  derbyniad  i'r  weinidog- 
aeth.  Wedi  i  amryw  siarad,  trodd  Mr. 
Charles  at  John  Evans,  gan  ofyn  a  oedd 
gair  ar  ei  feddwl  i'w  ddweyd.  Cododd 
yntau  ar  ei  draed,  a  dywedodd  :  "  Oes,  y 
mae  genyf  un  cwestiwn  i'w  ofyn  iddynt. 
Beth  yw  eich  amcan  wrth  bregethu  ?  At 
ba  beth  yr  ydych  yn  anelu  yn  mhob  pre- 
geth  ?  "  Meddai  Mr.  Charles  yn  ol : 
"  Efallai  mai  gwell  i  chwi  ddweyd  at  beth 
y    dylent    amcanu ;    byddai  hyny  yn  hy- 

fforddiant  i  ni  oll."  "  Wel,"  ebai  yntau, 
"  chwi  a  ddylech  yn  mlaenaf  amcanu  at 
oleuo  deall  eich  gwrandawyr ;  nid  oes 
modd  cael  gwir  leshad  wrth  wrando,  tra  y 
byddo  y  deall  yn  dywyll.  Yn  nesaf,  dylech 
amcanu  deffro  cydwybodau  euog  a  chysg- 
lyd.  Anelwch  y  saethau  sydd  i'w  cael  yn 
ngeiriau  y  Goruchaf  at  eu  calonau,  i  edrych 
a  wel  Duw  yn  dda  fendithio  hyn  er  eu 
cyfìfroi,  a  pheri  iddynt  waeddi,  wedi  eu 
dwysbigo,  fel  y  dorf  ar  ddydd  y  Pentecost, 
'  Ha,  wyr  frodyr,  beth  a  wnawn  ni  ? ' 
Yn  nesaf,  amcenwch  yn  mhob  pregeth  at 
enill  y  serchiadau,  a  dwyn  y  bobl  i  garu 
Crist,  a'r  trysorau  sydd  yn  yr  efengyl.  Ac 
yn  olaf,  cofìwch  amcanu  ar  i'ch  hoU 
bregethau  fod  yn  anogaethol  i  sancteidd- 
rwydd  buchedd."  Yn  sicr,  byddai  yn  an- 
hawdd  cael  gwell  crynodeb  o'r  amcanion  a 
ddylai  fod  yn  llywodraethu  pregethwyr  yr 
efengyl  yn  eu  gweinidogaeth. 

Dro  arall,  mewn  Cymdeithasfa  yn  y 
Bala,  yn  seiat  neillduol  y  pregethwyr,  aeth 
yn  ddadl  beth  yw  y  cymhwysder  arbenig 
at  y  weinidogaeth  ag  y  mae  Duw  yn  roddi 
i'w  wir  genhadon  ?  Ai  rhagor  o'r  gras 
cyíTredin,  a  gyfrenir  gan  Dduw  mewn 
rhan  i  bob  Cristion  ;  ynte,  a  ydyw  yn 
rhoddi  yspryd  y  weinidogaeth  fel  cym- 
hwysder  ar  ei  ben  ei  hun  ?  Gwedi  i 
amryw  siarad,  gofynwyd  barn  John  Evans. 
Meddai  yntau  :  "  Y  mae  yn  rhoddi  pob  un 
o'r  ddau.  Y  mae  yn  rhoddi  ychwaneg  o 
ras  nag  i  Gristion  cyffredin,  ac  y  mae  yn 
rhoddi  yspryd  a  dawn  y  weinidogaeth  yn 
ogystal." 

Mewn  Cymdeithasfa  yn  y  Deheudir, 
unwaith,  trechodd  hyd  yn  nod  Jones, 
Llangan,  yr  hwn  a  feddai  un  o'r  tafodau 
mwyaf  lUthrig  a  fu  erioed  yn  Nghymru. 
Cwyno  yr  oedd  John  -Eyans,  nad  oedd 
pregethwyr  y  Dê  ar  ei  teithiau  yn  ymweled 
a'r  ddeadell  fechan  dlawd  a  ymgynuUai  yn 
y  Graig,  nid  yn  nepell  o  Fachynlleth. 
Atebai  Jones,  Llangan  :  "  Wel,  John 
Evans,  'd  oes  neb  o'r  brodyr  yno  yn  dod 
un  amser  i'r  Gymdeithasfa,  i  ddywedyd, 
'  Dewch.'  "  Meddai  John  Evans  yn  ol  : 
"  Wel,  Syr,  a  ydych  wedi  anghofìo  ddarfod 
dywedyd  wrthych,  '  Ewch  ? '  "  Bu  raid 
i'r  gŵr  o  Langan,  er  ífraethed  ydoedd, 
eistedd  i  lawr  wedi  ei  Iwyr  orchfygu  ;  a 
gwnaeth  hyny  gyda  gwên  siriol  yn  chwareu 
ar  ei  wyneb. 

Mewn  Cymdeithasfa  arall,  y  mater  â 
pha  un  yr  ymdrinid  oedd  etholedigaeth. 
Gan  nad  oedd  john  Evans  yn  clywed, 
gofynodd  beth  oedd  testun  yr  ymddiddan. 


Atebwyd,  mai  etholedigaeth  gras.  Tyb- 
iai  yntau,  fel  yr  ymddengys,  nad  oedd 
fawr  i'w  enill  wrth  ymdrin  â  phwnc  mor 
ddwfn,  ac  mai  buddiol  fyddai  siarad  ar 
ryw  athrawiaeth  fwy  ymarferol,  a  gofyn- 
odd  drachefn  :  "  A  oes  yma  rywun  yn 
petruso  gyda  golwg  ar  y  gwirionedd  am 
etholedigaeth  ?  üs  nad  oes,  y  mae  pethau 
eraill  lawn  mor  angenrheidiol  i'w  trin,  a 
phethau  y  gellir  eu  profì  yn  gystal  a'u 
gwybod."  Cyfododd  John  Jones,  Edeyrn, 
ar  ei  draed,  g\v-r  oedd  yn  gyforiog  o  ddawn 
a  ffraethineb,  yn  ogystal  a  phregethwr  da, 
a  dywedai  :  "  Amaethwr  ydwyf  fi,  John 
Evans ;  a  phe  y  baech  yn  fy  ngweled 
mewn  un  cae  arbenig,  ni  fyddai  hyny  yn 
profi  nad  oes  genyf  gaeau  eraill."  "  Gwir," 
ebai  yntau  yn  ol ;  "  ond  mi  a  allwn  yn 
ddyogel  gasglu  hyny  pe  y  gwelwn  chwi  yn 
yr  un  cae  o  hyd."  Awgryma  yr  atebiad 
fod  y  pwnc  o  etholedigaeth  yn  destun  ym- 
driniaeth  yn  bur  aml,  ac  yn  marn  John 
Evans,  fod  athrawiaethau  eraill,  lawn  mor 
bwysig,  yn  cael  eu  hesgeuluso. 

Yr  oedd  gwroldeb  ei  yspryd  yn  gyfartal 
i'w  ffraethineb,  a  chadwodd  hyny  hyd 
derfyn  ei  oes.  Mewn  cynhadledd  yn 
Nghymdeithasfa  y  Bala,  pan  yr  oedd  wedi 
myned  yn  floesg,  ac  yn  anhawdd  ei  ddeall, 
oblegyd  henaint,  wrth  lefaru  troiai  ei 
wyneb  at  y  pregethwyr  oeddynt  yn  eistedd 
dan  y  pwlpud.  Cyfododd  John  Elias,  gan 
ei  gyfarch  :  "  Trowch  eich  wyneb  at  y 
bobl,  John  Evans ;  dywedwch  wrth  y 
bobl."  Edrychodd  yntau  ar  Mr.  Elias, 
gyda  ei  olwg  Iyra,  dreiddiol,  a  dywedodd 
gydag  awdurdod  :  "  Beth  !  Ai  nid  pobl 
ydych  chwi  ? "  A  da  gan  y  gŵr  mawr 
hwnw  oedd  cael  eistedd  yn  ol,  ac  ymguddio 
dan  y  pwlpud. 

Unwaith  aeth  i  Gaer,  a  chyfarfu  Cryn- 
wr  ag  ef  ar  yr  heol.  Sylwai  hwnw  ar  ei 
wisgiad  dirodres,  ei  agweddiad  syml,  a'i 
gerddediad  pwyllog,  a  chredodd  ei  fod  yn 
perthyn  i'r  un  blaid  grefyddol  ag  ef  ei  hun. 
Aeth  ato,  a  chan  osod  ei  law  ar  ei  ysgwydd, 
dywedodd :  "Y  mae  yr  Yspryd  yn  dy- 
wedyd  wrthyf  dy  fod  yn  un  o  honom  ni." 
Atebai  John  Evans  ar  darawiad  :  "  Os 
yspryd  a  ddywedodd  hyny  wrthyt,  yspryd 
celwyddog  ydyw."  Aeth  y  Crynwr  ym- 
aith,  wedi  cael  yr  ergyd  trymaf  a  allai 
gael. 

Braidd  nad  oedd  John  Evans  yn  rhagori 
yn  y  seiat  yn  hytrach  nag  yn  y  pwlpud. 
Ei  arfer  oedd  taflu  gofyniad  i  hwn,  a 
gofyniad  i'r  Ilall,  megys :  "  Pa  fodd  yr 
ydych  yn  teimlo  at  bechod  ?  "     "  A  ydych 

chwi  yn  newynog  ac  yn  sychedig  am 
gyfiawnder  ?  "  "  A  ydych  chwi  yn  caru 
yr  Arglwydd  lesu  ? "  Os  dywedai  yr 
atebydd  ei  fod  yn  gobeithio  hyny,  dywedai 
yntau  yn  ol :  "  Edrychwch  ati  eich  bod 
yn  gywir,"  a  throai  at  y  nesaf.  Byddai 
weithiau  yn  cael  atebion  tra  digrifol,  ond 
ni  fyddai  dim  yn  ei  daflu  ef  o'i  le,  nac  yn 
cythruddo  ei  yspryd.  Un  tro,  dywedai 
hen  frawd  hynod  o  syml  a  diniwed  wrtho, 
o"r  enw  Rowlant  Robert,  y  Pandy  :  "  John 
Evans,  yr  wyf  yn  credu  fod  pechod  wedi 
gwneyd  Iles  mawr  i  mi."  "  Beth  !  "  ebai 
yntau;  "pechod  wedi  gwneyd  daioni  ichwi? 
Na,  yn  sicr,  ni  wnaeth  pechod  ddaioni  i 
neb  erioed."  Meddai  yr  hen  Rowlant  yn 
ol  :  "  Do,  yn  wir,  John  Evans  ;  fe  wnaeth 
ddaioni  i  mi ;  y  mae  wedi  fy  ngyru  i 
weddio  Ilawer  iawn."  "  Yr  ydych  yn  cam- 
gymeryd  yn  fawr,  Rowlant  Robert,"  ebai 
yntau ;  "  nid  yw  pechod  yn  gwneyd  dim  ond 
caledu.  Os  oes  rhywbeth  yn  eich  gyru  i 
weddîo  yn  ei  erbyn,  nid  o  bechod  ei  hun  y 
niae  hwnw  yn  tarddu  ;  o'r  nefoedd  y  mae 
yn  dyfod." 

Yr  oedd  yn  gwbl  argyhoeddedig  fod 
meithder  mewn  cyfarfodydd  crefyddol  yn 
anfuddiol,  a  safaà  yn  erbyn  y  cyfryw  beth 
yn  benderfynol.  Ei  air  yn  wastad  oedd  : 
"  Ychydig  yn  fyr,  ac  i  bwrpas."  Aml  y 
dywedai :  "  Pan  fyddo  y  bobl  yn  dechreu 
blino  y  mae  yr  addoli  yn  darfod."  Yr 
oedd  lawn  mor  zêIog  a  hyny  dros  ddechreu 
yr  odfaeon  mewn  pryd.  Un  tro,  rhoddodd 
wers  ar  hyn  i  drigolion  y  Bala,  nad  ang- 
hofiasant  tra  y  bu  efe  byw.  Yr  oedd  i 
bregethu  yn  y  capel  nos  Wener,  ac  aeth 
yntau  yno  at  yr  eiliad.  Rhyw  ddau  neu 
dri  oedd  wedi  dyfod  yn  nghyd,  ond  dech- 
reuodd  ef  ar  unwaith,  ac  nid  hir  y  bu  cyn 
dwyn  y  gwasanaeth  i  derfyn.  Yna,  clodd 
y  drws,  a  gosododd  yr  agoriad  yn  ei  logell. 
Ar  ei  ffordd  i'r  ìỳ,  cyfarfyddodd  ag  amryw 
yn  myned  at  y  capel,  y  rhai  a  ofynent 
iddo :  "I  ba  le  yr  ewch  chwi,  John 
Evans  ?  "  "  Mi  af  adref,"  ebai  yntau. 
"  Ai  nid  ydych  yn  dyfod  i'r  odfa  ?  "  "  Y 
mae  yr  odfa  trosodd,"  ebai  John  Evans,  yn 
bur  swrth.  Rhoddodd  y  tro  derfyn  ar 
anmhrydlondeb  mewn  dyfod  i  foddion  gras, 
yn  y  Bala,  yn  ystod  ei  ddyddiau  ef. 

Mor  onest  ydoedd  yn  ei  fasnach,  fel  y 
daeth  ei  gywirdeb  yn  ddiareb  gwlad. 
Prynodd  geffyl  unwaith  gan  gymydog,  a 
thalodd  am  dano.  Yn  mhen  ychydig  wedi 
hyny,  canmolai  cymydog  arall  y  fargen,  a 
dywedai  fod  y  cefîyl  yn  werth  punt  yn 
fwy   nag   oedd   efe   wedi   roddi  am  dano. 


"  Os  felly,"  ebai  yntau,  "  y  mae  yn  gym- 
hwys  i'r  g\Vr  gael  y  bunt,"  a  danfonodd  hi 
iddo  yn  ddioed.  Dro  arall,  anfonwyd 
bachgenyn  o'r  wlad  gyda  gwer  iddo.  "  Y 
mae  fy  nhad  yn  dweyd,"  ebai  y  plentyn, 
"  fod  yn  rhaid  iddo  gael  hyn  a  hyn  y  pwys 
am  dano."  "  Wel,  fy  machgen  i,"  meddai 
John  Evans  wrtho,  "  yr  wyf  yn  rhoddi 
ychwaneg  na  hyny  am  y  gwer  heddyw  ; 
caiff  dy  dad  yn  ol  hyn  a  hyn."  Nid 
rhyfedd  fod  ei  barch  yn  y  Bala  yn  fawr,  a 
bod  gan  yr  holl  wlad  ymddiried  diderfyn 
ynddo. 

Yr  ydym  wedi  awgrymu  eisioes  nad 
oedd  yn  boblogaidd  iawn  parthed  doniau, 
er  fod  y  rhai  a  roddent  fwy  o  bwys  ar 
sylwedd  nag  ar  swn  yn  ei  fawr  hoffi  ;  ond 
yr  oedd  yn  drefniedydd  tra  rhagorol. 
Wrth  fod  y  diwygiad  Methodistaidd  yn 
enill  tir,  a'r  gwrandawyr  yn  Iliosogi,  daeth 
galw  mawr  am  adeiladu  capelau  yn  ngwa- 
hanol  ranau  y  wlad.  Eithr  nid  oedd  yr 
un  cynllun  tuag  at  hyny,  nac  ond  ychydig 
arian  i  dalu  am  danynt.  Cynygiodd  yntau 
fod  pob  aelod  yn  cyfranu  dimai  yn  yr 
wythnos,  sef  chwech  a  dimai  y  chwarter, 
tuag  at  adeiladu  addoldai  yn  y  manau  yr 
oedd  angen  am  danynt.  Cymeradwywyd 
ei  gynygiad  mewn  Cymdeithasfa  yn  Sir 
Gaernarfon.  "  Hyn,"  meddai  ei  fywgraff- 
ydd,  sef  y  Parch.  Simon  Llwyd,  "  oedd 
dechreuad  y  casgliad  chwarterol."  Daeth 
y  casgliad  chwarterol,  gwedi  hyn,  yn 
sefydhad  pwysig  yn  y  Gogledd,  a  diau 
iddo  fod  yn  foddion  i  gael  capel  mewn  aml 
i  ardal  na  chaffai  y  fraint  oni  bai  hyny. 

Cafodd  John  Evans  oes  faith  ;  bu  fyw 
hyd  ymyl  ei  94  flwydd,  a  bu  mewn  cysylltiad 
a"r  Methodistiaid  am  yn  agos  i  ddeuddeng- 
mlynedd-a-thriugain.  Gwelodd  y  Cyfun- 
deb  yn  cychwyn  yn  eiddil,  yn  arbenig  yn 
Ngwynedd,  y  crefyddwyr  yn  ychydig 
mewn  rhif,  ac  yn  ddirmygedig  ac  erlidiedig 
gan  fonedd  a  gwreng.  Gwelodd  yr  ang- 
hydfod  poenus  yn  cychwyn  rhwng  Row- 
land  a  Harris  ;  nid  anhebyg  ddarfod  iddo 
ef  gymeryd  rhan  yn  y  ddadl,  oblegyd  yr 
oedd  yn  \Vr  rhy  ddylanwadol  i  gael  ei  adael 
allan  o'r  cyfrif,  ac  y  mae  bron  yn  sicr  mai 
wrth  Rowland  yr  ymlynodd.  Gwelodd, 
wedi  nos  faith  a  rhewllyd,  pan  yr  oedd 
crefydd  fel  pe  ar  ddarfod  o'r  tir,  wawr 
diwygiad,  blaenffrwyth  aml  i  ddiwygiad  a 
ddilynodd,  yn  tori  ar  Gymru,  gyda  dyfod- 
iad  allan  emynau  anfarwol  WiIIiams, 
Pantycelyn.  Gwelodd  y  saint  yn  dawnsio 
mewn  gorfoledd  yn  nhref  y  Bala,  ac  yn 
nghymoedd    culion     Meirionydd  ;     bu   yn 

gwrando  ar  eu  caniadau,  ac  yn  clustfeinio 
ar  eu  moliant.  Fel  rheol,  nid  oedd  ef  yn 
bleidiol  i  eithafion  mewn  brwdaniaeth 
grefyddol ;  ofnai  rhag  i  dân  dyeithr  gael  ei 
ddwyn  i  mewn  i  gysegr  Duw ;  ond  y  mae 
yn  sicr  fod  y  diwygiadau  Cymreig,  y  rhai 
mor  eglur  oeddynt  yn  gynyrch  union- 
gyrchol  Yspryd  Duw,  yn  Uanw  ei  galon  â 
diolchgarwch.  Gwelodd  yr  ymryson  a  fu 
yn  mysg  y  Methodistiaid  yn  adeg  helynt 
Peter    WilUams ;    gan    i'r    mater   fod    yn 


ddylanwadodd  ar  Mr.  Charles,  fel  ag  i'w 
wneyd  yn  bleidiol  i  gorph  y  Methodistiaid 
neiUduo  pregethwyr  o'u  mysg  eu  hunain  i 
gyflawn  waith  y  weinidogaet  h.  Y  mae  yn 
sicr  genym,  gan  mor  uchel  ei  barch  yn  yr 
eglwysi,  y  buasai  efe  yn  arbenig  yn  un  o'r 
cyfryw  ag  a  neiUduid  i'r  holl  waith,  oni 
bai  fod  henaint  gwedi  ei  orddiwes,  fel  na 
fuasai  tywallt  y  corn  olew  ar  ei  ben  o 
unrhyw  ddefnydd,  oblegyd  yr  oedd  yn 
bedwar-ugain-ac-wyth  oed  ar  y  pryd.    Ond 

destun  ymdriniaeth  yn  Nghymdeithasfa  y 
Bala,  nis  gallai  ysgoi  gymeryd  rhyw  ran 
yn  y  ddadl.  Gwelodd  y  Parch.  Thomas 
Charles  yn  ymuno  a'r  Methodistiaid  ;  can- 
fyddodd  ef,  a  diau  ei  fod  yn  ẁr  o  gynghor 
iddo  yn  sefydlu  yr  Ysgol  Sabbothol,  a 
thrwy  ei  ddylanwad  yn  rhoddi  bod  i 
Gymdeithas  y  Beiblau.  Diau  iddo  gym- 
eryd  rhan  yn  nadl  yr  ordeiniad,  a  hawdd 
genym  gredu  mai  ei  farn  ef  mewn  rhan  a 


er  na  chafodd  ei  neillduo,  rhoddwyd  iddo 
le  blaenllaw  yn  nghyfarfod  yr  ordeiniad, 
yr  hwn  a  gynhahwyd  yn  y  Bala,  Mehefin 
ig,  i8ii.  Fel  hyn  y  ceir  yr  hanes  yn  y 
Cyffes  Ffydd  :  "  Yn  gyntaf,  y  gŵr  hynaf  a 
pharchedicaf  yn  y  Corph,  John  Evans,  o'r 
Bala,  a  ddarllenodd  i  Tim.  iii.,  ac  wrth  ei 
darllen,  a  wnaeth  ychydig  sylwadau  addas 
a  syml  ar  y  cyneddfau  gofynol  yn  ngwein- 
idogion   yr  efengyl  yn  y  benod  hono  ;  ac 


Yr  Hybarch   John  Eyans,  o'r  Bala. 
[Cìjmo'ìcijiì  y  lìarliiii  hicii  n  liinio  ijn  isr;^  j'""  l/i'  oedd  ijn  89  oerZ.] 


Eglwys  a  Mynwent   Llanycii.,  ar  lan  Llyn  Tegid. 

iLle  claddedigaeth  amrijw  o  Enivo(jion  Methodistiiidd,  ineijijn  John  Eüwns,  T.  Charles, 
Simun  Lloyd,  Dr.  Lewis  Edwards,  Dr.  J.  Parnj,  Da/ijdd  Cadwaludr,  d'C,  â:c.'\ 


JOHN   EYANS,    Y  BALA, 


33 


wedi  iddo  ddarfod  darllen,  gweddíodd  ar 
yr  achos,  yn  syml  ac  yn  addas  iawn." 
Prawf  yr  adroddiad  mor  uchel  oedd  y  lle 
a  feddai  yn  syniadau  goreugwyr  y  Cyfun- 
deb.  Cafodd  John  Evans  oes  faith. 
Gwelodd  y  bobl  a  ddirmygid  yn  IHosogi, 
yn  dwyn  eu  gwahanol  ífurfìau  o  weith- 
garwch  i  drefn,  ac  yn  dyfod  yn  barch- 
us  yn  ngolwg  eu  herhdwyr  gynt,  gan 
gael  eu  cydnabod  fel  y  gallu  crefyddol 
cryfaf  yn  y  Dywysogaeth.  Braidd  nad 
ydyw  cysylltiad  John  Evans  a'r  Cyfundeb 
yn  ymestyn  dros  haner  hyd  ei  oes,  o'i 
ddechreuad  hyd  y  dydd  hwn.  Gan  iddo 
gael  oes  mor  faith,  a'i  fod  yn  \Vr  mor 
sylwgar,  nis  gallesid  cael  ei  gyffelyb  i 
adrodd  hanes  y  diwygiad  Methodistaidd, 
cyflwr  y  wlad  cyn  i'r  diwygiad  dori  allan, 
a'r  dylanwad  a  gafodd  er  newid  moes,  a 
chrefyddoh  y  Cymry.  Da  genym  iddo 
wneyd  llawer  yn  y  cyfeiriad  hwn,  trwy  ei 
adroddiad  i  Mr.  Charles,  yr  hwn  yntau  a'i 
cyhoeddodd  yn  y  Drysorfa  Ysprydol,  ar  ffurf 
ymddiddan  rhwng  Senex  a  Scrutator. 

Llafuriodd  yn  ddiwyd  gyda  ei  alwedig- 
aeth  nes  yr  oedd  dros  go  mlwydd  oed,  a 
chwedi  iddo  fethu,  cafodd  ei  gynal  yn 
barchus  gan  y  brodyr  yn  Sir  Feirionydd. 
Yn  ei  flynyddoedd  olaf  yr  oedd  ei  glyw 
mor  drwm,  fel  na  ddeallai  air  o'r  hyn  a 
leferid  yn  y  capel ;  ond  rhoddai  ei  bresen- 
oldeb  gyda'r  cysondeb  mwyaf  yn  yr  addol- 
iad    cyhoeddus ;    a    phan    ofynid   iddo   y 


rheswm  paham,  dywedai :  "  Yr  wyf  yn 
myned  i'r  cysegr  i  addoh  yr  Arglwydd." 
Ei  aíìechyd  olaf  oedd  gwywdra,  a  lleithder 
yr  ymenydd.  Parai  hyn  beth  dyryswch 
ar  ei  synwyr  ar  amserau.  Ond  rywsut,  yr 
oedd  ei  synwyr  crefyddol  heb  ei  amharu 
hyd  y  diwedd.  Aeth  ei  gyfeiUion  i  ym- 
weled  ag  ef  un  tro,  a  chawsant  ef  mewn 
cryn  helbul  meddwl  rhag  na  wnelai  yr 
Arglwydd  lesu  ei  dderbyn.  Crybwyllodd 
un  o  honynt  wrtho  eiriau  y  GAvaredwr : 
"  Y  neb  a  ddel  ataf  fì,  nis  bwriaf  ef  aflan 
ddim."  Cydiodd  yn  y  geiriau  ;  ac  meddai, 
gyda  dwylaw  plethedig,  a'r  dagrau  yn 
llenwi  ei  lygaid  :  "  Beth  a  wna  pechadur 
tlawd  o'm  bath  i  yn  well  nag  ymaflyd  yn 
yr  addewid  werthfawr  yna  ?  "  Dro  arafl, 
gofynai  cyfaill  iddo  pa  fodd  yr  oedd  yn 
teimlo.  Atebai  yntau  :  "  Yr  wyf  yn  bur 
ddiboen,  ac  yr  wyf  yn  cael  amser  da  yn  fy 
saldra  ;  er  hyny,  yr  wyf  yn  meddwí  fod 
angau  yn  agos,  ond  y  mae  fy  amser  yn 
llaw  yr  Arglwydd.  Y  mae  yn  well  arnaf 
fi  nag  oedd  ar  lesu  o  Nazareth.  Llawer 
diwrnod  bhn,  a  llawer  noswaith  flin,  a 
gafodd  efe  ;  ond  yr  wyf  fi  yn  cael  amser 
tirion  iawn.  Llawer  loes  chwerw  a  gafodd 
yr  lesu  yn  nyddiau  ei  gnawd  ;  ond  myfi, 
er  haeddu  gwialenodau,  sydd  yn  cael 
trugareddau."  Bu  farw  mewn  tangnefedd, 
Awst  12,  1817,  a  rhoddwyd  ef  i  orwedd  yn 
mynwent  Llanycil,  ar  lan  Ilyn  Tegid. 


HANES    Y   DARLUNIAU. 


Ymddengys  nad  oes  ond  un  darlun  o'r  Hybarch 
John  Evans,  o'r  Bala,  mewn  bod,  scf  yr  un  a 
gymerwyd  o  hono  gan  Mr.  Hugh  Hughes,  yr 
arlunydd  o  Gaernarfon,  yn  y  íiwyddyn  1812. 
Darfu  i  Mr.  Hughes  gymeryd  darluniau  o  amryw  o 
brif  bregethwyr  ei  ddydd,  heblaw  un  John  Evans, 
megys  Robert  Dafydd,  Brynengan ;  John  Elias,  o 
Fôn,  ac  eraiU.  Darlun  ar  ganfas  ydyw,  wedi  ei  ar- 
lunio  mewn  olew,  ac  y  mae  yn  bresenol  mewn  cad- 
wraetlî  ofalus  yn  Athrofa  y  Bala.  Bu  ar  goU  am 
íìynyddau  lawer,  ac  i'r  l'archedig  Hugh  Williams, 
M.A.,  o'r  Bala,  yr  ydym  yn  ddyledus  am  ei  ddar- 
ganfod,  a'i  adfer.  Yn  nhreigliad  araser  disgynodd 
y  darhin  i  ddwylaw  pobl  yn  y  Bala,  nad  oeddynt 
yn  gwybod  gwerth  yr  hyn  oedd  yn  eu  medd- 
iant.  Gwnaed  ef  ddwy  flynedd  cyn  marwolactli 
Mr.  Charles  ;  a  phan  gymerir  i  ystyriaeth  fod  yr 


arlunydd  yn  fab-yn-nghyfraith  i'r  Parch.  David 
Charles,  Caerfyrddin,  nid  ymddengysyn  anhebygol 
fod  gan  Mr.  Charles,  o'r  Bala,  law  yn  y  gwaith. 
Dichon  yr  amcanai  gael  y  darlun  wedi  ei  gerfio  ar 
ddur,  a'i  osod  yn  Y  Drj/sm-fa,  sef  y  cylcl]grawn  a 
olygid  ganddo.  Os  felly,  rhwystrwyd  ef  gan  angau 
i  ddwyn  ei  amcan  i  ben.  Bu  farw  Mr.  Charles  yn 
1814,  ac  yr  oedd  Y Drysorfa  wedi  peidioymddangos 
flwyddyn  cyn  i'r  amgylchiad  hwnw  gymeryd  lle. 
Pan  ymddangosodd  Y  Drysorfa  eilwaith,  sef  yn  y 
flwyddyn  1819,  dan  olygiad  y  Parch.  Simon  Lloyd, 
cawn  ddarlun  ynddi  o  John  Evans.  Copi  o'r  dar- 
lun  a  geir  yno,  ydyw  yr  un  sydd  yn  addurno  y 
gwaith  hwn.  Y  mae  yn  gerfiedig  dan  y  darlun 
yn  Y  Drysorfa  y  geiriau  canlynol: — "  ÄIr.  John 
Eyans,  o'r  Bala.  Bìiodd  H,  Hucjhcs  i  ddarllen- 
wyr  y  Drysorfa." 

Rhicni  Robcrt  Robcyts — Yn  tyfu  yn  façìigen  gwyllí — Yn  cacl  ci  aygyìiocddi  dan  Joncs,  Lhingan — 
Dyfnder  ei  ofid — Yn  cyfyanogi yn  helaeth  o'r  adfywiad — Ei  afiechyd — Yn  de:hrcn  prcgethu — 
Yn  dyfod  yn  boblogaidd  ar  unwaith — Nerthoedd  yn  cydfyned  ai  weinidogacth — Dcsgrifiad 
Dewi  Wyn  o  Eifion  o  hono — Dcsgrifiad  Ebcn  Fardd — Dcsgrifiad  Dr.  Thonias — Difyniadau 
o'i  brcgcthau — Ei  farwolaeth. 


^OBERT  ROBERTS  oedd  y  pre- 
1^^  getlìwr  cyntaf  yn  mysg  y  Meth- 
^  odistiaid  yn  Ngwynedd,  a  yni- 
ddyrchafodd  i  fysg  cewri  y  pwlpud,  ac  a 
eniUodd  iddo  ei  hun  env/ogrwydd  cyffred- 
inol  trwy  Ddê  a  Gogledd,  fel  un  o  bregeth- 
wyr  mwyaf  dylanwadol  ei  oes  ;  ac  y  mae  yn 
amheus  a  ragorodd  neb  arno  mawn  effeith- 
iolrwydd,  a  nerth,  mewn  unrhyw  03s. 
Prin  yr  ystyriai  yr  hen  bobl  ef  yn  gyfartal 
i  Rowland  ;  ond  dywedent  mai  efe  oedd  y 
tebycaf  i  Rowland  o  bawb.  "  Cynghorwr  " 
oedd  y  term  y  pryd  hwnw  am  bregethwr 
diurddau,  ond  ni  feddyliodd  neb  am  alw 
Robert  Roberts  wrth  y  cyfryw  enw.  Cyd- 
nabyddid  ef  yn  bregethwr  yn  llawn  ystyr 
y  gair.  Cymharol  fer  a  fu  ei  oes ;  ber 
iawn  a  fu  ei  oes  weinidogaethol,  prin 
pymtheg  mlynedd  ;  ond  yn  ystod  y  cyfnod 
hwn  ysgydwodd  Cymru  i'w  gwraidd. 
Cyffelybwyd  ef  i  losg-fynydd  mawr,  o 
geudod  yr  hwn  yr  ymarllwysai  lava  llosg- 
edig  yn  ffrydiau  ofnadwy,  nes  gosod  cym- 
ydogaethau  yn  oddaeth.  Oblegyd  y  safle 
a  gyrhaeddwyd  ganddo,  ac  iddo  farw  yn 
gynarol,  yr  ydym  yn  ei  osod  i  mewn  ryw 
gymaint  yn  flaenorol  i'w  safle  amseryddol. 
Yr  ydym  wedi  gorfod  achwyn  mewn 
cysylltiad  â  rhai  o'r  Tadau  fod  boreu  eu 
hoes  yn  gorwedd  dan  leni  o  dywyllwch  ; 
nid  yw  felly  gyda  golwg  ar  Robert  Roberts; 
ysgrifenwyd  math  o  gofiant  iddo  gan  ei 
nai,  y  Parch.  Michael  Roberts ;  ond  y 
mae  y  cofiant  yn  Uawer  rhy  fyr,  ac  nid  yw 
yn  rhoddi  nemawr  o  fanylion  am  ei  oes 
bregethwrol,  a'r  odfaeon  rhyfedd  a  gafodd, 
Traddodiad  gwlad,  a  chof  hen  bobl,  sydd 
wedi  dyogelu  yr  hyn  sydd  ar  gael  o'r 
hanesion  hyny.  Modd  bynag,  yn  y  flwydd- 
yn  1884,  casglodd  y  Parch.  Griffith  Parry, 
D.D.,  yn  nghyd  yr  holl  friwsion  gwasgar- 


edig  a  eUid  gael,  gan  ychwanegu  sylwadau 
tra  rhagorol  o'i  eiddo  ei  hun  ar  athrylith  a 
nodweddion  ei  weinidogaeth. 

Ganwyd  Robert  Roberts  mewn  lle  a 
elwir  Ffridd-bala-deulyn,  plwyf  Llanllyfni, 
Sir  Gaernarfon,  Medi  12,  1762.  Perthyna 
fefly  i'r  ail  dô  o  bregethwyr  y  Method- 
istiaid.  Cadwesid  Cymdeithasfa  gyntaf 
Watford  bedair-blynedd-ar-bymtheg  cyn 
iddo  ef  gael  ei  eni.  Yr  oedd  Daniel  Row- 
land  naw-mlynedd-a-deugain  yn  hynach 
nag  ef,  ac  wedi  bod  wrthi  yn  cyhoeddi 
dystryw  ar  anwir  fyd  am  saith-mlynedd- 
ar-hugain  cyn  i  Robert  Roberts  wneyd  ei 
ymddangosiad  ar  y  ddaear.  Mab  ydoedd 
Robert,  yr  ieuangaf  o  dri-ar-ddeg  o  blant, 
i  Robert  Thomas  a  Catherine  Jones  ; 
oblegyd  hyd  yn  ddiweddar,  yn  y  Gogledd, 
byddai  y  wraig  yn  cadw  ei  henw  morwynol 
ar  ol  priodi.  Pan  yr  ydoedd  yn  faban, 
daeth  y  tad  a'r  fani  dan  ddylanwad  yr 
efengyl,  ac  ymunasant  a'r  ychydig  Feth- 
odistiaid  a  ymgynullent  i  addoli  yn  y 
Buarthau,  plwyf  LlanUyfni.  Dywed  Dr. 
Owen  Thomas  iddynt  yn  fuan  agor  eu  tŷ  i 
dderbyn  yr  efengyl,  ac  i  bregethu  fod 
ynddo  am  ddeuddeg-mlynedd-a-deugain. 
Arferai  y  tad  gadw  dyledswydd  deuluaidd 
gyda  phob  cysondeb  ;  ac  heblaw  darllen  a 
gweddío,  ymunai  yr  holl  deulu  i  ganu 
sahn  neu  emyn.  Àr  y  cyntaf,  nid  oedd 
gan  Robert  Thomas  ymddiried  yn  ei 
ddawn  ;  feUy,  darUen  ffurf-weddi  aUan  o 
lyfr  y  Parch.  Griffìth  Jones  a  wnelai ;  ond 
gwedi  tahu  o  amser,  taflodd  y  Uyfr  y  naiU 
du,  a  dygwyd  yr  addoUad  yn  mlaen  gyda 
mwy  o  fywiogrwydd.  Yr  oedd  yn  hynod 
ofalus  am  ei  deulu.  Byddai  y  nos,  wedi 
gorphen  Uafur  y  diwrnod,  yn  cadw  math  o 
ysgol  i'w  blant  yn  ei  dŷ,  ac  yn  eu  dysgu  i 
ddarUen  Gair  Duw.      TreuUai  gyfran  o'r 

Sabbath  hefyd  i'r  un  perwyl.  A  phan 
fyddai  efe  yn  myned  bellder  ffordd  i'r 
addoHad  ar  y  Sul,  cymerai  John,  yr  hynaf 
o'r  plant,  a'r  hwn  a  adwaenir  yn  awr  fel  y 
Parch.  John  Roberts,  Llangwm,  ofal  yr 
ysgol  hyd  oni  ddychwelai.  Nos  Sul,  byddai 
yn  hoU  y  teulu  am  yr  hyn  oeddynt  wedi 
ddysgu  yn  ystod  yr  wythnos,  ac  yn  eu 
hyíforddi  yn  y  Catecism.  Trwy  hyn, 
dysgodd  Robert  Roberts  ddarllen  Cymraeg 
yn  dra  ieuanc.  A  gafodd  efe  ryw  gymaint 
o  ysgol  arall,  ni  ddywedir.  Os  do,  y  mae 
yn  sicr  nad  oedd  ond  pur  ychydig ;  nid 
oedd  amgylchiadau  fîermwr  bychan,  a 
feddai  dri-ar-ddeg  o  blant  i'w  porthi  a'u 
dilladu,  yn  gyfryw  ag  a'i  galluogai  i  roddi 
llawer  o  addysg  iddynt. 

Gwelwn  i  Robert  Roberts  gael  ei  ddwyn 
i  fynu  yn  nghanol  dylanwadau  crefyddol. 
A  phan  yr  oedd  o  gwmpas  saith  mlwydd 
oed,  darfu  i'w  frawd  John,  ac  efe  yn  llanc 
iraidd  dwy-ílwydd-ar-bymtheg,  ymuno  â 
chrefydd  ;  ac  o  hyny  allan  bu  Robert  yn 
wrthddrych  ei  fawr  ofal.  Ymddengys  ei 
fod  yntau,  tra  yn  blentyn,  yn  dra  addawol. 
Meddai  gof  cryf,  a  dysgai  y  Catecism  a 
phenodau  o'r  Beibl  gydag  awch.  Ond, 
ysywaeth,  pan  tua  phedair-blwydd-ar-ddeg 
oed,  collodd  yr  argraffiadau  crefyddol ;  aeth 
yn  Ilanc  ieuanc  gwyllt,  gan  ganlyn  oferedd 
a  chymdeithion  annuwiol.  Aeth  Ilyfrau 
yn  ddiflas  ganddo,  a  byddai  yn  nesaf  peth 
i  anmhosibl  ei  berswadio  i  ddyfod  i  wrando 
pregeth.  Ymroddodd,  gyda  holl  afiaeth  ei 
natur,  i  ganlyn  y  campau  Ilygredig  oeddynt 
yn  uchel  eu  bri  y  pryd  hwnw.  Mawr  oedd 
tristwch  y  teulu  o'i  blegyd,  ac  yr  oedd 
John  yn  arbenig  yn  gofidio  wrth  ei  weled 
wedi  ymroddi  i  rysedd.  Eithr  pan  yr 
oedd  Robert  tuag  un-ar-bymtheg  oed, 
gwnaed  yn  hysbys  trwy  yr  ardal  fod  Jones, 
Llangan,  yn  dyfod  ar  daith  trwy  ranau  o 
Sir  Gaernarfon,  ac  y  byddai  yn  pregethu 
yn  Brynyrodyn  ar  ddydd  ac  awr  benodol. 
Mawr  y  cyffro  a  barodd  ei  ddyfodiad  ;  yr 
oedd  enw  Jones,  Llangan,  yn  meddu  swyn 
diderfyn  trwy  yr  oll  o  Wynedd.  Trwy 
fawr  drafîerth,  cafodd  John  gan  Robert 
addaw  y  deuai  i'r  odfa. 

Erbyn  i  adeg  y  cyfarfod  ddyfod,  nis 
gallai  capel  bychan  lîrynyrodyn  gynwys 
degwm  y  gynulleidfa  anferth  oedd  wedi 
ymgynull,  a  hyny  o  bob  rhan  o'r  wlad  ;  a 
bu  raid  i  Mr.  Jones  bregethu  yn  yr  awyr 
agored.  Diwrnod  têg  yn  yr  haf  ydoedd,  a 
chanol  dydd.  Ar  gyfer  y  Ile  y  safai  y 
pregethwr  yr  oedd  clawdd  cerig,  ac  yno  yr 
eisteddai     ieuenctyd     dibris    y    gwahanol 


gymydogaethau  yn  rhesi,  tra  yr  oedd  y 
bobl  grefyddol  yn  ymwasgu  yn  mlaen  mor 
agos  ag  y  medrent  at  ŵr  Duw.  Felly  yr 
oedd  y  ddau  frawd  o'r  Ffridd  wedi  eu 
gwahanu ;  un  yn  eistedd  ar  y  clawdd  cerig 
yn  nghanol  annuwiolion,  a'r  Ilall  yn  cym- 
eryd  ei  le  yn  mysg  y  saint.  Yn  ol  Dr.  Owen 
Thomas,  John  Roberts  ddechreuodd  yr 
odfa.  Testun  Mr.  Jones  ydoedd,  Zech.  ix. 
12  :  "  Trowch  i'r  amddiffynfa,  chwi  garchar- 
orion  gobeithiol."  Tri  mater  oedd  ganddo  ; 
y  carcharorion,  yr  amddififynfa,  a  throi  i'r 
amddiffynfa.  Dechreuodd  ddesgrifio  sefyll- 
fa  caethion  pechod,  eu  caethiwed  caled,  eu 
meistr  creulon,  eu  gwasanaeth  ffiaidd,  a'u 
diwedd  echryslon  ;  ac  os  mai  yn  mlaen  yr 
elent,  nes  cyrhaedd  y  cartref  ofnadwy 
sydd  yn  eu  haros,  na  ddeuai  neb  byth  i'w 
gwahodd  i'r  amddiffynfa.  "  Ond,"  meddai 
yr  Efengylydd  o  Langan,  a'i  lais  yn  toddi 
i'r  mwyneidd-dra  mwyaf,  "  yr  wyf  fi  yn 
eich  galw  i'r  amddififynfa  heddyw."  Yr 
oedd  yn  Ile  ofnadwy  yno  er  ys  meityn  ;  y 
Ilanciau  annuwiol  a  wyneb-Iasent,  a  theyrn- 
asai  dychryn  a  braw  yn  eu  calonau.  Yr 
oedd  John  Roberts  yn  taflu  cil  ei  lygad  yn 
awr  ac  yn  y  man  yn  barhaus  ar  ei  frawd  ; 
a  gwelodd  ei  ben  yn  syrthio.  Ni  wyddai 
y  rheswm  ychwaith,  ai  selni  oedd  arno, 
ynte  a  oedd  saeth  oddiar  fwa  y  pregethwr 
wedi  ei  drywanu.  Aeth  Mr.  Jones  yn  ei 
flaen  i  ddesgrifio  Crist  fel  amddififynfa,  a'r 
rhagorfraint  o  gael  dyfod  ato.  Gyda  hyn, 
daeth  tywalltiadau  hyfryd  i  lawr  ;  gwenai 
y  duwiolion  trwy  eu  dagrau,  a  gorphenodd 
y  cyfarfod  mewn  sain  cân  a  moliant. 

Ond  beth  am  y  Ilanc  annuwiol  o'r 
Ffridd  ?  Ar  ddiwedd  yr  odfa  aeth  John  i 
chwilio  am  dano,  ond  methai  ei  weled. 
O'r  diwedd,  canfyddodd  ef  wrtho  ei  hun 
yn  brysio  tuag  adref.  Yr  olwg  arno  oedd 
dra  sobr  ;  dangosai  gwedd  ei  wyneb  ei  fod 
wedi  bod  yn  wylo  yn  drwm,  a  phrin  yr 
atebai  air.  Tybiodd  ei  frawd  ar  y  cyntaf 
fod  rhy  w  glefyd  angeuol  wedi  cydio  ynddo, 
a  holai  yn  awyddus  a  ydoedd  yn  iach. 
Atebai  yntau  yn  fyr :  "  Ydwyf,  lawn  mor 
iach  ag  arfer."  Eithr  yn  mhen  trydiau, 
aeth  trallod  ei  enaid  yn  drech  nag  ef; 
galwodd  ar  John  o'r  neilldu,  a  mynegodd 
iddo  ing  ei  fynwes.  Cynghorodd  ei  frawd 
ef  i  gefnu  am  byth  ar  deyrnas  y  diafol,  a 
rhoi  ei  hunan  yn  gyfangwbl  i'r  Arglwydd, 
ac  i'w  bobl.  Mewn  canlyniad,  ymunodd 
Robert  Roberts  a'r  seiat  ar  unwaith,  er 
mawr  lawenydd  i'w  deulu,  ac  i'r  holl 
frawdoliaeth.  Ond  bu  am  amser  maith 
cyn    cael    heddwch    i'w    enaid.      Ac    ym- 

ddengys  fod  arteithiau  ei  feddwl  yn  ofn- 
adwy.  Teimlai  ei  hun  o  ran  ei  brofiad  ar 
fin  coUedigaeth  ;  rhuai  ei  gydwybod  ynddo 
fel  arthes ;  mor  arswydus  yr  ymddangosai 
rhoddi  cyfrif  i  Dduw  iddo,  fel  braidd  na 
ddymunai  gael  bod  yn  greadur  afresymol, 
er  mwyn  ysgoi  y  farn.  Pan  yn  cyfeirio  at 
yr  amgylchiad  wrth  ddweyd  ei  brofiad 
mewn  Cymdeithasfa  flynyddoedd  ar  ol 
hyn,  dywedai  fod  y  dychrynfeydd  a  lan- 
went  ei  fynwes  y  fath,  fei  y  byddai  yn 
cenfigenu  wrth  y  cy wion  gwyddau  oeddynt 
o  gwmpas  tŷ  ei  dad,  a'i  fod  yn  dymuno  ei 
fod  yntau  wedi  cael  ei  wneyd  yn  gyw 
gwydd  yn  lle  bod  yn  ddyn.  Pa  hyd  y 
parhaodd  yn  y  profiad  hwn,  nis  gwyddom, 
na  pha  foddion  a  fendithiwyd  i  ddwyn 
heddwch  i'w  enaid.  Ond  heddwch  a 
gafodd ;  torwyd  y  maglau,  a  dihangodd 
yntau  fel  aderyn  o  rwyd  yr  adarwr.  A 
dyma  Robert  Roberts  yn  ddyn  newydd 
am  dragywyddoldeb. 

Y  pryd  hwn  gweithiai  mewn  gwaith 
llechau,  o'r  enw  Cilycwm,  yn  agos  i'w 
gartref.  Ond  meddyliodd  ei  deulu  mai 
gwell  iddo  fyddai  gadael  y  gwaith  llechau, 
a  myned  i  wasanaethu  ar  fferm.  Nid 
annhebyg  mai  un  amcan  yn  eu  golwg  oedd 
tori  y  cysylltiad  rhyngddo  a'r  llanciau 
annuwiol,  â  pha  rai  y  cydweithiai.  Cyd- 
syniodd  yntau,  a  chyflogodd  ei  hun  i  fod 
yn  was  ar  dyddyn  o'r  enw  Cefn  Pencoed, 
yn  Eifionydd,  ac  ymaelododd  yn  Bryn- 
engan.  Yr  oedd  seiat  Brynengan  yn 
enwog  am  ei  gwresawgrwydd ;  perthynai 
iddi  ddynion  cryfion  o  feddwl,  a  helaeth 
mewn  gras ;  a  chafodd  y  llanc  dyeithr  a 
ddaethai  yno  bob  caredigrwydd  oddiar  eu 
llaw.  Erbyn  hyn,  yr  oedd  blys  anniwall 
arno  am  wrando  pregethau,  ac  os  deuai 
cyhoeddiad  pregethwr  i  rywle  yn  y  gym- 
ydogaeth,  byddai  ef  yn  sicr  o  fod  yn  yr 
odfa.  Nid  oedd  ei  feistr  yn  cael  bod  yn 
golledwr  mewn  un  modd  o'r  herwydd  ; 
gofalai  godi  yn  foreuach,  a  dilyn  wTth  ei 
orchwyl  yn  hwyrach,  er  mwyn  gwneyd 
iawn  cyflawn  am  yr  amser  a  gollai.  Ys- 
grifenai  bob  pregeth  a  wrandawai.  Prin 
y  rhaid  dweyd  nad  oedd  wedi  dysgu  llaw 
fer ;  ond  ei  arfer  ydoedd  myned  ar  ei 
union  o'r  odfa  i  rywle  o'r  neiUdu,  ac 
ysgrifenu  y  cwbl  oedd  yn  allu  gofio ;  a'r 
fath  fywiogrwydd  a  gafael  oedd  yn  ei  gof, 
fel  y  byddai  y  bregeth  ganddo  agos  oll. 
Elai  yn  aml  i  Langeitho,  gyda  hen  gref- 
yddwyr  Brynengan,  i  wrando  Rowland ;  a 
gwnelai  yn  gyfîelyb  gyda  ei  bregeth  ef. 
Dywedodd  rhywun  wrth  Rowland  fod  yno 


ryw  lanc  o  Sir  Gaernarfon  wedi  ysgrifenu 
ei  bregeth  air  am  air.  "  Na  choelia  i," 
meddai  y  Diwygiwr ;  "  nid  oes  neb  eto 
wedi  llwyddo  i  wneyd  hyny."  "  Yn  wir, 
Syr,"  oedd  yr  atebiad,  "  y  mae  yn  debyg 
iawn."  Parodd  yntau  iddynt  gyrchu 
Robert  Roberts  ato,  a  chwedi  ei  ddyfod, 
archodd  iddo  ddarllen  yr  hyn  oedd  wedi 
ysgrifenu.  Hyny  a  wnaeth  yntau,  ond  yn 
dra  gwylaidd.  Ar  y  terfyn,  meddai  yr 
hen  weinidog  wrtho  :  "  Mi  a  welais  lawer 
o  ladron  yn  dyfod  i  Langeitho  erioed,  ond 
ni  welais  yr  un  lleidr  i'w  gystadlu  â  thi." 

Wedi  bod  am  bum'  mlynedd  yn  Cefn 
Pencoed,  aeth  i  wasanaethu  ar  fîerm  o'r 
enw  Cae  Hir;  a  chwedi  aros  yno  flwyddyn, 
cyflogodd  i  fod  yn  ben  gwas  yn  Coed-cae-du, 
gydag  un  John  Pritchard.  Y  John 
Pritchard  hwn  oedd  tad  y  Parch.  Richard 
Jones,  y  Wern.  Yr  oedd  erbyn  hyn  wedi 
tyfu  yn  dal  a  chryf ;  safai  mor  syth  a  saeth, 
ac  nid  llawer  a  fedrent  ymgystadlu  ag  ef 
mewn  nerth.  A  oedd  hyn  yn  peri  fod 
rhyw  gymaint  o  goegni  yn  ei  ymddangos- 
iad,  nis  gwyddom.  Ond  ffurfiodd  Daniel 
Rowland  ryw  syniad  am  dano  ei  fod  yn 
falch.  Pan  y  pwyntiwyd  ef  aUan  iddo  fel 
un  oedd  yn  debyg  o  ddyfod  yn  bregethwr, 
meddai  Rowland  :  "  Pregethwr  !  Pre- 
gethwr  !  Ni  wnaiff  bregethwr  byth,  oni 
chaiíT  dro  ar  ei  gyflwr."  Ond  gorfu  i'r 
Diwygiwr  newid  ei  farn  am  dano  ar  ol 
hyn.  Tra  yn  Coed-cae-du,  ymroddodd  i 
ddarUen  ;  prynai  ganwyUau,  ac  eisteddai  i 
fynu  hyd  ddyfnder  nos  uwch  ben  ei  lyfrau, 
yn  arbenig  y  Beibl.  Beiai  ei  frawd  John 
ef,  a  dywedai  ei  fod  yn  sicr  o  niweidio  ei 
iechyd  ;  ond  ateb  Robert  ydoedd  :  "  Yr 
wyf  yn  cael  y  fath  flas  ar  Air  Duw,  fel  na 
fedraf  yn  fy  myw  roddi  heibio."  Yr  adeg 
yma,  gafaelodd  afiechyd  difrifol  ynddo. 
Dechreuodd  yn  fath  o  beswch  dygn  a 
phoenus.  Ond  yr  oedd  ei  feistres  yn 
ddynes  nodedig  o  dirion,  ac  yn  dra  chyd- 
nabyddus  â  llysieuaeth,  a  meddyginiaeth  ; 
a  thrwy  gymorth  dail  Uwyddodd  i  gUrio  y 
peswch  i  ffwrdd.  Ond  wedi  cael  ei  yru 
o'r  ysgyfaint,  ciliodd  yr  afiechyd  i'w 
aelodau,  a  throdd  yn  gryd  cymalau  arno. 
Bu  mewn  poenau  dirfawr  am  naw  wyth- 
nos  ;  nyddid  ei  gorph  gan  y  gwynegon,  ac 
ychydig  a  fedrai  y  meddygon  wneyd  iddo. 
Pan  y  cafodd  godi  wedi  gweUa  ychydig, 
yr  oedd  golwg  ryfjdJ  arno.  Yr  oedd  ei 
hoU  gymalau  fel  pe  byddent  wedi  myned 
o'u  Ue  ;  ei  gorph  oedd  yn  grwca,  ac  yntau 
dair  modfedd  yn  fyrach  na  chynt.  Gan 
ryw  \vr  ieuanc  o  feddyg,  genedigol  o  ardal 

Penmorfa,  ond  oedd  wedi  teithio  llawer  ar 
hyd  y  byd,  cafodd  gynghor  i  ymdrochi  bob 
dydd  yn  yr  afon,  ac  aros  yn  y  dwfr  hyd 
nes  y  teimlai  ei  hun  yn  oeri,  ac  yna  ym- 
wisgo  am  dano  mor  gyflym  ag  y  medrai. 
Hyny  a  wnaeth  yntau,  a  chafodd  les 
dirfawr ;  cafodd  ymwared  oddiwrth  y 
boen,  a  chryf haodd  o  ran  ei  gorph  ;  ond 
yr  oedd  abwydyn  ei  gefn  wedi  byrhau,  a 
chrwca  y  bu  trwy  ystod  ei  oes.  Yn  flaen- 
orol  i'w  glefyd,  yr  oedd  dan  amod  priodas 
â  merch  ieuanc  o'r  gymydogaeth  ;  bu 
mewn  pryder  dirfawr  beth  i'w  wneyd 
mewn  canlyniad,  ac  yn  ymgynghori  ag 
amryw,  yn  enwedig  ei  frawd  John.  Barnai 
y  rhai  hyny  nad  oedd  yn  weddus  iddo  dori 
yr  amod  a  wnaethai,  oni  bai  fod  y  ferch  am 
ei  ollwng  yn  rhydd.  Eithr  y  mae  cariad 
yn  gryf  fel  angau  ;  Robert  Roberts  oedd 
dewisddyn  y  ferch  ;  nid  oedd  am  ollwng  ei 
gafael  arno  yn  grwca  fel  yr  ydoedd,  ac 
ymunodd  y  ddau  mewn  glan  briodas.  Eu 
cartref  cyntaf  oedd  ty  a  gardd,  o'r  enw 
Ynysgaled,  ar  dir  John  Pritchard,  ac  yma 
y  preswyliasant  am  rai  blynyddoedd,  nes 
iddynt  symud  i  Glynog. 

Pan  yr  oedd  o  gwmpas  pedair-ar-hugain 
oed,  ymwelodd  Duw  ag  eglwys  a  chym- 
ydogaeth  Brynengan  à  rhyw  adfywiad 
anghyffredin.  Yr  oedd  nerthoedd  y  nef- 
oedd  mor  rymus  gyda'r  weinidogaeth,  fel 
nad  oedd  odid  odfa  yn  pasio  heb  fod  rhyw 
rai  yn  cael  eu  hachub ;  ac  yr  oedd  yr 
hen  grefyddwyr  a'u  Uestri  yn  llawn,  ac  yn 
IHfo  trosodd,  o'r  gwin  nefol.  Yr  oedd  yr 
effeithiau  lawn  mor  rymus  ar  y  plant  a'r 
bobl  ieuainc,  fel  yr  oedd  adsain  cân  a 
moliant  yn  llanw  yr  ardaloedd,  nos  a  dydd. 
Un  o'r  rhai  amlycaf  yn  y  diwygiad  oedd 
Robert  I^oberts.  Torai  allan,  braidd  yn 
mhob  cyfarfod,  i  hwyliau  gorfoleddus  ;  mor 
ddysglaer  oedd  Ilawer  o'i  ddywediadau 
wrth  folianu,  nes  y  byddai  y  pregethwyr 
yn  synu  wrth  ei  glywed  ;  ac  er  gwaeled  ei 
gorph,  Ilamai  fel  hydd  yn  yr  odfaeon. 
Un  tro,  cynghorai  ei  feistres  ef  i  beidio 
gwaeddi  gormod,  ac  i  beidio  Iladd  ei  hun 
wrth  neidio,  onide  y  byddai  i'w  gymhalau 
ymddatod.  "  Nid  oes  mo'r  help  am  dani, 
meistres,"  meddai  Robert  ; 

"  Ni  chollwyd  gwaed  y  groes 
Erioed  am  ddim  i'r  llawr," 

a  chyda  hyny  yr  oedd  yn  Ilamu  fel  oen  ar 
y  ddòl.  "  Gwir,"  ebai  hithau  yn  ol,  "  ond 
ni  chollwyd  mo  hono  ychwaith  i  beri  i  neb 
waeddi,  a  Iladd  ei  hun."  Ac  meddai 
Richard  Jones,  y  Wern,  yr  hwn  a  ysgrif- 


enodd  gyfran  o'i  fywgraffiad  :  "  Er  nac 
afiechyd  na  chyngor,  nac  arbed  ei  esgyrn, 
na  dim,  canu  a  bloeddio  a  wnelai  Robert, 
ac  uchel  waeddi  '  gogoniant,'  a'i  ddagrau 
yn  Ilif." 

Y  mae  yn  debyg  mai  dysgleirder  ei 
ddoniau  wrth  orfoleddu,  a  barodd  i  bre- 
gethwyr  Sir  Gaernarfon  ei  ddirgymhell  i 
ymroddi  i  waith  yr  efengyl.  Cymerodd 
hyn  le  tua  diwedd  y  flwyddyn  1787,  pan 
yr  oedd  tua  phump-ar-hugain  oed,  ac  â 
gwraig  a  dau  o  blant  ganddo.  Tueddwn  i 
feddwl  nad  oedd  yn  flaenorol  i  hyn  wedi 
cael  diwrnod  o  ysgol ;  cawsai  ei  ddysgu  i 
ddarllen  Cymraeg  gan  ei  dad,  ac  wrth 
arfer  darllen  y  Salmau  perthynol  i  bob 
dydd,  yn  ol  trefn  Eglwys  Loegr,  yn  yr 
addoliad  teuluaidd,  ar  yn  ail  a'i  feistr, 
John  Pritchard,  daeth  yn  ddarllenwr  Ilith- 
rig.  Wedi  dechreu  ar  y  gorchwyl  pwysig 
o  bregethu,  aeth  am  beth  amser  i'r  ysgol 
at  Mr.  Evan  Richardson,  Caernarfon.  Ei 
amcan  oedd  dysgu  Saesneg,  fel  y  gallai 
feddianu  y  trysorau  mewn  duwinyddiaeth 
sydd  i'w  cael  yn  yr  iaith  hono.  Llwydd- 
odd  i  gryn  raddau  yn  ei  amcan,  a  daeth 
yn  alluog  i  wneyd  defnydd  o  weithiau 
duwinyddion  Lloegr  ac  Ysgotland  yn 
gyíFredin  dda.  Tuag  at  gael  defnydd  cyn- 
haliaeth,  bu  am  rai  blynyddoedd  yn  cadw 
ysgol  Gymraeg  yn  ngwahanol  ranau 
Eifionydd,  gan  bregethu  ar  y  Sabbathau, 
a  nosweithiau  yr  wythnos.  Ond  gan  fod 
ei  gyfansoddiad  yn  wan,  a'i  iechyd  yn 
fregus,  ac  hefyd  fod  y  galwadau  am  dano 
i  bregethu  yr  efengyl  yn  Iliosogi,  rhoddodd 
heibio  gadw  ysgol,  a  symudodd  i  dŷ  capel 
Clynog,  gan  Iwyr  ymroddi  i  waith  y  wein- 
idogaeth,  ac  yma  y  preswyliodd  hyd  ddydd 
ei  farwolaeth. 

Ychydig  o  hanes  y  pymtheg  mlynedd  y 
I)u  yn  pregethu  sydd  genym  ar  gael.  Ond 
cyduna  pawb  iddo  ddyfod  agos  ar  unwaith 
y  pregethwr  mwyaf  poblogaidd  a  feddai 
Cymru.  Meddai  Richard  Jones,  y  Wern, 
am  dano,  yr  hwn  a'i  hadwaenai  o'i 
ieuenctyd  :  "  Yn  nechreuad  ei  weinidog- 
aeth,  fel  yr  oedd  o  ddoniau  naturiol 
helaeth,  fe  bregethai  yn  drefnus,  pa  fodd 
bynag  y  byddai  o  ran  cynorthwyon,  eithr 
nid  bob  amser  mor  nawsaidd  a  buddiol  ag 
y  buasai  dymunol,  fel  y  mae  yn  gyffredin 
yn  digwydd  i  bregethwyr  ieuainc,  meddyl- 
gar,  ac  eofn  yn  eu  galwad."  Nis  gallesid 
dysgwyl  dim  amgen  mewn  gwas  cyflog, 
agos  hollol  amddifad  o  ddysgeidiaeth  a 
diwylliant,  ond  yn  meddu  doniau  dysglaer, 
a  chrebwyll  beiddgar.     Tebygol  nad  oedd 

grym  ei  areithyddiaeth  yn  gyfangwbl  dan 
lywodraeth  ;  y  bradychai  weithiau  ddiffyg 
chwaeth ;  y  byddai  ei  ffugrau  yn  an- 
naturiol,  ac  y  defnyddiau  eiriau  yn  tueddu 
at  fod  yn  arw  a  chlogyrnog.  Nis  gallai  fod 
yn  wahanol.  Ond  nid  hir  y  bu  cyn  i 
natur,  ac  yn  arbenig  Yspryd  Duw,  ei 
ddysgu  yn  amgenach.  Ysgydwodd  ym- 
aith  oddiwrtho  bob  anghoethder ;  daeth 
yn  fedrus  yn  y  defnydd  a  wnelai  o  gyffel- 
ybiaethau ;  ac  yr  oedd  ei  weinidogaeth 
rymus  yn  dylanwadu  nid  yn  unig  ar  yr 
anwybodus  a'r  anniwyUiedig,  ond  hefyd  ar 
y  profiadol  a'r  meddylgar.  Ychwanega 
Richard  Jones,  y  W'ern  :  "  Yr  Arglwydd 
a'i  harweiniodd  ef  o  amgylch,  ac  a  barodd 
iddo  ddeall,  profiad  Cristion,  a  phrofiad 
eglwys,  a  phrofiad  ysprydol  gweinidog  yr 
efengyl,  mewn  yspaid  ychydig  amser,  yn 
well  nag  ugeiniau  sydd  yn  treuHo  eu  hoes 
yn  mhrif  frasder  ysgolion  penaf  y  ddaear." 
Yr  hyn  a  gyrhaedda  yr  areithwyr  trwy 
ymdrech  ac  astudiaeth  galed  a  wnelai 
Robert  Roberts  fel  pe  yn  reddfol ;  natur 
oedd  ei  athraw,  a  than  ei  hyfforddiad  hi 
dringai  uchelderau  penaf  areithyddiaeth 
yn  ddiberygl.  Ar  yr  un  pryd,  yr  oedd  yn 
rhy  synwyrol  i  ddiystyru  dysgeidiaeth ; 
dywed  ei  fywgraffwyr  ei  fod  yn  nodedig 
am  ddyrchafu  addysg,  a  mynych  y  cwynai 
ei  golled  oblegyd  na  chafodd  fanteision 
dysg  yn  moreu  ei  oes. 

Marwaidd  oedd  yr  achos  yn  Clynog  pan 
y  symudodd  efe  yno.  Yr  oedd  y  seiat  yn 
un  o'r  rhai  hynaf  yn  Sir  Gaernarfon,  ac 
yr  oedd  y  crefyddwyr  cyntaf  yn  nodedig 
am  wresawgrwydd  eu  hyspryd  ;  ond  o 
herwydd  rhyw  resymau,  ymdaenasai  pen- 
wyni  drosti,  ac  ychydig  o  fywyd  a  deimUd 
yn  ei  chyfarfodydd.  I'r  eglwys  hon,  bu 
dyfodiad  Robert  Roberts  i'r  lle  fel  bywyd 
o  angau.  Pregethai  nid  yn  unig  yn  y 
capel,  ond  yn  ngwahanol  ranau  yr  ardal, 
a'r  fath  oedd  y  nerth  oedd  yn  cydfyned  a'r 
weinidogaeth,  a'r  arddehad  oedd  ar  ei 
genadwri,  fel  y  llewygai  dynion  cryfion 
yn  yr  odfaeon.  Ymunodd  ugeiniau  a'r 
eglwys,  wedi  eu  hargyhoeddi  a'u  dwys- 
bigo  trwy  ei  offerynohaeth  ef.  Eithr  nid 
Clynog  yn  unig  a  gafodd  y  fraint  o  fwyn- 
hau  ei  weinidogaeth  ;  teithiodd  holl  Gymru 
ar  ei  hyd  lawer  gwaith  ;  yr  oedd  mor 
adnabyddus  yn  y  Dê  ag  oedd  yn  y  Gog- 
ledd,  ac  adwaenid  ef  ar  lafar  gwlad  fel 
"  Robin  bach  y  Noi'th.'"  Bu  yn  pregethu 
ddwywaith,  a  hyny  am  wythnosau  yn 
olynol  bob  tro,  i  Gymry  Llundain  ;  ym- 
welai  yn  aml  â  threfydd  Liverpool,   Man- 


chester,  a  Chaerlleon  ;  ac  yr  oedd  yn 
bresenol  yn  agoriad  capel  cyntaf  y  Meth- 
odistiaid  yn  Manchester  ddiwedd  y  flwydd- 
yn  1799.  Trwy  ystod  yr  amser  hwn, 
llafuriai  tan  wendid  dirfawr ;  braidd  nad 
oedd  ei  haner  yn  y  byd  arall ;  gelHd 
meddwl  wrth  ei  weled  yn  esgyn  i'r  pwlpud 
ei  fod  yn  fwy  cyfaddas  i  íynwent  nag  i 
waith  ;  ond  gyda  ei  fod  yn  agor  ei  enau, 
derbyniai  ryw  nerth  fel  pe  yn  wyrthiol,  ac 
yswatiai  cynulleidfaoedd  yn  ei  bresenol- 
deb.  Ar  lan  yr  lorddonen  yr  oedd  yn 
byw  ;  prin  na  feddylid  ei  fod  hyd  ei  fferau 
yn  ei  dyfroedd  ;  ac  o'r  fan  hono  yr  oedd 
tragywyddoldeb  a'i  drueni  mewn  un  cyf- 
eiriad,  a'i  ddedwyddwch  mewn  cyfeiriad 
arall,  yn  ymddangos  yn  glir  gerbron 
ei  olygon.  Rhoddai  hyn  ddifrifwch  an- 
naearol  yn  ei  genadwri ;  edrychai  fel  cenad 
o  fyd  arall.  Darfu  iddo  daro  Rowland,  y 
tro  cyntaf  yr  aeth  ar  daith  i  Langeitho, 
fel  g\vr  oedd  yn  sicr  o  ddyfod  yn  un  o 
feistriaid  y  gynulleidfa.  Er  mwyn  peidio 
gyru  ofn  arno,  ymguddiasai  Rowland  allan 
o  olwg  trwy  ystod  y  bregeth ;  ond  ar  y 
terfyn  aeth  ato,  a  sirioldeb  yn  Ilewyrchu 
ar  ei  wedd,  i'w  longyfarch  ;  a  chynghorodd 
ef  i  ofalu  i  beidio  cymeryd  y  clod  iddo  ei 
hun,  ond  i  roddi  yr  holl  ogoniant  i  Dduw. 
Y  mae  yn  ddiau  fod  Robert  Roberts  yn 
bregethwr  anghyffredin,  ac  mai  ychydig 
o'i  gyffelyb  a  weiodd  yr  eglwys  er  dyddiau 
yr  apostolion.  Tybiwn  mai  efe  a  fu  yn 
foddion,  yn  benaf,  i  effeithio  yn  Ngwynedd 
yr  hyn  a  gyflawnodd  Howell  Harris  yn  y 
Dê,  sef  dychrynu  annuwiolion,  a  darostwng 
y  wlad  i'r  efengyl.  Geilw  Dr.  Parry  ef  yn 
force  ysprydol  mawr,  yn  ysgubo  trwy  y 
wlad.  Er  eiddiled  ei  gorph,  yr  oedd  rhyw 
awdurdod  ofnadwy  yn  ei  wedd.  Meddai 
Ebenezer  Richard,  Tregaron,  yr  hwn 
yntau  oedd  yn  un  o'r  "  hoelion  wyth,"  yn 
nghyfarfod  y  pregethwyr  yn  Nghymdeith- 
asfa  y  Bala :  "  Nid  yw  yr  awdurdod  a 
feddai  ein  tadau  genym  ni.  Y  mae  yn 
rhaid  i  ni  gael  cwnstabliaid  i  gadw  rhy wrai 
yn  y  dyrfa  ar  y  maes  mewn  trefn  ;  ond 
buasai  un  edrychiad  o  eiddo  Roberts, 
Clynog,  yn  ddigon  i  rwymo'r  dorf  mewn 
difrifwch."  IMeddai  y  Parch.  Robe.rt 
Jones,  gweinidog  y  Bedyddwyr  yn  Llan- 
llyfni  :  "  Yr  oedd  yn  ddaríunydd  mor 
gywir,  ac  yn  ddywedwr  mor  hyawdl,  fel 
pan  fyddai  yn  darlunio  y  farn  fawr,  y 
byddai  rhai  o'i  wrandawyr  yn  meddwl 
eu  bod  gerbron  yr  orseddfainc.  Byddai 
dynion  yn  fynych  yn  disgyn  fel  celaneddau 
meirwon  ar  lawr  y  capel  dan  ei  weinidog- 

aeth.  Byddai  llawer  yn  methu  gwybod 
pa  un  ai  ar  y  ddaear  ai  yn  nhragywydd- 
oldeb  y  byddent," 

Adrodda  y  Parch.  Robert  Jones  amryw 
bethau  dyddorol  am  Robert  Roberts.  Un 
tro,  pregethai  yn  ardal  y  Gwynfryn,  Sir 
Feirionydd.  Safai  i  bregethu  yn  "  mhwl- 
pud  Ffowc,"  yr  hwn  a  elwid  felly  am  mai 
dyn  o'r  enw  Ffowc  a'i  gwnaethai.  Yr 
oedd  torf  fawr  wedi  ymgasglu,  ac  allan  yn 
yr  awyr  agored  y  safent.  Eithr  daeth 
ystorm  o  wynt,  yn  gymysgedig  â  gwlaw 
mawr,  fel  yr  oedd  aros  allan  yn  anmhosibl. 
Gyda  bod  y  dymhestl  yn  dechreu,  cododd 
Robert  Roberts  ei  lygaid  a'i  ddwylaw 
tua'r  nef,  a  llefodd  :  "  ü  !  fy  Nuw,  par 
hamdden  am  enyd  fechan,  i  ddweyd  a 
gwrando  am  dy  Fab."  Cyn  pen  pum' 
mynyd,  yr  oedd  yr  ystorm  wedi  dystewi, 
a'r  awyr  wedi  clirio.  Disgynodd  syndod 
aruthrol  ar  bawb  ;  torodd  yn  orfoledd  ar 
rai  cyn  diwedd  y  bregeth,  a  pharodd 
argraff  ddofn  ar  bawb  oedd  yn  y  lle  mai 
"  bys  Duw  oedd  hyn."  Fel  engrhaifft  o 
ddyhirod  penaf  y  wlad  yn  cael  eu  hachub 
trwy  ei  offerynoliaeth,  edrydd  Mr.  Jones 
yr  hanes  a  ganlyn.  Pregethai  Robert 
Roberts  unwaith  yn  Llanwyddelan,  Sir 
Drefaldwyn.  Yr  oedd  yno  y  pryd  hyny, 
fel  yn  Ilawer  rhan  arall  o  Gymru,  liaws  o 
gampau  ofer  ac  ynfyd  yn  cael  eu  cynal. 
Gosodent  swyddog  am  flwyddyn  i  arolygu 
y  cyfryw  gampau,  fel  steward  mewn 
rhedegfa  geffylau  yn  awr.  I'r  odfa  yr 
ydym  yn  cyfeirio  ati,  daeth  swyddog  y 
tìwyddyn  hono,  Richard  Bumford  wrth  ei 
enw,  ai  i  wrando  o  gywreinrwydd,  ynte  i 
aflonyddu,  ni  wyddis.  Argyhoeddwyd  ef 
yn  y  fan.  Gadawodd  yr  hen  gwmpeini 
a'r  holl  oferedd  am  byth,  a  bu  ei  hunan 
yn  bregethwr  ffyddlawn  am  flynyddoedd 
lawer.  Byddai  geiriau  Robert  Roberts  yn 
disgyn  fel  cawod  o  dân  ar  gydwybodau  ei 
wrandawyr.  Pan  yn  pregethu  yn  Man- 
chester,  yn  y  flwyddyn  1794,  yr  oedd  rhyw 
ddwysder  ofnadwy  wedi  ei  feddianu,  a 
bloeddiai :  "  ü  !  bobl ;  ai  rhaid  oedd  i  mi 
ddyfod  o  Gymru  yma  i'ch  gwneyd  yn  fwy 
addfed  i  dân  uffern !  "  Gyda  y  floedd 
cerddai  y  fath  ddylanwad  trwy  y  dyrfa,  fel 
yr  ofnent  fod  uffern  yn  ymagor  i'w  derbyn, 
a  rhedent  mewn  dychryn  gwyllt  i  chwilio 
am  ryw  loches  i  ddianc  iddi.  Adroddai 
dyn  o  ardal  Clynog  wrth  y  Parch.  Robert 
Jones  ei  fod  yn  cofio  Robert  Roberts  yn 
pregethu  mewn  tŷ  yn  y  gymydogaeth,  ac 
iddo  gyfarch  y  gynulleidfa  yn  debyg  i  hyn  : 
"  Bobl   anwyl !      Y    mae   deg  cannon  ofn- 


adwy  o'ch  blaen.  Y  mae  yn  rhaid  i  chwi 
eu  gwynebu.  Ac  mor  sicr  bod  rhaid  eu 
gwynebu,  y  maent  yn  sicr  o'ch  difetha." 
Gyda  hyn,  yr  oedd  y  gwrandawyr  yn  cael 
eu  Ilethu  gan  fraw,  a  rhai  yn  Ilewygu  gan 
ofn.  Yna,  bloeddiai,  a  thôn  ei  lais  wedi 
ymdoddi  i'r  miwsig  hyfrytaf :  "  Er  mor 
ofnadwy  a  dychrynllyd  yw  y  cannons,  os 
ewch  chwi  i  Galíaria,  i  gael  stamp  goch, 
chwi  a'u  pasiwch  fel  y  gwynt."  Pan  yr 
oedd  Christmas  Evans  yn  gweinidogaethu 
yn  Lleyn,  ni  fyddai  un  amssr  yn  colli 
cyfleusLra  i  glywed  y  seraph  bregethwr  o 
Glynog.  Nid  gormod  dweyd  mai  dylan- 
wad  Robert  Roberts  a'i  gwnaeth  y  peth  y 
daeth  ;  wrth  wrando  arno  y  cafodd  afael 
ar  ei  ddawn  arbenig  ei  hun.  Felly  y 
tystiolaethai  ef  ei  hunan  wrth  Robert 
Jones,  ac  arferai  ddweyd  na  clywodd 
nemawr  erioed  bregethwr  mwy  dylan- 
wadol  ac  effeithiol. 

Cadarnheir  yr  hyn  a  ddywed  y  Parch. 
Robert  Jones  am  allu  desgrifiadol  diail 
Robert  Roberts,  gan  yr  hen  flaenor  sylwgar 
a  ffraeth,  Mr.  David  Jones,  Dolau-bach. 
Dywed  ei  fod  unwaith  yn  gwrando  Robert 
Roberts  yn  pregethu  yn  Cilpill,  palasdy 
bychan  tua  milltir  islaw  Llangeitho.  Safai 
yn  mìioì'ch  y  tŷ,  a'rgynulleidfa  ar  ei  gyfery  tu 
allan.  Darluniai  y  Barnwr  yn  dyfod  y  dydd 
diweddaf  ar  y  cymylau ;  ac  mor  fyw  a 
gorchfygol  oedd  y  desgrifiad,  fel  y  cododd 
Mr.  Jones  ei  ben  i  fynu,  gan  ddysgwyl 
canfod  yr  lesu  ar  y  cwmwl,  a  gwnaeth  yr 
holl  gynulleidfa  yn  gyffelyb.  Dyn  pwyll- 
og,  anmharod  i  gymeryd  ei  gyffroi,  oedd 
Mr.  David  Jones,  a  rhaid  fod  y  nerth 
portreadol  a  barai  iddo  anghofio  ei  hun 
mor  Ilwyr  yn  nodedig  o  gryf. 

Y  mae  yn  sicr  fod  holl  anhebgorion 
pregethwr  wedi  cydgyfarfod  yn  Robert 
Roberts.  Ond  nis  gellir  cyfrif  ar  dir 
areithyddiaeth  am  y  dylanwadau  a  fyddent 
yn  cydfyned  a'i  weinidogaeth  ;  nid  nerth 
nwyd  gyfírous,  na  chyffelybiaethau  taraw- 
iadol,  na  dylifiant  o  ymadroddion  parabl- 
ber,  nac  ysgogiadau  dramayddol  celfydd, 
a  gynyrchent  yr  effeithiau  gorchfygol  a 
deimlid  yn  Ilawer  o'i  odfaeon  ;  nis  gellir 
rhoddi  cyfrif  am  ei  ddylanwad  ond  ar 
dir  arddeliad  dwyfol  arbenig.  Meddai  y 
Parch.  Richard  Jones,  y  Wern  :  "  Ond  y 
peth  mwyaf  nodedig  yn  ei  hoU  gymhwys- 
derau  i'r  fath  orchwyl  pwysig  a  goruchel 
ydoedd,  yr  addurn  dwyfol  o'r  nef ;  yr  hwn 
ydoedd  fel  gwisgoedd  Ilaesion  Aaron,  yn 
ei  guddio  o'i  ben  i'w  draed,  pa  waeledd 
bynag  a  allai  fod  danynt.     Yr  oedd  arogl 

y  pomgranadau,  a  sain  y  clychau  aur,  yn 
cj'hoeddi  ei  sancteiddrwydd  trwy  hoU 
Israel.  Eithr  y  mae  yn  debyg  na  wisgwyd 
yr  oíìfeiriaid  erioed  a'r  fath  addurn  ag  y 
gwisgodd  yr  Arglwydd  yr  offeryn  tlawd 
hwn,  ac  a'i  cadwodd  i  lewyrchu  yn  dan- 
baid  yn  fifurfafen  yr  eglwys  nes  gorphen 
ei  dymhor,  ac  a'i  cynhaiiodd  fel  angel 
tanllyd  i  ehedeg  yn  nghanol  y  nef,  gan 
gyhoeddi  efengyl  y  deyrnas  yn  ei  phurdeb 
a'i  nerth.  Ei  lef  a  fyddai,  ar  amserau, 
niegys  taranau  cryfion  yn  erbyn  Babilon 
fawr,  fel  y  tybiasid  fod  yr  holl  ferthyron, 
a'r  saint  o'r  nef  a'r  ddaear  yn  adsain : 
'  Syrthiodd  Babilon  fawr ;  daeth  awr  ei 
barn  hi,  telwch  iddi  yn  ddau  ddyblyg.' 
Ac  yn  ddiau  gwnaeth  Duw  ddefnydd 
rhyfedd  o  hono  i  fwrw  i  lawr  lawer  darn, 
ac  i  wneuthur  rhwygiadau  mawrion  yn  ei 
muriau,  trwy  holl  Gymru,  a  pharthau  o 
Loegr.  .  .  .  Nid  oedd  yma  na  dysgeid- 
iaeth  na  graddau  i  ymogoneddu  ynddynt, 
nac  unrhyw  deitl  o  ddynol  fri  i  ymddyrch- 
afu  ynddo,  ond  :  '  Cleddyf  yr  Arglwydd  a 
Gideon ' — ffon-dafl  yn  Uaw  bugail  defaid, 
a  Duw.  .  .  .  Byddai  y  fath  gytìawnder  ar 
amserau  o  arddeliad  yn  ymdywallt  ar  ei 
weinidogaeth,  nes  y  byddai  ei  natur  yn 
methu  ymgynal  dani,  a'r  bobl  yn  Uefain 
wrth  yr  ugeiniau  a'r  canoedd  fel  pe  buasai 
gleddyfau  yn  eu  trywanu,  a'u  dagrau  yn 
rhedeg  fel  ffrydiau.  Dyma  y  weinidogaeth 
y  bedyddiwyd  Cymru  â  hi  amryw  flyn- 
yddau,  a  bydd  yn  ysgafnach  i  drigohon 
Sodoma  yn  nydd  y  farn  nag  i'r  sawl  a'i 
gwrandawodd,  ac  a  ymgaledodd  yn  ei 
herbyn." 

Y  mae  y  desgrifiad  a  rydd  ei  nai,  y 
Parch.  Michael  Roberts,  yn  cydweddu  yn 
hollol  a'r  darluniad  blaenorol  gan  y  Parch. 
Richard  Jones,  o'r  Wern.  Meddai :  "  Nid 
oeddwn  i  ond  tua  chwech  neu  saith  oed 
pan  y  dechreuodd  Robert  Roberts  bre- 
gethu ;  ond  yr  wyf  yn  cofio  peth  am  dano 
tua'r  troion  cyntaf  y  daeth  i  ardaloedd 
Llanllyfni,  gan  yr  effeithiau  a  ddilynai  ei 
athrawiaeth,  a'r  son  am  dano  a  fyddai 
mewn  canlyniad.  Gwrandawn  inau  arno 
gyda  hyfrydwch  neiUduol,  ac  yn  foreu 
iawn  effeithiai  ei  weinidogaeth  ar  bob 
nwyd  ynof,  am  a  wn.  Pan  oeddwn  o  ddeg 
i  ddeuddeg  oed,  canlynwn  ef  trwy  y  daith 
Sabbath,  er  na  gwlaw  na  thywyllwch,  ac 
ni  theimlid  oddiwrth  y  llafur  i'r  corph  gan 
yr  hyfrydwch  a  gai  y  meddwl.  .  .  .  Nis 
gallaf  roddi  desgrifiad  o  hono  yn  fyr  yn 
well  na  hyn  :  Yr  oedd  o  dymher  naturiol, 
siriol,   a  chyfeillgar  iawn ;    ac  eto  gwrol, 


Uewaidd,  a  didderbyn  wyneb.  Nid  oedd 
ei  ddawn  mewn  gweddi  yn  gwmpasog  a 
maith,  ond  yn  hynod  o  fywiog  a  gwresog 
yn  ei  yspryd.  A  byddai  yn  uniongyrchoi 
a'i  afael  yn  ei  neges,  ac  addewidion  Duw 
trwy  y  Cyfryngwr,  nes  y  byddai,  debygaf, 
yn  anmhosibl  i  neb  o  berchen  anian  ac 
yspryd  gweddi,  beidio  cydweddío  ag  ef 
yn  y  fan.  .  .  .  Am  ei  weinidogaeth  gy- 
hoeddus,  y  mae  yn  anhawdd  rhoddi  des- 
grifiad  o  honi.  Meddyliais  lawér  gwaith, 
wrth  glywed  yr  hen  bobl  yn  son  am  yr 
enwog  Mr.  Rowland,  o  Langeitho,  mai  y 
tebycaf  a  glywais  i  erioed  iddo,  oedd 
Robert  Roberts,  yn  ol  ei  radd.  Astudiai 
ei  destynau  ar  amrywiol  ganghenau  o 
athrawiaeth,  a  thynai  addysgiadau  oddi- 
wrthynt  i'r  manylrwydd  mwyaf,  yn  ol  y 
manteision  oedd  ganddo,  a  llefarai  yn 
gyffredin  yn  drefnus  ar  y  materion  y 
rhagfyfyriai  arnynt  yn  olynol.  Ond  yr 
hynodrwydd  mwyaf  arno  oedd  bywiog- 
rwydd  tanllyd  ei  yspryd,  yn  y  pethau, 
wrth  eu  traddodi ;  a'r  arddeliad,  a'r  llew- 
yrch,  a'r  tywalltiadau  a  ddisgynai  arno  ef 
a'i  wrandawyr,  a  dull  ei  wynebpryd  mor 
hollol  briodol  i'r  araeth,  nes  y  byddai  yn 
anhawdd  i  neb  fod  heb  ryw  effeithiau 
arnynt,  y  pryd  hwnw  o  leiaf.  Gwelais  y 
cynulleidfaoedd  ddegau  o  weithiau  yn 
wylo,  fel  nas  gwelwn  braidd  wyneb  sych. 
üs  taranu  bygythion  a  melldith  y  ddeddf 
uwchben  ei  throseddwyr  a  wnelai ;  taranau, 
mellt,  a  dychryn,  megys  wrth  Sinai,  a 
fyddai  yno.  Os  cyhoeddi  dyfnion  bethau 
yr  athrawiaeth,  am  ddirgelwch  y  Drindod, 
Person  yr  Emmanuel,  y  cyfamod  hedd,  a 
threfn  yr  iachawdwriaeth,  llenwid  yr  enaid 
â  syndod  a  gorfoledd.  Os  mewn  hwyl 
nefolaidd  yn  datgan  ac  yn  molianu  am 
radlonrwydd  y  gras  a  ddatguddir  yn  yr 
efengyl,  yn  aml  gwnelid  y  galon  galed 
megys  llyn  dwfr.  Byddai  pechod  yn 
bechod ;  cyflwr  dyn  yn  druenus ;  y  byd 
yn  wagedd ;  Crist  oll  yn  hawddgar ;  a 
byw  yn  dduwiol  yn  ddymunol  yn  ngolwg 
yr  enaid  wrth  wrando  arno.  Ac  nid  yn 
aml  y  gwrandewais  arno  erioed  heb  alaru, 
wylo,  a  gradd  o  orfoledd  ;  ac  nis  gwelais 
neb  erioed  a'r  arddehad  mor  gyson  arno. 
Eto,  byddai  yntau  yn  cael  odfaeon  llawer 
caletach,  a  llai  o  dywalltiadau  weithiau 
na'u  gilydd." 

Y  mae  darluniad  araU  o  hono  gan  y 
Parch.  Michael  Roberts  ar  gael.  *  Cyn- 
hehd  cyfarfod  pregethu  gan  yr  Annibyn- 

wyr  yn  nhref  Pwllheli,  Hydref  20,  1836, 
bellach  driugain  mlynedd  yn  ol.  Gwa- 
hoddwyd  y  gweinidogion  oll  boreu  dran- 
oeth  i  d\^  y  diweddar  David  Wilhams, 
Ysw.,  Castelldeudraeth,  yr  hwn  a  bres- 
wyhai  yn  y  dref  ar  y  pryd.  Yn  eu  mysg, 
gwahoddwyd  y  Parch.  Michael  Roberts. 
Yn  ystod  y  gymdeithas  ddyddorol  a  gaf- 
wyd,  trodd  Caledfryn  at  Mr.  Roberts,  a 
dywedodd  :  "  Rhoddwch  i  ni  yn  awr  ddar- 
luniad  Ued  gyflawn  a  chryno  am  eich 
ewythr.  Beth  oedd  ei  brif  hynodion  ? 
Yn  mha  le  yr  oedd  cuddiad  ei  gryfder  ? 
A  pha  beth  oedd  yn  peri  yr  effeithiau 
anarferol  ar  y  cynuUeidfaoedd,  y  clywsom 
oll  gymaint  am  danynt,  yn  mhob  pregeth 
a  draddodai  ?  "  Difynwn  ychydig  o  ateb- 
iad  Mr.  Michael  Roberts :  "  O  ran  ei 
gymhwysderau  i'r  weinidogaeth,  er  ei  fod 
o  ran  ei  gorph  yn  egwan,  eto  yr  oedd  ei 
lais  yn  ghr,  a'i  barabl  yn  groyw,  a  meddai 
ar  gof  rhagorol.  Er  na  ddeaUai  nemawr 
am  wir  gelfyddgarwch  ffugrau  areithyddol, 
na  rhesymeg,  eto,  medrai  wneyd  ei  hun  yn 
berffaith  ddealladwy  i  bawb.  Yr  oedd  ei 
ymadroddion  fel  ffrydiau  tryloyw  yn  eu 
traddodiad,  ei  gyffelybiaethau  yn  briodol  i'w 
hamcan,  yn  enwedig  pan  fyddai  llewyrch 
oddi  uchod  ar  y  gwirioneddau,  ac  Yspryd 
y  gras  yn  rhoddi  ei  sêl  ar  y  cyfan.  Yr 
oedd  bywiogrwydd  ac  eofndra  anarferol 
i'w  ganfod  yn  nhrem  ei  wynebpryd.  Yr 
oedd  ei  edrychiad  difrifol  yn  gwl)l  ddi- 
rodres,  ac  yn  codi  disgwyhadau  uchel  yn 
meddyhau  y  dorf  am  ryw  bethau  teilwng 
o  genadwri  y  cymod,  a  chynygiad  o 
drugaredd  rad  i  bechaduriaid  euog.  Nid 
ar  hwyl  yn  unig  y  dibynai ;  dangosai 
arwyddion  o  drefn  a  chynUun  ar  bob 
amgylchiad  ;  eto,  anfynych  y  byddai  heb 
yr  hwyhau  nefol.  Yr  oedd  llawer  o  gyfer- 
byniadau  yn  ei  bregethau  ;  meddai  aUu  i 
ddwyn  yr  eithafion  peUaf  oddiwrth  eu 
gilydd  i  gydgyfarfod  yn  naturiol  iawn. 
Seiniai  gloch  alarwm  mewn  rhybudd 
cyffrous,  a  thorai  i  wylofain  a  dagrau 
gyda'r  anadhad  nesaf.  Lluchiai  fellt  y 
gyfraith  gyda  gwreichion  ysol  ar  gyd- 
wybodau  dynion  ar  un  mynyd,  a  thywalltai 
gawodydd  graslawn  efengyl  iachawdwr- 
iaeth,  mewn  brawddegau  cysyUtiedig  a'u 
gilydd  yn  ddidor.  Yr  oedd  duU  darUeniad 
ei  destun  yn  wastad  yn  ergyd  parotoawl  i 
greu  disgwyhad,  ac  yr  oedd  pertrwydd  ei 
ragymadrodd  yn  cyÛwyno  boddhad  ar- 
benig.  Yr  oedd  ganddo  hefyd  ddigon  o 
yni,  ymadferth,  a  thán  byw,  i  weithio  ei 
genadwri    adref   at    bob  calon.      Yr  oedd 


ymadroddion  yr  Ysgrythyr  mor  dwymn  ar 
ei  galon,  ac  mor  hylithr  ar  ei  dafod,  gyda 
chyflawnder  eu  trysorfa,  fel  yr  oeddynt  yn 
newyddion  oU  ar  ei  gof,  fel  na  byddai  un 
ataUad  na  diffyg  byth  yn  eu  Uefariad.  Ac 
ni  chai  y  gwrandawyr  orphwys  heb  ei 
ddilyn  yn  mlaen  hyd  derfyn  ei  gadwyn  o 
ymresymiadau,  nes  toddi  y  galon  gaUestr 
yn  Uyn  dwfr." 

Ceir  amryw  ddesgrifiadau  o  hono,  ac  o 
ardduU  ei  weinidogaeth,  a  hyny  gan  ber- 
sonau  tra  gwahanol  eu  nodwedd.  Y  mae 
un  desgrifiad  i'w  gael  gan  y  Prif-fardd 
Dewi  Wyn  o  Eifion,  mewn  marwnad  iddo, 
a  gyhoeddwyd  yn  Mlodaii  Arfon.  Y  mae 
yn  sicr  i  Dewi,  pan  yn  fachgenyn,  wrando 
Robert  Roberts  lawer  gwaith,  oblegyd  yr 
oedd  yn  ddeunaw  mlwydd  oed  pan  fu  y 
pregethwr  enwog  farw,  a  phreswyliai  heÌ3 
ìod  yn  nepeU  oddiwrtho.  Hefyd,  yr  oedd 
Eifionydd  am  flynyddoedd  lawer  gwedi 
iddo  huno  yn  gyflawn  o  adgofion  am 
Robert  Roberts  ;  a  rhaid  fod  Dewi  Wyn 
yn  clywed  am  dano,  ac  am  ddylanwadau 
ei  weinidogaeth,  yn  feunyddiol.  Nid 
oedd  y  bardd  ychwaith  mewn  perygl 
o  organmol,  ac  o  ddesgrifio  mewn  Uiwiau 
rhy  gryfion,  oblegyd  y  mae  yn  gwbl 
hysbys,  er  mai  ar  bregethwyr  y  Meth- 
odistiaid  y  gwrandawai  yn  benaf,  mai 
Bedyddiwr  ydoedd  o  ran  ei  farn  am 
dduU  a  deiliaid  bedydd.  Er  mor  rhagorol 
yw  y  farwnad,  nis  gaUwn  ddifynu  ond 
peniU  neu  ddau  : — 

"  Danfonodd  Duw  e'n  genad  wisgi, 
Drwy  ei  odidog  awdurdodi ; 
Tywalltodd  olew'r  Gair  yn  ffrydiau, 
Fel  gwin  addfed  i'w  gyneddfau, 
Arfogol  dyuer  fugail  doniol, 
Gwnai  ladd  gormesiad  lu  grymusol ; 
Bu'n  fìlwr  càn,  dros  Grist  ei  ran, 

O'i  wirfodd  dan  arfau  ; 
Y  rhai  erlidient  ei  wir  aelodau, 
Yn  ddig  erlynodd  o'i  gorlanau. 
Yr  Yspryd  Glân  fel  íìlam  wresogol, 
Oedd  yn  tanio  ei  enaid  doniol, 
I  gadarnhau'r  gwan  dan  yr  iau 

Ei  ddoniau  ymfyddinent, 
Ei  ymysgaroedd  a  esgorent 
Ar  dosturi  a  dwys  dorent. 

Doethaidd  frawd,  fe  deithiodd  Frydain 
Gan  daenu'r  gwir  ar  dir  y  Dwyrain  ; 
Ei  ddigabl  barabl  oedd  gwbl  beraidd, 
Fe  enwog  leisiai'n  fwyn  eglwysaidd  ; 
'E  giyw'd  ei  dôn  mewn  gwlad  a  dinas, 
A  Duw'n  ei  arddel  dan  ei  urddas ; 
Y'mdeithiai'n  glir,  drwy'r  Deaudir; 

A  bu'n  hir  ymboeni, 
Arweinydd  diwyd  yn  ddidewi, 
I  droi  Gwynedd  o'i  drygioni. 
At  Grist  arweiniodd  y  blinderog, 
A'r  trallodus  o'r  tir  lieidiog ; 

Ar  bawb  'r  un  modd,  gwaboddiad  rhodd, 

Fe'u  galwodd  at  Geli ; 
Anogai  fudion  i  gyfodi 
O'u  gwlad  farwol  i'w  glodfori. 

Ei  arfau  jai  y  gloddfa  greigiog. 

I  dori  meini  oedd  dra  miuiog  ; 

Ac  i'w  manwl  iawn  gymynu, 

Yn  ogoneddus  ac  i'w  naddu  ; 

Ocdd  ddewr  i  wneyd  eu  haddurniadau, 

Er  adeiladu'r  da  aolodau, 

Gan  fwrw  i  lawr,  y  cestyll  mawr, 

A'u  dirfawr  greulondeb. 
Yn  erbyn  ymchwydd  annuwioldeb, 
Y  bu'n  taranu  mewn  taerineb  ; 
Gwneyd  íîordd  i  Grist  ddo'd  mewu  brenhiniaeth, 
A'i  wir  gleddyf  i'w  arglwyddiaeth. 
Arweiniai'r  gwan,  o  donog  fan, 

I'r  lan  drwy  oleuni ; 
Gan  droi  ei  wyneb  o  drueni 
Ac  o  waelodion  dwfn  galcdi." 

Cafodd  y  darlun  a  gynygiwn  yn  nesaf  ei 
dynu  gan  bwyntil  medrus  Eben  Fardd, 
mewn  ysgrif  yn  Y  Traetliodydd.  Ni  feddai 
Eben  gydnabyddiaeth  bersonol  a"r  pre- 
gethwr  hyawdl  ;  yn  wir,  nid  oedd  ond 
baban  tri  mis  oed  pan  fu  Robert  Roberts 
farw  ;  ond  yr  oedd  yn  frcdor  o  Eifìonydd, 
lle  y  bu  gŵr  Duw  yn  preswyHo  am  amryw 
flynyddoedd,  a  lle  yr  ymagorodd  ei  dalent ; 
a  threuhodd  y  ddau  y  rhan  olaf  o'u  hoes 
yn  Nghlynog.  Felly,  yr  cedd  enw  Robert 
Roberts  yn  air  teuluaidd  i'r  bardd  er 
dyddiau  ei  faboed,  a  chafodd  gyfleustra  i 
ymddiddan  â  llawer  a'i  cofient  yn  dda,  ac 
a  wyddent  trwy  brofiad  am  nerth  ei  bre- 
gethu,  a'r  arddeUad  a  fyddai  yn  cydfyned. 
Wedi  galw  sylw  at  rai  o'i  nodweddion, 
megys  ecndra  a  bywiogrwydd  yspryd  a 
wynebpryd  ;  llais  chr,  treiddgar,  ystwyth, 
uchel,  a  thra  pheroriaethol ;  parabl  croyw, 
yr  hyn  a  barai  fod  pob  gair  a  siUaf  yn 
hygly  w  i'r  gynuUeidfa ;  cof  cryf  a  dos- 
parthus;  yn  nghyd  â  llawer  o  ddeheurwydd 
naturiol  at  resymiaeth  ac  areithyddiaeth, 
meddai  Eben  :  "  Edrychwn  bellach  pa  lun 
sydd  arno  genym  erbyn  hyn.  Gosodwn 
ef  yn  y  pwipud  yn  weithiwr  amaethyddol, 
gwargrwm,  bychan  ;  ond  eto  yn  ei  wyneb- 
pryd  a'i  edrychiad  yn  amlygu  cyneddfau 
deallol  o  raddau  uwchafol  a  dysgybledig. 
Dychymygwn  ei  glywed  yn  adrodd  ei 
destun  mewn  modd  syml,  difrifol,  a  thar- 
awiadol.  Yna,  yn  pregethu  yn  fywiog, 
hyhthr,  ac  awdurdodol,  gyda  llais  uchel, 
hyfryd,  a  pherseiniol  ;  heb  amlygu  dim 
dyryswch  na  thywyllni  yn  ei  amgyffredion, 
annybendod  nac  anhawsder  yn  ei  draeth- 
iad,  na  gorthrech  nac  anneheurwydd  yn  ei 
ddeall  a'i  resymiad  ;  ond  yn  dyfod  trwy  y 
cwbl  yn  lled  foddhaol  i  deimladau  a 
syniadau   y   gwrandawyr.      Ymddengys  i 


ni  fod  yr  hyn  a  driniwyd  eisioes  o'i  nod- 
weddiad  yn  cyfiawnhau  darluniad  tebyg  i 
hyn  o  hono,  ac  y  mae  hyn  yn  gwneyd  i 
fynu  bregethwr  gwych.   .   .   . 

"  Ond  efallai  fod  ein  darllenwyr  ieuainc, 
aiddgar,  brwdfrydig,  a  dychymygfawr,  yn 
barod  i  ofyn  beliach  gyda  gradd  o  siomed- 
igaeth  :  '  Ai  dyma  y  fath  un  ocdd  Rcbert 
Roberts,  o  Glynog  ?  Os  felly,  nid  yw  o 
gwbl  y  cyfryw  un  ag  y  dychymygwn  ni 
ei  fod,  oblegyd  y  mae  genym  ddigon  o 
Robertsiaid  eto,  yn  yr  oes  hon,  o'r  fath  ag 
a  ddarluniwyd  uchod.'  Gwir,  y  mae  digon 
yn  yr  oes  hon  yn  gyfartal  iddo  yn  y  pethau 
a  nodwyd  hyd  yma,  ac  yn  mhell  uwchlaw 
iddo  mewn  llawer  o  honynt ;  ond  rhaid 
cedd  i  ni  hmio  corph  ei  nodweddiad  cyn 
rhoddi  yn  ei  ffroenau  yr  anadl  einioes  a'i 
gwnai  yn  enaid  byw  o  bregethwr.  A  dyma 
ni  yn  bresenol  yn  myned  at  neillduohon  y 
nodweddiad.  Gwahaniaethid  ei  nodwedd- 
iad  yn  neillduol  trwy  y  pethau  canlynol. 

"  I.  Carueiddrwydd  tymher.  .  .  .  Dar- 
lunia  ei  holl  hen  gydnabod  ef  yn  un-air  fel 
yn  nodedig  o  agos  a  chyfeillgar,  heb  ddim 
yn  sarug,  na  thrahaus,  nac  anhynaws 
ynddo.  Fel  eglurhad  ar  hyn,  coffawn  y 
son  tra-hoffus  sydd  yn  mhlith  ei  frodyr 
crefyddol  am  dano  h^-d  heddyw,  gyda 
golwg  ar  ei  dduU  Ilwyddianus  o  rybuddio 
a  cheryddu  yn  bersonol  a  chyfrinachol. 
Pan  welai  frawd  yn  amlygu  dirywiad 
tufewnol  trwy  ryw  agwedd  ysgafn  a 
gwamal,  neu  wisgiad  coegfalch  ac  anwedd- 
aidd  ;  neu,  os  byddai  wedi  dyfod  i  wybod- 
aeth  am  ryw  ymddygiad  neu  arferiad  an- 
nheilwng  arall  yn  neb  o'i  frodyr  ;  pan  gyf- 
arfyddai  â  hwynt,  defnyddiai  y  cyfleustra, 
a  rhoddai  y  cyfarchiad  arferol  i  goffa  iddynt 
eu  camymddygiadau,  neu  eu  camagwedd- 
au  ;  ac  mewn  dull  prysur,  siriol,  enillgar, 
ond  gwir  ddifrifol,  cynghorai  hwynt  gyda'r 
serchawgrwydd  mwyaf,  gan  wasgu  eu 
dwylaw,  a  dywedyd  yn  ddystaw  a  charu- 
aidd  :  '  Frawd  bach  !  mae  dy  agwedd  er's 
ychydig  yn  hytrach  yn  fwy  gwamal  nag  y 
gweddai  i  Gristion.'  Neu :  'Anwylfrawd! 
y  mae  y  gwisgiad  yma  yn  rhy  goegfalch, 
ac  anghydweddol  â  symlrwydd  Cristion- 
ogol,'  &c.,  neu  ryw  anerchiadau  a  geiriau 
cyffelyb.  A  byddai  y  cyfryw  gerydd  neu 
rybudd  bob  amser,  yn  ddieithriad,  yn 
effeithio  yn  ddymunol  er  diwygiad,  heb 
gynyrchu  unrhyw  deimladau  o  wrthnysig- 
rwydd  ac  oerfelgarwch. 

"2.  Brwdfrydedd  a  gwresawgrwydd  ys- 
pryd  a  theimlad.  Hwyrach  fod  hon  yn 
nwyd  beryglus  i  raddau,  pan  y  golygom  hi 

ar  ei  phen  ei  hun,  neu  mewn  cysylltiad  â 
nwydau  a  theimladau  eraill  o  ansawdd 
anghoethedig,  neu  o  ansawdd  gwanaidd  a 
musgrell.  Yn  yr  amgyichiad  cyntaf,  byddai 
fel  eirias  o  dân  mewn  tŷ  gwag,  yn  treulio 
ei  hun  i  ddim  dyben,  ac  ar  yr  un  pryd 
mewn  perygl  i  roddi  y  tŷ  ar  dân  ;  yn  ei 
chysylhiad  â  nwydau  diry wiol  ac  anghoeth- 
edig,  arweiniai  i  ryfyg  cyhoeddus  a  di- 
ddarbodus  ;  ac  yn  ei  chysylitiad  â  nwydau 
gwanaidd  a  musgrell,  arweiniai  i  bsn- 
boethni  ynfyd.  Ond  pan  yn  ffurfio  rhan  o 
gyfundrefn  o  nwydau  bywiog,  nerthol,  a 
sancteiddiedig,  y  mae  yn  ardderchogi  y 
nodweddiad,  ac  yn  mwyliau  y  defnydd- 
ioldeb  i  raddau  anghyffredin.  Lledaw- 
grymir  yn  ei  gofiant  ddarfod  i'r  nwyd  hon 
fygwth  gweithredu  yn  annymunol  ynddo 
yntau  unwaith,  .  .  .  ond  yn  ffurfiad  dilynol 
ei  nodweddiad,  rheoleiddiwyd  y  nwyd  hon 
gan  foneddigeiddrwydd  y  ddoethineb  sydd 
oddi  uchod,  nes  ei  dwyn  i  fod  yn  un  o'r 
elfenau  mwyaf  grymus  a  bywiog  yn  ei 
boblogrwydd  a'i  ddefnyddioldeb  rhyfeddol. 

"  3.  Mwydolrwydd  ei  enaid  a'i  feddwl  yn 
sylwedd  ei  bregethau.  Byddai  wedi  ei  satu- 
ratio,  wedi  ei  drylenwi  mor  berffaith  â  mater 
a  sylwedd  ei  bregethau,  nes  y  byddai,  mewn 
ffordd  ddynol  o  lefaru,  ar  gyffyrddiad  llais 
yr  Hollalluog,  yn  cael  ei  wasgu*fel  yspwng 
Ìlawn  o  ddwfr  i  ddyferu,  i'e,  i  gawodi,  ar  y 
gynulleidfa,  yr  hyn  a  orlenwai  ei  enaid  ef 
ei  hun,  nes  eu  gorlenwi  hwythau  a'r  cyff- 
elyb  hylif  nefol,  a  gwneyd  yr  hoU  eglwys 
ymgynuUedig  yn  fath  o  galvanic  hattery 
ysprydol,  i  roddi  ergyd  dychrynllyd  i 
íygredd  a  phechod,  ac  adfywiad  iachaol  i'r 
anian  newydd  ;  yr  effaith  fyddai  ar  yr  un 
pryd  yn  arswydus  a  gorfoleddus. 

"  4.  Bywiogrwydd  ac  enynolrwydd  ei 
nwydau  a'i  deimladau.  Teimlai  yn  ddwys, 
yn  fywiol,  yn  danbaid,  ac  yn  ang- 
erddol,  ddyledus  bwysigrwydd  a  maint- 
ioli  yr  hyn  oll  a  ddeuai  dan  ei  sylw.  En- 
ynid  ef  trwy  fyfyrdodau  a  drychfeddyliau 
am  bethau  na  welsai,  ac  na  phrofasai 
erioed  ond  yn  anmherffaith,  nes  yr  ym- 
ddangosai  fel  un  yn  eu  teimlo  yn  wirion- 
eddol  mewn  dyoddefiadau  neu  fwynderau 
sylweddol  a  phersonol,  cyflawn  a  digyf- 
rwng.  Trwy  hyn,  yr  oedd  effaith  ei 
ymddangosiad  uwchben  ei  wrandawyr,  a'i 
bregethiad  tanllyd  a  llym,  neu  ynte  effro  a 
gorfoleddus,  ar  un  llaw  yn  debyg  i  raddau 
i'r  effaith  a  deimlid  pe  y  deuai  yspryd 
damnedig  o  uffern,  mewn  rhith  corphorol, 
i  ddarlunio  i  ni  holl  boenau  arswydus 
Gehenna,  a  gwaeau  tragywyddol,  a  mell- 


dith  y  ddeddf,  gan  amlygu,  yr  un  pryd,  yn 
ei  agwedd  ddirboenus,  a'i  Iym-dremiad 
goruwchddaearol,  y  teimladau  dirdynol  a 
achosai  ddyoddefiad  y  cyfryw  boenau. 
Neu,  ar  y  Ilaw  arall,  yn  debyg  i'r  effaith  a 
deimlid  ar  ddisgyniad  yspryd  gwynfydedig 
o'r  drydedd  nef,  yr  hwn  a  ymegniai  i 
ddarlunio  i  ni  ryfeddodau  dedwydd,  a  Ilaw- 
enydd  annhraethadwy  a  gogoneddus  yr 
eglwys  orfoleddus  fry,  yn  nghyd  â  holl 
freintiau  annirnadwy  y  gwaredigion,  gan 
amlygu,  yr  un  pryd,  yn  ei  wedd  ddysglaer, 
a'i  ymfoddhad  gwynfydedig  a  pherlewygol, 
sylweddolrwydd  teimladwy  yr  hyn  oll  a 
geisiai  ei  ddarlunio. 

"  5.  Ei  alluoedd  cyffroadol ;  a  thrwy  y 
rhai  hyn  yr  oedd  fel  yr  angel  gynt,  '  yn 
gwneuthur  yn  rhyfedd.'  Cynorthwyid  a 
mwyheid  hyn  yn  ddirfawr  gan  rai,  os  nad 
y  cwbl,  o'r  priodoliaethau  rhagflaenorol. 
Trwy  y  rhai  hyn,  gweithiai  ei  hun  i'r  fath 
radd  o  gyffroad  bywiog,  ac  ymarferai 
ddylanwadau  cyffroadol  ar  eraill,  gyda  y 
fath  effaith  ag  i  gynyrchu  golygfeydd  nad 
y  w  braidd  yn  bosibl  erbyn  hyn  eu  darlunio 
i'r  cyfryw  fantais  ag  a  roddai  ddrycholwg, 
canolig  o  gywir  a  bywiog,  o  honynt  i'r 
darllenydd.  Ni  bydd  i  ni  ychwaith  geisio 
eu  darlunio,  ond  nodwn  rai  o'r  dulliau  trwy 
ba  rai  y  gweithredent,  a  rhoddwn  engrhaifft 
neu  ddwy  fel  eglurhad.  Y  moddion  a'r 
dulliau  cyffroadol  mwyaf  arbsnig  o'i  eiddo 
oeddynt  yn — ■ 

"(i)  Édrychiad  Ilym,  deffrous,  awdur- 
dodol,  a  threiddgar. 

"  (2)  Cyfarchiadau  byrbwyll,  brawychus, 
a  difrifol,  msgys,  '  Bobol !  Bobol ! ' 

"  (3)  Ystymiau  corphorol,  amlygiadol  o 
ansawdd  a  sylwedd  yr  hyn  a  draethai. 

"  (4)  Dysbeidiau  [paiises)  disymwth  ac 
annysgwyliadwy  yn  nghanol  traethiad 
gwresoglym  a  thanbeidiol. 

"  (5)  Heblaw  y  dulliau  a'r  moddion  cyff- 
roadol  a  nodwyd,  gellid  hefyd  crybwyll 
'  wylo,'  oblegyd  yn  hyn  yr  oedd  yn  dra 
nodedig.  Dywedai  un  o'i  wrandawyr,  yr 
hwn  hefyd  oedd  yn  hen  gymydog  iddo,  ei 
fod  unwaith  yn  gwrando  arno,  a  bod 
dagrau  o  Iygaid  Robert  Roberts  yn  disgyn 
ar  ei  wyneb  fel  pe  buasid  yn  chwistrellu 
dwfr  ato  !  Nis  gwyddom  pa  un  a  ydyw  y 
darluniad  hwn  yn  rhy  gryf  ai  peidio ;  ond 
tybiwn  ei  fod,  a  chyfrifwn  ef  yn  hytrach 
yn  orwireb  ;  dengys  felly  yn  Ilawn  cystal 
fod  y  neillduolrwydd  o  wylo  yn  perthyn 
iddo.  Nodwn,  bellach,  engrhaifft  neu 
ddwy  o'i  ymarferiadau  dylanwadol  ar  ei 
wrandawyr.     Weithiau,  byddai  darlleniad 

ei  destun  yn  unig  yn  peri  effeithiau  rhyf- 
eddol.  Yr  ydym  yn  hysbys,  trwy  fFafr  un 
oedd  yn  gwrando  ar  y  pryd,  am  un  tro  y 
darllenai  yn  destun  y  geiriau  canlynol : 
'  Brasâ  galon  y  bobl  hyn,'  &c.  Darllenai 
hwy  gyda'r  fath  gyffroad,  ac  mewn  dull 
mor  danllyd  ac  efíro,  ag  a  wnelai  i'w 
wrandawyr  deimlo  yn  y  fan  y  fath  iasau  o 
fraw  a  dychryn,  ag  a  barai  i'w  calonau 
ddirgrynu  o'u  mewn.  Dro  arall,  darllenai 
y  geiriau  hyn  yn  destun  :  '  Mawr  yw  dir- 
gelwch  duwioldeb,  Duw  a  ymddangosodd 
yn  y  cnawd.'  Yn  ebrwydd,  anerchai  ei 
wrandawyr  mewn  dull  tra  chyffrous,  gan 
waeddi  allan  :  '  Bobol !  Bobol !  Bobol! 
Dyma  fôr  heb  waelod  iddo ;  trwy  gym- 
horth  Duw,  myfi  a  anturiaf  i'w  gwr. 
DeUwch  eich  gafael  arnaf,  bobl !  '  yr  hyn 
a  effeithiai  gynhwrf  brawychus  trwy  yr 
hoU  gynulleidfa.  Adroddir  am  dano  yn 
pregethu  amser  arall  yn  ei  ddull  bywiog, 
llym,  a  thanbaid ;  pan  yn  nghanol  ei 
hyawdledd  cyffrous  y  gogwyddai  ei  ben  yn 
ddisymwth  yn  lled  isel,  ac  arosai  yn  yr 
agwedd  hono  am  enyd  bach  heb  ddweyd 
un  gair.  Yna,  cododd  ei  ben,  a  gwaedd- 
odd  dair  gwaith  :  '  Ust !  Ust !  Ust !  Pa 
beth  yw  y  swn  a  glywaf?'  Ar  hyn, 
bloeddiai  yn  uchel  a  tharanllyd  :  '  Ar  yr 
annuwioHon  y  gwlawia  efe  faglau  tân  a 
brwmstan,'  &c.,  nes  drylHo  yr  hoU  gynuU- 
eidfa.  Dro  araU,  darluniai  Jonah  yn  cael 
ei  daflu  i'r  môr,  a'r  morfil  yn  ei  lyncu,  ac 
yn  trywanu  gydag  ef  trwy  y  dyfnder,  nes 
yr  oedd  y  dyfroedd  yn  frigwyn,  gan  waeddi 
yn  ei  agwedd  :  '  CHriwch  y  ftbrdd  \fcsscngcv 
y  Brenhin  !  '  a  Jonah  oddifewn  yn  Uefain, 
'Teml!  Teml !  Teml ! '  Ei  dduU  nefol- 
aidd  a  thyner,  a'i  lais  peraidd,  Ueddf,  a 
thoddedig,  yn  ail  adrodd  y  gair  '  Teml,' 
a  barai  eííaith  nodedig  o  gyffrous  a 
hyfrydlawn." 

Eithr  nid  yw  y  Prif-fardd  o  Glynog  yn 
teimlo  fod  ei  ddarlun  yn  gyflawn  eto ; 
gwel  nas  gaU  y  cydgyfarfyddiad  mwyaf  o 
ddoniau  areithyddol  naturiol,  roddi  cyfrif 
am  y  dylanwadau  a  deimlid  yn  odfaeon 
Robert  Roberts ;  ac  feUy,  brysia  i  nodi 
elfen  araU,  a'r  bwysicaf  oil,  sef  y  dylan- 
wadau  goruwchnaturiol  a  fyddent  yn  cyd- 
fyned  a'i  weinidogaeth.  Eel  hyn  y  dywed 
ar  y  pen  hwn  :  "  Ni  byddai  ef  byth  yn 
foddlawn  yn  y  pwlpud  os  na  fyddai  ei 
bregeth  '  yn  eglurhad  yr  Yspryd  a  nerth.' 
Pan  na  byddai  arwyddion  fod  ei  ymres- 
ymiadau  yn  gafaelu  yn  nghydwybodau  ei 
wrandawyr,  mynych,  meddir  wrthym,  y 
gwelwyd  ef  yn  sefyll  '  fel  gŵr  wedi  synu,' 


yn  nghanol  ei  bregeth  ;  ac  yna,  gan  ddyr- 
chafu  ei  lygaid  tua'r  nef,  tra  y  byddai 
deigryn  ar  ol  deigryn  yn  ffrydio  dros  ei 
rudd,  rhoddai  floedd  ddifrifol  :  '  O  Ar- 
glwydd  !  difa  y  llen  !  difa  y  Uen  !  '  nes  y 
byddai  y  bobl  yn  goUwng  eu  Hamen  aUan 
yn  un  fanllef  soniarus,  fel  yn  ddiarwybod 
iddynt  eu  hunain,  Yna  y  pregethwr  a  ail 
gychwynai  ar  ei  fater,  gyda  gwedd  siriol, 
wrol,  a  bywiog,  megys  un  wedi  dadebru 
ar  ol  lludded  blin  ;  wedi  cael  '  gallu  gyda 
Duw,'  yr  oedd  yn  hawdd  iddo  wedi  hyny 
gael  awdurdod  ar  y  dyrfa  ;  ac  felly,  byddai 
y  bregeth,  wedi  dechreu  yn  drymaidd,  yn 
diweddu  yn  hynod  efíeithiol.  Gwelid  rhai 
gwrandawyr  yn  Ilewygu,  eraill  yn  molianu, 
a  phawb  yn  wylo  ;  rhai  yn  gwaeddi  am 
drugaredd,  eraill  yn  diolch  am  ei  chael,  a 
Robert  Roberts  ei  hun,  wedi  ei  orchfygu 
gan  nerthoedd  tragywyddoldeb,  yn  gorfod 
ail  weddío  :  '  O  Arglwydd  !  atal  !  atal  ! 
cau  dipyn  ar  y  curtain,  onide  ddaliwn 
ni  ddim  ! '  " 

"  Cyn  terfynu  ar  hyn,"  meddai  Eben 
Fardd  yn  yr  un  ysgrif,  "  rhoddwn  un 
hanes  allan  o  lawer  am  effeithiau  ei  wein- 
idogaeth.  Yr  oedd  gan  amaethwr  cref- 
yddol  a  chyfrifol  yn  Môn  ddyn  ieuanc  yn 
ben  Ilafurwr,  o'r  hwn  yr  oedd  yn  dra  hoff. 
Yr  oedd  y  gwas  yn  un  o  dymher  garuaidd 
a  bywiog,  ond  nid  oedd  yn  gwybod  dim 
am  ddylanwad  crefydd  ar  ei  feddyliau. 
Un  prydnhawn,  pan  yr  oedd  y  gwas  yn 
myned  at  ei  feistr  i  ymgynghori  am  ryw- 
beth  yn  nghylch  ei  orchwyl,  efe  a  gafodd 
ei  feistr  yn  parotoi  i  fyned  oddi  cartref,  ac 
efe  a  ofynodd  iddo :  '  A  ydych  yn  myned 
yn  mhell,  meistr  ?  '  '  Yr  wyf  yn  myned  i 
Lanerchymedd,  Wil,  i  wrando  ar  ẁr 
dyeithr,'  oedd  yr  ateb.  ^  Dcar  mc,  mor 
bell  a  hyny  heno,'  ebai  Wil — yr  oedd  o 
wyth  i  ddeg  niilltir — 'rhaid  mai  pregethwr 
hynod  ydyw.'  '  O,  íe  !  Robert  Roberts,  o 
Glynog,  ydyw,  pregethwr  heb  ei  fath  ;  y 
mae  ei  eiriau  yn  glynu  yn  nghalon  dyn, 
Wil ;  a  ddeui  di  yno  ?  Ti  a  gei  ddyfod 
gyda  mi,  os  myni.'  '  Na,  yn  wir,'  meddai 
y  gwas,  '  y  mae  hyny  yn  ormod  o  ffordd 
genyf  i  fyned  i  wrando  dim  ond  un  bre- 
geth.'  Yniaith  a'r  amaethwr  tua  Llan- 
erchymedd,  a  Wil  yntau  a  aeth  i'r  ysgubor 
i  ddyrnu.  Ond  rywfodd,  er  cystal  gweith- 
iwr  ydoedd,  yr  oedd  yn  methu  myned  yn 
mlaen  gyda  ei  waith  yn  rhwydd  y  tro  hwn. 
Er  swn  y  fifust,  tybiai  ei  fod  yn  clywed  yn 
uwch  lais  ei  feistr  yn  ei  glustiau  :  '  Y  mae 
ei  eiriau  yn  glynu  yn  nghalon  dyn,  W^il !  ' 
nes   yr   oedd   yn    teimlo   ei   freichiau    yn 

myned  yn  ddinerth,  Rhedodd  i'r  tỳ  at  ei 
feistres,  a  dywedodd  :  '  Yr  wyf  yn  meddwl 
yn  siwr  yr  af  i  Lanerchymedd  eto.'  '  Pa 
fodd  na  fuaset  yn  myned  gyda'th  feistr  ?  ' 
meddai  hithau ;  '  y  mae  arnaf  ofn  ei  bod 
yn  rhy  hwyr  i  ti  fyned  erbyn  hyn.'  Pa 
fodd  bynag,  Wil  a  aeth;  cerddodd  a  rhed- 
odd  ar  hyd  y  llwybrau  a  farnai  unionaf, 
nes  cyrhaedd  pen  y  daith.  Erbyn  myned 
at  y  capel,  yr  oedd  y  buarth  o'i  flaen  yn 
Uawn  o  geir  a  chefFylau,  ac  yr  oedd  llawer 
o  bobl  y  tu  allan  yn  methu  myned  i  mewn 
i'r  capel.  '  Wel,  yn  siwr,'  ebai  Wil  wrtho 
ei  hun,  '  mae  hwn  yn  rhyw  bregethwr 
rhyfedd,  gan  fod  y  fath  ymdyru  ar  ei  ol  ; 
mi  fynaf  gael  golwg  arno.'  Ymwthiodd 
trwy  y  bobl  oedd  o  ddeutu  y  drws,  nes 
gallu  myned  i  mewn  i  gael  cipolwg  ar  y 
pregethwr  ;  a  pheth  oedd  annhraethol  fwy, 
cafodd  sylw  ei  feistr  ei  wirio  yn  brofiadol 
ynddo  ef.  Geiriau  y  pregethwr  a  lynasant 
yn  ei  galon,  fel  nas  gailai  eu  hanghofio 
byth ;  a  dychwelodd  adref  yn  greadur 
newydd.  Daeth  W^illiam  yn  grefyddwr  da; 
íe,  yn  flaenor  fifyddlawn,  ac  wedi  bywyd 
defnyddiol,  bu  farw  mewn  tangnefedd. 

"  Nid  ydym  yn  amheu  na  ewyllysiai  ein 
darllenwyr  wybod  rhywbeth  am  y  modd  y 
byddai  yn  parotoi  ac  yn  traethu  ei  bre- 
gethau.  Ymddengys  mai  ychydig  iawn  a 
fyddai  yn  ysgrifenu  o  honynt ;  ac  nid  oedd 
ei  ysgrifen,  debygid,  o  nemawr  help  iddo  ; 
ni  byddai  ganddo  ond  darnau  bychain  o 
bapyr  at  faint  Ilaw.  Ymddengys,  hefyd, 
na  byddai  ganddo  ragymadrodd,  neu  ar- 
weiniad  i  mewn,  maith  ac  amgylchiadol. 
Darluniai  un  o'i  hen  wrandawyr  ef  wrth 
gymeryd  ei  destun,  a  ffurfio  ei  sylwadau 
arno,  yn  debyg  i  ddyn  yn  dyfod  i  mewn  i 
d_ŷ  yn  brysur,  ac  yn  edrych  yn  fywiog  a 
chraff"ar  bob  peth  o'i  amgylch  ;  yna,  trwy 
grafícler  ei  gipedrychiad  prysur  yn  gwneyd 
detholiad  diymdroad,  a  digamgymeriad  o'r 
holl  bethau  mwyaf  effeithiol  a  defnyddiol 
a  geid  ynddo  at  ei  wasanaeth,  a'i  ddyben 
presenoÌ,  ac  yna  yn  myned  yn  mlaen  yn 
ddioedi  at  y  gorchwyl  mewn  Ilaw.  Dy- 
wedir  yn  ei  gofiant  '  nad  oedd  ei  ddawn 
mewn  gweddi  yn  gwmpasog  a  maith,  y 
byddai  yn  uniongyrchol  a'i  afael  yn  ei 
neges.'  Gallem  farnu,  hwyrach,  mai 
mewn  cyff^elyb  ddull  y  pregethai  hefyd." 

Y  mae  y  darluniad  hwn,  gan  ŵr  o  fedr 
Eben  Fardd,  yn  dra  gwerthfawr ;  a  dengys 
yn  glir  fod  Robert  Roberts  yn  gyfryw 
bregethwr  na  welodd  y  byd  ond  ychydig 
o'i  gyffelyb.  Gwelir  yr  un  peth  yn  nes- 
grifiad  campus   y   Parch.  Owen  Thomas, 


D.D.,  o  hono,  o  ba  un  nis  gallwn  ymatal 
heb  ddifynu  yn  bur  helaeth.  Meddai  Dr. 
Thomas  :  "  Fe  dynodd  ei  weinidogaeth, 
braidd  ar  unwaith,  sylw  cyffredinol,  a 
daeth  yn  fuan  y  pregethwr  mwyaf  poblog- 
aidd  yn  Nghymru.  Yr  oedd  rhywbeth 
ynddo  fel  pregethwr  ag  y  mae  yn  anmhosibl 
ei  ddarlunio,  a  rhywbeth  nas  gallwn  ni, 
sydd  heb  ei  glywed,  ffurfio  prin  un  dych- 
ymyg  am  dano.  Tystiolaeth  pawb  ar  a'i 
clywsant  yw,  na  chlywsant  neb  cyffelyb 
iddo.  Yr  oedd  y  fath  rwyddineb  yn  ei 
ddawn,  y  fath  angerddoldeb  yn  ei  deimlad, 
y  fath  fywiogrwydd  a  nerth  yn  ei  ddych- 
ymyg,  y  fath  amrywiaeth  yn  ei  lais,  a'r 
fath  allu  ganddo  i  daflu  ei  hunan  yn  gwbl 
i'r  mater  a  fyddai  ganddo  dan  sylw,  nes  y 
byddai  yr  effeithiau  ar  y  cynulleidfaoedd 
yn  hollol  drydanol.  Ar  adegau  felly, 
byddai  golwg  ryfedd  arno  ef  ei  hunan. 
Byddai  dan  gynhyrfiadau  ofnadwy.  W^eith- 
iau,  byddai  ei  Iygaid  yn  melltenu  nes  ei 
gwneyd  braidd  yn  anmhosibl  edrych  arno  ; 
weithiau,  fe'u  canfyddid  yn  sirioli,  nes 
rhoddi  gwen  ar  bob  wyneb  ;  ac  yn  amlach 
byddent  yn  ffynhonau  o  ddagrau,  nes 
cynyrchu  wylo  cyffredinol  trwy  y  gynull- 
eidfa.  Pa  beth  bynag  a  fyddai  pwnc  y 
bregeth,  fe'i  datguddiai  ei  hunan  yn 
agweddau  ei  wynebpryd,  yn  ysgogiadau  ei 
gorph,  yn  nhôn  ei  lais,  yn  gystal  ag  yn 
netholiad  ei  eiriau,  a  ffurfiad  ei  frawddegau, 
nes  peri  i'r  gwrandawyr  nid  yn  unig  ei 
ddeaìl,  ond  ei  deimlo.  Yr  oedd  rhyw  allu 
anghyffredin  yn  enwedig  ganddo  i  bortre- 
adu  y  golygfeydd  a  ddesgrifiai,  a'u  gwneyd 
yn  ddarluniau  byw  gerbron  ei  wrandawyr. 
Tynai  ddarlun  weithiau  o'r  farn,  nes  y 
byddai  y  gwrandawyr  yn  tybio  mai  yno  yr 
oeddent,  ac  yn  gwaeddi  allan  am  ei  bywyd. 
Cyfodai  yr  orsedd  ;  casglai  y  dyrfa  fawr  yn 
nghyd  ;  didolai  y  rhai  da  oddiwrth  y  rhai 
drwg  ;  cyhoeddai  y  ddedfryd  ;  gyda'r  olwg 
fwyaf  gariadlawn,  a  chyda'r  Ilais  pereidd- 
iaf,  gwahoddai  y  rhai  cyfiawn  i  mewn  i'r 
deyrnas ;  nes  y  gwelid  y  pyrth  gogoneddus 
yn  ymagor,  y  goron  yn  cael  ei  gwisgo,  y 
deyrnas  yn  cael  ei  hetifeddu,  ac  adsain 
caniadau  euraidd  y  dorf  waredigol  yn 
swnio  yn  nghlustiau  ei  wrandawyr.  Yna, 
fe  dröai  at  dyrfa  y  Ilaw  aswy.  Byddai 
difrifwch  ofnadwy,  erbyn  hyn,  yn  ei  wedd  ; 
ac  â  rhyw  rym  ac  awdurdod,  eto  y  teimlad 
dwysaf,  yn  ei  lais,  fe  gyhoeddai  yr  ^-  Eivcìi,' 
nes  y  byddai  y  gynulleidfa  yn  canfod  y 
trueiniaid  annedwydd  yn  myned;  yn  clyw- 
ed  eu  gruddfanau  torcalonus,  yn  gweled  y 
carchar  yn  ymagor ;  y  tân  tragywyddol  yn 


46 


Y   TADAU   METHODISTAIDD. 


cyneu,     ac     anobaith     diddiwedd    yn    cau 
arnynt  yno  am  byth. 

"  Y  mae  son  am  dano  yn  pregethu  un- 
waith  yn  Mryn-yr-odyn,  pan  y  cynyrchwyd 
effeithiau  rhyfedd  ar  y  gynulleidfa  trwy 
fywiogrwydd  y  darluniad  a  dynid  ganddo. 
Yr  oedd  yn  gosod  allan  gyflwr  dynolryw, 
yn  eu  perygl  fel  pechaduriaid,  trwy  y 
gymhariaeth  o  ddynion  yn  ymddifyru  ar 
ryw  lecyn  uwch  ar  draeth  y  môr,  pan  oedd 
y  llanw  allan,  ac  yn  cael  y  fath  fwyniant 
yn  eu  difyrwch,  fel  yr  anghoíìasant  bob 
peth  am  y  lle  yr  oeddent  arno,  Yn  y 
cyfamser,  yr  oedd  y  llanw  wedi  troi,  ac  yn 
parhau  i  ddyfod  i  mewn,  ac  wedi  dyfod  i 
mewn  gymaint  nes  yr  oeddynt  wedi  eu 
hamgylchu  braidd  yn  gwbl  gan  y  môr  ; 
dim  ond  un  lle  i  ddianc,  a  hwnw  yn 
hytrach  yn  mhell  oddiwrthynt,  ac  yn 
myned  llai  lai  o  hyd.  O'r  diwedd,  dyna 
rywun  oddiar  y  lan  yn  gweled  eu  perygl, 
ac  â  llais  uchel,  cryf,  chr,  yn  gwaeddi 
arnynt  i  ffoi ;  fod  y  môr  yn  eu  hamgylchu  ; 
nad  oedd  ond  un  lle  iddynt  ddianc  ;  ac  oni 
ddiangent  ar  frys,  y  byddai  yn  rhy 
ddiweddar  iddynt,  y  byddai  y  môr  wedi  eu 
boddi  i  gyd.  Yr  oedd  y  bobl,  yr  holl 
amser  hwn,  wedi  eu  llyncu  i  fynu  mor 
llwyr  gan  ei  ddarluniad  o'r  amgylchiad  ac 
o'r  perygl,  fel,  pan  y  darluniai  y  gẃr  o'r 
lan  yn  gwaeddi  am  iddynt  ffoi,  a  fifoi  ar 
unwaith,  ac  nad  oedd  un  foment  i'w  cholh, 
y  cydgyfodasant  mewn  gwylltineb,  ac  y 
íîoisant  allan  o'r  capel,  gan  waeddi  am  eu 
bywyd,  ac  ofni  fod  y  môr  wedi  eu  ham- 
gylchu.  Daethant  yn  ol  drachefn,  neu 
ryw  nifer  o  honynt,  yn  fuan  ;  a  chafodd 
yntau  gyfleustra  gogoneddus  i  wasgu  at  eu 
meddyliau  y  perygl,  mwy  na  boddi,  yr 
oeddynt  yn  agored  iddo,  a'r  pwys  o  ddefn- 
yddio,  heb  oedi  dim,  drefn  yr  efengyl  am 
waredigaeth.  Yr  oedd  y  gallu  portreadol 
hwn,  pa  un  bynag  ai  o  gymeriadau  ai  o 
amgylchiadau,  yn  nodedig  ynddo. 

"  Clywsom  Mr.  John  Jones  (Talsarn)  yn 
adrodd  un  hanesyn  am  dano  a  ddengys  ei 
nodwedd  yn  y  cyfeiriad  hwn.  Yr  oedd 
John  Jones  ryw  Sul  yn  pregethu  yn 
Mynydd  Llanllyfni,  ar  y  geiriau  :  '  Efe  a 
Iwnc  angau  mewn  buddugohaeth,'  &c. 
Yr  wythnos  ganlynol,  efe  a  dderbyniodd 
lythyr  oddiwrth  hen  \vr  oddiyno,  yn  rhoddi 
rhyw  adrodd'ad  o  bregeth  a  glywsai  gan 
Robert  Roberts,  ag  yr  oedd  ei  bregeth  ef 
wedi  ei  adgofio  o  honi.  lesu  Grist  yn 
ymladd  ag  angau  oedd  gan  Mr.  John 
Jones,  ond  lesu  Grist  yn  ymladd  a'r  diafol 
oedd  gan  Robert  Roberts.    Yr  oedd  brwydr 


fawr,  bersonol,  wedi  bod  rhyngddynt  ar  ol 
ei  fedyddio,  ac  yr  oedd  lesu  Grist  wedi 
cael  buddugohaeth  deg  ar  y  diafol  y  pryd 
hyny.  Yr  oedd  ei  holl  bregethau  a'i  hoil 
wyrthiau  yn  ymosodiad  uniongyrchol  arno  ; 
ac  yr  oedd,  yn  y  cwbl,  yn  fuddugohaethus. 
Yr  oedd  y  diafol  yn  gweled,  os  gadewid 
iddo  fyned  rhagddo  felly,  y  V)yddai  diwedd 
ar  ei  awdurdod  ef ;  ac  felly,  fe  gynlluniodd 
i  gael  brwydr  benderfynol  ag  ef.  Fe  roddes 
ei  holl  ystryw  ar  waith,  ac  a  gasglodd  ei 
holl  luoedd  yn  nghyd.  Rhoddes  yn  nghalon 
un  o'i  ddysgybhon  ei  fradychu.  Fe  wasg- 
wyd  mor  galed  ar  yr  lesu,  nes  y  mae  yr 
awdurdod  wladol  wedi  ei  gondemnio  ;  y 
bobl  yn  ei  hwtio ;  ei  ddysgybhon  wedi  ffoi ; 
y  mae  ar  y  groes  dan  hoehon,  a  hoU  allu  y 
tywyllwch  yn  y  fantais  oreu  erioed  i  gael 
buddugoHaeth  arno.  Ac  ar  Galfaria  y 
mae  y  frwydr  fawr  yn  cymeryd  lle.  Yr 
oedd  Robert  Roberts  wedi  cymeryd  ei  safle 
wrth  odreu  y  bryn,  yn  gweled  yr  olygfa, 
ac  yn  ei  darlunio  fel  yr  ymddangosai  iddo 
ef.  Ond,  yn  mhen  amser,  y  mae  yr  awyr 
yn  pruddhau,  y  goleu  yn  cilio,  a  thywyll- 
wch  yn  cuddio  y  groes  a'r  ymladdwyr  o'r 
golwg.  Y  mae  yn  awryn  y  pryder  mwyaf, 
pa  fodd  y  mae  y  frwydr  yn  myned  rhagddi, 
gan  y  gŵyr  fod  bywyd  y  byd  yn  dibynu  ar 
y  modd  y  terfyna.  Y  mae  yn  awyddus  i 
holi  yr  lesu;  ond  y  mae  yn  deall  fod  y  fath 
bwysau  ofnadwy  ar  ei  yspryd  ef,  fel  yn  ei 
gariad  ato,  nas  gall  feddwl  am  drafferthu 
dim  arno.  Am  hyny  y  mae  yn  gwaeddi  ar 
y  diafol  :  '  Pa  fodd  y  mae  y  frwydr  yn 
myned  rhagddi,  Satan  ?'  '  Cydgodwm,' 
meddai  yntau.  '  Ah  !'  meddai  Robert 
Roberts,  '  y  mae  ein  Hiesu  ni  yn  dal  ei  dir, 
er  fod  y  gâd  uffernol  i  gyd  yn  ei  erbyn. 
lesu  mawr,  concro  wnelot  ti ;  y  mae  ein 
bywyd  ni,  drueiniaid,  byth  yn  troi  ar 
hyny.'  Yna  y  mae  yn  troi  at  Satan 
drachefn,  ac  yn  gofyn  :  '  Pa  fodd  y  mae  y 
frwydr  yn  dyfod  yn  mlaen  erbyn  hyn, 
Satan  ?'  '  Cydgodwm  eto,'  meddai  yntau, 
ond  mewn  Uais  cras,  annhymerus,  a 
Robert  Roberts  yn  gwneyd  llais  yr  un 
fatli.  '  Oh,  y  mae  ein  Hiesu,  diolch  iddo, 
yn  dal  ei  dir,  ac  mi  dybiwn  i  fod  Satan 
braidd  yn  colh  ;  y  mae  yn  sicr  yn  cohi  yn 
ei  dymher,  ac  y  mae  hyny  hytrach  yn 
arwyddo  ei  fod  yn  colli  yn  y  frwydr.'  Yna 
aeth  rhagddo  drachefn  i  ddarlunio  pwys  y 
frwydr,  a'r  pryder  mawr  oedd  trwy  yr  holl 
nefoedd,  yn  meddyliau  Abel,  ac  Enoch,  a 
Noah,  ac  Abraham,  a  Moses,  a'r  pro- 
phwydi,  a  holl  saint  yr  Hen  Destament, 
yn  nghylch  y  modd  y  byddai  yn    troi  ar 

Galfaria,  nes  yr  oedd  y  bobl  wedi  eu  llyncu 
â'r  unrhyw  bryder,  a  fel  pe  y  buasent  heb 
glywed  erioed  o'r  blaen,  neu  ynte  wedi 
anghofìo  yn  gwbl  pa  fodd  yv  oedd  wedi  troi. 
Toc,  dyna  fo  yn  gwaeddi  drachefn  :  '  Pa 
fodd  y  mae  yn  myned  yn  mlaen  yn  awr, 
Satan  ?'  Ond  nid  oedd  neb  yn  ateb, 
'  Satan,  Satan,  cymer  lai  na  chwarter 
mynyd  o  hamdden  i  ddywedyd  i  mi  pa 
fodd  y  mae  yr  ymgyrch  yn  myned  yn 
mlaen.'  Ond  nid  oedd  eto  na  Ilef,  na  neb 
yn  ateb.  '  Beth,'  meddai  Robert  Roberts, 
gan  edrych  yn  syn  ac  yn  ofnus  :  '  A  ydy w 
y  ddau  gawr  mawr  wedi  peidio  Hadd  eu 
gilydd  ?  lesu  anwyl,  y  mae  yn  ddrwg  gen 
i  dy  flino  di  am  un  amrantiad,  ond  a  wyt 
ti  yn  fyw  ?  Os  wyt,  d'wed  sut  y  mae  y 
frwydr  yn  troi  ?  Ar  hyny  dyna  yr  lesu 
yn  ateb,  mewn  llais  buddugohaethus : 
'  Gorphenwyd  !  Sethrais  y  gwinwryf  fy 
hunan,  ac  o'r  bobl  nid  oedd  neb  gyda  mi.' 
Ar  hyny,  dyna  y  pregethwr  yn  gwaeddi, 
yn  yr  hwyl  fawr,  '  Gogoniant  !  Dyna  ei 
fywyd  i  Robin  !'  a'r  hoU  gynulleidfa,  ar 
darawiad  amrant,  yn  myned  yn  un  goel- 
certh  o  hwyl  gydag  ef. 

"  Yr  oedd  rhyw  nerthoedd  rhyfedd  gyda'i 
bregethau  .  .  .  Clywsom  hen  flaenor  caU 
yn  Mrynengan-"Daniel  Roberts,  mab 
i'r  hen  bregethwr,  Robert  Dafydd — yn 
adrodd  am  dano  unwaith  yno.  '  Chwi  a 
wnaethoch  i  mi  gofio  yn  y  capel  yna,' 
meddai,  '  am  Robert  Roberts.  Yr  oedd  o 
yn  pregethu  yma,  a'r  nefosdd  yn  tywaUt  ar 
ei  ben,  ac  ar  ben  y  gynuUeidfa.  Ónd  ryw- 
bryd  ar  y  canol,  dyma  fo  yn  troi  at  y  pared, 
ac  yn  gwaeddi :  '  Atal,  Arglwydd  ;  cofia 
mai  cnawd  ydwyf.  Cofia  nas  gallaf  fi 
ddal  gormod.'  Ac  yna,  dyna  fo  yn  troi 
atom  ninau,  ac  yn  gwaeddi  allan,  ar  frig 
ucha'i  lais  :  '  Gogoniant  am  obaith  boreu 
y  bydda  i  wedi  fy  nghylchio  ag  anfarwol- 
deb  ;  y  gaflaf  ddal  fy  llon'd  o'r  Duwdod 
heb  gracio  byth.'  Mae  yn  amlwg  y  byddai 
rhyw  lewyrchiadau  anghyffredin  yn  tan- 
beidio  ar  ei  feddwl  ef  ei  hunan,  a'r  rhai 
hyny  trwyddo  yn  pelydru  ar  ei  wrandawyr. 
Yr  oedd  yr  arddeHad  yma,  yn  gysylltiedig 
â'r  cymhwysderau  eraiU  a  berthynent  iddo, 
yn  gosod  rhyw  ogoniant  mwy  na  dynol  ar 
ei  weinidogaeth. 

"  Yr  ydym  yn  y  '  Rhagdrahth  '  i'r  gyfrol 
o  bregethau  a  elwir  '  Lampau  y  Dhmi.,' 
wedi  cyfeirio  at  un  hanesyn  am  dano,  a 
glywsom  gan  y  diweddar  Barch.  Griffith 
Solomon,  ag  y  tueddir  ni  i'w  osod  i  fewn 
yma  hefyd.  Yr  oedd  Robert  Roberts  ar 
gyhoeddiad,   gyda   brawd   arafl,    trwy    Sir 


Fôn,  ac  ar  eu  taith  daethant  i  FrynSiencyn. 
Yr  oedd  y  diweddar  Barch.  John  Parry, 
Caerlleon,  y  pryd  hwnw  yn  cartrefu  yn  y 
Bryn,  ac  yn  cadw  ysgol  yno.  Yr  oedd 
Ehas  Parry,  brawd  i  Mr.  Parry,  gydag  ef 
yn  y  Bryn  yn  yr  ysgol,  yn  fachgen  ieuanc, 
yr  hwn  oedd  o'i  fabandod  wedi  cynefino  â 
phregethu  ac  a  phregethwyr.  Yr  oedd  yno 
ryw  fachgen  ieuanc  arall,  o  gymydogaeth 
Amlwch,  yn  yr  ysgol,  i'r  hwn  yr  oedd 
pregethu  a  phregethwyr  yn  llawer  dyeithr- 
ach,  a  Robert  Roberts  yn  hollol  ddyeithr. 
Aeth  y  ddau  fachgen  gyda'u  gilydd  i 
wrandaw  y  pregethau.  Yr  oedd  yno  dyrfa 
fawr  wedi  dyfod  yn  nghyd,  a  dysgwyhad 
mawr  am  y  pregethwyr,  yn  enwedig 
am  un  o  honynt.  Yr  oedd  cryn  deim- 
lad  yn  y  capel  pan  yr  oedd  y  g\vr 
cyntaf  yn  pregethu.  Ar  ei  ol  cyfododd 
Robert  Roberts.  Yr  oedd  difrifoldeb 
ofnadwy  ar  ei  wynebpryd.  Darllenodd  ei 
destun.  Ymddangosai  ar  y  cyntaf  braidd 
yri  bryderus.  Siaradai  yn  llai  manwl  nag 
y  byddai  yn  arfer  gwneyd.  Yn  raddol,  y 
mae  ei  ddawn  yn  rhwyddhau,  ei  lais  yn 
cHrio,  a'r  olwg  arno  yn  dyfod  yn  fwyfwy 
difrifol.  Y  mae  yn  myned  rhagddo,  ac  yn 
cymeryd  gafael  yn  enaid  yr  hoH  gynull- 
eidfa  ;  y  mae  rhai  yn  Hewygu,  y  lleiH  yn 
gwaeddi,  ac  yntau,  a'i  lais  fel  udgorn  Duw, 
yn  treiddio  trwy  y  Ue.  Ar  hyn,  neu  ryw- 
bryd  yn  ystod  yr  odfa,  dyna  y  bachgen 
arall  yn  troi  at  Elias  Parry,  ac  yn  gofyn 
iddo,  a'i  wynebpryd  yn  welw  fel  corph 
marw  :  '  Dyn  ydi  o  fachgen,  ynte  angel  ?' 
'  Ond  angel,  fachgen  ;  wyddet  ti  ddim  ?' 
'  Na  wyddwn  i,  yn  wir  ;  bobl  anwyl  !  onid 
yw  angel  yn  well  pregethwr  o  lawer  na 
dyn  ?'  Y  mae  yn  rhaid  fod  rhywbeth 
annesgrifiadwy  yn  y  pregethwr  a  adawai  y 
fath  argrafif  ar  feddwl  bachgen  felly. 

"Ond  nid  ar  feddwl  bechgyn  yn  unig  yr 
oedd  ei  ddoniau  dysglaer  yn  gadael  argraff. 
Yr  oedd  y  rhai  mwyaf  craffus  a  meddylgar 
yn  teimlo  fod  rhyw  ardderchawgrwydd 
annarluniadwy  yn  ei  weinidogaeth.  Clyw- 
som  ein  hanwyl  dad-yn-nghyfraith  (y 
diweddar  Barch.  William  Roberts,  Am- 
Iwch),  yn  adrodd  un  hanesyn  a  ddengys 
hyny  yn  amlwg.  Y  tro  diweddaf  iddo  fod 
ar  gyhoeddiad  yn  Sir  Aberteifi,  cyn  mar- 
wolaeth  Mr.  Ebenezer  Morris,  yr  oedd 
y  diweddar  Mr.  John  Jones,  Bethania, 
gydag  ef,  fel  cyfaill  iddo.  Yr  oeddent  yn 
myned  o  Benmorfa  i'r  Twrgwyn  ;  ac  yr 
oedd  Mr.  Ebenezer  Morris  wedi  myned 
i'w  cyfarfod  i  Benmorfa.  '  Yr  oeddem,' 
meddai  Mr.  Roberts,  '  wrth  fyned  o'r  naill 

gapel  i'r  llall,  yn  ymddiddan  am  yr  hen 
bregethwyr.  Ac  fel  yr  oeddem  yn  tynu 
at  y  Twrgwyn,  ac  wedi  disgyn  oddiar  ein 
cefìfylau  i  fyned  rhyw  riw  go  fawr  sydd 
yno,  yr  oeddwn  i  wedi  myned  encyd  o'i 
flaen  ef.  Ond  yn  fuan  mi  a'i  clywn  yn 
gwaeddi  arnaf.  'A  wyddoch  chwi,  WiUiam 
Roberts  ?  Pe  buaswn  i  wedi  marw  heb 
glywed  Robert  Roberts,  o  Glynog,  yn 
pregethu,  mi  a  fuaswn  wedi  marw  heb  y 
syniad  sydd  gen  i  am  ogoniant  gweinidog- 
aeth  yr  efengyl.'  Dyna  dystiolaeth  un  o'r 
pregethwyr  mwyaf  a  fagodd  Cymru  erioed 
am  dano,  ac  un  oedd  wedi  gwrandaw 
llawer  ar  Mr.  Daniel  Rowland  a'r  holl  hen 
bregethwyr." 

Ofer  ceisio  ychwanegu  gair  at  y  darlun 
hwn  gan  Dr.  Thomas.  Y  mae  yn  amlwg 
oddiwrtho  mai  prif  allu  Robert  Roberts,  a 
gadael  allan  o'r  cyfrif  y  dylanwadau  gor- 
uwchnaturiol  a  fyddent  yn  cydfyned  â'i 
bregethu,  oedd  yr  elfen  ddramayddol  a 
nodweddai  ei  weinidogaeth  ;  ei  fedr,  trwy 
osgo,  a  llais,  a  threm,  a  phaentio  mewn 
geiriau,  i  osod  gwirioneddau  mawrion  y  Beibl 
megys  yn  fyw  gerbron  y  cynulleidfaoedd. 
Perthynai  yr  un  gallu,  mewn  modd  arbenig, 
i  Whitefield.  Dywedir  y  darhmiai  efe  un- 
waith,  a  Hume  yr  anffyddiwr  yn  sefyll  yn 
mysg  ei  wrandawyr,  berygl  pechadur  yn 
cael  ei  arwain  yn  anymwybodol  gan  ei  lyg- 
redigaeth  i  ddinystr,  trwy  y  gyffelybiaeth  o 
ddyn  dall  yn  cael  ei  arwain  gan  gi  i  ymyl 
dibyn.  Mor  fyw  oedd  yr  arlun,  fel  y  tybiai 
y  gynulleidfa  ei  bod  yn  gweled  ymyl  y 
graig  serth,  y  dyfnder  ofnadwy  islaw,  a'r 
dall  yn  anymwybodol  yn  diiyn  y  ci,  nes  yr 
oedd  ar  syrthio  trosodd,  a  dyna  Hume, 
wedi  colli  arno  ei  hun  yn  hollol,  yn  gwaeddi 
allan  :  "  Y  nefoedd  fawr  !  dyna  ef  wedi 
syrthio!"  Efallai  nad  oes  yr  un  gallu  yn 
fwy  effeithiol  i  ddylanwadu  yn  gyffelyb  ar 
y  coeth  a'r  anghoeth,  ac  y  mae  yn  glir  y 
meddai  Robert  Roberts  ef  mewn  cyflawn- 
der.  Adrodda  Dr.  Griffìth  Parry  lianesyn, 
yn  profì  yr  hyn  a  ddywedwn  yn  mhellach, 
a  gafodd  gan  Mr.  David  Davies,  Llan- 
rhaiadr,  Dyfîryn  Clwyd.  Cynhehd  cyfarfod 
pregethu  yn  Llannefydd,  ychydig  fìlltir- 
oedd  o  Henllan,  ar  ddydd  Nadohg,  ac  yr 
oedd  Robert  Roberts  i  fod  yno.  Fel  yn 
mhob  man,  yr  oedd  dysgwyliad  mawr  am 
dano,  a  chyrchu  rhyfeddol  o  bob  parth  i 
wrando  arno.  Cafodd  yntau  odfa  ryfeddol. 
Yn  ei  bregeth  cyffelybai  dragywyddoldeb 
i  gloc  wedi  sefyll — yn  y  nefoedd  ar  haner 
dydd,  ac  yn  ufifern  ar  haner  nos  !  Wrth 
ddesgrifio  gwlad  colledigaeth,  dychymygai 


fod  rhywun  o  breswylwyr  y  ddaear  yn  cael 
caniatad  i  ofyn  ambell  gwestiwn  i'r  dam- 
nedigion.  Gofynai  i  Cain,  yn  fuan  wedi 
iddo  fyned  yno  :  "  Beth  ydyw  hi  o'r  gioch 
yna,  Cain  ?"  Gostyngai  ei  ben  dros  astell 
y  pwlpud  wrth  ofyn.  Yna  newidiai  ei  lais, 
edrychai  i  fynu,  a  dywedai  mewn  tôn 
hir,  lusgedig,  wylofus,  ac  mewn  llais  an- 
naearol,  megys  o'r  beddrod  :  "  Hanev  nos  /" 
Gofyn  drachefn,  yn  mhen  mil  o  flynydd- 
oedd  :  "  Beth  ydyw  hi  o'r  gloch  yna  erbyn 
hyn,  Cain  ?"  Ac  yna,  deuai  yr  un  ateb, 
yn  yr  un  Ilais  anobeithiol  :  "  Hanev  nos  /" 
Gofyn  drachefn  i  un  arall  :  "  Beth  ydyw 
hi  o'r  gloch  yna,  Judas  ?"  Yr  vm  ateb,  yn 
yr  un  ddolef  o  anobaith  :  ^'Haner  nos !" 
Ac  felly  amryw  weithiau.  Dywedai  David 
Davies  fod  yr  effaith  yn  annesgrifiadwy. 
Yr  ydoedd  ifel  pe  buasai  dychrynfeydd  y 
farn  a  thragywyddoldeb  wedi  ymaflyd  yn 
mhob  enaid  oedd  yn  gwrando.  Bu  adsain 
y  bregeth  megys  yn  Ilon'd  yr  ardaloedd  am 
amser  ar  ol  hyn.  Effeithiodd  gymaint  ar 
David  Davies  ei  hun  fel  nas  gallai  na  bwyta 
na  chysgu  y  noswaith  hono,  a  bu  yr  effaith 
ar  ei  iechyd  am  rai  wythnosau. 

Yn  goron  ar  y  gallu  dramayddol,  meddai 
Roberts,  Clynog,  ryw  allu  ysprydol,  nas 
gellir  ei  ddeffìnio,  yn  cyfodi  o  gymun- 
deb  agos  â  Duw,  ac  o  ymwybodolrwydd  a 
sylweddolrwydd  gwrthddrychau  tragyw- 
yddoldeb.  Fel  lesu  Grist  ei  hun,  treuliai 
y  nos  yn  aml,  hyd  wawr  y  boreu,  yn  ym- 
drechu  â  Duw  mewn  gweddi.  Galwodd 
y  Parch.  John  W^illiams,  Dolyddelen, 
heibio  iddo  unwaith,  i  edrych  am  dano. 
Yr  oedd  y  ddau  yn  gyfeillgar  iawn,  ac  yn 
dra  hyf  ar  eu  gilydd.  "  Robert,  bach," 
meddai  John  WiIIiams,  "  dywedwch  yn 
mha  le  y  byddwch  yn  cael  y  pregethau 
ofnadwy  yma  sydd  genych  ?"  Gafaelodd 
Robert  Roberts  yn  ei  fraich,  cymerodd  ef 
gam  neu  ddau  gydag  ef,  a  chan  agor  cil 
drws  yr  ystafell  ddirgel,  pwyntiai  i  mewn 
â'i  fys,  gan  ddywedyd  :  "  Yna,  yna,  mewn 
gweddîau  taerion,  ac  ymdrech  gyda  Duwy 
byddaf  yn  eu  cael  !" 

Byddai  y  fath  ddylanwad  yn  aml  yn  cyd- 
fyned  â'i  weinidogaeth  fel  na  feiddiai  y 
mwyaf  seraphaidd  ei  ddawn  bregethu  ar  ei 
ol.  Yr  ydym  yn  barod  wedi  adrodd  am 
Jones,  Llangan,  ei  dad  yn  Nghrist,  yn  cael 
odfa  nodedig  o  drymaidd  ar  ei  ol,  ac  yn 
achwyn  yn  nghyfarfod  y  pregethwyr 
dranoeth,  ddarfod  i  hunan  agos  ei  ladd  y 
noson  hono  wrth  weled  Robin  bach  o'r 
Novth  wedi  myned  gymaint  o'i  flaen.  Ad- 
roddir   am   Robert   Roberts   ac   Ebenezer 

Morris  yn  cydbregethu  yn  Nghymdeithasfa 
Dolgellau,  o  flaen  gwesty  a  elwir  yn  awr  yr 
Angel.  Dechreuasai  Roberts,  Clynog,  bre- 
gethu  flwyddyn  o  flaen  Eben  jNIorris,  ond  er 
mwyn  parchu  y  g\vr  dyeithr  enwog  o'r 
Deheudir,  mynai  efe  fyned  yn  flaenaf.  Yr 
oedd  llewyrch  rhyfedd  yn  yr  odfa ;  dylan- 
wadai  y  bregeth  yn  angerddol  ar  y  gwran- 
dawyr,  ac  nid  yn  ddwysach  ar  neb  nag  ar 
y  pregethwr  oedd  i  ganlyn.  Wedi  iddo 
orphen,  cyfododd  Mr.  Morris,  a  dywedodd  : 
"  Nid  âf  i  ddiffbdd  nac  i  oeri  yr  argyhoedd- 
iadau  mawr  a  wnaed  trwy  bregeth  fy  anwyl 
frawd ;  gweddiwn,"  a  chyda  hyny  ter- 
fynodd  y  cyfarfod. 

Prin  yr  ydym  wedi  pwysleisio  yn  ddy- 
ladwy  ar  un  arall  o  ragoriaethau  Robert 
Roberts  fel  pregethwr,  er  ddarfod  i  ni  gyf- 
eirio  ato  fwy  nag  unwaith,  sef  arbenigrwydd 
ei  lais.  Yn  ol  a  glywsom,  llais  yn  tueddu 
at  fod  yn  fain  ydoedd  ;  cyffelybai  un  ef  i 
lais  y  diweddar  WiUiam  Charles,  Gwalch- 
mai.  Yr  oedd  yn  nodedig  o  dreiddgar  ; 
cyrhaeddai  gyrau  pellaf  cynulleidfa  fawr 
ar  y  maes  yn  gwbl  ddidrafferth.  Yr  oedd 
yn  dra  phur,  yn  gwbl  dan  reolaeth  y 
pregethwr ;  a  gallai  ei  droi  yn  ol  ei  ewyllys, 
naill  ai  i  ddigter  y  daran,  neu  ynte  i  fiwsig 
melus.  Diau  fod  y  llais  nodedig  hwn  yn 
elfen  bwysig  yn  effeithiolrwydd  ei  weinid- 
ogaeth. 

Y  mae  nifer  o'i  bregethau  wedi  eu 
cyhoeddi  ;  ychydig  yn  gymharol  lawn  gan 
bersonau  a'u  gwrandawsent,  ond  y  nifer 
fwyaf  yn  fyr,  ac  heb  gynwys  dim  ond  am- 
linelliad,  wedi  eu  hysgrifenu  gan  y  pre- 
gethwr  ei  hun.  Ceir  yn  rhai  o  honynt 
ddarnau  sydd  yn  dangos  athrylith  Robert 
Roberts  yn  amlwg.  Difynwn  ychydig 
aflan  o  lawer  : — 

'■'  "  Y  mae  amodau  lawer  yn  perthyn  i'r 
cyfamod  gras,  ac  ni  thorir  un  o  honynt 
byth.  Yr  oedd  amodau  y  cyfamod  gweith- 
redoedd  ar  ysgwydd  briddlyd  Adda,  a 
thorwyd  hwy  i  gyd  ;  ond  y  mae  pob  amod 
o'r  cyfamod  gras  ar  ysgwydd  Duwdod. 
'  Gwnaethum  amod  a'm  hetholedig  ;  gos- 
odais  gymhorth  ar  un  cadarn.'  Yr  oedd  y 
cyfamod  gweithredoedd  fel  pont  ag  un  pen 
iddi  ar  y  graig,  a'r  Ilall  ar  bridd  ;  syrthiodd 
y  pridd,  a  daeth  y  bont  i  lawr  ;  ond  y  mae 
y  cyfamod  gras  fel  pont  sydd  a  chraig  dan 
bob  pen  iddi.  Y  mae  Duw  yma  yn  dal  y 
cwbl.  Aeth  Crist  o'r  groth  i  Galfaria 
gyda'r  ddeddf  foesol,  mewn  cydymddiddan 
difrifol,   ac  efe  a  gafodd  y  gair  diweddaf. 

*   Y  Drysorfa,  1850. 


'  Crist  yw  diwedd  y  ddeddf.'  Aeth  yn 
ddiwedd  glân  iddi,  yn  ei  gofynion  a'i  mell- 
dithion.  Bu  y  ddeddf  seremoniol  yn  cario 
Crist  yn  ei  bru  yn  hir  ;  yn  yr  anialwch, 
yn  y  babell,  yn  nheml  Solomon,  yn  nheml 
ZorobabeI ;  ac  wrth  esgor  arno  hi  a  fu 
farw  ;  aeth  y  sylwedd  yn  ddiwedd  i'w  fam 
gysgodol,  ac  yr  wyf  yn  meddwl  fod  ei 
bedd  o  dan  y  groes." 

t  Dywedai  rywbeth  cyffelyb  wrth  bre- 
gethu  ar  Dat.  iii.  14  :  "  Y  pethau  y  mae 
Amen  yn  eu  dywedyd."  Cyfeiriai  at  y 
ddeddf  foesol  fel  un  oedd  yn  wirionedd  i 
gyd,  ond  heb  ddim  gras  ;  ac  at  y  ddeddf 
seremoniol  fel  un  oedd  yn  ras  i  gyd,  ond 
heb  ddim  gwirionedd.  Cysgod  daionus 
bethau  oedd  hi.  Dywedai  fod  yr  Arglwydd 
yn  siarad  a'r  ddeddf  foesol,  gan  ei  hysbysu 
fod  yn  rhaid  ei  chau  i  fynu  mewn  arch, 
onide  y  lladdai  hi  ei  bobl  ef.  "  Ti  a  gai 
fod  yno,  ddeddf  anwyl,  a  thi  gai  drugar- 
eddfa  euraidd  uwch  dy  ben."  Yna  dar- 
luniai  y  ddeddf  seremoniol  yn  myned  yno, 
unwaith  bob  blwyddyn  i  edrych  am  dani, 
a  phvesent  o  waed  ganddi.  "  Beth  sydd 
genyt?"  meddai  y  ddeddf  foesol.  "Gwaed," 
meddai  y  ddeddf  seremoniol.  "  Tri  math 
o  waed  :  gwaed  bustach  dros  y  bobl,  gwaed 
hwrdd  dros  yr  offeiriaid,  a  gwaed  bwch 
dros  Dduw."  "  Ond  yr  wyf  fi  yn  gofyn 
cyrn  gyddfau  y  bobl,"  meddai  y  ddeddf 
foesol.  "  Y  mae  hyny  yn  ddigon  gwir, 
ond  yr  wyf  fi  yn  cario  y  gwaed  yma  i 
ddangos  mai  peth  o'r  lliw  hwn  a  dâl  dy 
ofynion  di  yn  llawn  ryw  ddiwrnod."  A 
phan  ddaeth  cyflawnder  yr  amser,  fe  gyf- 
arfu  gras  a  gwirionedd  :  "  Y  gyfraith  a 
roddwyd  trwy  Moses,  ond  y  gras  a'r  gwir- 
ionedd  addaethtrwy  lesuGrist."  "  Cariodd 
y  ddeddf  seremoniol  lesu  Grist  yn  ei  bru 
am  ganoedd  o  flynyddoedd,  a  chafodd 
lawer  mwy  o  boen  efo  ei  Mab  nag  a  gafodd 
Mair  erioed.  '  Fe  gafodd  Mair  boen  wrth 
esgor  arno,'  meddai  rhywun.  Naddo, 
ddim  erioed  ;  cyn  clafychu  y  rhyddhawyd 
hi  ar  Fab.  'O!  Seion  oedd  hono.'  Nage, 
pan  glafychodd  Seion,  y  rhyddhawyd  hi  ar 
ei  meibion.  Do,  hi  gariodd  Grist  yn  ei 
bru  am  ganoedd  o  flynyddoedd,  ac  wrth 
esgor  hi  a  fu  farw.  Do,  do ;  hi  a  fu  farw 
ar  enedigaeth  ei  Mab.  '  Crist  ywdiwedd. 
y  ddeddf.'  Yn  mha  le  y  claddwyd  hi  ? 
Dan  bren  y  groes." 

Wrth  bregethu  yn  y  Bala,  yn  ffenestr  y 
capel,  nos  y  Gymdeithasfa,  dywedai :  "  Bu 
amser  arnaf,  y  buasai  yn  dda  genyf  fod  yn 

rhyw  fath  o  greadur  yn  lle  bod  yn  ddyn. 
Buasai  yn  well  genyf  fod  gyda  y  cigfrain 
ar  hyd  y  coedydd  a'r  creigiau  yn  gwneyd 
fy  nyth  ;  neu  gyda  y  Uyfîaint  yn  y  corsydd 
a'r  ífosydd  ;  neu  gyda'r  abwydyn  gwaelaf 
yn  llwch  y  ddaear,  na  bod  yn  ddyn  ;  wrth 
ystyried  pan  ddarfyddant  hwy  a  byw,  eu 
bod  yn  darfod  am  danynt  ;  ond  y  fì  yn 
greadur  truenus,  yn  debyg  o  fod  dan  ddig- 
ofaint  Duw  byth.  Ond  yr  wyf  wedi 
cyfnewid  fy  meddwl  cyn  heddyw  ;  ni 
newidiwn  fy  sefyllfa  â'r  archangel  uchaf  yn 
y  nefoedd  ;  o  herwydd  natur  ddynol  fel 
finau  sydd  gan  y  Cyfryngwr  bendigedig, 
a'r  holí  awdurdodau  yn  plygu  iddo.  Pa 
berthynas  bynag  sydd  rhwng  Crist  a'r 
angehon,  y  mae  yn  frawd  i  ni  ddynion. 
Y  dyn  a'r  Duwdod  ynddo  yn  trigo  ydyw." 
Yna  cododd  ei  lef  mewn  llais  gorfoleddus  : 
"  Halehwia  am  byth,  oddiyma  i'r  drydedd 
nef,  am  gael  bod  yn  ddyn."  Ysgrifenwyd 
yr  ychydig  sylwadau  uchod  i'r  MetJiodist, 
gan  Gwilym  Tryweryn,  o  enau  un  Hugh 
Thomas,  hen  bererin  o  Waun  y  Bala,  oedd 
yn  gwrando. 

Wrth  bregethu  ar  Exodus  xxix.  45  : 
"  A  mi  a  breswyhaf  yn  mysg  meibion 
Israel,  ac  a  fyddaf  yn  Dduw  iddynt," 
dywedai :  "  Wele  addewid  heb  amod ; 
Duw  heb  edrych  arnat  ti,  ond  arno  ei 
hun ;  megys  yn  cau  ei  lygaid,  ac  heb 
edrych  ar  ddim  ond  arno  ei  hun.  IMeddai 
yr  Anfeidrol :  '  ]\Ii  edrychaf  nid  ar  yr  hyn 
a  fyddant  hwy  i  mi,  ond  ar  yr  hyn  a  fyddaf 
fi  iddynt  hwy.'  Y  geiriau  hyn  oedd  sylfaen 
Moses  wrth  bledio  am  gael  wyneb  Duw 
gyda  hwy.  Marwor  tanbaid,  a  gwreichion 
tân,  fydd  yn  nghydwybodau  dynion  os 
gweddiant  heb  un  addewid  o'u  tŷ.  Medd 
Duw  wrth  Moses  :  '  Fy  wyneb  a  gaiff 
fyned  gyda  thi,  a  rhoddaf  orphwysdra  it'.' 
'  Arglwydd,  pa  fodd  y  gildiaist  i  Moses  ?' 
'  O  !  fy  addewid  oedd  gan  Moses  !  '  '  Mae 
Moses  yn  bold  iawn ;  tafî  ef  ymaith.'  '  O  ! 
na;  y  mae  fy  addewid  ganddo.'  Dywedwn 
ninau :  '  Nid  awn  oddiyma  i  bregethu, 
gwrando,  na  gweddío,  oni  ddaw  dy  wyneb 
gyda  ni.'  Yntau  a  waedda :  '  Fy  wyneb 
a  â  gyda  chwi.'  Paham  ?  Y  mae  ei 
addewid  gyda  ni. 

"  Yn  flaenorol  yr  oedd  y  bobl  wedi  bod  yn 
ymolchi  ac  yn  ymsancteiddio ;  yna  y 
dy  wedodd  yr  Arglwydd  :  '  Mi  a  breswyhaf 
yn  eich  mysg.'  Llawer  o  ymolchi  oedd 
gan  Israel.  Paham  ?  Am  fod  Duw  wedi 
gorchymyn  :  '  Byddwch  sanctaidd,  canys 
sanctaidd  ydwyf  fi.'  Nid  oedd  Israel  yn 
lanach  wrth  natur  na  chenhedloedd  eraill. 


ond  gwneuthur  mwy  o  ddefnydd  o'r  dwfr 
y  maent.  Duw  oedd  yn  preswylio  yn  mysg 
Israel.  Eglwysi !  os  ydych  yn  dewis  i 
Dduw  eich  gadael,  byddwch  fyw  yn  halog- 
edig;  ond  os  ydych  am  gael  Duw  gyda 
chwi,  ymsancteiddiwch  ;  defnyddiwch  y 
dwfr  yn  aml.  Y  mae  y  Brenin  gyda  chwi. 
Yr  oedd  mor  amlwg  fod  Duw  gyda  ni  y 
dyddiau  diweddaf  yn  Nghymanfa  Dinbych, 
a'i  fod  yn  Greawdwr.  Y  mae  Duw  gyda 
ni  !  Medd  Duw  wrth  Israel :  '  Peidiwch 
a  bod  yn  aflan.'  Yr  oedd  rhai  o  bysgod 
y  môr,  yr  anifeihaid,  ac  adar  y  nefoedd,  yn 
waharddedig  iddynt  i'w  bwyta.  O  ! 
Arglwydd,  y  mae  genyt  ofal  mawr  am 
Israel;  ond  paham  ?  '  O  !  yr  ydwyf  am 
fyw  gyda  hwynt,  ac  am  gael  eu  hanadl  yn 
sweet.'  Tithau,  gredadyn,  tro  dy  wyneb  i'r 
man  y  mynot,  y  mae  perygl  i  ti  gael  dy 
aflanhau.  Wel,  y  mae  Duw  am  eich  cael 
yn  lân.   .   .   . 

"  Preswylfod  Duw  yw  yr  eglwys.  Efallai 
fod  yma  gyfeiriad  at  y  tabernacl :  '  Byddaf 
byw  gydag  Israel  yn  y  babell.'  Tywyll- 
wch  du  oedd  ar  Sinai  i  Israel,  ond  yr  oedd 
dysgleirdeb  ger  ei  fron  ef.  Enfys  wyf  yn 
feddwl ;  bwa  y  cyfamod,  mae  yn  debyg. 
Y  cenllysg  a'r  marwor  tanllyd  a  aethant 
heibio,  am  fod  dysgleirdeb  ger  ei  fron  ef. 
Cenfigenodd  rhai  wrth  gyflwr  cwn, 
gwyddau,  &c. ;  meddyhasom  mai  y  cwmwl 
a  ai  a  ni  i  dragywyddol  golledigaeth  !  Ond 
yr  oedd  dysgleirdeb  ger  ei  fron  ef.  Wedi 
hyny  '  gwna  allor,'  ac  yna  '  gwna  gysegr,' 
fel  y  byddo  i  mi  breswyUo  gyda  hwy. 
'  Bydded  iddynt  hwy  ddyfod  i  fynu  i'r 
mynydd,  i'r  tân  a'r  taranau  ?  '  '  Na,  ni 
feiddiant  ;  ond  mi  a  ddeuaf  atynt  hwy. 
Gwna  di  dabernacl,  neu  gysegr,  wedi  hyny 
byddaf  byw  yn  eu  canoL'  Y  babeU  oedd 
yn  gysgod  o  Grist.  Y  rhyfeddod  mwyaf  a 
welais  i  erioed,  oedd  gweled,  er  fleied  oedd 
y  babell,  iddi  lyncu  Sinai  fawr,  danllyd,  i'w 
chrombil.     Haleliwia  ! 

"  Tywyllwch  dyfroedd  oedd  ar  Sinai  i 
wneyd  taranau ;  ond  erbyn  cael  y  babell 
yr  oedd  y  dwfr  yn  y  noe,  i  olchi  spotian. 
Tân  mawr,  dychrynllyd,  oedd  ar  y  mynydd ; 
ond  erbyn  dyfod  i'r  babell,  tân  bob  amser 
i  losgi  yr  aberthau,  i  oleuo  y  canwyllbren, 
i  wel  d  yr  allor  aur,  a'r  bara  gosod.  Y 
deg  gorchymyn  oedd  yn  taranu  yn  ofnadwy 
ar  Sinai ;  ond  y  maent  yn  cysgu  yn  es- 
mwyth  ar  obenydd  o  bren  yn  yr  arch. 
Bendigedig  fyddo  Duw  am  ein  Crist  !  Y 
babell  wedi  Uyncu  Sinai  danllyd  !  Y 
babell  yn  myned  gyda  hwy  trwy  yr  anial- 
wch    â    Sinai   yn    ei    bol !     Peth    rhyfedd 

gweled  Duw  yn  dyfod  o'r  nefoedd  i  fyw 
yn  y  cnawd,  yn  ymuno  â'r  natur  ddynoi — 
yr  uchaf  yn  ymuno  â'r  isaf,  annherfynoldeb 
â  therfynoldeb,  y  cyfoeth  mwyaf  a'r  tlodi 
mwyaf  wedi  dyfod  â'u  bys  i'r  fodrwy.  Fe 
briododd  y  tân  â'r  sofl !  haul  â  thy  warchen  ! 
Os  bydd  dim  a  fynoch  â  Duw,  deuwch  i 
BabeÌl  y  Cyfarfod.  Yno  mae  dwfr  i  olchi, 
aberth  i  ghrio,  tân  i  oleuo,  crochan  aur 
yn  llawn  o  fanna ;  Crist  yn  bob  peth. 
Haleliwia  !     Amen." 

Er  fod  y  difyniadau  hyn  â  llawer  o 
ddolenau  ynddynt  yn  eisiau,  yn  ddiau,  ac 
nad  yw  y  pregethwr  ei  hun  genym  i 
anadlu  anadl  einioes  ynddynt,  eto  teimlir 
"  yspryd  y  peth  byw  "  yn  berwi  ynddynt. 
Temtir  ni  i  ddifynu  ychydig  eto  o'i  bre- 
geth  ar  Iwyddiant  gweddi,  er  fod  rhai  o'r 
ymadroddion  wedi  eu  cofnodi  yn  barod 
yn  y  desgrifìad  gan  Eben  Fardd.  "  Wrth 
geisio  nesu  at  Dduw,  edrychwch  bob 
amser,  fy  mrodyr,  ar  fod  enw  y  Mab 
yn  eich  gweddíau.  Yr  ydym  ni  fel  dynion 
ar  y  môr  mewn  ystorm,  yn  ceisio 
ysgrifenu  llythyrau  at  ein  Tad  ;  ysgrifenu 
darn  o  line  yma,  yna  meddyliau  gwibiog, 
fel  ysgydwad  llong,  yn  ein  rhwystro 
i  fyned  yn  mlaen ;  ac  yna  darn  o  line 
acw,  a'r  cyfan  yn  ddigon  dilun,  Ond 
er  mwyn  y  llythyr  perífaith  a  ysgrifenodd 
ein  Brawd  hynaf,  y  weddi  bur  a 
weddíodd  y  Mab,  y  mae  ein  llythyrau 
bach,  carpiog  ninau  yn  cael  eu  derbyn  yn 
groesawus  gartref.  Dacw  Jonah  wedi  ei 
fwrw  i'r  dyfnder  i  ganol  y  môr,  a'r  hesg 
wedi  ymgylymu  am  ei  ben.  Ond  fe  weddí- 
odd  o  fol  y  morfil,  yr  hyn  oedd  iddo  ef  yn 
fol  uffern.  '  Mi  a  edrychaf  eto,'  meddai, 
'  tua'th  deml  sanctaidd.'  Dacw  y  morfil  yn 
rhedeg  fel  mail  coach  fawr,  a'r  môr  yn 
berwi  fel  crochan  o'i  ffroenau,  a'r  holl 
bysgod  yn  ciho  o'r  neilldu,  fel  pe  buasai  yr 
hen  gerbyd  yn  gwaeddi,  'CHriwch  y  fíbrdd.' 
Beth  yw  y  mater,  forfil  ?  'Gŵr  Duw  sydd 
genyf  i  fyned  ag  ef  i'w  le  adref.'  Y  mae 
yr  hen  Jonah  yn  gwaeddi  o'i  fol :  '  Teml ! 
Teml  !  Teml  !'  Beth,  Jonah,  teml  oddi- 
yma  ?  '  lë,  mi  a  edrychaf  tua'r  deml 
oddiyma  ;  yno  y  mae  yr  allor,  yno  y  mae'r 
arch  a'r  drugareddfa.'  Felly  ninau,  frodyr, 
gweddíwn  o  bob  man :  '  Teml  1  Teml  !  y 
Mab  !  y  Mab  !'  Efe  yw  ein  gwir  daber- 
nacl.  Os  anfoni  dy  lythyrau  bach,  gristion, 
üddiyma  ac  acw,  yn  nghanol  yr  ystormydd, 
cofia  rhoddi  enw  y  Mab  yn  rhyw  gornel. 
Os  gwaeddi,  '  Achub,  Arglwydd  ;  '  cofia 
ddywedyd  er  mwyn  y  Mab  !  '  Maddeu  i  ni, 
er  mwyn  y  Mab  !      Nerth  i  sefyll,  er  mwyn 

y  Mab.'  Aed  ein  holl  erfyniadau  i  fynu  yn 
yr  enw  hwn." 

Yn  yr  un  bregeth  ceir  a  ganlyn  ar  ddif- 
rifwch  mewn  gweddi  :  "  Trof  fy  wyneb  i'r 
man  a  fynwyf  o'r  Gair,  yr  wyf  yn  gweled 
mai  peth  effro  yw  gwir  weddîo,  Beth 
ydyw  ?  Cwynfan,  tuchan,  edrych  i  fynu, 
curo,  ceisio,  &c.,  megys  gŵr  a  fyddo  dan 
bangfeydd  ofnadwy  y  pigyn  neu  y  colic. 
Hynod  y  tuchan  y  mae.  Ond  feallai  y 
gofynir  am  ambell  un,  '  Sut  y  mae  wedi 
peidio  tuchan  ?'  Wel,  rhaid  ei  fod  wedi 
cael  esmwythdra  i  gysgu.  O  !  llawer  enaid 
a  welwyd  ac  a  glywyd  yn  tuchan  am  ei 
gyflwr  colledig,  ac  amledd  a  maint  ei 
bechodau,  cyflwr  yr  ardaloedd,  ac  am  i 
Dduw  arddel  ei  genhadon  ;  ond  daeth  y 
cythraul  digywilydd  i  eglwysi  ein  gwlad, 
gyda'i  0//«?«  melldigedig,  ac  a  roes  gymaint 
o  hono  i  lawer,  nes  y  maent  yn  cysgu  yn 
ddigon  diduchan  !  Peth  effro  a  sobr  yw 
gweddi.  Nid  pob  agwedd,  a  geiriau  gweddi, 
yw  gweddio  ar  Dduw.  Yr  oedd  Saul  o 
Tarsus  yn  weddîwr  o'i  ieuenctyd.  Yr  oedd 
yn  un  o'r  Phariseaid  glân,  y  rhai  oeddent 
yn  nodedig  am  eu  hir-weddíau.  Ond, 
meddai  Duw,  wedi  i'r  llais  ddyfod  ato  ar  y 
ffordd  :  '  Wele,  y  mae  efe  yn  gweddîo  !' 
Beth,  Arglwydd  mawr,  a  oes  dim  sôn  am 
yr  holl  weddíau  braf  o'r  blaen  ?  '  Na, 
cleddwch  hwy  i  gyd,'  meddai  Duw ;  '  na 
fydded  son  am  danynt  ;  yn  awr  y  mae  yn 
gweddìo  o  ddifrif.'  " 

Tueddwn  i  feddwl  fod  yn  anhawdd  i'r 
darllenydd  gael  gormod  o  Robert  Roberts, 
a  chofnodwn  eto  ychydig  o'i  ddywediadau 
byrion,  tarawiadol:  "  Hynod  oedd  ym- 
ddygiad  yr  lesu  at  y  wraig  o  Ganaan. 
'  A'r  lesu  nid  atebodd  iddi  air.'  Fel  pe  y 
dywedasai :  '  Dyma  un  yn  wynebu  arnaf 
am  drugaredd,  er  fod  y  cythraul  wedi 
meddianu  ei  merch.  Ni  chlywais  erioed  y 
fath  diine  yn  y  nefoedd;  dos  drosti  eilwaith. 
Y  mae  wrth  fy  modd  yn  hynod.'  Ond  o'r 
diwedd  fe  ddywedodd  :  '  Bydded  i  ti  fel  yr 
wyt  yn  ewyllysio.' 

"  Nid  perswadio  y  Duwdod  a  ddarfu  i 
Grist  i  ddyfod  trosodd  i'n  tir  ni ;  ond  aeth 
ef  i  dir  Duw  i  roddi  iawn,  fel  y  gallai  Duw 
yn  gyfreithlon  ddyfod  i'n  tir  ni  gyda 
maddeuant.  Ac  wrth  fod  Crist  yn  myned, 
y  mae  yn  dywedyd  wrth  ei  ddysgybHon 
eiddil  :  '  Lle  yr  wyf  fi  yn  myned,  ni  ellwch 
chwi  ddyfod  ;  y  mae  môr  garw  iawn 
rhyngof  a'm  Tad  ;  ond  mi  drof  ben  fy 
Hestr  i  wyneb  y  tonau  nes  y  byddont  yn 
dangnefeddus.'  HaleHwia!  Tua'rchweched 
awr  yr  oedd  hi  yn  dy wyll  iawn  ar  y  groes  ; 

y  seithfed,  go  debyg  ;  ond  ar  y  nawfed, 
dacw  y  ffordd  wedi  ei  hagor :  Gorphen- 
WYD  !  Yn  awr,  y  mae  rhyddid  i  ninau  i 
fyned  ar  ei  ol ;  ac  os  collasom  y  frwydr 
yn  Mharadwys,  cawsom  hi  yn  Lle  y 
Benglog!" 

"  Mi  fum  i,  am  ysbaid  o  amser,  yn  clywed 
y  gair  '  iachawdwriaeth  '  fel  rhyw  rigwm 
gan  y  Methodistiaid.  Ond  daethum  i  am- 
gylchiadau  o  ran  fy  mhrofiad  gwedi  hyny, 
ac  y  mae  '  iachawdwriaeth  rad  '  i  mi  y  gair 
melusaf  a  glywais  erioed.  lachawdwriaeth 
rad  !      Diolch  yn  dragywydd  am  dani." 

Y  mae  amryw  lythyrau  o"i  eiddo  ar 
gael,  a  gweUr  ynddynt  yr  un  athryhth 
fyw  ag  sydd  yn  ei  bregethau.  Buasai 
yn  hyfryd  genym  eu  croniclo  oll,  ond 
rhaid  ymfoddloni  ar  un,  sef  y  llythyr 
a  ysgrifenwyd  ganddo,  flwyddyn  cyn 
ei  farw,  at  Mr.  Charles,  o'r  BaÌa. 
Yr  oedd  Robert  Roberts  ei  hun  ar  y 
pryd  mewn  gwaeledd  dirfawr,  a  Mr. 
Charles  newydd  fod  dan  law  y  meddyg, 
yn  caei  ei  fawd  i  ffwrdd. 

"  Clynog,  Chwef.  14,  1801. 

"  Anwyl  frawd, — Pan  dderbyniais  y 
Uythyr  a  ysgrifenodd  eich  anwyl  briod  ataf, 
yn  rhoddi  i  mi  ychydig  hanes  am  danoch 
newydd  fod  dan  law  y  meddyg,  ac  am 
ddaioni  Duw  tuag  atocli  yn  y  cyfamser 
cyfyng,  meddyUais  yn  sicr  y  buaswn  wedi 
dyfod  i  ymweled  a  chwi  cyn  hyn.  Ond  nid 
eiddo  dyn  ei  ffordd  ;  nid  ar  law  g\vr  a  rodia 
y  mae  Uywodraethu  ei  gerddediad.  Oddi- 
wrth  yr  Arglwydd  y  mae  cerddediad  gẃr. 
Yn  Ue  dyfod  i'r  Bala,  i  ymweled  a'm  hanwyl 
gyfaiU,  fe'm  trowyd  i  ysgol  cystudd,  Ue  yr 
ydwyf  beUach  er  ys  chwech  wythnos. 
Gwnaeth  yr  athraw  chwerw  yr  ydwyf 
dano  yn  bresenol  i  mi  fyned  dros  lawer  o'm 
hen  wersi,  megys  credu,  edifarhau,  hunan- 
ymwadu,  caru  Duw,  a'i  anwyl  bobl,  &c. 
Wrth  edrych  ar  y  gwersi  hyn  o  beU,  yr 
oeddwn  yn  barod  i  feddwl  fy  mod  yn  ddigon 
o  feistr  arnynt  oU  ;  ond  erbyn  dynesu  atynt, 
a  dyfod  i  afael  â  hwynt,  yr  wyf  yn  cael  fy 
hun  yn  greadur  tlawd  i'w  ryfeddu  ;  yn 
methu  credu  ond  yn  wan  iawn,  fy  nghariad 
yn  oerUyd,  a'm  calon  yn  galed,  ac  yn 
methu  ymwadu  â  mi  fy  hun  yn  aml  fel  y 
gweddai  i  mi. 

"  Yn  ngwyneb  yr  holl  falldod  hyn  ag 
ydwyf  yn.weled  ynof  fy  hun,  yr  ydwyf  yn 
cywilyddio,  yn  ffieiddio  fy  hun,  ac  yn  ym- 
ofidio  uwchben  fy  nghyflwr  tlawd.  Ni 
welaf  un  Ue  i  mi,  waeledd  annheilwng, 
ymgysuro,  ond  yn  unig  yn  y  Cyfryngwr 
mawr.     Gan  fod  Ue  i  bechadur  ddyfod  yn 


mlaen  yn  ngwyneb  Cyfryngwr  digonol,  yr 
ydwyf  finau  yn  cael  bywyd  yn  y  ffordd 
fendigedig  hon.  O  !  mor  felus  yw  y  gair 
'  ddyfod  Crist  lesu  i'r  byd  i  gadw  pechad- 
uriaid.'  Pan  y  byddwyf  yn  cael  ychydig 
o  gymhorth  i  ymdreiglo  yma,  yn  ngwyneb 
fy  methiant  yn  y  cwbl,  yr  ydwyf  yn  gweled 
pob  peth  yn  dyfod  i'w  le.  Rhywbeth 
rhyfedd  a  gafwyd  o  du  pechadur  gwael 
yw'r  Cyfryngwr  mawr  !  Efe  yw  unig 
hyder  fy  enaid  am  fywyd  tragywyddol.  Y 
mae  yn  fwy  cadernid  i  mi  am  achubiaeth 
fy  enaid,  fod  lesu  Grist  yn  derbyn  pech- 
aduriaid,  na  phe  clywn  angelion  a  dynion 
yn  cydfloeddio  am  ddyogelwch  fy  nghyflwr. 
Hwynthwy  oll  a  allent  gamfarnu ;  nid 
ydynt  yn  gymhwys  farnwyr  am  fy 
nghyflwr ;  ni  osodwyd  mo  honynt  yn  y 
swydd  oruchel  hon.  Ond  gan  fod  lesu  yn 
derbyn  pechaduriaid,  y  mae  yn  anmhosibl 
i  mi  gamsynied,  na  chael  fy  siomi  wrth 
fyned  yn  l)echadur  ato.  Wrth  guddio  fy 
mhen  euog  dan  aden  yr  lesu  anwyl — 
diolch  byth  am  dano  ! — yr  wyf  yn  adnabod 
triniaeth  Yspryd  Duw  ar  fy  enaid,  yn  fy 
nghymodi  fwyfwy  a  threfn  fawr  yr  iach- 
awdwriaeth,  ac  a  holl  drefniadau  Rhaglun- 
iaethol  Duw  tuag  ataf. 

"  Ni  bum  i,  o  ran  fy  amgylchiadau,  hyd 
yma,  ond  pererin  trafferthus  yn  y  byd 
gofidus  hwn.  Os  cawn  addoli  ychydig, 
ac  ymhyfrydu  yn  yr  Arglwydd,  megys  a'm 
pwys  ar  ben  fy  ffon,  yn  ebrwydd  fe  fyddai 
yn  bryd  rhedeg  i  fugeilio  rhywbeth  yn  yr 
anialwch.  Ond  byddaf  yn  meddwl  weith- 
iau  y  dyddiau  hyn,  fod  fy  hoU  gymalau 
aflunaidd  agos  a  chael  codwm  i'r  gwely 
ifori,  sef  trefn  ogoneddus  y  Drindod  i  gadw 
pechadur  colledig.  A  phan  y  byddaf  yn 
cael  ambell  orweddfa  yma,  y  mae  hoU 
dwrf  rhagofalon  am  amgylchiadau,  bywiol- 
iaeth,  yn  nghyd  â  chorph  afiach,  i  gyd 
yn  dystewi  ac  yn  myned  yn  ddim.  Yr 
ydwyf  y  pryd  hwnw  yn  gweled  pob  peth 
yn  union,  ac  yn  ei  iawn  le.  Yma  y  maefy 
yspryd  egwan  yn  cael  ymgeledd,  a  phob 
gras  megys  yn  ail  darddu,  blodeuo,  a 
ffrwytho.  Yn  ngwyneb  byw,  yn  ngwyneb 
marw,  ac  yn  ngwyneb  fy  nghyflwr  gwael 
fy  hun,  a  chyflyrau  gwael  fy  nghyd-bech- 
aduriaid,  golwg  ar  lesu  mawr  yn  unig,  a 
threfn  anfeidrol  ryfedd  yr  iachawdwriaeth 
ynddo,  sydd  yn  rhoddi  bywyd  a  grym  yn 
fy  meddyliau.  Y  mae  efe  yn  anfeidrol 
ddigonol  yn  ngwyneb  y  cwbl  ;  yr  wyf  yn 
dawel  yn  ei  law,  ac  yn  Ilonyddu  yn  ei  ofal 
am  danaf,  enaid  a  chorph. 

"  Yr  wyf  yn    dechreu   cryf  hau    o'r  p^nl 

O  hid  i  hwl  fe  ddaw  yr  olaf,  ac  yr 


'  Yn  canu  wrth  gofio'r  bore' 
Na  welir  arnaf  glwy'.' 

Yr  ydwyf  tra  yn  y  babell  aíìachus  hon,  yn 
deisyf  cael  fy  nghofìo  genych  wrth  yr 
orsedd,  yr  hwn  ydwyf  eich  annheilwng, 
ond  ffyddlawn  gyfaill, 

"  ROBERT    ROBERTS." 

Gwellhaodd  Mr.  Charles  i  weithio  dros 
ei  Dduw  am  dymhor  drachefn,  yn  mysg  ei 


"  Y  mae  arnaf  fawr  ofn  marw,  a  hyny  fel 
pe  y  cyfarfyddech  a  neidr  anferth  ar  y 
ffordd,  er  y  byddech  yn  sicr  fod  ei  cholyn 
a'i  gwenwyn  wedi  ei  dynu,  eto  nis  gallech 
adaei  iddi  ddringo  i'ch  mynwes  heb  ei 
hofni.  Yr  wyf  finau  yr  un  fath,  er  fy  mod 
yn  gwybod  fod  y  niwed  wedi  ei  dynu  o 
farw,  y  mae  arswyd  yn  fy  llenwi  wrth 
feddwl  am  fyned  i  rodio  glyn  cysgod 
angau."  Eithr  cryfhaodd  ei  ffydd  gwedi 
hyn,  a  chihodd  yr  ofn.     Meddai  y  Parch. 


COF-ADAIL     EBEN      FARDD     YN      MYNWENT      EGLWYS 
BEUNO,  YN   AGOS  I  FEDDGIST   BOBERT    ROBERTS. 


gydgenedl,  ond  disgynodd  Robert  Roberts 
i  byrth  y  bedd.  Yr  oedd  ei  babell  bron 
ymddatod  er  ys  blynyddoedd,  a  chyffyrdd- 
iad  llaw  ysgafn  ar  ran  marwolaeth  oedd  yn 
ddigon  i'w  chwalu.  Ei  afiechyd  oedd  y 
graianwst.  Dyoddefodd  boenau  dirfawr, 
ond  yr  oedd  ei  feddwl  yn  siriol  drwy  y 
cwbl.  Ychydig  cyn  ei  farw  aeth  Mr. 
Charles  i  ymweled  ag  ef,  a  gofynai  iddo  : 
"  A  oes  arnoch  ofn  marw,  Robert  bach  ?" 
"  Oes,  Mr.  Charles  bach,"  meddai  yntau. 


Michael  Roberts  :  "  Yn  nyddiau  olaf  ei 
gystudd  angeuol,  yr  oedd  ei  feddwl  yn 
siriol,  ei  ffydd  yn  ddiysgog,  a'i  hyder  yn 
ddiymod  ar  y  Graig,  sef  Crist ;  ac  yr 
ydoedd  mor  ysprydol  yn  ei  ymddiddanion 
fel  yr  oedd  braidd  yn  ddychryn  i  gnawd 
fod  yn  agos  ato.  Nid  yn  aml  y  gwelwyd 
ar  y  ddaear  enaid  mewn  cnawd  can 
debyced  i  drigohon  y  nef." 

Ychydig   ddyddiau   cyn    iddo   groesi  yr 
afon,  wrth    ymddiddan    â   chyfaiU   am   ei 

weinidogaeth,  dywedai :  "  Nid  yw  fy 
mhregethau  ond  dim,  dim,  yn  fy  ngolwg  yn 
awr.  Rhyw  air  bach  fel  hwn,  '  Gwir  yw 
y  gair,  ac  yn  haeddu  pob  derbyniad, 
ddyfod  Crist  lesu  i'r  byd  i  gadw  pechadur- 
iaid,'  a  rhyw  eiriau  bychain  cyffelyb  iddo, 
sy'n  bethau  mawr  gyda  mi  yn  bresenol." 
Ychydig  oriau  cyn  i'r  diwedd  ddyfod 
atolygai  am  i'w  wraig  fyned  o'r  ystafell : 

"  Nis  gelH  di,  E bach,"  ebe  efe,  "aros 

yn  yr  ystafell  dros  ychydig  fynydau,  o 
herwydd  y  mae'r  cylymau  yn  awr  yn 
myned  i  gael  eu  datod.  Ond  cyn  i  ti 
fyned  y  mae  genyf  hyn  i'w  ddweyd  wrthyt : 
Yr  wyf  fi  yn  myned  yn  awr  i  wydd  y 
DuwDOD  noeth,  heb  na  llen  na  chnawd 
rhyngwyf  ag  ef  ;  ond  yr  wyf  yn  myned  ato 
heb  nag  ofn  na  braw."  Profiad  gogon- 
eddus !  Fel  hyn  yr  hunodd  Robert 
Roberts,  ac  efe  ond  deugain  mlwydd  oed, 
Tachwedd  28,  1802,  a  chhidwyd  ef,  yn 
nghanol  dagrau  canoedd,  i  fynwent  Clynog, 
lle  y  gorphwysa  oddiwrth  ei  lafur  hyd 
foreu  yr  adgyfodiad.  Mewn  llawer  o 
bethau,  yn  enwedig  mewn  dychymyg 
beiddgar,  nerth  dramayddol  byw,  a  llais 
dylanwadol,  yn  nghyd  â  rhyw  fflach- 
iadau  o'r  byd  ysprydol  yn  tywynu  yn  ddi- 
symwth  ar  ei  feddwl  ef  a'i  wrandawyr, 
y  mae  yn  amheus  a  welodd  Cymru  bre- 
gethwr  cyfartal  i  Robert  Roberts.  Er 
fod  dros  bedwar  ugain  a  deg  o  flynydd- 
oedd  er  pan  y  rhoddwyd  ef  i  orwedd  yn  y 
beddrod,  ac  er  na  pharhaodd  ei  weinidog- 
aeth  ond  prin  pymtheg  mlynedd,  y  mae 
adsain  ei  floeddiadau  rhyfedd  i'w  clywed 
yn  Nghymru,  yn  arbenig  yn  Ngwynedd, 
hyd  y  dydd  hwn. 

Canwyd  iddo  amryw  alarnadau ;  un 
gan  Dewi  Wyn  o  Eifion,  ac  un  dra  thyner 
gan  ei  frawd,  y  Parch.  John  Roberts, 
Llangwm  ;  ond  nid  oes  yr  un  yn  gyfartal  i 
eiddo  yr  hen  fardd,  Sion  Llcyn,  yr  hwn  a 
drigai  yn  Pen'rallt,  ger  Pwllheh,  o'r  hon  y 
difynwn  ychydig  benilhon : — 

"  Tan  ei  draed  daeargryn  ydoedd, 

Wrth  ei  lais  y  duai'r  nef, 
Ai  eilwaith  yn  ddysglaeredd  goleu 

Wrth  ei  sẃn  soniarus  ef. 
Taran  oedd  ei  weinidogaeth, 

Mellt  yn  bloeddio,  '  Wele  ni,' 
Tân  yn  enyn  ac  yn  llosgi 

Hen  lochesau  fu  mewn  bri. 

Canwyll  fawr,  a  llusern  oleu, 
Yn  chwilio  holl  lochesau'r  t\', 

Ac  awdurdod  anorchfygol, 
Rymus,  gadarn,  oddi  fry ; 


Chwilio'r  galon  wag,  ragrithiol, 
Oh-hain  holl  gi-efyddau'r  cnawd, 

Datguddio'n  bod  yn  ngwyddfod  Duwdod, 
Yn  dra  diddym  a  thylawd. 

Weithiau  trwst  taranau  cryfion, 

At  arferion  plant  y  llawr, 
Nes  bo  torf  yn  gwyneb  lasu 

O  ílaen  mellt  y  Beibl  mawr  ; 
Dull  y  farn  oedd  yn  ei  eiriau, 

Barnwr  wedi  ymwisgo  â  Uid, 
Ei  ysprydol  ddarhmiadau 

Lyncai  mewn  y  bobl  i  gyd. 

Ef  yn  chwys,  a'r  dorf  yn  ddagrau, 

A  sẃn  telynau  yn  ei  lef ; 
Er  taranau,  bu  trueiniaid, 

Mewn  gwên  yn  yfed  gwin  y  nef ; 
Dilyn  "llwybr  y  dyoddefiadau, 

Canfod  athrawiacthau  hedd, 
Arlwyo'r  bwrdd  a  threfnu'r  seigiau, 

Heb  ddim  yn  eisiau  yn  y  wledd. 

Egwan  gorph,  gofidus,  afiach, 

Ga'dd  Robert  Roberts,  mawr  ei  fri, 
Gŵr  ymladdodd  yn  y  brwydrau, 

Ac  a  nofiodd  rym  y  lli'  ; 
Eglwys  Crist  oedd  yn  ei  galon, 

Ac  yntau  yn  ei  chalon  hi, 
Mewn  cwlwm  cadarn  anorchfygol, 

Yn  y  Gẃr  fu  ar  Galfari. 

Astudiwr  mawr  yr  athrawiaethau, 

Difein  o  ddoniau  ydoedd  ef, 
Yn  Uewyrch  gwaith  y  duwinyddion 

Y  gwelai  fawr  ddirgelion  nef ; 
Agorwr  teg  ar  y  damegion, 

Datodwr  tynion  glymau  twyll, 
Cadd  o  niwl  y  cudd  yn  oleu, 

A'u  trin  y  byddai  trwy  iawn  bwyll. 

Nid  yn  ysgol  fwyn  y  Penni, 

Cambridgc,  na  Rhydychen  bell, 
Trwy  lesu  mawr,  yr  addfwyn  Brophwyd, 

Fe'i  liaddysgwyd  yn  fil  gwell ; 
Dysgodd  yn  y  peiriau  poethion, 

Faith  ddirgelion  teyrnas  gras, 
Yn  ngwyneb  iawn,  a  chyflawn  daliad, 

Fod  pur  faddeuant  yn  ei  flas. 

Telyn  hardd  a'i  thànau'n  dynion 

Miwsig  nefoedd  oedd  ei  ddawn, 
Tànau  mawrion  yr  atlirawiaeth, 

A'i  wir  ddysgyialaeth  ganddo'n  llawn  ; 
Ei  sylfaen  ydoedd  dwyfol  hanfod 

Anfeìdrol  Fod,  yn  Drindod  glân, 
Un  yw'r  Hanfod  anwahanol, 

Ond  yn  bersonol  mae  gwahan. 


Ehoed  ei  gorph  yn  meddrod  Clynog, 

Clyd  odidog  yw  ei  dŷ  ; 
Melus  iawn  fydd  híin  y  gweithiwr, 

Nes  dêl  cynhwrf  oddi  fry  : 
Galwad  gwych  yr  udgorn  hynod, 

A  rydd  ollyngdod  iddo  o'r  llaid, 
Corph  ac  enaid  yn  anfarwol, 

A'i  foliant  bythol  yn  ddibaid." 

Yn  anffodus,  nid  ydym  yn  alluog  i  osod  yn  y 
gwaith  hwn  ddarlun  o  Robert  Roberts,  o  Glynog. 
Yr  ydym  wedi  gwneyd  pob  ymchwiliad  dichonadwy 
am  un,  ac  wedi  methu  yn  llwyr.  Ofnwn  nad  oes  yr 
un  ar  gael,  ac  na  wnaed  erioed  ddarlun  o  hono.  Y 
tebygrwydd  yw,  pe  buasai  darlun  yn  bod  o  ẃr  mor 
enwog  ag  efe,  y  deuai  i'r  amlwg  yn  mliell  cyn  hyn. 
Ond  y  mae  yr  anhebyg  yn  aml  yn  eymeryd  Ue,  a 


hwyrach  y  daw  yr  oes  a  ddêl  o  hyd  i  ddarlun 
awdurdodedig  o'r  pregethwr  hynod  o  Glynog  Fawr. 
Yr  ydym  wedi  gosod  i  fewn  i'r  gwaith  gryn  nifer  o 
ddarluniau  yn  dal  perthynas  a'i  fywyd,  ac  a'i 
goffadwriaeth  ef.  Maent  oll  wedi  eu  gwneyd  ar 
gyfer  y  gwaith  hwn,  gyda'r  eithriad  o'r  darlun  o 
Yni/sgaled.  Yr  ydym  yn  ddyledus  am  y  darlun 
hwnw  i  Mr.  Richard  Owen,  Talysarn. 

ROBERT  JONES,  RHOSLAN,  A  ROBERT  DAFYDD,  BRYNENGAN. 

Mahoed  Robert  Jones — Yn  ddavUemvv  mawr,  ond  yn  ddigrefydd — Ei  droedigaeth — Ei  awydd- 
fryd  am  lesoli  ei  gYdwladwyr — Cerdded  ar  ei  draed  i  ymweled  a  Madam  Bevan — 
Hithau  yn  ei  henodi  yn  ysgolfeistr — Cadw  ysgol  yn  Nghapel  Cnrig — Dechreu  pregethu — 
Cadw  ysgol  yn  Rhuddlan — Ffair  Rhuddlan—Erlid  Rohert  Jones — Ceisio  pregethu  yn 
Dyserth — Syniud  i  Frynsiencyn,  yn  Món—Cael  ei  yru  oddiyno  gan  yr  offeiriad — Cadw 
ysgol  mewn  aniryw  leoedd  yn  Eifionydd — Ei  fedr  i  drin  plant — Ymsefydlu  yn  Rhoslan — - 
Cael  ei  yru  ymaith  ohlcgyd  derhyn  pregethu  ì'îí'  dy — Symud  i  Ty-hivlcyn — Efe  y 
cyntaf  i  hregethu  yn  Meddgelcrt,  Ahcrgynolwyn,  a  Dyffryn  Ardudwy — Gwaredigaethau 
hynod — Ei  lafur  mawr  gydar  efcngyl — Ei  lafur  ìlenyddol — Ei  lythyr  at  y  Cyfarfod 
Misol — Ei  farwolaeth  a'i  angladd — Rohert  Dafydd  yn  cael  ei  eni  ger  Beddgelert — Yn 
tyfu  yn  anwyhodus  ac  yn  ddigrefydd — Ei  argyhocddiad — Ei  ymdrech  i  glywed  pregethu^ 
Yn  symud  i  Fryncngan,  ac  yn  dechreu  pregethu — Ei  nodivedd  fel  pregethwr — Rhai 
odfaeon  hynod  a  gafodd—Ei  gymhwysder  arbenig  at  gadw  seiat — Yn  ddysgyblivr  Uym, 
eto  yn  dyner  a  doeth — Ei  aivyddfryd  am  weled  diivygiad  arall  cyn  marw — -Yr  Arglwydd 
yn  givrando  ei  weddi — Diwygiad  1831 — Ei  ddyiuediadau — Yn  marw  yn  dawel  yn  ei 
tradair. 


n'S^)  PREGETHWR  cyntaf  o  unrhyw 
^rw''  enwogrwydd  perthynol  i'r  Method- 
úllir"'  istiaid,  yn  Eiíìonydd,  oedd  Robert 
Jones,  Rhoslan;  a  daeth  yn  adnabyddus, 
nid  yn  unig  fel  "  llefarwr  "  galhiog,  ond 
hefyd  fel  un  medrus  gyda  ei  bin  ysgrifenu, 
yn  gystal  ac  fel  arweinydd  doeth.  Cafodd 
oes  faith  ;  parhaodd  ei  gysylltiad  â  Meth- 
odistiaeth  dros  dri-ugain  mlynedd ;  bu  yn 
llygad-dyst  o'r  dadleuon  a  fu  yn  cyffroi  y 
Cyfundeb  oddimewn,  ac  yn  ddiau  yn 
cymeryd  rhan  ynddynt  ei  hun  ;  a  gwelodd 
y  corph  hwn  o  grefyddwyr,  ar  ol  bod  yn 
wrthrych  erledigaeth  gwreng  a  boneddig, 
yn  dyfod  yn  boblogaidd,  ac  yn  anrhydeddus 
yn  ngolwg  y  cyhoedd. 

Ganwyd  ef  mewn  lle  o'r  enw  Sunter, 
yn  mhlwyf  Llanystymdwy,  Sir  Gaernarfon, 
yn  y  flwyddyn  1745.  Felly  yr  oedd  yn 
hỳn  o  ddwy-iìwydd-ar-bymtheg  na  Robert 
Roberts,  Clynog ;  ac  nid  oedd  ond  deng 
mlwydd  yn  ieuangach  na  Jones,  Llangan,  y 
gẁr  a  fendithiwyd  i  ddwyn  Robert  Roberts 
i  wybodaeth  o'r  gwirionedd.  Ychydig  o 
ysgoUon  oedd  yn  y  wlad  adeg  mebyd 
Robert  Jones;  ni  ystyrid  y  pryd  hwnw  fod 
addysg  yn  angenrheidiol  i  blant  gweithiwr, 
a  chwech  wythnos  o  ysgol  a  gafodd  yntau. 
Ei  ysgolfeistr  oedd  un  Thomas  Gough,  yr 
hwn  oedd  yn  ẃr  crefyddol,  ac  heblaw  dysgu 


ei  ysgoleigion  i  ddarllen,  a  arferai  eu 
hyfforddi  yn  Nghatecism  y  Parch.  Griffith 
Jones.  Yr  oedd  gan  y  llanc  Robert  hefyd 
fam  dda,  yr  hon  oedd  yn  hoff  o'i  Beibl,  ac 
yn  darllen  llawer  arno,  yn  gystal  ac  ar  y 
Llyfr  Gweddi  Cyffredin.  Ei  hoff  waith 
oedd  hyfforddi  ei  mab  yn  Ngair  y  gwirion- 
edd,  eithrpan  nad  oedd  efe  ond  un-ar-ddeg 
oed  bu  ei  fam  farw,  er  mawr  alar  a  cholled 
iddo.  Modd  bynag,  yr  oedd  gwanc  darllen 
wedi  ei  ddeffro  yn  Robert.  Darllenai  bob 
llyfr  y  medrai  ddyfod  o  hyd  iddo  ;  a  siarad 
yn  gymhariaethol,  braidd  nad  oedd  fel  y 
behemoth,  a  dynai  yr  lorddonen  i'w  safn. 
Darllena"i  hyd  ganol  nos,  a  darllenai  bryd 
bwyd ;  yr  oedd  wedi  llunio  offeryn  hylaw  i 
ddal  y  Uyfr  gerbron  ei  lygaid  wrth  fwyta, 
fel  na  chollai  ddim  amser.  Yr  oedd  llanc 
darllengar  yn  rhywbeth  hynod  yr  adeg 
hono  ;  braidd  na  edrychid  ar  ymwneyd  â 
llyfrau  fel  pen  y  ffordd  i  wallgofrwydd  ;  ac 
wrth  ei  weled  yn  syllu  ar  ei  lyfr  wrth  fwyta 
ei  giniaw,  rhoddodd  hen  wraig  a  ddaethai 
i'r  t\'  ollyngdod  i'w  theimladtrwy  ddweyd: 
"  Ymgroesa,  Robert !  Oni  wyddost  ti  mai 
trwy  ddarllen  wrth  fwyta  yr  aeth  hwn-a- 
hwn  o'i  gof  ?  "  Canlyniad  yr  hoU  ymwneyd 
hyn  â  llyfrau  oedd  i  Robert  Jones  ddyfod 
yn  ddyn  gwybodus  tuhwnt  i'r  cyffredin  ; 
daeth  yn  hanesydd  gwych,    yn  fardd   da. 

ac  yn  gydnabyddus  â  phrif  ganghenau 
dysgeidiaeth. 

Eithr  nid  oedd  yn  grefyddoi,  nac  yn 
tueddu  at  grefydd.  Nid  ydym  yn  cael 
ddarfod  iddo  ymollwng  i  anfoesoldeb,  na 
syrthio  i  bechodau  rhyfygus  ac  ysgeler ; 
ond  yr  oedd  yn  well  ganddo  gwmni  ofer- 
wyr  na  chymdeithas  y  saint,  ac  y  mae  yn 
ymddangos  ei  fod  yn  un  o'r  rhai  a  wawdient 
y  Methodistiaid.  Modd  bynag,  daeth 
Lewis  Evan,  Llanllugan,  ar  daith  trwy  y 
wlad,  a  rhywun  gydag  ef  nas  gwyddom  ei 
enw.  Aeth  Robert  Jones  i'r  odfa.  Yr 
oedd  Lewis  Evan  yn  gwbl  amddifad  o 
brydferthion  areithyddiaeth  ;  yr  oedd  yn 
arw  a  gwladaidd  ei  eiriau,  ac  yn  dra  an- 
naturiol  yn  ei  ystymiau.  Caffai  y  Ilanc 
digrefydd  bleser  mawr  wrth  wrando  a 
syllu,  a  bwriadai  ddynwared  y  pregethwr 
i'w  gyfoedion  annuwiol  yn  ol  Ilaw.  Ond 
pan  gyfododd  y  pregethwr  arall  bu  raid 
iddo  wrando  ;  cydiodd  y  gwirionedd  gydag 
awdurdod  yn  ei  feddwl ;  dychrynfeydd  tra- 
gywyddoldeb  a  ymaflasant  ynddo,  ac  aeth 
allan  o'r  cyfarfod  yn  ddyn  arall.  Yn  Ile 
brysio  at  y  cwmni  Uawen,  i  ddynwared  y 
pregethwyr  mewn  gwawd,  aeth  ar  ei  union 
i  seiat  Brynengan,  yr  unig  seiat  Fethodist- 
aidd  yn  y  rhan  hono  o'r  wlad,  a  chyflwyn- 
odd  ei  hun  yno  i  bobl  yr  Arglwydd.  Dyfn- 
hawyd  ei  argyhoeddiad,  ac  ëangwyd  ei 
wybodaeth  grefyddol,  trwy  ddarllen  Cate- 
cism  Griffith  Jones. 

Yn  saer  coed  y  cawsai  ei  ddwyn  i  fynu ; 
eithr  wedi  ei  argyhoeddi  cyfododd  awydd 
angerddol  arno  am  weled  Ilanciau  ieuainc  a 
phlant  yr  ardal  yn  cael  breintiau  addysgol. 
Ni  welai  obaith  am  i  neb  yn  y  Gogledd 
gyfryngu  i  ddwyn  hyn  oddiamgylch  ;  eithr 
tybiodd  y  gallai  Madam  Bevan,  yr  hon  yn 
awr  a  gariai  yn  mlaen  drefniant  addysgol 
y  diweddar  Grififìth  Jones,  dosturio  wrth 
gyflwr  truenus  yr  ardal.  Penderfynodd  yr 
äi  i  Lacharn,  yn  mhen  pellaf  Sir  Gaer- 
fyrddin,  lle  y  preswyliai  Madam  Bevan,  ar 
ei  draed.  Yr  oedd  ganddo  dros  gan' 
milldir  o  ff'ordd  i'w  cherdded ;  rhaid  iddo 
oedd  croesi  mynyddoedd  cribog,  a  rhydio 
afonydd  dyfmon,  ac  ni  wyddai  yntau  gam 
o'r  ffordd.  Eithr  ni  Iwfrhaodd  ei  galon 
ynddo  ;  gweddíai  bob  cam  a  gymerai. 
Ond  pan  gyrhaeddodd  Lacharn,  er  ei  fawr 
siomedigaeth,  nid  oedd  y  foneddiges  gartref, 
a  gorfu  iddo  ddychweiyd  heb  ddweyd  ei 
neges.  Ysgrifenodd  deimladau  ei  galon,  a'i 
awydd  am  weled  ysgol  yn  cael  ei  sefydlu 
yn  ei  ardal,  ar  bapyr,  a  gadawodd  ef  yn  y 
palas    erbyn    y   dychweíai    y    perchenog. 


Yr  oedd  wedi  clywed  Uawer  am  Howell 
Harris,  ac  am  y  Sefydliad  yn  Nhre- 
fecca,  a  phenderfynodd,  gan  ei  fod  o  fewn 
cyfììniau  y  Daheudir,  yr  elai  yno.  Hyny 
a  wnaeth,  a  chafodd  ymddiddan  â'r  Di- 
wygiwr. 

Nid  yw  yn  ymddangos  i'r  llythyr  a 
adawodd  Robert  Jones  yn  mhalas  Madam 
Bevan  gael  un  sylw  ;  felly  penderfynodd 
gymeryd  yr  un  daith  yr  ail  dro.  Rhaid 
fod  ei  asbri  yn  ddiderfyn,  a'i  wroldeb  yn 
anhyblyg.  Meddai  Methodistiaeth  Cymni  : 
"  Cofied  y  darllenydd  mai  Ilencyn  ieuanc 
ydoedd,  tua  deunaw  mlwydd  oed  ;  ac  nad 
oedd  un  cyfeisteddfod  o  wỳr  cyfrifol  yn  ei 
anfon,  nac  yn  addaw  talu  iddo  am  ei  amser, 
na'i  draul ;  yn  unig  awyddfryd  ei  fynwes 
ei  hun  a'i  cymhellai,  oddiar  ddymuniad 
cryf  i  leshau  ei  genedl  a'i  wlad,  yn  neill- 
duol  yn  yr  hyn  a  berthynai  i'w  heddwch 
tragywyddol."  Trodd  y  daith  hon  allan 
yn  fwy  Ilwyddianus.  Yr  oedd  y  fonedd- 
iges  gartref,  a  chafodd  yntau  gyfleustra  i 
agor  ei  fynwes,  a  gosod  yr  holl  achos  ger  ei 
bron.  Nid  oedd  Madam  Bevan  yn  dueddol 
i  gydsynio  â'r  cais ;  cawsai  lawer  o  flinder 
yn  nglyn  â'r  ysgolion  gwedi  marw  Griffith 
Jones  ;  amryw  o'r  athrawon  a  fuasent  yn 
anffyddlawn  i'w  hymddiriedaeth,  ac  yr  oedd 
ar  fedr  rhoddi  iddo  nacâd  hollol.  Ond  o 
herwydd  ei  daerineb,  a'i  bod  yn  gweled 
rhywbeth  i  gynyrchu  ymddiried  ynddo  yn 
y  dyn  ieuanc,  dy wedodd :  "  Os  ewch  i 
gadw  yr  ysgol  eich  hun,  chwi  a'i  cewch." 
Cydsyniodd  yntau  ar  unwaith,  er  na 
fwriadai  fyned  yn  ysgolfeistr  yn  flaenorol. 

Yn  Capel  Curig,  Ile  mynyddig  rhwng 
Bangor  a  Bettws-y-Coed,  y  dechreuodd 
gadw  ysgol.  Ac,  fel  llawer  o  ysgolfeistri 
yr  oes  hono,  nid  hir  y  bu  cyn  dechreu  pre- 
gethu.  Arferai  egwyddori  y  plant  mewn 
pethau  crefyddol  ;  darllenai  y  Beibl  a 
gweddiai  yn  yr  ysgol  gyda  chysondeb  ;  ac 
nid  oedd  y  cam  yn  fawr  o  hyn  i  ddweyd 
gair  wrth  bechaduriaid  wedi  tyfu  i  fynu, 
Yr  achlysur  a  barodd  iddo  gymeryd  y  cam 
hwn  ar  y  cyntaf  oedd  a  ganlyn  :  Cyhoedd- 
asid  rhyw  ŵr  dyeithr  i  bregethu  mewn  tŷ 
anedd  yn  Nghapel  Curig.  Ymgasglodd  y 
gwrandawyr,  a  Robert  Jones  yn  eu  mysg, 
ond  ni  ddaeth  y  pregethwr ;  ac  fel  na 
ollyngid  y  bobl  ymaith  ar  eu  cythlwng 
cymhellwyd  yr  ysgolfeistr  i  roddi  gair  o 
gynghor  iddynt.  Hyny  a  wnaeth  yntau, 
a  dyma  ef  yn  bregethwr,  a  phregethwr  a 
fu  hyd  ddiwedd  ei  oes.  Nid  yw  yn  ym- 
ddangos  fod  Cyfarfod  Misol  wedi  cael  ei 
sefydlu  yn  Sir  Gaernarfon  ar  y  pryd ;  felly 

nid  oedd  un  awdurdod  i  alw  y  gŵr  ieuanc  i 
gyfrif,  nac  ychwaith  i'w  gadarnhau  yn  y 
cam  oedd  wedi  gymeryd.  Cymeradwyaeth 
y  seiadau  yn  ngwahanol  ranau  y  wlad, 
trwy  ei  alw  i  lefaru  wrthynt,  oedd  i  ben- 
derfynu  a  ydoedd  i  gael  parhau,  a  chafodd 
yntau  y  cyfryw  gymeradwyaeth  yn  hel- 
aeth, 

Ysgol  symudol  oedd  eiddo  Madam 
Bevan.  Bernid  fod  tua  chwech  mis  yn 
ddigon  i  bobl  gyffredin  i  ddysgu  darllen 
Cymraeg ;  ac  ar  ben  y  tymhor  hwnw 
symudid  hi  i  ardal  arall.  Y  lle  nesaf  yr  aeth 
Robert  Jones  â'r  ysgol  iddo  oedd  Rhuddlan, 
yn  Sir  Fflint.  Trwy  ddylanwad  bonedd- 
iges  berthynol  i'r  Eglwys  Sefydledig  a 
breswyliai  yn  Rhuddlan  y  cymerodd  hyn 
le.  Eithr  yr  oedd  Ficer  Rhuddlan  yn  dra 
gwrthwynebol ;  yr  oedd  nid  yn  unig  yn 
arwain  bywyd  anfoesol,  ond  yn  erlidiwr 
creulawn  a  thrahaus.  Adroddir  am  dano 
ei  fod  yn  dyfod  un  Sabbath  o'r  eglwys, 
wedi  bod  yn  gweinyddu  y  cymun  bendigaid, 
ac  iddo  dalu  pum  swllt  o'i  logell  am  gwrw 
i'r  erlidwyr,  er  mwyn  enyn  eu  nwydau,  a'u 
cynhyrfu  i  fwy  o  ffyrnigrwydd  wrth  erlid  y 
crefyddwyr.  Nid  oedd  y  gẁr  hwn,  felly, 
yn  awyddus  am  ddysgu  y  bobl  i  ddarllen  ; 
fel  ymyriad  diraid,  a  phrysurdeb  diddiolch, 
yr  edrychai  ar  waith  neb  yn  cynyg  ar  beth 
o'r  fath  ;  ac  yr  oedd  fod  yr  ysgolfeistr,  nid 
yn  unig  yn  Fethodist,  ond  yn  bregethwr  yn 
ogystal,  yn  gwneyd  yr  ysgol  yn  fwy  an- 
ghymeradwy  fyth.  "  A'r  un  fath  bobl  ag 
offeiriad."  Ymddengys  fod  Rhuddlan  yn 
fwy  annuwiol  na  nemawr  barth  o  Gymru. 
Bob  Sul,  yn  ystod  y  cynhauaf,  cedwid 
math  o  gyfarfod,  cymysg  o  wyl  mabsant  a 
ffair,  yno.  Yn  hwn  y  cyílogid  medelwyr 
dros  yr  wythnos.  Gwerthid  hefyd  grym- 
anau,  a  phob  offeryn  angenrheidiol  ar  gyfer 
y  cynhauaf,  fel  pe  y  byddai  yn  ddiwrnod 
marchnad.  Wedi  darfod  eu  negesau, 
tyrent  i'r  tafarndai,  i  ganu,  a  dawnsio,  a 
meddwi,  yn  fynych  hyd  foreu  dydd  Llun  ; 
ac  odid  na  byddai  yno  ymladd  gwaedlyd 
cyn  ymadael.  Ni  oddefai  y  trigolion  neb  i 
ddyfod  yno  i  bregethu.  Ádrodda  Robert 
Jones  am  un  WiIÌiam  Griffith,  pregethwra 
breswyliai  yn  gyfagos  i'r  W^yddgrug,  yn 
gwneyd  cynyg  ar  lefaru  yno  unwaith.  Gan 
na  agorai  neb  dỳ  iddo,  safai  allan  ar  yr 
heol.  Ni  chafodd  braidd  ond  dechreu,  nad 
dyna'r  dom  a'r  cerig  yn  cael  eu  Iluchio  ato 
gan  y  dorf,  a  chafodd  ei  lusgo  a'i  faeddu 
ganddynt  yn  ddidosturi. 

Fr  lle  paganaidd  hwn  y  daeth  Robert 
Jones  i  gadw  ysgol.    Fel  y  gallesid  dysgwyl 


cafodd  bob  gwrthwynebiad,  er  mai  dan 
nodded  Eglwysig  yr  ydoedd  ;  a  gwrthododd 
y  Ficer  yn  bendant  ganiatau  yr  eglwys  i'r 
pwrpas.  Gan  nad  oedd  tŷ  i'w  chynal  yn 
Rhuddlan,  ceisiwyd  ei  sefydlu  mewn  plwyf 
cyfagos,  o'r  enw  y  Cwm.  Yr  oedd  yr 
offeiriad  yma  yn  foddlawn  i  gynygiad  gael 
ei  wneyd  ;  ond  prophwydai  ei  haflwydd- 
iant,  am  fod  y  trigolion  mor  anystyriol  fel 
na  welent  werth  mewn  dim  oedd  dda. 
Cyflawnwyd  y  brophwydoliaeth  i'r  llyth- 
yren.  Er  cyhoeddi  yr  ysgol  ar  hyd  a  Ued 
y  gymydogaeth,  ac  addaw  y  caffai  y  plant 
eu  dysgu  am  ddim,  ni  ddaeth  i'w  haddysgu 
ynddi  ond  tri  phlentyn.  O  ddiffyg  croesaw, 
bu  raid  i  Robert  Jones  ddychwelyd  i 
Ruddlan.  Y  tro  hwn  deallodd  fod  y  drws 
yn  agor  i  gael  ysgol.  Darfu  i  rai  gwŷr 
cyfrifol  deimlo  oblegyd  anwybodaeth  y 
werin,  a  phenderfynasant  na  chaffai  rhag- 
farn  ei  ffordd,  ac  agorwyd  yr  ysgol  mewn 
adeilad  a  elwid  "  Banqnet  House."  Ar  y 
cychwyn,  casëid  yr  ysgolfeistr  newydd  yn 
angherddol ;  ni  chaffai  gerdded  yr  heol  heb 
fod  dynion  yn  ei  regu  yn  uchel;  pwyntid 
bysedd  arno,  a  gelwid  ef  ar  bob  enw  drwg. 
Nid  oedd  ganddo  yntau  neb  i  gydymdeimlo 
ag  ef ;  ond  bob  canol  dydd,  wedi  gollwng 
y  plant  allan  o'r  ysgol,  elai  i'r  hen  gastell, 
ac  yna  tywalltai  ei  enaid  gerbron  Duw. 
Ond  Ilwyddodd  yr  ysgol  er  pob  gwrth- 
wynebiad ;  cynyddodd  y  plant  mewn 
rhifedi,  enillodd  yr  athraw  eu  serchiadau, 
a  chanmolent  hwythau  ef  wrth  eu  rhieni 
ar  ol  myned  adref,  am  y  modd  yr  oedd  yn 
eu  haddysgu  ac  yn  eu  holwyddori.  Agor- 
odd  ysgol  y  nos  ;  i  hon  deuai  nid  yn  unig 
plant  ond  dynion  mewn  oed  i  gael  eu 
haddysgu,  a  thyrai  eraill  yno  i  wrando  yr 
holwyddori.  Trwy  y  moddion  hyn  daros- 
tyngwyd  rhagfarn  y  bobl ;  dygwyd  amryw 
yn  deimladwy  o'u  cyflwr  ysprydol  gerbron 
Duw,  a  dyna  ddechreuad  Methodistiaeth 
yn  y  Ile. 

Pan  yn  cadw  ysgol  yn  y  ^'  Bangnet  House," 
awyddai  Robert  Jones  am  bregethu  ;  ond 
nid  oedd  ty  yn  agored  i'w  dderbyn.  Eithr 
cafodd  wahoddiad  gan  hen  ferch  i  fyned  i 
bregethu  i'w  thŷ  hi,  yn  ardal  Dyserth,  Ile 
tua  dwy  fiUtir  o  Ruddlan.  Cydsyniodd 
yntau.  Pan  ddaeth  y  noson,  yr  oedd  lliaws 
wedi  dyfod  yn  nghyd  i  wrando  yr  ysgolfeistr, 
mwnwyr  gan  mwyaf ;  ac  yr  oedd  y  Ile  yn 
Ilawn  siarad,  pob  un  â'i  chwedl.  Ar  yr 
awr  a  benodasid  cyfododd  Robert  Jones  ar 
ei  draed,  â'r  Beibl  yn  ei  law,  a  dywedodd  ; 
"  Gwrandewch  i  gyd ;  yr  wyf  yn  awr  yn 
myned  i  ddarllen  i  chwi  ran  o  Air  Duw." 

"  Beth  y  mae  yn  ei  ddweyd?"  gofynai 
rhai. 

"  Dweyd  y  mae,"  atebai  rhywun,  "  ei 
fod  yn  myned  i  ddarllen  i  ni  ran  o  Air 
Duw." 

"Ho!"  ebent  hwythau,  gan  ddysgwyl 
difyrwch  mawr  dros  ben. 

Aeth  y  pregethwr  rhagddo.  Tra  yr  elai 
yn  mlaen  dyiifai  dynion  i'r  tŷ,  a  chwiHent 
am  le  i  eistedd.  Eisteddodd  rhai  ar  y 
dresser ;  ac  un  o  honynt,  yn  anffodus,  a 
gyffyrddodd  â'i  benelin  a'r  llestri  pridd 
oedd  y  tu  cefn  iddo,  nes  taflu  rhai  o  honynt 
i'r  llawr,  a'u  drylho  yn  ddarnau.  Parodd 
hyn  gryn  dwrw  a  chyffro.  Wrth  weled 
ei  llestri  yn  myned  yn  ganddryll  gwyUtiodd 
yr  hen  ferch ;  gafaelodd  yn  nghogail  y 
droell  fach  oedd  gerllaw,  a  dechreuodd  guro 
y  bobl  â'i  holl  nerth.  "  Dyfod  yma  i  dori 
fy  Ilestri,  ai  îe !  Mi  dalaf  i  chwi." 
Diangodd  pawb  allan,  rhai  yn  chwerthin 
yn  uchel,  ac  eraill  yn  rhwbio  eu  cymalau 
dolurus.  Aeth  y  pregethwr  hefyd  allan  ; 
yr  oedd  pob  gobaith  am  gynal  odfa  tros- 
odd,  ac  nid  oedd  sicrwydd  na  ddeuai  yntau 
dan  y  dialedd.  Gwaeddodd  rhyw  am- 
aethwr  allan  o'r  dorf :  "  Pa  le  y  mae  y 
scìwolmaster  ?  Caifî  ddyfod  i  fy  melin  i,  i 
roddi  gair  o  gynghor.  Dowch,  bobl."  I'r 
felin  yr  aed.  Canwyll  ddimai  yn  unig  a 
gaed  i  oleuo  y  Ile  ;  a  phan  oedd  Robert 
Jones  yn  darllen  ei  destun  diífoddodd  y 
ganwyll,  pa  un  ai  yn  ddamweiniol  ynte 
trwy  ddireidi  rhywun  o'r  dorf,  ni  wyddis, 
a  dyma  bawb  yn  y  tywyllwch.  Dyrysodd 
hyn  y  cyfarfod  yn  hollol  ;  ac  aeth  y  bobl 
i'w  cartrefleoedd  wedi  methu  cael  pregeth, 
ond  wedi  cael  Ilawer  o  ddifyrwch.  Ychydig 
o  hanes  ychwanegol  am  Robert  Jones,  yn 
Rhuddlan,  sydd  genym.  Y  mae  sicrwydd 
iddo  sefydlu  yma  seiat  fechan,  Ile  y  byddai 
rhyw  ychydig  yn  ymgynull  yn  nghyd  i 
gynghori  eu  gilydd  am  eu  mater  tragyw- 
yddol ;  ond  nid  yw  yn  ymddangos  i'w 
arosiad  yma  fod  yn  foddion  i  newid  nemawr 
ar  arferion  y  Ile,  nac  ar  gymeriad  annuwiol 
y  preswylwyr. 

Y  Ile  nesaf  y  cawn  RoI)ert  Jones  ynddo 
yw  Brynsiencyn,  Sir  Fòn.  Bu  mawr 
Ìwyddiant  ar  yr  ysgol  yma  ;  deuai  y  plant 
yn  Ilu  i  gael  eu  dysgu  i  ddarllen,  a  thrwy 
y  plant  enillodd  yr  ysgolfeistr  galonau  y 
rhieni.  Pregethai  hefyd  yn  y  tai  o  gwmpas, 
pa  le  bynag  y  caffai  dderbyniad.  Deffrodd 
hyn  elyniaeth  offeiriad  y  plwyf.  Nid 
oedd  awydd  arno  ef  am  weled  y  plant  yn 
dysgu  darllen  yr  Ysgrythyr  ;  ac  yr  oedd 
tuedd  Fethodistaidd  y  meistr,  a'i  waith  yn 


pregethu,  yn  boenedigaeth  iddo.  Ysgrif- 
enodd  lythyr  at  Madam  Bevan  yn  galw 
arni  symud  Robert  Jones  i  ffwrdd  ar  un- 
waith,  gan  ei  ddarlunio  fel  dyhiryn  ffiaidd, 
peryglus  i  heddwch  y  plwyf,  ac  un  a  geisiai 
gloddio  o  tan  sylfaen  yr  Eglwys.  Eithr  yr 
oedd  y  foneddiges  o  Lacharn  wedi  dysgu 
peidio  rhoddi  coel  i  bob  peth  a  ddywedai 
yr  oífeiriaid.  Deallai  fod  y  Ilythyr  yn  codi 
oddiar  wenwyn  yspryd  ;  ac  yr  oedd  Robert 
Jones,  pan  yr  ymwelodd  â  hi,  wedi  ei 
boddloni  mor  fawr,  ac  wedi  enill  ei  hym- 
ddiried  gymaint,  fel  na  wrandawai  ar  un- 
rhyw  gwyn  a  ddygid  yn  ei  erbyn.  Ni 
dderbyniodd  y  perigìor  unrhyw  atebiad  i'w 
epistol.  Yn  mhen  amser  aeth  at  yr  ysgol- 
feistr,  a  gofynodd  ai  nid  oedd  wedi  derbyn 
cenadwri  yn  ddiweddar  oddiwrth  Madam 
Bevan.  Atebai  yntau,  "  Naddo."  Mawr 
oedd  syndod  y  gŵr  ;  nis  gallai  ddeall  pa 
fodd  na  chawsai  ei  Iythyr  sylw  ;  a  thybiai 
yn  sicr  iddo,  yn  ddamweiniol,  fethu  cyr- 
haedd  y  foneddiges.  Ysgrifenodd  eilwaith 
Iythyr  cyffelyb  i'r  cyntaf;  eithr  ni  wnaed 
sylw  o  hwn  eto.  Ymofynodd  drachefn  â 
Robert  Jones,  ai  nid  oedd  Madam  Bevan 
wedi  ysgrifenu  ato  yn  ddiweddar.  Atebai 
yntau  yn  nacaol  fel  o'r  blaen. 

"  Y  mae  hyny  yn  rhyfedd,"  ebai'r 
offeiriad  ;  "  ond  clywed  neu  beidio  rhaid 
i  chwi  fyned  ymaith  oddiyma ;  ni  chewch 
gadw  ysgol  yn  y  fan  hon  yn  hwy."  Ym- 
ddengys  mai  yn  y  Ilan  yr  oedd  yr  ysgol  yn 
cael  ei  chadw.  Meddai  Robert  Jones  yn 
ol :  "  Yr  wyf  yn  cydnabod  eich  awdurdod, 
syr  ;  ond  a  fyddwch  chwi  cystal  a  dweyd 
wrthyf  am  ba  achos  yr  ydycfi  yn  fy  nhroi  i 
ffwrdd  ?  Byddant  yn  gofyn  i  mi  yn  Sir 
Gaernarfon  paham  y  daethum  adref  cyn 
pen  fy  nhymhor  ?  Felly,  mynegwch  yr 
achos,  fel  y  byddo  genyf  rywbeth  i'w  ateb 
i'm  cymydogion." 

"  Wel,  yr  ydych  yn  pregethu  tua'r  Bryn 
yma,"  meddai  y  gẃr  Eglwysig,  "  ac  yn 
hudo  y  bobl  ar  eich  ol." 

"  Oh  !"  ebai  yntau  yn  ol ;  "  ai  hyny  sydd 
genych  yn  fy  erbyn !  Ni  byddaf  yn 
gwneuthur  dim  ond  darllen  cyfran  o  Air 
Duw,  gweddío,  a  chanu  mawl  i'r  Arglwydd, 
a  rhybuddio  y  bobl  i  beidio  tori  y  Sab- 
bathau,  a  phechu.  Yr  wyf  yn  meddwl, 
syr,  fod  hyny  yn  well  na'u  bod  yn  chwareu 
pêl  ar  ddydd  yr  Arglwydd,  ar  hyd  y  bryn  ; 
ac  mi  fyddaf  yn  cymeryd  gofal,  yn  wastad, 
i  ddarfod  cyn  amser  y  gwasanaeth  yn  yr 
eglwys." 

"  Ni  waeth  beth  a  fo,"  meddai  y  periglor, 
"  y  mae  yn  rhaid  i  chwi  fyned  oddiyma." 

"  A  fyddwch  chwi  gystal,  ynte,"  meddai, 
Robert  Jones,  "  a  rhoddi  rhywun  i  orphen 
addysgu  y  plant  yma  ?  y  mae  yn  dda  iawn 
genyf  am  y  plant ;  ac  y  mae  tosturi  yn 
llenwi  fy  nghalon  atynt  ;  byddai  yn  dda 
genyf  pe  y  gosodech  rywun  i  orphen  y 
gwaith  wyf  ü  wedi  ddechreu." 

"  Na  ofelwch  chwi  am  hyny,"  ebai'r 
offeiriad,  "y  mae  hynyna  yn  perthyn  i  mi, 
cerddwch  chwi  adref." 

I  ífwrdd  yr  aeth  Robert  Jones,  a'r  plant 
yn  wylo  yn  hidl  ar  ei  ol ;  eithr  wrth  ym- 
adael  dywedodd  wrth  yr  ofifeiriad  :  "  Cof- 
iẁch,  syr,  y  bydd  coffa  am  heddyw  yn 
nydd  y  farn."  Modd  bynag,  nid  yw  hanes 
y  periglor  yn  gorphen  yn  y  fan  hon.  Yn 
ol  yr  adroddiad  a  rydd  Robert  Jones,  yn 
Nrych  yv  Aìnseroedd,  aeth  y  gŵr  Eglwysig  a'i 
wraig  i  ymweled  â  boneddiges  a  breswyhai 
yn  Penmorfa,  Eifionydd,  o'r  enw  Mrs. 
Lloyd,  o'r  Gesail.  Tra  yno,  galwodd  i 
weled  un  o'i  gyfeilhon.  Dywedodd  hwnw 
wrtho  fod  deiliad  i  Mrs.  Lloyd  yn  preswylio 
yn  Hendre  Howell,  yr  hwn  le  oedd  yn 
gyfagos  i'w  phalas,  a'i  fod  yn  arfer,  er  ys 
rhai  blynyddoedd^  derbyn  pregethu  i'w  dŷ. 
"  Ac,"  meddai  y  g\vr  ievianc,  "  yr  wyf  yn 
ofhi  nad  oes  neb  yn  ddigon  gonest  i 
hysbysu  Mrs.  Lloyd  ohyny."  Gwylltiodd 
yr  oífeiriad  yn  enbyd ;  edrychai  ar  dderbyn 
pregethwyr  fel  y  nesaf  peth  at  groesawu 
diaflaid.  "  Tybed  fod  hyny  yn  wir  ?" 
meddai.  "  O  ydyw,  y  mae  yn  eithaf 
gwir,"  oedd  yr  ateb.  "  Wel,"  ebai,  "  ni 
fwytaf  fi  damaid  o  giniaw  heddyw  nes 
mynegu  iddi."  I  íîwrdd  agef  tua'r  Gesail ; 
eithr  erbyn  iddo  gyrhaedd  y  palas  yr  oedd 
ei  safn  ar  dro.  Dychrynodd  y  morwynion, 
a  gofynasant  rywbeth  iddo  ;  ond  ni  chaent 
air  o  ateb.  Cyrchwyd  ei  briod  ar  frys, 
ond  nis  gallai  lefaru  gair  wrthi  hithau  ;  yr 
oedd  wedi  cael  ei  daraw  a'r  parlys,  ac  yn 
fud  y  bu  tra  fu  byw.  Felly  ni  chafodd 
gyfleustra  i  adrodd  am  \vr  Hendre  Howefl, 
a  chynaliwyd  pregethu  yno  fel  cynt.  "  Yn 
ddiau,  y  mae  Duw  a  farn  ar  y  ddaear." 

Cyn  ymadael  ag  ynys  Môn  aeth  Robert 
Jones,  a  rhyw  oíîeiriad  Methodistaidd 
gydag  ef,  ar  daith  trwy  yr  holl  wlad. 
Tyrai  y  bobl  yn  lluoedd  i'w  gwrando.  Yr 
oedd  bod  offeiriad  yn  pregethu  yn  yr  awyr 
agored,  ac  ar  ddaear  heb  ei  chysegru,  yn 
rhywbeth  anarferol.  Eithr  bodolai  cryn 
ragfarn  yn  erbyn  pregethwyr  diurddau. 
Wedi  gorphen  yr  odfa  byddai  dadleu  mawr 
gyda  golwg  ar  y  ddau  lefarwr,  pa  un  ai 
y  g\vr  urddedig  ynte  y  Methodist  diurddau, 
oedd  y  mwyaf  ei  ddawn.     Ac  ymddengys 


fod  y  ddedfryd  gyíîredin  yn  ffafriol  i  Robert 
Jones.  Ac  meddai  ei  fywgraffydd  :  "  Bu 
y  tro  yn  foddion  i  symud  rhagfarn  y  trigol- 
ion,  a'u  dwyn  i  gredu  fod  yr  Arglwydd  yn 
anfon  rhai  i  bregethu  yr  efengyl  heblaw  yr 
offeiriaid." 

Dychwelodd  Robert  Jones  yn  ei  ol  i 
Eifionydd,  a  bu  yn  cadw  ysgol  yn  Llan- 
gybi,  Brynengan,  a  Llanbadarn.  Yr  adeg 
hon  elai  gyda  chysondeb  i  Lanllyfni,  i 
gadw  ysgol  y  nos.  Ymddengys  ei  fod  yn 
ysgolfeistr  tra  rhagorol.  Fel  hyn  yr  ys- 
grifena  gweinidog  enwog,  a  fu  gydag  ef  yn 
yr  ysgol  :  "  Yr  wyf  yn  cofio  Robert  Jones 
er  ys  dros  haner  cant  o  flynyddoedd,  sef  er 
pan  fum  gydag  ef  yn  yr  ysgol,  yn  Mryn- 
engan,  pan  oeddwn  oddeutu  chwech  oed. 
Yr  wyf  yn  barnu  na  welais  neb  erioed  yn 
meddu  mwy  o  ddawn  athraw  ysgol.  Er 
nad  oedd  yn  berchen  llawer  o  ddysg,  eto 
meddai  ddawn  helaeth  i  drosglwyddo  yr 
hyn  a  wyddai  i'w  ddysgybhon,  gyda  siriol- 
deb  ac  awdurdod.  Ambell  dro  chwarddai 
a  chwareuai  gyda'r  plant  ;  ond  ar  ganol 
y  llawenydd,  pan  welai  hwynt  yn  myned 
yn  rhy  bell,  gwnai  ryw  amnaid  a  barai 
iddynt  oll  ddeall  hyny  mewn  mynyd,  fel  yr 
effeithiai  i  weithio  arswyd  a  sobrwydd  ar  y 
cwbl.  Er  y  byddai  ganddo  wialen  yn  yr 
ysgol  yn  wastad,  eto  nid  wyf  yn  cofio  ei 
weled  yn  curo  nemawr  neb  erioed  â  hi. 
Er  fod  yn  ei  ysgol  ugeiniau  o  bob  math  o 
blant,  byddai  yn  eu  rheoli  gyda'r  fath 
drefn,  fel  nad  wyf  yn  cofio  ei  weled  yn 
methu  gydag  un  afreolaeth.  Yr  oedd 
Ilawer  o  honom  yn  credu  y  medrai  gwinsto 
(consurio),  gan  y  byddai  yn  medru  cael 
allan  bob  drwg,  a  nodi  y  drwgweithredwr 
euog  trwy  fath  o  gastiau  diniwed.  Trwy 
hyn  yr  oedd  yn  gallu  cadw  rheolaeth  ac 
ofn  rhyfedd  arnom,  a  hyny  nid  yn  unig  tra 
y  byddem  yn  yr  ysgol,  ond  hefyd  ar  hyd 
y  ffordd  wrth  fyned  a  dyfod." 

Yr  ydym  yn  ddiolchgar  am  y  darlun  tra 
desgrifiadol  hwn  gan  un  o'i  hen  ysgoleigion. 
Tybia  Uawer  am  y  Methodistiaid  cyntaf  eu 
bod  yn  ddynion  pendrwm,  yn  ystyried 
gwenu  yn  bechod,  ac  yn  analluog  i  gyfran- 
ogi  mewn  un  math  o  ddifyrwch  a  Ilawenydd, 
pa  mor  ddiniwed  bynag  y  gallai  fod.  Fr 
dueddfryd  hon  y  priodolir  eu  hymdrechion 
i  ddarostwng  ofer  gampau  yr  oes.  Eithr 
gwelwn  am  Robert  Jones  fod  ei  natur  yn 
Ilawn  nwyfiant,  ac  y  gallai  chwerthin  a 
chwareu  yn  nghwmni  y  plant,  a  chyfranogi 
o'i  hasbri  a'u  rhialtwch  cyhyd  ag  y  byddai 
yn  naturiol,  ac  heb  redeg  i  ormodedd. 
Feallai  nad  yw  sirioldeb  tymher  yn  anghyd- 

weddol  a  difrifwch  o'r  fath  ddwysaf.  A 
medrai  reoh  ei  hun,  a  thrwy  hyny  reoh  y 
plant,  fel  na  byddai  y  hawenydd  yn  croesi 
y  íîin  i  diriogaeth  gwagedd. 

Tra  yn  cadw  ysgol  yn  Brynengan,  ym- 
briododd  â  Magdalen,  merch  Richard 
Griffith,  Cae'r-tyddyn,  plwyf  Llangybi.  Bu 
hon  yn  ymgeledd  gymhwys  iddo  yn  llawn 
ystyr  y  gair.  Yr  oedd  yn  un  o'r  benywod 
siriolaf  yn  fyw ;  pleser  calon  iddi  oedd 
cael  cyfle  i  arfer  lletygarwch  ;  croesawai 
bregethwyr  o  bob  dawn  a  gradd  o  dan  ei 
chronglwyd  ;  a  chan  fod  teithio  yn  uchel 
ei  fri  yn  ei  dyddiau,  caffai  gyfleustra 
mynych  i  arfer  y  gras  a  rodded  iddi.  Pan 
fyddai  Robert  Jones  oddicartref  ar  ei 
deithiau,  byddai  hi  yn  casglu  ei  phlant  o'i 
chwmpas  foreu  a  hwyr,  ac  yn  cadw  dyled- 
swydd  deuluaidd  yn  ddifwlch.  DarUenai 
a  gweddíai  ei  hun  ar  y  cyntaf ;  ond  wedi 
i'w  merch,  Mary,  dyfu  i  addfedrwydd 
oedran  cyflawnai  hi  y  ddyledswydd  ar  yn 
ail  a'i  mam.  Yn  mhen  ychydig  rhoddodd 
Robert  Jones  yr  ysgol  heibio,  ac  aeth  ef 
a'i  briod  i  fyw  i'r  Tirbach,  Rhoslan,  plwyf 
Llanystymdwy  ;  oblegyd  hyn,  fel  Robert 
Jones,  Rhoslan,  y  mae  yn  fwyaf  adna- 
byddus  hyd  y  dydd  hwn.  Cafodd  brydles 
am  saith  mlynedd  ar  y  Tirbach  ;  adeilad- 
odd  yntau  dŷ  helaeth  arno  ;  un  rhan  o 
ba  un  oedd  yn  lle  byw,  a'r  rhan  arall  yn 
gapel  i  addoh.  Byddai  yma  bregethu 
cyson  ;  ífurfiwyd  seiat  gref ;  cafwyd  aml 
i  odfa  yno  y  bydd  cofio  am  dani  yn 
nghragywyddoldeb,  a  throwyd  llawer  o 
gyfeiHorni  eu  ffyrdd.  Eithr  nid  oedd 
pregethu  yr  efengyl,  er  achub  eneidiau, 
yn  rhyngu  bodd  y  gẃr  urddasol  a  ddaeth 
i  berchenogi  y  tyddyn.  Felly,  pan  y  ter- 
fynodd  y  brydles,  cynygiodd  ei  hadnew- 
yddu,  ond  ar  yr  amod  fod  y  pregethu  i  gael 
ei  roddi  i  fynu.  Gwrthododd  I^obert  Jones 
hyny,  a  bu  raid  iddo  ymadael.  Mewn 
canlyniad,  chwalwyd  seiat  Rhoslan,  ac  ni 
fu  achos  yno  gan  y  Methodistiaid  hyd  y 
dydd  hwn.  Ymaelododd  y  nifer  fwyaf  yn 
Mrynengan,  a  íFurfiodd  eraill  gangheíiau 
eglwysi  newyddion. 

Y  lle  y  symudodd  Robert  Jones  a'i 
deulu  iddo  oedd  Ty-bwlcyn,  íìferm  fechan 
wrth  waelod  Garn  Fadryn,  ac  yma  y  bu 
yn  preswylio  tra  fu  ei  briod  fyw.  Teithiodd 
lawer  trwy  Ddê  a  Gogledd  ;  bu  yn  fìfydd- 
lawn  yn  yr  holl  dý.  Llaisegwan  a  feddai; 
ac  nid  ymddengys  fod  nemawr  o  fiwsig  yn 
perthyn  iddo,  ond  caffai  odfaeon  gryrnus 
yn  aml.  Y  tro  cyntaf  y  bu  mewn  Cym- 
deithasfa  oedd  yn  Llanfair-caereinion,  Sir 


Drefaldwyn,  a  chan  ei  fod  yn  ẁr  mor 
ddyeithr  cafodd  ei  osod  mewn  Ile  anrhyd- 
eddus  i  bregethu.  Yr  oedd  eneiniad  ar  yr 
odfa  ;  disgynai  y  gwlithwlaw  nefol  yn 
ddwys  ar  ei  yspryd  ef,  ac  ar  y  bobl.  Ar  y 
terfyn  aeth  ei  gyfaill,  David  Jones,  Adwy'r 
Clawdd,  ato,  gan  ddweyd  :  "  O,  Robert  ! 
Ti  a'n  siomaist  ni  i  gyd.  Yr  oeddwn  yn 
meddwl  fod  cryn  lawer  o  synwyr  yn  dy 
ben,  ond  ni  feddyliais  erioed  y  cawn 
gymaint  o  arddeliad  ar  dy  weinidogaeth." 

Teithiodd  ar  ei  draed  lawer  gwaith,  yn 
nghwmni  yr  hen  bererinion,  i  Langeitho. 
Yr  oedd  eu  hamcan  yn  ddyblyg,  sef  cael 
cyhoeddiadau  pregethwyr  enwog  y  Deheu- 
dir  i  ddyfod  i'r  Gogledd,  a  chael  adnew- 
yddiad  yspryd  wrth  wrando  gweinidogaeth 
seraphaidd  Daniel  Rowland.  Caent  lawer 
o'u  herlid  wrth  fyned  a  dychwelyd.  Yr  oedd 
Iluchio  cerig  at  y  Pengryniaid  yn  ddifyrwch 
wrth  fodd  calon  trigolion  aml  i  ardal ; 
enillasai  Harlech,  yn  arbenig,  hynodrwydd 
annymunol  yn  hyn  o  beth.  Bu  Robert 
Jones  unwaith  yno  mewn  enbydrwydd  am 
ei  hoedl.  Eithr  yr  oedd  y  danteithion  a 
arlwyid  ar  fwrdd  yr  efengyl  yn  Llangeitho 
yn  fwy  na  digon  o  dâl  yn  eu  golwg  am  bob 
dyoddef.  Un  tro,  medd  ei  fywgraffydd, 
cafodd  Robert  Jones  ei  gymeryd  i  fynu 
gymaint  wrth  wrando  ar  Rowland  yn  dar- 
lunio  cariad  Duw  yn  rhoddi  ei  Fab,  gogon- 
iant  person,  a  digonolrwydd  aberth  y 
Cyfryngwr,  a'i  barodrwydd  i  dderbyn 
pechaduriaid,  fel  yr  anghofiodd  ei  hun  yn 
hollol ;  nis  gwyddai  pa  un  ai  yn  y  corph 
ynte  allan  o'r  corph  ydoedd  ;  ni  feddai  un 
math  o  syniad  pa  le  yr  ydoedd  ;  ac  aeth 
allan  o'r  cyfarfod  heb  ei  het,  a'r  fath  oedd 
cyffro  ei  feddwl  fel  na  wybu  ei  heisiau  am 
dro  hir. 

Fel  y  nifer  amlaf  o'r  hen  bregethwyr, 
nid  oes  genym  hanes  cyflawn  am  yrfa 
weinidogaethol  Robert  Jones.  Cafodd 
lawer  o'i  erlid  ;  amddiffynwyd  ef  yn  rhyfedd 
mewn  peryglon  ddegau  o  weithiau,  a  bu 
yn  offeryn  i  argyhoeddi  Ilawer.  Ond  ni 
ddarfu  ei  fywgrafifydd  weled  yn  briodol 
groniclo  yr  amgylchiadau  hyn.  Yr  unig 
wybodaeth  o  honynt  sydd  ar  gael  y  mae 
mewn  cysylltiad  â  hanesion  gwahanol 
leoedd,  Ilawer  o  ba  rai  sydd  wedi  eu  cof- 
nodi  yn  Methodistiaeth  Cyiiiru.  Yn  ol  ei 
dystiolaeth  ei  hun,  efe  oedd  y  cyntaf  i 
bregethu  yn  Abergynolwyn,  Sir  Feirionydd. 
Gwnaeth  hyny  ar  yr  heol  yn  y  pentref, 
brydnhawn  Sabbath,  ond  ni  wyddis  y  mis 
na'r  flwyddyn.  Erbyn  iddo  gyrhaedd  y  Ile 
yr  oedd  golwg  lidus  a  chreulawn  ar  y  dorf 

liosog  a  ddaethai  yn  nghyd  ;  teimlai  y 
pregethwr  ryw  aeth  yn  treiddio  trwyddo 
wrth  feddwi  am  wynebu  arnynt.  Nid 
oedd  yn  mysg  y  dyrfa  nemawr  neb  a 
glywsai  bregeth  o'r  blaen,  nac  a  welsai 
bregethwr  ;  ond  tybid  fod  pregethwyr  a 
phregethu  yn  rhywbeth  y  dyhd  cael  eu 
gwared  o'r  wlad.  Eithr  daeth  amddiffyn- 
iad  i'r  pregethwr  yn  gwbl  annysgwyhadwy 
iddo.  Yn  mysg  y  dorf  yr  oedd  gŵr  o'r  enw 
John  Lewis,  yr  hwn  oedd  yn  ffafriol  i'r 
efengyl.  Meddai  hwn  lysfab,  cryf  o  gorph, 
a  chyfarwydd  ag  arfer  ei  ddyrnau.  Dy- 
wedodd  John  Lewis  wrtho  fod  yn  mwriad 
rhywrai  a  enwai  anmharchu  y  g\Vr  dyeithr, 
a'i  rwystro  i  lefaru  ;  "  ond,"  meddai, 
"  d'wed  di  air  wrthynt,  hwy  a  fyddant  yn 
ddigon  llonydd."  Yr  oedd  y  llanc  yn  falch 
o'r  swydd  ;  bygythiodd  yr  arweinwyr  yn 
erwin.  Cafodd  Robert  Jones  lonydd  i 
bregethu,  ac  ni  bu  y  cyfarfod  heb  raddau 
helaeth  o  arddehad. 

Robert  Jones,  hefyd,  fel  yr  ymddengys, 
oedd  y  cyntaf  i  bregethu  yn  Meddgelert,  a 
chafodd  ei  amddiffyn  yn  hynod,  fel  yn 
Abergynohvyn.  Robert  Dafydd,  Brynen- 
gan,  a  arfaethasai  fyned.  Brodor  o  Fedd- 
gelert  ydoedd  efe ;  a  daeth  ar  ei  feddwl  yr 
elai  i'w  gartref  genedigol  i  gyhoeddi  i'w 
hen  gymydogion  Air  y  bywyd.  Penodwyd 
ar  y  Sabbath,  ac  anfonwyd  hysbysrwydd 
trwy  yr  ardal  am  y  bregeth.  Darparwyd 
lle  iddo  i  bregethu  mewn  tŷ  rhisgl,  sef 
adeilad  egwan,  yn  yr  hwn  y  rhoddid  rhisgl 
derw  yn  dâs  i  aros  iddo  sychu.  Nid  oes 
sicrwydd  pa  un  ai  cyfeilhon  ynte  gelynion 
a  wnaethai  y  trefniant.  Cyn  y  Sabbath  yr 
oedd  yr  erlidwyr  wedi  crogi  darnau  trymion 
o  goed  uwchben  y  t}-  rhisgl,  gyda'r  bwriad 
o'u  gollwng  i  syrthio  ar  y  tò  adeg  yr  odfa, 
a  thrwy  hyny  beri  i'r  adeilad  syrthio  ar  y 
pregethwr  a'r  gynulleidfa,  a'u  lladd.  Pan 
ddaeth  yr  amser  methodd  Robert  Dafydd 
fyned,  ac  aeth  Robert  Jones  yn  ei  le. 
Daeth  torf  anferth  yn  nghyd  ;  yr  oedd 
digllonedd  yn  eu  gwedd,  a  chreulondeb  yn 
eu  calon  ;  nid  gwiw  i'r  pregethwr  ddysgwyl 
trugaredd  oddiar  eu  dwylaw.  Ond  cyn  i'r 
cyfarfod  ddechreu  dyma  ystorm  ofnadwy 
o  fellt  a  tharanau  yn  ymdori,  nes  gyru  ofn 
ar  bawb.  Mor  enbyd  oedd  swn  y  taranau 
fel  y  gelhd  tybio  fod  y  mynyddoedd  o 
gwmpas  yn  ymrwygo  ;  y  mellt  cochion  a 
fflachient  o'r  cwmwl  gyda'r  fath  danbeid- 
rwydd,  fel  yr  oedd  y  cryfaf  ei  galon  yn 
gwyneb-Iasu.  Disgynodd  braw  aruthrol 
ar  y  bobl ;  ac  yr  oedd  y  braw  yn  fwy  am 
i'r  ystorm  ddyfod  heb  un  rhagarwydd.     Ni 


feddyliodd  neb  mwy  ymosod  ar  y  pregeth- 
wr  ;  a  chwedi  eu  difrifoli  fel  hyn  yr  oedd 
y  bobl  mewn  sefyllfa  meddwl  addas  i 
wrando  yr  efengyl.  Trodd  Robert  Jones, 
gyda  ei  fedr  arferol,  yr  amgylchiad  yn 
fantais  i'w  weinidogaeth.  Galwodd  sylw 
y  gynulleidfa  at  daranau  mwy  ofnadwy 
na'r  rhai  a  ruent  yn  yr  awyr,  sef  bygythion 
y  Beibl  ar  yr  annuwiol,  ac  at  fellt  mwy 
peryglus  na'r  rhai  a  fflachient  allan  o'r 
cymylau,  sef  taranfolltau  digofaint  Duw. 
Cafodd  odfa  rymus ;  amryw  a  ddychwel- 
wyd  at  yr  Arglwydd ;  a  rhoddodd  yr  am- 
gylchiad  derfyn  ar  yr  erledigaeth. 

Yn  ol  yr  hanes  a  gafodd  awdwr  Method- 
istiaeth  Cymru,  gan  Mr.  Robert  Evans, 
Trefriw,  Robert  Jones,  hefyd,  oedd  y 
cyntaf,  nid  yn  unig  perthynol  i'r  Method- 
istiaid,  ond  perthynol  i  unrhyw  enwad 
Ymneillduol,  i  bregethu  yn  Nyffryn 
Ardudwy.  Y  Robert  Evans  hwn  oedd 
enedigol  o  Orllewin  Meirionydd  ;  yma  yr 
ymunodd  â  chrefydd.  Bu  yn  byw  am  beth 
amser  yn  MhwIIheli,  ond  yn  Nhrefriw  y 
treuliodd  y  rhan  fwyaf  o'i  fywyd.  Efe 
oedd  tad  y  Parch.  Evan  Evans,  gẁr  sydd 
yn  fwy  adnabyddus  wrth  ei  enw  barddonol, 
leuan  Glan  Geirionydd.  Dywed  efe  fod 
pregethu  er  ys  rhai  blynyddoedd  yn  yr 
ardaloedd  o  gwmpas  y  Dyffryn,  megys 
Harlech  a  Phenrhyndeudraeth,  o  un  tu, 
ac  Abermaw  o'r  tu  arall;  ond  o  herwydd 
rhyw  resymau  yr  oedd  y  Dyffryn  fel  pe 
wedi  ei  adael.  Ond  daeth  Robert  Jones 
heibio  ar  ei  dro,  a  phregethodd  ar  y  Morfa, 
dan  Llanddwywe.  Yn  yr  awyr  agored  y 
Ilefarai ;  ni  ddarparesid  iddo  na  phwlpud 
nac  esgynlawr,  ond  pregethai  oddiar  dwm- 
path  a  gyfodai  ar  y  gwastad.  "  Oddiar  y 
topyn  gwyrddlas  hwn,"  meddai  Robert 
Evans,  "  efe  a  lefarodd  yn  hynod  ddifrifol 
ac  effeithiol  oddiar  Gen.  xix.  17  :  '  Dianc 
am  dy  einioes  ;  nac  edrych  ar  dy  ôl,  ac  na 
saf  yn  yr  holl  wastadedd.'  A  pheth 
teilwng  i'w  grybwyll  ydy w,  na  ddangoswyd 
y  duedd  leiaf  i  erlid,  er  mai  dyma  yr  odfa 
gyntaf  erioed  a  fu  (yma)  gan  YmneiIIduwyr 
o  un  enwad."  Teifi  y  dywediad  olaf,  sef 
y  syndod  a  ddatgenir  i  odfa  gael  ei  chadw 
heb  fod  neb  yn  erlid,  ffrwd  o  oleuni  ar 
yspryd  yr  amseroedd.  Y  mae  yn  amlwg 
mai  anfynych  y  pryd  hyny  y  caffai  y 
Methodistiaid  lonydd  i  addoli  heb  fod 
rhywrai  yn  terfysgu,  ac  yn  ymosod  arnynt. 

Adrodda  Mr.  Robert  Evans  amgylchiad 
arall  yn  nglyn  â  Robert  Jones,  yr  hwn  a 
ddengys  ei  ddwfn  gydwybodolrwydd,  a'r 
amddiffyn  dwyfol  a  fyddai  yn  fynych  drosto. 

Cawsid  cyhoeddiad  Robert  Jones  i  fod  yn 
y  Dyffryn,  am  ddau  o'r  gloch  dydd 
Sabbath.  Y  nos  Wener  a'r  dydd  Sadwrn 
blaenorol  hi  dorodd  yn  ystorm  enbyd  ; 
chwythai  y  gwynt,  a  disgynai  y  gwlaw  yn 
rhaiadrau.  Yr  oedd  Robert  Jones  ddydd 
Sadwrn,  am  ddau  o'r  gloch,  yn  Hendre 
Howell,  lle  cyfagos  i  Dremadog,  at  yr  hwn 
yr  ydym  wedi  cyfeirio  yn  barod  ;  a'r  nos 
yr  oedd  i  fod  yn  y  Penrhyn.  Eithr  cyn 
cyrhaedd  y  Penrhyn  yr  oedd  yn  rhaid 
croesi  y  Traethmawr.  Gwyddai  y  pre- 
gethwr  nas  gallai  groesi  ar  draed  oblegyd 
y  Uifeiriant ;  ac  mor  enbyd  ydoedd  fel  na 
fyddai  yn  debyg  o  gael  cwch.  Ond  gan 
mai  ar  neges  ei  Dduw  ydoedd  ni  fynai  ym- 
esgusodi.  Gadawodd  ei  geffyl  yn  Hendre 
Howell,  ac  aeth  at  y  traeth  ar  ei  draed. 
Erbyn  cyrhaedd  y  lle,  yr  oedd  cychwr  yn 
parotoi  bâd  i  groesi,  er  mwyn  sicrhau 
cwch  oedd  mewn  perygl  o  gael  ei  golH, 
oblegyd  cynddaredd  yr  ystorm,  ar  y  traeth 
cyferbyniol.  Yn  hwnw  cafodd  gweinidog 
Duw  fyned ;  a  chyrhaeddodd  y  Penrhyn  heb 
fod  neb  yn  ei  ddysgwyl.  Pregethodd  yno 
nos  Sadwrn  gyda  nerth.  Boreú  tranoeth 
yr  oedd  wedi  ei  drefnu  i  lefaru  yn  Harlech, 
am  naw  o'r  gloch.  Mynai  pobl  y  Penrhyn 
nas  medrai  groesi  y  Traethbach,  a  chy- 
hoeddasant  ef  i  fod  gyda  hwy.  Eithraros 
ni  wnelai  Robert  Jones,  aeth  at  lan  y  traeth 
yn  y  gobaith  y  rhoddai  yr  Arglwydd  iddo 
ddrws  agored  ;  ac  yn  ei  ganlyn  yr  oedd 
myntai  o  Fethodistiaid  Penrhyn-deu- 
draeth.  Yn  ffbdus,  yr  oedd  y  myglys  wedi 
darfod  ar  fwrdd  Uong  o  BwIIheli  oedd  wrth 
angor  yr  ochr  arall ;  ac  anfonasai  y  dwy- 
law  gwch  trosodd  er  mwyn  cael  cyflenwad 
adnewyddol.  Yn  y  cwch  hwn  cludwyd  yr 
holl  frodyr  i'r  lan  arall.  Brysiasant  i 
Harlech  ;  ond  erbyn  cyrhaedd  yno  cawsant 
wybod  mai  yn  Mhen'rallt  yr  oedd  yr  odfa 
i  fod.  Erbyn  hyn  yr  oedd  yn  mhell  ar  y 
dydd  ;  y  dorf  a  ddaethai  yn  nghyd  oedd 
wedi  blino  dysgwyl  ;  aeth  rhai  i'w  cartrefi, 
ac  eraill  tuag  eglwys  y  plwyf.  Ond  pan 
aed  at  yr  eglwys,  digwyddodd  fod  yr 
offeiriad  yn  glaf,  ac  nad  oedd  gwasanaeth 
yno.  W'rth  fod  y  bobl  yn  troi  ymaith 
oddiwrth  yr  eglwys  yr  oedd  Robert  Jones 
a'i  gymdeithion  yn  y  golwg  wedi  cyrhaedd. 
Llanwyd  tŷ  Pen'rallt  a  chynulleidfa,  a 
chafwyd  odfa  nodedig  o  hyfryd.  Tuag  at 
gyrhaedd  y  Dyffryn  erbyn  dau  yr  oedd  yn 
rhaid  i'r  pregethwr  basio  trwy  Llanbedr. 
Nid  oedd  gwasanaeth  yn  yr  eglwys  yno 
ychwaith,  oblegyd  selni  yr  offeiriad,  gan 
mai  yr  un  g\vr  oedd    "  yn   darllen  "   yn  y 


ddau  le  ;  aeth  y  plwyfolion  yn  fynteioedd 
ar  ol  Robert  Jones,  yr  hwn  a  bregethodd 
am  y  tro  cyntaf  yn  y  iỳ  a  adeiladesid  i'r 
perwyl  gan  Griffith  Richard.  Pan  welodd 
amaethwr  cyfrifol  y  bobl  yn  canlyn  pre- 
gethwr  Methodist,  gyrodd  nerth  carnau 
ei  geffyll,  i  gyrchu  Mr.  Parry,  offeiriad 
Llanaber.  Wrth  fod  y  dorf  yn  dychwelyd 
o'r  Dyffryn,  wedi  darfod  yr  odfa,  cyfar- 
fyddasant  a'r  ddau,  sef  y  person  a'r 
amaethwr,  yn  gyru  yn  erwin.  Gofynai  yr 
offeiriad  iddynt  yn  sarug :  "  A  ydych 
chwithau  wedi  myned  i  ganlyn  y  ffydd 
hon?"  Atebwyd  ef  gan  un:  "  Y  mae  yn 
dda  i  ni  ddilyn  rhyw  ffydd;  nid  oedd  acw 
(sef  yn  yr  eglwys)  ff'ydd  yn  y  byd  heddyw." 
Y  nos  hono  cynhelid  gwasanaeth  yn  y 
ddwy  eglwys,  er  na  fyddai  gosber  yn  y 
naill  na'r  Ilall  yn  gyfFredin  ;  Mr.  Parry, 
Llanaber,  yn  gwasanaethu  yn  un,  a'r 
offeiriad  claf,  wedi  ymlusgo  o'i  wely,  ac  yn 
gwasanaethu  yn  y  llall.  Oblegyd  cyd- 
gyfarfyddiad  yr  holl  amgylchiadau  hyn,  oll 
yn  ffafriol  i'r  efengyl,  datganai  Robert 
Jones  ei  farn  fod  gan  yr  Arglwydd  waith 
mawr  i'w  gyflawni  yn  y  Dyffryn.  Yr 
ydym  yn  cofnodi  yr  hanes  am  ei  fod  yn 
engrhaifft  o'r  peryglon  a'r  anhawsderau  a 
gyfarfyddai  y  pregethwyr  cyntaf. 

Cofnoda  Robert  Evans  na  fu  erlid  yn  yr 
odfa  gyntaf  a  fu  yn  y  Dyffryn  ;  ond  ni 
chafodd  y  Methodistiaid  fod  heb  eu  haf- 
lonyddu  yma  ychwaith.  Y  prif  derfysgwr 
oedd  un  Griffìth  Garnetts ;  creadur  ofer,  a 
ddibynai  am  ei  gynhaliaeth  ar  deulu  Corsy- 
gedol.  Pan  yr  oedd  yr  hen  gynghorwr, 
Williani  Evans,  Fedw-arian,  yn  pregethu, 
aeth  Garnetts,  ac  un  o  weision  helwriaeth 
Corsygedol  i'r  odfa  i  aflonyddu.  Yn  Ilaw  y 
gwas  yr  oedd  corn  hela,  a  gwaeddai  ei 
gydymaith  arno  :  "  Chwyth  yn  ei  glust  o, 
Sionyn ;  chwyth  yn  nghlust  y  dyn  â'r 
llyfr  !"  Felly  y  gwnaeth  yntau,  nes  y  bu 
raid  i'r  pregethwr  roddi  heibio.  Ijyddai  y 
Garnetts  hwn  hefyd  yn  aflonyddu  ar 
Robert  Jones.  Heblaw  Ilawer  o  bethau 
eraill,  yr  oedd  Robert  Jones  yn  fedrus 
mewn  tori  Ilythyrenau  ar  gerig  beddau,  a 
galwyd  arno  droiau  i  wneyd  hyn  dros  deulu 
Corsygedol.  Unwaith,  pan  yn  Ilythyrenu 
yn  y  modd  hwn  ar  gareg  fedd  yn  mynwent 
Llanaber,  daeth  Garnetts  ato,  gan  gyf- 
addef  ei  ofìd  am  aflonyddu  arno  pan  yn 
pregethu,  ac  yntau  yn  arfer  gweithio  i  Mr. 
Yaughan  ;  ond  dywedai  yr  un  pryd,  y 
gwnai  hyny  drachefn,  os  efe  a  anturiai 
bregethu  yn  y  gymydogaeth  hono.  Yn  ymyl 
yr  oedd  bedd  agored ;  a  chan  gyfeirio  ato 

dywedai  Robert  Jones  :  "  A  welwch  chwi  y 
bedd  yna,  Mr.  Garnetts  ?  Fe  fydd  pre- 
gethu  yn  y  Dyffryn  pan  fyddwch  chwi  yn 
pydru  mewn  lle  fel  yna."  Dychrynodd 
y  dyn  trwy  ei  galon,  ac  ni  aflonyddodd  ar 
y  IMethodistiaid  mwy. 

]\Iewn  llawer  o  bethau  gwahaniaethai 
Robert  Jones  oddiwrth  fwyafrif  y  cynghor- 
wyr  Methodistaidd.  Byddai  eu  gweinidog- 
aeth  hwy  gan  amlaf  yn  gyffrous;  edrychent 
ar  fîoeddio  fel  elfen  anhebgor  mewn 
pregeth  ;  eithr  llefaru  yn  dawel  a  wnelai  efe, 
heb  na  bloeddio  na  thrystio.  Oblegyd  hyn, 
caffai  lonyddwch  i  bregethu  yn  aml  mewn 
lleoedd  na  oddefid  hyny  i  neb  arall.  Eithr 
byddai  ei  ymadroddion  bob  amser  yn 
ddwys,  ac  yn  oleu ;  ceisiai  yn  mhob 
pregeth  oleuo  deall  y  rhai  a'u  gwrandawent ; 
ac  yn  aml  byddai  dan  arddeHad  amlwg. 
Eiddil  o  gorph  ydoedd ;  ond  meddai  feddwl 
gwrol.  Ni  ddychrynid  ef  gan  beryglon  a 
fyddent  yn  gwangaloni  dyn  cyffredin,  Yr 
ydoedd  hefyd  yn  dra  pharod  ei  atebion  ;  a 
rhwng  hyn,  a'i  gynefindra  á'r  Ysgrythyr, 
byddent  yn  fynych  yn  cau  safnau  ei  wrth- 
wynebwyr  yn  effeithiol.  Bu  am  beth 
amser  yn  cadw  ysgol  yn  Beddgelert,  a 
rhoisid  benthyg  y  llan  iddo  i'r  pwrpas. 
Pan  yn  tori  yr  ysgol  un  prydnhawn,  rhoes 
ofyniad  i'r  plant  i'w  gymeryd  adref,  i'r  hwn 
yr  oeddynt  i  ddwyn  atebiad  dranoeth.  Y 
gofyniad  ydoedd  :  "  Pa  le  y  mae  eglwys 
Dduw?"  Pan  glywodd  un  o  ddoethion 
Beddgelert  y  cwestiwn,  dywedodd  mewn  di- 
ystyrwch  :  "  Pw  !  ai  dyna  y  fath  feistr  sydd 
genych  ?  Gofyn  yn  mha  le  y  mae  yr  eglwys, 
ac  yntau  yn  cadw  ysgol  ynddi  bob  dydd !  " 
Pan  ddychwelwyd  yr  ateb  i  Robert  Jones, 
dywedai  fod  y  Beibl  yn  son  am  glustiau  yr 
eglwys,  a  dymunai  wybod  beth  oedd  y  rhai 
hyny.  Eithr  ymddengys  fod  y  dyn  hwn 
yn  perthyn  i'r  rhywogaeth  y  cyfeirir  atynt 
gan  Solomon,  y  rhai  er  eu  pwyo  mewn 
morter  â  phestl  ni  ymedy  ei  ffolineb  â  hwy  ; 
a  dywedai  yn  ol :  "  Wfft  i'r  fath  lob ! 
Beth  sydd  yn  haws  iddo  na  gweled  mai 
chist  yr  eglwys  yw  y  clochdy." 

Bu  yn  arweinydd  doeth  i'r  Cyfundeb  yn 
y  Gogledd,  ac  yn  arbenig  yn  Eifionydd,  am 
flynyddoedd  lawer.  Byddai  yn  bresenol 
yn  Nghyfarfod  Misol  ei  Sir  yn  mron  yn 
ddieithriad,  ac  nid  yn  fynych  y  byddai  ei  le 
yn  wag  yn  y  Gymdeithasfa.  Bu  yn  bresenol 
dros  haner  cant  o  weithiau  yn  Nghym- 
deithasfa  y  Bala.  Teithio  ar  ei  draed  y 
byddai  gan  amlaf  ;  ac  o  herwydd  anamledd 
lleoedd  pregethu  gan  y  Methodistiaid,  nid 
anfynych  y  byddai  raid  iddo,  ar  gychwyn 


ei  weinidogaeth,  bregethu  dair  gwaith  ar 
y  Sabbath,  a  cherdded  deng-miUtir-ar- 
hugain  yn  y  fargen.  Yn  ei  gofiant  adroddir 
am  dano  yn  pregethu  yn  Henllan,  ger 
Dinbych,  nos  Sadwrn  ;  yn  nghapel  Tany- 
fron,  gerllaw  Llansanan,  am  naw  boreu 
dydd  Sul  ;  yn  y  Bontuchel,  ger  Ruthin, 
am  ddau  ;  ac  yn  Adwy'r  Clawdd,  Sir 
Fflint,  am  chwech.  Yr  oedd  hyn  gryn 
lawer  dros  ddeng-milltir-ar-hugain,  a 
cherdded  a  wnaeth  bob  cam.  Pan  yn 
adrodd  am  ei  deithiau  meithion  wrth  gyfaill 
unwaith,  dywedai  hwnw  :  "  Robert  Jones, 
pe  y  caech  fyned  yn  ieuanc  eto,  byddech  yn 
dynerach  o'ch  natur."  Atebai  yntau  yn 
oÌ :  "  Nid  wyf  yn  sicr  o  hyny.  Clywais 
am  foneddwr  a  wariodd  ei  ystad  mewn 
afradedd,  fel  y  bu  yn  dlawd  am  amser  ; 
rywsut,  llwyddodd  i'w  hadfeddianu,  ond  ei 
gwario  a  wnaeth  drachefn."  Awgrym  pur 
ghr  mai  cyffelyb  yr  ymddygai  yntau  pe 
y  caffai  gyfle  i  ail  fyw  ei  einioes.  Teimlai 
bryder  mawr  ar  i'r  Cyfundeb  gadw  y  ffydd. 
Yr  ydym  wedi  cyfeirio  yn  flaenorol  at  ym- 
osodiadau  Antinomiaeth  ar  y  Methodistiaid 
mewn  gwàhanol  ranau  o  Gymru.  Bu  dos- 
parth  yn  Lleyn  yn  dal  syniadau  penrhydd, 
a  gelwid  yr  heresi  yn  "  grefydd  y  Rhos- 
ddu."  Torodd  yr  unrhyw  heresi  allan 
hefyd  yn  nghanolbarth  Môn,  a  gelwid  hi 
yn  yr  ynys  yn  "  grefydd  canol  y  wlad." 
Arferodd  Robert  Jones  ei  hoU  ddylanwad 
yn  erbyn  y  syniadau  gwylltion,  penrhydd 
hyn,  a  diau  mai  efe  a  fu  yn  un  o'r  prif 
offerynau  i'w  hymhd  o'r  wlad.  Adroddir 
am  dano  ef,  a'i  gyfaill  John  Pierce,  mewn 
Cyfarfod  Misol  yn  Môn,  ac  iddi  fyned  yn 
ddadl  rhyngddynt  â  "  Chrefyddwyr  canol 
y  wlad."  Parhaodd  y  ddadl  trwy  y  nos, 
hyd  wawr  y  boreu,  ac  ni  roddodd  Robert 
Jones  i  fynu  nes  llwyr  ddystewi  ei  wrth- 
wynebwyr. 

Pan  o  gwmpas  haner  cant  oed,  ac  yn 
preswyUo  yn  Nhy-bwlcyn,  cafodd  gystudd 
trwm.  Enyniad  yn  yr  ysgyfaint  ydoedd, 
a  thaflodd  i  fynu  lawer  o  waed.  Tybiai  ef 
ei  hun,  a  thybiai  pawb  a  ddeuent  i'w  weled, 
mai  marw  a  wnelai.  Aml  i  noswaith  yr 
oedd  y  teulu  yn  dysgwyl  y  byddai  wedi 
myned  i  dragywyddoldeb  cyn  y  boreu. 
Eithr  teimlai  eglwysi  Lleyn  ac  Eifionydd 
nas  gallent  eu  hebgor,  a  gwnaethant  weddi 
ddyfal  ar  ei  ran.  Gwellhaodd  yntau  megys 
yn  wyrthiol  ;  braidd  na  edrychid  'arno  fel 
pe  byddai  wedi  cael  adgyfodiad  o  feirw. 
Gwedi  ei  adfer,  dywedai  ddarfod  iddo  yn  ei 
gystudd  gasglu  yr  oll  o'i  grefydd  yn  nghyd, 
sef   ei    brofiadau,    ei    bregethau,    a'i    lafur 

gyda'r  ysgolion,  &c.  x\r  y  cyntaf  credai 
fod  ganddo  gryn  bentwr.  Ond  erbyn  dy- 
nesu  i  wynebu  y  gyfraith  danllyd,  y  farn 
fawr,  a  thragywyddoldeb,  aeth  y  pentwr 
crefydd  yn  ddim,  yii  ddmi.  Yn  ngwyneb 
hyny,  pan  yr  oedd  wedi  myned  megys  yn 
ddiwedd  byd  arno,  daeth  Mab  Duw  i'r 
golwg  ;  a  da  iawn  oedd  cael  ei  weled  yn 
ddigon  i  bechadur  heb  ddim  i  dalu. 

Yr  oedd  Robert  Jones  yn  gymeriad 
nodedig  o  grefyddol  a  phur.  GeUir  dweyd 
am  dano  fel  am  John  Evans,  y  Bala,  fod 
ei  uniondeb  yn  ddiareb  gwlad.  Arferai 
dduwioldeb  gartref,  ac  yr  oedd  y  dduw- 
ioldeb   hono  yn  llawn  serchawgrwydd   ac 


ynfydrwydd,  gwamalrwydd,  ac  ysgafnder  ; 
eraiU  i  bechodau  a  fyddant  yn  warth  ar  dy 
enw  tra  y  byddot  byw.  Cofia  di  yn  awr 
dy  fod  wedi  dyfod  i  ben  y  groeslon,  a  bod 
yn  rhaid  i  ti  ddewis  t^"  Dduw,  ei  bobl,  a'i 
waith ;  neu  ynte,  ddewis  gelynion  Duw, 
a'i  bobl,  a  mwrdwyr  dy  enaid  dy  hun." 
Fel  y  gelUd  dysgwyl,  efFeithiodd  yr  ym- 
ddiddan  yn  ddwys  ar  y  Uanc,  ac  ni  aeth 
geiriau  ei  dad  penwyn  yn  anghof  ganddo 
byth. 

Heblaw  bod  yn  bregeihwr  da,  yn  syn- 
wyrol  mewn  cynghor,  yn  Uafurus  gyda'r 
Ysgol  Sabbothol,  ac  yn  ddyn  Uawn,  yr 
oedd   Robert  Jones  yn  Uenor   gwych,   ac 


TY-BWLC\N. 


anwyldeb.  Ymddiddanai  a'ì  blant  ar  eu 
penau  eu  hunain  am  eu  cyflyrau,  am  lesu 
Grist,  ac  am  y  fraint  o  gael  bod  yn  aelod- 
au  yn  eglwys  Dduw.  Pan  yr  oedd  ei  fab 
ieuangaf,  hogyn  tua  phedair-ar-ddeg  oed, 
yn  ymadael  a'r  teulu,  aeth  y  tad  i'w  heb- 
rwng  ddarn  o'r  ffordd,  rhyngddo  a  Bangor. 
Cyn  ymadael  trodd  ato,  gan  ddweyd  : 
"  Wel,  fy  machgen  bach  ;  dyma  ti  heddyw 
fel  un  yn  dyfod  i  ben  croesffordd.  Pan  yr 
oeddit  gyda  ni,  a  than  ein  haden,  yr  oedd- 
ym  yn  ceisio  dy  arwain,  a'th  gynghori,  a 
gwyUo  trosot  ;  ond,  yn  awr,  dyma  ti  yn 
ein  gadael  ni,  ac  fe  fydd  Uawer  yn  ceisio 
am  danat ;   un  yn  ceisio  dy  droi  i  ffordd 

CYF.    II. 


ysgrifenodd  amryw  lyfrau.     A  ganlyn  sydd 
restr  o'i  weithiau  : — 

Llefcrydd  yr  Asyn,  yn  gwaharcld  ynfydrwydd  y 

Prophwyd,  ynghyda  a  darluniad  o  dri  phre- 

gethwr. 
Cyfieithiad  o'r  Gyfrol  Gyntaf  o  waith  Gurnal. 
Arweinydd  i'r  Anwybodus,  pris  chwech  cheiniog. 

Grynodeb  o'r  unrliyw,  pris  tair  ceiniog. 
Ymddiddan   rhwng    Dr.    Opium,    Galio,  a   Dis- 

cupulis. 
Drych   yr    Amseroedd :     sef,    Haneä    Diwygiad 

Crefyddol  yn  Ngogledd  Cymru. 
Grawn  Sypiau  Canaan  :  sef,   Pigion  o  Hymnau 

gan  W.  Williams. 

O'r  Uyfrau  hyn,  y  gwerthfawrocaf  yn  ddiau 
yw  Drych  yr  Amseyoedd.      Ynddo  casglodd 

yn  nghyd  nifer  niawr  o'r  traddodiadau  a'r 
hanesion  am  gychwyniad  Methodistiaeth 
yn  Ngogledd  Cymru  ;  trwy  ei  wybodaeth 
bersonol,  a'i  farn  oleu,  medrodd  ysgar  yr 
us  oddiwrth  y  gwenith ;  ac  y  mae  yn  dra 
sicr  y  buasai  llawer  o  wybodaeth  werth- 
fawr  wedi  myned  ar  ddifancoll  oni  bai  am 
y  llyfr  dyddorol  hwn.  Y  mae,  agos  oU, 
wedi  ei  osod  i  mewn  yn  Metìwdistiaeth 
Cymru,  a  phrin  yr  ydym  yn  teimlo  fod  Mr. 
Hughes  yn  cydnabod  yn  ddigonol  ei 
rwymedigaeth  iddo. 

Am  Lleferydd  yr  Asyn,  niath  o  lythyr 
ydyw  at  ryw  ẁr  urddasol,  a  anfonodd  ei 
was  i  aflonyddu  addohad  crefyddol  ar 
ddydd  yr  Arglwydd.  Ymddengys  fod  y 
g\vr  urddasol  hwn  yn  oíîeiriad  ac  yn  ynad 
heddwch.  Rhydd  y  difyniad  canlynol  o'r 
llyfr  engrhaifît  o  arddull  Robert  Jones  fel 
ysgrifenydd,  a  theifl  oleuni  hefyd  ar  natur 
yr  aflonyddwch  y  cwynir  o'i  herwydd  : 
"  Tan  ddifrifol  ystyriaeth  o'r  pethau  hyn, 
a  diamheuol  wayyaHt  a  sail  o'r  Ysgryth- 
yrau  sanctaidd,  yn  nghyd  â  rhyddid  y 
llywodraeth  werthfawr  a  ganiateir  ac  a 
gynheUr  gan  ein  grasusaf  ddaionus  ar- 
glwydd  frenhin  George  III.,  a'i  oruchel 
gynghoriaid,  y  bu  ein  diweddar  gyfarfod 
yn  Rhoslan.  Ac  os  gofyn  neb  beth  oedd 
dyben  ein  dyfodiad  yn  nghyd,  yr  y'm  yn 
rhydd  i  ateb  gerbron  y  nefoedd,  mai'r 
ddau  beth  pwysfawr  hyn  ydoedd,  sef  yn 
gyntaf,  talu  dyledus  addoUad  i  Dduw  ar 
ei  ddydd  sanctaidd,  ac  erfyn  ei  fendith  ; 
yn  aiÌ,  ceisio  Ueshad  eneidiau  anfarwol  ; 
ac  am  na  cheid  un  tŷ,  rhaid  oedd  cyfarfod 
yn  y  maes.  Ac  fel  yr  addolem  mewn 
modd  parchus  a  gostyngedig,  megys  y 
gweddai  i  greaduriaid  annheilwng  i  ym- 
ddangos  o  flaen  y  Jehofah  anfeidrol,  fe  fu 
i  ni  yn  gyntaf  ganu  Sahn,  er  clod  i  enw 
gogoneddus  Duw,  ac  ymostwng  o'i  flaen 
ef  mewn  gweddi,  ac  yn  ganlynol  darUen  a 
sylwi  ychydig  ar  ran  o'i  Air  sancteiddiaf. 
Ond  cyn  gorphen  a'r  rhan  o'r  Ysgrythyr, 
sef  yr  ymadrodd  gwerthfawr  hwnw  :  '  Ac 
nid  oes  iachawdwriaeth  yn  neb  araU,'  fe 
aflonyddwyd  y  dyrfa  gan  ddyn  dyeithr, 
afreolus,  a  ddaethai  yno  yn  y  cyfamser 
(debygid,  i'r  dyben  hyny  yn  unig) ;  ac  er 
mwyn  bod  yn  fwy  Uwyddianus  yn  ei  orch- 
wyl,  efe  a  gymerasai  gydag  ef  off^eryn 
pwrpasol  i'r  gwaith  anrasol  oedd  ganddo 
mewn  Uaw,  sef  math  o  udgorn  neu  gorn 
gwaeddi."  Yn  ganlynol,  darlunir  ysgel- 
erder  yr  ymddygiad  mewn  geiriau  cryfion. 
Yr  oedd  y  Uyfr  hwn,  yn  ddiau,  fel  halen 
ar    gig  noeth  i'r  boneddwr.       Gwerthodd 


yn  gyflym  ;  y  mae  y  chwechfed  argrafifìad 
ger  ein  bron  yn  awr,  wedi  ei  argraffu  yn 
Nhrefriw,  yn  y  flwyddyn  i8ig. 

Ar  un  olwg  y  mae  yn  syn  na  fuasai  Robert 
Jones  yn  mysg  y  rhai  a  ordeiniwyd  i  waith 
y  weinidogaeth  yn  y  Bala,  yn  y  flwyddyn 
1811.  Y  mae  yn  sicr  nad  diff'yg  parch  iddo 
oedd  yr  achos,  oblegyd  yr  oedd  ei  glod  trwy 
yr  hoU  eglwysi.  EfaUai  mai  henaint  oedd 
y  rhwystr,  er  nad  oedd  ond  triugain-a- 
chwech  ar  y  pryd  ;  ac  mai  saith  mlynedd 
yn  ieuangach  oedd  y  Parch.  John  Roberts, 
Llangwm,  ei  gyfaiU  a'i  gydweithiwr.  O 
bosibl,  er  nad  oedd  ei  oedran  yn  fawr,  fod 
Uesgedd  yn  dechreu  ei  orddiwes.  Modd 
bynag,  rhoddwyd  iddo  safle  bwysig  yn  y 
cyfarfod  ordeinio.  Fel  hyn  y  dywed  y 
Cyíìres  Ffydd  :  "  Wedi  hyny,  rhoddodd  yr 
hen  frawd  Robert  Jones,  o  Sir  Gaernarfon, 
air  o  gynghor  difrifol  iddynt  hwy,  ac  i'r 
Corph  yn  gyffredin,  a  diweddodd  y  cwbl 
gyda  gweddi  daer,  ac  addas  i'r  achos." 
Rhaid  fod  yr  hwn  a  neiUduwyd  i  roddi  y 
cyngor  yn  y  gwasanaeth  ordeinio  cyntaf 
yn  cael  ei  ystyried  yn  \vr  o  urddas. 

Wedi  claddu  ei  briod,  rhoddodd  Tỳ- 
bwlcyn  i  fynu  ;  a  chan  fod  ei  blant  oU 
wedi  gadael  y  gymydogaeth,  aeth  i  letya 
at  un  John  WiUiams,  o'r  FeUn  Fad- 
ryn,  gan  yr  hwn  y  cafodd  dynerwch 
mawr.  Bu  am  beth  amser  drachefn  gydag 
un  James  Jones.  Eithr  yn  y  diwedd  ad- 
eiladwyd  tŷ  iddo  yn  gydiol  a  chapel  y 
Ddinas,  Lleyn,  ac  yma  y  bu  hyd  derfyn  ei 
yrfa.  Cafodd  fyw  i  gyrhaedd  84  mlwydd 
oed.  Y  mae  amryw  o'i  lythyrau  ar  gael, 
ac  yn  mysg  eraiU  y  Uythyr  a  anfonodd  at 
y  Cyfarfod  Misol,  ryw  chwech  mlynedd 
cyn  ei  farw,  yr  hwn  a  osodwn  i  mewn  yn 
llawn  : — - 

"  Dinas,  Mai  31,  1823.  Anwyl  Frodyr 
a  ChyfeiUion, — Buasai  yn  dda  genyf  gael 
y  íìfafr  o  fod  yn  eich  cymdeithas  y  tro  yma 
yn  mheUach  ;  eithr  er  fy  mod  yn  weddol 
iach,  yr  wyf  yn  rhy  lesg  i  ddyfod  cyn 
beUed  heb  gymeryd  Uawer  o  amser. 
Dymunaf  fy  nghofio  yn  garedig  at  fy 
mrodyr,  y  Pregethwyr  a'r  Blaenoriaid  oll, 
gan  ddwyn  ar  gof  iddynt  fod  y  baich  yn 
ormod,  a'r  Uwyth  yn  rhy  drwm,  y  dyddiau 
hyn,  i'w  dynu  i  fynu  i  risiau  mor  serth, 
heb  neiUduol  gymhorth  yr  Yspryd  Glân. 
Ni  wiw  dysgwyl  fawr  o  gymhorth  gan 
amryw  o'n  gwrandawyr  y  dyddiau  presenol, 
Uai  o  lawer  nag  a  fu  ryw  amser  a  aeth 
heibio.  Gan  nad  yw  yn  debyg  y  caf  eich 
gweled  byth  yn  gyd-ddrychiol  mwy, 
gadawaf  hyn  fel  rhybudd  a  chynghor  car- 

edig  i  fy  mrodyr  yn  y  weinidogaeth,  yn 
nghyd  â  henuriaid  yr  eglwysi,  ac  i  mi  fy 
hun,  yn  anad  neb,  na  ryfygo  neb  o  honom 
ddweyd  Ilawer  am  lesu  Grist  heb  ei 
adnabod,  a  gwybod  yn  brofiadol  am  gymod 
â  Duw  trwyddo  ef ;  profi  blas  mäddeuant 
yn  feunyddiol,  fel  Israel  y  manna,  a  theimlo 
grym  y  Gair,  fel  y  mae  yn  wir  Air  Duw  ; 
bod  yn  feddianol  o"r  dduwiol  anian,  a  chael 
arweiniad  yr  Yspryd  Glân  i  fyw  yn  dduw- 
iol,  a'i  gynorthwy  yn  barhaus  i  fugeilio  y 
praidd,  fel  y  gallom  ddywedyd  yn  y  diwedd 
ein  bod  yn  lân  oddiwrth  waed  pawb  oll. 
Amseroedd  enbyd  yw  y  dyddiau  diweddaf. 


Y  mae  yn  sicr  genym  ddarfod  i  ddar- 
lleniad  y  Ilythyr  gynyrchu  dylanwad  dwfn 
ar  y  cyfarfod.  Tua  mis  Ebrill,  1829, 
cafodd  anwyd  trwtn,  yr  hwn  a  brofodd  yn 
angau  iddo.  Buasai  agos  trwy  ei  holl 
fywyd  mewn  caethiwed  gan  ofn  marwol- 
aeth.  Arferai  ar  weddi  yn  wastad  ymad- 
roddion  tebyg  i  hyn  :  "  Na  âd  ni,  ein  Tad 
anwyl,  i  fyned  i'r  afon  dan  ein  dwylaw  ;" 
"  Dyro  i  ni  ei  chael  yn  glir  erbyn  myned  i'r 
afon ;"  "  Symud  y  cymylau  a'r  ofnau 
oddiar  y  gydwybod  cyn  wynebu  angau." 
A  chafodd  ei  ddymuniad.  Ychydig  ellid 
ddeall  o'r  hyn  a  ddywedai  yn  ei  selni  olaf 


Os  collir  braenaru'r  cyflwr,  a'r  galar  dwys 
am  bechod,  fe  wna  doniau  hyawdl  y  tro 
yn  Ile  tân  sanctaidd  oddiar  yr  allor ;  ac  fe 
ryfyga  rhai  ruthro  yn  mlaen,  a  thân 
dyeithr,  er  y  caent  eu  Iladd  yn  y  diwedd 
o"r  achos.  Gobeithio  na  welir  y  dyddiau 
hyny  byth  ar  Gymru,  y  gellir  ysgrifenu 
ar  ddrysau  y  tai  addoliad :  '  Dyma  vith 
hvoffeswyr  yn  addoli  y  Duw  nid  adwacnir.' 
Erfyniaf  ar  fod  yr  Arglwydd  yn  amlwg 
yn  eich  mysg ;  a  bod  y  cyfarfod,  trwy- 
ddo  oll,  dan  wlith  bendith  i  alw  llawer 
o'r  newydd,  ac  o  ymgeledd  neillduol  i 
eglwysi  Crist  trwy  y  wlad.  Yr  eiddoch, 
tra  b'wyf,  Robert  Jones." 


oblegyd  bloesgni,  ond  sylwai  brawd  oedd 
yn  aros  gydag  ef  un  noswaith  fod  gwedd 
orfoleddus  ar  ei  wynebpryd,  a  bod  gwên 
siriol  ar  ei  enau,  tra  yr  oedd  y  dagrau  yn 
rhedeg  yn  hidl  o'i  lygaid.  Nesaodd  ato, 
i  geisiü  deall  yr  hyn  a  ddywedai  ;  a"r 
geiriau  a  glywodd  oedd  :  — 

"  Cyfamod  rhad,  cyfamod  cadarn  Duw, 
Ni  syfl  o'i  le,  nid  i'e  a  nage  yw." 

Ac  meddai  ei  fywgraffydd  :  "  Un  o'r  gloch 
boreu  dydd  Sadwrn,  EbriII  18,  efe  a 
hunodd  yn  dawel  yn  yr  lesu,  yn  84  mlwydd, 
a  thri  mis  oed,  mewn  henaint  têg,  fel 
tywysen  wedi  cyflawn  addfedu."      Y    nos 

Lun  ganlynol  pregethodd  Mr.  Robert 
Owen  yn  ei  wylnos,  oddiar  loan  xi.  24  : 
"  Mi  a  wn  yr  adgyfodir  ef  yn  yr  adgyfod- 
iad,  y  dydd  diweddaf;"  ac  ar  ei  ol  Mr. 
James  Hughes,  Lleyn,  oddiar  Num.  xxiii. 
10:  "  Marw  a  wnelwyf  o  farwolaeth  yr 
uniawn."  Cafwyd  cyfarfod  nodedig  ;  dis- 
gynodd  rhyw  hwyl  nefol  ar  y  gynulleidfa  ; 
a  phrin  y  medrent  roddi  i  fynu  canu  yr 
emyn  ar  y  terfyn  : — 

"  ]\Iae  nghyfeiUion  wedi  myned 
Draw  yn  lluoedd  o  fy  mlaen." 

Dydd  ei  gladdedigaeth,  daeth  torf  fawr  yn 
nghyd ;  braidd  na  elhd  dweyd  fod  hoU 
Leyn  wedi  cydymgynull.  Yn  nghapel  y 
Ddinas,  pregethodd  y  Parch.  Richard 
Lloyd,  Beaumaris,  oddiar  Luc  ii.  29,  30 ; 
a  chwedi  y  bregeth  siaradodd  y  Parch. 
Michael  Roberts  ychydig  yn  syml  am 
angau,  barn,  a  thragywyddoldeb.  O'r 
capel  aed  yn  orymdaith  i  fynwent  Llan- 
iestyn  ;  ceisiai  y  cyfeilHon  ganu  wrth  fyned  ; 
ond  canu  a'i  haner  yn  wylo  ydoedd.  Eithr 
wrth  ganu  y  penill  :  — 

"  Ymadaw  wnaf  a'r  babell 

'Rwy'n  trigo  ynddi'n  awr," 

torodd  Ilawer  allan  i  orfoleddu.  Ac  yn 
nghanol  gorfoledd,  cymysg  â  dagrau, 
rhoddwyd  corph  Robert  Jones  i  orwedd 
hyd  y  boreu  mawr.  Y  mae  yn  sicr  ddarfod 
i'r  gwas  enwog  hwn  i  Grist  wneyd  gwaith 
mawr  yn  ei  ddydd,  ac  i'w  ddylanwad  fod 
yn  gymhorth  pwysig  i  godi  crefydd  a 
Methodistiaeth  trwy  Wynedd,  yn  arbenig 
yn  rhandir  Lleyn  ac  Eifionydd. 

Nid  oedd  Robert  Dafydd,  Brynengan, 
i'w  gyffelybu  a  Robert  Jones  parthed  hel- 
aethrwydd  gwybodaeth,  pwysau  cymeriad, 
saíle  weinidogaethol,  na  medr  i  arwain,  ac 
eto  y  mae  ei  gofifadwriaeth  yn  fyw  y  dydd 
hwn,  ac  yn  perarogh  yn  hyfryd.  Cafodd 
ei  eni  yn  Cwmbychan,  nid  yn  nepell  o 
Feddgelert,  yn  y  flwyddyn  1747;  ac  felly 
yr  oedd  tua  dwy  flwydd  yn  iau  na  Robert 
Jones.  Gwehydd  oedd  ei  dad,  Dafydd 
Prichard  wrth  ei  enw,  ac  yn  wehydd  y 
dygwyd  yntau  i  fynu.  Bu  Dafydd 
Prichard  farw  pan  nad  oedd  Robert  ond 
blwydd  oed,  ac  feUy  ar  ei  fam  y  syrthiodd 
pwys  ei  fagu.  Pan  tua  thair-ar-ddeg  aeth 
at  ewythr  iddo,  frawd  ei  dad,  ac  yno  y  bu 
nes  cyrhaedd  addfedrwydd  oedran.  Tyfodd 
i  fynu  yn  ddyn  ieuanc  cryf,  flawn  dwy  lath 
o  daldra  ;  yr  oedd  ei  aelodau  yn  fawrion  ac 
yn  gryfion,  ac  ychydig  o  ieuenctyd  y  wlad 
allai  ymgystadlu  ag  ef  mewn  ymarferiadau 
corphoroL     Ni  chafodd   ddim    manteision 


addysgol ;  peth  dyeithr  oedd  ysgol  yn 
nhymor  ei  faboed  ef ;  a'r  peth  diweddaf  a 
ddysgwyhai  neb  fyddai  i  hogyn  tlawd,  mab 
i  fam  weddw,  gael  ei  anfon  i'r  cyfryw 
sefydliad,  pe  bai  yn  bod.  Tyfodd  hefyd 
yn  gwbl  ddigrefydd.  Nid  oedd  yr  efengyl 
yn  cael  ei  phregethu  yn  yr  holl  gwmpas- 
oedd.  Bid  sicr,  yr  oedd  llan  Beddgelert 
yn  ymyl  ;  ond  ni  feddyhai  yr  offeiriad  am 
wneyd  rhagor  na  darllen  y  gwasanaeth,  ac 
ychydig  a  fyddai  yn  myned  iddi  i  wrando 
ar  hwnw.  Fehy,  ni  wyddai  Robert,  druan, 
mewn  ystyr  ysprydol,  wahaniaeth  rhwng  ei 
law  ddehau  a'i  law  aswy  ;  nid  oedd  ganddo 
unrhyw  ddychymyg  ei  fod  yn  berchen 
enaid  i  fyw  byth  ;  o  ran  un  syniad  a  feddai 
nid  oedd  unrhyw  wahaniaeth  rhyngddo  a'r 
anifail  a  ddyfethir.  Ymroddodd  i  lygredig- 
aeth ;  rhagorai  yn  y  campau ;  nid  oedd 
gwylltach  Uanc  o  fewn  y  wlad,  ac  nid  oedd 
neb  ganddo  i  roddi  gair  o  gynghor  iddo. 

Ond  yr  oedd  Duw  wedi  bwriadu  pethau 
gwell,  a  phethau  yn  nglyn  wrth  iachaw- 
dwriaeth,  am  Robert  Dafydd.  Y  dy- 
lanwad  cyntaf  a  sobrodd  ryw  gymaint 
arno  oedd  pregeth  o  eiddo  Sion  Robert 
Lewis,  Caergybi,  yr  "  Hen  Ahnanaciwr." 
Yr  oedd  y  pryd  hyn  tuag  un-ar-ugain  oed. 
O  gwmpas  yr  un  adeg  daeth  Robert  Jones, 
I^hoslan,  i  gadw  ysgol  i  Feddgelert.  Un 
o  orchwyhon  yr  ysgolfeistr  oedd  holwydd- 
ori  y  plant  yn  Nghatecism  Griffith  Jones  ; 
ac  heblaw  gofyn  y  cwestiynau  argraff^edig, 
byddai  yn  ychwanegu  gofyniadau  o'i  eiddo 
ei  hun.  Aeth  son  am  yr  holwyddori  trwy 
yr  ardal.  Deuai  Uu  o  bobl  ynghyd  i 
wrando ;  ac  mor  ddyeithr  oeddynt  i  brif 
wirioneddau  yr  efengyl,  fel  yr  oedd  y 
pethau  a  glywent  yn  ddatguddiad  iddynt. 
Yn  mysg  y  llu  daeth  Robert  Dafydd,  heb 
ddim  yn  ei  gyff"roi  ond  chwilfrydedd. 
Eithr  ymaflodd  y  gwirionedd  yn  ei  enaid  ; 
cafodd  olwg  ar  ei  gyflwr  flygredig  ac  euog  ; 
aeth  yn  ddiwedd  byd  arno  o  ran  ei  brofiad  ; 
ac  ni  welai  ddim  o'i  flaen  ond  y  hyn  o  dân. 
Mor  druenus  ydoedd  o  ran  ei  brofiad  fel  y 
dymunai  fod  yn  gythraul  yn  hytrach  na 
bod  yn  ddyn,  am  y  credai  y  byddai  ei  drueni 
yn  uffern  yn  hai.  Wrth  weled  y  hanc  a 
flaenorai  yn  y  maswedd  a'r  campau  wedi 
colh  pob  asbri  at  y  cyfryw  bethau,  ac 
wedi  troi  ei  gefn  yn  gyfangwbl  ar  ei  hen 
gyfeilhon,  digiodd  pobl  yr  ardal  yn  ddir- 
fawr  wrth  yr  ysgolfeistr,  a  rhegai  yr  hen 
wragedd  ef  yn  uchel  wrth  ei  fod  yn  cerdded 
yr  heol. 

Dyma  Robert  Dafydd  yn  awr  yn  ddyn 
newydd   yn   Nghrist  lesu.      Mawr  oedd  ei 

wanc  am  wrando  yr  efengyl,  ond  nid  oedd 

pregethu  cyson   gan    y    Methodistiaid    yn 

nes  na"r  Waenfawr  o  un  tu,  neu  13ryneng- 

an  o'r  tu  arall.     Yn   y  lle  olaf  y  bwriodd 

efe  ei   goelbren,  er  fod  ganddo  tua  phym- 

theg  mültir  o  ffordd  arw,  anhygyrch,  i'w 

cherdded.     Os  byddai  pregeth  yn  rhywle 

o  fewn   cyrhaedd,   byddai    Robert   Dafydd 

yn  sicr  o  fod  yno.     A  gofalai  Robert  Jones, 

tra  y  bu  efe  yn  Meddgelert,  ei  hysbysu  o 

bob  odfa.     Diau  i  gynghorion  a  hyffordd- 

iant  Robert  Jones  fod 

yn     dra      bendithiol 

iddo;   ond  ymddeng- 

ys     mai     pregeth     o 

eiddo  Dafydd  Alorris, 

Twrgwyn,  a  dynodd 

ei     draed     allan     o'r 

maglau.      Testun 

Dafydd  Morris  oedd : 

"  Dygwch     allan     y 

wisg  oreu,   a  gwisg- 

wch     am    dano    ef." 

Wrth    wrando    aeth 

cadwynau  y  gwehydd 

ieuanc  yn   chwilfriw 

mân.    Eithrnidoedd 

ei  waith  yn  cyrchu   i 

wrando  pregethu,  ac 

yn     ymwasgu     at    y 

Methodistiaid,  yn  gy- 

meradwy       gan       ei 

ewythr,    a     bu    raid 

iddo  ymadael.    Sym- 

udodd  yntau  i  Fryn- 

engan,    ac     yma     y 

treuHodd    weddill    ei 

oes. 

Yn  bur  fuan  wedi 
dyfod  i  Frynengan 
dechreuodd  Roi)ert 
Dafydd  bregethu. 
Ni  thybid  y  pryd 
hwnw  fod  Uawer  o 
barotoad  i'r  weini- 
dogaeth  yn  angen- 
rheidiol  ;  pwy  bynag 
a  feddai  galon  gyn- 
hes  at  yr  lesu,  ac  a 

awyddai  ddweyd  am  dano  wrth  bechadur- 
iaid,  yr  oedd  croesaw  iddo  i  arfer  ei  ddawn. 
Digon  tebyg  fod  rhywbeth  yn  y  gwe- 
hydd  ieuanc  a  barai  i  bobl  dduwiol  Bryn- 
engan  ei  gymhell  at  y  gwaith.  Mawr 
awyddai  am  gyhoeddi  yr  efengyl  yn 
Meddgelert,  ardal  ei  enedigaeth  ;  efe  a 
gawsai  ei    gyhoeddi  i  bregethu  yno  y  tro 

cyntaf,  ond  fel  y  gwelsom,  oblegyd 
rhyw  ddygwyddiad  na  wyddis  ci  natur, 
Robert  Jones,  Rhoslan,  a  gafodd  y 
fraint.  Ni  ddaeth  Robert  Dafydd  yn 
bregethwr  poblogaidd.  Ni  fyddai  cyrchu 
i'w  wrando  o  bob  cwr  o'r  wlad,  fel  gyda 
Roberts,  Clynog.  Ni  fyddai  ychwaith  yn 
gallu  trin  athrawiaethau  yr  efengyl  mewn 
modd  medrus,  gan  ddatod  cylymau,  ac 
egluro  dyrus  bethau,  fel  rhai  o'i  frodyr. 
Felly,  cynghorwr  y  cafodd  ei  ystyried  trwy 
ystod  ei  oes.  Ond  yr 
oedd  yn  hynod 
gymeradwy,  ac  ni 
fyddai  cynuUeidfa  un 
amser  yn  diflasu 
arno.  Byddai  yn 
hynod  syml  wrth 
lefaru  ;  gwisgai  yr 
oll  o'i  sylwadau 
mewn  defnydd  o'i 
wneuthuriad  ei  hun. 
Os  na  elHd  dweyd 
fod  gwreiddiolrwydd 
yn  y  meddyHau, 
byddai  gwreiddiolder 
dirfawr  yn  yr  ar- 
dduH,  ac  yn  y  cym- 
hariaethau  a  pha  rai 
eu  heglurid.  Gwe- 
hydd  oedd  Robert 
Dafydd  yn  y  pwlpud. 
Meddai  y  Parch. 
H  enry  H  ughes, 
Brynlíir,  yn  ei  fyw- 
graffiad  :  "  Byddai 
ei  draed  yn  symud 
yn  ddiorphwys  yn 
y  pwlpud  fel  wrth  yru 
y  gwehydd.  Byddai 
ysgydwadauei  gorph 
yn  debyg  yn  y  naiH 
a'r  Hall.  Os  byddai 
pob  peth  yn  myned 
yn  mlaen  wrth  ei  fodd 
odid  fawr  na  fyddai 
ei  fysedd  yn  cyffwrdd 
a'i  ben,  ac  yn  crafu 
peth  arno.  Dyrysai 
edafedd  yr  ymresymiad  ychydig,  ac  yna 
gwelid  ei  fysedd  yn  chwareu  trwy  ei  wallt 
gwyn,  i'w  ddad-ddyrysu.  Torai  bryd 
arall,  ac  yna'byddai  a'i  ddwylaw  yn  cael  y 
ddau  ben  at  eu  gilydd,  ac  yn  eu  cylymu 
yn  nghyd.  Wedi  gwneyd  hyny,  byddai 
yn  chwareu  y  wenol  yn  esmwyth  a  rhwydd, 
hyd   nes  y  deuai  dyryswch  drachefn.     Ac 

yr  oedd  y  cwbl  mor  naturiol  ac  esmwyth 
fel  y  byddai  yn  cario  y  gwrandawyr  gydag 
ef." 

Ni  ystyrid  neb  yn  meddu  safle  gref- 
yddol  yn  mysg  y  Methodistiaid,  pan 
gychwynodd  Robert  Dafydd  gyda  phre- 
gethu,  heb  iddo  fyned  i  Langeitho,  i  gly  wed 
Rowland  ;  a  bu  yntau  yno  droiau.  Nid 
yn  unig  yr  oedd  ganddo  ef  a'i  gymdeithion 
ffordd  bell,  dros  bedwar  ugain  miUtir,  i'w 
cherdded,  ond  yr  oedd  y  daith  yn  ogystal 
yn  dra  pheryglus,  a  rhaid  oedd  dyoddef 
llawer  o  wawd  ac  erUd  wrth  basio  trwy  y 
gwahanol  bentrefydd.  Fel  enghraiíît  o'r 
erhd,  adroddir  yn  Mctìwdistiaeth  Cymvu  am 
Robert  Dafydd,  a  John  Pierce,  pregethwr 
a  fu  farw  yn  gymharol  ieuanc,  yn  myned  ar 
eu  taith.  "  Hwtiwyd  hwy  yn  fíyrnig  yn 
Nhanybwlch  ;  a  bu  llefain  gwawdlyd  ar  eu 
hol  yn  Nolgellau ;  ond  cyrhaeddasant 
Langeitho  yn  lluddedig  erbyn  amser  yr 
odfa  ddydd  Sadwrn  o  íìaen  y  cymundeb. 
Eithr  cyn  pen  llawer  o  fynydau  o  wrando 
Rowland,  yr  oedd  eu  holl  ludded  wedi 
diflanu,  eu  hoU  ofidiau  wedi  eu  hanghofio, 
a'u  llestri  yn  rhedeg  trosodd  gan  orfoledd 
yr  iachawdwriaeth." 

Fel  enghraifft  o'r  peryglon,  cymerer  a 
ganlyn  allan  o'r  un  llyfr :  "  Yr  oedd  y 
ffyrdd  yn  anhygyrch,  a  phreswylwyr  yr 
ardaloedd  yr  aent  trwyddynt  yn  anniddig  ; 
ac  weithiau  cyfarfyddent  a  thywydd  bhn  o 
wynt  ac  o  wlaw,  neu  o  eira  a  lluwchfeydd, 
nes  y  byddai  yn  anmhosibl  yn  mron  iddynt 
fyned  nemawr  yn  mlaen.  Dygwyddodd  i 
Robert  Dafydd  unwaith,  ac  un  Richard 
Morris,  yr  hwn  oedd  gydag  ef,  ar  eu 
dychweHad  o  Langeitho,  pan  yn  croesi  y 
Traeth-bach,  gael  eu  hamgylchynu  gan  y 
llanw,  a  bu  y  ddau  yn  agos  i  angau.  Yr 
oedd  Robert  Dafydd,  yr  hwn  oedd  o 
faintioU  lled  fawr,  hyd  at  ei  geseihau  yn  y 
dwfr,  a  Richard  Morris,  yr  hwn  oedd  yn 
llai  ei  faintioh,  hyd  at  ei  wddf.  A  chyda 
bod  y  dwfr  fel  hyn  yn  ddwfn,  yr  oedd  y 
noson  yn  oer  iawn,  o  rew  ac  eira,  a  rhyfedd 
ydyw  iddynt  ddianc  â'ubywydau  ganddynt ; 
eto,  dianc  a  wnaethant.  Buont  ddyddiau 
cyn  gallu  cyrhaedd  i'w  cartrefi,  gan  faint 
oedd  y  lluwchfeydd  eira,  a  chan  anhawsed 
oedd  myned  trwyddynt."  Yn  sicr,  yr 
oedd  eu  crefydd  yn  costio  yn  ddrud,  yn 
mhob  ffordd,  i'r  Methodistiaid  cyntaf ;  ac 
oni  bai  eu  bod  yn  ymwroh  fel  rhai  yn 
gweled  yr  anweledig,  buasent  wedi  diffygio 
oblegyd  y  rhwystrau. 

Er  na  ystyrid  Robert  Dafydd  yn  bre- 
gethwr  doniol,  byddai    weithiau    yn    cael 


odfaeon  nerthoL  Yn  Hanes  Metìiodistiaeth 
Gorlle-win  Meirionydd  cawn  hanes  odfa 
ryfedd  o'i  eiddo,  yn  gorchfygu  pawb.  Fel 
hyn  y  dywedir :  "  Dygwyddodd  fod  John 
Ehas  ar  daith  trwy  y  rhan  yma  o  Sir 
Feirionydd.  Cyhoeddasid  ef  i  bregethu 
yn  ol  y  trefniant  yn  y  Dyffryn,  ar  nos 
Sabbath.  Yr  un  Sabbath  yr  oedd  Robert 
Dafydd,  Brynengan,  yn  y  Gwynfryn,  am 
ddau  o'r  gloch,  a'r  nos.  Wrth  gyhoeddi 
ar  ddiwedd  odfa  y  prydnhawn,  anogai 
Robert  Dafydd  y  neb  a  ewyhysiai  i  fyned  i'r 
Dyffryn,  i  gly  wed  y  gŵr  enwog  yn  pregethu, 
yn  hytrach  nac  aros  yn  y  Gwynfryn  i 
wrando  arno  ef.  Aros,  pa  fodd  bynag,  yn 
y  Gwynfryn  a  wnaeth  llawer  ;  a'r  nos- 
waith  hono  torodd  allan  yn  orfoledd  mawr 
yn  y  Gwynfryn,  y  fath  y  bu  sôn  am  dano 
am  amser  maith.  Yr  oedd  Humphrey 
Evans,  wedi  hyny  o  Lanfair,  a  John 
Davies,  tad  y  Parch.  John  Davies,  gynt  o 
Lanelh,  yn  llanciau  yn  eistedd  ar  ymyl  y 
gallery ;  a  thra  y  cynyddai  y  gorfoledd  yn 
ei  rym,  neidiasant  dros  yr  ymyl  i'r  llawr 
brwyn  islaw,  gan  ymuno  â'r  gynuUeidfa 
mewn  neidio  a  mohanu.  Yn  mysg  y 
gynuUeidfa  ar  y  Uawr  yr  oedd  priod  Richard 
Owen,  wedi  hyny  o  Runcorn,  ac  yn  ddi- 
weddaf  o  Penal,  yn  wraig  ieuanc,  a  baban 
yn  ei  breichiau.  Hithau  hefyd  a  ddechreu- 
odd  neidio  a  mohanu,  gan  daflu  y  baban 
oedd  ganddi  yn  ei  breichiau  i  fîedog  ei 
mam,  yr  hon  a  eisteddai  yn  ei  hymyL 
Edrychai  y  ddau  hen  flaenor  o'r  sêt  fawr 
ar  yr  olygfa  gyda  mwynhad  rhyfeddol ;  ac 
wrth  weled  y  wraig  ieuanc  yn  taflu  ei 
baban  i  ffedog  ei  mam,  ebe  John  Jones, 
wrth  WiUiam  Richard  :  "  Weh  di.  Dyma 
y  brophwydohaeth  yn  cael  ei  chyflawni : 
'  A  anghofia  gwraig  ei  phlentyn  sugno,  fel 
na  thosturia  wTth  fab  ei  chroth  ?  lë,  hwy 
a  aUant  anghofio,  eto  myfi  nid  anghofiaf 
di.'  " 

Cawn  hanes  Uawer  eraiU  o'r  cyffelyb 
gyfarfodydd,  pan  y  torai  aUan  yn  orfol- 
edd  cyffredinol,  dan  weinidogaeth  Robert 
Dafydd.  Pregethai  unwaith  mewn  am- 
aethdy,  o'r  enw  Brydyni,  yn  ardal  Bryn- 
engan.  Ei  destun  oedd,  Exodus  iii.  3  : 
"  Mi  a  droaf  yn  awr,  ac  a  edrychaf  ar  y 
weledigaeth  fawr  hon,  paham  nad  yw  y 
berth  w^edi  Uosgi."  Adeg  diwygiad  ydoedd ; 
a  daethai  cynuUeidfa  fawr  yn  nghyd,  nes  yr 
oedd  y  t y  wedi  ei  orlenwi.  Yr  oedd  Robert 
Dafydd  ar  uchel  fanau  y  maes,  a'r  gynuU- 
eidfa  wedi  ei  chyffroi  yn  ddirfawr,  ac  ar  y 
diwedd  ymdorodd  aUan  yn  orfoledd  cyff- 
redinol.     Yn  mysg  y  dorf  yr  oedd  gôf,  o'r 

enw  Robert  Edward.  Daethai  ef  yno  oddi- 
wrth  ei  waith,  ac  heb  ymolchi.  Felly,  yr 
oedd  ei  wyneb  yn  ddu.  Ond  dan  y 
bregeth,  dyma  ei  ddagrau  yn  dechreu 
ffrydio ;  a  gwehd  dau  rych  gwyn  ar  hyd  ei 
ruddiau,  ar  hyd  pa  rai  y  Ihfai  y  dwfr  o'i 
lygaid.  Buwyd  am  amser  yn  canu  ac 
yn  gorfoleddu ;  a  dyma  ran  o'r  penill  a 
genid  : — 

"  Mae'r  Ofîeiriad  mawr  yn  sefyll 

Yn  yr  afon  dywyll,  ddu  ; 

Drwyddi  af  ar  ol  fy  mrodyr, 

Dysglaer  Iwybr  yno  sy'." 

Eithr  fel  gweddíwr,  ac  yn  arbenig  fel 
gẁr  cymhwys  i  gadw  seiadau,  y  rhagorai. 
Yr  oedd  yn  nodedig  o  blaen  gyda  hyn  ;  ni 
pharchai  wyneb  neb,  eithr  dywedai  y  gwir 
dros  asgwrn  ei  gefn,  pa  mor  haUt  bynag  y 
gallai  fod.  A  chan  y  gwyddid  ei  fod  yn 
onest,  a  bod  ei  lymder  yn  codi  oddiar  wir 
awydd  am  les  y  bobl  â  pha  rai  yr  ym- 
ddiddanai,  ni  fyddai  neb  yn  digio  wrtho. 
Ymddengys  hefyd  y  meddai  ryw  dreidd- 
garwch  a  chraffder,  fel  ag  i  allu  gwahan- 
iaethu  rhwng  yr  ûs  a'r  gwenith.  Gofynid 
ei  gyhoeddiad  i  fyned  o  gwmpas  i  gadw 
seiat ;  a  byddai  llawer  o  bobl  dda,  pryderus 
am  eu  cyflwr,  yn  awyddus  am  gael  ei  farn 
gyda  golwg  ar  eu  crefydd,  gan  yr  ystyrient 
ei  farn  ar  y  mater  agos  yn  anffaeledig.  Un 
tro,  yn  Four  Crosses,  ymddiddanai  â 
chwaer  nodedig  o  grefyddol,  sef  Ellen  Jones, 
Llwyndyrus.  Wrth  ei  hoh,  gwelai  nad 
oedd  fel  arfer,  a  bod  ei  meddwl  ynddi  yn 
derfysglyd.  Yn  sydyn  gofynai  iddi :  "A 
fu  rhywbeth  annymunol  rhyngoch  â  rhai 
o'ch  cymydogion  yn  ddiweddar  ?  "  Cyfadd- 
efodd  hithau  fod  hyny  yn  wirionedd. 

Yn  Nghaer,  unwaith,  ymddiddanai  â  gẃr 
mawr,  cyfoethog,  ond  a  ystyrid  yn  fydol  a 
chybyddlyd.  Ceisiai  Robert  Dafydd  ei 
dynu  allan,  a  chael  o  hyd  i  brofiad  cref- 
yddol,  ond  methai  ddod  o  hyd  i  ddim. 
O'r  diwedd,  dechreuodd  ddweyd  pethau 
llymion  wrth  y  dyn,  ac  awgrymu  yn  bur 
ghr,  ei  fod  yn  ei  ystyried  yn  annuwiol  o 
gyflwr.  Teimlai  y  Parch.  John  Parry,  yr 
hwn  oedd  yno  yn  weinidog,  ei  fod  yn 
myned  braidd  yn  mhell,  ac  ofnai  iddo 
ddweyd  pethau  llymach.  FeUy,  awgrym- 
odd  i'r  hen  gynghorwr  ei  bod  yn  bryd 
gorphen.  Yr  oedd  yntau  yn  bur  hyf  ar 
Mr.  Parry,  gan  eu  bod  iU  dau  wedi  cael 
eu  dwyn  i  fynu  yn  yr  un  sir,  ac  meddai  yn 
ol :  "  Gorphen  di ;  ond  y  mae  y  dyn  yma 
yn  pydru  yn  ei  bechod  gen  ti." 

Un  cymhwysder  mawr  ynddo  tuag  at 
gadw  seiat  oedd  ei  gof  gafaelgar.     Medrai 


gofio  profiadau  blaenorol  y  rhai  yr  ym- 
ddiddanai  â  hwynt,  a  chymharu  y  cyfryw 
a'u  profiadau  presenol.  Cadwai  seiat  un- 
waith  yn  Brynaerau,  Clynog,  ac  yr  oedd 
rhyw  ŵr  yno  yn  dweyd  ei  brofiad.  Yn 
mhen  tua  blwyddyn  yr  oedd  yno  drachefn  ; 
a  chafodd  yr  un  profiad  gan  y  dyn.     Cyff- 

rodd  Robert  Dafydd,  ac  meddai  :   "  D 

anwyl,  ai  yn  yr  un  fan  yr  wyt  ti  ?  Dydi  y 
bugail  ddim  yn  cadw  y  defaid  o  hyd  i  bori 
ar  yr  un  tir ;  y  mae  yn  symud  eu  porfa  yn 
feunyddiol.  Y  mae  yn  bryd  i  tithau  symud 
dy  borfa,  onide  ti  Iwgu  yn  y  fan  yma." 

Tybiwn  fod  genym  syniad  pur  gywir 
erbyn  hyn  am  Robert  Dafydd.  Yr  ydym 
yn  ei  weled  yn  ddarn  o  natur  bur,  heb 
gael  nemawr  o'i  gaboli  na'i  ddiwyllio,  yn 
onest  hollol  yn  mhob  amgylchiad,  ac  yn 
meddu  ffroen  lem  i  ddarganfod  drygioni. 
Un  o'i  brif  elynion  ydoedd  balchder.  Nis 
gallai  oddef  edrych  ar  ferched  ieuainc 
gyda  rhybanau  am  eu  penau,  a  gorchudd- 
leni  ar  eu  gwynebau,  a  dywedai  bethau 
celid  wrthynt,  ac  am  danynt  weithiau. 
Byddai  yn  zêlog  dros  ddysgyblaeth. 
Meddai  fawr  ofal  calon  am  burdeb  y  tŷ. 
Eithr  pe  y  tybiem  o  herwydd  hyny  ei  fod 
yn  arfer  Ilymder  ang-NghristionogoI,  ac  yn 
ceryddu  er  mwyn  ceryddu,  gan  fod  yn 
ddifater  am  deimladau,  gwnaem  gam  enbyd 
ag  ef.  Yr  oedd  achos  o  ddysgyblaeth  ger- 
bron  seiat  Brynengan  unwaith.  Cododd 
dyn  dideimlad  ar  ei  draed,  gan  ddechreu 
edliw  beiau  y  cyhuddiedig  iddo,  a  hyny 
mewn  modd  tra  anfrawdol.  Prin  y  cafodd 
orphen  ei  druth  nad  oedd  Robert  Dafydd 
ar  ei  draed,  ac  yn  tywallt  olew  i  glwyfau  y 
dyn  tlawd  oedd  gerbron.  "  Nid  edliw 
beiau  y  mae  ein  Duw  ni,"  meddai ;  "eu 
maddeu  nhw  y  mae  o  !  "  Dywedai  hyn 
mewn  teimlad  dwys,  a  phwysleisiai  yn 
drwni  ar  y  gair  "  maddeu." 

Adroddir  hanesyn  arall  am  dano  sydd  yn 
brawf  o'r  un  peth.  Aeth  g\Vr  perthynol  i 
seiat  Brynengan  i  ffair  Cricieth,  er  cyflogi 
dros  y  cynhauaf  gwair.  Wedi  cytuno, 
aeth  ef  a'r  dyn  a'i  cyflogasai  i'r  dafarn,  ac 
yfasant  ryw  gymaint  o  ddiod.  Yr  oedd 
hyn  cyn  bod  sôn  am  ddirwest,  a  phan  nad 
ystyrid  myned  i'r  dafarn  mewn  un  modd 
yn  anghydweddol  â  chrefydd.  Gwedi 
dyfod  allan  deallodd  y  gẃr  o  Frynengan  ei 
fod  wedi  yfed  mwy  nag  a  ddylasai,  a'i  fod  i 
raddau  dan  ddylanwad  y  ddiod.  Ciliodd 
yn  Ilechwraidd  i  gae  oedd  gerllaw,  a 
chysgodd  am  ryw  gymaint  o  amser.  Gwedi 
deffro,  ofnai  fod  arwyddion  meddwdod  o 
hyd  i'w  gweled  arno  ;  felly  aeth  adref  ar 

hyd  y  llwybrau  mwyaf  dirgel.  Dyn  da 
ydoedd,  er  iddo  dripio ;  teimlai  ei  gyd- 
wybod  yn  hynod  o  anesmwyth  o'i  fewn ; 
a'r  cyfleustra  cyntaf  a  gafodd  aeth  ar  ei 
union  at  Robert  Dafydd,  i  adrodd  sut  y  bu. 
Gwrandawai  yr  hen  gynghorwr  arno  yn 
ddystaw,  a  myfyrgar.  Wedi  i'r  dyn  orphen 
ei  ystori,  meddai  wrtho :  "  Duw  a  dy 
helpo  !  Welodd  rhywun  di  ?"  "  Naddo 
neb,  dwy'n  meddwl,  ond  y  Brenin  Mawr." 
"  lë,  ie,"  meddai  Robert  Dafydd;  "mi  wn 
iddo  fo  dy  weled.  Wel,  paid  a  dweyd 
wrth  neb  ;  a  ddyweda  inau  byth  wrth  neb. 
Paid  a  gwneyd  byth  yn  rhagor.  A  gweddía 
ar  Dduw  ac  edifarhâ."  Dywedaiy  geiriau 
diweddaf  gyda  phwyslais  arbenig.  Aeth 
blynyddoedd  lawer  heibio,  a  diwrnod 
angladd  Robert  Dafydd  yr  adroddodd  y 
dyn  yr  hanes  wrth  rywun. 

Cynhahai  seiat  unwaith  yn  Capel  Uchaf, 
Clynog.  Yr  oedd  yr  achos  yn  dra  gwyw- 
edig  ei  wedd,  a'r  ychydig  a  ymgynullent 
yno  yn  hynod  ddigalon.  Yr  oedd  hyn  cyn 
i  Robert  Roberts  symud  i  Glynog ;  oblegyd, 
fel  y  darfu  i  ni  sylwi  yn  flaenorol,  isel 
hynod  oedd  Methodistiaeth  pan  aeth  efe 
yno.  Wrth  weled  y  bobl  â'u  penau  i  lawr, 
ac  yn  edrych  mor  Uwfr,  cynhyrfodd  Robert 
Dafydd,  a  neidiodd  ar  ei  draed,  gan  ddweyd 
yn  gynhyrfus  :  "  Yn  enw  Duw,  beth  sydd 
arnoch  chwi,  bobol !  Oni  wyddoch  chwi 
o'r  goreu  fod  lesu  Grist  wedi  cael  ei  eni 
yn  Methlehem,  ac  wedi  byw  yn  N'azareth 
a  Chapernaum  ?  Oni  wyddoch  chwi  iddo 
fod  mewn  ing  yn  Gethsemane,  ac  iddo 
ddyoddef  poenau'r  groes  ar  Galfaria  ? 
Oni  wyddoch  chwi  ddarfod  iddo  gael  ei 
gladdu,  ac  iddo  adgyfodi  y  trydydd  dydd, 
a'i  fod  wedi  esgyn  i'r  nefoedd,  fle  y  mae  yn 
awr  yn  eiriol  drosom  ni  ?"  Aeth  tros  holl 
hanes  y  Gwaredwr  yn  y  modd  hwn,  nes 
cyff"roi  y  bobl  trwyddynt.  Gwehd  hwy  yn 
cyfodi  eu  penau,  ac  yn  dechreu  wylo  dagrau 
o  lawenydd,  a  gorphenodd  y  cyfarfod  mewn 
gorfoledd  mawr. 

Byddai  yn  barod  i  dderbyn  dylanwad 
crefyddol,  os  deuai ;  lledai  ei  hwyliau  i'r 
gwynt,  os  byddai  awel  yn  chwythu.  Ad- 
roddir  yn  Mdìiodistiacth  Cynirn  am  odfa 
ryfedd  yn  Nghapel  Uchaf,  Clynog,  pan  y 
disgynodd  rhywbeth  sydyn  a  dyeithriol  ar 
y  gynulleidfa  :  "  Cyhoeddasid  y  byddai 
Robert  Dafydd,  Brynengan,  a  WilHam 
Roberts,  Clynog,  yn  pregethu  yno  gyda  eu 
gilydd,  ryw  amser  penodol.  Yr  amser  a 
ddaeth.  Pregethodd  W^illiam  Roberts  yn 
gyntaf,  oddiar  Luc  ix.  62  :  '  Nid  oes  neb 
ar  sydd  yn  rhoddi  ei  law  ar  yr  aradr,  ac  yn 


edrych  ar  y  pethau  sydd  o'i  òl,  yn  gymhwys 
i  deyrnas  Dduw.'  Ond  cyn  iddo  orphen 
pregethu,  disgynodd  dylanwadau  mor 
rymus  ar  y  bobl,  nes  yr  aeth  y  rhan  fwyaf 
o  honynt  i  waeddi,  ac  eraiUi  wylo,  a  phawb 
a  ddahwyd  â  syndod.  Ni  roddwyd  cyf- 
leustra  i'r  hen  batriarch  Robert  Dafydd 
roddi  gair  i  mewn.  Safai  yn  y  pwlpud  yn 
syn,  gan  grafu  ei  ben,  a  dyrysu  ei  walh  a'i 
ddwylaw,  yn  ol  ei  arfer.  Rhoddai  arwydd- 
ion  fod  ei  lestr  yntau  yn  orlawn,  a'i  fod  yn 
barod  i  dori  allan  i  waeddi  a'i  holl  egni." 

Adrodda  y  Parch.  Henry  Hughes  am 
dano  pan  yr  aeth  i'r  hwyl  yn  Brynengan. 
Cafodd  ei  gario  ymaith  gan  ei  deimlad 
gymaint,  fel  y  cydiai  yn  nwylaw  yr  hen 
flaenor,  Wilham  Jesus,  tad  Pedr  Fardd,  a 
thaid  Nicander,  yr  hwn  yntau  hefyd  oedd 
yn  fardd  da.  A  than  afaelu  yn  nwylaw  eu 
gilydd,  dechreuasant  orfoleddu  a  neidio  fel 
dau  hogyn.  Dyblent  a  threblent  y  darn 
penill  hwnw:  — 

"  Wrth  gofio^r  llawenydd  a  fydd." 

Yr  oedd  Daniel,  mab  Robert  Dafydd,  yn 
edrych,  ac  yn  mwynhau  yr  olygfa  yn 
ddirfawr,  a  dywedai  wrth  y  rhai  oedd  o 
gwmpas  :  "  Rhwng  teiliwr  a  gwehydd." 
Gwehydd,  fel  y  dywedasom,  oedd  Robert 
Dafydd,  a  theihwr  oedd  William  Jesus. 

Cafodd  Robert  Dafydd  oes  faith,  a  thua 
diwedd  ei  fywyd  mawr  awyddai  am  weled 
diwygiad  drachefn  cyn  ei  briddo.  Pre- 
gethai  ar  y  mater,  a  thestun  pregeth  dra 
nodedig  o'i  eiddo  oedd  :  "  Eithr  mi  a  ym- 
welaf  â  chwi  drachefn."  Bu  y  mater  yn 
destun  ei  weddíau  dirgel  bob  dydd  am 
ddwy  flynedd.  Ai  i'w  ystafell  bob  dydd 
gyda'r  neges  yma  yn  arbenig.  Gweddíai 
hefyd  yn  uchel,  yn  nglyn  a'r  un  pwnc, 
mewn  congl  neillduedig  yn  yr  ardd.  Ar- 
ferai  enwi  yr  amaethdai  yn  ei  weddiau,  a 
gofynai  ar  i'r  Arglwydd  achub  y  preswyl- 
wyr.  "  Ti  a  wyddost,"  meddai,.  "  O  Ár- 
glwydd,  fod  yma  rai  tai  a'r  addolwyr  a  fu 
ynddynt  wedi  meirw,  a  bod  yr  hen  allorau 
wedi  eu  bwrw  i  lawr.  O  fy  Nhad,  gad  i 
mi  weled  un  diwygiad  eto  cyn  marw  ;  gad 
i  mi  weled  fy  nghymydogion  wrth  y  degau 
yn  troi  eu  gwynebau  i  dy  dŷ,  dan  gerdded 
ac  wylo ;  ac  os  caf,  mi  a  fyddaf  yn  foddlon 
i  farw  y  fynyd  a  fynot."  Gwrandawodd 
yr  Arglwydd  ei  weddi.  Yn  y  flwyddyn 
1831,  ymwelodd  Duw  yn  rhyfedd  à  Gog- 
ledd  Cymru,  yn  arbenig  rhandir  Lleyn  ac 
Eifionydd,  ac  ychwanegwyd  canoedd 
lawer  at  yr  eglwysi.  Gelwir  ef  yn  "  Ddi- 
wygiad   Brynengan,"   a  pharhaodd  yn  ei 

wres  dros  y  flwyddyn  1832.  Dechreuodd 
gyda  phregeth  ryfedd  gan  John  EHas,  yn 
Nghymdeithasfa  Pwllheli,  Medi  16,  1831, 
oddiar  y  geiriau  :  "  Cyfoded  Duw,  gwas- 
garer  ei  elynion  ;  a  ffoed  ei  gaseion  o'i 
tìaen."  Adeg  isel  ydoedd  ar  grefydd  ;  yr 
oedd  taranau  Robert  Roberts  fel  pe  wedi 
eu  llwyr  anghofio  ;  ychydig  a  droent  eu 
gwynebau  i  dŷ  yr  Arglwydd,  ac  yr  oedd 
dynion  da  wedi  cael  eu  dal  gan  Iwfrdra  a 
digalondid.  Yr  oedd  pregeth  John  Elias 
fel  taranfollt  allan  o  awyr  las,  ddigymylau. 
Pan,  wedi  darlunio  llygredigaeth  y  wlad, 
a  hyfdra  gelynion  crefydd,  y  bloeddiai 
drosodd  a  throsodd,  "  Cyfoded  Duw," 
ymdaenodd    dychryn    trwy    yr    holl   dorf. 


y  farn  wedi  ymaflyd  ynddynt.  Yr  oedd  yn 
yr  odfa  ryw  fachgen  pengoch,  a  llonaid  ei 
groen  o  ddireidi,  ac  a  arferai  fod  yn  ar- 
weinydd  yn  mysg  ieuenctyd  gwamal  y 
gymydogaeth.  Rhoddodd  hwn  waedd  ar 
ganol  y  bregeth  fel  pe  byddai  yn  cael  ei 
wanu  a  chyllell.  Gwasanaethai  y  llanc 
gyda  Dewi  Wyn  ;  a  chanol  dydd  gofynai 
ganiatad  ei  feistr  i  fyned  i'r  seiat.  Synodd 
y  Bardd  wrth  ei  glywed  yn  gofyn  ;  a  dy- 
wedodd  wrtho  am  fyned  os  oedd  yn 
meddwl  y  byddai  rywbeth  gwell,  yr  hyn 
a  awgrymai  fod  arno  fawr  angen  cyfnewid- 
iad.  Pan  wnaeth  ei  ymddangosiad  yn  y 
cyfarfod  eglwysig  dy wedai  Robert  Dafydd  : 
"  Gad  ydi  o  ;  y  mae  llu  yn  dyfod."     A  gwir 

Gweithredwyr  anwiredd  a  lewygent ;  a 
saint  Duw  a  orfoleddent.  Meddai  hen 
frawd  hynod  o  Borthmadog  :  "  Fe  bre- 
gethodd  John  EHas  y  pryd  hwnw  nes  yr 
oedd  Sir  Gaernarfon  yn  crynu  ;  a  dydi  hi 
byth  wedi  dyfod  ati  ei  hun."  Yr  wythnos 
ddilynol  pregethai  John  EHas  yn  Mryn- 
engan  ;  yr  oedd  y  dorf  yn  anferth,  a 
chanoedd  wedi  dyfod  ar  feirch  ac  mewn 
cerbydau  fiHtiroedd  o  beHder.  Ymledodd 
y  diwygiad  fel  tân  gwyHt  trwy  Leyn.  Yn 
bur  fuan  yr  oedd  y  Parch.  Henry  Rees  yn 
pregethu  yn  Mrynengan.  Yr  oedd  rhyw 
ddwysder  rhyfedd  yn  ei  weinidogaeth  ; 
teimlai  y  bobl  fel  pe  byddai  dychrynfeydd 


oedd  y  brophwydoHaeth ;  ychwanegwyd 
at  eglwys  Brynengan  yr  adeg  hono  tua  140, 
a  phrofodd  llawer  trwy  eu  bywyd  dilynol 
eu  bod  wedi  cael  gafael  ar  wreiddyn  y 
mater.  Mawr  y  pleser  a  gafíai  Robert 
Dafydd  wrth  ymddiddan  a'r  dychweledig- 
ion.  Ei  brif  ymhoHad  ydoedd,  a  oeddynt 
wedi  bod  dan  Sinai  ?  Ac  oni  allent  swnio 
y  shibboleth  hon,  byddai  yn  amheus  o 
honynt.  Dyma  y  pryd  yr  ymunodd  y 
Parch.  John  Owen,  Ty'nHwyn,  â  chrefydd, 
ac  y  mae  ei  atebiad  ar  yr  amgylchiad  yn 
nodweddiadol  o'r  dyn.  Pan  ofynid  iddo 
beth  oedd  ar  ei  feddwl,  dywedai :  "  Nid  oes 
dim  neiUduoI  ar  fy  meddwl  i  yrwan  ;  y  mae 

pethau  mwy  wedi  bod.  Y  mae  yr  addewid 
hono  ar  fy  meddwl  :  '  ^^.c  Arglwydd  y 
Uuoedd  a  wna  i'r  bobloedd  yn  y  mynydd 
hwn  wledd  o  basgedigion,  gwledd  o  loyw- 
win,  o  basgedigion  breision  a  gloyw-win 
puredig.'  Yr  oeddwn  i  yn  meddwl  mai 
yma  yr  oedd  y  wledd.  Ác  mi  ddois  i  i'r 
seiat  rhag  i  mi  fyned  heb  deimlo  dim." 
Prin  yr  oedd  dyfod  i'r  seiat  oddiar  deimlad 

0  ddyledswydd  fel  hyn  yn  cymeryd  gan 
Robert  Dafydd. 

Eithr  wedi  i'r  hen  batriarch  gael  ei 
ddymuniad  gan  Dduw  parthed  diwygiad, 
nid  oedd  ar  ben  ei  ddigon.  Ai  i'r  hen 
ystafell  i  weddio  drachefn,  a'i  neges  yn 
awr  ydoedd  :  "  O  Arglwydd  !  Gad  i  mi 
gael  byw  flwyddyn  eto,  i  fagu  y  plant 
yma."  Atebodd  yr  Arglwydd  ei  weddi  yn 
hyn  hefyd,  a  rhodded  iddo,  nid  blwyddyn, 
ond  dwy. 

Y  mae  amryw  o'i  ddywediadau  ar  gof 
a  chadw  hyd  y  dydd  hwn.  "  Meddai  un- 
waith,  wrth  gyfeirio  at  faddeuant  Duw  : 
"  Nid  oes  neb  fel  ein  Duw  ni  am  guddio 
beiau.  Y  mae  yn  eu  taflu  o'r  tu  ol  i'w 
gefn.  Ac  y  mae  efe  mor  dal,  fel  na  fedr 
yr  un  Saul,  er  y  byddai  yn  uwch  o'i 
ysgwyddau  na'r  holl  bobl,  weled  dros 
ei  ysgwyddau  ef.  Ac  ni  fedr  Gabriel 
ychwaith,  y  talaf  o'r  angeHon,  weled  y  tu 

01  i  gefn  Duw." 

Dadleuai  rhywun  ag  ef  unwaith  parthed 
syrthiad  oddiwrth  ras.  Ac  meddai  ei 
wrthwynebydd,  gyda  thôn  hyderus,  fel  pe 
byddai  yn  myned  i  gau  genau  Robert 
Dafydd  am  byth :  "  Pa  le  yr  oedd  gras 
Petr  pan  yr  oedd  yn  tyngu,  ac  yn  rhegu, 
ac  yn  gwadu  ?  "  "  O  !  "  meddai  yr  hen 
gynghorwr  yn  ol,  "  oni  bai  fod  gras  ynddo, 
rhegu  y  buasai  eto." 

Sylwai  mewn  seiat  unwaith  :  "  Yr  oedd- 
wn  i  yn  myned  heibio'r  boreu  heddyw  i  un 
o'r  fFermydd  yna,  a  mi  welwn  ddyn  yn  toi 
tâs  o  wair.  Gofynais  iddo  mewn  syndod  : 
'  Wil ;  i  beth  yr  wyt  yn  toi  y  dâs,  a 
hithau  yn  dy wydd  braf  ? '  '  O  ! '  meddai 
Wil  yn  ôl,  '  os  yw  hi  yn  braf  yn  awr,  hi 
ddaw  yn  ddryc-hin.'  Àc  yn  wir,  welwch 
chi,  yr  hen  Wil  oedd  yn  ei  le  ;  erbyn  y 
nos  dyma  hi  yn  wlaw  mawr.  Wel,  y 
mae  yn  ddigon  priodol  i  rywun  ofyn  i 
minau  :  Pwy  dda  yw  dyfod  i'r  capel  fel 
hyn  o  hyd,  a  chadw  cymaint  o  dwrw 
gyda'r  grefydd  yma  ?  O  !  hi  ddaw  yn 
ddryc-hin  eto,  gyfeiUion.  Bydd  yn  dda 
cael  tô  eto." 

*  Bohert  Dafydd,  Brynengan,  gan  y  Parch.  Henry 
Hughes,  Brynkir.     Llyfr  tra  dyddorol. 


Dywedai  unwaith  wrth  ofyn  bendith  ar 
ei  ymborth  :  "  Diolch  i  ti,  O  Arglwydd, 
am  dy  drugareddau  i  ni  yn  feunyddiol. 
Nid  fel  hyn  y  mae  yn  ufîern.  Na,  gwae 
sydd  yno  i  frecwast,  gwae  i  ginio,  a  gwae 
i  swper." 

Mewn  seiat  yn  Mrynengan  unwaith, 
gwelai  y  bobl  yn  dra  gwasgaredig,  a 
dywedodd  :  "  I  beth  yr  ydych  yn  myned 
mor  bell  oddiwrth  eich  gilydd  ?  Yr  ydych 
chi  fel  lot  o  hen  fawn  gwlybion  yn  y  fan 
yna  ;  thaniwch  chi  byth.  Dowch  dipyn 
yn  nes  at  eich  gilydd,  mi  gynheswch 
wedin.  Os  bydd  y  marwor  ar  wasgar,  fe 
ddifîydd  y  tân  yn  union  ;  ond  heHwch  chi 
o  at  ei  gilydd,  fe  dania  ac  fe  íìlamia  yn 
fuan."  Prawf  y  sylw  fod  Robert  Dafydd 
yn  meddu  meddwl  athronaidd. 

Pan  fyddai  rhywun  yn  dychwelyd  i'r 
seiat  ar  ol  cael  ei  ddiarddel,  os  byddai  am 
ymgyfiawnhau,  a  honi  ei  fod  wedi  cael 
cam,  dywedai  Robert  Dafydd  wrtho  yn 
sychlyd,  a  than  grafu  ei  ben  :  "  Yn  is  na 
hyna  y  mae'r  glicied." 

Yr  oedd  gan  Robert  Dafydd  ferlyn,  o'r 
enw  Jac,  yr  hwn  oedd  lawn  mor  hynod  yn 
myd  y  ceffylau,  ag  oedd  ei  feistr  yn  mysg 
dynion.  Ymddiddanai  a'r  merlyn  fel  pe 
bai  ddyn.  Wrth  ei  fod  yn  myned  i'r 
Pennant  i  bregethu  unwaith,  croesai  ffrwd 
o  ddwfr,  i'r  hon  y  trodd  Jac  i  dori  ei 
syched.  Ac  meddai  Robert  Dafydd  wrtho, 
heb  dybio  fod  neb  yn  clywed :  "  Dyna, 
Jac  bach,  yf  di  dy  ora.  Mae  yn  ddigon 
caled  arnat  ti ;  y  mae  cryn  bwysau  arnat  ti. 
Y  mae  dau  ddyn  ar  dy  gefn,  beth  bynag  ; 
sef  yr  hen  ddyn  a'r  dyn  newydd."  Rhodd- 
odd  fenthyg  Jac  unwaith  i  ferch  ieuanc  i 
fyned  i  ffair  PwIIheli.  Cynhelid  y  ffair 
ddydd  Gwener,  a  thranoeth  yr  oedd  Robert 
Dafydd  ei  hun  yn  cychwyn  ar  ei  gefn  i 
fyned  i  Glynog.  Wrth  osod  y  cyfrwy, 
gwelai  friw  ar  y  ceffyl.  Edrychodd  ar  y 
briw  gyda  mesur  o  syndod  am  dipyn,  ac  yna 
dywedodd  gyda  difrifwch  mawr :  "  Wel, 
Jac  bach,  dyna  sydd  yn  dod  o  fyned  i 
gario  merched  ;  chest  ti  erioed  ddolur  fel 
hyn  wrth  fy  nghario  i." 

Ychydig  cyn  ei  farw  symudodd  o'i  hen 
gartref,  sef  Tyddyn  Ruffydd,  at  ei  fab 
Robert,  yr  hwn  a  breswyliai  yn  nh^' 
capel  Brynengan,  ac  yma  y  gorphenodd  ei 
yrfa.  Ni  wybu  nemawr  am  afiechyd  trwy 
ystod  ei  oes ;  a  bu  farw  yn  sydyn,  ar 
ei  eistedd  yn  ei  gadair.  Claddwyd  ef  yn 
mynwent  Elangybi,  ac  meddai  ei  fyw- 
graffydd  :  "  Y  mae  rhai  eto  yn  fyw  yn  cofio 
y  canu  hynod  oedd  ar  hyd  y  ffordd,  ac  yn 

mhentref  Llangybi,  a'r  teimlad  dwys  oedd 
yn  yr  angladd."  Gosodwyd  careg  ar  ei 
fedd,  ac  wedi  ei  gerfìo  arni  y  mae  yr  ar- 
graff  ganlynol  : — • 

"  Yma  y  gorwedd  corph 
Robert  Dafydd 
o 
Dyddyn  Ruffydd, 
Yr  hwn  a  fu  yn  bregethwr  fîyddlon 
yn  mysg  y  Trefnyddion  Calfìnaidd, 
am  61  mlynedd. 
Bu  farw  Ebrill  17,  1834, 
yn  87  mlwydd  oed. 
Nodedig  ei  ddawu  nid  ydoedd, — er  hyny 
Rhanai  fara'r  nefoedd 
O'i  law  aur  i  laweroedd  ; 
Offeryn  Duw  a'i  fîrynd  oedd." 


Y  mae  yr  englyn,  os  cawsom  ein  hiawn 
hysbysu,  o  gyfansoddiad  Eben  Fardd. 
Diau  genym  i'r  Arglwydd  arddel  Robert 
Dafydd  ddegau  o  weithiau,  ac  iddo  fod  yn 
foddion  i  wneyd  dirfawr  lês  yn  ei  oes.  Yr 
oedd  ei  arddull,  er  yn  anghaboledig  a 
gwladaidd,  yn  ateb  yr  amseroedd  yn  dda. 
Gyda  golwg  ar  ei  ddyn  oddiallan,  dywed 
Methodistiaeth  Cymru :  "Yr  oedd  golwg 
batriarchaidd  ar  ei  berson  ;  ei  wallt  yn 
fawr  ac  yn  rhanedig  yn  ei  dalcen,  ac  yn  ei 
henaint  yn  wyn  fel  llin.  Bu  iddo  gryn 
lawer  o  hiliogaeth,  a  hynododd  amryw  o 
honynt  eu  hunain  mewn  crefydd  a  duw- 
ioldeb." 


PENOD  XXV. 

Robei't  Thomas,  tad  Joìin  a  Roba't  Roberts,  yn  ddyn  nieddw,  ac  yn  ymladdiw — Ei  droedigaeth, 
a'i  yìJiiiniad  a'r  Methodistiaid — John  Roberts  yn  llanc  nodedig  o  gyjlym — Ei  fawr  awydd 
am  addysg — Pregeth  Dafydd  Morris,  Twrgwyn,  yn  y  Bmrthau — John  Roberts  yn  iino  a'r 
seiat,  ac  yn  cadw  ysgol — Mathias,  y  Morajiad — John  Roberts  yn  dechreu  pregethu — Ei 
nodwedd  fel  pregethivr — John  Roberts  ac  Evan  Richardson  yn  pregethu  yn  Nghaernarfon — 
John  Roberts yn  ysgrifenydd  Cymdeithasfa  Gwynedd,  a  Chyfarfod  Misol  Arfon — Casgliad 
y  ddimai — Rheolau  y  casgliad  yn  Sir  Gaernarfon — Marwolaeth  Phoebe  Roberts — John 
Roberts  yn  symud  i  Langwm — Yn  cael  ei  ordeinio  yn  1811 — Yn  cymcryd  rhan  yn  ffurfiad  y 
Cyffes  Ffydd — Yn  marw. 


ein  hysgrif  ar  Robert  Roberts, 
Clynog,  brawd  ieuengach,  ond  mwy 
enwog,  y  Parch.  John  Roberts, 
gwnaethom  fyr  gyfeiriad  at  eu  tad,  sef 
Robert  Thomas.  Eithr  ar  amryw  gyfrifon 
haedda  ychwaneg  o  sylw.  Pan  anwyd  ei 
fab  hynaf  preswyliai,  gyda  ei  wraig 
Catherine,  mewn  lle  o'r  enw  Blaenygarth, 
ger  NantUe.  Ond  yn  bur  fuan  symudodd 
i'r  Ffridd-bala-deulyn,  yn  mhlwyf  Llan- 
llyfni,  er  mwyn  bod  yn  gyíleus  i  waith 
copr  Drws-y-Coed.  Yr  oedd  y  gwaith  hwn 
ar  y  pryd  yn  dra  llwyddianus,  a  llawer  o 
gyrchu  iddo ;  ceid  yno  bobl  o  bob  sir  yn 
Ngwynedd ;  ac  enilhd  yno  gyflogau  a  ys- 
tyrid  yr  adeg  hono  yn  fawrion.  Yn 
ychwanegol,  yr  oedd  chwarel  y  Cilgwyn 
gerllaw,  ac  yn  dra  phoblogaidd,  Efifaith 
llwyddiant  masnachol  yr  adeg  hono,  fel  yn 
gyffredin,  oedd  cynydd  pob  ffurf  ar  an- 
nuwioldeb,  yn  enwedig  meddwdod,  Ai 
rhai  o'r  gweithwyr  i'r  eglwys  yn  y  boreu  i 
glywed  y  gwasanaeth  ;  yna  aent  yn  dorf  at 
y  gwahanol  chwareuyddiaethau  a  gynhelid, 
a  gorphenid  y  dydd  sanctaidd  yn  rhai  o'r 
tafarndai,  o  ba  rai  yr  oedd  yr  ardal  yn 
Uawn,  Arosai  llawer,  gwedi  yfed  hyd  at 
feddwdod,  yn  y  dafarn  trwy  y  nos,  a  thros 
y  dydd  Llun  a'r  dydd  Mawrth  canlynol, 
Ni  byddai  Sabbath  yn  pasio  heb  fod  ym- 
laddfeydd  yn  cymeryd  lle,  Ac  yn  mysg  y 
meddwon  a'r  ymladdwyr  nid  oedd  neb 
enwocach  na  Robert  Thomas,  o'r  Ffridd. 
Arosai  yn  fynych  hyd  ganol  yr  wythnos  yn 
rhai  o  dafarndai  y  Nant,  mor  feddw  ag  y 
gallai  cwrw  ei  wneyd  ;  nid  yn  anaml  y 
cly wid  ddarfod  iddo  fod  yn  ymladd  â  rhy w- 


un  neu  rywrai  ;  a  chan  ei  fod  yn  ddyn  cryf 
o  gorph  a  medrus  mewn  paffio,  byddai 
braidd  yn  ddieithriad  yn  enill  y  fuddugol- 
iaeth. 

Eithr  er  ofered  oedd  Robert  Thomas, 
meddai  ryw  gymaint  o  dalent  lenyddol, 
Hoffai  brydyddu,  ac  yr  oedd  yn  fedrus 
mewn  cyfansoddi  rhigymau ;  a  phrynai 
bob  llyfr  barddonol,  a  phob  cerdd  Gymreig, 
a  ddeuai  allan  o'r  wasg,  Elai  i'r  eglwys 
hefyd  ar  y  Sul  gyda  chysondeb,  a  chwedi 
i'w  blant  dyfu  i  faintioli  digonol,  cymerai 
hwy  i'r  Uan  gydag  ef,  gan  eu  cyfarwyddo  i 
ymuno  â'r  clochydd  mewn  porthi  y  gwas- 
anaeth.  Yn  ol  Michael  Roberts,  tair 
gwaith  yn  y  flwyddyn  y  pregethid,  neu  yn 
hytrach  y  darUenid  pregeth,  yn  eglwys 
Llanllyfni  yr  adeg  hono,  sef  y  Nadolig,  y 
Pasc,  a'r  Sulgwyn  ;  ac  ymddengys  mai 
tair  pregeth  a  feddai  y  person  ;  cedwid  yr 
hen  bregethau,  a  gwnaent  y  tro  yn  burion 
ar  gyfer  cylchwyl  y  flwyddyn  ganlynol. 
Y  cyntaf  i  fyned  allan  o'r  eglwys  oedd  yr 
offeiriad,  a  dilynid  ef  wrth  ei  sodlau  gan 
haid  o  oferwyr  ;  a  chwedi  cyrhaedd  y  drws 
ymrysonai  â  hwynt  am  y  cyntaf  i  redeg  i'r 
dafarn,  a'r  un  a  elai  i  mewn  yn  gyntaf  a 
enillai  bob  amser  chwart  o  gwrw  oddiar  ei 
gymdeithion.  Ni  welai  Robert  Thomas 
ddim  allan  o  le  yn  hyn,  nac  yn  y  ffair  a 
gynhelid  yn  y  pentref  ar  ddydd  Duw ; 
dyna  arfer  y  wlad,  a  chydunai  yn  dda  â'i 
dymheredd  yntau. 

Modd  bynag,  tua'r  flwyddyn  1763  daeth 
pregethu  i  ardal  Llanllyfni,  gan  y  Method- 
istiaid,  Dygwyddodd  hyn  trwy  i  \vr  o'r 
enw   Wilham   Williams,  glywed   fod  pre- 

gethwr  o'r  Deheudir  yn  llefaru  ar  nos 
Sabbath,  yn  y  Berth-ddu,  plwyf  Clynog. 
Cododd  blys  arno  i  fyned  i'r  odfa,  a  chwedi 
myned  cafodd  y  fath  íìas  nes  y  daeth  yn 
wrandawr  cyson.  Dywedir  mai  efe  oedd  y 
cyntaf,  perthynol  i  blwyf  Llanllyfni,  i 
wrando  pregeth  gan  neb  o'r  Methodistiaid. 
Yn  ganlynol,  cyrchai  i  wrando  i  Glynog, 
Bryn-y-Gadfa,  Waenfawr,  a  lleoedd  eraill, 
ac  nid  yn  anfynych  llwyddai  i  ddenu  rhai 
o'i  gymydogion  i  fyned  gydag  ef.  "  Bu  y 
moddion  hyn,"  meddai  Methodistiaeth  Cymyii, 
"  yn  fendithiol  i'w  ddychwelyd  ef,  a  thri  o 
w\-r  eraill,  oddiwrth  eu  hofer  ymarweddiad, 
yr  hon  a  gawsent  trwy  draddodiad  y  tadau, 
aci'wgwneuthur  yn  flaenffrwyth  yr  efengyl 
yn  mro  eu  genedigaeth.  Enw  y  tri  eraiU 
oedd  Wilham  Dafydd,  Wilham  Jones,  a 
WilHam  Roberts.  Ychwanegwyd  atynt 
yn  fuan  chwaer  W^illiam  Wilhams,  yr  hon 
gwedi  hyny  a  ddaeth  yn  wraig  i'r  Parch. 
John  Roberts."  Naturiol  i'r  crefyddwyr 
gwresog  hyn  oedd  ceisio  cael  pregethu  i'w 
hardal  eu  hunain.  Ond  nid  oedd  yno  neb 
a  dderbyniai  yr  efengyl  i'w  d\^  ;  a  phe  y 
beiddiai  unrhyw  un,  rhaid  iddo  mewn  can- 
lyniad  fuasai  ymadael  a'i  anedd,  oblegyd 
llid  perchenog  y  tir  at  y  Methodistiaid. 
Felly,  ar  y  cyntaf,  pregethid  ar  fin  y  ffordd, 
neu  mewn  cwr  o  faes,  neu  ynte  mewn  hen 
dỳ  gwag  nid  yn  nepell  o'r  Buarthau. 
Tua'r  flwyddyn  1766,  priododd  William 
Williams  á  merch  o  blwyf  Clynog,  o'r  enw 
Catherine  Pritchard.  Yr  oedd  Catherine 
Pritchard  yn  ddynes  dra  chrefyddol ;  yr 
oedd  wedi  ymuno  a'r  Methodistiaid  er  ys 
tua  deng  miynedd,  a  buasai  am  beth  amser 
yn  aelod  o  "  deulu  "  Howell  Harris  yn 
Nhrefecca ;  ac  nid  anfynych  cyrchai  i 
Langeitho.  Gwedi  priodi,  aeth  y  ddau  i 
fyw  i'r  Buarthau,  Trwy  ryw  foddion,  yr 
oedd  casineb  perchenog  y  tir  tuag  at  y 
Methodistiaid  wedi  Iliniaru,  a  chaniataodd 
iddynt  gael  pregethu  yno.  Mewn  canlyn- 
iad,  daeth  y  Buarthau  yn  gyrchfa  pregeth- 
wyr  o  ügledd  a  Dô  ;  sefydlwyd  yma  seiat, 
ac  er  nad  oedd  yr  aelodau  ar  y  cychwyn 
ond  chwech,  yr  oeddynt  yn  wresog  eu  hys- 
pryd.  Dywedir  am  Catherine  Pritchard 
mai  hi  oedd  y  cyntaf  yn  Sir  Gaernarfon  i 
neidio  wrth  wrando  yr  efengyl.  Disgyn- 
asai  awelon  cryfion  yn  fynych  yn  flaenorol, 
mewn  gwahanol  leoedd  yn  y  sir,  wrth 
wrando  Gair  Duw  yn  cael  ei  draethu,  nes 
y  byddai  y  gynulleidfa  yn  foddfa  o  ddagrau, 
a  rhai  yn  tori  allan  i  folianu,  ond  Catherine 
Pritchard  oedd  y  cyntaf  a  neidiodd.  Tyb- 
iodd  rhai  ei  bod  wedi  anmhwyllo,  ac  ym- 


aflodd  un  ynddi  i'w  dal ;  ond  Ilefodd 
hithau  :  "  Na  ddeliwch  fi,  canys  nid  oes 
arnaf  gywilydd  o  efengyl  Crist." 

Nid  ydym  wedi  crwydro  nepell  oddiwrth 
hanes  Robert  Thomas,  oblegyd  cafodd 
yntau  ei  argyhoeddi  i  fywyd,  ac  â'r  ddeadell 
fechan  yn  y  Buarthau  yr  ymunodd  mewn 
canlyniad.  Y  mae  hanes  ei  argyhoeddiad, 
fel  ei  hadroddir  gan  ei  \vyr,  y  Parch. 
Michael  Roberts,  yn  haeddu  ei  groniclo. 
Fel  hyn  y  dywed  efe  :  "  Ar  ddydd  Llun  y 
Sulgwyn,  yn  Ngwylmabsant  Clynog,  yr 
oedd  brwydr  ac  ymladdfa  wedi  ei  phenu 
rhwng  plwyf  Clynog  a  phlwyf  Llanllyfni, 
a  Goliath  plwyf  Llanllyfni  oedd  Robert 
Thomas.  A  dacw  fo  yn  ymwisgo,  ac  yn 
cychwyn  yn  foreu  o'r  Ffridd,  a  chlamp  o 
fifon  dderwen  yn  ei  law,  a'i  briod  a'i  blant 
yn  Ilefain  yn  ei  wyneb,  gan  ofni  nas 
gwelent  ef  byth  mwy  ond  yn  anafus,  a'i 
esgyrn    yn    friwedig,    os    yn    fyw  o   gwbl. 

'  Tewch  a  gwirioni,   ffyliaid  ;   myn    D 

mi  falaf  un  haner  dwsin  o  honynt  fel 
cocos,  nes  y  dihango  yr  haner  dwsin 
arall,'  ebai  efe.  Wedi  iddo  fyned  hyd 
dŷ'  gerllaw  Capel  Uchaf,  Clynog,  sef  iỳ 
Edward  y  Teiliwr,  fel  ei  gelwid,  clywai 
ganu,  ac  aeth  yntau  i  mewn,  yna  gweddi- 
wyd.  Yr  oedd  rhywbeth  erbyn  hyn  yn 
trin  ei  feddwl,  nes  hoelio  ei  draed  wrth  y 
Ilawr  megys,  fel  nad  aethai  yn  ei  fyw  allan 
oddiyno.  Cymerodd  y  g\vr  ei  destun,  yr 
hyn  oedd  :  '  Canys  daeth  dydd  mawr  ei 
ddigter  ef,  a  phwy  a  ddichon  sefyll  ?  '  Yr 
oedd  y  fath  nerthoedd  yn  cydfyned  a'r 
Gáir,  fel  yr  argyhoeddwyd  Robert  i  fywyd 
yn  y  fan,  ac  y  dychwelwyd  ef  yn  wirion- 
eddol  at  Dduw.  Enw  y  pregethwr  oedd 
James,  o  Drefecca.  Nid  ymgynghorodd 
mwy  â  chig  a  gwaed ;  aeth  adref  yn 
ddioed.  Synodd  ei  wraig,  a  John  Roberts, 
yn  aruthr  ;  braidd  na  thybient  mai  drych- 
iolaeth  ydoedd  o  flaen  eu  Ilygaid,  gan  mor 
rhyfedd  ganddynt  ei  weled  wedi  dyfod  yn 
ol  mor  fuan,  ac  yn  ei  ddillad  a'i  iawn 
bwyll.  ü'r  diwedd,  wedi  dyfod  atynt  eu 
hunain,  gofynodd  ei  briod  iddo  :  '  Robert 
bach,  a  ydych  yn  sal? '  wrth  weled  ei  wedd 
mor  sobr.  '  O,  nac  ydwyf,  Cadi  bach, 
yr  ydwyf  heddyw  yn  dechreu  gwella 
am  byth,'  ebai  yntau.  '  Pa  sut,  fy  nhad 
bach  ?  '  gofynai  John.  '  Mi  ddywedaf  i 
chwi,'  meddai  yntau.  '  Oddeutu  milltir  y 
tu  yma  i  bentref  Clynog,  clywais  ganu 
mewn  tŷ,  ac  aethum  yno.  A  chlywais  un 
o'r  bobl  newydd  yna  yn  pregethu,  ac  ni 
chlywais  y  fath  beth  erioed  o'r  blaen.' 
'  Cadi,'  ebai  wedi  hyny,'  ni  feddwaf  byth 

yn  rhagor,  ac  nid  ymladdaf  byth  mwy  â 
neb  ond  a'r  cythraul  ac  â  phechod.'  Yna 
llifai'r  dagrau  dros  ruddiau  ei  briod,  a'i 
fab  John,  a  dywedai  ei  briod  wrtho  : 
'  Gobeithio  mai  felly  y  bydd,  Robert 
bach.'  Dywedai  yntau  drachefn :  '  Na 
wnaf  byth,  Cadi,  trwy  gymhorth  gras 
Duw.'  Ac  felly  y  bu.  Nis  meddwodd,  ac 
nis  ymladdodd  byth  mwy ;  newidiodd  ei 
ddillad,  cymerodd  ymborth,  ac  aeth  at 
ryw  orchwyl  hyd  yr  hwyr.  Ar  ol  swper, 
cymerodd  y  Beibl,  a  darllenodd  benod,  a 
gweddíodd  gyda'r  teulu,  yr  hyn  nas  peid- 
iodd  tra  y  bu  fyw. 

"  Aeth  yn  drallod  nid  bychan  ar  blwyf- 
oHon  Llanllyfni  yn  y  Gwyhriabsant,  heb 
fod  neb  o  honynt  yn  deall  beth  a  ddaethai 
o  Robert  Thomas.  Dyrysodd  y  frwydr,  ac 
nid  anturiai  neb  ymladd  heb  y  cawr,  a 
thrugaredd  i  esgyrn  llawer  o  blwyfohon 
Clynog  ydoedd  nad  aethai  Robert  yno,  a 
dechreu  eu  curo  gyda'r  hen  ffon  dderwen." 

Dyna  yr  hanes  íel  ei  rhoddir  gan  ei  ŵyr, 
sef  y  Parch.  Michael  Roberts;  digon  tebyg 
ei  fod  yn  gywir,  oblegyd  meddai  ef  bob 
mantais  i  wybod  ;  ond  ceir  adroddiad  gwa- 
hanol  yn  Methodistiaeth  Cymvu.  Fel  hyn  y 
dywedir  yno :  "  Hysbyswyd  iddo,"  sef 
Robert  Thomas,  "  bod  odfa  i  fod  ar  ryw 
foreu  Sabbath  mewn  lle  a  elwid  Pencoed, 
yn  Eifionydd,  a  phenderfynodd  Robert 
fyned  yno,  nid  i  wrando,  ond  i  aflonyddu  yr 
addoHad,  ac  efallai  i  niweidio'r  pregethwr. 
Ac  nid  oedd  un  sicrwydd,  gan  leied  o  fedd- 
iant  oedd  ganddo  arno  ei  hun,  pan  mewn 
cyffro  digofus,  nad  allai  fod  yn  euog  o 
lofruddiaeth.  Cyn  cychwyn  i  ffwrdd  rhoes 
ar  ddeall  i'w  wraig  ei  fod  yn  bwriadu  myned 
i  Bencoed,  ac  i  ba  ddyben.  Hysbysodd 
iddi  ei  fod  ar  fedr  dysgu  gwers  ddigon 
chwerw  i'r  twyllwr,  a  ddeuai  ar  draws  y 
wlad  i  gamarwain  ac  i  dwyllo  dynion 
diniwed.  Yn  yr  yspryd  hwn,  ac  ar  y 
bwriad  gwaedlyd  yma  yr  aeth  ef  i  ffordd  ; 
a  chan  adnabyddiaeth  y  wraig  o  dymher 
anhawddgar  ei  gẃr  ofnai  yn  fawr  am  y 
pregethwr,  rhag  y  byddai  iddo  gael  niwed 
dwys,  neu,  yn  wir  ei  ladd.  Parhaodd 
mewn  anesmwythder  trwy  y  dydd,  a 
mynych  yr  elai  allan  i  ysbio  a  oedd  Robert 
yn  dyfod  yn  ol.  O'r  diwedd  hi  a'i  canfu  o 
bell  yn  dyfod,  a  phrysurodd  i'w  gyfarfod. 
Pan  ddaeth  ato,  deallodd  ei  fod  yn  ym- 
ddangos  yn  fwy  dwys  a  difrifol  nag  y  byddai 
yn  arfer,  yr  hyn  a  barodd  iddi  ofni  mwy, 
ei  fod  wedi  tynu  drwg  yn  ei  ben  trwy 
niweidio  neu  ladd  y  pregethwr.  Gofynodd 
iddo  yn  ddifrifol  iawn  :    '  Robert  bach,   a 


wnaethoch  chwi  ryw  niwed  i'r  g\vr  dy- 
eithr  ?'  '  Na  wnes  i,'  ebai  yntau,  '  ac  nid 
o'm  bodd  i  y  caiff  neb  arall  wneyd  niwed 
iddo.'  DeaUodd  y  wraig  fod  ei  gweddiau 
wedi  cael  eu  hateb,  a  bod  daioni  yr  efengyl 
wedi  gorchfygu  ei  gẃr,"  Nis  gwyddom  pa 
le  y  cafodd  Mr.  Hughes  yr  hanes.  GeiU 
fod  yn  adroddiad  am  helynt  a  ddygwydd- 
odd  i  Robert  Thomas  yn  flaenorol  i  am- 
gylchiad  ei  dröedigaeth  ;  ac  i'r  yspryd  erhd 
ynddo  gael  ei  ladd  y  pryd  hwnw,  er  na 
adawodd  ei  ffyrdd  drygionus. 

Cafodd  Robert  Thomas  grefydd  o'r  iawn 
ryw.  Gwelwn  iddo  godi  allor  yn  ei  dý 
hwyr  y  dydd  y  cafodd  ei  argyhoeddi,  cyn 
cael  cyfle  i  ymuno  âg  unrhyw  gymdeithas 
grefyddol  ;  ac  er  mai  gweddi  allan  o  lyfr 
Griíiìth  Jones,  Llanddowror,  a  ddarllenai, 
yr  oedd  yn  beth  mawr  gweled  pen  paffìwr, 
a  chreadur  mwyaf  annuwiol  y  fro,  ar  ei 
hniau  gerbron  Duw.  Daeth  yn  fyd  newydd 
mewn  ystyr  dymhorol  ar  ei  deulu  mewn 
canlyniad.  Y  cyfleustra  cyntaf  a  gafodd 
aeth  i'r  seiat  yn  y  Buarthau,  ac  nid  hir  y 
bu  ei  wraig  cyn  ei  ganlyn.  Braidd  nad 
oedd  ar  y  frawdoliaeth  ei  ofn  ar  y  cychwyn ; 
prin  y  credent  fod  y  cawr  wedi  ei  lorio  ; 
fel  gyda  Saul  gynt,  amheuent  a  oedd  efe  yn 
ddysgybl.  Ond  rhoddodd  Robert  Thomas 
brofion  diymwad  o'i  ddychweliad.  Bu  fyw 
hyd  ei  fedd  yn  bur  ei  foes  ;  sychedai  ei 
enaid  ynddo  am  glywed  Gair  Duw  yn  cael 
ei  draethu  ;  cyrchai  i  bellder  i  wrando  y 
pregethwyr  a  ddeuent  o  gwmpas,  ac  yn  y 
diwedd  agorodd  ei  dy  ei  hun  i'r  efengyl, 
lle  y  bu  pregethu  cyson  am  ddeuddeng- 
mlynedd-a-deugain. 

Ond  â  mab  hynaf  Robert  a  Catherine 
Thomas,  sef  y  Parch.  John  Roberts,  Llan- 
gwm,  y  mae  a  fynom  yn  yr  ysgrif  hon. 
Cafodd  ei  eni  yn  Blaen-y-Garth,  ger 
NantUe,  yn  mhlwyf  Llandwrog,  Sir  Gaer- 
narfon,  Áwst  8fed,  1753.  Yr  oedd  felly 
naw  mlwydd  yn  hj-n  na'i  frawd  Robert. 
Pan  nad  oedd  efe  ond  baban  symudodd  ei 
rieni  i'r  Ffridd-bala-deulyn,  plwyf  Llan- 
Ilyfni.  Dangosodd  John  Roberts  arwydd- 
ion  talent  yn  foreu  ;  er  fod  ei  dad  y  pryd 
hwnw  yn  canlyn  oferedd,  cymerai  bíeser 
mewn  dysgu  ei  fab  i  ddarllen,  a  gofalai 
fyned  ag  ef  i'r  eglwys  ar  y  Sul.  Daeth 
John  mewn  canlyniad  yn  ddarllenwr 
rhagorol  pan  yn  dra  ieuanc,  a  medrai  ateb 
yr  offeiriad  yn  yr  eglwys  gystal  a'r  cloch- 
ydd.  Tyfodd  i  fynu  yn  ddyn  ieuanc  cadarn  ; 
yr  oedd  wedi  cyrhaedd  ei  lawn  daldra 
cyn  ei  fod  yn  un-ar-bumtheg  oed  ;  eithr 
byr    o   gorpholaeth   ydoedd.       Nid  yw  yn 

ymddangos  i  lygredigaeth  yr  ardaloedd 
gael  liywodraeth  arno.  Meddai  dymher 
o'r  siriolaf;  yr  oedd  yn  llawn  o  nwyfiant, 
a  rhyw  fy wiogrwydd  chwareus  ;  eisteddai 
gwén  ar  ei  wyneb,  a  byddai  ei  ateb  yn 
fynych  yn  ddigrif,  ond  ni  arweiniodd  y 
dueddfryd  hon  ef  i  faswedda,  ac  i  ganlyn 
oferwyr.  Yr  oedd  yn  ddiarebol  am  ei  fedr 
gydag  unrhyw  orchwyl  yr  ymaflai  ynddo. 
Yn  y  tŷ  cynorthwyai  ei  fam,  ac  yr  oedd 
can  daclused  gyda  gorchwyhon  teuluaidd 
ag  unrhyw  forwyn.  Ar  y  fferm  lladdai 
wair,  a  medai  yd ;  töai  y  deisi  yn  yr  ydlan  ; 
cauai  y  perthi,  ac  adgyweiriai  y  cloddiau 
cerig,  mor  fedrus  fel  ag  i  gynyrchu  sôn  am 
dano  trwy  yr  ardal.  Yn  ychwanegol,  mor 
amlochrog  oedd  ei  athryhth  fel  y  medrai 
drwsio  esgidiau  gystal  ag  unrhyw  grydd  ; 
gwnelai  hdiardau  fel  saer  coed  ;  yr  oedd 
yn  dra  medrus  ar  blethu  basgedau  a 
chewyh,  a  chylchai  lestri  fel  pe  wedi  dysgu 
crefft  coopcr. 

Wedi  tyfu  yn  Uanc,  a'r  phint  eraill  yn 
dechreu  dyfod  i  gynorthwyo  eu  tad,  cyflog- 
odd  John  Roberts  fel  bugail  yn  y  Gelli- 
ffrydiau.  Pa  hyd  yr  arhosodd  yma,  nis 
gwyddom.  Eithr  dangosodd  yn  fuan  yr 
unrhyw  dalent  gyda  bugeiho  ag  a'i  nod- 
weddai  mewn  cylchoedd  eraill.  Er  fod 
tua  dwy  fil  o  ddefaid  a  geifr  o  dan  ei  ofal, 
adwaenai  bob  un  o  honynt  ar  wahan,  pe 
heb  farc  na  nod.  Yr  oedd  mor  gyflym  ar 
ei  droed  ag  Ahazel,  a  daliai  unrhyw  Iwdn 
ar  gefn  y  mynydd  mewn  ychydig  fynydau. 

Wedi  dychwelyd  adref  o'r  GeUi-ffrydiau, 
cafodd  waredigaeth  ryfedd.  K  ganlyn  yw 
adroddiad  y  Parch,  Michael  Roberts  o'r 
amgylchiad :  "  Unwaith  yr  oedd  eisiau 
dal  bwch  gafr  cryf,  i'w  ladd  ;  ac  aeth  ef, 
ei  dad,  ac  amryw  eraill  i'r  Ffridd-fawr,  fel 
ei  gelwir,  i  hela  y  bwch.  Dihangodd  oddi- 
arnynt  i  graig  Cwmsilyn ;  ond  yr  oedd 
John  Roberts  ar  ei  ol,  ac  yn  dilyn  wrth  ei 
sodlau.  Aeth  y  bwch  ar  hyd  ysgythredd 
y  graig  o  glogwyn  i  glogwyn,  nes  o'r 
diwedd  iddo  fyned  i  le  cyfyng,  fel  yr  oedd 
yr  angel  o  flaen  Balaam,  ac  aeth  John 
Roberts  ar  ei  ol  i'r  un  lle,  fel  nad  oedd  yn 
bosibl  cilio  i'r  tu  dehau  na'r  tu  aswy. 
Deallodd  ei  dad,  yn  nghyd  a'r  edrychwyr 
eraill,  ei  berygl,  a  gwaeddasant  yn  groch, 
nes  y  dadseiniai  y  graig  gan  eu  bloedd. 
Yr  oedd  ef  eto  heb  weled  ei  berygl ;  ond 
erbyn  iddo  edrych  o'i  amgylch,  meddyl- 
iodd  yn  y  fan  nas  deuai  oddiyno  yn  fyw. 
Myned  i  fynu  nid  oedd  yn  ddichonadwy  ; 
odditano  yr  oedd  dyfnder  aruthrol,  a  Ilyn 
dychrynllyd  ;    ac    yntau,  gyda'r  bwch,  yn 


sefyll  ar  wastadedd  ychydig  droedfeddi  o 
hyd  a  Iled.  Meddianodd  ei  dad  ei  hun,  a 
pherswadiodd  yntau  i  sefyll  yn  Ilonydd, 
tra  yr  elai  ef  adref  i  gyrchu  rhaffau  a 
phobl  i'w  ddwyn  oddiyno.  A  buan  iawn 
y  dychwelodd  gyda  degau  o  ddynion  a 
digonedd  o  raftau.  Dringasant  i  ben  y 
graig,  a  thaflasant  y  rhaffau  i'w  afael ; 
yntau  a'u  rhwymodd  tan  ei  geseiliau,  ac 
wedi  eu  cael  yn  ddyogel,  gwaeddodd  arnynt 
am  ei  adael  tra  y  rhwymai  y  bwch  hefyd. 
Eithr  yn  sarug  wrtho  am  ei  ryfyg,  ei  dad 
a  lefodd  :  '  Na,  gad  ef  yna  i'w  grogi.' 
Ebai  yntau  yn  siriol  ddigon,  dan  wenu : 
'  Y  mae  y  rhaff  am  ei  wddf  ef,  ac  am  fy 
nghanol  inau  ;  crogwch  ni  ein  dau  bellach 
hefo'n  gilydd,  gan  ein  bod  wedi  bod  cyhyd 
yn  yr  un  carchar.'  Ac  fe'u  dygwyd  hwy  i 
fynu  gyda  eu  gilydd  yn  ddyogel,  ac  yn 
ebrwydd  adref  â  hwynt.  Ond  yr  oedd  y 
ddedíryd  oedd  arnynt  yn  bur  wahanol;  nid 
oedd  gormod  o  groesaw  i'r  bachgen  John  ; 
ond  yr  hen  fwch  a  waedwyd  cyn  pen 
nemawr  fynydau."  Prawf  yr  hanes  fawr 
ofal  rhagluniaeth  Duw  am  dano  ;  prawf 
hefyd  pa  mor  wrol,  a  pha  mor  gyflawn  o 
arabedd  ydoedd  yntau  mewn  adeg  o  berygl. 

Sychedai  ei  enaid  ynddo  am  addysg; 
ond  dau  fis  o  ysgol,  yn  Llanfihangel-y- 
Pennant,  oedd  yr  oll  a  allai  amgylchiadau 
ei  rieni  fforddio  iddo  gael.  Modd  bynag, 
gan  ei  fod  yn  flaenorol  yn  medru  darllen 
Cymraeg,  a'i  fod  hefyd  yn  berchen  athryl- 
ith  greí,  llwyddodd,  trwy  ddiwydrwydd, 
yn  ystod  y  cldau  fis  hyn  i  ddod  i  fedru 
darllen  Saesneg  yn  rhagorol,  ac  i  allu 
ysgrifenu  yn  wych.  Wedi  gadael  yr  ysgol 
ymroddodd  i  gasglu  gwybodaeth.  Dar- 
llenai  bob  Ilyfr  a  ddeuai  i'w  afael,  a  chwedi 
ei  ddarllen  byddai  ei  gynwys  yn  eiddo 
iddo.  Ymroddodd  i  berffeithio  ei  hun 
mewn  Saesneg,  ac  mewn  rhifyddiaeth. 
Ymhyfrydai  hefyd  mewn  chwilio  a  darllen 
rhanau  hanesiol  y  Beibl ;  yr  oedd  braidd 
fel  concordance  mewn  hanesiaeth  Ysgryth- 
yrol  cyn  iddo  gael  crefydd. 

Er  fod  John  Roberts  yn  ddychlynaidd  ei 
foes,  ac  yn  hoff  o  wybodaeth,  nid  oedd  eto 
wedi  ei  argyhoeddi  i  fywyd,  ac  nid  yw  yn 
ymddangos  ei  fod  yn  cyrchu  yn  aml  i 
wrando  pregethu.  Eithr  ryw  nos  yr  oedd 
cyhoeddiad  g\vr  dyeithr  o'r  Deheudir  yn 
MwIch-y-Gilfin,  ac  aeth  y  Ilanc  John  yno 
yn  gwmpeini  i'w  dad,  Ni  wyddis  enw  y 
llefarwr ;  ac  nid  oedd  ond  bychan  ei 
ddoniau ;  yr  oedd  ei  bregeth  yn  gynwys- 
edig,  gan  mwyaf,  mewn  adrodd  hanesion 
Ysgrythyrol.      Modd  bynag,  mawr  hoffodd 

John  Roberts  ef,  a  thybiai  nad  oedd 
rhagorach  pregethwr  o  fewn  y  byd.  Yn 
mhen  yspaid  daeth  cyhoeddiad  yr  un 
gŵr  i'r  Buarthau.  Deuai  y  tro  hwn  fel 
"  cyfaill"  i  un  o  bregethwyr  mwyaf  Cymru, 
sef  Dafydd  Morris,  Twrgwyn.  Meddai  ei 
dad  wrth  John,  wedi  gorphen  ciniaw  : 
"  Wel,  John,  y  mae  dy  bregethwr  dithau 
yn  y  Buarthau  heno  ;  a  ddeui  di  i'r  bre- 
geth  ?  "  "  Deuaf,  yn  wir,"  ebai  John. 
Yno  yr  aethant  ;  ymgynullasai  torf  fawr 
yn  nghyd,  fel  yr  oedd  y  tŷ  wedi  ei  orlenwi. 
Caiff  y  Parch.  Michael  Roberts,  mab 
gwrthddrych  ein  hysgrif,  adrodd  y  gweddill 
o'r  hanes  yn  ei  eiriau  ei  hun  :  — 

"  Yr  oedd  Dafydd  Morris  wedi  bod  trwy 
y  wlad  unwaith  o'r  blaen,  a'i  genadwri  yn 
tynu  y  bobl  ar  ei  ol  o'r  Waenfawr,  Clynog, 
a'r  Bwlchderwyn.  Aeth  yr  hen  ẃr  (pre- 
gethwr  John  Roberts)  dros  ei  wers,  a 
boddheid  fy  nhad  yn  fawr  wrth  wrando 
arno.  Pan  y  tawodd,  gwelodd  fy  nhad 
\Vr  ieuanc  teneu,  llym,  yn  dringo  i  ben 
yr  ystol,  ac  yn  tynu  Beibl  bychan  allan 
o'i  logell,  ac  yn  darllen  ei  destun  fel 
taran,  nes  peri  rhyw  adsain  sobr  trwy  yr 
holl  dorf  yn  yr  olwg  ar  y  pregethwr,  ac  yn 
creu  dychryn  Duw  arnynt  oll.  Ei  destun 
ydoedd,  Luc  xiii.  9:  '  Ac  os  dwg  efe 
íîrwyth,  da  ;  onid  e,  gwedi  hyny  tor  ef  i 
lawr.'  Yn  gyntaf,  eglurodd  y  ddameg 
mewn  modd  goleu  a  dealladwy  iawn  i'w 
wrandawyr.  Yna,  gwnaeth  sylwadau  ath- 
rawiaethol  oddiwrth  y  ddameg,  ac  oddi- 
wrth  ei  destun,  sef  yn — 

"  I.  Fod  y  Duw  mawr  wedi  gosod  pob 
dyn  yn  y  byd,  ac  mewn  gwahanol  am- 
gylchiadau,  i'r  dyben  arbenig  o  ddwyn 
ffrwyth  i'w  ogoniant  ef. 

"  2,  Fod  y  Duw  hwnw  yn  dyfod  yn  aml, 
ac  yn  edrych  yn  fanwl  yn  ei  hollwybod- 
aeth  dreiddgar  a  oedd  dynion  yn  dwyn  y 
cyfryw  íîrwyth. 

"  3.  Ei  fod  yn  dyfod  yn  aml,  ac  am  hir 
amser,  at  lawer  ;  '  Wele,  tair  blynedd  ' — 
aml  ílynyddau,  a  gwahanol  dymhorau  yr 
oes,  sef  mebyd,  ieuenctyd,  canol  oed,  a 
henaint. 

"  4.  Y  gall  ddywedyd  am  y  rhan  fwyaf  o 
lawer,  wedi  yr  holl  fanteision,  a'r  trugar- 
eddau,  a'r  gwaredigaethau :  '  Nid  ydwyf 
yn  cael  dim,' 

"  5.  Fod  cyíìawnder  Duw,  fel  Llywydd 
moesol  ei  greaduriaid  rhesymol,  yn  gwaeddi 
uwchben  y  cyfry w  :  '  Tor  ef  i  lawr,  paham 
y  mae  yn  diffrwytho  y  tir  ?  ' 

"  6.  Fod  y  Gwinllanydd,  sef  gwir  weinid- 
ogion  y  Gair,  yn  daer  iawn  yn  eu  gweddíau 


yn  achos  eu  gwrandawyr  dififrwyth  :  '  Ar- 
glwydd,  gad  ef  y  ílwyddyn  hon  hefyd,  hyd 
oni  ddaríîo  i  mi  gloddio  o'i  amgylch,  a 
bwrw  tail,'  sef  arfer  pob  moddion  gweinid- 
ogaethol  tuag  at  ddyfod  â  hwy  i  ddwyn 
ffrwyth  i  Dduw.  Ond  yn  benaf  fod  Crist 
yn  ei  eiriolaeth  effeithiol  yn  eiriol  am  hyny. 

"7.  Mai  dyma  y  penderfyniad  :  '  Ac  os 
dwg  efe  íîrwyth,  da ;  onid  e,  gwedi  hyny, 
tor  ef  i  lawr.' 

"  Clywais  fy  nhad  yn  dweyd  lawer 
gwaith  nad  oedd  un  drychfeddwl,  neu 
gyffelybiaeth,  a  allai  osod  allan  agwedd 
y  gynulleidfa ;  yn  enwedig  pan  y  bloedd- 
iai  (y  pregethwr) :  '  Beth  a  fydd  diwedd 
yr  hoU  driniaeth  ?  Tor  ef  i  lawr.'  Y 
peth  nesaf  mewn  syniad  at  hyn  oedd 
agwedd  Israel  wrth  Sinai.  Yr  oedd  gwedd 
y  pregethwr  fel  angel,  a'i  lais  fel  taran. 
Tybiai  fy  nhad  weithiau  fod  y  ddaear  yn 
crynu  dan  ei  draed,  a'i  fod  yn  gweled  y 
Barnwr  ar  y  cwmwl,  y  farn  yn  eistedd,  a'r 
Ilyfrau  wedi  eu  hagor,  ac  yntau  yn  myned 
o  iìaen  y  gair,  'Ewch'  i'r  tân  tragywyddol. 
Yr  oedd  yno  gyflawniad  llythyrenol  o'r 
odfa  yn  nhŷ  CorneHus  :  '  A  syrthiodd  yr 
Yspryd  Glân  ar  bawb  ar  a  oedd  yn  clywed 
y  gair ; '  syrthiodd  ar  lawer  er  eu  had- 
newyddu  a'u  hadfywio,  ar  eraill  yn  gad- 
wedigol,  er  eu  gwir  ddychwelyd  at  Dduw  ; 
ac  ar  eraill  er  eu  moesoli,  a'u  cylymu  yn 
wrandawyr  cyson  o'r  efengyl  am  eu  hoes. 
Pan  yr  oedd  pawb  felly  ar  drancedigaeth, 
yn  marw  o  ran  eu  teimladau,  ac  ar  fin  an- 
obaith  am  waredigaeth,  arhosodd  Dafydd 
Morris  yn  fud  am  yspaid,  er  cael  ei  anadl, 
ac  iddynt  hwythau  gael  ochain.  Yna 
newidiodd  ei  wedd  a'i  lais,  a  bloeddiodd  nes 
hollti  y  creigiau  oedd  yn  mynwes  pawb: 
'  Haleliwia  !  Haleliwia !  Hosanah  !  Y 
mae  gan  Dduw  drefn  rasol  i  ireiddio  y 
prenau  crinion,  i'w  tori  oddiar  eu  hen  fon- 
cyffiau,  ac  i'w  himpio  yn  y  wir  Olewydden 
bêr.  Crist  ydy w  y  ffinydwydden  îr  ;  ac  o 
hono  ef  fel  Cyfryngwr  y  ceir  ffrwythau  ar 
ein  bath  ni,  yn  Ile  ein  damnio  byth  i'r 
tân  tragywyddol.'  Bloeddiai  y  bobl, 
bellach,  ag  un  Ilef  yn  orfoleddus  :  '  Hale- 
liwia  !'  mewn  gradd  o  obaith  am  eu  by  wyd. 
Yr  oedd  fy  nhad,  a'i  dad,  a'i  fam,  yn  bloeddio 
'  Diolch  !'  am  yr  uchaf,  a  Dafydd  Morris 
yn  eu  canol  yn  neidio  o  lawenydd." 

Dyma  ddarlun  byw  o  un  o'r  hen  odfaeon, 
ac  y  mae  yn  enghraiíTt  o  arddull  pregeth- 
wyr  cyntaf  y  Methodistiaid.  Arferent 
wasgu  eu  gwrandawyr  i  fin  colledigaeth  ; 
gyrent  hwy  i  gyfyngder  caled,  nid  annhebyg 
i  eiddo  yr  Israeliaid  ar  lan  y  Môr  Coch,  a 

chwedi  eu  dal  yno  am  yspaid,  heb  wawr 
o  obaith  o  nefoedd  na  daear,  taflent  ddrws 
yr  efengyl  o  led  y  pen,  nes  y  byddai  y  bobl, 
wedi  eu  cyffroi  gan  fawredd  a  sydynrwydd 
y  goleuni  oedd  wedi  ymdori  arnynt,  yn 
gorfoleddu  ac  yn  canmol  Duw.  Clywsom 
y  math  hwn  o  bregethu  yn  cael  ei  gon- 
demnio.  Dyweder  a  fyner  yn  ei  erbyn,  bu 
yn  foddion  i  ddychwelyd  canoedd  o  gyfeil- 
iorni  eu  ífyrdd,  a  chynyrchodd  ddosparth  o 
grefyddwyr  na  welodd  y  byd  Cristionogol 
eu  rhagorach.  Ceir  dau  beth  yn  y  darlun 
yn  galw  am  air  o  sylw.  Un  yw  y  desgrif- 
iad  o  Dafydd  Morris  fel  "  gŵr  ieuanc 
teneu."  Dwy-ar-bymtheg  oed  oedd  John 
Roberts  pan  yr  ymunodd  â  chrefydd,  a 
thebygol  iddo  wneyd  hyny  mor  fuan  ag  y 
cafodd  gyfleustra  gwedi  yr  odfa  ryfedd  yn 
y  Buarthau  ;  felly  nid  oedd  Dafydd  Morris 
ar  y  pryd  ond  chwech-mlwydd-ar-hugain, 
ac  yr  oedd  eto  heb  symud  o  Ledrod  i  Dwr- 
gwyn,  a  gwelwn  hefyd  fod  y  tewychder 
annaturiol,  a'i  goddiweddodd  yn  y  rhan 
olaf  o'i  oes,  heb  ddechreu  dyfod  trosto. 
Peth  arall  yw  y  desgrifiad  a  roddir  o 
Dafydd  Morris,  wedi  disgyn  oddiar  y 
gadair  yn  mohanu  yn  nghanol  y  gynull- 
eidfa.  Dygwyddai  hyn  mewn  cysylltiad 
â  nifer  o'r  pregethwyr  cyntaf.  Byddai 
Howell  Harris  ei  hun  yn  tori  aUan  yn 
fynych  i  orfoleddu,  ac  i  ganmol  Duw,  ar 
ganol  ei  bregeth.  Yr  oedd  Mr.  Llwyd,  o 
Gayo,  yn  nodedig  yn  hyny.  A  chawn 
Dafydd  Morris  yma  yn  cael  ei  orchfygu  ei 
hun  gan  y  gwirioneddau  a  gyhoeddai,  fel 
nas  gaflai  ymatal  rhag  ymuno  â'r  gynufl- 
eidfa  mewn  moHant.  Yr  oedd  y  pregethwr 
a'i  wrandawyr  yn  nes  at  eu  gilydd  y  pryd 
hwnw  ;  ni  chyfryngai  na  phwlpud  na  sêt 
fawr  rhyngddynt ;  ac  ychydig  o  waith 
disgyn  oedd  o'r  gadair  i'r  llawr. 

Fel  y  nodwyd,  Hanc  dwy-flwydd-ar- 
bymtheg  oedd  John  Roberts  pan  yr  ymun- 
odd  â  chrefydd  ;  ac  ymddengys  ei  fod  yn 
gweithio  ar  y  pryd  yn  chwarel  y  Cilgwyn. 
Eithr  teimlai  ei  gyfeiHion  y  medrai  wneyd 
rhywbeth  amgen  na  hoHti  Hechau,  a 
chynghorasant  ef  i  gadw  ysgol.  Bu  wrth 
y  gorchwyl  hwn  am  tuag  un-mlynedd- 
ar-bymtheg  ;  cadwodd  ysgol  yn  ardaloedd 
Bryneinion,  Rhoslan,  Clynog,  LlanHyfni, 
Brynyrodyn,  a'r  Pentre  Uchaf.  Mewn 
nodiad  o'i  eiddo  sydd  argael,  dywed:  "  Bu 
gyda  mi  yn  cael  eu  dysgu  1,172  o  blant. 
Yr  oeddwn  yn  dysgu  iddynt  Saesneg,  gram- 
adeg,  rhifyddiaeth,  a  mesurau.  Aeth 
Hawer  oddiwrthyf  i  amryw  ganghenau 
masnach,  megys  yn  siopwyr,  ysgrifenydd- 

ion  i  gyfrif-dai,  morwyr,  a  swyddwyr  i'r 
gyllidfa.  A  byddwn  yn  ymarfer  cryn  lawer 
i  ysgrifenu  i'm  cydwladwyr  ar  achosion 
gwladol,  megys  nodau,  rhwymysgrifau, 
amod-ysgrifau,  testamentau,priodas-rwym- 
au,  a  phethau  eraiH,  hyd  oni  waharddwyd 
i  neb  ond  cyfreithiwr  wneyd  hyn."  Yn  sicr, 
rhaid  fod  y  dyn  ieuanc  a  aHai  wneyd  hyn 
oH,  heb  gael  ond  dau  fis  o  ysgol,  ac  wedi  ei 
fagu  mewn  ardal  wledig  He  yr  oedd  cyf- 
leusterau  addysg  yn  brin,  yn  meddu 
athryhth  gref  yn  gystal  ag  ymroddiad  di- 
derfyn.  Tra  y  bu  John  Roberts  gartref, 
arferai  gynorthwyo  ei  dad  mewn  addysgu 
a  chateceisio  y  plant  ieuangaf;  arno  ef  y 
disgynai  gofal  yr  ysgol  yn  y  tŷ  yn  ystod 
absenoldeb  Robert  Thomas  ;  a  chawn  ei 
fod  yn  Hawn  awydd  am  iachawdwriaeth  y 
plant,  yn  enwedig  ei  frawd  Robert,  yn  yr 
hwn  y  gwelai  arwyddion  talent. 

Bu  agos  i  John  Roberts  gael  addysg 
athrofaol.  Daethai  y  Morafiaid  i  bregethu 
i'r  ardal  ;  yn  mysg  eu  pregethwyr  yr  oedd 
un  Dafydd  Mathias,  o  Ddyfed,  a  daeth  y 
g\vr  hwn  yn  dra  chyfeiHgar  â  John  Roberts, 
ac  a'i  deiilu.  Agorodd  y  Hanc  ei  galon 
iddo  parthed  ei  fawr  awydd  am  ddysgeid- 
iaeth  ;  addawodd  yntau  y  gwnelai  y  ff^ordd 
yn  rhydd  iddo  i  fyned  i  athrofa  berthynol 
i'r  Morafiaid  yn  Lloegr.  Llwyddodd  yn  ei 
ymgais,  a  gwnaeth  John  Roberts  bob 
parotoadau  i  fyned  i  Sir  Gaerefrog,  i'r 
coleg.  Ond  cyn  y  boreu  Llun  i  gychwyn 
daeth  Dafydd  Mathias  i'r  t>',  prydnhawn 
Sabbath.  Darllenai  Robert  Thomas  ar  y 
pryd  benod  yn  llyfr  y  prophwyd  Esaiah,  a 
gofynodd  :  "  Onid  oedd  yn  rhyfedd,  Mr. 
Mathias,  fod  y  prophwydi,  yn  enwedig 
Esaiah,  mor  oleu  am  ddyoddefiadau,  angau, 
a  dyrchafiad  gorchfygol  Crist,  a  hyny  gan- 
oedd  o  flynyddoedd  cyn  ei  ymddangosiad  ?" 
Meddai  hwnw  yn  ol :  "  Robert  bach,  ai 
hyd  yma  y  cyrhaedd  dy  wybodaeth  di  o'r 
Beibl  eto  ?  Nid  oedd  y  prophwydi  yn 
gwybod  am  bwy  y  llefarent  ;  breuddwydio 
y  byddent,  ac  adrodd  eu  breuddwydion, 
heb  fedru  eu  hunain  ddeall  y  dehonghad, 
chwaethach  eu  hesbonio  i  neb  arall." 
"  Nage,"  ebai  Robert  Thomas,  "yr  oedd 
yspryd  Crist  ynddynt  yn  rhagfynegu  ei 
ddyoddefaint,  a'r  gogoniant  ar  ol  hyny." 
Aeth  yn  ddadl  frwd  rhyngddynt,  a  choHodd 
y  ddau  eu  tymherau.  Yr  oedd  Mathias 
yn  arbenig  yn  drahaus,  a  dywedai  wrth 
Robert  Thomas,  mai  yn  addas  y  gelwid  ef 
a'i  blaid  yn  Feth — odistiaid,  gan  mai  methu 
a  wnaent  yn  mhob  peth.  Ac  ar  hyn  aeth 
i  ffwrdd  yn  sarug  a   chwta.     Gyda  ei  fod 

dros  y  drws  dywedai  ei  dad  wrth  John 
Roberts  :  "  Myned  hefo  hwna  !  Na  chei 
byth,  na  neb  o'i  frid.  Gwell  genyf  i  nii 
a'm  plant  orfod  hel  ein  tamaid,  nac  ym- 
gyfathrachu  â  chyfeihornwyr  fel  hyn  am  y 
Beibl,  a'i  gynwys  gogoneddus."  Dyna 
derf^m  effeithiol  ar  obaith  y  llanc  am 
addysg  athrofaol.  Diau  i  hyn  fod  yn  an- 
fantais  iddo,  ond  efaUai  iddo  fod  yn  fantais 
i  Gymru;  oblegyd  pe  yr  aethai  i'r  coleg  yn 
Lloegr,  digon  tebyg  mai  yn  Lloegr  yr 
arosai,  ac  na  ddeuai  yn  ei  ol  i  efengyhi 
i'r  Cymry  tlodion. 

Pan  o  gwmpas  wyth-ar-hugain  mlwydd 
oed,  yn  oi  ei  dystiolaeth  ei  hun,  dechreuodd 
bregethu.  Llithrodd  amryw  o  fod  yn 
ysgolfeistri  i  fod  yn  bregethwyr,  ac  felly 
y  dygwyddodd  iddo  yntau.  Os  yw  Dr. 
Thomas  yn  iawn  wrth  ddweyd  mai  John 
Roberts  a  ddechreuodd  yr  odfa  i  Jones, 
Llangan,  yn  Mrynyrodyn,  pan  y  cafodd 
Robert  Roberts  ei  argyhoeddi,  rhaid  ei  fod 
yn  cael  edrych  arno  fel  un  a'i  wyneb  ar  y 
weinidogaeth  rai  blynyddoedd  cyn  iddo 
ymatìyd  yn  y  gorchwyl.  Yr  ydoedd  wedi 
priodi  er  ys  pum  mlynedd,  ac  yn  dad 
plant,  pan  gychwynodd.  Bu  iddo  bedwar 
o  blant,  sef  tair  merch  ac  un  mab ;  y 
mae  enw  y  mab,  sef  y  Parch.  Michael 
Roberts,  PwllheH,  yn  air  teuhiaidd  trwy 
Gymru. 

Ychydig  o  hanes  gyrfa  weinidogaethol  y 

Parch.  John  Roberts  sydd  genym,      Ond 

ymddengys   iddo  gyrhaedd  safle  uchel  fel 

pregethwr  ar  unwaith.      Meddai  Mctìwdist- 

iaeth  Cymni :  "  Fel  pregethwr,  bernid  ef  yn 

rhagori  ar  nemawr  neb  yn  ei  wlad  yn  mlyn- 

yddoedd  cyntaf  ei  weinidogaeth.      Yr  oedd 

ef,  a  Mr.  Richardson,  Caernarfon,  yr  hwn 

oedd  wedi  cyd-ddechreu  pregethu  ag  ef,  yn 

cael  eu  hystyried  yn  ddwy  o  ser  dysgleiriaf 

Sir  Gaernarfon.     Yr  oedd  John  Roberts  yn 

meddu    ar    gorph    cryf,    er    nad  oedd  ond 

bychan    o    faint  ;     yr    oedd    ei    feddwl   yn 

llawn  o  yni  a  bywiogrwydd  ;    yr  oedd  yn 

helaethach  ei  wybodaeth,  ac  yn  rhwydd- 

ach  ei  ymadrodd,  na  llawer  iawn  o  bregeth- 

wyr  ei  oes.     Teithiodd  lawer  ar  wledydd 

y  Gogledd  a'r  Dê,  yn    nghyd   â  threfydd 

Lloegr,  a  hyny  dros  haner  cant  o  flynydd- 

oedd.      Yr  oedd  yn  weithiwr  egniol,  parod, 

a  blaenllaw  gydag  achos  yr  Arglwydd,  a 

diamheu  i'w  weinidogaeth  fod  yn  foddion  i 

droi    Uawer    at    gyfiawnder."      Cyfeiria    y 

Parch.   Owen   Thomas,   D.D.,   ato   fel   un 

"  eang  a  manwl  yn  ei  gydnabyddiaeth  ag 

athrawiaeth  yr  efengyl,  ac   un  a  anrhyd- 

eddid  braidd  bob  amser,  am  flynyddoedd 


lawer,    a'r    lle    mwyaf   cyhoeddus    yn    ein 
Cymdeithasfaoedd." 

Oddiwrth  y  desgrifiadau  a  gawsom,  yr 
ydoedd  yn  bregethwr  tra  sylweddol,  a 
byddai  yn  fynych  yn  nodedig  o  gyffrous  ; 
ni  ddibynai  yn  gyfangwbl  ar  hwyl,  er 
y  byddai  yn  aml  yn  cael  odfaeon  nerthol ; 
yn  gyíFredin  triniai  bwnc  o  athrawiaeth, 
ac  eglurai  ef  yn  rymus  ac  yn  oleu.  Ni 
ddaeth  yn  gymaint  o  feistr  y  gynuHeidfa 
a'i  frawd,  Robert  Roberts ;  ni  feddai 
hyawdledd  tanllyd,  a  nerth  dramayddol 
rhyfedd  y  seraph  hwnw ;  ond  yr  oedd 
gan  John  Roberts,  hefyd,  gyflawnder  o 
ddawn  y  weinidogaeth ;  Uefarai  yn  rymus, 
yn  oleu,  ac  yn  argyhoeddiadol,  a  chafodd 
brofion  diamheuol  fod  Duw  yn  bendithio 
ei  lafur. 

Y  Gymdeithasfa  gyntaf  i  John  Roberts 

fod  ynddi  a  gynhehd  yn  y  Cae-rhyg,  ger 

Nefyn.     Bu  hefyd   yn    Nghymdeithasfa  y 

Bala,  ac  mewn  Cymdeithasfa  a  gynhehd 

yn    Mhwllheh    yn  y   flwyddyn    1777.      Yr 

oedd    hono    yn    nodedig    mewn     doniau, 

oblegyd      pregethid     ynddi     gan     Daniel 

Rowland,    Wihiams,   Pantycelyn,    Dafydd 

Morris,    a   Llwyd,   o  Gayo.     Dyma  y  tro 

olaf  i  Daniel  Rowland  ymweled  á  Gwyn- 

edd  ;     ei     gydymaith    oedd    y    boneddwr 

crefyddol,  Mr.  Bowen,  o  Waunifor,  yn  Sir 

Aberteifi,   ac  yn   ngherbyd   Mr.   Bowen  y 

teithient.      Y   flwyddyn    hon    ýr    agorwyd 

capel    cyntaf    Llanllyfni,    a    chapel  Bryn- 

engan.     Pregethodd  Rowland  yn  y  capel 

diweddaf,  pan  nad  oedd  ond  un  ochr  iddo 

wedi  ei  doi.      Y  flwyddyn  ganlynol,  cyn- 

hehd  Cymdeithasfa  yn   Mrynengan  ;  yn  y 

capel    y    pregethid,    ond    yr   oedd  wedi  ei 

orlenwi,  a  llanwesid  y  cyntedd  oddi  allan. 

Tueddwn  i  feddwl  mai  Cymdeithasfa  Fisol 

ydoedd.     Yn  mis  Medi,  1779,  cynhahwyd 

Cymdeithasfa     Chwarterol     yn    mhentref 

Llanllyfni,  ac  yr  oedd  amryw  o  oreuwyr  y 

Dè  yn  bresenol  ynddi.     Am  ddeg,  y  prif 

ddiwrnod,     pregethai     Dafydd     WiUiams, 

Llysyfronydd,  a  Jones,  Llangan.     Geilw  y 

Parch.   Michael  Roberts  Dafydd  Wilhams 

yn    "  Dafydd    enwog    o    Forganwg,   rhyw 

Ddisenter  a  Methodist,   fel  Mr.  Tibbot  a 

Mr.   Gray,  hen  frid  y  tir,  y  goreu  o  ryw  a 

welodd   Cymru  eto."      Nis  gwyddom   am 

un     rheswm     paham    y    dynodai    Dafydd 

Wilhams  yn  y  modd  hwn  ;  gyda  y  Meth- 

odistiaid  y  bu  fyw,  ac  y  bu  farw ;  nid  oedd 

un   berthynas    rhyngddo  a'r  Annibynwyr, 

heblaw  iddo  gymeryd  ei  ordeinio  yn  wein- 

idog  ar  alwadddifrifolcynuUeidfa  Fethodist- 

aidd,  yn  unol  â  chynghor  Daniel  Rowland. 


JOHN   ROBERTS, 

Ond    adgofir    ni    fod    Michael    Roberts, 
pan  yr  ysgrifenodd  y  nodiad,  a'i  feddwl  yn 
dechreu  dyrysu.    Am  ddau,  pregethai  "  Mr, 
Lewis,o  Fôn,"^sef,  yn  olpob  tebyg,\\'ilham 
Lewis,  Glasinfryn,  yr  hwn  a  safasai  i  fynu  i 
amddifîyn  Dafydd  Morris  pan  y  ceisiai  bre- 
gethu  yn  Beaumaris.      Dywedir  iddo  gael 
odfa  rymus,  ac  y  clywid  ei  lais  yn  hawdd 
am    filltir    o   bellder.      Ar   ei   ol   llefarai 
Dafydd  Morris,  a  chafodd  odfa  i'w  chofio 
byth.    Meddai  y  Parch.  Michael  Roberts  : 
"  Ar  ol  haner  awr,  yr  oedd  pob  proffeswr 
byw  ag  oedd  yno  yn  ymryson  mewn  neidio 
rhyngddynt  a'r  nefoedd,  yr  erHdwyr  wedi 
difianu   oll,  a'r  bobl  oU   naill   ai  yn   wylo 
neu  ynte  yn  gwaeddi."     Ar  derfyn  yr  odfa, 
dywedai  Dafydd  Wilhams,  rhwng  difrif  a 
chellwair,   wrth    Robert   Jones,   Rhoslan : 
"  Dyna  i  ti,  Robin,  y  mae  Dafydd   Morris 
yn    myned    mor    dewed    nes   y  mae  arnaf 
braidd  gywilydd  ei  weled  ar  y  stage.     Ond 
a  wyddost  ti  beth,   Robin  ?    nid  oes  arnaf 
gywilydd  i  neb  yn    Nghymru  na  Lloegr, 
îe,   yn    uffern,    ei   glywcd    pan   y    gwelwyf 
ef   unwaith    yn    dechreu  twymno  enaid  a 
chorph.     Dyna  i  ti  hogiau  gwych,  Robin  ! 
Yn  enw  yr  Arglwydd,  gallwn  ni,  yr  hen 
bobl,    farw    bellach    pan    ewyllysio'r    Pen 
Bugail."     Nis  gwyddom  pwy  gyda  Dafydd 
Morris  a  olygai  Dafydd  Wilhams  wrth  yr 
"  hogiau,"    efallai    mai    Wilham    Lewis  a 
bregethasai  o'i  flaen. 

Diau  y  meddai  John  Roberts  ran  hel- 
aeth,  mewn  undeb  a'i  frawd  enwog,  Robert 
Roberts,  aceraill,  yn  efengyleiddiad  Gwyn- 
edd.  Yr  oedd  efe  yn  un  o'r  arloeswyr. 
Yn  mha  ardaloedd  y  cafodd  y  fraint 
o  fod  y  cyntaf  i  seinio  udgorn  yr  efengyl, 
nis  gwyddom  ;  nid  oes  gofnodiad  ychwaith 
am  y  peryglon  y  bu  ynddynt,  nac  am  yr 
erhdiau  a  ddyoddefodd.  Ond  y  maent  oll 
yn  ysgrifenedig  yn  llyfr  Duw.  Modd 
bynag,  yn  ol  tystiolaeth  ei  fab,  efe,  mewn 
undeb  a'r  Parch.  Evan  Richardson,  oedd 
y  cyntaf  o'r  Methodistiaid  i  bregethu  yn 
nhref  Caernarfon,  a  dywed  i  hyn  gymeryd 
lle  naill  ai  yn  y  flwyddyn  1785,  neu  1786. 
Y  mae  yn  syn  i  Fethodistiaeth  fod  cyhyd 
cyn  ymosod  ar  Gaernarfon.  Flynyddoedd 
lawer  cyn  hyn  sefydlasid  seiadau  yn 
Waenfawr,  Clynog,  Beddgelert,  Llanrug, 
a  LlanUyfni,  yn  gystal  a'r  ochr  arall  i 
gulfor  Menai,  yn  Sir  Fôn  ;  ond  am  y  dref 
ei  hun,  ni  wnaethid  unrhy  w  ymgais  effeith- 
iol  i  sefydlu  pregethu  rheolaidd  ynddi.  Araf 
oedd  y  Alethodistiaid  cyntaf  i  ymosod  ar  y 
trefydd.  Ac  yr  oedd  yn  ddealledig  fod 
Caernarfon  yn  llawn  o  yspryd  erledigaeth. 

Cynygiasai    Wilhams,     Pantycelyn,    bre- 
gethu  yma  ar  ei  ffbrdd  adref  o  Sir  Fôn ; 
daeth  i'r  dref  i'r  pwrpas  hwnw  ;  ond  er  fod 
ei  ffraethder  naturiol,  a'r  íîaith  ei  fod  yn 
meddu  y  ddawn  brydyddol  mewn  helaeth- 
rwydd,  yn  sicrhau  gwrandawiad  iddo  mewn 
aml   i  fan  na    chaffai    unrhyw    bregethwr 
arall  dderbyniad,  methiant  fu  ei  ran  y  tro 
hwn.      Gwedi  dyfod   i'r   dref,   a   hyny  yn 
bur  llechwraidd,  deallodd  fod  yr  erlidwyr 
wedi  gwneyd  eu  meddwl  i  fynu  i'w  rwystro 
a'i  ammharchu,  os  nad  yn  wir  i'w  ladd ;   a 
barnodd  mai  doethineb  ynddo  oedd  llechu 
yno  mor  ddystaw  ag  y  medrai  dros  y  nos, 
a  chychwyn  i'w  daith  foreu  tranoeth  gyda 
glasiad  y  wawr.     Byddai  yr  ychydig  F"eth- 
odistiaid  oedd   yn  y  dref,  y  rhai  oeddynt 
yn    aelodau    yn   y    Waenfawr,    yn  fynych 
mewn  perygl  am  eu  bywyd.     Elai  yr  erlid- 
wyr  i'w  cyfarfod  ar  hyd  íîordd  Llanbeblig 
ar   eu    dychweliad    adref,    a  chamdrinient 
hwy   yn  greulon.       Arferent   hwythau   yn 
aml,  er  ceisio  ysgoi  yr  erledigaeth,  groesi 
trwy  fynwent    LÌanbeblig    i    fíbrdd    Llan- 
beris,    neu    ynte    ddyfod    i'r    dref   ar    hyd 
Ilwybr    Morfa-y-saint.      Pan     y    gwnaeth 
Richard    Tibbot    gais    at    bregethu    yma, 
cafodd  ei  garcharu  yn  y  castell,  a  bu  yno, 
efe  a'i  anifail,  am  noswaith  gyfan.     Cafodd 
ei  fab  hefyd,  y  Parch.  Abraham  Tibbot,  éi 
ammharchu  yn  enbyd  yma,  a  dywedir  fod 
yr  erlidwyr  wedi  bwriadu  ei  ladd. 

Ond    penderfynodd    y    ddau    bregethwr, 
John     Roberts    ac     Evan    Richardson,    y 
gwnaent  ymgais  effeithiol  i  fyned  a'r  efeng- 
yl  i'r  dref,  bydded  y  canlyniadau  y  peth  a 
fyddent.  Meddai  y  Parch.  Michael  Roberts : 
"  Y  mae  yn  dra  chofus  genyf  am  y  Sabbath 
yr  aeth  fy  nhad  i  gyfarfod  Mr.  Richardson 
i  Gaernarfon,   i  gynyg  pregethu,  y  waith 
gyntaf   i'r    Methodistiaid    fod    yno.       Nid 
oeddwn  ond  bachgenyn  pur  ieuanc.     Ond 
y    mae  yn    gof   genyf   ddarfod    i   fy   mam 
ddwyn  ei  ddillad  goreu  i  fy  nhad,  y  Sab- 
bath   hwnw,   gan  y   bwriadai  fyned  i  dref 
Caernarfon  i  bregethu.     Ond  fy  nhad,  pan 
ei  gwelodd,  a  ddywedodd  wrthi  :   '  Nid  yw 
o  un  defnydd  i  chwi  ddwyn  i  mi  y  dillad 
goreu    heddyw,    oblegyd,    mae   yn  debyg, 
mai  budreddi  a  fydd  drosof  oll  cyn  y  nos. 
Gwell  i  mi  gael  rhyw  ddillad  gwaelach  !  ' 
Wedi    i    mi    dyfu   i   fynu   y  deallais  ystyr 
geiriau  fy  nhad,  mai  ofni  yr  oedd  y  gor- 
fyddai  iddo  ddyoddef  erlid  a'i  faeddu  yn  y 
dref."    Deuai  Evan   Richardson  i  gyfarfod 
ei  gyfaill,   o  Sir  Fôn,  gwedi  bod  yn  pre- 
gethu  yn  yr  ynys  yn  ystod  gwyliau  y  Pasg. 
Tua   chanol   dydd,   y   Sul  gwedi  y   Pasg, 

wedi  cael  gafael  ar  eu  gilydd,  aethant  i 
chwilio  am  le  i  bregethu,  er  eu  bod  yn 
ofnus  am  eu  bywyd.  Wrth  gymharu 
adroddiad  Michael  Roberts,  yr  hwn  a 
ddywed  ei  fod  wedi  ymhoh  llawer  yn 
nglyn  a'r  mater,  a'r  hanes  a  roddir  yn 
Metìiodistiaeth  Cymni,  credwn  mai  yn  y 
modd  a  ganlyn  y  cynhaHwyd  yr  odfa.  Yr 
oeddynt  yn  adwaen  siopwr  parchus  yno, 
sef  Mr.  Owen  Owens,  diacon  yn  eglwys 
yr  Annibynwyr,  yr  hon  a  gawsai  ei  sefydlu 
yn  y  dref  ychydig  amser  yn  ílaenorol.  Yr 
oedd  mwy  o  ddyogelwch  i'r  Annibynwyr 
nag  i'r  Methodistiaid,  gan  y  byddent  hwy 
yn  trwyddedu  eu  capelau,  a  thrwy  hyny 
yn  sicrhau  iddynt  eu  hunain  amddiffyniad 
y  gyfraith.  Dywedodd  y  ddau  bregethwr 
Methodistaidd  eu  helynt  wrth  Mr.  Owen, 
eu  bod  yn  methu  cael  lle  i  bregethu  ynddo. 
Cymerodd  yntau  hwy  at  y  gweinidog  An- 
nibynol,  y  Parch.  George  Lewis ;  wedi 
hyny,  Dr.  Lewis,  awdwr  amryw  o  lyfrau 
da,  ac  yn  mysg  eraill  y  Corph  o  Ddiminydd- 
iaeth  y  darfu  i'r  Parch.  Lewis  Edwards, 
D.D.,  ysgrifenu  rhagdraeth  iddo.  Holodd 
Mr.  Lewis  hwy  am  eu  credo.  Dywedodd 
John  Roberts  eu  bod  o  ran  eu  ffydd  yn 
cytuno  â  Chatecism  Westminster.  Mewn 
canlyniad,  rhoddodd  ganiatad  iddynt  lefaru 
yn  y  llofft  lle  y  cynhaliai  yr  Annibynwyr 
eu  cyfarfodydd.  Yno  yr  aed  erbyn  dau 
o'r  gloch,  a  dechreuai  y  Parch.  George 
Lewis  y  cyfarfod.  Ond  ni  ddaliai  yr 
ystafell  chwarter  y  bobl  oedd  wedi  ym- 
gynull.  Aed  allan  i  lain  o  dir  oedd  wrth 
dalcen  y  capel,  ar  fin  y  ffordd,  yr  hwn  a 
ganiatawyd  iddynt  gan  un  Mrs.  Morgans, 
siopwraig  barchus.  Aeth  John  Roberts  i 
weddi,  a  thywalltodd  y  nefoedd  arno  ;  daeth 
rhyw  arswyd  dros  y  dorf,  fel  na  feiddiai 
neb  aflonyddu,  a  chwalwyd  holl  ofnau 
cenhadon  Duw.  Wedi  gweddío,  cymerodd 
ei  destvm  oddiar  i  Tim.  i.  15  :  "  Gwir  5'w  y 
gair,  ac  yn  haeddu  pob  derbyniad,"  &c. 
Ac  meddai  y  Parch.  Michael  Roberts : 
"  Ni  bu  chwarter  awr  yn  Ilefaru,  nes  y 
cafodd  dau  eu  hargyhoeddi,  a  Ilawer  eraill 
eu  clwyfo,  na  iachawyd  mo  honynt  nes 
dyfod  at  y  Ceidwad." 

Yn  ol  Michael  Roberts,  dyma  y  bre- 
geth  gyntaf  a  fu  gan  y  Methodistiaid  yn 
Nghaernarfon  er  cred.  Gweddus  sylwi  fod 
cryn  amheuaeth  am  gywirdeb  hyn.  Yn 
ol  Methodistiacth  Cyniru,  Jones,  Llangan, 
oedd  y  cyntaf  o'r  Methodistiaid  a  Iwyddodd 
i  allu  pregethu  yma.  Yr  ydym  wedi  rhoddi 
hanes  yr  odfa  yn  flaenorol.  Dywedir  mai 
yn  y  flwyddyn  1786  y  pregethai  Mr.  Jones 


yn  y  dref,  ac  mai  yn  y  flwyddyn  ganlynol 
y  daeth  John  Roberts  ac  Evan  Richardson 
yma.  Nis  gellir  penderfynu  i  sicrwydd 
pwy  sydd  gywir  ;  ond  os  mai  Jones,  Llan- 
gan,  bia  y  flaenoriaeth,  y  mae  agos  yn  sicr 
na  fu  ef  yn  offeryn  i  blanu  eglwys  'yma. 
Tad  y  seiat  yw  John  Roberts,  ac  fel  hyn 
y  cafodd  ei  sefydlu  :  Yr  wythnos  gyntaf 
wedi  yr  odfa,  yr  oedd  John  Roberts  yn 
marchnad  Caernarfon,  a  sylwai  fod  rhyw 
ddyn  yn  ei  ganlyn  pa  le  bynag  yr  elai. 
Aeth  i  deimlo  yn  anesmwyth,  gan  na 
wyddai  pwy  ydoedd,  na  pheth  allai  fod  ei 
amcan.  O'r  diwedd,  trodd  ato,  a  gofyn- 
odd  :  "  A  oes  rhywbeth  a  fynech  â  mi  ?  " 
"Y  mae  yn  dda  iawn  genyf  gael  siarad 
gair  â  chwi,"  ebai  yntau  ;  "  yr  wyf  mewn 
blinder  mawr,  ac  yn  methu  cael  gorphwys- 
dra  meddwl,  er  pan  fuoch  chwi,  a  gẃr 
arall,  yma  yn  pregethu  y  Sabbath  o'r 
blaen."  Ac  meddai  y  Parch.  Michael 
Roberts  :  "  Fy  nhad,  gyda  syndod  a  llaw- 
enydd,  a  gymerodd  y  g\Vr  gydag  ef,  i 
ystafell  o"r  neilldu,  mewn  tafarn  a  elwid  yr 
Angel,  ac  yma  y  cafodd  hamdden  i  gyfar- 
wyddo  a  chysuro  yr  enaid  trallodedig,  yn 
nghylch  y  pethau  a  berthynent  i'w  hedd- 
wch.  Hwn  oedd  y  cyfarfod  eglwysig 
cyntaf  a  fu  gan  y  Methodistiaid  yn  Nghaer- 
narfon.  Nid  oedd  ynddo  ond  dau,  ond  yr 
oeddynt  yn  wystl  o  dyrfa  fawr.  Ac  er 
Ileied  oedd  y  nifer,  ac  anghymwysed  y 
gellid  golygu  y  lle,  eto,  nid  oes  amheuaeth 
nad  oedd  ynddo  fwy  o  fwynhad  ysprydol 
nag  a  gaed  lawer  gwaith  ar  ol  hyn,  pan  y 
cafwyd  addoldy  cyfleus,  a  lliaws  mawr  o 
ddysgyblion  yn  nghyd."  Enw  y  g\Vr  hwn 
oedd  Richard  Owen,  a  bu  yn  ffyddlon 
gyda  chrefydd  tra  fu  byw.  Gwedi  iddo  ef 
farw,  priododd  ei  weddw  a'r  Parch.  Evan 
Richardson.  Y  llall,  y  dywedir  iddo  gael 
ei  argyhoeddi,  oedd  WiIIiam  Williams, 
siopwr  yn  y  Porthmawr,  ond  a  aeth  yn 
ganlynol  yn  swyddog  y  cyllid.  Glynodd 
yntau  wrth  achos  Duw  hyd  ei  fedd.  O 
hyn  allan,  bu  pregethu  cyson  gan  y  Meth- 
odistiaid  yn  Nghaernarfon.  Cedwid  yr 
odfaeon  ar  y  cychwyn  mewn  rhan  o'r  dref 
a  elwid  Treffynon  ;  eithr  symudwyd  yr 
achos  heb  fod  yn  hir  i  Danyrallt. 

Fel  prawf  o'r  safle  a  feddai  John 
Roberts  yn  y  Cyfundeb,  gallwn  sylwi  ei 
fod  yn  cael  ei  wahodd  bob  blwyddyn  i 
brif  Gymdeithasfa  y  Deheudir,  a  gynhelid 
yn  Llangeitho.  Byddai  yno  yn  gyffredin 
y  Sul  o  flaen  y  Gymdeithasfa,  a  chafodd 
rai  odfaeon  i'w  cofio  byth.  Adroddai  mam 
Mr.  Daniel  Davies,  y  Ton,  yr  hon  oedd  yn 

ferch  i'r  hen  flaenor  ífraeth,  Mr.  David 
Jones,  Dolaubach,  am  yr  odfa  ryfedd  a 
gafodd  yn  y  Gymdeithasfa  olaf  y  bu  yn 
Llangeitho,  Adroddai  iddo  weled  nifer  o 
hen  bensioners  yn  Llundain,  unwaith,  wedi 
cael  eu  hanafu  yn  dost  yn  ngwasanaeth 
y  brenhin.  Yr  oedd  Ihm  rhyfedd  ar  lawer 
o  honynt  ;  ni  feddent  na  breichiau  na 
chluniau  ;  dim  ond  rhyw  bethau  pren  i 
symud  o  gwmpas.  Nis  gallent  wasan- 
aethu  mwy  ;  ond  pan  y  clywent  goffa  enw 
y  brenhin  ag  yr  oedd  ei  wasanaethu 
wedi  costio  mor  ddrud  iddynt,  byddent  yn 
gwaeddi :  "  Long  live  the  king  !  Byw  byth 
fyddo'r  brenhin  !  "  ac  yn  llamu  ar  "  y 
pethau  prenau  rheiny."  Yna,  cyfeiriai  ato 
ei  hun,  fel  wedi  bod  yn  hir  yn  ngwasan- 
aeth  y  Brenhin  lesu,  ond  wedi  myned 
i  fethu  gwneyd  nemawr  gyda'r  gwaith 
oblegyd  henaint,  "  Beth  yw  eich  neges 
yn  Llangeitho,  ynte  ?  O,  yr  wyf  wedi 
dyfod  yma  fel  yr  hen  bensioneys  i  waeddi 
"  Long  live  the  King  !  Byw  byth  fyddo'r 
Brenhin  lesu  !  "  Gyda  hyn,  dyma  y  tân 
yn  enyn  yn  ei  yspryd  ;  bloeddiai  drosodd  a 
throsodd  :  "  Byw  byth  fydddo'r  Brenhin 
lesu  !  "  ac  yr  oedd  yn  llamu  fel  hydd,  nes 
yr  oedd  rhai  yn  dysgwyl  iddo  neidio  i  lawr 
dros  y  stage.  Cipiodd  y  bobl  y  floedd  i 
fynu,  ac  aeth  yn  waeddi  ac  yn  folianu 
dros  yr  holl  gynulleidfa.  Yr  oedd  John 
Roberts  y  pryd  hwn  dros  bedwar  ugain 
mlwydd  oed. 

Yn  ol  pob  tebyg,  efe  oedd  Ysgrifen- 
ydd  cyntaf  Cymdeithasfa  y  Methodistiaid 
yn  Ngwynedd ;  feUy,  rhaid  fod  ganddo 
Ìaw  fawr  yn  ff^urfiad,  ac  yn  ngweithiad 
allan,  y  trefniadau  i  gymeryd  medd- 
iant  o'r  wlad.  Yr  ydym  wedi  cyfeirio 
eisioes  at  y  casghad  o  ddimai  yr  wythnos 
oddiwrth  bob  aelod,  tuag  at  adeiladu 
capelau,  a  fu  unwaith  yn  enwog  yn  y 
Gogledd.  Tad  y  syniad  oedd  John  Evans, 
y  Bala  ;  ond  y  mae  yn  bur  sicr  mai  trwy 
ymdrech  a  medr  arbenig  John  Roberts  y 
gweithiwyd  y  cynlhm  allan  mewn  modd 
mor  effeithiol.  Gadawodd  ar  ei  ol  adrodd- 
iad  am  y  casghad  hwn,  a  theimlwn  fod  ei 
ddyddordeb  yn  cyfiawnhau  ei  groniclo  yma 
yn  gymharol  lawn.  "  Yn  gymaint  a  bod 
yr  Arglwydd  yn  llwyddo  ei  waith  yn  ein 
phth,"  meddai  John  Roberts,  "  a'r  diwyg- 
iad  yn  cynyddu  yn  Nghymru,  trwy  ein 
llafurwaith  a'n  hymdrech,  yn  ngwyneb  pob 
gwrthwynebiadau,  i  bregethu  yr  efengyl 
yn  mhob  man  hyd  y  gallom ;  weithiau 
ar  heolydd  mewn  trefydd  a  phentrefi, 
weithiau  ar  y  prif-íîyrdd,  ac  weithiau   ar 


dir  cyff"redin,  megys  mynyddau,  morfeydd, 
neu  gyd-tir,  a'r  cyffelyb  ;  yr  oedd  angen 
mawr  am  dai  i  gydgyfarfod  tuag  at  fod  yn 
addas  a  chyfleus  i  gynal  addoliad  Duw  yn 
ei  amrywiol  ganghenau. 

"  Yr  oedd  yr  efengyl  yn  enill  parch — er 
mai  trwy  offerynau  gwael,  megys  Uestri 
pridd,  feí  y  byddai  godidowgrwydd  y  gallu 
o  Dduw — a'r  cynulleidfaoedd  yn  lliosogi, 
ac  eto  yr  eglwysi  yn  gyffredin  ond  ych- 
ydig  o  nifer  mewn  cymhariaeth,  ac  yn 
analluog  i  gynal  y  draul  o  ddwyn  yn  mlaen 
adeiladau  digon  eang  i  gynwys  y  torfeydd 
oedd  beunydd  yn  Iliosogi,  ac  yn  sychedu 
am  ddidwyll  laeth  y  Gair.  Yn  y  cyfamser, 
mewn  Cymdeithasfa  Chwarterol  o  Lefar- 
wyr  a  Henaduriaid  eglwysig,  ymgynulledig 
yn  Henllan,  Sir  Ddinbych,  yn  niwedd  mis 
Rhagfyr,  yn  y  flwyddyn  1779,  cytunwyd  i 
osod  y  mater  canlynol  o  flaen  y  brodyr 
trwy  yr  oU  o'r  cymdeithasau  neillduol  yn 
holl  siroedd  Gwynedd ;  sef,  os  byddai  y 
Corph  yn  foddlawn,  ar  fod  i  bob  aelod  yn 
mhob  cymdeithas  neillduol  yn  ein  plith,  i 
gyfranu  yn  unig  un  ddimai  yn  yr  wythnos, 
a  hyny  bob  wythnos  dros  flwyddyn,  a 
dyfod  a'r  hyn  a  gesglid  yn  nghyd  yn  un 
swm  yn  chwarterol  i  bob  Cymdeithasfa, 
fel  y  gellid  gwybod  pa  faint  a  fyddai  pan 
ei  gwelid,  ac  hefyd  gwybod  boddlonrwydd 
y  Corph  i'w  ddwyn  yn  mlaen ;  ac  os 
byddai  yn  debyg  o  ateb  y  dyben  o  adeil- 
adu  teiau  addoliad  yn  y  lleoedd  y  byddai 
mwyaf  o  angen  am  danynt,  yn  ol  y  pender- 
fyniad  a  gytunid  arno  gan  Gorph  yr 
Association  yn  y  cyfryw  achosion. 

"  Derbyniwyd  yr  achos  gyda  boddlon- 
rwydd  mawr  yn  gyffiredinol  trwy  yr  holl 
gymdeithasau,  yn  yr  amrywiol  siroedd,  a 
dygwyd  y  gwaith  yn  mlaen  gyda  diwyd- 
rwydd  a  ffyddlondeb  mawr.  Ac  wedi 
dilyn  y  gorchwyl  yn  y  dull  yma  am 
flwyddyn,  deallwyd  y  byddai  yn  debyg  o 
ateb  dyben  da  ac  anrhydeddus.  Hyd  y 
gallaf  gofio,  yr  oedd  y  casgliad  cyntaf 
ychydig  gyda  thriugain  punt  y  flwyddyn 
gyntaf.  Yna,  ymwrolwyd  i  fyned  yn  mlaen 
a'r  gwaith  gyda  phob  gofal  a  diwydrwydd 
perthynol  i'r  unrhyw,  a  pharhawyd  i 
gynal  y  drefn  hon  yn  nghylch  deunaw 
mlynedd.  Ac  fel  yr  oedd  y  gwaith  yn 
cynyddu,  a'r  cynulleidfaoedd  yn  lliosogi 
mewn  rhifedi,  chwanegodd  y  casgliad 
yma,  wrth  ei  ddwyn  yn  mlaen  yn  ol  yr  un 
drefn  ac  ei  dechreuwyd,  nes  yr  oedd  tua 
£<ýo  y  chwarter.  Erbyn  hyn,  yr  oedd  yn 
myned  yn  ormod  gwaith  i'w  drefnu,  yn 
nghyd  a'r  achosion  perthynol  iddo,  yn  yr 

Association,  nes  y  meddyliwyd  fod  yn  angen- 
rheidiol  cael  trefn  mwy  addas  tuag  at  ei 
ddwyn  yn  mlaen  i  ateb  i'r  buddioldeb 
mwyaf, 

"  Wedi  hyn,  mewn  Cymdeithasfa  yn  y 
Bala,  Mehefin,  1797,  ystyriwyd  yr  achos, 
pa  fodd  y  byddai  oreu  gwneuthur,  a  phen- 
derfynwyd  ar  fod  i  bob  sir  gymeryd  y 
gwaith  i'w  llaw  ei  hun,  a  hyny  yn  ol  y 
drefn  a  ddewisont  i'w  gasglu,  ac  i'w 
ddefnyddio  yn  ol  y  penderfyniad  a  gytunid 
arno  gan  y  Corph  a'r  brodyr  yn  y  Cyfarfod 
Misol  yn  mhob  gwlad. 

"  Yn  ganlynol,  penderfynwyd  gan  y 
brodyr  yn  y  Cyfarfod  Misol  yn  Sir  Gaer- 
naerfon  ar  fod  \  ni  ymwroh,  trwy  gym- 
horth  yr  Arglwydd,  i  fod  yn  ffyddlawn  hyd 
eithaf  ein  gallu  i'w  ddwyn  yn  mlaen  gyda 
phob  diwydrwydd  dyledus,  a'i  ddefnyddio 
hyd  eithaf  ein  gwybodaeth  yn  gydwybodol, 
yn  ofn  Duw,  i'r  dyben  goreu  a  thebycaf  i 
fod  er  gogoniant  iddo  ef,  mewn  adeiladau 
angenrheidiol  at  ei  addoliad  ef.  Pan  y 
trefnwyd  felly  i  bob  sir  fyned  ar  ei  phen  ei 
hun,  cytunwyd  hefyd  ar  fod  i  bob  sir 
gymeryd  y  ddyled  oedd  yn  sefyll  ar  y 
teiau  addoliad  perthynol  iddynt  eu  hunain. 
Felly,  yr  oedd  dyled  y  sir  yn  y  drefn 
ganlynol : — 


'  Llanllechid 
Caernojrfon . . 
Penygraig   .. 
Garn,  Dolbenmaeu 


.£200 
.  105  0  0 
.  11  0  0 
.      12     0     0 

Yr  ydym  wedi  rhoddi  yr  adroddiad  yn 
ngeiriadaeth  John  Roberts,  er  fod  y  gys- 
trawen  niewn  rhai  manau  yn  gymysglyd. 
Gwelwn  mai  tua  deunaw  mlynedd  y  par- 
haodd  y  casgliad  yn  nglyn  a'r  Gymdeith- 
asfa,  ac  mai  ei  Iwyddiant  oedd  y  rheswm 
dros  benderfynu  ei  wneyd  o  hyny  allan  yn 
sirol ;  yr  oedd  perygl  i'r  Gymdeithasfa  gael 
ei  chymeryd  i  fynu  agos  oll  gan  drafodaeth 
arianol,  a  thrwy  hyny  i  faterion  ysprydol 
gael  eu  hesgeuluso,  Awgryma  yr  ym- 
adrodd  "  yn  unig  un  ddimai  yn  yr  wyth- 
nos,"  na  ddysgwylid  i'r  cyfoethog  yn  yr 
eglwysi  gyfranu  mwy,  na'r  tlawd  gyfranu 
llai.  Os  cadwyd  at  y  rheol  hon  yn  fFydd- 
lawn,  gallwn  gael  amcangyfrif,  i  raddau 
mwy  neu  lai  cywir,  oddiwrth  y  casgliad  o 
tua  £go  y  chwarter,  am  rifedi  yr  aelodau 
cyflawn  perthynol  i'r  Methodistiaid  yn 
Ngwynedd,  yn  y  flwyddyn  1797.  Rhifent 
dros  dair  mil  a  thri  chant.  Ni  rydd  y  rhif 
hwn  unrhyw  syniad  am  nerth  y  Method- 
istiaid,  a'r  dylanwad  a  feddent  yn  y  wlad  ; 


oblegyd  er  mai  bychain  oedd  y  seiadau, 
dengys  yr  adroddiad  fod  y  cynulleidfaoedd 
a  ddeuent  i  wrando  yn  fawrion  a  Iliosog,  a 
diau  nad  oedd  nifer  mawr  o'r  gwrandawyr 
hyn  yn  nepell  oddiwrth  deyrnas  Dduw. 
Pan  aeth  pob  sir  yn  gyfrifol  am  ei  dyled  ei 
hun,  gwnaed  eithriad,  yn  ol  a  gawn  yn  nes 
yn  mlaen,  o  Sir  Drefaldwyn.  Dywedir  fod 
mwy  o  ddyled  yn  aros  yno  nag  yn  y 
siroedd  eraill.  NaiII  ai  yr  oedd  Method- 
istiaid  Maldwyn  yn  dlotach  ac  yn  an- 
amlach,  neu  ynte,  yr  oedd  adeiladu  capelau 
wedi  cael  ei  gario  yn  mlaen  yn  eu  mysg 
gyda  mwy  o  feiddgarwch.  A  chawn  yn 
mhen  y  flwyddyn  fod  Cyfarfod  Misol 
Caernarfon,  "yn  ol  ei  addewid,"  yn  cyfranu 
y  swm  o  naw-punt-ar-hugain  ac  ychydig 
sylltau  i'w  chwaer  yn  Nhrefaldwyn. 

I  ba  raddau  y  dygwyd  yn  mlaen  y 
casgliad  hwn  yn  ngwahanol  siroedd  Gwyn- 
edd,  gwedi  iddynt  fyned  ar  eu  penau  eu 
hunain,  nis  gwyddom  ;  ond  y  mae  adrodd- 
iad  Sir  Gaernarfon  eto  ar  gael,  o'r  flwydd- 
yn  1797  hyd  1809,  yn  Ilawysgrif  John 
Roberts.  Dros  ystod  yr  amser  hwn  efe 
oedd  ysgrifenydd  y  Cyfarfod  Misol,  a 
pharhaodd  yn  y  swydd  hyd  nes  y  cymer- 
wyd  ei  le  gan  ei  fab,  y  Parch.  Michael 
Roberts.  Am  tua.  dwy  flynedd  y  bu  yn 
gasgliad  dimai  yr  wythnos  yn  Arfon  ;  a  thra 
y  parhaodd  felly,  amrywiai  ei  swm  o  ugain 
punt  i  ddeg-punt-ar-hugain  y  chwarter. 
Yn  ystod  y  blynyddoedd  yma  darostyng- 
wyd  y  wlad  i'r  efengyl  i  raddau  mawr  ;  yr 
oedd  Robert  Roberts,  Clynog,  yn  neillduol, 
fel  Mab  y  Daran,  yn  ddychryn  i  annuwiol- 
deb  ;  a  thrwy  ei  weinidogaeth  ef,  ac  eiddo 
ei  frawd,  John  Roberts,  yn  nghyd  ac  Evan 
Richardson,  chwanegwyd  canoedd  at  yr 
eglwysi  yn  Sir  Gaernarfon,  ac  aeth  y 
capelau  yn  Ilawer  rhy  fychain  i'r  gwran- 
dawyr.  Y  canlyniad  oedd  rhuthro  i 
adeiladu  tai  addoliad,  ac  i  helaethu  yr  hen 
rai  ;  a  chan  fod  y  sir  oll  yn  gyfrifol,  efallai 
na  arferwyd  y  gofal  priodol  am  gynildeb 
yn  mhob  amgylchiad.  Gosododd  hyn 
faich  ar  Fethodistiaid  Sir  Gaernarfon  a 
fu  bron  a'u  Ilethu,  ac  o'r  braidd  y  dihang- 
odd  achos  y  Gwaredwr  rhag  dyfod  i  war- 
adwydd.  Caiff  John  Roberts  adrodd  y 
modd  y  gweithredwyd  yn  yr  argyfwng  :-- 

"  Fel  yr  oedd  Iliosogrwydd  y  gwran- 
dawyr  yn  amlhau,"  meddai,  "  yn  neillduol 
y  blynyddoedd  hyn,  a  Ilwyddiant  mawr  ar 
yr  athrawiaeth  yn  ein  plith,  ac  argoelion 
neillduol  fod  yr  Arglwydd,  o"i  ras  a'i 
ddaioni  mawr,  yn  bendithio  ei  Air  er  dych- 
weliad   Ilawer   oddiwrth   eu    pechodau   at 

Dduw,  ac  o  feddiant  Satan  i  deyrnas  ei 
anwyl  Fab,  a'r  eglwysi  yn  cynyddu  mewn 
rhifedi  beunydd,  yr  oedd  angen  am  deiau 
cyfarfod,  a  helaethu  hen  adeiladau  oedd 
yn  rhy  gyfyng,  yn  gwasgu  yn  mlaen  gyda 
brys  anghyíFredin.  Eto,  nid  oedd  y  gallu 
i  adeiladu  mewn  amrywiol  fanau  ond 
Ilesg,  a'r  cynorthwyon  ond  byr  iawn. 
Wrth  gyflawni  y  diffyg  mewn  adeiladu,  ac 
wrth  ymdrechu  yn  yr  amgylchiadau  hyn  i 
ddwyn  yn  mlaen  y  gwaith  wedi  ei  ddech- 
reu,  aethom  dan  faich  mawr  o  ddyled  yn 
y  wlad,  nes  yr  oeddym  braidd  wedi  soddi 
rhwng  pwysau'r  gwaith,  a  grym  digalon- 
did.  Ond  wrth  ymgynghori  a  chydystyried 
yr  achos,  barnwyd  yn  angenrheidiol  a 
dyledus  wneyd  pob  peth  yn  Ilawn  hysbys 
i'r  brodyr  oll  (neu  y  Corph)  trwy  ein 
gwlad.  Wedi  amlygu  y  peth  felly,  dang- 
osodd  yr  eglwys  bob  parodrwydd  meddwl 
i  gydymdrechu  yn  ddioed  am  ryddhad 
oddiwrth  y  Ilwyth  gofidus  hwn.  Pender- 
fynwyd  i'w  ddwyn  yn  mlaen  yn  y  drefn 
ganlynol : — 

"  I.  Bod  cymeryd  rhestr  o  enwau  yr 
holl  aelodau  gan  bob  cymdeithas  yn  eu 
plith  eu  hunain. 

"  2.  Bod  i  bob  aelod  ystyried  yn  bwyllog 
a  syml,  yn  ol  fel  y  Ilwyddodd  Duw  ef  yn 
ei  amgylchiadau  a'i  fywioliaeth,  pa  faint  a 
all  ef  gyfranu  at  yr  achos  yma. 

"3.  Bod  y  swm  a  addawai  pob  un  ei 
gyfranu  bob  chwarter  blwyddyn  i  gael  ei 
nodi  wrth  ei  enw,  pa  faint  bynag  fyddai. 

"  4.  Bod  casglu  y  swm  yn  nghyd  o  bob 
man  yn  chwarterol  dros  flwyddyn,  os 
caniata  yr  Arglwydd. 

"  5.  Bod  eu  dosparthu  yn  gydwybodol 
yn  ofn  Duw,  mewn  doethineb,  hyd  eithaf 
ein  gallu,  i'r  manau  mwyaf  angenrheidiol. 

"  6.  Bod  cymeryd  trefn  arall  wedi  talu  y 
ddyled  i  gyd,  os  caniata  yr  Arglwydd  ein 
bywyd  a'n  breintiau  cyhyd. 

"  7.  Bod  i  bob  trefn,  neu  gyfnewidiad 
trefn,  gael  ei  benderfynu  a'i  ddwyn  yn 
mlaen  yn  ol  boddlonrwydd  y  Corph  yn  ei 
gynrychiolwyr  mewn  Cyfarfod  Misol. 

"  8.  Na  byddo  i  un  tŷ  cyfarfod  gael  ei 
adeiladu  yn  un  man,  gan  neb  rhyw  bers- 
on,  neu  bersonau,  wrth  eu  mympwy  eu 
hunain,  ond  wrth  y  cyullun  Çplan)  y 
cytuner  arno  gan  y  Corph  Misol,  neu  y 
cyfryw  un  neu  rai  a  farno  y  Corph  yn 
addas  i  ymddiried  iddo  am  y  gorchwyl." 

Felly  y  penderfynai  Methodistiaid  Sir 
Gaernarfon  yn  eu  Cyfarfod  Misol,  ddechreu 
y  flwyddyn  1801,  a  dengys  y  rheolau  dor- 
aeth  o  synwyr.     Ar  y  naill  law  canfyddwn 


ymgais  i  symud  yr  annhrefn  oedd  wedi  eu 
harwain  i'r  cyfryw  drybini,  sef  personau 
mewn  gwahanol  leoedd  yn  adeiladu  capelau 
yn  ol  eu  mympwy,  ac  heb  ymgynghoriad 
priodol,  gan  daflu  y  cyfrifoldeb  am  y 
ddyled  y  rhedasid  iddi.  ar  y  Cyfarfod 
Misol.  Ar  y  Ilaw  arall,  gelwir  ar  yr 
aelodau  i  gyfodi  fel  un  gŵr,  i  gyfarfod  yr 
argyfwng,  trwy  gyfranu  nid  dimai  yn  yr 
wythnos  bellach,  ond  hyd  eithaf  eu  gallu, 
fel  yr  oedd  Duw  wedi  llwyddo  pob  un. 
Dyma  yr  ynidvecìi  cyntaf  gyda  chasgliad  a 
wnaed  gan  y  Methodistiaid.  Ni  fu  y  wlad 
yn  ol  mewn  ymdeimlo  a'i  chyfrifoldeb ;  yr 
oedd  casgliad  Cyfarfod  Misol  Sir  Gaer- 
narfon  y  flwyddyn  gyntaf  dros  dri  chant 
a  phump-ar-hugain  o  bunoedd.  Ceir  y 
manylion  gan  John  Roberts  dros  holl  ystod 
yr  amser  y  bu  yn  ysgrifenydd  y  Cyfarfod 
Misol ;  efe,  hefyd,  oedd  ysgrifenydd  y 
casgliad,  a  diau  mai  i'w  fedr  a'i  weithgar- 
wch  ef  y  dylid  priodoli  mewn  rhan  fawr  y 
Ilwyddiant  a  fu  ar  yr  ymdrech.  Meddai  y 
Parch.  John  Jones,  F.R.G.S.,  Bethesda  : 
"  Dyma  yr  ystadegau  cyntaf  yn  hanes  ein 
Cyfundeb,  sef  ystadegau  y  casgliad  dimai 
yn  yr  wythnos,  ac  yn  ganlynol,  y  casgliad 
chwarterol,  yn  ol  y  rheol  '  fel  y  Ilwyddodd 
Duw,'  yr  hwn  gasgliad  a  fu  mewn  bri 
gyda'r  Methodistiaid  am  lawer  o  flynydd- 
oedd.  Y  Parch.  John  Roberts,  Llangwm, 
oedd  y  teilwng  ystadegydd,  ac  ni  fuasai 
raid  iddo,  mewn  medr  a  dawn,  ostwng  pen 
i  ystadegwyr  cyfarwydd  y  dyddiau  pre- 
senol." 

Eithr  yr  ydym  wedi  crwydro  i  raddau 
oddiwrth  hanes  personol  John  Roberts. 
Tua'r  flwyddyn  1788  cyfarfyddodd  â  phrof- 
edigaeth  lem,  trwy  farwolaeth  Phoebe,  ei 
ferch  henaf.  Yr  oedd  yn  eneth  bryd- 
weddol,  gall ;  dangosai  arwyddion  amlwg 
o  dalent ;  ymhoff"ai  mewn  prydyddiaeth, 
ac  yn  uwchlaw  pob  dim  yr  oedd  yn  nod- 
edig  o  dduwiol.  Am  dani  yr  oedd  serch- 
iadau  John  Roberts  wedi  ymgylymu,  a  bu 
ei  marwolaeth  yn  ergyd  iddo  yn  cyrhaedd 
hyd  yr  enaid.  Y  mae  hanes  gwerth  ei 
adrodd  yn  nglyn  a'r  odfa  ddiweddaf  y  bu 
ynddi  yn  nghapel  Llanllyfni,  a  rhoddwn 
ef  yn  ngeiriau  Michael  Roberts :  "  Yr 
oedd  Mr.  Richardson,  o  Gaernarfon,  yr 
hen  efengylwr  mwyn,  yn  pregethu  i  fwy 
na  llonaid  yr  hen  gapel  o  bobl,  pa  rai  a 
fedyddiwyd  oll  â  dagrau  heilltion,  cyn  pen 
y  chwarter  awr  ar  ol  darllen  ei  destun,  yr 
hyn  oedd  :  '  Felly  hefyd  y  rhai  a  hunasant 
yn  yr  lesu  a  ddwg  Duw  hefyd  gydag  ef.' 
A  dyna  Ue  y  buont  am  hir  amser,  ef  yn 

bloeddio,  a  phawb  yn  wylo  neu  yn  gwaeddi, 
ac  ugeiniau  yn  neidio  gan  lawenydd  y  nef. 
Yr  oedd  eu  swn  yn  cyrhaedd  yn  mhell, 
nes  peri  i'r  rhai  oedd  yn  gwarchod  gartref 
redeg  yno  i  edrych  beth  oedd  hyn.  Mr. 
Richardson,  John  (Roberts),  a'i  frawd, 
Robert  Roberts,  a  neidient  ac  a  ddawns- 
ient  yn  un  parti  gwych,  fel  Dafydd  frenhin 
gynt,  ond  fod  ganddynt  hwy  sylwedd  yr 
arch  y  chwareuai  yr  hen  frenhin  o'i  blaen. 
Fy  mam  a  orfoleddai  yn  y  tŷ.  Ac  yr  oedd 
Phcebe  yn  teimlo  fel  pe  y  buasai  etifedd- 
iaeth  wedi  dyfod  iddi  y  dydd  hwnw." 
Odfa  fendigedig  yn  ddiau,  a'r  ddiweddaf  i 
Phoebe  Roberts ;  yn  mhen  y  mis  yr  oedd, 
yn  eneth  ddeuddeg  mlwydd  a  chwech  mis 
oed,  yn  cael  ei  chludo  i'r  fynwent.  Ond 
daeth  John  Roberts  allan  o'r  ffwrn  boeth 
wedi  cael  bendith  i'w  enaid  ;  dyfnhaodd  ei 
brofìad,  daeth  yn  fwy  ysprydol  ei  ymar- 
weddiad,  a  theimhd  rhyw  awch  newydd 
yn  ei  weinidogaeth.  Dywed  Michael 
Roberts  y  cofiai  byth  am  weddîau  taerion 
ei  dad  yr  adeg  hono. 

Yn  mis  Tachwedd,  1806,  bu  farw  ei 
wraig.  Yr  oedd  yn  ddynes  nodedig  am  ei 
chrefydd  ;  meddai  holl  frwdfrydedd  a  zêl  y 
Methodistiaid  cyntaf,  ac  aml  y  clywid  ei 
llais  yn  molianu  Duw  yn  y  cysegr,  a'i 
hyspryd  yn  fflam  ynddi.  Gwedi  bod  yn 
weddw  am  ry  w  dair  blynedd  priododd  John 
Roberts  drachefn,  a  chan  fod  ei  wraig  o 
gymydogaeth  Llangwm,  yn  Sir  Feirionydd, 
symudodd  yno  i  fyw,  ac  fel  "  John  Roberts, 
Llangwm,"  yr  adwaenid  ef  hyd  ddydd  ei 
farwolaeth.  Bu  ei  ymadawiad  yn  golled 
enbyd  i  Sir  Gaernarfon.  Gwedi  ymadaw- 
iad  John  Elias  nid  oedd  neb  yn  y  sir  i'w 
gystadlu  ag  ef  mewn  dawn  ac  ymroddiad 
heblaw  Evan  Richardson,  Caernarfon. 
Meddai  y  Parch.  Michael  Roberts,  yn  ei 
ddydd-Iyfr,  dan  y  penawd,  Medi  20,  1809  : 
"  Priododd  fy  nhad  eilwaith,  a  symudodd  i 
fyw  i  Langwni,  gerllaw  y  Bala,  yr  hyn 
oedd  un  o'r  pethau  mwyaf  gofidus  a  gyfarfu 
a  mi  erioed.  Nid  o  herwydd  iddo  briodi, 
ond  ei  symudiad  o'r  wlad  i  fyw  ;  colli  un 
mor  Ilafurus  yn  y  gwaith  o'n  gwlad,  a 
chymaint  o  eisiau  gweithwyr."  Ond  bu 
colled  Sir  Gaernarfon  yn  enill  i  Sir  Feir- 
ionydd.  Daeth  John  Roberts  ar  unwaith, 
yn  nesaf  at  Mr.  Charles,  y  dyn  pwysicaf 
a'r  mwyaf  defnyddiol  o  fewn  cylch  y  Cyf- 
arfod  Misol.  Taílodd  ei  holl  enaid  i'r 
gwaith.  Cafodd  yr  Ysgol  Sabbothol,  yn 
arbenig,  gefnogydd  galluog  ynddo ;  meddai 
ddawn  neillduol  i  holwyddori ;  yr  oedd 
wrth  ei  fodd  yn  nghanol  torf  o  ieuenctyd, 


yn  eu  cwestiyno  ac  yn  eu  hyfforddi  yn 
mhynciau  yr  Ysgrythyr.  Y  mae  llythyr 
o'i  eiddo  ar  gael,  yn  rhoddi  hanes  Cymanfa 
Ysgolion  a  gynhaliwyd  yn  Nghaernarfon, 
flwyddyn  cyn  iddo  symud  i  Langwm,  a 
chredwn  mai  hon  osdd  y  gyntaf  a  fu  yn  y 
dref.  Pedair  ysgol  oedd  wedi  ymgynull. 
Cychwynai  rhai  o  honynt  am  bump  o'r 
gloch  y  boreu  ;  a  chan  mai  yn  nghanol 
mis  Tachwedd  y  cynhelid  y  Gymanfa  yr 
oedd  yr  athrawon  a'r  plant  ar  eu  taith  yn 
mhell  cyn  dydd.  Erbyn  naw  o'r  gloch  yr 
oeddynt  yn  Nghaernarfon.  Wrth  ddyfod 
trwy  y  dref  canai  y  plant  emynau  priodol, 
nes  oedd  yr  heolydd  yn  adsain;  a  rhuthrai 
y  trigolion  i'r  ífenestri  yn  Ilawn  cyfîro,  am 
nad  oeddynt  wedi  clywed  y  cyffelyb  o'r 
blaen.  Cofnodwn  un  o'r  pynciau  fel 
esiampl  o'r  IleiII.  Y  mater  oedd  ail- 
enedigaeth  :  "  i.  Yr  angenrheidrwydd 
am  ailenedigaeth.  2.  Gwaith  pwy  yw 
ailenedigaeth.  3.  Enwau  ailenedigaeth. 
4.  Natur  yr  ailenedigaeth.  5.  Breintiau  yr 
ailenedigion."  Ychwanega  John  Roberts  : 
"  Adroddwyd  Iliaws  anghyffredin  o  Ys- 
grythyrau,  hynod  gymhwys  ac  addas  i'r 
materion  ganddynt,  ac  yr  oedd  yn  Ilew- 
yrchus  wlithogwrth  holi,  a  golwg  hynod  o 
syml  ar  y  dorf.  Canwyd  yr  anthem, 
'  Merch  Seion.'"  Dywed  yn  mhellach, 
ddarfod  i  lawer  o  bobl  aros  yn  y  capel,  o'r 
odfa  gyntaf  am  chwech  o'r  gloch  yn  y 
boreu  hyd  un-ar-ddeg  yn  yr  hwyr.  Wrth 
ganu  yr  emyn  : — 

"  0  agor  fy  llygaid  i  weled," 

ar  y  terfyn,  torodd  y  dorf  allan  i  folianu, 
ac  meddai  John  Roberts  :  "  Ni  welais  y 
fath  dy  walltiad  o  awel  ar  hen  bobl  a  phlant 
er  ys  blynyddau  maith."  Os  oedd  rhyw 
gymaint  o  ragfarn  yn  y  dref  yn  flaenorol 
yn  erbyn  Cymanfa  Ýsgolion  rhoddodd  hyn 
derfyn  effeithiol  arni.  Rhenid  bara  a 
chaws  mewn  basgedau  i'r  plant  rhwng  yr 
odfaeon  ;  ond  nid  oedd  agos  digon  wedi  ei 
barotoi,  a  bu  raid  anfon  o  gwmpas  y  tai  am 
ychwaneg.  Cafwyd  canoedd  o  Gymanfa- 
oedd  Ysgolion  yn  Nghymru  o  gyffelyb  nod- 
wedd  ;  gwnaethant  les  anhygoel ;  buont 
yn  foddion,  dan  fendith  Duw,  i  achub  can- 
oedd  i  fywyd  tragywyddol,  yn  gystal  ag 
i  gynyddu  gwybodaeth  Ysgrythyrol ;  a 
thrueni  dirfawr  fod  arwyddion  adfeilio  a 
diflanu  arnynt. 

Prawf  arall  o'r  Ile  uchel  a  feddai  John 
Roberts  yn  marn  y  Cyfundeb,  yn  arbenig 
yn  Sir  Feirionydd,  oedd  iddo  gael  ei  gyf- 
Iwyno  i'w  ordeinio  gyda  y  fyntai  gyntaf,  yn 

y  Bala,  yn  y  flwyddyn  1811.  Efe  yn  unig 
a  gafodd  yr  anrhydedd  hwn  yn  Sir  Feirion- 
ydd,  ac  wyth  a  neillduwyd  o  holl  bregeth- 
wyr  Gwynedd.  Dangosodd  Cymdeithasfa 
y  Gogledd  ymddiried  pellach  yn  ei  farn, 
a'i  gydnabyddiaeth  â  phynciau  mawrion 
yr  efengyl,  trwy  ei  benodi  yn  aelod  o'r 
pwyllgor  pwysig  a  gyfarfu  yn  Aberyst- 
wyth,  yn  ol  penderfyniad  y  ddwy  Gym- 
deithasfa,  er  ffurfio  Cyff^es  Ffydd,  a  Rheolau 
Dysgyblaethol,  i'r  hoU  Gyfundeb.  Cymer- 
odd  hyn  le  Mawrth  13,  14,  1823.  Cawn 
adrodd  hanes  yr  amgylchiad  pwysig  hwn 
eto  ;  ond  y  mae  yn  ddyddorol  sylwi  fod  y 
Parch.  John  Roberts,  a'i  fab,  y  Parch. 
Michael  Roberts,  yn  cydeistedd  fel  aelodau 
o'r  pwyllgor  ;  a  thra  anfynych  y  ceir  tad  a 
mab  yn  cael  eu  cydbenodi  i  waith  o'r  fath 
bwysigrwydd. 

Cafodd  y  Parch.  John  Roberts  oes  faith, 
eithr  ei  ddyddiau  yntau  a  nesasant  i  farw. 
Difynwn  a  ganlyn  o  Drysorfa  Rhagfyr, 
1834  •  "  Dydd  Llun,  Tachwedd  3,  1834,  bu 
farw  y  Parch.  John  Roberts,  Llangwm, 
swydd  Feirionydd,  yn  82  mlwydd  oed  ;  wedi 
bod  yn  pregethu  yr  efengyl  55  o  flynydd- 
oedd  yn  mhlith  y  Methodistiaid  Calfinaidd. 
Efe  a  ymunodd  a'r  gymdeithas  eglwysig 
gyda  y  blaid  grefyddol  uchod  pan  oedd  yn  16 
oed,  ac  felly  fe  fu  yn  proftesu  crefydd  66  o 
flynyddoedd.  Fel  aelod  eglwysig  yr  oedd 
yn  ei  holl  fywyd  yn  addurn  i'r  grefydd  oedd 
yn  broffesu  ;  ac  fel  pregethwr  yr  oedd  ei 
athrawiaeth  yn  iachus,  yn  Ysgrythyrol,  ac 
yn  felus  ;  ei  lafur  fu  yn  ddiorphwys,  ac  yn 
ddiflino  yn  ngwinllan  ei  Arglwydd  hyd 
angau,  a'i  ddiwedd  oedd  tangnefedd,  canys 
efe  a  hunodd  yn  yr  lesu.  Pan  ofynai  ei 
anwyl  fab  iddo,  ychydig  oriau  cyn  marw, 
pa  fodd  yr  oedd  y  frwydr  yn  troi  yn  ei 
ymdrech  olaf  ag  angau,  atebai  :  '  Mae  y 
frwydr  wedi  ei  henill  er  ys  llawer  dydd  ar 
Galfaria.  .  .  .'  Llafuriodd  lawer  yn  yr 
ardaloedd  hyn  (Llangwm,  a'i  chyffiniau) 
yn  ystod  y  25  mlynedd  diweddaf  o'i  oes, 
mewn  sefydlu  ysgolion  Sabbothol,  adeiladu 
capelydd,  planueglwysi,  &c. ;  ond  dysgwylir 
yn  fuan  Gofiant  am  y  gweinidog  defnyddiol 
a'r  sant  enwog  hwn,  gan  ei  fod  yn  ddi- 
weddar  wedi  ysgrifenu  ychydig  o'i  brofiadau 
ei  hun." 


Nid  ydym  yn  gwybod  i'r  cyfryw  gofiant 
ymddangos.  Diau  mai  wrth  ei  fab,  y 
Parch.  Michael  Roberts,  y  dysgwylid  ; 
ond  goddiweddwyd  ef  tua'r  amser  hwn 
gan  ammhariad  meddyliol,  a  wnaeth  cyf- 
lawni  y  gorchwyl  yn  anmhosibl  iddo. 
Eithr  gwedi  ei  adfer  i  raddau  yn  y  flwyddyn 
1837,  ysgrifenodd  fywgrafíìad  byr ;  ond 
rywsut  bu  yr  ysgrif  yn  nghudd  yn  mysg  ei 
bapyrau  am  flynyddoedd,  ac  ni  roddwyd  hi 
i'r  genedl,  hyd  nes  y  darfu  i'r  Parch.  John 
Jones,  F.R.G.S.,  Bethesda,  ei  chorphori 
yn  ei  gofiant  i'r  Parch.  Michael  Roberts  ei 
hun,  yn  y  flwyddyn  1883.  Yn  y  desgrifiad 
a  roddir  yn  Y  Drysorfa  o'r  Parch.  John 
Roberts,  canfyddwn  lafur  cyson,  a  def- 
nyddioldeb  helaeth,  yn  fwy,  efallai,  na  gallu- 
oedd  gweinidogaethül  o'r  gradd  flaenaf  oll. 
Er  y  caffai  yn  fynych  odfaeon  toddedig, 
nid  yw  yn  ymddangos  ei  fod  yn  gwbl  gyf- 
artal  o  ran  dysgleirdeb  doniau,  a  grym  ar- 
eithyddiaeth,  i  rai  o'r  gweinidogion  enwog 
oeddynt  yn  cydoesi  ag  ef.  Ar  yr  un  pryd, 
camgymeriad  fyddai  edrych  arno  fel  dyn 
o  alluoedd  cyffredin.  Yr  oedd  ei  wybod- 
aeth  gyffredinol  helaeth,  ei  gydnabydd- 
iaeth  ddofn  â  gwirioneddau  mawrion  yr 
Ysgrythyr,  y  modd  eglur  yr  ymdriniai  a'i 
fater,  a'r  tynerwch,  yn  nghyd  â'r  melusder 
a  nodweddent  ei  weinidogaeth,  yn  mron  yn 
ddieithriad,  yn  peri  ei  fod  yn  dra  chymer- 
adwy  trwy  yr  holl  gynulleidfaoedd.  Cy- 
segrodd  yntau  ei  holl  alluoedd  i'r  efengyl ; 
Ilafuriodd  yn  galed  niewn  amser  ac  allan  o 
amser  ;  bu  yn  dra  defnyddiol  mewn  am- 
ryw  ganghenau  o'r  gwaith,  ac  y  mae  enw 
John  Roberts,  Llangwm,  yn  perarogli  yn 
mysg  y  Tadau  hyd  y  dydd  hwn. 

Yn  yr  un  Drysorfa  ceir  yr  adroddiad  can- 
lynol  am  ei  gladdedigaeth:  "  Nos  Fercher, 
o  flaen  claddu,  yn  yr  addoldy  gerllaw  ei 
dŷ,  pregethodd  y  Parch.  J.  Davies,  Nant- 
glyn,  ar  2  Tim.  iv.  6,  7,  8.  Dranoeth,  am 
10,  yn  yr  un  addoldy,  pregethodd  y  Parch. 
Thomas  EIIis  (Annibynwr),  ar  Heb.  xiii.  7, 
a  J.  Davies  ar  i  Cor.  xv.  58.  Yna 
hebryngwyd  ei  ran  farwol  gan  dyrfa  liosog 
i  fynwent  Llangwm,  Ile  y  gorphwys  hyd 
foreu  caniad  yr  udgorn." 

Arcryìioeddiad  Thomas  Fouìhes  u>yth  wrando  Johji  Wesley — Yn  dychwelyd  i'r  Bala,  ac yn yrnuno 
ar  Methodistiaid — Ei  betrusder  gyda  golwg  ar  athrawiaeth  parhad  mewn  gras — Yn  cael 
tawelwch  trwy  Mr.  Charles — Mr.  Foulhes  yn  dechreu  pregethu — Ei  lafur  gyda'r  efengyl 
yn  Sir  Feirionydd — Yn  cael  ei  dafìu  i'r  afon  yn  Maentwrog — Yn  pregethu  yn  gyntaf  yn 
Llanarmon-Dyffryn-Ceiriog — Ei  briodas  a  merch  Simon  Lloyd,  Ysw. — Yn  syniud  i 
Fachynlleth — Methodistiaeth yn  Machynllethyn  adfywio  mewn  canlyniad — Haelioni  diderfyn 
Mr.  a  Mrs.  Foulhes — Ei  farwolaeth — Genedigacth  a  maboed  Dafydd  Cadwaladr — Ofn  y 

farn Yn  ymroddi  i  ddarllen — Clywed  pregethwr  Methodistaidd  am  y  tro  cyntaf — Dafydd 

Cadwaladr  yn  synmd  i  fyw  i  gymydogaeth  y  Bala—Mewn  petrusder  rhwng  Crist  a 
Mahomet — Y  cyfamod — Ei  weddiau  rhyfedd — Cynyg  pregethu  yn  N gherig-y-druidion,  ond 
yn  methu — Cyc'hwyn  drachefn  yn  mhen  dwy  fiynedd — Nodwedd  ei  weinidogaeth — Ei  hynod- 
rwydd  fel  cerddor  ac  fel  cofiadur — Ei  brofedigaethau  gyda'r  efengyl — Ei  ffyddlondeb  i'w 
gyhoeddiadau — Diwedd  ei  oes — John  Jones,  Bodynolwyn — Evan  Eva]is,  Waenfawr — 
John  Griffith  Eìlis,  Lleyn. 

John  Wesley  yn  pregethu.  Ni  wyddis  yn 
iawn  yn  mha  le,  oblegyd  nidyw  yn  ymddang- 
os  ddarfod  i  Mr.  Wesley,  yn  ol  ei  ddydd- 
lyfrau,  fod  yn  agosach  at  Gaer  yn  ystod  y 
blynyddoedd  hyny  na  Manchester,  War- 
rington,  a  LiverpooL  Bu  gweinidogaeth 
Wesley  yn  foddion  i'w  ddeffro  o'i  gysgad- 
rwydd  ysprydol,  ac  i  beri  iddo  deimlo  ei 
fod  yn  bechadur  colledig  ;  ond  yr  oedd  yn 
hollol  anwybodus  am  drefn  Duw  i  achub 
trwy  Grist.  Daeth  yn  ganlynol  i  gydnab- 
yddiaeth  â  gŵr  ieuanc,  o'r  enw  Robert 
Roberts,  mab  i  amaethwr  yn  Upton, 
pentref  gerllaw  Caerlleon.  Yr  oedd  y  g\Vr 
ieuanc  hwn  yn  gwybod  rhywbeth  am 
grefydd,  a  bu  gwedi  hyny  yn  weinidog 
llafurus  yn  y  Cyfundeb  Wesleyaidd.  Eg- 
hirodd  Robert  Roberts  iddo  hyd  y  medrai 
drefn  yr  efengyl  ar  gyfer  pechadur,  a 
chymerodd  ef  i  wrando  i  gapel  y  Wesley- 
aid  yn  Nghaerlleon,  yr  hwn  a  gyfenwid 
"  Capel  Octagon."  Yma,  yn  ol  ei  dystiol- 
aeth  ef  ei  hun,  y  cafodd  ei  gymodi  â  Duw. 
Cymerodd  hyn  le  Mehefin,  1756.  Buasai  yn 
fawr  ei  drallod  yn  tlaenorol ;  ceisiai  ddyfod 
i  fynu  ar  dir  y  ddeddf  a  hunan-gyfiawn- 
der,  ond  methai ;  a  methai  hefyd  roddi  ei 
hunan  i  fynu  i'r  Gwaredwr.  "  Yr  oedd 
credu  yn  yr  Arglwydd  lesu  Grist,"  meddai, 
"  mor  anhawdd  i  mi  ag  a  fuasai  symud  un 


í^p^.R  nad  yw  yn  ymddangos  fod  Mr. 
yÈí  Foulkes  yn  rhyw  enwog  iawn  fel 
^i^  pregethwr,  nac  iddo  argraffu  ei 
ddelw  yn  ddwfn  ar  y  Cyfundeb,  haedda, 
ar  lawer  cyfrif,  le  parchus  yn  mysg  y  rhai 
a  fuont  yn  offerynol  i  sefydlu  Methodist- 
iaeth  yn  Ngwynedd,  ac  y  mae  ei  goffadwr- 
iaeth  yn  perarogh  yn  hyfryd  hyd  y  dydd 
hwn.  Cafodd  ei  eni  yn  y  flwyddyn  1731  ; 
felly,  yr  oedd  yn  fachgen  naw  mlwydd  oed 
pan  yr  ymwelodd  Howell  Harris  gyntaf 
a'r  Bala,  yn  1740,  a  gallai  gofio  yr  am- 
gylchiad,  a'r  erhd  a  fu  ar  y  Diwygiwr  yn 
yr  un  dref  y  flwyddyn  ganlynol.  Am- 
aethwyr,  yn  mhlwyf  Llandrilho-yn-Edeirn- 
ion,  yr  hwn  a  orwedda  rhwng  Corwen  a'r 
Bala,  oedd  ei  rieni ;  dywedir  eu  bod  o 
haniad  Normanaidd,  i'w  hynafiaid  ddyfod 
trosodd  i'r  wlad  yma  gyda  Wilham  y 
Gorchfygwr,  ac  mai  Normanaidd  yw  yr 
enw  Foulkes,  neu  Faulkes.  Anwybodaeth 
a  lenwai  y  wlad  pan  oedd  Thomas  Foulkes 
yn  llanc  ;  a  chafodd  yntau  ei  ddwyn  i  fynu 
yn  gwbl  ddigrefydd.  Ychydig  o  addysg 
fydol  a  gafodd,  prin  digon  i'w  alluogi  i 
ddarllen  ac  ysgrifenu  ychydig ;  yr  oedd 
hyny  yn  Uawn  cymaint  ag  a  arferai  plant 
amaethwyr  gael  yr  adeg  hono. 

Pan   oddeutu   tair-ar-hugain   oed  aeth  i 
weithio  i  gymydogaeth  Caer,  a  chlywodd 

o  fryniau  fy  ngwlad  enedigol ;  ond  wedi 
taer  a  gwresog  weddío  ar  Dduw  pob  gras, 
galluogwyd  íì,  trwy  ddwyfol  ras,  i  roddi  fy 
holl  ymddiried  ynddo  ef,  yr  hwn  sydd  yn 
gweithio  mewn  dyn  ewyllysio  a  gweithredu 
o'i  ewyllys  da  ef."  Dywedai  yn  ganlynol 
fod  "  credu  mor  hawdd  iddo  ag  anadlu." 
\\'edi  dyfod  i  ryddid  gogoneddus  yr  efeng- 
yl,  ymunodd  a'r  gymdeithas  Wesleyaidd  a 
gyfarfyddai  yn  Neston,  pentref  cymharol 
fychan  o  fewn  ychydig  filltiroedd  i  Gaer. 

Nis  gwyddom  pa  hyd  yr  arhosodd  yn 
Lloegr,  ond  yn  mhen  amser  cyfododd 
awydd  arno  am  ddychwelyd  i'w  wlad 
enedigol,  a  gwnaeth  ei  gartref  yn  y  Bala. 
Nid  oedd  achos  gan  y  Wesleyaid  yn  y 
Bala  ;  ond  yr  oedd  yno  seiat  berthynol  i'r 
Methodistiaid  ;  ac  yn  eu  phth  hwy,  er 
nad  oedd  yr  aelodau  ond  ychydig  mewn 
rhif,  a  thlodion  eu  hamgylchiadau,  y  bwr- 
iodd  Thomas  Foulkes  ei  goelbren.  Ar 
lawer  cyfrif,  gwell  oedd  ganddo  ymuno  â 
hwy  nag  a'r  Ymneillduwyr  oedd  yn  y  dref. 
Fel  y  Wesleyaid,  galwent  eu  hunain  yn 
Fethodistiaid  ;  yr  oedd  ffurf  y  weinidog- 
aeth  yn  eu  mysg  yn  deithiol ;  cynhaHent 
gymdeithasau  neillduol  i  ymdrin  â  phrof- 
iadau  ysprydol ;  proffesent  ymlyniad  mawr 
wrth  yr  Eglwys  Sefydledig,  ac  ni  dderbyn- 
ient  y  cymun  bendigaid  o  law  neb,  oddi- 
eithr  oíîeiriad  urddedig.  lawn  cydnabod 
ddarfod  i  Mr.  Foulkes  barhau  rhyw  fath 
o  gysylltiad  a'r  Wesleyaid  tra  fu  byw. 
Dywed  y  Parch.  David  Young'''  yr  ystyriai 
ei  hun  hyd  y  diwedd  yn  aelod  o  gym- 
deithas  y  Wesleyaid  yn  Nghaer,  er  mai 
gyda  y  Methodistiaid  yr  addolai  ac  y 
llafuriai,  oblegyd  cyfleustra.  Prin  y  tybiwn 
fod  hyn  yn  gywir  ;  gwnaeth  ei  gartref  yn 
hollol  ddedwydd  yn  mysg  y  Methodistiaid; 
ymddangosai  fel  yn  cymeradwyo  eu  trefn- 
iadau  a'u  hathrawiaethau,  ac  nid  oedd 
arno  awydd,  fel  y  cawn  ddangos  eto,  am 
weled  y  Wesleyaid  yn  sefydlu  cymdeith- 
asau  yn  Nghymru,  eithr  yn  hytrach  ofnai 
hyny,  rhag  peri  dadl  a  rhwyg.  Bu  y  pwnc 
o  sicrwydd  ffydd  yn  ei  flino  am  rhyw  hyd, 
Deil  y  Wesleyaid  fod  sicrwydd  o'i  gadwed- 
igaeth  yn  fraint  gyff"redin  pob  dyn  duwiol ; 
nas  geiU  neb  fod  yn  ffafr  Duw  heb'wybod 
hyny,  ac  felly,  cefnogant  eu  haelodau,  yn 
eu  cymdeithasau  neillduol,  i  broffesu  sicr- 
wydd  dibetrus.  Deil  y  Methodistiaid 
hwythau  ei  fod  yn  bosibl  i'r  credadyn 
esgyn  i  dir  sicrwydd,  ac  y  dylai  ymdrechu 
ei  gyrhaedd  ;  ond  daliant  hefyd  mai  braint 

arbenig  y  Cristion  llafurus  yw  medru 
dweyd  :  "  Mi  a  wn  i  bwy  y  credais  ;  "  ac 
felly  yn  eu  cymdeithasau  neiUduol,  tuedd- 
ant  at  fod  yn  ofnus  a  phetrusgar,  gan 
gynghori  yr  aelodau  i  wylio  rhag  rhyfyg. 

Yn  ei  betrusder  agorodd  Thomas  Foulkes 
ei  fynwes  i  Mr.  Charles,  a  chymerodd 
yntau  drafferth  i  ddarllen  a  meddwl  cyn 
ateb.  Y  mae  yr  atebiad  yn  awr  ar  gael,  a 
dengys  y  craffder,  y  ddirnadaeth,  a'r  cym- 
hesuredd,  am  ba  rai  yr  oedd  y  Doethawr 
o'r  Bala  mor  enwog.  Y  mae  yr  ysgrif 
yn  faith  ;  rhaid  i  ni  ymfoddloni  ar  ddifynu 
ychydig  o  honi:  "  PTydd  achubol,"  meddai 
Mr.  Charles,  "  yw,  i.  Perswadiad  llawn  o 
holl  ddigonolrwydd  cyfiawnder  ac  iawn 
Crist,  wedi  ei  weithio  gan  Yspryd  Duw  yn 
nghalon  pechadur,  wedi  ei  sylfaenu  ar  dyst- 
iolaeth  eglur  Gair  Duw.  2.  Cynwysa  gyda 
hyn,  trwy  yr  un  Yspryd,  gydsyniad  ac  ym- 
roddiad  y  galon  iddo,  gan  ymddarostwng  i 
gyfiawnder  Duw,  a  gollwng  ei  afael  o  bob 
peth  arall.  Tybiwyf  nas  gellir  chwanegu 
dim  at  hyn  heb  ddryllio  natur  ffydd  ;  yr 
hyn  yw,  myned  allan  o  honom  ein  hunain, 
ymwrthod  â'n  cyfiawnderau  ein  hunain, 
a'n  derbyn  gan  Dduw  o'i  drugaredd  ef  yn 
unig.  .  .  .  Os  chwanegwch  ddim  at  yr  hyn 
a  ddywedir  am  ffydd  gyfiawnhaol,  nid  ym- 
ddangosai  ei  bod  o  ras.  Os  chwanegwch 
sicrwydd  ati,  gwnai  hwn,  yn  gymaint  a'i 
fod  yn  rhywbeth  ynom  ni,  i  ni  edrych  yno 
(sef  i  ni  ein  hunain)  am  gymeradwyaeth  ; 
tra  y  mae  ffydd,  fel  ei  darluniwyd,  yn 
edrych  allan  o  honom  ein  hunain,  yn  hollol 
ar  Grist,  am  gymeradwyaeth,  .  .  .  Yn 
awr,  yr  wyf  yn  meddwl  nad  yw  ffydd  i'w 
hadnabod  yr  un  ffordd  arall  ond  trwy  ei 
ffrwythau  a'i  heffeithiau.  Ffrwyth  union- 
gyrchol  ffydd  yw  cariad.  Y  maent  wedi  eu 
huno  yn  nghyd,  a  hyny  nid  unwaith,  ond 
bob  amser.  Nis  gall  chwaitîi  fod  dim 
cariad  dwyfol  ond  sydd  yn  tarddu  o'r  ffydd 
hon.  'Yr  ydym  ni  yn  caru  Duw  am  iddo 
ef  yn  gyntaf  ein  caru  ni.'  Yr  wyf  yn 
deall  cariad  yn  ystyr  helaeth  y  gair,  fel 
cydymffurfiad  yr  enaid  â  Duw,  yr  hyn  sydd 
yn  dilyn  yn  ebrwydd  y  weithred  o  gredu 
yn  gyfiawnhaol,  fel  y  mae  y  dyn  yn  cael  ei 
sancteiddio  trwy  ffydd  yn  Nghrist.  Fel  y 
cynyddo  ffydd,  y  mae  ein  cydymffurfiad  â 
Duw  yn  cynyddu  yn  gyfatebol,  a  ffrwythau 
yr  Yspryd  yn  helaeth  ddangos  eu  hunain 
o'n  mewn.  Ac  y  mae  yr  effeithiau  cynyddol 
hyny  o  ffydd  yn  rhoddi  i  ni  sicvK)ydd  cyn- 
yddol  o'n  bod  yn  wir  gredinwyr,  neu  yn 
wir  Gristionogion.  Yn  ol  fy  nhyb  bersonol 
i,  y  mae  pob  drychfeddwl  arall   o'n  sicr- 

wydd  yn  tueddu  i  newynu  a  thrallodi  yr 
enaid,  neu  yn  arwain  i  ryddid  y  cnawd. 
A'r  rheswm  paham  y  mae  llawer  yn  dra- 
llodus,  anghysurus,  ac  anffrwythlawn,  hoU 
ddyddiau  eu  bywyd,  yw,  mewn  rhan,  yr 
wyf  yn  credu  yn  ddiysgog,  oblegyd  nad 
ydynt  yn  ceisio  bywyd  a  heddwch  yn 
ffordd  Ysgrythyrol  Duw,  trwy  fod  o 
feddylfryd  ysprydol,  a  thrwy  farweiddio 
gweithredoedd  y  corph  trwy  yr  Yspryd.  Y 
maent  yn  byw  mewn  difrawder,  dan  lyw- 
odraeth  diogi  ysprydol,  gan  ddysgwyl  na 
wyddant  beth  ;  rhyw  gynhyrfiad  anghyff- 
redinol,  yr  hwn  na  addawodd  Duw  erioed 
yn  y  duU  y  maent  hwy  yn  dysgwyl. 
Deallwch  fi  yn  dda,  nid  wyf  yn  meddwl 
wrth  yr  hyn  a  ddywedais  nad  yw  Duw 
weithiau  yn  tori  i  mewn  ar  yr  enaid  mewn 
modd  anarferol,  ac  yn  Uenwi  y  credadyn  â 
llawenydd  annhraethadwy  a  gogoneddus, 
ac  yn  rhoddi  iddo,  os  goddefir  i  mi  lefaru 
felly,  sicrwydd  amgyffrediadol  union- 
gyrchol  o  fod  ei  bechodau  wedi  eu  maddeu, 
a  bod  Crist  a'i  holl  ddigonolrwydd  an- 
feidrol  yn  eiddo  iddo.  Ond  nid  y  w  hyn  i'w 
ddysgwyl  yn  gyíîredin,  ac  i  ymddibynu 
arno ;  canys  yr  ydym  i  rodio  wrth  ffydd  ac 
nid  wrth  olwg." 

Ymddengys  i  eglurhad  goleu  a  chym- 
hedrol  Mr.  Charles  dawelu  meddwl  Mr. 
Foulkes,  fel  na  flinwyd  ef  gan  y  pwnc 
drachefn.  Gwedi  bod  am  ryw  dymhor  yn 
y  Bala,  priododd  Thomas  FouIkes  â  merch 
i  Griffith  Sion,  yr  hwn,  yn  gystal  a'i  ferch, 
oedd  yn  aelod  gyday  Methodistiaid.  Gan- 
wyd  iddynt  un  mab,  yr  hwn  a  elwid 
Thomas.  Bu  ei  wraig  farw  yn  bur  fuan, 
a  gadawyd  ef  yn  weddw  gyda  gofal  y 
plentyn  hwn.  Arhosodd  am  beth  amser 
gyda  ei  dad-yn-nghyfraith ;  eithr  ymddygai 
yr  hen  \vr  yn  bur  galed  ato,  gan  godi  tâl 
uchel  am  ei  le  ef  a'r  plentyn,  fel  nad  oedd 
ganddo  pan  yr  ymadawodd  ag  ef  ond  deg 
swllt  ar  ei  helw,  gwedi  talu  ei  ofynion. 
Bu  y  bachgen  farw  yn  ei  fabandod.  Tua'r 
amser  hwn  dechreuodd  Mr.  FouIkes  fas- 
nachu  mewn  mân  nwyddau  ;  ac  er  mai 
prin  oedd  ei  foddion  ar  y  cychwyn,  Ilwydd- 
odd  rhagluniaeth  ef  yn  rhyfedd.  Yr  oedd 
yn  y  Bala  ar  y  pryd  wraig  weddw,  yn 
cadw  maelfa,  o'r  enw  Mrs.  Jane  Jones, 
gyda  ei  merch,  Sarah.  Yr  oedd  Mrs. 
Jones  yn  gysurus  ei  hamgylchiadau,  ac  yn 
hynod  am  ei  duwioldeb.  Priododd  Mr. 
Foulkes  y  weddw ;  cariodd  y  fasnach  yn 
y  blaen  gydag  yni;  a  daeth  y  ddau  i  gael  eu 
hystyried  yn  fuan  yn  gyfoethog.  Ni 
pharodd  Ilwyddiant  bydol  iddynt  anghofio 


crefydd ;  ymroddasant  i  wasanaethu  yr 
Arglwydd.  Heblaw  cadw  i  fynu  y  weddi 
ddirgel,  yr  addoliad  teuluaidd,  a'r  moddion 
cyhoeddus  o  ras,  arferent  fyned  yn  nghyd  i 
weddîo  i  dŷ  gwâg  oedd  ar  y  meusydd  ger- 
Ilaw.  Yr  oeddynt  hefyd  yn  nodedig  am  eu 
haelfrydedd,  a'u  cydymdeimlad  â'r  tlawd. 
Am  Miss  Sarah  Jones,  Ilysferch  Thomas 
FouIkes,  priodwyd  hi  â'r  Parch.  Thomas 
Charles,  ac  felly  hi  a  fu  yn  offerynol  i 
ddwyn  y  gŵr  enwog  hwnw  i  drigianu  i 
Ogledd  Cymru,  ac  i'r  Bala. 

Gwedi  ymuno  â'r  Methodistiaid  ym- 
roddodd  Thomas  Foulkes  â'i  holl  egni  i 
wasanaethu  crefydd,  ac  yn  bur  fuan 
dechreuodd  gynghori.  Nis  gwyddis  yn 
iawn  pa  bryd ;  fel  Ilawer  o'r  hen  gynghor- 
wyr,  tebygol  mai  llithro  yn  raddol  i  hyn  a 
wnaeth,  bron  heb  yn  wybod  iddo  ei  hun. 
Nid  oedd  Cyfarfod  Misol  Sir  Feirionydd 
wedi  ei  sefydlu,  ond  y  mae  yn  bur  sicr 
iddo  gael  ei  anog  i  ymgymeryd  â'r  gwaith 
gan  y  frawdoliaeth  yn  y  Bala,  yn  enwedig 
gan  John  Evans.  Cymharol  fychan  oedd 
ei  ddawn  pregethu,  a  "chynghorwr"  yr  ys- 
tyriai  ef  ei  hun  hyd  y  diwedd.  Ni  fyddai 
dim  dadleugar  un  amser  yn  ei  bregethau ; 
gras  yr  efengyl  oedd  ei  hoff  fater ;  wylai 
yn  fynych  wrth  gyhoeddi  gwirioneddau 
tyner  y  Beibl,  ac  yn  neillduol  wrth  gyf- 
eirio  at  y  merthyron,  yr  hyn  a  wnelai  braidd 
yn  mhob  pregeth.  Êithr  weithiau  byddai 
rhyw  ddylanwad  neillduol  yn  cydfyned  â'i 
weinidogaeth,  nes  gorchfygu  yr  holl  wran- 
dawyr.  Yn  oi  Methodistiaeth  Cymru,  yr  oedd 
efe  a  John  Evans,  y  Bala,  yn  bresenol  yn 
y  Gymdeithasfa  Fisol  gyntaf  a  gynhaliwyd 
yn  Sir  Fôn,  a  bu  y  ddau  yn  pregethu. 
Meddai  John  Evans  :  "  Cafodd  pob  un  o 
honom  gymhorth  neillduol  i  lefaru,  yn 
enwedig  Thomas  FouIkes,  yr  hwn  a  lefar- 
odd  gyda  hwyl  a  melusder  nefol,  ar  y 
geiriau  yn  Gen.  xl.  g,  lo.  Rhagddywedodd 
yn  hyf  y  byddai  cynuUiad  pobloedd  at  yr 
lesu,  yr  hyn  sydd  yn  cael  ei  gyflawni  yn  y 
wlad  o  hyny  hyd  yn  hyn."  Y  mae  yn  sicr 
fod  yr  odfa  yn  un  neillduol  o  felus,  oblegyd 
g\vr  tra  chymhedrol  ei  eiriau  oedd  John 
Evans. 

Bu  i  Thomas  FouIkes  ran  helaeth  yn 
nygiad  Sir  Feirionydd  dan  ddylanwad  yr 
efengyl.  ìA&áàdà  y  Traethodydd:  "  Yr  oedd 
ei  ffyddlondeb  yn  ddiarhebol.  Ni  byddai 
tywydd,  pa  mor  erwin  bynag  a  fyddai  i 
groesi  mynyddoedd  Cymru,  yn  foddion  i'w 
luddias  i  gyflawni  ei  ymrwymiadau  yn 
achos  y  Gwaredwr.  Pregethai  yn  mhob 
man  y  caffai  gyfleustra — ffermdai,  bwthdai 

bychain  ar  ochrau  y  mynyddoedd,  a  chyt- 
tiroedd,  ysguboriau,  ac  yn  aml  iawn  allan 
yn  yr  awyr  agored.  Codai  yn  foreu,  o 
bedwar  i  bump  yn  yr  haf,  ac  o  bump  i 
chwech  yn  y  gauaf,  yn  enwedig  ar  foreuau 
Suhau,  pan  y  byddai  ganddo  i  fyned  i 
gyhoeddiad  lawer  o  fìlltiroedd,  a  chymerai 
fara  a  chaws  yn  ei  logell  yn  fynych  pan  y 
byddai  yn  myned  i  leoedd  tlodion.  An- 
fynych  yr  elai  nos  Sadwrn,  '  rhag  pwyso 
ar  y  pethau  tlodion,'  meddai."  Dyna  fel 
yr  elai  y  cynghorwyr  cyntaf  allan  ;  tocyn 
o  fara  a  chaws  yn  eu  llogellau,  yfed  dwfr  o 
ryw  ffynhon  ar  lechwedd  y  mynydd,  ar  eu 
taith ;  bythynod  gwael  i  letya  ynddynt ; 
dim  tâl  am  lefaru  ond  a  gaent  yn  eu  myn- 
wesau  gan  Dduw,  ac  yn  fynych  mewn  ofn 
gan  arswyd  yr  erhdwyr. 

Y  mae  enw  Thomas  Foulkes  yn  gyni- 
mhlethedig  a  dechreuad  Methodistiaeth  yn 
Meirionydd.  Cafodd  lawer  o'i  erlid  a'i 
gamdrin  ;  ac  aeth  trwy  anhawsderau  a 
fuasent  yn  digaloni  dyn  cyffredin.  Yr 
ydym  wedi  cyfeirio  yn  barod  ato  yn  addaw 
myned  i  Bantycra,  ger  Dolgellau,  i  lefaru, 
a'r  erlidwyr  yn  penderfynu  ei  ladd,  a  thaflu 
ei  gorph  i  gors  fawnog,  fel  y  barnodd  y 
brodyr  yn  ddoeth  fyned  i'w  gyfarfod,  a'i 
atal  rhag  myned  yno.  Dro  arall,  pregethai 
mewn  ffermdy  o'r  enw  Gwylan,  yn  nghym- 
ydogaeth  Maentwrog.  Pan  ar  ganol  ei 
bregeth  daeth  yr  erlidwyr  i'r  lle,  gan  ym- 
aflyd  ynddo  ef,  a  Lowri  Williams,  Pandy- 
y-ddwyryd,  am  yr  hon  yr  ydym  wedi  son  yn 
flaenorol,  a  thatlasant  y  ddau  i'r  afon.  Ni 
fu  Mr.  Foulkes  lawer  gwaeth,  ond  am 
Lowri  Williams,  niweidiwyd  hi  yn  enbyd, 
trwy  iddi  ddisgyn  ar  gerig  yr  afon,  ac  aeth 
adref  yn  waed  drosti,  a  bu  yn  methu  codi 
o'i  gwely  am  encyd  o  amser.  Cyffrowyd 
Rowland  Jones,  mab  Lowri  W^illiams,  gan 
y  cam  a  wnaed  a'i  fam ;  anfonodd  yr  hanes 
at  gefnder  o  gyfreithiwr  oedd  ganddo  yn 
Llundain  ;  ac  ysgrifenodd  hwnw  Iythyr  at 
y  foneddiges  oedd  wrth  wraidd  yr  helynt, 
gan  fygwth  ei  chospi  yn  llym  oni  roddai 
i  fynu  erlid  y  crefyddwyr.  Cyrhaeddodd  y 
bygythiad  ei  amcan.  Hysbyswyd  Rowland 
Jones,  gan  un  o  weision  y  foneddiges,  fod 
llythyr  y  cyfreithiwr  wedi  cynyrchu  braw 
a  dychryn  yn  y  palas.  Gadawsid  y  Ilythyr 
ar  y  bwrdd  yn  y  parlwr  ;  felly  cafodd  y 
gwas  gyfle  i  gofnodi  ei  gynwys,  yr  hwn 
oedd  fel  y  canlyn  :  "  Mrs.  Grifîìths  : — Yr 
ydwyf  yn  clywed  eich  bod  yn  cyfodi  yn 
erbyn  y  llywodraeth,  trwy  anfon  eich 
gweision  i  labyddio  eich  cymydogion.  Nid 
yw  cyfraith  Lloegr  yn  caniatau  Ilabyddio 


neb,  fel  y  gwnaethoch  chwi  â  Thomas 
Foulkes  a  Lowri  W^illiams,  yn  y  Gwylan 
(yr  amser  a'r  amser).  Os  myfi  a  glywaf 
eich  bod  eto  yn  parhau  i  erlid,  myfi  a 
fyddaf  yn  eich  erlyn,  ac  a'ch  cospaf  i'r 
eithaf,  er  cymaint  gwraig  foneddig  yr  ydych 
yn  tybio  eich  hun.  Hyn  oddiwrth  Rowland 
Jones,  cyfreithiwr."  Dywedir  i'r  Ilythyr 
hwn  roddi  terfyn  ar  yr  erlid  yn  nghymyd- 
ogaeth  Maentwrog. 

Ymddengys  mai  Mr.  Foulkes  a  fu  y 
cyntaf  i  gynyg  pregethu  yn  Llanarmon- 
Dyffryn-Ceiriog,  ac  fel  hyn  y  bu.  Yr  oedd 
dau  ẁr  yn  y  gymydogaeth  wedi  dygwydd 
clywed  naill  ai  Howell  Harris  neu  Daniel 
Rowland.  Cododd  hyn  awydd  ynddynt 
am  wrando  yr  efengyl  drachefn.  Daeth 
i'w  clyw  fod  Cymdeithasfa  yn  y  Bala,  a 
phenderfynasant  ill  dau  fyned  yno.  Erbyn 
cyrhaedd  y  Bala  cawsant  eu  bod  wedi 
camgymeryd  yr  amser,  a'u  bod  wedi  dyfod 
i'r  Gymdeithasfa  wythnos  yn  rhy  gynar. 
Clywodd  Mr.  Foulkes  am  eu  profedigaeth, 
gwahoddodd  hwynt  i'w  dŷ,  a  chroesawodd 
hwy  ag  angenrheidiau  bywyd.  Holodd 
y  gwŷr  am  hanes  Llanarmon,  a  gofynodd 
a  gai  ef  ddyfod  yno  i  bregethu.  Er  methu 
cael  y  Gymdeithasfa  dychwelodd  y  ddau 
ŵr  dros  y  Berwyn,  yn  Ilawen  eu  hyspryd, 
am  fod  cyhoeddiad  Thomas  Foulkes 
ganddynt.  Pan  aeth  y  son  ar  led  fod  un 
o'r  Methodistiaid  yn  dyfod  yno  i  bregethu, 
cyffrowyd  yr  ardal  trwyddi ;  penderfynwyd 
na  ddylai  peth  o'r  fath  gael  ei  oddef,  a 
gwnaed  pob  parotoadau  ar  gyfer  rhwystro 
yr  odfa.  Deallwyd  mai  ofer  fyddai  ceisio 
cynal  y  cyfarfod  fel  y  bwriedid.  Eithr 
wedi  gwrthod  yr  efengyl  yn  Llanarmon, 
agorodd  drws  iddi  heb  fod  yn  nepell,  sef 
yn  mhlwyf  Llansilin,  mewn  ffermdy  o'r 
enw  Ty'n-y-fedw,  Ue  y  preswyliai  brawd- 
yn-nghyfraith  i  un  o'r  gwyr  a  fuasai  yn  y 
Bala.  Yma  y  pregethodd  Mr.  Foulkes, 
a  chafodd  bob  llonyddwch  i  lefaru.  Yn  ol 
Methodistiacth  Cymyu,  bu  gan  Mr.  FouIkes 
ran  yn  nygiad  y  Parch.  John  WiIIiams, 
Dolyddelen,  i  ryddid  yr  efengyl.  Yr  oedd 
efe  ar  y  pryd  dan  argyhoeddiadau  dyfnion  ; 
ceisiai  enill  ffafr  Duw  ar  dir  y  ddeddf; 
ymdrechai  adael  pechod,  ond  teimlai  mai 
y  gelyn  oedd  gryfaf.  Tra  yr  oedd  ei 
fynwes  yn  Ilawn  terfysg  daeth  Mr.  FouIkes 
i'r  plwyf  i  bregethu.  Safai  ar  risiau  cerig 
gyferbyn  a  drws  Ty'r-Ilan.  Bychan  oedd 
dawn  y  pregethwr,  ond  yr  oedd  ei  eiriau, 
ac  yn  arbenig  ei  ddull  toddedig,  yn  cael 
dylanwad  neillduol  ar  y  gwrandawyr,  ac  ar 
John  Williams,  yn  mysg  eraill. 


Y   TADAU   METHODISTAIDD. 


Heblaw  ei  lafur  gyda  chynghori  a  theithio, 
darfu  i  Thomas  Foulkes,  mewn  undeb  â 
John  Evans,  y  Bala,  wasanaethu  crefydd 
a'i  gydgenedl  trwy  y  wasg.  Arferai  ddarllen 
Uyfrau  y  ddau  Wesley,  a  Whitefield,  yn  yr 
iaith  Saesneg,  a  theimlai  awydd  ar  i'w 
gydwladwyr  gael  mwynhau  yr  un  fraint. 
Rhyngddo  ef  a  John  Evans  cyfieithiwyd 
dwy  bregeth  o  eiddo  Charles  Wesley  i'r 
Gymraeg,  ac  argraffwyd  hwy  yn  y  Bala  ; 
un  ar,  "  Deffro  di,  yr  hwn  wyt  yn  cysgu," 
&c. ;  a'r  llall  ar,  "  Bydd  barod,  Israel,  i  gyf- 
arfod  â'th  Dduw."  Yr  oedd  y  pregethau 
hyn  o  duedd  hoUol  ymarferol,  heb  gynwys 
unrhyw  athrawiaeth  ddadleugar.  Cyhoedd- 
asant  hefyd  :  Prif  Physigiwiaeth  yv  ocsoedd 
gyiit,  gan  John  Wesley;  a.Rheolaua  Threfn- 
îadan  yr  Unol  Gynideithasaii,  a  sefydhvyd  yn 
Llundain,  Bristol,  a  lleoedd  eraill,  o  waith  yr 
un  g\vr.  Ni  roddwyd  enwau  yr  awdwyr 
gwreiddiol  wrth  y  cyfieithiad  Cymreig  o'r 
llyfrau  rhag  peri  rhagfarn.  Calfiniaid 
oedd  crefyddwyr  y  Bala,  a  gallai  enw  y 
ddau  Wesley  eu  rhwystro  i  gael  y  budd 
a'r  Ues  yspr.ydol  oddiwrth  y  llyfrau  a  allent 
dderbyn  oni  bai  am  hyny.  Am  y  "  Rheol- 
au,"  diau  mai  cael  mân  eglwysi  Gwynedd 
i  drefn  oedd  amcan  eu  cyhoeddiad.  Tebygol 
fod  y  rheolau  a  gawsent  eu  ffurfio  gan 
Howell  Harris  yn  nechreuad  y  diwygiad 
allan  o  argraff,  neu  ynte  nad  oedd  y  ddau 
bregethwr  o'r  Bala  yn  gwybod  am  danynt, 
ac  felly,  fel  y  peth  goreu  dan  yr  amgylch- 
iadau,  cyhoeddwyd  y  trefniant  i'r  seiadau 
a  barotoasid  gan  John  Wesley. 

Bu  farw  Mrs.  Foulkes  Hydref  26,  1785, 
a  chafodd  yntau  ei  adael  unwaith  eto  yn 
^YTgweddw.  Yroeddei  lysferch,  Sarah,  wedi 
priodi  a'r  Parch.  Thomas  Charles  ddwy 
flynedd  yn  flaenorol.  Ffynai  cariad  cryf 
rhyngddo  â  Mrs.  Charles  ;  teimlai  y  naill 
at  y  llall  yr  un  anwyldeb  a  phe  buasai 
y  berthynas  rhyngddynt  yn  un  naturiol, 
ac  nid  cyfreithiol.  Gwedi  marwolaeth  ei 
wraig,  bu  yn  preswylio  gyda  Mr.  a  Mrs. 
Charles  am  ryw  hyd.  Yna  rhoddes  ei 
fasnach  i  fynu  iddynt  hwy,  ac  ymneiU- 
duodd  i  fyw  ar  yr  hyn  oedd  wedi  gynilo, 
yr  hyn  a  dybiai  yn  ddigonol  i'w  anghenion, 
yn  gystal  ag  i'w  alluogi  i  gyfranu  yn 
helaeth  yn  ol  ei  dueddfryd  at  achosion 
crefyddol  a  dyngarol.  Yn  mhen  tua  dwy 
flynedd,  cawn  ef  yn  priodi  unwaith  eto, 
sef  â  merch  i  Mr,  Simon  Lloyd,  Plas-yn- 
dref,  Bala.  Yr  oedd  Miss  Lloyd  yn 
wyres  i'r  hen  gynghorwr  Thomas  Bowen, 
o'r  Tyddyn,  ger  Llanidloes ;  a'i  mam 
fuasai  y  cyntaf  i  fyned  i  Drefecca  fel  blaen- 


íìfrwyth  "  teulu  "  Howell  Harris.  Teulu 
rhagorol  oedd  teulu  y  Tyddyn,  a  haedda 
fwy  o  sylw  nag  y  mae  wedi  gael  genym. 
Yr  oedd  Mrs.  Bowen,  gwraig  y  cynghorwr 
Thomas  Bowen,  yn  un  o'r  rhai  cyntaf  yn 
Sir  Drefaldwyn  i  gofleidio  yr  efengyl,  ac  yr 
oedd  yn  hynod  mewn  duwioldeb.  Bu  ei 
thý  am  flynyddoedd  yn  gartref  i  Fethodist- 
iaeth  ;  ac  heblaw  pregethu  cyson,  cynal- 
iwyd  ynddo  amryw  Gymdeithasfaoedd 
Misol.  Yn  nhŷ  ei  merch,  yn  y  Bala,  y 
treuliodd  ddiwedd  ei  oes.  Bu  fyw  i  gyr- 
haedd  henaint  têg  ;  ac  elai  i'r  capel  ar  ei 
dwy  ffon,  gan  gymeryd  teisen  yn  ei  llogell, 
fel  y  gallai  aros  yno  rhwng  yr  odfaeon.  Yr 
oedd  ei  merch  hefyd,  blaenffirwyth  "  teulu 
Trefecca,"  yr  hon  a  briododd  Simon  Lloyd, 
Plasyndre,  Bala,  yn  ddynes  nodedig  am  ei 
chrefydd.  Cafodd  ei  gadael  yn  weddw  yn 
ieuanc,  a  chwech  o  blant  heb  eu  magu  ; 
ond  ymnerthodd  yn  y  gras  sydd  yn  yr 
Arglwydd,  a  magodd  hwy  oll  yn  grefyddol. 
Am  ei  merch  hithau,  a  ddaeth  yn  wraig  i 
Mr.  Foulkes,  nid  oedd  yn  ol  i'w  mam  na'i 
nain  mewn  crefydd  a  phrydferthwch  cy- 
meriad.  Bu  dan  argyhoeddiadau  llymion 
pan  yn  ferch  ieuanc  ;  gwyddai  yn  ei 
phrofiad  am  arteithiau  anobaith  ;  er  dar- 
llen  y  Beibl  gyda  phob  dyfalwch  nis  gallai 
sugno  dafn  o  gysur  allan  o  hono,  mwy  na 
phe  byddai  yn  llyfr  seliedig.  Aeth  i  ym- 
weled  â  modryb  iddi  a  gyfaneddai  yn 
Mhwllheli ;  ei  phrif  amcan  wrth  fyned 
oedd  darllen  hanes  un  Mr.  Hart,  yr  hwn 
a  brofasai  drallod  meddwl  cyffelyb.  Cafodd 
ry w  gymaint  o  gysur  wrth  ddarllen  y  llyfr. 
Ar  Sul  y  Pasc  yr  oedd  cyhoeddiad  Wil- 
liam  Davies,  Castellnedd,  yn  nghapel  Ty- 
mawr,  yn  Lleyn  ;  aeth  hithau  yno,  a  than 
y  bregeth  Uewyrchodd  goleuni  o'r  nef  ar 
ei  hyspryd,  a  drylliwyd  ei  hoU  gadwynau. 
Ymgysegrodd  yn  y  fan  i  fod  yn  eiddo  i'r 
Arglwydd,  a  glynodd  wrtho  trwy  gyfamod 
tragywyddol.  Geneth  ddeunaw  oed,  wedi 
cael  addysg  dda,  ydoedd  y  pryd  hwn.  Am 
dymhor  ar  ol  hyn  bu  yn  nhỳ  brawd  i'w 
mam,  a  gyfaneddai  yn  Sir  Frycheiniog,  a 
thra  yma  daeth  i  gydnabyddiaeth  a'r 
larlles  Huntington,  a'r  Arglwyddes  Ann 
Erskine,  gan  fod  athrofa  yr  larlles  yn 
Nhrefecca  ar  y  pryd.  Gwedi  dychwelyd 
yn  ei  hol  i'r  Bala,  elai  yn  aml  i  Langeitho, 
i  wrando  Daniel  Rowland,  a  dywedai  nad 
gormod  ganddi  fyddai  myned  i'r  America 
i  wrando  y  fath  un.  Yr  oedd  yn  naw-ar- 
hugain  oed  pan  y  priodwyd  hi  â  Mr. 
Foulkes. 

Bu    iddynt    chwech    o    blant.        Wrth 

weled  eu  teulu  yn  lliosogi  teimlai  y  ddau 
y  dylent  ymaflyd  mewn  rhyw  fasnach 
drachefn  ;  ni  hoffent  wneyd  hyny  yn  y 
Bala,  rhag  drygu  Mr.  a  Mrs.  Charles, 
felly  penderfynasant  symud  i  dref  arall. 
Ar  y  cychwyn  tueddent  at  Ruthin,  gan  y 
deallent  fod  yno  ddrws  agored  ;  eithr 
daeth  gwas  Mr.  Charles  atynt,  yr  hwn  ar 
ei  daith  a  fuasai  yn  aros  noswaith  yn 
Machynlleth,  a  desgriíìoddd  bwysigrwydd 
Machynlleth  i  Fethodistiaeth,  fel  tref  yn 
gorwedd  yn  y  canol  rhwng  Dê  a  Gogledd, 
ac  felly  yn  debyg  o  fod  yn  dramwyfa 
IHaws  o  bregethwyr  wrth  deithio  o'r  naill 
dalaeth  i'r  llall.  Trodd  hyn  y  fantol  yn 
eu  meddwl,  ac  i  Fachynlleth  y  daethant. 
Nid  oedd  unrhyw  berthynas  iddynt  yn 
preswyHo  yn  y  dref,  ac  nid  oeddynt  hwy- 
thau  namyn  estroniaid  ;  eto  yn  y  rhagolwg 
ar  y  fantais  a  gaffent  i  wasanaethu  yr 
efengyl,  penderfynasant  ymgartrefu  yno. 

Pan  ddaeth  Mr.  a  Mrs.  Foulkes  i  Fach- 

ynUeth  yr  oedd    yr    achos    Methodistaidd 

yn  dra  gwywedig;  mewn  tỳ  gwag  a  gawsid 

ar  brydles  y  cynheHd  y  cyfarfodydd  cref- 

yddol ;  ni  chawsid  hwnw  ychwaith  oni  bai 

ìod   ei   berchenog  wedi   methu  ei  osod  ar 

ardreth;      ond    gwedi    eu    dyfodiad    hwy 

newidiodd  agwedd  pethau  yn  fuan.    DeaH- 

wyd   fod  y  newydd-ddyfodiaid   yn   bobl  o 

sefyHfa    gymdeithasol    barchus ;     enillodd 

Mr.    Foulkes    yn    mron    ar   unwaith   ym- 

ddiried  y  dref ;  yr   oedd  ei  gymeriad  diar- 

gyhoedd,    ei    onestrwydd     masnachol,    a'i 

haelioni    diderfyn,     yn     drwydded    union- 

gyrchol  i  ffafr  y  cyhoedd.    Mewn  canlyniad 

daeth  y  Methodistiaid,  y  bobl  y  perthynai 

iddynt,    i  fri.      Trwy  ei  offerynoliaeth  ef 

cafwyd  tir  i   adeiladu  capel  arno  yn   heol 

Maengwyn,  a  chyfododd  yr  hen  bererinion 

eu  penau.     Bellach  meiddiai  y  crefyddwyr 

fyned  ar  hyd  yr  heol  i'w  cyfarfodydd  ;  nid 

rhaid  iddynt  ymgripio  yn  Uechwraidd  y  tu 

cefn  i'r  dref,  tuag  Aberhosan,  a'r  Glasbwll, 

fel    yr    arferent     flynyddoedd    cyn     hyny. 

Parhaodd    Mr.    Foulkes   i  efengylu  yr  un 

fath  a  chynt.     Elai  i  gymoedd  mynyddig 

Sir  Drefaldwyn  a  Sir  Feirionydd  foreu  y 

Sabbath   ar  gefn  ei  geffyl,  pa  le  bynag  y 

caffai  wahoddiad  ;  cyhoeddai  anchwiliadwy 

olud     Crist    i'r    cynulleidfaoedd    bychain 

fyddai  wedi  cydymgynull ;  ac  os  nad  oedd 

ei  ddawn  yn  fawr,  byddai  ei  deimlad  bob 

amser  yn  hyfryd,  ac  anaml  y  llefarai  heb 

fod  y  dagrau  yn  treiglo  ar  hyd  ei  ruddiau. 

Nid  oedd   un  lle  yn  rhy  dlawd  nac  anhy- 

gyrch  iddo,  a  byddai  yn  nodedig  o  gartrefol 

yn  mysg  y  bobl.     Y  mae  yn  sicr  i'w  ddy- 


fodiad  ef  i  Fachynlleth  nid  yn  unig  fod  yn 
godiad  pen  i  Fethodistiaeth  yn  y  dref 
hono,  ond  yn  foddion  adfywiad  i'r  achos 
crefyddol  trwy  yr  hoU  wlad  o  gwmpas,  ac 
nid  oes  ond  goleuni  y  dydd  diweddaf  a 
ddengys  faint  y  daioni  a  gyflawnwyd 
trwyddo,  a  maint  ei  wasanaeth  i  grefydd 
trwy  yr  holl  ardaloedd.  Hyd  yn  nod  pan 
mewn  gẃth  o  oedran,  teithiai  yn  fynych  o 
haner  cant  i  driugain  milltir  ar  y  Sabbath, 
rhwng  myned  a  dychwelyd,  a  phregethai 
dair  neu  bedair  gwaith,  fel  y  byddai  galw ; 
ac  nis  gallai  fod  iddo,  gan  fod  ei  gartref  yn 
glyd  a'i  amgylchiadau  yn  gysurus,  unrhyw 
gymhelliad  ond  cariad  at  y  gwaith,  ac 
awydd  am  wneuthur  daioni. 

Gwenodd    Rhagluniaeth   arno   o  ran  ei 

amgylchiadau    bydol    yn    Machynlleth,    a 

daeth  yn  un  o  ddynion  cyfoethocaf  y  dref. 

Yr  oedd  ei  ddiwydrwydd  gyda  ei  fasnach 

yn  gyffelyb  i'w  ffyddlondebgyda  ei  grefydd. 

Gwedi  llafur  caled  y  Sabbath  byddai  ar  ei 

draed  yn  foreu  y   Llun,   a'i  fasnachdy   ef 

fyddai    y    cyntaf   i    agor.       Ni    fyddai   yn 

amleiriog  wrth  brynu  a  gwerthu  ;   un  pris 

a  ofynai,   ac  un   pris   a   roddai.     Yr   oedd 

mor  adnabyddus  am   hyn,  fel  y  dywedai  y 

masnachwyr  yn  ffeiriau  Caer  a  Gwrecsam, 

wrth     ei    weled    yn    dynesu  :     "  Yn    awr, 

rhaid  i  ni  ofyn  y  pris  isaf  i   Mr.  Foulkes." 

Meddai   pobl   y   wlad   ymddiried  diderfyn 

yn    ei   onestrw^ydd,    a'i    gywirdeb    manyl- 

aidd  ;    gwyddent    fod   ei    air    yn   gystal   a 

bond.     Dygai  llawer  o  fân  amaethwyr  yr 

ardal  yr   ychydig   arian   a    allent    hebgor, 

iddo   ef  i'w  cadw   erbyn   diwrnod  angen  ; 

efe    oedd    eu    banc    cynilo  ;     a    pha    bryd 

bynag  y   deuent   i'w   ceisio  caent  hwy  yn 

ddidraíferth,  yn  nghyd  a'r  llôg.   Yr  ydoedd 

mor  hael  ag  oedd  o  onest.     Wrth  fyned 

allan   o'r  tŷ    i'w    gyhoeddiadau    cymerai 

gydag  ef  logellaid  o  geiniogau  i'w  rhanu  i 

dlodion,  ac  i  blant  am  beidio  chwareu  ar  y 

Sabbath.    Cymerai  dlodion  o'r  heol,  a  welai 

yn   wael  eu  gwisgoedd,   i'w  dŷ  i'w  dilladu 

a'r  hyn  a   welai  yn   angenrheidiol  arnynt, 

ac  weithiau  y   cyfan  oll  o'r   pen  i'r  traed. 

Rhanai  yn  flynyddol,  arddiwrnod  penodol, 

werth    rhyw     haner    cant    o    bunoedd    o 

wlanen  a  brethyn   garw  rhwng  pobl  ang- 

henog,  ac  nid  oedd  hyny  ond  cyfran  fechan 

o'i  elusenau.     Caffai  ei  dwyllo  yn  fynych, 

gan  y  tybiai    bawb   yn  ddiddichell    fel   ei 

hunan.     Arferid   pob  ystryw  i  dynu  ar  ei 

gydymdeimlad  a'i  dosturi.    Deuai  creadur- 

iaid  annuwiol,    na    fyddent   im    amser   yn 

dyfod  i  swn   efengyl,  i'r  capel  pan  fyddai 

Mr.  Foulkes  yno  yn  pregethu,  ac  ymwisg- 

ent  yn  y  carpiau  gwaelaf  y  gallent  ddod  o 
hyd  iddynt ;  a  byddai  yntau,  yn  niniweid- 
rwydd  ei  yspryd,  yn  cyfranu  â  llaw  ddi- 
arbed,  heb  chwiho  dim  i"w  gwir  sefyllfa. 
Gelhd  meddwl  mai  perthyn  i'r  ysgohon 
carpiog  yr  oedd  hoh  dlodion  Machynlleth, 
tua'r  amser  y  byddai  efe  yn  myned  i  gyf- 
ranu  ei  roddion  ;  gwisgai  pob  un  am  y 
gwaelaf,  er  creu  gresyndod.  Deuai  rhai 
ato  dan  gochl  perthynas  grefyddol,  gan 
ddadleu  hawl  i'w  garedigrwydd  ar  y  tir 
hwnw.  "  Cofiwch  am  danaf  finau  tua'r 
Nadohg  yma,  da  Mr.  FouUíes  bach," 
meddai  hen  wrach  o  Dre'rddoL  "  Pwy 
ydych  chwi,  yr  hen  wraig  ? "  ebai  yntau. 
"  Yr  wyf  yn  un  o  honoch  chwi,"  oedd  yr 
ateb.  "  Un  o  honom  ni,  yr  hen  wraig  ;  " 
ebai  yn  ol,  "  A  ydych  yn  un  o  deulu  y  ffydd, 
dywedwch  ?  "  Yr  oedd  ef,  o  ran  rhydd- 
frydigrwydd  ei  yspryd,  yn  ymgorphoriad  o 
egwyddorion  y  Cynghrair  Efengylaidd 
haner  can'  mlynedd  cyn  i'r  Cynghrair 
ddyfod  i  fodolaeth. 

■■'-  Yr  oedd  yn  meddu  serch  angerddol  at 
y  Diwygwyr  Methodistaidd,  yn  arbenig  at 
John  Wesley,  ei  dad  yn  yr  efengyl.  Yn 
ei  ystafeU  wely  yr  oedd  ganddo  arluniau 
llawer  o'r  hen  bregethwyr,  ac  hefyd  arlun 
dychymygol  o  Mr.  Wesley,  yn  cael  ei 
gymeryd  i  fynu  i'r  nefoedd  gan  angehon. 
\Ýrth  arwain  dyeithriaid  i'w  hystafell  wely, 
troai  i  mewn  i'w  ystafell  ei  hun,  pwyntiai 
at  y  darluniai  o  un  i  un,  ac  yn  y  diwedd  at 
ddarlun  John  Wesley,  gan  ddweyd, 
"  Dano  ef  y  cefais  i  fy  argyhoeddi  ;"  a 
mawr  y  boddlonid  ef  os  rhoddai  rhywun 
air  o  ganmohaeth  i'r  gẃr  da  hwnw.  O'r 
tu  arah,  digiai  trwyddo  os  dywedai  neb 
air  anífafrioL  Unwaith  dangosai  y  darlun 
i'r  Parch.  John  Jones,  Edeyrn,  g\vr  nod- 
edig  am  ei  íFraethineb,  a  pharodrwydd  ei 
atebion,  a  gofynai :  "  Beth  dybiech  chwi, 
John  Jones,  oedd  eu  meddwl  yn  ei  dynu 
fel  hyn,  yn  cael  ei  ddwyn  gan  yr  angehon 
yn  ei  wisgoedd  ?  "  "  O,"  meddai  Mr. 
Jones,  efahai  o  ddireidi,  "  dangos  y  mae 
i'r  angehon  gael  cryn  waith  i  lusgo  John 
Wesley  i'r  nefoedd  rywsut  yn  ei  ddillad." 
Digiodd  Mr.  Foulkes,  a  syrthiodd  ei  wyn- 
ebpryd.  Yn  fuan,  daeth  yno  weinidog 
arah,  yr  hwn  a  ddeaUai  yn  weh  sut  yr 
oedd  y  gwynt  yn  chwythu.  Aeth  a  hwnw 
fel  arfer  i'r  ystafeh,  a  dywedodd  :  "  Dyna 
Mr.  Wesley,  beth  yw  eich  barn  am 
dano  ?  "  "  O,  dyn  da,  duwiol,  Uafurus, 
oedd  Mr.  Wesley,"  meddai  y  gweinidog. 

*  T  Traetlwdydd. 


"  Beth  debygech  chwi,"  gofynai  Mr. 
FoulLes,  "  oedd  yn  eu  meddwl  yn  ei  dynu 
fel  hyn,  yn  cael  ei  godi  yn  ei  \vn  oíîeiriadol 
i'r  nefoedd  ? "  "  Mi  a  feddyhwn,  Mr. 
FoulLes,  mai  dangos  y  mae  iddo  fyned 
yno  yn  ei  swydd."  "  Ydych  chwi  yn 
meddwl  hyny,"  ebai  yntau,  gan  sirioh 
drwyddo,  a'i  lygaid  yn  llenwi  o  ddagrau. 
"  O  íe,  dyn  rhagorol  oedd  Mr.  Wesley." 
Wrth  ganu  nos  da'wch  i  hwnw,  dywedir 
iddo  roddi  iddo  gini  pen  rhaw,  yn  nghil 
ei  ddwrn. 

Yr  oedd  yn  hoff  hefyd  o'r  Cyfundeb 
Wesleyaidd  ;  cyfranai  yn  helaeth  bob 
blwyddyn  at  wahanol  achosion  perthynol 
i'r  Cyfundeb  hwnw  ;  ac  nid  elai  i  Gaer- 
lleon  un  amser  heb  ymweled  a'r  capel  yn 
mha  un  y  cawsai  ei  argyhoeddi.  Eithr  yr 
oedd  wedi  gwneyd  ei  gartref  yn  hoUol 
gysurus  yn  mysg  y  Methodistiaid  Calfin- 
aidd,  ac  nid  yw  yn  ymddangos  i'r  syniad 
am  eu  gadael  gael  Uety  yn  ei  feddwl  am 
gymaint  ag  awr.  Dywedai  yn  fynych  : 
"  Yr  wyf  yn  bendithio  Duw  am  gael  Ue 
yn  ei  dŷ,  a  chyda'r  bobl  yr  wyf  yn  eu 
phth.  Gyda  hwy  y  dymunaf  gael  fy 
nghynal  hyd  y  diwedd,  a  hoffwn  i'm  plant 
gartrefu  yn  eu  mysg."  Nid  oedd  y  ffaith 
ei  fod  wedi  dyfod  yn  Fethodist  Calfinaidd 
trwyadl,  o  ran  barn  a  theimlad,  yn  un 
rhwystr  i  ddyn  mor  ddiragfarn,  ac  mor 
Uawn  o  gariad  Cristionogol,  a  Mr.  Foulkes, 
i  deimlo  anwyldeb  at  Gorph  y  Wesleyaid 
yn  Lloegr.  Ond  pan  y  penderfynodd  y 
Gynhadledd  Wesleyaidd,  tua'r  flwyddyn 
1800,  sefydlu  cenhadaeth  yn  Nghymru, 
gyrwyd  ef  i  benbleth.  Cafodd  lythyr  o'r 
Gynhadledd  yn  cynyg  sefydlu  gweinidog 
Wesleyaidd  yn  Machynlleth,  gan  dybio 
yn  ddiau  y  byddai  hyn  yn  hoUol  gymer- 
adwy  ganddo.  Bu  mewn  cryn  ddyryswch 
meddwl  am  ychydig  ;  nid  oedd  am  adael 
y  bobl  y  Uafuriasai  yn  eu  mysg  am  rai 
degau  o  flynyddoedd  ;  ofnai  i  ddadleuon 
gyfodi,  a  theimladau  anghristionogol  gael 
eu  cynyrchu ;  ao  y  gwnelai  y  genhadaeth 
fwy  o  niwed  nac  o  les.  Wedi  hir  a  dwys 
fyfyrdod,  a  Uedu  y  mater  gerbron  Duw, 
penderfynodd  beidio  ateb  y  Uythyr.  Ni 
chlywodd  son  pellach  ani  hyn  hyd  yr 
wythnos  cyn  ei  farwolaeth,  pan  y  galwodd 
dau  o'r  gweinidogion  W^esleyaidd,  a  benod- 
asid  i  ddechreu  yr  achos  yn  Nghymru,  yn 
ei  dy,  sef  y  Parchn.  Owen  Davies,  a  John 
Hughes.  Wrth  hysbysu  pwy  oeddynt, 
dywedent  :  "  Yr  ydym  yn  tybio,  syr,  y 
gwyddoch  rywbeth  am  danom."  Atebai 
yntau   yn   ei  ddull  chwareus :    "  Ni   wn  i 

ddim  da  am  danoch ;  deuwch  i  mewn, 
foneddigion."  Cawsant  bob  croesaw  gan- 
ddo,  a  threfnwyd  y  ddau  i  bregethu  dran- 
oeth,  am  ddeg  o'r  gloch,  yn  nghapel  y 
Methodistiaid.  Testun  y  Parch.  Owen 
Davies  oedd  :  "  Canys  byw  i  mi  yw  Crist, 
a  marw  sydd  elw."  Cyn  gorphen  y  bre- 
geth  cymerwyd  Mr.  Foulkes  yn  glaf,  a 
bu  raid  iddo  fyned  allan  yn  mraich  ei 
wraig.      "  Gobeithio   na  ddaethum   i  bre- 


oeth,  y  Parch.  Thomas  Charles,  ar  yr  heol 
o  tiaen  y  t\',  oddiar  Matthew  xxv.  23 : 
"  Ei  Arglwydd  a  ddywedodd  wrtho,  Da, 
was  da  a  ffyddlawn  :  buost  fifyddlawn  ar 
ychydig,  mi  a'th  osodaf  ar  lawer :  dos  i 
mewn  i  lawenydd  dy  arglwydd."  Ac  felly 
y  rhoddwyd  gweddilhon  y  g\vr  rhagorol 
hwn  i  orwedd  yn  y  ddaear  yn  nghanol 
galar  cyffredinoL 

Yr  ydym  wedi  awgrymu  nad    oedd    yn 

gethu  eich  pregeth  angladdol,  syr,"  meddai 
Mr.  Davies,  gwedi  iddo  ddychwelyd,  wrth 
ei  weled  yn  edrych  mor  wael.  "  Os  do," 
ebai  yntau,  "mi  a  wn  i  bwy  y  credais,  ac 
y  mae  marw  yn  elw."  Gorphenodd  ei 
yrfa  y  dydd  Sadwrn  canlynol.  Yr  oedd  ei 
gynhebrwng  yn  un  o'r  Ihosocaf  a  welwyd 
erioed  yn  Machynlleth.  Y  nos  o'r  blaen 
pregethodd  John  Evans,  y  Bala  ;   a  thran- 

CYK.    II. 


helaeth  ei  ddoniau,  ond  yr  oedd  yn  wresog 
ei  yspryd,  ac  yn  dyfal  barhau  mewn 
gweddi.  Anfynych  yr  elai  ei  wraig,  neu 
un  o'r  morwynion,  i'w  lyfrgell,  na  byddai 
yn  ymdrechu  â  Duw  mewn  ymbiUau. 
Mewn  ymroddiad  diflino,  íîyddlondeb  di- 
ball,  a  gwroldeb  i  orchfygu  anhawsderau, 
ni  ragorwyd  arno  gan  un  o'r  Tadau  Meth- 
odistaidd.     Nid  oes   ond    goleuni    y    dydd 

diweddaf  a  ddengys  faint  y  gwasanaeth  a 
gyflawnodd  dros  Grist  yn  Ngwynedd.  Yn 
ol  ei  ddymuniad,  glynodd  ei  blant  a'i 
ẁyrion,  a'u  plant  hwythau,  wrth  y  Cyfun- 
deb  Methodistaidd,  a  cheir  disgynyddion 
iddo  yn  golofnau  dan  yr  achos  y  dydd 
hwn. 

Gŵr  tra  gwahanol  i  Mr.  Foulkes,  ar 
amryw  gyfrifon,  oedd  Dafydd  Cadwaladr. 
Yr  oedd  yn  deithiwr  mawr  ;  nid  oes 
nemawr  bentref  na  chwmwd  yn  y  Dywys- 
ogaeth  lle  na  bu  yn  pregethu  ;  ac  felly  yr 
oedd  lawn  mor  adnabyddus  yn  y  Deheudir 
ag  yn  Ngwynedd.  Perthynai  i'r  ail  dô  o 
bregethwyr,  a  dau  gapel  oedd  yn  yr  oll  o 
Feirionydd  pan  y  cychwynodd  ef  ar  ei 
weinidogaeth.  Yr  oedd  yn  fab  i  Cadwaladr 
a  Chatherine  Dafydd,  o'r  Erw  Ddinmael, 
plwyf  Llangwm.  Cafodd  ei  eni  yn  y 
flwyddyn  1752.  Ychydig  o  seiadau  oedd 
gan  y  Methodistiaid  yn  Ngwynedd  yr  adeg 
yma  ;  yr  oedd  y  rhai  hyny  yn  annhrefnus 
ac  yn  rhanedig,  oblegyd  yr  anghydfod  a 
godasai  rhwng  Rowland  a  Harris.  GeUid 
meddwl  fod  y  diwygiad  wedi  ei  barlysu ; 
ac  mewn  ychydig  leoedd  yn  unig,  pell 
oddiwrth  eu  gilydd,  y  byddai  pregethu. 
Fel  bron  yr  oU  o'u  cymydogion,  yr  oedd 
rhieni  Dafydd  Cadwaladr  yn  hoUol  ddiofal 
am  y  pethau  a  berthynent  i'w  heddwch  ; 
aent  ryw  unwaith  yn  y  mis  i  eglwys  y 
plwyf,  Ue  na  fyddai  dim  pregethu  ;  a 
chwedi  i'r  offeiriad  garlamu  ar  frys  gwyllt 
dros  y  gwasanaeth,  aent  allan  yn  gymysg 
â'r  gweddill  o'r  gynulleidfa,  gan  deimlo  eu 
bod  wedi  cyflawni  i  fanylrwydd  yr  oll  a 
ofynai  Duw  ganddynt.  Daeth  ef,  modd 
bynag,  dan  argraffìadau  crefyddol  yn  dra 
ieuanc,  pan  rhwng  pedair  a  phump  oed. 
Fel  hyn  yr  adroddai  ef  yr  hanes  wrth  ei 
ferch  :  "  Dygwyddodd  unwaith,"  meddai, 
"dymhestl  arswydus  o  fellt  a  tharanau, 
pryd  y  daeth  fy  mam  i'r  ystafell  y  cysgwn 
ynddi,  gan  wylo  yn  hidl,  ac  adrodd  yn 
brysur  y  Pader,  y  Credo,  a  rhan  o'r  Litani : 
'  Duw  Dad  o'r  nef,  trugarha  wrthym,  wir 
bechaduriaid.'  A  chan  na  welswn  y  fath 
beth  o'r  blaen,  gofynais  iddi  pa  beth  oedd 
arni.  '  O,  fy  machen,'  meddai  hithau, 
'  gâd  lonydd  i  mi  weddîo  Duw,  canys  y 
mae  arnaf  ofn  fod  dydd  y  farn  wedi  dyfod.' 
Hyn  a'm  dychrynodd  inau  yn  ddirfawr,  a 
dechreuais  weddîo  i'w  chanlyn,  a  dyna  y 
pryd  y  darfu  i  mi  ddysgu  y  Pader  a'r  Credo. 
Peidiai  fy  mam  a  gweddio  pan  beidiai  y 
mellt  a'r  taranau  ;  ond  myfi  a  barhawn 
am  rai  wythnosau,  nes  o'r  diwedd  y  gorfu 
i    mi    dewi    trwy  i   fy   nhad    ddyfod    a    fy 


chwipio.  Wedi  hyny  awn  ar  fy  mhen  fy 
hun,  a  Ilefwn  :  '  Duw  Dad  o'r  nef,  trugarha 
wrthym,  wir  bechaduriaid,'  nes  yr  oedd  y 
cymydogion  yn  meddwl  fy  mod  wedi  colli 
fy  synwyrau.  Pa  fodd  bynag,  yr  wyf  yn 
meddwl  hyd  heddyw  ddarfod  i'r  Arglwydd, 
y  pryd  hwnw,  wrando  arnaf,  greadur 
tlawd,  a  thrugarhau  wrthyf." 

Yn  yr  adroddiad  hwn  gwelwn  fod  Dafydd 
Cadwaladr,  pan  yn  blentyn,  yn  hynod  am 
nerth  ei  gôf,  gan  iddo  ddysgu  yr  oll  o'r 
Pader  a'r  Credo,  ac  yn  ol  pob  tebyg  ranau 
o'r  Litani,  wrth  glywed  ei  fam  yn  myned 
drostynt  yn  frysiog  yn  nghanol  ystorm  o 
fellt  a  tharanau.  Yn  hyn  yr  oedd  y 
plentyn  yn  dad  y  dyn,  Ymddengys  na 
fedrodd  byth  ymddiosg  yn  hollol  oddiwrth 
yr  argyhoeddiadau  a  gynyrchwyd  ar  ei 
feddwl ;  Ilenwid  ei  yspryd  plentynaidd  yn 
aml  â  dychryn  angau  a'r  farn.'''  Gosodai 
ryw  arwyddion  iddo  ei  hun  er  penderfynu 
pa  un  ai  yn  y  nefoedd  ynte  yn  uff'ern  y 
byddai  ar  ol  marw,  megys  penodi  ar  bolyn 
mewn  gwrych  i  daflu  ceryg  ato  ;  os  tarawai 
y  gareg  y  polyn  cai  fyned  i'r  nef,  ond  os 
methai,  i  uffern  y  disgynai.  Ymgasglai 
amryw  o'r  cymydogion  i  dŷ  ei  dad  hirnos 
gauaf,  yn  ol  arfer  y  wlad,  i  wau  hosanau, 
ac  i  adrodd  chwedlau ;  a  difyrai  y  tad  y 
cwmni  cynulledig  yn  aml  trwy  ganu  cerddi, 
at  yr  hyn  beth  y  meddai  gryn  ddawn. 
Byddai  Dafydd  fychan  yn  ei  wely  yn  clust- 
ymwrando,  ac  os  dygwyddai  un  o'r  cerddi 
gynwys  cyfeiriad  at  y  farn,  byddai  yn  crynu 
gan  fraw  nes  ysgwyd  y  gwely. 

Nid  oedd  addysgu  plant  yn  arferiad  yr 
adeg  hono,  ac  felly  ni  chafodd  Dafydd 
Cadwaladr  awr  o  ysgol  erioed.  Er  hyn, 
dysgodd  ddarllen  mewn  ffbrdd  dra  rhyfedd. 
Arferai,  yn  adeg  ei  blentyndod,  gynorth- 
wyo  ei  frawd  i  fugeilio  defaid  ei  dad  ;  a 
thrwy  graífu  ar  y  Ilythyrenau  oeddynt  wedi 
cael  eu  hargrafifu  a  phyg  ar  gefn  y  defaid 
daeth  i  adnabod  ff'urf  llawer  o  Iythyrenau  y 
wyddor.  Yn  mhen  ychydig,  cafodd  afael  ar 
Lyfr  Gweddi  Cyffredin  yr  Eglwys,  a  thrwy 
astudio  hwnw  daeth  i  adnabyddiaeth  o'r 
Ilythyrenau  oll,  ac  i  fedru  sillebu  a  darllen. 
Deffrodd  hyn  awydd  angerddol  ynddo  am 
Iyfrau.  Yr  oedd  rhywun  yn  y  gymydog- 
aeth  yn  berchen  ar  Daitli  y  Pererin  a'r 
Bardd  Civsg.  Cafodd  y  Ilanc,  Dafydd, 
fenthyg  y  ddau,  a  dysgodd  hwynt  oll  ar  ei 
güf.  Yr  ydym  wedi  cyfeirio  eisioes  at  yr 
arferiad,  hirnos  gauaf,  i  gymydogion  ym- 

gasglu  at  eu  gilydd  i  ryw  dŷ  penodol  i  wau 
hosanau,  ac  i  adrodd  digrif  hanesion,  wrth 
y  tân.  Elai  Dafydd  i'r  gwmníaeth  hon,  ac 
adroddai  ranau  o  "  Weledigaeth  Uffern  " 
allan  o'r  Bardd  Ctvsg,  neu  rai  o  helyntion 
"Cristion"  allan  o  Daith  y  Pereriu,  nes 
synu  y  bobl  oedd  wedi  ymgasghi.  Daeth 
galw  mynych  am  ei  wasanaeth  ;  yr  oedd  y 
pethau  a  adroddai  mor  ddyeithr,  ac  mor 
wahanol  i'r  ystoriau  penchwiban  a  glywsid 
mor  fynych  nes  yr  oedd  pawb  yn  hyddysg 
o  honynt ;  rhoddai  yntau  addewidion  yn 
mhell  yn  mlaen  i'r  cyfryw  gynuUiadau,  fel 
pe  byddai  bregethwr  yn  trefnu  ei  gyhoedd- 
iad. 

Pan  o  gwmpas  pedair-ar-ddeg  oed  aeth 
i  wasanaethu  i  balas  GarthmeiUo,  lle  yr 
arosodd  am  ryw  chwech  mlynedd.  Yr 
oedd  y  teulu  yn  dra  erlidgar,  ac  yn  ffyrnig 
at  y  Methodistiaid.  Eithr  methai  Dafydd 
ymryddhau  oddiwrth  ofn  marw  yn  an- 
nuwiol,  a  dychryn  y  farn.  Ar  y  Sul,  ar 
derfyn  y  gwasanaeth  yn  yr  eglwys,  elai  y 
gynulleidfa  yn  ei  chyfanrwydd  i  gae  ger- 
llaw  i  chwareu  pél-law,  neu  bêl-droed  ;  yr 
ofíeiriad  fel  rheol  fyddai  yn  blaenori  ;  a 
theimlai  pawb  ei  fod  yn  fwy  egniol  gyda 
gweinidogaeth  y  bêl  na  chyda  gweinidog- 
aeth  y  Gair.  Eithr  methai  y  llanc, 
Dafydd,  ymuno  yn  y  chwareuyddiaeth  ; 
yn  hytrach  ciHai  i'r  coed,  neu  i  ryw  le 
dirgel,  i  ddarllen  rhyw  Iyfr  Cymraeg  a 
ddygwyddai  fod  ganddo.  Un  Sul  dyg- 
wyddodd  i'r  ofîeiriad,  trwy  ryw  drwstan- 
eiddiwch,  roddi  hergwd  i'r  bêl  nes  yr  aeth 
i  mewn  trwy  ffenestr  parlwr  Garthmeilio  ; 
ac  er  yn  bur  sicr  na  ddrylliwyd  calonau  yn 
yr  eglwys,  drylliwyd  gwydr  y  íFenestr  yn 
dipiau.  Yn  ffodus  i'r  gẃr  parchedig  nid 
oedd  y  teulu  gartref  ar  y  pryd  ;  a  boreu  y 
Llun,  gyda  glasiad  y  wawr,  bu  raid  i 
Dafydd  fyned  i'r  Bala  i  gyrchu  gwydrwr  i 
adgyweirio  y  ffenestr.  Ar  y  ftbrdd  cyfar- 
fyddodd  a  genethig,  wylaidd  ei  hymddang- 
osiad,  ac  aeth  yn  ymddiddan  rhyngddynt. 

Yn  mhen  ychydig  meddai  yr  eneth : 
"  Mi  fûm  i  yn  y  seiat  neithiwr." 

"  Seiat,"  meddai  Dafydd  Cadwaladr  ; 
"  beth  yw  hono,  dy  wed  ?" 

"  Pobl  yn  dyfod  at  eu  gilydd  i  ddarllen, 
a  gweddio,  ac  i  ymddiddan  am  bethau 
crefydd,"  meddai  yr  eneth. 

"  Yn  mha  le  yr  oedd  y  seiat  ?" 

"  Yn  ein  ty  ni,"  oedd  yr  ateb. 

Synodd  arno  yn  ddirfawr ;  nid  oedd 
wedi  clywed  am  y  fath  beth  erioed  o'r  blaen. 
Bu  yr  ymddiddan  yn  foddion  i  gynyrchu 
cydymdeimlad  ynddo  at  y  Methodistiaid,  y 


rhai  oeddynt  yn  wrthddrychau  erledigaeth, 
ac  yn  cael  eu  cashau  agos  gan  bawb. 
Deffrowyd  ystyriaethau  difrifol  yn  ei 
fynwes,  fel  y  darfu  iddo  ar  gefn  y  mynydd 
gwyllt  droi  at  dâs  o  fawn,  a  syrthio  ar  ei 
liniau  i  weddio.  Cafodd  ryw  hyfrydwch 
anarferol  yn  nghyflawniad  y  ddyledswydd ; 
ac  ni  pheidiodd  a  gweddio  o'r  dydd  hwnw 
allan.  Hiraethai,  bellach,  am  gyfleustra  i 
glywed  pregethwr  perthynol  i'r  Methodist- 
iaid.  Y  cyfle  a  ddaeth  ;  a'r  pregethwr  oedd 
WiIIiam  Evans,  y  Fedw-arian.  Cymerodd 
ei  destun  yn  Efengyl  Luc.  Rhyfedd  gan 
Dafydd  Cadwaladr  oedd  ei  glywed  yn 
cymeryd  ei  destun  yn  Luc,  yn  Ile  yn  y 
Beibl.  Ni  adwaenai  efe  yr  un  Luc,  ond 
Luc  yr  amaethwr  a  breswyliai  gerllaw,  a 
methai  ddeall  pa  gysylltiad  allai  fod  rhwng 
hwnw  a'r  bregeth.  Nid  oedd  wedi  clywed 
na  darllen  am  Luc  yr  Efengylwr,  yr  hyn 
a  brawf  ei  fod  yn  dra  anwybodus  am  y 
Beibl  a'i  gynwys.  Ni  chafodd  y  bregeth 
fawr  gafael  arno  ;  eto  cafifai  ryw  gymaint  o 
ddifyrwch  wrth  wrando.  Eilhr  nisgwyddai 
pa  fodd  i  wynebu  adref ;  myned  i'r  odfa  yn 
lladradaidd  a  wnaethai.  Pe  y  gwybuasai 
y  teulu  fod  yn  ei  fryd  fyned  i  wrando  ar  un 
o'r  Methodistiaid  dirmygus,  buasent  yn 
sicr  o'i  rwystro.  Gan  faint  eu  hofn,  lluniodd 
ryw  anwiredd,  gan  feddwl  dweyd  hwnw. 
Önd  ei  gydwybod  a'i  tarawodd  ;  ac  ebai 
efe  :  "  Na,  ni  ddywedaf  gelwydd;  adroddaf 
y  gwir  beth  bynag  a  wnant  i  mi."  Felly  y 
bu,  ac  ni  chafodd  gerydd  mor  drwm  ag  y 
dysgwyliai.  Yr  oedd  yr  amser  hwn  fel 
rhwng  dau  dân ;  tynai  dau  ddylanwad 
cyferbyniol  ef  i  wahanol  gyfeiriadau. 
Teimlai  ofn  marw  yn  annuwiol,  a  chael  ei 
fwrw  i  uífern ;  byddai  ei  gydwybod  yn 
fynych  yn  aflonydd  yn  ei  fynwes.  Ó'r 
ochr  arall,  nid  oedd  wedi  cefnu  yn  gyfan- 
gwbl  ar  anfoesoldeb.  Byddai  Ilygredigaeth 
y  teulu  annuwiol  y  preswyliai  ynddo  yn  ei 
drechu,  a  thorai  allan  i  dyngu  ac  i  regu. 
Wrth  ryw  ddyn  a  gydweithiai  âg  ef,  soniai 
yn  barhaus  am  bechod,  a  nefoedd,  ac 
uffern,  a  hyny  gyda'r  fath  ddifrifwch,  nes 
peri  i'r  dyn  dristâu,  a  chwyno  fod  "  Deio 
yn  dweyd  rhyw  bethau  wrtho  ag  oedd  yn 
peri  iddo  anobeithio,  ac  nad  oedd  modd  iddo 
allu  gwneyd  ei  waith  felly." 

Tua'r  amser  yma,  cymerwyd  ef  yn  glaf 
o'r  frech  wen,  a  bu  yn  gorwedd  yn  nhy  ei 
dad  am  chwarter  blwyddyn.  Yn  ystod 
tymhor  ei  wellhad  darllenodd  y  Beibl  oll, 
o  ddechreu  Genesis  hyd  ddiwedd  Datgudd- 
iad.  Gwedi  ei  adfer,  gwrthododd  ddych- 
welyd  i  Garthmeilio,  er  y  taer  ddymunai  ei 

rieni  iddo  wneyd  ;  nis  gallai  fyw  yn  hwy 
mewn  teulu  mor  anghofus  o  Dduw'r  nef- 
oedd.  Y  lle  yr  aeth  nesaf  iddo  oedd  Nant- 
y-cyrtiau,  o  fewn  rhyw  bedair  miUtir  i'r 
Bala.  Yn  bur  fuan  cafodd  gyfleustra 
drachefn  i  wrando  WilHam  Evans,  o'r 
Fedw-arian,  testun  yr  hwn  oedd  Gal.  iii. 
22  :  "  Eithr  cydgauodd  yr  Ysgrythyr  bob 
peth  dan  bechod,  fel  y  rhoddid  yr  addewid 
trwy  ífydd  lesu  Grist  i'r  rhai  sydd  yn 
credu."  Yr  oedd  Dafydd  Cadwaladr  mewn 
gwell  tymher  i  wrando  y  tro  hwn,  ac 
effeithiodd  y  bregeth  yn  ddwys  arno. 
Dyma  y  pryd  y  llewyrchodd  arno  y  gobaith 
cyntaf  am  fod  yn  gadwedig.  Cawsai  ei 
guro  yn  flaenorol  yn  nhrigfa'r  dreigiau  ; 
ofnasai  nad  oedd  gan  Dduw  drugaredd  i'w 
fath  ef;  ond  gwawriodd  ar  ei  feddwl  yr 
odfa  hon  fod  modd  ei  achub  yntau,  er  mor 
euog  ac  aflan  ydoedd.  Synai  wrth  weled 
y  rhai  oedd  o'i  gwmpas  yn  gallu  gwrando 
mor  ddifater.  Bellach,  ymroddodd  i  wrando 
pregethu  ;  elai  yn  fynych  i'r  Bala  foreu  y 
Sul,  ac  arhosai  yno  trwy  y  dydd.  Weith- 
iau,  ymprydiai  o  foreu  hyd  hwyr  ;  bryd 
arall,  elai  ganol  dydd  at  ddrws  tŷ  rhywun, 
y  tybiai  ei  fod  yn  garedig,  i  gardota  ych- 
ydig  luniaeth.  Yr  oedd  y  pryd  hwn,  hefyd, 
yn  ddyfal  iawn  gyda  darllen  a  gweddio. 
Prynai  ganhwyllau,  a  threuliau  y  rhan 
fwyaf  o'r  nos  uwch  ben  ei  lyfrau,  a  dar- 
llenai  nid  yn  unig  y  Beibl,  ond  pob  Ilyfr 
Cymraeg  arall  y  gallai  gael  gafael  arno. 
Darllenodd  bedwar  neu  bump  o  lyfrau 
Pabaidd  yr  adeg  hon,  a  medrai  adrodd  eu 
cynwysiad  ychydig  fisoedd  cyn  ei  farw,  yn 
mhen  mwy  na  thriugain  mlynedd  gwedi 
eu  darllen. 

Eithr  arweiniodd  ei  ddarllen  ef  i  brofed- 
igaeth.  Cyfododd  amheuaeth  yn  ei  feddwl 
gyda  golwg  ar  Mahomet  a  Christ,  pa  un 
o'r  ddau  oedd  y  goreu,  a  chrefydd  pa  un 
oedd  y  wirioneddol.  Gwelai  fod  y  ddau 
yn  hawlio  eu  bod  wedi  dyfod  oddiwrth 
Dduw,  •  a  chredai  nas  gallai  ond  un  o 
honynt  fod  yn  dweyd  y  gwir.  Gwnaethai 
y  llanc  ei  feddwl  i  fynu  na  dderbyniai 
unrhyw  athrawiaeth  fel  gwirionedd  heb  ei 
chwilio  hyd  eithaf  ei  allu,  gan  y  gwyddai, 
os  caffai  pwnc  le  yn  ei  gredo,  mai  nid 
hawdd  ei  gael  oddiyno  drachefn.  Bu  yn 
y  brofedigaeth  hon  am  o  gwmpas  haner 
blwyddyn  ;  weithiau,  gogwyddai  ei  farn  o 
blaid  Mahomet,  wrth  weled  mor  gyflym 
yr  oedd  ei  grefydd  wedi  llwyddo,  a'r  fath 
nifer  o  wledydd  eang  oedd  yn  talu  gwarog- 
aeth  iddo.  Bryd  arall,  byddai  ei  dyb  yn 
fwy    ffafriol    i    lesu    Grist.      Yr    oedd    yn 


anhawdd  ganddo  adrodd  ei  dywydd  i  neb  ; 
eithr  o'r  diwedd  mentrodd  agor  ei  fynwes 
i  un  o'r  brodyr,  a  gofynai :  "  Pa  beth  sydd 
genym  i  broft  gwirionedd  athrawiaeth  lesu 
Grist  mwy  nag  eiddo  Mahomet  ?  "  Yr 
holl  ateb  a  gafodd  ydoedd  :  "  Yn  wir, 
Dafydd,  yr  ydych  yn  ymwneyd  â  chwesti- 
ynau  nad  ydynt  yn  perthyn  i  chwi  ; 
yr  ydych  yn  darllen  gormod."  Ni  wnaeth 
yr  ateb  hwn  ond  ei  wthio  yn  mhellach  i'r 
gors.  Gweddiai  lawer  yn  yr  achos ;  deis- 
yfai  ar  iddo  gael  ei  waredu  rhag  rhoddi 
cred  i'r  prophwyd  twyllodrus,  pa  un  bynag 
ydoedd.  Er  dyfod  i  benderfyniad  hollol 
pa  un  o'r  ddau  oedd  y  gwir  brophwyd, 
dechreuodd  gymharu  eu  bywyd,  bwynt 
wrth  bwynt,  ac  nid  hir  y  bu  Mahomet  cyn 
colli  tir  yn  ei  feddwl.  Gwelai  ef  yn  llygr- 
edig  mewn  amryw  bethau,  tra  yr  oedd 
bywyd  yr  lesu  yn  dysgleirio  fwyfwy  wrth 
ei  chwilio.  Daeth  yr  adnod  ganlynol 
gyda  grym  anorchfygol  i'w  feddwl :  "  Canys 
y  cyfryw  Archoffeiriad  sanctaidd,  diddrwg, 
dihalog,  didoledig  oddiwrth  bechaduriaid, 
ac  wedi  ei  wneuthur  yn  uwch  na'r  nefoedd, 
oedd  weddus  i  ni."  Terfynodd  hyn  y 
ddadl  ;  penderfynodd  unwaith  am  byth 
mai  lesu  Grist  yw  y  gwir  brophwyd,  ac 
mai  ei  grefydd  ef  yw  yr  oreu  ;  yn  wir,  yr 
unig  un  gwerth  ei  dilyn.  Teimlai  gywil- 
ydd  yn  awr  ddarfod  iddo  erioed  amheu  y 
bendigedig  lesu,  ac  iddo  feiddio  cymharu  y 
fath  berson  gogoneddus  a  Mahomet  aflan. 
Pan  oddeutu  pedair-mlwydd-ar-bymtheg 
oed  symudodd  i'r  Fedw-arian,  at  yr  hen 
gynghorwr  WiIIiam  Evans,  ac  nid  hir  y 
bu  cyn  ymuno  á'r  Methodistiaid  yn  y  Bala. 
Yr  adeg  y  daeth  at  grefydd  gwnaeth  y  cyf- 
amod  canlynol  â  Duw,  yr  hwn  a  gafwyd, 
wedi  ei  ysgrifenu  ganddo  ef  ei  hun,  ar 
wyneb-ddalen  y  gyfrol  gyntaf  o  lyfr  Gurnal, 
yr  hon  a  argraff'wyd  yn  1775.  Y  mae  yn 
bur  sicr  nad  oedd  yn  bwriadu  i  neb  ond 
Duw  ddod  i  wybod  am  y  cyfamod  hwn. 


Y    CYFAMOD. 


"  Myfi,  Dafydd  Cadwaladr,  wyf  y  dydd 
hwn  yn  rhoddi  fy  hun  i  fod  yn  eiddo  yr 
Arglwydd  dros  byth.  Yn  rhoddi  fy  enaid 
iddo  i'w  gadw  a'i  Iywodraethu.  Fy  nghorph 
yn  aberth  iddo,  fy  nghalon  i'w  garu,  fy 
nhafod  i'w  glodfori,  fy  amser  i'w  wasan- 
aethu,  fy  aelodau  yn  arfau  cyfiawnder  iddo. 
Yn  ei  Berson  mi  a  gredaf,  yn  ei  waed  mi  a 
ymolchaf,  yn  ei  ras  mi  ymnerthaf,  yn  ei 
Air  mi  fyfyriaf,  ar  ei  ogoniant  mi  ed- 
rychaf,  ar  ei  fynwes  mi  bwysaf,  yn  ei 
orchymynion  mi  rodiaf,  yn  erbyn  pechod 

mi  ryfelaf,  dan  y  groes  mi  ddyoddefaf,  dros 
bob  dyn  mi  weddiaf.  Fel  hyn  yr  wyf  yn 
bwriadu  byw  i  Dduw,  ac  ymddiried  yn  ei 
ddaioni  ef  yn  unig  am  nerth  a  gras  i  gadw 
fy  adduned.  A  rhag  i  mi  byth  alw  fy 
ngeiriau  yn  ol,  Duw  Dad,  Mab,  ac  Yspryd, 
angeHon  y  nef,  a  chythreuHaid  uíìfern,  a'm 
cydwybod  fy  hun,  a  gaiff  fod  yn  dystion  ar 
fy  nghyfamod.  '  Hwn  a  ddywed,  Eiddo 
yr  Arglwydd  ydwyf  íì,  a'r  Hall  a'i  geilw  ei 
hun  ar  enw  Jacob ;  ac  arall  a  ysgrifena  â'i 
law,  Eiddo  yr  Arglwydd  ydwyf,  ac  a  ym- 
gyfenwa  ar  enw  Israel,'  Esaiah  xliv.  5. 
'  Ymdrecha  hardd-deg  ymdrech  y  ffydd  ; 
cymer  afael  ar  y  bywyd  tragywyddol  ;  i'r 
hwn  hefyd  y'th  alwyd,  ac  y  proffesaist 
broffes  dda  gerbron  Ilawer  o  dystion,' 
I  Tim.  vi.  12.  '  Tyngais,  a  chyflawnaf, 
y  cadwn  farnedigaethau  dy  gyfiawnder,' 
Salm  cxix.  106.  Cadw  fi,  O  Dduw,  rhag 
pob  math  o  ryfyg  a  chyfeiliornad,  a  chadw 
fi  bob  amser  yn  agos  atat.  Bendith 
arnaf." 

Efallai  nad  cywir  dynodi  yr  ysgrif  hon 
fel  "cyfamod;"  adduned  o  ymgysegriad 
ydyw  yn  hytrach  ;  eithr  dengys  ddifrifwch 
meddwl  mawr,  ac  hefyd  gydnabyddiaeth 
eang  â'r  Ysgrythyr,  mewn  llanc  nacl  ydoedd 
eto  yn  Ilawn  ugain  mlwydd  oed.  Ychydig 
mewn  cymhariaeth  sydd  yn  gwneyd 
adduned  ysgrifenedig  ;  ond  y  mae  pob  dyn 
duwiol  "  yn  ei  sancteiddio  ei  hun,"  ac  yn 
ymgyflwyno  i  wasanaeth  yr  Arglwydd  o 
ran  penderfyniad  meddwl. 

Yr  oedd  Dafydd  Cadwaladr  cyn  cael  cref- 
ydd  yn  ddarllenwr  mawr,  bellach  daeth  yn 
weddiwr  mawr.  Meddai  ddawn  gweddi 
rhyfedd  yn  y  cyhoedd ;  gweddíai  gyda 
rhyw  rym,  egni,  a  hyawdledd  anarferol  ; 
ond  yr  oedd  ei  weddiau  dirgel  yn  fwy  rhyfedd 
fyth.  Weithiau,  yn  swynygymdeithasfelus 
a  fyddai  rhyngddo  a'i  Dduw,  ai  yn  hollol  an- 
ymwybodol  o  amser,  a  threuliai  nosweith- 
iau  cyfain  ar  ei  liniau.  Adroddai  ei  hun 
am  ryw  dro  a  ddygwyddodd  arno  pan  yn  y 
Fedw-arian.  Ryw  noswaith,  tra  y  byddai 
y  Ilymru  yn  oeri,  aeth  i  roddi  swper  i'r 
gwartheg.  Wedi  gorphen  hyny,  meddyl- 
iodd  am  fyned  i  weddi  am  ychydig  fyn- 
ydau,  ac  i  weddi  yr  aeth.  Yno,  collodd 
bob  ymwybyddiaeth  o  amser  ;  eithr  wedi 
cyfodi  oddiar  ei  liniau,  er  cael  ei  swper  cyn 
myned  i'w  wely,  synodd  arno  wrth  gael  y 
tý  yn  dywyll,  a'r  clo  ar  y  ddôr,  Edrych- 
odd  i  fynu  tua'r  dwyrain,  a  gwelodd  fod  y 
wawr  wedi  tori,  a'r  dydd  yn  cyflym 
ddynesu.  Yr  oedd  mewn  anwybod  wedi 
treulio    yr    holl   nos  ar  ei  liniau.     Rhaid 


fod  y  dylanwadau  ar  ei  yspryd,  a  barai 
iddo  golli  pob  ymwybyddiaeth  o'r  byd  am 
adeg  mor  faith,  yn  rhai  grymus  tu  hwnt. 
Nid  unwaith,  ac  nid  dwy  waith,  meddir,  y 
cymerodd  peth  o'r  fath  le.  Ysgrifenai  Mr. 
Robert  EIIis,  Tymawr,  g\vr  a'i  hadwaenai 
yn  dda  yn  nhymor  cyntaf  ei  grefydd,  am 
dano  :  "  Yr  wyf  yn  cofio  y  byddai  yr  hen 
frawd,  Dafydd  Cadwaladr,  pan  yn  nech- 
reuad  ei  grefydd,  yn  gweddio  Ilawer  yn  Ile 
cysgu  y  nos.  Clywodd  y  cymydogion  ef 
lawer  gwaith  yn  gweddio  am  oriau.  Wedi 
aros  yn  hir  iawn,  aent  hwy  i'w  gwelyau, 
gan  ei  adael  ef  yn  gweddîo.  Yr  wyf  fi,  a 
fy  mrawd  Thomas,  a  Ilawer  eraill,  yn 
dystion  o'i  glywed  ddegau  o  weithiau. 
Hefyd,  yr  oedd  ganddo  leoedd  penodol  i 
weddio  ynddynt,  megys  y  maen  mawr  ar 
gae  y  Fedw-arian,  a'r  hen  feudy,  &c." 
Dywed  y  Parch.  Lewis  Jones,  y  Bala,  y 
gwyddai  yntau  am  amrywiol  leoedd  ar 
dir  y  Fedw-arian,  Ile  yr  arferai  Dafydd 
Cadwaladr  weddio ;  galwai  y  manau  hyn 
yn  allorau,  ac  yr  oedd  yn  hoff  o  ymweled 
â  hwy  hyd  ddydd  ei  farwolaeth.  Nid 
melus  ychwaith  fyddai  y  weddi  bob  amser  ; 
nid  anfynych  byddai  mewn  ing  enaid,  ac 
mewn  ymdrech  a'r  diafol.  Credai,  yn 
gywir  neu  yn  anghywir,  fod  yr  yspryd 
aflan  weithiau  yn  ymrithio  ger  ei  fron 
mewn  ffurf  weledig.  Ond  braidd  bob 
amser  caffai  oruchafiaeLh  Iwyr  cyn  cyfodi 
oddiar  ei  liniau. 

Nid  hir  y  bu  gyda  chrefydd  cyn  fod 
chwant  pregethu  arno,  er  ei  fod  tuag  wyth- 
ar-hugain  oed  cyn  iddo  ddechreu,  Eithr 
yn  ystod  y  cyfwng  hwn,  credai  fod  gan 
Dduw  rywbeth  iddo  i'w  wneuthur  dros  ei 
enw  yn  y  byd.  Pan  o  gwmpas  un-ar- 
hugain  oed,  cymerwyd  ef  yn  glaf;  mor 
glaf,  fel  y  tybiai  pawb,  ond  efe  ei  hun,  y 
byddai  farw  yn  fvian.  Dywedodd  y  meddyg 
hyny  wrtho.  Ac  meddai  rhyw  wraig  dan 
wylo  uwch  ei  ben :  "  Dafydd  bach,  yr 
ydych  yn  sicr  o  fod  yn  eich  twyllo  eich 
hun,  chwi  a  fyddwch  farw  yn  fuan,  yn 
wir."  "  Na  fyddaf  yn  fuan,  yr  wyf  yn 
meddwl,"  ebai  yntau.  Crediniaeth  fod 
gan  Dduw  waith  i'w  gyflawni  trwyddo  cyn 
niarw  oedd  sail  ei  hyder.  Dywedai  wrth 
y  ddynes  oedd  yn  gweini  arno  fod  yn  rhaid 
iddo  gael  dwfr  oer  i'w  yfed  ;  ofnai  hithau 
ei  roddi  iddo,  oblegyd  gwaharddiad  y 
meddyg  ;  eithr  mynu  y  dwfr  a  wnaeth,  a 
gwellhaodd  o'r  awr  hono. 

Gan  mor  enwog  ydoedd  fel  gweddîwr,  ac 
hefyd  fel  darllenwr,  cymhellai  ei  gyfeillion 
ef  yn  daer  i  bregethu.     A  ryw  Sabbath  yr 


I02 


Y   TADAU   METHODISTAIDD. 


oedd  cyhoeddiad  John  Evans,  y  Bala,  i  fod 
yn  Llangwm,  a  Cherig-y-Druidion;  ond  nis 
gallai  fyned  iddo  oblegyd  afiechyd.  Gan 
hyny  anogodd  Dafydd  Cadwaladr,  a 
Dafydd  Edward,  o'r  Bala,  i  fyned  i'r  daith, 
i  gadw  cyfarfodydd  gweddío,  gan  eu  cym- 
hell  yn  ogystal  i  roddi  gair  o  gynghor  i'r 
bobl,  os  caent  ryw  beth  ar  eu  meddyhau. 
Ar  y  ffordd  tua  Llangwm  trefnasant  i 
Dafydd  Cadwaladr  ddechreu  y  cyfarfod 
yno  trwy  ddarllen  a  gweddío,  a  Dafydd 
Edward  i  bregethu.  Ac  felly  y  bu.  Pan 
oedd  Dafydd  Edward  yn  llefaru  cywilydd- 
iai  Dafydd  Cadwaladr,  a  gofidiai  yn  ddwys 
gan  mor  wael  oedd  ei  gydymaith  yn 
traethu,  a  thybiai  pe  y  buasai  yn  ei  le,  y 
gwnaethai  yn  llawer  gwell.  ü  Langwm 
aethant  i  Gerig-y-Druidion,  ac  yn  ol  y 
cytundeb,  dechreuodd  Dafydd  Edward  yno, 
a  chynygiodd  Dafydd  Cadwaladr  gynghori. 
Ond  os  gwael  oedd  yn  Llangwm,  yr  oedd 
yn  waelach  yn  Cerig-y-Druidion,  ac  ni 
chynygiodd  Dafydd  Cadwaladr  ar  y  fath 
orchwyl  drachefn  am  yspaid  dwy  flynedd. 
Eithr  er  iddo  ddigaloni  yn  ddirfawr  ni 
roddodd  y  bwriad  o  bregethu  i  fynu  ;  yr 
oedd  awydd  cynghori  pechaduriaid  yn 
llosgi  yn  ei  yspryd,  ac  yr  oedd  ei  gyfeillion 
yn  parhau  i'w  gymhell  i  wneyd  cynyg 
drachefn  ar  y  gorchwyl.  Yn  mhen  tua 
dwy  flynedd  wedi  y  tro  yn  Ngherig-y- 
Druidion,  a  phan  yr  oedd  yntau  yn  yr 
unfed-flwydd-ar-ddeg-ar-hugain  o'i  oedran, 
cafodd  ei  anfon  gan  Mr.  Thomas  Foulkes, 
o'r  Bala,  gwedi  hyny  o  Fachynlleth,  i 
Llandrillo,  yn  Edeyrnion,  a  phregethodd  y 
Sabbath  hwnw  yn  LlandriUo  a  Llanarmon, 
gyda  mesur  helaeth  o  rwyddineb.  A 
phregethwr  a  fu  mwy  hyd  ddydd  ei  far- 
wolaeth. 

Daeth  yn  fuan  yn  bregethwr  nerthol,  a 
thra  phoblogaidd.  Perthynai  dwy  nodwedd 
arbenig  i'w  weinidogaeth.  Yn  un  peth  yr 
oedd  yn  nodedig  o  daranllyd  a  bygythiol ; 
bygythiai  ufifern  â'i  thân,  a'r  cythreuhaid 
â'u  poenau,  ar  bechaduriaid  mewn  modd 
mor  arswydus  nes  y  gwelwai  dynion  cryfion 
yn  ei  bresenoldeb.  Lluchiai  fellt  i  fysg  ei 
wrandawyr  nes  y  crynent  gan  fraw.  Yn 
nhymhor  cyntaf  ei  weinidogaeth  bygwth 
yr  annuwiol  oedd  ei  unig  waith,  gadawai  i 
eraill  dywaUt  olew  a  gwin  i  glwyfau  ; 
archolh  oedd  ei  orchwyl  ef,  a  gwnelai  hyny 
mewn  modd  tra  eff"eithiol.  Yn  nesaf,  yr 
oedd  ei  bregethau  yn  hynod  o  Feiblaidd ; 
byddai  ganddo  adnodau  yn  ddirif  ar  bob 
mater,  ac  adroddai  hwy  heb  fethu  mewn 
cymaint  a  sill.     Wrth  rybuddio  yr  annuw- 


iol,  a  fflangellu  gweithredwyr  anwiredd, 
geiriau  Duw  ei  hun  a  ddefnyddiai ;  adnodau 
y  Beibl  wedi  eu  cymhlethu  a'u  cordeddu  a 
fyddai  ganddo  yn  ddieithriad  ;  ac  y  mae  yn 
sicr  fod  a  fynai  hyn  â'i  Iwyddiant.  A 
byddai  llewyrch  ac  awdurdod  mawr  yn 
aml  yn  cydfyned  â'i  bregethu.  Meddai  y 
Parch.  Lewis  Jones:  "  Credir,  oddiar  am- 
ryw  dystiolaethau  sydd  ar  gael,  fod  Dafydd 
Cadwaladr  wedi  bod  yn  offeryn  i  ddy- 
chwelyd  cynifer  o  bechaduriaid  at  Dduw  a 
nemawr  un  o'r  holl  genadau  defnyddiol  a 
gododd  yr  Arglwydd  yn  Nghymru  yn  ys- 
paid  y  ganrif  ddiweddaf." 

Perthynai  hynodrwydd  mawr  i  Dafydd 
Cadwaladr,  ar  lawer  cyfrif.  Yr  oedd  ei 
gôf,  fel  y  darfu  i  ni  sylwi,  bron  yn  ddi- 
derfyn.  Yr  oedd  wedi  dysgu  mwy  o'r 
Ysgrythyr  ar  dafod  leferydd  na  neb  yn  ei 
oes ;  ac  ychydig  mewn  unrhyw  oes  a 
ddalient  gystadleuaeth  âg  ef  yn  hyn.  Pan 
yr  oedd  yn  gymharol  ieuanc  clywodd  ryw 
su  y  byddai  Pabyddiaeth  yn  debyg  o  ddyfod 
yn  oruchaf  yn  y  deyrnas  drachefn  ;  mai 
canlyniad  hyny  fyddai  llosgi  yr  holl 
Feiblau  o  fewn  y  wlad  ;  ac  na  oddefid  Gair 
Duw  mewn  unrhyw  dŷ.  Penderfynodd  y 
gwnelai  osod  ei  hun  uwchlaw  y  gyfryw 
brofedigaeth.  Felly  dysgodd  yr  oU  o'r 
Testament  Newydd  ar  ei  gôf,  a'r  rhan 
fwyaf  o'r  Hen  Destament.  Ni  ys- 
grifenodd  gymaint  a  gair  o'i  bregethau 
erioed,  ac  eto  cofiai  hwy  yn  hollol  ddi- 
drafîerth.  Yn  gyffelyb  gyda  ei  gyhoedd- 
iadau,  ni  roddai  yr  un  o  honynt  ar  lyfr,  ac 
eto  nid  oes  hanes  iddo  erioed  wneyd  cam- 
gymeriad.  Elai  am  fis  o  gyhoeddiad  i'r 
Deheudir,  a'r  trefniant  oU  yn  unig  yn  ei 
feddwl,  ac  wedi  dychwelyd  gwyddai,  er 
cerdded  ar  hyd  ac  ar  led,  yn  ol  ac  yn 
mlaen,  pa  sawl  milltir  fyddai  wedi  deithio 
erbyn  cyrhaedd  adref.  Efe  yn  aml  fyddai 
y  Cofiadur  yn  y  Gymdeithasfa.  Ni 
chedwid  cofnodau  mor  fanwl  y  pryd  hwnw 
ag  yn  awr;  felly  byddai  amheuaeth  weith- 
iau  gyda  golwg  ar  ryw  benderfyniad  a 
gawsai  ei  basio  ;  a  phan  ddygwyddai  hyny, 
y  Uys  apelio  oedd  côf  Dafydd  Cadwaladr, 
dedfryd  pa  un  fyddai  yn  derfyn  ar  bob  ym- 
ryson.  Yr  oedd  hynodrwydd  arbenig  hefyd 
yn  ei  weddîau.  Ar  ddiwedd  cyfarfod 
eglwysig  yn  y  Bala,  collodd  ei  hun  gymaint 
mewn  ymdrech  â  Duw  fel  y  darfu  iddo 
barhau  am  dair  awr,  ac  yr  oedd  yn  tynu 
at  haner  nos  pan  y  darfu  iddo  orphen. 
Gofynwyd  iddo  yn  niwedd  ei  oes,  gan  \Vr 
ieuanc,  a  oedd  hyn  ynwir.  Meddai  yntau 
yn  ol,  "  Nis  gwn  pa  faint  o  amser  a  dreul- 

iwyd,  ond  hyn  a  wn,  nad  aeth  neb  allan, 
canys  yr  oeddynt  yno  oll  pan  gyfodais 
oddiar  fy  nghliniau." 

Yr  oedd  yn  hynod  hefyd  fel  cerddwr, 
Rhagorai  llawer  o'r  cynghorwyr  cyntaf 
mewn  cerdded;  teithient  yn  mhell  ar  eu 
traed,  gan  ddringo  tros  fynyddoedd  uchel 
a  chroesi  cymoedd  dyfnion,  a  hyny  yn 
aml  yn  wlyb  ac  yn  newynog ;  ond  nid  yw 
yn  ymddangos  fod  neb  o  honynt  i'w 
gystadlu  yn  hyn  â  Dafydd  Cadwaladr. 
Teithiodd  Gymru  ar  ei  hyd  ac  ar  ei  thraws 
ddegau  o  weithiau.  Yr  oedd  mor  gyd- 
nabyddus  yn  Sir  Fôn  ag  oedd  yn  Sir 
Feirionydd ;  adwaenai  y  Deheudir  yn 
gystal  a'r  Gogledd  ;  ond  ar  ei  draed  y 
byddai  yn  ddieithriad,  a'r  rhan  fynychaf, 
yn  nechreu  ei  weinidogaeth,  mewn  clogs. 
Pan  yn  was  cyflog  yn  y  Fedw-arian, 
efe  a  fyddai  yr  olaf  i  adael  ei  bladur 
nos  Sadwrn,  adeg  cynhauaf  gwair,  a'r 
cyntaf  i  ymaflyd  ynddi  boreu  dydd  Llun, 
ac  eto  y  Sul  cydrhwng  pregethai  yn 
Penrhyn-deu-draeth  a'r  cylchoedd,  pellder 
rhwng  myned  a  dychwelyd  o  ddeng-milltir- 
a-deugain,  a  gwnelai  yr  holl  daith  ar  ei 
draed.  Fel  esiampl  o'i  deithiau,  dy  wedai : 
"  Cychwynais  o'r  Penrhyn  foreu  Sabbath, 
a'm  pastwn  yn  fy  Uaw  ;  pregethais  yn  y 
Gwylan  am  wyth,  yn  Hendre-WenlHan 
am  un-ar-ddeg,  yn  Beddgelert  am  dri,  ac  yn 
y  Waenfawr  am  saith."  Yr  oedd  hyn 
o  leiaf  yn  bymtheg-milltir-ar-hugain,  a 
thystiai  ná  theimlai  radd  o  flinder  ar  derfyn 
y  daith,  "o  herwydd,"  meddai,  "  yr 
oeddwn  yn  iach  a  chryf  y  blynyddoedd 
hyny." 

Parhaodd  yn  gerddwr  gwych  hyd  yn  nod 
wedi  cyrhaedd  henaint.  Cyrhaeddodd 
Abermaw  un  prydnawn  Sadwrn,  a  gofynai 
y  wraig,  yn  nhŷ  yr  hon  y  Iletyai,  iddo  am 
ei  iechyd.  Atebai  yntau  ei  fod  yn  weddol ; 
ond  ei  fod  wedi  blino.  Ac  ychwanegai  : 
"  Teimlais  rywbeth  heddyw  na  theimlais 
erioed  o'r  blaen,  wrth  ddyfod  i  fynu  i  riw 
Aber-amphrech,  sef  diffyg  anadl,  a  gwendid 
mewnol." 

"  Pa  faint  yw  eich  oedran,  Dafydd 
Cadwaladr  ?" 

"  Yr  wyf  yn  ddeg-a-thriugain." 
"  Pa  faint  ddarfu  i  chwi  deithio  heddy  w  ?" 
"  Dim  ond  wyth-milltir-ar-hugain," 
Cytunodd    y    ddau     mai    ammhariaeth 
henaint   oedd   y  diffyg  anadl  a'r  gwendid 
mewnol  ;    ond  teimlent  braidd  yn  syn  fod 
gŵr  deg-a-thriugain  yn  cael  ei  oresgyn  gan 
y  cyfryw. 

Bu  mewn  myrdd  o  brofedigaethau  wrth 


deithio  o  gwmpas  gyda'r  efengyl  ;  yr  oedd 
y  ffyrdd  yn  anhygyrch,  caredigion  yr 
efengyl  yn  anaml,  ac  yn  mhell  oddiwrth 
eu  gilydd,  fel  mai  trwy  anhawsder  yn 
fynych  y  llwyddai  i  gael  rhyw  fath  o  lety  ; 
ac  yr  oedd  yr  erlidwyr  yn  ffyrnig.  Un- 
waith,  pan  ar  ei  daith  i  gwr  pellaf  Sir 
Feirionydd,  daliwyd  ef  gan  y  nos,  troes 
yntau  at  dŷ  dyeithr  iddo,  yn  nghymydog- 
aeth  Dolgellau,  gan  ddeisyf  Ilety  hyd  y 
boreu.  G\vr  y  tŷ  a  ofynodd  iddo  :  "  Paham 
na  cheisiech  lety  cyn  iddi  fyned  mor  hwyr  ?" 
Ond  ebai,  gan  droi  at  ei  wraig  :  "  A  oes 
yma  le  iddo  ?"  "  Nac  oes  yma,"  meddai 
hithau,  "  os  na  chaifí"  ef  ran  o  dy  wely  di, 
Sionyn,"  gan  gyfeirio  at  fachgenyn  o  was 
oedd  yno.  "  Ni  waeth  gen  i,"  ebai  y 
bachgen.  Ar  hyn  galwyd  ef  i  mewn,  ac 
eisteddodd  yntau  ar  ben  mainc  yn  ymyl  y 
bwrdd. 

"  A  fynwch  chwi  dipyn  o  laeth  a 
Ilymry  ?"  ebai  y  wraig. 

"  Diolch  i  chwi,"  meddai  yntau ;  "  byddai 
yn  dda  genyf  ei  gael,  y  mae  cryn  syched 
arnaf." 

Yn  mhen  enyd,  meddai  g\Vr  y  tŷ  wrth  yr 
hogyn  gwas  :  "  Dos  tua'r  gwely,"  Sionyn  ; 
y  mae'r  g\vr  wedi  blino." 

"  Mi  fyddaf  yn  arfer,"  ebai  y  g\vr  dyeithr, 
"  bob  amser  gartref,  ddarllen  penod  o'r 
Beibl,  a  myned  ar  fy  nghliniau  i  weddío 
gyda'm  teulu,  cyn  myned  i'r  gwely.  A 
gaf  fi  wneyd  hyny  heno  ?  " 

"  Cewch  yn  rhwydd,"  ebai  g\vr  y  tŷ. 

Dygwyd  y  Beibl  i'r  bwrdd,  a  chwedi 
darllen  penod  aeth  Dafydd  Cadwaladr  ar  ei 
liniau,  gan  dywallt  ei  enaid  allan  gerbron 
yr  Arglwydd.  Deallodd  y  bobl  yn  fuan 
nad  g\vr  cyfíredin  oedd  dan  eu  cronglwyd. 
Anfonwyd  y  gwas  yn  ddystaw  i'w  wely  ; 
cafodd  y  pregethwr  yr  ystafell  oreu  oedd 
yn  y  tŷ  ;  a  chododd  y  wraig  yn  ewyllysgar 
dranoeth,  am  bedwar  o'r  gloch  y  boreu,  i 
barotoi  Iluniaeth  iddo  cyn  ail  gychwyn  i'w 
daith. 

Prawf  yr  hanes  canlynol,  a  gafwyd  o'i 
enau  ef  ei  hunan,  faint  ei  anhawsderau 
wrth  deithio  gydag  achos  yr  efengyl,  ac 
mor  ddiegwan  o  ffydd  ydoedd  :  "  Yr  oeddwn 
yn  dyfod,  meddai,  "  ar  foreu  Sabbath,  o 
Aberdyfi  i  Lanegryn  i  bregethu.  Pan 
oeddwn  yn  dyfod  ar  hyd  y  traeth  tua 
Thowyn-Meirionydd,  gwelwn  ddyn  yn 
dyfod  i'm  cyfarfod,  a  chan  sefyll  o  fy  mlaen, 
gofynodd  i  mi :  '  Ai  chwi  yw  y  g\vr  sydd 
yn  myned  i  Lanegryn  heddyw  ?'  '  lë,' 
atebais  inau.  '  Wel,  fe'ch  Ileddir,  yn  sicr; 
y  maent  yn  penderfynu  gwneyd  ;  a  mi  a 

ddaethum  yn  un  swydd  i  fynegu  i  chwi,' 
Yn  sicr,  yr  oedd  ei  ddywediad  yn  hynod  o 
effeithiol.  Rhedai  i'm  meddwl  yn  ddi- 
orphwys  :  '  Beth  os  mai  rhagrithiwr  wyf  ?* 
Yna,  os  lladdant  fi,  yn  uffern  y  byddaf  yn 
y  fan.'  Yna  safwn  enyd,  ac  ail-fyfyriwn, 
a  disgynwn  ar  y  penderfyniad  nad  oeddwn 
yn  rhagrithiwr,  ac  mai  braint  fawr  i  mi 
fyddai  cael  marw  yn  ferthyr  i  achos,  a  thros 
enw,  lesu  Grist.  Hyn  a  barai  i  mi  fyned 
yn  fy  mlaen  yn  wrol.  Canlynodd  y  gẁr  fì 
am  lawer  o  filltiroedd,  nes  dyfod  dros  bont 
Syni ;  yna  efe  a  safodd  ac  a  ddywedodd  : 
'  Wel,  druan,  mi  a  welaf  mai  i  Lanegryn  y 


yr  odfa.  Edrychai  y  bobl  ar  y  cyntaf  yn 
lled  hyll,  ond  rywfodd  mi  a  gefais  lonydd 
hollol  i  bregethu  yn  fuan.  Ar  ol  i  mi 
ddarfod,  wele  ddyn,  trwsiadus  yr  olwg 
arno,  yn  esgyn  i  ben  y  clawdd,  ac  yn 
dywedyd:  '  Bobl,  ni  wn  i  ddim  am  y  Meth- 
odistiaid,  ond  dyn  iawn  yw  hwn  !  Y  mae 
hwn  yn  dywedyd  y  Beibl.  Mi  fedra  i  y 
Beibl  cystal  a  neb,  ac  mi  wn  na  ddywed- 
odd  hwn  ddim  ond  y  Beibl,  am  hyny  mi  a 
fynaf  chwareu  têg  iddo.'  Gyda  hyn  aeth 
pawb  i'w  gartref." 

Penod  ryfedd  yn  ddiau  fyddai  hanes  dy- 
oddefaint  pregethwyr  cyntaf  y  Methodist- 

PENRHIW,  GER  Y  BALA. 
CARTREP     DAFYDD     CADWALADR. 


mynwch  fyned  ;  a  byddai  yn  ddrwg  genyf 
i  ddyn  fel  y  chwi  gael  eich  lladd.  Ni 
feiddiaf  fi  ddyfod  yn  mhellach,  onide  cawn 
yr  un  driniaeth  a  chwithau.  Dyma  i  chwi 
ddwy  geiniog  ;  ewch  i'r  tŷ  tafarn  a  gelwch 
am  eu  gwerth  o  gwrw ;  ac  os  llwyddwch  i 
gael  teulu  y  dafarn  o'ch  plaid,  ni  bydd 
llawer  o  berygl.  Ond  yn  wir,  penderfynu 
eich  lladd  y  mae  y  bobl.  Ffarwel  i  chwi.' 
Aethum  yn  fy  mlaen,  a  gwnaethum  a'r 
ddwy  geiniog  fel  y'm  haddysgwyd;  a  phan 
ddaeth  yr  amser  i  ddechreu,  mi  a  aethum 
ac  a  sefais  ar  ben  rhywbeth,  a  dechreuais 

*  Metliodistiaeth  Cymru. 


iaid  yn  Ngwynedd,  pe  bai  yn  bosibl  ei  hys- 
grifenu.  Dengys  ambell  i  hanesyn  fel  hyn, 
sydd  wedi  ei  gadw  ar  gôf,  y  modd  y  bu  arnynt , 
a'r  caledi  yraethant  trwyddo;  ond  yr  oedd 
erledigaethau  cyffelyb  yn  dyfod  i'w  cyfarfod 
yn  feunyddiol.  Carient  eu  bywydau  yn  eu 
dwylaw  ;  nid  gormod  dweyd  am  danynt  eu 
bod  "  yn  marw  beunydd."  Eithr  yn  mhell 
cyn  marw  Dafydd  Cadwaladr  yr  oedd  y 
rhôd  wedi  troi ;  a  byddai  y  neb  a  geisiai 
erhd  yn  debyg  o  gael  y  gwaethaf.  Dar- 
llenwn  am  Dafydd  Cadwaladr  yn  pregethu 
yn  Pennal,  yn  Machynlleth,  a  daeth 
yswain  o'r  gymydogaeth,  yn  nghyd  â 
meddyg,  i'r  odfa  i  aflonyddu.     Dynwared- 

ent  y  pregethwr  wrth  ei  fod  yn  darllen  ei 
destun  ;  gwawdient  yn  uchel,  a  chwarddent 
fel  ynfydion  ;  a  phan  y  deuai  brawddeg  o 
enau  y  llefarwr,  tröent  arno,  gan  ofyn  : 
"  Pwy  a  ddywedodd  hyna  wrthyt  ti  ?" 
Ceisiai  rhai  yn  y  gynuUeidfa  ganddynt 
dewi,  ond  gwaeth  yr  aent  hwy,  Eithr  yr 
oedd  y  Methodistiaid  erbyn  hyn  wedi  enill 
y  farn  gyflfredin  o'u  plaid  ;  cyffrodd  y  bobl 
oedd  wedi  cydymgynull  i  wrando  Gair  yr 
Arghyydd  yn  cael  ei  draethu.  Diffoddwyd 
y  canhwyllau,  a  dechreuwyd  gwasgu  y 
boneddwyr  yn  dost.  Deallodd  y  gwỳr, 
bellach,  mai  doethach  oedd  ciUo  ac  ym- 
geisio  am  y  drws,  ond  nid  mor  hawdd  oedd 
dianc.  Safai  dynion  cryfion  rhyngddynt 
ag  allan,  y  rhai  a  benderfynent  beri  iddynt 
deimlo  oblegyd  eu  hystranciau ;  a  rhwng 
rhai  yn  eu  gwasgu,  ac  eraiU  yn  eu  troedio 
yn  y  tywyllwch,  clybuwyd  hwy  yn  llefain 
yn  groch  am  arbed  eu  bywyd.  Yn  mhen 
ysbaid  o  amser  goUyngwyd  hwy  allan,  ac 
i'r  dafarn  gerllaw  yr  aethant  i  lechu,  a 
dyna  derfyn  ar  eu  hymgais  i  aflonyddu  ar 
gyfarfodydd  crefyddol.  Yn  sicr,  cawsant 
yr  hyn  a  gyfiawn  haeddent. 

Yr  oedd  Dafydd  Cadwaladr  yn  nodedig 
am  ei  ffyddlondeb  i'w  gyhoeddiadau.  Ni 
chymerai  ei  luddias  gan  ffordd  anhygyrch, 
na  hîn  ystormus.  Wedi  rhoddi  ei  air 
gellid  dibynu  arno.  Cawn  hanes  am  dano 
yn  newid  cyhoeddiad  unwaith  â'r  Parch. 
Richard  Jones,  yWern,  er  mwyn  i'r  frawd- 
oliaeth  yn  y  Bala  gael  gweinyddiad  o 
Swper  yr  Arglwydd.  Ond  y  dydd  Sadwrn 
blaenorol  i'r  Sabbath,  yr  oedd  y  tywydd  yn 
egr  ;  syrthiasai  trwch  o  eira  ar  y  ddaear, 
yr  hwn  a  chwythid  yn  Uuwchfeydd  mawr- 
ion  gan  wynt  cryf,  nes  yr  oedd  myned 
allan  o  dŷ  yn  berygl  bywyd.  Yr  oedd  yn 
rhaid  iddynt,  er  cyflawni  y  trefniant,  groesi 
mynydd  uchel  a  maith.  Llechodd  g\vr  y 
Wern  gartref ;  barnai  mai  hollol  afresymol 
fyddai  ceisio  croesi  y  Mignaint  ar  y  fath 
hín.  Ond  tua  dechreu  y  nos  dyma  Dafydd 
Cadwaladr  i  mewn  yn  y  Wern,  er  dirfawr 
syndod  i'r  gweinidog.  "  Dafydd  bach," 
meddai,  "  pa  fodd  yn  y  byd  y  darfu  i  chwi 
groesi  y  mynydd  heddyw  ?"  "  Yn  union 
fel  arfer,"  atebai  yntau  yn  sychlyd.  Eithr 
cyfaddefai  yn  ganlynol,  wrth  ymgomio, 
iddi  fod  yn  galed  arno  ar  gopa  y  mynydd, 
ac  mai  trwy  ymgripio  ar  ei  draed  a'i 
ddwylaw  y  llwyddodd  i  oresgyn  y  Iluwch- 
feydd  oedd  ar  draws  ei  Iwybr.  Dywedir  ei 
fod  y  pryd  hwn  dros  driugain  mlwydd  oed. 

Dangosai  yr  un  gwroldeb,  a'r  un  ffydd- 
londeb  i'w  gyhoeddiadau,  hyd  yn  nod  yn  ei 


henaint.  Y  gauaf  olaf  y  bu  byw,  ac  efe 
yn  hen  ẁr  dros  bedwar  ugain  mlwydd,  yr 
oedd  ei  gyhoeddiad  un  Sabbath  yn  nhaith 
y  Tymawr.  Y  Sadwrn  blaenorol  yr  oedd 
yn  ystorm  enbyd  o  wynt  a  gwlaw.  A  chan 
ei  bod  yn  hollol  ddireswm  i  neb  anturio  o 
dŷ,  perwyd  iddo  aros  gartref,  a  chydsyn- 
iodd  yntau.  Ond  hynod  anesmwyth 
ydoedd  trwy  y  prydnhawn  a'r  nos.  O 
gwmpas  tri  boreu  y  Sul  galwodd  ar  ei 
ferch,  gan  ddweyd  nad  oedd  yr  hîn  lawn 
mor  egraidd,  ac  yr  anturiai  i'r  daith,  a 
pharodd  iddi  godii  barotoi  boreufwyd  iddo. 
Wedi  bwyta,  a  chadw  dyledswydd,  i  ffwrdd 
yr  aeth  ;  ac  yr  oedd  yn  y  Tymawr,  pellder 
o  dros  wyth  milltir,  yn  mhell  cyn  dydd,  a 
chyn  fod  neb  o'r  teulu  wedi  gadael  y  gwely. 
Yn  hytrach  nac  aflonyddu  ar  eu  cwsg, 
aeth  i  ryw  benty  oedd  gerllaw,  ac  yno  yr 
arosodd  nes  gweled  arwyddion  bywyd  o 
gwmpas  y  Ile.  Pan  yr  adroddai  yr  hanes 
wedi  dychwelyd,  gofynai  ei  ferch  iddo  beth 
oedd  yn  wneyd  yn  y  penty  yr  holl  amser. 
"  Beth  oeddwn  yn  wneyd  ?"  ebai  ef ; 
"  beth  debyget  ti,  ond  ceisio  gweddío  ?" 
Dengys  yr  hanes  gydwybodolrwydd  dwfn, 
a'r  fath  nerth  meddwl  a  chorph  na  cheir  yn 
gyffredin  ei  gyffelyb. 

Eithr,  er  cryfed  ei  feddwl,  yr  oedd  yn 
hynod  ofnus  mewn  rhyw  bethau,  a  braidd 
na  ellid  dweyd,  yn  blentynaidd.  Nis 
gellid  ei  berswadio  mewn  un  modd  i  fyned 
ar  gefn  ceffyl.  Er  crefu  Ilawer  arno,  an- 
aml  y  ceid  ganddo  roddi  cyhoeddiad  Sab- 
bath  yn  LiverpooI,  oblegyd  yr  ofnai  groesi 
y  Mersey.  Yr  ychydig  droiai  y  bu  yn  y 
dref,  cerddai  ar  ei  draed  trwy  Warring- 
ton,  gan  ychwanegu  felly  bedair-milltir-ar- 
hugain  at  ei  ffordd,  yn  hytrach  na  myned 
tros  yr  afon  mewn  cwch.  Nid  oes  neb 
mor  ddewr  nad  oes  rhyw  wendid  yn 
perthyn  iddo. 

Bu  trwy  ei  holl  fywyd  yn  ddarllenydd 
dyfal.  Penderfynasai  unwaith  brynu  a 
darllen  pob  Ilyfr  Cymraeg  a  ddelai  allan 
o'r  wasg ;  eithr  fel  yr  oedd  Ilyfrau  yn 
amlhau,  nis  goddefai  ei  amgylchiadau  iddo 
wneyd  hyny  ;  eto,  prynai  Iyfrau  newydd- 
ion  hyd  ddiwedd  ei  oes.  A  darllenai  bob 
llyfr  trosodd  a  throsodd,  gan  osod  yn  ei 
gôf  yr  oll  o'i  gynwys,  y  Saesneg  a'r  Lladin, 
08  dygwyddent  fod  ynddo,  yn  gystal  a'r 
Gymraeg.  Yn  ei  henaint,  darílenodd  Y 
Gciriadnr  Ysgrythyrol,  Y  Merthyrdraiíh,  a 
Llyfr  Gurnal,  &c.,  amry  w  weithiau.  Meddai 
amryw  argraffiadau  o'r  Beibl,  a  darllenai 
hwynt  oll  yn  eu  cylch  ;  aeth  bedair-ar-hug- 
ain  o  weithiau  dros  Feibl  Peter  WiIIiams 


io6 


Y   TADAU   METHODISTAIDD. 


wrth  gadw  dyledswydd  gyda  ei  deulu,  a'r 
bunied-waith-ar-hugain  hyd  yr  ail  benod 
o  Epistol  Cyntaf  Petr.  Ni  esgeulusai  yr 
addoHad  teuluaidd  er  dim  ;  pa  faint  bynag 
fyddai  ei  frys,  ni  chychwynai  o'r  ty  heb  yn 
gyntaf  ddarllen  a  gweddio. 

Buasai  yn  ddymunol  pe  bai  rhagor  o'i 
hanes  ar  gael.  Hoffem  wybod  am  yr 
odfaeon  rhyfedd  a  gafodd,  a'r  nerthoedd  a 
fyddent  yn  aml  yn  cydfyned  a'i  weinidog- 
aeth,  nes  y  byddai  pechaduriaid  yn  crynu  ; 
ond  y  mae  y  cyfan  agos  wedi  myned  i 
ebargofiant.  ]\Iodd  bynag,  y  mae  genym 
adroddiad  am  odfa  ryfedd  iddo  mewn 
Cymdeithasfa  yn  y  Deheudir,  a  hyny  yn 
bur  fuan  wedi  iddo  ddechreu  pregethu. 
Cyhoeddasid  ef  i  bregethu  yn  hollol  an- 
nysgwyHadwy  iddo  ;  ni  thybiasai  y  cawsai 
un  mor  ieuanc  ei  osod  yn  y  gwaith,  a 
phan  y  clywodd  y  trefniant,  aeth  yn  gyffro 
enbyd  yn  ei  feddwl.  LHthrodd  o'r  golwg; 
bu  ar  fin  cychwyn  adref,  eithr  wedi  ail 
ystyried,  ofnodd  y  byddai  yn  pechu  wrth 
wneuthur  hyny.  Nis  gallai  gymeryd  na 
thamaid  na  llymaid  cyn  myned  i'w  wely, 
a  dywedai  y  gẃr  oedd  yn  cysgu  yn  yr  un 
ystafell  ag  ef,  mai  gweddío  y  bu  trwy 
gydol  y  nos.  Tranoeth,  ar  y  maes,  gwisg- 
wyd  ef  â  nerth  o'r  uchelder.  Yr  oedd  ei 
ofnau  oll  wedi  eu  chwalu  ;  nid  ofnai  wyneb 
dynion  ;  coronwyd  ei  weinidogaeth  ag 
ardderchawgrwydd  anarferol,  a  disgynodd 
ar  y  gwrandawyr  gyda'r  fath  nerth  nes  yr 
oedd  canoedd  yn  bloeddio  am  eu  bywyd. 
Yr  oedd  pechaduriaid  celyd,  yr  un  fath  ag 
yn  Jerusalem  ar  Wyl  y  Pentecost,  wedi 
cael  eu  trywanu  gan  argyhoeddiadau 
dwysion,  yn  Hefain  yn  groch  :  "  Pa  beth  a 
wnawn  ni  ?  "  Diau  fod  llawer  o  gyfar- 
fodydd  cyfifelyb  wedi  syrthio  i'w  ran,  ond 
nid  yw  yr  hanes  am  danynt  wedi  ein 
cyrhaedd. 

Cafodd  Dafydd  Cadwaladr  fyw  am 
bedwar-ugain-a-dwy  o  flynyddoedd,  a 
mwynhaodd  iechyd  da  hyd  o  fewn  saith 
wythnos  i'w  farwolaeth.  Ychydig  gyda 
phythefnos  cyn  iddo  orphen  ei  yrfa,  pan  y 
teimlai  yn  bur  sal,  bu  yn  nhaith  Corwen, 
lle  pehaf  yr  hon  sydd  dair-milltir-ar-ddeg 
o'r  Bala.  Pregethodd  y  Sabbath  hwnw 
dair  gwaith,  a  thrafaelodd  y  chwech- 
milltir-ar-hugain  íîordd  ar  ei  draed.  Rhaid 
fod  ei  gyfansoddiad  yn  nodedig  o  wydn, 
cyn  y  gallai  gyflawni  y  fath  orchestwaith  yn 
ei  eilfed-flwydd-a-phedwar-ugain.  Dyma 
y  tro  olaf  iddo  esgyn  i'r  pwlpud.  Aeth  i 
Dalybont  y  nos  Sul  canlynol  ;  eithr  ni 
phregethodd,  am  fod  yno  lefarwr  arall,  yr 


hyn  ni  wyddai  efe  pan  yn  cychwyn  o'r  tŷ. 
Bu  yn  y  seiat  yn  y  Bala,  nos  Fercher, 
Mehefin  25  ;  efe  a  ddechreuai  y  cyfarfod 
trwy  ddarllen  a  gweddio,  ac  yr  oedd  y 
weddi  hono  yn  un  i'w  chofio  byth.  Gafael- 
ai  yn  hollddigonolrwydd  Duw ;  dadleuai 
fod  yr  Arglwydd  yn  ddigon  iddo  ef  a'i 
frodyr  ar  gyfer  pob  amgylchiad ;  digon 
mewn  bywyd,  digon  yn  angau,  digon  i 
dragywyddoldeb.  Arferai  hyfdra  rhyfedd, 
eto  cwbl  weddaidd,  ar  Wrthddrych  gweddi; 
teimlai  pawb  ei  fod  wedi  cael  mynediad 
i'r  cysegr  sancteiddiolaf,  lle  y  mae  yr 
Archoff"eiriad  a'r  gwaed  ;  syrthiodd  rhyw 
wyleidd-dra  cymysgedig  ac  ofn  ar  bawb 
oedd  yn  y  lle  ;  ac  erbyn  codi  oddiar  eu 
gHniau,  edrychai  y  bobl  yn  syn.  Un  o 
orchwyHon  y  cyfarfod  oedd  derbyn  dau  i 
gyflawn  aelodaeth.  Wrth  ymddiddan  â 
hwy,  dywedai  ei  fod  wedi  darUen  tri  neu 
bedwar-ar-hugain  o  draethodau  Cymreig 
ar  Swper  yr  Arglwydd,  a'i  fod  yn  meddwl 
fod  pob  un  o'r  awdwyr  yn  ceisio  gwneyd 
yr  ordinhad  yn  rhywbeth  nad  ydoedd. 
Ychwanegai  ei  fod  wedi  darflen  yr  hanes  a 
geir  gan  yr  Efengylwyr  am  osodiad  yr 
ordinhad  deirgwaith  neu  bedair  yn  ddi- 
weddar  iawn,  a'i  fod  ef  yn  gorfod  barnu 
mai  dyben  yr  ordinhad  ydoedd  coíîa  am 
farwolaeth  yr  Arglwydd  ;  a'i  bod  hefyd  yn 
gyfrwng  cymdeithas  rhwng  dysgybHon 
Crist  a'u  gilydd,  ac  y  geUir  dysgwyl  yn  yr 
ymarferiad  â  hi  y  cyfryw  les  ag  sydd  yn 
deiUiaw  i  gredinwyr  o  gymdeithas  a  dy- 
oddefiadau  y  Gwaredwr. 

Crefai  am  gael  myned  i  seiat  a  gyn- 
hehd  yn  y  Bala,  nos  Fawrth,  Gorph.  i. 
Ceisiai  y  teulu  ei  berswadio  i  beidio,  am  ei 
fod  mor  llesg.  Meddai  yntau  :  "  Ni  chaf  fi 
yr  un  seiat  byth  oni  chaf  hon."  Ychydig  o 
obaith  a  feddent  y  gaUent  ei  gadw  yn  y 
ty  ;  ond  daeth  brawd  crefyddol  yno,  a  dech- 
reuodd  yr  hen  gynghorwr  ac  yntau  ym- 
ddiddan  am  bethau  crefydd  ;  anghofiwyd  y 
ddaear,  a  seiat  y  Bala,  a  phob  peth,  yn 
melusder  y  gymdeithas.  \Vedi  i'r  brawd 
ymadael,    dywedai     Dafydd    Cadwaladr : 

"  Fe  aeth a  fi  i'r  nefoedd,  a  gadawodd 

fi  yno,  onide  yn  wir  yr  oeddwn  yn  meddwl 
myned  i'r  capel."  Ychwanegai  yn  hollol 
dawel :  "  Nid  oes  gobaith  i  mi  gael  seiat 
byth  yn  ychwaneg."  FeUy  y  bu ;  ond 
cafodd  gymdeithas  annhraethol  burach  a 
melusach  yr  lesu  a'r  saint  yn  y  drydedd 
nef.  Eithr  heb  yn  wybod  i  neb  aeth  i'r 
capel  y  nos  ganlynol,  i  wrando  y  Parch. 
Richard  Williams,  Liverpool.  Taflodd 
hyn   y  teulu  i   bryder,   a  gofynai  ei  ferch 

iddo,  wedi  iddo  ddychwelyd,  paham  yr 
aethai  i'r  cyfarfod  yn  guddiedig  ?  Meddai 
yntau  :  "  Onid  oedd  arnaf  eisiau  myned  a'r 
swllt  ? "  Atebai  hithau  y  gallai  un  o 
honynt  hwy  fyned  a'r  swllt  yn  hawdd. 
"  Na,"  meddai  efe,  "  yr  oedd  arnaf  eisiau 
myned  a'r  swllt  olaf  fy  hunan."  Swllt 
oedd  hwn  i  gynorthwyo  lleoedd  gweiniaid. 
Dyma  y  tro  olaf  iddo  fod  allan  o'r  tŷ, 

Yr  oedd  wedi  bod  i  raddau  ar  hyd  ei  oes 
mewn  caethiwed  gan  ofn  marwolaeth. 
Dywedai  un  wrtho  :  "  Pe  y  buaswn  i  fel 
y  chwi,  Dafydd  Cadwaladr,  ni  byddai 
arnaf  ofn  marw."  Atebai  yntau  :  "  Na, 
pe  byddech  fel  fi,  fe  fyddai  arnoch  ofn 
marw."  Eithr  fel  yr  oedd  y  diwedd  yn 
nesu,  chwalwyd  ei  holl  ofnau  ;  daeth 
goleuni  iddo  yn  yr  hwyr,  a  chafodd 
fynediad  helaeth  i  mewn.  Gwraidd  ei 
gysur  oedd  canfod  y  Tri  Pherson  Dwyfol 
yn  cydweithredu  yn  nhrefn  iachawdwr- 
iaeth  pechadur,  pob  un  yn  cyflawni  ei  ran, 
a  phob  un  yn  ymogoneddu  yn  eu  gilydd  ac 
yn  ngwaith  eu  gilydd.  Gofynai  un  iddo 
yn  ei  gystudd  olaf :  "  Sut  y  mae  ar  eich 
meddwl  ?  "  "  O,"  meddai  yr  hen  gyng- 
horwr,  "  y  mae  yn  berffaith  glir."  "  Pa 
fodd  y  daethoch  i  feddianu  y  sicrwydd 
gogoneddus  hwn  ?  "  "  O,"  meddai,  "  nid 
fel  yr  oeddwn  i  yn  meddwl.  Yr  oeddwn 
yn  gobeithio  bob  amser  y  cawn  afael  ar 
sicrwydd,  a'r  dull  y  gobeithiwn  ei  gael 
oedd  trwy  i  ryw  adnodau  ffeind,  ffeind,  felly 
ddyfod  at  fy  meddwl,  megys,  '  Maddeuwyd 
i  ti  dy  bechodau,'  '  A  chariad  tragywyddol 
y'th  gerais,'  &c. ;  byddwn  yn  dysgwyl  i 
adnodau  fel  hyn  dori  ar  fy  meddwl  gyda'r 
fath  rym,  nes  peri  i  mi  gredu  fy  mod  mewn 
cyflwr  cadwedig,  a  dychymygwn  y  byddai 
i  mi  weled  y  nef  megys  yn  agored,  a  rhyw 
sicrwydd  yn  Ilanw  fy  meddwl  y  byddwn 
yno  yn  fuan.  Ond  nid  fel  yna  y  bu. 
Fe'm  harweiniwyd  yn  ol  o  ran  fy  meddwl 
yn  mhell  bell,  i  dragywyddoldeb  diddech- 
reu,  i  syllu  yno  ar  y  Tri  Pherson  anfeidrol 
yn  ymgyfamodi  mewn  perthynas  i  achub 
pechadur.  Ac  arweiniwyd  fi  eilwaith  i 
edrych  ar  y  naill  a'r  Ilall  o  honynt,  mewn 
amser,  yn  cyflawni  pob  un  ei  ran  yn  yr 
iachawdwriaeth  fawr.  A  hefyd,  cefais 
olwg  ar  dreín  iachawdwriaeth  wedi  ei 
gorphen,  sef  ar  Síon  wedi  ei  chwbl  adeil- 
adu,  yr  hyn  yr  wyf  fi  yn  ei  olygu  heddyw 
wrth  y  '  tir  pell,'  a  gwelais  y  modd  y  mae 
y  Tri  Pherson,  pob  un  trwy  ei  waith  yn  yr 
iachawdwriaeth  yn  gogoneddu  y  Ileill,  a'r 
modd  y  byddent  felly,  trwy  eu  priodol 
weithoedd  yn  adeiladaeth  Síon,  yn  gogon- 


eddu  ac  yn  canmawl  eu  gilydd  i  dragyw- 
yddoldeb,  a  dyna  wyf  yn  olygu  wrth  y 
'  Brenhin  yn  ei  degwch.'  Cefais  ryw  olwg 
ar  y  pethau  hyn  ag  a  nerthodd  fy  enaid 
i  ymorwedd  yn  dawel  ar  y  drefn  fawr.  Yr 
wyf  yn  gweled  fod  dybenion  filoedd  o 
weithiau  mwy  pwysig  i  gael  eu  hateb  trwy 
achub  pechadur,  na  dedwyddwch  y  pech- 
adur  ei  hun.  Trwy  hyn  y  cyflawna  y 
Personau  dwyfol  eu  hamodau  i'w  gilydd, 
ac  y  gogoneddant  eu  gilydd.  Nis  gallaf 
mwy  ofni  bod  yn  ol."  "  Ac  yr  ydych  yn 
gweled  y  drefn  yn  ddigon  cadarn  ?  "  gof- 
ynai  y  cyfaill.  "  O,  ydwyf,"  meddai  yntau, 
"  ac  yn  ei  theimlo  yn  gadarnach  na  myn- 
yddoedd  o  bres  o  dan  fy  enaid." 

Yn  gyíîelyb  y  dywedai  wrth  y  Parch. 
Dafydd  Rowland,  y  Bala,  ychydig  ddyddiau 
cyn  ei  farwolaeth.  "  Yr  wyf  yn  proft'"esu," 
meddai,  "  er  yn  myn'd  yn  dair-a-thriugain  o 
flynyddoedd,  ac  yn  pregethu  er  yn  myn'd  yn 
ddeuddeg-a-deugain  ;  ond  nid  yn  hyny  y 
mae  gwraidd  fy  nghysur  i  heddyw."  "  Yn 
mhale,  ynte?"  gofynai  Dafydd  Rowland. 
Cyffrodd  y  claf,  er  fod  ei  draed  agos  yn 
yr  afon ;  ymadawodd  ei  floesgni  ag  ef ; 
ac  meddai,  a  rhyw  sirioldeb  nefol  yn 
pelydru  yn  ei  wyneb :  "  Yr  ydwyf  yn 
myfyrio  heddyw  ar  drefn  gras  Trindod  o 
Bersonau  i  achub  pechadur,  nes  y  byddaf 
yn  meddwl  weithiau  fy  mod  yn  y  drydedd 
nef,  Y  Tri  Pherson  yn  gwasanaethu  eu 
gilydd  i  achub  pechadur,  ac  yn  y  gwas- 
anaeth  hwnw  y  naill  yn  gogoneddu  y  llall, 
dyna  wraidd  fy  nghysur  i  heddyw."  Meddai 
Dafydd  Rowland  yn  ol  :  "  Y  pethau  yna 
glywais  i  chwi  yn  bregethu  bob  amser." 
"  lë,"  ebai  yntau,  "  fe  fyddai  yn  bur  hawdd 
genyf  daeru  dros  y  pethau  yna  yn  wastad, 
ond  y  maent  yn  hynod  o  ddiddadl  yn  fy 
meddwl  heddyw  wrth  wynebu  tragywydd- 
oldeb." 

Fel  hyn,  gan  sugno  cysur  o  waith  y 
Drindod  Sanctaidd  yn  cydweithio  yn  nhrefn 
yr  iachawdwriaeth,  yr  aeth  Dafydd 
Cadwaladr  i  lawr  i'r  glyn.  Meddai  wrth 
ei  wyres  fechan  :  "  O  Mary  bach,  paid  di 
a  chrio  ar  ol  dy  daid.  Meddwl  di,  pan  y 
byddo  i  wedi  marw,  fy  mod  i  mewn  gwell 
Ile  o  lawer  nag  yma.  Cofia  y  bydd  dy  daid 
yn  y  nefoedd  gyda  lesu  Grist,  a  chyda  dy 
frawd  bach,  a'r  seintiau."  Y  gair  olaf  a 
ddisgynodd  oddiar  ei  wefusau  oedd  testun 
y  Parch.  W.  Morris,  Cilgeran,  yn  Nghym- 
deithasfa  y  Bala,  ychydig  fisoedd  yn 
flaenorol :  "  Mi  a  ddaethum  fel  y  caent 
fywyd,  ac  y  caent  ef  yn  helaethach." 
Gorphenaf    gfed,    1834,    rhwng    saith    ac 

wyth  o'r  gloch  yn  y  boreu,  ehedodd  ei 
enaid  i  wlad  well. 

Difynwn  a  ganlyn  o'r  Drysorfa,  am 
Awst,  1834:  "  Ar  foreu  dydd  Mercher, 
y  gfed  o  Orphenaf,  ar  ol  byr  gystudd,  y  bu 
farw  yr  hynafgwr  haeddbarch,  y  Cristion 
gwirioneddol,  y  pregethwr  llafurus,  a'r 
gweddíwr  ffyddiog  a  thaer,  Mr.  Dafydd 
Cadwaladr,  o  lienrhiw,  Bala,  wedi  cyrhaedd 
yr  oedran  patriarchaidd  o  bedwar-ugain-a- 
dwy  o  flynyddoedd  ;  oddeutu  deuddeg-a- 
deugain  o  ba  rai  y  bu  yn  ewyllysgar  iawn, 
gan  dreulio  ac  ymdreulio  dros  eueidiau,  yn 
eu  cynghori  a'u  rhybuddio  trwy  y  gwaith  o 
bregethu  mewn  undeb  â'r  Trefnyddion 
Calfinaidd  ;  a  dilys  yw  y  gelHr  dywedyd 
iddo  ymdrechu  ymdrech  deg,  a  chadw  y 
íîydd,  a  derbyn  coron  y  gogoniant  a  gedwid 
iddo  ef.  Nos  Wener,  yr  iieg,  pregethai 
Mr.  Evans,  yn  Mhenrhiw,  oddiar  Sahn 
xxxvii.  37,  gan  sefyll  yn  yr  un  man  ag  y 
safodd  Mr.  John  ElHs,  o'r  Abermaw,  wrth 
bregethu  yn  ngwylnos  gwraig  Dafydd 
Cadwaladr.  Y  dydd  Sadwrn  canlynol,  cyn 
cychwyn  y  gladdedigaeth,  gweddiai  Mr. 
David  Rowland,  a  phregethai  Mr.  Richard 
Jones,  oddiar  Hebreaid  xiii.  7,  i  dorf  ddif- 
rifol  a  sobr,  dan  yr  un  pren  ag  y  pregethai 
Mr.  Charles  ar  ddiwrnod  claddedigaeth  ei 
wraig  ef.  Wedi  hyny  trefnwyd  ei  gladd- 
edigaeth  yn  y  modd  canlynol  :  Gosodid  y 
cantorion  yn  mlaenaf,  ac  wedi  hynyycorph  ; 
yna  y  perthynasau,  ac  yn  nesaf  y  pregeth- 
wyr  bob  yn  ddau,  a  blaenoriaid  y  cymydog- 
aethau  bob  yn  dri.  Fel  hyn  yr  hebryng- 
wyd  y  gweithiwr  difefl  hwn  yn  ngwinUan 
ei  Arglwydd  i  feddrod  ei  dadau  yn  myn- 
went  Lhinycil,  mewn  gwir  ddyogel  obaith 
o  adgyfodiad  i  fuchedd  dragywyddol.  Yr 
oedd  y  ddau  bregethwr  hyn  ag  oedd  yn 
pregethu  yn  nghladdedigaeth  Dafydd 
Cadwaladr  wedi  bod  yn  ymweled  âg  ef  ar 
ei  glaf  wely  ychydig  cyn  ei  farwolaeth,  ac 
yr  oeddynt  yn  tystio  na  welsant  neb  yn 
fwy  amlwg  yn  marw  mewn  ffydd." 

Yr  oedd  amryw  bregethwyr  perthynol  i 
Wynedd  yn  byw  yn  y  cyfnod  hwn,  o  gryn 
enwogrwydd  a  dylanwad  yn  eu  dydd,  y  rhai 
nad  oes  ond  ychydig  hanes  am  danynt.  Un 
oedd  Mr.  John  Jones,  Bodynolwyn,  brenhin 
Methodistiaid  Môn,  o'r  diwrnod  y  gosod- 
odd  ei  droed  i  lawr  ar  yr  ynys  hyd  y  dydd 
yr  hunodd  yn  yr  angau.  Brodor  ydoedd  o 
Sir  Aberteifi.  Cafodd  ei  eni  yn  y  flwyddyn 
1747.  Nis  gwyddom  ddim  am  ei  rieni,  nac 
am  helyntion  dyddiau  ei  ieuenctyd,  ond  y 
mae  yn  ymddangos  iddo  gael  gweU  addysg 
na'r   cyffredin.       Peth    sydd    fwy,    cafodd 


grefydd  ddiamheuol  ;  ac  yn  bur  fuan 
dechreuodd  bregethu,  Ar  ddymuniad  rhy w 
foneddiges,  nas  gwyddis  ei  henw,  symud- 
odd  i  Sir  Gaernarfon  i  bregethu  ac  i  gadw 
ysgol.  Yn  y  flwyddyn  1780,  ac  efe  yn  33 
mlwydd  oed,  symudodd  i  fyw  i  Sir  Fôn, 
efaflai  oblegyd  ei  briodas.  Cymerodd  fferm 
a  elwid  HenHys  Fawr,  yn  agos  i  Aber- 
ffraw,  mewn  cysyUtiad  âg  un  Evan 
Thomas,  gŵr  oedd  yn  gyfaiU  calon  iddo, 
ac  a  gawsai  ei  droi  aUan  o'i  dyddyn  yn 
Lleyn  oblegyd  ei  grefydd.  Buont  yn  cyd- 
lafurio  yn  HenUys  Fawr  am  yspaid  dwy 
flynedd  ;  yna  symudodd  John  Jones  i  fyw  i 
Bodynolwyn,  Ue  y  preswyHodd  hyd  ddydd 
ei  farwolaeth. 

Gwanaidd  oedd  Methodistiaeth  yn  Môn 
pan  y  daeth  John  Jones  i'r  ynys ;  ychydig 
oedd  rhif  y  capelau,  ac  yr  oedd  y  rhai 
hyny  yn  fychain  a  thra  diaddurn.  Ym- 
gysegrodd  yntau  i  wasanaethu  yr  achos  ; 
taflodd  ei  hoU  enaid  i'r  gwaith.  Teithiodd 
y  sir  ar  ei  hyd  a'i  Ued,  gan  gyhoeddi  yr 
efengyl  dragywyddol,  a  Uwyddodd  Duw  ei 
lafur  yn  rhyfedd.  Y  mae  yn  sicr  ei  fod 
yn  bregethwr  tra  rhagorol,  er  nas  gwyddom 
o  ba  natur  oedd  ei  ddawn.  Traddodiad, 
modd  bynag,  a  ddywed  fod  rhyw  neiUduol- 
rwydd  arbenig  yn  ei  oslef,  sef  math  o  glec 
nodedig  ar  derfyn  brawddeg ;  i'r  Parch. 
John  EHas  fenthyca  y  glec  hon  oddi- 
wrtho,  ac  mai  hi,  wedi  ei  gogoneddu,  a 
ffurfiai  un  o'r  elfenau  mwyaf  poblogaidd 
yn  areithyddiaeth  EHas.  Oblegyd  cyf- 
uniad  amryw  amgylchiadau  daeth  yn 
frenhin  y  Cyfar'fod  Misol  ar  unwaith,  a 
chadwodd  ei  swyddogaeth  hyd  ei  fedd. 
Yn  un  peth,  yr  oedd  pregethwyr  cyfnod 
cyntaf  Methodistiaeth  Môn  yn  prysur 
heneiddio  pan  y  daeth  ef  yno,  ac  ni  feddent 
nemawr  cymhwysder  i  arwain.  Yr  oedd 
yntau  yn  ddyn  o  synwyr  cryf,  yn  perchen- 
ogi  y  gaUu  i  reoH  mewn  helaethrwydd. 
Yr  oedd  yn  mheUach  wedi  cael  addysg  dda, 
ac  wedi  ymgydnabyddu  a  duU  Daniel 
Rowland  o  gario  yr  achos  yn  mlaen,  cyn 
iddo  ymadael  a  Sir  Aberteifi.  Nid  anfan- 
tais  iddo  ychwaith  ydoedd  ei  fod  yn  gefnog 
o  ran  ei  amgylchiadau  bydol,  ei  fod  yn 
arfer  myned  i'w  gyhoeddiadau  mewn 
cerbyd,  ac  feUy  yn  cael  edrych  arno  fel 
boneddwr.  Pan  ddaeth  John  EHas  i'r 
rhan  yma  o'r  wlad  yr  oedd  yr  hen  frawd  o 
Bodynolwyn  â'r  awenau  yn  sicr  yn  ei 
ddwylaw,  ac  ni  chynygiodd  neb  eu  cipio 
oddiarno.  FeUy  efe  yn  wastad  a  fyddai 
cadeirydd  y  Cyfarfod  Misol,  pwy  bynag 
araU    a    ddygwyddai     fod     yn    bresenol ; 

cymerai  y  gadair  heb  neb  yn  cynyg  nac  yn 
eilio  hyny  ;  a'i  air  ef  a  fyddai  yn  ddeddf, 
heb  un  apêl  oddiwrthi,  ar  bob  mater. 

Ar  ei  ddyfodiad  cyntaf  i'r  ynys  cafodd 
lawer  o'i  erlid ;  taenid  pob  enlhb  ar  led  am 
dano  ef  a'i  gydgrefyddwyr,  Nid  yn  an- 
fynych  byddai  yr  erhdwyr  yn  Uuchio  cerig 
a  thom  ato;  ond  nid  oedd  efe  yn  gwneuthur 
cyfrif  o  ddim,  yn  hytrach  cyfrifai  ei  ddy- 
oddefaint  yn  fraint.  Bu  yn  ofFeryn  i  sefydlu 
cryn  nifer  o  achosion  newyddion,  ac  i 
adeiladu  amryw  gapelau  yn  Môn  ;  ond 
cynil  y  bu  gydag  adeiladu,  am  yr  ofnai 
redeg  i  ddyled.  Hynodrwydd  arbenig 
ynddo  ydoedd  ei  fanylrwydd  gyda  ei 
gyhoeddiadau  ;  dechreuai  yr  addoliad  yn  ol 
adeg  y  cyhoeddiad  i'r  fynyd.  Byddai  yn 
dra  gofalus  gyda'r  ddysgyblaeth,  a  dywedai 
y  gwir  yn  gwbl  ddidderbyn  wyneb  wrth 
gyfoethog  a  thlawd.  Meddai  wrth  amaeth- 
wr  cyfoethog,  yr  hwn  a  ddaethai  i'r  addol- 
iad  yn  rhy  ddiweddar  :  "  John  bach,  y  mae 
eisiau  eich  argyhoeddi  yn  eich  cydwybod  ; 
yr  ydych  wedi  Iladrata  amser  y  seiat." 
Dro  arall  traethai  yn  hallt  yn  erbyn  athrod, 
a  gwag  chwedlau,  gan  gerdded  oddiam- 
gylch  â'i  ffon  yn  ei  law,  a'i  law  ar  ei  gefn, 
a  daeth  ar  gyfer  un  o'r  chwiorydd  ;  ac 
meddai  wrthi :  "  Annas  bach,  y  mae  arnaf 
ofn  eich  bod  chwi  yn  euog  yn  ngwyneb  y 
pethau  hyn." 

Bu  John  Jones  fyw  am  ryw  bedair- 
blynedd-ar-ddeg  gwedi  i  John  Elias  symud 
i'r  ynys,  a  chydweithient  yn  dda,  John 
Jones  yn  y  deyrngadair,  ac  Elias  yn 
ddeiliad  ufudd  iddo.  Elai  yn  rhyw  gym- 
aint  o  ddadl  rhyngddynt  weithiau,  ond  yr 
hen  frawd  o  Fodynolwyn  a  gai  y  trechaf 
bob  amser.  Un  tro,  traethai  Elias  yn  y 
Cyfarfod  Misol  ar  ryw  bwnc,  a  dywedodd 
John  Jones  ei  fod  yn  gyfeiliornus.  Meddai 
Elias,  mewn  hunan-ddiffyniad  :  "  Y  mae 
Burkitt  yn  dywedyd  yr  un  fath  a  fi." 
Ond  ateb  John  Jones  oedd  :  "  Nis  gwaeth 
genyf  fi  beth  ddywed  dy  farcud  di,  yr  wyt 
yn  cyfeiliorni."  Yr  ydym  wedi  cyfeirio  yn 
barod  at  ei  annhueddrwydd  i  adeiladu 
capelau,  oddigerth  y  gellid  gwneyd  hyny 
heb  redeg  i  ddyled  ;  ond  byddai  ambell  un 
yn  ei  drechu  er  ei  waethaf.  Cawn  hanes 
am  Mr.  Owen  Jones,  o'r  Cwyrt,  gŵr  o 
synwyr  cryf  a  chrefydd  ddiamheuol,  yn 
gofyn  am  gael  capel  yn  Dwyran,  lle  nad 
oedd  yr  un,  er  fod  yno  bregethu  er  ys 
cryn  amser.  Y  mae  y  drafodaeth  yn 
dangos  dull  yr  hen  frodyr  yn  cario  y 
gwaith  yn  mlaen. 

Meddai  Owen  Jones  wrth  y  cadeirydd, 


sef  John  Jones  :   "  Y  mae  arnom  ni  eisiau 
capel  yn  Nwyran  acw." 

"Y  mae,  Owen,"  meddai  yntau,  "  pa 
beth  a  wnai  di  ag  ef  ?  " 

"  Pa  beth  bynag  a  wnaf  ag  ef,  y  mae  yn 
rhaid  i  mi  ei  gael." 

"  Rhaid  i  ti  ei  gael  ?  " 

"  Rhaid,  Mr.  Jones,  pe  costiai  i  mi 
haner  cant  o  bunau  o'm  mhoced  fy  hun." 

"  Wel,"  ebai'r  ■  cadeirydd,  "y  mae  yn 
rhaid  iddo  ei  gael,  mi  welaf ;  "  a  dyna'r 
ddadl  ar  ben. 

Bu  John  Jones  farw  yn  y  flwyddyn 
1814,  yn  67  mlwydd  oed.  Meddai  y 
Parch.  John  Pritchard  am  dano  :  ''•''  "  Cyf- 
rifid  John  Jones  yn  ^vr  cywir,  fel  gwladwr 
ac  fel  Cristion  ;  arferai  y  gair  garwaf  yn 
mlaenaf,  ond  yr  oedd  yn  hynaws  at  y 
truan  a'r  gorthrymedig.  Dywedir  fod  ei 
lais  fel  pregethwr  yn  groch  ac  yn  soniarus, 
a'i  fod  yn  boblogaidd  iawn.  Bu  y  gwas 
defnyddiol  hwn  i  Grist  farw  yn  nghanol  ei 
lafur,  cyn  i  henaint  anmharu  dim  arno." 

Pregethwr  arall  o  hynodrwydd  dirfawr, 
ond  a  fu  farw  yn  dra  ieuanc,  oedd  Evan 
Evans,  Waenfawr.  Prin  y  mae  coffadwr- 
iaeth  y  g\vr  rhagorol  hwn  wedi  cael  dim 
tebyg  i  gyfiawnder.  Yn  ol  barn  yr  hen 
bobl  a'i  cìywsent,  nid  oedd  neb  yn  Ngog- 
ledd  Cymru  yn  rhagori  arno  mewn  dysg- 
leirder  doniau,  a  nerth  gweinidogaethol,  ond 
Robert  Roberts,  Clynog,  a  chyfrifid  ef  gan 
lawer  yn  gyfartal  i'r  gŵr  enwog  hwnw,  os 
nad  yn  wir  yn  rhagori  arno.  Byddai  cynuU- 
eiddfaoedd  mawrion  yn  tyru  i'w  wrando  ;  a 
braidd  yn  ddieithriad  byddai  rhyw  nerth 
dwyfol  yn  cydfyned  a'i  bregethu,  fel  na 
allai  cnawd  ddal  o'i  flaen.  Meddai  Meth- 
odistiaetli  Cyììirn  :  "  Llewyrchodd  yn  ddysg- 
laer  iawn  am  dymhor  byr,  ond  buan  y 
symudwyd  ef  o'r  eglwys  obry  i'r  un  orfol- 
eddus  fry.  Efe  oedd  ganwyll  yn  Ilosgi  ac 
yn  goleuo,  ac  ewyllysgar  oedd  niferi 
mawrion  i  aros  yn  ei  oleuni,  ond  ni  rodd- 
wyd  iddynt."  Yr  oedd  yn  fab  i  Thomas 
Evans,  Waenfawr,  yr  hwn  yntau  oedd  yn 
bregethwr  tra  rhagorol,  ac  yn  cael  ei 
ystyried  yn  mhell  uwchlaw  "  cynghorwr." 
Yr  oedd  yn  dduwinydd  da,  ac  yn  ymres- 
ymwr  cadarn.  Adroddir  am  Evan  Evans 
yn  pregethu  unwaith  yn  Aber-bach-awyr, 
lle  yn  nghymydogaeth  Caernarfon.  Nid 
oedd  capel  yn  yr  ardal,  ac  nid  oedd  tŷ 
anedd  a  gynwysai  y  dorf,  felly,  cedwid  yr 
odfa  yn  yr  awyr  ogored.  Gyda  fod  y 
cyfarfod  wedi  dechreu,  dyma  yr  awyr  yn 

*  Metliodistiaeth  Món. 

duo  gan  gymylau,  a'r  braswlaw  yn  arllwys 
ar  y  bobl.  Ar  hyn,  torodd  y  pregethwr  i 
weddío,  gan  ddweyd  :  "  O  Arglwydd, 
Creawdwr  a  Llywodraethwr  pob  peth,  dyro 
seibiant  am  ychydig  amser  i  gynghori  hyn 
o  bobl  sydd  a'u  hwynebau  ar  y  byd  tra- 
gywyddol."  Yn  y  fan,  atahwyd  y  gwlaw. 
Dro  arall,  pregethai  mewn  lle  a  elwir 
Achyb,  yn  mhlwyf  Llanllechid.  Y  mae 
rhyw  gymaint  o  ansicrwydd  gyda  golwg 
ar  a  fu  pregethu  yn  yr  ardal  o'r  blaen.  Yr 
oedd  y  trigohon  yn  llawn  o  yspryd  erlid- 
gar,  a  phenderfynent  na  chai  y  Methodist- 
iaid  gynal  cyfarfod  yn  y  lle.  Cododd  un 
gŵr,  o'r  enw  WiIIiam  Williams,  ddyrnaid 
o  laid  y  ffordd,  a'r  hwn  y  tarawodd  y  pre- 
gethwr.  Eithr  yr  oedd  gwraig  yr  erlidiwr 
yn  yr  odfa,  ac  yn  tueddu  at  yr  efengyl,  a 
gwaeddodd  ar  ei  gŵr  :  "  O,  WiIIiam, 
edrychwch  beth  ydych  yn  wneyd.  Oni 
welwch  chwi  Feibl  sanctaidd  Duw  yn 
nghesail  y  gẁr,  wrth  yr  hwn  y  bernir  ni 
yn  y  dydd  olaf  ?  "  Peidiodd  y  terfysg  ar 
hyn  ;  ond  gweddíai  un  o'r  erlidwyr  wrth 
ymadael,  yn  hynod  o  ddefosiynol  :  "  O 
Arglwydd,  gwared  Lanllechid  oddiwrth 
y  cyfryw  ddynion  melldigedig!  "     "  Y  dyn- 


ion  melldigedig  "  oedd  y  Methodistiaid  a'u 
pregethwyr.  Eithr  yr  oedd  y  darfodedig- 
aeth  wedi  ymaflyd  yn  nghyfansoddiad  y 
pregethwr  rhyfedd  o'r  Waenfawr.  Cyng- 
horwyd  ef  i  fyned  i  Lanidloes  er  mantais 
i'w  iechyd  ;  bu  yno  yn  preswylio  am  tua 
blwyddyn  ;  eithr  Chwefror  13,  1797,  hun- 
odd  yn  yr  angau,  er  mawr  golled  i  Gymru, 
ac  er  dwfn  alar  i  filoedd. 

Yr  ydym  yn  barod  wedi  cyfeirio  at  John 
Grififith  EIIis,  pregethwr  yn  Lleyn,  am  yr 
hwn  y  dywedir  ei  fod  mewn  rhai  pethau 
yn  rhagori  ar  neb  o  bregethwyr  ei  oes. 
Cafodd  ei  argyhoeddi  dan  weinidogaeth 
Howell  Harris,  yn  Tydweiliog,  pan  yr 
ymwelodd  y  gŵr  enwog  hwnw  â  Sir  Gaer- 
narfon  y  tro  cyntaf.  Byddai  dylanwadau 
rhyfedd  yn  aml  yn  cydfyned  â  phregethu 
John  Griffith  EIIis.  Sonir  am  odfa  ryfedd 
iddo  yn  Nghymdeithasfa  y  Bala.  Pre- 
gethai  ar  Zech.  xiii.  7  :  "  Deffro  gleddyf 
yn  erbyn  fy  Mugail."  Disgynodd  rhyw 
dywalltiadau  anarferol  ar  y  gynulleidfa, 
megys  pe  byddai  cwmwl  yn  ymdori ;  a 
than  rym  y  dylanwad,  Ilesmeiriai  y  pre- 
gethwr  ei  hun.  Gresyn  fod  ei  hanes  wedi 
syrthio  i  ebargofiant. 


I^^^f^ 


III 


HANES   Y   DARLUNIAU. 


RoBKRT  JoNES,  Rhoslan.  CyhoecMwyd  ei  cldar- 
lun  ef,  copi  o  ba  un  a  geir  yu  y  gwaith  hwu,  yn  y 
cofiant  a  gyhoeddwyd  o  hono  yu  183-1,  sef  yn  mhen 
pum  mlynedd  ar  ol  ei  farwolaeth.  Er  uad  yw 
enw  yr  awdwr  wrth  y  cofiant  hwnw,  y  mae  pob 
lle  i  gredu  iddo  gael  ei  ysgrifenu  gan  ei  fab,  Mr. 
Samuel  Jones,  yr  hwn  a  drigai  y  pryd  hwnw  yn 
Liverpool.  I'r  un  g\\  r  yr  ydym  yn  ddyledus  am  y 
darhni  hefyd.  Y  mae  y  geiriau  sydd  dan  y 
darlun  yn  rhoddi  ychydig  o  hanes  ei  wueuthuriad, 
ac  y  maent  yn  rhedeg  fel  yma :  "  Y  diiocddar  Mr. 
RoBERT  JoNES,  Rìioslan,  alias  Ty-bivlkyn,  Sir 
Gaernarfon.  Draion  and  printcd  by  B.  Finney,  10, 
Yernon  St.,  Liverpool."  Felly,  gwelir  na  chy- 
hoeddwyd  darluu  o'r  awdwr  galluog  hwn  yn  nglyn 
a'r  un  o'r  llyfrau  a  gyhoeddwyd  ganddo  tra  yr 
oedd  efe  yn  fyw ;  ond  ceir  copi  o'r  darlun 
gwreiddiol  yn  yr  argraffiad  o  Drycli  yr  Aniscr- 
ocdd,  a  ddygwyd  yn  ddiweddar  drwy  y  wasg  gan 
Mr.  H.  Humphreys,  Caernarfon.  Cyhoeddwyd 
y  darlun  yn  ddiweddar  iawu  yn  Cymru,  gan 
Mr.  O.  M.  Edwards,  Rhydychain,  ac  iddo  ef  yr 
ydym  yn  ddyledus  am  y  block  hwn,  ac  hefyd  am 
y  bloch  o  John  Evans,  o'r  Bala. 

Ty-Bwlcyn  a'e  Tirbach.  Copìau  yw  y  darlun- 
iau  liyn  o  ddarluuiau  a  wnaed  ychydig  flynyddau 
yn  ol  i'r  Parch.  T.  J.  Wheldon,  B.A.,  Bangor,  a'i 
briod.  Y  mae  Mrs.  Wheldon  yn  llinacli  y  g\vr 
enwog  o  Rhoslan. 

RoBERT  Dafydd,  Brynenc4AN,  a  Chapel  Bryn- 
ENGAN.  Ymddangosodd  y  ddau  ddarlun  yma  mewn 
cofiant  tra  dyddorol,  a  gyhoeddwyd  yn  1895,  gan  y 
Parch.  Henry  Hughes,  Brynkir.  Awdwr  y  darlun 
gwreiddiol  oedd  y  gŵr  talentog  yr  ydym  eisioes 
wedi  cyfeirio  ato  yn  nglyn  â  darlun  Johu  Evans, 
o'r  Bala,  sef  Mr.  Hugh  Hughes,  yr  arlunydd.  Y 
mae  y  darlun  yn  meddiant  teulu  y  diweddar  Mr. 
Richard  Griffith,  Gwalia  House,  Bangor,  ac  ys- 
tyrir  ef  yn  ddarlun  gwych.  Ymddengys  fod  yr 
arlunydd  yn  aros  yn  hen  gartref  Mrs.  Griffith,  yn 
Nghaernarfon,  a  chan  fod  y  teulu  yn  arfer  Uetya 
pregetliwyr,  daeth  Robert  Dafydd  yno  yn  ei  dro. 
Gwelai  Mr.  Hughes  rywbeth  mor  uodedig  yn  ffurf 
wyneb  a  holl  agweddiad  y  pregethwr,  fel  y  bu  rhaid 
iddo  eisteddam  eiddarlun,  yr  hyn  a  wnaeth,  er  yn 
lledanfoddog.  Cymerodd  hyn  le  yn  1814,  tuagugain 
mlynedd  cyn  iddo  farw.  Darlun  diweddar  o  gapel 
presenol  Brynengan  yw  y  llall.  Gwnaed  ef  gan 
Mr.  Edward  Williams,  o  swyddfa'r  Genedl. 

JoHN  RoBERTS,  Llangwm.  Trwy  fawr  garedig- 
rwydd  Mrs.  Morgan,  o  Rhaiadr-Wy,  gynt  o'r  Bala, 
yr  ydym  yn  alluog  i  osod  darlun  awdurdodedig  o'r 
g\vr  enwog  hwn  yn  Y  Tadau  Methodistaidd.  Ni 
chyhoeddwyd  ef  o'r  blaen,  ac  nid  oedd  nemawr  yn 
gwybod  am  ei  fodolaeth.  Y  mae  Mrs.  Morgan  yn 
wyres  i  Michael  Roberts,  ac  felly  yn  orwyres  i 
John  Roberts,  Llangwm,  ac  y  mae  y  darlun  wodi 


ei  gadw  yn  ofalus  gan  y  teulu  ar  hyd  y  blynj'dd- 
oedd.  Darluu  bychan  lliwiedig  ydyw,  o  gylch  tair 
neu  bedair  modfedd  o  hyd,  ac  o  led  cyfatebol. 
Yr  enw  a  roddid  arno  gan  Sais  fyddai  miniature 
painting.  Nid  yw  enw  yr  arlunydd  wrtho,  ond  y 
mae  yn  amlwg  ei  fod  jn  waith  g\vr  cyfarwydd  â 
chelfyddgar,  ac  y  mae  pob  lle  i  gredu  ei  fod  yn 
eilun  cywir  o'r  gwrthddrych.  Ystyriwn  feddu 
darlun  o  John  Roberts  yn  gaffaeliad  ar  lawer 
golygiad.  Y  mae  iddo  ef  le  dwfn  yn  serch  y  Cyf- 
undeb  ar  ei  gyfrif  ei  hun  ;  ac  yn  ychwanegol,  saif 
yn  ddolen  gydiol  rhwng  Robert  Roberts,  ei  frawd, 
a  Michael  Roberts,  ei  fab,  dau  a  gyduabyddir  gan 
bawb  oedd  yn  nodedig  am  eu  hathrylith  a'u  doniau 
gweinidogaethol.  Fel  y  dywedwyd  genym  mewn 
lle  aralli  yn  anffodus — îe,  yn  anfîodus  iawn — nid 
ymddengys  i  ddarlun  erioed  gael  ei  wneyd  o  Robert 
Roberts,  ac,  mor  bell  ag  y  gwyddom,  nid  oes 
ddarlun  o  Michael  Roberts  ar  gael,  ond  yr  hwn 
a  wnaed  o  liono  gan  y  Parch.  H.  Hughes,  Uwch- 
law'r  Ffynon,  o'i  gòf,  gwedi  iddo  farw.  Y  mae  yn 
llawenydd  genym  fod  darlun  awdurdodedig  o  John 
Roberts  ar  gael  a  chadw,  yr  hwn  a  wnaed  yn  ystod 
ei  fywyd. 

Capel  Llancìwm.  Nid  oes  dim  cyfnewidiad  o 
bwys  yn  allanolion  y  capel  er  amser  John  Roberts, 
er  fod  ychydig  gyfnewidiadau  wedi  eu  gwneyd  o'r  tu 
fewn.  Y  mae  yr  eglwys  yn  bresenol  yn  darpar  ar 
gyfer  ei  ail-adeiladu. 

Cefn-Nanau.  Mae  cartref  John  Roberts  hefyd 
yn  bur  gyffelyb  i'r  hyn  ydoedd  yn  ei  amser  ef.  Yr 
unig  wahaniaeth  ydyw  o'r  tu  allan,  fod  tô  newydd 
wedi  ei  osod  aino.  Saif  y  t}'  hwn  o  fewn  cant 
a  haner  o  latheni  i'r  capel. 

Beddgist  John  Robebts.  Y  mae  hwn  yn 
mynwent  Llangwm,  ac  y  mae  yn  un  pur  anhawdd 
i  wneyd  darlun  boddhaol  o  hono. 

Cymerwyd  y  tri  darlun  diweddaf  gan  Mr.  William 
Hughes,  Cerig-y-Druidion,  ar  gais  y  Parch.  David 
James,  diweddar  weinidog  Llangwm,  ond  sydd  yn 
awr  a  gofal  Eglwys  Llanegryn  arno,  yr  hwn,  yn  dra 
charedig,  a'i  cyflwynodd  yn  anrheg  i  ni. 

Pandy-y-ddwyryd  a  Ty'nypant.  Cymerwyd  y 
darluniau  o'r  aneddau  dyddorol  hyn  gan  Mr.  W. 
J.  Roberts,  o  Flaenau  Ffestiniog. 

Darlun  Mrs.  Foulkes,  Machynlleth.  Copi 
ydyw  hwn  o  ddarlun  o  honi  sydd  yn  meddiant 
Mrs.  rouIkes  Jones,  gwecldw  y  diweddar  Barch. 
J.  FouIke3  Jones,  o  Fachynlleth,  yr  hon,  yn  dra 
cbaredig,  a  ganiataodd  ei  osod  yn  y  gwaith  hwn. 
Gan  i  Mr.  PouIkes  fod  yn  briod  fwy  nag  unwaith, 
hwyrach  y  dylid  hysbysu  mai  darlun  o'r  wraig 
ddiweddaf,  sef  merch  Mr.  Simon  Lloyd,  o'r  Bala, 
ydyw  hwn.  Nid  oes  darlun  ar  gael  o  Mr.  Thomas 
Foulkes. 


PENOD    XXVII 


WILLIAM    THOMAS,   Y    PIL;    A   SIENCYN    THOMAS,    PENHYDD. 

William  Thomas  yn  cael  ei  aygyhoeddi  trwy  Hoimll  Harris — Ei  briodas — Yr  yspryd  yn  y  ty — 
William  Thomas  yn  symiid  ir  Pil — Ei  haelioni  diderfyn—Yn  dechreii  cynghori — Ei 
ddefnyddioldeh  yn  y  seiadau — Ei  ryddfrydigrwydd — Ei  farwolaeth — Genedigaeth  a  mahoed 
Siencyn  Thomas,  Penhydd — lefan,  Tyclai — Siencyn  yn  cael  ei  argyhoeddi — Ei  ddwyn  i 
ryddid  yr  efengyl  trwy  Dafydd  Morris,  a  William  Davies,  Castellnedd — Tori  clnn  yr  ych 

Siencyn  yn  dyfod  yn  enwog  fel  gweddiivr — Desgrijiad  o'i  herson — Yn  dechreu  cynghori — 

Amryw  o"i  sylwadau  —Y  dyn  a  awyddai  am  gael  ei  fedyddio^Y  ddwy  wraig  ymrysongar — 
Yr  anghydfod  yn  sciat  Caerphili — Y  ddynes  yn  Llanarthney — Ymdrechion  Siencyn  a'r 
diafol — Y  Gwylmabsant — Y  gronfa  ddwfr—Ymddiddan  a  blaenoriaid — Helynt y  llanc  oedd 
ar  gael  ei  ddanfon  o'i  wlad — Y  diacon  ar  gwair  llioyd — Y  ty  ar  to  tyllog — Siencyn  yn 
pregethu  yn  y  Creunant — Thomas  Price  yn  pregethu  yn  y  Cyfarfod  Misol — Helynt  y  menyg 
ar  hihvg — Gelyniaeth  Siencyn  Thomas  at  falchder — Ei farwolaeth. 


^I^yHAID  i  ni  gymeryd  ein  darllenwyr 
O^^  i'r  Deheudir  am  enyd  fechan  eto, 
^^^  gan  fod  yno  nifer  o  wýr,  o  gryn 
enwogrwydd,  y  dylasem  yn  ol  trefn  am- 
seryddiaeth  fod  wedi  crybwyll  am  danynt 
yn  flaenorol.  Un  o'r  cyfryw  yw  WiUiam 
Thomas,  y  Pîl.  Byr  ydoedd  ei  ddoniau 
gweinidogaethol ;  nid  ymddyrchafodd  erioed 
yn  uwch  na  chynghorwr,  ond  ar  amryw  gyf- 
rifon  teilynga  le  parchus  yn  hanes  Method- 
istiaeth.  Cafodd  ei  eni  yn  y  Dyffryn  Uchaf, 
yn  mhlwyf  Margam,  Sir  Forganwg,  yn  y 
flwyddyn  1723.  Felly  yr  oedd  yn  llanc 
deuddeng  mlwydd  oed  pan  y  dechreuodd 
Howell  Harris  daranu  yn  Nhrefecca,  a 
Daniel  Rowland  gynhyrfu  yn  Llangeitho. 
Tyfodd,  fel  pawb  o'i  gwmpas,  yn  gwbl 
ddigrefydd;  ond  yn  y  flwyddyn  1739»  ac 
efe  yn  Uanc  un-mlwydd-ar-bymtheg,  daeth 
Howell  Harris  i  gymydogaeth  Margam  i 
bregethu  ;  ac  yn  mysg  llawer  eraiU  cafodd 
\^'iUiam  Thomas  ei  argyhoeddi.  Ni  rodd- 
odd  ei  hun  i  fynu  i'r  Arglwydd  lesu 
ychwaith ;  ceisiai  fyw  yn  bur,  ac  ymroddi 
i  ddyledswyddau,  a  gweddíai  lawer,  ond 
nid  oedd  cysur  yn  dyfod  i'w  fynwes. 
Meddai  ef  ei  hun:  "  Llafuriais  yn  galed, 
am  bedair  blynedd,  am  fywyd  trwy  gyf- 
amod  Eden,  ond  ni  roddodd  neb  i  mi." 
Eithr  trwy  wrando  pregeth  mewn  Ue  a 
elwir  Chwarelau  Calch,  yn  gyfagos  i  Gas- 
teUnedd,    gaUuogwyd     ef    i    ymdaflu    yn 


gyfangwbl  ar  yr  x\rglwydd  lesu.  Ebai 
efe  :  — 

"  lesu  yw'r  gŵr  y  mentraf  arno, 
Doed  o  honof  yr  hyn  a  ddelo." 

Y  mae  yn  fwy  na  thebyg  mai  HoweU 
Harris  oedd  y  pregethwr.  Yr  ydym  yn 
darUen  am  dano  yn  pregethu  droiau  yn  y 
Chwarelau  Calch  ;  feUy  yr  un  offeryn  a 
ddefnyddiwyd  i  feddyginiaethu  WiUiam 
Thomas  ag  y  cawsai  ei  archoUi  trwyddo. 
Nid  rhyfedd  fod  ganddo  barch  diderfyn  i'r 
Diwygiwr  o  Drefecca.  Byddai  yn  ei 
henaint  yn  adfywio  ac  yn  ymsirioH  drwyddo 
dim  ond  clywed  am  ei  enw  ;  parai  cyff^ro 
ei  feddwl  i'w  gorph  gymeryd  ystymiau 
rhyfedd,  a  dywedai,  a'i  lygaid  yn  gloywi  : 
"  Ỳr  wyf  yn  teimlo  effeithiau  ei  awdurdod, 
a  nerth  ei  lais,  yn  fy  esgyrn  yn  y  fan  yma 
yn  awr!"  Pan  yr  ymunodd  WiUiam 
Thomas  â  chrefydd  nid  oedd  yr  ün  offeir- 
iad  Methodistaidd  yn  Morganwg  ;  yr  oedd 
y  Parch.  David  Jones  heb  ymsefydlu  yn 
Llangan,  ac  yr  oedd  Christopher  Bassett 
eto  heb  ei  eni ;  feUy  cerddai  Mr.  Thomas 
ar  ei  draed  i  gymuno  i  Langeitho,  peUder 
o  chwech  ugain  milUir  rhwng  myned  a 
dychwelyd.  Gwedi  hyny  byddai  yn  myned 
weithiau  i  gapel  Llanlluan,  Ue  y  cyfranai 
HoweU  Davies  unwaith  yn  y  mis  am  beth 
amser. 

Bu    yn    dra    ffbrtunus    yn    ei    briodas, 

rhoddodd  yr  Arglwydd  wraig  iddo  yn 
gyfangwbl  o"r  un  dueddfryd  ag  yntau.  Am 
ychydig  amser  bu  y  pâr  ieuanc  yn  byw  yn 
y  Dyffryn  Uchaf;  yna  symudasant  i 
dyddyn  yn  ymyl  hen  gapel  y  Dyffryn,  ar  yr 
hwn  y  cymerodd  Mr.  Thomas  brydles. 
Yr  oedd  chwedl  yn  y  fro  fod  y  tŷ  yr  oedd 
yn  symud  iddo  i  fyw,  yn  cael  ei  flino  gan 
ddrwg  yspryd.  Achos  yr  helynt,  meddid, 
oedd  ddarfod  i  ryw  forwyn  farw,  gan 
orchymyn  ei  dillad  i  berthynas  iddi  o'r  enw 
Sarah.  O  herwydd  rhyw  resymau,  nas 
gallwn  ni  yn  awr  farnu  eu  gwerth,  medd- 
yHai  y  rhai  oeddynt  a  fynent  â'r  peth  mai 
fel  arall  y  dyhd  gweithredu.  BHnwyd 
WilHam  Thomas  a'i  briod  yn  ddirfawr  gan 
yr  yspryd.  Ni  fedrent  o'i  herwydd  gael 
cwsg  y  nos  na  thawelwch  y  dydd.  Byddai 
weithiau,  meddid,  yn  cymeryd  y  Beibl 
teuluaidd,  ac  yn  ei  ddal  uwchben  y  tân, 
fel  pe  ar  ei  fwrw  yn  ysglyfaeth  i'r  fflamiau; 
a  WilHam  Thomas  yn  ei  herio,  ac  yn 
dweyd  :  "  Llosg  ef,  gythraul,  os  beiddi." 
Methodd  y  drwg  yspryd,  meddir,  a  magu 
digon  o  wroldeb  i  daflu  y  Beibl  i'r  tân. 
Bryd  arall,  byddai  yr  yspryd  hwn  yn 
rhoddi  bloedd  oerllyd,  annaearol,  efallai 
yn  nyfnder  y  nos.  Aeth  yr  helynt  o'r 
diwedd  yn  annyoddefol,  a  gofynodd  Wil- 
liam  Thomas  iddo,  yn  enw'r  Mawredd, 
beth  oedd  y  rheswm  o'r  aflonyddwch. 
Yr  ateb  a  gafodd  oedd  :  "  Y  dillad  i  Sarah." 
"  Fe  gaifî  Sarah  y  dillad,"  ebai  yntau  yn 
ol.  Ac  o'r  dydd  hwnw  allan  fe  gafwyd 
llonydd  gan  yr  yspryd.  Nid  oes  a  fynom 
ag  esbonio  y  drafodaeth  hon ;  ond  ym- 
ddengys  yn  debycach  i  ystryw  rhyw  ddyn 
cyfrwys  nag  i  ymweliadau  bôd  o'r  byd 
ysprydol. 

Yn  y  flwyddyn  1 760,  symudodd  W^illiam 
Thomas  a'i  deulu  i  dyddyn,  o'r  enw  Ty- 
draw,  yn  nghymydogaeth  y  Pîl  ;  yma  y 
preswyliodd  hyd  ddydd  ei  farwolaeth  ;  ac 
fel  WiIIiam  Thomas,  y  Pîl,  yr  adwaenir  ef 
hyd  heddyw.  Nid  oedd  achos  gan  y 
Methodistiaid  yn  y  Pîl  pan  ddaeth  ef 
yma  ;  ond  yn  fuan,  heb  ei  gymhell  gan 
Gyfarfod  Misol  na  Chymdeithasfa,  dech- 
reuodd  fyned  o  gwmpas  tai  y  tlodion  i 
gynghori ;  prin  y  rhaid  dweyd  na  dder- 
byniai  un  math  o  gydnabyddiaeth  ;  yn 
hytrach,  rhoddai  ef  swllt  neu  ddau  yn 
nwrn  y  pen  teulu,  fel  tâl  am  gael  Ilefaru 
yn  ei  dŷ.  Yr  oedd  yr  off"eiriaid  yn  Ilawn 
gelyniaeth  ;  ond  ni  ofalai  efe,  eithr  ym- 
roddai  i  gynghori  pa  le  bynag  y  cafifai 
dderbyniad.  Yn  raddol,  ffurfiwyd  seiat ; 
daeth  angen  am  gapel ;  ond  nid  oedd  tir- 

feddianydd  yn  y  wlad  hono  a  roddai 
ddaear  i'r  Methodistiaid  dirmygus,  er 
adeiladu  capel  arni.  Ond  yr  oedd  y  sêr 
yn  eu  graddau  yn  ymladd  o  blaid  crefydd  ; 
aeth  Ilain  o  dir,  a  thri  neu  bedwar  o  dai, 
ar  werth  yn  ardal  y  Pìl  :  prynodd  Mr. 
Thomas  y  meddiant,  ac  adeiladwyd  capel 
yno,  yr  hwn  a  elwir  "  Capel  Carneli,"  yr 
hwn,  wedi  ei  adnewyddu  a'i  helaethu,  sydd 
yn  aros  hyd  y  dydd  hwn.  Yn  mhen  ych- 
ydig,  adeiladodd  ddau  neu  dri  o  dai  yn 
ychwanegol  ar  y  Ilain  tir,  a  chyflwynodd 
hwy  yn  rhodd  ac  yn  rhad  at  wasanaeth  yr 
achos  yno. 

Un  o  brif  nodweddion  WiIIiam  Thomas 
oedd  haelioni  diderfyn,  ac  yn  hyn  yr  oedd 
ei  briod  mor  amlwg  ag  yntau.  Fel  hyn  yr 
ysgrifena  y  Parch.  Edward  Matthews  : 
■:■■  ii  Yr  oedd  enw  W'iIIiam  Thomas,  o'r  Pîl, 
mor  adnabyddus  yn  mhlith  yr  hen  bre- 
gethwyr,  a'r  teithwyr  i'r  Cymanfaoedd,  ag 
oedd  bara  a  chaws.  Yn  wir,  bara  a 
chaws  canoedd  oedd  yr  hen  \vr  o'r  Tydraw. 
Yr  oedd  pawb  yn  galw  yno,  ac  yn  cael 
croesaw,  heb  ymholi  llawer  o  ba  le  yr 
ydych  yn  dyfod  ;  ac  i  ba  le  yr  ydych  yn 
myned  ?  O,  na,  y  cyfarchiad  ydoedd  : 
'  deuwch  i  mewn,  a  gwnewch  yn  eon  ;  ym- 
dwymnwch,  ac  ymddigonwch.'  Yr  oedd 
Tydraw  Mr.  Thomas  yn  debyg  i  ffynon 
ein  tad  Jacob,  Ile  yr  yfodd  Ilawer,  nes  tori 
eu  syched  ar  eu  taith,  hwynthwy  a'u 
hanifeiHaid.  Bethlehem  Cymru  oedd  Ty- 
draw'r  Pil  yn  y  dyddiau  hyny  ;  ty  bara  i 
liaws,  a  digon  dros  ben  eilwaith.  Yr  oedd 
gwrthddrych  ein  cofiant  yn  eithaf  cybydd 
wrth  natur ;  gras,  cofiwch,  a'i  gwnaeth  yn 
haelddyn  .  .  .  Gwelodd,  un  diwrnod, 
ddyn  tlawd  yn  cael  eu -lusgo  i  garchar 
Caerdydd  am  ddyled ;  efe  a  dosturiodd 
wrtho,  talodd  y  ddyled,  a'r  heddgeidwad 
a'r  dyledwr  a  ddychwelasant  adref  mewn 
tangnefedd.  Yr  oedd  Mrs.  Thomas  hefyd 
o'r  un  duedd  gymwynasgar.  Yr  oedd 
hithau  yn  hael,  a  phob  dydd  o'r  newydd 
yn  dychymygu  haelioni.  Byddai  hi  a'i 
morwynion,  ar  ol  darfod  gwaith  y  t}-, 
brydnhawn  haf,  yn  darpar  gwrthbanau  a 
dillad  o  bob  math  i  ddilladu  y  tlodion  y 
gauaf,  y  rhai  a  welid  mor  fynych  yn  tyru 
o  amgylch  y  i\  i  dderbyn  y  rhoddion. 
'  Bendith  yr  hwn  oedd  ar  ddarfod  am  dano 
a  ddaeth  arni,  a  gwnaeth  i  galon  Ilawer 
gwraig  weddw  lawenychu.'  " 

Dygir    cyff'elyb    dystiolaeth    i    haelioni 

difesur  teulu  y  Tydraw  gan  y  bardd  a 
ganodd  eu  marwnad.     Fel  hyn  y  dywed  :  — 

"  Cegin,  parlwr,  cell,  a  'sgubor, 

Ocdd  yn  rhydd  at  aclios  Duw  ; 
'Stafcll,  gwely,  bwrdd,  canhwyllbrcn, 

Pob  peth  arall  yn  ci  ry  w  ; 
Arian,  aur,  pan  íyddai  galwad, 

Gwair,  a  cheirch,  a  phoría  fras ; 
Eto  'r  blawd  oedd  yn  y  celwrn, 

A'r  olew  byth  yn  cadw  ei  flas." 

"  Bendigedig  fyddo  yr  anwyl,"  meddai 
rhyw  hen  bagan  oedd  yn  byw  gerllaw  ; 
"  y  mae  yn  rhyfedd  genyf,  rhwng  y  g\Vr 
a'r  wraig,  na  byddai  y  Tydraw  wedi  sychu 
o'r  diwedd."  Ond  ychwanegu  yr  oedd  y 
da  pa  fwyaf  a  wasgerid  arno  ;  a  pha  fwyaf 
y  cynyddai  y  golud,  lleiaf  oll  y  rhoddent 
eu  calon  arno.  Er  mwyn  meddu  rhywbeth 
i'w  gyfranu,  yr  oedd  Mrs.  Thomas  yn  dra 
darbodus.  Dy wedir  y  casglai,  gyda  mawr 
ofal,  oddiar  y  perthi  y  gwlan  a  gollai  y 
defaid,  a'r  plyf  a  gollai  y  gwyddau  ;  a  phan 
y  gofynid  iddi  paham  yr  oedd  mor  ofalus, 
a  hithau  heb  fod  mewn  anghen,  atebai  yn 
siriol  :  "  Fel  y  gallwyf  gyfranu  ychwaneg 
i'r  hwn  sydd  ag  angen  arno."  Dywedir  y 
byddai  y  ddau,  tra  yn  hael  dros  ben  i 
eraill,  yn  dra  difater  am  eu  cysuron  eu 
hunain. 

Fel  yr  awgrymwyd,  nid  oedd  WiIIiam 
Thomas  yn  berchen  ar  lawer  o  ddawn 
gweinidogaethol ;  ond  yr  oedd  yn  hynod 
wresog,  a  bu  yn  dra  bendithiol  yn  yr  oes 
hono.  Fel  y  rhan  fwyaf  o'r  Tadau,  cafodd 
lawer  o'i  erlid.  Adroddir  am  dano  yn 
pregethu  unwaith  yn  St.  Bride,  pentref 
bychan  rhwng  Penybont-ar-Ogwr  a'r 
mòr.  Penderfynodd  yr  offeiriaid  ei  rwys- 
tro ;  rhoisant  gwrw  i'r  bobl ;  a  dyna  y 
rhai  hyny  yn  haner  meddw  yn  ymosod 
arno,  ac  yn  ei  guro  ag  wyau  gorllyd,  a 
dom,  a  phethau  eraill.  Testun  Mr.  Thomas 
oedd  :  "  Nid  fel  ein  craig  ni  yw  eu  craig 
hwynt,  a  bydded  ein  gelynion  yn  farnwyr." 
Er  y  cawodydd  cerig,  a'r  wyau  gorllyd,  dal- 
iodd  y  cynghorwr  ati ;  yr  oedd  teyrnas  y  ty  w- 
yllwch  a  theyrnas  nefoedd  fel  mewn  ymrys- 
onfa.  A'r  efengyl  a  orfu  ;  daeth  nerth  o'r 
nefoedd  gyda'r  geiriau ;  teimlid  rhy w  arogl 
esmwyth  yn  gorphwys  ar  y  gynulleidfa,  ac 
achubwyd  amryw  i  fywyd  tragywyddol. 
Traddodiad  a  ddywed  i'r  prif  erlidiwr 
gyfarfod  â  damwain,  a  marw  cyn  dranoeth. 

Eífeithiai  odfaeon  dilewyrch  yn  ddwys 
ar  ei  feddwl.  Yr  oedd  unwaith  ar  daith  trwy 
ranau  o  Gymru,  gyda'r  hen  flaenor  adnab- 
yddus,  Thomas  Dafydd,  Llangrallo,  fel  ei 
gyfaill.     Ar  ddechreu  y  daith  yr  oedd  yn 


cael  odfaeon  sychlyd  a  dilewyrch  rhyfeddol ; 
o  leiaf,  i'w  deimladau  ei  hun.  Pregethu  y 
ddeddf  yr  ydoedd  ;  taranu  uwchben  pech- 
aduriaid,  a'u  bygwth  a'r  Ilyn  o  dân. 
Oblegyd  nad  oedd  fawr  arwydd  fod  neb 
yn  derbyn  Iles  trwyddo,  aeth  i  deimlo  yn 
hynod  ofìdus ;  methai  a  chysgu'r  nos,  a 
beiai  ar  ei  gyfaill  am  ei  fod  ef  yn  gallu 
mwynhau  cwsg.  Deíîrodd  ef  un  noswaith, 
gan  ddweyd  :  "  Thomas,  ai  cysgu  yr  wyt 
ti,  a  minau  yn  ymladd  â  chythreuliaid  ?  " 
Yr  oedd  y  ddau  yn  ffryndiau  calon,  ac  yn 
eofn  iawn  ar  eu  gilydd ;  felly,  atebiad 
Thomas  Dafydd  ydoedd :  "  lë,  cysgu  yr 
wyf  fi  ;  ac  yn  y  nos  cysgu  a  ddylwn,  mi 
gredaf ;  paham  na  chysgech  chwithau,  yr 
hen  greadur  deddfol  ?  Pregethwch  Grist 
i'r  bobl,  ddyn,  ac  nid  deddf.  Beth  dal 
deddf  i  bobl  dan  ddedfryd  marw  ?  Bywyd 
yn  gyntaf,  deddf  gwedin."  Tranoeth, 
newidiodd  yr  hen  bregethwr  ei  ddull,  a 
chyhoeddodd  lesu  Grist  yn  Geidwad  i'r 
penaf  o  bechaduriaid  ;  profodd  rwyddineb 
a  chymhorth  anarferol  ;  o  hyny  allan,  yr 
oedd  arddeliad  ar  ei  genadwri,  a  dychwel- 
odd  ei  gwsg  iddo  fel  cynt. 

Ychydig  a  fyddai  yn  barotoi  ar  gyfer 
y  pwlpud  ;  dibynai  i  raddau  mawr  ar  y 
cymhorth  a  gaffai  ar  y  pryd.  Os  byddai  y 
gwynt  o'i  du,  ceid  odfa  dda ;  Iledai  ei 
hwyliau  i'r  awel,  a  byddai  y  bobl  ac  yntau 
wrth  eu  bodd.  Ond  os  na  fyddai  y  gwynt 
yn  chwythu  byddai  yn  dlodaidd  ar  y 
gwrandawyr  ac  yntau.  Un  tro,  wrth  ei 
fod  yn  dychwelyd  adref,  gwedi  bod  yn 
pregethu  yn  ei  ardal  ei  hun,  a  Ilewyrch 
dysglaer  ar  yr  odfa,  meddai  hen  frawd  o'r 
enw  Siams  Griffiths  wrtho  :  "  Ni  a  gawsom 
odfa  dda  heno,  William  Thomas."  "  Do," 
atebai  yntau,  yn  Ilawn  sirioldeb  a  serch- 
awgrwydd  ;  "  do,  fachgen,  ni  a  darawsom 
ar  yr  wythíen  heno,  Ile  y  mae  golud  mawr 
i'w  gael ;  'does  dim  modd  iddi  fethu  y 
ffordd  yna." 

Ond  os  nad  oedd  yn  hynod  fel  pregeth- 
wr,  yr  oedd  yn  enwog  yn  y  cyfarfodydd 
preifat.  Yr  oedd  gartref  yn  y  seiat  ;  ad- 
roddai  ei  brofiad  ei  hun,  yr  hwn  yn  wastad 
oedd  yn  dra  ysprydol,  a  llwyddai  yn  rhyf- 
edd  dynu  allan  brofiad  y  brodyr  a'r  chwi- 
orydd.  Medrai  gymhwyso  ei  gynghorion 
mewn  modd  arbenig  at  bob  cyflwr  a 
sefyllfa.  Meddai  Metìiodistiaeth  Cymni : 
"  Rhoddai  fwyd  i'r  teulu  yn  ei  bryd,  ac 
mewn  cymhwysder  ;  i'r  hen  ac  i'r  ieuanc 
eu  dogn  priodol."  Ond  yr  oedd  yn  hynot- 
ach  fyth  fel  gweddiwr.  Meddai  y  Parch. 
E.  Matthews  :   "  Yr  oedd  yn  fwy  adnab- 

yddus  wrth  yr  enw  William  Thomas  y 
gweddíwr,  na  Wilham  Thomas  y  pregeth- 
wr.  Yr  oedd  ei  weddíau  yn  tragywyddol 
gymylu  ei  bregethau.  Bernid  nad  oedd 
un  tŷ  yn  Nghymru  a  mwy  o  weddio  ynddo 
na  Thydraw'r  Pîl.  Yr  oedd  y  tŷ  yn  agos 
i'r  brif-ffordd  o  Abertawe  i  Gaerdydd,  ac 
yr  ydoedd  yn  anmhosibl,  meddant,  i'r  rhai 
a  eient  heibio  foreu  a  hwyr,  beidio  sefyll  a 
thyru  o  gwmpas  y  drws,  pan  fyddai  yr  hen 
Vvr  o'r  Tydraw,  fel  ei  gelwid,  yn  ymbil  â 
Duw.  Byddai  llonaid  y  baiU  o  ddynion, 
efallai,  cyn  diwedd  y  weddi,  a  llawer  o 
honynt  wedi  eu  gorlenwi  â  theimladau 
gwir  grefyddol.  Yr  oedd  yn  siaradwr 
araf  a  phwyllog  yn  naturiol ;  ond  wrth 
fyned  yn  y  blaen  ymwresogai,  a  chynyddai 
mewn  tanbeidrwydd  a  thaernu,  nes  y 
byddai  y  teulu  oddifewn,  a'r  bobl  yn  y 
cyntedd  ac  oddi  allan,  yn  cael  eu  cario  yn 
eu  teimladau  hyd  at  borth  y  nef,  ac  yn 
gorfod  cyffesu  mai  ymdrechfa  lawlaw  â 
Duw  oedd  yn  myned  yn  y  blaen.  Yr 
ydoedd  yn  cymeryd  Ilawer  o  bethau  yn 
faterion  cyhoedd  mewn  gweddi  yn  y  teulu  ; 
gan  eu  henwi,  a'u  lledu  ger  bron  Duw 
gyda  mawr  ymdrechi  meddwl.  Clywid  ef 
weithiau  yn  ymbil  dros  ryw  deuluoedd 
penodol  yn  y  gymydogaeth  ;  weithiau  dros 
bersonau  unigol,  megys  :  Cofia,  Arglwydd, 
am  Twm,  Shôn,  Mary,  neu  Betsi,  o'r  fan 
a'r  fan  ;  y  maent  yn  annuwiol  iawn,  neu 
yn  gystuddiol,  neu  rywbeth.  Weithiau 
byddai  eglwys  y  PìÌ  ganddo ;  brydiau 
eraill  achos  y  sir,  y  Cwrdd  Misol,  ac  felly 
yn  y  blaen."  Y  mae  yn  sicr  oddiwrth 
hyn,  yn  nghyd  a'r  traddodiad  sydd  yn  fyw 
yn  yr  ardal  hyd  y  dydd  hwn,  ei  fod  yn 
hynod  mewn  gweddi. 

Yr  oedd  William  Thomas  yn  hollol  rydd 
oddiwrth  eiddigedd  at  rai  mwy  eu  doniau 
nag  efe.  Gwrandawai  ar  ei  frodyr  yn 
pregethu,  gan  weddio  yn  ddyfal  drostynt  ; 
yr  oedd  ei  olwg,  a'i  ystum  yn  gwrando,  yn 
profi  ei  fod  mewn  ymdrech  â  Duw  ar  eu 
rhan.  Wedi  iddo  heneiddio,  a  myned  yn 
drwm  ei  glywed,  safai  i  wrando  ar  ris  y 
pwlpud  ;  ac  yr  ydoedd  yn  wastad  i'w  weled 
â'i  wefusau  yn  chwareu  ;  a  barnai  y  gynull- 
eidfa  ei  fod  trwy  hyd  yr  amser  yn  gweddio 
am  gymhorth  i'r  Ilefarwr,  ac  am  eu  hachub 
hwythau.  Os  canfyddai  ẃr  ieuanc  ac  ar- 
wyddion  talent  ynddo,  a  rhyw  argoel  fod 
yr  Arglwydd  yn  bwriadu  ei  ddefnyddio  fel 
offeryn  i  achub  eneidiau,  Ilawenychai  yn 
ddirfawr.  Un  tro,  daeth  dyn  ieuanc  o  Sir 
Gaerfyrddin,  i'r  Píl,  i  bregethu,  a  chafodd 
odfa  Iled  lewyrchus.     Cysgai  y  noson  hono 


yn  y  Tydraw,  trigle  WiIIiam  Thomas. 
Wedi  ymddiddan  maith  aeth  y  ddau  i 
orphwys.  Yn  mhen  peth  amser,  clyw- 
odd  y  g\Vr  ieuanc  ryw  drydar  am  y 
pared  ag  ef;  cyffrowyd  ei  chwilfrydedd,  a 
gwnaeth  bob  ymdrech  i  wrando  ;  a  pha 
beth  a  glywai  ond  yr  hen  batriarch  yn 
ymbil  â  Duw  ar  ei  ran,  ac  yn  gofyn  ar 
iddo  gael  ei  Iwyddo  yn  ei  daith,  ei  gadw 
yn  ddigwymp,  a'i  wneyd  yn  ofiferyn  i  enill 
eneidiau.  Wedi  hir  wrando  cysgodd  y 
pregethwr  ;  yn  mhen  rhyw  amser  deffrodd 
drachefn,  a  chlywai  yr  hen  ŵr  wrth  yr  un 
gorchwyl,  ac  yn  ymdrechu  am  yr  un  peth. 
Fel  y  gallesid  dysgwyl,  effeithiodd  yr  am- 
gylchiad  yn  ddirfawr  ar  feddwl  y  g\vr 
ieuanc  ;  cynhyrfodd  deimladau  dwysion  o'i 
fewn,  a  throdd  yntau  at  yr  orsedd  ar  ei  ran 
ei  hun. 

Cafodd  oes  faith  ;  bu  fyw  nes  cyrhaedd 
ei  wyth-a-phedwar-ugain  mlwydd,  triugain- 
a-deuddeg  o  ba  rai  a  dreuliodd  dan  faner  yr 
lesu  ;  ac  yn  y  Cyfarfod  Misol  diweddaf  y 
y  bu  ynddo,  yr  hwn  a  gynhelid  trwy  holl 
ystod  ei  ddyddiau,  ac  amser  maith  gwedi, 
yn  y  Pil,  ar  y  dydd  cyntaf  o'r  flwyddyn, 
tystiai  pe  y  cafîai  ddechreu  byw  drachefn 
mai  yr  lesu  a  wasanaethai.  Meddai  y 
bardd : — 

"  Y  mae'n  gûf  gan  rai  o'r  brodyr, 

Ei  dystiolaeth  felus,  glyd, 
Ar  ddydd  Calan,  yn  Cyrneli, 

Lle'r  oedd  amryw'n  cwrdd  yn  nghyd: 
'  Deuddeg  mlynedd  lawn  a  thrigain, 

Ges  yn  ngwinllan  Brenin  ne', 
Pe  cawn  ddeuddeng  mil  yn  rhagor, 

Ni  newidiwn  ddim  o'm  lle.' " 

Bu  yn  dyst  o  lawer  o'r  dadleuon  a  fu  yn 
cynhyrfu  y  Cyfundeb  Methodistaidd.  Yr 
oedd  yn  nghanol  y  berw  a  gynyrchwyd 
gan  yr  anghydwelediad  rhwng  Harris  a 
Rowland,  a  gwelodd  y  seiadau  yn  Mro 
Morganwg  yn  ymranu,  ac  yn  dadfeilio 
mewn  canlyniad.  Cyfranogodd  yn  y  di- 
wygiad  a  gynyrchwyd  trwy  emynau 
WiIIiams,  Pantycelyn,  ac  yn  Morganwg, 
trwy  ddyfodiad  y  Parch.  David  Jones  i 
breswylio  yn  Llangan.  Diau  ei  fod  yn 
un  o'r  dorf  a  fyddai  yn  pasio  trwy  Peny- 
bont-ar-Ogwr,  bob  Sul  pen  mis,  i  dderbyn 
y  cymundeb  o  law  y  g\vr  enwog  hwnw. 
Nid  dyeithr  iddo  oedd  y  cyffro  parthed 
uniongrededd  Peter  Williams,  ac  yr  oedd 
yn  iach  a  heinyf  pan  y  cafodd  y  g\vr  enwog 
hwnw  ei  fwrw  allan.  Yn  arbenig,  bu  fyw 
trwy  holl  ystod  dadl  yr  ordeiniad.  Gwelodd 
wrthwynebiad  yr  offeiriaid,  ac  yn  mysg 
eraill  ei  hoff  gyfaill,    Jones,    Llangan,  i'r 

cyfryw  newyddbeth  ;  gwelodd  eu  gorch- 
fygiad  gan  benderfyniad  y  bobl ;  a  chyn 
iddo  farw  yr  oedd  nifer  o  bregethwyr  yn  y 
Dê  a'r  Gogledd  wedi  eu  neiUduo  i  wein- 
yddu'r  sacramentau.  Bu  farw  mewn 
henaint  têg,  Awst  22,  181 1  ;  a'r  gair  di- 
weddaf  a  ddisgynodd  dros  ei  wefusau  oedd : 
"  Nid  oes  gan  hyny  yn  awr  ddim  damned- 
igaeth  i'r  rhai  sydd  yn  Nghrist  lesu."  Fel 
hyn  y  canai  eihoff  gyfaill,  y  Parch.  Hopkin 
Bevan,  ar  éi  ol : — 

"  William  Thomas,  un  o'r  tadau, 
Gododd  Duw  yn  hynod  forau, 
Gan  roi  'ddo  waith  a  lle'n  y  winllan, 
Yn  llafur  dwys  y  dirion  gorlau  ; 
Diwrnod  liir  yn  hardd  fe'i  treuliodd, 
y  pwys  a'r  gwres  fe'u  prydferth  ddaliodd, 
Yn  ddiflin,  syml-ddyn,  gan  gyílawn  ddilyn, 
Dau  fanerau  lesu  ei  Frenin, 

Codi  maen  er  cofía  am  dauo, 

Pe  medrwn  ddawu,  fe  wnawn  yn  gryno  ; 

Duwioldeb  yn  ei  holl  ganghenau, 

Fe'i  meddianodd  hi  a'i  fírwythau  ; 

Ffydd,  a  gobaith,  hefyd  caru, 

Edifeirwch,  yspryd  gweddi ; 

Nos  a  dydd,  yr  orsedd  rydd,  wrthi'n  brudd 

byddai, 
Ei  gŵyn  ei  hun,  a'r  eglwys,  hithau, 
Dygai  eu  liachos  ar  ei  liniau." 

Y  mae  coffadwriaeth  Siencyn  Thomas, 
Penhydd,  wedi  cael  ei  anfarwoli  trwy  y 
Cofiant  doniol  a  ysgrifenwyd  iddo  gan  y 
Parch.  E.  Matthews.  Cafodd  ei  eni  ar  yr 
i6eg  o  Fedi,  1752,  mewn  amaethdy  o'r 
enw  Penhydd,  ac  fel  "  Siencyn  Penhydd  " 
ei  hadwaenir  hyd  y  dydd  hwn.  Saif 
Penhydd  mewn  pant  rhwng  mynyddoedd 
Morganwg,  tua  saith  milltir  i'r  dê-ddwy- 
rain  o  Gastellnedd.  Nid  oes  nemawr  ar 
gael  parthed  helyntion  maboed  Siencyn 
Thomas ;  ond  ymddengys  iddo  dreuUo 
blynyddoedd  cyntaf  ei  oes  i  lafurio  meus- 
ydd  Penhydd,  a  bugeilio  defaid  ar  hyd 
llechweddau  y  mynyddoedd.  Tyfodd  i 
fynu  yn  llanc  tal.  Nid  yw  yn  ymddangos 
iddo  gael  cymaint  ag  awr  o  ysgol ;  a 
braidd  nad  oedd  yn  fwy  garw  ei  foes,  ac 
annghoeth  ei  ymddygiad,  hyd  yn  nod  na'r 
cyffredin  o  fechgyn  ffermwyr  yr  adeg  hono. 
Meddai  feddwl  gwrol  a  phenderfynol ;  ni 
wyddai  beth  oedd  ofn  na  chywilydd.  Y 
mae  yn  amlwg  hefyd  fod  cryn  lawer  o  ryw 
onestrwydd  naturiol  yn  perthyn  i'w  natur, 
a'i  fod  yn  gymeriad  cwbl  ar  ei  ben  ei  hun. 
Dychymygwn  ei  weled  yn  Uefnyn  tal,  garw, 
a  mynyddig  ei  wedd,  heb  gael  ei  gaboli 
mewn  un  gradd  gan  addysg  na  chan  ym- 
gyfathrach  â'r  byd ;  eto  yn  meddu  meddwl 
gwreiddiol  a    phenderfynol,    ac    yn    Ilawn 


bywyd  o'i  goryn  i'w  fawd.  Diangenrhaid 
ychwanegu  iddo  dyfu  i  fynu,  fel  y  cyffredin 
o'i  gyfoedion,  yn  gwbl  ddigrefydd. 

Ond  yr  oedd  Duw  wedi  bwriadu  pethau 
gwell,  a  phethau  yn  nglyn  wrth  iachawd- 
wriaeth,  am  Siencyn  Thomas.  Y  g\vr  a 
ddefnyddiwyd  fel  offeryn  i'w  ddeffro  o'i 
drwmgwsg  ysprydol  oedd  lefan,  Tyclai,  un 
o  gynghorwyr  cyntaf  y  Methodistiaid  yn 
Sir  Gaerfyrddin,  ac  y  mae  y  gŵr  hwn, 
oedd  yn  ei  ffordd  lawn  mor  hynod  a 
Siencyn  Thomas,  yn  haeddu  gair  o  sylw. 
Preswyliai  yn  y  Tyclai,  bwthyn  diaddurn, 
gyda  muriau  pridd  a  thô  gwellt,  gerllaw 
Llanfynydd.  Y  mae  yn  amheus  a  ddarfu 
i'r  bwthyn,  yn  ei  ddyddiau  goreu,  gael  ei 
gofrestru  ar  Iyfrau  y  plwyf,  gan  waeled 
ydoedd  ;  cawsom  ni  olwg  arno  tua  chwarter 
canrif  yn  ol ;  yr  ydoedd  ar  syrthio  i'w  bwU 
y  pryd  hwnw,  a  deallwn  ei  fod  yn  awr  yn 
domen  o  adfeilion.  ü'r  bwthyn  tlodaidd 
hwn  yr  elai  yr  Apostol  o  Dyclai  allan,  gan 
gyhoeddi  dystryw  ar  anwir  fyd,  a  gwahodd 
pechaduriaid  at  Grist.  Fel  hyn  ei  darlunir 
gan  Mr.  Matthews  :  "  Dyn  lled  fywiog  yr 
olwg  ydoedd,  yn  gwisgo  coat  Iwyd  o  frethyn 
gwlad,  ond  heb  goler  melfed,  siaced  fraith, 
clos  penlin  coi'duroy,  hosanau  du'r  ddafad, 
ac  esgidiau  coed,  wedi  eu  sicrhau  am  y 
traed  â  byclau  pres.  Yn  y  wisg  offeiriad- 
aidd  hon,  gan  farchogaeth  ar  ebolyn  coch, 
heb  docio  na  mwng  na  chynffon,  y  teithiai 
fy  ewythr  lefan,  Tyclai,  bant  a  bryn,  a'r 
efengyl  dragywyddol  ganddo."  Nid  oedd 
capelau  Methodistaidd  yn  y  wlad  yr  adeg 
hono ;  felly,  mewn  ysgyboriau,  a  thai 
anedd,  y  cynghorai  y  patriarch.  Hynod  o 
ddiaddurn  fyddai  ei  weinidogaeth  ;  anaml, 
meddir,  y  byddai  yn  cymeryd  testun  ;  ond 
safai  yn  y  canol,  a'r  gynulleidfa  yn  gylch 
o'i  gwmpas,  a  byddai  yn  troi  oddiamgylch 
wrth  gynghori,  gan  draddodi  weithiau  y 
ddeddf,  ac  weithiau  yr  efengyl.  "  Byddai 
cetyn  o  ffon  onen,  gyda  chlopa  anferthol,  o 
gwmpas  pwys  neu  ddau,  yn  un  Ilaw  ;  a'r 
dwrn  arall  yn  nghau  wrth  ddanedd  y  gyn- 
ulleidfa,  fel  pe  yn  benderfynol  o  bastyno  y 
bregeth  i'w  hymenyddau  a'u  calonau." 

Cawn  engrhaifft  o  un  o'i  bregethau  yn 
Metliodistiaeth  Cyniyu,  yr  hon  oedd  yn  cael 
ei  gwrando,  ac  a  gafodd  ei  hadrodd  wedi 
hyny  gan  Mr.  Llwyd,  o  Gayo.  Mater  y 
bregeth  oedd  edifeirwch,  ac  yn  y  modd  a 
ganlyn  yr  atebai  y  gofyniad  :  "  Beth  yw 
edifeirwch  ?  "  "  Yn  mlaenaf,  aqua  fortis 
ydyw,  yr  hwn  sydd  yn  tori  yn  ddau  y  peth 
oedd  yn  un.  Yn  ail,  powdr  jalap  ydyw, 
yr    hwn   sydd   yn    clirio  gwaelod  y  briw. 

Yn  drydydd,  tindure  of  mywh  ydyw,  yr 
hwn  sydd  yn  iachau  y  briw  yn  drwyadl, 
ac  nid  yn  ei  groeni  ar  gig  marw."  Prawf 
yr  engrhaifft  hwn  na  wyddai  lefan  ddim 
am  goethder  ;  ond  na  feier  ef,  yr  oedd  yn 
cyfateb  yn  dda  i  ansawdd  arw  ac  anniw- 
ylliedig  ei  oes,  a  bu  yn  offeryn  i  droi 
ugeiniau  o  gyfeiUorni  eu  ffyrdd. 

Adrodda  Mr.  Matthews  am  dano  yn 
dyfod  i  bregethu  i  Langrallo,  pentref  cyf- 
agos  i  Langan,  lle  y  gweinidogaethai  yr 
Hybarch  David  Jones.  "  Noson  o'r  wyth- 
nos  ydoedd,  a  chrynhodd  bagad  o  bobl  i 
dy  anedd,  i'r  cwrdd.  Eisteddasant  oll  o 
gylch  muriau  y  tỳ,  gan  ddysgwyl  y  pre- 
gethwr  dyeithr.  Yn  mhen  tipyn  wele  yr 
angel  yn  dod.  Darllenodd  a  gweddíodd 
yn  nghanol  y  dynion,  yn  danllyd  rhyfeddol. 
Yna,  dechreuodd  ymsymud  wrth  ei  ffon  o 
un  i'r  Ilall,  gan  bregethu  efengyl  y  deyrnas 
i  fawr  a  mân  yn  ddiwahaniaeth.  '  Deuwch 
allan  o'u  canol  hwynt,'  meddai,  '  ac  ym- 
ddidolwch.  Wyddoch  chwi  beth,  ffryns, 
os  gwelwch  chwi  iâr  yn  ymdroi  Ilawer 
mewn  gwrysg  pytatws,  yno  y  bydd  yn 
debyg  o  wneyd  ei  nyth.  Felly  chwithau, 
os  ymdrowch  chwi  lawer  yn  y  byd  an- 
nuwiol  hwn,  ynddo  y  byddwch  yn  debyg  o 
aros  ;  ac  fe  aiff  eich  nyth  ar  dân  byth, 
bobl ;  deuwch  allan.  Y  maent  yn  dweyd 
wrthyf  fi,  os  bydd  oen  yn  sugno  gafr,  mai 
blew  gafr  a  dyf  arno.  Os  sugno  y  byd 
hwn  y  byddwch  chwithau,  y  mae  yn  debyg 
iawn  mai  yspryd  y  byd  a  fydd  ynoch,  mai 
am  y  byd  y  bydd  eich  ymestyniad  gwastad- 
ol ;  mai  esgeuluso  crefydd  Mab  Duw  a 
wnewch,  ac  felly,  ymlygru  yn  eich  ffordd 
nes  myned  yn  eifr  perffaith,  heb  ddim  yn 
debyg  i  ddafad  ynoch.'  Fel  hyn  y  bu  y 
gŵr  o  Dyclai  yn  cerdded  o  amgylch  y  tŷ, 
am  o  gwmpas  haner  awr,  gan  draddodi 
Iliaws  o'r  cyfryw  sylwadau  duwinyddol  a 
philosophyddol,  a'u  cymhwyso  yn  gelfydd 
at  bob  un  ar  ei  ben  ei  hun.  O'r  diwedd, 
ymddangosai  yr  ager  fel  yn  gwanhau,  a'r 
olwynion  yn  graddol  arafu,  a  phob  ar- 
wyddion  fod  cerbyd  y  Tyclai  yn  sefyll. 
Pan  y  daeth  ar  gyfer  y  gadair,  Ile  yr 
eisteddai  yr  Hybarch  Efengylydd  o  Lan- 
gan,  Mr.  Jones,  gyda  mawr  serchawg- 
rwydd  a  gwen  fwynaidd,  a  drodd  ato,  gan 
ddywedyd  wrtho  :  '  lefan  bach  ;  yr  wyt  yn 
yr  ysgol  er  ys  llawer  dydd  yn  awr  ;  atolwg 
beth  wyt  wedi  ddysgu  yno  yn  yr  holl 
amser  hyn  ? '  '  Mr.  Jones  bach,'  meddai 
yntau,  '  yr  wyf  wedi  bod  wrth  yr  un  wers 
trwy  yr  holl  flynyddau,  a  gallaf  ddweyd 
wrthych    yn   onest    heno   fy  mod  wedi  ei 


dysgu  o'r  diwedd.'  '  Beth  ydyw  hono, 
lefan  bach  ? '  '  Wel,  mi  ddywedaf  wrth- 
ych ;  yr  wyf  wedi  dysgu  nad  wyf  yn 
gwybod  dim.'  '  Ti  wyt  ? '  '  Ydwyf,  yn 
siwr  i  chwi.'  '  Wel,  wel  ;  yr  wyt  ti,  lefan 
bach,  yn  y  dosbarth  blaenaf  yn  ysgol  yr 
lesu.  Yr  ydwyf  fi  o  hyd,  er  ymgyrhaedd, 
yn  methu  yn  Ilwyr  a  dod  i  fynu  a'r  cìass 
yna.'  Wedi  yr  ymddiddanion  hyn,  terfyn- 
wyd  trwy  weddi  a  mawl,  ac  aeth  pawb  i'w 
ffyrdd,  dan  synu  wrth  athrylith  a  hyawdl- 
edd  y  pregethwr." 

Nis  gallwn  ddilyn  yr  hen  gynghorwr  o'r 
Tyclai  yn  mhellach,  ond,  fel  y  darfu  i  ni 
sylwi,  efe  a  fu  yn  foddion,  dan  fendith 
Duw,  i  ddeffro  y  Ilanc  gwyllt  o  Benhydd 
o'i  gysgadrwydd  ysprydol.  Caiff  Siencyn 
Thomas  adrodd  yr  hanes  yn  ei  eiriau  ei 
hun.  Wrth  deithio  yn  nghyd,  gofynai 
gŵr  ieuanc  iddo :  "  Trwy  ba  foddion  y 
tueddwyd  eich  meddwl  gyntaf  at  gref- 
ydd  ?  "  Ebai  yntau  :  "  Mi  a  ddywedaf  y 
gwir  i  ti,  yn  union  a  rhwydd.  Pan  yr 
oedd  hen  ŵr  o  gynghorwr,  nid  enwog  iawn 
o  ran  ei  ddoniau,  ond  hynod  effeithiol  ar 
brydiau,  yn  dyfod  trwy  y  wlad  i  bregethu, 
aethum  i,  gyda  Ilawer  ereill  o'm  cyfoedion, 
i'r  cwrdd  i  wrando,  nid  gyda  golwg  ar  un 
Iles  ysprydol  trwy  hyny,  ond  i  gael  difyr- 
wch  yn  benaf,  oherwydd  ei  ddawn  dyeithr 
a'i  Iwybr  ysmala.  Wedi  iddo  ddechreu, 
fel  arferol,  trwy  ddarllen  a  gweddio,  dech- 
reuodd  ymadroddi,  fel  pe  y  buasai  yn 
siarad  â  ni,  ei  wrandawyr.  Nid  wyf  yn 
cofio  ei  destun,  os  oedd  testun  hefyd 
ganddo  ;  nid  wyf  yn  cofio  iddo  enwi  un- 
rhyw  adnod  neillduol  wrth  ei  henw  a'i 
rhif.  Meddyliais  wedi  hyny  lawer  gwaith 
fod  ei  araeth  yn  dra  Ysgrythyrol  drwyddi 
oll.  Ei  amcan  y  pryd  hwnw,  yr  wyf  yn 
cofio,  oedd  ymdrechu  deffroi  pechadur  o'i 
gwsg  ysprydol,  a  pheri  iddo  gredu  ei  fod 
mewn  perygl  enbyd  o  fod  yn  uffern  am 
byth.  Yr  oedd  yn  union  fel  pe  buasai  yn 
siarad  â  rhywun  yn  bersonol  yn  y  gynull- 
eidfa,  a  adwaenai  fe  fel  dyn  melldigedig  o 
ddrwg,  drwg  iawn,  allan  o"r  cyffredin. 
Agorais  inau  fy  Ilygaid,  ac  edrychais  yma 
ac  acw  ;  a  chan  droi  fy  ngolygon  eilwaith 
yn  ol  ar  y  pregethwr,  canfyddwn  ef  yn 
edrych  yn  daer  arnaf,  ac  yn  bygwth  y  dyn 
drwg  yn  ofnadwy.  Mor  wir  a'i  ddweyd, 
credais  yn  benderfynol  mai  ataf  fi  yr  oedd 
yn  cyfeirio  yn  uniongyrchol.  Beth  bynag, 
nid  hir  y  gwrandewais  cyn  gorfod  credu 
taw  fi  oedd  y  dyn  drwg,  a'r  dyn  drwg 
iawn,  oedd  gan  y  pregethwr,  a  fy  mod  yn 
wrthddrych  y  bygythiad  ofnadwy.    Dilyn- 

odd  swn  y  bygythiad  fi,  nes  llanw  fy 
nghydwybod  â  braw  ac  â  dychrynfeydd 
uífern  dân  ;  ac  yno  y  gadawodd  fy  ewythr 
lefan,  Tyclai,  fi,  heb  ddweyd  cymaint  a 
fîarwel  i  ti,  fachgen.  Minau  a  aethum  i'm 
ffordd  tua  chartref,  ond  nid  fel  cynt ;  ac 
nid  oedd  cartref,  na  phawb  a  phob  peth  y 
meddyhwn  am  danynt,  yn  fy  ngwella  i, 
nac  yn  esmwytho  fy  ngofid.  Yn  wir,  mi 
wnes  lawer  cynyg  dros  beth  amser  i  dawehi 
fy  meddwl  ;  ond  methu  a  wnaethum." 

Dyna  y  bachgen  gwyllt,  na  wyddai  am 
nac  arswyd  nac  ofn,  wedi  ei  glwyfo  ;  gad- 
awodd   lefan,   Tyclai,   ef  a'r  saeth  yn   ei 
gydwybod.      Ceisiodd    yntau    iachad    am 
dymhor  yn  ffordd  y  cnawd,  trwy  ymroddi 
i  bleser  a  gwagedd.     Ryw  noson,  ychydig 
gwedi  hyn,  yr  oedd  taflu  disiau  mewn  lle 
o'r   enw   Troedyrhiw,    neu    Benrhyw,    yn 
mhlwyf  Margam.     Yr  oedd  hyny  yn  arfer- 
iad  yn  y  fro.     Hirnos  gauaf,  byddai  teuhi- 
oedd  yn  myned,  yn  fechgyn  ac  yn  ferched, 
yn  hen  wyr  a  hen  wragedd  wrth  eu  ffyn, 
tua    rhyw    fan    y    byddai    taflu   disiau  ;    a 
thyna  lle  y  byddent  yn  tori  cnau   ac   yn 
yfed  cwrw,  yn  aml  hyd  y  boreu.     Y  tro 
hwn,    trodd    y   chwareu   o  blaid  Siencyn 
Thomas,  ac  enillodd  ddwy  wydd.     Prysur- 
odd  â  hwy  tuag  adref,  un  dan  bob  cesail,  er 
dangos  ei  ffawd  dda  i'r  teulu.     Yr  oedd  yn 
ganol  nos ;  ymddangosai  yr  adar  fel  pe  yn 
anghymodlawn    a'u   sefyllfa,    a    rhoddent 
ysgrech  annaearol  yn  awr  ac  yn  y  man. 
Teimlai  Siencyn  ei  afaelion  yn    Ilacio,   a 
chafodd  y  gwyddau  ryw  gymaint  o  ryddid 
i'w    hadenydd,    yr   hwn  a  ddefnyddiasant 
i'w  guro  yn  ddiarbed.     Cododd  ofn  enbyd 
arno ;    y    mae    yn    fwy  na  thebyg  fod  ei 
gydwybod    yn    aflonydd     yn     ei     fynwes 
oblegyd  myned  i  ffair  gwagedd.      Tybiai 
ei   fod    yn    gweled    goleuni    dysglaer    yn 
Ilewyrchu  o'i  gwmpas,   daeth   golygfeydd 
uffern  a'r  farn  gerbron  ei  feddwl,  a  thyb- 
iodd  ei  fod  yn  marw.     Yn  rhydd  yr  aeth 
y  gwyddau,  ac  achubasant  y  cyfle  i  hedfan 
i'w   hen  artref.     Ar  ei  liniau  y  syrthiodd 
Siencyn,  a  bu  yno  am  oriau  yn  ymbil  am 
drugaredd.      Cyrhaeddodd  Penhydd  ryw- 
bryd  cyn  y  boreu,  a'i  gydwybod  yn  dan- 
Ilwyth  ynddo.     Bu  am  dymhor  yn  teimlo 
pangfeydd  ofnadwy  ;   ceisiai  wella  ychydig 
arno  ei  hun,  ond  methai ;  suddo  yn  ddyfn- 
ach   i'r   gors   a   wnelai  wrth  geisio  dyfod 
allan  o  honi.    Meddai  ef  ei  hun  :  "  Addun- 
edais  beidio  bod  fel  cynt  ;  ac  ymdrechais 
hyd    y    gallaswn    wneyd    y    dyn   drwg  yn 
ddyn  da,  ond  gwnawn  a  fynwn,  nid  oedd 
yn   bosibl  ei  ddwyn  dan  driniaeth.     Ond 


cyn  hir,  er  mai  hir  iawn  y  gwelais  i  yr 
amser,  wedi  gwrando  pregeth  ddamniol 
lefan,  Tyclai,  ysgrech  yr  hon  oedd  yn 
rhuo  yn  fy  nghydwybod,  daeth  yr  enwog 
was  hwnw  i  Grist,  Mr.  David  Morris, 
trwy  y  wlad  i  bregethu.  Aethum  inau 
i'w  wrando,  a  than  arweiniad  goleuni  yr 
Yspryd  Glân,  fe  ddangoswyd  i  mi  y  dyn 
drwg  iawn,  fel  yn  gywir  y  galwyd  fi  gan 
lefan,  Tyclai,  a  Duw  a'i  gyfraith  a  minau 
yn  elynion  i'n  gilydd.  Yn  y  cyfwng  hwn, 
pan  yr  oedd  pob  gobaith  am  fod  yn  gadw- 
edig  wedi  ei  ddwyn  yn  Ilwyr  oddiarnaf, 
wele,  yn  y  weinidogaeth,  ddrws  gobaith 
yn  agor  i  mi  yn  nyffryn  y  Iladdfa,  a  gwelais 
fod  genyf  hawl  i  gredu  a  gobeithio  yn  lesu 
Grist  am  fy  mywyd,  er  fy  ngwaethaf  fy 
hun  a'r  cythraul  yn  nghyd.  Yr  wyf  wedi 
fy  achub,  er  mawl  gogoniant  ei  ras  ef. 
Diolch  iddo  ei  fod  heb  dewi  byth  !  " 

Nid  oedd  Dafydd  Morris  byth  yn  archolli 
heb  wneyd  ymgais,  cyn  gorphen,  i  feddyg- 
iniaethu.     Ni  fyddai  fel  lefan,  Tyclai,  yn 
gadael  y  bobl  yn   nghanol   dychrynfeydd 
uffern  heb  gyfeirio  eu  golwg  at  Waredwr 
holl-ddigonol.     Dyferodd  rhywgymaint  o'r 
olew   a'r    myrrh    nefol    i   glwyfau  y  Ilanc 
pryderus  o   Benhydd   y   tro    hwn,    a  der- 
byniodd  yntau  raddau  o  gysur.     Ond  nid 
oedd  yn  \vr  rhydd  eto.     Dychwelai  ei  hen 
drallod  arno  weithiau  drachefn  gyda  grym 
gorchfygol.     Trwy  ystod   y  tymhor    hwn 
edrychai   yn    hurt    dros    ben.       Meddyliai 
rhai  ei  fod  tan  ddylanwad  afiechyd   oedd 
yn    ei   syfrdanu ;   eraill   a    dybient    fod   ei 
synwyrau  wedi  haner  dyrysu,  a  sonient  am 
ei  wisgo  mewn  straight  jacket ;  ond  yr  oedd 
eraill    drachefn   yn    bwrw   mai   y  grefydd 
newydd  oedd  wedi  ei  ddifetha.     Yr  adeg 
yma  aeth  i  eglwys  Mihangel,  i  wrando  y 
Parch.      William      Davies,      Castellnedd. 
"  Hwn,"  meddai  Mr.   Matthews,  "  oedd  y 
boreu  Sabbath  bythgofiadwy  y  dygwyd  ef, 
trwy  weinidogaeth  y  gŵr  parchedig  uchod, 
i  ryfeddol  oleuni    yr    efengyl.     Tywynodd 
arno  wawrddydd  annherfynol,  haul  yr  hwn 
sydd   yn   Ilewyrchu  yn  danbaid  ar  ei  ben 
tra  yr  ydym  ni  yn  ysgrifenu  y  Ilinellau  hyn, 
a  lle  ni  bydd  nos  byth  i  roddi  terfyn  ar  ei 
orwychder." 

Ni  bu  Siencyn  Thomas  nemawr  amser 
wedi  gwrando  y  Parch.  WiIIiam  Davies 
cyn  ymuno  â'r  Methodistiaid;  ac  y  mae  yn 
fwy  na  thebyg  mai  yn  hen  gapel  y  Gyfylchi 
yr  ymaelododd.  Yn  fuan  aeth  sôn  am 
dano  fel  gweddíwr  rhyfedd.  Meddai  leoedd 
o  gwmpas  y  tŷ,  ac  ar  hyd  y  tyddyn,  yn 
mha   rai   yr   arferai    ddal    cymundeb    â'r 

Arglwydd.  Ond  ei  hofffan  oedd  y  chwarel, 
y  tu  cefn  i'r  tŷ.  Yma  clywid  ef  mewn 
ymdrech  lawlaw  â  Duw  am  ddihangfa  i'w 
enaid ;  ac  yma  hefyd  y  triniai  lawer  o 
faterion,  llai  pwysig,  rhyngddo  â'r  Ar- 
glwydd.  Gan  mor  aml  y  cyrchai  yma, 
aeth  yn  ddywediad  yn  y  teulu,  pan  y 
methid  dod  o  hyd  iddo,  ei  fod  yn  sicr  o  fod 
yn  y  chwarel.  Nid  oedd  ei  frodyr  yn 
adnabod  Duw,  ac  nid  boddhaol  i  Siencyn 
oedd  eu  hymddygiadau  ar  rai  amgylch- 
iadau.  Un  tro  mynasent,  er  ei  waethaf, 
yru  yr  ychain  i  ffair  Llandaf,  ar  y  Sab- 
bath,  er  mwyn  bod  yno  yn  foreu  dydd 
Llun  ;  ceisiai  ef  ganddynt  gychwyn  ddydd 
Sadwrn,  a  gorphwys  dros  y  Sul.  Dadleu- 
ent  hwythau  y  draul.  "Credwch  fì,"  ebai 
yntau,  "  y  bydd  mwy  o  draul  arnoch  am 
dori  y  Sabbath,  a  phechu  yn  erbyn  Duw." 
Tua'r  ffair  yr  aethant  hwy,  a  thua'r 
chwarel  yr  aeth  Siencyn,  â'i  galon  yn  llawn 
zêl  dros  Dduw.  Nid  aeth  yr  ychain  yn 
mhell  oddiwrth  y  tŷ  cyn  i  un  o  honynt 
syrthio  i  lawr,  a  thori  ei  glun.  Ar  hyn 
dolefodd  ei  frawd,  Thomas :  "  Y  mae 
Sianco  yn  y  chwarel  yn  gweddío."  A  gwir 
oedd  y  peth  ;  rhedodd  Thomas  yn  ei  ol,  a 
chafodd  fod  y  weddi  yn  cymeryd  Ile  yn  y 
chwarel  a'r  ych   wedi  tori  ei  glun  yr  un 

Wedi  priodi,  aeth  Siencyn  Thomas  i  fyw 
i  Aberafan  ;  ond  cyn  hir  symudodd  i'r 
Goetre,  yn  mhlwyf  Margam,  ac  yma  y 
treuliodd  weddill  ei  oes.  Yr  ydym  wedi 
dangos  yn  flaenorol  y  meddai  hynodrwydd 
dirfawr.  Meddai  Mr.  Matthews  :  "  Nid 
hynod  mewn  un  peth  ydoedd,  ond  yn  mhob 
peth.  Nid  oedd  ei  edrychiad  fel  dyn  arall. 
Gallasech  feddwl  ei  fod  yn  wallgof; 
cerddai  mor  ddihafarch  a  brysiog  a  phe 
byddai  wedi  cael  ei  hanos  gan  gẁn  trwy 
y  Ilaid  a'r  Uaca  ;  byddai  ei  lygaid  yn  fflamio 
yn  ei  ben,  ac  edrychai  fel  dyn  am  ffoi  o 
olwg  preswylwyr  y  ddaear.  Yr  ydoedd  ar 
gefn  ceffyl  yn  debyg  rhyfeddol  i'r  dychymyg 
sydd  genym  am  perpetual  motion,  sef  mewn 
gweithrediad  o  hyd ;  pwt  o  chwip  yn  ei 
law  yn  curo  beunydd  a  diorphwys,  a'i 
goesau  mawrion  a  gewynaidd  yn  yspardynu 
yn  ddibaid,  o'r  pryd  y  cychwynai  hyd  nes 
y  disgynai.  Awgrymai  ei  holl  agwedd  fod 
arno  frys  annhraethol  i  fod  ar  ben  ei  daith, 
a  hyny  gyda  ei  fod  yn  cychwyn.  Yr  oedd 
yn  eglur  i  bawb,  modd  bynag,  fod  arno 
Ìawer  mwy  o  frys  na'r  ceffyl,  a  bod  yr 
enaid  rhesymol  oedd  yn  marchogaeth  yn 
Ilawer  cyflymach  yn  ei  symudiadau  na 
greddf   yr   anifail   oedd   dan   y   baich    a'r 


fflangellau.  Yr  un  fath  y  byddai  gyda 
rhyw  orchwyl  o  waith  ;  yr  oedd  yn  weith- 
iwr  digyffelyb ;  gwnelai  gymaint  a  dau 
weddol.  Gweithiodd  yn  galed  gyda  ei 
dyddyn  trwy  ei  oes,  a  chasglodd  gryn 
lawer  o  gyfoeth.  Byddai  yn  codi  oriau  o 
flaen  pawb  yn  y  tŷ,  ac  yn  myned  i'r 
ysgubor  i  ddyrnu.  Yno  dyrnai  yn  ddi- 
arbed,  fel  pe  yn  ddig  wrth  yr  ŷd,  y  gwellt, 
a'r  cwbl,  nes  y  byddai  yn  chwys  a  tharth  i 
gyd.  Wedi  hyny,  elai  at  y  '  Beibl  cam,' 
fel  ei  gelwid,  yr  hwn  oedd  wedi  camu  wrth 
ei  gadw  ar  ryw  bethau  ochrog  yn  yr  ys- 
gubor;  darllenai  dipyn  ar  hwnw;  ac  efallai 
gweddío  ;  a  chyn  y  diwedd  byddai  mewn 
brwydr  boeth  â  rhai  o  brif  ellyllon  y 
tywyllwch,  a  chlywid  swn  y  rhyfel  weithiau 
yn  mhell.  Fel  hyn  byddai  yn  dyrnu  cetyn, 
yn  darllen  eilwaith  getyn,  ac  yn  gweddîo 
efallai  wedi  hyny,  hyd  nes  y  delai  yn  bryd 
i'r  tylwyth  godi.  Yna  ai  i'r  tŷ,  galwai  ar 
bawb,  cyffröai  y  tân,  a  gorweddai  ar  ei 
hyd  o'i  flaen  am  ryw  gymaint  eilwaith. 
Fel  hyn  yr  ydoedd,  meddai  efe,  yn  prynu 
yr  amser." 

Byddai  yn  anhawdd  cael  desgrifiad  mwy 
by w.  Hawdd  gweled  oddiwrtho fod  Siencyn 
Thomas  yn  ddyn  o  gyfansoddiad  cadarn,  a 
bywyd  yn  curo  yn  gryf  yn  ei  gyfansoddiad, 
ac  y  cymerai  y  bywyd  hwnw  weithiau 
ffurfiau  rhyfedd.  Ni  wyddis  pa  bryd  y 
dechreuodd  bregethu;  tebygol  mai  Ilithro 
i'r  swydd  a  wnaeth,  heb  ganiatad  na  Chyf- 
arfod  Misol  na  Chymdeithasfa,  trwy 
ddechreu  rhoddi  gair  o  gynghor  mewn 
cyfarfod  gweddi,  ac  yna  tyfu  yn  bregethwr 
bron  heb  yn  wybod  iddo  ei  hun.  'Nid 
oedd  yn  debyg  i  neb  arall  fel  pregethwr 
ychwaith.  Gwyllt  ei  osgo  ydoedd  yn  y 
pwlpud  ;  ni  {eáásàgoat  ddu  a  napcyn  gwyn. 
Brethyn  Ilwyd  o  waith  cartref  oedd  ei  wisg,  a 
hetgyda  chant  anferth  iddi,  cyffelyb  i  badell 
brês,  oedd  am  ei  ben.  Meddai  y  Parch.  E. 
Matthews :  "  Tynai  ei  het,  bid  siwr,  wedi 
myned  i'r  pwlpud,  nid  yn  union,  canys  yr 
oedd  yn  diosg  ei  goat  fawr  yn  nghyntaf.  Y 
mae  y  beirniaid  yn  meddwl  na  fu  dafn 
erioed  o  olew  gwallt  ar  ei  ben,  ond  ei 
fod  yn  Nazaread  o  groth  ei  fam  oddiwrth 
hyny.  .  .  .  Tynu  ei  fysedd  trwy  ei  wallt 
y  byddai  efe,  a  hyny  yn  gyffredin  yn  groes 
i'r  graen,  nes  y  byddai  fel  gwrych  mochyn, 
yn  y  gwrthwyneb  i  gyd.  Yn  ngwres  y 
foment  wrth  bregethu,  byddai  ei  ddwylaw 
yn  ei  wallt  yn  o  aml,  a  hyny,  mae  yn  debyg, 
heb  yn  wybod  iddo,  yn  ei  godi  yn  grych  i'r 
lan,  a  hwnw  yn  fflwchian  mor  echrydus 
nes  yr  oedd  golwg  bron  annaearol  arno. 

.  .  .  Yn  nhymor  ei  henaint  yr  oedd  ei 
wallt  yn  wyn,  yn  lled  hir,  ac  yn  cwympo  ar 
ei  ysgwyddau,  fel  yr  oedd  yn  dra  der- 
wyddol  ei  ymddangosiad."  Yr  oedd  ei 
bregethau,  mor  bell  ag  y  gelhr  casglu,  yn 
rhai  hynod  yr  un  modd.  Nid  oedd  ei  iaith 
yn  goeth,  na'i  ymadroddion  yn  addurnol; 
nid  cynwys  llyfrau  a  draddodai,  ac  nid 
oddiwrth  y  celfau  a'r  gwyddonau  y  tynai 
ei  ddameg ;  eithr  natur  wyllt  a'r  Beibl 
Cymraeg  oedd  prif,  a  bron  unig,  feusydd  ei 
efrydiaeth.  Ac  eto,  y  mae  profion  fyrdd 
iddo  fod  o  ddirfawr  fendith.  Er  yn  arw  ei 
wedd,  ac  yn  fras  ei  eiriau,  meddai  doraeth 
o  synwyr ;  perchenogai  graffder  dirfawr 
i  adnabod  cymeriadau,  ac  i  wybod  pa  fodd 
i'w  trin  ;  a  byddai  ei  sylwadau  yn  wastad 
yn  dra  gwreiddiol.  Mewn  gwirionedd,  yr 
oedd  ynddo  fwy  o  gymhwysder  ar  gyfer 
amgylchiadau  ei  oes  nag  a  elhd  meddwl  ; 
yn  enwedig  pan  gofiom  fod  ganddo  elfenau 
rhagorol  eraiU,  megys  diniweidrwydd  pur, 
gonestrwydd  diwyrni,  eiddigedd  tanllyd 
dros  Dduw,  a  ffyddlondeb  diragrith  yn 
achos  eneidiau.  Y  mae  yn  amlwg  ei  fod 
yn  dra  phoblogaidd  yn  ei  ddydd. 

Nid  rhyw  lawer  o'i  sylwadau  wrth  bre- 
gethu  sydd  ar  gael,  ond  gelHr  casglu  fod  ei 
gymhariaethau  yn  bur  gartrefol.  Yr  oedd 
clwyd  ar  gefn  y  mynydd,  rhwng  Penhydd 
a  Llangynwyd,  gelwid  hi  "  clwyd  y  Bryn- 
mawr,"  ac  yr  oedd  un  bâch  perthynol  iddi 
wedi  cael  ei  roi  tuag  i  lawr,  a'r  llall  tuag  i 
fynu,  i  atal  y  dynion  drygionus  i'w  thynu 
oddiar  y  bachau.  Wrth  bregethu  ar  y 
cyfamod  gras  un  tro,  dywedai  fod  y  cyfamod 
hwnw  yr  un  fath  a  chlwyd  y  Brynmawr, 
un  bâch  i  fynu  a'r  bâch  arall  i  lawr,  fel  nas 
gallai  na  Satan  na  neb  ei  daflu  byth  o'i  le. 
"  Y  mae  un  bâch  i  fynu  gyda  Duw," 
meddai,  "  a'r  llall  i  lawr  am  ei  bobl ;  fe 
saif  cadarn  sail  Duw ;  yr  Arglwydd  a 
edwyn  y  rhai  sydd  eiddo  ef."  Wrth  bre- 
gethu  ar  ostyngeiddrwydd,  dywedai  "  fod 
y  gras  hwnw  yn  tyfu  yn  union  yr  un  fath  a 
chynffon  buwch,  tuag  i  lawr  o  hyd."  Un- 
waith  llefarai  ar  y  geiriau :  "  Rhaid  i  ni 
ddal  yn  well  ar  y  pethau  a  glywsom,"  ac 
anogai  ei  wrandawyr  i  ddal  ar  y  testun 
beth  bynag,  fod  hwnw  yn  sicr  o  fod  yn  bur. 
"  Efallai  fod  yma  lawer,"  meddai,  "  yn 
cwyno  ar  eu  côf,  ei  fod  mor  ddrwg,  fel  nas 
gallant  gofio  dim.  Taw  a  dy  anwiredd  ; 
nid  ar  dy  gôf  y  mae  y  bai ;  tydi  sydd  yn  ei 
lanw  â  phethau  eraill,  pethau  drwg,  bydol, 
a  brwnt,  fel  nad  oes  dim  lle  ynddo  i  bethau 
da.  Mi  warantaf  dy  fod  yn  cofio  am  beth 
y  gwerthaist  yr  anifail  hwnw  yn  ffair  Llan- 


daf;  chwech  neu  saith  punt,  onide  ?  lë, 
yn  siwr ;  'dyw  hyny  ddim  wedi  myned 
allan  o'th  gôf  eto.  Yr  wyt  yn  cofio  pob 
peth  ond  efengyl."  Dygwyddodd  fod  hen 
ẁr  yn  yr  odfa  â'r  desgrifiad  yn  ei  weddu, 
ac  nis  gellid  ei  berswadio  nad  rhai  o'r 
crefyddwyr  oedd  wedi  dweyd  ei  hanes  wrth 
y  pregethwr. 

Ond  yn  y  cyfarfodydd  eglwysig  yr  oedd 
Siencyn  Thomas  fwyaf  enwog.  Disgynai 
arno  yn  y  cyfarfodydd  hyn  ryw  fath  o 
ysprydohaeth  ;  braidd  na  theimhd  ei  fod 
mewn  modd  rhyfedd  yn  profi  yr  ysprydion ; 
anaml  y  camgymerai  gyda  golwg  ar  gyflwr 
y  sawl  a  fyddai  ger  ei  fron  ;  a  galhiogwyd 
ef  yn  fynych  i  lefaru  gair  yn  ei  bryd. 
Rywsut,  yr  oedd  ymadroddion  yn  gweddu 
iddo  ef,  ac  yn  cael  eu  derbyn  oddiwrtho, 
oblegyd  ei  onestrwydd  unplyg,  na  weddent 
i  neb  arall.  Yr  oedd  bachgenyn  yn  dyfod  i'r 
seiat  y  tro  cyntaf,  ac  meddai  wrtho  :  "  Fy 
machgen  i,  myn  Grist  i  dy  galon  ;  yr  un 
man  ei  fod  yn  dy  boced  ag  yn  dy  ben." 
Cynygiai  merch  ieuanc  ei  hun  yn  aelod  o 
seiat  y  Pîl,  pan  yr  oedd  ef  yn  bresenol. 
Esboniai  Wilham  Thomas  iddo  pwy  yd- 
oedd,  ei  bod  yn  ferch  i  Siencyn  y  tiler. 
"Ho,"  ebai  yntau,  "merch  Siencyn,  ai  íe? 
Yr  wyf  yn  adwaen  dy  dad,  fy  merch  fach  i, 
yn  burion  ;  y  mae  ef  wedi  treio  pob 
crefydd  sydd  yn  y  wlad,  ac  wedi  ffaelu  gyda 
hwy  oll.  Gwrando,  fy  merch  anwyl  i  ; 
cais  well  crefydd  na  chrefydd  dy  dad,  onide 
ti  a  fyddi  yn  machau'r  diafol  un  o'r  dyddiau 
nesaf."  Dywedai  wrth  ddyn  unwaith  ei 
fod  yn  hoUol  yr  un  fath  a'r  yspwng  {sponge). 
"  Y  mae  hwnw,"  meddai,  "  yn  cymeryd 
pob  peth  i  niewn.  Doder  ef  yn  y  dwfr,  yn 
y  llaeth,  yn  y  cwrw,  yn  y  bustl,  neu  yn  y 
gwenwyn,  fe  gymer  ei  lonaid  o  bob  peth. 
Yr  wyt  tithau  yn  gyffelyb,  yn  ddyn  pob 
man  a  phob  peth.  Yr  wyt  gartref  yn  y 
dafarn  ac  yn  y  capel,  nid  oes  gwahaniaeth 
pa  le." 

Meddai  ddawn  rhyfedd  i  roddi  pen  ar 
ddadleuon  a  checraeth,  ac  i  adfer  heddwch 
mewn  seiadau  wedi  myned  yn  ysglyfaeth  i 
ymryson.  Byddai  gair  oddiwrtho  yn  aml 
yn  derfyn  ar  helynt  flin.  Yr  oedd  dyn,  a 
elwid  Wil,  yn  perthyn  i  seiat  y  Dyffryn, 
yr  hwn  a  fuasai  yn  gwrando  araeth  ar 
drochyddiaeth,  ac  yr  oedd  wedi  haner  credu 
nad  oedd  modd  myned  i'r  nefoedd  ond 
trwy  yr  afon.  Bu  am  gryn  dymhor  yn 
aflonyddu  ei  frodyr  a'i  chwiorydd,  gan  eu 
haner  syfrdanu.  Dywedwyd  yr  helynt 
wrth  Siencyn  Thomas.  "  Ho,"  meddai, 
"  y  mae  Wil  yn  gweled  trochi  yn  yr  afon 

yn  haws  ffbrdd  na  gweddío,  marwhau 
llygredd,  a  chroeshoelio  y  cnawd  gyda  ei 
wyniau  a'i  chwantau."  Ryw  noson  seiat, 
dyma  Wil  yn  dyfod  i  mewn  fel  bollt,  mor 
ddieuog  a  neb.  Llamodd  Siencyn  ar  ei 
draed  mor  ystwyth  a'r  llwdn  iwrch,  a 
gwaeddodd  yn  groch  :  "  Wil,  beth  yw'r 
iiiater  arnat  ti  ?  "  " 'Does  dim  y  mater 
arnaf  fi,  fy  ewythr  Siencyn,"  meddai 
hwnw ;  "  beth  ydych  yn  ei  weled  ?  " 
"  W'yt  ti  ddim  wedi  bod  yn  son  am  gael 
dy  fedyddio,  fachgen  ?  "  "  Wel,  y  mae 
peth  son  wedi  bod  am  hyny ;  fe  fydd 
hyny  yn  ddifrifol  ar  fy  meddwl  weithiau." 
"  Gwrando ;  a  gest  ti  dy  fedyddio  o'r 
blaen  rywbryd  ?  "  "  Do,  pan  oeddwn  yn 
blentyn."  "  A  wyddost  ti,  Wil,  yn  enw 
pwy  y  bedyddiwyd  ti  y  pryd  hwnw  ?  " 
"  Gwn  yn  burion ;  y  mae  y  ffurf  i'w 
gweled  yn  y  Common  Prayer.''  "  Wel,  yn 
enw  pwy  y  mae  y  Llyfr  Gweddi  yn 
dweyd  ?  "  "  Yn  enw  y  Tad,  y  Mab,  a'r 
Yspryd  Glân."  "  Wel,  gwrando,  Wil ; 
dyna  ti  wedi  cael  dy  fedyddio  yn  enw 
Trindod  o  Bersonau,  yn  enw  pa  ddiafol  yr 
wyt  am  gael  dy  fedyddio  eto  ?  "  Terfyn- 
odd  hyn  y  ddadl ;  aeth  W^il  yn  rhydd  o'r 
trybini  yr  oedd  ynddo  parthed  bedydd,  ac 
ni  chlywyd  gair  ganddo  ar  y  mater  byth. 

Adroddir  am  ddwy  wraig  berthynol  i 
seiat  y  Taibach,  oeddynt  wedi  ymrafaelio 
yn  enbyd  ;  cawsai  tân  poeth  ei  gyneu 
rhyngddynt,  ac  nid  oedd  bosibl  ei  ddiffodd. 
Llawer  Ilwybr  a  gymerwyd  i  geisio  eu 
heddychu  ;  ond  pa  fwyaf  yr  ymdrechid, 
mwyaf  cyndyn  yr  oedd  y  benywod  yn 
myned,  nes  yr  oedd  y  gymdeithas  yn 
derfysg  trwyddi.  Un  noson  seiat,  galwyd 
hwy  ill  dwy  yn  mlaen  i  ymddiddan  â  hwy, 
ac  i  geisio  gwneyd  heddwch.  Rhoddwyd 
iddynt  anogaethau  gwerthfawr,  gan  ddang- 
os  y  fath  beth  dymunol  oedd  heddwch,  a'i 
fod  yn  werth  aberthu  llawer  er  ei  fwyn. 
Eithr  ofer  hollol  oedd  y  cynghorion ;  yr 
oeddynt  yn  myned  i'r  tymherau  creulonaf, 
a  phob  un  yn  uchel  adrodd  y  fath  gam 
oedd  wedi  ei  gael  oddiar  law  y  Ilall.  Yr 
oedd  Siencyn  Thomas  trwy  yr  hoU  amser 
yn  eistedd  yn  ddigyffro,  a'i  Iygaid  yn 
nghau,  fel  pe  heb  glywed  y  drafodaeth 
oedd  yn  myned  yn  mlaen.  Wedi  iddi 
fyned  i'r  pen,  cyfarchodd  un  o'r  blaenor- 
iaidef:  "  Siencyn  Thomas,  a  oes  dim  ar 
eich  meddwl  chwi  i'w  ddywedyd  wrth- 
ynt  ?  "  "  Nac  oes,  yn  gyhoeddus,  am  a 
wn  i,"  ebai  yntau  ;  "  ond  y  mae  genyf  air 
i'w  ddywedyd  wrth  y  ddwy  yn  ddirgelaidd, 
ar  eu  penau  eu  hunain."     Yna  cododd,  a 


dywedodd  :  "  Deuwch  gyda  fi  eich  dwy,  i 
mi  gael  dweyd  wrthych."  Allan  âg  ef  a 
hwythau,  nes  cyrhaedd  pen  twyn  oedd  o 
flaen  y  capel.  Yna,  trodd  arnynt,  gan 
ddweyd  :  "  Dyma  eich  lle  chwi  eich  dwy, 
y  fileiniaid  clecog  ;  aroswch  yma  hyd  nes 
y  byddoch  wedi  gwneyd  heddwch,  a  pheid- 
iwch  dod  yn  agos  i'r  seiat  hyd  nes  y  bydd- 
och  wedi  terfynu  y  cweryl."  Gyda  hyn, 
trodd  ar  ei  sawdl,  a  dychwelodd  i'r  seiat, 
gan  gloi  y  drws  ar  ei  ol.  Nid  hir  y  buwyd 
nes  y  cly  wid  wylo  a  thrydar  wrth  y  ddôr ; 
yr  oedd  y  benywod  wedi  ymheddychu,  ac 
yn  ymbil  am  gael  dyfod  i  mewn,  gan 
addaw  nad  ymrafaelient  byth  ond  hyny. 
A  dywedir  i'r  oruchwyliaeth  eu  meddyg- 
yniaethu  yn  Ilwyr. 

Dygwyddodd  anghydfod  blin  unwaith 
rhwng  yr  aelodau  yn  seiat  Caerphili. 
Gwnaed  Ilawer  ymgais  i  dawelu'r  twrw  ; 
ond  wrth  geisio  gwneyd  i  fynu,  yr  oedd 
y  fflamiau  yn  cyneu  yn  waeth.  Bu  yr 
Hybarch  David  Jones,  Llangan,  ac  eraiU 
o  brif  ddynion  y  Cyfundeb,  yno  droiau  ; 
ond  nid  oedd  dim  yn  tycio.  Yr  oedd  yn 
anmhosibl  cael  taw  ar  dafodau  yr  ymrys- 
onwyr,  unwaith  yr  eid  i  ymdrin  a'r  mater. 
Modd  bynag,  daeth  yr  achos  gerbron  mewn 
rhyw  Gyfarfod  Misol,  ac  fel  y  feddygin- 
iaeth  olaf,  penderfynwyd  anfon  Siencyn 
Thomas  yno.  Wedi  hir  gymhell  arno, 
ufuddhaodd  yntau.  Yno  yr  aeth,  a  dywed- 
odd  lawer  am  bechadurusrwydd  ymraf- 
aelio,  yn  nghyd  a'r  aflwydd  a'r  dinystr 
oedd  hyny  yn  ddwyn  ar  grefydd.  Ond  er 
y  cwbl,  yn  dân  gwyllt  yr  aeth  pawb ; 
siaradai  pob  un  ar  unwaith  ;  ac  ymhel- 
aethent  ar  y  camwri  oeddynt  wedi  dderbyn 
oddiar  ddwylaw  eu  gilydd.  Ar  hyn,  cododd 
yr  hen  bregethwr  ar  ei  draed,  gan  ddech- 
reu  cerdded  i  fynu  ac  i  lawr  ar  hyd  y 
capel ;  weithiau  byddai  yn  codi  ei  olygon 
tua'r  nef,  bryd  arall  tarawai  y  Ilawr  yn 
sybyrthol  a'i  lawffon.  Yn  raddol,  tynwyd 
sylw  y  bobl  oddiwrth  yr  helynt  at  ei 
agwedd  ddyeithriol.  Yntau,  gan  gerdded, 
ac  fel  mewn  cymundeb  â  rhywun  anwel- 
edig,  a  ofynodd  :  "  Arglwydd,  ai  dy  ddy- 
weddi  di  yw  hon  ?  "  Erbyn  hyn,  yr  oedd 
pawb  yn  difrifoli,  ac  yn  tremio  yn  graff 
arno.  Gyda  rhyw  sobrwydd  ofnadwy,  a 
barai  i  iasau  dreiddio  trwy  gnawd  pawb, 
gofynai  yr  un  cwestiwn  drosodd  a  thros- 
odd  :  "  Arglwydd,  ai  dy  ddyweddi  di  yw 
hon  ?  "  Yn  mhen  enyd  gwaeddai  dros  y 
Ile  :  "  Lladd  hi !  "  Yna,  fel  pe  yr  atebasai 
rhywun  :  "  Na  wnaf !  "  "  Gwerth  hi, 
ynte  !  "       "  Na    wnaf  !  "       "  Gwad    hi !  " 

"  Na    wnaf!"      Yna,    cododd    ei    lais,    a 

bloeddiodd   dros  y  lle  :    "  Hi  gostiodd  yn 

rhy  ddrud  i  mi ;    gwerth  fy  nwyfol  waed 

ydyw.     Pa  fodd  y  rhoddaf  hi  i  fynu,  a  pha 

fodd  ei  gadawaf  ychwaith  ?  "     Yna,  syrth- 

iodd  i  lawr  ar  ei  liniau,  a  gweddiodd  gyda'r 

fath    ddwysder   angerddol  nes  yr  oedd  y 

bobl  yn  foddfa  o  ddagrau.     Pan  y  cododd 

oddiar  ei  hniau,  yr  oeddynt  yn  cofleidio  eu 

gilydd,  ac  yn  erfyn  am  faddeuant.     Prawf 

yr  hanes  ei  fod  yn  meddu  rhyw  ysprydol- 

iaeth  a  nerth  nas  gallai  dim  sefyll  o'i  flaen. 

Amryw  flynyddoedd  cyn  ei  farw,  daeth 

cwyn  i'r  Cyfarfod  Misol  fod  yr  achos  mewn 

un    man    yn    hynod    o    adfeihedig,    ac    yn 

gwywo   yn    gyflym  ;    nad   oedd    yno  fawr 

pregethu,  nac  ond  ychydig  o  ymgais  i  gael 

pregethwyr  ;    ac   y    byddai   rhaid    cau    y 

capel    yn    fuan,    oni   ddeuai   cyfnewidiad. 

Wedi  gwrando  yr  adroddiad  galarus,  cod- 

odd  William  Thomas,  o'r  Pìl,  gan  ddweyd : 

"  Siencjn  Thomas,  y  mae  yn   rhaid  i  ti 

fyned  yno,  a'n  gweddi  ninau  oll  gaiff"  fyned 

i'r  nefoedd   am   Iwydd  ar  dy   ymwehad." 

Ufuddhaodd  yntau,  gan  gymeryd  rhywun 

gydag    ef    fel    cyfaill.      Wedi     pregethu, 

galwyd  y  seiat  ar  ol  ;  a  thra  y  gosodai  ei 

gydymaith   y    mater    gerbron,    gorweddai 

yntau  ar  ei  hyd  ar  y  fainc.     O'r  diwedd 

cyfododd,  gan  edrych  yn  annaearol,  a  chan 

sefyll   a'i   bwys   ar   ei  ífon  yn  nghanol  y 

capel,  dywedodd  :  "  Hawyr  !    Beth   yw  y 

mater  arnoch  ?      Rhod  dda  yw  y  rhod  ; 

dwfr  da  yw  y   dwfr ;    paham  na    thry   y 

rhod,    dywedwch  ? "      Aeth    yn    fud   am 

ychydig,  gan  edrych  yma  a  thraw.     "  O," 

meddai,  yn  sydyn  ;  "  mi  welaf  sut  na  fyddai 

y  rhod  yn  troi ;  ar  y  cafan  tyllog  yna  y 

mae   y   bai ;    y   mae  y  dwfr  yn  myned  i 

golli;   'does  dim   posibl  iddi  droi."     Yna, 

dechreuodd  alw  y  bobl  wrth  eu  henwau, 

canys    adwaenai    hwy   oU.       Dechreuodd 

gyda'r  blaenor  :  "  Dafydd  ;  Dafydd  y  teil- 

iwr,    önide  ?      Nage,     Dafydd   y    íîermwr 

mawr ;   íe,  y  meUnydd,  ac  yn  gwerthu  y 

blawd    wrth    y   sachau.      Pa   le   y    mae'r 

grefydd  ?     Bron  myned  yn  anghof."    Yna, 

trodd  at  hen  foneddiges  :  "  Mrs.  hon-a-hon, 

onide  ?     Yr  hen  wraig  fonheddig  dduwiol, 

anwyl  gan  bawb  ;   pa   le  y  mae  hi  ?     Yn 

suddo  yn  nghofalon  y  byd  y  mae  hithau  ; 

mẁn  haiarn  yn  y  graig,  a  llawer  o  bethau 

felly.      Pa    le   y    mae   Miss   hon-a-hon,   y 

ferch  fonheddig  ffyddlawn  gyda  chrefydd  ; 

îe,  a  fu  felly,  ond  beth  yn  awr  ?     O,  wedi 

ymgladdu  mewn   caru   cnawdol ;  hwn  yn 

íanach,  a'r  llall  yn  gyfoethocach.    Beth  am 

fater  enaid  ?    Bron  wedi  myned  yn  anghof. 


Catrin  ;  Catrin  ;  tydi  sydd  yna,  onide  ?  " 
"  lë,"  ebai  hono.  "  lë,  ei  chorph  hi ;  ond 
pa  le  y  mae  ei  henaid  ?  Wedi  boddi  mewn 
cybydd-dod,  yr  wyf  yn  ofni.''  Fel  hyn 
aeth  dros  bawb,  gan  ddweyd  pethau  tra 
phwrpasol  wrthynt.  Yna,  cododd  ei  lef 
yn  sydyn,  a  gwaeddodd  :  "  Dihunwch, 
bobol.  Y  mae  Mab  Duw  yn  dyoddef  yn  y 
lle  hwn  o'ch  plegyd  chwi.  Dihunwch  trwy 
ras,  onide  fe'ch  dihunir  â  barn."  Gyda 
hyn,  y  mae  yn  syrthio  ar  ei  liniau,  ac  yn 
gweddío  am  i'r  nefoedd  roddi  yr  Yspryd 
Glân  ar  bawb  oedd  yn  y  lle,  i  adfer  yr 
achos,  a  diwygio  y  bobl.  Yr  oedd  yr 
effaith  yn  orchfygol ;  tra  yr  oedd  Siencyn 
Thomas  yn  ymgreinio  gerbron  yr  orsedd, 
ac  yn  dadleu  yr  addewidion,  daeth  rhyw 
deimlad  rhyfedd  dros  bawb  ;  nid  oedd  dim 
i'w  glywed  ond  gweddío  ac  wylo  yn  eu 
mysg,  yn  wryw  ac  yn  fenyw.  O  hyny 
allan  llwyddodd  yr  achos  yn  y  lle ;  yn  bur 
fuan,  derbyniwyd  yno  tua  deg-ar-ugain  o 
aelodau  newyddion  ;  a  chododd  Duw  fab 
i'r  blaenor  i  waith  y  weinidogaeth. 

Wrth  gadw  seiat  yn  Llanarthney,  Sir 
Gaerfyrddin,  rhoddwyd  ar  ddeall  iddo  fod 
dynes,  a  fu  unwaith  yn  dra  chrefyddol,  yn 
cyfeiUachu  â  Pherson  y  plwyf.  Yr  oedd  y 
Person  yn  cael  ei  ystyried  gan  lawer  yn  \vr 
tra  anrhydeddus,  ond  byddai  y  ddiod  fedd- 
wol  yn  fagl  iddo  yn  fynych.  Weithiau, 
mewn  angladd,  ni  fedrai  ddarllen  y  gwas- 
anaeth  heb  wneyd  camgymeriadau  difrifol. 
Teimlai  pobl  y  seiat  yn  enbyd  fod  dynes 
mor  rhinweddol  ar  fin  ymuno  mewn  priodas 
â  chreadur  o'r  fath  ;  ac  eto,  nid  oeddynt 
yn  gweled  fod  ganddynt  hawl  i'w  cheryddu, 
a  Ilai  fyth  i'w  diaelodi,  oblegyd  yr  oedd  yr 
offeiriad  nid  yn  unig  yn  ddyn  proffesedig, 
ond  hefyd  yn  weinidog  efengyl.  Yn  y 
dyryswch,  penderfynasant  gyflwyno  yr 
holl  fater  i  ddwylaw  yr  Apostol  o  Benhydd. 
Wedi  pregethu,  a  galw  y  seiat  i  aros  ar  ol, 
galwodd  Siencyn  ar  y  ddynes  i  ddyfod  yn 
y  blaen.  "  Gwrando,"  meddai  wrthi ; 
"  yr  wyt  yn  myned  i  wneyd  yr  un  peth  yn 
hoUol  a  ieuo  dafad  a  mochyn  yn  nghyd. 
A  welwch  chwi  y  ddafad  ddiniwed  yn 
rhwym  wrth  y  mochyn  aflan  acw,  ac  yn 
cael  ei  llusgo  trwy  y  llaid  a'r  budreddi,  nes 
y  mae  bron  can  ddued  ag  yntau  ?  Goll- 
yngwch  y  ddafad  yn  rhydd,  hawyr,  onide 
fe'i  lleddir  wrth  gael  ei  Ilusgo  trwy  y 
ffìeidd-dra.  Y  mae  efe  yn  ymborthi  ar  y 
golchion  sydd  yn  y  cafn  ;  y  mae  hithau  yn 
brefu  am  y  borfa  las,  ac  yn  newynu  tra  y 
mae  efe  yn  gwledda.  Hi  fydd  farw,  yn 
siwr."    Yna,  tarawodd  ei  bastwn  yn  erbyn 

y  llawr,  a  bloeddiodd  dros  y  lle  :  "  Goll- 
yngwch  y  ddafad  yn  rhydd,  onide  hi  fydd 
farw  a'i  phen  yn  y  cebystr !  "  "  A  wyddost 
ti,"  ebai  wrth  y  ddynes,  "  yr  wyt  o  fodd  dy 
galon  yn  myned  i  gylymu  dy  hun  wrth 
fochyn  y  diafol.  Paid  rhyfeddu  os  gwna  dy 
dagu  o'r  diwedd.  Edrych  beth  yr  wyt  ar 
fedr  ei  wneyd,  a  chilia  mewn  pryd,  onide 
yn  meddiant  Satan  y  byddi  yn  gorphorol." 
Gwrandawodd  y  ddynes  ar  y  cyngor,  ac 
fel  y  gweddai  i  ddafad,  arhosodd  yn  y  cae 
gwyrddlas,  gan  adael  y  mochyn  i  ym- 
dreiglo  yn  y  dom. 

Dywedai  bethau  geirwon  weithiau,  ond 

derbynid    hwy    oddiwrtho    ef.       Yr    oedd 

rhyw    Fari,    nodedig    o    ymrafaelgar,     yn 

perthyn  i  seiat  y   Dyffryn  ;  y  hi  oedd   y 

feistres  am  dafod  drwg  yn  y  rhestr  dai  lle 

yr   oedd   yn    byw ;     byddai   mewn    rhyw 

helynt  beunydd  a  byth.     Cawsai  Siencyn 

ei  derfysgu  lawer  gwaith  gan  ryw  helynt 

berthynol    iddi ;    ac   yr   oedd   rhy  w    ffrae 

ddifrifol   wedi  cymeryd  Ue  yn  ddiweddar. 

Noson  y   cyfarfod   eglwysig  cyntaf   ar  ol 

hyny,  dyma  Mari  i  mewn,  mor  dal  a  neb. 

\Vrth  ei  gweled,  cyffrôdd  Siencyn  Thomas 

trwyddo  ;  cododd  i  fynu,  cauodd  ei  ddwrn, 

a   chan   daro  ei   droed  yn   erbyn   y  llawr, 

crochlefodd  :  "  Mari,  Mari ;  cerdda  i  maes 

o'r  seiat,  y  Jack  y  Lantern  uffernol,  gwaith 

arwain  pobl  i  ddyryswch  yr  wyt  y  fîordd  y 

cerddi."     Nid  oedd  gan  y  ddynes  ddim  i'w 

wneyd  ond  cymeryd  y  traed  can  gynted  ag 

y  medrai.      Yn    perthyn    i'r    un    seiat    yr 

oedd  chwaer  o'r  enw  Sian  Cwmgwynai,  yr 

hon  yn  aml   a  fyddai  yn   cael  hwyl  yn  yr 

odfaeon.    Lled-dybiai  Siencyn  nad  efengyl 

i   gyd   fyddai  yn  cynhyrfu  yr   hen  wraig, 

ond  y  gwaeddai   weithiau  heb  wybod   am 

beth.     Ryw  dro  yr  oedd  ef  yn  pregethu,  a 

Sian  yn  gwaeddi  mewn  hwyl.     Yn  y  seiat 

a    ganlynai    y    bregeth,     trodd    ati,    gan 

ddweyd  :  "  Dywed  di  dipyn,  Sian  ;  yr  wyt 

ti  yn  cael  llawer  yn  y  cyfarfodydd  yma,  ac 

felly    dylai    fod    genyt    brofiad    dysglaer." 

Ond  ychydig  o  brofiad  oedd  gan  y  ddynes 

wedi'r  cwbl.     "  Wyddost  ti  beth,"  meddai 

yntau ;    "  yr  wyt   ti   yn  union  fel  ci  hela 

Wil   Herbert.     Y  mae   Wil   yn   gwaeddi 

nerth  ei  ben  weithiau,  ^Fox,  Fox  ;'  a  bydd 

yr  hen  gi  yn  ymysgwyd  ac  yn  cyfarth  fel 

pe  byddai  yno  yr  helfa  fwyaf  erioed,  pan 

nad  oes  traul  yr  un   pryf  yn  agos  i'r  lle. 

Y  mae  arnaf  ofn  dy  fod  dithau,  Sian,  yn 

gwaeddi  heb  draul  yn  aml.      (jwaedda  a 

fynot  os  bydd  traul ;  ond  os  na  bydd,  nid 

yw  gwaeddi  o  un  gwerth." 

Byddai  hanes  Siencyn  Thomas  yn  an- 


nghyflawn  heb  gyfeiriad  at  ei  ymdrechion 
yn  erbyn  y  diafol.  Nid  absfyaction  iddo  ef 
oedd  Satan,  ond  creadur  cyfrwys  a  nerthol, 
bob  amser  yn  temtio  i  ddrwg.  Byddai  yn 
cwympo  allan  ag  ef  yn  aml,  ac  nid  yn 
anfynych  pentyrai  arno  gyfres  o'r  enwau 
gwaethaf  y  gallai  feddwl  am  danynt,  gan 
ei  alw  "y  twyllwr,"  "y  Ueidr,"  a'r  "bred- 
ych,"  ac  yn  y  blaen.  Os  rhuthrai  tem- 
tasiwn  i'w  feddwl  o  unrhyw  gyfeiriad, 
Satan  fyddai  yn  cael  y  bai  ar  unwaith. 
Fel  y  dywedwyd,  yr  oedd  Siencyn  yn 
godwr  boreu  ;  byddai  ef  gyda  ei  gert  yn 
yr  odyn  galch  cyn  bod  y  calchwyr  yno  ;  ac 
ielly  arno  ef  yr  oedd  gofal  am  y  mesur. 
Un  boreu,  pan  yr  oedd  pawb  ond  efe  yn 
gorwedd  yn  mreichiau  cwsg,  daeth  prof- 
edigaeth  arno  i  lanw  y  drol  mor  llawn  ag 
oedd  bosibl,  er  cael  ychydig  ychwaneg  na 
mesur.  Deallodd  mai  oddiwrth  Satan  yr 
oedd  y  demtasiwn  wedi  dyfod.  Ceisiai 
ddadleu  yn  erbyn,  gan  ddweyd  mai  lladrad 
fyddai.  "  Na,"  meddai  Satan,  "  'does  dim 
eisiau  ei  alw  yn  lladrad  ;  galw  ef  yn  fesur 
go  dda."  Llanwodd  y  drol,  ond  rhag  fod 
yno  fwy  nag  arferol  aeth  i  ben  y  llwyth, 
gan  daflu  peth  o  hono  i  lawr.  Yna  ymaith 
ag  ef  nerth  carnau  y  ceffylau.  Wedi 
myned  i  ben  y  rhiw,  rhwng  yr  odyn  a'r 
cae,  atahodd  y  wedd,  rhoddodd  gareg  y  tu 
ol  i'r  olwyn  yn  daclus,  ac  yna  aeth  i  weddi. 
Yn  mhen  ychydig  yr  oedd  ef  ar  ben  y 
bryn,  yn  chwifio  ei  het  o  gwmpas  ei  ben, 
ac  yn  gwaeddi  nes  yr  oedd  y  creigiau  yn 
adsain  :  "  BuddugoHaeth  !  Buddugol- 
iaeth  !  Concwest  ar  hoU  allu  y  ty wyllwch  ! 
'Yr  wyf  yn  gallu  pob  peth  trwy  Grist,  yr 
hwn  sydd  yn  fy  nerthu.'     Halehwia!" 

Pan  yn  myned  at  ei  gyhoeddiad  un  tro, 
dygwyddodd  fod  ei  geffyl  yn  bur  deneu,  ac 
wrth  ei  fod  yn  pasio  hen  chwarel,  saethodd 
profedigaeth  i'w  feddwl,  oddiwrth  y  diafol, 
fel  y  tybiai  efe,  i  daflu  yr  anifail  i'r  dyfnder, 
gan  gymeryd  arno  mai  llithro  yn  ddam- 
weiniol  a  wnaethai.  "  Cei  gefìyl  newydd 
gan  dy  frodyr,"  meddai  Satan,  "  pan 
glywant  am  yr  anhap ;  y  maent  yn  ddigon 
abl."  Bu  ei  yspryd  mewn  dirfawr  boen 
am  ychydig  ;  eithr  gorchfygu  a  wnaeth  yn 
nghymhorth  gras,  a  dihangodd  yr  anifail 
diniwed  a'i  fywyd  yn  ysglyfaeth.  Wedi 
i'r  ystorm  dawelu,  ceisiai  ddyfeisio  rhyw 
gynllun  i  ddial  ar  y  cythraul  am  ei  demtio. 
Cofiodd  fod  gwyl  mabsant  yn  cael  ei  chynal 
y  noswaith  hono  rywle  yn  y  gymydogaeth, 
a  phenderfynodd  fyned  yno.  Wedi  nesu  at 
y  tý  clywai  yr  holl  le  yn  gyforiog  o  gyng- 
hanedd  a  dawnsio.      Galwodd  y  tafarnwr 

allan,  gan  erchi  iddo  ddodi  ei  gefFyl  yn  yr 
ystabl  ;  ond  nid  oedd  yno  le  oblegyd  aml- 
edd  ceífylau  y  mabsantwyr.  Edrychodd 
yn  Uewaidd  ar  y  tafarnwr,  a  gofynodd  : 
"  A  oes  genyt  ti  drwydded  ar  dy  dŷ  ?" 
"  Oes,"  oedd  yr  ateb.  "  Dod  fy  nghefîyl  i 
yn  yr  ystabl  ynte,  onide."  Dychrynodd  y 
dyn,  a  throdd  geffyl  rhywun  allan  i  wneyd 
lle  i  geffyl  y  gẁr  dyeithr.  Wedi  myned  yn 
nghyd  i'r  tỳ,  clywai  yr  hen  Apostol  o  Ben- 
hydd  swn  dawnsio  uwch  ei  ben  ar  y  llofft, 
nes  yr  oedd  y  Ile  yn  crynellu.  Tynodd  ei 
het,  trodd  ei  glust  i  fynu  at  y  swn,  tynodd 
ei  fysedd  trwy  ei  wallt,  a  chan  edrych  yn 
annaearol  ar  y  tafarnwr,  yr  hwn  eisioes 
oedd  wedi  cael  ei  feddianu  â  gradd  o 
arswyd,  gofynodd  :  "  A  ydyw  y  diawl  gyda 
thi  yn  y  tŷ  yma  ?"  "  O,  nac  ydyw,  syr  ; 
dawnsio  sydd  yma."  "  Dawns,  ai  îe  ? 
dawns  !  Hwy  fyddant  yn  dawnsio  ar  eu 
penau  yn  y  pwll  yn  fuan!"  Dychrynodd 
y  tafarnwr  yn  enbyd  ;  rhedodd  i  fynu  y 
grisiau,  gan  waeddi,  "  Ffowch  !  Y  mae 
dyn  hysbys  ar  y  llawr  wedi  dweyd  y 
byddwch  yn  sefyll  ar  eich  penau  yn  y  pwll 
oddieithr  i  chwi  ymadael  yn  ddioed.  Di- 
hangwch,  a  gwnewch  y  goreu  o'ch  traed." 
Daeth  dyryswch  i'r  cwmni,  a  dechreuoddy 
merched  ysgrechain.  Cyn  pen  ychydig 
fynydau  yr  oedd  pawb  yn  dianc  am  eu 
heinioes,  a  thybiai  rhai  fod  rhyw  anghenfil 
du  yn  rhedeg  am  y  berth  â  hwy  bob  cam. 
Wedi  clirio  y  ty,  gofynodd  Siencyn  i'r 
tafarnwr  :  "  A  oes  bara  a  chaws  genyt  yn 
y  tý  ?"  "  Oes,"  oedd  yr  ateb.  "  Dere  ag 
ef  i'r  bwrdd  yma."  Wedi  i  hwnw  ufudd- 
hau,  dywedodd  wrtho  :  "  Yn  awr,  rhaid  i 
ti  ofyn  bendith  arno."  "  Y  fi,  syr  ?  Ni 
ofynais  i  fendith  erioed !"  "  Y  dyn,  ofynaist 
ti  fendith  erioed  ;  beth  yw  dy  oedran  di  ?" 
"  Hyn-a-hyn."  "  Ac  heb  ofyn  bendith  ar 
dy  fwyd  eto  ?  Rhaid  i  ti  ofyn  bendith  y 
fynyd  hon."  Y  dyn,  yn  ddychrynedig,  a 
waeddodd  :  "  O  Dduw,  beth  a  wnaf  ?" 
"  Dyna,"  ebai  Siencyn  Thomas,  "  efallai  y 
gwna  hyna  y  tro  yn  awr ;  gofyn  di  yn 
fynych  i  Dduw  beth  a  wnai,  efallai  y  dy  wed 
efe  wrthyt  yn  y  diwedd."  Yna  aeth  i 
weddi,  gan  ddiolch  i  Dduw  am  goncwest 
ar  y  diafol  ar  ei  dir  ei  hun.  Wrth  fyned 
ymaith  danodai  i'r  diafol  nad  oedd  wedi 
enill  dim  wrth  ei  demtio  i  wneyd  diwedd  ar 
y  ceffyl. 

Unwaith  yr  oedd  gwas  cymydoges  iddo 
yn  myned  ag  ychain  i  ffair  Castellnedd  dros 
ei  feistres  ;  penderfynodd  Siencyn  Thomas 
anfon  ei  ychain  yntau  yn  yr  un  ỳr,  a  thua'r 
ffair   yr   aethant    yn   nghyd.      Rywle    tua 


haner  y  fifordd  dechreuodd  yr  hen  batriarch 
bendrymu  ac  ocheneidio,  gan  ymddangos 
yn  brudd  dros  ben.  Cyn  i'r  gwas  gael 
amser  i  ofyn  beth  oedd  arno,  gwelai  ef  yn 
troi  pen  y  ceífyl  yn  ol,  a  chan  roddi  y  chwip 
a'r  yspardyn  iddo,  dyma  ef  yn  gwaeddi : 
"  Gwna  dy  oreu  o  dy  ffordd  ac  o'r  ychain, 
Wil,  dyma  fi  yn  íìoi  o  swn  y  byd  ! "  Llef- 
odd  hwnw  ar  ei  ol :  "  Yn  enw  dyn,  beth 
yw'r  mater?"  "Y  mae  digon  y  mater, 
fachgen  ;  ffair  Castellnedd  sydd  wedi  llanw 
fy  nghalon  i,  cyn  fy  mod  haner  y  ffordd 
yno."  Ac  er  pob  darbwyllo  i  ffwrdd  yr 
aeth,  gan  adael  y  canlyniadau  i  Raglun- 
iaeth. 

Byddai  ei  lestr  yn  aml  yn  Ilawn  ac  yn 
Ilifo  trosodd  yn  moddion  gras ;  ac  ar 
adegau  felly  byddai  golwg  ryfedd  arno ; 
tynai  ei  fysedd  trwy  ei  wallt,  serenai  ei 
Iygaid  yn  ei  ben,  a  rhoddai  ambell  i  ruad 
nes  y  byddai  y  Ile  yn  crynu.  Un  tro,  pre- 
gethai  rhywun  yn  hen  gapel  y  Dyffryn,  ac 
yr  oedd  effeithiau  rhyfedd  ar  y  bobl.  Eis- 
teddai  yntau  y  naiU  ochr  i'r  pwlpud.  Tan 
ddylanwad  y  Gair,  yr  oedd  yn  ymdroi,  yn 
ymdrafod,  ac  yn  ysgwyddo  ;  crafai  ei  ben, 
nes  yr  oedd  ei  wallt  gwyn  yn  bentwr  o 
ddyryswch,  a  gwreichionai  ei  lygaid  fel 
fflam  dân.  Yn  y  man  dyna  ef  yn  neidio 
dros  y  sedd  i  ganol  y  bobl,  gan  floeddio  yn 
groch  :  "  Satan,  cymer  fi  yn  awr  !  Dy- 
wedaist  ganwaith  mai  ti  fuasai  fy  mherchen  ; 
dere  yn  awr;  cymer  fi  heddyw,  y  diafl,  os 
beiddi  !  Haleliwia ;  chei  di  mo  honof  byth  ! 
'  Duw  yw  yr  hwn  sydd  yn  cyfiawnhau ;  pwy 
yw  yr  hwn  sydd  yn  damnio  ?  Y  mae  yn 
ddyogel  genyf  nas  gall  nac  angau  nac  ein- 
ioes,  &c.,  fy  ngwahanu  i  oddiwrth  gariad 
Duw,  yr  hwn  sydd  yn  Nghrist  lesu  fy 
Arglwydd.'" 

Y  mae  yn  ymddangos  hefyd  fod  Siencyn 
Thomas  yn  ddyn  o  bwys  yn   Nghyfarfod 
Misol  Morganwg,  os  nad  yn  wir  yn  Ngym- 
deithasfa  y   Deheudir ;   ac  y  mae  toraeth 
o'i  ddywediadau  yn  y  cyfarfodydd  hyn  ar 
gael.     Cynhelid    Cyfarfod    Misol   unwaith 
yn    Llantrisant  ;    dechreuwyd   y    cyfarfod 
gan  Mr.  Richard  James  ;  yna  cymhellai  y 
brodyr  y  naill  y  Ilall  i  ddweyd  gair,  ond 
rywsut,    nid    oedd    hwyl    dweyd   ar  neb 
Ebai  rhyw  ŵr  ieuanc  :  "  Siencyn  Thomas 
beth  wnawn  ni  fel  hyn  ?"     "  Dim,  am  wn 
i,"  meddai  yntau,  "ond  gwastraíîu  amser.' 
Meddai  y  g\Vr  ieuanc  :   "  Gofynwch  chwi 
rywbeth  i  mi ;  minau  a  holaf  gwestiwn 
chwithau  ;   i   gael  y  cyfarfod  i  gychwyn.' 
"  Nid  felly,"  ebai  Siencyn  ;  "  mi  ddywedaf 
fi    fy   mhrofiad.     Mi  wnaethum  gronfa    o 

ddwfr  yr  wythnos  ddiweddaf,  tua  phedair 
troedfedd  o  ddyfnder,  ac  y  mae  ffrwd  dda 
o  ddwfr  yn  rhedeg  iddi,  digon  i  dori  syched 
yr  anifeiliaid,  ac  i'r  hwyaid  a'r  gwyddau 
nofio  ynddi.  Yna,  mi  a  eisteddais,  ac  a 
ddechreuais  ymffrostio,  '  O,  ho  !  yr  wyf  yn 
drech  o  lawer  na'm  cymydogion  ;  y  mae  fy 
llyn  i  yn  loyw,  tra  y  mae  eu  llynoedd  hwy 
yn  fudr  a  thomlyd.'  Ond  yn  fuan  clywn 
lais  yn  dweyd  :  '  Ai  íe,  Sianco  ?  '  A  pheth 
wnaeth,  ond  gyru  mochyn  trwy  fy  llyn  i, 
fel  nad  oedd  yr  un  man  gloyw  i'w  weled 
arno.  Ar  hyn,  darfu  fy  ymffrost,  a  gwelais 
nad  oedd  dim  yn  well  i  mi  na  chael  ffrwd 
gref  o  ddwfr  ffynhon  i  olchi  fy  llyn  a 
minau."  Os  oes  rhyw  dipyn  o  gymysgedd 
yn  y  gymhariaeth,  y  mae  meddwl  yr  hen 
frawd  yn  bur  ghr.  Yr  oedd  wedi  teimlo 
tuedd  i  ymffrostio  yn  ei  gyfiawnderau,  gan 
dybio  ei  hun  yn  sancteiddiach  nac  eraill  ; 
ond  daeth  y  ddeddf,  gan  wneyd  ei  gyfiawn- 
derau  goreu  yn  bechod,  a  gwelodd  y  rhaid 
wTth  ffrwd  gref  o  ffynhon  Calfaria  i  redeg 
yn  gyson  ar  ei  draws  ef  a'i  ddyledswyddau 
tuag  at  eu  cadw  yn  bur. 

Dywedai  unwaith  wrth  flaenor  mewn 
Cyfarfod  Misol  :  "  Yr  wyf  yn  deall  nad  yw 
dy  ddiod  di  mor  flasus  ag  y  bu  ;  beth 
yw  yr  achos,  debyget  ti  ?  Yr  oedd  hen 
wraig  yn  byw  yn  mhlwyf  Ystradfellte, 
mewn  tý  bach  ar  ymyl  y  ffordd,  He  yr 
oedd  cryn  lawer  o  drafaelu  tua'r  calch,  ac 
yn  gwerthu  diod  i'r  sawl  a  alwai.  Arferai 
ddarflaw  gartref,  a  chaffai  y  gair  o  fod  yn 
cadw  diod  dda  iawn.  Os  byddai  rhywbeth 
yn  rhagori,  dywedai  y  bobl  ei  fod  gystal  a 
diod  modryb  Bess,  o'r  Ystrad.  Y  llanciau, 
wrth  fyned  tua'r  calch,  a  alwent  yn  aml 
am  ddracht  o  ddiod,  ac  wedi  yfed  un  damper 
galwent  yn  gyffredin  am  un  arall,  gan  mor 
dda  ydoedd.  Yn  mhen  amser,  meddyliodd 
yr  hen  wreigan  mai  flai  trafferthus  iddi 
fyddai  prynu  casgen  o  ddiod.  Dyma  y 
llanciau  yn  dod  drachefn,  ac  yn  galw  am 
ddracht ;  ond  wedi  yfed,  gwnaent  wyneb, 
a  chwedi  edrych  i  mewn  i'r  damper,  dyma 
hwy  yn  dweyd  :  '  Och,  modryb,  nid  diod 
o'ch  gwaith  chwi  yw  hon.  Ffarweliwch, 
modryb.'  Deallodd  yr  hen  wraig  erbyn 
hyn,  er  ei  cholled,  ei  bod  wedi  camgym- 
eryd."  Ar  hyn,  efe  a  drodd  at  y  blaenor, 
gan  ddweyd  :  "  Frawd,  berwa  dy  ddiod 
gartref.  Na  ddyro  o  flaen  dy  frodyr  a'th 
chwiorydd  ond  y  peth  y  gwyddost  sydd  yn 
ymgeledd  i  dy  enaid  dy  hun.  Unwaith  yr 
ai  i  ddelio  mewn  diod  estronol,  ni  fydd  dy 
ffryndiau  fawr  o  dro  cyn  troi  eu  cefnau 
arnat." 


Dro  arall,  ymddiddanai  â  nifer  o  flaenor- 
iaid,  un  o  ba  rai  oedd  yn  achwyn  ar  ei 
sychder  a'i  syrthni,  ac  a  ymddangosai  fel 
wedi  colli  tir  gyda  chrefydd.  Torodd 
Siencyn  allan  yn  danbaid,  gan  ddweyd : 
"  Jac,  Jac,  hoga  dy  gryman ;  hoga  dy 
gryman,  Jac.  Ti  yw  y  medelwr  blaenaf 
yn  y  fan  hon  er  ys  Uawer  blwyddyn  bell- 
ach  ;  ac  yn  wir,  chwareu  teg,  medelwr  go 
dda  hefyd.  Ond  yn  awr  y  mae  bwlch  yn 
dy  gryman  di.  Mi  a'th  gynghoraf  di  i 
fyned  ag  ef  at  y  maen  y  bum  i  wrtho  boreu 
heddyw  ;  fe  ddaw  hwnw  ag  ef  yn  fuan 
i  awch."  Yna,  gyda  llais  dyrchafedig, 
aeth  yn  ei  flaen  :  "  Jac,  hoga  dy  gryman, 
onide  fe  ddaw  Arglwydd  y  fedel  i  dy  droi 
oddiar  y  grwn,  am  dy  fod  yn  rhwystr  ar 
ffordd  y  gwaith  i  fyned  yn  ei  flaen."  Dy- 
wedir  ei  bod  yn  anmhosibl  darlunio  effeith- 
iau  y  dywediad  hwn  ar  y  brawd  ei  hun,  ac 
ar  y  cyfarfod  yn  gyffredinol.  Yr  oedd  fel 
pe  y  gwefrasai  yr  fiollalluog  bob  cnawd. 

Yn  cydoesi  â  Siencyn  yr  oedd  pregethwr, 
yn  byw  yn  ardal  y  Creunant,  o"r  enw 
Thomas  Price,  am  yr  hwn  y  dywedid  ei 
fod  yn  Ilawer  o  bregethwr  ar  amserau. 
Dyn  bychan  ydoedd,  tra  gofalus  am  ei 
wisg,  a  phob  amser  yn  ymddangos  yn 
drwsiadus.  Un  tro,  pregethai  mewn  Cyf- 
arfod  Misol,  Ue  yr  oedd  cryn  nifer  o  frodyr 
Morganwg  wedi  cydymgynull,  ac  yn  eu 
mysg  Siencyn  Thomas.  Ar  ddechreu  yr 
odfa  yr  oedd  yn  dra  Ilewyrchus ;  yr  oedd  y 
gwynt  yn  chwythu  o  blaid  y  pregethwr,  ac 
yntau  yn  Iledu  ei  hwyliau  i'r  awelon,  fel  y 
gellid  meddwl  mai  efe  oedd  meistr  y  gyn- 
ulleidfa.  Ond  yn  sydyn,  fel  taraw  dwylaw 
yn  nghyd,  dyma  gwmwl  yn  dyfod  dros  y 
cyfarfod.  A  thywyllach  yr  aeth  oddiyno 
i'r  diwedd,  fel  y  bu  raid  i  Thomas  Price 
orphen  mewn  tywyllwch  dudew,  Ar  y 
terfyn  aeth  Siencyn  Thomas  ato,  gan 
ddywedyd  :  "  Tom,  a  wyddost  ti  svit  y  bu 
hi  heno,  fachgen  ?  Os  na  wyddost,  mi 
a  ddywedaf  wrthyt.  Ti  aethost  i'r  pwlpud 
yn  grynedig,  ac  yr  oeddyt  yn  gweddío  am 
help.  '  Wel,  Tom  Price,'  ebai'r  Arglwydd, 
'gan  dy  fod  yn  ymwybodol  o'th  annigon- 
olrwydd,  mi  a'th  gynorthwyaf.'  Felly  y 
bu,  a  hi  aeth  yn  y  blaen  yn  dda  anghyff- 
redin  am  dro,  a'r  bobl  yn  cael  blas.  Blas 
Duw  ydoedd ;  nid  dy  flas  di,  cofia.  Ond 
yn  y  man,  dyna  ryw  ddiafol  yn  dod  yn  y 
blaen,  ac  yn  curo  dy  gefn,  gan  ddweyd  : 
'  Well  done,  Tom  Price  /'  Nid  oedd  niwed 
yn  hyny  ;  pwy  a  allasai  ei  atal  ?  Eithr 
tithau  a  darewaist  dy  ddwylaw  yn  nghyd, 
ac  a  waeddaist :  '  Well  done,    Tom    Price, 

hefyd.'  '  Ah  !'  ebai'r  nefoedd,  'Tom  Price, 
ai  îe  ?'  a  dacw  hi  yn  tynu  ei  llaw  yn  ol,  a 
thithau  yn  niyned  yn  wawd  i  gythreuhaid, 
yn  ddirmygedig  yn  ngolwg  dynion,  yn 
dlawd,  ac  heb  gerpyn  i  guddio  dy  noethni." 
Prawf  yr  hanes  fod  Siencyn  Thomas  yn 
sylwedydd  craff,  a'i  fod  yn  adwaen  y  galon 
ddynol  yn  bur  drwyadl. 

Dengys  yr  holl  adgofion  sydd  yn  aros 
am  dano  ei  fod  yn  ddyn  nodedig  o  feddyl- 
gar  yn  ei  ffordd  ei  hun.  Byddai  am  amser 
yn  fynych  fel  pe  wedi  ymgolli  yn  ei  feddyl- 
iau,  ac  o  braidd  y  ceid  gair  o'i  enau. 
Adroddir  ani  dano  yn  cyd-deithio  â  dyn 
ieuanc  ryw  Sabbath,  yr  hwn  a  arferai  fyned 
o  gwmpas  gydag  ef  fel  cyfaill ;  a  ry wbryd 
tua  chanol  y  ífordd  aethaiyn  gwbl  ddystaw 
rhyngddynt.  O'r  diwedd  torodd  Siencyn 
Thomas  ar  y  dystawrwydd  trwy  waeddi : 
"  Fe  fu  farw  Phil."  "  Pwy  Phil,"  ebai 
hwnw,  "  pwy  Phil  ydych  yn  feddwl  ?" 
"  Ond  PhiUp  Morgan,  o'r  lle  a'r  lle."  "  O, 
do,  yn  wir,  mi  glywais,"  ebai  y  cyfaiU. 
"  Wel,"  meddai  Siencyn,  "  fe  ddiangodd 
byth,  mi  goeUaf.  Ond  nid  o  herwydd  ei 
fod  yn  bert,  mwy  na  thi  a  minau.  Eithr 
efe  a  wyddai  beth  oedd  ffaelu  byw  yn  y 
fan  draw,  a'i  symud  i'r  fan  hyn  ;  a  dyna 
fu  am  ei  fywyd  ef."  Gyda  hyn  gwaeddodd 
yn  groch  :  "  O  am  fyned  trwodd  o  farwol- 
aeth  i  fywyd  !" 

Nis  gwyddai  am  ofn  dyn,  er  y  parchai 
bawb  y  gwelai  arwyddion  daioni  ynddynt. 
Bu  mewn  cryn  brofedigaeth  oblegyd  ei 
geffyl  pan  ar  daith  yn  Sir  Gaerfyrddin. 
Yr  oedd  yr  ebol  braidd  yn  deneu  yn 
cychwyn,  a  theneuo  a  wnelai  wrth  fyned 
yn  y  blaen.  Mewn  un  man  croesawyd  ef 
gan  ddiacon  pur  drwsiadus  ei  wisg,  yr  hwn 
a  ymddangosai  yn  gryn  foneddwr.  Cyn 
dechreu  y  cyfarfod  trodd  Siencyn  Thomas 
yn  llechwraidd  i'r  ystabl,  a  chafodd  fod  y 
gwair  a  osodasid  gerbron  y  ceffyl  wedi 
llwydo  trwyddo,  fel  na  allai  yr  anifail 
gyffwrdd  ag  ef.  Gosododd  ddyrnaid  o'r 
gwair  llwyd  yn  llogell  ei  goat,  a  ffwrdd  ag 
ef  i'r  capel.  Wedi  y  bregeth  yr  oedd 
seiat,  a  dyna  lle  yr  oedd  y  diacon  yn  can- 
mol  y  cyfarfod,  ac  yn  anog  y  brodyr  a'r 
chwiorydd  i  siarad.  Eithr  cyn  i  neb  gael 
cyfle  dyna  yr  hen  gynghorwr  ar  ei  draed, 
fel  bollt.  "  Beth  pe  y  dywedech  chwi  air, 
syr,"  ebai  ;  "  y  maent  hwy  yn  dweyd  o 
hyd."  Dechreuodd  y  diacon  siarad  am  ei 
ofnau  ;  ond  torodd  Siencyn  Thomas  ar  ei 
araeth  trwy  dynu  y  gwair  allan  o'i  logell, 
a'i  ysgwyd  ar  ei  ben,  nes  yr  oedd  ei  ddillad 
yn    wair   drostynt    oll.       "  Gwrandewch," 


ebai ;  "  y  mae  eich  crefydd  can  llwyted  a'r 
gwair  a  roddasoch  o  flaen  fy  ngheffyl  i. 
Dyma  ddarlun  o'ch  crefydd  !"  Ni  fuasai 
neb  ond  efe  yn  meiddio  gwneyd  peth  o'r 
fath. 

Oblegyd  ei  symledd  gonest,  a'r  doraeth  o 
synwyr  a  orweddai  dan  ei  hynodion,  yr 
oedd  ei  ddylanwad  yn  y  gymydogaeth  lle  y 
preswyhai  yn  fawr.  Bu  anghydfod  difrifol 
unwaith  rhwng  perchenogion  gwaith  copr 
Taibach  a'r  gweithwyr ;  y  diweddaf  yn 
gofyn  ychwaneg  o  gyflog,  a'r  blaenaf  yn 
gwrthod.  Y  canlyniad  fu  i'r  gweithwyr 
sefyll  allan.  Cymerwyd  gafael  yn  rhai  o 
honynt  gan  y  goruchwyhwr,  i'w  gwneuthur 
yn  esiampl,  am  esgeuluso  y  ffwrneisiau,  a 
thrwy  hyny  beri  mawr  golied  i'r  perchen- 
ogion.  Carcharwyd  un  dyn  ieuanc  yn 
Abertawe,  ac  yn  y  diwedd  trosglwyddwyd 
ef  i'r  press-gang,  er  ei  ddanfon  allan  o'r 
wlad.  Teimlodd  yr  ardal  yn  ddirfawr ; 
gwnaed  aml  i  gais  at  y  boneddwr  er  ei 
ddarbwyllo  i  ryddhau  y  bachgen,  ond  y 
cwbl  yn  ofer.  Fel  y  feddyginiaeth  ddi- 
weddaf,  penderfynwyd  gofyn  i  Siencyn 
Thomas  fyned  ato.  Ufuddhaodd  yntau. 
Ryw  foreu,  dyna  ef  yn  y  tý,  a  golwg  wyllt 
arno,  gyda  ffon  bugail,  dair  Uath  o  hyd,  yn  ei 
law,  a'i  wallt  fel  blew  gafr,  oll  yn  y  gwrth- 
wyneb.  Heb  gyfarch  nac  arall  tarawodd 
y  ffon  yn  erbyn  y  llawr,  ac  meddai  wrth  y 
boneddwr:  "  Yr  ydych  wedi  ei  gwneyd  hi 
yn  daclus  o'r  diwedd  ;  anfon  bachgen 
cymydog  o  wlad  ei  enedigaeth  !  Beth  yw 
eich  meddwl  ?  Ni  ymedy  y  cleddyf  a'r 
tý  hwn  byth  ;  fel  y  gwnaethoch  y  gwneir 
i  chwithau."  Yn  ffortunus  i'w  bregeth, 
gyda  ei  fod  yn  gorphen,  dyna  rywun  yn 
cwympo  o'r  Uofft,  a'r  forwyn  yn  bloeddio 
fod  un  o'r  plant  wedi  tori  ei  wddf.  Aeth 
yn  gynhwrf  trwy  y  lle,  ond  cafwyd  nad 
oedd  y  plentyn  fawr  gwaeth.  Wedi  i'r 
twrf  dawelu,  meddai  yr  hen  batriarch : 
"  Nid  yw  hyna  ond  dechreu  gofidiau,  oni 
anfonwch  y  bachgen  adref,"  ac  ymaith  ag 
ef.  Y  boneddwr,  mewn  braw,  a  redodd  ar 
ei  ol,  gan  waeddi :  "  Siencyn  Thomas,  fe 
gaiff  y  bachgen  ddod  adref,  beth  bynag 
a  gyst  hyny."  Ni  dderbyniasid  y  fath  beth 
oddiwrth  neb  ond  un  hynod  yn  ei  ffordd, 
ac  un  â  chymeriad  pur  yn  gorwedd  o  dan 
ei  holl  hynodion. 

Gwledd  gan  yr  hen  bobl  fyddai  cael 
Siencyn  Thomas,  Penhydd,  i  gynal  seiat, 
gan  mor  wreiddiol  y  byddai  ei  sylwadau,  ac 
mor  onest  y  byddai  yn  ymwneyd  â  dynion. 
Mewn  un  cyfarfod,  siaradai  â  hen  frawd  o'r 
enw    David  Christmas.     Methai   Siencyn 

gael  yr  hen  frawd  i  ateb  i"w  fesurau ; 
tybiai  ei  fod  yn  tueddu  at  fo'd  yn  ddeddfol 
a  hunan-gyfiawn.  Dywedai  wrtho  fod  yn 
rhaid  darfod  yn  lân  a'r  Adda  cyntaf,  colh 
bywyd,  niyned  heb  gerpyn  i  guddio  y 
noethni,  a  dyfod  at  Grist  am  fywyd  tra- 
gywyddol,  neu  ynte  fod  yn  goUedig  byth. 
Eithr  dal  yn  bur  gyndyn  yr  oedd  Dafydd. 
O'r  diwedd  poethodd  yspryd  Siencyn ; 
tarawodd  y  ffon  yn  erbyn  y  llawr,  a  gwaedd- 
odd :  "  Deio,  a  wyddost  ti  tebyg  i  beth 
ydwyt  ?  Y  mae  dy  áỳ  yn  gollwng  dafnau 
trwyddo ;  y  maent  yn  dyfod  i  mewn  yma 
ac  acw  ;  a  dyna  Ue  yr  wyt  tithau  yn  symud 
dy  wely  o'r  naiU  fan  i'r  llall  o  ffordd  y 
dafnau ;  eto  gwlychu  y  mae  wedi'r  cwbl. 
Ond  dyna,  yn  yr  hen  dý  tyllog  yna  y  mynu 
di  fyw  er  pob  peth."  Gyda  hyn  rhoddodd 
floedd  dros  y  Ue  :  "I  lawr  i'w  bwU  y  delo 
dy  hen  dŷ  di,  Deio!"  Ni  wyddis  pa  effaith 
a  gafodd  y  cynghor,  ond  yr  oedd  y  gym- 
hariaeth  yn  dra  tharawiadol. 

Ychydig  o'i  hanes  yn  pregethu  sydd 
genym,  ond  y  mae  yn  sicr  ei  fod  yn  wahanol 
i  bawb  arall  gyda  hyn.  Clywsom  am  dano 
yn  pregethu  un  noson  yn  hen  gapel  y 
Creunant.  Capel  hir  ydoedd,  a  phwlpud 
i'r  offeiriaid  bregethu  yn  un  pen  iddo,  ac 
yn  y  pen  arall  yr  oedd  math  o  ystol,  ar  yr 
hon  y  safai  y  cynghorwyr  diurddau,  pan  y 
byddent  yn  traddodi  eu  cenadwri.  Yn 
ymyl  y  cynghorwr  yr  oedd  darn  o  haiarn 
wedi  ei  bwyo  i'r  mur,  yr  hwn  a  elwid  "  y 
canwyllbren,"  a  chanwyll  ddimai  wedi  ei 
gosod  yn  hwn  oedd  yr  holl  oleuni  yn  yr  ys- 
tafell.  Testun  Siencyn  Thomas  y  tro  yma 
ydoedd  :  "  Crist  yn  oleuni  y  byd."  Yn  mysg 
pethau  eraill  dywedai :  "  Goleuni  yw  y 
pwnc,  bobl.  A  fyddai  y  byd  hwn  o  ryw 
ddefnydd  i  ni  heb  oleuni  ynddo,  dywed- 
wch  ?  Yn  mha  le  y  mae  y  goleuni,  bobl  ? 
Mi  ddychymygaf  glywed  un  o  honoch  yn 
dweyd,  '  yn  fy  llygad  i.'  Nage,  nid  yn  dy 
lygad  di  y  mae'r  goleuni."  Gyda  hyn 
trodd  at  y  ganwyll,  gan  ei  gwasgu  rhwng 
ei  fysedd  nes  ei  diffodd.  "  Dyna,"  meddai, 
yn  nghanol  y  tywyllwch  tew,  "  a  weh  di 
yn  awr  ?  Na,  y  mae  yn  ddigon  tywyll 
arnat  bellach,  mi  wn."  Wedi  rhoddi  y 
wers  ymarferol  hon  iddynt,  a  goleuo  y 
ganwyll  drachefn,  dywedai :  "  Chwi  gred- 
wch  yn  awr  mai  nid  yn  eich  llygaid  chwi 
y  mae  y  goleuni.  Bobl  ;  yn  Nghrist  y 
mae  goleuni  a  bywyd,  nid  ynoch  chwi. 
Cerddwch  am  bob  peth  i'r  man  Ile  y  mae 
i'w  gael.  Os  gwelwch  frwyn  yn  tyfu  yn 
rhywle,  gellwch  fyned  yno  i  chwilio  am 
ddwfr,   y   mae  dwfr  yn  sicr  o  fod  gerllaw 


gwreiddiau  brwyn.  Os  gwelwch  fwg  yn 
rhywle,  ewch  yno  i  chwilio  am  dân  ;  a 
Ile  y  byddo  tân  fe  fydd  yno  oleuni  a  gwres. 
Ewch  i  geisio  pob  peth  i'r  man  Ile  y  mae 
i'w  gael,  onide  chwi  a  fyddwch  hebddo. 
Dewch  at  Grist  am  oleuni  a  bywyd  byth, 
bobl  !" 

Os  oedd  yn  fanwl  gyda  chrefydd  ei 
frodyr  a'i  chwiorydd,  yr  oedd  yn  Ilawer 
mwy  manwl  gyda  ei  grefydd  ei  hun. 
Byddai  yn  aml  mewn  trafferth  gyda'i 
gyflwr,  ac  mewn  gofid  anaele  oblegyd  plâ 
ei  galon.  Pan  ar  ben  mynydd  Aberafan, 
unwaith,  cododd  ystorm  chwerw  ar  ei 
feddwl :  "  Wn  i  yn  y  byd,"  ebai  wrtho  ei 
hun,  "  a  weddíais  i  boreu  heddyw."  Ych- 
wanegai  wrtho  ei  hun  :  "  Do,  do,  Siencyn  ; 
buost  yn  darllen  ac  yn  gweddío  ;  mi  a'th 
glywais  a'm  clustiau  fy  hun."  "  lë,  íe,  yr 
oeddyt  yn  siarad  digon  ;  ond  y  pwnc  yw, 
a  glywodd  y  nefoedd  di  ?  A  weddíais  ti, 
ddyn  ?  "  Yn  sydyn,  tybiai  fod  Satan  yn 
sefyll  o'i  flaen,  ac  yn  dweyd  :  "  Siencyn, 
weddíaist  ti  ddim  erioed,  chwaethach 
heddyw."  Gyda  hyn,  safodd,  fel  un  wedi 
pensynu  ;  cododd  ei  ffon  i  fynu,  a  bloedd- 
iodd  fel  cadarn  wedi  gwin  :  "  Dy  gelwydd 
yw,  ddiafol."  Ni  fu  y  temtiwr  fawr  o  dro 
cyn  cefnu.  Rhoddodd  hyn  fywyd  newydd 
ynddo  yntau,  a  dyna  ef  yn  bloeddio  nes  yr 
oedd  y  cymoedd  yn  adsain  :  "  Satan,  dere 
yn  ol ;  dere  yn  ol  yn  awr ;  yr  wyf  yn 
myned  i  weddío  yn  bresenol,  a  thithau  a 
gai  fod  yn  dyst."  Gyda  hyn,  dyma  ef  ar 
ei  liniau  ;  cafodd  ddrws  agored  at  Dduw  ; 
ac  wedi  codi,  bloeddiai  drachefn  :  "  Bydded 
ein  gelynion  yn  farnwyr  !  Gogoniant  ;  y 
mae  Satan  wedi  ffoi  !  Yr  wyf  yn  galw 
Duw,  a'i  angylion  sanctaidd,  yn  dystion  ar 
fy  achos."  Dychwelodd  Siencyn  Thomas 
oddiar  y  mynydd  y  dwthwn  hwnw  yn  fwy 
na  choncwerwr. 

Byddai  yn  dra  gofalus  gyda  ei  amgylch- 
iadau,  gan  gwbl  gredu  ymadrodd  yr 
Apostol,  fod  yr  hwn  nid  yw  yn  darbod 
dros  ei  deulu  yn  waeth  na'r  diffydd.  Un 
tro,  yr  oedd  pregeth  yn  nghapel  y  Dyffryn 
ganol  dydd  gwaith.  Yr  oedd  yntau  mewn 
helynt  gyda'r  anifeiliaid,  y  rhai  a  dorent 
i'r  ỳd ;  a  theimlai  mai  myned  yn  mlaen 
g3'dag  adgyweirio  y  cloddiau  a  ddylai,  ac 
nid  myned  i'r  capel.  Ond  gorchfygwyd  ef 
gan  chwant  myned  i'r  odfa  ;  gwthiodd  y 
menyg  a'r  bilwg  i  ryw  guddfan,  ac  ymaith 
ag  ef.  Yr  oedd  y  bregeth  dan  arddeliad 
amlwg,  clywid  aml  i  "  Amen  "  gynhes  yn 
dyfod  o  wahanol  ranau  y  capel  ;  a  chododd 
awydddweyd"Amen"  arnoyntau.    Arhyn, 

awgrymodd  y  diafol  iddo  fod  rhywun  wrth 
basio  wedi  lladrata  y  bilwg  a'r  menyg. 
Oerodd  ei  yspryd  o'i  fewn  am  ychydig. 
Eithr  yn  mlaen  yr  oedd  yr  hwyl  yn  myned, 
a  chynyddu  yr  oedd  y  gwres  ;  teimlai  yntau 
drachefn  fod  y  gwirionedd  yn  felusach  na'r 
mêl,  ac  yr  oedd  ar  fìoeddio  "  Haleliwia." 
Ond  dyma  y  diafol  yn  sibrwd  eto  :  "  Y 
mae  y  bilwg  a'r  menyg  wedi  eu  Iladrata, 
mor  sicr  a'th  fod  yn  fyw."  Cafodd  ei 
orchfygu  gan  y  gelyn  y  waith  hon  eto. 
Erbyn  hyn,  yr  oedd  yr  hen  Ddyffryn  agos 
ar  dân  gan  fohant  ;  y  seintiau  oeddynt 
wedi  tynu  eu  telynau  oddiar  yr  helyg,  ac 
yn  chwareu  arnynt  yn  hyfryd  ;  cododd 
chwant  mohanu  arno  yntau,  ond  dyma 
Satan  yn  gwthio  y  bilwg  i'w  feddwl 
gwedin.  Eithr  yr  oedd  y  cyffro  yn  ormod 
i'r  diafol  allu  ei  atal  y  tro  hwn,  a  dyma 
Siencyn  yn  bloeddio  dros  y  lle :  "  Y  bilwg, 
ddiafol ;  beth  sydd  a  fynot  ti  ag  ef  ?  Os 
ydyw  wedi  ei  ladrata,  myfi  a'i  píai,  ac  yr 
wyf  wedi  talu  yn  onest  am  dano.  Satan, 
am  dy  wddf  di  y  byddo  y  bilwg  yn  dra- 
gywyddol.  Halehwia  !  Clod  i'r  Hwn  a'n 
prynodd  ar  y  pren."  Rhaid  fod  y  gynull- 
eidfa  yn  synu  yn  fawr  wrth  ei  glywed, 
gan  na  wyddent  ddim  am  helynt  y  bilwg 
a'r  menyg. 

Yn  gyffelyb  i'r  hen  bobl  yn  gyffredin,  y 
prif  bechod  y  gwyliai  Siencyn  Thomas 
rhagddo  oedd  balchder.  Un  diwrnod,  yr 
oedd  efe,  a'r  Hybarch  Jones,  Llangan,  yn 
cydfarchogaeth  i  ryw  gyfarfod.  Newydd 
ddychwelyd  yr  oedd  Mr.  Jones  o  un  o'i 
ymweliadau  â  Llundain.  Ofnai  Siencyn 
Thomas  am  dano  yntau,  er  eu  bod  yn 
gyfeillion  anwyl,  rhag  i'r  parch  oedd  yn 
gael  yn  y  brifddinas  beri  iddo  ymchwyddo. 
Marchogai  Mr.  Jones  gam  neu  ddau 
yn    mlaen  ;    yn    y    man   teimlai  ddau  neu 


dri  o  ergydion  ysgafn  yn  disgyn  ar  ei  goryn, 
a  chwedi  troi  ei  wyneb  deallodd  mai  Ilaw- 
ffon  yr  hen  frawd  o  Benhydd  oedd  yno. 
"  Sianco,  Sianco,"  meddai,  "  beth  wyt  yn 
wneyd,  fachgen  ?"  "  Eich  cadw  chwi  i 
lawr,  syr,"  ebai  yntau,  "  yr  ydych  wedi 
bod  yn  Llundain  yn  cael  Ilawer  o  barch 
gyda'r  gwŷr  mawr ;  y  mae  eisieu  ychydig 
ergydion  ar  eich  pen  i'ch  cadw  rhag  tyfu." 
Chwarddodd  Mr.  Jones  yn  galonog,  a 
derbyniodd  y  cynghor  yn  yr  un  yspryd  ag 
yr  ydoedd  yn  cael  ei  roddi. 

Gallasem  ychwanegu  Ilawer  am  Siencyn 
Thomas,  ond  credwn  fod  gan  ein  darllen- 
wyr  erbyn  hyn  syniad  pur  dda  am  ei  nod- 
weddion.  Yr  oedd  yn  ddyn  gonest  a 
phlaen  ;  ofnai  Dduw  yn  ddirfawr,  ond  ni 
dderbyniai  wyneb  dyn  ;  meddai  Iygad  eryr- 
aidd  i  adwaen  cymeriad  crefyddol,  a  Ilawer 
o  fedr  i  gyfaddasu  ei  gynghorion  ar  gyfer 
yr  amgylchiadau.  Yr  oedd  ei  wylltineb, 
ei  wedd  afluniaidd,  ac  anghoethder  ei  ym- 
adroddion,  yn  gweddu  yr  oes  yn  mha  un 
yr  oedd  yn  byw.  Gwnaeth  argraff  an- 
nileadwy  ar  drigolion  y  fro  y  preswyliai. 
Bu  farw,  er  ei  nerth,  yn  gymharol  gynar, 
a  chladdwyd  ef  yn  mynwent  Aberafan. 
Uwch  ei  fedd,  ar  gofadail,  sydd  mewn  cad- 
wraeth  dda,  y  mae  yr  ysgrif  a  ganlyn  wedi 
ei  cherfio  :  "  Er  côf  am  Jenkin  Thomas, 
o'r  Goetre,  plwyf  Margam,  yr  hwn  a  ym- 
adawodd  a'r  byd  hwn  Rhagfyr  26,  1807, 
yn  61  mlwydd  oed.  'Cymerwch  atoch  holl 
arfogaeth  Duw,  fel  y  galloch  wrthsefyll  yn 
y  dydd  drwg,  ac  wedi  gorphen  pob  peth, 
sefyll.' 

'  INIawr  elw  im'  fu  marwolaeth — fe  nodwyd 
Im'  fynediad  helaeth 
I  fuddiol  etifeddiaeth, 
Fely  Ui'  o  fêl  a  llaeth.'" 

^l^/lp^EWN  cysylltiad  âg  amryw  o  enwog- 
^O^Í^  ion  cyntaf  y  Methodistiaid,  buom 
4L^^  yn  cwyno  nad  oedd  nemawr  o'u 
hanes  wedi  cael  ei  gofnodi,  a  thueddem  i  feio 
y  rhai  a'u  hadwaenent,  ac  a  fuont  fyw  ar 
eu  hol,  oblegyd  eu  hesgeulusdod.  Ònd  y 
mae  yn  wahanol  gyda'r  Parch,  Christopher 
Basset,  oblegyd  ysgrifenwyd  byr  goíìant 
iddo  ef  gan  "  Dafydd  ab  loan,"  mewn  ífordd 
o  lythyr  at  "  loan  ab  Gwilym,  y  prydydd." 
Y  mae  dyddordeb  "  y  llythyr  "  yn  mwyhau 
pan  gofiom  nad  oedd  "  Dafydd  ab  loan," 
ei  ysgrifenydd,  yn  neb  llai  na'r  Hybarch 
Jones,  o  Langan,  ac  mai  y  bardd  a'r 
emynydd  enwog,  John  WilUams,  St. 
Athan,  oedd  yr  "  loan  ab  Gwilym "  y 
cafodd  ei  anfon  ato.  Gwir  fod  yr  hanes  yn 
llawer  rhy  fyr  ;  fod  Uu  o  bethau  cysylltiol 
â  Basset  yr  hoffem  wybod  rhywbeth  am 
danynt ;  megys  rhai  o  helyntion  ei  blen- 
tyndod,  ei  argraffiadau  crefyddol  cyntaf,  y 
moddion  a  ddefnyddiwyd  i'w  ddwyn  i  gyf- 
lawn  adnabyddiaeth  o'r  Gwaredwr,  ac  i 
ymorphwys  arno  am  iachawdwriaeth,  &c. 
Ond  yn  hytrach  nac  edliw  yr  hyn  sydd 
ddiffygiol,  teimlwn  yn  ddiolchgar  am  yr 
hyn  sydd  ar  gael,  a  bod  cymeriad  un  o'r 
dynion    ieuainc    duwiolaf    a    welodd    Sir 

Forganwg  wedi  ei  gadw  rhag  cael  ei  ebar- 
gofi. 

Hanai  Christopher  Basset  o  Fro  Mor- 
ganwg.  Preswyliai  ei  rieni,  Christopher 
ac  Alice  Basset,  yn  Aberddawen,  plwyf 
Penniark,  o  fewn  miUtir  i'r  pen  mwyaf 
deheuol  o  Gymru.  Ymddengys  eu  bod  ill 
dau  yn  Fethodistiaid,  ac  yn  aelodau  o  seiat 
Aberddawen,  wedi  cael  eu  dychwelyd,  yn 
ol  pob  tebyg,  trwy  weinidogaeth  gyffrous 
Howell  Harris,  yr  hwn  yn  fynych  a  ym- 
welai  a'r  ardal.  Y  mae  yn  amlwg  hefyd 
eu  bod  yn  gefnog  eu  hamgylchiadau,  ac  yn 
meddu  saíle  barchus  mewn  cymdeithas  ; 
yn  wir,  perthynent  i  un  o  hen  deulu- 
oedd  mwyaf  pendefigaidd  Morganwg. 
Ganwyd  eu  mab,  Christopher,  ar  adeg  isel 
ar  grefydd,  pan  yr  oedd  terfysg  ac  ymran- 
iad  wedi  dyfod  i  mewn  i'r  seiadau,  sef  yn  y 
flwyddyn  1753,  pan  yr  oedd  y  ddadl  an- 
hapus  rhwng  Harris  a  Rowland  yn  anterth 
ei  grym.  Eithr  nid  ymddengys  iddynt 
hwy  gael  eu  cario  ymaith  gan  y  teimladau 
cryfion  a  ffynent  ar  y  pryd ;  glynasant 
wrth  yr  achos  trwy  bob  ystorm.  Eu  dy- 
muniad  angerddol  ydoedd  ar  i'w  mab  gael 
ei  alw  i'r  weinidogaeth.  Ymdrechasant 
roddi  iddo  y   ddysgeidiaeth  angenrheidiol 

er  ei  gymhwyso  at  hyny ;  a  thaer  weddíent 
ar  i  Dduw  ei  gynysgaethu  â'r  dduwioldeb 
a'r  ddawn  anhebgor  ar  gyfer  y  swydd.  I'r 
un  cyfeiriad  y  rhedai  ei  dueddfryd  yntau, 
a  sylwa  ei  fywgrafíydd  nad  rhyfyg  ynddo 
oedd  dweyd  ei  fod  wedi  cael  ei  alw  o'r 
groth  i  fod  yn  was  i  lesu  o  Nazareth. 
Ychwanega  Mr.  Jones,  mai  efe  oedd  yr 
unig  offeiriad,  mor  bell  ag  y  geUir  cywir 
farnu,  a  fagwyd  yn  Sir  Forganwg,  yn  y 
ganrif  hono,  ag  oedd  yn  gwir  garu,  yn  ei 
neillduol  alwad,  Iwyddiant  yr  efengyl  yn  y 
purdeb  o  ddahadau  Eglwys  Loegr.  Ad- 
waenai  Jones,  Llangan,  offeiriaid  y  wlad 
yn  dda,  ac  felly  mai  ei  eiriau  yn  gon- 
demniad  ofnadwy  ar  eu  by  wydau  digrefydd. 
Pan  yn  bur  ieuanc  cafodd  Christopher  -ei 
anfon  i  ysgol  ramadegol  Pontfaen  ;  ysgol 
o  gryn  enwogrwydd,  yr  hon  a  gawsai  ei 
gwaddoh  trwy  haehoni  Syr  Leonine 
Jenkins,  ac  a  gedwid  ar  y  pryd  gan  Mr. 
Thomas  Wilhams.  Bu  yno  amryw  flyn- 
yddoedd,  yn  gwneyd  cynydd  dirfawr  yn 
ngwahanol  ganghenau  gwybodaeth,  eithr 
ni  chollodd  ei  grefydd,  na  difrifwch  ei  ym- 
arweddiad,  ac  ni  phallodd  ychwaith  yn  ei 
ymlyniad  wrth  y  Methodistiaid.  Tra  yma 
daeth  i  gyffyrddiad  â  Jones,  Llangan.  Nid 
oedd  Llangana,  plwyf  Mr.  Jones,  ond 
rhyw  bum'  miiltir,  fel  yr  hed  brân,  o 
Bontfaen  ;  ac  nid  anhebyg  i'r  bachgen 
Christopher  groesi  y  bryn,  heibio  i  gastell 
Penlhn,  lawer  Sabbath  i  wrando  y  gẃr 
enwog  hwnw  yn  efengylu  i'r  canoedd  a 
ymgasglai  yno. 

Wedi  gorphen  ei  efrydiaeth  yn  y  Bont- 
faen,  rhoddodd  ei  dad  ei  ddewis  iddo,  naill 
ai  byw  gartref  ar  ei  dir  eiliun,  ynte  myned 
i  Rydychain.  Hyn,  yn  ddiau,  a  wnaeth 
er  mwyn  ei  brofi,  oblegyd  yr  oedd  yn 
awyddus  am  iddo  ymgyflwyno  i'r  weinid- 
ogaeth.  Eithr  yr  oedd  ateb  ei  fab  wrth 
fodd  calon  y  tad  ;  "  Gobeithio,"  meddai, 
"y  caf  dreulio  fy  mywyd  yn  y  gwaith  o 
ddywedyd  y  gwir  dros  Dduw  wrth  fy 
nghydgreaduriaid,  er  gogoniant  lesu,  a 
thragywyddol  ddaioni  dynion."  Pender- 
fynodd  hyn  y  pwnc  ;  i  Rydychain  y 
cafodd  Christopher  fyned,  ac  ymaelododd 
yn  Ngholeg  yr  lesu.  Gwyddom  pa  mor 
llygredig  ac  annuwiol  oedd  moesau  Rhyd- 
ychain  ar  y  pryd.  Methasai  Howell 
Harris  fyw  yno  oblegyd  drygioni  y  Ile  ; 
nid  yw  yn  ymddangos  fod  pethau  fymryn 
gwell  yn  amser  Basset,  oblegyd  yr  oedd  y 
Methodistiaid  a  fuont  unwaith  yn  allu  yn 
y  Brif-ysgol  oU  wedi  ymadael,  ac  nid  yw 
yn  ymddangos  fod  nemawr  o'u  dylanwad 


yn  aros.  Eithr  yr  oedd  purdeb  y  gẁr 
ieuanc  o  Aberddawen  mor  bendant,  a  gras 
Duw  yn  ei  galon  mor  gryf,  fel  y  daeth 
allan  oddiyno  heb  dderbyn  dim  niwed, 
wedi  derbyn  y  gradd  o  M.A.  A  Chris- 
topher  Basset,  o  Fro  Morganwg,  neu  ynte, 
Nathaniel  Rowland,  mab  yr  hen  Apostol  o 
Langeitho,  oedd  yr  M.A.  cyntaf  a  fu  yn 
perthyn  i'r  Methodistiaid.  Braidd  nad 
yw  y  fantol  yn  troi  o  blaid  y  Parch. 
Nathaniel  Rowland,  gan  ei  fod  ryw  gym- 
aint  yn  hŷn  na  Basset.  Am  ei  gadwedig- 
aeth  yn  nghanol  hudohaethau  y  Brif- 
ysgol,  canai  Wilhams,  Pantycelyn,  yn  y 
modd  a  ganlyn  : — 

"  Gwelwch  yntau  yn  mblith  canoedd, 

Yn  Rhydychain,  ysgol  clod, 
Yn  ymwadu  â'r  arferion 

Sydd  gan  ie'nctyd  yno'n  bod  ; 
Fe  yn  yfed  fîynon  bywyd, 

Athrawiaetliau  dwyfol,  gwiw, 
Tra  f'ai  eraiU  yn  eu  gwawdio, 

Ac  yn  damsang  geiriau  Duw. 

P'odd  na  buasid  yn  dy  demtio 

I  bleserau  trythyll,  gwael, 
Pan  oedd  natur  yn  dy  wahodd, 

Ac  yn  cynyg  i  ti  dâl  ? 
Arfaeth  gadarn  trag'wyddoldeb 

Yno  safodd  o  dy  fiaen, 
Ac  raae'r  arfaeth  yn  gadarnacb, 

Mur  o  bres  a  mur  o  dân." 

Cafodd  ei  ordeinio  gan  Esgob  Llundain, 
ac  ar  ei  alwad  i  fod  yn  guwrad  i  Mr. 
Romaine,  yn  St.  Anne,  BIackfriars.  Yr 
ydym  wedi  cyfeirio  yn  barod  at  Mr. 
Romaine,  fel  clerigwr  nodedig  o  efengyl- 
aidd,  yr  hwn  oedd  ar  delerau  tra  chyfeiU- 
gar  âg  amryw  o  Fethodistiaid  Cymru. 
Felly  yr  oedd  y  ddau,  y  clerigwr  a'i 
guwrad,  mewn  hollol  gydymdeimlad  â'u 
gilydd.  Yn  Llundain,  ymdaflodd  Mr. 
Basset  i  waith  yr  efengyl  a'i  holl  enaid  ; 
pregethai  gyda  nerth  a  dylanwad ;  ac 
heblaw  gwasanaethu  yn  St.  Anne,  tra- 
ddodai  ddarlithiau  yn  wythnosol  yn  eglwys 
St.  Ethelburga.  Eithr  ymddengys  mai 
gwanaidd  o  iechyd  ydoedd  yn  naturiol,  a 
bod  ei  hifur  yn  y  Brifddinas  yn  ormod  i'w 
gyfansoddiad ;  yn  mhen  enyd  hefyd  cafodd 
ei  daro  â  thwymyn  drom,  yr  hyn  a'i  dygodd 
i  ymyl  pyrth  y  bedd.  Tybiai  ei  rieni  nad 
oedd  awyr  Llundain  yn  dygymod  âg  ef,  a 
pherswadiasant  ef  i  ddychwelyd  i  wlad 
ei  enedigaeth.  Cafodd  guwradiaeth  St. 
Ffagan,  pentref  prydferth  tua  thair  milUir 
o  Gaerdydd.  Yn  ol  Methodistiaeth  Cymrn, 
tua'r  flwyddyn  1778  y  daeth  i  St.  Ffagan; 
felly  yr  oedd  yn  rhyw  bum'-mlwydd-ar- 
hugain  oed.     Yr  oedd  seiat  gan  y  Method- 

istiaid  yma  er  y  flwyddyn  1740.  Bu 
Howell  Harris  yn  pregethu  yn  y  lle  droiau. 
Ond  isel  braidd  oedd  yr  achos  pan  ddaeth 
ì\Ir.  Basset  yma.  Buasai  Thomas  Llewelyn, 
o"r  Ysgubor  Fawr,  yn  nh_v  yr  hwn  yr  ar- 
ferid  pregethu,  farw  ryw  ddwy  ílynedd  cyn 
hyny  ;  ac  felly  nid  oedd  gan  arch  Duw 
gartref  sefydlog.  Eithr  bwriodd  Mr. 
Basset  ei  goelbren  gyda'r  Methodistiaid,  a 
bu  ei  ddyfodiad  yn  adfywiad  dirfawr  i 
grefydd.  Yn  y  pentref,  yr  oedd  gan  un 
Bartholomew  Howell  dŷ,  yr  hwn  a  ar- 
drethid  fel  ystafell  ddawnsio  i  ieuenctyd  y 
pentref,  a  lle  y  byddai  y  delyn  yn  cael  ei 
chwareu  yn  fynych  hyd  wawr  y  boreu. 
Cymerodd  Mr.  Basset  yr  ystafell,  a  throdd 
hi  yn  addoldy  i'r  Methodistiaid.  Yma, 
bellach,  y  cedwid  y  seiadau  a'r  cyfarfodydd 
gweddíau  ;  ac  yma  y  pregethai  y  cynghor- 
wyr  diurddau,  y  rhai  a  ddeuent  o  gwmpas, 
ac  na  oddefid  i  bregethu  yn  yr  eglwys, 
er  cymaint  oedd  doniau  rhai  o  honynt. 
Gofalai  y  cuwrad  am  gael  prif  ddynion 
y  Methodistiaid,  yn  glerigwyr  ac  yn 
gynghorwyr,  i  St.  Ffagan  ;  a  chafwyd  cyf- 
arfodydd  y  bydd  cofìo  am  danynt  i  dra- 
gywyddoldeb,  yn  yr  hen  ystafell.  Bu 
Edward  Coslet  yno  ddegau  o  weithiau,  a 
Dafydd  Morris  ;  ac  yn  ddiweddarach,  er 
nad  yn  amser  cuwradiaeth  Mr.  Basset,  ei 
fab  enwog,  Eben.  Morris,  yn  nghyd  âg 
Eben.  Richard,  ac  amryw  o  wýr  enwog 
eraill.  Bu  ei  muriau  yn  adsain  ganwaith 
gan  sain  mohant  a  chân  yr  hen  grefydd- 
wyr  gwresog.  Yr  oedd  Mr.  Basset  yn 
fwy  o  Fethodist  nac  o  Eglwyswr,  er  y 
cyflawnai  ei  ddyledswyddau  yn  y  llan 
gyda  phob  cydwybodolrwydd. 

Tra  yn  preswyUo  yn  St.  Ffagan,  teithiai 
lawer  o  gwmpas  i  bregethu  yr  efengyl  ;  ac 
fel  ei  gyfaill,  Jones  o  Langan,  ni  ofalai  a 
oedd  yr  adeilad  yn  mha  un  y  llefarai  wedi 
cael  cysegriad  esgobol  ai  peidio.  Nid  yw 
hanes  ei  deithiau  genym ;  ond  y  mae  yn 
sicr  iddo  drafaelu  y  rhan  fwyaf  o  Gymru, 
a  hyny  fwy  nag  unwaith.  Cawn  iddo  fod 
unwaith  yn  Nyffryn  Clwyd,  fel  cyfaill,  naill 
ai  i  Daniel  Rowland  neu  ynte  Jones,  Llan- 
gan,  ac  iddynt  gael  odfa  ryfedd  yn  mhlwyf 
Lhindyrnog,  wrth  "  dý  Modlen,"  lle  yr 
arferid  pregethu  y  pryd  hwnw.  Aeth  yn 
orfoleddu  mawr  yno  ;  yr  oedd  Mr.  Basset 
yn  neidio  fel  hydd  ;  yr  ocdd  llu  o  bobl  yn 
neidio  ac  yn  canmol  heblaw  efe,  ac  yn  eu 
mysg  merched  Plas  Llangwyfen,  y  rhai  yn 
barod  oeddynt  wedi  cael  crefydd.  Y  peniU 
a  ganai  Basset  wrth  fohanu,  meddir, 
ydoedd : — 


"  Yn  y  rliyfel  mi  arosa', 

Yn  y  rhyfel  mae  fy  lle  ; 
Boed  fy  ngenau  wrth  y  ddaear, 

Boed  fy  llygaid  tua'r  ne' ; 
Doed  y  goncwest  pryd  y  delo, 

Dysgwyl  wrth  fy  Nuw  a  wnaf, 
Nes  o'r  diwedd  wel'd  yn  trengu, 

Pechod  ag  oedd  bron  fy  lladd." 

Nid  hir  y  bu  yn  St.  Ffagan,  er  nad  yw 
yn  ymddangos  iddo  gael  ei  droi  i  íTwrdd. 
Gwnaed  aml  ymgais  am  gael  personiaeth 
iddo,  lle  y  gallai  fod  yn  annibynol  ;  ond  er 
llawer  o  addewidion  teg,  ni  Iwyddwyd. 
Meddai  ei  fywgraffydd  :  "  Yr  oedd  gan  ei 
dad  le  cyfreithlon,  o  ran  y  cariad  ag  oedd 
llawer  o  wỳr  mawr  y  byd  yn  broffesu  iddo, 
i  ddysgwyl  dyrchafìad  i'w  fab,  yn  ei  barch- 
edig  swydd,  trwy  roddi  iddo  rai  o'r  llanau 
mawrion.  Ond  pa  bryd  bynag  y  deuai  yr 
amser  i  brofì  eu  cariad,  cadwent  draw, 
gydag  esgus  tlawd  FfeHx,  '  Pan  gaffwyf 
amser  cyfaddas.'  Ac  er  bod  Ue  agored 
ganddynt  lawer  gwaith  i'w  dderbyn  i  bhth 
eu  doctoriaid  dysgedig,  i  gael  rhan  o'u 
bydol  ysglyfaeth,  eto  nis  gallent  lai  y  pryd 
hwnw  na  datguddio  yr  hen  elyniaeth,  yr 
hon  sydd  yn  llywodraethu  yn  nghalon  pob 
dyn  anianol  yn  erbyn  y  gwir,  er  iddo 
ddyferu  allan  o  enau  athraw  yn  y  celfydd- 
ydau."  Yr  Hybarch  David  Jones,  Llan- 
gan,  sydd  yn  ysgrifenu  fel  hyn  ;  a  gweHr 
y  priodola  wrthodiad  y  rhai  ag  yr  oedd 
penodi  i  fywioHaethau  Eglwysig  yn  gor- 
phwys  arnynt,  i  roddi  rheithoriaeth  na 
fìceriaeth  i  Christopher  Basset,  i  elyniaeth 
calon  y  cyfryw  yn  erbyn  y  gwir.  GeUid 
meddwl  fod  pob  cymhwysder  i  swyddog- 
aeth  uchel  yn  Basset  ieuanc  ;  disgynai  o 
deulu  da  ;  yr  oedd  yn  ddyn  dysgedig,  wedi 
graddio  yn  Rhydychain,  ac  yr  oedd  yn 
gwbl  ymroddgar  i'w  ddyledsv/ydd.  Eithr 
yr  oedd  ynddo  dri  angymhwysder  mawr 
yn  ngolwg  ysweiniaid  ac  esgobion  Eglwys 
Loegr  y  pryd  hwnw  ;  yr  oedd  yn  dduwiol, 
yr  oedd  yn  credu  yr  athrawiaeth  efengyl- 
aidd  fel  ei  dysgid  yn  articlau  Eglwys 
Loegr,  ac  yr  oedd  yn  ymgymysgu  â'r 
Methodistiaid.  I  ŵr  ieuanc  fel  hyn  nid 
oedd  obaith  am  ddyrchaíiad.  Pe  buasai 
yn  meddwi  ambeU  dro  ;  ac  yn  arbenig  pe 
y  buasai  yn  flaenhaw  gydag  erhd  y  crefydd- 
wyr  a  geisient  achub  Cymru  o  safn  y 
diafol,  buasai  ei  ragolygon  yn  Hawer  mwy 
dysglaer.  Eithr  fel  yr  ydoedd,  ni  fu 
namyn  cuwrad  trwy  ystod  ei  fywyd. 

Ychydig  cyn  ei  farw  symudodd  i  Borth- 
ceri,  yn  ymyl  cartref  ei  dad,  ac  ymddengys 
ei  fod  wedi  cael  cuwradiaeth  yr  eglwys 
gerHaw.     Ar  yr  un  pryd,  elai  i  mewn  ac 

allan  fel  arweinydd  i'r  Methodistiaid  a 
ymgynullent  yn  Aberddawen.  Yma,  bu 
yn  nodedig  o  Iwyddianus.  Meddai  ei 
fywgraffydd  :  "  Dygodd  llais  y  durtur 
amryw  ddynion  at  ei  sain,  a  da  oedd 
ganddynt  gael  Ue  yn  mhlith  ei  ddeadell 
fechan,  yr  hon  a  gynyddodd  hyd  ei  ddiw- 
edd."  Amser  deheulaw  Duw  oedd  hwn  i 
Fethodistiaid  Bro  Morganwg.  Eithr, 
ysywaeth,  yr  oedd  seren  ddysglaer  Christ- 
opher  Basset  yn  tynu  tua'i  machhidiad. 
Gwanaidd  ei  gyfansoddiad  ydoedd  o'r 
cychwyn;  a  rywbryd  yn  haf  1793,  aeth  i 
Crai,  yn  Mrycheiniog,  i  bregethu  ar  Sul 
hynod  wresog.  Yr  oedd  y  capel  bychan 
wedi  ei  orlanw,  a'r  lle  yn  enbyd  o  boeth. 
Teimlodd  y  pregethwr  ei  nerth  yn  darfod 
ar  ganol  y  bregeth,  a  rhyw  boen  enbyd  o 
gwmpas  ei  ysgyfaint,  fel  y  bu  raid  iddo 
roddi  heibio.  Daeth  yn  well  wedi  yr  odfa, 
eithr  bu  yn  esgeulus  o  hono  ei  hun,  ac 
yntau  wedi  chwysu  yn  ddirfawr.  Mewn 
canlyniad,  cafodd  anwyd,  ac  arweiniodd 
hyn  i'r  darfodedigaeth.  Heb  fod  yn  hir, 
torodd  gwythien  o'i  fewn,  rhedodd  cryn 
lawer  o'i  waed,  a  dechreuodd  besychu  yn 
drwm.  Cynghorodd  y  meddyg  ef  i  fyned 
i'r  ffynhonau  brwd  ger  Bryste.  Am  ych- 
ydig,  teimlai  ei  fod  yn  cryfhau  yno ;  eithr 
nid  oedd  hyn  ond  twyll  yr  afiechyd.  Yr 
oedd  Jones,  Llangan,  yn  ei  garu  fel  y 
carai  Jonathan  Dafydd,  ac  aeth  ato  i  Bath 
am  íìs ;  ac  y  mae  yr  hanes  a  rydd  am  eu 
cymdeithas  yn  nodedig  o  dyner.  "  Llon- 
odd  fy  yspryd,"  meddai,  "  wrth  ei  weled 
ryw  fesur  yn  well.  Daeth  allan  i  rodio 
gyda  mi  tuag  at  y  ffynhonau.  Wrth  fyned 
gyda'n  gilydd,  ac  ymddiddan,  adnabum 
fod  ei  anadl  yn  fyrach.  Lleithiodd  hyn 
fy  yspryd  ;  dirgel  ocheneidiais  y  geiriau  : 
*  CoIIwn  ein  cyfaill  Basset,  yn  dra  siwr.' 
Wrth  rodio  yn  yr  ardd  o  flaen  y  tŷ  yr 
oedd  yn  lletya,  cefais  achos  i  ofni  nas 
gwelwn  ef  byth  yn  Nghymru  drachefn. 
Wrth  gerdded  ychydig  o  lechwedd  gwelwn 
ei  fod  yn  amddifad  o  ddau  beth  angen- 
rheidiol  iawn  i  wynebu  mynyddoedd 
Cymru  drachefn,  sef  rhydd  a  hir  anadl,  a 
grym  yn  ei  gliniau.  .  .  .  Trodd  ein  hym- 
ddiddan  un  diwrnod  yn  dra  neillduol  ar 
bethau  y  wlad  uwchlaw  yr  haul.  Cefais 
le  i  farnu,  yn  ngwrs  ein  cydsiarad,  mai 
nid  gŵr  dyeithr  oedd  efe  yn  y  wlad  hono. 
Dywedai  wrthyf  lawer  iawn  am  iaith  y 
wlad,  ac  mi  welais  yn  eglur  fod  ganddo 
sicrach  gafael  ar  Arglwydd  gogoneddus  y 
wlad  hono  nag  oedd  gan  yr  hen  gonsnmption 
arno  ef." 


Ar  ei  glaf  wely,  yr  oedd  yn  nodedig  o 
nefolaidd  ei  yspryd  ;  braidd  na  ellid  meddwl 
fod  y  Ganaan  dragywyddol  wedi  ymestyn 
ato  dros  yr  lorddonen.  Dywedai  unwaith: 
"  Mi  a  welaf  yn  awr  nas  gallaf  bregethu 
byth  mwy,  ond  os  myn  Duw  i'm  wella  i 
ryw  fesur,  byddaf  yn  foddlon  i  gadw  drws 
yn  ei  dŷ."  Ceisiai  yn  fynych  gan  ei 
chwaer  ddarllen  iddo  y  drydedd  Salni  ar 
ol  y  ganfed ;  eithr  wedi  iddi  fyned  dros  y 
bumed  adnod  :  "  Yr  hwn  sydd  yn  diwallu 
dy  enau  â  daioni,  fel  yr  adnewyddir  dy 
ieuenctyd  fel  yr  eryr,"  efe  a'i  hataliai,  gan 
ddweyd  :  "  Dyna  ddigon,  digon,  ddigon  !  " 
Tynai  gysur  mawr  o  Matthew  xviii.  21,  22, 
Ile  y  cynghora  yr  lesu  ei  ddysgyblion  i 
faddeu  i'w  gilydd  hyd  ddengwaith  a  thri- 
ugain  seithwaith.  Digon  tebyg  yr  ed- 
rychai  ar  hyn  fel  cysgod  gwan  o  fawredd 
maddeuant  Duw ;  a  diolchai  trosodd  a 
throsodd  am  "  y  dengwaith  a'r  triugain 
seithwaith."  Yn  ngafael  y  geiriau  hyn  y 
bu  farw  yr  anwyl  Christopher  Basset, 
Chwefror  8,  1784,  yn  y  31  flwyddyn  o'i 
oed ;  dyma  y  geiriau  a  ddewisodd  Mr. 
Jones,  Llangan,  yn  destun  pregeth  ang- 
laddol  iddo ;  ac  wrth  fyned  adref  o'r 
angladd  y  cyfansoddodd  John  WiIIiams, 
St.  Athan,  y  penill  adnabyddus : — 

"  Y  deg  a  tliriugain  saith  o  weithiau, 

Dyma'r  rhif  na  dderfydd  byth  ; 
Maddeu'r  hwyr,  a  maddeu'r  boreu, 

Maddeu  beiau  rif  y  gwlith. 
Dwr  a  gwaed  yw'r  afon  yma, 

Ddaeth  o  ôl  y  waywffon, 
Hi  dorodd  allan  ar  Galfaria, 

Hi  bâr  tra  paro'r  ddaear  gron." 

Yr  ydym  yn  tybio  mai  yn  Mryste,  yn 
nhỳ  ei  chwaer,  y  bu  Mr.  Basset  farw,  ond 
daear  Cymru  a  gafodd  y  fraint  o  gadw  ei 
Iwch,  ac  yn  St.  Athan,  yn  agos  i  gartref  ei 
rieni,  y  rhoddwyd  ei  gorph  i'orwedd.  I'w 
dduwioldeb,  a  rhinweddau  ei  gymeriad, 
yn  nghyd  â'i  ddoniau  fel  pregethwr,  dwg  y 
Bardd  o  Bantycelyn  dystiolaeth  bendant. 
"  Hwn,"  meddai,  "  oedd  ẁr  duwiol,  dysg- 
gedig,  a  rhinweddol ;  yn  bregethwr  dwys, 
gwresog,  ac  awdurdodol,  yn  holl  athraw- 
iaethau  yr  Ysgrythyr  Lân  ;  yn  arweinydd 
goleu  i'r  pererinion  trwy  holl  hyfryd 
Iwybrau  y  prynedigaeth  yn  Nghrist ;  a 
mawr  alar  sydd  yr  awr  hon  am  dano  trwy 
holl  Ddeheudir  a  Gogledd  Cymru."  Fel 
y  gallesid  dysgwyl  oddiwrth  dynerwch  ei 
gymeriad,  efengylydd  ydoedd  Basset  ; 
gwedd  dyner  yr  efengyl  a  ddaliai  yn  benaf 
gerbron  ei  wrandawyr.  Gwell  ganddo  eu 
denu  a  thynerwch  yr  addewidion,  na'u 
dychrynu   âg    arswyd    y    bygythion.     Ar 

Galfaria  y  cymerai  ei  safle  ;  yr  lesu  yn 
marw  yn  aberth  digonol  dros  euog  fyd 
oedd  hoff  dant  ei  weinidogaeth  ;  a  chan- 
oedd  o  weithiau  y  parodd  i  gynulleidfaoedd 
Cymru  "  wylo  cariad  pur,  yn  ddagrau 
melus  iawn,"  wrth  gyhoeddi  graslonrwydd 
y  drefn.  Nis  gallwn  yn  well  derfynu  ein 
sylwadau  am  dano  na  thrwy  ddifynu  rhan 
o'r  farwnad  gan  Williams  :  — 

"  Athrawiaethau  pen  Calfaria, 

Dyfais  hyfrycî  dwyfol  ras, 
Hufen  pur  a  mer  y  Beibl, 

Wedi  eu  sugno  o'i  fronau  maes  ; 
A'u  llawn  drochi  mewn  gwir  brofiad, 

Oedd  dy  bregeth  yn  mhob  man, 
Bwyd  i'r  athrist  a'r  newynog, 

Bwyd  i'r  cryf,  a  bwyd  i'r  gwan. 

Dewch,  gwrandewch  ef  yn  pregethu, 

Gwelwch  ddyfroedd  bywiol,  iJur, 
Yn  dylifo  gyda'i  eiriau, 

Ffrydiau  o  olouni  clir  ; 
Agor  pyrth  yr  addewidion, 

A'u  trysorau'n  eitha'  llawn, 
Cymhell  pechaduriaid  truain 

Idd  cu  bwyta  foreu  a  nawn. 


Jones,  pregetha  yn  Mhorthceri, 

Bregeth  angladd  cywir  ddyn, 
D'wed  fod  maddeu  heb  uu  terfyn, 

Fel  y  d'wedodd  ef  ei  hun  ; 
A  bod  dwyfol  waed  yn  dyblu 

Drigain  waith  a  dry  i  maes, 
Nes  bo  ganwaith  yn  lle  seithwaith 

Lawn  i  etifeddion  gras." 

Gweinidog  perthynol  i'r  Annibynwyr,  a 
ymunodd  a'r  Methodistiaid,  ac  a  ddaeth  i 
lanw  lle  pur  amlwg  yn  eu  mysg,  oedd 
Thomas  Gray.  Ymddengys  ei  fod  yn 
enedigol  o  ardal  Treforis,  ger  Abertawe, 
ac  mai  o  deulu  tlodaidd  yr  hanai.  Nid 
yw  dyddiad  ei  enedigaeth  genym.  Tyfodd  i 
fynu  yn  gwbl  ddigrefydd  ;  yn  wir,  enillodd 
hynodrwydd  mewn  annuwioldeb  ;  ystyrid 
ef  y  mwyaf  meddw  yn  y  pwll  glo  yn  mha 
un  y  gweithiai,  a'r  bryntaf  ei  dafod  ;  fel  y 
daeth  ei  enw  yn  ddiareb  am  ddrygfoes  yn 
mysg  ei  gydweithwyr.  Eithr  yr  oedd  gan 
Dduw  feddyhau  grasol  gyda  golwg  ar  y 
llanc.  Un  diwrnod,  anfonodd  arolygwr  y 
pwll  glo  ef  ar  neges  drosto  i  Gastellnedd  ; 
yntau  a  aeth,  ac  wedi  cyflawni  ei  ymddiried- 
aeth,  trodd,  yn  ol  ei  arfer,  i'r  dafarn,  lle  yr 
yfodd  hyd  feddwdod.  ü'r  dafarn,  aeth  i 
ryw  faes  i  gysgu.  Yn  y  cyfamser,  cymer- 
asai  damwain  enbyd  le  yn  y  pwll  glo  ; 
torasai  y  rhaff  wrth  ollwng  y  dynion  i 
lawr  i'r  dyfnder,  fel  y  lladdwyd  hwy  oll  yn 
y  fan.  Gwelwyd  y  llanc  yn  cysgu  gan 
rywun  a'i  hadwaenai,  ac  wedi  ei  ddeffro, 
dywedai    wrtho :    "  Beth  ;    Twm  Gray,  ai 


ti  sydd  yma  ?  Yr  oeddwn  i  yn  meddwl  dy 
fod  yn  uffern  er  ys  oriau."  Yna,  adrodd- 
odd  iddo  hanes  y  ddamwain  oedd  wedi 
cymeryd  lle.  Effeithiodd  hyn  arno  yn 
ddirfawr  ;  credodd  mai  yn  uffern  y  buasai 
mewn  gwirionedd,  oni  bai  am  gyfryngiad 
Rhagluniaeth  ar  ei  ran.  Sobrwyd  ef  yn 
hollol  ;  daeth  i  ystyried  ei  ffyrdd,  ac  i'w 
cashau.  Aeth  i  wrando  yr  efengyl  i'r 
Mynyddbach,  ger  Abertawe  ;  ac  nid  hir  y 
bu  cyn  ymuno  a'r  ddeadell  yno. 

Ymddengys  ei  fod  lawn  mor  fywiog  a 
gweithgar  gyda  chrefydd  ag  ydoedd  yn 
flaenorol  gydag  annuwioldeb.  Gwelodd  y 
frawdoUaeth  y  meddai  gymhwysderau  ar 
gyfer  y  weinidogaeth,  a  chymhellasant  ef  i 
ddechreu  pregethu.  Yn  bur  fuan,  aeth  i 
athrofa  yr  Annibynwyr  yn  y  Fenni.  Yn 
mhen  rhyw  gymaint  o  amser,  daeth  Daniel 
Rowland  heibio  ar  ei  daith,  a  chyhoedd- 
wyd  ei  fod  i  bregethu  mewn  eglwys  gyfagos 
i'r  dref.  Yr  oedd  enw  Rowland  y  pryd 
hwn  yn  enwog  trwy  Gymru ;  teimlai  yr 
efrydwyr  awydd  cryf  am  ei  glywed,  gan 
faint  y  son  oedd  am  dano,  ac  eto,  yr  oedd 
eu  rhagfarn  at  yr  Eglwys  a'u  hoffeiriaid 
yn  rhwystr  cryf  ar  eu  ffordd.  Eithr  er 
gwaethaf  rhagfarn,  myned  a  wnaethant,  a 
Gray  gyda  hwy.  Cafodd  Rowland  odfa 
ryfedd ;  daUai  y  gynuUeidfa  ei  hanadl 
mewn  dychryn  pan  y  cyhoeddai  ddystryw 
anwir  fyd  ;  a  chan  nad  beth  am  yr  efrydwyr 
eraill,  yr  oedd  Gray  wedi  ei  Iwyr  orchfygu. 
Parhaodd  y  dylanwad  ar  ei  feddwl  am 
wythnosau  lawer ;  ni  fedrai  ddilyn  ei 
efrydiau,  na  chymeryd  gafael  mewn  Uyfr ; 
crwydrai  ar  hyd  y  meusydd  fel  hurtyn, 
weithiau  yn  gweddio,  a  phryd  arall  yn 
synfyfyrio.  Dywedir  iddo  yr  amser  hwn 
deimlo  dymuniad  angerddol,  am  i'w  goel- 
bren  syrthio  mewn  rhyw  fan  Ue  y  caffai 
gyfle  i  wrando  yr  offeiriad  hwn,  ac  iddo 
gorphori  y  cyfry w  ddymuniad  mewn  gweddi 
daer  at  Dduw. 

A'i  weddi  a  atebwyd.  Pan  oedd  tymhor 
ei  arosiad  yn  yr  athrofa  ar  derfynu,  anfon- 
odd  eglwys  Llwynpiod  gais  at  yr  athraw, 
am  iddo  yru  atynt  ar  brawf  ryw  \vr  ieuanc 
a  dybiai  fyddai  yn  gymhwys  i  fod  yn  wein- 
idog  iddynt.  Yntau  a  anfonodd  Thomas 
Gray.  Cyrhaeddodd  y  gŵr  ieuanc  Lwyn- 
piod  nos  Sadwrn.  Lletyai  yn  nhŷ  un  o'r 
diaconiaid,  yr  hwn  a'i  hysbysodd  y  byddai 
yr  odfa  dranoeth  am  wyth  o'r  gloch  yn  y 
boreu,  gan  ychwanegu  fod  y  gynuUeidfa 
yn  arfer  myned  i  Langeitho  bob  Sul  pen 
mis,  i  wrando  offeiriad,  o'r  enw  Rowland. 
Y  mae  yn  ymddangos  ddarfod  i  amser  yr 

odfa  gael  ei  newid  i  wyth  o'r  gloch  y 
boreu  yn  Llwynpiod  mewn  hunanddiffyn- 
iad  ;  pe  y  cynhelid  y  cyfarfod  yr  un  adeg 
ag  y  pregethai  Rowland  yn  Llangeitho,  ni 
ddeuai  neb  i  wrando.  Synai  Thomas 
Gray  yn  aruthr  wrth  glywed,  ac  nid  oedd 
yr  hysbysiad  mewn  un  modd  yn  ddymunol 
i'w  deimlad  ;  y  pryd  hwn,  yr  oedd  y  nifer 
amlaf  o'r  Ymneillduwyr  yn  chwerw  eu  hys- 
pryd  at  yr  Eglwys  a'i  hoffeiriaid.  Modd 
bynag,  nid  aeth  y  g\vr  ieuanc  i  wrthddadleu, 
a  chwedi  pregethu,  ymunodd  a'r  dorf  a 
ddylifai  tua  Llangeitho.  Synai  arno  wrth 
weled  y  tyrfaoedd  yn  tyru  yno  o  bob  cyf- 
eiriad ;  yr  oedd  y  prif-ffyrdd  yn  orlawn, 
a'r  bobl  bron  yn  damsang  traed  eu  gilydd, 
fel  y  byddant  weithiau  mewn  cynhebrwng  ; 
a  theimlai  Gray  y  rhaid  fod  yr  offeiriad  yn 
un  hynod.  Erbyn  cyrhaedd  Llangeitho,  a 
gweled  y  pregethwr,  deallodd  mai  y  g\Vr  a 
wrandawsai  gerllaw  y  Fenni  ydoedd  ;  ac 
mewn  canlyniad,  diflanodd  ei  anniddig- 
rwydd,  a  theimlai  yn  ddiolchgar  am 
gyfleustra  i'w  wrando  drachefn.  Canlyn- 
iad  yr  ymwehad  hwn  o  eiddo  Gray  â 
Llwynpiod  oedd  iddo  gael  galwad  i  fod  yn 
weinidog  yno,  fel  olynydd  i  Mr.  Pugh. 

Haedda  eglwys  Llwynpiod  fwy  o  sylw 
nag  y  mae  wedi  gael  genym.  Yr  oedd 
pregethu  yn  yr  ardal  yn  foreu,  mor  befl 
yn  ol  a  dyddiau  y  Puritaniaid ;  a  phan 
basiwyd  deddf  unffurfiaeth,  cafwyd  yn 
mysg  y  ddwy  fil  ardderchog  a  drodd  allan, 
dri  o  wŷr  yn  preswylio  yn  y  rhan  hon  o 
Sir  Aberteifi,  sef  Rhys  Powell,  Llanbedr  ; 
John  Harris,  Tregaron ;  a  Thomas  Evans, 
Ystrad.  Yn  raddol,  ffurfiwyd  cynulleidfa 
o  Ymneillduwyr  Presbyteraidd  yn  Llwyn- 
rhys,  amaethdy  rhwng  Llwynpiod  a  Llan- 
geitho.  Cyfarfyddai  yr  ychydig  grefyddwyr 
gan  amlaf  yn  y  nos  ;  ni  feiddient  ymgynull 
i  addoli  liw  dydd,  rhag  cael  eu  carcharu, 
a'u  hyspeilio  o'u  meddianau.  Y  pregethwr 
a  weinyddai  iddynt  mewn  pethau  sanctaidd 
oedd  Dafydd  Jones,  yr  hwn  a  breswyliai 
yn  Llwynrhys.  Fr  Dafydd  Jones  hwn  yr 
oedd  mab  wedi  ymrestru  yn  filwr,  am  yr 
hwn  ni  chlywsai  air  er  ys  blynyddoedd 
lawer.  Ryw  ddiwrnod,  gwelai  y  pregeth- 
wr  foneddwr  cymharol  ieuanc,  o  osgo 
filwraidd,  ac  yn  marchogaeth  ar  geffyl 
glas,  yn  dynesu  at  y  ty.  Credodd,  wrth  ei 
agwedd,  ei  fod  yn  swyddog  o  radd  uchel. 
Argoeli  drwg  a  wnelai  ymweliad  swydd- 
ogion  gwladol  yr  adeg  erledigaethus  hono ; 
a  chredodd  Dafydd  Jones  fod  y  boneddwr 
wedi  dyfod  i'w  ddal,  ac  i'w  gymeryd  i'r 
carchar,    oblegyd    ei    fod   yn    troseddu    y 


gyfraith  trwy  bregethu  yr  efengyl.  Credai 
ei  wraig  yr  un  peth  ;  ond  penderfynasant 
gyfaddef  y  gwir,  beth  bynag  fyddai'r 
canlyniadau.  Daeth  y  marchog  at  y  ty, 
a  churodd  wrth  y  drws.  Aeth  yr  hen 
wraig  i'w  gyfarfod.  "  Ai  hwn  yw  Llwyn- 
rhys  ?  "  gofynai.  "  lë,"  atebai  hithau,  yn 
dra  chrynedig.  "  Ai  dyma  Ile  y  mae 
Dafydd  Jones  yn  byw  ?  "  gofynai  y  g\vr. 
Credodd  yr  hen  wraig  fod  ei  hofnau 
gwaethaf  wedi  eu  gwirio,  a  syrthiodd 
mewn  Ilewyg  ar  y  Ilawr.  Ar  hyn,  daeth 
Dafydd  Jones  i'r  drws,  ac  meddai :  "  Peid- 
iwch  gwneyd  dim  i'r  hen  wraig ;  y  mae  hi 
yn  hollol  ddiniwed."  Nis  gallai  y  marchog 
ymatal  yn  hwy,  yr  oedd  ei  ymysgaroedd 
wedi  eu  cyffroi,  a  gwaeddodd  allan  :  "  O 
fy  nhad,  ni  wnaf  un  niwed  iddi  ;  onid  fy 
mam  ydyw  ?  "  A  gwir  oedd  ei  air  ;  oblegyd 
ei  wroldeb,  cawsai  ei  ddyrchafu  i  fod  yn 
swyddog  mewn  byddin  o  wŷr  meirch,  a 
daethai  yn  awr  i  ymweled  a'i  rieni.  Trwy 
ei  ddylanwad,  Uwyddodd  i  gadw  yr  erledig- 
aeth  i  ffwrdd  oddiwrth  Llwynrhys  ;  adeil- 
adwyd  darn  newydd  ar  lun  croes  at  y  t\', 
ac  yno  yr  ymgynullai  nifer  o  bobl  dda  i 
addoli  Duw  yn  ddirgelaidd.  Eithr  pan 
basiwyd  deddf  goddefiad,  yn  y  flwyddyn 
i68g,  gosodwyd  Llwynrhys  dan  nawdd  y 
gyfraith,  ac  yma  y  cyfarfyddai  y  gynull- 
eidfa  hyd  nes  yr  adeiladwyd  capel  yn 
Llwynpiod,  tua  milltir  o  bellder  i'r 
gogledd.  Cafodd  y  capel  hwn  ei  adeiladu 
yn  y  flwyddyn  1700,  a'r  draul  oedd  tair- 
punt-ar-ddeg. 

Yr  oedd  cryn  nifer  o  fân  eglwysi  Presby- 
teraidd,  neu  Annibynol,  o  dan  ofal  Mr. 
Philip  Pugh,  rhagflaenydd  Mr.  Gray. 
Heblaw  Llwynpiod,  gweinyddai  yn  Aber- 
meurig,  Neuaddlwyd,  Cilgwyn,  a  Chiliau 
Aeron.  Eithr  erbyn  sefydliad  Mr.  Gray, 
yr  oedd  y  ddwy  olaf  wedi  cael  eu  gwen- 
wyno  gan  yr  Arminiaeth  anefengylaidd, 
oedd  y  pryd  hwn  yn  ymledu  fel  haint  trwy 
ranau  helaeth  o'r  wlad  ;  yn  raddol,  aeth- 
ant,  gyda  nifer  o  eglwysi  Ymneillduol 
eraill  yn  Sir  Aberteitì,  yn  Ariaidd ;  ac 
erbyn  hyn,  y  maent  yn  gwbl  Undodaidd. 
Felly,  Llwynpiod,  Abermeurig,  a  Neuadd- 
Iwyd,  yn  unig  a  adawyd  i  Mr.  Gray.  Nid 
yw  yn  ymddangos  iddo  ymgymysgu  nem- 
awr  a'r  Annibynwyr  gwedi  ei  sefydliad  ; 
daeth  dan  ddylanwad  Daniel  Rowland,  a 
mawr  awyddai  am  ymuno  a'r  Methodist- 
iaid.  Rhwystrai  Rowland  ef  am  dymhor, 
gan  ddweyd  yn  chwareus  :  "  Gweithia  di 
yr  ochr  yna  i'r  mynydd,  mi  weithiaf  finau 
yr  ochr  hyn  i'th  gyfarfod."    Eithr  gwnaeth 

drefniant  iddo  i  bregethu  yn  nghapel 
Llangeitho  unwaith  yn  y  mis.  Meddai 
hawl  y  pryd  hwn  i  ffurfio  y  cyfryw  gynllun, 
am  ei  fod  wedi  cael  ei  droi  allan  o'r  Eglwys, 
a  chapel  Gwynfil  wedi  cael  ei  adeiladu  ar 
ei  gyfer.  Parhaodd  y  trefniant  hwn  tra  y 
bu  y  ddau  fyw. 

Dywedasom  fod  Neuaddlwyd  ar  y  cyntaf 
yn  un  o'r  eglwysi  Ymneillduol  yn  mha  rai 
y  gweinyddai  Mv.  Gray.  Ein  hawdurdod 
ar  hyn  yw  y  diweddar  Barch.  John  Rees, 
Tregaron  ;  pregethwr  melus,  a  phur  afael- 
gar  o  ran  ei  gôf.  Cawsai  Mr.  Rees  ei  fagu 
yn  yr  ardal,  a  dygwyd  ef  i  fynu  wrth  draed 
Mr.  Gray  ;  felly  gelhr  dibynu  ar  ei  dyst- 
iolaeth.  Fel  hyn  ydywedefer''  "Adroddir 
fod  Mr.  Gray  wedi  bod,  pan  yn  ieuanc,  yn 
weinidog  gyda'r  Annibynwyr,  yn  Neuadd- 
Iwyd.  Byddai  yn  pregethu  yn  zêlog,  byw- 
iog,  a  thoddedig,  nes  effeithio  ar  lawer  o'r 
ieuenctyd,  fel  y  byddent  yn  dybhi  canu  ar 
ol  y  bregeth,  a  chanai  yntau  gyda  hwynt 
am  awr  neu  ddwy.  Y  cyfry w  benill  a  hwn 
a  ddybhd  ac  a  drebhd  gyda  hwyl  nodedig — 

'  Mae  dafn  bacli  o  waed 
Yn  drymach  yn  y  nef, 
Na'r  pechod  mwyaf  gaed, 
A'i  hoU  euogi'wydd  ef ; 
Gwrandewir  llais  y  dwyfol  glwy', 
ü  flaen  eu  damniol  floeddiad  hwy.' 

Yr  oedd  yr  hen  ddiaconiaid  oedd  yno  y 
pryd  hwnw  yn  rhai  staunsh,  a  gwastad  eu 
tymherau  ;  nid  oedd  dim  swn  ac  annhrefn 
felly  i  fod  yn  eu  phth  hwy.  Yr  oeddynt 
yn  gweled  y  gweinidog  yn  rhy  ffol,  ac  yn 
gyru  y  cwbl  o  drefn  wrth  ganu  yn  zêlog 
fel  hyn  gyda  phlant  ieuainc  ;  ac  am  hyny 
troisant  ef  ymaith  o  fod  yn  weinidog  yno. 
Un  o'r  aelodau,  o'r  enw  Thomas  Davies, 
Ty'nyporth,  a  ofynodd  i'r  diaconiaid : 
'  Paham  yr  ydych  yn  troi  Mr.  Gray  i 
ffwrdd  heb  ddweyd  wrth  yr  eglwys  am 
beth  ?'  Ond  ei  droi  a  fynent.  '  Wel,  Mr. 
Gray,'  meddai  Thomas  Davies,  '  er  eu 
bod  hwy  wedi  eich  troi  allan  o  Neuadd- 
Iwyd,  dewch  gyda  mi,  cewch  bregethu  yn 
fy  nhŷ  i.'  Bu  Mr.  Gray  yno  yn  pregethu 
am  amryw  fisoedd ;  ac  ar  ran  o'r  fferm  yr 
oedd  Thomas  Davies  yn  ddal  y  codwyd 
capel  iddo,  sef  Capel  Ffosyffin.  Yr  oedd 
ei  bregethau  yno  mor  effeithiol  nes  tynu 
gwrandawyr  o  dri-phlwyf-ar-ddeg  ;  ac 
yno  caent,  yn  weinidog  a  phobl,  ganu 
faint  a  fynent  am  waed  y  groes.  Codwyd 
dau  gapel  wedi  hyny  iddo,  unyn  Llanarth, 

*  Ysgrif  gan  y  Parch.  John  Ilecs,  Tregaron,  yn 
Nhrysorfa  1855. 


a'r  llall  yn  Llanddewi-Aberarth.  Yr  oedd 
efe  hefyd  yn  weinidog  yn  Abermeurig  a 
Llwynpiod." 

Dyna  yr  adroddiad  a  roddir  gan  y  Parch. 
John  Rees  ;  ac  heblaw  fod  Mr.  Rees  yn 
dyst  ffyddlon,  ac  mewn  cyfleustra  da  i 
wybod,  dwg  ei  adroddiad  ar  ei  wyneb 
ddelw  amlwg  gwirionedd.  Gwyddis  fod  yr 
hen  Ymneillduwyr,  pan  dorodd  y  diwygiad 
Methodistaidd  allan,  ac  am  amser  wedi 
hyny,  yn  ddynion  deddfol,  oerion  eu  tym- 
herau,  a'u  gwasanaeth  crefyddol  wedi 
myned  yn  hynod  ffurfiol  a  difywyd.  Felly 
eu  darlunir  hyd  yn  nod  gan  Dr.  John 
Thomas,  Liverpool.  Yr  oedd  gwres  y 
diwygiad  yn  annyoddefol  iddynt.  Fel  an- 
nhrefn,  os  nad  rhywbeth  gwaeth,  yr  ed- 
rychent  ar  y  canu  a'r  gorfoleddu  a  lanwai 
y  gwersyll  Methodistaidd.  O'r  ochr  arall, 
yr  oedd  tân  Llangeitho  wedi  ymaflyd  yn 
yspryd  Gray  ieuanc  ;  cludai  ef  o'i  fewn  i'r 
pwlpudau  Ymneillduol,  a  methodd  An- 
nibynwyr  Neuaddlwyd  ei  oddef.  Cywira 
ysgrif  Mr.  Rees  gamgymeriad  arall,  a 
phwysig,  i  ba  un  y  mae  Dr.  Thomas  Rees 
a'r  Annibynwyr  wedi  syrthio.  Hawliant 
hwy  Ffosyffin  fel  hen  eglwys  Ymneillduol, 
a  dadleuant  iddi  fyned  trosodd  at  y  Meth- 
odistiaid  yr  un  pryd  a  Mr.  Gray.  Gwelwn, 
yn  awr,  na  fu  yn  perthyn  i'r  Annibynwyr 
o  gwbl  ;  ac  mai  i  Mr.  Gray,  ar  ol  iddo 
gael  ei  droi  allan  gan  eglwys  Annibynol 
Neuaddlwyd,  y  cafodd  capel  cyntaf  Ffosy- 
fíìn  ei  adeiladu. 

Gan  ddarfod  i  ni  grybwyll  Ffosyffin, 
haedda  blaenoriaid  yr  eglwys  hono  air  o 
sylw.  Ymddengys  eu  bod  yn  ddynion 
cryfion  yn  yr  Ysgrythyr,  amryw  o  honynt  ; 
yn  y  cylch  crefyddol  edrychid  arnynt  fel 
tywysogion,  a  pharent  i'w  dylanwad  gael 
ei  deimlo  yn  y  Cyfarfodydd  Misol,  ac  hyd 
yn  nod  yn  y  Gymdeithasfa.  Y  penaf  yn 
ddiau  oedd  Thomas  Davies,  Ty'nyporth, 
am  yr  hwn  yr  ydym  wedi  crybwyll  eisioes. 
Amaethwr  cymharol  fychan  ydoedd,  ond  o 
yspryd  gwrol,  ac  yn  barod  eiym.adroddion. 
Gwrandewid  arno  yn  mhob  man — mewn 
cwrdd  plwyf,  ac  yn  y  Cyfarfod  Misol,  fel 
yn  y  seiat  gartref.  Meddai  un  a'i  hadwaenai 
yn  dda  :  "  Dim  ond  i  Thomas,  Ty'nyporth, 
ddweyd  wrth  ffermwyr  y  gymydogaeth, 
'  Dos  di  i  ymofyn  cerig ;  Dos  dithau  i  gyrchu 
coed,'  ufuddhaent  iddo  heb  ofyn  y  rheswm 
paham.  Edrychent  ar  ei  orchymyn  fel 
gorchymyn  brenin."  Cyrchai  i'r  Cym- 
deithasfaoedd,  Gogledd  yn  gystal  a  Dê,  a 
bu  yn  offerynol  i  gael  llawer  o  brif  bregeth- 
wyr  y  Cyfundeb  i  ddyfod  ar   daith  i   Sir 

Aberteifi.  Arferai  ddechreu  y  cyfarfodydd 
yn  wastad  i  Mr.  Gray.  Adroddai  am  dano 
ei  hun  un  Sabbath,  pan  yr  oedd  yn  wlaw 
mawr  trwy  y  dydd,  ac  yntau  a'i  grys  yn 
wlyb,  ac  wedi  dechreu  yr  odfa  dairgwaith, 
a  deng  milltir  o  ffordd  i  gerdded  adref  y 
noswaith  hono.  Aeth  braidd  i  deimlo  yn 
ddig  WTtho  ei  hun,  ac  i  ofyn  iddo  ei  hun  : 
"  Paham  y  rhaid  i  fi,  fwy  nag  eraill, 
gerdded  cymaint  ar  y  Sabbath  ?"  Ond 
wrth  ddyfod  heibio  i  balas  boneddwr,  lle 
yr  oedd  gwledd  fawr,  a  chynghanedd  a 
dawnsio,  a  chlywed  swn  a  chaniadau  an- 
nuwiol  y  rhai  oedd  wedi  ymgasglu  yno, 
diflanodd  ei  rwgnachrwydd  yn  y  fan,  a 
dywedai :  "  Bendigedig  fyddo  Duw ; 
newidia  i  mo  nghyflwr  â  rheina  eto !" 
Sych  y  buasai  ar  ei  enaid  yn  odfaeon  y 
dydd,  ond  talodd  y  cerdded  adref  yn  ar- 
dderchog  iddo. 

Nid  ofnai  wyneb  neb.  Pregethai  gwein- 
idog  enwog  o'r  Gogledd  yn  Ffosyffin,  adeg 
cynhauaf  medi,  a  daethai  torf  fawr  yn 
nghyd  i  wrando.  Fel  yr  oedd  y  bobl  yn 
dyfod  allan  o'r  capel  ar  derfyn  yr  odfa, 
dyma  foneddwr  o'r  gymydogaeth,  gyda 
thri  o  weision,  yn  pasio.  Trodd  hwnw  ato 
mewn  digter,  a  gofynai :  "  Pa  les,  Tomos, 
yw  galw  pobl  oddiwrth  eu  gwaith  ar  amser 
fel  hyn  ?"  Atebodd  yntau,  gyda  pherffaith 
hunanfeddiant :  "  Dydd  y  farn  a  ddengys 
hyny,  syr."  Aeth  y  boneddwr  ymaith  heb 
ateb  gair. 

Galwyd  ef  unwaith  i  fod  yn  dyst  mewn 
llys  gwladol,  pan  y  dechreuodd  cyfreithiwr 
hyf,  a  dibarch  i  Dduw,  ei  hoh.  Ebai 
hwnw:  "  Wel,  Mr.  Methodsyn."  Atebai 
Thomas  :  "  Wel,  Mr.  Erhdiwr."  "  Yr 
ydych  yn  proftesu  crefydd  gyda  yr  hen 
Gray,  onid  ydych  ?"  "  Ydwyf."  "  Yr 
ydych  yn  weddíwr?"  "  Ydwyf,"  ebai 
yntau  yn  ol,  a  chan  droi  at  yr  ynadon, 
dywedodd :  "  Foneddigion,  feddyhais  i 
ddim  mai  dydd  y  farn  oedd  hi  heddyw,  a'm 
bod  yma  i  roddi  cyfrif  am  fy  nghrefydd." 
"  Rhag  eich  cywilydd,"  meddai  yr  ynad  a 
lywyddai  wrth  y  cyfreithiwr  ;  "  gadewch 
grefydd  y  dyn  yn  llonydd,  a  gofynwch  yr 
hyn  sydd  yn  perthyn  i'r  achos."  Blaenor- 
iaid  eraill  Ffosyffin  oeddynt  John  Dafydd, 
yr  hwn  hefyd  oedd  yn  dipyn  o  gynghorwr  ; 
Jenkin  Shôn,  ac  Ismael  Ismael.  Dywedai 
y  Parch.  Ebenezer  Richard  na  chiywodd 
ef  neb  yn  trin  pynciau  duwinyddol  yn  well 
yn  y  Cyfarfod  Misol  na  blaenoriaid  Ffos- 
yffin. 

Ond  i  ddychwelyd  at  Mr.  Gray.  Y 
mae    yn   ammheus    genym    a    ymunodd 


efe  yn  fîurfiol  a'r  Methodistiaid ;  ond 
y  mae  yn  gwbl  sicr  mai  fel  un  o'r 
Methodistiaid  yr  edrychai  arno  ei  hun. 
Nid  elai  un  amser  i  gynhadleddau  yr 
Annibynwyr,  ac  ni  fyddai  yn  bresenol  yn 
eu  prif  gyfarfodydd ;  tra  y  cyrchai  yn 
wastadol  i  Gymdeithasfaoedd  y  Method- 
istiaid,  gan  gymeryd  rhan  yn  yr  ymdrafod- 
aeth  a  ddygid  yn  mlaen  yno,  a  chael  ei 
osod  i  bregethu  yn  un  o'r  lleoedd  mwyaf 
amlwg.  Prin  y  mae  Metìiodistiaeth  Cymm 
yn  gywir  wrth  ei  ddarlunio  fel  yn  sefyll  ar 
dir  cyffelyb  i  Richard  Tibbot ;  Annibynwr, 
mewn  cydymdeimlad  dwfn  â  Methodist- 
iaeth,  yn  derbyn  pregethwyr  y  Cyfundeb 
fel  pregethwyr  ei  enwad  ei  hun,  ac  yn  cael 
ei  roesawu  i  Gymdeithasfaoedd  y  Cyfun- 
deb,  oedd  Tibbot  y  rhan  olaf  o'i  oes. 
Ond  am  Mr.  Gray,  darfu  pob  ymgyfath- 
rach  rhyngddo  a'r  Annibynwyr  ar  ei 
ddyfodiad  i  Lwynpiod ;  o  íeiaf,  yn  fuan 
ar  ol  hyny,  pan  drowyd  ef  allan  o  Neuadd- 
Iwyd ;  nid  oes  hanes  iddo  yn  ganlynol 
fod  mewn  Cwrdd  Chwarter,  na  Chym- 
anfa  o'r  eiddynt ;  yn  mysg  y  Method- 
istiaid  y  troai,  ac  â  hwy  yn  unig  yr 
ymgymysgai.  Daeth  amryw  weinidog- 
ion  trosodd  oddiwrth  yr  Annibynwyr  at  y 
Methodistiaid  heblaw  efe  yn  y  dull  hwn, 
megis  y  Parch.  Benjamin  Thomas ;  prin  y 
teimhd  fod  angen  rhoddi  derbyniad  fîurfiol 
iddynt  ;  Ilithrasant  i'w  lle  yn  y  Cyfundeb 
bron  yn  ddiarwybod  iddynt  eu  hunain  ac 
i  bawb. 

Yr  un  pryd,  fel  eglwysi  Annibynol  yr  ed- 
rychai  cynulleidfaoedd  Llwynpiod  ac  Aber- 
meurig  arnynt  eu  hunain  ;  dy wedir  i'w  ddy- 
neshad  at  Fethodistiaeth,  a'i  gyfeillgarwch 
â  Daniel  Rowland,  beri  anniddigrwydd  yn 
mysg  rhai  o'r  hen  aelodau,  ac  iddo  yntau 
fygwth  ymadael  o'r  herwydd.  Eithr  fel  yr 
oedd  llanw  y  diwygiad  yn  ymddyrchafu, 
gan  ddyfod  i  mewn  yn  gryf  i  eglwysi  Llwyn- 
piod,  Abermeurig,  yn  gystal  a  Ffosyffin, 
nes  peri  ychwanegiad  mawr  atynt,  yn  gystal 
a  rhoddi  profiad  newydd  iddynt,  darfu  y 
gwrthwynebiad  o  hono  ei  hun.  Yn  mhen 
amser,  bu  y  genhedlaeth  gyntaf,  a  deimlai 
duedd  at  egwyddorion  y  Cynulleidfaolwyr, 
farw  ;  ac  yr  oedd  y  tò  nesaf  yn  cydym- 
deimlo  a'r  Methodistiaid.  Yn  mhell  cyn 
marw  Mr.  Gray,  fel  Methodistiaid  yr 
edrychent  arnynt  eu  hunain.  Buont  am 
ryw  hyd  yn  arfer  eu  dull  cyntefig  o 
gymuno ;  ond  yn  raddol,  darfu  hyny,  a 
phrin  y  gwyr  yr  aelodau  presenol  ddarfod 
i  unrhyw  gysylltiad  fod  rhyngddynt  erioed 
a'r  Annibynwyr. 

Gyda  golwg  ar  Mr.  Gray,  y  mae  yn 
sicr  i'w  gysylltiad  â  Rowland  fod  o  fan- 
tais  ddirfawr  iddo  fel  pregethwr.  Tueddai 
ar  y  cyntaf  i  fod  yn  annghoeth ;  nis  gwyddai 
ddim  am  brydferthion  areithyddiaeth  ; 
dywedai  ei  genadwri  yn  blaen  ac  yn  ddi- 
dderbynwyneb,  ond  yn  dra  swrth,  yr  hyn 
a  barodd  i  Rowland  ei  gynghori  i  newid  ei 
arddull.  "  Dyro  grys  am  y  gwirionedd," 
meddai  yr  x\postol  o  Langeitho  wrtho. 
Derbyniodd  yntau  y  cynghor  mewn  yspryd 
gostyngedig,  ac  eniUodd  safle  uchel  yn 
mysg  pregethwyr  y  Cyfundeb.  Prawf  y 
lle  amlwg  a  gaffai  yn  y  Cymdeithasfaoedd 
ei  fod  yn  cael  ei  ystyried  yn  un  o  feistriaid 
y  gynuUeidfa.  Dywedir  y  byddai  ar  am- 
serau  yn  cael  odfaeon  nodedig,  pan  fyddai 
y  dylanwad  oedd  yn  cydfyned  a'i  ymadrodd- 
ion  yn  anorchfygol. 

Dywedai  yr  hen  bobl,  a  gofient  Mr. 
Gray,  mai  dyn  mawr,  garw  ei  wedd,  yd- 
oedd,  gydag  ol  y  frech  wen  yn  dew  ar  ei 
wyneb.  Meddai  lais  cryf,  grymus,  a 
thraddodai  yn  wresog  a  thanllyd,  yn  hollol 
fel  y  Methodistiaid  cyntaf;  nid  oedd  dim 
yn  ei  arddull  yn  gyffelyb  i'r  hen  Annibyn- 
wyr.  Yr  oedd  llawer  o'i  ddywediadau,  a 
darnau  o'i  bregethau,  ar  gôf  yr  hynaf- 
gwyr  yn  Sir  Aberteifi  haner  can'  mlynedd 
yn  ol,  ond  ysywaeth,  syrthiodd  y  rhan 
fwyaf  i  ebargofiant.  Adroddir  am  dano  yn 
cydlefaru  â  Mr.  Charles,  o'r  Bala,  yn 
Nhreforis,  ei  le  genedigol.  Ei  fater  oedd 
perthynas  cyfiawnhad  a  sancteiddhad. 
"  Y  mae  rhai,"  meddai,  "  yn  rhoddi  cyf- 
iawnhad  ar  gefn  sancteiddhad  ;  ond  y  mae 
sancteiddhad  yn  rhy  wan  i'w  gario,  ac  yn 
tori  ei  ghm.  Felly,  chwi  a  wyddoch,  y  bu 
gyda  Dafydd.  Ond  rhoddwch  chwi  sanct- 
eiddhad  ar  gefn  cyfiawnhad,  efe  a'i  caria 
yn  ghc  i  dir  y  bywyd."  Ychwanega  y 
Parch.  John  Rees  :  "  Yr  oedd  rhyw  hen 
dwymias  rhyngddo  a'r  eglwys  yno  ;  ac  yr 
oedd  y  fath  arddehad  a  llewyrch  yn  cyd- 
fyned  a'r  bregeth,  nes  toddi  yr  holl  gynull- 
eidfa." 

Coffheir  hyd  y  dydd  hwn  am  y  dylan- 
wad  oedd  yn  cydfyned  a'i  bregeth  mewn 
Cymdeithasfa  a  gynheUd  ar  draeth  y  môr 
yn  ymyl  Abergwaun,  nid  yn  nepell  o'r  fan 
lle  y  rhoddodd  y  Ffrancod  eu  harfau  i 
lawr.  Yr  oedd  hyny  yn  mis  Mai,  1797. 
Ei  destun  ydoedd  :  "  Crist  a'n  Uwyr  bryn- 
odd  oddiwrth  felldith  y  ddeddf,  gan  ei 
wneuthur  yn  felldith  drosom."  Pwysleis- 
iai  ar  "  llwyr  brynodd."  "  Weithiau," 
meddai,  "  y  mae  llafur  (ŷd)  yn  cael  dainage 
ar  gynhauaf  gwlyb,  a  bydd  raid  i'r  ffermwr. 


oblegyd  hyny,  ei  werthu  chwech  cheiniog  y 
mesur  yn  nes  (yn  rhatach).  Bydd  y  merch- 
ants  yn  Mhryste  yn  cael  eu  goods  i  mewn  o'r 
West  Indies  wedi  cael  eu  damagio  ar  y  môr 
weithiau,  ac  y  maent  yn  gorfod  gwerthu  y 
pethau  hyny  yn  rhatach  ;  a  phan  y  prynir 
hwy  ar  hyd  y  wlad,  y  mae  y  siopwyr  hwy- 
thau  yn  gostwng  yn  eu  pris.  Bydd  y  nap- 
cyn  yn  cael  ei  werthu  ganddynt  rai  ceiniog- 
au  yn  nes.  Rhaid  gwerthu  pethau  wedi  eu 
damagio  dan  bris.  Y  mhobl  fach  i !  Yr 
y'm  ninau  wedi  cael  damage  trwy  y  cwymp 
mawr  yn  Eden,  ond  pan  aed  i'n  prynu, 
wnelai  y  Gŵr  ddim  gostwng  ffyrling  yn 
ein  pris  ;  nid  oedd  dim  llai  a  wnelai  ein 
prynu  nag  efe  ei  hun;  '  Yr  hwn  a'i  rhoddes 
ei  hun  drosom  ! '  Llwyr  brynu  !  Llwyr 
brynu !  "  Y  mae  y  ffugr  wedi  cael  ei 
ddefnyddio  ddegau  o  weithiau  yn  mhwl- 
pudau  Cymru  gwedi  Cymdeithasfa  Aber- 
gwaun,  ond  eiddo  Mr.  Gray  ydyw. 

Yn  agos  i  ddiwedd  ei  bregeth,  wrth 
sylwi  ar  frawddeg  olaf  ei  destun,  "  gan  ei 
wneuthur  yn  felldith  drosom,"  bloeddiai 
gyda  nerth  na  fedrai  y  cryfaf  ei  wrthsefyll: 
"  O  lesu  mawr  !  A.  aethost  ti  dan  gabledd 
y  cablwr  ?  Do.  A  aethost  ti,  lesu  mawr, 
dan  ladrad  y  lleidr  ?  Do.  O  Fab  Duw  ! 
A  aethost  ti  dan  fwrddrad  y  mwrddwr  ? 
Do.  Llwyr  brynu  !  '  Gan  ei  wneuthur 
yn  felldith  drosom  !  '  " 

Dywedir  y  byddai  yn  nodedig  o  gyfrwys 
wrth  bregethu  ar  ol  pregethwr  poblogaidd, 
fyddai  wedi  codi  y  gynuUeidfa  i  dymher 
uchel.  Defnyddiai  foddion  i  oeri  ychydig 
ar  y  gwres  cyn  dechreu  ei  hun.  Gan  ei 
fod  yn  weinidog  ordeiniedig,  ac  erbyn  hyny 
yn  hen,  ni  phregethai  Ebenezer  Morris, 
Roberts,  Clynog,  na  neb  o'r  pregethwyr 
hynod  o'r  un  tô  a  hwy,  ar  ei  ol.  Pan  yn 
codi  ar  ol  un  o'r  cyfryw  unwaith,  bu  yn  hir 
iawn  cyn  gallu  dod  o  hyd  i'w  destun.  Dy- 
wedai  wrth  y  gwrandawyr  fod  ganddo 
destun,  a'i  fod  yn  y  llyfr  hwnw  "  oedd  dan 
ei  ddyrnau ;  "  ac  yno  y  bu  yn  troi  y  dail 
yn  ol  ac  yn  mlaen  am  beth  amser,  nes 
tynu  sylw  ac  enill  meddyliau  y  bobl  yn 
Ilwyr.  Yna,  darllenodd  yr  adnod,  a  buan 
y  cafodd  y  gynulleidfa  dan  ei  feistrolaeth. 

Defnyddiodd  ddull  o'r  fath  yn  y  Gym- 
deithasfa  hynod  a  gynaliwyd  yn  nhref 
Aberteifi,  yn  y  flwyddyn  1796.  O'i  flaen 
Ilefarai  Roberts,  Clynog,  oddiar  Dat.  x.  i  : 
"  Ac  mi  a  welais  angel  cryf  arall  yn  disgyn 
o'r  nef,  wedi  ei  wisgo  a  chwmwl,  ac  enfys 
oedd  ar  ei  ben,  a'i  wyneb  ydoedd  fel  yr 
haul,  a'i  draed  fel  colofnau  o  dân."  Yr 
oedd  hono  yn  odfa  neillduol  hyd  yn  nod  i 

Robert  Roberts.  Yr  oedd  y  gynulleidfa 
wedi  cael  ei  chodi  i'r  brwdaniaeth  mwyaf ; 
bloeddiai  y  bobl  yn  uchel,  "  Diolch  iddo  !" 
ac  yr  oedd  yr  hen  Mr,  Gray  y  tu  ol  yn 
mwynhau  pregeth  ei  frawd  o'r  Gogledd,  ac 
yn gwaeddi,  "  Bendigedig !"  yn  uwch  na  neb. 
Wedi  i  Robert  Roberts  orphen,  dyna  Mr. 
Gray  ar  ei  draed.  "  Y  mae  fy  mrawd  wedi 
llefaru  yn  enwog,"  meddai.  "  Chawswn  i 
ddim  myned  o'i  flaen,  am  fy  mod  yn  hen 
ddyn,  nid  am  fy  mod  yn  well  pregethwr. 
O'wn  i  yn  ffaelu  deall  b'le  cawswn  i  destun 
ar  ol  pregeth  hynod  fy  mrawd  ;  ond  daeth 
y  gair  hwnw  yn  Zechariah  xiii.  i  i  fy 
meddwl :  "  Ffynon  wedi  ei  hagor — i  bechod 
ac  i  aflendid."  Gyda  hyny  curodd  ei 
ddwylaw  mawrion  wrth  eu  gilydd,  a 
gwaeddodd  gyda  bloedd  o'r  fath  fwyaf 
nerthol :  "  Modd  i'n  golchi  ni  yn  lân,  bobl 
fach  !"  Gyda'r  floedd  treiddiodd  rhyw 
drydan  trwy  y  dorf ;  yn  bur  fuan  bu  raid 
iddo  roddi  i  fynu  pregethu,  gan  adael  y 
bobl  ar  y  maes  yn  gorfoleddu  ac  yn  can- 
mol.  Llafuriodd  yn  mysg  y  Methodistiaid 
am  agos  i  haner  can'  mlynedd,  a  bu  farw 
yn  y  flwyddyn  1810. 

Perthynai  Edward  Coslet  i'r  ail  dô  o 
gynghorwyr  yn  mysg  y  Methodistiaid,  ac 
yr  oedd  yn  engrhaiff"t  dda  o  honynt,  yn 
meddu  llawer  o  dalent  naturiol  a  ffraeth- 
ineb,  zêl  mewn  cyflawnder,  gafael  dda 
ar  brif  wirioneddau  yr  efengyl,  ond  yn  dra 
annysgedig  ac  amddifad  o  ddiwylliant. 
Cafodd  ei  eni  yn  y  flwyddyn  1750,  yn 
mhlwyf  Machen.  Pentref  ydyw  Machen 
ar  lan  yr  afon  Rhymney,  tua  saith  milltir 
o  Gasnewydd-ar-Wysg,  a  thua  yr  un 
pellder  o  Gaerphih.  Teneu  ei  drigohon 
ydoedd  yn  adeg  mebyd  Coslet,  a  Chymraeg 
yn  unig  a  leferid  yno  ;  erbyn  hyn  y  mae 
gweithiau  glo  wedi  cael  eu  hagor  yn  y 
gymydogaeth,  a'r  ardal  mewn  canlyniad 
wedi  dyfod  yn  boblog,  ond,  ysywaeth,  y 
mae  y  Gymraeg  wedi  cael  ei  hymhd  allan 
o'r  fro  agos  yn  gyfangwbl.  Tyfodd  Edward 
Coslet  i  fynu  yn  dra  digrefydd.  Adeg 
dywyll  oedd  hon  ar  Fynwy  ;  cawsai  y 
seiadau  a  gasglesid  yn  nghyd  trwy  weinid- 
ogaeth  danllyd  Howell  Harris  eu  gwasgar 
agos  oll  yn  yr  ymraniad  ;  dychwelodd 
ugeiniau  o  broffeswyr  yn  ol  at  eu  hen 
arferion,  ac  ymwasgodd  y  lleill  at  ryw 
enwad  arall.  Yr  oedd  seiadau  Methodist- 
aidd  yn  y  Goetre,  ger  Pontypŵl ;  ac  yn 
y  New  ínn,  Mynyddislwyn,  a'r  Groes- 
wen.  Erbyn  i  Edward  Coslet  dyfu  i 
oedran,  yr  oeddent  wedi  myned  yn 
rhyw   haner    Fethodistaidd   a    haner   An- 


nibynol,  ac  yn  graddol  ymwasgu  at  yr 
Annibynwyr,  er  y  derbynient  hefyd  bre- 
gethwyr  y  Methodistiaid  i'w  pwipudau. 
Gweinidog  y  Groeswen  y  pryd  hwn  oedd 
William  Edward,  yr  adeiladydd,  at  ba  un 
yr  ydym  wedi  cyfeirio  yn  flaenorol ;  Meth- 
odist  yr  ystyriai  efe  ei  hun,  ac  yr  oedd 
Ilawer  o'r  yspryd  Methodistaidd  yn  aros 
ynddo.  Tan  ddylanwad  yr  ysprydiaeth  a 
gawsai  ei  chynyrchu  ynddo  gan  Howell 
Harris,  elai  i  bregethu  i'r  ardaloedd  cylch- 
ynol ;  ac  un  hwyr,  daeth  i  Machen,  pellder 

0  ryw  bedair  milltir  o'r  Groeswen,  i 
rybuddio  yr  annuwiol.  Yn  mysg  eraill, 
presenolodd  Edward  Coslet  ei  hun  yn  y 
cyfarfod.  Yr  oedd  y  pryd  hwn  yn  ddyn 
ieuanc  pedair-mlwydd-ar-bymtheg  oed  ;  yn 
gryf  o  gorpholaeth,  ac  wedi  ei  ddwyn  i 
fynu  yn  ôf.  Aeth  saeth  oddiar  fwa  William 
Edward  i'w  galon  ;  deallodd  ei  fod  yn 
bechadur  colledig  gerbron  Duw,  a  daeth 
braw  aruthrol  drosto.  O  hyn  allan,  cyrch- 
ai  yn  gyson  i  gapel  y  Groeswen  ;  ac,  yn 

01  pob  tebyg,  yr  un  otìferyn  ag  a  ddefnydd- 
iwyd  i'w  glwyfo,  a  gafodd  y  íraint  hefyd  o 
dywallt  balm  yr  efengyl  i'w  archoUion. 
Rhoddodd  ei  hun  i  fod  yn  eiddo  yr  Ar- 
glwydd  lesu  am  byth,  ac  ymunodd  ag 
eglwys  y  Groeswen. 

Wedi  ei  ddeffro  am  ei  gyflwr  ei  hun,  a 
gweled  digonolrwydd  y  Gwaredwr  ar  ei 
gyfer,  llanwyd  ei  galon  â  thosturi  at  ei 
gymydogion  anwybodus,  y  rhai  oeddynt 
gan  mwyaf  yn  gwbl  annghrefyddol.  Agor- 
odd  ei  dý  i  dderbyn  yr  efengyl ;  gwahoddai 
bregethwyr  yno  o  bell  ac  o  agos  ;  ac  efe 
ei  hun  a  ddygai  y  draul.  Elai  hefyd  o 
gwmpas  y  tai  i  gynghori  y  bobl  yn  ber- 
sonol ;  a  chyn  ymadael,  byddai  weithiau 
yn  darllen  penod  o'r  Beibl,  ac  yn  myned  i 
weddi.  Nid  oedd  efe  yn  edrych  ar  hyn 
fel  pen  y  fíbrdd  i  gyfeiriad  y  pwlpud ;  yn 
unig  llosgai  tân  Duw  yn  ei  yspryd,  ac  nis 
gallai  beidio  rhybuddio  pechaduriaid.  Yr 
oedd  ei  ddawn  gweddi  erbyn  hyn  wedi 
dyfod  yn  destun  siarad  cyffredinol.  Eithr 
yr  oedd  Pen  yr  eglwys  wedi  bwriadu 
ymddiried  iddo  am  yr  efengyl,  a  rhoddwn 
yma  ddesgrifiad  Islwyn  o'r  modd  y  cafodd 
y  bwriad  ei  gyflawni  :  •  "  Yr  oedd  cy- 
hoeddiad  rhyw  '  lefarwr '  da  i  fod  yn  nhŷ 
y  gôf  ieuanc,  Edward  Coslet,  ar  ryw  nos- 
waith,  gan'  mlynedd  bron  i'r  flwyddyn 
hon,  yn  mhentref  Machen.  Ond  y  Ilefar- 
wr  ni  ddaeth  mewn  pryd ;  a  bendith  fawr 
am   unwaith  a  fu  tori  y  cyhoeddiad,  neu 

*  Traethodìjdd,  1877. 

fethu  ei  gyflawni.  Rhaid,  er  pob  peth, 
oedd  myned  a'r  gwaith  yn  mlaen.  Dech- 
renodd  Nedi  y  cwrdd,  dybygem  ;  darllen- 
odd  yn  bwysleisiol,  a  gweddíodd  y  nefoedd 
i  lawr  ar  Machen.  Wel,  darfod  darllen, 
darfod  gweddío.  Dim  argoel  am  y  llefar- 
wr.  Myned  allan  i'r  drws ;  edrych  tuag 
ochrau  serth  y  '  Waren  ; '  neb  yn  y  golwg. 
Canu  un  o  salmau  Edmund  Prys,  oblegyd 
nid  oedd  nemawr  ar  gael  ond  y  rhai  hyny 
y  pryd  hwnw.  Feallai  mai'r  hen  benill 
goranystwyth  hwn  a  ganwyd  : — 

'  Fy  enaid,  mawl  sanct  Duw  yr  lòn, 
A  chwbl  o'm  heigion  ynof ; 
Fy  enaicl,  na  'd  fawl  f'  Arglwydd  nef, 
Na  'i  ddoniau  ef  yn  anghof.' 

Eithr  hawddach  genym  gredu  mai  y 
canlynol  a  ganwyd  ;  y  melusaf  yn  mron 
yn  yr  iaith  : — 

'  Trugaredd,  Arglwydd,  hcb  ddim  mwy, 
Yw  'r  cwbl  'r  wy'  'n  ei  geisio ; 
Trugaredd  yw  fy  newis  Iwydd, 
Trugaredd,  Arglwydd,  dyro.' 

Darfod  canu,  darfod  dysgwyl.  Ond  edrych 
eto  tua'r  '  Waren '  serth ;  cwningod  fil- 
oedd,  ond  dim  un  llefarwr.  '  Wel,  wel, 
Nedi,'  meddai  un  hen  frawd,  '  cera  di  ar  y 
stôl,  a  phregetha  di  dicyn  i  ni.'  Ufudd- 
haodd  Nedi  yn  y  fan,  a  phregethodd  gyda 
nerth  neillduol.  Pregethodd  wedi  hyn  am 
ddeuddeg-a-deugain  o  flynyddoedd.  Di- 
olch    i'r     '  llefarwr  '     dienw    am     dori    ei 

gyhoeddiad  yn  Machen,  nos -,  mis , 

1776!" 

Dyma  Edward  Coslet  yn  cael  ei  hun  yn 
bregethwr  yn  ddiarwybod  iddo  ei  hun. 
Yr  oedd  y  pryd  hwn  yn  chwech-mlwydd- 
ar-hugain  oed,  yn  briod  er-  ys  chwech 
mlynedd,  ac  yn  meddu  amryw  blant. 
Dywedir  fod  ei  wraig  yn  ddynes  nodedig 
mewn  crefydd,  a  bu  yn  gymorth  dirfawr 
iddo  gyda  gwaith  yr  efengyl  trwy  ei  oes. 
Prin  y  rhaid  dweyd  nad  aeth  Coslet  i 
unrhyw  athrofa  ;  nid  oedd  myned  i  sefyd- 
liad  o'r  fath  yn  arferol,  nac  yn  cael  ei 
ystyried  yn  angenrheidiol,  yr  adeg  hono  ; 
a  phe  y  buasai,  yr  oedd  gofalon  teuluaidd 
yn  pwyso  yn  rhy  drwm  ar  ei  ysgwyddau  i 
oddef  iddo  goleddu  y  fath  fwriad.  Y  mae 
yn  ammheus  a  fuasai  coleg  o  fantais  iddo, 
wrth  ystyried  hynodrwydd  ei  dalent,  a 
nodwedd  ei  oes.  Meddai  Islwyn  :  "  Yr 
oedd  g\Vr  o  goleg  yn  mhob  plwyf  o  Gymru 
ar  y  pryd,  ond  yr  oedd  Cymru  yn  ei  bedd. 
Eisiau  iron  men  oedd  y  pryd  hwnw,  a  dyma 
ddyn  haiarn  yn  taro  allan.  '  Curo  mwy,' 
meddai  Nedi ;  '  curo  yr  ha'rn  ag  un  fraich, 
a  churo'r  diafol  a'r  llall.'  " 


Nid  hir  gwedi  iddo  ddechreu  pregethu 
aeth  gwaith  gôf  yn  brin  yn  yr  ardal,  a 
symudodd  yntau  a'i  deulu  i  Gasbach, 
pentref  bychan,  tua  haner  y  ffordd  rhwng 
Caerdydd  a  Chasnewydd,  mewn  ardal 
nodedig  o  dlws.  Temtir  ni  eto  i  ddifynu 
Islwyn :  "  Yn  fuan  wedi  iddo  ddechreu 
cynghori,  pan  oddeutu  saith-ar-hugain 
oed,  cawn  weled  '  wagen  '  yn  cychwyn  o 
Machen,  ac  ynddi  ychydig  ddodrefn,  a 
gwraig,  a  dau  neu  dri  o  I^lant  mân  ;  ac  yn 
arbenigol,  eingion  loyw,  a  morthwylion 
bygythfawr ;  oll  gyda'u  gilydd  yn  myned 
tua  phentref  tlws  Casbach  .  .  .  Gŵr 
galluog  o  fraich,  cawraidd  o  gyhyrau, 
oedd  y  gŵr  oedd  wrth  ben  y  ceffyl  lled- 
gloff.  Gwnelsai  pybyrwch  Nedi'r  gôf  i 
fynu  am  gloffni  mwy  nag  un  ceffyl.  Ond 
yr  oedd  pont  Llanfihangel-y-Fedw  idd  ei 
chroesi,  a  rhiw  enbyd  oddiyno  am  spell  hir, 
a'r  ceffyl  a  safodd  fel  g\Vr  wedi  gwneyd  ei 
feddwl  i  fynu  yn  ddios.  Ond  Nedi  a  roes 
ei  ysgwydd  ddê  dan  ol-olwyn  aswy  y 
wagen,  fel  pe  buasai  agerddbeiriant  wedi 
dyfod  o'r  Rhydri  i'w  helpio.  Yn  mlaen, 
Coslet !  Y  mae'r  symud  yn  werth  y 
drafferth,  symudi  di  ddim  mwy  nes  dy 
symud  i  dŷ  dy  hir  gartef." 

Yr  oedd  ardal  Casbach  pan  y  symudodd 
Edward  Coslet  yno  yn  dywyll  fel  y  fagddu 
mewn  ystyr  grefyddol  ;  nid  oedd  neb  yn 
meddwl  am  fater  ei  enaid  ;  nid  oedd  pre- 
gethu  yn  agos,  nac  achos  crefyddol  gan 
unrhyw  enwad  o  fewn  milltiroedd.  Teim- 
lai  ef  a'i  wraig  yn  dra  anniddig,  a  dechreu- 
asant  chwilio  ai  nid  oedd  rhywrai  i'w  cael 
yn  meddwl  am  enw  y  Gwaredwr.  Wedi 
cryn  ymchwil,  daethant  o  hyd  i  nifer 
fechan  o  Fedyddwyr,  ac  o  Annibynwyr  ; 
Ilwyddasant  i  gasglu  y  rhai  hyn  yn  nghyd, 
a'u  ffurfio  yn  un  gymdeithas  eglwysig. 
Cyfarfyddent  yn  Nghoed-y-Cerniw,  Ile  tua 
dwy  filltir  o  Casbach.  Daeth  atynt  fon- 
eddiges  ieuanc,  sef  Miss  Blanche  Evans, 
yr  hon  a  gawsai  ei  dwyn  dan  argrafíìadau 
crefyddol  wrth  wrando  ar  Jones,  Llangan, 
a  Dafydd  Morris,  ac  eraill  o  bregethwyr  y 
Methodistiaid.  Y  hi  oedd  yr  unig  Feth- 
odist  perthynol  i  gymdeithas  fechan  Coed- 
y-Cerniw  ;  lîedyddwyr  neu  Annibynwyr 
yr  ystyrid  y  IleiII.  Gwnaed  aml  gais  i 
geisio  dylanwadu  ar  Miss  Evans  i  ymuno 
a'r  naill  neu  y  Ilall  o'r  enwadau  hyn  ; 
hithau  a  wrthodai  yn  benerfynol.  "  Pa 
wrthwynebiad  sydd  genych  i  wneyd  ?  " 
ebai  Coslet  wrthi  unwaith.  "  At  y  Meth- 
odistiaid  yr  wyf  fi  yn  tueddu,"  ebai  hi  yn 
ol  ;   "  danynt  hwy  y  derbyniais  i   leshad  ; 


140 


Y   TADAU   METHODISTAIDD. 


ac  yr  wyf  am  gynyg  fy  hun  yn  aelod  yn 
Llangan."  "  Felly  finau,"  ebai  Coslet. 
Ymddengys  y  byddent  yn  myned  yn  flaen- 
orol  weithiau  i  Langan,  yn  enwedig  ar 
Sul  y  cymundeb  ;  a'r  tro  nesaf,  derbyn- 
iwyd  hwy  yno  yn  aelodau  eglwysig. 
Dangoswyd  peth  gwrthwynebiad  i  dderbyn 
Coslet  i  bregethu,  am  mai  fel  Annibynwr  yr 
ystyriai  ei  hun  yn  flaenorol ;  ond  wedi  deall 
ei  deimladau,  a'i  hoh  am  ei  olygiadau  ar 
athrawiaethau  yr  efengyl,  ei  dderbyn  a 
wnaed,  nid  yn  aelod  yn  unig,  ond  yn 
gynghorwr  yn  ogystal.  Nid  anmhriodol 
ychwanegu  gair  am  Miss  Blanche  Evans. 
Er  y  perthynai  i  deulu  cyfrifol,  a'i  bod  yn 
oludog  o  ran  pethau  y  byd  hwn,  treuliodd 
ei  holl  oes  yn  mysg  y  Methodistiaid 
tlodion,  gan  ei  theimlo  yn  fraint  i  gael 
golchi  traed  y  saint.  Yr  oedd  yn  nodedig 
am  ei  helusengarwch,  ac  yn  ei  hewyllys 
gadawodd  rhwng  dwy  a  thair  mil  o  bun- 
oedd  i'r  Cyfundeb  gwedi  dydd  rhai  o'i 
pherthynasau,  yr  hwn  swm  a  gafwyd  tua 
phedair  blynedd  yn  ol.  Y  mae  ei  henw  yn 
perarogli  yn  ardaloedd  Casbach  a  Llan- 
eirwg  hyd  y  dydd  heddyw,  er  ei  bod  hi  er 
ys  ugeiniau  o  flynyddoedd  wedi  disgyn 
i'r  bedd. 

Yn  uniongyrchol  wedi  i  Coslet  a  Miss 
Evans  ymuno  a'r  Methodistiaid,  cychwyn- 
asant  seiat  yn  nhŷ  y  blaenaf.  Pump  o 
aelodau  a'i  ffurfient,  sef  Coslet  a'i  wraig, 
Miss  Evans,  a  dau  eraill.  Ond  er  mai 
bychan  oedd  y  rhif,  byddai  gogoniant 
mawr  yn  aml  ar  y  cynulliadau,  a  "  dull  y 
Pedwerydd  "  yn  amlwg  yn  eu  mysg. 
Torai  y  ddeadell  fechan  allan  yn  aml 
mewn  gorfoledd  a  mawl  ;  a  byddai  swn  eu 
caniadau  yn  Ilanw  y  pentref.  Cododd  hyn 
wrthwynebiad  iddynt  ;  a  medrodd  rhyw- 
rai  ddylanwadu  ar  berchenog  y  tỳ  a'r  efail 
i  roddi  rhybudd  i  Coslet,  naill  ai  fod  yn 
rhaid  iddo  beidio  Ilochi  y  cyfryw  gyfarfod- 
ydd,  neu  ynte  ymadael  a'r  Ile.  Mewn 
canlyniad,  bu  raid  chwilio  am  gartref  arall 
■i'r  achos,  ac  nid  heb  anhawsder  dirfawr  ei 
cafwyd.  Yn  Llaneirwg,  pentref  tua  dwy 
filltir  o  Casbach,  y  cafodd  arch  Duw 
orphwysfa.  Effeithiodd  hyn  yn  y  pen 
draw  er  mantais  i'r  efengyl,  gan  i  seiat 
Casbach  fyned  yn  dair,  sef  Casbach, 
Llaneirwg,  a'r  Morfa.  Braidd  na  ellir 
dweyd  mai  Edward  Coslet  yw  tad  Meth- 
odistiaeth  yn  Mynwy.  Arferai  ymffrostio 
mai  efe  oedd  y  pregethwr  goreu  a  feddai  y 
Cyfundeb  yn  yr  holl  sir.  "  Yr  ydych  yn 
hunanol  enbyd,"  meddai  rhywun  wrtho, 
ar     ol    clywed    y    dywediad.      "  ü,    nag 


ydwyf,"  meddai  yntau  yn  ol,  "  oblegyd  nid 
oes  yno  ond  y  fi." 

Fel  Ilawer  o'r  hen  gynghorwyr,  yr  oedd 
Edward  Coslet  yn  gerddwr  dihafal. 
Meddai  gorph  gewynog  a  chryf ;  yr  hyn 
a'i  galluogai  i  gyflawni  gwrhydri  mewn 
cerdded.  Ni  fyddai  deugain  milltir  ond 
megis  dim  ganddo  rhwng  prydnhawn  a 
nos  Sadwrn,  a  hyny  ar  ol  bod  yn  gweithio 
yn  rymus  ar  yr  haiarn  yn  ystod  yr  wyth- 
nos.  Cerddai  ar  foreu  Sabbath  o  Gasbach 
i  Ferthyr  Tydfil,  pellder  o  bum'-milltir-ar 
hugain  ;  wedi  pregethu  yn  egniol  yno,  elai 
ar  ei  draed  i  Lanfabon,  taith  o  wyth 
milltir,  erbyn  dau ;  gwedi  pregethu  yn 
rymus  yno,  cychwynai  yn  ddiegwan  o 
ffydd  tua  Chaerphili,  taith  arall  o  chwe' 
milltir,  erbyn  chwech  ;  ac  yna  adref  dra- 
chefn  y  noswaith  hono.  Boreu  y  Llun 
canlynol  codai  gyda'r  uchedydd,  a  chlywid 
ei  swn  yn  yr  efail  yn  curo  yr  haiarn  am 
bump  o'r  gloch  yn  y  boreu.  Dywed 
traddodiad  iddo  gofio  yn  hwyr  un  nos 
Wener  fod  ei  gyhoeddiad  y  Sul  canlynol 
yn  Llangeitho.  Bu  yn  yr  efail  gyda  ei 
orchwyl  trwy  gydol  y  nos ;  cychwynodd 
i'w  daith  foreu  y  Sadwrn  ;  yr  oedd  can' 
milltir  o  ffordd  o'i  flaen,  tros  fynyddoedd 
anhygyrch  a  chymoedd  dyfnion  ;  ond  yr 
oedd  yr  hen  gynghorwr  yn  brydlon  yn 
mhwlpud  Llangeitho  erbyn  yr  odfa  naw 
o'r  gloch.  Rhaid  nid  yn  unig  fod  ei  zêl 
yn  fawr,  ond  fod  ei  gyfansoddiad  agos  mor 
galed  a'r  haiarn  a  weithiai  cyn  y  medrai 
gyflawni  y  fath  orchestwaith. 

Pregethwr  tanllyd  ydoedd  ;  byddai  y 
gwreichion  yn  cyniwair  yn  fynteioedd  pan 
fyddai  ef  yn  pregethu,  ac  nid  yn  anaml  y 
llenwid  yr  annuwiol  â  dychryn.  "  Edward," 
meddai  Jones,  Llangan,  wrtho  wedi  odfa 
dra  effeithiol,  "  ble  cefaist  ti  y  bregeth 
yna  ?  "  "  Mewn  study  na  fuoch  chwi 
erioed  ynddi,  syr,"  ebai  yntau.  "  Pa  le  y 
mae  hono,  Edward  ?  "  "  Rhwng  y  tân 
a'r  eingion,  syr."  Er  hyny,  camgymeriad 
enbyd  fyddai  tybio  mai  dychrynfeydd  Sinai 
a  gyhoeddai  yn  wastad  ;  byddai  yn  fynych 
yn  nghanol  melusderau  yr  efengyl,  ac  yn 
traethu  pethau  nodedig  o  gysurlawn.  Ún 
tro  yr  oedd  yn  pregethu  ar  y  geiriau : 
"  Mi  a  ymwelaf  a'u  camwedd  â  gwialen, 
ac  a'u  hanwiredd  â  ffrewyllau  ;  ond  ni 
thoraf  fy  nhrugaredd  oddiwrtho,  ac  ni 
phallaf  o'm  gwirionedd."  Yn  mysg  pethau 
prydferth  eraill,  dywedai :  "  Nid  oes  un 
pren  crogi  yn  tyfu  ar  holl  dir  Emmanuel. 
Y  mae  yno  aml  i  bren  bedw  Ile  y  tyf 
gwiail  ceryddol,   ond  yr  un  pren   crogi." 

Dro  arall,  daeth  ar  ganol  y  bregeth  at  y 
geiriau  :  "  O  byrth,  dyrchefwch  eich 
penau,  ac  ymddyrchefwch,  ddrysau  tra- 
gywyddol ;  a  Brenhin  y  gogoniant  a  ddaw 
i  mewn."  Ac  meddai,  yn  nhafodiaeth 
bro  Gwent :  "  Doco'r  drysau  wedi  ym- 
ddyrchafu ;  doco'r  pyrth  wedi  eu  hagor, 
a  doco'r  Brenhin  wedi  myned  i  mewn. 
Wel,  nhw  gauan  y  pyrth  yn  awr  ?  Na 
wnan  ;  chaua  nhw  ddim  o'r  pyrth  nes  yr 
elo'r  Frenhines  i  mewn  hefyd.  Pwy  yw 
hono  ?    O,  y  briodasferch,  gẁraig  yr  Oen  !  " 

Byddai  weithiau  yn  cael  odfaeon  nerthol 
anarferol,  pan  fyddai  Duw  yn  ei  arddel  yn 
rhyfedd,  a'r  gynulleidfa  yn  yswatio  ger  ei 
fron.  Adroddai  brawd  o  Sir  Fôn  am  dano 
yn  pregethu  mewn  rhyw  gymanfa.  Pre- 
gethasai  rhywun  o'i  flaen,  a  hyny  yn  faith 
ac  yn  ddiflas,  nes  yr  oedd  y  bobl  wedi 
llwyr  flino.  Gwedi  iddo  orphen,  dyna  yr 
hen  üf  ar  ei  draed,  yn  llawn  o  yspryd 
gweinidogaeth  ;  a  chan  gydio  yn  ei  lodrau 
hen  ffasiwn,  a  rhoddi  plwc  iddynt  tuag  i 
fynu,  gwaedda  :  "  'Nawr,  fechgyn  !  'nawr; 
ati  am  bum'  mynyd  !  "  Dim  ond  pum' 
mynyd  y  bu,  ond  nid  yn  fynych  y  pasiodd 
y  fath  bum'  mynyd  dros  dyrfa  o  bobl. 
Oddifewn  i'r  pum'  mynyd  hyn,  meddir,  y 
cafodd  yr  adroddwr  afael  ar  fywyd  tra- 
gywyddol. 

Soniai  yr  hen  bobl  lawer  am  odfa  ryfedd 
a  gafodd  mewn  Cymdeithasfa  yn  Nghaer- 
narfon  am  chwech  o'r  gloch  yn  y  boreu. 
Ymddengys  i'r  Parch.  Evan  Richardson, 
yn  ei  fawr  ofal  am  y  cyfarfod  neillduol 
oedd  i'w  gynal  am  wyth,  ddweyd  wrth 
Coslet  am  bregethu  tipyn  yn  bur  fyr,  ac 
yn  bur  dda.  Yr  oedd  y  siars  wedi  peri  i'r 
hen  gynghorwr  awyddu  am  beidio  myned 
tros  yr  amser,  ac  eto  yr  oedd  ei  yspryd  yn 
llawn  o  hwyl  pregethu.  Yn  Ìled  fuan, 
dywedai  :  "  Yr  oedd  fy  mrawd  yn  dweyd 
wrthyf  am  bregethu  yn  bur  fyr,  ac  yn  bur 
dda,  ond  beth  bena,  fi  weda  hyn  eto"  A 
dywedai  rywbeth  oedd  yn  defnynu  fel  y 
gwlith  ar  y  dyrfa  fawr  oedd  o'i  flaen.  Yn 
y  man,  ail  adroddai  sylw  Mr.  Richardson : 
"  Yr  oedd  fy  mrawd  yn  peri  i  mi  bregethu 
yn  bur  fyr,  ac  yn  bur  dda,  ond  beth  bena, 
fi  weda  hyn  eto  ;  "  ac  yna  deuai  rhywbeth 
melusach  fyth  dros  ei  wefusau.  Dywedir 
iddo  gyfeirio  felly  drachefn  a  thrachefn  at 
sylw  Mr.  Richardson,  ond  "  beth  bena," 
yr  oedd  ganddo  rywbeth  drachefn  i'w 
"  weyd,"  a'r  miloedd  pobl  oedd  o'i  flaen, 
a'u  dagrau  yn  dysgleirio  trwy  heulwen  o 
gariad,  yn  ofni  yn  eu  calon  rhag  i'r  dweyd 
gyrhaedd  yr  Amen.     Con'eir  yn  neiflduol 


fel  yr  oedd  gwenau  a  dagrau  Richardson 
ei  hunan  yn  dwyn  tystiolaeth  i'r  dyfnder  o 
fwynhad  a  roddai  y  dweyd  hyfryd  a  byth 
gofiadwy  hwnw  iddo. 

Un  boreu  Sabbath,  yr  oedd  y  Parch, 
Shadrach  Davies,  gweinidog  o  gryn  en- 
wogrwydd  perthynol  i'r  Annibynwyr,  yn 
pregethu  yn  y  Maendy,  capel  cyfagos  i 
Bontfaen,  yn  Morganwg.  Yr  oedd  ffenestr 
y  tu  cefn  i'r  pwlpud,  fel  yr  oedd  yr  arfer 
yn  yr  hen  gapelau.  Shadrach  yntau  oedd 
yn  pregethu  gydag  arddehad  ;  eithr  pan  ar 
binacl  ei  hwyl  trodd  ei  wyneb  at  y  ffenestr, 
a  gwelodd  ddyn  a  adwaenai  y  tu  allan. 
Ymaith  ag  ef  o'r  areithfa,  ac  allan  trwy  y 
drws,  heb  roddi  gair  o  eglurhad  ar  ei  ym- 
ddygiad,  a'r  holl  gynulleidfa  wedi  ei  dal 
gan  syndod.  Yn  y  man,  daeth  yn  ei  ol, 
a'r  dyeithrddyn  yn  ei  fraich.  Hwnw  a 
esgynodd  i'r  pwlpud,  ac  mewn  tonyddiaeth 
hwyhis  a  roddodd  allan  i  ganu  : — • 

"  O  !  estyn  eto  i  barhau 

Dy  drugareddau  tirion." 

Disgynodd  gwHth  tyner  ar  y  gynulleidfa 
gyda  rhoddiad  allan  yr  emyn.  Yna,  cym- 
erodd  yn  destun  :  "  Minau,  nesau  at  Dduw 
sydd  dda  i  mi."  Daeth  y  dylanwad  dwy- 
fol  i  mewn  fel  llanw'r  môr ;  braidd  na 
thybiai  yr  hen  bererinion  fod  y  meinciau 
odditanynt  yn  nofio  ymaith  gan  fel  yr 
oedd  y  dyfroedd  yn  ymgryf  hau ;  ac  yr 
oedd  Shadrach  ar  uchaf  ei  lais  yn  gwaeddi 
"  Gogoniant !  "  dros  y  tŷ.  Wedi  i'r  bregeth 
orphen,  canwyd  y  penill  : — 

"  Melus  fydd  adgofio  'r  boreu," 

gan  ddyblu  a  threblu  drosodd  a  throsodd, 
gyda  hwyl  orfoleddus.  Y  gŵr  dyeithr 
oedd  Edward  Coslet  ;  beth  a'i  dygodd  i'r 
Maendy  y  boreu  Sul  hwnw,  nis  gwyddom. 
Credai  Coslet  yn  gryf,  yn  gyffelyb  i 
Siencyn  Penhydd,  yn  mhersonoliaeth  y 
diafol ;  byddai  nid  yn  unig  yn  siarad  am 
dano,  ond  hefyd  yn  siarad  wrtho  yn  bur 
aml,  a  hyny  mewn  geiriau  digofus,  fel  pe 
byddai  yn  wyddfodol  gerbron  ei  Iygaid. 
Elai  unwaith  i  bregethu  i  dŷ  fferm  yn  Sir 
Aberteifi.  Preswyliai  bachgen  o  ôf  yn  yr 
ardal,  yr  hwn  a  fuasai  un  amser  yn 
gweithio  gyda  Coslet  yn  Nghasbach. 
Daeth  y  gôf  ieuanc  i  gyfarfod  yr  hen  ôf, 
i  fod  yn  gydymaith  iddo  i'r  odfa.  Wedi 
siarad  cryn  dipyn  am  hyn  a'r  Ilall,  daeth- 
ant  yn  agos  i'r  ffermdy,  a  rheidiol  bellach 
oedd  meddwl  am  destun  a  phregeth.  "  Fi 
bregetha  ar  yr  adnod  a'r  adnod,"  meddai 
Coslet.  "  Na  wnai,  Ned,"  meddai  y 
diafol  ;    "  yr  wyt  wedi  pregethu  ar   hona 

yma  o'r  bla'n."  Teimlai  yr  hen  gyng- 
horwr  yn  bur  anesmwyth,  ond  yn  y  man 
dywedai :  "  Mi  bregetha  ar  hon,  beth 
bynag,"  gan  enwi  adnod  aralL  "  Na 
wnai,  Edward,"  meddai  y  cythraul  dra- 
chefn ;  "  yr  wyt  ti  wedi  pregethu  arni  yma 
o'r  bla'n,  a  thi  ddeui  i  warth  o  ailadrodd 
yr  un  pethau  mor  bell  o  dre."  Erbyn 
hyn  yr  oedd  yn  tywyllu  yn  enbyd  ar  y 
pregethwr  druan  ;  ac  yr  oedd  y  tỳ  yn 
yr  ymyl,  y  bobl  yn  ymgynuU  tuag  ato,  ac 
yntau  heb  un  bregeth.  "  Wel,"  meddai 
yn  mhen  ychydig,  gyda  llais  concwerwr, 
"  mi  bregetha  ar  hon,  beth  bynag,"  gan 
ddewis  y  drydedd  adnod.  "  Na  wnei  di," 
ebai  Satan  eto ;  "  yr  wyt  ti  wedi  pregethu 
yma  ar  hona  hefyd."  "  Dy  gelwydd  di 
yw  hyny,"  ebai  Coslet  ;  "  fuo  i  ddim  yma 
ond  dwy  waith  erioed.  Ah,  mi  dy  ddaliais 
di,  ngwas  i!  "  Nid  oedd  gan  dad  y  celwydd 
yr  un  ateb  i'w  roddi  i  resymeg  mor  an- 
wrthwynebol. 

Yr  oedd  yr  hen  gynghorwr  yn  nodedig 
o  barod  yn  ei  atebion,  yn  anaml  y  Ilwyddai 
neb  i'w  orchfygu  mewn  pertrwydd  a 
ífraethineb.  Yn  wir,  peth  peryglus  fyddai 
i  neb  anturio  ymaflyd  codwm  ag  ef  ar  y 
maes  hwn.  Beiai  rhywun  ef  unwaith  am 
erwinder  ei  iaith,   yn  arbenig   am    ei   fod 

yn    galw    y     diafol    yn    dd 1,    gan    ei 

seinio  yn  Ilawn  yn  y  pwlpud  fel  yn  yr 
efail.  "  Edward,"  meddai  wrtho  ;  "  ddyl- 
ech  chwi  ddim  galw  yr  un  drwg  wrth  yr 
enw  isel  a  roddir  arno  gan  feddwon ; 
paham  na  alwch  ef  yn  Satan,  Beelzebub, 
yr  Yspryd  drwg,  neu  ryw  enw  cyfifelyb  ?  " 
"  O,  ngwas  i,"  ebai  yntau,  "  wyt  ti  yn 
teimlo  drosto  fe,  wyt  ti  ?  'D  yw  dynion 
ddim  yn  foddlon  i'w  ffryndiau  gael  eu 
Ilysenwi.  Oes  ryw  gilbwt  (cytundeb) 
rhyngot  ti  ag  e'  ?     Weles  i  ond  ei  waetha 

erioed,  y  mae  d 1  yn  ddigon  da  iddo,  a 

d 1  gaiff  e'  gen  i." 

Dywedir  fod  gerwinder  iaith  Coslet,  ac 
yn  arbenig  ei    waith    yn    galw    Satan    yn 

dd 1,  wedi  bod  yn  foddion  i  ychwanegu 

ei  gynulleidfa  droiau,  gan  dynu  creadur- 
iaid  i'w  wrando,  na  fyddent  un  amser  yn 
myned  i  le  o  addoliad.  Yr  oedd  ar  daith 
unwaith  yn  Ngwynedd,  tua  chymydogaeth 
y  chwarelau,  ac  meddai  creadur  hynod  o 
anystyriol  wrth  ddyn  ieuanc  arall,  Ilawn 
mor  anystyriol  ag  yntau :  "  Y  mae  hen 
bregethwr  rhyfedd  o'r  Dô  yn  y  fan  a'r  fan ; 
yr  wyf  am  fyned  i'w  wrando ;  wnai  di 
ddod  hefo  mi  ?  "  "  Na  wna  i,  cerdd  dy 
hun,"  oedd  yr  ateb.  "Na,  yn  wir,  tyr'd  ; 
ni  a  gawn  lawer  o  ddifyrwch  ;  y  mae  yn 


galw    yr   yspryd    drwg   yn    dd 1   ar  ei 

bregeth."  "  Aíe  ?  "  ebai'r  llanc  ;  "  wel, 
íîwrdd  a  ni  i  glywed  yr  hen  walch  digri." 
Ymaith  yr  aethant,  ond  nid  difyrwch  a 
gawsant  yn  yr  odfa,  gafaelodd  geiriau  yr 
hen  gynghorwr  yn  eu  cydwybodau,  a 
chafodd  y  ddau  argyhoeddiad  i  fywyd. 
"  Fechgyn,"    meddai   wrth    bregethu    un 

tro  :    "  Peidiwch   gwasanaethu  y  d 1; 

mi  gwasanaethais  i  e'  am  hyn  a  hyn  o 
flynydde,  a  ches  i  ddim  cymaint  ganddo  a 
hoelen  i'w  rhoi  mewn  pedol  erioed." 

Unwaith,  yn  Ngogledd  Cymru,  cyd- 
bregethai  â  gweinidog  nid  anenwog  o 
Wynedd.  Testun  Coslet  oedd  :  "  Haul  a 
tharian  yw  yr  Arglwydd  Dduw."  Tafod- 
iaith  bro  Gwent  a  ddefnyddiai  ef  yn  y 
pwlpud,  yr  hon  a  saif  yn  hollol  ar  ei  phen 
ei  hun,  gan  wahaniaethu  oddiwrth  iaith 
gyffredin  y  Dê  lawn  cymaint  ag  oddiwrth 
eiddo  y  Gogledd.  Clywsom,  pan  y  delai  i 
Langeitho,  mai  yn  brin  y  medrai  y  gynull- 
eidfa  ddeall  rhanau  o'i  bregeth,  oblegyd 
dyeithrwch  ei  iaith.  Felly,  "oil"  y  galwai 
yr  hen  frawd  yr  haul.  \Vedi  yr  odfa,  aed 
i  dŷ  cyfagos,  a  dechreuodd  y  Gogleddwr 
gellwair  parthed  Cymraeg  y  Deheuwr;  ac 
meddai  yn  chwareus  :  "  'D  oes  yr  un  haul 
hefo  chwi  yn  y  South  acw,  mae'n  debyg, 
Coslet  ?  "  "  Ü's,  cystal  haul  ag  sydd 
genych  chi  yn  y  Nortli  yma,  bob  tamed," 
ebai  Coslet.  "  Na,  na  ;  rhyw  '  0// '  sydd 
genych  yn  y  South."  "  O,.  aîe,"  meddai 
Coslet ;  "  gwrando  di ;  '  Deuwch  yr  awr 
hon,  ac  ymresymwn,'  oedd  dy  destun 
dithau,  ond  '  Deuwch  rwan  '  wedaist  ti 
bob  tro  wedin."  Chwarddodd  y  Gogledd- 
wr  yn  iachus,  wedi  cael  ei  faeddu  gan  yr 
hen  ôf  o'r  Dê. 

Y  mae  nifer  mawr  o'i  íîraeth-ddywed- 
iadau  a'i  atebion  cyflym  yn  aros  ar  gof  a 
chadw.  Tramwyai  unwaith  yn  Sir  Benfro, 
ac  ymddengys  mai  yr  arwydd  arferol  yn  y 
rhan  hono  o'r  wlad  y  pryd  hwnw,  fod  dyn 
wedi  cael  digon  o  dê,  oedd  troi  y  ddysgl 
wyneb  i  waered,  a'i  gadael  felly.  Nid 
oedd  Coslet  yn  gwybod  am  y  cyfryw 
ddefod,  neu  ynte,  yr  oedd  yn  rhy  an- 
nibynol  i'w  harfer.  Wel,  yr  oedd  wedi 
darfod  tê,  ond  heb  droi  y  ddysgl.  Aeth  y 
Iletywraig  garedig  i  arllwys  ychwaneg  o 
dé.  "  Rhoswch,"  ebai  Coslet ;  "  yr  w  i 
wedi  darfod."  "  Darfod,"  ,ebai  hithau  ; 
"  paham  na  fuasech  yn  troi  y  ddysgl  ar  ei 
gwyneb,  Coslet  ?  dyna'r  ffasiwn  yn  y  wlad 
hon."  "  O,  dyna  ffasiwn  moch  yn  ein 
gwlad  ninau,  taflu  y  cafnau  wedi  Uenwi  eu 
boliau."      Cafodd   ei   alw   i  Lundain  un- 

waith  gan  ryw  achos  masnachol.  Dyddiau 
y  cerbyd  a'r  ceffylau  oedd  y  rhai  hyny, 
cyn  i'r  agerbeiriant  ddechreu  rhuthro  trwy 
y  wlad.  Yr  oedd  rhyw  Sais  yn  cyd- 
deithio  â  Choslet,  a  thybiai  y  gallai  wneyd 
difyrwch  iddo  ei  hun  a'r  cwmni  o'r  hen 
Gymro.  "  Faint  o  nannygoats  sydd  yn 
Nghymru  yn  awr  ?  "  gofynai.  "  Nid  cym- 
aint  ag  sydd  o  íîyhaid  yn  Lloegr,"  oedd  yr 
ateb. 

Yr  oedd  cyfreithiwr  ar  ymwehad  â 
boneddwr  yn  nghymydogaeth  Casbach,  a 
thra  yno,  clywodd  lawer  am  ffraethineb  yr 
hen  ôf  oedd  yn  y  pentref,  a  bod  agos 
yn  anmhosibl  i  neb  gael  y  trechaf  arno. 
Meddai  y  cyfreithiwr  hwn,  fel  aml  un  o'i 
frodyr,  ffydd  ddiderfyn  ynddo  ei  hun,  a 
phenderfynodd  y  gwnelai  fesur  nerth  a'r 
gôf.  Parodd  i'r  boneddwr  wahodd  Coslet 
i'r  palas.  Wedi  iddo  fyned,  cyfarchai  y 
cyfreithiwr  ef  gyda  hyfdra  sarhaus  :  "  Yr 
ydych  chwi  yn  myned  o  gwmpas  i  bre- 
gethu,  yr  wyf  yn  deall."  "  Odw,  weitha, 
odw,"  meddai  yntau.  "  Chwi  fyddwch  yn 
pregethu  Saesneg  weithiau  ?  "  "  Bydda." 
"  Sut  y  byddwch  chwi  yn  gwneyd  ;  a  fydd- 
wch  chwi  yn  ysgrifenu  eich  pregethau  yn 
llawn  ?  "  "  Dvv  i  yn  ysgrifenu  dim  gair." 
"  Felly,  yn  siwr;  wel,  os  nad  ydych  yn  ys- 
grifenu  y  bregeth  yn  ofalus,  ac  yn  cadw  at 
yr  ysgrif  yn  fanwl,  y  mae  yn  rhaid  eich 
bod  yn  gwneyd  mistahes  weithiau  wrth  bre- 
gethu  ?  "  "  0  odw  ;  rw  i  yn  gneyd  mistahes 
yn  amal."  "  Wel,  pan  fyddoch  yn  gwneyd 
mistahe,  a  fyddwch  chwi  yn  troi  yn  ol  i'w 
wella  ?  "  "  Bydda,  os  bydd  ef  yn  fistahe 
mawr,"  ebai  Coslet ;  "  ond  os  mâ  mistahe 
bach  fydd  e,  yr  w  i  yn  pasio  heibio,  ac  yn 
gadael  iddo."  "  A  pheth  ydych  chwi  yn 
alw  yn  fistahe  bach  ?  "  "  Wel,"  meddai 
Coslet,  "  pe  y  dygwyddai  i  mi  yn  ddam- 
weiniol  alw  lawyer  yn  liar,  mistahe  bach  yr 
ystyriwn  i  hyny,  ac  mi  awn  yn  y  mlaen 
yn  ddystaw."  Nid  rhaid  ychwanegu  i 
wynebpryd  y  cyfreithiwr  syrthio,  i'r  rhai  a 
wrandawent  dori  allan  i  chwerthin,  ac  i 
Coslet  fyned  adref  yn  goncwerwr. 

Pan  ar  daith  yn  Sir  Benfro,  ceisiwyd 
ganddo  gynal  yr  odfa  drwyddi  yn  Saesneg. 
Nid  oedd  yn  blasu  ar  hyny  o  gwbl,  er  y 
.  medrai  siarad  Saesneg  bro  Gwent  gyda 
chryn  rwyddineb.  Yn  y  diwedd,  modd 
bynag,  ar  ol  hir  berswadio,  cafwyd  ganddo 
gydsynio  mewn  rhan.  "  W  i  yn  foddlon 
pregethu  yn  Sysnag,"  meddai  ;  "  ond 
weddia  i  ddim  yn  Sysnag.  Fe  alla  i  weyd 
Sysnag  wrthoch  chi,  ond  wedes  i  air  yn  yr 
iaith  hono  wrth  fy  Nuw  erio'd."     Bu  raid 


boddloni  ar  hyny.  Nid  yw  hanes  yr  odfa 
ar  gael,  ond  y  mae  yn  sicr  i'r  efengyl  gael 
mwy  o  gyfìawnder  nag  a  gafodd  gramadeg. 

Ymddengys  ei  fod,  er  ei  wladeiddiwch, 
a'i  ymdeimlad  a'i  ddifîyg  addysg,  yn  meddu 
yspryd  digon  annibynol.  Arferai  y  Parch. 
Hezeciah  Jones,  offeiriad  duwiolfrydig  yn 
Mynwy,  fynychu  y  Cyfarfodydd  Misol,  ac 
ymdroi  cryn  lawer  yn  mysg  y  Methodist- 
iaid,  fel  amryw  o  offeiriaid  rhagorol  yr  oes 
hono.  Teimlai  Mr.  Jones,  er  ei  dduwiol- 
frydedd,  ei  hun  yn  rhywbeth  amgen  i'r 
cynghorwyr  diddysg  a  deithient  o  gwm- 
pas  gwlad.  Ond  nid  oedd  dim  gwaseidd- 
dra  yn  Coslet ;  pan  y  teimlai  ei  fod  ar  yr 
iawn,  yr  oedd  ei  liniau  mor  anhyblyg  a'r 
haiarn  a  forthwyliai.  Un  tro,  dygai  Mr. 
Jones  gwyn  yn  ei  erbyn,  ei  fod  yn  siarad 
gormod  yn  y  Cyfarfod  Misol.  Dysgwyliai 
yr  offeiriad  iddo  gwympo  ar  ei  fai  ar 
unwaith.      Ond   yr  ateb  a  gafodd  oedd  : 

"  Mr.    Jones,    fe    gaiíf  y   d 1  garai  o 

groen  eich  cefn  cyn  y  cwympa  i  byth  i 
chi."  Gyda  yr  yspryd  annibynol  hwn, 
meddai  lawer  o  dynerwch,  a  byddai  gwel- 
ed  dyn  mewn  caledi  yn  toddi  ei  galon  yn 
llyn  ar  unwaith.  Yr  oedd  un  o  bregeth- 
wyr  y  sir  unwaith  mewn  profedigaeth  lem, 
a  Ilawer  yn  curo  yn  drwm  arno.  Credai 
Coslet  mai  ei  ddal  gan  brofedigaeth  a 
gawsai  y  gŵr,  ac  nad  oedd  wedi  pechu  yn 
wirfoddol.  "  Beth  yw  eich  meddwl  chwi, 
Edward  Coslet,  am  dano  ? "  gofynai  y 
cadeirydd.  "  Mi  weda  i  chi'n  union,"  ebai 
yntau  ;  "  ma'r  brawd  yn  y  ffwrnes  gyda'r 

d 1,  ond  fe  ddaw  allan  fel  aur  wedi  ei 

buro  trwy  dân."  Felly  y  bu ;  daeth  y 
pregethwr  allan  o'r  brofedigaeth  gyda 
chymeriad  mwy  dysglaer  nag  erioed,  a  bu 
yn  nodedig  o  ddefnyddiol  dros  weddiU 
ei  oes. 

Fel  amryw  eraill  o'r  hen  gynghorwyr, 
safai  Coslet  dros  ddechreu  yr  odfaeon  yn 
eu  hamser  priodol  i'r  fynyd,  a  threthid  ei 
amynedd  yn  fawr  gan  hwyrfrydigrwydd  y 
bobl  i  ddyfod  i  foddion  gras  yn  brydlawn. 
Dywedir  ei  fod  i  bregethu  mewn  capel  yn 
ei  ardal  ei  hun  un  tro,  a  bod  efe  a'i  briod 
wedi  myned  yno  yn  mhell  cyn  yr  amser. 
Aethant  i  dŷ'r  capel  i  aros  yr  adeg  i 
ddechreu  y  gwasanaeth.  Yn  union  pan 
ddaeth  yr  amser  i  ben  dyma  Coslet  ar  ei 
draed,  ac  yn  amneidio  yn  gyffrous  ar  y 
wraig  i'w  ganlyn  ef  i'r  capel.  "  'Does  neb 
wedi  dod  eto,  Etward,"  ebai'r  wraig. 
Eisteddodd  i  lawr  eilwaith,  ond  yn  bur  an- 
niddig  ac  anesmwyth.  Yr  oedd  ar  ei  draed 
yn  bur  fuan  eilwaith,    ac   yn  gwneyd   ei 

ffordd  i'r  capel.  Hithau  wedi  gweled  nad 
oedd  modd  ei  dawelu  yn  hwy  a'i  canlynodd, 
gan  ail  ddweyd  nad  oedd  yr  un  dyn  yn  y 
capel.  "  Na  hidia  di  am  hyny,"  ebe  yntau, 
"  mae  tipyn  o  waith  '  cymhwyso  '  arnat  ti, 
'tai  neb  arall  yn  dod  i'r  capel."  I'r  capel 
yr  aethant,  a  dechreuodd  y  gwasanaeth  yn 
ddiymaros ;  ac  er  nad  oedd  ond  efe  a'i 
briod  yn  bresenol  ar  y  cychwyn,  daeth 
eraill  i  fewn  ag  yr  oedd  gwaith  "  cym- 
hwyso  "  arnynt  heblaw  ei  briod  ei  hun. 

Cafodd  lawer  o'i  erhd,  ac  o'r  diwedd 
gorfodwyd  ef,  fel  pregethwyr  eraill  y 
Methodistiaid,  i  apelio  am  drwydded,  er 
cael  nawdd  y  gyfraith  dros  ei  berson.  I'r 
Chwarter  Sessiwn  yr  aeth.  Pan  welodd 
un  o'r  boneddigion  olwg  mor  arw  a  gwlad- 
aidd  arno,  dywedodd  mewn  tôn  ddirmygus: 
"  Ti  yn  pregethu'r  efengyl  !  Duw  dy 
helpio  di !  "  "  Amen,"  ebai  Coslet ;  "  ei 
help  e,  a'ch  ewyllys  da  chwithau,  syr,  a 
wnaiíî  y  tro."  Cafodd  y  drwydded  yn 
ddiymaros.  Cyfarfu  â  phrofedigaeth  lem 
unwaith  yn  Sir  Frycheiniog.  Un  nos- 
waith,  gwedi  pregethu,  aeth  i  ymweled  ag 
un  o'i  geraint  allan  yn  y  wlad.  Ond  pan 
ddaeth  i'r  tỳ,  deallodd  fod  ei  berthynas 
wedi  symud  i  ardal  arall ;  ac  yn  y  tŷ,  yn 
lle  ei  gâr,  yr  oedd  dyn  wedi  ei  ddal  am 
forgery.  Hwn,  pan  welodd  Coslet  yn 
dyfod  i  mewn,  a  waeddodd  :  "  Dyma  y 
dyn  fu  yn  gyfranog  â  mi  yn  y  twyll !  " 
Mewn  canlyniad,  ymaílwyd  ynddo  ;  yntau, 
mewn  hunan-ymddiffyniad,  a  ddadleuai 
mai  dyn  dyeithr  ydoedd  ar  daith  yn  pre- 
gethu  trwy  y  whid.  Hwythau,  wedi 
clywed  mai  pregethwr  oedd  mewn  dalfa 
ganddynt,  a  ymddifyrent  yn  fwy  yn  ei 
wawdio.  Parhausant  i  wneyd  hyny  trwy 
gydol  y  nos,  er  ddarfod  iddynt  eisioes  gael 
digon  o  broíìon  fod  ei  hunan-ymddiffyniad 
yn  gywir.  Boreu  dranoeth,  modd  bynag, 
gollyngasant  ef  yn  rhydd.  Mynai  llawer 
iddo  eu  cospi,  ond  ni  chydsyniai ;  nid  oedd 
dialedd  yn  cael  lle  yn  eí  galon. 

Dygwyddodd  amryw  o  ddiwygiadau 
nerthol  yn  ystod  oes  bregethwrol  Edward 


Coslet  ;  cyfranogai  yntau  yn  helaeth  o 
yspryd  yr  ymweliad  ;  a  byddai  ei  weinid- 
ogaeth  yn  aml  yn  enyn  tân  moliant  yn 
nghalonau  ei  wrandawyr.  Un  tro,  pre- 
gethai  yn  Ty'nywlad,  ffermdy  cyfagos  i 
Grughywel ;  yr  oedd  Duw  yn  arddel  ei 
Air,  y  pregethwr  mewn  hwyl,  a'r  dyrfa  yn 
gorfoleddu.  Ar  ganol  y  cyfarfod,  dyma 
foneddwr  yn  taro  i  mewn,  ac  mewn  yspryd 
tra  afrywiog,  gwaeddodd  allan  :  "  Helwch 
daw  av  y  dynion.''  "  Pe  y  tawai  y  rhai 
hyn,"  ebai  Coslet  yn  ol,  "  fe  lefai  y  cerig 
yn  y  fan."  Teimlodd  y  boneddwr  yrergyd, 
plygodd  ei  ben,  a  chiliodd  ar  frys  o'r  lle. 

Yr  ydym  wedi  manylu  ar  hanes  Edward 
Coslet,  oblegyd  ei  fod,  megys  ei  gydoesydd, 
yr  hynod  Siencyn  Thomas,  Penhydd,  yn 
enghraifît  dda  o  ddosparth  o  gynghorwyr  y 
Methodistiaid  perthynol  i'r  ail  dô.  Garw 
oedd  eu  hymddangosiad,  gwladaidd  oedd 
eu  gwisg,  ac  anniwylliedig  oedd  eu  hym- 
ddiddanion ;  ond  meddent  gyflawnder  o 
ddawn  naturiol ;  bwrlymai  arabedd  dros 
eu  gwefusau  mor  naturiol  a'r  dwfr  yn 
berwi  i  fynu  yn  y  ffynhon  ;  defnyddient  eu 
ffraethder  yn  gwbl  ddiofn  yn  y  pwlpud,  ac 
yr  oedd  eu  duU  o  bregethu  yn  cyfateb  i'r 
oes  yn  mha  un  yr  oeddynt  yn  byw.  Os 
na  feddent  ddysgeidiaeth  athrofaol,  na 
choethder  dygiad  da  i  fynu,  yr  oedd  gan- 
ddynt  galonau  Ilawn  o  gariad  at  y  G\vr  fu 
farw  drostynt  ;  poethai  eu  hysprydoedd 
o'u  mewn  wrth  son  am  ei  enw,  ac  yn  aml 
buont  yn  ofîerynol  i  osod  cynulleidfaoedd 
yn  wenfflam.  Anmhosibl  peidio  teimlo 
parch  i'w  coffadwriaeth  ;  gwnaethant  dda- 
ioni  nas  gwyr  neb  ei  faint  yn  eu  cenhedl- 
aeth.  Nid  y  seren  leiaf  ei  maintioli  yn  y 
cylch  hwn  oedd  Edward  Coslet  ;  dysgleir- 
iodd  yn  fifurfafen  Methodistiaeth  am  oes 
faith,  ac  fel  Seren  Bethlehem  gynt,  ar- 
weiniodd  lawer  at  y  "  Mab  bychan."  Ond 
daeth  terfyn  pob  dyn  byw  i'w  gyfarfod 
yntau,  a  bu  farw  yn  y  flwyddyn  1828,  yn 
bedwar-ugain  mlwydd  oed  namyn  dwy,  ac 
wedi  bod  yn  pregethu  gair  y  deyrnas  am 
ddeuddeg-a-deugain  o  flynyddoedd. 


PENOD    XXIX. 


JOHN    WILLIAMS,    PANTYCELYN  ;     JOHN    EVANS,    CILYCWM ; 

A    MORGAN    RHYS. 

John  Williams  yn  ddysgwr  rhagorol — Yn  cyfarch  Esgob  Tyddewi  ar  yr  heol — Yn  cael  ei  iirddo 
yn  giiwrad  Llanfynydd — Ficer  Llanfynydd  a  Jones,  Llangan — John  Williams  yn  symud  i 
LangraUo — Yn  cael  ei  benodi  i  berigloriaeth  Llanfair-mnallt — Ei  droedigaeth — Y  mae  yn 
ymwasgu  at  y  Methodistiaid — Yn  ymadael  a'r  Eglivys,  ac  yn  cael  ei  benodi  yn  athraw 
Athrofa  yr  larlles  Huntington — Ei  lafur  dirfaivr — Yn  symud  i  Bantycelyn  at  ei  fam — Yn 
ynmeled  a  Gogledd  Cymru  ddivyîvaith — Ei  hynodion — Ei  haelioni — Ei  nodweddion  fel 
pregethwr — Yn  cymcryd  rhan  yn  yr  ordeiniad  cyntaf—Ei  hoffder  o'r  Methodistiaid — Ei 
farwolacth  à'i  gladdedigaeth — Ychydig  o  hanes  John  Evans,  Cilycwm,  ar  gael — Melusder 
arbenig  ei  ddawn — Efe  yn  un  o'r  cyntaf  i  bregethn  yn  y  Wyddgrug — Joìm  Evans  a  Dafydd 
Morris — TyiiDyllwch  yn  gorchuddio  boreu  oes  Morgan  Rhys — Dim  crybwylliad  ain  dano  yn 
nghofnodau  seiat  Cilycwm — Yn  byw  yn  Llanfynydd^Yn  emynydd  nodedig,  a'r  agosaf  at 
Wilíiams — Ei  gyfansoddiadau — Rhai  o'i  emynan  aìingìiyìioeddedig. 


Miv  oedd  y  Parch.  John  WilHams 
*  yn  ail  fab  i  Beraidd  Ganiedydd 
Cymru ;  felly,  haeddai  gofîâd,  pe 
na  byddai  ond  am  ei  berthynas  a'i  dad  ; 
ond,  ar  wahan  oddiwrth  hyny,  y  mae  efe 
ei  hun,  ar  amrywgyfrifon,  yn  wrthddrych  o 
gryn  ddyddordeb.  Cafodd  ei  eni  yn  Mhant- 
ycelyn,  Mai  23,  1754.  Dangosodd  arwydd- 
ion  talent  yn  gynar  ;  dysgai  bob  peth  a 
osodid  o'i  flaen ;  ymddengys  hefyd  y  meddai 
hoffder  dirfawr  at  y  Beibl,  nes  peri  i'w  dad 
ddweyd  am  dano  yn  aml  yn  ei  ddull 
cartrefol  ei  hun  :  "  Fe  fydd  Jack  yn  ẁr 
cadarn  yn  yr  Ysgrythyrau  ;  "  a  chyflawn- 
wyd  y  brophwydohaeth  i'r  llythyren. 
Dywed  y  Parch.  Maurice  Davies,  ei  fyw- 
graffydd,  iddo  dderbyn  "cynsail  egwyddor- 
ion  ei  ddysgeidiaeth  "  gan  ei  dad.  Gan  fod 
yr  hen  fardd  trwy  ystod  ei  oes  yn  deithiwr 
mor  ddiorphwys,  ac  y  byddai  oddicartref 
yn  fynych  yn  pregethu  yr  efengyl,  ac  yn 
gwerthu  ei  lyfrau,  am  wythnosau  yn  ol- 
ynol,  rhaid  y  byddai  ei  feibion  yn  fynych 
yn  cael  dysgu  goreu  y  medrent  wrthynt 
eu  hunain,  neu  ynte,  eu  bod  yn  derbyn 
hyfforddiant  gan  eu  mam.  Yn  gymharol 
ieuanc,  aeth  Jach  i  ysgol  ramadegol  oedd 
yn  cael  ei  chynal  mewn  lle  a  elwir 
Coedcochion,  gan  un  John  Williams. 
Cafodd  y  John  Wilhams  yma  gwedi  hyn 
ei   ordeinio   yn  offeiriad,  a  chyn  ei  farw, 

CYF.    II. 


yr  oedd  yn  beriglor  Llandeilofan,  Sir 
Frycheiniog.  Yr  oedd  efe  yn  un  o'r 
offeiriaid  Methodistaidd  a  elai  o  gwmpas 
i  bregethu  yn  deithiol,  yn  gyffelyb  i  Jones, 
Llangan,  ac  eraill.  Hyd  ddiwedd  ei  oes, 
meddyhai  John  Wilhams,  Pantycelyn,  yn 
uchel  am  dano,  a  phan  y  bu  farw,  ysgrif- 
enai  yn  y  modd  a  ganlyn  at  ei  frawd,  sef  y 
Parch.  W.  Wilhams,  fìcer  Truro :  "  Y 
mae  Mr.  Williams,  periglor  Llandeilofan, 
yr  athraw  cyntaf  a  goreu  a  gawsoch  chwi 
a  minau,  wedi  myned  i  fifordd  yr  holl 
ddaear.  Cyfarfu  ar  ei  bererindod  â  chroesau 
trymion,  ac  ag  aml  ddrygau  ;  ond  gwared- 
odd  yr  Arglwydd  ef  oddiwrthynt  oll.  Bu 
farw  dan  ganu  :  — 

'  Ffordd  newydd  wnaed  gan  lesu  Grist,'  &c. 

Gadawodd  ar  ei  ol  dri  o  feibion  yn  wein- 
idogion  yn  yr  Eglwys  Sefydledig." 

Pan  o  gwmpas  pymtheg  oed,  symudodd 
John  Williams  i  Ysgol  Ramadegol  Caer- 
fyrddin,  yr  hon  oedd  yn  ysgol  Eglwysig,  a 
than  nawdd  Esgob  Tyddewi.  Bu  yma  o 
gwmpas  pedair  blynedd,  a'r  fath  oedd  ei 
ddihewyd,  a'i  ymroddiad  i'wefrydiau,  fel  nid 
yn  unig  y  darfu  iddo  ragori  yn  mhell  ar  ei 
gydysgolorion,  ond  y  daeth  i  gael  ei  ystyr- 
ied  yn  gwbl  gydradd  a'i  athrawon,  ac  y 
teimlent  hwy  eu  hunain  na  feddent  mwy- 
ach  ddim  hyfforddiant  i'w   gyfranu   iddo. 

Oddiyma  aeth  i  Ysgol  Ramadegol  Ystrad- 
meurig,  yr  hon  oedd  y  pryd  hwnw  yn  ei 
gogoniant,  dan  lywodraeth  ei  sylfaenydd, 
Edward  Richard,  dyn  tra  rhagfarnllyd,  ond 
ysgolfeistr  da,  a  bardd  gwych.  Nid  yw  y 
Parch.  Maurice  Davies  yn  crybwyll  am 
arosiad  John  WilUams  yn  Ystradmeurig, 
ond  y  mae  pob  sicrwydd  iddo  fod  yno.  Fel 
bechgyn  ysgol  yn  gyífredin,  arferai  ys- 
grifenu  ar  ddail  gwynion  ei  lyfrau,  ac  ar 
wyneb-ddalen  un  llyfr  cofnoda  ddarfod  iddo 
ei  brynu  yn  Nghaerfyrddin,  yn  y  tìwyddyn 
1771.  Dan  hyny,  yn  ei  lawysgrif  ef  ei 
hun,  ceir  a  ganlyn:  "  /  caine  to  Ystradmenrig 
to  school,  June  30th,  1773.'"  Pa  hyd  yr 
arhosodd  yma,  nis  gwyddom.  Gwedi  ym- 
adael  ag  Ystradmeurig,  ni  wyddai  beth  i'w 
wneyd.  Yr  oedd  yn  rhy  ieuanc  i  dderbyn 
urddau  Eglwysig,  ac  yn  rhy  fywiog  ac 
effro  ei  yspryd  i  dreuho  ei  amser  mewn 
segurdod.  Ryw  brydnhawn-gwaith,  wedi 
myned  am  dro  i  Gaerfyrddin,  wrth  ed- 
rych  allan  trwy  y  ffenestr,  gwelai  Esgob 
Tyddewi  a'i  wraig  yn  rhodio  ar  hyd 
yr  heol ;  tan  ddylanwad  cynhyríìad  y 
foment  aeth  allan  i'w  cyfarfod,  a  chwedi 
moesgyfarch  yr  esgob  mewn  modd  gwedd- 
us,  gofynodd  a  wnelai  efe  wrando  ar  ei 
amgylchiad.  Atebodd  yr  esgob  yn  garedig 
y  gwnai.  "  Fy  arglwydd,"  meddai  y 
llanc  dewr,  "  y  mae  yn  hysbys  i'ch  ar- 
glwyddiaeth  fy  mod  wedi  dysgu  yr  oU  a 
allaf  yn  y  sefydhad  hwn,  a  chan  nad  wyf 
yn  ewyllysio  treuHo  fy  amser  mewn  segur- 
dod,  yr  wyf  mewn  cyfyng-gynghor  pa  beth 
i'w  wneyd,  hyd  oni  ddelwyf  i  oedran  i  gael 
fy  urddo."  Ebai  yr  esgob  yn  ol :  "  Gell- 
wch  ddysgwyl  clywed  oddiwrthyf,  John 
Wilhams,  yn  nghylch  y  pryd  hwn  y  fory." 
Diolchodd  yntau  iddo  yn  barchus,  a'r 
esgob  a'i  wraig  a  ymadawsant  dan  wenvi. 
Canlyniad  yr  ymgom  hwn  oedd  i'r  llanc 
gael  ei  benodi  yn  is-athraw  yr  ysgol  yn 
mha  un  y  buasai  yn  ysgolor  mor  ddysglaer. 
Ymddengys  i'r  Bardd  o  Bantycelyn  gael 
ei  foddhau  yn  fawr  yn  ymddygiad  ei  fab 
ieuangaf ;  oblegyd  fel  hyn  yr  ysgrifena  at 
ei  gynfab :  "  Bydd  wrol,  Billy ;  y  mae 
pregethwr  heb  wroldeb  fel  durhf  heb 
ddanedd,  fel  cyllell  heb  awch,  neu  fel 
milwr  heb  galon.  Aeth  dy  frawd  Jachy  ei 
hun  i  ymddiddan  a'r  esgob  ar  yr  heol  yn 
Nghaerfyrddin,  a  chafodd  ei  wobrwyo  am 
ei  wroldeb.  '  Mae  ofn  dyn  yn  dwyn 
magL'  " 

Ar  yr  i^eg  o  Hydref,  1779,  sef  ar  ddydd 
Sabbath,  cafodd  ei  urddo  i  fod  yn  guwrad 
eglwys  Llanfynydd,  yn  Sir    Gaerfyrddin, 


gan  yr  Esgob  W^arren.  Cymerodd  hyn  le 
yn  mhalas  yr  esgob  yn  Abergwili.  Yr 
unig  hohadau  mewn  duwinyddiaeth  a  ofyn- 
odd  yr  esgob  iddo  cyn  ei  urddo  oedd  a 
ganlyn  :  Beth  yw  cyfiawnhad  ?  A  pheth 
yw  ffydd  yn  unig  ?  Pr  gofyniad  cyntaf 
atebiad  Mr.  Wilhams  ydoedd  :  "  Wrth 
gyfiawnhad  yr  wyf  yn  deall  fod  pechadur 
euog  yn  cael  hawi  bersonol  yn  nghyfiawn- 
der  Crist  trwy  ffydd  ;  '  Megys  y  mae 
Dafydd  hefyd  yn  datgan  dedwyddwch  y 
dyn  y  mae  Duw  yn  cyfrif  cyfiawnder  iddo 
heb  weithredoedd  ; '  '  Yr  ydym  ni  yn  cyfrif 
mai  trwy  ffydd  y  cyfiawnheir  dyn  heb 
weithredoedd  y  ddeddf.'  "  Fr  ail,  atebodd 
fel  hyn  :  "  Wrth  ffydd  yn  unig,  yr  wyf  yn 
deall,  egwyddor  ysprydol  ag  y  mae  yr 
Yspryd  Glân  yn  ei  phlanu  yn  enaid  dyn 
yn  yr  adenedigaeth,  yr  hon  egwyddor  sydd 
yn  ei  ddysgu  i  synied  yn  addas  am  Dduw, 
ac  am  dano  ei  hunan  ;  ac  yn  ei  alluogi  i 
ymorphwys  ar  gyfiawnder  Crist  am  gym- 
eradwyaeth  gyda  Duw  ;  i  ymddiried  yn  ei 
waed  ef  am  faddeuant  a  glanhad,  ac  yn  y 
cyflawnder  sydd  ynddo  am  bob  trugaredd 
i  fywyd  tragywyddol."  Hawdd  gweled 
fod  y  gŵr  ieuanc  wedi  cyflawni  prophwyd- 
ohaeth  ei  dad,  gan  ddyfod  yn  "  ŵr  cadarn 
yn  yr  Ysgrythyrau  ;  "  ni  welodd  yr  esgob 
yn  addas  ei  gwestiyno  yn  mhellach,  am  y 
deallai  fod  yr  hwn  oedd  ger  ei  fron  yn 
meddu  dirnadaeth  dda  o  athrawiaethau 
crefydd,  yn  gystal  ac  yn  iach  yn  y  ffydd ; 
a'r  unig  gynghor  a  roddodd  iddo  wrth 
ymadael  ydoedd :  "  Byddwch  wych,  fy 
mab ;  gochelwch  na  wnewch  ddim  cyfeiU- 
ach  a'r  Methodistiaid,  a  diamheu  genyf  y 
byddwch  yn  gysur  i  chwi  eich  hun,  ac  yn 
addurn  i'r  Eglwys."  Nid  annhebyg  mai 
perthynas  ei  dad  a'r  Methodistiaid  a  barodd 
i'r  esgob  roddi  y  fath  gynghor  i  John 
W^ilhams.  Eithr  nid  oedd  efe  yn  blasu 
arno,  ac  wrth  fyned  adref,  dywedai  rhyng- 
ddo  ac  ef  ei  hun :  "  Nid  yw  fy  arglwydd 
esgob  yn  adnabod  y  Methodistiaid  cystal 
ag  yr  adwaen  i  hwynt,  pe  amgen,  ni 
buasai  yn  fy  anog  i  beidio  cyfeiUachu  â 
hwynt.  Arglwydd,  na  ddyro  y  pechod 
hwn  yn  erbyn  dy  was.  Ac  am  danaf  finau, 
byddaf  waelach  eto  na  hyn  ;  byddaf  ddir- 
mygus  yn  fy  ngolwg  fy  hun,  a  chyda'r 
llawforwynion "  (sef  y  Methodistiaid  y 
cyfeiriai  yr  esgob  atynt)  "  y'm  gogon- 
eddir."  Prawf  yr  ymson  hwn  fod  egwydd- 
orion  ei  dad  wedi  gwreiddio  yn  rhy  ddwfn 
yn  ei  fynwes  i  Esgob  Tyddewi  allu  eu 
tynu  ymaith. 

Llai  na  blwyddyn  y  bu  y  cuwrad  ieuanc 

yn  Llanfynydd.  Nis  gwyddom  nemawr 
o"i  hanes  yno,  ond  y  mae  genym  le  cryf  i 
gasglu  ei  fod  yn  ymgyfeiUachu  cryn  lawer 
a'r  Methodistiaid.  Er  na  ddechreuodd 
Dafydd  Rees,  Llanfynydd,  bregethu  hyd 
gwedi  dwy  flynedd  ar  ol  ymadawiad  John 
Williams,  yr  oedd  lefan  Tyclai  yn  byw  yn 
y  lle ;  yr  oedd  Llwyd,  o  Gayo,  hoff  gyfaiU 
Williams,  Pantycelyn,  heb  fod  yn  nepell ; 
ac  nid  oedd  pellder  mawr  rhyngddo  a 
John  Evans,  Cilycwm ;  felly,  y  mae  yn 
bur  sicr  ei  fod  yn  ymdroi  llawer  yn  mysg 
pobl  ei  dad.  Nid  oedd  ei  ficer  ychwaith, 
sef  y  Parch.  Cornelius  Cobner,  er  ei  fod 
yn  ddyn  glwth  a  meddw,  hoUol  anghym- 
wys  i  wylio  dros  eneidiau,  yn  rhagfarnllyd 
o  gwbl  at  y  Methodistiaid.  Lletyai  feddwl 
mawr  am  ddoniau  gweinidogaethol  Daniel 
Rowland,  ond  credai  lawn  cymaint  yn  ei 
dalent  ei  hun  ;  a  dywedai  yn  aml  mai  dau 
offeiriad  enwog  oedd  yn  Nghymru,  sef 
Rowland  yn  Sir  Aberteifi,  ac  yntau  yn 
Sir  Gaerfyrddin.  Ymddengys  hefyd  fod 
ganddo  gryn  barch  i  Jones,  Langan.  Yn 
ei  amser,  arferai  clwb  cleifion  Llanfynydd 
fyned  i'r  eglwys  bob  Llun  y  Pasg,  a 
thalent  bum'  swllt  i'r  offeiriad  am  wasan- 
aethu  ar  yr  amgylchiad.  Un  Llun  y  Pasg, 
yr  oedd  cyhoeddiad  yr  Efengylydd  o  Lan- 
gan  yn  Llanfynydd,  a  thybiodd  rhai  o 
aelodau  y  clwb  mai  dymunol  fyddai  iddo 
ef  draddodi  y  bregeth  arferol.  Aethant 
a'u  cais  at  Mr.  Cobner.  "  O'r  goreu," 
ebai  yntau,  "  mi  siaradaf  fi  â  Mr.  Jones,  yr 
wyf  yn  ei  adwaen  yn  well  na  neb  o  honoch 
chwi."  Ar  yr  amser  appwyntiedig,  daeth 
Mr.  Jones  yn  ol  ei  addewid,  ac  aeth  Mr. 
Cobner  ato  i  drefnu  yn  nghylch  y  bregeth. 

"  Yr  wyf  fi,  Mr.  Jones,"  ebai,  "i  bre- 
gethu  heddyw  i  ddeiliaid  y  clwb  sydd  yma. 
Y  mae  hyny  yn  arferiad  gyson  ar  ddydd 
Llun  Pasg."  "  O'r  goreu,"  meddai  Mr. 
Jones ;  "  mi  af  fi  heibio  ynte,  at  yr  odfa 
nesaf." 

"  O  na,  Mr.  Jones,"  ebai'r  offeiriad  ;  "  y 
chwi  sydd  i  bregethu,  syr  ;  yr  wyf  fi  yma 
yn  wastad,  ac  y  mae  y  bobl  yn  gyfarwydd 
iawn  â  mi ;  ond  er  hyny,  rhaid  i  mi  gael  y 
goron."  "  O  na,  Mr.  Cobner,"  atebai 
Mr.  Jones  ;  "  weitha  i  mo  nghoron  mor 
rhad  a  hyna  ;  os  y  pum'  swllt  sydd  yn 
eich  golwg,  chwi  a'u  cewch,  a  chroesaw, 
ond  nid  y  goron  !  "  Ac  felly  y  trefnwyd 
pethau.  Hawdd  gweled  na  chafodd  y 
cuwrad  ei  rwystro  mewn  un  modd  gan 
ficer  Llanfynydd  yn  ei  dueddfryd  Fethod- 
istaidd. 

Yn    mis    Medi,    1780,   ordeiniwyd  John 


Williams  i  fod  yn  offeiriad  gan  yr  Esgob 
W^arren.  Nid  aeth  yn  ei  ol  i  Lanfynydd  ; 
bu  gartref  yn  Mhantycelyn  am  weddill  y 
flwyddyn,  yn  gwasanaethu  yn  yr  eglwys- 
ydd  cymydogaethol,  fel  y  byddai  galw  am 
dano,  a  dywedir  iddo  "  ddarllen  "  droiau 
yn  eglwys  Llanfair-ar-y-bryn,  ger  Llan- 
ymddyfri,  yn  mynwent  yr  hon  y  claddwyd 
wedi  hyny  ei  weddilHon  marwol  ef,  ac 
eiddo  ei  enwog  dad.  Ddechreu  y  flwyddyn 
ganlynol,  sef  lonawr,  1781,  symudodd  i 
Langrallo,  yn  Mro  Morganwg,  i  gadw 
ysgol.  Pentref  cymharol  fychan  yw  Llan- 
grallo,  nid  yn  nepell  o  Langan  ;  ar  gais  y 
Parch.  David  Jones,  Llangan,  y  daeth  i'r 
Ile ;  ac  nid  annhebyg  fod  rhyw  gysylltiad 
rhwng  Mr.  Jones  a'r  ysgol  y  cafodd  ei 
benodi  i  fod  yn  feistr  ynddi.  Nid  yw  yn 
ymddangos  y  meddai  guwradiaeth  o  gwbl; 
eithr  gweinyddai  yn  y  llanau  cymydog- 
aethol  pan  y  caffai  wahoddiad.  Enillodd 
safle  barchus  yn  mysg  offeiriaid  Morgan- 
wg  ;  edrychid  i  fynu  ato  oblegyd  ei  ddysg- 
eidiaeth,  a'i  wybodaeth  athrawiaethol  eang. 
Ceir  prawf  diamheuol  o  hyn  yn  y  nodiad  can- 
Iynol,  ysgrifenedig  yn  ei  ddydd-lyfr  am  Mai 
30,  1781  :  "  Heddyw,  pregethodd  yr  Esgob 
Barrington  a  minau,  y  naiU  ar  ol  y  Ilall, 
yn  Nghymanfa  Fisol  yr  offeiriaid  yn  Mro 
Morganwg  ;  ei  arglwyddiaeth  yn  Saesneg, 
a  minau  yn  Gymraeg."  Rhaid  yr  ystyrid 
ef  yn  bregethwr  nid  anenwog,  cyn  y  cai  ei 
osod  i  wasanaethu  yn  yr  un  cyfarfod  ag 
Esgob  Llandaf.  Awgryma  y  nodiad  yn 
mhellach  fod  Methodistiaeth  yn  dechreu 
cynyrchu  cyfnewidiad  daionus  oddifewn 
i'r  Eglwys  ;  pan  gychwynodd  Howell 
Harris  a  Daniel  Rowland,  ofer  fuasai 
ceisio  cynhal  cymanfa  o  offeiriaid  i  bre- 
gethu  yr  efengyl ;  testun  gwawd  a  digrif- 
wch  fyddai  y  neb  a  gynygiai  y  cyfryw  beth. 
Arosodd  Mr.  Williams  yn  Llangrallo 
hyd  Awst,  1782,  pan  y  penodwyd  ef  i 
berigloriaeth  Llanfair-muallt,  a  Llan- 
ddewi'r-Cwm.  Rywle  ar  ei  daith  yn  y 
Gogledd  yr  oedd  ei  dad  pan  y  clywodd  am 
y  penodiad  ;  eithr  cyffrowyd  ei  awen  gan 
y  newydd,  a  chyfansoddodd  gân  ar  yr 
amgylchiad,  penill  o  ba  un  yn  unig  sydd 
ar  gael,  yr  hwn  a  gofnodwyd  genym 
eisioes: — 

"  Hecl,  y  gwcw,  hed  yn  fuan,  bed,  aderyn  glas  ei 

liw, 
Hed  oddiyma  i  Bantycelyn,  d'wed  wrth  Mali 

'niod  i  'n  fyw  ; 
Hed   oddiyno   i    Lanfair-muallt,    d'wed    wrth 

Jacli  am  gadw  'i  le, 
Ac  os  na  chaf  ei  weled  yma,  caf  ei  weled  yn 

y  ne'." 

Y   TADAU   METHODISTAIDD. 


Er  fod  y  Parch.  John  Wilhams  yn  ddyn 
dysgedig,  yn  nodedig  o  gydnabyddus  a'r 
Ysgrythyr,  yn  uniongred  o  ran  ei  farn,  ac 
yn  meddu  tueddfryd  grefyddol,  nid  oedd, 
yn  ol  ei  dyb  ef  ei  hun,  wedi  ei  achub  pan 
y  daeth  i  Lanfair-muallt.  A  mwy,  yr 
oedd  yn  wahanglwyfus  o  ran  ei  gymeriad, 
gan  y  byddai  yn  fynych  tan  ddylanwad 
diodydd  meddwol,  Ỳmddengys  y  gwyddai 
ei  dad  am  ei  fíaeledd,  ac  mai  siars  iddo 
yw  y  cymal  yn  y  peniU  a  ddifynwyd  : — 

"  D'wed  wrth  Jack  am  gadw  'i  le." 

Ü  ran  dim  a  wyddom,  ni  ddarfu  i  feddwdod 
y  Parch,  John  Wilhams  ei  ddwyn  dan 
fflangell  esgobol  ;  ni  ystyrid  yfed  i  ormod- 
edd  yn  anwiredd  i'w  gospi  gan  farnwyr  yn 
yr  Eglwys  Wladol  y  pryd  hwnw  ;  ffaeledd 
boneddigaidd  braidd  y  cyfrifid  y  cyfryw 
beth.  Rhaid  cofio  hefyd  fod  gwawr  hwyr- 
ymatahaeth  heb  dori  ar  y  wlad,  ac  yr 
ystyrid  cwrw  a  gwirod  mor  anhebgor  a 
bara  ar  gyfer  llafurwaith.  Ar  ddiwrnod 
penodol,  aeth  yn  fwy  na  haner  meddw  i 
gladdu  un  o'i  blwyfohon,  a  thra  yn  sefyll 
ar  fin  y  bedd,  ac  yn  darUen  y  gwasanaeth  : 
"  Pridd  i'r  pridd,  lludw  i'r  lludw,"  bu  agos 
iddo  a  syrthio  i'r  beddrod  ;  hyny  hefyd  a 
wnaethai,  oni  buasai  i  gyfaiU  ymaflyd 
ynddo  a'i  achub.  Ni  chlywsom  i'r  rhai 
oedd  yn  bresenol  dalu  sylw  o  gwbl  i'r 
anweddeidd-dra,  a  llai  fyth  achwyn  arno 
wrth  yr  awdurdodau  ;  yr  oeddynt  yn  rhy 
gynefin  â  drygfoes  o'r  fath.  Ond  effeithiodd 
yn  ddifrifol  ar  John  Wilhams  ei  hun  :  sobr- 
odd  ar  unwaith  ;  aeth  i'w  lety  dan  wylo  yn 
chwerw  dost,  ac  ar  ei  union  i'w  ystafell, 
fel  na  welwyd  ef  hyd  boreu  danoeth.  Ü 
herwydd  dwysder  ei  ofid,  a  maint  ei  drallod, 
bu  agos  iddo  a  gwahgofi ;  y  mae  y  saeth- 
weddíau  a'r  cyfaddefiadau  a  ysgrifenwyd 
ganddo  yn  ei  ddydd-lyfr  ar  y  pryd  eto  ar 
gael,  a  dangosant  fod  ei  enaid  yn  chwerw 
ynddo.  Meddai :  "  Dywedaf  wrth  y  pwh, 
tydi  yw  fy  nhad  ;  ac  wrth  y  pryf,  fy  mam 
a'm  chwaer  wyt,  Fy  ngheudod  sydd  an- 
wireddau,  Nid  oes  ynof  fi  ddim  da  yn 
trigo,  Aflan,  aflan,  Mae  fy  nghalon  fel 
Babilon,  yn  hety  cythreuliaid,  ac  yn  nyth 
pob  aderyn  aflan  ac  atgas.  Rhyfedd,  O 
Dduw,  na  buaset  yn  fy  nghau  i  fynu  mewn 
anobaith,  ac  mewn  cadwynau  tywyllwch 
gyda'r  diafol,  hyd  farn  y  dydd  mawr ! 
Deuaf  atat  fel  y  pubhcan,  gan  ddywedyd  : 
'  O  Dduw,  bydd  drugarog  wrthyf,  bech- 
adur,'  Y  Duw  sydd  anfeidrol  mewn  tru- 
garedd,  trugarha  wrthyf  finau.  O  pura, 
sancteiddia,  glanha,  a  dyro  galon  newydd 


i  mi,  O  Dduw.  Cefais  galon  arall  genyt 
lawer  gwaith,  ond  yr  wyf  heb  y  galon 
newydd.  Calon  newydd  wyf  yn  ymofyn, 
pe  byddai  i  mi  gardota  fy  mara  o  ddrws  i 
ddrws."  Gahasem  ychwanegu,  ond  y  mae 
digon  wedi  ei  gofnodi  i  ddangos  chwerwder 
ei  yspryd.  Awgryma  y  gwahaniaeth  a 
wna  rhwng  "  calon  arall "  a  "  chalon 
newydd,"  y  teimlasai  yn  flaenorol  gyfifro- 
adau  crefyddol,  ac  awyddfryd  am  fywyd 
uwch,  ond  nad  ystyriai  ei  fod  hyd  yn  hyn 
wedi  cael  ei  greu  o'r  newydd  yn  Nghrist 
lesu.  Pa  hyd  y  bu  mewn  ing  enaid,  nis 
gwyddom  ;  eithr  datguddiodd  yr  Arglwydd 
ei  drugaredd  iddo,  ac  aeth  ei  gadwynau  yn 
cliwilfriw  mân.  Ysgrifena  yn  ei  ddydd- 
lyfr  :  "  Diolch  am  radd  o  lonyddwch  oddi- 
wrth  ofn  drwg,  O  !  na  fydded  i  mi  mwy- 
ach  dderbyn  yspryd  caethiwed  i  beri  ofn, 
ond  yspryd  mabwysiad,  trwy  yr  hwn  y 
gallwyf  lefain  Abba  Dad," 

Dyna  John  Wihiams  yn  ddyn  newydd 
yn  Nghrist  lesu,  a  chafodd  ei  hun  mewn 
byd  hollol  newydd,  Os  aeth  pleserau  y 
Ilawr  yn  ddiflas  iddo,  Ilifodd  tangnefedd 
yr  efengyl  i  mewn  i'w  enaid  fel  y  môr. 
Haedda  ei  eiriau  yn  ei  ddydd-Iyfr  eu  hys- 
grifenu  yn  y  graig  dros  byth,  â  phin  o 
haiarn  ac  â  phlwm,  Fel  hyn  y  dywed  : 
"  O  na  byddai  yr  holl  fyd  yn  profi  y  fath 
sylwedd,  ac  yn  teimlo  y  íath  rym  a  chysur 
mewn  crefydd,  ag  wyf  fi  yn  deimlo  yn 
bresenol,  Mae  yr  Arglwydd  wedi  maddeu 
fy  mhechod,  ac  yn  darostwng  fy  Ilygredd. 
Mae  yn  tarfu  fy  ngelynion,  ac  yn  symud 
fy  ofnau,  Mae  yr  ychydig  brofais  i  o 
bethau'r  nefoedd  yma  yn  ei  gwneyd  yn 
nefoedd  ar  y  ddaear  ;  ond  beth  am  y  nef  ei 
hun,  lle  y  mae  gwyneb  fy  Mhriod  i'w  weled 
heb  un  Ilen,  a'i  holl  berffeithiau  yn  ym- 
ddysgleirio  heb  un  gorchudd  !  O  mor 
fawr  fydd  y  wledd,  mor  rhyfedd  y  mwyn- 
had,  Ile  y  caf  oleuni  tragywyddol,  gweled- 
igaethau  tragywyddol,  a  thebygolrwydd 
tragywyddol  i'r  Duw  tragywyddol  !" 
Cafodd  goncwest  Iwyr  ar  ei  ffaeledd ; 
teimlodd  y  fath  gasineb  at  ddiodydd 
meddwol  fel  na  buont  byth  yn  brofedig- 
aeth  iddo,  Mewn  Ilythyr  at  ei  frawd, 
dyddiedig  1784,  dywed:  "  I  Dduw  byddo'r 
diolch,  yr  wyf  wedi  cael  y  fath  oruchafiaeth 
ar  y  pechod  a  wyddoch  chwi  oedd  barod 
i  fy  amgylchu,  fel  nad  oes  neb  o  fy  nghyf- 
eillion  yn  fy  nrwgdybied ;  a  thrwy  drugar- 
edd  nid  oes  rhaid  iddynt," 

Canlyniad  y  cyfnewidiad  a  gafodd  oedd 
peri  iddo  ymroddi  i'w  ddyledswyddau  y 
tu  fewn  i'r  Eglwys  gyda  mwy  o  ddyfalwch, 

ac  ymwasgu  at  y  Methodistiaid,  y  rhai  a 
gyfarfyddent  yn  nghapel  Alpha.  Dar- 
ìlenai  y  gwasanaeth,  a  phregethai  dair 
gwaith  bob  Sul  yn  y  llan,  ac  ar  yr  wyth- 
nos  ymgymysgai  â'r  rhai  oeddynt  fel 
yntau  wedi  eu  hargyhoeddi  i  fywyd.  Cyf- 
lym  hedodd  y  newydd  trwy  yr  oll  o 
Frycheiniog,  a  thros  derfynau  y  sir,  fod 
ofFeiriad  Llanfair-muallt,  mab  yr  anwyl 
emynydd,  wedi  cael  crefydd,  a  chynyrchodd 
lawenydd  annhraethadwy  yn  mynwesau 
canoedd.  Yn  mysg  eraill  clywodd  yr  larlles 
Huntington  am  y  tro,  ac  o  herwydd  ei  bod 
mor  hoff  o'i  dad,  a'i  hadnabyddiaeth  o 
hono  yntau  fel  ysgolor  gwych,  ysgrifenodd 
ato  i  geisio  ganddo  gymeryd  gofal  ei 
hathrofa  yn  Nhrefecca,  am  ryw  hyd,  gan 
y  byddai  y  prif  athraw  yn  fynych  yn 
absenol  am  fisoedd  gyda  ei  ddyledswyddau 
eraill.  Yr  oedd  hyn  yn  dygymod  yn 
rhagorol  a  thueddíryd  Mr.  Wilhams  ; 
meddai  hoffder  arbenig  at  yr  ieithoedd 
clasurol,  ac  yr  oedd  wedi  cadw  i  fynu 
ei  gydnabyddiaeth  â  hwy,  yn  nghyd  â'i 
efrydiau  eraill,  er  yr  adeg  y  gadawsai 
Ysgoi  Ramadegol  Caerfyrddin.  Felly 
ufuddhaodd  i'r  alwad,  a  bu  yn  Nhrefecca 
o  ddechreu  Awst  hyd  ddiwedd  Rhagfyr, 
1784.  Prin  y  rhaid  dweyd  iddo  fod  yn 
Ilwyddianus  fel  athraw;  obiegyd  ei  dymher 
garuaidd,  ei  ymroddiad  diflino,  a'i  gefnog- 
aeth  i'r  ymdrechgar  a'r  diwyd,  ymglymodd 
calonau  yr  efrydwyr  am  dano;  gyda  chryn 
anhawsder  y  cafwyd  gan  rai  o  honynt  aros 
yn  yr  athrofa  pan  yr  ymadawodd,  am  y 
chwenychent  ei  ganlyn  i  Lanfair-muallt,  i 
fod  yn  efrydwyr  dano  yno.  Mawr  hofîwyd 
ef  hefyd  gan  yr  larlles,  a  gwobrwyodd  ef 
yn  hael  wrth  fyned  ymaith. 

Arosodd  y  Parch.  John  Williams  yn 
Llanfair  am  flwyddyn  yn  ychwanegol,  gan 
lafurio  gyda'r  efengyl  hyd  eithaf  ei  allu. 
Yn  lonawr,  1786,  darfu  i'r  larlles  ddi- 
swyddo  Mr.  PhiIIips,  prif  athraw  ei 
hathrofa,  oblegyd  iddo,  yn  groes  i  reolau  y 
sefydliad,  ymddadleu  âg  un  o'r  myfyrwyr 
ar  bwnc  duwinyddol,  a  methu  rheoli  ei 
hun  yn  y  ddadleuaeth.  Cynygiwyd  ei  le 
ganddi  i  Mr.  WiIIiams,  ac  yntau  a'i  der- 
byniodd.  Bu  yn  Nhrefecca  am  bum' 
mlynedd,  ac  ymroddodd  i'w  waith  gyda 
dihewyd  na  cheir  yn  aml  ei  gyffelyb.  Ym- 
ddengys  mai  efe  oedd  yr  unig  athraw  ;  efe 
ei  hun  fyddai  yn  rhoddi  hyfforddiant  mewn 
ieithoedd,  ac  mewn  duwinyddiaeth  ;  efe 
fyddai  yn  beirniadu  yr  holl  bapyrau.  Tua 
deuddeg  o  efrydwyr  oedd  yn  yr  athrofa  ar 
y  pryd,  ac  yr  oedd  rhai  o  honynt  yn  ysgol- 


heigion  gwych,  fel  nad  heb  drafferth  a 
Ilafur  y  medrai  yr  athraw  gadw  y  blaen 
arnynt.  Dywedir  na  fyddai  yn  cysgu  dros 
ddwy  allan  o'r  pedair-awr-ar-hugain,  ac  y 
byddai  wrth  ei  waith  yn  ddieithriad  am 
bedwar  o'r  gloch  y  boreu.  Gwedi  llafurio 
fel  hyn  trwy  ystod  yr  wythnos,  nid  oedd 
gorphwys  iddo  ar  y  Sabbath  ;  pregethai 
dair  gwaith  yn  gyffredin  y  dydd  hwnw,  a 
theithiai  yn  aml  ddeugain  milltir,  rhwng 
myned  a  dychwelyd.  Mewn  Ilythyr  at  ei 
frawd,  dyddiedig  Mawrth,  1789,  dywed  : 
"  Yr  wyf  fi,  weithian,  wedi  cynefino  a 
gweithio,  debygwn,  fel  nad  oes  arnaf 
eisiau  na  gorphwys  na  chysgu,  gan  yr 
hyfrydwch  fyddaf  yn  gael  yn  y  gwaith,  a'r 
cymhorth  y  mae  yr  Arglwydd  yn  ei  roddi 
i  mi  ynddo,  ond  y  mae  fy  rheswm  yn 
fy  hysbysu  y  caf  deimlo  oddiwrth  hyn  yn 
ol  Ilaw.  Yr  ydym  newydd  gael  galwad 
o'chsirchwi  f  Comicnill),oddi\vrth  ugeiniau 
o  gynulleidfaoedd  am  bregethwyr,  ac  yr 
wyf  finau  wedi  cael  gorchymyn  i  barotoi 
cynifer  a  allaf  yn  ddioed.  Onid  yw  hyn, 
fy  anwyl  frawd,  yn  profi  eich  esgeulusdra 
a'ch  segurdod  chwi,  yr  offeiriaid,  yn  y  rhan 
yna  o'r  wlad  ?" 

Gyda  ei  ymadawiad  o  Lanfair-muallt, 
daeth  cysylltiad  y  Parch.  John  WiIIiams 
â'r  Eglwys  Sefydledig  i  derfyn  ;  ni  esgyn- 
odd  i'w  phwlpudau  mwy;  eithr  bwriodd  ei 
goelbren  gyda'r  Methodistiaid,  pobl  ei  dad, 
ac  ymunodd  â  Chyfarfod  Misol  Brychein- 
iog.  Manteisiodd  crefydd  yn  Mrycheiniog 
yn  ddirfawr  ar  ei  ddyfodiad  i  Drefecca  ; 
pregethai  yn  ei  chyrau  pellaf,  pa  le  bynag 
y  byddai  galw  am  dano.  Cafodd  tref 
Aberhonddu,  yn  arbenig,  ei  breintio  â'i 
weinidogaeth.  Meddai  yr  larlles  gapel  yn 
y  dref  wedi  ei  adeiladu  ar  ei  thraul  ei  hun; 
cyffelyb  o  ran  ffurf  ydoedd  i  rai  o'r  hen 
gapelau  Eglwysig,  gyda  dau  bwlpud,  un  i'r 
offeiriad  a'r  Ilall  i'r  cynghorwr;  ac  yr  oedd 
y  pwlpudau,  nid  yn  ymyl  eu  gilydd,  gyda  y 
naill  yn  is  na'r  Ilall,  ond  un  yn  mhob  pen 
i'r  capel.  Felly  hefyd  yr  oedd  y  trefniant 
yn  nghapelau  Llanlluan,  Gyfylchi,  y  Creu- 
nant  a  Ileoedd  eraill.  Yr  amcan,  mae'n 
debyg,  oedd  cadw  cymaint  o  bellder  ag 
oedd  bosibl  rhwng  yr  offeiriad  urddedig  a'i 
frawd  diurddau.  Fel  rheol,  gwasanaethai 
rhai  o'r  efrydwyr  yma,  neu  ynte  Mr. 
WiIIiams  ei  hun,  oddigerth  fod  gŵr  dyeithr 
yn  dyfod  heibio  ar  ei  daith.  Adroddir  am 
Mr.  WiIIiams  y  gwelai,  un  prydnhawn 
Sabbath  wrth  agoshau  at  y  dref,  haid  o 
lanciau  annuwiol  yn  chwareu  mewn  maes 
gerllaw.     Penderfynodd   yn  y   fan  wneyd 

cais  ar  eu  gwasgar ;  a  chyda'r  amcan 
hyny  gyrodd  ei  geffyl  ar  garlam  i'r  cae,  ar 
wedd  g\vr  mewn  awdurdod.  Pan  ei  gwel- 
wyd  gan  y  bechgyn  ffoisant  oll  ar  ffrwst 
mawr,  heb  aros  i  edrych  pwy  ydoedd  na 
pha  beth  a  geisiai.  AtaHodd  yntau  yr 
anifail ;  tynodd  lyfryn  allan  o'i  logell,  gan 
gymeryd  arno  ysgrifenu  eu  henwau  ynddo ; 
a  chredodd  y  llanciau  mai  ustus  ydoedd, 
ac  y  caent  oll  wys  i  ymddangos  o  flaen  eu 
gwell  dranoeth.  Ni  fu  dim  felly ;  ond 
rhoddodd  hyn  derfyn  ar  chwareu  ar  y  Sul 
yn  y  lle  hwn. 

Diau  mai  adeg  ei  breswyliad  yn  Nhre- 
fecca  oedd  y  tymhor  mwyaf  gweithgar  yn 
mywyd  y  Parch.  John  W'iUiams,  ac  efallai 
y  mwyaf  defnyddiol.  Modd  bynag,  yn 
EbriU,  1791,  rhoddodd  ei  swydd  fel  prif 
athraw  i  fynu,  er  mawr  alar  a  siomedigaeth 
i'r  larlles,  yn  nghyd  ag  ymddiriedolwyr  y 
sefydliad.  Dau  reswm  a  roddai  dros  ym- 
adael.  Yn  gyntaf,  marwolaeth  ei  dad,  a'r 
rhwymedigaeth  a  deimlai  i  symud  at  ei 
fam  i  Bantycelyn,  i  fod  yn  gysur  iddi  yn  ei 
gweddwdod  a'i  henaint.  Yn  ail,  mawr 
awydd  am  ragor  o  hamdden  i  gyflawni  ei 
hoff  waith,  sef  pregethu  yr  efengyl.  Yn 
mhen  dau  fis  gwedi  iddo  ymadael  bu  larlles 
Huntington  farw,  ac  yn  mhen  tua  blwyddyn 
gwedi  symudwyd  yr  athrofa  o  Drefecca  i 
Cheshunt. 

Pan  y  symudodd  y  Parch.  John  \\'illiams 
i  Bantycelyn  at  ei  fam,  cymerodd  ei  aelod- 
iaeth  íel  hithau  yn  seiat  Cilycwm.  Er 
ddarfod  i  Howell  Harris  ymweled  a'r  dref 
ddegau  o  weithiau,  ac  er  fod  Per  Ganiedydd 
Cymru  yn  byw  yn  gyfagos,  nid  oedd  yr  un 
seiat  Fethodistaidd  wedi  cael  ei  sefydlu  yn 
Llanymddyfri,  os  yw  Methodistiaeth  Cymru 
yn  gywir,  pan  fu  y  bardd  o  Bantycelyn 
farw.  Galwai  rhai  o  bregethwyr  y  Cyf- 
undeb  heibio  ar  eu  teithiau,  megys  Dafydd 
Morris,  Dafydd  Rees,  Llanfynydd ;  a 
Llwyd,  o  Gayo  ;  ond  nid  oedd  yr  un  capel 
i'w  derbyn ;  allan  ar  yr  heol  y  pregethent, 
a  cheisient  gyrhaedd  y  dref  ar  ddydd 
marchnad  neu  fifair.  Gwedi  hyn  bu  yr 
Annibynwyr  a'r  Methodistiaid  yn  cyd- 
addoli  mewn  tŷ  anedd  ;  eithr  aelodau  o 
seiat  Cilycwm  y  cyfrifai  y  Methodistiaid 
eu  hunain.  Dyma  sefyllfa  pethau  pan 
adawodd  y  Parch.  John  Williams  Dre- 
fecca.  Modd  bynag,  tua'r  flwyddyn  1797, 
ymadawodd  yr  Annibynwyr  i  gapel  o'u 
heiddynt  eu  hunain.  Yn  mhen  pum' 
mlynedd  gwedi,  sef  yn  y  flwyddyn  1802, 
penderfynodd  Mr.  WiIIiams,  mewn  undeb 
â  William  Jones,  Ysw.,  Ystrad  Walter,  a'r 


brodyr  eraill,  brynu  y  tỳ  yn  mha  un  yr 
arferid  pregethu  ;  a  chwedi  cael  caniatad  y 
Cyfarfod  Misol,  hyny  a  wnaed.  Yn  fuan 
adeiladwyd  capel  yma,  a  lliosogodd  yr 
aelodau  a'r  gynulleidfa  yn  ddirfawr. 
Cymerodd  Mr.  WiIIiams  ei  aelodiaeth 
bellach  yn  seiat  Llanymddyfri,  ond  parha- 
odd  mewn  undeb  â  Chyfarfod  Misol 
Brycheiniog  tra  y  bu  byw. 

Ni  fu  erioed  yn  gymaint  teithiwr  a'i  dad; 
cyfyngai  ei  lafur  gan  mwyaf  i  Siroedd 
Brycheiniog  a  Chaerfyrddin.  Efallai  mai 
gwendid  ei  iechyd  oedd  y  prif  reswm  am 
hyn.  Eto  bu  amryw  droion  yn  ymweled 
â  holl  eglwysi  y  Deheudir ;  a  bu  ddwy 
waith  hefyd  yn  y  Gogledd.  Aeth  yno  y 
tro  cyntaf  yn  y  flwyddyn  1800,  a'i  gyfaill 
oedd  John  Prytherch,  Defynog.  Fel 
hyn  yr  ysgrifena  at  ei  frawd  gwedi 
dychwelyd :  "  Yr  ydwyf  newydd  ddych- 
welyd  o  daith  o  600  o  filltiroedd  o  leiaf. 
Pan  ysgrifenasoch  chwi  eich  Ilythyr  di- 
weddaf  yr  oeddwn  yn  Nolgellau,  yn  Sir 
Feirionydd,  mewn  Cymanfa.  Yn  y  daith 
hon  yr  oeddwn  yn  Ilefaru  yn  gyffredin  dair 
gwaith  yn  y  dydd,  yn  gweinyddu  Swper 
yr  Arglwydd  ddwy  waith,  ac  yn  trafaelu 
tua  phymtheg  milltir  y  naill  ddiwrnod 
gyda'r  Ilall.  Yn  fy  holl  daith  ni  chlywais 
am  gymaint  ag  un  gweinidog  effro  yn  yr 
Eglwys  Sefydledig  !  O  mor  drwm  ydyw 
pan  y  mae  yr  Arglwydd  yn  dy  wedyd  :  '  Yr 
offeiriaid  a  ddywedent,  Pa  le  mae  yr 
Arglwydd  ?  a'r  rhai  sydd  yn  trin  y  gyfraith 
nid  adnabuant  fi.'  Ond  y  mae  yr  Arglwydd 
yn  cyfodi  iddo  ei  hun  fugeiliaid  o  blith  y 
crefftwyr  a'r  ffermwyr,  y  rhai  sydd  yn  ei 
law  ef  yn  aflonyddu  y  byd.  Nid  yw  Satan 
yn  cynhyrfu  dim  wrth  bregethu  moesoldeb, 
a  rhinweddau  da  ;  iachawdwriaeth  yr  lesu 
sydd  yn  ei  gynhyrfu  ef;  dyna  sydd  yn 
cloddio  ei  allorau  i  lawr,  yn  gwaredu  y 
caethion,  yn  datod  gweithredoedd  diafol,  &c. 
Nid  rhyfedd  i'r  apostol  ddywedyd  :  '  Nid 
oes  arnaf  gywilydd  o  efengyl  Crist.'  .  Nid 
oedd  arno  gywilydd  i'w  chredu  fel  dyn, 
i'w  phroffesu  fel  Cristion,  i'w  chyhoeddi 
fel  apostol,  nac  i  farw  yn  ei  hachos  fel 
merthyr." 

Dengys  y  llythyr  fod  crefydd  bron  wedi 
Ilwyr  ddarfod  yn  yr  Eglwys  Sefydledig  ar 
y  pryd.  Nid  oes  genym  un  rheswm  dros 
dybio  fod  Mr.  WiIIiams  yn  gorliwio ; 
cawsai  ei  ordeinio  yn  offeiriad  ei  hun,  ac 
offeiriad  hefyd  oedd  ei  frawd,  at  yr  hwn  yr 
ysgrifenai.  Felly,  nid  oedd  dan  ddylanwad 
rhagfarn  at  yr  Eglwys,  Dengys  y  Ilythyr 
yn    mhellach    fod    gweinyddiad  Swper  yr 

Arglwydd  yn  mysg  y  Methodistiaid  yn 
Ngwynedd  yn  dra  afreolaidd,  ac  mai  yn 
anfynych  y  caent  y  fraint,  onide,  ni  fuasai 
gweinidog  urddedig  dyeithr,  wrth  ddyfod 
trwy  y  wlad,  yn  gorfod  cyfranu  ddwy  waith 
yn  y  dydd,  yn  gystal  a  phregethu  dair 
gwaith. 

Yr  ydym  yn  ei  gael  yn  ymweled  â 
Gogledd  Cymru  drachefn  yn  y  flwyddyn 
1802  ;  ei  gyfaiU  y  tro  hwn  oedd  WilHam 
Bevan,  Trecastell.  Gwedi  dychwelyd, 
ysgrifena  eilwaith  at  ei  frawd :  "  Teith- 
iasom  trwy  holl  siroedd  Gogledd  Cymru, 
a  rhan  helaeth  o  siroedd  Amwythig  a 
Chaerlleon.  Yn  Nghaer,  cyfarfuom  a'r 
Parch.  Mr.  Charles,  o'r  Bala.  Mae  yn 
ddrwg  genyf  ddywedyd  fod  y  chwydd  gwyn 
yn  ei  law  ef,  a  bod  y  llawfeddygon  yn 
barnu  y  rhaid  ei  thori  ymaith.  Yr  achlysur 
o  hono  oedd  cael  anwyd  wrth  groesi  un  o 
fytiyddoedd  Sir  Feirionydd.  Yr  ydwyf  yn 
ofni  y  bydd  i'r  gwas  ffyddlon  hwn  i  Grist 
farw  yn  ferthyr,  o  herwydd  ei  fawr  ym- 
drech  yn  yr  achos  goreu.  Er  gwaned 
oedd,  darllenodd  y  gwasanaeth  ddwy 
waith  o  fy  mlaen  i  yn  Nghaer.  Pan 
glywoch  fy  mod  wedi  bod  ar  daith  mor 
fawr  trwy  Wynedd,  diau  y  dysgwyliwch  i 
mi  ddweyd  rhywbeth  am  y  mynyddoedd 
gwylltion,  a'r  golygfeydd  anhygoel  sydd 
yno ;  ond  y  gwir  y  w,  yr  oedd  pwys  y 
gwaith  a  lludded  corph  yn  marweiddio  yn 
llwyr  bob  ymofyniad  ysgafn-fryd  sydd 
mor  naturiol  i  chwi  a  minau  wrth  natur. 
Er  bod  llawer  o  fynyddoedd  yn  y  Gogledd, 
eto,  y  mae  yno  lawer  o  wlad  dda  odiaeth  ; 
ac  y  mae  y  trigolion  yn  bobl  lanwaith, 
letygar,  ac  o  ymddygiadau  rhagorol." 

Yr  oedd  Mr.  Williams  yn  meddu  Ilawer 
o  hynodion.  Ni  fu  erioed  yn  briod,  ac  nid 
yw  yn  ymddangos  i'w  serch  erioed  redeg 
ar  ferch.  Darlunia  Methodistiacth  Cynivu 
ef  fel  yn  meddu  casineb  gwreiddiol  at 
ferched  a  gwragedd,  neu  ynte,  fod  eu  hofn 
arno,  ac  na  wnelai  ar  unrhyw  gyfrif 
gerdded  gydag  un  o'r  rhyw  fenywaidd  i'r 
capel.  Cofnodir,  yn  mhellach,  ei  gasineb 
at  un  hen  ferch,  heb  fod  mor  gall  a  phawb, 
yr  hon  a'i  canlynai,  ac  a  geisiai  wthio 
clustog  dan  ei  lin  pan  y  byddai  yn  gweddi'o. 
Credwn  yn  sicr  fod  y  darlun  yn  anghywir, 
neu,  o  leiaf,  ei  fod  wedi  ei  orliwio  yn  ddir- 
fawr.  Yr  oedd  y  Parch.  John  Williams 
yn  foneddwr.  Hefyd,  cawn  ef  ar  delerau 
o  gyfeillgarwch  agos  a'r  larlles  Hunting- 
ton,  yr  Arglwyddes  Jane  Erslcine,  a  gwrag- 
edd  duwiol  eraill.  Meddai  y  fath  syniad 
uchel  am  ddeall  a  chrefydd  ei  househeper, 


fel  y  gadawodd  iddi  yn  ei  ewyllys  olaf  holl 
lyfrau  Cymraeg  ei  dad,  a'i  holl  Iyfrau 
Cymraeg  ei  hun.  Tebygol  i'r  traddodiad 
disail  gael  ei  gychwyn  gan  fenywod  a 
geisient  fyned  yn  rhy  eofn  arno.  Naturiol 
iddo  oedd  teimlo  gwrthnaws  at  hen  ferch 
allan  o'i  phwyll  yn  gwthio  ei  hun  i'w  sylw. 

Yr  oedd  hefyd  yn  nodedig  o  fanwl  i 
gadw  ei  amser.  Aeth  unwaith  i  dy  íferm, 
yn  agos  i'w  gartref,  lle  yr  arferai  bregethu, 
Yr  oedd  yr  odfa  wedi  ei  chyhoeddi  i  ddech- 
reu  am  chwech  o'r  gloch,  fel  arferol  ;  ond 
pan  ddaeth  yr  adeg  i  ben  nid  oedd  un  dyn 
yn  y  lle,  oddieithr  gŵr  y  t>-  yn  unig.  Modd 
bynag,  esgynodd  Mr.  Williams  i  ben  y 
gadair,  a  rhoes  emyn  allan  i'w  chanu. 
Gŵr  y  t\'  a  geisiai  ganddo  aros,  gan  ofyn  : 
"  Pa  le  mae'r  bobl,  Mr.  WiIIiams  ?  ofer 
dechreu  eto."  Yn  mlaen,  modd  bynag,  y 
mynai  efe  fyned,  a  dywedai,  gyda  mawr 
ddifrifwch  :  "  Paham  nad  ydych  chwi  eich 
hun  yn  ddigon  ?  " 

Hynodrwydd  arbenig  ynddo  oedd  ei 
haelfrydedd  a'i  elusengarwch.  Gan  iddo 
dderbyn  y  rhan  fwyaf  o'r  cyfoeth  a  berch- 
enogid  gan  ei  dad,  ac  i'w  frawd  farw  yn 
ddideulu,  yr  oedd  Mr.  WiIIiams  yn  gym- 
harol  oludog  yn  y  byd  ;  a  chyfranai  yntau 
o  hono  gyda  Ilaw  agored  at  bob  achos 
teilwng.  Croesawai  i'w  dŷ  yr  holl  bre- 
gethwyr  teithiol,  o  ba  le  bynag  y  deuent  ; 
ac  anaml  y  caffai  pregethwr  tlawd  gych- 
wyn  i'w  daith  boreu  dranoeth  heb  ei  fod  yn 
rhoddi  swm  o  arian  yn  ei  law  yn  anrheg. 
Gwyddai  holl  dlodion  y  wlad  yn  brofìadol 
am  ei  gymwynasgarwch  difesur.  Am  y 
gwnelai  ei  elusenau  mor  guddiedig,  nid 
hawdd  gwybod  am  helaethrwydd  ei  gared- 
igrwydd,  ond  oddiwrth  yr  hyn  a  gafwyd 
yn  mysg  ei  bapyrau  gwedi  iddo  farw, 
bernir  y  cyfranai  yn  flynyddol  tua  dau- 
cant-a-haner  o  bunoedd  at  achos  yr  Ar- 
glwydd,  ac  mewn  elusenau.  Ceir  y  cof- 
nodiad  a  ganlyn  mewn  hen  Iyfr  o'i  eiddo : 
"  Mary  Bartlet,  wedi  bod  amryw  Sabbathau 
heb  fara  i'w  fwyta,  &c."  Tybir  mai  rhyw 
gymydoges  dlawd  iddo  oedd  Mary  Bartlet, 
ag  yr  oedd  ef,  trwy  chwilio  allan  y  cwyn 
ni  wyddai,  wedi  dod  i  wybodaeth  o'i 
hangen.  Coffai  yn  aml  air  yr  Ysgrythyr, 
mai  "  dedwydd  yw  rhoddi  yn  hytrach  na 
derbyn,"  "  Yn  Ue  fy  anfon  i'r  byd  i 
gardotta,"  ebai,  "  y  mae  yr  Arglwydd  yn 
rhoddi  modd  i  mi  i  gyfranu  cardod  i  bob 
un  sydd  yn  galw,  os  na  bydd  i  fy  nghalon 
ddrwg  i  fy  lluddias."  Yn  ei  ewyllys  gad- 
awodd  gant  punt  yr  un  i  Gymdeithas 
Genhadol  Llundain,  y  Gymdeithas   Gen- 

hadol  Eglwysig,  a  Chymdeithas  yr  Ysgol 
Sabbothol  yn  yr  Iwerddon  ;  a  chant  punt 
hefyd  at  dalu  dyled  capelau  y  Methodist- 
iaid  yn  Mrycheiniog. 

Ni  ystyrid  y  Parch.  John  WilHams  yn 
bregethwr  poblogaidd  ;  ni  feddai  ddoniau 
areithyddol  dysglaer ;  ni  pherchenogai  dyn- 
erwch  Jones,  Llangan,  na  nerth  Ebenezer 
Morris  ;  yn  hytrach,  edrychid  arno  fel  yn 
safndrwm.  Eto,  yr  oedd  ei  weinidogaeth 
yn  dra  chymeradwy.  Mewn  ysgolheigiaeth 
eang,  ac  mewn  dirnadaeth  o  athrawiaethau 
dyfnion  yr  Ysgrythyr,  y  mae  yn  ammheus 
a  oedd  yr  un  o  bregethwyr  y  Cyfundeb  yn 
rhagori  arno  ;  yn  ychwanegol,  byddai  ei 
eiriau  bob  amser  yn  addas,  a'i  feddwl  yn 
oleu,  fel  nad  hawdd  fyddai  i  neb  fyned  o'r 
cyfarfod  heb  gael  rhyw  oleuni  newydd  ar  y 
gwirionedd.  Cyn  darllen  ei  destun,  dy  wedai 
bob  amser  :  "  Gair  yr  Arglwydd  ;  "  yna, 
darllenai  yr  adnod  mewn  cywair  uchel  a 
hyglyw  ddwy  neu  dair  gwaith  trosodd  ;  a 
phob  tro  y  deuai  at  adnod  o'r  Beibl  yn  ei 
bregeth,  dyrchafai  radd  ar  ei  lais.  Wrth 
bregethu,  eglurai  ei  destun  yn  fanwl ;  er 
ei  wneyd  yn  oleu,  tynai  ar  ei  wybodaeth 
o'r  ieithoedd  gwreiddiol,  ac  o  arferion  a 
defodaucenhedloedd  Dwyreiniol.  Clywsom 
am  dano  droiau  yn  dweyd  :  "  Fel  ar  fel  y 
darllenir  yn  y  Beibl  Hebraeg,  bum  yn  ei 
edrych  heddyw  cyn  bwyta  fy  moreufwyd." 
Wedi  esbonio  yr  adnod,  sylwai  ar  yr  ath- 
rawiaeth  a  gynwysai,  a  gorphenai  gydag 
ychydig  o  addysgiadau  ymarferol.  Byr  y 
pregethai  fel  rheol,  tua  haner  awr  o  bellaf ; 
ei  gas  bethau  oedd  pregethau  hirion  ;  ac 
arferai  ddweyd  nad  oedd  neb  yn  Mhrydain, 
wedi  amser  y  Puritaniaid,  yn  meddu  digon 
o  ddawn  i  bregethu  awr  heb  flino  mwy  na 
haner  ei  wrandawyr.  Y  mae  yr  ychydig 
ddywediadau  o'i  eiddo  sydd  yn  aros  yn 
profi  ei  fod  yn  feddyUwr  cHr,  ac  hefyd  y 
medrai  grynhoi  sylwedd  ymresymiad  hir  i 
frawddeg.  Wrth  ymdrin  ag  etholedigaeth 
gras,  dywedai  :  "  Nid  yw  arfaeth  Duw  fel 
ceiHog  gwynt,  yn  cyfnewid  ac  yn  troi  o 
amgylch,  fel  y  dygwydd  i  awel  ewyUys 
rydd  dyn  chwythu."  Eto  :  "  Esgusoder  fi 
os  credaf  dystiolaeth  Crist  yn  hytrach  na 
dadleuon  cecrus  Arminiaeth,  ac  yn  hyt- 
rach  na  gwysio  yr  HoHaHuog  i  gael  ei 
brofi  gerbron  gorseddfainc  ein  syniadau 
ni,  a  gosod  ein  hunain  i  fynu  yn  farnwyr 
y  Duwdod." 

Yn  mysg  ei  bapyrau,  cafwyd  yn  ys- 
grifenedig  amryw  sylwadau  byrion,  ond 
yn  cynwys  toraeth  o  synwyr.  Gyda  golwg 
ar  fedydd  babanod,  dywed  :   "  Gweinyddu 


bedydd  i  blant  rhieni  annuwiol  sydd  fodd- 
ion  effeithiol  i'w  caledu  mewn  pechod  ;  y 
mae  yn  ddirmyg  mawr  ar  yr  ordinhad,  ac 
yn  cryfhau  breichiau  y  rhai  a  wrthwyneb- 
ant  fedydd  babanod.  Pe  byddai  pawb 
sydd  o  blaid  bedyddio  plant  yn  cadw  o 
fewn  cylch  Gair  Duw,  ac  yn  gwrthod 
bedyddio  neb  ond  had  y  ffyddloniaid,  gan 
eu  magu  yn  yr  eglwys,  a'u  meithrin  yn 
addysg  ac  athrawiaeth  yr  Arglwydd,  yn  ol 
cynghor  yr  Apostol,  ac  yn  ol  arfer  eglwysi 
Bohemia,  ni  chlywsem  son  am  ail  fedyddio 
yn  mhen  ychydig  flynyddoedd."  Parthed 
dynion  rhyfygus  o  annuwiol  ysgrifena  :  "  Y 
mae  rhai  dynion  yn  pechu  fel  pe  byddent 
yn  meddwl  y  bydd  porth  ufíern  wedi  ei 
gau  cyn  y  cyrhaeddant  hwy  yno." 

Gan  na  arferai  fynychu  y  Cymdeithasfa- 
oedd,  ac  nad  ymhoffai  mewn  dadleuaeth, 
nid  yw  yn  debyg  iddo  gymeryd  unrhyw 
ran  yn  y  drafodaeth  flaenorol  i  neillduad 
gweinidogion  yn  y  flwyddyn  1811.  Ond  y 
mae  genym  bob  sicrwydd  ei  fod  yn  cyduno 
â'r  cam  a  gymerwyd  ;  nid  oes  ar  gael  ddim 
yn  awgrymu  iddo  deimlo  unrhyw  wrth- 
wynebiad  at  y  peth  pan  y  soniwyd  am 
dano  gyntaf.  Am  ei  gydwelediad  â  hyn, 
nid  rhaid  wrth  brawf  cryfach,  nag  iddo 
gymeryd  rhan  bwysig  yn  y  gwasanaeth 
ordeinio  cyntaf  yn  Llandeilo-fawr.  Y 
flwyddyn  ganlynol  ysgrifena  at  ei  frawd  : 
"  Nid  oes  un  offeiriad  yn  perthyn  i  gorph 
y  Methodistiaid  yn  y  sir  hon  (Brycheiniog) 
ond  fy  hunan  ;  y  mae  y  pellder  rhyngom 
a'r  Eglwys  Sefydledig  yn  myned  yn  fwy 
bob  dydd  ;  ac  y  mae  y  bobl  ieuainc  yn 
cymeryd  yn  ganiataol  nad  yw  yr  Eglwys 
ond  math  o  Gristionogrwydd  gwladol. 
Gwir  fod  yr  hen  bobl  o  hyd  yn  meddu 
gradd  fawr  o  ragfarn  o  blaid  yr  Eglwys  ; 
ond  nis  gwaeth  gan  y  dosparth  ieuainc  o 
honom  pe  byddai  yr  hoH  offeiriaid  wedi  eu 
hafltudio  i'r  ochr  draw  i'r  Ganges.  Ond 
er  hyn  i  gyd,  nid  yw  yr  offeiriaid  yn  Neheu- 
dir  Cymru  wedi  cyhoeddi  dim  yn  erbyn 
ein  corph  ni,  ac  nid  oes  neb  o  honom  ninau, 
yn  ddirgel  nac  yn  gyhoeddus,  yn  beiddio 
dweyd  dim  yn  anmharchus  am  yr  Eglwys 
Wladol."  Tra  yn  bleidiol  i'r  Methodist- 
iaid  ymneiUduo  yn  gyfangwbl,  teg  ydyw 
cydnabod  na  chollodd  Mr.  WiIIiams  ei 
serch  at  yr  Eglwys  Sefydledig  yn  Ilwyr, 
na'i  barch  i'w  hoffeiriaid.  Wrth  ysgrifenu 
at  ei  frawd  gyda  golwg  ar  Gymdeithas  y 
Beiblau,  dywed  :  "  Y  mae  yn  ddrwg  genyf 
weled  cyn  lleied  o  enwau  yr  offeiriaid  wrth 
rês  y  cyfroddwyr.  Y  mae  hyn  yn  dangos 
nad  ydynt  am  i  wybodaeth  ysprydol  ym- 

daenu,  A  chan  nad  ydynt  yn  darllen  dim 
o'r  Beibl  eu  hunain,  ond  yr  hyn  sydd  raid 
iddynt,  nid  ydynt  am  i  neb  arall  ei  ddar- 
llen.  Maddeuwch  fy  mod  mor  ëon  ar  fy 
hen  frodyr,  yr  offeiriaid  ;  cariad  atynt  ac 
eiddigedd  drostynt  yw  yr  achos  fy  mod  yn 
dywedyd  fel  hyn.  Na  thybied  neb  fy 
mod  yn  elyn  i  fy  mam-eglwys,  ond  nid  wyf 
yn  ddall  i'r  pethau  beius  ynddi.  Gellwch 
ddeall  fod  genyf  fi  barch  mawr,  nid  yn 
unig  i  berson  yn  yr  Eglwys  Sefydledig, 
ond  hefyd  i'w  chyfansoddiad,  pan  y  dywed- 
wyf  wrthych  fy  mod  yn  darllen  bob  dydd,  y 
peth  cyntaf  yn  y  boreu,  y  Sahnau  gosod- 
edig  yn  yr  EgÌwys."  Amlwg  yw  nad 
oedd  y  Parch.  John  Wilhams  wedi  llwyr 
golli  ei  barch  i'r  Eglwys  Wladol  a'i  gwein- 
idogion  ;  a  rhydd  hyn  rymusder  ychwan- 
egol  yn  ei  gondemniad  o  oífeiriaid  ei 
ddydd  fel  rhai  llawn  gwrthnaws  at  y 
Beibl,  a  difater  am  ledaeniad  gwybodaeth 
ysprydol. 

Parthed  ei  deimlad  at  y  Methodistiaid 
difynwn  a  ganlyn  :  "  Fy  unig  gyfeillion  ar 
y  ddaear  y w  pobl  grefyddol ;  yr  wyf  yn 
caru  y  rhai  hyn  gyda  pha  blaid  bynag  o 
Gristionogion  y  byddont.  Ar  yr  un  pryd, 
yr  wyf  yn  teimlo  mwy  o  anwyldeb  at  fy 
mrodyr  y  Methodistiaid  na  thuag  at  neb 
arall ;  nid  am  fy  mod  yn  meddwl  eu  bod 
yn  fwy  duwiol  nac  eraill,  ond  am  fy  mod 
wedi  arfer  mwy  o  honynt,  a  chael  cymaint 
prawf  o'u  ffyddlondeb.  Yr  wyf  fi  mor 
ddall  i'm  camsyniadau  fy  hunan,  fel  yr  wyf 
yn  ei  chyfrif  yn  fraint  fy  mod  gyda  chorph 
o  bobl  a  ddywedant  am  fy  ngholled  wrthyf, 
ac  na  oddefant  bechod  ynof."  Pan  gofiwn 
mai  tlodion  oedd  y  Methodistiaid  gan 
mwyaf,  a'u  bod  yn  bobl  gymharol  annysg- 
edig,  dengys  y  frawddeg  olaf  o'r  difyniad 
y  fath  yspryd  rhagorol  na  cheir  yn  aml  ei 
gyffelyb,  yn  enwedig  gan  fod  Mr.  WilHams 
yn  berchen  ar  lawer  o  feddianau,  a'i  fod 
efallai  y  dyn  mwyaf  dysgedig  yn  y  Cyfun- 
deb  ar  y  pryd. 

Nid  yw  yn  ymddangos  fod  unrhyw  ran 
ganddo  yn  nghyfansoddiad  Cyffes  Ffydd  y 
Cyfundeb  ;  nid  diffyg  cymhwysder  oedd  y 
rheswm  ani  hyny,  ond  gwendid  iechyd  a 
gwaeleddau  henaint  fel  gwŷr  arfog  wedi  ei 
orchfygu.  Eithr  pan  gyhoeddwyd  y  Cyffes 
Ffydd  yr  ydoedd  wrth  fodd  ei  galon.  Fel 
hyn  yr  ysgrifena  :  "  Heddyw  y  darllenais 
Gyffes  Ffydd  y  Methodistiaid  Calfinaidd. 
Erioed  ni  chymerodd  dynion  llai  eu  dysg,  a 
llai  eu  rhagfarn,  arnynt  gyfansoddi  Cyffes 
Ffydd ;  ond  y  mae  gwendid  Duw  yn  gryfach 
na  dynion,  a  ffohneb  Duw  yn  ddoethach  na 


dynion.  Mae  yr  Eiirgrawn  Efengylaidd  yn 
rhoddi  canmoHaeth  iddo;  ond  pe  cawsai  ei 
feirniadu  gan  lu  y  nef,  mi  a  debygwn  mai 
eu  dedfryd  fuasai  :  '  Gwir  eiriau  Duw  yw 
y  rhai  hyn.' "  Nid  annhebyg  fod  Mr. 
\Vilhams,  yn  ei  unigrwydd  yn  Mhanty- 
celyn,  pan  yn  gwbl  analhiog  i  gynorthwyo 
ei  frodyr  yn  y  gorchwyl  pwysig  a  pha  un 
yr  oeddynt  wedi  ymgymeryd,  yn  teimlo 
pryder  dwfn  am  gynyrch  eu  cydym- 
gynghoriad,  yn  enwedig  gan  y  gwyddai  na 
pherchenogent  ysgolheigdod  a  dysgeidiaeth 
fel  eu  cyfrifir  gan  y  byd.  A  diau  genym, 
wedi  i'r  Gyffes  Ffydd  ddyfod  i'w  law,  ac 
iddo  yntau  gael  hamdden  i'w  darllen  a'i 
hastudio,  fod  ei  yspryd  yn  gorfoleddu 
ynddo,  oblegyd  yr  arweiniad  amlwg  a 
roddasid  i'r  rhai  fu  yn  ei  ffurfio. 

Fel  y  sylwasom,  treuhodd  y  Parch. 
John  Wilhams  ei  oes,  wedi  ei  ymadaw- 
iad  a  Threfecca,  mewn  dinodedd  cym- 
harol.  Pregethai  gyda  chysondeb  yn  Sir- 
oedd  Brycheiniog  a  Chaerfyrddin  ;  yr 
oedd  yn  dra  llafurus  gyda  gwaith  yr 
efengyl  yn  ei  holl  ranau  o  fewn  y  cylch 
hwn ;  a  gwnelai  lawer  o  ddaioni  mewn 
ffordd  ddystaw  o  gwmpas  ei  gartref.  Ond, 
fel  y  darfu  i  ni  sylwi,  ychydig  a  deithiodd, 
a  phrin  y  gelhr  dweyd  iddo  gymeryd  y 
rhan  a  ddylasai,  wrth  ystyried  ei  wybod- 
aeth  a'i  gymhwysder,  yn  arweiniad  y  Cyf- 
undeb  mewn  adegau  ystormus.  Nid  oedd 
hyn  yn  gyson  â'i  dueddfryd.  Rhaid  cofio 
hefyd  fod  ei  iechyd  yndraammharus.  Eithr 
cyflawnodd  wasanaeth  gwerthfawr  wrth 
gasglu,  yn  nghyd  ac  argraffu,  emynau  an- 
farwol  ei  dad,  gan  eu  hadfer  i'w  purdeb 
gwreiddiol,  ar  ol  i'r  cyfnewidwyr  eu  cam- 
drin  yn  gywilyddus.  Yr  unig  waith  Ilen- 
yddol  arall  o'i  eiddo,  mor  bell  ag  y  gwyddis, 
oedd  cyfieithiad  olyfrynSaesneg  arathraw- 
iaeth  y  Drindod.  Tybia  rhai  fod  y  ddawn 
brydyddol  yn  eiddo  iddo  yntau,  megys  i'w 
dad ;  ceir  cadarnhad  i'r  dybiaeth  yn  y  cyf- 
ieithiad  Ilithrig  a  melus  a  wnaeth  o'r 
emyn  — 

"  O'er  the  gloonnj  hills  of  darhness,"  dc. 

Eithr  pan  y  gofynai  ei  gyfeillion  paham  na 
wnelai  yntau  gyfansoddi  hynmau,  atebai, 
braidd  yn  swta  :  "  Y  mae  fy  nhad  wedi 
canu  digon." 

Hyderwn  fod  gan  y  darllenydd,  erbyn 
hyn,  syniad  pur  gywir  fath  un  oedd  y 
Parch.  John  WiIIiams ;  ei  fod  a  llygad  ei 
feddwl  yn  ei  weled  yn  \Vr  dysgedig  tu  hwnt 
i  nemawr,  yn  tueddu  at  fod  yn  feudwy- 
aidd,  ond  yn  nodedig  o  foneddigaidd,    ac 

yn  dra  gofalus  am  y  tlodion  ;  ei  fod  yn 
ei  ganfod  yn  mhellach  yn  ciUo  oddiwrth 
ddadleuon,  ac  eto  yn  meddu  barn  ghr  ar  y 
pynciau  a  pha  rai  yr  ymdrinid,  ac  yn  medru 
datgan  y  farn  hono  pan  fyddai  galw,  mewn 
gair  a  gweithred  yn  gwbl  ddiamwys. 
GweHr  ef  yn  mhellach  yn  llafurus,  hyd 
eithaf  ei  allu,  gyda  phob  ífurf  ar  waith  yr 
efengyl  o  fewn  y  cylch  a  benodasai  iddo  ei 
hun.  Tuag  at  gwblhau  y  darlun,  rhaid  i 
ni  gyfeirio  at  ddwy  hnell  arall  yn  ei  gymer- 
iad.  Un  oedd  addfwynder  nodedig  ei 
yspryd.  Yn  Nghyfarfod  Misol  ei  sir 
ychydig  a  ddywedai  ;  rhoddai  y  flaenor- 
iaeth  i  frodyr  llawer  llai  eu  cymhwysder ; 
ond  pan  y  Uefarai  byddai  ei  gyngor  mor 
addas  fel  ag  i  beri  i  bawb  ymostwng  iddo. 
Os  gwnelai  rhyw  un  gyfeiriad  anmharchus 
ato,  ni  chymerai  ei  gythruddo,  ac  ni  atebai 
air.  Ychydig  cyn  marw  dywedai  :  "  Y 
mae  yn  gysur  genyf  feddwl  na  bûm  i,  trwy 
wybod  i  mi,  yn  achos  o  ofid  i  neb  erioed 
am  un  mynyd  ;  naddo,  mwy  nag  y  bûm 
yn  achos  o'r  diffyg  diweddar  a  fu  ar  y 
lleuad  ;  ac  ni  bùm  yn  euog  o  un  dichell- 
dro  brwnt  yn  holl  ystod  fy  mywyd."  Cyd- 
nabyddai  pawb  a'i  hadwaenent  nad  arferai 
ormodiaith  wrth  lefaru  fel  hyn. 

Yr  elfen  arall  y  cyfeiriwn  ati,  oedd  ei 
dduwiolfrydedd.  Heblaw  ei  fywyd  pur,  a'i 
ymadroddion  ysprydol,  ceir  amryw  nod- 
iadau,  draw  ac  yma,  yn  ei  ddydd-lyfrau  yn 
profì  ei  fod  yn  ystyried  ei  hun  yn  gwbl 
gysegredig  i  Grist.  Ar  ddechreu  blwyddyn 
ysgrifena  fel  y  canlyn :  "  Yr  wyf  yn  awr  yn 
cael  y  fraint  rasol  o  ddechreu  blwyddyn 
newydd  ;  pa  un  a  gaf  íì  byth  weled  ei 
diwedd,  nis  gwn.  Pa  un  bynag  am  hyny, 
bydded  yr  amser  a  ganiataer  i  mi  ychydig 
neu  lawer,  ond  i'r  Arglwydd  roddi  gras  i 
mi  fod  yn  fîyddlon.  Mae  arnaf  eisiau  help 
a  chymhorth,  ac  yr  wyf  yn  eu  gofyn  gan  y 
nef  ei  hun,  i  dreuHo  yr  hyn  sydd  yn  ol  o'm 
dyddiau,  yn  fwy  nag  erioed,  er  gogoniant  y 
Gwaredwr  bendigedig  hwnw,  yr  hwn  a 
wnaed  yn  felldith  dros  fyd  melldigedig. 
Nerth  i  gyflwyno  fy  hunan  yn  hollol, 
gorph  ac  enaid,  ac  oll  sydd  ynof,  i'w  ogon- 
iant  ef.  Ac  yr  wyf  fel  hyn  yn  addaw  ac 
yn  addunedu  i  gysegru  gweddill  fy  nyddiau 
i  Dduw,  ac  i'w  ewyllys  ef,  tra  y  parhawyf 
i  dynu  yr  anadl  fywiol  hon.  Nid  wyf  yn 
beiddio  meddwl  y  cyflawnaf  yr  addunedau 
hyn,  gan  ymddiried  yn  fy  nigonoldeb  fy 
hun,  ond  gan  weddío  ar  i  Dduw,  o'i 
helaeth  a'i  anfeidrol  ras,  fy  nghynorthwyo 
i  redeg  yr  yrfa  a  osodwyd  o'm  blaen  ;  ar 
iddo  fy  nghynorthwyo  i'w  ofni  yn  wastadol 


â  pharchedig  ofn  ;  fy  nerthu  i'w  garu  ef, 
ac  ef  yn  unig,  tra  fyddwyf  yn  ymdaith  yn 
y  byd  daearol  hwn  ;  ac  yn  y  diwedd  cael 

0  honof  ei  ogoniant  tragywyddol  ef,  trwy 
Alpha  ac  Omega,  iachawdwriaeth  dynion. 
Fel  prawf  o'm  cydsyniad  â'r  pethau  uchod, 
yr  wyf  yn  ewyflysgar  iawn  yn  gosod  fy 
enw  wrth  yr  ysgrif  hon.     John  WiUiams." 

Fel  yr  oedd  ei  ddyddiau  yn  tynu  tua'r 
terfyn,  yr  oedd  yn  amlwg  ei  fod  yn  addfedu 
yn  gyflym  i  wlad  well.  Ychydig  cyn  ei 
farw  ysgrifenai  at  gyfaiU  yn  y  modd  a 
ganlyn  :  "  Am  fy  iechyd,  go  ganohg  yw  ; 
yr  wyf  yn  gweddío  Duw  yn  ddifrifol  ar 
iddo  fy  ngwneuthur  yn  ymostyngar  i'w 
ewyflys  ef,  a  pheidio  mewn  un  modd  bod 
yn  anfoddlawn  i'w  driniaethau.  O,  pa  fath 
bechod  mawr  yw  bod  yn  annyoddefgar 
dan  wialen  Tad  nefol  !  Yr  wyf  fl  yn  gwbl 
analluog  i  fyned  i  un  man  oddicartref  yn 
awr  ;  ond  yr  wyf  yn  parhau  i  bregethu 
ychydig  yn  fy  nhŷ  fy  hun,  ac  y  mae  fy 
nghymydogion  yn  dyfod  yn  nghyd,  ac  yn  ei 
lenwi  yn  dda."  Meddai,  dro  araU:  "Ona 
byddai  fy  enaid  mor  debyg  i'r  nef  ag  yw  fy 
nghorph  i'r  ddaear ;  nid  yw  yr  hen  babell 
briddlyd  yn  ateb  dim  dyben  i  mi  y  dyddiau 
hyn,  ond  i  fod  yn  hin-ddangosydd  i  arwyddo 
cyfnewidiad  y  tywydd.  Ond  y  mae  rhyw 
dynfa  yn  fy  yspryd  at  y  rhai  sydd  wedi  eu 
perfíeithio."     Ceir  a  ganlyn  yn  un  o'i  ys- 

grif-lyfrau :     "  Mae     yr    hen    wedi 

gorphen  ei  yrfa.  Dywedodd  ar  ei  wely 
angau  :  '  Yr  wyf  yn  cofìo  yr  amser  pe  y 
dywedasid  wrthyf  nad  oedd  ond  un  dyn  o 

blwyf i  fyned  i  uff"ern,  buaswn  yn  sicr 

mai  fi  oedd  hwnw ;  ond  yn  awr,  trwy  dru- 
garedd,  pe  dywedid  wrthyf  nad  oes  ond 
un  i  fyned  i'r  nefoedd,  gwn  mai  myfi  yw 
efe.'  "  Tebygol  y  cymhwysai  Mr.  WilUams 
eiriau  yr  hen  ŵr,  yr  hwn  a  adwaenai  efe  yn 
dda,  ato  ei  hun. 

Teimlai  i'r  byw  wrth  golH  ei  frodyr  yn  y 
weinidogaeth  o  un  i  un.     Dwys  alarodd  ar 

01  Mr.  Llwyd,  o  Gayo,  cyfaill  ei  dad,  a'i 
gyfaill  yntau.  Mewn  llythyr  at  ei  frawd, 
dyddiedig  Hydref  14,  1814,  cyfeiria  yn 
hiraethus  at  farwolaeth  y  Parch,  Thomas 
Charles,  a  dy wed :  "  Mawr  y  golled  a 
gafodd  Cymru  ofl,  ac  yn  enwedig  Corph  y 
Methodistiaid.  Yr  oedd  ef  yn  ddefnyddiol 
mewn  flawer  ffordd.  Cyhoeddodd  amryw 
o  lyfrau  rhagorol.  Efe  a  gyhoeddodd,  ar 
fy  nymuniad  i,  hanes  bywyd  ein  tad;  myfi 
a  roddais  yr  ysgerbwd  iddo,  ac  yntau  a'i 
gwisgodd  â  chroen  ;  myfi  a  ddanfonais  y 
defnyddiau,  ac  yntau  a  gododd  yr  adeilad. 
Pan  gofiwyf  am  ei  ddefnyddioldeb  yn  ein 

plith,  a'n  bod  wedi  cael  ein  hamddifadu  o 
hono,  yr  wyf  yn  dychymygu  nad  oes 
genyf  ond  dywedyd  :  '  Arbed  dy  bobl,  O 
Arglwydd,  ac  na  ddyro  dy  etifeddiaeth  i 
warth.'  "  Diau  y  bydd  yr  ychwanegiad 
canlyaol,  allan  o'r  un  llythyr,  yn  ddyddorol 
i'r  darllenydd  :  "  Ni  chaniata  fy  iechyd  i 
mi  fyned  nemawr  oddicartref  i  bregethu 
yr  efengyl,  yr  hyn  sydd  ofid  mawr  i  mi. 
Ac  yr  wyf  yn  esgeuluso  ambell  i  Gyfarfod 
Misol,  o  herwydd  nas  gallaf  nacâu  fy 
nghyhoeddiad,  gan  daerineb  y  cyfeillion,  a 
minau  yn  gwybod  fy  mod  yn  analluog  i 
fyned  ato.  Nid  gwiw  i  mi  ddywedyd  wrth 
fy  mrodyr  anwylaf  am  fy  afiechyd,  ni 
wnant  ond  chwerthin  am  fy  mhen,  gan 
feddwl  nad  oes  dim  ond  yr  hip  yn  fy  mlino, 
canys  felly  y  galwant  hwy  bob  peth  nad 
ydynt  yn  ddeall  ;  ac  ni  chredant  fod  un 
clefyd  ar  bregethwr  ond  yr  hip,  nes  clywed 
ei  fod  wedi  marw.  Yna  dywedant  wrth  eu 
gilydd  :  '  Mae  yn  debyg  ei  fod  yn  afiach  er 
ys  blynyddoedd,  er  nad  oeddym  yn  ei 
gredu.'  Pan  fyddwyf  gartref,  yr  wyf  yn 
treulio  y  rhan  fwyaf  o'm  hamser  yn  darllen 
y  Beibl,  a  sylwadau  Dr.  GiII  arno.  Yr 
wyf  yn  hoffi  canlyn  y  Doctor  i  bob  man  ond 
i'r  afon.  .  .  .  Pwy  bynag  a  gymero  boen 
i  ddarllen  gwaith  y  Doctor,  caiíì'ei  wobrwyo 
yn  gyflawn  am  ei  lafur,  ac  i'm  tyb  i,  a 
gaiff  gymaint  o  wybodaeth  ddefnyddiol  a 
phe  y  darllenai  yr  holl  Iyfrau  a  ysgrifen- 
wyd."  Dan  gofio,  yr  oedd  Christmas 
Evans  yn  coleddu  y  cyffelyb  syniad  am 
Dr.  Gill,  a  dywedai  unwaith  wrth  y 
diweddar  Barch.  Robert  Hall  :  "  Yr  wyf 
yn  gwynfydu  na  buasai  wedi  ysgrifenu  ei 
esboniad  yn  Gymraeg."  Ond  yr  oedd 
barn  Mr.  Hall  yn  gwbl  wahanol,  ac  atebai: 
"  Yr  wyf  finau  yn  dymuno  yr  un  peth  ; 
yna  ni  fuasai  yn  poeni  darllenwyr  Saesnig; 
nid  yw  ond  cyfandir  o  laid,  syr." 

Bu  y  Parch.  John  WiIIiams  farw 
Mehefin  5,  1828,  yn  74  mlwydd  oed,  gwedi 
bod  yn  y  weinidogaeth  am  naw-a-deugain 
o  flynyddoedd.  O'r  rhai  hyn  treuliasai 
ddwy-a-deugain  mewn  undeb  â'r  Method- 
istiaid  Calfinaidd.  Cyn  ei  farw  yr  oedd 
wedi  trefnu  pob  peth  perthynol  i'w  gladd- 
edigaeth.  Dynmnasai  gael  ei  gladdu  yn 
mynwent  Llanfair-ar-y-bryn,  yn  ymyl  ei 
rieni,  ond,  yn  gyffelyb  i'w  Waredwr,  mewn 
bedd  newydd,  yn  yr  hwn  ni  ddodasid  dyn 
erioed.  Medrwyd  cario  allan  ei  ddymun- 
iad  trwy  ddadwreiddio  hen  sycamorwydden 
oedd  gerllaw.  Yr  oedd  wedi  trefnu  yn 
mhellach  fod  y  Parchn.  William  Havard  a 
Maurice  Davies,  i  bregethu  yn  ei  gladded- 


igaeth  ;  ond  gan  na  allwyd  anfon  gwybod- 
aeth  iddynt  mewn  pryd,  ni  chafodd  y 
deisyfiad  hwn  o'i  eiddo  ei  gyflawni.  Modd 
bynag,  cafodd  gladdedigaeth  anrhydeddus. 
Yn  Mhantycelyn,  cyn  cychwyn,  darllen- 
wyd  a  gweddíwyd  gan  y  Parch.  John 
Jones,  Llanddeusant  ;  yna  llefarodd  y 
Parch.  Joshua  Phillips,  Bancyfelin,  yn 
Gymraeg,  oddiar  Phil.  i.  21  ;  a'r  Parch. 
W.  Griffiths,  Browyr,  yn  Saesneg,  oddiar 
loan  X.  g.  W^edi  hyn,  hebryngwyd  ei 
weddillion  marwol,  gan  dorf  fawr  a  galarus, 
i  fynwent  Llanfair-ar-y-bryn.  Ar  ei  fedd- 
faen  y  mae  yr  ysgrif  a  ganlyn  yn  gerf- 
iedig  : — 

" SACRED 

TO    THE    MEMORY 

OF  THE 

EEV.   JOHN   WILLIAMS, 

PANTYCELYN, 

IN    THIS    PARISH, 

IN  WHOM 

LEARNING,    PIETY,    AND    BENEYOLENCE, 

WERE    UNITED. 

He  devoted  a  considerable  part  of  his  wealth 

to  the  transmission  of  the 

glorious  gospel  to  all  lands. 

HE    DIED    JUNE    5,    1828. 
AGED    74    YEARS. 

Slranger !  sliould'st  thou  approach  tliis  aiuful  shrine, 
The  ìuerits  of  the  honoured  dead  to  seeíc ; 

The  friend,  the  son,  the  Christian,  the  divine, 
Let   those  who  hneiu  him,  those  ivho  loved  him, 
speak. 

A    SINNER    SAVED." 

Gweddus  cofnodi  ddarfod  i'r  ymadrodd 
diweddaf,  "  A  siiincr  saved,"  gael  ei  osod  ar 
y  beddfaen  ar  ddymuniad  Mr.  WiIIiams  ei 
hun.  Cyfansoddwyd  marwnad  iddo  gan  ei 
gyfaill  a'i  fywgraffydd,  y  Parch.  Maurice 
Davies,  o  ba  un  difynwn  ychydig  benill- 
ion  : — 

"Beth  yw  enw'r  fynwent  ynia? 

Mynwent  Llanfair-ar-y-bryn ; 
0  mor  llonydd  lle  yw'r  gladdfa, 

Beth  yw'r  argraíîìadau  hyn  ? 
WiUiam  Williams,  Pantycelyn, 

Ow,  ai  dyma  ei  feddrod  ef  ? 
Sant  a  fedrai  chwareu'i  delyn, 

Braidd  fol  angcl  yn  y  nef. 

G«  r  o  ddysg,  a  dawn,  ac  yspryd, 

Digyfîelyb  yn  ei  oes  ; 
Do,  fe  ganodd  odlau  hyfryd, 

Hymnau  mawl  am  waed  y  groes ; 
Gwelodd  deyrnas  y  Messiah, 

Canodd  am  ei  llwyddiant  hi ; 
Theomemphus,  ow,  ai  dyma 

'R  fan  lle  rhoddes  angau  di  ? 


Pwy  sydd  yma  eio'n  gorwedd, 
Dan  y  gareg  lydau  hon, 

Wrth  dy  ymyl  yn  y  ceufedd  ? 
Both  y w'r  enw  cyntaf  ?     John 

lë'n  wir,  John  Williams  ydyw, 
Mab  yr  hen  Ganiedydd  per, 

Mae  ei  enaid  yntau  heddyw 
'N  iach  a  siriol  uwch  y  sêr. 

Gŵr  dysgedig  iawn,  a  doniol, 

Ydoedd  yntau,  fel  ei  dad, 
Nid  oedd  un  dyn  mwy  rhinweddol 

Nag  efe,  o  fewn  y  wlad ; 
Tyst  ei  ddychlyn,  sanctaidd  fywyd, 

Tyst  ei  bur  athrawiaeth  ef, 
Tyst  ei  elusenau  hefyd, 

I  dylodion  gwlad  a  thref. 

Cafodd  urddau  llawn,  esgobaidd, 

Pan  yn  bump-ar-hugain  oed  ; 
Urddau  gwell  a  mwy  nefolaidd, 

Gyda  hyny  iddo  rhoed  ; 
Dawn  yr  Yspryd  o'r  uchelder 

Oedd  yr  urdd  a  gafodd  ef, 
I  draddodi  mewn  eglurder 

Geuadwri  fawr  y  nef." 

Yn  ol  tystiolaeth  unfryd  yr  hen  bobl,  yr 
oedd  John  Evans,  Cilycwm,  yn  bregethwr 
rhagorol  iawn.  Ond  o  herwydd  esgeuhis- 
dra  ysgrifenwyr  ei  oes,  esgeulusdra  a  yni- 
ddengys  yn  bresenol  yn  gwbl  anesgusodol, 
nid  oes  nemawr  o'i  hanes  ar  gaeh  Pa  bryd 
ei  ganwyd  ;  pwy  oedd  ei  rieni ;  dan  weinid- 
ogaeth  pwy  y  cafodd  ei  argyhoeddi ;  pa 
bryd  y  dechreuodd  bregethu,  a  pha  adeg 
y  gorphenodd  ei  weinidogaeth,  ydynt 
gwestiynau  na  rydd  hanesiaeth  unrhyw 
atebiad  iddynt.  Ond  ddarfod  i'r  cyfryw 
bregethwr  fodoli  yn  mhen  uchaf  Sir  Gaer- 
fyrddin,  ac  iddo  gael  ei  arddel  yn  arbenig 
gyda  Duw  er  dychwehad  pechaduriaid  ac 
adeiladaeth  y  saint,  ydynt  ffeithiau  nas 
gelhr  eu  gwadu.  Yr  oedd  yn  gydoeswr  ac 
yn  gydlafurwr  â  Wilhams,  Pantycelyn,  a 
Llwyd,  o  Gaio  ;  yr  ydym  yn  cael  ei  fod  yn 
y  Gogledd  yn  y  flwyddyn  1768;  felly  y 
mae  yn  bur  debyg  ei  fod  yn  ffurfio  dolen 
gydiol  rhwng  y  tô  cyntaf  o'r  cynghorwyr 
Methodistaidd  a'r  ail, 

Pentref  bychan,  llwydaidd  ei  wedd  yw 
Cilycwm,  tua  phedair  milltir  o  dref  Llan- 
ymddyfri,  ac  yn  gorwedd  yn  Nyífryn  Towi, 
ond  wrth  draed  y  gyfres  fynyddoedd  a 
wahanant  Sir  Gaerfyrddin  oddiwrth  Sir 
Aberteifi.  Gwreiddiodd  Methodistiaeth 
yma  yn  foreu,  a  hyny  yn  ol  pob  tebyg  trwy 
i  rai  o'r  trigohon  fyned  i  wrando  Rowland 
i  gapel  Ystrad-ffin,  yr  hwn  sydd  tua 
chwech  milltir  yn  uwch  i  fynu'r  dyffryn. 
Os  yw  y  dyddiad  sydd  ar  ffrynt  y  capel 
presenol  yn  gy  wir,  cafodd  y  capel  cyntaf  ei 
adeiladu  yn  y  flwyddyn  1740.  Felly,  efe 
yw  y  capel  Methodistaidd  cyntaf  y  cawn 
grybwylhad  am  dano.  Yr  ydym  wedi  cyf- 
eirio  yn  flaenorol  at  gapel  Maesgwyn,*  yn 

*  Tadau  MctlLodistaidd,  cyf.  i.,  tud.  247. 


Sir  Faesyfed,  fel  y  cyntaf ;  yn  y  flwyddyn 
1742  y  ceir  crybwylUad  flaenaf  am  hwnw; 
rhaid  felly  ein  bod  yn  gyfeiliornus,  ac  mai 
i  Gilycwm  y  perthyn  yr  anrhydedd  o 
adeiladu  ty  i'r  Arglwydd,  mewn  cysylltiad 
â'r  Methodistiaid,  gyntaf  o  bawb.  Yn  y 
seiat  hon,  fel  yr  ydym  wedi  nodi  yn  barod, 
yr  ymaelodai  WilHams,  Pantycelyn  ;  ond 
ychydig  o  sôn  sydd  am  dano  ef  mewn 
cysylltiad  â'r  achos  yn  y  He  ;  John  Evans 
a  flaenorai  yma,  am  fod  y  bardd  yn  fynych 
oddicartref  ar  ei  deithiau. 

Meddai  Methodistiaeth  Cyinru  :  "O  ran  ei 
weinidogaeth  safai  John  Evans  yn  uchel 
yn  mhhth  ei  frodyr.  Teithiai  Ìawer  ar 
Ddê  a  Gogledd,  a  gadawodd  arwyddion 
lawer  ar  ei  ol  am  yr  efengyl  a  bregethid 
ganddo,  nad  ofer  fu.  Ysgrifenai  un  gẃr 
am  dano  fel  hyn  :  '  Am  John  Evans,  Cily- 
cwm,  dywedir  ei  fod  o  ddawn  melus 
anghyff'redin  ;  fod  rhyw  swyn  yn  ei  lais 
peraidd,  nes  bod  yn  abl  i  hudo'r  gwenyn 
o'r  cwch,  braidd.  Yr  oedd  ei  athrawiaeth 
yn  dyferu  fel  gwlaw ;  fel  gwhth-wlaw  ar 
îr-weUt,  ac  fel  cawodydd  ar  lasweUt.' 
Arferai  Mr.  Llwyd,  o  Gayo,  ddweyd  am 
dano  fod  ei  weinidogaeth  yn  hynod  o 
fuddiol  i  ddyfrhau  a  dyddanu  y  saint." 

Yr  ydym  yn  ddiolchgar  am  gymaint  a 
hyna  o  ddesgrifiad,  er  byred  ydyw.  Trwy 
gyfrwng  ei  oleuni  canfyddwn  mai  mab 
dyddanwch  oedd  John  Evans ;  mai  Garizim 
ac  nid  Ebal  oedd  y  mynydd  yr  hofifai  sefyU 
arno ;  mai  nid  taranu  meUdithion  ar  anwir 
fyd  a  wnelai,  ond  rhodio  yn  nghanol  ben- 
dithion  yr  efengyl,  gan  ddyferu  balm  i 
glwyfau  pechaduriaid  coUedig.  Cyfeirir 
hefyd  at  swyn  ei  lais.  Yr  oedd  hyn  yn 
nodwedd  arbenig  prif  bregethwyr  yr  ail 
gyfnod.  Meddai  Jones,  Llangan;  Roberts, 
Clynog;  ei  frawd,  John  Roberts,  Llan- 
gwm  ;  ac  yn  bendifaddeu,  Dafydd  Morris, 
a'i  fab,  Ebenezer  Morris,  leisiau  Uawn  o 
fiwsig.  Cawsai  John  Evans  yn  ogystal  ei 
freintio  â  Uais  peroriaethus  ;  a  bu  mehis- 
der  ei  ddoniau  yn  gyfrwng  aml  i  dro,  tan 
fendith  yr  Arglwydd,  i  gludo  rhinwedd 
grasol  yr  iachawdwriaeth  i  fynwesau  rhai 
ar  ddarfod  am  danynt. 

DarUenwn  am  bereidd-dra  ei  acenion  yn 
atal  erledigaeth  greulon  unwaith.  Yroedd 
efe  a  Mr.  Llwyd,  o  Gayo,  ar  daith,  a  hyny 
yn  ol  pob  tebyg  yn  y  Gogledd.  Cyhoedd- 
asid  hwy  i  bregethu  mewn  rhyw  fan,  yr 
hyn  a  barodd  i'r  erUdwyr  gyffroi  yn  enbyd. 
Yn  neiUduol,  yr  oedd  ofifeiriad  y  piwyf  wedi 
ymlenwi  o  gynddaredd.  Casglodd  hwn  yn 
nghyd  yr  oferwyr  a  gwehilion  y  bobl,  gan 

eu  hanog  i  ymosod  ar  y  ddau  bregethwr  ; 
ac  er  eu  cymhwyso  yn  well  at  y  cyfryw 
orchwyl,  rhoddodd  iddynt  helaethrwydd  o 
ddiod  gref,  Tra  yr  oedd  y  dyhiriaid  yn 
ymlenwi  o'r  cwrw,  yr  oedd  gweision  Duw 
wedi  cyrhaedd,  a  John  Eyans  wedi  dechreu 
pregethu.  Yn  fuan  dyma  yr  erlidwyr,  yn 
llawn  dig,  yn  rhuthro  tua'r  lle.  Canfu- 
wyd  hwy  gan  Mr.  Llwyd  ;  ac  ofnai,  wrth 
weled  ffyrnigrwydd  eu  gwedd,  y  byddai  yn 
derfysg,  os  nad  tywallt  gwaed.  Ond  er 
syndod  iddo  ef,  ac  i  bawb  eraill,  dyma  yr 
erlidwyr  yn  arafu,  ac  yn  fuan  yn  sefyll. 
Yr  oedd  John  Evans  wedi  ymddyrchafu  i 
uchder  ei  ddawn,  a'i  lais  fel  càn  cariad  yn 
orlawn  o  swyn  ;  ac  mor  fuan  ag  y  syrth- 
iodd  ei  acenion  peraidd  ar  glustiau  y 
gwrthwynebwyr,  pallodd  eu  nerth,  ac  heb 
unrhyw  ymgynghoriad  â'u  gilydd,  dechreu- 
asant  ymwrando.  Ond  yr  oedd  yno  un 
nad  oedd  dim  yn  effeithio  arno,  a  gofidiai 
yn  ddirfawr  oblegyd  i'r  erledigaeth  fethu. 
Er  mwyn  dyrysu  y  cyfarfod,  a  boddi  Ilais 
y  pregethwr,  cyrchodd  badell  brês  o  rywle, 
a  dechreuodd  drystio  arni.  Ond  rhyw 
ddyn  cryf  a  ddygwyddodd  fod  yn  mhlith 
y  bobl,  gyda  darn  o  haiarn  yn  ei  law,  a 
aeth  at  y  terfysgwr  ;  a  chan  ddal  yr  haiarn 
wrth  ei  ben,  dywedodd  :  "  Oni  thewi  di  a 
dy  stẁr,  mi  a'th  darawaf  yn  Ilech  â'r 
haiarn  yma,  nes  y  byddi  yn  swp  marw." 
Dychrynodd  yr  erlidiwr,  a  chafwyd  Ilonydd 
i  orphen  y  cyfarfod  mewn  tawelwch. 

John  Evans  oedd  un  o'r  Methodistiaid 
cyntaf  a  bregethodd  yn  y  Wyddgrug. 
Llefarai  yn  nhŷ  un  Sarah  Howel.  Pan 
wnaed  yn  hysbys  fod  un  or  "  Cradocs  "  i 
bregethu  yn  y  dref,  cyffröwyd  chwilfrydedd 
Ilanc  ieuanc,  a  ddaeth  yn  dra  adnabyddus 
yn  y  Cyfundeb  yn  ganlynol  fel  Edward 
Jones,  Prion.  Clywsai  lawer  o  son  am  y 
"  Cradocs  o'r  Dê,"  nad  dynion  oeddynt, 
ond  cythreuliaid,  a  bod  eu  traed  fel  traed 
bustych.  Cododd  hyn  ysfa  arno  i  fyned 
i'r  cyfarfod  ;  nid  yn  gymaint  i  wrando 
John  Evans,  ond  i  gael  gweled  ei  draed. 
Pr  odfa  yr  aeth  ;  ychydig  iawn  oedd  yn 
bresenol,  rhyw  ddeunaw  neu  ugain  ar  y 
mwyaf ;  eithr  er  ei  ddirfawr  siomedigaeth, 
nis  gallai  gael  golwg  ar  draed  y  pregeth- 
wr  gan  ei  fod  yn  gwisgo  botasau.  Modd 
bynag,  yr  oedd  y  Ilanc  o  feddwl  tra  phen- 
derfynol  ;  a  chan  faint  ei  awydd  am  weled 
traed  bustach  gan  greadur  ar  ddull  dyn, 
arhodd  o  gwmpas  gwedi  i'r  odfa  orphen, 
yn  y  gobaith  y  byddai  i'r  "  Cradoc  "  dynu 
ei  fotasau,  ac  y  medrai  yntau  rywsut  gael 
golwg    ar    yr    hyn    a    guddid    ganddynt. 


Llwyddodd  yn  ei  amcan  ;  trwy  rigol  oedd 
yn  y  cauad  a  osodasid  ar  y  ffenestr,  canfu 
draed  John  Evans  ;  ac  wele,  yr  oeddynt 
yn  gyffelyb  i'w  draed  yntau.  Sylwodd 
hefyd  fod  ganddo  hosanau  rhesog,  ac  ni 
orphwysodd  nes  cael  rhai  tebyg  ei  hun. 
Dygwyddodd  hyn  rywbryd  cyn  y  flwyddyn 
1768,  a  rhydd  olwgi  ni  ar  y  rhagfarn  oedd 
yn  y  wlad  yn  erbyn  y  Methodistiaid,  a'r 
fath  anwireddau  a  daenid  ac  a  gredid  am 
danynt. 

Traddodiad  a  ddywed  y  tueddai  John 
Evans  at  fod  yn  isel  yspryd.  Unwaith  yr 
oedd  ef,  a  Dafydd  Morris,  ar  daith  yn  Sir 
Fôn,  ac  yn  pregethu  yn  Cerig-IIeithir, 
cartref  Sion  Rolant.  Gwedi  yr  odfa,  yr 
oedd  John  Evans  yn  bur  ddywedwst  ; 
eisteddai  gyda  Dafydd  Morris  a  Sion 
Rolant  wrth  y  tân  yn  un  pen  i'r  ystafell, 
yn  hynod  bruddglwyfus  ei  wedd.  Ar  yr 
un  pryd,  yr  oedd  nifer  o  ferched  yn  y  pen 
arall  i'r  ystafell,  ac  yn  y  man  dyma  hwy 
yn  tori  alian  i  ganu  y  penillion  canlynol : — 

"  Wrth  weled  mor  saled  fy  mywyd, 
Meddyliais  mai  ofer  fy  ngwaith  ; 
Bwriedais  i  beidio'th  glodfori, 
Nes  myned  o'r  drysni  maith,  maith. 

Pan  welwyf  dy  wyneb  yn  tywynu, 
Mae'n  rhaid  i  mi  ganu  bob  dydd  ; 

O  garchar,  a  meddiant  gelynion, 
Daeth  f'  enaid  yn  union  yn  rhydd." 

Cyffrodd  y  canu  John  Evans,  a  dyma  ef 
yn  cyfodi,  ac  yn  myned  atynt,  gan  ymuno 
yn  y  gân.  Dyblwyd  a  threblwyd  y  penill- 
ion  ;  nid  hir  y  bu  y  canu  cyn  troi  yn 
folianu,  a  braidd  nad  y  pregethwr  prudd- 
glwyfus  oedd  yr  uchaf  ei  lais.  Ar  hyn, 
troai  Dafydd  Morris  at  Sion  Rolant,  gan 
ddweyd  :   "  Dyna  Jacì;  o'r  rhwyd." 

Dyma  yr  oll  o  hanes  y  gwas  enwog  hwn 
i  Grist  sydd  yn  ein  meddiant.  Sicr  yw 
iddo  lafurio  yn  galed,  gan  ddyoddef  mil  a 
myrdd  o  erledigaethau  ;  iddo  gael  odfaeon 
effeithiol  liaws,  yn  mha  rai  yr  oedd  braich 
yr  Arglwydd  yn  amlwg ;  ac  iddo  fod  yn 
offeryn  yn  Ilaw  Duw  i  droi  Ilawer  i  gyf- 
iawnder.  Ond  nid  yw  y  pethau  hyn  wedi 
cael  eu  croniclo  ar  Iyfrau  dynion,  er  eu  bod 
yn  ddiau  ar  Iyfrau'r  nef.  Pa  bryd  y  bu 
farw,  a  pha  le  y  mae  man  fechan  ei  fedd, 
nid  yw  yn  hysbys  i  ni  ;  ond  y  mae  yr  oll 
yn  hysbys  i'r  gúr  a  ddywedodd  :  "  A  mi 
a'i  hadgyfodaf  ef  y  dydd  diweddaf." 

Diau  mai  un  o  emynwyr  melusaf  y 
diwygiad  Methodistaidd  yn  Nghymru 
ydyw  Morgan  Rhys,  gŵr  ag  y  bydd  ei 
goffadwriaeth  yn  barchus  gan  y  genedl 
Gymreig,  tra  y  parhaont  i  ddatgan  mawl 

i  Dduw  yn  iaith  eu  tadau.  Gwir  mai 
Williams,  o  Bantycelyn,  ydyw  brenin  em- 
ynwyr  Cymru  ;  y  mae  iiwn  yn  wirionedd  a 
gredir  yn  ddiamheu  genym  oll,  ond  pwy 
sydd  agosaf  ato,  sydd  ymhohad  ag  sydd 
hyd  yma  yn  fater  agored.  Nis  bwriadwn 
geisio  penderfynu  hyn,  am  na  pherthyn  i 
ni,  a  hefyd  am  na  chyrhaeddid  un  amcan 
buddiol  wrth  ymdrin  ag  ef  ;  ond  gweddus 
mynegu  fod  rhai  o  feirdd  galluocaf  yr  oes  a 
aeth  heibio,  a  rhai  o  feirdd  yr  oes  hon,  yn 
tybied  nad  yw  Morgan  Rhys  fel  emynwr 
yn  ail  i  neb  ond  i'r  "  Peraidd  Ganiedydd  " 
ei  hun. 

Bhn  iawn  genyn  ein  bod  mor  amddifad 
o  ddefnyddiau  i  geisio  gwneyd  coffhad 
teilwng  o'r  emynydd  enwog  hwn.  Nis 
gwyddom  am  yr  un  o'r  tadau  a  ddaeth  i 
enwogrwydd  mor  fawr,  ag  y  mae  mor  lleied 
o  hysbysrwydd  yn  ei  gylch.  Y  mae  llwybr 
Morgan  Rhys  yn  y  byd  hwn,  fel  "  ffordd 
eryr  yn  yr  awyr,  neu  ffordd  Uong  yn 
nghanol  y  môr,"  ac  yn  rhy  guddiedig  i'w 
adwaen.  Nis  gellir  dilyn  ol  ei  droed  ef,  o 
herwydd  prin  rhyfeddol  yw  yr  hanes  am 
dano.  Ymddengys  ei  fod  yn  enedigol  o 
ardal  Llanymddyfri  ;  ond  yr  ydym  yn 
amddifad  hollol  o  bob  manylion  am  le  ei 
enedigaeth.  Nis  gwyddom  enwau  ei  rieni, 
enw  y  plwyf,  na'r  tŷ  yn  y  plwyf  Ile  y 
ganed  ef.  Nis  gwyddom  ychwaith  amser- 
iad  ei  enedigaeth,  ac  y  mae  tywyllwch  fel 
y  fagddu  yn  gorchuddio  tymhor  ei  ieu- 
enctyd  ef,  ac  nid  yw  amgylchiadau  ei 
fywyd,  wedi  iddo  ddyfod  i  oedran  gẁr, 
nemawr  yn  eglurach  ;  o  herwydd  yr  ydym 
wedi  methu  cael  gwybodaeth  a  oedd  efe 
yn  \vr  priod  ai  peidio,  ac  a  ddarfu  iddo 
adael  teulu  i  alaru  ar  ei  ol.  Hyd  y 
gwyddom,  nid  oes  neb  yn  fyw  yn  hawlio 
perthynas  ag  ef.  Y  Ile  a  gysylltir  gyntaf 
â  hanes  Morgan  Rhys  ydy  w  pentref  gwledig 
Cilycwm,  o  fewn  pedair  milltir  i  dref  hen- 
afol  Llanymddyfri ;  ond  nid  yw  yn  hysbys 
a  oedd  efe  yn  enedigol  o'r  pentref  hwnw,  ai 
nad  oedd.  Dywedir  iddo  gael  ei  argy- 
hoeddi  i  fywyd  dan  weinidogaeth  Howell 
Harris  neu  Daniel  Rowland,  ac  y  mae 
hyny  yn  dra  thebygol,  o  herwydd  talodd  y 
ddau  ddiwygiwr  aml  ymweliadau  â  Chily- 
cwm,  ac  Ystrad-fìin,  yr  hwn  le  nid  yw  yn 
nepell,  yn  dra  boreu. 

Os  mai  brodor  o  Gilycwm  ydoedd,  ac 
iddo  gael  ei  ddwyn  at  grefydd  yn  moreu 
ei  oes,  y  mae  yn  fîaith  pur  hynod  nad  oes 
grybwylliad  am  dano  yn  nghofnodion  cyntaf 
yr  eglwys  hono.  Yn  "  nghofnodion  Tref- 
ecca  "  am  y  flwyddyn  1742,  dywedir  :   "  Y 


mae  yma  gymdeithas  fechan,  ond  heb  ei 
threfnu  yn  rheolaidd."  Dywedir  hefyd  fod 
eglwys  Cilycwm,  yn  nghyd  â  phump  o 
eglwysi  cymydogaethol,  dan  ofal  cynghor- 
wr  o'r  enw  Siams  Williams,  a  bod  John 
Thomas  yn  gynghorwr  anghyoedd  o'i 
mewn,  ac  Isaac  Dafydd  yn  oruchwyliwr. 
Y  mae  genym  felly  enwau  swyddogion 
cyntaf  eglwys  Cilycwm,  ac  yn  ychwanegol, 
y  mae  enwau  wyth  o'r  aelodau  ar  gael,  sef 
Sion  Thomas  Sion,  Ochrfforest ;  Richard 
Sion,  Coed-Ifan;  William  Lloyd,  Dygoed- 
ydd ;  Isaac  Prytherch,  Dolgynon  ;  Ifan  y 
panwr  ;  Rhys  Thomas  Sion,  y  glover ; 
Betti,  yr  Eithun-duon ;  ac  Ann  Siams, 
Dolfallt.  Gan  nad  enwir  Morgan  Rhys  fel 
swyddog,  nac  fel  aelod,  y  mae  yn  naturiol 
casglu  mai  yn  ddiweddarach  y  darfu  efe 
ymuno  a'r  eglwys,  oddigerth  ei  fod  yno  yn 
fachgenyn  ieuanc  a  dinod.  Ymunodd  y 
bardd  o  Bantycelyn  a'r  eglwys  hon,  yn 
fuan  ar  ol  Cymdeithasfa  Watford  yn  1743; 
ac  y  mae  yn  dra  sicr  ddarfod  i  Morgan 
Rhys  fod  yn  aelod  o  honi  hefyd.  Pa  bryd, 
a  thros  ba  gyfnod  o  amser,  y  bu  y  ddau 
emynwyr  enwog  hyn  yn  gydaelodau  yma, 
y  mae  yn  anhawdd  penderfynu,  Bu 
Morgan  Rhys  yn  byw  mewn  amryw  o 
leoedd  heblaw  Cilycwm,  ond  parhaodd 
Williams  i  aneddu  yn  yr  un  ardal  hyd  ei 
farwolaeth. 

Gellir  casglu  i  Morgan  Rhys  gael  rhyw 
gymaint  o  ysgol,  gan  fod  lle  i  gredu  ddar- 
fod  iddo  fod  yn  ysgolfeistr  ar  un  o  ysgol- 
ion  Cymraeg  cylchynol  y  Parch.  Griffith 
Jones,  Llanddowror.  Fel  yr  holl  ysgol- 
feistri  hyny,  yr  oedd  yn  cael  ei  symud  o 
ardal  i  ardal,  fel  y  byddai  galwad  am  ei 
wasanaeth.  Am  ba  gyhyd  o  amser  y 
parhaodd  ei  gysylltiad  a'r  ysgolion  hyn 
nis  gwyddom,  nac  ychwaith  yn  mha  leoedd 
y  bu  yn  gwasanaethu  ynddynt.  Dywedir 
fod  amryw  o  Iyfrau  yr  emynydd  yn  nghadw 
gan  ẁr  yn  ardal  Llanfynydd  hyd  yn  bur 
ddiweddar,  a  bod  yn  ysgrifenedig  arnynt  : 
"  Morgan  Rhys,  Llansadwrn,"  ond  aeth 
tỳ  y  perchenog  ar  dân,  a  dinystrwyd  y 
Ilyfrau.  Os  yw  hyn  yn  gywir — ac  nid 
oes  genym  le  i  amheu — gall  mai  Llan- 
sadwrn  ydoedd  lle  ei  enedigaeth,  ac  mai 
oddiyno  yr  aethai  i  Gilycwm  ;  ond  nid  oes 
air  o  son  am  dano  yn  nglyn  ac  hanes 
boreuol  eglwys  Llansadwrn,  mwy  na'r 
eglwys  arall,  W'edi  gwasanaethu  am 
flynyddoedd  gyda'r  ysgolion  cylchynol, 
darfu  iddo  sefydlu  ysgol  ar  ei  gyfrif 
ei  hun  yn  ardal  Capel  Isaac,  ger- 
llaw    Llandeilo    Fawr,    ac    oddiyno   sym- 

udodd  i  Lanfynydd,  a  phreswyliai  yn 
niwedd  ei  ddydd  mewn  tỳ  bychan  ar  dir 
Cwm-gwaun-hendy,  yn  y  lle  hwnw.  Yn 
y  tŷ  hwnw  y  bu  yr  emynydd  farw,  a 
chladdwyd  ef  yn  mynwent  eglwys  Llan- 
fynydd.  Dywedir  fod  ei  fedd  ar  y  tu 
gogleddol  i'r  eglwys,  o  dan  y  ffenestr 
ganol,  ond  y  mae  yn  gywilydd  genym 
orfod  mynegu  nad  oes  yno  gymaint  a 
"  chareg  arw  a  dwy  lythyren  "  yn  dangos 
"  man  fechan  ei  fedd  !  "  Diau  y  dyhd 
symud  ymaith  yn  ebrwydd  y  gwaradwydd 
hwn.  Yn  nghofrestr  y  claddedigaethau 
yn  yr  eglwys  ceir  y  geiriau  hyn  :  Morgan 
Rhys,  Aiigust  9th,  7779:'  Yn  anfifodus, 
nid  yw  y  nodiad  byr  hwn  yn  hysbysu  ei 
oedran,  felly,  yr  ydym  yn  analluog  i  bender- 
fynu  a  gafoddefe  hir  ddyddiau  ary  ddaear, 
neu  ynte,  a  gafodd  ei  symud  i'r  wlad  well 
y  canodd  mor  rhagorol  am  dani,  yn  gym- 
harol  ieuanc. 

Tebygol  iddo  fyw  yn  Llanfynydd  am 
flynyddau  lawer  ;  ac  os  oes  anghen  cysylltu 
enw  lle  ag  enw  yr  emynydd,  diau  mai  gan 
bentref  Llanfynydd  y  mae  yr  hawl  flaenaf 
i  hyny.  Yn  hanes  eglwys  y  Methodistiaid 
y  lle  hwn  yn  unig  y  mae  ei  enw  ef  yn  cael 
ei  goffhau.  Dywed  Methodistiaeth  Cymru 
"  fod  yn  yr  eglwys  hono  Haws  o  ddynion 
da  eu  gair,  eiddigeddus  eu  hyspryd,  a 
ffyddlawn  eu  gwasanaeth  ;  megys  Morgan 
Rhys,  awdwr  yr  hymnau ;  William 
Morgan  Thomas,  Gallt-llan ;  Thomas 
Lewis,  Pantgwineu ;  Thomas  Lewis, 
Pentre-felin  ;  Rhys  Rhys,  a'i  fab,  John 
Rhys,  tad  a  brawd  y  Parch.  Dafydd  Rhys  ; 
Dafydd  W'ilham,  y  saer;  a  Thomas  Jones." 
Y  mae  yn  ymddangos  ei  fod  yn  rhyw 
gymaint  o  brydydd  pan  y  daeth  i  gartreíu  i 
Lanfynydd,  o  herwydd  y  mae  penill  o'i 
eiddo  ar  gôf  un  o  flaenoriaid  presenol 
ardal  Llanfynydd ;  ond  gan  ei  fod  wedi 
bod  cyhyd  o  amser  heb  ei  ysgrifenu, 
hwyrach  nad  y w  yn  hollol  fel  y  cyfansodd- 
wyd  ef : — 

"  llhyfeddais,  pan  gwelais  i  b'le, 
De's  iddo  i  wneutluir  fy  nghartre' ; 
!Mae  dial  yn  galw  o  rywle, 
Neu  beth  ddaeth  a  fi  i'r  fath  lc  ?  " 

I'^haid  fod  Llanfynydd  y  pryd  hwnw  yn 
bur  wahanol  i'r  hyn  ydyw  yn  awr,  neu  ni 
fuasai  yr  emynwr  yn  cyfansoddi  y  penill 
hwn  ;  o  herwydd  y  mae  yn  awr  yn  un  o'r 
pentrefi  tlysaf  yn  Sir  Gaerfyrddin.  Gwelir 
fod  y  penill  yn  profi  nad  brodor  o  Lan- 
fynydd  ydoedd  efe. 

Tueddir  ni  i  gredu  mai  yn  Llanfynydd  y 
gwnaed    ef  yn  flaenor,  ac  yn    gynghorwr 


gyda'r  Methodistiaid,  ac  mai  yn  y  Ile 
hwn  y  cyfansoddodd  y  rhan  fwyaf,  os  nad 
yr  holl  o'i  emynau.  Mae  traddodiadau 
ardal  Llanfynydd  yn  cyduno  mai  yno 
y  gwnaed  ef  yn  flaenor;  ac  y  mae  yn 
naturiol  casglu  mai  wedi  hyny  y  cafodd 
gomisiwn  i  gynghori,  ac  y  mae  genym 
resymau  dros  feddwl  mai  yno  hefyd  y 
dadblygodd  ei  awen  ysprydoledig.  Dy- 
wedir  gan  y  diweddar  Mr.  Morris  Davies, 
Bangor,  yn  ei  erthyglau  gorchestol  ar 
"  Emynyddiaeth,"  yn  Nhrneihodydd,  1872  : 
"  Y  tybir  iddo  gael  ei  eni  yn  agos  i  ddech- 
reu  y  1 8fed  ganrif,"  yr  hyn  a'i  gwna  yn  hyn- 
ach  na  Williams,  Pantycelyn,  o  ddeg  neu 
ddeuddeg  mlynedd  ;  ond  tueddir  ni  i  feddwl 
nad  oedd  yn  hynach  nag  efe  mewn  dyddiau. 
Boed  hyny  fel  y  byddo,  y  mae  yn  debyg  ei 
fod  yn  ieuangach  fel  emynwr  na  W^iIIiams. 
Cyhoeddodd  y  bardd  o  Bantycelyn  ei 
Aleliwia  yn  y  flwyddyn  1744,  lawn  un-ar- 
bymtheg  o  flynyddau  cyn  i  gynyrchion 
Morgan  Rhys  ymddangos  drwy  y  wasg.  Y 
mae  un  ffaith  arall  yn  y  cysylltiad  hwn  ag 
y  dylid  ei  nodi  allan.  Y  mae  yn  hysbys, 
bellach,  fod  amryw  o'r  emynau  a  gyhoedd- 
odd  Williams  yn  y  chwechfed  rhifyn  o'r 
Aleliwia,  yn  gyfansoddiadau  cyfeillion  y 
bardd;  sef  Morgan  Dafydd,  o  Gaio;  J.  J., 
WiIIiam  Edward,  Morgan  Dafydd,  ac 
eraill ;  ond  nid  oes  yr  un  o  eiddo  Morgan 
Rhys  yn  eu  plith,  yr  hyn,  feddyliem,  sydd 
yn  awgrymu  nad  oedd  ei  awen  ef  eto  wedi 
ei  deffro.  Pan  ddeíîrôdd,  cawn  ei  fod  yn 
adrodd  ei  emynau  wrth  Williams,  er  mwyn 
cael  ei  farn  arnynt  ;  a  dywedir  pan  ddarfu 
i  Morgan  Rhys  adrodd  hymn  newydd  o'i 
waith  wrth  y  prif  emynydd  un  tro,  iddo 
ddweyd  wrtho,  yn  ei  ddull  ff^raeth  ei  hun  : 
"  Wel,  y  mae  genyt  ti  yn  hona,  beth 
bynag,  brofiad  Cristion-a-haner  da."  Y 
meddwl  oedd  ei  fod  gryn  lawer  uwchlaw 
cyrhaeddiad  y  cyffredin  o  gredinwyr. 

Yr  ydym  eisioes  wedi  cyfaddef  ein  bod 
yn  dra  anwybodus  am  Morgan  Rhys  a'i 
hanes,  fel  nad  ydym  yn  alluog  i  nodi  am- 
seriad  a  lle  ei  enedigaeth,  ei  argyhoeddiad 
i  fywyd,  ei  dderbyniad  i'r  eglwys,  a'i  neill- 
duad  i'r  weinidogaeth  ;  eto,  y  mae  genym 
ddefnyddiau  wrth  law  i  allu  penu  amser  ei 
ymddadblygiad  fel  emynwr,  yr  hyn,  yn 
nglyn  âg  efe,  yw  y  prif  bwynt.  Gellir 
dweyd  iddo  flodeuo  fel  emynwr  rhwng  y 
blynyddoedd  1760  a  1779,  sef  yn  ystod 
y  pedair-blynedd-ar-bymtheg  olaf  ei  oes. 
Rhaid  ychwanegu  at  hyn,  yr  amser  y  bu 
efe  yn  cyfansoddi  y  llyfryn  cyntaf  a 
gyhoeddwyd  ganddo,  yn  y  flwyddyn  1760. 

Ni  chynwysai  ond  22  o  hymnau,  a  gwerth- 
id  ef  am  ddwy  geiniog ;  ond  y  mae  yn 
anhawdd  gwybod,  hyd  sicrwydd,  yn  mha 
flwyddyn  neu  flynyddoedd  y  cyfansoddodd 
ef,  eto,  y  mae  yn  amlwg  mai  yn  nihryd- 
nawn  ei  fywyd  y  cyfansoddodd  Morgan 
Rhys  ei  emynau  nefolaidd  a  melus.  Yn 
wir,  gelhd  casglu  hyny  pe  na  buasai 
genym  ddim  i'n  harwain  ond  nodwedd  yr 
emynau  eu  hunain;  o  herwydd  nid  ceinciau 
cerdd  yr  ieuanc  ydynt,  ond  yn  hytrach 
dadganiad  profiad  gŵr  ag  oedd  wedi  dal 
pwys  a  gwres  y  dydd,  Ond  dichon  na 
ddyhd  pwyso  llawer  ar  yr  ystyriaeth  hon. 
Nid  ydym  yn  cael  iddo  ddwyn  dim  drwy 
y  wasg  ond  hymnau  a  marwnadau.  Aeth 
y  cynyrchion  barddonol  hyn  drwy  amryw 


newydd,  ar  amryw  fesurau,  gan  ]\Iorgan  Rhys 
a  Thomas  Dafydd. 
5.  Griddfanau'r  Credadyn  am    berffeithrwydd    ac 
anllygredigaeth,  ar  fesur  newydd. 

Mabwnadau. 

1.  Marwnad,  neu  goffadwriaeth  o  ddedwydd   far- 

wolaeth  rhai  o  weinidogion  ffyddlawn  yr 
efengyl,  a  ymadawodd  a'r  byd  hwn  yn  ddi- 
weddar,  yn  Neheudir  Cymru  ;  sof  y  Parchedig 
Howell  Davies,  yn  Sir  Benfro  ;  Mr.  WiUiam 
Richard,  yn  Sir  Aberteifi  ;  a  Mr.  Sion  Parry, 
yn  Sir  Gaerfyrddin,  yn  nghyd  âg  amryw 
eraill  o'r  saint  a  fu  yn  cydaddoli  Duw  gyda 
rhai  o  honom  yn  y  byd  presenol,  sydd  heddyw 
yn  holliach  yn  y  byd  tragywyddol.  Gan 
Älorgan  Ühys.  Argrafîwyd  gan  J.  Ross,  Caer- 
fyrddin,  1770. 

2.  Hanes   byr    o    fywyd   dichlynaidd,    a  dedwydd 

farwolaeth  Morgan  Nathan,  yn  Llandeilo 
Fawr,  yn  Sir  Gaerfyrddin. 


PENTREP  LDANFYNYDD,  SIR  GAERFYRDDIN. 

iCartrcf,  a  llt'  claddeiligaeth  Morçjan  Bhys,  yr  Emynydd ;  a'r  Parcliedig  Da.fydd  liees.] 


argraffiadau  yn  ystod  bywyd  yr  emynydd, 
yn  gystal  ag  ar  ol  ei  farwolaeth  ef.  Wele 
restr  o'i  gyfansoddiadau  : — 

Hymnau. 

1.  Golwg  o  ben  Nebo  ar  wlad  yr  addewid. 

2.  Golwg   ar  ddull  y  byd  hwn  yn  myned  heibio, 

a  thragywyddoldeb  o  hapusrwydd  yn  nesâu  i 
hoU  waredigion  Seion. 

3.  Golwg  ar  y  Ddinas  Noddfa,  mewn  casgliad  o 

Hymnau,  i  ddifyru  y  pererinion  sydd  yn 
teithio  trwy  Lyn  Wylofain  i'r  breswylfa 
lonydd, 1770. 

4.  Y  Frwydr  Ysprydol ;  mewn  casgliad  0  Hymnau 


Prif  waith  yr  awdwr  yw  y  Golwg  0  ben 
Ncbo.  Daeth  yr  argraffiad  cyntaf  o  hono 
allan  dan  enw  arall  yn  y  flwyddyn  1760. 
Ymddangosodd  ail-argraffiad  o  hono,  wedi 
ei  ychwanegu  yn  fawr,  yn  1764.  Daeth  y 
trydydd  argraffiad  allan  yn  1773.  Mae 
amryw  emynau  oedd  yn  y  ddau  argraffiad 
cyntaf  wedi  eu  gadael  allan  yn  hwn  ;  ac 
eraill  wedi  eu  hychwanegu  yn  eu  lle.  Ym- 
ddangosodd  y  pedwerydd  yn  1775,  a  hwn 
oedd  yr  olaf  yn  oes  yr  awdwr.  ArgraíF- 
wyd  y   llyfr  amryw  weithiau  yn  y  ganrif 


MORGAN   RHYS. 

bresenol ;  yn  Nghaerfyrddin  yn  1808;  yn 
Merthyr  yn  1831  ;  ac  yn  Aberystwyth  yn 
1841  ;  ac  y  mae  pigion  o'i  hymnau  wedi  eu 
cyhoeddi  mewn  mân  Iyfrau  ar  wahanol  am- 
serau.  Dengys  hyn  i  hymnau  Morgan 
Rhys  ddyfod  i  arferiad  cyffredinol  gyda 
chyflymder  mawr,  ac  y  maent  yn  parhau 
yn  eu  blâs  a'i  melusder  hyd  y  dydd  hwn. 
Ceir  Ihaws  o'i  hymnau  ef  yn  mhob  casghad 
Cymreig  ag  sydd  mewn  arferiad  gan  holl 
enwadau  efengylaidd  Cymru,  ac  mewn 
rhai  o'r  casghadau  hyn  ceir  nifer  mwy  o 
honynt  na  nemawr  awdwr,  ond  y  prif 
emynydd  ei  hun.  Enwn  yma  yr  emynau 
mwyaf  arferedig  o  eiddo  Morgan  Rhys 
yn  ein  dyddiau  ni : — 

1.  Pechadur  wyf,  0  Arglwydd. 

2.  Wel,  dyma  un  sy'n  maddeu. 

3.  0  gariad  !     0  gariad  ! 

4.  Cadben  mawr  ein  hiachawdwriaeth. 

5.  Peraidd  ganodd  sêr  y  bore. 

6.  Fe  welir  Seion  fel  y  wawr. 

7.  Mae'r  bwrdd  yn  llawn  danteithion. 

8.  0  rhedwn  bawb  yr  yrfa. 

9.  Ar  fyr  caf  rodio'r  llwybr. 

10.  Fyth,  fyth,  rhyfeddai'r  cariad. 

11.  Fe  dderfydd  imi  bechu. 

12.  Henffych  i'r  bore  hyfryd. 

13.  0  gwyn  eu  byd  y  dyrfa. 

14.  Yna  derfydd  fy  nghystuddiau. 

15.  Dyddiau  blin  fy  mhererindod. 

IG.  Pan  sycho'r  dyfroedd  dyfnion,  maith. 

17.  Dewch,  lien  ac  ieuanc,  dewcli. 

18.  ]\Iae  palldod  yn  naturiaeth. 

19.  Beth  sydd  imi  yn  y  byd. 

20.  Gwnes  addunedau  fil. 

21.  Y  pethau  darfodedig. 

22.  I'r  Aipht  daetb  lesu  i'm  gwared. 

23.  Mae  gwedd  ei  wyneb  yn  iachâu. 

24.  'Rwy'n  teimlo  í'enaid  'nawr  yn  caru. 

25.  Fe  syrth  y  sêr  i  lawr  o'r  nen. 

26.  Er  gwaetha'r  raaen  a'r  gwylwyr. 

27.  Gwnaed  concwest  ar  Galfaria  fryn. 

28.  O  agor  fy  llygaid  i  weled. 

Mae  yr  emynau  hyn,  debygem,  yn  eng- 
hreifftiau  teg  o  athrylith  Morgan  Rhys  ar 
ei  goreu  ;  a  buasai  yn  hawdd  enwi  amryw 
eraill  ag  ydynt  mor  brydferth  a  dim  a 
ysgrifenwyd  erioed  ar  lun  emyn.  Dywed 
Mr.  Morris  Davies  am  ei  gyn^'rchion, 
"  mai  eu  prif  ragoriaeth  ydyw  eu  gwreidd- 
iolder  a'u  melusder.  Nid  ydym  yn  canfod 
dim  tebyg  i  gyfieithiad  nac  efelychiad  yn 
ei  waith,  fel  y  gelHr  edrych  ar  ei  waith  yn 
wreiddiol  Gymreig.  .  .  .  Mae  ei  destynau 
yn  Ysgrythyrol,  ac  ansawdd  y  brydydd- 
iaeth  yn  efengylaidd  a  phrofiadol.  Mae 
yn  gorfoleddu  yn  yr  amlygiad  o  anfeidrol 
gariad  Duw,  a  chyfoeth  ei  ras,  yn  iach- 
awdwriaeth  ei  bobl  trwy  yr  Arglwydd 
lesu.      Mae   yn    tynu   ei   gynhaliaeth    a'i 

CYK.    II. 


gysuron  ar  daith  yr  anialwch,  a  than 
orthrymderau  a  gormes  gelynion  ei  enaid, 
allan  o  drysorau  yr  addewidion,  a  ffydd- 
londeb  y  Gwaredwr ;  ac  yn  yr  olwg  ar 
freuder  oes  dyn  ar  y  ddaear,  ac  'ar  ddull 
y  byd  hwn  yn  myned  heibio,'  mae  yn 
edrych  yn  mlaen  tu  hwnt  i  derfyn  amser, 
i'r  tragywyddolfyd  mawr,  yn  esgyn  i  ben 
Nebo  i  syllu  drwy  yspienddrych  ffydd  ar 
Wlad  yr  Addewid,  y  Ganaan  nefol,  etifedd- 
iaeth  y  saint  tu  draw  i  angau.  Mae  yn 
fynych  yn  pyncio  yn  hyfryd  am  ogoneddiad 
a  gwynfyd  y  briodasferch,  gwraig  yr  Oen, 
ond  yr  hyn  sydd  yn  tanio  ei  serchiadau 
mewn  clodforedd  gorfoleddus  a  buddugol, 
ydyw  gogoniant  Person  y  Gwaredwr  fel 
Duw-DDYN,  teilyngdod  ei  aberth,  Ilwyddiant 
ei  eiriolaeth  y  tu  fewn  i'r  Ilen,  ei  dra  dyrch- 
afiad  ar  ddeheula  w  y  Mawredd  yn  y  goruwch 
leoedd,  ei  ail  ddyfodiad  i  farnu  y  byd,  ac 
fel  Alpha  ac  Omega  yr  holl  oruchwyl- 
iaethau  dwyfol,  mewn  creadigaeth,  rhag- 
luniaeth,  ac  iachawdwriaeth  yr  eglwys." 
Nis  gallem  ymatal  rhag  gosod  un  neu 
ddwy  o  emynau  anarferedig  Morgan  Rhys 
yn  ddiweddglo  ar  ein  coffhad  byr  am 
dano  : — 

"  Cyfeaith  Crist  yn  hyfryd. 

"  O  cadw  fi  yn  dy  d\"-, 

A'th  winllan  beraidd,  lawn  : 
Rho  yspryd  gweithio  im', 

Fy  Nuw,  o'th  rasol  ddawn  ; 
Tan  hyfryd  wlith  y  nefol  wlad, 
Nes  dod  i  mewn  i  dŷ  fy  Nhad. 

Boed  dy  dangnefedd  gwir, 

I'm  llawn  ddyddanu  mwy, 
Sy'n  tarddu  bola  yr  awr, 

O'th  werthfawr  ddwyfol  glwy' : 
Cysuron  a  bendithion  f'oes, 
Sy'n  tarddu  oll  oddiwrth  dy  groes. 

Pe  pallai'r  meusydd  maitli 

Ei  fîrwythau  hyfryd,  gwiw, . 
Ac  i'r  creaduriaid  oll 

Fy  ngadael,  0  bob  rhyw, 
Mi  allwn  beunydd  lawenhau, 
Byth  yn  yr  hwn  sy'n  trugarhau. 

Rho  imi  galon  friw, 

Ac  yspryd  bob  yr  awr, 
Lle  bynag  byth  y  b'wyf, 

I  ganmawl  d'enw  mawr  ; 
A  boed  dy  gyfraith  sanctaidd  di, 

Yn  fwyd  a  diod  mwy  i  nii. 

Fe  ddaw'r  diwrnod  mawr, 

Rhaid  sefyll  o  dy  flaen  ; 
O  gwisg  fy  enaid  noeth, 

Yn  dy  gyfiawnder  glân  : 
A  gaf  fi,  bryfyn,  gwaela'i  gyd, 
Wisgo  dy  haeddiant  gwerthfawr  drud  !" 

"Y  Wlad  Well. 

"  Awn  drwodd  ar  ein  cyfer, 

Tua'r  wlad,  tua'r  wlad  ; 
Tu  draw  i  bob  cyíyngder, 

Tua'r  wlad  : 
I  nofio  mewn  dyddanwch, 
Llawenydd  byth  heb  dristwch, 
Uwch  cyrhaedd  aflonyddwch, 

Tua'r  wlad,  tua'r  wlad 
Dewch,  etifeddion  heddwch, 

Tua'r  wlad. 

Mae  gwaredigaeth  Seion 

Yn  nesâu,  yn  nesâu, 

O  canwn,  bererinion, 

j\Iae'n  nesâu  ; 

Mae'r  haul  yn  rhifo'r  dyddiau. 


Daw  terfyn  i'n  blinderau ; 
Y  wlad  tu  hwnt  i  angau 

Sy'n  nesâu,  sy'n  nesâu  ; 
Yr  etifeddiaeth  oreu 

Sy'n  nesâu. 

Mae'r  dyrfa  mewn  gorfoledd, 

Yno'n  awr,  yno'n  awr  ; 
Yn  syrthio  o  flaen  yr  orsedd, 

Yno'n  awr  : 
Rhai  sydd  erioed  heb  bechu, 
Bob  mynyd  yn  molianu  ; 
I  ninau  gyda'r  rheiny, 

Doed  yr  awr,  doed  yr  awr, 
Wel'd  grasol  wyneb  lesu, 

Doed  yr  awr." 


PENOD    XXX. 


THOMAS    CHARLES,    B.A.,    BALA. 

Rhieni  Thomas  Charles — Helymtion  ei  ieuenctyd — Mater  ei  enaid  yn  dyfod  i  îmsgu  arno  yn 
foreu — Rhys  Hugh — Thomas  Charles  yn  rnyned  i  athrofa  Caeyfyrddin — Yn  gwrando 
Daniel  Rowland  yn  Capel  Newydd,  ac  yn  cael  ei  dditiyn  i  oleiini  yr  efengyl — Yìi  myned  i 
Rydychain — Rhagluniaeth  yn  cyfryngu  ar  ei  ran — Ei  ymweliad  cyntaf  a'r  Bala — Ei 
urddiad  i  fod  yn  guwrad  yn  Ngwlad  yr  Haf — Difyniadau  o'i  ddydd-lyfr—Ei  newynu  allan 
0  Queen  Camel — Y  mae  yn  syniud  i  giiwradiaeth  Milbourn  Port — Ei  briodas  a  Miss  Sarah 
Jones — Yn  ymsefydlu  yn  y  Bala — Yn  cael  ei  droi  allan  o  ddiuy  eglwys — Ei  yru  o  Lanymaw- 
ddîoy — Apelio  yn  ofer  at  Esgob  St.  Asaph — Ei  bryder — Ý  niae  yn  ymuno  a'r  Method- 
istiaid — Na  edifarhaodd  byth — Yn  gweled  yn  hyn  arweiniad  amlwg  Rhagluniaeth . 


ydym  yn  dyfod  yn  awr  at  hanes 
un  y  peri  ei  enw  yn  glodfawr  tra 
byddo  haul ;  un,  er  ddarfod  ei 
gasglu  at  ei  dadau  er  ys  dros  bedwar  ugain 
mlynedd,  y  teimlir  ei  ddylanwad  trwy  yr 
holl  fyd  adnabyddus  y  dydd  hwn  ;  ac  un 
y  rhaid  ei  restru  yn  mysg  prif  gymwynas- 
wyr  Cymru,  os  nad  yn  wir  ei  osod  ar  íîaen 
y  rhês,  fel  y  penaf  o  honynt  oll,  Pe  y 
ceisid  penderfynutrwy  bleidlais  gyffredinol 
i  ba  dri  y  mae  y  genedl  Gymreig  fwyaf 
dyledus,  o  bosibl  y  gallai  amrywiaeth 
barn  fodoU  gyda  golwg  ar  ddau ;  ond 
credwn  y  byddai  y  wlad  yn  unfryd,  unfarn, 
dros  nodi  Thomas  Charles  fel  un.  Nid 
mewn  un  cylch  y  rhagorai,  ond  mewn 
llawer.  Yr  oedd  yn  bregethwr  da  ;  nid  yn 
aml  y  gwelwyd  hafal  iddo  fel  trefniedydd  ; 
ac  yr  oedd  yn  addysgydd  o'r  fath  fwyaf 
effeithiol  trwy  gyfrwng  y  gwahanol  sefydl- 
iadau  a  gychwynwyd  ganddo,  a  thrwy  y 
wasg.  Nis  gelHr  ei  restru  yn  mysg  syl- 
faenwyr  Methodistiaeth  ;  yr  oedd  y  diwyg- 
iad  wedi  cychwyn  ac  wedi  rhedeg  ei  gwrs 
am  ugain  mlynedd  lawn  cyn  iddo  ef  gael 
ei  eni ;  ond  os  nad  efe  a  osododd  y  sylfaen, 
bu  iddo  ran  helaeth  yn  yr  oruwch-adeilad- 
aeth.  Efe,  yn  anad  neb,  a  ddyogelodd 
ffrwyth  yr  adfywiad  i  Gymru,  ac,  yn  Ue 
bod  yn  gyffro  amserol  dros  ychydig  yn 
ymddangos,  ac  wedi  hyny  yn  diflanu,  a 
barodd  iddo  fod  yn  ddyhmwad  byth-barhaol 
yn  ein  gwlad.  Gelhr  olrhain  yr  oll  o  brif 
elfenau  y  cyfansoddiad  Methodistaidd  yn 
ol,  naiU  ai  i  Howell  Harris,  neu  ynte  i 
Thomas  Charles.     Yn  rhagluniaethol,  nid 

M  : 


ydym  mewn  prinder  defnyddiau  tuag  at 
ysgrifenu  ei  hanes ;  y  mae  amryw  fyw- 
graffiadau  iddo  ar  gael,  a  chadwodd  ef  ei 
hun  ddydd-lyfr  hyd  nes  y  gorfodwyd  ef  gan 
amledd  gorchwyHon  i  ymatal  oddiwrth 
hyny. 

Tua  chanol  y  ganrif  ddiweddaf  pres- 
wyhai  g\vr  cyfrifol,  Rice  Charles  wrth  ei 
enw,  yn  Pant-dwfn,  ffermdy  cymharol 
ddiaddurn,  yn  mhlwyf  Llanfihangel,  Sir 
Gaerfyrddin.  Saif  Pant-dwfn  tua  deng 
milltir  o  Gaerfyrddin,  rhwng  hyny  a'r 
môr  ;  y  pentref  nesaf  ato  yw  St.  Clears  ; 
ac  y  mae  y  tu  aswy  i'r  brif-ffordd  a  ar- 
weinia  o  St.  Clears  i  Lacharn.  Y  mae  y 
tŷ  yn  mha  un  y  cartrefai  Rice  Charles  yn 
adfeilion  er  ys  blynyddoedd  ;  yr  oedd  hwn 
mewn  pantle,  a'i  enw  yn  cyfateb  i'w  safle ; 
ond  saif  y  ty  presenol  ar  ryw  gymaint  o 
godiad  tir.  Ychydig  a  wyddom  am  Rice 
Charles,  ac  nid  yw  enw  ei  briod  genym  ; 
ond  cawn  brofion  eu  bod  yn  amddifad  o 
grefydd,  er  o  bosibl  yr  aent  i'r  eglwys 
gyda  chysondeb  ar  y  Sul.  Bu  i'r  ddeu- 
ddyn  hyn  ddau  fab ;  yr  hynaf  oedd 
Thomas,  gwrthddrych  hyn  o  ysgrif  ;  yr  ail 
oedd  David,  sef  y  diweddar  Barch.  David 
Charles,  Caerfyrddin,  yr  hwn  a  ddaw  dan 
ein  sylw  eto. 

Cafodd  Thomas  Charles  ei  eni  Hydref 
i^eg,  1755.  Nis  gwyddom  nemawr  am 
helyntion  dyddiau  ei  ieuenctyd,  heblaw  a 
groniclir  ganddo  ef  ei  hun  yn  ei  ddydd-Iyfr; 
yno  hefyd  y  mae  y  nodiadau  yn  fyrion,  ac 
yn  ymwneyd  yn  benaf  ag  agwedd  ysprydol 
ei  feddwl.     Gallwn  gasglu  yn  ol  yr  hyn  a 

ddywed,  ei  fod  pan  yn  blentyn  o  dymher 
fwyn  a  difrifol ;  ychydig  o  yspryd  chwareu 
oedd  ynddo,  ac  ni  fyddai  un  amser  mewn 
ysgarmes.  Ond  yr  oedd  yn  ddysgwr  cyf- 
lym,  ac  yn  hoff  o'i  lyfr.  Hyn  a  barodd 
i'w  rieni  osod  eu  bryd  ar  ei  ddwyn  i  fynu 
i'r  weinidogaeth.  Yn  llawn  o'r  cyfryw 
fwriad,  anfonasant  ef,  pan  oedd  rhwng  deg 
a  deuddeg  mlwydd  oed,  i'r  ysgol  yn  Llan- 
ddowror,  sef  tua  dwy  filltir  o  Pant-dwfn. 
Y  mae  yn  amheus  a  ddarfu  iddo  weled  na 
chlywed  yr  Hybarch  Grifíìth  Joneserioed; 
nid  oedd  ond  chwe'  mlwydd  oed  pan  fu  y 
g\vr  enwog  hwnw  farw  ;  ond  yr  oedd  yr 
ysgol  a  sefydlasid  gan  Mr.  Jones,  yn 
Llanddowror,  er  parotoi  dynion  ieuainc  i 
fod  yn  offeiriaid  ac  yn  ysgolfeistri,  yn  cael 


cyflwr  arswydus  y  rhai  ydynt  yn  aros  o 
dan  y  cyfamod  o  weithredoedd.  "  Parodd 
i  mi  wylo  yn  chwerw  lawer  gwaith," 
meddai. 

Pan  yr  oedd  ei  yspryd  wedi  ei  ddifrifoH, 
a  bod  yn  gymeradwy  gerbron  Duw  wedi 
llenwi  ei  fryd,  awyddai  yn  naturiol  am 
gymdeithas  rhai  yn  meddu  y  cyffelyb 
deimlad.  Yn  ei  ddiniweidrwydd  tybiai  fod 
pawb  a  gyrchent  i'r  eglwys,  gyda  gradd  o 
gysondeb,  yn  ddynion  gwir  grefyddol ;  ond 
daeth  i  ddeall  gwell  yn  fuan.  Wrth 
wrando  ar  eu  hymddiddanion,  hyd  yn  nod 
ar  y  Sabbath,  cafodd  mai  ar  y  byd  yr  oedd 
eu  meddwl,  ac  mai  am  y  byd  y  siaradent  ; 
ni  wnaent  gymaint  a  chyfeiriad  at  y  pethau 
a   berthynent   i'w    tragywyddol    heddwch. 

ei  chadw  yn  mlaen.  Daeth  mater  ei  enaid 
i  wasgu  yn  bur  drwm  ar  feddwl  y  llanc 
Thomas  tua'r  adeg  hon  ;  nis  gwyddai  ef  ei 
hun  yn  iawn  beth  a  gyffrôdd  hyn  o'i  fewn. 
Cyrchai  gyda  phob  dyfalwch  i  wrando  yr 
efengyl ;  os  clywai  fod  pregeth  mewn 
rhyw  dŷ  o  fewn  pellder  cymhedrol,  nid 
oedd  dim  a'i  hatahai  rhag  myned  i'r  odfa, 
ac  fel  rheol,  elai  wrtho  ei  hun.  Yr  oedd 
yn  llawn  awch  hefyd  am  ddarllen  y  Beibl, 
a  phob  llyfr  da  y  deuai  o  hyd  iddo. 
Meddai :  "  Nid  oedd  unrhyw  amser  yn 
rhy  faith  genyf  wrth  ddarllen  llyfrau  da." 
Tarawodd  y  pryd  hwn  wrth  draethawd 
John  Bunyan  ar  y  "  Ddau  Gyfamod,"  ac 
effeithiodd  ei  ddarlleniad  yn  ddwys  arno, 
yn  neiUduol   yr   adran    sydd    yn    dangos 


Rhaid  fod  siomiant  ei  galon  ieuanc  yn 
ddirfawr.  Meddai :  "  Nid  oedd  genyf,  am 
beth  amser,  gymaint  ag  un  gŵr  o  egwyddor 
ysprydol  i  ymddiddan  ag  ef."  Ac  yr  oedd 
hyn,  cofier,  yn  Llanddowror,  y  fan  lle  y  bu 
yr  Hybarch  Grififith  Jones  am  gynifer  o 
flynyddoedd  yn  llewyrchu  ac  yn  goleuo  ! 
Rhaid  i  ddirywiad  enbyd  gymeryd  lle  yno, 
a  hyny  yn  bur  fuan  gwedi  i'r  hen  Apostol 
farw.  Fr  dirywiad  hwn  dygir  tystiolaeth 
yn  Metìiodistiaeth  Cymru.  Meddai  Mr. 
Hughes :  "  Bu  farw  y  Parch.  Grifîìth  Jones 
yn  y  flwyddyn  1761,  ac  nid  ydym  yn  cael 
fod  nemawr  ymosodiad  wedi  cael  ei  wneyd 
er  chwalu  tywyllwch  y  fro,  nac  i  arwain 
y  trigoHon  at  Geidwad  dyn  am  35  o  flyn- 
yddoedd  ar  ol  ei  farwolaeth  ef.    Yr  oedd  yr 

ardal,  gan  hyny,  wedi  disgyn  i'w  hen 
agwedd  gyntefig,  a  chenhedlaeth  arall  wedi 
codi,  y  rhai  nad  adwaenent  Griffith  Jones, 
ac  na  chlywsent  ei  leferydd."  Ond  medd  y 
tebyg  allu  rhyfedd  i  ddod  o  hyd  i'w  gilydd, 
a  rywsut  daeth  Thomas  Charlesi  gyffyrdd- 
iad  à  hen  ŵr  nodedig  o  dduwiol,  o'r  enw 
Rhys  Hugh.  Un  o  ddysgyblion  Griffith 
Jones  oedd  Rhys  Hugh,  tlawd  o  ran  ei 
amgylchiadau,  ac  heb  nemawr  talent  na 
gwybodaeth,  oddieithr  am  bethau  crefydd. 
Meddai  Mr.  Charles  :  "  Yr  oedd  yn  byw 
ychydig  filltiroedd  oddiwrthyf ;  byddwn  yn 
arfer  galw  yn  ei  dŷ  unwaith  neu  ddwy  yn 
yr  wythnos,  ac  yr  oedd  ei  gymdeithas  yn 
dra  bendithiol  1  mi.  Weithiau,  tra  y 
byddem  yn  ymddiddan,  efe  a  lenwid  â 
chysur  a  gorfoledd ;  a  phan  y  byddai  felly 
gydag  ef,  ni  byddwn  inau  un  amser  heb 
ran  o'r  effeithiau.  Mi  a'i  cerais  ef,  tra  bu 
byw,  fel  fy  enaid  fy  hun  ;  yr  oeddwn  bob 
amser  yn  edrych  arno  fel  fy  nhad  yn 
Nghrist ;  a'r  coffa  am  dano  fydd  yn  hyfryd 
genyf  tra  byddwyf  ar  y  ddaear."  Golygfa 
effeithiol  oedd  gweled  hogyn  deuddeg  oed, 
oedd  yn  dipyn  o  ysgolor,  a  swynion  by wyd 
yn  ymagor  o'i  flaen,  yn  ymddiddan  â  hen 
\vr  dysyml  am  bethau  ysprydol  ;  a  gogon- 
iant  trefn  yr  efengyl  yn  liewyrchu  ar  eu 
meddyhau,  nes  peri  iddynt  ganu  a  gor- 
foleddu  iU  dau. 

Ychwanega  Mr.  Charles :  "  Yn  yr  hoh 
amser  hwn  nid  oedd  fy  adnabyddiaeth  o 
ddirgelwch  yr  efengyl  ond  bychan  iawn  ; 
yr  oedd  fy  nghrefydd  yn  gynwysedig,  yn 
benaf,  mewn  hiraeth  awyddus,  a  dymun- 
iadau  cryfion  am  rywbeth  nad  oeddwn  eto 
wedi  ei  gyrhaedd,  yn  nghyd  ag  ymroddiad 
llawnfwriadol  i  barhau  mewn  arferiad  o 
bob  moddionapwyntiedigtuagat  ei  gaffael. 
Y  cam  cyntaf  oedd  gwneyd  proffes  gy- 
hoeddus  o  grefydd,  a  chyfranogi  o'r 
sacrament.  Y  cam  nesaf  oedd  ceisio 
dwyn  crefydd  i  mewn  i'r  teulu.  Yn  mysg 
pethau  eraill  golygai  hyn  sancteiddiad  y 
Sabbath,  cysondeb  yn  y  moddion  crefyddol 
cyhoeddus,  gofyn  bendith  ar  yr  ymborth  a 
fwyteid,  a  chynal  dyledswydd  deuluaidd 
gyda  chysondeb."  Llwyddodd  yn  ei  amcan 
yn  rhyfedd  ;  daeth  y  bachgenyn  ysgol  yn 
frenin  y  tŷ  yn  Pant-dwfn ;  ac  er  fod  y 
teuhi  yn  gynwysedig  o  tua  deunaw  o  ber- 
sonau,  plygent  oll,  mewn  pethau  yn  perthyn 
i  grefydd,  i'w  farn  a'i  olygiadau.  Priodola 
ef  yr  awdurdod  a  feddienid  ganddo,  pan  yn 
laslanc  dibrofiad  fel  hyn,  i  larieidd-dra  a 
thynerwch  ei  dymher,  yn  nghyd  â  difrifwch 
angerddol  ei  yspryd. 


Pan  o  gwmpas  pedair-ar-ddeg  oed  an- 
fonodd  ei  dad  ef  i  athrofa  Caerfyrddin. 
Yr  oedd  ei  fynwes  ieuanc  yn  llawn  ofn 
wrth  fyned  oddicartref  am  y  tro  cyntaf. 
Pryderai  Rhys  Hugh  hefyd  lawer  ar  ei 
ran.  Cyn  ymadael  bu  y  ddau  yn  cyd- 
gymysgu  eu  dagrau  a'u  deisyfiadau  wrth 
orsedd  gras,  a  phriodola  Mr.  Charles  y 
cadw  fu  arno  yn  y  dyfodol  mewn  rhan  i 
weddíau  taerion  ei  hen  gyfaill  drosto.  Nid 
hir  y  bu  yn  Nghaerfyrddin  cyn  ymaelodi 
yn  y  seiat  Fethodistaidd  oedd  yn  y  dref. 
Nid  yw  yn  ymddangos  ei  fod  wedi  dyfod 
i  gysylUiad  â'r  Methodistiaid  yn  flaenorol, 
oddieithr  gwrando  yn  achlysurol  ar  rai  o'u 
pregethwyr  tua  chymydogaeth  Bancyfelin. 
Bwriodd  ei  goelbren  yn  eu  mysg  yn  awr, 
am  mai  gyda  hwy  y  gwelai  fwyaf  o  fywyd 
crefydd.  Cyfarfyddodd  yno  a  nifer  o  bobl 
gwir  dduwiol,  ymddiddanion  pa  rai  a  fu  yn 
fendithiol  i'w  enaid.  Ond,  ysywaeth,  nid 
aur  yw  pob  peth  sydd  yn  dysgleirio,  ac  yr 
oedd  yn  seiat  Caerfyrddin  broffeswyr 
cnawdol,  y  rhai  a  garent  wagedd  y  byd  ; 
a  bu  y  rhai  hyn  agos  a  hudo  y  gŵr  ieuanc 
dibrofiad,  gan  ei  arwain  ar  gyfeiliorn. 
"  Ond,"  meddai,  "  yr  Arglwydd  yn  rasol  a 
agorodd  fy  Ilygaid,  ac  a'm  hachubodd  allan 
o'u  magl."  Tra  yma  daeth  i  gydnabydd- 
iaeth  helaethach  ag  athrawiaethau  yr 
efengyl,  yn  benaf  wrth  ddarllen  llyfrau  da, 
yn  neillduol  Y mddiddamon  Mr.  Hervey. 
Trwy  y  moddion  hyn,  yn  nghyd  â  chyf- 
eillach  pobl  dduwiol,  eangwyd  ei  syniadau 
a  dyfnhawyd  y  bywyd  ysprydol  ynddo. 

Yr  ydym  yn  dyfod  yn  awr  at  drobwynt 
ei  fywyd,  a  chaiff  adrodd  yr  hanes  yn  ei 
eiriau  ei  hun  :  "  lonawr  20,  1773,  aethum 
i  wrando  y  Parch.  Daniel  Rowland,  oedd 
yn  pregethu  yn  Nghapel  Newydd.  Ei 
destun  oedd  Heb.  iv.  15,  a  bydd  y  diwrnod 
yn  dra  chofiadwy  genyf  tra  byddwyf  byw. 
O'r  diwrnod  cysurol  hwnw,  cefais  fath  o 
nef  newydd  a  daear  newydd  i'w  mwynhau. 
Y  cyfnewidiad  a  brofai  dyn  dall  wrth 
dderbyn  ei  olwg,  nid  ydyw  yn  fwy  na'r 
cyfnewidiad  a  brofais  i  y  pryd  hwn  yn  fy 
meddwl — 

'  Ciliocld  daear,  aeth  o'r  golwg, 
Nef  a  ymagorai'n  amlwg  ; 
Sain  angylaidd  oedd  i'm  clustiau 
Adsain  nefol  bêr  ganiadau.' 

Dyna'r  pryd  yr  argyhoeddwyd  fi  gyntaf  o'r 
pechod  o  anghrediniaeth,  neu  o  gynwys 
meddyliau  culion,  bychain,  a  chaled  am  yr 
Hollalluog.  Gyda  hyny,  cefais  y  fath  olwg 
ar    Grist   fel    ein    Harchoffeiriad ;    ar    ei 

gariad,  ei  dosturi,  ei  allu,  a'i  holl-ddigonedd, 
ag  a  lanwodd  fy  enaid  â  syndod ;  îe,  â 
llawenydd  annhraethadwy  a  gogoneddus. 
Yr  oedd  fy  meddwl  wedi  ei  orthrechu  a'i 
orchfygu  gan  syndod  ;  yr  oedd  y  gwirion- 
eddau  a  osodwyd  ger  fy  mron  yn  ym- 
ddangos  yn  rhy  anfeidrol  rasol  i'w  credu  ; 
nis  medrwn  gredu  gan  lawenydd.  Bydd  y 
golygiadau  gogoneddus  a  gefais  y  pryd 
hwnw  yn  llawn  ddigoniad  i  fy  enaid,  yn  y 
myfyriaeth  arnynt,  yn  mhen  myrdd  o 
oesoedd  i  ddyfod.  Yr  oedd  genyf  o'r  blaen 
ryw  ddarluniad  o  wirioneddau  yr  efengyl, 
megys  yn  nofio  yn  fy  mhen  ;  ond  erioed 
hyd  y  tro  hwn  ni  threiddiasant  i  fy  nghalon 
gydag  effeithiolrwydd  a  nerth  dwyfol. 
Arosodd  effaith  y  bregeth  hon  ar  fy  meddwl 
am  fwy  na  haner  blwyddyn  ;  ac  yn  y  mis- 
oedd  hyny  yr  oeddwn,  yn  gyffredin,  mewn 
agwedd  gysurus  a  nefolaidd.  Yn  fynych 
wrth  rodio  yn  y  meusydd  mi  a  godwn  fy 
ngolwg  yn  Uawen  tua'r  nef,  fel  un  yn 
edrych  tua'i  gartref,  a  than  hiraethu  yn 
wresog  am  ymddangosiad  fy  lachawdwr 
gogoneddus,  i'm  cymeryd  am  byth  ato  ei 
hun." 

Dydd  i'w  gofio  byth  yn  hanes  Thomas 
Charles  oedd  y  diwrnod  hwn.  Rhaid 
edrych  arno  yn  flaenorol  fel  un  heb  fod  yn 
nepell  o  deyrnas  nefoedd,  os  nad  aethai 
trwodd,  yn  wir,  o  farwolaeth  i  fywyd  ;  ond 
yn  awr  y  daeth  am  y  tro  cyntaf  i  feddiant 
o  ryddid  gogoneddus  yr  efengyl,  ac  yr 
oedd  y  goleuni  a  dywynodd  ar  ei  enaid 
mor  llachar  fel  y  "  ciUodd  daear  "  allan  o'i 
olwg.  Rhoddodd  heibio  yn  hollol  geisio 
dyfod  i  fynu  ar  dir  y  ddeddf ;  ni  ychwaneg- 
odd  mwy  wnio  hunangyfiawnderau  wrth 
eu  gilydd,  er  cuddio  ei  noethni  gerbron 
Duw;  ei  gri  gwastadol  o  hyn  allan  ydoedd : 
"  Ac  a'm  caer  i  ynddo  ef."  Glaslanc  deu- 
naw  mlwydd  oed  ydoedd  yr  adeg  yma,  ond 
ni  anghofiodd  byth  mo  acenion  Daniel 
Rowland  ;  neu  yn  hytrach,  ni  anghofiodd 
lais  Duw  yr  hwn  a  glywodd  trwy  Rowland. 
Yn  ei  ddydd-lyfr,  ac  yn  ei  lythyrau,  cyf- 
eiria  at  yr  ugeinfed  o  lonawr  fel  dydd  na 
fu  ei  fath  iddo  ef.  Yn  mhen  pum'  mlynedd 
gwedi  hyn  ysgrifena  :  "  Y  mae  heddyw  yn 
ddiwrnod  neiUduol,  ac  i'w  fawr  gofio. 
Mor  ogoneddus  oedd  y  datguddiad  o  wir- 
ioneddau  dwyfol  ar  gyfenw  y  dydd  hwn  ! 
Trwy  drugaredd  y  maent  yr  awr  hon  mor 
ogoneddus  a  gwerthfawr  ag  erioed ;  y 
maent  bob  amser  yn  newydd,  bob  amser 
yn  adfywioL  O,  bydded  i  ni  fyw  ac  ym- 
borthi  arnynt  fwyfwy!"  Dro  arall  ys- 
grifena    ar    gyfer    yr    un    diwrnod :     "  O 


ddedwydd  ddychweUad  y  dydd  daionus 
hwn  !  Dydd  i'w  lawen  gofio,  o  herwydd 
mai  arno  y  bu  i'r  tywyniad  cyntaf  o  ogon- 
iant  yr  efengyl  lewyrchu  gyda  dysgleirdeb 
ar  fy  enaid,  yn  ngwyneb  lesu  Grist.  Ar 
ddychweliad  y  dydd  cysegredighwnbydded 
i  bob  meddwl  arall  roddi  Ile  i  ddiolch- 
garwch  a  moliant."  Nid  oedd  y  cyfar- 
fyddiad  â'r  Arglwydd  lesu  wrth  fyned  i 
Damascus  yn  Ilanw  mwy  o  fryd  yr  Apostol 
Paul,  nag  y  gwnelai  y  gogoniant  a  dywyn- 
odd  ar  ei  enaid  yn  odfa  ryfedd  Capel 
Newydd,  eiddo  Thomas  Charles. 

Yn  ol  pob  tebyg,  bu  yn  athrofa  Caer- 
fyrddin  am  agos  i  chwech  mlynedd,  sef 
hyd  nes  cyrhaedd  ei  ugain  mlwydd  oed. 
Ni  sonia  yn  ei  ddydd-lyfr  am  ei  gynydd 
mewn  dysgeidiaeth,  ond  pan  y  cymerir  i 
ystyriaeth  gryfder  ei  alluoedd  meddyliol, 
a'i  ddiwydrwydd  fel  efrydydd,  y  mae  yn 
sicr  ei  fod  wedi  dyfod  cyn  ymadael  yn 
ysgolor  gwych.  Nis  gwyddai  beth  i'w 
wneyd  yn  ganlynol.  Yr  oedd  ei  rieni  wedi 
trethu  eu  hunain  yn  drwm  i'w  gadw  cyhyd 
yn  Nghaerfyrddin  ;  ni  oddefai  eu  ham- 
gylchiadau  iddynt  wario  rhagor  arno ;  ac 
felly,  yr  oedd  drws  yr  offeiriadaeth  yn  ym- 
ddangos  yn  glöedig  yn  ei  erbyn.  Önd 
torodd  gwawr  o  ganol  y  tywyllwch.  Fel 
hyn  yr  ysgrifena  yn  ei  ddydd-Iyfr  :  "  Yn  y 
flwyddyn  1775,  darfu  i  Ragluniaeth,  yn 
dra  annysgwyliadwy  a  rhyfeddol,  agorid 
fy  ffordd  i  fyned  i  Rydychain ;  yr  hyn  nid 
oedd  fy  rhieni,  na  minau,  na  neb  o  fy 
mherthynasau,  wedi  cynwys  mo'r  meddyl- 
iau  Ileiaf  am  dano  hyd  y  pryd  hwn.  Ond 
yn  awr  yr  oedd  y  rhwystrau  oU  wedi  eu 
symud,  a  phenderfynwyd  ar  i  mi  fyned 
yno.  I  minau,  yr  oedd  yn  foddlonrwydd 
mawr  edrych  ar  y  moddion  trwy  ba  rai  yr 
agorasai  yr  Arglwydd  fy  ffordd  i  fyned ; 
ac  yr  oedd  yr  un  ystyriaeth  yn  magu  ynof 
hyder  cryf  y  byddai  i  mi  gael  fy  nghadw, 
trwy  ras  Duw,  rhag  cael  fy  Ilosgi  yn  y 
ffwrn  danllyd  hono."  Awgryma  ei  eiriau 
yr  edrychid  ar  Rydychain  y  pryd  hwn, 
megys  yn  nyddiau  Howell  Harris,  fel  Ile 
llawn  o  anfoesoldeb ;  ac  felly,  yn  debyg  o 
roddi  crefydd  unrhyw  un  dan  brawf  caled. 
Pwy  a'i  cynorthwyodd  i  fyned  yno,  ni 
ddywed  ;  nid  annhebyg  mai  rhyw  fonedd- 
wr  cyfoethog,  Ilawn  o  haelioni  a  natur 
dda,  a  deimlodd  drosto.  Tua  mis  Mai, 
cawn  ef  yn  cychwyn  ;  y  tebygolrwydd  yw 
mai  ar  ei  draed  y  teithiai ;  nid  oedd  y 
ffyrdd  haiarn  eto  wedi  dyfod  i  fod,  ac  ni 
allai  ei  logell  yntau  fforddio  y  cerbyd. 
Naturiol  meddwl  ei  fod  yn  dra  phryderus ; 

ond  cafodd  arwyddion  eglur  fod  Duw  yn 
llawn  dyddanwch,  Meddai :  "  Ar  y  fFordd 
rhoddodd  yr  Arglwydd  i  mi  olygiadau  tra 
chysurlawn  arno  ei  hun,  fel  fy  Nhad  yn 
Nghrist  ;  ie,  mai  Tad  Crist  yw  fy  Nhad 
inau,  a'i  Dduw  ef  yw  fy  Nuw  inau  !  Pa 
beth  yn  ychwaneg  a  allwn  ei  chwenych  ? 
Yr  oedd  yma  allu  llawn,  a  thosturi  digonol. 
Yr  oedd  y  geiriau  canlynol  megys  yn  seinio 
yn  beraidd  yn  fy  nghlustiau  :  '  Yr  wyf  yn 
dyrchafu  at  fy  Nhad  i  a'ch  Tad  chwithau, 
at  fy  Nuw  i  a'ch  Duw  chwithau.'  Cefais 
fy  ngalluogi  trwy  ras  i  orchymyn  fy  hunan 
i  gadwraeth  fy  Nhad  nefol,  ac  i  ymroddi 
yn  siriol  ac  ymostyngol  i  arweiniad  ei  Ys- 
pryd  a'i  Ragluniaeth  ef."  Nid  yn  aml  y 
cyfarfyddir  a'r  fath  dduwiolfrydedd  dwfn, 
a'r  fath  addfedrwydd  syniadaeth,  mewn 
llanc  heb  fod  yn  gyflawn  ugain  mlwydd 
oed. 

Yn  mis  Mai,  1775,  y  cyrhaeddodd 
Thomas  Charles  Rydychain,  a  derbyniwyd 
ef  yn  aelod  o  Goleg  yr  lesu.  Daeth  i 
gyffyrddiad  yn  y  Brif-ysgol  â  nifer  o  ddyn- 
ion  ieuainc  gwir  grefyddol,  y  rhai  a  ym- 
roddent  i  ddefosiwn,  ac  a  gydgynullent  i 
weddío  ac  i  ymddiddan  am  bethau  ys- 
prydol.  Teimlodd  ei  hun  gartref  yn  eu 
mysg  ar  unwaith,  a  bu  eu  cymdeithas  o 
ddirfawr  gysur  a  budd  iddo.  Yn  eu  pUth 
yr  oedd  amrai  Gymry  ;  ag  un  o'r  cyíryw, 
sef  Mr.  Simon  Lloyd,  o'r  Bala,  ffurfiodd 
gyfeillgarwch  a  barhaodd  tra  y  buont  byw 
ill  deuoedd.  A'r  teimlad  cyfeillgar  hwn, 
fel  y  cawn  weled  eto,  a  benderfynodd  gwrs 
bywyd  Mr.  Charles.  Ychydig  o'i  hanes 
yn  Rhydychain  sydd  genym  ;  eithr  gallwn 
fod  yn  sicr  iddo,  trwy  ystod  y  tair  blynedd 
y  bu  yno,  lynu  yn  ddyfal  wrth  ei  efrydiau, 
a  gwneyd  ei  oreu  i  ymgymhwyso  ar  gyfer 
gwaith  pwysig  y  weinidogaeth.  Yn  mhen 
oddeutu  dwy  flynedd  gwedi  ei  fynediad  i'r 
Brif-ysgol,  dygwyd  ef  i  gyfyngder  meddwl 
dirfawr.  Yn  hoflol  annysgwyhadwy,  atal- 
iwyd  oddiwrtho  y  cynorthwy  arianol  a 
dderbyniai  o  Gymru.  Nis  gwyddom  yr 
achos;  ai  y  cymwynaswr,  a  addawsai  ofalu 
am  dano,  a  fu  farw  ;  ynte,  a  ddarfu  i'r  g\Vr 
hwnw,  fel  y  dygwydd  yn  hanes  meibion 
dynion  weithiau,  newid  ei  feddwl,  gan 
adael  y  llanc  tlawd  i  ymdaro  goreu  y 
medrai  yn  mysg  estroniaid.  Modd  bynag, 
o  herwydd  rhywbelh  neu  gilydd,  sychodd 
y  ffynonhell,  ac  nid  oedd  gan  Thomas 
Charles  un  man  i  droi  iddo  am  ymwared. 
Yr  oedd  ar  y  pryd  hefyd  mewn  ugain  punt 
o  ddyled  i'r  coleg.  Bu  yn  cael  ei  guro  yn 
nhrigfa  dreigiau  am  o  gwmpas  pythefnos, 


heb  wybod  beth  i'w  wneuthur.  O'r  diwedd, 
gwnaeth  ei  feddwl  i  fynu  i  ymostwng  i 
ewyllys  yr  Arglwydd,  ac  i  hysbysu  awdur- 
dodau  y  coleg  o'i  sefyflfa,  a  myned  i'r  wlad 
i  eniU  ei  fywioUaeth  rywfodd  y  medrai. 
Ond  methai  ddeaU  trefn  Rhagluniaeth,  yn 
agor  y  ffordd  o'i  flaen  i'r  coleg  mewn 
modd  oedd  agos  yn  wyrthiol,  ac  yna  yn  ei 
chau  i  fynu  o'i  flaen  drachefn  megys  â 
drain.  Trwy  y  cwbl,  teimlai  ryw  hyder  y 
byddai  i'r  Arglwydd  ei  ddwyn  trwodd. 
"  Un  boreu,"  meddai,  "  tra  yr  oeddwn  yn 
ysgrifenu  at  fy  mhobl  yn  Nghymru,  gan 
fynegu  iddynt  am  fy  nghyfyngder  a'm 
bwriad  canlynol,  daeth  cyfaill  anwyl  i 
mewn  ;  minau  yn  fuan  a  ddatguddiais  fy 
helynt  iddo,  a'r  modd  yr  oeddwn  wedi 
ymroddi  i  adael  y  Brif-ysgol.  Yntau  a 
atebodd  nad  oedd  efe  yn  amheu  na  chawn 
fy  nghynorthwyo  trwy  ryw  foddion  neu 
gilydd ;  a  dymunodd  arnaf  roddi  fy  meddwl 
mewn  esmwythdra  Ilawn  yn  yr  achos. 
Ychydig  ddyddiau  ar  ol  hyny,  anfonodd 
boneddwr  am  danaf  i  giniawa  gydag  ef  ;  a 
chyn  fy  myned  o'i  dŷ,  er  fy  mawr  syndod, 
efe  a  estynodd  i  mi  yr  ugain  punt  yr  oedd- 
wn  yn  fyr  o  honynt  ;  ac  ar  yr  un  pryd, 
dywedodd  wrthyf  na  chai  diffyg  fod  arnaf 
tra  y  byddwn  yn  Rhydychain.  Yr  oeddwn 
yn  llawen  iawn,  ac  yn  dra  diolchgar  am 
hyn,  a  bu  y  boneddwr  gystal  a'i  air.  Bu  hyn 
yn  achlysur  i'm  dwyn  i  gydnabyddiaeth 
newydd,  ac  i  helaethu  cylch  fy  nghym- 
deithas  mewn  gradd  go  fawr." 

Awgryma  y  frawddeg  ddiweddaf  nad 
Cymro  oedd  y  boneddwr,  a'i  fod,  yn  wir, 
yn  gwbl  ddyeithr  i  Mr.  Charles  yn  flaen- 
orol.  Gwelir  iddo  wneyd  rhagor  na  chyn- 
orthwyo  y  Ilanc  tlawd  ag  arian  ;  iddo  ei 
groesawu  i'w  dŷ  fel  ymwelydd  cymeradwy, 
a'i  gyflwyno  i  sylw  ei  gyfeillion  a'i  gyd- 
nabod.  Ond  trefn  Rhagluniaeth  a  welai 
Thomas  Charles  yn  benaf  yn  yr  amgylch- 
iad.  Dywed  yn  ei  ddydd-Iyfr  iddo  dreulio 
gwyliau  haf  1797  yn  Olney,  gyda  Mr. 
Newton.  Clerigwr  efengylaidd  oedd  John 
Newton  ;  y  mae  ei  enw  yn  gwbl  adnab- 
yddus  y  dydd  hwn  fel  cyfansoddydd  amryw 
emynau  melus ;  ond  yn  benaf,  fe'i  had- 
nabyddir  fel  cyfaill  mynwesol  y  bardd 
enwog  Cowper.  Bu  cymdeithas  gynhes 
rhwng  yr  efrydydd  a'r  hen  offeiriad,  a 
chyfeillion  mynwesol  a  fuont  hyd  ddydd 
eu  marwolaeth.  O  Olney,  ysgrifena  Mr. 
Charles  at  gyfaill  iddo  yn  Llundain  : 
"  Trwy  fod  genyf  Newton  i'm  haddysgu, 
gyda  phregethau  adeiladol  yn  y  pwlpud,  ac 
ymddiddan  yn  yr  ystafell,  pa  sefyllfa  mwy 

hapus  a  allwn  ddymuno  ?  Yr  oedd  genyf 
syniadau  uchel  am  dano  yn  flaenorol ;  ond 
mewn  gwirionedd,  y  mae  wedi  myned 
tuhwnt  i'm  dysgwyUadau  penaf,  Er,  yn 
ol  fy  marn  i,  y  rhagora  yn  yr  ystafell,  nid 
yw  mewn  un  rnodd  yn  wael  yn  y  pwlpud. 

Sonia    Mr.    M am   i   chwi   ddyfod   i 

lawr.  Byddai  yn  dda  genyf  pe  y  deuech  ; 
gwn  yr  hoíîech  y  bugail  a'r  praidd.  Nid 
wyf  byth  yn  treulio  fy  amser  yn  fwy  hapus 
nac  yn  fwy  buddiol  na  phan  yn  ymddiddan 
â  Christionogion  tlawd  a  dysyml,  y  rhai 
na  chymerant  arnynt  fod  yn  gwybod  nem- 
awr  ddim,  heblaw  ychydig  am  eu  calonau 
eu  hunain,  ac  am  fFordd  iachawdwriaeth 
trwy  Grist.  Y  mae  rhywbeth  hoff  a 
chysurus  yn  ngwedd  y  rhai  yr  ydych  yn 
gobeithio  treuUo  tragywyddoldeb  dedwydd 
yn  eu  mysg.  Nid  pleser  bychan  genyf  yw 
eich  hysbysu  i'r  enwog  Romaine  aros  yma 
ddeuddydd,  ac  iddo  draddodi  i  ni  ddwy 
bregeth  ardderchog  ar  ogoniant  Crist  yn 
ei  berson  a'i  swyddau,  ac  yn  ei  werth  i 
bechadur  colledig  pan  y  mae  yn  gallu 
gafaelu  ynddo  trwy  ffydd.  Boddhawyd  fi 
yn  ddirfawr  yn  ei  ddull  o  bregethu  ; 
yr  hwn,  er  ei  fod  yn  neillduol,  a  ymddeng- 
ys  y  symlaf  a'r  mwyaf  cyfaddas  ar  gyfer 
yr  annysgedig.  Am  gynwys  ei  weinidog- 
aeth,  yr  oedd  yn  ardderchog  mewn  gwir- 
ionedd,  ac  yn  cael  ei  draddodi  gyda  y  fath 
deimlad  a'r  fath  dynerwch,  fel  yr  oedd  hyd 
yn  nod  fy  nghalon  galed  ac  oer  i  yn  gorfod 
cynhesu  ychydig  wrth  wres  ei  dân.  Pe 
byddai  genyf  y  cyfansoddiad  cryfaf  a'r 
manteision  penaf  i  wneyd  fy  hun  yn  feistr 
ar  bob  cangen  o  lenyddiaeth  ddynol,  íe,  o 
bob  dysgeidiaeth,  cysegredig  ac  anghys- 
egredig,  yr  wyf  yn  gwbl  argyhoeddedig  y 
byddai  hyn  yn  llawer  rhy  fach  i'm  gwneyd 
yn  bregethwr  efengylaidd.  Siarad  llawer 
a  allai  un,  a  hyny  yn  gwbl  uniongred;  ond 
oni  byddai  ganddo  ychydig  o'r  eneiniad 
hwnw  oddiwrth  yr  Yspryd  Glân,  ar  ddim 
a  wn  i,  byddai  gystal  iddo  fod  yn  ddystaw. 
Dyma  sydd  arnaf  eisiau  yn  fy  ngweddîau, 
yn  fy  efrydiau,  ac  yn  fy  myfyrdodau.  Ac 
ar  i  Dduw  ganiatau  cyfran  helaeth  o  hono 
i  chwi  ac  i  minau,  pan  y  gelwir  ni  i  safle- 
oedd  cyhoeddus,  a  fydd  gweddi  wastadol 
eich  cyfaill  diffuant,  Thomas  Charles." 

Yr  ydym  wedi  croniclo  y  llythyr  hwn 
agos  ar  ei  hyd,  am  ei  fod  fel  ffenestr  oleu 
yn  dangos  teimladau  dirgel  yr  Ysgrifenydd, 
a'r  syniadau  a  feddai  parthed  cymhwysder 
gweinidogaethol.  Ni  ddirmygai  Thomas 
Charles  ddysgeidiaeth  ddynol ;  y  mae  yn 
sicr  ei  fod  yn  zelog  yn  ei  ymchwil  am  dani ; 


ond  er  yr  holl  swyn  a  feddai  awdwyr 
clasurol  iddo,  edrychai  ar  yr  eneiniad  oddi- 
wrth  y  Sanctaidd  hwnw  fel  y  prif  gym- 
hwysder  i'r  pwlpud.  Aeth  yn  ei  ol  i  Ryd- 
ychain  wedi  cael  adnewyddiad  i'w  gorph 
a'i  yspryd.  Tua  diwedd  y  flwyddyn  1777, 
ysgrifenodd  y  Uythyr  canlynol,  yr  hwn  a 
deifl  radd  o  oleuni  ar  ystâd  ei  feddwl : — 
"  Yr  wyf  yn  hiraethu  am  weled  Seion  yn 
ogoniant  yr  holl  ddaear,  ac  nid  wyf  yn 
bryderus  iawn  gyda  golwg  ar  y  moddion  a 
ddefnyddia  Duw  i  helaethu  ei  therfynau. 
Yn  hytrach,  teimlaf  yn  ffafr  tra  anhaedd- 
ianol,  er  yr  wyf  yn  gobeithio  y  gaflaf 
ddweyd  mai  dyna  fy  hofl  ddymuniad,  cael 
llafurio  mewn  rhy w  gongl  i  estyn  ei  ffiniau. 
Drwg  genyf  eich  hysbysu  ddarfod  i  awdur- 
dodau  Coleg  y  Trwyn  Pres  wrthod  graddau 

i  Mr.  R druan,  oblegyd  ei  egwyddor- 

ion  Methodistaidd.  Darfu  i  hyn  ei  am- 
ddifadu  ar  unwaith  o  anrhydedd  y  Brif- 
ysgol,  ac  hefyd  o'r  Gymrodoriaeth  (Fellow- 
shipj,  o  ba  un  yr  oedd  yn  sicr  mor  fuan  ag 
y  cymerai  ei  raddau.  Efaflai  iddo  ym- 
ddwyn  yn  annoeth  mewn  rhai  pethau,  ond 
nis  gali  hyn  byth  gyfiawnhau  flymder 
erlidgar  eu  hyspryd  hwy.  Oddiwrth  yr 
hyn  a  ddywedodd  wrthyf,  ymddengys  iddo 
gyflawni  yr  hyn  a  olygai  ef  yn  ddyled- 
swydd  arno  mewn  modd  gonest,  difrifol,  a 
chydwybodol ;  er  nad  oeddwn  i  yn  teimlo 
rhwymau  arnaf  i  weithredu  fel  y  gwnaeth 
ef."  Canfyddwn  ddau  beth  yn  bur  glir  yn 
y  flythyr  hwn:  (i)  Nad  oedd  Mr.  Charles 
yn  rhoddi  pwys  mawr  ar  enwadaeth 
grefyddol,  fod  ei  yspryd  yn  gaflu  ym- 
ddyichafu  yn  mhell  uwchlaw  plaid.  Pan 
y  dywed  nad  yw  yn  bryderus  gyda  golwg 
ar  y  moddion  a  ddefnyddiai  Duw  i  helaethu 
terfynau  Seion,  yr  hyn  a  olyga,  feddyhem, 
yw,  mai  cymharol  ddibwys  ganddo  pa  un 
ai  trwy  gyfrwng  yr  Eglwys  Sefydledig, 
ynte  ar  wahan  oddiwrthi,  y  byddai  i  waith 
mawr  y  diwygiad  gael  ei  gario  yn  mlaen. 
Ac  awgryma  yn  mhellach  nad  pwysig  iawn 
ganddo  pa  un  ai  y  tu  mewn  iddi,  ynte  y 
tu  allan  iddi,  y  caffai  efe  lafurio,  ond  iddo 
gael  bod  yn  nglyn  â'r  deyrnas.  (2)  Fod 
Methodistiaeth  yn  parhau  yn  gasbeth  yn 
Rhydychain.  A'r  un  peth  yw  hyn  a  bod 
crefydd  ysprydol  yn  gasbeth  yno,  oblegyd 
nod  angen  efrydydd  Methodistaidd,  yr  hyn 
a'i  gwahaniaethai  oddiwrth  efrydwyr  eraiU 
y  Brif-ysgol,  oedd  ei  fod  yn  ddyfal  mewn 
darllen  y  Beibl,  ac  mewn  gweddi,  yn  nghyd 
â'r  dyledswyddau  eraiU  a  orchymynir  i  bob 
cristion  yn  y  Testament  Newydd.  Am  y 
pechod  hwn  o  fod  yn  dduwiol,  dyma  un  dyn 

ieuanc  yn  cael  ei  rwystro  i  dderbyn  graddau, 
a  chymrodoriaeth  ei  goleg,  a'r  hyn,  heblaw 
bod  yn  anrhydedd,  a  fyddai  yn  ffynonell 
elw,  yn  cael  ei  wahardd  iddo.  Nid  rhyfedd 
y  teimlai  Thomas  Charles  ei  yspryd  yn 
cynhyrfu. 

Yn  haf  1778,  daeth  tymhor  Mr.  Charles 
yn  Rhydychain  i  fynu,  a  chan  mai  ar 
gyfer  yr  offeiriadaeth  yr  oedd  wedi  ym- 
ddarpar,  rhaid  iddo  oedd  edrych  allan  am 
guwradiaeth.  Nid  oes  un  amheuaeth  yn 
bosibl  mai  yn  Nghymru  yr  hoffai  ym- 
sefydlu,  ond  yma  nid  oedd  un  drws  yn 
agor.  Bu  rhyw  son  hefyd  am  le  iddo  yn 
Nghaerwrangon  (Wonester),  ond  ni  ddaeth 
dim  o  hyny.  O'r  diwedd,  modd  bynag, 
derbyniodd  guwradiaeth  Queen  Camel, 
Gwlad-yr-Haf.  Y  rheithor  oedd  un  Mr. 
Newman.  Y  mae  ei  deimlad  ar  yr  achlysur 
yn  haeddu  cael  ei  groniclo ;  fel  hyn  yr  ys- 
grifena  yn  ei  ddydd-lyfr  :  "  Mehefin  14, 
1778,  cefais  fy  urddo  yn  ddiacon  yn  Rhyd- 
ychain.  Yr  oeddwn  yn  teimlo  dymuniad 
cryf  am  i'r  Arglwydd  fy  ngalluogi  i 
gysegru  fy  hun  yn  gwbl  i'w  wasanaeth  ef, 
dros  yr  hyn  oedd  yn  ol  o'm  dyddiau  ar  y 
ddaear  ;  ac  yr  oedd  ystyriaeth  am  fawr 
bwys  y  gorchwyl  a  gymeraswn  mewn  llaw, 
ac  o'm  mawr  anallu  i'w  gyflawni  mewn 
modd  ffyddlawn  a  dyladwy,  yn  gwasgu  yn 
ddwys  arnaf.  Bydded  i  Yspryd  yr  Arglwydd 
fod  arnaf,  a  chyda  fi,  hyd  byth."  Datgana 
y  cyffelyb  deimlad  wrth  ysgrifenu  at  gyfaill 
yn  mhen  pythefnos  gwedi  ei  ordeiniad : 
"  Y  mae  yn  bleser  genyf  eich  hysbysu  fy 
mod  mewn  urddau  er  Sul  y  Drindod 
diweddaf.  Fy  anwyl  gyfaill,  dyma  yr 
amser  mwyaf  ofnadwy  a  difrifol  yr  wyf 
eto  wedi  cael  byw  i'w  weled.  Fy  meddyl- 
iau  pryderus  gyda  golwg  ar  y  swyddog- 
aeth  sanctaidd  wyf  wedi  gymeryd  arnaf, 
a'r  gwaith  tra  phwysig  yr  wyf  yn  ymwneyd 
ag  ef,  yn  fynych  a  lethant  fy  yspryd.  Y 
mae  cynghor  a  siars  ddifrifol  St.  Paul,  yn 
Actau  XX.  28,  yn  taranu  yn  fy  nghlustiau 
ddydd  a  nos.  A  ydyw  yr  eglwys  mor 
anwyl  ac  mor  werthfawr  gan  Grist  fel  y 
darfu  iddo  ei  phwrcasu  â'i  werthfawr  waed  ? 
Y  fath  ymysgaroedd  o  dosturi  a  thrugar- 
edd  a  ddylwn  i  ddangos  at  bob  un,  hyd  yn 
nod  y  gwaelaf !  Mor  ofalus  y  dylwn  fod 
am  eu  Ilwyddiant  ysprydol  !  Mor  bryd- 
erus  gyda  golwg  ar  eu  hiachawdwriaeth  ! 
Bydded  i  Dduw  o'i  ddaioni  anfeidrol  fy 
nghynorthwyo  i  fod  yn  ffyddlawn.  Ar  yr 
un  pryd,  y  mae  fy  nghalon  yn  Ilawn  o 
gysur,  pan  feddyliwyf  am  ymddygiad 
grasol  yr   Arglwydd  tuag   ataf,  yn  gosod 


meddwl  a  siarad  am  drefn  ardderchog  yr 
iachawdwriaeth,  ac  am  ei  Hawdwr,  yn 
orchwyl  beunyddiol  i  mi.  Pa  bwnc  mor 
ysprydol  ac  mor  arddunol !  Bydded  i'm 
calon,  a'm  tafod,  a  phob  aelod  a  feddaf, 
uno  â  St.  Paul,  a  holl  angelion  y  nef,  i 
ymffrostio  yn  nghroes  Crist,  ac  i  bender- 
fynu  peidio  gwybod  dim  arall."  Nid  yn 
fynych  y  gwelwyd  gweinidog  ieuanc  yn 
cychwyn  ar  ei  waith  gyda  syniad  mor 
aruchel  am  y  weinidogaeth. 

Nid  oedd  raid  i  Mr.  Newman  wrth  was- 
anaeth  ei  guwrad  hyd  Wyl  Mihangel;  felly 
derbyniodd  Mr.  Charles  wahoddiad  ei 
gyfaill,  Mr.  Simon  Lloyd,  i  fyned  ar  ym- 
weliad  a'r  Bala.  Ychydig  a  feddyliai  wrth 
edrych  ar  lyn  Tegid  am  y  tro  cyntaf,  oddiar 
y  mynydd-dir  uwchlaw,  ac  ar  y  dref  fechan 
a  orweddai  mewn  tawelwch  yn  ei  hymyl, 
mai  yno  yr  oedd  i  gyflawni  cenhadaeth  ei 
fywyd  ;  ond  felly  y  trefnasai  dwyfol  Rag- 
luniaeth.  Bu  y  ddau  gyfaill  yn  y  Bala  am 
tua  phum'  wythnos,  gan  wneyd  oddiyno 
frysdeithiau  i  wahanol  ranau  Gogledd 
Cymru.  Yr  adeg  hon  daeth  Mr.  Charles 
i  gydnabyddiaeth  â  Miss  Sarah  Jones, 
Ilysferch  Mr.  Thomas  Foullces.  Aeth  y 
ddau  yn  hoff  o'u  gilydd  ar  unwaith  ;  a  ther- 
fynodd  yr  ymdrafodaeth,  fel  y  cawn  weled 
eto,  mewn  glân  briodas.  O'r  Bala  aeth  y 
ddau  ŵr  ieuanc  i'r  Deheudir,  tua  chartref 
Mr.  Charles.  Ar  eu  ffordd  galwasant  yn 
Llangeitho,  ac  arosasant  yno  dri  neu 
bedwar  diwrnod.  "  Yn  yr  yspaid  hwnw," 
meddai  Mr.  Charles,  "  cawsom  wrando 
dwy  bregeth  gan  Mr.  Rowland,  er  ein 
cysur  anhraethol."  Ar  y  i^eg  o  Awst 
cyrhaeddasant  Pant-dwfn.  Y  mae  teimlad 
yr  ofifeiriad  ieuanc  wedi  cyrhaedd  cartref  ei 
febyd  yn  haeddu  ei  groniclo.  Wedi  dweyd 
iddynt  gael  pawb  yn  iach,  ac  yn  myned  yn 
mlaen  braidd  bawb  yn  y  dull  a  arferent, 
ysgrifena :  "  Minau  a  edrychwn  ar  y 
conglau  bychain  yn  y  tŷ,  ac  ar  y  gwrych- 
oedd  encil  yn  y  meusydd,  gydag  hyfrydwch 
sydd  yn  anhawdd  ei  adrodd ;  Ileoedd  y 
buasai  fy  enaid  gynt  mewn  ymdrech  â 
Duw  ynddynt,  ac  mewn  gweddi  yn  caffael 
y  fendith.  Nis  gallwn  lai  nag  edrych  ar  y 
conglau  a'r  manau  hyny,  y  buaswn  ynddynt 
yn  mwynhau  cymdeithas  adfywiol  â  Duw, 
fel  Ileoedd  cysegredig.  Yr  oedd  tyddyn  fy 
nhad  megys  yn  gwisgo  gwedd  baradwys- 
aidd  ;  a'r  coffa  am  yr  amryw  fendithion  a 
gyfranwyd  arnaf,  ar  amryw  amserau,  oedd 
yn  llenwi  fy  nghalon  â  Ilawenydd  a 
mawl." 

Ar     ddydd     lau     y    cyrhaeddodd     Mr. 

Charles  a'i  gyfaill  Pant-dwfn;  a  threfnwyd 
iddo  y  Sul  canlynol  i  bregethu  yn  Llan- 
fìhangel,  eglwys  blwyfol  ei  dad.  Yn  ol 
pob  tebyg  dyma  ei  bregeth  gyntaf.  Cafodd 
gymhorth  neillduol  i  lefaru  ;  yr  oedd  rhyw 
ddifrifwch  fel  o  dragywyddoldeb  wedi  ei 
feddianu  ef  a'r  gynulleidfa.  Yn  y  dorf, 
wedi  dyfod  i  wrando  ar  ei  ddysgybl  gynt, 
yr  oedd  yr  hen  bererin  Rhys  Hugh. 
Meddai  Mr.  Charles :  "  Medraswn  agos 
wylo  o  lawenydd."  Y  mae  yn  sicr  fod 
llawenydd  Rhys  Hugh  yn  gyfartal,  a'i  fod 
yn  barod  i  ddefnyddio  geiriau  Simeon  gynt : 
"  Yr  awrhon  y  gollyngi  dy  was  mewn 
tangnefedd,  yn  ol  dy  air,"  ar  ol  gweled  y 
gŵr  ieuanc,  y  buasai  yn  cyfeirio  ei  gamrau 
tua'r  nef,  yn  cymeryd  ei  le  yn  y  pwlpud 
fel  gweinidog  Crist,  a  phob  arwyddion  ei 
fod  wedi  ei  fendithio  yn  helaeth  a  chym- 
hwysderau  gweinidogaethoL  Dyma  y  tro 
diweddaf  i'r  ddau  gyfarfod  ar  y  ddaear. 
Yn  mhen  tua  mis  diangodd  enaid  Rhys 
Hugh  i'r  nefoedd. 

O  gwmpas  Gwyl  Mihangel  dechreuodd 
Mr.  Charles  ar  ei  waith  fel  cuwrad  yn 
QueenCamel.  Cadwaiddydd-lyfr  manwl  yr 
adeg  hon,  ond  ychydig  iawn,  y  nesaf  peth 
i  ddim,  yn  wir,  a  gronicla  am  ei  helyntion 
amgylchiadol ;  y  pethau  sydd  yn  cael  sylw 
ganddo  yw  ei  gyflwr  gerbron  Duw,  llyg- 
redigaeth  ei  galon,  a  threfn  yr  efengyl  i'w 
lanhau.  Dengys  y  sylwadau  a  wna  onest- 
rwydd  llwyr,  difrifwch  angerddol,  a 
chydnabyddiaeth  helaeth  â  gwahanol 
weddau  trefn  yr  efengyl.  Buasai  yn  hyf- 
rydwch  genym  osod  y  dydd-lyfr  i  mewn  yn 
ei  gyfanrwydd  ;  ond  gorfodir  ni  i  ymfodd- 
loni  ar  ychydig  ddifyniadau,  y  rhai  ydynt 
yn  esiampl  deg  o'r  gweddill. 

"  Tachwedd  8,  1778.  Profais  fy  enaid 
yn  dra  gwasgedig  gan  y  teimlad  o'm 
hanallu  a'm  hannigonolrwydd  i  waith  y 
weinidogaeth,  a  than  ofn  rhag  i  un  enaid 
gyfrgolh  trwy  fy  anwybodaeth  neu  fy 
esgeulusdra  i,  a  rhag  i  mi  ddwyn  gwarad- 
wydd  ar  yr  efengyl  ogoneddus.  Ond  yr 
Arglwydd  a  welodd  yn  dda  gymhwyso  y 
geiriau  canlynol  gyda  grym  mawr  at  fy 
enaid  :  '  Cyfarwyddaf  di,  a  dysgaf  di  yn  y 
ffordd  yr  elych,  a'm  llygad  arnat  y'th 
gynghoraf.'  Cynorthwya  fi,  O  Arglwydd, 
i  bwyso  ar  air  sicr  dy  addewid,  ac  yn 
mhob  peth  i  edrych  atat  ti,  yr  hwn  wyt  yn 
perffeithio  dy  nerth  yn  ngwendid  dy  bobl, 
ac  oddiwrth  yr  hwn  yn  unig  y  mae  digon- 
edd  i  bob  gwaith  da. 

"15.  Y  boreu  hwn  yr  oedd  fy  meddyHau 
yn   aros,  er  fy  adeiladaeth  a'm  cysur,   ar 


gadernid  a  diysgogrwydd  y  cyfamod  gras, 
ac  hefyd  ar  yr  addasrwydd  sydd  ynddo,  yn 
mhob  golygiad,  at  amryw  anghenion  pech- 
adur  syrthiedig.  Y  mae  wedi  ei  luniaethu 
yn  hollol  ac  yn  sicr.  Wrth  ddychwelyd 
o'm  cuwradiaeth  i'm  llety,  yr  oedd  fy  enaid 
diffygiol  yn  hiraethu  yn  daer  am  dŷ  fy 
Nhad  nefol,  fy  nghartref  tragywyddoi. 
O  !  pa  bryd  y  caf  fyned  yno  ?  Pa  bryd  y 
caf  ei  weled  fel  y  mae,  a  bod  yn  gyfìelyb 
iddo  ?  Pa  bryd  y  caf  eistedd  yn  swper 
priodas  yr  Oen  ?  Yr  wyf  wedi  bUno  ar 
bechod,  ac  yn  ofni  syrthio  iddo. 

"21.  Mae  fy  enaid  mewn  hiraeth  ac 
ymostyngiad  taer  am  burdeb  calon,  ac  nid 
oes  dim  ond  ysprydoHaeth  yr  Yspryd 
Glân  a  ddichon  lanhau  meddyliau  fy 
nghalon  aflan.  Y  mae  pentwr  o  ddrygau 
oddimewn,  a  Duw  yn  unig  a  ddichon  fy 
ngwaredu  rhagddynt,  Am  wneyd  fy  hun 
yn  lân  nid  yw  yr  ymgais  ond  Uafur  ofer  ; 
eto  cysurus  yw  meddwl  ddarfod  i'r  Jehofa 
gymeryd  y  gwaith  i'w  law  ei  hun.  '  Mi 
a'u  puraf  hwynt,'  medd  efe.  ...  Pe 
byddai  i  mi  fy  newis  o  fendithion  goreu  y 
nef  a'r  ddaear,  fy  enaid  a  ddy  wedai,  '  Calon 
lân,  O  Arglwydd  ;  argraff"a  dy  ddelw  ar  fy 
enaid.' 

"  25.  '  Fel  y  brefa  yr  hydd  am  yr  afon- 
ydd  dyfroedd,  felly  yr  hiraetha  fy  enaid  am 
danat  ti,  O  Dduw.'  Cymhorth  fi,  fy 
lachawdwr,  i  ddysgwyl  yn  amyneddgar, 
hyd  oni  weh  di  yn  dda  lewyrchu  arnaf 
lewyrch  dy  wyneb.  .  .  .  Mae  Rhaglun- 
iaethau  yn  bresenol  yn  ymddangos  yn 
dywyll  ;  ond  tydi,  O  Dduw,  yw  fy  nerth 
a'm  rhan.  Atat  ti  y  mae  i  mi  droi  fy 
ngolwg,  a  thydi  wyt  bob  amser  yn  fy 
ngweled.  Mewn  iawn  bryd  fe  ddad- 
ddyrysir  pob  peth ;  nertha  fi  i  wyho  a 
gweddio." 

Rhaid  i  ni  ymatal  er  mor  felus  y  difyn- 
iadau.  Nid  yn  aml  y  gweHr  gweinidog 
ieuanc  yn  teimlo  mor  ddwfn  ei  ddibyniaeth 
ar  Dduw,  ac  yn  meddu  profiad  mor  helaeth 
o  ddrygedd  ei  galon,  a  chymhwysder  trefn 
yr  efengyl  ar  ei  gyfer.  Ardal  wledig  yw 
Ç)ueen  Camel  ;  nid  oedd  galwad  feHy  am 
hoH  amser  Mr.  Charles  mewn  gwasanaeth 
i'r  plwyf,  a  chafodd  gyfleustra  i  ymroddi 
gydag  egni  i'w  efrydiau.  Ond  y  mae  yn 
sicr  na  chyfyngodd  ei  hunan  tra  yno  i'w 
fyfyrgeH  ac  i'w  bwlpud.  Yr  oedd  ei  yspryd 
yn  nodedig  o  ymarferol,  a  diau  iddo  ym- 
roddi  i  gateceisio  yr  ieuanc,  ac  igynghorio 
dŷ  i  dŷ.  Rhwng  hyn,  a  bod  ei  bregethau 
mor  efengylaidd  eu  tôn,  nis  gaHai  lai  na 
chael  ei  ddrwgdybio  o  fod  yn  Fethodist,  a 

chynyrchodd  hyny  deimlad  erUdgar  tuag 
ato.  Ceir  ymadroddion  yn  ei  ddydd-lyfr 
sydd  yn  profi  hyn,  er  mai  yn  dra  chynil  y 
cyfeiria  at  ei  brofedigaethau.  Ar  y  ^gain 
o  Ragfyr  ysgrifena  :  "  Yr  wyf  yn  llawen 
am  fod  fy  enw  yn  cael  ei  '  fwrw  allan 
megys  aflan,  er  mwyn  Mab  y  dyn.'  Yr 
wyf  yn  gobeithio  fy  mod  yn  cael  fy 
ngalluogi  i  '  ddewis  yn  hytrach  oddef  adfyd 
gyda  phobl  Dduw,  na  chael  mwyniant 
pechod  dros  amser.'  Fy  nymuniad  yw 
cael  nerth  i  ymdrechu  ymdrech  deg,  cadw 
y  ffydd,  a  gorphen  fy  ngyrfa  mewn  Uawen- 
ydd  a  gorfoledd."  Ar  yr  22aiu  o  Fawrth,  y 
ílwyddyn  ganlynol,  ysgrifena  yn  y  modd  a 
ganlyn  :  "  Yr  wyf  yn  cael  fod  yr  Arglwydd, 
o'i  ras,  yn  bwriadu  fy  nhynu  o  bob  peth  i 
fyw  yn  unig  arno  ef.  Mi  a  bwysais  ar 
gorsen  ddrylhedig,  yr  hon  a'm  gwanodd 
hyd  y  galon.  Yn  bresenol  nid  oes  genyf 
gyfaill  ond  yr  Hollalluog.  Ac  onid  yw  ef 
yn  ddigon  ?  Ydyw,  ni  chais  fy  enaid  neb 
ond  efe."  Eto,  ar  y  ^ydd  o  Ebrill  :  "  Yn 
ddiau  nid  oes  ofn  Duw  yn  y  lle  hwn.  Mor 
hyfryd  fydd  y  nefoedd,  lle  ni  ddaw  anghyd- 
fod  byth  !"  Eto,  ar  y  igeg  o'r  un  mis  : 
"  Yn  ddiweddar,  mae  y  gelyn  wedi  cael 
caniatad  i  ruthro  arnaf  o  bob  tu.  Enw 
da,  bri  daearol,  ac  elw  daearol,  maent  oll 
mewn  perygl.  Ond  bendigedig  fyddo  yr 
Arglwydd,  yr  wyf  yn  llawen  a  boddlon  i 
ymadael  â  hwynt  oU.  Croesaw,  warad- 
wyddiadau,  ond  i'm  ffydd  gael  ei  chadarn- 
hau  yn  addewidion  Duw,  ac  i  mi  gael 
awyr  oleu  i  ganfod  yr  etifeddiaeth  addaw- 
edig.  Y  mae  tragy wyddol  bwys  gogoniant 
yn  pwyso  yn  drymach  na  phob  gofìdiau 
yma  isod."  Ar  y  ^^ain  o  Fai,  gwna  sylw 
nad  yw  ei  ystyr  yn  hoUol  gUr  :  "  Heddyw 
yr  wyf  wedi  newid  fy  llety  ;  a  gwelais  law 
yr  Arglwydd  yn  amlwg  nodedig  yn  nhrefn- 
iad  y  lle  hwn  i  mi.  Yr  oeddwn  mewn  ofn 
a  chyfyngder  wrth  fod  heb  le  i  fyned  iddo; 
ond  y  mae  calonau  pawb  yn  llaw  yr 
Arglwydd."  Ai  y  meddwl  yw  fod  yr 
offeiriad  ieuanc  mewn  ofn  rhag  na  dder- 
bynid  ef  i  dŷ  oblegyd  y  drygair  a  daenid 
am  dano  ?  A  oedd  pregethu  yr  efengyl 
yn  ei  phurdeb,  a  chydag  angerddoldeb 
teimlad,  yn  bechod  mor  fawr  yn  Eglwys 
Loegr  y  pryd  hwn,  fel  yr  oedd  perygl  i'r 
cuwrad  a  wnehii  hyny  gael  ei  esgymuno 
o  gymdeithas  ?  Nid  yw  hyn  mewn  un 
modd  yn  annhebyg. 

Ymddengys  i  ryw  gyfaill  gynyg  lle  iddo 
fel  cuwrad  iddo  ef,  ond  ni  fynai  Mr. 
Charles  droi  ei  gefn  yn  nydd  y  frwydr. 
Fel  hyn  yr  ysgrifena  yn  ei  atebiad  :  "  Ni 
byddai  arnaf  byth  ddiflfyg  cymhelUon  dros 


adael  fy  Ue  presenol,  tra  y  byddai  rhag- 
olwg  genyf  am  gael  byw  yn  agos  i  chwi. 
Eto,  fel  gwas  i  Feistr  mawr  a  da  araU, 
dylwn  ymddihatru  oddiwrth  bob  hunan- 
gais,  a  chadw  ei  ogoniant  ef  gerbron  fy 
meddwl  yn  fy  holl  actau.  Pan  fyddo 
person  wedi  ymsefydlu  mewn  rhyw  le,  a 
hyny,  fel  y  tybia,  dan  dywysiad  Rhaglun- 
iaeth  oll-ddoeth,  dylai,  yn  ol  fy  marn  i, 
fod  yn  dra  gochelgar  mewn  newid  am  le 
arall,  er  y  geiU  fod  yn  fwy  dymunol  i  gig 
a  gwaed,  ac  yn  Ilawer  mwy  enillfawr. 
Nid  yw  fy  Ile  presenol  mewn  un  modd  yn 
ddymunol  ar  hyn  o  bryd.  Nid  oes  genyf 
yr  un  cyfaiU  Cristionogol  i  ymddiddan  ag 
ef  o  fewn  cylch  pymtheg  milltir.  Y  mae 
ymddygiad  annysgwyliadwy  Mr.  N.  (sef 
Mr.  Newman,  rheithior  y  plwyf)  wedi 
cynyrchu  oerfelgarwch  rhyngom.  Tuedda 
yr  holl  amgylchiadau  hyn,  yn  nghyd  a'r 
rhagolygon  teg  a  ddeliwch  o  fy  mlaen,  i 
beri  i  mi  dueddu  o  blaid  derbyn  eich 
cynygiad.  Ond  ai  cyfodi  y  groes  a  fyddai 
hyny  ?  Ai  dyma  y  prawf  o'r  glewder  di- 
ildio  y  dylai  pob  gweinidog  efengyl  mewn 
modd  arbenig  ei  feddu  ?  Yn  hytrach,  ai 
nid  ysgwyd  ymaith  y  groes  a  fyddai,  yr 
hon  a  osododd  Duw  arnaf,  yn  ei  anfeidrol 
ddoethineb  ?  Pan  fyddo  rhagluniaethau 
yn  ymddangos  yn  dywyll  a  dyrys,  nid 
ydym  i  Iwfrhau  a  grwgnach  ;  ond  i 
ddysgwyl  yn  ddyfal  wrth  yr  Arglwydd,  yr 
hwn  a  ŵyr  oreu  pa  fath  hîn  sydd  yn  ateb 
ein  cyfansoddiadau.  Yr  wyf  yn  sicr  fod 
eisiau  ychydig  o  ystormydd  geirwon  i'm 
cyíîroi  i  ;  er  y  gŵyr  yr  Arglwydd  yn  dda 
mor  wan  ydwyf  i'w  dwyn.  Y  mae  wedi 
addaw  rhoddi  nerth  yn  ol  y  dydd  ;  dyma 
fy  nghynaliaeth  a'm  cysur.  Am  y  rhes- 
ymau  hyn  yr  wyf  yn  cael  fy  hun,  gwedi 
dwys  ystyriaeth  a  gweddi,  ac  o  leiaf  rhyw 
gymaint  o  ymgais  at  weddio,  yn  tueddu  i 
wrthod  y  cynygiad,  rhag,  tan  ddylanwad 
cymhellion  hunangeisiol,  y  byddai  i  mi 
ddianrhydeddu  Duw,  a  gadael  y  Ile  a 
osododd  efe  i  mi." 

Dengys  y  Ilythyr  yspryd  gwronaidd,  a 
chydwybodolrwydd  na  cheir  yn  fynych  ei 
gyffelyb.  Glynu  wrth  ei  ddyledswyddau 
a  wnaeth  y  cuwrad  ieuanc  trwy  bob 
ystorm,  ac  yr  oedd  ei  feddwl  yn  fynych  yn 
llawn  tangnefedd,  heb  gymaint  a  thòn  yn 
ei  derfysgu.  Fel  hyn  yr  ysgrifena  ar  gyfer 
y  dydd  cyntaf  o'r  flwyddyn  1780  :  "  Pe  na 
buaset  ti,  Arglwydd,  gyda  mi,  buasai  raid 
i  mi  fod  wedi  syrthio,  ac  wedi  darfod  am 
danaf.  Ond,  bendigedig  fyddo  dy  enw,  yr 
oedd  y  breichiau  tragywyddol  odditanodd. 
O  Dduw,  dyro  i  mi  y  fraint  a'r  dedwydd- 

wch  o  fyw  i  ti.  Yr  wyf  yn  hyderu  fy  mod 
yn  dy  deulu  er  ys  saith  mlynedd  (sef  er  y 
pryd  y  clywodd  Daniel  Rowland  yn  pre- 
gethu  yn  Capel  Newydd) ;  ac  ni  fynwn 
newid  fy  Meistr  er  saith  mil  o  fydoedd. 
Y  mae  ei  wasanaeth  yn  berffaith  ryddid, 
a'r  unig  ddedwyddwch  o  fewn  y  byd." 
Yr  oedd  yr  hwn  a  deimlai  fel  hyn  yn  mhell 
uwchlaw  cyrhaedd  saeth  erUdwyr  Oueen 
Camel,  a  thu  hwnt  i  allu  y  rheithior  di- 
grefydd  i'w  niweidio.  Ymddengys  fod 
Mr.  Newman  wedi  penderfynu  gyru  ei 
guwrad  ymaith ;  a  chan  fod  arno  gy  wilydd 
rhoddi  rhybudd  iddo  i  ymadael,  pender- 
fynodd  ei  newynu  i  ffwrdd,  a  gostyngodd 
ei  gyflog  o  bum'-punt-a-deugain  i  ddeg- 
punt-ar-hugain,  swm  ag  yr  oedd  yn  an- 
mhosibl  i  neb  fyw  arno  gyda  dim  cysur. 
Yn  gynar  yn  1780,  teimlodd  Mr.  Charles 
nad  oedd  dim  i"w  wneyd  ond  rhoddi  ei  le  i 
fynu.  Dylasem  grybwyll  ddarfod  iddo,  yn 
ngwanwyn  y  flwyddyn  flaenorol,  gymeryd 
y  gradd  o  B.A.yn  ]\Ihrif-ysgol  Rhydychain. 
Gyda  bod  un  drws  yn  cau,  cawn  Rag- 
luniaeth  yn  agor  drws  arall  iddo  ;  ac  yn 
mis  Mawrth,  ymsefydlodd  yn  Milbourn 
Port  fel  cuwrad  i  un  Mr.  Lucas.  Ad- 
waenai  Mr.  Lucas  pan  yn  Rhydychain,  ac 
yr  oedd  ganddo  syniad  uchel  am  dano, 
fel  clerigwr  efengylaidd.  "  Yn  mysg  ein 
brodyr,  y  clerigwyr,"  ysgrifena  Mr. 
Charles,  "  edrychir  arnom  fel  adar  brith- 
ion ;  ond,  trwy  ras  Duw,  yr  wyf  yn 
gobeithio  na  bydd  i  ni  ofni  eu  galluoedd 
gwagsaw,  na'u  gwen  ddiystyr."  Pan 
gofiom  addfwynder  tymher  i\Ir.  Charles, 
ac  mor  anmharod  ydoedd  i  dybio  y 
gwaethaf  am  neb  pwy  bynag,  rhaid  credu 
fod  y  clerigwyr  o  gwmpas  Milbourn  Port 
wedi  dangos  teimlad  tra  annghristionogol 
at  y  ficer  a'i  guwrad.  Desgrifia  y  lle  fel 
yn  dra  annuwiol,  a  chwbl  amddifad  hyd 
yr  adeg  hon  o  weinidogaeth  efengylaidd. 
"  Y  mae  y  wlad  yn  mha  un  y  preswyUwn," 
meddai,  "  yn  gwisgo  gwedd  o'r  fath  fwyaf 
athrist  ;  gwedd  ddigon  trist  i  gyffroi  cyd- 
ymdeimlad  y  mwyaf  calongaled.  Dyffryn 
ffrwythlawn  ydyw,  ond  fel  hwnw  yn 
ngweledigaeth  Ezeciel,  y  mae  yn  llawn  o 
esgyrn  meirwon,  y  rhai  ydynt  yn  aml 
iawn,  ac  yn  sychion  iawn.  Dyeithr  beth 
i'r  trigolion  yw  swn  bywiocaol  efengyl  yr 
iachawdwriaeth.  Crefydd  sydd  megys 
wedi  ei  halltudio  er  ys  blynyddoedd,  ac 
anwiredd  sydd  wedi  dyfod  i  mewn  fel 
llifeiriant,  nes  gorchuddio  yr  hoU  wlad. 
Gobeithio  y  galluoga  yr  Arglwydd  ni  i 
gyfodi  baner  yn  ei  erbyn,  ac  y  llwydda  yr 


Yspryd  ein  hymdrechion  gweiniaid  i  atal 
y  IHf." 

Pa  ymdrechion  a  wnaed  ganddo  i  efeng- 
yleiddio  y  wlad,  nis  gwyddom  ;  y  mae 
agos  yn  gwbl  ddystaw  yn  ei  ddydd-lyfr, 
ac  yn  ei  lythyrau,  am  ei  lafur ;  ond  gallwn 
gasglu  yn  sicr,  oddiwrth  yr  hyn  a  wyddom 
am  dymheredd  ei  yspryd,  a'i  hanes  ar  ol 
hyn,  na  fu  yn  ol  o  lafurio  hyd  eithaf  ei 
allu.  A  ganiatawyd  iddo  eneidiau  yn 
wobr  am  ei  waith,  sydd  anhysbys.  Nid 
yw  yn  debyg  iddo  fod  yn  gwbl  aflwydd- 
ianus  ;  nid  y w  yr  Arglwydd  yn  arfer  gadael 
llafurwaith  ei  weision  heb  raddau  o'i  fen- 
dith ;  a  phrin  y  gallwn  dybio  y  buasai  yn 
aros  yno  am  bedair  blynedd,  heb  ei  fod  yn 
cael  ei  galonogi  trwy  weled  yr  had  a  hauai 
yn  egino  ac  yn  tyfu.  Ond  y  mae  llen 
drwchus  yn  cuddio  yr  oll,  ac  nid  oes  obaith 
bellach,  wedi  can'  mlynedd  o  amser,  am  ei 
theneuo.  Yr  ydym  yn  cael  iddo  gael  ei 
lawn  urddau,  Mai  21.  "  Nid  yw  yn  ym- 
ddangos,"  meddai  Mr.  Hughes,  Llanuwch- 
lyn,  yn  mywgraffiad  Mr.  Charles,  "  pa 
fodd  y  bu  am  ddwy  flynedd  yn  urdd 
diacon."  Ai  nid  anmharodrwydd  yr  esgob- 
ion  i  ordeinio  clerigwyr  efengylaidd  yw  y 
rheswm  am  hyn  ?  Y  mae  ei  deimlad  gyda 
golwg  ar  ei  urddiad  yn  haeddu  ei  groniclo. 
Fel  hyn  yr  ysgrifena :  "  Y  boreu  hwn, 
cefais  fy  llawn  urddau  Eglwysig,  pryd  y 
darfu  i  mi  yn  y  modd  mwyaf  difrifol,  ac 
a'm  hoU  galon,  roddi  fy  hun,  ac  oll  a  fedd- 
wyf,  at  wasanaeth  Duw.  Amser,  talentau, 
a  chwbl,  yr  wyf  yn  gobeithio  ddarfod  i  mi 
gael  fy  ngalluogi  i"w  rhoddi  wrth  ei  draed 
ef.  Ac  yn  fy  mynydau  mwyaf  difrifol,  a 
than  yr  ystyriaeth  ddwysaf,  ni  ddymunwn 
alw  yn  ol  yr  un  gair  a  ddaeth  o'm  genau. 
O  Dduw,  Hollalluog,  yr  hwn  a  roddaist  i 
mi  yr  ewyllys,  caniata  allu  hefyd  i  gyflawni 
hyny.  Dwg  i  ben  y  gwaith  a  ddechreuaist 
ynof.  Cynysgaetha  fi  a  deuparth  o'th 
Yspryd,  a  gwisg  fi  a  nerth  o'r  uchelder. 
Cynydda  fy  nghariad  at  eneidiau.  Argraffa 
yn  ddwys  a  pharhaus  ar  fy  meddwl  ystyr- 
iaeth  am  y  cyfrif  tra  phwysig  y  rhaid  i  mi 
ei  roddi  i  ti  ryw  ddiwrnod  o  fy  ngoruch- 
wyliaeth.  Nertha  fi  i  arfer  y  doniau  a 
roddaist  i  mi ;  cyfod  i  fynu  fy  nwylaw  pan 
fyddont  yn  llaesu ;  cadarnha  fy  ngliniau 
gweiniaid.  Cymhorth  fi  i  fod  yn  dy  law 
megys  clai  yn  nwylaw  y  crochenydd,  yn 
foddlon  i  gael  fy  ffurfio,  fy  rheoli,  a'm 
defnyddio  gan  dy  ddoethineb  ddwyfol  di,  yn 
y  modd  ac  i'r  gorchwyl  a  weli  di  yn  dda. 
Nid  wyf  ond  dim  ynof  fy  hun  ;  y  mae  fy 
llygaid  arnat  ti,  yn  yr  hwn  y  mae  yr  am- 

ddifad  yn  cael  trugaredd.  O  !  na  âd  fi 
byth  ;  tydi,  yr  hwn  wyt  Dduw  ífyddlawn, 
ac  nad  wyt  byth  yn  gadael  y  sawl  a  ym- 
ddiriedant  ynot."  Yn  sicr,  ni  chychwyn- 
odd  yr  un  oífeiriad  ar  waith  mawr  y  wein- 
idogaeth  gyda  theimlad  mwy  gweddus. 

Buasai  yn  dda  genym  allu  difynu  yn 
helaeth  o'i  ddydd-lyfr  am  y  pedair  blynedd 
y  bu  yn  Milbourn  Port,  ond  ni  oddef  ein 
terfynau.  Ar  y  cyfan  ymddengys  fod  ei 
amgylchiadau  yn  ddigon  cysurus  ;  ond  yr 
oedd  ei  galon  yn  Nghymru,  a  theimlai 
ddymuniad  angerddol  am  gysegru  ei  allu- 
oedd  i  wasanaeth  ei  genedl  ei  hun.  Yn 
mhellach,  yr  oedd  arno  awydd  priodi,  a 
sefydlu  cartref,  ar  ol  bod  yn  cymdeithasu 
â'r  ferch  ieuanc  oedd  wedi  enill  ei  serch 
am  bum'  mlynedd.  Trwy  garedigrwydd 
y  Parch.  John  Newton,  ficer  Olney,  yr 
hwn  yn  barhaus  a  deimlai  ddyddordeb 
ynddo,  cynygiwyd  iddo  guwradiaeth  yn 
Neheudir  Cymru,  a  bu  ar  fedr  ei  derbyn. 
"  Ond,"  meddai,  "  wrth  ymgynghori  a'm 
hanwyl  Miss  Jones,  cefais  na  wnelai  y  tro. 
Hi  yw  unig  blentyn  rhiaint  tyner  ac 
anwyl.  Pan  y  daeth  i'r  pwynt,  deallais  y 
byddai  yn  waeth  nac  angau  iddynt  i  gael 
eu  gwahanu  oddiwrthi,  tra  y  byddont  byw, 
gan  bellder  mawr.  Yn  wir,  pan  welais  fel 
yr  oedd  y  meddwl  am  y  peth  yn  effeithio 
arnynt,  rhoddais  heibio  y  syniad  yn  hollol ; 
ni  fynwn  er  dim  fod  yn  offeryn  i  ddwyn  eu 
penwyni  i'r  bedd  mewn  tristwch.  Rhaid 
i  bob  peth  felly  aros  fel  y  maent  hyd  nes  y 
cyfarfyddaf  â  lle  yn  Ngogledd  Cymru,  heb 
fod  yn  nepell  o'r  man  lle  y  maent  yn 
trigianu," 

Ond  er  pob  ymdrech  nid  oedd  argoel 
iddo  gael  cuwradiaeth  yn  Ngwynedd. 
Tybiodd  ragor  nag  unwaith  ei  fod  yn  cael 
ei  ddymuniad.  Daeth  cuwradiaeth  yn 
wag  yn  Nghroesoswallt,  ac  er  pelled 
ydoedd  o'r  Bala,  yr  oedd  yn  foddlawn  ei 
chymeryd,  a  llawenhäi  ei  galon  o'i  fewn 
wrth  ganfod  gobaith  y  byddai  yn  llwydd- 
ianus  yn  ei  gais.  "  Ond,"  meddai,  "  pan 
gly  wodd  y  ficer  fy  mod  wedi  cael  fy  lefeinio 
gan  yr  hyn  a  alwent  yn  egwyddorion 
Methodistaidd,  ni  fynai  siarad  gair  yn 
mhellach  â  mi."  Yr  oedd  Methodistiaeth 
yn  bechod  anfaddeuol  yn  ngolwg  y  clerig- 
wr  hwn.  Tebyg  y  gallasai  basio  heibio  i 
feddwdod,  a  halogiad  y  Sabbath,  ac  ym- 
roddiad  i  rysedd  cnawdol ;  ond  yr  oedd  bod 
yn  ddifrifol  am  y  pethau  a  berthyn  i  dra- 
gywyddol  heddwch  dyn,  oblegyd  mor 
belled  a  hyn  yn  unig  y  cyrhaeddai  Meth- 
odistiaeth     Mr.    Charles    ar    y   pryd,    yn 


drosedd  nas  gallai  ei  oddef.  Daeth  cuw- 
radiaeth  Mallwyd,  yn  Sir  Feirionydd,  yn 
wag ;  ymddiriedodd  yntau  i  rywun  a 
gymerai  arno  fod  yn  gyfaill  iddo  i  gario  y 
drafodaeth  am  dani  yn  mlaen  drosto  ;  ond 
esgeulusodd  hwnw  gyflawni  ei  ymddiried- 
aeth.  Eithr  ni  ffromodd  Mr.  Charles;  yr 
oll  a  ddywed  yw :  "  Buaswn  wedi  digio  wrth 

Mr. oni   bai    i  mi  weled  llaw    Duw 

yn  yr  amgylchiad." 

Pallodd  ei  amynedd  o'r  diwedd,  a  phen- 
derfynodd  ddychwelyd  i  Gymru.  Fel  hyn 
yr  ysgrifena  ar  gyfer  Mehefin  23,  1783: 
"  Y  boreu  hwn  gadewais  Milbourn  Port, 
gan  gwbl  farnu  mai  ewyllys  yr  Arglwydd 
ydoedd  i  mi  wneuthur  felly,  pa  beth  bynag 
fyddo  y  canlyniad."  Heblaw  ei  awydd  am 
ddychwelyd  i'w  wlad  ei  hun,  a  sefydlu 
cartref,  ymddengys  ei  fod  yn  cael  ei  rwystro 
yn  ei  ymdrechion  gyda  ei  ddyledswyddau 
gweinidogaethol,  oblegyd  cyfeiria  ato  ei 
hun  fel  yn  rhwym  mewn  liyfetheiriau  y 
methai  eu  hysgwyd  ymaith,  a  gofyna,  "  Pa 
les  yw  byw  yn  y  byd  oni  fydd  ein  bywyd  o 
ryw  ddefnydd?"  Dyma  Mr.  Charles  wedi 
gadael  Lloegr,  a'r  Saeson,  ac  wedi 
dychwelyd  yn  ol  i  fysg  ei  bobl  ei  hun,  i 
beidio  eu  gadael  mwy  hyd  nes  y  byddai  ei 
Arglwydd  yn  ei  alw  i'r  baradwys  fry. 

Ar  yr  2ofed  o  Awst,  yr  un  flwyddyn, 
priodwyd  ef  â  Miss  Sarah  Jones,  Ilysferch 
Mr.  Thomas  FouIIces,  ac  ymsefydlodd  yn  y 
Bala.  Cafodd  yn  ei  briod  gymhares  o'r 
fath  oreu,  yn  Ilawn  awydd  fel  yntau  am 
wasanaethu  yr  Arglwydd,  ac  yn  barod  i 
gymeryd  pwys  gofalon  teuluaidd  ar  ei  hys- 
gwyddau,  er  mwyn  i'w  ddwylaw  ef  fod  yn 
gwbl  ryddion  at  ei  waith  mawr.  Ychydig 
ddyddiau  yn  flaenorol  i'w  briodas  aeth  Mr. 
Charles  i  Gymdeithasfa  Llangeitho.  Yr 
hyn  a'i  cymhellai  yn  benaf  oedd  awydd  am 
glywed  Daniel  Rowland,  ar  yr  hwn  yr 
edrychai  fel  ei  dad  ysprydol.  Fel  hyn  yr 
ysgrifena  :  "  Yr  oedd  yn  y  Gymdeithasfa 
tuag  ugain  o  offeiriaid,  a  rhwng  tri  ugain  a 
phedwar  ugain  o  bregethwyr  Ileyg,  er  nad 
oll  yn  perthyn  i'r  Cyfundeb.  Gellwch 
dybio  mor  falch  oeddwn  i  glywed  unwaith 
yn  ychwaneg  yr  hen  Elias  benllwyd 
(Daniel  Rowland)  yn  cyhoeddi  dyfnion 
bethau  Duw,  gyda  y  tynerwch,  yr  eglur- 
der,  a'r  nerth  sydd  mor  nodweddiadol  o 
hono.  Clywais  ef  ddwywaith,  a  thri 
offeiriad  heblaw  efe,  yn  nghyd  ac  amryw 
bregethwyr  Ileyg,  wedi  eu  cynysgaethu  â 
doniau  rhagorol.  Dechreuodd  y  pregethu 
ddydd  Sadwrn,  a  pharhaodd  hyd  ddeg  ar 
gloch    foreu    Mercher.       Ni    ychwanegaf 

ddim,  ond  mai  da  oedd  bod  yno."  Gwelir 
mor  uchel  oedd  syniadau  Mr.  Charles  am 
y  Methodistiaid,  ac  hyd  yn  nod  am  eu 
pregethwyr  diurddau,  pan  yr  oedd  eto  o 
fewn  cylch  yr  Eglwys  Sefydledig,  ac  yn 
bwriadu  treuho  ei  hoU  oes  ynddi. 

Nid  yw  yn  ymddangos  i  bryder  parthed 
bywioliaeth  wasgu  ar  feddwl  Mr.  a  Mrs. 
Charles ;  cwbl  ymddiriedai  y  ddau  yn 
rhagluniaeth  Duw,  yr  hwn  a'u  dygasai  at 
eu  gilydd,  ac  a  roddasai  y  naiU  i'r  llall. 
Agorasant  siop  fechan  yn  y  Bala  ;  gofalai 
Mrs.  Charles  am  hono,  tra  yr  oedd  ystafell 
arall  yn  y  tỳ  wedi  ei  threfnu  yn  llyfrgell 
iddo  ef.  Ond  yr  oeddynt  yn  bryderus  am 
i  Mr.  Charles  gael  lle  i  weinidogaethu.  A 
chan  y  credai  y  pryd  hwn  mai  i  weinidog- 
aeth  yr  Eglwys  Sefydledig  y  cawsai  ei  alw, 
edrychai  allan  am  guwradiaeth.  Nid  oedd 
swm  y  gyflog  a  addewid  iddo  ond  dim  yn 
ei  olwg,  ei  bwnc  mawr  oedd  cael  cyfleustra 
i  gyhoeddi  yr  efengyl  i  bechaduriaid,  i'r 
hwn  orchwyl  y  credai  fod  Duw  wedi  ei 
alw.  Ymddengys  nad  hir  y  bu  cyn  cael 
yr  hyn  a  geisiai ;  ond  dau  Sabbath  y 
cafodd  wasanaethu  cyn  i  lythyr  maith  gael 
ei  anfon  ato,  yn  ei  esgusodi  rhag  myned 
yno  drachefn.  Awdwr  y  llythyr  yn  ddiau 
oedd  oíìfeiriad  y  plwyf.  Yn  nesaf,  aeth  i 
gynorthwyo  ei  hen  gyfaill,  y  Parch.  Simon 
Lloyd,  yr  hwn  ar  y  pryd  oedd  yn  wael  ei 
iechyd.  Nid  hir  y  bu  yma  ychwaith  cyn 
i'r  ystorm  ymdori  arno.  Fel  hyn  yr  ys- 
grifena  :  "  Y  Sul  diweddaf  daeth  yr  holl 
blwyf  ataf,  yn  cael  eu  blaenori  gan  ddau 
neu  dri  o'r  trigoHon  penaf,  gan  fy  nghyfarch 
mewn  duU  garwach  na  dim  a  arferwyd 
ataf  yn  flaenorol.  Rhoisant  orchymyn 
caeth  i  mi  na  phregethwn  drachefn  yn  eu 
heglwys;  'canys,'  meddent,  'yr  ydych  wedi 
melldithio  digon  arnom  yn  barod.'  "  Pe 
buasai  Mr.  Charles  o  dymher  boeth,  yn 
arw  ei  foes,  ac  yn  cael  ei  gario  dros  der- 
fynau  gweddeidd-dra  gan  wresogrwydd  ei 
zèl,  gaílem  dybio  ei  fod  yn  ei  weinidogaeth 
wedi  condemnio  pechodau  y  plwyfohon  yn 
rhy  lym,  ac  felly  iddynt  gael  achos  cyíìawn 
o  dramgwydd.  Ond  y  mae  ei  gymhesur- 
edd  a'i  foneddigeiddrwydd  yn  gwahardd 
tybiaeth  o'r  fath  ;  a  phe  amgen,  byddai  ei 
dystiolaeth  bendant  ef  ei  hun  yn  ddigonol 
ar  y  mater.  Meddai :  "  Cymerais  ofal  na 
chai  dim  ond  y  gwirionedd  yn  ei  symledd 
a'i  eglurder  roddi  tramgwydd  ;  ac  nid  oes 
dim  arall  yn  cael  ei  osod  yn  fy  erbyn."  Yr 
hyn  nas  gellid  ei  oddef  yn  yr  Eglwys 
Sefydledig,  yn  Ngwynedd,  yr  adeg  hono 
oedd  gwirionedd  Duw,  yn  cael  ei  gyhoeddi 


mewn  modd  gonest,  gan  un  o'r  dynion 
mwyaf  addfwyn  a  boneddigaidd  ei  yspryd 
a  rodiodd  y  ddaear.  Pechod  y  pechodau 
oedd  dynoethi  anwiredd,  a  chynghori 
pechaduriaid,  gyda  phob  difrifwch,  i  ffoi 
rhag  y  Ilid  a  fydd.  Am  y  trosedd  hwn 
dyma  ni  yn  barod  yn  cael  drysau  dwy  o 
eglwysydd  wedi  eu  cau  yn  erbyn  Mr. 
Charles ;  dim  arall  ni  ellid  roddi  yn  ei 
erbyn. 

Er  pob  gwrthwynebiad  nid  oedd  am 
roddi  i  fynu  ei  fwriad  gwreiddiol  o  wasan- 
aethu  o  fewn  cylch  yr  Eglwys  Sefydledig. 
Mewn  Ilythyr  at  gyfaill,  dyddiedig  Medi  29, 
1783,  ysgrifena  yn  y  modd  a  ganlyn  :  "  Yr 
wyf  yn  awr  yn  aros  i  weled  beth  a  wna  yr 
Arglwydd  â  mi,  gan  ddefnyddio  pob 
moddion  yn  fy  ngallu  i  geisio  rhyw  le  i 
wasanaethu  o  fewn  yr  Eglwys  Sefydledig  ; 
nid  er  mwyn  unrhyw  dâl  a  allwn  gael,  ond 
o  herwydd  cydwybod.  Gallwn  fyw  yn 
annibynol  ar  yr  Eglwys  ;  ond  yr  wyf  yn 
Eglwyswr  o  gydwybod,  ac  felly  ni  adawaf 
hi  ar  unrhyw  gyfrif  oddieithr  i  mi  gael  fy 
ngorfodi  i  hyny.  Ond  gallwch  yn  hawdd 
ddeall  pa  mor  anniddan  ac  anghysurus  yw 
peidio  gwneyd  dim.  Ni  theimlais  erioed 
o'r  blaen,  i'r  un  graddau,  nerth  y  geiriau, 
'  Gwae  fì,  oni  phregethaf  yr  efengyl.'  Yr 
wyf  yn  teimlo  fod  angenrhaid  wedi  ei  osod 
arnaf,  ac  y  byddai  fy  mywyd  yn  berífaith 
druenus,  heb  fy  mod  yn  ymdaflu  i'r  gwaith 
gyda  phob  gallu  ag  a  feddaf."  Yn  nglyn 
â'r  Ilythyr  hwn,  gallwn  sylwi  :  (i)  Nid 
ydym  am  gelu  y  ffaith  mai  fel  Eglwyswr  yr 
edrychai  Mr.  Charles  arno  ei  hun  y  pryd 
hwn,  y  meddai  gryn  serch  at  yr  Eglwys,  ac 
mai  ynddi  y  bwriadai  aros  os  caffai  gyf- 
leustra  i  weithio  o'i  mewn.  Yn  hyn  safai 
yn  hollol  ar  yr  un  tir  a'r  Tadau  Methodist- 
aidd  cyntaf.  Nid  anghymeradwyaeth  o'i 
ff"urflywodraeth,  ac  nid  diffyg  cred  yn 
articlau  ei  ffydd,  a  barodd  iddynt  hwy  droi 
eu  cefnau  ar  yr  Eglwys,  a  myned  allan  i'r 
prif-ffyrdd  a'r  caeau ;  eithr  cael  eu  rh wystro 
i  weithio  o'i  mewn  a  wnaethant.  Oni  bai 
am  draha  yr  esgobion,  a  Ilid  y  clerigwyr 
digrefydd,  nid  annhebyg  mai  plaid  weithgar 
efengylaidd  o  fewn  yr  Eglwys  a  fuasai  y 
Methodistiaid  hyd  y  dydd  heddyw.  Go- 
beithiai  Mr.  Charles  yn  ddiau  y  byddai  i 
egwyddorion  y  diwygiad  Methodistaidd, 
â'r  hwn  y  meddai  y  cydymdeimlad  mwyaf 
trwyadl,  lefeinio  yr  Eglwys  Sefydledig,  fel 
y  gallai  yntau  weithio  ynddi,  a  chadw  cyd- 
wybod  bur.  (2)  Y  mae  mor  glir  a'r  haul 
nad  edrychai  ar  adael  yr  Eglwys  Sefydl- 
edig  fel  sism,  os  byddai  amgylchiadau  yn 

gwneyd  hyny  yn  angenrhaid ;  fod  yspryd 
y  weinidogaeth  yn  llawer  cryfach  yn  ei 
fynwes  na'r  teimlad  Eglwysyddol ;  a'i  fod 
yn  rhagweled  y  pryd  hwn  y  posiblrwydd  o 
orfod  gweithio  y  tu  allan  i'w  chorlan  ;  yn 
wir,  ei  fod  wedi  penderfynu  ar  hyny  yn 
hytrach  nac  arwain  bywyd  o  segurdod. 
Awgrymir  hyny  yn  ghr  gan  y  pwyslais  a 
rydd  ar  y  geiriau :  "  Gwae  fi,  oniphregethaf 
yr  efengyl."  (3)  Gwelwn  ei  fod  ef,  neu 
yn  hytrach  ei  briod,  yn  llwyddo  mewn 
masnach  yn  y  Bala,  fel  nad  oedd  raid  iddo 
wasanaethu  yr  efengyl  er  mwyn  bywiol- 
iaeth. 

Tua  chanol  mis  Hydref,  cafodd  le  am 
dymhor  fel  cuwrad  yn  Shawbury,  Sir 
Amwythig.  Yr  oedd  Mr.  Mayor,  ficer  y 
plwyf,  yn  ddyn  o  syniadau  efengylaidd,  ac 
yn  mawr  werthfawrogi  ei  lafur.  Yn  y 
Bala  y  preswyhai  Mr.  Charles ;  ond  yn 
hytrach  na  chael  ei  amddifadu  o  gyfleustra 
i  gyfranu  Gair  y  bywyd,  yr  oedd  yn  barod 
i  wasanaethu  eglwys  oedd  haner  can' 
milltir  o  bellder  o'i  gartref.  Ymddengys 
iddo  aros  mewn  cysylltiad  â  Shawbury  hyd 
tua  chanol  lonawr,  y  flwyddyn  ganlynol. 
Achlysur  ei  ymadawiad  oedd  ei  fod  wedi 
cael  cuwradiaeth  Llanymawddwy,  plwyf 
tua  phedair-mifltir-ar-ddeg  o'r  Bala.  Y 
mae  y  ffbrdd  rhwng  y  ddau  le  hyn  efaUai  y 
fwyaf  fynyddig  a  pheryglus  yn  y  Dywys- 
ogaeth  ;  felly,  o  leiaf,  y  desgrifia  Pennant 
y  darn  o  honi  sydd  rhwng  Llanuwchlyn  a 
Dinas  Mawddwy ;  ond  trafaelai  Mr. 
Charles  i'w  eglwys  trwy  bob  tywydd, 
weithiau  ar  geffyl,  ond  fynychaf  ar  ei  draed. 
Nid  oedd  trymder  gwlawogydd,  Uuwch- 
feydd  o  eira,  na  thrwch  o  iâ  yn  ddigon  i'w 
atal,  er  mai  gwanaidd  o  gyfansoddiad 
ydoedd.  Taflodd  ei  holl  enaid  i'r  gwaith 
yn  Llanymawddwy ;  nid  yn  unig  traddodai 
bregethau  ffyddlawn  yn  cynwys  hufen  yr 
efengyl,  ond  dechreuodd,  ar  brydnhawn 
Suhau,  gateceisio  yr  ieuenctyd  yn  ngwir- 
ioneddau  mawrion  y  Beibl.  Bendithiodd 
yr  Arglwydd  ei  ymdrechion  ;  dechreuodd 
cyffro  gymeryd  Ue  yn  mysg  yr  esgyrn 
sychion  ;  amryw  a  argyhoeddwyd  i  fywyd, 
ac  yr  oedd  y  nifer  amlaf  o'r  plwyfohon  yn 
teimlo  yn  garedig  ato.  ünd  gwrthwynebai 
eraiU  yn  ífyrnig.  Fel  hyn  yr  ysgrifena  at 
ei  briod  :  "  Yr  wyf  yn  iach  ac  yn  gymharol 
ddedwydd ;  mor  ddedwydd  ag  y  geUir 
dysgwyl,  a  chymeryd  fy  amgylchiadau  i 
ystyriaeth.  Cefais  fesur  o  bresenoldeb 
Duw  y  Sul  diweddaf  wrth  bregethu.  Ym- 
ddangosai  y  bobl  hefyd  fel  pe  byddai  y 
gwirioneddau  dwyfol  yn  effeithio  arnynt  i 


raddau.  Yr  wyf  yn  deaU  fod  y  nifer  amlaf 
o  honynt  yn  tueddu  i  glywed  ychwanego'r 
pethau  hyn,  er  fod  rhai  yn  gwrthddywedyd. 
Rhai  hefyd  a  fygythiant  ddeho  â  mi  yn  y 
modd  gwaethaf  posibl ;  ond  y  mae  yr  oll 
yn  Uaw  yr  Arglwydd.  Yr  wyf  yn  Uawer 
gweU  nag  y  dysgwyhwn  ar  ol  cerdded 
ddydd  Sadwrn  trwy  yr  eira.  Y  mae  yr 
Arglwydd  yn  dda  iawn  wrthyf.  O  bydded 
i  ni  ei  foUanu." 

Tri  mis  y  goddefwyd  iddo  wasanaethu 
yn  Llanymawddwy.  Cariodd  y  rhai  gwrth- 
wynebus  eu  bygythiad  allan,  ac  anfonasant 
rôs  o  gwynion  yn  ei  erbyn  at  reithior  y 
plwyf.  Nis  gwyddom  yn  hoUol  natur  y 
cyhuddiadau ;  ond  gaUwn  ddyfalu  mai 
Methodistiaeth  y  cuwrad  oedd  y  peth  yr 
achwynid  arno  fwyaf ;  ac  nid  anmhosibl 
ddarfod  i  falais  a  gelyniaeth  gamhwio 
pethau,  a  Uunio  nifer  o  gyhuddiadau  cel- 
wyddog.  Yn  ddioedi,  heb  chwiho  i  mewn 
i  wirionedd  y  cwynion,  na  rhoddi  cyfle  i 
Mr.  Charles  i  amddiífyn  ei  hun,  anfonodd 
y  rheithior  rybudd  iddo  i  ymadael.  Teim- 
lodd  y  bobl  a  dderbyniasent  fendith 
trwyddo  ;  a  thynasant  i  fynu  ddeiseb  i'w 
hanfon  at  y  rheithior,  yn  dymuno  na  fyddai 
i'r  cuwrad  eíîro  gael  ei  anfon  i  fifwrdd. 
Ymddiriedwyd  cyflwyniad  y  ddeiseb  i  un 
o'r  plwyfolion  ;  yntau,  yn  cael  ei  ddylan- 
wadu  gan  y  gwrthwynebwyr,  a'i  dinystriodd 
yn  Ue  ei  chyflwyno  i'r  clerigwr.  Cyfaddef- 
wyd  hyn  gan  y  gŵr  ei  hun  yn  ganlynol. 
Nid  digon  gan  yr  erlidwyr  oedd  troi  Mr. 
Charles  o'i  guwradiaeth  ;  ceisient  gynhyrfu 
teimlad  y  wlad  i'w  erbyn.  Fel  hyn  yr 
ysgrifena  efe  :  "  Yr  wyf  yn  deall  mai  Sul  y 
Pasg  yw  y  diweddaf  i  mi  yma  ;  terfyna  fy 
nghwarter  y  pryd  hwnw.  Bwriada  fy 
olynydd  fod  yma  dranoeth,  sef  y  ^^ain  o 
EbriU.  Gwnaed  ymdrechion  gan  y  gwŷ-r 
mawr  o  gwmpas  y  Ddinas  i  gyff'roi  y 
plwyfolion  yn  fy  erbyn  ;  ond,  ar  y  cyfan, 
yn  ddieffaith.  Digon  i  ni  mai  yr  Arglwydd 
sydd  yn  teyrnasu,  a  chofio,  pan  yw  tad  a 
mam  yn  ein  gwrthod  y  gwna  yr  Árglwydd 
ein  derbyn.  Yr  wyf  yn  ddedwydd  yn  yr 
Arglwydd.  Gweddiwch  trosof ;  ac  yn 
nghanol  yr  oll  ymlawenychwch  yn  yr- 
Arglwydd."  Nid  yn  fynych  y  cyfarfyddir 
â'r  fath  addfwynder  yspryd  yn  nghanol 
profedigaethau  mor  danllyd.  Gwelir 
hefyd  oddiwrth  y  Ilythyr  mai  y  mawrion  o 
gwmpas  Llanymawddwy  oeddynt  flaenaf 
yn  y  camwri  o  erlid  gẁr  Duw;  i  ba  raddau 
eu  cynhyrfid  i  hyny  gan  yr  offeiriaid 
cymydogaethol,  nis  gwyddom. 

Eithr     ymddengys     na    adawodd    Mr. 

Charles  y  mater  i  orphwys  gyda  rheithior 
Llanymawddwy,  ond  iddo  ei  godi  i  lys  yr 
esgob.  Yn  y  bywgrafhad  iddo  a  ysgrifen- 
wyd  gan  y  Parch,  \V.  Hughes,  Ficer 
Llanuwchlíyn,  ceir  a  ganlyn  :  "  Yr  oedd 
gan  Mr.  CharÌes  hawl  i  apeho  at  yr  esgob, 
braint  yr  ymddengys  iddo  ei  defnyddio. 
Ceir  cyfeiriadau  yn  ei  lythyrau  at  apel  a 
wnaed  o  gwmpas  y  pryd  hwn  at  yr  Esgob 
Shepley,  yr  hwn  ar  y  pryd  a  eisteddai  yn  y 
gadair  esgobol  yn  St.  Asaph.  Cafodd  pob 
dylanwad  oedd  at  alwad  Mr.  Charles  ei 
harfer  o'i  blaid  gyda  yr  esgob.  Ond  fel  yr 
ymddengys,  i  ddim  pwrpas.  Nid  oedd  dim 
cydymdeimlad  rhwng  yr  esgob  a'r  praidd 
Cymreig  a  gawsai  ei  ymddiried  i'w  ofal ;  nid 
oedd  y  defaid,  o'r  tu  arall,  yn  adwain  Uais  y 
prif  fugail,"  Eithr  brysia  Mr.  Hughes  i 
geisio  rhyddhau  y  blaid  grefyddol  i  ba  un 
y  perthyna  oddiwrth  bob  cyfrifoldeb  yn  y 
mater.  "  Pa  mor  ddwfn  bynag,"  meddai, 
"  y  bydd  i  ni  alaru  oblegyd  ymddygiad 
rheithior  Llanymawddwy,  nis  gellir  dal  yr 
Eglwys,  fel  corph,  yn  gyfrifol  am  yr  ym- 
ddygiad  anghyfiawn  hwn."  Beth  ?  Yr 
Eglwys  ddim  yn  gyfrifol  ?  Dyma  yr  offeir- 
iaid  trwy  holl  Wynedd  yn  gwrthod  gwas- 
anaeth  clerigwr  dysgedig  a  gwerthfawr 
oblegyd  ei  onestrwydd  a'i  ffyddlondeb  i 
Grist  ;  dyma  yr  ychydig  offeiriaid  ddarfu, 
mewn  anwybodaeth,  ei  gyflogi  fel  cuwrad, 
yn  cau  drysau  eu  heglwysydd  yn  ei  erbyn 
mor  fuan  ag  y  daethant  i  wybod  ei  fod  yn 
cydymdeimlo  â'r  yspryd  Methodistaidd  ;  a 
dyma  eu  gwaith  yn  cael  eu  gymeradwyo 
gan  y  g\Vr  urddasol  a  eisteddai  yn  y  gadair 
esgobol ;  ac  eto  dy wedir  wrthym  nad  yw  yr 
Eglwys,  fel  corph,  yn  gyfrifol  !  Os  nad  y  w, 
yna  y  mae  yn  gyfryw  gorph  awyrol  nas 
gellir  ei  dal  yn  gyfrifol  am  unrhyw  beth. 
Os  nad  yw  yr  Eglwys  i'w  chael  yn  ei  hes- 
gobion,  ac  yn  nghyfangorph  ei  hoffeiriaid, 
a  hyny  i'r  fath  raddau  fel  y  geUir  ei  dal 
yn  gyfrifol  am  eu  gweithrediadau,  nis 
gwyddom  pa  le  y  gelhr  dod  o  hyd  iddi.  Y 
gwir  yw,  nad  oes  dim  digon  o  ddwfr  yn 
afon  yr  lorddonen  i  olchi  yr  Eglwys 
Sefydledig  yn  wyn  am  ei  hymddygiad  at 
Mr.  Charles. 

Gwedi  ei  droi  allan  o  Lanymawddwy, 
ac  heb  un  cylch  arall  yn  yr  Eglwys  Sefydl- 
edig  yn  agor  iddo,  yr  oedd  Mr.  Charles 
mewn  petrusder  dirfawr  gyda  golwg  ar 
beth  i'w  wneyd.  Yn  ei  benbleth  ysgrifen- 
odd  at  y  Parch.  John  Newton,  ficer  Ólney, 
yr  hwn,  fel  y  gwelsom,  a  fuasai  yn  gyfaill 
iddo  yn  flaenorol,  gan  ddeisyf  ei  weddîau 
a'i  gynghor.     O  herwydd  rhyw  reswm,  nas 


gwyddom  ei  natur,  ni  chafodd  Mr,  Newton 
y  llythyr,  ond  clybu  am  dano  ac  am  ei 
gynwys,  trwy  Eglwyswr  arall  o'r  enw  Mr. 
Willíinson  ;  ac  ysgrifenodd  ateb,  yr  hwn 
sydd  wedi  ei  ddyddio  Mehefin  26ain,  1784, 
Barnai  Mr.  Newton  mai  dyledswydd  y 
Parch.  T.  Charles  oedd  gadael  y  Bala,  a 
Chymru,  ac  ymorol  am  guwradiaeth  yn 
Lloegr.  Ni  fuasai  anhawsder  iddo  gael 
lle  fel  cuwrad  yno,  oblegyd  dylanwad  yr 
larlles  Huntington,  ac  eraiU  o  fonedd  y 
deyrnas  a  gydymdeimlent  à'r  adran  efengyl- 
aidd  yn  yr  Eglwys.  Ond  ni  fynai  efe  adael 
y  Dywysogaeth.  Ymwelodd  droion  â  Mr. 
Mayor,  ficer  Shawbury,  dan  yr  hwn  y 
buasai  yn  gwasanaethu  yn  flaenorol.  Fel 
hyn  yr  ysgrifena  at  ei  briod  ar  ei  ymwel- 
iad  cyntaf,  tua  dechreu  Mai,  1784: 
"  Byddai  yn  dda  gan  Mr.  Mayor  fy  nghyf- 
logi  fel  o'r  blaen,  ond  yr  wyf  wedi  gwrthod, 
oblegyd  canfyddaf  yn  eghir  y  rhaid  i  mi 
gyfyngu  fy  hun  naill  ai  i  Gymru  neu  i 
Loegr,  neu  ni  wnaf  ddim  da  yn  y  naill 
na'r  llall.  Ac  yr  wyf  yn  cael  fy  nhueddu 
yn  gryf  i  gymeryd  Cymru,  fel  y  cymerais 
fy  ngwraig,  '  er  gwell  er  gwaeth,  hyd  oni'n 
gwahano  angau.' "  Ar  ymwehad  arall 
yn  yr  un  flwyddyn  cawn  ef  yn  ysgrifenu 
eto  at  ei  wraig :  "  Nid  oes  hanes  am 
eglwys.  Ond  y  mae  yr  hoU  gyfeilhon  yn 
ymddangos  yn  fy  rhoddi  i  fynu  i'r  capelau 
yn  Nghymru,  tra  ar  yr  un  pryd  y  maent 
yn  dra  boddhaol  ar  fy  ymddygiad  yn  aros 
mor  hir.  Yr  oll  a  aUaf  ddweyd  ydyw,  fy 
mod  yn  dymuno,  fel  yn  ddiffuant  y 
gobeithiaf,  bod  yn  y  Ue  y  myn  yr  Arglwydd 
i  mi.  Nis  gallaf  gario  cydwybod  euog  yn 
hwy  yn  fy  mynwes,  yr  hyn  y  rhaid  i  mi 
ei  wneyd  os  treulir  fy  nyddiau  mewn  ofer- 
edd." 

Teifl  y  Uythyrau  hyn  ffrwd  o  oleuni  ar 
deimladau  ei  fynwes.  Y  mae  yn  amlwg 
gyda  golwg  ar  y  cyfeiUion  a'u  rhoisent  ef  i 
fynu  i'r  capelau  yn  Nghymru,  mai  cyfeill- 
ion  o  fewn  yr  Eglwys  oeddynt.  GweUr 
feUy  fod  hyd  yn  nod  yr  Eglwyswyr,  o  syn- 
iadau  efengylaidd,  yn  argyhoeddedig  mai 
dyledswydd  Mr.  Charles  oedd  gadael  y 
Llan,  a  bwrw  ei  goelbren  gyda'r  Methodist- 
iaid  ;  ac  iddynt  ddatgan  eu  barn  ar  y 
mater  wrtho  cyn  iddo  ef  wneyd  ei  feddwl  i 
fynu.  Eithr  anmhenderfynol  a  phryderus 
yr  oedd  efe  yn  parhau.  Fel  hyn  yr  ys- 
grifena  at  ei  gyfaiU  V/ilkinson,  Mehefin 
i2fed,  1784:  "  Y  mae'n  gyfyng  arnaf  o'r 
ddeutu — rhwng  gadael  yr  Eglwys  a  phar- 
hau  ynddi.  Wedi  cael  fy  nhroi  allan  o  dair 
eglwys  yn  y  wlad  hon,  heb  argoel  am  un 


Y    PARCH.    THOMAS    CHARLES,    B.A.,    BALA. 

[Cojii  o'r  Darlìm  Lliirirdig  sijdd  ijn  meddiant  ij  Gymdeithas  Fciblaidd,  yn  Lluiidain.] 


THOMAS   CHARLES,   B.A.,   BALA. 


177 


arall,  beth  a  wnaf  ?  Yn  yr  eglwys  ddi- 
weddaf  y  bûm,  mi  arosais  dri  mis.  Cafodd 
yr  efengyl  ei  bendithio  yn  ddirfawr,  fel  y 
gelUd  meddwl  ar  y  pryd.  Y  mae  y  bobl  yn 
galw  arnaf,  gyda  dagrau,  am  eu  porthi  â 
bara'r  bywyd.  Beth  a  wnaf?  Swnia 
geiriau  Crist  yn  gyson  yn  fy  nghlustiau — 
*  Portha  fy  ẃyn.'  Credaf  fy  mod  yn 
teimlo  fy  nghalon  yn  foddlawn  i  ym- 
gymeryd  a'r  gwaith,  bydded  y  canlyniadau 
y  peth  y  b'ont.  Ond  dyna,  dylwn  fod  yn  sicr 
yn  fy  meddwl  fod  Duw  yn  fy  ngalw  i 
bregethu  o  gwmpas.  Hyn  a'm  cyffroa  i 
wneyd  prawf  o  bob  moddion  i  geisio  aros 
yn  yr  Eglwys,  ac  i  ddysgwyl  am  ychydig  yn 
ychwaneg  beth  a  wna  yr  Arglwydd.  Diolch 
i  Dduw,  nid  oes  arnaf  eisiau  dim  ond 
gwybod  ei  ewyllys,  a  chael  nerth  i'w  chyf- 
lawni.  Y  mae  yr  efengyl  yn  ymledu  yma, 
a  miloedd  yn  tyru  i'w  gwrando ;  a  chredaf 
fod  miloedd  yn  yr  hoU  gymydogaethau 
gwedi  ei  derbyn  yn  ei  grym.  Yr  wyf  yn 
crynu  rhag  i'r  Arglwydd  fy  nghael  yn 
anffyddlon,  pan  y  canfyddaf  gymaint 
o  waith  i'w  wneyd.  Aml  y  tybiaf  fy 
mod  yn  clywed  fy  anwyl  Feistr  yn  dweyd 
wrthyf :  '  Paham  y  sefi  yma  yn  segur  ar 
hyd  y  dydd  ?'  A  y  meddylddrych  yn 
Uymach  pan  yr  ystyriaf  fod  y  nos  yn  dyfod 
yn  gyflym,  yn  yr  hon  ni  ddichon  neb 
weithio.  Dywed  eich  teimladau  eich  hun 
wrthych  y  rhaid  i  fy  meddwl  gael  ei 
esmwythâu  y  naill  ffordd  neu  y  llall.  O  ! 
am  gael  fy  ngwisgo  â  nerth  oddiuchod,  a 
bod  yn  ffyddlon  hyd  angau.  Gweddíwch 
drosof,  fy  anwyl  gyfaill.  Dyna  y  gymwynas 
fwyaf  a  ellwch  wneyd  â  mi.  Yr  wyf  yn 
ceisio  rhoi  fy  hun  i  Dduw,  gan  fod  yn 
foddlon  iddo  wneyd  â  mi  fel  y  gwelo  yn 
dda.  Pe  y  rhoddai  i  mi  i  droi  y  glorian, 
ofnwn  fwrw  gwelltyn  i  mewn,  rhag  i  mi 
wneyd  hyny  i'r  tu  chwith." 

Gwehr  oddiwrth  y  Uythyr  pwysig  hwn 
fod  pethau  yn  dyfod  yn  gyflym  i  argyfwng. 
Heblaw  y  diflasdod  at  segurdod  oedd  yn 
naturiol  i  Mr.  Charles,  a'r  tân  oedd  yn  ei 
yspryd  am  bregethu  yr  efengyl,  awgryma 
ei  eiriau  fod  rheswm  arall  yn  dylanwadu 
yn  gryf  arno,  i  beri  fod  ei  awydd  am  ym- 
daflu  i  waith  y  weinidogaeth,  beth  bynag 
a  allai  y  canlyniadau  fod,  ar  ymffurfio  yn 
benderfyniad  didroi-yn-ol.  Y  rheswm 
hwn  oedd  fod  diwygiad  nerthol  wedi  tori 
allan  yn  y  Bala  a'r  cylchoedd  yn  mysg  y 
Methodistiaid  ;  fod  yr  holl  wlad  yn  cyfodi, 
fel  un  gŵr,  i  wrando  y  Gair,  a  bod  miloedd 
yn  cael  eu  hachub  i  fywyd  tragywyddol. 
Ni  phetrusai  efe  gyda    golwg  ar   natur  y 

cyffro  ;  gwelai  yn  amlwg  ei  fod  o  Dduw. 
Nid  rhyfedd,  felly,  fod  ei  enaid  yn  flin 
ynddo  o  herwydd  cael  ei  gadw  yn  gaeth  o 
fewn  y  Sefydhad  Gwladol,  heb  fedru  ym- 
ryddhau  fel  ag  i  aUu  cymeryd  rhan  yn  y 
gwaith  da. 

Ar  un  olwg  y  mae  yn  syn  ei  weled  mor 
ymlyngar  wrth  yr  Eglwys.  Profa  ei 
íythyrau,  a'i  ymddygiadau  blaenorol,  nad 
pleidgarwch  dall  yn  ffafr  yr  Eglwys  oedd 
yn  ei  gadw  rhag  gadael  ei  chymundeb. 
Cawn  brofion  amlwg  ei  fod  yn  ẁr  rhydd- 
frydig,  a'i  fod  yn  credu  fod  gan  Dduw 
braidd  y  tu  allan  i'r  cylch  Eglwysyddol. 
A  thrwy  un  a  gawsai  ei  fwrw  allan  o'r 
Llan,  sef  Daniel  Rowland,  y  dygasid  ef  ei 
hun  gyntaf  i  ryddid  gogoneddus  yr  efengyl. 
Ymddengys  i  ni  mai  yr  hyn  a'i  cadwai 
rhag  cymeryd  y  cam  terfynol,  oedd  awydd 
am  fod  yn  gwbl  sicr  beth  oedd  ewyllys 
Duw.  Ymgyflwynasai  ef  i  weinidogaeth 
yr  Eglwys  Sefydledig  yn  moreu  ei  oes ;  o 
fewn  y  cylch  hwn  y  ffurfiai  ei  holl  obeith- 
ion  ;  dyma  oedd  o  flaen  ei  feddwl  yn  yr 
ysgolion  ac  yn  Rhydychain  ;  ac  ni  ddaethai 
amheuaeth  i'w  feddwl,  hyd  nes  gweled 
drysau  yr  eglwysydd  yn  cael  eu  cau  yn  ei 
erbyn,  nad  hyn  oedd  y  cynllun  dwyfol 
tuag  ato.  Wedi  ffurfio  cynllun,  nid 
ychydig  o  anhawsderau  a  barent  iddo  ei 
roddi  i  fynu.  Un  o  brif  nodweddion  ei 
gymeriad  oedd  dyfal-barhad  ;  glynu  wrth 
ymgymeriad  hyd  nes  gweled  yn  glir  na 
thyciai.  Felly,  er  methu  cael  cuwradiaeth, 
a  hyny  er  ei  fod  yn  foddlon  gwasanaethu 
yn  ddidâl,  nis  medrai  gefnu  ar  holl  freudd- 
wydion  ei  ieuenctyd,  hyd  nes  gweled  tu 
hwnt  i  gysgodion  amheuaeth  mai  yn  y 
cyfeiriad  hwnw  yr  oedd  y  golofn  yn  symud. 
Ond  yr  oedd  un  peth  yn  benderfyniad 
arosol  yn  ei  feddwl,  sef  y  rhaid  iddo 
dreulio  ei  einioes  i  gyfranu  bara'r  bywyd. 
Gwelai  ei  fod  wedi  ei  gymhwyso  at  hyny ; 
Ilosgai  gair  yr  Arglwydd  yn  ei  yspryd 
megys  tân ;  ac  o'u  cymharu  a  phwysig- 
rwydd  cael  gwasanaethu  Duw  yn  efengyl 
ei  Fab  nid  oedd  y  ffiniau  Eglwysyddol,  yn 
ei  olwg,  ond  megys  dim. 

Tra  fel  hyn  yn  betrusgar,  mewn  blys 
tori  trwy,  ac  eto  yn  methu  ymryddhau 
oddiwrth  ofn,  gwasanaethai  mewn  unrhyw 
eglwys  lle  y  caffai  ganiatad.  Dywedir 
iddo  fod  droion  yn  Llanwddyn  yn  Ilanw 
Ile  rhywun.  Amlwg  mai  ychydig  y  pryd 
hwn  fuasai  yn  ddigon  i  droi  y  fantol  yn  ei 
feddwl,  a  daeth  yr  ychydig  hyny  iddo  yn 
y  ffurf  o  freuddwyd.  Yn  ei  freuddwyd 
gwelai  ddydd  mawr   y    farn    wedi    dyfod, 

N 


178 


Y   TADAU   METHODISTAIDD. 


gyda  ei  holl  fawrhydi   a'i   ddychrynfeydd. 
Ar  orsedd  wen  fawr  eisteddai  Barnwr  byw 
a  meirw,  mewn  gogoniant  digyffelyb.    Ger 
ei  fron  gwelai  tìliynau  ar  íìHynau  wedi  eu 
cydgynull.     Ar  y  pryd,  yr  oedd  prawf  y 
gwas  drwg  a  diog,  y  ceir  ei  hanes  yn  y 
bumed-benod-ar-hugain    o     Matthew,    yn 
myned  yn  mlaen ;  ac,  fel  y  gallesid  dysgwyl, 
yn    ei  erbyn   yr  oedd  y  treial  yn  myned. 
Ar  y  terfyn  dyma  y  Barnwr  yn  cyhoeddi 
y  ddedfryd  ofnadwy  :  "  Bwriwch   allan  y 
gwas  anfuddiol  i'r  tywyllwch  eithaf:  yno 
y    bydd    wylofain     a    rhincian    danedd." 
Llanwyd    meddwl    Mr.    Charles,    nid   yn 
unig  â  dychryn,  ond  hefyd  ag  argyhoedd- 
iad,  fod  y  condemniedig  yn  bortread  o  hono 
ef.     Braidd  na  welai  y  Barnwr  yn  troi  ato, 
gan    ddweyd    yn    ngeiriau    Nathan    wrth 
Dafydd:  "  Ti  yw  y   gŵr  !"      Gwedi    iddo 
ddeffro  nis  gallai  ymryddhau  oddiwrth  ar- 
swyd  y  weledigaeth  ;  teimlai  fod  y  peth  yn 
rhagor  na  breuddwyd  cyffredin,  fod  ynddo 
genadwri  uniongyrchol  oddiwrth  Dduw  ato ; 
ac  yr  oedd  adsain  condemniad  y  gwas  an- 
fuddiol   yn    taranu   yn  ei  glustiau.     Pen- 
derfynodd  ar  unwaith  na  arosai  yn  segur 
yn  hwy,  ond  yr  ymdaflai  i  ryw  waith  dros 
ei  Brynwr.      Y  peth  nesaf  at  law  a  welai 
oedd  dysgu  pobl  ieuainc  y  Bala  yn  egwydd- 
orion  crefydd.     Cawsai  flâs  ar  gateceisio 
pan  yn  gwasanaethu  yn  Llanymawddwy, 
ac  adwaenasai  ei  gymhwysder  arbenig   ei 
hun  at  y  cyfryw  orchwyl,  felly  ail-gydia  yn 
hyny.       Gwahoddodd    yr    ieuenctyd     an- 
wybodus  i'w  áỳ  ar  brydnhawn  Sabbathau ; 
ac   raor   garedig   oedd    ei   ddull,    ac    mor 
ddyddorol  ei  hyfforddiant,  fel  yr  aeth  y  ty 
yn  fuan  yn  rhy   fychan.     Erbyn    hyn    yr 
oedd  Methodistiaid  y  Bala  wedi  adeiladu 
capel ;  a  chan  na  chynheUd  moddion  yno 
brydnhawn  dydd  Sul,  cynygiasant  y  lle  i 
Mr.    Charles.      Yntau   yn    ddiolchgar   a'i 
derbyniodd.      O    hyny    aUan    Uenwid    yr 
addoldy  diaddurn  bob  Sabbath  gan  ddynion 
awyddus  am  wybodaeth  grefyddol,  ac  yr 
oedd  yr  athraw    parchedig   wrth    fodd    ei 
galon  pan  yn  eu  canol,  yn  egluro  iddynt 
ddyfnion  bethau  Duw.     Braidd  nad  aUwn 
edrych  ar  y  cateceisio  yma  fel  y  gwraidd 
oddiar  ba  un  y  tyfodd  yr  Ysgol  Sul.    FeUy 
medd  Mr.  Charles  fwy  o  hawl  i  gael  ei 
ystyried  yn  dad  iddi  na  hyd  yn  nod  Mr. 
Joseph    Raikes.       Trwy   fyned    i    gyfranu 
addysg  i   adeilad  heb    dderbyn    cysegriad 
esgobol,    a    thrwy   ei   fod,    yn    ddiau,    yn 
ychwanegol    yn    dal     ar    y    cyfleustra    i 
gynghori   a    rhybuddio   yr   anystyriol,    yr 
oedd  Mr.  Charles  wedi  croesi  dros  ragor 


na  haner  y  ffordd  oddiwrth  yr  Eglwys  at  y 
Methodistiaid.  Nid  yw  yn  ymddangos 
iddo  uno  yn  ffurfiol  â'r  seiat  Fethodistaidd 
yn  y  Bala,  a  myned  o  gwmpas  i  bregethu 
yn  nghapelau  y  Cyfundeb,  hyd  ddechreu  y 
flwyddyn  ganlynol,  sef  1785.  Y  pryd 
hwnw  torwyd  yr  edefyn  olaf  a'i  cysyUtai 
â'r  Eglwys  Wladol,  ac  ymdaflodd  â  holl 
yni  ei  yspryd  i  waith  yr  Arglwydd  gyda'r 
Trefnyddion  Calfinaidd. 

Gyda  golwg  ar  y  cam  hwn  a  gymerodd,  y 
mae  yn  hollol  glir  i'r  darllenydd  nad  gweith- 
red  fyrbwyll  ydoedd ;  nid  siomiant  a  barodd 
iddo  roddi  naid  sydyn  ;  bu  yn  ystyried,  yn 
petruso,  yn  ymgynghori  â  chyfeillion,  ac 
yn  arbenig  yn  ymgynghori  â  Duw  mewn 
gweddíau  taerion,  cyn  ffurfio  penderfyniad 
terfynol  ar  y  mater.  Braidd  na  theimlwn 
iddo  fod  yn  araf  i  adnabod  Uaw  Rhaglun- 
iaeth.  Nid  oes  hanes  am  neb  wedi 
gweithredu  yn  fwy  dan  argyhoeddiad  o 
ddyledswydd,  a  chyfrifoldeb  i'w  Farnwr, 
ac  yn  fwy  rhydd  oddiwrth  unrhyw  gym- 
hellion  hunanol,  nag  ygwnaeth  Mr.  Charles 
wrth  fwrw  ei  goelbren  yn  mysg  y  Method- 
istiaid.  Nid  gobaith  am  anrhydedd  a'i 
cymhellai,  a  Ilai  fyth  y  dychymygai  am 
eíw  bydol.  Gwyddai  ei  fod  yn  ymuno  â 
phobl  dlodion,  yn  cael  eu  herlid  gan  fonedd 
y  tir,  ac  nad  oedd  dim  ond  gwawd  a  Iludded 
yn  ei  aros  yntau  wrth  ymaelodi  yn  eu  mysg. 
Ond  trwy  hyn  caffai  un  peth,  sef  cyfleus- 
tra  i  wneyd  ei  oreu  dros  ei  Waredwr,  ac  i 
arwaineigydwladwyr  tlodion  ac  anwybodus 
ato.  Gweithred  o  farn  bwyllog,  ac  o  ys- 
tyriaeth  ddifrifol,  oedd  ymuniad  Mr. 
Charles  â'r  Methodistiaid,  a  gweithredai 
dan  ddylanwad  y  cymhellion  mwyaf  pur. 

Y  mae  lawn  mor  sicr  na  edifarhaodd 
Mr.  Charles  byth  am  y  cam  hwn  o'i  eiddo. 
Pan  mewn  henaint  cymharol  yn  adolygu 
ei  einioes,  ac  yn  edrych  yn  ol  ar  ei  fywyd 
bron  o  derfyn  y  daith,  yr  oedd  yn  gwbl 
argyhoeddedig  nad  camgymeriad  oedd  ei 
waith  yn  myned  trosodd  at  y  Methodist- 
iaid,  ond  ei  fod  yn  cael  ei  arwain  gan  y 
golofn.  Fel  hyn  yr  ysgrifena  yn  y 
flwyddyn  1810,  sef  yn  mhen  rhagor  na 
phum'-mlynedd-ar-hugain  gwedi  iddo  ym- 
uno  â'r  Cyfundeb,  at  ẁr  ieuanc  mewn 
petrusder  :  "  Yr  wyf  yn  teimlo  dros  eich 
penbleth.  Ond  nid  oes  ynwyf  amheuaeth 
os  edrychwch  i  fynu  yn  syml  at  yr 
Arglwydd,  y  bydd  iddo  yn  rasol  eich  cyf- 
eirio  yn  y  ffordd  y  dylech  fyned.  Ond  nid 
yw  yn  perthyn  i  mi  benderfynu.  Yr  wyf 
yn  gwbl  argyhoeddedig  mai  Rhagluniaeth 
a'm  harweiniodd  i  i'r  íîbrdd  ar  hyd  pa  un 


THOMAS   CHARLES,    B.A.,   BALA. 


179 


yr  wyf  yn  ymsymud,  canys  ni  feddyliais 
erioed  am  dani.  Heb  gael  eich  dylanwadu 
gan  ragfarn,  hunan-les,  na'r  anrhydedd 
sydd  yn  dyfod  oddiwrth  ddynion,  dyrch- 
efwch  eich  llygaid  i'r  mynyddoedd,  o'r  lle 
y  daw  ein  cymhorth,  a'r  Arglwydd  a'ch 
arweinia  yn  ddyogel ;  ac  yn  ei  amser  da  ef 
chwi  a  welwch  y  ífordd  yn  gUr  o'ch  blaen. 
Teimlaf  yn  ochelgar  wrth  gynghori  gwas 
un  arall.  Yr  Arglwydd  yn  unig  a  ŵyr  at 
beth  y  mae  wedi  eich  bwriadu  a'ch  cym- 
hwyso.     Yr  oedd  Uawer  gynt  yn  barod  i'm 


Eithr  y  mae  llythyr  arall  a  ysgrifenwyd 
ganddo  tua'r  un  adeg,  yn  fwy  anghamsyn- 
iol  fyth.  Fel  hyn  y  dywed  :  "  Y  mae  yn 
dda  genyf  fod  ar  eich  meddwl  wneyd 
daioni,  ac  i  geisio,  trwy  bob  moddion  yn 
eich  gallu,  iachawdwriaeth  yr  eneidiau 
anfarwol  sydd  yn  cael  eu  difetha  o'n 
cwmpas.  Gwaifh  y  weinidogaeth  yw  ein 
hanrhydedd,  ac  nid  ei  helw ;  a  hyn  yn 
benaf  a  ddylai  fyned  a'n  sylw.  Gallaswn 
i  gael  fy  nyrchafu  yn  yr  Eglwys  ;  cafodd 
hyny  ei  gynyg  i  mi  trosodd  a  throsodd  ; 

cynghori  i ;  ond  y  mwyaf  blaenllaw  oedd- 
ynt  y  pellaf  oddiwrth  y  nôd.  '  Gwell 
pwyll  nag  aur.'  '  Ond  dan  enw  pwyll  fe 
ddaw  twyll.'  Diarebion  Cymreig  nodedig 
o  ddoeth  yw  y  rhai  hyn."  Prawf  y 
cysyUtiadau,  mai  y  cynghorwyr  blaenllaw, 
peU  oddiwrth  y  nôd,  oedd  y  rhai  hyny  a'i 
cynghorent  i  lynu  wrth  yr  Eglwys  Wladol. 
A  braidd  nad  yw  yr  olaf  o'r  ddwy  ddiareb 
yn  awgrymu  fod  Mr.  Charles  yn  teimlo, 
wrth  adolygu  yr  argyfwng,  ddarfod  iddo 
gario  pwyU  braidd  yn  rhy  beU. 


ond  Uawer  gweU  genyf  ddarfod  i  mi  dreuUo 
y  tair-blynedd-ar-hugain  olaf  o'm  bywyd 
fel  y  gwnaethum,  gan  grwydro  i  fynu  ac  i 
lawr  ein  gwlad  oer  a  diffrwyth,  na  phe  y 
cawswn  fy  ngwneyd  yn  archesgob.  Pa 
dda  a  gyflawnais  nis  gwn,  ond  y  mae  yn 
wirioneddol  fwynhad  cael  amcanu  ato,  a 
chael  Uafurio  heb  unrhyw  lyfethair.  Nid 
dewisiad  o'm  heiddo  i  ydoedd  ;  Rhaglun- 
iaeth  a'm  harweiniodd."  Nis  geill  dim  fod 
yn  fwy  pendant  a  phenderfynol.  Yn 
Lloegr,  ac  wedi  iddo  ddyfod  i  fri  fel  g\vr 

da,  a  threfnydd  a  dyngarwr  digymhar,  y 
gwnaed  y  cynygiadau  yma  o  ddyrchafiad 
Eglwysig  iddo,  yn  ddiau  ;  nid  oes  hanes  i 
Egl  wyswyr  Cymru,  yn  glerigwyr  na  bonedd- 
wyr,  ddangos  iddo  unrhyw  arwydd  o  fFafr. 
Gwehr  hefyd  fel  y  mae  yn  ymogoneddu 
yn  ei  ryddid  oddiwrth  y  llyfethair  Eglwysig 
a  fuasai  yn  rhwystr  anorfod  iddo  pe  yr 
arosasai  yn  y  Llan  ;  ac  fel  y  mae  yn  gwerth- 
fawrogi  y  fraint  a  gafodd,  o  gael  gweithio 
allan  ei  wahanol  gynlluniau,  heb  fod  un- 
rhyw  awdurdod  allanol  yn  ei  rwystro. 

Teg  cydnabod  nad  amcanai  Mr.  Charles, 
pan  yn  dechreu  teithio  yn  mysg  y  Method- 
istiaid,  adael  yr  Eglwys  yn  gyfangwbl  ; 
tybiai  y  posiblrwydd  iddo  ddychwelyd  ryw- 
bryd  yn  y  dyfodol.  Fel  hyn  yr  ysgrifena  : 
"  Pan  y  dechreuais  deithio,  yr  oedd  hyny 
oblegyd  na  ddefnyddient  íì  yn  yr  Eglwys 
yma.  Bwriadwn  symud  i  Loegr,  mor  fuan 
agy  byddai  amgylchiadau  yn  caniatau,  heb 
gael  fy  lluddias  i  hyny  gan  ychydig  deithiau 
o  gwmpas.  Yn  raddol,  modd  bynag, 
aethum  mor  bell  i'r  gwaith,  fel  nas  gallwn 
yn  gydwybodol  droi  fy  nghefn  a'i  adael. 
Nid  yw  arweiniad  Rhagluniaeth  i  mi  yn  un 
rheol  i  eraill."  Oddiwrth  y  difyniad  hwn 
gwelwn  fod  Mr.  Charles  yn  ystyried  ei  hun 
dan  dywysiad  uniongyrchol  y  nefoedd,  nid 
yn  unig  pan  yn  ymuno  â'r  Methodistiaid, 
ond  wrth  barhau  i  lafurio  yn  eu  mysg  hyd 
ddiwedd  ei  oes.  Bwriadau  Duw  tuag  ato 
a  gyílawnwyd,  ac  nid  ei  fwriadau  ef  ei 
hun.  A  daeth  yntau  i  deimlo  yn  falchach 
o'i  safle,  ac  o'r  cyfleustra  a  rodded  iddo  i 
weithio  yn  ddirwystr,  na  phe  y  cawsai  ei 
ddyrchafu  i  fod  yn  archesgob. 

Darfu  i  ymuniad  gŵr  o  ddysgeidiaeth  a 
safle  Mr,  Charles  â  hwy  eff"eithio  er  dyrch- 
afu  y  Methodistiaid  yn  fawr  yn  ngolwg  y 
wlad,  a  sicr  yw  ddarfod  i'r  goreuon  o 
honynt,  ac  yn  wir  eu  corph,  ei  dderbyn  â 
breichiau  agored.  Gwelwn  eu  parodrwydd, 
dan  arweiniad  John  Evans  a  Thomas 
Foulkes,  yn  cynyg  eu  capel  iddo  yn  y 
Bala.  Ond  ymddengys  fod  rhai  yn  teimlo 
yn  rhagfarnllyd.  Meddai  y  Parch.  Lewis 
Edwards,  D.D.  :  -  "  Mae  yn  naturiol 
meddwl  iddo  gael  y  derbyniad  mwyaf 
croesawus  yn  ebrwydd.  Ond  nid  felly  y 
bu  ;  oblegyd  yr  oedd  llawer  o'r  Method- 
istiaid  ar  y  cyntaf  yn  edrych  arno  fel  un 
balch,  diaddurn,  a  diddefnydd.  Ond  yr 
oedd  y  rhai  callaf  o  angenrheidrwydd  yn 
ei  barchu."  Nis  gwyddom  yn  awr  ar  ba 
awdurdod    yr    ysgrifenai    Dr.    Edwards ; 

tebyg  fod  ganddo  sail  ddigonol  i'w  eiriau  ; 
ond  nis  gallwn  lai  na  chredu  mai  eithriadau 
oedd  y  rhai  rhagfarnllyd.  EfaUai  y  gwneyd 
hwy  i  fynu  o  ddau  ddosbarth,  sef  y  rhai  a 
awyddent  am  lywodraeth,  ac  a  ofnent  fod 
hyny  allan  o'u  cyrhaedd  mewn  cymdeithas 
o  ba  un  y  byddai  Mr.  Charles  yn  aelod  ; 
a'r  rhai  a  ddychrynent  rhag  dysgeidiaeth, 
trwsiad  addas,  a  boneddigeiddrwydd  moes, 
fel  arwyddion  o  falchder.  A  chan  fod  ei 
iaith  yn  bur  wrth  bregethu,  a'i  fod  yn 
ymgadw  yn  y  pwlpud  rhag  yr  hyn  a 
ystyriai  yn  wres  anghymedrol,  ac  na 
feddianai  hyawdledd  areithyddol  digyífelyb 
rhai  o'r  pregethwyr  diurddau,  nid  annatur- 
iol  fod  rhywrai  nas  gallent  weled  yn  îs 
na'r  arwyneb  yn  tynu  cymhariaeth  an- 
fíafriol  rhyngddo  ef  a'r  rhai  hyny.  Ond 
yn  fuan  adnabyddwyd  ei  ostyngeiddrwydd, 
a'i  diriondeb,  yn  nghyd  a'i  gymhwysder  at 
waith  yr  efengyl.  Yn  mis  Awst,  1785, 
aeth  i  Gymdeithasfa  Llangeitho.  Yr  oedd 
Daniel  Rowland  y  pryd  hwnw  yn  fyw,  ac 
yn  gwybod  hanes  Mr.  Charles  yn  dda,  a 
diau  y  teimlai  gariad  ato  fel  un  a  gawsai 
ei  arwain  trwyddo  at  Grist.  Felly,  cafodd 
Mr.  Charles  ei  osod  i  bregethu  i'r  miloedd 
oedd  wedi  cydymgynull.  Boddhawyd  yr 
hen  Apostol  yn  fawr  yn  y  bregeth,  nis 
gallai  lai  na  theimlo  yn  Ilawen  fod 
gŵr  o'r  fath  wedi  ymuno  a'r  Method- 
istiaid  yn  Ngwynedd,  a  dywedai  ar  y 
terfyn  yn  ei  ftbrdd  neillduol  ei  hun : 
"  Rhodd  yr  Arglwydd  i'r  Gogledd  ydyw 
Charles."  Tua  mis  Medi  yn  yr  un  flwydd- 
yn,  aeth  am  daith  y  tro  cyntaf  i  Sir  Gaer- 
narfon,  ac  i'r  cynulleidfaoedd  yr  oedd  ei 
weinidogaeth  efengylaidd  wresog  fel  gwlith 
ar  irwellt,  ac  fel  cawodydd  ar  laswellt. 
Ar  y  daith  hon  cyfarfyddodd  a'r  Parch. 
Thomas  Jones,  Dinbych,  a  ffurfiwyd 
cyfeillgarwch  rhyngddynt  a  barhaodd  tra 
y  bu  y  ddau  byw.  Cofnoda  Mr.  Jones 
iddo  gael  y  fath  syniad  am  Mr.  Charles,  o 
ran  ei  symledd,  ei  ddiwydrwydd,  ei  ag- 
weddau  Cristionogol,  yn  nghyd  a'i  yspryd 
deffrous  a'i  ddoniau  rhagorol  fel  pregethwr, 
nes  cael  ei  enill  i'w  garu  a'i  barchu  o  hyny 
allan.  Ychydig  ar  ol  hyn  cafodd  odfa 
ryfedd  yn  y  Lôn  Fudr,  yn  Lleyn  ;  ym- 
ddengys  mai  nid  nerth  oedd  yn  cael  ei 
deimlo  ynddi  yn  gymaint  â  rhyw  swyn 
hyfryd  a  gorchfygol  ;  eithr  yr  oedd  y 
perarogledd  mor  nefol  ac  mor  rymus,  fel 
y  Ilanwodd  yr  holl  wlad.  Yn  nyddiau 
Nadolig,  yr  un  flwyddyn,  pregethai  mewn 
Cymdeithasfa  yn  y  Bont  Uchel,  nid  yn 
nepell  o  Ruthin.     Ei  destun  oedd,  Gal.  iv. 

4,  5  ;  a'i  fater  oedd,  person  dwyfol  y  Gwar- 
edwr,  yn  nghyd  a'i  ufudd-dod  gweithredol 
a  dyoddefol.  Dywed  y  Parch.  Thomas 
Jones,  yr  hwn  oedd  yn  bresenol  ac  yn 
gwrandaw,  ei  fod  yn  traddodi  '*  gyda'r 
fath  eglurdeb,  awdurdod,  ac  effeithiau 
nefolaidd,  ag  a  roddodd  y  gynulleidfa 
mewn  syndod  deffrous  a  diolchus,  ac  mewn 
ymdoddiad    serchiadol    ac     ysprydol,    na 


welwyd  y  cyíîelyb  ond  anfynych."  Buan 
y  diflanodd  pob  rhagfarn  o  eiddo  y  culaf 
o'r  Methodistiaid  at  Mr.  Charles,  fel  eira 
tan  belydrau  yr  haul ;  cyn  pen  blwyddyn 
gwedi  ei  ymuniad,  yr  oedd  yr  olion  olaf  o 
hono  wedi  cilio ;  ac  yn  bur  fuan,  cymerodd 
yntau  ei  le  fel  arweinydd  yn  Ngwynedd, 
i'r  hon  safle  y  cawsai  ei  gymhwyso  gan 
natur,  dysgeidiaeth,  a  gras. 

Llafur  Mr.  Charles  wedi  ynmno  ar  Methodistiaid—Ei  ymdrech  i  gael  capel  yn  Nolgellau — 
Thomas  Pugh,  Brynhella — Sul  cymimdeb  yn  y  Bala — Yr  eglwysi  yn  dewis  hlaenoriaid  am  y 
tro  cyntaf — Mr.  Charles  yn  cael  ei  erlid yn  Nghorwen — Esgoh  Llanelwy  yn  hygwth  cyfraith 
arno — Y  mae  yn  dyfod  yn  arweinydd  yn  Ngwynedd- — Desgrifiad  y  Parch.  Roger  Edwards  o 
hono  fel  pregethwr — Sefydlu  yr  ysgolion  cylchynol  Cymreig — Yn  dilyn  yn  ol  traed  Griffith 
Jones — Lewis  Williams,  Llanfachrcth — Sefydlu  yr  Ysgol  Sabhothol — Mr.  Charles  yn  dad  y 
symudiad — Gwrthivynehiad  yr  hen  hohl  dda — Eu  rhagfarn  yn  cilio  yn  raddol — Y  Cymanfa- 
oedd  Ysgolion — Eu  dylan-wad  ar  y  wlad. 


^jR  oedd  Mr.  Charles  tua  deg-ar- 
'/  hugain  mlwydd  oed,  ac  wedi  bod 
mewn  urddau  sanctaidd  am  ryw 
saith  mlynedd,  pan  y  dàrfu  iddo,  yn  gynar 
yn  y  flwyddyn  1785,  ymuno  a'r  Method- 
istiaid.  O  hyn  allan,  cawn  ef  ar  ei  eithaf 
yn  llafurio  yn  mhîaid  yr  efengyl  gydag 
ymroddiad  diball,  a  thu  hwnt  i'w  allu. 
GeUir  rhanu  ei  ymdrechion  i  dri  dosparth, 
sef  ei  lafur  cyffredinol  fel  gweinidog,  ei 
ymdrech  gyda  gwahanol  sefydliadau  dyn- 
garol  ac  addysgol,  a'i  wasanaeth  trwy 
yr  argraffwasg.  Nis  gallwn  ymdrin  a'r 
pethau  hyn  yn  gwbl  ar  wahan,  oblegyd  eu 
bod  wedi  eu  cydwau  yn  ei  fywyd.  Eithr 
credwn  nad  yw  y  gwasanaeth  a  gyflawn- 
odd  yn  ei  gymeriad  o  weinidog,  ac  fel  ar- 
weinydd  doeth  i'r  Cyfundeb  pan  y  cymerai 
ffurf  barhaol,  wedi  cael  dim  tebyg  i  gyfiawn- 
der  oddiar  ddwylaw  haneswyr,  oblegyd 
gogoniant  mwy  rhagorol  y  sefydhadau  a 
gychwynwyd  ganddo,  a'r  daioni  a  effeith- 
iodd  trwy  y  wasg.  Ac  ofnwn  nas  gellir 
gwneyd  tegwch  bellach  a'i  lafur  gwein- 
idogaethol.  Yr  oedd  y  Bala  yn  fath  o 
ganolbwynt  i  Fethodistiaid  Gwynedd  pan 
yr  ymunodd  Mr.  Charles  â  hwy.  Yr  ydym 
yn  amheus  a  feddai  y  Cyfundeb  na  chyng- 
horwr  na  phregethwr  yn  yr  oU  o  Sir  Feir- 
ionydd  ar  y  pryd,  ond  y  rhai  a  gyfaneddent 
yn  y  Bala  a'i  chylchoedd.  Yma  y  pres- 
wyhai  y  synwyrgall  John  Evans,  y  bonedd- 
igaidd  Thomas  Foulkes,  y  doniol  a'r  cofus 
Dafydd  Cadwaladr,  yr  efengylydd  melus 
William  Evans,  y  Fedwarian,  yn  nghyd 
ag  amryw  gynghorwyr  eraili,  megys 
Humphrey  Edward,  a'r  ddau  frawd,  Sion 


ac  Evan  Moses.  Yr  oedd  Cymdeithasfa- 
oedd  y  dref  hefyd  yn  dechreu  dyfod  y  rhai 
mwyaf  poblogaidd  yn  y  Gogledd  ;  ym- 
gasglai  tyrfaoedd  iddynt  o  bob  rhan  o'r 
wlad,  ac  ynddynt  y  penderfynid  pob  mater 
o  bwys.  Effeithiodd  ymuniad  Mr.  Charles 
a'r  Cyfundeb  er  rhoddi  pwysigrwydd  ych- 
wanegol  i'r  Bala  mewn  ystyr  Fethodistaidd. 
Nid  yw  yn  ymddangos  iddo  ymyraeth 
llawer  â  seiat  y  Bala ;  yr  oedd  yr  achos 
yma  dan  arweiniad  John  Evans  a  Thomas 
Foulkes,  ac  nid  hawdd  fuasai  dod  o  hyd 
i  rai  mwy  medrus ;  felly,  taflodd  Mr. 
Charles  ei  hun  ar  unwaith  i'r  gwaith 
cyffredinol  yn  Sir  Feirionydd.  Ymrodd- 
odd  nid  yn  unig  i  gadarnhau  yr  achosion 
oeddynt  yn  barod  wedi  eu  sefydlu,  ond 
hefyd  i  blanu  rhai  newyddion,  ac  i  adeiladu 
capelau.  Pedwar  capel  a  feddai  y  Meth- 
odistiaid  yn  holl  Sir  Feirionydd  yr  adeg 
hon,  sef  y  Bala,  Penrhyndeudraeth,  Doly- 
ddelen,  a  Blaenau  Ffestiniog  ;  ond,  trwy 
offerynoliaeth  Mr.  Charles,  ychwanegwyd 
amryw  at  eu  rhifedi  yn  fuan.  Gallwn 
gyfeirio,  fel  esiampl,  at  Dolgellau.  Yr 
ydym  wedi  galw  sylw  yn  barod  at  ffyrnig- 
rwydd  yr  erledigaeth  yno,  a'r  modd  yr 
oedd  y  Methodistiaid,  yn  gyffelyb  i'r 
Crynwyr  yn  flaenorol,  wedi  cael  eu  hanos 
megys  defaid  gan  gŵn.  Dolgellau,  er  nad 
ynddi  y  cedwid  y  brawdlysoedd,  oedd  y 
dref  fwyaf  pwysig  yn  y  sir  mewn  ystyr 
fasnachol,  ac  un  o  benderfyniadau  cyntaf 
Mr.  Charles  oedd  meddianu  y  lle  hwn  i 
Grist.  Gwnaeth  ymgais  at  hyny  o  fewn 
corph  y  flwyddyn  yn  mha  un  yr  ymunodd 
a'r  Methodistiaid.     Ceir  ganddo  ef  ei  hun 

adroddiad  am  dano  yn  ceisio  pregethu  yn 
yr  ardal ;  allan  yn  yr  awyr  agored  y 
llefarai ;  ond  prin  yr  oedd  wedi  codi  ei 
destun  cyn  iddo  weled  yr  erlidwyr  yn 
dyfod  yn  llu,  yn  fygythiol  eu  gwedd,  a 
chyda  thyweirch  neu  gerig  yn  eu  dwylaw, 
ar  fedr  eu  Ihichio  ato.  Pan  eu  gwelwyd 
gan  un  o'r  gynulleidfa,  g\vr  tal  a  chadarn 
o  gorph,  a  gwrol  o  yspryd,  neidiodd  rhwng 
y  pregethwr  a'r  perygl,  gan  ddweyd  wrtho 
am  fyned  rhagddo  yn  ddiofn,  a  thraethu  ei 
genadwri  i'r  dyrfa,  y  gwnelai  ef  ofalu  am 
y  terfysgwyr.  Felly  y  bu,  ac  ymddengys 
i  genad  Duw  gael  llonydd.  Yn  nechreu  y 
flwyddyn  1786,  Uwyddodd  Mr.  Charles  i 
gael  tŷ  ardrethol  yn  Nolgellau  i  gynal 
moddion  ;  perchen  y  tŷ  oedd  Dr.  Henry 
Owen,  un  o'r  Crynwyr,  a  breswyhai  ar  y 
pryd  yn  Llwyngwril.  Yn  mis  Mai,  yr  un 
flwyddyn,  prynodd  y  lle,  yn  cynwys  tri  o 
dai  bychain  a  gerddi  ;  y  pris  oedd  121 
punt,  a  deg  swllt  ;  a  dyddiad  cwblhad  y 
weithred  yw  Hydref,  1786.  Gwelir  felly 
na  chollodd  ddim  amser  yn  y  peth.  Efe 
ei  hun  a  dalodd  arian  y  pryniad  ;  efe  hefyd 
a  aeth  yn  gyfrifol  am  draul  y  capel  a 
adeiladwyd  ar  y  darn  tir ;  nid  oedd  neb  yn 
y  dref  yn  barod  i  ymuno  ag  ef  yn  hyn  o 
gyfrifoîdeb.  *  Enwau  yr  ymddiriedolwyr 
cyntaf  ydynt  Thomas  Charles,  Thomas 
Foulkes,  a  John  Evans,  oll  o'r  Bala,  a 
dau  ẁr  ieuanc,  o  gwmpas  pump-ar-hugain 
oed,  o  Dolgellau,  sef  Hugh  Lloyd  a  John 
Lewis.  Teg  hysbysu  ddarfod  i  gryn 
gymhorth  at  y  capel  ddyfod  o'r  Deheudir, 
trwy  offerynoliaeth  Jones,  Llangan  ;  cyf- 
ranodd  Cymdeithasfa  y  Gogledd  hefyd  yn 
haelionus,  oblegyd  yn  ei  chofnodau  am 
Mehefin  13,  1787,  ceir  a  ganlyn :  "  Talwyd 
i  glirio  capel  Dolgellau,  17^.  45.  g^í^." 
Awgryma  y  term  "  clirio,"  yn  nghyd  a'r 
arian  mân  yn  y  cyfraniad,  i'r  holl  draul 
gael  ei  thalu,  naill  ai  ar  agoriad  y  capel, 
neu  yn  fuan  gwedi  hyny.  Hynod  o  ddi- 
olwg  oedd  yr  adeilad  hwn  ;  pridd  oedd  y 
Ilawr,  moelion  oedd  y  muriau,  a'r  unig 
ddodrefn  o'i  fewn  oedd  meinciau  digefn  i 
eistedd  arnynt,  a  math  o  bwlpud  diaddurn 
at  wasanaeth  y  pregethwr.  Ònd  diau  fod 
ei  gael  fel  yr  ydoedd  yn  destun  Ilawenydd 
annhraethol  i'r  ychydig  grefyddwyr  tlod- 
ion  ;  nid  hir  ychwaith  y  buwyd  cyn  gosod 
eisteddleoedd  cysurus  ynddo,  a  chwedi 
iddo  fyned  yn  rhy  fychan,  ychwanegwyd 
oriel  gyfleus. 


*  Gweithred  gyfreithiol  yn  meddiant  Mr.  Edward 
Griffith,  U.H.,  Dolgellau. 


Y  mae  agos  yn  sicr  fod  hoU  ofal  cario  yr 
achos  yn  mlaen  yn  Nolgellau  yn  gorphwys 
ar  y  cyntaf  ar  Mr.  Charles ;  o  leiaf,  felly  y 
bu  hyd  y  flwyddyn  1793,  pan  y  llwyddodd 
i  godi  pregethwr  ieuanc  o  fysg  y  frawdol- 
iaeth,  sef  y  Parch.  John  Griffith  ;  o  hyny 
allan,  ymddiriedodd  lawer  o'r  gofal  iddo 
ef.  Arferai  hen  Fethodistiaid  Dolgellau 
ddweyd  mai  Mr.  Charles  oedd  y  gweinidog 
cyntaf  a  fu  ar  yr  eglwys  yno.  Trwy  ei 
yni,  yn  nghyd  a'i  drefniadaeth  ddoeth  ef, 
a  gwaith  Pen  yr  eglwys  yn  helaeth  fen- 
dithio  ei  lafur,  Ilwyddodd  yr  achos  yn 
rhyfedd.  Pan  y  gwnaed  y  casgliad  cyntaf 
yno  at  Gymdeithas  Genadol  Llundain,  yn 
y  flwyddyn  1799,  sef  yn  mhen  tair- 
blynedd-ar-ddeg  wedi  adeiladiad  y  capel, 
cyrhaeddoddyswmrhagorolo^ió  i2s.  6d. ; 
prawf  fod  y  gynulleidfa  wedi  cynyddu  yn 
ddirfawr  mewn  rhifedi  a  chyfoeth.  Cyn 
pen  ugain  mlynedd  yr  oedd  y  capel,  er  yr 
oriel  a  ychwanegasid,  wedi  myned  yn 
Ilawer  rhy  fychan  ;  llygadai  y  brodyr  am 
le  i  adeiladu  capel  mwy ;  ond,  meddai 
Methodistiaeth  Cymni :  "  Nid  oedd  un 
Ilygedyn  o  dir  yn  y  golwg,  yn  un  man 
cyfleus,  ac  yr  oedd  y  gobaith  i'w  gael  i'r 
dyben  hwn  yn  brin  iawn,  er  talu  ei  lawn 
bris  am  dano." 

Yn  anuniongyrchol  bu  gan  Mr.  Charles 
ryw  gymaint  o  ddylanwad  i  gael  y  darn  tir 
angenrheidiol.  Cyn  diwedd  y  ganrif 
byddai  galwad  mynych  am  ei  wasanaeth 
yn  Llundain.  Lletyai  yno  yn  nhỳ  mas- 
nachwr  o'r  enw  Mr.  Thomas  Pugh.  Yn 
fynych  cymerai  Mrs.  Charles  gydag  ef,  ac 
arosai  y  ddau  weithiau  am  wythnosau  yn 
olynol  yn  nhŷ  Mr.  Pugh.  Medrodd  Mr. 
Charles  berswadio  y  masnachwr  i  adael  y 
Brifddinas,  ac  agor  masnach  yn  Nolgellau. 
Llwyddodd  yr  ymgymeriad  tuhwnt  i  ddys- 
gwyliad  neb.  Anfonai  Mr.  Pugh  Iwyth 
Ilong  o  lechau  ymaith,  a  derbyniai  yn  ol  yn 
gyfnewid  wenith,  rhyg,  a  blawd.  Mewn 
canlyniad  daeth  yn  gyfoethog,  adeiladodd 
dŷ  gwych  iddo  ei  hun  yn  Brynbella,  ac 
ymgymysgai  â  mawrion  y  dref  a'r  gymyd- 
ogaeth.  Yr  oedd  fod  gẁr  o'r  fath  safle  yn 
perthyn  i'r  Methodistiaid  yn  gosod  parch- 
usrwydd  arnynt  yn  yr  ardal.  Yn  awr,  y 
Mr.  Pugh  hwn  a  Iwyddodd  i  sicrhau  tir  at 
gapel,  ac  fel  hyn  y  bu  :  Cyhoeddwyd  fod 
lle  i  gael  ei  werthu,  yr  hwn,  os  gellid  ei 
gael,  a  fyddai  yn  nodedig  o  gyfleus.  Ofnid 
ar  yr  un  pryd,  os  deallai  mawrion  y  gym- 
ydogaeth  y  dyben  mewn  golwg,  na  cheid 
mo  hono  heb  roddi  mwy  o  lawer  am  dano 
nag  a  dalai.     Aeth  Mr.  Pugh  i'r  arwerth- 

iad,  a  brawd  cyfrifol  arall  o'r  enw  Mr. 
Edward  Jones,  yn  gydymaith  iddo.  Yr 
oeddynt  ill  dau  yn  dra  phryderus,  a'r 
brodyr  eraill  a  weddíent  yn  daer  am 
Iwyddiant  ar  eu  neges.  Cynhelid  yr  ar- 
werthiad  mewn  tafarndy  ;  yr  oedd  llu  o 
foneddigion  yn  bresenol,  ac  yr  oedd  y 
cynygion  yn  myned  i  fynu  gyda  chyflym- 
dra.  Eithr  pan  y  cododd  Mr.  Pugh  i 
/"235,  ni  thueddai  neb  i  gynyg  mwy  ;  a 
chyhoeddodd  yr  arwerthwr  yn  groch,  oni 
chaffai  gynyg  arall  cyn  pen  deg  mynyd  fod 
y  tir  i  gael  ei  daro  i  lawr  iddo  ef.  Gyda 
hyn  aeth  dau  gi  i  ymladd  ;  anghofiodd  y 
boneddwyr  yr  arwerthiad  yn  y  difyrwch  o 
edrych  ar  y  ffrwgwd  rhwng  y  cẃn  ;  yr 
oedd  pymtheg  mynyd  wedi  pasio  cyn  i 
lonyddwch  gael  ei  adfer  ;  a  chyda  hyny 
dyna  Mr.  Pugh,  yr  hwn  a  gadwai  ei  Iygaid 
ar  ei  oriawr,  yn  galw  sylw  yr  arwerthwr  at 
yr  amser,  ac  yn  hawlio  y  tir  yn  ol  yr 
addewid  a  wnaethid  iddo.  Cyfaddefodd  yr 
arwerthwr  ei  hawl,  a  tharawodd  y  tir  iddo. 
Ebai  yntau  :  "  Dyna  dir  i'r  Methodistiaid 
i  adeiladu  capel."  "  Pe  gwybuaswn  i 
hyny,"  meddai  rhyw  foneddwr,  "  mi  a 
godaswn  gan'  punt  yn  ychwaneg  yn  ei 
bris." 

Trwy  ymdrechion  Mr.  Charles  hefyd  yr 
adeiladwyd  capel  yn  Ngorwen,  ac  ni 
chymerodd  hyny  le  hyd  ddechreu  y  bed- 
waredd-ganrif-ar-bymtheg.  Ychydig  a 
thlodion  oedd  y  crefyddwyr  yma  ar  y  pryd ; 
ystyrid  y  capel  yn  llawer  gormod  wrth  ys- 
tyried  maint  y  gynulleidfa  ;  ond  ateb  Mr. 
Charlesi'r  holl  achwynion  ydoedd  :  "  Nyni 
a'i  gwnaethom  trwy  ffydd."  Chwarddai 
Ilawer  ar  ben  ei  ffydd  ;  galwent  yr  adeilad 
yn  "  dỳ  mawr  heb  ddodrefn,"  yr  hyn,  yn 
ddiau,  oedd  yn  cyfeirio  at  ei  foelni  tufewnol 
yn  gystal  ag  at  ei  faintioli ;  a  soniai  rhai 
mwy  eu  ffraethineb  na'u  gras  am  ei  droi 
yn  "  ysgubor  ddegwm."  Ond  cynyddu  yn 
raddol  a  wnaeth  y  gynulleidfa,  a  phrofwyd 
am  ffydd  Mr.  Charles,  mai  "  menter  â'i 
llygad  yn  ei  phen,"  ys  dywedai  yr  hen 
John  Evans,  ydoedd."  Pe  y  gellid  dod  o 
hyd  i  weithredoedd  cyfreithiol  capelau 
cyntaf  Gwynedd,  yn  enwedig  eiddo  Sir 
Feirionydd,  y  mae  yn  sicr  y  ceid  allan  mai 
trwy  ei  offerynoliaeth  ef  y  cafodd  Iliaws  o 
honynt  eu  hadeiladu. 

Nid  hir  y  bu  Mr.  Charles  gwedi  gadael 
yr  Eglwys  heb  gymeryd  cam  arall,  a  hwnw 
o'r  pwysigrwydd  mwyaf,  gan  ei  fod  yn 
ddangoseg  fel  yr  oedd  ei  feddwl  yn  cyflym 
ymsymud,  ac  yntau  yn  magu  beiddgarwch 
digonol  i  ymagweddu  i  ateb  yr  amgylch- 


iadau.  Yr  ydym  yn  cyfeirio  at  ei  waith 
yn  cychwyn  gweinyddu  y  sacramentau'yn 
nghapel  y  Bala.  Yr  oedd  yr  offeiriaid 
Methodistaidd  yn  y  Deheudir,  er  ys  Ilawer 
o  flynyddoedd,  wedi  arfer  cyfranu  mewn 
Ileoedd  penodol,  na  chawsant  eu  cysegru 
gan  unrhyw  esgob  ;  gwnelent  hyny  yn 
\Voodstock,  yn  Capel  Newydd,  yn  nghapel 
Llangeitho,  ac  efallai  mewn  Ileoedd  eraill  ; 
ond,  hyd  y  gwyddom,  nid  oedd  neb  o 
honynt,  hyd  y  pryd  hwn,  wedi  gwneyd 
hyny  yn  y  Gogledd.  Elai  llawer  o'r 
Methodistiaid  ar  Sul  y  Cymundeb  i  Lan- 
geitho  ;  ac  am  y  rhai  a  fethent,  cymunent 
yn  eu  heglwysydd  plwyfol,  er  bod  derbyn 
o  ddwylaw  offeiriaid  annuwiol  yn  boen  i 
gydwybodau  Ilawer  o  honynt  Mewn  can- 
Iyniad  i  ymddygiad  Mr.  Charles  daeth  Sul 
y  Cymundeb  yn  y  Bala  yn  sefydliad 
pwysig  yn  mysg  Methodistiaid  Gwynedd  ; 
cyrchai  tyrfaoedd  yma  o  bob  rhan  o'r  wlad, 
a  hyny  nid  yn  unig  o  Sir  Feirionydd,  ond 
yn  mhell  tuhwnt  i'w  therfynau  ;  daeth  y 
dref  yn  ail  Langeitho,  yn  gasgliad  pobl- 
oedd.  Nid  yn  unig  deuai  yr  aelodau 
cyffredin  yno,  er  mwyn  cael  y  fraint  o 
gofio  angau  eu  Gwaredwr ;  eithr  cadwai 
y  cynghorwyr  "  Sul  pen  mis  "  yn  rhydd, 
ac  ymunent  â'r  gynuUeidfa  o  gwmpas  y 
bwrdd.  Nid  ydym  yn  gwybod  ddarfod  i 
nerthoedd  mor  gryfion  gael  eu  teimlo  yn  y 
Bala  ag  a  brofid  yn  Llangeitho,  adeg 
Daniel  Rowland ;  ond  sicr  yw  ddarfod  i'r 
Arglwydd  roddi  gwedd  ei  wyneb  yma 
hefyd  yn  helaeth.  Daeth  canoedd  i  gyff- 
yrddiad  â'r  Arglwydd  lesu  pan  oedd 
Thomas  Charles  yn  cyfranu,  ac  aeth  eu 
rhwymau  oll  yn  rhyddion,  fel  y  tystiai  eu 
dagrau  a'u  caniadau  mewn  canlyniad. 

Esgorodd  hyn  ar  sefydliad  arall  o  gryn 
bwys.  Gan  fod  IIu  mawr  o'r  cynghorwyr 
yn  arfer  dyfod  i'r  Bala,  ar  Sul  y  Cymun- 
deb,  dechreuodd  yr  eglwysi  trwy  wahanol 
ranau  y  wlad  anfon  personau  yno  i  ofyn 
cyhoeddiadau  ganddynt  ;  ac  felly,  heb  un- 
rhyw  ragfwriad  ar  ran  neb,  daeth  y  Sul 
hwn  i  wasanaethu  fel  math  o  Gyfarfod 
Misol.  O  herwydd  rhyw  reswm  nas 
gwyddom  yn  bresenol,  yn  yr  adran  Orllew- 
inol  o'r  sir  y  cedwid  y  Cyfarfodydd  Misol 
yn  flaenorol ;  yn  ganlynol,  ystyrid  Sul  yr 
ordinhad  yn  y  Bala  fel  Cyfarfod  Misol  yr 
adran  Ddwyreiniol.  Yn  wir,  o  herwydd 
pwysigrwydd  y  cynulliad,  a  mawr  ddy- 
îanwad  Mr.  Charles,  nid  ceisio  cyhoedd- 
iadau  yn  unig  a  wneid  arno ;  aed  i 
ymdrafod  â  materion,  ac  ystyrid  y  pen- 
derfyniadau  a  fyddai  yn  cael  eu  pasio  lawn 

mor  bwysig  a  phe  buasent  yn  drefniadau 
Cymdeithasfa. 

Yn  fuan  daeth  medr  arbenig  Mr.  Charles 
fel  trefniedydd  i'r  golwg,  trwy  fesurau  doeth 
o  duedd  i  adeiladu  yr  eglwysi.     Un  o'r  rhai 
hyn   a   ddahai   berthynas   â'r    blaenoriaid. 
Nid  yw  yn  ymddangos  fod  unrhyw  drefn 
i    ddewis    blaenoriaid     mewn    arferiad    yn 
Ngwynedd  ;    y  personau  a  agorent  eu  tai 
i'r  efengyl  fel  rheol  a  elent  i'r  Cyfarfodydd 
Misol  i  geisio  cyhoeddiadau.     Y  rhai  hyn 
hefyd  a  gadwent  seiadau  yn  eu  tai,  ac  a 
weithredent    fel    arweinwyr.      Tegwch    â 
hwy  yw  cydnabod  fod  llawer  o  honynt  yn 
ddynion    ardderchog,    yn    rhagori    nid    yn 
unig  mewn  zêl,  a  gweithgarwch,  a  ífydd- 
londeb,  ond   hefyd    mewn   gwybodaeth    o 
ddyfnion    bethau  Duw,    ac  mewn   medr  i 
arwain  y  frawdohaeth  i'r  porfeydd  gwelltog, 
ac   at    y   dyfroedd    tawel.      Ond   yr   oedd 
eraill,  er  eu  bod  hwythau  o  yspryd  rhagorol, 
oblegyd    diífygion     naturiol,    ac    oblegyd 
iddynt  gael  eu  galw  at  grefydd  pan  mewn 
gwth  o  oedran,  yn  gymharol  anwybodus,  a 
rhai  o  honynt  heb  fedru  deaU  gair  ar  Iyfr. 
Cawsent  eu  gorfodi   gan    amgylchiadau    i 
ymgymeryd  â'r  swydd,  am  nad  oedd  neb 
arall   a   wnelai.     Teimlai   Mr.   Charles  yn 
ddwys  oblegyd  yr  anhrefn   hwn,  a  gwelai 
ei  fod  yn  rhwystr  dirfawr  ar  ffordd  cynydd 
yr  eglwysi.     Ac  mewn  un  Cyfarfod  Misol 
cododd  ar  ei  draed,  a  datganodd  y  meddai 
yr    eglwysi   hawl    i   lais   yn    newisiad    eu 
swyddogion  ;  fod  cymhwysderau  y  cyfry  w 
swyddogion   wedi  cael  eu  gosod  i  lawr  yn 
eglur  yn   y  Testament   Newydd  ;  mai  nid 
swyddogion    priodol    neb    ond    y    rhai  a 
ddewisid  ;  ac  mai  nid  y  rhai  a  ddygwyddent 
gael  eu  hunain  trwy  ddamwain  yn  y  swydd, 
neu  oeddent  wedi  ymwthio  iddi  trwy  haer- 
Uugrwydd,  a  haeddai  gael  eu  hystyried  yn 
flaenoriaid,  ond  y  rhai  ar  sail  meddiant  o'r 
cymhwysderau   gofynol   a   osodasid  yn   y 
swydd  gan  yr  eglwysi.    Cydiodd  y  Cyfarfod 
Misol  yn  y  syniad  ar  unwaith,  a  phender- 
fynwyd  ei  gario  i  weithrediad.     I'r  pwrpas 
hwn,  yn    unol   âg   awgrym    Mr.  Charles, 
rhanwyd    y    wlad   yn    ddosparthiadau,    a 
phenodwyd  pregethwr  i  ymweled  ag  eg- 
Iwysi  bob  dosparth,    er  eu   cynorthwyo  i 
ddewis  swyddogion  priodol.     Rhoddwyd  ar 
yr    ymwelydd    i    hyfforddi    yr   aelodau  yn 
fanwl  am  natur  cymhwysderau  blaenoriaid, 
ac  i  ddangos  pa  mor  bwysig  er  llwyddiant 
y    gwaith    oedd     iddynt     ddewis    dynion 
teilwng.     Yn  mhellach,  yr  oedd  i  roddi  ar- 
benigrwydd  ar  fod  pob  swyddog  yn  meddu 
dirnadaeth   glir     o    brif    wirioneddau    yr 


efengyl,  ac  nad  oedd  neb  i  gael  ei  ddewis 
oddieithr  ei  fod  o  leiaf  yn  medru  darllen. 
Gyda  golwg  ar  y  rhai  oeddynt  yn  y  swydd- 
ogaeth  yn  barod  y  cyfarwyddyd  ydoedd,  os 
oeddynt  yn  ffyddíawn  hyd  eithaf  eu  gallu, 
yn  caru  y  gwaith  ac  yn  dymuno  ei  Iwydd- 
iant,  er  y  gallent  fod  yn  ddiffygiol  mewn 
amryw  gyfeiriadau,  nad  oeddynt  i  gael  eu 
diswyddo,  ond  fod  eraiU  i  gael  eu  dewis  yn 
gynorthwywyr  iddynt.  Hyn  oll  a  wnaed  ; 
aeth  dewisiad  yr  eglwysi  heibio  ar  y  cyfan 
yn  gwbl  ddidramgwydd,  a  daeth  y  blaen- 
oriaid  newyddion  i'r  Cyfarfod  Misol  i  gael 
eu  holi  am  eu  gwybodaeth  Ysgrythyrol,  eu 
profìad,  a'u  cymhellion  i'r  swydd.  A  dyma 
y  drefn  sydd  yn  aros  hyd  y  dydd  hwn. 

Y  mae  yn  sicr  ddarfod  i'r  trefniant  yma 
gael  ei  fendithio  yn  ddirfawr  er  adeiladaeth 
yr  eglwysi,  a  rhoddi  i'r  diwygiad  ffurf 
sefydlog  a  pharhaol.  Ymdeimlodd  y  blaen- 
oriaid  a'u  cyfrifoldeb  ar  unwaith  ;  ymrodd- 
asant  i  ddarllen  ac  efrydu  y  Beibl,  a  Ilyfrau 
eraill  yn  ymwneyd  â  bywyd  crefydd,  a 
daethant  mewn  canlyniad  yn  ddynion 
cryíìon,  galluog  i  arwain.  Y  mae  yn 
amheus  a  gafodd  eglwys  Crist  erioed  ei 
bendithio  â  galluocach  duwinyddion,  ac  â 
dynion  mwy  medrus  i  gymhwyso  y  gwir- 
ionedd  er  budd  a  maeth  dychweledigion 
ieuainc,  na  blaenoriaid  cyntaf  y  Methodist- 
iaid.  Daeth  rhai  o  honynt  yn  ddynion  o 
bwys  yn  y  Gymdeithasfa,  a  medrent 
gymeryd  rhan  flaenllaw  mewn  ymdriniaeth, 
naiU  aiar  bwnc  o  athrawiaeth,  neu  ynte  ar 
fater  o  drefniadaeth  a  dysgyblaeth.  Yr 
oedd  meddu  diaconiaid  teilwng  yn  fwy 
pwysig  y  pryd  hwnw  nag  hyd  yn  nod  yn 
bresenol,  gan  fod  y  pregethwyr,  fychain  a 
mawrion,  gan  amlaf  ar  eu  teithiau,  yn 
cyhoeddi  yr  efengyl  dragywyddol,  ac  felly 
disgynai  gofal  y  seiadau,  a'r  gwaith  car- 
trefol,  agos  oll  ar  y  blaenoriaid.  Ac  yn 
ardderchog  y  cyflawnasant  eu  hymddiried- 
aeth  ;  nid  gormod  dweyd  fod  y  Uwyddiant 
a  fu  ar  Fethodistiaeth  yn  y  wlad,  o'r  pryd 
hwnw  hyd  yn  awr,  i'w  briodoli  i  raddau 
mawr,  dan  fendith  Duw,  i  ymdrechion 
blaenoriaid  ffyddlawn.  Dengys  y  trefniant 
yma  hefyd  wahaniaeth  hanfodol  rhwng 
Mr.  Charles  a  Howell  Harris,  fel  cynllun- 
wyr.  Canfyddasai  Harris,  gyda  ei  olygon 
eryraidd,  yr  angenrheidrwydd  am  gael 
blaenoriaid  i  gymeryd  gofal  y  seiadau ;  a 
chafodd  y  cyfryw  eu  sefydlu  dan  ei  arolyg- 
iaeth.  Yr  enw  a  roddai  efe  arnynt  oedd 
stiwardiaid.  Ei  gynllun  ef  oedd  penodi  y 
rhai  hyn  yn  y  Cymdeithasfaoedd  ;  oddiyno 
yr  oeddynt  i  dderbyn  eu  hawdurdod ;  nid  yw 

yn  ymddangos  y  meddai  y  seiadau  unrhyw 
lais  yn  eu  dewisiad  ;  yr  unig  beth  a  ddis- 
gynai  ar  yr  eglwysi  oedd  ufudd-dod. 
Esgobol,  i  raddau  mawr,  oedd  trefniant 
Harris,  pwysleisiai  ar  awdurdod  y  Gym- 
deithasfa,  ac  yna  ar  ei  awdurdod  ei  hun, 
fel  "  tad  y  Gymdeithasfa."  O'r  ochr  arall, 
pwysleisiai  Mr.  Charlesar  hawl  yr  eglwysi; 
yn  yr  eglwys  y  gwelai  efe  wraidd  yr  awdur- 
dod,  ac  arni  hi  y  taflai  y  cyfrifoldeb.  Ni 
wnelai  ymaith  a  hawlfraint  y  Cyfarfod 
Misol  yn  hyn  o  fater  yn  llwyr,  oblegyd 
gwelai  y  posiblrwydd  i  eglwys  weithiau, 
dan  ryw  amgylchiadau,  fyned  ar  gyfeiliorn; 
felly  trefnai  ar  i'r  blaenoriaid  ddyfod  yno  i 
gael  eu  profi ;  ond  fel  hawlfraint  yr  eglwysi 
yr  edrychai  efe  ar  ddewisiad  biaenoriaid. 
Ceir  yn  nhrefniadau  presenol  corph  y 
Methodistiaid  elfen  Gynulleidfaol  gref,  a 
chredwn  y  gellir  olrhain  tarddiad  yr  elfen 
yma  i  Mr.  Charles. 

Cyn  iddo  ef  ymuno  a'r  Cyfundeb,  yr 
oedd  erledigaeth  ar  ran  y  werinos  wedi 
llwyr  ddarfod  yn  y  Deheudir  ;  yr  ydoedd 
yn  graddol  ddiflanu  hefyd  yn  y  Gogledd, 
a'r  Methodistiaid  yn  dechreu  dyfod  yn 
barchus  yn  ngolwg  cymdeithas.  A  chym- 
aint  o  erledigaeth  ydoedd  yn  aros,  ychydig 
o  hyny  a  syrthiodd  i'w  ran  ef.  Yr  oedd  ei 
fod  wedi  derbyn  urddau  sanctaidd  yn  yr 
Eglwys  Sefydledig,  ac  yn  cael  ei  gydnabod 
fel  g\vr  dysgedig  ;  a'i  fod  yn  mhellach  yn 
nodedig  o  foneddigaidd  o  ran  ymagweddiad, 
ac  yn  hynod  enillgar  ei  ffordd,  yn  sicrhau 
iddo  lonyddwch  a  gwrandawiad  braidd  pa 
le  bynag  yr  elai.  Eto,  syrthiodd  rhyw 
gymaint  o  gynffon  y  gawod  arno  yntau.  Yr 
ydym  wedi  cyfeirio  yn  barod  at  yr  erhdwyr 
yn  cynyg  ymosod  arno  yn  Nolgellau.  Eithr 
yn  Nghorwen,  bu  mewn  perygl  am  ei 
fywyd.  Ymddengys  na  fedrwyd  cael  drws 
agored  yma  i  bregethu  yr  efengyl  hyd 
tua'r  flwyddyn  1790.  Y  pryd  hwnw  daeth 
cyfrwywr  crefyddol,  o'r  enw  John  Cad- 
waladr,  i  breswyHo  i'r  lle  ;  yn  fuan,  aeth  i 
ymorol  am  bregethwyr,  a  llwyddodd  i  gael 
cyhoeddiad  Mr.  Charles  i  ddyfod  i'w  dŷ  i 
lefaru.  Cyffrodd  hyn  y  gwýr  mawr  yn 
enbyd ;  cadwyd  cynghor  pa  fodd  i'w  rwys- 
tro  ;  ac  o'r  diwedd,  ymddiriedwyd  i  ôf  an- 
nuwiol,  o'r  enw  Dafydd  Hughes,  yr  hwn  a 
arferai  gyflawni  pob  bryntwaith  drostynt, 
i  godi  terfysg  ac  aflonyddu  y  cyfarfod.  I'r 
pwrpas  hwnw  mynodd  y  g\vr  fenthyg 
tabwrdd  o  ryw  balas,  er  casglu  yn  nghyd 
yr  oferwyr,  a  gwneyd  swn  fel  ag  i  foddi 
îlais  y  pregethwr.  Daeth  gẃr  Duw  at  ei 
gyhoeddiad     yn     brydlawn  ;     ymgasglodd 


gweision  y  diafol  hefyd  dan  arweiniad  y 
gôf.  Gyda  fod  yr  odfa  yn  dechreu  yn  y 
tŷ,  cychwynodd  y  terfysg  ar  yr  heol;  mawr 
oedd  y  twrf,  uchel  oedd  y  rhegfeydd,  ac 
alaethus  y  Uwon.  Bygythiai  y  terfysgwyr 
gyda  chableddau  lawer  y  tynent  y  t\'  i 
lawr  ;  a  thybiodd  Mr.  Charles  mai  gwell 
iddo  oedd  myned  allan,  a  phrysuro  ym- 
aith,  gan  nad  oedd  rhith  o  obaith  cael 
seibiant  i  addoli.  Allan  yr  aeth,  ac  ych- 
ydig  o  gyfeillion  gydag  ef.  Gyda  hyny, 
dyma  yr  erUdwyr  yn  dechreu  eu  lluchio ; 
anelent  yn  arbenig  at  y  pregethwr  oedd 
wedi  dyfod  yno  i  gyhoeddi  Gair  yr  Ar- 
glwydd ;  Uadratasant  ei  fantell,  a  tharaw- 
odd  un  o  honynt  ef  â  chareg  yn  ei  wyneb, 
nes  dryllio  rhai  o'i  ddanedd,  a  pheri  i'w 
waed  Hfo.  Ffodd  yn  ei  waed  felly  dros  y 
bont,  a  throdd  allan  o'r  ffordd  i'r  meusydd, 
ac  felly  y  dihangodd. 

Eithr  dilynwyd  yr  erhdwyr  â  dialedd 
Rhagluniaeth.  Am  y  dyn  ddarfu  daro 
Mr.  Charles,  dyn  o  gyfansoddiad  cadarn, 
ac  yn  arfer  enill  ei  fywiohaeth  trwy 
ddyrnu,  yn  bur  fuan  gadawodd  ei  ffust 
a'r  ysgubor  heb  reswm  na  rhaid,  gan 
grwydro  y  wlad  i  gardota  ei  fara,  a  char- 
dotyn  dibarch  y  bu  am  weddiU  ei  oes. 
Am  y  gôf,  mab  anwiredd,  yr  hwn  a  flaen- 
orai  yn  yr  erledigaeth,  ychwanegodd  at  ei 
ddrygfoes  arferol  ladrad.  Daliwyd  ef  am 
yspeiUo  eiddo,  a  chwedi  ei  brofi  yn  euog, 
anfonwyd  ef  yn  ei  henaint  i'r  carchar. 
Pan  ddaeth  aUan,  yr  oedd  yn  ddirmygus 
yn  ngolwg  pawb  ;  nid  oedd  neb  a  roddai 
orchwyl  o  waith  iddo,  nac  a  ymgyfeiUach- 
ai  ag  ef.  A  chardotyn  crwydrol  a  fu 
yntau  o  hyny  aUan. 

Eithr  nid  g\vr  i  ddigaloni,  ac  i  gymer- 
yd  ei  orchfygu  gan  rwystrau,  oedd  Mr. 
Charles.  Heb  fod  yn  hir,  meiddodd,  mewn 
undeb  a'i  frodyr,  gynal  Cyfarfod  Misol 
yn  nghymydogaeth  Corwen.  Yr  oedd  y 
cyfarfod  neiUduol  mewn  amaethdy,  o'r 
enw  Bodhaulog,  Ue  y  preswyUai  g\Vr  da, 
Uawn  o  ffydd,  o'r  enw  Richard  White  ;  a'r 
odfaeon  cyhoeddus  aUan  yn  Nghorwen  ei 
hun.  Pregethid  gan  Mr.  Charles,  Lewis 
Morris,  a  dau  gynghorwr  nas  gwyddom 
eu  henwau.  Yr  oedd  Uid  y  werinos  at  y 
Methodistiaid  erbyn  hyn  wedi  gwanychu  ; 
dechreuai  argyhoeddiad  cyffredinol  gael  ei 
deimlo  mai  dynion  Duw  oeddynt,  a  bod 
amddiffyniad  y  nefoedd  drostynt ;  ac  feUy, 
a  hyny  am  y  tro  cyntaf  mewn  hanes, 
cafwyd  Uonyddwch  hoUol  yno  i  bregethu 
Crist.  Eithr  nid  oedd  cyfrwysdra  y  diafol 
eto  wedi  ei  ddihysbyddu  ;  a  chan  na  aUai 

mwy  ddefnyddio  y  werin  bobl  fel  oíFer- 
ynau  creulondeb,  cyffrodd  foneddwyr  yr 
ardal  i  erlid  pobl  yr  Arglwydd  mewn 
ffordd  arall.  Canlyniad  gwaith  Richard 
White  yn  agor  drws  ei  d\^  i'r  Cyfarfod 
Misol  oedd  cael  rhybudd  i  ymadael  a'i 
dyddyn  oddiwrth  ei  feistr  tir.  Pan  ddaeth 
yr  adeg  i  fynu,  rhoddwyd  iddo  ei  ddewis, 
naill  ai  ymadael  o'r  fferm,  neu  ynte  peidio 
gadael  i'r  Methodistiaid  ddyfod  dan  ei 
gronglwyd  mwy  i  gynal  cyfarfodydd.  Pan 
osodwyd  y  telerau  ger  ei  fron,  efe  a  ateb- 
odd  yn  hyf,  a  geiriau  lesu  Grist  yn  ddiau 
yn  llond  ei  feddwl :  "  Wel,  ynte,  nid  Bod- 
haulog  i  mi."  Mewn  canlyniad,  prynodd 
yr  Harp,  yn  Nghorwen,  a  chwedi  symud 
yno  i  fyw,  trodd  oruwch  ystafell  helaeth 
oedd  mewn  cysylltiad  a'r  t\'  yn  lle  i  gynal 
moddion,  ac  yno  y  buwyd  yn  addoh  nes  i 
gapel  gael  ei  adeiladu. 

Gẃr  arall,  a  geisiodd  arllwys  phiol  ei 
ddigofaint  ar  y  Parch.  T.  Charles,  oedd 
Esgob  Llanelwy.  Ymddygai  y  prelad 
hwn  yn  gyffelyb  i'r  ddiareb  am  y  ci  yn  y 
preseb  ;  ar  y  naill  law,  ni  fu  gwiw  ganddo 
symud  llaw  er  cael  Ue  i  Mr.  Charles  lafurio 
o  fewn  cylch  yr  Eglwys  Sefydledig,  pan  y 
mawr  ddymunai  am  hyny  ;  ar  y  llaw 
arall,  pan  y  gwelodd  ef  wedi  bwrw  ei  goel- 
bren  gyda  y  Methodistiaid,  ac  yn  dyfod 
yn  \Vr  o  ddylinwad  yn  eu  mysg,  ac  o 
ddylanwad  yn  y  wlad,  dyma  ef  yn  dechreu 
chwyrnu  a  dangos  ei  ddanedd.  Yn  fuan, 
anfonodd  rybudd  cyfreithiol  i  Mr.  Charles, 
yn  gwahardd  iddo  bregethu  gyda  "  y 
sismaticiaid,"  ac  onide,  y  byddai  iddo  ei 
orfodi  trwy  gyfraith.  Ymddengys  fod  deddf 
yn  gorwedd  yn  farw  ar  lyfrau  Prydain 
gyda  golwg  ar  bwy  bynag  a  dderbynio 
urddau  sanctaidd  yn  yr  Eglwys  Sefydledig, 
yn  gwarafun  i'r  cyfryw,  dan  boen  dirwy 
a  charchar,  weini  mewn  cysylltiad  ag 
unrhyw  gyfundeb  crefyddol  arall.  Tua 
haner  can'  mlynedd  yn  ol,  gosodwyd  y 
gyfraith  yma  mewn  grym  gan  esgob 
Exeter,  a  bwriwyd  Mr.  Shore,  oblegyd  ei 
throseddu,  i'r  carchar.  Erbyn  hyn,  y  mae 
wedi  cael  ei  dileu.  Y  gyfraith  yma,  na 
wyddai  nemawr  am  ei  bodolaeth,  ac  na 
feddai  neb  galon  i'w  gosod  mewn  grym, 
oblegyd  ei  chreulondeb,  a  fygythiwyd  gan 
esgob  anrasol  St.  Asaph  ar  Mr.  Charles. 
Wedi  derbyn  y  rhybudd,  aeth  yntau  i 
Lundain,  ac  hysbysodd  yr  Arglwyddes 
Erskine  am  yr  helynt.  Anfonodd  hithau 
yr  hanes  i'w  brawd,  yr  hwn  oedd  gyfreith- 
iwr  enwog,  ac  yn  un  o  brif  lys-ddadleuwyr 
y  deyrnas,  sef  yr    Anrhydeddus   Thomas 


Erskine,  a  wnaed  wedi  hyn  yn  Arglwydd 
Ganghellydd.  Danfonodd  y  g\Vr  hwn  at 
yr  esgob,  os  ceisiai  efe  roddi  y  ddeddf 
hono  mewn  grym  yn  erbyn  Mr.  Charles, 
y  byddai  iddo  yntau  yn  ddioedi  ddwyn 
mesur  yn  mlaen  yn  y  senedd  er  ei  di- 
ddymu.  Ar  hyn,  cihodd  yr  esgob  o'r 
maes,  a  chafodd  Mr.  Charles  lonydd  i 
gyflawni  ei  waith. 

Braidd  na  ellir  dweyd  mai  gyda  ei 
ymuniad  a'r  Methodistiaid  y  cychwynodd 
gyrfa  lafurus  y  Parch.  T.  Charles ;  dyma 
y  pryd  yr  ymagorodd  gwaith  mawr  ei 
fywyd  o'i  flaen,  ac  yr  ymdaflodd  yntau 
iddo.  Ni  fedrwn  roddi  hyd  yn  nod  gryn- 
odeb  o'i  lafur  gweinidogaethol  ;  nid  oes 
genym  ddefnyddiau  at  hyny,  ac  nis  gallem 
fforddio  gofod,  pe  byddai.  Dechreuodd 
deithio  o  gwmpas  i  bregethu  yr  efengyl  yn 
ddioedi  ;  nid  hir  y  bu  cyn  ymweled  â  phob 
cwr  o  Wynedd,  a  cheid  ef  yn  fynych  hefyd 
yn  y  Deheudir,  yn  arbenig  yn  y  Cymdeith- 
asfaoedd.  Marchogaeth  neu  gerdded  oedd- 
ynt  yr  unig  gyfleusderau  teithio  yr  adeg 
hono ;  geirwon  oedd  y  ffyrdd,  anaml  a 
digysur  fyddai  y  lletyau  fel  rheol,  a  chaled 
yr  ymborth.  Ni  feddai  y  Methodistiaid 
ond  nifer  fechan  o  gapelau ;  felly,  rhaid 
iddo  oedd  pregethu  mewn  tai  anedd,  mewn 
ysguboriau,  neu  ynte  allan  ar  yr  heol. 
Eithr  ni  lesghaodd  yspryd  Mr.  Charles  o'i 
fewn ;  ni  chymerodd  ei  ddychrynu  gan 
anhawsderau ;  ni  wnelai  gyfrif  o  gwbl 
o'r  caledi  yr  elai  trwyddo ;  yn  hytrach, 
Uawenhai  ei  galon  am  y  rhyddid  a  gaffai 
i  gyhoeddi  efengyl  y  deyrnas  i'w  gyd- 
wladwyr  tlodion.  Bychan  ganddo  oedd 
marchogaeth  i  fynu  y  mynyddoedd  ar  hyd 
Uwybrau  disathr,  yn  wlyb  ei  groen  ;  rhoddi 
i  fynu  mewn  bwthyii  tô  gwellt  diolwg;  cael 
ychydig  fara  ac  ymenyn,  gyda  meipen 
wedi  ei  berwi,  yn  giniaw  ;  gorwedd  mewn 
ystafell  fechan  ddigysur  ar  wely  caled  o 
wellt ;  ac  ymdroi  yn  mysg  pobl  gymharol 
anwybodus  ac  anniwylliedig,  ond  yn  meddu 
rhyw  gymaint  o  gariad  at  yr  Arglwydd 
lesu.  Yn  ei  holl  Iythyrau,  ni  cheir  cym- 
aint  a  nodyn  grwgnachlyd  oblegyd  y  pethau 
hyn  ;  yn  wir,  nid  yw  yn  cyfeirio  atynt  o 
gwbl  ;  prin  y  mae  yn  ymddangos  ei  fod 
yn  eu  teimlo,  gan  fel  yr  oedd  brwdfrydedd 
y  gwaith  wedi  meddianu  ei  enaid  ;  os 
teimlai  hwynt,  y  mae  yn  sicr  ei  fod  yn 
ymorfoleddu  ynddynt,  oblegyd  eu  bod  yn 
dyfod  i'w  ran  er  mwyn  lesu.  Gallwn  yn 
hawdd  gasglu  y  byddai  aml  i  grefyddwr 
tlawd,  ar  hyd  cymoedd  anghysbell  y  Gog- 
ledd,   yn   teimlo  iasau  o  ddychryn  yn   ei 

feddianu  wrth  feddwl  am  dderbyn  i'w 
fwthyn  diaddurn  \vr  o  safle  a  dysgeidiaeth 
Thomas  Charles ;  ond  pan  ddeuai  efe, 
byddai  mor  ostyngedig  a  llariaidd,  ac  mor 
ddiolchgar  am  y  croesaw  a  gafîai,  fel  y 
diflanai  pob  arswyd  ar  unwaith,  ac  y 
llenwid  y  meddwl  â  pharchedigaeth  ato. 

Trwy  ei  lafur  a'i  ymroddiad,  coethder  a 
phwysigrwydd  ei  weinidogaeth,  yn  nghyd 
â'i  allu  trefniadol  arbenig,  daeth  yn  fuan 
i  gael  ei  ystyried  fel  arweinydd  y  Cyfundeb 
yn  Ngwynedd.  Ni  chwenychai  efe  y 
cyfryw  safle ;  tra  gostyngedig  y  byddai 
efe  yn  mysg  ei  frodyr  ac  yn  mhob  man  ; 
ond  canfyddid  ei  gymhwysder,  a  rhaid 
iddo  oedd  eistedd  yn  y  brif  gadair.  Ed- 
rychai  pawb  i  fynu  ato  fel  tywysog  Duw. 
Diwrnod  dysglaeryn  hanes  Methodistiaeth 
y  Gogledd,  ac  yn  wir  yn  hanes  Method- 
istiaeth  Cymru,  oedd  y  dydd  yr  ymunodd 
Mr.  Charles  â'r  Cyfundeb.  Nid  ydym  am 
briodoli  yr  hoU  Iwyddiant  a  gymerodd  le 
yn  ganlynol  i'w  off^erynohaeth  ef;  rhaid 
cymeryd  i'r  cyfrif  nerth  gweinidogaeth 
Roberts,  Clynog ;  Jones,  Edeyrn  ;  John 
EHas,  John  Roberts,  Evan  Richardson,  ac 
eraill,  y  rhai  a  fuont  yn  foddion,  o  dan 
fendith  Duw,  i  droi  miloedd  o  gyfeihorni 
eu  ffyrdd  ;  ond  eto  y  mae  agos  yn  sicr  y 
buasai  llawer  o  ffrwyth  llafur  yr  enwogion 
hyn  yn  cael  ei  golli  yn  llwyr  i'r  Cyfundeb 
oni  bai  am  fedr  trefniadol  Thomas  Charles. 
Os  rhagorai  y  gwŷr  grymus  a  nodwyd  arno 
mewn  gallu  areithyddol,  a  medr  i  ddylan- 
wadu  ar  gynulleidfa,  yr  oedd  yntau  yn 
mhell  uwchlaw  iddynt  mewn  dysgeidiaeth, 
mewn  cydnabyddiaeth  â  gwahanol  syn- 
iadau  duwinyddol,  ac  mewn  cynghor. 
Oblegyd  hyn,  ac  hefyd  i  raddau  oblegyd  ei 
fod  yn  ofíeiriad  urddedig,  daeth  y  dylanwad 
cryfaf  yn  y  Cyfundeb  yn  Ngogledd  Cymru, 
ac  i  gael  edrych  arno  fel  oracl.  Nid 
bychan  ychwaith  oedd  ei  ddylanwad  yn  y 
Deheudir,  er  fod  yma  nifer  o  offeiriaid 
enwog  yn  perthyn  i'r  Methodistiaid. 

Rhydd  y  Parch.  Roger  Edwards  ddar- 
luniad  byw  o  Mr,  Charles  fel  pregethwr,  yr 
hwn,  yn  ddiau,  a  dynwyd  ganddo  ar  sail 
adroddiad  a  gawsai  gan  rywun  oedd  yn 
gwrando.''  Mewn  Cyfarfod  Misol  y  pre- 
gethai  y  Parch.  T.  Charles,  a  mawr  oedd  y 
dysgwyliad  am  dano  yn  flaenorol ;  daethai 
nifer  o  Eglwyswyr  i'r  gynulleidfa  i  wrando 
oblegyd  ei  fod  yn  offeiriad,  yn  ysgolhaig 
gwych,  ac  yn  ŵr  o  ymddangosiad  bonedd- 
igaidd.     Ei  destun  ydoedd,  Esaiah  xxviii. 

*  Y  Tri  Braiud  a'u  Teiduoedd. 


20 :  "  Canys  byrach  yw  y  gwely  nag  y 
galler  ymestyn  ynddo,  a  chul  yw  y  cwrlid 
i  ymdroi  ynddo."  I  gychwyn,  eglurodd  fod 
y  geiriau  yn  ymadrodd  diarebol  yn  Israel 
am  arfer  moddion  annigonol  i  gadw  ac 
amddiffyn  ;  yna,  gyda  medr  mawr,  trodd 
hwy  i  ddangos  oferedd  yr  holl  bethau  y 
mae  pechaduriaid  yn  ymddiried  ynddynt 
am  ddyogelwch  a  chysur,  tu  yma  i'r  iach- 
awdwriaeth  sydd  yn  Nghrist.  Dangosodd 
y  deuai  nos  adfyd  ar  lawer,  a  nos  angau  ar 
bawb,  pryd  y  gwelid  gwerth  gwely  i  orwedd 
ynddo,  a  chwrlid  i  ymlapio  dano.  Sylwai 
fod  plant  dynion  yn  gyffredin  yn  tybio  fod 
ganddynt  wely  a  chwrlid  a  wnelai  y  tro 
iddynt.  Gobeithiai  rhai  yn  naioni  cyff- 
redinol  Duw  ;  eraiU  a  bwysent  ar  fywyd 
bucheddol ;  ymorphwysai  rhai  ar  ddefos- 
iynau  a  chyflawniadau  crefyddol,  ac  eraill 
ar  argyhoeddiadau  a  theimladau  cyffrous 
oeddynt  wedi  dderbyn  mewn  odfaeon. 
Ond  gyda  golwg  ar  y  pethau  hyn,  a  Ilawer 
o  hunangyfiawnderau  eraill  a  grybwyllwyd 
ganddo,  dywedai  y  pregethwr  parchedig, 
gyda  difrifwch  angerddol  :  "  Dyna  wely 
rhy  fyr  ;  dyna  gwrlid  rhy  gul  !" 

Yn  nechreu  y  bregeth  ymddangosai  Mr. 
Charles  braidd  yn  afrwydd ;  yr  oedd  yn 
araf  ac  yn  haciog  ;  eto  yr  oedd  synwyr  a 
sylwedd  yn  mhob  gair  a  ddywedai.  Ond 
yn  mhell  cyn  dyfod  at  haner  y  bregeth  yr 
oedd  pob  afrwydd-der  wedi  fifoi  ymaith  ;  ei 
lais  oedd  yn  rymus  ac  yn  beraidd ;  ei 
wyneb  yn  dysgleirio  fel  gwyneb  angel,  a'i 
sylwadau  dwysion  a  difrifol  yn  gafaelu  ac 
yn  bachu  yn  nghydwybod  pob  gwrandawr. 
Adroddai  llawer  yn  ganlynol,  eu  bod  yn 
narn  cyntaf  y  bregeth  yn  teimlo  fel  pe 
byddent  wedi  cael  eu  dihatru  o'r  oll  oedd 
ganddynt,  ac  y  byddai  angau  a'r  farn  yn  eu 
cael  yn  noethion,  ac  heb  ddim.  Llewygai 
rhai  yn  llythyrenol  gan  fel  yr  oedd  y  gwir- 
ionedd  yn  dylanwadu  arnynt.  Ond  wedi 
cydgau  ei  holl  wrandawyr  fel  hyn,  dyma  y 
gweinidog  ffyddlawn  yn  agor  drws  ffydd. 
"  A  oes  yma  rywrai,"  gofynai,  "  yn  barod 
i  ddweyd  gyda  y  rhai  hyny  ar  ddydd  y 
Pentecost,  '  Beth  a  wnawn  ni  ?'  Nis 
medrwn  ymgynal  ein  hunain  ;  rhaid  i  ni 
gael  rhywbeth  i  bwyso  arno  ac  i  orwedd 
ynddo  ;  a  dyma  chwi  wedi  gwneyd  yn  ofer 
bob  gwely  a  chwrlid  ag  a  feddem  ! 
Gwrandewch,  fy  mrodyr  anwyl,  mi  wn  am 
wely  y  gall  un  a  fyddai  yn  gymaint  pech- 
adur  a  Manasseh  ymestyn  ynddo,  heb 
berygl  cyff'wrdd  a'r  traed ;  mi  wn  am 
gwrlid,  pe  y  deuech  bob  un  i  ymdroi 
ynddo,  sydd  yn  ddigon  llydan  i'ch  cuddio ; 

îe,  yn  ddigon  i  gysgodi  byd  o  bechadur- 
iaid  :  Iawn  a  chyfiawnder  Mab  Duw  !" 
Yna  efe  a  arweiniodd  y  gynulleidfa  i  Gal- 
faria,  a  chyda  ei  fod  yn  dweyd  y  gair 
"  Gorphenwyd,"  dyma  y  dorf  yn  arllwys 
eu  teimladau  yn  un  fanllef  gref  o  ddiolch  i 
Dduw,  nes  y  gelhd  meddwl  fod  muriau  y 
capel  yn  chwalu  gan  nerth  y  floedd. 

Ond  nid  oedd  y  pregethwr  hybarch 
wedi  gorphen  eto  ;  yr  oedd  am  glensio  y 
gwirionedd,  a  throi  y  teimlad  i  gyfeiriad 
ymarferol.  Dyna  ef  yn  amneidio  a'i  law 
am  osteg,  ac  yn  dweyd  gyda  thynerwch  a 
serchawgrwydd  odiaeth  :  "  Anwyl  gyfeill- 
ion,  aroswch  ;  ffrwynwch  eich  teimladau, 
a  chlustymwrandewch  ;  y  mae  genyf  air 
eto  i"w  ddywedyd  wrthych  dros  Dduw. 
Ewch  bawb  o  honoch,  yn  hen  ac  yn 
ieuainc,  yn  broíîeswyr  ac  yn  ddibroífes, 
cyn  diwedd  y  dydd  hwn,  i  rywle  dirgel, 
bydded  yn  yr  ystafell  neu  yn  y  maes,  a 
syrthiwch  ar  eich  ghniau  gerbron  Duw, 
taflwch  eich  hunain  ar  ei  drugaredd 
faddeuol  yn  Nghrist,  a  gweddíwch  gyda'r 
Apostol  Paul,  '  Ac  y'm  ceir  ynddo  ef!'" 
Ychwanegai,  gyda'r  dagrau  yn  Uifo  o'i 
lygaid  :  "  Y  mae  yn  amlwg,  anwyl  bobl, 
fod  y  gwynt  nerthol  oddi  fry  yn  chwythu 
yma  heddyw  ;  ac  os  ymollyngwch  gyda'r 
awel  nefol,  gallaf  ddysgwyl  eich  gweled 
yn  y  Gaersalem  uchod  yn  y  man  ;  ond  oni 
wnewch  iawn  ddefnydd  o'r  adeg  anmhris- 
iadwy  hon,  '  Wele,  pechu  yr  ydych  yn 
erbyn  yr  Arglwydd,  a  gwybyddwch  y 
goddiwedda  eich  pechod  chwi.'  " 

Erbyn  hyn  yr  oedd  yr  odfa  wedi  myned 
yn  lle  ofnadwy  ;  teimlai  pawb  eu  bod  yn 
mhresenoldeb  Duw.  Nid  oedd  yno  neb 
yn  gwaeddi  allan,  ond  pawb  yn  wylo ; 
Ihfai  y  dagrau  yn  nentydd  gloywon  dros 
bob  grudd.  Ar  y  terfyn,  wedi  gweddi 
gynhes,  rhoes  Mr.  Charles  yr  emyn  gan- 
lynol  allan  i'w  chanu  :  — 

"  0  gyfiawnder  pur  trag'wyddol, 

0  gyfiawnder  maith  didrai ! 
Rhaid  i'm  henaid  noeth,  newynllyd, 

Gael  yn  fuan  dy  fwynhau  : 
Rho  dy  wisg  ddysgleirwen,  oleu, 

Cuddia'm  nocthni  hyd  y  llawr, 
Fel  nad  ofnwyf  mwy  ymddangos 

Fyth  0  ílaen  dy  orsedd  fawr." 

Cychwynodd  y  dechreuwr  canu  un  o  hen 
donau  nefolaidd  y  diwygiad  ;  ceisiodd  y 
gynulleidfa  yn  nghanol  ei  dagrau  ymuno  ; 
ond  yr  oedd  y  swn  yn  gymysgedig  o  ganu 
a  chrîo.  Yr  oedd  agos  pawb  a'u  llaw  dan 
eu  pen,  a'u  penehn  ar  ymyi  yr  eisteddle, 
a'r  ffrydiau  dagrau  yn  Ihfo  dros  eu  gwyn- 


ebau.  Swniai  rhai  y  llinell  yma  o'r  penill, 
eraill  y  Ihnell  arall  ;  rhoddai  eraill  dra- 
chefn  ebychiadau  ychwanegol  o  weddi  neu 
fawl.  Yn  briodol  y  gallesid  galw  y  Ue  yn 
Bochim,  "  canys  y  bobl  a  ddyrchafasant 
eu  Ilef,  ac  a  wylasant."  Dywedir  i  rai 
ugeiniau,  o  leiaf,  ddechreu  gweddío  Duw 
o  ddifrif  y  diwrnod  hwnw  ;  tystiai  Uawer 
fod  y  bregeth  hono  yn  un  o'r  rhai  mwyaf 
eífeithiol  hyd  yn  nod  o  bregethau  eíìfeithiol 
Mr.  Charles  ;  ac  nis  gallent  son  am  dani 
heb  dori  allan  i  wylo  yn  adnewyddol. 

Rhaid  i  ni  bellach  ddyfod  at  rai  o'r 
sefydliadau  daionus  a  gychwynwyd  ganddo. 
Wrth  deithio  ar  hyd  Cymru  ymholai  yn 
barhaus  am  gyflwr  y  werin,  parthed 
moesgarwch,  crefyddoldeb,  ac  yn  arbenig 
gwybodaeth  am  bethau  mawrion  Duw. 
Deallodd  yn  fuan  fod  y  bobl  gyffredin  yn 
dra  anwybodus  ;  mai  ychydig  iawn  oedd 
yn  alluog  i  ddarllen,  ac  mai  bychan  oedd 
dirnadaeth  llawer  o  bobl  grefyddol  am 
athrawiaethau  yr  efengyl.  Cawsent  eu 
tori  i  lawr  yn  y  diwygiad,  a'u  dwyn  i  gredu 
yn  y  Gwaredwr ;  ond  ychydig  a  wyddent 
am  dano,  ac  yr  oedd  mawr  angen  am  eu 
dysgu  yn  fanylach.  Cyffrodd  ei  enaid 
ynddo,  a  phenderfynodd  ar  unwaith  sefydlu 
ysgolion  fel  ag  i  wasgar  y  tywyllwch.  Fel 
hyn  yr  adrodda  efe,  mewn  llythyr  at  gyfaill 
yn  iLlundain,  a  gafodd  ei  ysgrifenu  yn  y 
flwyddyn  1808,  gyda  golwg  ar  gychwyniad 
yr  ysgolion  cylchynol. 

"  Yn  fy  nheithiau  trwy  amryw  ranau  o 
Ogledd  Cymru,  oddeutu  tair-blynedd-ar- 
hugain  yn  ol,  mi  a  welaisfod  cyflwr  tlodion 
y  wlad  yn  gyffredin  morisel,  o  ran  gwybod- 
aeth  grefyddol,  fel  nad  oedd  ond  prin  un  o 
ugain,  mewn  amryw  fanau,  yn  medru 
darllen  yr  Ysgrythyrau  ;  ac  mewn  ambell 
barth,  yn  ol  ymofyniad  penodol,  anhawdd 
oedd  cael  cymaint  ag  un  wedi  ei  ddysgu  i 
ddarllen.  Cefais  brofion  beunyddiol  y  pryd 
hwnw,  ac  yr  wyf  eto  yn  eu  cael,  o  anwyb- 
odaeth  y  trueiniaid  sydd  heb  fedru  darllen, 
ac  heb  erioed  gael  eu  dysgu  yn  egwyddorol; 
íe,  er  nad  oes  yn  y  Ileoedd  hyny  ddiffyg 
pregethu  cyson.  Gweled  hyn  a'm  gwnaeth 
yn  fwy  poenus  nag  y  medraf  adrodd,  ac  a 
barodd  i  mi  chwilio  mewn  dwys  fyfyr  am 
ryw  feddyginiaeth  ebrwydd  ac  effeithiol  at 
symud  yr  aflwydd  hwn. 

"  Yn  ganlynol,  rhoddais  y  cynyg  o  flaen 
ychydig  gyfeiUion  am  ddechreu  ar  gyd- 
gynorthwyad,  at  dalu  cyflog  i  ysgolfeistr, 
a  hwnw  i  gael  ei  symud  o  le  i  le  ar  gylch, 
i  ddysgu  y  tlodion  i  ddarllen,  a'u  hyfforddi 
yn     mhrif     egwyddorion     Cristionogaeth, 


igo 

trwy  eu  cateceisio.  Yn  y  flwyddyn  1785 
y  dechreuodd  y  gwaith  hwn.  Ar  y  cyntaf 
ni  roddwyd  ond  un  ysgolfeistr  ar  waith  ; 
ond  fel  y  cynyddodd  y  cynorthwyon  yr 
oedd  amlhad  ar  yr  ysgoUon,  hyd  onid 
oeddynt  yn  ugain  o  nifer,  Bu  raid  i  mi  fy 
hun  ddysgu  rhai  o'r  ysgolfeistriaid  cyntaf ; 
hwythau  wedi  hyny  a  fuont  ddysgawdwyr 
i  eraill,  a  anfonais  atynt  i  ddysgu  bod  yn 
ysgolfeistriaid.  Ffrwyth  yr  ysgohon  cylch- 
ynol  hyn  yw  ein  Hysgolion  Sabbothol  sydd 
yn  Ihosog  ar  hyd  a  lled  y  wlad  ;  o  herwydd 
heb  y  rhai  cyntaf  rhy  anhawdd  fuasai  cael 
dysgawdwyr  i  ddwyn  y  IleiII  yn  mlaen. 
Yn  bresenol,  er  nad  yw  yr  ysgoHon  cylch- 
ynol  mor  Ilwyr  angenrheidiol  a  chynt,  gan 
amledd  cyffredinol  yr  Ysgolion  Sabbothawl, 
y  rhai  sydd  yn  cael  eu  cynal  gan  addysg- 
wyr  heb  ddim  cyflog  ;  eto,  er  hyn,  yr  wyf 
yn  cael  prawf  na  allwn  fyned  yn  mlaen  heb 
rai  o  honynt.  Y  mae  hyd  heddy  w  lawer  o 
leoedd  tywyll,  mewn  amryw  ranau  o'r 
wlad,  yn  mha  rai  nad  oes  dynion  addas,  ac 
ewyllysgar  hefyd,  i  osod  Ysgolion  Sab- 
bothawl  ar  droed.  Am  hyny,  fy  unig 
feddyginiaeth  ydyw  anfon  ysgolion  cylch- 
ynol  i'r  cyfryw  leoedd,  gyda  golwg,  yn 
raddol,  i  godi  Ysgolion  Sabbothawl  i  gym- 
eryd  eu  Ile,  a  dal  yn  mlaen  a  chynyddu 
moddion  addysg  ar  ol  iddynt  gael  eu 
symud 

"  Yn  bresenol  y  mae  trysorfa  yr  ysgolion 
yn  isel  iawn,  yn  Ilai  na  digon  at  haner  y 
draul  yr  wyf  tani  y  flwyddyn  hon.  Ar  y 
cyntaf  yr  oeddwn  yn  cyflogi  meistriaid  am 
wyth  punt  yn  y  flwyddyn,  yn  awr  yr  wyf 
yn  talu  pymtheg ;  felly  yr  oeddwn  yn 
gallu  cadw  ugain  y  pryd  hwnw  agos  ar  yr 
un  gost  a  deg  yn  bresenol.  Y  mae  yn  ofid 
arnaf  nad  yw  yn  fy  ngallu  i  osod  mwy  o 

ddysgawdwyr   ar  waith Y  rhodd 

leiaf,  neu  gynorthwy  blynyddoI,a  dderbynir 
yn  ddiolchgar,  ac  a  ddefnyddir  gyda  ffydd- 
íondeb." 

Y  mae  y  Ilythyr  yn  dra  dyddorol  ar 
amryw  gyfrifon.  Nid  yn  unig  teifl  oleuni 
ar  yr  achosion  a  gyffrodd  feddwl  Mr. 
Charles  i  sefydlu  yr  ysgolion  cylchynol,  ac 
ar  y  modd  y  cychwynodd,  ond  hefyd  noda 
yr  adeg.  Gwelir  wedi  iddo  ddyfod  yn 
wybyddus  o'r  angen  na  adawodd  y  glas- 
wellt  i  dyfu  o  dan  ei  draed  ;  cychwynodd 
ar  yr  anturiaeth  o  fewn  corph  y  flwyddyn 
yr  ymunodd  â'r  Cyfundeb.  Ỳmddengys 
bychander  cyflogau  yr  athrawon  yn  syn. 
Gwir  nad  oeddynt  yn  ddynion  dysgedig, 
ac  mai  ychydig  o  fanteision  a  gawsent ; 
ond  y  mae  meddwl  y  gellid  cael   athraw 


ysgol  i  roddi  ei  holl  amser  a'i  lafur  am 
gyflog  o  wyth  punt  yn  y  flwyddyn,  gan' 
mlynedd  yn  ol,  bron  yn  anghredadwy  yn 
bresenol.  Teflir  ychwaneg  o  oleuni  ar  rai 
pethau  perthynol  i'r  ysgolion  gan  y  difyn- 
iad  canlynol  allan  o  Iythyr  a  ysgrifenwyd 
ganddo  at  bendefiges  yn  Lloegr,  tua'r 
flwyddyn  1797.  Fel  hyn  yr  ysgrifena  : 
"  Pa  ymgais  bynag  o'r  natur  hon  a 
wnaethom,  fe  Iwyddodd  yn  rhyfedd,  nes 
llenwi  y  wlad  o  ysgolion  o  ryw  fath  neu 
gilydd,  ac  yr  oedd  pawb  yn  cael  eu  dysgu 
ar  unwaith.  Yr  effeithiau  daionus  oeddynt 
gyfatebol;  difrifwch  cyffredinol  yn  nghylch 
pethau  tragywyddol  a  gymerodd  le  mewn 
ardaloedd  helaeth ;  Ilawer  o  gantoedd  agaw- 
sant  eu  deffroi  i  deimlo  eu  pechod  a'u  heisiau 
o  Grist ;  ac  y  mae  genyf  bob  rheswm  dros 
goelio  eu  bod  heddyw  yn  ddylynwyr  ffydd- 
lawn  iddo.  Y  mae  yr  ysgolion  eto  ar 
droed,  a'r  effeithiau  yr  un,  mewn  agwedd 
fwy  neu  lai.  Y  mae  nifer  yr  addysgwyr 
hefyd  yn  cynyddu,  neu  yn  Ileihau,  yn  ol  y 
moddion  a  fyddo  genyf.  Y  cwbl  o'r  elw 
sydd  yn  dyfod  oddiwrth  gapel  yr  wyf  yn 
gweinyddu  ynddo  yr  wyf  yn  ei  roddi  yn 
llwyr  at  eu  cynal  hwynt,  tra  yr  wyf  fy 
hun  yn  cael  fy  nghynal  trwy  ddiwydrwydd 
fy  ngwraig.  Yr  wyf  yn  talu  yn  bresenol  i 
bob  ysgolfeistr  ddeuddeg  punt  y  flwyddyn. 
Maent  yn  aros  am  haner  blwyddyn,  neu 
naw  mis,  yn  yr  un  fan,  ac  yna  yn  cael  eu 
symud  i  barth  arall.  Yr  ydym  yn  cael  fod 
naw  mis  yn  Ilawn  ddigon  i  ddysgu  i'n 
plant  ddarllen  eu  Beiblau  yn  dda  yn  yr 
iaith  Gymraeg.  Yr  wyf  fy  hun  yn  ym- 
weled  â'r  ysgolion,  ac  yn  eu  cateceisio  ar 
gyhoedd  ;  yr  wyf  yn  cael  y  boddlonrwydd 
annhraethol  o  weled  agwedd  gyffredinol  y 
wlad  wedi  newid  yn  dra  rhyfedd  ;  gweled 
yr  anialwch  yn  blodeuo  fel  rhosyn,  a'r 
sychdir  yn  ffynhonau  dyfroedd.  Trwy  yr 
ysgolion,  a  phregethiad  yr  efengyl,  y  mae 
taeniad  gwybodaeth  grefyddol  yn  ym- 
helaethu  yn  mhob  man." 

Yn  nglyn  â'r  ysgolion  cylchynol  nis 
gellir  priodoli  i  Mr.  Charles  wreiddioldeb 
cynllun  ;  canlyn  a  wnaeth  yn  hyn  o  fater 
yn  ol  traed  y  Parch.  Griffìth  Jones. 
Gwnaethai  ysgolion  y  gŵr  enwog  hwnw 
fyd  o  les  ;  ond  erbyn  hyn  yr  oedd  efe  wedi 
cael  ei  gasglu  at  ei  dadau,  a'r  hon  a'i 
cynorthwyai  yn  ei  ymgymeriad  pwysig,  sef 
Madam  Bevan,  wedi  huno  i'w  ganlyn.  Yr 
oedd  yr  ysgolion  wedi  peidio  am  fod  per- 
thynasau  y  foneddiges  yn  ceisio  tori  ei 
hewyllys,  ac  felly  mewn  cysylltiad  â  darllen 
yr  oedd  y  Dywysogaeth  yn  prysur  suddo 

yn  ol  i'w  chyflwr  cyntefig.  Yn  y  cyfwng 
yma  y  darfu  i'r  Parch.  T.  Charles  sefydlu 
ysgoUon  ar  gyffelyb  gynllun.  Cychwynodd 
yr  un  fath,  sef  trwy  addysgu  dau  neu  dri 
o  ysgolfeistri  ei  hun,  ac  yna  anfon  eraiU  at 
y  rhai  hyny  i  gael  eu  cymhwyso  at  yr  un 
gorchwyl.  Gweddus  cadw  mewn  cof  fod 
gan  Mr.  Charles  anhawsderau  i  ymladdyn 
eu  herbyn  na  chyfarfyddent  â'r  Parch, 
Grifhth  Jones.  Yr  oedd  yr  olaf  yn  parhau 
i  weinidogaethu  yn  y  Llan  ;  mewn  cysyllt- 
iad  â'r  Eglwys  Sefydledig,  a  than  nawdd 
offeiriad  y  plwyf  yr  amcanai  gario  yn 
mlaen  bob  ysgol ;  felly  yr  oedd  mantell  y 
Sefydhad  Gwladol  yn  daenedig  drosto  yn 
ei  ymgymeriad,  ac  yn  gymhorth  iddo  i  gael 
cyfraniadau,  er  y  rhaid  addef  mai  ychydig 

0  gefnogaeth  a  dderbyniodd  oddiwrth 
esgobion  a  chlerigwyr  Cymru.  Ond  am 
Mr.  Charles  yr  oedd  efe  wedi  cefnu  ar  y 
Llan  ;  fel  sismatic  yr  edrychai  llu  o  Eg- 
Iwyswyr  crefyddol  arno ;  ar  wahan  yn 
gyfangwbl  oddiwrth  yr  Eglwys  y  gosodai 
ei  holl  ysgohon  i  fynu,  ac  felly  yr  oedd  y 
gwrthwynebiad  iddynt  yn  fwy  ffyrnig,  a'r 
anhawsder  i  gasglu  at  eu  cynal  yn  fwy. 

Ond  ni  phallodd  ei  wroldeb.  Os  nad  efe 
a  luniasai  y  cynllun,  dangosodd  allu  gwein- 
yddol  arbenig  wrth  ei  weithio  allan.  Efe 
yn  bersonol  oedd  yn  gyfrifol  am  yr  hoU 
draul,  ac  nid  yw  yn  ymddangos  fod  ganddo 
unrhyw  foneddiges  gyfoethog  i  syrthio  yn 

01  arni.  Gwehr  ei  fod  yn  y  llythyr  di- 
weddaf  yn  hysbysu  y  rhoddai  yr  holl  elw  a 
dderbyniai  oddiwrth  y  capel  yn  mha  un  y 
gweinyddai  at  yr  ysgohon.  Cyfeirio  y  mae 
at  arian  y  sacrament  yn  nghapel  y  Bala, 
Nid  oedd  casghad  at  y  weinidogaeth  wedi 
ei  sefydlu  y  pryd  hwnw  ;  eithr  cyfranai  y 
rhai  a  ddeuent  at  fwrdd  yr  Arglwydd  yn 
hael  ar  derfyn  y  gwasanaeth,  ac  ystyrid 
mai  eiddo  yr  offeiriad  a  weinyddai  oedd  yr 
offrwm.  Byddai  yr  offrwm  diolch  yma  yn 
fynych,  yn  arbenig  pan  fyddai  cyfoethogion 
crefyddol  yn  cyfranogi,  yn  cyrhaedd  swm 
anrhydeddus.  Nis  geUir  yn  bresenol 
wybod  ei  swm  yn  y  Bala,  ond  y  mae  genym 
dystiolaeth  bendant  Mr.  Charles  nad  aeth 
dimai  o  hono  i'w  logell  ef ;  ei  fod  yn  ei 
gyflwyno  yn  ei  gyfanrwydd  at  gynhahaeth 
yr  ysgolion.  Eel  y  dywed,  yr  oedd  ei 
gynal  ef  a'r  teuhi  yn  gorphwys  ar  Mrs. 
Charles.  Meddai  hi  ddawn  arbenig  at 
fasnachu  ;  a  chwedi  i'w  mam  farw,  yr  hyn 
a  gymerodd  le  yn  mhen  tua  dwy  flynedd 
gwedi  ei  phriodas  â  Mr.  Charles,  rhoddodd 
Mr.  Thomas  Foulkes  ei  fasnach  i  fynu 
iddynt  hwy,     Felly  yr  oedd   ei   gofal   yn 


rhwym  o  fod  yn  fawr,  a'i  masnach  yn 
helaeth.  A  haeddai  y  ddynes  ragorol 
yma  fwy  o  sylw  nag  y  mae  wedi  gael, 
oblegyd  iddi  lafurio  gyda'r  fath  egni,  ac 
ymgymeryd  â'r  fath  gyfrifoldeb,  er  rhoddi 
dwylaw  ei  phriod  yn  rhydd  i  weithio  gydag 
achos  yr  efengyl.  Ar  yr  un  pryd,  y  mae 
profion  ar  gael  ddarfod  i  Mr.  Charles  ei 
hun,  neu  ryw  rai  drosto  ac  yn  ei  enw,  ym- 
gymeryd  a  rhai  anturiaethau  masnachol. 
'■'■  Ceir  fod  cwmni  o  Sir  Feirionydd  wedi 
cymeryd  prydles  ar  waith  aur  yn  nghym- 
ydogaeth  Gwynfynydd,  nid  yn  nepell  o'r 
fan  lle  y  cloddir  am  aur  yn  bresenol ;  un 
o'r  cwmni  oedd  Mr.  Charles,  ac  un  arall 
oedd  Mr.  Pugh,  yr  hen  flaenor  yn  Nol- 
gellau.  A  dalodd  yr  ymgymeriad  iddynt  nis 
gwyddom  ;  y  tebygolrwydd  yw,  gan  leied 
y  son  am  y  peth,  ac  iddo  ddarfod  yn  fuan, 
mai  yn  golled  y  trodd  ;  ond  os  bu  rhy  w  elw 
o  hono  y  mae  yn  sicr  mai  achos  addysg,  ac 
achos  yr  efengyl,  a  gafodd  y  fantais. 

Ond  yr  ydym  wedi  crwydro  i  raddau 
oddiwrth  y  Parch.  T.  Charles  a'r  ysgolion 
cylchynol.  Nid  oedd  ei  foddion  ef  ỳn 
caniatau  iddo  allu  eu  cynal  yn  gyfangwbl  ; 
felly,  anfonodd  at  bersonau  caredig  a  ad- 
waenai  yn  ngwahanol  ranau  y  deyrnas, 
gan  egluro  natur  y  symudiad,  ac  apelio  am 
gymhorth.  Tueddodd  yr  Arglwydd  rai  i 
gyfranu  yn  helaeth.  Yn  yr  Evangclical 
Magazine,  am  Mawrth,  1798,  cawn  ef  yn 
cydnabod  yn  dra  diolchgar  haelioni  un 
G.  T,  G.,  yr  hwn  a  ddanfonodd  iddo  y  swm 
anrhydeddus  o  haner  can'  punt  at  yr 
amcan,  Yr  oedd  hwnw  yn  swm  eithr- 
iadol ;  ond  y  mae  yn  bur  sicr,  er  nad  oes 
unrhyw  gyfrif  ar  gael  yn  awr,  iddo  gael  ei 
gynorthwyo  i  raddau  pell  gan  garedigrwydd 
Cristionogol  cyfeillion  ac  ewyllyswyr  da, 
Oni  bai  am  hyn  buasai  yn  anmhosibl 
cynal  tuag  ugain  o'r  ysgolion  yma  ar  yr  un 
pryd,  yn  ngwahanol  ranau  y  wlad,  ar 
draul  o  yn  agos  i  dri  chant  o  bunau,  yr  hyn 
a  olygai  bymtheg  cant  o  bunoedd  yn  bres- 
enol,  Parhaodd  yr  ysgolion  yn  flodeuog 
am  agos  i  ugain  mlynedd  ;  y  mae  yn 
amheus  a  ddarfuant  yn  Ilwyr  yn  ystod  oes 
Mr,  Charles,  Gwanychwyd  hwy  gan  ddau 
achos,  Un  oedd  cyfodiad  yr  Ýsgol  Sab- 
bothol,  yr  hyn  mewn  rhan  a'u  gwnaeth  yn 
ddiangenrhaid.  Y  Ilall  oedd  i  ffrwd  hael- 
ioni  y  rhai  yr  oedd  yr  ysgolion  yn  dibynu 
ar  eu  caredigrwydd  sychu.  Meddai  Mr. 
Charles   yn   y    fíwyddyn  1808  :  "  Er  pan 

wnaed  y  casgliadau  helaeth  yn  Nghymru 
tuag  at  y  Gymdeithas  Frytanaidd  a 
Thramor,  y  mae  y  cynorthwyon  blynyddol 
a'r  rhoddion  oll  o  Loegr  wedi  pallu  i  ni, 
oddieithr  yn  unig  ddau  gini  o  gymhorth 
blynyddol  oddiwrth  y  Gwir  Anrhydeddus 
Arglwydd  Barham,  trwy  fod  ein  cymwyn- 
aswyr  tirion  wedi  barnu,  yn  debygol,  nad 
oedd  dim  angen  cymhorth  lle  y  casglwyd 
cymaint  o  arian,  yn  rhwydd,  at  un  dyben 
penodol.  Ond  priodol  sylwi  mai  achos  tra 
neillduol  oedd  liwnw,  ac  fod  meddyhau  y 
cyffredin  mewn  mawr  syndod  o  herwydd 
newydd-deb  y  gwaith  ardderchog,  yn 
gystal  a  than  efîeithiad  o  herwydd  ei 
bwysigrwydd."  Yn  sicr,  teimlai  Mr. 
Charles  ei  fod  yn  bur  galed  ar  y  genedl 
Gymreig,  ei  bod  yn  cael  ei  chospi  am  gyf- 
ranu  uwchlaw  ei  gallu  yn  mhell  at  Gym- 
deithas  y  Beiblau,  trwy  atal  oddiwrthi  y 
cynorthwy  a  arferai  dderbyn  at  yr  ys- 
goHon. 

YsgoHon  Cymreig  oedd  y  rhai  hyn. 
Cymry  uniaith  oedd  y  werin  bobl  agos  yn 
gyfangwbl,  ac  yr  oedd  Mr.  Charles  yn 
llawer  rhy  synwyrol  i  syrthio  i'r  arferiad  a 
ddaeth  i  fod  yn  ddiweddarach,  sef  dysgu  y 
bobl  i  ddarllen  mewn  iaith  nad  oeddynt  yn 
ei  deall.  Y  mae  yn  sicr  y  buasai  yn  fendith 
i'r  genedl  pe  buasai  y  Gymraeg  wedi  cael 
ei  chadw  yn  yr  ysgolion  dyddiol  hyd  y 
dydd  hwn,  yn  ol  cynllun  y  Parch.  T. 
Charles  ;  nid  fel  ag  i  gau  allan  y  Saesneg, 
ond  gyda  yr  iaith  hono,  yn  cael  ei  chyd- 
nabod  yn  gyfartal  â  hi  mewn  gwerth,  yn 
gystal  ac  yn  risiau  i  ddringo  iddi.  Yr 
oedd  yr  ysgolion  yma  yn  grefyddol  eu  tôn; 
dysgid  prif  athrawiaethau  yr  efengyl 
ynddynt,  a  byddai  y  plant  yn  cael  eu 
cateceisio  yn  fanwl  er  profì  eu  gwybodaeth 
o'r  Ysgrythyr.  Nid  yw  yn  ymddangos  y 
gwnelid  un  ymgais  i  addysgu  mewn  ys- 
grifenu  a  rhifo ;  nid  i  amcanion  masnach  y 
bwriedid  yr  ysgolion.  Fel  offeryn  i  gref- 
yddoli  y  bobl  gyffredin,  a'u  dwyn  i  wybod- 
aeth  o  Dduw,  trwy  eu  galluogi  i  ddarllen  ei 
Air,  y  bwriadai  Mr.  Charles  iddynt  fod. 
Er  mwyn  y  rhai  oeddynt  wedi  tyfu  i  fynu, 
ac  a  fyddent  gyda  eu  gorchwylion  yn  ystod 
y  dydd,  cynhelid  ysgolion  y  nos,  fel  ag  i 
wneyd  pawb  yn  ddiesgus.  Byddai  yr  ys- 
golion  yn  cael  eu  cynal  yn  mhob  math  o 
leoedd  ;  mewn  capel  os  byddai,  neu  ynte 
mewn  tai  anedd,  neu  mewn  ysguboriau. 
Nid  oedd  ysgoldai  o  unrhyw  fath  i'w  cael 
yn  y  wlad  yr  adeg  hono,  oddieithr  yn  rhai 
o'r  prif  drefydd.  Byddai  Mr.  Charles,  pa 
le    bynag    yr    elai,    mewn    ymchwil    am 


ddau  beth,  sef  Ue  i  osod  ysgol  i  lawr, 
a  dyn  ieuanc  yn  meddu  cymhwysder 
ysgolfeistr.  Dangosodd  graffder  dirfawr, 
a  medr  arbenig  i  adnabod  cymeriad,  yn  ei 
ddewisiad  o  ysgolfeistriaid.  Daeth  rhai 
o  honynt,  megys  Richard  Jones,  y  Bala  ; 
John  Ellis,  Abermaw ;  Robert  Evans, 
Llanidloes ;  ac  eraill,  yn  ganlynol,  yn 
bregethwyr  cymeradwy. 

Teiíî  y  difyniad  canlynol  allan  o  bapyrau 
Lewis  WiIIiams,  Llanfachreth,  ryw  gym- 
aint  o  oleuni  ar  hanes  yr  ysgolion  cylch- 
ynol.  ■'  "  Holai  Marchog  y  sir,  a  pherchen 
y  rhan  fwyaf  o'r  plwyf  (Syr  Robert  \V. 
Yaughan,  Nannau),  lawer  arnaf  am  hanes 
y  Methodistiaid,  a  gofynai  faint  o  gyílog 
oeddwn  yn  gael  y  cwarter  am  gadw  yr 
ysgol.  Gwyddai  mai  ysgol  rad  oedd  i'r 
plant.  Dywedais  wrtho  mai  tair  punt 
oeddwn  yn  gael  ar  y  cyntaf,  ond  i'r  gyflog 
godi  i  bedair  gwedi  hyny.  Fe  fyddai  yn 
rhyfeddu  pa  fodd  yr  oeddwn  yn  cael  bwyd 
a  dillad.  Dywedwn  wrtho  fy  mod  yn 
ceisio  bod  yn  bur  gynil,  a  bod  y  bobl  yn 
bur  íîeind  wrthyf,  ambell  un  yn  rhoddi  i 
mi  haner  pwys  o  fenyn  neu  lai,  ac  eraill  yn 
fy  ngwahodd  i'w  tai  i  gymeryd  pryd  o 
fwyd.  Byddwn  yn  dywedyd  y  buasai  yn 
well  genyf  gadw  ysgol  am  ddim  pe  byddwn 
yn  gallu,  na  bod  heb  gadw  ysgol,  gan  y 
pleser  fyddwn  yn  gael  yn  y  gwaith.  Gof- 
ynai  i  mi  o  ba  le  y  derbyniwn  fy  ngyflog, 
sef  hyny  oeddwn  yn  gael.  Atebwn  mai 
gan  Mr.  John  Grifîìth,  o'r  Abermaw,  a'i 
fod  yntau  yn  ei  chael  oddiwrth  Mr. 
Charles,  a  bod  gan  Mr.  Charles  ddeuddeg 
neu  bymtheg  o  athrawon  fel  finau,  a 
rhagor  weithiau,  dan  ei  ofal.  Yna,  holai 
y  boneddwr  o  ble  yr  oedd  Mr.  Charles  yn 
cael  yr  arian.  Atebwn  inau  fod  ganddo 
amryw  íîyrdd  ;  fod  y  Methodistiaid  yn  Sir 
Feirionydd  yn  gwneyd  casgliad  unwaith  y 
cwarter,  ac  yn  gofyn  ewyllys  da  o  geiniog 
gan  bob  un  ;  a  bod  rhai  yn  gyfoethog,  ac 
yn  cyfranu  mwy  na'r  gofyn.  Methai  yntau 
ddeall  pa  fodd  yr  oedd  hyn  yn  ddigon  i 
wneyd  i  fynu  fy  ngyfíog  i  a'r  Ileill.  Dywed- 
wn  wrtho  yn  mhellach  fod  y  Methodistiaid 
yn  Iliosog,  a  bod  y  naiU  geiniog  at  y 
llall  yn  dyfod  yn  llawer  ;  fod  Mr.  Charles, 
oblegyd  ei  fawr  awydd  am  weled  plant 
tlodion  yn  cael  eu  dysgu,  yn  cyfranu 
Ilawer  ei  hun  ;  ei  fod  yn  myned  yn  fynych 
i  drefydd  Lloegr,  ac  i  Lundain,  i  gynhal 
cyfarfodydd  mawr,  Ile  y  byddai  bonedd- 
igion   cyfoethog,  fel  y  chwi,  syr,  yn  bre- 

*  Papyrau  anghyhoeddedig  Lewis  Williams. 

senol,  ac  o'r  cyfryw  yspryd  i  wneyd  daioni 
ag  ef  ei  hiin  ;  ei  fod  yn  rhoddi  achos 
Cymru,  ac  yn  arbenig  achos  Sir  Feirion- 
ydd,  ger  eu  bronau,  ac  y  byddent  hwythau 
yn  aml  yn  cyfranu  yn  haehonus  i'w  gyn- 
orthwyo  yn  ei  amcan.  Canmolai  y  bon- 
eddwr  y  gwaith  yn  fawr,  a'r  modd  yr  oedd 
yn  cael  ei  gario  yn  mlaen." 

Teifl  y  difyniad  ífrwd  o  oleuni  ar  ddull 
cynhahad  yr  ysgohon,  ac  ar  y  modd  y 
byddai  yr  ysgolfeistriaid  yn  medru  cadw 
corph  ac  enaid  wrth  eu  gilydd.  Gwelwn 
mai  dynion  cartrefol  oeddynt,  yn  ymgym- 
ysgu  a'r  bobl  gyffrtdin,  ac  yn  ymweled 
a"u  tai  ;  ac  nad  oeddynt  uwchlaw  derbyn 
caredigrwydd  oddiwrth  amaethwyr  y  fro 
yn  y  fifurf  o  ymenyn,  neu  gaws,  neu  laeth. 
Nid  yw  yn  ymcldangos  fod  hyn  mewn  un 
modd  yn  lleihau  eu  dylanwad ;  yn  hytrach, 
parai  i  anwyldeb  a  chyfeiilgarwch  ffynu 
rhyngddynt  a'r  bobl  yn  mysg  pa  rai  y 
preswyhent.  Adrodda  Lewis  Wiihams  yn 
mhellach  am  y  dull  a  gymerai  ef,  pan 
oedd  yn  ysgolfeistr,  mewn  undeb  â  dynion 
crefyddol  eraill,  i  osod  terfyn  ar  lygredig- 
aethau  y  gwahanol  ardaloedd.  Fel  hyn  y 
dywed  :  "  Pan  y  clywem  am  ryw  gyfarfod 
Uygredig,  byddem  yn  cyhoeddi  cyfarfod 
gweddi  i  fod  yr  un  noswaith  ;  a  dywedem 
yr  ai  rhai  o  honom  i'r  cyfarfod  llygredig,  i 
gael  gweled  pwy  fyddai  mor  ffyddlon  i'r 
yspryd  drwg,  fel  ag  i'w  ddal  i  fynu.  Buom 
mewn  rhai  o  honynt,  a'r  canlyniad  fyddai 
iddynt  roddi  i  fynu  yn  y  man.  Brydiau 
eraill,  pan  y  cyhoeddem  y  cyfarfod  gweddi, 
a'r  achlysur  o  hono,  yn  nghyd  a'r  drwg  y 
byddem  yn  gweddio  yn  ei  erbyn,  atebai 
rhai  o'r  cyfryw  ag  a  gefnogent  y  cyfarfod- 
ydd  llygredig  nad  oedd  y  cyfarfod  i  fod. 
Atebem  ninau  y  cynhahem  y  cyfirfod 
gweddi  i  ddiolch  i'r  Àrglwydd  am  dueddu 
eu  meddwl  i  w  roddi  heibio.  Felly,  rh :;dd- 
wyd  y  cyfryw  gyfarfodydd  heibio  cyn  hir." 
Y  mae  yn  sicr  ddarfod  i'r  ys^olfeisri 
duwiol  a  gytlogw\d  gan  Mr.  Ch.irles,  yn 
nghyd  ag  addysg  a  dylanwad  yr  ysgoiiun 
oeddynt  yn  gadw,  chwareu  eu  rhan  mewn 
rhoddi  i  lawr  hen  arferion  llygredig  Cymru. 
Dengys  yr  hanesyn  canlynol  a  adroddai 
hen  bererin  duwiol,  o'r  enw  Evan  Roberts, 
yr  hwm  a  breswyhai  yn  Brynygath,  ger 
Abergeirw,  dywyllwch  y  wlad  yn  adeg 
Mr.  Charles,  yn  nghyd  a'i  fawr  awydd 
yntau  am  sefydlu  ysgohon.  '■^'  "  Yr  wyf 
yn  cofìo,"  ebai  Evan  Roberts,  gyda  ei  lais 

*  Hanes  Methodistiaeth  Gorlleioin  Mcirionydd,  gan 
y  Parch.  Ilobert  üwen,  M.A. 

crynedig,  a'i  dduU  arafaidd  o  siarad,  "  yr 
wyf  yn  coíìo  gystal  a  dim  Mr.  Charles  yn 
prigethu  o  fìaen  y  tŷ  yma,  ar  ddiwrnod 
teg  yn  yr  haf.  Ei  fater  oedd,  lesu  Grist 
yn  dysgu  Nicodemus  am  ailenedigaeth. 
Yr  oedd  llawer  wedi  dyfod  yn  nghyd  o  ryw 
lafnau  o'r  cymoedd  rhwng  yma  a  Llan- 
fachreth,  ac  oddiwrth  Drawsfynydd,  a'r 
rhai  hyny  yn  gwrando  ar  eu  lledorwedd  ar 
yr  ochr  o  flaen  y  tỳ  yma.  Yr  oeddwn  inau 
yn  hogyn  wedi  myned  y  tu  ol  iddynt.  A 
phan  oedd  Mr.  Charles  yn  dweyd  fod  yn 
rhaid  geni  dyn  drachefn,  ebai  y  lianciau 
wrth  eu  gilydd  :  '  Glywi  di,  glywi  di  y  dyn 
yn  dweyd  fod  yn  rhaid  geni  dyn  ddwy 
waith?'"  Ar  ol  y  bregeth  hon,  gofynai 
Mr.  Charles  i  vVr  y  t_ŷ:  "  Ües  yma  ddim  lle 
y  gallwn  anfon  dyn  iddo  i  gadw  ysgol  ?  " 
"  Ryfeddwn  i  ddim  nad  oes,"  ebai  yntau, 
"  yn  Brynygath  Isaf."  Cytunwyd  ar  y 
Ile  y  pryd  hwnw,  a'r  gauaf  canlynol,  sef 
yn  y  flwyddyn  1790,  daeth  John  EIlis,  o'r 
Abermaw,  yno  i'r  pwrpas.  A  chydag  ef, 
yn  Mrynygath  Isaf,  y  cafodd  yr  hen  bre- 
gethwr  hynod  Lewis  Morris  yr  unig  dair 
wythnos  o  ysgol  ddyddiol  ag  a  syrthiodd 
i'w  ran. 

Yr  ydym  wedi  ymhelaethu  parthed  yr 
ysgülion  cylchynol,  oblegyd  eu  bod  y 
cyntaf  o'r  sefydliadau  da  a  gychwynodd 
Mr.  Charles,  ac  oblegyd  i'w  dylanwad  fod 
yn  fawr,  yn  arbenig  yn  Ngwynedd,  er 
cynyrchu  gwybodaeth  o  Air  Duw,  a  chref- 
yddjli  y  wlad.  Meddai  y  Parch.  Lewis 
Edwards,  D.D.  :  "  Pe  na  buasai  wedi 
gwneyd  dim  ond  a  wnaeth  gyda'r  ysgol- 
ion  dyddiul,  buasai  hyn  yn  unigyn  gymaint 
ag  a  wnaeth  rhai  yr  ysgrifenwyd  cyfrolau 
am  danynt  yn  Lloegr.  Gwnaeth  yn  y  ffordd 
hon  gym  lint  ag  oedd  yn  ddichonadwy  iddo 
ei  wneuthur,  a  phe  buasai  Ilawer  yn 
gweithredu  yn  gyíTelyb,  buasai  golwg 
arall  ar  Gyinru  heddyw." 

Eithr  fjl  y  cuddir  llewyrch  y  sêr  gm 
lewyrch  tanl)eidiol  yr  haul,  felly  y  mae 
enwogrwydd  yr  ysgolion  cylchynol  yn 
cael  ei  dywyllu  gan  ogoniant  mwy 
rhagorol  yr  Ysgol  Sul.  Ac  am  Ysgol 
Sabbothol  Cymru  yr  ydym  yn  hawlio  i 
Mr.  Charles  yr  holl  anrhydedd  o  fod  yn 
dad  y  symudiad  ;  yn  ei  feddwl  ef  y  cymer- 
odd  y  syniad  ffurf,  efe  a'i  cyhoeddodd  i'r 
byd,  ac  efe,  gyda'r  penderfyniad  a'rdeheu- 
rwydd  oedd  mor  nodweddiadol  o  hono,  a'i 
gweithiodd  allan,  ac  a  ddygodd  farn  i 
fuddugoliaeth.  Y  mae  y  Saeson  yn  edrych 
ar  Robert  Raikes  fel  cychwynydd  yr  Ysgol 
Sabbothol ;  ac  nid  ydym   heb   wybod   fod 

y   gŵr   da    hwnw    wedi    dechreu    rhoddi 

addysg  i  blant  tlodion  yn  ninas  Caerloyw, 

ar  y  Sul,  mor  fuan  a  1782,  neu  1783,  ac 

felly  ei  fod  ar  y  maes  tua  phedair  blynedd 

o  ílaen  Mr.  Charles.     Ond  nid  ar  gynllun 

Raikes  y  gweithiai  efe  ;    eithr  yn   unol    â 

meddylddrych  oedd  yn  wreiddiol  iddo  ef  ei 

hun.     Meddai  y  Parch.   Lewis  Edwards, 

D.D. :    "  Y    mae   YsgoHon  Sabbothol  yn 

Lloegr,  ac  yr  oeddynt  wedi  dechreu  yno 

yn  nghynt  nag  yn  Nghymru  ;  a  chan  fod 

yr  un  enw  arnynt,  y  mae  llawer  yn  tybied 

eu  bod    yr    un    peth    mewn    gwirionedd. 

Ond  y  mae  cymaint  o  wahaniaeth  rhyng- 

ddynt     ag     oedd    rhwng    goruchwyhaeth 

Moses    a    goruchwyliaeth    y    Testament 

Newydd.     Dyben  yr  Ysgol  Sabbothol  yn 

mhob  gwlad  arall  ond  Cymru  yw    dysgu 

piant  yn  unig;  ac  nid  dysgu  plant  ychwaith 

fel   y   cyfryw,    ond   plant    tlodion,   y  rhai 

sydd    yn    analluog   i   gael    addysg    mewn 

íFordd    arall.      Nid   yw'r   gweinidog,    na'r 

diacon,  nac  un  aelod  parchus  o'r  gynuU- 

eidfa,  yn  meddwl  am  anfon  ei  blant  yno. 

Y  canlyniad  yw  fod  yr  YsgoHon  Sabbothol 

yn   anadnabyddus  lle  y  mae  cyflawnder  o 

ysgolion  dyddiol,    a'r    rhai    hyny    o   fewn 

cyrhaedd  plant  tlodion,  megys  yn  y  rhan 

fwyaf  o  Scotland ;  ac  fel    y  bydd    addysg 

ddyddiol  yn    dyfod    yn   fwy   cyffredin    yn 

Lloegr,  mae  yn  dra  thebyg  y  bydd  yr  Ys- 

goUon  Sabbothol  yn  darfod,  os  na  osodir 

hwynt  i   sefyll  ar  egwyddor  uwch.     Hyd 

yn  hyn,  pa  fodd  bynag,  y  mae  cyfarfod  i 

bob  oedran,    ar    ddydd    yr    Arglwydd,    i 

chwiHo  yr  Ysgrythyrau,  yn  beth  anarferol 

yn    mhob    gwlad    oddieithr    yn    unig    yn 

Nghymru.     Efallai  na  chyfeiHornid   pe  y 

dywedid    mai   dyma    brif    ragoriaeth    ein 

cenedl ;    ac    mai    dyma    y    penaf    o    hoU 

weithredoedd  Charles,  o'r  Bala."     lë,  yn 

ddiau,  yn  Nghymru  yn  unig  y  gwelir  hen 

wŷr  a  hen  wragedd  ar  bwys  eu  ffyn,   â'u 

gwydrau  ar  eu  Hygaid,  wedi  cyfarfod  mewn 

dosparlh  i  sefyll  uwchben  Gair  Duw,  ac  i 

geisio  deall  ei  ystyr;  tra  y  ceir  yn  eu  hymyl 

ddosparthiadau  o  ieuenctyd  a  phlant,  o  bob 

rhyw,    ac    oedran,    a    sefyllfa,    wedi    ym- 

roddi  i'r  un  a'r  unrhyw  orchwyl.     Dyma 

elfen  arbenig  ein  Hysgolion  Sul,  ac  o  feddwl 

Mr.  Charles  y  tyfodd. 

Mor  bell  ag  y  gallwn  gasglu,  dechreu- 
odd  yr  Ysgol  Sabbothol  yn  Nghymru 
tua'r  ílwyddyn  1787.  Yr  oedd  awydd  am 
i'w  gydwladwyr  ddyfod  yn  gydnabyddus 
a'r  Ysgrythyr  wedi  myned  yn  nwyd  an- 
orchfygol  yn  yspryd  y  Parch.  T.  Charles. 
Pan  y  cyfarfyddai  â  hen  ẁr  neu  hen  wraig 


ar  ei  daith  yn  nghanol  mynyddoedd  Meir- 
ionydd  neu  Arfon,  nis  gallai  eu  pasio  heb 
holi  a  wyddent  rywbeth  am  y  Beibl. 
Ataliai  y  Uanc  ar  yr  heol,  a'r  herlodes  yr 
un  modd,  a'r  un  fyddai  ei  gwestiwn  yn 
wastad,  nes  yr  aeth  yn  ddiareb  gwlad. 
Adroddir  am  dano  yn  cyfarfod  a  hynafgwr 
ar  bwys  ei  ffon  yn  mhell  oddicartref ; 
cyfarchodd  Mr.  Charles  ef  ar  unwaith  : 
"  Yr  ydych  yn  hen  \vr,  ac  yn  agos  iawn  i 
fyd  arall.''  "  Ydwyf,"  ebai  yntau  ;  "  ac 
yr  wyf  yn  gobeithio  fy  mod  yn  myned  i'r 
nefoedd.''  "  A  wyddoch  chwi  y  ffordd 
yno — a  ydych  yn  gydnabyddus  â  Gair 
Duw  ?"  Yn  Ile  ateb  y  gofyniad,  dyma  yr 
hen  \vt  yn  troi  arno  gyda  chwestiwn  arall : 
"  Ai  chwi  yw  Mr.  Charles  ?"  Credodd  ar 
unwaith  y  rhaid  mai  dyma  y  gŴT  a  arferai 
ofyn  y  fath  holiadau.  Tyfìant  oddiar  yr 
ysgolion  cylchynol  oedd  yr  Ysgol  Sul ;  oni 
bai  am  danynt  hwy  buasai  y  diweddaf  yn 
anmhosibl  ;  nis  gellid  ei  chychwyn  oblegyd 
diffyg  athrawon. 

Yn  adgofion  yr  hen  bregethwr  hynod, 
Lewis  Morris,  ceir  esiamplau  amryw  o'r 
anwybodaeth  trwch  a  orchuddiai  y  wlad 
yn  flaenorol  i  gyfodiad  yr  Ysgol  Sabbothol. 
Gofynai  unwaith  i  hen  \vr  a  gyfarfyddodd 
yn  ngwlad  Môn  :  "  Pa  beth  yw  eich  oed- 
ran,  fy  ewythr  ?" 

"  Dwy  flwydd  a  phedwar  ugain,"  oedd 
yr  ateb. 

"  A  ddarllenasoch  chwi  lawer  ar  y  Beibl 
yn  eich  oes  ?" 

"  Ni  chefaisi  ddim  ysgolheigdod  erioed," 
ebai  yr  hen  \Vr ;  "  ond  a  ydych  chwi  yn 
gapelwr  ?" 

"  Byddaf,"  ebai  Mr.  Morris,  "  yn  arfer 
myned  i'r  capelau." 

"  Chwychwi,  pobl  y  capelau,"  ebe  yr  hen 
\vr,  "a  \vyr  am  yr  Ysgrythyr ;  ond  nyni, 
pobl  yr  eglwysi,  ni  wyddom  fawr  am  dano; 
ond  y  mae  genyf  finau  weddi  dda  iawn,  ac 
yr  wyf  yn  ei  dweyd  hi  hwyr  a  boreu." 

Wedi  ceisio  ganddo  ei  hadrodd,  beth 
ydoedd  ond  rhyw  gyfarchiad  ar  Mair  Wen 
y  Forwyn  ! 

"  Gweddi  Babaidd  yw  hona,"  meddai 
Lewis  Morris  ;    "  thal  hi  ddim." 

"  Yn  wir,"  ebai  yr  hen  \vr,  "  dyna  yr 
oreu  a  feddaf  fì." 

Gofynai  yr  un  gẃr  i  hen  wraig  yn  SJr 
Drefaldwyn,  yn  nghymydogaeth  pedwar 
ugain  miwydd  oed :  "  A  ddarllenasoch 
chwi  lawer  ar  y  Beibl  ?" 

"  Ni  fedraf  fi  ddarllen,"  ebai  hithau,  "ac 
ni  wnaethum  ddrwg  i  neb  erioed,  ac  ni  fum 
yn  gwrando  yn  un  man  ond  eglwysy  plwyf." 

"  Yr  ydych  chwi  fel  finau,  modryb,  yn 
bechadur,  ac  wedi  troseddu  gorchymynion 
Duw." 

Ebai  hithau  :  "  \\'n  i  ddim  beth  yw  bod 
yn  bechadur  ;  ond  os  ydwyf  yn  un,  pech- 
adur  da  iawn  ydwyf  íì." 

GelUd  ychwanegu  enghreiíftiau  lawer  er 
dangos  pa  mor  dy wyll  oedd  y  bobl  gyffredin. 
I  raddau  bychan  mewn  cymhariaeth  yr 
oedd  pregethu  yr  efengyl  hyd  yn  nod  yn 
gallu  chwalu  y  tywyìlwch  ;  gwrandawai 
dynion  rywsut  ac  heb  ddirnad  ;    teimlent 


Meddai  y  Parch.  Lewis  Edwards,  D.D., 
gyda  golwg  ar  Mr.  Charles  :  "  Dyoddefodd 
ferthyrdod  moesol  am  faith  flynyddoedd,  a 
hyny  oddiwrth  ei  gyfeilHon.  Ond  yn 
mlaen  yr  aeth  yn  dawel  a  diwyd,  heb  drwst 
ac  heb  ffrwst.  Yr  oedd  rhyw  fywyd  na 
fynai  farw  yn  yr  Ysgolion  Sabbothol." 

Ymunai  rhai  o  weinidogion  yr  enwadau 
eraill,  gyda  y  rhai  rhagfarnllyd  perthynol 
i'r  Methodistiaid,  i  wrthwynebu  yr  Ysgol 
Sul.  ■■'•  Sefydlwyd  yr  Ysgol  yn  mhlwyf 
Llanfrothen  ar  y  cyntaf  yn  Hafotty,  am  y 

yn  aml  ryw  gyffroad  dan  y  Gair,  ond  i 
raddau  bychan  yr  oedd  eu  deall  yn  cael  ei 
oleuo. 

Yn  syn  iawn,  cyfarfyddodd  yr  Ysgol  Sul 
a  gwrthwynebiad  cryf  ar  y  cychwyn.  Er- 
lidiai  yr  enwadau  crefyddol  eraiU,  ac  yr 
oedd  llu  o'r  Methodistiaid  yn  hollol  groes 
i'r  newyddbeth.  Credent  fod  dysgu  darllen, 
íe,  dysgu  darllen  y  Beibl  ar  ddydd  Duwyn 
halogiad  ar  y  dydd  ;  ystyrient  fod  hyn  yn 
hollol  ar  yr  un  tir  a  dysgu  rhyw  gangen 
wyddonol,  megys  cerddoriaeth,  neu  arlunio. 
,     ,  02 


pared  a  phreswylfod  y  Parch.  John  Jones, 
o  Ramoth.  Yr  oedd  yntau  yn  wrthwyn- 
ebwr  ffyrnig,  a  dywedai  bethau  chwerwon 
yn  ei  herbyn.  Arferai  ddweyd  mai  yr  un 
peth  ganddo  ef  fuasai  gweled  dynion  yn 
myned  i'r  maes  gyda  chaib  a  rhaw  ar 
ddydd  yr  Arglwydd,  a'u  gweled  yn  defn- 
yddio  y  dydd  hwnw  i  gadw  ysgol  i  ddysgu 
darllen.  Yr  oedd  teimlad  cryf  yn  erbyn 
y    sefydliad    yn    Penrhyndeudraeth.       Ni 

chanîateid  i'r  Ysgol  gael  myned  i'r  capel 
ar  un  cyfrif,  ani  yr  ystyrid  ef  yn  rhy 
gysegredig.  Adroddid  y  chwedlau  mwyaf 
disail  am  amcan  cefnogwyr  yr  Ysgol. 
Elai  rhai  mor  bell  a  dweyd  mai  eu  prif 
ddyben  oedd  gwneyd  y  bechgyn  oU  yn 
íìlwyr,  a'u  hanfon  oll  i  íîwrdd  i'r  rhyfel ; 
ac  meddent  :  "  Y  mae  yn  beth  peryglus 
iawn,  a  dylem  godi  fel  cymydogaeth  yn  ei 
erbyn  !  "  Hyd  yn  nod  yn  Nolgellau,  lle 
yr  oedd  dylanwad  Mr.  Charles  agos  yn 
ddiderfyn,  cymaint  oedd  gwrthwynebiad 
y  blaenoriaid  a  phobl  flaenaf  y  capel  i'r 
Ysgol  Sabbothol,  fel  y  bu  gorfod  ei  rhoddi 
i  fynu  ar  ol  ei  chychwyn  unwaith.  Pan 
ddaeth  Lewis  \\'ilHams,  Llanfachreth,  i'r 
dref  yn  y  flwyddyn  1801,  penderfynodd 
wneyd  ymdrech  egniol  i'w  hail  sefydlu. 
Yr  oedd  cryn  anhawsder  cael  awr  i'w 
chynal.  Byddai  seiat  am  naw  yn  y  boreu; 
gwasanaeth  yn  y  Llan  am  un-ar-ddeg, 
pryd  na  feiddiai  neb  o'r  YmneiUduwyr 
gynal  moddion  ;  a  chyfarfod  gweddi  neu 
bregeth  am  ddau  ac  am  chwech.  Pender- 
fynodd  yntau  ei  chadw  am  chwech  yn  y 
boreu.  Eithr  nid  oedd  neb  o'r  brodyr  a'i 
cynorthwyai ;  efe  oedd  yr  arolygwr  a'r 
athraw;  efe  oedd  yn  dechreu  ac  yn  diwed-du 
yr  Ysgol ;  efe  a  roddai  emyn  allan  i'w 
chanu  ac  a  gychwynai  y  dôn,  ac  efe  a  hol- 
wyddorai  y  plant.  Aeth  y  gwrthwyn- 
ebiad  yn  fwy  fyth.  Symudwyd  y  seiat  o 
naw  i  chwech  yn  y  boreu  ;  symudodd 
Lewis  Wilhams  yr  Ysgol  i  bedwar  o'r 
gloch  y  boreu.  Deuai  o  dri-ugain  i 
bedwar-ugain  o  blant  iddi  ar  yr  oriau 
plygeiniol  hyn.  Ond  o'r  diwedd,  Ilwydd- 
odd  Mr.  Charles,  drwy  fawr  daerni,  i  gael 
yr  Ysgol  Sul  fel  moddion  rheolaidd  am 
naw  yn  y  boreu. 

Modd  bynag,  darfyddodd  pob  rhagfarn 
yn  raddol ;  gwelid  fod  yr  ysgol  yn  cael  ei 
dwyn  yn  mlaen  mewn  modd  tra  chrefyddol ; 
nad  oedd  dysgu  darllen  ond  y  porth  nesaf 
allan  ynddi  ;  fod  Ile  mawr  yn  cael  ei  roddi 
i  weddi,  a  mawl,  achynghori,  a  rhybuddio; 
fod  yr  ieuenctyd  yn  dysgu  penodau  o'r 
Beibl  ar  dafod  leferydd,  ac  yn  cael  eu  hol- 
wyddori  ar  gyhoedd  yn  yr  hyn  a  ddarllen- 
ent  ac  a  ddysgent.  Mewn  gair,  fod  Ilawn 
cymaint  o  wedd  seiat  ag  o  wedd  ysgol  ar  y 
sefydliad.  Yn  fuan  daeth  ei  dylanwad  i 
gael  ei  deimlo  trwy  fod  yr  ieuenctyd  yn  cael 
eu  difrifoli,  ac  arferion  llygredig  yn  cael  eu 
darostwng. 

Darlunia  Lewis  WiIIiams,  Llanfachreth, 
y  frwydr  rhwng  cefnogwyr  yr  Ysgol  Sul  a'i 
gwrthwynebwyr.        Meddai :     "  Byddai    y 


rhai  a  allai  (o'r  gwrthwynebwyr)  yn  myned 
i  ryw  ardaloedd  eraill  i"r  moddion  (ar  adeg 
yr  Ysgol)  hyd  yn  mhell,  os  na  chaent  y 
cyfryw  yn  agos.  Nid  oeddynt  yn  cyfrif  yr 
Ysgol  Sabbothol  yn  foddion  gras,  nac  yn 
foddion  crefyddol.  Mawr  fu  yr  ymdrech  i 
brofi  hyny  ;  ond  o  dipyn  i  beth  daeth  yn 
amlwg  ei  bod  yn  foddion  i  roi  gras,  a'i 
feithrin  ;  ei  bod  yn  cynwys  addoliad  i 
Dduw,  ac  hefyd  yn  foddion  manteisiol  iawn 
ddyfod  i  feddiant  o'r  wybodaeth  hono  sydd 
yn  abl  i  wneuthur  rhai  yn  ddoeth  i  iach- 
awdwriaeth,  yn  gystal  ag  yn  gynorthwy 
hynod  o  eíîeithiol  i  weinidogaeth  yr  efengyl. 
Profwyd  hyn  yn  ngwaith  Duw  yn  ei 
harddel,  nes  y  codwyd  zêl  ati  mewn  rhai 
yn  uwch  nag  at  unrhyw  foddion  arall,  ac  y 
darostyngwyd  rhagfarn  ati  bron  yn  mhawb. 
Wedi  i'r  Ysgol  Iwyddo,  a'i  deiiiaid  gael  y 
fath  adeiladaeth  ynddi  a  thrwyddi,  aethant 
i  ddweyd  mai  crefydd  y  coesau  oedd  gan 
y  rhai  a'i  hesgeulusent,  ac  a  aent  yn  mhell 
i'r  moddion  yn  ei  hamser  ;  ac  mai  crefydd 
ddiles  oedd  gan  y  rhai  a  arosent  gartref. 
Gwnaeth  yr  Ysgol  les  mawr  yn  Llanfach- 
reth  trwy  ddarostwng  a  gorchfygu  arferion 
Ilj^gredig  oedd  yn  uchel  iawn  eu  bri,  yr  hyn 
nad  oedd  pregethu  wedi  gallu  ei  wneyd  cyn 
hyny." 

Y  mae  yn  amheus  a  efifeithiwyd  cyfnew- 
idiad  moesol  a  deallol  mor  gyflym  ac  mor 
drwyadl  yn  y  werin  bobl  mewn  unrhyw 
wlad  dan  haul,  ag  a  wnaed  yn  Nghymru 
trwy  gyfodiad  yr  Ysgol  Sabbothol  ;  gellir 
edrych  ar  y  cyfnewidiad  fel  chwildroad. 
Fel  hyn  yr  ysgrifena  Mr.  Charles  yn  y 
flwyddyn  1808,  a  gwyddis  ei  fod  yn  nod- 
edig  o  gymhedrol  yn  ei  ymadroddion  :  "  Y 
mae  yspryd  dysíju  wedi  ymledu  yn  gyflym 
yn  mysg  y  bobl  ieuainc  a'r  plant  yn  y 
lleoedd  poblog,  Ile  yr  oedd  hyn  yn  cael  ei 
Iwyr  esgeuluso  yn  flaenorol ;  ac  y  mae  y 
diwygiad  yn  eu  moesau  yn  amlwg  ac  yn 
foddhaol  i  bawb.  Y  maent  wedi  gadael 
halogi  y  Sabbath  trwy  chwareu,  neu 
ei  dreulio  yn  y  tafarndy  ;  treuliant  eu 
Sabbathau  yn  awr  yn  yr  Ysgolion,  neu 
mewn  ymarferiadau  crefyddol.  Mewn 
rhai  amgylchiadau  gwybyddus  i  mi,  sef- 
ydlir  eu  meddwl  mor  Ilwyr,  fel  y  treuliant 
y  rhan  fwyaf  o'r  nos  i  ddysgu  penodau, 
neu  ynte  i  chwilio  yr  Ysgrythyrau  ar 
faterion  a  roddasid  iddynt  i'w  heglurhau 
drwy  adnodau.  .  .  .  Yr  wyf  yn  adwaen 
dynion  ieuainc  ddarfu  ymddyrchafu  megys 
ar  unwaith,  o  ystad  o  segurdod,  halogedig- 
aeth,  ac  anwybodaeth,  i  ddiwydrwydd, 
difrifwch,    a    sylw    boddhaol    ar    bethau 

dwyfol.  Y  maent  yn  hoff  o'r  gwaith  ;  a 
gelíwch  wahaniaethu  rhwng  y  rhai  sydd 
yn  Uafurio  ynddo,  oddiwrth  y  segur  a'r 
anwybodus,  trwy  y  cysur  a'r  llawenydd 
sydd  yn  amlwg  ar  eu  gwynebau." 

Wrth  ysgrifenu  at  Gymdeithas  y  Traeth- 
odau  Crefyddol,  rhydd  fanylion  ychwan- 
egol :  "  Miloedd  o  bobl  ieuainc  dros  yr 
holl  wlad  sydd  a'u  sylw  wedi  cael  ei  dynu 
at  bethau  dwyfol.  Dysgant  gatecismau 
a  phenodau  o'r  Beibl  gyda  chyflymdra 
rhyfeddol.  Fy  ngwaith  pleserus  bob  Sul, 
er  pan  adewais  Lundain  yn  Rhagfyr 
diweddaf,  yw  cateceisio,  a  chlywed  yr 
ieuenctyd  yn  adrodd  penodau  yn  ngwydd 
miloedd  o  bobl ;  hebìaw  pregethu  ddwy 
waith  bob  Sabbath,  ac  weithiau  dair 
gwaith  mewn  gwahanol  leoedd.  Mewn 
trefn  i  chwi  gael  rhyw  syniad  am  y  gwaith, 
nodaf  ychydig  o  fanyiion,  y  rhai  ydynt  yn 
berffaith  wir.  Teuluoedd  cyfain,  yn  hen 
ac  yn  ieuainc,  y  rhai  sydd  yn  llywodraethu, 
a'r  rhai  danynt,  a  gyd-ddysgant  y  catec- 
ismau  a  phenodau  o'r  Beibl.  Y  maent 
wedi  ymddangos  yn  gyhoeddus,  ac  wedi 
adrodd  ar  yn  ail  yr  hyn  a  ddysgasent.  Yn 
rhai  o'r  seiadau,  y  mae  yr  hoíl  bobl  ieuainc 
ydynt  wedi  tyfu  i  fynu  wedi  gwneyd  yr  un 
peth.  Bechgyn  a  merched,  o  wyth  i  un- 
ar-bymtheg,  a  ddysgant  lyfrau  cyfain  o'r 
Beibl,  megys  yr  Epistoi  at  yr  Ephesiaid, 
at  yr  Hebreaid,  &c.,  gan  adrodd  i  ni 
gymaint  ag  y  geiU  amser  ganiatau  i  ni  ei 
wrando.  Eraiil  a  ddysgant  benodau  neill- 
duol  yn  rhyfedd,  megys  deg,  ugain,  deg- 
ar-ugain,  &c.  Un  ferch  fechan  a  ddysgodd 
ddeuddeg-a-thriugain  o  salmau  a  phen- 
odau,  ac  un  arall  bedwar-ugain-a-deuddeg; 
rhestr  o  ba  rai  sydd  yn  fy  meddiant.  Yn 
awr,  yr  ydym  am  borthi  y  tân  hwn,  sydd 
wedi  cael  ei  gyneu  yn  eu  meddyliau,  trwy 
roddi  yn  eu  dwylaw  ychydig  o  draethodau 
defnyddiol  yn  yr  iaith  Gymraeg.  Y  pum' 
mil  difyniadau  o'r  Ysgrythyr  a  ddanfon- 
asoch  i  mi  a  wasgarwyd  bron  mewn 
diwrnod ;  ac  y  mae  ein  dynion  ieuainc 
wrthi  yn  brysur  yn  eu  dysgu.  Yr  wyf 
newydd  ddod  o'r  capel,  Ile  y  clywais  ddwy 
benod  o'r  difyniadau  Ysgrythyrol  yn  cael 
eu  hadrodd  yn  gyhoeddus.  Mewn  ychydig 
wythnosau  dysga  ein  plant  yr  oll  o'r 
traethodyn." 

Rhaid  priodoli  Ilwyddiant  cyflym  yr  Ys- 
gol  Sabbothol  trwy  y  wlad  i  raddau  mawr 
i  ddylanwad  personol  Mr.  Charles.  Yr 
oedd  amryw  yn  fwy  eu  dawn  nag  ef  yn  y 
pwlpud,  ond  unwdith  y  gosodid  ef  yn 
nghanol  nifer  o  bobl  ieuainc,   byddai  fel 


brenin  ar  ei  orsedd.  Gyda  llewyrch  byw 
ei  Iygad,  serchawgrwydd  ei  wôn,  tynerwch 
ei  oslef,  a  deheurwydd  nodedig  ei  gwes- 
tiynau,  atynai  y  plant,  a  pharai  iddynt  ateb 
bron  uwchlaw  yr  hyn  a  wyddent.  Daeth 
yn  ddefod  iddo  gateceisio  ar  derfyn  pob 
odfa  ;  a  theimlai  Ilawer  mai  y  rhan  olaf 
oedd  y  mwyaf  bendithiol  o'r  cyfarfod. 
Cyrchai  canoedd  yn  nghyd  i  wrando  yr 
holi  a'r  ateb  ;  ac  nid  anaml  teimlent  fod  eu 
calonau  yn  gwresogi  yn  gystal  a'u  deall  yn 
cael  ei  oleuo  yn  yr  ymdriniaeth  â'r  gwir- 
ionedd.  Dyma  wraidd  "  holi  y  pwnc  "  a 
fu  o'r  fath  fudd  i  Gymru.  Bu  i  Mr. 
Charles  olynwyr  medrus  gyda  hyn,  megys 
Owen  Jones,  y  Gelli  ;  Ebenezer  Richard, 
ac  eraill,  ond  ni  ragorodd  neb  arno  ef. 

Yr  ydym  eisioes  wedi  cyfeirio  at   ddy- 
lanwad  yr  Ysgol  Sabbothol,  a'r  holwyddori, 
er    darostwng    llygredigaeth.       Byddai    y 
Parch.  T.  Charles  weithiau  yn  cyfansoddi 
pynciau  ar   ddrwg   arferion  y   wlad,    gan 
ddangos   gwrthuni   y   cyfryw ;    neu  ynte, 
byddai  yn  troi  yr  holi  i'r  cyfeiriad  hwnw. 
Adroddir  am   un   dref  benodol,   yr  hon  a 
ymddangosai  fel  yn  ymlygru  fwyfwy.     Ar 
ffeiriau  yn  neillduol  byddai  y  trigolion,  yn 
hen  ac  yn  ieuainc,  yn  ymroddi  i  bob  rhys- 
edd  ;  ac   nid    oedd    y  weinidogaeth  fwyaf 
daranllyd  yn  tycio  i  arafu  dim  ar  eu  cam- 
rau.     Penderfynodd  Mr.  Charies  ymosod 
ar  y  drygfoes  mewn  dull  arall.     Tua  dau 
fis    cyn    y    ffair     flynyddol     anfonodd    at 
athrawon  yr  Ysgol  Sul,  gan  eu  cyfarwyddo 
i  beri  i'r  plant    chwilio   am    adnodau    yn 
dangos  drygedd  meddwdod,    puteindra,   a 
dawnsio;    ac    âddawai    ddyfod    i'w    hol- 
wyddori  cyn  hir.     Daeth  pwnc  y  plant  yn 
adnabyddus,    a    pharodd    gryn    gyffro   a 
siarad.    Y  diwrnod  cyn  y  ffair  cyrhaeddodd 
yntau  yno  yn  ol  ei  addewid  ;  yr  oedd  y 
plant  wedi  ymgasglu  yn  Ilu,  a  daethai  torf 
fawr   i   wrando.     Wedi    canu    a   gweddîo 
dechreuodd  yr  holwyddori.     Gofynai  Mr. 
Charles  :  "  A  ydyw  dawnsio  yn  bechod,  fy 
nihlant  i  ?"     "  Ydyw,"  ebai  un  yn   bwys- 
leisiol,  "  oblegyd  dawnsio  merch  Herodias 
y  torwyd  pen  loan  Fedyddiwr."     "  A  ydyw 
yr  Ysgrythyr  yn  ei  gondemnio?"    "  Ydyw," 
ac  yna  adroddodd  yr  adnodau :  "  Gwae  y 
rhai  a  gyfodant    yn    foreu   i   ddilyn    diod 
gadarn,  a   arosant  hyd  yr  hwyr,  hyd  oni 
enyno  y  gwin  hwynt.     Ac  yn  eu  gwledd- 
oedd    hwy   y    mae   y   delyn,    a'r   nabl,    y 
dympan,    a'r   bibell,   a'r   gwin  ;    ond    am 
waith     yr     Arglwydd    nid    edrychant,    a 
gweithred  ei  ddwylaw   ef    nid  ystyriant." 
Yn  y  modd  hwn  aed  tros  amrywiol  Iygred- 

igaethau  o  un  i  un.  Holai  Mr.  Charles 
gyda  gwres ;  atebai  y  plant  gyda  phriodol- 
deb  ;  ac  yn  fuan  dyna  y  gwrandawyr  euog 
yn  dechreu  cywilyddio,  ac  yn  gostwng  eu 
penau.  Ar  y  terfyn,  cynghorodd  hwy, 
gyda  serchawgrwydd  diderfyn,  i  adael  eu 
ffyrdd,  ac  i  chwilio  am  bleserau  uwch.  Yr 
oedd  yr  effaith  yn  orchfygol.  Dranoeth  yr 
oedd  y  ffair  gwedi  ei  gweddnewid  ;  gwedi 
gorphen  eu  masnach  aeth  y  bobl  adref  yn 
s  )br  a  difrifol ;  y  chwareuwyr  a  adawyd 
yn  unig  yn  y  tafarndai,  ac  nid  oedd  neb  i 
wrando  ar  y  delyn.  Yn  fuan  gwelid  y 
telynwyr  yn  gadael  y  lle  yn  siomedig,  gan 
felldithio  y  'ffeiriad  a'r  cap  du  oedd  wedi 
rheibio  y  bobl. 

Yn  nglyn  â'r  Ysgol  Sabbothol  sefydlodd 
y  Gymanfa  Ysgolion,  yr  hon  a  ddaeth  ar 
unwaith  yn  boblogaidd,  ac  yn  nesaf  ei 
dylanwad  at  y  Gymdeithasfa.  Ymddengys 
mai  yn  y  flwyddyn  1808  y  cychwynwyd 
gyda  hyn.  Yn  y  modd  a  ganlyn  yr  ysgrifena 
Mr.  Cliarles :  "  Cynaliasom  y  flwyddyn  hon 
Gymdeithasfaoedd o  wahanol ysgohon.  Cy f- 
arfyddent  mewn  rhy  w  fan  canolog  i  gael  eu 
cyd-arhoh.  Cynahwyd  tri  chyfarfod  o'r 
natur  yma  yn  Ngogledd  Cymru,  a  thri  yn 
y  Dê.  Rhoddir  pwnc  i  bob  ysgol,  yn  yr 
hwn  y  maent  i  gael  eu  holi,  a'r  hwn  y 
maent  i  egluro  trwy  adrodd  rhanau  priodol 
o'r  Ysgrythyr.  Ar  yr  adeg  apwyntiedig, 
yn  gyffredin  y  Sabbath,  bydd  plant  y 
gwahanol  ysgolion  yn  ymgasglu  gyda  eu 
hathrawon.  Bydd  ambell  ysgol  wedi 
cerdded  deng  milltir  erbyn  wyth  o'r  gloch 
y  boreu.  Gan  fod  y  plant  yn  wasgaredig, 
ac  nad  ydynt  yn  preswyho  mewn  pentref- 
ydd,  fel  yn  Lloegr,  trefnant  i  gyfarfod 
mewn  man  neillduol ;  a  cliwedi  gweddîo  a 
chanu  emyn,  gorymdeithiant  yn  drefnus 
tua'r  lle  sydd  wedi  ei  drefnu.  Gan  nad 
oes  un  adeilad  yn  ddigon  eang  i  gynwys  y 
torfeydd  sydd  yn  ymgasglu  ar  achlysuron 
fel  hyn,  yr  ydym  yn  gorfod  codi  esgyn- 
loriau  ar  y  maes — un  fawr  i'r  plant,  i  ddal 
dwy  neu  dair  ysgol  ar  yr  un  pryd ;  ac  un 
arall,  gyferbyn  ag  eiddo  y  plant,  i'r 
holwyddorwyr,  a  thua  phymtheg  neu  ddeu- 
naw  llath  o  bellder  rhwng  y  ddwy.  Y 
cyfwng  hwn  a  lenwir  gan  y  gynulleidfa. 
Yr  ydym  yn  dechreu  ar  y  gwaith  yn  y 
boreu,  a  threulir  yr  holl  ddiwrnod  mewn 
arhoh.  Bydd  pob  odfa  yn  parhau  am  o 
dair  i  bedair  awr,  a  therfynir  hi  fel  rheol 
gydag  anerchiad  i'r  plant  a'r  bobl.  Rhwng 
y  cyfarfodydd  arweinir  pob  ysgol  gan  yr 
athrawon  i  ystafell,  i  gyfranogi  o'r  ymborth 
sydd  wedi  ei  ddarpar ;  yna  cymerir  hwy 


yn  eu  holau  drachefn.  Ar  achlysuron  fel 
hyn  yr  ydym  wedi  cael  o  bymtheg  i  ugain 
o  ysgohon  wedi  ymgasglu.  Rhydd  rhag- 
ddarpar  waith  am  ddau  fis  i'r  ieuenctyd 
o'r  ddau  ryw,  yn  yr  hwn  yr  ymaflant  gyda 
brwdfrydedd  a  phleser.  Hyd  yn  hyn  y 
mae  y  Cymanfaoedd  wedi  bod  o  ddirfawr 
fendith.  Y  mae  yr  holi  hefyd,  yn  ol  fel  yr 
ydym  yn  credu,  yn  dra  llesiol  i'r  gwran- 
dawyr,  Profir  hyn  gin  y  sylw  a  dalant, 
a'r  teimladau  a  gynyrchir  gan  atebion  y 
plant.  Yr  wyf  wedi  gweled  tynerwch  dir- 
fawr,  a  llawer  o  ddagrau,  yn  eu  plith. 
Pan  fyddo  gwaith  y  dydd  trosodd  arweinir 
y  plant  yn  eu  holau  gan  yr  athrawon,  neu 
ynte  cyflwynir  hwy  i  ofal  eu  rhieni.  Hyd 
yn  hyn  y  mae  pob  peth  yn  cael  ei  gario 
yn  mlaen  yn  weddaidd  ac  mewn  trefn  ;  ac 
y  mae  defnyddioldeb  yr  ysgoUon  wedi  cael 
ei  brofi  tuhwnt  i  amheuaeth.  Trwy  yr 
arddangosiadau  cyhoeddus  hyn  y  maent  yn 
enill  poblogrwydd,  ac  yn  dyfod  yn  fwy 
adnabyddus.  Y  maent  yn  cynhyrfu  yr 
athrawon  a'r  plant.  Dygant  eraill  i  mewn 
oeddynt  yn  esgeuluswyr  o'r  blaen,  a  chyff- 
roant  y  bobl  i  osod  i  fynu  ysgolion  Ile  nad 
oes  rhai  yn  barod." 

Dyma  yr  hanes  a  rydd  Mr.  Charles  am 
sefydliad  y  Cymanfaoedd  Ysgolion,  y  rhai 
y  mae  eu  coffadwriaeth  yn  fendigedig  yn 
Nghymru  hyd  y  dydd  hwn.  Gadawsant  eu 
hargraff  yn  ddwfn  ar  fywyd  y  genedl.  Yn 
nesaf  at  bregethu  yr  efengyl,  a  thu  hwnt  i 
hyny  hyd  yn  nod  mewn  rhai  ardaloedd, 
profasant  eu  hunain  y  moddion  mwyaf 
effeithiol  i  ddarostwng  ofergoeledd  a  Ilygr- 
edigaeth,  ac  i  ddwyn  pechaduriaid  at 
Geidwad  dyn.  Trwy  bob  ardal  yn  y 
Dywysogaeth  yr  oedd  diwrnod  "  adrodd  y 
pwnc"  yn  ddydd  o  uchel  wyl ;  edrychid 
yn  mlaen  tuag  ato  am  fisoedd  yn  mlaen 
llaw.  Byddai  y  cyfarwydd  yn  astudio  y 
gwahanol  faterion,  ac  yn  troi  dail  yr 
Ysgrythyr  mewn  ymchwil  am  adnodau 
cyfaddas ;  y  merched  ieuainc  á  gyfar- 
fyddent  mewn  gwahanol  dai  yn  y  gymyd- 
ogaeth  er  dysgu  cyd-adrodd  ;  ac  yn  y 
pentrefydd  byddai  y  gwragedd  yn  myned 
yn  aml  dros  eu  rhan  hwy  o'r  "  pwnc  " 
wrth  wau  hosanau  yn  ngoleuni  tân  mawn. 
Nid  bychan  fyddai  y  gystadleuaeth  rhwng 
gwahanol  ysgolion,  a  gwahanol  ddosparth- 
iadau,  gyda  golwg  ar  berffeithrwydd  ad- 
roddiad,  priodoldeb  goslef,  cywirder  acen- 
iaeth,  ac  yn  arbenig  gyda  golwg  ar  ateb  y 
cwestiynau.  Ond  pan  ddeuai  y  cyfarfod, 
yn  bur  fynych  disgynai  Yspryd  Duw  yno 
raor   amlwg,    nes   y    byddai    cyd-ddweyd 

wedi  cael  ei  angofio,  a'r  gelfyddyd  wedi 
myned  yn  ddrylliau,  Ddegau  o  weithiau 
yn  y  Cymanfaoedd  hyn  gweiwyd  yr  holwr 
mewn  dagrau,  y  plant  mewn  hwyl,  y 
gynulleidfa  yn  dal  ei  hanadl  oblegyd 
ardderchogrwydd  a  gogoniant  y  gwirion- 
eddau  â  pha  rai  yr  ymdrinid  ;  ac  nid  an- 
fynych  torent  i  fynu  mewn  gorfoledd  ac 
mewn  cân. 

Yn  fuan  wedi  cychwyn  yr  Ysgol  Sab- 
bothol,  sef  tua'r  flwyddyn  1787,  ysgydwyd 
Gogledd  Cymru  o  ben  bwy  gilydd  gan 
ddiwygiad  grymus.  Disgynai  yr  Yspryd 
Glân  i'r  odfaeon  gyda  nerth  fel  ar  y 
Pentecost  ;  Ilewygai  annuwiolion  gan  ofn  ; 
canoedd  a  waeddent  :  "  Pa  beth  a  wnawn 
fel  y  byddom  gadwedig  ?  "  a  saint  y  Gor- 
uchaf  a  dynent  eu  telynau  oddiar  yr  helyg. 
Gellid  meddwl  nad  oedd  dim  ond  mater 
enaid  yn  mryd  trigolion  y  gwahanol  ardal- 
oedd.  Fel  hyn  y  desgrifia  Mr.  Charles  y 
diwygiad  mewn  Ilythyr  at  gyfaill  :  "  Yr 
ydych  yn  holi  am  ansawdd  yr  eglwysi  yn 
Nghymru.  Nid  oes  genyf  ddim  i'w  adrodd 
ond  sydd  ffafriol.  Cawsom  Gymdeithasfa 
gysurus  iawn  yn  ddiweddar  yn  Pwllheli ; 
yr  oedd  yno  amryw  filoedd  wedi  cydym- 
gynull,  mwy  nag  a  welwyd  o'r  blaen.  Ac 
yma  yn  y  Bala  yr  ydym  wedi  cael  tywallt- 
iad  helaeth,  grymus,  a  gogoneddus,  o'r 
Yspryd  ar  y  bobl  yn  gyffredinol,  yn  ar- 
benig  ar  y  plant  a'r  ieuenctyd.  Bu  eu 
hargyhoeddiadau  mor  glir  a  nerthol,  ac 
mewn  rhai  amgylchiadau  mor  ddwys,  fel 
ag  i'w  dwyn  i  fin  anobaith.  Y  mae  eu 
cysur  wedi  bod  lawn  mor  gryf.  Os  gwel 
yr  Arglwydd  yn  dda  barhau  y  gwaith,  fel 
y  mae  wedi  Ilwyddo  yr  wythnosau  diweddaf, 
bydd  teyrnas  y  diafol  yn  adfeilion  yn  y 
gymydogaeth  hon.  Marchog  yn  mlaen, 
ti  Frenin  y  Gogoniant,  ydyw  gwaedd  fy 
enaid  nos  a  dydd.  Yr  wyf  yn  credu  mewn 
gwirionedd  fod  yr  Arglwydd  yn  bwriadu 
rhoddi  ysgydwad  ofnadwy  i  deyrnas  y 
tywyllwch,  oblegyd  y  mae  yn  cymeryd 
ymaith  ei  cholofnau.  Y  rhai  oeddynt 
flaenaf  yn  ngwasanaeth  Satan,  ac  mewn 
gwrthryfel  yn  erbyn  Duw,  sydd  yn  awr 
fwyaf  blaenllaw  mewn  ceisio  iachawdwr- 
iaeth  trwy  waed  yr  Oen.  Gwaith  hawdd 
yw  pregethu  efengyl  y  deyrnas  yma  yn 
bresenol.  Y  gwirioneddau  dwyfol  sydd  yn 
gwasgu  yn  eu  hanfeidrol  bwysigrwydd  ar 
feddwl  y  bobl.  Pelydrau  o  oleuni  nefol, 
yn  nghyd  â  nerth  dwyfol  anorchfygol, 
sydd  yn  cydfyned  á  phob  gwirionedd  a 
draddodir.  Gogoneddus  yw  canfod  fel  y 
mae  y  calonau  dewraf  yn  plygu,  a'r  caletaf 


yn  toddi.  Ni  fynwn  fod  heb  weled  y  peth 
wyf  wedi  weled  yn  ddiweddar,  na  fynwn 

am    y    byd Ceir  plant  ieuainc   o 

chwech  i  ddeuddeg  oed  wedi  eu  synu  a'u 
gorchfygu,  Llenwir  eu  meddyliau  ieuainc 
ddydd  a  nos  â'r  hyn  sydd  yn  perthyn  i'w 
henaid.  Y  mae  yr  oll  wyf  yn  ddweyd  yn 
ffaith.  Nid  wyf  wedi  arfer  gormodiaith 
mewn  un  gradd  ;  ac  nid  wyf  wedi  adrodd 
ond  ychydig  allan'o'r  cyfan.  Yr  Arglwydd 
a  wnaeth  i  ni  bethau  mawrion,  ac  iddo  ef 
y  byddo  yr  hoU  ogoniant." 

Gwelodd  gweinidog  enwog  yn  Scotland 
y  Ilythyr  uchod,  ac  ysgrifenodd  at  Mr. 
Charles  i  ofyn  am  ganlyniadau  y  diwygiad, 
gan  awgrymu  yr  hoffai  gael  profion  mai 
Ilaw  yr  Arglwydd  oedd  yn  gweithio.  Fel 
hyn  y  mae  yntau  yn  ateb  yn  mhen  agos  i 
flwyddyn  :  "  Mai  gwaith  Duw  ydoedd  nid 
oes  ynof  y  gradd  leiaf  o  amheuaeth. 
Caria  gydag  ef  bob  tystiolaeth  Ysgrythyrol 
a  allwn  ddymuno,  megys  argyhoeddiad 
dwfn  o  bechod,  o  gyfiawnder,  ac  o  farn  ; 
diwygiad  trwyadl  mewn  moes  ac  arferion  ; 
cariad  mawr  at  Air  yr  Arglwydd,  ac  ym- 
hyfrydiad  ynddo;  hoffder  at  weddi,  at 
ymddiddanion  crefyddol,  ac  at  foddion  gras. 
Yn  yr  ieuanc,  yn  arbenig,  cymer  y  pethau 
uchod  i  fynu  yr  amser  a  arferai  gael  ei 
dreulio  mewn  chwareuon  gwageddus.  Nid 
oes  delynau  wedi  cael  eu  chwareu  yn  y 
gymydogaeth  hon  er  ys  amryw  fisoedd 
bellach,  ond  y  telynau  aur  y  sonia  loan  am 
danynt.  Y  mae  y  gelfyddyd,  nid  yn  unig 
mewn  perygl,  ond  wedi  ei  chwbl  ddystrywio 
a'i  dileu.  Ar  yr  un  pryd,  yr  wyf  yn  mhell 
o  ddysgwyl  fod  pawb  sydd  wedi  teimlo  y 
dylanwadau  hyn  wedi  cael  eu  hachub. 
Pe  felly,  buasai  yr  holl  wlad  wedi  ei  har- 
gyhoeddi ;  oblegyd  un  amser  ychydig  oedd 
na  theimlent  ryw  argraffiadau  oddiwrth  yr 
Arglwydd  ar  eu  meddyliau,  yn  cynyrchu 
ynddynt  ofn  parthed  eu  dyfodol  mewn  byd 
arall.  Adeg  ddifrifol  ydoedd  mewn  gwir- 
ionedd.  Ni  welais  erioed  bortread  mwy 
byw  o  ystâd  meddyliau  dynion  yn  nydd 
y  farn,  yn  ol  eu  gwahanol  gyflyrau.  Ni 
pharhaodd  yr  oruchwyliaeth  frawychus 
hon  ond  am  ychydig  wythnosau.  Ónd  y 
mae  gweinidogaeth  y  Gair  yn  parhau  yn 
fywiog  a  nerthol ;  a  thyr  adfywiadau 
newyddion  allan,  er  nad  mor  Iliosog  ag  ar 
y  cyntaf." 

Y  mae  tystiolaeth  gẁr  o  graft'der,  cym- 
hesuredd  meddwl,  a  thegwch  barn  Mr. 
Charles,  gyda  golwg  ar  y  diwygiadau  Cym- 
reig,  o  werth  dirfawr.  Barnai  ef  y  pren 
wrth  ei  ffrwyth  ;   astudiai  natur  y  cyffro- 

adau  yn  ngoleuni  eu  canlyniadau  ymarferol. 
Ar  y  naiU  law  ni  chymjrai  ei  gario  ymaitli 
gan  y  brwdfrydedd  a'r  dylanwad;  nid  oedd 
yn  tybio  fod  pawb  oedd  yn  bloeddio  wedi 
eu  hachub  ;  ar  y  llaw  arail  nid  oedd  mor 
furssnaidd  a  chondemnio  cytfroad  cref- 
yddol  obitígyd  fod  rhy \v  gymaint  o  annhrefn 
yn  nglyn  âg  ef.  Gwelai  ef  fod  y  diwygiad 
yn  gyru  yr  ieuenctyd  at  y  Beibl,  ac  at 
orsedd  gras  ;  ei  fod  yn  peri  iddynt  gefnu  ar 
eu  hen  blesjrau  a'u  hen  artenon  ;  ei  fod 
yn  cynyrcim  ynddynt  ofn  digio yr  Arglwydd, 
ac  yn  dwyn  tragywyddjldeb  mor  agos  at 
eu  middyliau  nes  yr  oedd  y  byd  a'i  helynt 
yn  myned  yn  ddiHas  ganddynt.  Oblegyd 
hyn  barnai  ei  fod  o  Dduw.  Ac  i  ba  bjn- 
derfyniad  arall  y  gallai  ddyfod  ?  Os  nad 
yw  buchedd  newydd  yn  brawí  oddylanwad 
dwyfol  nis  gwyddom  beth  sydd.  Barner  y 
diwygiadau  Cymreig  wrth  eu  fifrwythau ; 
wrth  yr  hyn  a  wnaethant  er  darostwng 
drwg  arferion,  ac  er  cynyrchu  dynion  pur 
eu  moes,  galluog  o  feddwl,  a  chadarn  yn 
yr  Ysgrythyr  ;  yna  rhaid  eu  cydnabod  fel 
cynyrch  uniongyrchol  Yspryd  Duw. 

Yn  ei  fywgraíììad  i'r  Parch.  T.  Charles, 
sylwa  Mr.  Hughes,  Llanuwchllyn,  fel  y 
canlyn  :  "  Tra  yr  oedd  y  cyffroadau  cref- 
yddol  hyn  yn  myned  yn  mlaen,  yr  oedd  y 
rhan  fwyaf  o  glerigwyr  Cymru  yn  aros  yn 
edrychwyr  yn  unig.  Peth  i  ofìdio  o'i 
herwydd  ydyw  hyn.  Pe  buasai  y  clerig- 
wyr  wedi  cymeryd  yr  arweiniad  gallai  y 
rhyferthwy  hwn  o  frwdfrydedd  crefyddol 
gael  ei  ddihatru  o'i  elfenau  dichwaeth,  a'i 
gadw  o  fewn  fíìniau  yr  Eglwys,  yn  Ile 
goddef  iddo  ddianc,  agos  oU,  i  redwelyau 
Ymneillduaeth.  Y  mae  y  diwygiadau  cref- 
yddol  a  gynyrchir  trwy  gyfrwng  rhai  o'r 
*  missioHS,'  sydd  yn  awr  mor  gyffredin  yn 
mysg  Eglwyswyr  Saesnig,  yn  gyffelyb 
gyffroad  i'r  diwygiadau  Cymreig  gynt,  gyda 
hyn  o  wahaniaeth,  fod  y  diwygiadau  cref- 
yddol  yn  Lloegr  yn  Ilai  cynhyrfus,  ac  yn 
fyrach  eu  parhad  o'u  cymharu  ag  effeithiau 
y  diwygiad  yn  Nghymru." 

Nid  awn  i  ymddadleu  â  Mr.  Hughes 
gyda  golwg  ar  yr  hyn  a  ystyria  oedd  yn 
ddichwaeth  yn  y  diwygiadau  Cymreig  ;  er 
mai  priodol  iddo  fyddai  coíìo  nad  yw  y 
goruchwyliaethau  dwyfol  un  amser  yn  ym- 
lunio  i  ateb  chwaeth  fursenaidd,  ffug- 
foneddigaidd   dyn.      Nid   ydym   ychwaith 


am  eistedd  m3wn  barn  ar  pa  un  ai  mantais 
ynte  anfantais  i'r  diwygiad  fuasai  idJo  gael 
ei  gadw  o  fewn  terfynau  yr  E^Iwys  Sef- 
ydledig.  Oad  gallwa  sylwi,  fod  yr  hyn  a 
ddymunai  ef,  sef  i'r  clerigwyr  gymeryd  yr 
arweiniad  yn  y  diwygiad,  yn  gwbl  an- 
mhjsil)I.  Nid  oeddynt  wedi  deffro  eu 
hunain  ;  yr  oedd  go:joniant  pethau  yr 
efengyl  yn  nghudd  oddiwrthynt ;  yr  oedd- 
ynt  yn  llawer  mwy  cartrefol  ar  aelwyd  y 
tafarndy  nag  yn  y  pwlpud ;  ac  yn  fwy 
galluog  i  arwain  gyda  y  gwahanol 
chwareuon  nag  mewn  ymdrech  i  achub 
eneidiau.  Oud  am  y  sylw  fod  diwygiadau 
Cymru  yn  dwyn  cyffdybrwydd  i  ";/uss/o«5" 
Eglwyswyr  y  dyddiau  hyn,  y  mae  yn 
hoUol  gyfeiliornus  a  cham  irweiniol.  Y 
mae  Iled  y  nefoedd  o  wahaniaeth  rhwng  y 
ddau.  Yr  oedd  un  yn  ddwyfol,  y  mae  y 
llall  yn  ddynol.  Nid  ydym  am  gondemnio 
yr  hyn  a  elwir  ^'  missions ;"  mor  bell  ag  y 
maent  yn  gynyrch  awydd  am  ddwyn 
dynion  at  Grist  y  maent  yn  dda.  Ond 
dynol  ydynt  wedi  y  cyfan  ;  nodweddir  hwy 
gan  ymdrech  i  ddylanwadu  ar  y  teimlad  ; 
ceisir,  trwy  ganu  a  thrwy  anerchiadau 
cyffrous,  godi  dynion  i  hwyl.  Nid  rhyfedd 
felly  fod  Mr.  Hughes  yn  eu  desgrifìo  fel 
pethau  byrbarhaol  o  ran  dylanwad.  Der- 
fydd  y  cyffro  pan  beidia  y  moddion,  fel  y 
byddai  yr  awel  at  nithio  yn  yr  ysgubor  yn 
peidio  gyda  therfyn  ysgydwad  y  garthen. 
Buasai  yr  hen  Fethodistiaid  yn  ei  ystyried 
yn  rhyfyg  ofnadwy  i  geisio  "  gwneyd  di- 
wygiad  "  trwy  foddion  felly.  Rhywbeth 
goruwchnaturiol ;  gwynt  cryf  yn  chwythu 
Ile  y  mynai,  yn  disgyn  yn  fynych  yn  annys- 
gwyliadwy,  ond  gyda  dylanwad  anorch- 
fygol,  ac  heb  un  ymgais  at  ei  gynyrchu  ar 
ran  neb,  oedd  y  diwygiad  Cymreig.  Nerth 
ydoedd  yn  cydfyned  a  moddion  arferol  o 
ras.  Torai  allan  weithiau  mewn  cyfarfod 
gweddi,  a  phryd  arall  dan  weinidogaeth 
pregethwr  di-nod;  ymledai  trwy  y  wlad  fel 
tân  gwyllt,  a  chynyrchai  effeithiau  digyff- 
elyb.  Byddai  y  gwamal  yn  cael  ei  sobri, 
y  rhyfygus  yn  ceisio  crefydd,  yr  hwn  a 
arweiniai  mewn  drygioni  yn  gwaeddi  am 
ei  fywyd,  a'r  wlad,  yn  Ile  bod  yn  llawn  o 
dyngu  a  chablu,  yn  llawn  o  foliant.  Nid 
oedd  dim  a  allai  gynyrchu  y  fath  gyfnewid- 
iad  ond  dylanwad  uniongyrchol  Yspryd 
Duw. 


PENOD    xxxir 


THOMAS    CHARLES,    B.A.,    Bhì^K-(parhad). 

Newyn  am  Feiblau  yn  Nf^liymyn — Y  Gymdeitìias  er  Taenu  Gwybodaeth  Gristionogol  yn 
gwrthod  argraffu  ychwaneg  o  Feiblau  Cymraeg — Ystori  Mary  Jones — Y  ferch  fechan  yn 
y  Bala — Mr.  Cnarles  yn  penderfynu  cael  Cymdeithas  i  ddiîí'allu  Cymru  a  Beiblau — 
Gosod  y  mater  gerbron  Cymdeitnas  y  Traethodau  Crefyddol — Sefydliad  Cymdeithas  y 
Beiblau — Mr.  Charícs  yn  dad  y  Gymdcithas — Ei  lafur  dibaid—Ei  ajiechyd  peryglus — 
Gîveddi  am  arbed  ei  oes  bymtheg  mlynedd — Ei  lafur  Ucnyddoì — "  Y  Drysorfa  Ysprydol  " — 
"y  Geiriadur  Ysgrythyrol''' — Taith  Mr.  Charles  ir  Iwcrddon — Dadl  yr  ordemiad — A 
edifarhaodd  Mr.  Charles  ? — Helynt  Pcter  Wiíliams — Diwcdd  oes  Mr.  Charles — Ei 
farwolaeth. 


lANLYNIAD  uniongyrchol  sefydliad 
'SÁ,  yr  Ysgol  Sabbothol,  yn  nghyd  â'r 
s^  diwygiadau  a  gynhyrfent  y  wlad 
fel  daeargryn,  oedd  cynyrchu  awydd  yn  y 
werin  am  ymgydnabyddu  â'r  Ysgrythyrau. 
Ond,  yn  anfîodus,  nid  oedd  Beiblau  Cym- 
reig  i'w  cael  am  arian.  Llwyddasai  y 
Parch.  GriíBth  Jones,  Llanddowror,  i  gael 
gan  y  Gymdeithas  er  Taenu  Gwybodaeth 
Gristionogol  ddwyn  allan  ddau  argraffiad 
o'r  Beibl  Cymraeg ;  un  yn  y  flwyddyn 
1746,  a'r  llall  yn  1752.  Cawsai  y  rhai 
hyny  eu  gwerthu  gan  mwyaf  yn  y  Deheu- 
dir  ;  ychydig  o  Feiblau  oedd  i'w  cael  yn 
Ngwynedd,  a  chyn  diwedd  y  ganrif  yr 
oedd  y  Dê  wedi  myned  yn  hynod  Iwm  o 
honynt.  Gwnaeth  Peter  Williams  ym- 
drech  ganmoladwy  i  gyflenwi  y  diffyg  ;  ond 
yr  oedd  ei  Feiblau  yn  rhy  uchel  eu  pris  i'r 
werin,  ac  o  herwydd  y  cyfnewidiadau  a 
wnaed  ganddo  yn  Meibl  John  Canne,  a'r 
ddadl  rhyngddo  a'r  Methodistiaid,  ni  wnelai 
y  rhai  a  aUent  fforddio  brynu  yr  eiddo  ef 
am  dymhor.  Teimlai  Mr.  Charles  yn  ddwys 
oblegyd  y  newyn  hwn  am  Air  Duw,  a 
cheisiai  ddarganfod  moddion  i'w  ddiwallu. 
Mor  foreu  a'r  flwyddyn  1787  yr  ydym 
yn  ei  gael  mewn  gohebiaeth  a'r  Parch. 
Thomas  Scott,  yr  hwn  ar  y  pryd  a  breswyl- 
iai  yn  Llundain,  ac  yn  ccisio  dylanwadu  ar 
y  gvVr  da  hwnw  i  ddwyn  allan  argrafíìad  o'r 
Beibl  Cymraeg.  Methiant  fu  ymdrech 
Mr.  Scott.  Fel  yr  oedd  yr  ysgoHon 
cylchynol  yn  cynyddu  yr  oedd  y  waedd 
am  Feiblau  yn  myned  yn  uwch  ;  o  bob 
parth  o'r  wlad  dylifai  ceisiadau  am  gopiau 


o'r  Ysgrythyrau  at  Mr.  Charles,  ac  yr 
oedd  ei  enaid  yntau  yn  flin  ynddo  am  nad 
oedd  ganddo  un  fîordd  i'w  cyfarfod. 

Yn  ei  gyfyngder,  meddyliodd  am  y 
Gymdeithas  er  Taenu  Gwybodaeth  Grist- 
ionogol.  Nid  gwiw  iddo  ef  fuasai  apeUo 
yn  bersonol  at  y  gymdeithas  hon,  oblegyd 
cymdeithas  Eglwysig  ydoedd,  ac  ofer  i  ŵr 
wedi  troi  ei  gefn  ar  y  Llan  ddysgwyl 
unrhyw  fíafr  ganddi.  Felly,  ymohebodd 
a'r  Parch.  T.  Jones,  cuwrad  Creaton,  â'r 
hwn  yr  oedd  ar  delerau  tra  chyfeillgar.  Yr 
oedd  Mr.  Jones  wedi  ymweled  â  Chymru 
tua  diwedd  y  flwyddyn  1791,  ac  wedi 
dyfod  yn  gydnabyddus  a'r  unrhyw  angen. 
Ymddengys  ei  fod  yntau,  felly,  yn  ceisio 
dyfeisio  cynllun  i  ddwyn  cyflenwad  o  Air 
yr  Arglwydd  o  fewn  cyrhaedd  ei  gyd- 
genedl.  Mewn  canlyniad,  ysgrifenodd  at 
y  gymdeithas  uchod,  gan  osod  ger  ei  bron 
angen  Cymru,  a'r  wanc  am  Feiblau  oedd 
yn  y  werin.  Erfyniai  arni  argraffu  deng 
mil  o  gopiau,  a  chynygiai  dalu  am  bedair 
mii  gyda  eu  bod  allan  o'r  wasg.  Ni 
chafodd  un  ateb  oddiwrth  y  gymdeithas 
am  yspaid ;  eithr  parhaodd  i  guro  wrth 
ei  drws ;  ac  o'r  diwedd,  ar  yr  i^eg  o 
Orphenaf,  1792,  derbyniodd  lythyr  yn  ei 
hysbysu  fod  ei  ddymuniad  wedi  cael  ei 
ganiatau.  Ond  dyma  y  pwyllgor  yn  ail 
betruso;  a  thua  chanol  y  flwyddyn  gan- 
lynol  y  maent  yn  ysgrifenu  at  Mr.  Jones, 
gan  ddatgan  annghrediniaeth  fod  angen 
Cymru  mor  fawr  ag  yr  oedd  efe  wedi  ei 
ddarlunio  ;  nid  oeddent  o'r  farn  y  gellid 
gwerthu   cynifer    o   gopiau,    a    dangosent 

duedd  gref  i  gilio  yn  ol  oddiwrth  eu 
haddewid.  Ysgrifenodd  Mr.  Jones  yn 
ganlynol  at  Esgob  Peterborough,  a  thrwy 
ei  ddylanwad  ef  llwyddodd  i  gael  gan  y 
gymdeithas  ddwyn  allan  argraffiad  o  ddeng 
mil  o  Feiblau,  a  dwy  fil  o"r  Testament 
Newydd  ar  wahan.  Yn  y  flwyddyn  1799 
yr  argrafifwyd  hwn.  Cyn  pen  ychydig 
fisoedd  nid  oedd  cymaint  a  chopi  wedi  ei 
adael ;  eto,  nid  oedd  un  rhan  o  bedair  o'r 
wlad  wedi  ei  diwallu  ;  "  yr  oedd  llawenydd 
y  rhai  a  dderbynient  Feiblau  yn  cyrhaedd 
i  orfoledd,  a  thristwch  y  rhai  na  fedrent 
gael  Beiblau  yn  annarhmiadwy."  Aed  at 
y  gymdeithas  i  erfyn  am  argraffiad  arall, 
cefnogwyd  y  cais  yn  gryf  gan  Esgob  Peter- 
borough,  y  Parch.  Thomas  Scott,  Mr. 
Wilberforce,  ac  eraill  o  brif  ddynion  y 
deyrnas  ;  ond  wedi  hir  ohebu,  penderfyniad 
y  gymdeithas  ydoedd  na  wnai  argrafîu 
ychwaneg  o  Feiblau  Cymraeg.  Beth  a 
ddylanwadai  arni  i  beri  iddi  weithredu  yn 
y  dull  hwn,  nis  gwyddom  ;  ond  yn  y  pen 
draw  goruwchlywodraethwyd  y  gomedd- 
iad  er  daioni,  gan  iddo  arwain  i  sefydHad 
y  Feibl  Gymdeithas. 

Nis  gelHr  rhoddi  hanes  dechreuad  Cym- 
deitha9>  y  Beiblau  heb  adrodd  ystori 
effeithiol  Mary  Jones.  Merch  ydoedd  i 
wehydd,  o'r  enw  Jacob  Jones,  a  breswyhai 
mewn  bwthyn  wrth  droed  Cader  Idris,  o'r 
enw  Ty'nyddol,  yn  mhlwyf  Llanfihangel- 
y-Pennant.  Ganwyd  hi  yn  y  flwyddyn 
1784.  Perthynai  ei  rhiaint  i'r  seiat  Feth- 
odistaidd  a  gawsai  ei  sefydlu  yn  yr  ardal. 
Ni  chai  plant  y  pryd  hwnw  fyned  i'r 
cyfryw  gyfarfod  ;  ond  arferai  Mary  fyned 
gyda  ei  mam  ar  nosweithiau  tywyll  y 
gauaf  i  gludo  ei  Uusern  ;  ac  fel  tâl  am  y 
gwasanaeth  hwn  goddefid  iddi  eistedd 
wrth  ochr  ei  mam  yn  y  cyfarfod  eglwysig. 
Pan  oedd  o  gwmpas  deg  oed,  daeth  John 
EUis  i  gynal  un  o'r  ysgohon  cylchynol  yn 
mhentref  Abergynolwyn  ;  yn  nglyn  â  hyn 
sefydlodd  yno  hefyd  Ysgol  Sabbothol ;  ac 
er  fod  gan  Mary  Jones  dros  ddwy  fiUtir  o 
íîbrdd  gerigog  i'w  cerdded,  hi  oedd  un  o'r 
rhai  ffyddlonaf  yn  y  ddwy  ysgol.  Dysgodd 
ddarllen  mewn  ychydig  amser,  a  daeth  yn 
enwog  yn  fuan  am  drysori  Gair  Duw  yn 
ei  chof,  ac  am  adrodd  allan.  Nid  oedd 
gan  Jacob  Jones  yr  un  Beibl  yn  ei  d\' ; 
mewn  ffermdy,  tua  dwy  filltir  o  bellder,  yr 
oedd  y  copi  agosaf  o  Air  Duw  y  gwyddai 
Mary  Jones  am  dano  ;  yn  ffodus,  cafodd 
ganiatad  i  ddarllen  hwnw,  a  gwelid  hi  bob 
wythnos  yn  cerdded  tuag  yno,  fel  yr  hydd 
at  yr  afonydd  dyfroedd,  er  ei  ddarllen  a'i 


drysori  yn  ei  chof.  Parhaodd  i  wneyd 
hyn  am  chwech  mlynedd.  Ond  yr  oedd 
awydd  cael  Beibl  iddi  ei  hun  wedi  dyfod 
yn  nwyd  angerddol  ynddi.  Pob  dimai  a 
dderbyniai  gan  y  cymydogion  yn  dâl  am 
wasanaeth,  gosodai  hi  heibio  yn  ofalus,  yn 
y  gobaith  y  deuai  ei  thysorfa  yn  ddigon 
ryw  ddiwrnod  i  bwrcasu  y  Perl  gwerth- 
fawr.  Wedi  blynyddoedd  o  gasglu,  daeth 
i  feddu  y  swm  y  clywsai  oedd  pris  yr 
argrafifìad  diweddaf  o"r  Beibl.  Aeth  ar  ei 
hunion  at  yr  hen  gynghorwr,  WiIIiam 
Hugh,  o'r  Llechwedd,  i  ofyn  am  y  Ile  yr 
oedd  Beiblau  yn  cael  eu  gwerthu.  Atebai 
yntau  nad  oedd  Beibl  ar  werth  yn  un  lle 
nes  na'r  Bala,  gan  Mr.  Charles  ;  ac  ei  fod 
yn  ofni  fod  yr  oll  a  dderbyniasai  y  g\vr  da 
hwnw  wedi  eu  gwerthu. 

Ar  foreu  teg  yn  ngwanwyn  y  flwyddyn 
1800,  dacw  Mary  Jones  yn  cychwyn  tua'r 
Bala  ;  y  mae  ganddi  dros  bum'-milltir-ar- 
hugain  o  ffordd  anhygyrch  o'i  blaen  ;  yn 
droednoeth  y  cerdda,  ac  ar  ei  chefn  y  mae 
gwaled  a  gawsai  fenthyg  i  gludo  y  Beibl 
yn  ol,  yr  hon  a  ddefnyddia  yn  awr  er 
dwyn  ei  hesgidiau.  Erbyn  ei  bod  yn 
agoshau  at  y  Bala  yr  oedd  y  dydd  yn 
hwyrau  ;  gwisgodd  hithau  ei  hesgidiau,  ac 
fel  y  cawsai  ei  chyfarwyddo,  holodd  am  dy 
Dafydd  Edward,  y  pregethwr.  Toddodd 
calon  hwnw  wrth  wrando  ei  hystori ; 
dywedodd  wrthi  ei  bod  yn  rhy  hwyr  i 
weled  Mr.  Charles,  am  ei  fod  yn  myned 
i'w  wely  yn  gynar,  ond  y  byddai  yn  ei  fyfyr- 
gell  dranoeth  gyda  thoriad  y  wawr.  "  Cei 
gysgu  yma  heno,"  ebai  yr  hen  bregethwr 
caredig  ;  "  ac  mi  ddof  fi  gyda  thi  at  Mr. 
Charles  boreu  yfory."  Yn  blygeiniol  iawn 
dranoeth,  y  maent  wrth  ddrws  ty  y  g\vr 
parchedig ;  efe  ei  hun  sydd  yn  agor  y 
ddor,  ac  yn  eu  gwahodd  i  mewn.  Hola 
yr  eneth  am  ei  hanes,  a'i  gwybodaeth  o'r 
Ysgrythyr  ;  ac  am  y  modd  y  Ilwyddasai  i 
gyrhaedd  gwybodaeth  mor  helaeth  o'r 
Beibl  heb  un  copi  o  hono  yn  y  t}-.  Wrth 
fod  Mary  yn  adrodd  am  y  cerdded  i'r 
íîermdy  ddwy  filltir  o  fifordd  am  chwech 
mlynedd  ;  a'r  trysori  dimeiau  er  pwrcasu 
Gair  Duw,  y  mae  teimladau  Mr.  Charles 
bron  ei  orchfygu.  Gyda  dwysder,  dywed  : 
"  Y  mae  yn  ddrwg  dros  ben  genyf  weled 
yr  eneth  dlawd  yma  wedi  dyfod  yr  holl 
ffordd  o  Lanfihangel  i  geisio  Beibl,  a 
minau  heb  un  i'w  roi  iddi.  Yr  wyf  wedi 
gwerthu  y  cwbl  a  dderbyniais  o  Lundain, 
oddigerth  ychydig  gopíau,  y  rhai  yr  wyf 
wedi  addaw  eu  cadw  i  gyfeillion.  Beth  a 
wnaf  am  Feiblau  Cymraeg  eto,  nis  gwn." 

Yr  oedd  geiriau  Mr.  Charles  yn  trywanu 
calon  Mary  Jones  fel  picellau;  dynia  y 
gobaith  y  buasai  yn  ei  anwesu  yn  ei 
mynwes  am  flynyddoedd  yn  cael  ei  ddiíîodd 
ar  darawiad  ;  tyr  allan  i  wylo  dros  y  lle,  a 
rhed  ei  dagrau  yn  nentydd  dros  ei  grudd. 
Aeth  ei  wylofain  yn  drech  na  Mr.  Charles. 
"  Fy  ngeneth  anwyl  i,"  ebai  efe,  "  mi  a 
welaf  y  rhaid  i  ti  gael  Beibl ;  er  mor 
anhawdd  siomi  cyfeilHon,  nis  gallaf  dy 
wrthod  di."  Y  mae  Mary  Jones  yn  wylo 
eto,  ond  dagrau  gorfoledd  ydynt  yn  awr  ; 
a    chydgymysga    Mr.    Charles   a    Dafydd 


ychwanegu  i  Mary  Jones  gael  byw  i  weled 
henaint  teg,  iddi  dreuUo  ei  hoU  oes  yn 
ngwasanaeth  y  Gwaredwr,  ei  bod  yn  un  o 
gefnogwyr  penaf  y  Feibl  Gymdeithas  tra 
y  bu  byw,  ac  iddi  farw  a'r  Beibl  a  gafodd 
yn  y  Bala  ar  y  ford  wrth  ei  hochr.  Y  mae 
y  Beibl  dyddorol  hwnw  a  estynodd  Mr, 
Charles  iddi  yn  awr  mewn  cadwraeth 
ofalus  gan  y  Feibl  Gymdeithas  yn  Llun- 
dain.  Bu  am  flynyddau  yn  nghadw  yn 
Athrofa  Dduwinyddol  y  Bala ;  ond  ar  gais 
y  Gymdeithas  hono  cyflwynwyd  ef  drosodd 
iddi  hi. 


MARY    JONES    AIl    RI    THAITH    i'R    BALA. 


Edward  eu  dagrau  â'r  eiddo  hi.  Wedi 
gweddi  daer  ar  ei  rhan  gan  Mr.  Charles, 
rhoddodd  yr  eneth  y  Beibl  yn  ei  gwaled,  a 
íFwrdd  a  hi  yn  ei  hol  dros  y  mynyddoedd 
cribog  fel  un  wedi  cael  ysglyfaeth  lawer. 
"  Dafydd  Edward,"  ebai  yntau,  "  onid  yw 
y  fath  olygfa  a  hon  yn  ddigon  i  doddi  y 
galon  galetaf — geneth  dlawd,  ddeallus,  yn 
cerdded  yn  droednoeth  dros  haner  can' 
milliir,  rhwng  myned  a  dychwelyd,  i 
geisio  Beibl  ?  Nis  gallaf  orphwys  mwy 
nes  dod  o  hyd  i  ryw  Iwybr  i  gyflenwi  y 
wlad    â    Gair    Duw."      Da    genym    allu 


Nid  yw  hanes  Mary  Jones,  a'i  hawydd 
am  ymgydnabyddu  à  chynwys  Gair  Duw, 
yn  sefyli  yn  gwbl  ar  ei  ben  ei  hun.  Un 
hwyr,  wrth  rodio  ar  hyd  heolydd  y  Bala, 
cyfarfyddodd  Mr.  Charles  â  geneth  dlawd 
a  adwaenai.  Gofynai  iddi  a  fedrai  hi 
adrodd  y  testun  yr  oedd  ef  wedi  pregethu 
arno  y  Sul  blaenorol.  Yn  lle  rhoddi  ateb 
parod  i'w  gwestiwn,  fel  yr  arferai  wneyd, 
gostwng  ei  phen  wnaeth  yr  enethig,  a 
myned  yn  fud.  "  A  fedrwch  chwi  adrodd 
y  testun,  fy  merch  fach  i  ?  "  ebai  yntau 
drachefn.     Ar  hyn  y  mae  yn  tori  allan  i 

wylo.  Yn  mhen  ychydi^  dyma  hi  yn 
d.veyd  :  "  Y  m  le  y  tywyJJ  waJi  boJ  mor 
ddrwg,  syr,  fel  nas  gallwa  fynid  i  dJirllen 
y  Beibl."  "  Nis  g  libch  fyned  i  dJarlbn 
y  Beibi  ?  Sut  y  mae  hyny  ?  "  CafoJJ 
wybod  yr  achos  yn  fuan ;  nid  oedd  un  copi 
o  Air  Duw  yn  nhý  yr  eneth,  nac  yn  niidJ- 
iant  neb  o'i  chyfeiliion  ;  ac  arferai  drafaelu 
saith  miiltir  dros  y  mynyJdoedd  bob 
wythnos    i    ddarilen    y    Beibi,    a  dysgu  y 


ei  fedJwl,  sef  cael  Beibl  Gymdeithas  wedi 
ei  sifydiu  yn  LlanJiin,  ar  gynllun  Cym- 
deithas  y  TraethoJau  Crefyddoi.  Teg 
dw>3yd  mai  at  gyflenwi  eisiau  y  Dywysog- 
aeth  y  bwriadai  efe  y  Gymdeithas.  Yn 
liawn  o'r  bwriad  iiwn  aeth  alian  un  boreu, 
a  chyfarfyddodd  a'i  gyfaili,  iMr.  Tarn. 
Penderfynasant  osod  y  mater  gerbron 
CymJeithas  y  Traethodau  Crefyddoi,  yn 
ei  chyfarfüd  biynyddoi,  yr  hwn  oedd  i  gael 


t^t;í/' 


^ 


f.\í 


A    FEDRWCH    CHWI   ADRODD   Y    TESTÜN,    FY   NGENETH   I  ?  " 


testun  aiian.  Boddhawyd  IMr.  Charles  yn 
fawr  ;  dyfnhawyd  ynddo  y  penderfyniad  o 
geisio  dwyn  yr  Ysgrythyr  Lân  i  feddiant 
ei  gydwiadwyr  ;  a  cheisiai  ddod  o  hyd  i 
ryw  gynllun  i  ddwyn  hyny  oddiamgyich. 

Yn  mis  Rhagfyr,  1802,  aeth  Mr.  Charles 
i  Lundain,  i  wasanaethu  capei  Spitaiíìeids, 
fel  yr  arferai.  Erbyn  hyn  yr  oedd  wedi  pen- 
derfynu  gosod  angen  Cymru  am  Feiblau 
gerbron  ei  gyfeillion  yn  y  Brif-ddinas,  ac 
ymddengys  ei  fod  wedi  fifurfìo  cynllun  yn 


ei  gynal  ar  y  seithfed  o'r  mis.  Yno,  agor- 
wyd  y  mater  gan  Mr.  Tarn  ;  yn  ganlynol, 
cododd  Mr.  Charies,  aeth  yn  fanwi  dros 
angen  Cymru,  gan  wneyd  yn  hysbys  ddy- 
head  y  ioobi  am  Air  Duw  ;  a  gorphenodd 
trwy  egiuro  ei  gyniiun  i  gaeí  Beil^l  Gym- 
deithas  wedi  ei  sefydlu  yn  Llundain.  Fei 
yr  oedd  yn  siarad,  cynyrchai  ei  eiriau 
deimiad  dwys  ;  gwelid  deigryn  yn  treiglo 
dros  ami  i  rudd  ;  a  phan  y  cyfeiriodd  at  ei 
gynliun  o  gael  Cymdeithas  i  ddiwaliu  angen 

Cymru,  dyma  y  tân  yn  cydio,  a  gweinidog 
perthynol  i'r  Bedyddwyr,  Joseph  Hughes, 
Battersea,  wrth  ei  enw,  yn  gwaeddi  allan  : 
"  Nid  Cymdeithas  i  Gymru  yn  unig,  ond 
Cymdeithas  i'r  byd  !  "  Dyma  gychwyn  y 
Feibl  Gymdeithas  Frytanaidd  a  Thramor. 
Ceisiwyd  gan  y  Parch.  Joseph  Hughes 
barotoi  cylchlythyr,  yn  gwahodd  Cristion- 


seithfed  o  Fawrth,  1804,  yn  y  London 
Tayern,  Bislwpsgate  Strect.  Ni  ddaeih  y 
cyflenwad  angenrheidiol  o  Feiblau  i  Gymru 
hyd  y  flwyddyn  1806;  eithr  mawr  oedd 
llawenydd  y  trigolion  pan  ddaethant. 
Cylchynai  y  bobl  y  fen  a  gludai  y  Beibl 
fel  dynion  ar  newynu  yn  ymwasgu  at 
gyflenwad  o  fara ;  hen  wỳr  a  hen  wragedd 


BEDDROD    MAEY    JOXES,    YN    JIYNWEKT    BRYNCRUG, 
GEE   TOWYN,    MEIRIONYDD. 


ogion  o  bob  enwad  i  gydymuno  mewn 
Cymdeithas  er  anfon  y  Beibl,  heb  nôd  nac 
esboniad,  dros  y  byd.  Cyfarfyddodd  yr 
amcan  â  llu  o  wrthwynebiad.iu  ar  y  cych- 
wyn  ;  y  mawrion  ai  gwawdient  ;  prif 
ddynion  yr  Eglwys  Sefydledig  a  gadwent 
draw  ;  ond  gorchfygwyd  pob  rhwystr,  a 
sefydlwyd  y  Gymdeithas  yn  derfynol  ar  y 


wrth  eu  ffyn  a  wylent  fel  y  gwlaw  gan 
faint  eu  gorfoledd  ;  a'r  ieuenctyd  perthynol 
i'r  ddau  ryw  a  floeddient  nes  yr  oedd 
y  cymoedd  yn  diaspedain.  Fel  hyn  y  dar- 
lunir  yr  olygfa  gan  lygad-dyst  yn  y  Christian 
Obsewcr,  am  Gorphenaf,  1810  :  "  Pan 
wnaed  yn  hysbys  ddyfodiad  y  drol  a  ddygai 
y  llwyth  cysegredig  cyntaf,  y  werin  Gym- 

reig  a  aent  allan  yn  dorfeydd  i'w  chyfarfod, 
gan  ei  chroesawi  fel  y  croesawai  yr  Israel- 
iaid  yr  arch  gynt.  Llusgent  hi  i'r  dref,  a 
chymerent  ymaith  yn  awchus  y  copîau,  a 
hyny  mor  gyfiym  ag  y  gellid  eu  gwasgar. 
Treuliai  yr  ieuanc  y  nos  ar  ei  hyd  i 
ddarllen  y  Gair.  Dygai  y  labrwyr  ef  gyda 
hwy  i'r  meusydd,  fel  y  gallent  ei  fwynhau 
yn  ystod  y  dysbeidiau  llafur,  ac  na  choll- 
ent  un  cyfleustra  i  ddyfod  yn  gydnabyddus 
â'i  wirioneddau  cysegredig." 

Credwn  ei  fod  yn  bur  glir,  os  medd  neb 
hawl  i  gael  ei  alw  yn  dad  y  Feibl  Gym- 
deithas,  mai  Mr.  Charles  ydyw  hwnw. 
Meddai  y  Parch.  Lewis  Edwards,  D.D.  : 
"  Yr  unig  ddau  sydd  yn  teilyngu  cael  eu 
cofrestru  fel  cychwynwyr  y  Gymdeithas 
yw  Thomas  Charles,  a  Joseph  Hughes. 
Y  cyntaf  oedd  yr  un  a  greodd  yr  angen 
teimladwy  am  Gymdeithas  o'r  fath  ;  ac 
nid  hyny  yn  unig,  ond  ymofynodd,  a 
chynyrfodd,  ac  ni  orphwysodd  nes  ei 
chael.  Ond  yn  y  cyfarfod  a  gadwyd  yn 
Llimdain  ar  yr  achos,  pan  oeddynt,  mewn 
canlyniad  i  lafur  a  thaerineb  diorphwys 
Mr.  Charles,  yn  penderfynu  cael  Cym- 
deithas  i  ddiwallu  anghenion  Cymru,  mae 
yn  ymddangos  mai  y  Parch.  Joseph 
Hughes  a  ddygodd  i  mewn  y  meddyl- 
ddrych  am  ei  gwneyd  yn  Gymdeithas 
gyftredinol,  nid  i  Gymru  yn  unig,  ond  i 
Brydain,  ac  nid  i  Brydain  yn  unig,  ond  i'r 
holl  fyd.  Fel  hyn  y  dylasai  fod  ;  ac  ni  fuasai 
Mr.  Charles  yn  sefyll  mor  uchel  pe  buasai 
fel  arall,  Meddylier  ei  fod,  yn  nghanol  yr 
angen  oedd  yn  ei  wlad  ei  hun,  pan  oedd 
plant  yr  Ysgol  Sabbothol  yn  gwaeddi  am 
Feiblau,  ac  yn  methu  eu  cael,  er  hyny,  yn 
myned  i  fynu  i  Lundain,  ac  yn  cynyg  am 
gael  Cymdeithas  i  anfon  Beiblau  i  eithaf- 
oedd  y  ddaear,  buasai  felly  yn  rhy  debyg 
i'r  ffyHaid,  y  rhai  y  mae  eu  llygaid  yn 
nghyrau  y  byd.  Prin  y  gallasai  y  cyfryw 
ymddygiad  darddu  oddiar  awydd  syml  am 
wneyd  daioni ;  a  phe  caniateid  ei  fod  yn 
dangos  teimlad  canmoladwy,  mae  yn  eglur 
nas  gallai  y  teimlad  hwnw  fod  yn  cydfyned 
â  doethineb.  Ond  gwnaeth  Mr.  Charles 
yr  hyn  oedd  yn  perthyn  iddo  ;  llafuriodd 
yn  y  cylch  yr  oedd  rhagluniaeth  ddwyfol 
wedi  ei  osod,  nes  y  bu  ei  lafur  yn  achlysur 
i  sefydlu  Cymdeithas  y  Beiblau.  Y  mae 
ymofyn  pa  un  ai  efe  ai  Mr.  Hughes  oedd 
awdwr  y  Gymdeithas,  yr  un  peth  yn 
union  ag  yw  dadleu  pwy  oedd  awdwyr  y 
fuddugoliaeth  yn  Waterloo  ;  pa  un  ai  y 
Saeson,  y  rhai  a  wrthsafasant  y  gelynion 
am  ddiwrnod  cyfan,  neu  ynte  y  Prwssiaid, 


y  rhai  a  ddaethant  i  mewn  yn  niwedd  y 
dydd,  ac  a  orphenasant  y  gwaith.  .  .  .  Ý 
sjlw  arall  ar  y  mater  hwn  yw,  fod  llai  o 
bwys  nag  y  mae  Ilawer  yn  ei  feddwl  yn  y 
geiriau  '  Brytanaidd  a  thramor.'  Y  pwnc 
mawr  oedd  cael  Cymdeithas  i  ddosparthu 
Beiblau  yn  rhadlawn,  heb  nôd  nac  esbon- 
iad  ;  nid  nieddwl  am  dani,  na  siarad  am 
dani,  ond  mynu  ei  chael.  Dyna  yr  eg- 
wyddor  fawr  sydd  yn  enaid  i'r  Gymdeithas, 
ac  yr  oedd  yr  egwyddor  hon  yn  gynwys- 
edig  yn  nghynygiad  Mr.  Charles."  Rhaid 
addef  ddarfod  i  eraill,  megys  y  Parchn. 
Joseph  Hughes,  a  John  Owen,  lafurio  yn 
helaethach  na  Mr.  Charles  gyda'r  Gym- 
deithas  wedi  ei  sefydlu;  yr  oedd  ganddynt 
well  cyfleustra  i  hyny,  gan  eu  bod  yn  byw 
yn  Llundain  ;  ond  am  yr  ymdrechion  a 
arweiniasant  i  ddwyn  y  Gymdeithas  i 
fodolaeth,  rhaid  eu  priodoli  yn  gyfangwbl 
i'r  Parch.  T.  Charles. 

Fel  y  darfu  i  ni  sylwi  yn  flaenorol,  yn  y 
flwyddyn  1806  y  daeth  yr  argraíìiad  cyntaf 
o  Feiblau  Cymraeg  drwy  y  Feibl  Gym- 
deithas  allan.  Cynwysai  ugain  mil  o 
gopíau,  a  phum'  mil  ychwanegol  o  Dest- 
amentau  ar  wahan.  Un  o  achosion  yr 
oediad  oedd  a  ganlyn  :  "  Cawsai  Mr. 
Charles  ei  benodi  i  barotoi  y  copi  i'r 
wasg.  Dymunai  wneyd  rhai  cyfnewid- 
iadau  yn  y  Ilythyraeth,  yn  unol  â  chyfun- 
drefn  Dr.  Owen  Pugh.  Cynhyrfodd  hyny 
ddigofaint  y  Parch  J.  Roberts,  Tremeirch- 
ion,  ac  ysgrifenodd  Iythyr  cryf  at  Dr. 
Gaskin,  ysgrifenydd  y  Gymdeithas  er 
Taenu  Gwybodaeth  Gristionogol,  yn  pro- 
testio  yn  erbyn  cyfnewid  cymaint  a  Ilyth- 
yren.  Yr  oedd  Dr.  Gaskin  wedi  dangos 
pob  difaterwch  yn  ngwyneb  ymgais  flaen- 
orol  Mr.  Charles  ;  ond  y  mae  yn  awr  yn 
gwbl  barod  i  rwystro,  a  chawn  ef  yn 
ysgrifenu  ar  unwaith  at  Esgob  Llundain  i 
alw  ei  sylw  at  y  mater.  Daeth  yr  achos 
gerbron  y  Cyfeisteddfod.  Gofynwyd  i 
Mr.  Charles  egluro  natur  a  helaethrwydd 
y  cyfnewidiadau  a  wnaed  ganddo.  "  Yr 
eglurhad  hwn,"  meddai  y  Parch.  John 
Owen,  yr  hwn  yntau  oedd  yn  offeiriad, 
"a  roddwyd  gan  Mr.  Charles  mewn  modd 
clir  a  boddhaol.  Boddlonwyd  y  Cyf- 
eisteddfod  na  amcanai  Mr.  Charles  wneyd 
îinrJiyw  gyfnewidiad  yn  y  cyfieithiad,  ac  na 
wnaeth  unrhyw  ymgais  at  hyny."  Profa 
y  geiriau  sydd  mewn  llythyrenau  italaidd 
fod  y  Parch.  T.  Charles  yn  cael  ei  gyhuddo 
o  gyfnewid  cynwys  y  Beibl,  a  hyny  yn 
ddiau  er  ei  wneyd  yn  fwy  cefnogol  i'w 
olygiadau  ei  hun.     Deallodd  y  Cyfeistedd- 

fod  fod  y  cyhuddiad  yn  anwireddus  ;  ond  ni 
fedrai  roddi  barn  ar  y  cyfnewidiadau 
mewn  sillebiaeth,  felly,  cyflwynwyd  hyny 
i  ddyfarniad  y  Parch.  Walter  Davies, 
íìcer  Meifod  {Gwalltcy  Mecìiain),  yr  hwn  a 
benderfynodd  yn  erbyn  Mr.  Charles.  Y 
fath  oedd  ei  fwyneidd-dra  a'i  ddoethineb 
ef,  modd  bynag,  fel  na  ffromodd  oblegyd 
gwrthod  yr  hyn  a  gynygiai  ;  dangosodd  yr 
un  zêl  a  dyfalwch  gyda  dygiad  alian  yr 
argraffiad,  a  phe  na  buasai  ei  gyfundrefn 
ieithyddol  wedi  cael  ei  gwrthod. 

Yr  oedd  Mr.  Charles  yn  gefnogydd 
ffyddlawn  i  bob  ffurf  ar  ymdrechion  cen- 
hadol.  Pan  y  sefydlwyd  Cymdeithas 
Genhadol  Llundain,  yn  y  flwyddyn  1795, 
cefnogwyd  hi  yn  egniol  ganddo  ;  cyfranai 
ati  yn  haelionus  ei  hun ;  a  chymerai 
fantais  ar  y  Cymdeithasfaoedd  a"r  Cyfar- 
fod  Misol  i  alw  sylw  at  gyflwr  y  byd 
paganaidd,  a  dyledswydd  Cristionogion  i 
anfon  yr  efengyl  i  bob  parth  o'r  ddaear. 
Ysgrifenodd  gylchlythyr  Cymraeg  yn  galw 
sylw  at  y  Gymdeithas,  yr  hwn  a  gafodd 
ledaeniad  helaeth.  Dadleuodd  ei  hawHau 
hefyd  yn  y  Dvysovfa  Yspyydol.  Mewn  can- 
lyniad,  cynyrchwyd  cydymdeimlad  dwfn 
a'r  pagan  trwy  yr  oll  o'r  Dywysogaeth. 
Offrymwyd  gweddiau  taerion  i'r  nefoedd 
ar  ei  ran  ;  a  gwnaed  casghadau  tuag  at 
anfon  cenhadon  allan,  oedd  yn  syndod  wrth 
ystyried  tlodi  y  wlad.  Byth  er  hyny  saif 
Cymru,  mewn  cymhariaeth  i  rif  ei  thrigolion, 
ar  y  blaen  i  holl  wledydd  y  ddaear  mewn 
cyfranu  at  ymdrechion  cenhadol  o  bob 
natur.  Teimlai  y  Parch.  T.  Cliarles 
ddyddordeb  anarferol  yn  y  llong  genhadol 
gyntaf,  sef  y  Duff ;  cafodd  gyfle  i'w 
gweled  pan  yn  Llundain,  a  bu  yn  ciniawa 
ar  ei  bwrdd.  "  Mawr  oedd  fy  mhleser," 
meddai,  "  wrth  ganfod  yn  nghanol  y  can- 
oedd  llestri  a  welwn  ar  yr  afon  yn  cludo 
nwyddau  darfodedig  y  byd  hwn  oddiwrth 
y  naill  genedl  at  y  llall,  fod  yno  un  yn 
masnachu  dros  y  nefoedd,  ac  yn  cludo  yr 
efengyl  dragywyddol  i'r  paganiaid  tywyll 
ydynt  yn  marw  o  eisiau  gwybodaeth. 
Efallai  mai  dyma  y  llong  gyntaf  a  gafodd 
ei  defnyddio  i"r  pwrpas  hwn  mewn  unrhyw 
oes  o'r  byd.  Meddyliwn  fod  y  peth  yn 
anrhydedd  i'r  genedl,  yn  gystal  ag  i"r 
personau  a  garient  y  gwaith  yn  mlaen." 
Yn  y  flwyddyn  1806,  cafodd  ei  wahodd  i 
draddodi  y  bregeth  flynyddol  yn  mhrif 
gyfarfod  y  Gymdeithas  yn  Llundain.  Ei 
destun  ydoedd,  Esaiah  x.  27  :  "  Dryllir 
yr  iau,  o  herwydd  yr  eneiniad."  Talwyd 
diolch    gwresog    iddo    am    ei    gymhorth 


sylweddol  i'r  Gymdeithas,  ac  am  ei  bre- 
geth,  a  gorchymynwyd  iddi  gael  ei  chy- 
hoeddi.  Efallai  nad  oes  dim  mawr  i'w 
ganfod  ynddi ;  nid  ymgeisiai  efe  at  beth 
felly,  mwy  nag  at  hyawdledd  traddod- 
iad  ;  ond  teimlir  yspryd  rhagorol  yn  cyn- 
iwair  trwy  bob  brawddeg. 

Nid  ydym  wrth  olrhain  ei  weithgarwch 
amrywiol  yn  gallu  ymgadw  yn  gyfangwbl 
at  drefn  amseryddol.  Nid  oedd  pen  draw 
ar  ei  yni,  gartref  ac  oddicartref.  Yr  oedd 
ei  ohebiaeth,  oherwydd  amledd  y  sefydl- 
iadau  â  pha  rai  yr  oedd  yn  uniongyrchol 
neu  yn  anuniongyrchol  gysylltiedig,  agos 
yn  ddiderfyn.  Treuliai  gryn  amser  bob 
blwyddyn  yn  Llundain,  yn  gweinidogaethu 
yn  nghapel  Spa  Fields,  a  chapel  arall 
perthynol  i'r  larlles  Pluntington.  Y  rhai 
a  dderbynient  gyffelyb  anrhydedd  heblaw 
efe  oeddynt  Jones,  Llangan ;  Griffiths, 
Nevern ;  a  Nathaniel  Rowland.  Ni  fu 
ei  lafur  yn  y  cylch  hwn  heb  ei  goroni  yn 
helaeth  â  bendith.  Mewn  Ilythyr  ato,  yn 
ei  wahodd  i  Lundain  yr  haf  canlynol, 
wedi  ei  ysgrifenu  gan  yr  Arglwyddes  Ann 
Erslíine,  Ebrill,  1792,  cyfeirir  at  ddau 
a  fuasent  farw  yn  orfoleddus  yn  yr 
Arglwydd,  y  rhai  a  dystiolaethent  mai  dan 
ei  weinidogaeth  ef  y  cawsent  eu  dwyn  i 
adnabyddiaeth  o'r  gwirionedd.  Dywedai, 
yn  mhellach,  fod  eraill  yn  gwirio  fod  yr 
Arglwydd  yn  bendithio  ei  bregethau  er 
eu  deffröad,  eu  hadeiladaeth,  a'u  cysur. 
Gwnaeth  ei  oreu  i  ssfydlu  Ysgolion  Sab- 
bothol  cyftelyb  i  eiddo  Cymru  yn  Nghyf- 
undeb  yr  larlles  Huntington,  ac  hefyd 
seiadau  ar  gynllun  y  rhai  Cymreig  ;  ac  i 
raddau  bu  yn  Ilwyddianus  yn  ei  amcan. 

Saif  y  flwyddyn  1799  allan  fel  un  hynod 
yn  mywyd  y  Parch.  T.  Charles.  Cyfeir- 
iasom  yn  barod  at  ei  deithiau  trwy  gym- 
oedd  culion,  a  thros  fynyddoedd  oerion  a 
chribog  Gwynedd,  a  hyny  ar  bob  math  o 
dywydd.  "^Yrth  fyned  tua'r  Bala  dros 
fynydd  y  Berwyn  ar  ddiwrnod  tra  ystorm- 
us,  dywedai  yn  serchog  wrth  ei  gyfaiU  : 
"  Y  mae  y  Berwyn  yn  burion  lle  i'w 
groesi  wrth  fyned  adref."  Un  noswaith 
yn  ngauaf  1799,  dychwelai  yn  ei  ol  o 
Sir  Gaernarfon  tros  fynydd  Migneint  ; 
y  ddaear  oedd  yn  orchuddiedig  gan  drwch 
o  eira,  a'r  rhew-wynt  oedd  mor  Ilym  fel 
y  gellid  tybio  fod  yr  oerni  yn  cyrhaedd 
hyd  fêr  yr  asgwrn  ;  ac  wrth  ei  fod  yntau 
yn  ceisio  dal  ei  afael  yn  ffrwyn  yr  anifail 
a  farchogai,  cydiodd  y  rhew  yn  mawd  ei 
law  aswy.  Y  canlyniad  oedd  dolur  a  fu 
agos  cymeryd  ei  fywyd  ymaith.      Gwedi 

rhoddi  prawf  ar  lu  o  feddygon,  ac  yn  eu 
mysg  un  gŵr  enwog  yn  Nghaerlleon,  bu 
raid  iddo  ddychwelyd  adref,  a  dyoddef  tori 
ei  fawd  i  ffwrdd.  Mawr  oedd  pryder  pobl 
yr  Arglwydd  yn  ystod  ei  aíiechyd,  ac  aml 
a  thaerion  y  gweddi-iu  a  offrymwyd  ar  ei 
ran.  Ond  perthyna  hynodrwydd  arbenig 
i  un  cyfarfod  gweddi  a  gynhaliwyd  yn  y 
Bala.  Pan  yr  oedd  einioes  Mr.  Charles 
megys  yn  y  glorian,  a'r  meddygon  yn 
ysgwyd  eu  penau  uwchben  ei  achos, 
cyfarfu  cynulleidfa  y  Bala  i  weddío  am 
estyniad  emioes  iddo.  Wrth  anerch  gor- 
sedd  gras,  cydiodd  un  hen  ŵr  duwiol  yn 
addewid  yr  Arglwydd  i  Hezeciah  :  "  A  mi 
a  chwanegaf  at  dy  ddyddiau  di  bymtheng 
mlynedd."  Aeth  dros  y  geiriau  drachefn 
a  thrachefn  gyd  i  rhyw  afael  adnewyddol ; 
ymddangosai  fel  pe  yn  cydio  yn  nerth 
Duw.  "  Pymtheg  mlynedd  yn  ychwaneg, 
O  Arglwydd  !  "  meddai  ;  "  yr  ydym  yn 
erfyn  am  bymtheg  mlynedd  o  estyniad  at 
oes  dy  was ;  ac  oni  roddi  di  bymtheg 
mlynedd,  O  ein  Duw,  er  mwyn  dy  eglwys 
a'th  achos  !  "  Ymwasgarodd  y  bobl  gyda 
rhyw  hyder  fod  gweddi  yr  hen  frawd  wedi 
ei  gwrando,  ac  na  fyddai  Mr.  Charles 
farw  y  tro  hwn.  A  gwelihaodd  o'r  dydd 
hwnw  allan.  Yn  wir,  pymtheg  mlynedd 
union  y  bu  byw  gwedi  hyn,  ac  y  mae  yn 
deilwng  o  sylw  mai  y  pymtheg  mlynedd 
olaf  oedd  y  rhai  mwyaf  iîrwythlon  yn  ei 
holl  fywyd,  fel  y  cawn  weled  eto. 

Yr  ydym  wedi  bod  i  raddau  yn  gynil 
gyda  choínodi  ei  Iythyrau,  ond  y  rhai  a 
daflant  oleuni  ar  y  gwahanol  symudiadau 
a  gychwynwyd  ganddo  ;  ond  y  mae  y 
Ilythyr  a  ysgrifenodd  at  g)  faill  ar  ei  adferiad 
o'i  ddolur  yn  ddangoseg  mor  glir  o  an- 
sawdd  ei  yspryd,  fel  y  teimlwn  ein  hun 
dan  rwymau  i  ddifynu  o  hono  yn  helaeth. 
Fel  hyn  y  dywe  i :  "  Derbyniais  eich  d  lu 
Iythyr  caredig,  am  ba  rai  yr  wyf  yn  dra 
ditìlchgar.  Eich  bod  chwi  a'r  brodyr  yn 
coíìo  am  danaf  wrtn  orsedd  gras  sydd  i  mi 
yn  achos  o  lawenydd  mawr  ;  yr  wyf  yn 
cyfrif  gweddíau  yr  eglwys  ar  y  ddaear  yn 
nesaf  peth  at  eiriolaeth  Crist  yn  y  nef.  Y 
mae  yr  ocheneidiau  annhraethadwy  hyny, 
sef  iaith  a  Ilef  yr  Yspryd  Glân  yn  nghalon- 
au  ei  bobl,  yn  beraidd,  yn  nerthol,  ac  yn 
dra  Ilwyddianus  gyda  Duw.  '  Llawer  a 
ddichon  taer  weddi  y  cyfiawn  ; '  ac  nid  oes 
derfyn  ar  y  '  llawer  '  hwn,  oddieithr  'gofyn 
ar  gam.'  Fod  yr  eglwys  yn  gweddîo  drosof 
sydd  i  mi  yn  anrhydedd  mawr  ;  y  mae  yn 
lloni  fy  meddwl  pan  fyddaf  fwyaf  prudd- 
aidd,  ac  yn  fy  meddianu  gyda'r  fath  or- 


chwyledd,  fel  nas  gwn  pa  le  i  guddio  fy 
mhen  gwael  ac  annheilwng.  Y  mae  yn 
hyfryd  genyf  feddwl  y  caf  dragywyddoldeb 
maith  gyda  fy  mrodyr  sydd  mor  gu  genyf 
ar  y  ddaear.  Y  mae  pob  peth  wrth  fy 
modd  ;  nis  gallaf  ddymuno  eu  bod  yn  well. 

"  Gwir  fod  goruchwyliaethau  fy  Nhad 
nefol  tuag  ataf  yn  ymddangos  i  mi  yn 
anhawdd  eu  dehongli ;  eto,  rhyw  syndod 
gorfoleddus  a  diolchgar  sydd  yn  fy  llenwi 
wrth  edrych  arnynt.  Mae  ei  ffyrdd  ef  yn 
anolrheiniadwy  ;  ar  yr  un  pryd,  ei  weith- 
redoedd  oll  sydd  dra  chanmoladwy.  Efe 
a  ddichon  '  ladd  a  bywhau  '  trwy  yr  un 
moddion  ;  tynu  bywyd  allan  o  bethau 
marwol,  a  Ilenwi  enaid  '  â  Ilawenydd  an- 
nhraethadwy  a  gogoneddus  '  tan  y  cymylau 
mwyaf  duon  a  gw^us;  îe,  '  arwain  ei  bobl 
i'r  anialwch'  i'r  dyben  o  lef.iru  wrth  fo.id 
eu  calon,  ac  yn  y  modd  mwyaf  buddiol  er 
eu  Ileshad. 

"  Nid  wyf  yn  meddwl  y  gweddai  i  mi 
ddywedyd  Ilawer  am  danaf  fy  hun,  rhag 
fy  nghael  yn  ymffrostiwr  yn  ngolwg  Duw; 
yr  wyf  yn  arswydo  rhag  hyny.  Y  mae 
rhai  o  ymweliadau  Duw  tuag  at  ei  bobl 
nad  yw  yn  gyfreiihlawn  i  ddyn,  yn  y  byd 
hwn,  eu  hadrodd  yn  eu  hamgylchiadau 
oll.  Yn  y  byd  a  ddaw,  hwy  a  fyddant  oU 
yn  hysbys  i  bawb,  er  gogoniant  tragyw- 
yddol  i'r  Gwaredwr.  Eto,  y  mae  yn 
Ilawenydd  i  mi,  ac  yn  ddyledus  arnaf  yn  y 
fan  Ile  yr  wyf,  ddwyn  fy  nhystiolaeth  wael, 
gyda  Ilu  gogoneddus  fy  mrodyr  o'm  bl  len, 
mai  '  ffyddlawn  yw  Duw,'  ac  '  na  phallodd 
dim  o'r  holl  bethau  da  a  lefarodd  yr  Ar- 
glwydd  yn  ei  Air  ;  daeth  y  cwbl  i  b.in.' 
Cofiodd  am  danaf  yn  fy  isel  radd,  a'm 
hamgylchiadau  cystuddiol,  a  rhoddüdd  i 
mi  mewn  gwirionedd  gael  nerth  yn  ol  fy 
nydd.  Amlygodd  i  mi  gym  lint  o'i  ogon- 
iant,  ac  o  o<îoniant  trefn  yr  iachawdwr- 
iaeth  yn  ei  Fab,  nes  y  plygodd  fy  yspryd 
dm  ei  law  gydi  th.iwelwch  a  gorfoledd. 
Cwbl  gredais  na  wnai  y  Gẁr  hwnw,  yr 
hwn  a  roddodd  ei  einioes  yn  bridwerth 
drosof,  ddim  ond  daioni  i  mi  yn  y  diwedd. 

"  Golwg  trwy  ffydd  ar  lesu  croeshoel- 
iedig  a'm  hiachaodd ;  dywedodd  wrthyf 
drachefn  a  thrachefn,  nes  yr  oedd  fy  enaid 
yn  credu  ac  yn  mawr  lawenhau  :  '  Cyf- 
amod  fy  hedd  ni  syfl  !  '  Teimlais  rym  y 
ddau  beth  dianwadal  (O,  y  gwerth  o  gael 
rhywbeth  dianwadal  yn  ngwyneb  cyfyng- 
der  ! )  yn  íjadarn  i  gynal  fy  enaid,  ac  yn  fy 
nghyfodi  i'r  lan  yn  mhell  uwchlaw  fy  holl 
ofnau,  i  gael  ychydig  olwg  ar  yr  etifedd- 
iaeth  anllygredig.  .  .  .  Byddwn  weithiau 

yn  troi  fy  ngolwg  oddiwrth  y  gwrth- 
ddrychau,  gan  mor  drech  na  grym  fy  natur 
oedd  yr  olwg  ber-gynhyrfiol  arnynt.  Nis 
gallaf  fynegu  i  chwi  yr  hiraeth  oedd  arnaf, 
rai  mynydau,  am  ddarfod  tros  byth  â 
phob  meddwl,  ac  â  phob  gwaith  arall,  ond 
y  gwaith  hyfryd  sydd  uchod." 

Nis  gallwn  ddifynu  ychwaneg,  er  mor 
felus  y  syniadau.  Y  mae  yn  amlwg  fod 
Mr.  Charles  o  ran  ei  deimlad,  pan  yr 
ysgrifenai    y    llythyr,    ar    drothwy    y  nef- 


Yr  ydoedd  yn  hoff  o'r  ysgrif  bin  ;  ysgrif- 
enai  Gymraeg  clasurol  a  phur,  ac  yr  oedd 
yn  llawer  llai  amgylchog  ei  ardduU  na'r 
Parch.  Griffith  Jones.  Dechreuodd  gyfan- 
soddi  a  chyhoeddi  llyfrau  gyda  ei  ymuniad 
â  Chyfundeb  y  Methodistiaid  ;  ond  ym- 
roddodd  i  hyny  gydag  egni  ychwanegol 
wedi  i  wendid  corph  ei  gyfyngu  yn  fwy 
i'w  dŷ.  Y  llyfr  cyntaf  a  gyhoeddodd 
ydoedd,  Yr  Act  am  Bwyso  Aur,  a  osodwyd 
allan    inewn    trefn     Ysprydol,     me-wn    dull    o 

oedd  ;  a  bod  ei  feddwl  yn  ymwneyd  mwy 
â  phethau  y  byd  ysprydol  nag  â  phethau 
y  byd  hwn.  Dyrchafai  y  meddyhau  gogon- 
eddus  hyn  ei  enaid  uwchlaw  pryder,  a'i 
gorph  i  raddau  uwchlaw  poen,  pan  oedd 
dan  gylHll  llymion  y  meddygon.  Ni  well- 
haodd  fel  ag  i  adfeddianu  ei  gryfder  blaen- 
orol  ;  ac  er  iddo  deithio  llawer  gwedi  hyn, 
nis  gallai  fyned  o  gwmpas  yn  hollol  megys 
cynt.  Felly,  ymroddodd  i  wasanaethu  ei 
gydgenedl  trwy  y  wasg. 

CYF,    II. 


ymddíddan.  Ymddangosodd  hwn  yn  y 
flwyddyn  1775.  Dywed  Gwil^'m  Lleyn 
mai  awdwr  y  llyfr  oedd  Rowland  Hill,  ac 
nad  oedd  Mr.  Charles  ond  cyfieithydd. 
Ond  dywedir  "gan  T.  C."  ar  y  wyneb- 
ddalen,  ac  yn  ol  ■■'-  Charles  Ashton,  yr  oll  a 
wnaeth  Rowland  HiU  oedd  ysgrifenu  y 
"  Ilythyr  at  y  darllenydd."  Ei  ail  lyfr 
oedd,  Crynodeh  0  Egwyddorion  Crefydd,  neu 

Gatecism  hyr  i  hlant  ac  eraill  i'îf  ddysgu, 
yr  hwn  a  gyhoeddwyd  yn  1791.  Cynwysai 
96  o  dudalenau,  ac  yn  ei  ragymadrodd, 
dywed  yr  Awdwr :  "  Yr  esgeulusdra 
mawr  a  welaf  o  egwyddori  plant,  yn 
mhlith  pawb  o  bob  enw,  a'm  cymhellodd 
i  argraphu  y  crynodeb  bychan  hwn  o 
egwyddorion  crefydd,  gan  obeithio  y  gall 
fod  yn  gynorthwy,  yn  gystal  ac  yn  anog- 
aeth,  i  rieni  ac  eraill  i  hyfforddi  plant  a 
phobl  ieuainc,  yn  egwyddorion  iachusol  y 
Gair."  Yn  nes  yn  mlaen  dywed :  "  Cymer- 
ais  yn  hyf  amryw  cw.  ac  att.  allan  o 
esboniad  rhagorol  Mr.  Grifîith  Jones,"  O 
hwn  daeth  allan  amryw  argrafìiadau  ; 
newidiai  ryw  gymaint  o'i  ffurf  bob  tro  ; 
ond  o'r  diwedd  cafodd  ei  gyfenwi  yn 
Hyfforddwr  yn  Egwyddorion  y  Grefydd  Grist- 
ionogol,  a  chymerodd  y  wedd  sydd  arno  yn 
bresenol.  Meddai  Mr.  Ashton  :  "  Gwehr 
mai  yn  raddol,  a  thrwy  lafur  mawr,  y  daeth 
yr  Hyfforddîi'r  yr  hyn  ydyw  genym  ni." 
Cymerodd  yr  Hyfforddii>r  afael  yn  y  genedl 
ar  unwaith  ;  daeth  i  fod  y  ilyfr  a  mwyaf  o 
alw  am  dano  yn  yr  iaith ;  o'r  íîwyddyn 
1803,  sef  y  pryd  y  dygwyd  yr  argraffwasg 
i'r  Bala,  hyd  1814,  blwyddyn  marwol- 
aeth  Mr.  Charles,  argraffwyd  o  hono 
320,000  o  gopîau.  Pa  nifer  a  argraffwyd  o 
hyny  hyd  yn  bresenol,  y  mae  tuhwnt  i 
gyfrif.  Dysgid  ef  ar  dafod  leferydd  gan 
bawb  o  ddeiUaid  yr  Ysgol  Sabbothol. 
Medrai  bechgyn  a  merched  ieuainc  y  wlad 
ei  adrodd  oll  yn  rhigl  ;  ac  edrychid  arno 
agos  mor  anffaeledig  a'r  Beibl  ei  hun. 
Yn  1798  cyhoeddodd  Hanes  fer  0  Fordaith 
Iwyddianus  y  llong  Duff,  sef  y  Uong  gen- 
hadol  at  ba  un  yr  ydym  wedi  cyfeirio 
yn  barod. 

Yn  y  flwyddyn  1799  cychwynwyd  y 
Drysorfa  Ysprydol  ganddo,  mewn  undeb  â'r 
Parch.  Thomas  Jones,  Dinbych.  Cy- 
hoeddiad  chwarterol  ydoedd,  a  chwech 
rhifyn  a  ddaeth  allan.  Ysgrifenai  Mr. 
Charleseihun  gryn  lawer  iddo;  ac  heblaw 
ei  gynyrchion  ef  a'i  gydolygydd,  ceid 
ynddo  ohebiaethau  oddiwrth  y  Parch.  T. 
Jones,  Creaton ;  y  Parch.  E.  Morgan, 
Ficer  Syston,  ac  eraill.  Ail  gychwynodd 
y  cyhoeddiad  yn  y  ílwyddyn  1809  ;  ond 
erbyn  hyn  yr  oedd  y  Parch.  Thomas 
Jones  wedi  ciho  o'r  gyd-olygiaeth,  a'r  enw 
wedi  ei  newid  o  Drysorfa  Ysprydol  i  fod 
yn  Drysorfa.  Deuddeg  rhifyn  o  Drysorfa 
Thomas  Charles  a  ymddangosodd  ;  daeth 
y  rhifyn  olaf  allan  Tachwedd,  1813  ;  a 
diau  mai  yr  hyn  a'i  rhwystrodd  i  barhau 
oedd    gwaeledd     cynyddol    y    Golygydd. 


Tan  ei  olygiaeth  ef  hefyd  y  cyhoeddwyd  y 
Rheolau  Dysgyblaethol  cyntaf.  A  ganlyn 
yw  y  wyneb-ddalen  i'r  argraffiad  cyntaf : 
"  Rheolau  a  Dybenion  Cymdeithasau 
Neillduol  yn  mysg  y  Bobl  a  elwir  y 
Methodistiaid  yn  Nghymru  ;  a  gytunwyd 
arnynt  mewn  Cymdeithasfa  yn  y  Bala, 
Mehefin  16,  17,  1801.  Caerlleon  :  Argraff- 
wyd  gan  W.  C.  Jones,  1801."  Cawn  alw 
sylw  at  y  rheolau  hyn  eto. 

Y  Uyfr  nesaf  o'i  eiddo  oedd,  Amddiffyniad 
y  Methodistiaid  Cynireig,  yr  hwn  oedd  yn  yr 
iaith  Saesneg,  ac  a  gyhoeddwyd  ar  gais  y 
Gymdeithasfa.  Yr  oedd  y  Parch.  T.  E. 
Owen,  rheithor  Llandyfrydog,  Môn,  wedi 
cyhoeddi  dau  draethodyn  yn  ymosod  ar  y 
Methodistiaid,  un  yn  Saesneg,  dan  yr  enw, 
"  Hints  to  Heads  of  Families,"  a'r  llall  yn 
Gymraeg,  ac  yn  dwyn  y  teitl,  "  Cynghor 
difrif  Periglor  i'w  blwyfolion.'"  Y  mae  y 
traethodau  yma  yn  llawn  bustl  chwerwedd; 
y  mae  yn  amheus  a  oes  dim  mwy  gwen- 
wynig  yn  yr  iaith  :  awgrymir  y  pethau 
ffieiddiaf  am  y  Methodistiaid ;  difenwir 
hwy  fel  teyrnfradwyr,  a  phob  peth  drwg, 
a  geilw  yr  awdwr  ar  y  llywodraeth  i  osod 
yr  heresi  hon  i  lawr.  Y  mae  amddiffyniad 
Mr.  Charles  yn  gryf  a  therfynol  ;  er  ei  fod 
yn  ysgrifenu  yn  foneddigaidd,  y  mae  yn 
amlwg  wedi  taflu  y  menyg  i  ffwrdd,  a 
thrinia  ei  wrthwynebydd  mewn  dull  na 
fuasem  yn  dysgwyl  ei  fod  yn  alluog  arno. 
Fel  prawf  nad  amcanai  y  Methodistiaid  ddi- 
nystrio  na  niweidio  y  llywodraeth,  dywed 
eu  bod  yn  breifat  ac  yn  gyhoedd  yn  gweddío 
dros  y  brenhin  a  phawb  sydd  mewn 
awdurdod ;  mai  un  o'u  rheolau  dysgybl- 
aethol  ydoedd,  na  oddefid  i'r  aelodau  gablu 
urddas ;  a  phan  y  tybid  fod  y  deyrnas 
mewn  perygl  oddiwrth  allu  estronol,  iddynt 
ddangos  eu  teyrngarwch  yn  amlwg,  trwy 
ymrestru  wrth  y  canoedd  fel  gwirfoddolion 
(volunteers),  a  thrwy  gasglu  yn  helaeth  at 
osod  i  fynu  amddiffynfeydd.  Mewn  nodyn 
ar  waelod  y  ddalen  dywedir  iddynt  gasglu 
cant  ac  ugain  punt  at  yr  amcan  hwn  yn 
Sir  Fôn  yn  unig.  Fel  ateb  i'r  cyhuddiadau 
a  ddygid  yn  erbyn  y  seiadau  preifat,  dengys 
fod  Cristionogion  yn  mhob  oes,  er  dyddiau 
yr  Arglwydd  lesu,  yn  cynal  y  cyfry w  gyfar- 
fodydd ;  nad  oedd  dim  ond  ymddiddan 
crefyddol  yn  myned  yn  mlaen  ynddynt  ; 
mai  anwiredd  oedd  yr  haeriad  eu  bod  yn 
cael  eu  cynal  ddyfnder  nos  ;  a  heria  y 
gwrthgilwyr  i  brofi  eu  bod  yn  achles  i 
annhrefn.  Yna  caria  y  rhyfel  i  wersyll  ei 
wrthwynebydd,  trwy  ddangos  ei  anghys- 
ondeb,    a'i    droseddau    yn    erbyn    rheolau 

rhesymeg.  "  Geill  y  boneddwr  hwn," 
meddai  Mr.  Charles,  "  brofi  yr  hyn  a 
ewyllysio,  oblegyd  ni  bydd  byth  yn  ddi- 
ffygiol  o  brofion,  y  fath  ag  ydynt ;  medr  eu 
cynyrchu  mewn  cyflawnder,  gydag  ychydig 
darawiadau  o'i  ysgrifbin.  Medr  brofi 
gyda  phob  hawsder  mai  yr  un  yw  pechod 
a  sancteiddrwydd ;  fod  caru  a  chashau 
Cristionogaeth  yn  golygu  yr  un  peth  yn 
hollol  ;  ac  mai  yr  un  rhai  yw  canlynwyr  yr 
Oen  a  meibion  Behal."  Y  mae  yn  sicr 
ddarfod  i'r  amddiffyniad  hwn,  heblaw  cau 
genau  y  clerigwyr,  newid  barn  Ihaws  am  y 
Methodistiaid  ;  oblegyd  cafodd  ei  wasgar 
yn  helaeth  drwy  Wynedd,  a  chafodd  pob 
penteulu  parchus  yn  Sir  Fôn  gopi  o  hono. 

Ond  prif  orchwyl  llenyddol  Mr.  Charles, 
trwy  yr  hwn  y  gwnaeth  wasanaeth  am- 
mhrisiadwy  i'w  genedl,  oedd  ei  Eiriadur 
Ysgyythyrol.  Ymddangosodd  y  llyfr  yn 
bedair  cyfrol  wythplyg ;  y  gyntaf  yn  1805; 
yr  ail  yn  1808  ;  y  drydedd  yn  1810,  a'r 
bedwaredd  yn  181 1.  Nid  yw  yn  ym- 
ddangos  y  bwriadai  y  Parch.  T.  Charles, 
ar  y  cyntaf,  ysgrifenu  yr  oll  o'r  llyfr  ei 
hun.  Yn  ol  Gwilym  Lleyn  y  mae  yn 
amheus  a  fu  ganddo  lawer  o  law  yn  nghyf- 
ansoddiad  y  rhifyn  cyntaf,  yr  hwn  a 
gynwysai  88  tudal.,  o  "  A  "  i  "  Barnu." 
Seiha  eiolygiad  ar  yr  "amodau"  a  ganlyn, 
y  rhai  a  geir  ar  glawr  y  rhifyn  cyntaf. 

"I.  Yr  ydym  yn  bwriadu  cario  y  gwaith 
yn  mlaen  o  ran  dull,  trefn,  a  defnydd,  mor 
agos  ag  y  geUir  i'r  Rhan  hon. 

"II.  Fe  gwblheir  y  gwaith  mor  gryno 
ag  y  gelhr  heb  fod  yn  niweidiol  i  gorph  y 
materion  sy'n  gynwysedig  ynddo. 

"  III.  Yr  ydis  yn  bwriadu  i'r  copi  oll 
gael  myned  tan  olygiad  Mr.  Charles  a  Mr. 
T,  Jones,  cyn  ei  roi  yn  y  wasg  ;  o  leiaf  un  o 
honynt,  os  na  bydd  cyfleustra  iddynt  ill 
dau  i'w  olygu. 

"  IV.  Rhoddir  y  ddalen  gyntaf  ftitle 
pcigej,  yn  nghyd  â'r  Rhagymadrodd,  yn 
y  rhifyn  olaf  o'r  llyfr." 

Ar  sail  Amod  III.  dadleua  Gwilym 
Lleyn,  ac  yn  gywir,  feddyliwn,  mai 
ychydig  o  law  a  feddai  y  Parch.  T. 
Charles  yn  y  rhan  gyntaf;  a  thybia  Mr. 
Charles  Ashton  mai  awdwr  y  rhan  hono  yn 
benaf  oedd  y  Parch.  John  Humphreys,  o 
Gaerwys.  Cafodd  ei  hargraffu  a'i  chy- 
hoeddi  yn  Nghaerlleon,  gan  un  W.  C. 
Jones,  Sais  o  genedl,  er  ei  fod  yn  dwyn 
enw  Cymreig.  Yn  ol  Mr.  Ashton,  yr  oedd 
tri  o  wŷr  ieuainc  o  waedoliaeth  estronol, 
ond  wedi  dysgu  Cymraeg,  yn  gweithio  fel 
cysodwyr  yn  swyddfa  W.    C.  Jones ;   un 

oedd  Robert  Saunderson,  y  Ilall  Thomas 
Gee,  a'r  trydydd  Jonathan  Harris,  yr  hwn 
a  ymsefydlodd  fel  argraffydd  yn  Nghaer- 
fyrddin.  Beth  rwystrodd  y  Parch.  T. 
Jones,  a'r  ysgrifenwyr  ereill  oedd  wedi 
addaw  eu  cymhorth,  i  fyned  yn  y  blaen 
gyda'r  Ilyfr,  nis  gwyddom ;  ond  argy- 
hoeddwyd  Mr.  Charles  yn  fuan  nad  golyg- 
ydd  yn  unig  y  rhaid  iddo  fod,  os  oedd  y 
Geiriadur  i  gael  ei  orphen,  ond  y  disgynai 
y  gorchwyl  o'i  ysgrifenu  yn  gyfangwbl 
arno  ef ;  felly,  ymroddodd  gyda  holl  yni  ei 
natur  i'r  gwaith,  a  pherswadiodd  Robert 
Saunderson  i  osod  argraffwasg  i  fynu  yn 
y  Bala,  ac  o  swyddfa  y  gẁr  hwnw  y  cy- 
hoeddwyd  y  gweddill  o'r  Ilyfr. 

Y  mae  Gwilym  Lleyn  yn  dwyn  cyhudd- 
iad  difrifol  yn  erbyn  y  Parch.  T.  Charles  ; 
sef  fod  Sion  Robert  Lewis  wedi  parotoi  ail- 
argraffiad  o'i  Eirlyfr ;  iddo  werthu  y  Geir- 
lyfr  hwnw  i  Mr.  Charles  am  bum'  swllt  ; 
na  ddarfu  i  Mr.  Charles  gydnabod  hyny, 
yr  hyn  a  achosodd  anfoddlonrwydd  a 
thramgwydd  i  rai  o  deulu  Sion  Robert 
Lewis ;  ac  mai  Geirlyfr  y  gŵr  o  Gaergybi 
oedd  "cynsail  Geiriadur  Charles."  Y  mae 
Mr.  Charles  Ashton  wedi  gwneyd  ym- 
chwiliad  manwl  a  diduedd  i'r  cyfiuddiad 
hwn,  ac  wedi  profi  tuhwnt  i  amheuaeth  ei 
fod  yn  gwbl  ddisail.  Meddai  Mr,  Ashton  : 
"  Yr  ydym  eisoes  wedi  rhoddi  y  clod 
dyledus  i  Sion  Robert  Lewis  am  ddwyn 
allan  y  Geirlyfr  Ysgrythyrol  cyntaf  yn 
Gymraeg.  Ac  yn  ol  y  difyniad  a  wnaethom 
o  hono  fe  wel  y  darllenydd  nad  oedd  yn 
cynwys  ond  ychydig  o'r  mater  angenrheid- 
iol  mewn  Ilyfr  mor  bwysig  a  Geiriadiir 
Charles.  Yr  ydym  mewn  sefyllfa  hefyd  i 
ddangos  nad  oedd  ail-argraffiad  bwriadedig 
Sion  Robert  Lewis  nemawr  yn  fwy  pwrpasol 
na'r  cyntaf."  Wedi  difynu  yn  helaeth 
o'r  ail-argraffìad  bwriadedig  ychwanega : 
"  Dyma  enghraifft  o  Eirlyfr  Sion 
Robert  Lewis  wedi  iddo  ei  ddiwygio  a'i 
helaethu,  yn  hollol  fel  ei  ceir  ganddo  ef  ei 
hun,  yn  wallau  sillebol,  atalnodol,  ac  yn 
gwbl.  Yr  ydym  wedi  ei  ddifynu  yma  fel 
y  gall  y  darllenydd  ei  gymharu  a'r  rhanau 
cyfatebol  yn  N gheiríadur  Charles.  Yr  hyn, 
os  gwna,  a'i  Ilwyr  foddlona  na  chafodd  Mr. 
Charles  ond  ychydig,  os  dim,  cynorthwy 
yn  ysgrifeniadau  Sion  Robert  Lewis.  Y 
mae  y  gwaith  rhagorol  hwnw  yn  cael  ei 
werthfawrogi  gan  bobl  ddarllengar  yn 
mhlith  pob  enwad  crefyddol  yn  y  Dywys- 
ogaeth  ;  a  bu  am  amser  maith  yr  unig 
waith  safonol  ac  ysgolheigaidd  o'r  fath  a 
feddai    y    genedl.     Yr    unig   wasanaeth  a 

geisiodd,  ac  a  gafodd  Mr.  Charles,  ni  a 
gredwn,  oddiwrth  unrhyw  un  o  epil  Sion 
Robert  Lewis,  ydoedd  dwy  barthlen  {maps) 
i  addurno  yr  ail  a'r  drydydd  gyfrol  o'i 
Emadiír,  gan  Robert  Roberts,  o  Gaergybi." 
Oni  bai  fod  Uwyr  ddinystrio  cyhuddiad 
anwireddus,  unwaith  y  caffo  gychwyn  ar 
ei  yrfa,  agos  a  bod  yn  orchwyl  anmhosibl, 
buasem  yn  barod  i  dybio  na  faidd  neb 
byth  mwy  dadogi  y  clod  o  feddu  unrhyw 
ran  yn  Ngeiriadnr  Mr.  Charles,  ar  yr  hen 
Almanaciwr  o  Gaergybi. 

Y  mae  yn  anmhosibl  traethu  y  Ues  a 
gafodd  cenedl  y  Cymry  drwy  y  Geiriadur. 
Nid  oedd  dim  o'i  gyffelyb  yn  yr  iaith  yn 
flaenorol.  Ar  un  llaw  y  mae  yn  ddysgedig, 
yn  olrhain  geiriau  i'w  gwraidd  yn  y  Gym- 
raeg,  ac  yn  rhoddi  y  cyfystyron  yn  yr 
Hebraeg,  y  Groeg,  a'r  Lladin  ;  ar  y  llaw 
arall  y  mae  wedi  ei  ysgrifenu  mewn  arddull 
syml,  hawdd  ei  deall.  Cynwysa  eghirhad 
helaeth  ar  brif  athrawiaethau  crefydd  ;  y 
mae  ynddo  ei  hun  yn  gorph  o  dduwinydd- 
iaeth,  ac  nis  geill  yr  hwn  a'i  darlleno  ac  a'i 
hastudio  gael  ei  ystyried  yn  anwybodus. 
Meddai  y  Parch.  Lewis  Edwards,  D.D.  : 
"  Maes  neillduol  y  Ilyfr,  o'i  ddechreu  i'w 
ddiwedd,  yw  yr  Ysgrythyrau ;  a  pha  ddar- 
pariaeth  bynag  sydd'  yn  ofynol  i  alluogi 
y  Cymro  uniaith  i  efrydu  y  Beibl  yn  fanwl 
ac  yn  drwyadl,  y  mae  i'w  gael,  hyd  yr 
oedd  y  terfynau  yn  caniatau,  yn  y  Geiriadur. 
Os  yw  yn  ddymunol  cael  arweiniad  i  holl 
Iyfrau  yr  Hen  Destament  a'r  Newydd,  y 
mae  hyny  i'w  gael  yn  y  Geiriadur.  Os 
byddai  Ilyfr  ar  hanesiaeth  y  Beibl  yn  dra 
buddiol,  y  mae  hyny  yn  y  Geiriadur.  Os 
yw  yn  angenrheidiol  deall  daearyddiaeth  y 
Beibl,  ceir  hyny  hefyd  yn  y  Geiriadur. 
Os  ymofynir  am  esboniad  ar  liaws  o  an- 
hawsderau  y  Beibl,  ni  chwilir  yn  ofer  am 
hyny  yn  y  Geiriadur.  Ac  yn  olaf,  os 
teimla  neb  awydd  i  ddarllen  Corph  o 
Dduwinyddiaeth,  er  iddo  chwilio  y  Ilyfr- 
gelloedd  helaethaf,  nid  yn  fynych  y  cyfar- 
fyddir  ag  un  gwell  nag  a  feddir  gan  y 
Cymry  yn  y  Geiriadiir  Ysgrythyrol.'' 
Trwy  y  Ilyfr  rhagorol  hwn  agorwyd  byd 
newydd  o  flaen  y  Cymry  uniaith.  Ì'r 
cynghorwyr  na  feddent  wybodaeth  o'r 
Saesneg  daeth  yn  brif  destyn  efrydiaeth  ; 
ymgydnabyddodd  ugeiniau  o  honynt  yn 
drwyadl  â'i  gynwys,  a  thrwy  hyn  agorwyd 
eu  deall  yn  Ngair  yr  Arglwydd.  Y  mae 
yn  sicr  iddo  effeithio  yn  fawr  er  dyrchafu 
y  pwlpud.  Cafodd  werthiant  helaeth,  er 
fod  ei  bris  yn  uchel.  Y  mae  wedi  myned 
trwy  saith  o  argraffiadau  o  leiaf  erbyn  hyn ; 


ac  i'r  pwrpas  neillduol  y  cafodd  ei  gyfan- 
soddi  nid  oes  ei  ragorach  i'w  gael  y  dydd 
hwn,  nid  yn  unig  yn  y  Gymraeg,  ond 
mewn  unrhyw  iaith. 

Tua'r  flwyddyn  1808,  cyfansoddodd  Mr. 
Charles  y  Sillydd  ;  heblaw  cyfarwyddiadau 
gyda  golwg  ar  sillebu  a  darllen  cynwysa 
eglurhad  manwl  ar  yr  atalnodau,  a  phrof- 
odd  o  fendith  dirfawr  i'r  Ysgolion  Sabbothol. 
Cyfieithodd  i'r  Gymraeg  hefyd  waith  yr 
Esgob  Jewel,  sef  Diffymad  Ffydd  Eglwys 
Loegr.  Y.pryd  hwn  ni  feddaiy  Methodist- 
iaid  un  Gyffes  Ffydd,  heblaw  y  Deugain 
Erthygl  ond  un.  Credent,  a  Mr.  Charles 
yn  eu  mysg,  nad  oedd  un  datganiad 
ychwanegol  o'u  credo  yn  angenrheidiol ; 
ac  o  esbonio  y  rhai  hyn  yn  efengylaidd  nid 
ydym  yn  gwybod  fod  gan  y  Cyfundeb 
unrhyw  wrthwynebiad  iddynt  yn  bresenol. 
Cyfansoddodd  hefyd  Esboniad  ar  y  Deg 
Gorcìiymyn,  er  galw  sylw  ei  gydwladwyr  at 
eu  rhwymedigaethau  moesol,  a  dywed 
Dr.  Edwards  nad  yw  yn  un  clod  i  genedl 
y  Cymry  fod  y  Ilyfr  hwn  yn  llai  poblogaidd 
na'r  Hyfforddwr. 

Cafodd  y  fraint  o  wneyd  un  gwasanaeth 
pwysig  arall  i'w  gydwladwyr.  Mawr  oedd 
ei  awydd  am  gyíiwyno  iddynt  y  Beibl  yn 
ddiwall,  heb  unrhyw  ddifîyg  mewn  siUeb- 
iaeth,  nac  atalnodau  ;  a  medrodd  wneyd 
hyn  yn  nglyn  â'r  argraffiad  ystrydebol  o'r 
Ysgrythyrau  a  ddygwyd  allan  gan  Brif 
Ysgol  Caergrawnt,  i'r  hwn  y  bu  efe  yn 
olygydd.  Aeth  yn  fanwl  dros  bob  adnod, 
gan  gymharu  â'u  gilydd  wyth  o'r  argraff- 
iadau  Cymraeg,  a  thri  o'r  rhai  Saesneg. 
Cyhoeddwyd  yr  argraíîiad  yma  yn  y 
flwyddyn  1804.  Yn  ei  flynyddoedd  olaf, 
golygai  yr  argraffiad  a  ddygid  allan  gan 
Brif  Ysgol  Rhydychain.  Mawr  awyddai 
am  gael  byw  i  orphen  hwn.  "  Yna," 
meddai,  "  mi  a  fyddaf  foddlon  i  osod  fy 
mhen  i  lawr  a  marw."  Cafodd  ei  ddymun- 
iad  ;  a  thybir  mai  y  geiriau  olaf  a  ysgrif- 
enwyd  ganddo,  a  hyny  gyda  chyfeiriad  at 
y  gwaith  hwn  oedd :  "  Y  niae  wedi  ei 
orphen."  Ymddengys  iddo  gyfansoddi 
gramadeg  i'r  iaith  Gymraeg ;  sut  na 
chafodd  hwnw  ei  gyhoeddi,  nis  gwyddom, 
na  pha  beth  a  ddaeth  o  hono.  Yr  oedd  yn 
ei  flynyddoedd  olaf  wedi  dechreu  ysgrifenu 
Mynegair  [Concordance)  Ysgrythyrol,  ar 
gynllun  hollol  newydd  ;  ond  bu  farw  cyn 
dwyn  hwn  i  derfyniad. 

Ni  fyddai  ein  sylwadau  ar  ei  lafur  Ilen- 
yddol  yn  gyflawn  heb  gyfeiriad  at  ei  hymn. 
Meddai  Dr.  Edwards :  "Y  mae  yn  ym- 
ddangos   na    chyfansoddodd    fwy    nag   un 

ìiynin,  ond  gem  yw  yr  un  hono."  Ymdden- 
gys  mai  ei  adferiad  o'i  afiechyd  peryglus  a 
ddeffrodd  ei  awen,  ac  a  barodd  iddo  am 
dro  dafiu  ei  feddyhau  i  ffurf  brydyddol. 
Nis  gaUwn  ymatal  rhag  rhoddi  y  rhan 
gyntaf  o  honi  yn  gyflawn  :  — 

"  Dyfais  fawr  trag'wyddol  gariad 

Ydyw'r  iacbawdwriaeth  lawn, 
Cyfamod  hedd  yw'r  sylfaen  gadarn, 

Yr  hwn  nis  derfydd  byth  mo'i  ddawn  ; 
Dyma'r  fan  y  gorphwys  f'enaid, 

Dyma'r  fan  y  byddaf  byw, 
Mewn  tangnefedd  pur,  heddychol, 

Yn  mhob  rhyw  stormydd  gyda'm  Duw. 

Syfled  iechyd,  syfled  bywyd, 

Cnawd  a  chalon  yn  gytun  ; 
Byth  ni  syfla  amod  heddwch, 

Hen  gytundeb  Tri  yn  Unl 
Dianwadal  yw'r  addewid, 

Cadarn  byth  yw  cynghor  Duw  ; 
Cysur  cryf  sy'  i'r  neb  a  gredo 

Yn  haeddiant  lesu  i  gael  byw. 

Bûm  yn  wyneb  pob  gorchymyn, 

Bûm  yn  wyneb  angau  glâs  ; 
Gwelais  lesu  ar  Galfaria 

Yn  gwbl  wedi  cario'r  maes  ; 
Mewn  cystuddiau  'rwyf  yn  dawel, 

Y  fuddugoliaeth  sydd  o'm  tu  ; 
Nid  oes  elyn  wna  i  mi  niwed, 

Mae'r  ffordd  yn  rhydd  i'r  nefoedd  fry. 

Pethau  chwerwon  sydd  yn  felus, 

Tywyllwch  sydd  yn  oleu  clir ; 
Mae'm  cystuddiau  i  mi'n  fuddiol, 

Ond  darfyddant  cyn  bo  hir ; 
Cyfamod  hedd  bereiddia'r  cwbl, 

Cyfamod  hedd  a'm  cwyd  i'r  lan, 
I  gael  gwel'd  fy  etifeddiaeth, 

A'i  meddianu  yn  y  man. 

Gwelais  'chydig  o'r  ardaloedd 

Yr  ochr  draw  i  angau  a'r  bedd ; 
Synodd  f'enaid  yn  yr  olwg, 

Teimlais  annherfynol  hedd ; 
lesu  brynodd  i  mi'r  cwbl, 

Gwnaeth  a'i  waed  anfeidrol  iawn! 
Dyma  rym  fy  enaid  euog 

A  fy  nghysur  dwyfol,  llawn." 

Yn  gyflfelyb  i'w  gynlluniau,  y  mae  yr  hoU 
lyfrau  a  gyfansoddwyd  gan  Mr.  Charles 
yn  nodedig  o  bwrpasol.  Meddai  reddf,  na 
fyddai  byth  yn  camsynied,  i  ymdeimlo  ag 
anghenion  y  genedl,  a  gallu  rhyfeddol  i 
barotoi  ar  eu  cyfer.  Yn  hyn,  efallai,  y 
gwehr  mwyaf  o'i  fawredd.  Y  mae  awdwyr 
eraiU  wedi  ysgrifenu  llyfrau  mwy  dysgedig; 
nid  yw  yn  ymddangos  iddo  ef  ddarganfod 
unrhyw  egwyddor  newydd  mewn  un  cylch 
o  wybodaeth  ;  ond  am  lyfrau  effeithiol  i 
ddyrchafu  y  bobl  mewn  moesoldeb  a 
gwybodaeth  o  Dduw,  ni  ragorwyd  mewn 
un  oes  na  gwlad  ar  eiddo  Mr.  Charles. 
Ac  y  mae  yn  sicr  y  cânt  eu  gwerthfawrogi 
gan  y  werin  tra  y  parhao  yr  iaith  Gymraeg. 

Yn  nghanol  ei  holl  lafur  llenyddol,  nid 


oedd  gofal  Mr,  Charles  am  yr  eglwysi  yn 
pallu  ;  braidd  nad  oedd  ei  faich  yn  myned 
yn  drymach  o  flwyddyn  i'r  flall.  Yn  y 
flwyddyn  1800,  disgynodd  gofal  cynuU- 
eidfaoedd  y  Parch.  Phihp  OUver  arno. 
Offeiriad  llafurus  ac  efengylaidd  oedd  Mr. 
OHver ;  cawsai  yntau,  yn  gyffelyb  i  Mr. 
Charles,  ei  droi  allan  o'r  Eglwys  oblegyd 
ei  weithgarwch  a'i  zêl ;  ymroddasai  yn 
ganlynol  i  lafurio  yn  ninas  Caer,  a'r  cym- 
ydogaethau  o  gwmpas,  a  llwyddasai  i 
gasglu  yn  nghyd  amryw  o  gynuUeidfaoedd, 
i  ba  rai  y  gweinidogaethai  efe  a  nifer  o 
gyfeiUion.  Bu  Mr.  Charles  yma  droiau 
yn  pregethu  yn  ystod  bywyd  Mr.  Ohver. 
Nid  oedd  y  cynuUeidfaoedd  hyn  yn  perthyn 
i  unrhyw  gyfundeb  crefyddol ;  yr  oeddent 
yn  debycach  o  ran  yspryd  a  nodwedd  i'r 
Methodistiaid  nag  i  neb  araU ;  a  phan  fu 
y  Parch.  PhiUp  Ohver  farw  yn  y  flwyddyn 
1800,  cafwyd  ddarfod  iddo  yn  ei  ewyUys 
gyflwyno  holl  ofal  yr  eglwysi  hyn  i  Mr. 
Charles.  Ymroddodd  yntau  i  gyflawni 
dymuniad  ei  hen  gyfaill,  a  bu  arolygiaeth 
y  cynuUeidfaoedd  hyn  yn  gorphwys 
arno  tra  y  bu  byw.  Gallwn  ychwanegu 
mai  olynydd  Mr.  Charles  yn  yr  arol- 
ygiaeth  oedd  y  Parch.  John  Hughes, 
Wrexham,  gŵr  sydd  yn  fwy  adnabyddus 
fel  y  Parch.  John  Hughes,  LiverpooI,  ac 
awdwr  Methodistiadh  Cyniru  ;  a  than  ei 
gyfarwyddyd  ef  ymunodd  yr  eglwysi  hyn 
a'r  Methodistiaid,  i'r  hwn  Gyfundeb  y 
perthynant  hyd  y  dydd  hwn.  Yn  ei  flyn- 
yddoedd  olaf,  Ilafuriai  Mr.  Charles  dan 
Ìawer  o  wendid,  a  byddai  yn  fynych  yn 
gystuddiol.  Eithr  ymdrechai,  a  hyny  yn 
mhell  uwchlaw  ei  allu,  i  ysgrifenu  a 
theithio  trwy  y  cwbl.  Yn  y  flwyddyn 
1808,  goddiweddwyd  ef  gan  ddolur  poenus 
yn  ei  goes.  Nid  oedd  ei  gychwyniad  ond 
bychan,  a  phe  y  gallasai  Mr.  Charles  ym- 
lonyddu  ac  aros  gartref  buasai  yn  gwella 
yn  fuan.  Ond  hyn  ni  fedrai  efe,  ac  mewn 
canlyniad  Ilidiodd  y  dolur  ac  aeth  yn  glwyf 
peryglus.  Yn  boenus  fel  yr  ydoedd  myn- 
odd,  er  gwaethaf  cynghor  y  meddyg  ac 
ymbil  ei  gyfeillion,  fyned  i  gyhoeddiad  a 
roddasai  yn  Sir  Drefaldwyn  ;  bu  yn  pre- 
gethu  ac  yn  holi  plant  yr  Ysgol  Sul  yn 
Llanfyllin,  a  lleoedd  eraiU  o  fewn  cylch 
Maldwyn  ;  ac  erbyn  iddo  gyrhaedd  yn  ei 
ol  i'r  Bala  yr  oedd  ei  ddolur  wedi  cyrhaedd 
pwynt  difrifol.  Bu  am  beth  amser  yn 
gaeth  i'w  ystafell,  ac  yn  methu  ysgrifenu 
hyd  yn  nod  ;  ond  nid  cynt  y  dechreuodd 
wella  nag  y  cychwynodd  ar  ei  deithiau 
gweinidogaethol  ar  hyd  a  Ued  y  wlad. 

Y   TADAU   METHODISTAIDD. 


Cyfranogodd  Ysgotland  a'r  Iwerddon  o 
lafur  y  Parch.  T.  Charles,  ac  y  mae  ei 
ddylanwad  arnynt  i  raddau  hyd  y  dydd 
hwn.  Wedi  clywed  ani  ei  ysgohon  cylch- 
ynol,  yn  mha  rai  y  dysgid  ieuenctyd  a 
phobl  mewn  oed  i  ddarllen  yr  iaith  Gym- 
raeg,  ysgrifenodd  rhai  boneddwyr  o  Uchel- 
diroedd  Ysgotland  ato,  yn  gofyn  am  wybod- 
aeth  fanwl  parthed  y  sefydhadau  hyn, 
gyda'r  bwriad  o  gychwyn  y  cyffelyb  yn  eu 
gwlad  eu  hunain,  Yn  ganlynol,  ymwelodd 
un  o'r  cyfeilHon  yma  a'r  Bala.  Wrth  ei  hoH 
cafodd  Mr.  Charles  ahan  mai  Saesneg  yn 
unig  a  ddysgid  yn  yr  ysgoHon  yn  yr  Uchel- 
diroedd,  tra  yr  oedd  dros  dri  chan'  mil  o'r 
trigoHon  na  fedrent  ddeaU  pregeth  yn  yr 
iaith  hono.  Yr  oedd  yr  egwyddor  sylfaenol 
yn  nghredo  Mr.  Charles  y  dylai  y  werin 
gael  eu  haddysgu  yn  eu  hiaith  eu  hunain, 
ac  y  dylent  gael  Henyddiaeth  briodol  yn  yr 
unrhyw  iaith.  Yn  hyn  yr  oedd  ganrif  o 
flaen  ei  oes.  Prin  y  mae  ysgolfeistri 
Cymru  eto  wedi  gaHu  ymddyrchafu  hyd  y 
pwynt  yma.  Ei  gynghor  i  wladgarwyr  yr 
Ucheldiroedd  ydoedd,  ar  iddynt  sefydlu 
ysgoHon  GaeHg  yn  yr  hoH  ardaloedd  He  yr 
oedd  y  Gaelaeg  yn  brif  iaith  y  trigoHon. 
Derbyniwyd  ei  gyfarwyddyd  ;  ac  arwein- 
iodd  yr  ymdrafodaeth  i  sefydliad  Cym- 
deithas  yr  YsgoHon  GaeHg.  Y  mae  y 
gymdeithas  hon  wedi  gwneyd  daioni  dir- 
fawr.  Medd  ysgoHon  dros  yr  hoH  Uchel- 
diroedd,  ac  yn  y  rhan  fwyaf  o'r  ynysoedd 
Ysgotaidd,  yn  mha  rai  y  dysgir  y  bobl  i 
ddarHen  gair  Duw  yn  yr  iaith  a  ddeaHir 
ganddynt. 

Yr  ydym  wedi  cyfeirio  at  gysyHtiad  Mr. 
Charles  â'r  Iwerddon.  Yn  y  flwyddyn 
1807  derbyniodd  gais  oddiwrth  y  Gym- 
deithas  Wyddehg,  yn  gofyn  iddo  ymweled 
fel  dirprwywr  drosti,  mewn  undeb  â  thri 
eraiH,  â'r  Ynys  Werdd,  er  cael  gwybod- 
aeth  fanylach  am  ansawdd  y  trigoHon 
mewn  gwybodaeth,  moesoldeb,  a  chrefydd- 
oldeb  ;  ac  yn  arbenig  er  penderfynu  pa  un 
ai  trwy  gyfrwng  yr  iaith  Saesneg,  ynte  y 
Wyddelaeg,  y  byddai  oreu  ceisio  eu 
haddysgu.  Yr  oedd  y  cais  hwn  mewn 
cysondeb  hoHol  â'i  anianawd,  ac  er 
llawned  oedd  ei  ddwylaw  o  waith  nis 
gaHai  ei  wrthod.  Ei  gymdeithion  oeddynt 
Mr.  Bogue,  gweinidog  yr  Annibynwyr  yn 
Gosport ;  Mr.  Hughes,  gweinidog  perth- 
ynol  i'r  Bedyddwyr,  yn  Llundain  ;  a  Mr. 
Mills,  Eglwyswr  heb  fod  mewn  urddau. 
Cychwynasant  o  Gaergybi  ar  y  a^ain  o 
Orphenaf.  Buont  yn  tramwy  yr  ynys  ar 
ei  hyd,  ac  ar  ei  thraws,  a  hyny  fynychaf 


bob  yn  ddau,  am  agos  i  íìs  ;  a  thiriasant 
yn  Nghaergybi,  ar  eu  dychweliad  yn  ol, 
Awst  2ofed.  Cyhoeddwyd  eu  hadroddiad, 
ac  fei  y  gallesid  dysgwyl,  yr  oedd  Mr. 
Charles  yn  gryf  dros  sefydlu  ysgolion  yn 
mhob  ardal,  yn  mha  rai,  pa  le  bynag  y 
teimlid  fod  hyny  yn  angenrheidiol,  y  byddai 
y  Wyddelaeg  yn  cael  ei  haddysgu.  Der- 
byniwyd  ei  gynghor,  ac  yn  bur  fuan  yr 
oedd  rhai  miloedd  yn  cael  eu  dysgu  i  ddar- 
Ilen  y  Beibl  yn  yr  iaith  a  ddeallent. 

Cadwai  Mr.  Charles  ddydd-Iyfr  manwl 
drwy  ystod  ei  daith,  yn  mha  un  y  croniclai 
ff'rwyth  ei  sylwadaeth,  a  themtir  ni  i 
wneyd  ychydig  ddifyniadau  o  hono : 
"  Gorph.  26  ;  dydd  yr  Arglwydd.  Mi  a 
bregethais  yn  Nghapel  Bethesda  ;  y  gwas- 
anaeth  boreuol  yn  dechreu  am  12,  a'r 
prydnawnol  am  7  o'r  gloch.  Y  cynulleid- 
faoedd  nid  oeddynt  liosog.  Yr  oedd 
gwrandawiad  dyfal.  Mae  y  rhai  crefyddol 
yma  yn  ymddangos  fel  rhai  mewn  gradd 
fawr  yn  amddifad  o  rym  ac  ymegniad  yn 
achos  crefydd  ;  yn  llawn  o  ddadleuon  ac 
ymrafaelion  ;  ac  am  hyny  nid  yw  yn 
rhyfedd  mai  ychydig  o  ddaioni  sydd  yn 
cael  ei  wneuth;ir.  Yr  ydys  yn  tybio  fod 
yn  ninas  Dublin  ddau  can'  mil  o  Babydd- 
ion,  a  dim  ond  deng  mil  a  deugain  o 
Brotestaniaid ;  ac  ond  ychydig  o'r  rhai 
hyn  yn  clywed  pregethu  yr  efengyl."  Y 
mae  yn  ymddangos  yn  sicr  mai  Protestan- 
iaid  oedd  "  y  rhai  crefyddol  "  y  cwyna  ar  eu 
diffyg  egni  gyda  chrefydd.  A  dengys  tôn  y 
sylwadau  trwy  y  dydd-Iyfr  fod  Mr.  Charles 
yn  gweled  rhyw  galedwch,  a  difaterwch, 
ac  yspryd  ymrafaelio  enbyd,  wedi  medd- 
ianu  yr  egiwysi  Protestanaidd,  a  bod  y 
Pabyddion  yn  tra  rhagori  arnynt,  o  leiaf 
mewn  ymroddiad  gyda  defodau  allanol 
addoliad. 

Am  Kilkenny  ysgrifena  :  "  Mae  gan  y 
Pabyddion  ysgol  fawr  yn  y  dref,  a  dyma 
eu  prif  le  am  urddiad  yn  y  parthau  hyn. 
Yr  iaith  Wyddelig  sydd  yn  gyfifredin  yn 
cael  ei  siarad,  er  fod  y  Saesneg  hefyd  yn 
ddealledig,  ac  yn  cael  ei  dysgu  yn  yr  ys- 
goHon.  Y  mae  ganddynt  yn  y  Ileoedd  hyn 
oll  gŵ'yn  dwys  o  herwydd  tyn  bleidgarwch 
y  Wesleyaid ;  ac  am  yr  Eglwyswyr 
cnawdol,  y  maent  yn  mhob  man  yn  gosod 
eu  hwynebau  yn  Ilymach  yn  erbyn  yr 
Eglwyswyr  efengylaidd  nac  yn  erbyn  yr 
offeiriaid  Pabaidd.  Mae,  er  hyn  oll, 
weddill  bychan  o  had  duwiol  yn  mhob  Ile, 
a  bychan  yn  wir  ydyw  mewn  cymhariaeth. 
Yn  Athy,  pan  oedd  Mr.  KeIIy  yn  pregethu 
mewn  buarth,  safodd  yr  offeiriad  Pabaidd 

yn  y  ddyfodfa  i  mewn,  i  atal  pawb  o'ibobl 
ef  rhag  myned  i  wrando  ;  ac  yn  yr  un  lle 
bu  Mr.  Bogue  yn  pregethu  i  tuag  ugain  o 
bobl.  O  Kilkenny  ni  a  aethom  ^^ain 
miUtir  o  ffordd  hyd  Clonmell ;  Gwyddelig 
oedd  iaith  y  wlad  oll,  a'r  rhan  fwyaf  o 
honynt  yn  Babyddion.  Yn  Clonmell  yr 
oedd  y  Sessiwn  newydd  ddarfod,  lle  y 
buasai  pedwar-ar-bymtheg  yn  sefyll  eu 
prawf,  a'r  rhan  fwyaf  o  honynt  am  ladd- 
iadau. 

"  Awst  2  ;  y  Sabbath.  Am  ddeg  y 
boreu  yr  oedd  cyfarfod  gan  y  Cwaceriaid  ; 
aethom  iddo,  ond  cyfarfod  dystaw  ydoedd. 
Yna,  am  ddeuddeg,  aethom  i'r  capel 
Pabaidd,  a  chawsom  bregeth  WyddeUg. 
Yr  oedd  y  gynulleidfa  yn  dra  astud,  ac  yn 
nghylch  tair  mil  o  nifer.  Oddeutu  un, 
aethom  i  eglwys  y  dref,  lle  yr  oedd  cynull- 
eidfa  oddeutu  dau  cant,  a'r  bregeth  fel 
arferol.  Pregethais  inau  ychydig  i  ddeu- 
gain,  neu  haner  cant  o  bobl,  mewn  hen 
d\"  cyfarfod  perthynol  i'r  Cwaceriaid.  .  .  . 
Ar  hyd  y  dydd  yr  oedd  y  dref  yn  Ilawn, 
fel  ar  ddydd  marchnad,  a  gresynol  o  ran 
crefydd  oedd  yr  olwg  arni.  Y  mae  y  Pab- 
yddion  ynddi  yn  ddeg  am  un  i'r  Protestan- 
iaid  ;  a'r  Wyddelaeg  oedd  eu  hiaith 
gyffredin  ar  hyd  yr  heolydd. 

"  Awst  3;  Llun.  Aethom  i  dref  Car- 
rick-Suir,  ac  yn  agos  iddi  cawsom  ein 
boreufwyd,  yn  nhŷ  Eglwyswr  duwiol,  Mr. 
Townsend.  Yn  ei  blwyf  ef  y  mae  yr 
efengyl  yn  cael  ei  phregethu  er  ys  deng 
mlynedd,  gan  Mr.  Shaw,  Mr.  T.  ei  hun, 
ac  eraill,  ond  gyda  nemawr  neu  ddim 
Ilwyddiant.  Sylw  Mr.  T.  oedd:  'Ymaent 
yn  ein  trechu  ni ;  nid  ywdywediadau  diflin 
Mr.  Shaw  yn  llwyddo  dim.'  Daethom  i 
Waterford  oddeutu  un  o'r  gloch  bryd- 
nawn,  a  Iletyasom  yn  nhŷ  un  Mr.  Harris, 
Cymro  o  Gastellnewydd  Emlyn.  Efe  a'i 
deulu  a  ymddygasant  yn  dra  thirion.  Y 
mae  y  Pabyddion  yma  yn  cael  eu  cyfrif  yn 
naw  am  un  Protestant  ;  ac,  am  broffeswyr 
neillduol  crefydd,  y  mae  rhyw  gymaint  o 
effaith  Sandemaniaeth  i'w  weled  yma,  fel 
mewn  Ilawer  o  fanau  eraill  yn  y  wlad  ;  y 
sacrament  bob  Sabbath,  a'r  gweinyddiad 
o  hono  heb  weinidog.  Y  maent  yn  treulio 
eu  nerth  mewn  ofer  siarad,  ac  nid  mewn 
ymdrechion  ymroddgar  i  daenu  yr  efengyl, 
ac  achub  pechaduriaid  sydd  o'u  hamgylch 

yn  darfod  am   danynt Y   mae    y 

tlodion  yn  ymddangos  fel  rhai  yn  cael  eu 
hesgeuluso,  ac  yn  dra  anwybodus ;  ychydig 
iawn  sydd  yn  medru  darllen  y  Wyddelaeg, 
er  ei  bod  yn  cael  ei  siarad  agos  gan  bawb. 


Aethom  i  ysgol  ar  íìn  y  ffordd ;  dim  ond 
Saesneg  yn  cael  ei  ddysgu  ynddi.  Nid  yw 
perchenogion  tiroedd  yn  calonogi  ac  yn 
meithrin  yspryd  diwydrwydd  yn  y  wlad. 

"  Awst  çfed  ;  dydd  Sabbath.  Aethom  i 
gapel  y  \Vesleyaid  am  wyth  o'r  gloch,  a 
chawsom  bregeth  dra  chanolig,  gan  ddyn 
anllythyrenog,  oddiar  loan  ii.  i.  Yr  oedd 
yn  ymddangos  yn  ddyn  di-ddichell,  ond 
wedi  ei  drwm  gadwyno  gan  syniad  Mr. 
Wesley  am  syrthiad  oddiwrth  ras,  a  pher- 
fìeithrwydd.  Yr  oedd  Judas  ganddoyn  ddyn 
dychweledig,  a  Phetr  wedi  syrthio  oddi- 
wrth  ras,  er  hyny  wedi  edifarhau.  Efe  a 
ddywedodd  fod  Duw  yn  gariad,  ond  nid  yn 
gyfiawnder  a  thrugaredd,  fel  pe  buasai 
modd  i  rywbeth  fod  yn  Nuw  heblaw  Duw 
ei  hun.  Nid  oedd  yn  deall  yr  hyn  oedd 
arno.  Awst  11;  ni  a  deithiasom  heddy w 
trwy  feithder  gwlad  o  Limerick  i  Tuam, 
heb  fedru  edrych  ar  y  trigolion  ond  fel 
rhai  dan  orchudd  dudew  o  dywyllwch  a 
choelgrefydd.  Wrth  ymofyn  yn  mhob 
man  ni  a  gawsom  fod  ysgolion  yn  cael  eu 
cadw  i  ddysgu  Saesneg,  heb  un  i  ddysgu 
Gwyddelaeg.  Y  mae  rhodd  hael  y  llyw- 
odraeth  hefyd  at  ddysgu  Saesneg  yn  cael 
ei  chamarfer  yn  dost.  Yn  Athenry,  nid 
oedd  ond  pedwar  o  blant  yn  cael  eu  dysgu 
am  ddeg  punt.  Yr  oedd  y  tlodion  yn  eu 
cabanau  gwael  yn  dra  moesgar,  a  rhydd  ar 
eu  meddyliau,  ond  i  gyd  oll  yn  anwybodus 
o  Air  Duw.  Ni  a  droisom  i  rai  o  honynt 
yn  mhob  Ile,  ac  yr  oedd  eu  hanwybodaeth 
o'r  Beibl,  unig  ffynon  diddanwch  sylweddol 
a  pharhaol,  yn  effeithio  yn  ddwys  ar  fy 
meddwl.  O  !  y  maent  wedi  cael  eu  hes- 
geuluso  yn  alaethus  yn  wir  !  Yr  wyf  yn 
gobeithio  fod  yr  amser  yn  nesu  i'r  Arglwydd 
ddangos  trugaredd  iddynt.  Ond  yn  bre- 
senol  y  mae  yr  Eglwyswyr  yn  gloddesta 
mewn  cyfoeth  a  gormodedd,  gan  anghofio 
eu  dyledswydd ;  a'r  offeiriaid  yn  gwneyd 
yspail  o'r  bobl,  gan  eu  cadw  mewn  anwyb- 
odaeth  i'r  dyben  hwnw  ;  a'r  Protestaniaid, 
o  bob  enwad,  yn  synio  pethau  daearol  yn 
unig.  Fel  hyn  y  mae  achos  Duw  yn  cael 
ei  adael  i  sefyll.  Y  mae  yn  rhaid  i  dru- 
garedd  neu  farn  beri  cyfnewidiad,  a  hyny 
cyn  hir." 

Nis  gallwn  ddifynu  ychwaneg.  Amlwg 
yw  i'r  ymchwiliad  fod  yn  fanwl  a  Ilwyr, 
ac  mai  golwg  dorcalonus  a  gafodd  Mr. 
Charles  ar  yr  ynys,  yn  gymdeithasol  a 
chrefyddol.  Gwelir  y  cwyna  nid  yn  unig 
o  herwydd  nerth  Pabyddiaeth,  ac  ymdrech 
yr  offeiriaid  i  gadw  y  bobl  mewn  tywyll- 
wch,    ond    hefyd    oblegyd    difaterwch    y 

Protestaniaid,  y  rhai  a  ddadleuent  parthed 
mân  gwestiynau  dibwys  yn  hytrach  nag 
ymdrechu  achub  y  rhai  a  lusgid  i  angau. 
Ei  gynllun  ef  i  gael  diwygiad  oedd  addysgu 
y  bobl  yn  mawrion  bethau  Duw,  a  hyny 
trwy  gyfrwng  y  Wyddelaeg,  sef  yr  iaith  a 
ddeallent.  Er  ei  obeithion  duwiolfrydig  ef, 
y  mae  dydd  iachawdwriaeth  yr  Iwerddon 
heb  wawrio  eto. 

Er  prawf  pa  mor  ymdrechgar  ydoedd 
gyda  phregethiad  yr  efengyl,  hyd  yn  nod 
yn  nghanol  ei  lafur  llenyddol,  cymerer  y 
difyniad  a  ganlyn  allan  o  lythyr  a  ysgrif- 
enwyd  ganddo  Mehefin,  1796:  "  O  Lun- 
dain,  aethum  i  Liverpool,  lle  y  pregethais 
ddwy  waith  yn  Saesneg  a  dwy  waith  yn 
Gymraeg.  Oddiyno  aethum  i  Warring- 
ton,  lle  yr  agorais  ystafell  i  bregethu 
ynddi  yn  mysg  pobl  y  diweddar  Mr. 
Glazebrook.  Byddai  yn  dda  genyf  pe  y 
gwnelid  rhywbeth  yn  y  lle  tywyll  ac  an- 
nuwiol  hwnw.  O  Warrington,  aethum  i 
Manchester,  lle  y  pregethais  yn  Saesneg 
ac  yn  Gymraeg.  Dychwelais  i  Gaer,  at 
fy  nghyfaiU  Mr.  James,  Ue  y  pregethais 
dair  gwaith.  Cerir  Mr.  James  yn  fawr, 
ac  y  mae  yr  achos  yn  llwyddo  dan  ei 
weinidogaeth.  Yn  Wrexham,  pregethais 
unwaith  allan  i  tua  mil  o  bobl.  Yn  Liver- 
pool,  yr  oedd  y  cynulleidfaoedd  yn  dra 
lliosog.     Miloedd  a  ymgynullent  bob  tro. 

Y  mae  cynydd  dirfawr  yn  mysg  y  Cymry. 

Y  mae  genym  yn   awr  ddau   gapel    yno. 

Y  mae  un  yn  ddigon  mawr  i  gynwys  tair 
mil  o  bobl,  a'r  llall  ddwy  fil,  ac  yr  oedd  y 
ddau  yn  llawn  yr  un  pryd.  Yn  Liver- 
pool,  Manchester,  a  Chaer,  holais  ganoedd 
o  blant  pan  yr  oedd  y  cynulleidfaoedd 
fwyaf  lliosog.  Yr  oedd  yr  olygfa  yn 
ardderchog.  Gwedi  fy  nychweliad  adref, 
yr  wyf  yn  cael  y  gwaith  yn  mysg  y  plant 
yn  myned  yn  mlaen  gydag  yni  cynyddol." 

Y  mae  yn  amlwg  nad  oedd  Mr.  Charles  yn 
arbed  dim  arno  ei  hun,  ond  ei  fod  yn  trethu 
ei  natur  uwchlaw  yr  hyn  a  ddylai.  Yr  oedd 
pregethu  dair  gwaith  y  dydd,  a  chateceisio 
torf  o  blant  ar  derfyn  pob  odfa,  i'r  hwn 
orchwyl,  yn  ddiau,  y  taflai  fwy  o  egni  hyd 
yn  nod  nag  i'w  bregeth,  yn  ormod  iddo, 
yn  arbenig  pan  gofiom  fod  ei  gyfansoddiad 
yn  barod  wedi  dechreu  adfeilio.  Efallai  y 
teimlir  ei  fod  yn  arfer  gormodiaith  wrth 
ddweyd  fod  capelau  Liverpool  yn  cynwys 
o  ddwy  i  dair  mil.  Ond  dylid  cofio  fod  yr 
hen  gapelau  heb  fawr  seddau  ynddynt,  a'u 
canol  yn  gwbl  wag ;  ac  felly,  elai  torf 
anferth,  wedi  ymwasgu  yn  dyn  yn  nghyd, 
i  ychydig  o  le. 


Ar  un  o'i  deithiau  i  Liverpool,  cafodd 
Mr.  Charles  ddiangfa  ryfedd,  yn  yr  hon  nis 
gallai  lai  na  gweled  llaw  Rhagluniaeth  yn 
amlwg.  Mewn  cwch  yr  oedd  yn  myned, 
a  rywsut  gosodwyd  ei  farchgod  [saddle-bag) 
mewn  Uestr  nad  oedd  efe  yn  bwriadu 
myned  iddo,  a  bu  raid  iddo  newid  i  hwnw 
ar  ol  cymeryd  ei  sedd  mewn  un  arall. 
Aeth  y  cwch  yn  yr  hwn  yr  eisteddodd  i'r 
gwaelod,  a  boddodd  pawb  oedd  ynddo,  tra 
y  cyrhaeddodd  yr  un  yr  aeth  ef  iddo  yn 
groes  i'w  fwriad  i'r  lan  yn  ddyogel. 
Meddai  ei  fywgraffydd  :  "  Y  mae  gweision 
Duw  yn  anfarwol  hyd  nes  y  byddont  wedi 
gorphen  eu  gwaith."  Yr  oedd  cyhoeddiad 
Mr.  Charles  yn  Liverpool  yn  fuan  dra- 
chefn,  ond  yr  oedd  ei  briod  yn  dra  an- 
foddlawn  iddo  fyned  iddo,  am  i'w  einioes 
fod  yn  y  fath  berygl  y  tro  o'r  blaen. 
Eithr  y  nos  cyn  y  dydd  iddo  gychwyn, 
syrthiodd  un  o'r  plant  dros  erchwyn  ei 
wely;  cynyrchodd  y  ddamwain  gryn  ddych- 
ryn  yn  meddwl  Mrs.  Charles ;  ofnid  ar  y 
cyntaf  fod  y  bychan  wedi  tori  ei  fraich  ; 
ond  erbyn  chwilio,  cafwyd  nad  oedd  fawr 
gwaeth  o'r  codwm.  Effeithiodd  y  tro  er 
peri  iddi  deimlo  y  gallai  yr  Arglwydd 
ddwyn  pethau  blinion  i'w  cyfarfod  pan 
fyddent  gartref  yn  gystal  ac  oddicartref, 
ac  meddai  wrtho  :  "  Mi  a'ch  rhoddaf  yn  ei 
law  ef,  i  wneuthur  a  fyno  a  chwi  wrth 
ganlyn  ei  wasanaeth  ar  fôr  ac  ar  dir." 
I'w  daith  yr  aeth  yntau,  yn  ol  ei  fwriad 
a'i  addewid. 

Teimlwn  ein  hun  dan  rwymau  i  gyffwrdd 
eto  â  diarddeliad  Peter  WiUiams  yn  ei 
berthynas  â  Mr.  Charles.  Er  y  traddodiad 
sydd  yn  aros  yn  mysg  disgynyddion  Peter 
Williams,  yr  ydym  yn  credu  yn  gryf,  ac* 
wedi  datgan  ein  hargyhoeddiad  yn  flaen- 
orol,  na  chymerodd  Mr.  Charles  ran  flaen- 
Ilaw  yn  y  drafodaeth.  Credwn  ei  fod  yn 
wrthwynebwr  i  syniadau  Peter  WiUiams  ; 
mewn  erthyglau  o'i  eiddo  yn  y  Geiriadur 
Ysgrythyrol,  ceir  amrai  gyfeiriadau  at  olyg- 
iadau  yr  hen  Esboniwr,  yn  mha  rai  y 
dangosir  fod  y  golygiadau  hyny  yn  an- 
Ysgrythyrol.  Nis  gallai  fod  yn  amgen, 
oblegyd  yr  oedd  Mr.  Charles  yn  feddyliwr 
clir,  yn  gosod  ei  feddwl  allan  mewn  ym- 
adroddion  tryloyw,  ac  yn  dra  gofalus  am 
gysondeb  syniadaeth  ;  tra  yr  oedd  yr  hen 
Esboniwr,  a  dweyd  y  Ileiaf,  yn  hynod  o 
gymysglyd,  ac  os  yn  gywir  ei  gredo,  yn 
nodedig  o  anhapus  yn  ei  ddull  o  ym- 
adroddi.     Ond  er  y  gradd  o  wrthnaws  y 

rhaid  ei  fod  yn  meddwl  Mr.  Charles,  yr 
ydym  yn  gwbl  argyhoeddedig  na  fu  yn 
tlaenllaw  yn  y  drafodaeth  a  derfynodd  yn 
niarddeliad  Peter  Williams.  A  ganlyn 
yw  ein  rhesymau :  (i)  Mwyneidd-dra  a 
hynawsedd  ei  yspryd.  Prin  y  gallwn 
ddychymygu  am  dano  yn  cymeryd  rhan 
mewn  erledigaeth  ar  frawd  yn  y  weinidog- 
aeth,  yr  hwn  oedd  yn  \Vr  dysgedig,  ac,  yn 
ol  barn  Mr.  Charles  ei  hun,  yn  ddyn 
duwiol.  Ni  awn  i  ddadleu  yn  awr  pa  un 
ai  cyfiawn  ynte  anghyfiawn  oedd  y  di- 
arddeliad  ;  ond  y  mae  yn  ymddangos  yn 
bur  ghr  fod  y  modd  y  cafodd  hyny  ei 
ddwyn  oddiamgylch,  yn  arbenig  wrth 
ystyried  oedran  a  safle  y  cyhuddedig,  yn 
dra  annheilwng,  ac  nis  gallwn  synio  am  y 
gẃr  llawn  mwyneidd-dra  o'r  Bala  fel  yn 
arwain  yn  yr  helynt  anffodus.  (2)  Prin 
chwech  mlynedd  oedd  wedi  treiglo  er  ym- 
uniad  Mr.  Charles  a'r  Methodistiaid,  pan 
y  penderfynwyd  yn  Nghymdeithasfa  Llan- 
dilo  i  dori  pob  cysylltiad  â  Peter  Wilhams. 
Yr  oedd  yn  y  Cyfundeb  y  pryd  hwnw 
amryw  offeiriaid  a  anrhydeddid  yn  ddir- 
fawr  ar  amryw  gyfrifon,  megys  Jones^ 
Llangan ;  Griffiths,  Nevern ;  Nathaniel 
Rowland  ;  ni  fuasai  yn  weddus  i  un  cym- 
harol  ieuanc  o  ran  ei  gysyUtiad  â  Method- 
istiaeth,  ac  o  ran  hyny  ieuanc  mewn 
dyddiau,  a  Uawer  llai  ei  ddawn  gweinidog- 
aethol  na'r  gwỳr  a  nodwyd,  i  gymeryd 
rhan  amlwg  mewn  trafodaeth  o'r  fath 
bwysigrwydd  mewn  Cymdeithasfa,  ac  yn 
fwy  pan  gofir  mai  trafodaeth  ydoedd  ar 
achos  gŵr  ag  yr  oedd  ei  glod  trwy  yr  hoU 
eglwysi,  ac  yn  cael  ei  ystyried  yn  un  o'r 
colofnau  flynyddoedd  lawer  cyn  i  Mr. 
Charles  gael  ei  eni.  (3)  Gwedi  marwol- 
aeth  Peter  WilHams,  ysgrifenodd  Mr. 
Charles  fywgraffiad  byr  iddo  yn  y  Drysorfa, 
yn  yr  hwn  y  darlunia  ef  fel  g\vr  da  a  duw- 
iol,  ac  un  a  drodd  lawer  i  gyfiawnder.  Y 
mae  hoU  dôn  y  bywgraffiad,  er  nad  yw 
ond  byr,  yn  hynod  o  barchus,  ac  nid  oes 
gymaint  a  chyfeiriad  yn  cael  ei  wneyd  at 
y  diarddeliad,  na'r  achos  o  hono.  Y  mae 
yn  annghredadwy  i  ni  y  gallai  Mr.  Charles 
ysgrifenu  fel  hyn  pe  buasai  wedi  cymeryd 
rhan  bwysig  yn  ei  droad  allan.  (4)  Tyst- 
iolaeth  yr  hen  bobl  oeddynt  yn  byw  ar  y 
pryd,  ac  yn  teimlo  y  dyddordeb  mwyaf  yn 
yr  helynt,  ydoedd  mai  Nathaniel  Rowland 
oedd  wrth  wraidd  yr  esgymundod.  Buom 
yn  siarad  â  hen  flaenoriaid  oeddynt  yn 
llanciau  wedi  tyfu  i  fynu  adeg  Cymdeith- 
asfa  Llandilo-fawr,  ac  a  glywsent  am 
helynt  y  diarddeliad  gan  rai  oeddynt  yn 


bresenol ;  ni  sonient  hwy  o  gwbl  am 
Thomas  Charles,  ond  edrychent  ar 
Nathaniel  Rowland  fel  yr  arweinydd,  a 
Griffiths,  Nevern,  yn  gynorthwywr  iddo. 
Pe  buasai  g\vr  o'r  safle  a  enillwyd  gwedi 
hyn  gan  Thomas  Charles,  wedi  gwneyd  ei 
hun  yn  amlwg  yn  yr  helynt  anff"odus,  y 
mae  yn  anhawdd  deall  sut  na  fuasai  yr 
hen  bobl  yn  crybwyll  am  hyny,  ac  na 
fuasai  y  peth  yn  rhan  o'r  traddodiad  ar  y 
mater  sydd  yn  ffynu  yn  mysg  y  Method- 
istiaid. 

Yn  ddiweddar,  modd  bynag,  daeth 
llythyr  o  eiddo  Peter  WiIIiams  i  oleuni,* 
allan  o  gasgliad  Mr.  John  Jones  {Myrddin 
Fardd),  Chwilog.  Cafodd  ei  ysgrifenu  at 
ei  fab,  y  Parch.  EIiezer  WiUiams,  yn 
ystod  y  cyfwng  rhwng  Cymdeithasfa  Llan- 
idloes  a  Chymdeithasfa  Llandilo-fawr,  a 
chan  ei  fod  yn  Ilythyr  o  gryn  bwysigrwydd 
ni  a'i  croniclwn  oll : — 

"  Fy  anwyl  Fab, — Mae  yn  bleser 
genyf  eich  hysbysu  ein  bod  ni  yn  y 
GelU  (GelU-lednais,  cartref  yr  Esboniwr), 
yn  y  dref  (tref  Caerfyrddin),  yn  Nantyllan, 
&c.,  yn  mwynhau  ein  hiechyd  arferol. 
Ond,  rhaid  i  mi  ddweyd  wrthych  na  bum 
yn  holl  ystod  fy  mywyd  mewn  sefyllfa 
íiior  ddifrifol.  Yr  wyf  wedi  gorphen  Beibl 
Canne,  ac  yr  wyf  mewn  dyled  drom  i'r 
argraffydd.  Ac  y  mae  fy  mrodyr  crefyddol 
(os  gallaf  eu  galw  yn  frodyr),  yn  rhwystro 
gwerthiant  y  Uyfr  ;  oblegyd  y  maent  yn  Iled 
awgrymu  yn  faleisus  trwy  yr  holl  wlad  fod 
y  Uyfr  yn  Ilawn  o  gyfeiliornadau  peryglus. 
Dywedant  fy  mod  wedi  newid  geiriau  yr 
Ysgrythyr ;  a  fy  mod  wedi  rhoddi  cyfeir- 
iadau  ar  ymyl  y  ddalen  o'm  dyfeisiaeth  fy 
hun  yn  Ile  yr  eiddo  Canne  !  Maent  yn 
bwriadu,  gallwn  feddwl,  yn  y  Gymdeithasfa 
nesaf,  adgyfodi  yr  hen  gweryl  mewn  perth- 
ynas  i'r  hyn  a  ysgrifenais  ar  y  benod  gyntaf 
o  Efengyl  loan  er  ys  ugain  mlynedd  yn  ol. 
Y  mae  Mr.  Rowland  erbyn  hyn  wedi  marw, 
ac  nid  oes  genyf  neb  i  ddadleu  fy  achos  ! 
Dywedir  i  mi  fod  Charles,  o'r  Bala,  yn 
benderfynol  o  roddi  yr  ergyd  terfynol,  hyny 
ydyw,  fy  niarddel  o'r  Cyfundeb  yn  hollol. 
Ni  fuaswn,  modd  bynag,  yn  gofalu  am  eu 
diarddeliad,  oblegyd  y  mae  y  wlad  yn 
llydan-agored  o  fy  mlaen.  Ond  hyn  yw  y 
cwestiwn,  Pa  fodd  y  gallaf  dalu  i'r  argraff- 
ydd  ?  Mi  a  obeithiaf  y  bydd  i'r  Arglwydd 
fy  ngwaredu  allan  o  fy  holl  flinder.  Yr 
wyf  wedi  argraffu  math  o  wrthdystiad,  yn 

*  Gwel  ysgrif  gan  y  Parch.  Henry  Hughes,  BrynUir, 
yn  NJtri/sorfa  Hydref,  1895. 

y  fîurf  o  lythyr  at  gyfaill.  Nid  yw  hwn  i 
gael  ei  wneyd  yn  gyhoeddus.  Nid  yw  ond 
pedair-llen-ar-hugain  o  bapyr,  ac  wedi  ei 
fwriadu  i'w  roddi  yn  llaw  y  prif  bregeth- 
wyr.  Yr  wyf  yn  anfon  i  chwi  un,  gan 
ddysgwyl  caei  eich  atebiad  i  bererin  tlawd 
yn  cael  ei  guro  gan  ddryc-hin. — Yr  hwn 
ydwyf  eich  anwyl  dad,  Peter  Williams." 

Dyddiad  y  llythyr  yw  Mai  7,  1791.  I'n 
bryd  ni,  y  mae  yn  gadael  y  materyn  hollol 
yn  y  fan  lle  yr  ydoedd.  Ar  adeg  o  gyffro 
bydd  llu  o  chwedlau  yn  cael  eu  taenu,  rhai 
yn  rhanol  wir,  ac  eraill  yn  gwbl  anwir- 
eddus  ;  diau  fod  nifer  o'r  cyfryw  yn  dyfod 
i  glustiau  Peter  Wilhams  yr  adeg  hon ;  ac 
yr  oedd  yntau  yn  nwfn  drallod  ei  feddwl 
yn  barod  i  gredu  pob  peth.  Ond  nid  yw 
efe  ei  hun  yn  awgrymu  ddarfod  iddo 
glywed  am  y  bwriad  a  briodolir  i  Mr. 
Charles  gan  neb  mewn  safle  i  wybod  ; 
"  dywedir  i  mi "  yw  y  geiriau  a  arfera  ;  a 
phe  buasai  rhywun  o  bwys,  neu  mewn  cyf- 
leustra  i  wybod,  wedi  "  dweyd  "  wrtho, 
yn  bur  debyg  rhoddasai  enw  y  cyfryw 
berson  i'w  fab.  Y  mae  y  chwedl  yn  debyg 
i  sî  yn  cael  ei  gario  nas  gŵyr  neb  yn  iawn 
pa  fodd,  ac  yn  gwbl  annheilwng  o  gredin- 
iaeth. 

Pwnc  o  bwysigrwydd  dirfawr  yw  perth- 
ynas  Mr.  Charles  â'r  ordeiniad  cyntaf  yn 
mysg  y  Methodistiaid.  Nid  ydym  ar  hyn 
o  bryd  am  drafod  mater  yr  ordeiniad  yn  ei 
wedd  gyffredinol;  bwriadwn  roddi  penod 
gyflawn  i  hyn  yma  yn  nes  yn  mlaen.  Ein 
hamcan  yn  bresenol  yw  ceisio  cael  allan 
safle  meddwl  Mr.  Charles  yn  nglyn  â'r 
symudiad.  Y  mae  genym  ddwy  dystiol- 
aeth  ar  hyn,  sef  eiddo  y  Parch.  Thomas 
Jones,  Dinbych ;  ac  eiddo  Mr.  Robert 
Saunderson,  Bala.  Fel  hyn  yr  ysgrifena 
y  Parch.  Thomas  Jones  :  "  Ar  y  cyntaf, 
nid  oedd  y  bwriad  a'r  ymgais  (sef  o  or- 
deinio  nifer  o  bregethwyr  y  Methodistiaid 
i  gyflawn  waith  y  weinidogaeth)  yn  fodd- 
lonol  gan  feddwl  Mr.  Charles,  a  rhai  eraill. 
Efe  a  barhaodd  i'w  wrthwynebu  dros 
amryw  flynyddoedd,  ond  mewn  modd 
tirion,  a  chan  addef  y  gallai  hyny  fod  yn 
rheidiol,  trwy  chwanegiad  yr  angen,  ac 
addfedrwydd  amser.  Yn  Nghymanfa  y 
Methodistiaid,  yn  y  Bala,  yn  y  flwyddyn 
1810,  efe  a  wnaeth  ddatganiad  cyhoedd, 
yn  mysg  y  pregethwyr  a'r  henuriaid,  o'i 
foddlonrwydd  i'r  cais  a'r  bwriad  ;  ac,  er 
cysur  a  llawenydd  i'r  rhai  oedd  yno  yn  bre- 
senol,  ac  i'r  Corph  yn  gyffredinol,  efe  a 
addawodd  fod  yn  barotowr  y  rheolau 
cytunedig  arnynt,  i  gael  eu  harfer  ar   yr 


achos  hwn."  Y  mae  Mr.  Jones  yn  dyst  y 
gellir  rhoddi  pob  ymddiried  ynddo.  Yr 
oedd  }n  ddyn  dysgedig,  o  dduwioldeb  di- 
amheuol,  ac  yn  gyfaill  inynwesol  i  Mr. 
Charles  o'r  dydd  yr  ymunodd  â'r  Method- 
istiaid  hyd  ddydd  ei  farwolaeth,  ac  hefyd 
yr  oedd  yn  bresenol  yn  y  Cymdeithasfa- 
oedd  yn  mha  rai  y  bu  y  mater  yn  destun 
dadleuaeth. 

O'r  ochr  arall,  ymdrecha  Eglwyswyr  yr 
oes  hon  brofi  fod  gwrthwynebiad  Mr. 
Charles  yn  dra  ffyrnig  ;  mai  ei  orchfygu  a 
gafodd  yn  y  Gymdeithasfa  ;  mai  yn  erbyn 
ei  ewyllys,  ac  er  mwyn  atal  drwg  gwaeth, 
sef  ymraniad,  y  cydsyniodd  yn  y  diwedd 
à'r  peth,  ac  yr  ymrôdd  i  barotoi  y  rheolau 
gofynol.  Un  o  brif  amddiffynwyr  y  ddam- 
caniaeth  hon  yw  y  Parch.  Wifliam  Hughes, 
Ficer  Llanuwchllyn,  yr  hwn  yn  y  byw- 
grafíìad  unochrog  a  ysgrifenodd  i  Mr. 
Charles  sydd  yn  rhoddi  amryw  benodau  i 
ddadleu  y  pwnc.  Maentymia  ddarfod  i  Mr. 
Charles  ddychwelyd  o'r  Gymdeithasfa  yn 
gyffrous  i'w  dŷ,  a  Uefain  :  "  Y  maent  wedi 
fy  ngorchfygu,  y  maent  wedi  fy  ngorch- 
fygu  !"  Dywed  iddo  gael  y  chwedl  hon 
gan  ferch  Mr.  Robert  Saunderson,  yr  hon 
a'i  clywsai  gan  ei  thad,  oedd  yn  nhŷ  Mr. 
Charles  pan  y  daeth  i  mewn.  Y  mae  yn 
gwbl  sicr  mai  creadigaeth  dychymyg 
merch  Robert  Saunderson,  yr  hon  oedd 
yn  Eglwyswraig  zelog,  yw  yr  ystori.  Ni 
chlywodd  neb  arall  Mr.  Saunderson  yn  ei 
hadrodd  ;  nid  yw  yn  cael  eichynwys  yn  yr 
hanes  manwl  a  chyflawn  am  berthynas  Mr. 
Charles  â'r  ordeiniad  a  ysgrifenodd  i'r 
Esgob  Short ;  ac  ni  ddywedodd  ei  ferch 
air  am  dani  wrth  neb  yn  ystod  bywyd  ei 
thad.  Gallwn  daflu  y  chwedl  hon  dros  y 
bwrdd  fel  un  hollol  annheilwng  o  gred. 

Fel  hyn  yr  ysgrifena  Mr.  Saunderson 
am  yr  ordeiniad  yn  ei  berthynas  â  Mr. 
Charles  :  "  Pan  y  cychwynodd  y  newydd- 
beth  hwn  yn  mysg  y  Methodistiaid,  o 
gwmpas  tair  blynedd  cyn  i  Mr.  Charles 
farw,  am  apwyntio  pregethwyr  Ileyg  i 
weinyddu  y  sacramentau,  bu  yn  achos  o 
drallod  a  gofid  dirfawr  iddo,  a  dywedodd 
wrth  yr  ysgrifenydd  iddo  beri  iddo  aml  i 
noson  ddigwsg.  Yn  sicr  effeithiodd  hyn 
ar  ei  iechyd.  Wrth  weled,  modd  bynag, 
fod  cyfangorph  y  Cyfundeb  yn  benderfynol 
o  blaid  y  newyddbeth,  ac  am  gario  eu 
pwynt,  efe,  mewn  trefn  i  rwystro  ymran- 
iadau  anhapus  yn  eu  mysg,  a  ildiodd,  ac  a 
dynodd  i  fynu  rai  rheolau  er  eu  cymer- 
adwyaeth,  y  rhai  a  dderbyniwyd  ganddynt ; 
ac  yn  mis  Mehefin,  1811,  neillduwyd  wyth 

o'u  pregethwyr  i  weinyddu  yr  ordinhadau. 
Trwy  yr  holl  amser  y  bu  Mr.  Charles  yn 
Uafurio  yn  niysg  y  Methodistiaid,  ym- 
drechai  bron  yn  wastad  fod  gartref  Sul 
pen  mis  i  weinyddu  y  sacrament,  yr  hwn 
oedd  bob  amser  yn  unol  â  ffurf  gwasanaeth 
yr  Eglwys,  gan  arfer  yr  un  weddi  cyn  ac 
ar  ol  derbyn  yr  elfenau.  Syn  oedd  canfod 
y  torfeydd  a  ymgynuUent  ar  yr  achlysuron 
hyn,  llawer  o  ba  rai  a  ddeuent  odrosddeu- 
ddeg  neu  bedair-milltir-ar-ddeg  o  bellder. 


Ac  yn  wir,  nid  oes  gwahaniaeth  hanfodol 
rhwng  yr  hyn  a  ddywed  a'r  hyn  a  ysgrif- 
enwyd  gan  y  Parch.  Thomas  Jones  ;  ond 
yn  unig  fod  y  ddau  yn  edrych  ar  y  mater 
o  wahanol  safieoedd.  Wrth  gymharu  eu 
tystiolaethau,  a  bwrw  golwg  ar  yr  hyn 
ydym  wedi  ddysgu  o  ffynonellau  eraill, 
mewn  cysylltiad  ag  agwedd  Mr.  Charles  at 
gwestiwn  yr  ordeiniad,  ymddengysy  pethau 
canlynol  i  ni  yn  glir  :  — 

I,  Ddarfod  iddo  wrthwynebu  y  neillduad 


•MR.       ROBERT       SAÜNDERSON,       BALA. 

[Argmffydd  Mr,  Charles.] 


A  dymunol  oedd  gweled  ar  eu  gwynebau 
yr  effeithiau  dedwydd  oedd  y  cyfarfodydd 
difrifol  hyn  yn  gael  arnynt." 

Yr  oedd  Robert  Saunderson  yn  ddyn 
didwyll ;  yn  ychwanegol,  yr  oedd  ar  delerau 
tra  chyfeiUgar  â  Mr.  Charles  ;  gan  hyny, 
er  mai  Eglwyswr  ydoedd,  a'i  fod  yn  ddiau 
yn  awyddus  am  gyflwyno  ei  hen  gyfaill  i 
sylw  yr  Esgob  Short  yn  y  wedd  fwyaf 
boddhaol  i'r  Prelad  hwnw,  yr  ydym  yn 
derbyn  ei  dystiolaeth  am  ei  Ilawn  werth. 


am  amryw  flynyddoedd  yn  gryf  a  chyndyn. 
"  Mewn  modd  tirion  "  y  gwrthwynebai ; 
yr  oedd  boneddigeiddrwydd  ei  yspryd,  a 
lledneisrwydd  ei  dymher,  yn  ddigon  i'w 
waredu  rhag  myned  yn  dymherog  a  châs; 
ond  nid  oedd  ei  wrthwynebiad  yn  llai  pen- 
derfynol  oblegyd  fod  ei  eiriau  yn  gym- 
hedrol.  Hawdd  genym  gredu  i'r  ddadleu- 
aeth  beri  iddo  ofid  dirfawr,  a  rhoddi  iddo 
aml  noson  ddigwsg.  Yn  wir,  yn  y  Ilesgedd 
cynyddol  oedd  yn  dyfod  arno  fel  g\vr  arfog, 

nid  annhebyg  i'r  drafodaeth  effeithio  ar  ei 
iechyd.  Ei  gasbeth  oedd  cael  unrhyw 
anghydwelediad  â'i  frodyr.  Yr  oedd  hefyd 
yn  ei  natur  elfen  gref  o  geidwadaeth ;  peth 
hollol  groes  i'w  deimlad  oedd  symud  hen 
derfyn.  Y  mae  amryw  ymadroddion  yn 
Uythyrau  y  Parchn.  Thomas  Jones  a  John 
EHas  sydd  yn  profi  i  Mr.  Charles  sefyll  yn 
gadarn  am  gryn  amser  yn  erbyn  symud 
yn  y  blaen  gyda'r  neiUduad.  Mewn 
llythyr  o  eiddo  y  Parch.  Thomas  Jones,  at 
Mr.  Daniel  Jones,  mab  yr  Hybarch  Robert 
Jones,  Rhoslan,  yr  hwn  ar  y  pryd  a  bre- 
swyhai  yn  Liverpool,  ceir  a  ganlyn  : 
"  Nid  oes  un  person  ar  y  ddaear  oddiwrth 
yr  hwn  yr  wyf  yn  fwy  annhueddol  i  wahan- 
iaethu  na  Mr.  Charles ;  ac  yr  wyf  yn 
dymuno  ychwanegu,  bydded  i'r  Arglwydd 
ei  ddefnyddio,  ei  gynal,  a'i  ddwyn  yn 
mlaen  yn  fwyfwy  er  gogoniant  ei  ras  am 
flynyddoedd  lawer.  ...  Er  hyn  oll,  yn  y 
mater  hwn,  nis  gallaf  gerbron  Duw  a 
cherbron  ei  Air  ef  gydsynio  â'r  hyn  a  ddy- 
wedodd  efe  fel  ei  ddymuniad,  mewn  undeb 
â'r  tad  gwir  barchedig,  Mr,  Jones,  Llangan. 
A  rhaid  i  mi  yn  awr  ddweyd  a  chyffesu  fy 
mod  ar  adegau  wedi  teimlo  fy  hun  yn  cael 
fy  nhemtio  yn  gryf  i  fod  yn  ddig  wrth  yr 
anwyl  Mr.  Charles.  Rhag  hyn,  neu  un- 
rhyw  lygredigaeth  arall  y  gall  uffern  ei 
hun  ei  arddangos,  nid  wyf  fi  bechadur 
truenus  yn  ddyogel.  .  .  .  Eto  yr  wyf  yn 
meddwl  y  gailaf,  trwy  ddaioni  anfeidrol 
Duw,  ddatgan  yn  ddifloesgni  na  chafodd 
nac  eiddigedd,  na  rhagfarn,  na  hunan- 
ddyrchafiad  oruchafiaeth  yn  fy  nghalon, 
ond  fod  genyf  dystiolaeth  cydwybod  dda 
tuagat  Dduwa  phobdyn."  Nidywdyddiad 
y  llythyr  hwn  genym  ;  ond  tybir  iddo  gael 
ei  ysgrifenu  tua  diwedd  y  flwyddyn  1809, 
neu  ddechreu  1810.  Yr  adeg  yma  yr  oedd 
dadl  y  neillduad  yn  ei  phoethder  mwyaf, 
ac  agwedd  Mr.  Charles  yn  peri  pryder  dir- 
fawr  i"w  frodyr.  Nid  oes  lle  i  amheuaeth 
fod  gwrthwynel)iad  Mr.  Charles  i'r  symud- 
iad  yn  gryf,  ac  iddo  barhau  felly  am  flyn- 
yddoedd. 

2.  Y  mae  yn  amlwg  nad  unrhyw  ragfarn 
yn  mhlaid  urddau  esgobol  oedd  wrth 
wraidd  ei  wrthwynebiad.  Nid  oedd  ath- 
rawiaeth  yr  olyniaeth  apostolaidd  yn  rhán 
o'i  gredo,  ac  nid  edrychai  ar  weinidogion 
yr  Ymneillduwyr  fel  rhai  wedi  rhuthro 
i  swydd  i  ba  un  nid  oedd  ganddynt  hawl. 
Cydweithredai  yn  galonog  trwy  ei  oes  â 
gweinidogion  Anghydffurfiol,  a  chawn  ef 
cyn  ei  ordeiniad  yn  cofnodi  yn  ei  ddydd-lyfr 
nad  gwaeth    ganddo   i    ba    ran  o  winllan 


Crist  y  caffai  ei  alw.  Felly,  nid  unrhyw 
betruster  arn  hawl  yr  eglwysi  Methodist- 
aidd  i  neillduo  pregethwyr  i  weinyddu  y 
sacramentau  iddynt  oedd  y  rheswm  ei  fod 
yn  gwrthwynebu  y  neillduad.  Ni  ddaeth 
y  syniad  i'v/  feddwl  y  buasai  y  cyfryw 
neillduad  yn  ailadroddiad  o  hanes  Corah, 
Dathan,  ac  Abiram.  O  ba  beth,  ynte, 
y  deilliai  ei  annhueddrwydd  ?  Yn  mysg 
amryw  resymau  eraill  rhydd  Methodistiaeth 
Cymru  y  canlynol :  "  Yr  oedd  llawer  iawn 
hefyd  o'r  pregethwyr  uchaf  eu  cymeriad, 
a  mwyaf  poblogaidd  eu  doniau,  mewn 
cysylltiad  â  rhy  w  grefft,  neu  fasnach  fydol, 
ac  anhawdd  oedd  ymddiosg  oddiwrth  y 
teimlad  fod  crefft  neu  fasnach  yn  anghyd- 
weddu  â  gweinidogaeth  yr  efengyl  ;  ac  y 
buasai  y  Cyfundeb  yn  syrthio  dan  warth  y 
byd  crefyddol,  yn  mysg  pob  enwad  yn 
ngwledydd  cred,  am  alw  crefftwyr  a  mas- 
nachwyr  i  weinyddu  bedydd  a  Swper  yr  Ar- 
glwydd."  Nis  gallwn  ganiatau  ddarfod  i'r 
rheswm  gwagsaw  hwn  gael  llety  yn  myn- 
wes  Mr.  Charles  am  gymaint  ag  awr.  Pe 
y  cawsai,  buasem  yn  rhwym  o  synio  yn 
Ìlawer  is  am  dano.  Gwyddai  nad  ystyriai 
y  mwyaf  Uafurus  o'r  holi  apostolion  ei  bod 
yn  unrhyw  ddiraddiad  arno  i  weithio  ei 
grefft  fel  gwneuthurwr  pebyll  yn  Corinth. 
Hefyd  yr  oedd  Mr.  Charles  ei  hun  yn 
gysylltiedig  â  masnach  agos  trwy  holl 
ystod  ei  fywyd  gweinidogaethol.  Beth, 
ynte,  a  achosai  ei  hwyrfrydigrwydd  ?  Yn 
un  peth,  ofnai  gymeryd  unrhyw  gam 
pwysig  heb  weled  y  golofn  yn  symud  o'i 
flaen.  Yn  y  mater  hwn  dylanwadai  yr  un 
rheswm  ar  ei  feddwl  ag  a  barasai  iddo  yn 
flaenorol  fod  yn  hwyrfrydig  i  adael  yr 
Eglwys.  Teimlai  mai  yn  y  modd  yr  oedd- 
ynt,  sef  mai  trwy  gael  gweinyddiad  yr 
ordinhadau  gan  glerigwyr  yr  Eglwys 
Sefydledig,  yr  oedd  Duw  wedi  Uwyddo  y 
Methodistiaid  ;  ac  arswydai  newid  y  drefn 
rhag  na  fyddai  hyny  yn  gyson  â'r  ewyllys 
ddwyfol.  Yr  oedd  gochelgarwch  a  phwyll 
yn  mysg  y  prif  elfenau  a  berthynent  iddo; 
braidd  na  thueddai  i  gario  hyn  weithiau  i 
eithafion.  Yn  nesaf,  yr  oedd  anhawsder 
dirfawr  parthed  ffurf  yr  ordeiniad,  pe  y 
cymerai  le,  ac  y  mae  yn  sicr  ddarfod  i  hyn 
gythryblumeddwl  Mr.Charlesyn  ddirfawr. 
Nis  gallai  fod  yn  ordeiniad  esgobol.  Er 
cymaint  oedd  dawn  a  defnyddioldeb  John 
Elias,  Ebenezer  Morris,  Ebenezer  Richard, 
a  Thomas  Jones,  nid  oedd  esgob  yn  y 
deyrnas  a'u  hordeiniai  i  weinyddu  y  sacra- 
mentau.  Nis  gallai  fod  yn  ordeiniad 
ychwaith  yn  ol  trefn  gyffredin  yr  YmneiU- 

duwyr.  Cynulleidfa  benodol,  yn  cael  ei 
chynorthwyo  gan  amryw  weinidogion, 
sydd  yn  galw  i'r  weinidogaeth  yn  eu  mysg 
hwy.  Felly  y  mae  hefyd  yn  mysg  yr 
Henaduriaethwyr.  Ond  nid  oedd  perth- 
ynas  arbenig  rhwng  y  pregethwyr  Method- 
istaidd  ag  unrhyw  gynulleidfa.  Yr  oedd 
gofal  yr  holl  eglwysi  arnynt,  a  gweinidog- 
aethent  mewn  unrhyw  fan  yr  ystyrient  fod 
galwad  am  eu  llafur.  Syniad  gwreiddiol 
i  Mr.  Charles  oedd  ordeinio  yn  y  Gym- 
deithasfa,  er  budd  yr  holl  gynulleidfaoedd. 
Y  peth  nesaf  iddo  oedd  yr  ordeiniad  yn  y 
Gynhadledd  Wesleyaidd.  Geill  hefyd  fod 
rhyw  gymaint  o  ddylanwad  arno  gan 
reswm  a  roddir  yn  Methodistiaeth  Cymru, 
sef  nas  gallesid  ordeinio  yr  hoU  bregeth- 
wyr,  ieuainc  a  hen,  o  bob  gradd  a  dawn  ; 
ac  yr  ofnai,  pe  y  gwnelid  detholiad,  rhag  i 
hyny  gynyrchu  anniddigrwydd  ac  anes- 
mwythder  yn  meddyliau  y  gweddill,  ac  yn 
y  pen  draw  achosi  ymraniad.  Y  rhesymau 
hyn,  yn  mysg  eraill,  efallai,  nad  ydynt  yn 
ganfyddadwy  i  ni  yn  bresenol,  a  gyfrifant 
am  hwyrfrydedd  Mr.  Charles  i  symud  yn 
mlaen  gyda  y  neillduad. 

3.  Tu  hwnt  i  bob  dadl,  cafodd  Mr. 
Charles  ei  Iwyr  argyhoeddi  o'r  priodoldeb 
a'r  angenrheidrwydd  am  ordeinio  rhyw 
nifer  o'r  pregethwyr  mwyaf  cymhwys  i 
weinyddu  y  sacramentau.  Meddai  y  Parch. 
Thomas  Jones  :  "  Yn  Nghymanfa  y  Bala, 
yn  y  flwyddyn  1810,  efe  a  wnaeth  ddat- 
ganiad  cyhoedd,  yn  mysg  y  pregethwyr 
a'r  henuriaid,  o'i  foddlonrwydd  i'r  cais  a'r 
bwriad."  Nid  ei  orchfygu  a  gafodd  yn 
y  Gymdeithasfa,  fel  yr  ofer  haera  Mr. 
Hughes,  Llanuwchllyn,  a  rhuthro  allan 
yn  gyffrous  a  siornedig  ;  ond  efe  ei  hun  a 
gyfododd  i  fynu  yn  mysg  Iliaws  ei  frodyr, 
gan  ddatgan  ei  fod  wedi  cael  ei  ddwyn  i 
gydweled  â  hwy  yn  hollol.  Nid  gair  y 
Parch.  Thomas  Jones  yn  unig  sydd  genym 
ar  hyn  ;  dygodd  efe  y  dystiolaeth  uchod 
cyn  pen  nemawr  flynyddoedd  wedi  i'r  am- 
gylchiad  ddygwydd,  pan  oedd  ugeiniau  yn 
fyw  oeddent  yn  bresenol  pan  y  gwnaeth  Mr. 
Charles  ei  ddatganiad  ;  a  phe  na  buasai 
y  dystiolaeth  mewn  cysondeb  hollol  â  gwir- 
ionedd,  buasai  rhywrai  yn  sicr  o  frysio  i'w 
chywiro.  Dywedir  mai  Ebenezer  Morris, 
trwy  y  cwestiwn  pwysig  a  ofynodd  iddo,  a 
fu  yn  foddion  i'w  argyhoeddi.  Nid  yn 
unig  boddlonodd  i'r  synmdiad,  ond  ym- 
roddodd  o'i  rydd  ewyllys  i  gyfansoddi  y 
rheolau,  ac  i  wneyd  y  trefniadau  angen- 
rheidiol.  Pwy  bynag  a  dybia  ddarfod  iddo 
gymeryd  y  cam  hwn,  tra  ar  yr  un  pryd  yn 


dirgel  gredu  ei  fod  yn  symudiad  dialw-am- 
dano,  ac  an-YsgrythyroI,  nid  ydyw  yn 
adnabod  Mr.  Charles.  Ofer  fuasai  i  neb 
geisio  ei  lusgo  ef  yn  groes  i'w  argyhoedd- 
iadau.  Er  cymaint  ei  gariad  at  Fethod- 
istiaeth,  buasai  yn  foddlon  gweled  y  Cyf- 
undeb  yn  myned  yn  ddarnau,  ac  yn  cael 
ei  chwalu  i  bedwar  gwynt  y  nefoedd,  cyn 
y  cymerasai  ran  mewn  neillduad  pregeth- 
wyr  i  gyflawn  waith  y  weinidogaeth,  pe  y 
tybiai  fod  hyny  yn  annghydweddol  â  dysg- 
eidiaeth  y  Testament  Newydd,  ac  yn 
drais  ar  hawliau  Pen  yr  Eglwys.  Y  mae 
Mr.  Hughes,  Llanuwchllyn,  wrth  geisio 
gwneyd  Mr.  Charles  yr  adeg  hon  yn 
Eglwyswr,  yn  ei  fychanu  fel  dyn.  Er  ei 
foneddigeiddrwydd  llednais,  a'i  dymher 
serchog,  yr  oedd  ynddo  ruddyn  cryf ; 
meddai  ystwff  merthyr  mewn  cyflawnder  ; 
gallwn  dybio  am  dano  yn  marw  dros  ei 
egwyddorion,  ond  nid  yn  eu  gwadu  dan 
unrhyw  amgylchiadau.  Y  mae  iddo  wneyd 
trefniadau  ar  gyfer  y  neillduad,  a  chymeryd 
rhan  yn  y  gwasanaeth,  yn  brawf  didroi- 
yn-ol  yr  ystyriai  y  cam  yn  angenrheidiol, 
yn  gwbl  gyson  â  syniad  y  Testament 
Newydd  am  swyddogaeth  eglwysig,  ac  heb 
fod  mewn  un  modd  yn  drais  ar  hawliau 
Mab  Duw. 

Gallwn  ategu  ein  golygiad  am  Iwyredd 
boddlonrwydd  Mr.  Charles  i'r  neillduad  â 
hanesyn  nad  oes  un  amheuaeth  yn  bosibl 
gyda  golwg  ar  ei  wirionedd.  Ymddengys 
fod  cryn  deimlad  yn  erbyn  yr  ordeiniad  yn 
Llangeitho  a'r  gymydogaeth,  yn  arbenig  ar 
ran  y  blaenoriaid.  Gwrthodasant  yn  ben- 
dant  dderbyn  Cymdeithasfa  Awst,  181 1, 
er  mai  yn  Llangeitho  yr  arferai  Cymdeith- 
asfa  Awst  gael  ei  chynal,  am  y  rheswm 
fod  brodyr  i  gael  eu  neillduo  ynddi  i  wein- 
yddu  y  sacramentau.  Nid  hyn  oedd  y 
rheswm  a  roddent  ;  eu  dadl  oedd,  y  bydd- 
ent,  trwy  oddef  i  wasanaeth  ordeinio  gael 
ei  gynal  yn  y  capel,  yn  peryglu  y  brydles  ; 
ond  y  gwir  rheswm  oedd  gwrthwynebiad 
i'r  neillduad.  Felly,  cynhaliwyd  y  Gym- 
deithasfa  yn  Llandilo-fawr,  a  chollodd 
Llangeitho  yr  anrhydedd  o  fod  yn  Ile  yr 
ordeiniad  cyntaf  gan  y  Methodistiaid.  Yn 
y  flwyddyn  ganiynol,  sef  1812,  yr  oedd 
Mr.  Charles,  a'r  Parch.  John  Roberts, 
Llangwm,  yn  myned  i  Gymdeithasfa  a 
gynhelid  yn  Capel  Newydd,  Sir  Benfro,  ac 
ar  ei  ffordd  rhoddent  amryw  odfaeon  yn 
Sir  Aberteifi.  Yr  oedd  eu  cyhoeddiad 
foreu  Sabbath  yn  Llangeitho,  a  threfnasid 
i'r  cymundeb  gael  ei  weinyddu  wedi  y 
ddwy   bregeth,   gan  nad   oedd  cymundeb 

wedi  ei  gael  yno  er  ys  amryw  fisoedd.  Y 
rheswm  am  hyny  oedd  hyn.  Y  Parch. 
John  Wilhams,  Lledrod,  a  arferai  gyfranu 
yno,  oblegyd  ei  fod  wedi  derbyn  urddau 
esgobol ;  ni  oddefid  i'r  Parch.  Ebenezer 
Richard  weinyddu  wrth  y  bwrdd,  er  ei  fod 
wedi  ei  ordeinio,  ac  mewn  ffafr  a  chymer- 
adwyaeth  mawr  fel  pregethwr.  Yr  adeg 
hon,  modd  bynag,  yr  oedd  John  Williams 
wedi  cael  niwed  ar  ei  goes,  fel  na  fedrai 
fyned  oddicartref ;  ac  yr  oedd  y  Method- 
istiaid  yn  Llangeitho  a'r  cylch  wedi  cael 
eu  hamddifadu  o'r  ordinhad  er  ys  amryw 
fisoedd.  Felly,  yr  oedd  dysgwyhad  mawr 
am  Mr.  Charles,  er  cael  gweinyddiad  o'r 
cymundeb.  Y  boreu  Sabbath  a  ddaeth  ; 
yr  oedd  y  cenhadau  hefyd  wedi  dyfod  yn 
brydlon  ;  a  dyhfai  y  bobl  i  Langeitho 
wrth  y  canoedd  o'r  ardaloedd  cylchynol. 
Pregethid  ar  yr  ysgwar  yn  nghanol  y 
pentref,  gan  fod  y  capel — hen  gapel  Daniel 
Rowland— wedi  cael  ei  dynu  i  lawr  er  ei 
ail-adeiladu  a'i  helaethu.  Nid  yw  hanes 
yr  odfa  genym  ;  ond  diau  i'r  dorf  gael 
gwledd  o  basgedigion  breision.  Gwedi  i'r 
pregethu  ddarfod  aeth  pawb  oedd  yn 
proffesu  enw  Mab  Duw  i  fynu  at  y  capel  ; 
y  tu  fewn  i'r  muriau  di-dô  yr  oedd  y 
bwrdd  wedi  cael  ei  huho  ;  ac  oddiallan 
eisteddai  y  rhai  a  fwriadent  gyfranogi  o'r 
sacrament.  Nesaodd  Mr.  Charles  yn 
wylaidd  at  y  bwrdd,  a  gwnaeth  awgrym 
ar  y  Parch.  John  Roberts  i  ddyfod  yn 
mlaen  i'w  gynorthwyo.  Pan  welodd  y 
blaenoriaid  hyn,  dyma  hwy  yn  cythruddo 
yn  aruthr ;  aethant  yn  y  blaen  at  y  bwrdd, 
gan  warafun  yn  bendant  i  Mr.  Roberts 
gymeryd  rhan  yn  y  gwasanaeth.  Ei  unig 
anghymwysder  oedd,  na  chawsai  ei  ordeinio 
gan  esgob.  Er  pob  ymhw  â  hwynt,  ac 
er  pob  ymresymu,  parhau  yn  gyndyn 
a  wnaethant.  Pan  welodd  Mr.  Charles 
eu  bod  wedi  gwneyd  eu  meddyHau  i  fynu, 
ac  nas  gellid  eu  hargyhoeddi,  cihodd  oddi- 
wrth  y  bwrdd,  gan  wrthod  gweinyddu,  a 
bu  raid  i'r  canoedd  a  fwriadent  gymuno 
ddychwelyd  i'w  cartrefleoedd  mewn  siom- 
iant.  Yr  oedd  yno  rai  wedi  eu  derbyn  yn 
gyflawn  aelodau,  ac  yn  bwriadu  cofio 
angau  y  Gwaredwr  am  y  tro  cyntaf  y 
boreu  hwnw.  Yn  mysg  y  cyfryw  yr  oedd 
llanc  ieuanc,  o'r  enw  David  Hughes,  yr 
hwn  gwedi  hyny  a  ddaeth  yn  weinidog 
nid  anenwog,  ac  a  adwaenid  fel  y  Parch. 
David  Hughes,  Sir  Gaerfyrddin.  Cafodd 
ef  fyw  i  weled  oedran  patriarchaidd  ;  gad- 
awodd  yr  amgylchiad  argrafif  ddofn  ar  ei 
feddwl,  a  chyfeiriai  ato  ychydig  flynydd- 


oedd  cyn  ei  farw.  Yr  oedd  y  Parch.  Evan 
Evans,  Nantyglo,  hefyd  yn  bresenol,  yn 
hogyn  ieuanc  wyth  oed.  Gwedi  i'r  bobl 
wasgar,  galwodd  Mr.  Charles  y  blaenoriaid 
ato,  a  chwedi  eu  ceryddu  yn  Ilym,  gorch- 
ymynodd  iddynt  ymddangos  gerbron  y 
Gymdeithasfa,  gan  y  byddai  efe  yno  yn 
galw  sylw  at  eu  hymddygiad.  Hyny  hefyd 
a  wnaeth  ;  a  than  gyfaddefiad  o'u  hedifeir- 
wch,  a  chwedi  rhoddi  addewid  nad  ym- 
ddygent  yn  gyffelyb  drachefn,  y  cawsant 
ddianc  gyda  cherydd  ysgafn.  Y  mae  yr 
hanes  yn  ddyddorol  ynddo  ei  hun,  ac  yn 
ddangoseg  pa  mor  benderfynol  y  gallai 
Mr.  Charles  fod.  Ond  yr  ydym  yn  ei 
adrodd  yma  er  prawf  pa  mor  gadarn  oedd 
Mr.  Charles  gyda  golwg  ar  bwnc  y  neill- 
duad,  ac  mor  gryf  y  credai  fod  ordeiniad  y 
Methodistiaid  yn  gyfryw  nas  gellid  amheu 
ei  awdurdod.  Pe  buasai  gradd  o  betrusder 
yn  ei  feddwl,  ni  fuasai  yn  ymddwyn  fel  y 
gwnaeth.  Ni  fuasai  yn  gwneyd  scene  mewn 
cysylltiad  a'r  ordinhad  sanctaidd  oni  bai 
ei  fod  yn  argyhoeddedig  fod  y  neillduad  o 
Dduw,  a  bod  ei  gydnabod  yn  ddyledswydd 
orphwysedig  ar  yr  eglwysi. 

Cwestiwn  pwysig  arall  yn  y  cysylltiad 
hwn  ydyw,  a  edifarhaodd  Mr.  Charles  cyn 
ei  farwolaeth  am  y  rhan  a  gymerodd  ? 
Do,  meddai  rhai  o  Eglwyswyr  Cymru.  Y 
cyntaf  i  roddi  cyhoeddusrwydd  i'r  dybiaeth 
oedd  y  Barnwr  Johnes,  yn  ei  Iyfr,  teg  ar  y 
cyfan,  On  tJic  Caiises  of  Dissent  in  Wales. 
Fel  hyn  y  dywed  :  "  Y  mae  rheswm  dros 
gredu  ddarfod  iddo  (Mr.  Charles)  gael 
achos  i  deimlo  yn  ofidus  oblegyd  y  cam  a 
gymerodd ;  ac  i'r  teimlad,  yn  dylanwadu 
ar  feddwl  oedd  yn  naturiol  dyner,  mewn 
undeb  a'i  lafur  dibaid,  a'i  deithiau  yn 
nghanol  oerni  ac  ystormydd  annhrugarog 
Gwynedd,  gyfranu  at  gyflymu  ei  angau, 
pan  yr  oedd  eto  yn  nghanolddydd  bywyd." 
Os  nad  ydym  yn  camgymeryd,  ymddang- 
osodd  yr  argrafíìad  cyntaf  o  Iyfr  Mr. 
Johnes  yn  y  flwyddyn  1832,  sef  pan  yr 
oedd  Mr.  Charles  wedi  cael  ei  osod  yn  ei 
fedd  er  ys  deunaw  mlynedd.  Ychydig  o 
sylw  a  dynodd  y  paragraph  ;  isel  oedd  Ilen- 
yddiaeth  yn  Nghymru  ar  y  pryd  ;  yr  oedd 
y  newyddiadur  Cymreig  cyntaf  heb  weled 
goleuni  y  dydd.  Fel  y  sylwa  Dr.  Lewis 
Edwards,  pe  buasai  Mr.  Johnes  yn  dweyd 
ei  fod  yn  llefaru  yr  hyn  a  wyddai,  ni  fuasai 
neb  yn  breuddwydio  am  wrthod  ei  dyst- 
iolaeth  ;  yr  oedd  yn  ddyn  ag  yr  oedd  ei  air 
uwchlaw  amheuaeth.  Ond  yn  yr  achos 
hwn  traethu  y  mae  yr  hyn  a  adroddasid 
iddo  gan  eraill,  a'r  farn  a  íîurfiasai  mewn 


THOMAS   CHARLES,   B.A.,   BALA. 


223 


canlyniad.  Ac  yn  ddiau  buasai  ef  yn  un 
o'r  rhai  cyntaf  i  addef  nad  oedd  y  farn 
hono  yn  rhwymedig  ar  neb  arall. 

Ni     chlywyd     gair    yn     mhellach     am 

"  ofid  "   Mr.  Charles  am  chwech-mlynedd- 

a-deugain,  sef  hyd   Wanwyn  1878,   pan   y 

darfu  i  Dr.  Hughes,  Esgob  Llanelwy,  wrth 

anerch  y  gynhadledd  Eglwysig  yn  Nghroes- 

oswallt,    ddefnyddio   y   geiriau   a   ganlyn  : 

"  Y     mae    yn     ffaith    ddarfod    i    Thomas 

Charles,   ar   yr   oriau   yr   oedd   yn    marw, 

ddatgan  ei  ofid,  a'i  benderfyniad,  osarbedai 

Duw  ei  fywyd,  i  ddychwelyd  i  Eglwys  ei 

dadau."    Creodd  y  dywediad  gyffro  nid  yn 

Unig  yn  y  gynhadledd,   ond  trwy  Gymru. 

Yn    fuan    ysgrifenodd    y     Parch.    Joseph 

Hughes,  ficer  Cwmdu,  lythyr  i'r  Goleuad,  yn 

hysbysu  mai  efe  oedd  yn  atebol  am  eiriau  yr 

Esgob.    Fel  hyn  y  dywed  :  "  Yn  eich  rhifyn 

am  Mai  11,  beîr  Esgob  Llanelwy  am  haeru 

fod  Charles,  o'r  Bala,  wedi  cyfaddef  ar  ei 

wely  angau  '  ei  fod  yn  gofidio  ddarfod  iddo 

adael    Eglwys  ei   dadau,    ac   os   byddai    i 

Dduw  arbed  ei  fywyd  y  byddai  iddo  ddych- 

welyd  yn  oL'     Dymunwn  hysbysu  i  ddar- 

llenwyr  y  Goleuad  mai  myfi  sydd  yn  atebol 

am  yr  hyn  a  wyr  yr  Esgob  am  y  gyffes  a 

briodoHr  i  Mr.  Charles,  ac  mai  ar  gais  yr 

Esgob  yr  wyf  yn  gwneyd  fy  nghyfrifoldeb 

yn  wybyddus  trwy  gyfrwng  eich  newydd- 

iadur.     Yr  unig  sail  sydd  genyf  i'r  chwedl 

yw  tystiolaeth  Mr.  Saunderson,  o'r  Bala, 

cyfaill  mynwesol  i'r    Parch.    T.    Charles. 

üddeutu  deunaw  mlynedd  yn  ol,  dywedodd 

Mr.    S.    wrthyf  yn    bersonol,    megys    y 

gwnaethai   yn   flaenorol   wrth    lawer  o   fy 

nghymydogion,  ddarfod  iddo  glywed  o  enau 

Mr,   Charles,   ychydig  amser  cyn  ei  ym- 

adawiad  â'r  fuchedd  hon,  eiriau  cyffelyb  i'r 

rhai   a  ganlyn  :    '  Y  mae  y  Methodistiaid 

yn    fy    ngofidio.       Os    arbeda     Duw     fy 

mywyd  mi  a    âf  i    Loegr    eto,    ac    mi    a 

gymeraf  guwradiaeth  yn  yr   Eglwys   Sef- 

ydledig.' — Yr  eiddoch,  Joseph   Hughes." 

Dyddiad  y  llythyr  yw  Mehefin  4,  1878. 

Nid  ydym  am  gyhuddo  y  Parch.  Joseph 

Hughes    o    ddwyn     camdystiolaeth,     ond 

y  mae  i  ni  ryddid  i  ofyn  sut  y  cadwodd 

ffaith  mor  bwysig  yn  nghudd  am  ddeunaw 

mlynedd  ?     A  phaham   na   wnai  enwi  un 

o'r  lliaws  heblaw  efe  ei  hun,  y  darfu  i  Mr. 

Saunderson    adrodd    yr    ystori    wrthynt  ? 

Pa     fodd     y    cyfrifa    am    ddystawrwydd 

pawb   ar    y   mater  hyd  nes  yr  oedd  Mr. 

Saunderson  yn  ei   fedd  ?     Dymunwn  alw 

sylw    at     y    ffeithiau    canlynol.       Ysgrif- 

enodd    Mr.     R.    Saunderson    fywgraffiad 

i   Mr.   Charles  ar  gais  yr   Esgob  Short  ; 


y  mae  y  bywgraffìad  hwnw  ar  gael  yn  awr 
yn  Ilawysgrif  Mr.  Saunderson  ei  hun. 
Dywed  yn  ei  ragymadrodd  iddo  mai  ei 
amcan  wrth  ysgrifenu  yr  hanes  oedd, 
"  dangos  fod  Mr.  Charles  yn  gyfaill  cyson, 
cywir,  a  chynes  i  Eglwys  Loegr."  Ym- 
drinia  yn  helaeth  yn  y  cofiant  am  y  gofid  a 
deimlai  Mr.  Charles  pan  yr  oedd  pwnc  yr 
ordeinio  yn  cael  ei  ddadleu,  ond  nid  yw  yn 
gwneyd  un  math  o  gyfeiriad  at  ei  flinder 
am  iddo  gymeryd  rhan  yn  yr  ordeiniad,  ac 
am  ei  duedd  i  adael  y  Cyfundeb  os  caffai 
fyw.  Pe  bai  y  chwedl  yn  wir  byddai  y 
dystawrwydd  hwn  o'i  eiddo  yn  anesbon- 
iadwy,  ac  yn  wir  yn  anmhosibl.  Byddai 
yn  gadael  allan  y  prawf  cryfaf  ellid 
gael  dros  yr  hyn  yr  amcanai  ei  ddangos, 
sef  fod  Mr.  Charles  trwy  ei  oes  "  yn 
gyfaill  i  Eglwys  Loegr."  Ysgrifenodd 
Mr.  Saunderson  ychwanegiad  i'r  bywgraff- 
iad,  yr  hwn  hefyd  sydd  ar  gael  yn  ei  law- 
ysgrif  ei  hun ;  ceir  yn  yr  ychwanegiad 
amryw  fanylion  parthed  oriau  olaf  Mr. 
Charles,  ond  dim  crybwylliad  am  y  chwedl 
a  adroddir  gan  y  Parch.  Joseph  Hughes. 

Ysgrifena  y  Parch.  David  Charles,  D.D., 
ŵyr  Mr.  Charles,  a  g\Vr  tra  dysgedig,  a  fu 
unwaith  yn  athraw  Athrofa  Trefecca,  yn  y 
modd  a  ganlyn  :  "  Wedi  fy  ngeni,  a 
threulio  blynyddoedd  lawer  yn  yr  un  t}-  ag 
y  bu  efe  (Mr.  Charles)  fyw  a  marw  ynddo, 
a  gweled  yr  oll  o'i  ysgrifeniadau,  y  rhai 
gan  mwyaf  sydd  yn  awr  yn  fy  meddiant, 
ac  wedi  cyfeillachu  à  Ilawer  o'i  gyfeiUion 
a'i  gyfoedion  yn  moreu  fy  mywyd  tua'r 
Bala,  cefais  hamdden  gwell  na'r  cyffredin 
i  ddyfod  yn  dra  adnabyddus  â  neillduolion 
ei  hanes.  Yn  y  lle  cyntaf,  nid  oes  sail  yn 
y  byd  i'r  chwedl  a  ffurfiwyd  gan  rywrai,  i 
ryw  ddybenion,  iddo  ddywedyd  yn  ei  oriau 
olaf  ei  fod  yn  ofidus  am  iddo  adael  yr 
Eglwys  Sefydledig,  a'i  fod  yn  benderfynol, 

os  cai  fyw,  ddychwelyd  yn  ol  iddi 

Yn  nesaf,  nis  gall  dim  fod  yn  fwy  croes  i'r 
gwirionedd  na  dywedyd  iddo  gael  achos  i 
ofidio  am  y  cam  a  gymerodd  yn  achos  or- 
deiniad  ei  frodyr  Ileygol,  ac  fod  y  teimlad 
hwn  wedi  ychwanegu  i  brysuro  ei  farwol- 
aeth.  Oddiar  y  cwbl  a  ddeallais  am  dano 
erioed,  yr  oedd  ei  feddwl  yn  berffaith  dawel 
o  berthynas  i'r  hyn  a  gymerodd  le  yn  y 
flwyddyn  181 1."  Gwedi  marw  Mr. 
Charles,  a'r  rhai  oeddynt  yn  byw  yn  yr  un 
cyfnod  ag  ef,  buasai  yn  anmhosibl  cael 
tystiolaeth  mwy  credadwy  nag  eiddo  ei 
\vyr. 

Pa  fodd  y  mae  rhoddi  cyfrif,  ynte,  am  y 
chwedl   a   adroddir   gan  y    Parch.  Joseph 

Hughes  ?  Nad  yw  yn  wir,  yn  y  ffurf  a 
rydd  efe  arni,  sydd  hollol  sicr.  Awgryma 
ef  ei  hun  yn  ei  Iythyr,  nad  yw  ei  gòf  agos 
yn  glir  gyda  golwg  ar  yr  ymddiddan  a  fu 
rhyngddo  a  Mr.  Saunderson.  Dywed  i'r 
gẁr  hwnw  lefaru  geiriau  cyffelyb  i'r  rhai  a 
adrodda.  Credwn  fod  dau  beth  yn  sicr 
ar  hyn.  Un  yw,  ddarfod  i  ddychymyg 
Mr.  Hughes,  wrth  weithredu  am  ddeunaw 
mlynedd  ar  hyn  a  glywodd,  chwyddo  yr 
ymadroddion  a  ddyferodd  o  enau  Mr. 
Saunderson,  ac  felly  roddi  iddynt  ystyr 
hollol  wahanol  i'r  hyn  a  ddywedodd  y  g\vr 
da  hwnw.  ^^'r  Ilall  yw,  fod  Mr.  Hughes 
wedi  camgymeryd  yr  adeg  at  ba  un  yr 
oedd  Mr.  Saunderson  yn  cyfeirio.  Soniai 
efe  am  y  cyfnod  pan  yr  oedd  dadl  yr  ordein- 
iad  yn  ei  phoethder,  a  meddwl  Mr.  Charles 
yn  dra  chythryblus  o'r  herwydd.  Nid  an- 
mhosibl  i  Mr.  Charles  y  pryd  hwnw,  yn 
cael  ei  ddylanwadu  gan  deimlad  y  foment, 
ddweyd  rhywbeth  am  y  blinder  a  barai 
rhai  o'r  Methodistiaid  iddo.  Ond  y  mae 
yn  gwbl  sicr  nad  oedd  y  dywediad  yn 
cynrychioli  teimlad  arosol  Mr.  Charles 
cyn  na  chwedi  yrordeiniad. 

Y  mae  genym  y  profion  cryfaf  nas  geill 
y  chwedl  fod  yn  wir  am  deimlad  Mr. 
Charles  ar  ol  yr  ordeiniad.  Ar  hyn  y  mae 
genym  dystiolaeth  y  Parch.  Thomas 
Jones,  o  Ddinbych,  y  cyfaill  anwylaf  a 
feddai  Mr.  Charles  ar  y  ddaear,  a'r  hwn  a 
fu  am  oriau  yn  ei  gymdeithas  y  diwrnod 
cyn  iddo  farw.  Meddai  Mr.  Jones  :  "  Yn 
yr  achos  hwn  (yr  ordeiniad)  cafodd  Mr. 
Charles  ei  gynysgaethu  â  Ilawer  o  ddoeth- 
ineb  a  phwyll  Cristionogaidd ;  ac,  hyd 
ddiwedd  ei  oes,  y  mae  yn  hysbys  i'w  gyf- 
eillion  agosaf,  fod  ei  feddwl  yn  dra  thawel 
a  chysurus  wrth  edrych  yn  ol  ar  y  gorch- 
wyl."  Nid  oes  lle  i  gwestiyno  tystiolaeth 
Mr.  Jones,  y  mae  ei  eirwiredd  uwchlaw 
amheuaeth.  Yn  mhellach,  ysgrifenwyd  y 
Cofiant  ganddo  yn  fuan  wedi  marw  Mr. 
Charles,  pan  yr  oedd  y  rhai  a'i  hadwaenent 
yn  dda  yn  fyw  ;  ac  y  mae  yasicr  pe  buasai 
y  geiriau  ydym  wedi  ddifynu  yn  anghywir, 
y  byddai  i  rywrai  a  wyddent  yn  amgen, 
yn  neillduol  Mr.  R.  Saunderson,  ddyfod 
allan  ar  unwaith  i  dystio  hyny. 

Ond  y  prawf  cryfaf  o  dawelwch  meddwl 
Mr.  Charles  ar  ol  yr  ordeiniad,  ac  o'i  fawr 
serch  at  y  Cyfundeb,  y\v  ei  eiriau  ef  ei  hùn. 
Fel  hyn  yr  ysgrifena  yn  yr  ail  gyfrol  o'r 
Drysorfa,  Tachwedd,  1813,  llai  na  blwyddyn 
cyn  ei  farwolaeth,  wrth  groniclo  hanes 
Cymdeithasfa  y  Bala :  "  Peth  dwyfol, 
tirion,  a  gwerthfawr  iawn  yw  cariad  ;  ac 


annhirion,  gwrthun,  a  ffiaidd  yw  pob  peth 
croes  i  gariad.  Y  mae  y  gras  hwn  wedi 
blaguro  yn  rhyfedd  yn  mhlith  Corph  y 
Methodistiaid  hyd  yn  hyn ;  a  dylem 
wylied  am  ei  gadw  yn  ei  rym,  a  rhag  i 
ddim  ei  niweidio,  a  pheri  i  fîodeuyn  mor 

werthfawr  wywo Diweddodd  ein 

hymddiddan  gyda  Ilawer  iawn  o  adeilad- 
aeth  a  boddlonrwydd,  ac  ymadawsom 
mewn  tangnefedd."  Nid  posibl  iddo  fyddai 
defnyddio  ymadroddion  fel  hyn  pe  buasai 
ei  feddwl  yn  chwerw  at  y  Methodistiaid, 
a'i  fryd  ar  eu  gadael. 

Mehefin  24,  18 14,  ysgrifena  at  gyfeilles 
iddo  yn  Llundain  :  "  Yr  wythnos  ddiwedd- 
af  yr  oedd  ein  Cymdeithasfa  ílynyddol  yma. 

Y  cynulleidfaoedd,  er  eu  bod  bob  amser 
yn  fawrion,  oeddynt  yn  Iliosocach  o  rai 
miloedd  nag  a  welsom  erioed  o'r  blaen. 
Parhaodd  am  bedwar  diwrnod.  Traddod- 
wyd  pedair-ar-ddeg  o  bregethau,  a  chynal- 
iwyd  pedwar  cyfarfod  preifat.  Ffynai  cyd- 
gordiad  mawr  yn  y  cyfarfodydd  preifat,  a 
'  chariad,  yr  hwn  yw  rhwymyn  perffeith- 
rwydd.'  Yr  oedd  y  pregethau  yn  adeiladol 
ac  yn  rymus,  gan  orfodi  sylw  rhyw 
bymtheg   neu  ugain  mil  o  bobl  heb  ball. 

Y  drefn  a'r  gweddeidd-dra  a  ffynai  yn  y 
fath  gynulliad  mawr  o  bobl,  oedd  yn  amlwg 
a  boddhaol.  Dim  arwydd  o  anghymedrol- 
deb  ac  annhrefn  ni  welid  yn  eu  mysg.  Nis 
gallai  ond  Ilaw  Duw  gadw  y  fath  drefn  yn 
mysg  y  fath  dorf  o  bechaduriaid  Ilygredig 
am  amser  mor  hir.  Gwaith  yr  Arglwydd 
ydoedd,  a  rhyfedd  yw,  tuhwnt  i  ryfedd,  yn 
ein  golwg  ni.  Pan  oeddwn  ieuanc  yr 
Arglwydd  a'm  dygodd  i'w  dy  ;  daioni  a 
thrugaredd  a'm  canlynasant  fy  holl  ddydd- 
iau ;  ac  yr  wyf  wedi  aros,  gan  gael  fy 
nghadw  gan  ras  galluog  ac  anhaeddianol,  i 
weled  y  rhyfeddodau  yma  perthynol  i'w 
deyrnas.  Ychwanegwyd  Iliaws  yn  gyff- 
redinol  at  ein  heglwysi  y  ílwyddyn  ddi- 
weddaf,  tua  dwy  fil  i  gyd.  Y  mae  y 
Cymdeithasau  Beiblaidd,  yr  Ysgolion,  a 
phob  gwaith  da,  yn  Ilwyddo  yn  ein  mysg ; 
ac  yr  ydym  yn  gobeithio  y  bydd  i  deyrnas 
y  gareg  fechan  lanw  ein  gwlad  cyn  bo  hir. 
Deled  dy  deyrnas  yn  gyflym,  O  Arglwydd." 

Llai  na  phedwar  mis  cyn  huno  yn  yr 
angau  yr  ysgrifenai  Mr.  Charles  fel  hyn. 
Mewn  difrif,  ai  dyma  eiriau  dyn,  a'i  enaid 
yn  drallodus  at  ei  frodyr,  ac  yn  bwriadu 
troi  ei  gefn  arnynt  ?  Yn  hytrach,  oni 
ddangosant  yspryd  tawel,  llawn  cariad  at 
y  Cyfundeb,  yn  ymlawenychu  yn  ei  Iwydd- 
iant,  ac  yn  edrych  gyda  gobaith  at  ddyfod- 
ol   gogoneddus  iddo  ?       Pe  buasai    eisiau 


Capel    Bryncrug,    ger    Towyn,    Meirionydd. 
\_Tucefii  i'r  Cajjel  hivn  y  mae  bedd  Mary  Jones.] 

YN  Mynwent  Llanycil,  Bala. 


THOMAS   CHARLES,   B.A.,   BALA. 


225 


tystiolaeth  ychwanegol,  y  mae  i'w  chael  yn 
y  genadwri  a  anfonwyd  ganddo  at  Gym- 
deithasfa  Caernarfon,  yr  hon  a  gynhahwyd 
y  dyddiau  olaf  yn  Medi,  1814,  yr  wythnos 
cyn  marwolaeth  Mr.  Charles.  Fel  hyn  yr 
adroddir  yr  hanes  gan  y  Parch.  T.  Jones  : 
"  Yn  y  dyddiau  olaf  o  Fedi,  yr  oedd 
cymanfa  gan  gorph  ei  frodyr  yn  cael  ei 
chynal  yn  Nghaernarfon.  Yno  yr  oedd 
wedi  anfon  anerchiad  cyfeillgar  efo  y  brawd 

J.  R s  (John  Roberts,  Llangwm),  gan 

wirio  ei  fod,  yn  y  teimlad  gwresog  o'i 
undeb  a'r  pregethwyr  a'r  henuriaid  oedd 
yno  yn  gynulledig,  yn  dra  diolchgar  am 
iddo  dueddu  ei  feddwl,  a  pheri  i'w  goel- 
bren  syrthio  i  fod  yn  eu  mysg ;  ei  fod  wedi 
mwynhau  cymdeithas  gysurus  â  hwynt 
am  naw-mlynedd-ar-hugain ;  ei  fod  yn 
ymbil  am  i'r  Arglwydd  aros,  mewn  ar- 
wyddion  helaeth  o'i  ras  a'i  ffafr,  yn  eu 
plith ;  a'i  fod  yn  dymuno  cymhorth  eu 
gweddîau  yn  ei  achos  ef  a'i  eiddo  yn  eu 
cystudd  a'u  cyfyngder.  Yr  oedd  gyda  hyn 
hefyd  newydd  cysurol,  mewn  gradd,  gan  y 
genad  â  brawd  arall,  ei  fod  a  rhyw  ar- 
wyddion  gwelUant  arno,  a  gobaith  am 
estyniad  ar  ei  oes."  Darfu  i  Mr.  Charles 
lawer  tro  ddatgan  ei  ddiolchgarwch  am 
i'w  goelbren  syrthio  yn  mysg  y  Method- 
istiaid  ;  a  dyma  y  gorchwyl  cyhoeddus 
olaf  a  gyflawnwyd  ganddo. 

Y  mae  ateb  y  Gymdeithasfa,  mewn 
llythyr  gan  ei  hysgrifenydd,  sef  y  Parch. 
Cadwaladr  Williams,  yn  haeddu  ei  gofnodi. 
Fel  hyn  yr  ysgrifena  Mr.  Williams : 
"  Barchedig  Syr, — Yr  wyf  yn  hysbysu 
ichwi  fod  Mr.  J.  R.  wedi  dwyn  yn  fFyddlon 
eich  anerchiad  caredig  at  y  Gymdeithasfa 
yn  Nghaernarfon,  yr  hwn  a  ddebyniwyd 
gydag  effaith  ac  ymdoddiad  nid  bychan 
gan  yr  holl  gynulleidfa  ;  canys  diau  genyf 
fod  llawer  yn  wylo.  Ac  y  mae  yr  holl 
frodyr  yn  y  Gymdeithasfa  yn  cydanfon  eu 
hanerch  diffuant  atoch,  gan  dystio  eu  bod 
yn  cydymdeimlo  â  chwi  yn  eich  cystudd 
personol,  ac  o  ran  eich  amryw  ofidiau 
teuluaidd.  Gydag  awyddfryd  Ilawn- 
barodol  bu  genym  goffa  am  danoch,  ac  am 
eich  teulu  hefyd,  mewn  gweddiau  neillduol 
a  chyhoeddus,  gan  ddymuno  (os  yr 
Arglwydd  a'i  myn)  eich  adferiad  eto  i'n 
plith.  'Ewyllys  yr  Arglwydd  a  wneler.' — 
Wyf,  dros  y  Gymdeithasfa,  yr  eiddoch,  &c., 
C.  W." 

Yn  sicr  dylai  cenadwri  Mr.  Charles  at 
Gymdeithasfa  Caernarfon  fod  yn  derfyn  ar 
bob  ymryson  parthed  ei  deimlad  at  y  Cyf- 
undeb  Methodistaidd    yn  niwedd   ei    oes. 

CYF.    II. 


Ceisia  Mr.  Hughes,  Ficer  Llanuwchllyn, 
ysgoi  y  casgliad  amlwg  trwy  ddweyd  mai 
cyfeirio  yr  oedd  Mr.  Charles  at  ei  gysyllt- 
iad  â'r  Methodistiaid  cyn  y  Neillduad,  yn 
adeg  Rowland,  Llangeitho ;  Jones,  Llan- 
gan ;  Griffiths,  Nevern,  ac  eraill.  Ond 
dywed  Mr.  Charles  ei  fod  wedi  mwynhau 
cymdeithas  gysurus  â'r  Methodistiaid  am 
nLmi-inlyncdd-ar-ìmgaín,  a  chynwysa  y  naw- 
mlynedd-ar-hugain  hyn,  nid  y  cyfnod  cyn 
yr  ordeinio,  ond  holl  adeg  ei  gysylltiad  â'r 
Cyfundeb  cyn  a  chwedi ;  ac  y  mae  yn 
amlwg  ei  fod  yn  ystyried  Methodistiaeth 
yr  un  o  ran  ei  hanfod  ar  ol  y  NeiIIduad. 
Yn  sicr,  nid  at  y  Methodistiaid  cyn  y  Neill- 
duad  yr  anfonai  i  ofyn  am  ran  yn  eu 
gweddíau  !  Nid  gyda  y  Methodistiaid  cyn 
y  NeiUduad  ychwaith  y  dymunai  am  i  ar- 
wyddion  amlwg  o  bresenoldeb  yr  Arglwydd 
aros !  Ymddengys  fod  gwrthuni  y  dybiaeth 
hon  wedi  gwawrio  hyd  yn  nod  ar  feddwl 
Mr.  Hughes  ei  hun ;  oblegyd  nid  y w  yn  cyf- 
eirio  ati  o  gwbl  yn  ei  Iyfr,  ond  ymgeisia 
ddyfod  o  hyd  i  ryw  ddyfaliad  arall.  Wrth 
gau  i  fynu  ein  hymresymiad  am  berthynas 
Mr.  Charles  â'r  ordeiniad  cyntaf  yn  mysg  y 
Methodistiaid,  nid  oes  rhith  o  amheuaeth 
yn  ymddangos  i  ni  yn  bosibl  ar  y  ddau 
beth  ;  sef  i'w  feddwl  gael  ei  argyhoeddi  yn 
Ilwyr  o'r  angen  am  y  symudiad,  a'i  fod  yn 
edrych  yn  ol  trwy  ystod  y  gweddill  o'i  oes 
gyda  thawelwch  at  y  rhan  a  gymerodd  yn 
hyn.  Profir  y  diweddaf  gan  dôn  ei  Iyth- 
yrau  ;  gan  ei  lafur  dibaid  yn  mysg  y 
Methodistiaid  gwedi  y  NeiIIduad  ;  gan  ei 
gyfeillgarwch  didor  â'r  rhai  a  fuont  yn  brif 
foddion  i  ddwyn  o  amgylch  y  Neillduad  ; 
ac  yn  arbenig  gan  y  genadwri  a  anfonodd 
wythnos  cyn  ei  farw  at  Gymdeithasfa 
Caernarfon.  Dylai  y  chwedl  anwireddus 
a  dadogir  ar  Robert  Saunderson  gael  ei 
chladdu,  i  beidio  gweled  adgyfodiad  mwy. 
Er  cychwyn  Methodistiaeth  cawn  yr 
Arglwydd  yn  datgan  ei  foddlonrwydd  i'w 
gwaith  yn  cymeryd  cam  pwysig  er  hyr- 
wyddo  Ilwyddiant  y  deyrnas,  trwy  beri 
adfywiad  grymus  yn  y  Cyfundeb.  Cymer- 
odd  diwygiad  nerthol  le  gyda  dygiad  allan 
emynau  Williams,  Pantycelyn  ;  gyda 
throad  Daniel  Rowland  o'r  Eglwys  ;  gyda 
sefydliad  yr  Ysgol  Sabbothol  ;  ac  ymwel- 
odd  yr  Arglwydd  mewn  modd  grymus  â'i 
bobl  yn  bur  fuan  wedi  y  NeiIIduad.  Yn  y 
flwyddyn  181 3  ysgrifena  Mr.  Charles  at 
foneddigcs  :  "  Da  genyf  eich  hysbysu  fod 
y  rhagolygon  mewn  Ilawer  rhan  o'n  gwlad 
yn  dra  chalonogol.  Y  mae  dros  dri  chant 
wedi  eu  derbyn  i'r  gwahanol  seiadau  ■■ 

Sir  Gaernarfon  yn  unig,  yn  benaf  o'r 
Ysgolion  Sabbothol,  y  rhai  sydd  yn 
cynyddu  yn  ddirfawr  mewn  rhif  ac  effeith- 
iolrwydd."  Mewn  llythyr  arall  dywed  : 
"  Yr  wyf  wedi  derbyn  llythyr  yn  rhoddi 
hanes  boddhaol  am  Iwyddiant  crefydd 
mewn  rhanau  o  Sir  Gaernarfon.  Cyfieithaf 
ran  o  hono  :  *  Y  mae  yr  Arglwydd  wedi 
gwneyd  gwaith  rhyfedd  yn  ein  gwlad  mewn 
llai  na  blwyddyn.  Ychwanegwyd  at  yr 
eglwys  yn  nau  gapel  Clynog,  138;  yn 
Llanllyfni,  90 ;  yn  Penygraig  a  Thymawr, 
dros  100  ;  a  llawer  at  eglwysi  eraill  yn  y 
sir !  Bydded  i  ni  fendithio  yr  Arglwydd.'  " 
Eto,  yn  yr  un  flwyddyn,  ysgrifena  :  "  Yn 
grefyddol  ac  yn  foesol  y  mae  cyflwr  y  werin 
yn  ein  mysg  yn  graddol  a  pharhaus  weUa. 
Gwneir  cynydd  o  flwyddyn  i  flwyddyn.  Y 
mae  canoedd  o  ieuenctyd  a  phlant  wedi 
ymuno  a'n  seiadau  y  flwyddyn  hon.  Ar  y 
27ain  o  Fedi,  arholwyd  dynion  ieuainc  a 
phlant  rhandir  gyfan  genyf  fi  yn  ein  capel. 
Ni  welais  erioed  olygfa  mor  effeithiol.  Yn 
brin  y  medrent  roddi  eu  hatebion  gan  fel 
yr  oeddynt  wedi  cael  eu  gorchfygu  gan 
wylo  ;  ac  yr  oedd  yr  holl  gynulíeidfa  yn 
teimlo  yr  un  fath.  Darfu  i'r  oU  o'r  bobl 
ieuainc  hyn  deimlo  dylanwadau  crefyddol 
yn  ystod  yr  wyth  mis  a  basiodd  ;  ac  y 
mae  cyfnewidiad  amlwg  wedi  cymeryd  lle 
yn  eu  hymarweddiad.  Pared  Duw  fod  yr 
argraffiadau  ar  eu  meddyliau  yn  ddwfn  a 
pharhaus.  Wrth  adrodd  rhanau  o'r  Ys- 
grythyr  yn  desgrifio  trueni  yr  annuwiol 
mewn  byd  arall,  a  fyddont  feirw  yn  eu  pech- 
odau,  yr  oeddynt  yn  wylo  yn  chwerw." 
Cawn  yma  ar  ran  Mr.  Charles  yr  un  Ilwyr 
ymroddiad  i'r  gwaith,  a'r  un  hyfrydwch 
ynddo,  a'r  un  gobaith  hefyd  am  ddyfodol 
Cymru  trwy  ddylanwad  yr  efengyl,  ag  a 
amlygai  trwy  holl  ystod  ei  oes. 

Cafodd  y  Parch.  Thomas  Charles  fyw  i 
weled  fFrwyth  mawr  o'i  lafur,  mewn  gwell- 
iant  moesau,  a  chydnabyddiaeth  a'r  Ys- 
grythyr  ar  ran  y  werin.  Prin  yr  ydym 
yn  tybio  y  ceir  yn  holl  hanes  y  byd  genedl 
yn  ymddyrchafu  mor  gyflym  mewn  cref- 
yddolder  a  diwylliant,  a  chenedl  y  Cymry 
yn  y  cyfnod  hwn.  Fel  esiampl  o'r  modd 
yr  oedd  awydd  am  wybodaeth  o'r  Beibl 
wedi  lefeinio  hyd  yn  nod  y  rhanau  mwyaf 
mynyddig  o'r  Dywysogaeth,  cymerer  y 
difyniad  a  ganlyn  allan  o  Iythyr  a  ysgrif- 
enodd  Mr.  Charles  at  gyfaill  yn  yr  Üchel- 
diroedd,  yn  y  flwyddyn  181 1  :  "  Darfu  i  mi 
yn  ddiweddar  ymweled  ag  ardal,  rhwng  ein 
mynyddoedd,  Ile  y  mae  dynes  dda,  gweddw, 
a'i  dau  blentyn,  sef  merch  ddeuddeg  oed, 


a  mab  deunaw  oed,  wedi  bod  yn  brif 
ofFerynau  i  ddysgu  y  trigolion  i  ddarllen  yn 
dda,  ac  i  ddeall  prif  egwyddorion  Cristion- 
ogaeth,  a  hyny  yn  unig  trwy  yr  Ysgol  Sul, 
ac  ysgolion  y  nos.  Ymwelais  à  hi  yn 
ddiweddar  ;  y  mae  yn  byw  ar  ei  thyddyn 
bychan,  pan  yr  oedd  wedi  casglu  yn  nghyd 
yr  holl  breswylwyr  i'w  th\' ;  a  darfu  iddynt 
adrodd  i  mi  amryw  benodau  gyda  chryn 
briodoldeb  a  dealltwriaeth.  Arholais  inau 
hwynt  cyhyd  ag  yr  oedd  amser  yn  caniatau, 
a  phregethais  iddynt  yn  ganlynol.  Hi  ei 
hun  a'i  phlant  a  safent  i  fynu,  gan  arwain 
pawb  wrth  adrodd  y  penodau  a'r  catecism. 
Yr  oedd  fy  moddhad,  fel  y  gallwch  dybio, 
tu  hwnt  i  arfer  yn  mhell  ar  yr  achlysur." 

Dyma  un  o  ddirgelion  Ilwyddiant  Mr. 
Charles.  Nid  oedd  dim  yn  rhy  fychan  nac 
yn  rhy  isel  ganddo  i'w  gyflawni.  Elai  i 
dŷ  gweddw  dlawd,  rhwng  mynyddoedd 
cribog  Meirionydd,  i  holi  nifer  o  blant,  ac 
i  bregethu  i  ychydig  o  fynyddwyr  garw, 
gyda  yr  un  awyddfryd  ag  yr  elai  i  Gym- 
anfa,  Ile  y  byddai  y  miíoedd  wedi  ym- 
gynull.  Yr  oedd  lawn  mor  gartrefol  yn 
mwthyn  y  Ilafurwr,  gyda  thân  mawn  yn 
Ilosgi  ar  yr  aelwyd,  ag  yn  mharlwr  y  bon- 
eddwr.  Ei  ddylanwad  personol,  a'i  ym- 
roddiad  mewn  cylchoedd  bychain,  a  gyfrif- 
ant  am  Iwyddiant  ei  gynlluniau  ar  raddfa 
eang.  Cymerer  a  ganlyn  eto,  allan  o'r  un 
Ilythyr,  am  nifer  y  Beiblau  a  wasgarwyd 
yn  Nghymru  :  "  Ý  fath  yw  y  galw  wedi 
bod,  fel  ei  cafwyd  yn  angenrheidiol  i 
argraffu  tri  argraffiad  o'r  Beibl,  y  rhai 
oeddynt  dros  ugain  mil,  a  saith  argraffiad 
o'r  Testament  Newydd,  yn  cyrhaedd  i 
bum'-mil-a-deugain  o  gopiau.  Y  mae  yn 
deilwng  o  sylw  ddarfod  i'r  oll  o'r  rhai  hyn 
gael  eu  hargraffu,  a'u  gwerthu,  gan  mwyaf, 
yn  y  cyfnod  byr  o  bedair  blynedd."  Y 
mae  genym  awdurdod  ysgrifenydd  Cym- 
deithas  y  Beiblau  dros  fod  yr  argraffiad 
cyntaf  o'r  Beibl  Cymraeg  yn  ugain  mil ; 
felly,  rhaid  y  golygai  Mr.  Charles  fod  yr 
argraffiadau  y  cyfeiria  atynt  yn  ugain  mil 
yr  un.  Gan  hyny,  gwelwn  i  gynifer  a 
chant-a-phump  o  filoedd  o  gopîau  o  Feiblau 
a  Thestamentau  gael  eu  gwasgar  yn  y 
Dywysogaeth  mewn  pedair  blynedd.  Dios 
genym  y  saif  y  fíaith  hon  ar  ei  phen  ei 
hun  yn  hanes  cenhedloedd  y  ddaear. 

Erbyn  hyn,  yr  oedd  dydd  y  gwas  enwog 
hwn  i  Grist  yn  tynu  at  ei  derfyn.  Yn  y 
flwyddyn  1812,  pan  yn  teithio  ei  hun 
mewn  rhan  o  Sir  Drefaldwyn,  cyfar- 
fyddodd  â  damwain  ddifrifol,  yr  hon  yn  y 
diwedd    a   brofodd   yn    foddion    ei  angau. 

Wrth  ymroi  yn  ormodol  i  geisio  agor 
clwyd,  neu  lidiart,  teimlodd  boen  sydyn 
yn  ei  ochr.  Ymddengys  i  doriant  mewnol 
gymeryd  lle,  yr  hwn  a  drodd  yp  enyniad  ; 
ac  ychydig  "o  waith  a  fedrodd  gyflawni  ar 
ol  hyn.  Tua  gwanwyn  y  flwyddyn  gan- 
Iynol,  181 3,  sylwai  ei  gyfeillion  gyda  gofid 
fod  ei  wedd  wedi  cyfnewid,  a'i  lais  wedi 
gwanhau  yn  ddirfawr.  Eto,  yn  nghanol 
ei  wendid,  ymdrechai  i  fyned  o  gwmpas 
gyda'r  efengyl.  Yn  mis  Mehefin,  teithiodd 
yn  fras,  gan  bregethu  a  gorphwys  ar  yn 
ail,  i  Gymdeithasfa  Caergybi.  Oddiyno, 
brysiodd,  gan  bregethu  mewn  ychydig 
leoedd,  i  Lanidloes,  Ile  yr  oedd  cyfarfod 
wedi  ei  gyhoeddi  er  ffurfio  cangen  o'r 
Feibl  Gymdeithas.  Dyma  y  daith  olaf  o 
ddim  hyd  a  wnaeth.  Yn  mis  Medi,  1813, 
ysgrifena  at  gyfeilles  yn  Llundain  yn  y 
modd  a  ganlyn  :  "  Yr  wyf  wedi  bod  am  y 
ddau  fis  hyn,  a  rhagor,  mewn  ystad  o 
wendid  corph  dirfawr,  effaith  gorlafur 
meddwl  a  chorph,  fel  y  tybia  y  meddygon. 
Yr  oeddwn  yn  cael  mynych  boen,  ac  wedi 
fy  nghaethiwo  i'r  tŷ  ;  yn  fynych  byddwn 
ar  y  gwely.  Nid  oeddwn  yn  abl  i  ddim  a 
ofynai  ymdrech  feddyliol  neu  gorphorol  ; 
a  chynghorir  fi  i  orphwys,  ac  i  roddi  i  fynu 
bob  gwaith,  fel  y  moddion  tebycaf  i  adfer 
cryfdwr.  Trwy  drugaredd,  yr  wyf  yn  awr 
gryn  lawer  yn  well,  ac  yn  rhydd  oddiwrth 
boen,  er  yn  parhau  yn  eiddil.  Cefais 
gyfnerthiad  dirfawr  yn  ngeiriau  diweddaf 
Dafydd — y  cyfamod  tragywyddol,  '  wedi 
ei  luniaethu  yn  hollol»  ac  yn  sicr,'  yr  hwn 
a  gynwys  fy  holl  iachawdwriaeth.  Er  fy 
mod  yn  egwan,  cefais  dir  cadarn  i  sefyll, 
ac  yr  oeddwn  yn  Ilawenychu  ynddo.  Pan 
fyddo  calon  a  chnawd  yn  pallu,  dyma 
gryfdwr  i'm  calon,  dyma  fy  rhan — fy  holl 
iachawdwriaeth  byth.  Nis  gallaf  osod  ar 
y  papyr  hwn  yr  hyn  a  welais  ynddi ;  ond 
mi  a  welais  ddigon,  a  hyny  am  byth. 
Cofiodd  Duw  fi,  a  dangosodd  i  mi  y  pethau 
goreu  oedd  ganddo — iachawdwriaeth  mewn 
cyfamod  wedi  ei  wneuthur  ganddo  ef  ei 
hun." 

Nid  yn  unig  yr  oedd  efe  yn  gwanhau, 
ond  yr  oedd  ei  briod  wedi  cael  ei  tharo 
gan  y  parlys,  ac  mewn  canlyniad  yn  dra 
analluog.  Er  hyn  oll,  pregethai  ychydig 
fel  yr  oedd  ei  nerth  yn  caniatau.  Yn  mis 
Mai,  1814,  ysgrifena  fel  y  canlyn  at  ei  hen 
gyfaill,  y  Parch.  Thomas  Jones,  Dinbych  : 
"  Yn  ateb  i'ch  Ilythyr  caruaidd,  y  mae  yn 
ddrwg  genyf  nad  yw  yn  fy  ngallu  i  ddyfod 
i'r  cyfarfod  yn  Nhreffynon.  Y  Sul  nesaf 
yr   wyf  i   fod  yn   Sir   Drefaldwyn,   mewn 

cyfarfod  cyhoeddus,  i  bregethu  ac  i  holi 
plant  ;  ac  y  mae  y  Sulgwyn,  yn  ol  ein 
trefn  fisol,  yn  Sul  y  sacrament.  Heblaw 
hyn,  y  mae  fy  nerth  yn  mhell  o  fod  yn 
cyfateb  i'r  brys  a'r  drafferth  sydd  yn  nglyn 
wrth  ein  cyfarfodydd  cyhoedd.  Os  yr 
Arglwydd  a'i  myn,  yr  wyf  yn  bwriadu 
cyrhaedd  i'r  cyfarfodydd  yn  Nghaer  a 
Gwrecsam.  Poenus  i  mi  yw  gorfod  anfon 
i  chwi,  a'm  cyfeillion  anwyl  yn  eich 
parthau,  ateb  nacaol  ddwy  waith  ;  ond 
felly  y  mae  ewyllys  Duw  yn  ei  Rhaglun- 
iaeth  tuag  ataf  fi  yn  bresenol.  Yr  wyf  yn 
Ilawenhau  yn  eich  Ilwyddiant,  ac  yn  gofidio 
os  clywaf  unrhyw  newydd  annymunol.  Y 
mae  fy  nerth  wedi  ei  adfer  mewn  cryn 
radd  ;  ond  nid  -wyffely  biini ;  ac  yn  ol  pob 
tebyg,  nis  hyddaf  ych'imith.  Y  mae  Mrs. 
Charles  yn  wanaidd  ;  o'r  braidd  y  geiU  hi 
oddef  taith  fer,  o  dair  miUtir  bob  dydd,  yn 
y  gig.  Rhy  anhawdd  ganddi  feddwl  am 
unrhyw  daith  bell.  Y  mae  hi  a  minau  yn 
dra  rhwymedig  i  chwi  a  Mrs.  Jones  am 
eich  gwahoddiadau  tirion,  a'ch  cynygion  o 
ddyfalwch  yn  ei  hachos  ;  ond  yr  wyf  yn 
ofni  na  wei  hi  byth  mo  Ddinbych.  Yr 
ydym  ein  dau  ar  ddisgynfa  y  bryn,  er  fod 
y  disgyniad  yn  esmwyth  ac  yn  raddol. — 
Wyf,  yr  eiddoch,  T.  Charles."  Tua'r 
un  amser  ysgrifena:  "  Yr  ydym  ein  dau 
ar  ddisgynfa  einioes  ;  ond  y  mae  hi  yn 
ymddangos  fel  yn  myned  yn  fwy  cyflym 
na  mi." 

Yn  Nghymdeithasfa  y  Bala,  a  gynal- 
iwyd  Mehefin,  1814,  ymddangosai  yn  dra 
siriol.  Boddheid  ef  yn  ddirfawr  gan  lios- 
ogrwydd  a  threfn  y  cynulleidfaoedd  ;  yr 
undeb  a  íTynai  yn  y  cyfarfodydd  preifat ; 
a'r  nerth  dwyfol  oedd  yn  cydfyned  â'r 
weinidogaeth.  Yn  mis  Awst  canlynol, 
cyfarfu  y  Parch.  Thomas  Jones  ag  ef  ac  a'i 
briod  yn  Mronheulog,  ger  Llandderfel,  a 
gwelai  fod  gwaeledd  y  naiU  a'r  Ilall  ar 
gynydd.  Ond  yr  oedd  y  fath  addfedrwydd 
grasol,  a  nefoleiddrwydd  yspryd,  i'w  can- 
fod  ar  Mr.  Charles,  nes  gwneyd  argafF 
ddofn  ar  bawb. 

Yr  oedd  Cymdeithasfa  y  Bala,  1814,  yr 
olaf  a  welodd  Mr.  Charles,  yn  nodedig  ar 
amryw  gyfrifon.  Ynddi  yr  ordeiniwyd  y 
Parchn.  John  Jones,  Edeyrn  ;  Michael 
Roberts,  PwIIheli;  John  Jones,  Tremadog; 
John  Hughes,  Poatrobert ;  a  John  Parry, 
Caer.  Gwŷr  grymus  bob  un.  Yr  oedd 
Henry  Rees  hefyd,  yn  Ilanc  iraidd  un-ar- 
bymtheg  oed,  yn  bresenol  yn  y  Gymdeith- 
asfa  ;  a  dyma  y  pryd  y  cyfarfyddodd  efe, 
a  I\Ir.  Charles,  a  John  Elias,  am  yr  unig 

waith  yn  eu  bywyd.  Y  mae  yr  hanes, 
fel  ei  hadroddir  gan  y  Parch.  Owen 
Thomas,  D.D.,  yn  dra  dyddorol. 

Sylwedd  yr  hyn  a  ddywed  Dr.  Thomas 
yw  a  ganlyn  :  "  Unamcan  ganddo  (Henry 
Rees),  ac  efallai  y  penaf,  wrth  fyned  i'r 
Gymdeithasfa,  oedd  ceisio  y  Geiriaditr.  Yr 
oedd  ei  awydd  am  y  llyfr  yn  fawr,  ond  ni 
feddai  arian  i'w  brynu.  Meddai  ei  fam 
wrtho :  '  Cod  di  yn  foreu  bob  diwrnod 
corddi,  a  chordda  i  mi,  minau  a  roddaf 
bwys  o  ymenyn  i  tithau  i'w  roddi  mewn 
cynog  ;  a  phan  ddaw  yn  llawn,  ti  a  gai  ei 
werthu  i  brynu'r  Geinadur.'  Cydsyniodd 
yntau  ar  unwaith  ;  ond  yr  oedd  y  gynog 
yn  hir  yn  llenwi.  Dyfeisiodd  gynllun 
arall,  sef  cymeryd  degwm  eu  tir  hwy  am 
y  flwyddyn  hono,  gan  obeithio  enill  rhyw 
gymaint  arno.  Ünd  yr  oedd  yn  rhaid 
dysgwyl  yn  hir  iawn  wrth  y  naill  gynllun 
a'r  Uall.  Ac  yr  oedd  Sassiwn  y  Bala  yn 
agoshau.  MeddyHodd  mai  y  peth  goreu 
iddo  fyddai  myned  i'r  Sassiwn  ;  mynu 
gweled  Mr.  Charles,  a  dweyd  wrtho  sut  yr 
oedd  pethau  yn  sefyll,  a  gofyn  a  wnai  efe 
werthu  Geiriadur  iddo  ar  goel  yr  ymenyn 
a'r  degwm.  I'r  Bala  yr  aeth  ;  ond  y  fath 
oedd  ei  wyleidd-dra  fel  y  methodd  fyned 
i'r  tŷ  hyd  dranoeth  wedi  y  Gymdeithasfa. 
Wedi  myned  i  mewn  gwnaeth  ei  gais  yn 
hysbys,  a'r  cynllun  oedd  ganddo  i  dalu  am 
y  llyfr  gyda'r  ymenyn  a'r  degwm,  gan 
sicrhau  y  dygai  yr  arian  cyn  Calangauaf. 
Gwenai  Mr.  Charles  arno  yn  dyner  wrth 
ei  fod  yn  gwneyd  ei  gais  ;  teimlai  wrth  ei 
wedd  ei  fod  yn  fachgen  cywir,  ac  fe 
ganiataodd  iddo  ei  ddymuniad.  Ond  cyn 
amlygu  hyny  pwy  ddaeth  i  mewn  i'r 
ystafell  ond  John  Elias,  i  fîarweho  â  Mr. 
Charles  cyn  gadael  y  dref.  Adroddai  Mr. 
Charles  ystori  y  bachgen  wrtho  ;  yntau  a 
wrandawai  dan  wenu,  ac  a  ddywedodd 
ychydig  eiriau  caredig  wrtho  i'w  galonogi. 
Dyma  y  tro  cyntaf  i  Henry  Rees  gyfarfod 
John  Ehas ;  dyma  yr  unig  dro  y  cyfar- 
fyddodd  â  Mr.  Charles  ;  a'r  unig  dro  i'r 
tri  gyfarfod,  a  hyny  am  ychydig  fynydau." 
Diau  i  Henry  Rees  dalu  yn  onest  am  y 
Geiriadur ;  ond  ni  chafodd  brofi  ei  onest- 
rwydd  i  Mr.  Charles ;  oblegyd  cyn  i'r 
Calangauaf  ddyfod  yr  oedd  efe  yn  ei  fedd. 
Y  mae  llythyr  Mr.  Charles  ar  ol  y  Gym- 
deithasfa  yn  dangos  fod  effeithiau  grymus 
yn  cydfyned  â'r  weinidogaeth.  Dyma 
drefn  yr  odfaeon  y  diwrnod  olaf.  Am 
chwech  yn  y  boreu,  Michael  Roberts  a 
Richard  Lloyd,  Beaumaris ;  am  ddeg, 
John  Jones,  Edeyrn,  ac  Ebenezer  Morris ; 


am  ddau,  Thomas  Jones,  Dinbych,  a  John 
Ehas ;  ac  am  chwech,  Thomas  Richards, 
Abergwaun,  ac  Evan  Richardson,  Caer- 
narfon. 

Yn  fuan  aeth  Mr.  Charles,  a'i  briod 
gydag  ef,  i  Abermaw,  i  weled  a  wnelai 
awyr  y  môr  les  iddynt.  Pregethodd  yno 
droion  ;  ac  yr  oedd  rhyw  dynerwch  rhyf- 
edd  yn  ei  weinidogaeth,ac  yn  eiymddiddan- 
ion.  Yno  dywedai  wrth  ei  wraig  :  "  Wel, 
Sally,  y  mae  y  pymtheng  mlynedd  agos 
ar  ben,"  gan  gyfeirio  at  weddi  ryfedd 
yr  hen  Richard  Owen,  yn  y  Bala,  ar  eu 
rhan.  Yn  mhen  tua  phythefnos  aethant  i 
ymweled  â  Mrs.  FouIkes  a'i  phlant  yn 
Machynlleth.  Ar  y  Sabboth,  Medi  4, 
pregethodd  Mr.  Charles  ddwy  waith,  a 
dyma  ei  bregethau  olaf.  Ei  destun  yn  y 
boreu  oedd  Luc  xv.  7  ;  a'r  nos,  i  Cor. 
xvi.  22.  Cafodd  odfa  ryfedd  y  nos ; 
traethai  am  gariad  rhad  ac  annherfynol 
Duw  at  bechaduriaid;  am  gariad  at  berson 
Crist ;  ac  am  y  mawr  berygl  o  wrthod  y 
cariad  a'r  gras  sydd  yn  cael  eu  cynyg  yn 
yr  efengyl,  nes  yr  oedd  y  gynulleidfa  yn 
toddi  yn  Ilyn.  Yr  oedd  ei  yspryd  yn  fyw- 
iog  a  thanllyd  yn  y  pwlpud,  er  fod  ei 
gorph  yn  wan  ;  ond  erbyn  cyrhaedd  y  tŷ 
yr  oedd  yn  dra  diffygiol. 

Yr  wythnos  ganlynol  yr  oedd  yn  teimlo 
ei  hun  yn  gwaethygu,  a  hiraethai  am 
ddychwelyd  i'r  Bala.  Cyrhaeddodd  yno 
drwy  anhawsder  dirfawr,  dydd  Sadwrn, 
Medi  10,  mewn  gwendid  mor  amlwg  nes 
peri  gofid  i'w  de«Iu  ac  i'w  gyfeillion. 
Wrth  gyfaill  a'i  cynorthwyai  i'w  ystafell, 
dywedai  :  "  Yr  wyf  yn  teimlo  yn  dra 
diolchgar  i'r  Arglwydd  am  iddo  fy  ngallu- 
ogi  i  ddyfod  adref  unwaith  eto."  Ac  yn 
fuan  ychwanegai :  "  Bellach,  nid  oes  genyf 
ddim  i'w  wneuthur  ond  marw."  Y  dyddiau 
canlynol  mynych  adroddai  y  geiriau  a  geir 
yn  2  Bren.  xiii.  14  :  "  Ac  yr  oedd  Eliseus 
yn  glaf  o'r  clefyd  y  bu  efe  farw  o  hono." 
Yr  oedd  yn  fynych  mewn  poenau  dirdynol. 
Dywedodd  y  meddyg  wrtho  y  byddai  raid 
iddo  fyned  dan  weithred  law-feddygol 
[surgical  operation).  Cydsyniodd  yntau ;  a 
chwedi  hyn  bu  ei  boen  yn  Ilai.  Yn  mhen 
peth  amser  hysbyswyd  ef  gan  y  meddyg 
na  fedrai  wneyd  fawr  gwaith  mwy  er 
gwella ;  mai  gorphwys  fyddai  ei  ran 
bellach.  Atebai  yntau  :  "  Os  gwellhau  a 
gaf,  yr  wyf  yn  meddwl  y  pregethaf  Grist 
i  bechaduriaid  sydd  ar  ddarfod  am  danynt 
yn  fwy  dyfal  nag  erioed  o'r  blaen." 

Yn  ystod  ei  wythnosau  diweddaf  yr  oedd 
ei    brofedigaethau    teuluaidd  yn  drymion. 

Heblaw  ei  fod  ef  ei  hun,  a'i  briod,  fel  yn 
disgyn  am  y  cyflymaf  i  lawr  i'r  glyn,  yr 
oedd  eu  mab  hynaf  yn  glaf,  a'i  fywyd 
mewn  enbydrwydd.  Yn  ychwanegol, 
cafodd  eu  morwyn,  oedd  wedi  bod  yn  eu 
gwasanaeth  am  wyth  mlynedd,  ac  o  ba  un 
yr  oeddynt  yn  hynod  o  hoff,  ei  tharo  a 
thwymyn,  a  naw  diwrnod  y  bu  byw. 
"  Chwi  a  welwch  ein  bod  yn  y  ffwrnes," 
ebai  Mr.  Charles  wrth  gyfaill ;  "  ond  wedi 
i  ni  ddyoddef  ychydig  cawn  ein  dwyn  allan 
wedi  ein  puro."  Wrth  un  a  eisteddai  i  fyny 
gydag  ef  dywedai  yn  aml :  "  Pechadur 
gwael  ydyw  Charles ;  dim  ond  pechadur 
gwael  ac  annheilwng,  Mi  a  wn  nad  oes 
fodd  i  mi  gael  fy  nghadw  heb  faddeuant ; 
y  mae  maddeuant  gyda  Duw."  Llonodd 
drwyddo  pan  glywodd  fod  gobaith  am 
adferiad  ei  fab  ;  ail  adroddai  eiriau  y  Sahn : 
"  Oblegyd  ei  drugaredd  sydd  yn  dra- 
gywydd."  Mynodd  gyrchu  y  Beibl 
Hebraeg  o'i  fyfyrgell,  a  thynai  gysur  cryf 
o'r  gair  a  gyfieithir  "trugaredd,"  gan 
sylwi  ei  fod  yn  air  o  gynwys  tra  helaeth. 

Yr  ydym  wedi  cyfeirio  yn  flaenorol  at  ei 
genadwri  at  Gymdeithasfa  Caernarfon,  a 
gynahwyd  yr  wythnos  olaf  yn  Medi.  Y 
dydd  Llun  canlynol,  Hydref  3,  galwodd  y 
Parch.  Thomas  Jones  yn  y  Bala,  ar  ei 
ffordd  adref.  Cafodd  Mr.  Charles,  a'i 
briod,  a  rhai  perthynasau,  wrth  y  bwrdd 
yn  cymeryd  lluniaeth.  Ymddangosai  yn 
siriol  hynod,  ac  ymddiddanai  a'i  gyfaill  yn 
wresog  a  bywiog.  Rhag  gwneyd  niwed 
iddo  trwy  beri  iddo  ymddiddan  gormod 
gadawodd  Mr.  Jones  ef,  gan  fyned  i  dŷ 
arall  i  letya.  Ond  cyn  i  Mr.  Jones  adael 
ei  ystafell  y  boreu  canlynol,  daeth  y 
newydd  iddo  fod  Mr.  Charles  wedi  cael 
noswaith  o  boenau  dirfawr,  a  bod  ei  fywyd 
mewn  perygl.  Brysiodd  yntau  at  ei  wely. 
Ar  gais  Mr.  Charles  aeth  ar  ei  liniau  i'w 
gyflwyno  ef  a'i  deulu  i  ofal  Duw.  Wedi 
gorphen,  ceisiai  Mr.  Charles  ymddiddan, 
er  yn  floesg.  Pan  y  dywedai  Mr.  Jones 
wrtho  nad  oedd  arno  bryder  yn  ei  achos  ef, 
ond  fod  ei  feddwl  yn  derfysglyd  ynddo 
wrth  feddwl  am  golled  yr  egîwys  a'r  wlad, 
ei  ateb  ef  oedd  :  "  Byddwch  dawel  yn  yr 
Arglwydd ;  y  mae  efe  yn  abl  i  godi  canoedd 
o  weision  mwy  ffyddlon,  a  mwy  Uwydd- 
ianus,  nag  a  fûm  i  erioed."  Fel  hyn  yr 
ymadawodd  y  ddau  gyfaill,  i  beidio  cyfar- 
fod  byth  mwy  ar  y  ddaear. 

Yn  nghanol  ei  boenau  yr  oedd  ei  ys- 
pryd  yn  siriol.  Boreu  dydd  Mawrth, 
ar  ol  deffro  o  hûn  fer,  dywedai  :  "  Bûm 
yn  ceisio  dyfalu    pa  le  y    mae'r   nefoedd. 


a  pha  fodd  y  cawn  o  hyd  iddi ;  ond 
meddyliais  y  gwna  yr  Arglwydd,  ysgat- 
fydd,  anfon  rhyw  angel  tirion  i  ddangos 
y  ffbrdd  i  mi."  Wrth  geisio  rhodio  ar 
draws  yr  ystafell,  dywedai :  "  Pallodd  fy 
nghnawd  a'm  calon  ;  ond  nerth  fy  nghalon 
a'm  rhan  yw  Duw  yn  dragywydd.  Rhan 
yw  hon  y  mae  yn  rhaid  i  bawb  ei  chael 
neu  fod  yn  druenus  byth."  Dro  arall,  a 
rhyw  ddwysder  hyfrydlawn  yn  ei  wedd, 
dywedodd :  "  Yr  awrhon,  Arglwydd,  y 
gollyngi  dy  was  mewn  tangnefedd,  yn  ol 
dy  air  ;  canys  fy  Ilygaid  a  welsant  dy  iach- 
awdwriaeth."  Cyn  myned  i'w  wely  nos 
Fawrth,  dywedai  wrth  ei  wraig :  "  Wel, 
fy  anwylyd,  os  bydd  i  mi  farw  a'ch  gadael, 
bydd  yr  Arglwydd  yn  fyw  i  ofalu  am 
danoch."  Ychydig  o  gwsg  a  gafodd  nos 
Fawrth.  Boreu  y  dydd  canlynol  daeth 
crynfa  drosto  a  barhaodd  am  agos  i  awr. 
Bu  yn  ddystaw  am  enyd  wedi  i'r  grynfa 
basio.  Wrth  ei  weled  yn  suddo,  nesaodd 
Mr.  Saunderson  at  erchwyn  ei  wely,  a 
dywedodd :  "  Wel,  Mr.  Charles,  y  mae 
dydd  trallod  wedi  dyfod."  Atebodd  yntau 
yn  fuan  :  "  Y  mae  noddfa  !"  Dyna  ei 
eiriau  diweddaf.  Yn  y  man  aeth  i  anadlu 
yn  wanach,  ac  o  gwmpas  deg  o'r  gloch 
dydd  Mercher,  Hydref  5,  1814,  ehedodd 
ei  yspryd  i'r  Ganaan  dragywyddol,  pan  yr 
ydoedd  chwech  niwrnod  yn  fyr  o  gyrhaedd 
ei  driugain  mlwydd  namyn  un.  Yn  mhen 
pedwar-diwrnod-ar-bymtheg  yr  oedd  ei 
briod  wedi  ei  ganlyn  i'r  anneddle  lonydd. 
Y  mae  yn  amheus  a  lawn  ddeallodd  hi  ei 
bod  wedi  cael  ei  gadael  yn  weddw. 

Claddwyd  ef  prydnhawn  y  dydd  Gwener 
canlynol,  ac  er  byrdra  y  rhybudd,  yr  oedd 
torf  liosog  wedi  ymgynull  yn  nghyd.  Ar 
yr  achlysur,  gweddiodd  y  Parch.  John 
Roberts,  Llangwm  ;  a  phregethodd  y 
Parch.  Thomas  Jones,  Dinbych,  oddiar 
Heb.  xi.  4  :  "  A  thrwyddi  hi  y  mae  efe, 
wedi  marw,  yn  Ilefaru  eto."  Wrth  son 
am  ffydd  y  gwas  ymroddgar  hwn  i  Grist, 
a'r  dystiolaeth  ardderchog  a  adawsai  ar 
ol,  methai  y  Ilefarwr  fyned  yn  mlaen  yn 
fynych  oblegyd  dwysder  teimlad;  rhuthrai 
y  dagrau  i'w  Iygaid,  a  deuai  atalfa  i'w 
wddf.  Cydgymysgai  y  dorf  ei  dagrau  â'r 
eiddo  ef,  nes  yr  oedd  y  Ue  mewn  gwirion- 
edd  yn  Bochim.  Aed  yn  orymdaith,  dan 
ganu  hymnau  cyfaddas,  o'r  Bala  i  Lan- 
ycil ;  nid  oedd  Ile  yn  yr  eglwys  i  ddegwm 
y  bobl ;  ac  felly,  wedi  darllen  y  gwasan- 
aeth,  a  chanu  hymn,  rhoddwyd  corph 
Thomas  Charles  i  orwedd  yn  y  pridd  hyd 
ddydd  yr  adgyfodiad. 


230 


y   TADAU   METHODISTAIDD. 


O  ran  ei  gorph,  dyn  o  faintioli  cyffredin 
oedd  Mr.  Charles,  heb  fod  yn  fawr  nac  yn 
fychan,  ond  yn  gymhesur  ei  esgeiriau,  ac 
o  ymddangosiad  neillduol  o  foneddigaidd. 
Fel  hyn  ei  darlunir  gan  John  Jones, 
Tremadog :  "  Un  o  daldra  canolig,  lled 
bwyntus  ;  o  gyfansoddiad  Huniaidd,  hardd, 
a  phrydferth,  bywiog  ei  ysgogiad,  a  bon- 
eddigaidd  ei  olwg.  Pan  yr  edrychid  ar  ei 
wyneb,  canfyddid  mai  nid  llew  creulawn 
ydoedd,  ac  nid  benyw  fasw  ychwaith,  ond 
gŵr  llawn  o  feddwl,  synwyr,  a  phwylh 
Dywedai  fy  merch  pan  yn  blentyn  ei  bod 
yn  meddwl  mai  efe  oedd  y  tebycaf  o  bawb 
i  lesu  Grist.     Ar  y  cyntaf,  efallai,  byddai 


y  pregethodd  ei  bregeth  genhadol  yn  Lhm- 
dain,  aeth  gweinidog  enwog  ato  ar  y 
terfyn,  gan  ddweyd :  "  Pe  buasech  heb 
agor  eich  genau,  Mr.  Charles,  yr  ydych 
chwi  eich  hun  yn  bregeth  ragorol  iawn." 

Ni  chododd  Cymru  y  fath  ddyngarwr  a 
Mr.  Charles.  Meddai  dynerwch  naturiol ; 
yr  oedd  caredigrwydd  yn  ddarllenadwy 
ar  bob  IHnell  yn  ei  wynebpryd.  Pe  na 
chawsai  grefydd,  credAvn  y  buasai  yn  ym- 
roddi  i  ysgafnhau  beichiau  y  ddynohaeth, 
ac  i  geisio  gwella  cyflwr  ei  gydwladwyr ; 
ond  darfu  i'w  droedigaeth,  a'r  afael  ddwfn 
a  gafodd  yr  efengyl  mewn  canlyniad  arno, 
roddi    bywyd    a    nerth    yn    y    teimladau 

yr  olwg  arno  yn  eich  taro  oddiwrtho  gydag 
ofn  parchus,  ond  buan  drachefn  y  gwnai 
eich  swyno  i'w  fynwes  a'i  ledneisrwydd  a'i 
fwyneidd-dra,  gan  gyfranu  i  chwi  addysg 
werthfawr."  Nid  geiriau  eithafol  gwron- 
addolwr  yw  y  rhai  hyn,  ond  cofnodiad  o 
ffaith  a  addeíìd  yn  gyffredinol.  Dywedir 
y  byddai  rhai  yn  myned  i  wrando  Mr. 
Charles  oblegyd  harddwch  ei  bryd,  a'r 
wedd  angylaidd  oedd  arno.  Nid  tegwch 
cnawdol  a  berchenogai ;  yn  hytrach 
lledneisrwydd  a  thynerwch  yspryd,  ac 
efengyl  Duw  wedi  nawseiddio  ei  holl 
enaid,  a  osodent  ryw  addurn  ar  ei  wedd, 
ac  a  barent  i'w  wyneb  ddysgleirio.     Pan 


a  feddai  wrth  natur,  nes  y  daeth  achub 
eneidiau,  a'u  dwyn  i  afael  y  cyfoeth  uchaf 
a  all  dynion  feddianu,  yn  nwyd  anorch- 
fygol  ynddo.  Hyn  a'i  cynhaliodd  yn 
ngwyneb  gwrthwynebiadau,  ac  a  barodd 
iddo  lafurio  uwchlaw  yr  hyn  a  ddaliai  ei 
natur,  wrth  deithio  mynyddoedd  an- 
hygyrch  Gwynedd,  yn  nghanol  gwlaw- 
ogydd  a  thymhestloedd.  Ni  wyddai  am 
falchder.  Yr  oedd  yn  un  o'r  dynion 
gostyngeiddiaf  yn  fyw.  Daeth  i  feddu 
dylanwad  dirfawr  yn  mysg  y  Methodist- 
iaid  ;  edrychid  i  fynu  ato  fel  angel  Duw  ; 
braidd  nad  oedd  ei  air  yn  ddeddf ;  ond  yn 
hyn  oll  nid  ymddyrchafai  efe,  yn  hytrach, 

byddai  pob  anrhydedd  a  bentyrid  arno  yn 
ei  yru  yn  ddyfnach  i'r  llwch.  Deuai  ei 
ostyngeiddrwydd  i'r  amlwg  yn  ei  weinid- 
ogaeth.  Gan  y  meddai  ddysgeidiaeth 
ddofn,  a  chydnabyddiaeth  â  syniadau  y 
prif  dduwinyddion  ar  bob  pwnc  o  athraw- 
iaeth  braidd,  buasai  yn  hawdd  iddo  ym- 
ddyrchafu  uwchlaw  ei  wrandawyr,  a  pheri 
iddynt  synu  at  fawredd  ei  gyrhaeddiadau  ; 
ond  byddai  efe  yn  y  pwlpud  y  symlaf,  a'r 
hawddaf  ei  ddeall  o  bawb  ;  gwnai  hi  yn 
bwynt  i  fod  mor  gHr  nes  y  byddai  y  gwanaf 
ei  amgyffredion  yn  alluog  i  ddirnad. 

Yr  unig  rai  a  fu  yn  meddu  y  cyffelyb 
ddylanwad  yn  mysg  y  Methodistiaid 
oedd  Daniel  Rowland,  a  Howell  Harris, 
a  Wilhams,  Pantycelyn  ;  ond  yr  oedd 
Mr.  Charles  yn  hollol  annhebyg  i  bob 
un  o  honynt.  Hyawdledd  sanctaidd 
Rowland  a  gariai  bob  peth  o'i  flaen.  Nid 
ydym  am  ddweyd  ei  fod  yn  gwbl  amddifad 
o  allu  trefniadol ;  ond  nid  yn  hyn  y 
rhagorai ;  ei  enwogrwydd  yn  y  pwlpud  a 
gyfrifai  i  raddau  am  ei  ddylanwad  allan 
o'r  pwlpud.  Yr  oedd  Howell  Harris,  o'r 
tu  arall,  yn  drefnydd  nodedig ;  cyfunai 
nerth  areithyddol  o'r  dosparth  blaenaf  â 
gallu  trefniadol  digyffelyb.  Ond  gosod  ei 
ofn  ar  y  cynghorwyr  a'r  seiadau  a  wnelai. 
Ac  os  na  chaffai  ei  ffordd,  a  hyny  mewn 
pethau  cymharol  ddibwys,  byddai  yn 
cyffroi  trwyddo.  Yn  wahanol  i  Rowland, 
nis  gelhr  rhestru  Mr.  Charles  yn  mysg 
pregethwyr  blaenaf  Cymru.  Yr  oedd  yn 
bregethwr  da,  sylweddol,  addysgiadol,  a 
chhr ;  buasai,  yn  ol  pob  tebyg,  wedi  esgyn 
yn  uwch  mewn  poblogrwydd  pregethwrol 
oni  bai  iddo  daflu  prif  yni  ei  natur  i  waith 
yr  Ysgol  Sabbothol,  ac  yn  arbenig  i  gatec- 
eisio  plant  ;  ond  yr  oedd  yn  byw  yr  un 
pryd  ag  ef  amryw  a  ragorent  arno  mewn 
dawn  gweinidogaethol,  a  medr  i  ddylan- 
wadu  ar  dorf.  Yn  wahanol  i  Harris,  yr 
oedd  Mr.  Charles  yn  cario  ei  gynlluniau 
trwy  egluro  eu  natur,  a  dangos  yr  angen- 
rheidrwydd  am  danynt,  a  hyny  mewn 
modd  mor  eniUgar  fel  yr  oedd  yn  cludo 
pawb  gydag  ef  fel  Uif  yr  afon.  Ac  yr 
oedd  ei  hofl  drefniadau  yn  gwbl  ymarferol. 
Medrai  roddi  ei  fys  ar  angen  gwlad,  a 
chynyrchu  cynllun  i'w  gyfarfod,  fel  gyda 
chywirder  anghamsyniol  greddf.  Gallwn 
olrhain  mawredd  ei  ddylanwad  i'w  ddoeth- 
ineb  nodedig,  ei  foneddigeiddrwydd  per- 
ffaith,  ei  ostyngeiddrwydd  dwfn,  ei 
ymroddiad  diderfyn  i  wasanaeth  ei  Gyfun- 
deb  a'i  wlad,  ei  fedr  dirfawr  fel  cynllunydd ; 
a  thuhwnt  i  bob  peth  i'w  dduwiolfrydedd 


dwfn.  O  herwydd  y  rhagoriaethau  hyn, 
ac  eraill,  daeth  Mr.  Charles  yn  frenin  yn 
mysg  y  Methodistiaid  heb  geisio  hyny. 

Nid  iawn  ynom  fyddai  anghofio  ei  hael- 
ioni.  Ychydig  a  phrin  oedd  derbyniadau 
arianol  Mr.  Charles  oddiwrth  y  weinidog- 
aeth  ;  ar  ei  fasnach,  a  ddygid  yn  mlaen 
gan  ei  briod,  yr  oedd  yn  byw.  Nis 
gwyddom  i  ba  raddau  y  talodd  ei  lyfrau 
iddo  ;  ond  y  mae  genym  ei  awdurdod  ef  ei 
hun  i  ddweyd  fod  yr  oll  a  wnelai  yn  cael 
ei  roddi  ganddo  i  gynal  yr  ysgolion.  Pan 
fyddai  tlodion  yn  dyfod  ato  am  Feiblau,  a 
Ilyfrau  eraill,  heb  arian,  nis  gallai  efe 
wrthod  eu  cais.  Credwn  ein  bod  yn  gywir 
wrth  ddweyd  iddo  roddi  canoedd  o  Iyfrau 
yn  rhad  ac  am  ddim.  Yn  ei  adeg  ef  yr 
oedd  y  Bala  yn  Jerusalem  Cymru;  byddai 
tyrfaoedd  yn  ymgynull  yno  bob  Sul  pen 
mis  ;  cynelid  prif  Gymdeithasfa  Gwynedd 
yno  yn  flynyddol ;  ac  nid  oedd  terfyn  ar  y 
cymanfaoedd  plant,  a  chyfarfodydd  cref- 
yddol  eraill  o  bob  math  a  ddeuent  i'r  dref. 
Ar  adegau  felly  byddai  ei  dŷ  ef  yn  Ilawn. 
Yn  y  rhinwedd  yma  yr  oedd  Mrs.  Charles 
lawn  mor  rhagorol  ag  yntau.  Yr  oedd 
porthi  y  dyeithriaid  yn  draddodiad  oedd 
wedi  ddysgu  gan  ei  mam.  Dywedir  am 
Mrs.  Jones,  Mrs.  FouIkes  gwedi  hyny,  y 
byddai  yn  porthi  chwe'  chant  yn  ei  thŷ 
pan  ddeuai  y  Gymdeithasfa  i'r  Bala.  Yn 
hyn  bu  Mr.  a  Mrs.  Charles,  trwy  holl 
ystod  eu  bywyd,  yn  olynwyr  teilwng  iddi. 
Bellach,  rhaid  i  ni  adael  Thomas 
Charles.  A  gosod  pob  peth  at  eu  gilydd, 
y  mae  yn  sicr  na  chafodd  y  Cyfundeb,  na 
Chymru,  rodd  werthfawrocach  gan  Dduw 
nag  efe.  Fel  yr  ydym  yn  barod  wedi 
sylwi,  efe  a  ddyogelodd  ffrwyth  y  diwygiad 
Methodistaidd.  Pw  drefniadau  ef,  dan 
fendith  yr  Arglwydd,  y  rhaid  priodoli 
corfforiad  y  Cyfundeb,  a'i  barhad  yn 
Nghymru  fel  corph  dylanwadol.  Ac  nid 
yw  effeithiau  Ilafur  Mr.  Charles  yn  gyfyng- 
edig  i  Fethodistiaeth,  nac  i  Gymru ;  y 
maent  i'w  teimlo  y  dydd  hwn  trwy  yr  holl 
fyd.  Terfynwn  ein  hysgrif  trwy  ddifynu 
ychydig  benillion  allan  o'r  farwnad  ragorol 
a  gyfansoddwyd  iddo  gan  y  Parch. 
Thomas  Jones : — 

"  Yr  oedd  ynddo  ras  rhagorol, 

Er  nad  oedd  heb  waeledd  dynol  ; 

P'le  y  cawn,  yn  mhob  agweddau, 

Wr  yn  berffaith,  heb  ei  feiau  ? 

lë,  p'le  cawn  un  trwy'r  gwlcdydd, 

Llai  ei  fai,  a  mwy  ei  ddefnydd  ? 
Yn  mhob  lle,  gras  y  Ne', 

Oedd  ynddo  fe'n  amlwg; 

laith  oedd  fwyn,  a  thirion  olwg, 

Hawddgar,  heb  na  rhith  na  chilwg. 

Bellach,  ar  ol  Charles  mewn  hiraeth, 
Syllwn  draw  ar  ei  fywioliaeth, 
Yn  y  wlad  lle  mae'n  cartrefu, 
Heb  un  gelyu  i'w  derfysgu  ; 
Perfîaith  olwg  ar  ei  Arglwydd 
Yw  ei  ran  mewn  byd  diaílwydd 

Darfu  gwg,  byd  a'i  wg, 
A  chilwg  pob  gelyn ; 
Nid  oes  gwaeledd  yno'n  dilyn  ; 
Medrus  yw  ar  nefol  delyn. 


Ond  yn  benaf,  lesu  gwiwlan, 
(A  fu  yn  yr  ing  ei  hunan), 
Oedd  yn  dangos  ei  uchafìaeth, 
Ac  yn  gwirio  ei  fuddugoliaeth  ; 
Gan  fwyn  adrodd,  '  Mi  ymleddais, 
Ar  Galfaria  mi  orchfygais  ; 
Angeu  draw,  dan  fy  llaw, 
Ge's  er  ei  fraw  oergryn  ; 
Edrych,  edrych  ar  dy  elyn, 
Nid  yw  hwn  ond  sarph  heb  golyn. 


Mi  ddych'mygaf  fod  rhyw  dyrfa, 
Saint,  angelion,  o'r  llu  ucha', 
Yn  cylch-hedfan,  i  gyfarfod 
Yspryd  Charles,  i'w  arwain  uchod  ; 
Ac,  â'u  mwynlais  wrth  ei  glustiau, 
'N  boddi  swn  angeuol  ffrydiau, 
'  Tyred,  frawd,  gad  dy  gnawd, 
I  ddifrawd  y  beddle, 
Awn  a  thi  i'th  nefol  gartre', 
Uwch  y  byd,  a'i  wae  anaele.' 


Dydd-gwaith  byr,  mae'n  ddigon  eglur, 

\'n  ein  byd,  fu  hyd  ei  lafur  ; 

Ond  y  gras  a  roddwyd  iddo, 

Yn  y  nef  mae'n  bywiog  weithio  ; 

Dyfroedd  byw  oedd  yn  ei  galon, 

Y  maent  yno'n  gryfach  afon  ; 

Yn  y  pridd,  nes  dèl  dydd, 
Ei  gorph  sydd  yn  huno  ; 
Ond  ei  yspryd  sydd  yn  eíîro, 
Yn  y  nef ;  prysurwn  ato." 


PENOD     XXXIII 


O  GYMDEITHASFA  GYNTAF  WATFORD  HYD  Y  NEILLDUAD. 

Metìiodistiaeth  yn  gwreiddio  yn  Ngwynedd—Adeiladu  Capelau — Cymdeithasfa  y  Gogledd  agos 
a  dyfod  i  hrofedigaeth—Tenluoedd  cyfrifol  yn  yninno  a'r  Cyfundeb,  yn  arhenig  yn  y  De — 
Dylanwad  yy  offeiriaid  Methodistaidd  yn  gwanychu—Erlid  y  Methodistiaid  dan  Ddeddf  y 

Tai  Cyrddau — Mr.  Corhett  yn  anrheithio  y  wlad  o  givmpas  Towyn,  Aberdyfi,  a  Chorris 

Leivis  Morris  yn  ffoi  i  Lwyngwair~Y  pregethwyr  yn   gorfod  cymeryd  trwyddedau  fel 
Ymneilldîmyr—Cyfodiad  Wesleyaeth  yn  y  Dywysogaeth — Y  dadleuon  dilynol. 

haedda  eu  pwysigrwydd ;  ac  ar  y  pethau 
hyn  yr  ydym  am  sylwi  yn  bresenol. 

O  fewn  y  cyfnod  hwn  y  meddianwyd  Gwyn- 
edd.  Bro  y  tywyllwch  oedd  y  Gogledd 
adeg  Cymdeithasfa  gyntaf  Watford. 
Buasai  Howell  Harris  ar  daith  ddwy  waith 
trwy  ranau  o'r  dalaeth ;  efallai  iddo  sefydlu 
ychydig  o  seiadau  ynddi  ;  os  do,  bychan 
oedd  eu  rhif  ac  ychydig  eu  haelodau.  Yr 
oedd  yspryd  milain  yn  erbyn  y  diwygiad 
yn  llanw  yr  ardaloedd,  a  chaffai  yr  yspryd- 
iaeth  yma  ei  magu  a'i  meithrin  gan  y  pen- 
defigion  a'r  clerigwyr.  Elai  cynghorwyr 
y  Deheudir  yn  aml  i  Wynedd,  a  llefarent 
pa  le  bynag  y  caffent  gyíîeustra.  Trefn- 
odd  y  Gymdeithasfa  yn  y  Dê  hefyd  ar 
bregethwyr  i  lafurio  yn  Ngwynedd,  gan 
ddwyn  eu  traul.  Eithr  hyd  o  fewn  ugain 
mlynedd  i  derfyn  y  ddeunawfed  ganrif 
eiddil  oedd  Methodistiaeth  yn  y  dalaeth  ; 
yr  oedd  y  seiadau  yn  anaml  ynddi,  eu 
haelodau  yn  ychydig  o  rif,  ac  yn  dlodion 
eu  hamgylchiadau  ;  ac  o  braidd  y  caent  eu 
goddef  gan  y  werinos.  Modd  bynag, 
enillwyd  hi  gyda  chyflymdra  dirfawr,  a 
chyn  y  Neillduad  yr  oedd  y  Cyfundeb  yn 
gryfach  ynddi  nac  yn  y  Dê.  Y  moddion  a 
fendithiwyd  i'w  hefengyleiddo  oeddynt,  yn 
gyntaf,  ymweliadau  y  Deheuwyr,  sef 
Howell  Harris,  a'r  offeiriaid,  megys  Daniel 
Rowland,  Howell  Davies,  WiIIiams, 
Pantycelyn  ;  Davies,  Castellnedd  ;  Jones, 
Llangan  ;  yn  nghyd  â'r  cynghorwyr,  o  ba 
rai  y  penaf  oedd  Dafydd  Morris,  Twrgwyn. 
Yn  nesaf,  cyfododd  cynghorwyr  amryw 
yn  Ngwynedd  ei  hun,  megys  John  Evans, 
y  Bala ;  Humphrey  Edwards,  y  Bala  ; 
Lewis  Evan,  Llanllugan.  Gwedi  hyn 
ymddangosodd  pregethwyr  yn  y  dalaeth,  o 


jR  ydym  mewn  penod  flaenorol  wedi 
'^  cyfeirio  at  brif  nodweddion  wyth 
mlynedd  cyntaf  y  Diwygiad 
Methodistaidd.  Ein  hamcan  yn  awr  yw 
galw  sylw  at  rai  ffeithiau  pwysig,  nas 
gallem  ymdrin  â  hwy  yn  briodol  mewn 
cysylltiad  âg  unrhyw  berson  penodol,  a 
gymerasant  le  rhwng  Cymdeithasfa  gyntaf 
\Vatford,  a'r  pwynt  pwysig  nesaf  yn  hanes 
y  Cyfundeb,  sef  y  NeiIIduad.  Gan  fod  y 
cyfnod  i  raddau  yn  faith,  sef  triugain-ac- 
wyth  o  flynyddoedd,  nis  gallwn  gyfeirio 
ond  at  rai  o'r  prif  elfenau.  Cychwynodd 
y  cyfnod  hwn  mewn  brwdfrydedd  di- 
gyffelyb  ;  y  mae  yn  amheus  a  fu  Ilwydd- 
iant  cyflymach  ar  achos  yr  Arglwydd  mewn 
unrhyw  adeg  nag  a  fu  yn  Nghymru  yn 
mysg  y  Methodistiaid,  o  1743  hyd  1750. 
Yna  cododd  ystorm  trwy  yr  anghydfod 
blin  rhwng  y  Cyfundeb  a  Howell  Harris. 
Parhaodd  yr  adfyd  hwn  am  dair-blynedd- 
ar-ddeg.  Y  mae  cylch  y  Cyfundeb  yn 
gulach,  a  rhif  ei  ddeiliaid  yn  Ilai  y  dydd 
heddyw  oblegyd  yr  ymraniad  anhapus 
yma.  Ymwelodd  Duw  a'i  bobl  yn  amlwg 
drachefn  tua'r  flwyddyn  1762,  pan  y  daeth 
emynau  Williams,  Pantycelyn,  allan,  ac 
y  dychwelodd  Howell  Harris  yn  ol  at  ei 
frodyr,  Cyfododd  tymhestl  eto  yn  nglyn 
â  helynt  Peter  Williams,  a  chyffrowyd 
teimladau  blin  ;  ond  ni  fu  canlyniadau  y 
ddadl  hon  agos  mor  andwyol  a'r  un  flaen- 
orol.  Am  y  pethau  hyn  yr  ydym  wedi 
ymhelaethu  yn  nglyn  â  hanes  y  bobl  a 
gymerent  y  rhan  fwyaf  amlwg  ynddynt ; 
ac  hefyd  am  gyfodiad  yr  Ysgol  Sabbothol, 
a  sefydliad  y  Feibl  Gymdeithas.  Ond  y 
mae  ychydig  bethau  naill  ai  wedi  cael  eu 
gadael  allan,  neu  ynte  heb  gael  y  Ue  a 

ddoniau  gweinidogaethol  na  ragorwyd 
arnynt  mewn  unrhyw  oes  nac  niewn  un- 
rhyw  wlad.  Yr  ydym  yn  cyfeirio  at 
Robert  Roberts,  Clynog ;  a'i  frawd,  John 
Roberts,  Llangwm  ;  John  Jones,  Bodyn- 
olwyn;  John  Jones,  Edeyrn  ;  John  Elias, 
ac  eraill.  Meibion  Anac  oedd  y  rhai  hyn; 
nid  oedd  cnawd  allasai  ddal  o  dan  eu 
gweinidogaeth  ;  byddai  annuwiohon  yn 
myned  i  wyneblasu,  a'u  gluniau  yn  myned 
i  guro  yn  nghyd,  yn  eu  presenoideb. 
Cyffro  amserol,  ac  yna  yn  peidio,  a  gyn- 
yrchid  gan  ymwehadau  pregethwyr  mawr 
y  Dê  ;  ond  yr  oedd  y  rhai  hyn,  yr  ydym 
wedi  cyfeirio  atynt,  yn  aros  yn  y  dalaeth, 
a'u  hymadroddion  yn  disgyn  ar  gydwybod- 
au  gweithredwyr  anwiredd  fel  gwreichion 
eiriasboeth.  Y  rhai  hyn  ddarfu  drechu  yr 
erledigaeth  dros  y  wlad;  y  rhai  hyn  ddarfu 
dori  y  garw  ac  arloesi  y  tir  ;  ac  oni  bai  am 
nerth  eu  pregethu  hwy  ni  fuasai  Mr.  Charles 
yn  medru  gosod  ei  gynlluniau,  er  mor  ym- 
arferol  oeddynt,  mewn  gweithrediad. 

Y  moddion  olaf  y  cyfeiriwn  ato,  a  fen- 
dithiodd  Duw  er  cymeryd  meddiant  o 
Wynedd  i  efengyl  Crist,  oedd  dyfodiad  y 
Parch.  T.  Charles  i'r  dalaeth,  ac  yn  ar- 
benig  ei  ymuniad  â'r  Cyfundeb.  Fel  yr 
ydym  wedi  dangos  eisioes,  trwy  ei  drefn- 
iadau  a'i  gynlluniau  darfu  iddo  ef  ddyogelu 
i  Fethodistiaeth  ffrwyth  y  diwygiadau 
mawrion  a  ysgydwent  y  tir.  Mor  bell  ag 
y  mae  a  fyno  y  Cyfundeb  â'r  mater,  afrad- 
wyd  llawer  o  ffrwyth  yn  y  Dê.  Darfu  i 
ymneiUduad  Howell  Harris  golh  dwy  sir 
gyfan  o'r  Dywysogaeth  i'r  Methodistiaid, 
sef  Siroedd  Maesyfed  a  ]\Iynwy.  O  her- 
wydd  achosion  eraill,  y  cawn  gyfeirio  atynt 
eto,  aeth  y  Methodistiaid  yn  ychydig  mewn 
cymhariaeth  yn  Sir  Benfro.  Ond  yn  y 
Gogledd  byddai  Mr.  Charles,  heblaw 
cymeryd  meddiant  o  randiroedd  newydd- 
ion  ei  hun,  yn  dyogelu  cynyrch  buddugol- 
iaethau  y  pregethwyr.  Trwy  yr  Ysgol 
Sabbothol,  y  cymanfaoedd  plant,  gwasgar- 
iad  llyfrau  da,  ac  yn  arbenig  trwy  wasgar 
Beiblau  yn  mysg  y  werin,  byddai  efe  yn 
parhau  y  dylanwadau  a  gawsent  eu 
cychwyn  mewn  odfaeon  cyffrous  ;  ac  i'w 
ddoethineb  ef,  dan  fendith  Duw,  y  rhaid 
priodoh  yr  afael  gref  sydd  gan  Fethodist- 
iaeth  ar  Wynedd.  Yn  ei  amser  ef  symudwyd 
canolbwynt  gahu  y  Cyfundeb  o'r  Deheudir 
i'r  Gogledd.  Nid  yw  y  Dê  ychwaith  heb  fod 
dan  ddyled  ddirfawr  i  Thomas  Charles; 
ond  gan  ei  bod  yn  mhellach  oddiwrtho  nis 
gallai  ei  ddylanwad  ynddi  fod  mor  fawr  ag 
ar  y  dalaeth  yn  mha  un  y  preswyliai. 


O  fewn  y  cyfnod  hwn  y  llanwyd  y  wlad  a 
chapelau.  Y  capelau  cyntaf  perthynol  i'r 
Methodistiaid  oeddynt  Cilycwm,  yn  Sir 
Gaerfyrddin  ;  a  chapel  Maesgwyn,  o  fewn 
terfynau  Maesyfed.  Ni  wyddis  pa  un  o'r 
ddau  yw  yr  hynaf,  gan  nad  yw  dyddiad 
adeiladu  capel  Maesgwyn  genym  ;  braidd 
nad  yr  unig  beth  a  wyddom  am  dano  yw 

fod  yr  Ustus  V ,  yn  mis  Awst,  1742, 

yn  bygwth  ei  dynu  i  lawr.  Adeiladwyd 
capel  Cilycwm,  yn  ol  y  gareg  sydd  yn 
aros  yn  y  mur  hyd  y  dydd  heddyw,  yn 
1740.  Y  ddau  hyn  yn  unig  y  niae  genym 
sicrwydd  am  eu  bodolaeth  adeg  Cymdeith- 
asfa  gyntaf  Watford.  Y  nesaf  y  gwyddom 
am  dano  y  w  capel  y  Groeswen.  Cymerwyd 
y  tir  at  hwn  yn  Mehefin  2,  1742,  sef  tros 
chwech  mis  cyn  y  Gymdeithasfa  ;  ond 
tueddwn  i  feddwl  na  chyfodwyd  yr  adeilad 
am  beth  amser  wedi  hyny.  Yna  cawn  i 
gapel  gael  ei  adeiladu,  yn  ol  pob  tebyg,  yn 
Llansawel,  Sir  Gaerfyrddin,  yn  1744,  yn 
unol  â  phenderfyniad  Cymdeithasfa  Porth- 
yrhyd.  Yn  mhen  tair.blynedd  gwedi  hyn, 
sef  yn  y  flwyddyn  1747,  adeiladwyd  capel 
Alpha,  yn  LÍanfair-MualIt.  Ỳr  oedd 
capel  y  New  Inn  wedi  ei  godi  ryw  gymaint 
yn  ílaenorol.  Yn  y  flwyddyn  1749,  adeil- 
adwyd  hefyd  capel  Aberthyn,  yn  Mro 
Morganwg. 

Dyna  yr  holl  gapelau  y  mae  genym 
hanes  sicr  am  danynt  cyn  yr  ymraniad. 
Eithr  y  mae  Ile  cryf  i  gredu  fod  ychwaneg 
wedi  cael  eu  hadeiladu.  Ond  y  mae  yn 
sicr  nad  oedd  eu  nifer  ond  ychydig,  onide 
buasai  Howell  Harris  yn  cyfeirio  atynt  yn 
ei  ddydd-Iyfr.  Y  mae  yn  amlwg,  modd 
bynag,  mai  hwyrfrydig  fu  y  Methodistiaid 
gydag  adeiladu  capelau.  Pe  y  buasent 
wedi  ymroddi  ar  unwaith  i  gael  tai  i  addoli 
i'r  lluoedd  a  argyhoeddwyd  trwy  eu  gwein- 
idogaeth,  buasent  yn  cymeryd  meddiant 
llwyrach  o'r  tir,  ac  ni  fuasai  cynifer  o'u 
dychweledigion  yn  ymuno  âg  enwadau 
eraill.  Yr  un  pryd,  hawdd  esgusodi  y 
Tadau.  Yr  oedd  dau  rwystr  cryf  ar  eu 
ffordd  i  weithio  yn  egniol  gydag  adeiladu 
addoldai.  Yn  gyntaf,  taflent  holl  frwd- 
frydedd  eu  natur  i'r  gwaith  o  efengylu  ac 
arloesi  y  wlad;  dychwelyd  pechaduriaid  at 
Grist,  a'u  cadw  iddo,  a  lanwai  eu  bryd  ;  ac 
yr  oedd  yn  anmhosibl  iddynt,  yn  nghanol 
eu  teithiau  a'u  hymdrechion  gyda'r  efengyl, 
i  gymeryd  i  ystyriaeth  briodol  drefniadau 
adeiladu.  Yn  nesaf,  nid  oedd  eu  perthynas 
â'r  Eglwys  Wladol  wedi  cael  ei  ddeffinio  ; 
ni  wyddent  hwy  eu  hunain  i  ba  le  y  caent 
eu  harwain.     Nid  capelau  y  galwent  hwy 

eu  hadeiladau  ar  y  cychwyn  ;  byddai  hyny 
yn  eu  gwneyd  yn  rhy  debyg  i'r  Ymneill- 
duwyr ;  "  tai  seiadau "  y  mae  Howell 
Harris  yn  eu  cyfenwi,  ac  wedi  hyny  byddai 
un  o  honynt  yn  cael  ei  ddynodi  fel  "  t\ 
cwrdd."  Y  mae  yn  sicr  ddarfod  i'r 
dyryswch  a'r  benbleth  a  deimlai  y  Tadau 
Methodistaidd,  parthed  eu  perthynas  â'r 
Eglwys  Sefydledig,  fod  yn  gryn  atalfa  ar 
eu  ffordd  i  godi  addoldai  yn  ngwahanol 
ranau  y  wlad.  Dylasem  ddweyd  hefyd 
fod  y  Methodistiaid,  yn  flaenorol  i'r  ym- 
raniad,  wedi  meddianu  rhai  hen  gapelau 
perthynol  i'r  Eglwys,  y  rhai  a  gawsent  eu 
gadael  gan  y  clerigwyr,  a  hyny  yn  ol  pob 
tebyg  o  herwydd  diffyg  cynulleidfaoedd. 
Fel  enghraifft  o'r  rhai  hyny  gallwn  gyfeirio 
at  gapelau  Abergorlech,  Ystrad-ffin,  a 
Llanlluan,  yn  Sir  Gaerfyrddin ;  a  chapel 
y  Gyfylchi,  yn  Morganwg. 

Gwnaed  cynydd  dirfawr  gydag  adeiladu 
"  tai  cyrddau,"  yn  ystod  y  tair-blynedd-ar 
ddeg  y  bu  Howell  Harris  ar  encii,  o  fewn 
y  cylch  oedd  wedi  parhau  yn  deyrngar  i 
Daniel  Rowland.  A  ydyw  hyn  yn  aw- 
grymu  fod  y  Diwygiwr  o  Drefecca,  oblegyd 
ei  ymlyniad  cryf  wrth  yr  Eglwys,  yn 
sefyll  ar  ffordd  adeiladu,  nis  gwyddom. 
Ond  y  mae  yn  ffaith  ddarfod  i  Rowland, 
a'r  rhai  a  lynent  wrtho,  yn  fuan  gwedi  yr 
ymraniad,  ymdaflu  o  ddifrif  i'r  gorchwyl 
o  ddarpar  addoldai.  Fel  hyn  yr  ysgrifena 
Howell  Harris,  yn  y  flwyddyn  1763,  wrth 
ddychwelyd  o  Gymdeithasfa  Llansawel,  y 
gyntaf  iddo  fod  ynddi  am  dair-blynedd-ar- 
ddeg :  "  Wrth  weled  cynifer  o  leoedd 
newyddion  wedi  cael  eu  cychwyn  gan- 
ddynt  hwy  (y  Methodistiaid),  a  dim  un 
genyf  fi,  teimlwn  ei  fod  yn  anrhydedd  cael 
myned  i'w  mysg."  Yr  ydym,  o  herwydd 
amry w  resymau,  yn  barnu  mai  nid  eglwysi 
a  chynulleidfaoedd  a  olygai  efe  wrth  "le- 
oedd  newyddion,"  ond  tai  addoh. 

Nid  yw  yn  ymddangos  i  adeiladu  capel- 
au,  yn  y  Deheudir,  yn  y  cyfnod  cyntaf 
hwn,  gael  ei  deimlo  yn  faich  o  gwbl. 
Bychain  mewn  cymhariaeth,  a  hynod  o 
ddiaddurn,  oedd  y  tai  a  adeiledid  ;  pedwar 
mur  a  thò  oeddynt,  gyda  Uawr  pridd,  a 
nifer  o  feinciau  digefn,  ond  gyda  dau 
bwlpud ;  un  mawr  i'r  gŵr  ag  y  byddai 
llaw  wen  yr  Esgob  wedi  cyffwrdd  a'i 
goryn,  ac  un  bychan  i'r  flefarwr  diurddau, 
ac  yn  ainl  byddai  y  rhai  hyn  un  yn  mhob 
pen  i'r  capel.  Nid  oedd  eisiau  pen  saer 
{arcìiitect)  i  dynu  cynflun ;  yr  ydym  yn 
amheus  a  fyddai  cynllun  gan  neb  ar  bapyr  ; 
byddai  penderfynu  ar  y  Ilatheni  o  hyd  a 


Iled  yn  ddigon  o  gyfarwyddyd  i'r  adeilad- 
ydd.  Felly,  pur  ychydig  fyddai  y  draul  ; 
ac  yr  oedd  llafur  yn  nodedig  o  rad  yr  adeg 
hono.  Yn  ychwanegol,  byddai  caredigion 
yr  achos  mawr  yn  cwario  y  cerig  allan  o 
lechweddau  y  mynyddoedd  yn  rhad;  a 
byddai  amaethwyr  y  cymydogaethau  yn  eu 
cludo,  yn  gystal  ag  yn  cludo  y  calch,  y 
llechi,  a'r  coed,  at  yr  adeilad.  Ac  yr  oedd 
agos  yn  mhob  cymydogaeth  yn  y  Dé  deulu, 
neu  deuluoedd,  parchus  o  ran  sefyllfa,  a 
chlyd  o  ran  amgylchiadau,  yn  ymgyfath- 
rachu  a'r  Methodistiaid. 

Yr  oedd  agos  i  haner  can'  mlynedd  wedi 
pasio  er  cychwyn  y  diwygiad  Methodistaidd 
cyn  fod  gan  y  Cyfundeb  nemawr  o  gapelau 
yn  Ngwynedd.  Y  cyntaf  a  adeiladwyd, 
blaenffrwyth  capelau  Methodistaidd  y 
Gogledd,  oedd  capel  y  Bala.  Nid  ydym 
yn  gwbl  sicr  am  y  dyddiad,  ond  yr  oedd 
wedi  ei  adeiladu  cyn  y  flwyddyn  1777.  Yn 
y  flwyddyn  hono  ychwanegwyd  dau  ato, 
sef  capel  Brynengan,  a  chapel  Penrhyn- 
deudraeth.  Pan  yr  ymunodd  Mr.  Charles 
a'r  Methodistiaid  yn  y  flwyddyn  1785, 
pedwar  capel  a  feddai  y  Cyfundeb  yn  Sir 
Feirionydd,  sef  y  Bala,  Dolyddelen,  y  Pen- 
rhyn,  a  Blaenau  Ffestiniog.  Llwyddodd 
ef  y  flwyddyn  ganlynol  i  wneyd  eu  nifer 
yn  bump,  trwy  gael  capel  yn  Nolgellau. 
Mewn  canlyniad  i'w  ymdrechion  ef  yn 
nglyn  a'r  ysgohon  cylchynol,  a'r  Ysgol 
Sabbothol ;  ac  fel  ffrwyth  gweinidogaeth 
nerthol  y  pregethwyr  hyawdl  a  gyfodwyd 
gan  y  nefoedd,  Iliosogodd  cynulleidfa- 
oedd  Gwynedd  mewn  byr  amser,  a  daeth 
gwaedd  am  gapelau  o  bob  rhan  o'r  wlad 
ar  unwaith.  Bu  diwedd  y  ddeunawfed 
ganrif,  a  dechreu  y  ganrif  bresenol,  yn 
dymhor  digyffelyb  o  adeiladu  addoídai. 
Ac  yn  y  Gogledd  bu  agos  i'r  Cyfundeb 
ddyfod  i  brofedigaeth.  Yn  y  gwahanol 
ardaloedd,  tlodion  fyddai  aelodau  y  seiat 
agos  oll,  ac  ychydig  hefyd  mewn  nifer,  er 
fod  y  cynulleidfaoedd  yn  Iliosog ;  felly, 
byddai  raid  i'r  Gymdeithasfa  fyned  yn 
gyfrifol,  mewn  rhan  fawr  o  leiaf,  am  bob 
capel  a  godid.  Esgorodd  hyn  ar  ei  effaith 
naturiol,  sef  fod  pawb  yn  adeiladu  addoldy 
o'r  maint  a  hoffent,  heb  gymeryd  y  pwnc 
o  dalu  am  dano  i  ystyriaeth.  Daeth  dyled 
anferth  ar  y  Gymdeithasfa  yn  fuan,  ac 
ofnid  unwaith  y  byddai  iddo  ei  Ilethu. 
Ond  neidiodd  John  Evans,  y  Bala,  i'r 
adwy,  trwy  gael  gan  yr  holl  gynulleidfa- 
oedd  i  fabwysiadu  y  casgliad  ceiniog  ;  a 
thrwy  ei  yni  ef,  a  medr  a  ffyddlondeb  John 
Roberts,  Llangwm,  yr  ysgrifenydd  diflino, 

cafwyd  ymwared  o'r  baich  yn  raddol.  Yn 
mhen  amser,  gosodwyd  ar  bob  Cyfarfod 
Misol  y  ddyled  oedd  yn  perthyn  iddo.  Ac 
fel  na  ddygwyddai  profedigaeth  gyffelyb 
drachefn,  penderfynwyd  nad  oedd  yr  un 
gynulleidfa  i  adeiladu  addoldy,  ond  trwy 
ganiatad  y  Cyfarfod  Misol  i  ba  un  y  perth- 
ynai.  Erbyn  adeg  y  Neillduad,  yr  oedd 
Cymru  oll,  o  Gaergybi  i  Gaerdydd,  wedi  ei 
britho  gan  gapelau  Methodistaidd,  heblaw 
amryw  wedi  eu  cyfodi  yn  nhrefydd  Lloegr. 
O  fewn  y  cyfnod  hwn,  yn  y  Dcheudir,  ym- 
unodd  cryn  nifer  0  foneddigion  y  wlad  a'r 
Methodistiaid.  Am  y  Deheudir  yn  unig  y 
gelhr  dweyd  hyn  ;  heblaw  teulu  y  Tyddyn, 
yn  Sir  Drefaldwyn,  a  theulu  Simon  Lloyd, 
yn  nghymydogaeth  y  Bala,  ychydig  o 
gyfoethogion  a  berthynai  i'r  seiadau  yn 
Ngwynedd.  Yr  oedd  y  boneddigion  agos 
oll  tan  ddylanwad  y  clerigwyr,  ac  yn  rhag- 
farnllyd  at  y  Methodistiaid.  Ond  yn  bur 
gynar  cawn  lawer  o  fysg  bonedd  y  tir  yn 
ymgyfathrachu  a'r  Methodistiaid  yn  y  Dê  ; 
a  pharhaodd  y  rhan  fwyaf  o  honynt  yn 
ffyddlawn  hyd  y  Neillduad.  Yn  Morganwg, 
gallwn  gyfeirio  at  Thomas  Price,  Watford, 
a'i  fab,  Cadben  Price ;  Howell  Griffìth, 
Trefeurig ;  yr  Yswain  Jones,  o  Ffonmon, 
a  Basset,  o  Aberddawen.  Yn  Sir  Gaer- 
fyrddin,  cawn  Mrs.  Griffiths,  Glanyrafon- 
ddu ;  Mrs.  Walters,  Pantyresgair  ;  yr 
Yswain  Jones,  o  Ystrad  Walter,  a  Mr. 
Jones,  Pantglas.  Yn  Sir  Aberteifì,  yr  oedd 
Bowen,  Waunifor,  a'i  chwaer,  yn  perthyn 
i'r  Methodistiaid,  yn  nghyd  a'r  Milwriad 
Lloyd,  o  Bronwydd.  Darfu  i'r  boneddwr 
diweddaf  a  nodwyd  adeiladu  capel  ar  ei 
draul  eu  hun,  gan  ei  alw  yn  Capel  Drindod, 
er  prawf  o'r  gwrthnaws  a  deimlai  at  yr 
Undodiaid ;  ac  wedi  ei  orphen  daeth  ei 
hun  i'r  Cyfarfod  Misol,  a  gynhehd  mewn 
amaethdy  o'r  enw  Esgair,  i'w  gyflwyno  i'r 
Cyfundeb,  a  dywedir  fod  ei  ddull  o  wneyd 
hyny  yn  dra  gostyngedig  a  hunanymwadol, 
Dygwyddodd  hyn  yn  y  íîwyddyn  1794  ;  yn 
mhen  pedair  blynedd  ar  ol  hyny  cafwyd 
caniatad  y  Gymdeithasfa  i  weinyddu  Swper 
yr  Arglwydd  ynddo ;  ac  yma  yr  arferai  y 
milwriad  a'i  briod  gymuno  hyd  ddydd  eu 
marwolaeth.  Yn  Sir  Benfro,  perthynai  yr 
Yswain  Bowen,  o  Lwyngwair,  i'r  Method- 
istiaid ;  yn  ei  dỳ  ef,  yn  gweithredu  fel 
athraw  i'w  blant,  y  trigianai  y  Parch. 
Ebenezer  Richard,  cyn  symud  i  Dregaron. 
Yr  ydym  yn  cyfeirio  at  gysylltiad  y  bonedd- 
wyr  hyn  a'r  Cyfundeb  am  y  rheswm  ddarfod 
iddo  wneyd  erhd  ar  ran  y  werinos  yn  an- 
mhosibl ;  ni  feiddiai  neb  ymosod  ar  bobl  ag 


yr  oedd  rhai  o  safle  mor  barchus  yn  perthyn 
iddynt.  Bu  nodded  y  rhai  hyn  yn  fantais 
ddirfawr  i'r  diwygiad  ;  dyrchafodd  y  Meth- 
odistiaidibarchusrwydd  cymdeithasol;  ond 
pan  ddaeth  y  Neillduad,  ac  y  ciHasant  hwy- 
thau,  amryw  o  honynt,  yn  eu  holau  i'r  Eg- 
Iwys  Wladol,yroedd  hyn  yngryn  anfantais. 
O  fewn  y  cyfnod  hwn  gwanhaodd  awdurdod yr 
offeiriaid  yn  y  Cyfundeh.  Fel  yr  ydym  wedi 
dangos,  allan  o'r  Eglwys  Wladol  y  tardd- 
odd  Methodistiaeth,  ac  ar  y  cychwyn 
tueddai  ei  ffurflywodraeth  i  fod  yn  esgobol. 
Yr  esgob  cyntaf  oedd  Howell  Harris. 
Gwir  nad  esgob  oedd  yr  enw  a  arddelwai ; 
ei  deitl,  fel  ei  ceir  yn  nghofnodau  y  Gym- 
deithasfa,  oedd  arolygydd  cyffredinol ;  ond 
yn  ymarferol  esgob  ydoedd,  ac  yr  oedd  ei 
lywodraeth  lawn  mor  unbenaethol  ag  eiddo 
yr  esgobion  yn  Eglwys  Loegr.  Gwedi 
iddo  ef  gefnu  ar  y  Methodistiaid  ni  osod- 
wyd  neb  yn  olynydd  iddo,  ac  ni  fu  neb  byth 
yn  eu  mysg  yn  gymaint  o  lywodraethwr. 
Yr  oedd  ei  le  yn  wag  pan  y  daeth  yr  ail 
waith  i  gyfathrach  ei  frodyr.  Ar  yr  un 
pryd,  yr  oedd  rhyw  ychydig  yn  arwain  o 
angenrheidrwydd,  a'r  gweddill  yn  canlyn. 
Gwedi  ymadawiad  Harris  disgynodd  y 
llywodraetharysgwyddau  Daniel  Rowland. 
Cynorthwyid  ef  gan  Williams,  Pantycelyn, 
a  Howell  Davies  ;  ond  efe  a  arweiniai ;  a 
chan  gymaint  y  parch  a  deimlid  iddo,  ac 
nad  oedd  yntau  mewn  un  modd  yn  dueddol 
i  ddefnyddio  gwialen  haiarn,  byddai  pawb 
yn  plygu  i'w  farn  gyda'r  parodrwydd 
mwyaf.  Yr  oedd  yr  ofFeiriaid  Methodist- 
aidd  yn  teimlo,  gwedi  marwolaeth  Rowland, 
y  dylai  rhyw  un  fod  yn  brif  Iywodraethwr 
yn  y  Cyfundeb ;  nid  esgob  oeddent  am  ei 
alw  ychwaith,  ond  "  tad  ;"  a  thueddent  i 
osod  y  Parch.  Nathaniel  Rowland,  mab  yr 
hen  Ddiwygiwr,  yn  y  cyfryw  safle.  Dyna 
oedd  barn  Williams,  Pantycelyn  ;  a  chor- 
ffora  y  farn  hono  yn  ei  farwnad  i  Daniel 
Rowland.     Fel  hyn  y  cana  : — 

"  Ti,  Natbaniel,  gwas  y  nefoedd, 

Gwylia  ar  y  gorlan  glyd 
Gasglodd  Rowland,  dy  dad  fíyddlawn, 

Trwy  ryw  orchest  fawr  yn  nghyd  ; 
Uwch  mewn  dysg,  nid  Uai  mewn  doniau, 

Saf  íel  llusern  oleu,  glir, 
I  helpu  ei  ddefaid  ef  i  gadw 

Yr  union  lîordd  i'r  nefol  dir. 

Bydd  yn  dad  i'r  Assosiaswn  ; 

Ac  os  teimli'th  fod  yn  wan, 
Ti  gei  help  gwir  efengylwr, 

I)afydd  onest,  o  Langan  ; 
Düdd  y  cerig  â'i  ireidd-dra, 

A  thrwy  rym  efengyl  fwyn, 
Wna  i'r  derw  mwyaf  caled 

Blygu'n  ystwyth  íel  y  brwyn." 

Cof  gan  ein  darllenwyr  mai  "tad"  oedd 
un  o'r  enwau  a  osodai  Howell  Harris  arno 
ei  hun,  ac  mai  yn  y  cymeriad  hwn  yr  honai 
lywodraeth.  Felly  y  mae  ystyr  geiriau 
Wilhams,  pan  y  dymunai  ar  i  Nathaniel 
Rowland  fod  yn  "  dad  i'r  Assosiaswn," 
yn  hoUol  ghr.  Gofynai  iddo  eistedd  yn  y 
brif  gadair,  ac  ymgymeryd  ag  arolygiaeth 
esgobol.  Hyny  a  wnaeth  yntau  gyda'r 
parodrwydd  mwyaf.  Yr  oedd  lly wodraethu 
yn  anianawd  ynddo.  Un  o'i  brif  ddifîyg- 
ion  oedd  traha,  a  gwanc  am  awdurdod  ; 
ac  ar  y  cychwyn  yr  oedd  y  Gymdeithasfa 
yn  hollol  foddlawn  iddo  i  fod  a  gafael  yn 
yr  awenau.     Mor  bell  ag  y  gwyddom,   ni 


byddai  neb  o'r  cynghorwyr  yn  beiddio 
gwrthwynebu ;  ac  os  b}  ddai  unrhyw  un 
mor  ehud,  ychydig  o  obaith  a  feddai  y 
gallai  gario  ei  bwynt.  Am  hyn  yr  oedd 
amryw  resymau,  megys  parch  i'r  swydd- 
ogaeth ;  ymdeimlad  â  rhagoriaeth  yr 
offeiriaid  mewn  dysg  a  gwybodaeth  ;  ac 
hefyd,  yn  eu  mysg  hwy  yr  oedd  y  ddawn 
bregethwrol  fwyaf  amlwg.  Ünd  yn  raddol 
collodd  yr  offeiriaid  eu  dylanwad,  a  daeth 
y  Uywodraeth  i  ddwylaw  pregethwyr  di- 
urddau  a  blaenoriaid.  Dau  reswm  arbenig 
oedd  am  hyn ;  sef  yn  gyntaf,  trawslyw- 
odraeth  a  bywyd  anfucheddol  Nathaniel 
Rowland.     Yr  oedd   ei  draha   ef  yn    an- 

phasiwyd  penderfyniad  ar  hyny  ;  ond 
llithrodd  i'r  safle  trwy  gydsyniad  cyffred- 
inol,  a  hyny  mewn  rhan  oblegyd  ei  fod  yn 
fab  i'w  dad,  ac  mewn  rhan  oblegyd  ei  fod 
yn  offeiriad,  ac  yn  llawn  uchelgais.  Ym- 
ddengys  mai  y  nesaf  ato  mewn  awdurdod 
oedd  y  Parch.  David  Griffìths,  Ficer 
Nefern.  Meddai  Jones,  Llangan,  fwy  o 
ddylanwad  ar  yr  eglwysi  ;  ond  mab  tang- 
nefedd  oedd  efe ;  ni  hoffai  ymryson  na 
dadleu,  ac  felly  ciliai  o'r  neilldu  er  gadael 
i  rai  uchelgeisiol  ymwthio  i'r  ffrynt. 

Yr  hyn  yr  ydym  am  gyfeirio  ato  ydyw, 
fod  dylanwad  yr  offeiriaid  ar  y  cyntaf  yn 
orchfygol  yn  y  Gymdeithasfa ;    anaml   y 


nyoddefol  ;  gruddfanai  y  seiadau  dan  yr 
iau  a  osodai  arnynt  ;  yr  oedd  yn  fwy  un- 
benaethol  ei  dymher  nag  y  buasai  Howell 
Harris,  ac  nid  oedd  crefyddolder  dwfn  a 
Ihifur  dibaid  ganddo,  fel  y  Diwygiwr  hwnw, 
i  ategu  ei  honiadau.  Á  phan  y  daeth  yn 
gHr  gyda  hyn  ei  fod  yn  yfed  i  ormodedd, 
a'i  fod  yn  dyfod  i'r  Gymdeithasfa  dan 
ddylanwad  diodydd  meddwol,  cohodd  ei 
awdurdod  yn  hollol,  a  magodd  y  Method- 
istiaid  ddigon  o  wroldeb  i'w  ddiarddel. 
Yn  nesaf,  cododd  pregethwyr  diurddau  yn 
y  Cyfundeb,  wedi  cael  eu  donio  i'r  fath 
raddau  â  hyawdledd  ymadrodd,  ac  â 
chymhwysderau     gweinidogaethol,    fel    y 

rhagorent  yn  mhell  ar  hyd  yn  nod  y  rhai  a 
dderbyniasent  urddau  esgobol.  Gallwn 
gyfeirio  at  Dafydd  Morris,  a'i  fab,  Ebenezer 
Morris,  yn  nghyd  â  Dafydd  Charles,  Caer- 
fyrddin,  er  na  feddai  ef  ddoniau  areithyddol 
poblogaidd,  yn  y  Dê  ;  a  Robert  Roberts, 
John  Ehas,  a  John  Jones,  Edeyrn,  yn  y 
Gogledd.  O'r  cychwyn  cyntaf  hyd  y 
dydd  hwn,  yn  mysg  y  Methodistiaid,  y 
mae  dawn  pregethu  yn  sicrhau  i'w  ber- 
chenog  ddylanwad  yn  nghynadleddau  y 
Gymdeithasfa  ;  y  mae  hyn  yn  codi  oddiar 
egwyddor  sydd  yn  gorwedd  yn  ddwfn  yn 
natur  dyn.  A  phan  y  dechreuodd  y  rhai  a 
gyfenwid  yn  "  lleygwyr  "  ragori  ar  yr  ofifeir- 
iaid  mewn  hyawdledd  sanctaidd,  a  dawn 
gweinidogaeth,  trodd  y  rhod  o'u  tu  fel  ag  i 
beri  i'w  dylanwad  hefyd  fod  yn  helaeth- 
ach.  Ac  yn  ychwanegol,  meddent  ddif- 
rifwch  meddwl  mawr,  craffder  barn 
helaeth,  yn  nghyd  â  gallu  digyffelyb  i  osod 
eu  golygiadau  gerbron  y  Gymdeithasfa. 
Rhwng  pob  peth,  cyn  y  Neillduad,  yn  y 
flwyddyn  1811,  yr  oedd  yr  awdurdod  a'r 
dylanwad  yn  nghynadleddau  y  Cyfundeb 
wedi  gadael  y  clerigwyr,  ac  wedi  ymgar- 
trefu  yn  y  pregethwyr  na  dderbyniasent 
urddau  esgobol. 

0  fewìi  y  cyfnod  hwn  gorfodwyd  y  Metìiod- 
istiaid  i  hawlio  nawdd  cyfyaith  y  wlad  fel 
Ynineillduwyr.  Yr  ydym  wedi  dwyn  tyst- 
iolaeth  amryw  weithiau  i'r  ffaith  mai  fel 
adran  o  Eglwys  Loegr  yr  edrychai  y 
Tadau  Methodistaidd  arnynt  eu  hunain, 
ac  ar  y  rhai  a  ymunent  a'r  seiadau  oedd 
dan  eu  gofal.  Tybiai  llawer  o  honynt  fod 
enciho  o'r  Eglwys  yn  sism.  A  chan  mor 
lieied  o  grefydd  ysprydol  oedd  yn  mysg  yr 
hen  Anghydffurfwyr,  nis  medrent  mewn  un 
modd  ddygymod  a'r  syniad  o  ymgyfenwi 
yn  Ymneillduwyr.  Mewn  canlyniad,  yr 
oeddynt,  wrth  deithio  o  gwmpas,  a  phre- 
gethu  mewn  anedd-dai,  yn  gosod  ei  hunain 
yn  agored  i  benydiau  y  Conventicle  Act. 
Pasiwyd  y  ddeddf  hon  yn  amser  Siarl  yr 
Ail,  a  gwaharddai  gadw  cyfarfod  crefyddol, 
os  byddai  mwy  na  phump  o  bersonau  yn 
bresenol,  mewn  adeilad  heb  ei  gysegru. 
Am  droseddu  y  ddeddf  yma,  yr  oedd  y 
sawl  a  bregethai  yn  y  cyfryw  gyfarfod  yn 
agored  i  ddirwy  o  ugain  punt ;  felly  hefyd 
y  sawl  a  roddai  ei  dỳ  i'w  gynal ;  tra  yr 
oedd  pob  un  o'r  gwrandawyr,  os  uwchlaw 
un-ar-bymtheg  oed,  yn  agored  i  gael  ei 
ddirwyo  o  chwech  swllt.  Ònd  yn  nheyrn- 
asiad  WiIIiam  a  Mary  pasiwyd  Deddf 
Goddefìad.  Rhoddai  y  ddeddf  hon  hawl  i 
YmneiIIduwyr    gynal    cyfarfod    crefyddol 


mewn  adeilad  annghysegredig,  os  byddai 
y  tỳ  wedi  cael  ei  gofrestru  fel  capel  Ym- 
neillduol  yn  Llys  yr  Esgob,  ac  os  byddai  y 
pregethwr  wedi  cymeryd  y  llwon  gofynol, 
a  chodi  trwydded  fel  pregethwr  YmneiU- 
duol.  Eithr  yr  oedd  gwaith  y  Methodist- 
iaid  yn  glynu  wrth  yr  Eglwys,  gan  wrthod 
cofrestru  eu  capelau,  a  thrwyddedu  eu 
pregethwyr,  yn  eu  cau  allan  yn  hollol  o 
amddiífyniad  Deddf  Goddefiad. 

Ar  un  olwg,  y  mae  yn  syn  na  fuasai  yr 
erlidwyr  yn  gwneyd  mwy  o  ddefnydd  o 
Ddeddf  y  Tai  Cyrddau  {Conventicle  Act). 
Efallai  eu  bod  ar  y  cychwyn  yn  amheus  a 
oedd  y  Methodistiaid  yn  dyfod  dan  y 
ddeddf;  maentymiai  Howell  Harris  yn 
gryf  nas  gellid  ei  gosbi  ef  dani,  am  ei  fod 
yn  aelod  fifyddlon  o  Eglwys  Loegr ;  ac  yr 
ydym  yn  barnu  fod  yr  ynadon  ar  y  cyntaf 
mewn  peth  amheuaeth.  Efallai  hefyd  y 
dibynai  yr  erlidwyr  yn  benaf  ar  y  werinos 
anwybodus  fel  offerynau  ei  dialedd.  Ar 
yr  un  pryd,  ni  chafodd  y  gyfraith  fod  yn 
llythyren  farw  hollol.  Enwogodd  Syr 
Watkin  Williams  Wynn  ei  hun  yn  y  ffurf 
hon  o  erlid.  Ysgrifena  Howell  Harris  yn 
y  flwyddyn  1748,  pan  ar  daith  yn  Ngwyn- 
edd,  ei  fod  ef  yn  gorfod  pregethu  mewn 
lleoedd  unig  ar  y  mynyddoedd,  a  hyny  naill 
ai  ganol  nos,  neu  ynte  yn  y  boreu  gyda 
glasiad  y  wawr,  rhag  iddo  ef  a'i  wrandawyr 
gael  eu  dirwyo.  Dywed,  yn  mhellach,  fod 
Syr  Watlíin  ychydig  cyn  hyny  wedi  dirwyo 
un  gŵr  o  ugain  punt,  ac  amryw  o'r  rhai 
oedd  yn  bresenol  o  bum'  swllt  yr  un,  am 
gynal  cyfarfod  crefyddol,  ac  mai  dyma  y 
trydydd  tro  iddo  ymddwyn  felly  atynt.     . 

Yr  ydym  yn  cael  i'r  priodoldeb  o  geisio 
trwyddedau  i'r  cynghorwyr,  a  thrwy  hyny 
eu  dwyn  dan  amddiffyniad  y  gyfraith,  gael 
ei  ddadleu  yn  y  Cymdeithasfaoedd  yn  bur 
gynar.  Darllenwn  yn  nghofnodau  Tre- 
fecca  am  Gymdeithasfa  yn  cael  ei  chynal 
Gorph.  3,  1745,  yn  Blaenyglyn.  Yn  hono 
darllenid  dau  lythyr,  un  oddiwrth  Richard 
Tibbot,  a'r  Ilall  oddiwrth  John  Richards, 
y  cynghorwr  o  Lansamlet.  Yr  oedd  y 
ddau  mewn  petrusder  beth  i'w  wneyd,  am 
yr  ofnent  fyned  i  rai  Ileoedd  yn  mha  rai  yr 
arferent  bregethu,  rhag  iddynt  gael  eu 
pressio  i  fyned  i'r  fyddin.  A  gofynent,  ai 
nid  gwell  iddynt  fyddai  ceisio  trwydded,  a 
thrwy  hyny  osod  eu  hunain  y  tuhwnt  i 
gyrhaedd  eu  gelynion  ?  Ond  ni  chytunai 
y  Gymdeithasfa  i  hyny  ;  oblegyd  cyn  cael 
trwydded  byddai  raid  iddynt  ddatgan  eu 
hunain  yn  Ymneillduwyr.  Y  penderfyniad 
y  deuwyd    iddo  oedd,  y  byddai    cymeryd 

trwydded  ar  y  naiU  law,  a  gadael  y  gwaith 
ar  y  llaw  arall,  y  naill  feì  y  llall,  yn  ddi- 
anrhydedd  i'r  Arglwydd.  Dywedir  yn 
ychwanegol  :  "  Meddyheni  mai  gwell  i'r 
rhai  sydd  allan  o  afael  y  gelyn  (sef  y  rhai 
oedd  wedi  derbyn  urddau  esgobol,  yn  ol 
pob  tebyg)  fyned  i'r  lleoedd  mwyaf  per- 
yglus,  a'r  lleill  fyned  yn  fwy  preifat,  gan 
arfer  pob  doethineb  diniwed,  am  mai  prawf 
dros  amser  ydyw  hwn,  ac  ni  ddylai  gael 
edrych  arno  fel  erledigaeth.  .  .  .  Cydun- 
asom  hefyd,  os  deuai  yr  erledigaeth  yn 
gyffredinol,  a'r  efengyl  yn  cael  ei  rhwystro 
yn  hollol,  i  apeho  at  y  llywodraeth.  Os 
gwrthodir  ni  yno,  i  ddeisebu  yr  esgobion. 
Yna,  os  cymerir  ein  rhyddid  ymaith  yn 
gyfangwbl,  bydd  y  ffordd  yn  rhydd  i  ym- 
wahanu."  Y  mae  yn  bur  sicr  mai  pender- 
fyniad  Howell  Harris  ydyw  hwn  ;  y  mae 
ei  ddelw  yn  amlwg  arno  ;  nid  oedd  Daniel 
Rowland  yn  bresenol  yn  y  Gymdeithasfa. 
Gwehr  yr  edrychai  ar  gymeryd  trwydded 
fel  llwyr  ymwahaniad  oddiwrth  yr  Eglwys ; 
ac  felly  yn  ddiau  y  byddai.  Ac  yr  oedd  y 
brodyr,  dan  arweiniad  Howell  Harris,  yn 
penderfynu  apeho  at  yr  esgobion,  at  y 
llywodraeth,  ac  at  bawb,  cyn  troi  eu 
cefnau  ar  y  Sefydhad  Gwladol. 

Ymddengys  mai  ar  achlysuron  neillduol 
y  rhoddid  y  ddeddf  hon  mewn  grym,  pan 
fyddai  rhyw  foneddwr  mwy  Ihdiog  na'i 
gilydd  yn  ymroddi  i  erhd.  Yr  ydym  yn 
barod  wedi  adrodd  hanes  Methodistiaid 
Dolgellau  yn  Sessiwn  y  Bala.  Fel  rheol, 
dibynid  ar  gynddaredd  y  werinos  am 
aflonyddu  ar  gyfarfodydd  crefyddol.  Ond 
penderfynodd  boneddwr,  a  breswyliai  yn 
nghymydogaeth  Towyn,  Sir  Feirionydd, 
y  gwnelai  osod  y  Corwenticle  Act  mewn 
gweithrediad  hyd  yr  eithaf,  ac  y  mynai 
trwyddi  erlid  y  Methodistiaid  allan  o'r 
wlad.  Y  boneddwr  oedd  Edward  Corbett, 
Ynysmaengwyn.  Yr  oedd  y  gŵr  yn  ustus 
heddwch,  ac  yn  un  o'r  tirfeddianwyr  mwyaf 
yn  yr  holl  ardaloedd.  Yn  ol  arfer  pendef- 
igion  y  wlad,  cadwai  haid  o  gwn  hela.  A 
chan  fod  rhyfel  poeth  ar  y  pryd  rhwng  y 
deyrnas  hon  a  Ffrainc,  cadwai  nifer  mawr 
ü  fìlwyr — cynifer  a  phedwar-ugain,  meddai 
Lewis  Morris — o  gwmpas  ei  balas.  Ym- 
ddengys  ei  fod  yn  ddyn  penderfynol,  o 
dymher  boethlyd,  a'i  fod  wedi  ei  lanw  â 
chynddaredd  at  y  Methodistiaid.  Ar  yr 
un  pryd,  dywedir  ei  fod  o  natur  garedig, 
fod  yn  hawdd  ganddo  wneyd  cymwynas, 
ac  mai  y  chwedlau  a  adroddai  y  clerigwyr 
wrtho  a'i  cyffrodd  yn  erbyn  y  crefyddwyr. 
Desgrifid    hwy   iddo    fel    "  pobl    y    weddi 


dywyll ;  "  dywedid  eu  bod  yn  cynal  cyfar- 
fodydd  dirgel  o  natur  anfoesol,  eu  bod  yn 
fradwyr  yn  erbyn  y  llywodraeth,  ac  na 
fyddai  dyogelwch  i  feddianau  na  phersonau 
nes  eu  hymlid  ymaith  yn  Ilwyr  o'r  tir. 
Wedi  ei  gyffroi  gan  y  cyfryw  gamddarlun- 
iadau  penderfynodd  Mr.  Corbett  y  mynai 
eu  Ilethu. 

Cychwynodd  yr  erledigaeth  yn  Sir  Feir- 
ionydd  tua'r  flwyddyn  1789.  Gosodai 
Mr.  Corbett  weithiau  gyflegrau  ar  gyfer 
y  tai  Ile  y  cynhelid  gwasanaeth  crefyddol, 
gan  fygwth  chwythu  yn  ddarnau  pwy 
bynag  a  ymgasglai  yno.  Unwaith,  pan  y 
bwriedid  cynal  Cyfarfod  Misol  yn  Nhowyn, 
bu  raid  ei  symud  i  Fryncrug.  Adroddir 
am  dro  hynod  a  ddygwyddodd  yn  Peny- 
bryn,  ger  Towyn.  Daethai  Mr.  WiIIiam 
Jones,  g\vr  ieuanc  a  ofalai  am  yr  eglwys 
Annibynol  yn  Machynlleth,  yno  i  bre- 
gethu.  Rhedodd  rhywun  a'r  newydd  at 
Mr.  Corbett;  ac  anfonodd  yntau  ei  weision 
gyda  haid  o  fytheuaid  i'r  Ile,  i  aflonyddu 
ar  y  cyfarfod.  Gyda  fod  y  gwasanaeth 
crefyddol  yn  dechreu,  chwythai  gofalwr  y 
cwn  yn  ei  gorn  yn  groch,  gan  ddysgwyl 
iddynt  hwythau,  feî  arfer,  gyfarth  ac 
oernadu  ;  ond  ni  chymerai  y  cwn  sylw  o 
hono.  Chwythai  drachefn  a  thrachefn,  a 
phan  nad  oedd  hyny  yn  tycio,  fflangellai 
y  bytheuaid  yn  greulawn  a"i  chwip,  ond 
yr  oedd  rhyw  ddylanwad  wedi  safngloi  y 
cwn ;  nid  oedd  yr  un  a  symudai  ei  dafod. 
Eithr  y  gorchwyl  na  wnelai  y  cwn  a 
gyflawnwyd  yn  efiíeithiol  gan  y  gweision 
a'r  erlidwyr.  Amgylchynasant  y  pregeth- 
wr  ;  gwnaethant  bob  lleisiau  ac  oernadau 
ag  a  fedrent,  a  chan  dyngu  a  rhegu,  by- 
gythiasant  beri  i'r  bytheuaid  ei  rwygo  yn 
ddarnau,  oddieithr  iddo  ddystewi  a  myned 
ymaith.  Gosododd  hyn  derfyn  effeithiol 
ar  y  cyfarfod.  Dwy  flynedd  y  bu  Mr. 
Jones  fyw  ar  ol  hyn,  a  bernir  i'r  driniaeth 
arw  a  dderbyniodd  yn  Mhenybryn  brysuro 
ei  ddiwedd. 

Eithr  ar  gynydd  yr  oedd  y  seiadau  yn 
myned,  ac  amlhau  yr  oedd  y  tai  yn  mha 
rai  y  traethid  Gair  Duw.  Wrth  weled  hyn 
ffyrnigai  y  boneddwr,  a  chwedi  iddo  ddeall 
nad  oedd  y  tai  yn  cael  eu  cofrestru,  na'r 
pregethwyr  yn  cymeryd  trwyddedau,  pen- 
derfynodd  osod  Deddf  y  Tai  Cyrddau 
mewn  grym  yn  ddioedi.  Erbyn  y  flwyddyn 
1795,  yr  oedd  yr  ystorm  fawr  ar  ymdori. 
Dechreuodd  Mr.  Corbett  yn  Nghorris. 
Yn  nghyntaf  oll,  rhoddodd  rybudd  i  ym- 
adael  i  John  Roberts,  Rugog,  oblegyd  fod 
ei  wraig  yn  perthyn  i'r  seiat  yn  Nghorris. 

Fel  hyn  yr  adroddir  yr  hanes  yn  Metìwdist- 
iaeth  Cymru  :  "  Yr  oedd  Jane  Roberts  a'i 
gŵr  yn  dal  tyddyn  o  eiddo  gŵr  boneddig, 
yr  hwn  oedd  yn  byw  rai  milltiroedd  oddi- 
wrthynt,  deg  neu  ddeuddeg  milltir.  Yr 
oedd  ei  theulu  yn  lliosog,  nid  llai  nag  un- 
arddeg  o  blant.  Anfonwyd  rhybudd,  pa 
fodd  bynag,  i  ymadael  a'r  tyddyn.  Aeth  y 
gŵr  at  ei  feistr  tir  i  ymofyn  am  gael  aros 
eilwaith  yn  y  tyddyn,  a  chafodd  addewid  o 
hono,  ar  yr  amod  i'r  wraig  ymadael  a'i 
chrefydd.  Dychwelodd  John  Roberts 
adref,  a  gofynodd  y  wraig  iddo  : — 

'  Wel,  John  bach,  sut  y  bu  hi  gyda'r 
gẁr  boneddig  ?' 

'  CanoHg,'  ebai  John,  '  gallasai  fod  yn 
waeth.' 

'  A  gewch  chwi  y  tir  eto  ?'  gofynai  y 
wraig. 

'  Caf,'  ebai  John,  '  ond  i  ti  ymadael  a'r 
bobl  yna.' 

'  Wel,  John  bach,'  ebai  Jane,  '  os  ydych 
chwi  yn  tybied  mai  gwell  i  chwi  a'r  plant 
fyddai  i  mi  ymadael,  ymadael  wnaf  â 
chwi,  ond  nid  â  fy  nghrefydd  byth  !'  Ym- 
ddengys  mai  i  brofi  y  wraig  y  dywedwyd 
hyn,  oblegyd  ni  bu  raid  iddi  ymadael  â'i 
thyddyn,  a'i  theulu,  nac  â'i  chrefydd." 

Ymgais  nesaf  Mr.  Corbett  oedd  yn 
nglyn  â'r  Hen  Gastell,  sef  y  tŷ  yn  mha 
un  y  cynheUd  pregethu  yn  ardal  Corris,  yr 
hwn  oedd  ar  dir  Dafydd  Humphrey,  g\vr 
tra  chrefyddol,  a  phenderfynol  ei  feddwl. 
Difynwn  eto  o  Fetìiodistiaeth  Cymni :  "  Nid 
oedd  yr  Hen  Gastell,  mwy  na  thai  eraill  y 
pryd  hwn,  wedi  ei  gofrestru  yn  ol  y  gyf- 
raith  i  bregethu  ynddo  ;  a  phenderfynodd 
y  g\vr  boneddig  dreio  beth  a  wnai  dull 
arall  o  erlid  tuag  at  lethu  yr  heresi  newydd 
oedd  yn  ymdaenu  mor  arswydus  yn  mhob 
man.  Meddyliodd  y  mynai  efe  ddal  g\vr 
y  tỳ,  a  chynifer  a  geid  yn  ymgynuU  yno, 
a'u  dirwyo  oll,  yn  ol  y  gyfraith,  o  dan  y 
Cojwcnticle  Act.  Yr  oedd  deg  neu  ddeu- 
ddeg  o'r  milwyr  hyn  ar  eu  ffordd  tua'r  Hen 
Gastell,  dan  arfau,  i  ddal  y  crefyddwyr. 
Ond  daeth  hyn  i  glustiau  rhywun  a  ewyll- 
ysiai  yn  dda  iddynt,  a  rhedai  hwn  tra  y 
gallai ;  un  arall  a  gymerai  y  newydd  ac  a 
redai  yr  un  modd  ;  ac  felly  o  un  i  arall, 
cerddai  y  newydd  am  ddyfodiad  y  milwyr 
yn  gynt  na'r  milwyr  eu  hunain.  Pan 
glybu  Dafydd  Humphrey,  brysiodd  a 
chymerodd  y  pwlpud  o'r  Hen  Gastell,  gan 
ei  gario  ar  ei  gefn,  a'i  guddio  dan  weUt  yn 
y  beudy.  Yntau  a  ymguddiodd  ei  hunan 
mewn  rhedyn  yn  ngolwg  y  ffordd.  '  A 
gwelwn,'  meddai,  '  y  fyddin  arfog  yn  dyfod 


dan  saethu,  nes  yr  oedd  y  m\Vg  yn  llenwi 
Cwm  Corris  o  benbwy  gilydd.  Anfonwyd 
un  o'r  gweision  i  ymofyn  am  danaf  fi,  a 
phan  ddywedodd  y  wraig  nad  oeddwn  yn 
y  iỳ,  gorchymynwyd  i  mi  fyned  at  ei  feistr 
dranoeth.  Ar  hyn  aethant  ymaith  heb 
wneyd  llawer  o  niwed,  mwy  nag  afradu 
cryn  lawer  o  bylor.'  Tranoeth  aeth 
Dafydd  Humphrey  at  y  g\vr  mawr,  ac 
wedi  arwain  y  troseddwr  i  wydd  ei 
arglwydd,  gofynwyd  iddo  : — 

'  A  wyt  ti  yn  gosod  y  iỳ  i  bregethu 
ynddo  ?' 

'  Ydwyf,  syr,'  oedd  yr  ateb. 

'  I  bwy  ?'  gofynai  y  boneddwr. 

'  I  Yaughan  Jones,  syr,'  ebai  yntau. 

'  Rhaid  i  Yaughan  Jones  ateb  i'r  gyf- 
raith,'  meddai  y  boneddwr.  Aeth  a'r 
achos  i'r  Chwarter  Sessiwn,  yn  y  Bala  ; 
ond  erbyn  myned  yno,  nid  oedd  Ŷaughan 
Jones  ar  gael,  ac  erbyn  hyn  nid  oedd  cyf- 
reithiwr  a  gymerai  yr  achos  mewn  llaw  ; 
felly  disgynodd  yr  erlyniad  yn  ddirym  i'r 
Uawr." 

Bu  Mr.  Corbett  yn  fwy  llwyddianus  yn 
nglyn  â  W^ilHam  Hugh,  un  o  gynghorwyr 
cyntaf  Meirionydd,  yr  hwn  a  breswyhai 
yn  y  Llechwedd,  ger  Abergynolwyn.  Yr 
oedd  efe  wedi  dechreu  pregethu  ryw  bum' 
neu  chwe'  mlynedd  cyn  hyn.  Daeth  i 
glustiau  y  boneddwr  ei  fod  wedi  bod  yn 
cynal  odfa  mewn  tŷ  yn  Towyn  ;  anfonodd 
yntau  ddeuddeg  o  filwyr  i'w  ddal.  Nid 
oedd  erhd  y  crefyddwyr  yn  orchwyl  wrth 
fodd  pawb  o'r  milwyr  ;  a  chymerodd  un 
o'r  deuddeg  arno,  ar  y  ffordd,  ei  fod  yn 
glaf,  ac  ymesgusododd  rhag  myned  yn 
mhellach.  Ond  cyrhaeddodd  yr  unarddeg, 
yn  foreu  iawn  ar  ddydd  Gwener,  yn 
nechreu  haf  1795,  breswylfod  WilHam 
Hugh,  a  dahasant  ef  yn  ei  wely.  Wedi 
iddynt  ddangos  yr  wys,  aeth  gyda  hwynt 
rhag  blaen  at  yr  ynad.  Yntau  a'i  dwrdiodd 
yn  dost  am  gynal  cyfarfodydd  yn  groes  i'r 
gyfraith,  ac  a'i  dirwyodd  o  ugain  punt. 
Am  ychydig  amser  y  bu  mewn  dalfa  ;  trwy 
ystod  y  dydd  yr  oedd  y  wraig  yn  gofyn 
cymhorth  cyfeilHon,  a  chyn  yr  hwyr  talwyd 
y  ddirwy,  a  chafodd  y  pregethwr  ei  ryddhau. 
Gwedi  hyn  ofnai  fyned  o  gwmpas  i  bre- 
gethu.  Eithr  yn  mhen  ychydig  wyth- 
nosau  aeth  i  ymweled  a'i  gyfeiHion  yn 
NolgeHau,  y  rhai  wedi  clywed  am  ei 
dywydd  a  fu  lawen  ganddynt  ei  weled,  a 
chymheHasant  ef  i  ddweyd  gair  yn  gy- 
hoeddus.  Oblegyd  eu  taerni  ufuddhaodd 
yntau,  Yr  oedd  gelynion  y  Methodistiaid 
yn  brysur  y  dyddiau  hyny.     Dywedir  mai 

perthynas  i  WiUiam  Hugh  a  achwynodd 
arno  gyntaf  wrth  y  boneddwr  ;  a  chyn  nos 
tranoeth  i'r  bregeth  yn  Nolgellau  yr  oedd 
rhywun  wedi  cario  y  newydd  i  Mr. 
Corbett,  Rhoddwyd  gorchymyn  allan  i'w 
ddal  yr  ail  waith;  a  phe  buasid  yn  Ilwyddo 
i  ddod  o  hyd  iddo  y  tro  hwn  buasai  y 
ddirwy  yn  ddeugain  punt.  Ond  cafodd 
wybod  am  yr  amcan  mewn  pryd  ;  a'r  can- 
lyniad  fu  iddo  ddianc  ac  ymguddio,  hyd 
nes  yr  oedd  brawdlys  nesaf  y  sir  wedi 
myned  heibio. 

Efallai  mai  y  dygwyddiad  mwyaf  rha- 
mantus  yn  nglyn  â'r  erledigaeth  hon  oedd 
amgylchiad  Lewis  Morris.  Ond  cyn  adrodd 
hwnw  rhaid  i  ni  ddweyd  gair  o  hanes  y 
gŵr  ei  hun.  Ganwyd  ef  yn  y  flwyddyn 
1760,  mewn  tŷ  o'r  enw  Coed-y-Gweddill, 
yr  hwn  a  saif  ar  y  llechwedd  uwchlaw 
pentref  bychan  Llwyngwril,  yn  Sir  Feir- 
ionydd.  Tyfodd  yn  gawraidd  o  gorph ;  yr 
oedd  fel  Sau),  yn  dalach  o'i  ysgwyddau  na'i 
gyd-ieuenctyd;  ac  nid  oedd  neb  yn  y  wlad 
a  allai  ymgystadlu  âg  ef  mewn  cryfder. 
Yr  oedd  lawn  mor  annuwiol  a  hyny ;  ys- 
tyrid  ef  fel  y  penaf  o'r  holl  ymladdwyr ; 
efe  fyddai  yn  blaenori  yn  y  chwareuon  a'r 
campau,  a  rywsut  yr  oedd  ei  yspryd  yn 
llawn  o  chwerwder  at  y  Methodistiaid. 
Un  Sul,  yr  oedd  pregethu  i  fod  yn  Llwyn- 
gwril  ;  y  Uefarwr  oedd  John  Ellis,  Aber- 
maw  ;  a  chawsid  addewid  am  le  i  gynal  yr 
odfa  mewn  tafarndy  yn  y  pentref.  Yn  ol 
ei  arfer,  daeth  Lewis  Morris  i'r  pentref,  er 
yfed,  a  chynal  rhialtwch.  Ond  cafodd  ei 
hysbysu  nas  gallai  efe  na'i  gymdeithion 
gael  cwrw,  am  fod  pregethu  i  fod  yno. 
Cyíìrrodd  yntau  yn  aruthr ;  aeth  at  \Vr  y 
tý  tafarn  yn  syth,  gan  ei  hysbysu  os 
rhoddai  ei  dŷ  i  gynal  cyfarfod  crefyddol  y 
gwnelai  efe  ddinystrio  ei  fasnach,  trwy 
fyned  a  phob  math  o  gyfarfod  llygredig  i 
dafarn  arall.  Gwyddai  y  tafarnwr  y 
medrai  gario  allan  ei  fygythiad ;  felly 
tynodd  ei  addewid  yn  ol,  a  gorfu  i'r  pre- 
gethwr  ymadael  yn  siomedig  heb  gael 
traethu  ei  genadwri.  Yn  mhen  tua 
blwyddyn  gwedi  yr  amgylchiad  hwn,  sef 
yn  y  flwyddyn  1789,  yr  oedd  gwyl  mabsant 
a  rhedegfa  geffylau  i  gymeryd  lle  yn 
Machynlleth.  Aeth  Lewis  Morrisynonos 
Sadwrn.  TreuHodd  y  Sul  mewn  oferedd, 
gan  fyned  o  dafarn  i  dafarn,  a  mwynhau  y 
rhialtwch  annuwiol.  Ar  y  Llun,  wrth 
basio  heol  Maengwyn,  wedi  bod  yn  edrych 
ar  y  ceffylau  yn  rhedeg,  clywai  ganu 
gwresog  mewn  tŷ  bychan.  Canu  ar  derfyn 
odfa  ydoedd;  a  Dafydd  Morris,  Twrgwyn, 

fuasai  yno  yn  pregethu.  Saethodd  y  syn- 
iad  yn  sydyn  i  feddwl  Lewis  Morris  :  "  Y 
maent  gyda  gwell  gwaith  na  thi."  Aeth 
picell  i'w  galon  ;  cofiodd  ei  bechodau 
gynt,  a'i  waith  yn  rhwystro  yr  odfa  yn 
Llwyngwril,  nes  y  credodd  ei  fod  yn  elyn 
i  Dduw  ac  i  bob  daioni.  Methodd  dadwrdd 
y  dafarn,  na'r  dawnsio  wrth  sain  y  delyn, 
wella  ei  glwyf,  a  dywedodd  wrth  ei  gym- 
deithion  annuwiol  ei  fod  yn  eu  gadael  am 
byth.     Ac  adref  yr  aeth. 

Synai  ei  rieni  wrth  ei  weled  wedi 
dychwelyd,  ac  yn  arbenig  wrth  ei  glywed 
yn  crio  ei  fod  yn  bechadur.  *'  Ti  yn  bech- 
adur,"  meddai  ei  fam,  "  paid  credu  y  fath 
sothach  ;  nid  wyt  na  phuteiniwr  na  lleidr." 
Ond  yr  oedd  goleuni  deddf  Duw  wedi 
ty wynu  ar  enaid  y  cawr  o  Goed-y-Gweddill ; 
ac  nid  oedd  gan  y  byd  ddim  fedrai  leddfu 
ei  drallod.  Yr  oedd  ing  ei  yspryd  yn  ofn- 
adwy  ;  curiodd  ei  gorph,  a  bu  ei  synwyrau 
yn  mron  dyrysu.  Elai  i'r  llan  ar  y  Sab- 
both  ;  ac  os  clywai  fod  pregeth  gan  y 
Methodistiaid  yn  rhywle,  elai  yno  i  edrych 
a  gaff"ai  ymwared.  Ac  o'r  diwedd  yr  ym- 
wared  a  ddaeth.  Daeth  John  WilHams, 
Lledrod,  ar  gyhoeddiad  i  Abermaw,  a 
phregethodd  oddiar  Esaiah  xxxii.  2  :  "  A 
gŵr  fydd  megys  yn  ymguddfa  rhag  y 
gwynt,  ac  yn  lloches  rhag  y  dymhestl  ; 
megys  afonydd  dyfroedd  mewn  sychdir, 
megys  cysgod  craig  fawr  mewn  tir  sych- 
edig."  Nis  gwyddom  ddim  am  yr  odfa 
ond  hyn,  cafodd  Lewis  Morris  olwg  ar 
Geidwad  ynddi.  Pasiodd  trwodd  o  farwol- 
aeth  i  fywyd,  a  diangodd  ei  enaid  fel 
aderyn  o  fagl  yr  adarwr.  Ymunodd  a'r 
Methodistiaid  ar  unwaith  ;  ond  yr  oedd 
eto  yn  dra  anwybodus  am  bethau  crefydd, 
oblegyd  nad  oedd  yn  medru  darllen.  Aeth 
i'r  ysgol  a  gedwid  yn  Mrynygath,  ger 
Trawsfynydd,  gan  John  Elhs;  ac  yno,  pan 
yn  ddeg-ar-hugain  oed,  y  dysgodd  ddarllen 
ei  Feibl.  Cyn  pen  dwy  flynedd  yr  oedd 
wedi  dechreu  pregethu.  A  daeth  yn  fuan 
yn  bregethwr  tra  chymeradwy,  a  chaffai 
lefaru  mewn  Cyfarfodydd  Misol,  ac  weith- 
iau  mewn  Cymdeithasfaoedd.  Adrodda  ef 
ei  hun  ei  fod  yn  pregethu  unwaith  mewn 
Cymdeithasfa  yn  Nghaerfyrddin  ;  teimlai 
yn  ofnus  a  chrynedig  wrth  ddringo  yr  es- 
gynlawr,  gan  y  gwelai  y  dorf  yn  Iliosog,  a 
gwŷr  galluog  a  dysgedig  yn  bresenol ;  ond 
trodd  Mr.  Charles,  o'r  Bala,  ato,  gan 
ddweyd  yn  ei  ddull  tyner  ei  hun  :  "  Cof- 
iwch  na  fydd  neb  yn  gwrando  arnoch  ond 
pechaduriaid,  ac  y  bydd  y  gwirionedd  a 
fydd  genych   yn  fwy  na  phawb   fydd  yn 

bresenol."  Darfu  i'r  dywediad  synwyr- 
lawn  a  thyner  godi  yspryd  y  pregethwr,  a 
chafodd  odfa  hwylus.  Bu  Lewis  Morris 
fyw  nes  cyrhaedd  cant  namyn  pump  o 
flynyddoedd  ;  a  chafodd  ei  gladdu  yn  Nol- 
gellau,  yn  y  flwyddyn  1855. 

Ond  i  ddychwelyd  at  yr  erledigaeth,  a 
hanes  Lewis  Morris  mewn  cysylltiad  â  hi. 
Yr  oedd  yn  wybyddus  iddo,  ac  i'w  gyfeiU- 
ion,  fod  Mr.  Corbett  yn  bwriadu  ei  ddal ; 
ac  os  llwyddai,  fod  yn  ei  fryd  naill  ai  ei 
osod  ar  fwrdd  llong  ryfel,  neu  ynte  ei  bressio 
i'r  fyddin.  Dranoeth  wedi  dal  WiUiam 
Hugh,  anfonwyd  y  milwyr  gyda  gwarant  i 
Goed-y-GweddiU  ;  ond  yn  rhagluniaethol 
yr  oedd  Lewis  Morris  wedi  cychwyn  ar 
gyhoeddiad  i  Sir  Drefaldwyn.  Àr  ei  ífordd 
adref  aeth  i'r  Bala ;  ac  erbyn  hyny  yr 
oedd  Mr.  Charles,  John  Evans,  ac  eraill 
o'r  frawdoliaeth  wedi  clywed  fod  y  milwyr 
yn  chwilio  am  dano,  a  mawr  oedd  eu 
pryder  yn  ei  gylch.  Perswadiasant  ef  i 
beidio  myned  yn  ei  ol,  ond  dianc  i  Lwyn- 
gwair,  yn  Sir  Benfro,  lle  yr  oedd  Cadben 
Bowen  yn  preswylio,  yr  hwn  oedd  yn 
ustus  heddwch,  ac  yn  aelod  gyda  y 
Methodistiaid.  Ymddengys  iddo  gael  ei 
anfon  i  Lwyngwair  yn  hytrach  nag  i'r 
Bronwydd,  er  fod  y  Ue  diweddaf  gryn 
lawer  yn  nes,  am  fod  Mrs.  Lloyd,  y  Bala, 
gwraig  y  Parch.  Simon  Lloyd,  yn  enedigol 

0  Lwyngwair,  ac  yn  chwaer  i  Cadben 
Bowen.  Nid  annhebyg  i  Lewis  Morris 
gael  llythyr  ganddi  hi  at  ei  brawd. 
Cychwynodd  tuag  yno  yn  ddiatreg. 
"  Ar  y  ffordd  o'r  Bala,"  ebai  ef  ei 
hun,  "  yr  oeddwn  yn  myned  trwy  ben- 
tref  Llanymawddwy  ;  yr  oedd  yn  enyd  o'r 
nos,  a  gwaeddais  wrth  y  tollborth  yno. 
Daeth  y  gŵr  yn  ei  grys  i  agor  y  gate,  ac  a 
ofynodd  i  mi  pa  le  yr  oeddwn  yn  teithio. 
'  Ýn  mlaen,'  ebai  finau.  '  Y  mae  hi  yn 
fyd  garw  tua  Thowyn,'  meddai  ef ;  'y  mae 
yno  ŵr  boneddig  yn  erUd  pregethwyr  y 
Methodistiaid,  ac  efe  a  rydd  ddeugain 
punt  am  ddal  un  o  honynt,'  gan  fy  enwi  i; 
'  ac  y  mae  y  milwyr  yn  chwiUo  yn  ddyfal 
am  dano.'  "  Y  mae  yn  syn,  gan  gymaint 
ei  faintioU,  na  adwaenwyd  Lewis  Morris 
gan  rywun  ;  ond  yr  oedd  amddiffyn 
rhagluniaeth  Duw  drosto.  Cyrhaeddodd 
Lwyngwair  mewn  dyogelwch,  a  chafodd 
bob  croesaw  gan  Cadben  Bowen.  Ychydig 
oedd  ei  berygl  yma  ;  ac  aeth  y  boneddwr 
gydag  ef  i'r  Chwarter  Sessiwn  cyntaf  ar 

01  hyny,  a  gynheUd  yn  Nghaerfyrddin,  a 
mynodd  drwydded  iddo. 

Tra   yr   oedd    Lewis    Morris   yn    trigo 


mewn  dyogelwch  yn  Sir  Benfro,  yr  oedd 
yr  erledigaeth  yn  myned  yn  boethach, 
boethach,  yn  Sir  Feirionydd.  Yr  oedd 
Mr.  Corbett  yn  rhuo  fel  arth,  ac  yn 
chwiUo  am  bawb  a  ganiataent  bregethu 
yn  eu  tai,  neu  a  wrandawent  bregethu,  er 
mwyn  eu  cospi  hyd  eithaf  y  gyfraith. 
Heblaw  gosod  dirwy  o  ugain  punt  ar 
WiUiam  Hugh,  gosododd  ddirwy  gyffelyb 
ar  Griffith  Owen,  Llanerchgoediog ;  ar 
Edward  Williams,  Towyn ;  ac  ar  ŵr  o 
berchen  tŷ  yn  Mryncrug.  Ymddengys 
hefyd  fod  Yaughan  Jones,  Corris,  wedi 
cael  ei  rybuddio  i  dalu  dirwy  o  ugain  punt. 
Ugeiniau  o  bobl  dlodion  a  gawsant  eu 
dirwyo  o  bum'  swllt,  oblegyd  myned  i 
wrando  ar  gynghorwyr  y  Methodistiaid. 
Yn  ystod  haf  1795,  yr  oedd  wedi  myned 
yn  ddyryswch  hollol  ar  y  crefyddwyr, 
druain.  Cawsai  tafodau  y  pregethwyr  eu 
dystewi ;  yr  oedd  Ilawer  o  honynt  hwythau 
wedi  cymeryd  y  traed  a  ffoi,  ac  yr  oedd 
rhai  o'r  bobl  a'u  derbyniasent  i'w  tai  wedi 
ffoi  gyda  hwy.  Ofnai  neb  agor  ei  ddrws 
i  dderbyn  llefarwr  rhag  dinystrio  ei  am- 
gylchiadau  gan  y  dirwyon  trymion.  Yr 
oedd  arswyd  a  dychryn  wedi  meddianu  yr 
holl  wlad  ;  ac  am  dymhor  yr  oedd  achos 
yr  Arglwydd  yn  mysg  y  Methodistiaid  wedi 
sefyll  yn  hollol.  Ni  feddai  Uawer  o'r  werin 
fodd  i  dalu  y  swm  a  osodasid  arnynt  gan 
yr  ynadon  ;  a  buasai  raid  iddynt  fyned  i'r 
carchar,  ac  efallai  ddihoeni  yno  am  amser 
maith,  oni  bai  i'r  Gymdeithasfa  ddyfod 
allan  i'w  cynorthwyo.  Dywed  Mr. 
Charles,  yn  ei  Äuiddiffyniad  i'r  Methodistiaid, 
i'r  dirwyon  gostio  dros  gan'  punt  i'r  Gym- 
deithasfa  mewn  un  flwyddyn.  Yn  ychwan- 
egol  at  hyn  cyfranai  Mr.  a  Mrs.  Charles 
yn  helaeth,  o'u  heiddo  personol,  tuag  at 
gynorthwyo  y  dyoddefwyr  dan  yr  erledig- 
aeth. 

Os  methai  yr  erlidwyr  ddod  o  hyd  i'r 
person  a  gawsai  ei  ddirwyo,  atafaelent  yn 
ei  feddianau.  Ffoisai  Griffith  Owen,  Llan- 
erchgoediog,  pan  y  cafodd  ef  ei  ddirwyo. 
Wedi  methu  ei  ddal,  anfonodd  Mr.  Corbett 
ei  stiward,  yn  nghyd  a  nifer  o  gwnstabliaid, 
i'w  dyddyn,  i  gymeryd  ei  anifeiliaid  i 
Dowyn,  i  gael  eu  gwerthu.  Gan  ei  bod 
yn  yr  haf,  yr  oedd  y  gwartheg  yn  pori 
allan,  ac  aethant  hwythau  i'r  maes  i'w 
cyrchu.  Wrth  eu  gweled  wedi  dyfod  ar  y 
neges,  yr  oedd  gwragedd  crefyddol  yr  ardal 
ar  eu  gliniau,  yn  gweddío  ar  iddynt  fethu 
yn  eu  hamcan.  A  briodolir  yr  hyn  a  gan- 
lynodd  yn  atebiad  i'r  gweddíau  a  offrym- 
wyd,  nis  gwyddom ;   ond  y  mae  yn  ffaith 

i'r  swyddogion  fethu  dal  un  o'r  anifeiliaid. 
Yr  oedd  y  gwartheg  a'u  cynffonau  i  fynu 
yn  y  gwres  yn  rhedeg  i  bob  cyfeiriad  ; 
rhedai  y  cwnstabHaid  yn  llewis  eu  crysau 
ar  eu  holau  ;  ond  er  eu  llafur,  a'u  lludded 
a'u  chwys,  gorfu  iddynt  roddi  i  fynu,  a 
dychwelyd  yn  eu  holau  mewn  gwarth. 

Daeth  yn  amlwg  nas  gallai  pethau  fyned 
yn  y  blaen  fel  hyn.     Yr  oedd  y  Method- 
istiaid  yn  cael  eu  herhd  fel  petrus  ar  hyd  y 
mynyddoedd;  yr  oedd  eu  ffermydd  yn  cael 
eu  cymeryd  oddiarnynt,  eu  hamgylchiadau 
yn   cael    eu   llwyr   ddinystrio,   a   hwythau 
naill  ai  yn  cael  eu  bwrw  i  garchar,  neu 
ynte  yn  cael  eu  hymhd  o'r  wlad.     Gwas- 
garwyd    llawer    o    honynt    ar   hyd    a   lled 
Cymru ;  adwaenem  hihogaeth  amry w  ag  yr 
oedd  eu  cymeriadau  yn  dysgleirio  fel  goleu- 
adau  yn  y  byd,  y  rhai  a  ffoisent  am  noddfa  i 
Sir  Aberteifi.     Un  oedd  Mr.  Daniel  Jones, 
yr  hwn   a    symudodd  i  Gamer   Fawr,  yn 
nghymydogaeth  Tregaron,  Ile  y  bu  ef  a'i 
hiliogaeth   yn  dra  defnyddiol  gyda   chref- 
ydd.       Ofnai    y    crefyddwyr    gyfarfod     i 
weddîo   Duw.      Beth  allai  fod  yn  cyffroi 
boneddwr  fel  Mr.  Corbett,  gŵr  ag  y  dy  wedir 
fod  Ilawer  o  garedigrwydd  yn  perthyn  i'w 
natur,  i  ymddwyn  mor  greulon  ?     Yr  unig 
esboniad  ydyw,  ei  fod  yn  credu  chwedlau 
y  clerigwyr.     Cymerai  y  rhai  hyny  fantais 
ar  bob  amgylchiad  i  ddrwgliwio  y  Meth- 
odistiaid.     Darlunient  hwy  fel  dynion  yn 
ymroddi    i    anfoesoldeb    yn    y    dirgel,    yn 
îlochesu    teimladau    gwrthryfelgar    at     y 
llywodraeth,   yn   wrthwynebol   i   bob   aw- 
durdod  a  threfn  ;   ac  felly,  fel  rhai  ag  yr 
oedd   buddianau  cymdeithas  yn  galw  am 
eu  hymlid  o'r  tir.     Tra  yr  oeddynt  yn  cael 
eu  herlid  fel  hyn  yr  oedd  y  Methodistiaid 
yn  arddangos  y  gras  o  faddeugarwch  yn 
helaeth.      Meddai    Metìiodistiacth    Cynmi : 
"  Deallodd  Mr.  Charles,  mewn  ymddiddan 
a'r    cyfreithiwr    parchus    hwn,    pryd    yr 
adroddodd  wrtho  yr  erledigaeth  yr  oedd  y 
Methodistiaid  dani  oddiwrth  foneddwr  ac 
ustus  heddwch  yn  y  sir,  fod  Corbett  wedi 
troseddu  y  gyfraith  ei  hun,  wrth  ddirwyo 
pregethwyr,  a'r  rhai  a'u  derbynient  i'w  tai, 
gan    na    ranodd   ef   y  dirwyon  rhwng  yr 
hysbyswyr  a  thlodion  y  plwyf  yn  ngwydd 
y    dirwyedig.      Cynygiodd    y    cyfreithiwr 
gymeryd  y  boneddwr  mewn  Ilaw,  a'i  gospi 
i'r  eithaf.    Hyn  nis  boddlonai  Mr.  Charles 
iddo  wneyd,  nes  o  leiaf  iddo  gydymgyng- 
hori  a'i  frodyr ;  ac  wedi  iddo  ddychwelyd, 
a   gosod   yr   achos   gerbron,  barnwyd  yn 
fwy  Cristionogol,  ac  yn  debycach  o  effeithio 
yn  dda  ar  y  boneddwr  ei  hun,  yn  gystal  ac 

ar  eraill,  iddynt  beidio  ei  fwrw  i  grafangau 
y  gyfraith."  Braidd  na  thybiem  fod  Mr. 
Charles  a'i  frodyr  yn  cario  maddeugarwch 
i  eithafion. 

A  chofier  fod  y  Methodistiaid  yn  dyoddef 
yr  holl  erlid  yma  oblegyd  eu   hymlyniad 
wrth  yr  Eglwys  Sefydledig.     Pe  y  datgan- 
ent   eu   hunain  yn   Ymneillduwyr,  gallent 
gael   eu  pregethwyr  wedi  eu  trwyddedu, 
a'u    tai    addoliad    wedi   eu   cofrestru,    ac 
felly,  gosodent  eu  hunain  dan  amddiffyniad 
Deddf   Goddefiad,   fel  na  feiddiai  neb  eu 
drygu.      Hyn   ni   fynent   am   amser.      Ar 
gychwyn    yr    erledigaeth,   pan  yr   oedd  y 
boneddwr   o   Sir   Feirionydd  yn   chwythu 
bygythion  yn  eu  herbyn,  bu  y  mater  dan 
ystyriaeth  yn  Nghymdeithasfa  y  Bala,  ai 
nid  dyledswydd  y   Cyfundeb   oedd   gosod 
eu  pregethwyr,  a'r  tai  addoliad,  yn  ddioed 
dan  nawdd  y  gyfraith  ?     Credai  Mr.  John 
Evans,   Mr.   Charles,  ac  eraill,  mai  hyny 
ddylid    wneyd ;    ond   gwrthwynebid   hyny 
gan  rai,  yn  benaf  brodyr  o  Sir  Gaernarfon, 
oblegyd  na  fynent  er  dim  gael  eu  cyfrif  yn 
YmneiIIduwyr.      Ond  profodd  yr  erledig- 
aeth  iod  yn  rhaid  dewis  rhwng  un  o  ddau 
beth,   naill   ai  rhoddi  i  fynu  y  gwaith  yn 
gyfangwbl,  peidio  pregethu  mwy,  a  gadael 
i'r   seiadau   gael  eu  gwasgar ;    neu  ynte, 
arddelwi  eu  hunain  yn  Anghydffurfwyr,  a 
hawlio    amddifîyniad    y    gyfraith.       Wedi 
iddi    ddyfod    i'r    pwynt    hwn,   dewisodd  y 
Methodistiaid  y  diweddaf.     Pan  yn  dyfod 
i'r  penderfyniad  yma,  yr  oedd  wedi  dyfod 
yn  wybyddus  iddynt  fod  boneddwyr  eraill 
yn  bwriadu  canlyn  esiampl   Mr.   Corbett, 
ac  y  byddai  i'r  erledigaeth,  oedd  yn  gyfyng- 
edig  gan  mwyaf  i  Sir  Feirionydd,  ymledu 
yn  fuan  dros  yr  holl  wlad.     Felly,  mewn 
Cymdeithasfa   a   gynhaliwyd   yn   y    Bala, 
penderfynwyd  anog  y  pregethwyr  bob  un 
i  godi  trwydded,  ac  ar  i  bob  tŷ,  yn  mha  un 
yr  oedd  pregethu,  gael  ei  gofrestru. 

Wedi  pasio  y  penderfyniad,  gwnaed  pob 
brys  i'w  gario  allan,  ond  nis  gellid  cael 
trwyddedau  i'r  Ilefarwyr,  na  chofrestru  y 
tai,  hyd  y  Chwarter  Sessiwn  ;  hyd  hyny,  yr 
oedd  y  pregethwyr,  a'r  rhai  a'u  derbyn- 
ient,  mewn  perygl.  Meddai  y  Parch. 
Robert  Grifiith,  Dolgellau,  yn  ei  hunan- 
gofiant :  *  "  Daeth  Ilythyr  o'r  Bala  i  Ddol- 
gellau,  yn  hysbysu  fod  modd  gochel  talu 
y  ddirwy  am  bregethu  mewn  tai  heb  eu 
cofrestru,  trwy  gymeryd  y  llwon  gofynedig 
cyn  pen  pum'  niwrnod  wedi  derl^yn  y 
rhybudd  cyfreithiol,  os  da  yr  wyf  yn  cofio, 

*  Hanes  Methodistiaeth  Oorllewin  Meirionydd. 

a  pheidio  pregethu  yn  y  manau  hyny  hyd 
y  Chwarter  Sessiwn.  Aeth  y  brawd  Hugh 
Llwyd,  un  o  flaenoriaid  Dolgellau,  a 
minau  yn  ddioed  i  Gorris,  at  Yaughan 
Jones,  ac  i  Lanerchgoediog  at  Griffith 
Owen,  dau  ŵr  a  rybuddiasid  i  dalu  y 
ddirwy  o  ugain  punt  yr  un ;  a  phryd- 
nhawn  yr  un  diwrnod  aethom  dros  yr  afon 
Mawddach  i  Lanenddwyn  at  Mr.  Owen, 
ac  i  Hendreforion  at  Mr.  Parry,  dau  ustus 
heddwch,  i  gymeryd  y  llwon  angenrheidiol, 
ac  felly  yr  aeth  yr  ystorm  hono  heibio." 

Ond  amddiífyniad  hyd  y  brawdlys  yn 
unig  oedd  hyn,  ac  yr  oedd  yn  rhaid 
parotoi  ar  gyfer  hwnw.  Y  ddau  arweinydd 
yn  yr  helynt  oedd  Mr.  Charles  a  Mr.  John 
Evans ;  trwy  eu  hofiferynoHaeth  hwy  y 
sicrhawyd  gwasanaeth  cyfreithiwr  i  ddyfod 
i'r  Bala  i  ddadleu  achos  y  rhai  a  ofynent 
am  drwydded.  Fel  hyn  yr  adroddir  yr 
hanes  yn  Mcthodistiaeth  Cymru  :  "  Yn  y 
cyfamser  yr  oedd  Chwarter  Sessiwn  y  Bala 
gerllaw,  a  darpariaeth  wedi  ei  wneuthur  i 
geisio  yno  amddiffyniad  y  gyfraith,  trwy 
alw  am  gyfreithiwr  enwog,  o  Gaer  y  pryd 
hwnw,  ac  ar  ol  hyny  o'r  Cymau,  gerllaw 
Caergwrle,  yr  hwn  oedd  yn  Ymneillduwr 
ei  hun.  Dangosai  ynadon  Sir  Feirionydd 
bob  anmharodrwydd  i  drwyddedu  pre- 
gethwyr  ;  ond  hyny  ni  allent  omedd  i'r 
sawl  a  geisient  heb  droseddu  y  gyfraith  eu 
hunain.  A  phan  y  rhoddwyd  ar  ddeall 
iddynt  gan  David  Francis  Jones,  Ysw.,  y 
cyfreithiwr,  fod  yn  rhaid  iddynt  naill  ai 
rhoddi  amddiffyniad  y  gyfraith  i'r  pregeth- 
wyr,  neu  fyned  dan  ei  chosp  eu  hunain,  nid 
oedd  dim  i'w  wneyd  ond  plygu.  Un  o'r 
ustusiaid,  yr  hwn  oedd  berson  Llandder- 
fel,  a  ddywedai :  *  Os  rhaid  i'm  llaw  ar- 
wyddo  y  papyrau  hyn,  y  mae  fy  nghalon 
yn  erbyn  hyny.'  '  Y  cwbl  sydd  arnom  ni 
ei  eisiau,'  ebai  Mr.  Jones,  '  yw  eich  liaw  ; 
am  eich  calon  nid  ydym  ni  yn  gofalu  dim 
am  hono.'  Felly,  eu  trwyddedu  a  gaw- 
sant ;  ac  o  hyny  allan,  anogwyd  y  pre- 
gethwyr  i  geisio  trwyddedau,  mor  wresog 
ag  y  gwaherddid  hyny  iddynt  o'r  blaen. 
Cofrestrwyd  y  tai  pregethu  hefyd.  Yn  y 
modd  hwn  y  cafwyd  dyogelwch  rhag  y 
ffurf  yma  hefyd  o  erlid.  Ni  ddefnyddid  y 
dull  hwn  tra  y  gellid  cael  y  werin  ffol  i 
derfysgu  a  baeddu  ;  ond  wedi  i'r  Method- 
istiaid  enill  teimladau  y  werin  o'u  plaid, 
nid  oedd  ond  ceisio  eu  llethu  trwy  rym 
cyfraith.  Eithr  nid  oedd  hyn  bellach  i'w 
gael,  gan  fod  yr  awdurdod  a'u  Ilethai  hwy 
gynt,  yn  awr  yn  eu  hamddiffyn  ;  y  cleddyf 
a'u  harchoUai  gynt,  a  archollai  eu  gorth- 


rymwyr  bellach.     Y  wlad  hon,  weithian,  a 
gafodd  lonydd." 

Yn  mysg  y  rhai  a  ymddangosai  gerbron 
yr  ynadon  yn  y  Bala  i  gofrestru  ei  dy  yr 
oedd  Edward  WiIIiams,  dilledydd,  o  Dowyn. 
Yr  ydym  wedi  cyfeirio  ato  yn  barod  fel  un 
o'r  rhai  a  gawsent  eu  dirwyo  o  ugain  punt; 
ac  yr  oedd  wedi  bod  ar  ffo  o  hyny  hyd  yn 
awr.  A  thrwydded  a  gafodd.  Meddai  y 
Parch.  Robert  Owen,  M.A.,  Pennal  : 
"Ychydig  amser  yn  ol  cefais  y  fraint  o 
weled  y  drwydded  hon  fel  yr  ysgrifenwyd 
hi  yn  wreiddiol  ar  groen,  a  dangoswyd  hi 
yn  gyhoeddus  i'r  Gymdeithasfa  a  gynal- 
iwyd  yn  Towyn,  yn  y  flwyddyn  1885.  Y 
mae  yn  cael  ei  chadw  fel  trysor  gwerth- 
fawr  gan  rai  o  hiliogaeth  yr  hen  bererin. 
....     Wele  gopi  o  honi,  air  am  air  : — • 

/       **  Thonias  à   Bechet    Sessions, 
Meirioneth       1^95,   held  before   Rice   Anwyl 

i     and     Thomas    Davies,    Clerhs, 
to  wit.  Justices  of  íhe  Peace  in  and  for 

\  the  said  County. 
That  a  certain  house  called  Porthgwyn,  now 
in  the  occupation  of  Editjard  Williams,  Taylor, 
situate  in  Towyn,  in  the  Coimty  of  Meirioneth, 
was  this  seventeenth  day  of  July,  1y95,  recorded 
as  a  place  of  religious  worship  for  the  use  of 
the  Protestant  Dissenters,  according  to  the 
statute  in  such  case  made  and  provided. 

Edward  Anwyl, 

Deputy  Clerh  of  the  Peace." 

Erbyn  hyn  yr  oedd  y  perygl  drosodd. 
Dychwelodd  y  pregethwyr  o'u  ífoedigaeth, 
ac  ail  ddechreuwyd  cynal  moddion  cref- 
yddol  yn  y  tai.  Yr  oedd  Edward  WiIIiams 
mor  hoew  a'r  biogen  ar  hyd  tref  Towyn 
ar  ol  cael  ei  dý  wedi  ei  drwyddedu." 
Daeth  Lewis  Morris  yn  ei  ol,  ar  ol  bod  ar 
encil  yn  Sir  Benfro.  Meddai  yn  ei  adgof- 
ion :  "  Y  Sabbath  cyntaf  ar  ol  fy  nyfod 
adref  aethum  y  boreu  i  Dowyn  i  bregethu. 
Erbyn  myned  yno  yr  oedd  y  milwyr  ar  yr 
heol,  yr  hyn  na  arferent  fod  ar  y  Sabbath- 
au  ;  a  rhai  o'm  cyfeillion  a'm  cynghoras- 
ant  i  beidio  cadw  odfa,  gan  eu  hofn.  Ond 
dywedais  nad  oedd  wiw  ildio  mwyach, 
ac  nad  oedd  raid  eu  harswydo,  am  fy  mod 
tan  gysgod  amddiffyniad  cyfraith  Prydain 
Fawr.  Felly  cadw  yr  odfa  a  wnaed,  a 
Ilonyddwch  a  gafwyd."  Yr  oedd  Lewis 
Morris  yn  hollol  gywir  ;  yr  oedd  nid  yn 
unig  ei  berson  ef,  ond  hefyd  y  tŷ  yn  mha 
un  y  Ilefarai,  dan  amddiffyniad  cyfraith  y 
wlad;  ac  felly  nid  oedd  raid  iddo  ofni  yr 
yswain  na  byddin  o  filwyr.     Y  mae  yn  sicr 

fod  y  gynulleidfa  fechan  yn  addoli  yn  gyn- 
hes  yn  Nhowyn  y  boreu  Sul  hwnw,  wrth 
deimlo  fod  eu  gwrthwynebwyr  wedi  eu  di- 
arfogi,  a'r  gyfraith  yn  darian  rhyngddynt  a 
phicellau  yr  erhdwyr.  A'r  hyn  a  wnaed 
yn  Sir  Feirionydd  a  gymerodd  le  dros 
Gymru  yn  gyífredinol.  Brysiodd  y  pre- 
gethwyr  i  gymeryd  trwyddedau,  a  chof- 
restrwyd  y  tai  addohad,  fel  na  feiddiai  yr 
un  gelyn  ymosod  arnynt. 

Am  yr  erhdiwr,  Mr.  Corbett,  dywed 
Lewis  Morris  :  "  Gelhr  sylwi  na  ddarfu  i'r 
boneddwr  hwn  ddiweddu  ei  ddyddiau  yn 
gysurus,  yn  ei  feddwl  nac  yn  ei  ystâd. 
Dywedir  ei  fod  yn  ei  flynyddoedd  olaf 
mewn  ofn  mawr  rhag  y  Methodistiaid. 
Yn  amser  y  terfysg  a  fu  yn  Manchester, 
yn  1817,  dywedai :  '  Beth  os  cwyd  y 
Methodistiaid  ?  Hwy  a'm  lladdant  i  yn 
sicr.'  Nid  oedd  efe,  druan  gŵr,  yn  eu 
hadwaen,  nac  yn  gwybod  mai  yspryd 
addfwyn  a  llonydd  a  feithrinid  ganddynt 
hwy  yn  eu  hoh  gymdeithasau  ;  ond  euog- 
rwydd  ei  feddwl  oedd  yn  creu  bwganod 
i'w  ddychrynu."  Modd  bynag,  yn  mhell 
cyn  ei  farw,  daethai  i  ddeall  ei  fod  wedi 
cael  ei  gamarwain  gyda  golwg  ar  y  Meth- 
odistiaid.  Er  prawf  o  hyn  cymerer  a 
ganlyn.  Dygwyddai  fod  prinder  ymborth 
mawr  yn  y  wlad,  oddeutu  181 7  neu  181 8, 
ac  eisiau  bara  yn  gwasgu  yn  drwm  ar  y 
preswylwyr.  Gan  gredu  y  byddai  hyny 
o  ryw  wasanaeth,  anfonodd  Mr.  Corbett 
am  Iwyth  Uong  o  haidd  i  Aberdyfi ;  a 
chymaint  oedd  yr  awyddfryd  am  ei  gael 
fel  y  gwerthwyd  yr  oll  o  hono  mewn  deu- 
ddydd.  Synodd  y  boneddwr  yn  fawr ;  ni 
ddychymygasai  fod  angen  y  tlodion  gym- 
aint.  A  chyda  rheg,  dywedodd  :  "  Wel- 
wch  chwi,  pe  buasai  y  Methodistiaid  wedi 
gwneyd  rhywbeth,  cawswn  wybod  y  cwbl 
gan  y  clepgwn,  ond  ni  fu  wiw  ganddynt 
ddweyd  fod  y  fath  eisiau  ar  y  tlodion." 
Ac  y  mae  yn  sicr  mai  at  y  clerigwyr  erlid- 
gar  y  cyfeiriai. 

Yn  mhen  deuddeg  mlynedd  ar  ol  yr 
erledigaeth,  sef  yn  y  flwyddyn  1807, 
beiddiwyd  cynal  Cymdeithasfa  yn  Nhowyn. 
Pryderai  Uawer  wrth  feddwl  am  ei  chadw 
mor  agos  i  balas  y  boneddwr.  Aeth  gŵr 
a  gadwai  west-dy  yn  y  dref  at  Mr.  Corbett, 
i'w  hysbysu  am  y  cyfarfodydd  ;  nas  gaUai 
oblegyd  ei  drwydded  rwystro  y  Methodist- 
iaid  rhag  dyfod  i'w  dŷ  ;  ac  heblaw  hyny 
y  gwyddai  mai  hwy  oedd  y  bobl  agosaf  i'w 
lle  a  ddeuent  i'w  dý  ef.  Arwyddodd  yntau 
ei  foddlonrwydd  i'r  g\vr  wneyd  fel  y  mynai. 
Diwrnod  cyntaf  y  Gymdeithasfa  aeth  rhai 


o'r  chwedleuwyr  i'r  palas,  gan  ddweyd  fod 
y  bobl  wedi  ymgynull  i'r  lle,  a'u  bod  wedi 
clywed  y  byddai  yno  lawer  mwy  dranoeth. 
Tybient  y  caent  roesaw  i'w  chwedlau  ;  ond 
y  cwbl  a  gawsant  ganddo  oedd  yr  ateb 
sychlyd  :  "  Gwnant  lawer  o  les  i'r  dref." 
Yn  mhen  y  flwyddyn  yr  oedd  y  Gymdeith- 
asfa  yno  drachefn,  a  bu  yn  cael  ei  chynal 
yn  flynyddol  yn  y  lle  am  amser  maith.  A 
phwy  y  tro  hwnw  a  anfonasai  air  am  gael 
pregeth  Saesneg,  ond  merch  y  boneddwr. 
Cydsyniwyd  â'i  chais;  pregethodd  y  Parch. 
Robert  Elhs,  y  Wyddgrug,  yn  Saesneg,  yn 
ol  ei  dymuniad  ;  safai  hithau  ar  yr  heol,  a 
gwrandawai  yn  astud  o'r  dechreu  i'r 
diwedd.  Erbyn  hyn  y  mae  hoU  hihogaeth 
y  boneddwr  erlidgar  wedi  darfod  o'r  wlad. 
Yr  ydym  wedi  manylu  ar  y  cyfnod  hwn 
oblegyd  ei  bwysigrwydd  arbenig  ;  ffurfia 
dro-bwynt  yn  hanes  y  Cyfundeb.  Hyd  y 
pwynt  yma  edrychai  y  Methodistiaid 
arnynt  eu  hunain  fel  o  fewn  cylch  yr 
Eglwys  Sefydledig.  Gwir  fod  eu  safle  yn 
gyflawn  o  anghysondeb.  Nid  aent  i'r 
eglwys  ar  y  Sabbath  i  wrando  yr  offeiriaid; 
nid  aent  yno  ychwaith  i  gymuno,  osgaUent 
ry  wfodd  gyrhaedd  Llangeitho,  neu  y  Bala, 
neu  ryw  le  araU,  yn  mha  un  y  byddai  rhai 
o'r  clerigwyr  Methodistaidd  yn  gweinyddu 
y  sacrament.  Yr  oedd  yr  esgobion  a'r 
offeiriaid  o'u  tu  hwythau  yn  gwadu  pob 
perthynas  â  hwynt ;  difenwent  hwy  gerbron 
y  byd ;  taenent  chwedlau  celwyddog  ar 
led  am  danynt ;  a  chyfifroent  y  werinos  i'w 
baeddu  a'u  herUd,  fel  y  bu  eu  bywydau 
ddegau  o  weithiau  mewn  perygl.  Yn  brin 
y  gelhr  edrych  ar  y  Methodistiaid  fel 
Eglwyswyr,  hyd  yn  nod  yn  flaenorol  i'r 
erledigaeth  at  ba  un  yr  ydym  wedi  cyfeirio; 
yr  oedd  eu  Heglwysyddiaeth  agos  oU  ar  y 
wyneb,  ac  yn  fwy  mewn  proff"es  nag  mewn 
gwirionedd.  Modd  bynag,  meddent  ryw 
ragfarn  o  blaid  y  Sefydhad  Gwladol  er  pob- 
peth  ;  ni  wnaent  ar  unrhyw  gyfrif  arddelwi 
eu  hunain  fel  YmneiUduwyr.  Ondyradeg 
hon,  mewn  canlyniad  i'r  ymosodiad  erhdgar 
a  wnaedarnynt,  yr  hwnadueddai  i'w  cwbl 
ddifodi,  bu  raid  iddynt  ddatgan  eu  HymneiII- 
duaeth.  Gwthiwyd  hwy  allan  o'r  Eglwys 
er  eu  gwaethaf.  Nid  ymneiUduo  yn  wir- 
foddol  a  wnaeth  y  Methodistiaid,  ond  cael 
eu  bwrw  allan.  Dadleua  haneswyr  Eg- 
Iwysig  fod  y  Methodistiaid  yn  perthyn  i'r 
Eglwys  Wladol  hyd  y  NeiUduad  yn  181 1  ; 
mai  ynddi  y  buasent  hyd  y  dydd  hwn  oni 
bai  am  uchelgais  John  Elias,  Ebenezer 
Morris,  Thomas  Jones,  Dinbych,  ac  eraill 
o'r  pregethwyr  diurddau ;    ac  mai  yr  or- 

deiniad  a  ddatododd  y  berthynas.     Y  mae 
yr  haneswyr  yma  yn  coni  eu  golwg  ar  y 
ffeithiau  pan  yn  ysgrifenu  fel  hyn.    Torwyd 
y    cysylltiad    rhwng    y    Methodistiaid    a'r 
Eglwys  yn  llwyr  un-mlynedd-ar-bymtheg 
cyn    yr   ordeiniad,    sef  pan   y   gorfodwyd 
hwy  gan  y  clerigwyr  i  gofrestru  eu  lleoedd 
pregethu  fel  addoldai  YmneiUduol,    ac   y 
bu    raid    i'w    holl    bregethwyr    gymeryd 
trwydded   fel  Ymneillduwyr.      Y  mae  yn 
anmhosibl  edrych  arnynt  fel  Eglwyswyr, 
ar  ol  gwneyd  datganiad  difrifol  gerl'^ron  yr 
ynadon,  datganiad  cydwerth  a  Uŵ,  eu  bod 
yn  YmneiIIduwyr.     Yr  unig  fodd  y  gellid 
eu  hystyried  feí  yn  perthyn  i'r  Eglwys  ar 
ol  hyn  ydyw  trwy  gymeryd  yn   ganiataol 
iddynt    wneyd    y    datganiad    mewn  modd 
Jesuitaidd  ;  nad  oedd  yr  hyn  a  ddywedent 
ond  rhagrith  a  thwyll ;  eu  bod  yn  arwyddo 
un    peth  a'u  Ilaw,  tra  yn    penderfynu    fel 
arall  yn  eu  calon.     Nis  gall  neb  a  adwaena 
eu  gwir  gymeriad  goleddu  y  syniad  hwn 
am  foment.     Rhaid  edrych  ar  y  Method- 
istiaid  fel  wedi  ymneillduo  yn  gyfangwbl 
oddiwrth  yr  Eglwys,  ac  wedi  ymffurfio  yn 
Gyfundeb  annibynol  arni,  o'r  adeg  pan  y 
gorfodwyd  hwy  i  ddatgan  yn  eu  Ilysoedd 
gwladol  mai  YnmeiIIduwyr  Protestanaidd 
oeddynt.      Daethant    i    argyfwng    pan   yr 
oedd   yn    rhaid   iddynt    naill    ai    gadael  y 
Llan,    neu  ynte  adael  eu  gwaith.     Cefnu 
ar    y    gwaith    nis    meiddient,    oblegyd    yr 
oeddynt  wedi  cael  y  profion  cryfaf  posibl 
ei  fod  o  Dduw.     Disgynasai  yr  Arglwydd 
i'w  mysg  ganoedd  o  weithiau  mor  wirion- 
eddol  ag  y  disgynodd  ar  ben  Sinai ;  er  mai 
mewn  tai  anedd  neu  ysguboriau  y  cynhal- 
ient  eu  cyfarfodydd  yn  fynych,  teimlasent 
y    Presenoldeb    Dwyfol   yn  eu  mysg  mor 
ddigamsyniol,  yn  Ilanw  y  Ile  a'i  ogoniant, 
ag  y  teimlwyd  ef  gan  Solomon  adeg  cys- 
egriad    y    deml.       Bendithiasid    eu    hym- 
drechion    er   achubiaeth    canoedd,    ac    er 
dyrchafiad  gwerin  Cymru  o'r  dyfnderoedd 
isaf.     Na,  nis  meiddient  adael  y  gwaith  ; 
buasent   yn   digio   Duw   wrth  wneyd.      A 
chan    na    oddefid    iddynt     weithio    gyda'r 
efengyl,  ac  aros  mewn  unrhyw  gysyiltiad 
a'r  Eglwys,  nid  oedd  dim  i'w  wneyd  ond 
troi    allan.      Hyn    a  wnaethant   yn   ddios 
wrth  gofrestru  y  tai  yn  mha  rai  y  pregeth- 
ent    fel    addoldai    YmneiIIduoI,    ac    wrth 
anog  eu  pregethwyr   i   gymeryd    trwydd- 
edau.     O  hyn  allan,  yr  unig  olion  a  arosai 
o'u  perthynas  a'r   Eglwys  gynt,  oedd  mai 
clerigwyr    wedi    derbyn  urddau  esgobol  a 
weinyddai    y    sacramentau    iddynt.        Ac 
yr    oedd    hyn    mor    anghydnaws  a'r    holl 


gysylltiadau,    fel    yr    oedd    yn    anmhosibl 
iddo  barhau. 

O  fe7vn  y  cyfnod  hinn  y  ffnrfiwyd  yhcolau  i'r 
Gynideühasfa.  Nid  oedd  unrhyw  reolau  yn 
bod  ar  y  cyntaf  gyda  golwg  ar  drefn 
dygiad  yn  mlaen  waith  y  Gymdeithasfa. 
Penderfynasid  ei  bod  yn  cael  ei  chynal  yn 
chwarterol  ;  ond  byddai  yr  amser,  nifer  y 
cyfarfodydd,  a  phethau  eraill  perthynol 
iddi,  yn  dibynu  ar  amgylchiadau.  Eithr 
fel  yr  oedd  rhif  y  pregethwyr  a'r  blaenor- 
iaid  yn  Iliosogi,  a  chyfarfodydd  cyhoedd  y 
Gymdeithasfa  yn  attynu  llu  o  wrandawyr, 
daeth  rheolau  mwy  manwl  yn  angenrheid- 
rwydd.  Cafodd  y  rheolau  a  ganlyn  eu 
pasio  mewn  Cymdeithasfa  yn  y  Bala, 
Mehefin  9,  1790,  a  diau  mai  cynyrch 
meddylgarwch  Mr.  Charles  ydynt  yn 
benaf : — 

"  I.  Na  byddoi'r  Gymdeithas  Grefyddol 
yn  Ngwynedd,  a  elwir  yn  gyíîredin  yn 
Association,  ddim  cynwys  neb  fel  aelodau, 
ond  yn  unig  y  rhai  sydd  yn  gweinyddu  yn 
unig  yn  yr  Eglwys  mewn  pethau  ysprydol; 
sef  yn  Ilafurio  yn  yr  athrawiaeth,  neu  yn 
ymddiddan  yn  neillduol  am  bethau  Duw, 
a  chyflyrau  dynion. 

"2.  Bod  i'r  aelodau,  cynifer  ag  a  allo, 
gyfarfod  unwaith  bob  chwarter  blwyddyn, 
yn  y  Ile  a'r  amser  a  benodir  ganddynt  eu 
hunain. 

"  3.  Bod  i'r  pregethwyr,  a  neb  ond  hwy, 
ddyfod  at  eu  gilydd  am  ddeg  o'r  gloch 
y  bore  gwaith  cyntaf,  i'r  dyben  o  anog, 
hyíîbrddi,  a  rhybuddio  eu  gilydd  mewn 
cariad  ;  fel  y  meithriner  undeb  a  brawd- 
garwch  ;  ac  fel  y  byddont,  trwy  gynorthwy 
y  naill  i'r  Ilall,  yn  oleuni  y  byd,  ac  yn  halen 
heb  ddiflasu. 

"  4.  Bod  i'r  holl  Gorph,  yn  ol  y  rheol 
gyntaf,  ddyfod  at  eu  gilydd  ddau  o'r  gloch 
yr  un  diwrnod,  ac  am  wyth  drachefn 
boreu  dranoeth.  Bydded  i'r  drws  gael  ei 
gau  yn  ddilai  am  haner  awr  wedi  dau,  a 
haner  awr  wedi  wyth  ;  ac  os  dygwydd  i 
ryw  frawd  gael  ei  atal  rhag  dyfod  yn  yr 
amser  penodol,  gofyned  y  drysor  genad  y 
Corph  i  agor  iddo  ;  ac  os  bydd  ei  achos  yn 
ymddangos  iddynt  hwy  yn  gyfreithlon, 
caniateir  ei  ddymuniad. 

"  5.  Bod  i'r  Gymdeithas,  cyn  ymdrin  a 
materion,  ddewis  a  phenodi  rhyw  frawd,  a 
farnont  gymhwysaf,  i  edrych  am  fod  pob 
peth  yn  cael  ei  wneuthur  yn  weddaidd  ac 
yn  drefnus,  yn  y  modd  mwyaf  buddiol  er 
adeiladaeth,  yn  y  cyfryw  gyfarfodydd. 

"  6.  Bod  i  bob  un  ryddid  i  lefaru  am  yr 
achos  mewn  Ilaw,  neu'r  materion  a  drinir, 

nes  eu  penderfynu  ;  gan  beidio  areithio  yn 
hir  ;  os  na  bydd  hyny  trwy  ddeisyfiad  y 
Corph,  ar  ryw  fater  o  bwys  arbenig  y 
byddo  angen  ymhelaethu  arno  er  budd  a 
lles  y  Corph. 

"  7.  Bod  i  un  cyfarfod  gael  ei  neillduo 
at  yr  ystyriaeth  o  bethau  ysprydol  yn  unig. 
Wrth  bethau  ysprydol  yr  ydys  yn  meddwl 
athrawiaethau  yr  efengyl,  yn  nghyd  â'r 
profiad  ysprydol  o  honynt,  ymarferiadau 
crefyddol,  dysgyblaeth  eglwysig,  &c.  A 
bod  pethau  amgylchiadol  y  Corph  i  gael 
eu  hystyried  yn  y  cyfarfod  arall,  yn  ol 
trefniad  y  Corph. 

"  8.  Pan  na  byddo  unrhyw  fater  neill- 
duol  yn  cael  ei  gynyg  i  ystyriaeth  y  Gym- 
deithasfa,  bydded  i'r  Corph  ymddiddan  â 
rhyw  un  a  benodir  ganddynt,  mewn  perth- 
ynas  i'w  wybodaeth  o  athrawiaethau  yr 
efengyl,  ei  brofiad  o  honynt,  a'i  gymdeithas 
â  Duw.  Pethau  ydyw  y  rhai  hyn  nas 
gelhr  eu  hesgeuluso  yn  fynych  yn  y  cyfryw 
gyfarfodydd  heb  golledu  y  Corph  ;  ac  ni 
esgeulusir  ychwaith  tra  y  parhao  bywyd 
crefydd  a  grym  duwioldeb  yn  eu  pUth.  Yn 
nifîyg  hyn,  darllener  cyfran  o'r  Beibl  yn 
bwyllog  a  deallus  ;  a  phenoder  rhyw  ran 
o'r  Gair,  neu  bwnc  o  grefydd,  i'w  ystyried 
a'i  chwilio. 

"  9.  Fod  pob  mater  dadleuol  i  gael  ei 
benderfynu  yn  bwyllog,  gan  y  rhif  liosocaf 
o'r  Corph  ;  a  bydded  i'r  lleill,  a  fyddo  o 
wahanol  feddwl,  ymddwyn  yn  heddychol 
ac  yn  garedig  tuag  at  eu  brodyr. 

"  10.  Rhaid  i  Gyfarfod  Misol  pob  sir 
roddi  i'w  haelodau,  sydd  yn  perthyn  i'r 
Association,  bapyryn  argraffedig,  a'i  enw 
arno,  ac  enw  y  Gymdeithas  i  ba  un  y  mae 
yn  perthyn.  Dangosiad  o  hwnwi'r  drysor, 
yn  iinig,  a  rydd  hawl  iddo  i  ddyfod  i  mewn 
i  Gymdeithas  neiUduol  yr  Association. 

"II.  Dymuniad  ewyllysgar  a  chariadus 
y  Corph  yn  Ngwynedd  yw,  fod  i  bwy 
bynag  o  frodyr  y  Deheudir  a  ddygwyddo 
fod  yn  bresenol  gael  yr  un  rhyddid  a  ninau, 
yn  mha  bethau  bynag  a  fyddo  yn  cael  eu 
trin  a'u  hystyried  ;  am  y  dymunem  gadw 
undeb  y  Corph  trwy  Gymru  oU ;  hefyd 
gan  gydnabod  yn  ddiolchgar  ein  rhwym- 
edigaethau  iddynt  am  ganiatau  i  ninau  y 
cyfryw  ryddid  yn  eu  plith  hwythau." 

Felly  y  darllen  y  rheolau  a  dynwyd  i 
fynu  gan  Mr.  Charles,  ac  a  basiwyd  gan 
Gymdeithasfa  y  Bala.  Gwelir  mai  rheolau 
perthynol  i'r  Gymdeithasfa  yn  y  Gogledd 
ydynt,  ond  y  mae  yn  gwbl  sicr  iddynt  gael 
eu  mabwysiadu  yn  fuan  yn  y  Deheudir. 
Y  maent  yn  amlygu  synwyr  cryf,  a  chref- 


yddolder  meddwl  dirfawr;  ac  yn  sylweddol 
dyma  y  rheolau  sydd  mewn  grym  yn  y 
Cymdeithasfaoedd,  yn  y  Dê  ac  yn  y 
Gogledd,  hyd  y  dydd  hwn. 

O  fewn  y  cyfnod  ìmm  y  penderfynwyd  ar  y 
Rheolau  Dysgyhlaethol.  Fel  ydym  wedi 
cofnodi  yn  barod,  íîurfiodd  y  Diwygwyr 
Methodistaidd  reolau  i'r  Cymdeithasau 
neillduol  yn  y  flwyddyn  1742.  Tynwyd  y 
rhai  hyn  allan  gan  Howell  Harris ;  a 
chwedi  iddynt  gael  eu  cymeradwyo  gan 
Daniel  Rowland,  cawsant  eu  cyhoeddi  a'u 
hanfon  at  y  Cymdeithasau.  Rheolau 
gyda  golwg  ar  drefn  dygiad  y  seiadau  yn 
mlaen  oedd  y  rhai  hyn.  Y  mae  yn  amlwg 
eu  bod  cyn  amser  Mr.  Charles  wedi  myned 
allan  o  arferiad,  os,  yn  wir,  y  buont  mewn 
ymarferiad  o  gwbl  yn  Ngwynedd,  oblegyd 
yr  ydym  yn  cael  John  Evans,  y  Bala,  a 
Thomas  Foulkes  yn  cyfieithu  rheolau  John 
Wesley  i'w  Gymdeithasau  ef,  ac  yn  gwás- 
gar  y  rhai  hyny  er  budd  y  Cymdeithasau 
Cymreig.  Nid  oedd  unrhyw  reolau  gyda 
golwg  ar  ymddygiad,  fel  ag  i  fod  yn  sail 
dysgyblaeth  eglwysig,  wedi  cael  eu  ff"urfio  ; 
elid  yn  y  blaen  hyd  y  gellid  yn  ol  y  Beibl, 
gan  apelio  at  y  Gair  a'r  dystiolaeth.  Ond 
teimlai  Mr.  Charles  a'i  frodyr  fod  y  Cyfun- 
deb  yn  sefyll  mewn  angen  am  ychydig  o 
gyfarwyddiadau  syml,  seiliedig  ar  yr  Ys- 
grythyr,  fel  ag  i  fod  yn  rheolau  i'r  aelodau 
i  ymarweddu  yn  eu  hol,  ac  yn  faen  prawf 
aelodaeth  yn  y  seiat.  Diau  mai  ei  law 
fedrus  ef  a'i  ffurfiodd,  a  chawsant  eu  hys- 
tyried  a'u  cymeradwyo  yn  Nghymdeithasfa 
y  Bala,  Mehefin  i6eg,  1801.  Yr  un  ydynt 
yn  gwbl  a'r  Rheolau  Dysgyblaethol  a  geir 
yn  y  Cyffes  Ffydd,  ond  yn  unig  fod  y  Cyffes 
Ffydd  yn  gadael  allan  y  rhagymadrodd. 
Gan  y  credwn  fod  y  rhagymadrodd  o 
ddyddordeb  cyfíredinol,  yr  ydym  yn  ei  osod 
i  mewn  yma.     Fel  hyn  y  darllena  : — 

"  Y  mae  dyn  o  ran  ei  anian  a'i  reddf 
ddechreuol,  yn  greadur  cymdeithasgar,  ac 
yn  hofif  ganddo  gyfeillach  ;  a  thrwy  undeb 
a  chymdeithas  y  mae  dynolryw  er 
Ilawer  o  ymgeledd,  amddifîyn,  a  chyn- 
orthwy  i'w  gilydd.  Gwirionedd  yw,  fod 
gras  Duw  yn  gweithio  cyfnewidiad  nid 
bychan,  yn  y  sawl  sydd  yn  feddianol  o 
hono.  Eto,  bydded  i  ni  sylwi  mai  nid  ei 
gyfnewid  o  ran  ei  anian  a'i  riaws  fel 
creadur  y  mae,  ond  fel  y  mae  yn  bechadur, 
neu  yn  greadur  llygredig.  Y  mae  yr  hwn 
a  wnaethpwyd  yn  greadur  newydd  yn 
meddu  yr  un  cyneddfau  ag  o'r  blaen,  ond 
bod  y  cyneddfau  hyny,  ar  ol  cael  eu  Ilygru 
gan    bechod,    yn    cael   eu    hadnewyddu    i 

ddelw"sanctaidd  gan  yr  Yspryd  Glân. 
Felly  y  mae  yn  tueddu  at  gymdeithas  a 
chyfeiUach  fel  o'r  blaen  ;  ond  y  rhagoriaeth 
yw,  ei  fod  yn  dyfod  yn  gymdeithasgar  i 
ddybenion  sanctaidd,  a  bod  Yspryd  y  gras 
yn  gwneyd  y  gyfeillach  yn  rasol. 

"  Cymdeithas  ysprydol  yw  eglwys  Crist ; 
cymdeithas  wedi  ei  sylfaenu  ar,  ac  yn 
tarddu  oddiwrth,  undeb  yr  aelodau  â'u 
gilydd,  yn  eu  Pen,  yr  Arglwydd  lesu.  Y 
mae  yr  holl  wir  aelodau  yn  un  â'u  gilydd 
yn  eu  Pen  goruchel  hwn  ;  ac  y  mae  yr  un 
yspryd  hefyd  o  gariad  a  chydymdeimlad  a'r 
sydd  yn  y  Pen,  yn  cael  ei  gyfranu  trwy  yr 
hoU  aelodau,  fel  y  maent  oll  trwy  rinwedd 
y  cyfundeb  hwn,  yn  cyd-oddef,  yn  cyd- 
dristâu,  ac  yn  cyd-lawenhau.  Cymdeithas 
ddyrchafedig,  yn  ddiau,  yw  yr  eglwys ; 
ei  haelodau  yn  un  â  Duw  fel  Tad  ;  yn  un 
â  Christ  fel  eu  Pen  a'u  Priod  ;  yn  un  â'u 
gilydd  ynddo  ;  a'r  Yspryd  Glân  fel  cwlwm 
a  bywyd  yr  undeb  byth.  Eglur  yw,  y 
bydd  cyd-fwynhad  o'r  undeb  hwn  yn 
ychwanegu  yn  hynod  at  eu  dedwyddwch 
a'u  gorfoledd,  yma  ac  mewn  gogoniant. 
'  Myfi  ynddynt  hwy,  a  thithau  ynof  fi ' 
(medd  Crist  wrth  ei  Dad)  '  fel  y  byddont 
wedi  eu  perffeithio  yn  un'  (loan  xvii.  23). 
Nid  oes,  ac  ni  bydd,  dim  perfFeithiad  heb 
yr  undeb  a'r  gymdeithas  oruchel  hon. 
'  Wele,'  gan  hyny,  '  mor  ddaionus  ac  mor 
hyfryd  yw  trigo  o  frodyr  yn  nghyd  '  (Sahn 
cxxxiii.  i).  Yr  ystyriaethau  hyn,  yn 
nghyd  â  siampl  yr  apostohon  a'r  *prif  eg- 
Iwysi,  a'r  amrywiol  anogaethau  Ysgryth- 
yrol  i  hyn,  a  barodd  sefydUad  y  Cym- 
deithasau  neillduol  gan  y  Methodistiaid. 
Y  maent  yn  ymgorphori  fel  aelodau 
o  eglwys  filwriaethus  Crist  yn  y  byd,  i 
weddio  tros  a  chyda  eu  gilydd,  a  hyfforddi 
y  naill  y  llall  ;  i  ddiddanu  y  gwan  eu 
meddwl,  rhybuddio  y  rhai  afreolus,  a 
chynal  y  gweiniaid  ;  gan  ddymuno  llefaru 
gair  mewn  pryd  wrth  eneidiau  diff"ygiol. 
Gall   miloedd    yn    Nghymru    dystiolaethu 


*  "  Bod  eglwysi  Crist  o'r  d3clireuad,  ac  weithiau 
eu  blaenoiiaid,  yn  cadw  cìjfai-fodi/ild  nciUdnol 
(lieblaw  eu  cynulliadau  cyhoeddus,  yn  mha  rai  y 
pregethid  i  gredinwyr  ac  anghredinwyr)  sydd  dra 
amlwg  o  ddechreu  yr  Actau  hyd  y  llythyrau  at 
Saith  Eglwys  Asia,  yn  llyfr  y  Datguddiad.  Ys- 
tyrier  y  manau  canlynol,  ac  eraill : — Actau  i.  13, 
14,  15  ;  ii.  1,  4,  23,  21  ;  vi.  2,  6  ;  xi.  1,  4,  22  ;  xii. 
12  ;  xiii.  1,  2  ;  xiv.  22,  23,  27  ;  xv.  1,  2,  3,  4,  5,  6, 
22,  23,  32,  40,  41,  &c.  Y  mae  hefyd  yr  hoU  Epis- 
tolau  at  yr  amryiu  cglwysi  yn  Ehufain,  Corinth, 
Ephesus,  &c.,  yn  profi  hyn  ;  fel  y  mae  yn  ddiam- 
heuol  fod  gan  y  prif  Gristionogion  eu  [societies 
]jrivatc)  cymdeithasau  neillduol. 


yn  hy  am  y  buddioldeb,  y  cysur,  a'r  adeil- 
adaeth  ysprydol,  sydd  yn  deiUiaw  o'r  cyfry  w 
gyfarfodydd.  Llawer  a  enllibwyd  arnynt 
gan  watwarwyr,  a  chablwyr  annuwiol ; 
ond  nid  yw  enllib  y  cyfryw  ddim  yn  brawf 
nad  ydynt  yn  rhan  o  waith  Duw.  Nac 
ydy  w,  ond  i'r  gwrthwyneb  ;  oni  bai  eu  bod 
o  Dduw,  paham  y  mae  yn  rhaid  i  elynion 
Duw  eu  cablu  ? 

"  Nid  ydym  yn  fwriadol  yn  ymneillduo, 
nac  yn  golygu  ein  hunain  fel  YmneiUdu- 
wyr,  oddiwrth  yr  Eglwys  Sefydledig.  O 
ran  ein  daliadau  aíhrawiaethol,  yr  ydym  yn 
cytuno  yn  hollol  âg  erthyglau  egwyddorol 
Eglwys  Loegr ;  yn  unig  yr  ydym  yn  chwen- 
ych  gyda  phob  gostyngeiddrwydd,  yn  yr 
undeb  hwnw,  y  cyflawn  ryddid  y  mae 
gosodiad  a  ífurf  ragorol  llywodraeth 
wladol  ein  teyrnas  yn  ganiatau,  i  arferyd 
pob  moddion  Ysgrythyrol  tuag  at  helaethu 
gwybodaeth  o  Dduw,  a'r  hwn  a  gyfododd 
efe,  lesu  Grist;  a  thrwy  hyny  adeiladuein 
gilydd  yn  y  sancteiddiaf  fTydd.  Y  mae 
cymaint  ag  sydd  yn  ymddangos  yn  ein 
harferiadau  crefyddol  fel  yn  tueddu  at 
ymneillduad,  wedi  cymeryd  lle  o  angen- 
rheidrií'ydd,  nid  o  ddewisiad.  Nid  gwneuthur 
sisììi,na  sect,  na  phlaid  sydd  yn  ein  golwg ; 
na  ato  Duw  !  ond  Ueshad  ein  gilydd  a'n 
cydwladwyr.  Dyma'r  nod  yr  ydym  yn 
dymuno  cyrchu  ato  trwy  bob  moddion. 

"  Gwyddom  yn  dda  nad  yw  ein  hym- 
ddygiad  yn  foddhaol  na  chan  Eglwyswyr 
na  chan  YmneiUduwyr.  Ond  y  mae  y 
Barnwr  cyfiawn  wrth  y  drws  ;  ac  ar  ddydd 
y  farn  fawr  y  gwelir  pawb,  a  phob  peth, 
mewn  goleu  union  ac  eglur.  Hyd  hyny, 
da  i  ni  oll  fod  yn  ymdrechgar  i  gyd-ddwyn 
â'n  gilydd  mewn  cariad.  Yr  }dym  yn 
tystiolaethu  ein  bod  yn  chwenych  dilyn 
heddwch  â  phawb  yn  eu  holl  ymgeisiadau 
syml  a  diffuant,  nid  at  wneuthur  sect  neu 
bìaid,  ond  at  gadw  eneidiau  anfarwol — at 
dynu  i  lawr  bob  annuwioldeb  ac  anfoesol- 
deb  yn  ein  gwlad — ac  at  daenu  gwybod- 
aeth  o  Grist  yr  Arglwydd,  a'r  angenrheid- 
rwydd  o'r  cyfryw  íìydd  ynddo  ag  a  weithir 
yn  nghalon  pechadur  gan  yr  Yspryd  Glân, 
ac  sydd  yn  dwyn  ffrwyth  i  Dduw  mewn 
gwir  sancteiddrwydd  a  buchedd  dda,  Yr 
ydym  yn  cwbl  farnu  fod  pob  peth  arall  yn 
ysgafn  i'w  gymharu  â'r  pethau  pwysig 
uchod  ;  gan  hyny  nid  ydym  yn  sylwi 
nemawr  ar  un  math  o  ddefodau  a  threfn- 
iadau  a'r  sydd  gan  yr  amrywiol  enwau 
crefyddol  yn  ein  plith.  Nis  gallwn  olygu 
rhai  o  honynt  ond  megys  cloch  i  alw  ac 
enill  canlynwyr ;   ac  am  y  rhai  goreu,  nid 

ydynt  ond  megys  y  plisgyn  o  amgylch 
cnewyllyn  gwir  grefydd.  Eithr  am  y 
pethau  tìyniaforgyfi'aith,  seíbarn,  tnigaredd, 
a  ffydd,  dymunem  â'n  holl  galon  gynydd 
arnynt,  yn  mhhth  pawb  o  bob  enw. 

"  I  benderfynu  hyn,  gan  ein  bod  fel 
Corph,  yn  gwbl  o'r  un  farn  ag  Erthyglau 
Athrau'iadhoF-  yr  Eglwys  Sefydledig,  ac 
nas  gwyddom  am  eiriau  mwy  cymhwys  ac 
Ysgrythyrol  i"w  mynegu,  a'u  gosod  allan, 
nag  a  arferir  gan  yr  hen  Ddiwygwyr 
enwog ;  nid  ydym  yn  gweled  dim  angen- 
rheidrwydd  am  gyhoeddiad  neillduol  o'n 
dahadau  a'n  hathrawiaethau.  Ond,  tuag 
at  iawn  drefn,  yr  ydym  yn  gweled  angen 
am  gael  rhyw  Osodiadau,  neu  Reolau  byr- 
ion  ac  amlwg  i  rodio  wrthynt.  Barnasom 
fod  yr  ychydig  rai  canlynol  oll  a  sail  iddynt 
yn  y  Gair  Sanctaidd  (yr  hwn  yw  ein  rheol 
gyflawn  a  sicr) ;  ac  nid  oes  derbyniad 
rhydd  a  pharhaol  i  neb,  fel  aelodau  o'r 
Cymdeithasau  neillduol  yn  ein  phth,  heb 
gydsyniad  ac  ymgais  difrifol  am  gydffurfiad 
â  hwynt." 

Yn  canlyn  y  mae  y  Rheolau  Dysgybl- 
aethol  fel  y  maent  i'w  cael  yn  bresenol  yn 
y  ^yff^^  Ffydd.  Gwehr  mai  prif  amcan  y 
rhagymadrodd  yw  profi  yr  angenrheid- 
rwydd  am  y  Cymdeithasau  neillduol,  neu 
y  seiadau,  yn  ngwyneb  yr  holl  gablu  a'r 
camddarlunio  a  wneid  arnynt  gan  y  gwrth- 
wynebwyr.  Dangosir  mewn  dull  goleu  ac 
ymadroddion  addas  fod  sail  y  seiadau  yn 
gorwedd  yn  ddwfn  yn  natur  dyn,  a'u  bod 
mewn  arferiad  yn  Eglwys  y  Testament 
Newydd  o'r  dechreuad,  ac  hefyd  yn  yr 
holl  brif  Eglwysi.  Cawn  y  Gymdeithasfa 
yn  protestio  drosodd  a  throsodd  nad  am- 
canai  at  ffurfio  plaid.  Ymddengys  hyn 
fel  cynyrch  argyhoeddiad  oedd  yn  dechreu 
cael  ei  deimlo  gan  yr  arweinwyr,  y  byddai 
raid  i'r  Methodistiaid  ymffurfio  yn  blaid  ar 
wahan  er  pob  peth,  ac  yn  wir  eu  bod 
gystal  a  chwedi  ymffurfio  felly  eisoes. 
Yn  hyn  yr  oedd  y  Gymdeithasfa  yn  hollol 
onest.  Pe  y  cawsai  y  Methodistiaid  lon- 
ydd  i  bregethu  yr  efengyl,  ac  i  ddeffro  y 
wlad  o'i  chysgadrwydd  oddifewn  i'r  Eg- 
Iwys,  ni  fuasent  yn  meddwl  am  ei  gadael ; 
nid  oedd  ffurfio  plaid  yn  amcan  gan  y 
Diwygwyr  o  gwbl.  Trefniadau  Rhaglun- 
iaeth,  a  gwrthwynel)iad  yr  esgobion  a'r 
clerigwyr  i   grefydd  efengylaidd,  sydd  yn 

*  "  Yr  yclym  yn  golygu  yr  Erthyglau  canlynol 
yn  Erthyglau  egwyddorol,  ac  nid  yn  perthyn  i 
drefniadau  dysgyblaeth  yr  Eglwys  Sefydledig  : — 
1,  2,  4,  5,  6,  7,  y,  10,  11,  13,  15,  17,  18,  19,  25,  27, 
28,  31,  38,  39." 


cyfrif  am  fodolaeth  Methodistiaeth  fel  Cyf- 
undeb  gwahaniaethol  yn  Nghymru.  Amlwg 
fod  y  Methodistiaid  y  pryd  hwn  heb  ddeall 
eu  safle  yn  briodol  ;  edrychent  arnynt  eu 
hunain  heb  fod  yn  Eglwyswyr  nac  yn  Ym- 
neiUduwyr,  ond  yn  cael  eu  camddeaU  gan 
y  naill  a'r  llaU.  Nid  oeddynt  yn  yr  Eg- 
Ìwys,  oblegyd  yr  oeddynt  wedi  cofrestru 
eu  tai  pregethu  fel  addoldai  Anghydffurfiol ; 
a  phrin  eto  yr  oeddynt  wedi  llawn  am- 
gyffred  fod  y  cam  a  gymerasant  wedi  eu 
gwneyd  yn  YmneiUduwyr  er  eu  gwaethaf. 
Nid  amddifadrwydd  o  aflu  deaUtwriaeth 
oedd  y  rheswm  eu  bod  yn  gymharol  ddall 
i'w  safle ;  nid  oedd  ganddynt  hamdden  i 
ystyried  y  cwestiwn ;  pregethu  yr  efengyl, 
Ìlanw  y  wlad  â  gwybodaeth  am  Grist  yr 
Arglwydd,  dwyn  dynion  i  afael  y  bywyd 
a  bery  byth,  dyna  oedd  wedi  myned  a'u 
bryd.  Yn  ymyl  hyn  ymddangosai  trefn- 
iadau  eglwysig,  a'r  mân  wahaniaethau 
rhwng  y  naill  enwad  a'r  llaU,  fel  pethau 
anheilwng  o  ystyriaeth.  Ar  yr  un  pryd  y 
mae  y  gwahaniaeth  a  wneir  yn  y  rhag- 
ymadrodd  rhwng  yr  erthyglau  athraw- 
iaethol  perthynol  i'r  Eglwys,  a'r  rhai  hyny 
sydd  yn  ymwneyd  á  threfniant  aflanol,  a'r 
cydsyniad  â'r  blaenaf  a  ddatgenir,  yn 
awgrymu  yn  eglur  fod  y  ffurflywodraeth 
esgobol,  a'r  trefniadau  a  gyfodent  oddiar 
hyny,  wedi  dyfod  yn  gwbl  ddibwys  yn 
ngolwg  y  Gymdeithasfa.  Nid  ydym  am 
ddadleu  fod  y  Methodistiaid  y  pryd  hwn 
yn  gwbl  gyson  â  hwy  eu  hunain  ;  nis 
gallent  fod  felly  hyd  nes  y  penderfynent 
neillduo  gweinidogion  iddynt  eu  hunain  ; 
ond  yr  oeddynt  yn  cyflym  ymsymud  i'r 
safle  a  gymerir  ganddynt  yn  bresenol. 

O  fewn  y  cyfnod  hwn  y  cyfododd  Weslcy- 
aeth  Gymreig.  Yr  ydym  wedi  dangos 
eisioes  ddarfod  i'r  diwygiad  yn  Nghymru 
gychwyn  yn  gwbl  annibynol  ar  y  diwyg- 
iad  yn  Lloegr.  Ar  yr  un  pryd,  yr  un  a'r 
unrhyw  Yspryd  a  weithredai  yn  y  naill  ran 
o'r  wlad  a'r  Ilall ;  ac  y  niae  y  Methodist- 
iaid  Calfinaidd  a'r  Wesleyaid  yn  ffrwyth 
yr  un  cyffro.  Yr  oedd  cyfeillgarwch 
cryf  rhwng  John  Wesley  a  Methodistiaid 
Cymru,  yn  arbenig  rhyngddo  a  Howell 
Harris  ;  a  pharhaodd  y  cyfeillgarwch 
gwedi  yr  anghytundeb  rhwng  Wesley  a 
Whitefield.  Yr  athrawiaethau  Calfinaidd  a 
gredai  Howell  Harris;  nis  gallai  mewn  un 
modd  dderbyn  rhai  o  olygiadau  John 
Wesley,  ac  yn  neillduol  yr  ymadroddion  â 
pha  rai  y  gwisgai  y  g\Vr  hwnw  ei  syniadau  ; 
ond  yr  oedd  yn  ddigon  rhyddfrydig  i 
ollwng  dros   gòf  y  pethau  gwahaniaethol, 

ac  i  gydnabod  fod  hanfod  yr  efengyl  gan  y 
Wesleyaid  fel  ganddo  yntau,  a  bu  y  cyd- 
ddealltwriaeth  goreu  rhyngddo  a  chanlyn- 
wyr  Mr.  Wesley  tra  fu  byw.  Yn  ei 
flynyddoedd  olaf  yr  ydym  yn  fynych  yn  ei 
gael  yn  bresenol  yn  y  Cynhadleddau  Wes- 
leyaidd,  a  rhoddid  iddo  ynddynt  le  an- 
rhydeddus.  Gan  fod  y  Methodistiaid  a'r 
Wesleyaid  yn  nyddiau  Harris  a  John 
Wesley  yn  edrych  ar  eu  gilydd  fel  brodyr, 
yr  oeddynt  yn  dra  gofalus  i  beidio  gwasgu 
ar  derfynaueugilydd.  Yn  Nghymdeithasfa 
Bryste,  a  gynaHwyd  1747,  ac  i  ba  un  yr 
oedd  Mr.  Wesley,  a  rhai  o'i  gydweithwyr, 
wedi  cael  eu  gwahodd,  penderfynwyd  nad 
oedd  y  naill  blaid  i  sefydlu  seiat  lle  yr  oedd 
achos  yn  barod  gan  y  blaid  arall.  Fel 
hyn  y  darllena  y  cofnodau :  "  Ofnid, 
oblegyd  ddarfod  i  Mr.  Wesley  bregethu 
yn  Nghastellnedd,  mai  y  canlyniad  fyddai 
ymraniad  yn  y  seiat.  Atebodd  Mr. 
Wesley :  '  Nid  wyf  yn  bwriadu  gosod  i 
fynu  seiat  yn  Nghastellnedd,  nac  mewn 
unrhyw  dref  arall  yn  Nghymru,  lle  y  mae 
seiat  yn  barod  ;  ond  i  wneyd  yr  oll  a  allaf 
i  rwystro  ymraniad.'  Ac  yr  ydym  yn 
cyduno  oll,  pa  bryd  bynag  y  bydd  i  ni 
bregethu  yn  achlysurol  yn  mysg  ein  gilydd, 
y  bydd  i  ni  wneyd  ein  goreu,  nid  i  wanhau, 
ond  i  gryfhau  dwylaw  ein  gilydd,  a  hyny 
yn  arbenig  trwy  lafurio  i  rwystro  ymran- 
iad."  Yr  hyn  a  olygir  wrth  "ymraniad" 
yw,  ymraniad  mewn  seiat  berthynol  i'r 
Methodistiaid  neu  i'r  Wesleyaid.  Cadwodd 
y  naill  blaid  a'r  Ilall  yn  ffyddlawn  at  y 
dealltwriaeth  hwn.  Ac  felly,  yn  nechreuad 
y  bedwaredd-ganrif-ar-bymtheg  ni  feddai 
y  Wesleyaid  yr  un  gynulleidfa  Gymreig 
yn  y  Dywysogaeth.  Meddent  gapelau  yn 
Caerdydd,  Abertawe,  Penybont-ar-Ogwr, 
Hwlffordd,  Aberhonddu,  ac  amryw  leoedd 
eraill,  ond  Saesneg  a  bregethid ;  a  chan 
mai  Cymraeg  oedd  iaith  y  werin,  ychydig 
o  gynydd  oecld  ar  yr  achosion. 

Y  cyntaf  i  sefydlu  achos  W^esleyaidd 
Cymreig  mewn  unrhyw  ran  o'r  Dywysog- 
aeth  oedd  Mr.  Jones,  Bathafarn.  Brodor 
o  gymydogaeth  Rhuthin  oedd  Mr.  Edward 
Jones.  Cafodd  ei  eni  yn  Mhalas  Bath- 
afarn,  yn  y  flwyddyn  1777,  a  derbyniodd  ei 
addysg  yn  Ysgol  Ramadegol  Rhuthin.  Yr 
oedd  ei  dad  yn  gefnog  ei  amgylchiadau  ; 
ond  oblegyd  rhyw  reswm  anhysbys  i  ni  yn 
bresenol,  cychwynodd  Edward  Jones,  ac 
efe  yn  laslanc  dwy-ar-bymtheg  oed,  i 
Manchester,  a  chafodd  waith  fel  nyddwr 
cotwm  mewn  ffactri.  Yr  oedd  yn  Ilanc 
addfwyn    a    llonydd,    yn    foneddigaidd    ei 


foes,  a  dychlynaidd  ei  rodiad  ;  ond  heb 
wybod  fawr  am  grefydd  ac  heb  deimlo  ei 
dylanwad  achubol  ar  ei  galon.  Un  nos 
Sul,  tua  diwedd  y  flwyddyn  1795,  neu 
ddechreu  y  flwyddyn  ganlynol,  arweiniwyd 
ef  i  fyned  i  gapel  y  Wesleyaid,  yn  Oldham 
Street.  Y  pregethwr  oedd  y  Parch. 
George  Marsden,  Ilefarwr  tra  effeithiol. 
Yr  oedd  yr  odfa  yn  un  rymus,  a  chydiodd 
y  gwirionedd  yn  yspryd  y  Cymro  ieuanc  o 
Ddyíîryn  Clwyd,  fel  y  daeth  o'r  noson 
hono  allan  yn  ddyn  newydd.  Ymunodd 
â'r  eglwys  yn  Oldham  Street,  ac  ymrodd- 
odd  gydag  aiddgarwch  a  zêl  i  gyflawni  pob 
gwaith  a  gyflwynid  iddo.  Yn  bur  fuan  bu 
farw  ei  frawd  hynaf ;  yr  oedd  ei  rieni  yn 
cyflym  heneiddio,  ac  yn  myned  yn  analluog ; 
a  theimlai  yntau  fod  mwg  Manchester  yn 
anghytuno  â'i  iechyd.  Rhwng  pob  peth 
gwelodd  fod  yn  rhaid  iddo  ddychwelyd  i 
JDdyfíryn  Clwyd.  Yr  oedd  hyn  tua  diwedd 
y  flwyddyn  1799.  Mawr  hiraethai  am  y 
gyfeillach  grefyddol  a  arferai  gael  yn  mysg 
y  Wesleyaid,  a  gofìdiai  yn  ddirfawr  oblegyd 
yr  olwg  ddigrefydd  a  gafifai  ar  lawer  o'i 
gydwladwyr.  Un  diwrnod  aeth  i  Gaer  er 
ymgynghori  â'r  Parch.  Thomas  Hutton, 
arolygydd  y  gylchdaith  Wesleyaidd  yn  y 
rhan  hono  o'r  wlad,  a  chafodd  addewid 
ganddo  am  gymhorth.  Tra  yn  y  ddinas 
clywodd  am  Gymro  arall  yno,  oedd  yn 
\Vesleyad  zeIog  ;  ei  enw  oedd  John  Bryan. 
Ymwelodd  Edward  Jones  ag  ef,  a  fifurfiwyd 
cyfeillach  rhyngddynt  a  barhaodd  hyd 
ddiwedd  eu  hoes.  Dechreu  y  flwyddyn 
1800  cymerodd  ystafell  helaeth  yn  nhref 
Rhuthin,  a  berthynai  i  gludwr  (cawier )  o'r 
enw  John  Edwards,  er  cynal  cyfarfodydd 
crefyddol  ynddi.  Yn  fuan  daeth  y  Parch. 
James  Ridal,  un  o  weinidogion  Caer,  yno, 
a  phregethodd  i  gynulleidfa  liosog.  Trefn- 
wyd  i  ryw  bregethwr  o  Gaer  fyned  yno 
bob  yn  ail  Sabbath.  Y  Sabbath  arall 
byddai  Mr.  Edward  Jones  ei  hunan  yn 
cadw  cyfarfod  gweddi,  ac  yn  rhoddi  gair 
byr  o  anerchiad.  Yn  yr  iaith  Saesneg 
y  gwneid  hyn  ;  ond  yr  oedd  corph  y  bobl 
yn  Gymry  uniaith,  ac  felly  yr  oedd  y  gwas- 
anaeth  yn  gwbl  anfuddiol  iddynt.  Pen- 
derfynodd  Edward  Jones  anturio  cadw 
cyfarfod  yn  Gymraeg ;  yn  raddol  dechreu- 
odd  gymeryd  testun  a  phregethu  yn  Gym- 
raeg.  Tua  mis  Mai,  yn  yr  un  flwyddyn, 
daeth  ei  gyfaill  Mr.  John  Bryan,  yr  hwn 
erbyn  hyn  oedd  wedi  cael  ei  dderbyn  fel 
pregethwr  cynorthwyol,  i  Ruthin  i'w  gyn- 
orthwyo.  Nid  hir  y  buont  cyn  casglu 
cynulleidfa  fechan,  a  sefydlu  seiat.     Dyma 

y  seiat  Gymreig  gyntaf  i  Gyfundeb  y  Wes- 
íeyaid,  a  chwech  enaid  a'i  cyfansoddai. 
Sefydlwyd  seiadau  hefyd  yn  Ninbych,  a 
rhai  lleoedd  eraill  yn  Nyífryn  Clwyd. 

Yn  y  Gynhadledd  a  gynaliwyd  yn  Llun- 
dain  yn  y  iíwyddyn  1800,  gosodwyd  gerbron 
gais  oddiwrth  y  Meistri  John  Bryan  ac 
Edward  Jones,  ar  i  genadaeth  Wesleyaidd 
gael  ei  sefydlu  yn  ddioed  yn  Nghymru. 
Ychydig  o  sylw  a  gafodd  y  cais  ar  y 
cychwyn  ;  nid  yw  yn  ymddangos  fod  yno 
neb  i'w  gefnogi.  A  phan  y  trefnwyd  y 
gweinidogion  i'r  gwahanol  gylchdeithiau, 
nid  oedd  un  ddarpariaeth  ar  gyfer  Cymru 
wedi  ei  gwneyd.  Ònd  daeth  Dr.  Coke  yno 
cyn  terfyn  y  Gynhadledd  ;  cawsai  ei 
rwystro  i  groesi  trosodd  o'r  Iwerddon  gan 
hin  ystormus,  fel  nas  gallai  fod  yn  bresenol 
adeg  trefniad  y  cylchdeithiau.  Yr  oedd 
efe  yn  Gymro,  wedi  cael  ei  eni  yn  nhref 
Aberhonddu ;  ac  er  mai  ychydig  o  Gym- 
raeg  a  ddeallai,  ac  nas  gallai  ei  siarad  o 
gwbl,  yr  oedd  yn  fawr  ei  zêl  dros  ei  gyd- 
wladwyr.  Cymaint  oedd  ei  aiddgarwch  a'i 
ddylanwad  yn  y  Gynhadledd,  fel  y  mynodd 
ail  agor  y  cwestiwn,  a  phasiwyd  pender- 
fyniad  fod  y  Parchn.  John  Hughes  ac 
Ówen  Davies  yn  cael  eu  hanfon  yn  gen- 
adau  i  Gymru.  Trefnasid  fod  y  Parch. 
Owen  Davies  i  fyned  i  Redruth,  Cornwall; 
a'r  Parch.  John  Hughes  i  Leek,  yn  swydd 
Stafford  ;  ond  rhoddwyd  y  trefniant  hwn 
y  naill  du,  ac  aeth  y  ddau  weinidog  i'r 
Dywysogaeth,  gan  wneyd  eu  cartref  ar  y 
cychwyn  yn  Rhuthin.  Cyrhaeddasant 
yno  Awst  27,  1800,  a  dechreuasant  yn 
ddioedi  ar  eu  gwaith. 

Haedda  y  ddau  weinidog  hyn  air  o  sylw. 
Cafodd  y  Parch.  Owen  Davies  ei  eni  yn 
Ngwrecsam,  yn  y  flwyddyn  1752.  Teim- 
lodd  ryw  gymaint  o  ddylanwad  yr  efengyl 
ar  ei  yspryd  pan  yn  dra  ieuanc  wrth 
wrando  ar  Mr.  John  Gardner,  pregethwr 
cynorthwyol  gyda'r  Wesleyaid,  ond  ni 
oddefai  ei  dad  iddo  ymuno  â'r  Cyfundeb 
hwnw.  Nid  hir  y  bu  cyn  symud  i  gymyd- 
ogaeth  Llundain  ;  yno  argyhoeddwyd  ef  i 
fywyd  ;  ymunodd  â'r  seiat  yn  Brentford, 
a  dechreuodd  bregethu  yn  Mile  End.  Yr 
oedd  cyn  hyny  wedi  priodi  a  gweddw,  yr 
hon  a  gadwai  ysgol  yn  Ealing,  Yn  fuan 
gwedi  ei  argyhoeddiad  ceisiodd  John 
Wesley  ganddo  Iwyr  ymroddi  i'r  weinid- 
ogaeth.  Bu  am  beth  amser  yn  petruso, 
oblegyd  ei  fod  yn  \vr  priod  ;  ond  Mr. 
Wesley  a  orfu.  Ei  gylchdaith  gyntaf 
oedd  Manchester  ;  wedi  hyny  bu  yn  arol- 
ygydd  cylchdaith  Penzance  a  Redruth,  yn 


Cornwall  ;  a  bendithiwyd  ei  lafur  yn  ddir- 
fawr.  Medrai  siarad  Cymraeg  Ilaprog, 
ond  nis  gallai  bregethu  ynddi  ;  ac  yr  oedd 
hyn  yn  gryn  anfantais  iddo  wrth  lafurio  yn 
y  Dywysogaeth.  Yr  oedd  y  Parch.  John 
Hughes  yn  ddyn  o  gryn  allu,  ac  wedi  cael 
addysg  Ilawer  mwy  na'r  cyffredin.  Cafodd 
ei  eni  yn  Aberhonddu,  Mai  18,  1776;  yr 
oedd  ei  dad  yn  fasnachydd  cyfrifol  yn  y 
dref,  a  rhoddodd  yr  addysg  oreu  i'w  fab, 
gyda'r  bwriad  i'w  ddwyn  i  fynu  i'r  offeir- 
iadaeth.  Eithr  pan  yr  oedd  John  Hughes 
tua  thair-ar-ddeg  oed,  daeth  Dr.  Coke  i 
bregethu  i  Aberhonddu ;  aeth  yntau  i 
wrando,  ac  effeithiodd  y  bregeth  yn  ddwys 
ar  ei  feddwl.  Y  flwyddyn  ganlynol  ymun- 
odd  a'r  Gymdeithas  Wesleyaidd  yn  y  dref, 
gan  Iwyr  ymwrthod  â'r  syniad  o  weinidog- 
aethu  yn  yr  Eglwys  Sefydledig.  Mewn 
oedran  tra  ieuanc  dechreuodd  bregethu  yn 
mysg  y  Wesleyaid  ;  ac  yn  y  íìwyddyn 
1796,  penodwyd  ef  i  gylchdaith  Caerdydd. 
A  chawn  ef,  fel  yr  ydym  yn  barod  wedi 
adrodd,  yn  cael  ei  anfon  gan  y  Gynhad- 
ledd,  yn  y  flwyddyn  1800,  yn  genadwr  i 
Gymru. 

Dyma  y  gwŷr  a  fu  yn  offerynol  i  sefydlu 
Wesleyaeth  Gymreig — Mr.  E.  Jones,  Bath- 
afarn  ;  a'r  Parchn.  John  Bryan,  Owen 
Davies,  a  John  Hughes.  Ni  fu  Mr.  Jones, 
Bathafarn,  amgen  pregethwr  cynorthwyol 
trwy  ei  oes,  er  ei  fod  yn  fwy  ei  ddawn  na 
Ilawer  gweinidog.  Cawsant  dderbyniad 
hollol  serchog  ar  y  cychwyn,  yn  arbenig  gan 
y  Methodistiaid  ;  rhoddid  benthyg  capelau 
y  Methodistiaid  iddynt  gyda'r  parodrwydd 
mwyaf,  a  chaent  bob  groesaw  yn  y  ffurf  o 
letygarwch.  Yr  ydym  yn  barod  wedi  cof- 
nodi  am  danynt  yn  cael  pregethu  yn 
nghapel  y  Methodistiaid  yn  Machynlleth, 
ac  yn  cael  eu  derbyn  yn  roesawgar  yn  nhŷ 
Mr.  Thomas  Fou!kes.  Cawsant  hefyd 
fenthyg  capel  y  Bala  am  amryw  Sabbathau 
yn  olynol,  i  gynal  gwasanaeth,  ac  i  geisio 
codi  achos  yn  ol  eu  trefn  eu  hunain.  Tystia 
y  Parch.  John  Hughesei  hun,  yn  y  coíìant 
a  ysgrifenodd  i  Mr.  Owen  Davies,  pan 
aeth  ef  gyntaf  i'r  Wyddgrug  i  begethu,  i'r 
Parch.  Thomas  Jones,  gwedi  hyny  o 
Ddinbych,  ei  wahodd  ef  i'w  dŷ,  a'i  roesawu 
mewn  modd  tra  lletygar,  a'u  bod  y  pryd 
hwnw  yn  cael  boddhad  mawr  yn  nghym- 
deithas  eu  gilydd.  Ychwanega,  yn  yr  un 
cofiant,  i  Mr.  Davies  ac  yntau,  yn  fuan 
gwedi  eu  dyfodiad  i'r  wlad,  gymeryd  taith 
trwy  Sir  Fôn  ;  i  Mr.  Davies  bregethu  yn 
Nghaergybi  ac  yntau  yn  Amlwch  ;  a'r 
naill  a'r  Ilall,  meddai,    "  yn  nghapelau  y 

Calfiniaid,  y  rhai  a  fenthycid  yn  rhydd  " 
iddynt.  Y  mae  yn  ymddangos  hefyd  i'r 
naill  neu  y  llall  o  honynt  fod  yn  pregethu 
yn  nghapel  yr  un  bobl  yn  Llangefni,  Beau- 
maris,  a  Chaernarfon.  Yr  ydym  am  alw 
sylw  at  y  ffaith  hon,  sef  ddarfod  i'r  Wes- 
leyaid  gael  pob  croesaw  a  charedigrwydd 
oddiar  law  y  Methodistiaid,  pan  y  cychwyn- 
asant  eu  gweithrediadau  yn  Nghymru. 
Ac  y  niae  yn  ddrwg  genym  weled  fod 
haneswyr  y  Wesleyaid  yn  pasio  heibio  i 
hyn  mewn  dystawrwydd,  tra  y  maent  yn 
ymhelaethu  ar  y  gwrthwynebiad  a  ddangos- 
wyd  iddynt. 

Ond  torodd  yr  ystorm  yn  fuan.  Gwelai 
y  cenhadau  Wesleyaidd  nas  gallent  sefydlu 
Cyfundeb  newydd  yn  Nghymru  wrth  yn 
unig  bregethu  yr  efengyl,  hyd  yn  nod  yn  y 
wedd  yr  edrychent  hwy  arni ;  fod  yn  rhaid 
iddynt  ymosod  ar  y  Cyfundebau  oedd  yn  y 
wlad  yn  barod.  Hyny  a  wnaethant,  ac  ni 
phetrusent  briodoH  i'r  Calfiniaid  syniadau 
ag  y  buasai  Cah'in  ei  hun,  a  bron  bawb  a 
gredent  yr  egwyddorion  Calfinaidd,  yn 
ymwrthod  â  hwy  ar  unwaith  fel  cyfeil- 
iornadau  peryglus.  Aleddai  Dr.  O. 
Thomas :  "  Y  mae  yn  sicr  eu  bod  (y 
gweinidogion  Wesleyaidd)  yn  eu  pregethau 
yn  gosod  arbenigrwydd  mawr  ar  y  cyffred- 
inolrwydd,  y  dadleuant  hwy  drosto,  sydd 
yn  y  Prynedigaeth  trwy  Grist  lesu ;  gan 
haeru,  os  nad  yw  lesu  Grist  wedi  marw 
dros  bob  dyn  yn  yr  un  ystyr  a'u  gilydd, 
nas  gall  fod  iachawdwriaeth  i  bob  dyn,  ac 
felly  nas  gall  galwad  yr  efengyl  ar  bob 
dyn  fod  ond  twyllodrus  ac  anonest  ;  galw 
y  newynog  at  y  wledd,  ac  erbyn  iddo 
ddyfod  dim  yno  ar  ei  gyfer  ef.  Yr  oeddynt 
yn  enwedig  yn  pregethu  yn  erbyn  y  syniad 
Calfinaidd  am  etholedigaeth,  gan  ei  gosod 
allan  yr  un  peth  a  gwrthodedigaeth  ddi- 
amodol,  a  haeru  fod  y  Calfiniaid  yn  dysgu 
fod  rhyw  nifer  bychan  wedi  eu  hethol  i'w 
cadw,  a'r  gweddill  mawr  wedi  eu  hethol 
i'w  damnio,  yn  gwbl  annibynol  ar  eu 
cymeriadau  a'u  bucheddau  ;  y  cedwid  y 
naill,  pechent  a  fynent  ;  ac  na  chedwid  y 
lleiU  pa  ymdrech  bynag  a  wnelent."  Nid 
rhaid  i  ni  ddatgan  nad  dyma  gredo  y 
Diwygwyr  ÌMethodistaidd,  ac  nad  dyma  a 
gyhoeddid  ganddynt  o'u  pwlpudau.  Yn 
ofer  y  chwihr  pregethau  Daniel  Rowland, 
dydd-lyfr  Howell  Harris,  ac  ysgrifeniadau 
Charles,  o'r  Bala,  a  Thomas  Jones, 
Dinbych,  am  athrawiaeth  Antinomaidci  o'r 
natur  hyn  ;  yn  hytrach  diarddelent,  yn 
ddiarbed,  bawb  a  draethent  syniadau  o'r 
fath.       Cyhoeddent    hwy     yn     ddibetrus 


ddigonolrwydd  yr  iachawdwriaeth  ar  gyfer 
pawb,  y  derbyniai  y  Gwaredwr  bwy  bynag 
ddelai  ato ;  ac  mai  gwir  achos  colledigaeth 
y  rhai  a  ânt  i  drueni  o  wlad  efengyl  yw 
gwrthod  gras  Duw.  Nid  teg  o  gwbl  oedd 
priodoU  i'r  Calfiniaid  y  syniadau  a  dybid 
gan  eraill  yn  gasghadau  angenrheidiol 
oddiwrth  eu  hathrawiaeth. 

Ychwanega  Dr.  Thomas  :  "  Camddar- 
lunient  hefyd  (y  gweinidogion  Wesleyaidd 
eto)  yn  ddychrynllyd,  y  syniad  Calfinaidd 
am  gyflwr  dyn  wrth  natur  ;  gan  gyhoeddi 
fod  rhai  o'r  Methodistiaid  yn  pregethu  fod 
penau  plant  bychain  yn  palmantu  uffern  ! 
Cyhoeddwyd  hyny  trwy  y  wasg  am  y 
diweddar  Barch.  John  Jones,  Treffynon. 
Dygwyddodd  i'r  hen  bregethwr  ddyfod  i'r 
dref  lle  yr  oedd  y  gweinidog  a  gyhoedd- 
asai  hyny,  ar  y  pryd,  yn  cartrefu.  Ac  fel 
yr  ydoedd  yn  un  lled  barod  yn  y  pwlpud  i 
gymeryd  pa  gyfeiriad  bynag  a  gynygiai  ei 
hun  i'w  feddwl,  ac  yn  awyddus  hefyd  i 
ddefnyddio  cyfleustra  mor  fanteisiol  i  roddi 
dyrnod  i'r  un  a  gyhoeddasai  y  fath  gabl- 
draeth  arno,  wrth  sôn  am  hoffder  yr 
Arglwydd  lesu  o  weled  plant  bychain  yn 
cael  eu  dwyn  ato,  dywedodd  :  'Ymae  yma 
ryw  greadur,  yn  eich  tref  chwi,  wedi 
cyhoeddi  ar  led  y  byd  fy  mod  i  yn  dweyd 
fod  penau  plant  bach  yn  pahnantu  uffern. 
Celwydd  ofnadwy.  Ni  ddywedais  i  erioed 
y  fath  beth.  Ni  ddarfu  i  mi  erioed  o'r 
blaen  ddeall  na  chlywed  fod  palmant  ar 
uffern.  Pwll  diwaelod  y  mae  fy  Meibl  i 
yn  ei  galw.  A  phe  buasai  gwaelod  iddi, 
ac  eisiau  ei  phalmantu,  y  mae  yn  debycach 
gen  i  o  lawer,  mai  nid  penau  y  plant  bach 
anwyl,  diniwed,  a  gymerasid  i'w  phal- 
mantu,  ond  rhyw  hen  benau  gleision,  celyd, 
fel  ei  ben  o,  wedi  bod  yn  curo  ar  hyd  ei 
oes  yn  erbyn  etholedigaeth  gras.'  "  Prin 
y  gelHr  edrych  ar  ymosodiad  o'r  fath  hwn 
fel  yn  gweddu  i  urddas  y  weinidogaeth,  ac 
yn  deilwng  o'r  pwlpud  ;  ond  mor  bell  ag 
yr  oedd  a  fynai  y  gweinidog  â'r  cwestiwn, 
yr  hwn  mor  ehud  a  gamgyhuddasai  ei 
frawd,  yr  oedd  efe  yn  gwbl  haeddianol  o'r 
ffrewyll  a  roddid  ar  ei  gefn  mor  ddiarbed. 

A  Dr.  Thomas  yn  ei  flaen  :  "  Yr  oedd 
yn  gwbl  annyoddefol  i  hoU  deimladau 
moesol  gwyr  nodedig  o  gymhedrol  fel  Mr. 
Charles,  o'r  Bala ;  Mr.  Jones,  Dinbych  ; 
Mr.  John  Jones,  Edeyrn ;  Mr.  Ebenezer 
Morris;  Mr.  George  Lewis,  Llanbrynmair ; 
Mr.  Benjamin  Jones,  Pwllheli ;  Mr.  John 
Roberts,  Llanbrynmair,  ac  eraill  .... 
glywed  fod  y  fath  olygiadau  gwyrgam  ag 
a  gymerid  gan  rai  ar  eu  hathrawiaeth,  neu 

y  fath  gasgliadau  gwrthun  ac  afresymol  ac 
an-Ysgrythyrol  ag  a  dynid  ganddynt  oddi- 
wrthi  hi,  yn  cael  eu  gosod  allan  yn  y  fath 
dduU  haerllug  ac  oraclaidd,  fel  hanfod  yr 
athrawiaeth  hono  ei  hunan,  ac  fel  yr  hyn  a 
ddysgid  yn  groyw  ganddynt  hwy  i'w  cyn- 
ulleidfaoedd.  Yr  oedd  hyny  yn  neillduol 
anoddefol  iddynt  oddiwrth  wýr  ieuainc 
dibroíiad,  heb  gael  ond  ychydig  amser,  a 
chan  mwyaf  heb  feddu  ar  ond  ychydig  aUu 
i  ymgydnabyddu  â'r  Datguddiad  Dwyfol, 
ac  a  golygiadau  yr  eglwys  Gristionogol, 
mewn  gwahanol  wledydd  ac  -mewn 
gwahanol  oesoedd,  o'r  dechreuad,  ar  y 
gwirioneddau  mawrion  a  ddysgir  ynddo. 
....  Heblaw  hyny,  y  mae  yn  sicr  fod  y 
brodyr  Wesleyaidd,  yn  y  blynyddoedd 
cyntaf,  yn  cael  eu  hystyried  yn  rhai  rhy 
dueddol  i  broselytio,  ac  yn  arwyddo  mwy  o 
awydd  i  enill  rhai  oddiwrth  yr  enwadau 
eraill,  yn  enwedig  oddiwrth  y  Methodist- 
iaid,  i'w  plaid  eu  hunain,  nag  a  gydweddai 
yn  gwbl  â'r  tegwch  a'r  gonestrwydd 
angenrheidiol,  er  sicrhau  tangnefedd  a 
chymydogaeth  dda  rhwng  y  naill  enwad 
crefyddol  a'r  Ilall.  Rhwng  pob  peth,  y 
mae  yn  ddiddadl  fod  yr  enwadau  Calfin- 
aidd  yn  teimlo,  fod  y  bobl  newydd  oeddent 
wedi  dyfod  i'r  wlad  yn  gwneuthur  Ilawero 
gam  â  hwynt  ;  yn  cam-ddarlunio  eu  golyg- 
iadau,  yn  Iladrata  eu  pobl,  ac  yn  achlesu  y 
rhai  a  ddiarddelid  ganddynt ;  heblaw  fod 
eu  hathrawiaeth,  yn  ol  eu  barn  gydwybodol 
hwy,  yn  groes  i  ddysgeidiaeth  yr  Ysgryth- 
yrau  Sanctaidd,  ac  yn  beryglus  i  eneidiau 
dynion." 

Os  mai  y  Wesleyaid  ddarfu  gychwyn  y 
frwydr,  a  thanio  yn  mlaenaf  oll,  ni  fu  y 
Calfiniaid,  a'r  Methodistiaid  yn  eu  mysg, 
yn  hir  cyn  cychwyn  saethu  yn  ol.  Ym- 
daenodd  y  ddadl  Arminaidd  dros  Gymru. 
Ni  ystyrid  pregeth  yn  werth  dim  oni  fyddai 
yn  llawn  o  ymosodiadau  ar  Arminiaeth  ; 
yr  oedd  hergwd  i'r  syniadau  newyddion  yn 
cael  ei  dybio  lawn  mor  angenrheidiol  a 
hergwd  i  bechod.  Yn  mlaenaf  yn  rheng 
yr  ymosodwyr  cawn  Christmas  Evans, 
John  Jones,  Treffynon ;  Thomas  Jones, 
Dinbych  ;  a  John  Elias.  Curai  John  Elias 
ar  Wesleyaeth  yn  ddiarbed,  ac  yn  ngwres 
ei  areithyddiaeth  dywedai  bethau  eithafol 
weithiau.  Crybwylla  Dr.  Owen  Thomas 
am  un  yn  adrodd  am  dano,  ei  fod  yn  pre- 
gethu  mewn  Cymdeithasfa  yn  y  Bala,  yn 
y  flwyddyn  1808,  ar  gariad  Crist.  Yr 
oedd  wedi  cael  hwyl  anghyffredin  i  lefaru, 
a  phan  yn  tynu  at  ddiwedd  ei  bregeth,  fe 
waeddodd    allan  :      "  Un    challen"e    eto    i 


ddiawl  ac  i  Armin  cyn  tewi :  '  Pwy  a'n 
gwahana  ni  oddiwrth  gariad  Crist  ?'  "  A 
dywedai  yr  adroddwr  fod  y  gair  "  Armin  " 
am  flynyddoedd  ar  ol  hyny  yn  ei  feddwl  yn 
rhoddi  yr  ystyr  agosaf  o  bob  peth  i'r  gair 
"  diawl." 

O'r  pwlpudau  gweithiodd  y  ddadl  ei 
ffordd  i'r  wasg.  Yn  ol  pob  tebyg  cychwyn- 
odd  hyn  trwy  i'r  Wesleyaid  gyfieithu  i'r 
Gymraeg  draethodyn  o  eiddo  John  Wesley, 
dan  y  penawd  :  "  Yr  Arfaeth  fawr  dra- 
gywyddoL''  Ymddengys  mai  ryw  Iyfr- 
werthwr  yn  Neheudir  Cymru  oedd 
cyfieithydd  y  traethodyn  ;  a  gwnaeth 
y  gweinidogion  Wesleyaidd  ymdrech  dir- 
fawr  i'w  ledaenu  trwy  yr  holl  wlad,  yn 
enwedig  yn  Sir  Ddinbych,  ac  y  mae  yn 
sicr  iddo  beri  cryn  gyffro.  Daeth  amryw 
allan  i  ateb,  ac  yn  eu  mysg  Christmas 
Evans.  Nis  gallwn  olrhain  y  ddadl  yn 
bresenol,  aeth  yn  y  diwedd  agos  yn  gyfan- 
gwbl  yn  ornest  rhwng  y  Parch.  Ówen 
Davies,  o  un  tu,  a'r  Parch.  Thomas  Jones, 
Dinbych,  o'r  tu  arall.  Meddai  y  Wesley- 
aid  yr  anfantais  o  fod  yn  anghynefin  yn  yr 
iaith  Gymraeg.  Pan  yn  cyfieithu  gweith- 
iau  y  Parch.  John  Wesley,  ac  eraill,  bydd- 
ent  yn  defnyddio  arddull  mor  ddyeithr  fel 
yr  oedd  yn  anhawdd  deall  beth  a  feddyl- 
ient  ;  gwnaent  gam  dybrid  â'r  synwyr. 
Parent  i'r  awdwr  lefaru  yr  hyn  na  feddyl- 
iodd,  ac  na  ddychymygodd  erioed ;  ac  yr 
oedd  agos  i  bob  rheol  ramadegol  yn  cael  ei 
gosod  dan  draed  ganddynt.  Diau  fod  eu 
diffyg  cydnabyddiaeth  â'r  iaith  yn  cyfrif 
am  yr  ymadroddion  dichwaeth  a  geid  yn 
eu  Ilyfrau,  ac  am  eu  gwaith  yn  ymroddi  i 
ddifriaeth  mor  isel.  Yn  wir,  er  fod  y 
Wesleyaid  yn  Nghymru  erbyn  hyn  wedi 
cynyrchu  meddylwyr  da  a  phregethwyr 
rhagorol,  medd  eu  Cymraeg  yn  y  pwlpud 
ac  yn  y  wasg  nodwedd  hollol  wahanol  i 
eiddo  pob  enwad  arall.  Nid  awn  yma  i 
benderfynu  pwy  blaid  gariodd  y  dydd. 
Credai  y  Wesleyaid  a'r  Calfiniaid,  y  naill 
yn  ogystal  a'r  Ilall,  mai  hwy  a  biai  y 
fuddugoliaeth.  Ond  fel  ymresymydd  nid 
oedd  y  Parch.  Owen  Davies  i'w  gymharu 
a'r  Parch.  Thomas  Jones.  Yr  oedd  Mr. 
Jones  yn  ysgolhaig  rhagorol,  a  chylch  ei 
ddarlleniad  yn  nodedig  o  eang  ;  meddai 
gydnabyddiaeth  helaeth  a  gweithiau  y  prif 
dduwinyddion,  hen  a  diweddar.  Yn 
mhellach,  yr  oedd  ei  feddwl  o  nodwedd 
hoUol  resymegyddol ;  gofalai  fod  ei  gasgl- 
iadau  yn  gorwedd  yn  deg  ar  ei  gynseiliau  ; 
ni  oddefai  cydwybod  iddo  wneuthur  haer- 
iad  heb  ei  brofi  ;  a  phan  yn  difynu  allan  o 

awdwr  arall,  arferai  y  manylwch  mwyaf, 
Yr  oedd  y  Parch.  Owen  Davies  yn  ddyn  o 
nodwedd  hollol  wahanol.  Perchenogai 
zêl  Wesleyaidd  mewn  cyflawnder,  ac  yn 
IHfo  trosodd  ;  ond  yr  oedd  ei  gydnabydd- 
iaeth  âg  athrawiaethau  yr  efengyl,  yn  ar- 
benig  yn  y  wedd  hanesiol  arnynt,  yn  dra 
diffygiol,  a'i  allu  ymresymiadol  yn  fychan. 
Eithr  gwnelai  i  fynu  am  hyn  drwy  eofndra 
anturus  i  ddweyd  pa  beth  bynag  a  ddeuai 
i'w  feddwl  ;  byddai  ei  haeriadau  yn  oracl- 
aidd  a  thra  anffaeledig,  ac  ni  ddeallai,  neu 
ynte  ni  ofalai,  pan  fyddai  yn  cael  ei  lorio 
gan  ei  wrthwynebydd.  Ar  yr  un  pryd 
rhaid  addef  fod  y  ffurf  yma  ar  ddadleu- 
aeth,  er  yn  anheg  ac  yn  cuddio  anwybod- 
aeth  a  haeriadau  oraclaidd,  yn  cyfarfod 
chwaeth  isel  gwerin  anwybodus  ;  ac  felly 
y  tebygolrwydd  y  w  iddi  fod  yn  fwy  llwydd- 
ianus  er  enill  dysgybhon  na  phe  buasai 
Mr.  Davies  yn  alluocach  meddyHwr,  ac  yn 
ddyn  mwy  dysgedig.  Am  dymhor  bu  y 
gweinidogion  Wesleyaidd  yn  dra  Hwydd- 
íanus,  a  buont  yn  foddion  i  sefydlu  nifer 
mawr  o  eglwysi  yn  y  Dywysogaeth.  Ar 
yr  un  pryd,  wedi  i  wres  y  ddadleuaeth 
ddarfod,  sefyll  a  wnaeth  y  cerbyd  Wesley- 
aidd,  ac  y  mae  y  Cyfundeb  hwnw  yn  bre- 
senol  y  gwanaf  o'r  holl  enwadau  uniongred 
Cymreig. 

Ni  fuasem  yn  cyfeirio  at  y  dadleuon 
yma,  oni  bai  iddynt  fod  yn  foddion,  yn 
mhen  amser  ar  ol  hyn,  i  gynyrchu  cryn 
wahaniaeth  barn  yn  mysg  y  Methodistiaid. 
Y  mae  y  naill  eithafion  yn  dwyn  oddiam- 
gylch  eithafion  cyferbyniol.  Ac  wrth 
ddadleu  yn  erbyn  Árminiaeth  aeth  rhai  o'r 
gweinidogion  Calfinaidd  i  bregethu  rhyw- 
beth  tebyg  i  Uwch-Galfiniaeth.  Y  tu 
allan  i  gylch  y  Cyfundeb  Methodistaidd 
aeth  Christmas  Evans  yn  mhell  i'r  tir 
hwn,  o  leiaf  am  dymhor.  Amddiffynai 
ef  iawn  masnachol,  a'r  iawn  hwnw  yn 
gyd-bwys  o  ran  gwerth  a  drwg-haeddiant 
pechodau  yr  etholedigion.  Yn  mysg  y 
Methodistiaid  aeth  rhai  pregethwyr  i 
bwysleisio  agos  yn  gyfangwbl  ar  berthynas 
yr  efengyl  a'r  etholedigion.  Meddai  y 
diweddar  Barch.  Robert  Davies,  Llan- 
wyddelen,  Sir  Drefaldwyn  :  "Oddeutu  yr 
adeg  hon  daeth  y  Wesleyaid  i  Gymru, 
pryd  y  deffrodd  y  Methodistiaid  agos  fel 
un  gŵr  i  bregethu  yn  erbyn  yr  hyn  a  alwent 
yn  Arminiaeth.  Safai  y  rhai  ag  yr  oeddwn 
i  mewn  cyfleustra  i'w  gwrando  agos  yn 
hollol  ar  etholedigaeth,  a  phrynedigaeth 
neillduol,  anallu  dyn,  a  nerthoedd  anorch- 
fygol  yr   efengyl.     Yr  oeddwn  yn  canfod 


iachawdwriaeth  yn  cael  ei  phregethu  nad 
oedd  eisiau  ei  gwell,  ond  yn  unig  ei  bod  yn 
iachawdwriaeth  yr  etholedigion,  ac  ni 
feiddiwn  i  gymaint  a  meddwl  fy  mod  i  yn 
un  o'r  teulu  dedwydd  hwnw.  Nis  beiddiwn 
estyn  fy  Ilaw  i  gymeryd  gafael  ar  yr  eiddynt 
hwy  ;  canys  nid  oeddwn  yn  canfod  yn  y 
ddarpariaeth  ddim  ond  iddynt  hwy  yn 
unig.  Yr  oeddwn  yn  edrych  ar  y  pethau 
hyn  yn  wirioneddau  hollol,  ond  ni  chan- 
fyddwn  yr  un  drws  i  mi  ddyfod  i  mewn  ; 
nis  medrwn  ddringo  i'r  nef  i  edrych  a  oedd 
fy  enw  ar  Iyfr  y  by  wyd.  Pan  y  meddyliwn 
yn  fy  nhrueni  am  droi  fy  ngwyneb  at 
angau  y  groes  am  fy  mywyd,  y  bregeth 
gyntaf  a  glywn  a  daerai  yn  fy  wyneb  nad 
oedd  ynddo  ddim  ond  i'r  etholedigion,  dan 
ryw  nodweddiad,  megys  '  defaid,'  '  eiddo,' 
neu  '  gyfeillion  !'  Ond  o  drugaredd,  a  thru- 
garedd  gymaint  ag  a  dalai  fy  mywyd, 
danfonwyd  cenad  o  ladmerydd,  un  o'r 
enw  John  Roberts,  o  Sir  Gaernarfon 
(Llangwm  wedi  hyny),  yr  hwn  a  bregeth- 
odd  Grist  wedi  ei  groeshoelio  y  tu  allan  i'r 
porth,  a'i  angau  yn  fywyd,  yn  noddfa,  ac 
yn  feddyginiaeth  i'r  annuwiol  .  .  .  Torodd 
gwawr  ar  fy  meddwl,  gwasgarodd  y 
cymylau  ymaith,  a  nerthwyd  fi,  y  penaf  o 
bechaduriaid,  i  gynyg  fy  hun  i'r  Gwaredwr 
mawr,  heb  drafferthu  fy  m.hen  mwy  pa  un 
ai  etholedig  ai  peidio." 

Ychwanega  Mr.  Davies :  "  Fy  marn 
benderfynol  ydyw  i'r  Methodistiaid  roddi 
pob  mantais  i'w  gwrthwynebwyr,  trwy  eu 
dull  annoeth  a  chyfyng  o  bregethu,  a'u 
bod  wedi  bod  yn  offerynol  i  wneuthur 
cymaint  o  Arminiaid,  os  nad  mwy  yn 
Nghymru,  nag  a  wnaeth  yr  Arminiaid  eu 
hunain."  Yn  mysg  y  rhai  fu  am  ryw 
gymaint  o  amser  yn  pregethu  iawn  cyd- 
bwys,  sef  cydbwys  a  drwg  haeddiant  pech- 
odau  yr  etholedigion,  rhaid  rhestru  John 
Elias.  Ond  tòn  a  ddaeth  dros  y  Cyfun- 
deb  am  dymhor  byr,  oedd  y  Galfiniaeth 
eithafol  hon  ;  ni  chafodd  ei  chymeradwyo 
mewn  unrhyw  Gymdeithasfa,  a  darfu  i 
John  Elias,  ac  eraill  a'i  pleidient,  ym- 
wrthod  yn  hollol  â  hi  yn  bur  fuan,  gan 
ddatgan  eu  gofid  oblegyd  iddynt  erioed 
gael  eu  harwain  i  ddefnyddio  geiriau  culion 
am  iawn  yr  Arglwydd  lesu.  Am  y  modd 
y  gwaredodd  Duw  y  Methodistiaid  rhag 
yr  athrawiaethau  culion  hyn,  ac  y  cafodd 
undeb  yr  Yspryd  yn  nghwlwm  tangnefedd 
ei  gadw  yn  eu  mysg,  rhaid  i  ni  gyfeirio  ein 
darllenwyr  at  gofiant  John  Jones,  Talsarn, 
gan  y  Parch.  Owen  Thomas,  D.D. 


PENOD    XXXIV. 


Y  NEILLDUAD  CYNTAF  A'I  GANLYNIADAU. 

A  nniddigrivydd  yn  dechreu  yn  foreu  yn  mysg  y  Metìiodistiaid  ohlegyd  cymuno  yn  yr  Eglwys — 
Cais  am  ordeinio  lleygwyr  yn  dyfod  i'r  Gymdeithasfa — Gwrthwynebiad  cryf  Hoivell  Harris — 
Ordeinio  gweinidogion  ar  Eglwysi  y  Groeswen,  New  Inn,  Mynyddislwyn,  ac  Aberthyn — 
Cyfrann  mewn  lleoedd  anghysegredig — Yr  ail  do  o  offeiriaid  yn  mysg  y  Methodistiaid  yn 
gulach  na'r  rhai  cyntaf—Cymuno  yn  yr  Eglwys  yn  dyfod  yn  anmhosiblrwydd—Rhaid  neill- 
diio  gweinidogion  ncu  i'r  Cyfundeh  ddarfod—Y  cwestiwn  yn  dechren  cael  ei  ddadleu yn  mhen 
isaf  Sir  Aberteifi — Evan  Davies,  Pensarn,  yn  dwyn  y  mater  gerbron  y  Gymdeithasfa  — 
Cyffro  Mr.  Jones,  Llangan — Yr  offeiriaid  yn  gwrthwynehn  yn  gryf — Ehenezer  Morris  yn 
gadarn  o  blaid—Agwedd  Mr.  Charles,  o'r  BaJa— Mr.  Thomas  Jones,  Dinhych,  ar  gais  yy 
eglwys  yn  hedyddio  baban — Argyhocddi  Mr.  Charles — Marwolaeth  Mr.  Jones,  Llangan — 
Cymdeithasfaocdd  y  De  a'r  Gogledd  yn  penderfynu  o  blaid  ordeinio — Y  Neillduad  cyntaf  yn 
y  Baìa,  ac yn  Llandilo  Faior — Amryw  o'r  offeiriaid yn  gadaely  Methodistiaid — Capeíau yn 
cael  cn  colli  mewn  canlyniad—Erlid  y  M ethodistiaid — Y  "  Welsh  LooMng-glass." 


-  tua  phymtheg-mlynedd-a-thri- 
^i'  ugain,  sef  o'i  gychwyniad  hyd  y 
flwyddyn  1811,  bu  y  Cyfundeb 
Methodistaidd  yn  dibynu  am  weinyddiad 
o'r  sacramentau  ar  offeiriaid  perthynol  i 
Eglwys  Loegr.  Meddai  Methodistiaeth 
Cymru  :  "  Ar  y  dechreu,  yr  oedd  nifer  y 
rhai  a  elwid  yn  offeiriaid,  y  rhai  a  dder- 
byniasent  urddau  esgobol,  yn  ddigon  i 
ddiwallu  angen  y  Cyfundeb,  gan  eu  bod 
yn  ddynion  ymdrechgar  a  llafurus,  ac  yn 
ymweled  yn  eu  tro  a  phob  rhan  o'r  wlad. 
A  thros  lawer  o  flynyddoedd,  ni  theimlid 
un  math  o  anniddigrwydd  i'r  drefn  hon." 
Y  mae  y  rhan  olaf  o'r  difyniad  uchod  yn 
mhell  o  fod  yn  gywir.  Cododd  cwestiynau 
gyda  golwg  ar  weinyddiad  yr  ordinhadau 
yn  mron  ar  gychwyn  y  diwygiad  ;  mor 
foreu  a'r  flwyddyn  1744  dangosai  IHaws  o'r 
aelodau  yn  y  gwahanol  seiadau  annhuedd- 
rwydd  i  gymuno  yn  yr  Eglwys  Sefydledig. 
Yn  nghofnodau  Trefecca  cawn  hanes 
Cymdeithasfa  Fisol,  yn  cael  ei  chynal  yn 
Llanfihangel,  Mai  3,  1744;  ac  yn  mysg 
penderfyniadau  eraill  cronicHr  yr  un  a 
ganlyn :  "  Yr  oeddym  wedi  cyduno  yn 
flaenorol  .  .  .  i  beidio  galw  y  cynghorwyr 
yn  weinidogion.  Yn  neillduol  gan  ein  bod 
yn  gweled  fod  petrusder  y  rhan  fwyaf 
(gyda  golwg  ar  gymuno  yn  eu  heglwysydd 
plwyfol)  yn  codi  o'u  tywyllwch,  a'u 
llygredd,  ac  nid  o'u  gras  ;  yn  (i)  am  eu 
bod  yn  edrych  ar,  ac  yn  tramgwyddo  wrth 


feiau  rhai  eraill,  sydd  yn  derbyn  gyda  hwy, 
yr  hyn  sydd  yn  sawru  yn  gryf  o  yspryd  y 
Pharisead  yn  pwyntio  at  y  publican,  ac 
yn  bradychu  anwybodaeth  gormodol  am 
danynt  eu  hunain,  a  rhy  fach  o  dosturi  at 
eraill ;  yn  (2)  am  eu  bod  yn  edrych  ar 
waeledd  neu  bechadurusrwydd  yr  offeiriad, 
gan  ddweyd  :  Pa  fodd  y  gallwn  dderbyn 
Iles,  neu  ddysgwyl  bendith,  trwy  y  cyfryw 
un  ?  yr  hyn  sydd  yn  profi  diffyg  ffydd  i 
edrych  trwy  y  moddion  at  Dduw,  ac  yn 
dangos  dibyniad  ar  ras  y  person  sydd  yn 
gweinyddu,  ac  nid  ar  y  gras  sydd  yn 
Nghrist  lesu."  Nid  oedd  Daniel  Rowland, 
na  neb  o'r  offeiriaid,  yn  bresenol  yn  y 
Gymdeithasfa ;  Howell  Harris  a  lywyddai ; 
efe  yn  ddiau  oedd  awdwr  y  penderfyniad 
y  deuwyd  iddo,  oblegyd  y  mae  ei  ddelw  yn 
amlwg  arno.  Pa  fodd  y  daeth  y  cwestiwn 
gerbron,  ai  trwy  genadwri  uniongyrchol 
oddiwrth  rai  o'r  seiadau,  ynte  trwy  fod  y 
cynghorwyr  yn  rhoddi  hanes  teimlad  a 
welent  yn  ffynu,  nis  gwyddom  ;  ond  y  mae 
yn  amlwg  fod  anniddigrwydd  pur  gyffred- 
inol  yn  ffynu,  oblegyd  fod  yr  aelodau  yn 
cael  eu  cyfarwyddo  gan  y  Gymdeithasfa  i 
gymuno  yn  Eglwys  Loegr.  Gwelir  hefyd 
fod  yr  anniddigrwydd  yn  codi  oddiar  ddau 
beth,  sef  drwg  fuchedd  ac  anwybodaeth 
Ilawer  o'r  offeiriaid  gweinyddol  ;  a  bywyd 
penrhydd  ac  annuwiol  amryw  o'r  rhai  a 
gyfarfyddid  wrth  y  bwrdd. 

Yn  y  flwyddyn  ganlynol,    mewn   Cym- 

deithasfa  a  gynaliwyd  yn  Nghayo,  Sir 
Gaerfyrddin,  derbyniwyd  llythyr  cryf, 
Cristionogol  ei  yspryd,  oddiwrth  gynghor- 
wyr  y  Groeswen,  yn  gofyn  am  iddynt  gael 
eu  hordeinio  i  weinyddu  y  sacramentau. 
Yr  ydym  wedi  cofnodi  y  Uythyr  yn  flaen- 
orol.''"  Dywed  y  cynghorwyr  ynddo  eu 
bod  wedi  ceisio  cyíleustra  i  osod  yr  achos 
gerbron  o'r  blaen,  ond  nad  oedd  y  cyfryw 
ryddid  wedi  cael  ei  ganiatau  iddynt.  Nid 
yw  atebiad  y  Gymdeithasfa  i'r  liythyr  ar 
gael  ;  y  mae  yn  amheus  a  gafodd  ei  ateb 
yn  fifurfiol  ;  ond  dengys  dydd-lyfr  Howell 
Harris  i'r  genadwri  ei  gyffroi  yn  aruthr, 
a'i  fod  yn  edrych  arni  fel  amlygiad  o  falch- 
der  yspryd  ar  ran  y  rhai  a'i  hanfonai. 
Meddai :  "  Cawsom  hir  ymchwiliad  i  natur 
ac  arwyddion  balchder  sydd  yn  awr  yn 
dechreu  ymddangos  yn  y  cynghorwyr. 
.  .  .  Rhoddodd  yr  Arglwydd  i  mi  genadwri 
i'w  chyhoeddi  i'r  brodyr ;  cenadwri  ofn- 
adwy,  yn  tori  i'r  byw,  gyda  golwg  ar  os- 

tyngeiddrwydd,    a    thlodi    yspryd 

Cyfeiriais  at  berygl  balchder ;  mor  fîìaidd 
oedd  ein  gweled  ni  (y  cynghorwyr)  yn 
falch,  gan  na  feddwn  ond  ychydig  ddoniau, 
ac  ychydig  wybodaeth  mewn  unrhyw  beth, 
a'n  bod  heb  ddysg  na  medr,  yn  wael  ac  yn 
ddirmygus  yn  ngolwg  pawb,  ac  felly  yr 
ydym  mewn  gwirionedd."  Yr  oedd  llythyr 
arall,  cyffelyb  o  ran  cynwys,  wedi  ei  dder- 
byn  oddiwrth  ryw  gymdeithas  yn  Sir 
Fynwy.  Yr  oedd  Daniel  Rowland  yn 
bresenol  yn  y  Gymdeithasfa  yn  Nghayo ; 
i  ba  raddau  y  cydunai  efe  a  sylwadau 
Howell  Harris,  nis  gwyddom  ;  os  teimlai 
yn  wahanol  nid  yw  yn  ymddangos  iddo 
wrthwynebu.  Y  mae  mor  amlwg  a"r  dydd 
fod  cwestiwn  gweinyddiad  y  sacramentau 
wedi  dechreu  cyffroi  yr  eglwysi  mewn 
gwahanol  siroedd  yr  adeg  yma.  Torodd 
eglwys  y  Groeswen  y  cwlwm  trwy  or- 
deinio  Thomas  Williams,  a  WiIIiam 
Edwards,  dau  o'r  cynghorwyr  perthynol 
iddi,  i  weinyddu  yr  ordinhadau. 

Y  mae  yn  ymddangos  ddarfod  i'r  pwnc 
gael  Ilonydd  i  raddau  am  flynyddoedd 
lawer  gwedi  hyn.  Efallai  mai  y  prif 
reswm  am  hyny  oedd  i'r  ddadl  fawr  rhwng 
Rowland  a  Harris,  yr  hon  a  derfynodd  yn 
yr  Ymraniad,  Iyncu  pob  pwnc  arall  iddi 
ei  hun.  Daeth  syniadau  arbenig  Harris, 
a'i  safle  fel  arolygwr  cyffredinol,  yn  fater 
o  ymryson  mor  boeth,  ac  o  ganlyniadau 
mor  ddifrifol  i'r  Cyfundeb,  fel  yr  anghof- 
iwyd  y  pynciau  eraill,  ac  yn  eu  mysg  pwnc 

yr  ordeinio.  Nid  yn  gyfangwbl  ychwaith, 
oblegyd  cawn  i  eglwys  y  New  Inn,  yn  Sir 
Fynwy,  ordeinio  Morgan  John  Lewis  i 
weinyddu  yr  ordinhadau  iddi,  yn  y  flwydd- 
yn  1751.  Y  mae  sail  gref  dros  gredu 
mai  dan  gyfarwyddyd  uniongyrchol  Daniel 
Rowland  y  gwnaed  hyn.  Yr  hanes  yw 
ddarfod  i'r  eglwys  anfon  dau  genad  i  Lan- 
geitho  i  fynegu  ei  hamgylchiad  ;  ei  bod  yn 
mhell  oddiwrth  yr  offeiriaid  Methodist- 
aidd  ;  na  wnai  yr  aelodau  gymuno  yn  y 
Llan  oblegyd  bywyd  afreolus  yr  offeiriaid, 
ac  nad  oeddynt  am  ymuno  a'r  Ymneilldu- 
wyr.  Rowland,  wedi  ystyried  y  mater  yn 
ddifrifol,  a  gynghorodd  yr  eglwys  i  alw 
Morgan  John  Lewis  yn  weinidog  arni, 
trwy  ympryd  a  gweddi.  Ychwanegai  : 
"  Fe  wna  gweddi  y  ffydd  fwy  o  les  iddo  na 
dwylaw  unrhyw  esgob  dan  haul."  Mewn 
cyffelyb  fodd  cafodd  Dafydd  WiIIiams  ei 
ordeinio  yn  weinidog  yn  yr  Aberthyn,  sef 
trwy  alwad  ddifrifol  yr  eglwys,  ac  yn  unol 
â  chyfarwyddyd  Daniel  Rowland.  Dilyn- 
wyd  eglwysi  y  Groeswen,  New  Inn,  ac 
Aberthyn,  gan  eglwys  Mynyddislwyn. 

Nid  ydym  yn  cael  ddarfod  i  unrhyw 
gyffro  ychwanegol  godi  yn  ystod  y 
rhan  olaf  o  fywyd  Rowland,  a  Williams, 
Pantycelyn,  gyda  golwg  ar  ordeinio  pre- 
gethwyr.  Yr  oedd  cyrau  pellaf  y  wlad, 
sef  Mynwy  a  Maesyfed,  wedi  eu  colli  i 
Fethodistiaeth  ;  ac  y  mae  yn  bur  debyg  y 
teimlid  annhueddrwydd  i  aflonyddu  ar  y 
drefn  oedd  wedi  ffynu  o'r  cychwyn,  tra  y 
byddai  yr  offeiriaid  cyntaf  yn  fyw.  Ond 
rhoddwyd  cam  yn  mlaen  gyda'r  pwnc 
mewn  cyfeiriad  arall,  sef  trwy  weinyddu  y 
sacramentau  mewn  tai  heb  eu  cysegru. 
Daethai  Methodistiaid  Lloegr  i'r  pender- 
fyniad  o  gael  gweinyddiad  o'r  ordinhadau 
yn  y  seiadau,  os  byddai  yr  offeiriaid  plwyfol 
yn  gwrthod  y  fraint  iddynt,  mor  foreu  a'r 
flwyddyn  1743  ;  ac  y  mae  sail  i  gredu  fod 
Howell  Harris  yn  gydgyfranog  yn  y  pen- 
derfyniad.  Yr  oedd  ef  ar  y  cychwyn  yn 
fwy  rhyddfrydig  ei  yspryd,  ac  yn  llai  ei 
ymlyniad  wrth  yr  Eglwys,  nag  y  cawn  ef 
ar  derfyn  ei  yrfa.  Mor  bell  ag  y  gwyddom, 
ni  weinyddwyd  Swper  yr  Arglwydd  mewn 
adeilad  anghysegredig  gan  Fethodistiaid 
Cymru  hyd  y  flwyddyn  1754,  pan  yr  agor- 
wyd  capel  Woodstock,  gan  Whitefield. 
Pregethodd  ef  ar  yr  achlysur,  ac  ar  y  ter- 
fyn  gweinyddodd  y  sacrament ;  a  bu  yr  or- 
dinhadau  yn  cael  eu  gweinyddu  yn  Wood- 
stock  o  hyny  allan,  sef  er  56  o  flynyddoedd 
cyn  y  Neillduad.  Howell  Davies  oedd  fwyaf 
cyfrifol  am  y  cam  hwn,  ond  y  mae  yn  gwbl 

sicr  na  chymerodd  ef  heb  ymgynghori 
a'i  hoff  gyfaiU,  Daniel  Rowland.  Yn  y 
flwyddyn  1763,  ychwanegwyd  dau  le  arall, 
heb  eu  cysegru,  at  Woodstock,  er  cael 
gweinyddiad  o'r  sacramentau  ynddynt  ;  sef 
Capel  Newydd,  ar  gẁr  uchaf  Sir  Benfro ; 
a  chapel  Gwynfìl,  yn  Llangeitho.  Trwy 
offerynohaeth  Howell  Davies  yr  adeilad- 
wyd  y  cyntaf ;  efe  a  bregethodd  ynddo  ar 
ei  agoriad  ;  efe  a  gyfranodd  ynddo  gyntaf ; 
ac  hyd  y  Neillduad  deuai  crefyddwyr 
rhanau  uchaf  Penfro,  a  rhanau  isaf  Sir 
Aberteifi,  yn  Uuoedd  i'r  Capel  Newydd  i 
gymuno.  Addoldy  a  godwyd  i  Daniel 
Rowland  ar  ei  dröad  allan  o'r  Eglwys 
oedd  capel  Gwynfil ;  a  chwedi  cau  drysau 
y  Llan  yn  ei  erbyn,  yma  y  gweinyddai  yr 
ordinhadau  hyd  ddydd  ei  farwolaeth. 
Cyrchai  y  miloedd  ato  i'r  capel,  fel  y 
cyrchent  i  eglwys  Llangeitho  yn  íîaenorol; 
a  chan  fod  y  capel  yn  llawer  eangach 
adeilad  yr  oedd  yn  fwy  cyfleus  i'r  pwrpas. 
Byddai  Rowland  yn  gweinyddu  hefyd  yn 
fynych  yn  Woodstock  a  Chapel  Newydd. 
Morbellagygwyddom,dymayrunigleoedd 
heb  eu  cysegru  yn  y  Dê  ag  yr  arferid  cyf- 
ranu  ynddynt  gyda  chysondeb  yn  ystod 
bywyd  Daniel  Rowland.  Ar  yr  un  pryd  nid 
annhebyg  ei  fod  ef  yn  cyfranu  mewn  Ueoedd 
eraill,  ac  y  mae  agos  yn  sicr  na  wrthodai 
wneyd  pa  le  bynag  ei  cymhellid.  Y  mae 
dau  lestr  ar  gael  yn  awr  y  byddai  Rowland 
yn  eu  defnyddio  yn  gwpanau  cymun  yn 
Mhensarn.  Cyn  ei  farw  ef,  sef  yn  y 
flwyddyn  1785,  dechreuodd  y  Parch. 
Thomas  Charles  gyfranu  yn  nghapel  y 
Bala,  a  chyrchai  tyrfaoedd  yno  fel  ag  y 
gwnelent  i  Langeitho.  Yn  fuan  gwedi  i'r 
apostol  o  Langeitho  huno  ychwanegwyd 
amryw  leoedd  i  weinyddu  y  sacramentau, 
sef  Abarystwyth  a  Thwrgwyn,  yn  Sir 
Aberteifi,  tua'r  flwyddyn  1795  ;  a  Hwl- 
ffordd,  yn  Sir  Benfro;  ac  yn  fwy  diweddar 
Abergwaun  a  Threfin.  Ychydig  cyn  y 
Neillduad  estynwyd  y  fraint  hefyd  i  gapel 
Heol-y-Dwfr,  yn  Nghaerfyrddin.  Heblaw 
yn  y  capelau  yma  byddai  lliaws  o'r  Meth- 
odistiaid  yn  cymuno  yn  yr  eglwysydd 
plwyfol,  gyda'r  offeiriaid  Methodistaidd, 
niegys  yn  Nefern,  lle  y  gweinyddai  yr 
enwog  Barch.  D.  Griffiths ;  yn  Llan- 
fyrnach,  gyda  y  Parch.  J.  Davies  ;  ac  yn 
Llandudoch,  gyda  y  Parch.  William 
Jones. 

Er  gwaethaf  gwrthwynebiad  ffyrnig 
yr  offeiriaid  Methodistaidd  y  medrwyd 
ychwanegu  pob  un  o'r  lleoedd  anghysegr- 
edig  yr  ydym  wedi  cyfeirio  atynt,  i  wein- 

yddu  y  sacramentau.  Y  mae  yn  deilwng 
o  sylw  fod  yr  ail  dô  o  offeiriaid,  a  ystyrient 
eu  hunain  yn  Fethodistiaid,  yn  llawer 
culach  na'r  tô  cyntaf,  ac  yn  ymlynu  yn 
dynach  wrth  yr  Eglwys.  Ni  fu  gan 
Daniel  Rowland,  Williams,  Pantycelyn, 
Howell  Davies,  Peter  Williams,  a  WiUiam 
Davies,  fywioliaeth  yn  yr  Eglwys  erioed  ; 
er  mor  uchel  eu  doniau,  ni  fedrodd  yr 
un  o  honynt  ymddyrchafu  yn  uwch  na 
chuwrad ;  a  chyda'r  eithriad  o  Howell 
Davies,  gomeddwyd  iddynt  barhau  hyd  yn 
nod  yn  y  sefyllfa  hono.  Felly  llac  iawn 
oedd  y  llinyn  a'u  cysylltai  wrth  yr  Eglwys. 
Ond  am  eu  holynwyr,  meddai  amryw  o 
honynt  fywioliaethau.  Yr  oedd  y  Parch. 
David  Jones  yn  ficer  yn  Llangan  ; 
Griíìiths  yn  Nefern,  Jones  yn  Llandudoch, 
a  Davies  yn  Llanfyrnach  ;  naturiol  tybio 
fod  eu  safle  a'u  bywioliaeth  yn  dylanwadu 
arnynt  yn  gryf ;  a  rhaid  cyfaddef  am  am- 
ryw  o  honynt  eu  bod  yn  fwy  o  Eglwyswyr 
nac  o  Fethodistiaid.  O'r  offeiriaid  a  aros- 
ent  yn  yr  Eglwys  y  mwyaf  efengylaidd,  a'r 
mwyaf  rhyddfrydig  ei  yspryd,  o  lawer, 
oedd  y  Parch.  D.  Jones,  Llangan.  Ond 
cawn  ei  fod  ef  yn  ofni  am  ei  fywioliaeth 
pan  y  dechreuodd  pwnc  yr  ordeinio  gael  ei 
ddadleu.  Oblegyd  eu  cysylltiad  â'r  Eg- 
Iwys  ni  wnai  y  gwŷr  ydym  wedi  enwi 
gyfranu  yn  y  capelau  ;  ac  felly  disgynodd 
gweini  yr  ordinhadau  yn  y  tai  cyrddau  yn 
gyfangwbl  ar  yr  offeiriaid  oeddynt  wedi 
llwyr  adael  yr  Eglwys,  mewn  undeb  â 
Mr.  Jones,  Llangan.  Ceisiai  yr  offeiriaid 
wasanaethu  dau  arglwydd  ;  mynychent 
Gymdeithasfaoedd  y  Methodistiaid,  ac 
aent  ar  deithiau  pregethwrol  ar  hyd  a  lled 
y  wlad  ;  ond  ar  yr  un  pryd  ymdrechent 
ryngu  bodd  yr  esgobion,  a  pheidio  cyflawni 
dim  a  dynai  arnynt  \vg  eu  huchafiaid.  Yn 
raddol  aethant  i  wrthod  pregethu  yn  y 
capelau,  o  leiaf  yn  y  Dê.  Pan  elent  i 
Wynedd  nid  oedd  drysau  un  llan  yn 
agored  iddynt ;  felly  yr  oeddynt  yn  rhwym 
o  bregethu  yn  yr  awyr  agored,  mewn  tai 
anedd,  ac  mewn  capelau,  fel  y  byddai  y 
cyfleustra  yn  rhoi ;  ond  yn  y  Deheudir 
aethant  i  wrthod  pregethu  mewn  capelau 
ar  unrhyw  gyfrif.  Yr  ydym  yn  cael  hanes 
Cyfarfod  Misol  yn  cael  ei  gynal  yn  Bwlch- 
y-groes,  yn  Sir  Benfro.  Y  nos  gyntaf 
pregethai  Mr.  John  Williams  a  Mr.  Evan 
Harris.  O  lefarwyr  diurddau  ni  ystyrid 
neb  arall  oedd  yn  bresenol  yn  deilwng  i 
gael  ei  osod  mewn  safle  mor  bwysig. 
Eithr  yr  oedd  yno  amryw  o  offeiriaid  a 
ymgyfathrachent  â'r  Methodistiaid,  ac  yn 

eu  mysg  Mr.  Griffiths,  Nefern  ;  ond  gom- 
eddent  un  ac  oll  bregethu  am  fod  y  cyfar- 
fod  yn  cael  ei  gynal  mewn  capel ;  a  bu 
raid  gosod  yr  un  dau  i  bregethu  boreu 
dranoeth.  Eithr  cafwyd  odfa  a  bendith 
Duw  yn  amlwg  iawn  ;  disgynodd  y  gwlaw 
graslawn  yn  drwm  ar  y  gynulleidfa,  a 
gorphenwyd  y  cyfarfod  mewn  mohant  a 
chân.  Ac  ar  ganol  ei  bregeth  dywedai 
Mr.  Harris :  "  Gadewch  i  ni  weddío, 
frodyr,  am  i'r  efengyl  i  fyned  at  yr  offeir- 
iaid  i'r  llanau,  neu  iddynt  hwyi  ddyfod  ati 
hi  i  ben  y  domen." 

Yn  mysg  yr  offeiriaid  hyn  y  culaf  o  bawb 

oedd   y    Parch.    Nathaniel    Rowland.      Y 

mae  yn  anhawdd  cyfrif  am  y  teimlad  Eg- 

Iwysig  cryf  a'i  meddianai,  yn  neillduol  pan 

gofiom  am  y  driniaeth  a    gafodd    ei    dad 

oddiar  ddwylaw  yr  esgobion.     EfaUai  fod 

cyfoeth    a    pharchusrwydd    cymdeithasol 

wedi  ei  ddalhi,  ac  yr  ystyriai  ei  hun  yn  ŵr 

rhy  fawr  i  ymgymysgu  llawer  â'r  Method- 

istiaid,  oddigerth  pan  ddeuai  fel  brenin  i'w 

cynadleddau.     Ac  eto  yr   oedd    yn   gwbl 

anghyson   âg  ef    ei  hun.     Yn    Hwlffordd 

pregethai  gyda  chysondeb  mewn  capel  heb 

ei   gysegru,   a   gweinyddai   yr  ordinhadau 

yno ;  ymddengys  fod  ganddo    ddau  gapel 

arall  dan  ei  ofal ;   ond  ar  hyd  a  Ued  y  wlad 

gwrthodai    dywylhi     drws    capel.       Pan 

ddeuai  i  Abergwaun,  nid  ai    i'r   capel    ar 

unrhy w   gyfrif ;   pregethai  yn  yr  eglwys  ; 

a  chwedi  pregethu  ai  i  dỳ  hen  ferch  weddw 

oedd  yn  gorwedd  yn  glaf,  ac  yno  mewn 

ystafell  fechan  gwbl  anghyfleus  y  gwein- 

yddai  y  cymundeb.     Byddai  y  Methodist- 

iaid  oeddynt  yn  aelodau  cyflawn  yn  gorfod 

ei  ganlyn  yno,  neu  ynte  fod  yn  amddifad 

o'r  ordinhad  sanctaidd.     Bu  y  bobl  gref- 

yddol  yn  ymhwedd  arno  drachefn  a  thra- 

chefn  am  ddyfod  i'r  capel ;  ond  gwrthod  a 

wnai ;  ac  os  gwesgid  yn  drwm  arno,  ai  i 

dymher    ddrwg,    a    dywedai    yn    llidiog  : 

"  Na  ddeuaf,  byth."     Ac  yn  hyn  bu  cystal 

a'i  air.     Efe,  felly,  fyddai  yn  gwrthwyn- 

ebu  pan  ddeuai  cais  am  ychwanegu  at  y 

lleoedd  i  gyfranu.      Mewn  Cymdeithasfa 

yn    Nghaerfyrddin,    gofynai    Mr.     David 

Charles,  cyn  iddo  ddechreu  pregethu,  am 

ganiatad    i    gael    gweinyddiad    o'r    sacra- 

mentau  yn  y  dref  hono.     "  Mae  yr  eglwys 

yn    y   dref  hon,"    meddai,    "  wedi    gosod 

arnaf  i  ofyn  drostynt,  a  gant  hwy  y  fraint 

o  wneyd  coffa  am  farwolaeth  eu  Prynwr  ?  " 

Cyffrodd   Nathaniel  Rowland  trwyddo,  a 

chrochlefodd  dros  y  lle  :   "  Na  chewch  ;   y 

mae    capel    Llanlluan    yn    ddigon    agos." 

Hen  gapel  Eglwysig  wedi  myned  yn  wag, 


a'r  Methodistiaid  wedi  cymeryd  meddiant 
o  hono,  oedd  capel  Llanlluan ;  yr  oedd 
allan  yn  y  wlad  ryw  ddeng  miUtir  o 
bellder,  a'r  ffordd  ato  yn  ddigon  an- 
hygyrch.  Ond  tybiai  Nathaniel  Rowland 
yn  briodol  anfon  Methodistiaid  Caer- 
fyrddin  yno,  er  yr  hoU  anghyfleustra, 
oblegyd  ei  fod  wedi  derbyn  cysegriad 
esgobol,  yn  hytrach  na  gadael  iddynt 
gymuno  mewn  tawelwch  yn  eu  capel  eu 
hunain. 

Eithr  yr  oedd  Mr.  Charles  yn  \vr  o 
benderfyniad,  ac  ni  fynai  gymeryd  gomedd- 
iad  oblegyd  mympwy  Nathaniel  Rowland. 
"  Yr  wyf  yn  gofyn  drachefn,"  meddai,  "  a 
gawn  ni  y  fraint  hon  ?  Yr  ydym  yn  cael 
pregethu  Crist,  yn  cael  ei  broffesu,  ac  yn 
cael  credu  ynddo  ;  a  gawn  ni  gofio  iddo 
farw  trosom  ?  " 

"  Na  chewch,  yn  y  Ile  hwn,"  ebai  Mr. 
N.  Rowland,  a  diau  ei  fod  yn  ymgynhyrfu 
wrth  weled  ei  farn  yn  cael  ei  chwestiyno. 

"  Nid  i  chwi  yr  archwyd  i  mi  ofyn,"  ebai 
Mr.  Charles,  "  ond  i'r  Gymdeithasfa." 

Ar  hyn  yr  oedd  calon  Mr.  Jones,  Llan- 
gan,  wedi  toddi  yn  Ilyn.  Ymddengys  mai 
efe  a  eisteddai  yn  y  gadair  ;  a  dyma  ef 
yn  gwaeddi  allan :  "  Cewch."  Ac  yn  ei 
ffordd  gyfeillgar  ei  hun  trodd  at  Mr. 
Charles,  gan  ddywedyd  :  "  Pa  bryd  yr 
wyt  am  gael  hyny,  Deio  bach  ?  Mi  ddof 
fi  i'ch  helpio  i  gofio  am  dano."  Gyrodd 
atebiad  y  cadeirydd  Mr.  N.  Rowland 
i  dymherau  enbyd  ;  rhuthrodd  arno  yn 
ddiarbed  ;  ond  er  ei  waethaf  y  cym- 
undeb  a  gafwyd  yn  Nghaerfyrddin  o 
hyny  allan. 

Yr  oedd  Mr.  Griffiths,  Nefern,  ogyftelyb 
yspryd  i  Nathaniel  Rowland.  Yr  oedd 
lliosogi  y  Ileoedd  i  weinyddu  yr  ordin- 
hadau  ynddynt  yn  gwbl  anfoddhaol 
ganddo,  ac  elai  i  dymherau  poethlyd  pan 
ddelai  cais  am  hyny  gerbron.  Mewn 
Cyfarfod  Misol  yn  Sir  Benfro,  daeth  cais 
o  Dyddewi  am  ganiatad  i  gymuno  yno, 
pan  y  dygwyddai  i  un  o'r  offeiriaid  ddyfod 
heibio  ar  ei  daith.  Yr  oedd  y  cais,  gellid 
meddwl,  yn  un  digon  rhesymol ;  ac  yr 
oedd  y  blaenor  a'i  cyflwynai  yn  ddyn 
nodedig  o  gall,  a  chymhedrol  ar  ei  eiriau  ; 
ond  yr  oedd  yr  hyn  a  ofynai  fel  tân  ar 
groen  y  Parch.  David  Griffiths.  "  Nid 
eisiau  gweinyddiad  amlach  o'r  ordinhadau 
sydd  arnoch,"  meddai,  "awyddu  am  fyned 
yn  Ddisscnters  yr  ydych." 

"  Nage,  syr,"  meddai  Mr.  W.  Williams, 
y  g\Vr  a  osodai  y  cais  o  flaen  y  cyfarfod, 
"deuwch    chwi   allan   i  weini  i  ni,   ac   ni 

Dydd  ordeinio  yn  y  sir  hon  tra  byddoch 
byw." 

Tawelodd  hyn  Mr.  Griffiths  am  ychydig, 
ond  yn  fuan  ail-adroddodd  ei  haeriad  : 
"  Mi  welaf  y  mynwch  fod  yn  Ddisscnters.'" 
Dyna  y  bwgan  oedd  yn  dychrynu  yr 
ofFeiriaid,  sef  ofni  i'r  Methodistiaid  fyned 
yn  Ymneillduwyr.  Efallai  fod  hyn  yn  eu 
gwneyd  yn  gulach  nag  y  buasent  oni  bai 
hyny,  ac  yn  peri  iddynt  dynhau  y  Ihnyn, 
oedd  erbyn  hyn  agos  wedi  myned  yn  ddim, 
a  gysylltai  y  Methodistiaid  wrth  yr 
Eglwys.  Hawdd  gweled  fod  pellder  mawr 
wedi  myned  rhyngddynt  a'r  bobl  ;  tra  y 
tynent  hwy  i  gyfeiriad  y  Llan,  yr  oedd  y 
bobl  yn  tynu  yn  gryf  i'r  cyfeiriad  arall. 
Arweinwyr  yr  aelodau  cyffredin,  yn  y 
Deheudir,oedd  Ebenezer  Morris,  Ebenezer 
Richard,  a  David  Charles  ;  y  rhai  hyn  a 
gyfrifid  yn  athrawon ;  ac  er  fod  parch 
mawr  yn  cael  ei  dalu  i'r  rhai  a  dderbyn- 
iasent  urddau  esgobol,  yr  oedd  eu  hiau 
wedi  dyfod  yn  annyoddefol,  a'u  dyhmwad 
yn  prysur  ddiflanu. 

Yr  oedd  safle  y  Methodistiaid,  yn 
nechreu  y  bedwaredd-ganrif-ar-bymtheg, 
gyda  golwg  ar  weinyddiad  yr  ordinhadau, 
fel  y  canlyn.  Cymunai  hawer  yn  yr 
Eglwys,  ac  elent  a'u  babanod  i'w  bedyddio 
at  offeiriad  y  plwyf.  Yr  oedd  nifer  y  rhai 
hyn  yn  Ihosocach  mewn  cyfartaledd  yn  y 
Deheubarth  nag  yn  Ngwynedd.  Yr  oedd 
yn  y  Dê  gryn  nifer  o  offeiriaid  yn  ym- 
gyfathrachu  â'r  Methodistiaid,  ac  yn 
presenoh  eu  hunain  yn  y  Cymdeithasfa- 
oedd.  Yr  oedd  eraill  yn  rhyw  haner 
Methodistiaid,  ac  yn  talu  parch  i'r  diwyg- 
iad  ac  i'r  aelodau  tra  yr  arosent  o  fewn 
cylch  y  Llan.  Nid  yw  yn  ymddangos  fod 
y  cyfryw  i'w  cael  yn  y  Gogledd.  Yr  oedd 
y  tri  offeiriad  a  gyfaneddent  yno  wedi  troi 
eu  cefnau  ar  yr  Eglwys  yn  llwyr.  Yr  oedd 
aelodau  eraill  drachefn  yn  cymuno  yn  y 
capelau  a  gawsent  eu  neiUduo  i'r  pwrpas 
hwnw  gan  y  Gymdeithasfa.  Tueddwn  i 
feddwl,  er  fod  Uiaws  yn  cyrchu  bob  Sul 
pen  mis  i'r  Bala,  y  gweinyddid  y  cymun- 
deb  yn  holl  seiadau  y  Gogledd  cyn  y 
Neillduad,  pa  bryd  bynag  y  deuai  offeiriad 
urddedig  heibio.  Hawdd  gweled  fod  y 
pwnc  mewn  stad  ansefydlog,  ac  nas  gallai 
y  drefn,  neu  yn  hytrach  yr  annhrefn,  a 
ífynai  yn  mhhth  y  Methodistiaid  barhau. 

Yr  ocdd  yn  annihosibl  i'r  aclodan  barhau  i 
gymuno  yn  yr  eglwysydd phvyfol.  U n  r h es wm 
am  hyny  oedd  bywyd  penrhydd  llawer  o'r 
offeiriaid.  üfer  ceisio  gwadu  fod  llawer 
ü'r  rhai  a  dderbyniasent  urddau  sanctaidd 

yn  arwain  bywyd  annheilwng  yr  adeg  hon. 
Addefir  hyny  yn  bresenol  hyd  yn  nod  gan 
haneswyr  Eglwysig  eu  hunain.  Felly, 
naturiol  casglu  fod  gan  ddynion  crefyddol, 
ac  ofn  Duw  yn  llanw  eu  heneidiau,  wrth- 
wynebiad  cryf  i  dderbyn  yr  elfenau  gan 
greadur  meddw,  a  arferai  faswedda  yn  y 
dafarn.  Hawdd  dadleu  â  hwynt,  fel  y 
gwnelsai  Howell  Harris  yn  y  Gymdeith- 
asfa,  fod  y  cyfryw  wrthwynebiad  yn 
awgrymu  diffyg  ffydd ;  fod  y  fendith  yn 
dibynu  nid  ar  ras  y  person  a  weinyddai 
wrth  y  bwrdd  ond  ar  y  gras  sydd  yn 
Nghrist  ;  ac  y  dylent  edrych  heibio  i'r 
offeiriaid  oedd  yn  cyfranu  at  yr  Arglwydd 
lesu.  Eithr  yr  oedd  y  gwrthnaws  yn 
erbyn  derbyn  y  sacrament  o  law  dyn 
cyhoeddus  o  annuwiol  yn  aros,  a  rhaid 
addef  ei  fod  yn  un  iachus.  Ac  nid  yr 
offeiriad  gweinyddol  yn  unig  a  ddrwg- 
dybid  o  fod  heb  ei  aileni  ;  cyfarfyddid 
wrth  y  bwrdd  ag  eraill  o  gyffelyb  nod- 
wedd,  yn  llygredig  eu  bucheddau,  yn  aflan 
eu  hiaith,  ac  yn  arweinwyr  mewn  annuw- 
ioldeb  a  rhysedd.  Nid  dibrofedigaeth 
fyddai  ceisio  cofio  angau'r  Gwaredwr  ben- 
digedig  yn  mysg  y  fath  gwmni.  Yn  y 
Gogledd,  yn  arbenig,  byddai  i'r  offeiriad, 
o  law  yr  hwn  y  byddai  raid  i'r  Methodist- 
iaid  dderbyn  yr  elfenau,  yn  adnabyddus 
fel  y  penaf  o'r  erhdwyr,  yr  hwn  a  ysgogai 
y  werinos  i'w  baeddu.  Teimhd  y  cyffelyb 
wrthnaws  gan  rieni  duwiol  yn  erbyn 
myned  a'u  plant  i'w  bedyddio  at  yr  offeir- 
iaid.  Elai  rhai  a'u  babanod  at  ryw  wein- 
idogion  Ymneillduol  a  ddygwyddai  fod  yn 
gyfleus,  tra  y  byddai  eraifl  yn  esgeuluso 
yr  ordinhad  sanctaidd  hon  yn  gyfangwbl. 
Y  mae  yn  ghr  fod  parhau  i  gymuno  yn  y 
Llan  lawer  yn  hwy  aflan  o'r  cwestiwn  i'r 
Methodistiaid,  fod  yn  rhaid  i'r  arferiad 
ddyfod  i  derfyn  buan. 

Rheswm  arafl  yn  erbyn  cymuno  yn 
eglwys  y  plwyf  oedd  ei  fod  yn  gwneyd 
dysgyblaeth  eglwysig  yn  anmhosibl.  Yr 
oedd  y  Methodistiaid  yn  awyddus  am  gadw 
y  seiadau  yn  bur  ;  nis  gaflent  oddef  y  rhai 
drwg  ;  ceryddent  yn  flym  bwy  bynag  a 
syrthiai  i  fai,  heb  wneuthur  gwahaniaeth 
rhwng  boneddig  a  gwreng  ;  ac  oni  fyddai 
cdifeirwch  dwys  yn  canlyn  y  trosedd,  diar- 
ddehd  y  drwgweithredwr  yn  ddiymdroi. 
Ond  ni  fyddai  yr  offeiriad  yn  yr  Eglwys 
yn  gwneyd  un  sylw  o  ddysgyblaeth  y 
seiadau  ;  yn  wir,  ni  fedrai  ;  cyfranai  ef  yr 
eflenau  i  bawb  a  ddeuent  yn  mlaen  at  "  yr 
aflor."  h'elly,  gwedi  diarddel  dyn  am  an- 
foesoldeb  gwarthus,  gan  ei    gyhoeddi    yn 

annheilwng  o  gymdeithas  y  saint,  o  bosibl 
y  byddai  yr  aelodau  yn  ei  gyfarfod  wrth 
fwrdd  y  cymun  y  Sul  canlynol,  yn  derbyn 
mor  benuchel  a  neb.  Adroddir  am  Alr. 
Richard,  Tregaron,  yn  diarddel  dyn  o 
gymundeb  yn  Sir  Aberteifi.  Nid  oedd 
amheuaeth  am  deilyngdod  y  ddysgyblaeth  ; 
profwyd  y  g\vr  yn  euog  o  feddwdod 
cyhoeddus,  a  hyny  ragor  nag  unwaith  ; 
a  chydunai  yr  holl  frawdoHaeth  yn  y  con- 
demniad  a  gyhoeddwyd  arno.  Y  Sabbath 
cyntaf  wedi  i  hyn  gymeryd  lle,  yr  oedd  y 
blaenor  a  ddygasai  y  cyhuddiad  i'w  erbyn 
yn  ei  gyfarfod  wrth  fwrdd  y  cymundeb. 
Pan  yr  hysbyswyd  yr  amgylchiad  i  Mr. 
Richard,  ac  y  cafodd  yntau  allan,  gwedi 
ymchwiliad  jnanwl,  fod  yr  hyn  a  adroddid 
yn  berffaith  wir,  a  bod  amgylchiadau 
cyffelyb  yn  dygwydd  yn  fynych,  cyffrowyd 
ei  holl  natur,  a  dywedodd,  gyda'r  pender- 
fyniad  a'i  nodweddai :  "  Nis  gallaf  oddef 
hyn  heb  geisio  ei  symud." 

Yy  oedd  yn  anmhosibl  parhau  i  ddyhynu  am 
weinyddiad  o'r  ordinhadau  ar  yr  offeiriaid 
Methodistaidd.  Fel  yr  ydym  eisioes  wedi 
dangos,  cynyddodd  y  Methodistiaid  yn 
ddirfawr  mewn  eglwysi  ac  aelodau  tua 
diwedd  y  ddeunawfed  ganrif,  a  dechreu  y 
bedwaredd-ganrif-ar-bymtheg ;  yn  neill- 
duol  yn  Ngwynedd.  Mewn  canlyniad  i 
sefydUad  yr  Ysgol  Sabbothol,  ac  fel  ffrwyth 
y  diwygiadau  nerthol  a  ysgydwent  y  wlad, 
ymunodd  canoedd  â'r  eglwysi  oeddynt 
eisioes  wedi  cael  eu  corphori,  a  ffurfiwyd 
lliaws  o  eglwysi  newyddion.  Canlyniad 
naturiol  hyn  oedd  angen  am  ychwaneg  i 
weini  yr  ordinhadau.  Yr  oedd  y  Gogledd 
yn  nodedig  o  brin  o  rai  a  hawl  i  gyfranu  ; 
oblegyd  nid  oedd  ond  tri  o  offeiriaid  wedi 
ymuno  â'r  Methodistiaid  ;  sef  y  Parch. 
Thomas  Charles,  yn  y  flwyddyn  1785  ;  y 
Parch.  Simon  Lloyd,  yn  1789  ;  a'r  Parch. 
WilHam  Lloyd,  Caernarfon,  yn  1795.  Ar 
y  tri  hyn  yn  benaf  y  dibynai  miloedd 
Methodistiaid  y  Gogledd  am  gyfleustra  i 
gofio  angau'r  groes,  ac  am  fedyddio  eu 
babanod ;  a  beth  oedd  y  tri  yma  rhwng 
cynifer  ?  Weithiau  hefyd  deuai  un  o'r 
offeiriaid  Methodistaidd  ar  daith  trwy  y 
wlad  o'r  Deheudir,  a  chymerid  mantais  ar 
ei  ddyfodiad  i  gael  gweinyddiad  o'r  ordin- 
hadau,  a  hyny  ddyddiau  yr  wythnos  yn 
gystal  ac  ar  y  Sabbath.  Bu  y  Parch. 
John  WiUiams,  Pantycelyn,  ar  daith  trwy 
Wynedd  yn  y  flwyddyn  1800,  yn  nghwmni 
John  Prytherch,  Defynog ;  ac  mewn 
llythyr  at  ei  frawd  dywed  ei  fod  bob  dydd 
wedi  teithio  ar  gyfartaledd  bymtheg  mill- 


tir,  wedi  pregethu  dair  gwaith,  ac  wedi  cyf- 
ranu  ddwy  waith.  Er  hyn  oll,  afreolaidd 
hoUol  fyddai  gweinyddiad  yr  ordinhadau 
yn  y  Gogledd ;  elai  misoedd  heibio  yn 
aml,  ac  weithiau  flwyddyn,  heb  i'r  aelodau 
gael  cyfleustra  i  gymuno.  A  gorfodid 
rhieni  yn  fynych  i  gymeryd  eu  plant  i'w 
bedyddio  at  weinidogion  perthynol  i  en- 
wadau  eraiU.  Nid  oedd  argoel  ychwaith 
am  weinyddiad  mwy  rheolaidd  o'r  sacra- 
mentau  yn  y  dyfodol ;  oblegyd  nid  oedd  yr 
un  offeiriad  ychwanegol  yn  dangos  awydd 
am  fwrw  ei  goelbren  yn  mysg  y  Methodist- 
iaid.  Yn  hytrach,  oni  ddeuai  ymwared  o 
rywle,  peidiai  y  gweinyddiad  o'r  ordin- 
hadau  yn  Uwyr  yn  mysg  y  Methodist- 
iaid  yn  y  Gogledd,  yn  mhen  tuag  ugain 
mlynedd  o  beUaf,  gan  fod  y  tri  offeiriad  a 
berthynent  iddynt,  yn  dechreu  heneiddio. 
Mor  beUed  ag  yr  oedd  a  fynai  Gwynedd 
â'r  mater  nis  gallai  y  Methodistiaid  fodoH, 
fel  corph  gwahaniaethol  o  bobl,  dros  ugain 
mlynedd  yn  hwy,  oddieithr  iddynt  neiUduo 
gweinidogion  o'u  mysg  eu  hunain,  neu 
ynte  iddynt  ymfoddloni  bod  heb  y  sacra- 
mentau,  yr  hyn  a  fuasai  yn  eu  hamddifadu 
o  un  o'r  breintiau  crefyddol  uchaf,  ac  hefyd 
yn  wrthwynebol  i  orchymyn  pendant  yr 
Arglwydd  lesu. 

Yr  oedd  pethau  yn  dra  gwahanol  yn  y 
Deheudir.  Yr  oedd  yma  un-ar-ddeg  o  leiaf 
o  offeiriaid  yn  perthyn,  i  raddau  mwy  neu 
lai,  i'r  Methodistiaid  ;  eithr  nid  oedd  ond 
dau  o  honynt  wedi  ymadael  a'r  Eglwys  yn 
gyfangwbl,  sef  y  Parchn.  John  WiUiams, 
Pantycelyn  ;  a  John  WiUiams,  Lledrod. 
Yr  oedd  y  UeiU  yn  dal  bywioliaethau,  ac 
mewn  canlyniad  yn  rhy  rwym  yn  eu 
cartrefi  i  allu  diwallu  angen  yr  eglwysi 
trwy  y  wlad.  Yr  oeddynt  hefyd,  fel  yr 
ydym  wedi  dangos  eisioes,  yn  myned  o 
ddydd  i  ddydd  yn  fwy  Eglwysyddol  eu 
teimladau,  ac  wedi  dechreu  gwrthod  cyf- 
ranu  yn  y  capelau  ;  ie,  yn  y  rhai  a  gawsent 
eu  neillduo  i  hyny  gan  y  Gymdeithasfa,  ac 
yn  mha  rai  yr  arferai  Daniel  Rowland, 
Howell  Davies,  a  Williams,  Pantycelyn, 
weinyddu  yn  ystod  eu  bywyd.  Yn  Mor- 
ganwg,  Caerfyrddin,  a  Phenfro,  disgynai 
gweinyddiad  y  sacramentau  mewn  tai  heb 
eu  cysegru  agos  yn  gyfangwbl  ar  Mr. 
Jones,  Liangan  ;  a  chynorthwyid  ef  gan 
Mr.  Howell  Howells,  TrehUl.  Yn  Sir 
Aberteifi  nid  oedd  neb  i  syrthio  yn  ol  arno 
ond  y  Parch.  John  WiIIiams,  Lledrod. 
Nid  oedd  neb  yn  y  golwg  yn  debyg  o 
gymeryd  eu  Ile  pan  fyddent  feirw.  Gan 
hyny,    mewn   ymddangosiad   yn    benaf  y 

gwahaniaethai  y  Deheudir  oddiwrth  y 
Gogledd ;  yr  oedd  parhad  Methodistiaeth 
fel  enwad  gwahaniaethol  yn  dibynu  yn 
gyfangwbl  yn  y  Dê,  fel  yn  y  Gogledd,  ar 
neillduo  pregethwyr  i  gyflawn  waith  y 
weinidogaeth  allan  o'r  enwad  ei  hun. 

Y  niae  yn  ymddangos  mai  tua'r  flwyddyn 
1806  y  dechreuodd  dadl  y  Neillduad. 
Cychwynodd  mewn  modd  hynod  o  ddam- 
weiniol.  Arferai  Mr.  Gray  gyfranu  yn 
fisol  yn  Ffosyffin  ;  ac  er  mai  Methodist 
oedd  efe  ar  y  pryd,  i  bob  pwrpas  ymarferol, 
ac  na  fu  capel  Ffosyffin  erioed  yn  perthyn 
i'r  Annibynwyr,  eto  ar  sail  urddau  Ym- 
neillduol  y  gweinyddai,  a  hyny  yn  ol  trefn 
yr  Ymneillduwyr.  Arferai  cryn  lawer  o 
Fethodistiaid  Pensarn,  Twrgwyn,  a  Blaen- 
anerch,  gymuno  gyda  Mr.  Gray.  Un 
diwrnod,  ar  ddamwain,  cyfarfyddai  nifer  o 
frodyr  a  chwiorydd  crefyddol  yn  nhŷ  rhyw 
chwaer  oedd  yn  aelod  yn  Mhensarn  ;  yn  ol 
pob  tebyg  chwaer  glaf  ydoedd,  yn  cael  ei 
hamddifadu  o  foddion  gras,  a  hwythau 
wedi  ymgasglu  i  gynal  cyfarfod  gweddi 
gyda  hi.  Wedi  i'r  cwrdd  fyned  trosodd, 
aeth  yn  ymddiddan  am  bethau  crefyddol  ; 
am  Mr.  Gray  yn  cyfranu  yn  Ffosyffin,  ac 
am  yr  afreoleidd-dra  gyda  gweinyddiad  yr 
ordinhadau  yn  mysg  y  Methodistiaid.  Yn 
mhen  ychydig  dyma  ddynes,  nodedig  am 
yr  ystôr  o  synwyr  cyffredin  a  feddai,  yn 
gystal  ac  am  ei  gras,  yn  gofyn  cwestiwn  : 
"  Paham  na  chaem  ninau  ein  pregethwyr, 
y  rhai  y  mae  y  fath  arddeliad  ar  eu  gwein- 
idogaeth,  i  weini  yr  ordinhadau  yn  ein 
mysg  ?"  Taflodd  y  gofyniad  bawb  i  ddys- 
tawrwydd  ;  nid  oedd  gan  neb  un  ateb  i'w 
roi.  Prin  yr  oedd  y  penaf  o'r  offeiriaid, 
na  Mr.  Gray  ychwaith,  yn  meddu  doniau 
gweinidogaethol  o'r  fath  arucheledd  a  dy- 
lanwad  ag eiddo  Ebenezer  Morris,  Ebenezer 
Richard,  Thomas  Richard,  a  John  Elias;  a 
rhy  brin  y  safent  cyfuwch  â  hwy  yn  nghy- 
meradwyaeth  y  bobl.  Wedi  hir  fudandod, 
dyma  un  yn  ateb  :  "  Nisgwn  i ;"  a'r  Ilall, 
"  nis  gwn  innau  ;"  a'r  un  fath  dywedodd 
pawb  oedd  yn  y  Ile.  Dranoeth  neu  dradwy 
yr  oedd  Ebenezer  Morris  i  fod  yn  pregethu 
ac  yn  cadw  cyfarfod  eglwysig,  yn  ol  ei 
arfer,  yn  Mhensarn  ;  a  phenderfynodd  y 
frawdoliaeth  yn  nhý  y  chwaer  glaf  gyf- 
Iwyno  yr  un  gofyniad  iddo  ef.  Cafwyd 
cyfleustra  i  hyny  pan  yr  oedd  yr  odfa 
drosodd  ;  ac  yr  oedd  bagad  o  bobl  yn 
gynulledig  heblaw  y  swyddogion.  "  Pa- 
ham  ?"  ebai  Mr.  Morris,  "paham  hefyd  ? 
Arnoch  chwi,  y  cymdeithasau  eglwysig  y 
mae  y  bai ;  y  chwi  sydd  yn  gyfrifol  am  na 


baech  yn  ein  galw  at  y  gwaith,  ac  yn  ein 
gosod  yn  rheolaidd  ynddo."  Datganodd 
pawb  ei  farn,  mewn  canlyniad  i  eiriau 
Mr.  Morris,  y  dylid  cymeryd  y  mater  i'r 
Gymdeithasfa,  a  pheidio  gorphwys  nes  y 
byddai  yr  amcan  wedi  ei  gyrhaedd. 

Dyma  y  gareg  wedi  dechreu  treiglo  ;  yn 
ei  blaen  y  rhaid  iddi  fyned  mwy  nes  cyr- 
haedd  gwaelod  y  cwm.  Ymledodd  y  cyffro 
trwy  yr  holl  wlad ;  a  chan  fod  cynifer  o 
bregethwyr  a  chynghorwyr  yn  tramwy  ar 
hyd  Gymru  y  pryd  hwnw,  nid  hir  y  bu  y 
pwnc  cyn  dyfod  yn  fater  ymdrafodaeth 
trwy  y  Dywysogaeth  oll.  Yn  wir,  ni 
wnaeth  cyfeillion  Pensarn  ond  rhoddi  tafod 
i  deimlad  oedd  yn  ffynu  yn  gyffredinol. 
Yr  oedd  Ilawer  wedi  gofyn  y  cwestiwn  yn 
eu  calonau  o'u  blaen  hwy,  ac  wedi  methu 
cael  ateb  iddo.  Meddai  y  Parch.  E. 
Grifíìths,  Meifod,  yn  ei  hunan-gofiant  : 
"  Byddai  yr  hen  frodyr  yn  arfer  myned 
i  eglwys  y  plwyf  amryw  weithiau  yn  y 
flwyddyn  i  gyfranogi  o  Swper  yr  Arglwydd  ; 
ac  anogent  bawb  o'r  aelodau  eglwysig  i 
fyned,  gan  na  fyddent  yn  cael  gweinyddiad 
o'r  ordinhad  gan  neb  o  weinidogion  y 
Corph  (yr  offeiriaid  Methodistaidd),  ond 
prin  unwaith  yn  y  flwyddyn.  Ond  ni  allais 
i  fyned  gyda  hwy  ond  unwaith,  o  herwydd 
anghywirder  yrathrawiaeth,acanfoesoldeb 
buchedd  yr  offeiriaid,  yn  nghyd  ac  anfoesol- 
deb  amryw  o'r  rhai  y  byddai  raid  cyd- 
fwyta  â  hwy  yno.  Ac  wedi  i  mi  sefyll  yn  ol, 
ychydig  a  wnaed  o'r  arferiad  ar  ol  hyny. 
Byddai  y  golled  a'r  diffyg  o  gael  gweinydd- 
iad  o'r  ordinhad  yn  achos  o  alar  trwm  ar 
fy  meddwl,  nes  y  gorfu  i  mi  lawer  gwaith 
ofyn  i'r  Arglwydd  mewn  gweddîau  dirgel 
am  gynysgaeddu  yr  eglwys  â  bronau  yr 
ordinhadau.  Ond  bùm  fyw  amryw  flyn- 
yddoedd  mewn  digalondid,  ac  anobaith 
yn  mron,  o  weled  hyny  cyn  myned  i  fy 
medd."  Wrth  "  gynysgaeddu  yr  eglwys 
â  bronau  yr  ordinhadau  "  y  golygai  Mr. 
Griffiths  cael  gweinyddiad  cyson  a  rheol- 
aidd  o'r  sacramentau  yn  yr  eglwys  Feth- 
odistaidd,  trwy  neillduad  pregethwyr  o'i 
heiddo  hi  ei  hun  i  hyny.  Dengys  pob 
peth  fod  y  teimlad  yn  un  cyffredinol  a 
dwfn,  er  yn  flaenorol  i  hyn  fod  pawb,  ryw- 
sut,  yn  ofni  siarad.  Érbyn  hyn  hefyd 
yr  oedd  dylanwad  y  Parch.  Nathaniel 
Rowland  yn  prysur  ddiflanu,  a  chyn  hir 
bu  raid  ei  ddiarddel. 

Y  peth  nesaf,  er  cario  allan  benderfyn- 
iad  y  frawdoliaeth  yn  Mhensarn,  oedd  cael 
rhywun  i  osod  y  mater  yn  deg  a  chlir 
gerbron     y     Gymdeithasfa.       Nid    oedd 

Ebenezer  Morris  a'i  gyfeillion  heb  ym- 
deinilo  â  mawredd  y  gorchwyl  a  pha  un  yr 
oeddynt  wedi  ymgymeryd,  ac  â  maint  y 
rhwystrau.  Gwyddent  y  byddai  yr  offeir- 
iaid  yn  sicr  o  wrthwynebu  yn  ffyrnig. 
Heblaw  ei  fod  yn  naturiol  i'r  offeiriaid  i 
deimlo  yn  eiddigeddus  dros  urddas  yr 
urddau  oeddynt  wedi  dderbyn,  yr  oedd  eu 
bod  hwy,  a  hwy  yn  unig,  yn  meddu  yr 
orfaelaeth  (inonopoly)  o  gyfranu  i'r  Method- 
istiaid  yn  ffynonell  elw  nid  bychan  iddynt, 
yr  hwn,  mewn  rhan,  a  gollent  pe  y  caffai 
y  pregethwyr  diurddau  ddyfod  yn  gyfranog 
â  hwy  yn  y  fraint.  Yr  oedd  cryn  nifer  o 
deuluoedd  cyfrifol  wedi  ymuno  â'r  Method- 
istiaid  ;  byddai  y  rhai  hyn  yn  cyfranu  yn 
rhydd  o'u  haur  a'u  harian  ar  derfyn  gwas- 
anaeth  y  cymundeb  ;  ac  ystyrid  mai  eiddo 
cyfreithlawn  yr  offeiriad  a  weinyddai  oedd 
yr  oll.  Y  mae  yn  sicr  fod  Jones,  Llangan, 
ac  efallai  Griffiths,  Nefern,  yn  nghyd  ac 
eraill  o'r  offeiriaid,  yn  derbyn  mwy  fel 
offrwm  ar  derfyn  y  sacrament  nag  a  dder- 
bynient  oddiwrth  eu  bywioUaethau  Eg- 
Iwysig.  Naturiol  iddynt  hwy,  gan  hyny, 
oedd  gwrthwynebu  y  Neillduad,  ac  yr 
oedd  Ebenezer  Morris  yn  rhagweled  eu 
gwrthwynebiad.  Byddai  y  teuluoedd 
parchus  hefyd,  ar  ba  rai  yr  oedd  gan  yr 
offeiriaid  afael  gref,  yn  debyg  o  uno  i  geisio 
rhwystro.  O  ganlyniad,  yr  oedd  yn  rhaid 
cael  rhywun  i  ddwyn  y  mater  i  sylw  y 
Gymdeithasfa  fyddai  yn  ei  ddeall  yn 
drwyadl  ;  yn  galhi  rhesymu  yn  gryf  ac  yn 
oleu  ;  na  fyddai  yn  llwfrhau  yn  ngwyneb 
ymosodiad  ;  ac  yn  meddu  ar  ryw  gymaint 
o  ddylanwad  yn  y  Cyfundeb.  Bu  Mr. 
Morris  yn  chwiHo  yn  hir  am  ŵr  o'r  fath, 
ond  yn  aflwyddianus.  Yr  oedd  "y  rhai 
cyfrifol "  yn  annhueddol  i  gymeryd  yr 
achos  mewn  Uaw  ;  a  hyny  mewn  rhan 
oblegyd  ei  bwysigrwydd  dirfawr,  ac  hefyd 
am  y  dygai  arnynt  wg  yr  offeiriaid,  ac  y 
gwnelai  hwy  yn  nôd  i  saethau  wedi  eu 
trochi  mewn  gwenwyn. 

Ond  deuwyd  o  hyd  i'r  cyfryw  o'r  diwedd 
yn  mherson  Evan  Davies,  Pensarn  ;  neu 
fel  y  gelwid  ef  yn  gyffredin,  "  Evan 
Twrgwyn,"  tad  y  Parch.  Jenkin  Davies, 
Twrgwyn ;  a  thadcu  y  diweddar  Mr. 
David  Jenkin  Davies,  Aberystwyth. 
Blaenor  ydoedd  Evan  Davies ;  ac  er  ei 
fod  yn  fychan  o  gorpholaeth  yr  oedd  yn 
feddyhwr  mawr.  Ychydig,  fel  rheol,  a 
ddywedai,  ond  pan  y  llefarai  gwnai  hyny 
"  fel  un  ag  awdurdod  ganddo  ;"  dangosai 
yn  fuan  ei  fod  yn  feistr  ar  ei  bwnc.  Meddai 
yspryd  gwir  grefyddol ;  yr  oedd  ei  gymer- 


iad  yn  dryloyw,  heb  neb  yn  ei  amheu  ;  yr 
ydoedd  yn  gwbl  ddiofn ;  ac,  yr  hyn  oedd 
yn  fantais  ddirfawr  iddo,  yr  oedd  ganddo 
berffaith  lywodraeth  ar  ei  dymher.  Efe 
oedd  cynghorwr  Ebenezer  Morris  yn  mhob 
achos  o  anhawsder.  Dyma  y  g\vr  a  gafodd 
ei  benodi  i  ddwyn  y  priodoldeb  o  neillduo 
rhai  o  bregethwyr  y  Methodistiaid  i  wein- 
yddu  yr  ordinhadau  gerbron  y  Gymdeith- 
asfa,  yn  Llangeitho.  Y  Gymdeithasfa  a 
ddaeth  ;  Jones,  Llangan,  a  eisteddai  fel 
llywydd  yn  y  gadair;  a  dyna  Evan  Davies 
yn  cyfodi  ar  ei  draed,  ac  yn  gosod  yr  achos 
gerbron.  Siaradai  gyda  hunanfeddiant 
perffaith,  ond  yn  dra  gostyngedig  ;  dang- 
osai  mor  afreolaidd  oedd  y  gweinyddiad 
o'r  ordinhadau  yn  mysg  y  Methodistiaid, 
a  dywedai  ei  fod  yn  ofni  fod  yr  eglwysi  yn 
cael  cam.  Eithr  yr  oedd  ei  eiriau  yn 
disgyn  fel  gwreichion  eirias  ar  deimladau 
yr  offeiriaid  oedd  yn  bresenol ;  nisgwyddom 
a  oeddynt  wedi  clywed  darogan  fod  y 
mater  i  gael  eiddwyn  i  sylw;  a  phan  lawn 
ddeallwyd  at  beth  yr  amcanai,  dyma  un 
o'r  offeiriaid  yn  tori  ar  ei  draws,  ac  yn 
gwaeddi  yn  groch  dros  y  lle  : — 

"  Pwy  yw  y  dyn  yna  sydd  yn  siarad  ? 
Trowch  ef  i  maes ;  y  mae  yn  annheilwng 
goddef  y  fath  ddyn  yn  ein  plith.  Allan  ag 
ef  heb  ragor  o  ymresymu."  Priodolir 
gorchymyn  troi  y  dadleuwr  o  blaid  yr 
ordeiniad  allan  yn  gyffredin  i  Mr.  Jones, 
Llangan  ;  ond  dywedai  Mr.  David  Jones, 
Dolaubach,  yn  bendant  mai  Griffiths, 
Nefern,  a  wnaeth  ;  a  thueddwn  i  feddwl 
mai  efe  sydd  iawn  ;  y  mae  y  weithred  yn 
Ilawer  mwy  tebyg  i  Grifíìths  nag  i'r  hen 
efengylydd  o  Langan.  Efallai  am  mai  efe 
a  lywyddai  y  priodolir  hyn  i  Mr.  Jones. 

Cyninebgynyg  carioallan  y  gorchymyn, 
cyfododd  Mr.  James  James,  Penblaen, 
yr  hwn  oedd  yn  bregethwr  nerthol, 
ac  yn  un  na  ofnai  wyneb  dyn :  "  Ar- 
afwch,"  meddai,  "fe  ddichon  fod  gan  y 
gŵr  genadwri  atom  ;  ac  y  mae  yn  gwbl 
ddireswm  ei  droi  allan  cyn  ystyried  natur 
a  chynwys  y  genadwri  y  mae  yn  gario." 
Gyda  fod  Mr.  James  yn  eistedd  dyma  John 
Elias  ar  ei  draed  :  "  Pe  bai  y  gŵr,"  ebai 
Mr.  Elias,  "  yn  gosod  ei  gẃyn  gerbron 
Ilys  gwladol  fe  gawsai  wrandawiad  parchus, 
ac  fe  gawsai  yr  hyn  a  draethai  sylw.  A 
ydym  ni,  grefyddwyr,  yn  myned  i  drin 
aelodau  eglwys  Crist  yn  fwy  didrugaredd 
ac  ammharchus  nag  y  trinir  y  deiliaid  gan 
yr  ynadon  ?" 

Gyda  hyn  collodd  yr  offeiriaid  bob  Ilyw- 
odraeth    arnynt     eu    hunain  ;    amryw    o 

honynt  a  siaradent  yn  uchel,  a  hyny  yr  un 
pryd.  Ychydig  o  resymau  a  ddygent  yn 
mlaen  ;  difriaeth  ar  y  "terfysgwyr"  oedd 
sylwedd  yr  hyn  a  draethent  ;  ac  yr  oedd 
perygl  i'r  cyfarfod  orphen  yn  annhrefnus. 
Ond  heblaw  Evan  Davies,  yr  oedd  yno 
eraill,  megys  Thomas  Jones,  Dinbych, 
Ebenezer  Morris,  a  David  Rees,  Llanfyn- 
ydd,  yn  gwbl  dawel  yn  nghanol  y  berw  ;  a 
dyma  un  o  honynt,  sef  Ebenezer  Morris, 
yn  cyfodi,  a  chwedi  cael  gradd  o  seibiant, 
yn  cynyg,  gan  fod  yr  achos  dan  sylw  yn  un 
tra  phwysig,  ac  yn  debyg  o  ddylanwadu 
yn  gryf  ar  y  Cyfundeb  yn  y  dyfodol,  mai 
gweddus  fyddai  neillduo  diwrnod  o  ympryd 
a  gweddi,  a  bod  pawb  yn  syrthio  gerbron 
Duw  mewn  ymbiliau  dros  eu  gilydd,  a 
thros  Iwyddiant  achos  y  Cyfryngwr  mawr 
yn  eu  dwylaw.  Ar  hyn  dyma  Mr.  Jones, 
Llangan,  yn  tyneru;  g\Vr  mwyn  ei  dymher 
a  chrefyddol  ei  yspryd  oedd  efe ;  ac 
meddai,  dan  wylo  yn  uchel  dros  y  Ile,  â'i 
ddwylaw  yn  mhleth :  "  Er  mwyn  pob 
daioni,  frodyr  anwyl,  peidiwch  a'm  gweddío 
allan  o'r  byd ;  mi  af  o'r  ffordd  yn  bur 
fuan."  Y  mae  gair  Mr.  Jones,  "  Peidiwch 
a'm  gwedd'ío  allan  o'r  byd,"  yn  profì  ei 
fod  yn  argyhoeddedig  yn  ei  galon  mai 
y  rhai  a  bleidient  y  Neillduad  oedd  ar 
ochr  y  nefoedd  i'r  cwestiwn.  Heblaw 
hyn,  yr  ydym  yn  credu  ei  fod  yn  barod 
wedi  cymeryd  rhan  yn  yr  ordeiniadau  a 
gymerasent  le  yn  Nghyfundeb  yr  larlles 
Huntington. 

Dyma  fel  y  terfynodd  y  Gymdeith- 
asfa  y  bu  trafodaeth  ynddi  gyntaf  ar  y 
NeiIIduad.  Dy  wedai  un  oedd  yn  bresenol 
ei  bod  yn  debycach  i  festri  plwyf  nag  i 
gyfarfod  crefyddol.  Eithr  bu  ffyrnig- 
rwydd  y  gwrthwynebiad  o  fantais  i'r 
ysgogiad  ;  bu  yn  foddion  i  alw  sylw  cyff- 
redinol  at  y  pwnc  ;  a'i  ddwyn  yn  fater  ym- 
driniaeth  yn  y  gwahanol  Gyfarfodydd 
Misol.  Tua'r  flwyddyn  1806  y  dygwydd- 
odd  hyn.  Wedi  gosod  ei  law  ar  yr  aradr, 
nid  oedd  Evan  Davies  am  droi  ei  wyneb 
yn  ol,  ac  mewn  Cymdeithasfa  a  gynhal- 
iwyd  gwedi  hyn  yn  Aberteifì,  dyma  ef  yn 
codi  drachefn,  gan  alw  sylw  at  yr  un 
mater.  Tebygol  mai  Mr.  Griffiths,  Nefern, 
a  Iy  wyddai  yma,  a  gwelodd  yn  dda  floeddio 
fel  y  gwnaethai  yn  Llangeitho:  "Trowch 
allan  y  dyn  yna  sydd  yn  dilyn  cymanfa- 
oedd  i'w  terfysgu,  ac  yn  rhwygo  yr  achos ; 
allan  ag  ef." 

"  Mr.  Griffiths,"  ebai  yntau  yn  ol ;  "  y 
mae  y  cerbyd  mawr  yn  myned  yn  mlaen  ; 
gwyliwch    sefyll    ar   ei    ffordd,   rhag   eich 


sathru  dan  draed,   fel  y  dygwyddodd   i'r 
tywysog  yn  mhorth  Samaria." 

Ar  hyn  cyfododd  Ebenezer  Morris,  y 
pregethwr  godidocaf  ei  ddawn  a'r  mwyaf 
ei  ddylanwad  o  eiddo  y  Methodistiaid  yn  y 
Deheudir ;  ceisiai  gan  Mr.  Grifíìths,  a'r 
offeiriaid  eraill,  beidio  cyífroi,  eithr  sefyll 
yn  bwyllog  uwchben  yr  achos,  ac  ym- 
resymu  yn  deg  arno  yn  yspryd  yr  efengyl. 
Ychwanegai  Mr.  Morris :  "  Boddlawn  a 
thawel  a  fyddwn  i  heb  y  NeiIIduad  y  sonir 
am  dano,  pe  y  gallwn  gredu  mai  dieuog  a 
fyddwn  yn  y  farn  fawr  o  fod  yn  fyddar  i 
g\vyn,  ac  esgeuluso  angen  yr  eglwysi  ;  ni 
soniwn  i  air  am  y  peth  byth  mwy  ;  ond  y 
mae  dychryn  arnaf  i  fod  yn  ddystaw  neu 
yn  ddiofal,  rhag  y  gofyn  Duw  yr  esgeulus- 
dra  ar  fy  Ilaw  i  a'm  brodyr."  Dywedir 
fod  agwedd  Mr.  Morris  pan  y  Ilefarai  fel 
hyn  yn  ofnadwy  o  ddifrifol ;  crynai  yr 
offeiriaid  yn  ei  bresenoldeb,  ac  ni  feiddiai 
yr  un  o  honynt  amheu  cywirdeb  hollol  y 
datganiad  pwysig  a  wnaethai.  Adferodd 
ei  eiriau  bwyll  i'r  Gymdeithasfa.  Cafwyd 
hamdden  i  drafod  y  pwnc  gyda  mesur  o 
dawelwch.  Dadl  yr  offeiriaid  oedd,  mai 
yr  esgobion  yn  unig,  yn  ol  y  Testament 
Newydd,  a  feddent  hawl  i  ordeinio ;  mai 
fel  yr  oeddynt,  sef  yn  adran  ddiwygiadol 
mewn  cysylltiad  â'r  Eglwys  Wladol,  ac  yn 
derbyn  y  sacrament  o  ddwylaw  ei  hoffeir- 
iaid,  yr  oedd  Duw  wedi  bendithio  y  Meth- 
odistiaid  ;  a  bod  perygl  symud  yr  hen 
drefn,  rhag  wrth  wneyd  hyny  iddynt  an- 
foddloni  yr  Arglwydd.  Ond  yr  oedd 
Ebenezer  Morris  yn  gryfach  ymresymwr, 
ac  yn  fwy  cadarn  yn  yr  Ysgrythyrau  na 
neb  o'r  offeiriaid  ;  heblaw  hyny,  meddai 
berffaith  hunanlywodraeth ;  felly  Ilwydd- 
odd  i  ddadymchweleu  holl  wrthddadleuon, 
a  theimlid  ar  derfyn  y  Gymdeithasfa  ei  fod 
wedi  cario  y  maes  yn  hollol. 

Teg  cofnodi  nad  oedd  holl  offeiriaid  y 
Deheubarth  yn  gwrthwynebu  y  Neillduad ; 
yr  oedd  pedwar  yn  bleidiol,  sef  y  Parch. 
John  Williams,  Pantycelyn ;  y  Parch.  John 
Williams,  Lledrod ;  y  Parch.  Howell 
Howells,  Trehill ;  a'r  Parch.  William 
Howells,  Longacre.  Bu  Mr.  Howells, 
Longacre,  yn  cymeryd  rhan  mewn 
gwasanaeth  ordeinio  yn  niysg  y  Meth- 
odistiaid,  er  nad  oedd  yn  bresenol  yn 
y  cyntaf.  Nid  yw  yn  ymddangos  i'r 
blaenaf  gymeryd  unrhyw  ran  yn  y 
ddadleuaeth  ;  yr  oedd  gwaeledd  ei 
iechyd  a'i  fynych  wendid  yn  ei  rwystro  i 
ddyfod  i'r  Cymdeithasfaoedd;  ond  yr  oedd 
ei  enaid  mewn   cydymdeimlad    Ilwyr   â'r 

symudiad.  Eithr  am  WiUiams,  Lledrod, 
yr  oedd  ei  argyhoeddiad  mor  ddwfn  fel  nid 
yn  unig  y  pleidiai  y  peth  yn  y  cynadleddau, 
ond  hefyd  y  pregethai  ar  y  mater.  Hyn 
ni  feiddiai  yr  offeiriaid  gwrthwynebol  an- 
turio  arno,  ac  ni  hoffai  neb  o'r  pregethwyr 
diurddau  ymgymeryd  ag  ef,  rhag  cael 
eu  drwgdybio  o  hunangais ;  ond  ym- 
ddangosai  yn  beríìaith  weddus  yn  Mr. 
WilUams.  Wrth  wneyd  hyn  cymerai  am- 
ryw  destunau.  Ei  destun  unwaith  oedd 
Salm  cxxii.  6:  "  Dymunwch  heddwch 
Jerusalem  ;  llwydded  y  rhai  a'th  hoffant." 
Adroddai  yr  hen  ílaenor  cofus,  Mr.  David 
Jones,  Dolaubach,  am  Mr.  Williams  yn 
pregethu  ar  yr  un  mater  oddiar  Mat.  xiv. 
24  :  "  A'r  llong  oedd  weithian  yn  nghanol 
y  môr,  yn  drallodus  gan  donau,  canys 
gwynt  gwrthwynebus  ydoedd."  Oddiar  y 
geiriau  gwnelai  y  sylwadau  canlynol  : 
I.  Nad  yw  cyfarfod  â  gwrthwynebiadau 
wrth  gyflawni  unrhyw  amcan  yn  brawf  o 
bechadurusrwydd  yr  amcan  hwnw.  Aethai 
y  dysgybUon  y  tro  hwn  i'r  niôr  mewn 
ufudd-dod  i  orchymyn  Crist,  ac  eto  cyfar- 
fuant  â  gwynt  gwrthwynebus.  2.  Mai 
nerth  a  dyogelwch  dysgyblion  yr  Arglwydd 
lesu,  yn  y  cyflawniad  o'u  dyledswyddau, 
ydyw  fod  Crist  ar  y  mynydd  yn  gweddío. 
3.  Mai  y  diwedd  dedwydd  i  bawb  a 
ddahont  yn  ffyddlawn  yn  eu  gyrfa  yn 
ngwyneb  gwrthwynebiadau,  fydd  i  Grist 
ddyfod  atynt,  a  gostegu  yr  ystorm.  Cym- 
hwysai  Mr.  Williams  y  sylwadau  hyn, 
gyda  deheurwydd  a  nerth  dirfawr,  at  y 
ddadl  gyda  golwg  ar  y  Neillduad. 

Nid  yn  y  Cymdeithasfaoedd  yn  unig  yr 
oedd  y  pwnc  yn  fater  ymdriniaeth  ;  dyma 
destun  yr  ymddiddan  rhwng  y  pregethwyr 
a'r  blaenoriaid,  pa  lebynag  y  cyfarfyddent. 
Byddai  dadleuaeth  boeth  arno  yn  aml  yn 
y  llety-dai  ar  ol  yr  odfaeon.  Yr  ydym 
wedi  cyfeirio  yn  barod  at  wrthwynebiad 
blaenoriaid  Llangeitho  a'r  cyffiniau  i'r 
NeiUduad.  Teg  hefyd  cofnodi  mai  cael  eu 
dylanwadu  yr  oeddynt  gan  yr  offeiriaid 
cymydogaethol,  megys  Mr.  Lloyd,  Cilpill, 
a  Mr.  Jones,  Glanmarch,  y  rhai  oeddynt 
yn  wrthwynebwyr  ffyrnig  i'r  symudiad,  ac 
hefyd  yn  fawr  eu  dylanwad,  nid  yn  unig 
ar  gyfrif  eu  swyddogaeth,  ond  ynychwan- 
egol  oblegyd  eu  bod  yn  bregethwyr  grymus, 
ac  yn  berchenogion  tiroedd.  Ofnai  llawer 
o'r  blaenoriaid  am  eu  bywioHaeth  pe  y 
gwrthwynebent  y  gwyr  hyn.  Byddai  Mr. 
WiUiams  yn  dadleu  yn  fynych  â'r  blaenor- 
iaid  yma,  gan  ddynoethi  eu  hannghysondeb 
a'u  hystyfnigrwydd.      Meddai  Mr.  Jones, 


Dolaubach  :  "Clywais  ef  yn  dadleu  yn 
aml  â  hen  flaenoriaid  oeddynt  yn  zelog 
dros  yr  hen  drefn,  ac  yn  eu  dwrdio  yn 
erwin.  '  Ni  fedraf  ddeall,'  meddai,  '  beth 
a'ch  boddia  chwi,  y  ffyliaid  dyUon.  Ni 
wna  offeiriad  rheolaidd  mo'ch  tro,  na 
gweinidog  YmneiUduol  na  chwaith  ;  rhaid 
i  chwi,  druain,  gael  offeiriad  wedi  ei  es- 
gymuno,  onide  ni  chymerwch  mohono.'  " 
Diau  fod  geiriau  yr  hen  offeiriad  o  Ledrod 
fel  halen  ar  gig  noeth. 

Nid  oedd  y  gwrthwynebiad  i'r  NeiUduad 
agos  mor  gryf  yn  y  Gogledd  ;  tri  offeiriad 
o  fewn  yr  hoU  dalaeth  a  berthynent  i'r 
Methodistiaid,  sef  Mr.  Charles,  Mr.  Simon 
Lloyd,  a  Mr.  W.  Lloyd,  Caernarfon  ;  ac 
nid  oedd  un  o'r  tri  wŷr  hyn  yn  meddu 
bywioUaeth  yn  yr  Eglwys  Sefydledig. 
Ymddengys  mai  Mr.  Charles  yn  unig  a 
gymerodd  ran  yn  y  ddadU  A  rhaid  addef 
iddo  ef  am  amryw  flynyddoedd  barhau  yn 
wrthwynebwr  cryf,  ac  iddo  gario  ei  wrth- 
wynebiad  mor  beU  nes  peryglu  y  teimladau 
da  a  fodolent  rhyngddo  a'i  frodyr.  Yr 
ydym  wedi  datgan  ein  barn  yn  flaenorol 
nad  oedd  Mr.  Charles  yn  wrthwynebol  i'r 
NeiUduad  ynddo  ei  hun;  na  feddai  ragfarn 
cryf  o  blaid  urddiad  esgobol,  ac  nad  am- 
heuai  hawl  y  Cyfundeb  i  neiUduo  pregeth- 
wyr  i  gyflawn  waith  y  weinidogaeth  ;  ond 
mai  ofni  rhwyg  yr  ydoedd.  Gwelai  fod  yr 
offeiriaid  Methodistaidd  mewn  parch  dir- 
fawr  gan  y  wlad,  a'u  bod  yn  benderfynol  o 
ymladd  yn  erbyn  y  symudiad  ;  felly  ofnai 
y  canlyniadau,  rhag  i'r  NeiIIduad  gynyrchu 
ymraniad  anadferadwy.  Mai  dyma  ag- 
wedd  meddwl  Mr.  Charles  ar  y  mater 
sydd  sicr  ;  am  hyn  y  mae  genym  ei  dyst- 
iolaeth  bendant  ef  ei  hun.  Yn  nghofiant 
y  Parch.  Evan  Griíîìths,  Meifod,  adran  o 
ba  un  a  gafodd  ei  ysgrifenu  gan  Mr. 
Grifíìths,  cawn  gofnodiad  o  ymddiddan  a 
gymerodd  le  rhyngddo  a  Mr.  Charles  ar  y 
pwnc.  Fel  hyn  y  dywed  :  "  Wrth  ym- 
ddiddan  â'r  diweddar  Barch.  Thomas 
Charles,  o'r  Bala,  amryw  flynyddoedd  cyn 
y  NeiIIduad  cyntaf,  hysbysodd  i  mi  ei  fod 
ef  mewn  galar  a  hiraeth  mawr  am  i  hyny 
(neillduad  pregethwyr  i  gyflawn  waith  y 
weinidogaeth)  fod  yn  y  Corph.  Ond  ei 
fod  ef  yn  methu  gweled  addfedrwydd  i 
hyny  eto,  heb  naill  ai  ymrwygiad  neu 
ormod  tueddiad  at  Annibyniaeth  ;  ac  am 
hyny  mai  gwell  oedd  ganddo  ef  ymddangos 
megys  yn  wrthwynebol,  nes  y  gwelai  fwy 
o  addfedrwydd  i  hyny.  Rhoddodd  yr  ym- 
ddiddan  hwn  anadl  newydd  i  fy  meddwl, 
i  ddysgwyl   a    gweddío   am    hyn   yma,   a 

llawer  tòn  a  welwyd  gwedi  hyny  cyn  y 
Neillduad  cyntaf.  A  phan  y  clywais  fod 
galwad  ar  bob  sir  i  gydolygu  am  gael  rhai 
o'r  pregethwyr  i'w  neillduo  fe  lonodd  fy 
meddwl  yn  fawr."  Nis  geill  amheuaeth 
fodoli  gyda  golwg  ar  gywirder  tystiolaeth 
Mr.  Evan  Grifììths ;  yr  oedd  ef  yn  ẁr 
nodedig  o  ddysyml  yn  gystal  a  duwiol,  ac 
ysgrifenai  yr  hanes  hwn  nid  i  bwrpas  dadl, 
oblegyd  ni  thybiodd  ei  galon  y  gallai  dadl 
ar  y  mater  gyfodi,  ond  yn  unig  fel  cofnod- 
iad  o'r  hyn  a  wyddai  ef  yn  bersonol  am  y 
drafodaeth.  Gwelwn  oddiwrth  yr  hyn  a 
ddywed  Mr.  Griíììths  nid  yn  unig  nad  oedd 
Mr.  Charles  yn  wrthwynebol  i'r  Neillduad 
ynddo  ei  hun,  ond  ei  fod  yn  awyddus  am  y 
peth  ;  ei  fod  yn  llawn  hiraeth  am  i  hyny 
gael  ei  ddwyn  oddiamgylch,  ac  mai  methu 
gweled  yr  addfedrwydd  angenrheidiol  at 
gymeryd  cam  o'r  fath  bwysigrwydd  a 
barodd  iddo  am  amryw  flynyddoedd 
gymeryd  yr  ochr  wrthwynebol. 

Y  prif  ddadleuwyr  o  blaid  y  NeiU- 
duad  yn  Ngwynedd  oeddynt  John 
EHas,  Robert  Jones,  John  Evans,  a 
Thomas  Jones,  Dinbych.  Dywedent  eu 
meddyhau  yn  ddiofn  ar  y  mater ;  nid 
ofnent  gael  eu  cyhuddo  ar  gam  o  uchel- 
gais  a  rhyfyg  cnawdol;  teimlent  fod  ffydd- 
londeb  i  Dduw,  a  lles  yr  eglwys  tros  y 
wlad  yn  galw  arnynt  lefaru.  Efallai,  er 
fod  John  Ehas  yn  y  cyhoedd  y  mwyaf 
amlwg  ar  gyfrif  ei  ddoniau  areithyddol 
dysglaer,  mai  Thomas  Jones  oedd  y  prif 
ysgogydd,  ac  y  mae  efe  wedi  ysgrifenu  ei 
syniadau  ar  y  mater  mor  ghr  a  phwyllog 
fel  nas  gellir  eu  camgymeryd.  Mewn 
llythyr  at  gyfaill  ysgrifena  fel  y  canlyn : 
"  Yr  hyn  sydd  yn  taro  fy  meddwl  gyda 
grym  mawr  ydyw  cynwysiad  yr  ystyr- 
iaethau  canlynol  v — ■ 

"  I.  Y  mae  yr  Ysgrythyrau  yn  ym- 
ddangos  i  mi  yn  eglur  a  phendant  yn 
gorchymyn  yr  arferiad  o"r  ddau  sacrament 
yn  eglwys  Crist  ;  ac  hefyd  yn  amlwg  o 
blaid  gweinyddiad  Swper  yr  Árglwydd  yn 
fwy  mynych,  os  nad  yn  fwy  rheolaidd  o 
ran  amser,  nag  y  mae  yn  cael  ei  arfer  yn 
ein  pUth  ni. 

"  2.  Nid  wyf  yn  gallu  galw  i  gof  weled 
o  honof  eglwys  weledig  yn  cael  ei  darhinio 
gan  neb  rhyw  ysgrifenydd,  ond  fel  cynull- 
eidfa  o  bobl  a  chanddynt  Air  Duw  yn  cael 
ei  gy  wir  bregethu,  a'r  sacramentau  yn  cael 
eu  dyladwy  weinyddu  yn  eu  plith. 

"  3.  Yr  wyf  yn  sylwi  nad  yw  bedydd, 
mewn  dull  cyffredin  o  ddweyd,  yn  cael  ei 
weinyddu  yn  ein  mysg. 


"  4.  Bod  mewn  amryw  o'n  cymdeith- 
asau  lawer  o  bobl  yn  anewyllysgar  iawn 
i  gymeryd  bedyddio  eu  plant  yn  Eglwys 
Loegr,  a  chan  ei  gweinidogion ;  ymddengys 
fod  yr  anewyllysgarwch  hwn,  yn  gystal  a'r 
nifer  o  bobl  sydd  yn  tueddu  ato,  ar  gynydd 
parhaus ;  ac  am  gymuno  yn  Eglwys  Loegr, 
nid  oes  ond  ychydig  iawn  o'n  pobl  yn 
tueddu  at  hyny. 

"  5.  Bod,  yn  ol  pob  argoeUon,  lawer  o'n 
cydaelodau  yn  ddiau  yn  cael  eu  dolurio  yn 
eu  cydwybodau  wrth  gael  eu  gwasgu  i 
fedyddio  eu  plant  yn  Eglwys  Loegr,  gan  ei 
gweinidogion  anneffröedig,  &c. 

"  6.  Bod  amryw  yn  ceisio'r  ordinhad 
gan  weinidogion  o  gorph  araU,  er  gyda 
meddwl  anfoddlawn,  drwy  fwy  nag  un  ys- 
tyriaeth. 

"  7.  Bod  cymheU  neb  o'n  haelodau  i 
geisio  yr  un  o'r  sacramentau  oddiallan  i 
gylch  ein  Corph  ein  hunain  yn  beth  na 
ddylem  fod  yn  euog  o  hono,  gan  ei  fod  yn 
groes  i  Air  Duw,  ac  i  arferiad  gyffredinol 
eglwys  Dduw,  yn  mhob  oes  a  gwlad. 

"  Y  cyfryw  yw  yr  ystyriaethau  ag  sydd 
yn  taro  yn  egniol  ac  yn  argyhoeddi  fy 
meddwl  i ;  ac  er  pan  wyf  yn  byw  yn  y 
dref  hon,  y  rhai  olaf,  trwy  siamplau  ag  sydd 
yn  rhoi  peth  chwaneg  o  brawf,  a  wnaeth- 
ant  argraff  mwy  dwfn  ar  fy  meddwl.  Y 
mae  fy  ymgais  yn  fynych  wedi  bod  i  fy 
hoU  fy  hun,  ac  i  adnabod  fy  nybenion, 
gyda  gweddi  ar  i'r  Arglwydd  fy  ngoleuo, 
fy  atal,  a'm  Uywodraethu,  rhag  i  mi  gael 
fy  arwain  gan  unrhyw  dueddiad  hunanol 
neu  bechadurus,  a'm  lUthio  i  fod  yn  achos 
o  ddim  aflonyddwch  i  eglwys  Dduw.  Ac 
yn  awr,  er  fy  mod  yn  teimlo  fy  hun  yn 
greadur  tra  Uygredig  a  phechadurus,  nis 
gaUaf  lai  na  dweyd,  hyd  eithaf  fy  ngwy- 
bodaeth,  fod  fy  amcan  yn  gywir  ac  yn 
onest.  Y  mae  yr  achos  hefyd  yn  dda  ac 
yn  bwysfawr.  Os  darfu  i  mi  gyfeiUorni 
mewn  cynhyrfiad,  defnydd,  neu  dduU, 
bydded  i'r  Arglwydd  fy  argyhoeddi  a'm 
diwygio." 

Caria  y  geiriau  hyn  ar  eu  hwyneb 
onestrwydd  trwyadl  ;  amlwg  fod  yr  hwn 
a'u  hysgrifenodd  yn  ddyn  nodedig  o  gyd- 
wybodol,  ac  yn  ymdeimlo  â  phurdeb  ei 
amcanion.  Nid  oes  dyddiad  i'r  Uythyr, 
ond  prawf  amry  w  ymadroddion  ynddo,  yn 
enwedig  y  frawddeg  ddiweddaf— "  Os 
darfu  i  mi  gyfeiUorni  " — iddo  gael  ei  ys- 
grifenugwedi  i'wawdwr  anturio  gweinyddu 
yr  ordinhadau  heb  gael  ei  ordeinio  i  hyny 
gan  y  Gymdeithasfa.  Ceir  yn  y  llythyr 
hwn    olygiadau    Mr,   Jones    ar   bwnc    y 

sacramentau  ;  golygiadau  y  daeth  iddynt 
gwedi  ymchwiliad  helaeth,  meddylgarwch 
dwfn,  a  gweddi  daer  am  arweimad  dwyfol. 
Difynwn  eto  ranau  o  lythyr  a  anfonodd 
at  Mr.  Daniel  Jones,  Liverpool,  tua  diwedd 
y  flwyddyn  1809,  neu  ddechreu  1810.  Yr 
oedd  Daniel  Jones  yn  fab  i'r  Parch. 
Robert  Jones,  Rhoslan,  ac  yn  bregethwr 
perthynol  i'r  Methodistiaid ;  a  bodolai 
cyfeillgarwch  cynhes  rhwng  Thomas  Jones 
ac  yntau.  Fel  hyn  yr  ysgrifena  Mr. 
Thomas  Jones  :  "  Yn  gymaint  a  bod  fy 
anwyl  a'm  parchus  gyfaill,  Mr.  T.  Edwards, 
yn  ei  lythyr  diweddaf  ataf,  wedi  fy  rhy- 
buddio  yn  ddifrifol  na  hyddo  a  wnelwyf  ar 
rhai  sydd  yn  ymroddi  i  gyfnewidiadau  ;  wrth 
hyn  chwi  a  ddywedwch,  feallai,  Amen,  ac 
amen.  Ac  y  mae  efe  (Mr.  T.  Edwards) 
yn  rhoddi  i  mi  ac  eraill,  sydd  yn  ddynion 
mawr,  y  cynghor  i  ochel  yr  yspryd  sydd  yn 
amlygu  ei  hun  yn  Num.  xii.  2,  ac  a  ddang- 
osodd  ei  hun  yn  Seba,  mab  Bichri,  yn 
2  Sam.  XX.  I.  Mae  y  rhybuddion  hyn  mewn 
gwirionedd  yn  bwysig  ac  ofnadwy.  Rhaid 
i  mi,  gan  hyny,  ystyried  na  fuasai  fy  anwyl 
frawd  yn  ymgais  at  eu  cymhwyso  ataf  fi 
oddieithr  dan  ddylanwad  ofnau  cryfion, 
neu  ryw  argraffiadau  difrifol  ar  ei  feddwl. 
Gan  hyny,  tra  yn  ei  sicrhaa  ef  nad  wyf  yn 
teimlo  i'r  gradd  lleiaf  yn  dramgwyddedig, 
mi  a  ymdrechaf  ei  ateb  yn  ddifrifol  a 
pharchus,  a  hyny  oddiar  gariad  brawdol 
yn  unig.  Duw  Israel  a  ẃyr,  ac  Israel  a 
gaiff  wybod,  nad  ydym  yn  ceisio  codi  ter- 
fysg,  na  pheri  anghydfod  na  rhwyg  yn 
eglwysi  Crist  ;  ond  yr  ydym  yn  caru 
heddwch  ac  undeb  hyd  y  gallwn  eu  cael  ar 
dir  gwirionedd  a  sancteiddrwydd.  Eithr 
cwyno  yr  ydym  dros  eglwys  Crist,  yr  hon 
sydd  yn  llefain  am  yr  hyn  a  ddangosodd  ei 
Phriod  iddi  ;  ac  nis  gallwn  ninau  lai  na 
bod  fel  genau  iddi  i  ddywedyd  ei  hachos. 
Yr  ydych  yn  coledd  ofnau  rhag  i  mi  gael 
fy  nhemtio  i  fod  yn  eiddigeddus  tuag  at  y 
gŵr  tra  pharchus  a  gwerthfawr  hwnw,  yr 
hwn,  trwy  drugaredd  Duw,  a  gyfodwyd  yn 
Ngogledd  Cymru,  fel  offeryn  enwog  a 
grymus  yn  ei  law  ef  er  hyrwyddiant  ei 
deyrnas  a'i  ogoniant.  Dyma  fy  syniadau 
inau  yn  hollol  am  dano,  ac  fel  y  cyfryw  yr 
wyf  yn  ei  garu  a'm  holl  galon,  ac  yn  ei 
barchu  yn  y  graddau  eithaf.  lë,  yr  wyf 
yn  ei  ddywedyd  yn  ddififuant,  nid  oes  un 
person  ar  y  ddaear  oddiwrth  yr  hwn  ^vyf 
yn  fwy  annhueddol  i  wahaniaethu  mewn 
materion  ysprydol  na  Mr.  Charles ;  ac  yr 
wyf  yn  dymuno  ychwanegu,  bydded  i'r 
Arglwydd    ei   ddefnyddio,    ei    gynal,    a'i 


ddwyn  yn  mlaen  fwyfwy  er  gogoniant  ei 
ras  am  flynyddoedd  lawer,  hyd  ddiwedd  ei 
oes  ac  hyd  dragywyddoldeb  diddiwedd.  A 
hyn  oll  yr  wyf  yn  gobeithio  ac  yn  credu 
a  wna  efe,  yn  gymaint  a'i  fod  wedi  dechreu 
gwaith  da  ynddo.  Er  hyn  oli,  yn  y  mater 
hwn  nis  gallaf,  gerbron  Duw  a  cherbron 
ei  Air  ef,  gydsynio  â'r  hyn  a  fynegodd  efe 
fel  ei  ddymuniad,  mewn  undeb  â'n  tad 
gwir  barchedig,  Mr.  Jones,  o  Langan.  A 
rhaid  i  mi  yn  awr  ddweyd  a  chyffesu  fy 
mod  ar  adegau  wedi  cael  fy  nhemtio  yn 
gryf  i  fod  yn  ddig  wrth  yr  anwyl  Mr. 
Charles.  Rhag  hyn,  neu  unrhyw  Iygredig- 
aeth  arall  y  geill  ufiern  ei  hun  ei  arddangos, 
nid  wyf  fi,  bechadur  truenus,  yn  ddyogel. 
Ond  tra  y  mae  yn  briodol  i  mi  alaru  yn 
ddwys  oblegyd  fy  mhechadurusrwydd  yn  y 
peth  hwn,  ac  yn  mhob  peth  arall  a  gymeraf 
mewn  Ilaw,  eto  yr  wyf  yn  meddwl  y 
gallaf,  trwy  ddaioni  anfeidrol  Duw,  ddat- 
gan  yn  ddifloesgni  na  chafodd  nac  eiddig- 
edd,  na  rhagfarn,  na  hunanddyrchafiad, 
oruchafiaeth  yn  fy  nghalon,  ond  fod  genyf 
dystiolaeth  cydwybod  dda  tuag  at  Dduw  a 
phob  dyn. 

"  Yr  hyn  yr  wyf  fi,  neu  yr  hyn  ydym 
ni,  yn  ei  ddymuno  yw  hyn  :  Fod  rhyw 
berson  cymhwys  yn  cael  ei  benodi  i  fed- 
yddio  plant  cynifer  ag  a  ddymunant  hyny,  ac 
a  geisiant  hyny  yn  ein  heglwysi ;  a  phan 
fyddo  angen  gwirioneddol,  a  phan  na  byddo 
offeiriad  i'w  gael  ar  y  pryd,  i  weinyddu  yr 
ordinhad  arall  i  gynifer  o'n  ìieglwysi  ag  a 
ddymnna  ac  a  ofyna  am  hyny.  Yr  wyf  yn 
meddwl  fod  Gair  Duw  yn  eglur  ar  y  mater 
hwn,  megys  yn  Matthew  xxviii.  ig,  yn 
nghyd  â  llawer  o  adnodau  eraill,  Ilawer  o 
ba  rai  sydd  yn  dangos  ac  yn  argymhell 
arferiad  mynych  o  Swper  yr  Arglwydd. 
Yn  bresenol  yr  ydym  yn  proíîesu  'dysgu,' 
a  'gwneyd  dysgyblion,'  ond  yr  ydym  yn 
gadael  i  erailì  '  fedyddio.'  Heblaw  hyny, 
mor  bell  ag  y  gallaf  gael  allan,  ni  bu  erioed 
gorph  o  bobl  mewn  unrhyw  iran  o'r  byd, 
nac  unrhyw  oes,  o  gyhoeddiad  cyntaf  yr 
efengyl  hyd  y  dydd  hwn,  y  rhai,  os  der- 
bynient  y  sacramentau  o  gwbl  i'w  credo,  a 
fuont  yn  amddifadu  eu  hunain  o'r  defnydd- 
iad  o  un  neu  ddau  o'r  sacramentau  hyny  i'r 
fath  raddau  ag  yr  ydym  ni  wedi  bod  yn 
gwneyd.  Ac  os  felly,  heblaw  fod  rhai  o'n 
haelodau  yn  cael  eu  gorfodi  yn  hollol  i 
ddwyn  eu  plant  at  glerigwyr  drygionus  i'w 
bedyddio,  neu  at  Ymneillduwyr,  er  eu  bod 
yn  taer  ddymuno  ac  yn  erfyn  am  eu  bed- 
yddio  gan  rai  o'u  hathrawon  crefyddol  eu 
hunain,  onid  yw  yr  Ysgrythyr  hwn,  er  ei 

bod  wedi  ei  hysgrifenu  ar  fater  arall,  ac  un 
llai  pwysig,  yn  gymhwys  i  ni — i  Cor.  xi. 
16,  '  Od  oes  neb  a  fyn  fod  yn  ymrysongar, 
nid  oes  genym  ni  gyfryw  ddefod,  na  chan 
eglwysi  Duw.'  Os  ydyni  ni  yn  ein  lle 
rhaid  fod  holl  eglwysi  Duw  yn  cyfeiHorni 
yn  yr  arferiad  hon.  Gwir  yw  mai  fel  hyn 
y  cychwynodd  Methodistiaid  allan,  ac  y 
mae  yr  Arglwydd  wedi  eu  harddel  yn  fawr. 
Eto  yr  wyf  yn  meddwl  y  dylent  geisio 
cyfnewidiad  ergwell,  fel  ygwnaeth  White- 
field  a'i  gyfeilHon ;  ac  felly  hefyd  y  gwnaeth 

larlles    Huntington,    &c Ac    yn 

mheHach,  yr  wyf  yn  wir  yn  meddwl  pe 
gwybyddech  chwi  yr  hyn  oH  yr  wyf  wedi 
dyfod  drwyddo  eisioes  ar  yr  achlysur  hwn, 
y  byddai  i  chwi  gydymdeimlo  yn  ddwys  â 
mi,  A  chyda  golwg  ar  y  mater,  bydded 
i  Air  Duw  lywodraethu  uwchlaw  pob  peth 
yn  eich  calon,  ac  yna  yr  wyf  yn  credu  nid 
yn  unig  y  bydd  i  chwi  ddymuno  ar  fod  y 
ddau  sacrament  yn  cael  eu  lle  yn  ein 
heglwysi,  ond  hefyd  roddi  eich  pleidlais  yn 
gref  dros  hyny.  Yr  wyf  yn  bwriadu  ys- 
grifenu  at  Mr.  Charles  yn  mhen  ychydig 
ddyddiau  ;  ac  yr  wyf  yn  gobeithio  y  bydd 
i'r  Arglwydd  fy  nysgu  i  ysgrifenu  gyda  y 
parch  dyledus  iddo,  a  chyda  chariad  a 
fîyddlondeb  Cristionogol  ;  ac  os  wyf  wedi 
gwyro  mewn  gweithred,  geiriau,  neu 
feddwl,  bydded  i'r  Arglwydd  faddeu,  a 
bydded  iddo  ef  hefyd  ei  arwain  yntau  â'i 
gynghor,  a  chymhwyso  meddyginiaeth 
rasol  os  yw  ef  wedi  cyfeiliorni  mswn  un- 
rhyw  radd.  Parhewch  i  weddîo  am 
heddwch  Seion,  ac  am  i  gyfiawnder  ddys- 
gleirio  fel  lamp  yn  llosgi.  Gweddîwch 
dros   eich    hannheilwng   gyfaiH,   Thomas 

JONES." 

Y  T.  Edwards  uchod  oedd  Mr.  Thomas 
Edwards,  Liverpool,  pregethwr  o  gryn 
enwogrwydd  yn  mysg  y  Methodistiaid. 
Yr  oedd  yn  enedigol  o  LaneHan,  Sir 
Ddinbych ;  eithr  symudodd  i  Liverpool 
pan  yn  laslanc  ugain  mlwydd  oed ;  dechreu- 
odd  bregethu  tua'r  flwyddyn  1789,  a  phar- 
haodd  yn  y  gwaith  hyd  ddydd  ei  farwolaeth. 
Yr  oedd  Thomas  Jones  ac  yntau  agos  yn 
gyfoed,  ac  yn  gyfeillion  mynwesol.  Aw- 
gryma  y  llythyr  i  ni  amryw  bethau. 
(i)  Dengys  yn  bur  glir  fod  Mr.  Thomas 
Edwards,  ac  efallai  Daniel  Jones  mewn 
rhan,  yn  teimlo  yn  amheus  gyda  golwg  ar 
y  NeiUduad  y  dadleuid  am  dano,  a'i  fod  yn 
arbenig  yn  wrthwynebol  i  waith  Mr. 
Thomas  Jones  yn  gweinyddu  yr  ordin- 
hadau  heb  gael  ei  ordeinio,  gan  edrych 
arno   niegys   Cora,   Dathan,    ac    Abiram, 


y  rhai  a  ruthrent  i  swydd  i  ba  un  na  chaw- 
sent  eu  galw  gan  yr  Arglwydd.  Diau  fod 
amryw  yn  mysg  y  pregethwyr  a'r  blaen- 
oriaid  o  gyffelybfeddwl.  (2)  Fod  Mr.  Jones, 
o  Ddinbych,  yn  hanesydd  eglwysig  gwych, 
a'i  fod  wrth  ífurfio  barn  am  unrhyw  fater 
yn  dal  cysylltiad  ag  athrawiaeth,  neu  a 
ffurflywodraeth,  yn  rhoddi  cryn  bwys  ar 
syniad  ac  arferiad  eglwys  Crist  o'r 
dechreuad.  Nid  dibwys  yn  ei  olwg  ef,  yn 
y  ddadl  parthed  ordeinio,  fod  pob  cangen 
o'r  eglwys  Gristionogol  a  gydnabyddai  y 
sacramentau,  gyda'r  unig  eithriad  o'r 
Methodistiaid,  yn  trefnu  i  gael  gweinydd- 
iad  rheolaidd  o'r  holl  ordinhadau.  Ym- 
holai  yn  ddifrifol  a  oedd  yn  bosibl  fod 
y  Methodistiaid  yn  unig  yn  iawn,  a'r 
eglwys  oll  yn  gyfeiliornus.  (3)  Er  ei  fod 
yn  ddadleuwr  cadarn,  ac  yn  mhoethder  y 
ddadl  yn  dweyd  geiriau  cryfion,  gwelir  ei 
fod  yn  hynod  Iwyddianus  i  gadw  ei  yspryd 
dan  reolaeth  ;  nad  yw  yn  ymollwng  mewn 
un  modd  i  ddifriaeth,  nacyn  awgrymu  dim 
annheilwng  am  ddybenion  y  rhai  a'i  gwrth- 
wynebent.  (4)  Fod  ei  gyfeillgarwch  â  Mr. 
Charles  yn  parhau  trwy  y  cwbl.  Buasai 
yn  hynod  ddymunol  dod  o  hyd  i'r  oheb- 
iaeth  rhwng  y  ddau  \Vr  da  hyn.  Ai  nid  oes 
gobaith  y  gwel  oleuni  y  dydd  ryw  bryd  ? 
Ond  gyda'r  defnyddiau  sydd  genym  y  mae 
mor  glir  a'r  haul  i'r  cyfeillgarwch  rhwng 
Mr.  Charles  a  Mr.  Jones  barhau  yn 
ddidor,  er  y  cymerent  safleoedd  gwrth- 
wynebol  yn  y  ddadl. 

Nis  gallwn  olrhain  yr  holl  ymdrafodaeth  ; 
cyffroid  y  gwersyll  Methodistaidd  drwyddo 
gan  yr  helynt  ;  byddai  dadleu  poeth  ar  y 
mater,  nid  yn  unig  yn  y  Cyfarfodydd 
Misol  a'r  Cymdeithasfaoedd,  ond  hefyd  yn 
y  cymdeithasau  preifat,  a  rhwng  y  pre- 
gethwyr  a'r  blaenoriaid  a'u  gilydd  yn 
bersonol,  a  thrwy  lythyrau.  Y  prif  ddad- 
leuwyr  yn  y  Cymdeithasfaoedd  o  blaid  y 
Neillduad,  fel  yr  ydym  wedi  cyfeirio  yn 
barod,  oedd  Thomas  Jones,  Dinbych,  yn  y 
Gogledd,  ac  Ebenezer  Morris  yn  y  Dê. 
Ond  cynorthwyid  Mr.  Morris  yn  dra 
effeithiol  gan  ddau  bregethwr  poblogaidd 
arall,  sef  Ebenezer  Richard,  a  John 
Thomas,  Aberteifi.  Mewn  ymddiddanion 
personol  y  cynorthwyent  hwy  yn  benaf; 
nid  oeddynt  yn  barod  i  gymeryd  rhan 
flaenllaw  yn  y  Cymdeithasfaoedd,  ac 
efallai  na  feddent  y  gwroldeb  angenrheidiol. 
Ond  am  Mr.  Morris,  nid  ofnai  efe  wyneb 
gŵr.  Hawdd  deall  mai  gyda  pleidwyr  y 
Neillduad  yr  oedd  y  rhesymau  ;  rhagfarn 
a  thymherau  nwydog,  aflywodraethus,  yn 

benaf  a  nodweddent  y  ddadl  ar  ran  yr 
oíìfeiriaid.  Heblaw  balchder  swyddogaeth, 
a'r  rhagoriaeth  a  feddent  oblegyd  meddu 
ordeiniad  esgobol,  gwelent  fod  ffynonell 
eu  helw  mewn  perygl.  Fel  yr  ydym  wedi 
cyfeirio,  yr  oedd  gweini  y  sacramentau  yn 
dwyn  arian  lawer  i  goffrau  yr  offeiriaid  ;  a 
chan  fod  amryw  yn  mysg  y  pregethwyr 
lleyg  yn  rhagori  arnynt  mewn  doniau 
gweinidogaethol,  ofnent  pe  y  cai  y  rhai 
hyny  eu  hordeinio  y  byddent  yn  cael  eu 
galw  yn  amlach  i  weinyddu  y  cymun,  ac 
felly  y  byddent  hwy  ar  eu  coUed  yn  ddir- 
fawr. 

Cyfaddefai  Mr.  Williams,  Lledrod,  yn 
onest  i  hyn  ddylanwadu  yn  gryf  ar  ei 
feddwl  ef  am  dymhor,  nes  y  bu  iddo  bron 
gael  ei  rwydo.  Fel  hyn  y  dywed:  "Bùm 
i  mor  ffol  a  bod  yn  anfoddlawn  i  ordeinio 
pregethwyr,  nes  i  Grist  ei  hun  ddod  i  ofyn 
i  mi :  '  A  f u  arnoch  eisiau  dim  ?'  A  gorfu 
arnaf  ddywedyd  mewn  atebiad  :  '  Naddo, 
ddim,  Arglwydd;'  ac  ni  ddywedais  air 
byth  yn  ei  erbyn  drachefn."  Dro  arall 
dywedai :  "  Bûm  i  yn  pryderu  beth  ddeuai 
o  honof  fì  os  ordeinid  y  pregethwyr  ;  ond 
fe  lefarodd  yr  Hen  a'r  Newydd  Desta- 
mentau  wrthyf,  nes  yr  aeth  castell  amheu- 
aeth  i  lawr  yn  chwilfriw.  Dyna  ddywed- 
odd  yr  Hen  wrthyf :  '  Canys  yr  Arglwydd 
dy  Dduw  a'th  fendithiodd  di  yn  holl  waith 
dy  law,  gwybu  dy  gerdded  yn  yr  anialwch 
mawr  hwn,  y  deugain  mlynedd  hyn  y  bu 
yr  Arglwydd  dy  Dduw  gyda  thi,  ni  bu 
arnat  eisiau  dim  ?'  Dyna  eiriau  yr  Hen. 
Fel  hyn  y  Ilefarai  y  Newydd  drachefn  : 
'  Pan  y'ch  anfonais  heb  na  phwrs,  na 
chôd,  nac  esgidiau,  a  fu  arnoch  chwi 
eisiau  dim  ?'  Yn  ngwyneb  Ileferydd  y 
ddau  Destament  gorfu  i  minau  ddweyd  : 
'  Taw,  taw,  anghrediniaeth.'  "  Yr  oedd 
cymhwysder  arbenig  yn  y  cyfeiriad  at  y 
deugain  mlynedd  yn  yr  adnod  at  amgylch- 
iad  Mr.  WiUiams  ei  hun,  oblegyd  deugain 
mlynedd  union  yr  oedd  wedi  bod  yn  y 
weinidogaeth.  Wedi  cael  ei  Iwyr  argy- 
hoeddi  gwnaeth  ei  oreu,  yn  gyhoeddus 
a  phreifat,  i  gadarnhau  ei  frodyr. 
Arferai  cynghorwr  o  gymydogaeth  Lled- 
rod,  Dafydd  Edwards,  Pwllclai,  fyned  gyda 
Mr.  WiIIiams  ar  ei  deithiau  fel  cyfaill. 
Ychydig  a  dderbyniai  y  cynghorwr  fel 
cydnabyddiaeth  ;  byddai  traul  y  daith  yn 
Ilawer  mwy ;  ac  felly  nis  gallai  fentro 
myned  ond  pan  fyddai  yn  amser  da  ar  ei 
amgylchiadau.  Unwaith  dywedai  wrth  ei 
wraig,  pan  ar  gychwyn  i  daith  :  "  Y  mae 
genyf  chwech  punt  yn  sỳar,  wedi  talu  y 


rhent  a'r  cwbl ;  mi  af  tra  y  dalio  y  rhai'n." 
Myned  a  wnaeth,  ac  nid  oedd  ganddo  o'r 
chwech  punt  pan  ddychwelodd  ond  chwech 
cheiniog.  Yn  amser  helynt  y  Neillduad 
tueddai  Dafydd  Edward  i  gilio  i'r  Llan. 
"  Deio  bach,"  meddai  Mr.  WiIIiams  wrtho, 
"  fe  ddos  i  o'r  Llan  atat  ti;  fe  fuom  amser 
maith  gyda'n  gilydd  ;  gobeithio  nad  wyt 
am  fy  ngadael  eto,  a  myned  yn  ol  yn  fy  lle; 
gwell  i  ni  Iynu  wrth  y  Corph  mwy."  Ond 
ychydig  o  ddylanwad  a  gafodd  ei  eiriau  ar 
yr  hen  gynghorwr ;  ac  ebai  yn  ol : 
"  Glynwch  chwi  faint  a  fynoch,  yr  wyf  fì 
yn  myn'd."  A  myned  wnaeth.  Medrai 
Mr.  Williams  ddefnyddio  ymadroddion 
cryfion  ar  y  mater  weithiau,  yn  enwedig 
yn  ngwyneb  coeg-ddadleuaeth.  Meddai 
blaenor  taeog  o  gymydogaeth  Llangeitho 
wrtho  unwaith  :  "  Yr  wyf  fi  yn  synu  atoch 
chwi,  Mr.  WiIIiams,  eich  bod  chwi,  yn 
anad  neb,  yn  rhoddi  eich  anadl  gyda'r 
fath  ffolineb."  Ebai  yntau  :  "  Y  fi  sy'n 
gwybod  oreu,  ẃr  ;  a  phe  y  gwyddech  chwi 
gymaint  ag  a  wn  i,  chwi  a  siaradech  lai  yn 
erbyn."  Wrth  ŵr  ieuanc  o  gymydogaeth 
Abermeurig,  yr  hwn  oedd  yn  parotoi  i 
fyned  yn  offeiriad,  a'r  hwn  a  siaradai  yn 
ddirmygus  am  y  NeiIIduad  yn  ei  glyw, 
dywedodd  yn  ei  ddull  gwladaidd  :  "Ÿ  mae 
yn  gallach  i  ti  a  dy  fath  fod  yn  ddystaw. 
Beth  wna  rhyw  grotyn  fel  tydi  i  siarad  am 
beth  nad  wyt  yn  gwybod  dim  yn  ei  gylch  ? 
Taw,  rhag  dy  gywilydd."  Diau  y  canfyddai 
yr  hen  offeiriad  Ilygadgraff  mai  gwialen 
oedd  y  peth  mwyaf  priodol  at  gefn  yr  ynfyd 
hwn. 

Rywbryd  tua  dechreu  y  flwyddyn  1810, 
cymerodd  dau  amgylchiad  le,  y  rhai  a 
ddygasant  y  ddadl  gyda  golwg  ar  y  Neill- 
duad  i  argyfwng.  Un  ydoedd  gofyniad 
Ebenezer  Morris  i  Mr.  Charles  mewn 
Cymdeithasfa,  nas  gwyddom  yn  hollol  ei 
hamseriad,  nac  ychwaith  enw  y  Ileynmha 
un  ei  cynhelid.  Yr  oedd  y  ddadl  wedi 
myned  yn  bur  boeth  ;  y  cyfarfod  yn  nod- 
edig  o  gyffrous,  a  Mr.  Charles,  yr  hwn  a 
Iy  wyddai,  yn  dangos  annhueddrwydd  hollol 
i  symud  yn  y  blaen.  Yr  oedd  llawer  yn 
ofni  y  canlyniadau,  ac  yn  pryderu  rhag  y 
gorphenai  y  cwrdd  mewn  rhwyg.  Pan 
yr  oedd  y  ddadleuaeth  ar  ei  phwynt  uchaf, 
dyna  Ebenezer  Morris  yn  codi  ar  ei  draed 
yn  y  sedd  fawr,  gan  osod  ei  bwys  ar  un  o'r 
pileri  a  gynhalient  y  pwlpud.  Yr  oedd  ei 
ymddangosiad  yn  dra  urddasol ;  eisteddai 
difrifwch  ar  ei  wynebpryd  ;  hawdd  gweled 
wrth  ei  osgo  ei  fod  yn  teimlo  fod  ganddo 
genadwri,  a'i  fod  yntau  yn  fyw  i'w  phwys- 

igrwydd.  Yn  fuan  peidiodd  y  siarad,  a 
throdd  llygaid  yr  holl  Gymdeithasfa  arno. 
Am  enyd  ni  ddywedai  yntau  air,  eithr 
safai  yn  fud  fel  delw.  O'r  diwedd  dywed- 
odd,  gyda  hunanfeddiant  hollol,  ond  eto 
mewn  duU  meistrolaidd,  fod  ganddo 
gwestiwn  i'w  ofyn,  a'i  fod  yn  dymuno  cael 
atebiad  diffuant  iddo.  Deallai  y  gynull- 
eidfa  fod  y  cwestiwn  yn  un  pwysig,  a  dyma 
bawb  yn  clustfeinio  i  wrando  beth  ydoedd, 
a  phob  Uygad  yn  cael  ei  sefydlu  ar  y  gŵr 
oedd  yn  myned  i'w  ofyn.  "  Yr  wyf  fi," 
ebai  Mr.  Morris,  "  yn  cynrychioli  canoedd 
o  bobl  yn  y  gynulleidfa  hon,  a  manau 
eraill,  ac  yr  wyf  yn  galw  ar  Mr.  Charles 
i  fy  ateb,  gan  ei  dynghedu  i  roddi  ateb 
gonest  a  dihoced  i'm  gofyniad.  A  dyma 
ydyw  :  '  Pa  un  yw  y  mwyaf ;  a'i  pregethu 
yr  efengyl,  ynte  gweinyddu  y  sacra- 
mentau  ?'  "  Ymdeimlodd  y  Gymdeithasfa 
ar  unwaith  a  phwysigrwydd  y  gofyniad,  a 
dyma  sylw  pawb  yn  cael  ei  droi  oddiar 
Mr.  Morris,  ac  yn  cael  ei  ganolbwyntio  ar 
y  Parch.  Thomas  Charles.  Wedi  cymeryd 
mynyd  i  ystyried  cododd  yntau  ar  ei  draed ; 
profai  gwedd  ei  wyneb  ei  fod  yn  deall 
ddarfod  iddo  gael  ei  wasgu  i  gongl  ;  ac  yn 
nghanol  dystawrwydd  llethol  a  phoenus 
atebodd:  "Y  gorchwyl  mwyaf  yw  pre- 
gethu  yr  efengyl."  "  Yr  ydym  ni  yn  un, 
ynte,"  ebai  Mr.  Morris  ;  "  meddyliodd  y 
diafol  am  ein  rhwygo  ni  heddyw  yn  y  Gym- 
deithasfa;  ond  diolchi'r  nefoedd  un  ydym." 
Gyda'r  ymadrodd  hwn  saethodd  teimlad 
angerddol  fel  llewyrch  mellten  trwy  bob 
mynwes,  a  dyma  bawb  yn  anadlu  yn  rhydd. 
Nid  yw  yn  ymddangos  i  unrhyw  bender- 
fyniad  ar  y  mater  gael  ei  basio  yn  y  Gym- 
deithasfa  ;  ond  ymadawodd  pawb  dan  yr 
argyhoeddiad  fod  y  frwydr  drosodd,  a  bod 
dadl  y  Neillduad  wedi  ei  henill.  Aeth 
hanes  y  cyfarfod  gyda  chyflymdra  trwy 
Gymru  ;  dyna  destun  y  siarad  rhwng  pob 
dau,  gofyniad  Mr.  Morris  ac  atebiad  Mr. 
Charles  ;  a  llawenychai  calon  y  bobl  wrth 
feddwl  y  caent  weinyddiad  rheolaidd  o'r 
sacramentau,  a  hyny  gan  y  pregethwyr 
hyawdl  ag  yr  oeddynt  yn  cael  y  fath  flas 
ar  eu  gweinidogaeth. 

Yr  amgylchiad  arall  a  fu  yn  foddion  i 
ddwyn  y  pwnc  i  argyfwng  oedd  gwaith 
Mr.  Thomas  Jones,  Dinbych,  er  heb  ei 
ordeinio,  yn  bedyddio  baban  ar  gais  yr 
eglwys  a'r  gynulleidfa  yn  Ninbych.  Caiff 
ef  ei  hun  adrodd  am  y  modd  y  bu.  Fel 
hyn  y  dywed  :  "  Yr  oedd  amryw  o'm 
brodyr,  a  minau  gyda  hwy,  wedi  bod  â'n 
hymgais  er  ys  blwyddyn  neu    ddwy   cyn 


hyn,  am  weinyddiad  yr  ordinhad  o  fedydd 
yn  y  Corph  o'r  hwn  yr  ydym  yn  aelodau, 
ac  am  weinyddiad  y  swper  sanctaidd  yn 
fwy  mynych,  ac  os  byddai  modd  yn  fwy 
cyson  o  ran  amserau.  O'r  blaen,  yr  oedd 
ein  pobl  yn  gyffredinol  yn  arfer  bedyddio 
yn  Eglwys  Loegr,  a  chryn  nifer  wedi  bod 
yn  arfer  cymuno  yno  hefyd  ;  ond  yr  oedd 
nifer  y  rhei'ny  yn  myned  lai-lai.  Yn  ein 
mysg  ni  ein  hunain  yr  oedd  yr  ychydig 
Eglwyswyr  a  ymunasent  â'r  Corph  yn 
gweinyddu  yr  ordinhad  hon  mewn  amryw 
fanau.  Ond  gan  anamled  eu  nifer,  a  chan 
fod  y  Corph  hefyd,  trwy  fawr  ddaioni 
Duw,  wedi  amlhau  yn  Nghymru,  yr  oedd 
nifer  o  gynulleidfaoedd  heb  fod  yn  gyfran- 
ogion  o  honi  am  flwyddyn,  neu  ychwaneg, 
o  amser,  a  chryn  nifer  heb  ei  chael  erioed. 
Fel  yr  oedd  yrachlysuron  hyn  yn  ychwan- 
egu  cwynion  y  Corph,  yr  oedd  rhai 
Eglwyswyr,  oedd  yn  dadau  enwog  yn  y 
Corph,  yn  petruso  ac  yn  methu  cydsynio 
yn  rhwydd  i  ddwyn  yn  mlaen  y  cyfnewid- 
iad  a  farnai  eraill  yn  angenrheidiol,  sef 
neillduo  rhyw  nifer  o'r  pregethwyr  eraill  i 
gynorthwyo  yr  Eglwyswyr,  a  chyflawni 
angen  yr  eglwysi  o  ran  gweinyddiad  y 
ddwy  ordinhad.  Yn  y  cyfwng  hwn, 
dygwyddodd  yn  y  modd  canlynol  i  mi  gael 
fy  nhynu  i  fyned  o  flaen  eraill  o'm  brodyr, 
oedd  o'r  un  llais  a  thueddiad  yn  yr  achos. 
Wedi  i  blentyn  gael  ei  eni  i  un  o'r  cyfeill- 
ion,  efe  a  geisiodd  help  rhai  brodyr  i 
ddeisyf  arnaf  fi,  a  olygent  fel  gweinidog  y 
gynulleidfa,  ymroddi  i  fedyddio'r  plentyn. 
Efe  a  chwanegodd  amryw  ddadleuon  a 
rhesymau  o  blaid  ei  gais,  ac  yn  erbyn 
myned  a'i  faban  i  unrhyw  gynulleidfa  arall 
i'w  fedyddio.  Minau  wedi  dwys  ystyried 
yr  achos,  a  cheisio  erfyn  cyfarwyddyd  gan 
yr  Arglwydd,  a  benderfynais,  ac  a  addawais 
y  gwnawn  weinyddu  yr  ordinhad,  os  byddai 
i  gorph  yr  eglwys  neu  y  gynulleidfa  fy 
ngalw  i  hyny,  ar  ol  cyderfyn  ar  yr  Arglwydd 
am  iddo  eu  cyfarwyddo  a'u  harwain,  yn  ol 
ei  Air  a'i  ewyllys.  Wedi  iddynt  gydgyfar- 
fod,  hebof  fi,  ac  ystyried  yr  achos  gydag 
ymbiliau  ar  Dduw,  hwy  a  hysbysant  im' 
eu  bod  oll,  hyd  at  un  aelod  oedd  mewn 
gradd  o  ofn  a  phetrusder,  yn  galw  arnaf  i 
wneuthur  felly. 

"  Yr  oedd  yr  achos  cyn  hyn  (sef  cyn 
derbyniad  y  genadwri)  wedi  bod  gyda 
dwysder  ar  fy  meddyliau,  ddydd  a  nos  ;  a 
thrwy  ymarfer  â  Gair  Duw  a  gweddi,  yr 
oeddwn  yn  ymofyn  am  addysg  ac  arwein- 
iad.  Wedi  i  gyfaill  neu  ddau,  oedd  yn 
Iled  agos  atom,  fy  ngwrthanog  gyda  math 

o  ddwysder,  os  nid  poethder  hefyd,  nii  a 
aethum  yn  drallodus  fy  helynt.  Eto,  wrth 
ystyried  eu  dadleuon,  gan  daer  ymbil  ger- 
bron  yr  Arglwydd,  yr  oedd  y  glorian  yn 
troi  yr  un  ffordd  ag  o'r  blaen.  Yr  oeddwn 
yn  deall  fy  mod  yn  groes,  os  nid  i  ordeiniad 
a  gorchymyn,  eto  i  arferiad  y  Corph  o  bobl 
yr  ymunaswn  o  galon  â  hwy  ;  ac  yr  oedd 
yn  ddrwg  genyf,  ac  y  mae  yn  ddrwg  genyf 
hyd  heddyw,  dristâu  neb  o'm  brodyr.  lë, 
yr  oedd  yn  dra  gofidus  genyf  feddwl  am 
dristâu  un  brawd  a  thad  yn  enwedigol,  yr 
hwn  yr  oedd,  ac  sydd  a'i  goffadwriaeth 
heddyw,  yn  fwy  parchus  yn  fy  meddwl  nag 
un  gŵr  y  bu  i  mi  gymdeithas  neillduol  âg 
ef  ar  wyneb  y  ddaear.  Ond  trwy  y  pethau 
hyn  i  gyd,  myned  yn  mlaen  a  wnaethum, 
neu  a  fu  raid  i  mi,  gan  adael  y  canlyniad 
yn  llaw  yr  Hollwybodol  a'r  Hollalluog 
Dduw.  Ỳr  oeddwn  yn  gorfod  meddwl,  os 
oedd  efe  wedi  fy  ngalw  i  bregethu  ei  Air, 
yr  hyn  nis  medrwn  ei  Iwyr  amheu,  yna  fod 
ei  alwad  hono,  yn  nghyd  â'r  alwad  oedd 
arnaf  gan  gynulleidfa  Gristionogaidd,  yn 
nghyd  ag  amgylchiadau  eraill,  yn  ddigon 
o  alwad  arnaf  i  weinyddu  yr  ordinhad  o 
fedydd.  Felly,  gyda  chryndod,  a  rhyw 
fesur  hefyd  o  ymdawehad  yn  yr  Arglwydd, 
nii  a  anturiais  at  y  gwaith." 

Ysgrifena  Mr.  Jones  dan  lawn  ymdeimlad 
a  phwysigrwydd  y  cam  a  gymerodd. 
Gwelwn  iddo  ef,  a'r  frawdohaeth  yn 
Ninbych,  weithredu  yn  bwyllog  yn  y 
mater.'  Gwnaethant  o'r  ddau  tu  y  pwnc 
yn  fater  gweddi,  a  buont  yn  ymbil  am 
oleuni  gerbron  yr  Arglwydd.  Y  mae  yn 
amlwg  hefyd  iddo  ymgynghori  ag  amryw 
y  tuallan  i  gynulleidfa  Dinbych,  ac  iddo 
yn  y  modd  mwyaf  difrifol  ystyried  eu 
rhesymau.  Beia  rhai  ef  yn  ddirfawr  am 
yr  hyn  a  wnaeth  ;  haerant  y  dylasai  aros 
i'r  Gymdeithasfa  benderfynu  o  blaid  y 
peth,  ac  nid  rhuthro  yn  ddireol  i  weinyddu 
yr  ordinhad  sanctaidd  heb  gael  ei  neillduo 
i  hyny  ;  ond  y  mae  yn  sicr  fod  amgylcli- 
iadau  yn  cyfodi  weithiau  pan  y  mae  yn 
ddyledswydd  ar  ddynion  o  argyhoeddiadau 
cryfion  i  fyned  yn  y  blaen  yn  annibynol 
ar  benderfyniadau  llysoedd  eglwysig,  gan 
sathru  dan  draed  fàn  reolau  gorthrymus, 
nad  oes  un  sail  iddynt  yn  Ngair  Duw. 
Uchel  a  chroch  yw  condemniad  yr  Eg- 
Iwyswyr  yn  arbenig ;  beiant  ef  yn  ddi- 
arbed  am  ruthro  at  waith  sanctaidd  heb  ei 
alw,  cyffelybant  ef  i  Corah,  Dathan,  ac 
Abiram  ;  a  phriodolant  ei  ymddygiad  i 
uchelgais,  ac  amddifadrwydd  o  gydwybod. 
Ond  pa  un  a  gymeradwywn  ei  ymddygiad 


ai  peidio,  nid  oes  y  sail  leiaf  i  amheu  ei 
gydwybodolrwydd  hollol  ;  prawf  ei  hoU 
hanes  ei  fod  yn  ddyn  o  ddifrif ;  dengys  ei 
eiriau  ei  fod  yn  gwbl  ddifrifol  yn  yr  am- 
gylchiad  yma  ;  ac  ystyriai  ef  fod  yr  alwad 
a  gafodd  i  bregethu,  a'r  alwad  ganlynol 
oddiwrth  gynulleidfa  Dinbych,  i  weinyddu 
y  sacramentau,  yn  rhoddi  iddo  berffaith 
hawl  i  weinyddu  yr  ordinhad  o  fedydd. 

Enw  y  baban  y  gweinyddodd  Mr. 
Jones  yr  ordinhad  o  fedydd  arno,  fel  y  mae 
i'w  gael  yn  llyfr  cofrestriad  y  bedyddiadau, 
oedd  Evan  Simner ;  ac  yr  oedd  yn  frawd  i'r 
diweddar  Mr.  Abel  Simner,  o  Lundain. 
Ganwyd  ef  Chwefror  17,  1810,  a  chafodd 
ei  fedyddio  Mawrth  gfed,  yn  yr  un 
flwyddyn.  Felly  cymerodd  yr  ymdrafod- 
aeth  rhwng  Mr.  Jones  ag  eglwys  Dinbych 
le  tua  diwedd  Chwefror  a  dechreu  Mawrth 
y  flwyddyn  hono,  sef  tua  thri  mis  cyn 
cymeradwyo  y  Neillduad  yn  Nghym- 
deithasfa  y  Bala,  a  thua  phymtheg  mis 
cyn  i'r  ordeiniad  gymeryd  lle.  Wedi  tori 
yr  ia  fel  hyn  trwy  weinyddu  yr  ordinhad  o 
fedydd,  ymgymerodd  Mr.  Jones,  a  hyny  yn 
ddiau  dan  gymhelhon  cryfion  y  frawdol- 
iaeth  yn  Ninbych,  a  gweinyddu  y  cymun 
bendigaid.  Buasai  yn  anghyson  ag  ef  ei 
hun,  ac  yn  amlygu  petrusder  a  diffyg  pen- 
derfyniad,  pe  na  wnaethai.  Ond  ymddeng- 
ys  cyn  iddo  gymeryd  y  cam  hwn  i'r 
mater  fod  dan  sylw  Cyfarfod  Misol  Dinbych 
a  Fflint,  ac  i'r  cyfarfod  hwnw  ei  roddi  at 
ei  ryddid.  Meddai :  "  Yn  lled  fuan  ar  ol 
hyn  (ar  ol  bedyddio  y  baban  Evan  Simner), 
darfu  i  nifer  o'm  brodyr,  mewn  Cyfarfod 
Misol,  adael,  neu  oddef  i'r  gynulleidfa  ac  i 
minau  gael  canlyn  rhyddid  ein  cydwybodau 
mewn  golygiad  ar  yr  ordinhad  arall, 
sef  Swper  yr  Arglwydd.  Yn  ganlynol,  ni 
a  dderbyniasom  y  fraint  hono,  ac  a  gawsom 
y  mwynhad  o  honi  gyda  gradd  o  ofn 
duwiol,  llawenydd,  a  diolchgarwch." 

Y  mae  yn  sicr  ddarfod  i  ymddygiad  Mr. 
Thomas  Jones  gynyrchu  cyffro  dirfawr,  a 
dylanwadu  yn  fwy  na  dim  arall  er  dwyn  y 
Gymdeithasfa  i  benderfyniad  ar  y  mater. 
Oni  phenderfynid  o  blaid  neillduo  pregeth- 
wyr,  rhaid  fyddai  diarddel  Mr.  Jones,  yn 
nghyd  ag  eglwys  Dinbych,  ac  yn  wir  Cyf- 
arfod  Misol  Dinbych  a  Fflint,  am  ei  roddi 
ef  a'r  gynulleidfa  at  eu  rhyddid  yn  hyn  o 
bwnc.  Ond  nid  yw  yn  ymddangos  fod 
neb  yn  barod  i  gynyg  peth  o'r  fath.  Yn  y 
cyfamser  parhauai  ef  i  weini  yr  ordin- 
hadau  gyda  chysondeb.  Prawf  Uyfr  cof- 
restriad  eglwys  Dinbych  iddo  fedyddio 
deuddeg  o  blant  perthynol  i'r  aelodau  yno 

cyn  ei  ordeinio.  Nid  ydym  yn  sicr  iddo 
gael  ei  wahodd  i  weinyddu  yr  ordinhad  o 
swper  yr  Arglwydd  niewn  unrhyw  gynull- 
eidfa  araJI,  ond  y  mae  prawfion  diymwad 
iddo  gael  ei  alw  i  amryw  fanau  i  fedyddio 
plant.  Prawf  llyfr  cofrestriad  bedyddiadau 
a  gedwir  yn  Llanrwst  iddo  fedyddio  merch 
o'r  enw  Catherine  Roberts,  yn  Mhwll- 
terfyn,  Medi  lofed,  1810.  Bedyddiodd 
hefyd  faban  o'r  enw  Ebenezer  Jones,  yn 
Llandyrnog,  Dyffryn  Clwyd.  Ceir  a  gan- 
Iyn  yn  nydd-Iyfr  Mr.  David  Davies,  o 
Gaerwys,  yr  hwn  a  fu  farw  Chwefror  12, 
i88g,  ac  efe  yn  namyn  un  cant  oed  : 
"  Mehefin  3,  181 1,  sef  dydd  Llun  y  Sul- 
gwyn,  aeth  Thomas  Anwyl  a  minau  i 
Lanelwy,  i  gyfarfod  pregethu.  Yr  oedd 
Thomas  Lloyd,  Abergele  ;  a  Mr,  Jones, 
o  Ddinbych,  yn  pregethu  am  10  y  boreu  ; 
am  ddau  yr  oedd  John  Humphreys,  o 
Gaerwys ;  a  Mr.  Jones,  o  Ddinbych  ;  ac 
yr  oedd  Mr.  Jones  yn  cadw  odfa  yn 
Nghaerwys  y  noson  hon  ;  a  darfu  iddo 
fedyddio  plentyn  i  John  Jones,  saer  maen, 
a  dyma  y  cyntaf  a  fedyddiwyd  yn  nghapel 
Caerwys."  Bu  y  ferch  a  fedyddiwyd  gan 
Mr.  Jones  y  pryd  hwn,  sef  Mary  Jones, 
fyw  hyd  Ragfyr  1891,  pan  y  gorphenodd  ei 
gyrfa  wedi  cyrhaedd  ei  phedv,'ar  ugain 
mlwydd.  Er  mai  dyma  yr  oll  ag  y  mae 
genym  brawf  i  Mr.  T.  Jones  weinyddu  yr 
ordinhad  o  fedydd  arnynt,  y  tebygolrwydd 
yw  iddo  wneyd  hyny  ar  lawer  eraill,  ond 
nad  yw  yr  hanes  wedi  disgyn  i  lawr  i  ni. 

Y  mae  genym  bob  sicrwydd  fod  John 
Elias  yn  cymeradwyo  ymddygiad  ei  gyfaill 
o  Ddinbych.  Cawn  flaenor  o  LiverpooI 
yn  ysgrifenu  at  Mr.  Elias,  yn  y  flwyddyn 
1810,  gan  osod  ger  ei  fron  gyflwr  gresynus 
y  Methodistiaid  yn  nhrefydd  Lloegr, 
parthed  gweinyddiad  o'r  sacramentau. 
Dengys  eu  bod  yn  dyoddef  Ilawer  mwy  o 
amddifadrwydd  nag  aelodau  y  Cyfundeb 
yn  y  Dywysogaeth.  Yn  Nghymru  gallent 
fyned  a'u  babanod  at  glerigwyr  perthynol 
i  Eglwys  Loegr  i'w  bedyddio  ;  a  gallent 
fyned  i'r  Llan  i  gyfranogi  o'r  cymun  ;  pa 
ddiffyg  bynag  allai  fod  yn  y  gwasanaeth 
caent  ef  mewn  iaith  a  ddeallent.  Ond  yn 
LiverpooI,  a  threfydd  eraill  Lloegr,  rhaid 
iddynt  fyned  at  glerigwyr  Saesneg,  cwbl 
estronol  iddynt  parthed  cydnabyddiaeth, 
teimlad,  ac  iaith,  neu  ynte  fod  yn  amddifad 
i  raddau  mawr  o'r  sacramentau  sanctaidd ; 
oblegyd  anaml  ac  afreolaidd  fyddai  ym- 
weliaclau  offeiriaid  Methodistaidd  Cymru  â 
hwynt.  Wedi  Iledu  yrangenfelhyngerbron 
Mr.  Elias,  gofynai  y  blaenor  iddo  yn  enw 


Cristionogaeth,  a  Iles  eneidiau  dynion,  pa 
hyd  yr  oedd  pethau  i  barhau  felly  ?  A 
pha  gynghor  oedd  ganddo  i  roddi  iddynt 
yn  yr  amgylchiad  yr  oeddynt  ynddo.  Y 
mae  ateb  Mr.  Elias  ar  gael.  Wedi  datgan 
cydymdeimlad  dwfn  ag  eglwysi  LiverpooI 
yn  eu  hangenoctyd,  rhydd  iddynt  y  cyfar- 
wyddyd  canlynol  :  "Ysgrifenwch  i'r  Bala 
i  geisio  gan  Mr.  Charles  neu  Mr.  Lloyd 
ddyfod  atoch,  i  weini  yr  ordinhadau  i 
chwi ;  ac  os  na  ddeuant  nid  wyf  yn  meddwl 
y  byddai  yn  bechod  mawr  i  chwi  geisio  gan 
Mr.  Jones,  o  Ddinbych,  ddyfod  atoch,"  Y 
mae  y  geiriau  yn  brawf  diymwad  fod  John 
Elias  yn  cymeradwyo  yr  hyn  a  wnaeth 
Mr,  Thomas  Jones,  a  diau  fod  Ebenezer 
Morris,  a'r  IleiII  o  bleidwyr  y  NeiIIduad,  o 
gyffelyb  feddwl.  Nid  pleidio  yr  afreoleidd- 
dra  a  wnaent,  ond  gweled  yr  oeddynt  fod 
amgylchiadau  eithriadol  yn  galw  am 
fesurau  eithriadol, 

Yn  y  Gymdeithasfa  a  gynaliwyd  yn  y 
Bala,  Mehefin  19  a  20,  1810,  y  pasiwyd  y 
penderfyniad  rheolaidd  cyntaf  o  blaid  or- 
deinio  o  fewn  y  Cyfundeb.  Nid  yw  yn 
ymddangos  i  ddadl  fod  ar  y  mater  o  gwbl, 
Gyda  fod  y  pwnc  yn  cael  ei  ddwyn  i  sylw 
cododd  Mr,  Charles  ar  ei  draed,  a  gwnaeth 
ddatganiad  clir  a  diamwys  ei  fod  ef  wedi 
cael  ei  Iwyr  argyhoeddi  am  yr  angenrheid- 
rwydd  o  hyn,  Dilynwyd  ef  gan  Mr. 
Simon  Lloyd,  yr  hwn  yntau  oedd  yn 
offeiriad  urddedig,  ac  yn  uchel  ei  barch 
oblegyd  ei  safle,  ei  ddysgeidiaeth,  a'i  dduw- 
ioldeb,  Gan  fod  yr  oíîeiriaid  wedi  troi  o 
blaid,  nid  oedd  neb  yn  aros,  neu  o  leiaf  yn 
meddu  calon,  i  wrthwynebu,  A  phasiwyd 
penderfyniad  unfrydol,  fod  rhyw  nifer  o'r 
pregethwyr  i  gael  eu  neillduo  i  weinyddu 
y  sacramentau,  y  dewisiad  o'r  brodyr  hyn 
i  gael  ei  wneyd  gan  y  gwahanol  siroedd. 
Yn  mhellach,  cydsyniodd  Mr.  Charles  i 
barotoi  rheolau  a  chynllun  i  ddwyn  yr 
amcan  oddiamgylch.  Ac  yr  oedd  ei  fod  ef 
yn  ffafriol  i'r  ordeiniad  wedi  Ilanw  calon 
y  frawdoliaeth  â'r  fath  lawenydd  fel  y 
buasent  yn  derbyn  unrhyw  gynllun  a 
osodai  gerbron.  Y  peth  nesaf  oedd  cael 
gan  Gymdeithasfa  y  Deheubarth  i  basio 
penderfyniad  cyffelyb.  Yr  oedd  y  Parch. 
John  WiIIiams,  Lledrod,  yn  bresenol  yn 
y  Bala,  a  chydag  ef  yr  anfonwyd  y 
genadwri  i'r  Deheudir.  Ymddengys  fod 
cario  y  Ilythyr  yn  orchwyl  profedigaethus 
i  Mr.  W^illiams.  Gwyddai  y  caffai  ei  gon- 
demnio  yn  ddiarbed  gan  offeiriaid  y  Dê  ; 
oblegyd  yr  oedd  y  nifer  amlaf  o  honynt  hwy 
wedi  ymffurfio  yn  fath  o  gynghrair,  megys 

Trades  Union,  gan  benderfynu  esgymuno 
unrhyw  offeiriad  a  droai  yn  fradwr  i'w 
urdd.  Ni  fu  heb  gael  ei  demtio  i  ddinystrio 
y  llythyr.  Ond  dyledswydd  a  chydwybod 
a  gariodd  y  dydd.  "  Wrth  ddyfod  adref," 
meddai,  "  a'r  llythyr  yn  fy  mhoced, 
gwnaethum  amod  â'r  Arglwydd  i  lynu 
wrth  y  Corph,  hyd  yn  nod  pe  y  gorfyddaii 
mi  gardota  fy  mara." 

Nid  heb  frwydrau  poethion  y  cariwyd  y 
mater  yn  Nghymdeithasfa  y  Dê,  oblegyd 
yr  oedd  dylanwad  yr  offeiriaid  yma  yn 
gryfach.  Dygodd  Wilhams,  Lledrod,  ei 
genadwri  i  Gymdeithasfa  Llangeitho,  yr 
hon  a  gynhehd  y  mis  Awst  dilynol.  Yr 
Hybarch  Dafydd  Jones,  Llangan,  oedd  yn 
y  gadair,  a  dyma  y  Gymdeithasfa  olaf  iddo 
cyn  myned  i'r  nefoedd.  Dadleuai  yn  gryf 
yn  erbyn  yr  hyn  a  ystyriai  yn  newyddbeth. 
Meddai  wrth  y  pregethwyr  :  "  Mi  fentrais 
i  fy  mara  beunyddiol  er  mwyn  bod  gyda 
chwi,  a  chyda  chwi  y  cefais  fod  hyd  yma ; 
ond  os  ydych  yn  myned  i  rwygo  yr  achos, 
ewch  eich  hunain  ;  ni  ddeuaf  fi  gyda  chwi 
mwy."  I  hyn  yr  atebai  John  EUas  :  "  Ni 
edy  eich  Tad  nefol  fod  arnoch  eisiau  tamaid 
o  fara  rhagllaw,  Mr.  Jones  bach  ;  men- 
trwch  ef  eto.  Am  rwygo  yr  achos,  ni 
wnawn  ni  ddim  â  hyny  ;  eithr  ni  a  awn  yn 
mlaen  yn  ol  Gair  yr  Arglwydd,  ac  yn  unol 
â  barn  y  rhan  fwyaf  o'r  eglwysi,  a  hyny 
gan  weddío  yn  ddibaid.  A  galwer  hwnw 
yn  rhwygwr  a  elo  yn  groes  i  hyny,"  A 
basiwyd  penderfyniad  yn  Llangeitho  yn 
ffafr  y  Neillduad,  nis  gwyddom.  Yr  ydym 
yn  tybio  mai  do,  o  leiaf  yn  y  cyfeiriad  hwnw 
y  rhedai  y  Ihf  yn  gryf ;  ond  y  tebygol- 
rwydd  yw  na  ystyrid  y  drafodaeth  yn 
derfynol,  a'i  fod  yn  ddealledig  y  dygid 
y  mater  gerbon  y  Gymdeithasfa  dra- 
chefn,  cyn  symud  yn  mlaen.  Ni  chyth- 
ruddwyd  yspryd  yr  hen  efengylydd  o 
Langan  gan  y  ddadleuaeth  ;  pregeth- 
odd  yn  ogoneddus  yn  y  Gymdeithasfa, 
oddiar  y  geiriau:  "  Canys  fy  nghnawd 
i  sydd  fwyd  yn  wir,  a'm  gwaed  i  sydd  ddiod 
yn  wir."  Yr  oedd  ef  mewn  hwyl  wrth 
ganmol  y  Ceidwad,  a'r  bobl  mewn  hwyl 
yn  gorfoleddu  wrth  wrando.  Cyn  toriad 
gwawr  y  Sabbath  dilynol,  yr  oedd  ei 
yspryd  addfwyn  a  llonydd  wedi  dianc  i'r 
wlad  yn  yr  hon  nid  oes  dadl  na  therfysg. 
A  symudodd  ei  farwolaeth  ef  y  rhwystr 
olaf  ar  ffordd  yr  ordeiniad  yn  y  Dê. 

Dealhd  yn  Llangeitho  fod  y  mater  i  gael 
ei  Iwyr  derfynu  yn  Nghymdeithasfa  Aber- 
tawe,  y  mis  Hydref  canlynol.  Yr  wythnos 
flaenorol  i'r  Gymdeithasfa  hono,  yr  oedd 


Cyfarfod  Misol  Sir  Benfro  yn  cael  ei  gynal 
yn  Llandudoch.  Penfro  oedd  amddiffynfa 
gadarnaf  yr  offeiriaid  ;  yno  y  preswyUai 
Griffiths,  Nefern  ;  Jones,  Llandudoch,  a 
gwŷr  urddasol  eraiU  ;  ac  yr  oeddynt  oll  yn 
bresenol  yn  y  Cyfarfod  Misol  hwnw.  Yn 
bur  fuan  dyma  genadwri  yn  cael  ei  chyf- 
Iwyno  o  Dyddewi,  trwy  Mr.  Thomas  Rees, 
Trepuet,  yn  deisyf  ar  y  Cyfarfod  Misol 
anfon  cenadwri  i  Gymdeithasfa  Abertawe, 
i  ddymuno  ar  y  brodyr  cynulledig  yno 
gymeryd  i  ystyriaeth  angen  y  Deheudir, 
ac  yn  arbenig  angen  Sir  Benfro,  o  wein- 
yddiad  mwy  rheolaidd  o'r  sacramentau;  a 
threfnu  ar  gyfer  yr  angen  trwy  neillduo 
pregethwyr  o'u  mysg  eu  hunain  i  weinyddu 
yr  ordinhadau.  Teyrnasai  dystawrwydd 
fel  y  bedd  tra  y  gosodai  Mr.  Rees  yr  achos 
gerbron.  Dangosai  fod  marwolaeth  Mr. 
Jones,  Llangan,  yr  unigoffeiriad  perthynol 
i  Sir  Benfro  a  gyfranai  yn  y  capelau,  wedi 
dyfnhau  yr  angen  yn  ddirfawr.  Wedi 
iddo  orphen  dyma  yr  ystorm  yn  ymdori. 
Yn  mlaenaf  ceisiodd  yr  offeiriaid  daflu 
anfri  ar  y  cenhadwr,  trwy  ofyn,  "  Er  ys  pa 
bryd  yr  oedd  ef  gyda'r  achos  ?"  Wedi 
iddo  ateb  ei  fod  gyda  chrefydd  er  pan  yn 
Ilanc,  dywedent :  "  Gresyn  fod  g\vr  sydd 
wedi  bod  cyhyd  o  amser  gyda'r  gwaith  yn 
troi  allan  yn  rhwygwr  iddo."  Yna  gof- 
ynent : — 

"  Pa  fath  weinidogion  ydych  yn  geisio  ?" 
"  Dynion    o    ddewisiad    a   neillduad    y 
Corph,"  ebai  yntau,  "  heb  gael  eu  cysegru 
gan  law  unrhyw  esgob  gwladol." 

Ar  hyn  collodd  yr  offeiriaid  bob  medd- 
iant  arnynt  eu  hunain  ;  aethant  i  fytheirio 
a  difenwi ;  galwent  Mr.  Rees :  "  Y 
rhwygwr;  y  terfysgwr;  y  bradychwr,"  a'r 
cyffelyb ;  a  chan  faint  y  terfysg  a'r  bloeddio 
ni  chaffai  efe,  druan  gŵr,  osod  gair  i  mewn 
er  hunanamddiffyniad.  Oni  bai  ei  fod  yn 
meddu  yspryd  gwrol,  yn  gystal  ac  ym- 
wybodolrwydd  o  gydwybod  bur,  buasai 
wedi  llewygu  ar  lawr  y  capel.  Ond  nid 
gŵr  i  droi  ei  gefn  yn  nydd  y  frwydr  oedd 
y  brawd  o  Dyddewi  ;  safai  ef  fel  y  graig  ; 
pan  y  caffai  gyfleustra  glynai  wrth  ei 
bwnc,  a  chymhellai  y  Cyfarfod  Misol  i 
roddi  ystyriaeth  briodol  i'r  genadwri, 
Cefnogid  ei  gais  gan  gyfeillion  o  Aberteifi, 
y  rhai  na  pherthynent  i  Sir  Benfro,  ac 
felly  nad  oeddynt  gymaint  dan  ddylanwad 
yr  offeiriaid.  Yn  ngwyneb  hyn  taerai  y 
gwyr  urddasol  yn  groch  :  "  Yr  ydych  yn 
troseddu  deddfau  y  tadau  ;  yn  sathru  dan 
draed  osodiadau  yr  enwogion  parchedig 
gynt — gosodiadau  a  berthynent  i'rdiwygiad 


Darluniau  rhai  o'r  Capelau  a  gollwyd  i'r  Cyfundeb  yn  adeg  yr  Ordeiniad, 

YN    Y    FLWYDDYN     181I   ;    AG    O    GaPELAU    A    ADEILADWYD    YN    EU    LLE. 


1. — Eglwys  Nefebn,  Penfho. 
3.— Capel  presenol  Trefdraeth. 
5. — Capel  presenol  Llandudoch. 


2.  -Y  Capel  Methodistaidd  yn  Nefern. 
4. — Capel  cyntefig  Treí^draeth. 
6. — Capel  cyntefig  Llandudüch. 


Capel  Llaxdilo-Fa\viì,  Sib  Gakkfyuduin. 
[Yn  ijr  hen  addoldy  y  cynh  iliwyl  y  Gwasunaeth  Ordeinio  Gweinidoijiun  yn  ISll.] 


Y  NEILLDUAD    CYNTAF    A'I  GANLYNIADAU. 


273 


o"r  dechreuad — yr  ydych  yn  ymosod  yn 
rhyfygus  ar  yr  hyn  a  anrhydeddwyd  gan  y 
Goruchaf  ei  hun  a'i  gymeradwyaeth,  ac  ar 
y  drefn  a  fu  yn  foddion  iachawdwriaeth  i 
filoedd  o  ddynion." 

I  hyn  yr  atebai  y  brodyr  eraill  :  "  Nid 
ydym  yn  gwadu  ddarfod  i  Dduw  anrhyd- 
eddu  y  Methodistiaid  boreuaf  yn  nodedig, 
ac  i  waith  mawr  ac  ardderchog  gael  ei 
wneyd  trwyddynt  ;  eto,  barnu  yr  ydym  na 
wnaed  hyn  oblegyd  eu  cysylltiad  âg  Eglwys 
Loegr,  ond  oblegyd  eu  hanfon  gan  Dduw 
ei  hun,  a'u  haddurno  â  doniau  anrhydeddus 
ei  Yspryd.  Anrhydedd  ydoedd,  nid  i 
urddiad  esgob,  ond  i  eneiniad  yr  Yspryd  ; 
nid  i  drefn  ddynol,  ond  i  wirionedd  dwyfol. 
Heblaw  hyn,  yr  oedd  y  tadau  yn  dysgwyl, 
neu  o  leiaf  yn  dymuno,  am  ddiwygiad  yn 
Eglwys  Loegr.  Eithr  am  hyny  nid  oes 
genym  yn  awr  ond  sail  wan  i  obeithio. 
Mae  y  dychymyg  hwnw  cystal  a  chwedi 
diflanu  bellach  ;  y  mae  y  deng-mlynedd-a- 
thriugain  sydd  wedi  myned  heibio  wedi  ei 
leibio  i  fynu  yn  llwyr."  Yn  ddiau,  gan  y 
rhai  a  ddadleuent  o  blaid  y  NeiUduad  yr 
oedd  pen  praffaf  y  ffon.  Hwy  feddent  y 
rhesymeg  ;  nid  oedd  gan  yr  offeiriaid  ond 
rhagfarn,  a  nwydau,  a  haeriadau  nasgellid 
eu  profi.  Ac  aeth  y  Cyfarfod  yn  gryf  o 
blaid  y  cais  o  Dyddewi.  Teimlai  yr  offeir- 
iaid  yn  dra  dolurus  mewn  canlyniad  ;  yr 
oeddynt  wedi  cael  eu  gorchfygu  yn  eu 
hamddiffynfa  gadarnaf,  ac  ychydig  o 
obaith  a  feddent  bellach  y  medrent  atal  y 
IHfeiriant. 

Yn  mhen  yr  wythnos,  sef  Hydref,  1810, 
yr  oedd  Cymdeithasfa  Abertawe,  ac  yn 
hon  dygwyd  y  pwnc  i  derfyniad  llwyr. 
Dadleuai  yr  offeiriaid  yma  eto  yn  boeth- 
lyd  ;  ond  ni  feiddient  arfer  eu  traha 
blaenorol  ;  llafurient  dan  yr  ymdeimlad  eu 
bod  yn  sicr  o  golh'r  dydd.  Cafodd  pleid- 
wyr  y  Neillduad  gymhorth  annysgwyl- 
iadwy,  drwy  i'r  Parch.  Rowhmd  Hill 
ddyfod  i'r  Gymdeithasfa,  a  chymeryd  rhan 
bwysig  yn  y  ddadl.  Nid  oedd  Mr.  Hill 
yn  perthyn  yn  ffurfiol  i  Gyfundeb  yr  larlles 
líuntington,  nac  i  unrhyw  gyfundeb  cref- 
yddol  arall ;  eithr,  megys  y  Parch.  Phihp 
ühver,  yn  Nghaer,  casglasai  amryw 
gynulleidfaoedd  yn  nghyd,  y  benaf  o  ba 
rai  oedd  yr  un  a  addohii  yn  Surrey  Cìuipel, 
Llundain ;  a  gweinyddai  iddynt,  hyd  eithaf 
ei  allu,  a  chynorthwyid  ef  gan  bregethwyr 
erailh  Yr  oedd  ei  safle  yn  bur  gyffelyb  i 
eiddo  y  Methodistiaid,  ac  yr  oedd  cyfath- 
rach  barhaus  rhyngddo  â  hwynt.  Pre- 
gethai  yn  aml  yn  eu  capelau  yn  Nghymru, 

CYF.    II. 


a  gwasanaethai  rhai  o  honynt  hwy  yn  ei 
gapelau  ef.  Felly,  teimlai  fod  ganddo  hawl 
i  ddyfod  i'r  Gymdeithasfa  i  ddweyd  ei  olyg- 
iadau.  Dadleuodd  yn  gryf  o  blaid  y  priod- 
oldeb  a'r  angenrheidrwydd  o  ddwyn  y 
Neillduad  yn  mlaen.  Ymgymerodd  un  o'r 
offeiriaid  a'i  ateb  ;  ond  gan  mai  yn  Gym- 
raeg  y  llefarai  nid  oedd  Mr.  HiU  yn  ei 
ddeall  ;  eithr  clywodd  ef  yn  defnyddio  y 
gair  Saesneg  "  valid.''  Oddiwrth  hyn 
deaflodd  Mr.  HiU  fod  yr  offeiriaid  yn 
gwadu  cyfreithlondeb  y  bedydd  a  wein- 
yddid  gan  bregethwyr  heb  dderbyn  urddau 
esgobol.  Synodd  yn  ddirfawr  wrth  glywed 
y  fath  beth,  a  chymerodd  achlysur  i 
draethu  drachefn,  mewn  modd  goleu  a 
bywiog,  am  natur  sacramentau  y  Testa- 
ment  Newydd,  a  phwy  a  ddylai  eu 
gweinyddu  ;  ac  mor  effeithiol  a  chadarn 
oedd  ei  resymau  fel  na  feiddiodd  }r  un  o'r 
offeiriaid  ateb  gair  iddo.  Cymaint  oedçl  eu 
cywilydd  a'u  gwendid,  fel  pan  roddwyd  y 
mater  i  bleidlais,  na  fedrent  godi  llaw  yn 
erbyn.  Rhoddodd  penderfyniad  Cym- 
deithasfa  Abertawe  derfyn  ar  y  ddadl  gyda 
golwg  ar  ordeinio  pregethwyr,  er  Uawen- 
ydd  i  filoedd,  ac  yn  ddiau  er  bendith  a 
chysur  i'r  Cyfundeb. 

Teifl    y    llythyr  canlynol  o  eiddo   John 
Ehas,  at  gyfaill  yn  Liverpool,  ryw  gymaint 

0  oleuni  ar  helynt  y  Gymdeithasfa.  Fel 
hyn  yr  ysgrifena  :  "  Anwyl  frawd, — Cefais 
lythyr  oddiwrth   Mr.  Ebenezer  Morris,  ar 

01  Cymdeithasfa  Abertawe,  yn  rhoddi  i  mi 
hanes  cysurus  eu  bod  yno  wedi  cydsynio 
â'r  hyn  y  cytunwyd  arno  yn  y  Bala,  yn 
nghylch  chwanegu  breintiau  yr  eglwysi. 
Gwnaed  hyny  yno  (yn  Abertawe)  yn  dawel 
iawn.  Hefyd  cydsyniodd  corph  y  Gym- 
deithasfa  heb  gymaint  ag  un  yn  codi  ei 
law  i  arwyddo  anfoddlonrwydd.  Bu  tro 
hynod  mewn  Rhaghmiaeth  i  ddwyn  hyn 
oddiamgylch  mor  dawel ;  yr  oedd  yn  fwy 
nag  oeddid  yn  ei  ddysgwyl.  Clywodd  y 
Parch.  Rowland  Hill  am  Gymdeithasfa 
Abertawe,  a  bod  y  mater  hwn  i  gael  ei 
drin  yno ;  cynhyrfwyd  ei  feddyliau  fel  y 
daeth  o  Bristol  i  Abertawe  i'r  Gymdeith- 
asfa  ;  ac  y  mae  yn  debygol  mai  yr 
Arglwydd  a'i  danfonodd,  a'i  fod  wedi 
llwyddo  ei  ddyfodiad  i  raddau  mawr, 
Cynygiodd  rhai  o'r  offeiriaid  (fel  y  gelwir 
hwy)  gyfodi  rhai  gwrthddadleuon  yn  erbyn 
i'r  Corph  gael  y  chwanegiad  maent  yn  ei 
geisio  i'w  breintiau.  Atebodd  Mr.  Hill 
eu  holl  wrthddadleuon,  a  dangosodd  yr 
angenrheidrwydd  i'r  Corph  gael  yr  hyn  y 
mae   yn    ei   geisio.     Dywedodd    ei    fod   o 

ddygiad  i  fynu  yn  ffafriol  i  Eglwys  Loegr; 
a'i  fod  eto  yn  caru  y  gweinidogion  sydd  yn 
pregethu  yr  efengyl  ynddi ;  ond  yn  gymaint 
a  bod  y  cyffredinolrwydd  o'i  gweinidogion 
yn  gwadu  yr  athrawiaeth  a  dyngasent 
iddi  gynt,  fod  duwiolion  o  orfod  yn  cilio 
oddiwrthi,  ac  nas  gall  plant  Duw  fyw  arni. 
Hefyd,  dywedodd  am  yr  enwog  Mr. 
Whitefìeld,  ei  fod  wedi  colli  yn  fawr  eisiau 
gwneyd  yn  ei  oes  yr  hyn  y  mae  ein  Corph 
ni  yn  ei  geisio.  Pe  y  gwnaethai  felly,  y 
buasai  yn  debygol  i'r  hoU  Gorph  fod  yn  un 
Corph  lliosog  trwy  y  deyrnas.  Yn  lle 
hyny,  ei  fod  wedi  rhanu  yn  llawer  o 
ganghenau ;  a  dy  wedodd  y  bydd  ein 
Corph  ninau  yn  sicr  o  fyned  yr  un  modd 
os  na  chaent  eu  gofyniad.  Felly  cytun- 
wyd  i  adael  i  Gymdeithasfa  y  Bala  fyned 
a'r  peth  yn  mlaen  yn  gyntaf,  ac  yna 
hwythau  i  ganlyn." 

Ysgrifenwyd  y  llythyr  hwn  gan  Mr. 
Elias,  ar  y  26ain  o  Dachwedd,  sef  yn 
mhen  tua  mis  wedi  Cymdeithasfa  Aber- 
tawe.  Yr  ydym  wedi  ymdroi  yn  hir  gyda 
phwnc  y  Neillduad,  oblegyd  ei  bwysig- 
rwydd  i'r  Cyfundeb.  Darfu  i'r  ddadleu- 
aeth  ysgwyd  y  Corph  i'w  waelodion  ;  o'i 
gychwyn  cyntaf  ni  chynyrchodd  un  mater 
gymaint  o  gyffro,  oddigerth,  efallai,  yr  ym- 
raniad  anffodus  rhwng  Rowland  a  Harris; 
ofnai  llawer  iddo  fyned  yn  ganddryll  yn 
yr  ystorm,  ond  gofalodd  Duv»^  am  ei  achos. 
Ni  phasiwyd  yr  argyfwng  ychwaith  heb 
ryw  gymaint  o  golled ;  ciHodd  saith  o 
offeiriaid  yr  arferid  eu  rhestru  gyda'r 
Methodistiaid  ;  a  chan  eu  bod,  amryw  o 
honynt,  yn  bregethwyr  hyawdl,  ac  yn 
fawr  eu  dylanwad  yn  yr  ardaloedd  Ile  y 
gweinidogaethent,  aethant  â  chorph  y 
bobl  yn  y  rhanau  hyny  o'r  wlad  gyda 
hwynt,  a  gadawyd  yr  achos  Methodist- 
aidd  yn  eiddil.  Dyma  mewn  rhan  sydd 
yn  cyfrif  am  wendid  Methodistiaeth  yn 
Sir  Benfro.  Cawn  ddychwelyd  at  hyn 
eto.  Yn  unig,  ychwanegwn  mai  yr  offeir- 
iaid  eu  hunain  a  gafodd  y  golled  fwyaf. 
Cawsant  golled  ddirfawr  mewn  ystyr 
arianol ;  yr  oeddynt  yn  derbyn  mwy  oddi- 
wrth  eu  Methodistiaeth  nag  a  dderbyn- 
ient  o  gyflog  oddiwrth  eu  bywioliaethau. 
Colledwyd  hwy  yn  fwy  mewn  cyfleusterau 
i  fod  yn  ddefnyddiol ;  oblegyd  yn  lle  bod 
yn  ffaglau  yn  cyniwair  trwy  Gymru,  ac 
yn  goleuo  yr  hoU  Dywysogaeth  o  Gaer- 
gybi  i  Gaerdydd,  cornelwyd  hwy  i  ardal 
fechan.  Darfu  pob  son  am  danynt,  a 
buont  feirw  yn  gymharol  ddinod.  Ac  y 
mae  yn  gwbl  sicr  ddarfod  i  rai  o  honynt 


edifarhau  yn  chwerw  dost  oblegyd  y  cam 
a  gymerasant. 

Yn  unol  â  chais  y  ddwy  Gymdeithasfa, 
ymgymerodd    y    gwahanol     Gyfarfodydd 
Misol  yn  ddiymdroi  a   dewis   brodyr   i'w 
hordeinio ;  a  gwnaethant  hyny  gyda'r  fath 
ddoethineb,    fel  nad  yw  yn  ymddangos  i 
eiddigedd  gael  ei  deimlo  o  gwbl  gan  neb 
o'r  brodyr  na  ddewiswyd.     Synai  rhai  o'r 
pregethwyr   ag   yr  oedd  y  coelbren  wedi 
syrthio  arnynt  fod  y  Cyfarfod  Misol  wedi 
meddwl  am  danynt  hwy,  ac  mewn  dwfn 
ymdeimlad  â'u  hannheilyngdod,  tueddent 
i  wrthod  yr  alwad.     Yn  mysg  y  rhai  hyn 
yr  oedd  Mr.  E.  Grifflths,  Meifod.     Meddai 
efe  :   "  Ni  ddaeth  i  fy  meddwl  y  meddyliai 
neb    am    danaf   fi    i    hyny  (i  weinyddu  y 
sacramentau)  hyd  oni  ddywedwyd  wrthyf 
fy  mod  i  yn  un  ag  ydoedd  wedi  ei  enwi  i'r 
gwaith.      Nis  gallaf  ddarlunio  teimladau 
fy  meddwl  yn  yr  olwg  oedd  genyf  arnaf  fi 
fy   hun,   ac   ar   yr   ordinhadau,   yn  y  fath 
iselder.     Bedydd  yn  cael  edrych  arno  fel 
defod  wladol  gan  y  cyffredin  ;  plant  cref- 
yddwyr  yn  cael  eu  magu  allan  o'r  eglwys  ; 
a  son  am  fy  anfon  i  at  y  fath  waith,  a 
chodi  yr  ordinhadau  yn  ngolwg  yr  eglwysi, 
a  gweinyddu  ynddynt !     Teimlais  fy  medd- 
wl  yn  soddi  i'r  fath  ddigalondid  nes  codi 
awydd  ynof  i  hollol  ymwrthod  â'r  gwaith, 
hyd    oni    dderbyniais   Iythyr   oddiwrth    y 
Parch.  Thomas  Charles,  o'r  Bala,  yn  yr 
hwn  yr  oedd  efe  yn  dangos  y  gwaith  yn 
ngolwg   ei   Berchen,   a    bod  yr  oíferynau 
gwaelaf  yn  ei  law  ef  yn  ddigonol  i'r  gwaith 
mwyaf.      Bu  hyn  yn   foddion  i  galonogi 
fy  meddwl  i  benderfynu  rhoddi  fy  hun  i 
wasanaeth  y  Corph,  gan  daer  ymbil  wrth 
orsedd   gras   am    i  ewyllys  yr  Arglwydd 
gael  ei  gwneuthur  tuag  ataf  yn  hyny,  gan 
fod  yn  sicr  trwy  brofiad  y  medrai  yr  Ar- 
glwydd  wneuthur  dyn  yr  hyn  nad  oedd,  a 
rhoddi  cymhwysder  at  bob  rhan  o'i  waith 
ag  y  galwai  efe    ddynion    ato."      Y    mae 
genym  seiliau  dros  gredu  ddarfod  i  amryw 
eraill  deimlo  y  cyffelyb  betruster,  ac  nad 
heb  gael  eu  taer  gymhell  y  darfu  iddynt 
ufuddhau  i  alwad  yr  eglwysi.    Gwrthbrofa 
hyn  yn    hollol    y    cyhuddiad    mai    dynion 
uchelgeisiol,    yn    awyddu  am  anrhydedd, 
ac  yn  aflonyddu  ar  heddwch  y  Cyfundeb 
nes  ei  dderbyn,  oedd  y  rhai  yr  ordeiniwyd 
gyntaf  i  gyflawn  waith  y  weinidogaeth. 

Yn  y  Gogledd,  syrthiodd  y  dewisiad  ar 
y  brodyr  canlynol :  John  Elias,  Môn  ; 
Richard  Lloyd,  Môn  ;  Evan  Richardson, 
Caernarfon  ;  Thomas  Jones,  Dinbych  ; 
John  Dayies,  Nantyglyn ;  John  Roberts, 

Llangwm  ;  William  Jones,  Dolyfonddu  ; 
ac  Evan  Griffiths,  Meifod.  Ar  un  cyfrif, 
y  mae  yn  syn  ddarfod  i  John  Jones, 
Edeyrn,  gael  ei  adael  allan  ;  mewn  dawn, 
a  chymhwysder  gweinidogaethol,  nid  oedd 
yn  ol  i  neb  o'i  frodyr,  yr  oedd  ar  ei  fyned- 
iad  allan  lawn  mor  boblogaidd  a  John 
Elias  ei  hun,  ac  yr  oedd  wedi  dechreu 
pregethu  o'i  flaen.  Ond  yr  oedd  y  ddiod 
yn  fagl  i  Mr.  Jones,  a  dangosodd  y  Cyf- 
undeb  ei  anghymeradwyaeth  o  hono  trwy 
oedi  ei  ordeiniad  am  ddwy  flynedd  ych- 
wanegol.  Y  brodyr  y  penodwyd  arnynt 
yn  y  Deheudir  oeddynt  :  John  Evans, 
Llwynffortun  ;  David  Rees,  Llanfynydd  ; 
Arthur  Evans,  Cynwil  ;  David  Charles, 
Caerfyrddin  ;  James  James,  Abergafeni ; 
David  Parry,  Sir  Frycheiniog  ;  Evan 
Evans,  Ffos,  Sir  Frycheiniog  ;  Ebenezer 
Morris,  Twrgwyn  ;  John  Thomas,  Aber- 
teiíì  ;  Ebenezer  Richard,  Tregaron  ;  Evan 
Harris,  Sir  Benfro ;  Hopkin  Bevan,  Mor- 
ganwg ;  John  Rees,  Sir  Fynwy.  Yr  oedd 
yr  oll  o'r  rhai  hyn  wedi  bod  yn  pregethu 
am  flynyddoedd,  gyda'r  eithriad  o  David 
Charles  ;  rhyw  dair  blwydd  o  bregethwr 
ydoedd  ef ;  ond  yr  oedd  yn  ddyn  mor 
eithriadol,  a  syniad  yr  eglwysi  mor  uchel 
am  ei  alluoedd  meddyliol,  ei  ddirnadaeth 
ddofn  o  athrawiaethau  y  Beibl,  ei  ddoeth- 
ineb,  a'i  dduwioldeb,  fel  y  dewiswyd  ef  yn 
unfrydol  i'r  gwaith.  Yn  ychwanegol,  yr 
oedd  yn  amlwg  fel  arweinydd  flynyddoedd 
cyn  iddo  ddechreu  pregethu. 

Cymerodd  y  NeiIIduad  cyntaf  le  yn  y 
Gogledd,  yn  Nghymdeithasfa  y  Bala,  yr 
hon  a  gynhelid  Mehefin  19,  20,  181 1.  Fel 
yr  oedd  adeg  y  Gymdeithasfa  yn  dynesu, 
meddienid  Mr.  Charles,  ac  eraill  o'r 
brodyr,  gan  bryder  mawr.  Yr  ydym  yn 
cael  ei  fod  ef,  a'i  gyfaill,  y  Parch.  Simon 
Lloyd,  yn  bresenol  yn  nghyfarfod  y  Sul- 
gwyn  y  flwyddyn  hono  yn  LiverpooI,  yr 
hwn  oedd  ychydig  ddyddiau  cyn  y  Gym- 
deithasfa.  Yn  y  "  seiat  fawr,"  boreu  dydd 
Llun,  gwnaethant  ill  dau  gyfeiriad  at  yr 
ordeiniad  agoshaol ;  ac  meddir  yn  nghof- 
iant  y  Parch.  John  Elias  :  "  Rhoddwyd 
yr  anogaethau  dwysaf  i  ni  oll  gydymbil, 
mewn  gweddîau  taer,  am  ddwyfol  ar- 
weiniad  yn  yr  achos  hwn."  Hefyd,  yr 
oedd  Mr.  Charles  wedi  anfon  Ilythyr  a'i 
law  ei  hun  at  bawb  oeddynt  i  gael  eu 
neillduo,  yn  ceisio  ganddynt  ddyfod  i'r 
Bala,  nos  Lun,  Mehefin  17,  fel  y  gallent 
dreulio  y  dydd  Mawrth  canlynol,  sef  y 
diwrnod  o  ííaen  y  Gymdeithasfa,  mewn 
gweddi,  "a  chydystyried  pethau  yn  gyfrin- 


achol  gyda  ein  gilydd."  Y  mae  yn  gwbl 
sicr  i'r  holl  frodyr  sanctaidd  gydsynio. 
Ceir  hanes  y  cyfarfod  ordeinio  yn  y  Gyjfes 
Ffydd :  "  Yn  gyntaf,  y  gŵr  hynaf  a  pharch- 
edicaf  yn  y  Corph,  John  Evans,  o'r  Bala, 
a  ddarllenodd  i  Tim.  iii.,  ac  wrth  ei  ddar- 
Ilen  fe  wnaeth  ychydig  sylwadau  addas  a 
syml  ar  y  cyneddfau  gofynol  yn  ngwein- 
idogion  yr  efengyl  yn  y  benod  hono  ;  ac 
wedi  iddo  ddarfod  darllen,  gweddíodd  ar  yr 
achos,  yn  syml  ac  yn  addas  iawn.  Yn  ail, 
darllenodd  y  Parch.  T.  Charles,  o'r  Bala, 
enwau  y  personau  oedd  wedi  cael  eu  dewis 
gan  Gyfarfodydd  Misol  yr  amrywiol  sir- 
oedd  i  glywedigaeth  y  Corph.  .  .  .  Wedi 
darllen  enwau  y  brodyr  hyn  i  gynrych- 
iolwyr  y  Corph,  yn  nghylch  tri  chant  yn 
gynulledig,  gofynodd  y  Parch.  Thomas 
Charles  iddynt,  a  oeddynt  yn  dymuno 
arno  ef  ofyn  ychydig  o  gwestiynau  idd- 
ynt  yn  eu  clywedigaeth,  yn  nghylch 
pynciau  sylfaenol  y  grefydd  Gristionogol  ? 
Os  oeddynt,  dymunodd  arnynt  arwyddo 
hyny  trwy  godi  ei  dwylaw  i  fynu  ;  felly  y 
gwnaed,  heb  un  yn  peidio."  Yna,  gofyn- 
odd  Mr.  Charles  y  cwestiynau  sydd  yn  y 
Gyffes  Ffydd,  y  rhai  a  arferir  yn  ngwasan- 
aeth  ordeinio  y  Methodistiaid  hyd  y  dydd 
hwn.  Wedi  gofyn  y  cwestiynau  hyn,  a 
derbyn  eu  hatebion  syml  a  goleu,  gofynodd 
i'r  Corph  a  oeddynt  yn  dewis  y  brodyr 
hyn  i  weini  yr  ordinhadau  o  fedydd  a 
swper  yr  Arglwydd  yn  eu  plith  ?  Os 
oeddynt,  am  iddynt  arwyddo  hyny  trwy 
ddyrchafu  eu  dwylaw.  Gwnaed  hyny 
heb  un  yn  peidio. 

"  Wedi  hyny  gofynodd  y  Parch.  Thomas 
Charles  i'r  brodyr  :  A  oeddynt  hwy  yn 
profi  eu  meddyliau  yn  cydsynied  a  galwad 
y  Corph  i  weini  yr  ordinhadau  o  fedydd  a 
swper  yr  Arglwydd  yn  eu  plith,  ac  yn 
ymroddi  i  fod  yn  ffyddlawn,  yn  Ilafurus,  ac 
yn  ddiwyd  i  borthi  praidd  Duw,  trwy 
weini  yr  ordinhadau  dwyfol  iddynt  yn  ol  y 
cymhorth  a  gaent  gan  Dduw  ?  Atebasant 
yn  ostyngedig  ac  yn  syml  eu  bod  ;  a  thaer 
ddymunasant  weddiau  yr  holl  Gorph 
drostynt.  Wedi  hyny  rhoddodd  yr  hen 
frawd  Robert  Jones,  o  Sir  Gaernarfon 
(Robert  Jones,  Rhoslan),  air  o  gynghor 
difrifol  iddynt  hwy,  ac  i'r  Corph  yn  gyíî- 
redinol,  a  diweddodd  y  cwbl  gyda  gweddi 
daer  ac  addas  i'r  achos."  Gwelir  na  chredai 
Mr.  Charles  mewn  "olyniaeth;"  dyma 
ddau  heb  eu  hordeinio  eu  hunain  yn  cym- 
eryd  rhanau  pwysicaf  y  gwasanaeth. 

Yn  mis  Awst,  yr  un  flwyddyn,  cafodd  y 
brodyr   o'r    Deheudir     eu    hordeinio    yn 

Nghymdeithasfa  Llandilo  Fawr,  a  hyny 
yn  ol  y  drefn  ag  a  arferasid  yn  y  Bala, 
gyda'r  eithriad  nad  yr  un  personau  a 
gymerent  ran  yn  y  cyfarfod.  Dechreuodd 
y  Parch.  John  Wilhams,  Lledrod,  trwy 
ddarllen  y  rhanau  penodedig  o'r  Gair  a 
gweddío.  Gofynwyd  y  cwestiynau  gan  y 
Parch.  Thomas  Charles ;  a  therfynodd  y 
Parch.  John  WilUams,  Pantycelyn,  trwy 
weddi. 

Bu  rhai  o'r  eglwysi  am  beth  amser  yn 
rhagfarnllyd  yn  erbyn  y  pregethwyr  gaw- 
sent  eu  hordeinio  yn  weinidogion ;  ni 
ofynent  am  eu  gwasanaeth  i  weini  y 
sacramentau ;  eithr  aent  a'u  plant  i'w 
bedyddio  at  offeiriad  y  plwyf,  ac  yn  y 
Llan  hefyd  y  cymunent  fel  cynt.  Mewn 
Ileoedd  y  byddai  offeiriad  efengylaidd  yn 
gwasanaethu  y  cymerai  hyn  le,  yn  benaf. 
Ni  fu  yr  un  o  weinidogion  y  Cyfundeb  yn 
cyfranu  yn  Llanddewibrefi  am  flynydd- 
oedd  gwedi  y  NeiIIduad,  er  fod  y  Parch. 
Ebenezer  Richard  yn  byw  o  fewn  tair 
milltir  i'r  lle,  ac  yn  boblogaidd  a  chymer- 
adwy  iawn  fel  pregethwr.  Yn  gyffelyb  yr 
ydoedd  yn  Llangeitho  ;  ystyriaiy  blaenor- 
iaid  nad  oedd  y  fath  bregethwr  a  Mr. 
Richard ;  parchent  ef  fel  angel  Duw  yn  y 
cymeriad  hwnw  ;  ond  ni  alwent  am  dano  i 
fedyddio  na  chyfranu ;  rhaid  cael  Mr. 
WiIIiams,  Lledrod,  at  hyny.  Yr  ydym 
wedi  cofnodi  yn  flaenorol  hanes  Mr. 
Charles  yn  gwrthod  gwasanaethu  wrth  y 
bwrdd  yn  Llangeitho,  ac  yn  gollwng  yr 
aelodau  ymaith  ar  eu  cythlwng,  am  na 
chaniatai  y  blaenoriaid  i'r  Parch.  John 
Roberts,  Llangwm,  ei  gynorthwyo  gyda'r 
elfenau.  Chwareu  teg  hefyd  i  flaenoriaid 
Llangeitho  ;  nid  rhagfarn  a  ddylanwadai 
arnynt  yn  gyfangwbl ;  yr  oeddent  i  raddau 
mawr  dan  fawd  dau  offeiriad  a  breswylient 
yn  y  gymydogaeth,  sef  y  Parch.  Hugh 
Lloyd,  CiIpiII,  yr  hwn  a  wasanaethai  yn 
Llanddewi  a  Llangeitho  ;  a'r  Parch.  John 
Jones,  Glanmarch,  Tregaron  ar  ol  hyny. 
Yr  oedd  y  ddau  hyn,  heblaw  bod  yn  offeir- 
iaid,  yn  dirfeddianwyr,  ac  un  o  honynt  yn 
ynad  heddwch,  os  nad  oedd  y  ddau  felly. 
Yn  ychwanegol,  yr  oedd  Mr.  Lloyd  yn 
bregethwr  gwych,  ac  yn  dra  ffafriol  i'r 
Methodistiaid,  ond  iddynt  aros  yn  adran  o 
Eglwys  Loegr  ;  byddai  ei  dŷ  yn  agored 
yn  wastad  i'r  rhai  a  ddeuent  i  Gymdeithasfa 
Llangeitho ;  ond  efallai  fod  mwy  a  fynai 
Mrs.  Lloyd  a  hyny,  oblegyd  yr  oedd  hi  yn 
ddynes  wir  grefyddol,  a  gorphenodd  ei 
gyrfa  gyda'r  Methodistiaid.  Braidd  nad 
oedd    Mr.  Jones,  Glanmarch,  yn  rhagori 


hyd  yn  nod  ar  Mr.  Lloyd  fel  pregeth- 
wr ;  ineddai  ddawn  tra  phoblogaidd  ;  ond 
oblegyd  ei  hoffder  o'r  ddiod,  yr  oedd  yn 
wahanglwyfus,  a  gwaethu  a  wnaeth  y 
rhan  olaf  o'i  oes.  Llidiodd  yr  offeir- 
iaid  hyn  yn  enbyd  oblegyd  i'r  Meth- 
odistiaid  ordeinio  gweinidogion  ;  a  chan  y 
meddent  gyfryw  awdurdod  a  dylanwad, 
ofnai  blaenoriaid  yr  eglwysi  o  gwmpas  alw 
y  gweinidogion  i  weini  yr  ordinhadau  yn 
eu  mysg,  rhag  digio  y  ddau  ŵr  mawr. 
Eithr  parch  i'r  Cyfundeb,  ac  argyhoeddiad 
cydwybod,  a  orchfygodd  yn  y  diwedd.  Y 
cyntaf  heb  fod  yn  offeiriad  urddedig  a 
gafodd  ei  alw  i  gyfranu  yn  Llangeitho 
oedd  Ebenezer  Richard  ;  ac  yr  oedd  y  fath 
arddeliad  ar  y  gwasanaeth,  a'r  Presenoldeb 
dwyfol  mor  amlwg,  fel  y  diflanodd  pob 
rhagfarn  yn  erbyn  gweinidogion  y  Cyfun- 
deb  am  byth.  Yn  raddol  ciliodd  pob 
drwgdeimlad  o'r  eglwysi  trwy  y  wlad. 

Eithr  cynhyrfodd  yr  Eglwyswyr  trwy 
Gymru  oblegyd  y  NeiIIduad,  yn  arbenig  y 
rhai  a  edrychent  gyda  ffafr  ar  y  Method- 
istiaid  yn  flaenorol,  tra  yr  arosent  oddi- 
fewn  i'r  Llan.  Cyhoeddent  yr  hyn  a 
wnaed  yn  gysegr-halogiad  ;  dynodent  y 
gweinidogion  a  ordeiniwyd  fel  treiswyr, 
yn  rhuthro  at  yr  allor  i  weini  mewn  pethau 
sanctaidd  ar  draws  gorchymyn  pendant 
Duw.  Gwnaethant  a  allent  i  ddrygu  y 
Methodistiaid  yn  mhob  modd ;  yn  eu 
cymeriad,  ac  yn  eu  hamgylchiadau  ;  a  Ile 
y  caent  rith  o  sail  gyfreithiol  Iladratent  eu 
capelau  oddiarnynt.  Gweddus  sylwi  mai 
yn  y  Dê  agos  yn  gyfangwbl  y  cymerodd 
hyn  le. 

Un  o'r  offeiriaid  efengylaidd  a  daniodd 
y  magnel  mwyaf  a  feddai  trwy  y  wasg  ar 
y  Methodistiaid  oedd  y  Parch.  Thonias 
Jones,  Creaton,  a  fuasai  hyd  hyny  yn 
gyfaill  mynwesol  i  Mr.  Charles.  Ónd  cyn 
sylwi  ar  ei  Iyfr  rhaid  i  ni  roddi  gair  o'i 
hanes.  Ganwyd  ef  yn  nghymydogaeth 
yr  Hafod,  yn  Nghwmystwyth,  Sir  Aber- 
teifi,  EbriII,  1752.  Cafodd  addysg  well 
na'r  cyffredin.  Tuag  wyth  milltir  oedd  o 
dŷ  ei  rieni  i  Ystradmeurig,  Ile  y  cadwai 
Edward  Richard  ei  ysgol  enwog  ;  a  chaf- 
odd  y  llanc  Thomas  ei  anfon  yno  pan  yn 
dair-ar-ddeg  oed.  Bu  yn  yr  ysgol  hon  am 
naw  mlynedd.  Yn  bur  fuan  gwedi  ei 
fynediad  i  Ystradmeurig,  clywodd  fod 
Daniel  Rowland  wedi  ei  gyhoeddi  i 
bregethu  yn  Mhontrhydfendigaid,  ac  aeth 
yno  i'w  wrando.  Cafodd  Rowland  odfa 
ryfedd  ;  ei  ddull  yn  traddodi  a  dynai  sylw 
yr  hogyn  o'r  ysgol  yn  fwy  na'i  bethau  ;  ac 


Y   NEILLDUAD   CYNTAF  A'I   GANLYNIADAU. 


277 


aeth  y  llanc  i  ffwrdd  o'r  cyfarfod  yn  ddyn 
newydd.  Gwrandawodd  ar  Rowland 
lawer  gwaith  wedi  hyn,  a  chwedi  ei 
ordeinio  cafodd  y  fraint  o  gynorthwyo  yr 
offeiriad  enwog  pan  yn  cyfranu  yn  Llan- 
geitho.  Haner  addolai  Rowland ;  credai 
na  welodd  y  byd  y  fath  bregethwr  ;  crogai 
darlun  o  hono  yn  ei  fyfyrgell,  ac  aml  y 
taflai  Mr.  Jones  drem  ar  y  darlun  wrth 
gyfansoddi  ei  bregethau,  er  mwyn  sugno 
ysprydoHaeth  o  hono.  Pan  yn  ddwy-ar- 
hugain  oed  cafodd  ei  ordeinio  i  guwrad- 
iaeth  Eglwysfach  a  Llangynfehn,  rhwng 
Aberystwyth  a  Machynlleth.  Pum'  mlyn- 
edd  y  bu  yma  ;  llwyddodd  i  wneyd  llawer 
o  ddaioni  yn  ystod  tymhor  ei  arosiad ; 
rhoddodd  derfyn  ar  y  campau  annuwiol 
oedd  yn  cael  eu  cynal  yn  y  gymydogaeth, 
a  bu  yn  offeryn,  dan  fendith  Duw,  i  achub 
rhai  eneidiau.  Yn  y  flwyddyn  1779  sym- 
udodd  i  guwradiaeth  Leintwardine,  swydd 
Henffordd,  lle  cyfagos  i  Ludlow.  Beth  a'i 
cymhellai  i  adael  Cymru,  nis  gwyddom  ; 
sicr  yw  mai  nid  diffyg  gwladgarwch  oedd 
y  rheswm,  oblegyd  yr  oedd  cariad  at  ei 
wlad  yn  nwyd  gref  ynddo.  Byddai  yr 
englyn  canlynol  o'i  eiddo  yn  ddigon  i  brofi 
hyny : — 

"  Chwi,  Gymiy  anwyl,  gymeraf  — i'm  coel, 
I'm  calon  anwylaf ; 
Mi'ch  cerais,  fyth  mi'ch  caraf ; 
Neb,  neb  o'ch  bath,  ni  wnaeth  Naf." 

Nid  rhyw  hapus  iawn  y  bu  yn  Sir 
Henffordd.  Desgrifia  y  bobl  fel  rhai  cwbl 
ddigrefydd,  bron  yn  baganaidd  o  ran 
gwybodaeth  am  Dduw,  wedi  ymroddi  i 
chwareuon,  yn  enwedig  ar  y  Sul,  ac  i 
feddwdod.  Ceisiodd  ef  osod  y  campau  i 
lawr,  ac  o  herwydd  hyny,  a  bod  ei  bre- 
gethau  yn  efengylaidd  eu  tôn,  nes  peri  i'r 
bobl  ddrwgdybio  ei  fod  yn  Fethodist, 
tynodd  arno  ei  hun  \vg  rhai  o  bobl  y  plwyf. 
Áeth  y  rhai  hyny  at  y  ficer  i  achwyn,  ac 
mewn  canlyniad  cafodd  Mr.  Jones  fis  o 
rybudd  i  ymadael,  ar  ol  bod  yno  tua 
blwyddyn  a  haner.  Ei  guwradiaeth  nesaf 
oedd  Lognor,tuasaithmilltiro'r  Amwythig. 
Yr  oedd  y  bobl  yno  yn  fwy  moesol  eu 
buchedd,  ond  yn  gwbl  amddifad  o  grefydd 
ysprydol  ;  un  dyn  duwiol  a  ystyriai  oedd 
yn  yr  hoU  blwyf  i  gyd.  Pymtheg  mis  y 
bu  yma  ;  enillodd  ei  ddifrifwch  iddo  y  teitl 
o  Fethodist,  ac  mewn  canlyniad  gorfu  iddo 
ymadael.  Symudodd  oddiyno  i  Groesos- 
wallt,  lle  y  trigianai  tua  deg  o  glerigwyr, 
y  rhai  yr  oedd  eu  bywioliaethau  allan  yn 
y  wlad,  ac  a  ddeuent  i  eglwys  y  dref  yn 
yr  hwyr.     Buan  y  tynodd  efengyleidd-dra 


ei  weinidogaeth  y  gywed  hon  yn  ei  ben  ; 
yn  arbenig  rhoddodd  pregeth  o'i  eiddo  ar 
ailenedigaeth  dramgwydd  i'r  Riiral  Dean, 
a  chafodd  fis  o  rybudd  i  ymadael  gan  y 
ficer,  yr  hwn  a  dystiai  ar  yr  un  pryd  fod 
yn  ddrwg  ganddo  ei  golli.  Bu  gweinidog- 
aeth  Mr.  Jones  yn  dra  llwyddianus  yn 
Nghroesoswaüt ;  yn  fuan  gwedi  ei  ym- 
adawiad  ymunodd  tua  deugain  o'i  ddych- 
weledigion  â'r  Wesleyaid,  a  nifer  cyffelyb 
â'r  Methodistiaid,  ac  aeth  capel  yr  Anni- 
bynwyr,  yn  yr  hwn  y  llefarai  Dr.  VVilliams, 
gwedi  hyny  o  Rotherham,  yn  rhy  fychan. 
Wedi  bod  am  ychydig  amser  yn  Lopping- 
ton,  gerllaw  Wem,  a  chael  ei  erhd  oddi- 
yno,  derbyniodd  guwradiaeth  Creaton,  yn 
Northampton.  Yma  y  treuliodd  weddiU 
ei  oes,  sef  dwy-flynedd-a-deugain  fel 
cuwrad,  a'r  gweddiU  fel  rheithior.  Cafodd 
fyw  nes  cyrhaedd  yr  oedran  mawr  o 
bedwar  ugain  mlynedd  a  thair  ar  ddeg,  a 
bu  farw  mewn  tawelwch,  lonawr  7,  1843. 
Yr  oedd  yn  ddyn  gwir  dduwiol,  ac  o  allu 
meddyliol  mwy  na'r  cyffredin.  Heblaw 
hyn,  yr  oedd  yn  bregethwr  da,  a  gwir 
efengylaidd,  a  chyfansoddodd  amryw 
lyfrau  o  nodwedd  grefyddol,  a  fuont  o 
fendith  i  lawer.  Yr  oedd  yn  gyfaill  myn- 
wesol  i  Mr.  Charles,  a  bu  y  ddau  yn  ym- 
ohebu,  ac  yn  cydgynllunio,  er  dyrchafu 
Cymru  yn  foesol  a  chrefyddol.  Tueddai  y 
Parch.  Thomas  Jones  yn  gryf  at  y  Meth- 
odistiaid  tra  y  buont  mewn  rhyw  fath  o 
gysylltiad  â'r  Eglwys  Sefydledig ;  edrychai 
arno  ei  hun  fel  yn  perthyn  iddynt. 

Ond  pan  y  darfu  i'r  Cyfundeb  ordeinio 
gweinidogion  iddo  ei  hun,  gan  ddibrisio 
urddiad  esgobol,  gwylltiodd  y  Parch.  T. 
Jones ;  trodd  yn  erlidiwr  o'r  fath  waethaf, 
ac  nid  oedd  un  enw  yn  rhy  ddrwg  ganddo 
i'w  osod  ar  ei  gyfeillion  gynt.  Heblaw 
anfon  llythyrau  chwerw  at  rai  o  brif  ar- 
weinwyr  y  Methodistiaid,  yn  enwedig  Mr. 
Charles,  cyfansoddodd  lyfr  o'r  enw  The 
Welsh  Loohing-Glass,  unig  amcan  pa  un 
oedd  condemnio  yr  ordeiniad  ;  ac  yr  ydym 
yn  amheu  a  oes  dim  mwy  bustlaidd  yn  yr 
iaith  Saesneg.  Y  mae  y  llyfr  yn  dra  am- 
ddifad  o  rym  ymresymiadol,  ond  yn  gyf- 
oethog  o  haeriadau,  ac  yn  llawn  o  bob 
math  o  gamddarluniad.  Er  rhoddi  i'r 
darllenydd  enghraifft  o'i  nodwedd,  difynwn 
ychydig  o'i  gynwys :  "  Gadawer  i  ni  edrych 
ar  yr  ordeiniad  hwn  sydd  newydd  ei  ddyf- 
eisio,  er  y  rhaid  i  ni  wneyd  hyny  gydag 
anewyllysgarwch  ac  atgasedd.  Yr  hen 
Fethodistiaid  Calfinaidd  yn  y  dechreu  a 
arferent    dderbyn    y   swper   sanctaidd   yn 

eglwys  y  plwyf ;  a  chwedi  hyny,  os  nad 
oddifewn  i  furiau  yr  eglwys,  eto  o  leiaf,  o 
ddwylaw  y  rhai  a  dderbyniasent  urddiad 
esgobol ;  ac  ni  ddarfu  iddynt  erioed  goleddu 
y  syniad  y  meddai  neb,  oddigerth  offeiriad 
wedi  ei  urddo  yn  gyfreithlawn,  na  hawl  na 
gallu  i  weinyddu  y  sacrament  sanctaidd. 
Ond  dyeithr  i'w  adrodd,  a  diflas  yr  hanes, 
ddarfod  i  rai  o'u  pregethwyr  yn  ddiweddar 
lochi  y  dybiaeth  falch  eu  bod  hwy  yn 
offeiriaid  heb  ordeiniad ;  neu  ynte  fod 
gwawd-ordeiniad  yn  ddigonol.  Ymddengys 
fod  ganddynt  rywbeth  a  alwant  wrth  y 
cyfryw  enw  (ordeiniad) ;  ac  os  iawn  y'm 
hysbyswyd  yr  oedd  o'r  natur  hyn.  Nid 
oedd  neb  yn  bresenol  yr  hwn  a  dderbyn- 
iasai  ordeiniad  o  unrhyw  fath  ei  hun.  Er 
na  ddarfu  i  mi  fod  yn  dyst  o'r  seremoni 
ddigrifol,  na  chael  llawn  ddesgriíìad  o'u 
hymddygiadau,  eto  yr  wyf  yn  tybio  mai 
rhywbeth  yn  y  ffurf  hyn  y  rhaid  ei  fod. 
Gwedi  i  gwmni  o  bobl  leyg  ymgasglu  yn 
nghyd,  pa  un  ai  gwrywaid  neu  benywaid, 
ychydig  neu  lawer,  nid  yw  o  un  pwys,  y 
mae  y  pregethwyr  yn  dyfod  yn  y  blaen  ac 
yn  apeUo  at  y  gwyddfodolion  eu  bod  hwy 
yn  bersonau  priodol  i  fod  yn  offeiriaid  i'r 
Arglwydd,  nid  yn  unig  i  bregethu  yr 
efengyl,  ond  hefyd  i  weinyddu  yn  yr  hoU 
swyddogaethau  offeiriadol.  Pan  y  clywir 
yr  apêl,  ardystia  rhai,  pa  un  ai  dynion  ynte 
benywaid  nis  gallaf  ddweyd,  fod  John,  a 
Richard,  a  William,  ac  amryw  eraill,  yn 
gymhwys  i  fod  yn  weinidogion  yr  efengyl ; 
ac  y  maent  yn  cael  eu  cyhoeddi  felly  heb 
unrhyw  wrthwynebiad.  Y  mae  y  dynion 
hyn,  trwy  nerth  amryfusedd  cadarn,  yn 
dychwelyd  adref,  ni  dybiwn,  ar  ol  urddiad 
o'r  math  hwn,  wedi  eu  boddhau  gan 
ddewisiad  a  chymeradwyaeth  eu  brodyr,  a 
chyda  theimlad  o  gryn  hunan-ymhyfrydiad. 
Ychydig  gwell  na  gwastraff  ar  amser 
fyddai  parhau  ymresymiad  gyda  golwg  ar 
yr  hyn  nad  yw  yn  ddim  gweli  na  ffug  dif- 
rifol,  a  chellwair  ar  ordinhadau  y  nef ;  a'r 
hyn  mewn  gwirionedd  sydd  yn  rhyfyg  an- 
nuwiol." 

Dyma  fel  yr  ysgrifena  Mr.  Jones  yn 
Ilidiogrwydd  ei  yspryd,  am  ei  gyfeiUion 
gynt.  Yn  sicr,  nid  ymresymu  yw  peth  fel 
hyn,  ond  difriaeth  annheilwng ;  cawn 
chwerwder  bustlaidd  yn  lle  profìon, 
Byddai  yn  anhawdd  casglu  mwy  o  wyr- 
droad  ar  ffeithiau  i  gan  lleied  o  le. 
(i)  Haera  Mr.  Jones  nad  oedd  neb  yn 
bresenol  yn  ordeiniad  gweinidogion  cyntaf 
y  Methodistiaid  a  dderbyniasai  ordeiniad 
o  unrhyw  fath   ei   hun.     Y  mae  hyn  yn 


gamdystiolaeth  bendant.  Yn  y  Bala 
cymerwyd  rhan  yn  ngwasanaeth  yr  or- 
deiniad  gan  Mr.  Charles  ;  yr  oedd  ef  wedi 
derbyn  urddiad  esgobol,  y  fath  urddiad  ag 
y  caniatâi  Mr.  Jones  ei  hun  ei  gyfreithlon- 
deb.  Yn  Llandilo  Fawr  yr  oedd  tri  o 
offeiriaid  urddedig  yn  cymeryd  rhan  yn  y 
gwasanaeth,  sef  y  Parchn.  John  WiIIiams, 
Lledrod ;  John  Williams,  Pantycelyn  ;  a 
T.  Charles.  Fn  bryd  ni,  buasai  y  gwas- 
anaeth  yn  hollol  gyfreithlon  hebddynt,  os 
oedd  yr  urddiad  yn  cymeryd  Ile  trwy  alwad 
ddifrifol  yr  eglwys;  ond  gan  y  rhydd  Mr. 
Jones  bwys  dirfawr  ar  bresenoldeb  gwýr 
urddedig,  dylasai  ymholi  yn  fanwl  cyn 
cyhoeddi  anwiredd  dybrid  o'r  fath  ar 
goedd  gwlad.  Nis  gellir  ei  amddiffyn 
trwy  ddweyd  ei  fod  wedi  cael  ei  gam- 
hysbysu,  a  darfod  i  rywrai  gario  iddo  yr 
hyn  nad  oedd  wir  ;  oblegyd  trwy  ychydig 
ymchwil  buasai  yn  hawdd  iddo  ddod  o  hyd 
i'r  gwirionedd  ar  y  mater.  Y  ffaith  yvv,  ei 
fod  yn  barod  i  groesawu  pob  chwedl  ddrwg 
am  y  Methodistiaid  yn  yr  amgylchiad  hwn, 
ac  felly  fod  y  rhai  a  fasnachent  yn  y  cyfryw 
nwyfau  yn  cludo  iddo,  yn  ol  eu  harfer,  yr 
hyn  a  ddymunai  efe.  (2)  Darlunia  y  pre- 
gethwyr  cyntaf  gafodd  eu  hordeinio  feî  yn 
gwthio  eu  hunain  i'r  ffrynt,  ac  yn  apelio 
at  deimlad  cynulleidfa  gymysg  ac  an- 
wybodus,  parthed  eu  cymhwysder  i  gael 
eu  neillduo  i'r  holl  waith.  Y  mae  hyn  eto 
yn  au-dystiolaeth,  ac  yn  wyriad  amlwg 
ar  ffaith.  Y  mae  cymeriad  uchel  John 
Elias,  Ebenezer  Morris,  a'r  gweddili  o'r 
rhai  a  ordeiniwyd,  a'r  syniad  dyrchafedig 
am  weddeidd-dra  a  feddent,  yn  brawf 
digonol  y  cymerasent  dori  ymaith  eu  Ilaw 
ddehau  cyn  y  gwthient  eu  hunain  i  sylw  y 
cynulleidfaoedd.  Gwnaed  y  dewisiad  o 
honynt  gan  swyddogion  eglwysig  cynull- 
edig  mewn  gwahanol  Gyfarfodydd  Misol,  a 
hyny  gydag  ystyriaeth  bwyllog,  a  chwedi 
gweddi  ddyfal  am  arweiniad  yr  Arglwydd. 
Prawf  o'r  pwyll  a'r  arafwch  a  ddangoswyd 
oedd  iddynt  basio  heibio  i  rai  gwýr  doniol 
a  galluog,  am  nad  ystyrient  eu  bod  yn 
gwbl  ddifai  o  ran  cymeriad.  Y  mae 
awgrym  Mr.  Jones  fod  benywod  wedi 
cymeryd  rhan  yn  y  Neillduad  yn  gabl- 
draeth.  (3)  Awgryma  am  y  gweinidogion 
cyntaf  mai  personau  dinod  oeddent,  trwy 
eu  dynodi  dan  yr  enwau  John,  Richard,  a 
W^iIIiam  ;  pan  y  gwyddai  yn  dda  eu  bod 
oll  yn  bregethwyr  ag  yr  oedd  eu  clod  trwy 
yr  holl  eglwysi,  a  Duw  wedi  arddel  eu 
gweinidogaeth  er  dychweliad  pechaduriaid 
ganoedd  o  weithiau.     Nid  oedd  Mr.  Jones 

ei  hun  i'w  gystadlu  iddynt  parthed  cym- 
hwysder  gweinidogaethol  ;  a  gallent,  fel 
Paul,  droi  at  ugeiniau,  a'u  hawlio  fel 
seHau  eu  gweinidogaeth. 

Wedi  diosg  cynwys  llyfr  Mr.  Jones 
oddiwrth  ei  haeriadau  anwireddus,  a'i 
ddifriaeth  daeog  a  dichwaeth,  cynwys  yr 
liyn  y  ceisir  ei  broíì  ynddo  ydyw,  nad  oes 
un  ordeiniad  yn  gyfreithlawn,  oddigerth 
urddiad  esgobawl.  A  pha  gymhwysder 
bynag  y  geill  pregethwr  fod  wedi  ei 
ddonio,  ac  i  ba  radd  bynag  y  geill  Duw 
fod  wedi  bendithio  ei  lafur  er  achubiaeth 
eneidiau,  eto,  na  fedd  hawl  i  weinyddu  y 
sacramentau,  íe,  er  fod  eglwys  Crist  yn  ei 
alw  at  hyny,  oddieithr  fod  dwylaw  esgob 
wedi  bod  ar  ei  ben.  Y  fath  rinwedd  y 
rhaid  ei  fod  yn  llaw  esgob  !  Nis  gelHr 
profi  yr  haeriad  yma  o'r  Testament  New- 
ydd,  yn  sicr.  Fel  y  dywedai  Daniel 
Rowland,  y  mae  mwy  o  rinwedd  yn 
ngweddíau  cynulleidfa  o  bobl  dduwiol,  a 
mwy  o  sicrwydd  gyda  golwg  ar  gyfreith- 
londeb  yr  alwad  a  roddir  ganddi,  nag  sydd 
mewn  unrhyw  weithred  o  eiddo  esgob. 
Yr  oedd  safle  Mr.  Jones  yn  un  o  anhaws- 
der  dirfawr.  Ar  y  naill  law  cyfaddefai  fod 
llu  o  offeiriaid  yn  Eglwys  Loegr  yn  elynion 
i  Dduw  ac  i'w  wirionedd  ;  oblegyd  hyny, 
nad  oeddynt  yn  oífeiriaid  i  Dduw,  am  nad 
oeddynt  yn  meddu  y  cymhwysderau  gof- 
ynol.  "  Golygfa  fwy  poenus  nis  geUir  eu 
gweled  dan  haul,"  meddai,  "  na  gweled 
esgob  yn  gosod  dwylaw  difater  ar  ben 
caethion  i  amrywiol  chwantau,  gelynion 
Duw  a'r  gwirionedd,  a  dyeithriaid  i  wedd- 
eidd-dra,  gan  ddweyd  wrth  y  cyfryw  am 
borthi  praidd  Crist."  Ar  y  llaw  arall, 
edrychai  ar  urddiad  gan  yr  esgobion  hyn, 
y  rhai  a  osodent  elynion  Duw  a'i  wirionedd 
yn  y  weinidogaeth,  yn  hanfodol  tuag  at 
weinyddiad  cyfreithlawn  o'r  sacramentau. 
A  chan  na  wnelent  ordeinio  dynion  cym- 
hwys,  y  rhai  yr  oedd  arddehad  y  nefoedd 
ar  eu  llafur,  ystyriai  y  dylai  eglwys  y 
Duw  by  w  fod  mewn  amddifadrwydd  hollol 
o'r  sacramentau,  yn  hytrach  na  galw  i'w 
gweinyddu  y  rhai  a  wrthodid  gan  yr 
esgobion,  ond  a  feddent  bob  cymhwysder 
arall.  Yr  oedd  Mr.  Jones  heb  yn  wybod 
iddo  yn  sacramentwr,  ac  yn  sacerdotalist. 

Yr  ydym  wedi  aros  cyhyd  gyda  y 
Parch.  Thomas  Jones,  Creaton,  am  ei  fod 
yn  cynrychioH  teimlad  dosparth  heiaeth  yn 
yr  Églwys  at  ordeiniad  y  Methodistiaid. 
Cymeradwyent  waith  y  Methodistiaid  yn 
pregethu  yr  efengyl,  yn  sefydlu  seiadau, 
yn  adeiladu  capelau,  ac  yn  cyffroi  y  wlad  ; 


addefent  mai  hwy  oedd  wedi  gwaredu 
Cymru  oddiwrth  baganiaeth  ;  ond  edrych- 
ent  ar  eu  hymddygiad  yn  ordeinio  pre- 
gethwyr  i  weinyddu  y  sacramentau  fel 
rhyfyg.  Anturiai  Mr.  Jones  brophwydo 
eu  dinystr  o  herwydd  hyn.  "  Sylwch  ar 
fy  ngeiriau,"  meddai ;  "  bydd  i'r  Arglwydd 
yn  ei  ddigllonedd  chwythu  arnynt.  Efallai 
na  chymer  hyn  le  yn  fy  oes  i,  yr  hon  .sydd 
yn  tynu  tua'r  terfyn  ;  ond  fe  ddaw,  a'r  oes 
ddyfodol  a'i  gwel."  Ysgrifenai  y  geiriau 
hyn  yn  y  flwyddyn  181 2;  ac  er  fod  dros 
bedwar-ugain  mlynedd  wedi  pasio  er  hyny, 
nid  oes  y  tebygolrwydd  Ueiaf  y  cyflawnir 
ei  ddarogan.  Cynyrchodd  y  Wclsh  Loohing- 
Glass  gryn  gyffro  ar  y  pryd ;  ond  costiodd 
i'r  awdwr  ei  boblogrwydd  yn  Nghymru, 
yn  enwedig  yn  mysg  y  dosbarth  efengyl- 
aidd.  Dywed  ei  fywgrafîydd,  y  Parch. 
John  Owen,  Thrussington,  yr  hwn  yntau 
oedd  yn  offeiriad,  i  Mr.  Jones,  mewn 
canlyniad  i'r  llyfr  hwn,  enill  clod  yn  mysg 
yr  Uchel  Eglwyswyr,  ond  annghlod  gan 
y  blaid  efengylaidd. 

Eithr  nid  erledigaeth  trwy  y  wasg 
yn  unig  a  ddyoddefodd  y  Methodistiaid 
oblegyd  y  Neillduad  ;  dyoddefasant  yn 
ddwys,  amryw  o  honynt,  yn  eu  hamgylch- 
iadau  tymhorol,  fel  y  cawn  ddangos  eto  ; 
a  chymerwyd  mantais  annhegmewnamryw 
fanau  yn  y  Deheudir  i  ladrata  eu  capelau 
oddiarnynt.  Yr  oedd  hyn  yn  hawdd, 
mewn  cymhariaeth,  y  pryd  hwnw,  oblegyd 
fod  y  prydlesoedd  wedi  cael  eu  tynu 
allan  yn  dra  phenagored  ac  ammhenodol. 
Cofier  nad  oedd  y  Gyffcs  Ffydd  wedi  cael  ei 
ffurfio  yr  adeg  hon ;  nid  oedd  y  Weithred 
Gyfansoddiadol,  na'r  Trust  Deed  ychwaith, 
mewn  bod ;  o  ganlyniad,  o  angenrheid- 
rwydd,  yr  oedd  cryn  anhawsder  gyda 
golwg  ar  brydlesoedd  yr  adeiladau  a 
feddai  y  Cyfundeb.  Dadleuai  yr  offeir- 
iaid  fod  y  Methodistiaid,  trwy  y  Neillduad, 
wedi  myned  yn  enwad  newydd,  ac  felly, 
eu  bod  wedi  colli  eu  hawl  i'r  eiddo.  Yn 
ychwanegol,  mewn  llu  o  amgylchiadau, 
offeiriaid  ac  Eglwyswyr  fyddai  yr  ymddir- 
iedolwyr;  cawsent  eu  penodi  felly,  oblegyd 
yr  ystyrid  hwy  yn  Fethodistiaid  ;  ond  tor- 
asant  eu  cysylltiad  a'r  enwad  adeg  yr 
ordeiniad,  ac  nid  oeddynt  uwchlaw  cym- 
eryd  mantais  annheilwng  ar  eu  safle.  Yn 
ddiweddaf,  nid  oedd  y  Methodistiaid  yn 
hofifi  ymgyfreithio ;  a  phrin  y  meddent 
arian  i  gario  trafodaeth  gyfreithiol  faith 
yn  mlaen,  a  hyny  yn  erbyn  pobl  gyfoethog. 
O  herwydd  hyn  collodd  y  Methodistiaid 
amrai  o'u  capelau,    ac  mewn  rhanau  o'r 

wlad  y  maent  yn  dyoddef  o  herwydd  hyny 
hyd  y  dydd  hwn. 

Un  o'r  lleoedd  y  cymerodd  hyn  le  ynddo 
oedd  Llanddewibrefi,  er  na  ddygwyddodd 
am  amryw  flynyddoedd  ar  ol  y  Neillduad. 
Adeiladesid  capel  yn  nghanol  y  pentref  i'r 
Methodistiaid,  a  hyny  yn  bur  fuan  gwedi 
i  Rowland  gael  ei  dori  allan  o'r  Llan  ; 
dywedai  y  weithred  yn  bendant  mai  "  can- 
lynwyr  Daniel  Rowland "  oeddynt  wir 
berchenogion  yr  adeilad.  Bu  y  Method- 
istiaid  am  amryw  flynyddoedd  gwedi  y 
Neillduad  cyn  galw  neb  o'u  gweinidogion 
yno  i  weinyddu  yr  ordinhadau.  Y  prif 
reswm  am  hyn  oedd  fod  y  Parch.  Hugh 
Lloyd,  Cilpyll,  yr  offeiriad  a  weinyddai  yn 
eglwys  y  plwyf,  yn  hynod  o  barchus,  ac 
yn  bregethwr  tra  efengylaidd,  ac  felly  nad 
oeddynt  am  roddi  teimlad  iddo.  Elai  y 
ff"yddlonaf  i  Langeitho,  tua  phum'  milltir 
o  bellder,  Sul  pen  mis ;  cymunai  eraill 
gyda  Mr.  Lloyd.  Eithr  o'r  diwedd  pen- 
derfynwyd  fod  y  sacramentau  i  gael  eu 
gweinyddu  yn  y  capel,  a  hyny  gan  wein- 
idogion  y  Cyfundeb.  Cyffrodd  yr  Eglwys- 
wyr  yn  aruthr  oblegyd  hyn,  yn  arbenig  y 
Parch.  Hugh  Lloyd  ;  ac  yn  fuan  cafodd  y 
Methodistiaid  rybudd  cyfreithiol  i  droi 
allan  o'r  capel.  Yr  oedd  yr  Eglwyswyr 
wedi  parotoi  ar  gyfer  hyn.  Ymddengys 
fod  ymddiriedolwyr  y  capel  oU  wedi  meirw 
adeg  y  Neillduad,  a  phan  yr  aed  i  wneyd  ym- 
ddiriedolwyr  newyddion,  gofalwyd  iddynt 
oU  fod  yn  Eglwyswyr.  Y  mae  yn  amlwg 
fod  y  rhybudd  yn  anghyfreithlawn,  ac  mai 
y  Methodistiaid  yn  unig  a  feddai  hawl  i 
gael  eu  galw  yn  ganlynwyr  Daniel 
Rowland ;  ond  yr  oeddynt  y  pryd  hwnw 
yn  weiniaid,  heb  ewyllysio  ymgyfreithio, 
ac  wedi  arfer  ymostwng  i'r  gwyr  mawr, 
cam  neu  gymhwys.  Felly  penderfynodd 
y  bobl  druain  dlodion  roddi  eu  capel  i 
fynu,  a  myned  allan  fel  Abraham  gynt  heb 
wybod  i  ba  le.  Y  cyfarfod  olaf  a  gynal- 
iwyd  ynddo  oedd  cwrdd  diolchgarwch  am 
y  cynhauaf-  ar  ei  derfyn  darfu  i  un  o'r 
blaenoriaid,  sef  Jonathan  Richards,  gloi 
drws  y  capel,  a  chymeryd  yr  agoriad  i'r 
ymddiriedolwyr.  Cynygiodd  yr  allwedd 
yn  gyntaf  i  Dr.  Rogers,  Abermeurig,  ond 
gwrthododd  ef  ei  derbyn.  Estynodd  hi 
yn  ganlynol  i'r  Parch.  Hugh  Lloyd,  a 
rhoddodd  yntau  hi  yn  ei  logell.  Gadawyd 
y  pwlpud  a'r  dodrefn  oU  ar  ol,  oddigerth 
bwrdd  bychan  a'r  Beibl  ;  cymerwydy  rhai 
hyny  allan,  a  gosodwyd  hwy  ar  yr  heol  o 
flaen  y  capel.  Dywed  traddodiad,  gwir 
neu    anwir,    fod   y    nos    ddilynol   yn    un 


wyntog  a  gwlawog  iawn  ;  ond  er  i'r  hoU 
wiad  gael  ei  gwlychu  i'r  Beibl  gael  ei  gadw, 
mewn  modd  a  ymddangosai  agos  yn  wyrth- 
iol,  yn  sych  a  dinam.  Y  Sul  canlynol  nid 
oedd  gan  y  rhai  a  droasid  allan  un  lle  i 
fyned,  nac  un  drws  yn  agored  i'w  derbyn. 
Cadwyd  y  cyfarfod  ar  yr  heol  gyferbyn  a'r 
addoldy  cloedig,  a  Mr.  WiUiams,  Lledrod, 
oedd  y  pregethwr.  Ni  chlywsom  ei  destun, 
ond  ymddengys  fod  arddeliad  anarferol  ar 
y  bregeth.  Rywbryd  ar  ei  bregeth  cyf- 
eiriai  at  y  capel  cauedig,  a'r  drws  clo,  a 
bloeddiai  gyda  dylanwad  anorchfygol : 
"  Os  yw  drws  y  capel  yn  nghau,  diolch  i 
Dduw  y  mae  drws  y  nefoedd  yn  agored  ; 
nid  oes  yr  un  irustee  mewn  bod  a  fedr  gloi 
hwnw."  Eithr  cyn  Sabbath  arall  cymer- 
wyd  tj  gwag  oedd  gerllaw  i  gynal  modd- 
ion,  ac  yma  y  bu  pregethu  nes  adeiladu  y 
capel  newydd. 

Er  bod  yn  gyfranog,  ac  yn  wir  yn 
flaenllaw,  yn  y  camwri  hwn  o  droi  y 
Methodistiaid  allan  o'u  capel,  dyn  o  deim- 
lad  tyner  oedd  Mr.  Lloyd,  ac  ymddengys 
fod  ei  gydwybod  yn  hynod  anesmwyth 
oblegyd  yr  hyn  a  wnaethai.  Cyn  hir  aeth 
at  Jonathan  Richards,  gan  gynyg  yr  agor- 
iad  yn  ol  ar  ryw  delerau.  Beth  oedd  y 
telerau,  nis  gwyddom  yn  sicr  ;  peidio 
gweinyddu  y  sacramentau  yn  y  capel,  mae 
yn  bur  debyg  ;  modd  bynag,  yr  oeddynt 
yn  gyfryw  nas  gallai  y  Methodistiaid  eu 
derbyn,  a  gwrthod  yr  aflwedd  a  wnaethant. 
Mae  yn  debyg  fod  cydwybod  Mr.  Lloyd 
ryw  gymaint  yn  esmwythach  wedi  y 
gwrthodiad.  Ond  yn  bur  fuan  cyfar- 
fyddwyd  ef  gan  hen  ŵr  duwiol,  oedd  yn 
farm  bailiff  iddo,  o'r  enw  Jac  Ty'nybedw, 
ac  meddai  hwnw  wrtho :  "  Mr.  Llwyd, 
chwi  wnaethoch  weithred  yn  Llanddewi 
na  chymerwn  i  mo'r  byd  am  fod  yn  gyf- 
ranog  â  chwi  ynddi."  "  Beth  oedd  hyny  ?" 
ebai  yntau.  "  Cloi  drws  y  capel  yn  erbyn 
pobl  yr  Arglwydd,"  oedd  yr  atebiad. 
"  lë,"  ebai  Mr.  Llwyd,  "ond  mi  gynygiais 
yr  aUwedd  yn  ol  iddynt  ail  tranoeth,  Jac." 
"  Efallai,"  meddai  yr  hen  \Vr  yn  ol ;  "  ond  mi 
glywais  i  Judas  Iscariot  gynyg  yr  arian  yn  ol 
ar  ol  bradychu  ei  Arglwydd,  ond  ni  wnaeth 
iawn  am  ei  bechod  trwy  hyny."  Aeth  geir- 
iau  Jac  Ty'nybedw  at  galon  Mr.  Lloyd  ; 
dywedir  na  fu  ddiwrnod  yn  iach  byth  ;  ac 
nid  hir  y  bu  cyn  cael  ei  gludo  at  ei  dadau. 

Ar  yr  un  pryd,  bendith  i'r  Methodistiaid 
oedd  coUi  y  capel  yn  Llanddewibrefi, 
oblegyd  yr  oedd  yn  gymharol  fychan,  ac 
ni  feddent  fodfedd  o  dir  i'w  helaethu. 
Cynyrchodd    ymddygiad     annheilwng    yr 

ymddiriedolwyr  hefyd  gydymdeimlad  cyíf- 
redinol  â  liwy  trwy  yr  hoU  wlad  ogwmpas, 
hyd  yn  nod  yn  mynwesau  dynion  digref- 
ydd.  Gan  Mr.  Davies,  Maesycrugiau, 
hen  drigianydd  yn  y  gymydogaeth,  cawsant 
le  i  adeiladu  capel  newydd,  gyda  phryd- 
les  o  fìl  o  flynyddoedd,  am  chwe'  chein- 
iog  yn  y  iîwyddyn.  Fel  hyn  y  bu. 
Aethai  dyn  digrefydd,  sef  David  Evans, 
Abercarfan,  i  Maesycrugiau,  i  dahi  ei 
rent ;  ac  yr  oedd  ganddo  lythyr  yn  ei 
logell  oddiwrth  Mr.  Richard,  Tregaron,  i 
Mr.  Davies,  yn  adrodd  am  y  modd  y 
cawsai  capel  Llanddewibrefi  ei  gloi  rhag  y 
Methodistiaid,  ac  yn  ceisio  ganddo  gyf- 
ryngu  trwy  roddi  tir  at  gapel  arall.  Dar- 
llenodd  y  boneddwr  y  llythyr  wrth  y 
bwrdd  bryd  ciniaw  ;  cafodd  ei  orchfygu 
yn  hollol  gan  yr  hyn  a  ddarllenai,  a  thor- 
odd  allan  i  wylo  yn  uchel.  Yr  oedd  yno 
nifer  o  offeiriaid  y  gymydogaeth  wedi 
dyfod  i'r  ciniaw ;  taflodd  Mr.  Davies  y 
llythyr  iddynt  gyda  rheg,  gan  ddweyd  : 
"  Paham  na  allai  rhai  o  honoch  chwi,  y 

d liaid,  ysgrifenu  fel  yna  ?  "  gan  gyfeirio 

at  swyn  dawn  Mr.  Richard.  Dychwelodd 
Dafydd,  Abercarfan,  âg  addewid  am  ddarn 
o  ardd  i  fod  yn  Ile  capel  ;  yr  oedd  efe,  a 
dyn  dibroffes  arall,  sef  Jenkin  WiIIiams, 
Abercoed,  yn  dwyn  mawr  zêl  dros  y 
capel  newydd  ;  ac  aethant  i  Dregaron, 
adeg  y  Cyfarfod  Misol,  gan  aros  y  tu 
allan  wrth  ddrws  y  capel,  tra  yr  oedd 
yr  ymdrafodaeth  parthed  derbyn  cynygiad 
Mr.  Davies,  Maesycrugiau,  yn  myned  yn 
y  blaen  oddifewn.  Wedi  deall  fod  y  tir 
wedi  cael  cymeradwyaeth  dychwelasant 
adref  yn  Uawen,  a  thranoeth  yr  oedd  eu 
troliau  yn  y  chwarel,  yn  cyrchu  ceryg  at  yr 
adeilad.  Bu  y  ddau  farw  yn  ddibroffes,  ond 
anhawdd  genym  feddwl  na  ysgrifenwyd  yr 
hyn  a  wnaethant  yn  goffadwriaeth  iddynt 
gerbron  Duw.  Trodd  yr  Eglwyswyr  yr 
hen  gapel  yn  ysgoldy,  a  bu  yn  eu  meddiant 
am  gryn  haner  can'  mlynedd.  Ond  tua'r 
fiwyddyn  1872,  deuwyd  o  hyd  i'r  weithred 
wreiddiol ;  gwelwyd  oddiwrthi  mai  eiddo 
y  Methodistiaid  oedd  y  Ile  ;  cafodd  poblyr 
Eglwys  rybudd  cyfreithiol  i  roddi  eu  hys- 
glyfaeth  yn  ol  ;  yr  hyn  hefyd  a  wnaethant 
wedi  deall  gwir  sefyllfa  pethau.  Ac  oddiar 
hyny  y  mae  yr  hen  gapel  yn  meddiant  ei 
wir  berchenogion. 

Capel  arall  a  gollwyd  oedd  tŷ  cwrdd 
Llandudoch,  yn  Sir  Benfro,  ond  sydd  am 
yr  afon  a  thref  Aberteifi.  Pregethai  y 
Diwygwyr  Methodistaidd  yma  yn  achlys- 
urol,  a  diamheu  i  gymdeithas  fechan  gael  ei 


ffurfio  yn  y  Ile.  Daeth  offeiriad  efengylaidd 
ei  yspryd  i  eglwys  y  plwyf,  o'r  enw 
WiIIiam  Jones.  Brodor  o  Sir  Forganwg 
ydoedd  ;  ac  fel  Jones,  Llangan,  a 
Christopher  Basset,  perthynai  i'r  Method- 
istiaid,  gan  bregethu  i'w  cynulleidfaoedd  a 
chyrchu  i'w  Cyfarfodydd  Misol.  Yn  ei 
ddyddiau  ef  cyfododd  y  Cyfundeb  gapel 
yn  y  pentref,  a  diau  ei  fod  yntau  yn 
cymeryd  rhan  arweiniol  gyda'r  adeilad. 
Eithr  yr  oedd  y  Parch.  William  Jones  yn 
wrthwynebwr  ffyrnig  i'r  NeiIIduad,  a 
chwedi  yr  ordeiniad  yn  Llandilo  Fawr 
ciliodd  oddiwrth  y  Methodistiaid,  gan 
rwystro  eu  pregethwyr  i  wneyd  defnydd 
o'r  capel.  À  oedd  geiriad  y  brydles  yn 
rhoddi  hawl  gyfreithiol  iddo  i  wneyd  hyny, 
nis  gwyddom  ;  ond  yr  oedd  yr  holl  ym- 
ddiriedolwyr  yn  Eglwyswyr.  Trwy  ei  fod 
yn  bregethwr  da,  ac  yn  fawr  ei  ddylanwad, 
glynodd  corph  y  gynulleidfa  wrtho  ;  ac  yr 
oedd  yr  ychydig  weddill  a  dueddent  i  Iynu 
wrth  y  Cyfundeb,  yn  rhy  eiddil  a  Uwfr  i 
fynu  gweled  y  weithred,  a  hawlio  eu 
hiawnderau.  A  math  o  ysgoldy  yn  perthyn 
i'r  Eglwys  a  fu  y  capel  byth.  Ni  fu 
pregethu  yn  y  pentref  gan  y  Methodistiaid 
gwedi  hyn  am  bum'-mlynedd-ar-hugain. 
Eithr  tua'r  flwyddyn  1836,  ailddechreuwyd 
achos  bychan  yn  y  Ile,  ac  adeiladwyd 
capel.  Ond  y  mae  grym  y  bobl  yn  perthyn 
i'r  Eglwys  Sefydledig  hyd  y  dydd  hwn. 

Yn  gyffelyb  y  dygwyddodd  yn  Eg- 
Iwyswrw.  Y  mae  genym  hanes  am  Howell 
Harris  yn  pregethu  yma,  a  cheir  cyfeiriad 
at  y  seiat  yn  Nghofnodau  Trefecca.  Nid 
ydym  yn  sicr  a  ddarfu  iddi  oresgyn  ystorm 
yr  Ymraniad ;  y  tebygolrwydd  yw  iddi 
wneyd,  oblegyd  dylanwad  Howell  Davies. 
Ni  adeiladwyd  capel  yma  hyd  tua'r 
flwyddyn  1807;  yn  flaenorol  cedwid  modd- 
ion  mewn  tỳ  anedd  oedd  wedi  ei  drefnu  i'r 
pwrpas.  Ymddengys  fod  yr  aelodau  yn 
rhai  pur  ffyddlon,  ond  fel  trigolion  canol 
gwlad  yn  gyffredin  yn  tueddu  at  fod  yn 
Ilwfr,  a  gwasaidd  i'r  offeiriad.  Cymunai 
rhai  o  honynt  yn  eglwys  y  plwyf,  ond  ai  y 
nifer  amlaf  Sul  pen  mis  i  Nefern,  Ile  y 
gweinidogaethai  y  Parch.  D.  Griffiths. 
Rhaid  oedd  gofalu  na  fyddai  moddion  yn 
y  tŷ  anedd  pan  y  cedwid  gwasanaeth  yn  y 
llan  ;  ac  os  dygwyddai  i  bregethwr  gael 
hwyl  boreu  y  Sul,  ac  i'r  cyfarfod  fyned  yn 
faith,  mawr  fyddai  y  twrw.  Únwaith 
pregethai  WiUiams,  Lledrod,  yno,  ac  ym- 
ddengys  fod  y  pregethwr  a'r  gynuUeidfa 
yn  cael  blas,  fel  nad  oedd  yn  bosibl  terfynu. 
Ar  y  pryd  tynai  yr  offeiriad  tua'r  eglwys, 

ac  er  ei  fawr  syndod  gwelai  nad  oedd  yr 
odfa  yn  y  capel  drosodd.  Gwthiodd  ei  ben 
i  mewn  trwy  y  drws,  a  gwaeddodd  ar  y 
gynulleidfa  am  ymwahanu  ar  unwaith, 
onide  y  byddai  iddo  osod  eu  hachos  yn 
Llys  yr  Esgob,  Gwyddai  Mr.  Williams 
yn  dda  am  y  ddefod  ;  gollyngodd  y  bobl 
ymaith  ar  unwaith,  gan  eu  hanog  i  fyned 
i'r  Uan  ar  ol  yr  offeiriad.  Yr  oedd 
dylanwad  Mr.  Griffiths,  Nefern,  yn  ddi- 
derfyn  yn  y  rhan  yma  o'r  wlad ;  a  phan  y 
ciHodd  ef  oblegyd  y  Neillduad,  oerodd 
teimlad  yr  aelodau  yn  Eglwyswrw  at  y 
Methodistiaid.  Nid  yw  yn  ymddangos  i'r 
capel  gael  ei  gau,  fel  yn  Llandudoch,  ond 
nid  oedd  yno  neb  a  deimlai  ar  ei  galon  i 
ymorol  am  bregethwyr.  Am  beth  amser 
deuai  ambell  bregethwr  teithiol  heibio,  a 
chaniateid  iddo  lefaru  yn  y  capel ;  ond 
cyn  hir  darfyddodd  y  moddion  Method- 
istaidd  yn  hollol. 

Yn  mhen  cryn  amser  daeth  rhai  Meth- 
odistiaid  i  drigianu  i'r  ardal,  a  dechreu- 
asant  gadw  Ysgol  Sabbothol  mewn  tŷ 
anedd,  ac  weithiau  ceid  gwasanaeth  pre- 
gethwr.  Ymddengys  fod  yr  hen  gapeì  yn 
ddiddefnydd  ;  a  theimlai  y  Methodistiaid 
yn  bur  gryf  mai  eu  heiddo  hwy  ydoedd, 
fod  geiriau  yn  y  brydles  yn  dangos  hyny 
yn  eglur  ;  a  gwnaethant  ymdrech  i'w  ad- 
feddianu.  Yr  oedd  hyn  tua  dechreu  y 
flwyddyn  1848.  Cafwyd  rhyw  ffordd  i 
fyned  iddo  un  Sabbath  ;  cynhahwyd  cyf- 
arfod  ynddo,  a  chyhoeddwyd  y  byddai 
Mr.  WiUiams,  Aberteifi,  yn  pregethu  yno 
y  Sul  canlynol.  Y  Sabbath  a  ddaeth,  a'r 
pregethwr  hefyd  ;  ond  erbyn  myned  at  y 
ty  cwrdd,  yr  oedd  yno  warcheidwad  arfog 
yn  cadw  y  drws,  ac  yn  gwarafun  iddo  ef  a 
phob  un  arall  fyned  i  mewn.  Ar  hyn, 
apeliwyd  at  berchen  y  tir  y  safai  y  capel 
arno,  sef  T.  O.  Lloyd,  Ysw.,  Bronwydd. 
Yr  oedd  efe,  fel  lord  of  the  manor,  yn 
cynal  ei  lys  yn  Nhrefdraeth ;  ac  aeth 
y  ddwy  blaid  yno,  gan  osod  y  mater 
ger  ei  fron.  Yr  ymadrodd  yn  y  weithred 
y  pwysai  yr  Eglwyswyr  arno  oedd,  mai 
erthyglau  athrawiaethol  Eglwys  Loegr 
oedd  i  fod  yn  safon  yr  athrawiaeth  a 
bregethid  yn  y  capel.  A  ganlyn  yw 
sylwedd  y  ddadl,  fel  ei  ceir  yn  Mcthodistiaeth 
Cymni : — 

Offeiriaid.  "  Nid  oes  gan  y  Methodist- 
iaid  un  hawl  i'r  tŷ  cwrdd  ;  nid  ydynt  yn 
olynwyr  i'r  gwj^r  a'i  hadeiladodd,  gan  na 
chawsant  erioed  urddau  esgobawl." 

Methodistiaid.  "  Nid  ydym,  syr,  yn 
proffesu  bod  yn  olynwyr  iddynt  ;  ond  yr 


ydym  yn  honi  mai  ni  ein  hunain  oedd  yn 
y  Ile  ar  ddydd  ei  agoriad." 

Oíf.  "  Ond,  syr,  y  mae  crybwylliad 
penodol  yn  y  brydles  mai  athrawiaethau 
yr  Eglwys  oedd  yr  athrawiaeth  i  fod." 

Meth.  "  Nid  yw  y  brydles  yn  son  ond 
am  erthyglau  athrawiaethol  yr  Eglwys ; 
nid  oes  ynddi  air  am  ei  Ilywodraeth 
eglwysig." 

Off.  "  Yr  athrawiaeth  uchaf  yw  y 
cymun  bendigaid ;  ac  yn  ol  yr  erthyglau, 
nid  oes  gan  y  Methodistiaid  hawl  i'w 
weinyddu." 

Meth.  "  Nid  athrawiaeth  ydyw  ordin- 
hadau  ac  ymarferiad  eglwys,  ac  nid  ydym 
ni  yn  pregethu  dim  ond  sydd  yn  gyson  âg 
erthyglau  Eglwys  Loegr,  fel  y  Protestan- 
iaid  uniawngred  eraill." 

Off.  "  Y  maent  hwy  (y  Methodistiaid) 
wedi  ymadael  âg  egwyddorion  eu  tadau ; 
mewn  gwirionedd,  nid  oes  Methodistiaid 
yn  bod  yn  awr.  Gynt  yr  oeddynt  mewn 
undeb  â'r  Eglwys,  a  gwŷr  wedi  cael 
urddau  esgobawl  oedd  eu  gweinidogion." 

Meth.  "  Ni  fu  undeb  sylweddol  erioed 
rhyngom  âg  Eglwys  Loegr ;  nid  offeir- 
iad  oedd  ein  sylfaenydd  cyntaf  (Howell 
Harris)  ;  ac  os  offeiriaid  fu  yn  gweinyddu 
i  ni,  rhai  wedi  eu  troi  allan  oeddynt,  gan 
mwyaf,  o  Eglwys  Loegr.  Ac  os  yw  y 
ffaith  fod  clerigwyr  yn  gweinyddu  mewn 
unrhyw  gyfundeb,  yn  cysylltu  y  cyfundeb 
hwnw  â'r  Eglwys  Wladol,  yna,  Eglwyswyr 
yw  holl  Ymneillduwyr  y  deyrnas,  gan  mai 
y  Bartholomew  Act  a.  roes  iddynt  hanfodiad. 
Heblaw  hyn  oll,  yr  oedd  yr  offeiriaid 
Methodistaidd  wedi  tori  eu  hunain  ymaith 
o  gylch  yr  Eglwys  Wladol,  yn  ol  y  nawfed 
canon,  o'r  dydd  y  cynhaliwyd  y  Gymdeith- 
asfa  gyntaf  ganddynt.  A  mwy  na'r  cwbl, 
yr  offeiriaid  ydynt  elynion  penaf  Method- 
istiaeth  trwy  holl  Gymru." 

Yr  oedd  ymadrodd  yn  y  weithred  i'r 
perwyl  yma  :  os  byddai  y  capel  am 
ddeuddeg  mis  heb  ddim  pregethu  ynddo, 
fod  y  weithred  yn  ddirym.  Profwyd  na 
fu  pregethu  ynddo  am  fwy  na  chwe' 
deuddeg  mis. 

Off.  "  Nid  yw  hyny  yn  wirionedd.  Y 
mae  pregethu  ynddo  bob  wythnos." 

Meth.     "  Gan  bwy  ?  " 

Off.     "Gan     Mr.    P ,    offeiriad    y 

plwyf." 

Boneddwr.  "  A  gafodd  y  capel  gys- 
egriad  esgobawl  ?  " 

Off.     "  Naddo." 

Bon.    "  Wel,  nid  oedd  gan  Mr.  P un 

hawl  i  bregethu  ynddo.  A  fyddwch  chwi 
yn  pregethu  yn  y  capel,  Mr.  P ?  " 

Mr.   P .     "  Na  fyddaf,  syr  ;  ond  mi 

fyddaf  yn  darllen  penod  yn  y  cwrdd  gweddi 
weithiau,  ac  yn  esbonio." 

Meth.  "  Y  mae  y  brydles  yn  gofyn 
hyny  yn  ychwanegol  at  bregethu,  a  honi 
yr  ydym  mai  nid  y  naiU  yw  y  llall." 

Bon.,  gan  droi  at  y  Methodistiaid.  "  A 
ydych  chwi  yn  cymeryd  mantais  ar  yr 
adran  yna  i  dori  y  brydles  ?  " 

Meth.  "  Yr  ydym  yn  cyflwyno  yr 
achos  yn  hollol  i  chwi,  syr  ;  ac  ni  a  ym- 
foddlonwn  i'ch  penderfyniad,  beth  bynag 
fyddo." 

Bon.  "  Wel,  ynte,  mi  a  roddaf  fy 
marn,  ond  nid  ar  air  yn  awr,  eithr  mewn 
ysgrif,  ac  mi  a  anfonaf  gopi  i'r  ddwy 
blaid." 

Bu  Mr.  Lloyd  cystal  a'i  air  ;  y  mae  ei 
ddyfarniad  ar  gael  yn  awr,  ac  yn  hollol  yn 
ffafr  y  Methodistiaid.  Eithr  er  -mwyn 
cymydogaeth  dda,  anogai  ar  fod  yr  Eg- 
Iwyswyr  a'r  Methodistiaid  yn  gwneyd 
defnydd  o'r  capel  ;  y  Methodistiaid  yn  ei 
ddefnyddio  ar  y  Sul,  a  phan  fyddai  arnynt 
ei  eisiau  ar  yr  wythnos,  a  ficer  y  pl wyf  yn  cael 
caniatad  i  draddodi  anerchiad  wythnosol 
ynddo.  Eithr  ni  dderbyniai  yr  Eglwyswyr 
y  dyfarniad  ;  a  chan  fod  y  capel  ganddynt 
hwy  yn  barod  mewn  meddiant,  nid  oedd 
yn  bosibl  i'r  Methodistiaid  sefydlu  eu  hawl 
heb  ymgyfreithio  â'r  ymddiriedolwyr.  I 
hyny  nid  oeddynt  yn  barod,  ac  y  mae  y 
Cyfundeb  heb  un  addoldy  yn  nghymydog- 
aeth  Eglwyswrw  hyd  y  dydd  hwn. 

Collwyd  capel  Nefern  hefyd.  Yma  y 
gweinyddai  y  Parch.  D.  Griffiths,  yr  hwn 
oedd  yn  bregethwr  doniol  a  hyawdl,  ac  a 
gyfrifid  fel  arweinydd  yn  mysg  Method- 
istiaid  Sir  Benfro.  Adeiladesid  capel  eang 
a  hardd  yma  tua  dechreu  y  ganrif,  yn  yr 
hwn  y  pregethai  y  cynghorwyr,  ac  y  cyn- 
heHd  moddion  wythnosol.  Yn  y  llan  y 
gweinyddid  y  sacramentau,  a  chymaint 
oedd  enwogrwydd  Mr.  Griffiths,  fel  y 
dyhfai  yr  hoU  wlad  yno  Sul  y  cymundeb. 
Fel  y  darfu  i  ni  nodi,  efe  oedd  arweinydd 
y  bíaid  a  wrthwynebai  y  Neillduad  ;  a 
chwedi  i  hyny  gymeryd  lle,  torodd  ei 
gysylltiad  à'r  Methodistiaid  yn  hollol. 
Cymaint  oedd  swyn  ei  ddawn,  a'r  dylan- 
wad  a  feddai,  fel  y  glynodd  yr  holl  gynull- 
eidfa  wrtho.  O  hyn  allan,  gwahardd- 
wyd  pregethwyr  y  Methodistiaid  i  groesi 
trothwy  y  tỳ  cwrdd.  A  oedd  hyn  yn 
gyson  â  gweithred  y  tir,  nis  gwyddom  ; 
nid  yw  yn  ymddangos  i  neb  wneyd  ym- 


chwihad  i  hyny  ;  gan  fod  y  bobl  wedi  eu 
colH,  ychydig  o  bwys  oedd  colh  yr  adeilad. 

Dyoddefodd  Trefdraeth  hefyd  mewn 
modd  cyfîelyb.  Cawsai  y  capel  hwn  ei 
agor  gan  Mr.  Jones,  Llangan,  a  Mr. 
Nathaniel  Rowland.  Bu  yma  gynghorwr 
yn  byw  o'r  enw  David  Evans,  yr  hwn  a 
feddai  ddoniau  pregethu  helaeth  ;  ac  efe 
hefyd  oedd  y  clochydd  yn  eglwys  y  plwyf. 
Un  tro  pregethai  efe,  a'r  Parch.  Nathaniel 
Rowland,  mewnCyfarfodMisoIyn  Nhrefin, 
ac  ymddengys  mai  ar  weinidogaeth  y 
cynghorwr  yr  oedd  mwyaf  o  arddeliad. 
Daeth  boneddwr  tra  chrefyddol  i  dỳ'r 
capel  ar  derfyn  yr  odfa,  ac  meddai,  yn 
ngwydd  Mr.  Rowland  :  "  Frodyr,  y  mae 
genyf  gynygiad  i  osod  gerbron  ;  sef  bod 
i'r  offeiriad  gael  ei  wneyd  yn  glochydd,  a'r 
clochydd  yn  offeiriad."  Adeg  y  Neillduad 
aeth  yn  ymraniad  yn  mysg  Methodistiaid 
Trefdraeth.  Gan  nad  yw  y  Ile  ond  tua 
dwy  filltir  o  Nefern,  yr  oedd  dylanwad 
Mr.  Griffiths  yma  hefyd  yn  fawr ;  gydag 
efe  y  trodd  y  nifer  amlaf  o'r  aelodau,  a 
chauwyd  drws  y  capel  yn  erbyn  y  rhai  a 
Iynent  wrth  y  Cyfundeb.  Eglwyswr  oedd 
perchen  tir  y  capel,  ac  ymddengys  na 
chawsid  prydles  ar  yr  adeilad ;  felly  yr 
oedd  ganddo  hawl  gyfreithiol  i  wneyd  ag 
ef  fel  yr  ewyllysiai.  Eithr  parhaodd  Mr. 
Bowen,  Llwyngwair,gyda'r  Methodistiaid, 
a  rhoddodd  ddarn  o  dir  i  adeiladu  capel 
arno  yn  Ile  yr  hwn  a  gollwyd.  Agorwyd 
y  capel  hwn  yn  y  flwyddyn  1815. 

Bu  ymraniad  hefyd  yn  mysg  Methodist- 
iaid  y  Ddinas,  Ile  rhwng  Trefdraeth  ac 
Abergwaun,  a  bu  agos  i'r  Cyfundeb  golli 
y  capel.  Yr  oedd  hwn  yn  un  o'r  capelau 
hynaf  a  feddai  y  Cyfundeb  yn  Sir  Benfro; 
cawsai  ei  adeiladu  tua'r  flwyddyn  1770,  yn 
benaf  trwy  offerynoliaeth  yr  hen  gynghor- 
wr,  John  Harris,  Treamlod.  Tua  dechreu 
y  ganrif  ddilynol  cafodd  y  capel  ei  helaethu, 
am  fod  yr  eglwys  a'r  gynulleidfa  wedi 
lliosogi  yn  ddirfawr  ;  ac  yn  adeg  y  NeiII- 
duad  yr  oedd  yma  achos  cryf.  Ond  yn  y 
cyffro  hwnw  aeth  yr  eglwys  yn  ddwy  blaid  ; 
glynodd  un  ran  wrth  y  Cyfundeb ;  ond 
ciliodd  y  rhan  arall,  cyfartal  agos  i'r  Ilall 
mewn  rhif,  at  yr  offeiriaid.  Gwnaed  cais 
i  ysglyfaethu  y  capel,  eithr  methodd.  Ond 
am  yr  ystabl,  a  adeiladesid  at  wasanaeth 
yr  achos,  nid  oedd  hono  yn  sefyll  ar  yr 
un  tir  a'r  capel,  ac  nid  yr  un  g\Vr  oedd 
perchenog  y  ddaear,  a  Ilwyddodd  y  blaid 
Eglwysig  i  gael  meddiant  o  honi.  Buont 
am  beth  amser  yn  cynal  ysgol  yma,  ac 
ambell  i  bregeth,  ond  buan  y  darfyddodd 


284 


Y   TADAU   METHODISTAIDD. 


hyny.  Eithr  iddynt  hwy  y  perthyn  yr 
ystabl  hyd  heddyw. 

Yn  Sir  Benfro  y  cymerodd  yr  oll  o'r 
pethau  hyn  le,  gyda'r  eithriad  o  helynt 
capel  Llanddewibrefi  ;  ond  cafwyd  cryn 
helbul  hefyd  yn  Llannon,  yn  Sir  Aberteifi. 
Ystyrid  yr  offeiriad  yma,  sef  y  Parch. 
David  Herbert,  fel  un  o'r  Methodistiaid. 
Ni  pherthynai  iddynt  yn  fifurfiol,  ar  a 
wyddom,  ond  deuai  i'r  capel  i  wrando 
pregethau,  a  chymerai  rhan  yn  y  cyfarfod- 
ydd  gweddi,  ac  yn  y  seiadau.  Y  Method- 
istiaid  o'u  tu  hwythau  a  gymunent  gydag 
ef  yn  eglwys  y  plwyf,  feÌ  braidd  nad  ys- 
tyrid  y  capel  a'r  eglwys  yn  perthyn  i'r  un 
bobl.  Eithr  yr  oedd  Mr.  Herbert  yn  flin 
ei  yspryd  oblegyd  y  Neillduad.  Cydym- 
deimlai  dosran  helaeth  o'r  aelodau  ag  ef 
yn  hyn  ;  nid  oeddynt  yn  foddlawn  i  newid 
eu  harfer,  a  galw  gweinidogion  y  Cyfundeb 
i'w  mysg  i  weinyddu  yr  ordinhadau;  ac  i'r 
adran  hon  y  perthynai  Mr.  Nathaniel 
WilUams,  pregethwr  nid  anenwog  a 
breswyhai  yn  y  lle.  Aeth  pethau  i  ddyr- 
yswch  hollol.  Ni  cheid  heddwch  yn  y 
cyfarfod  eglwysig ;  dadleuai  Uawer  eu 
hawl  i  fwynhau  breintiau  yr  efengyl  yn 
mysg  y  Methodistiaid,  a  pharhau  mewn 
undeb  â'r  Llan.  Anfonwyd  y  Parch. 
Ebenezer  Morris  yno  i  geisio  adfer  trefn. 
Gwelodd  yn  fuan  nas  gelhd  gwneyd  hyny 
heb  ddefnyddio  mesurau  cryfion  ;  sef  di- 
aelodi  pawb,  a  derbyn  eilwaith  i  gymundeb 
y  rhai  a  addawent  syrthio  i  mewn  a  threfn- 
iadau  y  Corph.     Hyny  hefyd  a  wnaeth  efe. 

0  herwydd  hyn  tramgwyddodd  cryn  nifer, 
a  throisant  eu  cefnau  ar  y  capel,  gan 
ddewis  glynu  wrth  Mr.  Herbert.  Yn 
mysg  y  rhai  hyn  yr  oedd  gwraig  Nathaniel 
Wilhams;  eithr  yr  oedd  efe  ei  hun  i  fFwrdd, 
ar  daith  yn  pregethu  yr  efengyl.  Cyfarfu 
Mr.  Morris  ag  ef  yn  dychwelyd  ;  a  chwedi 
iddo  glywed  yr  hanes,  a  bod  ei  wraig  ei 
hun  yn  mysg  yr  encilwyr,  dywedodd,  yn 
llawn  Ihd  :  "  Ó'r  goreu,  Mr.  Morris  ;  os 
gwnaethoch  felly  â  Jane,  chwi  gewch 
wneyd  hyny  hefyd  â  minau."  Felly  y  bu  ; 
cihodd  oddiwrth  y  Methodistiaid,  ac  ni  bu 
yn  aelod  yn  eu  mysg  mwy.  Cydnabyddai 
pawb  fod  Nathaniel  Wilhams  yn  ddyn 
duwiol,  ond  o  yspryd  tra  ystyfnig. 
Gwnaeth  gais  i  ddychwelyd  at  ei  frodyr  ar 

01  hyn  ;  ond  gan  yr  hawhai  gael  ei  dderbyn 
fel  pregethwr  cyflawn,  ac  nas  gwelai  y 
frawdoliaeth  yn  Llannon  eu  ffbrdd  yn  ghr 
i  wneyd  hyny  heb  fyned  a'r  achos  i'r  Cyf- 
fod  Misol,  tynodd  ei  gais  yn  ol,  ac  yn  y 
Llan  y  gorphenodd  ei  yrfa. 


Ond  i  ddychwelyd  at  helynt  y  capel. 
Gwnaed  ymdrech  gan  y  blaid  Eglwysig  i 
gymeryd  meddiant  o  hono,  gan  honi  mai 
hwy  oedd  y  gwir  Fethodistiaid,  a  bod  y 
blaid  arall,  trwy  ordeinio  gweinidogion, 
wedi  fforffetio  pob  hawl  i'r  enw.  Aethant 
mor  bell  yn  eu  rhyfyg  a  rhoddi  clo  ar  y 
drws.  Yn  awr,  yr  oedd  ynad  heddwch  yn 
y  gymydogaeth  ag  yr  oedd  ei  glod  trwy  yr 
holl  wlad,  a  phawb  yn  credu  nas  medrai 
gyfeihorni,  sef  Mr.  Lloyd,  o  Fabws.  Pen- 
derfynodd  y  ddwy  blaid  apeho  ato.  Yr 
Eglwyswyr  gafodd  y  blaen.  Ymddengys 
iddynt  fethu  dod  o  hyd  i  weithred  y  capel, 
ond  iddynt  ddangos  gweithredoedd  capelau 
eraiU  i'r  ynad,  a  dweyd  fod  gweithred 
capel  Llannon  o  gyffelyb  nodwedd ;  ac 
mai  hwy  oedd  y  bobl  a  ddesgrifid  yn  y 
brydles.  Gan  eu  coeho  rhoddodd  Mr. 
Lloyd  ei  farn  o'u  plaid.  Prin  yr  oeddynt 
dros  y  trothwy  nad  oedd  y  Methodistiaid 
wedi  cyrhaedd.  Yr  oedd  y  weithred  gyf- 
reithiol  yn  ei  meddiant  hwy.  Trwy  ryw 
fusgrehni  syrthiasai  i  ddwylaw  un  o'r 
aelodau,  sef  Sion  y  teihwr  ;  a  chan  ei  fod 
yn  ddyn  cwbl  anwybodus  torasai  hnyn 
mesur  allan  o'r  croen,  heb  un  syniad  mai 
gweithred  capel  ydoedd.  Yn  ffodus, 
modd  bynag,  nid  aethai  gwelleifyn  y  teil- 
iwr  trwy  un  o  hanfodion  y  weithred  ;  a 
Ilwyddwyd  i'w  gwella  yn  bur  dda,  gan 
wneyd  un  cyfanwaith  o  honi  fel  o'r  blaen. 
Dangosodd  cyfreithiwr  y  Methodistiaid, 
gŵr  o'r  enw  Mr.  Morris,  y  weithred  i'r 
ynad,  a  gofynodd  iddo  a'i  gwir  ydoedd  ei 
fod  wedi  dweyd  wrth  y  blaid  arall  mai 
hwy  oeddynt  wir  berchenogion  y  capel  ? 

"  le,"  ebai  Mr.  Lloyd;  "tystient  wrthyf 
fi  mai  hwy  oedd  y  Methodistiaid." 

"  Pwy  ynte  y w  yr  Eglwyswyr?"  gofynai 
y  cyfreithiwr. 

"  Ni  ofynais  hyny  iddynt,"  meddai  yr 
ynad. 

"  Da  fuasai  gwneyd  hyny,"  ebai  y  cyf- 
reithiwr  ;  "  oblegyd  y  bobl  sydd  gyda  mi 
yn  awr  y  w  y  Methodistiaid ;  yr  Eglwyswyr 
oedd  y  lleill." 

"  Chwi  wyddoch  chwi,  Mr.  Morris,  fwy 
am  wahanol  grefyddau  na  mi,"  ebai  yr 
ynad  ;  "  ond  y  Methodistiaid,  pwy  bynag 
ydynt,  yw  gwir  berchenogion  y  capel." 

Eithr  gan  nad  oedd  yr  Eglwyswyr  yn 
bresenol  pan  y  datganodd  yr  ynad  ei  farn, 
a  chan  yr  honent  mai  hwy  oedd  y  gwir 
Fethodistiaid,  gwrthodasant  roddi  y  medd- 
iant  i  fynu,  eithr  cadwasant  y  clo  ar  y 
drws,  gan  osod  dau  ddyn  i  wylio  nad 
ymyrai     neb     âg    ef.      Y    dyddiau    can- 

lynol  yr  oedd  Cyfarfod  Misol  yn  Mhen- 
morfa,  a  gosodwyd  yr  achos  gerbron  yno. 
Dygwyddai  fod  cyfreithiwr  yn  bresenol, 
sef  un  Mr.  Davies,  yr  hwn  a  ofynodd  a 
oedd  y  capel  wedi  cael  ei  drwyddedu. 
Atebwyd  ar  unwaith  ei  fod  ;  mai  y  rheswm 
dros  wneyd  hyny  oedd  gwaith  rhyw  John 
Jones,  o  Landdewi  Aberarth,  swyddog  y 
gylHdfa,  yn  dyfod  yno  i  aflonyddu  ar  y 
cyfarfodydd.  "  Gan  fod  y  capel  wedi  cael 
ei  drwyddedu  fel  addoldy  Ymneillduol," 
ebai  Mr.  Davies,  "  eiddo  y  Methodistiaid 
ydyw  ;  nis  geill  yr  Eglwyswyr  ei  hawHo. 
Eithr  cynghorwn  chwi  i  beidio  cyffwrdd 
â'r  clo  sydd  arno,  ond  erlyn  y  sawl  a'i 
rhodd  ef  ar  y  drws  â  chyfraith  y  wlad." 
Ond  yr  oedd  pobl  Llannon  yn  rhy  ddi- 
am.ynedd  i  aros  am  genadwri  y  Cyfarfod 
Misol  ;  a  rywsut,  syrthiodd  ofn  ar  y  rhai 
a  wylient  dros  yr  Eglwyswyr,  er  mai  dau 
ddihyryn  oeddynt ;  credasant  eu  bod  yn 
tynu  arnynt  eu  hunain  ŵg  sicr  yr  HoII- 
alluog,  ac  yn  fuan  cymerasant  y  traed, 
gan  adael  y  drysau  a'r  clo  i  gymeryd  eu 
siawns.  Yr  oedd  y  Methodistiaid  yn 
dysgwyl  eu  cyfleustra,  a  chydiodd  un  o 
honynt,  sef  Dafydd  Sion,  mewn  trosol 
haiarn,  gan  dori  y  clo,  a  gollwng  y  bobl  i 
mewn  ;  ac  ail  ddechreuwyd  cynhal  cyfar- 
fodydd  ynddo.  Bygythiai  yr  Eglwyswyr 
yn  erwin  mewn  canlyniad ;  danodent  i'r 
Methodistiaid  mai  pobl  dlodion  oeddynt, 
ac  nad  gwiw  iddynt  fyned  i  ymgyfreithio 
â  chyfoethogion  y  wlad  ;  ond  yr  oedd 
Dafydd  Sion  mor  ddidaro  a  siriol  a'r 
uchedydd,  ac  atebai  :  "  Peidiwch  camsyn- 
ied  ;  nid  rhaid  i  ni  ond  talu  pum'  punt  y 
flwyddyn  i  gymdeithas  yn  Llundain,  a 
chawn  bob  amddiffyn  i'n  hiawnderau,  a'n 
dyogelu  hefyd  rhag  y  costau."  Aeth  yr 
ymryson  yn  y  blaen  am  tua  blwyddyn. 
Y  pryd  hwnw,  daeth  Mr.  Daniel  Jenkins, 
mab-yn-nghyfraith  i  Daniel  Rowland,  ac  a 
fuasai  yn  bregethwr  gyda  y  Methodistiaid 
cyn  y  NeiIIduad,  drosodd  i  Lannon,  er 
hawlio  yr  addoldy.  Yr  oedd  efe  yn  un  o'r 
ymddiriedolwyr.  Prin  y  cyrhaeddodd  y 
lle  cyn  iddo  gael  ei  gymeryd  yn  glaf,  ac 
yn  mhen  ychydig  ddyddiau  bu  farw. 
Aeth  arswyd  ar  yr  Eglwyswyr  mewn 
canlyniad,  ac  ni  wnaethant  un  cais  mwy- 
ach  i  gymeryd  meddiant  o'r  addoldy. 

Ileblaw  cael  eu  herlid  trwy  y  wasg, 
a'u  hyspeilio  o'u  capelau,  dyoddefodd  y 
Methodistiaid  yn  drwm  yn  eu  hamgylch- 
iadau  mewn  aml  i  ardal,  oblegyd  meiddio 
croesi  yr  offeiriaid,  ac  ordeinio  gweinidog- 
ion.      Yr    oedd    amryw   o'r   offeiriaid    yn 


dirfeddianwyr ;  a'r  rhai  nad  oeddynt,  a 
feddent  gryn  ddylanwad  ar  y  tirfeddian- 
wyr  o  gwmpas.  Felly,  cadd  y  Method- 
istiaid  deimlo  pwysau  eu  g\Vg ;  a  chadd 
rhai  degau  o  honynt  eu  troi  o'u  tai  a'u 
tyddynod.  Fel  engrhaifft,  gallwn  gyfeirio 
at  Mr.  David  Jones,  Dolaubach,  g\vr 
nodedig  am  ei  synwyr,  a  chraffder  ei 
farn,  ac  a  ystyrid  fel  un  o'r  prif  flaenoriaid 
yn  Llangeitho.  Cyn  y  Neillduad  yr  oedd 
yn  fawr  ei  barch  yn  mysg  yr  offeiriaid ;  efe 
fyddai  yn  mesur  coed  a  thai,  a  gweithredai 
fel  goruchwyliwr  ar  eu  tiroedd  i  Mr.  Lloyd, 
Cilpyll,  a  Mr.  Jones,  Glanmarch  ;  ond 
trwy  iddo  alwy  Parch.  Ebenezer  Richardi 
fedyddio  ei  blentyn  collodd  y  gwaith  hwnw 
yn  gwbl.  Nid  yn  unig  hyny,  eithr  gyrwyd 
ef  allan  o'i  dyddyn,  sef  y  Castell,  yr  hwn  a 
ddelid  ganddo,  a  chan  ei  rieni  o'i  flaen. 
Os  iawn  y'n  hysbyswyd,  Mr.  Jones,  Glan- 
march,  oedd  y  perchenog.  G\vr  duwiol 
oedd  efe  yn  ol  barn  pawb  am  dano,  ac  yr 
oedd  iddo  air  da  am  ei  garedigrwydd,  a'i 
gymwynasgarwch  ;  ond  yr  oedd  ei  wrth- 
wynebiad  i'r  NeiIIduad  wedi  chwerwi  ei 
yspryd  trwyddo.  Cafodd  amryw  yn 
nghymydogaeth  Llangeitho  eu  trin  yn 
gyffelyb  ;  a  thrwy  adeiladu  tai  un-nos  ar  y 
Mynyddbach  y  cafodd  rhai  o'r  cyfryw 
gartrefi  i  lochesu  ynddynt. 

Gwnaed  ymosodiad  hefyd  ar  rai  o'r 
gweinidogion  a  gawsent  eu  neillduo,  trwy 
geisio  ganddynt  gymeryd  urddau  esgobawl, 
a  throi  eu  cefnau  ar  eu  brodyr.  Mewn 
ychydig  amgylchiadau  yn  unig  y  bu  hyn 
yn  llwyddianus  ;  safodd  y  rhan  fwyaf  yn 
ffyddlon  i'w  hargyhoeddiadau,  yn  ngwyneb 
hudoliaethau  a  bygythion.  Gwelai  yr 
offeiriaid  fod  y  bobl  yn  glynu  wrth  y  pre- 
gethwyr,  ac  mai  yr  unig  ffordd  i  ail  enill  y 
werin,  a'u  dwyn  yn  ol  i  fynwes  yr  Eglwys 
oedd  trwy  berswadio  y  pregethwyr  Meth- 
odistaidd,  meistriaid  y  gynulleidfa,  i  dder- 
byn  ordeiniad.  Gwnaed  cais  felly  at 
Ebenezer  Richard.  Yr  oedd  John  Jones, 
Ysw.,  Derry  Ormond,  yn  berthynas  i 
wraig  Mr.  Richard,  ac  yn  dra  hoíf  o  hono 
yntau.  Aeth  amryw  o  offeiriaid  Ceredig- 
ion,  ac  yn  eu  mysg  Ficer  Llanbadarn 
Fawr,  at  Mr.  Jones,  i  geisio  ganddo  ddylan- 
wadu  ar  Mr.  Richard  i  dderbyn  urddiad 
Eglwysig.  Cydsyniodd  y  boneddwr  gyda 
phob  parodrwydd,  ac  anfonodd  am  Mr. 
Richard  i'w  balas.  Yna  dywedodd  wrtho 
ei  fod  wedi  bod  yn  ymddiddan  ag  amryw  o 
offeiriaid  yn  ei  gylch,  a'u  bod  wedi  dyfod 
i'r  penderfyniad  o  gynyg  bywioliaeth  Eg- 
Iwysig  iddo,  Ile  y  caffai  well  tâl  a  byd  mwy 

esmwyth  nag  a  allai  gael  yn  mysg  y 
Methodistiaid.  Atebodd  Mr.  Richard  yn 
gadarn  a  dibetrus :  "  Y  mae  y  peth  yn 
anmhosibl,  syr."  Synodd  y  boneddwr  yn 
ddirfawr,  a  gofynodd  iddo,  "  Paham  ?" 
Atebodd  yntau  :  "  Byddai  derbyn  y  cynyg 
hwn  yn  hoUol  groes  i'm  cydwybod,  gan  fy 
mod  o  egwyddor  yn  ymneillduo  oddiwrth 
yr  Eglwys  Sefydledig.  Yn  nesaf,  yr  wyf 
yn  barnu  y  byddaf  yn  fwy  defnyddiol  yn  y 
fan  lle  yr  ydwyf.  Ac  yn  drydydd,  y  mae 
y  fath  undeb  ac  anwyldeb  rhyngof  a'm 
brodyr  fel  y  byddai  y  rhwyg  yn  annyodd- 
efol  i'm  teimladau."  Nis  gallai  y  boneddwr 
feio  ar  y  rhesymau  hyn,  ond  dywedai  gyda 
gwen  anfoddog,  ei  fod  yn  ystyried  Mr. 
Richard  yn  dra  ffol,  er  ei  les  ei  hun,  wrth 
wrthod  y  fath  gyfle. 

I  symio  i  fynu  ganlyniadau  y  Neillduad, 
nid  yw  yn  ymddangos  i'r  Methodistiaid 
gael  colled  o  gwbl  yn  y  Gogledd  o  herwydd 
cymeryd  y  cam  yma.  Tri  o  offeiriaid  o 
fewn  y  dalaeth  a  berthynent  i'r  Cyfundeb, 
ac  arosodd  y  rhai  hyny  yn  fîyddlon  fel 
cynt.  Ychydig  o  golled  a  gafodd  y  Cyfun- 
deb  yn  y  Dehau  ychwaith,  gyda'r  eithriad 
o  Sir  Benfro,  a  rhanau  o  Sir  Aberteifi. 
Yn  Mhenfro  yr  oedd  dylanwad  yr  offeiriaid 
gryfaf ;  dyma  eu  tẁr  a'u  hamddiffynfa  ;  a 
chan  fod  rhai  o  honynt,  yn  arbenig  y 
Parch.  D.  Griffiths,  Nefern,  yn  bregeth- 
wyr  hyawdl,  aethant  mewn  amry  w  o  ardal- 


oedd  a  chorph  y  bobl  i'w  canlyn.  Y  mae 
hyn  yn  wir  am  yr  holl  wlad  o  Aberteifi  i 
lawr  gyda  glan  y  môr  i  Abergwaun.  Dyma 
un  o'r  prif  resymau  am  wendid  Methodist- 
iaeth  yn  Sir  Benfro.  Pr  Cyfundeb,  yn 
gyffredinol,  modd  bynag,  bu  y  NeiIIduad 
yn  foddion  maeth  a  chynydd,  a  gosododd 
ynddo  elfenau  parhad.  ünd  bu  y  NeiII- 
duad  yn  andwyol  i  grefydd  efengylaidd 
yn  yr  Eglwys  Sefydledig.  Ar  y  cyntaf 
ceisiai  yr  offeiriaid  a  arferent  fynychu  cyf- 
arfodydd  y  Methodistiaid  gynal  math  o 
gymanfaoedd;  cyrchent  y  clerigwyr  mwyaf 
eu  dawn  iddynt ;  ond  er  iddynt  fod  mewn 
bri  am  ychydig  amser,  ni  chymerasant 
afael  ar  fywyd  y  genedl ;  ac  fel  yr  oedd  yr 
offeiriaid  a  gawsent  eu  lefeinio  i  raddau  ag 
yspryd  Methodistiaeth  yn  marw  o  un  i  un, 
aeth  y  cyfarfodydd  yn  fwy  anmhoblogaidd 
ac  yn  Ilai  eu  dylanwad,  ac  yn  y  diwedd 
diflanasant  agos  yn  hollol.  Am  y  pregeth- 
wyr  a'r  cynghorwyr  a  droisant  eu  cefnau  ar 
y  Cyfundeb  yn  yr  argyfwng  hwn,  ac  a  fwr- 
iasant  eu  coelbren  gyda'r  offeiriaid,  darfu 
am  eu  poblogrwydd  a'u  defnyddioldeb ; 
nid  oedd  lle  iddynt  yn  yr  Eglwys  Sefydl- 
edig,  na  gwaith  iddynt  i'w  gyflawni  ; 
dychwelodd  ychydig  yn  eu  holau,  ond  am 
y  nifer  fwyaf  treuliasant  weddiU  eu  hoes 
mewn  neiliduedd,  yn  gwbl  ddiddefnydd,  ac 
yn  sur  eu  hyspryd. 


^ 

Rìiieni y  Parch.  Joìin  Williams,  Lledrod,  yn  ddyeithr  i  grefydd — Ei  dad yn  marw  pan  yn  ieuanc, 
ac  yntau  yn  cael  ei  ddivyn  i  fynu  gan  ei  fodryb — Y  mae  yn  llanc  gwyllt,  ond yn  ddyscrwr 
givych  —  Yn  cael  ei  ordeinio  i  guwradiaeth  Lledrod  a  Llanimnvs — Profì  nad  oedd  yn 
Fethodist — Ofergoeledd  yr  ardal — Mr.  Williams  yn  cael  ei  argyhoeddi  trwy  Williams, 
Llanfair — Ynpregethu  gyda  nerth — Ei  Fethodistiaeth  yn  peri  iddo  orfod  ymadael  ar  Eglwys 
Sefydlcdig — Yn  hwrw  ei  goelbren  yn  mhlith  y  Methodistiaid — Yn  cacl  odfaeon  nerthol~Ei 

ffraeth  ddywediadan  mewn  cyfarfodydd  eglivysig — Yn  troi  yn  gryf  o  hlaid  y  Neillduad Ei 

nodwedd  fel  pregethwr — Ei  farimtaeth — Geni  y  Parch.  Howcll  Howclls,  Trehill,  yn  ardal 
Ystradgynìais—  Y  mae  yn  cael  troedigaeth  yn  ieuanc — Ei  hynodrwydd  fel  giveddiwr — Yn 
dechreu  pregethu  pan  ar  daith  yn  y  Gogledd  gyda  Mr.  John  Evans,  Cilycwm — Yn  myned 
i'r  offeiriadaeth — Yn  guwrad  yn  Glyncorwg,  a  chwedi  hyny  yn  St.  Nicholas — Crefydd  yn 
uchel  yn  Mro  Morgann'g  ar  y  pryd — Llangan  yn  Jerusalem  y  wlad — Gwrthwynebiad  Mr. 
Thomas,  Tresimwn,  iddo  gael  ei  ferch  yn  wraig — Yn  dyfod  yn  y  blaen  yn  y  byd — Gorfod 
ymadael  a  St.  Nicholas — Cael  ei  droi  allan  o  gmuradiaeth  Llanddiddan  Fach — Ei  ymlyniad 
wrthy  Methodistiaid — Llythyrau — Ei  nodwedd  fel  pregethwr — Marwolaeth y  Parch.  Howell 
Howells. 


I^^^R  offeiriaid  ddarfu  fwrw  eu  coelbren 
'"'  gyda'r  Methodistiaid  adeg  cyffro 
y  Neillduad  oeddynt  saith  mewn 
rhifedi,  sef  pedwar  yn  y  Deheudir  a  thri 
yn  y  Gogledd.  Yn  y  Deheudir  safodd  y 
Parchn.  John  Williams,  Lledrod  ;  John 
Wilhams,  Pantycelyn;  Howell  Howells, 
Trehill;  a  WiUiam  Howells,  Llangan.  Yn 
y  Gogledd,  y  Parchn.  Thomas  Charles, 
Simon  Lloyd,  a  Wilham  Lloyd,  Caer- 
narfon.  Yr  ydym  yn  barod  wedi  ym- 
drin  â  hanes  y  Parchn.  Thomas  Charles, 
a  John  WilHams,  Pantycelyn  ;  ac  yn  y 
benod  hon  sylwn  yn  fyr  ar  y  gweddill  o 
honynt. 

Y  cyntaf  a  ddaw  dan  ein  sylw  yw  y 
Parch.  John  WilUams,  Lledrod.  Cafodd 
efe  ei  eni  yn  y  flwyddyn  1747,  yn  Penwern- 
hir,  ffermdy,  tua  haner  milltir  i'r  gogledd- 
ddwyrain  o  Bontrhydfendigaid,  yn  Sir 
Aberteifi.  Enwau  ei  riaint  oedd  WilHam 
Rees  Mathias,  ac  Anne  Rees  Mathias  ;  a 
changanlyn  arfer  ydyddiau  hyny  cymerodd 
yntau  enw  cyntaf  y  tad  yn  gyfenw,  a  daeth 
yn  John  WiHiams.  O  saith  o  blant  efe 
oedd  yr  ieuenj^af  ond  un.  Dywedir  yn 
Methodistiaeth  Cymru  fod  ei  rieni  ill  dau  yn 
grefyddol.  Nid  yw  hyny  yn  gywir ;  bu 
farw  ei  dad  pan  nad  oedd  efe  ond  pedair 
mlwydd  oed,   ac  nid  yw    yn    ymddangos 


fod  ynddo  unrhyw  dueddiad  at  grefydd. 
Nid  oedd  ei  fam  ychwaith,  na  neb  o'r 
plant  hynaf,  yn  proffesu.  Eithr  yr  oedd 
Martha,  merch  Dolfawr,  a'i  fodryb  yntau, 
chwaer  ei  fam,  yn  ddynes  nodedig  o  dduw- 
iol.  Cawsai  ei  hargyhoeddi,  yn  ol  pob 
tebyg,  wrth  wrando  ar  y  Parch.  PhiHp 
Pugh,  gweinidog  Presbyteraidd  yn  Llwyn- 
piod,  ac  elai  i  wrando  i  Lwynpiod  gyda 
chysondeb  ;  eithr  pan  y  daeth  y  Methodist- 
iaid  i'r  gymydogaeth,  gan  sefydlu  seiat  yn 
Penlan,  ger  Swyddffynon,  ymunodd 
Martha,  Dolfawr,  â  hwy.  Y  hi  a  fu  y  prif 
foddion  i  gael  pregethu  gyntaf  i  bentref 
Pontrhydfendigaid ;  a  dywed  Methodistiaeth 
Cyinru  mai  hi,  "  ar  ei  thraul  ei  hun,"  a 
adeiladodd  y  capel  cyntaf  yno.  \Vedi 
marw  ei  dad  cafodd  John  WiIIiams,  gyda 
Martha,  ei  chwaer  ieuangaf,  eu  hanfon 
at  y  fodryb  hon  i  breswylio,  a  than  ei 
haden  hi  y  dygwyd  y  ddau  i  fynu.  Yn 
mhen  amser  priododd  Martha,  Dolfawr,  ag 
un  John  Thomas  ;  nis  gwyddom  ddim  am 
dano  ef;  eithr  ymddengys  na  bu  iddynt 
blant,  ac  felly  cafodd  y  ddau  blentyn  am- 
ddifad  o  Benwernhir  holl  serch  a  gofal  eu 
modryb  a'u  hewythr. 

Yr  oedd  John  Williams  pan  yn  blentyn 
yn  Ilawn  chwareu  ;  byddai  mewn  rhyw 
helynt  yn  barhaus,  ac  nid  oedd  terfyn  ar 

ei  ddireidi  a'i  droion  ysmala.  Efe  a  fyddai 
yn  arweinydd  plant  y  gyniydogaeth  mewn 
pob  math  ar  gamp.  Éithr  meddai  dalent 
at  ddysgu,  a  gofalodd  ei  fodryb  roddi  iddo 
bob  cyíieustra  i  ddadblygu  ei  dalent. 
Dywedir  y  rhagorai  ar  ei  gyfoedion  mewn 
codymu,  mewn  chwareu  pêl,  ac  mewn 
rhifyddiaeth.  Yr  oedd  ysgol  Ystrad- 
meurig  gerllaw,  ar  ba  un  yr  oedd  yr  enwog 
Edward  Richard  yn  athraw.  Bu  John 
Williams  yma  ara  flynyddoedd  yn  dysgu 
Groeg  a  Lladin,  a  phob  gwybodaeth  arall 
a  ystyrid  y  pryd  hwnw  yn  bwysig.  Oddi- 
yno  anfonwyd  ef  i  ysgol  ramadegol  Caer- 
fyrddin,  yr  hon  oedd  dan  ofal  offeiriad  o'r 
enw  Mr.  Maddox.  Yr  oedd  yn  ddealltwr- 
iaeth  o'r  cychwyn  fod  John  Williams  i 
gael  ei  ddwyn  i  fynu  i'r  otfeiriadaeth  ;  dyna 
uchelgais  ei  fodryb  tuag  ato  ;  dyna  hefyd 
oedd  yr  ysprydiaeth  a  dreiddiai  drwy  ysgol 
Ystradmeurig,  ac  yr  oedd  hyny  yn  gwbl 
gyson  a'i  dueddfryd  yntau,  oblegyd  fod 
ynddo  chwaeth  at  lyfrau.  Nid  oedd  ynddo 
un  awydd  am  achub  eneidiau ;  yn  wir  ni 
theimlasai  unrhyw  bryder  gyda  golwg  ar 
ei  gyflwr  ei  hun.  Rhaid  ddarfod  iddo 
glywed  Daniel  Rowland  droion  pan  yn 
Uanc;  tebyg  yr  elai  gyda  ei  fodryb  weithiau 
i'w  wrando  i  Bontrhydfendigaid,  a'r  Hen 
Fynachlog  ;  teimlai  hefyd  gryn  barch  i'r 
Methodistiaid  Calfinaidd,  ond  nid  oedd 
trwy  y  cwbl  wedi  cael  golwg  ar  ei  euog- 
rwydd  a'i  fryntni  fel  pechadur. 

Derbyniodd  ei  urddau  fel  diacon  gan 
Dr.  Charles  ^Moss,  Awst  19,  1770,  pan  yn 
dair-ar-hugain  mlwydd  oed.  Cawsai  deitl 
i  guwradiaeth  Llanwnws  a  Lledrod  gan  y 
Parch.  Daniel  Jones,  Sunny  Hill,  Tre- 
garon.  Dahai  y  gẁr  hwn  fywioHaethau 
pedair  o  eglwysydd  plwyfol  yn  ei  ddwy- 
law,  sef  Tregaron,  y  Fynachlog,  Llanwnws, 
a  Lledrod;  yr  oedd  hefyd  erbyn  hyn  mewn 
gwth  o  oedran,  felly  nis  gallai  gyflawni 
dyledswyddau  ei  swydd,  hyd  yn  nod  yn  y 
dull  arwynebol  a  difater  y  g\\  nehd  hyny  yr 
adeg  hono,  heb  gymhorth  cuwrad.  Ar  yr 
un  pryd  ofnai  am  y  gŵr  ieuanc  o  Ddolfawr 
ei  fod  yn  tueddu  gormod  at  y  Methodist- 
iaid.  Ni  chlywsai  ddim  yn  ei  erbyn  i'r 
perwyl  hwnw^  eithr  gwyddai  am  ei  fodryb, 
Mrs.  Martha  Thomas,  ei  bod  hi  yn  Feth- 
odist  zelog.  Cyn  rhoddi  llythyr  i  Mr. 
WiUiams  i'w  gyflwyno  i  sylw  yr  esgob, 
mynai  yr  hen  offeiriad  ddealltwriaeth  glir 
ar  y  mater  hwn.  "  Y  maent  yn  dweyd 
wrthyf  mai  Methodist  wyt  ti,"  meddai.  Ar 
hyn  atebodd  y  gẁr  ieuanc  mewn  modd  cyf- 
lym  a  chyffrous:  "  Na,  nid  wyf  fi  yn  un  o'r 


diawlaid."     Boddlonodd  hyn  yr  hen  offeir- 
iad,  a  chafodd  y  gẃr  ieuanc  gymeradwy- 
aeth.     Y  mae  y  tŷ,  yn   mha  un  y  cyfan- 
eddai  y  Parch.  Daniel  Jones,  yn  awr  yn 
dafarndy.       Rhaid   fod  cyflwr  yr  Eglwys 
Wladol    yn    ddifrifol    pan    y    dewisiai    ei 
hoffeiriaid  ddynion  ieuainc   yn  arfer  iaith 
anweddus    i  weinidogaethu    i'w    pobl,   yn 
hytrach   na    rhai   yn    teimlo  dros  annuw- 
ioldeb    y    wlad.       Wedi    cael    ei  foddhau 
nad    oedd    a    fynai    y    Uanc    â'r    Method- 
istiaid,  rhoddodd  iddo  lythyr  cyflwyniad, 
a  chafodd  John  WiUiams  ei  ordeinio  gan 
Esgob  Tyddewi.     Gan  yr  un  prelad  caf- 
odd  ei  ordeinio  yn  offeiriad,  Medi  i,  1771. 
Priododd  yr  un  flwyddyn  ag  y  derbyn- 
iodd    ei    gyflawn     urddau,     â    Miss    Anne 
Rosser,  LÌwyngronwen  ;   ac  aethant  i  fyw 
i  Ty'nddrainen,  fferm  yn  nghymydogaeth 
Swyddffynon.      Yr     oedd    ganddo     gryn 
ffordd    i'r    eglwysi    a    wasanaethai  ;     ond 
meddai  geffyl  da,  a  diau  nad  oedd  y  gwas- 
anaeth   yn   y  naill  na'r  Ilall  o  honynt  yn 
faith,  nac  yn  cynyrchu  blinder  a  lludded 
corph.     Nid  oedd  yn  ymdeimlo  o  gwbl  a 
phwysigrwydd  ei  swydd  ;  carlamai  dros  y 
llithiau  yn  hollol    anystyriol,  ac  yna  tra- 
ddodai  rywbeth  ar  lun  pregeth,  na  feddai 
ddim  yn  tueddu  i  ddeffro  y  difraw,  nac  i 
gysuro  enaid  trallodedig.     Pwnc  o  fywiol- 
iaeth  iddo  ef  oedd  yr  offeiriadaeth.     Eithr 
yr  oedd  yn   ei    elfen    gyda'r    chwareuon  ; 
ymdaflai  i'r  rhai  hyn  gyda  holl  frwdaniaeth 
ei  natur  ;  ac  fel  yn  nyddiau  ei  febyd  efe  a 
fyddai  yn  arweinydd  pa  le  bynag  y  byddai. 
Ádroddir  ei  fod  yn  chwareu  pél  ar  dalcen 
eglwys   Lledrod  un    prydnhawn   Sadwrn, 
yn  Ilawn  chwys,  wedi  taflu  ei  got,  ac  wedi 
torchi    ei    lewys.       Mawr    oedd    swyn    y 
chwareuyddiaeth  ;  ond  yr  oedd  y  dydd  yn 
hwyrau,  a  saethai  i'w  gof  yn  awr  ac  yn  y 
man  nad  oedd  wedi  parotoi  pregethau  ar 
gyfer  tranoeth.     O'r  diwedd  cydiodd  yn  ei 
got  yn  ddisymwth,  gan    ddweyd  wrth   ei 
gymdeithion  :   "  Nis  gallaf  aros  gyda  chwi 
yn  hwy ;  er   melused  y  gamp  rhaid  i  mi 
fyned   adref  i    barotoi    pregeth   ar    gyfer 
yfory."     "  Na  hidiwch,"  ebai  un  o'i  gyd- 
chwareuwyr    yn    ol,    "y    mae    pregethau 
Rowland,  Llangeitho,  genyf  fi   yn    y  tỳ  ; 
cewch  eu  benthyg,  a  gellwch  ddarllen  yr 
un  a  fynoch."  "  Da  iawn,"  atebaiy  cuwrad; 
"  gwna  un   o'r  rhai   hyny   y  tro  ;   cleddyf 
Goliath    ydyw,    nid    oes    ei    bath."      Yna 
taflodd  ei  got  i  lawr  drachefn,  a  chyda  ei 
fywiogrwydd  arferol  chwareuodd  hyd  nes 
iddi  fyned  yn  rhy  dywyll.     Ni  chlywsom 
sut  y  bu  gyda'r  bregeth  dranoeth  ;  tebygol 

3.  Llwyngwair,  ger  Nefern,  Penfro. 

\Cartref  ■Tames  Bowen,  Ysw.] 
[Gwel  cyf.  i.,  tudul.  H(),  47Ì;  cyf.  ü.,  ti83.'] 


..pf'-"- 


Pexgweenhir,  ger  Pontrhydfendigaid. 

iddo  ef  ddarllen  pregeth  efengylaidd, 
gyífrous,  Rowland,  mor  ddifeddwl  ac  anys- 
tyriol,  fel  na  thalodd  neb  nemawr  sylw  i'r 
gwirioneddau  a  gynwysai. 

Er  na  enillodd  y  Parch.  John  Williams 
nemawr  enwogrwydd  fel  pregethwr  yn  y 
cyfnod  hwn,  aeth  ei  glod  ar  led  mewn  ystyr 
arall,  sef  fel  darostyngwr  ysprydion.  Yr 
oedd  y  wlad  yn  Ilawn  ofergoelaeth  o  fynydd 
i  fôr;  ond  braidd  nad  oedd  plwyfi  Lledrod, 
Llangwyryfon,  a  Llanrhystyd,  wedi  eu 
meddianu  yn  Ilwyrach  gan  gred  mewn 
bwganod,  nag  un  rhan  arall.  Ac  yn  bur 
fuan  wedi  i  Mr.  WiIIiams  ddechreu  gwas- 
anaethu  eglwys  Lledrod,  dyma  ddau  ddyn 
yn  dyfod  i'w  áỳ,  yn  ddychrynedig  eu 
gwedd,  ac  yn  y  cyffro  mwyaf,  gan  ofyn  ei 
gymhorth  mewn  trychineb  enbyd  oedd 
wedi  dygwydd  mewn  tŷ  yn  mhen  pellaf  y 
plwyf.  "  Beth  sydd  yn  bod  ?"  gofynai 
iddynt.  "  O,"  meddai  un  o'r  ddau,  a'i 
anadl  yn  ei  wddf,  "  aethom  i  godi  corph 
dyn  oedd  wedi  marw  oddiar  yr  estyllen, 
i'w  osod  yn  y  coffin,  ond  fe  gwympodd  fei 
Ilysywen  rhwng  ein  dwylaw  i'r  Ilawr,  ac 
nid  oes  neb  a  feiddia  gydio  ynddo  mwy." 
Y  gred  oedd  fod  y  dyn  wedi  cael  ei  reibio 
yn  ystod  ei  fywyd ;  ddarfod  iddo  dan 
ddylanwad  yr  ysprydion  nychu  i  farwol- 
aeth  ;  eu  bod  gwedi  i'r  dyn  farw  yn  aros 
yn  ei  gorph  i  wylio  eu  hysglyfaeth  ;  ac 
mai  yr  arwydd  o  hyny  oedd  ei  fod  yn 
parhau  yn  ystwyth  ar  ol  i'r  anadl  fyned 
allan.  Felly,  rhag  ofn  digio  "  y  gethern," 
ni  cheid  dyn  yn  y  wlad  a  gyffyrddai  ag  ef. 
Nid  oedd  Mr.  WiIIiams  yn  gwbl  rydd 
oddiwrth  ddylanwad  yr  ofergoeledd  hon, 
er  y  gwyddai  nad  oedd  gwirionedd  ynddi. 
Ond  teimlai  fod  ei  gymeriad  fel  offeiriad 
yn  chwareu  yn  y  glorian,  ac  felly  aeth 
gyda'r  gwýr,  er  ei  bod  yn  nos,  gyda  phob 
ymddangosiad  o  wroldeb.  "  Ond  bychan 
y  gwyddent  hwy,  druain,"  meddai,  "  fy 
mod  bron  methu  cael  fy  anadl  wrth  fyned 
at  y  tŷ,  ac  yn  enwedig  wrth  fyned  i  mewn 
iddo.  Gwyddwn  yn  dda  nad  oedd  yno 
ddim,  ond  yr  oedd  yr  hen  argraffiadau  yn 
glynu  wrthyf."  Modd  bynag,  gafaelodd 
yn  y  corph  ar  unwaith,  a  gosododd  ef  yn 
ei  arch.  Yn  mhellach,  er  cadw  ofnau  i 
ffwrdd  oddiwrth  y  teulu,  arosodd  yno  trwy 
y  nos.  Aeth  yr  ystori  am  wrhydri  yr 
offeiriad  ar  led  trwy  y  wlad ;  credid  yn 
ddisigl  yn  ei  awdurdod  ar  fwganod  y  fro ; 
a  theimlai  pawb  fod  offeiriad  Lledrod 
rhyngddynt  a'r  gwaethaf  o'r  cyfeiriad 
hwnw.  Meddai  efe  ar  ol  hyn :  "  Nid  oedd 
fawr  o  fy  ofn  ar  ysprydion  drwg  y  pryd 

hwn,  ond  yr  wyf  yn  meddwl  iddynt  gael 
peth  o  fy  ofn  yn  mhen  blynyddoedd  ar  ol 
hyn."  Sef  gwedi  iddo  ddechreu  ymosod 
o  ddifrif  ar  deyrnas  y  tywyllwch. 

Er  mor  ddifater  ydoedd  am  gyflwr  ei 
wrandawyr  yn  ystod  y  cyfnod  hwn,  ac  nad 
oedd  y  syniad  am  fod  yn  gyfrwng  Iles  ys- 
prydol  iddynt  wedi  dyfod  i'w  feddwl ;  eto,  y 
mae  yn  ymddangos  ei  fod  yn  Ilawn  eiddigedd 
at  boblogrwydd  pregethwyr  y  Methodist- 
iaid,  ac  yn  arbenig  ei  fod  yn  ddig  wrth  y 
tyrfaoedd  a  gyrchent  i  Langeitho  i  wrando 
Rowland.  Yn  mhen  blynyddoedd  lawer 
ar  ol  hyn,  pan  yr  oedd  Mr.  Lloyd,  Cilpyll, 
wedi  cloi  capel  Llanddewibrefi,  at  yr  hyn 
yr  ydym  wedi  cyfeirio  yn  barod,  aeth 
rhywrai  at  Mr.  WiIIiams  i  ofyn  ei  gynghor 
ar  yr  amgylchiad.  Ei  ateb  yntau  ydoedd: 
"  Gadewch  y  gŵr  yn  Ilonydd  ;  un  i  dos- 
turio  wrtho  ydyw  ;  heb  agor  ei  Iygaid  y 
mae,  druan.  Yr  oeddwn  i  yr  un  fath  ag  e 
yn  union  pan  yr  oeddwn  yn  hen  'ffeiriad 
pwdr  yn  Lledrod.  Yr  oeddwn  i  yn  teimlo 
y  pryd  hwnw,  wrth  weled  y  dynion  yn 
myned  yn  heidiau  dros  y  mynyddau  i  Lan- 
geitho,  y  pechwn  i  eu  saethu  hwy  bob  un; 
ond  gwelais  amser  wedi  hyny  pan  oedd 
hawyr  i  fi  fyned  gyda  hwy.  Heb  agor 
ei  lygaid  y  mae  yntau." 

Nid  oes  sicrwydd  pa  hyd  y  bu  Mr. 
Willianis  yn  gwasanaethu  yn  Llanwnws  a 
Lledrod  cyn  cael  troedigaeth.  Ond  ryw- 
bryd  daeth  Mr.  Williams,  offeiriad  Llan- 
fair  Cludogau,  yr  hwn  a  elwid  ar  lafar 
gwlad,  "  WiIIiams  bach,"  i  eglwys  Lledrod 
i  bregethu.  Rhaid,  wedi  y  cwbl,  fod  cryn 
ryddfrydigrwydd  yn  perthyn  i'r  cuwrad, 
oblegyd  nid  yn  unig  caniataodd  yr  eglwys 
iddo,  ond  aeth  yno  ei  hun  i'w  wrando. 
I^regethwr  tanllyd  oedd  "WiIIiams  bach," 
ac  y  mae  yn  anhawdd  gwybod  sut  na 
fyddai  rhagor  o  son  am  dano  fel  un  o'r 
offeiriaid  Methodistaidd.  Y  mae  yn  gwbl 
sicr  iddo  deithio  cryn  lawer  o  gwmpas,  ac 
mai  gydag  ef  yr  aeth  y  Parch.  Evan 
Richardson  i  Wynedd  y  tro  cyntaf.  Nid 
annhebyg  iddo,  fel  amryw  o  ser  dysglaer 
eraill,  nad  oes  ond  eu  henwau  yn  aros  yn 
bresenol,  gael  ei  gymeryd  ymaith  yn 
ieuanc.  Modd  bynag,  yr  oedd  ei  bregeth 
yn  eglwys  Lledrod  dan  arddeliad  amlwg  ; 
saethai  fellt  nes  yr  oedd  dychryn  yn 
teyrnasu,  ac  yn  mysg  eraill  crynai  y 
cuwrad  fel  dalen  yr  aethnen.  Ac  os 
rhyfedd  y  bregeth,  hynotach  y  weddi  ar  y 
terfyn.  Yn  Ile  defnyddio  gweddi  allan  o'r 
Llyfr  Gweddi  Cyffrcdin  tywalltodd  ei  enaid 
gerbron  yr  Arglwydd,  ar  ran  y  gweinidog 

a'r  gynulleidfa ;  cyfaddefai  nad  oedd  y 
naill  ronyn  yn  well  na'r  llall;  fod  y  gwran- 
dawyr  yn  eifr,  a'r  gweinidog  yn  fwch  gafr. 
Wedi  i'r  odfa  derfynu,  aed  i'r  tŷ  gerllaw, 
ac  meddai  y  Parch.  John  Williams  wrth  y 
pregethwr :  "  Wel,  Mr.  WilHams  bach, 
chwi  adroddasoch  lawer  o'm  beiau  heddyw 
wrth  y  Brenin  mawr."  "  A  ddywedais  i 
ormod?"  gofynai  yntau.  "  Naddo,  naddo," 
ebai  Mr.  Williams,  "  ond  chwi  adawsoch 
yn  anghof  un  peth  pwysig."  "  Beth  oedd 
hwnw  ?"  "  Ni  ddarfu  i  chwi  ofyn  un- 
waith  am  i'r  Arglwydd  faddeu  i  mi."  "  O, 
gyda  golwg  ar  faddeuant,"  meddai'r  pre- 
gethwr,  "  rhaid  i  chwi  ei  geisio  trosoch 
eich  hun  ;  a  chwi  ellwch  ei  gael  yn  rhad 
ac  am  ddim." 

Ni  fu  y  Parch.  John  Williams  yr  un 
dyn  byth.  Cydiodd  y  bregeth  hono  yn 
eglwys  Lledrod  yn  ei  enaid  fel  gwys  oddi- 
wrth  Dduw  ;  llanwyd  ei  galon  â  phryder 
annhraethadwy  ;  bu  am  ryw  hyd  ar  der- 
fynau  gwallgofrwydd  ;  a'r  fath  oedd  yr 
anobaith  oedd  wedi  ei  feddianu  fel  yr  ofnai 
ei  briod  rhag  iddo  osod  terfyn  ar  ei  einioes. 
Pan  yr  elai  allan  i  grwydro  hyd  y  meusydd 
archai  Mrs.  WilHams  i'r  gwasanaethwyr 
ei  wyHo.  Gwelent  hwythau  mai  ar  ei 
Hniau  y  byddai,  yn  nghonglau  y  caeau,  a 
rhwng  y  Hwyni  cysgodfawr;  a  chlywent  ef 
yn  fynych  yn  ymbil  am  drugaredd.  Un 
o'r  pethau  cyntaf  a  wnaeth  oedd  Hosgi  ei 
hen  bregethau.  Wrth  weled  rhyw  bapyr- 
ach  yn  cael  eu  taflu  i'r  tân,  gofynai  Mrs. 
WiHiams  iddo  beth  oeddynt.  "  Dim  ond 
y  pregethau,"  ebai  yntau.  "  Coíìwch," 
meddai  y  wraig  yn  ol,  "  os  gwaith  neb  a 
losgir,  efe  a  gaiff  goHed."  "  CoHed  ydynt 
i  gyd,"  meddai  yntau ;  "  ni  wnaethant  les 
i  neb."  Nid  anghofiodd  Mr,  WüHams 
byth  yr  ymdrech  galed  hon  â  Duw  ar  hyd 
caeau  Ty'nddraenen  ;  coffhâi  am  y  "  Set- 
ting  ddu,"  fel  ei  galwai,  tra  fu  byw.  Y 
"  Setting  ddu  "  oedd  y  Hwyni  drain  duon 
oeddynt  yn  IHosog  iawn  ar  ben  cloddiau,  ac 
ar  hyd  caeau  Ty'nddraenen  ;  nid  annhebyg 
mai  oddiwrthynt  hwy  y  cafodd  y  tyddyn 
ei  enw.  Mewn  Cymdeithasfa,  ílynydd- 
oedd  lawer  ar  ol  hyn,  dywedai  wrth 
gynghori  pregethwyr  :  "  Bûm  i  am  flyn- 
yddoedd  heb  wybod  beth  oedd  gwneyd  yr 
un  bregeth  ;  ond  pan  aeth  yn  galed  arnaf 
am  genadwri,  o  dan  y  "  Setting  ddu"  y 
ces  i  hi ;  ac  yn  union  wedi  i  mi  ei  chael 
aeth  yn  rhy  haHt  i'r  Llanwyr,  fel  y  gorfu 
arna  i  eu  gadael,  ac  y  mae  yn  dda  gen  i 
byth  i  mi  fyn'd  i  rywle  He  y  cawn  i  ddweyd 
fy  meddwl  wrth  y  bobl."    Dro  araH,  mewn 


Cyfarfod  Misol,  dywedai :  "  Ni  ddylai  yr 
un  pregethwr  fod  heb  ryw  borth,  neu 
ystafeH,  i  fyned  yno  am  genadwri.  Yr  wyf 
yn  siwr  am  yr  hoH  bregethau  a  wnaeth 
les  i'r  bobl  mai  tan  y  '  Setting  ddu '  y 
ces  i  hwy." 

Y  mae  yr  adroddiad  a  geir  yn  Metliodist- 
iacth  Cynmi  am  droedigaeth  ]VIr.  WilHams 
yn  wahanol.  Meddai  Mr.  Hughes:  "  Nid 
oes  sicrwydd  am  yr  amser  y  dwysbigwyd 
y  rhith-bregethwr  gwyHt  hwn,  nac  yn  mha 
Ìe  ;  ond  hyn  sydd  yn  sicr,  mai  trwy  wrando 
Daniel  Rowland  y  cyrhaeddodd  y  saeth 
ei  galon."  Nis  geiH  hyn  fod  yn  gywir, 
oblegyd  dywed  Evan  Rhys,  Llannon,  yn 
y  farwnad  a  gyfansoddodd  iddo,  ac  a 
gyhoeddwyd  ar  anogaeth  Cyfarfod  Misol 
Sir  Aberteifì,  fel  y  canlyn  : — 

"  Wrth  wrando  un  Williams,  o  Lanfair, 
Y  coUodd  bob  byder  caeí  byw." 

Yr  oedd  Evan  Rhys  yn  un  o  gyfeiHion 
mwyaf  mynwesol  Mr.  WilHams,  Lledrod; 
teithiasant  lawer  yn  nghyd  gyda'r  efengyl 
ar  hyd  a  Hed  Sir  Aberteiíì,  a  buont  feirw 
o  fewn  tair  blynedd  i'w  gilydd.  Nis  gelHr 
amheu  ddarfod  i  Mr.  WilHams  adrodd 
wrth  ei  gyfaiH  ddegau  o  weithiau  am  yr 
odfa  yn  mha  un  y  saethodd  dychrynfeydd 
Sinai  i'w  enaid,  ac  y  gwelodd  ei  hun  am  y 
tro  cyntaf  yn  bechadur  euog  gerbron  Duw. 
Heblaw  hyn,  cafodd  y  farwnad  hon  ei 
chyhoeddi  o  fewn  i  chwech  mis  i  farwol- 
aeth  Mr.  WiHiams ;  a  sicr  ydyw,  pe  y 
cynwysai  anghywirdeb  ar  y  pwnc  pwysig 
yma,  y  buasai  rhywrai  yn  gosod  eu  bys  ar 
y  camgymeriad  ar  unwaith.  Ar  yr  un 
pryd,  efaHai  fod  rhyw  gymaint  o  wir  yn  yr 
hyn  a  ddywed  Mr.  Hughes;  ac  os  mai 
dan  bregeth  "  WiHiams  bach "  y  cadd 
Mr.  WiHiams,  Lledrod,  ei  glwyfo,  mai 
trwy  weinidogaeth  Daniel  Rowland  y 
dyferwyd  balm  i'w  archoHion.  Ceir  aw- 
grym  mai  feHy  y  bu  yn  ei  eiriau  ef  ei  hun, 
sef  iddo  weled  adeg  pan  yr  oedd  yn  hawyr 
ganddo  fyned  i  Langeitho.  Gadawodd 
"  WiHiams  bach"  ef  yncrynu  yn  ngwyneb 
cyfraith  doredig,  a  sẃn  taranau  bygythion 
y  ddeddf  yn  llenwi  ei  glustiau  ;  eithr  cyf- 
eiriodd  Rowland  ef  at  y  drugareddfa,  a'r 
gwaed,  ac  yn  yr  olwg  aeth  yn  heddwch 
tragywyddol  ar  ei  enaid  yntau. 

Yr  oedd  Mr.  WiHiams  erbyn  hyn  nid  yn 
unig  yn  ddyn  newydd,  ond  hefyd  yn  bre- 
gethwr  newydd,  ac  yn  Hawn  awydd  am 
ddwyn  pechaduriaid  at  Waredwr.  Un  o'r 
Suliau  cyntaf  gwedi  ei  droedigaeth,  hys- 
bysodd  ar  derfyn  y  gwasanaeth,  y  byddai 

yn  dda  ganddo  gyfarfod  ag  unrhyw  rai  o'i 
wrandawyr  oeddynt  yn  drallodus  eu 
meddwl  gyda  golwg  ar  eu  cyflwr,  a  nododd 
noson  ac  awr  i  gyfarfod.  Efelychiad  oedd 
hyn,  bid  sicr,  o  seiat  y  Methodistiaid.  Yr 
amser  penodedig  a  ddaeth,  ond  tri  yn  unig 
oeddynt  wedi  ymgynull  i'w  gyfarfod,  sef 
un  hen  ŵr,  a  dwy  hen  wraig.  Wedi 
dechreu  y  cyfarfod  trwy  ddarllen  a  gweddío, 
aeth  i  siarad  a'r  rhai  hyn. 

"  Pa  beth,"  meddai  wrth  un  o'r  ddwy 
wraig,  "  sydd  yn  blino  eich  meddwl 
chwi  ?" 

"  Rhyw  wayw^  rhyfedd  o  boenus  sydd 
yn  fy  ochr,"  ebe  hithau  yn  ol,  "  fel  yr  wyf 
yn  methu  na  chysgu,  na  cherdded,  na  dim 
arall  bron  ;  ac  mi  ddaethum  yma,  syr,  i 
ofyn  ai  nid  oes  genych  chwi  ryw  gynghor 
rhagddo  ?" 

"  Ai  nid  yw  mater  eich  enaid  yn  eich 
bHno  weithiau  ?"  gofynai  Mr.  WilHams. 

"  Na,"  oedd  yr  atebiad  ;  "  yr  wyf  yn 
gwbl  dawel  am  fy  enaid." 

Wedi  methu  gwneyd  dim  o  hon,  trodd 
at  yr  hen  ddynes  arall,  gan  ofyn  beth  yn 
neiilduol  oedd  yn  ei  blino  hi. 

"  Mi  ddaethum  yma,"  ebai  hono,  "  i  ofyn 
eich  cymhorth  chwi,  syr,  i  ymliw  â'r 
overseev ;  y  mae  wedi  tynu  fy  nhâl  o'r 
plwyf  i  lawr,  ac  nis  gallaf  fyw  ar  yr 
ychydig  wyf  yn  gael  yn  awr." 

Yr  oedd  Mr.  Wilhams  erbyn  hyn  yn 
flin  ei  yspryd  wrth  weled  y  fath  gaddug  o 
anwybodaeth,  a'r  fath  ddiofalwch  per- 
ffaith  am  bethau  ysprydol,  a  dechreuodd 
draethu  yn  ddifrifol  wrthynt  am  eu  sefyllfa 
druenus  ;  fod  byd  arall  yn  agoshau,  a  bod 
afon  fawr  a  dofn  rhyngddynt  a'r  byd 
hwnw,  tonau  pa  un  oedd  yn  cario  llawer 
tua'r  môr  marw  tragywyddol.  Gwran- 
dawai  yr  hen  ẃr  ar  y  pethau  hyn  gyda 
dyfalwch  ;  ac  wrth  glywed  son  am  ddyfn- 
der  yr  afon,  a'r  IHfeiriant  arswydus,  torodd 
allan  gan  ddweyd  :  "  Yr  oedd  genyf  fi  hen 
gaseg  a  nofiai  unrhyw  afon,  mi  wna  Iw ; 
ond  trueni  mwyaf  yn  y  byd  y  mae  wedi  ei 
gwerthu." 

Dyma  enghraifft  o'r  anwybodaeth  dygn 
a  feddianai  y  rhai  a  fynychent  yr  Eglwys 
Sefydledig  yr  adeg  hono.  Nid  oedd  eu 
meddyhau  wedi  eu  deffro ;  nid  oedd  y 
gwasanaeth  ond  ffurf  wag  iddynt ;  yr 
oeddynt  yn  myned  trwy  y  byd  agos  mor 
anystyriol  ag  anifeiliaid  y  maes.  Nid 
oedd  hyn  yn  ddangoseg  o  gyflwr  cyffredinol 
y  wlad  ;  oblegyd  yr  oedd  y  Methodistiaid 
wedi  bod  yn  cyhoeddi  dystryw  ar  anwir 
fyd  er  ys  cryn  ddeugain  mlynedd,  a  chan- 

oedd  wedi  cael  eu  dwyn  i  wybodaeth  o'r 
gwirionedd.  Ond  am  y  rhai  oeddynt 
wedi  cadw  draw,  ac  wedi  aros  gyda  Mr. 
Williams  yn  eglwysi  Lledrod  a  Llanwnws, 
dyma  y  cyflwr  tywyll  yr  oeddynt  ynddo. 
Cafodd  enghraifft  o  dywyllwch  cyffelyb 
wrth  ymweled  a  hen  wraig  glaf  a  arferai 
wrando  arno  yn  gyson  yn  Llanwnws. 
Pan  y  gofynai  iddi  pa  fodd  yr  ydoedd, 
atebodd  :  "  Nid  wyf  yn  dda;  torodd  rhyw- 
un  gynffon  fy  nghi  boreu  ddoe,  yn  yr 
allt  yna,  ac  yr  wyf  yn  ofidus  iawn  o'i 
herwydd." 

"  Yr  oedd  yn  myned  ar  ol  cwningod, 
mae'n  debyg  gen  i,"  atebai  Mr.  WilHams. 

"  'Doedd  dim  husincss  ganddynt  gyffwrdd 
a  nghi  i,"  meddai  yr  hen  wraig  yn  sarug. 

Ceisiodd  yntau  droi  yr  ymddiddan  at 
bethau  ysprydol ;  dywedai  wrthi,  gyda 
difrifwch,  ei  fod  yn  gweled  arwyddion 
adfeiHad  ar  ei  thŷ,  ac  y  byddai  yn  ol  pob 
tebyg  yn  ymddatod  yn  fuan.  Ond  yn 
Hythyrenol  y  deaHai  yr  hen  ddynes  y  cyfan, 
a  dywedai :  "  Yr  wyf  wedi  crybwylí  am 
yr  hen  d}-  wrth  y  meistr  tir  lawer  gwaith, 
ond  nid  oes  un  argoel  am  dano  yn  dyfod 
i'w  adgyweirio."  EfaHai  y  gaU  rhai  wenu 
uwchben  yr  atebion  hyn,  y  rhai  a  frad- 
ychant  y  fath  dywyHni  ysprydol,  ond  yn 
sicr  tueddant  i  dynu  y  deigr  i  lygad  pob 
dyn  ystyriol. 

Dywedasom  fod  Mr.  WHliams  erbyn 
hyn  yn  bregethwr  newydd.  Dechreuodd 
daranu  yn  erbyn  pechodau  y  wlad  gyda 
nerth  ofnadwy  ;  dychrynodd  hyd  yn  nod  y 
creaduriaid  delffaidd  a  arferent  ddyfod  i'r 
Llan  i  wrando  ;  aeth  y  son  ar  led  fod  rhy  w 
gyfnewidiad  rhyfedd  yn  mhregethau  yr 
offeiriad,  a  llanwyd  y  ddwy  eglwys  fel  nad 
oedd  Ile  i'r  bobl.  Heb  fod  yn  hir,  cafwyd 
yno  dywalltiadau  nerthol  o'r  Yspryd  Glân, 
nes  cynyrchu  sain  cân  a  moliant,  megys 
yn  Llangeitho.  Daeth  Lledrod  a  Llan- 
wnws  yn  gyrchfa  gwerin  afrifed  ar  y  Suliau, 
ac  ar  ddyddiau  eraill  pan  fyddai  Mr. 
WiIIiams  yn  pregethu  ;  a  gelwid  am  ei 
wasanaeth  yn  aml  mewn  eglwysi  eraill. 
Wrth  gyd-deithio  yn  mhen  blynyddoedd 
ar  ol  hyn  gyda  Mr.  David  Jones,  Dolau- 
bach,  i  Gyfarfod  Misol  Blaenanerch,  a 
phan  yn  pasio  eglwys  Blaenporth,  dy- 
wedai :  "  Dyma  Lan  y  bûm  i  yn  pregethu 
ynddi  lawer  o  flynyddoedd  yn  ol.  Yr 
oeddwn  yn  traethu  am  fanylrwydd  deddf 
Duw  yn  gofyn  pechadur,  ac  yntau  heb 
ddim  i  ateb  iddi,  nes  yr  aeth  yn  deimlad 
rhyfedd  trwy  y  lle.  Effeithiodd  gymaint 
ar  yr  offeiriad  nes  iddo  golli  ei  synwyrau, 

ac  ni  fu  yn  alluog  i   gyflawni  gwaith  ei 
swydd  byth  ar  ol  hyny." 

Ond  nis  geUid  goddef  difrifwch  angherddol 
o'r  fath  hyn  yn  yr  Eglwys  Sefydledig ; 
tawelwch  oedd  yr  elfen  a  gaffai  gymer- 
adwyaeth  yma  ;  a  chan  fod  Mr.  Wilhams 
yn  ei  theimlo  yn  ddyledswydd  arno  i 
rybuddio  yr  annuwiol  o'i  berygl,  ac  yna 
i'w  gyfeirio  at  Grist  am  ymwared,  brys- 
iodd  rhywrai  i  achwyn  ar  ei  ymddygiad 
wrth  yr  esgob.  Cyhuddid  ef  yn  mhellach 
o  ymgymysgu  â'r  Methodistiaid,  ac  o 
fynychu  eu  cyfarfodydd.  Nid  oedd  hyn 
mewn  cymeradwyaeth  yn  Nhyddewi,  a 
buan  y  derbyniodd  yr  offeiriad  lythyrau 
rhybuddiol,  yn  erchi  iddo  ymatal,  a  newid 
ei  íîordd,  ar  boen  cael  ei  ddihatru  o'i 
swydd.  Cynghorai  rhai  o'i  gyfeillion  ef  i 
fod  yn  fwy  gochelgar  ;  ond  ni  wrandawai 
efe,  yr  oedd  wedi  gosod  ei  law  ar  yr  aradr, 
ac  nid  oedd  am  edrych  yn  ol.  Yn  y  man 
deallodd  fod  bwriad  i'w  atal  rhag  gwasan- 
aethu  yn  yr  eglwysydd  un  o'r  Suhau 
dilynol.  Petrusai  yn  ngwyneb  hyn  pa 
fodd  i  ymddwyn,  a  brysiodd  i  Langeitho, 
at  Daniel  Rowland,  i  geisio  cyfarwyddyd. 
Cynghorai  y  gŵr  enwog  hwnw  ef  i  beidio 
myned  mwyach  i'r  eglwysydd,  fel  na 
chaffai  yr  erlidwyr  y  pleser  o'i  fwrwallan; 
ond  am  iddo  ddyfod  ato  ef  i  Langeitho  y 
Sul  canlynol.  Felly  y  gwnaeth,  a  dyma  ef 
wedi  gadael  yr  Egíwys  Wladol  am  byth. 
Dywedir,  nis  gwyddom  ar  ba  sail,  iddo 
gael  cynyg  cuwradiaeth  y  ddwy  eglwys 
drachefn,  a  bod  ei  briod  yn  ei  gymhell  i'w 
chymeryd,  "  oblegyd  yr  haid  blant  ;"  ond 
ei  ateb  ef  oedd :  "  Nis  gallaf ;  nid  dyna 
fy  mhobl  i ;  ac  os  cawn  well  ymborth  i'm 
corph  w^rth  fyned  yn  ol,  nis  gallwn  gael 
heddwch  cydwybod  na  chymeradwyaeth 
Duw."  Pa  hyd  y  bu  Mr.  Wilhams  yn 
gwasanaethu  yn  yr  Eglwys  sydd  ansicr. 
Dywed  Metìiodistiaeth  Cymru  mai  deuddeg 
mlynedd,  ac  iddo  gefnu  arni  yn  y  flwyddyn 
1784.  Dywed  yn  mhellach,  mai  y  flwyddyn 
hono  y  cynhahwyd  y  Gymdeithasfa  gyntaf 
yn  Aberystwyth,  a  bod  Mr.  Williams 
ynddi ;  ac  iddo  gael  y  fath  afael  ar  weddi 
wrth  gadw  dyledswydd  yn  y  ty  yn  mha  un 
y  Iletyai  fel  y  torwyd  allan  i  folianu. 
Clywyd  y  swn  gan  y  cymydogion,  nes  yr 
ymgasglodd  torf  y  tu  allan  ;  yn  y  man 
cydiodd  y  tân  yn  y  rhai  hyny,  nes  y 
dechreuasant  hwythau  foli  Duw.  Cyn  hir 
ymunodd  y  rhai  y  tu  fewn  a'r  rhai  tu  allan 
a'u  gilydd,  ac  aethant  yn  nghyd  i  dŷ'r 
farchnad,  Ile  y  buont  hyd  wawr  y  boreu 
yn  canu  ac  yn  gorfoleddu. 


Pan  yr  ymunodd  y  Parch.  John  WiIIiams 
a'r  Methodistiaid  nid  oedd  capel  ganddynt 
yn  Mhontrhydfendigaid,  nac  yn  Swydd- 
ffynon;  cartref  yr  achos  oedd  Penlan, 
fíermdy  ger  Swyddffynon  ;  yma  y  byddai 
pregethu,  ac  yma  y  cynhelid  seiadau.  Yn 
Mhenlan  y  cafodd  yntau  ei  dderbyn  i'r 
seiat.  Yr  hwn  a  lywyddai  yn  y  cyfarfod 
oedd  Sion  o  Gamer,  cynghorwr  digon 
anenwog,  o  gymydogaeth  Tregaron  ;  efe 
hefyd  oedd  arolygwr  yr  achos  yn  y  lle. 
Llawenhâi  y  frawdoliaeth  yn  ddirfawr 
oblegyd  yr  aelod  newydd ;  yr  oedd  ei 
fodryb,  Martha,  Dolfawr,  yn  aelod  yma  er 
ys  blynyddoedd,  ac  yn  gwneyd  Ilawer  o 
ddaioni.  Yr  oedd  Ilestr  Sion  o  Gamer  yn 
Ilifo  trosodd.  Ar  ol  y  seiat  dywedai  wrth 
ei  gyfeillion  :  "  Cawsom  hen  bysgodyn  da 
i'r  rhwyd  yn  Mhenlan."  Ychwanegai : 
"  Ffasiwn  rhyfedd  yw  hon ;  hen  gynghorwr 
fel  fi  yn  derbyn  'fí'eirad  i'r  seiat."  Teimlai 
hyd  y  diwedd  mai  gwaith  mawr  ei  oes 
oedd  derbyn  Williams,  Lledrod,  i'r  seiat. 
Bu  yr  hen  gynghorwr  yn  gydymaith  i 
Mr.  Williams  ddegau  o  weithiau  ar  ol 
hyn,  pan  yn  myned  o  gwmpas  i  efengylu  ; 
a  byddai  ambell  dro  yn  cymeryd  cyfle  i 
gyfeirio  at  ei  waeledd,  ond  byddai  yn 
debyg  o  ychwanegu  ar  y  terfyn  ei  fod  wedi 
gwneyd  un  peth  mawr  yn  ystod  ei  fywyd. 

Nid  oes  genym  ddefnydd  i  olrhain  hanes 
Mr.  W'illiams  gwedi  yr  adeg  yr  ymunodd 
a'r  Methodistiaid  ;  mewn  ystyr,  y  mae  ei 
hanes  yn  darfod  gyda  fod  ei  ddefnyddiol- 
deb  yn  dechreu ;  ond  prawf  pob  peth  iddo 
arwain  bywyd  nodedig  o  weithgar,  ac  i 
Dduw  arddel  ei  lafur  er  dychweliad  Ilawer. 
Gellir  d\veyd  iddo  ef  adael  yr  Eglwys  yn 
llwyr  ;  nid  haner  Methodist  a  haner  off"eir- 
iad  ydoedd,  ond  pregethwr  Methodistaidd 
trwyadl,  heb  yr  awyddfryd  Ileiaf  i  ddych- 
welyd  i'r  Aipht,  ar  ba  un  yr  oedd  wedi 
cefnu.  Gwnaeth  wasanaeth  dirfawr  wrth 
weinyddu  y  sacramentau  cyn  y  NeiIIduad; 
arno  ef  y  dibynai  Methodistiaid  y  Deheu- 
dir  yn  benaf  am  yr  ordinhadau,  gwedi 
marwolaeth  Mr.  Daniel  Rowland.  Dar- 
fyddodd  ei  gysylltiad  â  Lledrod  gyda  ei 
ymadawiad  o'r  Eglwys  ;  ond  "  Williams, 
Lledrod,"  fu  ei  enw  ar  lafar  gwlad  byth. 
Fel  y  dywed  y  Parch.  John  Evans, 
Abermeurig  :  "  Nid  myned  i  Ledrod, 
ond  dyfod  o  Ledrod  a  gysylltodd  ei 
enw  yn  anwahanol  â'r  Ile."  Llwyddodd 
yr  achos  yn  ddirfawr  yn  yr  holl  wlad 
hono  gwedi  ei  ymuniad  â'r  Cyfundeb ; 
cyfodwyd  capelau  yn  y  "Bont,"  ac  yn 
Swyddffynon ;    a   thrwy   ei   ddylanwad  ef 

ar   Mr.  Lloyd,   Mabws,    y    cafwyd   tir   at 
y  diweddaf. 

Efallai  mai  dyma  y  lle  mwyaf  priodol 
i'w  ddesgrifìo  fel  dyn,  ac  fel  pregethwr, 
Fel  hyn  ei  darlunir  gan  Mr.  D.  Jones, 
Dolaubach  :  "  Yr  oedd  yn  ddyn  cryf, 
bywiog,  a  golygus.  Nid  oedd  lawer,  os 
dim,  yn  fyr  o  chwech  troedfedd  o  daldra. 
Yr  oedd  ei  wyneb  yn  hir,  ac  ychydig  o  ôl 
y  frech  wen  arno ;  talcen  uchel,  trwyn 
lled  fawr,  a  llygaid  yn  tueddu  at  fod  yn 
gauad,  ond  bob  amser  yn  gwreichioni  o 
sirioldeb,  yr  hyn  a  barai  i'w  gyfeillion  fod 
bob  amser  yn  hapus.  Gwallt  gwineu 
oedd  ar  ei  ben,  nes  y  gwnaeth  henaint  ef 
yn  wyn.  Yr  oedd  ei  lais  yn  eglur  ac  yn 
glochaidd  hyd  tua  chanol  oed.  Safai  yn 
syth  fel  ffon,  ac  yr  oedd  ei  hoU  symudiadau 
yn  nodedig  o  fywiog."  Gelhr  edrych  ar  y 
darlun  hwn  fel  un  hollol  gywir  o  hono  o'r 
canol  oed  yn  mlaen,  oblegyd  adwaenai 
Mr.  Jones  ef  yn  dda,  gwrandawodd  ef  yn 
pregethu  ddegau  o  weithiau,  a  threuHodd 
lawer  o  oriau  yn  ei  gymdeithas. 

Am  ei  gymeriad  fel  pregethwr,  y  mae 
mwy  o  amrywiaeth  barn.  Pan  yr  ymun- 
odd  â'r  Methodistiaid  yr  oedd  yn  Ilawn  o 
yspryd  y  diwygiad,  a  pharhaodd  felly  am 
flynyddoedd.  Y  pryd  hwn  yr  oedd  ei  lais 
yn  hyfryd,  ei  enaid  yn  llawn  tân,  a'i  awydd 
am  gyrhaedd  amcan  mawr  pregethu  yn 
angherddol.  Eithr  tuag  ugain  mlynedd 
cyn  ei  farw  cafodd  dwymyn  drom,  ac  yn 
hono  collodd  swyn  ei  íais  yn  gyfangwbl  ; 
o  hyny  allan  llais  garw,  cras,  oedd  ganddo. 
Ond  byddai  ei  bregethau  yr  adeg  hon  yn 
llawn  o  fater,  ac  ambell  dro  caffai  odfaeon 
grymus,  yn  Ilorio  pob  peth  o'u  blaen. 
Mor  bell  ag  y  gallwn  gasglu,  yr  oedd  ei 
arddull  yn  dra  syml,  a'i  iaith  yn  wladaidd 
a  gwerinol ;  a  phan  y  byddai  yn  cael  odfa 
nerthol,  rhyw  ruthr  fyddai  ganddo,  yn 
dyfodardrawsy  gynulleidfa  yn  ddisymwth. 
Yr  oedd  Ebenezer  Morris,  Ebenezer 
Richard,  a  Thomas  Richard,  yn  fwy  eu 
doniau  nag  ef ;  ond  gan  ei  fod  yn  offeiriad 
urddedig,  ac  yn  h yn  na  hwy  mewn  dyddiau, 
ystyrid  fod  gweddeidd-dra  yn  hawlio  iddo 
ef  bregethu  yn  olaf  yn  y  Cyfarfodydd 
Misol  a'r  Cymdeithasfaoedd,  ac  o  herwydd 
hyn  bu  yn  gyfyng  arno  lawer  tro.  ünd 
nid  yn  anfynych  caffai  afael  Iwyr  ar  y 
gynulleidfa,  er  y  dylanwad  fuasai  yn  cyd- 
fyned  a'r  bregeth  flaenorol. 

Adroddir  am  dano  yn  Nghymdeithasfa 
Capel  Newydd,  yn  Sir  Benfro.  Yr  oedd 
hon  yn  Gymdeithasfa  nodedig  iawn. 
Ynddi   hi  cafodd   Ebenezer   Morris    un   o 


odfaeon  mwyaf  ei  fywyd,  wrth  bregethu 
oddiar  y  geiriau  :  "  Ffordd  y  cyfiawn  sydd 
fel  y  goleuni."  Addawsai  boneddwr  o'r 
ardal  wneyd  ei  oreu  gyda'r  Gymdeithasfa 
ond  iddo  gael  clywed  Mr.  Morris  am  ddeg 
o'r  gloch.  Cafodd  ei  ddymuniad,  a 
chlywodd  ef  ar  ei  uchelfanau.  Am  ddau, 
pregethai  y  Parchn.  Robert  Griffith, 
Dolgellau ;  a  John  WiIIiams,  Lledrod. 
Gẁr  nodedig  am  ei  gallineb  a'i  drefnus- 
rwydd  oedd  y  Parch.  Robert  Grifîith ; 
meddai  gynllun  trefnus,  yr  hwn  a  weithiai 
allan  yn  fanwl  a  rheolaidd  ;  ac  yr  oedd  ei 
chwaeth  yn  bur,  a'i  eiriau  yn  ddewisedig  a 
choeth.  Cafodd  odfa  nodedig  o  ddymunol, 
a'r  bobl  wrth  eu  bodd,  \vrth  lefaru  ar  y 
testun  :  "  Yr  hwn  a'n  hachubodd  ni,  ac  a'n 
galwodd  ni."  Ni  chlywsom  beth  oedd 
testun  Mr,  WiUiams,  ond  yr  oeddiraddau 
yn  drymaidd  ar  y  cychwyn,  ac  hefyd  dipyn 
yn  glogyrnaidd.  Ond  cyn  y  diwedd  taflodd 
ddylanwad,  "  megys  pelen  o  dân,"  ys 
dywedai  un,  i  ganol  y  gynulleidfa.  Yr 
hyn  a  effeithiodd  ar  y  dorf  oedd  ei  ddes- 
grifiad  o  ddyn  yn  myned  i  golledigaeth, 
Wedi  darlunio  ei  fywyd  pechadurus,  galwai 
ar  y  gynulleidfa  i  edrych  arno  ar  glogwyn 
dinystr,  Gan  ddyrchafu  ei  lais  fel  taran, 
ac  estyn  ei  freichiau  hirion  i  lawr  dros  y 
stage,  a'i  holl  wynebpryd  mewn  cyíîro, 
bloeddiai  :  "  A  welwch  chwi  e ;  a  welwch 
chwi  e,  yn  cymeryd  ei  redfa  yn  ei  rwysg 
dros  y  dibyn  i  lawr  ?  'Dyw  e  yn  gwybod 
dim  am  y  perygl  sydd  yn  ei  aros,  Ond 
dyma  fe  ar  y  dibyn  !  A  oes  neb  eill  ei 
safio  ?  Ond  beth  wna  i  ofyn  ;  nac  oes 
neb,  ond  Duw  !  Gofynwch  iddo,  bobl : 
'  Yn  mawredd  dy  nerth  cadw  blant  mar- 
wolaeth!'  Fe  fydd  i  lawr  yn  union  oni 
ddaw  ymwared,  Ond  fe  all  Duw  achub," 
Gyda  hyn  yr  oedd  yn  lle  rhyfedd  yno  ; 
miloedd  wedi  eu  cyffroi  i  ymylon  gwallgof- 
rwydd,  ac  wedi  codi  ar  flaenau  eu  traed, 
o  herwydd  bywiogrwydd  y  desgrifiad,  ac 
fel  pe  am  dremio  a  welent  y  dyn  yn  syrthio 
dros  y  dibyn,  Ar  y  diwedd  rhoddodd  y 
penill  hwnw  allan  : — 

"  Caed  lîynon  0  ddẁr  ac  o  waed, 
I  olchi  rhai  duon  eu  Uiw." 

Trodd  allan  yn  orfoleddu  mawr  wrthganu; 
dyblid  a  threblid  y  Ilinell  olaf — 

"  Jerusalem  hetyd  ddaw'n  lân." 

Yr  oedd  degau  o  Gastellnewydd-Emlyn  yn 
y  Gymdeithasfa  ;  cyfranogodd  y  rhai  hyny 
o'r  hwyl ;  ac  aethant  adref  yr  holl  ffordd 
dan  ganu,  Wrth  nesu  at  y  dref,  newid- 
iodd  rhai  y  Ilinell,  gan  floeddio  :  — 

"  Castellnewydd  befyd  ddaw'n  lân." 
Yr  oedd  John  Evans,  Llwynffortun,  i 
bregethu  yn  Nghastellnewydd  y  noswaith 
hono ;  a  gwaeddai  y  rhai  a  ddeuent  o'r 
Gymdeithasfa  ar  bobl  y  dref  i  ddyfod  i'r 
cyfarfod,  gan  ddweyd  :  "  Y  mae  i  fod  yn 
Bethel  yma  heno."  Bethel  yw  enw  y 
capel,  a  throdd  yr  odfa  yn  Bethel  hefyd, 
oblegyd  yr  oedd  yr  efengylydd  o  Lwyn- 
íFortun  yn  ehedeg  yn  nghanol  y  nef,  a'r 
efengyl  dragywyddol  ganddo. 

Cafodd  Mr.  Wilhams  odfa  eífeithiol  iawn 
dranoeth,  yn  Blaenanerch,  wrth  bregethu 
ar  y  "  Dymhestl  ar  y  môr."  Wedi  dangos 
dyogelwch  y  llong  gyda  goleuni  mawr, 
gofynodd  gyda  nerth  :  "A  ddewch  chwi 
iddi,  dywedwch  ?  Yr  wyf  yn  sicrhau  i 
chwi  ei  bod  yn  ddigon  safif.  Mi  ddangosaf 
un  planc  o  honi  yn  awr  i  chwi,  a  dyma  fe : 
'  Deuwch  ataf  íì  bawb  sydd  yn  flinderog 
ac  yn  llwythog,  a  mi  a  esmwythâf  arnoch.' 
Dyna  fe  ;  mentrwch  arno  fel  yr  ydych ; 
yr  wyf  yn  sicrhau  na  ddifarwch  chwi 
byth."  Aeth  yn  fohanu  mawr  yn  y  gynull- 
eidfa  yn  yr  olwg  ar  ddyogelwch  yr  iach- 
awdwriaeth,  ac  yn  clodfori  yn  y  capel  y  bu 
llawer  am  oriau. 

Pregethai  ef,  a'r  Parch.  Ebenezer 
Richard,  yn  Nghyfarfod  Misol  Llanddewi- 
Aberarth,  am  un-ar-ddeg  y  diwrnod  olaf. 
Yr  oedd  llewyrch  mawr  yn  cydfyned  â 
geiriau  Mr.  Richard,  pan  yn  llefaru  oddiar 
y  testun :  "  Canys  hwn  a  seHodd  Duw 
Dad."  Dywedai  fod  Crist  pan  ar  y  ddaear 
mewn  dillad  gwas;  ond  fod  Duw  weithiau, 
pan  y  gwelai  hyny  yn  angenrheidiol,  yn 
codi  cwr  y  llen,  ac  yn  dangos  sel  y  llyw- 
odraeth.  Yr  oedd  y  gwHth  yn  disgyn  yn 
drwm,  a'r  bobl  yn  mwynhau  yn  rhyfedd. 
Ar  ei  ol  cododd  Mr.  W^ilHams.  Ym- 
ddangosai  y  gynuHeidfa  i  raddau  yn  siom- 
edig  ;  ofnent  mai  sychlyd  a  dify  wyd  fyddai 
y  gweddiH  o'r  cyfarfod.  Cymerodd  yn 
destun,  "  Can.  viii.  6  :  "  Gosod  íì  megys 
sel  ar  dy  galon."  Marwaidd  yn  hytrach 
ydoedd  ar  y  cychwyn ;  ond  yn  y  man 
sylwodd  :  "  Yr  oedd  pregeth  fy  mrawd  yn 
dweyd  fod  Crist  wedi  ei  selio  i'n  hachub 
ni;  y  mae  fy  nhestun  inau  yn  mynegu 
dymuniad  yr  eglwys  am  gael  bod  yn  ar- 
wydd  ar  galon  Crist,  i  ddangos  ei  fod  wedi 
cyflawni  ei  osodiad,  yr  un  fath  a  milwr  yn 
gwisgo  trophy  ar  ei  frest  fel  arwydd  o 
fuddugoHaeth.  Yr  oedd  fy  mrawd  yn 
dangos  Crist  wedi  ei  awdurdodi  i  achub  ; 
yr  wyf  íìnau  am  ddangos  ei  fod  yn  gwneyd 
ei  waith,  a  bod  y  gwaith  yn  troi  yn  ogon- 
iant  iddo,  yn  sel  ar  ei  galon,  ac  yn  sel  ar  ei 


fraich."  Yn  raddol  dyma  ei  yspryd  yn 
cyffroi,  a'i  eiriau  yn  gafaelu  yn  y  dorf,  yn 
arbenig  pan  aeth  i  son  am  farwor  tanHyd 
cariad.  Meddai:  "  Fflam  yn  taflu  marwor 
tanHyd  i  bob  cyfeiriad  y  w  fflam  cariad  ;  a 
phan  fyddo  hon  yn  gwreichioni  Hawer  ni 
aH  dynion  annuwiol  sefyH  yn  agos  iddi.  Y 
mae  gyda  ni  hen  flaenor  yn  Nhregaron, 
dim  ond  iddo  ddod  i'r  golwg,  faint  bynag 
fyddo  force  y  cythraul  yn  y  lle,  fe  fydd  yn 
siwr  o  glirio'r  pit.  Y  mae  gwreichionen 
bywyd  o  sancteiddrwydd,  yn  tarddu  o 
gariad  Crist,  yn  trechu  dynion  gwaethaf  y 
wlad.  Peidiwch  gadael  i'r  gelyn  eich  cau 
i  mewn  yn  ormodol ;  mynwch  ghrio'r  pit 
weithiau."  Erbyn  hyn  yr  oedd  ei  yspryd 
wedi  ei  wefreiddio  trwyddo ;  taflai  ei  freich- 
iau  o  gwmpas,  a  bloeddiai  gyda  nerth : 
"  O  am  gael  tipyn  o'r  cariad  yma  i  lawr  ! 
O  am  y  gwreichion  tanHyd  hyn  !  CHriai 
hyn  sawyr  y  byd  a'i  arferion,  a  rhoddai 
dipyn  o  scope  i  ni  yn  nghanol  cenhedlaeth 
ddrygionus  a  throfaus."  Yr  oedd  y  gynuH- 
eidfa  oH  yn  ei  law,  a  therfynodd  y  cyfarfod 
mewn  cyffro  dirfawr.  Ar  y  terfyn  canwyd 
y  peniH — 

"  O  gariad,  o  gariad  anfeidrol  ei  faint ;" 

ac  aeth  y  bobl  adref  o  un  o'r  odfaeon  rhyf- 
eddaf,  wedi  cael  eu  dal  a  dychryn.  Ystyr 
yr  ymadrodd  "  cHrio'r  pif  ydyw  ceíîyl 
mewn  arwerthfa,  a  thorf  o  bobl  o'i  gwmpas, 
ac  yntau  yn  cael  ei  yru  o  amgylch  er 
mwyn  eangu'r  cylch.  Bu  son  am  y  bre- 
geth  hon  yn  Sir  Aberteifi  am  flynyddoedd, 
ac  adnabyddid  hi  fel  pregeth  clirio'r  pit. 

Coffheir  am  odfa  nerthol  iddo  yn  Lled- 
rod,  mewn  Cyfarfod  Misol.  Nid  oedd 
dim  neillduol  yn  y  bregeth  flaenaf ;  cysgai 
Mr.  Richard,  Tregaron,  yn  drwm  trwy  yr 
holl  amser,  oblegyd  hun-glwyf  oedd  yr 
afiechyd  a'i  blinai  ef  yn  ystod  y  rhan  olaf 
o'i  oes.  Ond  gyda  bod  Mr.  WiIIiams  yn 
agor  ei  enau  dyma'r  naws  yn  newid  ;  yn 
fuan  yr  oedd  yspryd  y  pregethwr  yn 
fiflamio,  a'r  gwreichion  yn  cyniwair  trwy  y 
dorf ;  cyn  haner  y  bregeth  yr  oedd  y 
gynulleidfa  wedi  ei  thoddi,  ac  yn  wylo  fel 
y  gwlaw.  x\m  Mr.  Richard,  ysgydwai  ei 
gorph  fel  pe  byddai  dirgrynfeydd  wedi  ei 
ddal,  a  Ilifai  y  dagrau  mawrion  dros  ei 
ruddiau.  Adroddir  fod  Mr.  Williams  a'i 
freichiau  i  fynu,  a'i  fod  yn  bloeddio : 
"  Bendigedig  ;  yr  wyf  wedi  cael  byw  i 
weled  un  spi'ing  tide  yn  Lledrod  eto. 
Peidiwch  rhyfeddu  os  bydd  Ilestri  rhai  o 
honoch  yn  nofio  yn  braf  cyn  diwedd  yr 
odfa."       Pregethai      unwaith      hefyd     yn 

Llannon,  nid  yw  yn  gwbl  sicr  ai  mewn 
Cyfarfod  Misol ;  ei  destun  oedd  :  "  Gelyn- 
iaeth  hefyd  a  osodaf  rhyngot  ti  a'r  wraig." 
Nid  yw  yn  yniddangos  fod  yr  odfa  yn  un 
neillduol  o  hwylus  ;  eithr  trafferthai  efe 
gryn  lawer  i  ddangos  yr  ymosodiadau  a 
wnehd  ar  y  pen  gan  un,  ac  ar  y  sawdl  gan 
y  llall.  Ond  cafodd  afael  ryfedd  ar  weddi 
wrth  orphen  ;  ac  yn  mysg  pethau  eraiU 
dywedai  :  "  Tyn  dy  sodlauatat,  Arglwydd 
mawr  ;  y  mae'r  gelynion  ar  dy  ol ;  ond 
'does  dim  eisiau  iddynt  gael  y  sport  o  ysigo 
cymaint  a  dy  sawdl,  ond  i  ti  frysio  i 
fyned  â  dy  waith  yn  y  blaen." 

Y  mae  yn  amlwg  oddiwrth  y  pethau  a 
nodwyd  fod  "  Wilhams,  Lledrod,"  yn 
bregethwr  effeithiol,  a'i  fod  ar  amserau  yn 
cael  odfaeon  gorchfygol ;  ond  braidd  na 
ragorai  yn  fwy  yn  y  seiat  nag  yn  y  pwlpud. 
Yma  yr  oedd  ei  onestrwydd  trwyadl,  ei 
ffordd  wladaidd  o  siarad,  ei  barodrwydd 
uniongyrchol,  a  phertrwydd  ei  arabedd,  yn 
ei  ddwyn  i  gysyUtiad  agos  â  dynion  cref- 
yddol ;  ac  y  mae  llu  o'i  ddywediadau  yn  y 
cymdeithasau  eglwysig  ar  glawr  a  chadw 
yn  y  gwahanol  gymydogaethau  hyd  y 
dydd  hwn.  Wrth  gynghori  yr  ieuenctyd 
unwaith,  dywedai  mai  gan  ryw  hen  wraig 
y  cawsai  yr  eglurhad  goreuar  gyfrwystra'r 
diafol.  "  Ebe  yr  hen  wreigan  wrthyf : 
'  Fe  ddaeth  y  geiriau  hyn  i  fy  meddwl, 
'  Nid  ydym  ni  heb  wybod  ei  ddichellion  ef ;' 
'  ac  mi  welais  yn  union  fod  ryw  wendid  yn 
ei  deyrnas  e,  cyn  y  rhaid  iddo  arfer 
dichellion  i'w  dal  i  fynu.'  Yr  oedd  yr  hen 
wraig  yn  rigJit  ei  gwala ;  gochelwch 
chwithau  fyned  i  geisio  propio  teyrnas 
sydd  yn  rhy  wan  i  sefyll  heb  gymhorth 
dichellion  twyllodrus."  Wrth  siarad  a 
brawd  mewn  profedigaeth,  dywedai :  "  Am- 
gylchiadau  sydd  yn  dangos  pa  fath 
grefydd  sydd  genym  ;  anhawdd  gwybod 
beth  sydd  yn  y  gasgen  cyn  ei  thapio. 
Tapiwyd  Cain,  ac  fe  aeth  yn  llofrudd  ; 
tapiwyd  Abraham,  'a  chyfaill  Duw  y 
galwyd  ef  ;'  tapiwyd  Joseph,  a  dywedodd, 
'a  allaf  fi  wneuthur  y  mawr  ddrwg  hwn,  a 
phechu  yn  erbyn  Duw  ?'  Tapiwyd  Job,  a 
dywedodd,  '  Ijendigedig  fyddo  enw  yr 
Arglwydd ;  ond  tapiwyd  ei  wraig,  a'r  hyn 
a  ddywedodd  hono  oedd,  '  Melldithia 
Dduw  a  bydd  farw.'  " 

Dygwyddodd  yn  Lledrod  unwaith  fod 
merch  ieuanc  wedi  digio  wrth  ei  niam,  a 
hyny,  fel  yr  ymddengys,  heb  ryw  lawer  o 
achüs ;  a  daeth  yr  achos  gerbron  Mr. 
WiIIiams,  yn  y  cyfarfod  eglwysig.  Daeth 
y  fam  yn  fuan  i  delerau,   gan   ddweyd    ei 


bod  yn  barod  i  unrhyw  beth,  ac  os  oedd 
wedi  gwneyd  cam  â'i  merch  ei  bod  yn 
gofyn  ei  maddeuant.  Ond  parhau  yn  ys- 
tyfnig  a  wnelai  yr  eneth ;  ymddangosai 
mor  galed  a'r  adamant.  "  Beth,"  ebai 
yntau;  "  a  faddeui  di  ddim  i  dy  fam  ?  Y 
fam  a'th  gariodd  yn  ei  chroth  yn  galed 
arni  am  fisoedd  ;  y  fam  a'th  esgorodd  pan 
oedd  rhwng  byw  a  marw ;  y  fam  a'th 
sugnodd  ar  ei  bronau,  ac  a'th  gadwodd  nos 
a  dydd  rhag  pob  bwystfil  niweidiol,  pan 
na  allet  ti  syflyd  cam.  Cofia  mai  dy  fam 
ydyw.  Pwy  a  dosturia  wrthi  os  na  wna 
ei  merch  ?  Pwy  sydd  a  mwy  o  rwymau 
arni  na'r  ferch  a  fagodd  ? "  Yr  oedd  yr 
araeth  yn  nodedig  o  doddedig ;  aethai 
teimladau  yr  aelodau  cyffredin  yn  llymaid 
er  ys  meityn,  a  llifai  eu  dagrau  yn  ddi- 
ymatal ;  ond  am  yr  eneth,  arosodd  hi  mor 
ddideimlad  a'r  graig,  ac  ymddengys  mai 
ei  diaelodi  fu  raid.  Yn  y  cyflwr  hwnw  y 
bu  farw,  yn  wrthddrych  dirmyg  yr  hoU 
wlad. 

Cawsai  ei  anfon  gan  y  Cyfarfod  Misol  i 
gynorthwyo  eglwys  Ceinewydd  i  ddewis 
blaenoriaid,  ac  er  cyfarwyddo  yr  aelodau 
pa  fath  ddynion  i'w  hethol,  cymerodd  ei 
ddameg  i'r  perwyl  a  ganlyn  :  "  Yr  oedd 
gŵr  a  gwraig  yn  ein  gwlad  ni,"  meddai, 
"  ag  eisiau  gwas  mawr  arnynt  adeg  Calan- 
gauaf,  a  gofynai  Evan  i  Mary,  '  Beth  wyt 
ti  yn  feddwl  wnawn  ni  am  was  mawr 
eleni  ?'  '  Wn  i  ddim,'  ebai  Mary  ;  '  beth 
wyt  ti  yn  feddwl  ?'  '  Wel,'  meddai  Evan, 
'  yr  w  i  wedi  meddwl  am  Sianco,  yr  ail 
was.  Mae  Sianco  yn  un  gofalus  iawn. 
Os  bydd  bwlch  yn  y  clawdd  fe  fydd  e  yno 
a'i  gaib  a'i  raw  yn  union  yn  ei  godi ;  os 
bydd  clwyd  yn  agored,  fe  fydd  e  yn  debyg 
o'i  gweled  a'i  chau ;  os  tỳr  rhai  o'r 
gwartheg  i  mewn  i'r  clover,  nes  myned 
mewn  perygl  o  chwyddo,  fe  fydd  e  yn  siwr 
o'u  canfod,  ac  o  frysio  am  feddyginiaeth. 
Pan  ddelo  adref  rywbryd  yn  y  nos,  os 
clyw  e'r  ceffylau  yn  cicio  eu  gilydd  yn  yr 
ystabl,  fe  fydd  yn  sicr  o'u  tawelu  cyn 
myned  i  orphwys.  Ac  os  bydd  hi  yn  ys- 
tormus,  a'r  tasau  gwair  a'r  yd  mewn 
perygl  o  noethi,  fe  fydd  Sianco  yno  yn 
union  yn  rhoddi  tusw  yn  ei  le.'  '  Yr  w  i 
o'r  un  farn  yn  hollol,'  ebai  Mary  ;  'beth 
pe  baem  yn  ei  alw  i'r  tŷ  ?'  Hyny  a  wnaed, 
ac  meddai'r  gŵr  wrtho  :  '  Sianco,  'rym  ni 
wedi  meddwl  dy  wneyd  yn  was  mawr 
'ieni.'  '  ü,  'dw  i  ddim  yn  fììt,  meistr  bach,' 
ebai  Sianco.  '  lë,  fe  godwn  ni  yn  dy  gyflog 
di,'  meddai  Evan.  '  Yr  w  i  yn  cael  llawer 
mwy  nag   w  i  yn  haeddu  yn  awr,'  ebai'r 

gwas.  '  A  wyt  ti  wedi  blino  yn  ein  gwas- 
anaeth  ni  ?'  '  Nac  wyf,  meistr  anwyl  ; 
mi  garwn  fod  yn  eich  gwasanaeth  chi 
byth.'  '  Wel,'  ebai  Evan,  '  a  wnai  di 
ufuddhau  i  fod  ?'  '  Gwna  i,  os  ydych  chi 
yn  y  ngweled  i  yn  ffit,  ond  rhaid  i  chwi 
ddangos  i  mi  beth  i'w  wneyd.'  Chwihwch 
chwithau  am  ryw  Sianco  yr  ail  was  fel 
yna,  fe  wna  flaenor  rhagorol  i  chwi.  Y 
mae  llawer  o  fylchau  eisiau  eu  cau  yn 
eglwys  Dduw,  a  da  fyddai  cael  gwas  Hyg- 
eidiog  i'w  canfod.  Y  mae  llawer  o 
aíìechyd  ag  eisiau  ei  drin,  rhag  i'r  bobl 
farw  yn  eu  pechodau."  Cartrefol  iawn 
oedd  y  ddameg,  a  gwladaidd  oedd  yr  iaith 
a  ddefnyddiai  Mr.  Wilhams,  ond  yr  oedd  y 
gwanaf  ei  amgyffred  yn  deall,  a  dywedir 
i'r  eglwys  fod  yn  llwyddianus  i  gael 
blaenor  o'r  nodwedd  a  ddesgrifid. 

Dywedai  efe  ei  feddwl  yn  gwbl  ddi- 
dderbynwyneb,  a  medrai  fod  yn  llym  pan 
fyddai  galw  am  hyny.  Yn  Swyddffynon 
yr  oedd  dyn  a  adwaenai  yn  dda,  yn  dweyd 
profiad  uchel  yn  y  seiat  ;  eithr  gan  nad 
oedd  ei  fywyd  cyffredin  yn  cyd-dystiolaethu 
â'r  hyn  a  ddywedai,  amheuodd  Mr. 
WiIIiams  ei  gywirdeb.  Ond  myned  yn 
hyfach  a  wnelai  y  gẁr,  gan  ddadleu  ei  fod 
wedi  cael  sicrwydd  gyda  golwg  ar  ei  gyflwr 
gerbron  Duw,  a'i  fod  yn  meddu  gorfoledd 
a  goleuni  byth  oddiar  hyny.  Methodd 
Mr.  Williams  ddal  ei  haeriadau  yn  hwy, 
a  Ilefodd  allan  yn  gynhyrfus:  "Pen  i  gyd; 
pen  i  gyd ;  rhaid  i  ti  gael  crefydd  y  galon, 
neu  ynte  ti  ai  i  dân."  Eithr  medrai  fod  yn 
dyner  pan  welai  arwyddion  o  edifeirwch, 
a  hynod  fedrus  y  byddai  wrth  drin  clwyfau 
a  thywallt  balm  i  archoUion.  Yn  Mhont- 
rhydfendigaid,  unwaith,  yr  oedd  dyn  yn 
cael  ei  geryddu  am  feddwdod ;  amlygai 
ofid  dwys  oblegyd  ei  gam-ymddygiad,  ac 
oblegyd  iddo  dynu  gwarth  ar  enw  Crist ; 
a  phan  y  tueddai  rhai  o'r  blaenoriaid  i  fod 
yn  galed  arno,  dyma  Mr.  WiIIiams  ar  ei 
draed,  ac  meddai,  a'r  dagrau  yn  Ilifo:  "  A 
darawn  ni  yr  hwn  a  darawodd  Duw  ?" 
Dro  arall,  yn  Nhregaron,  pan  oedd  gwraig 
gerbron  oblegyd  ryw  drosedd,  a  phawb  yn 
edrych  yn  dra  diystyrllyd  arni,  anogai 
Mr.  Williams  rywrai  i  siarad.  Hyn  ni 
wnai  neb  dros  amser;  a  dyma  yntau  i  lawr 
o'r  pwlpud  bach,  Ile  yr  eisteddai  ar  ol 
pregethu,  a  holodd  y  ddynes  a  oedd  hi  yn 
gweled  ei  hunan  yn  bechadur.  Cyfadd- 
efodd  hithau  ei  bod ;  ei  bod  yn  bechadur 
mawr  iawn  ;  ac  nad  oedd  yn  gweled  yr  un 
Ile  i  droi  iddo  am  ymwared  ond  at  lesu 
Grist.     Wrth     holi    am     y    pechadur    a'r 


Ceidwad,  a  derbyn  atebion  syml  a  dirodres, 
toddodd  ei  deimlad  ef,  a  theimlad  pawb  yr 
un  modd.  "  Dyma  hi,  bobl  fach,"  meddai ; 
"  dyma'r  man  y  mae  yn  rhaid  i  ni  ddod 
iddo  i  gyd.  Dyma  Ile  y  gorfu  i  fi  f y  Iiunan 
fyn'd,  a  dyma  lle  y  ces  i  fy  mywyd." 
Cafodd  y  wraig  ei  Ile  yn  nghanol  bodd- 
lonrwydd  pawb,  a  dywedir  iddi  fod  yn 
Gristion  gloyw  o  hyny  hyd  ei  bedd. 

Meddai  ystor  o  synwyr  cyffredin,  a  deuai 
hyny  i'r  golwg  yn  aml  wrth  gadw  seiat,  a 
thrin  y  gwahanol  amgylchiadau  a  ddeuent 
gerbron.  Yn  Llangeitho,  unwaith,  ym- 
driniai  ag  achos  rhywrai  a  gyhuddid  o 
feddwi  mewn  arwerthfa.  "  Yr  wyf  yn 
synu  at  ddynion,"  meddai,  "  eu  bod  yn 
meddwi  mewn  miction  o  un  man  yn  y  byd, 
gan  y  gwyddant  mai  er  mwyn  eu  twylio  i 
roddi  mwy  na'u  gwerth  am  y  pethau  a 
osodir  i  fynu  y  cânt  y  ddiod.  Wedi  yfed 
bydd  dyn  call  yn  gweled  sypyn  gymaint  a 
thâs,  a  thâs  gymaint  a  mynydd  ;  bydd  yn 
gweled  y  IIo  blwydd  gymaint  a'r  eidion 
tair  blwydd,  a'r  eidion  tair  blwydd  gym- 
aint  ag  elephant.  Yn  ol  yr  olwg  yma  ar 
bethau  y  bydd  yn  cynyg.  Y  mae  yn 
drueni  bod  crefyddwyr  fel  chwi  yn  gwneyd 
eich  hunain  y  fath  ff"yliaid  ar  g'oedd  y 
byd." 

Byddai  yn  anfaddeuol  ynom  i  basio  yn 
ddisylw  y  seiat  ryfedd  yn  Llangeitho,  yn  y 
flwyddyn  1819,  ar  ddechreu  un  o'r  diwyg- 
iadau  mwyaf  a  ysgydwodd  Gymru, 
Dechreuodd  gyda  phregeth  o  eiddo  Mr. 
Richard,  Tregaron,  foreuSuI,  arygeiriau: 
"  A'r  rhai  hyn  a  ânt  i  gospedigaeth  dra- 
gywyddol."  Yr  oedd  nerthoedd  dwyfol 
yn  ysgwyd  y  lle  y  boreu  hwnw  ;  gwelwai 
pechaduriaid  gan  ddychryn  ;  eu  gliniau  a 
gurent  yn  nghyd,  fel  eiddo  Belsassar  yn  y 
wledd  ar  ol  gweled  y  darn  Ilaw  yn  ys- 
grifenu  ar  galchiad  y  pared.  Mr.  WiIIiams 
oedd  yn  cynal  seiat  yno  yr  wythnos  -gan- 
Iynol,  a  gwelid  dau-ar-bymtheg  o  wynebau 
newyddion  yn  mysg  y  frawdoliaeth,  yn 
gofyn  am  le  yn  nhý  Dduw.  Wrth  eu 
holi  o  un  i  un,  a  phawb  yn  tystio  mai  y 
bregeth  ryfedd  boreu'r  Sabbath  oedd  wedi 
peri  iddynt  dori'r  ddadl,  gwaeddai  Mr. 
W^illiams  yn  gyffrous :  "  Rhyfedd  gynifer 
saethodd  e  ag  un  ergyd  !"  Aeth  ei  deim- 
ladau  yn  hynod  ddrylliog  wrth  ymddiddan 
â'r  ymgeiswyr.  "  Pwy  yw  y  bachgen 
bach  yma  ?"  gofynai  am  un.  "  Mab 
Morgan,"  oedd  yr  atebiad.  "  Mab  Morgan, 
ai  íe  ?  O  machgen  i,  y  mae  dy  dad  yn  y 
nefoedd  er  ys  blynyddau,  ac  y  mae  yn  dda 
genyf  dy  wel'd  dithau  heddy'  yn  dechreu'r 

ffordd  i  fyn'd  ar  ei  ol."  Yr  oedd  ganddo 
rywbeth  tyner  o'r  fath  i'w  ddweyd  wrth 
bob  un,  nes  yr  oedd  yr  hen  aelodau  a'r 
ymgeiswyr  yn  myned  yn  swp  o  deimlad. 
Effeithiodd  y  diwygiad  hwn  yn  fawr  arno 
er  nefoleiddio  a  thyneru  ei  yspryd.  Yn 
flaenorol,  tueddai  at  fod  yn  ddysgyblwr 
llym  ;  yr  un  pryd  ni  fyddai  neb  yn  digio 
wrtho,  oblegyd  ei  gydwybodolrwydd  llwyr 
i'r  gwirionedd ;  eithr  yn  awr,  pan  yr  oedd 
y  deheuwynt  tyner  yn  chwythu  mor  hyfryd 
ar  yr  ardd,  aeth  bron  yn  analluog  i 
ddysgyblu.  Pan  y  gosodwyd  achos  yn 
galw  am  ddiarddeHad  ger  ei  fron,  safodd 
yn  syn  gerbron  yr  eglwys,  a  dywedodd  : 
"  Wn  i  ddim  beth  yw  y  mater  ;  'dw  i  ddim 
mor  barod  i  hyn  ag  y  bûm.  Gwelais 
amser  pan  nad  oeddwn  yn  gofalu  diarddel 
aelod,  tra  yn  gweled  cyfiawnder  o'm  plaid, 
ond  yn  awr  y  mae  fy  nheimladau  yn  rhy 
ddrylUog,  a  buasai  yn  well  genyf  fod  yn 
rhywle  na  gorfod  trin  yr  achos  hwn  yma." 
Yr  ydym  wedi  sylwi  ddarfod  i  Mr. 
Wilhams  ddyfod  yn  Fethodist  trwyadl. 
Yr  oedd  ei  gariad  at  y  Cyfundeb  yn  gryf  ; 
teimlai  barch  diderfyn  i'w  draddodiadau, 
ac  i  arferion  y  tadau,  yn  arbenig  yr  hyn  a 
welsai  gan  Daniel  Rowland,  ac  nid  o'i 
fodd  ef  y  caffai  hen  derfyn  ei  symud.  Gan 
iddo  ddyfod  allan  mor  gryf  i  bleidio  or- 
deiniad  gweinidogion,  a  hyny  pan  yr  oedd 
ei  frodyr  offeiriadol  yn  dangos  y  fath  wrth- 
wynebiad,  tueddwn  i  feddwl  ei  fod  wedi 
clywed  Daniel  Rowland  yn  awgrymu  mai 
i  hyny  y  byddai  raid  i  bethau  ddyfod  yn  y 
diwedd.  Anmharod  fyddai  i  dderbyn  cyf- 
newidiad  mewn  pethau  bychain.  Yr  arfer- 
iad  yn  Sir  Aberteifi  oddiar  dyddiau 
Rowland  gyda  golwg  ar  y  cymundeb,  oedd 
fod  yr  holl  aelodau  yn  dyfod  yn  mlaen  at 
yr  allor — felly  y  gelwid  y  set  fawr  y  pryd 
hwnw — ^er  mwyn  cyfranogi.  Dyna  arfer- 
iad  Mr.  Williams  o'r  cychwyn.  Ond  cyn 
diwedd  ei  oes  clywodd  fod  y  Parch. 
Edward  Jones,  Aberystwyth,  wedi  newid 
y  dull,  gan  beri  i'r  cymunwyr  eistedd  ar 
y  llawr,  ac  yntau  yn  cymeryd  yr  elfenau 
o  gwmpas.  Yn  y  Cyfarfod  Misol  cyntaf 
ar  ol  hyny,  dyma  Mr.  WiIIiams  ar  ei  draed, 
ac  yn  rhoddi  araeth  ar  arfer  y  Cyfundeb 
o'i  ddechreuad  yn  nglyn  â  gwasanaeth  y 
cymun  ;  "  ond,"  meddai,  "  yr  wyf  yn 
clywed  fod  rhai  yn  y  dyddiau  hyn  yn 
rhuthro  yn  anystyriol  ar  draws  defod  y 
tadau,  dynion  na  welwn  ni  byth  mo'u 
gwell."  Yr  oedd  Mr.  Jones  yn  y  Cyfarfod 
Misol,  ac  meddai :  "  Mae  yn  debyg  mai  fi 
yw  y  pechadur  ;  nid  oeddwn  yn  meddwl 


dim  drwg  yn  yr  hyn  a  wnaethum,  ond  yn 
unig  fy  mod  yn  meddwl  fod  y  drefn  hon  yn 
fwy  gweddaidd.  Nid  wyf  yn  meddwl 
ychwaith  fod  genych  chwithau  yr  un 
rheswm  dros  alw  y  bobl  bob  yn  haid  at  yr 
allor,  ond  mai  fel  hyny  yr  ydych  wedi 
arfer."  Sut  y  terfynodd  y  ddadl,  nis 
gwyddom;  ond  ni  Iwyddodd  Mr.  Williams 
i  basio  un  math  o  gerydd  ar  y  Parch. 
Edward  Jones. 

Cyfranogai  hefyd  i  raddau  o'r  rhagfarn 
a  goleddid  gan  rai  o'r  tadau  yn  erbyn 
rhoddi  dysgeidiaeth  uchel  i  bregethwyr. 
Pan  yr  oedd  y  Parch.  John  Rees,  Tre- 
garon,  yn  dechreu  gyda  gwaith  y  weinid- 
ogaeth  yn  Ffosyffin,  gofynai  ganiatad  y 
Cyfarfod  Misol  i  gael  myned  i  Cheshunt,  i 
Athrofa  yr  larlles  Huntington.  Buasai 
yn  flaenorol  yn  ysgol  Neuaddlwyd,  gyda 
Dr.  PhiIIips,  ac  yr  oedd  y  ddysgeidiaeth  a 
gawsai  wedi  creu  gwanc  yn  ei  yspryd  am 
ragor.  Mor  bell  ag  yr  ydym  yn  deall, 
caniatâd  i  fyned  i'r  athrofa  yn  unig  a 
ofynai ;  nid  oedd  yn  bwriadu  pwyso  ar  y 
Cyfundeb  am  gynaliaeth  o  gwbl.  Ac  yr 
oedd  wedi  amlygu  ei  feddwl  i  Mr.  Richard, 
Tregaron,  yn  tìaenorol,  a  chwedi  derbyn  ei 
gymeradwyaeth  i'r  amcan.  Ond  pan  y 
daeth  y  mater  gerbron  y  Cyfarfod  Misol 
dyma  Mr.  Williams  i  fynu,  ac  yn  dweyd 
yn  awdurdodol  :  "  Chei  di  ddim  myn'd, 
John.  Y  mae  digon  o  ddynion  o'r  colleges 
i'w  cael  yn  awr  ;  creaduriaid  balch,  nad 
ydynt  dda  i  ddim  ond  i  ddilyn  bywyd 
segur.  Os  wyt  am  ddyfod  yn  bregethwr 
mawr,  John,  dos  i  gysgod  rhyw  berth,  a 
delia  fwy  â'r  dirgel.  Oni  bai  am  y  Setting 
ddu  wnaethwn  i  yr  un  bregeth  a  wnelai 
les  i  neb.  Cred  fi,  John,  yr  wyt  wedi  cael 
digon  o  ysgol."  Yn  gyffelyb  hefyd  y  Ilef- 
arodd  y  Parchn.  Ebenezer  Morris,  a 
David  Evans,  Aberaeron,  a  rhwystrwyd  y 
gŵr  ieuanc  i  dori  ei  syched  am  wybodaeth. 
Cofus  gan  lawer  i'r  Parch.  Lewis  Edwards, 
D.D.,  flynyddoedd  lawer  ar  ol  hyn,  gael  ei 
annghefnogi  mewn  cyffelyb  fodd,  pan  y 
dymunai  ganiatad  i  fyned  am  gwrs  o 
addysg  i  un  o'r  prif  ysgolion.  Ymddengys 
y  teimlad  yma  i  ni  yn  rhyfedd,  ond  cyn 
beio  gormod  ar  yr  hen  frodyr,  a'u  con- 
demnio  o  gulni  dall,  dylem  gofio  eu  bod  yn 
gweled  offeiriaid  Cymru,  agos  yn  y  cyfan- 
swm,  Ilawer  o  ba  rai  oeddynt  wedi  cael  eu 
dwyn  i  fynu  yn  y  prif  ysgolion,  ac  ambell 
un  o  honynt  yn  ysgolhaig  gwych,  yn  gwbl 
amddifad  o'r  ddoethineb  sydd  oddiuchod, 
ac  yn  hollol  ddifater  am  gyflawni  eu  gwaith 
fel  gweinidogion  y  Gair.     Nid  diffyg  ysgol- 

heigion  a  barai  fod  y  wlad  yn  flaenorol  i'r 
diwygiad  Methodistaidd  wedi  suddo  i 
baganiaeth,  ond  diffyg  pregethwyr  effro. 
Nid  rhyfedd,  felly,  fod  Williams,  Lledrod, 
ac  eraiU,  yn  ofni  gyru  pregethwyr  ieuainc 
i'r  colegau,  rhag  iddynt  hwythau  gael  eu 
dal  gan  ddifrawder  cyffelyb.  Efallai  hefyd 
nad  oedd  y  brodyr  yn  tybio  y  gwneiai 
Athrofa  Cheshunt  John  Rees  yn  well  pre- 
gethwr.  Modd  bynag,  cymerodd  Mr.  Rees 
y  gwrthwynebiad  yn  yr  yspryd  goreu,  ac 
aml  y  cyfeiriai  yn  y  pwlpud,  ac  wrth  gadw 
seiat,  at  Setting  ddu  WilUams,  Lledrod. 

Fel  amryw  o'i  gydoeswyr  yr  oedd  yn 
dipyn  o  reolwr  yn  y  Cyfarfod  Misol.  Efe 
gan  amlaf  a  lywyddai  os  byddai  yn  bre- 
senol  ;  ac  anfynych  y  pryd  hwnw  y  byddai 
unrhyw  fater  yn  cael  ei  roddi  i  fynu  i  bleid- 
lais.  Dywedai  y  cadeirydd  ei  farn,  ystyrid 
hyny  yn  ddeddf,  a  thawai  pawb.  Yr  oedd 
cryn  nifer  o  gynghorwyr  yn  perthyn  i 
Gyfarfod  Misol  Sir  Aberteifi,  a  thueddent 
i  fyned  ormod  oddicartref,  nes  y  byddai  yr 
eglwysi  yn  grwgnach  eu  bod  yn  cael  eu 
beichio  ;  felly  byddid  weithiau  dan  orfod- 
iaeth  i  wrthod  caniatad  iddynt,  ac  fel 
rheol  ar  Williams,  Lledrod,  y  disgynai 
mynegu  y  ddeddf.  Yr  oedd  yr  hen 
gynghorwr,  Isaac  James,  Penygarn,  yn 
gryn  bechadur  yn  yr  ystyr  yma.  Unwaith 
yr  oedd  Edward  Coslett  ac  yntau  wedi 
cytuno  i  fyned  ar  daith  i  Wynedd.  Mor 
bell  ag  y  gwyddom,  nid  myned  ar  wahodd- 
iad  yr  oeddynt.  Ond  pan  aeth  Isaac 
James  i  ofyn  caniatad  y  Cyfarfod  Misol 
dyma  ddywedodd  Mr.  W^illiams  wrtho : 
"  Yr  ydych  chwi,  Isaac  bach,  yn  grydd,  a 
dylech  Iynu  wrth  eich  crefft  ;  os  ewch 
chwi  bant  fel  yma  o  hyd  chwi  dwyllwch  y 
bobl  am  esgidiau,  a  byddwch  wrth  dwyllo 
y  wlad  gyda  golwg  ar  beth  am  eu  traed  yn 
tynu  yr  oll  a  bregethwch  i  lawr.  Rhaid 
i'r  bobl  gael  esgidiau;  ac  os  na  chânt  gyda 
chwi  hwy  a  ant  Ile  y  cânt.  Y  mae  arna  i 
ofn,  Isaac,  y  gwnewch  chwi  niwed  i'r  grefft 
fel  yna.  A  mwy  na'r  cwbl,  yr  wyf  yn  ofni 
y  bydd  twyll  y  crydd  yn  myned  yn  drech 
na  phregeth  y  pregethwr.  Setlwch  wrth 
eich  crefft,  Isaac."  Ebai  Isaac  yn  ol : 
"  Gadewch  i  fi  gael  myn'd  y  tro  hwn,  ac 
ni  cheisiaf  byth  drachefn."  Tarawodd 
Mr.  WiIIiams  ei  droed  wrth  y  Ilawr  yn 
awdurdodol,  a  dywedodd  :  "  Ar  fy  ngair  i, 
Isaac,  chewch  chwi  ddim  myn'd."  Ond 
yr  oedd  Isaac  erbyn  hyn  wedi  ymgynhyrfu 
o'i  du  yntau,  ac  meddai :  "  Mi  af  y  tro 
hwn,  a  gwnewch  fel  y  mynoch  â  mi  wedi 
i  mi  ddod  yn  fy  ol ;     eithr    dyma'r   daith 


ddiweddaf."  Myned  a  wnaeth  ;  ond  gan 
ei  fod  wedi  cyrhaedd  gwth  o  oedran,  a'i 
fod  wedi  addaw  nad  elai  drachefn,  cafodd 
ddianc  yn  ddigerydd. 

Un  o  ddynion  manylaf  y  wlad  oedd  Mr. 
WiIIiams ;  byddai  yn  fanwl  gyda  gorch- 
wylion  y  teulu  a'r  tyddyn  ;  rhaid  i  bob 
pryd  bwyd  fod  ar  y  bwrdd  i'r  fynyd,  a 
gofalai  fod  pawb  yn  myned  at  eu  gorchwyl- 
ion  ar  yr  amser  priodol.  Dangosai  yr  un 
manylwch  gyda  gorchwylion  y  Cyfarfod 
Misol ;  yr  oedd  anmhrydlondeb  yn  an- 
nyoddefol  iddo.  Dywedai  un  a'i  had- 
waenai  fod  ganddo  oriawr  fechan,  tua 
maint  Ilygad  eidion,  ac  mai  wrth  hono 
byddai  yn  rheoli  y  sir.  Croniclir  iddo 
ddechreu  yr  odfa  unwaith  yn  Llanafan 
pryd  nad  oedd  ond  un  hen  wraig  yn  bre- 
senol,  a  tbro  arall  yn  Mlaenplwyf,  pan  nad 
oedd  ond  dau  yn  y  capel.  Pregethai  yn 
aml  yn  Llangeitho,  a  gofalai  y  gynulleidfa 
fod  yno  erbyn  amser  dechreu,  oblegyd 
gwyddent  yr  elai  ef  yn  mlaen  a'r  cyfarfod, 
pobl  neu  beidio.  Un  tro  yr  oedd  ei  gy- 
hoeddiad  yn  Nghapel  Drindod;  dygwydd- 
odd  fûd  y  Parch.  D.  Griffiths,  Nefern,  yn 
gwasanaethu  mewn  eglwys  gyfagos  tua'r 
un  adeg.  Yr  oedd  Mrs.  Lloyd,  Bronwydd, 
boneddiges  nodedig  o  grefyddol  a  hael,  yn 
fawr  ei  hawydd  am  glywed  y  ddau,  Mr. 
W^illiams  a  Mr.  Griffiths.  Daeth  heibio 
Capel  Drindod  yn  ei  cherbyd,  ac  anfonodd 
ei  gwas  at  Mr.  Williams  i  ddymuno  un 
cais  oddiar  ei  law,  sef  iddo  beidio  dechreu 
yr  odfa  y  tro  hwn  nes  y  byddai  hi  wedi 
dychwelyd  yn  ei  hol  o'r  eglwys,  ar  ol 
clywed  Ficer  Nefern.  Ebai  yntau  yn  ol 
wrth  y  gwas  :  "  Ewch,  a  dywedwch  wrth 
Mrs.  Lloyd  y  dechreuaf  fi  yr  odfa  at  y 
fynyd  ei  cyhoeddwyd ;  ond  y  geill  hi  wneyd 
fel  y  myno,  aros  i'r  cwrdd  neu  beidio." 
Aros  wnaeth  y  foneddiges.  Yr  oedd  gwrol- 
deb  Mr.  Williams  yn  fwy  gan  y  gwyddai 
mai  teulu  y  Bronwydd  a  berchenogai 
yr  holl  wlad  o  gwmpas ;  fod  Capel  Drindod 
wedi  ei  adeiladu  ar  eu  tir,  ac  ar  eu  traul, 
a'u  bod  yn  cyfranu  haner  cant  punt  yn 
flynyddol  at  gynal  yr  achos.  Ond  nid 
annhebyg  ei  fod  yn  cofio  ymddygiad  Mr. 
Griffiths  adeg  y  Neillduad,  yn  arbenig  ei 
waith  yn  cau  capel  Nefern,  yn  rhinwedd  ei 
awdurdod  fel  ymddiriedolwr.  Dywedai 
David  Jones,  Dolaubach,  am  y  Parch. 
John  Williams,  nad  oedd  hanes  iddo  dori 
ei  gyhoeddiad  erioed,  oddigerth  mewn 
achos  o  selni ;  ac  anfynych  y  dygwyddai 
hyny  mewn  cysylltiad  ag  ef,  gan  iddo  gael 
iechyd  da  agos  trwy  ei  oes.      Nid  oedd  na 

gwlaw  nac  eira,  nac  ystorm,  a'i  rhwystrai 
i  fyned  i  bregethu  pan  fyddai  wedi  addaw. 
Un  boreu  Sabbath  yr  oedd  yn  bwrw  eira 
yn  erwin  ;  cyn  hir  cododd  yn  wynt  cryf, 
fel  yr  oedd  y  ífyrdd  yn  debyg  o  gael  eu  cau 
i  fynu  gan  y  lluwchfeydd.  Barnai  y  teulu 
mai  rhyfyg  ynddo  fyddai  ceisio  myned  at 
ei  gyhoeddiad.  Ond  nid  oedd  yn  bosibl  ei 
atal  ;  mynai  wneyd  y  prawf,  llwyddo  neu 
beidio,  a  llwyddo  a  wnaeth. 

Yr  ydym  wedi  cyfeirio  eisioes  at  ei 
ddefnyddioldeb  yn  nglyn  â  gweinyddiad  yr 
ordinhadau  yn  Sir  Aberteifi  cyn  y  Neill- 
duad.  Nid  yw  yn  ymddangos  i'r  galwadau 
am  ei  wasanaeth  yn  y  cysylltiad  hwn  lei- 
hau  ar  ol  yr  ordeinio.  Y  mae  braidd  yn 
sicr  iddo  fedyddio  mwy  o  blant  na  neb  yn 
ei  oes.  Flynyddoedd  yn  ol,  tystiai  can- 
oedd  o  hen  bobl  o  gwrapas  Llangeitho, 
Lledrod,  a  Thregaron,  mai  efe  oedd  wedi 
eu  bedyddio,  ac  mai  o'i  law  ef  y  derbyn- 
iasent  y  cymun  cyntaf.  A  phan  yr  adeil- 
adid  capel  newydd  efe,  yn  ddieithriad,  a 
wahoddid  i  gyfranu  y  tro  cyntaf.  Yroedd 
ei  fod  yn  offeiriad  urddedig  yn  un  rheswm 
am  hyn,  oblegyd  yn  raddol  y  diflanodd 
rhagfarn  llawer  o'r  Methodistiaid  yn  erbyn 
gweinidogion  y  Cyfundeb.  Byddai  torf 
Hosog  yn  dyfod  yn  nghyd  adeg  y  cyfranu 
cyntaf  mewn  capeh  Ádroddir  am  dano 
yn  gweinyddu  y  cymundeb  am  y  tro  cyntaf 
yn  y  Penant  ;  yr  oedd  y  llawr  a'r  oriel 
mor  llawn  o  ddynion  fel  mai  o  braidd  y 
gellid  anadlu  yno  ;  cyfodai  Mr.  Williams 
y  ddysgl  a'r  bara  i  fynu  i'w  dangos  i'r 
dyrfa,  ac  meddai  :  "  Dyma  fe,  bobol  fach  ; 
dyma  bortread  o  Grist  croeshoeliedig  wedi 
dyfod  atom  ni  y  Methodistiaid.  Cadwyd 
ef  yn  hir  o  fewn  terfynau  yr  Eglwys,  ond 
agorwyd  y  drws  iddo  ddyfod  atom  ni  y 
Cenhedloedd  o'r  diwedd."  Daeth  rhyw 
lewyrch  o'r  nefoedd  gyda'r  geiriau  ;  aeth 
yn  wylo  hyfryd  trwy  y  lle.  Yr  oedd  rhai 
yn  wrthwynebol  i  ddwyn  yr  ordinhad  i'r 
capel,  ond  cyn  diwedd  y  gwasanaeth  di- 
flanasai  pob  rhagfarn.  Felly  hefyd  y  bu 
mewn  amryw  leoedd  eraill. 

Un-ar-bymtheg  o  gapelau  oedd  gan  y 
Methodistäaid  yn  Sir  Aberteifi  pan  yr 
ymunodd  Wilhams,  Lledrod,  â  hwy.  liu 
yn  cadw  Cyfarfodydd  Misol  mewn  Uawer 
man  cyn  fod  yno  gapel.  Ceir  hanes  am 
dano  ef  a  Mr.  Gray  yn  pregethu  mewn 
Cyfarfod  Misol  yn  y  Borth,  ar  gẁr  uchaf 
Sir  Aberteifi,  ar  ben  yr  odyn  galch.  Yn 
Llanarth,  mewn  cyfarfod  cyifelyb,  pre- 
gethai  oddiar  horse-bloch ;  ac  yn  Soar,  ar  y 
mynydd   rhwng    Lhinddewibrefi    a    Llan- 


wrtyd,  oddiar  ben  clawdd  Bronyrhelem. 
Ond  Ihosogodd  yr  addoldai  yn  y  sir  yn 
gyflym,  yn  neillduol  yn  y  rhan  uchaf. 
Efallai  mai  i'r  Parch.  Ebenezer  Richard 
yn  benaf  y  perthyn  y  clod  am  hyn,  ond  y 
mae  yn  sicr  fod  Mr.  Williams,  hyd  eithaf 
ei  allu,  yn  ei  gynorthwyo,  ac  yn  dal  ei 
freichiau  i  fynu.  Yr  oeddynt  hwy  ill  dau 
yn  gweled  yn  mhellach  yn  y  cysylltiad 
yma,  ac  yn  fwy  byw  i  angen  y  wlad,  nag 
Ebenezer  Morris,  yn  ngodreu  y  sir,  a 
Thomas  Richard,  yn  Sir  Benfro.  Llan- 
wasant  yr  hoU  wlad  a  chapelau,  o  Lanbedr 
i  fynu  hyd  y  Graig,  ar  dueddau  Machyn- 
lleth,  fel  mai  prin  y  gallai  unrhyw  enwad 
arall  gael  lle  i  osod  ei  big  i  mewn.  Fw 
gweithgarwch  a'u  rhagofal  hwy  ill  dau  y 
dylid  priodoH  fod  y  rhan  uchaf  o  Sir 
Aberteifi  agos  yn  gyfangwbl  yn  meddiant 
y  Methodistiaid. 

Ni  fu  Mr.  W^ihiams  yn  byw  yn  Lledrod 
erioed ;  ei  gysyUtiad  â'r  eglwys  yno  a 
barodd  i  enw  y  lle  Iynu  wrtho.  Am  y 
rhan  gyntaf  o'i  fywyd  priodasol  preswyhai 
yn  Ty'nddraenen,  ger  Swyddffynon ;  bu 
ar  ol  hyny  am  beth  amser  yn  byw  yn 
Nhregaron,  lle  yr  adeiladodd  dŷ  iddo  ei 
hun,  gan  fwriadu  preswyUo  ynddo  weddiU 
ei  oes.  Ond  yn  mhell  cyn  ei  farw  preswyl- 
iai  yn  Mhentre  Padarn,  fferm  tua  dwy 
fiUtir  o  Langeitho.  Daethai  y  Ue  hwn  ar 
werth,  prynodd  yntau  ef,  ac  ynddo  y  gor- 
phenodd  ei  yrfa.  Cafodd  fyw  i  weled  hir 
ddyddiau  ;  yr  oedd  yn  fab  pedwar  ugain 
mlwydd  a  phedair  pan  y  galwyd  ef  i  nos- 
wyUo.  Cafodd  iechyd  a  nerth  i  bregethu 
hyd  o  fewn  ychydig  i'w  farwolaeth,  Ych- 
ydig  a  wyddom  am  ei  gystudd  diweddaf, 
heblaw  ei  fod  yn  fyr  a  chaled.  Wedi  iddo 
gael  ei  gyfyngu  i'w  dŷ  bu  y  Parch.  Eben- 
ezer  Richard  yn  ymweled  ag  ef  droion. 
Y  tro  diweddaf,  dywedai  Mr.  WiUiams  : 
"  Yr  wyf  yn  clywed  swn  y  cerbyd  yn  dod, 
ac  mi  aUwn  feddwl  ei  fod  mewn  brys." 
"  Beth  wnawn  ni  ar  eich  ôl,  Mr.  W^iUiams 
bach,"  gofynai  Mr.  Richard.  "0,maeyr 
arch  yn  saff","  ebai  yntau  ;  a  chwedi  aros 
ychydig  i  gasglu  nerth,  ychwanegodd : 
"  Duw  Israel  yw  efe  sydd  yn  rhoddi  nerth 
a  chadernid  i'r  bobl."  Aeth  Mr.  Richard 
adref  yn  brudd,  wedi  íFarweho  a'i  hen 
gyfaiU  am  byth  ar  y  ddaear.  Wrth  ei 
weled  mor  alarus,  gofynai  Mrs.  Richard 
iddo  pa  fodd  yr  oedd  Mr.  WiUiams.  Ebai 
yntau  yn  ol,  a'r  dagrau  yn  Uifo  dros  ei 
ruddiau  :  "  Ar  ben,  ar  ben !  O  yr  hen 
gyfeilUon  anwyl !  Y  mae  Mr.  WiUiams, 
Lledrod,  eto  bron  cyrhaedd  atynt."    Gwir 

oedd  ei  eiriau,  oblegyd  ar  ddydd  Sabbath, 
Awst  again,  1831,  ehedodd  yspryd  y  Parch. 
John  Wilhams  i  wlad  y  gwynfyd  pur.  Y 
Mercher  a'r  lau  canlynol,  ac  efe  eto  heb 
ei  gladdu,  cynahai  ei  frodyr  eu  Cyfarfod 
Misol  yn  Lledrod,  a  mawr  oedd  eu  galar 
oblegyd  coUi  un  yr  edrychent  oll  arno  fel 
tad.  Siaradai  Mr.  Richard  ac  eraill  gyda 
theimlad  dwys,  a  disgynai  y  dagrau  yn 
gawodydd  ar  lawr  y  capel. 

Tranoeth,  sef  dydd  Gwener,  oedd  di- 
wrnod  ei  gladdedigaeth,  ac  ymgasglodd 
tyrfa  fawr  i'w  anrhydeddu.  Yn  Mhentre 
Padarn  pregethodd  y  Parch.  Ebenezer 
Richard,  oddiar  y  geiriau  :  "  Ac  Ehseus 
oedd  yn  gweled,  ac  efe  a  lefodd,  Fy  nhad, 
fy  nhad,  cerbyd  Israel  a'i  farchogion.  Ac 
nis  gwelodd  ef  mwyach;  ac  efea  ymaflodd 
yn  ei  ddillad,  ac  a'u  rhwygodd  yn  ddeu- 
ddarn."  Sylwai  yn  gyntaf  ar  yr  hyn  oedd 
Elias  i  Eliseus,  tad.  "  Yr  oeddwn  yn 
adwaen  amry  w  yn  Sir  Benfro,"  meddai,  "y 
rhai  a  gawsent  droedigaeth  trwy  weinidog- 
aeth  ein  hanwyl  frawd,  a  hyny  cyn  i  mi  gael 
y  fraint  o'i  weled  yn  bersonol  erioed ;  daeth- 
um  i  adnabod  eraill  wedi  hyny  yn  y  sir  hon, 
a  thuallan  iddi,  y  rhai  a  dystient  yr  un  peth. 
Yr  oedd  ei  weinidogaeth  yn  ddigon  i  hoUti 
creigiau,  pan  y  daeth  allan  gyntaf  at  y 
Methodistiaid,  ac  am  flynyddoedd  ar  ol 
hyny.  Yn  ail,  yr  hyn  oedd  EHas  i  Israel, 
cerbyd  a  marchogion.  Y  mae  Wilhams, 
Lledrod,  hefyd  wedi  bod  i  grefydd  yn  fwy 
na  gwasanaeth  byddin  o  gerbydau  a 
marchogion  i  wlad.  Bu  feUy  yn  ei  fywyd 
sanctaidd,  ei  weinidogaeth  effro,  ei  ym- 
osodiadau  parhaus  ar  bechodau  gwlad  ac 
eglwys,  ei  ofal  manwl  am  yr  eglwysi,  a'i 
arweiniad  doeth  a  dyogel  mewn  llawer 
awr  gyfyng.  Yn  drydydd,  ei  ymadawiad, 
'  Nis  gwelodd  ef  mwyach.'  Ni  welwch 
chwithau  mo  Mr.  WilUams  eto,  nac  yn 
mhwlpud  y  capel,  nac  yn  y  côr  mawr,  yn 
rhybuddio  a  chynghori.  Yn  bedwerydd, 
yr  hyn  a  wnaeth  Èhseus  yn  ganlynol,  sef 
llefain  ac  ymaflyd  yn  ei  ddiUad.  Y  mae 
eisiau  i  ninau  gofio  heddyw  pwy  ydym  yn 
gladdu.  CoUed  fawr  yw  cohi  un  o  fath 
hwn  ;  dyged  Duw  ni  i  gydnabod  hyny.  A 
ydych  yn  gwybod  am  rywun  sydd  wedi 
cydio  yn  ei  fantell?"  Yr  oedd  dylanwad 
rhyfedd  yn  myned  gyda  geiriau  Mr 
Richard ;  wylai  yn  hidl  wrth  draddodi 
oblegyd  yr  oedd  ei  ymysgaroedd  wedi  ym 
gynhyrfu,  ac  wylai  y  bobl  wrth  wrando 
Yna  aed  yn  orymdaith  tua  mynwent  Llan 
wnws ;  yr  oedd  y  pellder  tua  deng  milltir 
ond  er  ei  bod  yn  ddiwrnod  gwlyb,  a  bod  y 


ffordd  yn  faith,  ni  throes  y  bobl  yn  eu 
holau.  Ac  yn  mynwent  yr  eglwys  Ile  y 
dechreuodd  bregethu  y  rhoddwyd  gwedd- 
illion  y  Parch.  John  Williams  i  orphwys 
hyd  foreu  yr  adgyfodiad.  Terfynwn  ein 
sylwadau  am  dano  trwy  ddifynu  ychydig 
benillion  allan  o'r  farwnad  a  gyfansodd- 
wyd  iddo  gan  y  Parch.  Evan  Rees, 
Llannon  : — - 

"  Barchcdig  John  Williams,  0  Ledrod, 

Ürphenodd  ci  ddiwrnod,  mae'n  wir  ; 
Gŵr  grymus,  llafurus,  heb  orphwys, 

Gŵr  mcdrus  o  'madrodd,  a  phur. 
G\vr  hynod  ci  hancs,  a  chynhes, 

Fe  deithiodd  ar  neges  ci  Dduw, 
Diangodd  oddiyma  trwy  angeu, 

Mae  gartrc'  heb  boenau  yn  byw. 

Wrtli  wrando  un  Williams,  o  Lanfair, 

Y  collodd  bob  hyder  cael  byw  ; 
Pryd  hyny  y  canfu  o  ddifri' 

Fod  cisiau  cymodi  â  Duw  ; 
Pan  ddacth  y  gorchymyn  yn  sydyn, 

Adfywiodd  ei  bechod  a'i  rym, 
Dan  deimlad  o  hwnw  bu  farw, 

A'i  ddyrnod  oedd  chwerw  a  Ilym. 

Yr  curaidd  wisg  oreu  a  ddygwyd, 

Am  dano  fe'i  gwisgwyd  yn  hardd, 
Sef  dysglaer  gyfìawnder  yr  lesu, 

A  weithiodd  drwy  chwysu  yn  yr  ardd  ; 
Fe  laddwyd  y  Ilo  oedd  basgcdig, 

Yu  ddiddig  fí'i  dygwyd  yn  mla'n, 
I  wledda  ar  gariad  trag'wyddol, 

Nes  chwariodd  IIu  nefol  eu  cân. 

Dechrsuodd  brcgethu  mewn  bythau, 

Mynwentau,  capelau,  lle  c'ai ; 
Trwy  Oglcdd  a  Dehau  fe  deithiodd, 

Fe  lenwid  y  Ueoedd  Ilc  b'ai  ; 
Pregethai  yr  Icsu  a'i  swyddau, 

A'i  deitlau,  yn  oleu  a  Ilawn, 
Dwyfoldeb  ei  berson  trag'wyddol, 

A  rhinwedd  anfeidrol  yr  iawn. 

Llangeitho,  waith  huno'n  brawd  íîyddlou, 

Sy'n  teimlo  ci  chalon  yn  brudd  ; 
A  Sir  Aberteifì  o  ddifri' 

Mewn  cyni  a  galar  y  sydd, 
Waith  colli  hen  dad  oedd  mor  enwog, 

A  gwas  oedd  mor  wresog  ei  sêl ; 
Gadawodd  ei  arfau  o'i  wirfodd, 

Diangoddi'r  nefoedd  heb  gêl." 

Y  nesaf  o'r  offeiriaid  Methodistaidd  a 
ddaw  dan  ein  sylw  yw  y  Parch.  Howell 
Howells,  Trehil.  Prin  y  gellir  ei  ystyried 
ef  yn  un  o  feistriaid  y  gynulleidfa  ;  ni  fu 
yn  cael  ei  gydnabod  ar  unrhyw  adeg  o'i 
oes  yn  bregethwr  mawr ;  ond  yr  oedd  ei 
yspryd  yn  wresog,  ei  fuchedd  yn  bur,  a  bu 
ei  ddefnyddioldeb  yn  helaeth,  ac  felly 
haedda  fwy  o  le  yn  hanes  y  Cyfundeb  na'r 
cyfeiriad  byr  a  wneir  ato  yn  Metìwdistiacth 
Cyinni.  Ganwyd  ef  Mai  12,  1750,  yn 
Ystradgynlais,  ardal  sydd  yn  wladol  yn 
perthyn    i    Frycheiniog,     ond    a    fíinia    ar 

Forganwg,  ac  a'i  holl  gysylltiadau,  yn 
fasnachol  a  chrefyddol,  yn  nglyn  wrth  y 
sir  hono.  Ni  wyddom  ddim  am  rieni 
Howell  Howells,  ond  y  mae  genym  sail  i 
gasglu  eu  bod  yn  gysurus  eu  hamgylch- 
iadau,  ac  y  gwrandawent,  yn  achlysurol  o 
leiaf,  yn  y  capel  anwes  (cìiapcl-of-casc)  oedd 
gerllaw.  Elai  yntau  yno,  a  phan  yn  Ilanc 
tua  phedair-ar-bymtheg  mlwydd  oed, 
parodd  rhywbeth  a  wrandawodd  iddo 
ddechreu  meddwl  am  ei  gyíiwr,  ac  yr 
ydym  yn  ei  gael  yn  ymuno  a'r  seiat  Feth- 
odistaidd  oedd  wedi  cael  ei  sefydlu  ar  y 
Palleg.  Derbyniad  hytrach  yn  oeraidd  a 
gafodd  gan  yr  hen  frodyr  ar  y  cyntaf ;  nid 
oedd  wedi  bod  yn  crynu  dan  Sinai,  ac  nis 
gallai  osod  ei  fys  ar  y  pryd  a'r  fan  y  cymer- 
odd  y  tro  mawr  le  ar  ei  achos.  Ond  daeth 
yn  amlwg  yn  fuan  ei  fod  wedi  cyfarfod  â'r 
Gwaredwr,  er  nas  gallai  ddweyd  pa  bryd, 
mor  wirioneddol  ag  y  cyfarfu  Saul  ag  ef 
gerllaw  Damascus. 

Ymgymerodd  y  Ilanc  Howell  a  bywyd 
crefyddol,  fel  ei  dygid  yn  mlaen  yn  mysg  y 
Methodistiaid,  ar  unwaith.  I  Langeitho 
yr  elai  y  ífyddlonaf  o  bererinion  Ystrad- 
gynlais  i  gymuno ;  ac  elai  yntau  gyda  hwy, 
gan  groesi  y  Mynydd  Du,  ac  ar  draws 
dyffryn  ffrwythlawn  Towi,  a  chwedi  hyny 
yn  groes  i  ddyffryn  Teifi,  heb  deimlo  gronyn 
o  flinder,  oblegyd  melusder  y  gymdeithas. 
Daeth  yn  fuan  i  gael  ei  adnabod  fel  un 
hynod  mewn  gweddi,  Yr  oedd  ei  galon 
mor  gynhes,  a'i  yspryd  mor  ddrylliog,  fel 
y  cymhellid  ef  i  ddechreu  yr  odfaeon  i'r 
pregethwyr,  ac  yn  fuan  dechreuodd  fyned 
o  gwmpas  gyda  hwy  yn  eu  teithiau.  Daeth 
John  Evans,  Cilycwm,  yn  adnabyddus  ag 
ef ;  un  o  gedyrn  Dafydd  oedd  efe,  ac  aeth 
y  ddau  yn  nghyd  am  daith  i'r  Gogledd. 
Cofier  mai  fel  cyfaill  y  pregethwr  yr  ai 
Mr.  Howells,  nad  oedd  ei  swyddogaeth  ef 
yn  ymestyn  yn  mhellach  na  gofalu  am  y 
ceffylau,  a  dechreu  y  cyfarfodydd.  Ond 
oblegyd  ei  ddawn  gweddi  cymhellodd  John 
Evans  ef  i  ddweyd  gair  oddiar  adnod  wrth 
y  bobl ;  hyny  a  wnaeth  yntau  ;  pregeth- 
odd  yn  ystod  y  daith  o  hyny  allan,  a 
dychwelodd  yn  ol  i'r  Ystrad  yn  Ilefarwr 
Ilawn  dwf.  Ymddengys  fod  yr  erledigaeth 
yn  enbyd  yn  Ngwynedd  y  pryd  hwn  ;  ym- 
gasglodd  dynion  creulawn  er  baeddu  y 
ddau  ŵr  dyeithr  droiau  ;  buont  yn  ofni  am 
eu  hoedl  mewn  aml  i  fan  ;  ond  yr  Arglwydd 
a'u  gwaredodd  rhag  cael  un  niwed  o  bwys. 

Eithr  yr  oedd  bryd  Mr.  Howells  ar  fod 
yn  rhywbeth  amgen  na  chynghorwr ;  pen- 
derfynai  fyned  yn  offeiriad.    Gyda'r  bwriad 


hwnw  aeth  yn  y  flwyddyn  1778  i  ysgol 
ramadegol  Llanddowror,  yr  hon  a  gawsai 
ei  sefydlu  gan  yr  Hybarch  Griffìth  Jones. 
Ar  y  23ain  o  Fedi,  1781,  ordeiniwyd  ef  i 
fod  yn  ddiacon  gan  Dr.  Warren,  Esgob 
Tyddewi ;  ac  yn  mhen  blwyddyn  namyn 
un  diwrnod  cafodd  ei  urddo  yn  oífeiriad 
gan  yr  un  gŵr.  Nid  oedd  yn  cefnu  ar  y 
Methodistiaid,  nac  yn  gwanhau  ei  gysyllt- 
iad  â  hwy  mewn  un  modd,  wrth  ymgym- 
eryd  â'r  offeiriadaeth;  offeiriaid  Eglwys 
Loegr  a  ystyrid  yn  arweinwyr  ganddynt  y 
pryd  hwn,  ac  o  law  ofifeiriaid  yn  unig  y 
derbynient  y  sacramentau. 

Cuwradiaeth  gyntaf  y  Parch.  Howell 
Howells  oedd  yn  Glyncorwg,  plwyf  digon 
anghysbell  rhwng  mynyddoedd  Morganwg. 
Pa  hyd  y  bu  yn  gwasanaethu  yma  nis 
gwyddom,  na  pha  Iwyddiant  fu  ar  ei  lafur. 
Yr  ydym  yn  ei  gael  yn  nesaf  yn  guwrad 
yn  St.  Nicholas,*  plwyf  rhwngy  Bontfaen 
a  Chaerdydd,  a  thua'r  un  pellder  oddiwrth 
y  ddwy  dref.  Deallwyd  yn  fuan  ei  fod  yn 
Fethodist ;  tynodd  cynhesrwydd  ei  yspryd 
bobl  wrth  y  canoedd  i  wrando,  fel  yr  aeth 
yr  eglwys  yn  orlawn.  Byddai  y  gwran- 
dawyr  yn  aml  yn  tori  allan  i  glodfori,  nes 
y  byddai  muriau  yr  eglwys  yn  adsain  gan 
eu  moliant  ;  nid  yn  anfynych  byddai  yr 
offeiriad  yn  ymuno  â  hwy  gan  droi  i  gan- 
mawl  ar  ganol  y  bregeth.  Yn  sicr,  nid 
offeiriad  fel  hwn  oedd  y  dyn  a  hoffai 
boneddigion  Bro  Morganwg.  Carent  hwy 
gael  un  a  farchogai  gydag  asbri  ar  ol  y 
cwn  hela,  ac  a  unai  â  hwy  i  ymlid  dwrgi ; 
un  a  fynychai  y  gwleddoedd,  a  gymerai  y 
blaen  yn  y  ddawns,  ac  a  brofai  ei  hun  yn 
gydymaith  diddan  nosweithiau  hirion  y 
gauaf  wrth  y  pentan  yn  nhafarnau  y  Bont- 
faen  a  Chaerdydd.  Gwarthus  o  beth  yr 
ystyrient  fod  yr  hwn  a  weinyddai  yn  yr 
eglwys  ar  y  Sul  yn  ymgymysgu  a'r  bobl 
benboeth,  ac  yn  poethi  ei  hunan  wrth 
bregethu,  nes  peri  i'r  gwrandawyr  golli 
meddiant  arnynt  eu  hunain.  Aeth  rhai 
tua'r  palasdy  esgobol,  yn  Llandaf,  i 
achwyn  ;  ond  chwareu  teg  i'r  Esgob 
Watson,  ni  fu  prelad  mwy  hynaws,  neu 
yn  hytrach,  difater,  yn  gwisgo  meitr  ;  ac 
ni  fu  yn  galed  ar  guwrad  Methodistaidd  St. 
Nicholas,  er  ei  wysio  ger  ei  fron  amryw 
weithiau.  Yr  oll  a  wnelai  fyddai  ei  anog  i 
beidio  tramgwyddo  y  clerigwyr  hyd  y 
medrai. 

Yr  oedd  yn  amser  bendigedig  ar  grefydd 

*  Gwel   ddarlun   o   eglwys   St.   Nicholas,   cyf.  i., 
tudalen  394. 

yn  Mro  Morganwg  yr  adeg  hon.  Daethai 
amry  w  o  offeiriaid  efengylaidd  i'r  ardaloedd 
o  gwmpas,  megys  Basset,  i  St.  Ffagan ; 
Howells,  i  St.  Nicholas  ;  a  Jones,  i  Lan- 
gan.  Yr  oedd  y  cymdeithasau  bychain  yn 
blodeuo  fel  rhosyn  mewn  canlyniad,  a 
byddai  aml  i  hen  bererin  yn  canu  wedi 
cael  gollyngdod  i'w  enaid.  Llangana  a 
ystyrid  yn  Jerusalem  ;  yno  yr  esgynai  y 
llwythau  i  fohanu  enw  yr  Arglwydd. 
Byddai  seiat  paratoad  yn  cael  ei  chynal  yn 
nghapel  Salem,  Pencoed,  bob  Sadwrn  pen 
mis ;  tynai  y  crefyddwyr  yno  yn  awchus  o 
bob  cyfeiriad;  ac  ni  fyddai  cuwrad  St. 
Nicholas  un  amser  yn  esgeuluso  y  cyfarfod. 
Yn  gyffredin  byddai  yno  wledd  o  basgedig- 
ion  breision,  ac  o  loyw-win  puredig.  Nid 
anaml  byddai  Mr.  Howells  a'i  yspryd  wedi 
cynhesu  trwyddo  wrth  son  am  y  Gẃr  fu 
farw,  ac  yn  canu  ei  hoff  benill :  ~ 

"  Fe'm  cofiodd  Duw  yn  foreu,  foreu  ; 
Fe  roes  fy  enw  yn  mblith  yr  achau; 
Nis  gall  na  byd,  na  ehnawd,  na  Satan, 
Ddim  blotio  fy  enw  inau  allan." 

A  chwedi  gorphen  canu  byddai  yn  Uamu 
fel  hydd.  Anaml  y  dychwelai  adref  nos 
Sadwrn ;  arosai,  a  rhai  offeiriaid  duwiol 
eraiU,  i  gynorthwyo  Mr.  Jones  i  gyfranu 
dranoeth.  "  Ac,"  meddai  y  Parch.  Edward 
Mathews,  "  un  o  fil  os  na  fyddai  wedi  cael 
gollyngdod  yn  rhinwedd  angeu'r  groes,  ac 
yn  bloeddio  concwest  ar  dwyn  Llangana 
cyn  myned  oddiyno."  Nis  byddai  ar  ben 
ei  hun  yn  y  gorchwyl;  ymunai  degau  ag  ef 
i  foHanu  yr  Arglwydd. 

Ychwanega  Mr.  Mathews :  "  Byddai 
aml  offeiriedyn  hunanol  yn  chwyrnu  yn  gas 
oblegyd  hyn,  gan  fwgwth  yr  esgob  i  gym- 
eryd  gafael  yn  eu  gwarau,  yr  hyn  a  barai 
beth  diflasdod  weithiau.  Ond  wedi  hyny 
yr  oedd  ambell  awel  o  Galfaria  yn  ei  chHrio 
hi  i  dragywyddoldeb,  nes  yr  oedd  swn 
cwnach  y  byd  yn  dystewi  yn  swn  bloedd- 
iadau  teulu  y  gwaed  o  flaen  arch  Duw.  Yr 
Hybarch  Jones  a  efengylai  ac  a  gyhoeddai 
heddwch,  a  fynegai  ddaioni,  a  gyhoeddai 
iachawdwriaeth,  a  ddywedai  wrth  Seion, 
'  Dy  Dduv/  di  sydd  yn  teyrnasu,'  nes  y 
byddai  hoU  rwystrau  y  byd  yn  erthylu  ac 
yn  diflanu." 

Un  o'r  clerigwyr  a  deimlai  yn  fwyaf 
gwrthwynebus  at  Mr.  Howells  oedd 
offeiriad  Tresimwn  ;  ond  yr  oedd  ei  ferch, 
Miss  Thomas,  o  yspryd  gwahanol.  Ym- 
gyfathrachai  hi  â'r  Methodistiaid ;  nid 
oedd  yn  aelod  o'r  seiat  efaUai,  ond  hoffai 
ymrwbio  yn  y  crefyddwyr,  ac ymddiddan  am 
bethau'r  deyrnas.    Daeth  hi  a  Mr.  Howells 


i  gydnabyddiaeth,  ac  ymblethodd  serch- 
iadau  y  naill  am  y  llall.  Ond  pan  yr  aeth 
at  ei  thad  i  ofyn  ei  Uaw,  gwyUtiodd  hwnw 
yn  enbyd,  danododd  iddo  ei  Fethodistiaeth, 
gan  ei  orchymyn  i  beidio  tywyllu  ei  ddrws 
ef  byth.  Ond  cariad  a  chwardd  yn 
ngwyneb  rhwystrau,  a  phenderfynodd  y 
ferch  ieuanc,  gan  na  chai  briodi  gyda 
chymeradwyaeth  ei  thad,  y  gwnelai  y  tro 
hebddo.  Ychydig  ddyddiau  cyn  y  briodas 
bu  math  o  chwil-lys  ar  ei  hachos;  daethai 
ei  hewythr  yno,  a  galwyd  hi  i  mewn  i'r 
parlwr  at  ei  thad  ac  yntau.  Bygythient  hi 
yn  enbyd  ;  dywedai  ei  thad  os  mai  gyda 
Mr.  Howells  yr  ai,  na  chaffai  ddyfod  o 
fewn  muriau  ei  dŷ  ef  byth  ;  ac  ychwan- 
egai :  "  Ni  ddaw  y  dyn  yma  i  ddim  daioni, 
nid  oes  dim  yn  ei  ben  ond  canlyn  y  Meth- 
odistiaid."  Ond  er  cymaint  y  bygwth  a'r 
dwrdio  priodi  a  wnaethant. 

Aethant  i  fyw  gwedi  eu  priodas  i  dyddyn 
heb  fod  yn  nepeU,  o'r  enw  Nantbrân.  Nid 
oedd  Mr.  HoweHs  fawr  o  ffermwr,  a  phro- 
phwydai  y  doethion  mai  nid  hir  y  byddai 
pethau  cyn  rhedeg  i'r  pen.  Y  brophwyd- 
oHaeth  hon,  fel  Uawer  o  rai  eraiU,  ni  chyf- 
lawnwyd.  Yr  oedd  Mrs.  Howells  yn 
ddynes  ofahis,  gynil,  ac  yn  meddu  medr  i 
drin  y  byd.  Llwyddodd  eu  hamgylchiadau 
yn  rhyfedd  ;  yr  oedd  bendith  yr  Arglwydd 
ar  yr  hyn  oedd  yn  y  tỳ  ac  yn  y  maes. 
Meddai  Mr.  Mathews  :  '"' Yr  oeddy  tyddyn 
yn  ffrwytho  iddo  ef,  ac  yntau  yn  ffrwytho  i 
Dduw,  a  Duw  yn  bendithio  y  ddau."  Bu 
iddynt  ddau  o  blant,  y  rhai  a  fuont  feirw 
yn  eu  mabandod.  Nid  oedd  na  Mr. 
Howells  na'i  briod  yn  tueddu  at  fod  yn 
Ilawgauad  ;  os  oeddynt  yn  cynilo,  gwnaent 
hyny  fel  y  medrent  gyfranu.  Daeth  eu  tŷ 
yn  llety  fforddolion ;  gwyddai  pob  crwydryn 
y  cai  le  i  gysgodi  yno  dros  y  nos.  Yr  oedd 
y  cynghorwyr  Methodistaidd  o  bob  cwr  o'r 
wlad  yn  cyrchu  tuag  yno,  a  derbynient  bob 
croesaw.  Gwedi  i  Mrs.  Howells  farw 
cafodd  ef  gyfoeth  dirfawr  ar  ol  brawd  iddi 
yn  Lloegr.  Bu  yntau  yn  hael  arnynt ; 
cyfranodd  filoedd  o  bunoedd  at  achosion 
crefyddol  yn  ystod  ei  fywyd,  a  gadawodd 
yn  ei  ewyllys  symiau  mawrion  i  glirio  dyled 
capelau. 

Yr  oedd  Rheithor  St.  Nicholas  yn  dra 
anfoddlawn  i  ymddygiadau  ei  guwrad ; 
achwynai  oblegyd  y  IHaws  pobl  fyddai  yn 
tyru  i'r  eglwys,  gan  ddweyd  eu  bod  yn 
cadw  dirfawr  drwst,  ac  yn  dryllio'r  eistedd- 
leoedd.  Ond  ymddengys  fod  Mr.  Howells 
wedi  cael  trw^ydded  arni  gan  yr  esgob,  ac 
felly  nas  gallai  y  rheithor  ei  yru  i  ffwrdd, 

heb  ddyfod  yno  i  wasanaethu  ei  hun.  Hyn 
o'r  diwedd  a  wnaeth.  Nid  hir  y  bu  Mr. 
Howells  cyn  cael  cuwradiaeth  Llanddiddan 
Fach,  plwyf  a  ffiniai  ar  St.  Nicholas. 
Dilynwyd  ei  weinidogaetli  yma  gyda'r  un 
effeithiau  ;  cyrchai  y  werin  yno  o  bob  rhan 
o'r  wlad  ;  dywedir  y  deuent  Sul  pen  mis 
wyth  neu  ddeg  milltir  o  gwmpas,  i  wneyd 
cof  am  farwolaeth  yr  Arglwydd.  Ond  nid 
hir  y  cafodd  ei  ddyoddef  yn  Llanddiddan 
Fach.  Daethai  Dr.  Marsh  i  esgobaeth 
Llandaf,  ac  yr  oedd  yn  benderfynol  o 
chwynu  y  Methodistiaid  allan  o  fysg  ei 
glerigwyr.  Anfonodd  y  prelad  hwn  gynyg- 
iad  iddo  trwy  law  Mr.  Deere,  rheithor  y 
plwyf,  sef  ar  iddo  naill  ai  ymadael  a'r 
Eglwys  neu  ynte  a'r  Methodistiaid,  mai  un 
o'r  ddau  oedd  i  fod.  Nid  yw  yn  ymddang- 
os  iddo  fod  mewn  petrusder  am  y  cwrs 
i'w^  gymeryd,  naddo  am  awr ;  trodd  ei 
gefn  ar  Eglwys  Loegr  am  byth,  a  bwriodd 
ei  goelbren  yn  Ilwyr  ac  yn  hollol  yn  mysg 
y  Methodistiaid.  Dygwyddodd  hyn  yn  y 
flwyddyn  1818,  sef  pan  yr  oedd  yn  68 
mlwydd  oed. 

Nid  yw  yn  ymddangosi'r  Parch.  Howell 
Howells  deithio  llawer;  Bro  Morganwg 
oedd  maes ei  lafur  ef.  Nis gallai  ymryddhau  i 
fyned  nemawr  o  gwmpas  pan  mewn  cysyllt- 
iad  â'r  Eglwys,  ara  fod  oU  ofal  y  plwyf  ar 
ei  ysgwyddau.  A  phan  y  trowyd  ef  allan 
yr  oedd  yn  hynafgwr,  a'i  iechyd  wedi 
dechreu  gwaelu.  Fel  y  darfu  i  ni  aw- 
grymu,  nid  oedd  yn  ddoniol  fel  pregethwr; 
ac  eto,  yr  oedd  ei  yspryd  gwresog,  a'i 
ddawn  gweddi  arbenig,  yn  peri  ei  fod  yn 
hynod  gymeradwy  gan  gynulleidfaoedd 
Morganwg.  Gyda  golwg  ar  ei  hynodrwydd 
mewn  gweddi,  dywed  Mr.  Mathews : 
'•  Byddai  pawb  wrth  eu  bodd  pan  yr  am- 
gylchynai  yr  hen  bererin  orsedd  gras,  ac 
yr  ymdrechai  â  Duw  drosto  ei  hun  a'r 
gynulleidfa.  Rhyw  ymdrechwr  anghyff- 
redin  â  Duw  oedd  ein  tad  ymadawedig  ; 
codymai  yn  fynych  â'i  Grëwr  ;  cariai  y 
fuddugoliaeth  ar  y  Jehofa,  a  deuai  allan  yn 
fuddugol  wedi  ei  íendithio." 

Yr  oedd  anwyldeb  mawr  rhyngddo  a'i 
frodyr.  Wedi  iddo  fethu  myned  i'r  Cym- 
deithasfaoedd  byddai  yn  talu  sylw  manwl 
i'w  gweithrediadau  ;  nid  anfynych  byddai 
yn  anfon  ei  gofion  yno  mewn  llythyr  llawn 
o  wres,  a  byddai  darllen  y  llythyr  yn  cyn- 
hesu  calon  yr  hoU  frawdoliaeth.  Pryd- 
erai  am  arch  Duw,  ac  o'i  neiUduedd  an- 
fonai  siars  i'r  pregethwyr  a'r  blaenoriaid  ar 
iddynt  fod  yn  ffyddlawn.  Ceir  copi  o  amryw 
o'i  lythyrau  yn  Nghofiant  y  Parch.  Ebenezer 


Richard,  ysgrifenydd  Cymdeithasfa  y  Dô, 
a  chredwn  mai  dymunol  fyddai  cofnodi  un 
o  honynt,  fel  esiampl  o'r  gweddill.  Dyma 
y  modd  yr  ysgrifena  : — ■ 

"  Trehil,  Mawrth  10,  1826. 

"  Anwyl  a  pharchedig  frodyr, — Yr  wyf 
yn  hyderu  y  bydd  i  chwi  ei  gymeryd  yn 
garedig  genyf  anfon  hyn  o  linellau  atoch 
er  anogaeth.  Mae  yr  achos  mawr  yr 
ydych  wedi  eich  anrhydeddu  i  fod  gydag 
ef,  wedi  gorwedd  yn  bwysig  ar  fy  meddwl 
tlawd,  a  gobeithio,  er  fy  ngwaeledd  mawr, 
yn  agos  at  fy  nghalon  ;  a  gallaf  ddweyd 
yn  aml  fy  mod  wedi  ofni  yn  fawr  am  arch 
Duw,  sef  ei  achos  mawr  yn  ein  plith.  Ond 
hyn  a  allaf  ddweyd  gyda  gradd  o  hyder 
gobeithiol ;  credu  yr  wyf  fod  y  cwmwl  yn 
aros  uwchben  y  gwersyll  hyd  yn  hyn,  ac 
na  ymadawa  oddiyno  nes  y  bo'r  udgorn  yn 
swnio  i  beri  i'r  gwersylloedd  gychwyn  yn 
mlaen,  ac  ymladd  eu  ffordd  tua  thir  eu 
gwlad,  ac  arch  Duw  yn  cael  ei  dwyn  i'w 
bro  ei  hun,  i  dir  Israel,  i  Fynydd  Seion, 
dinas  y  Duw  byw,  gyda  Ilawenydd  a  gor- 
foledd,  cynghanedd  a  dawnsio.  '  Tegwch 
bro,  a  llawenydd  yr  holl  ddaear  ywMynydd 
Seion,'  eglwys  Dduw.  Duw  a  adwaenir 
yn  mhalasau  hon  yn  amddiffynfa. 

"  Er  fy  mod  wedi  fy  amddifaduo'r  fraint 
o  fod  yn  eich  plith,  tebygwn  fod  fy  enaid 
a'm  calon  yn  chwenychu  aiiadlu  gyda 
chwi  am  Iwyddiant  yr  achos  yn  ein  plith. 
O  frodyr  anwyl,  gweddíwch  drosof  finau. 
Byddwch  ffyddlon  ar  ychydig  hyd  y 
diwedd,  fe'ch  gosodir  ar  lawer.  Gweith- 
iwch,  Ilafuriwch,  cloddiwch  at  y  Graig,  nes 
derbyn  o'i  thrysorau.  Os  palla'r  manna 
o'r  nefoedd,  cawn  hen  yd  y  wlad  yn  gynal- 
iaeth,  nes  myned  adref  i'r  etifeddiaeth 
anniflanedig,  na  syflir  un  o'i  hoelion  yn 
dragywydd. 

"  Dymunaf  arnoch  o  galon,  ac  o  angen- 
rheidrwydd,  i  ddodi  at  y  blaenoriaid  a 
stewardiaid  societies  yn  ein  sir,  a'r  siroedd,  i 
ddeffro  gyda'r  gwaith ;  trafaelu  a  chyniwair 
trwy'r  pyrth  ;  parotoi  ffordd  y  bobl ;  pal- 
mantu'r  brif-ffordd,  a'i  digaregu,  fel  y 
galler  codi'r  faner  i'r  bobloedd.  Tebygwn 
fy  mod  yn  cly wed  swn  tyrfa  yn  dyfod ; 
rhaid  i'r  addewidion  gael  eu  cyflawni ; 
'  bydd  mynydd  tŷ  yr  Arglwydd  wedi  ei 
sicrhau  yn  mhen  y  mynyddoedd,  a'r  holl 
genhedloedd  a  ddylifant  ato.'  O,  na  oleuai 
yr  Arglwydd  ni  yn  fwy,  nes  y  byddem  yn 
prisio  ac  yn  gwerthfawrogi  ein  braint  o  fod 
gydag  achos  mor  ardderchog  a  gogoneddus. 
Fe  dry  allan  yn  y  diwedd  yn  elw  annher- 

fynol;  y  '  can'  cymaint  yn  y  byd  hwn,  ac 
yn  y  byd  a  ddaw  fywyd  tragywyddoL' — 
Hyn  oddiwrth  eich  ewyllysiwr  da,  a'ch 
anwyl  frawd,  H.   Howells." 

Teimhr  fod  y  llythyr  yn  dyfod  o  fynwes 
gynhes,  ac  arddengys  sylw  manwl  ar  sym- 
udiadau  y  Cyfundeb,  a  gofal  calon  am  ei 
Iwyddiant.  Temtir  ni  i  osod  i  mewn  yma 
ateb  Mr.  Richard  i  lythyr  arall  oddiwrth 
Mr.  Howells  at  y  Gymdeithasfa,  am  ei  fod 
yn  brawf  o'r  lle  uchel  a  feddai  yn  mharch 
y  frawdoHaeth,  ac  hefyd  mor  nodweddiadol 
o  ddawn  yr  ysgrifenydd.     Fel  hyn  yr  ys- 


grifena  : — 


"  Tregaron,  Medi  3,  1827. 


"  Barchedig  frawd,  a  thad  yn  yr  efeng- 
yl, — Eich  llythyr  gwerthfawr  a  melus  at 
Gymdeithasfa  Llangeitho,yr  hwn  a  ddydd- 
iwyd  Gorphenaf  20,  a  ddaeth  yn  brydlawn 
i  fy  llaw,  ac  a  ddarllenwyd  genyf  i  glyw- 
edigaeth  yn  nghylch  tri  chant  o  bregeth- 
wyr  a  blaenoriaid  o  Ogledd  a  Deheudir 
Cymru,  yn  gynulledig  yn  y  Gymdeithasfa, 
am  un  o'r  gloch,  yr  8fed  dydd.  Anwyl 
syr,  y  mae  yn  anmhosibl  i  mi  fynegu  i 
chwi  deimladau  y  Corph  wrth  wrando  ei 
ddarllen ;  gwrandawyd  ef  gyda  llawer  o 
ddagrau  a  llawenydd,  a  chyda  theimladau 
dwfn  o  orfoledd  a  hiraeth  ;  gorfoledd  wrth 
weled  un  o'r  brodyr  hynaf  yn  y  Corph  yn 
byw  yn  nghymydogaeth  y  nef ;  gorfoledd 
wrth  ddeall  ei  fod  yn  cael  ffrwythau  gwlad 
yr  addewid  ar  drosolion  i'r  ardal  lle  y  mae 
yn  byw  ;  gorfoledd  wrth  ganfod  ei  galon 
mor  gynhes  at  yr  arch,  a  gweision  ei 
Arglwydd  sydd  ar  y  maes  gyda  hi ;  a  gor- 
foledd  hefyd  wrth  weled  nad  yw  wedi  colli 
sylw  ar,  na  serch  at,  long  ein  Corph  bach 
ni  yr  hon  sydd  yn  nghanol  llawer  o  donau. 
A  hiraeth  dwys  hefyd  am  weled  eich 
gwyneb  unwaith  eto  yn  ein  mysg  ;  hiraeth 
am  yfed  yn  helaeth  o'r  un  yspryd  ag  sydd 
mor  gyflawn  ar  ein  hanwyl  frawd  sydd  yn 
rhwym  ;  a  hiraeth  hefyd  am  y  boreu  ded- 
wydd  pan  gaffom  gyfarfod  yn  yr  un 
gymanfa  dragywyddol,  heb  neb  o'r  teulu 
yn  eisiau,  na  neb  ond  y  teulu  yn  nghyd. 

"  Gorchymynodd  yr  holl  Gorph,  yn  un 
llais,  eu  cofio  yn  y  modd  serchocaf  a  char- 
edicaf,  a'u  bod  yn  ddiffuant  ddiolchgar  i 
chwi  am  eich  Ilythyr  syml,  ffyddiog,  ac 
efengylaidd,  darlleniad  pa  un  a  barodd  i 
lawer  brawd  egwan  wrth  ei  glywed  fyned 
yn  hyf,  a  dywedyd  :  '  Awn,  a  meddianwn 
y  wlad.'  Rhwymasant  finau,  fel  eu  hys- 
grifenydd  gwael,  i  drosglwyddo  y  pender- 
fyniad  uchod  i  chwi,  syr.  Ond  o  na  fuasai 
y  gorchwyl  yn  syrthio  ar  rywun  mwy  cyf- 


addas  !  Y  mae  gofid  arnaf  feddwl  ysgrif- 
enu  at  \Vr  sydd  yn  byw  tan  wlith  Hermon, 
a  minau  yn  Gilboa  ;  at  ẃr  sydd  ar  ben 
Pisgah  yn  gweled  y  wlad  sydd  yn  llifeirio 
o  laeth  a  mêl,  a  minau  yn  nyffryn  y  celan- 
eddau,  a  glyn  Iladdedigaeth. 

'  Swn  y  rhyfel, 
Ydyw'r  fan  rw'  i  eto'n  byw.' 

"  Yr  oedd  pob  rhan  o'ch  Uythyr  yn  wir 
fuddiol ;  ond  pan  yr  ydych  yn  agos  i'r 
diwedd,  mewn  gwaed  milwr,  yn  gwaeddi 
ar  eich  brodyr  i  godi'r  banerau,  a  sefyll  yn 
eu  rhesau,  ac  yn  sicrhau  y  ceir  gorchymyn 
i  danio  yn  fuan,  yr  oedd  byddin  ein  Hisrael 
ni  yn  barod  i  floeddio  i'r  gad  gyda  hyn, 
Parhewch,  anwyl  syr,  ac  na  ddiffygiwch 
anfon  yn  aml  atom  bob  cyfleustra  a  gaffoch, 
canys  y  mae  yn  wir  hoff  genym  glywed 
oddiwrthych.  Cofiwch  ni  yn  wastadol  fel 
Corph  yn  eich  gweddíau  beunyddiol,  ac 
nac  anghofiwch  y  gwaelaf  o'ch  brodyr  oll, 
a'ch  gwas  yn  yr  efengyl,  Ebenezer 
RicHARD,  Ysgrifenydd." 

Yn  ngoleuni  y  llythyrau  uchod,  yn  nghyd 
â'r  hanes  ydym  wedi  ei  roddi,  hyderwn  y 
medd  ein  darllenwyr  syniad  gweddol  gywir 
am  yr  offeiriad  o  Drehil ;  eu  bod  yn  ei 
ganfod  yn  gynhes  o  yspryd,  yn  hael  o  galon, 
yn  bregethwr  cymeradwy,  er  nad  yn 
ymgais  at  bethau  pell  ac  uchel,  yn  ofalus 
am  achos  Duw,  ac  yn  nghlwm  a'i  frodyr 
er  methu  bod  yn  eu  plith.  Amlwg  yw  y 
carai'r  Methodistiaid  yn  angherddol.  Nid 
oes  hanes  am  dano  yn  cymeryd  rhan  yn 
mrwydrau  y  Neillduad ;  nid  oedd  dadleu 
yn  gyson  â'i  anianawd,  ac  yn  Mro  Mor- 
ganwg  yr  oedd  i  raddau  allan  o'r  tân,  gan 
nad  oedd  yno  nemawr  gwrthwynebiad  i'r 
hyn  yr  amcenid  ato.  Ond  y  mae  yn  sicr 
fod  Mr.  Howells  yn  cymeradwyo  ordeinio 
gweinidogion  o  fysg  y  Corph.  Wedi  colli 
Jones,  Llangan  ;  Ebenezer  Morris,  ac 
Ebenezer  Richard,  a  rhai  o  gyffelyb  yspryd, 
oedd  y  cyfeillion  yn  niha  rai  yr  ymaflai. 
Ni  fu  ef  erioed  yn  ddim  ond  Methodist,  a 
phan  y  rhoddwyd  ar  ddeall  iddo  nas  gallai 
aros  yn  yr  Eglwys  heb  ymwrthod  â'i 
Fethodistiaeth,  yn  gwbl  ddibetrus  ffarwel- 
iodd  â'r  Sefydliad  Gwladol,  a  chadwodd  ei 
le  yn  mysg  ei  frodyr. 

Bu  yn  briod  ddwywaith.  Ei  ail  wraig 
oedd  Miss  Samuel,  Bontfaen,  dynes  nod- 
edig  o  grefyddol  a  haelionus.  Digon  tebyg 
mai  merch  iddo  o'r  briodas  hon  a  briodwyd 
á'r  Parch.  Thomas  Harris,  Hwlffordd. 
Wedi  iddo  adael  Nantbrân  preswyliai  yn 
Nhrehil,  fferm  fechan  ychydig  i'r  gogledd  o 

Parch.  William  Howells,  Longacre,  Llundain. 

St.  Nicholas.  Drwy  ei  offerynoliaeth  ef  y 
caed  capel  yn  Nhrehil  ;  neu  yn  hytrach  y 
caed  caniatad  i  droi  tŷ  byw  yn  gapel  ; 
oblegyd  nid  oedd  yr  un  tirfeddianydd  yn  yr 
ardal  a  roddai  dir  ar  rent  i  adeiladu  addol- 
dy  i'r  Methodistiaid  arno.  Yr  ydyni  yn 
cofìo  yr  hen  dy-cwrdd'''  yn  dda;  gwellt  oedd 
ei  do,  pridd  oedd  ei  lawr,  a  meinciau  trwsgl 
diaddurn  oedd  ynddo  i  eistedd  ;  ac  fel  yr 
ydoedd  ni  cheid  prydles  arno,  ond  yr  oedd 
yr  eglwys  fechan  yn  gwbl  at  drugaredd 
perchenog  yr  adeiiad.  Mor  ddiweddar  a 
deng-mlynedd-ar-hugain  yn  ol  gwrthodai 
Mr.  Bruce,  tadcu  arglwydd  presenol  Aber- 
dar,  dir  at  gapel.  Pa  ryfedd  fod  pellder 
dirfawr  wedi  myned  rhwng  gwerin  Cymru 
a  meistriaid  tiroedd  ! 

Cafodd  Mr.  Howells  fyw  i'r  oedran  pat- 
riarchaidd  o  bedwar-ugain-mlynedd-a-deu- 


*  Gwel  ddarlun  o   gapel   presenol   Trebil,   c^'f.  i., 
tudalen  395. 


ddeg.  Cyn  ei  glafychu  dywedai  wrth  Mr. 
Mathews  ei  fod  yn  methu  cymodi  â  marw  ; 
fod  och  gwastadol  yn  ei  feddwl  wrth  fyfyrio 
ar  yr  amgylchiad  ;  "  ond,"  meddai,  "  nid 
wyf  yn  ofni  dim  yr  ochr  draw  i'r  dwfr,  y 
mae  yn  heddwch  rhyngof  a'r  wlad  hono  er 
ys  Ilawer  blwyddyn.  üfni'r  passage  yr 
ydwyf,  nid  y  Barnwr  ;  ofni  yr  ymddatod, 
ac  nid  edrych  yn  ngwyneb  r3uw."  Bu  yr 
Arglwydd  yn  dyner  wrtho  yn  yr  ystyr  yma, 
oblegyd  byr  fu  ei  gystudd,  a  chroesodd 
trosodd  yn  mreichiau  yr  lesu  heb  wybod 
am  ryferthwy  ac  ymchwydd  yr  lorddonen. 
Hunodd  lonawr  19,  1842,  a  chladdwyd  ef 
yn  mynwent  Soar,  Tresimwn.  Traddod- 
odd  y  Parch.  WiIIiam  Evans,  Tonyrefail, 
bregeth  nodedig  o  gyfaddas  ar  yr  achlysur. 
Ac  yno,  yn  un  o  lanerchau  prydferthaf 
Morganwg,  y  gorphwys  rhan  farwol  y 
Parch.  Howell  Howells,  mewn  gwir 
ddyogel  obaith  am  adgyfodiad  i  fuchedd 
dragywyddol. 

WîlUam  Howellsyn  Fethodist — Teulu  Lhnynhclyg — Williamyn  grwthod  myned  yn  gyfreithiwy — 
Yn  parotoi  i'r  offeiriadaeth,  ac  yn  myned  i  Rydychain—Cael  siomedigaeth  tra  yno,  ai  iechyd 
yn  gwanychu  mewn  canlyniad — Ei  ordeiniad,  dadl  rhyngddo  ar  Esgob  Watson — Yn  dyfod 
yn  guwrad  i  Langan — Ei  bohìognvydd  fel  pregethivr — Marwolaeth  Mr.  Jones,  Llangan — - 
Gwrthod y  fywioliacth  i'r  Parch.  William  Howells  am  ei  fod yn  Fethodist — Ei  gmuradiaeth 
gyntaf  yn  Llundain — Esgob  Llìindain  yn  ymholi  yn  ei  gylch — Ei  hoblogrwydd  dirfawr  yn 
mysg  poh  gradd — Givrt]iod y  fywioliaeth  iddo  ar  fanvolaeth  Mr.  Goode — Y  mae  yn  cymcryd 
prydles  ar  gapel  esgobol  Longacre — Ei  nodineddion  fel  dyn,  ac  fcl  pregethwr — Hancsion  am 
dano — Darnan  o'i  bregethau — Ei  farwolaeth—Rhieni  y  Parch.  William  Lloyd,  Caer- 
narfon — Y  mae  yn  tyfu  yn  ddifater  am  grefydd — Yn  graddio  yn  Rhydychain — Y  mae  yn 
ffafrddyn  gan  Esgoh  Bangor,  a  boneddigion  Món — Ei  droedigaeth  hynod — Y  mae  yn  myned 
ir  seiat  at  y  Methodistiaid — Ei  ymadawiad  ar  Eglwys — Y  mae  yn  gwisgo  ffedog  lcdr 
fel  harcer — Yn  preswylio  yn  Nefyn,  yna  yn  Brynaera,  acyn  ddiweddaf  yn  Nghaernarfon — Ei 
nodweddion  fel  pregethívr — Ei  gystudd  olaf,  a'i  farivolaeth — Haniad  y  Parch.  Simon 
Lloyd,  B.A . — Yn  cael  addysg dda,  a:  yn  dyfod  yn  ysgolor  gwych — Ei  helynt  gyda'r  Esgob-- 
Ei  ymuniad  a'r  Mcthodistiaid — Ei  nodîveddion  fel  llenor  a  phregethwr — Ei  farwolaeth. 


FjR  ydym  yn  hawlio  y  Parch.  Wilham 
'  Howelís,  Llangan,  neu  "  HoweUs, 
Longacre,"  fel  un  o'r  offeiriaid 
lynu  wrth  y  Methodistiaid,  er 
fewn  cylch  yr  Eglwys  Sefydledig 
benaf  y  llafuriodd  trwy  ystod  ei 
oes.  Y  mae  yn  sicr  ei  fod  yn  bleidiol 
i'r  NeiUduad ;  yn  wir,  yr  ydym  yn  ei  gael 
yn  cymeryd  rhan  yn  y  gwasanaeth  or- 
deinio  yn  y  flwyddyn  1814.  Yn  mhellach, 
pa  bryd  bynag  y  deuai  ar  ymwehad  i 
Gymru,  at  y  Methodistiaid  yr  ymwasgai ; 
dangosai  yn  amlwg  mai  hwy  oedd  ei  bobl ; 
ei  bleser  mwyaf  oedd  cael  bod  yn  bresenol 
yn  y  Cymdeithasfaoedd,  ac  ystyriai  y 
Parch.  David  Charles,  Caerfyrddin,  y 
pregethwr  galluocaf  a  wrandawodd  erioed. 
Ganwyd  WiUiam  Howells  yn  mis  Medi, 
1778,  yn  Llwynhelyg,  uno  fíermydd  mwyaf 
a  brasaf  Bro  Morganwg.  Ei  dad  oedd  Mr. 
Samuel  Howells,  gŵr  o  deulu  cyfrifol,  ac 
yn  fawr  ei  barch  yn  ardal  y  Bontfaen.  Bu 
i  Mr.  Samuel  Howells  ddeuddego  blant,  yr 
hynaf  o  ba  rai  oedd  WiUiam.  Fel  yn  gyff- 
redin  gyda  theulu  Ihosog  gwasgarodd  plant 
Llwynhelyg  i  bob  parth  o'r  byd,  a  chymer- 
asant  wahanol  gyfeiriadau,  yn  ol  tueddfryd 
eu  natur.  WilUam  a  ddygwyd  i  fynu  i'r 
offeiriadaeth,    Jonathan    a    ymunodd    a'r 


fyddin,  ac  a  fu  yn  gadben  yn  y  73  gatrawd, 
a  chwedi  ymladd  brwydrau  poethion  dan 
WelHngton  yn  Portugal,  ac  yn  yr  Yspaen, 
a  orphenodd  ei  yrfa  yn  Nghaerdydd,  tua'r 
flwyddyn  1846.  Thomas  a  ymfudodd  i'r 
India  Órllewinol,  ac  a  fu  hyd  ei  farw  yn 
arolygydd  planhigfa.  Arosodd  amryw 
gartref  i  ddilyn  galwedigaeth  dawel  eu  tad, 
a  bu  dwy  o'r  merched  farw  heb  briodi. 

Ond  â'r  hynaf  o'r  plant,  sef  Wilham 
Howefls,  y  mae  a  fynom  ni.  Yr  oedd  er 
yn  fachgen  o  duedd  ddifrifol,  yn  fwy  hofî" 
ganddo  lyfr  na  chyd-chwareu  a'r  plant,  ac  o 
gydwybod  mor  dyner  fel  y  coHai  ei  gwsg 
am  noswaith  gyfan  os  meddyliai  ei  fod 
wedi  cyflawni  unrhyw  ddrwg.  Yr  oedd  ei 
rieni  yn  mynychu  yr  Eglwys  gyda  chyson- 
deb,  a  dygent  yr  holl  deulu  yno  gyda  hwy. 
Yr  oedd  ei  fam  yn  nodedig  am  ei  duwioldeb, 
a  diau  i'w  chynghorion  dwys  a'i  gweddíau 
taerion  ddylanwadu  yn  gryf  yn  ffurfiad 
cymeriad  ei  mab  hynaf.  Hynodid  tref 
Pontfaen  yr  adeg  hon  gan  ysgohon  rhag- 
orol  ;  hi  yn  ddiau  oedd  Athen  Morganwg. 
Treuhodd  WiUiam  HoweUs  ddyddiau  ei 
febyd  yn  "  Ysgol  yr  Eryr,"  o  dan  ofal  un 
Mr.  WlUiams,  g\vr  tal,  teneu,  unUygeidiog, 
yn  ysgrifenu  â'i  law  chwith,  ac  a  ddesgrifid 
gan  ysgrifenydd  doniol,  fel  "  un  o'r  ysgol- 

feistri  goreu  a  ddarfu  erioed  ysgwyd 
gwialen  fedw."  Y  plentyn  yw  tad  y  dyn  ; 
a  daeth  elfenau  ei  gymeriad  yntau  i'r 
golwg  yn  amlwg  tra  yn  llanc  yn  "  Ysgol  yr 
Éryr."  Ni  ddywedai  anwiredd  er  dim  ; 
os  troseddai  unrhyw  reol  cyfaddefai  ei  fai 
ar  unwaith,  a  hyny  er  gwybod  mai  cosp 
ddidrugaredd  a  fyddai  yn  canlyn.  Weith- 
iau  caffai  ei  osod  yn  is-athraw,  ac  er  ei  fod 
yn  dra  hynaws  o  ran  tueddfryd,  ni  wnai 
na  bygwth  na  gweniaeth  beri  iddo  fod  yn 
anffyddlawn  i'r  ymddiriedaeth  a  osodasid 
ynddo.  Dysgai  yn  gyflym,  ac  yr  oedd  yn 
ysgolor  gwell  na'r  cyfîredin  o'i  gyfoedion 
pan  y  gadawodd  yr  ysgol  yn  bedair-ar- 
ddeg  míwydd  oed. 

Bwriadai  ei  dad  ei  ddwyn  i  fynu  yn  gyf- 
reithiwr,  a  gosododd  ef  mewn  swyddfa  yn 
y  gymydogaeth  i'r  dyben  hwnw.  Y  mae 
yn  sicr  nad  oedd  wedi  hoH  y  llanc  am  ei 
duedd,  nac  wedi  talu  y  sylw  priodol  i'w 
anianawd,  onide  ni  fuasai  yn  anwesu  y 
cyfryw  fwriad.  Byr  a  fu  arosiad  Wilham 
yn  swyddfa'r  cyfreithiwr ;  deallodd  yn  fuan, 
neu  tybiodd  ei  fod  yn  deall,  nas  gallai 
Iwyddo  yn  yr  alwedigaeth  hono  heb  arfer 
cyfrwystra,  os  nad  rhywbeth  yn  ymylu 
ar  dwyll.  Aeth  adref-at  ei  dad,  a  dywed- 
odd  nad  ai  yn  gyfreithiwr  byth.  Deallwyd 
fod  ei  feddwl  yn  tueddu  at  yr  offeiriadaeth, 
ac  er  mwyn  ei  barotoi  ar  gyfer  yr  alwedig- 
aeth  urddasol  gosodwyd  ef  dan  ofal  y 
Parch.  John  Walters,  rheithor  Llan- 
dochan,  gŵ'r  tra  dysgedig,  ac  awdwr  geirlyfr 
Cymraeg  a  Saesneg  o  gryn  enwogrwydd. 
Pedair  blynedd  y  bu  yma  cyn  i  Mr. 
Walters  farw.  Meddai  WilHam  Howells 
duedd  gref  at  farddoniaeth,  ac  ar  farwol- 
aeth  ei  feistr  cyfansoddodd  farwnad  iddo, 
yr  hon  a  gyhoeddwyd  yn  un  o  bapyrau 
Caerloyw.  Dygodd  hyn  ef  i  sylw  yr 
enwog  Robert  Raikes,  yr  hwn  a  anfonodd 
ato  gan  ei  gymhell  i  ymroddi  i  ysgrifenu  i'r 
wasg.  Ond  ordeiniasid  ef  i  bethau  uwch 
a  gwell.  Bu  am  beth  amser  yn  ganlynol 
dan  ofal  Dr.  Wilhams,  athraw  Ysgol 
Ramadegol  Pontfaen  ;  ac  yn  mis  Ebrill, 
1800,  aeth  i  Rydychain. 

Gwanaidd  o  iechyd,  ac  eiddil  o  gyfan- 
soddiad  ydoedd  er  yn  blentyn  ;  eithr  tra  yn 
Rhydychain  cyfarfu  a  siomedigaeth,  trwy 
gael  ei  wrthod  gan  ryw  ferch  ieuanc  y 
rhedasai  ei  serch  arni ;  ac  effeithiodd  hyn 
gymaint  ar  ei  feddwl  nes  ei  ddwyn  agos  i 
byrth  y  bedd.  Wedi  cael  ei  adfer  i  raddau 
nis  gallai  ymroddi  i'w  efrydiau  fcl  cynt, 
eithr  cerddai  y  meusydd  o  gwmpas  y 
ddinas,  a'i  Destament  Groeg  yn  ei  law,  ac 


nid  anfynych  y  plygai  ar  ei  hniau,  mewn 
rhyw  gongl  neillduedig,  gerbron  Arglwydd 
yr  holl  ddaear.  Daeth  ei  gyflwr  fel  pech- 
adur  i  wasgu  arno  mewn  modd  difrifol.  Er 
ei  fod  yn  flaenorol  yn  tueddu  at  grefydd, 
yn  foesol  ei  rodiad,  a'i  fwriad  yn  sefydlog 
ar  y  weinidogaeth,  nid  ystyriai  ei  fod  wedi 
cael  gafael  achubol  ar  Waredwr.  Ond  yn 
awr  yn  ei  gyfyngder  datguddiwyd  yr 
lachawdwr  iddo,  a  daeth  yn  alluog  i  ddiolch 
am  y  siomiant  a'i  cyfarfuasai.  "  Gallwn 
eich  cymeryd  yn  awr,"  meddai  flynyddoedd 
ar  ol  hyn  wrth  gyfaill,  "  i'r  llanerchau  o 
gwmpas  Rhydychain,  lle  y  byddwn  yn 
arfer  darllen,  a  gweddío,  ac  ymdrechu  gyda 
Duw,  a  fle  y  galluogodd  Yspryd  Duw  fi  i 
edrych  ar  Grist  fel  y  perl  gwerthfawr." 
Arferai  ddweyd  am  R^'dychain  :  "  Yno  y 
cafodd  yr  Arglwydd  o  hyd  i  mi."  Y  pryd 
hwn  daeth  yn  gydnabyddus  a  Mr.  Hinton, 
gweinidog  y  Bedyddwyr  yn  Rhydychain, 
a  bu  gweinidogaeth  a  chyfeillach  bersonol 
y  gŵr  hwnw  o  les  dirfawr  iddo.  Yn  ei 
waeledd  medrai  anghofio  ei  hun  yn  mhrof- 
edigaethau  dynion  eraiU.  Tra  yn  y  brif- 
ysgol  cymerwyd  cydefrydydd  iddo,  o  ardal 
y  Bontfaen,  yn  glaf  gan  dwymyn  heintus  ; 
o  herwydd  dychryn  yr  haint  yr  oedd  yn  an- 
hawdd  cael  neb  i  wyho  ac  i  wasanaethu  yn 
yr  ystafell  wely  ;  eithr  er  gwaned  ydoedd, 
cyflwynodd  Mr.  Howells  ei  hun  i'r  gorch- 
wyl,  ac  arosodd  i  fynu  gyda'r  claf  noswaith 
ar  ol  noswaith,  hyd  onid  oedd  allan  o  berygl. 
Nid  rhyfedd  i'w  iechyd  dori  lawr  yn  gyían- 
gwbl  mewn  canlyniad. 

Gorfu  iddo  ymadael  o  Rydychain  yn  y 
flwyddyn  1803,  heb  gymeryd  graddau,  a'i 
ddysgwyhadau  i  raddau  mawr  wedi  cael 
eu  siomi.  Wedi  dychwelyd  i  dŷ  ei  rieni, 
yn  Llwynhelyg,  ymroddodd  hyd  y  caniatâi 
ei  wendid  i  barotoi  ar  gyfer  ei  ordeiniad ; 
ymwelai  hefyd  a'r  cleifion  yn  mhentref 
Penllin  a'r  cwmpasoedd,  gan  ddarllen  a 
gweddío  gyda  hwynt,  a'u  cynghori  mewn 
modd  tra  difrifol.  Wedi  i  hyn  ddyfod  yn 
wybyddus  deuai  cynulleidfa  i  wrando  arno 
agos  bob  hwyr,  fcl  na  byddai  lle  yn  y 
bwthyn  lle  y  cynghorai,  a  chafodd  Mr. 
Howells  ei  hun  yn  bregethwr  heb  yn 
wybod  iddo  ei  hun.  Gofidiai  ei  dad  yn 
enbyd  fod  ei  fab,  dysgeidiaeth  yr  hwn  oedd 
wedi  costio  cymaint  o  arian  iddo,  yn  di- 
raddio  ei  hun  trwy  fyned  yn  "  bregethwr 
pen  'stôl  ;"  ond  nid  gwaeth  ganddo  ef  ben 
ystol  na  phen  rhywbeth  arall,  ond  cael  cyfle 
i  wneyd  daioni  i  bechaduriaid  oedd  ar 
ddarfod  am  danynt.  Yr  adeg  hon  daeth 
yn  gydnabyddus  â  Mr.    Jones,    Llangan, 

plwyf  yr  hwn  oedd  o  fewn  ychydig  fiUtir- 
oedd  i'w  gartref,  a  daeth  y  ddau  yn  gyf- 
eillion  mynwesol.  Hoffai  Mr.  Jones  y  g\vr 
ieuanc  oblegyd  gryniusder  ei  feddwl,  ei 
olygiadau  chr  ar  wirioneddau  yr  efengyl, 
a'i  benderfyniad  i  wasanaethu  yr  lesu  yn 
ffyddlawn  heb  ofalu  am  fygythion  na  gwen- 
iaeth  neb.  Pan  yr  oedd  offeiriaid  efengyl- 
aidd  mor  brin  yn  y  wlad,  llawenydd  dider- 
fyn  i'r  "  udgorn  arian "  o  Langan,  oedd 
gweled  dyn  ieuanc  yn  cyfodi  â'i  yspryd  ar 
dân  gan  awydd  am  achub  eneidiau.  Yr 
oedd  Mr.  Howells,  o'r  ochr  arall,  yn  edmyg- 
ydd  diderfyn  o'r  hen  offeiriad  ;  sylwai  am 
dano  ei  fod  yn  uno  ynddo  ei  hun  symledd 
patriarch  a  zêl  danllyd  apostol ;  ac  ar  un 
achlysur  dywedai :  "Yr  oedd  rhyw  fath  o 
hanfodiad  gan  fy  enaid  i  yn  enaid  y  dyn 
hwnw  ;  yr  oedd  i  mi  yn  bob  peth  ag  y 
gallai  dyn  fod." 

Ceir  profiad  Mr.  Howells  yr  adeg  hon 
wedi  ei  ysgrifenu  ganddo  ef  ei  hun. 
Meddai  :  "  Pan  ataliwyd  fi  oddiwrth  fy 
efrydiau  trwy  oruchwyliaeth  dy  wyll  o  eiddo 
Rhagluniaeth,  ac  yn  enwedig  wedi  i  mi 
gael  fy  ngoleuo  i  ryw  fesur  i  weled  gwertli 
y  llyfrau  a  ysgrifenasid  gan  ddynion  duwiol 
a  dysgedig,  yr  oeddwn  am  beth  amser  yn 
methu  deall  beth  oedd  yr  Arglwydd  yn 
ewyllysio  wneyd  â  mi,  neu  beth  oedd 
amcan  yr  oruchwyliaeth  dywyll  hono  tuag 
at  un  a  fwriadasid,  debygid,  i  waith  y 
weinidogaeth,  ac  yr  oeddwn  bron  digaloni. 
Ond  yn  awr,  er  pan  y'm  galluogwyd  i  ail 
ddechreu  fy  astudiaeth  yn  yr  Ysgrythyrau 
Sanctaidd,  yr  wyf,  mi  feddyliwn,  yn  gweled 
Ilaw  ddoeth  a  thyner  Tad  yn  yr  holl  dro, 
ac  yn  dymuno  diolch  iddo  yn  gywir.  Efe 
a'm  cauodd  i  fynu,  yn  wir,  am  dymhor, 
megys  o  fewn  plygiadau  a  thudalenau  fy 
nghalon  fy  hun,  i  ddarllen  y  Ilythyrenau 
duon  sydd  wedi  cael  eu  hargraffu  yno  gan 
bechod,  nes  y'm  tarawyd  a  dychryn  wrth 
weled  y  cynwysiad,  ac  y  gellais  ddywedyd 
gyda'r  apostol :  '  Ys  truan  o  ddyn  wyf  fi  : 
pwy  a'm  gwared  oddiwrth  gorph  y  farwol- 
aeth  hon  ?'  Ond  yn  awr,  diolch  i  Dduw, 
gan  fy  mod  yn  gallu  darllen  dalenau  yr 
Ysgrythyrau,  fe'm  cynorthwyir  i  ddeall, 
mewn  ffordd  na  ddeallais  erioed  o'r  blaen, 
gymeriad  y  pechadur  a  ddarlunir  yno  yn 
cyfateb  yn  hollol  i'r  eiddof  fy  hun.  Ac  O! 
drugaredd  annhraethadwy,  gallaf  hefyd  yn 
awr  ganfod  gogoniant,  gwerthfawrawg- 
rwydd,  a  defnyddioldeb  anmhrisiadwy  y 
Gwaredwr  dwyfol,  fel  yn  hollol  addas  i 
angen  y  fath  bechadur,  ac  yn  hollol  y  fath 
Archoffeiriad  ag  oedd  weddus  i  ni."   Gwel- 


wn  yn  y  geiriau  hyn  fod  y  gŵr  ieuanc  yn 
deall  yr  efengyl,  a'i  fod  yn  nodedig  o  addfed 
o  ran  ei  syniadau. 

Yn  mis  Mehefin,  1804,  cyflwynodd 
WiIIiam  Howells  ei  hun  i  Esgob  Llandaf 
i  gael  ei  ordeinio.  Aethai  trwy  yr  arhol- 
iad  yn  dra  boddhaol,  ond  yr  oedd  rhywrai 
wedi  ceisio  gwenwyno  meddwl  yr  Esgob 
ato,  oblegyd  ei  fod  yn  ymgymysgu  â'r 
Methodistiaid.  Gŵr  rhyddfrydig,  neu 
yn  hytrach  difater,  oedd  yr  Esgob 
Watson  ;  dangosai  bob  goddefgarwch 
at  Mr.  Jones,  Llangan,  ac  eraill,  pan 
yr  oedd  clerigwyr  Morganwg  yn  dwyn 
achwynion  trymion  i'w  herbyn  ;  nid  yw  yn 
ymddangos  iddo  am  foment  goledd  y  syn- 
iad  o  wrthod  Mr.  Howells,  ond  meddyl- 
iodd  y  gallai  ei  ddysgu  yn  fanylach  yn 
egwyddorion  crefydd.  Dechreuodd  holi  y 
g\Vr  ieuanc  am  ei  syniadau  ;  amddiffynai 
yntau  hwynt  gyda  medr  a  pharodrwydd, 
gan  droi  yn  ol  olygiadau  ei  arglwyddiaeth. 
Aeth  yn  ddadl  gyfeillgar  yn  y  palas  esgobol ; 
teimlai  yr  esgob  ei  fod  yn  cael  ei  wasgu  i'r 
mur  ;  a  dywedai  ar  y  terfyn,  gyda  gwên  ar 
ei  wyneb  :  "  Mr.  Howells,  yr  ydym  wedi 
newid  Ile  â'n  gilydd  ;  yn  lle  fy  mod  i  yn 
eich  profi  chwi,  mi  fy  hunan  sydd  wedi 
cael  fy  mhrofi."  Heb  ragor  o  wrthwyneb- 
iad  cafodd  WiIIiam  Howells  ei  ordeinio  i 
guwradiaeth  Llangan. 

Yr  oedd  Ficer  Llangan  a'i  guwrad  o 
gyffelyb  syniadau  ;  yr  oeddynt  ill  dau  yn 
fwy  o  Fethodistiaid  nag  o  Eglwyswyr ; 
dilynent  y  Cyfarfodydd  Misol  a'r  Cym- 
deithasfaoedd  gyda  chysondeb  ;  a  chyclna- 
byddid  hwy  fel  arweinwyr  yn  y  Cyfundeb. 
Pregethent  mewn  ysguboriau,  tai  anedd, 
neu  ar  y  maes  agored,  fel  y  byddai  cyfleus- 
tra  yn  rhoi,  heb  ofalu  a  oedd  y  tir  lle  y 
safent  wedi  ei  gysegru  ai  peidio.  Hynod- 
odd  Mr.  Howells  ei  hun  yn  fuan  fel  duwin- 
ydd  galluog  ;  byddai  ei  feistrolaeth  ar  y 
pynciau  a  ystyrid  yn  ddyrus  yn  peri  syndod 
i'r  gwrandawyr.  Y  ficer  a  ystyrid  y  mwyaf 
swynol  a  thyner  ei  ddawn,  ond  tueddai  hen 
grefyddwyr  Morganwg  i  gredu  fod  y 
cuwrad  yn  medru  treiddio  yn  ddyfnach  i 
athrawiaethau  yr  efengyl.  Mewn  cyfar- 
fod  blynyddol,  mewn  rhan  o  Forganwg, 
pregethai  y  ddau  yn  nghyd.  Mr.  Howells 
a  lefarai  yn  nghyntaf  fel  yr  oedd  yn  weddus. 
Ei  fater  oedd  Mabolaeth  Crist.  Dechreu- 
odd  yn  hynod  ostyngedig  trwy  gyfeirio  at 
ei  ieuenctyd,  a'i  anwybodaeth,  a  datganai 
obaith  y  gwnai  ei  dad  parchedig  yn  yr 
efengyl,  yr  hwn  oedd  i'w  ganlyn,  gywiro 
unrhy  w  gamgymeriad  y  gallai  syrthio  iddo. 

Yna  ymdaflodd  i'w  fater ;  ac  mor  ar- 
dderchog  a  goleu  oedd  y  gwirioneddau  a 
draethai,  ac  mor  feistrolaidd  oedd  yr  ym- 
driniaeth,  fel  y  synodd  yr  holl  dorf,  a 
chafodd  odfa  hynod  o  effeithiol.  Y  peth 
cyntaf  a  wnaeth  Mr.  Jones,  wrth  godi  ar 
ei  ol,  oedd  gofyn  gan  y  gynulleidfa  weddío 
dros  y  gŵr  ieuanc  oedd  newydd  eu  cyfarch  ; 
ar  i'r  Arglwydd  roddi  digon  o  ddrain  ar  ei 
ffordd,  fel  na  chaffai  ei  dra-ddyrchafu,  rhag 
ar  ol  boreugwaith  clir  i'w  haul  fachludo 
dan  gwmwl.  Prawf  gweddill  hanes  Mr. 
Howells  na  fu  y  weddi  hono  yn  ddisylw 
gan  yr  Arglwydd. 

Yn  bur  fuan  wedii  Mr.  W.  Howells  gael 
ei  gyflawn  urddau,  symudodd  y  Parch.  D. 
Jones  o  Langan  i  Manorowen,  yn  Sir 
Benfro,  ac  felly  disgynodd  holl  ofal  y  plwyf, 
am  agos  yr  oll  o'r  flwyddyn,  ar  ysgwyddau 
y  cuwrad,  Cyn  hir  ceisiwyd  ganddo  was- 
anaethu  dau  blwyf  cymydogaethol,  sef 
Eglwys  Fair  a  Llandyfodwg,  yr  hyn  a 
wnaeth,  er  mawr  lawenydd  i'r  plwyfolion. 
Yn  Llandyfodwg  yr  oedd  elfen  Undodaidd 
gref;  a  chymerodd  yntau  ddirfawr  boen, 
trwy  bregethu,  a  thrwy  ymweliadau  per- 
sonolpreifat,igeisioargyhoeddi  ycyfeiliorn- 
wyr.  Ymddengys  fod  amryw  o  honynt  yn 
ddynion  o  gryn  allu  ;  dy  wedai,  wedi  iddo 
fyned  i  Lundain,  fod  "  rhai  o  honynt  yn 
gystal  ymresymwyr  a  Dr.  Priestley;"  a 
phriodolai,  yn  gam  neu  yn  gymhwys,  eu 
medr  dadleuol  i'r  cymhorth  a  dderbynient 
oddiwrth  y  diafol.  Nis  gwyddom  faint  o 
Iwyddiant  a  ganlynodd  ei  ymdrechion. 
Modd  bynag,  gwedi  ymadawiad  Mr.  Jones, 
ymdaflodd  y  cuwrad  gyda  hoU  yni  ei  natur 
i'w  waith  mawr.  Efengylaidd  oedd  nod- 
wedd  ei  weinidogaeth.  Y  pynciau  ar  ba 
rai  y  traethai  fyddent  y  ddau  gyfamod, 
cwymp  Adda  fel  pengyfamodwr  dros  ei 
holl  had ;  person  Crist  fel  Duw-ddyn  ; 
mawredd  ofnadwy  perffeithiau  Duw  fel  eu 
hamlygir  yn  y  gyfraith  ;  iawn  holl-ddigonol 
y  Gwaredwr  ;  gweithrediadau  effeithiol  yr 
Yspryd  Glân,  &c.,  &c.  Llefarai  mewn 
iaith  syml,  gyda  difrifwch  dirfawr,  ac  yn 
aml  gyda  hyawdledd  fyddai  yn  cario  pob 
peth  o'i  flaen.  Desgrifia  un  ysgrifenydd 
Gymdeithasfa  yn  Morganwg,  y  bu  efe 
yn  bresenol  ynddi  pan  yn  blentyn.  Ar 
ddiwrnod  teg  yn  yr  haf  ymgasglasai  torf 
fawr  yn  nghyd.  Mewn  maes  cyfleus  yr 
oedd  esgynlawr  wedi  cael  ei  chodi,  ar 
ba  un  yr  eisteddai  rhai  degau  o  offeir- 
iaid  a  phregethwyr.  Pregethai  y  Parch. 
WiIIiam  Howells  am  chwech  yn  y 
boreu,     a'i     fater    oedd     yr    adgyfodiad. 


Ychydig  o'r  sylwadau  a  arosodd  ar  feddwl 
y  Ilanc,  ond  cofiai  yn  dda  am  y  bregeth,  ac 
am  ei  dylanwad  ar  y  dyrfa  liosog  ;  yn  en- 
wedig  pan  y  cyffelybai  Mr.  Howells,  a 
grymusder  ei  ddarfelydd  yn  dysgleirio  yn 
ei  wyneb,  gyrph  y  saint  yn  dyfod  i  fynu  o'r 
bedd  i'r  phíenix  yn  ymddyrchafu  o  ludw  ei 
riant,  a  chyda  holl  nerth  bywyd  newydd 
yn  grymusu  ei  adenydd,  yn  ehedeg  i  fynu  i 
ymddifyru  yn  Ilewyrch  yr  haul.  Traddod- 
wyd  pregethau  galluog,  gan  feistriaid  y 
gynulleidfa,  yn  y  Gymdeithasfa  hono;  ond 
cydunai  pawb  wrth  ddychwelyd  na  ddaeth 
yr  un  i  fynu  mewn  nerth  a  dylanwad  â 
phregeth  cuwrad  Llangan,  am  chwech  o'r 
gloch  yn  y  boreu. 

Llaw  ddehau  Ficer  Llangan  oedd  Mr. 
Howells.  Tueddai  Mr.  Jones  at  fod  yn 
boethlyd  o  dymher.  Mantais  oedd  hyn 
iddo  wrth  bregethu ;  gwasanaethai  fel  olew 
ar  yr  olwynion  ;  byddai  gwirioneddau  yr 
efengyl  wedi  eu  poethi  yn  nghynhesrwydd 
ei  galon  yn  anorchfygol  pan  eu  hyrddid  i 
ganol  cynulleidfa  fel  bwledau.  Ond  byddai 
y  dymher  hon  yn  anfantais  iddo  wrth  ym- 
wneyd  â  dynion.  Eithr  am  ei  briod,  ei 
anwyl  Sina,  heddychwraig  oedd  hi,  a  phan 
y  gwelai  ef  yn  cyffroi  i  raddau  a  ystyriai 
yn  ormodol,  dywedai,  "  Dafydd ;"  gan 
osod  ei  Ilaw  ar  ei  ysgwydd,  a  byddai  yntau 
ar  unwaith  yn  tyneru  ac  yn  dyfod  mor 
Uariaidd  ag  oen.  Cariadus  oedd  y  ddau 
yn  eu  bywyd,  ac  yr  oeddynt  wedi  ym- 
gyfamodi  â'u  gilydd  y  caffai  eu  Ilwch 
orwedd,  nid  mewn  daear  wedi  ei  chysegru 
gan  esgob,  ond  yn  mynwent  Salem,  Pen- 
coed.  Ac  yno  y  gosodwyd  gweddillion 
Mrs.  Jones.  A  phan  y  bu  efe  farw  yn 
Manorowen,  darfu  i  dros  ugain  o  ddynion 
cryfion,  gan  gofio  am  y  cyfamod,  ymroddi 
yn  wirfoddol  i  gludo  ei  gorph  ar  eu  hys- 
gwyddau  o  Sir  Benfro  i  fynu.  Anfonwyd 
cenad  ar  farch  i  fynegu  hyny  i'w  ail  wraig; 
ond  pan  yr  oedd  y  fyddin  naill  ai  ar,  neu 
wedi  cychwyn,  cyfarfyddwyd  hwy  gan  y 
genad,  yn  dwyn  hysbysrwydd  na  chan- 
iateid  ei  gorph  iddynt,  ac  mai  yn  naear 
Penfro,  mewn  mynwent  berthynol  i'r 
Eglwys  Sefydledig,  y  rhaid  ei  gladdu. 
Teimla  trigolion  yr  ardal  hyd  y  dydd  hwn 
oblegyd  nad  yw  esgyrn  Mr.  Jones  yn 
gorwedd  yn  eu  mysg,  fel  y  dymunai.  Ond 
i  ddychwelyd  at  ei  berthynas  ef  â  Mr. 
Howells.  Llawenydd  i'w  yspryd,  pan  y 
deuai  ar  ymweliad  â'r  plwyf,  oedd  gweled 
fod  gogoniant  Llangan  yn  cael  ei  ddal  i 
fynu,  fod  y  tyrfaoedd  yn  cyrchu  yno  o  bob 
rhan  o'r  wlad  fel  cynt,  yn  enwedig  ar  Sul 

y  cymundeb  ;  a  bod  yr  efengyl  yn  cael  ei 
phregethu  í^ydag  effeithiolrwydd  a  ffydd- 
londeb. 

Ond  yn  y  flwyddyn  1810,  fel  y  syhvyd, 
bu  y  Parch.  David  Jones  farw,  ac  felly 
terfynodd  cuwradiaeth  Mr.  Howells  yn 
Llangan  o  angenrheidrwydd.  Gwrthod- 
wyd  ei  gais  am  y  fywioliaeth,  a  hyny  yn 
unig  oblegyd  ei  Fethodistiaeth.  Fel  hyn 
yr  ysgrifena  y  Parch.  W.  Williams,  Aber- 
tawe  :"■  "  Wedi  marwolaeth  ei  beriglor,  y 
Parch.  D.  Jones,  Llangan,  gwnaeth  gais  at 
y  noddwr  anrhydeddus  am  y  fywiohaeth. 
Nis  gallai  ei  arglwyddiaeth  foddloni  mil- 
oedd  trwy  ddim  yn  fwy  na  chydsynio. 
Pwy  mor  gymhwys  i  lanw  Ue  yr  efengyl- 
ydd  peraidd,  yr  hwn  oedd  wedi  casglu  y 
fath  gynulieidfa  i  Langan  o  holl  gyrau  y 
wlad,  ag  offeiriad  tanllyd  Llwynhelyg  ? 
Hyn  oedd  yr  unig  Iwybr  a  ymddangosai  i 
bob  un  adnabyddus  ag  amgylchiadau  y 
wlad,  i  gadw  y  tyrfaoedd  rhag  cael  eu 
gwasgaru  ar  y  mynyddoedd  fel  defaid  heb 
ganddynt  fugail.  Ond  tybiai  ei  arglwydd- 
iaeth  yn  wahanol.  '  Yr  ydych  yn  Fethod- 
ist,  Howells,'  meddai,  '  yr  ydych  yn 
Fethodist,  ac  nid  wyf  yn  dewis  rhoddi  y 
fywiohaeth  i  Fethodist ;  oni  buasai  eich  bod 
felly,  chwi  a'i  cawsech  yn  y  fan.'  '  Gwir, 
fy  arglwydd,'  atebai  yntau  ;  '  pa  un  a 
rynga  bodd  i'ch  arglwyddiaeth  roddi  y 
fywioliaeth  i  mi  ai  peidio,  Methodist  wyf 
íì.'  Dyma  ben  ar  hyny.  Ond  gwybydder 
nad  gwneyd  esgus  yr  oedd  ei  arglwyddiaeth 
er  mwyn  cael  llonydd  ganddo.  Fe  gawsai 
y  fywioliaeth  oni  bai  hyny ;  íe,  fe'i  cawsai 
pe  buasai  ond  addaw  ymddiosgo'i  Fethod- 
istiaeth.  Yr  oedd  gan  ei  arglwyddiaeth 
barch  i'r  teulu  ;  yr  oedd  rheswm  am  hyny ; 
a  rhoddodd  broíìon  o'i  barch  iddynt. 
Gosododd  ei  frawd  nesaf  yn  ysgrifenydd  ar 
fwrdd  hen  long  ryfel  yn  Sheerness ;  a 
rhoddodd  ei  ddylanwad  dros  un  arall  o 
honynt  i  fyned  yn  swyddog  yn  y  fyddin. 
Nid  oedd  un  o  honynt  hwy  wedi  ei  lygru  ! 
Ond  ni  chai  William  fywiohaeth  Llangan 
oblegyd  ei  fod  yn  Fethodist ;  ac  ni  wnai 
William  na  lliwio  na  gwadu  y  ffaith  ;  ni 
wnai  nac  ymddyosg,  nac  addaw  ymddyosg 
o'i  Fethodistiaeth,  am  holl  fywioliaethau  y 
byd.  Dyma  egwyddor,  onide,  ddarllen- 
ydd  ?  Oni  thybi  dy  fod  yn  clywed  ei  lais 
cryf,  penderfynol,  yn  adsain  y  geiriau, 
'  Methodist  wyf  íì?'  " 

Teimlodd  y  Parch.  W.  Howells  yn 
ddwys  oblegyd  gorfod  tori  ei  gysylltiad  â'i 

gynulleidfa  yn  Llangan.  Meddai  eto 
guwradiaeth  y  ddau  blwyf  arall,  ac  ym- 
ddengys  ei  fod  yn  cael  ei  dalu  yn  dda  am 
barotoi  boneddwr  ieuanc  cyfoethog  ar  gyfer 
un  o'r  prif  ysgohon,  fel  nad  oedd  ei  am- 
gylchiadau  bydol  yn  un  brofedigaeth  iddo. 
Am  tua  blwyddyn  wedi  marw  Mr.  Jones 
bu  yn  gwasanaethu  yn  Eglwys  Fair  a 
Llandyfodwg,  ac  yn  pregethu  yn  mysg  y 
Methodistiaid.  Eithr  yn  Hydref,  181 1, 
cawn  ef  yn  troi  ei  gefn  ar  wlad  ei  enedig- 
aeth,  ac  yn  cymeryd  cuwradiaeth  yn 
Llundain.  Beth  a'i  cymhellodd  i  gymeryd 
y  cam  hwn  ?  Nid  unrhyw  awydd  am 
boblogrwydd  a  chlod  ;  ac  yn  sicr  nid  un- 
rhyw  oerfelgarwch  at  ei  frodyr  Methodist- 
aidd,  oblegyd  yr  oedd  ei  gariad  atynt  yn 
angherddol.  Meddai  unwaith :  "  Pe  na 
buasai  y  Methodistiaid  Calfinaidd  wedi 
gwneyd  mwy  dros  fy  ngwlad,  druan,  na'r 
esgobion  Cymreig,  buasai  y  diafol,  er  ys 
tahTi,  wedi  honi  hawl  i'r  Dywysogaeth  fel 
ei  esgobaeth  ei  hun."  Ac  ni  ddarfyddodd 
ei  hiraeth  am  wlad  ei  dadau  ar  ol  iddo  ei 
gadael.  Pan  yn  fawr  ei  barch  yn  y  brif- 
ddinas,  dywedai :  "  Mi  a  roddwn  fydoedd 
lawer,  weithiau,  pe  y  gallwn  alw  yn  ol  y 
teimlad  hwnw  fyddai  yn  aml  yn  llenwi  fy 
mynwes  pan  yn  myned  o  fwthyn  i  fwthyn, 
yn  mysg  pobl  syml  eu  calon,  y  rhai  a 
arferent  fy  nerbyn  yn  enw  fy  Meistr,  megys 
angel  Duw."  Sut  y  cyfrifir  am  ymadaw- 
iad  y  Parch.  William  Howells  â  Chymru  ? 
Os  oedd  wedi  cael  cas  ar  wrthwynebiad  yr 
esgobion  i'r  efengyl,  ac  ar  draha  noddwyr 
b)  wioliaethau,  paham  na  fuasai  yn  cymeryd 
ei  le  fel  pregethwr  teithiol  yn  mysg  y 
Methodistiaid,  fel  Charles,  o'r  Bala ; 
Williams,  Lledrod,  ac  eraill  ?  Credwn  fod 
yr  ateb  i'w  gael  yn  ei  serch  at  Langan.  Pe 
yr  arosai  yn  Nghymru,  ei  gartref  o  angen- 
rheidrwydd  fyddai  Llwynhelyg ;  ychydig 
o  bellder  oedd  oddiyno  i  Langan  ;  ac  yr 
oedd  gweled  yr  eglwys  a  fuasai  unwaith  yn 
Jerusalem  Bro  Morganwg  wedi  cael  ei 
gadael  heb  addolwyr,  a'r  llwybr  ati  yn 
glasu  am  nad  oedd  nemawr  yn  ei  deithio, 
oblegyd  mai  ysglodyn  sych  o  offeiriad 
a  wasanaethai  ynddi  ;  yr  oedd  gweled 
hyn  yn  ormod  i  deimlad  Mr.  Howells,  a 
phenderfynodd  adael  Cymru,  er  hoífed  osdd 
o  honi,  yn  hytrach  na  bod  yn  Ilygad-dyst 
o  olygfa  mor  drist. 

Ei  guwradiaeth  gyntaf  yn  Llundain 
oedd  yn  mhlwyfydd  St.  Andrew  a  St. 
Anne,  ger  Blacíífriars,  o  dan  Mr.  Goode, 
y  periglor.  Darlunir  Mr.  Howells,  pan  yr 
aeth  i  Lundain,  gan  ei  fywgraffydd  Seisnig, 

fel  dyn  afler  ei  wisg,  anwybodus,  neu  ynte 
difater,  parthed  moesgarwch  cymdeithasol 
cyfíredin,  gydag  acen  Gymreig  drom,  a'i 
ddull  o  ymadroddi  yn  boenus  i  glustiau 
diwylhedig.  Ychwanegir  ei  fod  yn  ysmyg- 
wr  mawr,  yr  hon  arferiad,  medd  ei  hanes- 
ydd,  a  ddygodd  gydag  ef  o  Gymru  !  Yr 
ydym  yn  protestio  yn  erbyn  y  fath  ddes- 
grilìad  ;  nid  yw  amgen  nag  anferthlun. 
Tybed  nad  oes  ysmygwyr  i'w  cael  yn 
mysg  gweinidogion  ac  offeiriaid  heblaw  yn 
Nghymru  ?  A  ellir  tybio  am  foment  fod 
dyn  o  dynerwch  yspryd  Mr.  Howells,  wedi 
cael  ei  fagu  yn  un  o  deuluoedd  parchusaf 
Morganwg,  wedi  troi  mewn  cymdeithas 
uwchraddol  yn  nyddiau  ei  ieuenctyd,  ac 
wedi  cael  ei  ddwyn  i  fynu  mewn  ysgolion 
gramadegol,  ac  yn  Rhydychain,  nes  dyfod 
yn  ysgolor  gwych  ;  a  ellir  tybio  ei  fod  heb 
wybod  sut  i  ymddwyn  fel  boneddwr  yn 
mha  gylch  bynag  y  caffai  ei  hun  ?  Gwir 
na  luniai  ei  foesgarwch  wrth  reolau  Ar- 
glwydd  Chesterfield  ;  ei  fod  yn  hollol  rydd 
oddiwrth  goegni  a  mursendod  ;  na  wisgai 
fodrwyau  ar  ei  fysedd,  ac  na  ofalai  am  gael 
y  brethyn  tecaf  ar  ei  gefn  ;  ond  yn  mhob 
peth  sydd  yn  cyfansoddi  gwir  foneddig- 
eiddrwydd  yr  oedd  William  Howells  yn 
foneddwr  bob  modfedd  o  hono. 

Nid  hir  y  bu  yn  Llundain  cyn  i'w  bre- 
gethu  dynu  sylw.  Yr  oedd  oíîeiriad  yn 
pregethu  Calfiniaeth  efengylaidd,  ac  yn 
dweyd  y  gwir  dros  asgwrn  ei  gefn,  a  hyny 
gyda  hyawdledd  a  nerth,  yn  ddyeithrbeth 
yn  y  brifddinas ;  ac  aeth  son  am  guwrad 
hynod  St.  Anne  ar  led,  yn  mhell  ac  yn 
agos.  Cyrhaeddodd  yr  hanes  am  dano  at 
yr  esgob.  A  ryw  ddiwrnod  dyma  Mr. 
Goode  yn  derbyn  Ilythyr  oddiwrth  Dr. 
Randolph,  Esgob  Llundain,  yn  holi  pwy  a 
pha  fath  oedd  ei  guwrad  newydd  ;  ac  yn 
ychwanegu  fod  rhyw  foneddwr  wedi  ym- 
weled  a'r  eglwys,  gan  ddysgwyl,  oblegyd  yr 
hyn  a  gly  wsai,  gyfarfod  á  fFoIineb  a  hynod- 
rwydd,  ond  fod  y  cuwrad  wedi  myned  yn 
mhellach  na  dim  oedd  wedi  dybio  yn  bosibl. 
Yr  oll  a  wnelsai  Mr.  Howells,  yn  lle  dar- 
llen  pregeth  sych  heb  ynddi  ddim  ymborth 
i  enaid,  na'r  un  bach  i  gydio  yn  nghyd- 
wybod  pechadur,  oedd  cyhoeddi  gwirion- 
edd  Duw  fel  un  yn  ei  gredu,  a  chyhoeddi  yr 
efengyl  gyda  hyawdledd  areithyddol  na 
chlywid  yn  aml  yn  eglwysydd  Llundain. 
Chwareu  teg  i  Mr.  Goode;  safodd  y  tucefn 
i'w  guwrad,  ac  atebodd  yr  esgob  trwy 
ddweyd  mai  g\Vr  ieuanc  o  Gymru  oedd  Mr. 
Howells ;  ei  fod  wedi  cael  iddo  y  cymeriad 
uchaf ;  ac  na  wyddai  efe  (Mr.  Goode)  am 


un  bai  ynddo,  os  na  feddai  ar  y  mwyaf  o'r 
tân  Cymreig  i  gyfarfod  calonau  oerion  y 
Saeson.  Nis  gallai  y  periglor  bregethu 
nemawr  ei  hun  oblegyd  gwaeledd  ei  iechyd, 
ond  wedi  cael  llythyr  yr  esgob,  daeth  un 
Sul  i  St.  Anne  i  weled  a  chlywed  drosto  ei 
hun.  Er  ei  syndod  yr  oedd  yr  eglwys  yn 
orlawn  ;  ni  welsai  y  fath  gynulleidfa  yno 
erioed  o'r  blaen ;  ac  yr  oedd  y  Cymro 
ieuanc  yn  traddodi  yr  efengyl  gyda'r  fath 
nerth  nes  y  llanwyd  Mr.  Goode  ag  yspryd 
diolch.  "  Yr  oedd  meddyliau  yn  y  bregeth 
yna,"  meddai,  "yrhoddaswn  unrhyw  beth 
am  eu  cofio." 

Eithr  er  fod  y  rheithor  yn  ddyn  efengyl- 
aidd,  ac  yn  foddhaus  tuhwnt  ar  wasanaeth 
Mr.  Howells,  nid  oedd  y  gyflog  a  roddai 
iddo  ond  annheilwng  hollol.  Dywed  byw- 
graffydd  y  Parch.  WiIIiam  Howells  iddo 
ar  adegau  ddyoddef  eisiau  bara  beunyddiol. 
Amheua  Mr.  WiIIiams,  Abertawe,  hyn. 
"  Yr  oedd  hynodion  yn  perthyn  iddo  ef," 
meddai ;  "  ac  efallai  i  hyny  beri  iddo 
deimlo  rhai  anghyfleusterau,  ond  peth  arall 
yw  gorfod  o  wir  dlodi  oddef  eisiau. 
Gwyddom  yn  dda  na  bu  Llwynhelyg  tra  y 
bu  efe  byw,  ac  yn  hir  wedi  hyny,  heb  gyf- 
lawnder  o  angenrheidiau  dyn.  Gwyddom 
hefyd  na  fu  heb  gyflawnder  o  gariad  at 
WiIIiam  Howells,  ac  o  ofal  am  dano." 
Diau  fod  hyn  oll  yn  wir ;  ac  eto  gallwn 
yn  hawdd  synio  am  ddyn  llawn  teimlad  a 
meddylgarwch  yn  dewis  dyoddef  prinder 
yn  hytrach  nac  amlygu  ei  angen  i'w  ber- 
thynasau.  Tra  yn  guwrad  yn  St.  Anne 
bu  ar  ymweliad  ddwy  waith,  fel  yr  ydym 
yn  tybio,  a  gwlad  ei  enedigaeth.  Yr  oedd 
yn  bresenol  yn  Nghymdeithasfa  Llan- 
geitho,  yn  y  flwyddyn  18 14,  ac  efe  a  off- 
rymai  yr  urdd  weddi  ar  derfyn  y  gwasan- 
aeth  ordeinio.  Ni  chofnodir  iddo  bregethu 
yn  y  Gymdeithasfa,  yr  hyn  sydd  yn  syn. 
Y  tebygolrwydd  y w  ddarfod  iddo  bregethu, 
ond  yn  Saesneg,  a  hyny  rhwng  dwy  bre- 
geth  Gymraeg,  ac  felly  i'w  odfa  ef  ddianc 
heb  gael  sylw.  Mor  bell  ag  y  gwyddom 
dyma  y  tro  olaf  i'w  draed  sangu  daear 
Cymru. 

Yn  mis  Ebrill,  181 6,  bu  Mr.  Goode,  ei 
beriglor,  farw,  a  dyma  yntau  unwaith  eto 
wedi  cael  ei  daflu  i  wyneb  y  maes. 
Gwnaeth  gais  am  y  berigloriaeth  ;  yr  oedd 
yr  hawl  i  gyflwyno  gẁr  i'r  swydd  yn  nwy- 
law'r  plwyfolion  ;  ac  o  herwydd  mawr 
boblogrwydd  Mr.  Howells,  a'r  afael  oedd 
ganddo  ar  serchiadau  y  rhai  a'igwrandaw- 
ent,  gellid  meddwl  mai  arno  ef  y  syrthiai 
y    coelbren.      Ond    ni   ddygwyd    etholiad 

erioed  yn  mlaen  mewn  dull  mwy  gwarafd- 
wyddus  ;  yr  oedd  y  tafarndai  yn  agored  yn 
ffafr  y  rhai  a  gydymgeisient  ag  efe  ;  ac  nid 
oedd  pall  ar  bob  dyfais  y  gallai  dichell 
ddod  o  hyd  iddi.  Yn  ei  erbyn  yr  aeth  y 
bleidlais.  Ychydig  oedd  y  mwyafrif  yn  ei 
erbyn.  Gwedi  cael  adchwiliad  diflanodd 
y  mwyafrif  bychan  hwnw  nes  myned  agos 
yn  ddim ;  a  chredai  cyfeilHon  Mr.  Howells 
pe  cai  yr  achos  ei  godi  i'r  Canghell-lys  mai 
efe  a  enillai  y  fuddugoHaeth.  Ond  â  hyn 
ni  wnai  mewn  un  modd  gytuno,  a  throdd 
ei  gefn  ar  y  bobl  y  Hafuriasai  yn  eu  mysg 
am  agos  i  bum'  mlynedd. 

Bu  am  agos  i  flwyddyn  fel  colomen 
Noah,  heb  le  i  roddi  ei  droed  i  lawr.  Yr 
oH  a  weddiHasid  iddo  oedd  cael  darHth  nos 
Sul,  yn  eglwys  St.  AnthoHn,  yn  WatHng 
Street  ;  am  yr  hyn  y  derbyniai  y  swm 
mawr  o  ddeunaw  punt  yn  y  flwyddyn  ! 
Gwnaed  ymdrechion  dirif  i  gael  cuwrad- 
iaeth  iddo,  ond  ni  fynai  off"eiriaid  Llundain 
ei  wasanaeth.  Meddai  ei  fywgraffydd,  yr 
hwn  y  geHid  dibynu  ar  ei  dystiolaeth  yn  y 
mater  hwn,  oblegyd  yr  oedd  yntau  yn 
offeiriad  :  "  Hyd  y  foment  y  bu  farw  yr 
oedd  yn  yr  Eglwys  Sefydledig  bersonau  a 
gredent  eu  bod  yn  cyflawni  y  pechod  an- 
faddeuol  pe  yr  agorent  ddrws  eu  pwlpud  i 
Mr.  HoweHs."  A  pheth  oedd  ei  fai?  Dim 
ond  ei  fod  yn  ffyddlon  i'w  Dduw,  yn  traethu 
yr  athrawiaethau  efengylaidd  a  geir  yn 
articlau  yr  Eglwys  yn  gystal  ac  yn  y 
Beibl;  a'i  fod  yn  traddodi,  nid  yn  ol  y  dull 
oeraidd  cyff"redin,  ond  gyda  gwres  ac  ar- 
gyhoeddiad,  ac  mewn  arddull  annhebyg  i 
bawb  eraiH. 

Yn  y  flwyddyn  1817  prynodd  brydles 
capel  esgobol  yn  Longacre,  He  y  gaHai 
wasanaethu  heb  ofyn  cenad  nac  esgob  na 
rheithor,  Yr  oedd  yr  anturiaeth  yn  un 
bwysig  ;  â  swm  mawr,  wedi  cael  eu  ben- 
thyca  iddo  gan  ei  gyfeiHion,  y  gwnaethai  y 
pryniad  ;  yr  oedd  yn  rhaid  gwario  arian 
lawer  i  adgyweirio  y  capel  cyn  y  geHid  ei 
ddefnyddio ;  ac  nid  oedd  gwaddol  yn 
perthyn  iddo ;  rhaid  i  Mr.  HoweHs  ddibynu 
am  ei  gyflog  ar  ardreth  yr  eisteddleoedd. 
Yma  y  bu  hyd  ddydd  ei  farwolaeth.  Daeth 
yn  boblogaidd  ar  unwaith  ;  tyrai  dynion 
i'w  wrando  o  bob  cyfeiriad,  yn  ben- 
defigion,  yn  aelodau  seneddol,  ac  yn  far- 
siandwyr,  yn  gystal  a'r  tlodion,  Hwm  eu 
bord  a  charpiog  eu  gwisg,  o  ardal  y  Seven 
Dials,  Buasai  y  poblogrwydd  mawr  hwn 
yn  codi  yn  mhen  aml  un,  ac  yn  peri  iddo 
atal  y  gwirionedd  oddiwrthy  cyfoethogion, 
y  rhai  yr  oedd  eu  cerbydau  yn  rhesi  hirion 


ar  yr  heol  He  y  safai  y  capel ;  ond  ni  wnaeth 
un  cyfnewidiad  yn  WiHiam  HoweHs  ;  yr 
un  oedd  efe  yn  Longacre  a  phan  y 
cynghorai  oddiar  ben  ystol  mewn  tŷ  anedd 
yn  mhentref  PenHin. 

Nis  gaHwn  olrhain  ei  hanes  yn  y  brif- 
ddinas  yn  hwy,  rhaid  i  ni  frysio  i  roddi 
desgrifiad  o'i  nodweddion.  O  ran  ei  gorph, 
dyn  tal,  main,  a  theneu  ydoedd  ;  meddai 
drwyn  mawr,  a  genau  llydan  agored,  fel  pe 
bai  wedi  cael  ei  lunio  er  byrlymu  ymad- 
roddion  aHan.  Nis  geHid  yn  fynych  weled 
dau  mwy  annhebyg  nag  efe  a  Mr.  Jones, 
Llangan.  Yr  oedd  efe  mor  Hym  ag  eHyn, 
tra  yr  oedd  Mr.  Jones  yn  fyr,  yn  llydan,  ac 
yn  gorphol.  Eithr  yn  ystod  ei  guwrad- 
iaeth  yn  Llangan,  byddai  yr  un  g\Vn  yn 
gorfod  gwasanaethu  i'r  ddau,  ac  nid 
bychan  yr  anghyfleustra  a  barai  hyny  yn 
fynych.  Byddai  y  wisg  offeiriadol  yn 
líithro  dros  ysgwyddau  Mr.  HoweHs  hyd 
haner  ei  freichiau,  a  mawr  fyddai  ei  helynt 
yntau  yn  ei  chyfodi  eilwaith  ac  eilwaith. 
Ond  un  Sabbath  treuHodd  ei  amynedd 
aHan,  ymaflodd  yn  y  gẁn,  gan  ofyn  yn 
haner  llidus  :  "  Beth  yw  rhyw  ddyryswch 
fel  hyn  ?"  Ond  yn  y  man  cofiodd  ei  fod 
yn  bechod  ysgeler,  i'w  gospi  gan  farnwyr, 
i  geisio  dweyd  dim  wrth  bechaduriaid 
mewn  Ile  cysegredig  felly  heb  y  gŵn. 
Cododd  ef  o'r  ílwch,  rhoes  ef  am  dano 
eilwaith,  ac  aeth  yn  y  blaen  gyda'i  bregeth 
fel  pe  na  buasai  dim  wedi  dygwydd. 

Yr  oedd  yn  ddiarebol  am  ei  haelioni  a'i 
garedigrwydd  ;  adwaenai  begeriaid  Llun- 
dain  ef  yn  dda,  a  gwyddent  os  byddai 
rhywbeth  yn  ei  logell  na  chaent  fyned 
ymaith  oddiwrtho  yn  waglaw.  Ni  ddych- 
ymygodd  erioed  fod  Rheolwr  y  byd  yn 
rhoddi  moddion  iddo  er  mwyn  eu  cadw. 
"  Cynorthwywyd  fi,  minau  a  gynorthwyaf 
y  nesaf,"  oedd  ei  arwyddair.  "  Williani," 
meddai  ei  chwaer  wrtho  unwaith,  pan  oedd 
gartref  yn  Llwynhelyg  ;  "  ewch  i'r  cwp- 
bwrdd,  a  rhoddwch  damaid  i'r  dyn  tlawd 
yna  sydd  wrth  y  drws."  Nis  gallai  gael 
swydd  mwy  hyfryd  ;  "  gwnaf,  yn  siwr," 
meddai.  l'r  cwpbwrdd  yr  aeth,  a  rhodd- 
odd  y  dorth  a'r  cosyn  yn  gyfan  fel  yr 
oeddynt.  "  Howells,"  meddai  Dr.  Nichol, 
o  Ryde,  wrtho  ychydig  cyn  ei  farwolaeth, 
"  yr  ydych  yn  myned  yn  mlaen  mewn 
oedran,  ac  yn  debyg  o  fod  yn  dlawd ; 
paham  na  roddech  rywfaint  i  gadw  erbyn 
hen  ddyddiau,  yn  Ile  cyfranu  y  cwbl  fel 
yna  ?"  "  O,  fy  ffrynd,"  meddai  yntau,  "y 
mae  genyf  fi  ddigon  tra  y  gallaf  bregethu, 
ac  ar  ol  i  mi  fethu  caiff"  fy  nghynulleidfa 

fy  nghadw."  Dyna  ei  ddull  ef  o  fyw.  A 
ganlyn  oedd  yr  adran  gyntaf  yn  ei  desta- 
ment  diweddaf :  "  Yr  wyf  yn  maddeu  i 
bawb  sydd  yn  fy  nyled." 

Gyda  holl  dynerwch  ei  natur  meddai 
yspryd  llewaidd,  ac  ni  phetrusai  geryddu 
troseddwr,  beth  bynag  fyddai  ei  safle,  a 
hyny  heb  betruso  dim  gyda  golwg  ar  y 
canlyniadau.  Meddai  y  Parch.  W. 
Williams,  Abertawe  :  "  Ceryddai  fai,  nid 
trwy  ddywedyd,  '  y  mae  rhai  fel-a'r-fel,  ac 
y  mae  hyny  yn  ddrwg  iawn,  ond  nid  wyf 
yn  dywedyd  eich  bod  chwi  felly.'  Nid 
chwareu  fel  hyn  â  beiau  ac  â  chydwybodau 
pobl  y  byddai  efe,  fel  rhywun  yn  ceisio 
dyfetha  y  naill  trwy  dwyllo  y  llall.  Na, 
rhoddai  ei  fys  ar  y  bai,  ac  ar  y  beius. 
'  Dyma  y  drwg,'  meddai,  a  zèl  yn  gwreich- 
ioni  yn  ei  lygaid  tanbaid  ;  '  dyma  y  canlyn- 
iad,  a  dyma  yr  euog.'  Beth  ?  Ofn  dyn  ar 
Williara  Howells,  o  Longacre  ?  Na  fu 
erioed  !  Nid  oedd  arno  fwy  o  ofn  dyn  nag 
o  ofn  ceiliog  y  rhedyn.  '  Fy  ngwrandawyr,' 
meddai  un  Sabbath,  yn  Longacre,  '  fy 
ngwrandawyr  !  Yr  ydych  yn  gyfarwydd 
â  chymeriad  y  gŵr  sydd  newydd    gael  ei 

benodi    i    esgobaeth   .     Rhoddodd  yr 

Arglwydd  i  ni  Lyfr  Gweddi  da,  ac  erthygl- 
au  rhagorol  ;  ond  ryw  fodd,  y  mae 
penodiad  ein  hesgobion,  hyd  yn  hyn,  yn 
aros  yn  Ilaw'r  diafol.'  Nid  Ilawer  o  wýr 
o'i  urdd  ef  a  fuasai  yn  ddigon  dewr  i 
gyhoeddi  yn  nghlyw  amryw  o  aelodau  dau 
D\'  y  Senedd,  nad  oedd  gwir  anrhydeddus 
brif-weinidog  ei  Fawrhydi,  yn  mhwnc 
penodi  esgob,  ddim  gwell  nag  offeryn  yn 
Ilaw  y  gŵr  drwg.  Ond  dyna  y  fath  un  oedd 
WiUiam  Howells." 

Deallai  frawdoliaeth  y  teulu  dynol  yn 
drwyadl.  Cynorthwyai  ddyn  pa  bryd 
bynag  y  caffai  gyfle,  ac  ni  ofalai  yn  mha 
ddull,  ond  iddo  fod  yn  onest.  Safai  un- 
waith  ar  y  palmant  yn  ymyl  heol  bur  serth 
yn  y  brifddinas ;  yr  oedd  yn  gwlawio  yn 
drwm  ar  y  pryd.  Sylwai  ar  ddyn  tlawd  yn 
ceisio  tynu  tyuck  Ilwythog  i  fynu  y  rhiw. 
Yr  oedd  y  dyn,  druan,  yn  tynu  tuag  i  fynu, 
ond  y  Ilwyth  yn  pwyso  tuag  i  waered  ;  ac 
o'r  ddau  y  llwyth  a  ymddangosai  fel  yn 
cael  y  trcchaf.  Tybiodd  Mr.  Howells  ei 
fod  yn  canfod  yn  yr  helynt  ffrwyth  y 
cwymp.  "  Pechod,"  ebai,  "  dyma  un  o 
dy  gastiau  di."  Gyda  hyn  neidiodd  i  ganol 
yr  heol,  ac  heb  ofni  llychwino  ei  ddwylaw 
offeiriadol,  ymaflodd  yn  nghorn  y  ferfa  ; 
tynodd  ei  eithaf,  tynodd  y  dyn  yntau  ei 
oreu,  a  rhwng  y  ddau  dyna  y  Ilwyth  yn 
fuan  ar  ben  y  bryn. 


Gyda  golwg  ar  ddull  ei  weinidogaeth, 
dy  wed  y  Parch.  WiUiam  Williams  eto : 
"  Nid  yn  fynych  y  bydd  neb  wrth  bregethu 
yn  dweyd  cymaint  wi'th  ei  wrandawyr  ag 
efe.  Rhywbeth  yn  cael  ei  ddweyd  wrth  ei 
wrandawyr  ;  rhyw  genadwri  atynt ;  dyna 
oedd  ei  bregeth  ef  o'r  dechreu  i'r  diwedd. 
WiIIiam  Howells  ei  hunan,  yn  nghanol  ei 
gymydogion,  ydoedd  efe  yn  y  pwlpud,  fel 
yn  mhob  man  arall.  Y  mae  ambell  un  yn 
dyosg  o  hono  ei  hunan  pan  esgyno  risiau 
yr  areithfa.  Yn  y  tŷ  capel  y  mae  fel  efe  ei 
hun,  ond  y  mynyd  y  cauo  ddrws  y  pwlpud 
ar  ei  ol,  dyna  fe  fel  pe  byddai  wedi  colli  ei 
hunaniaeth  (idcntity).  Nid  yw  ffurf  ei 
wyneb  yr  un  fath ;  y  mae  cyfnewidiad 
mawr  wedi  dyfod  dros  ei  Iygaid  ;  ac  am  ei 
lais  y  mae  mor  annhebyg  i'r  hyn  ydoedd 
fynyd  yn  ol  ag  yw  swn  tabwrdd  i  sain  ud- 
gorn.  Y  mae  wedi  myned  yn  greadur 
dyeithr  ar  unwaith,  yr  hwn,  debygid,  sydd 
yn  dywedyd  rhywbeth  wrth  y  ser.  Tybio 
a  wnaeth  nad  dywedyd  yw  pregethu,  ac  o 
dan  ganlyniadau  anhapus  y  dybiaeth  hono 
y  mae  yn  Ilafurio  ddyddiau  ei  oes.  Gwir 
y  w  fod  William  Howells  yn  ddyn  o  dymher 
danllyd  ;  yr  oedd  yn  ymgynhyrfu  drwyddo 
draw ;  yn  ysgwyd  ei  freichiau,  yn  taraw  y 
pwlpud,  ac  yn  rhoddi  ambell  i  floedd  nes 
yr  oedd  y  capel  yn  adsain.  Ond  ymgyn- 
hyrfu  wrth  siarad  a'r  bobl  byddai ;  a  gellit 
benderfynu  pan  yr  ymgynhyrfai  efe  ei  fod 
yn  dywedyd  rhywbeth  y  dylasit  tithau  ym- 
gynhyrfu  o'i  blegyd.  Ond  nid  oedd  perygl  i 
unrhywymgynhyrfiad  o'i  eiddo  ei  hun,  nac 
unrhyw  swn  o  eiddo  ei  wrandawyr,  beri 
iddo  golli  Ilinyn  yr  ymresymiad,  a  myned  i 
ddyryswch.  Cymerer  hanesyn  bach  fel 
prawf. 

"  Yr  oedd  dyn  yn  byw  yn  Mhenybont- 
ar-Ogwr,  o'r  enw  George  Watson,  brodor 
o'r  Alban,  yr  hwn  oedd  yn  byw  wrth  gludo 
nwyfau  ar  ei  gefn,  ar  hyd  a  lled  Sir  For- 
ganwg ;  ond  yn  annhebyg  i  lawer  o  bobl 
yr  alwedigaeth  hono,  yr  oedd  y  Sior  hwn 
yn  ofni  yr  Arglwydd.  Nid  ydym  yn  cofio 
ddarfod  i  ni  weled  neb  yn  gwneyd  peth  mwy 
tebyg  i  wrando  â'i  hoU  galon  nag  a  fyddai 
efe  bob  amser  yn  yr  odfaeon.  O,  ei  'amen, 
amen,'  anwyl  ef  !  Y  mae  yn  adsain  yn  ein 
clustiau  y  fynyd  hon.  Yr  hen  frawd  brwd ! 
Y  mae  erbyn  hyn,  yn  ol  pob  tebyg,  wedi 
myned  i  dangnefedd.  Byddai  bob  amser 
yn  gwrando  ar  Mr.  Howells  yn  yr  Hen 
Gastell,  Llangan,  Salem,  &c.  Un  Sab- 
bath  soniai  y  pregethwr  am  Grist  yn 
gwaredu  dynion  oddiwrth  eu  gofidiau.  Ac 
rneddai  :  '  Nid  yw  Crist,  bobl,  yn  myned 

a  rhyw  faich  gydag  ef  i  bob  man  yr  elo,  fel 
y  gwelwch  ambell  i  ddyn ;  O  na  !  tynu 
beichiau  i  lawr  yw  ei  waith  ef.'  Ond  yn 
sydyn  cofiodd  fod  y  gvvr  anwyl  o  Ysgotland 
yno  yn  gwrando  ;  ymataliodd,  edrychodd 
o  amgylch,  sefydlodd  ei  lygaid  ar  ŵr  y 
beichiau,  a  dywedodd  :  '  George  Watson 
bach,  peidiwch  a  theimlo,  'doeddwn  i  yn 
meddwl  dim  am  danoch  ;  mewn  gwirion- 
edd,  am  Fab  Duw  yr  oeddwn  i  yn  son.' 
Cafodd  y  rhan  hon  o'r  bregeth  effaith 
ddwys  ar  George  Watson,  ond  yn  mlaen 
yr  aeth  y  pregethwr  gyda  ei  bwnc." 

Nid  hawdd  fyddai  taflu  William  Howells 
oddiar  ei  echel.  Aeth  unwaith  i  wrando 
yr  hynod  W.  Huntingdon,  pregethwr  bras, 
cwbl  anniwylHedig,  ond  a  feddai  lawer  o 
dalent  naturiol,  ac  a  fendithiwyd  gan 
Dduw  i  fod  yn  fendith  i  laweroedd.  Cyff- 
yrddodd  rhyw  sylw  yn  y  bregeth  a  chalon 
Mr.  Howells;  methodd  gadw  ei  deimlad 
danodd  heb  ei  ddangos,  trwy  wenu  a 
dweyd  "  Amen."  Sylwodd  y  pregethwr 
arno,  a  thybiodd  ei  fod  yn  ei  wawdio;  ym- 
atahodd,  a  chan  sefydlu  ei  lygaid  arno, 
dywedodd  mewn  dull  awdurdodol  :  "  Am 
ba  beth  y  chwarddwch  chwi,  foneddwr  ? 
Os  na  ellwch  ymddwyn  yn  well,  ewch 
allan."  Buasai  hyn  yn  ddigon  i  yru  ambell 
Gymro  diniwed  i  lewyg  ;  ond  nid  oedd  W. 
Howells  yn  gweled  fod  un  niwed  wedi 
dygwydd.  Yr  oedd  y  pregethwr  wedi 
camsynied,  dyna  i  gyd  ;  gair  bach  a  osodai 
y  cwbl  yn  ei  le  drachefn.  Cyfododd  ar  ei 
draed,  a  dywedodd  yn  berffaith  ddigyffro : 
"  Syr,  nid  chwerthiniad  ydoedd,  ond  gwén 
o  gymeradwyaeth  i'ch  sylwadau  chwi." 
Tawelwyd  yspryd  y  pregethwr,  a  gwran- 
dawodd  Mr.  Howells  gyda  boddhad  mawr 
hyd  y  diwedd. 

Yn  ei  ddull  o  feddwl  cyfunai  Mr.  Howells 
ddyfnder  yr  athronydd,  a  dychymyg  hed- 
egog  y  bardd,  a  cheir  yn  ei  bregethau 
adranau  yn  dwyn  yn  amlwg  y  nodweddion 
hyn.  Fel  enghraifft,  cymerer  a  ganlyn 
gyda  golwg  ar  y  gwyrthiau  :  "  Buasai  y 
gwyrthiau,  oni  bai  iddynt  beidio,  yn 
cymylu  gogoniant  yr  Hen  Destament  a'r 
Newydd ;  byddai  gwŷr  a  gwragedd  yn 
esgeuluso  y  Beibl  mewn  helwriaeth  ar  ol 
arwyddion  a  rhyfeddodau  ;  a  byddai  ffydd, 
wedi  cael  ei  chaethiwo  gan  synwyrohaeth, 
yn  nythu  gyda'r  dryw  wrth  y  ddaear,  yn 
lle  ehedeg  gyda'r  eryr  yn  y  ffurfafen,  gyda 
hoU  deulu'r  nef  ar-  ei  haden.  Braint 
ddwyfol  credinwyr  yr  oes  hon,  yn  ngweith- 
rediad  y  ffydd  hono, '  yr  hon  y  w  sicrwydd  y 
pethau  nid  ydys  yn  ei  gweled,'  pa  un  bynag 


ai  yn  yr  amser  a  aeth  heibio,  yn  y  presenol, 
neu  y  dyfodol,  yw  cael  cymdeithas  fwy 
aruchel  a  gwyrthiau  na'r  rhai  a'u  gwelsent 
yn  cael  eu  cyflawni.  Wediiddynt  ateb  eu 
pwrpas  unwaith,  yn  eu  heffeithiau  hynod 
a  newydd,  yn  drugarog  ac  yn  ddoeth, 
paUodd  y  rhyfeddodau  hyn,  fel  y  byddai  i 
ogoniant  y  Duw  a'u  cyflawnodd  barhau 
ar  dudalenau  ysprydohaeth  i  anerch  yspryd 
anfarwol  yn  hytrach  na  synwyrau  y  cred- 
adyn.  '  Am  i  ti  fy  ngweled  y  credaist  ; 
bendigedig  yw  y  rhai  ni  welsant  ac  a 
gredasant.'  Yr  hwn  sydd  wedi  ystyried 
yn  drwyadl,  ac  wedi  teimlo  yn  ddwfn,  a 
fyddai  yn  dra  anmharod  i  wyrth  ymwthio 
yn  y  blaen,  tra  y  byddai  ef  mewn  ded- 
wyddid  yn  dal  cymundeb  â'i  Dduw." 

Meddai  gyflawnder  o  gymhariaethau,  a 
gweithiai  hwy  allan  mewn  modd  hynod  o 
feistrolaidd  a  thlws.  Cymerer  y  gymhar- 
iaeth  ganlynol  am  y  bwa  :  "  I  deulu  Noah, 
golygfa  arswydus  oedd  gweled  cwmwl,  yn 
gyflawn  o  daranau,  a  thymhestl,  ac  o 
ddiluw  ;  ymddangosai  fel  ail-ymgasgliad  o 
elfenau  dinystr  yn  erbyn  byd  euog.  Ond 
darfu  i'r  Arglwydd,  yn  ei  dosturi  ac  yn  ei 
drugaredd,  nid  yn  unig  addaw  na  ddygai 
ddiluw  drachefn  i  ddinystrio  pob  cnawd, 
ond  yn  mhellach  rhoddodd  arwydd  o'i  gyf- 
amod,  a  gosododd  ei  fwa  i  orwedd  ar  fynwes 
elfenau  dial.  Trwy  ei  ordeiniad,  rhaid  i 
elfenau  dial  eu  hunain  wrthdaflu  ac  ad- 
lewyrchu  gogoniant  yr  haul  ;  gorfodir  hwy 
i  ranu  Ihwiau  cyntefig  goleuni,  a'u  dangos 
yn  eu  gogoniant  gwreiddiol  eu  hunain. 
Gorchymynir  i  deulu  Noah  sefydlu  eu 
llygaid  ar  y  bwa  yn  y  cwmwl,  fel  y  byddo 
i'w  hoU  ofnau  gael  eu  toddi  i  ffwrdd. 
Adgofia  hyn  ni  o  amryw  wirioneddau 
pwysig.  Yr  ydym  yn  edrych  i  Galfaria, 
ac  yn  gweled  y  bwa  wedi  cael  ei  osod  yn  ei 
hoU  orwychder  ar  gymylau  duaf  elfenau 
dialedd  ;  yr  ydym  yn  gweled  gogoniant 
Haul  y  Cyfiawnder  yn  cael  ei  adlewyrchu 
yno ;  yr  ydym  yn  canfod  y  perffeithiau,  y 
rhai  a  gyfarfyddant  yn  y  Jehofah,  bob  un 
yn  ei  phrydferthwch  a'u  gogoniant  ei  hun. 
Arddangosa  elfenau  dialedd,  y  rhai  a  ym- 
dorasant  yn  eu  holl  ddig  ar  ben  y  Messiah, 
i  Iygad  ffydd  fwa  y  dwyfol  briodoleddau  yn 
cyfarfod  ac  yn  cydgordio  yn  iachawdwr- 
iaeth  euog  ddyn.  Yno  trugaredd  a  gwir- 
ionedd  a  ymgyfarfuant,  cyfiawnder  a 
heddwch  a  ymgusanasant.  Tuag  yno  y 
mae  y  credadyn  yn  wastad  i  gyfeirio  Uygad 
ei  ffydd,  fel  y  byddo  i'w  ofnau  ddiflanu,  ac 
y  byddai  i  obaith  a  llawenydd  breswylio  yn 
ei  fynwes." 

Profa  yr  hanes  canlynol  y  feistrolaeth  a 
feddai  ar  gymhariaethau,  ac  mor  hawdd 
iddo  oedd  eu  defnyddio.  Brydnhawn  y 
dydd  y  bu  farw  ymddangosai  yn  suddo 
yn  gyfîym ;  ni  sylwai  ar  ddim  ac  ni 
ddywedai  air,  a  hynod  o  egwan  y  curai  y 
galon.  Penderfynodd  y  meddyg,  yr  hwn 
oedd  yn  Gristion  da,  wneyd  ymdrech  i'w 
gyfîroi  trwy  gyfrwng  ei  feddwl.  Dechreu- 
odd  siarad  am  ddyn  a  fuasai  unwaith  fel 
drych  gogoneddus  yn  adlewyrchu  per- 
fteithiau  y  Duwdod.  Aeth  yn  mlaen  i 
ddweyd  fod  y  drych  wedi  cael  ei  ddryUio 
yn  chwilfriw  yn  y  cwymp,  ond  dywedai 
fod  y  darnau  yn  cynwys  rhyw  ohon  o'r 
gallu  gynt,  a'u  bod  i  raddau  eto,  er  yn 
anmherffaith,  yn  adlewyrchu  y  priodol- 
eddau  dwyfoL  Treiddiodd  synwyr  y  dy- 
wediad  i  feddwl  Mr.  Howells,  er  fod  ei 
draed  yn  mhell  yn  yr  afon  ;  casglodd  yn 
nghyd  ei  nerth  oedd  yn  prysur  ddiiìanu,  ac 
meddai,  a'i  lygaid  yn  gwreichioni  :  "  Y 
mae  eich  cymhariaeth  yn  fy  adgofio  o 
hanesyn  a  glywais  am  diger,  yr  hwn  wrth 
erlyn  ar  ol  ei  ysglyfaeth  a  redodd  i  dŷ,  ac 
a  welodd  ei  lun  yn  y  drych.  Gan  dybio 
mai  ei  elyn  ydoedd,  neidiodd  arno,  nes 
drylho  y  drych  yn  gant  o  ddarnau.  Ond 
wrth  weled  tiger  yn  hylldremu  arno  allan 
o  bob  darn,  efe  a  ffodd  am  ei  fywyd,  yn 
ddychrynedig  rhag  ei  gyffelybrwydd  ei 
hun  wedi  ei  hosogi."  Cymhariaeth  gywrain 
i  ddyfod  oddiwrth  ddyn  á'i  haner  yn  mro 
marwolaeth,  onide  ?  Y  gwirionedd  a 
ddysgai  Mr.  Howells  trwy  ei  fywyd,  a'r 
hwn  a  geisiai  ei  ddangos  trwy  gyfrwng  y 
gymhariaeth,  oedd  mai  nid  delw  Duw  ond 
delw'r  diafol  a  adlewyrchir  gan  bechadur 
syrthiedig. 

Cyfansoddiad  gwanaidd  a  feddai  y 
Parch.  WiUiam  Howells  trwy  ei  holl  fywyd, 
ac  yn  y  flwyddyn  1832,  yr  oedd  yn  amlwg 
ei  fod  yn  tynu  at  derfyn  ei  yrfa.  Traddod- 
odd  ei  bregeth  olaf  yn  nghapel  Longacre 
ar  ddydd  Sabbath,  Tachwedd  11,  oddiar 
vSalm  lxxxvii.  7  :  "  Yn  nydd  fy  nghyfyng- 
der  y  llefaf  arnat,  canys  gwrandewi  fi."  Y 
dydd  Mawrth  canlynol  cymerwyd  ef  yn 
glaf,  a'r  Sabbath  nesaf  ehedodd  ei  yspryd 
pur  i  wlad  yr  hedd,  yn  y  bymthegfed- 
flwyddyn-a-deugain  o'i  oed.  Nid  oedd 
claddfa  yn  gysylltiedig  â  Longacre  ;  capel 
anwes  (chapcl-of-ease)  heb  dderbyn  cysegr- 
iad  esgobol  ydoedd  ;  felly  gosodwyd  corph 
Mr.  Howells  i  orwedd  yn  y  fynwent 
gysylltiedig  âg  Eglwys  y  Drindod  Sanct- 
aidd,  Cloudlesley  Square,  Islington. 
Gwasanaethwyd  ar  yr  achlysur  gan  amryw 


offeiriaid ;  a'r  Sul  canlynol  traddodwyd 
dwy  bregeth  angladdol  iddo  yn  Longacre; 
un  gan  y  Parch.  Mr.  Melvill,  a'r  llaìl  gan 
yr  anrhydeddus  Baptist  Noel.  Gosodwyd 
tablet  hardd  o  farmor  er  coffadwriaeth  am 
dano  ar  fur  Eglwys  y  Drindod,  ar  draul 
ychydig  gyfeillion  a'i  parchent  ac  a'i  carent. 
Y  fath  oedd  ei  boblogrwydd,  a  chymaint  y 
serch  a  deimlid  ato,  fel  y  darfu  i'w  farwol- 
aeth  ddisymwth  beri  i  don  o  alar  gael  ei 
theimlo  dros  yr  holl  deyrnas. 

Y  nesaf  o'r  offeiriaid  Methodistaidd  a 
ddaw  dan  ein  sylw  yw  y  Parch.  WiUiam 
Lloyd,  Caernarfon.  Nid  rhyw  lawer  o'i 
hanes  sydd  ar  gael,  yn  arbenig  hanes 
boreu  ei  oes  ;  byddai  ef  ei  hun  i  raddau 
yn  annhueddol  i  son  am  yr  adeg  hono  ar 
ei  fywyd,  oblegyd  efallai  iddi  gael  ei  threulio 
mewn  oferedd.  Ymddengys  ei  fod  yn  fab 
i  Mr.  Robert  Lloyd,  Penmaes,  ger  Nefyn. 
Yr  oedd  ei  dad  yn  brif-swyddog  y  cyllid 
{custoìiis)  yn  Mhorthdy'nllaen.  Ganwyd  y 
bachgen  William  yn  y  flwyddyn  1771.  Bu 
yn  dysgu  sillebu  a  darllen  mewn  rhyw 
ysgol  yn  Nefyn  ;  yna  anfonw^yd  ef  i  ysgol 
ramadegol  Botwnog  ;  ac  oddiyno  caf- 
odd  ei  anfon  i  Rydychain.  Yr  oedd  yn 
ddysgwr  gwych  ;  meddai  serch  cryf  at 
ieitheg  ;  dywedir  iddo  enill  cwbl  feistrol- 
aeth  ar  y  Lladin,  ac  hyd  ddiwedd  ei  oes, 
llyfrau  yn  yr  iaith  hono  a  ddarllenai  yn 
benaf.  Ond  yr  oedd  yn  gwbl  anystyriol 
ani  bethau  ysprydol  ;  nid  oes  hanes  i'w 
gyflwr  euog  gerbron  Duw  wasgu  arno 
erioed  ;  ac  yn  ddifeddwl  am  y  pethau  a 
berthynent  i'w  heddwch  y  treuliodd  flyn- 
yddoedd  ei  ieuenctyd.  Gwnaeth  gynydd 
mawr  mewn  dysgeidiaeth  tra  yn  Rhyd- 
ychain,  a  graddiodd  yno,  ac  yr  oedd 
boneddigion  Nefyn  a'r  cwmpasoedd  yn 
teimlo  cryn  ddyddordeb  ynddo. 

Nid  oedd  anhawsder  i  ysgolor  rhagorol 
fel  efe  i  gael  ei  urddo,  nac  i  ddod  o  hyd  i 
guwradiaeth  yn  ganlynol.  Ni  ystyrid 
duwioldeb  yn  gymhwysder  i'r  weinidogaeth 
yn  yr  Eglwys  Sefydledig  y  pryd  hwnw, 
onide  ni  dderbyniasai  y  llanc  WiUiam 
Lloyd  hawl  i  weini  mewn  pethau  sanct- 
aidd  ;  yn  hytrach  yr  oedd  ei  fod  yn  ddi- 
feddwl  am  grefydd,  ac  yn  arbenig  ei  fod 
yn  elyn  i'r  Methodistiaid,  yn  ei  ffafr.  Yn 
ychwanegol,  yr  oedd  yn  ddyn  ieuanc  nod- 
edig  o  brydferth  o  ran  pryd  a  gwedd  ;  yn 
siriol  ei  dymher,  yn  foneddigedd  ei  foes,  ac 
yn  barod  i  ymuno  mewn  unrhyw  chwareu- 
aeth.  Cafodd  ei  ordeinio  gan  Dr.  Cleaver, 
Esgob  Bangor,  Medi  20,  1801  ;  ac  ar  y 
seithfed  dydd  o'r  mis  canlynol  trwydded- 

wyd  ef  i  guwradiaeth  Llanfair-yn-neubwU 
a  Llanfihangel,  yn  Sir  Fôn.  Ymaflodd  yn 
ei  ddyledswyddau  gyda  yr  anystyriaeth  a 
nodweddai  offeiriaid  Môn  ar  y  pryd.  Wedi 
rhedeg  dros  y  Ihthiau  yn  ddifeddwl,  a  thra- 
ddodi  rhywfath  o  bregeth  oer,  heb  ddim  i 
bechaduriaid  ynddi,  yn  y  llanau  ar  y  Sul, 
teimlai  ei  fod  wedi  cyflawni  yr  hyn  oedd 
ddyledus  arno,  ac  ni  phryderai  oblegyd 
annuwioldeb  a  drygfoes  ei  blwyfohon. 
Ymddengys  ei  fod  yn  ymdroi  cryn  lawer 
yn  nghymdeithas  boneddigion  Môn,  a'i 
fod  yn  uno  â  hwy  yn  eu  llygredigaethau. 
Byddai  hefyd  yn  aml  yn  y  palas  esgobol, 
yn  Mangor,  ac  yr  oedd  yr  esgob  yn  hynod 
hoff  o  hono.  Addefai  Mr.  Lloyd  ar  ol  hyn 
na  phetrusai  y  pryd  hwnw  am  ei  anfoniad 
i'r  weinidogaeth ;  ei  fod  yn  ystyried  ei 
waith  yn  myned  trwy  y  ffurfiau  rhag- 
baratoadol  arferol,  a'i  urddiad  gan  esgob, 
yr  edrychai  arno  fel  olynydd  yr  apostohon, 
yn  ddigon  o  sail  ei  fod  wedi  cael  ei  osod  yn 
ei  swydd  gan  Ben  yr  eglwys. 

Pa  hyd  y  bu  yn  y  cyflwr  anystyriol  hwn 
nis  gwyddom  i  fanylwch,  ond  y  mae  yn 
ffaith  iddo  gael  ei  ddeffro  o'i  gysgadrwydd 
pechadurus.  Ac  y  mae  y  dull  y  deffrowyd 
ef  yn  brawf  y  medr  yr  Yspryd  Glân  ddef- 
nyddio  pob  math  o  foddion  i  arwain  pech- 
adur  i  sefyll  uwchben  ei  fater.  Yr  oedd 
prif  bregethwyr  y  Methodistiaid  yn  ym- 
weled  a  Môn  yn  fynych,  ac  yn  ysgwyd 
yr  ynys  o  ben  bwy  gilydd  iddi  â  nerth  eu 
gweinidogaeth  ;  yr  oedd  John  EUas  yn  ar- 
benig  yn  tynu  y  miloedd  i'w  ganlyn,  ac  yn 
eu  Uorio  â  grym  ei  areithyddiaeth.  Eithr 
nid  oedd  y  pethau  hyn  yn  cyffwrdd  á'r 
Parch.  Wilham  Lloyd  ;  nid  ai  efe  yn  agos 
i  gyfarfodydd  y  Methodistiaid ;  buasai  yn 
sarhad  ar  urddas  boneddwr  dysgedig  fel 
efe  i  ymgymysgu  â  phobl  mor  gyflawn  o 
benboethni.  Ymunai  â  boneddigion  y 
wlad  i'w  gwawdio,  a  diau  iddynt  fod  yn 
wrthddrychau  difyrwch  i  Mr.  Lloyd  a'i 
gymdeithion  uwchben  eu  gwydrau  lawer 
gwaith.  Ond  gan  na  ddeuai  ef  i  glywed 
pregethwyrdynol,  defnyddiodd  Duw  anifail 
mud  i  beri  iddo  glywed. 

Dyma  yr  hanes  fel  yr  arferai  ef  ei  hun  ei 
adrodd.  Cafodd  fenthyg  ceffyl  gan  un 
Mr.  John  Williams,  Lledwigan,  i  fyned  i 
gonffirmasiwn,  neu  fedydd  esgob.  Y  Sab- 
bath  ydoedd,  ac  yr  oedd  torf  o  offeiriaid,  a 
nifer  mawr  o  fawrion  y  wlad,  wedi  ym- 
gynull  i'r  gwasanaeth.  Wedi  i'r  ddefod 
gael  ei  gweinyddu,  yr  oedd  ciniaw  dda 
wedi  cael  ei  harlwyo,  a  bid  sicr  yr  oedd  yr 
offeiriad  dysgedig  o    Lanfair   yn  mysg  y 


gwahoddedigion  a  eisteddent  wrth  y  bwrdd. 
Y  fath  oedd  y  swyn  a  dynai  o  gyfeddach  y 
gwin,  ac  o'r  gymdeithas  Iygredig,  fel  yr 
aeth  yr  amser  heibio  yn  ddiarwybod  iddo, 
ac  yr  oedd  yn  hwyr  y  dydd  arno  yn  cyr- 
haedd  adref.  Felly  gorchymynodd  i'r 
gwas  gymeryd  y  ceffyl  i'r  cae,  a'i  gadw 
yno  hyd  dranoeth.  Rhag  ofn  ei  fod  yn 
anifail  barus,  aeth  y  gwas  i  roddi  Ilyffeth- 
air  am  ei  draed ;  llwyddodd  i  osod  y 
gadwyn  yn  sicr  am  un  egwyd,  ond  cyn 
iddo  allu  ei  sicrhau  wrth  yr  egwyd  arall, 
rhuthrodd  yr  anifail  i  ffwrdd.  Wrth  ei 
fod  yn  rhedeg  yn  wyllt  curid  ef  gan  y 
gadwyn  haiarn,  nes  ei  anafu  yn  enbyd,  a 
chlwyfwyd  ef  nes  ei  wneyd  yn  ddiddefnydd 
o  hyny  allan.  Teimlai  y  Parch.  William 
Lloyd  yn  ddwfn  oblegyd  yr  anffawd,  yn 
enwedig  gan  mai  ceffyl  benthyg  ydoedd  ; 
ni  wyddai  pa  fodd  i'w  ddychwelyd  i'w 
berchenog,  na  pha  beth  i'w  ddweyd  wrtho. 
Nid  ydym  yn  gwybod  sut  y  bu  rhwng  Mr. 
Lloyd  a  WiIIiams,  Lledwigan  ;  ond  methai 
yr  offeiriad  ieuanc  ymryddhau,  rywsut, 
oddiwrth  yr  helynt.  Aeth  i  holi  ei  hun  ai 
nid  oedd  rhywbeth  yn  galw  am  y  brofedig- 
aeth.  Cofiodd  mai  dydd  yr  Arglwydd 
ydoedd;  mai  mewn  gloddesta  gyda  chwmni 
llygredig  dan  rith  cyflawni  gwasanaeth  i 
Dduw  y  treuliasai  y  diwrnod  ;  dechreuodd 
weled  p3chadurusrwydd  ei  arferion,  ac 
euogrwydd  ei  gyflwr,  nes  y  Ilanwyd  ei 
feddwl  â  gofid  anaele.  Crwydrai  ar  hyd  y 
meusydd  fel  dyn  gwallgof,  ac  ofnai  ddat- 
guddio  teimladau  ei  fynwes  i  neb.  Yr 
oedd  trefn  Duw  i  faddeu  ar  sail  angau'r 
groes  yn  gwbl  ddyeithr  iddo,  er  y  darllenai 
ei  Feibl  bob  Sul  yn  yr  eglwysydd. 

Gwuaeth  ei  oreu  i  gyrhaedd  tawelwch 
ar  dir  y  cnawd  ;  elai  yn  amlach  i'r  gyf- 
eddach  a'r  dawnsfeydd ;  ymroddai  yn 
llwyrach  i  rysedd  ac  annuwioldeb ;  ond 
troai  pob  ymgais  i  geisio  diffodd  fflamau 
cydwybod  euog  yn  y  dull  hwn  yn  fethiant; 
yn  hytrach  enyn  yr  eirias  yn  fwy  a  wnelai. 
Bob  tro  yr  ymweíai  a'i  gyfeillion  Ilygredig 
dychwelai  yn  fwy  dolurus  ei  feddwl.  Er 
ceisio  ysgwyd  ymaith  ei  drallod  aeth  am 
dro  i  Nefyn,  ardal  ei  enedigaeth.  Un 
diwrnod,  wedi  marchogaeth  allan  i'r  wlad, 
gwelai  wraig  yn  dyfod  i'w  gyfarfod.  Yn  y 
man  adnabu  hi,  ei  bod  yn  un  o  hen  gyf- 
eillion  ei  ieuenctyd  ;  daeth  i'w  gof  ei  bod 
yn  nodedig  am  ei  digrifwch  a'i  ffraethineb  ; 
a'i  fod  ef  a  hithau  wedi  bod  yn  cyd- 
ddawnsio  lawer  noson.  Siriolodd  trwyddo 
wrth  ei  gweled ;  credai  y  cai  rywbeth 
ganddi  a  yrai  ei  brudd-der  ymaith,  a  dis- 

gynodd  oddiar  gefn  ei  geffyl  i'w  chyfarfod. 
Eithr  wedi  iddo  ei  chyfarch  atebai  y  ddynes 
ef  gyda'r  difrifwch  a'r  gweddeidd-dra 
mwyaf.  Ofnodd  Mr.  Lloyd  ddarfod  iddo 
wneyd  camgymeriad,  mai  nid  yr  hon  a 
dybiai  ydoedd,  a  gofynodd  ei  maddeuant. 
"  Na,"  ebai'r  ddynes,  "  nid  ydych  wedi 
camgymeryd  ;  myíì  ydyw."  "  Beth  yw  y 
mater,  ynte,"  ebai  Mr.  Lloyd,  "eichbod  yn 
edrych  mor  sobr  ?  A  oes  rhai  o'ch  perth- 
ynasau  wedi  marw  ?"  "  Nac  oes  dim 
felly,"  meddai'r  wraig ;  "  ond  yr  wyf  wedi 
gweled  fy  mod  yn  bechadures  fawr,  a'm 
bod  wedi  gwrthryfela  yn  erbyn  yr  Arglwydd. 
A  rhaid  i  ni,  Mr.  Lloyd  bach,  gael  edif- 
eirwch  a  maddeuant  am  ein  pechodau,  ac 
am  ein  íFoHneb  yn  myned  i'r  cymdeithasau 
llygredig,  a'r  chwareuon  annuwiol,  yn 
nyddiau  ein  hieuenctyd,  onide  yn  ol  y 
byddwn."  Nid  oedd  gan  yr  offeiriad  air 
i  ateb ;  trodd  ymaith  yn  siomedig  heb  gael 
yr  hyn  a  ddysgwyUai.  Yn  y  modd  hyn 
"  chwenychai  lenwi  ei  fol  â'r  cibau  a 
fwytai'r  moch,  ac  ni  roddodd  neb  iddo." 
Cyffelybai  ei  hun  yn  ganlynol  i  bysgodyn 
wedi  cael  ei  dry  wanu  gan  dryfer,  yn  disgyn 
i'r  dyfnder,  ac  yn  esgyn  i'r  wyneb  i  geisio 
ymryddhau  oddiwrthi,  ond  pob  ysgogiad 
yn  sicrhau  ei  gafael  yn  dynach  ynddo  ac 
yn  dyfnhau  yr  archoH,  nes  yn  y  diwedd 
y  bu  raid  iddo  ildio  a  chymeryd  ei  ddal  yn 
gaeth  gan  y  gallu  a'i  gorchfygasai. 

Penderfynodd  ddweyd  ei  drallod  wrth 
rywun  a  fedrai  gydymdeimlo  ag  ef,  a'i 
gyfarwyddo  i  gilfach  â  glan  iddi.  Gwyddai 
mai  ofer  fuasai  iddo  geisio  arllwys  ei  ofìd  i 
glustiau  esgob  Bangor,  na  neb  o  ofifeiriaid 
Môn  ;  eithr  adnabyddai  hen  \vr  tlawd  yn 
ardal  Rhoscolyn,  yr  hwn  a  berthynai  i'r 
Methodistiaid,  ac  a  gyfrifìd  yn  nodedig  o 
dduwiol.  Torodd  trwy  bob  gwrthwyneb- 
iadau  i  gymdeithasu  â'r  dyn  tlawd  hwnw, 
a  dyna  y  moddion  a  fendithiwyd  i'wddwyn 
i  bwyso  ar  Grist  am  iachawdwriaeth.  ü 
hyny  allan  yr  oedd  Wilham  Lloyd  yn  ddyn 
newydd.  Ni  welwyd  ef  mwyach  yn  y 
gwleddoedd  a'r  dawnsfeydd.  Nid  ymun- 
odd  â  ieuenctyd  llygredig  yr  ardal  mewn 
ymryson  neidio.  Dechreuodd  bregethu 
gyda  difrifwch  yn  yr  eglwysydd,  a  sef- 
ydlodd  gyfarfodydd  gweddi  mewn  tai  anedd. 
Synai  ei  hen  gyfeilHon  yn  aruthr  ;  teimlent 
eu  bod  wedi  coHi  prif  addurn  eu  cyfarfod- 
ydd.  Buan  yr  achwynwyd  arno  wrth  yr 
awdurdodau  ;  ac  nid  hir  y  bu  cyn  cael 
Hythyrau  bygythiol  oddiwrth  yr  esgob,  yn 
ei  orchymyn  i  beidio  efelychu  y  Methodist- 
iaid,  onide  byddai  raid  cymeryd  ei  drwydded 


oddiarno.  Anwiredd  i'w  gospi  gan  farn- 
wyr  y  dyddiau  hyny  oedd  bod  yn  ddifrifol 
wrth  bregethu,  ac  ymuno  â  dynion  cyff- 
redin  i  gadw  cyfarfod  gweddío ;  nis  geHid 
goddef  y  fath  beth  yn  esgobaeth  Bangor. 
I  wneyd  ei  drosedd  yn  fwy  fyth,  yr  oedd 
wedi  ceisio  sefydlu  seiadau,  yn  mha  rai  y 
rhoddid  cyfle  i'r  neb  a  fyddai  yn  draHodus 
am  ei  gyflwr  i  fynegu  ei  deimlad. 

Yn  fuan  rhoddodd  brawf  arbenig  o'r 
difrifwch  a  lanwai  ei  yspryd.  Cawsai 
dydd  o  ympryd  cyíîredinol  ei  gyhoeddi 
oblegyd  y  rhyfeloedd  a  anrheithient  Ewrob 
yr  adeg  hon,  ac  oblegyd  yr  ofn  cyffredinol 
a  deimlid  rhag  i  Napoleon  Iwyddo  i  anfon 
ei  fyddinoedd  i  Brydain,  a  darostwng  y 
wlad.  CynaHai  y  Methodistiaid  gyfarfod 
gweddi  yn  NghaergeiHog,  am  naw  yn  y 
boreu,  ac  yr  oedd  Mr.  Lloyd  i  wasanaethu 
yn  eglwys  Llanfair  am  un-ar-ddeg.  Terfyn- 
wyd  y  cyfarfod  yn  y  capel  yn  brydlawn,  ac 
aeth  y  gynuHeidfa  i'r  eglwys  yn  Hu.  Erbyn 
myned  yno,  y  rheithor,  dyn  tra  Hygredig 
ei  foes,  oedd  yn  darHen  y  Hithiau  a'r 
gweddíau ;  a  theimlai  y  gynuHeidfa  yn 
siomedig.  Yn  fuan,  modd  bynag,  daeth 
Mr.  Lloyd  i  mewn,  a  golwg  wael  iawn 
arno.  Wedi  i'r  person  ddarfod  darllen, 
esgynodd  y  cuwrad  i'r  pwlpud,  a  difrifwch 
yn  eistedd  ar  ei  wedd  ;  gafaelodd  yn  y 
Beibl,  gwrthododd  y  wenwisg  a  gynygid 
iddo,  ac  anerchodd  y  gynuHeidfa  yn  y  modd 
a  ganlyn  :  "  Wel,  gyfeiHion,  yr  ydym  wedi 
ymgynull  yma  heddyw  i  ymprydio;  ond 
yr  wyf  yn  credu  na  fu  ein  hymprydiau  yn 
y  blynyddoedd  a  aethant  heibio  ond  rhag- 
rith  noeth  ;  oblegyd  nid  oes  genym  hanes 
ddarfod  i  genedl  erioed  edifarhau  yn  wir- 
ioneddol  a  pharhau  i  gyflawni  yr  un  pech- 
odau  yn  ganlynol,  gan  gael  ei  bygwth  â'r 
un  barnedigaethau.  Yr  wyf  yn  ofni  mai 
cenedl  wedi  ei  rhoddi  i  fynu  i  farn  yw  y 
Prydeiniaid.  Ond  pa  un  bynag  am  hyny 
mi  a  ddarHenaf  destun,  sydd  ag  ynddo 
ddefnydd  cysur  cryf  i  bob  gwir  Gristion, 
beth  bynag  a  fydd  diwedd  y  pethau  hyn  : 
'  Y  dydd  hwnw  y  cenir  y  gân  hon  yn  nhir 
Judah,'  Esaiah  xxvi.  i."  Edrychai  y 
rheithor  yn  syn,  ac  agorai  y  gynulleidfa  ei 
Hygaid  ;  ond  yn  mlaen  yr  aeth  Mr.  Lloyd, 
a  thraddododd  bregeth  dra  effeithiol. 

Am  ei  ymuniad  â'r  Methodistiaid  cym- 
erodd  le  yn  y  modd  a  ganlyn.  Yr  oedd  seiat 
yn  cael  ei  chynal  gan  y  Methodistiaid  yn 
NghaergeiHog  yn  bur  foreu  dydd  gwyl 
Mihangel ;  gan  mai  dydd  gwyl  ydoedd  yr 
oedd  gwasanaeth  gan  Mr.  Lloyd  yn  eglwys 
Llanfihangel,  ond  yn  nes  yn  y  blaen  yn  y 

dydd,  ac  ar  ei  ffordd  i'r  eglwys  dyma  ef 
yn  myned  i'r  seiat  er  cynyg  ei  hun  yn 
aelod.  Gwan  iawn  oedd  yr  achos  yn 
NghaergeiHog  y  pryd  hwn,  ac  ychydig 
oedd  wedi  cydymgynull.  Synai  yn  aruthr 
arnynt  oU  wrth  weled  yr  offeiriad  yn  dyfod 
atynt  ;  synent  yn  fwy  pan  glywsant  ei  fod 
am  ddyfod  yn  aelod  ;  ac  aeth  yn  ddystaw- 
rwydd  yn  y  gymdeithas  am  enyd.  Yn  y 
man  anturiodd  rhywun  ofyn  iddo  beth 
oedd  ei  olygiadau  am  dano  ei  hun  fel 
pechadur,  a  pha  fodd  yr  oedd  yn  meddwl 
cyfarfod  á'i  Farnwr.  Atebai  yntau  yn 
Ys<yrythyrol  ei  fod  yn  gwbl  druenus  ynddo 
ei  hun,  ac  mai  trwy  ftydd  yn  Nghrist  yn 
unig  yr  oedd  yn  dysgwyl  cael  bywyd  tra- 
gywyddol.  Golygfa  ddyddorol  oedd  gweled 
offeiriad  dysgedig,  wedi  ei  ddwyn  i  fynu  yn 
Rhydychain,  yn  cael  ei  holi  gerbron 
ychydig  o  bobl  dlodion,  am  y  pethau  a 
berthynent  i'w  heddwch.  Tueddai  pawb 
i  roddi  derbyniad  iddo.  Ond  cododd 
hynafgwr  call  o'r  enw  Darid  Lloyd  i  fynu, 
a  dywedodd  fod  ganddo  ef  gwestiwn  i"w 
ofyn.  "  Mr.  Lloyd,"  ebai,  "a  ydych  chwi 
yn  bwriadu  arddel  crefydd  fel  ei  harddehr 
genym  ni,  yn  ei  gwaradwydd,  a'r  croesau 
sydd  yn  ei  chanlyn,  ynte  ai  taro  mewn  am 
dro  a  wnaethoch  ?"  Atebodd  yntau  : 
"  Gan  fy  mod  yn  credu  eich  bod  yn  galw 
ar  enw  yr  Arglwydd  o  galon  bur,  yr  wyf 
yn  bwriadu  treulio  fy  oes  yn  eich  pHth." 
Boddlonodd  hyn  bawb ;  derbyniwyd  yr 
offeiriad  yn  aelod  o'r  seiat,  ac  anogwyd  ef 
i  fyned  i'r  Cyfarfod  Misol.  Aeth  yntau  yn 
ei  flaen  yn  llawen  ei  yspryd,  wedi  bwrw  ei 
goelbren  yn  mysg  pobl  Dduw,  a  gweinydd- 
odd  yn  yr  eglwys  yn  Llanfìhangel. 

Cyd-deithiai  Thomas  Jones,  o  Amlwch, 
a  Rice  Lloyd,  Treflysg,  ag  ef  i  Gyfarfod 
Misol  Môn,  pob  un  o  honynt  yn  grynedig, 
am  ei  fod  yn  ymddangos  yno  am  y  tro 
cyntaf.  Ni  hysbyswyd  ni  pa  fath  dder- 
byniad  a  gafodd  \V.  Lloyd,  ond  y  mae  yn 
sicr  fod  yn  llawen  gan  y  frawdohaeth  ei 
weled,  pe  na  bai  ond  am  y  cymhorth  a 
roddai  offeiriad  Methodistaidd  arall  gyda 
gweinyddiad  yr  ordinhadau.  Yr  oedd  yn 
bresenol  hefyd  yn  y  Cyfarfod  Misol  nesaf. 
Wrth  ddychwelyd  o  hwnw  trodd  cyfaill 
ato,  gan  ddweyd :  "  Y  mae  cyfarfod  gweddi 
yn  ein  cymydogaeth  ni  heno."  Yr  oedd  y 
lle  tua  thair  miUtir  o  breswylfa  Mr.  Lloyd, 
ac  heb  fod  yn  un  o'r  plwyfau  y  gwasan- 
aethai  ynddynt.  "  Aie,"  ebe  ef ;  "  mi  a 
ddeuaf  iddo,  ac  a  lefaraf  ychydig  eiriau,  os 
caf  ganiatad."  Felly  y  bu,  a  dyma  y 
bregeth  gyntaf  iddo  mewn  adeilad  heb  ei 


gysegru.  Ar  derfyn  y  cyfarfod  aeth  dyn 
ato  i  ofyn  a  wnelai  roddi  ei  gyhoeddiad  i 
bregethu  yn  ei  dŷ  ef  yr  wythnos  ganlynol, 
ac  addawodd  yntau  gyda  phob  parodrwydd. 
Gwnaed  y  cyhoeddiad  yn  hysbys  trwy  y 
wlad  o  gwmpas,  a  daeth  torf  liosog  yn 
nghyd  fel  na  chynwysai  y  tý  ei  haner  ;  heb 
betruso  dim  esgynodd  Âlr.  Lloyd  i  ben  y 
gwrych  y  tu  allan,  ac  yn  y  fan  hono,  ar 
gwr  y  ffordd  fawr,  efe  a  bregethodd  Grist 
gyda  dylanwad  mawr.  O  hyn  allan  ni 
pheidiodd  efengylu  pa  le  bynag  y  caffai 
gyfleustra,  a  daeth  yn  bregethwr  Method- 
istaidd  llawn  blu,  gan  gymeryd  rhan  yn  ar- 
weiniad  y  seiadau,  a  mynychu  y  Cyfarfod- 
ydd  Misol. 

Hawdd  deall  i  hyn  greu  cyífro  dirfawr 
trwy  Fôn,  a  bod  yr  Egíwyswyr  cuHon,  er- 
Hdgar,  yn  teimlo  yn  ddwys.  Yn  fuan 
cyrliaeddodd  y  newydd  y  palas  esgobol  yn 
Mangor,  a  dyma  y  cuwrad  yn  cael  gwys  i 
ymddangosgerbron  eiarglwyddiaeth,iroddi 
cyfrif  o"i  oruchwyliaeth.  Dywedir  fod  yr 
esgob,  oedd  yn  garedig  iddotra  yn  ddifater 
am  gadwedigaeth  eneidiau,  yn  dra  chwerw; 
condemniai  ef  fel  heretic,  am  ymuno  â'r 
bobl  benboeth  a  aflonyddent  ar  heddwch  y 
wlad  ;  ond  amddiffynai  Mr.  Lloyd  ei  hun 
gyda  medr,  a  dywedai  fod  y  Methodistiaid 
lawn  mor  aiddgar  dros  erthyglau  athraw- 
iaethol  yr  Eglwys  a'i  arglwyddiaeth  ei  hun. 
Dan  wg  yr  esgob  y  bu  raid  iddo  ymadael. 
Fel  y  darfu  i  ni  sylwi,  dyn  llygredig  o 
fuchedd,  a  chwbl  ddifater  am  grefydd  oedd 
y'rheithor  dan  ba  un  y  gwasanaethai  Mr. 
Lloyd  ;  ond  meddai  deimladau  dynol 
hawddgar,  a  syniad  uchel  am  anrhydedd, 
am  hyny  condemniai  yn  llym  yr  achwyn- 
w'yr  a  ddug  ddrygair  am  ei  guwrad  at  yr 
esgob,  yn  gystal  a'r  esgob  ei  hun  am  ei 
chwerwder  a'i  gulni. 

Pan  yr  ymunai  Mr.  Lloyd  a'r  Method- 
istiaid  nid  yw  yn  ymddangos  ei  fod  wedi 
penderfynu  troi  ei  gefn  ar  yr  Eglwys  ;  yr 
oedd  rhai,  yn  arbenig  yn  y  Dê,  yn  dal 
bywioliaethau  Eglwysig,  aceto  yn  Fethod- 
istiaid  zelog  ;  o  bosibl  mai  felly  y  golygai 
yntau  fod.  Nid  ydym  yn  deall  iddo  gael 
ei  droi  ymaith  o'i  guwradiaeth,  nac  i  esgob 
Bangor  gymeryd  ei  drwydded  oddiarno. 
Am  beth  amser  gwasanaethaiyn  y  Llanau, 
a  llefarai  mewn  tai  anedd  o  gwmpas  fel 
pregethwr  teithiol.  Ond  cyn  hir  deallodd 
mai  anmhosibl  iddo  fyddai  parhau  y  cysyllt- 
iad  dyblyg  ;  nid  oedd  awyrgylch  y  Llan  yn 
dygymod  a'i  dueddfryd  mwyach. 

Áeth  hefyd  i  deimlo  yn  anesmwyth  gyda 
golwg  ar  amryw  bethau  yn  ei  gwasanaeth; 

sef  y  gorfodid  ef  i  fedyddio  plant  dynion 
annuwiol  cyhoeddus  ;  y  rhaid  iddo  roddi  y 
cymun  bendigaid  i  wyr  a  adwaenai  fel 
dynion  anllad  a  meddw,  y  gwyddai  eu  bod 
yn  bwyta  damnedigaeth  iddynt  eu  hunain 
wrth  dderbyn  ;  ac  nas  gallai  gladdu  y 
dyhiryn  mwyaf  yn  y  fro  heb  ddatgan  ar 
gyhoedd  ei  fod  yn  cael  ei  osod  yn  y  pridd 
"  mewn  gwir  ddyogel  obaith  o  adgyfodiad 
i  fuchedd  dragywyddol."  Gwelai  fod 
llawer  o  Babyddiaeth  yn  aros  yn  yr  Eglwys, 
megys  arwyddnodi  y  baban  a  llun  y  groes 
wrth  ei  fedyddio.  Ac  ni  oddefid  iddo  fyned 
y  tu  allan  i  derfynau  ei  blwyfydd  i  ddweyd 
wrth  ei  gydwladwyr  am  Geidwad  pech- 
adur,  heb  gael  ei  alw  i  gyfrif.  O  herwydd 
hyn  oU  penderfynodd  ysgwyd  ymaith 
hualau  yr  Eglwys  Wladol  yn  llwyr. 

Gadawodd  Mr.  Lloyd  yr  Eglwys  tua'r 
flwyddyn  1807.  Wedi  taflu  ei  guwrad- 
iaeth  i  fynu,  yr  oedd  yn  rhaid  iddo  ymorol 
am  foddion  cynahaeth.  Erbyn  hyn  ym- 
sefydlasai  brawd  iddo  fel  barcer  yn  nhref 
Caernarfon,  ac  ato  yr  aeth  ar  y  cychwyn, 
gan  weithio  yn  y  barcerdy,  gyda  ffedog 
o'i  flaen,  yn  gwbl  ddifalch.  Teimlai  yr 
off"eiriaid  fod  y  swyddogaeth  sanctaidd  yn 
cael  ei  sarhau  trwy  y  fath  ymddygiad. 
Gwarthus  o  beth  yn  eu  golwg  oedd  fod 
ofíeiriad  urddedig  yn  gwisgo  ffedog  ledr. 
Dywedai  un  o  honynt  na  thaflodd  neb 
gymaint  o  anmharch  ar  y  wenwisg  ag  a 
wnaeth  Mr.  Lloyd.  Ond  yn  mlaen  yr 
aeth  efe,  gan  bregethu  pa  le  bynag  y  caffai 
alwad  ar  y  Suhau,  a  thrin  y  lledr  yn  y 
barcerdy  ar  yr  wythnos.  Yn  mhen  rhyw 
gymaint  o  amser  symudodd  o  Gaernarfon 
i  Nefyn,  at  ei  fam  a'i  chwaer,  a  bu  yno  am 
rai  blynyddoedd  yn  edrych  ar  ol  y  tipyn 
tir  oedd  ganddynt.  Caffai  yma  fwy  o  ham- 
ddenat  waith  y  weinidogaeth,abuyn  hynod 
ddefnyddiol  gyda  phregethu  a  chyfranu. 
Cawn  ef  gwedi  hyn  yn  Brynaera,  heb  fod 
yn  nepell  o  Glynog,  yn  cadw  ysgol.  Yr 
oedd  yn  athraw  rhagorol,  a  llwyddodd  ei 
ysgol  yn  ddirfawr.  Yn  y  flwyddyn  181 7 
symudodd  i  Gaernarfon ;  cadw  ysgol  a 
wnelai,  a  bu  ganddo  ysgol  flodeuog,  hyd  y 
flwyddyn  1826,  pryd  y  priododd  a  Miss 
Jane  Roberts,  ac  y  rhoddes  ei  ysgol  i 
fynu.  Meddai  ei  wraig  gryn  gyfoeth  ;  yn 
ychwanegol  yr  oedd  yn  ddynes  wir  gref- 
yddol,  a  bu  yn  gymhorth  mawr  iddo  gyda 
gwaith  yr  Arglwydd. 

Parodd  ei  ddyfodiad  i  Gaernarfon  gryn 
gyffro  yn  y  dref ;  nid  bob  dydd  y  ceid 
offeiriad  wedi  cefnu  ar  yr  Eglwys  yn  pre- 
gethu  mewn  capel  Methodistaidd.    Dygodd 


hyn  haws  i'w  wrando  na  arferent  dywyllu 
drysau  capeH  Ymneillduol ;  ac  yn  wir,  na 
ddeuent  i  unrhyw  foddion  cyhoeddus  o  ras; 
eithr  wedi  iddynt  ddechreu,  a  chael  blas, 
daethant  yn  wrandawyr  cyson,  a  llawer  o 
honynt  yn  aelodau  ffyddlawn.  Y  tro  cyntaf 
y  pregethodd  yno  daeth  torf  mor  aruthrol 
yn  nghyd  fel  nas  gallai  yr  addoldy  eu 
cynwys ;  ni  wehd  y  fath  dyrfa  y  pryd 
hwnw  oddieithr  ar  adeg  Cymdeithasfa- 
oedd  ;  ei  destun  oedd  Rhuf.  ii.  5,  ac  wrth 
ei  fod  yn  llefaru  am  drysori  digofaint 
llanwyd  meddwl  pawb  a  dychryn.  Ym- 
ddengys  mai  ar  gopa  mynydd  Sinai  y  safai 
yn  mlynyddoedd  cyntaf  ei  weinidogaeth. 
Manylwch  gofynion  deddf  yr  Anfeidrol ; 
cyflwr  pechadurus  dyn  wrth  natur ;  a 
thrueni  yr  hwn  a  fyddai  farw  yn  anedifeir- 
iol  ;  dyma  brif  faterion  ei  bregethau. 
Efaflai  fod  a  fynai  dwysder  ei  argyhoedd- 
iad  ef  ei  hun  a  rhoddi  y  pwynt  hwn  i'w 
bregethu.  Ac  yn  bur  fynych  caffai  gyfar- 
fodydd  tra  effeithiol.  Byddai  difrifwch'ei 
yspryd,  a  phwysigrwydd  ei  genadwri,  yn 
cydio  yn  meddwl  ei  wrandawyr,  nes  y 
byddent  yn  aml  yn  cael  eu  flanw  â  rhyw 
ddwysder  fel  o  dragywyddoldeb.  Eithr 
yn  raddol  eniflwyd  ei  feddwl  i  fyfyrio  ar 
gariad  Duw,  gogoniant  person  a  swyddau 
y  Cyfryngwr  ;  doethineb  a  graslonrwydd 
yr  iachawdwriaeth,  a'i  chwbl  gymhwysder 
ar  gyfer  y  pechadur  mwyaf.  Newidiodd 
hyn  ardduh  ei  weinidogaeth,  ac  oddiyma 
hyd  ddiwedd  ei  oes  mab  tangnefedd  ydoedd 
yn  benaf,  a  chyhoeddi  heddwch  i  beU  ac  i 
agos  fyddai  ei  hoff  orchwyl. 

Yn  ol  a  glywsom,  pregethwr  tra  anghyf- 
artal  ydoedd.  Byddai  weithiau  yn  an- 
hwylus  ei  ddawn,  ac  yn  afrwydd  ei  dra- 
ddodiad,  a'r  gwasanaeth  yn  flinder  iddo  ei 
hun,  ac  heb  lesoli  llawer  ar  eraill.  Bryd- 
iau  eraill  Ilewyrchai  yr  Arglwydd  ar  ei 
yspryd  ;  esgynai  i  uchelfanau  y  maes ; 
dylifai  ei  eiriau  gyda  nerth  o'i  enau  nes 
gorchfygu  pawb.  Y  prif  reswm  am  yr 
odfaeon  marwaidd  a  gaffai  oedd  ei  ddiffyg 
ymddiried  ynddo  ei  hun.  Darllenai  lawer 
ar  y  Tadau  Lladinaidd  ;  dygasid  ef  i 
raddau  mawr  yn  gaeth  ganddynt,  nes  yr 
ofnai  ddweyd  dim  yn  y  pwlpud  nad  oedd 
wedi  weled  yn  eu  gwaith  hwy.  Prin  yr 
ymgymerai  efe  â'r  cyfrifoldeb  o  roddi 
mynegiant  i  unrhyw  olygiad  heb  gael  sail 
amlwg  iddo  yn  ysgrifeniadau  yr  hen  dduw- 
inyddion  a  gyfrifid  yn  iach  yn  y  ffydd. 
Byddai  yn  aml  felly  mewn  hualau  trymion  ; 
cuddid  ei  ddawn  naturiol  gan  ddigalondid ; 
a  byddai  y  bregeth  a'r  traddodiad  o  honi 

yn  mhell  islaw  iddo  ef  ei  hun.  Bryd  arall, 
modd  bynag,  tywynai  llewyrch  ar  ei 
feddwl  a  barai  iddo  anghofio  y  tadau  a'r 
duwinyddion  ;  chwythai  yr  awel  yn  gryf 
arno  ;  lledai  yntau  ei  hwyhau  yn  ogoneddus 
i'r  gwynt  ;  a  byddai  ei  ddawn  naturiol  yn 
cael  cyflawn  chwareu  teg.  Cafodd  lawer 
odfa  effeithiol,  a  diau  i'w  weinidogaeth  fod 
yn  foddion  achubiaeth  i  ddegau. 

Ei  hoff  faes  oedd  yr  Epistol  at  yr  Ephes- 
iaid.  Yma  yn  benaf  y  myfyriai,  ar  ryw 
gyfran  o  hono  yn  gyffredin  y  pregethai ;  a 
rhyw  ymadrodd  o'r  epistol  hwn  fyddai 
pwnc  ei  ymddiddan  yn  y  seiat  breifat.  Pan 
yn  rhydd  o'r  llyfFetheiriau  a'u  rhwyment 
byddai  yn  aml  wrth  bregethu  yn  holi  ac 
yn  ateb  ;  holai  Paul  am  y  prynedigaeth 
sydd  yn  Nghrist,  ac  am  yr  iachawdwriaeth 
yn  tarddu  o  ras  ;  yna  byddai  Paul  yn  ateb, 
ac  yn  egluro,  ac  yn  gogoneddu  y  drefn,  nes 
y  byddai  y  gwrandawyr  wrth  eu  bodd. 
Ond  yr  oedd  yn  fwy  o  weddíwr  nag  o 
bregethwr.  Byddai  rhyw  ymdrech  yn  ei 
weddi  yn  wastad  ;  adgofìai  y  gynulleidfa  o 
Jacob  yn  ymdrechu  â'r  angel,  ac  yn  gwrthod 
gollwng  onis  bendithid  ef.  Teimlid  weith- 
iau  ei  fod  yn  dynesu  mor  agos  at  y  Presen- 
oldeb  dwyfol,  fel  ag  i  alhi  Ilefaru  wrth 
Dduw  mor  naturiol  a  chyfeillgar  a  g\Vr 
wrth  ei  gyfaill.  Yr  oedd  ei  dduwioldeb  yn 
ddiarebol.  Arferid  ei  alw  gan  ei  gyfeillion 
yn  "  Mr.  Lloyd  dduwiol  a  diniwed." 

Blinwyd  ef  yn  fawr  yn  niwedd  ei  oes 
gan  rywrai  yn  ymdrechu  ei  berswadio  i 
ddychwelyd  i'r  Eglwys  Wladol.  Ar  un 
llaw  ceisient  ei  ddychrynu  trwy  ei  alw  yn 
wrthgiliwr  ;  ar  y  Ilaw  arall  addawent  iddo 
gyflog  dda,  a  Ile  esmwyth.  Yn  mhellach, 
dywedent  bob  drygair  am  y  bobl  yr  oedd 
wedi  bwrw  ei  goelbren  yn  eu  mysg,  gan  eu 
galw  yn  dlodion,  yn  anwybodus,  yn  anfon- 
eddigaidd,  a  chan  gyfenwi  eu  gweinidogion 
yn  wŷr  y  cotiau  gleision.  Effeithiai  hyn 
yn  ddirfawr  ar  ei  feddwl,  yn  enwedig  gan 
fod  ei  iechyd  yn  prysur  ddadfeilio.  Meddai, 
dan  wylo,  ar  ei  wely  angau  :  "  Rhedeg  ar 
y  bobl  oreu  genyf  yn  y  byd,  y  rhai  y  mae 
Duw  yn  amlwg  yn  eu  mysg.  Os  tlodion, 
maent  yn  dduwiol ;  os  annysgedig,  mae 
wyneb.yr  Arglwydd  gydahwynt;  os  cotiau 
gleision,  hwy  y  mae  yr  Arglwydd  wedi 
ddefnyddio  fwyaf  i  arloesi  y  tir.  I  fynu  yr 
aiff  achos  Crist ;  ac  i  fynu  yr  aiff  ei  achos 
gyda'r  Methodistiaid  Calfinaidd  hefyd." 

Dechreuodd  ei  natur  adfeilio  tua  blwydd- 
yn  a  haner  cyn  ei  farwolaeth.  Gwanhaodd 
yn  raddol  nes  yr  aeth  yn  analluog  i  fyned 
at  ei  gyhoeddiadau,  ac  yna  yn  rhy  wan  ei 


natur  i  bregethu  gartref.     Eithr  pregeth- 
odd  yn  Nghaernarfon  tua  thair    wythnos 
cyn  ei  ymadawiad.     Bu  am  beth  amser  yn 
methu  syrthio  ar  destun  ;  dywedai  wrth  ei 
wraig  ei  fod  am  lefaru  ar  y  geiriau  :  "  Os 
ydym  ni  heb  gredu,  eto  y  niae  efe  yn  aros 
yn    ffyddlawn."     Ond    yn  mhen   ychydig 
dewisodd     destun     arall :     "  Fy     mhlant 
bychain,  y  pethau  hyn  yr  wyf  yn  eu  hys- 
grifenu  atoch,  fel  na  phechoch."     Ac   fel 
rheswm    dros  y  newidiad  dywedai :    "  Yr 
oedd    arnaf    ofn    cyfeiliorni    wrth    lefaru 
oddiar  yr  adnod  o'r  blaen,  ond  yr  wyf  yn 
sicr  na  fethaf  wrth  anog  y  bobl  i   beidio 
pechu."     Dyma  ei  destun  olaf  ;  nid  yw  yn 
ymddangos  iddo    allu   gadael    ei    dŷ    wedi 
hyn.     Trwy  yr    oll    o'i   gystudd  dangosai 
amynedd  mawr  ;  nid  ofnai  dragywyddoldeb 
o   gwbl,    oblegyd    gwyddai   fod    Duw    ag 
yntau  mewn  heddwch,  ond    bu    am   beth 
amser  mewn  dychryn  rhag  loesion  marwol- 
aeth.     Gwelodd  yr  Arglwydd  yn  dda  yn 
hyn  ei  waredu  rhag  ofn  drwg.     Yr  wyth- 
nos    olaf    y    bu    byw    ceisiai    gyfansoddi 
pregeth  ar  gyfiawnhad  a  sancteiddhad;  yn 
ei  eiddilwch  methai  gofio  ei  destun  ;  ond 
dywedai  ei  fod  yn   dechreu    gydag    "  Am 
hyny."     "  Ai  yr  adnod  hon  ydyw?"    gof- 
ynai  ei  wraig  :    "  Am  hyny,  gan  ein  bod 
wedi  ein   cyfiawnhau   trwy    ffydd,    y  mae 
genym  heddwch    tuag  at    Dduw."      "  lë, 
dyna  yr  adnod,"  meddai.    Yna  dechreuodd 
bregethu  ar  ei  gefn  yn  y  gwely.      "  Dau 
fater  sydd  yn  y  bregeth  heddyw,  sef  cyf- 
iawnhad  a  sancteiddhad.     Y  mae  cyfiawn- 
had    yn    weithred    unwaith   am    byth,    a 
sancteiddhad  yn  waith  yn  cael  ei  ddwyn 
yn    mlaen    yn    raddol.       Mae    cyfiawnhad 
wedi  pasio  arnaf  fi  am   dragywyddoldeb ; 
mae  sancteiddhad  heb  ei    gwblhau    arnaf 
eto  ;  bydd  wedi  ei  orphen  yn  mhen  diwrnod 
neu  ddau,  ac  yna  af  finau  i  ffordd  yr  holl 
ddaear,"     Wrth  sylwi  ar  y  rhan   olaf  o'r 
adnod,  "  trwy  ein  Harglwydd  lesu  Grist," 
methai  fyned  yn    ei   flaen   gan    prfoledd ; 
eithr  dyrchai  ei  lais  mewn  moliant  a  chân, 
a  churai  ei  ddwylaw  yn  nghyd. 

Aeth  ychydig  gyfeillion  i  ymweled  ag  ef 
y  dydd  Mawrth  cyn  ei  farw.  Cawsant  ef 
ar  uchelfanau  y  maes ;  ac  adroddai  iddynt 
yn  dra  thoddedig  ac  effeithiol  y  fuddugol- 
iaeth  ddiweddar  a  enillasai  ar  Satan.  "  Bu 
Satan  yn  fy  nghuro  yn  drwm  y  dyddiau 
o'r  blaen,  gan  haeru  fy  mod  yn  rhagrith- 
iwr,  ac  na  thalai  fy  nghrefydd  ddim.  Yr 
oedd  Jane,  fy  ngwraig,  yn  taeru  â  mi  mai 
Satan  oedd  yn  dweyd,  ac  na  ddylwn  ei 
goelio,   gan  nad   oedd  ond   tad  y  celwydd. 

Ond  yr  oeddwn  ninau,  ysywaeth,  yn  coelio 
Satan  o  flaen  fy  ngwraig.  Erbyn  heddyw 
)  r  wyf  yn  gweled  mai  Jane  oedd  yn  dweyd 
y  gwir.  Yr  oedd  hi  yn  dweyd  wrthyf  y 
pryd  hwnw  fod  genyf  grefydd  iawn.  Nid 
oeddwn  yn  ei  choeho,  ond  mi  welaf  yn  awr 
ei  bod  yn  gywir.  Y  mae  genyf  wir  gref- 
ydd  ;  y  mae  gwreiddyn  y  mater  ynof." 
Yna  torodd  allan  i  orfoleddu,  fel  y  teimlai  y 
brodyr  eu  bod  wrth  borth  y  nef.  Y  gair 
olaf  a  ddywedodd  cyn  cau  ei  lygaid  yn  yr 
angau  oedd  :  "  Y  mae  yn  dawel  iawn  oddi- 
mewn."  Tonau  yr  lorddonen  a  ym- 
chwyddent  ac  a  hfeirient  drosto ;  daear  a 
gihai,  a  thragywyddoldeb  a  ymagorai  i'w 
dderbyn.  Trwy  niwl  y  glyn  caffai  gipolwg 
ar  y  Barnwr  a'i  lyfr  agored  ;  ond  yr  o!l  a 
ddywedai  y  Cristion  yn  y  meddiant  o'r 
tangnefedd  sydd  uwchlaw  pob  deall  oedd : 
"  Y  mae  yn  dawel  iawn  oddimewn."  Gan 
gyfeirio  at  hyn  dywedai  y  Parch.  David 
Jones,  Caernarfon  :  "  Rhaid  ei  fod  yn 
teimlo  ei  gydwybod  o  dan  waed  y  taenell- 
iad,  ac  yn  canfod  yr  un  gwaed  wedi 
gwneuthur  hanes  ei  fywyd  ar  lyfr  y  Barnwr 
yn  annarUenadwy  byth.  Yr  oeddwn  yn 
dychymygu  y  fynyd  hono  fy  mod  yn  ei 
weled  fel  llong  o  dan  lawn  hwyhau,  o  flaen 
awel  deg,  yn  myned  i  mewn  i'r  porthladd 
dymunol  yr  ochr  draw,  gan  syllu  ar  filoedd 
o  seintiau  ac  angyhon  oeddynt  yn  sefyll 
ar  y  pier-head  yn  dysgwyl  am  ei  ddyfodiad 
atynt  ;  a'i  fod  yntau  yn  cyfodi  ei  faner  i 
fynu  i  wyddfod  daearohon,  ac  yn  argraff- 
edig  arni  mewn  llythyrenau  amlwg  :  "  Mae 
yn  dawel  iawn  oddunewn," 

Bu  farw  Ebrill  16,  1741,  pan  yn  dri- 
ugain-a-deg  mlwydd  oed.  Y  dydd  Mawrth 
canlynol  hebryngwyd  ei  gorph  i  fynwent 
Llanbebhg,  lle  y  gorphwys  mewn  gobaith 
hyd  foreu  caniad  yr  udgorn.  Daeth  torf 
liosog  yn  nghyd,  ac  yn  nghanol  arwyddion 
helaetlí  o  alar  y  rhoddwyd  ei  ran  farwol  i 
orwedd  yn  y  ddaear.  Y  noson  hono  tra- 
ddodwyd  pregeth  angladdol  gan  y  Parch. 
John  Jones,  Talsarn,  oddiar  Heb.  xiii.  7,  8. 

Yr  olaf  o'r  offeiriaid  ddarfu  lynu  wrth 
y  Methodistiaid  a  ddaw  dan  ein  sylw 
yw  y  Parch.  Simon  Lloyd,  B.A.,  Bala. 
Yr  ydym  yn  barod  wedi  adrodd  hanes 
l)oneddwr  o'r  Bala,  sef  Mr,  Simon  Lloyd, 
Plasyndref,  yn  ymweled  â  Howell  Harris 
yn  Nhrefecca,  ac  yn  syrthio  mewn  serch 
at  yr  eneth  landeg  a  ddaeth  i  agor  y  drws 
iddo,  sef  Miss  Sarah  Bowen,  o'r  Tyddyn, 
fel  na  orphwysodd  nes  ei  chael  yn  gym- 
hares  bywyd,  Mab  hynaf  y  ddeuddyn 
hyn    oedd   y  Parch.   Simon  Lloyd,   B.A. 

CYF.    ÍI. 


Cafodd  ei  eni  yn  y  Bala  yn  y  flwyddyn 
1756.  Y  mae  cymeriad  ei  reini  yn  brawf 
digonol  iddo  gael  meithriniad  crefyddol, 
yn  gystal  a  phob  mantais  addysgol.  Yn 
ol  pob  hanes,  yr  oedd  yn  blentyn  difrifol, 
a  gadawodd  ei  ddygiad  i  fynu  yn  mysg  y 
Methodistiaid  argraff  ar  ei  feddwl  na 
fedrodd  dim  ei  ddileu.  Pan  yn  Uanc,  an- 
fonwyd  ef  i  ysgol  ramadegol  yn  Bath  ; 
ymddengys  fod  amryw  o  Gymry  yno 
yr  un  pryd  ;  ac  arferai  y  llanciau  gynal 
cyfarfod  gweddi  Cymraeg  yn  ystafell  un 
o  honynt.  Weithiau,  byddent  yn  cael 
hwyl,  nes  tori  allan  i  folianu  ;  ac  adroddir 
am  un  tro  arbenig,  pan  y  darfu  i'r  meistr, 
ar  ol  clywed  cryn  ystwr,  fyned  i  mewn  ;  a 
pheth  a  welai  ond  Simon  Lloyd  a'i  gym- 
deithion  yn  llawn  cyffro,  ac  yn  neidio  fel 
iyrchod.  O  Bath  anfonwyd  ef  i  Rydychain ; 
yr  oedd  ef  a  Mr.  Charles  yno  yr  un  pryd, 
ac  fel  cyfaill  i  Mr.  Lloyd  yr  ymwelodd  y 
Parch.  Thomas  Charles  a'r  Bala  gyntaf. 
Cadwodd  Simon  Lloyd  ei  grefydd  yn 
Rydychain  ;  daeth  o  hyd  i  ddynion 
ieuainc  o'r  un  dueddfryd  ag  ef  ei  hun  ;  ac 
yn  Ue  gwastraffu  eu  horiau  hamddenol 
mewn  oferedd,  fel  y  gwnelai  y  rhan  fwyaf 
o'r  efrydwyr,  cynhalient  gyfarfodydd  i 
weddîo  ac  i  efrydu  yr  Ysgrythyrau.  Cyn 
ymadael  o'r  Brifysgol,  graddiodd  yn  B.A. 
Cafodd  Mr.  Lloyd  ei  urddo  yn  ddiacon 
tua'r  flwyddyn  1779,  gan  Esgob  Caer- 
loyw  a  Bryste,  a  rywle  yn  nghymydog- 
aeth  dinas  Bryste  yr  oedd  ei  guwradiaeth 
gyntaf.  Bu  yma  am  tua  thair  blynedd,  a 
derbyniodd  ei  lawn  urddau  fel  offeiriad. 
Ond  yr  oedd  ei  galon  yn  hiraethu  am 
Gymru;  yr  oedd  ei  dad  hefyd  erbyn  hyn 
wedi  croesi  yr  lorddonen,  a'i  fam  wedi 
cael  eu  gadael  yn  weddw,  ac  yn  unig, 
fel  y  penderfynodd  efe  ddychwelyd  i'r 
Bala,  a  gwneyd  ei  gartref  yn  Plasyndref, 
preswylfod  ei  hynafiaid.  Bu  am  lawn 
ugain  mlynedd  gwedi  ei  ddychweliad  mewn 
cysylltiad  â'r  Eglwys  Sefydledig,  ac  yn 
gwasanaethu  fel  cuwrad  mewn  gwahanol 
leoedd.  Cawn  iddo  fod  yn  gwasanaethu 
yn  y  cymeriad  hwn  yn  Llandegla,  Bryn- 
eglwys,  Llangwm,  Llanycil,  a  Cherig-y- 
druidion.  Diau  mai  bychan  oedd  y  gyflog 
a  gafi'"ai  ;  ond  nid  arian  a'i  cymhellai  i 
lynu  wrth  y  weinidogaeth,  oblegyd  meddai 
ddigon  o  gyfoeth  i  fyw  yn  annibynol ; 
eithr  yr  oedd  ei  yspryd  yn  llawn  awydd 
am  lesoli  ei  gyd-ddynion.  Yn  ol  pob 
tebyg,  byr  fu  ei  arosiad  yn  mhob  un  o'r 
lleoedd  a  nodwyd  ;  yr  oedd  ei  ddifrifwch, 
ei  ffyddlondeb  i'r  hyn  a  ystyriai  yn  waith 

ei  swydd,  ei  ymdrechion  gyda  chateceisio 
ieuenctyd  yr  ardaloedd,  ac  yn  neillduol  ei 
waith  yn  ymgyfathrachu  â'r  Methodist- 
iaid,  yn  rhwystrau  anorfod  ar  ei  ffordd  i 
barhau.  Gwrandawai  ar  gynghorwyr  a 
phregethwyr  y  Methodistiaid ;  elai  i'w 
capelau,  a  thrwy  hyn  rhoddai  dramgwydd 
dirfawr  i'r  clerigwyr.  Nis  gelHd  goddef 
dyn  o'r  fath  fel  cuwrad,  hyd  yn  nod  pe  y 
gwasanaethai  am  ddim;  buan  yr  achwynid 
arno  wrth  y  rheithor,  a  phrysurai  hwnw  i 
roddi  iddo  rybudd  i  ymadael. 

Am  ymadawiad  Mr.  Lloyd  â'r  Eglwys 
Sefydledig,  rhydd  Methodistiaeth  Cymru  yr 
hanes  canlynol  :   "  Yr  oedd  Mr.  Lloyd  yn 
guwrad   yn    Bryneglwys    yn    lal,    yn  Sir 
Ddinbych,    a  chan  nad  oedd  yn   byw  yn 
mhell  o'r  Bala,  aeth  Mr.  Charlesi  ymweled 
âg  ef,  yr  hwn  erbyn  hyn  oedd  wedi  gadael 
yr  Eglwys,  ac  wedi  ymuno  â'r  Methodist- 
iaid.      Gan    fod    Mr.    Charles,   fel  yntau, 
wedi  derbyn  urddau  Eglwysig,  ceisiai  Mr. 
Lloyd    ganddo    weinyddu    yn    y    llan    y 
diwrnod  hwnw,  canys  gwyddai  fod  offeir- 
iaid  yn  y  Deheudir,  ar  ol  ymuno  â'r  Meth- 
odistiaid,    yn   arfer    pregethu    yn   awr   ac 
eilwaith    yn    y    llanau.      Cydsyniodd  Mr. 
Charles  a'r  cais,  a  phregethodd  y  Sabbath 
hwnw  yn  eglwys  y  plwyf.     Am  fod  Mr. 
Lloyd  yn  ymarweddu  yn  fwy  bucheddol, 
ac  yn  pregethu  yn  fwy  efengylaidd  a  di- 
dderbyn-wyneb      na'i     ragflaenoriaid     yn 
Bryneglwys,  ac  nag  y  gwnelai  offeiriaid  y 
dyddiau  hyny  yn  gyffredin,  yr  oedd  llawer 
o'i    blwyfoUon    yn    teimlo    braidd    yn    an- 
niddig    eisioes ;    a    darfu    i'w    waith    yn 
caniatau  i  Mr.   Charles   weinyddu  yn   yr 
eglwys  roddi  mantais  iddynt  i  ddangos  eu 
gwrthwynebiad.      Yr    oedd    yn    dygwydd 
hefyd   fod  y   rhai  mwyaf  eu    cyfoeth    a'u 
dylanwad    oedd    yn  byw  yn   yr  ardal  yn 
mysg  yr  anfoddogion  hyn  ;   yr  oeddynt  yn 
cashau  pob  peth  oedd  yn  debyg  o  effeithio 
diwygiad.     Penderfynodd  y  gwỳr  hyn  nad 
oedd  y  cuwrad  ieuanc  i  gael  ei  ffordd  ei 
hun  yn  y  cyfeiriad  yr  oedd  yn  cychwyn 
ynddo  ;  ac  erbyn  y  Sabbath  dilynol,  er  ei 
fawr   syndod,    yr   oedd    drws    yr    eglwys 
wedi  ei  gloi ;   ac  er  iddo  daer  erfyn,  nis 
gadawyd  iddo  fyned  i  mewn.      Gan  nas 
gallai  fyned  i  mewn,  penderfynodd  yntau 
bregethu   y   boreu   hwnw  yn  y  fynwent  ; 
ond,   ar  ol  iddo  ddechreu  y   gwasanaeth, 
daeth   cyfaill   ato   i   ddeisyf  arno   ymatal, 
gan  fod  nifer  o  ddynion  yn  bwriadu  ym- 
osod    arno,    a'i    faeddu.       Gweithredodd 
yntau  ar   y   cynghor  hwn,  ac  ymgiliodd  ; 
a'r   pryd   hwnw   efe  a   adawodd    yr    Eg- 


Iwys  yn  yr  hon  yr  urddwyd   ef  yn  wein- 
idog." 

Nid  yw  yr  adroddiad  uchod  o  eiddo  y 
Parch.  John  Hughes  ond  yn  rhanol 
gywir  ;  cynwysa  amryw  gamgymeriadau 
o  bwys.  Nid  oedd  Mr.  Charles  wedi 
gadael  yr  Eglwys  pan  y  gweinyddodd  yn 
Ue  Mr.  Lloyd  yn  Bryneglwys ;  yr  ach- 
lysur  iddo  gymeryd  Ue  ei  gyfaiU  oedd 
gwaeledd  iechyd  Mr.  Lloyd  ;  ac  ym- 
ddengys  iddo  wasanaethu  yno  am  beth 
amser.  Nid  Mr.  Lloyd  ychwaith  gafodd 
ei  rwystro  i  fyned  i'r  eglwys  mewn  can- 
Iyniad,  eithr  Mr.  Charles  ei  hun.  Fel 
hyn  yr  ysgrifena  efe  :  "  Y  Sul  diweddaf 
daeth  yr  holl  blwyf  (plwyf  Bryneglwys) 
ataf,  yn  cael  eu  blaenori  gan  ddau  neu 
dri  o'r  trigolion  penaf,  gan  fy  nghyfarch 
mewn  dull  garwach  na  dim  a  arferwyd 
ataf  yn  flaenorol.  Rhoisant  i  mi  orch- 
ymyn  caeth  na  phregethwn  mwyach  yn 
eu  heglwys,  '  canys,'  meddent,  '  yr  ydych 
wedi  melldithio  digon  arnom  yn  barod.'  " 
Nid  gwir  ychwaith  ddarfod  i  Mr.  Lloyd, 
y  pryd  hwn,  droi  ei  gefn  ar  yr  Eglwys 
Sefydledig ;  bu  mewn  cysylltiad  â'r  Eg- 
Iwys  am  o  leiaf  bymtheg  mlynedd  yn 
mhellach,  sef  hyd  tua  chanol  y  flwyddyn 
1802.  Ond  y  mae  yn  ddigon  tebyg 
ddarfod  i'w  waith  yn  anfon  Mr.  Charles  i 
gymeryd  ei  le  fod  yn  achos  iddo  golli  ei 
guwradiaeth. 

Ceir  adroddiad  gwahanol  yn  y  Dictionary 
of  Eminent  Welshmen.  Yno,  dy  wedir  ddar- 
füd  i  Syr  Watkin  W.  Wynn  ei  benodi  i 
guwradiaeth  barhaol  Llanuwchllyn  ;  ond 
i  Dr.  Horsley,  Esgob  Llanelwy,  wrthod 
cadarnhau  y  penodiad  ;  felly  iddo  orfod 
troi  ei  gefn  ar  y  Ile,  ac  iddo  yn  bur  fuan 
ymuno  â'r  Methodistiaid.  Yr  ydym,  trwy 
ddirfawr  drafferth,  wedi  Ilwyddo  i  ddod  o 
hyd  i'r  gwir  ffeithiau.  Tua  chanol  y 
flwyddyn  1800,  daeth  bywioliaeth  Llan- 
uwchllyn  yn  wag  trwy  farwolaeth  yr 
offeiriad  a  weinyddai  yno.  Yr.  oedd  y 
plwyf  erbyn  hyn,  cydrhwng  yr  Annibyn- 
wyr  a'r  Methodistiaid,  wedi  ei  enill  yn 
bur  llwyr  i  wrando  yr  efengyl  ;  a  mawr 
awyddai  y  plwyfolion  am  gael  offeiriad 
efengylaidd  i'r  fywioliaeth.  Y  noddwr 
oedd  Syr  Watkin  Williams  Wynn,  a 
gwnaeth  wardeniaid  yr  eglwys  gais  ato  yn 
enw  a  thros  y  plwyfolion,  yn  erfyn  ar 
iddo  benodi  y  Parch.  Simon  Lloyd,  B.A., 
i'r  swydd  wag.  Oblegyd  rhyw  resymau 
anhysbys  i  ni,  oedodd  Syr  Watkin  wneyd 
y  penodiad;  eithr  cydunodd  fod  Mr.  Lloyd 
i  gael  gweinyddu  yno  hyd  nes  y  caffai  efe 

hamdden  i  feddwl  am  \Vr  cymhwys.  Bu  y 
fywioliaeth  yn  wag  felly  am  agos  i  ddwy 
flynedd,  a  Mr.  Lloyd  yn  gweinyddu  yno, 
er  mawr  foddlonrwydd  i  breswylwyr  y 
plwyf.  Pa  Iwyddiant  a  fu  ar  ei  lafur,  nis 
gwyddom  ;  nid  oedd  yn  bregethwr  poblog- 
aidd,  nac  yn  helaeth  ei  ddawn,  ond  yr 
oedd  ei  olygiadau  yn  efengylaidd,  ac  ni 
phetrusai  ddweyd  y  gwir.  Wedi  hir 
ddysgwyl,  dyma  lythyr  iddo  oddiwrth  Syr 
Watkin  yn  ei  gyflwyno  yn  íFurfiol  i  guw- 
radiaeth  barhaol  I^lanuwchflyn.  Nid  oedd 
dim  yn  eisiau  bellach  ond  cael  cadarnhad 
Esgob  Llanelwy  i'r  apwyntiad.  Yn  lle  ei 
roddi,  yr  hyn  a  wnaeth  yr  Esgob  Horsley 
oedd  gwysio  Mr.  Lloyd  i  Lanelwy,  i  ateb 
am  ei  gamymddygiadau.  Wedi  myned  i'r 
palas  esgobol,  gwelai  fod  ei  arglwyddiaeth 
mewn  tymher  ffyrnig.  "  Ai  nid  ydych 
chwi,"  ebai'r  Esgob,  "  yn  arfer  mynychu 
capelau  y  Sismaticiaid  ? "  Atebai  Mr. 
Lloyd  yn  fwyn  mai  Methodistiaid  oedd  ei 
rieni,  mai  gyda'r  bobl  hyny  y  cawsai 
yntau  ei  ddwyn  i  fynu  o'i  febyd  ;  ei  fod  yn 
credu  ddarfod  i'r  Arglwydd  eu  harddel  i 
wneyd  daioni  dirfawr  yn  Nghymru,  ac 
felly  yr  arferai  fyned  i'w  gwrando  trwy  ei 
oes,  ond  na  wnaethai  hyny  yn  ddiweddar 
fel  ag  i  beidio  tramgwyddo  y  clerigwyr. 
Holai  yr  Esgob  yn  nesaf,  ai  nid  oedd  ei 
wraig  a'i  blant  yn  myned  i  wrando 
Thomas  Charles,  gŵr  oedd  wedi  cefnu  ar 
Eglwys  ei  dadau,  ac  wedi  ymuno  â'r 
hereticiaid.  Atebai  Mr.  Lloyd  fod  ei 
deulu  yn  arfer  gwrando  ar  Mr.  Charles. 
Ar  hyn,  collodd  yr  Esgob  bob  rheolaeth 
arno  ei  hun ;  fflachiai  ei  lygaid  mewn 
IHd,  a  bloeddiai  :  "  Beth  !  Y  chwi,  mewn 
urddau  sanctaidd,  ac  yn  goddef  i'ch  plant 
fyned  i  wrando  y  penboethiaid !  Nid 
ydych  amgen  penboethyn  eich  hun !  " 
Ceisiai  Mr.  Lloyd  amddiffyn  ei  hun  trwy 
ddweyd  fod  cryn  fifordd  i  Lanycil,  yr 
eglwys  agosaf,  a'i  fod  yn  anmhosibl  i'r 
plant  fyned  yno  ar  dywydd  ystormus. 
"  Paham  na  chadwch  hwy  gartref,"  ebai 
ei  arglwyddiaeth,  "  gan  roddi  y  catecism 
iddynt  i'w  ddysgu,  yn  lle  eu  goddef  i  fyned 
i  dv  cwrdd  y  Sismaticiaid  ?  "  Cwestiwn 
olaf  yr  Esgob  ydoedd  gyda  golwg  ar 
ordeiniad,  o  ba  le  yr  oedd  wedi  tarddu. 
Atebai  yntau  ei  fod  wedi  dyfod  yn  mlaenaf 
oll  oddiwrth  Grist,  yr  hwn  a'i  hymddiried- 
odd  yn  ganlynol  i'w  eglwys ;  ei  fod  ef 
(Mr.  Lloyd)  yn  ffafriol  i  ordeiniad  esgobol, 
ond  ei  fod  yn  credu  y  meddai  cyfundebau 
crefyddül  eraiU  weinidogion  awdurdodedig 
a  theilwng.     Ni  wrandawai  ei  arglwydd- 


iaeth  ychwaneg  ;  gorchymynodd  i  Mr. 
Lloyd  fyned  i'r  ystafell  nesaf.  Yn  fuan, 
galwyd  arno  i  ddychwelyd,  a  dywedodd 
yr  Esgob  ei  fod  wedi  penderfynu  na  wnai 
ar  unrhyw  gyfrif  gadarnhau  ei  apwyntiad 
i  fywioHaeth  LlanuwchUyn,  ac  yn  mhefl- 
ach,  y  rhaid  iddo  roddi  ei  drwydded  i  fynu, 
fel  nas  gaflai  wasanaethu  mwyach  mewn 
unrhyw  eglwys  o  fewn  cylch  esgobaeth 
Llanelwy. 

Prawf  yr  helynt  mai  dyn  tymherog,  cul 
ei  olygiadau,  a  Uawn  o  ragfarn,  oedd  yr 
Esgob  Horsley  ;  coleddai  gasineb  Hawer 
cryfach  at  y  Methodistiaid  nag  at  y  diafol ; 
ac  nis  gaflai  oddef  zêl  a  difrifwch  yn  ei 
glerigwyr  yn  nghyflawniad  dyledswyddau 
eu  swydd.  Bai  mawr  y  Parch.  Simon 
Lloyd  oedd  myned  i  wrando  pregethwyr 
y  Methodistiaid,  a  goddef  i'w  wraig  a'i 
blant  yn  y  Bala  fyned  i'r  capel  He  y 
gweinyddai  Mr.  Charles.  Nid  yw  yn 
ymddangos  i'r  gwrthodiad  effeithio  Hawer 
ar  Mr.  Lloyd.  Meddai  fodd  i  fyw  yn 
gysurus  heb  ddiolch  i  Esgob  Llanelwy. 
Ac  y  mae  yn  amlwg  mai  gyda  y  Method- 
istiaid  yr  oedd  ei  galon  er  ys  blynyddoedd; 
hwy  oedd  pobl  ei  dad  a'i  fam  ;  ac  wrthynt 
hwy  y  teimlai  yntau  ymlyniad,  er  ei  fod 
wedi  cael  ei  ddwyn  i  fynu  i'r  offeiriadaeth. 
O'r  flwyddyn  1802  hyd  ddydd  ei  farw- 
olaeth,  gyda  hwy  y  bu  yn  Ilafurio.  Nid 
oedd,  fel  y  darfu  i  ni  sylwi,  yn  feddianol 
ar  ddoniau  dysglaer  ;  nis  gallai  gyffroi  torf 
ar  faes  y  Gymanfa,  na  thoddi  cynulleidfa  i 
ddagrau  wrth  bregethu  mewn  capel  ;  ond 
bu  ei  weinidogaeth  yn  nodedig  o  fuddiol ; 
ac  yn  arbenig  bu  o  wasanaeth  dirfawr 
gyda  chyfranu,  cyn  i'r  Cyfundeb  ordeinio 
gweinidogion  i  weinyddu  y  sacramentau. 
Teithiodd  lawer  gyda'r  efengyl  ;  ac  er  ei 
fod  yn  ẁr  dysgedig,  wedi  cael  dygiad  da  i 
fynu,  yn  meddu  golud  y  byd  hwn  mewn 
helaethrwydd,  byddai  yn  hollol  gartrefol 
yn  y  tai  tlodion  Ile  y  croesawid  gweinid- 
ogion  y  Methodistiaid  yn  fynych. 

Bu  yn  efrydydd  caled  trwy  ystod  ei  oes ; 
hoff'ai  wybodaeth,  a  theimlai  ddyddordeb 
dwfn  mewn  ymchwiliadau  Beiblaidd. 
Ysgrifenodd  amryw  Iyfrau  da,  ond  y  penaf 
o  honynt  oll  oedd  ei  Amseryddiaeth  Ÿsgryth- 
yrol.  Dywedir  iddo  dreulio  deng-mlynedd- 
ar-hugain  mewn  Ilafur  gyda  y  Ilyfr  hwn, 
ac  y  mae  yn  un  o'r  ychydig  lyfrau  a 
adawsant  argraff"  ddofn  ar  Gymru.  Ys- 
grifenodd  hefyd  Esboniad  ar  Lyfr  y  Dat- 
gnddiad ;  ac  am  ddwy  flynedd  gwedi  marw 
Mr.  Charles,  efe  a  olygai  y  Drysorfa.  Bu 
mewn  gwendid  a  nychdod  am  gryn  amser, 

cyn  iddo  gael  ei  alw  oddiwrth  ei  waith  at 
ei  wobr,  yr  hyn  a  gymerodd  le  Tach- 
wedd  6,  1836,  ac  efe  yn  bedwar-ugain 
mlwydd  oed.  Claddwyd  ef  yn  meddrod 
y  teulu  yn  Llanycil,  ac  yno,  gerllaw 
dyfroedd  tawel  llyn  Tegid,  y  gorphwys  ei 
weddiUion  marwol  mewn  gobaith. 

Dyn    boneddigaidd    o     foes    ydoedd    y 
Parch.    Simon    Lloyd,    ac    un    o'r    rhai 
mwyaf  llariaidd  a  gostyngedig  a  droediodd 
ddaear.    Ni  chymerai  ran  mewn  dadleuon  ; 
nid  oes  hanes  am  dano  yn  ymryson  â  neb, 
ar  unrhyw  fater,  ac  eto,  meddai  olygiadau 
clir  am  wirioneddau  mawrion  yr  efengyl, 
a   medrai   eu   hamddiffyn    yn    fedrus,    os 
byddai  galw  am  hyny.     Yr  oedd  yn  gwbl 
bleidiol  i'r  Neillduad  ;  credwn  iddo  ddat- 
gan  ei  farn  fel  yn  ífafriol  i'r  cam  yma  yn 
ílaenorol  i   Mr.   Charles.     Cawn  ef  yn  y 
seiat  fawr  yn  Liverpool,  Sulgwyn,   181 1, 
yn  uno  gyda   Mr.   Charles  i  ofyn  am  i'r 
ordeiniad  agoshaol  fod  yn  destun  gweddi 
ddifrifol  ar  ran  yr  hoU  eglwysi.     Cafodd 
barch  mawr  gan  y  Methodistiaid  ;  yr  oedd 
ei    hawddgarwch,    ei    ddwfn    ostyngeidd- 
rwydd,    ei  barodrwydd  i  ymgymeryd    âg 
unrhyw    orchwyl    y    caffai    ei    alw    ato, 
yn  nghyd  a'i  dduwioldeb  diamheuol,   yn 
mwy   na   gwneyd   i  fynu  am  absenoldeb 
talent  bregethwrol  ddysglaer  ynddo.     Bu 
fyw  yn  serch  ei  frodyr,  ac  yr  oedd  mawr 
alar  am  dano  pan  fu  farw. 

Cyn  gadael  yr  offeiriaid  Methodistaidd 
ddarfu  lynu  wrth  y  Cyfundeb  adeg  y 
Neillduad,  rhaid  i  ni  geisio  ateb  un 
cwestiwn  sydd  wedi  cael  ei  ofyn  i  ni 
droiau,  sef,  a  oedd  yr  offeiriaid  hyn,  wedi 
gadael  yr  Eglwys  Sefydledig,  yn  defnyddio 
y  Llyfr  Gweddi  Cyífredin  yn  y  gwasan- 
aeth  cyhoeddus  ?  Y  mae  rhai  yn  tybio 
eu  bod,  yn  enwedig  gan  y  darllenwn  am 
Mr.  Charles  yn  darllen  y  gwasanaeth  o 
ílaen  y  Parch.  John  WilUams,  Pantycelyn, 
yn  Nghaer.  Ond  dyUd  cofìo  mai  yn  yr 
addoldy  perthynol  i'r  Parch.  PhiUp  OUver 
y    cynheUd    y    cyfarfod.      Offeiriad    oedd 


Mr.    OUver    er    ei    fod    wedi    gadael    yr 
Eglwys ;    defnyddiai   ef   y    Llyfr    Gweddi 
tra  y  bu  by  w,  ac  y  mae  genym  sail  i  gredu 
yr    arferid    ei     ddarUen     yn    y    gwahanol 
gapelau  a  berthynent  iddo  am  ryw  gym- 
aint  o  amser  gwedi  ei  farw.     Ond  y  mae 
genym  y  seiUau  cadarnaf  dros  ddatgan  na 
ddefnyddid  y  Llyfr   Gweddi  gan  yr  offeir- 
iaid     Methodistaidd,    oddigerth     pan     yn 
gweinyddu   yn   y   Uan.     Pan  yr  ai  Jones, 
Llangan,    Griffiths,    Nefern,   ac  eraiU  o'r 
offeiriaid  ddarfu  aros  yn  nghynmndeb  yr 
Eglwys   tra  y    buont    byw,    ar  daith,  fel 
rheol    byddai   rhyw    gynghorwr   yn    cyd- 
deithio    â  hwy   fel   cyfaiU ;    y   cynghorwr 
hwnw    fyddai    yn   myned  trwy  ranau  ar- 
weiniol  y  cyfarfod,  ac  efaUai  yn  pregethu 
ychydig  yn  fyr  yn   mlaenaf ;   yna,   byddai 
yr  offeiriad  yn  canlyn,  wedi  cael  y  gynull- 
eidfa   yn    barod    mewn  ansawdd   hwylus. 
Nid    oedd    Ue   i'r    Llyfr    Gweddi    mewn 
cyfarfod     felly.       Am     Daniel     Rowland, 
yn    Llangeitho,     fel   yn    mhob    man    arall 
gwedi  iddo  gael  ei  droi  allan  o'r  Eglwys, 
ni  fyddai  un  amser  yn  dechreu  y  cyfarfod 
ei  hun  ;  rhyw  gynghorwr  nodedig  am  ei 
ddawn    gweddi   a    wnelai    hyny    yn    ddi- 
eithriad ;    a  byddai  hwnw  gwedi  terfynu 
cyn    y   deuai    Mr.   Rowland   i    mewn    i'r 
capel.      Deuai  efe  i  mewn  trwy  y  "  drws 
bach  "  oedd  y  tu  ol  i'r  pwlpud  mor  sydyn 
ag  yspryd;  pregethai  fel  angel  o'r  nefoedd, 
nes  codi  y  gynulleidfa  i  hwyl  orfoleddus  ; 
yna,     ciliai    allan    mor    ddisymwth    ag    y 
daethai  i  mewn,  gan  adael  y  bobl  yn  canu 
ac  yn  gorfoleddu.     Yn  awr,   ni  oddefid  i 
gynghorwr  ddarllen  y  Llyfr  Gweddi  ;   ni 
fyddai   ei    ddarllen   ychwaith   yn  debyg  o 
fod  y  parotoad  ar  gyfer  y  bregeth  a  hoffai 
Rowland ;     ac    y    mae    yn    gwbl    sicr    na 
ddefnyddid  ef  o  gwbl.     Y  rheol  oedd,  pan 
fyddai  yr  offeiriaid  yn  gwasanaethu  mewn 
adeilad    wedi    derbyn    cysegriad    esgobol, 
defnyddient  y  Llyfr  G weddi ;  ond  pan  y  pre- 
gethent  mewn  capel  heb  ei  gysegru,  neu  ar 
y  maes,  ni  fyddai  y  Llyfr  yn  cael  ei  arfer. 

YR    OFFEIRIAID    DDARFU    GEFNU. 

Pwy  a  feddylir  wrth  yv  Offciriaid  Mcthodistaidd — Coffadwriaeth  y  rhai  ddarfn  gefnu  wedi  cael 
ei  esgeuluso  —Nathauicl  Rowland  yn  cael  ei  ddwyn  i  fynu  ir  offeinadaeth — Ei  enwogrwydd 
niewn  dysgeidiacth  ac  niewn  dawn — Ei  yspryd  trahaus  a  thra-arglwyddaidd — Heíynt  y 
capelau  yn  Hwlffordd — Nathaniel  Rowland  yn  cael  ei  ddiarddel  oddiwrth  y  Methodistiaid — 
Teulu  y  Parch.  David  Griffiths,  Nefern — Yn  cael  ei  ddwyn  at  grefydd  yn  ieuanc — Yn 
priodi  Miss  Bowen,  Llwyngwair — Yn  cael  ei  urddo  yn  offeiriad — Yn  ymwasgu  at  y  Method- 
istiaid,  ac  yn  pregethu  niewn  lleoedd  annghysegredig — Ei  wroldeb—Boneddigeiddrwydd 
ei  ymddangosiad — Yn  bregethwr  nodedig — Desgrifiad  o  hono  fel  pregethwr — Elfenau  eraill 
yn  amlwg  yn  ei  gymeriad — Yn  Uaenori  yn  yr  ymdrech  yn  crhyn  y  Neillduad — Ei  fywyd 
gwedi  ei  yniadaiuiada'r  Mcthodistiaid — Cyfarfod  weithiau  aifrodyrgynt — Ei  farwolacth — 
Y  Parch.  William  Joncs,  Llandndoch — Y  Parch.  D.  Davies,  Cynwil — Offeiriaid  eraill  y 
dywedir  iddynt  gefnu  ar  y  Methodistiaid. 


iFALLAI  mai  priodol  fyddai  i  ni 
ddeffinio  pwy  a  olygwn  wrth  yr 
offeiriaid  Methodistaidd.  Ar  y 
cychwyn,  fel  Methodist  y  cyfrifid  poB 
offeiriad  os  byddai  ei  rodiad  yn  addas, 
a'i  athrawiaeth  yn  efengylaidd,  ac  os 
byddai  yn  rhybuddio  ei  blwyfolion  gyda 
dwysder  i  ffoi  rhag  y  llid  a  fydd.  Erbyn 
y  NeiUduad,  yr  oedd  y  diwygiad  Method- 
istaidd  wedi  lefeinio  yr  Eglwys  Wladol  i 
raddau,  fel  yr  oedd  cryn  nifer  o  offeiriaid 
yn  ngwahanol  barthau  y  wlad  yn  pregethu 
yn  rymus,  yn  oleu,  ac  yn  effeithiol,  a'r 
bobl  gyffredin  yn  tyru  i'w  gwrando. 
Eithr  y  rhai  a  ddynodir  fel  "  offeiriaid 
Methodistaidd  "  yw  yr  offeiriaid  hyny,  yn 
ychwanegol  at  bregethu  yr  athrawiaethau 
efengylaidd,  a  efelychent  y  Methodistiaid 
yn  eu  dull  o  ddwyn  yn  mlaen  y  gwasan- 
aeth  crefyddol,  gan  gynhal  cyfarfodydd 
gweddío,  a  seiadau  proíìad,  ac  arfer  dysg- 
yblaeth  ;  ac  yn  mhellach,  a  ymunent  yn 
ffurfiol  â'r  Methodistiaid  i  gario  gwaith  y 
diwygiad  yn  mlaen,  trwy  bresenoli  eu  hun- 
ain  yn  y  Cyfarfodydd  Misol  a'r  Cymdeith- 
asfaoedd,  a  chymeryd  rhan  yn  yr  ymdrin- 
iaeth  breifat.  Am  rai  o  honynt,  buont  yn 
deithwyr  mawrion,  ac  yn  pregethu  yn 
y  Gogledd  a'r  Dê,  pa  le  bynag  y  caent 
ddrws  agored.  Am  eraiU,  ychydig  a 
deithiasant  ;  ni  feddent  y  cymhwysderau 
gofynol  at  hyny  ;  tcimlent  hefyd,  efallai, 
annhueddrwydd  i  bregethu  mewn  lieoedd 


annghysegredig;  ond  yr  oeddynt  yn  cefnogi 
pregethu  y  lleygwyr,  ac  yn  cydymuno  yn 
yr  ysgogiad  cyffredinol  i  efengyleiddio  y 
wlad.  A'r  offeiriaid  hyn,  ddarfu  aros  yn 
yr  Eglwys  pan  y  penderfynodd  y  Method- 
istiaid  neiiiduo  pregethwyr  o'u  mysg  eu 
hunain  i  gyflawn  waith  y  weinidogaeth,  y 
mae  a  fynom  yn  bresenol. 

Drwg  genym  i  ni,  er  pob  ymchwii,  fethu 
cael  llawer  o'u  hanes ;  enwau  amryw  o 
honynt  yn  unig  sydd  wedi  cyrhaedd  i  lawr 
hyd  atom  ni.  Pa  fodd  eu  hargyhoeddwyd, 
beth  oedd  nodwedd  eu  gweinidogaeth,  pa 
erledigaethau  a  ddyoddefasant,  a  pha 
Iwyddiant  fu  ar  eu  Uafur,  sydd  gwestiynau 
nas  gellir  eu  hateb  yn  bresenol.  Y  wolir 
a  ddaeth  i'w  rhan  am  droi  eu  cefnau  ar  eu 
brodyr  oedd  cael  eu  hebargofi  yn  Uwyr. 
Prin  y  gelhd  dysgwyl  yn  wahanol.  Yn 
sicr,  ni  pherthynai  i'r  Methodistiaid  gadw 
coffadwriaeth  yr  offeiriaid  hyn  yn  wyrdd ; 
oblegyd  torasent  o'u  gwirfodd,  oddiar 
ragfarn  Eglwysig,  ac  awyddfryd  am  gadw 
gafael  ar  eu  bywioliaethau,  y  cysylltiad  a 
fuasai  unwaith  yn  bodoli  rhyngddynt  a'r 
Cyfundeb,  a  gwnaethent  hyny  gyda  llawer 
o  chwerwedd  yspryd.  O'r  tu  arall,  ni 
ofalai  yr  Eglwyswyr  am  godi  cofgolofnau 
iddynt,  oblegyd  yr  oedd  eu  cysyllliad 
blaenorol  â'r  Methodistiaid,  a'r  yspryd 
diwygiadol  a'u  meddianai,  wedi  eu  gwneyd 
yn  gwbl  anmhol)logaidd  yn  mysgy  mwyaf- 
rif  o'r  offeiriaid.     Yr  ydym  wedi  chwilio  y 

cyfnodolion  Eglwysig  gyda  dyfalwch,  er 
ceisio  dod  o  hyd  i  hanes  yr  offeiriaid 
Methodistaidd  ddarfu  lynu  wrth  yr  Eg- 
Iwys,  ond  anaml  a  phrin  ydyw  hyd  yn  nod 
unrhyw  gyfeiriad  atynt.  Daethom  ar 
draws  tynelH  o  rwbel  yn  y  fifurf  o  athrod 
ar  yr  YmneiUduwyr,  ac  o  ddifriaeth  ar  eu 
gweinidogion  ;  ond  am  yr  offeiriaid  ddarfu 
ymdrechu  gwneyd  yr  Eglwys  yn  allu 
ysprydol  yn  Nghymru,  prin  y  ceir  cry- 
bwylHad.  Felly,  anmhosibl  gwneyd  cyf- 
iawnder  â  hwy  yn  bresenol.  Fel  Method- 
istiaid  yr  edrychent  arnynt  eu  hunain 
gwedi  y  Neillduad,  ond  mai  Methodistiaid 
oddifewn  i'r  Eglwys  oeddynt.  Parhäent 
i  gario  yn  mlaen  arferion  a  defodau  y 
Methodistiaid  ;  ac  yn  wir,  honent  fod  y 
rhai  a  aethant  allan  wedi  colli  pob  hawl  i'r 
enw,  ac  mai  hwy  yn  unig  oedd  y  gwir 
Fethodistiaid.  Buont  am  beth  amser  yn 
croesawu  cynghorwyr  teithiol  i'w  hysgol- 
dai,  ac  yn  ceisio  cynhal  Cyfarfodydd 
Misol  a  Chymdeithasfaoedd  ;  ond  buan  y 
trodd  yr  ymdrech  yn  fethiant.  Un  rheswm 
am  hyny  oedd,  mai  pregethwyr  diddawn 
oedd  yr  offeiriaid  hyn  gan  mwyaf,  er  fod 
yn  perthyn  iddynt  eithriadau  anrhydeddus. 
A'r  rheswm  arall  oedd,  mai  yn  mysg  y 
rhai  ddarfu  ymneillduo  yr  oedd  enaid  y 
diwygiad. 

Y  cyntaf  o'r  rhai  hyn  a  ddaw  dan  ein 
sylw  yw  y  Parch.  Nathaniel  Rowland. 
Cyfaddefwn  nad  hoUol  gywir  ei  restru  yn 
mysg  yr  offeiriaid  ddarfu  gefnu,  gan  iddo, 
bedair  blynedd  cyn  y  Neillduad,  gael  ei 
ddiarddel  gan  y  Methodistiaid  ;  ond  oddiar 
amryw  resymau,  haedda  ei  hanes  ryw 
gymaint  o  gofnodiad,  a  chredwn  mai  dyma 
y  lle  goreu  i  wneyd  hyny.  Efe  oedd  fab 
hynaf  y  Parch.  Daniel  Rowland,  Llan- 
geitho,  y  Diwygiwr  enwog.  Dywed  tra- 
ddodiad  y  bu  i  Daniel  Rowland  amryw 
feibion  yn  flaenorol,  y  rhai  a  fedyddiasid 
yn  Daniel,  ond  i  bob  un  o  honynt  farw  yn 
fabanod  bychain.  Cymerodd  y  rhieni  hyn 
yn  awgrym  nad  oedd  Rhagluniaeth  yn 
foddlawn  i'r  enw  Daniel  gael  ei  barhau  yn 
y  teulu,  ac  felly,  cyfenwasant  y  nesaf  yn 
Nathaniel,  gan  ddeall  yr  enw  fel  Na- 
Daniel,  neu  Nid-Daniel.  Modd  bynag, 
tyfodd  y  bachgen  hwn  i  addfedrwydd 
oedran,  a  gwelodd  hir  ddyddiau.  Cafodd 
yr  addysg  oreu,  a  graddiodd  yn  anrhyd- 
eddus  yn  Rhydychain.  Dygodd  ei  dad  ef 
i  fynu  i'r  ofîeiriadaeth,  a  diau  y  bwriadai 
iddo  gymeryd  ei  le  ef  fel  arweinydd  yn  mysg 
y  Methodistiaid.  Nid  oedd  heb  lawer  o 
sail  i'w  obaith,  oblegyd  yr  oedd  Nathaniel 


Rowland,  heblaw  bod  yn  ysgolor  gwych, 
yn  meddu  talentau  gweinidogaethol  dysg- 
laer,  ac  yr  oedd  y  Methodistiaid,  oddiar  y 
parch  diderfyn  a  goleddent  at  ei  dad,  yn 
barod  i'w  osod  i  eistedd  yn  y  gadair 
uchaf.  Yn  fuan  gwedi  ei  urddo  yn  offeir- 
iad  gan  Esgob  Tyddewi,  priododd  â  Miss 
Margaret  Davies,  unig  blentyn  y  Parch. 
Howell  Davies ;  ac  mewn  canlyniad,  sym- 
udodd  i  fyw  i'r  Parke,  yn  Sir  Benfro,  lle 
preswylfod  ei  briod.  Trwy  y  briodas  hon 
daeth  yn  feddianol  ar  gyfoeth  lawer,  gan 
gynwys,  heblaw  llawer  o  olud  ychwan- 
egol,  dỳ  y  Parch.  Howell  Davies  yn 
Hwlffordd,  a  phalas  ac  etifeddiaeth  y 
Parke.  Bu  i  Nathaniel  a  Margaret  Row- 
land  bump  o  blant,  sef  dau  fab  a  thair 
merch.  Nathaniel,  y  mab  hynaf,  a  fu 
byw  a  marw  yn  y  Parke,  ac  ni  phriododd. 
John  a  ddygwyd  i  fynu  yn  feddyg,  ac  a 
aeth  allan  i'r  India;  eithr  ni  ddychwelodd, 
ac  ni  adawodd  epil.  Priododd  y  merched 
â  dynion  ieuainc  o'r  gymydogaeth,  ac 
wyrion  i  un  o  honynt  sydd  yn  preswyHo 
yn  y  Parke  yn  bresenol. 

Y  mae  yn  sicr  fod  y  Parch.  Nathaniel 
Rowland  yn  meddu  doniau  dysglaer,  a'i 
fod  yn  bregethwr  nodedig  o  boblogaidd. 
Am  hyn  y  mae  genym  dystiolaeth  yr  hen 
Fardd  o  Bantycelyn  yn  y  farwnad  a 
gyfansoddodd  i'w  dad  : — 

"Ti,  Nathaniel,  gwas  y  nefoedd, 

Gwylia  ar  y  gorlan  glyd, 
Gasglodd  Rowland,  dy  dad  ffyddlawn, 

Trwy  ryw  orcbest  fawr  yn  ngbyd ; 
Uwcb  mewn  dysg,  nid  llai  mewn  doniau, 

Saf  fel  llusern  oieu,  glir, 
I  belpu  ei  ddefaid  ef  i  gadw 

Yr  union  ffordd  i'r  nefol  dir. 

Bydd  yn  dad  i'r  Assosiasiwn  ; 

Ac  os  teimli'th  fod  yn  wan, 
Ti  gai  belp  gwir  efengylwr, 

Dafydd  onest  o  Langau." 

Medrai  WiHiams  adnabod  pregethwr ; 
a  phe  y  dadleuid  mai  cariad  angerddol  at 
Rowland  a  barai  iddo  ddweyd  fod  ei  fab 
yn  gyfartal  iddo  mewn  doniau,  rhaid  addef 
fod  geiriau  yr  hen  Fardd  yn  brawf  didroi- 
yn-ol  o  athrylith  wych  y  Parch.  Nathaniel 
Rowland.  Yn  gyffelyb  y  tystiai  yr  hen 
bobl  a'i  cofìent  yn  mysg  y  Methodistiaid. 
Ni  addefent  ei  fod  cyfuwch  a'i  dad,  ac  y 
mae  yn  sicr  nad  oedd  ;  ond  dywedent  fod 
ganddo  lais  cryf  a  pheraidd,  gyda  Ilyw- 
odraeth  dda  arno ;  ei  fod  yn  draddodwr 
medrus  ac  efifeithiol,  ac  y  byddai  weithiau 
yn  cael  odfaeon  hynod  o  nerthol.  Wrth 
"  dad  i'r  Assosiasiwn,"  y  golygir  math  o 


YR    OFFEIRIAID    DDARFU    GEFNU. 


327 


archesgob  yn  mysg  y  Meíhodistiaid  ;  terni 
Howell  Harris  ydoedd,  yr  hwn  a  ddefn- 
yddiai  ani  ei  swydd  o  arolygydd  cyffred- 
inol  ar  y  seiadau.  Prin  yr  oedd  eisiau 
anog  Nathaniel  Rowland  i  gymeryd  yr 
awdurdod  i'w  ddwylaw  ;  gwnaethai  hyny 
mewn  rhan  cyn  i'w  dad  farw.  Yr  oedd  ei 
uchelgais  yn  ddiderfyn,  a  chefnogid  ef  yn 
ei  wanc  am  awdurdod  gan  yr  hoU  offeir- 
iaid  a  berthynent  i'r  Methodistiaid,  oddi- 
gerth  Jones,  Llangan.  Gwedi  marw  ei 
dad,  aeth  ei  draha  yn  annyoddefol.  Addefa 
pawb,  er  gwahaniaethu  mewn  barn  gyda 
golwg  ar  y  rhan  a  gymerodd  eraill  yn 
y  drafodaeth,  mai  Nathaniel  Rowland 
oedd  yr  arweinydd  yn  niarddehad  Peter 
Williams.  Cynhyrfid  ef  yn  hyn,  nid  gan 
zêl  dros  burdeb  athrawiaeth,  ond  gan 
awyddfryd  cael  oddiar  y  ffordd  y  g\vr  a 
feddai,  ar  gyfrif  henafiaeth,  dysg,  pwysau 
cymeriad,  poblogrwydd,  a  gwasanaeth, 
fwyaf  o  hawl  i  eistedd  yn  y  deyrngadair. 
Cefnogwyd  ef  yn  hyn  gan  Ficer  Nefern,  a 
bu  Jones,  Llangan,  yn  ddigon  digalon  a 
llwfr  i  fod  yn  ddystaw. 

Anffawd  ddirfawr  i  grefydd  yn  y  wedd 
Fethodistaidd  arni  oedd  mynediad  y  Parch. 
Nathaniel  Rowland  i  Sir  Benfro.  Bu 
balchder  ei  yspryd,  ei  draha,  a'i  ormes  ar 
y  seiadau,  agos  ei  dyfetha,  Dygii"  tyst- 
iolaeth  unfrydol  i'w  falchder ;  dywedai 
Rowland  Hill  am  dano  mai  efe  oedd  y 
cythraul  balchaf  a  welodd  erioed.  Hawliai 
awdurdod  unbenaethol  yn  y  Gymdeithasfa, 
ac,  hyd  oni  chyfododd  y  Parch.  Ebenezer 
Morris  i  safle,  ni  feiddiai  neb  ei  wrthwyn- 
ebu.  Glynai  yn  dyn  wrth  yr  Eglwys 
Wladol,  er  y  camwri  a  dderbyniasai  ei 
dad  ganddi.  Tebyg  mai  nid  serch  at  yr 
Eglwys  ychwaith  a  barai  hyn,  ond  ei  fod 
am  bwysleisio  ar  ei  safle  fel  offeiriad,  a 
dangos  y  rhagor  mewn  urddas  oedd 
rhyngddo  ef  a'r  pregethwyr  diurddau.  Ni 
weinyddai  y  sacramentau  yn  y  capelau 
Methodistaidd ;  cyn  hir,  aeth  i  wrthod 
pregethu  ynddynt.  Gofynai  y  frawdol- 
iaeth  iddo  bregethu  yn  nghapel  Aber- 
gwaun  ;  ei  ateb  dieithriad  ydoedd  :  "  Na 
wnaf,  byth  ; "  pregethai  yn  yr  eglwys, 
ac  yna  ai  i  dý  hen  ferch,  yr  hwn  oedd 
yn  llawer  rhy  fychan,  ac  yn  gwbl  an- 
nghyfleus,  i  weinyddu  y  cymun.  Yn 
nanedd  ei  wrthwynebiad  pendant  y  llwydd- 
odd  Jones,  Llangan,  i  gael  gan  y  Gym- 
deithasfa  benodi  capel  Abergwaun  fel  vin 
o'r  lleoedd  yn  mha  rai  yr  oedd  y  sacram- 
entau  i  gael  eu  gweinyddu.  Yn  gyffelyb  y 
bu    gyda    Chaerfyrddin.      Pan    y   gofynai 


Mr.  Charles,  pan  nad  oedd  ond  blaenor, 
am  ganiatad  i  gofio  am  angau'r  groes  yn 
nghapel  Heol-y-dwfr ;  atebai  Mr.  Row- 
land  :  "  Na  chewch,  y  mae  capel  Llan- 
lluan  yn  ddigon  agos  ;  "  ac  er  ei  waethaf 
y  caniatawyd  y  cais.  Eto,  yr  oedd  ef  ei 
hun  yn  gweinyddu  y  cymundeb  bob  mis 
mewn  capel  heb  ei  gysegru  yn  Hwlffordd. 
Nid  rhyfedd  fod  dynion  yn  gwingo  yn 
erbyn  y  fath  benchwibandod  a  thraws- 
lywodraeth,  ac  i  ganoedd,  gawsent  eu 
hargyhoeddi  trwy  weinidogaeth  rymus  y 
Tadau  Methodistaidd,  droi  eu  cefnau  ar  y 
Cyfundeb,  gan  ymuno  â'r  Annibynwyr  a'r 
Bedyddwyr.  Deugain  mlynedd  gormes 
Nathaniel  Rowland  sydd  yn  cyfrif  yn 
benaf  am  wendid  Methodistiaeth  yn 
Mhenfro  y  dydd  hwn.  Dywed  traddodiad 
am  Mr.  Rowland  ei  fod  nid  yn  unig  yn 
uchelgeisiol  a  balch,  eithr  hefyd  yn  dra 
chybyddlyd  ;  iddo  geisio  tori  ewyllys  ei 
dad,  ac  mai  trwy  roddi  iddo  dri  chant  o 
bunoedd  dros  ben  yr  hyn  oedd  yn  dyfod 
i'w  ran  y  medrodd  y  teulu  ei  dawelu. 

Pregethai  yn  Hwlfíbrdd  yn  y  Tabernacl, 
capel  a  adeiladwyd  gan  y  Methodistiaid, 
yn  benaf  trwy  offerynoliaeth  y  Parcli. 
Howell  Davies.  Yn  Hanes  Eglwysi  An- 
nibynol  Cymru,  priodolir  adeiladiad  y  capel 
i  Whitefield,  ac  awgrymir  fod  elfen  An- 
nibynol  yn  yr  eglwys  o'r  cychwyn.  Y 
.mae  hyn  yn  gwbl  gamarweiniol.  Yr  oedd 
Methodistiaid  yn  Hwlffordd  cyn  erioed  i 
Whitefield  ymweled  â'r  lle  ;  cawsent  eu 
hargyhoeddi  trwy  weinidogaeth  gyffrous 
Howell  Harris,  a  Howell  Davies,  a'r  di- 
weddaf  a  fu  a'r  llaw  flaenaf  mewn  cysyUtiad 
a'r  capel.  Ychydig  oedd  Whitefield  yn  ym- 
yraeth  ag  adeiladu  capelau,  ac  y  mae 
amheuaeth  a  fu  troed  iddo  erioed  o  fewn 
Tabernacl  Hwlffordd.  A  ganlyn  yw  y 
modd  yr  aeth  y  capel  a'r  eglwys  yn  eiddo 
i'r  Annibynwyr.  Pan  yr  oedd  Mr.  Nath- 
aniel  Rowland  wedi  bod  yn  absenol  am 
rai  misoedd,  a'r  eglwys  wedi  cael  ei  ham- 
ddifadu  o'r  cymun  sanctaidd  mewn  can- 
lyniad,  gofynwyd  i  un  Cadben  Joss  gyf- 
ranu.  Un  o  bregethwyr  Rowland  Hill 
oedd  efe,  ac  ymddengys  ei  fod  wedi  cael 
caniatad  i  weinyddu  y  sacramentau  yn 
eglwysi  Mr.  HiU.  Efe  a  bregethai  yn  awr 
yn  y  Tabernacl  yn  ystod  absenoldeb  Mr. 
Rowland,  ac  ar  gais  yr  eglwys  yn  y  lle, 
ymgymerodd  a  chyfranu.  Ar  ganol  gwein- 
yddiad  yr  ordinhad,  pwy  wnaeth  ei  ym- 
ddangosiad  yn  y  drws  ond  Nathaniel 
Rowland  ;  cyffrodd  drwyddo,  am  yr  edrych- 
ai  ar  hyn  fel  ei   hawlfraint  ef;  ac,  mewn 

tymher  danllyd,  aeth  i'r  llofft.  Wedi 
gorphen  y  gwasanaeth,  gwnaeth  ymosod- 
iad  brwnt  ar  y  swyddogion  ;  dywedai  mai 
efe  oedd  perchenog  y  capel,  nad  oedd 
gan  neb  hawl  i  weinyddu  ynddo  heb  ei 
ganiatad,  a  bygythiai  eu  troi  allan.  Brys- 
iodd  y  swyddogion  mewn  canlyniad  i 
feddianu  gweithred  y  capel,  yr  hyn  a 
ddarfu  iddynt  Iwyddo  i'w  gyflawni,  trwy 
dalu  i  fynu  y  mortgage  oedd  arno  ;  ac  yna 
heriasant  Nathaniel  Rowland  i  wneyd  ei 
waethaf.  Ymadawodd  yntau  ;  canlynwyd 
ef  gan  gryn  nifer  o'r  aelodau ;  ac  ar 
ol  bod  yn  cyfarfod  am  gryn  amser  ar 
lofît  rhyw  wayeìwnse,  adeiladwyd  capel 
yn  Heol-y-bont,  yr  hwn  a  elwid  yn 
Gapel  Rowland.  Nid  oedd  dim  Annibyn- 
iaeth  yn  perthyn  i'r  Tabernacl  gwedi  i 
Mr.  Rowland  droi  ei  gefn  ;  Methodistiaid 
a  addolent  ynddo,  ond  eu  bod  mewn 
cysylltiad  â  chyfundeb  yr  larlles  Hunting- 
ton.  Ac  mewn  cysylltiad  â'r  Cyfundeb 
hwnw  y  parhaodd  yr  eglwys  hyd  o  fewn 
rhyw  ddeng-mlynedd-ar-hugain  yn  ol.  Y 
pryd  hyn,  pan  yr  oedd  un  Mr.  Stamper 
yno  yn  weinidog,  aed  i  alw  y  Tabernacl  yn 
gapel  Annibynol,  a  chyfaddaswyd  y  weith- 
red  gyfreithiûl,  mor  bell  ag  yr  oedd  hyny 
yn  ddichonadwy,  at  ffuflywodraeth  yr 
Annibynwyr. 

Yn  ol  pob  tebyg,  yn  enw  Mr.  Nathaniel 
Rowland  y  tynwyd  allan  weithred  capel 
Heol-y-bont,  ac  felly,  yn  gyfreithiol,  ei 
eiddo  personol  ef  ydoedd.  Tua  dechreu 
y  bedwaredd-ganrif-ar-bymtheg,  dechreu- 
odd  sî  anhapus  ymdaenu  am  gymeriad 
Nathaniel  Rowland  ;  ei  fod  yn  bwyta  ac 
yn  yfed  yn  anghymesur  ;  ac  y  byddai  yn 
esgyn  i'r  pwlpud  weithiau  dan  ddylanwad 
diodydd  meddwol.  Ar  y  cychwyn,  nid 
oedd  hyn  ond  rhyw  sibrwd  yn  y  gwynt ;  ni 
cheid  neb  i  ddyfod  yn  mlaen  â  thystiolaeth 
bendant.  Ond  tua'r  flwyddyn  1807,  caed 
proíìon  diymwad  fod  y  cyhuddiad  yn 
wirionedd,  a  phenderfynodd  y  Gymdeith- 
asfa  gynal  cyfarfod  arbenig  i  drin  y 
mater  yn  Nghastellnewydd-Emlyn.  Yr 
Hybarch  David  Jones,  Llangan,  oedd 
yn  y  gadair.  Profwyd  ef  yn  euog  tu  hwnt 
i  bob  amheuaeth  ;  nid  oedd  gan  yr  oífeir- 
iaid,  y  rhai,  oblegyd  parch  i'w  dad,  a 
theimlad  da  ato  yntau,  a  hofîent  ei  am- 
ddiffyn,  air  i'w  ddweyd  drosto.  Y  cwest- 
iwn  nesaf  oedd,  pa  gerydd  i'w  roddi  arno  ? 
Awyddai  rhai  am  ei  drin  yn  dyner,  a 
pheidio  cario  allan  ddysgyblaeth  eithafol. 
Eithr  cyfododd  Mr.  Ebenezer  Morris,  gan 
gynyg   fod    pob   cysylltiad   rhyngddo    a'r 


Methodistiaid  i  gael  ei  dori,  yr  hyn  a 
eiliwyd  gan  Mr.  Charles,  Caerfyrddin.  Y 
fath  oedd  grym  eu  hymadroddion,  a'r 
argyhoeddiad  dwfn  o  gydwybodolrwydd 
a  garient  i  fynwesau  pawb,  fel  yr  aeth  y 
cyfarfod  yn  gyfan  gyda  hwynt.  Ceisiai  y 
cadeirydd  gan  Mr.  Morris  roddi  y  cynygiad 
i'r  cyfarfod,  am  na  allai  ef  gan  ei  deimlad. 
"  Yn  enw  lesu  Grist  mi  a'i  gwnaf,"  ebai 
yntau.  Hyny  a  wnaeth,  a  dyma  ddwylaw 
pawb  i  fynu  fel  gallt  o  goed  ;  dywedir  i'r 
holl  offeiriaid  oedd  yn  bresenol  godi  ei 
dwylaw. 

Dyma  Nathaniel  Rowland  wedi  cael  ei 
ddiarddel  o'r  Cyfundeb  y  bu  ei  dad  yr 
offeryn  cryfaf  i  osod  ei  sail.  Ond  yr  oedd 
yn  offeiriad  yn  yr  Eglwys  Sefydledig  eto  ; 
ac  nid  yw  yn  ymddangos  i  Esgob  Tyddewi 
wneyd  unrhyw  sylw  o'i  ddrygfoes  ;  a  Ilai 
fyth  ei  geryddu  am  ei  fai.  Efe  hefyd  oedd 
perchenog  y  capel  Methodistaidd  yn  Heol- 
y-bont,  Hwlffordd.  Daliodd  afael  ynddo 
ar  ol  y  diarddeliad,  gan  bregethu  a  gwein- 
yddu  y  sacramentau  o'i  fewn,  a  diau  iddo 
gael  rhywrai  i  lynu  wrtho.  Eithr  am  y 
Methodistiaid  ffyddlon  i'r  Cyfundeb,  bu 
raid  iddynt  hwy  chwilio  am  le  i  addoli  y 
drydedd  waith.  Nid  rhyfedd  felly  fod  y 
Methodistiaid  yn  gymharol  weiniaid  yn 
Hwlffordd,  gan  i  ddau  o'u  capelau  gael  eu 
Iladrata  oddiarnynt. 

Pa  hyd  y  bu  Mr.  Rowland  yn  gweinid- 
ogaethu  yn  nghapel  Heol-y-bont  wedi  ei 
ddiarddeliad,  nis  gwyddom.  Ymddengys 
na  allodd  gasglu  cynulleidfa  yno  wedi  i'r 
Methodistiaid  gilio,  ac  yn  y  diwedd  iddo 
ddigaloni,  a  rhoddi  y  Ile  i  fynu.  Yn  bre- 
senol,  y  mae  "  Capel  Rowland  "  yn  cael  ei 
ddefnyddio,  os  cawsom  ein  hiawn  hys- 
bysu,  fel  efail  gôf.  Y  mae  hanes  Mr. 
Nathaniel  Rowland  o'i  ddiarddeliad  i'w 
fedd  yn  gorwedd  tan  leni  o  dywyllwch. 
Mor  bell  ag  y  gallwn  gasglu,  ni  fu  ganddo 
fywioliaeth  yn  yr  Eglwys  erioed ;  gan  ei 
fod  yn  \vr  o  gyfoeth,  nid  oedd  raid  iddo 
wrth  un.  Y  tebygolrwydd  yw  y  byddai 
yn  gwasanaethu  yn  achlysurol  yn  y  lianau 
o  gwmpas  ei  gartref,  pan  fyddai  galw  am 
ei  wasanaeth  ;  ond  mai  ei  brif  orchwyl 
oedd  gofalu  am  ei  etifeddiaeth  yn  y  Parke. 
Cafodd  fy w  i  oedran  teg ;  a  chlywsom 
ddarfod  iddo,  yn  mhell  cyn  ei  farw,  gael 
goruchafiaeth  ar  y  pechod  fyddai  yn  ei 
fynych  dripio.  Bu  farw  yn  y  Parke,  yn  y 
flwyddyn  1831,  yn  82  mlwydd  oed,  a 
chafodd  ei  gladdu  yn  Henllan  Amgoed. 
Y  mae  cryn  nifer  o'i  ddisgynyddion  yn  y 
rhan  hono  o  Benfro  yn  bresenol. 

Y  nesaf  a  ddaw  dan  ein  sylw  yw  y 
Parch.  David  Grifîìths,  Nefern,  Sir  Benfro. 
O'r  ofîeiriaid  ddarfu  gefnu  ar  y  Methodist- 
iaid  adeg  y  Neillduad,  gan  lynu  wrth  yr 
Eglwys  Sefydledig,  efe  oedd  y  penaf  yn 
ddiau,  yn  gystal  a'r  mwyaf  poblogaidd  a'r 
dysgleiriaf  ei  ddawn.  Dywedir  yr  hànai 
ei  rieni  o  blwyf  Llandygwydd,  yn  rhan 
isaf  Sir  Aberteifi  ;  ond  cyn  i'r  bachgen 
David  gael  ei  eni  yr  oeddynt  wedi  symud 
i'r  Felin  Lan,  yn  nghymydogaeth  Nar- 
berth.  Enw  ei  dad  oedd  John  Griffiths, 
brethynwr  wrth  ei  alwedigaeth,  a  gẃr  tra 
chymeradwy  yn  yr  ardal  y  preswyUai. 
Rhaid  ei  fod  yn  gysurus  arno  o  ran  ei 
amgylchiadau,  oblegyd  llwyddodd  i  roddi 
addysg  gwell  na'r  cyfFredin  i'w  blant. 
Ymddengys  fod  gwythien  o  athrylith  yn 
rhedeg  trwy  y  teulu.  Bu  John,  yr  hynaf 
ond  un  o'r  meibion,  yn  weinidog  o  gryn  en- 
wogrwydd  yn  nghyfundeb  yr  larlles 
Huntington.  Ond  â  David,  yr  hynaf  o'r 
plant,  y  mae  a  fynom  ni.  Cafodd  ei  eni 
yn  y  flwyddyn  1756,  yn  y  Felin  Lan, 
plwyf  Llanbedr  Yelfrey,  Sir  Benfro.  Am 
helyntion  ei  ieuenctyd  yr  ydym  yn  gwbl 
anwybodus  ;  felly  yr  ydym  hefyd  am  ei 
argraffiadau  crefyddol  cyntaf,  ac  am  y 
modd  y  dygwyd  ef  i  orphwys  ar  Waredwr. 
Nid  oedd  y  Felin  Lan  yn  rhyw  bell  iawn 
o  Landdowror,  lle  y  gweinidogaethai  y 
Parch.  Griffith  Jones ;  ac  awgryma  y 
Parch.  Josiah  Thomas  Jones,  yr  hwn  o^dd 
yn  gâr  agos  i  David  Griffiths,  yn  ei  Eiriadnr 
Bywgraffyddol  0  Ermogion  Cyinru,  m:ii  trwy 
ddylanwad  pregethu  y  g\vr  enwog  hwnw 
y  dygwyd  y  bachgen  David  gyntaf  i  ysLyr- 
iaeth  o'i  gyfìwr.  Prin  y  geili  hyn  fod  yn 
gywir,  oblegyd  nid  oedd  David  Griffiths 
ondpum'  mlwydd  oed  pan  fu  farw  Griffith 
Jones.  Tebycach  o  lawer  iddo  gael  ei 
argyhoeddi  i  fywyd  dan  weinidogaeth  y 
Parch.  Howell  Davies,  yr  hwna  bregethai 
ac  a  weinyddai  y  sacramentau  gyda  chy- 
sondeb  yn  Eglwys  Mounton,  yr  hon  oedd 
yn  gyfagos  i  Narberth.  Yr  oedd  David 
Griffiths  yn  bedair-mlwydd-ar-ddeg  oed 
pan  fu  farw  Howell  Davies.  Cafodd  gwedi 
hyny  gyfieusterau  lawer  i  wrando  ar 
Howell  Harris,  Daniel  Rowland,  a 
Williams,  Pantycelyn,  ac  anhawdd  meddwl 
na  ddarfu  i'w  gweinidogaeth  gyffrous  hwy 
effeithio  yn  ddwfn  arno,  a  bod  yn  ddy- 
lanwad  cryf  yn  ffurfiad  ei  gymeriad. 

Fel  y  darfu  i  ni  sylwi,  cafodd  addysg 
dda  gan  ei  rieni,  a  bu  am  beth  amser  yn 
astudio  yr  ieithoedd  clasurol  yn  Ysgol 
Ramadegol  Penfro.     Pan  yn  Ilanc  ieuanc 


deunaw  mlwydd  oed  cyflogwyd  ef  gan 
Mr.  Bowen,  Llwyngwair,  i  fod  yn  athraw 
teuluaidd  i'w  feibion.  Perthynai  Mr. 
Bowen  i'r  Methodistiaid  ;  yn  ei  dỳ  ef  y 
Iletyai  y  Diwygwyr  pan  ddeuent  i'r  gym- 
ydogaeth  i  efengylu ;  y  mae  yn  bur  sicr  fod 
awydd  arno  am  gael  gŵr  ieuanc  crefyddol 
a  difrifol  yn  athraw  i'w  blant  ;  ac  felly 
credwn  fod  apwyntiad  David  Griffiths  i'r 
swydd  mewn  oedran  mor  ieuanc  yn  brawf 
cryf  ei  fod  yn  barod  wedi  cael  ei  gyfnewid 
trwy  ras,  ac  yn  ymwasgu  at  y  Methodist- 
iaid.  Yn  nhỳ  mab  i  Mr,  Bowen,  sef 
Cadben  Bowen,  y  bu  y  Parch.  Ebenezer 
Richard  yn  athraw  teuluaidd  ar  ol  hyn. 

Ymddengys  fod  David  Griffiths  y  pryd 
hwn  yn  ddyn  ieuanc  glandeg,  o  ymddang- 
osiad  tywysogaidd,  ac  yn  dra  boneddigaidd 
o  ran  ymddygiad.  Nid  rhyfedd  felly  i 
ferch  henaf  Mr.  Bowen  syrthio  mewn 
cariad  âg  ef.  Rhedodd  ei  serch  yntau 
arni  hithau,  ac  unwyd  y  ddau  yn  nghyd 
mewn  glân  briodas.  Tueddai  efe  yn  gryf 
at  y  weinidogaeth ;  ac  ar  y  iyego  Hydref, 
1779,  pan  yn  dair-ar-hugain  mlwydd  oed, 
urddwyd  ef  yn  ddiacon  gan  Dr.  Warren, 
Esgob  Tyddewi.  Gan  yr  un  gŵr  ordein- 
iwyd  ef  i'w  lawn  urddau  fel  offeiriad, 
Medi  3,  1780.  Torodd  allan  ar  unwaith 
yn  bregethwr  poblogaidd ;  yr  oedd  yn 
llawn  o  yspryd  y  diwygiad,  a  Ilenwid  yr 
eglwysi  yn  mha  rai  y  gweinidogaethai. 
Yn  mhen  tua  phedair  blynedd  gwedi  ei 
urddiad,  sef  yn  y  flwyddyn  1783,  daeth 
ficeriaeth  Nanhyfer,  neu  Nefern,  yn  wag. 
Yn  Ilaw  yr  Arglwydd  Ganghellydd  yr 
oedd  y  penodiad,  a  thrwy  ddylanwad  Mr. 
Bowen,  yr  hwn  a  drigai  o  fewn  y  plwyf,  ac 
a  arferai  fyned  i'r  eglwys  yno  i  gymuno, 
cafodd  y  Parch.  David  Griíflths  ei 
apwyntio  i'r  fywioliaeth.  Ymestynai  parc 
Llwyngwair  bron  hyd  eglwys  Nefern ; 
felly,  yn  y  palas  yno  gyda'i  dad-yn- 
nghyfraith  y  preswyliai  Mr.  Griffiths  ar  ol 
derbyn  y  ficeriaeth.  Yno  y  ganwyd  ei 
blant  ac  y  dygwyd  hwy  i  fynu ;  ac  fel 
"  Griffiths,  Llwyngwair,"  yr  adwaenid  ef 
ar  hyd  a  lled  y  wlad. 

Hyd  y  Neillduad,  ymgyfathrachai  Mr. 
Griffiths  a'r  Methodistiaid.  Daeth  i  gyd- 
nabyddiacth  bersonol  â'r  Parch.  Daniel 
Rowland  ;  llawenychai  y  gŵr  hwnw  yn 
fawr  o  herwydd  dysgleirder  ei  athrylith, 
ac  efengyleidd-dra  ei  athrawiaeth.  Un- 
waith,  wedi  ei  wrando  yn  llefaru,  dy- 
wedai  wrtho  :  "  Fy  mab,  yr  wyf  yn 
gweled  eich  bod  wedi  cael  gafael  ar  y 
wythien    euraidd ;    gofalwch    gadw    arni, 

gan  roddi  yr  hoU  ogoniant  i  Dduw."  O 
hyny  allan  byddai  Mr.  Griffiths  yn  myned 
yn  aml  i  Langeitho  yn  ystod  bywyd 
Rowland,  er  cynorthwyo  y  Diwygiwr 
enwog  i  gyfranu  i'r  miloedd  oedd  wedi  ym- 
gynull  yno  o  bob  parth  o  Gymru.  Fel 
rheol,  byddai  araryw  o  deuhi  Llwyngwair 
yn  teithio  tuag  yno  mewn  cerbyd  ;  eithr 
marchogaeth  ar  farch  golygus  a  wnelai  y 
Parch.  David  Griffiths  yn  ddieithriad,  a 
hyny  fel  boneddwr,  gyda  gwas  yn  ei  gan- 
lyn,  a  dywedir  fod  ei  ymddangosiad  yn 
nodedig  o  urddasol.  Daeth  i  gydnabydd- 
iaeth  hefyd  â'r  Parch.  David  Jones,  Llan- 
gan,  a  theithiodd  y  ddau  gryn  lawer  yn 
nghyd  trwy  Gymru,  gan  efengylu  anchwil- 
iadwy  olud  Crist.  Ar  y  cychwyn  ym- 
atahai  Mr.  Griffiths  rhag  pregethu  mewn 
lleoedd  annghysegredig,  tra  y  byddai  Mr. 
Jones  yn  cyhoeddi  efengyl  gras  pa  le 
bynag  y  gwelai  gyfleustra,  heb  ofalu  a  oedd 
y  lle  wedi  ei  gysegru  gan  esgob  ai  peidio. 
Ond  yn  raddoí  enillwyd  Mr.  Griffiths  i 
efelychu  ei  esiampl. 

Caiff  y  Parch.  David  Griffiths  ei  hun 
adrodd  am  y  modd  y  pregethodd  gyntaf  y 
tu  allan  i  furiau  yr  Eglwys  Wladol. 
Meddai :  "  Yr  oedd  Mr.  Jones  (Jones, 
Llangan,)  a  minau  yn  pregethu  yn  y  boreu, 
mewn  rhyw  eglwys  yn  Sir  Fynwy.  Er 
fod  yno  gynulleidfa  Hosog,  tra  chaled  oedd 
hi  arnom  ein  dau.  Yr  oedd  cyhoeddiad 
Mr.  Jones  i  bregethu  yn  y  prydnhawn 
mewn  ffermdy  yn  y  gymydogaeth.  Aethum 
inau  gydag  ef  er  mwyn  ei  wrando,  heb  y 
bwriad  lleiaf  i  bregethu  fy  hun.  Gan  ei 
bod  yn  brydnhawn  teg  a  hyfryd,  a  lluoedd 
wedi  ymgasglu  yn  nghyd,  gosodwyd  ef  i 
bregethu  allan  ar  gareg  farch.  Dygodd 
gŵr  y  t\'  ystol  i  minau  i  eistedd  wrth  ei 
ochr.  Ẁedi  iddo  orphen,  ymaflodd  gẃr 
y  tŷ  yn  y  Beibl,  daeth  ag  ef  ataf,  gosod- 
odd  ef  yn  fy  llaw,  gan  ddywedyd  mewn 
duU  awdurdodol  :  '  Rhaid  i  chwi  bregethu, 
syr,  i'r  dyrfa  sydd  yn  dysgwyl  wrthych.' 
Pan  ddywedais  na  wnawn,  rhoddodd  ei 
freichiau  am  danaf,  a  gosododd  fi  i  sefyll 
ar  y  gareg  farch.  Nid  oedd  dim  i'w 
wneuthur  bellach  ond  ymroi  ati,  neu  fod 
yn  y  cywilydd,  ac  ni  chefais  well  odfa 
erioed.  Clywais  wedi  hyny  ddarfod  i 
amryw  gael  eu  hachub  yn  yr  odfa  hono." 
Dyma  Mr.  Griffiths  wedi  tori  trwy  yr  ia  ; 
o  hyny  allan  trwy  yr  hoU  daith,  fel  ei 
gyfaill  Mr.  Jones,  ni  hohii  pa  un  a  oedd 
yr  adeilad  yn  mha  un  y  pregethai  wedi  ei 
gysegru  ai  peidio,  eithr  traethai  air  y 
bywyd  yn  ddiofn,  pa  le  bynag  y  rhoddid 


iddo  gyfleustra.  Gwedi  hyn  ymwasgodd 
yn  agosach  at  y  Methodistiaid  ;  cyfodwyd 
capel  Methodistaidd  yn  ymyl  eglwys 
Nefern,  yn  mha  un  y  pregethai  y  cynghor- 
wyr  diurddau.  Byddai  yntau  bob  amser 
yno  yn  gwrando,  os  dygwyddai  fod  gartref. 
Yn  y  capel  hefyd  y  cynehd  y  seiadau,  a'r 
cyfarfodydd  gweddío,  a'r  ficer  fyddai  yr 
arweinydd  yn  mhob  cyfarfod.  Yn  fuan 
daeth  eglwys  Nefern  yn  Jerusalem  y  rhan 
hono  o  Sir  Benfro.  Yno  yr  ymgynullai  y 
Methodistiaid  i  gymuno  o  Abergwaun, 
Trefin,  Trefdraeth,  Eglwyswrw,  a  lleoedd 
cymydogaethol  erailL  Yn  aml  byddai  yr 
enaint  nefol  yn  disgyn  yn  drwm,  nes  llanw 
y  tŷ  a'i  berarogl;  gwelid  y  pererinion  oedd 
wedi  ymgynull  yno  o  wahanol  fanau,  mewn 
hwyl  hyfryd  yn  molianu  yr  Arglwydd. 

Yn  ystod  blynyddoedd  cyntaf  ei  weinid- 
ogaeth,  teithiodd  y  Parch.  David  Griffiths 
lawer  ar  hyd  a  lled  Cymru  mewn  cys- 
ylltiad  a'r  Methodistiaid ;  yr  oedd  enw 
"  Griffiths,  Llwyngwair,"  yn  air  teulu- 
aidd  yn  Ngwynedd,  yn  gystal  a'r  Dé  ; 
canlynai  y  bobl  ef  yn  Iluoedd  o'r  naill  ardal 
i'r  Ilall,  a  mawr  fyddai  y  dylanwad  mewn 
aml  i  odfa.  Yn  Ngwynedd,  o  leiaf,  rhaid 
iddo  oedd  pregethu  yn  mhob  math  o 
leoedd ;  mewn  capel,  Ile  y  byddai  capel 
wedi  ei  adeiladu;  neu  ynte,  mewn  ysbubor, 
mewn  tŷ  anedd,  neu  ar  y  maes.  Nid 
oedd  eglwys  yn  agored  iddo  trwy  Wynedd 
oll.  Y  mae  yn  sicr  hefyd  y  gweinyddai  yr 
ordinhadau  mewn  Ileoedd  annghysegredig  ; 
oblegyd  byddai  Methodistiaid  y  Gogledd, 
yn  flaenorol  i'r  Neillduad,  yn  dal  ar  bob 
ymweliad  o  eiddo  yr  offeiriaid  Methodist- 
aidd,  er  cael  gweinyddiad  o  swper  yr  Ar- 
glwydd.  Nis  gallai  yntau  mewn  un  modd 
wrthod  ;  gan  yr  arferai  gynorthwyo  Row- 
land  i  gyfranu  yn  nghapel  Gwynfil,  adeil- 
ad  na  fu  troed  esgob  erioed  o'i  fewn,  nis 
gallai  roddi  unrhyw  reswm  dros  nacau. 
Ýr  amser  cyntaf  y  teithiai  i'r  Gogledd,  yr 
oedd  yr  hen  yspryd  erlidgar  heb  ddarfod ; 
curid  y  pregethwyr  yn  ddidrugaredd,  ac 
aflonyddid  ar  y  cyfarfodydd  ;  eithr  nid  yw 
yn  ymddangos  i  neb  wneyd  ymosodiad  ar 
Mr.  Griffiths,  oblegyd  ei  fod  yn  offeiriad 
urddedig,  ac  hefyd  oblegyd  ei  olwg  urdd- 
asol,  a'r  yspryd  Ilewaidd  a'i  meddianai. 

Fel  prawf  o'i  wroldeb  dwfn,  cymerer  yr 
hanesyn  canlynol.  Tua'r  flwyddyn  1787, 
yn  adeg  rhyfeloedd  blinion  Buonaparte, 
glaniodd  tua  phedwar-cant-ar-ddeg  o 
Ffrancod  yn  Sir  Benfro,  mewn  Ue  heb  fod 
yn  nepell  o  Abergwaun  ;  eithr  cyn  iddynt 
wneyd  nemawr  niwed,  gorchfygwyd  hwy, 

a  chawsant  eu  cymeryd  yn  garcharorion. 
Penderfynodd  Mr.  Griffiths,  mewn  undeb 
â  Mr.  Jones,  Llangan,  yr  hwn  ar  y  pryd 
oedd  yn  briod  a'i  ail  wraig,  ac  wedi  symud 
i  fyw  i  Manorowen,  gynal  cyfarfod  cref- 
yddol  bob  blwyddyn  ar  draetia  Wdig,  fel 
coffadwriaeth  am  y  waredigaeth.  Yn  y 
cyfarfod  cyntaf,  pregethai  y  ddau  oífeiriad, 
a  chynorthwyid  hwy  gan  amry  w  bregethwyr 
o  enwogrwydd.  Bu  y  cyfarfodydd  hyn 
yn  boblogaidd  am  flynyddoedd  ;  cyrchai 
tyrfaoedd  yn  nghyd  o  bob  rhan  o'r  wlad, 
ac  yn  fynych  byddai  y  pregethu  mewn 
nerth,  a'r  bobl  yn  foddfa  o  ddagrau.  I'r 
cyfarfod  hwn,  gan  y  meddai  ryw  gymaint  o 
nodwedd  filwrol,  y  cyrchai  Ilawer  o  fonedd- 
igion  Penfro,  Caerfyrddin,  ac  Aberteifi  ;  a 
blin  yw  adrodd  nad  oedd  eu  hymddygiad 
bob  amser  yn  weddus,  ac  nad  oeddynt 
mewn  prydferthwch  a  phriodoldeb  moes 
yn  esiampl  i'r  werin.  Yn  un  o'r  cyfarfod- 
ydd  yma  Ilefarai  y  Parch.  David  Griffiths; 
a  thra  y  cyhoeddai  efe  air  y  deyrnas,  yr 
oedd  nifer  o  foneddigion  a  boneddigesau  ar 
gwr  eithaf  y  dorf  yn  ymddwyn  yn  gwbl 
anystyriol ;  gan  farchogaeth  yn  ol  ac  yn 
mlaen  ar  hyd  y  traeth,  siarad  a'u  gilydd, 
ac  weithiau  tori  allan  i  chwerthin  yn 
uchel.  Ni  fu  ar  Griffiths,  Nefern,  erioed 
ofn  dyn  ;  safodd  ar  ganol  ei  bregeth,  es- 
tynodd  allan  ei  law,  a  gwaeddodd  ar  uchaf 
ei  lais,  nes  peri  i  bawb  glywed  :  "  Chwi,  y 
gwỳr  mawr  yna,  y  rhai  ydych  yn  aflonyddu 
y  cyfarfod,  ac  a  edrychwch  heddyw  mor 
anystyriol,  cofiwch  na  bydd  meirch  i'w 
marchogaeth  yn  uffern,  ar  yr  hwn  le  y 
mae  eich  gwynebau  !"  Daliwyd  y  bonedd- 
wyrgan  ddychryn;  cywilyddiasant  oblegyd 
eu  hanystyriaeth,  a  chafwyd  perffaith 
lonyddwch  ganddynt  i  orphen  y  cyfarfod. 

Ý  mae  yn  sicr  fod  y  Parch.  David 
Griffiths,  Nefern,  yn  bregethwr  anghyff- 
redin.  O'r  holl  offeiriaid  a  fuont  yn  dal 
cysylltiad  â  Methodistiaeth,  y  mae  yn 
amheus  a  oedd  un,  ag  eithrio  Daniel 
Rowland  ei  hunan,  i  fynu  ag  ef  mewn 
dawn  ymadroddi.  Meddai  beirianau  Ilafar 
o  felusder  a  grym  anarferol  ;  dywedid  am 
dano  y  gallai  bregethu  am  ddwy  awr  ar 
faes  y  gymanfa,  nes  peri  i'r  miloedd  a 
ymgynullasent  yno  gael  eu  hoelio  wrth  ei 
wefusau,  a  hyny  heb  gael  ei  orddiwes  gan 
grygni,  na  theimlo  unrhyw  anghyfleustra. 
Yn  wir,  dy wed  traddodiad  y  daliai  i  bregethu 
weithiau  am  dair  awr.  Perclicnogai  hoil 
anhebgorion  siaradwr  effeithiol.  Ni  fyddai 
un  amser  yn  methu  cael  gair  ;  meddai  gyf- 
lawnder  o  iaith  gref,  hawdd  i'r    werin  ei 


deall,  yr  hon  a  ffrydiai  allan  dros  ei 
wefusau  mor  ddidrafferth  a'r  dwfr  yn 
rhedeg  i'r  pant.  Yr  oedd  gwresawgrwydd 
ei  dymher  yn  fantais  ddirfawr  iddo  fel 
areithydd  ;  poethai  y  meddyliau  yn  nhân 
ei  yspryd,  a  buan  y  gosodai  y  gynulleidfa 
ger  ei  fron  yn  oddaith.  Yn  ychwanegol, 
dywedir  ei  fod  yn  dduwinydd  da,  yn  efeng- 
ylaidd  ei  syniadau,  ac  yn  medru  gosod 
allan  ei  feddwl  yn  glir.  Rhwng  pob  peth 
yr  oedd  yn  un  o  feistriaid  y  gynulleidfa  ; 
braidd  na  ragorai  mewn  grym,  os  nad 
mewn  melusder  a  swyn,  ar  ei  gyfaill  o 
Langan. 

Dywedir  fod  golwg  nodedig  o  fonedd- 
igaidd  arno  yn  y  Gymdeithasfa,  yn 
Llangeitho,  pan  yn  anerch  y  dyrfa.  Ei 
ymddangosiad  ydoedd  dywysogaidd,  eis- 
teddai  awdurdod  ar  ei  wynebpryd,  a'i  ben 
oedd  yn  wyn  gan  bowdr  yr  apothecari,  yn 
unol  âg  arfer  boneddwyr  y  cyfnod  hwnw. 
Clywid  ei  lais  peraidd  a  soniarus  yn  ngwr 
pellaf  y  dorf.  Ei  lygaid  eryraidd  a  gyni- 
w^eirient  trwy  yr  hoU  gynulleidfa.  Prawf 
pob  symudiad,  ystum,  ac  acen,  ei  fod  yn 
un  o  feibion  athrylith.  Yn  fuan  y  mae  y 
bobl  yn  ymgynhyrfu ;  daw  Amenau  yn 
gawodydd  allan  o  fynwesau  yr  hen  berer- 
inion ;  cly wir  aml  Hosanna,  a  gwelir  traed 
rhai  yn  gadael  y  llawr.  Yr  offeiriaid  a'r 
pregethwyr  ar  yr  esgynlawr  ydynt  yn 
mwynhau  yn  hyfryd ;  mor  awyddus  ydynt 
am  wrando  fel  yr  amneidiant  ar  y  bobl  i 
dewi.  Ceir  gosteg  am  ychydig,  ac  â  yr 
efengylydd  yn  ei  l^aen  i  gyhoeddi  gair  yr 
iachawdwriaeth  ;  ond  dyma  rywbeth  eto 
yn  cael  ei  ddweyd  sydd  yn  tanio  enaid 
pererinion  Seion,  ac  yn  eu  galluogi  i  daflu 
eu  beichiau  oddiar  eu  gwàr.  Tra  y  byddo 
y  nefoedd  yn  tywallt  ei  bendithion  gyda'r 
fath  helaethrwydd  ofer  ceisio  gan  y  bobl  i 
fod  yn  ddystaw  ;  dybla  yr  Amenau,  ail 
enyna  y  mawl,  a  gorphenir  y  cyfarfod 
mewn  gorfoledd  sydd  yn  adsain  y  cymoedd. 
Yn  ol  a  glywsom,  ar  ochr  dyner  yr  efengyl 
yr  hoffai  draethu  ;  Gerizim  oedd  ei  hoff 
fynydd  Ile  yr  arferai  sefyll,  er  yr  esgynai 
i  gopa  Ebal  ambell  dro.  Meddai  ei 
Farwnadwr  :  — 

"  Nes  i  fryn  y  groes  na  Sinai 
Safai  ei  areifchfa  ef." 

Dywedai  un  ei  bod  yn  werth  myned  gan' 
milltir  i'w  weled  a'i  glywed.  Cofnoda  ei 
Fywgraffydd  na  chafodd  gyfle  i  weled 
Mr.  Grifíiths  nes  yr  oedd  agos  i  ddeugain 
mlwydd  oed,  ond  na  chanfu  erioed  hardd- 
ach,    prydferthach,    na   boneddigeiddiach 

dynoliaeth.  Meddai  yr  larlles  Huntington 
lygad  barcud  i  ganfod  y  gwir  bregethwr  ; 
buan  y  disgynodd  ei  golygon  ar  Ficer 
Nefern,  ac  apwyntiodd  ef  yn  un  o'r  pedwar 
o  Gymru  i  wasanaethu  yn  ei  chapelau  yn 
Llundain,  yr  hyn  a  wnaeth  gyda  chymer- 
adwyaeth  am  lawer  o  flynyddoedd,  Y  tri 
arall  oeddynt,  Nathaniel  Rowland ;  Jones, 
Llangan  ;  a  T.  Charles,  o'r  Bala. 

Ysgrifenodd  y  Parch.  John  Owen, 
Thrushington,  y  desgrifiad  canlynol  o 
ddoniau  a  duUwedd  Mr.  Griffiths  yn 
pregethu  :  "  Yr  oedd  ymddangosiad  Mr. 
Griffiths  yn  yr  areithfa  yn  barchus ;  ei 
lais  yn  beraidd,  a'i  lefariad  yn  rhwydd. 
Ond  yr  hyn  oedd  yn  ei  hynodi  oedd,  yr 
ymruthriadau — os  goddefol  y  gair — a  wnai 
ar  droiau  ar  y  gynuUeidfa,  fel  nad  oedd 
braidd  yn  ddichonadwy  ei  wrthsefyll.  Nid 
oedd  ei  lais  yn  uchel  ond  ar  brydiau. 
Byddai,  gan  amlaf,  yn  llwyr  arafaidd  yn 
trin  yr  hyn  fyddai  ganddo  mewn  Uaw 
mewn  modd  digyffro,  ac  eto  yn  eglur,  yn 
syml,  ac  yn  ddengar.  Yr  oedd,  wrth 
ddechreu,  fel  pe  buasai  am  gael  gafael  ar 
ddeall  a  sylw  ei  wrandawyr,  ac  megys  yn 
darparu  y  fifordd  er  dwyn  yn  mlaen  yr  hyn 
oedd  efe  yn  ddymuno  ei  argraffu  ar  eu 
meddyliau  a'u  calonau.  Fel  y  byddai  yn 
nesau  at  yr  hyn  oedd  fwyaf  pwysig,  yr 
oedd  ei  wyneb  megys  yn  dadebru,  ei  lais 
yn  dyrchafu  yn  seingar,  a'i  hoU  agwedd 
yn  gynhyrfìol  ;  ac  yna,  torai  allan  mewn 
modd  tra  nerthol  a'i  holl  egni,  nes  y 
byddai  ei  eiriau  yn  treiddio  trwy  yr  holl 
dyrfa.  Gwelais  ganoedd  ar  unwaith  yn 
cael  eu  rhoddi  mewn  syndod  dwys,  a'r 
dagrau  yn  treiglo  dros  ruddiau  llaweroedd. 
Nid  hwy  y  parhäai  yr  ymgyrch  grymus 
hwn  nag  y  byddai  yn  ofynedig.  Adferai 
drachefn  i'w  ddull  a'i  agwedd  blaenorol. 
Cymerai  bwnc  arall  mewn  llaw,  neu  ran 
arall  o'i  destun.  Nid  oedd  arno,  yn  mron 
un  amser,  ddiffyg  defnydd  neu  eiriau,  er 
ei  fod  yn  Ued  araf  yn  aml  wrth  ddechreu 
trin  rhyw  fater.  Triniai  y  pwnc  nesaf,  fe- 
allai,  mewn  modd  gwahanol.  Arferai  ym- 
adroddion  byr  a  dwys,  gan  ddywedyd 
pethau  treiddiol,  dengar,  a  thoddedig. 
Cymerai  ddull  ymddiddanol  mewn  llais 
cyfaddas,  eto  mewn  modd  fel  pe  buasai  ei 
galon  yn  llefaru.  Yr  oedd  mwy  o  amryw- 
iaeth  yn  ei  ddull  nag  a  welais  yn  neb 
arall.  Agorai  ac  eglurai  ei  destun  yn 
eglur  ac  yn  dawel ;  ymddiddanai  yn  fwyn- 
aidd,  ymresymai  yn  araf,  cynghorai  yn 
garuaidd,  cysurai  yn  doddedig,  ceryddai 
yn  llym,  ac  eto  yn  dosturiol ;  taranai  yn 


ddychrynllyd,  a  gorfoleddai  a'i  hoU  egni, 
a'r  cwbl  gyda'r  gweddeidd-dra  mwyaf. 
Nid  oedd  un  ymddangosiad  o  ddyfais  neu 
fwriad  mewn  un  duU  a  arferai ;  ond  yr 
oedd  y  cwbl  yn  gynhenid,  yn  deiUiaw,  yn  ol 
pob  ymddangosiad,  yn  reddfol  o  agwedd  ei 
feddwl,  ac  o'i  ysgogiadau  tufewnol,  ac  yn 
unol  a'r  hyn  y  byddai  yn  ei  draethu. 
Diameu  iddo  ar  y  cyntaf  Ìafurio  am  dduU 
addas,  a  chyrhaeddodd  hyny  trwy  ym- 
arferiad.  Yr  oedd  efe,  yn  ddiau,  wedi 
dwys  ystyried  anian  dyn  ;  ac  ymdrechai  i 
arfer  y  duU  a'r  modd  mwyaf  tebyg  i  agor 
y  deaU,  i  enill  sylw,  ac  i  efifeithio  ar  y 
galon  a'r  teimladau.  Ac  fe  ddylai  hyn 
fod  yn  wrthddrych  mwy  o  sylw  nag  ydyw 
gan  weinidogion  y  Gair,  nid  er  eniU  pobl- 
ogrwydd,  ond  er  achub  eneidiau.  Nid 
oedd  dim  yn  nuU  Mr.  Griffiths  a  arddang- 
osai  fod  ganddo  un  dyben  arall.  Nid 
boddloni  y  glust,  ond  diwygio  y  galon, 
oedd  ei  hoU  amcan.  Ni  arferai  un  amser 
eiriau  chwyddedig,  ond  geiriau  gwirionedd 
a  sobrwydd.  Nid  doethineb  dyn  a  gy- 
hoeddai,  ond  '  y  ddoethineb  sydd  oddi 
uchod.'  " 

Buasai  yn  dda  genym  adael  y  darlun  yn 
y  fan  hon  ;  ond  y  mae  tegwch  hanesyddol 
yn  ein  rhwynio  i  gyfeirio  at  nodweddion 
eraill  perthynol  iddo,  y  rhai  y  rhaid  eu 
dwyn  i  amlygrwydd  er  iawn  ddeaU  ei 
gysyUtiad  a'i  frodyr  y  Methodistiaid,  a'r 
safle  a  gymerodd  adeg  y  NeiUduad.  Tu- 
eddai  yn  naturiol  at  fod  yn  awdurdodol  ; 
nid  oedd  dim  yn  amlycach  yn  ei  gymeriad 
na  dewrder  hyf  a  phenderfynol.  Yn 
raddol,  tyfodd  y  nodweddion  hyn  perth- 
ynol  iddo  dros  fesur  calon  ;  aeth  yn  dra- 
awdurdodol,  yn  dra-arglwyddaidd,  ac  i 
osod  ei  iau  yn  drom  ar  ei  frodyr  yn  y  Cym- 
deithasfaoedd  ac  yn  y  Cyfarfodydd  Misol. 
Dirywiodd  ei  benderfyniad  i  fod  yn  wrth- 
nysigrwydd  ;  ni  chymerai  ei  wrthwynebu 
er  dim  ;  ofer  fyddai  ymresymu  âg  ef,  a 
cheisio  ei  ddarbwyllo  ;  oni  chaffiii  ei  ffordd, 
byddai  yn  rhuo  nes  dychrynu  pawb,  ond 
rhai  mor  benderfynol  ag  yntau.  Dywed 
ei  Fywgrafíydd  iddo  glywed,  gan  un  o'r 
hen  bobl  a'i  hadwaenai  yn  dda,  na  feiddiai 
neb  trwy  hoU  ystod  ei  oes  agor  ei  enau 
i  roddi  gair  o  gynghor  iddo  ar  unrhyw 
amgylchiad,  ac  nad  oedd  neb  yn  aUuog  i'w 
drin  ond  ei  Dad  nefol. 

Fel  prawf  o  ystyfnigrwydd  ei  dymher, 
cymerer  yr  hanes  a  ganlyn.  Pan  yr  oedd 
Mr.  Griffiths  yn  Llwyngwair,  bu  farw 
mab  bychan  iddo,  plentyn  nodedig  o 
swynol  a  phrydferth.     Teimlodd  yn  ddir- 

fawr,  ac  ymddigiodd  ynddo  oblegyd  yr 
oruchwyliaeth;  yn  lle  cusanu  y  wialen,  aeth 
i  feio  ar  yr  Arglwydd  ;  am  amryw  fisoedd 
cauodd  ei  hun  yn  ei  dŷ,  gan  wrthod 
gwasanaethu  yn  yr  eglwys,  na  phresenoh 
ei  hun  mewn  unrhyw  gyfarfod  crefyddol, 
Eithr  medr  Duw  ddarostwng  cyndyn- 
rwydd  dynion  ystyfnig  ;  buan  y  clafych- 
odd  merch  fechan  iddo,  pymtheg  mis  oed, 
yr  hwn  afiechyd  a  derfynodd  yn  angeuol. 
Daeth  cryn  nifer  o  offeiriaid  i'r  angladd, 
amryw  o  ba  rai  a  gynygient  wasanaethu 
drosto  y  Sabbath  canlynol.  Ni  ddywedai 
yntau  air  mewn  atebiad  ;  eisteddai  yn  fud 
fel  delw,  ond  profai  Ihnynau  ei  wyneb  fod 
brwydr  a  therfysg  o'i  fewn.  O'r  diwedd, 
mentrodd  ei  briod  ato,  gan  ofyn  :  "  Pwy, 
fy  anwylyd,  sydd  i  wasanaethu  yn  yr 
eglwys  y  Sul  nesaf  ?  "  Yr  oedd  ef  erbyn 
hyn  wedi  cael  buddugohaeth  ar  ei  yspryd 
cyndyn,  ac  atebodd  gyda  thawelwch  : 
"  Mi  a  wasanaethaf  fy  hun."  "  Na,  na," 
ebai  hithau ;  "  gwell  i  ni  gael  rhywun 
arall."  "  Na,"  meddai  ef  yn  ol  ;  "  yr  wyf 
wedi  ymgyndynu  gormod  ;  y  mae  yn  llawn 
bryd  i  mi  ymostwng  bellach,  gan  ystyried 
y  wialen,  a  phwy  a'i  hordeiniodd."  Os  na 
fedrai  dynion  ei  drin,  gwyddai  Duw  yn 
dda  pa  fodd  i'w  gael  i'r  llawr.  Am  flyn- 
yddoedd  lawer  cyn  ei  farw,  gweithredai  fel 
ynad  heddwch  ;  a  chyfaddefa  ei  Fywgraff- 
ydd  ei  fod  yn  un  o'r  rhai  mwyaf  uchelfryd 
ar  y  fainc,  y  llymaf  ar  droseddwyr,  a'r 
mwyaf  annheg  yn  ei  weinyddiadau  o'r 
gyfraith.  Sut  y  mae  cysoni  tynerwch  ac 
efengyleidd-dra  ei  weinidogaeth,  a'r  dym- 
her  uchelfryd  dra-arglwyddaidd  a'i  medd- 
ianai,  ac  a'i  galongaledwch  ar  y  fainc  wrth 
weinyddu  y  gyfraith,  nis  gwyddom.  Y 
mae  dyn  yn  gyflawn  o  anghysonderau,  ac 
yr  oedd  y  Parch.  David  Griffiths  yn  cael 
ei  anurddo  gan  ffaeleddau  a'i  gwnelent  yn 
ddyn  anhawdd  cydweithio  ag  ef,  ac  an- 
mhosibl  dwyn  ei  iau. 

Rhaid  cadw  mewn  cof  hefyd  nad  oedd 
Mr.  Griffiths  wedi  asio  wrth  y  Method- 
istiaid  agos  mor  glos  a  llwyr  a'r  Parch. 
David  Jones,  Llangan.  Methodist  oedd 
Mr.  Jones  yn  mlaenaf  oll,  ac  Eglwyswr 
yn  ail ;  pe  y  cawsai  ei  wasgu  i  argyfwng, 
pryd  y  byddai  raid  iddo  naiU  ai  rhoddi  i 
fynu  ei  fywiohaeth,  neu  ynte  ymatal  rhag 
pregethu  yr  efengyl  yn  mysg  y  Methodist- 
iaid,  buasai  yn  troi  ei  gefn  ar  y  Llan  heb 
foment  o  betrusder  ;  nid  oes  amheuaeth 
yn  ein  meddwl  mai  ymlynu  wrth  y  Meth- 
odistiaid  a  wnelai  gwedi  y  Neillduad  pe 
y  cawsai  fyw.     Ond  nid  dyma  safle  Ficer 


Nefern.  Gwir  ei  fod  yn  ymgyfenwi  fel  un 
o'r  Methodistiaid  ;  y  deuai  i'w  Cyfarfodydd 
Misol,  ac  y  pregethai  yn  eu  Cymdeithas- 
faoedd.  Addefwn  yr  elai  weithiau  ar 
deithiau  hirion  i  Wynedd,  ac  i  ranau  o'r 
Deheudir,  gan  bregethu  pa  le  bynag  y 
caffai  ddrws  .-'.gored,  heb  ofyn  dim  er 
mwyn  cydwybod.  Ond  ni  phregethai  ar 
y  maes  agored,  nac  mewn  capel  heb  ei 
gysegru,  yn  Sir  Benfro,  ar  un  cyfrif.  Ni 
weinyddai  y  sacramentau  ychv/aith  yno 
ond  yn  yr  eglwys.  Yn  mlynyddoedd  olaf 
ei  gysylltiad  a'r  Methodistiaid,  cyfyngid  ei 
wasanaeth  i"r  Cyfundeb,  o  leiaf  yn  y  Dê,  i 
lywyddu  yn  y  cynhadleddau,  a  phregethu 
yn  y  Cymdeithasfaoedd.  Eglwyswr  yd- 
oedd  ef,  yn  gyflawn  o  ragfarnau  Eglwysig, 
ac  yn  edrych  i  lawr  ar  y  pregethwyr 
diurddau,  er  fod  amryw  o  honynt  yn 
gyfartal  iddo  mewn  doniau,  ac  yn  tra 
rhagori  arno  mewn  ymroddiad  a  gwasan- 
aeth.  Pe  na  buasai  cwestiwn  neiUduad 
gweinidogion  wedi  codi,  prin  yr  ydym  yn 
meddwl  y  gaUasai  y  Parch.  David  Griffiths 
barhau  yn  hir  mewn  cysylltiad  a'r  Meth- 
odistiaid  ;  nid  oedd  yn  bosibl  i  ddynion 
yn  meddu  hunanbarch  ac  annibyniaeth, 
fel  Ebenezer  Morris,  a  David  Charles, 
ymostwng  i'w  draha  ;  a  rhaid  iddo  yntau 
gael  bod  yn  arglwydd  neu  yn  ddim. 

Nid  awn  i  ymhelaethu  yn  awr  ar 
helynt  yr  Ordeiniad,  a'r  gwrthwynebiad 
a  ddangoswyd  gan  yr  offeiriaid.  Ficer 
Nefern  oedd  yr  arweinydd  yn  y  gwrth- 
wynebiad  hwn.  Efe  a  orchymynai  droi 
aUan  o'r  Cymdeithasfaoedd  y  rhai  a 
ddygent  y  pwnc  i  sylw  ;  efe  a  ymgymerai 
a  throi  yn  ol  resymau  Ebenezer  Morris,  a 
Thomas  Jones,  o  Ddinbych,  hyd  ag  yr 
oedd  hyny  yn  bosibl  iddo ;  ac  efe  a  ar- 
weiniai  yr  offeiriaid  Methodistaidd  ddarfu 
gefnu  yn  eu  hencihad.  Gweddus  cydnabod 
nad  colled  arianol  oedd  wrth  wraidd  ei 
wrthwynebiad.  Fr  offeiriaid,  bu  y  NeiU- 
duad  yn  golled  yn  yr  ystyr  hwn.  Fw 
llogellau  hwy  yr  ehii  hoU  arian  y  cymun- 
deb  ;  cyrhaeddai  y  rhai  hyny  yn  fynych 
swm  mawr,  gan  y  byddai  amryw  fonedd- 
igion  yn  aml  yn  derbyn  wrth  y  bwrdd,  ac 
yn  cyfranu  yn  haelionus.  Derbyniai  rhai 
o'r  offeiriaid  fwy  oddiwrth  eu  Methodist- 
iaeth  nag  oddiwrth  eu  bywiohaethau. 
Eithr  prin  yr  ydym  yn  tybio  ddarfod  i'r 
rhagolwg  am  y  golled  ddylanwadu  ar  Mr. 
Griffiths  er  peri  iddo  wrthwynebu  y  sym- 
udiad.  Yr  oedd  ef  yn  oludog  o  bethau  y 
byd  hwn.  Daliai  y  fy  wioHaeth  gyfoethocaf 
yn  hoU  Benfro,  a  daethai  cyfoeth  dirfawr  i'w 

ran  niewn  canlyniad  i'w  briodas  â  merch 
Llwyngwair.  Codai  ei  wrthwynebiad  o 
ddau  gyfeiriad.  Un  oedd  ei  ragfarnau 
Eglwysig.  Ni  fedrai  ymostwng  i  fod  ar 
yr  un  tir  a'r  pregethwyr  yr  arferai  edrych 
i  lawr  arnynt  o  uchder  ei  gadair  offeiriadol. 
Y  llall  oedd  ymryson  teuluaidd  a  gyfodasai 
rhyngddo  a'i  frawd-yn-nghyfraith,  Cadben 
Bowen,  Llwyngwair.  Yn  flaenorol  i  hyn, 
yr  oedd  Mr.  Griffìths  a'i  deulu  wedi 
symud  o  balas  Llwyngwair ;  yr  oedd 
Cadben  Bowen  ag  yntau  yn  mhell  o  fod 
ar  delerau  cyfeillgar  ;  a  chan  fod  Cadben 
Bowen  yn  troi  yn  gryf  o  blaid  neiUduo 
gweinidogion  o  fysg  pregethwyr  y  Cyfun- 
deb,  yr  oedd  hyny  yn  ddigon  o  reswm 
ynddo  ei  hun,  yn  annibynol  ar  bob  peth 
arall,  i  beri  i'r  Parch.  David  Griffiths 
wrthwynebu. 

Darfu  i'w  enciliad  effeithio  yn  dra  niw- 
eidiol  ar  Fethodistiaid  rhan  uchaf  Sir 
Benfro,  gan  eu  gwanhau  a'u  Ileihau  mewn 
rhif  yn  ddirfawr.  Yn  Nefern  ac  yn 
Llandudoch  yr  arferai  aelodau  y  seiadau 
gymuno  yn  yr  ardaloedd  hyny.  A  phan 
y  collasant  eu  capelau  yn  Nefern,  Llan- 
dudoch,  ac  Eglwyswrw,  nid  oedd  calon 
ynddynt  i  adeiladu  rhai  newyddion  ;  felly, 
ymunodd  y  rhan  fwyaf  o  honynt  a'r 
Eglwys  Sefydledig.  Teg  cyfaddef  hefyd 
fod  a  fynai  dysgleirder  doniau  gweinidog- 
aethol  Mr.  Griffiths  â  hyn,  oblegyd  yr 
oedd  swyn  anorchfygol  bron  yn  ei  bre- 
gethu,  a  pharhaodd  yn  ei  boblogrwydd 
hyd  ddiwedd  ei  oes.  Y  mae  yn  bur  sicr 
i'r  Ymraniad  beri  gofid  iddo  yntau.  I  ŵr 
fel  efe,  oedd  yn  Ilawn  o  ddawn  gweinidog- 
aethol,  ac  yn  ymhyfrydu  mewn  cyfarch 
torf,  rhaid  mai  teimlad  dwys  oedd  gorfod 
cadw  draw  oddiwrth  Gymdeithasfaoedd  y 
Methodistiaid,  Ile  y  byddai  deng  mil  o 
bobl  wedi  ymgynull  i  wrando  gair  y 
bywyd.  Anhawdd  meddwl  hefyd,  wedi  i 
chwerwder  a  phoethder  y  ddadl  basio,  na 
fyddai  ei  galon  weithiau  yn  dyheu  am 
gymdeithas  ei  frodyr  gynt,  a  pha  rai  y 
meddai  fwy  o  gydnawsedd  yspryd,  er  pob 
gwahaniaeth  barn,  nac  a'r  offeiriaid  sych- 
ion  oeddynt  o'i  gwmpas.  Eithr  wedi  y 
Neillduad  cyfyngodd  ei  hunan  agos  yn 
gyfangwbl  i'w  blwyf. 

Modd  bynag,  cawn  hanes  am  dano 
mewn  ychydig  amgylchiadau  yn  dyfod  i 
gyffyrddiad  a'i  hen  gymdeithion  Method- 
istaidd,  a'i  fod  yn  dangos  arwyddion  o 
bleser.  Un  tro,  yr  oedd  Cymdeithasfa  yn 
Aberteifi,  dyddiad  pa  un  nid  ydym  yn 
gofio  yn  bresenol.    Ymgynullasai  torfeydd 


o  bob  rhan  o'r  wlad  i  wrando.  Ar  yr 
esgyiilawr  yr  oedd  prif  bregethwyr  y 
Cyfundeb  yn  Ngwynedd  ac  yn  y  Dê. 
Gwelid  yno  hefyd  amryw  o  offeiriaid  yr 
Eglwys  Sefydledig,  y  rhai  a  gydymdeim- 
lent  i  raddau  a'r  diwygiad  Methodistaidd, 
er  nad  oeddynt  wedi  gadael  y  Llan.  Yn 
eu  mysg  yr  oedd  Mr.  Griffiths,  Nefern, 
wedi  methu  gwrthsefyll  swyn  y  Gymdeith- 
asfa.  Y  prif  bregethwr  yn  y  brif  odfa 
oedd  John  Elias,  a  chafodd  yno  un  o'r 
odfaeon  nad  ânt  yn  anghof  byth.  Wrth 
gyhoeddi  gair  y  deyrnas,  gwresogai  ei 
yspryd,  fflachiai  tân  allan  o'i  Iygaid,  ei 
eiriau  oeddynt  fel  marwor  Ilosgedig  yn 
disgyn  ar  gydwybodau  ei  wrandawyr.  Yn 
fuan,  dyna  bob  Ilygad  wedi  ei  hoelio  ar  y 
pregethwr,  a'r  gynulleidfa  yn  foddfa  o 
ddagravi.  Mwy  grymus  y  mae  y  dylanwad 
yn  myned,  cyfodi  y  mae  y  dwfr,  nes 
myned  yn  y  rnan  yn  ddyfroedd  nofiadwy. 
Y  dorf  sydd  fel  pe  wedi  ei  dal  â  syndod, 
a'r  gwŷr  parchedig  ar  yr  esgynlawr  ydynt 
yn  wylo  fel  plant.  B'Ie  y  mae  Ficer 
Nefern  ?  Wedi  ymwthio  yn  mlaen  i'r 
ffrynt  i  ymyl  y  pregethwr,  wedi  ei  Iwyr 
orchfygu,  a'i  ddau  Iygad  fel  dwy  ffynon. 
Ar  y  terfyn,  dyma  Mr.  Griffiths  a  Mr. 
Elias,  y  ddau  wrthwynebydd  gynt,  yn 
dyfod  wyneb  yn  wyneb.  Un  edrychiad,  a 
dyma  y  cariad  blaenorol  yn  ail  enyn,  yr 
holl  ymddadleu  wedi  ei  Iwyr  anghofio,  a 
dyma  y  ddau  yn  syrthio  ar  yddfau  eu 
gilydd,  gan  grio  dros  y  Ile.  Braidd  na 
ddywedem  fod  yr  amgylchiad  yn  flaen- 
brawf  o'r  nefoedd,  am  ba  un  y  canwyd 
mor  felus  : — 

"  Bydd  pawb  o'r  brodyr  yno'n  un 
Heb  neb  yn  tynu'n  groes." 

Clywsom  hefyd  ddarfod  i  Mr.  Griffiths  a 
Mr.  Ebenezer  Morris  ddyfod  i  gyfarfydd- 
iad  â'u  gilydd  yn  bur  fuan  gwedi  y  Neill- 
duad.  Tynodd  y  pregethwr  ei  het,  a 
moes-gyfarchodd  yn  barchus ;  ond  am  yr 
offeiriad  aeth  ef  heibio  y  tu  arall  i'r  heol 
yn  ddisylw.  Dygwyddodd  y  cyffelyb  am- 
ryw  droiau  ;  Mr.  Morris  yn  ymddwyn 
bob  tro  yn  addfwyn,  boneddigaidd,  a 
charuaidd,  a  Mr.  Griffiths  yn  gwbl  an- 
foesgar.  Modd  bynag,  y  tro  nesaf  y 
gwelai  Ebenezer  Morris  ficer  Nefern  yn 
dyfod  i'w  gyfarfod,  dywedodd  ynddo  ei 
hun  :  "  Y  mae  terfyn  i  oddefgarwch  a  hir- 
ymaros ;  mi  a  adfesuraf  iddo  fel  y  mae  efe 
yn  mesur  i  mi  ;  mi  a'i  pasiaf  heb  gymeryd 
arnaf  ei  weled."  Hyny  a  wnaeth.  Prin 
yr  oedd  wedi  myned  ugain  Ilath  cyn  ei  fod 

yn  clywed  llais  Mr.  Griífìths  yn  galw  : 
"  Ebenezer  Morris!"  A  dyma'r  ficer  yn 
troi  ato,  gyda  braich  estynedig,  gan 
ddweyd  :  "  Ebenezer  anwyl !  Pa  fodd  yr 
wyt  ti?  Gad  i  ni  gael  ysgwyd  dwylaw,  ac 
anghofio  pob  peth  anhyfryd  a  fu,  a  bod  yn 
fí"ryndiau  mwy  hyd  y  bedd."  Ac  ysgwyd 
llaw  a  fu  yno  o'r  galon  !  Cyfarfu  y  ddau 
ddegau  o  weithiau  wedi  hyn,  ac  er  eu  bod 
mewn  gwersylloedd  gwahanol,  un  yn 
Eglwyswr  a'r  llall  yn  Fethodist,  yr  oedd 
eu  Cristionogaeth  yn  gryfach  na'u  sect- 
yddiaeth,  ac  edrychent  ar  eu  gilydd  fel 
brodyr  yn  yr  efengyh 

Dro  arall,  tua  dwy  neu  dair  blynedd 
cyn  huno  o  Mr.  Griffiths,  yr  oedd  yn  Sul 
cymundeb  yn  Nefern,  a  chynulleidfa  dda 
wedi  cydymgynull.  Ar  yr  un  Sabbath 
yr  oedd  y  Parch.  John  Evans,  Llwyn- 
fTortun,  ar  gyhoeddiad  mewn  rhyw  le  yn  y 
gymydogaeth,  Trefdraeth  yn  ol  pob  tebyg. 
Teimlai  Mr.  Evans  flys  angerddol  am 
glywed  ei  hen  gyfaill ;  a  chan  fod  yr  odfa 
yn  y  capel  yn  dechreu  yn  foreu,  bu  yn 
alluog  i  gael  yr  hyn  a  ddymunai.  Pan 
aeth  i  mewn  i'r  eglwys  yr  oedd  y  IHthiau 
agos  trosodd,  a  dyma  y  Parch.  David 
Grifíìths  yn  esgyn  i'r  pwlpud,  a'i  wallt  yn 
wyn  fel  eira,  a'i  wyneb  wedi  ei  rychio  gan 
helyntion  amser,  ond  a'i  lygaid  mor  eryr- 
aidd  a  threiddgar  ag  erioed.  Nis  gwyddom 
yn  mha  ran  o'r  Ysgrythyr  y  cymerodd  ei 
destun  ;  ond  cynhyrfwyd  ei  yspryd  ynddo 
wrth  weled  "  Evans,  Llwynfí"ortun  "  wedi 
dyfod  yno.  Cafodd  odfa  nerthol  iawn  ;  yr 
olew  nefol  a  redai  yn  ddibrin,  ac  yr  oedd  y 
pregethwr  Methodistaidd  yn  mwynhau 
gymaint  a  neb,  gan  ddweyd  "  amen  "  yn 
uchel.  Arosodd  Mr.  Evans  ar  ol  i  gyfranogi 
o  gymun  y  saint  ;  nis  gwyddom  beth  oedd 
teimlad  y  ficer  wrth  estyn  yr  elfenau  iddo, 
ond  diau  eu  bod  yn  dra  chymysglyd,  a  bod 
adgofion  y  dyddiau  gynt  yn  llanw  ei  feddwl. 
Ar  derfyn  y  gwasanaeth  canwyd  yr  emyn 
felusber — 

"Fe  welir  Seion  fel  y  wawr, 
Er  salcd  yw  ci  gwedd." 

Am  y  gymdeithas  a  ddilynodd,  nid  oes 
genym  ond  dychmygu.  Diau  ei  bod  yn 
gynhes,  yn  hiraethlawn,  ac  yn  gref,  gan 
fod  y  ddau  yn  teimlo  na  chaent  weled 
wynebau  eu  gilydd  niwy. 

Yn  mhell  cyn  ei  farw  yr  oedd  Mr. 
Griffiths  wedi  prynu  etifeddiaeth  helaeth 
yn  nghymydogaeth  Eglwyswrw,  a  elwid  y 
Berllan.  Adeiladodd  yno  balas  gwych,  ac 
yma  y  preswyhodd  hyd  derfyn  ei  oes.   Gan 


ei  fod  o  yspryd  gweithgar,  ac  yn  llawn 
bywyd,  a  darfod  rhwystro  un  cyfeiriad  i'w 
yni  redeg  trwy  ei  ymwahaniad  oddiwrth  y 
Methodistiaid,  trodd  ei  feddwl  at  amaethu, 
gan  ymdaflu  i'r  gorchwyl  gyda  ei  hoU 
frwdfrydedd  arferol.  Cymerodd  i'w  law 
rai  canoedd  o  erwau  o  dir,  a  daeth  i  gael 
ei  ystyried  y  ffermwr  mwyaf  flwyddianus 
yn  hoU  Benfro.  Nid  oedd  y  fath  wenith 
yn  marchnad  Hwlffbrdd  a  gwenith  y 
BerUan,  na'r  fath  ychain  yn  myned  i  ffair. 
Trwy  ei  wybodaeth  am  natur  anifeihaid 
medrai  fagu  y  ceffylau  a'r  gwartheg  goreu 
yn  yr  hoU  wlad.  Efe  hefyd  ydoedd  un  o'r 
ymddiriedolwyr  danewyllys  Madam  Bevan, 
yn  yr  hon  y  gadawsai  y  foneddiges  hono 
ddeng  mil  o  bunoedd  at  gynal  yr  ysgolion 
cylchynol,  a  gawsent  eu  cychwyn  a'u 
cynal  am  flynyddoedd  gan  yr  Hybarch 
Griffìth  Jones.  Ceisiodd  rhai  o'r  perthyn- 
asau  dori  yr  ewyllys,  a  chymeryd  meddiant 
o'r  arian  ;  taflwyd  yr  achos  i'r  Canghell- 
lys,  lle  y  bu  am  ddeng  mlynedd  ar  hugain. 
Éithr  ni  Iwfrhaodd  Mr.  Griffìths,  ac  ni 
phallodd  ei  fíydd  ;  a  thrwy  ei  yni  ef  medr- 
wyd  cadw  y  gymunrodd,  oedd  erbyn  hyny 
wedi  treblu  mewn  gwerth  drwy  ychwan- 
egiad  y  flùg,  at  wasanaeth  plant  tlodion 
Cymru. 

Drwg  genym  na  chafodd  orphen  ei  oes 
heb  gyfarfod  â  Uawer  o  ofidiau.  Bu  y 
rhan  fwyaf  o'i  blant  farw  yn  eu  mabandod. 
Un  mab  a  dyfodd  i  oedran  gŵr  ;  cafodd 
hwnw  bob  manteision  gwybodaeth,  ac 
anfonwyd  ef  i  Rydychain  i  orphen  ei 
addysg.  Eithr  siomi  gobeithion  ei  dad  a 
wnaeth,  gan  ymroddi  i  oferedd.  Credir 
fod  a  fynai  yr  holl  helbul  a  achoswyd  iddo 
gan  ei  unig  fab  hwn  a  phrysuro  dydd  ei 
ymddatodiad.  Ar  y  i8fed  o  Fedi,  1834, 
ehedodd  ei  yspryd  i  wlad  y  gwynfyd  pur. 
Y  dydd  Mawrth  canlynol,  cludwyd  ei 
weddillion  marwol  i'r  eglwys  Ue  y  bu  yn 
gwasanaethu  am  dros  haner  can'  mlynedd  ; 
gweinyddwyd  ar  yr  achlysur  gan  y  Parch. 
Mr.  Thomas,  Begelly,  hen  offeiriad  a 
gawsai  ei  urddo  yr  un  dydd  a'r  ficer  ym- 
adawedig ;  ac  oddifewn  i'r  muriau  y 
claddwydgvvr  Duw.  Bernir  fodynnghym- 
ydogaeth  tair  mil  o  bobl  wedi  ymgynull  i 
dalu  iddo  y  gymwynas  olaf. 

Y  mae  yn  sicr  fod  y  Parch.  David 
Griffìths  yn  un  o'r  pregethwyr  mwyaf 
hyawdl  a  esgynodd  i  bwlpud  yr  Eglwys 
yn  Nghymru.  Mewn  gallu  areithyddol  ni 
ragorai  neb  arno  ond  Rowland.  Anhawdd 
esbonio  paham  y  mae  Williams,  Panty- 
celyn,  yn  ei  farwnad  ar  ol  Rowland,  wrth 

anog  Nathaniel  Rowland  i  fod  yn  "dad  i'r 
assosiasiwn,"  gan  addaw  iddo  gymhorth 
"  Dafydd  hyfwyn  o  Langan,"  yn  gwbl 
ddystaw  am  Ficer  Nefern.  Efallai  mai 
un  rheswm  am  hyny  oedd  oedran  y 
Parch.  David  Jones,  yr  hwn  oedd  dros 
ugain  mlwydd  yn  hýn  na  Mr.  Griffiths. 
Ond  yr  oedd  y  Parch.  David  Griffiths 
wedi  cyrhaedd  enwogrwydd  mawr  cyn  i 
Rowland  farw,  ac  yn  cael  ei  osod  yn  ffrynt 
y  Gymdeithasfa  yn  Llangeitho.  A  oedd  yr 
hen  fardd  yn  deall  nad  oedd  Ficer  Nefern 
wedi  ymdaflu  i  wasanaethu  y  Cyfundelì 
fel  Mr.  Jones,  a'i  fod  yn  glynu  yn  dynach 
wrth  yr  Eglwys  Sefydledig  ?  Modd 
bynag,  nid  ydym  am  syrthio  allan  âg  ef 
yn  hwy.  Y  mae  yn  ddiau  iddo  fod  yn 
foddion  i  achub  llawer  o  eneidiau,  ac  i 
rwymo  briwiau  llawer  o  rai  ysig  eu  calon  ; 
a  chan  iddo  droi  llawer  i  gyfiawnder  ei  fod 
heddyw  yn  mysg  y  rhai  sydd  yn  dysgleirio 
fel  y  ser,  byth  ac  yn  dragywydd.  Terfyn- 
wn  ein  coffa  am  dano  trwy  ddifynu  dau 
benill  allan  o'i  farwnad  :  — 

"  Ag  un  droed  ar  Fynydd  Sinai 

Yn  y  mellt,  y  mwg,  a'r  tân, 
Cym'rai'r  gyfraith  yn  ei  freicliiau, 

Ac  a'i  daliai  hi  o'n  blaen  ; 
Yn  ei  gwyneb,  du  gauadleu 

Gwlad  y  gwaeau  giliai  draw, 
Nes  bai'r  dyrfa  yn  arswydo  ; 

Annuwiolion  faent  mewn  braw. 

Y  droed  arall  ar  Galfaria, 

A'i  ddau  lygad  ar  y  gwa'd, 
Trwy  ba  un  mae  ffordd  i'r  euog 

I  wynebu  at  y  Tad ; 
Trefu  yr  achub  a  ddarluniai, 

A  rbinweddau'r  aberth  drud, 
Terfynedig  yn  y  cynghor, 

Oesoedd  maith  cyn  dechreu'r  byd." 

Am  y  Parch.  Wilüam  Jones,  Llan- 
dudoch,  ychydig  a  wyddom  heblaw  ei  fod 
yn  bregethwr  efengylaidd,  ac  yn  ymgyfath- 
rachu  â'r  Methodistiaid.  Dywedir  mai 
brodor  o  Forganwg  ydoedd  ;  a  chafodd  ei 
apwyntio  i  ficeriaeth  Llandudoch  tua'r 
flwyddyn  1776.  Nid  anhebyg  felly  ei  fod 
wedi  cael  ei  lefeinio  âg  elfenau  y  diwygiad 
Methodistaidd  trwy  offerynoliaeth  Mr. 
Jones,  Llangan.  Heblaw  Llandudoch 
daliaifywioliaethau  Llantwd  a  Monington  ; 
a  dywedir  mai  efe  hefyd  oedd  ag  eglwys  y 
Mwnt,  ger  Aberteifi.  Yn  ol  Metìwdistiacth 
Cyiiiyii,  y  Parch.  William  Jones  oedd  syl- 
faenydd  yr  achos  Methodistaidd  yn  Llan- 
dudoch.  Anhawdd  genym  feddwl  y  gall 
hyn  fod  yn  gywir  ;  oblegyd  arferai  Howell 
Harris,  Daniel  Rowland,  a  Howell  Davies, 
basio  trwy  y  Ile  gyda  chysondeb,  ac  y  mae 


pob  Ile  i  gasglu  i  seiat  gael  ei  ffurfio  yma 
yn  gynar,  yr  hon  oedd  dan  arolygiaeth  yr 
hen  gynghorwr,  William  Richards.  Nid 
yw  yn  anmhosibl  i'r  achos  bychan  yma 
ddiffodd  yn  ystod  y  cynhwrf  rhwng  Pîarris 
a  Rowland,  ac  mai  y  Parch.  WiIIiam  Jones 
fu  yn  foddion  i'w  ail  gychwyn.  Modd 
bynag,  trwy  ei  offerynoliaeth  ef  y  cafwyd 
capel  yma  ;  yn  ol  pob  tebyg,  ei  enw  ef  yn 
unig  oedd  yn  y  weithred  ;  felly  pan  giliodd 
ef  adeg  y  Neillduad,  collodd  y  Method- 
istiaid  y  capel  o  angenrheidrwydd. 

Nid  yw  yn  ymddangos  fod  Mr.  Jones 
yn  enwog  fel  pregethwr.  Bychan  oedd  ei 
ddawn,  ond  yr  oedd  yn  gwbl  efengylaidd, 
ac  felly  yn  tynu  cynulleidfaoedd  mawrion 
i'w  wrando.  Heblaw  mynychu  y  Cym- 
deithasfaoedd  a'r  Cyfarfodydd  Misol, 
byddai  yn  cynal  seiat  a  chyfarfod  gweddi 
gyda  chysondeb,  yn  Llandudoch,  gan 
gymeryd  rhan  flaenllaw  ynddynt  ei  hun. 
Byddai  y  pregethwyr  diurddau  yn  pregethu 
gyda  chysondeb  yn  y  capel  ;  ni  esgeulusai 
Mr.  Jones  odfa  os  byddai  gartref;  ac  yn 
ei  dý  ef  y  croesawid  y  cynghorwyr  yn 
ddieithriad.  Dywed  traddodiad  fod  ei 
wraig  yn  ddynes  nodedig  o  grefyddol  a 
Iletygar.  Ymddengys  fod  dylanwad  Mr. 
Griffiths,  Nefern,  yn  fawr  arno,  ac  fel  Mr. 
Griffiths,  glynu  wrth  yr  Eglwys  a  wnaeth 
pan  y  penderfynodd  y  Methodistiaid  or- 
deinio  gweinidogion  o'u  mysg  eu  hunain. 
Felly  collodd  y  Cyfundeb  y  capel,  ac  nid 
yn  unig  y  capel,  eithr  yr  holl  aelodau 
eglwysig  a'r  gynulleidfa,  ac  ni  fu  pregeth 
gan  y  Methodistiaid  gwedi  hyny  yn  y  Ile 
am  chwarter  canrif.  Ond  gl}  nai  y  Parch. 
William  Jones  wrth  yr  arddull  Fethodist- 
aidd  hyd  ei  fedd,  gan  gynal  seiat  profiad  a 
chyfarfod  gweddi.  Felly  y  gwnelai  Mr. 
Griffiths,  Nefern,  a'i  ddysgyblion,  y 
diweddar  Mr.  Hughes,  Caron,  a'i 
frawd,  sef  y  diweddar  Esgob  Llanelwy. 
Felly  hefyd  y  gwnaeth  y  Parch.  Henry 
James  Yincent,  ei  olynydd,  am  agos 
i  ddeugain  mlynedd,  a'i  fab-yn-nghyf- 
raith  yntau.  Yn  wir,  y  mae  gwedd  Feth- 
odistaidd  ar  yr  Eglwys  Sefydledig  yn 
Llandudoch  hyd  y  dydd  hwn.  Parheir  i 
roddi  arbenigrwydd  ar  y  cyfarfod  gweddi 
a'r  seiat.  Cynelir  ysgol  ddyddiol  yn  yr 
hen  gapel,  ond  "  capel  "  yw  ei  enw  o  hyd 
ar  lafar  gwlad.  Bu  Mr.  Jones  farw  yn 
fawr  ei  barch,  Hydref  31,  1825,  sef  yr  un 
flwyddyn  a'r  Parch.  Ebenezer  Morris. 
Gosodwyd  tablct  farmor  er  coffadwriaeth 
am  dano  ar  fur  canghell  yr  eglwys,  ac  arni 
y  mae  yr  ysgrif  a  ganlyn  : — 

"  SACRED  TO  THE  MEMORY  OF  THE 

REV.     WILLIAM     JONES, 

WHO    FOR    NEAELY    50    YEARS    WAS    VICAR    OF    THIS 
PARISH, 
AND    DIED    ON    THE    31ST    OCTOBER,    1825, 
AGED    76    YEARS." 

Y  Parch.  David  Davies,  Cynwil,  oedd 
un  arall  o'r  oífeiriaid  ddarfu  gefnu.  Pre- 
gethwr  bychan  ydoedd,  byr  ei  ddawn,  ac 
afrwydd  ei  ymadrodd,  ond  yr  oedd  wedi 
ymuno  a'r  Methodistiaid,  ac  yn  mynychu 
eu  cyfarfodydd  neillduol.  Byddai  efe,  ac 
eraill  o'r  offeiriaid  Methodistaidd  prin  eu 
dawn  ymadroddi,  yn  fynych  mewn  profed- 
igaeth  yn  y  Cymdeithasfaoedd  ;  rhaid  oedd 
eu  gosod  i  bregethu  ;  fel  rheol,  byddai  un 
o'r  pregethwyr  mwyaf  hyawdl  yn  pre- 
gethu  o'u  blaen,  gan  yr  hawhai  urddas  y 
swydd  offeiriadol  iddynt  lefarvi  yn  olaf. 
Adroddir  am  y  Parch.  John  Ehas,  y  tro 
cyntaf  y  daeth  i'r  Deheudir,  yn  pregethu 
mewn  Cymdeithasfa.  Cafodd  odfa  nerth- 
ol  dros  ben ;  yr  oedd  y  bobl  wedi  eu 
hoeUo  wrth  ei  wefusau,  a  dylanwad  ei 
sreithyddiaeth  ddigyffelyb  wedi  trechu 
pawb.  Ar  ei  ol  cyfodai  Mr.  Davies, 
Cynwil.      Eithr  druan  o  hono  !      Beth  a 


wna  yr  hwn  a  ddaw  ar  ol  y  brenhin  ?  Yr 
oedd  yr  hen  offeiriad,  gyda  ei  barabl 
afrwydd,  ei  ddawn  cras,  a'i  bregeth  fechan, 
ddiddim,  fel  pe  y  tywelltid  dwfr  oer  ar  y 
bobl,  gwedi  y  dylanwad  angherddol  blaen- 
orol.  Methodd  llawer  ddal,  a  throisant  i 
ffwrdd  wedi  diflasu  yn  gyfangwbl. 

Ni  wyddom  ond  y  nesaf  peth  i  ddim  am 
yr  offeiriaid  eraill  ddarfu  gefnu.  Yn 
Mcthodistiaeth  Cymrn,  gosodir  yn  eu  mysg 
y  Parch.  J.  Hughes,  Sychbant  ;  y  Parch. 
Daniel  Jones,  a  FIez.  Jones,  ei  frawd. 
Gwir  am  Mr.  Hughes,  Sychbant,  ei  fod 
yn  ŵyr  i  Mr.  Gray,  Abermeurig ;  iddo 
gael  ei  fagu  yn  Fethodist,  a  bod  delw  y 
Methodistiaid  ar  ei  weinidogaeth  ;  ond  nid 
ydym  yn  deall  iddo  ymgyfathrachu  a'r 
Methodistiaid  wedi  cael  ei  urddo  yn 
offeiriad  ;  felly,  prin  y  gelhr  dweyd  iddo 
ef  "gefnu."  Am  y  Parch.  Daniel  Jones, 
offeiriad  Radyr,  ger  Caerdydd,  oedd  efe, 
a  pherthynai  i'r  cyfnod  cyntaf,  cyn 
Griffiths,  Nefern,  a  Jones,  Llandudoch  ; 
ac  yr  oedd  wedi  huno  yn  yr  angau  cyn  i 
gwestiwn  y  Neillduad  gyfodi  i  beri  aflon- 
yddwch.  Perthyn  i'r  un  cyfnod  yr  oedd 
Hezeciah  Jones,  ei  frawd,  ac  mewn  undeb 
á'r  Methodistiaid  y  terfynodd  efe  ei  yrfa. 

EBENEZER    MORRIS. 

Lle  genedigaeth  Ebenezer  Morris — Ei  rieni  yn  syimid  i  ddyffì'yn  Troedyranr — Tyfu yn  fachgen 
direidiis  a  gwyllt — Yn  symud  i  Drecastell — Ei  argyhoeddiad — Yn  dechreu  pregethti — Y  mae 
yn  enill  sylw  ar  unwaith — Yn  dychwelyd  i  Dwrgwyn  —  Yn  cael  ei  osod  i  hregethu  yn 
Llangeitho — Marwolacth  Rowland — Marwolaeth  JJafydd  Morris — Ehenezer  Morris  yn 
cael  ei  alw  yn  fngail,  ac  yn  priodi — Dcsgrijiad  o  hono — Ei  ddewrder — Diarddeliad 
Nathaniel  Roivland--Gosod  taw  ar  y  ddiacones — Tynerwch  Mr.  Morris--Michael  Pen- 
uwch — Nerth  a  phereidd-dra  llais  Mr.  Morris — Yn  ei  ogoniant  ar  faes  y  Gymdeithasfa — 
Rhai  o'i  odfacon  hynod. 


^JTì  ^í^'^E  yn  amheus  a  gyfododd  seren 
ÍÍJ  ddysgleiriach  yn  ffurfafen  pwlpud 
Cymru  na'r  Parch.  Ebenezer 
Morris.  Er  fod  dros  driugain-a-deg  o 
flynyddoedd,  bellach,  er  pan  alwyd  ef  i 
noswyHo,  y  mae  ei  enw  yn  air  teuluaidd 
yn  ein  gwlad  hyd  y  dydd  hwn,  a'i  goffa- 
dwriaeth  yn  fendigedig.  Pan  y  cychwyn- 
odd  ef  bregethu  yr  oedd  llywodraeth  y 
Cymdeithasfaoedd  yn  gyfangwbl  yn  llaw 
yr  offeiriaid ;  prin  y  meiddiai  neb  eu 
gwrthwynebu  ;  ac  yr  oedd  y  parch  a  dehd 
íddynt  gan  y  werin  bobl  yn  ymylu  ar 
addoHad.  Ond  yn  rhinwedd  ei  aHuoedd 
gweinidogaethol  digyffel^'b,  dewrder  didroi- 
yn-ol  ei  yspryd,  ei  ddifrifwch  angherddol, 
a'r  cyflawnder  o  ddoethineb  ar  ba  un  yr 
oedd  yn  feddianol,  nid  hir  y  bu  y  Parch. 
Ebenezer  Morris  cyn  esgyn  yn  uwch  na 
hwy  mewn  dylanwad,  gan  gipio  y  deyrn- 
wialen  o'u  dwylaw,  a  hyny  yn  gwbl  ddi- 
ymgais.  Efe,  yn  ddiau,  oedd  arweinydd  y 
Cyfundeb  yn  y  Dô  gwedi  marw  Rowland. 
Bu  Nathaniel  Rowland,  a  Grifìiths,  Nefern, 
am  dymhor,  yn  ceisio  gosod  eu  hiau  ar  yr 
eglwysi.  Eithr  gormesu  a  wnelent  hwy, 
gan  lywodraethu  trwy  drais ;  ond  eis- 
teddai  Mr.  Morris  yn  frenin  trwy  gydsyn- 
iad  ewyflys  yr  holl  Gorph.  A'r  fath  le 
oedd  iddo  yn  nghydwybod  pawb,  fel  y 
teimlai  dynion  cryfion,  fel  Ficer  Nefern, 
arswyd  yn  ei  bresenoldeb. 

Yr  oedd  Ebenezer  Morris  yn  fab  i 
Dafydd  Morris,  yr  hwn  yntau  oedd  yn 
bregethwr  digyffelyb.  Ganwyd  ef  yn  y 
flwyddyn  1769,  mewn  ffermdy  o'r  enw 
Henbant,  yn  gyfagos  i  Ledrod,  Sir  Aber- 
teifi.  Y  mae  y  ty  wedi  malurio  er  ys 
blynyddoedd,  fel  nad  oes   yn  aros  ddim  i 


ddangos  y  fan  Ile  y  safai.  Eithr  cofir  yr 
hen  fagwyrydd  gan  rai  sydd  yn  awr  yn  fy  w, 
mewn  cae  gwair  perthynol  i  Henbant, 
ychydig  bellder  oddiwrth  y  tŷ  presenol. 
Yn  y  flwyddyn  1774,  symudodd  ei  rieni  o 
gymydogaeth  Lledrod  i  Benffbs,  ger 
Troedyraur,  yn  rhan  isaf  Sir  Aberteifi, 
pan  yr  oedd  y  plentyn  Eben  yn  bum' 
mlwydd  oed.  Cafodd  addysg  dda  ;  a  bu 
am  rai  blynyddoedd  mewn  ysgol  ramadegol 
a  gedwid  yn  eglwys  Troedyraur,  gan 
offeiriad  o'r  enw  Davies.  Dywedir  am 
dano  ei  fod  yn  fachgenyn  nwyfus,  yn 
gyflym  o  gof,  yn  gallu  meistroli  ei  wersi 
yn  gwbl  ddidrafferth,  ac  yn  ychwanegol, 
yn  llawn  direidi  a  chastiau.  Arferai 
bechgyn  yr  ysgol  ymdrochi  yn  yr  afon 
Ceri.  Eithr  yr  oedd  un  Ilynclyn  ar  yr 
afon,  a  elwid  y  Pwll-dwfn,  i'r  hwn  ni  an- 
turiai  neb  ond  y  nofwyr  mwyaf  profiadol. 
Un  diwrnod  safai  rhyw  hogyn  yn  gyfagos 
i'r  pwU,  â'i  wyneb  ar  y  dwfr  ;  daeth  Eben 
Penffos,  yn  ddystaw  o'r  tu  ol  iddo,  a  rhoes 
iddo  wth  ddisymwth  nes  ei  daflu  i'r  Ilync- 
Iyn  peryglus.  Gan  na  fedrai  y  Ilanc  nofio 
bu  mewn  perygl  am  ei  fywyd.  Nid  cynt 
yr  agorwyd  drws  yr  ysgoldy  nag  y  galwyd 
y  troseddwr  bychan  i  gyfrif.  Ymesgusodai 
yntau  trwy  ddweyd  :  "  Beth  wyddwn  i  na 
allai  nofio  fel  pysgodyn  ?"  Dywedir  i 
barodrwydd  ei  ateb,  ac  ysmiciad  direidus 
ei  lygad,  ddylanwadu  ar  Mr.  Davies,  nes 
peri  iddo  ei  ollwng  yn  rhydd  yn  ddigosb. 
Am  Eben  ei  hun,  medrai  efe  nofio  fel 
pysgodyn  ;  ac  os  byddai  rhyw  un  yn  y 
gymydogaeth  yn  nofiedydd  gwell  na'r 
cyffredin,  dywedid  ei  fod  agos  gystal  nofiwr 
ag  Eben  Morris,  Penffos. 

Awyddai  ei  dad  iddo  fyned  yn  bregethwr ; 

ond  wrLh  weled  mor  gyflawn  ydoedd  o 
ysmaldod,  a'i  fod  mor  amddifad  o  ddif- 
rifwch,  anobeithiai  Dafydd  Morris  y  caffai 
ei  ddymuniad  ei  gyflawni,  a  dywedai 
weithiau  yn  bruddglwyfus  :  "  Ni  welaf  yn 
Ebenezer  ond  pob  anghymhwysder  i'r 
pwlpud.  Y  mae  ei  frawd  Dafydd  yn 
fachgen  da,  o  feddwl  difrifol  a  dwys,  a 
thebyg  mai  efe  fydd  y  pregethwr."  Eithr 
yr  oedd  Mrs.  îýlorris  a  mwy  o  afael  yn 
Eben,  ac  yn  gryfach  ei  ffydd  gyda  golwg 
arno ;  dy  wedai  weithiau  wrth  ei  phriod 
pryderus  :  "  Yr  wyf  yn  credu  y  gwrandewir 
fy  ngweddíau  ar  ran  Ebenezer,  ond  ni 
chefais  ddim  boddlonrwydd  eto  yn  nghylch 
Dafydd."  Pan  yn  llanc  dwy-flwydd-ar- 
bymtheg,  symudodd  Mr.  Ebenezer  Morris 
i  Drecastell-yn-Llywel,  Sir  Frycheiniog,  i 
gadw  ysgol  ddyddiol.  Nid  yw  yn  sicr  pa 
fodd  y  cafodd  wahoddiad  i  le  mor  bellenig  ; 
y  tebygolrwydd  yw  i'w  dad  son  am  dano 
wrth  gly  wed  pobl  Trecastell  yn  ymhoh  am 
ysgolfeistr.  Modd  bynag,  y  mae  yn 
amlwg  erbyn  hyn  fod  y  symudiad  o  Dduw. 
Pan  adawodd  Sir  Aberteifi  yr  oedd  Eben 
Morris  yn  ddifeddwl  am  ei  gyflwr,  ac  yn 
gwbl  ddyeithr  i'r  pethau  a  berthynent  i'w 
heddwch.  Rhaid  ei  fod  wedi  gwrando 
prif  l:»regethwyr  yr  oes,  a  hyny  yn  rhai  o'u 
hodfaeon  mwyaf  nerthol.  Ymwelai  Daniel 
Rowland  yn  fynych  a  Thwrgwyn  ;  deuai 
Williams,  Pantycelyn,  a  Jones,  Llangan, 
yn  fynych  heibio  yno  yn  eu  tro  ;  nid  es- 
geulusai  pregethwyr  penaf  Gwynedd  y  lle, 
mewn  modd  yn  y  byd,  ar  eu  teithiau  ;  ond 
er  mor  aUuog  oeddynt  i  dynu  mewn  bwa, 
ac  er  mor  llym  a  miniog  y  saethau  a 
daflent  at  gydwybodau  pechaduriaid,  ni 
lynodd  yr  un  saeth  yn  nghalon  mab  hynaf 
Dafydd  Morris  ;  ac  yn  wir  nid  yw  yn  ym- 
ddangos  iddo  gael  un  math  o  glwyf.  Ar 
yr  un  pryd,  camgymeriad  fyddai  tybio  ei 
îod  yn  llencyn  anfoesol  ;  ni  chawsai  un 
felly  ei  oddef  i  gadw  ysgol  yn  mysg  hen 
Fethodistiaid  Trecastell.  Tystiolaeth  hen 
fam  yn  Israel  a'i  hadwaenai  oedd  ei  fod  yn 
fachgen  llawen  a  difyr  dros  ben,  yn  gyflawn 
o  arabedd,  yn  hoffi  clywed  pregethwr 
doniol,  ond  heb  broffesu  crefydd,  ac  heb 
arwyddion  pryder  parthed  ei  gyflwr. 

Eithr  yr  oedd  gan  Dduw  fwriadau 
pwysig  yn  nglyn  â'r  ysgolfeistr  ieuanc. 
Tua  dwy  flynedd  wedi  iddo  symud  i  Dre- 
castell,  daeth  pregethwr  heibio  o'r  enw 
Dafydd  Wiliiam  Rhys,  neu,  a  chanlyn 
cofnodau  Trefecca,  Dafydd  Wilhams. 
Hànai  efe  o'r  un  ardal  ag  Ebenezer 
Morris,  sef  Lledrod  ;  a  gelwid  ef  weithiau 


yn  Dafydd  Williams,  Swyddffynon.  Aw- 
gryma  Metliodistiacth  Cymni  mai  yr  un 
ydoedd  a  David  Williams,  Llysyfronydd. 
Prin  yr  ydym  yn  meddwl  fod  y  dybiaeth 
yn  gywir.  Credwn  mai  Dafydd  Wilhams 
y  gôf  ydoedd,  tad  y  Parch.  J.  Williams, 
M.^A..,  hen  athraw  enwog  Ystradmeurig, 
yr  hwn  }ntau  oedd  yn  dad  i'r  Archddiacon 
WilHams,  yr  hynafiaethydd  enwog.  Pre- 
gethwr  bychan  ydoedd,  ac  yn  Swyddffynon 
y  treuhodd  ei  holl  oes.  Nis  gwyddom  beth 
oedd  ei  destun  yn  Nhrecastell,  na  pha  fath 
odfa  a  gafodd ;  ond  aeth  rhyw  saeth  oddiar 
ei  fwa  ar  ei  hunion  i  galon  yr  ysgolfeistr 
digrefydd.  Methodd  y  Ilanc  ddarganfod 
meddyginiaeth  i'w  glwyf  "  nes  cael  eli  o 
Galfaria  ;"  ac  nid  hir  y  bu  cyn  cyflwynoei 
hun  fel  aelod  o'r  gymdeithas  eglwysig  yn  y 
Ile.  Nis  gallai  Ebenezer  Morris  fod  yn 
hanerog  gyda  dim  ;  ar  unwaith  dechreuodd 
weddio  ar  ddiwedd  yr  ysgol  gyda'r  plant, 
a  chymeryd  rhan  yn  y  cyfarfodydd  gweddi 
yn  y  gynulleidfa  gyhoeddus.  Dargan- 
fyddwyd  yn  fuan  ei  fod  yn  feddianol  ar 
ddoniau  rhyfeddol  ;  meddai  ryw  afael  ar  ei 
liniau,  yn  gystal  a  phriodoldeb  ymadrodd, 
a  melusder  Ilais,  nes  gorchfygu  pawb.  Er 
pan  y  cawsai  droedigaeth  yr  oedd  mor 
nodedig  am  ei  ddifrifwch  ag  oedd  ya  flaen- 
orol  am  ei  ysmaldod  ;  treuliai  ei  amser 
pan  allan  o'r  ysgol  mewn  dwys  fyfyrdod 
uwchben  Gair  Duw.  O  herwydd  y  pethau 
hyn  anogwyd  ef  i  ymroddi  i  bregethu  yr 
efengyl,  a  chydsyniodd  yntau. 

Dyma  Ebenezer  Morris  yn  bregethwr 
ac  efe  ond  Ilanc  pedair-blwydd-ar-bymtheg 
oed,  a  newydd  gael  ei  ddychwelyd  at 
grefydd.  Torodd  allan  ar  unwaith  yn 
bregethwr  rhyfeddol  o  rymus  a  phoblog- 
aidd,  a  gwelwyd  fod  seren  o'r  maintioli 
mwyaf  wedi  codi.  Yn  ol  Methodistiaeth 
Cymru,  yn  nhŷ  un  Llewelyn  Dafydd, 
Llwynynn,  y  traddododd  ei  bregeth  gyntaf. 
Ond  yn  ol  ei  gofiant  yr  oedd  yr  hen  flaenor 
Llewelyn  Dafydd  wedi  marw  cyn  i  Mr. 
Morris  fyned  i  Drecastell ;  a  dywedir  mai 
yn  Llwyncôr,  tŷ  un  Morgan  Price,  y  Ilef- 
arodd  am  y  waith  gyntaf.  Tua  blwyddyn 
a  haner  y  bu  yn  Nhrecastell  gwedi  dechreu 
pregethu,  ond  bendithiwyd  ei  weinidog- 
aeth  yn  .y  capel,  ac  yn  yr  amaethdai  yn 
yr  ardal,  mewn  modd  rhyfedd.  Daeth 
cynifer  a  phump-ar-hugain  yr  un  noson 
i'r  seiat  i  geisio  aelodiaeth  eglwysig,  a 
thystient  oll,  oddigerth  un,  mai  wrth 
wrando  ar  Mr.  Morris  y  cawsent  eu  har- 
gyhoeddi.  Yn  fuan  ymwelodd  a'i  rieni  ; 
crefai  y  brodyr  yn  Nwrgwyn  arno  am  odfa  ; 

ac  addawodd  yntau  draddodi  pregeth  ryw 
noswaith  yn  ffermdy  Troedyraur.  Y 
boreu  hwnw  aeth  ei  dad  ac  yntau  ar  neges 
i  Gastellnewydd-Emlyn ;  ac  ar  eu  dychwel- 
iad  trodd  Ebenezer  i  Droedyraur ;  ond 
cymerodd  ei  dad  arno  fyned  yn  ei  flaen 
tua  chartref,  rhag  bod  yn  un  rhwystr  iddo. 
Daeth  tyrfa  fawr  yn  nghyd,  fel  na  chyn- 
wysai  yr  amaethdy  eu  haner  ;  allan  yn  yr 
awyr  agored  ar  y  gareg  farch  y  llefarai  y 
gẁr  ieuanc.  Cafodd  odfa  ryfeddol  o 
effeithiol.  Ei  lais  nerthol  a  lanwai  ddyíf- 
ryn  prydferth  Troedyraur ;  ei  ymadroddion 
a  ddisgynent  gyda  nerth  anorchfygol  ar 
galonau  ei  wrandawyr ;  teimlai  pawb  fod 
Ebenezer  Morris  yn  un  o  genhadon  y  nef- 
oedd,  ac  yn  \vr  y  mynai  Duw  ei  arddel. 
Pwy  oedd  ar  y  clawdd  yn  gwrando,  wedi 
methu  myned  adref,  ond  Dafydd  Morris. 
Nis  gellir  desgrifio  eideimladau,  a  thorodd 
allan  mewn  diolchgarwch  ar  derfyn  yr 
odfa,  gan  ddweyd  :  "  Ni  bydd  yr  efengyl 
byth  farw,  tra  byddo  Eben  fy  mab  yn 
fyw." 

Pan  heb  fod  dros  ugain  oed,  ac  heb  fod 
yn  pregethu  am  ragor  na  blwyddyn,  aeth 
am  daith  i  Ogledd  Cymru  fel  cyfaiU  i'r 
Parch.  David  Parry,  o  Lanwrtyd.  Ni 
chawsai  rheolau  caethion  gyda  golwg  ar 
bregethwyr  ieuainc  eu  íîurfio  y  pryd  hwnw ; 
nid  oedd  eisiau  caniatad  Cyfarfod  Misol 
ychwaith  i  fyned  ar  daith  ;  yr  oedd  y  maes 
yn  rhydd,  a'r  ddeddf  a  deyrnasai  oedd: 
"  the  suì'vival  of  tìie  /ìttest."  Pregethwr 
tyner  a  thoddedig  oedd  Dafydd  Parry ; 
nid  peri  i  bechaduriaid  grynu  a  wnelai, 
ond  eu  swyno  â  melusder  ei  ddawn  ;  os  na 
cheid  meddyhau  dyfnion  yn  ei  bregethau 
byddai  yn  wastad  yn  cludo  coflaid  o 
efengyl.  Prin  y  mae  tegwch  wedi  cael 
ei  wneyd  â  chofFadwriaeth  y  g\vr  enwog 
hwn.  Er,  mor  bell  ag  y  mae  genym 
hanes,  na  ddygwyddodd  dim  eithriadol  yn 
ystod  y  daith,  y  niae  yn  sicr  i'r  pregethwr 
ieuanc  dderbyn  fles.  Heblaw  fod  tuedd 
mewn  pregethu  amryw  weithiau  yn  y  dydd 
i  dynu  allan  ei  ymadferthion,  diau  ddarfod 
i  gyfarwyddiadau  a  chynghorion  David 
Parry  fod  o  les  dirfawr  iddo.  Er  i'r 
"cyfaill"  fyned  yn  enwocach  na'i  feistr, 
coleddai  Mr.  Morris  y  syniadau  uchaf  am 
ddoniau  a  chymeriad  yr  efengylwr  o 
Lanwrtyd.  Unwaith  pan  y  pregethai  Mr. 
Parry  mewn  Cymdeithasfa  yn  Sir  For- 
ganwg,  a'r  nefoedd  yn  gwenu  arno,  mor 
eíìfeithiol  oedd  y  dylanwad  ar  Ebenezer 
Morris,  fel  y  torodd  aflan  ar  y  terfyn  i 
ddweyd :    "  Y    mae    yr    Arglwydd   fel    pe 


byddai  yn  rhwym  o  arddel  yr  hyn  a  ddy wed 
David  Parry." 

Fel  y  sylwyd,  prin  blwyddyn  a  haner  yr 
arosodd  yn  Nhrecastell  wedi  cychwyn  ar 
waith  y  weinidogaeth ;  dychwelodd  i 
Dwrgwyn  i  dŷ  ei  rieni,  gan  bregethu  gair 
y  deyrnas  trwy  yr  hoU  ardaloedd.  Aeth  y 
son  am  dano  fel  pregethwr  anghyffredin 
trwy  yr  hoH  wlad.  Clywodd  Daniel 
Rowland  yr  hanes,  a  mynodd  ei  osod,  ac 
efe  heb  fod  yn  ddwy  flwydd  oed  o  breg- 
ethwr,  i  lefaru  wrth  y  gynulleidfa  yn 
Llangeitho,  y  Sadwrn  o  flaen  y  cymundeb. 
Pregethasai  Rowland  ei  hun  am  un-ar-ddeg 
fel  arfer ;  a  chan  fod  canoedd  o  ddynion 
wedi  ymgynull  i'r  pentref  a'r  wlad  erbyn  y 
cymundeb  dranoeth,  yn  unol  â'i  ddefod 
gyson  o  osod  y  goreu  o'r  pregethwyr  i 
lefaru  yn  y  prydnhawn,  dewisodd  fab  ei 
hen  gyfaill  Dafydd  Morris  i  anerch  y  dorf. 
Cyn  y  Sul  canlynol  yr  oedd  Rowland  wedi 
cael  ei  alw  i'r  orphwysfa.  Cyfeiriai  yr 
hen  bobl  at  y  cyd-ddygwyddiad  rhyfedd  : 
Y  pregethwr  mwyaf  a  welodd  Cymru, 
os  nad  a  welodd  y  byd,  yn  traddodi  ei 
bregeth  olaf  y  Sabbath,  a'r  pregethwr 
mwyaf  ar  ei  ol  yn  traddodi  ei  bregeth 
gyntaf  yn  Llangeitho  y  Sadwrn  blaenorol. 
Geflid  meddwl  nad  oedd  Duw  am  gymeryd 
Aaron  o'r  cysegr  daearol  i'r  cysegr  fry, 
heb  yn  gyntaf  ddwyn  i'r  amlwg  Eleazar, 
yr  hwn  oedd  i  fod  yn  olynydd  iddo.  Pre- 
gethai  Mr.  Morris  am  y  tro  cyntaf  yn 
Llangeitho,  Awst  8,  1790  ;  bu  farw 
Daniel  Rowland  yn  mhen  wythnos,  sef 
Awst  15. 

Nid  hir  y  bu  Ebenezer  Morris  heb  i  dri 
amgylchiad  pwysig  ddyfod  i'w  gyfarfod,  y 
rhai  yn  ddiau  a  fuont  yn  foddion  i  symbylu 
ei  feddwl,  ac  i  beri  iddo  ymroddi  yn 
llwyrach  nag  erioed  i  waith  y  weinidog- 
aeth.  Y  cyntaf  oedd  marwolaeth  ei  dad, 
yr  hwn  a  ddygwyddodd  Medi  17,  1791,  sef 
yn  mhen  tuag  un  mis  a  blwyddyn  gwedi 
ymadawiad  Rowhind.  Bu  Dafydd  Morris 
farw  yn  nghanol  ei  ddyddiau,  pan  nad 
oedd  ond  47  mlwydd  oed.  Ỳr  oedd 
Ebenezer  Morris  ar  daith  yn  y  Gogledd, 
mewn  cysyUtiad  â  Chymdeithasfa  Caer- 
narfon,  pan  ddygwyd  y  newydd  iddo. 
Nid  rhaid  dweyd  i'r  amgylchiad  eíìfeithio 
yn  ddirfawr  arno,  oblegyd  nid  yn  unig 
collasai  dad  anwyl  a  thyner,  eithr  yr  oedd 
y  Methodistiaid  yn  Sir  Aberteifi  wedi 
colH  y  ddau  bregethwr  hynotaf  a  feddent, 
ac  yr  oedd  eu  hymadawiad  hwy  o  angen- 
rheidrwydd  yn  ei  wthio  ef  i'r  ffrynt.  Heb- 
law  Mr.  Morris  ieuanc,  dau  bregethwr  o 

enwogrwydd  oedd  o  fewn  cylch  y  Cyfarfod 
Misol  wedi  i  Dafydd  Morris  gael  ei  alw 
adref,  sef  Mr.  Williams,  Lledrod,  a  Mr. 
Gray,  Abermeurig.  Yr  oedd  y  Parch. 
John  Thomas,  Aberteifi,  er  ei  fod  rai 
blynyddoedd  yn  hŷn  nag  Ebenezer  Morris, 
heb  gychwyn  ar  y  weinidogaeth  eto. 
Felly,  yr  ydym  yn  cael  Mr.  Morris  yn  yr 
eilfed-flwyddyn-ar-hugain  o'i  oedran,  a 
phan  nad  oedd  ond  rhyw  dair  blynedd  er 
pan  y  dechreuasai  bregethu,  yn  cael  ei 
wthio  gan  amgylchiadau,  neu  yn  hytrach, 
gan  Ragluniaeth  Duw,  i  fod  yn  arweinydd 
yn  mysg  ei  frodyr  yn  Sir  Aberteifi,  ac  yn 
fuan  yn  y  Deheudir  oll. 

Yr  ail  amgylchiad  y  cyfeiriasom  ato 
oedd  ei  briodas  â  Miss  Mary  Jones,  o'r 
Dinas,  lle  o  fewn  rhyw  dair  milltir  i  Dwr- 
gwyn.  Dywedir  yn  Metìwdistia:th  Cynim 
iddo  briodi  pan  yn  ugain  oed.  Nid  yw 
hyn  yn  gywir.  Yn  ol  ei  Gofiant,  yn  mhen 
bîwyddyn  wedi  marw  ei  dad,  sef  yn  1792, 
pan  yr  oedd  yn  dair-ar-hugain  oed,  yr 
aeth  i'r  ystad  briodasol.  Collasai  Mary 
Jones  ei  mam  pan  yn  eneth  fechan  seith- 
mlwydd  ;  a  chawsai  ei  chymeryd  mewn 
canlyniad  at  ei  hewythr  a'i  modryb,  y 
rhai  oeddynt  yn  ddiblant,  i'r  Dinas,  lle  y 
cafodd  ei  dwyn  i  fynu  fel  eu  merch  fab- 
wysiedig.  Meddai  y  teulu  gyflawnder  o 
gyfoeth  ;  yr  oedd  Mrs.  Jones,  y  fodryb, 
yn  mheUach  yn  nodedig  am  ei  synwyr  a'i 
chrefydd.  Gyda  hwy  yr  arferai  Daniel 
Rowland,  Williams,  Pantycelyn,  ac  eraiU 
o'r  Diwygwyr,  letya  pan  ddeuent  heibio 
ar  eu  teithiau.  Geneth  sobr,  yn  mawr 
hoffi  gwrando  yr  efengyl,  a  holl  gydym- 
deimlad  ei  hyspryd  gyda'r  diwygiad,  oedd 
Mary  Jones  o'r  cychwyn  ;  ond  ni  cheisiodd 
am  aelodiaeth  eglwysig  hyd  pan  yn  ddeu- 
naw  oed.  Gwnaeth  hyny  y  pryd  hwnw 
yn  Nghastellnewydd-Emlyn,  ar  anogaeth 
yr  hen  Fardd  o  Bantycelyn,  yr  hwn  oedd 
wedi  sylwi  ar  grefyddolder  ei  hyspryd,  a'i 
hymddygiad  gwylaidd.  Cynygiodd  bon- 
eddwr  ieuanc  o'r  gymydogaeth,  perchenog 
llawer  o  diroedd  ac  eiddo,  ei  phriodi ; 
teimlai  ei  hewythr  yn  ffafriol  iawn  iddo  ; 
ond  gwrthododd  hi  yn  bendant  ieuo  yn 
anghymarus  gydag  un  o'r  rhai  digred,  ac 
i  Ebenezer  Morris  y  rhoddodd  ei  Uaw. 
Ffromodd  ei  hewythr  yn  aruthr  ;  ni  ys- 
tyriai  y  cyngorwr  ieuanc  o  Benffos,  yr 
hwn  na  pherchenogai  ond  ei  geffyl  a'i 
gyfrwy,  yn  deilwng  o  law  ei  nîth  ef ; 
cafodd  Mary  Jones  fyned  aflan  o'r  tŷ  yn 
waglaw,  ac  yn  ei  ewyllys  ddiweddaf  nid 
oedd  cymaint  a  son  am  ei  henw,  eithr  yr 


holl  gyfoeth  a  drosglwyddwyd  i'w  brawd. 

Gyda  golwg  ar  helynt  dilynol  Mr.  a 
Mrs.  Morris,  caiff  y  diweddar  Barch. 
John  Rees,  gynt  o  Dwrgwyn,  ac  wedi 
hyny  o  Dregaron,  lefaru  :  "  Ar  ol  priodi, 
aeth  (Mrs.  Morris)  i  fyw  at  ei  hanwyl 
briod  i  Benffos,  anedd-dy  ei  thad-yn- 
nghyfraith,  sef  yr  enwog  bregethwr  Mr. 
Dafydd  Morris,  yr  hwn  oedd  wedi  marw 
er  y  flwyddyn  cyn  hyny.  Nid  oedd  ei 
phriod  ond  gŵr  ieuanc,  er  ys  ychydig 
amser  wedi  dechreu  pregethu ;  a  diau  iddo 
ef,  a'i  wraig  hoff,  ddyoddef  cryn  galedi  am 
rai  o'r  blynyddoedd  cyntaf.  Er  hyny,  ni 
adawodd  Duw  Mrs.  Morris  i  fyned  yn 
ddiwobr,  hyd  yn  nod  yn  y  byd  hwn,  am  ei 
zêl  a'i  chariad  yn  gwrthod  etifeddiaeth 
ddaearol,  o  serch  at  Dduw  a'i  bobl. 
Trodd  ei  dewisiad  er  daioni  iddi ;  yr  oedd 
Duw  Jacob  yn  ei  hamddiffyn  ac  yn  ei 
llwyddo.  Cynyddodd  ei  phriod  yn  nodedig 
mewn  doniau  a  defnyddioldeb  gyda  gwaith 
y  weinidogaeth,  nes  enill  sylw  neillduol 
oddiwrth  fyd  ac  eglwys.  .  .  .  Dechreuodd 
Rhagluniaeth  wenu  trwy  ei  fod  ef  (Mr. 
Morris)  yn  derbyn  ychydig  gan  yr  eglwysi 
am  ei  lafur,  a  thrwy  ei  hiawn  drefniad  a'i 
diwydrwydd  hithau  gartref.  Ar  ol  marw- 
olaeth  ei  hewythr  o'r  Dinas,  daeth  ei 
hanwyl  frawd,  David  Jones,  Ysw.,  i  fedd- 
iant  o'i  diriogaeth  a'i  feddianau ;  ac  o'i 
ewyllys  da  a'i  gariad  at  ei  chwaer,  efe  a'i 
hanrhegodd  â  swm  mawr  o  arian.  Yr  oedd 
y  gŵr  haelionus  hwn  yn  un  crefyddol  a 
duwiol ;  bu  yn  flaenor  yn  eglwys  Salem  er 
pan  adeiladwyd  y  capel  yn  181 1,  hyd 
ddydd  ei  farwolaeth  yn  1833  ;  ac  y  mae  ei 
weithred  garedig  a  boneddigaidd  at  ei 
anwyl  chwaer  yn  deilwng  o  goffâd  parch- 
us.  Darfu  hyn  alluogi  Mr.  Morris  i 
brynu  tyddyn  o  dir,  ac  i  adeiladu  arno  àỳ 
newydd  a  hardd,  yr  hwn  a  elwir  Blaeny- 
wern.  Adeiladwyd  ef  yn  y  flwyddyn 
1804;  ac  yno  y  cawsant  eu  cydlawenhau  yn 
ol  y  blynyddoedd  y  gwelsant  ddrygfyd." 

Awgryma  ymadrodd  yn  ysgrif  y  Parch. 
John  Rees,  y  trydydd  amgylchiad  pwysig 
a  ddaeth  i  gyfarfyddiad  â  Mr.  Morris,  yn 
fuan  gwedi  marw  ei  dad,  sef  y  cyfeiriad  at 
dderbyn  tâl  oddiwrth  yr  eglwysi.  Cawsai 
Dafydd  Morris  ei  alw  yn  fugail  ar  eglwysi 
dyffryn  Troedyraur  ;  ar  yr  alwad  hono  y 
symudasai  o  Ledrod  i  Dwrgwyn  ;  ac,  yn 
ol  dim  a  allwn  gasglu,  efe  oedd  y  bugail 
cyntaf,  yn  ystyr  bresenol  y  gair  "  bugeil- 
iaeth,"  a  fu  yn  mysg  y  Methodistiaid. 
Gwedi  huno  o  Dafydd  Morris,  galwyd 
ei  fab  i  gymeryd  ei  le  yn  y  cysylltiad  hwn 

hefyd.  Golygai  y  fugeiliaeth  ei  fod  yn 
pregethu  yn  bur  fynych  i'r  cynuUeidfaoedd 
hyn,  yn  cynal  cyíarfodydd  eglwysig  yn  eu 
mysg  ;  yn  ymweled  â'r  cleifion,  yn  cyng- 
hori  y  rhai  a  welai  yn  pellhau  oddiwrth  yr 
efengyl,  gan  arolygu  yr  achos  yn  ei  holl 
amrywiol  ganghenau,  a  derbyn  rhyw 
gymaint  o  gydnabyddiaeth  am  hyny. 
Sicr  yw  ddarfod  i'r  cysylltiad  hwn  fod  o 
fantais  nid  yn  unig  i'r  eglwysi,  ond  hefyd 
iddo  ef.  Dygodd  ef  i  ymdeimlad  a'i 
gyfrifoldeb ;  galwodd  allan  hoU  ymad- 
ferthoedd  ei  yspryd  mewn  llafur  ;  gorfod- 
odd  ef  i  ddarllen  yn  helaeth,  ac  i  fyfyrio 
yn  ddwys,  er  cael  ebran  ffres  i'r  bobl ;  a 
rhoddodd  iddo  gyfleustra  dymunol  i  bre- 
gethu  yn  aml  i'r  un  rhai.  Yn  ol  tystiol- 
aeth  unfrydol  yr  hen  bobl,  yr  oedd  efe  yn 
un  o'r  bugeiHaid  goreu.  Liywodraethai 
yn  effeithiol,  er  gyda  phob  tynerwch  ; 
gosodai  ei  ofn  ar  droseddwyr  a  phobl  hoff 
ogynhen;  dywedir  fod  crybwyll  enw  Eben 
Morris  wrth  weithredwyr  anwiredd  yn 
peri  iddynt  grynu  trwyddynt  ;  ac  i'.r  parch 
arbenig  a  deimUd  ato  y  priodolid  yr  hedd- 
wch  a  ffynai  yn  holl  eglwysi  ei  ofal  trwy 
ei  holl  ddyddiau.  Diau  mai  bychan  oedd 
ei  gyflog,  ond  yr  oedd  mawr  ofal  ar  ran  y 
bobl  am  ei  sicrbau.  Cyfranogai  hyd  yn 
nod  merched  gweini  o'r  awyddfryd  hwn, 
oblegyd  pan  eu  temtid  weithiau  i  brynu 
rhyban,  neu  wisg  ddrudfawr,  dywedent 
wrth  eu  gilydd  :  "  Rhaid  i  ni  ofalu  cadw 
ein  cyfran  at  gyflog  Eben  Morris."  Fel 
prawf  o'r  parch  mawr  a  deimlid  ato  gan 
yr  holl  wlad  o  gwmpas,  gallwn  gyfeirio  at 
un  ffaith.  Pregethai  unwaith  yn  Blaen- 
anerch  ar  ddiwrnod  o'r  wythnos.  Canol 
gauaf  ydoedd  ;  a  chyn  i  Mr.  Morris  allu 
myned  adref  yr  oeddy  ffordd  oddiynoi  Dwr- 
gwyn  wedi  ei  llenwi  âg  eira,  ac  yn  gwbl 
annhramwyadwy.  Ymddangosai  iddo  y 
rhaid  iddo  aros  Ile  yr  ydoedd  am  amser 
maith.  Ond  penderfynodd  pobl  yr  ardal 
agor  ffordd  iddo  trwy  yr  eira  ;  aeth  rhywun 
dewr  trwy  y  Iluwchfeydd  hefyd  i  Dwr- 
gwyn,  i  anog  y  preswylwyr  yno  i  gychwyn 
ar  y  cyffelyb  orchwyl  o'r  cyfeiriad  hwnw  ; 
yn  y  man  cyfarfyddodd  y  ddau  gwmni  a'i 
gilydd,  a  chafodd  gwas  yr  Arglwydd  ffordd 
rydd  i'w  gartref  rhwng  muriau  eiraog 
gwynion  ac  uchel. 

Efallai  mai  dyma  y  Ile  goreu  i  ddes- 
grifio  y  dyn  oddiallan.  Prin  yr  ydym  yn 
credu  mai  dyn  byr  ydoedd,  er  mai  felly  ei 
darlunir  yn  gyffredin.  Dywedwyd  wrthym 
ar  awdurdod  dda  ei  fod  yn  gymharol 
dal,  ond  oblegyd  ei  wneuthuriad  cadarn. 


ac  iddo  dewychu  yn  ddirfawr,  ym- 
ddangosai  yn  fyr.  Ei  ysgwyddau  oedd- 
ynt  lydain  a  chryfion,  ei  wyneb  yn 
dêg,  ac  fel  pe  wedi  ei  gymhwyso  i  osod 
allan  deimladau  ei  fynwes,  ei  Iygaid  yn 
eryraidd  a  threiddgar,  a'i  enau  yn  llydan, 
fel  y  gweddai  i  enau  areithiwr.  Arwyddai 
ei  wefusau,  yn  neillduol  y  wefus  isaf, 
benderfyniad  anhyblyg.  Cyfunai  ei  ag- 
wedd  arwyddion  o  awdurdod  a  sirioldeb. 
Bu  farw  cyn  gweled  henaint,  ac  eto 
gwynodd  ei  wallt  yn  gynhar,  a  theneuodd 
ar  ei  goryn,  fel  yn  y  blynyddoedd  olaf  y 
gwisgai  gap  du  yn  y  pwlpud.  Rhwng 
hyn,  yn  gystal  a  bod  yn  rhaid  iddo  wrth 
wydrau  er  gweled  i  ddarllen,  ymddangosai 
gryn  lawer  yn  hỳn  nag  ydoedd.  Fel  y 
dywedai  un,  yr  oedd  yn  Ilonaid  pwlpud  o 
bregethwr,  a'r  olwg  arno  yn  dra  pharch- 
edig. 

Daeth  yn  fuan  yn  un  o  dywysogion  y 
pwlpud  Cymreig,  a  hyny  mewn  cyfnod 
pan  yr  oedd  cewri  yn  trigo  ar  y  ddaear. 
Bu  am  y  rhan  fwyaf  o'i  oes  yn  cyd- 
lafurio  a'r  ail  dô  o  offeiriaid  Methodist- 
aidd,  megys  Jones,  Llangan;  Davies,  Llan- 
fyrnach  ;  Jones,  Llandudoch  ;  a  Griffiths, 
Nefern  ;  dynion  gwlithog  eu  dawn,  per- 
aidd  eu  Uais,  efengylaidd  eu  hyspryd,  a 
mawr  eu  dylanwad.  Yn  ei  adeg  ef  hefyd 
cyfodasai  nifer  o  bregethwyr  diurddau  yn 
Nghymru,  y  rhai  ni  welodd  y  byd  erioed 
eu  rhagorach,  ac  nid  Ilawer  o'u  cyffelyb. 
Yr  ydym  yn  cyfeirio  at  Robert  Roberts, 
Clynog ;  ei  frawd,  John  Roberts ;  John 
Jones,  Edeyrn;  John  Elias;  Richards,  Tre- 
garon  ;  Richards,  Abergwaun  ;  Charles, 
Caerfyrddin  ;  Evans,  Llwynffortun  ;  John 
Thomas,  Aberteifi  ;  ac  eraill.  Cedyrn 
Dafydd  oedd  y  rhai  hyn  ;  meistriaid  y 
cynulleidfaoedd,  y  rhai  a  fedrent  saethu 
â  bwa  i  drwch  y  blewyn.  Nid  gormod 
dweyd  i  Ebenezer  Morris,  cyn  ei  fod  yn 
ddeg-ar-hugain  oed,  ymwthio  i'r  rheng 
flaenaf  oll  yn  eu  mysg  o  ran  poblogrwydd, 
dylanwad,  ac  awdurdod  ;  a'i  fod,  mewn 
rhyw  gyfeiriadau,  beth  bynag,  yn  rhagori 
ar  un  o  honynt.  Cyrhaeddodd  y  safle  hon 
yn  gwbl  ddiymgais  o'i  du  ei  hun  ;  daeth 
iddo  yn  deg  fel  etifeddiaeth,  o  herwydd 
arucheledd  ei  ddoniau,  grymusder  a  dylan- 
wad  ei  weinidogaeth,  ei  ddwfn  gydwybod- 
olrwydd  a'i  wrolder,  yn  nghyd  a'i  gymer- 
iad  pur.  Pan  ar  ei  deithiau  dylifai  yr  holl 
ardaloedd  i'w  wrando,  ac  anaml  y  rnethai 
gael  goruchafiaeth  ar  ei  wrandawyr. 
Meddai  yr  hen  batriarcli,  Siencyn  Thomas, 
Penhydd,    wrtho    unwaith,    yn    ei    ffordd 

ryfedd  ei  hun  :  "  Ti  a  ddeuaist  trwy  y 
wlad  y  tro  cyntaf  ar  gefn  ceffyl  mawr  dy 
dad  ;  ond  yn  awr  y  mae  genyt  gystal  cefîyl 
ag  yntau.     Gochel  gwympo,  fachgen  !" 

Y  mae  yn  bur  sicr  nad  fel  meddyUwr 
dwfn  y  rhagorai  Ebenezer  Morris,  nac 
ychwaith  yn  nghywreinrwydd  cyfansodd- 
iad  ei  bregethau.  Ychydig  o  amser  a 
gaffai  yn  ei  lyfrgell,  oblegyd  y  galwadau 
diderfyn  oedd  am  ei  wasanaeth.  Byddai 
yn  dilyn  Cyfarfodydd  Misol  y  sir  gyda 
chysondeb  difwlch  ;  anaml  y  byddai  ei  le 
yn  wag  yn  un  o  Gymdeithasfaoedd  y 
Deheudir ;  ai  i  un  neu  ddwy  o  Gymdeith- 
asfaoedd  Gwynedd  bob  blwyddyn  ;  a 
dyhd  cofio  mai  nid  myned  a  dyfod  ar  ei 
union,  fel  cyrchu  dwfr  o  afon,  a  wnelai, 
ond  y  golygai  pob  Cymdeithasfa  bellenig 
daith  o  amryw  wythnosau,  rhwng  myned 
a  dychwelyd.  Pan  gartref  drachefn, 
byddai  yn  pregethu  ac  yn  cadw  seiat  yn 
un  o'r  eglwysi  dan  ei  ofal  bob  dydd  trwy 
y  flwyddyn,  oddigerth  Llun  a  Sadwrn. 
Pregethai  dair  gw-aith  bob  Sul,  ac  nid 
anfynych  gweinyddai  yr  ordinhad  o  swper 
yr  Arglwydd  ddwywaith.  Cadwai  odfaeon 
mewn  tai  anedd  ;  pregethai  mewn  ang- 
laddau  yn  mhell  ac  yn  agos,  ac  ar  fwrdd 
agos  i  bob  llong  newydd  a  fyddai  yn 
myned  allan  i'r  môr  o  borthladd  Aber- 
aeron  i  lawr  hyd  Aberteifi.  Hawdd 
gweled  fod  ei  amser  i  ddarllen  a  myfyrio 
yn  brin,  a  bod  yn  anmhosibl  iddo  gyfan- 
soddi  pregethau  cywrain,  a  gorphenedig. 
Ond  gwnelai  ddefnydd  da  o'r  ychydig 
amser  a  gaffai  yn  mysg  ei  lyfrau.  A 
dywedai  ei  wrthwynebydd  mawr,  Mr. 
Griffiths,  Nefern,  na  welodd  ei  gyffelyb 
ani  wneyd  hufen  llyfr  yn  eiddo  iddo  ei 
hun  mewn  byr  amser.  Ei  hoff  awdwyr 
oeddynt  y  duwinyddion  Puritanaidd,  yn 
arbenig  Dr.  Owen,  Anaml  y  byddai  sylw 
da  yn  dianc  heb  iddo  ei  weled  a'i  feddianu ; 
gosodai  arno  ei  ddelw  ei  hun,  gan  ei 
gyfaddasu  at  ffurf  arbenig  ei  ddawn.  Y 
mae  yn  bur  sicr  hefyd,  os  na  chaffai 
hamdden  i  ddarllen  llawer  wrth  deithio, 
fod  ei  feddwl  mewn  myfyrdod  diorphwys 
pan  ar  gefn  ei  geffyl.  Wrth  groesi  myn- 
yddoedd  unig  Cymru,  yn  y  dystawrwydd 
dwfn  allan  o  dwrf  a  thwrw  y  byd,  heb 
ddim  i  aflonyddu  arnynt,  yr  oedd  yr  hen 
bregethwyr  yn  cael  cyfleustra  ardderchog 
i  feddwl  a  myfyrio  ar  wirioneddau  mawr- 
ion  yr  efengyl,  ac  yr  oedd  y  cyfleusterau 
hyn  yn  gwneyd  iawn  i  raddau  mawr 
am  eu  dyeithrwch  i  awduron  a  llyfrau. 
Hefyd,  pan  yn  y  pwlpud,  wyneb  yn  wyneb 


a'r  gynulleidfa,  a'u  hoU  natur  mewn  cyffro, 
deuent  i  feddiant  o  syniadau  gogoneddus, 
na  chant  afael  arnynt  yn  y  fyfyrgell. 
Gwnaeth  Ebenezer  Morris  ddefnydd  ar- 
dderchog  o'i  fanteision ;  a  synai  dynion 
fel  Charles,  Caerfyrddin,  ac  eraiU,  fod  ei 
bregethau  mor  gyflawn  o  dduwinyddiaeth 
gref,  a'i  fod  yn  medru  flunio  brawddegau 
hirion,  a'u  holl  ranau  mewn  cydsafiad  a 
chysondeb  hoUol.  Ond,  wedi  y  cyfan, 
nid  yn  nghyfansoddiad  ei  bregethau  yr 
oedd  ei  brif  ragoriaeth. 

Rhaid  i  ni  brysuro  beUach  i  ddangos 
rhai  o'i  nodweddion.  Mcddai  gydwybodol- 
fivydd  d-wfn,  a  deini'der  diderfyn  i  gario  allan 
ei  argyìioeddindau.  Nis  gwyddai  betii  oedd 
Uwfrdra,  ac  ofn  dyn.  Unwaith  y  gwelai 
Iwybr  dyledswydd  yn  glir,  prysurai  i'w 
droedio  beth  bynag  allai  y  canlyniadau 
fod.  Parchai  urddas ;  nid  oedd  mewn  un 
modd  yn  amddifad  nac  yn  brin  o  foesgar- 
wch  gweddus  ;  ond  pan  y  gwelai  ddynion 
yn  rhwystro  cerbyd  yr  efengyl  i  fyned  yn 
ei  flaen,  ni  fyddai  arno  arswyd  eu  ceryddu, 
a'u  gwthio  y  naill  du,  beth  bynag  allai  eu 
sefyllfa  fod.  Y  mae  genym  lu  o  engrheifft- 
iau  o  hyn.  Yr  ydym  wedi  cyfeirio  eisioes 
at  y  ffaith  fod  gwragedd  crefyddol,  yn 
nechreuad  y  diwygiad  Methodistaidd,  yn 
cael  cryn  le  yn  y  seiadau  ;  y  byddent  yn 
holi  profiad,  ac  weithiau  yn  cyfarch  yr 
eglwys.  Braidd  nad  edrychid  arnynt  fel 
diaconesau,  er  nad  oedd  neb  wedi  eu 
gosod  yn  ffurfiol  yn  y  cyfryw  swydd. 
Ceid  amryw  o'r  gwragedd  hyn  yn  rhan 
isaf  Sir  Áberteifi,  ac  un  yn  arbenig  yn 
Mlaenanerch.  Cymerai  y  blaen  yn  y  seiat 
hyd  yn  nod  pan  fyddai  Mr.  Morris  yn 
bresenol,  gan  wrando  profiad  y  brodyr  yn 
gystal  ag  eiddo  y  chwiorydd.  Sylwai  efe 
ei  bod  yn  euog  o  ffafriaeth,  y  gwnelai 
ragor  rhwng  cyfoethog  a  thlawd,  y  can- 
molai  grefydd  rhai  a  fyddent  mewn  am- 
gylchiadau  da  yn  ddieithriad,  tra  mai 
anaml  y  ceid  y  tlawd  yn  bwysau  yn  ei 
chlorianau.  Goddefodd  Mr.  Morris  hyn 
am  beth  amser,  er  yn  teimlo  ei  yspryd  yn 
ymgynhyrfu  ynddo  ;  ystyriai  ei  ieuenctyd, 
a'r  perygl  o  wneyd  rhwyg  yn  yr  eglwys. 
Ond  ryw  dro,  pan  yn  cadw  seiat  yn 
Mlaenanerch,  a'r  ddiacones  fel  arfer  wedi 
cymeryd  yr  arweiniad,  gan  ddwrdio  yn 
chwerw  wraig  dlawd  a  gwylaidd,  methodd 
ymatal  yn  hwy.  Gan  droi  ei  wyneb  Ilew- 
aidd  ati,  ac  edrych  arni  a'i  Iygaid  yn 
gwreichioni,  dywedodd  :  "  Ai  fel  hyn  yr 
ydych  yn  cario  achos  Duw  yn  y  blaen  ? 
Os  bydd  gwraig  gyfoethog  yn   dweyd  ei 

phrofiad,  yr  ydych  yn  ei  hysmwddio  yn 
llyfn,  ac  yn  ei  mawr  ganmawl,  er  efallai 
ei  bod  i'w  beio ;  ond  os  daw  gwraig  dlawd 
yn  mlaen,  pe  bai  y  dduwiolaf  yn  y  wlad, 
chwi  a  fyddwch  yn  curo  arni  yn  ddi- 
drugaredd.  Doed  a  ddelo  i  mi,  ni  oddefaf 
ymddygiad  o'r  fath  hyn  yn  hwy."  Dy- 
wedai  hyn  gyda'r  fath  awdurdod  tywysog- 
aidd,  fel  y  teimlai  pawb  fod  un  yn  eu 
mysg  oedd  wedi  cael  ei  eni  i  deyrnasu  ;  ac 
er  ieuanged  ydoedd,  ni  feiddiodd  neb  ei 
wrthwynebu.  Collodd  yr  hen  chwaer  ei 
llywodraeth  yn  yr  eglwys  yn  llwyr  ;  dar- 
fyddodd  hefyd  am  y  diaconesau ;  bu  raid 
iddynt  foddloni  o  hyny  allan  ar  adrodd  eu 
profiadau  eu  hunain,  heb  gael  hawl  i 
gwestiyno  eu  V)rodyr  a'u  chwiorydd. 

Gwedi  huno  o  Howell  Harris,  efe  oedd 
y  cyntaf  a  feiddiodd  wrthwynebu  yr  offeir- 
iaid  yn  y  Gymdeithasfa.  Edrychid  i  fynu 
atynt  agos  gan  bawb  fel  pe  byddent  angel- 
ion,  a  theimHd  rhyw  arswyd  ofergoelus 
yn  eu  presenoldeb.  Pan  oedd  Ebenezer 
Morris  yn  ieuanc,  Nathaniel  Rowland  a 
ly  wodraethai ;  ei  gludydd  arfau  oedd  Ficer 
Nefern ;  a  throm  oedd  eu  hiau.  Ond 
byddai  Mr.  Morris  yn  eu  gwrthwynebu 
yn  eu  gwyneb  os  gwelai  eu  bod  yn  gadael 
íîordd  cyfiawnder.  Rywbryd,  yn  agos  i 
ddiwedd  ei  oes,  cyfeiriai  un  o'i  gyfeilHon  at 
ei  ddewrder  yn  y  Cymdeithasfaoedd  yr 
adeg  hono,  gan  ddweyd  ei  fod  yn  synu  at  ei 
onestrwydd  a'i  wroldeb.  Atebai  yntau  : 
"  Yr  oeddwn  bob  amser,  cyn  anturio  agor 
fy  ngenau  ar  achos  o  bwys,  yn  gofalu  fy 
mod  ar  ochr  Duw  ;  felly,  os  cwympwn  i  y 
cwympai  ei  enw  yntau ;  ac  yr  oeddwn  yn 
credu  y  deuai  efe  allan  yn  amddiífyn  i'w 
ogoniant."  Un  tro,  cynhehd  Cymdeithasfa 
yn  Capel  Newydd,  Sir  Benfro.  Ynddi 
aeth  Mr.  Nathaniel  Rowland,  a  rhyw 
oífeiriad  arall,  i  ymgecru  a  dadleu,  nes 
gwneyd  y  cyfarfod  yn  gwbl  ddifudd,  a'i 
gwneyd  yn  anmhosibl  cario  y  gwaith  yn 
mlaen.  Eisteddai  pawb  arall  yn  ddystaw 
tra  yr  oedd  y  ddau  \vr  urddasol  yn  tafodi 
a'u  gilydd  fel  pysgod-wragedd  yn  ffraeo. 
Teimlai  Mr.  Morris  oblegyd  gosod  cysegr- 
edigaeth  y  seiat  breifat  yn  sarn  ;  dysgwyl- 
iai  yn  hyderus  ar  i  rai  o'r  hynafgwyr 
geryddu  yr  ymgecrwyr ;  eithr  yr  oedd  ar 
bawb  ormodoofnNathanielRowland  i  agor 
eu  genau,  yn  arbenig  gan  yr  ystyrid  Capel 
Newydd  dan  ei  ofal  neillduol  ef.  Ò'r 
diwedd,  wedi  blino  yn  dysgwyl,  cyfododd 
i  fynu  yn  awdurdodol  ei  osgo,  a  chyda 
nerth  dywedodd  :  "  Os  na  ddewch  i  well 
trefn  na  hyna  wrth  ymwneyd  âg  achos  yr 


Arglwydd,  ni  a  fynwn  eich  dysgyblu  ill 
dau."  Cerddodd  rhyw  arswyd  gyda  ei 
eiriau,  ac  eisteddodd  y  ddau  offeiriad  i 
lawr  heb  feiddio  yngan  gair  yn  ychwaneg. 
Wrth  fyned  allan  o'r  capel,  dywedai  ei 
gyfaill,  Mr.  John  Thomas,  Aberteifi, 
wrtho :  "  Eben,  ni  chymeraswn  i  mo'r 
byd  am  ddweyd  fel  y  gwnaethoch  chwi 
wrth  Rowland  a'r  Ilall.  Yr  oeddwn  yn 
ofni  rhag  i  un  o  honynt  eich  taro  am 
ryfygu  codi  i'w  dystewi."  Eithr  nid  gŵr  i 
gymeryd  ei  ddychrynu  gan  ofn  dynion 
oedd  Ében  Morris. 

Yr  ydym  yn  barod  wedi  cyfeirio  at  y 
rhan  a  gymerodd,  a'r  dewrder  a  ddang- 
osodd,  yn  nglyn  â  NeiIIduad  gweinidogion, 
fel  nad  rhaid  myned  dros  yr  hanes  dra- 
chefn.  Efe  yn  ddiau,  mewn  undeb  a'r 
Parch.  Thomas  Jones,  Dinbych,  a  fu  yn 
brif  offeryn  i  ddwyn  oddiamgylch  y  cyf- 
newidiad.  Eithr  efallai  mai  mewn  cysyllt- 
iad  â  diarddeliad  Nathaniel  Rowland,  yn 
Nghymdeithasfa  Castellnewydd-Emlyn,  yn 
y  flwyddyn  1807,  y  cawn  yr  engrhaiíìft 
oreu  o'i  wroldeb.  Cawsai  drwg  fuchedd 
Mr.  Rowland  ei  brofi  tuhwnt  i  amheu- 
aeth  ;  gwnaed  yn  glir  i'r  Gymdeithasfa  ei 
fod  yn  ddyn  glwth  a  meddw.  Y  cwestiwn 
nesaf  oedd,  beth  i'w  wneyd  âg  ef  ?  Dysg- 
wyliai  y  cynuUiad  wrth  Jones,  Llangan,  a 
Griffiths,  Nefern  ;  ond  ni  agorai  yr  un  o'r 
ddau  ei  enau  ;  y  cyntaf,  oblegyd  Iledneis- 
rwydd  tyner  ei  natur,  a'r  parch  a  deimlai 
at  dad  y  cyhuddedig ;  y  Ilall,  oblegyd 
cyfeillgarwch  personol  â'r  gŵr  oedd  ger- 
bron.  Dyma  rywrai  yn  haner  awgrymu 
gosod  cerydd  tyner  arno,  Yn  nghanol 
dystawrwydd  dwfn,  dyma  Mr.  Morris  yn 
codi,  a  golwg  ddifrifol  arno  ;  hawdd 
gweled  fod  ei  yspryd  ynddo  yn  gyffrous ; 
cyfeiriodd  gyda  dwysder  at  dduwioldeb, 
apostoliaeth,  a  gweinidogaeth  ddyrchafedig 
Daniel  Rowland,  a'r  parch  i'w  goffadwr- 
iaeth  a  lanwai  bob  mynwes  ;  yna,  soniodd 
ani  ddysgeidiaeth,  doniau,  sefyllfa  urdd- 
asol,  a  hir  wasanaeth  ei  fab,  achos  pa  un 
oedd  yn  awr  yn  cael  ei  drin,  a'r  annhuedd- 
rwydd  a  deimlent  oll  i'w  ddiarddel. 
"  Ond,"  meddai,  "  y  mae  ei  afreolaeth 
wedi  cael  ei  brofi  mor  glir,  a'i  ymddyg- 
iadau  mor  anghyson  â  phurdeb  yr  efengyl, 
fel  yr  wyf  dan  angenrheidrwydd  i  gynyg 
ar  fod  pob  cysylltiad  rhyngddo  a'r  Meth- 
odistiaid  yn  cael  ei  dori,  ac  na  chaffo 
mwyach  ei  ystyried  yn  aelod  o'r  Gym- 
deithasfa."  Cefnogwyd  y  cynygiad  gan 
Mr.  David  Charles,  Caerfyrddin,  yr  hwn, 
oblegyd    ei   ddysg   a'i   allu,    oedd   eisioes 

wedi  dyfod  i'r  ffrynt  yn  y  Gymdeithasfa, 
er  nad  oedd  eto  ond  blaenor.  Bu  yno  am 
yspaid  ddystawrwydd  difrifol.  Gofynai 
Mr.  Jones,  Llangan,  yr  hiwn  a  eisteddai 
yn  y  gadair,  a  oedd  yno  gynygiad  gwa- 
hanol.  Nid  oedd  yr  un.  "  Rhoddwch  y 
cynygiad  i'r  cyfarfod,  Mr.  Jones,"  ebai 
Mr.  Morris.  "Na,  Eben,"  ebai  yntau, 
a'r  dagrau  yn  ffrydio  dros  ei  ruddiau, 
"  rhaid  i  chwi  ei  roddi  eich  hun ;  nis 
gallaf  fi  ei  wneyd."  "  Wel,  eich  Ue  chwi 
yw  ei  roddi,  Mr.  Jones ;  ond  os  na 
wnewch,  yn  enw  lesu  Grist  mi  a'i  gwnaf." 
Ac  yna,  a  golwg  bruddaidd,  ond  ofnadwy 
o  awdurdodol,  arno,  efe  a  ddywedodd  : 
"  Yr  wyf  fi  ynte  yn  galw  ar  bawb  sydd 
yn  bresenol  yn  y  cyfarfod,  ac  yn  teimlo 
dros  burdeb  eglwys  Crist  ac  anrhydedd 
gweinidogaeth  yr  efengyl,  i  gyduno  â  mi 
ac  â  Mr.  David  Charles,  yn  ol  y  cynygiad 
a  osodwyd  ger  eich  bron,  i  dori  pob 
cysylltiad  â  Mr.  Nathaniel  Rowland,  hyd 
oni  chaffer  arwyddion  edifeirwch  gwirion- 
eddol  arno."  Ar  unwaith,  dyna  ddwylaw 
pawb  i  fynu,  hyd  yn  nod  eiddo  Mr.  Jones, 
Llangan,  a'r  offeiriaid  eraill.  Terfynwyd 
y  cyfarfod  mewn  gweddi  ryfedd  gan  Mr. 
John  Evans,  Llwynffortun.  Trwy  ei 
wroldeb  diofn  y  tro  hwn,  sefydlodd  Mr. 
Morris  ei  gymeriad  fel  y  g\vr  mwyaf  ei 
ddylanwad  yn  Nghymdeithasfa  y  Deheu- 
dir.  Ymddengys  fod  Siencyn  Tliomas, 
Penhydd,  yn  mysg  ei  edmygwyr  penaf, 
a'i  fod  wedi  ei  foddloni  yn  fawr  yn  y 
ddysgyblaeth  ar  Nathaniel  Rowland.  Yn 
fuan  wedi  i'r  amgylchiad  gymeryd  lle,  yr 
oedd  Mr.  Morris  ar  daith  yn  Sir  Forgan- 
wg.  Mewn  rhyw  fan,  daeth  yr  hen 
batriarch  i'w  gyfarfod,  a  chan  guro  ei 
gefn,  dywedai :  "  Da  machgen  i.  Ti  a'i 
gwnest  yn  y  Castellnewydd  yna.  Fe  fydd 
ar  hoU  ffeiradon  y  byd  dy  ofn  di  bellach." 
Yna,  wedi  mynyd  o  ddystawrwydd,  ail- 
adroddai  yr  hen  ŵr  y  cynghor  a  roddasai 
iddo  yn  flaenorol  :  "  Y  mae  pen  dy  farch 
yn  uwch  na  march  neb  yn  y  Dê  heddyw. 
GwyUa  gwympo.  Os  gwnei,  ti  gei  godwm 
ofnadwy."  A  thrwy  drugaredd,  fe'i  cad- 
wyd  yn  ddigwymp  hyd  yn  nheyrnas 
nefoedd. 

Ar  yr  un  pryd,  camgymeriad  difrifol 
fyddai  tybio  mai  llew  o  ddyn  oedd  Eben- 
ezer  Morris,  heb  na  thosturi  na  thyner- 
wch  ;  yn  hytrach,  cyfunai  â'r  dewrder 
Ilewaidd,  addfwynder  yr  oen.  Y  mae 
genym  lu  o  enghreifftiau  yn  profi  y  perch- 
enogai  deimladau  nodedig  o  dyner.  Pre- 
gethai  unwaith  yn  Llangeitho  ganol  dydd 


gwaith,  ac,  fel  arfer,  yr  oedd  seiat  ar  ol  y 
bregeth.  Galwyd  ar  un  Thomas  Lewis, 
Cilrhig,  yn  mlaen  i  ddweyd  ei  brofiad,  a 
chan  yr  awyddai  Mr.  Morrisam  gael  rhyw 
gymaint  o  wybodaeth  am  ei  gymeriad  a'i 
grefydd  cyn  dweyd  dim  wrtho,  gwnaeth 
awgrym  ar  y  cynghorwyr  i  gychwyn  yr 
ymddiddan.  Yr  oedd  dau  o  honynt  yn 
bresenol,  sef  John  Williams,  yr  hwn  a 
elwid  Sion  Sgubor,  ac  Evan  Evans,  neu 
Evan  Tanner.  Gan  mai  dan  draed  ofnau 
ac  amheuon  y  Ilafuriai  yr  hen  ŵr,  aeth  y 
ddau  gynghorwr  i'w  drin,  a  dywedai  un  o 
honynt  na  wyddai  ef  beth  i  feddwl  o 
ddynion  wedi  bod  gynifer  o  flynyddoedd 
gyda  chrefydd,  ac  heb  ganddynt  nemawr 
ddim  i'w  ddweyd  gyda  golwg  ar  sylfaen 
eu  bywyd  tragywyddol.  Teimlai  Mr. 
Morris  wrth  y  truan  oedd  gerbron,  a 
dechreuodd  ei  holi :  — 

"  Beth  yw  eich  oedran  ?  " 

"  Yr  wyf,"  ebai  yntau,  "  yn  ddeunaw- 
mlwydd-a-thriugain." 

"  Dros  pa  faint  o  amser  yr  ydych  wedi 
bod  gyda  chrefydd  ?  " 

"  Mae  mwy  na  deng-mlynedd-a-deu- 
gain,"  meddai  yr  hen  ẃr,  "  er  pan  y  cefais 
y  fraint  o  gael  Ile  yn  mysg  pobl  yr  Ar- 
glwydd." 

"  A  fuoch  chwi  ddim  allan  o'r  eglwys 
yn  ystod  yr  holl  amser  hwn  ?  " 

"  Naddo,"  oedd  yr  ateb,  "  er  i  mi 
haeddu  cael  fy  mwrw  allan  lawer  gwaith." 

"  A  fuoch  chwi  dan  gerydd  eglwysig 
erioed  ?  " 

Torodd  Thomas  Lewis  allan  i  wylo, 
wylai  y  bobl  gydag  ef,  a  thrwy  ei  ddagrau, 
atebai  :  "Naddo;  ond  yr  wyf  yn  methu 
deall  sut  y  dihengais,  a  niinau  yn  greadur 
mor  annheilwng." 

"  Haner  can'  mlynedd  yn  ddigerydd," 
ebai  Mr.  Morris ;  "  haner  can'  mlynedd 
yn  ddigerydd  ;  dyna  fwy  na  all  Ilawer  o 
ddynion  ffraeth  ei  ddweyd.  Faint  o  hon- 
och  chwi  all  swnio  y  shibboleth  yna  ?  " 
Daeth  awel  hyfryd  dros  y  cyfarfod  gyda'r 
dywediad,  ond  gwridai  y  ddau  gynghorwr 
mewn  cywilydd ;  ac  fel  y  dygwyddodd, 
buasai  un  o  honynt  dan  ddysgyblaeth 
amryw  droiau. 

Cawn  engrhaifft  arall  o  dynerwch  Mr. 
Morris,  yn  gystal  ac  o'i  fedr  a'i  synwyr, 
yn  ei  ymdriniaeth  ag  achos  hen  flaenor  yn 
Mlaenanerch,  o'r  enw  Michael  Jones,  neu 
fel  ei  gelwid  ar  lafar  gwlad,  Michael 
Penuwch.  Gyda  dechreuad  yr  Ysgol 
Sabbothol,  daethai  yn  arferiad  i  bobl 
ieuainc  adrodd    penod   o'r    Beibl    yn    gy- 

hoeddus  o  flaen  y  pregethwr  wrth  ddech- 
reu  yr  odfa ;  byddai  merched,  yn  gystal 
a  meibion,  yn  adrodd  yn  eu  tro.  Edrychai 
Michael  Penuwch  ar  yr  arferiad  fel  newydd- 
beth  peryglus,  ond  ni  feiddiai  wrthwynebu, 
am  fod  Mr.  Morris,  a'r  hen  flaenor  hynod 
Owen  Enos,  yn  bleidiol  i'r  peth.  Modd 
bynag,  aeth  Mr.  Morris  am  daith  i'r 
Gogledd,  gan  gymeryd  Owen  Enos  gydag 
ef  fel  cyfaiU.  Yn  ystod  eu  habsenoldeb, 
gafaelodd  Michael  yn  yr  awenau,  a  rhodd- 
odd  derfyn  buan  ar  y  ddefod,  gan  rwystro 
un  yn  gyhoeddus  gwedi  iddo  sefyll  ar  ei 
draed.  Aeth  yn  gyffro  trwy  y  Ue ;  bygy th- 
id  Ebenezer  Morris  yn  dost  ar  Michael, 
gan  ddweyd  y  byddai  yn  sicr  o'i  ddiarddel 
pan  ddychwelai  adref.  Nid  oedd  yr  hen 
ẁr  ei  hun  heb  ryw  gymaint  o  ddychryn,  a 
rhoddai  ei  hun  mewn  agwedd  i  ymladd 
brwydr  ar  y  cwestiwn.  Adref  y  daeth 
Mr.  Morris,  yn  fuan  dyma  ef  yn  Mlaen- 
anerch,  yn  pregethu  ac  yn  cadw  seiat,  a 
chyda  fod  y  cyfarfod  eglwysig  yn  dechreu, 
dyma  yr  achwyniadau  ar  ymddygiad 
Michael  Penuwch  yn  lUfo  i  mewn.  Dysg- 
wylid  gweled  y  bugail  yn  cyffroi,  ac  yn 
taranu  y  ddeddf.  Eithr  adnabyddai  Mr. 
Morris  ei  ddyn  ;  gwyddai  fod  Michael  yn 
un  o  ddynion  duwiolaf  y  wlad,  eithr  nad 
oedd  yn  ŵr  i  gymeryd  ei  ddychrynu  na'i 
ddirwasgu.  Trodd  at  yr  hen  frawd,  gan 
sefyU  uwch  ei  ben  yn  syn,  a  dweyd,  mewn 
Uais  Uawn  serchawgrwydd,  dair  neu 
bedair  o  weithiau  yn  olynol :  "  O  !  yr  hen 
Fichael  dduwiol  ;  O  !  yr  hen  Fichael 
dduwiol."  GaUai  Michael  ddal  cerydd 
heb  blygu,  ond  aeth  y  tynerwch  annysg- 
wyHadwy  yn  drech  nag  ef ;  toddodd  ei 
galon  yn  Uymaid,  Uanwodd  ei  lygaid  o 
ddagrau,  ac  awgrymodd  ei  fod  yn  ddigon 
ystwyth  i  unrhyw  beth.  BeUach,  y 
cwestiwn  rhwng  yr  aelodau  a'u  gilydd 
ydoedd  beth  fyddai  dedfryd  Mr.  Morris. 
"  Ei  atal  o'r  ordinhad  a  wnaiff,"  sisialai 
un  ;  "  na,"  meddai  y  UaU,  "  y  mae  yn  siwr 
o'i  droi  i  ma's,  'd  oes  fater  yn  y  byd 
ychwaith,  oblegyd  fe  rwystrodd  Peggi  ni  i 
ddweyd  penod."  Eithr  dyma  Ebenezer 
Morris  ar  ei  draed,  ac  yn  cyhoeddi  y 
ddedfryd.  "  Michael,"  ebai,  "  ti  wyddost 
fy  mod  i  bregethu  yma"  prydnhawn  dydd 
Sul  nesaf;  rhaid  i  ti  ddechreu  yr  odfa  i 
mi,  a  dewis  di  yr  un  a  fynost  o'r  merched 
neu  y  gwragedd  i  adrodd  penod."  Tawel- 
odd  hyn  bawb,  a  boddlonodd  Michael 
i'r  ddedfryd.  A  phan  ddaeth  y  Sabbath, 
yr  oedd  yr  hen  ẁr,  a'i  lygaid  yn  ffynhonau, 
a'i  wyneb  fel  gweirglodd  ddyfradwy,  wrth 


wrando  y  benod  yn  cael  ei  hadrodd. 
Prawf  yr  lianes  fod  Mr.  Morris  yn  adwaen 
cymeriadau  yn  dda,  a'i  fod  yn  medru 
gwahaniaethu  rhwng  trosedd  gwirfoddol  a 
chamgymeriad  mewn  barn. 

Ymddengys  fod  Michael  Penuwch  yn 
gymeriad  nodedig  o  bur,  ac  yn  eiddigus  o 
sancteiddrwydd  y  tŷ.  Gwas  ydoedd  gyda 
Mrs.  Jones,  Penarisaf,  gwraig  weddw  gyf- 
oethog,  ac  aelod  blaenllaw  yn  Mlaenan- 
erch.  Priododd  y  weddw  â  Mr.  Howells, 
offeiriad  Manordeifi,  g\Vr  a  gawsai  ei 
ddysgyblu  am  anfoesoldeb.  Pryderai  Mr. 
Morris  gyda  golwg  ar  y  modd  i  ymddwyn 
ati ;  ar  ei  ffordd  i  Flaenanerch,  galwodd 
yn  Esgaireithyn  gydag  Owen  Enos,  ac,  yn 
mysg  pethau  eraiU,  holent  eu  gilydd 
parthed  pa  ochr  fyddai  Michael  yn  debyg 
o  gymeryd,  gan  yr  arferai  sefyU  yn  gryf 
dros  ddysgyblaeth.  I'r  cyfarfod  yr  aed,  a 
dyma  achos  Mrs.  HoweUs  gerbron.  Dyma 
Michael  Penuwch  ar  ei  draed,  ac  awdur- 
dod  yn  eistedd  ar  ei  wedd.  "  AUan  mae 
meistres  i  fod,"  meddai,  "  onide  yr  wyf  fi 
yn  rhwym  o  losgi  fy  Meibl  ;  y  mae  wedi 
priodi  âg  un  o'r  creaduriaid  gwaethaf  ar 
wyneb  y  ddaear."  AUan  y  cafodd  fyned. 
Yn  fuan  gwedi  hyn,  cynhelid  Cyfarfod 
Misol  yn  Mlaenanerch  ;  ac  er  ei  bod  wedi 
ei  dysgyblu,  anfonodd  y  wraig  doraeth  o 
ymborth  ar  gyfer  y  cyfarfod.  Eithr  pan 
glywodd  Michael,  aeth  yno  ar  ei  union,  ac 
anfonodd  yr  ymborth  yn  ol  fel  diofryd- 
beth.  Aeth  y  wraig  mewn  canlyniad  i'r 
Eglwys  Wladol.  Yr  ydym  yn  croniclo 
hyn  er  dangos  pa  fath  ddyn  oedd  Michael 
Jones,  Penuwch,  yn  gystal  ag  er  mwyn 
dangos  y  modd  didderbynwyneb  y  gwein- 
yddai  yr  hen  bobl  ddysgyblaeth. 

Pcrchenogai  lais  peraidd,  cryf,  ac  ystwytìi, 
fel  pe  wedi  ei  wneyd  ar  gyfer  cyhoeddi  yr 
efengyl.  Yn  y  cyfuniad  o  nerth,  pereidd- 
dra,  a  threiddgarwch,  yr  oedd  llais  Eben- 
ezer  Morris  yn  ddigyffelyb.  Meddai  hoU 
lithrigrwydd  Uais  Evans,  Llwynffortun  ; 
holl  dynerwch  Ilais  Ebenezer  neu  Thomas 
Richard  ;  hoU  dreiddgarwch  eiddo  Michael 
Roberts,  yn  nghyd  a  rhyw  nerth  anorch- 
fygol,  na  feddai  neb  mo  hono  ond  ei 
hunan.  Dywedai  yr  hen  bobl  mai  Ilais 
Dafydd  Morris  oedd  y  cryfaf,  ond  mai 
eiddo  "  Eben  "  oedd  y  pereiddiaf  o  lawer. 
"  Yr  oedd  ganddo,"  meddai  mam  Dr. 
Owen  Thomas  wrth  ei  mab,  "  nid  Uond 
capel,  ond  Uond  cae,  o  lais."  Nid  yn 
unig  medrai  ddydd  y  Gymanfa  beri  i  bawb 
glywed  yn  nghyrau  eithaf  y  dorf,  ond 
gwnai  hyny  gyda  hawsder ;   cariai  ei  ym- 

adroddion  yr  un  dylanwad  ar  y  bobl  a 
fyddai  draw  ar  fringe  y  gynulleidfa  ag  a 
wnelai  ar  y  rhai  oedd  wedi  ymwasgu  i 
ymyl  yr  esgynlawr.  Ar  y  llais  ardderchog 
hwn  meddai  yntau  gwbl  reolaeth.  Gallai 
ei  ostwng  neu  ei  ddyrchafu  fel  y  mynai ; 
amrywiai  ef  wrth  ei  ewyllys  i  ateb  an- 
sawdd  y  mater  â  pha  un  yr  ymdriniai. 
Byddai  weithiau  yn  groch  fel  y  daran  yn 
rhuo  ;  bryd  arall  yn  hyfryd  fel  sain  dyneraf 
y  delyn  ;  weithiau  swniai  yn  arw  wrth  gy- 
hoeddi  bygythion  y  ddeddf ;  bryd  arall  yn 
fwyn  fel  suad  ysgafn  yr  awel  yn  mrig  y 
coed,  pan  yn  efengylu  yr  addewidion.  Yr 
oedd  ei  lais  yn  gyfrwng  difeth  i  osod  allan 
deimlad  ei  fynwes. 

Cyd-dystiai  pawb  a  fu  yn  gwrando  arno 
gyda  golwg  ar  ragoriaeth  ei  lais.  "  A 
ydych  chwi  yn  cofio  Ebenezer  Morris  ?  " 
gofynai  y  Parch.  WiUiam  Rees,  D.D., 
unwaith  i  Dr.  Owen  Thomas,  wrth  ym- 
ddiddan  am  hen  bregethwyr  Cymru.  A 
phan  yr  atebai  yntau  yn  nacaol,  efe  a 
chwanegai  :  "  Ni  chlywsoch  chwi  ddim 
llais,  ynte."  Yn  gyffelyb  y  dywedai  Mr. 
David  Jones,  Dolaubach,  gŵr  nodedig  am 
graffder  ei  sylw.  "  Peth  hynod  yn  Eben- 
ezer  Morris,"  meddai,  "  rhagor  i  neb  yn 
gyffredin,  oedd  rhagoriaeth  ei  lais.  Yr 
oedd  ei  lais  yn  soniarus  yn  gystal  ag  yn 
nerthol.  Gyda  rhyw  frawddegau  yn  ei 
bregethau,  gollyngai  ei  lais  mawreddog 
gyda'r  fath  nerth  a  hyawdledd  fel  y  gelHd 
ei  glywed  rai  milltiroedd  o  ffordd,  yn 
enwedig  os  byddai  yn  pregethu  yn  yr  awyr 
agored  ;  a  byddai  y  mater  dan  sylw  y 
pryd  hwnw  yn  cyfateb  mewn  pwysigrwydd 
i  nerth  y  traddodiad.  A  byddai  efe  yn 
medru  dyfod  yn  ol  eilwaith  mor  naturiol 
a  phe  na  buasai  wedi  codi  dim  ar  ei  lais. 
Yr  oedd  hefyd  yn  hynod  fedrus  i  ddarlunio 
mater  ei  weinidogaeth  yn  ngwedd  ei 
wynebpryd  wrth  draddodi,  fel  yn  wir  y 
gallai  dyn  hollol  fyddar  ddeall  wrth  ei 
olwg  a'i  wedd  pa  un  ai  cyfraith  ai  efengyl 
a  fyddai  ei  bregeth." 

Gwirionedd  llythyrenol  yw  dywediad 
Mr.  Jones  fod  llais  Ebenezer  Morris  yn 
glywadwy  filltiroedd  o  bellder.  Cawn  am 
y  diweddar  Barch.  Evan  Evans,  Aber- 
ffrwd,  hen  weinidog  parchus  yn  Sir  Aber- 
teifi,  a  fu  farw  yn  y  flwyddyn  1856,  iddo 
y  flwyddyn  flaenorol  fethu  myned  i'r 
odfaeon  ar  y  morfa  yn  Nghymdeithasfa 
Aberystwyth,  oblegyd  Ilesgedd  corph, 
er  iddo  ddod  i'r  dref,  a'i  fod  yn  bresenol 
yn  rhai  o'r  odfaeon  yn  y  capel.  Eithr 
holai  yn  awchus  un  a  fuasai  ynddynt.    Yn 


mysg  pethau  eraill,  dywedai  hwnw  fod 
Uawer  o'r  gynulleidfa,  yn  achwyn  eu  bod 
yn  methu  clywed  y  pregethwyr  ar  y 
maes,  yn  enwedig  gan  fod  gwynt  cryf  yn 
chwythu  ar  y  pryd.  "  lë,"  ebai  Mr. 
Evans  yn  ol,  "y  mae'r  dynion  mawr,  fíìt  i 
lefaru  wrth  y  miloedd  mewn  cymanfa, 
wedi  meirw  agos  i  gyd.  Yr  oeddwn  i,  pan 
yn  fachgen  pur  ieuanc,  yn  bugeilio  gyda 
fy  nhad  yn  agos  i  gapel  Seion,  pryd  yr 
oedd  Ebenezer  Morris  yn  pregethu  ar  y 
morfa  yn  Aberystwyth,  ac  er  fod  y  pellder 
yn  agos  i  dair  milltir,  yr  oeddwn  i  oddiyno, 
nid  yn  unig  yn  clywed  Ilais  y  pregethwr, 
ond  yn  deall  ambell  i  air  a  ddywedai." 
Cawn  dystiolaeth  gyffelyb  oddiwrth  y 
Parch,  Thomas  Howell  Davies,  periglor 
Llangunllo,  mam  yr  hwn  oedd  yn  aelod 
gyda'r  Methodistiaid  yn  Nghapel  Drindod. 
"  Wrth  bregethu,"  meddai,  "  byddai  Mr. 
Morris  yn  dechreu  yn  isel  ac  yn  araf,  ac 
yn  codi  yn  raddol  yn  uwch-uwch  wrth 
fyned  yn  y  blaen,  nes  yr  oedd  ei  lais  cyn  y 
diwedd  yn  swnio  fel  udgorn  arian.  Yr 
oedd  yn  uwch  ei  lais,  ac  yn  fwy  soniarus  a 
threiddgar,  nag  un  pregethwr  a  glyw^ais  i 
erioed.  Pan  yn  pregethu  ar  gyntedd  y 
maes,  byddai  ei  lais  weithiau  yn  cyrhaedd 
cylch  rhai  milltiroedd.  Mi  a  glywais  i 
hen  wraig  yn  Sir  Benfro  gael  ei  hargy- 
hoeddi  trwy  ei  weinidogaeth,  a  hithau  yn 
eistedd  ar  odreu  mynydd  tua  dwy  filltir 
o'r  man  Ile  yr  oedd  efe  yn  pregethu. 
Mewn  cymanfa,  byddai  ei  lais  mawr, 
treiddgar,  yn  crynhoi  y  dyrfa  at  eu  gilydd, 
ac  yn  eu  cylymu  megys  un  dyn  ;  pawb  o 
honynt  a'u  Ilygaid  yn  Ilawn  agored,  a'u 
safnau  yn  haner  felly,  fel  pe  baent  yn 
Ilyncu  y  gwirioneddau  melus,  pwysig,  a 
thragywyddol,  y  byddai  efe  yn  eu  harllwys 
o'i  enau." 

Un  dystiolaeth  ychwanegol  gyda  golwg 
ar  ardderchawgrwydd  digymhar  ei  lais  a 
ddifynwn,  sef  eiddo  Dr.  Phillips,  Hen- 
ffbrdd.  Meddai :  "  Cewri  oedd  ar  y  ddaear 
y  dyddiau  hyny,  ac  yr  oedd  efe  yn  un  o 
honynt.  Pwy  nad  yw  wedi  clywed  am 
hyawdledd  Ebenezer  Morris  ?  Yr  oedd 
ei  berson  yn  fawreddog,  ei  edrychiad  yn 
dreiddgar,  a'i  lais  yn  uchel,  clir,  a  soniarus. 
Nid  ffug  na  chelfyddyd  oedd  ei  areithydd- 
iaeth.  Dyrchafai  ei  lais  pan  fyddai  y 
Ilanw  mawr  yn  dyfod  i  mewn ;  bloeddiai 
nes  y  cly wai  miloedd  yr  hyn  a  ddywedai ; 
a  bloeddiai,  nid  oblegyd  arferiad,  ond 
oblegyd  teimlad,  ac  am  nas  gallai  beidio. 
Yr  oedd  galluoedd  ei  gorph  a'i  feddwl  yn 
cael   eu  rheoli  gan  ysprydoliaeth  y  gwir- 

ionedd  oedd  o  dan  sylw  ar  y  pryd.  Wedi 
i'r  dyfroedd  ymgasglu  yn  raddol,  ym- 
dorent  yn  rhiadrau  mawrion  ar  draws  y 
gynulleidfa.  A  rhwng  y  tywalltiadau  oddi 
uchod,  a'r  rhwygiadau  yn  nheimladau  y 
bobl,  yn  nghyd  a  hyawdledd  cynyddol  y 
pregethwr,  yr  oedd  yr  olygfa  yn  an- 
nesgrifiadwy  ar  amserau." 

Mcddai  alln  arbenig  i  ymgyfaddasu  at  yr 
amgylchiadan  yn  mha  rai  y  byddai.  Pre- 
gethai  yn  mhob  math  o  leoedd  ;  weithiau 
mewn  tỳ  anedd,  ar  gladdedigaeth  aelod 
o'r  teulu,  neu  mewn  capel  gweddol  gyfleus, 
neu  ynte  ar  y  maes,  gyda  miloedd  o  ddyn- 
ion  yn  gynulledig  ger  ei  fron,  dydd  mawr 
y  Gymdeithasfa.  Yn  mhob  lle  byddai 
Mr.  Morris  yn  gwbl  naturiol.  Ni  oUyngai 
allan  y  llais  mawr,  oedd  fel  swn  llawer  o 
ddyfroedd,  pan  yn  pregethu  mewn  bwthyn ; 
ac  ni  wnai  ymgais  ychwaith  at  draddod- 
iad  areithyddol  ;  yn  hytrach  ymoUyngai  i 
siarad  yn  hamddenol  ac  agos.  CaifF  Mr. 
David  Jones,  Dolaubach,  fod  yn  dyst  ar  y 
mater  yma  eto.  "  Ni  welais  bregethwr 
erioed,"  meddai,  "  yn  medru  ymagweddu 
mor  gymhwys  i  ba  le  bynag  y  byddai  yn 
pregethu  ynddo.  Pan  yn  pregethu  yn  yr 
awyr  agored  mewn  cymanfa,  byddai  efe 
yn  feistr  y  gynulleidfa,  fel  Saul,  yn  uwch 
o'i  ysgwyddau  na  phawb.  Pan  yn  pre- 
gethu  mewn  cegin  tv'  fferm,  byddai  yn 
ymresymu  a'i  wrandawyr  megys  un  yn 
ymddiddan  mewn  teulu  ar  yr  aelwyd,  heb 
fyned  yn  rhy  isel,  ac  heb  golU  ei  ddylan- 
wad  ar  ei  wrandawyr  yn  y  naill  le  mwy 
na'r  llall.  Yr  wyf  yn  ei  gofìo  yn  pre- 
gethu  ar  nos  Sabbath  mewn  tỳ  fferm, 
tua'r  ílwyddyn  1817,  neu  1818,  pan  yr 
oedd  ymborth  dynion  yn  brin  a  drud  iawn. 
Cymerodd  yn  destun  Matthew  vi.  33 : 
*  Eithr  yn  gyntaf,  ceisiwch  deyrnas  Dduw, 
a'i  gyfiawnder  ef,  a'r  holl  bethau  hyn  a 
roddir  i  chwi  yn  chwaneg.'  Sylwai  ar 
geisio  teyrnas  Dduw  yn  ei  llywodraeth 
rasol  ar  y  galon  yn  bersonol,  a  cheisio  ei 
llwyddiant  ar  y  ddaear  trwy  weddio  am 
hyny,  a'i  cheisio  yn  ei  hamgylchiadau 
allanol  trwy  gyfranu  at  achos  crefydd,  yn 
ol  esiampl  y  weddw  yn  Sarepta  yn  Sidon, 
gydag  Elias,  yr  hon  a  roddodd  y  deisen 
gyntaf  i'r  prophwyd,  ac  a  gafodd  hyny  yn 
ffordd  sicr  i  beri  i'r  blawd  a'r  olew  barhau. 
Gyda  hyn,  gan  edrych  yn  y  modd  mwyaf 
difrifol  ar  ei  wrandawyr,  efe  a  ddywedai  : 
'  A  wyddoch  chwi,  gyfeilhon,  yr  wyf  yn 
credu  pe  y  caem  ein  dwyn  i  geisio  teyrnas 
Dduw,  yn  ol  fel  yr  wyf  fi  yn  dywedyd 
wrthych  yn  ddigon  annyben,  y  caem  fodd  i 


fyned  trwy  y  byd  yn  ddi-ddiffyg  ;  le,  hyd 
yn  nod  pe  byddai  raid  i  Dduw  droi  ceryg  y 
maes  yn  fara  i  ni.'  Ar  ol  ychydig  ddys- 
tawrwydd,  fel  pe  byddai  yn  rhoddi  amser 
i'r  gynulleidfa  i  ystyried  y  peth  hwn  a 
ddywedasai,  efe  a  ychwanegodd  :  '  lë,  nid 
wyf  yn  galw  hyny  yn  ol ;  '  ac  a'i  mynegodd 
yr  ail  waith,  a  hyny  â'r  fath  ddylanwad 
yn  cydfyned  â'i  eiriau,  fel  yr  oedd  yn 
hawdd  deall  ar  agwedd  y  bobl  eu  bod  yn 
ei  gredu  yn  drwyadl." 

Pan  ar  daith  i  Gymdeithasfa,  ac  yn 
pregethu  mewn  lleoedd  gwledig,  ni  byddai 
bob  amser  yn  dwyn  i'r  golwg  holl  ymad- 
ferthion  ei  ddawn  ;  yn  hytrach,  Uefarai  yn 
ddwys  a  difrifol,  ond  heb  y  grym  gorch- 
fygol  a  fyddai  yn  nodweddu  ei  weinidog- 
aeth  ar  y  gwyhau  arbenig.  Dywedai  y 
Parch.  Joseph  Thomas,  Carno,  nad  oedd 
yn  hoíîfi  gweled  pregethwr  ar  ei  eithaf  yn 
mhob  cyfarfod.  Modd  bynag,  nid  oedd 
Ebenezer  Morris  felly  ;  byddai  arbenig- 
rwydd  amgylchiad  yn  cyffroi  ei  natur,  ac 
yn  deffro  adnoddau  na  weHd  mo  honynt 
ar  adegau  cyffredin.  A  thuag  at  ei  weled 
yn  ei  ogoniant  penaf,  rhaid  ei  wrando  ar 
ddydd  y  Gymdeithasfa,  â'r  miloedd  ger  ei 
fron.  Adroddir  am  dano,  gydag  Owen 
Enos  yn  gyfaiU  iddo,  yn  myned  i  Gym- 
deithasfa  Trecastell.  Ar  y  ffordd  pregeth- 
odd  droiau  ar  y  geiriau,  Es.  xliii.  7 : 
"  I'm  gogoniant  y  crëais  ef,  y  lluniais  ef, 
ac  y  gwneuthum  ef."  Yr  oedd  yn  bregeth 
dda,  ond  ni  welai  Owen  Enos  rywbeth 
anghyffredin  ynddi,  ac  nid  ymddangosai  fel 
pe  bai  yn  cydio  yn  y  cynuUeidfaoedd.  Ac 
yn  sicr,  ni  ystyriai  hi  yn  bregeth  Cymanfa. 
Eiddo  Mr.  Morris,  fel  arfer,  oedd  y  brif 
odfa  yn  Nhrecastell,  sef  deg  o'r  gloch  ;  ac 
er  syndod  i  Owen,  darllenai  yn  destun  : 
"  I'm  gogoniant  y  crëais  ef."  Diflasodd 
yr  hen  flaenor  yn  enbyd  ;  dywedai  yn 
ddystaw  wrtho  ei  hun  :  "  Dyna  hi  yn  y 
pen  arno  y  tro  hwn."  Ond  er  ei  syndod 
dyna'r  bregeth  fel  pe  wedi  gwisgo  gogon- 
iant  newydd ;  y  mae  pob  brawddeg  yn 
cydio,  a  phob  rhwyf  yn  tynu ;  y  mae 
Ebenezer  Morris  yn  ysgwyd  y  nefoedd, 
nes  y  mae  y  dorf  anferth  yn  crynu  yn  ei 
bresenoldeb.  Taflai  rhyw  oleuni  rhyfedd 
ar  y  creu  yn  yr  aileni,  y  llunio  yn  y  sanct- 
eiddhad,  a'r  gwneuthur  yn  nghorpheniad  y 
gwaith.  Ei  lais  oedd  fel  udgorn,  a  threm 
ei  lygad  fel  dysgleirdeb  mellten,  a  bloeddiai 
drosodd  a  throsodd,  gyda  grym  oedd  yn 
arbenig  iddo  ei  hun  :  '^  I'm  gogoniant  I  I'm 
gogomant!  I'M  GOGONIANT!"  Yn 
mhell  cyn  gorphen  y  cyfarfod  yr  oedd  yno 

le  rhyfedd.  Yr  oedd  yr  awyr  fel  pe  wedi 
duo  gan  gymylau,  a'r  nefoedd  yn  arllwys  y 
gwlaw  graslawn  i  lawr,  nes  yr  oedd  mil- 
oedd  yn  gwaeddi  am  yr  uchaf  â'r  pregethwr. 
Dywedai  Mr,  Watkins,  hen  flaenor  per- 
thynol  i  Drecastell,  nad  aeth  un  cerbyd 
dyeithr  trwy  y  dref  adeg  yr  odfa  heb  aros ; 
fod  pob  gwaith  wedi  sefyll  ;  fod  oferwyr 
yn  rhedeg  allan  o'u  tai  i  gae  y  Gymdeith- 
asfa  mewn  dychryn  ;  ac  ni  wyddai  neb  pa 
nifer  o'r  dynion  yn  pasio  mewn  cerbydau, 
ac  o'r  dynion  gwamal  yn  y  dref,  ac  ar 
lechwedd  y  mynyddoedd,  gafodd  eu  har- 
gyhoeddi.  Cododd  yr  odfa  hon  Fethodist- 
iaeth  yn  Nhrecastell,  a  daeth  ugeiniau  at 
grefydd.  Wrth  fyned  allan  o'r  maes 
gofynai  Mr.  Morris  yn  chwareus  i  Owen 
Énos  beth  oedd  yn  feddwl  am  y  bregeth. 
"  Anghyffredin  !"  ebai  yntau.  "  Yr  oedd- 
wn  yn  ofni  ac  yn  crynu  pan  y  cymerasoch 
eich  testun,  ond  rhyfedd  fel  y  troes." 
"  lë,"  atebai  Mr.  Morris,  "  mi  wyddwn  i 
fod  rhywbeth  mawr  yn  yr  adnod  ;  a  rhyw 
ysgwyd  y  blwch  oeddwn  ar  y  ífordd  ;  yma 
yr  oeddwn  am  ei  dori." 

Yn  gyffelyb  y  bu  mewn  cysylltiad  â 
Chymdeithasfa  Caernarfon,  Medi,  1818, 
pan  y  cafodd  odfa  fythgofiadwy  ar  Lef. 
xvii.  II  :  "  Y  gwaed  hwn  a  wna  gymod 
dros  yr  enaid."  Tuag  adeg  y  Gymdeith- 
asfa  yr  oedd  hen  flaenor  o  Bethania,  yn 
Sir  Aberteifi,  John  Davies  wrth  ei  enw,  ar 
daith  yn  y  Gogledd,  yn  gwerthu  hatiau, 
yn  ol  ei  arfer.  Pan  yn  nghymydogaeth 
Tremadog  lletyai  yn  nhŷ  Mr.  EIIis  Owen, 
Cefn-y-meusydd,  yr  hwn  yr  oedd  ei  glod 
yn  fawr  fel  Ilenor  a  bardd.  Mewn  ym- 
ddiddan,  dywedai  Mr.  Owen  wrth  y 
blaenor  fod  cyhoeddiad  Ebenezer  Morris 
yn  Nhremadog,  boreu  y  Sahbath  dilynol, 
ac  ychwanegodd  ofyn  :  "  A  ydych  chwi,  yn 
Sir  Aberteifi,  yn  ei  gyfrif  ef  yn  bregethwr 
mawr  ?"  "O,  ydym,"  oedd  yr  ateb  ;  "  yn 
un  o'r  rhai  mwyaf."  "  Wel,  ni  chlywais 
i  ddim  neillduol  ganddo,"  meddai  EIIis 
Owen,  "  rhagor  amryw  o  bregethwyr  da 
eraill.  Y  mae  yn  y  wlad  hon  bregethwr 
ieuanc  o'r  enw  Moses  Jones,  ac  yr  wyf  yn 
ei  gyfrif  ef  lawn  cystal  ag  Ebenezer 
Morris."  Meddai  John  Davies  yn  ol:  "Yr 
wyf  fi  wedi  clywed  Moses  Jones,  ac  o 
ddyn  ieuanc  y  mae  yn  bregethwr  tra 
rhagorol  ;  ond  y  mae  ganddo  waith  tyfu 
cyn  dyfüd  at  figwrn  Ebenezer  Morris." 
Boreu  y  Sabbath  a  ddaeth,  ac  aeth  y  ddau 
i  Dremadog  i  wrando  Mr.  Morris,  ond  ni 
chafodd  EIIis  Owen  le  i  newid  ei  feddwl 
am    y    pregethwr.     Modd   bynag,   aeth   y 


ddau  i'w  wrando  i  Griccieth  yn  y  pryd- 
nhawn.     Ymgasglasai  y  torfeydd  yn  nghyd 

0  bob  rhan  o'r  wlad,  fel  nad  oedd  lle  i'r 
degwm  o  honynt  yn  y  capel ;  yn  y  ffenestr 
y  bu  raid  i  genad  yr  Arglwydd  lefaru  ;  ac 
yr  oedd  y  fath  arddeliad  yn  cydfyned  â'r 
weinidogaeth  fel  y  torodd  allan  yn  orfoledd 
mawr,  a  gorphenodd  yr  odfa  mewn  moliant 
a  chân.  Wrth  fyned  adref,  gofynai  y  gŵr 
o'r  Dê  i  EIIis  Owen  :  "  Beth  yw  eich  barn 
am  Ebenezer  Morris  yn  awr  ?"  Ebai 
yntau :  "Y  chwi  oedd  yn  iawn,  yr  wyf 
wedi  newid  fy  meddwl  yn  hollol."  "  le," 
meddai  y  Ilall,  "  ond  beth  pe  clywech  ef 
mewn  Cymanfa,  wedi  ei  wisgo  â  nerth  o'r 
uchelder  ?" 

A  hyny  a  gafodd  efe,  a  miloedd  eraill, 
yn  Nghaernarfon  yr  wythnos  ganlynol. 
Yn  y  brif  odfa,  sefdego'r  gloch,  y  diwrnod 
olaf,  pregethai  y  Parch.  John  Evans, 
Llwynfortun,  yn  mlaenaf.  Cafodd  odfa 
ragorol  iawn  ;  dyferai  ei  athrawiaeth  fel 
gwlithwlaw  ar  irwellt,  ac  fel  cawodydd  ar 
laswellt  ;  prin  yr  oedd  llygad  sych  yn  y 
gynulleidfa.  Ond  tra  y  Ilefarai  efe  yr  oedd 
rhai  boneddigion  o'r  ardal,  a  ddaethent  i'r 
maes  o  ran  cywreinrwydd,  yn  marchog- 
aeth  o  gwmpas  y  dorf,  er  mawr  flinder  i 
laweroedd.  Eithr  yn  fuan  wedi  iddo 
gymeryd  ei  destun,  sef  y  geiriau  a  nodwyd 
allan  o  Lefiticus — "  Y  gwaed  hwn  a  wna 
gymod  dros  yr  enaid " — cyfarchodd  Mr. 
Morris  yr  aflonyddwyr  :  "  Foneddigion,  a 
welwch  chwi  yn  dda  aros  yn  Ilonydd  am 
ychydig,  i  wrando  geiriau  yr  Argíwydd  ? 
Yr  wyf  fi  yn  myned  i  son  am  yr  enaid,  ac 
am  y  gwaed  a  wna  gymod  drosto  ;  y  mae 
genych  chwithau  eneidiau."  Cywilyddio 
a  wnaethant,  a  gwrando  yn  astud  hyd 
ddiwedd  y  cyfarfod.  Yn  fuan  enillodd  y 
pregethwr  awdurdod  hollol  ar  ei  wran- 
dawyr.  Yr  oedd  y  dorf  fel  pe  wedi  ei 
rhwymo  wrth  ei  wefusau.  Ei  faterion 
oedd  enaid  dyn  ;  yr  enaid  yn  euog  ;  pawb 
a  phob  peth  yn  annigonol  i  wneyd  cymod 
drosto ;  a  rhinwedd  gwaed  Crist  er  effeithio 
cymod  dros  yr  enaid  yn  y  nefoedd.     Ac  yn 

01  ei  arfer  o  ddyrchafu  ei  lais  yn  nglyn  â 
rhyw  air  arbenig,  gan  ei  ail  adrodd  trosodd 
a  throsodd,  bloeddiai,  nes  yr  oedd  creigiau 
yr  Eryri  yn  adsain,  a  chalonau  yn  methu 
dal  heb  fyned  yn  ddrylliau  :  Y  gwacd  hwn! 
Y  GWAKD  hwn!  Y  GWAED  HWN! 
Dwysbigwyd  canoedd,  yn  ol  pob  tebyg,  a 
thorodd  yr  odfa  i  fynu  mewn  gorfoledd  an- 
nysgwyliadwy.  Deuai  Iluoedd  at  grefydd 
am  y  trocyntaf  ynygwahanol  seiadau,  Môn 
ac  Arfon,  a'u  tystiolaeth  unfrydol  oedd,  mai 

wrth  wrando  Ebenezer  Morris  yn  traethu 
am  "  Ygwaed  hwn,"  y  cawsent  euhachub. 
Yn  mysg  eraill,  yr  oedd  gwraig  o  bech- 
adures  yn  nhref  Caernarfon  ;  daethai  i'r 
maes  gyda  bod  Mr.  Morris  yn  dechreu 
pregethu  ;  aeth  y  gwirionedd  fel  saeth  lem 
i'w  chalon,  a  bu  ei  synwyrau  ar  ddyrysu 
am  ryw  gymaint  o  amser.  Hi  a  gafodd  gyf- 
newidiad  amlwg ;  a  bu  fyw  am  fiynydd- 
oedd  lawer  yn  anrhydedd  i  grefydd. 

Adroddai  Michael  Roberts  wrth  Dr. 
Owen  Thomas  am  y  bregeth  hon,  a  chyf- 
eiriai  at  y  wen  angylaidd  oedd  ar  wyneb 
Mr.  Morris  wrth  draethu  am  rinwedd  y 
gwaed.  "  Y  wên  hono  oedd  yn  lladd," 
meddai.  Ychwanegai  y  Parch.  Michael 
Roberts  :  "  Y  deigryn  yn  Uygad  Jones, 
Edeyrn  ;  wylo  fy  ewythr,  Roberts  Roberts; 
bloedd,  ac  yn  enwedig  gwên,  Ebenezer 
Morris;  acedrychiad,  dystawrwydd,  a  bys 
John  Elias  ;  dyna  y  pethau  mwyaf  effeith- 
iol  arnaf  fì  o  ddim." 

Ní  byddai  nn  amser  yn  collí  ei  hnnanfL'dd- 
iant.  Y  mae  yn  ghr  ei  fod  yn  meddu 
teimladau  cryfion,  ac  y  byddai  yn  cael  ei 
gyffroi  gan  y  materion  â  pha  rai  yr  ym- 
driniai  wrth  bregethu  ;  byddai  ei  eiriau  yn 
aml  yn  disgyn  ar  natur  ei  wrandawyr  fel 
gwreichion  yn  nghanol  gwellt  ;  ond  byddai 
efe  yn  gwbl  hunanfeddianol  hyd  yn  nod 
ar  bwynt  uchaf  y  cynhyríìad.  "  Yr  wyf 
yn  coíìo  Cyfarfod  Misol,  yn  Swyddffynon," 
ebai  y  diweddar  Barch.  David  Hughes, 
yr  Ynys,  "  tua'r  flwyddyn  1822.  Cyhoedd- 
wyd  Mr.  Morris  i  bregethu  mewn  hen 
ffermdy  y  noson  gyntaf,  a  thranoeth  yn  y 
capel  am  ddeg.  Ychydig  wyf  fi  yn  ei  gofio 
am  yr  odfa  ddeg,  ond  yr  wyf  yn  cofio  am 
yr  odfa  yn  yr  hen  amaethdy.  Yr  oedd  yr 
hen  dy  wedi  ei  orlenwi ;  ac  yr  oedd  efe  yn 
sefyll  ar  rywbeth,  fel  ag  i  fod  ychydig 
uwchlaw  y  bobl,  a  chanwyll  fawr  yn 
hongian  yn  ei  ymyl.  Ei  destun  oedd  yn 
2  Samuel  xxiii.  5.  Wedi  iddo  gymeryd  ei 
destun,  rhoddai  y  Beibl  mawr  i  ddyn  a 
safai  yn  ei  ymyl,  a  phregethai  yn  oleu  ac 
yn  nerthol,  a'i  yspectol  yn  un  llaw  ganddo. 
Yn  mhen  ychydig  efe  a  sylwai  fod  rhyw 
eiriau  hynod  yn  egluro  y  gwirionedd  oedd 
dan  ystyriaeth  yn  y  Sahnau,  neu  Esaiah. 
Rhoddai  yr  yspectol  am  ei  lygaid,  a  gofynai 
am  y  Beibl  o  law  y  dyn  oedd  yn  ei  ymyl. 
Troai  at  y  geiriau  heb  drafferth,  gan  liar- 
hau  i  bregethu  wrth  wneuthur  hyny.  Yna 
dywedai:  '  Dyma'r  geiriau;  dahwch  sylw! 
Gwrandewch  i  gyd  !'  ac  efe  a'u  darllenai, 
gan  eu  heghirhau  mor  oleu,  a'u  dangos 
mor  ogoneddus,  fel  y  gallem  feddwl   nad 


oeddym  wedi  eu  clywed  erioed  o'r  blaen. 
Wedi  hyny  rhoddai  y  Beibl  yn  ol  i'r  gŵr 
oedd  yn  ei  ymyl.  Gwnaeth  felly  o  bump 
i  chwech  o  weithiau  yn  ystod  yr  odfa  hon. 
Yr  oeddwn  yn  gwrando,  gan  edrych  arno 
yn  fanwl,  a  pharhaodd  tuag  awr  neu  ddwy. 
Dan  y  dylanwad  torodd  llawer  o'r  dyrfa 
allan  i  filoeddio,  'Gogoniant!'  'HaleHwia!' 
ac  nis  gwn  pa  bryd  yr  ymadawsant." 

Dwg  y  diweddar  Barch.  Owen  Thomas, 
D.D.,  dystiolaeth  i  berffeithrwydd  yr 
hunanfeddiant  a  nodweddai  y  Parch.  Eben- 
ezer  Morris,  a  hyny  yn  benaf  oddiar  y 
wybodaeth  a  gawsai  gan  y  Parchn.  W. 
Roberts,  Amlwch,  a  Henry  Rees.  Fel 
hyn  y  dy  wed  :  "  Y  mae  yn  ddiamheu  nas 
gallasai  fod  yn  hollol  ddibryder,  eto  ni 
wehd  byth  un  arwydd  fod  hyny  yn  ei  der- 
fysgu,  fel  ag  i  beri  iddo  golii  dim  arno  ei 
hunan,  neu  ymddangos  fel  pe  buasai  yn 
dyrysu,  neu  yn  anghofio  yr  hyn  a  fwriad- 
asai  ei  ddy  wedyd.  A  phan  na  byddai  rhyw 
adnod,  a  ddefnyddid  ganddo  i  egluro  ei 
bwnc,  yn  dyfod  yn  uniongyrchol  i'w  gof, 
yn  gwbl  ddigyffro,  ac  yn  y  modd  mwyaf 
pwyllus,  efe  a  dynai  allan  y  gwydrau,  a'u 
gosodai  ar  ei  lygaid,  a  droai  yn  hamddenol 
ati,  ac  a  holai  ry  w  gwestiynau  yn  ei  chylch  ; 
ac  wedi  iddo  ei  chael,  darllenai  hi  gydag 
eghirder,  a  dwysder,  a  nerth,  ac  a  dywailtai 
genlhf  o  hyawdledd  syml  a  sanctaidd  oddi- 
wrthi,  nes  y  byddai  wedi  ei  sefydlu  dros 
byth  yn  meddwl  y  gynuUeidfa.  Yn  yr 
hunanfeddiant  hwn  ymgomiai  yn  dawel 
â'r  bobl ;  ac  ar  ddydd  y  Gymanfa  troai  at 
y  pregethwyr  o'r  tu  ol  iddo  ar  yr  esgyn- 
Ìawr,  gyda  rhyw  sylw  priodol  yn  arbanig 
iddynt  iiwy.  Troai  drachefn  at  y  bobl,  ac 
a'i  law  aswy  o'r  tu  ol  iddo  ar  ei  gefn,  a'i 
law  ddehau  i  fyny  yn  uchel,  a'r  gwydrau 
ynddi,  efe  a  dafiai  ei  lais  allan  fel  taran,  at 
y  segurwyr  y  tu  hwnt  i  gyrau  y  dorf,  neu 
yn  y  Bala,  at  y  rhai  diofal  ar  ben  y  domen 
draw  ;  deuai  yn  ol  eilwaith  i  ymgomio  yn 
dawel  â'i  wrandawyr,  a'i  holl  ymddangos- 
iad  yn  arwyddo  ei  fod  wrth  fodd  ei  galon 
yn  y  gwaith  mawr  oedd  ganddo,  ac  yn  ym- 
wybodol  ynddo  ei  hunan  ei  fod  yn  genad 
Duw  at  y  bobl. 

"  Cly  wsom  Mr.  Rees  yn  fynych  yn  son 
am  dano  yn  pregethu  mewn  Cynideithasfa 
yn  y  Bala,  pan  oedd  ychydig  ddolur  ar  un 
o'i  fysedd,  a  rhyw  fretyn  o  han  ganddo  o'i 
gwmpas.  Pan  oedd  ar  ganol  pregethu, 
datododd  y  cwlwm  ar  yr  edau  oedd  yn  dal 
hwnw  ;  ac  felly  yr  oedd  y  bretyn  yn  coUi. 
Ond  yr  oedd  y  pregethwr,  newydd  fod  yn 
yr  hwyl  fawr,  yn  arafaidd  yn  ail  ddirwyn 

yr  edau  ;  yn  ceisio  dodi  cwlwm  arni,  ond 
yn  methu ;  ac  felly  yr  oedd  yn  datod 
drachefn.  Yna  dechreuai  ei  hail  ddirwyn ; 
gwnaeth  hyny  amrywiol  weithiau  yn  ystod 
y  bregeth,  ond  heb  derfysgu  dim  arno  ei 
hunan,  na  cholU  dim  yn  ei  ddylanwad  ar 
deimladau  y  dyrfa." 

Meddai  ar  ìioll  aiiìicbgorioìi  y  gîvir  areitìmvr. 
Yr  oedd  ei  barabl  yn  rhwydd,  ei  drem  yn 
eryraidd  a  threiddgar,  a'i  ymddangosiad 
yn  wir  dywysogaidd.  Yn  ychwanegol, 
meddai  eglurder  syniadaeth,  angerddol- 
rwydd  teimlad,  parodrwydd  cyHym,  a 
medr  i  sefydlu  cymundeb  uniongyrchol 
rhyngddo  a'i  wrandawyr.  Fel  areithydd, 
y  mae  yn  amheus  a  oedd  yn  ail  i  neb 
heblaw  John  Elias  ;  ac  mewn  rhyw  nod- 
weddion  rhagorai  ar  y  g\vr  enwog  hwnw. 
Dygir  tystiohieth  unfrydol  i'w  fedr  areith- 
yddol.  Tystiai  y  Parch.  John  James, 
gweinidog  perthynol  i'r  Undodiaid,  mai 
Ebenezer  Morris  oedd  y  pregethwr  mwyaf 
hyawdl  a  medrus  a  glywodd  efe  erioed  yn 
ei  fywyd,  a  chymeryd  i  mewn  yr  hoU  en- 
wadau.  Adroddai  y  Parch.  John  Rees, 
Tregaron,  am  Mr.  Morris  yn  pregethu 
mewn  Cymdeithasfa  yn  Nhywyn,  Meir- 
ionydd,  yn  y  flwyddyn  1823.  Pregethai 
ddwy  waith,  sef  y  prydnhawn  cyntaf,  ac 
am  ddeg  tranoeth.  Wedi  ei  wrando  ar  y 
maes,  dywedai  y  Parch.  Robert  Griíîìth, 
Dolgellau  :  "  Dywedent  am  Chrysostom, 
gan  mor  enwog  ydoedd  fel  pregethwr,  mai 
gwell  iddynt  fyddai  i'r  haul  beidio  codi 
nag  i  Chrysostom  beidio  pregethu  ;  ac 
felly  yr  wyf  finau  yn  barod  i  ddweyd  am 
Ebenezer  Morris ;  nis  galiai  Cymru  gael 
colled  fwy  nag  iddo  ef  beidio  pregethu." 
Wrth  gyfeirio  at  odfa  ryfedd  a  gafodd 
mewn  odfa  yn  Nghymdeithasfa  Capel 
Newydd  ;  yr  hon  a  ddaw  dan  ein  sylw  eto, 
ysgrifenai  y  Parch.  W.  Hughes,  rheithor 
Caerwys,  yn  Sir  Fflint,  fel  y  canlyn  : 
"  Nid  oeddwn  ond  bachgen,  oddeutu  deu- 
ddeg  oed,  pan  y  clywais  gyntaf  y  Parch- 
edig  Ebenezer  Morris  mewn  Cymdeithasfa 
yn  Capel  Newydd,  Sir  Benfro.  Ei  destun 
oedd  Diar  ix.  18.  Yn  awr,  yn  mhen 
blynyddoedd  meithion  ar  ol  hyny,  nis 
gallaf  ond  dweyd  fod  y  bregeth  hono  yn 
ífrwd  o  hyawdledd  Demosthenaidd.  Yr 
oedd  yr  effaith  a  gynyrchid  ar  y  gynull- 
eidfa  fawr  yn  drydanol.  Yr  oedd  rhai 
wedi  eu  trochi  mewn  dagrau,  ac  eraill  yn 
gwaeddi  '  Hosannah,'  mewn  hwyl.  Yr 
oeddwn  yn  anfoddlon  i  adael  y  Ue.  Yr 
ydoedd  i  mi  fel  mynydd  Tabor  i  Petr : 
'  Da  yw  i  ni  fod  yma.'      Mi  a'i  clywais  ar 


ol  hyn  pan  yn  yr  ysgol  yn  Aberteifi.  Yr 
oedd  ei  ymddangosiad  yn  y  pwlpud  yn 
fawreddog,  a'i  hoU  ystum  yn  gweddu  i 
areithydd.  Yr  oedd  y  cap  melfed  du  a 
wisgid  ganddo  yn  rhoddi  iddo  olwg  esgob 
yn  gwisgo  meitr.  Gwnai  ei  ddull  o  bre- 
gethu  i  un  feddwl  am  wroldeb  Luther, 
craffder  Calvin,  ac  angerddoldeb  Knox. 
Nid  rhyw  vox  et  prceterea  niìiil  (liais  a  dim 
ychwaneg)  oedd  ei  bregethau,  ond  ceid 
ynddynt  ddyfnder  Chalmers,  wedi  ei  gyf- 
uno  â  hyawdledd  gwresog  Stowell.  Ei 
faterion  yn  benaf  a  fyddent,  bwriad  a 
chariad  tragywyddol  Duw,  colledigaeth 
dyn  trwy  bechod,  prynedigaeth  trwy  ras, 
ac  ailenedigaeth  a  sancteiddhad  trwy 
ddylanwadau  grasol  yr  Yspryd.  Gwyddai 
pa  fodd  i  fyned  mewn  grymusder  trwy  y 
tân  a'r  mwg  ar  Sinai,  a  gallai  gario  ei 
wrandawyr,  megys  yn  ei  freichiau,  a 
dangos  iddynt  y  Jerusalem  newydd.  Ei 
brif  sefyllfan  oedd  Calfaria,  a'i  brif  bwnc 
oedd  croes  ein  Harglwydd  lesu  Grist." 

Dygai  dynion  heb  nemawr  cydymdeim- 
lad  â'r  athrawiaethau  arbenig  a  gyhoeddid 
gan  Mr.  Morris  dystiolaeth  i'w  alluoedd 
areithyddol.  Dywedai  boneddwr  a  bres- 
wyliai  yn  Nghilwendeg,  ar  gydiad  siroedd 
Penfro  ac  Aberteifi,  o'r  enw  Morgan  Jones, 
iddo  unwaith  wrando  Mr.  Morns  yn 
pregethu  ar  ddameg  y  mab  afradlon  ;  ac 
er  iddo  ef  (Mr.  Jones)  weled  actors  penaf 
yr  oes,  yn  y  prif  chwareudai,  na  chanfu  yr 
un  yn  eu  mysg  yn  gallu  portreiadu  am- 
gylchiadau  a  chymeriadau  mor  fedrus 
ac  effeithiol  ag  y  darluniai  Mr.  Morris 
gyfarfyddiad  y  tad  a'r  mab  yn  y  bregeth 
hono.  Adroddai  y  Parch.  WiIIiam  Evans, 
Tonyrefail,  am  Mr.  Morris  yn  pregethu 
mewn  tref  yn  y  Deheudir,  yn  yr  awyr 
agored,  pan  yr  oedd  bargyfreithiwr  enwog, 
anffyddiwr  o  ran  barn,  yn  gwrando. 
Cly wsai  lawer  am  y  pregethwr,  a  gosododd 
ei  hun  mewn  man  cyfleus  i  weled  a  chlywed. 
Ei  dystiolaeth  ar  ddiwedd  yr  odfa  ydoedd: 
"  Ni  wrandewais  y  fath  areithiwr  erioed  o'r 
blaen  ;  gwnaeth  i  mi  wylo  er  fy  ngwaethaf. 
Nid  oeddwn  yn  coelio  gair  a  ddywedai, 
ac  eto  nis  gallwn  beidio  wylo  fel  y  gwlaw 
wrtlì  wrando  arno."  Adroddaiy  diweddar 
Dr.  PhiIIips,  Henffordd,  am  dro  cyffelyb 
yn  nglyn  â  Chymdeithasfa  Caerfyrddin, 
pan  y  pregethai  Mr.  Morris  dan  arddeliad 
amlwg.  Yr  oedd  dau  o  aelodau  y  bar  yn 
gwrando,  sef  y  Counceílor  Jones,  o'r  Ystrad, 
a'r  Councellor  Taunton,  yr  hwn  yn  g..nlynol 
a  adwaenid  wrth  yrenw  Arglwydd  Denman. 
Ni  ddeallai   Mr.  Taunton  gymaint  a  gair, 

ond  y  fath  oedd  effaith  Uais  a  hyawdledd 
Ebenezer  Morris  arno,  fel  nas  gallai  gyn- 
wys  ei  hun,  a  chan  ddyrchafu  ei  ddwylaw 
trodd  at  ei  gyfaiU  gan  ddweyd  :  "  /  Iiave 
never  ìieat'd  anything  likc  tìíis.'' 

Yr  ydym  wedi  cyfeirio  at  ei  barodrwydd. 
Ni  byddai  un  amser  yn  cyfansoddi  pregeth 
fanwl ;  ei  arfer  ydoedd  dwys  fyfyrio  ar  ei 
fater,  nes  cael  ei  drydanu  ganddo  a'i  lanw 
o  hono,  fel  y  bydd  yr  haiarn  yn  y  forge  yn 
myned  yn  llawn  o  dân  ;  ac  felly,  ar  ol  dod 
gerbron  y  gynulleidfa  yr  oedd  yn  medru 
taflu  gwreichion  i'r  cyfeiriad  a  fynai. 
Dyma  dystiolaeth  y  Parch.  John  Rees, 
Tregaron,  yr  hwn  a  fu  yn  gyfaill  iddo  ar 
amryw  o'i  deithiau.  "  Wedi  i  Mr.  Morris 
ragymadroddi,"  meddai,  "  a  dyfod  at  ei 
destun,  byddai  yn  codi  penau  naturiol  arno. 
Eithr  ni  byddai  yn  gyffredin  yn  sylwi  yn 
fanwl  ar  bob  pen  ;  ond  wedi  cymeryd  rhyw 
un  peth  a  fyddai  yn  llewyrchu  yn  fwyaf 
neillduol  ar  ei  feddwl,  efe  a  ddilynai  ar  ol 
hwnw,  a'r  llewyrch  yn  myned  yn  fwyfwy, 
nes  dylanwadu  yn  nerthol  ar  yr  holl  dyrfa 
wrth  ei  wrando.  Pan  y  clywid  ef  ar  dro 
drachefn  yn  llefaru  ar  yr  un  testun,  efallai 
na  wnai  sylwi  dim  ar  y  mater  y  bu  yn  aros 
arno  wrth  drin  y  geiriau  o'r  blaen  ;  ond 
yn  hytrach  safai  ar  un  neu  ddau  o  benau 
eraiU  y  bregeth,  fel  ei  harweinid  ar  y  pryd. 
Anaml  y  ceid  clywed  yr  un  pethau  ganddo 
oddiwrth  yr  un  testun,  oddigerth  y  penau. 
Dywedai  yn  fynych  ar  ganol  ei  bregeth, 
pan  yn  myned  i  gadarnhau  rhyw  bwnc  a 
fyddai  ganddo  o'r  Ysgrythyr  :  '  A  ddarfu  i 
chwi  sylwi  erioed  ar  yr  adnod  yn  y  fan-a'r- 
fan  ?  Yn  ddiweddar  y  gwelais  i  y  peth 
sydd  ynddi.'  Byddai  yn  y  modd  hwn  yn 
tynu  sylw  yr  holl  wrandawyr  ar  yr  adnod ; 
ac  wrth  ei  fod  ef  yn  ei  hesbonio  ceid  rhyw 
oleuni  neillduol  gyda'r  esboniad,  fel  nas 
geUid  anghofio  yr  adnod  hono  mwyach." 

Oblegyd  y  parodrwydd  hwn  medrai 
gymhwyso  ei  genadwri  at  agwedd  ei 
wrandawyr.  Adroddai  y  diweddar  Barch. 
Thomas  Harri.s,  Hwlffordd,  yr  hwn  gwedi 
hyny  a  aeth  i'r  Eglwys  Sefydledig,  iddo 
wrando  ar  Mr.  Morris  yn  pregethu  yn 
Nghymdeithasfa  Caerfyrddin,  haf  1817. 
Ei  destun  oedd  Salrn  xc.  i :  "  Ti,  Arglwydd, 
fuost  yn  breswylfa  i  ni  yn  mhob  cenhedl- 
aeth."  Ac  yr  oedd  nerth  arbenig  yn 
cydfyned  a'r  traddodiad.  "  Nid  oedd," 
meddai  Mr.  Harris,  "  yn  cadw  cynwysiad 
ei  fater  nes  dyfod  i  ddiwedd  ei  bregeth, 
ond  yr  oedd  yn  ei  gymhlethu  â  hi  oll.  Ei 
gwestiwn  mawr  oedd  :  '  Ddynion  !  a  oes 
genych  chwi  breswylfa  i  fyned  iddo  erbyn 


y  cymerir  chwi  i'r  byd  tragywyddol  ?'  Bu 
swn  y  cwestiwn  hwnw  yn  adsain  yn  fy 
ngnlustiau  ac  yn  fy  nghalon  am  hir  amser; 
ac  yr  wyf  yn  gobeithio  y  byddaf  yn  well 
o'i  herwydd  pan  y  byddaf  yn  newid  dau 
fyd,"  Coffäi  y  diweddar  Barch.  John 
Jones,  Llanbedr,  am  dano  yn  pregethu 
oddiar  yr  un  testun,  mewn  Cyfarfod  Misol 
yn  y  dref  hono,  ac  yr  oedd  y  fath  arddel- 
iad  ar  ei  eiriau  fel  yr  oedd  yr  holl  dorf 
wedi  ei  gorchfygu.  Syrthiodd  un  ferch  i 
lewyg,  a  bu  am  yspaid  yn  haner  marw  ;  y 
gair  cyntaf  a  ddywedodd  wedi  dyfod  ati  ei 
hun  ydoedd  :  "  A  ydwyf  eto  y  tu  yma  i 
uffern  ?"  Credir  i'r  ferch  hono  gael  tro 
tragywyddol  trwy  y  bregeth,  oblegyd  ni  bu 
yr  un  l)yth. 

Awgryma  Dr.  Owen  Thomas  am  Mr. 
Morris,  ei  fod  i  raddau  yn  amddifad  o 
ddychymyg.  Prin  yr  ydym  yn  credu  fod 
y  sylw  yn  gwbl  gywir.  O  leiaf,  fel  y  rhaid 
i  bob  gwir  areithydd,  meddai  ddigon  o 
ddychymyg  i  ymdaflu  yn  gyfangwbl  i'r 
cymeriadau  fyddai  yn  ddarlunio.  Cawn 
brawf  o  hyn  yn  y  bregeth  a  draddododd 
yn  Nghymdeithasfa  Capel  Newydd,  yn  y 
flwyddyn  1822,  at  yr  hon  yr  ydym  wedi 
cyfeirio  yn  barod.  Eithr  cyn  myned  at 
bregeth  Mr.  Morris,  goddefer  i  ni  ddweyd 
gair  am  y  Gymdeithasfa.  Ymddengys  ei 
bod  yn  Gymdeithasfa  lewyrchus  drwyddi. 
Y  prydnhawn  cyntaf  pregethai  John 
Davies,  Nantglyn,  yn  nodedig  o  iraidd  a 
blasus.  Ar  ei  ol  yr  oedd  Ebenezer 
Richard,  yn  hyfryd  a  thoddedig,  a'i  ath- 
rawiaeth  yn  defnynu  fel  y  gwhth  ar  y  cnu 
gwlan.  Dranoeth,  am  chwech  o'r  gloch  y 
boreu,  llefarai  Wilham  Havard  a  David 
Evans,  Aberaeron,  ac  yr  oedd  y  cwmwl  o 
hyd  uwchben  y  gwersyll.  Deg  o'r  gloch, 
adeg  y  brif  odfa,  a  ddaeth  ;  a  chan  fod  yr 
hîn  yn  dêg  a  thyner,  yr  oedd  y  gynulleidfa 
yn  fawr  iawn,  wedi  ymgasglu  nid  yn  unig 
o  Sir  Benfro,  ond  hefyd  o'r  siroedd  cymyd- 
ogaethol,  sef  Caerfyrddin  ac  Aberteifi. 
Dechreuwyd  ycyfarfod  gan  Richard  James, 
gùr  o  Sir  Forganwg,  ac  un  hynod  am  ei 
afael  mewn  gweddi.  Y  cyntaf  i  bregethu 
oedd  John  Evans,  Llwynffortun ;  ac  yr 
oedd  yr  olew  yn  Ilifo  yn  fendigedig,  fel  ag 
i  osod  pawb  wrth  eu  bodd.  Ar  ei  ol  pre- 
gethodd  Mr.  Charles,  Caerfyrddin,  ych- 
ydig  yn  fyr  yn  yr  iaith  Saesneg. 

Ýn  olaf,  dyna  Ebenezer  Morris  yn  dyfod 
yn  mlaen  i'r  ffrynt,  ac  yr  oedd  pawb  fel 
pe  wedi  codi  ar  flaenau  eu  traed  mewn 
dysgwyliad.  Ei  destun  oedd,  Diar.  iv.  8  : 
"  Llwybr  y  cyfiawn  sydd  fel  y  goleuni,  yr 

hwn  a  lewyrcha  fwyfwy  hyd  ganol  dydd." 
Buan  y  teimlwyd,  wedi  iddo  ddechreu 
ymadroddi,  fod  y  bregeth  "  yn  eglurhad 
yr  Yspryd  a  nerth."  Bu  am  enyd  yn 
desgrifio  "  y  cyfìawn,"  heb  godi  nemawr 
ar  ei  lais,  ac  eto  yn  enill  sylw  ac  yn  cyffroi 
teimlad  yr  holl  gynulleidfa.  Yn  yr  ym- 
driniaeth  tarawodd  wrth  ei  hoff  bwnc, 
cyfiawnhad  trwy  ffydd,  a  defnyddiodd, 
mewn  modd  medrus,  gymhariaeth  o  eiddo 
y  diweddar  Barch.  John  Newton  wrth 
ddarlunio  ei  argyhoeddiad.  Yr  oedd  efe, 
meddai,  wedi  gwêu  a  gwnio  iddo  ei  hunan 
fantell  ag  yr  oedd  yn  falch  iawn  o  honi  ; 
wedi  ei  gwneyd  o  ychydig  o  wlan  a  llawer 
o  hn.  Yr  oedd  ei  Feistr  yn  mawr  anghym- 
eradwyo  y  wisg  hono,  ac  yn  erchi  iddo  ei 
bwrw  heibio,  ac  y  rhoddai  efe  iddo  wisg 
well  yn  ei  lle;  ond  yr  oedd  Jack  yn  nacau, 
gan  ei  fod  yn  meddwl  nad  oedd  gan  neb 
yn  yr  holl  wlad  fantell  harddach  a  chym- 
hwysach.  O'r  diwedd,  galwodd  y  Meistr 
ar  ŵr  cadarn,  o'r  enw  Moses,  i  ddyfod  i 
wialenodi  Jack ;  a  chyda'r  wialen  dyma 
Moses  yn  curo  y  fantell  nes  y  cododd  y 
fath  Iwch  o  honi,  fel  yr  oedd  ei  pherchenog 
yn  meddwl  ei  fod  yn  cael  ei  fygu,  ac  y 
collai  ei  fywyd  yn  y  fan.  Yn  y  cyfamser 
yr  oedd  ei  Feistr  gerllaw,  yn  dal  o'i  flaen 
y  wisg  oreu  erioed.  A  dyma  Jack  yn 
gwaeddi :  "  Yr  wyf  yn  ildio,  Meistr.  Ni 
waeth  gen  i  ble  yr  aiÎF  yr  hen  fantell,  ond 
i  mi  gael  fy  ngwisgo  yn  y  wisg  yna." 
Felly,  gwisgwyd  ef  â  newid  dillad  ;  yn  ei 
wisg  newydd  galwyd  arno  i  ddyfod  i'r 
parlwr  i  wledda  ;  ac  nid  yn  gymaint  fel 
gwas,  ond  fel  brawd  a  chyfaill  y  cyfrifwyd 
Jack  byth  mwyach.  Gyda  grym  a  medr 
neillduol,  dyna'r  pregethwr  yn  arwain 
meddwl  ei  wrandawyr  oddiwrth  y  ddameg 
at  y  geiriau  :  "  Ac  y'm  ceir  ynddo  ef,  heb 
fy  nghyfiawnder  fy  hun." 

Yna  trodd  i  ddangos  y  cyffelybrwydd 
oedd  rhwng  Ilwybr  y  cyfiawn  i'r  goleuni. 
Dangosai  fychander  y  goleuni  yn  ei  gych- 
wyn,  fel  nas  gwyddid  i  sicrwydd  pa  un  ai 
y  wawr  wirioneddol,  ynte  rhywbeth  ach- 
lysurol,  oedd  yno,  ond  ei  fod  yn  cynyddu 
mewn  Ilewyrch,  gan  dywynu  ar  a  thrwy 
gymylau  duon,  nes  eu  gwasgaru  ;  felly  am 
íwybr  y  cyfiawn,  ei  fod  yn  myned  rhagddo 
yn  ei  rym  fel  yr  haul.  Erbyn  hyn,  yr 
oedd  y  pregethwr  yn  feistr  hollol  ar  y 
dorf ;  yr  oedd  y  fath  gydweddiad  rhwng 
ei  fater,  ei  yspryd,  a'i  lais,  fel  yr  oedd  y 
gynulleidfa  wedi  ei  Ilwyr  orchfygu.  "  Yr 
wyf  yn  cofio,"  meddai  y  Parch.  John 
Jones,   Penmorfa,   "  fy  mod  wrLh  wrando 


ar  y  pryd,  yn  dychymygu  fod  gwynt  mawr 
yn  chwythu,  a  bod  yr  holl  dorf  fel  gallt  o 
goed  yn  plygu  o'i  flaen."  Ond  nid  oedd 
Mr.  Morris  wedi  cyrhaedd  uchaf  bwynt  ei 
bregeth  eto.  Cyn  terfynu,  ymaflodd  gyda 
grym  yn  y  gair  cyferbyniol  ar  ol  y  testun  : 
"  Eithr  ffordd  y  drygionus  sydd  fel  y 
tywyllwch."  Dyma  y  Ilais  mawr,  oedd 
fel  swn  Ilawer  o  ddyfroedd,  yn  ymdori  yn 
ei  rym  ar  y  gynulleidfa  :  "  O  Iwybr  gwa- 
hanol !  Y  mae  Ilwybr  y  cyfiawn  yn 
llewyrchu,  llewyrchu,  LLEWYRCHU, 
FWYFWY  HYD  GANOL  DYDD. 
Ond  beth  am  Iwybr  yr  annuwiol  ?  Llwybr 
yn  tywylln,  tywyllu,  TYWYLLU,  FWY- 
FWY  HYD  GANOL  NOS  !  "  Nid 
oedd  un  cnawd  a  allasai  ddal  ychwaneg. 
Aeth  yn  floedd  o  ddychryn  trwy  y  Ile. 
Mewn  cerbydau  yn  nghẁr  y  dorf  yr  oedd 
nifer  o  foneddigion  y  wlad,  yn  nghyd  a 
meddygon,  cyfreithwyr,  ac  offeiriaid  ;  yr 
oeddynt  oll  wedi  delwi,  ac  yn  wylo  fel 
babanod.  Daethai  yno  nifer  o  lanciau 
ieuainc  dibris  o  Ysgol  Ramadegol  Aber- 
teifi  ;  ac  yr  oedd  y  rhai  hyny  wedi  colli 
pob  meddiant  arnynt  eu  hunain,  ac  yn 
wylo  ac  yn  molianu  fel  pe  am  y  mwyaf. 
Bu  dylanwad  y  bregeth  hon  yn  aruthrol  ; 
ymunodd  tua  chwech-ugain  o  eneidiau  â'r 
eglwys  yn  nhref  Aberteifi,  a'r  eglwysi 
cymydogaethol,  heb  gyfrif  y  degau  a  ych- 
wanegwyd  at  yr  eglwysi  yn  Siroedd 
Penfro  a  Chaerfyrddin.  Gwelir  prawf  o 
ddychymyg  cryf,  yn  gystal  a  holl  anheb- 
gorion  eraill  yr  areithydd,  yn  y  sylwadau 
ydym  wedi  goffhau. 

Dyma  engrhaifft  ychwanegol  i  ddangos 
yr  un  peth.  Un  prydnhawn  Sabbath, 
pregethai  mewn  amaethdy,  rhwng  Pen- 
morfa  a  Blaenanerch.  Ei  destun  oedd, 
Dat.  vi.  17  :  "  Canys  daeth  dydd  'mawr  ei 
ddigter  ef,  a  phwy  a  ddichon  sefyll  ?  " 
Gyda  Ilewyrch  a  nerth  annesgrifiadwy, 
efe  a  ddarluniai  frenhinoedd  y  ddae- 
ar,  a'r  gwŷr  mawr,  a'r  cyfoethogion, 
a'r  pencapteniaid,  yn  ymguddio  yn  yr 
ogofeydd  a'r  creigiau,  ac  yn  gwaeddi  am 
i'r  mynyddoedd  a'r  creigiau  syrthio  arnynt. 
"  F'renhinoedd,  yr  oedd  eich  arswyd  ar  yr 
holl  ddaear,"  meddai,  "  beth  sydd  arnoch 
heddyw  ?  Beth  yw  y  newid  gwedd  sydd 
arnoch  ?  Beth  yw  yr  ymguddio  yna,  yn 
lle  eistedd  yn  falch  ar  eich  gorseddfeinc- 
iau  ?  Bencapteniaid  !  y  rhai  a  arferech 
sefyll  yn  ddigryn  yn  y  brwydrau  poethaf, 
yn  ddidroi-yn-ol,  pan  hyd  dopiau  eich 
botasau  mewn  gwaed  ;  beth  yw  yr  ofn 
sydd   wedi  eich  dal  yn  awr  ?     Paham  yr 

ydych  yn  arfer  y  fath  iaith  frawychus  ? 
Paham  yr  ydych  yn  gwaeddi :  '  Greigiau, 
syrthiwch  arnom  ?  '  Wyr  mawr  !  ddoe,  y 
llwon  a'r  rhegfeydd  rhyfygus  oedd  eich 
hiaith ;  ond  y  mae  wedi  newid  heddyw ; 
ceisio  gwneyd  rhywbeth  tebyg  i  weddio  yr 
ydych,  er  mai  nid  gweddîo  ar  Dduw ! 
Beth  sydd  yn  bod  ?  Och,  y  Gŵr  y  darfu  i 
ni  ei  wrthod  a'i  ddirmygu  sydd  ar  y 
cwmwl !  Yr  hwn  y  buom  yn  ei  wrthod 
a'i  ddyrmygu  sydd  wedi  dyfod  i  eistedd 
mewn  barn  arnom  !  Y  mae  yr  olwg  arno 
i  ni  yn  ofnadwy  !  Gwell  genym  fyddai 
cael  ein  Ilethu,  a'n  lladd,  a"n  darnio  dan 
fynyddoedd,  na  gorfod  sefyll  mynyd  yn  ei 
wydd  !  "  Yna  gostyngodd  ei  lais  i  dôn 
ymddiddanol,  gan  ofyn  yn  y  modd  mwyaf 
difrifol  i'w  wrandawyr :  "  Bobl,  a  oes 
genych  chwi  fodd  i  sefyll  yn  y  dydd 
hwnw  ?  "  nes  yr  oedd  pob  calon  yn  crynu. 
Bu  yr  odfa  hon  yn  ddechreuad  diwygiad 
mawr,  yr  hwn  a  ymledodd  trwy  yr  holl 
wlad  o  gwmpas.  Aeth  tua  deg-ar-hugain 
ar  ol  y  bregeth  hono  i  geisio  aelodaeth 
eglwysig  yn  y  capelau  cylchynol,  ac 
amryw  i  gapel  yr  Annibynwyr  oedd  ger- 
llaw.  Prawf  yr  engrheifîtiau  hyn,  a 
llawer  eraill  a  allem  roddi,  fod  Ebenezer 
Morris  yn  meddu,  i  helaethrwydd  mawr, 
holl  elfenau  yr  areithiwr  llwyddianus. 

Pcrchenogai  allu  digymhar  i  gyfiwyno  gwir- 
ioneddau  syinl  yr  efengyl  i'w  wrandawyr  nie-wn 
niodd  ardderchog  a  gogoneddiis.  Prin  y  gelhr 
dweyd  fod  newydd-deb  mawr  yn  ei  feddyl- 
iau,  ond  yr  oedd  ei  ffordd  ef  o'u  gosod 
allan  yn  hoUol  newydd.  Ni  fyddai  yn 
gwthio  i'r  dwfn,  fel  ei  gyfaill  Mr.  Charles, 
Caerfyrddin,  gan  ddwyn  i  fynu  o'r  gwael- 
odion  lonaid  llaw  o  berlau  têg,  a'u  dal 
gerbron  y  gynulleidfa  nes  y  byddai  agos  a 
chael  ei  dallu  gan  y  gogoniant.  Nid 
anturiaethwr  ydoedd,  yn  croesi  moroedd  a 
mynyddoedd  i'r  meusydd  diamwnt,  ac  yno 
yn  cael  o  hyd  i'r  ceryg  drudion.  Yn  hyt- 
rach,  yr  hyn  a  wnelai  efe  oedd  cymeryd 
gafael  ar  gareg  arw,  nad  oedd  fawr  pryd- 
ferthwch  yn  ganfyddadwy  ynddi,  gan  ei 
thrin  a'i  chaboh,  nes  y  byddai  ei  gogoniant 
yn  llewyrchu  yn  ddysglaer  ar  lygaid  y 
mwyaf  pwl  ei  ddeall.  Felly,  yr  oedd  ei 
bethau  yn  agos  yn  wastad,  ac  eto  yn 
ardderchog.  A  chynorthwyid  y  mater 
gan  y  traddodiad.  Byddai  yn  fynych  yn 
bloeddio  yr  un  gair  trosodd  a  throsodd,  a 
hyny  ar  gyweirnod  gwahanol  bob  tro,  a'r 
effaith  yn  dwyshau  gyda  phob  ailadrodd- 
iad.  Difynwn  dystiolaethau  rhai  a'i  had- 
waenent  yn  dda  er  dangos  hyn. 


Fel  hyn  yr  ysgrifenai  y  diweddar  Barch. 
David  Jones,  Caernarfon:  "  Clywais  lawer 
o  son  am  y  Parch.  Ebenezer  Morris,  a 
chefais  y  fraint  o'i  glywed  yn  pregethu 
yn  Nghymdeithasfa  y  Bala,  Meheíìn, 
1820.  Yr  oeddwn  yn  Iled  ieuanc  ar  y 
pryd  ;  dim  ond  pymtheg  oed.  Rhag- 
addawswn  i  mi  fy  hun  yr  hyfrydwch  o 
gael  myned  i  Sassiwn  y  Bala,  yr  hyn  a 
edrychwn  arno  yn  ail  i  gael  myned  i 
Jerusalem  ar  yr  uchel  wyl  gyfarfod.  Ac  i 
ychwanegu  at  ei  ddyddordeb,  yr  oedd  y 
gair  ar  led  y  dysgwylid  Ebenezer  Morris 
yno.  O'r  diwedd,  yr  amser  a  ddaeth  i 
fynu,  a  thrwy  fawr  bryderwch,  i'r  Bala  yr 
aethum,  ar  hyd  ffordd  faith  a  dyeithriol, 
gan  ddysgwyl  cael  sylweddoli  fy  ngobaith. 
Ỳ  prydnhawn  cyntaf,  Ilefarai  Mr.  Morris 
oddiar  y  Grcen  i  dyrfa  fawr,  oddiar  Rhuf. 
viii.  17:  '  Ac  os  plant,  etifeddion  hefyd, 
&c.'  Nid  oes  genyf  erbyn  hyn  (Mawrth, 
1867)  nemawr  gof  am  ei  bregeth,  heblaw 
ei  fod  yn  gwasgu  yn  hir  ar  werth  y 
berthynas,  a'r  pwys  o  gael  sicrwydd  o 
honi ;  a  bod  sicrwydd  i'w  gael  yn  y  byd 
hwn.  Nododd  arwyddion  y  berthynas, 
ac  yna  dangosodd  fod  yr  etifeddiaeth  yn 
sicr  i'r  plant.  Yr  oedd  yn  darlunio  mawr- 
edd  yr  etifeddiaeth  yn  dra  effeithiol.  Yr 
oedd  rhywrai  o  ymddangosiad  boneddig- 
aidd,  fel  y  dywedir,  ar  ben  Tomen  y  Bala, 
gyferbyn  a'r  stage  ar  y  Green,  wedi  dyfod  i 
sylwi  ar  yr  hyn  oedd  yn  myned  yn  mlaen 
yno,  ac  yn  edrych  yn  Iled  gellweirus,  tra 
yr  oedd  y  pregethwr  eto  heb  godi  ei  lais, 
ond  yn  twymo  yn  raddol  yn  y  gwaith. 
Ond  o'r  diwedd,  wele  floedd  dreiddgar  ac 
awdurdodol  yn  anfon  allan  y  geiriau  :  '  Nid 
wyf  am  i'r  boneddwyr  acw,  ar  ben  y 
domen  draw,  feddwl  nad  oes  neb  yn  fon- 
eddigion  ond  hwy.  Y  mae  holl  blant 
Duw  yn  etifeddion.  A  phlant  Duw  yw 
yr  etifeddion.'  Gwaeddodd  y  geiriau  hyn 
droion,  nid  yn  unig  yn  Gymraeg,  ond  yn 
Saesneg  :  '  The  children  of  God  are  the  heirs,' 
nes  yr  oedd  y  bobl  fawr  ar  uchelder  y 
domen  wedi  sobri  drwyddynt,  ac  yn 
gwrando  yn  astud  o  hyny  allan. 

"  Drachefn,  am  ddeg  o'r  gloch  dranoeth, 
yr  oedd  Mr.  Morris  yn  pregethu  yn  yr  un 
lle,  ar  Rhuf.  iii.  25  :  '  Hwn  a  osododd  Duw 
yn  iawn,  &c.'  Dechreuodd  mewn  pwyll 
eglurhau  ei  destun  yn  ei  gysylltiad  â'r 
adnodau  blaenorol,  sydd  yn  dangos  fod 
pawb,  luddewon  a  Groegwyr,  dan  bechod, 
y  naill  a'r  Ilall  wedi  pechu  yn  weithredol, 
ac  felly  fod  yr  Ysgrythyr  yn  cau  yr  holl 
fyd  dan  farn  Duw,  ac  nad  oedd  gan  hyny 

obaith  iddynt  ond  yn  unig  trwy  gredu  yn 
yr  Arglwydd  lesu.  Ac  yna  efe  a  aeth 
dros  ei  destun  air  ar  ol  gair.  '  Yr  hwn  ;  ' 
Mab  Duw,  y  Duw  cadarn,  Tad  tragyw- 
yddoldeb,  Craig  Israel,  Craig  yr  Oesoedd, 
y  Maen  a  sylfaenodd  Duw  yn  Seion.  '  Yr 
hwn  a  osododd  DutiJ ;  '  efe  a'i  gosododd,  ac 
y  niae  mawr  bwys  yn  ngosodiad  Duw. 
Gall  pechadur  ymddiried  ei  hun  yn  dawel 
ar  ei  osodiad  ef.  Gosododd  y  tywod  yn 
derfyn  i'r  môr  ;  ac  y  ma.e  hwnw  fel  yn 
dweyd  wrtho  :  *  Yma  yr  atelir  ymchwydd 
dy  donau.  Hyd  yma  y  deui,  ac  nid  yn 
mhellach.'  Gosododd  yn  yr  Aipht  waed 
ar  gapan  y  drws,  ac  ar  y  ddau  ystlysbost, 
i  gadw  yr  angel  dinystriol  draw ;  ac  yr 
oedd  grym  a  rhinwedd  yn  y  peth  a  osod- 
wyd  i  ddyogelu  Israel.  Gosododd  y  sarph 
bres  ar  drostan,  i  wellhau  yr  hwn  a  ed- 
rychai  arni,  pan  fyddai  wedi  cael  ei  frathu 
gan  y  seirph  tanllyd  ;  ac  ni  fethodd  hono 
wellhau  cymaint  ag  un  a  edrychai.  Y 
mae  nerth  yn  ngosodiad  Duw.  Gwelwch 
sylwedd  y  sarph  bres  ar  drostan  yr  efeng- 
yl  yn  cael  ei  chodi  yma  heddyw,  yn 
ngwydd  y  dorf  fawr  hon  :  '  Megys  y 
dyrchafodd  Moses  y  sarph  yn  y  diffaeth- 
wch,  felly  y  mae  yn  rhaid  dyrchafu  Mab 
y  dyn,  fel  na  choller  pwy  bynag  a  gredo 
ynddo  ef,  ond  caffael  o  hono  fywyd  tra- 
gywyddol.'  Pwysa  dy  enaid  ar  osodiad 
Duw.  '  Hwn  a  osododd  Duw  yn  iawn.' 
Gair  mawr  yw  y  gair  iaivu.  Yr  Holl- 
wybodol  yn  unig  a  all  ddeall  ei  gynwysiad. 
lawn  i  Dduw ;  ei  eiddo  ef  ydy  w.  Y  mae 
yn  boddloni  Duw.  A  phaham  nas  gwna 
dy  foddloni  dithau,  fy  enaid  ?  Gan  ei  fod 
yn  ddigon  i  Dduw,  y  mae  yn  rhaid  ei  fod 
yn  ddigon  i'r  pechadur.' 

"  Yna  symudodd  at  y  rhan  arall  o'i 
destun  :  '  Trwy  ffydd  yn  ei  waed  ef.'  '  Ei 
waed  ef,'  sef  haeddiant  Crist.  '  Trwy 
ffydd  ; '  trwy  gredu  y  dystiolaeth  a  dyst- 
iolaethodd  Duw  am  ei  Fab.  '  A  hon  yw 
y  dystiolaeth,  roddi  o  Dduw  i  ni  fywyd 
tragywyddol,  a'r  bywyd  hwn  sydd  yn  ei 
Fab  ef.'  Gallai  fod  rhai  yma  yn  barod  i 
ofyn  :  Pa  beth  yw  ffydd  ?  Gan  fod  llawer 
o  ddadleu  am  dani,  gallaf  ateb  mai  anian 
dduwiol  yw  ffydd  ;  o  herwydd  y  mae 
anian  dduwiol  yn  cynwys  ynddi  hanfod 
pob  gras.  Nid  yw  anian  dduwiol,  wrth 
weithredu  ar  wahanol  wrthddrychau,  ond 
yn  enill  gwahanol  enwau  iddi  hi  ei  hun. 
A  oes  gwahaniaeth  rhwng  ffydd  a  chredu  ? 
Y  mae  yr  un  gwahaniaeth  rhyngddynt  ag 
sydd  rhwng  cariad  a  charu,  a  rhwng 
gobaith  a  gobeithio.     '  I  ddangos  ei  gyf- 

AA 


iawnder  ef,  trwy  faddeuant  y  pechodau  a 
wnaethid  o'r  blaen,  trwy  ddyoddefgarwch 
Duw.'  Y  duwiolion  oedd  wedi  myned 
adref  i'r  nefoedd  ;  ysprydoedd  y  cyfiawn 
y  rhai  a  berffeithiwyd  ;  yr  oeddynt  hwy 
pan  ar  y  ddaear  yn  bechaduriaid,  yn 
edifarhau  dan  eu  pechodau,  ac  yn  gweddio 
Ilawer  am  eu  maddeu  ;  a  chawsant  faddeu- 
ant  ar  sail  yr  hyn  a  wnelai  y  Messiah 
mewn  amser  i  ddyfod.  Ond  yn  yr  iawn  y 
dangoswyd  yn  weithredol  ei  gyfiawnder  ef 
yn  maddeuant  pechodau.  Ac  '  i  ddangos 
ei  gyfiawnder  ef  y  pryd  hwn  ;  '  y  pryd 
hwn,  hyd  ddiwedd  y  byd.  Nid  i  ddangos  ei 
drugaredd  a  ddy  wedir,  ond  ei  gyfiawnder  ef, 
Buasai  ei  drugaredd  yn  ymogoneddu  wrth 
faddeu  i  bechadur  ;  ond  dangos  ei  gyfiawn- 
der  ef,  a  hyny  trwy  faddeuant,  sydd  yn 
rhyfeddod  i  bawb.  Yna  eglurodd  y  pre- 
gethwr  fod  y  ddyfais  ddwyfol  yn  troi  ar  yr 
iawn.  Dyma  y  ddarpariaeth  i  ddangos  ei 
gytìawnder  ef. 

"  O'r  cychwyn  hyd  yma,  yr  oedd  efe  yn 
llefaru  yn  fywiog,  ac  fel  un  ag  awdurdod 
ganddo,  ond  hel3  ddyrchafu  ei  lais,  eto  yn 
llefaru  fel  y  gallasai  y  dorf  ei  glywed  yn 
hawdd.  Ymddangosai  yn  poethi  mwy- 
fwy,  fel  yn  ngwres  ei  destun,  a  hyny  yn 
peri  fod  ei  lais  yn  dynerach,  ac  yn  fwy 
soniarus.  Ond  wrth  iddo  draethu  am  y 
drefn  mewn  iawn  i  faddeu  pechodau,  wele 
floedd  nerthol  yn  dyfod  allan.  Gwaedd- 
odd  '  iaimi !  iawn  !  lAWN  !  gyda  grym  ac 
effeithioldeb  annesgrifiadwy.  A  bloedd- 
iodd  hyny  drachefn  a  thrachefn,  ddeg  neu 
fwy  o  weithiau,  heb  ddywedyd  un  gair 
arall  ;  ac  yr  oedd  yn  gwaeddi  y  gair 
'  lAWN  '  yn  uwch  bob  tro.  O  floedd 
ddyeithriol  !  fel  o'r  byd  anweledig,  na 
chlywais  erioed  o'r  blaen  ei  thebyg,  ac 
na  chlywais  byth  ar  ol  hyny  mor  eífeithiol 
ac  awdurdodol.  Yr  oedd  y  dyrfa  fawr  yn 
llefain  ac  yn  wylo,  ac  fel  yn  gwallgofi  ;  a 
gwelid  pregethwyr  ar  yr  esgynlawr  yn 
gwau  trwy  eu  gilydd  blith-draphlith,  yn 
llefain  ac  yn  gorfoleddu.  Y  mae  yîi  an- 
mhosibl  darluniü  yr  olygfa  fawreddog ;  yr 
wyf  yn  teimlo  mai  gwell  i  mi  beidio  cynyg 
gwneyd  hyny.  Ni  welwyd  taranau  cryf- 
ach  erioed,  ac  mor  gyflym,  ac  yn  cael  eu 
dilyn  gan  wlaw  mor  fawr  !  Yr  oedd  fel 
môr  o'r  dechreu  ;  yn  aflonydd,  yn  chwyddo 
fwyfwy  o  hyd ;  ond  o'r  diwedd  wele  dònau 
yn  tori  i'r  lan,  y  naill  ar  ol  y  llall,  ac  yn 
gryfach  yn  barhaus,  nes  yr  oedd  Green  y 
Bala  yn  fôr  i  gyd,  yn  ddyfroedd  nofiadwy  ! 
Dyma  yr  hyn  a  welais  i  fy  hunan." 

Efallai    nad    yw    yn    bosibl    cael    gwell 

syniad  am  Ebenezer  Morris  fel  pregethwr 
nag  a  roddir  yn  y  darlun  byw  hwn  o 
eiddo  y  Parch.  David  Jones.  Gwelwn  y 
byddai  yn  taro  ei  fys  gyda  holl  gywirder 
greddf  ar  brif  bwyntiau  ei  destun  ;  y 
byddai  ganddo  gyfoeth  o  dduwinyddiaeth 
dda ;  ei  fod  yn  poethi  yn  ei  fater  wrth 
fyned  yn  y  blaen  ;  nes  yn  y  diwedd,  gyda 
bloedd  anorchfygol,  y  byddai  y  lava  llosg- 
edig  yn  ymdywallt  yn  genlHf,  fel  na  fedrai 
enaid  ddal.  Wedi  cyrhaedd  y  pwynt 
hwn,  rhyw  un  gair,  neu  un  frawddeg,  a 
fyddai  yn  íloeddio  ;  nes  y  byddai  y  gair 
neu  y  frawddeg  yn  ymaflyd  yn  eneidiau 
dynion,  ac  yn  eu  dal  fel  â  gwjs  oddi 
uchod.  Yn  aml,  y  frawddeg  hono,  er 
rhagoroced  y  bregeth  oU,  yn  unig  a  gofid. 
Dywedai  blaenor  yn  Sir  Aberteifi  wrth 
weinidog  o  Wynedd,  oedd  ar  daith  trwy  y 
wlad  :  "  Yn  ífenestr  y  capel  hwn,  ar 
Gyfarfod  Misol,  y  cafodd  Ebenezer  Morris 
yr  odfa  fawr  hono  ar  y  geiriau  :  '  Ffordd 
y  bywyd  sydd  fry  i'r  synwyrol,  i  ochel 
uífern  obry,'  pan  yr  oedd  pawb,  oddifewn 
ac  o  faes,  yn  delwi  wrth  wrando  arno." 
"  A  ydych  chwi  yn  cofio  rhanau  o'r  bre- 
geth  ?  "  gofynai  y  gweinidog.  "  Yn  cofio, 
ŵr  da,"  atebai  yr  hen  flaenor  ;  "  yn  cofio  ? 
Ydwyf !  ac  mi  gofiaf  byth  !  O  !  nid  oedd 
yr  un  cnawd  yn  gallu  sefyll  o'i  flaen." 
"  lë ;  ond  pa  beth  yn  benodol  yr  oedd 
Mr.  Morris  yn  ei  ddywedyd  ar  y  testun  ? " 
"  Yn  ei  weyd,  ẁr  da  ;  yn  ei  weyd  ?  Yr 
oedd  e'  yn  gweyd  '  obry,  obry,  OBRY.' 
'  Bobol ! '  medde  fe,  '  y  mae  uffern  obr}', 
OBRY,  OBRY,  nes  yr  oedd  hi  yn  ddiwedd 
byd  ar  bawb  yn  y  tŷ  cwrdd,  ac  oddi  faes." 
Eithr  er  mai  "  Obry  !  "  yn  unig  a  gofiai  y 
blaenor,  y  mae  yn  sicr  fod  ei  feddwl  ef,  ac 
eiddo  y  gynulleidfa,  wedi  cael  eu  graddol 
nawseiddio  yn  flaenorol  gan  y  bregeth  i 
dderbyn  y  gair  yn  ei  hofl  awdurdod  ;  ac  ni 
ddylem  anghofio  fod  y  "  Uef  ddystaw  fain" 
oddi  uchod  yn  ymgordeddu  â  bloedd  y 
pregethwr,  ac  yn  rhoddi  grym  ac  effeith- 
ioldeb  ynddi. 

Nid  yr  hen  flaenor  gwledig  hwn  yn 
unig  a  deimlai  anhawsder  i  adrodd  pethau 
Ebenezer  Morris.  Adrodda  Dr.  Owen 
Thomas  iddo  fod  yn  ymddiddan  droiau  â'r 
Parch.  Henry  Rees  yn  ei  gylch,  yn  medd- 
wl  yr  hwn  y  safai  yn  uwch  na  neb  braidd, 
oddigerth  efallai  Mr.  Elias,  a  Mr.  Roberts, 
Amlwch.  "  Rhoddwch  i  mi,"  ebai  Dr. 
Thomas  wrth  Mr.  Rees,  "  ryw  ddarluniad 
o  hono."  "  O,"  meddai  yntau  yn  ol,  "  beth 
pe  buasech  yn  ei  glywed  o  mewn  Sassiwn 
yn    IMachynlleth,  pan  yr   oedd   o  yn  pre- 


gethu  ar  y  testun  :  '  Ar  yr  hyn  bethau  y 
mae  yr  angehon  yn  chwenychu  edrych.' 
O,  yr  oedd  yn  rhyfedd  iawn."  "  Beth 
oedd  ganddo  ?  "  gofynai  Dr.  Thomas. 
"  O  !  '  Yr  hyn  bethau  ! '  '  Fr  ìiyn  bäìiaii  ! ' 

'YR    HYN    BETHAU!'     '  YR    HYN    BETH- 

AU  ! '  Nid  y  pethau  hyn,  ond  '  yr  hyn 
bethau.'  "  "  Yr  oedd  ganddo,"  ychwan- 
egai  Mr.  Rees,  "  ryw  allu  anghyffredin  i 
gydio  mewn  rhyw  air ;  ac  efe  a'i  gwaeddai 
laweroedd  o  weithiau  drosodd  ;  a  byddai 
rhyw  lewyrch  gyda'r  floedd,  fel  y  byddai  y 
peth  ei  hunan  yn  dyfod  i  olwg  y  bobl.  Yr 
ydwyf  yn  cofio  ei  fod  yn  pregethu  y  tro 
hwnw  yn  MachynUeth,  y  boreu  olaf,  ar  y 
geiriau  yna  yn  yr  Actau,  am  y  mor- 
wyr  yn  tybied  '  eu  bod  yn  nesu  i  ryw 
wlad.'  A  rhyfedd  yr  effeithiau  oedd  gyda 
ei  waedd,  '  rhyw  wlad  !  '  Bloeddiodd 
'rhyiiJ  wlad,  rhyw  wlad,  RHYW  WLAD,' 
laweroedd  o  weithiau,  nes  yr  oedd  pawb 
yn  y  Ue  yn  teimlo  eu  hunain  yn  ymyl 
tragywyddoldeb." 

Prin  y  mae  ardal  yn  Nghymru  fle  nad 
oes  traddodiad  yn  aros  am  ryw  odfa 
nerthol  a  gafodd  Ebenezer  Morris  yno. 
Adroddir  am  dano  ar  daith  yn  Sir  Fynwy, 
gyda  y  Parch.  John  Jones,  Penmorfa,  yn 
gyfaill  iddo.  Un  hwyr,  daethant  i  Lan- 
eurwg,  a  phregethodd  Mr.  Morris  ar  yr  un 
testun  ag  y  cyfeiriai  Mr.  Rees  ato  yn  ei 
adroddiad  am  Gymdeithasfa  Machynlleth, 
sef  y  geiriau  yn  yr  hanes  am  fordaith  Paul 
i  Rufain  :  "  Fe  ddygwyddodd,  yn  nghylch 
haner  nos,  dybied  o'r  morwyr  eu  bod  yn 
nesau  i  ryw  wlad."  Wedi  myned  dros  yr 
hanes,  a  gwneyd  sylwadau  dyddorol  a 
byw  arno,  cymerodd  fenthyg  y  geiriau  i 
ddarlunio  dynion  yn  nesau  i  un  o  ddwy 
Avlad  yn  nhragywyddoldeb,  gan  ddangos 
nad  tybiaeth  oedd  am  hyny,  ond  sicrwydd. 
Desgrifiai  y  ddwy  wlad  wahanol  iawn 
oedd  yn  aros  y  duwiol  a'r  annuwiol  yn 
myd  yr  ysprydoedd.  Ac  wrth  osod  allan 
mewn  modd  tra  effeithiol  y  nefoedd  fel 
pen  draw  mordaith  y  saint,  ac  fel  yr  oedd 
eiddo  Crist,  trwy  bob  gwynt  tymhestlog, 
yn  myned  yn  nes-nes  iddi,  dyna  Miss 
Blanche  Evans,  fel  eraill  o'r  pererinion, 
yn  cael  ei  meddianu  mor  llwyr  gan  ogon- 
iant  y  cartref  nefol,  a'r  gobaith  ei  bod 
hithau  yn  neshau  ato,  fel  y  coUodd  arni  ei 
hun  yn  hoUol.  Yn  nh}-  Miss  Blanche 
Evans  y  lletyai  yr  holl  bregethwyr, 
fawrion  a  bychain,  ac  fel  rheol  ni  byddai 
pen  draw  ar  ei  chroesaw.  Ond  y  noswaith 
hono,  yr  oedd  yn  ddisylw  o  bawb,  fel  y 
gofynodd   Mr.    Morris  iddi  a  oedd  hi  yn 

glaf.  "  Na,"  meddai,  "  yr  wyf  yn  hyfryd 
iawn."  Ac  yn  haner  hurt  y  bu  raid  ei 
gadael  yr  hwyr  hwnw,  a'i  chyfeillion  mewn 
pryder  gyda  golwg  arni,  rhag  na  ddeuai 
byth  ati  ei  hun.  Ond  erbyn  boreu  dran- 
oeth  yr  oedd  y  foneddiges  wedi  dyfod  i'w 
synwyr.  Datganai  i  Mr.  Morris  ei  mawr 
ofid  am  nad  oedd  wedi  medru  gweini  yn 
groesawus  fel  arfer  arno  ef  a'i  gyfaiU  y 
nos  o'r  blaen  ;  ond  ei  bod,  wrth  glywed 
mor  ogoneddus  am  y  nefoedd,  wedi  gollwng 
eu  meddwl  yn  hollol  i'r  wlad  well,  fel  y  bu 
am  lawer  o  oriau  heb  wybod  am  un  peth, 
na  neb  oedd  ar  y  ddaear. 

Cafwyd  yr  hanes  canlynol  o  enau  y 
diweddar  Barch.  W.  Evans,  Tonyrefail : 
"  Yr  oedd  gwraig  o'm  hadnabyddiaeth, 
wrth  glywed  am  yr  yís50«fl^/o»  oedd  i  gael 
ei  chynal  yn  Llantrisant,  Sir  Forganwg, 
yn  cael  ar  ei  meddwl  i  fyned  yno,  er 
mwyn  cael  gweled  pa  fath  beth  oedd 
Association.  Daeth  yno  erbyn  yr  odfa  deg 
o'r  gloch  y  dydd  olaf,  pan  y  pregethai 
Ebenezer  Morris  oddiar  2  Cor.  v.  20 : 
*  Cymoder  chwi  â  Duw.'  Ar  ol  dychwelyd 
adref,  nid  oedd  y  foneddiges  yn  son  am 
neb  na  dim  ond  am  y  dyn  rhyfedd,  hawyr 
bach  !  oedd  yn  pregethu  yn  olaf  am  ddeg 
o'r  gloch.  Ún  o'r  dyddiau  canlynol,  aeth 
i  ymweled  âg  amaethwraig  a  ddaliai  fferm 

0  dani,  yr  hon  hefyd  oedd  yn  aelod  gyda'r 
Methodistiaid.  Gyda  ei  bod  dros  y  troth- 
wy  torodd  allan  i  lefain  :  '  Bess!  Oh,  Bess  ! 
the  man — the  nian  with  the  blach  cap  !  Oh  ! 
he  made  me  tremhle.     I  cannot  shahe  it  ojf.'  " 

Mewn  Cyfarfod  Misol  yn  Lledrod,  tua'r 
flwyddyn  i8ig,  yn  nghanol  diwygiad  cref- 
yddol  grymus,  pregethai  Mr.  Morris  ar 
Heb.  vi.  18.  Wrth  ymdrin  â'r  geiriau  : 
"  Y  rhai  a  íîbisom  i  gymeryd  gafael  ar  y 
bywyd  a  osodwyd  o'n  blaen,"  gwnai  sylw- 
adau  i'r  perwyl  a  ganlyn :  "  Yr  ydych 
chwi,  bobl  cedyrn  galon  Lledrod,  yn  barod 
i  ddweyd :  '  Gwelsom  ni  ddiwygiad  o'r 
blaen,  a  gwelsom  lawer,  wedi  cychwyn  at 
grefydd  yn  y  diwygiad  hwnw,  yn  troi  yn 

01  drachefn.'  Ond  beth  bynag  am  gref- 
yddwyr  yn  troi  yn  ol,  chwi  ddeuwch 
chwithau  ryw  ddydd  i  geisio  troi  o'r  fan 
Ue  yr  ydych  heddyw.  Os  na  ffowch  chwi 
yn  awr  at  Grist  am  eich  bywyd,  y  mae 
eich  fFoi  chwi  yn  ol.  Gan  ffoi,  chwi  a 
fynech  ffoi  pan  y  bydd  yn  rhy  ddiweddar, 
fel  Pharaoh  a'r  Aiphtiaid  yn  y  Môr  Coch, 
wedi  i'r  Arglwydd  dynu  ymaith  olwynion 
eu  cerbydau,  yn  crochwaeddi,  '  Ffown  !  ' 
Ond  yr  oedd  y  môr  yn  ei  nerth  wedi 
dychwelyd  rhyngddynt    a'r    lan,    a  boddi 


yn  lle  dianc  a  fu  raid  iddynt.  Eled  yn 
jfoi !  FFOi  !  FFOI  !  arnoch  chwi  heddyw, 
tra  y  mae  gobaith  o'ch  blaen  i  ymaflyd 
ynddo  !  "  Gyda  y  geiriau,  dyma  ryw 
dywalltiad  anorchfygol  o'r  nefoedd  yn 
disgyn  ar  y  bobl,  nid  annhebyg  i'r  tywallt- 
iad  ar  ddydd  y  Pentecost ;  a  dyna  ugeiniau 
o  greaduriaid  celyd,  nad  oedd  cyffro  blaen- 
orol  y  diwygiad  wedi  gallu  eu  siglo, 
yn  neidio  ar  eu  traed  fel  pe  wedi  dyrysu, 
gan  gipio  i  fynu  air  y  pregethwr,  a  gwaeddi 
"  Ffown  !     Ffown  am  ein  bywyd  !  " 

Dro  arall  pregethai  mewn  Cyfarfod 
Misol  yn  Llanbedr,  ar  Heb.  viii.  i,  2: 
"  A  phen  ar  y  pethau  a  ddywedwyd  yw 
hyn  :  y  mae  genym  y  fath  Archoffeiriad, 
yr  hwn  a  eisteddodd  ar  ddeheulaw  gorsedd- 
fainc  y  Mawredd  yn  y  nefoedd,  yn  wein- 
idog  y  gysegrfa."  Yn  mysg  pethau  eraill, 
cyfeiriodd  at  waith  Aaron  yn  goleuo 
lampau  y  cysegr,  ac  at  waith  yr  offeiriaid 
yn  cadw  yn  fyw  yn  barhaus  y  tân  sanct- 
aidd.  Ac  yn  nglyn  â  hyn  dywedai  : 
"  Dichon  fod  yma  rai  yn  barod  i  ddywedyd, 
'  yr  oedd  mwy  o  dân  gyda'r  hen  bregeth- 
wyr  nag  sydd  gyda  chwi ;  a  phe  y  collem 
chwithau  eto,  nid  ydym  yn  gwybod  pa  le 
i  gael  cystal  ar  eich  oL'  Ho !  os  hyny 
sydd  yn  eich  blino,  dywedwch  wrth  Wein- 
idog  y  Gysegrfa.  Efe  sydd  yn  gofalu  am 
y  tân  sanctaidd,  ac  efe  yn  unig  sydd  yn 
goleuo  lampau  i'r  cysegr.  Nid  dysg,  na 
dawn,  a  fedr  oleuo  lamp  i'r  cysegr." 
Yna  efe  a  roddodd  floedd  :  "  Ein  Harch- 
offeiriad  mawr  !  Deued  i  oleuo  lampau 
eto  !  Arno  ef  y  mae  cadw  y  tân  yn  fyw  !  " 
Dywedir  fod  y  dylanwad  yn  wefreiddiol,  a 
phawb  wedi  cael  eu  llwyr  orchfygu. 

Anaml  y  pregethai  mewn  Cyfarfod 
Misol  heb  ei  fod  yn  cael  ei  wisgo  â  nerth 
a  gogoniant.  Thomas  Davies,  Ty'ny- 
porth,  hen  flaenor  yn  nghapel  Ffosyffin,  a 
ddywedai  :  "  Mewn  ambell  i  Gyfarfod 
Misol,  os  byddai  pregethau  y  prydnhawn 
cyntaf  yn  tueddu  at  fod  yn  farwaidd  a  di- 
lewyrch,  gwelid  golwg  sobr  a  phrudd  ar 
Ebenezer  Morris,  fel  un  yn  eiddigeddu 
dros  Dduw  a'i  achos.  Boreu  dranoeth, 
am  un-ar-ddeg  o'r  gloch,  dyna  ef  ei  hun 
yn  pregethu  ;  ac  O  !  fel  y  byddai  y  Ilew- 
yrch  nefol  gyda'i  bregeth,  fel  y  byddai  yr 
holi  dyrfa  dan  ysgydwad,  ac  achos  yr  Ar- 
glwydd  yn  cael  ei  godi  i'r  prydferthwch 
mwyaf.  Yr  wyf  yn  cofio  yn  neillduol,  ac 
mi  gofiaf  byth,  am  ei  bregeth  mewn 
Cyfarfod  Misol  ar  y  geiriau  :  '  A  chynifer 
ag  a  rodiant  yn  ol  y  rheol  hon,  tangnefedd 
arnynt  a  thrugaredd,  ac  ar  Israel  Duw.' 

Yr  oedd  yr  holl  gynulleidfa  wedi  ei  chyn- 
hyrfu,  a'i  dwyn  i  yspryd  addoH;  a'r  Parch. 
Ebenezer  Richard,  yr  hwn  yntau  oedd 
yno  yn  gwrando,  a  ddywedai  ei  fod  yn 
teimlo  ei  hun  yn  cael  ei  ddirwyn  i  fynu  o'r 
dyfnderoedd  wrth  glywed,  a  bod  yn  ddiUs 
ganddo  fod  yno  ganoedd  yn  teimlo  yn 
gyfTelyb." 

Adwaenem  hen  Gristion  yn  Llanddewi- 
brefi,  John  Jones  wrth  ei  enw,  a  dilledydd 
wrth  ei  alwedigaeth,  a  gawsai  ei  ddych- 
welyd  trwy  weinidogaeth  Ebenezer  Morris. 
Llanc  ieuanc  annuwiol  ydoedd,  tuag 
ugain  oed,  ac  heb  feddwl  yn  ddifrifol  am 
ei  fater  erioed.  Dygwyddodd  iddo  fod  yn 
Llanwrtyd  ryw  noswaith  waith,  a  chlyw- 
odd  Ebenezer  Morris  yn  pregethu  oddiar 
y  geiriau  :  "  Yr  hwn  y  mae  y  Rlab  ganddo, 
y  mae  y  bywyd  ganddo."  Cafodd  y 
bachgen  gwyllt  ei  ddychrynu  yn  ofnadwy  ; 
tybiai  fod  rhywrai  neu  rywun  wedi  adrodd 
ei  holl  hanes  wrth  y  pregethwr,  ac  mai 
ato  ef  yr  oedd  pob  saeth  yn  cael  ei  hanelu. 
Aeth  allan  o'r  capel  a'i  gydwybod  yn  dân 
poeth  o'i  fewn.  Eithr  yr  oedd  eraill  yno 
ar  uchelfanau  y  maes,  ac  yn  y  capel  y 
buont  hyd  ddau  o'r  gloch  y  boreu,  yn 
moHanu  ac  yn  gorfoleddu.  Dan  argy- 
hoeddiad'  dwfn  y  bu  John  Jones  am  ddwy 
flynedd,  yn  methu  cael  blas  ar  ei  bech- 
odau  gynt,  ac  eto  heb  weled  y  ffordd  i 
daflu  ei  faich  i  lawr  wrth  groes  y  Gwar- 
edwr.  Yn  mhen  y  ddwy  flynedd,  daeth 
Mr.  Morris  ar  daith  trwy  ganol  Sir  Aber- 
teifi,  a  bu  John  Jones  yn  gwrando  arno  yn 
Llangeitho,  Llanddewi-brefi,  a  Thregaron. 
Pregeth  yr  "  asen  wyHt  "  a  gafwyd  yn 
Llangeitho,  ac  yr  oedd  y  dylanwad  yn 
ofnadwy ;  pan  y  bloeddiodd  Mr.  Morris, 
y  geiriau  :  "  Yn  ei  mis  y  ceir  hi,"  ac  yr 
ychwanegai,  "  Y  mae  mis  i'r  annuwiol," 
yr  oedd  dynion  cryfion,  a  hyfion  mewn 
annuwioldeb,  yn  lîewygu  gan  ofn.  Yn 
Llanddewi-brefi,  traethai  Mr.  Morris  yn 
rymus  ar  Actau  xvi.  39,  31.  Ond  yn 
Nhregaron,  pan  y  pregethai  Mr.  Morris 
ar  Heb.  i.  8 :  "  Ond  wrth  y  Mab,  dy 
orseddfainc  di,  O  Dduw,  sydd  yri  oes 
oesoedd  ;  teyrnwialen  uniondeb  yw  teyrn- 
wialen  dy  deyrnas  di,"  y  cadd  John  Jones 
ei  draed  o'r  maglau,  ac  y  dechreuodd 
brofi  tangnefedd  yr  efengyl  yn  ngwyneb 
lesu  Grist.  Yr  oedd  agos  i  haner  can' 
mlynedd  wedi  pasio  dros  ben  John  Jones 
pan  yr  adroddai  yr  hanes,  ond  yr  oedd  yr 
amgylchiad  mor  ífres  yn  ei  feddwl  a  phe  y 
dygwyddasai  y  dydd  o'r  blaen  ;  nis  gaflai 
son  am  dano  heb  fod  ei  lygaid  yn  Hanw  o 


ddagrau,  a'i  galon  yn  cynhesu  ;  a  phrofodd, 
trwy  fywyd  pur  a  gweithgar,  iddo  fyned 
trwodd  o  farwolaeth  i  fywyd  wrth  wrando 
Ebenezer  Morris  yn  Nhregaron. 

Pregethai  Mr.  Morris  unwaith  yn  Llan- 
geitho,  pan  yr  oedd  dadl  y  NeiHduad  yn 
ei  phoethder  mwyaf,  a  theimiadau  cryfion 
wedi  eu  cynyrchu  o'r  ddau  tu.  Ar  y  pryd, 
yr  oedd  gwraig  yn  y  gymydogaeth  a 
berthynai  i'r  Eglwys  Sefydledig,  yr  hon  a 
deimlai  yn  chwerw  iawn  at  Mr.  Morris, 
am  yr  edrychai  arno  ef  fel  y  prif  ddadleu- 
ydd  ar  yr  ochr  wrthwynebol  i'r  Eglwys. 

Y  fath  oedd  ei  rhagfarn,  fel  y  siaradai  yn 
isel  am  dano  fel  pregethwr,  gan  haeru 
nad  oedd  yn  deilwng  o'r  hoH  barch  a  dehd 
iddo.  Er  hyn  oH,  methodd  beidio  dyfod 
i'r  capel  i'w  wrando.  Ei  destun  y  tro  hwn 
oedd  :  "  Cyflog  pechod  yw  marwolaeth." 
Yr  oedd  rhyw  nerth  o'r  nefoedd  yn  cyd- 
fyned  a'i  eiriau  ;  daHesid  yr  hoH  gynuH- 
eidfa  â  syndod  aruthr,  ac  am  y  ddynes 
ragfarnHyd,  ymddangosai  fel  pe  wedi  Hwyr 
ddyrysu.  Disgynasai  arni  y  fath  syfrdandod 
fel  nas  gwyddai  pa  le  yr  ydoedd.  Yr  oedd 
cyfarfod  eglwysig  fel  arfer  ar  ol  y  bregeth, 
a  phwy  a  weHd  yn  sefyH  ar  ol  ond  y 
wraig !  Nid  oedd  neb  yn  dysgwyl  ei 
gweled  hi  o  bawb  yn  aros.  Pwyntiwyd 
hi  aHan  gan  rywun,  a  gofynwyd  a  oedd  hi 
yn  bwriadu  ymuno  a'r  eglwys  ;  a  dyna  y 
pryd  y  daeth  ati  ei  hun.  DeaHodd  bellach 
pa  le  yr  ydoedd  ;  dadebrodd  o'r  syfrdan- 
dod,  ac  aHan  yr  aeth. 

Y  mae  yn  sicr  iddo  gael  ei  fendithio  i 
fod  yn  ofFeryn  i  achub  canoedd.  Cawsai 
ei  anfon  unwaith  gan  y  Cyfarfod  Misol 
i  wastadhau  rhyw  anneaHtwriaeth  oedd 
wedi  cripio  i  fynu  yn  Aberystwyth  ;  hyny 
a  wnaeth  yntau  yn  effeithiol  ac  i  fodd- 
lonrwydd  cyffredinol.  Yn  nglyn  â  hyn 
traddododd  un  o'i  bregethau  mwyaf  pwerus 
ar  y  geiriau :  "  Cesglwch  yn  gyntaf  yr 
efrau,  a  rhwymwch  hwy  yn  ysgubau  i'w 
Hwyr  losgi ;  ond  cesglwch  y  gwenith  i'm 
hysgubor,"  Yr  oedd  y  dylanwad  yn  ang- 
herddol,  pan  y  darluniai  ysgubau  o  an- 
nuwioHon  yn  cael  eu  rhwymo  yn  nghyd. 

Y  cyfarfod  eglwysig  cyntaf  ar  ol  hyny  yr 
oedd  naw-ar-hugain  yn  ymuno  a'r  seiat, 
oH  wedi  cael  eu  hargyhoeddi  dan  y  bre- 
geth  nerthol  hono.  Pregeth  araH  o'i  eiddo 
a  fendithiwyd  er  achubiaeth  Hawer,  yn 
arbenig  yn  Siroedd  Dinbych  a  Fflint,  oedd 
ar  Matt.  xvi.  26  :  "  Canys  pa  leshad  i 
ddyn  os  eniH  efe  yr  hoH  fyd,  a  choHi  ei 
enaid  ei  hun  ?  "  Yr  oedd  y  bregeth  yma, 
meddir,  yn  gyfifelyb  o  ran  nerth  a  dylan- 


EBENEZER    MORRIS. 


359 


wad  i  bregeth  ei  dad  ar  yr  un  testun. 
Ymunodd  rhai  canoedd  â'r  eglwysi  yn 
ngwahanol  ranau  y  wlad  mewn  canlyniad 
i'r  bregeth  hon.  Adroddai  Mr.  James 
Thomas,  blaenor  yn  nghapel  Twrgwyn, 
am  odfa  ryfedd  a  gafodd  Mr.  Morris  yn  ei 
dŷ  ei  hun  oddiar  Marc  iv.  26-29  :  "  Felly 
y  mae  teyrnas  Dduw,  fel  pe  bwriai  dyn 
had  i'r  ddaear,"  &c.  leuanc  oedd  Mr. 
Thomas  ar  y  pryd,  ond  cofiai  hyd  ei  fedd 
am  yr  effeithiau  rhyfedd  ar  y  gwrandawyr. 
Buont  yno  hyd  ganol  nos  yn  canu  ac  yn 
molianu ;  ac  wrth  fyned  allan  o'r  tỳ,  yr 
oedd  un  wraig  yn  llawen  floeddio  y  darn 
penill : — 

"  Ymaflodd  mcwn  dyn  ar  y  llawr, 
Fe'i  dygodd  a'r  Duwdodjn  un  ; 
Y  pellder  oedd  rhyngddynt  ocdd  fawr, 
Fe'i  llanwodd  a'i  haeddiant  ei  hun." 

Dro  arall  pregethai  yn  Nhwrgwyn  ;  boreu 
Sabbath  ydoedd,  a'i  destun  oedd :  "  A 
phan  welwyf  y  gwaed,  yna  yr  af  heibio  i 
chwi."  Yr  oedd  Ilewyrch  rhyfedd  ar  y 
cyfarfod  ;  y  saint  oeddynt  yn  gorfoleddu, 
a'r  annuwiol  wedi  cael  eu  sobri,  a  chredir  i 
nifer  mawr  gael  eu  hachub.  Yn  mysg 
eraill,  aeth  y  saeth  i  galon  un  dyn  rhyf- 
ygus  o  annuwiol,  ac  yr  oedd  wedi  myned 
agos  yn  wallgof ;  ond  profodd  trwy  ei 
fywyd  dilynol  iddo  fyned  trwodd  y  dwthwn 
hwnw  o  farwolaeth  i  fywyd. 

Fel  prawf  o'r  afael  a  feddai  ar  yr  holl 
wlad  o  gwmpas,  cymerer  yr  hanes  a 
ganlyn  :  Mewn  claddedigaeth  g\vr  o  gyf- 
oeth  a  pharch  yn  ardal  Llechryd,  gwein- 
yddai  Mr.  Morris,  a  gweinidog  perthynol 
i  enwad  arall.  Daethai  cynulleidfa  liosog 
yn  nghyd,  ac  o  herwydd  mawredd  y  dorf 
allan  o  flaen  y  iŷ  y  pregethid.  Pregeth- 
odd  y  gweinidog  arall  yn  gyntaf,  gan 
lefaru  yn  fuddiol  a  synwyrol,  ond  yn  dra 
digyffro.  Tra  yr  ymadroddai  efe,  yr  oedd 
y  bobl  yn  wasgaredig  ;  rhai  yn  gorweddian 
ar  bwys  y  cloddiau,  amryw  yn  siarad  a'u 
gilydd,  tra  yr  oedd  Ilawer  yn  ymddangos 
yn  swrth,  a  rhai  yn  wir  wedi  myned  i 
gysgu.  Ünd  gyda  bod  Ebenezer  Morris 
yn  sefyll  ar  y  gareg  farch  i  bregethu  ar  ei 
ol,  dyma  y  bobl  yn  dyfod  at  eu  gilydd  o 
bob  cwr,  ac  yn  ymgrynhoi  fel  un  pentwr 
o  flaen  ac  o  amgylch  y  pregethwr.  Yr 
oedd  yno  foneddwr  o  Sais  yn  edrych  ; 
tybiodd  wrth  weled  y  bobl  yn  gwasgu  at 
eu  gilydd  mor  frysiog  fod  rhyw  berygl  yn 
eu  bygwth  ;  a  gofynodd  mewn  braw  i  ẃr 
cyfrifol  a  safai  gerllaw,  sef  Mr.  Evans, 
Llwyngroes  :  "  Beth  yw  yr  achos  o  hyn  ?  " 


"  Dim,"  ebai  hwnw  yn  ol,  "  ond  fod 
Ebenezer  Morris  yn  myned  i  bregethu  ; 
arwydd  o  barch  yw  hyn  y  mae  Duw  wedi 
ei  osod  arno." 

Cyn  gadael  nodwedd  arbenig  gweinid- 
ogaeth  Ebenezer  Morris,  rhaid  i  ni  roddi 
crynodeb  o  ddesgrifiad  y  diweddar  Barch. 
Roger  Edwards  o  hono.  Mewn  Cym- 
deithasfa  achlysurol  y  pregethai  y  tro 
hwn,  oddiar  2  Samuel  xxiii.  5  :  "  Er  nad 
yw  fy  nhy  i  felly  gyda  Duw,  eto  cyfamod 
tragywyddol  a  wnaeth  efe  â  mi,  wedi  ei 
luniaethu  yn  hollol  ac  yn  sicr,  canys  fy 
holl  iachawdwriaeth,  a'm  hoU  ddymuniad 
yw,  er  nad  yw  yn  peri  iddo  flaguro." 
Gwnai  Mr.  Morris  fath  o  rnnning  coniment 
wrth  fyned  yn  y  blaen ;  dangosai  fod  yr 
Arglwydd  wedi  gwneuthur  y  cyfamod  yn 
y  testun  â  Dafydd,  nid  yn  gymaint  fel 
brenhin,  ond  fel  pechadur  yn  credu  yn 
Nghrist,  yr  Had  addawedig.  Pan  ddaeth 
at  y  geiriau,  "  Canys  fy  holl  iachawdwr- 
iaeth  a'm  holl  ddymuniad  yw,"  efe  a 
safodd,  a  chan  droi  at  y  gynulleidfa,  gofyn- 
odd  :  "  Faint  o  honoch  a  all  ddweyd  yn 
groew  y  geiriau  hyn  ?  Yn  wir,  medd 
rhywun  yn  y  man  draw,  mi  allaf  ddweyd 
mai  yn  nhrefn  y  cyfamod  yr  wyf  finau  yn 
dysgwyl  iachawdwriaeth,  ond  yr  wyf  yn 
methu  cydio  yn  y  ddwy  Iythyren  yna — • 
fy  iachawdwriaeth — buasai  yn  well  genyf 
na  phe  y  rhoddid  y  byd  i  mi  yn  grwn  pe  y 
gallwn  ddweyd  o  flaen  Duw  a'i  bobl 
heddyw  :  '  Fy  iachawdwriaeth  yw.'  Wel, 
aros,  frawd  neu  chwaer  lesg,  beth  meddit 
am  ymaflyd  yn  hyn  ynte  ?  '  A'm  holl 
ddymuniad  yw.'  Onid  yw  hwna  yn  dyfod 
yn  ddigon  agos  i  ti  a'th  fraich  fer  gydio 
ynddo  ?  Yn  wir,  meddai  rhywun  o  blant 
y  cystudd  a'r  ocheneidiau,  mi  a  wnawn 
gam  â  daioni  yr  Arglwydd  pe  na  addefwn 
i  hyna.  Dymuniad  fy  enaid  yw  y  cyfam- 
od,  a  bod  yn  ei  rwym.  Os  felly,  ynte, 
frawd  neu  chwaer  ;  os  cyfamod  Duw  yn 
Nghrist  yw  dy  holl  ddymuniad,  dyna 
hefyd  dy  holl  iachawdwriaeth.  Un  cyfan- 
waith  yw  y  profiad  hwn,  nis  geill  y 
cyfamod  fod  yn  ddymuniad  i  neb  heb  fod 
ar  yr  un  pryd  yn  holl  iachawdwriaeth 
iddo.  Ond  wrth  rwymo'r  friwedig,  a 
chryfhau'r  lesg,  rhaid  gofalu  rhag  gadael 
rhwysg  i'r  fras  a'r  gref.  O,  medd  yr 
Antinomiad  draw,  yr  wyf  finau  yn  dod  i 
fynu  a  hynyna  ;  mae  yr  ewyllys  yn  barod 
genyf ;  yr  wyf  finau  yn  dymuno  bod  yn  y 
cyfamod.  Gad  i  mi  ofyn  i  ti  :  Ai  dy  holl 
ddymuniad  yw  ?  P'e  y  cait  ti  y  peth  a 
fynet  gan  Dduw  cyn  i'r  cloc  daro  deuddeg 

heddyw,  ai  dyna  ddywedet  ti  :  '  O  Ar- 
glwydd  tyn  fi  o  fewn  rhwymyn  y  cyf- 
amod  ? '  " 

Gwnai  Mr.  Morris  y  sylwadau  hyn 
mewn  ffordd  dawel,  a  rhyddyniddiddanol, 
heb  ddyrchafu  nemawr  ar  ei  lais,  ac  eto 
gan  gadw  cwbl  feistrolaeth  ar  glustiau  a 
meddyHau  ei  wrandawyr.  Bellach  aeth  yn 
mlaen  i  sylwi  yn  fwy  athrawiaethol  ar 
gyfamod  Duw  a  phechadur  yn  Nghrist ; 
darluniai  ef  fel  cyfamod  heddwch  a'r 
gelyn  ;  fel  cyfamod  o  gyfeillgarwch  a 
chyfathrach  agos ;  ac  fel  cyfamod  priod- 
asol,  gan  adrodd  y  geiriau  :  "  A  mi  a'th 
ddyweddiaf  â  mi  fy  hun  yn  dragywydd." 
Yr  oedd  ei  lais  yn  awr  yn  soniarus  a 
grymus,  ac  eto  yn  beraidd  ;  yr  oedd  yn 
ei  ddyrchafu  ac  yn  ei  ostwng  gyda'r  deheu- 
der  a'r  cyfaddasder  mwyaf.  Wrth  ym- 
drin  â'r  geiriau  :  "  Wedi  ei  luniaethu  yn 
hollol  ac  yn  sicr,"  dyna  yspryd  y  pregeth- 
wr  yn  tanio,  ac  y  mae  yn  arllwys  allan 
ffrydlif  o  hyawdledd  cysegredig.  Natur, 
dawn,  a  gras  a  welid  ynddo  yn  y  cyfuniad 
prydferthaf,  ond  heb  ddim  celfyddydol 
neu  theatrical.  "  Y  mae  lluniaethu  yn 
hollol,"  neu  "  yn  mhob  peth,"  meddai, 
"  yn  cymeryd  i  mewn  bob  peth  Duw, 
a  phob  peth  y  Cristion.  O  fewn  yr 
hollol  hwn  ceir  Duw  yn  mhob  un  o 
bersonau  y  Drindod,  yn  holl  berfFeithiau 
ei  natur,  yn  holl  oludoedd  ei  ras,  ac  yn 
holl  ddarpariaethau  ei  ragluniaeth,  Nis 
gall  y  Cristion  feddwl  am  ddim  perthynol 
iddo  ei  hun  nad  yw  y  Iluniaethu  hollol 
hwn  yn  ei  gyrhaedd ;  dyma  drefn  i 
ddarostwng  ei  holl  bechodau,  i  orch- 
fygu  ei  holl  elynion,  i  felysu  ei  holl  ofidiau, 
i  lonyddu  ei  holl  ofnau,  i  gyflawni  ei 
holl  raid,  ac  i  ddiwallu  ei  hoU  ddymun- 
iadau. 

"  Gair  tlws,  gair  mawr,  gair  yn  myned 
o  amgylch  ogylch,"  meddai,  "  yw  y  gair 
'  hollol  '  yn  ein  text.  A  dyma  air  eto, 
cystal  ag  yntau,  ac  yn  goron  arno,  '  sicr  ! ' 
Y  cyfamod  wedi  ei  luniaethu  yn  sicr  !  O, 
bobl  druain  y  byd  ansicr,  iechyd  i  chwi 
fydd  dyfod  gyda  mi  yn  awr  i  gael  golwg 
ar  gyfamod  sicr  Duw  â'i  saint."  Wedi 
cyferbynu  mewn  dull  tarawgar  anwadal- 
wch  pethau'r  ddaear  a  diysgogrwydd  trefn 
yr  iachawdwriaeth,  safodd  y  pregethwr,  a 
dywedodd  â  Ilef  uchel  :  "  Ond  yr  ydym  eto 
yn  rhy  bell  i  gael  IIav/n  olwg  ar  sicrwydd 
a  chadernid  y  cyfamod  hwn.  Draw,  tu- 
hwnt  i'r  bedd,  a  thuhwnt  i  derfynau  amser, 
y  gwelwn  ni  y  mawr  werth  o  fod  ein 
heneidiau  yn  nghôl  y  cyfamod  sicr.     En- 


eidiau,  chwi  a  welwch  ddiwedd  ar  y  byd 
hwn,  ond  ni  wel  tragywyddoldeb  ddiwedd 
arnoch  chwi.  Dacw  dân  y  dydd  olaf  yn 
ysu  hen  gypyrddau  derw  y  cyfoethogion, 
yn  gosod  y  palasdai  teg  yn  Iludw,  yn  tori 
trwy'r  cistiau  heyrn,  ac  yn  dinystrio  deeds 
yr  hen  etifeddiaethau,  ar  ol  bod  yno  yn 
nghadw  o  genhedlaeth  i  genhedlaeth  ! 
Dyna  wŷr  mawr  y  ddaear  heb  ddim 
dangosiad  am  deitl  i'w  tiroedd  ;  ac  o  ran 
hyny,  y  mae'r  tiroedd  eu  hunain  yn  dianc 
am  byth  i  rywle  !  Beth  am  y  cyfamod  a 
wnaeth  Duw  â'r  enaid  mewn  rhyw  Sassiwn 
neu  ryw  odfa  ?  Beth  am  y  cytundeb 
priodas  rhwng  Crist  a  chredadyn  ?  A 
ddeil  ef  heb  i  dân  y  farn  ei  losgi  ?  A 
ddeil  c  ?  A  DDEiL  e'  ?  A  DDEIL  E'  ?  " 
Gyda  hyn,  dyma  wraig  dduwiol  ar  law 
chwith  y  pregethwr  ar  y  gallery  yn  niethu 
dal  yn  hwy,  ac  heb  yn  wybod  iddi  ei  hun 
yn  gwaeddi  allan  :  "  Dal  ?  Gwneiff!  O 
diolch  ;  cyfamod  fy  hedd  ni  syfl  !  "  Yr 
oedd  bloedd  y  wraig  yn  ysgwyd  y  gynull- 
eidfa  fel  corwynt,  cyniweiriai  trydaniaeth 
trwy  bawb,  a  thorodd  nifer  allan  i  gyd- 
folianu. 

Yn  nghanol  y  cyffro  ymddangosai  Eben- 
ezer  Morris  yn  gwbl  hunan-feddianol,  er 
fod  y  deigryn  gloyw  yn  nghil  ei  Iygad  yn 
arwyddo  gwres  ei  deimlad.  Wedi  cael 
mesur  o  seibiant,  dy wedai :  "  lë,  yr  oedd- 
wn  i  yn  myned  i  adrodd  y  gair  hwn. 
Gwrandewch  i  gyd  :  '  Canys  y  mynydd- 
oedd  a  giliant,  a'r  bryniau  a  symudant.' 
O,  hen  fryniau  a  mynyddoedd  Cymru  ! 
Wedi  iddynt  sefyll  yn  ddisigl  yn  nghanol 
holl  gyfnewidiadau  yr  oesoedd,  fe  ddaw 
diwrnod  y  dadsylfeinir  ac  y  chwelir  hwy- 
thau.  Ond  pan  y  clywir  twrf  eu  hym- 
ddrylliad,  ac  y  gwelir  eu  darnau  yn  duo 
yr  awyr,  ni  raid  i  chwi,  deulu'r  cyfamod, 
ofni  dim.  '  Eithr,  eithr,  EITHR' — ein 
Duw  ni  sydd  yn  dywedyd,  a  dyna  ddigon — 
'  Eithr  fy  nhrugaredd  ni  chilia  oddiwrth- 
ynt ! '  "  Yr  oedd  y  teimlad  erbyn  hyn 
ar  ysgubo  pob  peth  o'i  flaen.  Ond  dyma 
y  pregethwr  yn  sefyll,  yn  estyn  allan  ei 
fraich,  yn  dyrchafu  ei  lais  i'r  gyweirsain 
uchaf,  a  dyma  y  floedd  fawr  allan,  yn 
gyflawnobereidd-dra:  "  A  CHYFAMOD 
FY  HEDD  NI  SYFL."  Ar  hyn  yma 
torodd  yr  argae ;  dyma  y  gynulleidfa  o 
fewn  y  capel  yn  Ilefain  am  yr  uchaf,  rhai 
yn  gwaeddi  "  Diolch  !  Haleliwia  !  "  ac 
eraill  yn  canu  emyn  felus  Edward  Jones, 
Maesyplwm  : — 

"Cyfamod  hwn,  fel  modrwy'n  grwn  y  mae,"  &c., 

fel  mai  ofer  i'r  pregethwr,  er  cyfuwch  ei 
lais,  geisio  siarad  rhagor. 

Yn  y  ffenestr  y  pregethai,  a  chwedi 
berwi  y  bobl  o  fewn  trodd  ei  wyneb  at  y 
bobl  oddiallan,  ac  nieddai :  "  Y  maent  hwy 
yn  y  capel  yma,  lawer  o  honynt,  yn 
foddlawn  i  roddi  eu  henwau  wrth  y  cytun- 
deb  a'r  nefoedd,  i  dderbyn  eu  bywyd  o 
law  y  Gẁr  a  fu  farw  ar  y  groes,  ac  i 
dreuho  eu  heinioes  er  ei  glod.  Faint  o 
honoch  chwi  sydd  yn  barod  i  entyo  i  mewn 
i  rwym  y  cyfamod  tragywyddol ;  y  cyf- 
amod  sydd  wedi  ei  luniaethu  yn  hollol  ac 
yn  sicr  ?  "  Yna  dywedodd  ychydig  eiriau 
fel  cymhellion,  nes  yr  oedd  y  dorf  oddi- 
allan  wedi  eu  meddianu  â'r  un  yspryd 
molianus  a'r  dyrfa  oddifewn,  ac  yn  y 
twym  ias  hwn  y  terfynodd  yr  odfa. 

Clywsom  am  dano  yn  pregethu  unwaith 
yn  Nantfflyniau,  ffermdy  heb  fod  yn 
nepell  o  eglwys  y  Mwnt,  a  chafodd  odfa 
fythgofiadwy.  Ymddengys  fod  yr  offeir- 
iad  a  wasanaethai  yn  y  Mwnt  yn  cadw 
seiat,  yn  ol  hen  ffasiwn  y  Methodistiaid, 
a'r  Sul  canlynol  i  bregeth  Mr.  Morris,  yr 
oedd  ugain  yn  yr  eglwys  yn  gofyn  am 
gael  eu  derbyn  yn  aelodau.  Holai  yr 
offeiriad  hwy  gyda  golwg  ar  beth  oedd 
wedi  effeithio  ar  eu  meddwl,  ac  wrth 
glywed  pob  un  yn  ateb  yr  un  peth,  cyff- 
rodd  trwyddo,  a  dywedai  mewn  tymher  : 
"  Beth  ?  A  fedr  Duw  wneyd  dim  ond 
trwy  Eben  Morris  ?  "  Daeth  nifer  hefyd, 
mewn  canlyniad  i'r  un  bregeth,  i  seiat  y 
Methodistiaid,  a  thorodd  diwygiad  mawr 
allan  yn  y  gymydogaeth,  yr  hon  a  adnab- 
yddir  fel  "  Diwygiad  y  Mwnt."  Chwareu 
oedd  arfer  yr  ardal  ar  y  Sabbath  o'r  blaen, 
a  byddai  gwas  y  fferm  yno  yn  canu  corn 
ar  ben  un  o'r  bryniau  i  alw  y  chwareuwyr 
yn  nghyd  ;  eithr  gwedi  i  Mr.  Morris 
ddyfod  i'r  ardal  i  bregethu,  gyda  ei  lais 
mawr,  peraidd,  a'i  ddifrifwch  angherddol, 
dechreuodd  y  bobl  golli  eu  blas  ar  y 
chwareuyddiaethau.  Digiodd  meistr  y 
gwas  y  cyfeiriem  ato  o'r  herwydd,  ac 
meddai  wrtho  :  "  Yn  awr,  Edward,  allan 
â  thi  i'r  mynydd,  cei  di  fwy  yn  nghyd 
trwy  ganu  dy  gorn  nag  a  gaiff  Eben 
Morris  wrth  bregethu."  Eithr  trodd  y 
brophwydoliaeth  allan  yn  gau  ;  pregethu 
Eben  Morris  a  orchfygodd,  torwyd  y 
campau  i  lawr,  dwysbigwyd  y  gwas 
Edward,  a  bu  yn  flaenor  yn  Llechryd  ar 
ol  hyny.  Dywedir  mai  dyma  yr  amgylch- 
iadau  ddarfu  arwain  i  gael  capel  yn 
Blaencefn,  ger  Aberteifi. 

Y  mae  adran  o  Sir   Aberteifi,    nid  yn 


nepell  o'r  ardal  Ile  y  trigai  Mr.  Morris, 
wedi  cael  ei  meddianu  yn  llwyr  gan  yr 
Undodiaid.  Er  nad  oeddynt  hwy  yn 
credu  yr  athrawiaeth  a  bregethai  efe,  nis 
gallent,  oblegyd  ardderchawgrwydd  ei 
ddoniau  areithyddol,  ymatal  rhag  dyfod  i'w 
wrando,  a  thraethai  yntau  ei  olygiadau  yn 
eu  clywedigaeth  yn  ddiofn.  Unwaith 
wrth  bregethu  daeth  ar  draws  y  geiriau  : 
"  Yr  hwn  sydd  uwchlaw  pawb  yn  Dduw 
bendigedig  yn  oes  oesoedd.  Amen."  Wedi 
gwneyd  rhai  sylwadau  rhagorol  i  brofi 
mai  am  berson  yr  Arglwydd  lesu  y  dy wed- 
wyd  hwy,  ac  amlygu  dymuniad  am  i'w 
ogoniant  dwyfol  ddyfod  i'r  golwg,  efe  a 
ddywedodd  :  "  Yn  awr,  Sosiniaid,  gadewch 
i  mi  gael  eich  '  Amen  '  chwithau  am  un- 
waith."  Pregethai  yn  bur  aml  yn  fferm- 
dy  Lloyd  Jack,  cartref  Ariad  o  gryn 
enwogrwydd,  sef  Dafydd  Siencyn  Rhys, 
ac  yr  oedd  y  ddau  yn  gryn  gyfeillion. 
Unwaith  dywedai  Dafydd  Siencyn  Rhys 
wrth  Mr.  Morris,  am  iddo  y  tro  nesaf 
bregethu  ar  rywbeth  na  fyddai  yn  fater  o 
ddadl.  Y  tro  nesaf  a  ddaeth,  a  thestun 
Mr.  Morris  ydoedd  :  "  Ac  yn  ddiddadl, 
mawr  yw  dirgelwch  duwioldeb,  Duw  a 
ymddangosodd  yn  y  cnawd."  A'r  gair 
cyntaf  a  ddywedodd  wrth  ddarllen  ei 
destun  ydoedd  :  "  Dyma  fater  nad  oes, 
ac  na  ddylai,  dim  dadl  fod  gyda  golwg 
arno."  Yna  ychwanegodd  :  "  Ond  os  par- 
hau  i  ddadleu  a  wnewch,  ni  fydd  y  ddadl 
yn  hir  heb  ei  phenderfynu,  gan  fod  yr  un 
person  i  ymddangos  yr  ail  waith  ;  '  Gan 
ddysgwyl  am  y  gobaith  gwynfydedig,  ac 
ymddangosiad  gogoniant  y  Duw  mawr, 
a'n  Hiachawdwr  lesu  Grist.'  " 

Bu  efe,  a  nifer  o  brif  weinidogion  y 
Methodistiaid,  yn  cadw  cyfarfod  pregethu 
yn  flynyddol,  sef  ar  ddydd  Llun  Pasc,  yn 
mhentref  Ystrad,  ar  lan  yr  afon  Aeron,  yn 
nghanol  yr  Undodiaid.  Cafodd  odfaeon 
nerthol  yno  yn  fynych,  ac  effeithiai  yn 
ddwys  ar  deimladau  ei  wrandawyr,  ond 
nid  yw  yn  ymddangos  i  lawer  o  ddaioni 
arosol  gael  ei  wneyd,  nac  i  nemawr  gael 
eu  hargyhoeddi  o'u  cyfeiliornad.  Un  tro, 
modd  bynag,  yr  oedd  teulu  o  Saeson  ar 
ymweliad  á'r  lle  ;  perthynent  i'r  Eglwys 
Sefydledig,  ac  yr  oeddynt  yn  Ilawn  rhag- 
farn  at  yr  YmneiUduwyr.  Yn  ystod 
odfa  y  prydnhawn  gwelwyd  hwy  yn  y 
ffenestr,  gyferbyn  a'r  esgynlawr,  a'r  olwg 
arnynt  yn  dra  diystyrllyd.  Cyfarchodd 
Mr.  Morris  hwy  yn  awdurdodol  yn  yr 
iaith  Saesneg,  a'r  fath  oedd  grym  ei 
leferydd  a'r  dylanwad  cydfynedol,  fel  ar 

ddiwedd  yr  odfa  y  cafodd  wahoddiad 
oddiwríh  y  teulu  i  fyned  atynt  i  yfed  tê, 
yr  hyn  hefyd  a  wnaeth  yntau,  gan  gael 
pob  parch  ganddynt.  Bu  yr  anigylchiad, 
meddir,  yn  foddion  i  ddileu  rhagfarn  y 
boneddwr  at  yr  Ymneillduwyr,  ac  yn 
gyfrwng  iachawdwriaeth  i'w  briod. 

Unwaith  yr  oedd  un  o  weinidogion 
galluocaf  yr  Undodiaid  yn  cyd-deithio  â 
Mr.  Morris  am  ryw  ugain  milítir  o  íîordd, 
a  pherson  y  Cyfryngwr  oedd  testun  yr 
ymddiddan  yr  holl  amser.  Wedi  dadl 
faith,  ond  hollol  gyfeillgar,  gofynodd  Mr. 
Morris  i'r  gweinidog  :  "  Beth  ydych  yn  ei 
feddwl  am  Stephan,  y  merthyr  ?  Ai 
dyn  drwg  ynte  dyn  da  ydoedd  ?  "  Ateb- 
odd  y  gweinidog  gyda  pharodrwydd  :  "  O, 
dyn  da  iawn  oedd  Stephan,  yn  ddiau  ?  " 
"  Os  felly,"  ebai  Mr.  Morris,  "  pa  fodd  y 
caniatawyd  iddo  yn  ei  fynydau  olaf  orch- 
ymyn  ei  yspryd  i  ddwylaw  yr  lesu,  os 
nad  yw  yr  lesu  yn  fwy  na  dyn  ?  "  Aeth 
yr  Undodiad  yn  fud  ;  ac  yn  y  man,  gan 
daraw  ei  law  ar  ysgwydd  Mr.  Morris,  efe 
a  ddywedodd  :  "  Dyna  beth  na  feddyliais 
erioed  o'r  blaeri  am  dano." 

Yr  ydym  wedi  cyfeirio  yn  fíaenorol  at 
Mr.  Morris  yn  troi  i'r  Saesneg  wrth  bre- 
gethu  pan  fyddai  galw.  Er  nad  oedd  yn 
ysgolhaig,  a'i  fod  yn  preswyho  yn  un  o'r 
cymydogaethau  mwyaf  Cymreigyn  y  Dyw- 
ysogaeth,  eto,  trwy  ymroad  ac  egni,  daeth 
i  allu  pregethu  yn  hwylus  yn  yr  iaith 
Saesneg,  er,  fel  y  geUid  dysgwyl,  gydag 
acen  Gymraeg  drom.  Tua'r  flwyddyn 
1818,  cafodd  ef  a'r  Parch.  D.  Charles, 
Caerfyrddin,  eu  galw  i  Wotton-under- 
Edge,  i  gymeryd  rhan  yn  ordeiniad  Mr. 
Theophilus  Jones.  Un  o  gapelau  Rowland 
HiU  oedd  Wotton-under-Edge.  Nid  oedd 
Mr.  Hill  yn  perthyn  i  unrhyw  gyfundeb 
crefyddol  arbenig,  ond  teimlai  fwy  o 
gydnawsedd  ac  agosrwydd  at  y  Method- 
istiaid  Calfinaidd  na  neb  arall ;  a  Method- 
ist  pur  oedd  Theophilus  Jones.  Gwyddai 
Mr.  Hill  yn  dda  am  ardderchawgrwydd 
y  pwlpud  Cymreig,  a  dysgwyhai  wledd  o'r 
fath  oreu  wrth  wrando  y  ddau  weinidog ; 
eithr  gan  ei  fod  yn  gyflawn  o  arabedd, 
addawai  iddo  ei  hun  beth  difyrwch  oddi- 
wrth  broad  Weìsh  acccnt  Ebenezer  Morris. 
Diwrnod  yr  ordeiniad  a  ddaeth,  a  galwyd 
ar  Mr.  Morris  i  weddío  yr  "  urddweddi." 
Cafodd  afael  ryfedd  yn  y  weddi,  teimlai 
pawb  ei  fod  wedi  myned  oddifewn  i'r  llen, 
i  wyneb  y  Presenoldeb  dwyfol,  a  chyn 
iddo  orphen  nid  oedd  llygad  sych  yn  y 
gynulleidfa.     Yna  cyfododd  Mr.  Charles  i 


draddodi  y  siars  i'r  gweinidog.  Ei  destun 
oedd,  Actau  xx.  26,  27  :  "  O  herwydd 
paham  yr  wyf  yn  tystio  i  chwi  y  dydd 
heddyw,  fy  mod  i  yn  lân  oddiwrth  waed 
pawb  oll,  canys  nid  ymateliais  rhag  myn- 
egu  i  chwi  holl  gynghor  Duw."  Llefarai 
efe  gyda  yr  un  medr  yn  Saesneg  ag  y 
gwnelai  yn  Gymraeg  ;  ac  yr  oedd  dwys- 
der  ei  arddull,  ac  arucheledd  a  gogoniant 
y  syniadau  a  draethai,  yn  synu  y  gynull- 
eidfa.  Dangosai  arbenigrwydd  yr  hoU 
gyngor  fel  yr  oedd  yn  gogoneddu  yr  oll  o 
Dduw,  ac  yn  angenrheidiol  i'r  oll  o'r  dyn. 
Yr  oedd  Mr.  Charles  wedi  darganfod  y 
gwirionedd  pwysig,  nad  oedd  eto  wedi 
cael  Ile  yn  nghredo  y  Methodistiaid,  sef 
na  ddylai  gweinidog  yr  efengyl  ymrwystro 
gyda  negeseuau  y  bywyd  hwn.  "  Bydded 
y  pwlpud,"  meddai,  "  fel  gwely  dihalog, 
yn  gysegredig  i  achos  Crist,  ac  i  fater 
tragywyddol  eneidiau  dynion,  ac  nid  yn 
rhoddi  Ile  i  bethau  amserol  a  chyfnewidiol 
y  bywyd  hwn." 

Yna  yr  oedd  Mr.  Morris  i  draddodi 
y  bregeth  i'r  eglwys.  Ei  destun  oedd, 
Salm  I.  5  :  "  Cesglwch  fy  saint  yn  nghyd 
y  rhai  a  wnaethant  gyfamod  â  mi  drwy 
aberth."  Yn  anfíbdus,  nid  oes  nemawr 
o'r  sylwadau  a  wnaeth  ar  gael ;  ond  yr 
oedd  ei  ddifrifwch  yn  ofnadwy  ;  gafaelodd 
yn  nghydwybodau  ei  wrandawyr,  gan  eu 
dwyn  wyneb  yn  wyneb  â  manylrwydd  y 
farn,  nes  y  teyrnasai  dychryn  trwy  y  Ile. 
Bloeddiai  eilwaith  ac  eilwaith,  yn  ei  ddull 
dihafal  ei  hun,  Tlie  day  of  judgement,  fel 
nad  oedd  cnawd  a  allai  ddal.  Rhai  o'r 
boneddigion  a  wyneblasent  gan  ddychryn, 
boneddigesau,  wedi  ymwisgo  mewn  sidan, 
a  lewygent  gan  ofn,  ac  yr  oedd  dychryn  y 
farn  wedi  meddianu  pawb.  Ond  pa  le  yr 
oedd  Mr.  HiII  ?  O'r  tu  ol  i'r  pregethwr, 
a'i  ddagrau  yn  rhedeg  yn  Uif  dros  ei 
wyneb,  wedi  Uwyr  ollwng  dros  gof  yr  acen 
Gymreig,  ac  yn  gwaeddi  yn  ddiymatal : 
'■'■  Amcn.  Go  on,  my  brother.  Give  it  them 
wcll.'"  Dranoeth,  aeth  y  ddau  weinidog 
yn  y  blaen  i  Rodborough,  Ile  y  gwasan- 
aethai  y  Parch.  John  Rees,  am  yr  hwn  y 
cawn  son  eto.  "Cafodd  Mr.  Morris  yno 
odfa  i'w  chofio  byth  ;  yr  oedd  ei  eiriau 
fel  fflachiadau  mellt,  yn  enwedig  pan  y 
bloeddiai  drosodd  a  throsodd  y  gair 
"  eternity.'"  Bu  raid  cario  un  foneddiges, 
a  eisteddai  ar  yr  oriel,  allan  mewn  Ilewyg, 
yr  hon,  gwedi  dyfod  ati  ei  hun,  a  ddy- 
wedai  fod  y  gweinidog  o  Gymru  yn  rhy 
ofnadwy  i  wrando  arno.  Bu  adgof  yr 
odfaeon  nerthol  hyn  yn  fyw  yn    Wotton 

a  Rodborough  am  flynyddoedd  lawer. 
Pan  y  pregethai  Mr.  Hill  yno,  ac  y 
gwelai  fod  y  gynulleidfa  yn  tueddu  at  fod 
yn  farwaidd,  dywedai  yn  ei  ddull  ei  hun  : 
"  Rhaid  i  ni  gael  y  gweinidog  tew  hwnw 
o  Gymru  yma  i'ch  deffro."  Yn  mhen  tuag 
ugain  mlynedd  ar  ol  hyn,  aeth  y  Parch. 
Thomas  Harris,  gynt  o  Plwlfíbrdd,  yn 
weinidog  i  Wotton,  ac  wrth  siarad  â'r  hen 
bobl,  cafodd  eu  bod  yn  cofio  yn  ffres  am 
bregethau  y  ddau  Gymro,  ac  meddent  : 
"  O  /  tìie  Welsh  Apostles  !  Tìiey  were  men 
of  God,  with  clear  cyedentials.'" 

Yr  ydym  wedi  bod  yn  gwbl  aflwydd- 
ianus  yn  ein  desgrifiad  os  nad  yw  y 
darllenydd  wedi  ffuríio  syniad  am  Ebenezer 
Morris  fel  gŵr  o'r  difrifwch  mwyaf,  ac 
yn  cael  ei  ddyrchafu  yn  aml  wrth  bre- 
gethu  yr  efengyl  i  ryw  uchelderau  rliyfedd. 
Ond,  fel  y  dygwydda  yn  gyffredin  gyda  y 
math  hwn  o  bobl,  byddai  weithiau  yn 
ddarostyngedig  i  feddyUau  isel,  ac  yn  an- 
hawdd  cael  gair  o'i  enau.  Felly,  yr  oedd 
cymhwysder  arbenig  yn  yr  hen  flaenor 
hynod,  Owen  Enos,  i  fod  yn  gydymaith 
iddo.  G\Vr  siriol  oedd  Owen  Enos,  mor 
fywiog  ag  aderyn,  ac  mor  ddibryder  a'r 
gôg,  pa  beth  bynag  a  fyddai  yr  amgylch- 
iadau ;  a  darfu  i'w  arabedd  a'i  droion 
digrif  yru  y  pruddglwyf  i  ffwrdd  oddiwrth 
Mr.  Morris  lawer  gwaith.  Un  tro  yr 
oeddynt  ifl  dau  yn  dychwelyd  o  Gym- 
deithasfa  yn  Sir  Benfro,  ac  yn  gydymaith 
iddynt  yr  oedd  blaenor  arall,  o'r  enw 
Thomas,  yr  hwn  oedd  braidd  yn  orofalus 
am  ei  anifail.  Yn  fuan  daethant  at  riw 
dra  serth  ;  disgynodd  Mr.  Morris  a  Mr. 
Thomas  oddiar  eu  hanifeiHaid  i  gerdded, 
ond  am  Owen  Enos,  aros  ar  y  cyfrwy  a 
wnaeth  efe.  Cerddai  Mr.  Morris  a  Mr. 
Thomas  dan  ymgomio,  a  ffrwyn  eu  ceffylau 
am  eu  breichiau.  Ond  gyda  eu  bod  yn  dech- 
reu  cerdded,  dyna  Owen  Enos  yn  neidio 
oddiar  gefn  ei  anifail  ei  hun,  ac  ar  gefn 
ceffyl  y  blaenor  arall.  Canfu  Mr.  Morris 
yr  ystranc  gyda  chîl  ei  Iygad,  ond  ni 
ddywedodd  air,  er  ei  fod  bron  ymdori  gan 
chwerthin.  Pan  ddaethant  i  ben  y  rhiw,  a 
Thomas  yn  troi  i  esgyn  i'r  cyfrwy 
eilwaith,  beth  a  welai  ond  Owen  Enos 
yno  yn  barod.  Torodd  Ebenezer  Morris 
allan  gan  chwerthin  yn  ddilywodraeth  ;  ac 
wedi  i'w  hunanfeddiant  gael  ei  adfer, 
dywedodd  :  "  Wel,  wel,  Owen  bach  ;  y 
mae  rhyw  fath  o  gythreuUaid  yn  dy  flino 
di,  na  wyr  pawb,  trwy  drugaredd,  ddim 
am  danynt." 

Adroddir    fod    Mr.     Morris    ac    Owen 


Enos  unwaith  ar  daith  yn  Sir  Frycheiniog. 
Y  gauaf  ydoedd,  a'r  tywydd  yn  enbyd  o 
oer ;  y  ffordd  hefyd  oedd  yn  arw  ac  yn  dra 
anhygyrch,  fel  rhwng  hyn  oll,  a'r  bhnder 
a  ganlynai  bregethu  yn  aml  ac  yn  gyffrous, 
yr  oedd  Mr.  Morris  wedi  myned  yn  sal  o 
gorph,  ac  yn  isel  o  yspryd.  Ceisiai  Owen 
Enos  godi  ei  feddwl  gyda  phob  math  o 
arabedd  a  chellwair  diniwed.  Ebai  Eben- 
ezer  Morris  wrtho :  "  Adrodd  ystoríau 
digrif  yr  wyt  ti,  Owen,  a  minau  yn  mron 
marw."  Ateb  Owen  ydoedd  :  "  Da  chwi, 
Mr.  Morris  anwyl,  peidiwch  marw  yn  y 
fan  hon,  onide  bydd  yn  helynt  enbyd  i'ch 
cludo  adref  i'ch  claddu.  Mi  a  gaf  fwy  o 
drafferth  gyda  chwi,  am  eich  bod  mor 
dew,  na  phe  bai  genyf  fwys  o  ysgadan." 
Gogleisiodd  hyn  deimlad  y  pregethwr,  gan 
adfer  sirioldeb  i'w  yspryd.  Ond  talodd 
y  pwyth  yn  ol  i'r  blaenor  digrif.  "  Owen," 
meddai,  "  parhau  i  gellwair  yr  wyt  ti,  ond 
gwefl  i  ti  roddi  hyn  heibio,  gan  y  byddi 
yn  sicr  o  farw  cyn  y  NadoHg."  Ym- 
drechodd  Owen  fyned  yn  y  blaen  gyda  ei 
ysmaldod,  ond  yr  oedd  wedi  gweled  cynifer 
o  rhagddywediadau  Mr.  Morris  yn  cael  eu 
cyflawni,  fel  y  suddodd  y  dywediad  yn 
ddwfn  i'w  feddwl.  Adref  yr  aethant,  ac 
fel  yr  oedd  y  NadoHg  yn  dynesu,  dylan- 
wadai  pryder  Owen  gymaint  ar  ei  gorph, 
nes  iddo  fyned  yn  glaf  mewn  gwirionedd. 
Bu  yn  cadw  y  gwely  am  rai  dyddiau  ; 
ond  wedi  i'r  NadoHg  basio,  ac  yntau  yn 
cael  ei  hunan  yn  fyw,  teimlodd  ei  hun  yn 
ddigon  cryf  i  gerdded  i  Dwrgwyn,  a  chyda 
ei  fod  yn  gweled  Mr.  Morris,  gwaeddodd  : 
"  O  !  yr  hen  brophwyd  ;  dyma  y  Nadolig 
wedi  myned  heibio,  a  minau  yn  fyw ;  beth 
am  y  brophwydoliaeth  yn  awr  ?  "  "  lë,  íe, 
Owen  bach,"  ebai  y  gweinidog  yn  ol,  "  yr 
wyf  fi  yn  sefyll  at  fy  ngair,  oblegyd  ni 
ddywedais  cyn  pa  Nadolig  y  byddet  farw." 
Teimlodd  Owen  ei  fod  wedi  ei  ddal,  a  bu 
yn  fwy  prin  ar  ei  ddigrifwch  yn  nghlyw- 
edigaeth  Ebenezer  Morris  o  hyny  allan. 

Yr  ydym  wedi  cyfeirio  eisioes  at  y  mawr 
barch  a  delid  i  Mr.  Morris  trwy  yr  holl 
wlad,  a  hyny  gan  fonedd  y  tir.  Diau  iddo 
golli  ffafr  y  mawrion  i  raddau,  oblegyd  y 
rhan  flaenllaw  a  gymerodd  gyda  chwestiwn 
y  Neillduad ;  prin  y  darfu  i  rai  o'r  offeir- 
iaid,  a'u  teuluoedd,  faddeu  iddo  hyd  eu 
bedd ;  ond  gan  ei  fod  yn  gweithredu  yn 
gwbl  gydwybodol,  ac  yn  ymdeimlo  a'i 
gyfrifoldeb  i  Dduw,  ni  ofalai  efe.  Modd 
bynag,  am  y  boneddwyr  a'i  hadwaenent 
oreu,  ac  a  wyddent  am  ei  ostyngeidd- 
rwydd  a'i  ddifrifwch,  nid  hir  y  buont  cyn 

dyfod  i  gymod  âg  ef.  Cyrchent  i'w  wrando 
pan  fyddai  yn  pregethu  ;  anfonent  am 
dano  pan  mewn  cystudd,  a  dangosent  eu 
gwerthfawrogiad  o'i  gymeriad  mewn  am- 
rywiol  ffyrdd.  Ar  un  achlysur  daeth 
galwad  arno  i  ymddangos  yn  y  Cwarter 
Sessiwn  yn  Aberteifi  yn  nglyn  â  rhyw 
achos  cyfreithiol.  Gyda  ei  fod  yn  dyfod 
yn  mlaen,  dyma  ryw  ddystawrwydd  parch- 
us  yn  disgyn  ar  yr  holl  lys.  Pan  yr  oedd 
y  clerk  yn  estyn  y  Testament  iddo,  er 
mwyn  cymeryd  ei  hV,  cyfryngodd  y  cadeir- 
ydd,  gan  ei  rwystro,  a  dweyd  :  "  Y  mae 
gair  syml  Mr.  Morris  yn  ddigon."  Rhodd- 
es  yntau  ei  dystiolaeth  mewn  modd  mor 
ddirodres  ac  unplyg  fel  ag  i  ddyfnhau  yr 
argraff  oedd  yn  barod  ar  feddwl  pawb  mai 
gẁr  Duw  ydoedd.  Unwaith  cyfarfyddai 
â  Mr.  Lewis,  Llysnewydd,  un  o'r  bon- 
eddwyr  mwyaf  cyfoethog  a  synwyrol  yn  y 
rhan  hono  o'r  wlad.  Ebai  hwnw  wrtho  : 
"  Yr  wyf  yn  ddiolchgar  iawn  i  chwi,  Mr. 
Morris,  am  eich  dylanwad  gwerthfawr  yn 
cadw  heddwch  yn  y  wlad ;  yr  ydych  chwi 
fel  gwladwr  yn  fwy  o  werth  nag  yw  dwsin 
o  honom  ni  fel  ustusiaid." 

Yr  oedd  lawn  mor  hynod  mewn  gweddi 
ag  ydoedd  fel  pregethwr,  Pe  byddai  rhyw 
Gristion  pruddglwyfus  yn  tueddu  at  fod 
yn  ddigalon,  ac  yn  barod  i  ddefnyddio 
geiriau  y  prophwyd  wrth  Dduw :  "  Nid 
oes  a  alwo  ar  dy  enw,"  byddai  canoedd  yn 
barodi  ateb  yn  ebrwydd:  "  Oes,  y  mae  un, 
sef  Ebenezer  Morris,  yn  gwneuthur  hyny, 
modd  bynag."  Yn  fynych  wrth  weddío 
byddai  yn  dyfod  ar  draws  adnod  neillduol; 
gafaelai  wrthi  nes  y  byddai  fel  yn  tynu  ei 
mêr  allan,  a  chaffai  ynddi  ysglyfaeth 
lawer.  Un  tro  yr  oedd  yr  hen  bregethwr 
fîyddlawn,  Ismael  Jones,  o  Sir  Drefaldwyn, 
ar  daith  yn  Sir  Aberteifi ;  ac  yn  nhref 
Aberteifi  cyfarfyddodd  Mr.  Morris  ag 
yntau.  Ebai  Ismael  Jones  wrtho  :  "  Mi 
af  fi  i  ddechreu,  a  chewch  chwithau  bre- 
gethu."  "  Na,"  ebai  yntau,  "  yr  ydych 
chwi  yn  ŵr  dyeithr,  a  minau  yn  gymydog 
iddynt  yma  ;  rhaid  i  mi  gael  dechreu  yr 
odfa."  Ac  felly  y  bu.  A  dywedir  fod  ei 
weddi  yn  nodedig  o  ran  effaith  a  dylan- 
wad.  Yn  rhywle  ynddi  daeth  ar  draws  y 
gair  hwnw  :  "  O  Dad,  gogonedda  dy  Fab." 
Adroddai  ac  ailadroddai  ef,  a  rhyw  wedd 
newydd  ar  yr  ymadrodd  yn  dyfod  i'r 
amlwg  gyda  phob  ailadroddiad,  fel  yr  aeth 
y  gynulleidfa,  lawer  o  honi,  i  gyd-ddeisyf 
âg  ef  mewn  llef  uchel,  rhai  mewn  hwyl  yn 
clodfori  Duw,  a  phawb  yn  ymddangos  dan 
deimladau   nerthol.     Ac    yr   oedd    llawer 


mwy  o  son,  wedi  i'r  odfa  basio,  am  weddi 
Eben  Morris  nac  am  bregeth  Ismael 
Jones.  Unwaith,  yn  Hawen,  capel  perth- 
ynol  i'r  Annibynwyr,  gerllaw  ei  gartref, 
pryd  yr  oedd  dau  weinidog  enwog  i  bre- 
gethu,  gofynwyd  ganddo  ddechreu  y  cyfar- 
fod.  Hyny  a  wnaeth  yntau,  a  chyda'r 
fath  arddeliad  na  theimlwyd  yn  aml  ei 
gyffelyb.  Taflodd  y  gweddío,  meddir,  y 
pregethu  i'r  cysgod,  a  son  mawr  a  fu  am 
flynyddoedd  am  y  weddi  hono. 

Mewn  Cymdeithasfa  yn  Nghaernarfon, 
yn  un  o  gyfarfodydd  y  pregethwyr  a'r 
diaconiaid,  daeth  gweddi  yn  destun  sylw. 
Adeg  diwygiad  ydoedd,  pan  yr  oedd  byw- 
iogrwydd  anarferol  yn  y  cyfarfodydd 
gweddi,  a  rhyw  gymaint  o  annhrefn 
ynddynt  oblegyd  bloeddiadau  y  dychwel- 
edigion  ieuainc.  Cymerodd  y  Parch.  John 
EUas  fantais  ar  yr  amgylchiad  i  ddweyd 
yn  Uym  yn-  erbyn  bloeddio  ar  weddi. 
"  GelHd  meddwl,"  meddai,  "  wrth  glywed 
rhai  yn  bloeddio  pan  ar  eu  gHniau  mai 
byddar  yw  ein  Duw  ni ;  neu  ei  fod,  fel  y 
dywedai  EHas  yn  watwarus  wrth  broph- 
wydi  Baal  am  eu  duw  hwy,  '  yn  cysgu,  a 
bod  yn  rhaid  ei  ddefîro  ef.'  "  Yr  oedd  Mr. 
Ebenezer  Morris  yn  ymwybodol  y  byddai 
efe  yn  aml  yn  dyrchafu  ei  lais  wrth 
weddío,  ac  yn  wir,  yn  bloeddio  yn  lled 
uchel ;  felly,  pan  alwyd  arno  i  lefaru  gair, 
efe  a  ddywedodd  :  "  Nid  wyf  yn  cytuno 
a'm  hanwyl  frawd  EHas  ar  y  pwnc  hwn. 
Beth  am  ein  Gwaredwr  mawr,  yn  nyddiau 
ei  gnawd,  yn  offrwm  gweddíau  ac  erfyniau, 
trwy  lefain  cryf  a  dagrau  ?  "  "  Wel,  íe, 
Mr.  Morris  bach,"  atebai  Mr.  EHas  yn 
ebrwydd,  "  dywedyd  yr  wyf  fi  yn  erbyn  y 
Hefain  cryf  heb  ddagrau.  Y  rhai  sydd  yn 
teimlo  hyd  ddagrau,  cânt  hwy  lefain  yn 
gryf." 

Ni  byddai  Mr.  Morris  un  amser  yn 
anghofio  mai  gweinidog  yr  efengyl  ydoedd, 
ac  yr  ydoedd  yn  hynod  am  ei  fíyddlondeb 
i  ateb  cydwybod  i  Grist.  Pan  ar  ymwel- 
iad  unwaith  a  thref  fawr,  lletyai  yn  nhŷ 
meddyg  tra  chyfrifol,  gwraig  yr  hwn  oedd 
yn  ferch  i  ílaenor  cyfoethog  yn  mysg  y 
Methodistiaid.  Gwedi  y  bregeth  yr  oedd 
cymundeb.  Ar  ol  dychwelyd  i'r  t}^  gofyn- 
odd  Mr.  Morris  mewn  dull  mwyn  a  char- 
edig  i'r  foneddiges  :  "  A  oeddech  chwi  yn 
y  cymundeb  gyda  ni  heno,  madam  ?" 
"  Nac  oeddwn,"  ebai  hi ;  "  nid  wyf  yn 
aelod  o'r  seiat."  "  Wel,  pa  fodd  y  mae 
hyny  yn  bod  ?"  gofynai  yntau.  Hithau  a 
atebai  ei  bod  yn  awr  yn  troi  mewn  cylch 
o  gwmni  a  chyfeiUion  a'i  gwnelai   yn  an- 

hawdd,  os  nad  yn  anmhosibl,  iddi  berthyn 
i'r  seiat  yn  y  capel.  Yntau,  gan  edrych 
arni  ar  unwaith  yn  bruddaidd  ac  yn  serchog, 
a  ofynodd  :  "  A  fydd  y  cylch  yna  o  gyf- 
eilhon  o  ryw  les  i  chwi  wrth  farw,  madam  ?" 
Nid  oedd  gan  y  foneddiges  air  i  ateb. 
Wedi  iddo  ef  a'i  gyfaiU  fyned  ar  eu  penau 
eu  hunain,  dywedai :  "  Y  mae  yn  rhaid  i 
mi  bob  amser  gael  gwaghau  fy  nghyd- 
wybod  gyda  rhai  o'r  fath  hyn  cyn  ym- 
adael."  Dro  arall,  yr  oedd  Cymdeithasfa 
yn  Nghaerfìih,  a  Mr.  Morris  yn  lletya  yn 
nhỳ  boneddwr  oedd  yn  teimlo  dyddordeb 
mawr  mewn  amaethyddiaeth.  Gwedi 
boreufwyd,  dywedai  y  boneddwr  wrtho : 
"  Yr  wyf  yn  deall,  Mr.  Morris,  eich  bod 
chwi  fel  finau  yn  trin  tir  ;  mi  garwn 
yn  fawr  i  chwi  ddod  i  edrych  ar  yr  ychain 
sydd  genyf,  a'r  dull  yr  wyf  yn  eu  porthi." 
Mewn  dull  nodedig  o  hynaws,  atebai  Mr. 
Morris:  "  Gyda  gwir  barch  i  chwi,  syr, 
am  eich  caredigrwydd,  rhaid  i  mi  geisio 
genych  fy  nghymeryd  yn  esgusodol,  gan 
na  ddaethum  oddicartref  i  weled  ychain, 
ond  gyda'r  pethau  a  berthynant  i  deyrnas 
lesu  Grist."  Yn  Ile  digio  teimlodd  y 
boneddwr  y  parch  mwyaf  ato,  a  dywedai 
ar  ol  hyny  :  "  Yn  sicr,  dyna  wir  weinidog 
i  Grist." 

Deuai  ei  gydwybodolrwydd  dwfn  i'r  gol  wg 
yn  ei  holl  ymwneyd  â  phethau  y  byd  hwn. 
Unwaith  prynodd  fuwch  mewn  ffair,  a 
rhoddodd  am  dani  y  pris  a  ofynai  y 
gwerthwr.  Y  ffair  gyntaf  yn  y  gymydog- 
aeth  ar  ol  hyny  yr  oedd  pris  yr  anifeiliaid 
wedi  myned  i  fynu  yn  ddirfawr.  Pan 
ddeallodd  Mr.  Morris  hyn,  aeth  at  y  gŵr 
a  werthasai  y  fuwch  iddo,  gan  ddweyd  : 
"  Yn  ol  pris  presenol  anifeiliaid  yr  wyf 
wedi  cael  gormod  o  newid  ar  y  fuwch  ;" 
ac  yna  efe  a  estynodd  gini  iddo,  er  nad 
oedd  y  dyn  yn  dysgwyl  am  y  fath  beth. 
Nid  rhyfedd  fod  yr  holl  wlad  oddiamgylch 
yn  ei  ystyried  yn  dywysog  Duw  yn  eu  plith. 
Cynygiwyd  iddo,  oddiar  deimlad  o  barch 
tuag  ato,  dyddyn  o'r  enw  Rhiwfelen,  yn 
rhodd  ac  yn  rhad.  Eithr  efe,  er  ei  fod  yn 
ddiolchgar  am  y  cynygiad  a'r  teimlad  car- 
edig  oedd  wrth  ei  wraidd,  a'i  gwrthododd 
yn  bendant ;  a  phan  y  gofynid  am  ei  reswm, 
dy wedai :  "  Nis  gallaf  ar  un  cyfrif  oddef 
y  meddwl  o'i  gadw  oddiwrth  y  gwir 
etifedd."  Ychydig,  yn  ddiau,  hyd  yn  nod 
yn  mysg  goreugwyr  y  ddaear,  fuasai  yn 
ymddwyn  mewn  modd  mor  anrhydeddus. 

Tra  yr  ydoedd  yn  ofalus  i  ymddwyn  yn 
foneddigaidd  at  bawb,  yr  oedd  ar  yr  un 
pryd  yn  eiddigus  o'r  hunanbarch  dyledus 


iddo  ei  hun.  Adrodda  y  diweddar 
Barch.  Thomas  PhiIIips,  D.D.,  Henffordd, 
hanesyn  sydd  yn  profi  hyn.  "  Mewn 
Cymdeithasfa  yn  Llangeitho,"  ebai  Dr. 
Phillips,  "  rhoddid  anogaeth  gref  i  frodyr 
o'r  Deheudir  fyned  i'r  Gymdeithasfa  gan- 
Iynol  yn  y  Gogledd.  Pan  bwyswyd  yn 
drwm  ar  Mr.  Morris  efe  a  atebodd  yn 
benderfynol  nad  oedd  yn  gyfleus  iddo  gyd- 
synio  â  chais  y  brodyr  y  flwyddyn  hono. 
Y  mae  yn  debygol  i  ymdrech  gael  ei 
gwneyd  ar  ol  y  cyfarfod,  yn  y  prydnhawn, 
i'w  berswadio  i  ufuddhau ;  ac  yn  y  gyn- 
adledd  boreu  dranoeth,  galwai  y  Parch. 
John  Roberts,  o  Langwm,  gyda  chaniatad 
y  cadeirydd,  sylw  at  y  mater  drachefn,  a 
dywedai  ei  fod  yn  deall  mai  yr  anhawsder 
i  Mr.  Morris  fyned  i'r  Gogledd  ydoedd, 
ei  fod  ar  y  pryd  heb  geffyl ;  ac  apeliai  yn 
daer  at  y  brodyr  cynrychiol,  am  i  un  o 
honynt  roddi  benthyg  ceffyl  iddo.  Yn 
ddioed,  dyna  Mr,  Morris  ar  ei  draed,  a 
chwedi  diolch  i'w  frawd  dyeithr  am  ei 
garedigrwydd,  dywedodd  :  '  Y  mae  genyf 
acw  ddigon  o  geffylau,  ond  nid  oes  un  o 
honynt  yn  ffit  i  fy  nghario  i  yn  awr.  Nid 
wyf  am  ofyn  ffafr  i  neb,  oblegyd  mor 
fuan  ag  y  clywaf  am  geffyl  wrth  fy  modd 
mi  a  allaf  fforddio  ei  brynu.'  Nid  an- 
niolchgarwch,  ac  nid  balchder,  oedd  hyn 
ynddo,  ond  parch  priodol  iddo  ei  hun  a'i 
sefyllfa.  Pan  welodd  Mr.  Roberts  ei  fod 
yn  anfwriadol  wedi  cyffwrdd  a  lie  tyner  yn 
nheimladau  Mr.  Morris,  efe  a  ymesgusod- 
odd  yn  y  modd  mwyaf  brawdol  a  bonedd- 
igaidd." 

Yr  oedd  yn  Ilawn  o  gydymdeimlad  at 
bregethwyr  ieuainc,  yn  enwedig  os  gwelai 
arwyddion  fod  yr  Arglwydd  wedi  ym- 
ddiried  am  yr  efengyl  iddynt.  Pan  ddaeth 
y  Parch.  John  Hughes,  Pontrobert,  y  tro 
cyntaf  i'r  Deheudir,  cyfarfyddodd  mewn 
un  man  a  phregethwr  mewn  oedran,  yr 
hwn  na  ystyrid  nac  yn  enwog  nac  yn 
ddoniol,  a  dywedai  hwnw  wrtho  :  "  Gofal- 
wch  chwi,  \vv  ieuanc,  am  bregethu  yn  fyr, 
rhag  i  chwi  ladrata  fy  amser  i."  Ond  yn 
mhen  diwrnod  neu  ddau  cyfarfyddai  â'r 
pregethwr  enwog  Ebenezer  Morris,  ac 
meddai  hwnw  wrtho  :  "  Peidiwch  chwi,  fy 
nghyfaill,  a  phrysuro  ;  meddienwch  eich 
hun,  a  chymerwch  eich  llawn  amser ;  byr 
iawn  yr  wyf  fi  yn  bwriadu  pregethu 
heddyw."  Adroddai  y  diweddar  Barch. 
John  Jones,  Llanbedr,  iddo  fyned  i  Gyfar- 
fod  Misol  yn  Blaencefn,  y  tro  cyntaf  iddo 
ymweled  a'r  rhan  hono  o'r  wlad,  ac  yn 
gwbl  annysgwyliadwy  iddo  ei  hun  caíodd 

ei  gyhoeddi  i  bregethu.  Taílodd  hyn  ef  i 
brofedigaeth  ddwys,  yn  arbenig  gan  y 
gwelai  fod  amry  w  o  weinidogion  enwog  yn 
bresenoL  Deallodd  Mr.  Morris  ystad  ei 
deimlad,  a  chyda  gwedd  siriol  aeth  ato  i 
ymyl  y  pwlpud,  gan  ddweyd  :  "  Frawd 
ieuanc,  peidiwch  a  gollwng  eich  meddwl  i 
lawr.  Nid  oes  yma  neb  ond  pechaduriaid 
yr  un  fath  a  chwithau  ;  ac  ni  a  fyddwn  oU 
yn  gweddío  trosoch." 

Trwy  ofiferynohaeth  Mr.  Morris  y  daeth 
John  Ehas  ar  gyhoeddiad  gyntaf  trwy  y 
Deheudir,  a  hyny  pan  nad  oedd  ond  pre- 
gethwr  cymharol  ieuanc.  Yr  oedd  rhai  o 
hen  bregethwyr  Gwynedd  yn  dra  amheus 
o  Mr.  Elias,  ac  yn  ymddwyn  yn  oeraidd 
ato ;  drwgdybient  y  difrifwch  dirfawr  a 
ddangosai,  gan  synio  ei  fod  yn  codi  oddiar 
Phariseaeth,  ac  y  mae  lle  i  ofni  nad  oedd- 
ent  oll  yn  gwbl  rydd  oddiwrth  eiddigedd 
at  ei  ddawn  areithyddol  arbenig.  Eithr 
pan  ei  clywyd  gan  Ebenezer  Morris, 
deallodd  efe  y  deuai  Mr.  Elias  yn  un  o 
brif  dywysogion  y  pwlpud,  ac  ni  orphwys- 
odd  nes  cael  addewid  ganddo  i  ddyfod  i'r 
Dê.  Daroganai  rhai  fod  y  daith  yn  an- 
amserol ;  y  byddai  yn  niweidiol  i  yspryd 
y  pregethwr  ei  hun,  ac  na  wnelai  nemawr 
o  les  i  eraill.  Eithr  fel  arall  y  troes.  Yr 
oedd  taith  Mr.  Elias  yn  gyffelyb  i  ruthr  y 
corwynt  ;  dilynid  ef  o  gapel  i  gapel  gan 
ganoedd  o  wrandawyr  awchus ;  byddai 
yntau  a  grym  ei  hyawdledd,  a  thrwy  nerth 
y  dylanwad  cydfynedol,  yn  Ilorio  gweith- 
redwyr  anwiredd,  fel  na  fedrai  y  dewraf  o 
honynt  sefyll  o'i  flaen.  Nid  oedd  neb  yn 
Ilawenhau  oblegyd  yr  arddeliad  ar  wein- 
idogaeth  y  g\vr  ieuanc  yn  fwy  nac  Ebenezer 
Morris.  Arferai  ddweyd,  yn  ganlynol,  i'r 
daith  hon  o  eiddo  Mr.  Elias  fod  yn  fodd- 
ion,  dan  fendith  Duw,  i  gynyrchu  yn  y  Dê 
un  o'r  cyffroadau  crefyddol  mwyaf  nerthol  a 
bendithiol  ag  oedd  efe  yn  gofìo  yn  ei  ddydd. 
Aeth  son  am  y  daith  hon  o  eiddo  y  Parch. 
John  Elias,  a'r  nerthoedd  oedd  yn  cyd- 
íyned  â  hi,  yn  fuan  i'r  Gogledd,  a  bu  yn 
gymhorth  i  beri  i  rai  o  brif  bregethwyr  y 
dalaeth  synio  yn  uwch  am  dano,  ac  i 
roddi  iddo  y  Ile  a  deilyngai  yn  eu  meddwl. 

Yr  oedd  ei  ddefnyddioldeb  yn  y  cyfar- 
fodydd  eglwysig  yn  nodedig,  a  braidd  nad 
oedd  yn  gyfartal  i'w  ddylanwad  yn  y 
pwlpud.  Ni  hoffai  mewn  un  modd  weled 
pobl  yn  y  seiat  yn  crymu  eu  pen  fel 
brwynen  ;  dywedai  yn  aml :  "  Byddwch 
yn  moddion  gras  fel  dynion  yn  eich  elfen, 
ac  nid  fel  pe  bai  eich  holl  galon  yn  y  ffair." 
Anaml  y  methai  heddychu  pobl  wedi  ym- 


ddigio,  ac  nid  oedd  ei  fath  am  roddi  pen 
ar  gwerylon.  Pan  yr  oedd  efe  oddicartref 
unwaith,  aeth  rhywrai  yn  eglwys  Twr- 
gwyn  i  gynhena  am  fân  bethau  cwbl  ddi- 
bwys.  Clywodd  yntau,  gwedi  iddo  ddych- 
welyd  adref,  am  yr  helynt.  Ar  ddydd 
gwaith  yr  wythnos  ganlynol,  yr  oedd  efe, 
yn  ol  ei  arfer,  yn  pregethu  ac  yn  cadw 
seiat  yn  y  capel ;  testun  y  bregeth  oedd, 
Diar.  xvii.  14  :  "  Pen  y  gynhen  sydd 
megys  ped  agorid  argae ;  am  hyny,  gad 
ymaith  ymryson  cyn  ymyrid  arni."  Yr 
oedd  y  bregeth  mor  hallt,  ac  yn  cynwys  y 
fath  ddynoethiad  ar  natur  cynhen,  a'r  can- 
Iyniadau  enbyd  a'i  dilynent,  fel  y  dystaw- 
odd  yr  holl  derfysg,  ac  na  feiddiodd  neb 
son  am  dano  mwy. 

Gwyddai  pa  bryd  i  arfer  toster  yn  gystal 
a  thynerwch.  Unwaith  cyfodasai  cweryl 
yn  seiat  Cilycwm  rhwng  dwy  foneddiges 
nodedig  o  barchus,  sef  Mrs.  Lewis,  gwraig 
i  gyfreithiwr  enwog,  a  Mrs.  Jones,  o'r 
Henllysg.  Palasdy  hardd  oedd  Henllysg,- 
ac  yr  oedd  Mrs.  Jones  yn  fam  i  David 
Jones,  Ysw.,  J31aen-nos,  a  fu  yn  cynrych- 
ioli  Sir  Gaerfyrddin  yn  y  senedd  am 
flynyddoedd.  Er  pob  ymdrech,  ni  cheid 
gan  y  ddwy  wraig  ddyfod  i  gymod.  Fel 
y  cynyg  diweddaf,  penderfynodd  y  Gym- 
deithasfa  anfon  Ebenezer  Morris  yno. 
Nid  ai  yntau  ar  un  cyfrif  heb  yr  hen 
flaenor  dyddan  Owen  Enos.  Ryw  ddi- 
wrnod,  cychwynai  Mr.  Morris  tua  Chily- 
cwm  ;  y  mae  yn  debyg  y  gwyddai  adeg  y 
cyfarfod  eglwysig,  a  galwodd  heibio  i 
Owen  Enos,  yr  hwn  oedd  yn  aredig  ar  y 
maes,  gan  orchymyn  iddo  fyned  gydag  ef. 
Gwedi  cyrhaedd  y  lle,  a  dechreu  y  cyfar- 
fod,  gofynodd  a  oedd  y  ddwy  wraig  ym- 
rafaelgar  yn  bresenol.  Atebwyd  eu  bod. 
Gorchymynodd  iddynt  ddyfod  yn  mlaen, 
ac  yna  parodd  iddynt  fyned  allan,  ac  aros 
allan  hyd  nes  yr  ymheddychent.  "  Beth, 
Ebenezer  Morris,"  ebai  Mrs.  Jones,  "  ai 
fel  yna  yr  ydych  yn  fy  nhrin  i,  a  minau 
wedi  bod  yn  rhoddi  ymborth  a  Ilety  i'ch 
tad  a  chwithau  ddegau  o  weithiau  ?  " 
Ebai  yntau  yn  ol,  gydag  awdurdod  ofn- 
adwy :  "  Yn  enw  y  Duw  a'ch  galluogodd 
i  roddi  ymborth  i'm  tad  ac  i  minau,  yr  wyf 
yn  gorchymyn  i  chwi  fyned  allan."  Nid 
oedd  dim  i'w  wneyd  ond  ufuddhau.  Eithr 
yr  oedd  mwy  o  ras  nag  o  anras  yn  y  ddwy 
foneddiges,  ac  yn  y  drws  torodd  Mrs. 
Jones  allan  i  wylo,  ac  meddai  wrth  yr  hon 
yr  oedd  wedi  bod  mewn  ymrafael  â  hi : 
"  Mrs.  Lewis  fach,  i  ba  le  yr  ydym  yn 
myn'd?"  a  syrthiodd  y  ddwy  ar  yddfau  eu 

gilydd  yn  y  fan  hono.  Wedi  gweled 
ddarfod  i'r  driniaeth,  er  mor  arw,  ateb  y 
pwrpas,  galwodd  Mr.  Morris  hwy  yn  ol, 
ac  wedi  rhoddi  iddynt  gynghorion  priodol, 
cawsant  eu  lle  yn  ol,  a  dywedir  iddynt  fod 
yn  gyfeillesau  hyd  eu  bedd.  Prawf  yr 
hanes  fawredd  dylanwad  Mr.  Morris  yn 
y  Cyfundeb,  yn  gystal  a'i  wroldeb  diofn. 

Yn  ddiau,  rhodd  arbenig  o  eiddo  Duw 
i'r  Methodistiaid,  ac  i  Gymru,  ac  yn 
neillduol  i  Sir  Aberteifi,  oedd  Ebenezer 
Morris.  Nid  oedd  neb  yn  uwch  nag  efe 
yn  y  pwlpud  ac  ar  faes  y  Gymdeithasfa. 
Yn  y  dyddiau  pan  yr  oedd  cewri  ar  y 
ddaear,  safai  ef  ysgwydd  yn  ysgwydd  a'r 
talaf  o  honynt.  Yr  oedd,  drachefn,  lawn 
mor  enwog  yn  y  cynhadleddau  preifat. 
Er  ei  fod  am  ugain  mlynedd  gwedi  iddo 
ddechreu  pregethu  yn  ddim  ond  gŵr  di- 
urddau,  daeth  i  fod  yn  fwy  ei  ddylanwad 
yn  nghynadleddau  y  Gymdeithasfa  na'r 
un  o  oíîeiriaid  y  Dè.  Cyrhaeddai  y  gair  a 
ddywedai  yn  mhell,  a  braidd  na  allai 
gymhwyso  ato  ei  hun  a'i  frodyr  eiriau  Job 
am  yr  henuriaid  :  "  Ar  ol  fy  ymadrodd 
ni  ddywedent  eilwaith."  Perchenogai,  a 
hyny  mewn  cyflawnder,  holl  anhebgorion 
arweinydd  ;  yr  oedd  yn  arafaidd  a  phwyll- 
og,  yn  llawn  o  yspryd  barn,  yn  edrych  ar 
bob  mater  a  ddeuai  gerbron  o  amrywiol 
sefyllfaoedd  cyn  siarad  arno.  Gwyddai 
yn  dda  pa  bryd  i  fod  yn  dyner,  a  pha 
bryd  i  fod  yn  llym,  ac  yr  oedd  yn  meddu 
yspryd  llewaidd  diofn  i  gario  allan  ei  ar- 
gyhoeddiadau.  Nid  yn  aml  yr  anrhydedd- 
wyd  y  Cyfundeb  o'i  gychwyn  cyntaf  â 
gŵr  mor  gydnerth. 

Ar  yr  un  pryd  gwnaem  gam  ag  ef,  ac  a 
sefyllfa  bresenol  Methodistiaeth  yn  rhan 
isaf  Sir  Aberteifi,  pe  y  gosodem  ef  allan 
fel  g\Vr  perffaith.  Rhaid  addef  nad  oedd 
i'w  gymharu  â'i  gyfaill,  y  Parch.  Ebenezer 
Richard,  Tregaron,  fel  trefniedydd  gydag 
amgylchiadau  allanol  yr  achos.  Rywsut, 
fel  y  Parch.  Thomas  Richard,  yn  Sir 
Benfro,  yr  oedd  yn  hollol  wrthwynebol  i 
amlhau  capelau.  "Y  mae  genym  eithaf 
digon  o  gapelau,"  meddai,  "  eisiau  arbed 
eu  cyrph  sydd  ar  y  bobl  ;  ac  os  ewch  i 
wrando  arnynt  oll  fe  gyll  yr  efengyl  ei 
dylanwad  ar  y  wlad."  Pu  ef  yn  foddion 
i  godi  y  wlad  i  wrando  yr  efengyl  ;  deuai 
tyrfaoedd  mawrion  yn  nghyd  pa  le  bynag 
ei  cyhoeddid  i  bregcthu ;  a  thrwy  ei 
weinidogaeth  effeithiol  argyhoeddwyd  can- 
oedd  i  fywyd  tragywyddol.  Tybiai  efe  mai 
ychydig  o  gapelau  fyddai  oreu,  a  phob  un 
o'r  rhai   hyny    yn    fath    o    Jerusalem,    yn 


gyrchfa  pobloedd ;  ac  felly  gosodai  ei 
wyneb  fel  callestr  yn  erbyn  pob  ymgais  i 
gael  capel  mewn  ardal  newydd.  I  Jeru- 
salem  y  dylai  y  bobl  ddod.  Y  canlyniad 
oedd  fod  pregethwyr,  nad  oeddynt  ond 
ceiHogod  rhedyn  o'u  cymharu  âg  ef,  yn 
gwyHo  ei  symudiadau,  yn  adeiladu  ysgol- 
dai  a  chapelau  yn  yr  ardaloedd  lle  y 
pregethai  efe  mewn  amaethdai,  ac  yn 
casglu  i'r  rhai  hyny  yr  eneidiau  a  gawsent 
eu  hargyhoeddi  trwy  ei  offerynoHaeth  ef. 
Ystyriai  ef  yr  awydd  am  gael  capel  yn 
agos  i'r  bobl  fel  difaterwch  ysprydolgyda'r 
efengyl,  a  diffyg  awydd  i'w  mwynhau. 
Nid  oedd  mewn  un  modd  yn  gyson  âg  ef 
ei  hun  yn  hyn.  Pregethodd  lawer  yn 
ystod  ei  oes  mewn  tai  ffermydd,  rhwng  y 
gwahanol  gapelau  ;  ond  pan  y  dywedid 
wrtho  fod  yno  ddigon  o  gynuHeidfa  i  gael 
capel,  gwrthwynebai  yn  benderfynol,  gan 
ddweyd  na  ddyhd  rhoddi  ffordd  i  ddiogi. 
Pe  buasai  yn  drefniedydd  doeth  yn  y 
mater  hwn,  gahasai  yn  hawdd  ddyogelu 
yr  oU  o  ran  isaf  Sir  Aberteifi  i'r  Meth- 
odistiaid,  o  Lanarth  i  lawr  hydSir  Benfro, 
yr  un  fath  agygwnaeth  Ebenezer  Richard 
a  rhan  uchaf  y  sir  ;  ond  o  herwydd  ei 
gyndynrwydd  ef,  a'i  wrthwynebiad  i 
gapelau  newyddion,  aeth  enwadau  eraiH  i 
fewn  i'w  lafur,  a  medasant  iddynt  eu 
hunain  y  cnwd  a  hauodd  efe.  EfaHai,  pe 
y  cawsai  efe  fyw  i  fyned  yn  hen,  y  gahai 
ddyogelu  y  wlad  iddo  ei  hun  ;  ond  gan 
iddo  farw  mor  gynar,  ac  na  chododd  ar  ei 
ol,  yn  y  rhan  hono  o'r  sir,  neb  cyfartal 
iddo  mewn  dawn  a  Hafur,  bu  ei  wrthodiad 
i  Hosogi  capelau  yn  foddion  i  drosglwyddo 
i  feddiant  enwadau  eraiU  ardaloedd  cyfain 
a  ddylent  fod  yn  perthyn  i'r  Methodistiaid 
y  dydd  hwn.  Pan  y  teithiem  unwaith  o 
Landysil  i  Dwrgwyn,  ryw  bedair  milltir 
o'r  lle  olaf  yr  oeddem  yn  pasio  heibio  i 
gapel  bychan,  prydferth,  perthynol  i'r 
Annibynwyr.  A  dywedai  ein  harweinydd 
wrthym  i'r  hoU  ardal  hono  unwaith  fod  yn 
Fethodistaidd,  ond  gan  i  Mr.  Morris 
rwystro  adeiladu  capel  yno,  i'r  Annibynwyr 
ddyfod  yn  mlaen  i  gyflenwi  y  difíyg,  ac  nad 
oedd  ond  Annibynwyr  yno  yn  bresenol. 
Nid  condemnio  yr  Annibynwyr  yr  ydym, 
ond  beio  gwleidlywiaeth  Ebenezer  Morris. 
Nid  oedd  coUi  godreu  y  sir  i'r  Cyfundeb 
yn  amcan  ganddo,  ond  dyna  i  raddau 
mawr  a  fu  canlyniad  y  cwrs  a  gymerodd. 
Ac  ni  chymerasai  hyny  le  pe  buasai  mor 
awyddus  am  wneyd  cartrefi  crefyddol  i'r 
bobl  ag  ydoedd  am  cu  hachub. 

Yn  rhy   brin  hefyd  yr  oedd  gwerth   yr 

Ysgol  Sabbothol,  a'r  lles  a  ellid  effeithio 
trwyddi,  wedi  gwawrio  ar  ei  feddwl.  Gwir 
iddo  lafurio  llawer  gyda'r  Ysgol  Sul,  ac  y 
byddai  yn  cyduno  â'r  Parch.  Ebenezer 
Richard  i  gymeryd  rhan  yn  y  Cymanfa- 
oedd  Ysgolion  ;  ond  fel  sefydliad  y  plant 
yn  benaf  yr  edrychai  arni.  Yn  ei  fryd  ef 
yr  oedd  pob  cyfarfod  i  fod  yn  ddarostyng- 
edig  i'r  bregeth.  Dywedai  wrth  y  bobl 
mewn  oed  :  "  Bydd  dau  yn  ddigon  i  fod 
yn  yr  ysgol  gyda'r  plant ;  dewch  chwi  i 
gyd  i'r  bregeth  yn  Mlaenanerch  neu  Dwr- 
gwyn."  Yn  hyn  oll  gweithredai  yn  gwbl 
gydwybodol ;  dyna  y  goleuni  yr  oedd  ef 
wedi  ei  gael ;  nid  oedd  gwerth  yr  Ysgol 
Sabbothol  fel  cyfleustra  i  fyfyrio  yn  y 
gwirionedd,  ac  fel  moddion  i  achub  eneid- 
iau,  wedi  cael  ei  amlygu  iddo.  Yr  ydym 
yn  teimlo  fod  tegwch  yn  haeddu  i  ni  wneyd 
y  sylwadau  hyn  ;  profant  fod  y  doethaf  o 
ddynion,  a'r  mwyaf  ymroddedig,  yn  agored 
i  wneyd  camgymeriadau,  ac  felly  am 
Ebenezer  Morris.  Ond  yr  ydym  yn 
addaw  nad  ymrysonwn  âg  ef  mwy. 

Ni  ddiangodd  Mr.  Morris  rhag  profedig- 
aethau,  ac  yn  ddiau  un  o'r  rhai  trymaf  a'i 
cyfarfu  oedd  marwolaeth  David,  ei  fab 
hynaf,  yn  y  flwyddyn  1819.  Gŵr  ieuanc 
hynod  o  hynaws  ac  addawol  ydoedd  ;  yr 
ydoedd  ar  y  pryd  yn  arolygu  masnachdy 
Mrs.  Foulkes,  yn  Machynlleth  ;  yr  oedd 
ar  bwynt  priodi  yn  anrhydeddus,  a  gobeith- 
ion  dysglaer  yn  ymagor  o'i  flaen.  Eithr 
Awst  18,  aeth  i  ymdrochi  i'r  afon  Dyfi,  a 
rywsut,  efe  a  foddodd,  ac  efe  yn  27  mlwydd 
oed.  Y  Sabbath  blaenorol  i  hyny,  pre- 
gethai  Mr.  Morris  yn  Aberystwyth  yn  y 
boreu,  ac  yn  nghapel  Penllwyn  am  ddau 
yn  y  prydnhawn.  Yn  Mhenllwyn,  ei 
destun  oedd,  Actau  xxi.  14  :  "  Ewyllys  yr 
Arglwydd  a  wneler."  Llefarai  yn  ddwys 
ac  yn  sylweddol,  ond  nid  mor  hwylus  ag 
y  gwnelai  weithiau,  a  chyn  y  diwedd 
gwnaeth  y  sylw  :  "  Cerdded  yn  drwm  y 
mae  y  bregeth  ;  ac  nis  gwn  pa  un  ai  i 
chwi  ai  i  mi  fy  hun  y  mae  y  geiriau  yn 
perthyn,  ond  y  maent  wedi  bod  ar  fy 
meddwl  er  ys  hir  amser."  Y  dyddiau 
canlynol,  yr  oedd  Cymdeithasfa  yn  cael  ei 
chynal  yn  Llangeitho,  ac  yno  y  cyrhaedd- 
odd  y  newydd  ef  am  farwolaeth  sydyn  a 
dyeithr  ei  anwyl  fab.  Darfu  i'r  hysbys- 
rwydd  ei  drywanu  hyd  ddyfnder  ei  enaid, 
yr  oedd  ei  natur  fel  pe  ar  ymrwygo,  ond 
yn  nghanol  ei  deimladau  drylliog  medrodd 
yngan  ei  destun  y  Sul  blaenorol :  "  E- 
wyllys  yr  Arglwydd  a  wneler."  Brysiodd  i 
Fachynlleth,  oddiyno  dug  gorph  marw  ei 


fab  gydag  ef  i'w  gladdu  yn  meddrod  y 
teulu  yn  mynwent  Troedyraur  ;  a'r  gair 
cyntaf  a  ddywedodd  wrth  ei  briod  ar  ol 
croesi  rhiniog  y  ty  oedd :  "  Gobeitho, 
Mah  fach,  na  chawsoch  eich  gadael  i 
ddweyd  dim  yn  galed  am  yr  Arglwydd." 
Y  Sul  canlynol,  yr  oedd  ei  gyhoeddiad  yn 
Twrgwyn,  ac  er  mor  friw  oedd  ei  fron 
penderfynodd  gyflawni  ei  ddyledswydd,  a 
phregethu.  Medrodd  ffrwyno  ei  deim- 
ladau  yn  ystod  y  bregeth,  ond  ar  y  terfyn 
rhoes  allan  yr  emyn  ganlynol  i'w  chanu  : — 

"  Ac  ni  fydda'i  'n  hir  cyn  gorphen, 

Ddim  yn  hir  cyn  glanio  fry  ; 
Pob  addewid,  pob  bygythiad, 

Pob  gorchymyn  sydd  o'm  tu  ; 
Nid  y  dyfnder  fydd  fy  nhrigfan, 

Gwn  y  deuaf  yn  y  man ; 
'Nol  fy  ngolchi  gan  y  tònau, 

Yn  ddihangol  byth  i'r  lan." 

Gan  fod  cyfeiriad  yn  y  peniU  at  y  "  dyfn- 
der,"  a'r  "  tònau,"  a'i  fod  yntau  yn  mron 
methu  ei  roddi  allan  gan  deimlad,  cafodd 
effaith  annesgrifiadwy  ar  y  dyrfa.  Ceis- 
iwyd  canu,  ond  ar  y  canol  torwyd  allan  i 
wylo,  a  rhyw  gymysg  o  wylofain  a  chânu  a 
fu  oddiyno  i'r  diwedd. 

Ni  fu  Ebenezer  Morris  byth  yr  un  dyn 
wedi  marwolaeth  ei  fab  David.  Yn  ych- 
wanegol,  llafuriai  yn  mhell  uwchlaw  ei 
allu ;  yr  oedd  ei  deithiau  hirion  trwy 
Gymru  ar  bob  math  o  dywydd,  y  cyffröad 
raid  fod  yn  cymeryd  lle  ar  ei  natur,  pan 
yn  pregetliu  i  gynulleidfaoedd  mawrion, 
yn  enwedig  ar  y  maes  yn  y  Gymdeithasfa  ; 
a'r  gofal  am  yr  achos  yn  ei  holl  ranau  a 
bwysai  yn  wastadol  ar  ei  feddwl,  yn  fwy 
nag  a  fedrai  ei  gyfansoddiad  ddal.  Goddi- 
weddwyd  ef  hefyd,  fel  ei  dad,  er  efallai 
nad  yn  hollol  i'r  un  graddau,  â  thewych- 
dod  afiach  ac  annaturioL  Rhwng  pob 
peth,  tua  diwedd  y  flwyddyn  1824,  er  ei 
fod  o  ran  oedran  yn  anterth  ei  rym, 
gwelid  arwyddion  fod  ei  natur  yn  tueddu 
i  ymoUwng.  Yn  mis  Chwefror,  1825,  aeth 
i  Limdain,  i  wasanaethu  yr  eglwys  Feth- 
odistaidd  yn  Jewin  Crescent.  Dwy  waith 
y  buasai  yn  Llundain  yn  flaenorol.  Caw- 
sai  wahoddiadau  cynhes  lawer  gwaith  o'r 
Brifddinas,  a  chymheUai  ei  frodyr  yn  y 
Dê  ef  i'w  derbyn  ;  eithr  am  ryw  resymau 
annhueddol  i  fyned  oedd  efe,  ac  feUy  tair 
gwaith  y  bu  yno  yn  ystod  ei  oes  weinidog- 
aethoL  Yr  oedd  yn  dra  hwyrfrydig  i 
fyned  hefyd  y  tro  diweddaf  hwn  ;  ond  yr 
oedd  cyfeiUion  Llundain  yn  dra  awyddus 
am  ei  gael,  a  thro  Cyfarfod  Misol  Aber- 
teifi  i   anfon  gweinidog   yno  wedi  dirwyn 

oddiamgylch,  fel  rhwng  pob  peth  y  cyd- 
syniodd  i  fyned.  Llenwid  ei  feddwl  â 
rhyw  ddifrifwch  angherddol  wrth  feddwl 
am  y  daith.  Yn  yr  eglwysi  a  fugeilid 
ganddo,  gofynai  yn  daer  am  ran  yn 
ngweddîau  y  brodyr  a"r  chwiorydd ;  ac 
meddai  yn  Mlaenanerch  :  "  Gweddíau  y 
rhai  hyny  sydd  yn  meddwl  na  thâl  eu 
gweddîau  ddim  wyf  fi  yn  ddymuno." 

Ar  y  ffordd  i  Lundain  efe  a  bregethodd 
yn  Nghaerfyrddin.  Yn  nhŷ  y  capel  yn 
tìaenorol  i'r  odfa  yr  oedd  amryw  gyfeillion 
wedi  cyd-ymgynull;  meddienid  Mr.  Morris 
â  rhyw  ddwysder  anarferol  ;  dywedai  fod 
y  siwrnai  yn  gwasgu  yn  drwm  ar  ei 
feddwl,  ac  yna  cyfarchodd  hwy  oll  mewn 
dull  nodedig  o  effeithiol  :  "  Cofiwch,  gyf- 
eillion,  fod  siwrnai  bwysig  o'ch  blaen 
chwithau  i  gyd ;  y  siwrnai  fawr  i  dra- 
gywyddoldeb."  Ei  destun  yn  y  capel 
ydoedd,  Salm  ii.  12  :  "  Cusenwch  y  Mab, 
rhag  iddo  ddigio,  a'ch  difetha  chwi  o'r 
ffordd."  Cafodd  odfa  ryfedd  ;  a  bu  y 
bregeth  yn  foddion  troedigaeth  i  amryw. 
Yn  mysg  eraill,  daethai  dyn  ieuanc  parch- 
us,  ond  cwbl  ddigrefydd,  i'r  odfa,  wedi 
cael  ei  attynu  gan  enwogrwydd  y  pre- 
gethwr ;  cydiodd  geiriau  Mr.  Morris  yn 
ei  gydwybod,  a  chyn  cael  heddwch  i'w 
enaid  bu  raid  iddo  droi  at  Waredwr  pech- 
adur,  a  bu  yn  Gristion  gweithgar  hyd 
derfyn  ei  oes,  ac  am  lawer  o  flynyddoedd 
yn  tìaenor  cymeradwy.  Fel  hyn  yr  ysgrif- 
enai  yn  mhen  deugain  mlynedd  gwedi  i'r 
odfa  basio  :  "  Nid  anghofiaf  byth  yr  apêl  a 
wnaeth  Mr.  Morris  at  y  bobl  ieuainc  am 
wneyd  heddwch  â  Duw  trwy  gusanu  ei 
Fab  ef,  neu  trwy  gredu  ynddo,  a  hyny  yn 
ddioedi.  Dywedai  mai  peth  ofnadwy  o 
beryglus  oedd  oedi,  gan  y  gallai  y  Mab 
ddigio,  a'u  gyru  o'r  ffordd  i  gael  eu 
dyfetha.  '  Chwi,  wŷr  ieuainc,'  meddai, 
'  os  na  cheisiwch  gymod  heno,  gall  efe 
ddigio  cyn  y  boreu.  Hwyrach  y  caech 
fy  w  gwedi  hyny  am  lawer  o  flynyddoedd ; 
ond  o  bosibl  y  symudai  Rhagluniaeth 
chwi  i  rywle  yn  Lloegr,  ac  y  caech  eich 
cario  ymaith  gan  demtasiynau,  fel  ûs  o 
flaen  y  gwynt,  nes  anghofio  moddion  gras, 
a  chadw  yn  mhell  oddiwrth  y  gwirion- 
eddau  a  fyddai  yn  debyg  o  effeithio  yn  dda 
arnoch,  a  hyny  oll  oblegyd  i'r  Arglwydd 
ddigio  wrthych  am  nad  ufuddhasoch  yma 
i'r  efengyl.'  Yr  wyf  yn  cofio  i  mi  fethu  cysgu 
y  noson  hono,  heb  yn  gyntaf  roddi  fy  hun 
yn  gwbl  i'r  Arglwydd,  rhag  erbyn  y  boreu 
y  byddwn  wedi  colli  pob  teimlad  crefyddol, 
ac  wedi  cael  fy  ngadael  i  galedwch  calon." 

CYF.    II. 


Ychwanegai  yr  hen  flaenor  ei  fod  bob 
amser  gwedi  hyn  yn  edrych  ar  Mr.  Morris 
fel  ei  dad  ysprydol. 

Bu  ei  lafur  yn  Llundain  y  tro  hwn  yn 
dra  Ilwyddianus,  ac  yn  nodedig  o  fendith- 
iol  i'r  eglwys.  Cyn  iddo  ymadael  cyn- 
helid  yno  y  Gymanfa  flynyddol,  fel  yr 
arferid,  ar  y  Groglith  a'r  Pasc,  a  daethai 
y  Parch.  John  Elias  i  fynu  at  Mr.  Morris, 
i  wasanaethu  yn  y  Gymanfa,  ac  i'w  ddilyn 
gwedi  hyny  gyda  gwaith  y  weinidogaeth 
yn  y  Brifddinas.  Yr  oedd  arddeliad  nod- 
edig  ar  y  Gymanfa  o'r  cychwyn,  a'r  gwlith 
yn  disgyn  yn  drwm  yn  mhob  cyfarfod. 
Ond  ni  anghofir  byth  yr  odfa  olaf  nos 
Lun  y  Pasc,  pan  y  pregethai  Mr.  Elias  a 
Mr.  Morris.  Yr  oedd  yr  addoldy  wedi  ei 
orlanw  gan  Gymry  ;  nid  oedd  eisteddle- 
oedd  i'w  cael  i  haner  y  bobl  oedd  wedi 
ymgynull,  ac  yr  oedd  pawb  yn  Ilawn 
dysgwyliad.  Testun  Mr.  Elias,  yr  hwn  a 
lefarai  yn  gyntaf,  oedd,  Salm  i.  5  :  "  Am 
hyny  yr  annuwiolion  ni  safant  yn  y  farn, 
na  phechaduriaid  yn  nghynulleidfa  y  rhai 
cyfiawn."  Yr  oedd  nerth  rhyfedd  yn  cyd- 
fyned  a'i  eiriau  ;  tystiai  amryw  o  wŷr 
craffus  na  chlywsant  mo  hono  erioed  yn 
fwy  hyawdl  a  grymus ;  yr  oedd  y  dorf 
anferth  yn  gyfangwbl  yn  ei  law.  Pwys- 
leisiai,  yn  mysg  pethau  eraill,  ar  gynulleidfa 
y  rhai  cyfiawn  ;  darluniai  yn  dra  tharaw- 
iadol  y  rhwystrau  oedd  i'r  cyfiawnion  fod 
yn  un  gynulleidfa  ar  y  ddaear,  megys  eu  bod 
yn  byw  yn  ngwahanol  gyfnodau  amser,  ac 
yn  ngwahanol  ranau  y  byd,  eu  bod  wedi  eu 
gwahanu  gan  gymysgiad  yr  ieithoedd,  a 
thrwy  fod  yn  perthyn  i  wahanol  sectau 
crefyddol ;  ond  dywedai  y  byddent  oll  yn 
un  gynulleidfa  yn  y  farn,  heb  un  annuwiol 
na  phechadur  yn  eu  mysg  ;  y  rhagrithwyr 
oll  wedi  cael  eu  hysgwyd  ymaith  fel  yr 
ysgydwai  Paul  y  wiber  oddiar  ar  ei  law, 
Yr  oedd  y  Ilewyrch  dwyfol  mor  amlwg  fel 
yr  oedd  dynion  yn  methu  dal,  a  chewri 
mewn  anwiredd  wedi  ymollwng  i  wylo 
fel  plant. 

Ar  ei  ol  cyfodai  y  Parch.  Ebenezer 
Morris,  a'i  osgo  yn  dywysogaidd,  ond  â 
rhyw  dynerwch  hyfryd  yn  eistedd  ar  ei 
wedd.  Cymerodd  yn  destun  Luc  x.  34  : 
"  Ac  efe  a'i  dug  ef  i'r  Ilety,  ac  a'i  hym- 
geleddodd."  Teimlai  cyfeillion  Mr.  Morris 
yn  fawr  drosto,  ei  fod  yn  gorfod  pregethu 
ar  ol  y  fath  ẃr,  a  hyny  pan  oedd  wedi  cael 
odfa  mor  rymus.  üfnent  hefyd  nad  oedd 
ei  destun  yn  ddigon  cyffrous  fel  ag  i'w 
alluogi  i  gael  gafael  ar  y  bobl  gwedi  y  fath 
ddylanwad.     Ond  nid  hir  y  bu  pawb  cyn 

deall  fod  Mr.  Morris  hefyd  yn  llaw  yr 
Arglwydd.  Aeth  i  ddesgrifio  gwerth  a 
rhagoriaeth  eglwys  Dduw  fel  llety,  a'r 
amgylchiadau  oedd  yn  peri  fod  yn  rhaid 
i'w  holl  wrandawyr  wrth  y  fath  lety, 
neu  fod  oddiallan  byth  heb  ymgeledd. 
Gwaeddai,  gydag  awdurdod  anorchfygol  : 
"  Bobl  !  Y  mae  y  nos  yn  dyfod  ;  y  mae 
y  gwlaw  mawr  ar  ymdywallt  !  A  oes 
genych  lety  ?  "  Bloeddiai  drosodd  a  thros- 
odd,  a  rhyw  nerth  newydd  yn  cydfyned  â 
phob  bloedd :  "llety,  llety,  LLETY." 
Erbyn  hyn  yr  oedd  yno  le  rhyfedd.  Os  y 
chwythai  y  gwynt  cryf  ar  yr  odfa  flaen- 
orol,  yn  awr  yr  oedd  y  rhuthrwynt  wedi 
dyfod,  fel  nas  gallai  neb  wrthsefyll.  Aeth 
y  bobl  i  floeddio  "  LLETY  "  am  yr  uchaf, 
nes  yn  swn  eu  bloeddiadau  y  boddwyd  llais 
y  pregethwr.  Daeth  rhai  degau  o'r  newydd 
i'r  eglwys  yn  Jewin  Crescent  ar  ol  y 
Gymanfa,  ac  yn  eu  mysg  amryw  o  wrth- 
gilwyr,  a  thystient  oll  mai  "  pregeth  y 
llety  "  oedd  wedi  eu  gorchfygu. 

Nid  yw  hanes  "pregeth  y  llety "  yn 
gorphen  yn  hoUol  yn  y  fan  hon.  Yn 
nhymor  Pasc  y  flwyddyn  ganlynol  gwas- 
anaethai  y  Parch.  Wilham  Evans,  Tonyr- 
efail,  yn  LJundain,  ac  yn  ei  ymchwil  am 
lyfrau,  trodd  i  mewn  i  ystorfa  llyfrwerthwr 
o'r  enw  Mr.  Hamihon,  yn  Paternoster 
Row.  Gwedi  i  Mr.  Hamilton  ddeaU  mai 
gweinidog  Cymreig  ydoedd,  dywedodd 
iddo  y  flwyddyn  flaenorol  fyned  i  wrando 
Cymro,  sef  un  Ebenezer  Morris,  yn  pre- 
gethu  yn  Stirrey  Cìiapel,  capel  yr  Hybarch 
Rowland  Hill ;  mai  y  testun  ydoedd:  "  Ac 
a'i  dug  ef  i'r  llety,"  a  bod  effeithiau 
rhyfeddol  yn  cael  eu  teimlo  gan  bawb 
oedd  yn  gwrando.  Gwedi  deall  fod  Mr. 
Morris  yn  pregethu  yn  Gymraeg  yn  Jewin 
Crescent  nos  Lun  y  Pasc,  aeth  Mr. 
Hamilton  yno  o  ran  cywreinrwydd  ;  ac  er 
na  ddeallai  air  o'r  bregeth,  yr  oedd  y  fath 
naws  yn  y  cyfarfod,  y  fath  fynegiant  yn 
ngwedd  a  llais  y  pregethwr,  a'r  fath 
ddylanwad  yn  cael  ei  deimlo  gan  bawb  o'i 
gwmpas,  fel  y  gorchfygwyd  y  Sais  yn 
hollol  drachefn,  ac  y  teimlai  yn  gwbl  yr 
un  fath  ag  y  gwnelai  yn  flaenorol  yn 
Sîirrey  Chapcl.  Heblaw  Uawer  o  bregeth- 
wyr  ac  offeiriaid  eraiH,  yr  oedd  y  Parch. 
Wifliam  HoweHs,  Longacre,  yn  bresenol 
yn  yr  odfa  nos  Lun  y  Pasc,  ac  ymddang- 
osai  fel  un  wedi  cael  ysglyfaeth  lawer. 

Y  nos  Fawrth  ganlynol  traddododd 
]\Ir.  Morris  ei  bregeth  ymadawol  yn  Llun- 
dain,  oddiar  Heb.  xii.  i  ;  ac  ar  ei  fíbrdd 
adref    pregethodd    drachefn   yn    Nghaer- 


fyrddin,  oddiar  Salm  cxix.  32  :  "  Ffordd 
dy  orchymynion  a  redaf,  pan  ehangech  fy 
nghalon."  Erbyn  cyrhaedd  cartref  yr 
oedd  yn  dra  Uesg  ei  natur,  a'r  afiechyd  o 
ba  un  y  bu  farw  wedi  ymaflyd  ynddo. 
Buasai  ei  lafur  yn  Llundain  yn  galed,  nid 
oedd  awyr  y  fle  yn  mis  Mawrth  llaith  ac 
oerllyd  yn  dygymod  âg  ef,  yr  oedd  ei  natur 
yntau  i  raddau  wedi  ei  anmharu  yn  flaen- 
orol,  fel  ag  i  fod  yn  barod  i  dderbyn  hadau 
afiechyd,  nes  y  gwelwyd  yn  fuan  wedi  ei 
ddychweliad  fod  yr  anhwyldeb  wedi  cyr- 
haedd  ei  ysgyfaint,  a'i  fod  mewn  cyflwr 
tra  pheryglus.  Rhyw  dair  gwaith  neu 
bedair  y  bu  yn  alluog  i  bregethu  ar  ol 
dyfod  adref.  Ei  bregeth  olaf  yn  Nhwr- 
gwyn  oedd  oddiar  Salm  xxx.  5  :  "  Canys 
enyd  fechan  y  bydd  yn  ei  hd  ;  yn  ei  fodd- 
lonrwydd  y  mae  bywyd  ;  dros  brydnhawn 
yr  erys  wylofain,  ac  erbyn  y  boreu 
y  bydd  gorfoledd."  Anturiodd  fyned  i 
Gastellnewydd-Emlyn,  Sabbath,  y  25ain 
o  Fehefin  ;  mewn  dirfawr  wendid  y  pre- 
gethodd,  a  chyn  odfa  yr  hwyr  bu  raid 
iddo  ddychwelyd  adref.  A  dyna  ei  bre- 
geth  olaf.  Ei  destun  oedd,  Salm  lxv.  4  : 
"  Gwyn  ei  fyd  yr  hwn  a  ddewisech  ac  a 
nesaech  atat,  fel  y  trigo  yn  dy  gyntedd- 
oedd."  Dengys  ei  gof-lyfr  y  bwriadai,  yn 
odfa  yr  hwyr,  bregethu  oddiar  Salm  lxxi.  g  : 
"  Na  fwrw  fi  ymaith  yn  amser  henaint ; 
na  wrthod  fi  pan  ballo  fy  nerth,"  testun 
nad  oedd  wedi  pregethu  arno  yn  flaenorol. 
Dyma  derfyn  dydd  gwaith  y  Parch. 
Ebenezer  Morris.  Ni  adawodd  ei  dŷ 
wedi  iddo  ddychwelyd  o  Gastellnewydd- 
Emlyn,  ac  yn  bur  fuan  caethiwyd  ef  i'w 
wely.  Darfu  i'r  son  am  ei  selni,  ac  yn 
enwedig  y  tebygolrwydd  na  chaffai  ei 
adfer,  daro  y  wlad  â  math  o  syfrdandod. 
Ebenezer  Morris,  y  g\vr  y  gellid  meddwl 
mai  cryfder  ceryg  oedd  ei  gryfder,  yn  awr 
a'i  nerth  wedi  ei  ostwng  ar  y  ffordd  ;  y 
pregethwr  a'r  gweddîwr  digymhar  yn 
rhwym  gan  gystudd ;  yr  hwn  yr  oedd  ei 
wlad  mor  falch  o  hono,  ac  yn  edrych  i 
fynu  ato  fel  barnwr  a  thad,  efe  ar  fyned 
ymaith,  fel  na  chaent  weled  ei  wyneb  ef 
mwy !  Llanwai  y  syniad  galonau  can- 
oedd  â  thristwch.  Cyrchai  lluoedd,  o  bob 
sefyllfa  a  gradd,  yn  feunyddiol  i  Flaeny- 
wern  i  holi  ei  helynt  ;  a  chyfeillion  o  bell 
ac  o  agos  a  ddeuent  i  ymweled  âg  ef. 
Tra  y  gallodd,  ymddiddanai  yn  garuaidd 
â  phawb.  Gofidiai  y  rhai  a'i  gwelent 
wrth  ei  ganfod  mor  llesg,  ond  yr  oedd  efe 
yn  mwynhau  dyddanwch  Duw.  Dywedai 
trosüdd  a  throsodd  nad  oedd  am  fyw  gwedi 

gorphen  ei  ddiwrnod  gwaith.  "  Rhyw- 
beth  gofidus,"  meddai,  "  yw  yr  amgylch- 
iad  hwn  o  ddyoddef,  ond  y  mae  yn  ddigon 
da  i  bechadur  truan  fel  myfi.  Yr  unig 
beth  o  fawr  bwys  yw  adnabod  yr  Ar- 
glwydd.  Dyrna  fi  yn  tynu  yn  agos  at  ben 
fy  nhaith,  a  bron  glanio  yn  y  byd  tra- 
gywyddol  ;  ond  nid  oes  ynof  y  dychryn 
na'r  anesmwythder  lleiaf." 

Dechreu  mis  Awst,  cynheUd  Cymdeith- 
asfa  yn  nhref  Aberteifi,  a  daeth  nifer  o 
frodyr  a  chyfeillion  i  ymweled  âg  ef  ar  y 
ffordd  yno.  Dywedai  wrthynt :  "  Cofiwch 
fi  yn  garedig  at  yr  hoU  frodyr,  a  deisyf- 
wch  arnynt  beidio  fy  anghofio  inau.  Fy 
ngweddi  yw,  ar  i  udgorn  floedd  y  Brenhin 
fod  yn  eich  mysg.  Llawenydd  i'm  calon 
yw  clywed  y  cafwyd  arwyddion  o  hyny 
mewn  cyfarfodydd  diweddar.  Bydded  i'r 
arwyddion  o  bresenoldeb  Duw  a  fwynha- 
wyd  enyn  awyddfryd  gwresog  am  ych- 
waneg."  Ac  ychwanegai,  gyda  dwysder 
mawr  :  "  Pan  fyddo  yr  Àrglwydd  yn 
neshau  at  ei  bobl,  y  mae  fel  yn  gofyn 
iddynt,  A  fynwch  chwi  i  mi  ddyfod  yn 
nes  eto  ?  "  Ond  yn  mysg  yr  ymwelwyr, 
nid  oedd  neb  ag  y  teimlai  y  claf  mor 
gynhes  ato  a'r  Parch.  David  Charles, 
Caerfyrddin,  y  gvvr  a  safai  ochr  yn  ochr 
âg  ef  yn  nghynadleddau  y  Gymdeithasfa 
pan  yn  blaenori  y  Uu.  Hawddach  dych- 
ymygu  na  darlunio  teimladau  y  ddau  arwr 
efengylaidd,  a  fuont  yn  gymdeithion  mewn 
llawer  brwydr,  wrth  ffarweho  a'u  gilydd 
am  byth  ar  y  ddaear.  Ar  ol  ymadawiad 
ei  gyfaill,  dywedai  Mr.  Morris  wrth  ei 
briod :  "  Mary  fach,  fe  fu  yma  lu  o  gyfeiU- 
ion  yn  ymyl  y  gwely,  ond  Dafydd  yw  yr 
un  sydd  wedi  gwlychu  dillad  y  gwely  â'i 
ddagrau." 

Tua  dau  ddiwrnod  cyn  ei  farw,  daeth 
dau  bregethwr  ieuanc  o  Benmorfa  i  ym- 
weled  âg  ef,  a  chan  y  gofynent  ganddo  am 
ryw  gynghorion,  efe  a  ddywedodd  :  "  Cyf- 
eiriwch  eich  pregethau  at  gydwybodau  y 
gwrandawyr.  Nid  tymherau  anianol  y 
bobl,  ond  eu  cydwybodau  oedd  genyf  fi 
yn  nod  bob  amser ;  ac  yn  awr,  pan  yr  wyf 
yn  myned  i  farw,  y  mae  hyny  yn  esmwytho 
fy  ngobenydd.  Os  cewch  chwi  eich  dau 
fyw  yn  hir,  digon  tebyg  y  gwelwch  amser 
ar  grefydd  pryd  na  bydd  nemawr  o'r 
newydd  yn  dyfod  i'r  seiat.  Y  pryd  hwnw, 
peidiwch  Uusgo  dynion  dioruchwyliaeth  i 
mewn  i'r  eglwys,  ond  dysgwyhwch  wrlh 
Dduw,  a  cheisiwch  ef,  yr  hwn  yn  ei 
amser  da  ei  hun  a  Iwydda  y  gwaith. 
Rhoes  Duw  addewid  i  Abraham  am  fab ; 

ond  yr  oedd  Sarai  yn  gweled  yr  amser  yn 
hir,  ac  yn  anobeithio  y  caffai  y  fraint  o 
fyned  yn  fam  ;  felly,  hi  a  roes  Agar  i 
Ábraham,  ac  Ismael  a  gafwyd.  Nid  mab 
yr  addewid  oedd  efe,  a  mawr  y  bhnder  a 
barodd  hyn  i  Sarai  ar  ol  hyny.  Dysgwyl- 
iwch  chwithau  wrth  addewid  Duw,  heb 
fyned  ar  ol  y  cnawd,  nes  y  caffer  plant  yr 
addewidion  i'r  eglwys." 

Teimlai  Eglwyswyr,  yn  gystal  ac  Ym- 
neillduwyr,  wrth  glywed  fod  Ebenezer 
Morris  wedi  clafychu  i  farw,  a  bu  amryw 
o  offeiriaid  yn  edrych  am  dano.  Fel  hyn 
yr  ysgrifena  y  Parch.  H.  L.  Davies,  cuw- 
rad  Llangranog  y  pryd  hwnw,  eithr  gwedi 
hyny  ficer  Cenarth  :  "  Nid  angofiaf  byth 
y  dydd  olaf  y  bum  gyda  Mr.  Morris,  ryw 
ddiwrnod  neu  ddau  cyn  iddo  fyned  i 
dderbyn  ei  dragywyddol  wobr.  Feallai 
mai  myfi  oedd  y  gweinidog  olaf,  yr  olaf, 
niodd  bynag,  o  weinidogion  Eglwys  Loegr, 
a  ymwelodd  âg  ef.  Tarawyd  fi  â  syndod 
wrth  ei  weled  mor  syml  a  dirodres ;  dyn 
yr  oedd  ei  hanes  yn  hanes  cyfundeb  cref- 
yddol  am  yr  haner  can'  mlynedd  blaenorol, 
a  hyny  ar  y  fath  amserau  cyffrous.  '  Nid 
oeddwn  i,'  ebai  efe,  '  ond  yn  gweithredu 
yn  ol  yr  hyn  a  ddywedai  fy  nghydwybod 
wrthyf,  gan  ymegnio  dros  yr  hyn  oedd  yn 
angenrheidiol.'  Yna  mynegai  ei  brofiad 
personol  :  '  Am  ddoniau  pregethu,  nid 
ydynt  ddim  yn  awr  marw,  ac  nid  ydyw 
Ìlwyddiant  yn  y  weinidogaeth  yn  ddim. 
Yr  wyf  yn  ymorphwys  yn  hollol  ar  haedd- 
iant  Crist  am  dderbyniad  gerbron  Duw. 
Ac  y'm  ceir  ynddo  ef!  Dywedwch  mai 
dyna  eiriau  olaf  Ebenezer  Morris.'  " 

Wedi  deffroi  o  gwsg,  galwodd  am  Mrs. 
Morris,  ac  meddai  wrthi :  "  Yr  oeddwn  yn 
gweled  fy  hun  neithiwr  yn  nghymdeithas 
y  brodyr  dedwydd  sydd  wedi  huno  yn  yr 
lesu  er  ys  blynyddoedd  :  Mr.  Lloyd,  o 
Gayo,  a  Mr.  Jones,  Llangan,  a  melus 
odiaeth  oedd  eu  cwmni.  Mi  brofais,  do, 
yn  wir,  mi  brofais  ffrwythau  y  wlad."  Yn 
mhen  ychydig  efe  a  ychwanegodd  :  "  Ni 
l)u  neb  erioed  yn  hoffach  o'i  wlad  a'i  deulu 
na  myfi  ;  ond  yn  awr,  oddiar  yr  olwg  a 
gefais  ar  y  dedwyddwch  nefol,  ac  oddiar  y 
pethau  rhyfeddol  ddatguddiwyd  i  mi,  nid 
wyf  bellach  yn  teimlo  ymlyniad  wrth 
ddim  sydd  yma,  nac  un  dymuniad  am 
aros  yn  y  corph.  Cefais  olwg  ogonedd- 
usach  nag  a  gefais  erioed  o'r  blaen  ar  y 
wlad  well,  y  byddaf  ynddi  maes  o  law." 
Yna,  gyda  gwen  orfoleddus,  efe  a  lefodd  : 
"  Yn  awr,  mi  a'i  gwelaf  !  O  !  wlad  ryfedd  ! 
O'r   mwynhad  annhraethol   wyf  yn  brofi, 

le,  hyd  yn  nod  yn  loesion  angau."  Dydd 
olaf  ei  fywyd  a  ddaeth,  pan  yr  oedd  ei 
ddiffyg  anadl  a'i  floesgni  gymaint  fel  nas 
gellid  deall  ond  ychydig  o'r  hyn  a  ddy- 
wedai.  Eithr  deallwyd  ef  yn  gweddío 
dros  ei  wlad  :  "  O  !  bydded  i  wybodaeth 
yr  Arglwydd  gynyddu  yn  y  tir  !  "  Yr 
oedd  hyny  ar  ei  wefusau  trwy  y  boreu. 
Yn  y  prydnhawn  clywyd  ef  yn  dywed- 
yd  trosodd  a  throsodd  :  "  Pa  le  y 
mae  yr  Yspryd  Glân  ?  Pa  le  y  mae  yr 
Yspryd  Glan  ?  "  Yn  mhen  enyd  fechan 
efe  a  gododd  ei  law,  ac  a  ddywedodd  :  "  O  ! 
Yspryd  Glan  !  "     A  chan  addoh  felly  efe 


na  chymaint  o  gwynfan  ac  wylofain. 
Cymerodd  y  claddedigaeth  le  y  dydd  lau 
canlynol.  Daethai  tyrfaoedd  mawrion  yn 
nghyd,  o  wahanol  barthau  y  wlad ;  a  chan 
na  allai  capel  Twrgwyn  gynwys  agos  y 
bobl  oedd  wedi  ymgynull,  cynhahwyd  y 
gwasanaeth  crefyddol  ar  y  maes,  yn  agos 
i'r  t\-,  am  un-ar-ddeg  o'r  gloch  yn  y  boreu. 
Dechreuwyd  trwy  weddi  gan  y  Parch. 
David  Griffiths,  Llantwd,  Sir  Benfro,  a 
phregethodd  y  Parch.  Ebenezer  Richard 
oddiar  Heb.  xiii.  7 :  "  MeddyHwch  am 
eich  blaenoriaid  y  rhai  a  draethasant  i 
chwi  air  Duw ;  ffydd  y  rhai  dilynwch,  gan 


EGLWYS       A       MYNWENT      THOEDYRAUR. 
[Lle  claddedigaeth  y  Morrisiaid.'l 


a  fu  farw,  prydnhawn  dydd  Llun,  Awst 
15,  1825,  ac  efe  yn  56  mlwydd  oed. 

Bu  farw  adeg  cynhauaf,  ac  yr  oedd  y 
dydd  Llun  hwnw  yn  ddiwrnod  tôg,  a'r 
bobl  allan  yn  brysur  yn  cynhauafu  yr  ŷd. 
Pan  y  cyrhaeddodd  y  newydd  hwy  fod 
Ebenezer  Morris  wedi  marw,  dyna  y 
medelwyr  yn  taflu  eu  crymanau  o'u  dwy- 
law,  ac  yn  syrthio  ar  y  ddaear  mewn 
wylofain.  Gweision  ffermwyr,  hyd  yn 
nod  heb  fod  yn  proffesu  crefydd,  a  wylent 
yn  uchel.  Nid  gormod  dweyd  fod  yr  hoU 
wlad  yn  galaru.  Dywedai  hen  flaenor  o 
Dwrgwyn  na  welodd  y  fath  angladd  erioed, 


ystyried  diwedd  eu  hymarweddiad  hwynt." 
Yna  dygwyd  ei  gorph  i  fynwent  Troedyr- 
aur,  lle  y  gosodwyd  ef  i  orwedd  yn  ymyl 
corph  ei  enwog  dad,  gyda  chyrph  ei  fab, 
a  dwy  o'i  ferched,  y  rhai  oedd  wedi  ei 
ragflaenu  i'r  t}'-  rhagderfynedig  i  bob 
dyn  byw. 

Oddiwrth  yr  hyn  a  ddywedwyd,  gwelwn 
fod  Ebenezer  Morris  yn  llond  pwlpud  o 
bregethwr,  yn  llond  ardal  o  wladwr, 
ac  yn  llond  Cymdeithasfa  o  arweinydd. 
Cododd  Duw  ef  i  fod  yn  dywysydd  i'r 
Cyfundeb  mewn  amseroedd  cythryblus, 
pryd  yr  oedd  yn  rhaid  nid  yn  unig  wrth 

fwyneidd-dra  doethineb,  ond  hefyd  wrth 
wroldeb  didroi-yn-ol.  Yn  hyn  ni  phallodd 
efe,  ac  ni  ddigalonodd  ;  bu  yn  ffyddlawn  i 
argyhoeddiadau  ei  gydwybod,  er  gwaethaf 
gwg  uchelwyr,  a  gwrthwynebiad  llawer 
o'i  frodyr.  Fel  pregethwr,  rhaid  ei  osod 
yn  y  dosparth  blaenaf  oll,  ac  yn  y  rheng 
flaenaf  yn  y  dosparth  hwnw.  O  herwydd 
grym  a  phereidd-dra  ei  lais,  angerddoldeb 
ei  deimladaeth,  ei  ddifrifwch  arbenig,  a'r 
gallu  nodedig   a   feddai   i  wisgo  gwirion- 


eddau  syml  yr  efengyl,  byddai  yn  feistr  y 
gynulleidfa  pa  le  bynag  y  llefarai.  Fel  pre- 
gethwr  Cymdeithasfa,  i  anerch  y  miloedd 
o  bob  safle  mewn  cymdeithas  ac  o  bob 
gradd  mewn  gwybodaeth,  nid  llawer  o'i 
gyffelyb  a  welodd  Cymru,  ac  nid  ydym  yn 
petruso  dweyd  na  chyfododd  ei  fath  ar  ei 
ol.  Diwrnod  tywyll  a  du  i'r  Dywysog- 
aeth  oedd  y  diwrnod  y  gosodwyd  ef  i 
orwedd  yn  ei  wely  cul. 

PENOD    XXXIX. 


THOMAS   JONES,    DINBYCH. 

Thomas  Joncs  yn  ìianu  o  deulu  cyfoethog — Ei  rieni  yn  ei  fwnadu  i'r  offeiriadaeth — Yn  yr  ysgol 
yn  Nghaerwys  ac  yn  Nhreffynon — Yn  cael  amrai  warcdigaethau  hynod — Dechrcuad  Meth- 
odistiaeth  yn  Nghacrwys — Y  Capcl  Main — Trallod  Thomas  Joncs  gyda  golwg  ar  ei 
gyflwr — Y  mae  yn  ymuno  a'r  Mcthodistiaid — Ei  faich  yn  aros — Dyfod  i  dir  rhyddid — 
Tucdd  at  yr  offeiriadaeth — Y  maeyn  ỳcnderfynu  nad  à  yn  offciriad,  ac  yn  dechrcu  pregcthu — 
Ei  lafur  dirfawr — Ei  afiechyd — Yn  priodi,  ac  yn  symud  i'r  Wyddgrug — Ei  afiechyd  yn 
parhau — Ei  briod  yn  marw — Yn  ail  hriodi,  ac  yn  symud  i  Ruthyn — Ei  ail  wraig  yn 
ffiarw — Yntau  yn  ỳriodi  y  drydedd  waith,  ac  yn  symud  i  Ddinbych. 


IpI^iUA  miUtir  a  haner  o  Gaerwys,  yn 
W^;  Sir  Fflint,  i  gyfeiriad  y  gorllewin, 
^M^  saif  amaethdy,  o'r  enw  Penuchaf. 
Yno,  tua  chanol  y  ddeunawfed  ganrif,  y 
preswyHai  Edward  Jones,  gyda  Jane,  ei 
wraig.  Yr  oeddynt  ill  dau  yn  bobl  barch- 
us,  yn  bur  eu  moes,  yn  gymeradwy  yn 
ngolwg  eu  cymydogion,  yn  aelodau  yn  yr 
Eglwys  Sefydledig,  ac  yn  dwyn  mawr  zél 
drosti.  Gyda  hyn,  yr  oeddynt  yn  gefnog 
eu  hamgylchiadau,  oblegyd  heblaw  am- 
aethdy  Penuchaf,  a'r  deugain  erw  tir  oedd 
yn  gysylltiedig,  a  berchenogid  ganddynt 
fel  eiddo  rhydd-ddahadol,  meddent  amryw 
dai  yn  Nghaerwys,  ac  amryw  diroedd  yn  y 
gymydogaeth,  yr  hyn,  rhwng  y  cwbl,  a 
ffurfiai  etifeddiaeth  gysurus.  Bu  i'r  ddeu- 
ddyn  hyn  dri  o  blant,  sef  Thomas,  Mary, 
a  mab  arall  na  chawsom  ei  enw,  ac  yn  ol 
pob  tebyg  a  fu  farw  yn  ieuanc.  Yr  oedd 
Mary  yn  ddynes  nodedig  am  ei  chrefydd, 
ac  yn  Penuchaf  y  preswyhodd  trwy  ystod 
ei  bywyd.  Bu  yn  briod  dair  gwaith  ;  ŵyr 
iddi  oedd  y  diweddar  Mr.  Enoch  Lewis, 
Mostyn  Quay,  a  gor\Vyr  iddi  yw  Mr. 
Herbert  Lewis,  yr  aelod  anrhydeddus 
dros  fwrdeisdrefi  Fflint.  Ond  â  Thomas, 
yr  hynaf  o'r  plant,  y  mae  a  fynom  ni 
yn  yr  ysgrif  hon,  yr  hwn  yn  ganlynol  a 
adnabyddid  fel  y  Parch.  Thomas  Jones, 
Dinbych,  ac  a  gydnabyddir  yn  gyfiawn 
fel  un  o'r  prif  dduwinyddion  a  fagodd 
Cymru.  Pe  y  gofynid  i  ni  enwi  tri 
chedyrn  Dafydd  mewn  athrawiaeth  perth- 
ynol  i'r  Cyfundeb  Methodistaidd,  y  rhai  a 
argraffasant  eu  delw  yn  drwm  ar  ei  dduw- 
inyddiaeth,  ac  uwchlaw  pawb  eraill  a 
roisant  ffurf  i'r  dull  o  synio  sydd  ynddo 


am  brif  wirioneddau  yr  efengyl,  cyfeiriem 
at  WilHams,  Pantycelyn  ;  Thomas  Jones, 
Dinbych  ;  a  Lewis  Edwards,  D.D.,  Bala. 
Nid  ydym,  fel  gyda  rhai  o'r  Tadau, 
mewn  unrhyw  dywyHwch  gyda  hanes 
Thomas  Jones,  oblegyd,  heblaw  amryw 
Gofiantau  sydd  wedi  ymddangos,  cyfan- 
soddodd  ef  ei  hun  Hunan-gofiant  Hed  fanwl 
yn  ystod  ei  fywyd.  Yr  hyn  a'i  cynhyrfodd 
i  ymosod  ar  y  cyfryw  orchwyl  oedd  a 
ganlyn.  Yn  y  flwyddyn  1800,  pan  y 
preswyhai  y  Parch.  Thomas  Jones  yn  yr 
Wyddgrug,  anfonodd  Mr.  Charles  iddo 
nifer  o  hoHadau,  gyda'r  amcan  yn  ddiau 
o'i  dynu  i  ysgrifenu  am  dano  ei  hun. 
Dyma  rai  o  honynt :  "  Pa  bryd  ac  yn  mha 
le  y'ch  ganwyd  ?  O  ba  alwad  a  sefyHfa 
oedd  eich  rhieni  ?  Pa  fath  oedd  eich 
dygiad  i  fynu  o'ch  mebyd  ?  Pa  bryd,  a 
thrwy  ba  foddion,  yr  ymwelodd  yr  Ar- 
glwydd  âg  argyhoeddiadau  am  eich  cyflwr 
fel  pechadur  colledig  ?  Pa  gynhaliaeth  a 
weinyddwyd  i  chwi,  a  thrwy  ba  foddion, 
dan  yr  argyhoeddiadau  hyny  ?  Pa  bryd, 
a  thrwy  ba  foddion,  y  datguddiodd  Duw 
ei  Fab  ynoch  ?  Pa  gymheHiadau  a'ch 
tueddodd  at  weinidogaeth  y  Gair  ?  Pa 
beth  yw  sail  eich  gobaith  am  fywyd 
tragywyddol  yn  ngwyneb  angau  a  barn  ?" 
Y  mae  y  rhai  hyn  yn  engraifft  o'r  gweddill. 
Pan  y  cafodd  y  gofyniadau  yma,  yr  oedd 
Mr.  Jones  yn  wael  ei  iechyd,  a  Hawer  yn 
ofni  ei  fod  yn  cyflym  ddynesu  at  byrth  y 
bedd,  ac  felly  yr  oedd  Mr.  Charles  am 
sicrhau  na  ddisgynai  ei  goffadwriaeth  i 
ebargofiant.  Cyrhaeddodd  yr  hoHadau 
eu  hamcan ;  ysgrifenodd  Mr.  Jones  yn 
helaeth     am    helyntion    ei    ieuenctyd,    y 


THOMAS  JONES,   DINBYCH. 


375 


modd  y  dygwyd  ef  i  ddewis  crefydd,  ac 
i'w  dewis  yn  mysg  y  Methodistiaid,  y 
dylanwadau  a'r  rhesymau  a  dueddent  ei 
feddwl  yn  y  gwahanol  gamrau  a  gymer- 
wyd  ganddo  yn  ei  fywyd  cyhoeddus ;  a 
chan  ei  fod  yn  byw  mewn  adeg  ystormus, 
a  bod  iddo  yntau  ran  bwysig  yn  y  cyffro- 
adau  a  ysgydwent  y  Cyfundeb  a  Chymru, 
y  mae  yr  Hunan-gofiant  yn  werthfawr- 
ocach  na'r  aur  colladwy. 

Cafodd  ei   eni  yn  mis   Chwefror,   1756. 
Nid    yw    dydd    ei   enedigaeth  yn  hysbys, 


Cymru  y  pryd  hwnw,  gan  y  derbyniasai 
ei  addysg  yn  Ysgol  Ramadegol  Llanelwy, 
a'i  fod  o  gyrhaeddiadau  anghyffredin,  ac 
yn  hyddysg  mewn  amry  w  ieithoedd.  Dyn 
bychan,  crwca,  oedd  Owen  Thomas  ;  yr 
oedd  yn  ddifrycheulyd  ei  fuchedd,  yn 
dduwinydd  gwych,  ac  yn  Fethodist  zèlog. 
Bu  gwedi  hyn  am  flynyddoedd  lawer  yn 
flaenor  gyda'r  Methodistiaid  yn  Nghaer- 
wys.  Dangosodd  y  bachgen  Thomas  yn 
fuan  ei  fod  yn  berchen  talent  ;  dywed  efe 
fod  ynddo   "  duedd  ac  athryUth  i  ddysgu 


[Allan  o'i  Oofiant  yan  y  Parchn.  J.  Humplireijs,  Caerwys,  a 
J.  Roberts,  Llamjicm,  yn  y  flwydäyn  y  bufarw,  18W.} 


ond  yn  ol  y  cofrestriad  a  geir  yn  eglwys 
Caerwys,  bedyddiwyd  ef  Chwefror  20, 
1756.  Ymddengys  fod  ei  rieni,  heblaw 
bod  yn  oludog  arnynt  yn  y  byd,  yn  meddu 
gwell  syniad  na'r  cyffredin  am  werth 
addysg,  a  phenderfynasant  y  caffai  eu 
mab  y  manteision  addysgol  uchaf,  Cyn 
ei  fod  yn  bedair  mlwydd  oed  anfonwyd  ef 
i'r  ysgol.  Ei  ysgolfeistr,  yn  ol  pob  tebyg, 
oedd  Mr.  Owen  Thomas,  Caerwys,  gẁr 
tra   gwahanol  i'r   cyffredin    o   ysgolfeistri 


tuhwnt  i  blant  yn  gyffredin."  I  fachgen 
ieuanc  hoff  o  Iyfrau,  yn  ymhyfrydu  mewn 
gwybodaeth,  ac  yn  gyflym  i  yfed  dysg, 
nid  oedd  ond  un  nod  i  gyrchu  ato  yn  ol 
syniad  pawb  y  pryd  hwnw,  sef  yr  offeir- 
iadaeth.  Penderfynodd  rhieni  Thomas 
Jones  wneyd  offeiriad  o  hono  yntau  ;  nid 
cynt  y  ffurfiwyd  y  bwriad  nag  y  myneg- 
wyd  ef  i'r  plentyn,  a  mynega  yn  ei  Hunan- 
gofiant  fod  hyn  yn  ei  foddhau  yn  fawr. 
Urddas   allanol    y    swydd,   yn    nghyd  a'r 

fantais  a  roddai  i  efrydiaeth,  yn  ddiau  a 
roddai  foddhad  i'w  feddwl  plentynaidd,  yr 
oedd  yn  rhy  ieuanc  eto  i  ymdeimlo  â'i 
chyfrifoldeb.  Gan  i'w  fam  farw  pan  nad 
oedd  ond  wyth  oed,  a'i  fod  yntau  yn  myn- 
egu  fod  "  ei  rieni "  yn  llochesu  y  cyfryw 
fwriad  gyda  golwg  arno,  rhaid  i'r  bwriad 
yma  o'u  heiddynt  gael  ei  wneyd  yn  hysbys 
iddo  pan  mewn  oedran  tyner  iawn. 

Bu  yn  ysgol  Owen  Thomas  hyd  y 
flwyddyn  1766;  sef  hyd  pan  yn  ddeg  oed. 
Yna  cafodd  ei  anfon  i  Ysgol  Ramadegol 
a  gynhehd  yn  Nghaerwys,  gan  y  Parch. 
John  Lloyd,  cuwrad  y  plwyf.  Ychydig  a 
wyddis  am  yr  ysgol  na'r  athraw.  Yn  gyd- 
efrydydd  âg  ef  yn  yr  ysgol  hon  cawn 
fachgen  o'r  enw  Edward  Williams,  Glan- 
clwyd,  yr  hwn  yn  ganlynol  a  enillodd  radd 
uchel  mewn  dysg,  a  safle  bwysig  fel  duw- 
inydd.  Y  llanc  ieuanc  hwn  oedd  Dr. 
\\'ilHams,  o  Rotherham.  Er  fod  Edward 
Williams  dros  bum'  mlwydd  yn  hyn  na 
Thomas  Jones,  daethant  ar  unwaith  yn 
gyfeillion  mynwesol ;  hanent  o'r  un  gym- 
ydogaeth,  meddai  y  ddau  y  cyffelyb  asbri 
am  gyrhaedd  gwybodaeth,  ac  nid  oeddent 
yn  annhebyg  mewn  nodweddion  meddyl- 
iol.  Gallwn  ychwanegu  mai  gyda'r  Meth- 
odistiaid  y  cafodd  Dr.  WilHams  ei  godi, 
ac  mai  Methodist  ydoedd  hyd  nes  tyfu 
i  fynu.  Gwedi  iddo  farw,  talodd  Mr. 
Jones  deyrnged  o  barch  i'w  goffadwr- 
iaeth ;  a  chan  gyfeirio  at  yr  amser  yr 
oeddynt  yn  yr  ysgol,  dynoda  ef  fel  perch- 
enog  talent  ddysglaer,  yn  nodedig  am  ei 
fedr  i  adrodd  ystori  a  difyru  y  plant  oedd 
yn  iau,  ond  heb  fawr  blas  ar  y  chwareu- 
on  oedd  mewn  bri  yn  eu  mysg.  Cyd- 
ddygwyddiad  tarawiadol  oedd  i'r  ddau 
gyfaill  ar  ol  hyn,  agos  yr  un  amser,  ac  yn 
hollol  oddiar  yr  un  rhesymau,  wrthod  ym- 
gymeryd  â  gweinidogaeth  yr  efengyl  yn 
Eglwys  Loegr. 

Yn  ol  yr  oll  a  allwn  gasglu,  yr  oedd 
Thomas  Jones,  hyd  yn  nod  pan  yn  blentyn, 
yn  meddu  cydwybod  dyner,  ac  ar  adegau 
yn  cael  ei  lenwi  â  meddyliau  difrifol. 
"  Un  o'r  pethau  cyntaf  wyf  yn  gofio," 
meddai,  "  am  danaf  fy  hunan  yn  fy  mebyd 
yw,  fod  ymddiddanion  neu  grybwyUion  a 
glywn  am  y  nef,  neu  uffern,  ac  weithiau 
freuddwydion  hefyd,  yn  cael  eífaith  ddwys 
arnaf."  Ychwanegwyd  at  y  dwysder  hwn 
trwy  farwolaeth  ei  fam,  am  yr  hon  y  bu 
mewn  hiraeth  ddyddiau  lawer.  Crybwylla 
hefyd  am  amryw  waredigaethau  a  gaf- 
odd  yn  ei  ieuenctyd  ;  y  mae  yn  amlwg 
i'r  gwaredigaethau  hyn  adael  argraff  ddofn 


ar  ei  feddwl  tyner,  a'u  bod  yn  ffurfio 
dolenau  pwysig  yn  y  gadwen  a  dynodd  ei 
enaid  at  lesu  Grist,  ac  a'i  rhwymodd 
wrtho;  yn  y  goleu  hwn,  ac  nid  fel  ffeithiau 
dyddorol,  y  mae  efe  yn  eu  hadrodd.  Fel 
hyn  yr  ysgrifena  :  "  Yr  oedd  ynof  arswy-d 
mawr  rhag  nadroedd,  ond  heb  weled  un 
pan  oeddwn  yn  nghylch  un-ar-ddeg  oed. 
Ar  ganol  dydd,  wrth  chwilio  am  bel  a 
gollasid  ar  ein  chwareu,  clywn  swn  chwyth- 
iad  dan  fy  nhroed.  Edrychais,  a  gwelwn 
ran  o'r  neidr  oedd  yn  gorwedd  yn  dorchog, 
ond  heb  allu  fy  niweidio  am  fod  fy  nhroed 
ar  ei  phen  ac  ar  ei  chynffon.  Llemais 
ymaith  mewn  dychryn,  a'm  cyfeilHon  oedd 
hynach  na  mi  a'i  Haddasant.  Dro  arall, 
wedi  codi  seldrem  o  ŷd  ar  y  maes,  gwelwn 
neidr  oedd  yn  gorwedd  dani  yn  ymlusgo 
ymaith.  Drachefn,  wedi  tynu  mefusen 
oddiar  ochr  clawdd,  gwelwn  fy  mod  wedi 
rhoddi  fy  Haw  o  fewn  torch  neidr  frech 
fawr  oedd  yn  gorwedd  yno.  Dro  araH, 
pan  oeddwn  yn  ysgol  Treífynon,  wedi 
bHno  yn  chwareu  ar  ganol  dydd  gwresog, 
gorweddais  ar  lechwedd  serth  yn  ochr 
ddwyreiniol  y  fynwent,  gan  feddwl  hepian 
yno.  Ond  cyn  i  gwsg  fy  Hwyr  ddal,  cly  wn 
rywbeth  yn  ymgynhyrfu  dan  fy  mhen,  yn 
cyffwrdd  a'm  gwaHt,  ac  a'm  clust.  Erbyn 
codi  fy  mhen,  a  throi  i  edrych,  neidr  oedd 
yno,  wedi  ei  deffroi,  y  mae  yn  debygol, 
gan  bwys  fy  mhen,  ac  yn  ymlusgo  i'w 
thwH."  Braidd  nad  yw  yn  syn  fod  cym- 
aint  o  beryglon  y  Hanc  wedi  codi  oddiwrth 
nadroedd,  y  rhai  yr  oedd  arno  y  fath 
ddychryn  rhagddynt. 

Adrodda  am  dair  gwaredigaeth  bwysig 
araH  a  gafodd,  pan  yn  yr  ysgol  yn  Nhre- 
ffynon,  rywbryd  o  gwmpas  y  flwyddyn 
1771,  pan  yr  oedd  tua  phymtheg  oed. 
"  Pan  yr  oeddynt  yn  ail  adeiladu  rhanau 
o'r  eglwys,  yr  oedd  y  plwm  i'w  thoi  yn 
cael  ei  roddi  mewn  darn  o  hen  gapel 
Pabaidd  sydd  uwchben  y  ífynhon,  a  elwir 
Ffynhon  Gwernífrewi.  Yno  hefyd  yr  oedd 
yr  ysgoldy.  A  chan  fod  y  gweithwyr 
wedi  gosod  rhaff"  dros  un  o'r  trawstiau 
cryfion  sydd  yn  nen  yr  adeilad  .  .  .  yr 
oeddym  ninau,  yr  ysgolheigion,  yn  defn- 
yddio  hono  i  chwareu  sigl-hongian.  Ar 
un  tro,  fel  yr  oeddwn  i  a  bachgen  arall  yn 
brysur  ar  y  difyrwch  hwn,  un  o'r  hen 
gyffìon  cerfiedig,  oedd  wedi  eu  gosod  dan 
draws-gysylltiadau  y  trawstiau,  a  ddaeth  i 
lawr  yn  ddisymwth.  .  .  .  Syrthiodd  yn 
ddau  ddarn  o  gryn  bwysau  yn  ein  hymyl 
ni  ein  dau.  Ond  trwy  Raghmiaeth  dirion, 
ni  a  ddianghasom  heb  niwed." 

Dyma  ei  adroddiad  am  waredigaeth  arall 
a  gafodd  :  "  Yr  oeddym  (sef  plant  yr  ysgol) 
yn  arfer  myned  ambell  waith  i  hen  y  cloch- 
dy.  Ar  un  diwrnod,  mi  a  aethum,  ac  a 
sefais  ar  uchaf  un  o  adwyau  ei  fur- 
ganllaw.  Ac  nid  digon  oedd  hyny  genyf, 
ond  i  ddangos  ychwaneg  o'm  gwrhydri 
rhyfygus,  mi  a  ddringais  ar  uchaf  ei  grib, 
ond  yn  unig  fod  yno  un  gareg  wedi  colli  ; 
ac  yno  y  sefais  ar  fy  un-troed  ;  íe,  edrych- 
ais  i  lawr,  ac  o'm  deutu  ;  tynais  fy  het 
hefyd,  a  bloeddiais  o  orfoledd  gwag.     Ond 


chwareudy  o  goed  mewn  gardd  gauedig. 
"  A  chan  fod  fy  awydd  yn  gryf  am  weled 
y  chwareu,"  meddai  Thomas  Jones,  "  yn 
fynychach  nag  yr  oedd  genyf  arian  i  dalu, 
ymroddais,  gyda  dau  neu  dri  eraill  o'm 
cymdeithion,  i  grafu  twll  dan  estyllen  isaf 
yr  adeilad,  ac  felly  o'r  diwedd  ymwthiasom 
i  fewn.  Ond  gan  fod  y  meinciau  ar  radd- 
esgyniad,  y  naiU  yn  uwch  na'r  llall,  nid 
oeddym  ni,  er  ein  hymdrech  ladradaidd, 
ond  mewn  gwagle  tywyll,  islaw  y  bobl,  ac 
allan    o   olwg   y    chwareu.      O'r  diwedd. 

yn  fuan,  ar  floedd  arswydlawn  hen  ẃr 
oedd  yn  y  fynwent,  mewn  dychryn  o'm 
hachos,  minau  a  ddechreuais  arswydo  a 
phenysgafnhau  ;  a  phrin  y  gwyddwn  pa 
ochr  yr  oedd  fy  nisgyniad,  neu  yn  hytrach 
fy  nghodwm.  Ond  trwy  ddaioni  Duw,  ar 
y  tü  plwm  oddimewn  y  disgynais,  heb 
gael  niwed." 

Y  drydedd  waredigaeth  oedd  yn  y  modd 
canlynol :  Y^r  oedd  cjmdeithas  o  chwar- 
euwyr   yn    y    dref,    ac    wedi    gwneuthur 


wedi  bod  yno  dro  hir  yn  ymddifyru  fel  y 
gallem,  cawsom  sisial  wrth  rai  o'n  cyd- 
nabyddiaeth,  a  thyciasom  i  gael  ganddynt 
wneuthur  lle,  a'n  helpio  i  estedd  yn  eu 
mysg ;  a'u  caredigrwydd  hwy  mewn  iawn 
bryd  a  fu  yn  foddion  i  achub  ein  bywydau. 
Pe  buasem  odditan  ychydig  fynydau — 
neu,  fe  allai  un  mynyd — yn  hwy,  cawsem 
ein  llethu  i  farwolaeth.  O  herwydd  yn 
fuan  iawn  ar  ol  i  ni  gael  eistedd,  y  meinciau 
a  ymollyngasant,  ac  a  gydsyrthiasant,  yn 

nghyd  a'r  edrychwyr  IHosog  oedd  arnynt, 
i'r  gwagleoedd  tanoedd.  Yr  oedd  yno 
ddychryn  mawr,  ond  nid  llawer  o  friwiau 
na  niwed,  oddieithr  ar  ddau  neu  dri.  Am 
danaf  linau,  buai  dros  ychydig  mewn  braw 
a  syndod  dwys,  yn  cydnabod  mai  llaw 
Duw  a  gadwodd  fy  mywyd ;  íe,  a'm 
henaid  hefyd  allan  o  uffern.  Ond  och  ! 
buan  yr  anghofiais,  neu  y  collais  effaith  y 
tro  ;  ac  felly  rhedais  ar  ol  gwag  bleserau 
mor  awyddus  ag  o'r  blaen."  Yr  ydym  yn 
croniclo  y  diangfeydd  hyn,  nid  oblegyd  eu 
dyddordeb  ynddynt  eu  hunain,  ond  o 
herwydd  iddynt  fod  yn  foddion,  i  raddau 
beth  bynag,  i  gynyrchu  ac  i  ddwyshau 
argraffìadau  crefyddol  ar  feddwl  Thomas 
Jones. 

Nid  yw  yn  ymddangos  iddo  ddyfod  i 
gyffyrddiad  a'r  Methodistiaid  nes  yr  oedd 
yn  las-fachgen.  Mor  bell  ag  y  gallwn 
gasglu,  ni  ymwelodd  neb  o'u  pregethwyr 
â  Chaerwys,  oddigerth  i  David  Morris, 
Twrgwyn,  alw  heibio  yma  ar  ei  dro,  hyd 
y  flwyddyn  1762,  pan  yr  oedd  Thomas 
Jones  yn  chwech  oed.  Gwir  fod  ganddynt 
seiat  fechan  yn  Berthen-gron,  ac  y  preswyl- 
iai  yno  bregethwr  nid  anenwog,  sef  John 
Owens,  "  tad  Methodistiaeth  Sir  Fflint ;  " 
y  meddent  eglwys  fechan  y  tu  arall  i 
Gaerwys,  yn  Dyffryn,  Llandyrnog,  a  bod 
yno  bregethwr,  sef  Robert  Lloyd,  o  Blas 
Ashpool  ;  ond  gan  fod  y  naill  a'r  Ilall  o'r 
Ileoedd  yma  o  bump  i  chwech  milltir  o 
bellder  o  Gaerwys,  ni  wyddai  mab  bychan 
Penucha  ddim  am  danynt.  Yn  yr  odfa 
gyntaf  gan  y  Methodistiaid  yn  Nghaerwys, 
ag  y  mae  hanes  sicr  am  dani,  pregethai 
Edward  Jones,  Helygain,  ger  Treffynon. 
Cawsai  ei  wahodd  yno  gan  wehydd,  o'r 
enw  John  Anwyl.  Pan  gyrhaeddodd  Ed- 
ward  Jones  y  pentref,  yr  oedd  y  gwehydd 
allan  yn  casglu  pobl  i'r  odfa  ;  ni  Vv'yddai  ei 
wraig  ddim  am  y  bwriad,  ac  felly  edrych 
yn  wgus  ar  y  pregethwr  a  wnaeth  pan 
ddaeth  ef,  a  dau  gyfaill  gydag  ef,  at  ddrws 
ei  thŷ.  Troisant  hwythau  yn  eu  holau  yn 
siomedig ;  ond  ar  ganol  y  pentref  cyfar- 
fyddasant  â  John  Anwyl  ei  hun,  a  dech- 
reuodd  yr  odfa  yn  y  fan.  Safai  y  pregeth- 
wr  yn  agos  i  groes  sydd  yn  y  pentref ;  a 
phan  aeth  y  ddynes  allan,  hi  a  welai  y 
pregethwr  yn  y  canol,  gyda  thorf  o  bobl 
o'i  gwmpas  yn  canu,  a'i  phriod  yn  uno  a'i 
holl  egni  yn  y  gân.  Ni  wyddom  pa 
ganlyniad  a  fu  i'r  odfa,  ond  dywedir  fod 
Edward  Jones  yn  bregethwr  da,  yn  rhagori 
mewn  dysg  a  doniau  ar  y  cyffredin  o'r 
cynghorwyr,   ac  yn   olygwr    dros    amryw 


weithoedd.  Y  pregethwr  nesaf  a  ddaeth  i 
gadw  odfa  i  Gaerwys,  mor  bell  ag  y 
gwyddis,  oedd  Richard  Harrison,  o  Lan- 
eurgain,  haner  Sais,  gwehydd  wrth  ei 
alwedigaeth,  a  g\Vr  o  ymddangosiad  bon- 
eddigaidd.  Ar  wahoddiad  John  Anwyl  y 
daeth  yntau.  Deuwyd  i  ddeall  am  fwriad 
i  derfysgu  yr  odfa,  felly  cymhellodd  John 
Anwyl  y  ddau  EIIis,  brodyr  i'w  wraig,  i 
ddyfod  i  gadw  drws  y  tŷ.  Yr  oeddynt 
hwy  yn  adnabyddus  fel  dynion  cryfion, 
ymladdgar,  a'u  hofn  ar  bawb.  Safent 
wrth  y  drws,  gyda  phastynau  mawrion  yn 
eu  dwylaw,  i  warchod  na  byddai  na  swn 
na  chyffro,  ac  felly  cafodd  gŵr  Duw  bob 
llonyddwch  i  draethu  ei  genadwri.  Ced- 
wid  yr  odfa  yn  nhý  John  Anwyl,  wrth 
"  Lyn  Twm  Bills,"  a  bu  yma  bregethu, 
mwy  neu  lai  cyson,  hyd  y  flwyddyn  1772, 
pan  yr  ardrethwyd  ystafell  ragorach. 

Eithr  nid  oedd  Thomas  jones,  Pen- 
ucha,  yn  mysg  y  rhai  a  elent  i  wrando  i 
dŷ  y  gwehydd  ;  ni  chefnogid  hyny  ynddo 
gan  ei  dad,  ac  ni  theimlai  yntau  ogwydd 
at  y  peth.  Modd  bynag,  pan  yr  oedd  efe 
o  ddeg  i  ddeuddeg  oed,  priododd  ei  dad 
drachefn  â  dynes  o  gymydogaeth  Peny- 
cefn,  yr  hon  a  deimlai  ryw  gymaint  o 
ogwydd  at  y  Methodistiaid.  Cymerodd  hi 
ef  dro  neu  ddau  i'r  odfaeon  ger  "  Llyn 
Twm  Bills."  Yn  ol  yr  Hunan-gofiant,  ni 
adawodd  y  cyfarfodydd  argraff  ffafriol  ar 
ei  feddwl.  "  Synais  beth,"  meddai,  "  wrth 
weled  rhai  o'r  merched  yn  wylo,  a  chlywed 
y  pregethwr  yn  dweyd  yn  niwedd  ei  bre- 
geth  nas  gwyddai  efe  ar  y  dechreu  pa  fodd 
i  agoryd  ei  enau,  ond  fod  yr  Arglwydd 
wedi  rhoddi  iddo  ddrws  ymadrodd,  ac 
wedi  ei  gynorthwyo  i  draethu  y  gwirion- 
edd.  Ond  er  hyn,  nid  oeddwn  yn  gwneu- 
thur  nemawr  o  gyfrif  o  honynt,  am  nad 
adwaenwn  y  pryd  hwnw  nemawr  un  o'r 
rhai  a'u  gwrandawent  yn  rhodio  mewn 
harddwch  a  duwioldeb  buchedd."  Gwelir 
mai  clamp  o  feirniad  oedd  mab  Penucha 
yr  adeg  hon,  a'i  fod,  yn  ol  arfer  dynion 
ieuainc,  yn  dra  anffaeledig,  ac  yn  graff  ei 
Iygad  i  ganfod  diffygion.  Ni  ddylem  bwys- 
leisio  yn  ormodol  ychwaith  ar  yr  hyn  a 
ddywed  am  fywydau  y  gwrandawyr  ;  nis 
gwyddom  a  oeddent  yn  proffesu  ai  peidio  ; 
nid  oes  dim  yn  sicrach  na  bod  y  Method- 
istiaid  cyntaf  yn  enwog  mewn  purdeb 
buchedd.  Yr  oedd  efe  yr  adeg  hon  wedi 
ymroddi  i  raddau  mawr  i  bleser.  Meddai : 
"  Mi  a  ymhyfrydais,  fel  eraill  o'm  cyf- 
oedion,  mewn  pob  pleserau  gwael  a  di- 
riaid  a  allai  fy  oedran  gyrhaedd,  yn  enwedig 

mewn  dilyn  chwareuyddiaethau  ar  y  Sab- 
bath,  er  cael  ceryddon  mynych  yn  fy 
nghydwybod,  ac  weithiau  ddwrdiad  â 
gwialen  gan  fy  nhad  hefyd."  Eithr  nid 
oedd  lleferydd  cydwybod  heb  feddu  dylan- 
wad  arno  yr  adeg  hon.  Dywed  :  "  Un 
tro,  yr  wyf  yn  cofio,  wedi  ymddyosg  i 
chwareu,  daeth  y  fath  ddychryn  arnaf — y 
Sabbath  oedd  y  diwrnod  hwnw — fel  y  bu 
raid  i  mi  wisgo  am  danaf,  ac  ymhthro 
ymaith  yn  dra  phoenus  fy  meddwl,  eto, 
gan  gymeryd  arnaf  fy  mod  yn  sal  o 
gorph,  er  mwyn  cael  fy  esgusodi  gan  fy 
nghyfeilHon." 

Pan  o  gwmpas  tair-ar-ddeg  oed,  ac 
wedi  meistroh  yr  oll  a  elhd  ddysgu  iddo 
yn  ysgohon  Caerwys,  anfonwyd  ef  gan  ei 
dad  i  Ysgol  Ramadegol  Treffynon.  Bu 
yma  am  dair  blynedd,  ac  er  ei  fod  yn 
Ìlawn  asbri  gyda  gwahanol  chwareuydd- 
iaethau,  ni  fu  yn  ol  mewn  ymroddi  i'w 
efrydiau.  Daeth  yn  ysgolhaig  da  ;  heblaw 
meistrolaeth  ar  yr  iaith  Saesneg,  meddai 
gydnabyddiaeth  bur  wych  a'r  Lladin  a'r 
Groeg,  a  chadwai  o  flaen  ei  feddwl  yn 
barhaus  y  bwriad  o  gyflwyno  ei  hun  i'r 
weinidogaeth  yn  Eglwys  Loegr.  Tymhor 
pwysig  a  phur  gymysglyd  ar  ei  hanes 
oedd  adeg  ei  arosiad  yn  Nhreffynon.  Ar 
y  naill  law  rhoddai  fifordd  i  oferedd,  gan 
ddilyn  chwareuon  yn  nghwmni  cymdeith- 
ion  llygredig,  halogi  dydd  Duw,  a  chwareu 
cardiau  ;  ac  weithiau  dyngu,  yn  ol  arfer  ei 
gyfeillion.  Ar  y  llaw  arall,  llenwid  ei 
feddwl  âg  arswyd  marw  yn  annuwiol ; 
rhuai  ei  gydwybod  fel  arthes  yn  ei  fynwes 
ar  ol  ^^mroddi  i  rysedd  ;  dychrynid  ef  gan 
freuddwydion  nos,  yn  enwedig  un  tro,  pan 
freuddwydiodd  "  fod  y  ff"wrn  danhyd  dra- 
gywyddol  yn  ymagor  i'w  dderbyn,  ac  yn 
cael  ei  chau  am  dano."  Ceisiai  dawelu  ei 
gydwybod  trwy  addunedu  byw  yn  wefl,  a 
bod  yn  weinidog  deffrous  a  ffyddlawn  yn 
yr  Eglwys  ar  ol  cael  ei  ordeinio.  Weithiau, 
pan  y  clywai  ei  gymdeithion  yn  rhegu, 
ceryddai  hwy  yn  flym,  a  rhedai  ^r  fr)S 
i'w  lety,  "  i  ddywedyd  hyn-a-hyn  o  wedd- 
iau."  Ar  dir  y  ddeddf  y  ceisiai  dangnefedd 
i'w  enaid  yr  adeg  hon,  ac  felly  nid  rhyfedd 
iddo  fod  yn  aflwyddianus.  Dyna  ei  hanes 
yn  ystod  amser  ei  arosiad  yn  Nhreffynon. 
Weithiau  ymroddai  i  ynfydrwydd  ;  bryd 
arall,  yn  rhinwedd  math  o  wrthdarawiad 
(re-adion),  ceisiai  ymgais  at  gymeradwy- 
aeth  trwy  weithredoedd  gerbron  Duw. 
"  Ünd  o'r  diwedd,"  meddai,  "  math  o  an- 
obaith  a  ddechreuodd  orchuddio  a  sarnu 
fy  enaid  ;  meddyhais  ei  fod  yn  beth  llwyr 


anmhosibl  i  mi  garu  duwioldeb,  na  gadael 
fy  mhechodau.  .  .  .  Meddyhais  hefyd  am 
y  nef,  fod  y  gwaith  sydd  yno  yn  berffaith 
groes  i'm  harchwaeth  a'm  hanian  i  ;  gan 
hyny,  nad  oedd  dim  yn  well  i  mi  nag 
ymorchestu  i  gael  fy  rhan  yn  helaeth  o 
bleserau  daear  a  phechod,  ac  anghofio  y 
gosp,  hyd  oni  orfyddai  arnaf  yn  un  o 
lawer  ei  goddef.  Dyma  y  feddyginiaeth 
dlawd,  resynol,  a  gynygiodd  Satan  a'm 
calon  druenus  i  mi." 

Y  mae  yn  amlwg  ei  fod  yn  aml  yr  adeg 
hon  yn  gosod  ei  hun  dan  hunan-ymholiad, 
a  bod  oriau  ofnadwy  o  ddifrifol  yn  pasio 
dros  ei  ben.  Tueddwn  i  feddwl  hefyd  fod 
y  gelyn  yn  ei  weled  yn  agosach  i  deyrnas 
nefoedd  nag  y  syniai  am  dano  ei  hun,  cyn 
y  cynygiai  iddo  y  fath  feddyginiaeth  eith- 
afoi.  Wedi  methu  ei  gael  i  ddrachtio  i'r 
graddau  y  byddai  yn  ddymunol  iddo  o 
hon,  cynygiodd  Satan  iddo  physigwriaeth 
arall,  sef  ei  lithio  i  feddwl  nad  oes  na 
Duw  na  diafol,  nef  nac  uffern,  yn  bod  ; 
niai  gwegi  yw  y  son  am  gyfrifoldeb  a 
barn,  a  bod  chwythiad  dyn  yn  disgyn  i'r 
ddaear  fel  eiddo  yr  anifail.  "  Fel  hyn," 
dywed,  "  yr  ymdrabaeddais  yn  fy  ngwaed  ; 
eto  ni  adawodd  yr  Arglwydd  mo  honof, 
ond  dilynodd  fi  a'i  ymrysonau,  a'r  rheiny 
weithiau  yn  fy  nal  mewn  modd  mwy  tyner 
a  thoddawl.  Yr  wyf  yn  cofio  rhai  amserau 
pan  y  byddwn,  ar  fy  mhen  fy  hun,  yn  cael 
fy  ngorddiwes  yn  ddisymwth  â  thristwch 
am  fy  mhechodau,  a  hunan-fíieiddiad,  yn 
nghyd  â  meddyliau  gobeithiol  am  iachaw- 
dwriaeth,  nes  y  byddai  fy  serchiadau  yn 
toddi,  fy  llygaid  yn  Ilifo  gan  ddagrau,  a'm 
tafod  ar  waith  gan  ymbiliau  a  diolch. 
Dymunaswn  dreulio  fy  oes  yn  y  fath  le, 
ac  yn  y  fath  agwedd  meddwl."  Cofier 
nad  oedd  ond  glas-Ianc,  heb  gyrhaedd  ei 
un-ar-bymtheg  oed,  pan  y  cymerai  yr  ym- 
ryson  hwn  le  yn  ei  feddwl,  ac  y  brwydrai 
y  da  a'r  drwg  o'i  fewn  mor  ffyrnig  am 
oruchafiaeth. 

Diwedd  y  flwyddyn  1771,  pan  yn  agos- 
hau  i  gymydogaeth  un-ar-bymtheg  oed, 
gadawodd  Dreffynon,  a  therfynodd  ei  gwrs 
addysgol.  Nid  felly  ychwaith  y  bwriadai 
efe,  eithr  myned  yn  y  blaen  i  un  o'r  prif- 
ysgolion  ;  dyna  hefyd  oedd  meddwl  ei  dad 
tuag  ato.  Y  mae  yn  amlwg  fod  ei  bryder 
gyda  golwg  ar  ei  gyflwr  yn  dwyshau  y 
pryd  hwn,  a  bod  y  fantol  yn  troi  yn  ei 
feddwl  yn  bur  drwm  o  blaid  crefydd.  Ac 
ar  yr  un  pryd,  nid  oedd  wedi  symud  oddiar 
dir  y  ddeddf :  trwy  weithredoedd  y  ceisiai 
ddod  i  fynu ;  nid  oedd  eto  wedi  cael  golwg 

ar,  na  iawn  syniad  am,  drefn  Duw  i 
gyfiawnhau  pechadur  trwy  yr  efengyl. 
Dywed :  "  Dechreuais  roddi  lle  i  ryw 
ddymuniad  gwan  am  fyw  yn  dduwiol,  gan 
feddwl  oddiwrth  yr  ofnau  a'r  llawenydd 
hedegog  a  deimlaswn,  mai  hyny  a'm 
gwnai  yn  wir  ddedwydd,  yn  y  bywyd  hwn 
ac  i  dragywyddoldeb.  Ymroddais  i  gilio 
yn  fynych  i'r  dirgel,  Ue  y  darllenwn  amryw 
ffurfiau  o  weddiau,  megys  am  edifeirwch, 
am  ífydd,  ac  yn  enwedig  am  y  gras  o 
barhad,  am  fy  mod  yn  ofni  y  syrthiwn  yn 
ol,  fel  y  darfuasai  i  mi  amseroedd  eraill." 
Dechreuodd  y  pryd  hwn  gyrchu  i  wrando 
pregethwyr  y  Àlethodistiaid,  a  hyny  nid 
yn  unig  yn  Nghaerwys,  ond  yn  mhell  ac 
yn  agos,  pa  le  bynag  y  clywai  am  gyfîeus- 
tra,  a  gwnaeth  eu  gweinidogaeth  argrafî 
ddofn  ar  ei  feddwl.  Effeithiodd  pregeth  o 
eiddo  Robert  Llwyd,  Plas  Ashpool,  yn 
ddwys  arno.  Tua  dechreu  Mawrth,  1772, 
gwnaed  cais  at  ei  dad,  sef  Mr.  Edward 
Jones,  ar  iddo  ardrethu  tý  yn  Nghaerwys 
i'r  Methodistiaid  i  gynal  moddion  crefydd- 
ol.  Ni  feddai  Mr.  Edward  Jones  unrhyw 
gydymdeimlad  a'r  cais  ;  Eglwyswr  zêlog 
oedd  efe,  yn  cyfranogi  o  ragfarn  y  clerig- 
wyr  at  y  blaid  newydd  ;  eithr  gwelai  ei 
gynfab  yn  mhellach,  ac  yr  oedd  y  pre- 
gethau  a  wrandawsai  gan  gynghorwyr  y 
Methodistiaid,  yn  nghyd  a  dylanwad  y 
pregethau  hyny  ar  foes  y  werin,  wedi 
gogwyddo  ei  feddwd  yn  eu  ffafr  ;  felly 
cyfryngodd  ar  eu  rhan  gyda  ei  dad,  a'u 
cais  a  ganiatawyd.  Yr  oedd  yr  ystafell  ar 
y  Marian,  ger  y  pentref,  a  gelwid  hi  gan 
yr  ardalwyr  "  Y  Capel  Main."  Yr  ydym 
yn  ei  gael  yn  myned  yn  nghwmni  ei  frawd 
ieuangach,  gyda  chymeradwyaeth  ei  lys- 
fam,  i  Ffynon  Beuno,  i  wrando  Robert 
Evans,  Llanrwst ;  y  testun  oedd  Salm 
lxxxvi.  11:  "  Dysg  i  mi  dy  ffordd,  O 
Arglwydd."  Cafodd  Thomas  y  fath  flas 
yn  yr  odfa  fel  yr  aeth  yno  drachefn  i 
wrando  Edward  Parry,  Brynbugad. 

Heblaw  fod  y  pregethau  a  wrandawai 
yn  dylanwadu  yn  ddwys  arno,  yr  oedd 
prif  wirioneddau  yr  efengyl  yn  cael  Ile 
mawr  yn  ei  fyfyrdod  ;  ceisiai  eu  deall,  eu 
cysoni  a'u  gilydd,  ac  hefyd  âg  egwyddor- 
ion  ei  feddwl.  Bu  am  beth  amser  mewn 
trafferth  gyda  golwg  ar  etholedigaeth  gras. 
Fel  hyn  y  dywed  yn  ei  Hunan-gofiant : 
"  Yn  nghylch  yr  amser  hwn,  neu  ychydig 
ar  ol  hyn,  bu  arnaf  dros  rai  wythnosau 
gryn  helbul  yn  achos  arfaeth  Duw,  ac 
etholedigaeth  ;  nid  am  fy  mod  yn  amheu 
pa  un  a  oedd  athrawiaeth  rhagluniaethiad 


yn  unol  a'r  Ysgrythyrau  ai  nad  oedd  ;  yr 
oeddwn  yn  cwbl  farnu  ei  bod,  yn  enwedig 
wrth  edrych  ar  Ephes.  i.,  a  Rhuf.  viii.  a  ix. 
Ond  fy  mhrofedigaeth  oedd,  pa  fodd  y 
mae  Duw  yn  gyfiawn,  yn  rasol,  ac  heb 
fod  yn  dderbyniwr  wyneb,  yn  ei  waith  yn 
ethoi  rhai,  ac  yn  gadael  eraill  i'w  dinystr, 
gan  beri  y  fath  wahaniaeth  diderfyn  yn  eu 
cyflyrau  ?  Wrth  geisio  datod  y  cwlwm, 
trwy  rym  fy  rheswm  a'm  synwyr,  nid 
oeddwn  yn  tycio  nac  yn  Ilwyddo  dim, 
eithr  yn  hytrach  yn  ymddyrysu  fwyfwy. 
Ond  wrth  geisio  ymbil  am  oleuni  ac  addysg 
gan  yr  Arglwydd,  gwelais  fy  mod  i,  a 
holl  hil  Adda,  yn  greaduriaid  gwenwynig, 
sarphaidd  o  anian,  a  hyny  nid  trwy  weith- 
rediad  Duw.  Yn  ganlynol  ebai  fi  :  '  Yr 
wyf  yn  sicr  yn  haeddu  fy  namnio,  ac  os 
arfaethodd  Duw  ogoneddu  ei  gyfiawnder 
yn  fy  namnedigaeth  i,  a  myrddiynau  o'm 
bath,  ni  wnaeth  efe  â  mi  ddim  cam.' 
Trwy  ystyriaethau  o'r  fath  yma  y  dysta- 
wyd,  y  pryd  hyny,  ddadleuon  chwerwon  y 
gelyn,  a'm  calon  wrthryfelgar."  Gwelir 
oddiwrth  y  difyniad  ei  fod  y  pryd  hwn, 
pan  yn  un-ar-bymtheg  oed,  wedi  cyrhaedd 
addfedrwydd  meddwl  mawr,  ac  yn  meddu 
dirnadaeth  eang  am  rai  o'r  prif  athraw- 
iaethau. 

O'r  diwedd  daeth  i'r  penderfyniad  i 
geisio  aelodaeth  yn  mysg  y  Methodist- 
iaid.  Gwnaeth  hyn  haf  1772.  Nid  rhaid 
dweyd  iddo  gael  derbyniad  serchog  gan  yr 
ychydig  bobl  druain  dlodion  a  ymgasglent 
yn  y  Capel  Main.  Yr  oedd  y  cam  yma 
o'i  eiddo  yn  gofyn  penderfyniad  cryf,  gan 
fod  y  Methodistiaid  yn  wrthddrychau 
dirmyg  yr  ardal,  a'i  fod  yntau  yn  perthyn 
i  deulu  parchus,  ac  yn  cael  edrych  arno 
fel  etifedd  i  lawer  o  gyfoeth.  Anghymer- 
adwyai  ei  dad  hefyd  ei  ymddygiad  yn 
fawr,  a'i  waith  yn  cyrchu  i  gyfarfodydd 
crefyddol  yn  mhell  ac  yn  agos,  a  chan  ei 
fod  yn  rhy  ieuanc  i  gael  derbyniad  i  un 
o'r  prif-ysgoHon,  bwriadodd  ei  anfon  yn  ei 
ol  i  Ysgol  Ramadegol  Treffynon.  Dy- 
wedodd  yntau  mewn  atebiad  nad  oedd  am 
wrthwynebu  ei  dad,  ac  anufuddhau  i'w 
orchymyn  ;  ond  mai  cwbl  ofer  fyddai  iddo 
fyned  i  Dreffynon  er  mwyn  ymbarotoi  ar 
gyfer  y  weinidogaeth  yn  yr  Eglwys  Sef- 
ydledig,  ei  fod  wedi  rhoddi  i  fynu  y  cyfryw 
fwriad  yn  Ilwyr.  Gwnaeth  y  datganiad 
hwn  cyn  ei  fod  yn  ddwy-ar-bymtheg 
mlwydd  oed.  Dau  reswm  a'i  cymhellent 
i  wrthod  ymbarotoi  ar  gyfer  yr  offeiriad- 
aeth,  yn  ol  ei  eiriau  ei  hun  :  "  Yr  oedd 
genyf  y  fath  olwg  ar  fucheddau  yr  offeir- 

iaid  fel  y  Uwyr  gasheais,  ac  y  dychrynais 
rhag  bod  yn  un  o  honynt.  Yr  oedd  arnaf 
ofn  (sef  ped  elai  i'r  ysgol)  yr  anghofiwn 
gyflwr  fy  enaid,  ac  y  dychwelwn  at  fy  hen 
bleserau,  trwy  rym  y  deniadau  a'r  croesau 
a  gawn  eu  cyfarfod  yn  yr  ysgoHon." 

Gan  nad  ai  yn  mlaen  gyda'r  parotoad 
angenrheidiol  er  ei  gymhwyso  i  fod  yn 
offeiriad,  ymddygodd  ei  dad  yn  llym  ato. 
Gosododd  ef  i  weithio  ar  fferm  Penucha 
fel  llafurwr  cyffredin.  I  lanc  gwanaidd  o 
gyfansoddiad,  wedi  cael  ei  ddwyn  i  fynu 
er  pan  yn  bedair  oed  yn  yr  ysgolion,  ac 
felly  heb  ymgynefino  â  chaledwaith,  rhaid 
fod  dal  yr  aradr,  gweithio  yn  ffos  y  clawdd, 
trin  y  gaib,  y  bladur,  a'r  cryman,  a  chyf- 
lawni  y  gorchwylion  eraill  perthynol  i 
hwsmon,  braidd  yn  fwy  nag  y  medrai  ei 
natur  ymgynhal  danynt.  Ond  ni  rwg- 
nachai  efe,  eithr  cyflawnai  bob  gwaith  a 
ymddiriedid  iddo  gyda  ffyddlondeb,  Wedi 
gorphen  Ilafur  y  dydd,  elai  naill  ai  i  ryw 
gyfarfod  crefyddol  yn  y  Capel  Main,  neu  i 
wrando  pregeth  rywle  o  fewn  cyrhaedd  ; 
neu  ynte  i'w  ystafell  i  ddarllen  a  myfyrio. 
Y  Beibl  a  Ilyfrau  crefyddol  a  astudiai  ; 
dywed  iddo  roddi  heibio  ei  holl  Iyfrau 
ysgol,  ac  iddo  gael  y  fath  gas  arnynt  fel 
nas  gallodd  edrych  arnynt  am  saith  mlyn- 
edd.  Gan  na  fynai  fyned  yn  offeiriad, 
gwnaed  cynygion  iddo  gyda  golwg  ar 
swyddau  eraill,  a  ystyrid  yn  anrhydeddus  ; 
ond  gan  eu  bod  oll  yn  amodol  ar  iddo 
roddi  i  fynu  gyrchu  i  gyfarfodydd  crefydd- 
ol,  a  thori  ei  gysylltiad  â'r  Methodistiaid, 
gwrthododd  hwynt  oll  yn  ddibetrus. 
"  Cadwodd  yr  Arglwydd  fi,"  meddai, 
"  rhag  rhoddi  Ile  i  un  o'r  rhai  hyn."  Yn 
raddol  tynerodd  teimlad  ei  dad  ato  i 
raddau  ;  ac  wrth  weled  ei  ymroad  i  gyrchu 
i  gyfarfodydd  crefyddol,  a  hyny  yn  aml 
mewn  cryn  wendid,  ac  wedi  diwrnod  caled 
o  waith,  efe  a  brynodd  iddo  geffyl.  Ym- 
ddengys  mai  ceffyl  bychan,  diolwg,  ydoedd ; 
haner  can'  swllt  oedd  ei  bris  ;  eithr  bu  yn 
wasanaethgar  iawn  i  Thomas  Jones  am 
flynyddoedd,  a  theimlai  yn  hynod  o 
ddiolchgar  am  ei  gael. 

Diau  y  credai  efe  y  caffai  orphwysfa  i'w 
enaid  ar  ol  ymuno  â'r  eglwys,  eithr  nid 
felly  y  bu.  Am  saith  mlynedd  Ilawn  bu  yn 
cael  ei  guro  yn  nhrigfa'r  dreigiau,  yn  cael 
ymosod  arno  gan  anghrediniaeth,  ac  yn 
gwbl  amddifad  o  ryddid  yr  efengyl,  a'r 
ílawenydd  ysprydol  sydd  yn  deilliaw  o'r 
meddiant  o  hono.  Dy  wed  :  "  Fy  hen  ddi- 
dduwiaeth  dalgryf  a  ddaeth  i  mewn  fel 
afon.     Nid  oedd  dim,  debygwn,  yn  ngair 


Duw,  nac  yn  ei  natur,  ei  briodoliaethau, 
na'i  hanfod,  nad  oeddwn  i  yn  cael  fy 
nwysdemtio  i'w  amheu,  a'i  wrthod,  íe, 
i'w  ddiystyru  a'i  gablu."  Cyfodai  y  terfysg 
meddwl  hwn  oddiar  ei  fod,  yn  ei  ddwfn 
gydwybodolrwydd,  yn  talu  cymaint  o  sylw 
i  agweddion  ei  yspryd,  ac  mewn  rhan 
oblegyd  iddo  weled  efrau  yn  codi  eu  penau, 
a  thramgwyddiadau  ac  ymrafaelion  yn  tori 
allan,  yn  y  gymdeithas  eglwysig.  Eithr, 
yn  nghanol  y  cymylau  tewion,  byddai  yr 
haul  yn  tywynu  am  enyd  fechan  weithiau 
ar  ei  babell.  Unwaith,  yn  bur  fuan  wedi 
iddo  fyned  at  grefydd,  a  phan  yr  oedd  ei 
yspryd  ynddo  yn  dra  therfysglyd,  clywodd 
fod  Daniel  Rowland,  Llangeitho,  i  bre- 
gethu  yn  y  Bontuchel.  Penderfynodd 
fyned  i'w  wrando,  yn  y  gobaith  y  caffai 
ymwared  oddiwrth  ei  faich.  Testun  yr 
Apostol  o  Langeitho  ydoedd,  Gen.  xlix.  18 : 
"  Am  dy  iachawdwriaeth  di  y  dysgwyliais, 
Arglwydd."  "  Ond  er  i  mi  gael  ychydig 
gysur,"  meddai,  "  fy  maich  oedd  yn  aros." 
Pregethai  Rowland  dranoeth  yn  y  Berthen- 
gron,  Ile  Ilawer  agosach  at  Penucha,  ond 
teimlai  y  Ilanc  yn  rhy  ddigalon  i  fyned 
yno  i  wrando.  Eithr  aeth  i'r  cyfarfod 
eglwysig  y  noson  hono  yn  Nghaerwys. 
Cafwyd  seiat  ryfedd.  Dechreuodd  un  o'r 
chwiorydd  adrodd  am  y  modd  yr  ymwelsai 
yr  Arglwydd  â'i  henaid  trwy  bregeth  Row- 
land  yn  y  Berthen-gron,  gan  godi  ei  hen- 
aid  o'r  dyfnderoedd.  Wrth  ei  chlywed  yn 
adrodd,  dywedai  Thomas  Jones  ynddo  ei 
hun  :  "  Yr  wyf  finau  yn  y  pydew,  a  gwn 
mai  dyna  Ile  y  byddaf."  Cyn  diwedd  y 
cyfarfod  torodd  aílan  yn  orfoledd  mawr  ; 
ciliodd  yntau  o'r  neilldu,  gan  edrych  ar- 
nynt  mewn  dwysfyfyrdod,  a  rhedodd  rhyw 
syniad  fel  hyn  trwy  ei  feddwl  :  "  Y  mae  yn 
dra  thebygol  fod  rhywbeth  mewn  crefydd 
goruwch  dychymygion  ;  onid  oddiwrth  yr 
Arglwydd  y  mae  Ilawenydd  y  rhai  hyn  yn 
deilliaw  ?  "  Ni  fedrai  amheu  dwyfoldeb 
y  cynhyrfiad,  fod  Duw  yn  wir  yn  y  Ile. 
Gyda  hyn  cododd  meddwl  arall  ynddo, 
gyda  grym  anorchfygol,  ac  fel  pe  buasai 
yr  Arglwydd  yn  ymresymu  âg  ef :  "A 
wyt  ti  yn  barod  i  goelio  tystiolaeth  y  rhai 
hyn,  dy  gyd-greaduriaid  gwaelion  ?  ac  ai 
ni  chredi  dystiolaeth  fy  ngair  i  ?"  Gyda'r 
meddwl  tywynodd  goleu  ar  ei  yspryd, 
gwelodd  y  gair  fel  Gair  Duw.  "  Fy 
nghalon,"  meddai,  "a  gydnabu  fod  dwyfol- 
deb  yn  argraffedig  yn  yr  Ysgrythyrau 
mor  amlwg  a  goleuni  yr  haul,  fy  nghadwyn 
a  syrthiodd  oddiwrthyf;  cywilyddiais  a 
ffieiddiais  fy  hun,  dychwalais  at  fy  nghyf- 

eillion,  a  chyda  hwy  i  dalu  diolch."  Ad- 
rodda  yn  mhellach  na  chafodd  y  brofedig- 
aeth  benodol  hono,  sef  y  brofedigaeth  i 
amheu  dwyfoldeb  yr  efengyl,  genad  i 
ruthro  ar  ei  enaid  mwy  gyda  yr  un  grym. 

Eithr  ni  ddaeth  eto  i  feddu  profiad 
cyson  o  fwynhad  yr  efengyl ;  mewn  caeth- 
iwed  yr  ydoedd.  Pwysai  ei  gyflwr  yn 
drwm  arno,  nid  oedd  yn  cael  blas  ar  na 
bwyta  nac  yfed  ;  caffai  gipolwg  ar  ogon- 
iant  lesu  Grist  ambell  dro,  ond  credu  ei 
fod  yn  lachawdwr  iddo  ef  ni  fedrai.  Yn 
haf  1779,  cafodd  dwymyn  boeth,  ac  heb- 
law  pwysau  y  clefyd,  yr  hwn  a'i  dygodd  i 
byrth  angau,  blinid  ei  yspryd  gan  ofnau. 
Pan  yn  y  cyflwr  hwn,  daeth  Rhuf.  v.  10 
gyda  goleu  arbenig  i'w  feddwl  :  "  Os  pan 
oeddym  yn  elynion  y'n  heddychwyd  â 
Duw  trwy  farwolaeth  ei  Fab  ef,"  &c. ;  a 
dechreuodd  ymresymu  ynddo  ei  hun  fel 
hyn :  "  Gan  fod  gelynion  wedi  cael  eu 
heddychu  â  Duw,  y  mae  lle  i  minau  gael 
fy  achub  ;  nid  wyf  yn  ddim  rhagor  nag  un 
o'r  cyfryw,  er  fy  mod  y  duaf  un  sydd  yn 
bosibl  ei  fod  tu  yma  i  uffern."  Ac  ych- 
wanega  :  "  Yn  y  modd  hwn  y  codwyd  fy 
enaid,  debygwn,  megys  o'r  daeardy  dwfn. 
Yn  lle  euogrwydd,  ac  ofn,  a  bhn  gyn- 
hyrfiad  fy  llygredigaethau,  dechreuais  brofi 
meddyhau  tyner  am  Dduw,  a  chysur 
gobeithiol  yn  lUfo  i  mewn  arnaf,  a  chefais 
ryw  radd  o  nerth  i  gredu,  yn  wyneb  fy 
nhrueni  mawr,  fod  maywolaeth  y  groes, 
maniwlaeth  Mab  Duw,  yn  llawn  ddigon  i'm 
hachub,  ac  i'm  hachub  yn  gyfiawn,  ie,  i'm 
gwaredu  hyd  byth  oddiwrth  bechod  a 
digofaint." 

Nis  gallwn  ganlyn  ei  drallodau  meddyhol 
yn  hwy ;  cafodd  aml  i  godwm  gan  y  gelyn 
ar  ol  hyn,  ond  erbyn  tua  diwedd  y  flwydd- 
yn  1779,  a  dechreu  1780,  pan  yr  oedd  yn 
ngymydogaeth  pedair-ar-hugain  oed,  yr 
oedd  gogoniant  yr  efengyl  wedi  dechreu 
tywynu  yn  gryf  ar  ei  enaid.  Dywed  : 
"  Yr  oedd  addewidion  Duw,  a  thrysorau 
grasol  ei  gyfamod,  yn  rhy  anhawdd  i  mi 
eu  gwrthod.  Er  fy  angrhediniaeth  cryf  a 
greddfol,  yr  oedd  yn  rhy  anhawdd  i  mi 
anghredu."  Yn  fuan,  teimlodd  awydd 
cryf  i  bregethu  yr  efengyl  i'w  gyd-bech- 
aduriaid.  "  Yr  oedd  rhywbeth  o  hyn  yn 
fy  nilyn,"  meddai,  "  ar  amserau,  trwy'r 
blynyddoedd  o'r  blaen,  er  y  tywyllwch  a'r 
caethiwed  oeddwn  yn  deimlo  ar  fy  enaid  ; 
ond  y  dyddiau  hyn  yr  oedd  gyda  mi  yn 
fynychach,  ac  yn  fwy  ei  rym,  nes  y 
byddwn  yn  gorfod  meddwl :  Rhaid  i  mi 
fyned  at  y  gwaith  mawr  hwnw."     Eithr 


ofnai  burdeb  ei  gymheUion  ;  cyfrifai  hwynt 
yn  ffrwyth  balchder  calon  ;  gweddiai  yn 
daer  yn  eu  herbyn,  gan  gymhysgu  gyda 
hyn  weithiau  ddymuniadau  ar  i'r  Ar- 
glwydd  ei  gyfarwyddo.  Cafodd  ei  oresgyn 
drachefn  gan  amheuon  ;  cymhellai  holiad- 
au  fel  hyn  eu  hunain  arno  :  "  Pa  fodd  y 
gaU  dyn  euog  gael  ei  wneuthur  yn  wir 
gyfiawn,  trwy  gyfiawnder  un  arali  ?  Pa 
fodd  y  dichon  rhoddiad  un  i  farwolaeth 
ddwyn  bywyd,  a  bywyd  tragywyddol,  i 
fyrddiynau  ?  Pa  fodd  y  gall  un  person 
fod  yn  Dduw  ac  yn  ddyn  ?  "  Eithr  cafodd 
nerth  i  gymeryd  ei  amheuon  at  yr  Ar- 
glwydd,  a  chymhwyswyd  y  gair  hwnw 
gyda  grym  neiUduol  at  ei  feddwl  :  "  Crist, 
gallu  Duw,  a  doethineb  Duw."  Dywed  : 
"  Cefais  olwg  ogoneddus  ar  berson  a 
dyoddefiadau  yr  Emmanuel,  nes  oedd  fy 
enaid  yn  gorfoleddu  ynddo,  gan  gydnabod 
fod  yr  iachawdwriaeth  sydd  trwyddo  yn 
benaf  o  weithredoedd  Duw  hoUalluog  a 
hoUddoeth,  ac  yn  rhoddi  y  sail  gadarnaf  o 
obaith  a  chysur  i  bechadur."  Eithr  yr 
oedd  ei  betrusder  parthed  pregethu  yn 
parhau.  Bu  yn  Nghymdeithasfa  y  Bahi, 
yn  Mehefin,  1782,  a  phrofodd  fehisder 
dirfawr  wrth  wrando  Mr.  John  Pierce  yn 
pregethu  ar  y  "  Berth  yn  Uosgi  heb  ei 
difa." 

Oddeutu  Calan-gauaf  yr  un  flwyddyn, 
ymddengys  ei  fod  wedi  penderfynu  cyf- 
Iwyno  ei  hun  "  i'r  gwaith  mawr,"  ond  ni 
fedrai  benderfynu  gyda  phwy,  ai  gyda'r 
Methodistiaid,  ynte  gyda'r  Eglwys  Sef- 
ydledig.  Tueddai  braidd  yn  ffafr  yr  Eg- 
Iwys,  a  hyny  am  y  rhesymau  canlynol  a 
roddir  ganddo  :  "  (i)  Meddyhais,  os  oedd 
yr  Arglwydd  yn  fy  ngalw  i  bregethu,  fy 
mod  yn  debygol  o  fod  yn  llai  anaddas 
mewn  eglwys  blwyfol  nag  yn  mysg  y 
Methodistiaid,  oherwydd  fy  ngwylder,  a'm 
diffyg  o  ddawn  ymadrodd.  (2)  Meddyl- 
iais  hefyd  fod  anghen  trymach  yn  yr  Eg- 
Iwys  Wladol,  oherwydd  y  nifer  fawr  o 
eneidiau  tywyll,  rhagfarnllyd,  na  fynant 
ddod  i  leoedd  eraill  i  glywed  y  Gair. 
(3)  Anogaeth  a  gefais  gan  weinidog  duw- 
iol,  neu  ddau.  (4)  Pan  oeddwn  mewn 
petrusder  rhwng  hyn  a  pheth  arall,  cefais 
fel  pe  buasai  fy  arwain  i  ddewis  urddau 
Eglwysig  trwy  fod  cynorthwywyr  yn  ym- 
gynyg,  oedd  yn  debygol  o  gael  hyny  i  ben." 
Ymddangosai  pob  peth  fel  yn  ei  yru  i'r 
Eglwys ;  dyna  hoff^^d  ei  dad,  yr  oedd  ei 
ffordd  yntau  yn  rhydd,  a  gwelai  yno  gyfleus- 
tra  i  wneuthur  daioni.  Tystia  yn  y  modd 
mwyaf  difrifol  nad  oedd  y  parch  na'r  elw 

sydd  yn  nglyn  wrth  yr  Eglwys  yn  cael 
dim  lle  yn  ei  feddwl.  Eithr  er  pob 
peth  petruso  a  wnelai.  Er  mwyn  cael 
ychwaneg  o  oleuni,  aeth  i  Gymdeithasfa 
Chwarterol,  a  gynhehd  yn  Ngwynedd, 
Tachwedd  neu  Rhagfyr,  1782,  i  ym- 
gynghori  â"r  brodyr  cynuUedig  yno.  "  Ni 
chefais  ddim  gwrthwynebiad,"  meddai, 
"  eithr  yn  hytrach  anogaeth."  Dyhd  cofio 
na  fuasai  Thomas  Jones,  o  angenrheid- 
rwydd,  yn  cefnu  ar  y  Methodistiaid  wrth 
gymeryd  ei  urddo  yn  oífeiriad  ;  offeiriaid 
oeddynt  arweinwyr  y  Corph  yn  y  Deheu- 
dir  ar  y  pryd  ;  nid  oedd  eto  un  offeiriad 
Methodistaidd  yn  holl  Wynedd,  ond  y 
tebygolrwydd  yw  y  credai  y  brodyr  yn  y 
Gymdeithasfa  y  caent  un  yn  mherson 
Mr.  Jones,  pe  y  derbyniai  urddau  esgobol. 
Eithr  erbyn  cymeryd  y  mater  at  yr 
Arglwydd,  methai  a  chael  boddlonrwydd 
i'w  feddwl  ;  tywyll  a  thrallodus  ydoedd  hi 
arno.  Elai  yntau  at  yr  orsedd,  a  dadleuai 
yr  addewid  fawr  :  "  Arweiniaf  y  deillion 
ar  hyd  ffordd  nid  adnabuant,"  ac  yn  raddol 
tywynodd  y  goleuni  ar  ei  Iwybr.  Fel  hyn 
y  bu.  Yn  mis  lonawr,  1783,  aeth  oddi- 
cartref,  naill  ai  i  ymholi  neu  i  drefnu  gyda 
golwg  ar  dderbyn  urddau  Eglwysig.  Y 
noson  hono  efe  a  freuddwydiodd.  "  Gwel- 
wn  fy  hun,"  meddai,  "  yn  eistedd  mewn 
tỳ,  gyd  âg  amryw  eraill ;  clywn  guro  wrth 
y  drws,  a  phan  agorwyd  daeth  i  mewn 
farch  o  liw  gwelwlas.  Ar  ei  ol  daeth  ei 
farchogwr  hefyd,  â  gwn  yn  ei  law.  Daeth 
yn  ebrwydd  ataf  fi,  ac  anelodd  a'i  ddryll 
at  fy  nwyfrnn.  Ar  hyn  deft^'roais  yn  fraw- 
ychus,  ond  cyn  hir  hunais  drachefn.  Yna 
gwelwn  fy  hun  mewn  tý  fel  o'r  lìlaen  ; 
daeth  ataf  ŵr  a  chanddo  ddau  bístol,  un  yn 
mhob  Ilaw,  ac  a'u  hanelodd  ataf  ar  un- 
waith,  yr  hyn  a'm  deffrodd  mewn  braw 
eilwaith."  Nid  oedd  gronyn  o  ofergoel- 
iaeth  yn  Thomas  Jones,  ond  credodd  ar 
unwaith,  a  pharhaodd  i  gredu  hyd  ei  fedd, 
fod  y  breuddwydion  hyn  yn  cynwys 
cenadwri  ato  oddiwrth  Dduw.  Tybiai 
mai  angau  oedd  y  march  gwelwlas,  a'i 
fod,  neu  ddwysfygythiad  o  hono,  gerllaw. 
Tybiai  yn  mheliach  mai  dwy  brofedigaeth 
fawr  yn  ymosod  arno  oedd  y  ddau  bistol. 
"  Pa  fodd  bynag,"  meddai,  "  felly  y  bu. 
O'r  noswaith  hono  dechreuodd  afiechyd 
fagu  ynof,  y  mae  heb  fy  ngadael  hyd  yn 
hyn,  ac  nid  oes  argoel  y  symudir  ef  hyd  y 
bedd."  Dyma  ddechreuad  yr  afiechyd  y 
dyoddefodd  oddiwrtho,  i  raddau  mwy  neu 
lai,  trwy  ystod  ei  oes.  Aethai  i'w  wely 
yn    oer   a    rhynllyd.     Yr   oedd  hwnw  yn 


ysgafn  o  ddillad,  a'r  tywydd  yn  oer,  ac 
ni  chynhesodd  trwy  gydol  y  nos.  Bu  yno 
am  dridiau,  ond  ni  wnaeth  ddim  yn 
mhellach  parthed  yr  offeiriadaeth.  Dych- 
welodd  i  Benucha,  yn  drist  ei  yspryd  ; 
bu  am  wyth  niwrnod  mewn  ing  meddwl 
mawr,  ac  yn  ceisio  gweddio  am  arweiniad. 
Dywed  :  "  Yr  oedd  y  fath  deimlad  o  absen- 
oldeb  Duw  ar  fy  enaid,  nes  yr  oeddwn  yn 
meddwl  fod  rhyw  ran  o  boen  yr  ysprydion 
yn  ngharchar  arnaf.  .  .  .  Ónd  yr  ym- 
wared  a  gefais  oedd  hyn  :  Meddyliais  o'r 
diwedd  yn  hollol  mai  oblegyd  y  bwriad 
oedd  genyf  yr  oedd  g\vg  yr  Arglwydd  fel 
hyn  arnaf,  a'r  ystorm  yn  y  modd  hwn 
wedi  codi  i'm  herbyn,  ac  yna  ymroddais  i 
fwrw  fy  Jona  dros  y  bwrdd  ;  gwnaethum 
hyny  heíyd,  a'r  ystorm  a  aeth  yn  dawel." 
Y  Jona  oedd  ei  fwriad  i  gymeryd  urddau 
esgobawl.  "  Cyn  hir,"  dywed,  "  mi  a 
gyfodais  i  fynu,  gan  Iwyr  benderfynu  na 
letywn  feddwl  mwyach  am  y  fath  beth,  a 
chan  ymroddi  i  oddef  pa  groesau  bynag  a 
ddeuai  i'm  rhan  o'r  achos.  Ond  ni  bu  y 
rhai  hyny  ond  Ilawer  ysgafnach  na'm 
dysgwyliad."  Gwelwn  ei  fod  tua  diwedd 
lonawr,  1783,  wedi  penderfynu  am  byth 
nad  elai  i'r  weinidogaeth  yn  yr  Eglwys 
Sefydledig.  Gwnaed  un  ymosodiad  tra- 
chefn  arno ;  cynygiodd  perthynas  iddo 
fywioliaeth  fras  ond  iddo  gymeryd  urddau, 
eithr  cafodd  nerth  i  wrthod  y  cynyg  hwn 
hefyd. 

Tua  diwedd  Awst,  neu  ddechreu  Medi, 
1783,  dechreuodd  bregethu,  pan  yr  oedd 
wedi  gadael  ei  saith-ar-hugain  oed.  Braidd 
na  theimlwn  duedd  i'w  feio  am  oedi  cyhyd, 
ond  dylem  gofio  fod  ei  flynyddoedd  blaen- 
orol  yn  barotoad  ardderchog  ar  gyfer  y 
weinidogaeth.  Rhwng  ei  ddarlleniad  hel- 
aeth,  ei  efrydiaeth  ddwys,  ei  gydnabydd- 
iaeth  eang  a  manwl  â  duwinyddiaeth,  yn 
arbenig  duwinyddiaeth  hanesiol,  yr  an- 
hawsderau  yn  nglyn  â  phrif  wirioneddau 
yr  efengyl  a  orchfygwyd  ganddo  yn  nirgel- 
ion  ei  yspryd,  a'r  gwahanol  weddau  ar 
Iygredigaeth  ei  galon  â  pha  rai  y  buasai 
yn  brwydro,  nid  yn  aml  y  cychwynodd 
neb  ar  waith  y  weinidogaeth  gyda'r  fath 
addfedrwydd  meddwl,  a  barn  mor  gym- 
hesur.  Er  fod  pregethu  ar  ei  feddwl  er  ys 
blynyddoedd,  yn  ddamweiniol  y  bu  ei 
gychwyniad.  Aeth  i  Gaerwys  un  nos 
Sabbath  gyda'r  bwriad  o  wrando  pregeth. 
Yr  oedd  wedi  bod  yn  rywle  yn  gwrando 
dwy  bregeth  yn  y  boreu.  Ni  ddaeth  y 
pregethwr  i  Gaerwys,  a  chymhellwyd 
Thomas  Jones  i  roddi  gair  o  gynghor  i'r 

bobl  oedd  wedi  ymgynuU.  Cododd  yntau 
ar  ei  draed,  a  darllenodd  Hebreaid  xi. ; 
darllen  a  gweddío  yn  unig  a  fwriadai 
wneyd,  ond  cydiodd  y  benod  yn  ei  yspryd, 
a  dywedodd  ychydig  oddiwrthi  gyda  blas 
iddo  ei  hun,  ac  er  budd  i'r  gwrandawyr. 
Braidd  nad  ydym  yn  teimlo  tuedd  i  ddiolch 
i'r  pregethwr,  pwy  bynag  ydoedd,  am  dori 
ei  gyhoeddiad,  oblegyd  bu  hyn  yn  ach- 
lysur  i  Mr.  Jones  i  ymaflyd  yn  ngwaith 
mawr  ei  fywyd.  Aeth  y  son  ar  led  yn 
fuan  fod  y  g\Vr  ieuanc  o  Benucha  wedi 
dechreu  "  llefaru  ;  "  daeth  galwadau  o 
wahanol  leoedd  am  ei  wasanaeth,  a  chym- 
hellai  ei  gyfeillion  ef  yn  unfrydol  i  ufudd- 
hau.  Nid  oedd  Cyfarfod  Misol  Dinbych 
a  Fflint  wedi  cael  ei  sefydlu  eto ;  yn  ol  y 
Parch.  Jonathan  Jones,  sefydlwyd  ef  o  fewn 
corph  y  flwyddyn  hono.  Felly,  heb  gym- 
eradwyaeth  unrhyw  lys  eglwysig,  na  dim 
ond  cymhelliad  cyfeiHion,  ac  ymwybydd- 
iaeth  o'i  fewn  o  gymhwysder  at  y  gwaith, 
ymroddodd  i  bregethu  gair  y  deyrnas  pa  le 
bynag  y  rhoddid  iddo  ddrws  agored. 

Mewn  amaethdai  ac  ysguboriau  y  pre- 
gethai  fynychaf ;  saith  o  gapelau  Method- 
istaidd  oedd  cydrhwng  Siroedd  Dinbych 
a  Fflint  pan  y  cychwynodd  ;  byddai  raid 
iddo  deithio  yn  mhelí,  a  gwael  fyddai  y 
ddarpariaeth  ar  ei  gyfer  wedi  iddo  gyr- 
haedd,  er  y  byddai  y  croesaw  yn  fawr. 
Eithr  ni  thramgwyddodd  efe  oherwydd 
hyn.  Gwnaeth  ei  oreu  i  fyned  o  gwmpas 
hyd  y  caniatai  ei  iechyd.  Modd  bynag, 
deallodd  yn  fuan  mai  eiddil  oedd  ei  nerth. 
Blinid  ef  gan  ddolur  y  gareg,  fel  na  fedrai 
na  cherdded  na  marchogaeth  heb  ddyoddef 
poenau  arteithiol.  Pan  yn  methu  myned 
at  ei  gyhoeddiadau,  pregethai  yn  ysgubor 
Penucha,  ac  ysguboriau  yr  amaethdai 
cylchynol,  yn  gystal  ag  yn  Nghaerwys. 
Y  mae  traddodiad  i'r  perwyl  a  ganlyn  am 
y  tro  cyntaf  y  pregethodd  yn  ysgubor 
Penucha.  Ry  w  noson  gwelai  ei  dad  liaws 
o  bobl,  ar  ol  eu  gilydd,  yn  neshau  at  y  tý, 
ac  yn  myned  i  mewn  i'r  ysgubor.  Wedi 
holi  un  o'r  gweision,  rhoddwyd  ar  ddeall 
iddo  fod  Thomas  ei  fab  wedi  addaw  rhoddi 
gair  o  gyngor  i'r  bobl.  Ni  theimlai  aw- 
ydd  i'w  rhwystro,  er  nad  oedd  yn  foddlawn 
o  gwbl  i'r  peth.  Dechreuodd  yr  odfa ; 
methodd  chwilfrydedd  Edward  Jones  ddal 
heb  fyned  i  adeiíad  gysylltiedig  i  wrando  ; 
a  chafodd  y  fath  foddlonrwydd  wrth 
glywed  ei  fab  yn  pregethu  fel  y  bu  yn 
garedig  wrtho  o  hyny  allan,  gan  ddweyd 
na  chaffai  Thomas  gerdded  ychwaneg  i'w 
deithiau. 


Bu  Mr.  Jones  gartref  gyda  ei  dad  yn 
Penucha  am  ddeuddeg  mlynedd  gwedi 
iddo  ddechreu  pregethu.  Bregus  iawn 
oedd  ei  iechyd,  byddai  yn  aml  yn  cael  ei 
gaethiwo  gan  ei  anhwyldeb  i'w  gartref. 
Rhoddai  brawf  ar  wahanol  feddyginiaeth- 
au,  gwnelai  rhai  les  iddo  am  ychydig,  yna 
ymdaflai  yntau  i  waith  y  weinidogaeth 
gydag  yni,  nes  y  byddai  ei  natur  eiddil 
drachefn  yn  rhoddi  ffordd.  Dyna  ei  hanes 
trwy  y  deuddeg  mlynedd  hyn.  Eithr  nid 
oedd  na  gwendid  nac  anhwyldeb  a  allai 
ei  rwystro  gyda  ei  efrydiau.  Darllenai, 
astudiai,  ac  ysgrifenai  yn  ddidor ;  ym- 
roddodd  i  feistroli  rheolau  barddoniaeth,  i 
gyfansoddi  barddoniaeth,  ac  i  gyfieithu 
Ilyfrau.  Yr  ydym  wedi  crybwyll  yn  barod 
ddarfod  i  Mr.  Charles  ymuno  â'r  Method- 
istiaid  yn  y  flwyddyn  1785,  ac  am  y  modd 
y  ffurfiodd  Mr.  Jones  ac  yntau  gyfeill- 
garwch  a  barhaodd  tra  y  buont  byw  ill 
deuoedd,  cyfeillgarwch  na  ddaeth  cwmwl 
drosto  ond  am  ychydig  amser  yn  ystod 
dadl  y  "  NeiIIduad,"  yr  hwn  gwmwl  a 
ddiflanodd  yn  fuan.  Yn  y  flwyddyn 
1788,  gwnaeth  ei  ymddangosiad  cyhoeddus 
cyntaf  fel  awdwr.  Barddoniaeth  a  ysgrif- 
enodd,  sef  Marwnad  ar  Fariiiolaetli  Mrs. 
Ann  Parry.  Preswyliai  Mrs.  Parry  yn 
Mrynmulan,  tyddyn  yn  mhlwyf  Llan- 
rhaiadr,  rhwng  Ruthyn  a  Dinbych  ;  cyn- 
helid  cyfarfodydd  crefyddol  yn  ei  th_ŷ,  ac 
ymddengys  ei  bod  yn  ddynes  nodedig  o 
dduwiol,  ac  yn  meddu  dirnadaeth  dda  o 
drefn  yr  efengyl.  Yn  y  flwyddyn  1793, 
gwnaeth  Mr.  Jones  ei  ymddangosiad 
cyntaf  trwy  y  wasg  fel  duwinydd.  Llyfr 
dadleuol  ydoedd,  sef  Sylwadau  ar  Draeth- 
awd  a  elwir  "  Undeb  Crefyddol,  neti  Rybudd 
yn  erbyn  Schism."  Ysgrifenasid  y  Traeth- 
awd  gan  ŵr  a  alwai  ei  hun  yn  "  Weinidog 
o  Eglwys  Loegr ;"  pwy  ydoedd  ni  wyddis, 
ac  nid  yw  o  fawr  pwys ;  eithr  atebodd 
Mr.  Jones  ei  ymosodiadau  bryntion  ar  y 
Methodistiaid  gyda'r  fath  ddeheurwydd,  a 
dangosodd  y  fath  gydnabyddiaeth  â  syn- 
iadau  duwinyddion  hen  a  diweddar  ar  y 
pynciau  â  pha  rai  yr  ymdriniai,  fel  na 
ddywedodd  y  Gweinidog  0  Eglwys  Loegr  air 
mewn  atebiad.  Yn  ystod  ei  arosiad  yn  ei 
gartref  cyfieithodd  Mr.  Jones  y  Drydedd 
ran  0  Waith  Gurnal,  cyfrol  o  tua  400  o 
dudalenau  wythplyg.  Eithr  ni  chyhoedd- 
wyd  hi  am  beth  amser  gwedi  hyn,  a  hyny, 
yn  ol  pob  tebyg,  oblegyd  diffyg  arian. 
Yn  ystod  yr  un  cyfnod  cyfansoddodd 
amrai  ddarnau  barddonol,  na  welsant 
oleuni  y  dydd  hyd  gwedi  ei  farwolaeth. 


Darlun    y    Parch.    Thomas    Jones,    Dinbych. 
[O'r  "  Euangelical  Magazine,"  Taclnoeää,  ISl?.] 


Plasucha,  ger  Caerwys,  Sir  Fplint. 
ILle  genedigaeth  y  Parch.  Thomas  Jones,  Dínbych. 

Yn  mis  Hydref,  1795,  pan  yn  ymyl  bod 
yn  ddeugain  mlwydd  oed,  gadawodd  Mr. 
Jones  Penucha,  gan  ymuno  mewn  priodas 
â  Miss  Elizabeth  Jones,  o'r  Wyddgrug, 
i'r  hon  dref  y  symudodd  i  fyw.  Yr  oedd 
ei  briod  yn  ddynes  dra  chrefyddol,  yn 
aelod  gyda'r  Methodistiaid,  ac  yn  berchen 
cryn  lawer  o  gyfoeth.  Loes  i'w  deimlad 
oedd  gadael  y  seiat  fechan  yn  Nghaerwys, 
mewn  cysylltiad  â  pha  un  y  treuliasai 
ddwy-flynedd-ar-hugain ;  eithr  bu  colled 
Caerwys  yn  enill  mawr  i'r  Wyddgrug. 
Ychydig  oedd  rhif  y  Methodistiaid  yn  y 
dref  pan  y  symudodd  ef  yno,  a  thlodaidd 
oedd  eu  hamgylchiadau ;  ond  darfu  i'w 
ddyfodiad  ef  i'r  lle,  gan  ei  fod  yn  ŵr 
dysgedig,  yn  meddu  pwysau  cymeriad,  ac 
yn  gefnog  ei  amgylchiadau,  godi  y  Cyfun- 
deb  i  sylw.  Trwy  ei  lafur  a'i  ymroad 
daeth  yr  achos  crefyddol  i  wisgo  gwedd 
gysurus ;  ychwanegwyd  dros  driugain  o 
aelodau  at  yr  eglwys,  amryw  o  ba  rai  a'i 
cyfrifent  ef  yn  dad  ysprydol  iddynt.  Dech- 
reuwyd  achosion  newyddion  hefyd  yn 
Rhosesmor  a  Chilcen.  Eithr  tua  dwy 
flynedd  y  parhaodd  yr  undeb  priodasol. 
Yr  oedd  ef  wedi  gorfod  myned  dan  oruch- 
wyHaeth  feddygol  yn  mis  Mawrth,  1797; 
teimlodd  Mrs.  Jones  yn  ddwys  wrth  weled 
y  meddygon  yn  dyfod  i'r  t}',  ac  ofnai  y 
gwaethaf.  Cydblygodd  y  ddau  ar  eu 
gliniau  i  geisio  cymhorth  Duw  ;  yna,  mewn 
dagrau,  ymwahanasant,  efe  i  fyned  dan 
gylliU  y  meddygon,  a  hithau  i  ystafell 
arall  i  bryderu.  Bu  yr  oruchwyliaeth  yn 
llwyddianus,  a  thynwyd  careg  o  gryn 
faintioli  o  gorph  y  dyoddefydd.  Gwrthod- 
odd  gais  y  meddygon  i  chwilio  am  gareg 
arall,  rhag  na  fedrai  ddal.  Eithr  er  i  Mr. 
Jones  gael  gwellhad,  effeithiodd  yr  helynt 
i'r  fath  raddau  ar  deimlad  tyner  ei  briod, 
fel  y  clafychodd,  ac  ar  yr  ail  o  Dach- 
wedd,  1797,  ehedodd  ei  hyspryd  pur  i'r 
wlad  well. 

Er  trymed  ei  afiechyd,  cawn  Mr.  Jones, 
tua  diwedd  y  flwyddyn  1796,  yn  cyhoeddi 
ei  gyfieithiad  o'r  Drydeddran  0  Lyjy  Gnrnal. 
Diau  mai  y  cyfoeth  a  ddaeth  i'w  ran  yn 
rhinwedd  ei  briodas  a'i  galluogodd  i  wneyd 
hyny,  ac  i  gyhoeddi  Ilawer  o  Iyfrau  eraill 
ar  ol  hyn  er  budd  y  Cymry.  Dywed  y 
Parch.  Jonathan  Jones  ibd  y  rhan  gyntaf 
a'r  ail  o  Lyfr  Gurnal  wedi  cael  eu  cyhoeddi 
yn  flaenorol  gan  Robert  Jones,  Rhoslan, 
sef  y  naiU  yn  1773,  a'r  llall  yn  1784;  mai 
y  cyfieithydd  oedd  un  Thomas  Humphreys, 
Penybryn,  Edeyrn,  Sir  Gaernarfon  ;  a 
bod    y  cyfieithiad  yn  drwsgl  a  chlogyrn- 

CYF.    II. 


aidd,  yn  gymaint  felly  fel  mai  anhawdd 
gwneyd  allan  y  synwyr  mewn  aml  i 
baragraff.  Ond  am  Mr.  Thomas  Jones, 
yr  oedd  ef  yn  gyfieithydd  gwych.  Heb- 
law  bod  yn  ysgolhaig  ^Saesneg  da,  yr  oedd 
ei  chwaeth  yn  bur,  ei  arddull  yn  eglur,  a'i 
feistrolaeth  ar  y  cyfoeth  o  adnoddau  sydd 
yn  yr  iaith  Gymraeg  agos  yn  ddiderfyn. 
Cafodd  Mr.  Jones  ddeall  yn  fuan,  trwy 
brofiad  poenus,  fod  careg  arall  yn  ei 
gyfansoddiad  ;  eithr  er  y  poenau  a  ddy- 
oddefai,  a'r  gofid  a  deimlai  oblegyd  mar- 
wolaeth  ei  briod,  ni  fu  pall  ar  ei  lafur.  Yn 
y  flwyddyn  1799,  cawn  ef  yn  uno  â  Mr. 
Charles  i  olygu  a  chyhoeddi  Y  Drysorfa 
Yspyydol.  Chwech  rhifyn  o'r  cyhoeddiad  a 
ddaeth  allan,  sef  o  EbriII,  1799,  hyd 
Rhagfyr,  1801,  a  diau  mai  afiechyd  Mr. 
Charles  a  luddiodd  i'r  cyhoeddiad  barhau. 
Ymddengys  hefyd  oddiwrth  lythyr  o  eiddo 
Mr.  Jones,  fod  ganddo  ryw  gymaint  o 
law,  nis  gwyddom  yn  hollol  pa  faint,  yn 
nygiad  allan  Rhcolau  a  Dyheniony  Cymdeith- 
asan  Neillduol,  a  gyhoeddwyd  yn  i8üi. 
Yr  oedd  yn  flaenorol,  sef  yn  y  flwyddyn 
1790,  wedi  dwyn  allan  Eiyiadnr  Saesneg  a 
Chymyaeg,  yr  hwn  a  ystyrid  am  flynydd- 
oedd  yn  waith  safonol,  ac  a  basiodd  trwy 
amryw  argraffiadau.  Heblaw  hyn  oll,  y 
mae  yn  bur  sicr  fod  Mr.  Jones  yn  cyd- 
weithredu  yn  helaeth  â  Mr.  Charles 
gyda'r  Ysgolion  Cylchynol ;  prawf  ei  Iyth- 
yrau  at  Mr.  Charles  hyny  yn  bendant  ; 
ymddengys  ei  fod  yn  eu  harolygu, 
ac  yn  cynorthwyo  i  chwilio  am  ysgol- 
feistri. 

Rhwng  Mr.  Charles  a  Mr.  Jones 
ffynai  y  cyfeillgarwch  puraf ;  medd- 
ent  ar  lawer  o  unrhywiaeth  yspryd,  yr 
oeddynt  yn  agos  i'r  un  oedran,  ac  yr 
oeddynt  ill  dau  yn  ddyoddefwyr  mawr, 
ar  yr  un  adeg.  Fel  prawf  o'r  cyfeill- 
garwch  hwn,  rhoddwn  yma  un  o  Iyth- 
yrau  Mr.  Charles  at  Mr.  Jones,  a 
ysgrifenwyd  mewn  atebiad  i  lythyr  a 
ddanfonasai  Mr.  Jones  ato  ef,  Chwefror 
12,  1801  : — '-'' 

"  Fy  nghyfaill  tra  anwyl, — Yr  wyf  yn 
athrist  wrth  glywed  eich  amryw  gwynion  ; 
yn  enwedig  am  eich  hen  afiechyd,  yr  hwn 
sydd,  mi  dybygwn,  yn  eich  tueddu  i  fyned 
dan  ddwylaw  meddygon.  Nid  wyf  yn 
amheu  na  chewch  yn  mhob  peth  eich 
cynhal  gan  yr  Arglwydd,  a'ch  cyfar- 
wyddo    pa    beth   i'w  wneuthur,      Yr  wyf 


Coflant   y   Parch.    Tliumas  Jones,  gan  y  Parch. 
Jonathan  Jones. 

yn  gallu  cydymdeimlo  â  chwi,  a  gweddîo 
drosoch,  ond  eich  cyfarwyddo  nis  gallaf. 
Tra  yr  wyf  fi  byw,  fy  nymuniad  ydy w  am 
i'r  ychydig  gyfeilhon  sydd  genyf  gael 
byw  gyda  mi.  Nid  yw  fy  meddwl  yn 
barod  i  ymadael  â  chwi,  fy  anwyl  frawd, 
er  fy  mod  yn  llawn  hyderus  y  byddai  hyny 
i  chwi  yn  elw  mawr.  Y  mae  dysgwyliad 
ynof  y  bydd  i'r  Arglwydd  eich  cyfarwyddo 
at  ryw  foddion,  a  wel  efe  yn  dda  eu  ben- 
dithio,  at  estyn  eich  arosiad,  a  chwanegu 
eich  defnyddioldeb.  Eto,  ysgatfydd,  yn 
gystal  ag  mewn  pethau  eraill,  bydd  raid  i 
mi  gael  fy  ngalw  i  hunanymwadiad  ac 
ymostyngiad.  Mor  gynted  ag  y  byddaf 
yn  gallu  teithio  yr  wyf  yn  gobeithio  ym- 
weled  â  chwi.  Yr  eiddoch  mewn  fifydd- 
londeb,  T.  Charles."  Pan  gofier  mor 
gymhedrol  oedd  Mr.  Charles  ar  ei  eiriau, 
prawf  y  Ilythyr  fod  ei  deimlad  at  ei  gyfaiU 
yn  ddwfn  a  dwys. 

Gwelir  fod  y  Ilythyr  yn  cyfeirio  at  duedd 
Mr.  Jones  "i  fyned  eilwaith  dan  ddwylaw 
y  meddygon."  Gosododd  y  duedd  mewn 
gweithrediad  yn  mis  EbriII,  1801  ;  ond 
wedi  i'r  Ilawfeddyg  ddyfod  i'r  tỳ,  a  methu 
cael  boddlonrwydd  i'w  feddwl  fod  careg 
yn  nghyfansoddiad  y  claf,  ni  farnwyd  yn 
ddoeth  myned  yn  mlaen  a'r  oruchwyliaeth. 
Eithr  yn  mhen  y  flwyddyn,  sef  EbriII  20, 

1802,  cyflawnwyd  yr  oruchwyliaeth  yn 
Ilwyddianus  ;  llwyddodd  y  meddyg  i  gym- 
eryd  o'i  gorph  gareg  fawr,  fwy  o  lawer 
na'r  gyntaf.  Bu  mewn  perygl  o'i  fywyd 
am  beth  amser,  oblegyd  i  enyniad  gymer- 
yd  Ile  yn  yr  archoll  a  wnaethid  yn  ei 
gnawd,  eithr  trwy  wasanaeth  gele  pasiodd 
yr  enyniad  ymaith.  Gwellhaodd  yn  gyf- 
íym  wedi  hyn ;  daeth  i  fwynhau  gwell 
iechyd  nag  a  gawsai  er  dyddiau  ei  fach- 
gendod,  ac  i  fedru  cerdded  a  marchogaeth 
yn  gwbl  ddiboen.  Gwnaeth  yntau  y 
defnydd  goreu  o'r  fraint  a  estynwyd  iddo  ; 
dywed  ei  fod  cyn  diwedd  Medi  wedi  cael  y 
fraint  o  deithio  canoedd  o  filltiroedd,  gan 
lafurio  gartref  ac  oddicartref  yn  ngwas- 
anaeth    yr    Arglwydd.      Yn    mis     Medi, 

1803,  aeth  i  fynu  i  Lundain,  i  bregethu 
i'r  Cymry  yno,  Ile  yr  arhosodd  am  bedwar 
mis.  Tra  yn  y  Brifddinas  pregethai 
hefyd  yn  achlysurol  i  gynulleidfaoedd  o 
Saeson. 

Rywbryd  yn  y  flwyddyn  1803  pregethai 
yn  Llan  Nanerch,  allan  ar  yr  heol,  wrth 
dý  gwraig  a  deimlai  barch  at  y  Methodist- 
iaid.  Yr  oedd  cyfarfodydd  blaenorol  wedi 
cael  eu  terfysgu  trwy  ddichell  a  thraha  yr 
off"eiriad.      Pan  oedd  Mr.  Jones  ar  ganol 


pregethu,  daeth  boneddwr  o'r  gymydog- 
aeth  heibio  ar  ei  farch,  a  holai  beth  oedd 
yn  myned  yn  y  blaen.  Atebai  y  pregethwr 
yn  foneddigaidd  nad  oedd  yno  ddim  mwy 
na'i  fod  yn  ceisio  rhoddi  gair  o  gynghor 
i'w  gyd-bechaduriaid.  "  Deav  ;«í,"  ebai  y 
boneddwr,  "  nid  oes  amheuaeth  pe  y  deuai 
y  Ffrancod  i'r  wlad  na  fyddai  y  bobl  hyn 
yn  barod  i  ymuno  â  hwy."  Ymaith  ag  ef  ar 
ffrwst  at  y  gẁr  bonheddig  a  biau  y  tir,  gan 
achwyn  fod  y  fath  gyfarfodydd  peryglus 
yn  cael  eu  goddef.  Anfonodd  yntau  ei 
oruchwyliwr  at  y  tyddynwr  i'w  rybuddio. 
Dyma  hwnw  yn  dod,  gan  dyngu,  a  rhegu, 

a  bloeddio  yn  groch  :   "  Be  dd 1  wyt  ti 

wedi  wneyd,  Twm  ?     Cynwys  y  bobl  yma 

0  gwmpas  y  tỳ  i  ddychrynu  dynion  ?  Y 
mae  fy  meistr  yn  penderfynu  y  bydd  raid 
i  ti  ymadael  o'r  achos.  Gwell  i  ti  fyned 
ato  i  ofyn  pardwn  gyntaf  y  gelli."  Hyny 
a  wnaeth  y  tyddynwr,  a  phardwn  a  gafodd 
ar  yr  amod  na  oddefai  beth  o'r  fath  dra- 
chefn. 

Yr  ydym  yn  cael  Mr.  Jones,  Mawrth, 
1804,  ar  ol  bod  yn  weddw  am  chwe' 
blynedd,  yn  priodi  drachefn.  Ei  gymhar 
oedd  un  Miss  A.  Maysmor,  Saesnes  o 
genedl,  ond  yn  gallu  siarad  rhyw  gymaint  o 
Gymraeg,  a  phreswyliai  ar  y  pryd  nid  yn 
nepell  o  Ruthyn.  Dywedir  ei  bod  yn 
fechan  o  gorpholaeth,  yn  fywiog  o  yspryd, 
tyner  o  deimlad,  ac  yn  nodedig  am  ei  duw- 
ioldeb.  Yn  nglyn  â'i  briodas  penderfynodd 
Mr.  Jones  symud  ei  breswylfod  o'r  Wydd- 
grug,  ar  ol  bod  yno  rhwng  wyth  a  naw 
mlynedd.  Pan  glywyd  am  ei  fwriad,  anfon- 
odd  eglwys  Caerwys  wahoddiad  taer  arno 
i  ddychwelyd  yno.  Yr  oedd  Mr.  Edward 
Jones,  ei  dad,  erbyn  hyn  wedi  marw,  a 
Phenucha  wedi  dyfod  yn  eiddo  iddo  yntau. 
Er  carediced  y  cais,  ni  thueddai  efe  i  gyd- 
synio  ;  ac  yn  Ruthyn  y  gwnaeth  ei 
artref.  Bu  ei  lafur  yma  eto  yn  dra 
defnyddiol ;  edrychai  y  frawdoliaeth  yn 
Ruthyn  ac  yn  y  Bont  Uchel  arno  fel 
tywysog  Duw  yn  eu  plith.  Eithr  g\vr  y 
gofidiau  ydoedd  efe  yma  drachefn;  oblegyd 
nid  hir  y  bu  Mrs.  Jones  cyn  cael  ei  gor- 
ddiwes  gan  nychdod,  yr  hwn  a  derfynodd  yn 
angeuol,  Awst  14,  1805,  gwedi  bywyd 
priodasol  o  un-mis-ar-bymtheg. 

Cyn  i  Mr.  Thomas  Jones  adael  y  Wydd- 
grug,  yr  oedd  efe,  mewn  undeb  â  Mr. 
Charles,  wedi  gosod  argraffwasg  i  fynu 
yn  y  Bala,  gan  appwyntio  Mr.  Robert 
Saunderson   yn  olygydd  y  swyddfa.     Yn 

01  pob  tebyg,  yn  meddwl  y  Parch.  T. 
Charles  yr  oedd  y  syniad  wedi  gwreiddio, 

ac  er  ei  fantais  ef  yn  benaf,  gan  ei  fod  ar 
y  pryd  yn  dwyn  allan  ei  Eiriadur  Ysgryth- 
yrol,  y  gosodwyd  y  swyddfa  i  fynu.  Cred- 
wn  hefyd  mai  Mr.  Charles  yn  benaf  a 
ymgymerasai  a'r  cyfrifoldeb.  Ond  profa 
y  Parch.  Jonathan  Jones  tuhwnt  i  ddadl 
fod  gan  Mr.  Thomas  Jones  law  fawr  yn 
yr  ymgymeriad.  Teitl  y  swyddfa  ar  y 
cyntaf  oedd  Argraffdy  Jones  &=  Co. ;  y  mae 
dau  lyfryn  ar  gael  yn  awr  yn  dwyn  y 
cyfryw  argraff.  A  phrawf  llythyr  oddi- 
wrth  y  Parch.  Thomas  Jones  at  Mrs. 
Charles,  dyddiedig  Medi  8,  1804,  mai  efe 
oedd  y  Jones  yn  y  cwmni.  Nis  gwyddom 
yn  awr  beth  oedd  y  rhesymau  dros  gys- 
ylltu  enw  Mr.  Jones  â'r  swyddfa  yn 
hytrach  nag  enw  Mr.  Charles.  Efallai 
mai  â'i  arian  ef  yn  benaf  y  gosodwyd  y 
wasg  i  fynu,  ac  y  dygid  ei  thraul.  Yr 
oedd  y  Parch.  Thomas  Jones  erbyn  hyn 
yn  dra  chyfoethog ;  heblaw  yr  eiddo  a 
ddaethai  i'w  ran  yn  rhinwedd  ei  briodas 
â'i  wraig  gyntaf,  gadawsai  ei  dad  Penucha, 
a  íîermydd  eraill,  iddo  yn  etifeddiaeth ;  ac 
yr  oedd  yntau  yn  barod  i  ddefnyddio  yr 
oll  at  wasanaeth  ei  gydgenedl.  Oni  bai  am 
y  cyfoeth  a  feddai,  nis  gallasai  gyhoeddi 
cynifer  o  lyfrau,  oblegyd  nid  yw  yn  debygol 
eu  bod  yn  talu  iddo,  a  llai  fyth  ei  fod  yn 
elwa  arnynt.  Modd  bynag,  nid  hir  y  par- 
haodd  cysylltiad  Mr.  Joneg  âg  argraffwasg 
y  Bala  ;  teimlai  Mr.  Charles,  gan  ei  fod 
yn  cyhoeddi  y  fath  nifer  o  Iyfrau,  y  rhaid 
iddo  gael  yr  argraffdy  yn  llwyr  iddo  ei 
hun. 

Yr  ydym  yn  cael  Mr.  Jones  yn  myned 
i'r  ystad  briodasol  drachefn,  Hydref  6, 
1806,  ar  ol  bod  yn  weddw  am  ryw  bedwar- 
mis-ar-ddeg.  Ei  wraig  y  tro  hwn  oedd 
Miss  Mary  Lloyd,  Tan-y-Pendist,  Llan- 
rwst.  Yr  oedd  hi  yn  ddynes  dra  thalentog, 
yn  gerddores  o  fri ;  a  cheir  amryw  donau 
o'i  heiddo  yn  wasgaredig  ar  hyd  yr  hen 
Drysorfa,  a'i  henw,  Mary  Jones,  Dinbych, 
wrthynt.  Yn  ystod  y  blynyddoedd  hyn  ym- 
roddai  gydag  egni  i  lafur  Uenyddol.  Cyf- 
ieithodd  y  bedwaredd  ran  o  waith  Gurnal 
i'r  Gymraeg ;  yr  oedd  hefyd  yn  llafurio 
yn  galed  gyda'r  Merthyrdraeth,  ei  brif  waith 
Ilenyddol,  efallai.  Yn  y  flwyddyn  1808 
yr  ydym  yn  ei  gael  yn  gosod  i  fynu  argraff- 
wasg  iddo  ei  hun  yn  Ruthyn.  Y  prif 
reswm  am  hyn  yn  ddiau  oedd  cael  gwasg 
gyfleus,  yn  ei  ymyl,  i  ddwyn  allan  ei 
lyfrau  ei  hun,  a  Ilyfrau  buddiol  eraill  a 
fwriadai  gyhoeddi.  Ond  y  mae  yn  sicr 
ddarfod  i  dro  gwael  cysodydd  yn  swyddfa 
Mr.   Robert   Saunderson  ddylanwadu   yn 


gryf  ar  ei  feddwl  i'r  un  cyfeiriad.  Pan 
ddygai  Mr.  Jones  ei  Iyfr,  sef  Yìuddiddanion 
Crefyddol,  allan,  dangosai  rhyw  gysodydd 
diegwyddor  y  prawfleni  i'r  Parch.  Owen 
Davies,  y  gweinidog  Wesleyaidd  a'i  gwrth- 
wynebai ;  ac  felly  yr  oedd  atebiad  Mr. 
Davies  i'r  llyfr  yn  Ilaw  y  cyhoedd  agos  yr 
un  pryd  a'r  Ilyfr  ei  hun.  Nis  gallwn  lai  na 
chondemnio  y  Parch.  Owen  Davies  yn 
llym  am  fod  yn  gyfranog  mewn  gweithred 
mor  ddianrhydeddus.  Anfonodd  y  Parch. 
T.  Jones  i  Gaer,  at  Mr.  W.  C.  Jones,  yr 
argraffydd,  i  ofyn  iddo  a  wyddai  efe  am 
neb  a  gymerai  ofal  argraffwasg.  Atebodd 
yntau  y  gwyddai ;  fod  Ilanc  ieuanc,  o'r 
enw  Thomas  Gee,  wedi  bod  yn  ei  wasan- 
aeth  ef,  ac  yn  awr  wedi  myned  i  Lundain, 
oedd  yn  hollol  deilwng  o'r  ymddiried- 
aeth.  Anfonwyd  i  Lundain  ar  ei  ol ; 
ufuddhaodd  yntau  i'r  alwad,  a  dyma 
ddechreuad  swyddfa  argraffu  Thomas 
Gee,  Dinbych. 

Yn  ystod  adeg  ei  breswyliad  yn  Ruthyn 
yr  oedd  ei  iechyd  yn  gymharol  gryf,  ac  nid 
oedd  pen  draw  ar  ei  lafur.  Heblaw  ysgrif- 
enu  agos  yn  ddiorphwys  i'r  wasg,  a  gofalu 
am  yr  achosion  Methodistaidd  yn  y  dref 
a'r  cymydogaethau,  elai  o  gwmpas  i  bre- 
gethu  yr  efengyl,  gan  bresenoli  ei  hun  yn 
y  Cyfarfodydd  Misol  ac  yn  y  Cymdeithas- 
faoedd.  Cawn  ef  yn  bresenol  yn  Nghym- 
deithasfaoedd  y  Dê  nid  yn  anfynych,  yn 
gystal  ag  eiddo  Gwynedd,  a  gosodid  ef  i 
bregethu  yn  ddieithriad  ar  un  o'r  adegau 
mwyaf  cyhoeddus.  Yr  oedd  yn  Nghym- 
deithasfa  Llangeitho  yn  1807.  Y  rhai  a 
bregethent  yn  y  Gymdeithasfa  hono  heb- 
law  efe  oeddynt  John  Roberts,  Llangwm  ; 
Michael  Roberts,  Pwllheli ;  John  Jones, 
Edeyrn ;  John  Elias,  Môn  ;  David  Jones, 
Llangan  ;  John  EIHs,  y  Wyddgrug ;  a 
David  Parry,  Llanwrtyd.  Meibion  Anac 
oedd  y  rhai  hyn  oll,  a  rhaid  fod  yr  hwn  a 
gaffai  le  yn  eu  mysg  yn  ogystal  yn 
perthyn  i'r  cewri.  Yn  Nghymdeithasfa 
y  Bala  hefyd,  Mehefin,  1809,  pregethai 
am  chwech  o'r  gloch  y  nos  olaf  ar  ol  Mr. 
John  Davies,  Nantyglyn.  Heblaw  efe, 
pregethai  John  Hughes,  Pont  Robert  ; 
Richard  Llwyd,  Beaumaris  ;  Nathaniel 
WiIIiams  ;  Watkin  WiIIiams  ;  John  Jones, 
Edeyrn  ;  Evan  Richardson,  Caernarfon  ; 
Thomas  Richards ;  John  Elias ;  Robert 
Jones,  Rhoslan  ;  a  John  Roberts,  Llan- 
gwm.  Bu  ymdaith  Mr.  Jones  yn  Ruthyn 
o  fawr  fendith  i'r  achos  yno,  tynodd  sylw 
y  wlad  ato,  a  chwanegwyd  Ilawer  at  rif 
yr  aelodau  a'r  gynulleidfa.     Eithr  gyda'r 

gostyngeiddrwydd  a'i  nodweddai,  yr  oll  a 
ddywed  efe  ar  y  mater  yw  :  "  Yr  oeddwn 
i,  yn  Ruthyn,  wedi  cael  y  fraint  o  weled 
rhyw  fesur  o  gynydd  ar  y  gynulleidfa  yr 
oeddwn  yn  eu  mysg."  Modd  bynag,  yn 
Ngwanwyn   1809,   y   mae    Mr.    Jones   yn 


ymadael  â  Ruthyn,  gwedi  preswylio  yno 
am  bum'  mlynedd,  ac  yn  gwneyd  ei  gartref 
yn  Ninbych.  A  Dinbych  a  fu  lle  ei 
breswyl  mwy  tra  ar  y  ddaear,  gyda'r 
eithriad  o  ddwy  flynedd  y  bu  yn  ymdaith 
yn  Syrior. 


-<^^ 


'S^ 


PENOD     XL. 


THOMAS    JONES,    DINBYCH    (ỳayhad). 

Y  Parch.  Thomas  Jones  yn  annhiieddol  i  ddadl,  cr  yn  nieddu  cymhwysder  arbenig  at  ddadlcnaeth — 
Y  ddadl  Wesleyaidd — "  Y Drych  A thrawiaethol " — Y  Parch.  OwenDaviesyn  ei ateh — Amryw 
lyfrau  yn  cael  eu  hysgrifcnu  o'r  ddau  tu — Y  Parch.  Thomas  Jones  yn  ysgrifenn  y  ^'  Merthyr- 
"  draeth — Gwasanaeth  maivr  Mr.Jones  i  Fethodistiaeth  ac  i  Gymru  fel givrthwynebydd  Uchel 
GalJiniaeth — Llyfr  y  Parch.  Christmas  Evans — Pregeth  John  Elms — Y  mae  yn  amddifjyn 
iaimi  cydbwys — Mr.  Jones  yn  myned  allan  o'r  odfa  yn  Ninbych — Cymdeithasfa  Ruthyn  yn 
penderfynu  o  blaid  Calfiniacth  gymhedrol — Rhai  pregethwyr  o  hyd  yn  cyfyngu  ar  werth  yr 
iawn — Llythyr  y  Parch.  Thomas  Jones  at  Gymdeithasfa  Llanrwst — Atebiad  y  Gymdeith- 
asfa — Pregeth  fawr  y  Parch.  Thomas  Jones  yn  y  Bala — Mr.  Jones  yn  symud  i  Syrior 
Goch — Henry  Rees  yn  was  iddo — Llythyr  ato  o  Gymdeithasfa  Caernarfon — Cenadwri  öV 
Deheudir  at  Gymdeithasfa  Gwynedd — Pethau  yn  dyfod  i  argyfwng — Y  cyfarfod  yn 
Mangor  —  Cynideithasfa  Pwllheli  —  Y  ddadl  rhwng  y  Parch.  T.  Jones  a  Mr.  John 
Roberts — Y  ddadl  rhyngddo  a'r  Parch.  Christmas  Evans — Desgrifiad  o  Mr.  Jones  fel  dyn 
ac  fel  pregethwr — Ei  farwolaeth  a'i  gladdedigaeth. 


M  y  pymtheg  mlynedd  olaf  o'i  oes, 
bu  y  Parch.  Thomas  Jones  yn 
2S^^  nghanol  dadleuon  poethion,  ac  yn 
cymeryd  rhan  flaenllaw  ynddynt.  Nid 
oedd  hyn  ychwaith  yn  gydnaws  a'i  anian- 
awd.  Gẁr  tawel  oedd  ef,  mwynaidd  ei 
yspryd,  yn  hoffì  ymchwyliadau  duwm- 
yddol  er  eu  mwyn  eu  hun  ;  ond  yn  meddu 
digon  o  wroldeb  i  ddyfod  i'r  maes  dros 
wirioneddau  Duw  pan  y  deallai  fod  dyled- 
swydd  yn  galw.  Rhaid  addef  ei  fod  o'r  tu 
arall  yn  meddu  cymhwysder  arbenig  at 
ddadleuaeth.  Meddai  graffder  eryraidd  i 
ganfod  gwendid  ei  wrthwynebydd,  meddwl 
hollol  resymegyddol,  cyflawnder  oiaith  dda 
i  osod  allan  ei  syniadau  yn  gUr,  cydnabydd- 
iaeth  helaeth  â  duwinyddiaeth,  yn  athraw- 
iaethol  a  hanesiol,  a  llawer  o  wat  wareg  finiog. 
Dywed  y  Parch.  Owen  Thomas,  D.D.,  fod 
Mr.  Jones  yn  ddadleuwr  teg  iawn,  ac  na 
fyddai  un  amser  yn  cymeryd  mantais  ar  ei 
wrthwynebydd  ond  lle  y  byddai  efe  ei 
hunan  yn  gwbl  argyhoeddedig  fod  iddo 
fantais  wirioneddol.  Ar  yr  un  pryd,  Iled- 
feia  ef  am  awgrymu  weithiau  amcanion 
heb  fod  y  rhai  mwyaf  dihoced  i'r  rhai  yr 
ymosodai  arnynt.  Ond  yn  sicr,  dylid  cofio 
pa  fath  oedd  y  dadleuwyr  â  pha  rai  yr 
ymresymai ;  ac  ond  gwneyd  hyny,  yr  hyn 
y  teimlir  yn  syn  o'i  herwydd  fydd  ddarfod 
i  Mr.  Jones  allu  Ilywodraethu  ei  yspryd 
cystal. 


Cyfeiriwn  yn  mlaenaf  at  y  ddadl  Wesley- 
aidd.  Fel  yr  ydym  wedi  croniclo  eisioes, 
dechreuodd  Cenhadaeth  Gymreig  y  W'es- 
leyaid  tua'r  flwyddyn  1800;  a  thra  yr 
ymfoddlonai  y  cenhadau  ar  bregethu  yr 
efengyl  yn  syml,  heb  yrnosod  ar  y  cyfun- 
debau  crefyddol  oeddynt  eisioes  yn  y  wlad, 
cawsant  bob  derbyniad  gan  y  Methodist- 
iaid  ;  ond  gwelsant  mai  gobaith  gwan 
oedd  am  enill  proselytiaid  felly.  Felly, 
ymroisant  i  geisio  tynu  dan  sail  yr  enwadau 
Calfinaidd.  Ni  hoffem  ar  un  cyfrif  wneyd 
cam  â'r  cenhadau  Wesleyaidd.  Yr  ydym 
yn  barod  i  gydnabod  eu  bod  yn  gwbl 
gydwybodol.  Ar  yr  un  pryd,  rhaid  cyf- 
addef  fod  eu  zêl  enwadol  yn  fwy  na'u 
gwybodaeth,  y  camddarlunient  yr  athraw- 
iaethau  Calfinaidd  yn  enbyd,  y  priodolent 
i'r  Calfiniaid  syniadau  na  fuont  erioed  yn 
eu  coledd,  ac  na  chymerent  lawer  am  eu 
harddel.  Diau  mai  gwreiddyn  camgymer- 
iad  y  gweinidogion  Wesleyaidd,  oedd  tybio 
fod  y  Calfiniaid  yn  dal  yr  hyn  a  ymddang- 
osai  iddynt  hwy  (y  Wesleyaid)  yn  gasgl- 
iadau  angenrheidiol  oddiwrth  yr  athraw- 
iaethau  Calfinaidd.  Nid  oes  neb  yn  gyfrifol 
am  y  casgliadau  a  dỳn  ei  wrthwynebwyr 
oddiwrth  yr  hyn  a  ddywed.  Dechreuwyd 
y  ddadl  yn  y  wasg  gan  Mr.  Christmas 
Evans  a  Mr.  Benjamin  Jones,  y  cyntaf  yn 
perthyn  i  gyfundeb  y  Bedyddwyr,  ac  yn 
enwog  trwy  Gymru  fel  pregethwr,  a'r  Ilall 

yn   perthyn   i    gyfundeb   yr  Annibynwyr. 
Cymerodd  hyn  le  tua'r  flwyddyn  1802. 

Yr  oedd  y  ddadl  wedi  rhedeg  ei  chwrs 
am  o  dair  i  bedair  blynedd,  pan  y  cymer- 
odd  Mr.  Jones  ran  ynddi.  Tua  dechreu  y 
flwyddyn  1806  cyhoeddodd  draethawd,  tua 
72  tudalen,  yn  amddiffyn  yr  athrawiaethau 
Calfinaidd,  ac  yn  dwyn  yr  enw  Drych 
Athrawiaetìwl.  Gyda  golwg  ar  amcan  y 
traethawd,  dywed  efe  yn  ei  Hunan-gofiant : 
"  Yn  agos  i  ddiwedd  y  flwyddyn  o'r  blaen 
(1805),  ar  yr  achlysur  o  fod  sectwyr 
Arminaidd  yn  amlhau  yn  Nghymru,  a 
rhai  o  honynt  yn  eu  pregethau,  a  thrwy 
amryw  fân  lyfrau,  yn  drygliwio  yn  anwir- 
eddus  yr  athrawiaeth  a  alwent  yn  Galfin- 
iaeth,  ac  weithiau  yn  Antinomiaeth,  yr 
oeddwn,  trwy  anogaeth  gan  fy  mrodyr, 
wedi  cyhoeddi  traethodyn  byr,  dan  yr  enw 
Drych  Athrawiacthol,  ac  wedi  addaw  traeth- 
awd  helaethach  ar  yr  un  achos,  Yn  y 
rhai'n,  fy  ymgais  oedd  am  ddangos  y  wir 
athrawiaeth,  yn  ei  gwedd  syml  ei  hunan, 
yn  ol  yr  Ysgrythyrau,  ac  yn  ol  golygiad  y 
wir  eglwys,  neu  y  rhan  gywiraf  o  honi,  o'r 
oes  apostolaidd  hyd  amser  y  Diwygiad 
Protestanaidd,  ac  ar  ol  hyny."  Er  byred 
y  traethawd,  geilw  Dr,  Thomas  ef  yn 
"  llyfr  gorchestol."  Dengys  Mr,  Jones 
ynddo  ei  fod  yn  ysgolhaig  gwych,  ac  yn 
dduwinydd  galluog  a  manwl,  Yn  mhell- 
ach,  rhydd  brawf  ynddo  o'i  dueddfryd 
lywodraethol,  sef  y  pwys  a  deimlai  oedd 
yn  perthyn  i  farn  yr  eglwys  Gristionogol 
ar  bynciau  y  ffydd,  o'r  cyfnod  apostolaidd 
i  lawr.  Ymdrinia  yn  ghr  â'r  "  Pum' 
Pwnc,"  gan  ddangos  fod  hanfod  y  gwahan- 
iaeth  rhwng  yr  Arminiaid  a'r  Calfiniaid 
gyda  golwg  arnynt  yn  codi  o  wahaniaeth 
barn  gyda  golwg  ar  natur  pechod.  Yna  â 
rhagddo  i  ddangos  fod  yr  Arminiaid  a'r 
Pabyddion  yn  cytuno  a'u  gilydd  agos  ar 
yr  holl  bynciau  sydd  yn  gwahanu  yr 
Arminiaid  oddiwrth  y  Calfiniaid  ;  a  phrofa 
fod  syniadau  yr  Arminiaid — gan  gynwys 
yn  ddiau  y  Wesleyaid  —  yr  un  a  heresi 
y  Morganiaid  a  wrthwynebwyd  mor  Uwydd- 
ianus  gan  Dewi  Sant,  ac  a  gondemniwyd 
gan  yr  eglwys.  Llyfr  boneddigaidd  yw  y 
Drych,  ac  heb  nemawr  o  wedd  ddadleuol 
arno,  ond  yn  hytrach  yn  egluro  y  wir 
athrawiaeth  trwy  eghuhadaeth  Ysgryth- 
yrol  alluog,  a  thrwy  ddifyniadau  allan  o 
weithiau  y  Tadau  Eglwysig. 

Fel  atebiad  i'r  Parch.  T.  Jones  cyhoedd- 
odd  Mr.  Owen  Davies  Iyfr  a  eilw  yn 
Amddiffyniad  o'r  Methodistiaid  Wesleyaidd. 
Prin  iawn  oedd  dealltwriaeth  Mr.  Davies 


o'r  iaith  Gymraeg  ;  felly,  yn  Saesneg  yr 
ysgrifenai,  a  bu  yn  dra  anhapus  yn  ei 
gyfieithydd.  Bychain  hefyd  oedd  ei  gyr- 
haeddiadau  duwinyddol ;  ni  ddeallai  yr 
egwyddorion  Calfinaidd  yr  ymdrechai  eu 
gwrthwynebu,  ac  nid  oedd  ond  ysgolhaig 
gwael.  Ond  gwnai  i  fynu  am  ei  ddiffyg- 
ion — o  leiaf  yn  ngolwg  yr  anwybodus — 
drwy  bybyrwch  ei  zêl,  a'i  honiadau  oracl- 
aidd.  Er  ceisio  profi  fod  y  golygiadau 
Wesleyaidd  yn  cael  eu  dal  gan  Brotestan- 
iaid  eraill,  difynai  yn  helaeth  allan  o  Iyfr  a 
eilw  yn  Neccssary  Doctrines  and  Eruditions 
for  any  Christian  Man.  Eithr  profodd  Mr. 
Jones  mai  Ilyfr  Pabaidd  oedd  hwnw,  ei  fod 
yn  cynwys  holl  gyfeiliornadau  y  Pabydd- 
ion,  gan  amddiffyn  saith  o  sacramentau, 
addoli  delwau,  traws-sylweddiad,  gweddîo 
ar  y  seintiau,  &c.  Éithr  nid  oedd  Mr. 
Owen  Davies  yn  ddigon  o  ddyn  i  addef  ei 
gamgymeriad,  ac  i  wneydymddiheuriad  o'i 
herwydd  ;  yn  hytrach,  wedi  cyfaddef  na 
welsai  y  llyfr  erioed  namyn  difyniadau  o 
hono,  dywed  :  "  Pa  un  ai  eich  hanesydd 
chwi  ai  fy  hanesydd  i  sydd  nesaf  i'w  le, 
nis  gwn,  ac  nis  gwaeth  genyf  ychwaith." 
Yn  holl  gwrs  dadleuaeth  byddai  yn  an- 
hawdd  cael  ymadrodd  yn  bradychu  cym- 
aint  o  ddiff"yg  egwyddor ;  y  mae  yn  rhin- 
weddol  yn  gyfaddefiad  nad  gwaeth  gan  yr 
awdwr  pa  un  ai  gwir  ynte  anwir  oedd  y 
rhesymau  a  ddefnyddiai. 

Awgrymai  y  Parch.  T.  Jones  yn  y  Drych 
Athrawiaethol  fod  yn  ei  fwriad  i  gyhoeddi 
Ilyfr  helaethach,  yn  ymdrin  â'r  pynciau 
mewn  dadl.  Cyflawnodd  yr  hyn  a  fwr- 
iadai  yn  y  flwyddyn  1807.  Teitl  y  llyfr 
yw  :  Ymddiddanion  Crefyddol  (rhimig  dait 
gymydog),  Ystyriol  a  Hyffordd,  niewn  ffordd 
Ymresymiadol  ac  Ysgrythyrol ;  yn  nghyd  ag 
ychydig  Sylwadau  ar  Lythyr  Mr.  Owen 
Davies  at  yr  Awdwr,  a  phrawf  0  Anghysonedd 
y  diweddar  Barch.  J.  Wesley  mewn  amryit) 
hynciau  0  athraîmaeth.  Dyma  un  o  brif 
weithiau  Mr.  Jones ;  er  mai  ar  adeg  dadl 
y  dygwyd  ef  allan,  ac  mai  y  ddadl  hono 
sydd  yn  gyfrifol  am  ffurf  y  Ilyfr,  eto,  y 
niae  yn  amlwg  y  cynwysa  syniadau  addfed, 
wedi  ei  meddwl  yn  drwyadl,  ac  yn  gynyrch 
astudiaeth  blynyddoedd  lawer,  Meddai  Dr. 
Thomas  am  y  Ilyfr  :  "  Nid  yn  unig  nid 
oedd  genym  y  pryd  hyny,  ond  nid  oes 
genym  eto,  yn  ein  hiaith,  ar  y  pynciau  dan 
sylw,  ac  yn  y  dull  yr  ymdrinir  â  hwynt, 
ddim  i'w  gystadlu  âg  ef,  ac  nid  ydym  yn 
gwybod  fod  gan  y  Saeson  ddim  cyffelyb 
iddo."  Amcan  Mr.  T.  Jones  yw  amddiffyn 
yr  athrawiaethau   Calfinaidd  mewn    rhan 

trwy  gymhorth  Hanes  Duwinyddiaeth  yr 
Eglwys,  ac  mewn  rhan  trwy  gymhorth 
goleuni  Gair  Duw.  Dyma  y  llyfr  y  darfu 
i  Mr.  Owen  Davies,  mewn  modd  hollol 
ddianrhydeddus,  Iwyddo  i  gael  prawfleni  o 
hono  wrth  ei  fod  yn  pasio  trwy  y  wasg,  yr 
hyn  a'i  galluogodd  i  ddwyn  allan  atebiad 
iddo  mewn  mis  gwedi  ei  ymddangosiad. 
Cyn  gadael  yr  Yìiiddiddanioii  Orefyddol, 
rhaid  i  ni  alw  sylw  y  darllenydd  at  un 
peth  ynddo,  yr  hyn  a  ddaw  i  feddu  pwys- 
igrwydd  dirfawr  yn  y  dyfodol,  sef  yr 
addefiad  a  wna  Mr.  Jones  fod  gwahaniaeth 
barn  yn  mysg  y  Calfiniaid  gyda  golwg  ar 
helaethrwydd  y  Prynedigaeth  ;  a  thra  y 
mae  yn  egluro  y  geiriau  "  hyd,'"  '^ yy  ìioll 
fyd,''  '■^  pawb,'"  '■'■  pob  dyn,"  fel  yn  golygu 
luddewon  a  Chenhedloedd,  neu  bawb  o 
bob  cenedl  a  gafifo  galon  i  ddyfod  at  Grist, 
eto,  meddai  :  "  Yn  hyn  mi  a  ddymunwn 
beidio  a  bod  yn  ammhlygadwy,  nac  yn  rhy 
gadarn  yn  fy  meddwl  fy  hun.  Yr  wyf  yn 
addef  fod  holl  hihogaeth  Adda  dan  rwym- 
edigaeth  mawrion  i'r  Ail  Adda,  am  mai 
'  ynddo  ef  y  mae  pob  peth  yn  cydsefyll.' 
O'i  herwydd  ef,  trwyddo  ef,  ac  er  ei  fwyn 
ef,  y  mae  yr  efengyl  yn  cael  ei  chyhoeddi  i 
bawb  sy'n  gyfranog  o'r  fraint  o'i  chlywed. 
Ac  y  mae  hi  yn  '  newyddion  da,'  yn  achos 
o  lawenydd  mawr  i'r  holl  bobl,  er  fod 
llawer  yn  ei  gwrthod,  neu  ei  cham- 
ddefnyddio,  ac  er  y  gwyddai  Duw  yn  dda 
y  gwnaent  hyny  cyn  ei  danfon  atynt.  Yr 
wyf  yn  meddwl  hefyd  y  dylai  pregethwyr 
yr  efengyl,  gyda  dangos  i  bawb  eu  heisiau 
o  Grist,  gymhell  pawb  i'w  dderbyn,  ac 
felly  i  dderbyn  maddeuant  pechodau  ac 
iachawdwriaeth  drwyddo  ef."  Gwelwn 
fod  eangder  yn  perthyn  i  syniadau  Mr.  T. 
Jones,  ac  na  fu  o  gwbl  yn  tueddu  at  Uwch- 
Galfiniaeth  gul. 

Fel  y  nodasom,  yn  mhen  y  mis  yr  oedd 
Mr.  Owen  Davies  yn  barod  gydag  atebiad, 
yr  hwn  a  eilw  yn  Yinddiddanion  rìiwng 
Hyffordd  a  Beread.  Am  y  llyfr  hwn  dywed 
Dr.  Thomas :  "  Er  fod  ganddo  ambell 
darawiad  go  dda  .  .  .  yr  ydym  yn  teimlo 
rywfodd  dros  Arminiaeth  na  buasai  wedi 
bod  yn  fwy  ffodus  yn  ei  hamddiffynydd, 
yn  enwedig  i  gyfarfod  y  fath  un  a  Mr. 
Jones.  Y  mae  yr  un  diofalwch  am  fanyl- 
der  hanesyddol,  a'r  un  parodrwydd  i 
wneuthur  haeriadau  cwbl  ddisail,  ag  sydd 
yn  nodweddu  llyfr  cyntaf  Mr.  Davies,  yn 
fwy  amlwg  yn  hynodi  hwn."  Modd  bynag, 
y  mae  y  llyfr  yn  gyflawn  o  ddifriaeth,  ac 
yn  priodoli  i  Mr.  Jones  bob  math  o  enlHb. 

Yn  y  ílwyddyn  1808  dygodd  Mr.  Jones 


lyfr  arall  allan  mewn  atebiad  i  Mr.  Owen 
Davies  :  Sylwadau  ar  Lyfr  Mr.  Owen  Davies, 
sef  ei  Ymddiddanioii  rìiwng  Hyffordd  a  Beread, 
yn  nghyd  a  gwobr  0  hwys  yn  gynygiedig  iddo 
ar  amod  teg.  Dywed  Dr.  Thomas  am 
y  llyfr  hwn  ei  fod  yn  alluocach  fel  cyfan- 
soddiad,  ac  yn  arddangos  mwy  o  ryw 
ysprydiaeth  ac  yni  nag  a  amlygasid  yn 
flaenorol  gan  Mr.  Jones  ;  ac  yn  mhellach, 
ei  fod  yn  ychwanegiad  gwerthfawr  at 
lenyddiaeth  y  pwnc.  Yn  ei  ragymadrodd 
i'r  Ilyfr  gwna  Mr.  Jones  y  sylw  canlynol : 
"  Y  mae  fy  nghydwybod  yn  tystiolaethu 
i  mi  gerbron  Duw,  mai  nid  i  foddio  un 
ymgais  hunanol,  nac  i  ddal  dadl  a  therfysg 
i  fynu,  yr  wyf  yn  anfon  hyn  o  Iyfryn  eto 
ar  led,  ond  gyda  mesur  o  awyddfryd 
dififuant  i  amddifîyn  achos  Duw  a'i  wir- 
ionedd."  Nid  oes  un  amheuaeth  am  ei 
onestrwydd  yn  yr  hyn  a  ddywed.  Ar  yr 
un  pryd,  rhaid  addef  fod  ei  yspryd  wedi 
chwerwi  ynddo  oblegyd  ymddygiadau  an- 
nheg  Mr.  Owen  Davies,  a'r  geiriau  rhyf- 
ygus  a  ddefnyddiai  wrth  gyhuddo  ei  wrth- 
wynebydd.  Difynwn  un  ymadrodd  allan 
o  Iyfr  Mr.  Davies,  yn  engrhaifft  o  lawer : 
"  Yn  ol  fy  marn  i,  ni  byddai  waeth  i  chwi 
ddangos  oddiwrthynt  (sef  oddiwrth  Rhuf. 
ix.  ac  Ephes.  i.)  nad  oes  un  Dim,  na'i  fod  ef 
yn  waeth  na'r  cythraul,  yr  hyn  a  fyddai  wir 
pe  gallech  chwi  brofi  eich  pwnc."  Ni  fedr 
un  cyffroad  dadleuol  esgusodi,  llawer  Ilai 
cyfiawnhau,  defnyddiad  y  fath  eiriau  car- 
lamus,  ac  nid  ydym  yn  synu  o  gwbl  fod 
Mr.  Jones  yn  ei  Sylwadau  yn  talu  y  pwyth 
yn  ol  iddo  mewn  ymadroddion  llymion. 
Yn  niwedd  y  llyfr  cynygia  Mr.  Jones 
wobr  o  gan'  punt  i'r  Parch.  Owen  Davies 
os  ateba  un  o  bob  tri  o  41  o  ofyniadau  a 
gyflwynir  iddo.  Rhaid  addef  fod  cynygiad 
o'r  fath  yn  ymddangos  yn  rhyfedd,  ond 
ymdrech  ydoedd  i  gael  Mr.  Owen  Dayies 
i  ryw  bwynt,  yn  Ile  traethu  ar  hyd  ac  ar 
draws;  a  dylid  cadw  mewn  cof  mai  cwesti- 
ynau  ydynt  parthed  fîeithiau,  y  gellid  eu 
profi  neu  eu  gwrthbrofi  yn  hawdd. 

Yn  bur  fuan  dyma  y  Parch.  Owen 
Davies  yn  dwyn  Ilyfr  arall  allan,  sef 
Sylwadau  ar  lyfryn  a  gyhoeddniyd  yn  ddiwedd- 
ar  gan  Mr.  Thoinas  Jones,  gynt  0  Ruthyn. 
Yn  y  Syhmdau  hyn  y  mae  A  nwireddau  yii  cael 
eu  dynoethi,  à'r  Gwirionedd  ei  amddiffyn. 
Meddai  y  Parch.  Owen  Thomas,  D.D., 
am  y  llyfr  hwn  :  "  Y  mae  yn  gyfansoddiad 
Ilawn  difriaeth,  hollol  anheilwng  i'r  sefyllfa 
urddasol  a  phwysig  yr  oedd  yr  awdwr, 
dros  ei  Gyfundeb,  ar  y  pryd  ynddi,  ac  i'r 
testynau  dyrchafedig  y  cyfeirir  yn  achlys- 

urol  atynt  ;  ond  prin  y  gellir  dweyd  eu 
bod  yma  dan  sylw.  Nid  oes  yma  ar- 
ddangosiad  o  un  amcan  i  ateb  Uyfr  Mr. 
Jones,  oddieithr  trwy  haeriadau  anturus  a 
phenagored,  heb  brin  rith  o  ymgais  i 
ddwyn  un  prawf  drostynt." 

Cyn  hir  wedi  cyhoeddi  y  Sylwadau, 
dygodd  Mr,  T.  Jones  allan  atebiad  byr 
iddynt.  Ei  deitl  ydyw  :  Ateb  byv  i  Bapyr- 
len  0  Sylimdau  a  wnaed  yn  ddiweddar  gan 
Mr.  Oiven  Davies,  o  Ddinbych,  av  Lyfryn  a 
gyhoeddasid  gan  T.  Jones,  ev  mis  Medi,  1808. 
Deuddeg  tudalen  yw  yr  Ateb  Byv,  ond 
dengys  feistrolaeth  hollol  ar  y  materion 
â  pha  rai  yr  ymdrinia,  ac  y  mae  yn  gyflawn 
o  sylwadau  craff.  Cyhoeddodd  Mr.  Owen 
Davies  lythyr  ychwanegol,  ond  yr  oedd  o 
nodwedd  mor  annheilwng,  ac  mor  gyflawn 
o  ddifriaeth  ac  enllib,  heb  dalu  nemawr 
sylw  i'r  pynciau  y  dadleuid  o'u  herwydd, 
fel  na  wnaeth  Mr.  Jones  un  sylw  o  hono. 
Parhaodd  y  ddadl  dros  ystod  bywyd  Mr. 
T.  Jones,  ac  am  rai  blynyddoedd  gwedi, 
ond  ni  bu  iddo  ef,  o  hyn  allan,  ran  na 
chyfran  yn  y  ddadleuaeth.  Nid  dadleu 
oedd  ei  amcan  ef,  ond  amddiffyn  yr  hyn  a 
ystyriai  yn  wirionedd  yr  efengyl ;  a  phan 
y  dirywiodd  y  ddadl  i  fod  yn  ymgecraeth, 
ac  yntau  eisioes  wedi  egluro  ei  syniadau, 
ciliodd  o'r  maes.  Credwn  fod  ei  Iyfrau  ef 
yn  tra  rhagori  mewn  nerth,  ysgolheigdod, 
dyfnder  syniadaeth,  a  chydnabyddiaeth  â 
meddwl  yr  Ysgrythyr,  ar  ddim  a  gyhoedd- 
wyd  yn  ystod  yr  ymdrafodaeth.  Mewn  un 
ystyr,  yr  oedd  mawr  ofal  Mr.  T.  Jones  am 
gywirdeb,  a'i  gydwybodolrwydd  dwfn,  yn 
anfantais  iddo  yn  y  ddadl.  Ychydig  a 
ofalai  ei  wrthwynebydd  pa  un  ai  cywir 
ynte  anghywir  fyddai  yr  haeriadau  a 
wnelai ;  wedi  cael  ei  guro  allan  o  un 
Iloches,  am  y  gwelid  mai  ffau  celwydd 
ydoedd,  dihangai  yn  gwbl  ddigywilydd  i 
loches  arall  lawn  mor  dyllog,  gan  gyfarth 
o'r  fan  hono  fel  Syr  Oracl  ;  a  pharai  ei 
ddigywilydd-dra  a'i  ddifriaeth  i'r  rheswm 
gwaelaf  ymddangos  i  olwg  yr  anwybodus 
y  rheswm  goreu  ambell  dro.  Ond  i  Mr. 
Jones,  yr  oedd  haeriad  hanesyddol  ang- 
hywir  fel  tân  ar  gnawd  noeth,  a  thrueni 
mewn  un  ystyr  ei  fod  yn  ymostwng  i 
ddadleu  â  g\Vr  o  fath  Mr.  Owen  Davies. 
Nid  ein  pwnc  ni  yn  awr  yw  penderfynu  pa 
un  ai  Arminiaeth  efengylaidd  y  Wesleyaid, 
ynte  Calfiniaeth  gymhedrol  y  Methodist- 
iaid,  sydd  agosaf  i'r  Beibl,  ond  yn  hytrach 
dangos  ddarfod  i  Mr.  Jones  gyflwyno  i'r 
Cymry  y  Ilyfrau  galluocaf  yn  yr  iaith  ar  y 
materion  mewn  dadl,  ac  iddo,  mor  bell  ag 


y  mae  a  fyno  ymresymiad  teg  â'r  cwestiwn, 
ddyfod  allan  o'r  ddadl  yn  gwbl  fuddugol- 
iaethus.  Dylem  ychwanegu  ddarfod  i  Mr. 
Jones,  yn  y  flwyddyn  i8og,  gyhoeddi 
Cyfieithiad  o  Gaiecism  Eglwys  Loegv,  a  diau 
mai  ei  amcan  yn  hyn  ydoedd,  dangos  mai 
Calfinaidd  yw  duwinyddiaeth  yr  Eglwys 
Sefydledig. 

Nid  oedd  Mr.  T.  Jones  yn  Ilwyr  allan 
o'r  helynt  â  Mr.  Owen  Davies,  a'r  Wesley- 
aid,  cyn  iddo  gael  ei  hun  yn  nghanol  berw 
dadl  arall,  a  hyny  o  fewn  cylch  ei  Gyfun- 
deb  ei  hun.  Yr  ydym  yn  cyfeirio  at  Ddadl 
y  Neillduad.  Y  mae  yr  hanes  wedi  cael  ei 
adrodd  genym  eisioes,  fel  nad  rhaid  ym- 
helaethu  arno.  Modd  bynag,  gallwn  sylwi 
mai  y  ddadl  hon,  gyda'r  eithriad  o'r  helynt 
flin  rhwng  Harris  a  Rowland,  oedd  y 
fwyaf  cyffrous  a  fu  yn  hanes  y  Methodist- 
iaid  o'r  cychwyn,  ac  na  fu  y  Cyfundeb  na 
chynt  na  chwedi'n  mewn  mwy  o  berygl 
ymraniad.  Y  prif  ddadleuwyr  o  blaid  y 
cyfnewidiad  oeddynt  Ebenezer  Morris,  yn 
y  Dê,  a  Thomas  Jones,  yn  y  Gogledd. 
Dangosodd  Mr.  Jones  y  pryd  hwn  ddewr- 
der  a  grym  ewyllys  anarferol ;  trwy  fed- 
yddio  plentyn  yn  Ninbych,  ar  alwad  yr 
eglwys  a'r  gynulleidfa,  pan  nad  oedd  wedi 
cael  ei  ordeinio  gan  y  Corph  i  weinyddu  y 
sacramentau,  dygodd  y  mater  i  argyfwng 
difrifol,  fel  yr  oedd  yn  rhaid  ei  benderfynu 
y  naill  ffordd  neu  y  Ilall.  Diau  iddo  gael 
llawer  o'i  erlid  y  pryd  hwn,  a  hyny  gan  ei 
frodyr  ;  priodolid  pob  gauddybenion  iddo, 
ac  aeth  cwmwl  i  raddau  dros  y  cyfeill- 
garwch  a  fodolai  rhyngddo  a  Mr.  Charles. 
Ond  nid  oedd  na  gwg  gwrthwynebwyr, 
nac  anfoddlonrwydd  cyfeillion,  yn  ddigon 
i  beri  iddo  ef  gilio  oddiar  y  Ilwybr  a 
bwyntid  iddo  gan  ei  gydwybod.  A  buan 
yr  adenillodd  y  safle  a  feddai  yn  flaenorol 
yn  meddyliau  ei  frodyr,  ac  am  ei  gyfeill- 
garwch  â  Mr.  Charles,  adferwyd  ef  yn 
Ilawn  gyda  gorpheniad  y  ddadl,  a  buont 
yn  gû,  fel  Dafydd  a  Jonathan,  tra  y  buont 
byw  ill  deuoedd.  Yr  ydym  eisioes  wedi 
croniclo  fod  Mr.  Jones  yn  mysg  y  rhai  a 
gawsant  eu  neillduo  i  weinyddu  y  sacram- 
entau  yn  yr  ordeiniad  cyntaf  yn  y  Bala. 

Tra  yn  Ninbych,  profodd  ei  fod  yn 
wleidyddwr  goleuedig,  ac  na  chymerai  ei 
ddychrynu  gan  bob  bwgan  a  ddyrchefid  i 
yru  ofn  ar  y  werinos.  Yn  y  flwyddyn 
i8i2,  yr  oedd  pwnc  Rhyddfreiniad  y  Pab- 
yddion  yn  cyffroi  y  wlad.  Teimlai  y  nifer 
amlaf  o'r  Methodistiaid  wrthwynebiad 
pendant  i'r  mesur  ;  ofnent  am  eu  rhyddid 
crefyddol ;    tybient  y  byddai  ei  basio  yn 

arwain  yn  y  diwedd  i  ail  gyneu  tanau 
Smithfield.  Nid  oedd  neb  yn  fwy  ífyrnig 
yn  ei  wrthwynebiad  na'r  Parch.  John 
Ehas.  Ymgymerodd  rliyw  foneddwr  yn 
Sir  Ddinbych  a  cheisio  gan  yr  holl  gynull- 
eidfaoedd  crefyddol,  yn  Ymneillduwyr  ac 
yn  Eglwyswyr,  i  arwyddo  deiseb  at  ddau 
dŷ  y  senedd,  yn  erbyn  ychwanegu  at 
ryddid  y  Pabyddion.  Dygwyd  y  ddeiseb 
yn  ei  thro  at  Mr.  Jones.  Petrusai  yntau 
ei  harwyddo  ;  ac  er  iddo  o'r  diwedd  gyd- 
synio,  cyhoeddodd  hrotest  cryf  yn  erbyn 
llawer  o'i  chynwys.  Yn  y  gwrthdystiad 
dywedai  ei  fod  yn  elyn  anghymodlawn  i 
holl  gyfeiliornadau  y  grefydd  Babaidd  ;  ei 
fod  yn  bleidiol  i'r  Cyfansoddiad  Prydeinig, 
ac  am  ddyogelu  y  rhyddid  crefyddol  a 
fwynheid  gan  y  Protestaniaid ;  ond  y 
credai  yn  gryf  y  gellid  caniatau  rhagor  o 
ryddid  i'r  Pabyddion,  yn  enwedig  yn  yr 
Iwerddon,  yn  gwbl  ddiberygl;  fod  addewid- 
ion  teg  wedi  cael  eu  gwneyd  gan  yr  awdur- 
dodau  i'r  Pabyddion  ;  y  dyhd  symud  ym- 
aith  bob  peth  a  dueddai  i  gynyrchu  an- 
foddogrwydd  a  theimlad  dolurus,  ac  mai 
yn  y  goleu  hwn  yr  oedd  am  i'w  arwyddiad 
o'r  ddeiseb  gael  ei  ddeall.  Amlwg  yw  ei 
fod  o  ran  ei  syniadau  am  natur  rhyddid  yn 
mhell  o  flaen  ei  oes,  a  chafodd  ddwyn  y 
penyd  sydd  yn  syrthio  yn  ddieithriad  i  ran 
y  cyfryw.  Difenwid  ef  fel  Pabydd,  ac  ni 
phetrusai  llawer  o  fân  ddynionach,  nad 
ystyriai  Mr.  Jones  hwynt  yn  deilwng  i  gael 
eu  gosod  gyda  chẁn  ei  ddefaid,  luchio 
parddu  ato.  Eithr  ni  ofalai  efe,  a  phasiodd 
yr  ystorm  heb  i'w  deimlad  gael  ei  gyth- 
ruddo  ond  i  raddau  bychan. 

Yn  y  flwyddyn  1813  dygodd  allan  ei  brif 
waith  llenyddol,  gwaith  y  bu  yn  parotoi 
ar  ei  gyfer,  ac  yn  llafurio  wrtho,  am  flyn- 
yddoedd  lawer.  Y  gwaith  hwn  oedd 
Hanes  y  Merthyron  yn  Mhrydain  Fawr,  yn 
nghyd  a  Phrif  Ddiwygwyr  Scotland  a  Gwlcd- 
ydd  Trainor,  a  phraivf  eglnr  a  dilys  o'r  Egwydd- 
orion  Crefyddol  yr  ymdrechasant  o'n  plaid. 
Cynwysai  y  llyfr  hwn  11 65  o  dudalenau 
pedwar  plyg,  a  dygwyd  ef  allan  o'i  wasg  ef 
ei  hun  yn  Ninbych.  Yn  ei  ragymadrodd 
i'r  Merthyrdracth,  fel  y  geilw  y  flyfr,  dy- 
wed  ei  fod  yn  credu  fod  ar  y  Cymry  angen 
llyfr  o'r  fath.  Yn  i,  "I  roi  iddynt  hys- 
bysrwydd  mwy  am  hanesion  ac  egwydd- 
orion  y  gwŷr  enwog,  y  merthyron,  a'r 
dyoddefwyr  ffyddlawn,  a  fuont  yn  ym- 
drechgar  ac  yn  oíferynol  i  waredu  ein 
gwlad  o  dywyllwch  a  chyfeiUornadau  Pab- 
yddiaeth.  (2)  Tuag  at  helaethu  peth  ar 
eu  gwybodaeth  mewn  hanes  eglwysig,  neu 


hanes  eglwys  Crist  yn  gyflfredinol."  Drwg 
genym  nad  oes  genym  hamdden  i  fanylu 
ar  y  llyfr  ardderchog  hwn.  Meddai  Dr. 
Thomas  am  dano  :  "  Y  mae  yn  ei  gylch  ei 
hunan,  yn  ddiddadl,  y  prif  lyfr  a  gyhoedd- 
wyd  erioed  yn  ein  hiaith  ;  ac  y  mae  yn 
amheus  genym  a  oes  mewn  unrhyw  iaith 
un  llyfr  Uawer  cyflawnach,  os  mor  gyflawn, 
ar  yr  amrywiol  destynau  y  traethir  arnynt 
ynddo."  Da  genym  allu  ychwanegu  i'r 
Ìlyfr  gael  derbyniad  teilwng  ;  cymerodd  ei 
safle  ar  unwaith  fel  llyfr  safonol ;  ceid  ef 
agos  yn  llyfrgell  pob  pregethwr  a  phob 
blaenor  a  aUai  ffbrddio  ei  brynu.  I  ddylan- 
wad  y  llyfr  hwn  y  rhaid  priodoli,  i  raddau 
beth  bynag,  y  casineb  greddfol  a  deimhr 
yn  Nghymru  at  Babyddiaeth,  ac  at  bob 
peth  sydd  yn  dwyn  ei  delw. 

Yn  gynar  yn  y  flwyddyn  1814  dygodd 
alian  Hymnau  Newyddion  ar  amryw  Fesnrau, 
a:  îíiedi  eu  cyfaddasu  at  amryiv  achosion.  Efe 
ei  hun  oedd  awdwr  yr  "  Hymnau  ;  "  ceir 
yn  y  Ilyfr  97  o  honynt,  yn  cynwys  341  o 
benillion,  ac  y  maent  yn  dra  Ysgrythyrol, 
yn  Ilawn  o  yspryd  defosiynol,  ac  yn 
deilwng  o  gael  eu  rhestru  yn  y  dosbarth 
blaenaf  mewn  emynyddiaeth.  Ceir  nifer  o 
honynt  yn  nghasgliad  pob  cyfundeb  union- 
gred  yn  y  Dywysogaeth.  Dywedir  ar  y 
wynebddalen  fod  y  Ilyfr  yn  argrafFedig  gan 
Thomas  Gee,  felly,  gellir  casglu  fod  Mr. 
Jones  erbyn  hyn  wedi  gwerthu  ei  argrafif- 
wasg  i  Mr.  Gee.  Yn  y  flwyddyn  hon  y  bu 
farw  y  Parch.  Thomas  Charles,  a  theim- 
lodd  Mr.  Jones  yn  ddwys  ar  ei  ol.  Pw 
ran  ef  o  angenrheidrwydd  y  disgynodd  y 
gorchwyl  o  ysgrifenu  Cofiant  i  Mr.  Charles, 
yr  hwn  lyfr  a  ddaeth  allan  lonawr,  1816. 
Yn  ystod  y  blynyddoedd  hyn,  yr  oedd 
iechyd  Mr.  Jones  yn  weddol,  ac  ymroddodd 
i  deithio  hyd  eithaf  ei  allu  gyda'r  efengyl. 
Mynychai  Gymdeithasfaoedd  y  Gogledd, 
ac  yr  ydym  yn  ei  gael  yn  bresenol  yn 
Nghymdeithasfa  Llangeitho,  Awst,  1814. 
Pregethai  ar  yr  adeg  fwyaf  pwysig,  sef 
deg  o'r  gloch  y  dydd  olaf.  Y  pregethwyr 
eraiU  oeddynt  Henry  Jones,  Llaneurwg  ; 
John  Roberts,  Llangwm  ;  Edward  Watlcin, 
Llanidloes;  David  Rees,  Llanfynydd;  John 
Evans,  New  Inn  ;  John  Elias  ;  John  Jones, 
Tremadog;  James  Hughes,  Lleyn  ;  a  John 
Jones,  Edeyrn.  Y  mae  y  ffaith  ddarfod 
i'r  Parch,  Thomas  Jones  gael  y  Ile 
uchaf  yn  mysg  y  fath  gewri  yn  brawf  o'r 
safle  a  feddai  yn  mysg  ei  frodyr.  Yn  y 
Gymdeithasfa  hon  yr  oedd  dau  wýr  enwog 
yn  cael  eu  hordeinio,  sef  Thomas  Richards, 
Abergwaun,  a   David  Grifíiths,    Lantwd. 

Dyma  y  trydydd  ordeiniad  yn  mysg  y 
Methodistiaid  yn  y  Deheudir,  a'r  cyntaf 
oU  yn  Llangeitho.  Trefn  y  gwasanaeth 
oedd  a  ganlyn.  Dechreuwyd  trwy  ddarllen 
a  gweddío  gan  y  Parch.  Thomas  Jones  ; 
gofynwyd  y  cwestiynau  arferol  gan  y 
Parch.  J.  Williams,  Lledrod,  a  therfyn- 
wyd  trwy  weddi  gan  y  Parch.  William 
Howells,  Longacre. 

Yr  ydym  yn  dyfod  yn  awr  at  y  cyfnod 
pwysicaf  yn  holl  hanes  Mr.  Jones,  ac  at  y 
gwasanaeth  ammhrisiadwy  i  Gorph  y  Meth- 
odistiaid,  ac  yn  wir  i  holl  Gymru,  a  gyf- 
lawnwyd  ganddo.  Oni  bai  iddo  neidio  i'r 
adwy  yr  adeg  hon,  a  dangos  y  fath  ddewr- 
der  a  deheurwydd  wrth  amddiffyn  yr 
athrawiaeth  Galfìnaidd  gyda  golwg  ar 
fawredd  y  prynedigaeth  trwy  Grist,  a 
diffuantrwydd  yr  alwad  ato,  y  tebygol- 
rwydd  yw  y  buasai  Uchel  Galfiniaeth,  o'r 
nodwedd  fwyaf  cul  a  diffrwyth,  wedi 
cymeryd  meddiant  i  raddau  mawr  o'r 
wlad.  Ni  fu  y  Tadau  Methodistaidd 
cyntaf  erioed  yn  Uchel  Galfiniaid,  fel  yr 
ydym  wedi  dangos  yn  flaenorol ;  yr  athraw- 
iaethau  a  gredid  yn  ddiameu  yn  eu  mysg 
oedd  erthyglau  Eglwys  Loegr ;  ac  yn  unol 
â'r  rhai  hyn  pregethent  lesu  Grist  yn 
Geidwad  digonol  i'r  holl  fyd,  gan  wahodd 
pawb  ato.  Ni  raid  ond  darllen  dydd-lyfr 
Howell  Harris,  pregethau  Daniel  Row- 
land,  ac  emynau  Wilhams,  Pantycelyn,  er 
gweled  nad  oeddynt  yn  gosod  terfyn  i 
werth  aberth  y  Gwaredwr.  Ond  fel  y 
mae  un  eithafion  yn  cynyrchu  yr  eithaf 
cyferbyniol,  aeth  llawer  o'r  Calfiniaid,  yn 
ngwres  eu  zêl  yn  erbyn  Wesleyaeth,  i  haeru 
nad  oedd  cyffredinolrwydd  o  gwbl  yn 
ngalwad  yr  efengyl,  mai  yr  etholedigion 
yn  unig  oedd  yn  cael  eu  galw,  a  dywedai 
un  hen  bregethwr  yn  groyw  :  "  Pe  bawn 
i  yn  gwybod  pwy  yma  heddyw  sydd  wedi 
eu  hethol  i  fywyd  tragywyddol,  mi  a 
lefarwn  wrth  y  rhai  hyny  yn  unig,  ni 
ddywedwn  air  wrth  neb  arall."  Fel  hyn 
yr  oeddynt  yn  troi  athrawiaeth  etholedig- 
aeth  gras,  yn  anfantais  i  bechadur,  ac  yn 
wrthglawdd  yn  ei  erbyn  yn  ei  ymdrech  i 
gael  gafael  ar  fywyd  tragywyddol,  yn  lle 
bod  o'i  blaid.  Yn  mhellach,  aethant  i 
gyfyngu  ar  haeddiant  yr  lawn,  gan  ei  osod 
allan  fel  trafodaeth  fasnachol,  ac  fel  gwerth 
am  werth,  gan  haeru  nad  oedd  yn  ddigonol 
dros  neb  ond  dros  bersonau  yr  etholedig- 
ion.  Pe  y  gofynid  pa  fodd  yr  oedd  yn 
bosibl  i  bregethwyr  y  Methodistiaid  goleddu 
syniadau  mor  groes  i  draddodiadau  cych- 
wynol  y  Cyfundeb,  gallem  gyfeirio  at  ddwy 


ffaith,    sydd    yn    cynwys   gradd   o    eglur- 

had,    sef   nad  oedd  yr  un    Gyffes    Ffydd 

mewn    bodolaeth    hyd    yn   hyn,    a    bod  y 

Parch.  Thomas  Charles,  yr  hwn  a  olygid 

yn   geidwad    y    ffydd,    ac    yn    arweinydd 

mewn  athrawiaeth,  wedi  huno  gyda'i  dadau. 

Nid  yn  mysg  y  Methodistiaid  yn  unig 

yr   oedd    syniadau    Uchel    Galfinaidd    yn 

cael  eu  coleddu  a'u  traethu  ;  yr  oedd  yr 

Annibynwyr  a'r  Bedyddwyr  wedi  teithio 

lawn  mor  bell  yn  yr  un  cyfeiriad,  ac  ym- 

ddengys   mai   hwy   oeddynt    yn   blaenori. 

Mor  bell  ag  y  gwyddom,  y  cyntaf  i  gy- 

hoeddi  y  syniadau  hyn  trwy  y  wasg  oedd  y 

Parch.  Christmas  Evans.     Yn  y  flwyddyn 

1811,  cyhoeddodd  lyfr  yn  dwyn  y  penawd  : 

N eiUdiiolrwydd    y    Pyyncdigaeth   yn    cael   ei 

cìmilio  allan,  gan  nodi  yn  inha  bethau  y  mae 

yn  gymaysedig.     Yn  y  llyfr  hwn  y  mae  yn 

amddiffyn   iawn   masnachol,   a   iawn   cyd- 

bwys,  a  dywed  nad  oes  digonedd  yn  aberth 

Crist,    oddigerth    dros    y   rhai    a    gedwir 

trwyddo.      Meddai :   "  Nid  rhywbeth  llai, 

na    rhywbeth    o  fwy,  na  rhywbeth   arall, 

ond  y  peth  ei  hun  oedd  ddyledus  arnom  ni, 

a  ddyoddefodd  yr  lesu.     Mae  yn  rhaid  fod 

y  taliad,  neu  y  dyoddefaint,  wedi  ei  gyd- 

raddu  â  haeddiant  y  beiau,  yn  ol  eu  rhif, 

eu  pwys,   a'u   mwyhad.     Er  y  buasai  yn 

rhaid  cael  dyoddefaint  o  raddau  anfeidrol 

i  brynu  un  dyn,  a  hwnw  heb  fod  yn  euog 

o  un  pechod  ond  un  ;  ond  os  yn  ol  yr  hyn 

y  mae  graddau  mewn  pechodau,  yn  ol  eu 

rhif  a'u  pwys,  yn  ol  haeddiant  y  pechod,  y 

dyoddefodd   yr   lesu,   mae   hyn  yn  eangu 

ein  syniadau  am  ei  ddyoddefaint,  yr  hwn 

oedd   yn  cydraddu  â  haeddiant   pechodau 

yn  ol  eu  rhif  a'u  pwys,  a  phob  gradd  yn 

galw  am  gosp  anfeidrol  (tuhwnt  i  derfynau 

dynol).      O'r    fath    bentyrau   o  ddigofaint 

anfeidrol  yr  aeth  yr  lesu  trwyddynt,  wrth 

ddyoddef  ein  melldith  ni,  a  hono  yn  cyd- 

raddu  â  rhif  a  phwys  ein  pechodau,  yn  ol 

cyfiawnder  manylaf !"      Oddiwrth   yr  hyn 

sydd   rhwng   cromfachau  gwelwn  mai  yr 

hyn     a    olygai     Christmas     Evans    wrth 

"  anfeidrol  "  yw  tuhwnt  i  gyrhaeddiadau 

dyn,  ac  felly,  yn  ol  ei  syniad  ef,  y  gall  un 

anfeidrol  fod  yn  fwy  neu  yn  llai  na'r  llall. 

Tra  yr  oedd  y  syniadau  hyn  a'u  cyffelyb 

yn  ymdaenu  yn  mysg  y  cyfundebau  Calfin- 

aidd  yn  Nghymru,  yr  oedd  gwrthweithiad 

dystaw   yn   dechreu  cymeryd  lle.     Yr  ar- 

weinwyr    ynddo    oeddynt    y    Parch.    John 

Roberts,   Llanbrynmair,  a'r  Parch.  James 

Griffiths,    Tyddewi.      Ac  yn    y   flwyddyn 

1804  cyhoeddodd  y  Parch.  John  Roberts 

lyfryn   bychan    ar   y    pwnc,    sef  Cynygiad 

gostyngedig  i  egluro  yv  ìiyn  ddysgir  i  ni  yn 
Ysgrythyrau  y  Gwirionedd  am  Ddybenion  Cyff- 
redinol  a  Neillduol  dyoddefaint  Icsn  Grist, 
mewn  dau  lythyr  at  gyfaill.  Nid  yw  y  llyfr 
yn  cynwys  ond  24  tudalen.  Ynddo  ani- 
ddiífynir  Calfiniaeth  gymhedrol,  a  thra  yn 
dal  fod  perthynas  arbenig  rhwng  marwol- 
aeth  Crist  a'r  etholedigion,  ac  mai  trwy 
etholedigaeth  gras  y  cedwir  pwy  bynag  a 
gedwir,  maentymia  fod  gwedd  gyffredinol 
i'r  lawn,  ac  mai  ar  sail  y  cyffredinedd  hwn 
y  gelwir  ar  bob  dyn  i  edifarhau,  ac  y 
cyfrenir  bendithion  tymhorol  i  ddynion. 

Hyd  yma,  modd  bynag,  nid  oedd  y 
ddadi  wedi  peri  nemawr  gyffro  yn  mysg  y 
Methodistiaid.  Ond  tua  diwedd  y  flwydd- 
yn  1814  syrthiodd  y  Parch.  John  Ehas  i'r 
heresi  Uchel  Galfinaidd,  gan  goleddu 
syniadau  cuhon  am  werth  yr  lawn.  Cred- 
ai  ei  fod  wedi  cael  goleuni  newydd  ar  y 
mater,  a  thra  yn  dal  y  dylai  gweinidogion 
yr  efengyl  alw  pawb  at  Grist,  am  mai 
dyna  y  commissiwn  a  dderbyniasant  gan 
Dduw,  eto,  honai  mai  cydwerth  a  drwg- 
haeddiant  pechodau  yr  etholedigion  yn 
unig  oedd  aberth  y  Gwaredwr.  Wedi 
cael  y  goleuni  hwn  fel  y  tybiai,  brysiodd  i 
gyfansoddi  pregeth  ar  y  mater ;  ac,  fel 
holl  gyfansoddiadau  Mr.  Ehas,  yr  oedd  y 
bregeth  yn  nodedig  o  alluog,  ac  yn  tueddu 
i  gario  y  bobl  gyda  hi.  Cymerodd  daith 
fer  trwy  ranau  o  Siroedd  Dinbych  a  Fflint, 
gan  bregethu  "  y  goleuni  newydd,"  a 
thraddododd  hi  mewn  Cyfarfod  Misol  a 
gynheHd  yn  Ngwrecsam.  Ynddi  dadleuai 
dros  iawn  cydbwys.  "  Nid  cydbwys," 
meddai,  "  â  gwerth  personau  yr  etholedig- 
ion,  na  chydbwys  â'r  hyn  a  ddyoddefasid 
ganddynt  hwy  eu  hunain  am  byth  yn 
uffern  ;  ond  cydbwys  â  drwg  ac  ysgelerder 
eu  pechodau  hwy  yn  erbyn  Duw ;  digon,  a 
digon  byth,  ar  ei  ran  ef  fel  Machníydd 
i  foddloni  cyfiawnder  dros  yr  holl  rai  a 
roddwyd  iddo  gan  y  Tad."  Cyfifelybai 
lawn  Crist  dros  bersonau  a  phechodau  ei 
bobl  fel  digon  i  wastadhau  clorian  cyfiawn- 
der,  heb  ei  bod  yn  troi  i  drwch  y  blewyn  y 
naill  du  na'r  llall.  "  Yr  ydym,"  meddai, 
"  wedi  arfer  canu 

'  Y  gair  Gorplienwyd, 
Wnaeth  i'r  glorian  bwysig  droi.' 

Ond  ni  chanwn  mo  hono  felly  eto.  Na, 
iawn  ydyw  iawn  ;  digon  i  gyfarfod  y  gofyn  ; 
buasai  llai  yn  annigonol,  ac  ychwaneg  yn 
afreidiol.  Yr  ydoedd  pechodau,  a  holl 
bechodau  ei  bobl,  wedi  eu  rhoddi  ar  Grist, 
a  Uygaid  y  Meddwl  anfeidrol  yn  canfod  yr 
ysgelerder  a  berthynai  i  bob  un  o  honynt, 


a  chyfiawnder  yn  gweinyddu  arno  yntau  y 
gospedigaeth  ddyledus  am  bob  un ;  a  phan 
yr  oedd  y  dialedd  haeddianol  o'u  plegyd 
wedi  ei  dywallt  arno  yn  llawn,  ac  yntau 
wedi  yfed  cwpan  y  felldith  i'r  gwaelod, 
dyna  yr  iawn  wedi  ei  orphen,  ac  yntau 
yn  gwaeddi  '  Gorphenwyd.' "  Tra  yn 
cyhoeddi  y  syniadau  cuHon  hyn  am  gyn- 
wys  yr  iawn,  safai  yn  gryf  dros  gyff"redin- 
olrwydd  galwad  yr  efengyl,  a  dangosai  y 
perygl  o'i  gwrthod.  "  ünd  pa  fodd  yr 
ydych  yn  galw  ar  bawb  ?  Nid  myfi  sydd 
yn  galw  ;  Duw  sydd  yn  galw.  Nid  ydwyf 
fi  ond  cenad  drosto,  ac  yn  Ilefaru  yn  unig 
yn  ei  enw.  Ond  pa  fodd  y  mae  Duw  yn 
galw  ar  bawb,  os  nad  oes  iachawdwriaeth 
i  bawb  ?  Pa  fath  iachawdwriaeth  wyt  ti 
yn  ddysgwyl,  bechadur  ?  Ai  iachawdwr- 
iaeth  a  byw  mewn  pechod  ?  Y  mae 
iachawdwriaeth  yn  Nghrist  i'r  pechadur 
gwaethaf,  aflanaf  yn  fyw,  a  wnelo  dderbyn- 
iad  o  hono ;  ac  nid  oes  iachawdwriaeth  i 
neb,  pwy  bynag  fyddo,  a'i  gwrthodo." 

Nis  gallai  pregeth  fel  hon,  yn  cael  ei 
thraddodi  gan  feistr  y  gynuUeidfa,  a  chyda 
yr  holl  rym  areithyddol  ar  ba  un  yr  oedd 
yn  feddianol,  lai  na  pheri  cyffro.  I'r 
Uchel  Galfiniaid  yr  oedd  yn  flasusfwyd  o'r 
fath  a  garent ;  tybient,  bellach,  nad  oedd 
cael  y  Gymdeithasfa  o'u  plaid  ond  cwestiwn 
o  amser.  Daeth  Mr.  Elias  ar  ei  hynt  i  Ddin- 
bych,  ac  yr  oedd  y  capel  wedi  ei  orlenwi. 
Pregeth  "y  goleuni  newydd  "  a  gafwyd 
yma  hefyd ;  ac  yr  oedd  dylanwad  anarferol 
yn  cydfyned  â'r  traddodiad.  Fel  yr  oedd  y 
pregethwr  yn  gwresogi  yn  ei  fater,  yr  oedd 
effeithiolrwydd  ei  areithyddiaeth  yn  cyn- 
yddu  ;  cariai  y  gynuUeidfa  gydag  ef  fel  IHf 
yr  afon ;  nid  oedd  y  bobl  yn  cael  hamdden 
i  ymresymu,  ac  i  bwyso  y  syniadau  a 
draethid,  am  fod  hyawdledd  Hifeiriol  Mr. 
Elias  yn  peri  iddynt  anghofio  eu  hunain. 
Ond  yr  oedd  Mr.  Thomas  Jones  o  dan  y 
pwlpud,  a'i  enaid  yn  flin  ynddo  wrth  weled 
haeddiant  yr  lawn  yn  cael  gosod  terfyn 
iddo  ;  cynyrchodd  y  blinder  meddwl  an- 
hwylder  corph  ;  ac  yn  y  man  dyna  ef  yn 
gorfod  ymaflyd  yn  ei  het,  ac  ymwthio 
aUan  trwy  dewder  y  dyrfa.  Nid  oes  am- 
gylchiad  mwy  dramayddol  yn  hoH  hanes 
y  Cyfundeb,  ac  anhawdd  genym  feddwl  na 
ddarfu  gweled  dyn  mor  bwyUog,  ac  mor 
gadarn  yn  yr  Ysgrythyr,  a  Mr.  Jones,  yn 
troi  ei  gefn  ar  y  cyfarfod  oblegyd  ei  fod  yn 
anghymeradwyo  y  syniadau  a  draethid, 
arafu  rhyw  gymaint  ar  hyawdledd  y  pre- 
gethwr  poblogaidd  o  Fôn.  Yn  nhŷ  y 
Parch.  Thomas  Jones  y  lletyai  Mr.  Elias  ; 

a  dadleu  y  buont  hyd  wawr  y  boreu. 
Safai  y  naiU  a'r  llall  yn  dỳn  dros  ei  olyg- 
iadau ;  ond  yn  raddol,  addefodd  Mr.  Elias 
ei  fod  wrth  gyfyngu  ar  werth  yr  haeddiant 
wedi  myned  tuallan  i  gylch  dysgeidiaeth 
yr  Ysgrythyr,  a  bod  anfeidroldeb  mewn 
ystyr  uwch  yn  perthyn  i  werth  yr  lawn 
nag  a  elhr  briodoh  i  ddrwg  pechod.  Cyn 
ymadael,  ymrwymodd  na  wnai  byth  dra- 
chefn  ddefnyddio  yr  ymadrodd,  "  digon  i 
wastadhau  ciorian  cyfiawnder." 

Erbyn  hyn,  yr  oedd  Cyfarfod  Misol 
Sir  Fflint  yn  ferw  trwyddo ;  yr  oedd  pre- 
geth  Mr.  Elias  wedi  gosod  y  lefain  yn  y 
blawd.  Arweinydd  y  blaid  Úchel  Galfin- 
aidd  oedd  y  Parch.  Robert  ElHs,  y  Wydd- 
grug,  gŵr  a  fuasai  unwaith  yn  weinidog 
yn  Nghyfundeb  yr  larlles  Huntington, 
ond  a  ymunodd  â'r  Methodistiaid  yn  y 
flwyddyn  1811.  Dywedir  am  dano  ei  fod 
yn  \Vr  duwiol,  ond  yn  nodedig  o  gul  yn  ei 
syniadau,  ac  yn  Uchel  Galfin  cryf.  Perth- 
ynai  i  Gyfarfod  Misol  Fflint  amryw  frodyr 
o  gyffelyb  feddwl.  Penderfynai  y  rhai  hyn 
ddwyn  y  mater  mewn  dadl  i'r  Gymdeith- 
asfa,  a  chan  faint  eu  hyder  yn  Mr.  Elias, 
ni  phetrusent  gyda  golwg  ar  y  canlyniad. 
Bwriadent  ddiarddel  y  rhai  a  gyfenwent  yn 
Arminiaid,  neu  o  leiaf  roddi  taw  bythol 
arnynt.  Ó'r  ochr  arall,  yr  oedd  yn  mysg 
y  gweinidogion  a'r  blaenoriaid  ddynion 
grymus,  y  rhai  a  Iynent  wrth  olygiadau 
y  Parch.  Thomas  Jones,  a  gyhoeddent 
anfeidroldeb  yr  lawn,  ac  a  wahoddent 
bawb  pechaduriaid  i  ymdaflu  arno.  Ceid 
nifer  o'r  rhai  hyn  yn  Nghaerwys,  Ile  gened- 
igaeth  Mr.  Jones.  Daeth  y  pwnc  gerbron 
yn  Nghymdeithasfa  Ruthyn,  a  gynhaliwyd 
Mawrth  3,  4,  1815.  Ymddengys  mai  yr 
Uchel  Galfiniaid  oedd  yr  ymosodwyr,  a 
nod  eu  saethau  oedd  Mr.  Jones.  Galwent 
ef  yn  heretic,  yn  aflonyddwr,  ac  yn  Armin  ; 
a  phriodolent  iddo  yr  holl  gyff'ro  a'r  dadleu 
oedd  yn  y  wlad.  Gellir  casglu  ddarfod 
i'r  teimladau  cas  a  amlygwyd,  a'r  iaith 
eithafol  a  ddefnyddiwyd,  leihau  nerth  yr 
ymosodiad,  a  pheri  i'r  Parch.  John  Elias 
gywilyddio  o  herwydd  y  rhai  a  gymerent 
arnynt  fod  yn  ganlynwyr  iddo.  Yn  y  man, 
cafodd  Mr.  Jones  gyfleustra  i  amddiff'yn  ei 
hun  a'i  olygiadau.  Yr  oedd  golwg  ddifrifol 
arno ;  hawdd  gweled  y  deallai  ei  fod  ef,  a'r 
Cyfundeb  Methodistaidd,  mewn  argyfwng 
pwysig,  ac  y  gallai  canlyniadau  difrifol 
ddilyn  yr  ymddiddan  hwnw.  Safai  yn 
gryf  dros  anfeidrol  werth  aberth  y  Cyf- 
ryngwr  bendigedig  ;  dadleuai  mai  dyna  yr 
athrawiaeth  a  gafodd  efe  yn  y  Cyfundeb, 


mai  dyna  a  bregethid  gan  Daniel  Rowland, 
a  Howell  Plarris,  ac  mai  dyna  y  gwir- 
ionedd  oedd  wedi  ei  gydwau  â  holl  emynau 
WiIIiams,  Pantycelyn.  Honai  yn  mhell- 
ach  fod  yr  athrawiaethau  Uchel  Galfinaidd 
hyn  nid  yn  unig  yn  newydd  i'r  Method- 
istiaid,  ond,  mor  bell  ag  y  gwyddai  efe,  yn 
newydd  i  eglwys  Crist,  a  dywedai  nas 
gallai  lai  na'u  hystyried  yn  ddiraddiad  ar 
Berson  y  Gwaredwr,  ac  yn  wyrdröad  ar 
yr  athrawiaeth  Ysgrythyrol  parthed  pryn- 
edigaeth.  Gyda  chyfeiriad  at  y  cyhuddiad 
ei  fod  yn  derfysgwr,  dywedai  nad  oedd  efe 
wedi  dwyn  i  mewn  ddim  newydd,  ond  os 
oedd  y  syniadau  a  gredai  ac  a  bregethai 
yn  anghymeradwy  gan  gorph  ei  frodyr,  yr 
ymadawai  efe  mewn  tangnefedd.  Ar  hyn 
torodd  allan  i  wylo  yn  uchel,  a  dywedodd, 
os  troai  y  glorian  yn  y  Gymdeithasfa  o 
blaid  y  golygiadau  culion  am  lawn  Crist, 
y  deuai  efe  i'r  Bala,  y  Gymdeithasfa  gan- 
lynol,  i  roddi  ei  swydd  i  fynu. 

Erbyn  hyn  yr  oedd  y  Gymdeithasfa  yn 
foddfa  o  ddagrau,  ac  yr  oedd  yn  hawdd 
gweled  wrth  wedd  y  Parch.  John  Elias  ei 
fod  yn  teimlo  yn  ddwys,  a  bod  ei  yspryd 
yn  derfysglyd  ynddo.  Yn  y  man  cododd 
ar  ei  draed,  ac  mewn  dull  addfwyn,  dy- 
wedodd  nad  oedd  efe  am  newid  dim  ar 
athrawiaeth  y  Cyfundeb  ;  nas  gallai  oddef 
y  meddwl  am  i  Mr.  Jones  deimlo  yn  ang- 
hysurus  yn  mhlith  ei  frodyr,  a  Ilawer  Ilai 
am  iddo  ymadael  â  hwynt,  ac  os  oedd  efe 
(Mr.  Elias)  wedi  dweyd  dim  i  ddolurio  ei 
deimladau,  ei  fod  yn  galw  hyny  yn  ol,  ac 
yn  erfyn  am  faddeuant.  Yna,  datganodd 
nad  ydoedd,  yn  y  bregeth  a  draddodasai 
yn  Sir  Fflint  ac  yn  Ninbych,  wedi  talu 
sylw  digonol  i'r  geiriau  :  "  Efe  yw  yr 
iawn,"  "  Yr  hwn  a'i  rhoddes  ei  hiinan  yn 
bridwerth  dros  bawb,"  a'u  cyfíelyb.  "  Yr 
wyf  yn  awr,"  meddai,  "  yn  gweled  yn 
hollol  eglur  fod  yr  iawn  ynddo  ei  hunan, 
yn  ystyr  briodol  y  gair,  yn  anfeidrol  ;  tra 
y  mae  mor  eglur  i  mi  mai  tros  yr  eglwys  y 
gosodwyd  ef."  Gyda  geiriau  Mr.  Elias 
tawelodd  y  cyff'ro  ;  gwelwyd  nad  oedd  un 
perygl  am  ymraniad,  a  gosodwyd  ar  Mr. 
Jones,  Mr.  Ehas,  a  Mr.  John  Roberts, 
Elangwm,  i  barotoi  rhyw  benderfyniadau, 
yn  cynwys  sylwedd  yr  hyn  y  cytunasid 
arno,  erbyn  y  cyfarfod  dranoeth. 

A  ganlyn  yw  y  penderfyniadau,  yn 
ngeiriau  Mr.  Cadwaladr  Williams,  ysgrif- 
enydd  y  Gymdeithasfa,  fel  eu  ceir  yn  y 
Dvysovfa,  am  Gorphenaf,  1823:  "  Yn  y 
cyfarfod  am  wyth,  Mawrth  4,  adroddwyd 
yr    ymddiddan    a    fuasai    yn    y    cyfarfod 

cyntaf  y  diwrnod  o'r  blaen  yn  nghylch 
prynedigaeth.  Sylwyd  yma  ar  y  perygl  o 
golli  undeb  yr  Yspryd,  rhag  i'r  naill 
ddolurio  y  llall  trwy  ryw  olygiadau  gwa- 
hanol  oddiwrth  undeb  y  ffydd  ;  a  bod 
angenrheidrwydd  neillduol  i  bawb  gyd- 
feddwl  yn  gywir  am  Berson  Crist  a'r 
prynedigaeth  trwyddo  ef.  Yn  nghylch  y 
prynedigaeth  sylwyd  fel  y  canlyn  :  (i)  Fod 
Person  y  Cyfryngwr  yn  Berson  anfeidrol 
fawr.  (2)  Fod  yr  iawn  a  dalodd  yn  an- 
feidrol,  gan  mai  efe  yw  yr  lawn.  (3)  Fod 
y  Person  hwn  yn  lle  personau  neillduol. 
(4)  Fod  pechodau  y  personau  hyny  yn 
gyfrifedig  ar  y  Person  anfeidrol  hwn.  (5) 
Fod  cospedigaeth  y  pechodau  hyny  wedi 
ei  roddi  ar  y  Person  hwn.  (6)  Fod  an- 
feidrol  foddlonrwydd  wedi  cael  ei  wneuthur 
dros  y  pechodau  a'r  personau  hyn  gan  y 
Person  anfeidrol  hwn.  (7)  Fod  y  pryned- 
igaeth  hwn  yn  ol  arfaeth  a  chyfamod 
tragywyddol  Duw.  Rhoddwyd  gocheliad 
i  beidio  arferid  ymadroddion  dychymygol 
a  disail  yn  nghylch  y  prynedigaeth,  megys 
pe  y  buasai  mwy  o  bersonau  i'w  prynu,  y 
buasai  raid  i  Grist  ddyoddef  mwy,  a 
gwneuthur  mwy  o  iawn  nag  a  ddarfu  ;  neu, 
pe  buasai  mwy  o  fydoedd  yn  bod,  y  buasai 
iawn  Crist  yn  ddigon  dros  y  rhai  hyny 
hefyd.  Penderfynwyd  rhoddi  pob  dadl 
heibio,  a  phob  geiriau  a  fyddo  yn  tueddu 
at  hyny,  a  chadw  at  Iwybr  eglur  y  Beibl 
wrth  lefaru." 

Nis  geUir  gorbrisio  y  pwysigrwydd  a 
berthyn  i  Gymdeithasfa  Ruthyn,  oblegyd 
ynddi  y  cafwyd  datganiad  cHr  am  y  tro 
cyntaf  fod  anfeidrol  rinwedd  a  gwerth  yn 
perthyn  i  aberth  yr  Arglwydd  lesu,  ac 
oddiwrth  y  datganiad  yma  nid  yw  y 
Cyfundeb  wedi  gwyro  ar  y  dde  nac  ar  yr 
aswy  hyd  y  dydd  hwn.  Trowyd  y  byrddau 
yn  hoUol  ar  y  blaid  gul,  ac  aethant  ym- 
aith  o'r  Gymdeithasfa  yn  gwbl  siomedig. 
Yn  lle  cael  ei  gondemnio  fel  heretic,  daeth 
Mr.  Jones  allan  yn  fuddugoliaethwr.  Trodd 
hyd  yn  nod  Mr.  Elias,  yn  yr  hwn  yr  ym- 
ddiriedent,  o'i  blaid.  Gwnaethant  fath  o 
ymostyngiad  yn  y  Gymdeithasfa,  yr  oedd 
y  dỳlanwad  yn  rhy  gryf  iddynt  allu  ei 
wrthwynebu,  a  chodasant  eu  dwylaw  o 
blaid  y  penderfyniadau.  Ond  ar  ol  myned 
adref  yr  oedd  hen  frodyr  culion  yn  Sir  Fflint 
yn  traethu  eu  syniadau  Uchel  Galfinaidd 
fel  o'r  blaen  ;  ac  os  na  wnaent  hyny  yn 
gwbl  mor  wynebagored  a  chyhoedd,  yr 
oedd  y  golygiadau  hyn  yn  Uiwio  eu  hoU 
bregethau.  Parhaent  hefyd  yn  eu  hym- 
ddiddanion,    yn    nhai    capelau    a    manau 


eraill,  i  waradwyddo  Mr.  Jones,  gan  ei 
gyfenwi  yn  Armin,  ac  yn  aflonyddwr,  ac 
yn  y  blaen.  Yn  ngwyneb  hyn  cawn  Mr. 
Jones  yn  ysgrifenu  llythyr  at  Gymdeithasfa 
Llanrwst,  wedi  ei  ddyddio  Rhagfyr  26, 
1815,  yn  yr  hwn  yr  achwyna  yn  dost  ar  y 
cam  yr  oedd  y  gwirionedd  yn  gael,  yn  ei 
farn  ef,  oddiar  ddwylaw  rhai  brodyr,  ac 
yntau  ei  hun,  wrth  geisio  amddiffyn  y 
gwirionedd.  Cafodd  y  llythyr  dderbyniad 
caredig,  a  dwys  ystyriaeth,  ac  anfonwyd 
y  llythyr  canlynol  yn  ateb  iddo.  Dywed 
Dr.  Thomas  mai  Mr.  Elias  a'i  cyfansodd- 
odd,  ond  y  mae  wedi  cael  ei  arwyddo  gan 
chwech  o  bersonau,  sef  un  o  bob  sir  yn 
Ngwynedd.  Fel  hyn  y  darllena  :  "  Llan- 
rwst,  Rhagfyr  29,  1815.  Frawd  caredig — 
Mae'n  ddrwg  genym  fod  eich  meddwl  yn 
cael  ei  derfysgu  gyda  y  peth  a  soniasoch  ; 
ac  y  mae'n  dra  drwg  genym  fod  dywed- 
iadau  neb  o  honom  yn  achlysur  o'ch  gofid. 
Nid  ydym  yn  eich  cyfrif  yn  gyfeiHornwr, 
nac  yn  foddlon  bod  neb  yn  eich  galw  felly. 
Nid  ydym  yn  anfoddlawn  eich  bod  yn 
dywedyd  yn  helaeth  am  fawredd  a  gwerth 
Person  y  Cyfryngwr  ;  ac  yr  ydym  yn 
meddwl,  er  i  ni  oll  ddywedyd  hyd  eithaf 
ein  dawn  byr,  na  ddywedwn  byth  y  filfed 
ran  o'i  fawredd  na'i  werth.  Nid  ydym 
ychwaith  yn  anturio  gosod  mesur  ar  ei 
dd)'oddefiadau  a'i  angau,  ond  yn  credu 
bod  gwerth  anfeidrol  yn  ei  ddyoddefiadau 
a'i  angau ;  a'i  fod  yn  aberth  ac  iawn 
perffaith  ddigonol  dros  yr  holl  rai  y  gosod- 
wyd  ef  yn  eu  Ile,  ac  er  bod  eu  pechodau 
yn  aneirif,  a  drwg  eu  pechodau  yn  an- 
feidrol,  eto,  bod  yr  anfeidrol  iawn  yn 
ddigonol.  Ac  nid  ydym  yn  rhyfygu  dweyd 
nad  oedd  yr  iawn  yn  ddigonol  dros  filoedd 
aneirif  yn  ychwaneg,  pe  buasai  Duw  yn 
ei  osod  drostynt  ac  yn  eu  Ile.  Frawd 
caredig,  caru  gwirionedd  a  heddwch  yr 
ydym,  am  hyny  gochelwch  bob  geirddadl 
ddiangenrhaid.  Tangnefedd  i  chwi,  frawd. 
Ydym,  eich  brodyr  yn  yr  efengyl,  John 
Elias  ;  John  Roberts,  Llangwm  ;  John 
Davies,  Nantglyn  ;  Robert  EIIis,  Wydd- 
grug ;  John  Hughes,  Pontrobert  ;  John 
Jones,  Tremadoc."  Dywed  ei  fywgraff- 
wyr  i'r  Ilythyr  hwn  beri  gradd  o  sirioldeb 
i  Mr.  Jones,  am  ei  fod  yn  gweled  nad  oedd 
y  Gymdeithasfa  yn  cymeradwyo  y  rhai 
a'i  gwaradwyddent.  Gan  mai  y  Parch. 
Robert  EIIis  oedd  un  o'i  brif  wrthwyneb- 
wyr,  y  mae  braidd  yn  syn  cael  enw  yr  hen 
frawd  hwnw  wrth  y  Ilythyr  uchod. 

Yn    ystod    yr   amser    hwn    yr    oedd    y 
Parch.   Thomas  Jones  yn  parotoi  Ilyfr  ar 

brynedigaeth,  ac  fel  na  byddai  dim  yn  y 
llyfr  a  roddai  achos  cyfiawn  o  dramgwydd 
i'w  frodyr,  penderfynodd  ei  gyflwyno  i 
sylw  Cymdeithasfa  Dinbych,  yr  hon  a 
gynhaHwyd  Chwefror  29,  a  Mawrth  i, 
1816.  Yn  y  cyfeisteddfod  y  dydd  cyntaf 
penodwyd  ar  nifer  o  frodyr  i  ddarllen  y 
llyfr,  ac  i  ddwyn  eu  golygiadau  arno  i  un 
o'r  cyfarfodydd  dilynol.  Yn  y  cyfarfod 
am  wyth  o'r  gloch  dranoeth  datganodd  y 
brodyr  hyny  ei  fod  yn  cynwys  athrawiaeth 
iachusol  a  chymeradwy,  gan  ei  argymhell 
i'r  holl  Gyfundeb.  Llyfr  cymharol  fychan 
oedd  hwn,  yn  cynwys  58  tudalen,  a  chan 
nad  oedd  ond  cyfran  o  lyfr  mwy  a  gy- 
hoeddwyd  gan  Mr.  Jones  yn  mhen  tua 
thair  blynedd  ar  ol  hyn,  oedwn  sylwi  ar  ei 
gynwys.  Parhau  yr  oedd  y  cyfFro  yn 
Ngwynedd  gyda  gohvg  ar  athrawiaeth  y 
prynedigaeth,  ac  er  penderfyniadau  y 
Gymdeithasfa  parhau  yr  oedd  aelodau  yr 
"  hen  ysgol "  i  gamddarlunio  syniadau 
Mr.  Jones,  Dinbych.  Felly,  penderfynodd 
gyfansoddi  pregeth  ar  y  pwnc ;  yr  hyn 
hefyd  a  wnaeth,  gan  ei  thraddodi  yn 
Nghymdeithasfa  y  Bala,  Mehefin  ig,  1816. 
Yn  y  Gymdeithasfa  hono  yr  oedd  Cad- 
ben  Williams,  Caer,  a'r  Parch.  Thomas 
Richard,  Abergwaun,  yn  pregethu  y 
prydnhawn  cyntaf.  Boreu  dranoeth  am 
chwech,  Mr.  Michael  Roberts,  PwllheH, 
a  Mr.  David  Evans,  Aberaeron.  Am 
ddeg,  Mr.  Jones,  Edeyrn,  a  Mr.  Jones, 
Dinbych.  Am  ddau,  Mr.  Ebenezer  Rich- 
ard,  a  Mr.  Ehas.  Am  chwech  yn  yr 
hwyr,  Mr.  Lloyd,  Beaumaris,  a  Mr. 
Richards,  Caernarfon,  a  Mr.  Wilks  yn 
Saesneg  rhyngddynt.  Am  chwech  y  boreu 
olaf,  Mr.  James  Hughes,  Lleyn,  a  Mr. 
Roberts,  Amlwch.  GweUr  mai  y  Parch. 
Thomas  Jones  a  gaffai  y  safle  fwyaf  an- 
rhydeddus  yn  y  Gymdeithasfa,  a  dengys 
hyn  y  lle  mawr  a  feddianai  yn  mysg  ei 
frodyr.  Wrth  bregethu  ar  yr  iawn  yn 
y  Gymdeithasfa  hon  cafodd  odfa  ang- 
hyffredin.  Traethai  am  fawredd  Person 
y  Cyfryngwr,  ac  am  y  cysylltiad  union- 
gyrchol  rhwng  y  Person  a'r  iawn,  mewn 
modd  hynod  o  ogoneddus ;  yr  oedd  y 
dylanwad  ar  y  dorf  yn  effeithiol  dros  ben  ; 
gelHd  meddwl  eu  bod  yn  canfod  Mab 
Duw  wedi  rhoddi  ei  hunan  yn  iawn  dros 
fywyd  y  byd,  fel  nad  oedd  dadl  ani  werth 
yr  haeddiant  i  gyfodi  byth  mwy. 

Fel  hyn  yr  adrodda  y  Parch.  Morris 
Roberts,  Remsen,  hanes  y  bregeth  hon  : 
"  Pan  oeddwn  yn  fachgen,  tua  phym- 
theg  neu    un-ar-bymtheg    oed,    aethum    i 


Assosiasiwn  y  Bala;  ac  yn  yr  odfa  ddeg 
gwelwn  hen  \Vr  glandeg,  tew,  ac  yn  gwisgo 
cap  du  ar  ei  ben,  yn  sefyU  i  fynu  i  bre- 
gethu  ar  y  testun  yn  i  loan  ii.  12.  Ac 
am  yr  iawn  y  pregethai,  yn  enwedig  am  ei 
fawredd  a'i  anfeidroldeb,  a  hyny  oddiwrth 
fawredd  y  Person,  yr  hwn  a  osododd  Duw 
yn  iawn.  '  Efe  yw  yr  iawn.'  Safai  yn 
gryf  ac  yn  dỳn  iawn  dros  hyny.  Dy wedai 
yn  rhywle  yn  ei  bregeth,  ac  a'i  hoU  nerth, 
pe  buasai  ganddo  ef  fagnel  digon  mawr,  y 
buasai  yn  saethu  y  cyfeiHornad  am  iawn 
terfynol  (neu  o  feddwl  yn  gul  am  dano)  yn 
ei  dalcen,  gan'  miUtir  o  ffordd.  Yr  oedd 
yn  Uefaru  yn  ddifrifol,  ac  egniol  iawn,  ac 
yn  dra  effeithiol.  Ar  ol  hyny,  yn  y  Ue  yr 
oeddwn  yn  aros,  yn  agos  i  gapel  yr  An- 
nibynwyr  yn  LlanuwchUyn,  y  Sabbath 
cyntaf  ar  ol  yr  Assosiasiwn,  yr  oedd 
amryw  o  aelodau  yr  hen  gapel  wedi  cyf- 
arfod  yn  nghyd,  ac  yn  siarad  a'u  gilydd  ; 
a  dyna  oedd  eu  testun,  y  bregeth  hynod 
hono  yn  y  Bala.  Ac  yr  wyf  yn  cofio  mai 
siarad  gwresog  ac  astud  oedd  yno,  gan  ei 
chymeradwyo  yn  anghyffredin,  a  Uawen- 
hau  yn  fawr  yn  yr  athrawiaeth  am  an- 
feidroldeb  yr  iawn." 

Tua  mis  Mai,  181 6,  oblegyd  gwaeledd 
eiiechyd,symudodd  Mr.Joneso  Ddinbych, 
gwedi  preswyHo  yno  am  saith  mlynedd, 
gan  wneyd  ei  gartref  yn  Syrior  Goch. 
Palasdy  prydferth  yw  Syrior  Goch,  yn 
gyfagos  i'r  Bettws,  a  rhyw  dair  miUtir  o 
Abergele.  Nid  oedd  efe  yma  yn  trin  y 
fferm  ;  yn  unig  daHai  ychydig  erwau  o  dir 
fel  y  gaUai  gadw  ceffyl  a  dwy  neu  dair  o 
wartheg.  Tybiai  fod  yn  y  Ue  hwn  gym- 
ysgedd  o  awyr  tir  a  mor,  ac  feUy  ei  fod 
yn  bosibl  y  derbyniai  yno  adnewyddiad 
nerth.  Nid  yw  yn  ymddangos  iddo  gael 
yr  ychwanegiad  cryfder  y  daethai  yma  i'w 
geisio ;  parhau  yn  Uesg  a  wnaeth  yn  ystod 
dwy  flynedd  ei  ymdaith  yn  Syrior  Goch  ; 
er  hyny  ymroddai  i'w  waith  yn  ei  hoU 
ranau,  a  hyny  gydag  angerddoldeb  ac  yni 
rhyfedd  ac  ystyried  sefyllfa  ei  iechyd. 
Heblaw  teithio  cryn  lawer  o  gwmpas 
gyda'r  efengyl,  parhaodd  gyda  ei  lafur 
Uenyddol.  Cynhaliai  hefyd  gyfarfod  cref- 
yddol  bob  wythnos  yn  ei  dŷ  ei  hun  os 
byddai  gartref.  Ni  chyfenwid  y  cyfarfod 
hwn  yn  odfa  nac  yn  bregeth,  a  hyny  am  y 
tybiai  perchenog  y  Ile  yn  wirion  y  byddai 
i'r  cynulliad  pobl  a  ddelai  yn  nghyd  dynu 
yr  adeilad  i  lawr  ;  er  hyny  odfa  ydoedd,  a 
byddai  Mr.  Jones  yn  esbonio  y  Beibl,  yn 
pregethu,  ac  yn  cadw  seiat  ar  derfyn  y 
cwrdd     mewn      modd      hynod     o     agos. 

Gwnaeth  y  cyfarfodydd  hyn  lawer  tuag  at 
adeiladu  crefydd  yn  y  gymydogaeth. 

Yn  ystod  yr  holl  amser  y  preswyhai  y 
Parch.  Thomas  Jones,  yn  Syrior  Goch,  yr 
oedd  ganddo  was,  a  ddaeth  wedi  hyny  yn 
enwog  trwy  Gymru.  Llanc  ieuanc  o 
gymydogaeth  Llansanan  ydoedd,  rhwng 
deunaw  ac  ugain  oed ;  yr  oedd  yn  wledig 
ei  ymddangosiad,  ac  o  agwedd  dra  difrif- 
ddwys.  Cyn  gadael  Llansanan  ymunasai 
â  chrefydd,  ac  eniUasai  enwogrwydd  mawr 
yn  mysg  y  brodyr  a'r  chwiorydd  crefyddol 
fel  un  nodedig  o  afaelgar  ar  weddi.  Credai 
pawb  fod  ei  wyneb  ar  y  pwlpud  ;  tybid 
gan  lawer  mai  ei  amcan  yn  myned  i  was- 
anaethu  at  Mr.  Jones  oedd  er  mwyn  dysgu 
bod  yn  bregethwr,  a  synai  rhai  ei  fod  yn 
dewis  un  cymharol  ddiddawn  fel  athraw. 
Y  llanc  hwn  oedd  Henry  Rees.  Ni 
chychwynasai  gyda  gwaith  mawr  ei  fywyd 
eto,  ac  ni  wnaeth  am  agos  i  flwyddyn  wedi 
gadael  gwasanaeth  y  Parch.  Thomas 
Jones.  Ánaml  y  bu  gwas  â'i  orchwyHon 
mor  amrywiol.  Gweithredai  fel  ceidwad  y 
ddôr  yn  y  cyfarfodydd  crefyddol  a  gynhehd 
yn  Syrior  Goch  ;  efe  a  ofalai  am  y  "  ceíFyl 
glas,"  hoff  anifail  ei  feistr  ;  dysgwyhd  iddo 
wneyd  ei  hun  yn  ddefnyddiol  o  gwmpas  y 
tŷ  ;  ond  ei  brif  orchwyl  oedd  "trafaelu" 
dros  Mr.  Jones,  gan  ofyn  archebion  gan 
lyfrwerthwyr,  a  chasglu  yn  nghyd  yr  arian 
dyledus.  Ebai  Mr.  Rees  ;  "  Yr  oeddwn 
bellach  yn  drafaelwr  go  fawr,  ar  neges- 
euonfy  meistr,achenyf  weithiau  grynlawer 
o  arian  o  dan  fy  ngofal,  am  ddyogelwch  pa 
rai  y  teimlwn  yn  bur  bryderus."  Ar  y 
teithiau  hyn  marchogai  y  gwas  gefîyl  glas 
ei  feistr,  a  chan  ei  fod  i  raddau  yn  ddiofal, 
ac  yn  syrthio  yn  fynych  i  ddydd-freuddwyd- 
ion,  nid  anaml  y  cwympai  y  ceffyl  o  dano, 
a  theflid  yntau  ar  ei  ben  i'r  clawdd.  Trwy 
drugaredd  ni  chafodd  nemawr  niwed  yn  y 
codymau  enbyd  hyn.  Y  mae  yn  sicr 
ddarfod  i'w  arosiad  gyda  y  Parch.  Thomas 
Jones  fod  o  fantais  ddirfawr  i  Henry  Rees. 
Yr  oedd  llyfrgell  ei  feistr  at  ei  wasanaeth ; 
ac  er  na  fedrai  wneyd  defnydd  o  awduron 
Saesneg,  darllenai  gydag  awch  y  Hyfrau 
Cymreig  oedd  ynddi,  a  bu  yn  ddechreuad 
cyfnod  newydd  yn  ei  hanes. 

Yr  oedd  cyfeiUgarwch  agos  yn  bodoH 
rhwng  Mr.  Jones  a'i  was,  ac  yr  oedd  yn 
cydymdeimlo  yn  ddwfn  ag  awydd  y  Hanc 
Harry  am  esgyn  i'r  pwlpud.  "  Yn  y  mis- 
oedd  hyn,"  ebe  Mr.  Rees,  "  yr  oedd  fy 
awydd  am  bregethu  yn  cryfhau  o  hyd.  Y 
mae  yn  gofus  genyf  un  diwrnod,  pan  oedd- 
wn    wrthyf    fy    hun   yn  y    beudy,    ac  yn 


myfyrio  ar  ryw  bwnc,  ddarfod  i  mi  syrthio 
yn  ddifeddwl  i  adrodd  fy  syniadau  aUan,  a 
hyny  gyda  gradd  o  egni,  dybygid.  Ond 
yn  anffodus  i  mi  yr  oedd  rhywun  yn  fy 
nglywed,  ac  fe  aeth  y  gair  yn  ebrwydd  i 
glustiau  Mr.  Jones  fy  mod  yn  pregethu  i'r 
gwartheg.  Pan  aethum  i'r  tj',  daeth 
yntau  yn  y  man  o'r  parlwr  i'r  gegin,  a 
chan  rodio  yn  ol  a  blaen,  yn  ol  ei  arfer, 
gofynai  i  mi  toc  mewn  duU  Ued  dawedog, 
rhwng  difrif  a  chwareu,  pa  fath  odfa 
oeddwn  wedi  gael  yn  y  beudy  ?  A  oeddwn 
wedi  pregethu  yn  o  dda  ?  Crebychai  fy 
hoU  natur  dan  y  cwestiynau.  Gwridais, 
ac  ni  ddywedais  ddim.  '  Wel,  wel,'  ebai 
yntau  yn  y  man,  mewn  tôn  nid  anfwyn- 
aidd,  *  y  mae  y  meddwl  a'r  dychymyg  yn 
gweithio  yn  gryf  weithiau,  onid  ydynt 
Harry  ?'  "  Prawf  y  difyniad  hwn  fod  y 
meistr  a'r  gwas  ar  delerau  Ued  gyfeiUgar. 

Ond  rhaid  i  ni  ddychwelyd  at  hanes  y 
Parch.  Thomas  Jones.  Cafodd  ei  alw  yn 
mis  Mai,  1817,  i  draddodi  y  bregeth  flyn- 
yddol  yn  nglyn  â  Chymdeithas  Genhadol 
Llundain.  Ei  destun  oedd  Es.  Hi.  15: 
"  FeUy  y  taeneUa  efe  genhedloedd  lawer." 
Argraffwyd  y  bregeth  yn  Saesneg  gan  y 
Gymdeithas  ar  ei  thraul  ei  hun  ;  cyfieith- 
odd  yntau  hi  i'r  Gymraeg,  a  chyhoeddwyd 
hi  gwedi  iddo  ef  farw.  Yr  oedd  y  Parch. 
John  Elias  yn  Llundain  pan  y  traddodai 
Mr.  Jones  ei  bregeth,  ac  adroddir  eu  bod 
iU  dau  ryw  ddiwrnod  yn  nhŷ  Mr.  Matthew 
WiUíS,  yr  hwn  oedd  yn  un  o  gyfarwydd- 
wyr  y  Gymdeithas.  Holai  Mr.  Jones 
Mr.  Wilks  gyda  golwg  ar  ei  bregeth,  pa 
un  fyddai  gweU  iddo,  ai  ei  darUen,  ynte 
dybynu  ar  ei  gôf  ?  Atebai  Mr.  Wilks  mai 
gwell  iddo  efallai  fyddai  ei  darllen  mewn 
cynuUiad  o'r  fath  bwysigrwydd  ;  "  ond," 
ychwanegai,  "  gofalwch  am  roddi  ynddi 
ddigon  o'r  tân  Cymreig."  "  Beth  ?"  ebai 
John  Elias,  "  cario  tân  mewn  papyr  !  Nis 
gellir  gwneyd  hyny."  "  Gwir  iawn," 
atebai  Mr.  Wilks  ;  "  ond  y  mae  papyr  yn 
ddefnydd  da  i  gyneu  tân."  Nid  yw  yn 
wybyddus  yn  bresenol  beth  a  wnaeth  Mr. 
Jones,  darllen  ynte  traddodi  o'i  gôf,  ond  y 
mae  y  bregeth  yn  nodedig  o  sylweddol,  a 
gwnaeth  argraff  ddofn  ar  feddwl  y  rhai  a'i 
clywent. 

Dychwelai  Mr.  Jones  ar  ei  union  o 
Lundain  i  Gymdeithasfa  y  Bala,  yr  hon  a 
gynhelid  Mehefin  16,  17,  1817.  Yr  yd- 
oedd  yn  Gymdeithasfa  ordeinio,  y  bumed 
o'r  fath  yn  y  Bala,  ac  ynddi  y  cafodd 
Mr.  WiUiam  Roberts,  Amlwch,  a  Mr. 
Cadwaladr  WiUiams,  Sir  Fôn,  eu  neiUduo 

i  gyflawn  waith  y  weinidogaeth.  Nid  oes 
sicrwydd  a  fu  Mr.  Jones  yn  cymeryd  rhan 
yn  y  gwasanaeth,  ond  yr  ydoedd  yn  mysg 
y  rhai  a  bregethent  ar  y  niaes.  Á  ganlyn 
yw  trefn  y  pregethu  :  Y  prydnhawn  cyn- 
taf,  Michael  Roberts,  PwUheh,  a  David 
Grifìfìths,  Llantwd.  Ám  chwech,  boreu  y 
prif  ddiwrnod,  Richard  Jones,  y  Wern. 
Am  ddeg,  John  Jones,  Edeyrn,  ac  Ebenezer 
Morris.  Am  ddau,  Evan  Richardson, 
Caernarfon,  a  John  Ehas.  Am  chwech, 
Richard  Lloyd,  Beaumaris,  a  Thomas 
Jones,  Dinbych.  A  dyma  y  Gymdeith- 
asfa  ddiweddaf  yn  y  Bala  y  bu  Mr.  Jones 
yn  bresenol  ynddi. 

Tra   y  preswyhai  Mr.  Jones  yn  Syrior 
Goch  yr  oedd  y  cyffro  yn  y  Cyfundeb  gyda 
golwg  ar    Uchel    Galfiniaeth    yn    parhau. 
Er  fod  y   rhai  a  ddahent  y  cyfryw  olyg- 
iadau  wedi  cael  eu  gorchfygu  yn  y  Gym- 
deithasfa,     nid    oeddent    wedi    peidio    eu 
pregethu,   ac  yr  oeddent  yn  dra  chwerw 
wrth    y    Parch.    Thomas   Jones.      Yn   y 
pwlpud   ac   allan  o  hono  cyhuddent  ef  o 
Arminiaeth  ;     cymerent     fantais    ar    bob 
cyfleustra  i'w  ddifenwi ;  dalient  ef  i  fynu 
fel  un  yn  dwyn  golygiadau   newyddion    i 
mewn   i'r  Corph,  nes   y  tueddai  llawer  o 
ddynion    da   i   edrych    arno   gyda    llygad 
amheus.     Yr  ydym  yn  credu  fod  y  brodyr 
a  wnelent  hyn  yn  gwbl  onest,  ac  nid  an- 
nhebyg  y  tybient  eu  bod  yn  gwneyd  gwas- 
anaeth  i  Dduw.     Eithr  beth  bynag  am  eu 
dybenion  yr  oedd  eu  dull  o  weithredu  yn 
dra  annheilwng.      Pregethwyr    Sir  Fflint 
ydoedd  flaenaf  yn  y  camwedd,  a  blaenorid 
hwy  gan  Mr.  Robert  Elhs,  y  Wyddgrug. 
Gwnaeth  y  gẃr  hwn  ymosodiad  brwnt  ar 
Mr.  Henry  Rees  pan  yn  galw  yn  ei  àỳ. 
Aethai    Mr.    Rees   yno    ar   neges   dros   y 
Parch.    Thomas  Jones,   a   chyda   ei  fod  i 
mewn  ebai  Mr.  Eüis  wrtho  :  "  Pa  wenwyn 
y  mae  dy  feistr  yn   ei  gymysgu  i'r  wlad 
yrwan  ?"     Yr  oedd  y  cwestiwn  yn  taro  Mr. 
Rees    fel    un    mor     angharedig    ac     an- 
nghristionogol,  ac  yn    neillduol    mor  am- 
mhriodol   oddiwrth    hen   weinidog    i   lanc 
ieuanc,  fel  nas  gwyddai  pa  ateb  i'w  roddi 
iddo.     ^lodd    bynag,    anturiodd    ddweyd, 
yn  dra  gwylaidd  :   "  Nid  yw    fy  meistr   i, 
gobeithio,  ddim  yn  arfer  cymysgu  gwen- 
wyn,   nac  yn  arfer  delio  â  neb  sydd   yn 
gwneydhyny."     "  Cymysgu,  ydyw  !"  ebai 
yntau,  "  ac  yr  wyt  tithau  yn  ei  gymhell  o 
ar  y  wlad."     Er  mwyneiddied  tymher  Mr. 
Henry    Rees   cynhyrfwyd    ef    gan    eiriau 
brathog  yr  hen  weinidog,  ac  atebodd  gyda 
Ilygaid  yn  fflachio  :   "  üs  gwenwyn  ydy'  o, 


gwenwyn  ydyw  ag  y  mae  Sassiwn  Ruthyn 
wedi  ei  gymeradwyo.  Ac  nid  wyf  yn  medd- 
wl  ei  fod  yn  wenwyn  i  ddim  ond  i  gyfeil- 
iornad."  "  Ah  !  mi  welaf  ei  fod  wedi  dy 
wenwyno  di,"  ebai  Mr.  EIIis  yn  ol.  Yn 
mhen  blynyddoedd  ar  ol  hyn,  pan  yn 
adrodd  yr  hanes,  dywedai  y  Parch.  Henry 
Rees  :  "  Beth  bynag  am  olygiadau  Mr. 
Jones — ac  yr  wyf  yn  credu  eu  bod  yn 
gywir — yr  wyf  yn  sicr  fod  ei  yspryd  yn 
well  nag  yspryd  Mr.  Ellis." 

Oblegyd  fod  rhai  pregethwyr  yn  parhau 
i  arfer  geiriau  ammhriodol  parthed  iawn  y 
Cyfryngwr,  ymadroddion  a  dueddent  i'w 
fychanu  ac  i  leihau  ei  werth,  anfonodd  Mr. 
Jones  Iythyr  i  Gymdeithasfa  Caernarfon, 
a  gynhelid  ddechreu  Hydref,  1816,  yn 
cwyno  oblegyd  hyn.  Drwg  genym  nad 
yw  y  Ilythyr  ar  gael,  ond  y  mae  atebiad 
y  Gymdeithasfa  genym,  ac  fel  hyn  y 
darllena :  "  Caernarfon,  Plydref  4,  1816. 
Barchedig  frawd.  Derbyniasom  a  dar- 
Ilenasom  eich  caredig  a  chwynfanus 
lythyr.  Gofidus  genym  glywed  fod  eich 
iechyd  yn  amharus,  a'ch  meddyliau  yn 
annghysurus.  Ymdriniasom  ar  y  mater, 
cynwysedig  yn  eich  llythyr,  mor  fanwl  ag 
y  gallasom  ;  a  methodd  genym  ddeall,  er 
chwilio,  fod  y  Corpìi  yn  gwyro,  mewn  un 
mesur,  oddiwrth  iawn  synied  am  anfeidrol- 
deb  Person  ac  iawn  y  Cyfryngwr.  Ac  os 
darfu  i  rai  arfer  rhai  geiriau  annoeth  ac 
anaddas  ryw  amser  a  fu,  fe  ymrwymodd 
pawb,  yn  ein  cyfarfod  presenol,  na  byddai 
iddynt  o  hyn  allan  arfer  un  dull  o  ym- 
adroddi  ag  a  fyddai  yn  debyg  o  fagu  un 
terfysg,  gan  hyderu  y  gwnewch  chwithau 
yr  un  modd.  Ac  os  clywch,  o  hyn  allan, 
fod  rhyw  berson,  neu  bersonau,  yn  arfer 
geiriau  anaddas  am  iawn  y  Cyfryngwr,  na 
roddwch  hyny  yn  erbyn  y  Corph ;  ond 
nodwch  y  cyfryw,  fel  y  galler  eu  galw  i 
gyfrif  naill  ai  mewn  Cyfarfod  Misol  neu 
Association.  Yr  y'm  o  galon  yn  dymuno  i 
chwi  bob  Uwyddiant,  ac  yn  deisyf  arnoch, 
gyda  phob  hynawsedd,  na  dderbynioch,  ac 
na  choeliwch  mo  bob  chwedlau  a  glywch 
am  eich  brodyr,  gan  rai  a  ddrwgliwiant 
bethau  yn  waeth  nag  y  b'ont.  Ni  oddef 
brys  ychwanegu.  Yr  ydym  oll,  yn  un- 
llais,  yn  cyd-garedig  gofio  atoch,  gan 
ddifrifol  ddymuno  eich  Ilwyddiant.  Ydwyf, 
dros  y  Corph,  eich  anheilwng  gyfaill,  tra 

b'wyf, ROBERT   JONES." 

Ysgrifenwyd  y  Ilythyr  hwn  gan  y  Parch. 
Robert  Jones,  Rhoslan,  ac  y  mae  yn  am- 
Iwg  ei  fod  yn  ffrwyth  cryn  ymddadleu. 
Awgryma  amry w  bethau   o  ddyddordeb  : 

(i)  Fod  y  Gymdeithasfa  fel  y  cyfryw  wedi 
ymwrthod  am  byth  â'r  syniad  am  iawn 
cydbwys,  ac  yn  dal  gafael  ddiollwng  yn  y 
gwirionedd  fod  yr  iawn  yn  anfeidrol.  (2) 
Y  gwneir  gwahaniaeth  cHr  rhwng  "  rhai  " 
a'r  "  Corph."  Addefir  fod  "  rhai  "  wedi 
arfer  geiriau  annoeth  ac  anaddas;  diamheu 
mai  at  Uchel  Galfiniaid  Sir  Fflint  y 
cyfeirir ;  ond  honir  fod  y  "  Corph "  yn 
hollol  rydd  o  fod  yn  gyfranog  â  hwy. 
Diau  mai  wrth  y  "  Corph  "  y  golygir  y 
Cyfundeb  yn  gynuUedig  mewn  Cyfarfod 
Misol  a  Chymdeithasfa.  (3)  Ceir  yma 
awgrym  tyner  fod  rhywrai,  wrth  gario 
newyddion  i  Mr.  Jones,  yn  Ihwio  dywed- 
iadau  yn  waeth  nag  oeddent,  a'i  fod  yntau 
yn  rhy  barod  i  roddi  coel  i'r  cyfryw 
chwedlau.  I  ba  raddau  yr  oedd  hyn  yn 
wir,  nis  gwyddom.  Hynododd  dau  eu 
hunain  yn  y  Gymdeithasfa  hon  yn  Nghaer- 
narfon.  Ún  oedd  y  Parch.  Ebenezer 
Morris,  y  gallu  cryfaf  a  feddai  y  Cyfundeb 
yn  y  Deheudir,  yr  hwn  a  daflai  ei  holl 
ddylanwad  o  blaid  tangnefedd.  Y  llall 
oedd  y  Pärch.  Richard  Jones,  o'r  Wern, 
yr  hwn  a  amlygodd  am  y  tro  cyntaf  y 
medr  anarferol  a  feddai  i  dawelu  ymryson, 
ac  i  egluro  y  gwirionedd.  Ar  yr  un  pryd, 
braidd  na  thybiwn  ddarfod  i'r  Gymdeith- 
asfa  amlygu  rhyw  gymaint  o  ddiffyg 
dewrder,  trwy  adael  i'r  personau  a  gy- 
huddent  y  Parch.  Thomas  Jones  ddianc 
yn  ddigerydd.  Ac  efallai,  pe  buasai  y 
llymder  gofynol  wedi  cael  ei  arfer,  y  buasai 
Uawer  o  annghysur i'r  Cyfundeb  yn  Ngwyn- 
edd  yn  cael  ei  ysgoi. 

Eithr  nid  oedd  penderfyniadau  cyfíred- 
inol  y  Gymdeithasfa  yn  effeithio  i  roddi 
atalfa  ar  y  pregethwyr  a  goleddent  syn- 
iadau  culion  am  iawn  Crist.  Pregethent 
o  hyd  yr  un  a'r  unrhyw  athrawiaethau  ; 
gwadent  fod  yr  efengyl  yn  galw  neb  ond 
yr  etholedigion,  gan  haeru  mai  digon  ar 
gyfer  y  rhai  hyny  yn  unig  oedd  haeddiant 
y  prynedigaeth,  a  chan  ddifenwi  pawb  a 
gredent  yn  wahanol  fel  Arminiaid  rhonc. 
Pyddai  Uawer  o  deithio  yn  y  cyfnod  hwnw, 
a  phregethwyr  Gwynedd  yn  eu  tro  yn 
ymweled  yn  fynych  â'r  Deheudir.  Cy- 
hoeddai  Uchel  Galfiniaid  y  Gogledd  eu 
hopiniynau  yn  ddifloesgni  pan  ar  eu  teith- 
iau  yn  y  Dê,  a  chan  nad  oedd  y  dalaeth 
Ddeheuol  wedi  cael  ei  lefeinio  o  gwbl  gan 
y  syniadau  yma,  achosai  ymweliadau  y 
brodyr  hyn  gryn  gyffro  ac  anesmwythder. 
Teimlai  y  Deheuwyr  fod  "  efengyl  arall " 
yn  cael  ei  chyhoeddi  iddynt,  ac  ofnent  fod 
ymadawiad  oddiwrth   y    ffydd   yn    prysur 

gymeryd  Ile  yn  y  dalaeth  Ogleddol.  O  gan- 
lyniad,  mewn  Cymdeithasfa  a  gynhaliwyd 
yn  Llangeitho,  Awst,  181 7,  penderfyn- 
asant  anfon  y  Parchn.  David  Rees,  Llan- 
fynydd,  ac  Ebenezer  Richard,  yn  genhadau 
drostynt  i'r  Gymdeithasfa  ddilynol  yn 
Ngwynedd,  i  ofyn  barn  derfynol  y  brodyr 
cynulledig  yno  ar  y  pwnc  mewn  dadl. 
Cynwysai  y  genadwri  ddatganiad  pellach, 
nad  oeddynt  yn  gweled  pa  fodd  y  gellid 
cadw  undeb  y  Corph  yn  y  ddwy  dalaeth 
tra  y  goddefid  rhyw  rai  i  fyned  o  gwmpas, 
a  hyny  yn  ddigerydd,  gan  bregethu  yn 
erbyn  hollddigonolrwydd  ac  anfeidroldeb 
iawn  Crist.  Anfonwyd  rhybudd  o'r  pen- 
derfyniad  hwn  i  Mr.  Cadwaladr  Williams, 
ysgrifenydd  Cymdeithasfa  y  Gogledd,  ac 
yr  oedd  y  fath  benderfyniad  yn  dyfod  oddi- 
wrth  ddynion  fel  Charles,  Caerfyrddin; 
Ebenezer  Richard,  a  Thomas  Richard,  ei 
frawd,  yn  rhwym  o  gael  ei  deimlo  yn 
Ngwynedd,  fel  yn  meddu  y  pwysigrwydd 
mwyaf. 

Dyma  y  Cyfundeb  yn  y  Gogledd  yn 
cael  ei  hun  unwaith  yn  ychwaneg  mewn 
argyfwng  difrifol.  Yr  oedd  yn  amlwg  nas 
gellid  myned  yn  y  blaen  yn  hwy  gyda 
phasio  penderfyniadau  cyíTredinoI,  a  rhyw 
ymanog  i  heddwch,  ac  ar  yr  un  pryd 
oddef  brodyr  cyndyn  i  bregethu  eu  syn- 
iadau  culion,  gan  wneyd  penderfyniadau  y 
Gymdeithasfa  yn  sarn.  Mor  ddifrifol  yr 
ystyrid  y  sefyllfa  fel  y  penderfynwyd  galw 
cyfarfod  o  brif  weinidogion  y  Gogledd  yn 
Mangor,  yn  flaenorol  i'r  Gymdeithasfa 
yn  MhwIIheH,  er  ystyried  yr  holl  achos. 
Daeth  Iliaws  yn  nghyd,  ac  etholwyd  y 
Parch.  Robert  Jones,  Rhoslan,  yn  Ilywydd. 
Methodd  y  Parch.  Thomas  jones  fod  yn 
bresenol  oblegyd  sefyllfa  ei  iechyd.  Ym- 
deimlai  pawb  â  phwysigrwydd  y  cynulliad, 
ac  felly  siaradent  yn  ochelgar  a  chym- 
hedrol.  O  bawb,  y  Parch.  John  Ehas 
oedd  y  mwyaf  ei  ddylanwad  yn  Nghym- 
deithasfa  y  Gogledd  y  pryd  hwn,  ac  wrtho 
ef  y  dysgwylid  am  arweiniad  yn  yr  ar- 
gyfwng ;  ond  dangosai  gryn  ammharod- 
rwydd  i  ddweyd  gair,  a  hyny  yn  un  peth 
oblegyd  absenoldeb  y  Parch.  Thomas 
Jones.  Modd  bynag,  wedi  cryn  gymhell, 
dyna  ef  ar  ei  draed.  Hawdd  gweled  ei  fod 
yn  gythryblus  ei  feddwl,  ac  yn  ymdeimlo 
âg  anhawsder  ei  sefyllfa.  Mewn  rhan 
yn  unig  y  cawsai  ei  argyhoeddi  o'r  am- 
mhriodoldeb  o  ddefnyddio  y  gair  "  cyd- 
bwys  "  wrth  gyfeirio  at  yr  iawn,  ac  megys 
o'i  anfodd  y  gollyngai  ei  afael  arno.  Rhaid 
hefyd  y  teimlai  fod  y  syniadau  a  barent  yr 

holl  aflonyddwch  wedi  derbyn  cefnogaeth 
bwysig  ganddo  ef  ei  hun,  trwy  y  bregeth 
yr  ydym  wedi  cyfeirio  ati  yn  barod. 
Dechreuodd  ei  araeth  yn  y  cyfarfod  yn 
Mangor,  trwy  ledfeio  y  Parch.  T.  Jones ; 
dywedai  fod  Mr.  Jones  wedi  difynu  rhai  ym- 
adroddion  o'i  bregeth  ag  yr  oedd  efe,  i  Mr. 
Jones  yn  bersonol  a  thrachefn  i'r  frawdol- 
iaeth  yn  Ruthin,  wedi  datgan  ei  ofid  o'u 
plegyd,  ac  wedi  eu  galw  yn  ol.  Yna  aeth 
yn  mlaen  i  geisio  profi  nad  syniad  dyeithr 
i'r  Methodistiaid  oedd  iawn  cydbwys, 
ei  fod  i'w  gael  yn  y  Geiriadur  Ysgrythyrol 
gan  Mr.  Charles,  a  darllenodd  ddifyniad 
maith  allan  o'r  Geiriadiir  fel  prawf.  Yna 
cyfaddefai  nad  oedd  y  syniad  a  gynhwysid 
yn  y  gair  yn  Ysgrythyrol,  a  dywedai  nad 
oedd  am  ei  ddefnyddio  mwy,  ac  nad  oedd 
wedi  arfer  y  term  er  Cymdeithasfa  Ruthin. 
Siaradai  yn  gymhedrol,  a  hyny  am  ryw 
awr  o  amser ;  ymdrechai  Hniaru  pob 
teimlad  dolurus,  ac  hyd  ag  oedd  ynddo  i 
gadw  undeb  y  Corph. 

Gwedi  iddo  ef  orphen  cyfododd  y  Parch. 
Richard  Jones,  y  Wern,  g\vr  oedd  yn 
dechreu  dyfod  i'r  golwg  fel  duwinydd  cryf, 
a  dadleuydd  medrus,  a  thraddododd  an- 
erchiad  nodedig  o  effeithiol.  "  Rywbryd, 
yn  ei  sylwadau,"  ebai  Dr.  Owen  Thomas, 
wrth  adrodd  yr  hanes,  '*  fe  gyfeiriodd  at  y 
gair  '  cydhwys.'  '  Nid  oes  genyf  fi  ddim  yn 
erbyn  y  gair,  ond  i  ni  ddeall  cydbwys  â 
pha  beth.  Cydbwys  â  gogoniant  yr  or- 
sedd  ;  cydbwys  âg  anrhydedd  y  Brenhin 
tragywyddol ;  cydbwys  â  gogoniant  Duw, 
difai  i  Dduw.  Dyma  rywbeth  anfeidrol 
fwy  na'r  holl  greadigaeth  i  gyd,  yn  ei  holl 
eangder  difesur,  o  gymaint  ag  y  mae  y 
Creawdwr  yn  fwy  na'r  creadur.  Trueni 
mawr  dyn  fel  pechadur  ydyw  ei  fod  yn  ol 
am  ogoniant  Duw;  a  pherffeithrwydd 
aberth  Calfaria,  yn  cyfodi  oddiar  fawredd 
y  Person  bendigedig  a'i  hoffrymodd  ei  hun, 
yw,  ei  fod  yn  ddifai  i  Dduw.  Digon,  a 
digon  byth,  i  ateb  holl  ofynion  cyfiawnder, 
ac  i  lanw  calon  y  Duwdod  anfeidrol  ei  hun,' 
Pan  ydoedd  yn  myned  rhagddo  fel  hyn, 
a  chyn  iddo  gael  gorphen  llefaru  yr  hyn  a 
fwriadai,  tywynodd  rhyw  oleuni  dysglaer 
ar  y  pethau,  nes  yr  oedd  pawb  yn  y  lle  yn 
wylo,  a'r  cadeirydd,  yr  hybarch  Robert 
Jones,  yn  gwaeddi,  wedi  colli  pob  Ilyw- 
odraeth  arno  ei  hun  :  '  Fy  Arglwydd  a'm 
Duw,'  a  phawb  gyda  eu  gilydd  fel  un,  yn 
barod  i  gau  allan  bob  culni,  ac  i  ddwyn  y 
dystiolaeth  gadarnaf,  ac  yn  y  geiriau 
mwyaf  penderfynol,  i  anfeidrol  aberth 
Crist." 


Fel  hyn,  yn  nghanol  s\vn  wylo  a  moliant 
y  terfynodd  y  cyfarfod  pwysig  hwn  yn 
Mangor.  Mor  bell  ag  yr  ydym  yn  deall 
ni  phasiwyd  un  penderfyniad  ynddo ; 
eithr  caed  rhywbeth  llawer  rhagorach  na 
phenderfyniad,  sef  eneiniad  oddiwrth  y 
Sanctaidd  hwnw,  i  wybod  y  gwirionedd, 
ac  i  asio  calonau  y  brodyr  yn  nghyd.  Aeth 
pawb  tua'r  Gymdeithasfa  yn  llon  eu  hys- 
pryd,  gan  deimlo  fod  yr  ystorm  yn  chwythu 
drosodd,  a  bod  y  cymylau  bygythiol  wedi 
eu  gwasgar.  Erbyn  myned  i  BwllheH  yr 
oedd  y  ddau  frawd  o'r  Dê  wedi  cyrhaedd ; 
yr  oedd  yno  lythyr  hefyd  oddiwrth  y 
Parch.  Thomas  Jones  yn  cwyno  fod  rhai 
brodyr  o  hyd  yn  defnyddio  ymadroddion 
cuHon  pan  yn  cyfeirio  at  iawn  Crist,  ac  yn 
galw  ar  y  Gymdeithasfa  i  ddefnyddio 
mesurau  efifeithiol  er  rhoddi  terfyn  ar  y 
cyfryw  beth.  Nid  yw  yn  ymddangos  i 
unrhyw  ddadleuaeth  gymeryd  Ile  ;  cydun- 
wyd  ar  y  penderfyniadau  a  gawsent  eu 
pasio  yn  Nghymdeithasfa  y  Bala,  i8og. 
Anfonwyd  y  Ilythyr  canlynol  hefyd  at  Mr. 
Jones : — 

"  PwlIheH,  Hydref  laf,  1817.  Anwyl 
Frawd, — Derbyniasom  eich  llythyr,  yr 
hwn  a  ddarllenwyd  yn  y  Committee,  am 
wyth  o'r  gloch  y  boreu.  Fe  a'i  gwran- 
dawyd,  ac  ystyriwyd  ei  gynwysiad  gyda 
phwyll ;  arwyddwyd  hefyd  y  tiriondeb,  a'r 
caredigrwydd  mwyaf  tuag  atoch,  yn  eich 
profedigaeth.  Amlygwyd  hefyd  yr  anfodd- 
lonrwydd  mwyaf  tuag  at  y  rhai  sydd  wedi 
arfer  ymadroddion  megys :  '  Pe  buasai 
chwaneg  i'w  hachub,  y  buasai  raid  i  Grist 
ddyoddef  ych^ídineg,''  &c.,  a  phob  ymadrodd- 
ion  eraill  ag  sydd  yn  tueddu  i  osod  terfyn  i 
Anfeidroldeb  y  Person,  ei  Aberth, 
a'i  Iawn.  Ac  yn  y  cyfarfod  deg  o'r  gloch, 
fe  alwyd  i  gyfrif  rai  personau  ag  oedd 
wedi  bod  yn  euog  o  arfer  y  cyfryw  ym- 
adroddion,  a  derbyniasant  y  rhybudd  mewn 
tiriondeb,  gan  addaw  eu  gadael  heibio 
rhagllaw.  Yn  mhellach,  fe  ddarllenwyd, 
allan  o'r  Drysorfa,  yr  hyn  a  gydunwyd  arno 
mewn  Association  er  ys  naw  mlynedd  yn  ol, 
a  barnwyd  fod  yr  ymadroddion  hyny  ar 
Brynedigaeth,  fel  canolbwynt,  neu  gynllun 
o'r  modd  y  dylid  gosod  allan  yr  athraw- 
iaeth  o  brynedigaeth  wrth  lefaru  am  dani. 
Ac  os  oedd  gradd  o  wahanol  olygiadau  gan 
rai  arno,  rhoddwyd  gorchymyn  na  byddai 
i  neb  ei  osod  allan  mewn  duU  i  ddangos 
fod  dim  dadleuaeth  yn  ein  plith,  gan  gyd- 
nabod  fod  pawb,  yma,  yn  ddarostyngedig 
i  lawer  o  ammherffeithrwydd,  rhoddwyd 
taer  anogaeth  i   oddef  ein    gilydd   mewn 

cariad. — Ydwyf,  dros  yr  Association,  eich 
annheilwng  frawd,  Gabriel  Dayies." 

Dywed  Dr.  O.  Thomas  ddarfod  i  ben- 
derfyniad  y  Gymdeithasfa  roddi  boddhad 
hollol  i"r  brodyr  yn  y  Deheudir,  yn  nghyd 
ac  ymwared  mawr  i  feddwl  Mr.  Jones.  Yn 
ei  Ymddiddanion  ar  BrynedigaeíJi,  a  ail 
gyhoeddwyd  gydag  ychwanegiadau  yn 
mhen  tua  dwy  flynedd  ar  ol  hyn,  gwna  y 
Parch.  Thomas  Jones  y  sylw  canlynol 
yn  y  rhagymadrodd  :  "  Ond  i  Dduw  y 
byddo'r  diolch,  am  iddo  nid  yn  unig  roddi 
cynhahaeth  dan  y  baich  (fel  tan  feichiau 
eraiU  er  fy  ngwaeíedd  a'm  hannheilyngdod 
mawr),  ond  hefyd  drefnu  ymwared  mawr, 
trwy  ogwyddo  meddyhau  fy  mrodyr  (mewn 
Cymanfa)  yn  erbyn  y  gwenieithydd  a'r 
cablydd  estronol  hwn.  Bu  penderfyniad 
yno  mewn  modd  dwys  i'r  perwyl  a  gan- 
lyn  :  '  Fod  aberth  Crist  i'w  gyfrif  yn  wir 
annherfynolei  werth.'"  Y  "gwenieithydd 
a'r  cablydd  estronol  "  oedd  y  dyb  newydd, 
yn  gosod  terfyn  i  werth  yr  iawn. 

Dyma  anfeidrol  werth  aberth  Crist,  a'i 
ddigonolrwydd  ar  gyfer  byd  o  goUedigion, 
wedi  caei  ei  sefydlu  am  byth  fel  athraw- 
iaeth  yn  mysg  y  Methodistiaid.  Nis 
galwyd  yr  athrawiaeth  hon  i  gwestiwn, 
mor  bell  ag  y  gwyddom,  mewn  unrhyw 
Gymdeithasfa  ddilynol,  er  efallai  nad  oes 
bwyslais  digonol  wedi  ei  osod  arni  yn  y 
Cyffes  Ffydd.  Daeth  o  hyn  allan  yn  wir- 
ionedd  a  gredid  yn  ddiamheugan  y  Corph, 
er  fod  rhai  personau  unigol  yn  parhau  yn 
Uchel  Galfiniaid.  A'r  Parch.  Thoinas 
Jones  a  haedda  y  clod  am  hyn.  Brwydr- 
odd  drosti  mewn  amser  ac  allan  o  amser  ; 
amddiffynodd  hi  yn  y  pwlpud  a  thrwy  y 
wasg  gyda  grym  anorchfygol,  nes  cau 
safnau  y  gwrthwynebwyr ;  dyoddefodd 
drosti  yn  ei  gymeriad  ac  yn  ei  deimladau  ; 
ond  er  y  cwbl,  ac  yn  nghanol  gwendid 
corphorol  dirfawr,  Ilwyddodd  i  gael  y 
Gymdeithasfa  i  roddi  datganiad  clir  a 
phendant  o'i  phlaid,  yr  hwn  ddatganiad  ni 
alwyd  yn  ol  hyd  heddyw.  Pe  ond  am 
hyn  haeddai  Mr.  Jones  gael  ei  restru  yn 
mysg  prif  wroniaid  y  Cyfundeb.  Diau 
iddo  gael  Ilawer  o  gymhorth,  yn  enwedig 
gan  y  Parchn.  Richard  Jones,  y  Wern, 
ac  Ebenezer  Morris,  ond  mor  wir  a  hyny 
arno  ef  y  disgynodd  pwysau  y  filwriaeth. 
Gweddus  hefyd  cadw  mewn  cof  fod  y 
frawdoliaeth  yn  y  Dê  yn  bleidiol  iddo  trwy 
yr  holl  ymgyrch,  a  diau  fod  hyn  yn  Ilonder 
ac  yn  gryfder  mawr  iddo.  Yn  nihen 
tua  dwy  flynedd  ar  ol  hyn,  pan  ar  ddwyn 
allan  yr  ail-argraffiad  o'i  YuiMiddanion  ar 

Brynedigaeth,  anfonodd  Iythyr  at  Gym- 
deithasfa  Llangeitho,  a  gynhelid  Awst  18, 
a'r  ig,  1819,  gyda  golwg  ar  ei  ysgrif- 
eniadau,  a  chafodd  a  ganlyn  yn  ateb 
oddiwrth  yr  ysgrifenydd,  sef  y  Parch. 
Ebenezer  Richard  :  "  Anwyl  a  pharch- 
edig  frawd, — Derbyniwyd  eich  llythyr 
brawdol  a  charedig  at  y  Gymdeithasfa  yn 
Llangeitho,  a  darllenwyd  ef  gerbron  yr 
holl  bregethwyr  a'r  henuriaid.  Ac  wedi 
cymeryd  ei  gynwysiad  dan  ystyriaeth  pen- 
derfynwyd  yn  un  llais,  '  Bod  yr  oll  o'r 
hyn  yr  ydych  wedi  ei  gyhoeddi  yn  dra 
chymeradwy  ganddynt,  fel  Corph,  trwy 
Ddeheubarth  Cymru.'  " 

Ni  ddarfu  i'w  breswyliad  yn  Syrior  Goch 
ddwyn  i  Mr.  Jones  yr  adnewyddiad  iechyd 
a  obeithiai,  ac  felly  yr  ydym  yn  ei  gael  yn 
mis  Mai,  181 8,  yn  dychwelyd  i  Ddinbych, 
Ile  yr  arosodd  hyd  oni  symudwyd  ef  i  dŷ  ei 
hir  gartref.  Yr  oedd  Dinbych  yn  fwy 
manteisiol  iddo  oblegyd  y  byddai  yn  gyf- 
leus  i'r  argraphwasg.  Bu  ei  symudiad  yn 
golled  ddirfawr  i  eglwys  y  Bettws,  ac  yn 
arbenig  i  Henry  Rees.  Yr  oedd  yn  cefnogi 
y  g\vr  ieuanc  yn  ei  ddyhead  am  y  pwlpud, 
ac  wedi  dechreu  rhoddi  gwersi  iddo  yn  yr 
iaith  Saesneg.  Yr  oedd  ei  Iyfrgell  werth- 
fawr  hefyd  yn  rhydd  iddo.  Parhaodd  i 
deimlo  dyddordeb  yn  y  llanc  Henry  ar  ol 
myned  i  Ddinbych,  fel  y  prawf  yr  hanes 
canlynol.  Yn  y  Cyfarfod  Misola  gynhelid 
yn  Ninbych,  Chwefror  4  a'r  5,  1819,  yr 
oedd  Henry  Rees  yn  cael  ei  dderbyn  yn 
aelod  fel  pregethwr.  Dygwyddodd  y 
Parch.  John  Roberts,  Llangwm,  fod  yn 
bresenol,  ac  er  mai  aelod  o  Gyfarfod  Misol 
Meirionydd  ydoedd  ef,  oblegyd  ei  hynaf- 
iaeth  a'i  safle  galwyd  arno  i  ymddiddan  â'r 
g\vr  ieuanc.  Ac  un  pur  lawdrwm  ar  bre- 
gethwyr  ieuainc  oedd  Mr.  Roberts.  Dy- 
oddefodd  John  Elias  lawer  oddiwrtho  ar 
gychwyn  ei  weinidogaeth.  Yn  anffodus, 
yr  oedd  Henry  Rees  wedi  troseddu  y 
rheolau,  trwy  fyned  y  tuallan  i'w  derfynau, 
argymhelliad  Mr.  John  Williams,  Meidrim, 
Sir  Gaerfyrddin.  A  dyma  yr  hen  frawd  o 
Langwm  yn  ymosod  arno  yn  ddiarbed. 
Ceisiai  y  Parch.  Peter  Roberts,  Llan- 
sanan,  ei  amddiffyn,  trwy  ddweyd  mai  ar 
John  Williams  yr  oedd  mwyaf  o  fai  am  ei 
gymhell ;  ond  ni  wnai  hyny  mo'r  tro  i'r 
Parch.  John  Roberts  ;  curo  yr  ydoedd  arno 
yn  ddidrugaredd.  Methodd  y  Parch. 
Thomas  Jones  oddef ;  cyfododd  ar  ei  draed 
mewn  dirfawr  wendid,  ac  meddai  mewn 
Ilais  Ilawn  o  ddagrau  :  "  Harri  bach!  paid 
di  a  thori  dy  galon,  ond  dos  yn  mlaen  yn 

rymus,  yn  nerth  Yspryd  yr  Arglwydd,  pwy 
bynag  safo  yn  dy  erbyn  di,  a  pha  faint 
bynag  fydd  raid  i  ti  ddyoddef."  Wedi 
dweyd  hyn  gorchfygwyd  ef  gan  ei  deimlad, 
nes  gorfod  myned  allan.  Yr  oedd  parch 
yr  hen  frawd  o  Langwm  i  Mr.  Jones  yn 
ddiderfyn  ;  tynodd  ei  gyrn  ato  ar  unwaith, 
a  derbyniwyd  Mr.  Henry  Rees  yn  aelod  o'r 
Cyfarfod  Misol  heb  ragor  o  wrthwynebiad. 
Tvia  dechreu  Hydref,  1819,  dygodd 
Mr.  Jones  allan  ail  argraffiad  o'i  Ýmddi- 
ddanion  ar  Brynedigaeth  gyda  chryn  ychwan- 
egiadau.  Yn  nglyn  â'r  llyfr  ceir  attodiad  yn 
cynwys  Sylwadau  gwahanol  ar  ddaii  lyfryn, 
un  yn  tueddu  at  ryw  fath  0  Gyffredinolrwydd 
yn  y  Prynedigaeth,  aW  llall  yn  waeth,  i'r  ochr 
arall,  yn  gosod  terfyn  i  Abcrth  Crist.  Meddai 
Dr.  Ówen  Thomas  :  "  Y  mae  y  llyfr  hwn 
yn  hynod  yn  hanes  dadleuon  duwinyddol 
Cymru,  nid  yn  unig  oblegyd  y  gallu  a  ar- 
ddengys,  a'r  cyfoeth  o  dduwinyddiaeth  a 
geir  ynddo,  ond  yn  arbenig  oblegyd  yr 
ymrysonau  a'r  teimladau  annghysurus  a 
achlysurwyd  trwy  y  cyhoeddiad  o  hono." 
Y  llyfr  "  yn  tueddu  at  ryw  fath  o  gyffred- 
inolrwydd  yn  y  Prynedigaeth,"  oedd  eiddo 
y  Parch.  John  Roberts,  Llanbrynmair,  at  yr 
hwn  yr  ydym  wedi  cyfeirio  yn  barod.  Nid 
oedd  y  gwahaniaeth  rhwng  Mr.  Jones  a 
Mr.  Roberts  yn  fawr.  Gosodai  y  ddau  ar- 
benigrwydd  ar  anfeidrol  werth  aberth  y 
Gwaredwr,  a  bod  perthynasarbeniga  neill- 
duol  rhyngddo  a'r  etholedigion.  Ond  gwa- 
haniaethent  yn  y  pethau  canlynoP.  i.  Dal- 
iai  Mr.  Roberts  ddarfod  i'r  Arglwydd  lesu 
wrth  farw  brynu  bendithion  tymhorol  i 
bawb  dynion.  Mewn  geiriau  eraill,  mai  ar 
sail  dyoddefaintyr  Arglwydd  lesuycyfrenir 
bendithion  tymhorol  i'r  annuwiol  yn  gystal 
ac  i'r  duwiol,  a  bod  "  trugareddau  cyffredin 
Rhagluniaeth  yn  dyfod  ar  hyd  llwybr  y 
gwaed.'"  DaHai  Mr.  Jones  o'r  ochr  arall 
fod  yr  ymadrodd  "  prynu  bendithion  "  yn 
ammhriodol ;  mai  yr  hyn  a  brynodd  Crist 
wrth  farw  oedd  personau  ei  bobl.  Ed- 
rychai  ef  ar  barhad  y  ddynoUaeth  gwedi  y 
cwymp,  yn  nghyd  â  gweinyddiad  ofendith- 
ion  tymhorol  digonol  er  sicrhau  y  cyfryw 
barhad,  fel  cynyrch  y  trefniant  gwreiddiol 
rhwng  y  Creawdwr  a'n  rhieni  cyntaf,  a 
fifrwyth  daioni  cyffredin  Duw,  Ond 
addefai  yntau  mai  o  herwydd  teyrnasiad 
cyfryngol  Mab  Duw  y  mae  y  byd  mewn 
meddiant  o'r  fath  gyflawnder  o  gysuron, 
fel  nad  oedd  yr  agendor  rhyngddo  ef  a 
Mr.  Roberts  ar  y  pen  hwn  yn  Ilydan  iawn. 
Ac  yn  raddol  aeth  yn  ddadl  am  ddull  o 
eirio,    Pa   un   a  ydyw  yn   briodol   dweyd 


ddarfod  i'r  Arglwydd  lesu  wrth  farw  brynu 
bendithion  ?"  Y  mae  syniad  y  Parch.  T. 
Jones  wedi  cael  ei  gorfîbri  gan  y  Parch. 
James  Hughes,  Llundain,  mewn  peniU 
adnabyddus : — 

"  Nid  y  nefoedd  na'r  bendithion,  brynodd  lesu  ar 

y  gi'oes  ; 
Ond  fe  brynodd  fyrdd  o  ddynion,  pan  ddyoddefodd 

angeu  loes ; 
'Roedd  e'n  ffynon  pob  bendithion,  nid  oedd  achos 

prynu  rhai'n, 
Prynu  wnaeth  yr  etifeddion,  pan  goronwyd  ef  â 

drain." 

2.  Dadleuai  Mr.  Roberts  fod  yr  un 
berthynas  rhwng  gwaed  lesu  Grist  a 
phechaduriaid  yn  gyffredinol  ag  sydd 
rhwng  galwad  yr  efengyl  a  phechaduriaid 
yn  gyíîredinol.  Dadleuai  Mr.  Jones  o'r 
tu  arall,  os  oedd  perthynas  rhwng  gwaed 
Crist  a  phawb  sydd  yn  clywed  yr  efengyl, 
yna  darfod  iddo  dywallt  ei  waed  yn  ofer 
gyda  golwg  ar  y  rhai  a  annghredant.  Ond 
credai  Mr.  Jones  fel  Mr.  Roberts  mai  ar 
sail  marwolaeth  y  Gwaredwr  yr  oedd  yr 
efengyl  yn  galw  pawb  yn  ddiwahaniaeth. 
Yr  hyn  a  gondemniai  yn  benaf  oedd  y  gair 
"  perthynas."  Ymddengys  nad  oedd  y 
ddau  yn  gwahaniaethu  ar  y  pen  hwn  ond 
mewn  dull  o  ymadroddi. 

3.  Rhoddai  Mr.  Roberts  yr  ystyr  eangaf 
i'r  geiriau  "  pawb,"  "  pob  dyn,"  a  "  holl 
fyd,"  a  arferir  yn  y  Testament  Newydd 
gyda  golwg  ar  y  gwrthddrychau  y  bu  yr 
lesu  farw  drostynt.  Nid  oedd  yn  honi  fod 
yr  lesu  wedi  marw  dros  bawb  yn  yr  un 
ystyr  ;  dywedai  fod  neillduolrwydd  ac  ar- 
benigrwydd  yn  ei  farwolaeth  dros  ei  bobl, 
neillduolrwydd  a  sicrhäi  eu  cadwedigaeth 
dragywyddol  yn  y  pen  draw  ;  ond  ddarfod 
iddo  farw  dros  bawb  yn  yr  ystyr  o  ddwyn 
iachawdwriaeth  i'w  cyrhaedd,  a  rhoddi 
cyfleustra  iddynt  ain  fywyd  tragywyddol. 
Eithr  cyfyngai  Mr.  Jones  y  geiriau  hyn  i'r 
eglwys,  a  dangosai  allan  o'r  Ysgrythyr  eu 
bod  yn  fynych  yn  cael  eu  defnyddio  nid  am 
yr  holl  hil  ddynol,  ond  am  ran  o  honi,  ac 
mai  amcan  yr  ysgrifenwyr  ysprydoledig 
wrth  eu  harfer  oedd  gwneyd  i  ffwrdd  â'r 
syniad  cul  luddewig  am  gylch  Ilywodraeth 
y  Messiah.  Nid  yw  y  pellder  rhwng  y 
ddau  yn  fawr  ar  y  pen  hwn  ychwaith,  ac  y 
mae  yn  diflanu  wrth  edrych  arno  o  bwynt 
ymarferol. 

Dyn  rhagorol  oedd  y  Parch.  John 
Roberts,  duwiolfrydig  o  dymher,  gonest  a 
boneddigaidd  mewn  dadl,  a  rhesymwr 
cadarn  ;  ac  yn  foneddigaidd  a  theg  y  mae 
Mr.  Jones  yn  ei  wrthwynebu.     Ar  lawer 

cyfrif,  gan  fod  y  ddau  mor  agos  i'w  gilydd, 
ac  yn  gwahaniaethu  yn  benaf  mewn  duU  o 
ymadroddi,  trueni  oedd  iddynt  fyned  i  ddadl 
o  gwbl.  Gellir  priodoli  y  ddadleuaeth,  a 
hyny  o'r  ddau  tu,  i'r  mawr  zêl  a'u  medd- 
ianai  am  gadw  ar  Hnell  union  gwirionedd. 
Yn  mhen  tua  haner  blwyddyn  gwedi  ym- 
ddangosiad  yr  Y mddiddanion  cyhoeddodd 
Mr.  Roberts  atebiad.  Ond  yr  oedd  y 
Parch.  Thomas  Jones  o  fewn  tri  mis  i'w 
farw  pan  gyhoeddwyd  ef,  ac  felly  ni  chaf- 
odd  gyfleustra  i  wneyd  sylw  o  hono. 

Y  "  Uall,  yn  gosod  terfyn  i  aberth  Crist," 
y  cyfeiria  y  Parch.  Thomas  Jones  ato  yn 
ei  attodiad  i'w  lyfr,  oedd  y  Parch.  Christmas 
Evans,  yn  ei  draethawd  ar  NciUduoh'wyddy 
Pyynedigaeth.  Yr  ydym  wedi  cyfeirio  at  y 
llyfr  yn  barod.  Ynddo  dadleuai  yr  awdwr 
dros  iawn  cydbwys,  sef  cydbwys  â'r  hyn  a 
ddyoddefai  yr  etholedigion  pe  y  cawsent 
eu  bwrw  i  ufifern  ;  pe  buasai  ychwaneg  yn 
cael  eu  prynu  y  buasai  raid  i  Fab  Duw 
ddyoddef  ychwaneg,  a  ddarfod  iddo  ddy- 
oddef  ychwaneg  dros  rai  na'u  gilydd.  Yr 
oedd  y  golygiad  cul  hwn  ar  yr  iawn  yn 
cyffroi  holl  natur  Mr.  Jones  mewn  gwrth- 
wynebiad  ;  ychwanegid  ei  ofid  wrth  ystyr- 
ied  fod  yr  awdwr  yn  un  o'r  pregethwyr 
mwyaf  poblogaidd  yn  Nghymru,  ac  yn 
cael  ei  gydnabod  fel  arweinydd  y  blaid 
grefyddol  i  ba  un  y  perthynai.  Felly,  nid 
fel  yr  ymddygai  at  syniadau  y  Parch.  John 
Roberts  y  mae  yn  trin  y  rhai  hyn ;  yn 
hytrach  ysgrifena  yn  gryf,  er  yn  gwbl 
foneddigaidd,  gan  ddangos  eu  han-Ys- 
grythyroldeb,  eu  tuedd  i  ddarostwng  an- 
rhydedd  y  Gwaredwr,  ac  i  osod  terfyn 
ar  anfeidroldeb  ei  aberth,  a  chyn  y  diwedd 
geilw  ar  y  Parch.  Christmas  Evans  i  alw 
ei  syniadau  yn  ol,  a  hyny  mor  gyhoeddus 
ag  yr  ydoedd  wedi  eu  taenu.  Terfynir  yr 
attodiad  gyda  chywydd  miniog,  yn  yr  hwn 
y  mae  yn  trin  golygiadau  ei  wrthwynebydd 
yn  bur  arw. 

Daeth  llyfr  Mr.  Jones  allan  ddechreu 
Hydref,  i8ig,  fel  yr  ydym  eisioes  wedi 
sylwi.  Yr  oedd  Mr.  Christmas  Evans  ar 
y  pryd  ar  daith  yn  Sir  Ddinbych  ;  ar  ei 
ffordd  adref  clywodd  am  fwriad  Mr.  Jones 
i  ddwyn  y  cyfryw  lyfr  allan,  a'i  fod  am 
feirniadu  ei  syniadau  ef  ynddo.  Felly  ys- 
grifenodd  ato  y  llythyr  canlynol : — 

"  Llangollen,  Hydref  18,  i8ig.  Anwyl 
frawd, — Yr  wyf  wedi  deall  eich  bod  chwi 
yn  bwriadu  ysgrifenu  yn  erbyn  rhyw 
bethau  a  ysgrifenais  i  ar  neillduolrwydd  y 
prynedigaeth.  Dymunaf  arnoch  oedi  hyd 
oni   chewch   fy   ngweled    i    yn   gynar   yr 


wythnos  nesaf  yn  Ninbych.  Nid  wyf  íì 
yn  sefyll  dros  y  dull  o  ymresymu  a  fabwys- 
iedais  yn  y  llyfryn  hwnw,  sef  oddiwrth 
bwysau  a  mesurau,  yr  hyn  oedd  yn  tueddu 
i  roddi  terfyn  i'r  hyn  oedd  annherfynol,  yn 
annherfynol  ynddo  ei  hun.  Yr  wyf  fi  y 
dyddiau  hyn  yn  ail-olygu  y  pwnc,  ac  yn 
gweled  achos  i  Iwyr  ymwrthod  â'r  dull 
hwnw  o  bwyso  a  mesur,  yr  hyn  fe  ddichon 
oedd  yn  eich  hollol  ddoluriochwi.  Cewch 
weled  fy  ysgrifen  i  ar  y  pwnc,  a  bydd  yn 
dda  genyf  gael  eich  barn  arni,  a'ch  cym- 
horth,  ac  ymgynghoriadyn  nghyd.  Dichon 
ein  bod  yn  bresenol  yr  un  farn  a'n  gilydd ; 
ac  os  felly  y  mae'r  peth  yn  bod,  cyfrifaf 
hyny  yn  radd  helaeth  o  hyfrydwch. 
Cewch  glywed  pan  y  byddaf  yn  Ninbych, 
y  pryd  yr  wyf  yn  addaw  Uawer  o  hyfrydwch 
wrth  ymgynghori,  a  chael  eich  barn  ar  yr 
hyn  a  ysgrifenais.  Y  mae  yn  ymddangos 
fel  goleuni  newydd  i  mi ;  ond  dichon  mai 
fy  niffyg  sylw  ydyw  hyny,  a  fy  ngwendid. 
Gras  mawr  i  chwi.  Anwyl  frawd,  ydwyf, 
yr  eiddoch,  Christmas  Evans." 

Llythyr  boneddigaidd  a  Christionogol,  a 
roddodd  foddhad  mawr  i  Mr.  Jones,  ond 
yn  anffodus  nis  gallai  gydsynio  â'r  cais 
a  gynwysai,  am  fod  ei  lyfr  allan  o'r 
wasg  er  ys  dros  bythefnos.  Daeth  Mr. 
Christmas  Evans  i  Ddinbych  yn  ol  ei 
addewid,  a  chyfaill  o'r  enw  Richard 
Foulkes  gydag  ef,  ac  y  mae  yn  ymddangos 
ei  fod  wedi  gweled  llyfr  Mr.  Jones  cyn 
cyrhaedd.  Yr  oedd  yn  dra  edifeiriol  am  yr 
hyn  a  ysgrifenasai ;  dy  wedai  ei  fod  wedi 
dyfod  i  ymostwng  dan  y  cerydd  a  gawsai 
fel  plentyn  dan  wialen  ei  dad.  Yn  mhell- 
ach,  dangosodd  gopi  o  lyfr  oedd  wedi 
ysgrifenu  ar  "  Brynedigaeth,"  yr  hwn  y 
dymunai  ar  Mr.  Jones  ei  ddarllen,  ac  ys- 
grifenu  ei  farn  arno  erbyn  yr  wythnos 
ganlynol.  Gwnaeth  yntau  yn  ol  ei  gais, 
a'r  wythnos  ganlynol  daeth  Mr.  Christmas 
Evans  i  Ddinbych  eilwaith,  a  chafodd  ef  a 
Mr.  Jones  ymddiddan  maith  am  y  llyfryn 
a'i  gynwys.  Ymddangosai  Mr.  Evans 
fel  yn  galw  yn  ol  yn  gyfangwbl  ei  hen 
olygiadau,  ac  fel  pe  yn  syrthio  i  mewn,  o 
leiaf  i  raddau  mawr,  â  golygiadau  Mr. 
Jones,  gyda  golwg  ar  anfeidroldeb  yr  iawn. 
Bu  yr  holl  ymddiddan  yn  gwbl  gyfeillgar. 
Ebai  Mr.  Jones  :  "  Am  ei  eiriau  parchus, 
os  nid  rhy  barchus,  am  danaf  fi,  bryfyn 
gwael,  yn  wir  nid  wyf  yn  cofio  am  ddim  a 
ddywedwyd  wrthyf  erioed,  gan  neb  o'm 
cyfeiUion  anwylaf,  yn  cyrhaedd  i  bellach 
gradd  o  barch,  na'r  geiriau  a  gefais  o  enau 
C.  E." 

Dyma  Mr.  Christmas  Evans  yn  gadael 
Dinbych  gan  gydnabod  geudeb  ei  hen 
olygiadau,  a  chan  addaw  eu  galw  yn 
ol  yn  gyhoeddus,  Eithr  druan  o  hono  ! 
Nid  oedd  cysondeb  yn  elfen  gref  yn  ei 
gymeriad.  Nid  oes  amheuaeth  am  ddys- 
gíeirdeb  ei  athryUth,  na  phoblogrwydd  di- 
gymhar  ei  ddawn  ;  yr  oedd  yn  ddiau  yn 
ddyn  o  yspryd  tra  chrefyddol,  ac  fel  rheol 
yn  cael  ei  Iywodraethu  gan  amcanion  pur. 
Eithr  ni  feddai  nemawr  sefydlogrwydd  ; 
un  o  brif  ddiífygion  ei  gymeriad  oedd  cyf- 
newidioldeb ;  mewn  rhai  pethau  hefyd  yr 
ydoedd  yn  dra  phlentynaidd,  ac  yn  agored  i 
gael  ei  arwain  ar  gyfeiliorn  gan  greaduriaid 
cyfrwys,  Ymddengys  mai  felly  y  bu  y  tro 
hwn,  Ar  ei  íFordd  adref  i  Sir  Fôn  cyfar- 
fyddodd  â  rhywrai ;  perswadiwyd  ef  gan 
y  rhai  hyny  y  byddai  yn  ddianrhydedd 
bythol  iddo  ef,  yr  enwocaf  yn  ei  enwad  ac 
un  o  brif  bregethwyr  Cymru,  i  alw  yn  ol 
ei  olygiadau  ar  g'oedd  gwlad,  a  hyny  ar 
gais  gweinidog  perthynol  i  Gyfundeb  arall, 
Mewn  canlyniad  dychwelodd  yn  bender- 
fynol,  nid  i  gyflawni  ei  addewid  i  Mr.  Jones, 
ond  i  amddiffyn  hyd  y  medrai  y  golygiadau 
y  dywedasai  ei  fod  wedi  ymwrthod  â  hwy, 
ac  yr  addawsai  eu  galw  yn  ol  !  Yn  fuan 
yr  ydym  yn  ei  gael  yn  cyhoeddi  Ilyfr,  dan 
y  teitl,  Prynedigaeth  o  J'eum  cijlclt  Fdholedic/- 
aeth.  Meddai  Dr.  O.  Thomas  am  dano  : 
"  Mi  a  allwn  feddwl  fod  y  llyfr  wedi  ei 
ysgrifenu  gyda  brys  anghyífredin  ;  mae  ei 
gynllun  yn  dra  annghelfydd,  ac  y  mae  ei 
gyfansoddiad  drwyddo  yn  hynod  o  drwsgl 
ac  aflerw.  ...  Y  mae  yr  awdwr  fel  un 
wedi  haner  ymddyrysu,  yn  methu  gwybod 
yn  iawn  pa  beth  i'w  wneuthur,  y  mae  yn 
rhedeg  o'r  naill  beth  i'r  llall — yn  haeru  ac 
yn  gwadu,  ac  yn  haeru  drachefn  ;  ac  fel 
creadur  mewn  magl  yn  methu  ymryddhau, 
ac  er  pob  ymdrech  i  ymysgwyd  yn  myned 
yn  dynach,  dynacb,  yn  ei  masgau."  Cyd- 
nabyddai  ei  fod  wedi  newid  rhyw  gymaint 
ar  ei  farn  ;  yna  haerai  fod  y  newidiad  yn 
gymharol  ddibwys,  a  rhoddai  ystyr  hollol 
annaturiol  i  rai  o'r  geiriau  a  ddefnyddiasai 
er  dangos  ei  fod  yn  agos  o  ran  syniad  yn  y 
man  Ile  yr  ydoedd.  Gwaeth  na'r  cyfan, 
a'r  hyn  oedd  yn  anfaddeuol  ynddo,  beth 
bynag  allai  ei  brofedigaeth  fod,  meiddiodd 
awgrymu  mai  ffug  oedd  ymresymiad  Mr. 
Jones  yn  erbyn  y  Parch.  John  Roberts,  a 
darfod  iddo  wneyd  hyny  "i  daflu  hug  ar 
wyneb  ei  gyfeillion,  ei  fod  ef  yr  un  farn  â 
hwy  ;"  hyny  yw,  mai  rhagrithio  yr  ydoedd 
y  Parch.  T.  Jones  yn  yr  hyn  a  ysgrifenasai, 
Achwynai  Mr.  Evans  hefyd  ei  fod  yn  cael 


ei  gyfenwi  yn  y  rhagymadrodd  i'r  Ilyfr  fel 
"  y  gwenieithydd  a'r  cablydd  estronol  hwn," 
ond  pe  buasai  wedi  talu  sylw  digonol 
i'r  gystrawen  canfyddai  mai  nid  efe  yn 
bersonol,  ond  y  dyb  gyfyng  am  iawn  Crist 
oedd  yn  cael  ei  galw  felly. 

Penderfynodd  y  Parch.  T.  Jones  na 
fyddai  iddo  ymddadleu  ychwaneg  â  Mr. 
Evans,  ond  cyhoeddodd  Iyfryn  bychan, 
wyth  tudalen,  yn  egluro  yr  holl  drafod- 
aeth  a  fu  rhyngddynt  ill  dau.  Teitl  y 
Ilyfr  yw :  Hijthyr  oddiwrth  T.  Jones  at  y 
rhai  oll  a'i  ddarlleno,  ac  yn  eniredigol  at 
Weinidoyion  ac  Aeìodau  y  Corph  o  Bohl  a 
elu'ir  y  Bedyddicyr,  yn  achos  llyfryn  o  eiddo 
Mr.  ('hristmas  Etans.  Dyma  y  peth  diw- 
eddaf  a  gyhoeddwyd  ganddo,  ac  y  mae  yn 
amlwg  ei  fod  yn  ysgrifenu  dan  deimladau 
tra  dolurus.  Ni  ddaeth  y  Parch.  Christmas 
Evans  allan  dan  ei  enw  priodol  yn  erbyn 
Mr.  Jones,  ac  ni  feiddiodd  wadu  cywirder 
ei  adroddiad  parthed  y  drafodaeth  a  fuasai 
rhyngddynt,  ond  yn  mhen  tua  thair  wyth- 
nos  dyma  bamphledyn  yn  cael  ei  gyhoeddi 
o  Ruthyn,  heb  enw  un  awdwr  wrtho,  yn 
dwyn  y  teitl,  Llythyr  oddiwrth  ychydiy  o 
Aelodau  y  corph  o  bobl  a  eluir  y  Beclyddwyr 
yn  Sir  Ddinhych  at  Mr.  Thomas  .Jones. 
Llythyr  brwnt  oedd  hwn,  fel  y  dengys  yr 
esiampl  ganlynol  o'r  holiadau  a  gynwysa  : 
"  (6)  Onid  yw  eich  barn  chwi  ar  bryned- 
igaeth  yn  wrthgyferbyniol  i'r  Corph  y 
perthynwch  iddo  ?  Ac  oni  ddarfu  i  chwi 
gyhoeddi'ch  Ilyfr  heb  genad  y  Corph,  trwy 
y  twyllddarluniad  a  roddasoch  o  flaen  Cym- 
anfa  PwIIheli  ?  "  "  (14)  Ai  nid  ydyw  eich 
dadleuon  presenol  â'ch  Corph  eich  hun,  a'r 
eiddoch  gynt  yn  erbyn  yr  Arminiaid,  yn 
dangos  yn  eglur  oleu  eich  bod  yn  rhy 
anghraíf  a  charbwl,  gyda'ch  holl  sachaid  o 
ddyfnddysg  ac  ystoríon  gwybodau,  i  drafod 
y  cyfry w  bethau  a  hyny,  yn  ol  barn  gyffred- 
inol  y  gwŷr  mwyaf  crafFus  yn  eich  Corph 
eich  hun  ? "  Yn  sicr  nid  oedd  y  fath 
Iyfryn  yn  haeddu  atebiad.  Yn  füan  dyma 
"  Ail  Lythyr  "  o  gyffelyb  nodwedd,  ac  heb 
enw  unrhyw  awdwr  wrtho,  yn  gwneuthur 
ei  ymddangosiad.  Ni  wnaeth  y  Parch.  T. 
Jones  un  sylw  o  hwn  mwy  na'r  cyntaf. 
Credid  ar  y  pryd  mai  y  Parch.  Christmas 
Evans  ei  hun  oedd  awdwr  y  ddau  Iythyr, 
er  y  ceisiai  ymddieithrio,  ac  erbyn  hyn  y 
mae  hyny  yn  gwbl  sicr.  Trueni  fod  gVvr 
parchus,  o'i  sefyllfa  ef,  wedi  ymostwng 
mor  isel. 

Ond  y  Parch.  Christmas  Evans  a  deim- 
lodd  ddyfnaf  yn  y  mater  wedi  y  cwbl, 
oblegyd   yn    fuan    bu    y  Parch.  Thomas 

Jones  farw,  ac  aeth  y  newydd  fel  brath 
cleddyf  at  galon  ei  wrthwynebydd.  Nis 
gallai  Mr.  Evans  gadw  digofaint  yn  hir, 
ac  yr  oedd  ei  galon  yn  ei  lle,  er  y  collai  ei 
dymher  weithiau  yn  enbyd.  Meddai  yn 
mhen  blynyddoedd  ar  ol  hyn :  "  O'r  fath 
boen  a  barwyd  i  mi  trwy  fy  nadl  â  Mr. 
Jones,  o  Ddinbych  !  Fel  y  gofidiwyd  fi 
iddo  farw,  a  myned  i'r  nefoedd,  fel  yr  wyf 
yn  cwbl  gredu  iddo  ef  fyned,  tra  yr  oedd- 
em  yn  dadleu  â'n  gilydd  !"  Wrth  adolygu 
ei  eiriau  sylwa  y  Parch.  Owen  Thomas, 
D.D. :  "  Nid  oes  amheuaeth  genym  nad 
ydynt  yn  awr  ill  dau  yn  y  nefoedd,  yn 
cyd-dreiddio  i  ryfeddodau  natur  yr  iawn, 
yn  cyd-ddiolch  am  ei  rinwedd,  ac  fe  allai 
yn  cydsynu  at  eu  hymrysonau  yn  ei  gylch 
yma,  pan  nad  oeddent  ond  megys  bechgyn 
dan  oed !  " 

Yr  ydym  eisioes  wedi  cyfeirio  at  y  cyd- 
ymdeimlad  oedd  rhwng  Mr.  Jones,  a'r 
Parch.  Ebenezer  Morris,  ac  at  y  modd  y 
cydolygent  am  athrawiaeth  yr  efengyl. 
Profir  hyn  yn  mhellach  gan  y  llythyr 
canlynol  at  Mr.  Jones.  "  Blaenanerch, 
Mai,  1820  ....  Am  eich  Ilyfr  am  an- 
feidrol  werth  aberth  Crist,  yr  wyf  yn  ei 
gyfrif  yn  odidog,  ac  yn  gwbl  iachus  o  ran 
athrawiaeth  ;  ac  yn  werthfawr  iawn  o  ran 
ei  gyfansoddiad  drwyddo  oll ;  i  raddau 
mawr  yn  deilwng  i'r  gwirionedd  y  mae  yn 
ei  amddiífyn,  ac  yn  addas  i'r  Person 
gogoneddus  y  mae  yn  dywedyd  am  dano. 
Yr  wyf  yn  gwybod  am  amrywiol  o'r 
brodyr  wedi  cael  pleser  mawr,  a  budd 
sylweddol,  wrth  ei  ddarllen,  ac  eíîeithiau 
daionus  ar  eu  meddyliau,  a  gallaf  finau 
ddywedyd  yr  un  peth.  Eich  annheilwng 
frawd,  Ebenezer  Morris." 

Wrth  ffarwelio  â  Mr.  Jones  fel  dadleu- 
ydd,  goddefer  i  ni  eto  ddatgan  ein  barn 
gyda  golwg  ar  werth  ei  wasanaeth  i  dduw- 
inyddiaeth  Cymru.  Nis  gellir  prisio  ein 
rhwymedigaeth  iddo  fel  gwlad  yn  yr  ystyr 
hwn.  Iddo  ef  yn  benaf  fel  ofiferyn  y  rhaid 
priodoli  y  wedd  eang,  rhyddfrydig,  sydd  ar 
Galfiniaeth  y  Dywysogaeth,  ac  ar  y  pwys- 
lais  sydd  yn  cael  ei  osod  yn  ein  holl 
bwlpudau  ar  anfeidrol  werth  aberth  y 
Gwaredwr.  Pan  yr  oedd  pregethwyr 
poblogaidd  fel  John  Elias,  a  Christmas 
Evans,  yn  tueddu  i  fyned  ar  gyfeiliorn,  ac 
am  gyfyngu  galwad  yr  efengyl  i'r  etholed- 
igion,  efe  dan  fendith  Duw  a  fu  yn  foddion 
i  atal  y  Ilifeiriant,  ac  i  gadw  yr  arbenig- 
rwydd  priodol  ar  y  gwirionedd  anfeidrol 
gysurlawn  fod  digon  yn  iawn  Mab  Duw  ar 
gyfer    pawb,    ac    y     gellid   yn    ddiberygl 


wahodd  pawb  ato.  Prawf  o  gymhesuredd 
ei  feddwl,  ac  o  degwch  ei  farn,  ydyw,  mai 
efe  ar  y  naill  law  oedd  y  prif  ddadleuydd 
yn  erbyn  syniadau  Arminaidd  y  Wesley- 
aid,  ac  ar  y  Ilaw  arall,  y  dadleuwr  penaf 
yn  erbyn  y  rhai  a  dueddent  at  Uchel  Gal- 
finiaeth.  Mewn  rhan  fawr  rhaid  priodoli 
i  ddylanwad  y  Parch.  Thomas  Jones  y 
ffaith  fod  pwlpud  Cymru  wedi  cadw  ar 
ganol  y  llwybr,  heb  wyro  i  gyfeiriad  Ar- 
miniaeth  a  Morganiaeth  ar  y  naill  law, 
nac  i  gyfeiriad  Antinomiaeth  ar  y  Ilaw 
arall. 

O  herwydd  iddo  fod  mewn  cymaint  o 
ddadleuaeth,  a  bod  gwedd  ddadleugar  ar 
lawer  o'r  Ilyfrau  gyfansoddwyd  ganddo, 
gallai  rhai  dybio  ei  fod  yn  hoff  o  frwydro, 
ac  yn  caru  cecraeth.  Byddai  synio  felly 
yn  gamgymeriad  difrifol.  Gẃr  heddych- 
lawn  ydoedd  yn  naturiol,  tyner  ei  deimlad, 
a  charedig  ei  yspryd,  a'i  gasbeth  ydoedd 
dadl.  Dygir  tystiolaeth  ddiamwys  i  hyn 
gan  ei  fywgraffwyr  cyntaf,  sef  y  Parchn. 
John  fíumphreys,  Caerwys,  a  John 
Roberts,  Llangwm,  y  rhai  a'i  hadwaen- 
ent  yn  dda,  ac  a'i  carent  yn  fawr.  Zêl 
angerddol  dros  yr  hyn  a  ystyriai  yn  wir- 
ionedd  Duw  yn  unig  a  gyffröai  Mr.  Jones, 
ac  a  barent  iddo  dynu  ei  gledd  o'i  wain. 
Ar  yr  un  pryd,  fel  yr  ydym  yn  barod 
wedi  sylwi,  meddai  holl  anhebgorion 
dadleuydd  o'r  dosbarth  blaenaf.  Yr  oedd 
yn  glir  a  threiddgar  ei  ganfyddiad,  yn 
alluog  i  weled  trwy  bob  ffug-ymresymu ; 
meddai  wybodaeth  eang  ac  adnoddau  cyf- 
oethog ;  ac  yr  oedd  ei  feddwl  yn  naturiol 
o  duedd  resymegyddol.  Ei  fai  yn  yr 
ystyr  hyn  oedd  methu  ffrwyno  weithiau 
y  dueddfryd  wawdlyd  (satirical)  gref  a 
feddai,  a  dywed  y  Parch.  Dr.  Thomas  nad 
ymfoddlonai  ar  daro  ei  wrthwynebydd  i 
lawr,  ond  y  rhaid  iddo  ei  daro  yn  fara\ 
Er  hyn,  tueddwn  i  feddwl  mai  efe,  a'r 
Parch.  John  Roberts,  Llanbrynmair,  oedd 
y  tecaf  a'r  mwyaf  boneddigaidd  o  holl 
ddadleuwyr  Cymru,  ac  mai  yn  groes  i'w 
hanianawd  y  darfu  i'r  naill  a'r  Ilall  ymladd 
eu  brwydrau. 

Ychydig  ydym  wedi  ddweyd  am  y 
Parch.  Thomas  Jones  fel  pregethwr,  am 
mai  nid  yn  y  cymeriad  hwn  y  gwnaeth 
fwyaf  o  wasanaeth  i'w  wlad  ac  i'w  Gyfun- 
deb.  Ar  yr  un  pryd,  prawf  y  safle  an- 
rhydeddus  yn  mha  un  y  caffai  ei  osod  yn 
y  Cymdeithasfaoedd,  ei  fod  yn  bregethwr 
gwych.  Dywed  ei  fywgraffwyr  fod  "  ei 
lais  yn  eglur  a  pherseiniol,  ei  olwg  yn 
dreiddiol,  difrifol,   ac  enillgar,  a'i  agwedd 

yn  sobr  a  clirodres."  Ychwanegant  ei  fod, 
"  yn  ei  ymdriniaeth  â  gwaith  yr  Arglwydd, 
fel  im  yn  teimlo  ei  bwys  a'i  ysprydol- 
rwydd,  ac  nid  fel  cellweirwr  gwag." 
Dywed  Dr.  O.  Thomas  am  dano  fod  "  ei 
ddull  yn  drymaidd,  a'i  lais  heb  fod  yn 
rhyw  soniarus  iawn,"  ond  fod  ei  "  bre- 
gethau  yn  wastadol  yn  gyfansoddiadau 
galluog,  ac,  ond  ei  ddodi  mewn  Ue  digon 
cyhoeddus  i  gyffroi  ei  deimladau,"  y 
byddai  eíîeithiau  rhyfedd  drwyddo.  Oddi- 
wrth  hyn  yr  ydym  yn  casglu  nad  oedd  ar 
achlysuron  cyffredin  yn  cael  ei  ystyried  yn 
bregethwr  poblogaidd ;  mewn  tý  anedd, 
pan  fyddai  y  gynulleidfa  yn  fechan,  mai 
araf  a  thawel  fyddai  ei  draddodiad,  er  y 
byddai  ganddo  fêr  yr  athrawiaeth  iachus 
yn  ddieithriad.  Ond  pan  y  caffai  ei  osod 
uwchben  torf  fawr,  a  phan  y  gafaelai 
yntau  mewn  athrawiaeth  bwysig,  byddai 
ei  enaid  yn  cael  ei  gynhyrfu  ynddo,  collai 
bob  syrthni  a  marweidd-dra,  a  deuai  y 
pryd  hwnw  yn  wirioneddol  hyawdl,  gan 
ysgubo  y  cwbl  o'i  flaen  megys  â  llifeiriant 
anorchfygol.  Diau  hefyd  i  waeledd  ei 
iechyd  ei  rwystro  i  gyrhaedd  y  poblog- 
rwydd  y  buasai  yn  sicr  o'i  enill  fel  pre- 
gethwr  oni  bai  am  hyny. 

Dywed  ei  fywgraffwyr  yn  mhellach  ei 
fod  yn  fardd  enwog,  yn  Saesneg  a  Chym- 
raeg,  ond  yn  benaf  yn  Gymraeg.  Wrth 
hyn  golygant,  nid  yn  unig  y  meddai  feistr- 
olaeth  hollol  ar  reolau  barddoniaeth,  gaeth 
a  rhydd,  ond  hefyd  y  meddai  awen  gref, 
yn  gallu  ehedeg  i'r  uchelderau.  Heblaw 
y  darnau  prydyddol  a  gyhoeddwyd  ganddo 
ceir  brawddegau  tlysion,  llawn  barddon- 
iaeth,  yn  britho  ei  bregethau  argraffedig, 
y  rhai  a  brofant  fod  barddoni  yn  hawdd 
iddo.  Yn  mhellach,  cyfansoddodd  nifer 
mawr  o  emynau,  amryw  o  ba  rai  sydd  yn 
mysg  ein  emynau  mwyaf  poblogaidd,  ac 
yn  sicr  o  gael  eu  canu  tra  y  peri  yr  iaith 
Gyrhraeg.  Yn  mysg  y  rhai  hyn  y  mae  : — 
"  Mi  wn  fod  fy  Mrynwr  yn  fyw." 
"  Rhyfeddod,  rhyfeddod,  i  Brynwr  y  byd." 
"  'D  oes  eisiau'n  bod,  nac  ofn,  na  chlais,  na 
chlwy'." 

Yn  ol  y  Parch.  Jonathan  Jones,  y  mae  a 
ganlyn  yn  rhestr  bur  gyflawn  o  weithiau 
Mr.  Thomas  Jones  : — 

1.  "  Marwnad  Ann  Parry."     Cyhoeddwyd  1788. 

2.  "  Marwnad  mewn  cof  am  y  Parch.  Daniel 
Eowlands,  hefyd  am  y  Parch.  William  Williams, 
o  Bantycelyn,  ac  yn  ddiweddaf  am  Dafydd  Mor- 
rys,  Twrgwyn."     Cyhoeddwyd  1791. 

3.  "  Sylwadau  ar  Draethawd  a  elwir  Undeb 
Crefyddol,  neu  rybudd  yn  erbyn  Schism."  Cy- 
hoeddwyd  1793. 


4.  "  Y  Cristion  mewn  Cyflawn  Arfogaeth."  Cyf- 
ieithiad  o  waith  Gurnal,  y  drydedd  ran.  Cyhoedd- 
wyd  1796. 

5.  "  Gair  yn  ei  amser  at  Drigolion  Cymru."  Ni 
fedd  hwn  ddyddiad. 

G.  Llawer  o  ddarnau  yn  y  Drysorfa  Tsprydol,  a 
olygid  ganddo  ef  a  Mr.  Charles. 

7.  "  Geirlyfr  Saesneg  a  Chymraeg."  Cyhoedd- 
wyd  1800. 

8.  "  Drych  Athrawiaethol."     Cyhoeddwyd  180G. 

9.  "  Ymddiddanion  Crefyddol  rhwng  dau  Gym- 
ydog,  Ystyriol  a  Hyffordd."     Cyhoeddwyd  1807. 

10.  "  Sylwadau  ar  Lyfr  Mr.  Owen  Davies."  Cy- 
hoeddwyd  1808. 

IL  "Y  Cristion  mewn  Cyflawn  Arfogaeth." 
Cyfieithiad  o'r  bedwaredd  ran  o  waith  Gurnal. 
Cyhoeddwyd  1809. 

12.  "  Catecism  Eglwys  Loegr."  Cyfieithiad. 
Cyhoeddwyd  1809. 

18.  "  Ateb  byr  i  Bapurlen."     Cyhoeddwyd  1811. 

14.  "  Achos  o  Ddiolchgarwch."  Cyhoeddwyd 
1811. 

15.  "  Diwygwyr,  Merthyron,  a  Chyfîeswyr." 
Neu  y  Merthyrdraeth.     Cyhoeddwyd  1813. 

16.  "  Hymnau  Newyddion."    Cyhoeddwyd  1814. 

17.  Cofiant  y  Parch.  Thomas  Charles.  Cy- 
hoeddwyd  1816. 

18.  "  Ymddiddan  rhwng  dau  Gyfaill,  Ymofyn- 
ydd  a  Henwr,  ar  Brynedigaeth."  Cyhoeddwyd 
1816. 

19.  "  Anrheg  i  Blentyn."  Hanee  marwolaeth 
rhai  plaut  duwiol.     Cyhoeddwyd  1806. 

20.  "  Cân,  neu  Gwyn  Ymostyngar."  Cyhoedd- 
wyd  181G. 

21.  "  Cân  am  y  Cynhauaf." 

22.  "  Y  Cristion  mewn  Cyflawn  Arfogaeth." 
Cyfieithiad  o  waith  Gurnal,  rhan  gyntaf.  Cy- 
hoeddwyd  1819. 

23.  "  Ymddiddan  rhwng  Ymofynydd  a  Henwr 
ar  Brynedigaeth,"  gydag  Attodiad.  Cyhoeddwyd 
1819. 

24.  Llythyr  at  Weinidogion  ac  Aelodau  y  Bed- 
yddwyr.     Cyhoeddwyd  1820. 

Yn  ychwanegol  cyhoeddwyd  cryn  nifer 
o'i  weithiau  barddonol,  yn  nghyd  â'i  hunan- 
gofiant  ar  ol  iddo  farw. 

Rhaid  i  ni  bellach  ddyfod  at  amgylch- 
iadau  ei  ymadawiad.  Pregethodd  am  y 
tro  olaf  yn  Ninbych,  Sabbath,  Mai  28, 
1820.  Eidestunoedd  2  Cor.  V.  4:  "Canys 
ninau  hefyd  y  rhai  y'm  yn  y  babell  hon 
ydym  yn  ocheneidio,  yn  llwythog  ;  yn  yr 
hyn  nid  y'm  yn  chwenych  ein  diosg,  ond 
ein  harwisgo,  fel  y  Ilyncer  yr  hyn  sydd 
farwol  gan  fywyd."  Ar  ei  bregeth  dat- 
ganodd  ei  gred  ei  fod  wedi  cael  esgyn  i'r 
pwlpud  am  y  tro  olaf.  Yr  wythnos  gan- 
lynol  cymerwyd  ef  yn  glaf  o'r  afiechyd  y 
bu  farw  o  hono.  Er  fod  ei  boen  yn  fawr, 
dangosodd  bob  dyoddefgarwch,  ac  yr  oedd 
yn  gwbl  hyderus  wrth  feddwl  am  groesi  i'r 
byd  tragywyddol.  Yr  oedd  hefyd  yn  gwbl 
dawel  gyda  golwg  ar  yr  athrawiaethau  a 
amddiffynasai.  Meddai  wrth  y  Parch. 
John  Roberts,  Llangwm,  yr  hwn  a  ddaethai 
i  ymweled  ag  ef,  gan  gyfeirio  at  ei  Iyfr  ar  y 

Prynedigaeth  :  "  Yr  wyf  fi  yn  marw  mewn 
heddwch,  ac  yn  hollol  o'r  un  meddwl,  ac 
heb  ddim  trallod  meddwl  am  ddim  (oedd 
yn  y  llyfr)  o  ran  mater,  ond  ei  fod  yn 
waith  gwael  iawn."  Yr  oedd  Cymdeithasfa 
y  Bala  yn  agoshau,  a'r  Parch.  John  Roberts 
yn  bwriadu  myned  yno.  Dymunai  yntau 
ei  gofio  at  y  Gymdeithasfa,  gan  ddymuno 
ar  i'r  Presenoldeb  dwyfol  fod  yn  amlwg  ; 
ac  ychwanegai,  yn  ddiau  fel  cenadwri  at  ei 
frodyr  :  "  GwyHwch  rhag  i'r  achos  mawr 
fyned  i  lawr  genych.  Ymrowch  i  weddio. 
Rhodiwch  mewn  cariad  a  gostyngeidd- 
rwydd.  Ymdrechwch  fod  yn  fuddiol  yn 
mhob  lle,  a  chyda  phob  rhan  o'r  gwaith,  ac 
yn  fwyfwy  manwl  am  athrawiaeth  a  dys- 
gyblaeth."  Adroddai  hefydamrywemynau, 
a  cheisiai  gan  Mr.  Roberts  a'r  rhai  oedd 
yn  bresenol  ganu  y  gair  canlynol : — 

"  D'ai  'mofyn  haeddianb  bytb,  na  nerth, 
Na  ffafr  neb,  na'i  hedd  ; 
Ond  hwnw'n  unig  gwyd  fy  llwch 
Yn  fyw  i'r  lan  o'r  bedd." 

Y  mae  ei  fywgrafifwyr  wedi  cofnodi 
llawer  o'i  ymadroddion  pan  ar  ei  glaf  wely, 
ac  yn  teimlo  ei  fod  yn  nesu  i  fyd  arall,  ond 
rhaid  i  ni  ymatal.  Unwaith  dywedai :  "A 
gaf  fi,  y  pechadur  duaf,  dy  foli  di,  íesu,  yn 
dragywydd  !  O  !  tragywyddol  garu  lesu, 
a'i  foHanu  !  O  Achubydd  pechaduriaid  ; 
yn  dy  law  di  mi  allaf  rydio'r  afon  !"  Y 
geiriau  olaf  o'i  eiddo  a  ddeallwyd  oeddynt : 
"  A  gaf  fi  farw  mewn  heddwch  â'r  Duw 
anfeidrol  !  O  hapus  nefoedd.  Hapus 
nefoedd  !"  Tuag  un  o'r  gloch,  dydd 
Gwener,  Mehefin  16,  1820,  ehedodd  ei 
yspryd  pur  i'r  gwynfyd  tragywyddol. 


Y  dydd  Lhm  canlynol  cymerodd  ei 
gladdedigaeth  le.  Daeth  torf  yn  nghyd, 
uwchlaw  tair  mil,  meddir,  y  liosocaf  a 
welwyd  mewn  claddedigaeth  yn  Ninbych 
erioed.  Pregethodd  y  Parch.  Daniel 
Jones,  mab  Robert  Jones,  Rhoslan,  oddiar 
Col.  iii.  4  :  "  Pan  ymddangoso  Crist  ein 
bywyd  ni,  yna  hefyd  yr  ymddangoswch 
chwithau  gydag  ef  mewn  gogoniant."  Ar 
ei  ol  pregethodd  y  Parch.  John  Davies, 
Nantglyn,  yr  hwn  a  gawsai  ei  ordeinio  yr 
un  pryd  a  Mr.  Jones,  yn  Nghymdeithasfa 
y  Bala.  Ei  destun  ef  oedd  Heb.  xiii.  7  : 
"  Meddyliwch  am  eich  blaenoriaid,  y  rhai 
a  draethasant  i  chwi  Air  Duw."  Ar  y 
testun  hwn  y  pregethai  y  Parch.  T.  Jones 
ei  hun,  yn  angladd  ei  hen  gyfaill,  Mr. 
Charles,  tua  chwech  mlynedd  cyn  hyny. 
Yna  cludwyd  ei  weddillion  i  fynwent  yr 
Eglwys  Wen,  tua  milltir  o  dref  Dinbych, 
ac  yno,  yn  nghanol  galar  mawr,  y  gosod- 
wyd  ef  i  orwedd  hyd  foreu  caniad  yr  ud- 
gorn.  Ar  ei  gareg  fedd  y  mae  y  ddau 
englyn  canlynol,  o'i  gyfansoddiad  ei 
hunan  : — 

"  I'r  du-lwch,  gwelwch,  mewn  gwaeledd— daethum 
0  daith  byd,  a'i  anedd  ; 
Rbodd  fy  Mhrynwr,  haeddwr  hedd, 
Noswyl  im'  o'i  hynawsedd. 

Heb  gur,  na  dolur,  i'm  dilyn — arhof 
Ỳr  hyfryd  ddydd  dyfyn  ; 
Cyfodaf,  can's  caf  edyn, 
I'r  wyl  0  wledd  ar  ol  hyn." 

O.Y. — Dymunwn  gydnabod  ein  rhwymedigaeth 
am  lawer  o  ddeínydd  yr  ysgrif  hon  i  Gofiant  John 
Jones,  Talsarn,  gan  y  Parch.  Owen  Thomas, 
D.D. ;  a  Chofianty  Parch.  Thomas  Jones,  Dinbych, 
gan  y  Parch.  Jonathan  Jones. 

PENOD    XLI. 


JOHN    ELIAS. 

Dygiad  i  fynu  John  Elias — Ei  daid  yn  ei  gymeryd  i'r  eglwys,  ac  yn  ei  gyngìiori — Argraffiadau 
crefyddol  horeuol — Myned  i  wrando  pregethwyr  y  Methodistiaid,  ac  yn  darllen  iW  hobl — Yn 
y  pwlpud  ani  y  tro  cyntaf--Ymladd  â  llygredigaeth  ei  galon — Myned  i  Gymdeithasfa  y 
Bala — Symud  i  fyiv  at  Griffith  Jones,  Penmorfa—Cyfyngder  meddwl — Ymuno  a'r  eghiys — 
Yn  dechreu  pregethu — Yn  dyfodyn  hohlogaidd  ar  unwaith — Trawsder  rhai  o'r  hen  frodyr — 
Givrthod  caniatau  iddo  fyned  i  Manchester  i'r  ysgol — Yn  yr  ysgol  gyda  Mr.  Richardson — Y 
tro  cyntaf  yn  Ynys  Môn — Ebenezer  Morris  yn  llwyddo  i'w  gacl  am  daith  i'r  Deheudir — 
Odfaeon  rhyfedd  ar  y  ffordd  yno — Ei  daith  trwy  y  De  fel  cyffro  dacargryn — Y  mae  yn  priodi 
ac  yn  symud  i  Fûn — Mrs.  Elias  yn  ddynes  nodedig — Elias  yn  ymosod  ar  anfoesoldeh  Môn — 
Ail  daith  i'r  Deheudir — Y  niae  yn  ymosod  ar  ffair  Rhnddlan — Ei  boblognvydd yn  Liverpool 
a  Llundain — Yn  cael  ei  erlid — Ei  lafur  anferth  a'i  hohlogrîoydd. 


'IS  gallwn  lai  na  gofidio  gyda  golwg 
ar  y  Parch.  John  Elias,  ar  lawer 
cyfrif  y  pregethwr  mwyaf  a  gyf- 
ododd  yn  Nghymru,  os  nad,  yn  wir,  yn  yr 
hoU  fyd,  ei  fod  wedi  cael  ei  adaei  heb 
fywgraffiad  teilwng  hyd  y  dydd  hwn.  Nid 
ydym  ychwaith  am  awgrymu  ddarfod  i'w 
goffadwriaeth  gael  ei  Iwyr  esgeuluso. 
Gwyddom  iddo  ef  ei  hun  ysgrifenu  rhyw 
gymaint  o'i  hanes  yn  ystod  ei  fywyd,  i 
amryw  goíìantau  iddo  ymddangos  ar  ol 
iddo  farw,  a  bod  yn  yr  iaith  rai  desgrif- 
iadau  byw  o  nodwedd  ac  eífeithiolrwydd 
ei  areithyddiaeth.  ünd,  o'r  ochr  arall, 
pan  ystyriom  y  safle  a  lanwai,  y  dylanwad 
rhyfedd  a  fyddai  yn  cydfyned  â'i  weinidog- 
aeth,  a'r  warogaeth  a  dehd  iddo  fel  gŵr  o 
gynghor  yn  gystal  ac  fel  areithydd  dihafal, 
a  bod  ei  hanes,  am  agos  i  ddeugain  mlyn- 
edd,  yn  hanes  Cyfundeb  crefyddol  pwysig, 
o  leiaf  yn  Ngogledd  Cymru,  nis  gallwn  lai 
na  theimlo  fod  ei  gofFadwriaeth  heb  dder- 
byn  y  parch  a  deilynga.  Yr  ydym  yn  fwy 
siomedig  oblegyd  hyn,  am  fod  y  diweddaf 
a  fedrai  gyflenwi  y  diffyg,  sef  y  Parch. 
Owen  Thomas,  D.D.,  wedi  cael  ei  gasglu 
at  ei  dadau.  Bellach,  nid  oes  genym  ond 
gwneuthur  y  goreu  o'r  defnydd  sydd 
genym. 

Cafodd  John  Elias  ei  eni  y  chwechfed 
dydd  o  Fai,  1774.  Enw  ei  dad  oedd  Elias 
Jones,  gŵr  o  wehydd  wrth  ei  alwedigaeth, 
a  thipyn  o  ffermwr  ar  raddfa  fechan  gyda 
hyny.     Gwehydd  a  thipyn  o  ffermwr  hefyd 


oedd  tad  EUas  Jones,  yn  by w  yn  BrynUwyn- 
bach,  plwyf  Abererch,  tua  phedair  milldir  o 
Bwllheli ;  a  phan  briododd  Elias,  ei  fab 
ieuangaf,  â  merch  ieuanc  o  Lanaelhaiarn, 
o'r  enw  Jane  Roberts,  caniataodd  i'r  ddau 
ddyfod  ato  i  fyw.  Yn  fuan,  modd  bynag, 
adeiladodd  dŷ  iddynt  ar  dyddyn  y  Bryn- 
llwynbach,  gerllaw  ei  breswylfod  ei  hun  ; 
ac  ymddengys  fod  y  mab  ac  yntau  yn 
rhanol  yn  amaethiad  y  fferm,  ac  hefyd  yn 
y  gelfyddyd  o  wau.  Cymharol  isel  oedd 
eu  hamgylchiadau,  ond  medrent  dalu  eu 
ffbrdd,  a  chaent  eu  diwallu  âg  angen- 
rheidiau  bywyd,  ac  felly  yr  oeddent  yn 
barchus  yn  ngolwg  y  cymydogion.  Er 
mai  fel  "  John  Elias  "  yr  adwaenir  gwrth- 
ddrych  ein  hysgrif,  ei  wir  enw  yn  ol  arfer 
gwlad  fyddai  John  Jones,  ac  felly  y  dy- 
nodid  ef  ar  y  cyntaf,  sef  pan  y  rhoddid 
iddo  ei  gyfenw  o  gwbl.  Cawn  weled  y 
rheswm  am  newid  yr  enw  eto. 

Nid  oedd  fawr  tuedd  yn  Elias  Jones 
na'i  wraig  at  grefydd  ;  ymddengys  eu  bod 
wedi  ymroddi  i'r  byd,  heb  dalu  nemawr 
sylw  i'r  pethau  a  berthynent  i'w  heddwch. 
Ond  yr  oedd  ei  dad  ef  yn  ŵr  tra  dychlyn- 
aidd,  yn  cyrchu  i  eglwys  y  plwyf  bob 
Sabbath  gyda  chysondeb,  yn  cynhal  addol- 
iad  teuluaidd  yn  ddifwlch,  ac  yn  rhagori 
yn  fawr  ar  ei  holl  gymydogion.  Yn  fuan 
aeth  ef  a'i  >Vyr  bychan  yn  nodedig  o  hoff 
o'u  gilydd.  Gyda  bod  y  bychan  yn  dech- 
reu  siarad,  ymroddodd  i'w  addysgu  yn 
Ilwybrau  rhinwedd,  gan  ei  rybuddio  am  y 

perygl  o  arfer  geiriau  drwg,  cymeryd  enw 
Duw  yn  ofer,  dweyd  celwydd,  a  thyngu. 
Ac  mor  fuan  ag  y  daeth  y  plentyn  yn 
alluog  i  gerdded  cymerai  ef  yn  ei  law 
ar  y  Sul  i'r  gwasanaeth  yn  yr  eglwys  ; 
anogai  ef  yn  ddifrifol  i  sancteiddio  y  Sab- 
bath,  ac  i  barchu  addohad  y  Duw  byw. 
Felly,  gwelwn  ddarfod  i  John  Ehas,  er 
difaterwch  ei  rieni,  gael  ei  fagu  yn  nghanol 
dylanwadau  crefyddol.  Pan  oedd  rhwng 
pedair  a  phump  oed  dysgodd  ei  daid  ef  i 
ddysgu  darllen  yr  iaith  Gymraeg.  Erbyn  ei 
fodyn  chwechmlwydd  oed,  medrai  ddarllen 
ei  Feibl  yn  dda,  a  phan  gyrhaeddodd 
saith,  yr  oedd  wedi  darllen  yr  oll  o'r  Hen 
Destament  sydd  rhwng  dechreu  Genesis 
a  chanol  Jeremiah,  Pan  yn  saith  mlwydd 
oed  cafodd  ei  gymeryd  yn  glaf  o'r  frech 
wen  ;  a  bu  yn  glaf  iawn,  yn  agos  i  angau. 
Anobeithid  dros  rai  wythnosau  am  ei 
adferiad.  CoUodd  ei  synwyrau  am  amryw 
ddyddiau,  a  bu  yn  methu  gweled  am 
bythefnos.  "  Yr  ydwyf  yn  cofio,"  meddai, 
"  pan  oeddwn  yn  troi  i  wellhau,  fod  fy 
nhaid  wedi  dyfod  at  y  gwely,  dan  wylo,  a 
gofyn  i  mi :  '  Fy  machgen  bach  i,  a  wyt 
ti  yn  cofio  pa  le  y  mae  dy  wers  di  ? ' 
Atebais :  '  Ydwyf,'  gan  enwi  rhyw  benod 
yn  Llyfr  Jeremiah.  Llawenychodd  yr 
hen  ŵr  yn  fawr  fy  mod  wedi  gallu 
cofio,  trwy  fy  nghystudd  trwm,  y  lle 
o'r  Beibl  yr  oeddwn  yn  ei  ddarllen  pan 
aethum  yn  sal,  a  bod  gobaith  am  i 
mi  gael  fy  Ilygaid  i  ddarllen  y  Beibl 
drachefn.  Bum  yn  wael  yn  hir ;  ac 
am  dair  blynedd  neu  bedair  yn  lled 
afiach  yn  fynych." 

Gyda  ei  adferiad  cryfhaodd  ei  awydd- 
fryd  am  ddarllen,  a  daeth  yn  nwyd  an- 
orchfygol  ynddo.  Am  amser,  y  Beibl  oedd 
ei  unig  lyfr,  a  bu  yn  hir  yn  dra  amddifad 
o  Iyfrau  ;  eithr  darllenai  y  rhai  y  deuai  o 
hyd  iddynt  gydag  awch,  ac,  hyd  yr  oedd 
yn  bosibl  i  un  mor  ieuanc,  meistrolai  eu 
cynwysiad.  Clywsom  y  byddai  yn  crafu 
yr  ymenyn  oddiar  ei  fara,  er  gwneyd  math 

0  ganwyllau  brwyn,  fel  y  gallai  ddarllen 
yn  nhywyllwch  y  nos  wedi  i'r  teulu  fyned 
i  orphwys.  Cymerai  ei  daid  ef  i'r  eglwys 
megys  cynt,  ac  yn  awr  gosodai  ef  ar  ben  y 
fainc,  i  ddarllen  ar  yn  ail  â'r  offeiriad,  yn 

01  y  ddefod  yn  y  Llan.  Yr  oedd  yr  hen  ẃr 
hefyd,  wrth  fyned  ac  wrth  ddychwelyd, 
yn  parhau  i'w  gynghori  gyda  dwysder,  ar 
iddo  ymgadw  rhag  pob  math  o  anwiredd. 
Trwy  drugaredd,  syrthiodd  yr  had  mewn 
tir  da,  a  dygodd  ffrwyth  ar  ei  ganfed. 
Meddai  Elias  ei  hun  :  "  Gwelodd  yr  Ar- 


glwydd  yn  dda  fendithio  ei  gynghorion  i'm 
cadw  rhag  y  pethau  hyny." 

Yr  oedd  John  Elias  er  yn  blentyn  yn 
nodedig  o  ddifrifol  ;  byddai  ystyriaethau 
am  Dduw,  am  fyd  arall,  ac  am  y  farn,  yn 
Ilanw  ei  feddwl  ieuangaidd  ;  brawychid  ef 
gan  freuddwydion  am  y  farn  a  thragy- 
wyddoldeb,  a  mawr  ofnai  rhag  cael  ei  fwrw 
i  uffern.  Rhoddodd  brofion  boreu  o  dyn- 
erwch  ei  gydwybod.  Fel  Ilawer  o  breswyl- 
wyr  glan  y  môr,  masnachai  ei  dad  mewn 
nwyddau  rhedeg  ( sìmuigìed  (jooch) ;  nid 
ystyrid  fod  gwerthu  gwirod  ar  yr  hwn  nid 
oedd  y  Ilywodraeth  wedi  cael  toll  yn 
drosedd  o  gwbl.  Un  Sul,  daeth  cenad 
oddiwrth  foneddwr  yn  y  gymydogaeth  at 
Elias  Jones,  yn  gofyn  am  gostrelaid  o'r 
gwirod  hwn.  Clybu  y  bachgen  y  cais  yn 
cael  ei  wneyd,  ac  arswydai  wrth  feddwl 
am  fasnachu  ar  Ddydd  Duw.  A'r  dagrau 
lonaid  ei  lygaid,  erfyniai  ar  ei  dad  beidio 
cydsynio.  Ni  wnaeth  hwnw,  modd  bynag, 
ond  gwawdio  ei  gydwybodolrwydd,  a'i  ofaí 
am  sancteiddiad  y  Sabbath,  a  chafodd  y 
gwas  y  gwirod  yn  ol  ei  gais.  Ar  hyn,  aeth 
y  plentyn  allan,  a'r  Beibl  o  dan  ei  gesail ; 
a  phan  aed  i  edrych  am  dano  yn  mhen 
amser,  cafwyd  ef  yn  gorwedd  ar  ei  hyd  ar 
fainc  gerig  a  wnaethid  i'r  gwenyn,  gyda  ei 
Feibl  wrth  ei  ochr,  a'r  cerig  yn  wlybion 
gan  ei  wylo.  Yr  oedd  dibrisdod  ei 
rieni  o'r  Sabbath  yn  trallodi  y  plentyn 
ieuanc  yn  ddirfawr.  Yn  fynych  ymgasglai 
y  cymydogion  digrefydd  i  dŷ  Elias  Jones 
ar  Ddydd  yr  Arglwydd,  a  byddai  yr  ym- 
ddiddanion  rhyngddynt  yn  hollol  anghyd- 
weddol  â  chysegredigaeth  y  diwrnod.  Naill 
ai  chwedlau  ofergoelus,  neu  helyntion 
bydol,  fyddai  testun  y  siarad  yn  ddieithriad. 
Meddai  :  "  Wylais  lawer  oblegyd  hyny  yn 
fynych;  ac  ambell  waith,  anturiwn  ddweyd 
gair  wrthynt,  ond  ni  wrandawent  arnaf." 

Adrodda  am  un  amgylchiad  pan  yr 
anfonwyd  ef  gan  ei  rieni  ar  y  Sul  ar  neges 
i  dŷ  tad  ei  fam,  pellder  o  tua  phedair 
milidir.  Yr  oedd  yn  ddolur  calon  ganddo 
fyned,  ond  ni  feiddiai  anufuddhau.  "  Cy- 
chwynais,"  meddai,  "  mewn  trallod  medd- 
wl  dirfawr,  a  phan  oeddwn  ar  y  ffordd, 
gwelwn  un  o'r  mynyddoedd  o'm  blaen  yn 
ddu,  ac  yn  mygu,  wedi  cael  ei  osod  yn 
oddaeth  nos  Sadwrn,  ond  nis  gwyddwn 
hyny  ar  y  pryd.  Meddyliais  yn  y  fan  fod 
dydd  y  farn  wedi  dyfod,  ac  y  byddai  raid 
i  minau,  o  ganlyniad,  fyned  o  flaen  y 
Barnwr  wrth  dori  y  Sabbath.  Ymaflodd 
trallod  a  dychryn  dirfawr  yn  fy  meddwl  y 
pryd  hwnw,  nes  gorfod  Ilefain,  a  gweddío 

am  gael  fy  arbed  rhag  niyned  i'r  farn  yn 
fy  mhechodau."  Ar  yr  un  pryd,  cyfadd- 
efa,  er  y  gweddíai  fel  hyn  am  faddeuant 
pechod,  ei  fod  agos  yn  gwbl  anwybodus 
am  drefn  maddeuant,  ac  am  ffordd  Duw  i 
gyfiawnhau  yr  annuwiol. 

Er  hyn  oU  cyfeiHornem  yn  enbyd  pe  y 
darluniem  y  bachgen  o  Brynllwynbach 
fel  un  perffaith,  yn  arwain  bywyd  hollol 
bur,  heb  wybod  dim  am  rym  llygredig- 
aeth,  na  chael  ei  orchfygu  ganddo.  Fel 
pawb  arall,  teimlai  ar  brydiau  duedd  gref 
at  anwiredd,  "  Rai  gweithiau,"  meddai, 
"  yn  hwyr  y  Sabbathau  ar  ol  dychwelyd 
o'r  eglwys,  cefais  fy  hudo  gan  blant  ag 
oedd  gyfoedion  i  mi,  a  rhai  o  honynt  yn 
hynach  na  mi,  i'w  dilyn  i'r  hyn  a  alwent 
hwy  yn  chwareu  diniwed,  hyny  ydyw,  heb 
gynhwrf  mawr,  a  bum  ar  rai  prydiau  yn 
methu  dywedyd  Gweddi  yr  Arglwydd,  yn 
ol  fy  arfer,  ac  yn  methu  cysgu  yn  fy 
ngwely  gan  euogrwydd  a  dychryn."  lë, 
aeth  unwaith  mor  bell  a  gollwng  rheg  o'i 
enau.  Clywodd  ryw  hogyn  annuwiol  yn 
tyngu  ac  yn  bytheirio  llwon  ;  yn  ei  ffol- 
ineb  tybiodd  yntau  fod  hwnw  yn  fachgen 
rhagorol,  oblegyd  ei  fod  yn  arfer  y  fath 
iaith,  a  chododd  chwant  angerddol  ynddo 
i'w  efelychu.  I'r  pwrpas  hwn  aeth  i  ganol 
cae,  yn  mhell  o  glywedigaeth  pawb  dyn- 
ion,  ac  yn  y  fan  hono  gollyngodd  y  gair 
rhyfygus  allan  o'i  safn.  Dyma  y  tro 
cyntaf  a'r  tro  diweddaf  byth  i  John  EUas 
regu.  Dahwyd  ef  gan  y  fath  ddychryn  a 
braw  yn  ddioed,  fel  y  meddyhodd  y  byddai 
i'r  ddaear  agor  ei  safn  a'i  lyncu  i  uffern  yn 
y  fan  ;  bu  am  amser  yn  rhodio  mewn 
chwerwder  yspryd,  ac  yn  ceisio  galw  ar 
Dduw  mewn  gweddi,  ond  yn  methu. 
Prawf  yr  hanes  fod  gwrthnaws  gwreiddiol 
yn  ngalon  dyn  at  Dduw,  ac  at  ei  gyfraith 
sanctaidd,  hyd  yn  nod  pan  fyddo  y  bywyd 
oddiallan  yn  brydferth  ac  yn  foesol. 

Hyd  yn  hyn  ni  ddaethai  i  gysylltiad  â'r 
Methodistiaid.  Ond  yn  bur  ieuanc  clyw^ai 
fod  pregethwyr  enwog  o  Ddeheudir  Cym- 
ru,  ac  o  ranau  eraill  o'r  Dywysogaeth,  yn 
ymweled  ar  eu  tro  â  PhwllheH,  y  Pèntre 
Uchaf,  a  lleoedd  eraill  yn  Lleyn,  a  theim- 
lai  awydd  mawr  i'w  clywed.  Ceisiodd 
berswadio  ei  daid  i  ddyfod  gydag  ef  i'w 
gwrando.  Er  fod  yr  hen  ẁr  yn  Eglwyswr 
zêlog  nid  oedd  mewn  un  modd  yn  rhag- 
farnÙyd,  a  chwedi  i'w  ŵyr  ac  yntau  fod  yn 
y  llan  yn  y  boreu,  aent  yn  nghyd  dra- 
chefn  y  pry'dnhawn  neu  yr  hwyr  i  wrando 
pregeth.  Weithiau  byddai  y  pregethwr 
yn  hwyr  yn  dyfod,  a  thra  yn  aros  am  dano 


byddai  yr   anystyriol   yn    gwag-siarad,   er 
gofid  dirfawr  i'r  hen   wehydd  defosiynol. 
Er  rhoddi  terfyn  ar  hyn  gosodai  ei  ŵyr  i 
ddarllen   penod   o'r   Beibl  yn   uchel  lle   y 
clywai  y  bobl  ;   tyrent  hwythau  o  gwmpas 
i  wrando,   am,   meddai  John  Ehas,  "  fod 
clywed  bachgen  yn  darllen  yn  lled  dda,  yn 
beth  tra   rhyfedd  yn   eu  golwg  yr  amser 
hyny."     Oddiar    yr    hyn    a    wyddom    am 
dano   yn  ganlynol   credwn    mai  nid   "  yn 
lled  dda  "  y   darllenai,  ond   fod  ei  ddifrif- 
wch,  ei  oslef,  a'i  allu  i  osod  y  synwyr  allan 
wrth   ddarllen,    yn   at-tynu  y   bobl,    lawn 
cystal   a'i   ieuenctyd.     Caiff  ef  ei  hun  ad- 
rodd  aiìi  y  tro  cyntaf  yr  esgynodd  i  bwlpud : 
"  Un    Sabbath,    yn   y  Pentre    Uchaf,    yr 
oeddem   wedi    hir  aros  am  y  pregethwr ; 
a  daeth  fy  nhaid   ataf,  gan  ddweyd :    '  Y 
mae   yn   drueni   fod   y  bobl  yn  segur    fel 
hyn  ;    dos  di   i'r  pwlpud    yna,    a    darllen 
benod  o'r  Beibl  iddynt.'     Ýna  efe  a  agor- 
odd  y  drws,  gwthiodd  fi  i  mewn,  a  chauodd 
arnaf  yno.     Darllenais  ran  o  bregeth  Crist 
ar  y    mynydd,   a  gwrandawai  y  bobl  yn 
astud  a  difrifol  iawn.     Edrychais  dros  fy 
ysgwydd,  a  gwelais  y  pregethwr  yn  sefyll 
wrth   ddrws   y    pwlpud ;     dychrynais    yn 
fawr ;  cauais  y   Beibl,    ac  aethum  i  lawr 
yn   gyflym.       Nid    wyf   yn    gwybod    beth 
oedd  fy  oedran  y  pryd  hwnw,  ond  yr  wyf 
yn    meddwl    fy    mod  o   naw  i  ddeuddeg 
mlwydd  oed.     Hwn  oedd   y   tro  cyntaf  i 
mi  fyned  i'r   pwlpud,  ac  nid   oeddwn  i  na 
neb  arall  yn   meddwl,  yr  amser   hwnw,  y 
cawswn  y  fraint  o  fyned  iddo  mor  fynych." 
Hyd  yn  nod  yn  yr   oedran   ieuengaidd 
hwn  yr    oedd  ei   galon    yn   Ilawn    awydd 
gwneyd  rhyw  ddaioni.     Felly,  wedi  dych- 
welyd  o'r  eglwys  gyda  ei  daid  ar  y  Sab- 
bath,  arferai  yn  y  prydnhawn  gasglu  plant 
y  gyniydogaeth  yn  nghyd,  gan  eu  dysgu  i 
ddarllen.     Yn    nhŷ    ei    dad  y  cynhelid  yr 
ysgol  ar  y  cyntaf,  ond  buan  yr  aeth  hwnw 
yn    rhy    gyfyng,   a    bu   raid   ei    symud   i'r 
ysgubor.     A    dyma    yr    ysgol    Sabbothol 
gyntaf     yn     y     rhanau     hyny    o'r    wlad. 
Dysgodd  Ilawer  o  blant    tlodion    ddarllen 
yn  ysgubor  y  Brynllwynbach,  gyda  hogyn 
y    tyddyn    yn    athraw.        Cyfaddefai    un 
morwr,    a  fu   gwedi    hyny    yn    preswylio 
am  flynyddoedd  lawer  yn   ninas    Bangor, 
mai  John  Elias  oedd  ei  athraw  cyntaf,  ac 
oni  bai  am  dano  ef  y  buasai  heb  ddysgu 
darllen  hyd  ddydd  ei  farwolaeth. 

Pan  rhwng  deuddeg  a  thair-ar-ddeg  oed 
dechreuodd  weithio  fel  gwehydd  gyda  ei 
dad  a'i  daid.  Myned  ar  gynydd  yr  oedd 
ei  awydd  am  glywed    pregethu.      Dywed 


JOHN    ELIAS. 


413 


nad  oedd  yn  deall  ond  ychydig  o'r  hyn 
a  lefarai  y  pregethwyr,  ac  eto  yr  oedd 
swyn  diderfyn  iddo  mewn  gwrando  pre- 
geth  ;  teimlai  ryw  hyfrydwch  yn  y  s\vn. 
Weithiau  byddai  awelon  hyfryd  yn  chwy  thu, 
nes  enyn  gorfoledd  trwy  yr  holl  gynull- 
eidfa  ;  nid  oedd  neb  yn  mwynhau  y  cyfryw 
ymweUadau  yn  fwy  nag  efe,  ac  eto 
cyfaddefa  na  fu  pethau  grymus  iawn,  fel  y 
gwelai  ar  laweroedd  eraill,  ar  ei  dymherau 
ef  y  pryd  hwnw.  Yn  bur  fuan  goddi- 
weddwyd  ei  daid  gan  lesgedd  henaint,  fel 
nas  gallai  fod  yn  gydymaith  iddo  i'r  od- 
faeon  fel  cynt ;  ond  parhau  i  fyned  i  wrando 
yr  efengyí  a  wnelai  efe,  pa  bryd  bynag  y 
caffai  gyfìeustra.  Nid  oedd  ganddo  na 
chyfaill  nac  arweinydd  ;  cerddai  tua'r  cyf- 
arfod  ar  ei  ben  ei  hun,  am  nad  oedd  yn 
gweled  ei  hun  yn  deilwng  o  gwmni  proffes- 
wyr  crefydd,  ac  na  allai  ddyoddef  ysgafn- 
der,  ac  ymadroddion  anystyriol,  y  dibroífes. 
Trwy  fawr  ymdrech  a  cherdded  Uawer  o 
íîbrdd,  llwyddai  weithiau  i  gael  tair  pre- 
geth  ar  y  Sabbath.  "  Pan  y  byddai  gŵr 
enwog  o'r  Deheudir  yn  dyfod  trwy  y  wlad," 
meddai,  "  cerddwn  weithiau  ddeng  milldir 
i  gael  y  bregeth  gyntaf  boreu  Sabbath,  a 
dilynwn  ef  hyd  yr  hwyr,  a  hyny  yn  fynych 
heb  ond  ychydig  iawn  o  ymborth  trwy  y 
dydd."  Ymddengys  iddo  yr  adeg  hon 
dderbyn  cryn  garedigrwydd  oddiar  ddwy- 
law  hen  wraig  dlawd  yn  Brynengan  ; 
sylwai  hono  ar  y  llanc  dyeithr  a  ddeuai 
yno  mor  aml,  ac  ar  ddifrifwch  ei  agwedd 
tra  yn  gwrando  Gair  Duw  yn  cael  ei 
draethu,  a  gwahoddai  ef  ar  y  terfyn  i'w 
thŷ  i  gael  tamaid.  Nid  anghofìodd  ei  chym- 
wynasgarwch  tra  fu  byw. 

Gyda  yr  awydd  am  wrando  yr  efengyl 
yn  cael  ei  phregethu,  cododd  ynddo  ddy- 
muniad  cryf  am  gael  darllen  llyfrau 
crefyddol ;  "  eithr  nid  oedd  ond  ychydig 
iawn  i'w  cael  y  pryd  hwnw  yn  yr  iaith 
Gymraeg,"  meddai.  Nid  oedd  yntau  yn 
deall  gair  o  Saesneg.  Pa  le  bynag  y  cly  wai 
fod  llyfr,  yn  mhell  neu  yn  agos,  ai  i  geisio 
ei  fenthyg.  Daeth  o  hyd  i  rai  llyfrau  da, 
y  rhai  fuont  yn  foddion  i  oleuo  ei  feddwl 
gyda  golwg  ar  drefn  Duw  i  achub  pech- 
adur.  Yn  mysg  y  rhai  hyn  cyfeiria  at 
weithiau  y  Parch.  Griffith  Jones,  Llan- 
ddowror,  yn  enwedig  ei  gatecism  ;  gwaith 
Eliseus  Cole,  a  Mêr  Duwinyddiaeth. 

Yn  y  cyfnod  rhwng  pedair-ar-ddeg  ac 
un-ar-bymtheg  oed  bu  mewn  argyfwng 
difrifol.  Ymgynhyrfai  llygredigaeth  ei 
yspryd  o'i  fewn  ;  teimlai  duedd  greí  ynddo 
at   wylltineb ;    yr  oedd  swynion    pleserau 


anghyfreithlon  y  íîbrdd  lydan  yn  fynych  ar 
ei  orchfygu,  ac  ar  yr  un  pryd  yr  oedd  yr 
argraffiadau  crefyddol  ar  ei  feddwl  yn  llei- 
hau.  Braidd  na  thripiodd  ei  droed  yr  adeg 
hon.  Eithr  cadwodd  yr  Arglwydd  ef  rhag 
i'r  drwg  gael  buddugoHaeth  arno,  ac  ni 
chaniatawyd  iddo  dori  allan  i  unrhyw  an- 
foesoldeb  cyhoeddus.  Brwydr  ydoedd  a 
ymladdai  ag  ef  ei  hun,  yn  dufewnol,  allan 
o  olwg  dynion.  Gweddus  sylwi  hefyd  na 
ddarfu  iddo,  pan  yr  oedd  y  brofedigaeth 
fwyaf  llym,  roddi  i  fynu  darllen  y  Beibl  yn 
gyson,  ac  na  chollodd  mo  dynerwch  ei  gyd- 
wybod.  Adroddir  am  dano  yr  adeg  hon 
ei  fod  yn  eistedd  ar  y  clawdd  gyferbyn  a'r 
ty  ryw  brydnawn  Sul,  ac  yn  darllen  Gair 
Duw.  Yn  y  man  daeth  ei  fam  allan,  gan 
fwriadu  myned  i  dŷ  cyfagos  i  yfed  cwpan- 
aid  o  dê,  a  chymhellai  ef  i  fyned  gyda  hi. 
Cyífrodd  ei  yspryd  yntau  o  herwydd  ei 
hymddygiad  ;  IHfai  y  dagrau  dros  ei  wyneb , 
ac  meddai  mewn  llais  cyífrous  :  "  O  mam  ! 
Ai  ni  wyddoch  pwy  ddiwrnod  ydyw  ?  Ai 
nid  ydych  yn  cofio  y  gorchymyn,  '  Cofia 
gadw  yn  sanctaidd  y  dydd  Sabbath  ?'  " 
Darfu  i'w  eiriau,  ac  yn  enwedig  ei  ddagrau, 
orchfygu  ei  fam,  a  gwraig  arall  oedd  wedi 
galw  heibio  iddi,  fel  yr  esgeuluswyd  y 
gwahoddiad  i  dê,  ac  ni  dderbyniodd  y  naill 
na'r  llall  wahoddiad  o'r  fath  ar  gyfer  y 
Sabbath  mwy. 

Trwy  gymhorth  gras  Duw  cafodd  gon- 
cwest  ar  y  duedd  lygredig  a  ymweithiai 
ynddo,  a  daeth  yr  argraffiadau  crefyddol  ar  ei 
feddwl  yn  gryfach.  Dechreuodd  yn  awr, 
er  gyda  chryn  wyleidd-dra,  ymgymysgu  â 
phroff"eswyr  crefydd  wrth  fyned  i'r  odfaeon 
a  dychwelyd  o  honynt  ;  ymddiddanent  am 
y  pregethau,  ac  am  eu  profiad  yn  ngwyneb 
y  gwirionedd  ;  yr  hyn,  yn  nghyd  â  sylwi 
ar  eu  hymarweddiad  duwiol,  a  brofodd  o 
ddirfawr  fendith  iddo.  Mawr  awyddai  am 
ymuno  â  hwy  yn  y  gymdeithas  eglwysig  ; 
ond  gwelai  ei  hun  yn  rhy  annghymwys. 
Canfyddai  ei  hun  yn  bechadur  coUedig, 
eithr  ofnai  nad  oedd  yr  hyn  a  deimlai  yn 
wir  argyhoeddiad;  ac  arswydai  rhag  gwrth- 
giHo,  a  thynu  gwaradwydd  ar  grefydd. 
"  Yr  oedd  yn  well  genyf  farw  allan  o'r 
eglwys  na  hyny,"  meddai.  Ar  ddiwrnod 
y  seiat  byddai  mewn  traHod  bHn,  rhwng 
chwant  myned  yno  ac  ymdeimlad  o'i  an- 
nghymwysder;  ai  aUan  i'r  caeau  i  ymofidio, 
ac  i  geisio  gweddío,  ond  methai  yn  lân  a 
thori  trwodd.  Bu  yn  y  cyflwr  hwn  am 
dros  dair  blynedd.  Trallodid  ef  yn  ddir- 
fawr  y  pryd  hwn  am  nad  oedd  yn  cynhal 
addoliad  teuluaidd.      Un  noswaith,  pan  yn 

gwrando  pregeth,  daeth  yr  adnod  ganlynol 
i'w  feddwl  gyda  grym  anorchfygol :  "  Canys 
pwy  bynag  a  fyddo  cywilydd  ganddo  fi 
a'm  geiriau,  yn  yr  odinebus  a'r  bechadurus 
genhedlaeth  hon,  bydd  cywilydd  gan  Fab 
y  dyn  yntau  hefyd,  pan  ddel  yn  ngogoniant 
ei  Dad,  gyda'r  angehon  sanctaidd."  Aeth 
tuag  adref  a'i  feddwl  yn  liawn  terfysg ; 
ceisiai  weddîo  am  faddeuant,  a  gofyn  am 
i'r  Arglwydd  ei  nerthu  i  arddel  Crist  o 
hyny  allan,  Erbyn  cyrhaedd  y  tŷ  yr  oedd 
ei  rieni  ar  eu  traed  ;  arllwysodd  ei  galon 
bryderus  ger  eu  bron,  gan  ofyn  caniatad  i 
gael  darllen  a  gweddío  yn  y  teulu.  Y  mae 
lle  i  gasglu  nad  oeddynt  yn  deall  ei  bryder, 
nac  yn  cydymdeimlo  fawr  âg  ef  yn  ei 
dywydd  ;  eithr  ei  daerni  a  orchfygodd,  a'r 
caniatad  gofynol  a  roddwyd  iddo.  Ac 
er  heb  dderbyn  nemawr  calondid  gan  y 
gweddill  o'r  teulu  ni  esgeulusodd  y  ddyled- 
swydd  deuluaidd  o  hyny  allan. 

Pan  o  gwmpas  un-ar-bymtheg  oed  teim- 
lai  awydd  cryf  i  fyned  i  Langeitho,  i 
wrando  y  Parch.  Daniel  Rowland.  Clyw- 
sai  lawer  o  son  am  dano,  ac  am  yr  eíîeithiau 
rhyfedd  a  fyddent  yn  cydfyned  â'i  weinid- 
ogaeth,  gan  hen  grefyddwyr  Sir  Gaer- 
narfon  ;  a  dysgwyliai  yntau  gael  rhywbeth 
neillduol  i'w  enaid  trwyddo,  Gwyddai  fod 
yr  hen  seraph  yn  rhy  hen  i  ymweled  â'r 
Gogledd,  eithr  addawai  iddo  ei  hun  yr 
elai  efe,  pan  y  deuai  yn  hynach  a  chryfach, 
bob  cam  i  Langeitho  i'w  glywed,  er  fod  y 
pellder  yn  rhy  w  driugain-a-deg  neu  bedwar- 
ugain  o  filldiroedd.  Eithr  ryw  Sul,  pan 
yn  bwriadu  rhoddi  ei  fwriad  mewn  grym 
yn  fuan,  aeth  i  Bwllheli  i  wrando  pregeth, 
gan  ryw  ŵr  dyeithr.  Gan  iddo  gyrhaedd 
yn  rhy  fuan  ar  gyfer  y  cyfarfod  yn  nghapel 
y  Methodistiaid,  aeth  i  gapel  yr  Annibyn- 
wyr,  i  wrando  y  Parch.  Benjamin  Jones, 
yr  hwn  ar  y  pryd  a  weinidogaethai  yno. 
Darllenodd  yn  destun  y  geiriau  hyny  yn 
2  Samuel  iii.  38  :  "  Oni  wyddoch  chwi  i 
dywysog  ac  i  ŵr  mawr  syrthio  heddyw  yn 
Israel  ? "  Dywedodd  mai  yr  achlysur  iddo 
gymeryd  y  testun  hwnw  ydoedd,  y  newydd 
galarus  a'i  cyrhaeddasai,  fod  y  Parch. 
Daniel  Rowland,  yr  hwn  oedd  yn  "  dyw- 
ysog  a  gŵr  mawr "  yn  Israel  Duw  yn 
Nghymru,  wedi  syrthio  yn  angau.  Gorch- 
fygwyd  John  Elias  yn  hollol  gan  y  newydd 
a'r  siomiant.  Wrth  gyfeirio  at  yr  am- 
gylchiad  yn  mhen  blynyddoedd,  dywedai  : 
"  Yr  oeddwn  yn  eistedd  ar  y  Ilawr  gyf- 
erbyn  â'r  pwlpud.  Mi  a  glywais  y  testun, 
a'r  geiriau  cyntaf  a  ddywedodd  ar  ol  ei 
ddarllen,    yn   cyfeirio    at    farwolaeth    Mr. 


Rowland,  Ond  fe  effeithiodd  y  cyfeiriad 
hwnw  gymaint  ar  fy  nheimladau  fel  y 
gorchfygwyd  fi  yn  hollol  ;  torais  allan  i 
wylo  yn  hidl,  a  chynhyrfwyd  fi  i'r  fath 
raddau,  fel  nas  gallwn  sylwi  ar  ddim  a 
ddywedwyd  ganddo  ar  ol  hyny,"  Gan  i 
Rowland  far w  ar  y  Sad wrn,  Hydref  16,1 790, 
nid  annhebyg  mai  ar  Sul,  Hydref  24,  y 
cyhoeddai  y  Parch,  Benjamin  Jones  ei 
farwolaeth  allan  o'r  pwlpud, 

Gan  mai  ofer  bellach  oedd  y  bwriad  a 
goleddasai  am  ymweled  â  Llangeitho,  pen- 
derfynodd  fyned  i  Gymdeithasfa  y  Bala, 
Yn  ei  hunangofiant,  er  ei  fod  yn  ysgrifenu 
yn  mhen  agos  i  haner  can'  mlynedd  wedi 
i'r  amgylchiad  basio,  rhydd  ddarlun  byw 
o'r  daith,  ac  yr  oedd  yr  adgof  am  dani  yn 
felus  ganddo.  "  Ymddiddenais  a  gwŷr 
ieuainc  crefyddol,  a  gofynais  a  gawn  i 
fyned  gyda  hwy  i'r  Bala.  Dywedasant  y 
cawn  ;  a  chytunwyd  i  gyfarfod  yn  MhwII- 
heli  i  gychwyn.  Ar  yr  amser  gosodedig 
ymgyfarfu  Iliaws  o'r  bobl  ieuainc  grefyddol, 
o  amrywiol  fanau  yn  Lleyn  ac  Eifionydd. 
Yr  oeddynt  hwy  yn  gwybod  am  y  Ileoedd 
y  gallem  gael  gwrando  pregethau  ar  y 
ffordd.  Cychwynasom  dan  ymddiddan  am 
bethau  y  Beibl,  a  phregethau  ;  bryd  arall 
canem  salmau  a  hymnau  ;  pan  orphwysem  . 
weithiau  byddai  un  neu  ddau  yn  myned  i 
weddi,  ac  wedi  hyny  aem  yn  mlaen 
drachefn  dan  ganu.  Nid  oedd  nemawr  air 
yn  ein  mysg  ond  y  Beibl,  a  phethau  cref- 
yddol,  trwy  yr  holl  daith ;  ac  er  fod  yno 
nifer  mawr  o  feibion  a  merched  ieuainc, 
nid  wyf  yn  cofio  fod  un  edrychiad  gwamal, 
nac  un  gair  cellweirus  gan  y  naiU  na'r 
Ilall.  Yr  oeddent  yn  ymddwyn  fel  rhai  yn 
myned  i'r  Gymanfa,  i  ddysgwylcael  cyfar- 
fod  â  Duw.  Felly,  o  nerth  i  nerth,  cyr- 
haeddasom  y  Bala.  Yno,  yr  oedd  mintei- 
oedd  o  amrywiol  leoedd  wedi  ymgyfarfod, 
a'r  Iliaws  yn  ymddangos  fel  rhai  o'r  un 
feddwl,  a'r  un  neges  bwysig  ganddynt. 
Gwelid  sobrwydd  a  gweddeidd-dra  pryd- 
ferth  ar  hyd  yr  heolydd,  ac  yn  mhob  man 
arall.  Nid  oedd  yn  ddefod  gan  y  diafol  y 
pryd  hwnw  i  ddwyn  ei  ynfydion  rhyfygus 
a  gwageddol  ef  i'r  fath  le.  Yr  oedd  y 
weinidogaeth  mor  danllyd,  a'r  arddeliad 
mor  nerthol,  fel  yr  oedd  Satan  yn  arswydo 
gollwng  ei  rai  dewisol  ef  yno,  rhag  iddo  eu 
colli.  Yr  oedd  y  Gymanfa  hon,  sef  y 
flwyddyn  1792,  yn  un  dra  hynod  ;  yr  oedd 
Ilewyrch  tân  fílamllyd  ar  y  gynulleidfa, 
bywyd  a  nerth  dwyfol  yn  y  weinidogaeth  ; 
a'r  gwlith  nefol  yn  disgyn  ar  bawb,  nes 
adfy  wio  a  Iloni  eu  hysprydoedd.    Ar  ddiw- 

edd  y  Gymanfa  hyfryd  hon,  cychwynasom 
yn  ol  tua'n  cartreíì  yn  Uawen,  gan  ym- 
ddiddan  am,  ac  ail  adrodd,  y  pregethau 
gwerthfawr  a  glywsem,  gweddío,  canu,  a 
moHanu,  nes  yr  oedd  y  daith,  yr  hon  oedd 
dros  ddeugain  milldir,  yn  darfod  yn  rhy 
fuan  genym,  er  mai  ar  ein  traed  yr  oeddem 
oll.  Mwynheais  y  fath  hyfrydwch  yn 
nghymdeithas  y  cyfeilHon  crefyddol  ar  y 
daith  hon,  fel  y  penderfynais  na  aHwn  fyw 
heb  gael  cyfran  yn  eu  mysg." 

Dyma  y  modd  y  teithiai  y  Methodistiaid 
gynt,  mewn  sain  cân  a  moHant,  fel  tyrfa 
yn  cadw  gwyl,  tua'r  Gymdeithasfa.  Yr 
oedd  yr  ymddiddan  ar  y  ffordd  am  bethau 
dwyfol,  y  gwrando  pregethau,  y  canu,  a'r 
cyfarfodydd  gweddîo,  pan  yn  ymddadludd- 
edu  ac  yn  tori  min  newyn  wrth  ffynhon 
risialaidd  ar  lechwedd  y  mynydd,  yn 
barotoad  o'r  fath  oreu  ar  gyfer  y  Sassiwn. 
Ac  os  oedd  y  gweision  ar  y  maes  wedi  eu 
gwisgo  â  nerth  o'r  uchelder,  a'r  athraw- 
iaeth  yn  defnynu  o'u  genau  fel  gwHth  ar 
fynyddoedd  Hermon,  yr  oedd  calonau  y 
gwrandawyr  o'u  tu  hwythau  yn  dyner,  yn 
nawsaidd,  ac  yn  barod  i  dderbyn  argraff. 
Da  genym  am  y  desgrifìad  byw  hwn  o 
daith  i'r  Gymdeithasfa,  a  hyny  gan  ŵr  na 
fedrai  oddef  un  math  o  ysgafnder,  ac  na 
faidd  neb  amheu  cywirder  ei  dystiolaeth, 
pe  ond  i  wrthbroíì  haeriadau  y  rhai  a  ddar- 
luniant  yr  hen  Gymanfaoedd,  a'r  teithiau 
iddynt  ac  o  honynt,  mewn  IHwiau  tra 
gwahanol. 

Modd  bynag,  cymerodd  un  amgylchiad 
le  ar  y  daith  hon  i'r  Bala,  na  oddefai  Iled- 
neisrwydd  yspryd  Mr.  Elias  iddo  ei  gof- 
nodi ;  eithr  yr  adroddwyd  am  dano  wrth 
Dr.  üwen  Thomas,  gan  hen  flaenor  oedd 
yn  bresenol.  Dywedai  yr  hen  ŵr  fod  rhyw 
sobrwydd  rhyfedd  yn  ymddangosiad  John 
Elias,  nad  oedd  ef  wedi  canfod  ei  gyffelyb. 
Yn  Ffestiniog,  ar  eu  ffordd  tua'r  Bala,  fe 
benderfynwyd  cael  cyfarfod  gweddío. 
Gofynwyd  a  oedd  Beibl  gan  ry wun  ?  Ond 
nid  oedd  yr  un  yn  dygwydd  bod  gan  neb, 
o  leiaf,  nid  oedd  neb  yn  ateb  fod  ganddo 
un.  O'r  diwedd,  dyma  y  gẁr  ieuanc  sobr, 
dystaw,  dyeithr  i  bawb,  a  dillad  pur  Iwyd- 
aidd  am  dano,  yn  dywedyd  fod  ganddo  ef 
Feibl,  ac  yn  ei  dynu  allan  o'i  logell.  Gan 
fod  y  Beibl  ganddo,  anogwyd  ef  i  ddarllen 
penod.  "  Yr  hyn  a  wnaeth,"  meddai  yr 
hen  ẁr,  "  nes  yr  oedd  y  benod  yn  newydd 
i  ni  i  gyd."  Anogwyd  ef  i  fyned  i  weddi. 
"  Ac  os  oedd  y  darllen,"  meddai,  "  yn 
rhyfedd,  yr  oedd  y  weddi  yn  rhyfeddach. 
Nid  wyf  yn  meddwl  i  mi  glywed   y  fath 


weddío,  na  chynt,  na  chwedi  hyny."  A 
rhaid  cofio  nad  ydoedd,  pan  yn  gweddîo  yn 
gyhoeddus  fel  hyn,  yn  aelod  crefyddol. 

Ei  duedd  hyd  yn  hyn  oedd  ymdrechu  am 
foesoldeb  purach,  a  chynyg  y  moesoldeb 
hwnw  i  Dduw  fel  defnydd  cyfiawnhad. 
Eithr  yn  awr  cafodd  olygiadau  mwy 
efengylaidd  am  drefn  Duw  i  faddeu  i  euog 
ddyn,  fod  hyny  yn  cymeryd  Ile  nid  ar  sail 
dim  yn  y  dyn  ei  hun,  ond  ar  sail  ufudd-dod 
iawnol  yr  Àrglwydd  lesu.  Un  moddion  a 
fendithiwyd  i  gywiro  ei  syniadau  ar  y 
pwnc  pwysig  hwn  oedd  pregeth  ryfedd  a 
glywodd  gan  Mr.  Robert  Roberts,  Clynog. 
Cyfeiria  ef  yn  ei  hunangofiant  at  amgylch- 
iad  arall.  "  Un  tro,"  meddai,  "  yr  ydwyf 
yn  ei  gofio  yn  dda,  fel  yr  oeddwn  yn  myned 
tua  Phwllheli,  daeth  y  gair  'gweinidogaeth 
y  cymod '  (2  Cor.  v.  18,  ig)  i  fy  meddwl 
gyda  rhyw  oleuni  dyeithr  iawn  i  mi  cyn 
hyny.  Cafodd  fy  yspryd  y  fath  wledd  yn 
y  geiriau,  '  Bod  Duw  yn  Nghrist  yn  cymodi 
y  byd  âg  ef  ei  hun,  heb  gyfrif  iddynt  eu 
pechodau,'  nes  yr  ymddangosai  y  drefn  o 
'  gymodi  heb  gyfrif '  yn  dra  gogoneddus. 
A  gwelais  mai  y  ffordd  i  ddwyn  hyny  yn 
mlaen  oedd  cyfrif  ein  pechodau  ni  ar 
Grist,  fel  y  cyfrifid  ei  gyfiawnder  ef  i  ninau. 
Y  mae  athrawiaeth  y  cyfrifiad  o  werth  an- 
feidrol  yn  fy  ngolwg  o  hyny  hyd  yn  awr, 
oddiar  yr  hyfrydwch  a  brofais  yn  y  gair 
y  pryd  hwnw."  Dyma  y  Ilanc  ieuanc  o'r 
diwedd  wedi  troi  ei  wyneb  i'r  iawn  gyfeir- 
iad,  gan  ganfod  ei  holl  hunangyfiawnderau 
fel  bratiau  budron,  a  theimlo  tuedd  i  waeddi 
gyda'r  apostol :  "  Ac  y'm  cair  ynddo  ef." 
Nid  rhyfedd  ddarfod  i  athrawiaeth  y  cyfrif- 
iad,  yn  yr  hon  y  gwelsai  ddigon  am  ei 
fy  wyd  byth,  gael  Ile  amlwg  yn  ngweinidog- 
aeth  John  EHas  tra  y  bu  byw.  Ychwanega: 
"  Teimlais  awydd  am  bregethu  hyny  i  fy 
nghydgenedl  yn  mhob  man.  Ond  gwelwn 
hyny  yn  firolineb  ynwyf  hefyd  ;  awyddu 
am  bregethu  y  cymod,  a  minau  heb  fod  yn 
aelod  eglwysig." 

Gwelsom  eisioes  ddarfod  iddo  bender- 
fynu  ymuno  â  phobl  yr  Arglwydd  ar  ei 
fîbrdd  adref  o  Gymdeithasfa  y  Bala,  ond 
rywsut  ni  fedrai  roddi  ei  benderfyniad 
mewn  gweithrediad  ;  yr  oedd  ei  hunan- 
ffieiddiad  dwfn,  a'i  arswyd  rhag  tynu 
gwaradwydd  ar  yr  enw  bendigedig,  fel 
rhaff  gref  yn  ei  ddal  yn  ol.  O'r  diwedd 
meddyliodd  ynddo  ei  hun  y  buasai  cael 
Ile  mewn  teulu  crefyddol  i  weithio  ei 
gelfyddyd  o  fantais  ddirfawr  iddo.  Daeth 
i'w  glustiau  fod  g\vr  yn  nghymydogaeth 
Penmorfa,    sef     Griffith    Jones,    Ynys-y- 

Pandy,  gwehydd  fel  yntau  wrth  ei  alwed- 
igaeth,  yn  arfer  cadw  gweithiwr.  Heblaw 
bod  yn  ddyn  tra  chrefyddol,  yr  oedd 
Griffith  Jones  yn  dipyn  o  gynghorwr. 
Wedi  cael  caniatad  ei  dad  a'i  fam,  rhwng 
bodd  ac  anfodd,  trodd  ei  wyneb  tua  Phen- 
morfa.  Er  ei  fod  yn  gwbl  ddyeithr,  ac 
heb  fod  yn  profifesu  crefydd,  cafodd  waith 
gan  Griffith  Jones,  a  lle  fel  aelod  o'r  teulu. 
Yma  yr  oedd  ei  hnynau  wedi  syrthio  mewn 
lleoedd  hyfryd  ;  yr  oedd  yr  addoliad  teulu- 
aidd,  yr  ymddiddanion  am  bethau  yr 
efengyl,  a'r  awyrgylch  grefyddol,  wrth 
fodd  ei  galon.  Meddai  :  "  Yr  oeddwn  yn 
teimlo  fy  hun  yn  ddedwydd  iawn  yno  o  ran 
pobpeth,  ond  un,  sef  fy  mod  heb  allu 
myned  gyda  hwynt  i'r  sooiety.  Byddent  yn 
ymddiddan  llawer  â  mi  am  grefydd,  ac  yn 
gofyn  yn  fynych  i  mi,  paham  yr  oeddwn 
yn  aros  allan,  ond  ni  fyddent  un  amser 
yn  ceisio  fy  hudo."  Pan  elai  Griffith 
Jones  oddicartref,  byddai  y  llanc  ieuanc,  ar 
gais  y  wraig,  yn  darllen  ac  yn  gweddío  yn 
ei  le  ;  a  mawr  y  son  oedd  yn  yr  ardal  fod 
bachgen  heb  fod  yn  y  seiat,  yn  cynhal 
addoliad  teuluaidd. 

Adroddai  Griffith  Jones  yr  hanes  can- 
lynol  ani  dano  wrth  y  diweddar  Barch. 
William  Roberts,  Amlwch  :  "  Yr  oedd  ei 
feddwl  dan  oruchwyliaethau  pur  ddifrifol 
pan  ddaeth  efe  gyntaf  i'm  teulu.  Cefais 
brawf  o  hyny  oddiwrth  amryw  o'i  bapyrau 
ysgrifenedig,  a  welais  yn  nhyllau  parwyd- 
ydd  y  gweithdy,  yn  nghyd  â  llawer  o 
arwyddion  eraiU.  Un  diwrnod,  adeg  cyn- 
hauaf  gwair,  dygwyddodd  fod  llefarwr 
dyeithr  yn  pregethu  yn  fy  nh\%  am  ddeg 
o'r  gloch  y  boreu,  ac  effeithiodd  y  bregeth 
yn  ddwys  ar  feddwl  John  Elias.  Ar 
ddiwedd  yr  odfa  yr  oeddem  i  gadw  seiat,  a 
dywedais  wrtho :  '  Dos  gyda'r  forwyn, 
Jac,  i  droi'r  gwair,  hyd  oni  ddelwyf  fi 
atoch.'  Ac  ar  hyny  mi  a  gauais  y  ddor  ar 
ei  ol.  Pan  ymwelais  â  hwy  yn  mhen  awr 
neu  ddwy,  a  gweled  mor  ychydig  a 
wnaethent,  gofynais  i'r  eneth  :  '  Ai  hyn  yn 
unig  a  wnaethoch  ? '  Atebodd  hithau  : 
'  Ni  wnaeth  Jac  ddim  ond  llefain,  ac  ym- 
dreiglo  yn  y  gwair,  yr  holl  amser.'  '  Áîe,' 
ebe  finau,  '  pa  fodd  felly,  Jac  ?  '  '  O,  fy 
ewythr,'  ebai  yntau,  '  y  gair  hwnw  a 
ddaeth  i  fy  meddwl,  A'r  rhai  oedd  barod 
a  aethant  i  mewn  gydag  ef  i'r  briodas,  a  chau- 
wyd  y  drws  ;  darfu  i  chwithau  gau  y  drws 
a  minau  allan  y  dydd  heddy  w.'  "  Ceisiodd 
Griffith  Jones,  mewn  canlyniad,  feddygin- 
iaethu  ei  archollion  trwy  gyfeirio  ei  feddwl 
at  Grist,  a'i  gymhell  i  ymuno  â  phobl  Dduw. 


O'r  diwedd  aeth  yr  awydd  am  aelodaeth 
eglwysig  yn  drech  na  John  Elias,  ac  fel 
hyn  y  bu.  Ryw  ddiwrnod  yr  oedd  ef,  a 
morwyn  Griffith  Jones,  allan  ar  un  o'r 
caeau  yn  trin  yr  ỳd.  Yr  oedd  mater  ei 
enaid,  a'i  awydd  am  gael  Ile  yn  mysg  pobl 
yr  ArgJwydd,  bron  a'i  ddyrysu  ;  nid  elai 
adref  i'w  giniaw,  ac  yr  oedd  ei  holl  symud- 
iadau  yn  ddyeithriol.  Ni  wyddai  yr  eneth 
beth  yn  y  byd  oedd  arno.  Wedi  myned 
i'r  tŷ  dywedodd  wrth  ei  meistr  fod  rhyw- 
beth  hynod  ar  John ;  y  byddai  weithiau 
yn  gweithio  â'i  holl  egni,  bryd  arall  yn 
sefyll  fel  mewn  synfyfyrdod  ;  wedi  hyny 
yn  wylo  yn  hidl,  ac  yna  yr  ai  dros  y 
gwrych,  gan  ruddfan  ac  ocheneidio  yn 
ddwys  fel  pe  byddai  yn  mron  marw. 
Deallodd  Griffith  Jones  ei  glefyd,  ac 
meddai  yn  sychlyd  wrth  yr  eneth  :  "  Fe 
ddaw  daioni  o  hyn."  Yr  oedd  seiat  i  fod 
y  prydnhawn  hwnw  mewn  Ile  yn  y  gym- 
ydogaeth  o'r  enw  Hendre  Howell.  Yr 
oedd  yr  hen  bregethwr  o  Ynys-y-Pandy  yn 
ormod  o  Galfin  i  ymyraeth  â'r  hyn  a 
ystyriai  yn  gwrs  y  gweithrediadau  dwyfol, 
ac  i  osod  un  math  o  ddirwasgiad  ar  y  Ilanc 
i  ymuno  â'r  seiat  heb  ei  fod  wedi  Ilwyr 
wneyd  ei  feddwl  i  fynu  ar  y  pwnc ;  ond 
cymerodd  ef  a'i  wraig  fantais,  ar  eu  ffbrdd 
i'r  cyfarfod,  i  basio  trwy  y  maes  Ile  yr 
oedd  John  Elias  yn  gweithio,  ac  meddai 
wrtho  :  "  Yr  ydym  ni  yn  myned  i'r  society, 
gwna  di  yn  ol  dy  feddwl  dy  hun."  Wedi 
brwydr  dufewnol  danllyd  penderfynodd  y 
Ilanc  fyned  ar  eu  hol.  Yr  oedd  ei  agwedd 
wrth  fyned  yn  ddyeithriol ;  Ilifai  y  dagrau 
dros  ei  wyneb  ;  weithiau  cerddai  yn  gyflym 
nes  bod  yn  ymyl  ei  feistr  a'i  feistres,  bryd 
arall  safai  yn  ymyl  y  clawdd,  a'i  holl  osgo 
yn  dynodi  ofn  a  phetrusder.  O'r  diwedd 
dyna  ef  wrth  ddrws  y  t_ŷ,  ac  yn  gosod  ei  law 
ar  y  gliced,  a  chafodd  ei  hun  yn  mhresenol- 
deb  tri  o  bregethwyr,  heblaw  amryw  o  wýr 
a  gwragedd.  Y  pregethwyr  oeddynt  ei  feistr 
Griffith  Jones,  John  Edwards,  Ereiniog,  a 
John  Griffith  EIIis,  gŵr  ieuanc  hynod  o 
boblogaidd  a  dorwyd  i  lawr  yn  mlodau  ei 
ddyddiau.  "  Yr  oeddwn  yn  ofni,"  meddai, 
"yr  holai  y  pregethwyr  fi  mor  galed,  ac  y 
gwelent  fy  mhrofiad  mor  ddiffygiol,  fel  na 
byddai  modd  iddynt  fy  nerbyn.  Ónd  er 
fy  mawr  syndod,  hwy  a  fuant  yn  dirion 
iawn  wrthyf,  a  chefais  dderbyniad  gan- 
ddynt  ;  cefais  yr  hyn  yr  hiraethais  am 
dano  flynyddoedd  meithion,  ac  yr  ofnais 
yn  fynych  na  chawn  ef  byth,  sef  Ile  yn 
nhŷ  Dduw."  Cymerodd  hyn  le  tua 
diwedd      Medi,     1793,     pan     yr     ydoedd 

rhwng  pedair-ar-bymtheg  acugain  mlwydd 
oed. 

Dywed  Mr.  Elias  am  yr  eglwys  fechan 
a  ymgynullai  yn  Hendre  Howell,  ei  bod 
yn  cynwys  pobl  hynod  o  dduwiol ;  rhai 
iselfryd,  hunanymwadol,  llawn  brawd- 
garwch  a  charedigrwydd,  yn  parchu  yr 
Arglwydd  lesu  Grist  yn  fawr,  ac  yn  hoffi 
ymddiddan  am  dano.  Aml  y  rhyfeddai  ac 
y  diolchai  ddarfod  iddo  gael  lle  yn  eu  mysg. 
Eithr  am  amser  wedi  ymuno  â  chrefydd 
bu  dan  draed  ofnau.  Haerai  y  gelyn  y 
byddai  yn  sicr  o  wrthgiho,  ac  o  dynu 
gwarth  ar  enw  Crist.  Meddai :  "  Bum  am 
wythnosau,  pan  ddelai  diwrnod  y  seiat,  yn 
synu  ac  yn  diolch  fy  mod  wedi  cael  y 
cyfarfod  hwnw  cyn  gwrthgiHo,  ac  yn  ceisio 
gweddío  yn  daer  am  gael  trigo  holl  ddyddiau 
fy  mywyd  yn  nhŷ  yr  Arglwydd."  Un  o 
ganlyniadau  cyntaf  ei  ymuniad  â'r  eglwys 
oedd  cael  ei  osod  ar  yn  ail  a'i  feistr  i  gynal 
yr  addohad  teuluaidd.  Gyda  y  gwaith 
hwn  dangosai  y  fath  gymhwysder,  y  fath 
gydnabyddiaeth  â gwahanol  ffurfiau  llygred- 
igaeth  ei  yspryd,  ac  â  threfn  gras  i 
gyfarfod  pechadurusrwydd  ei  natur,  fel  y 
rhyfeddai  y  teulu  yn  ddirfawr.  Meddai 
Griffith  Jones  :  "  Ei  dreiddgarwch  a'i  daer- 
ineb  yn  ei  weddîau  a  barasant  i  ni  oll,  yn 
ddioed,  synu  yn  ddirfawr.  Cymharwn  ei 
weddi  ef  â'r  eiddof  fy  hun,  yn  fy  nychymyg, 
fel  pe  buasem  ein  dau  yn  myned  i  barlwr 
gwr  bonheddig.  Ni  chyfrifwn  fy  ngweddi 
fach  fy  hun  ond  fel  pe  y  dywedaswn,  '  Y 
mae  yma  haner  dwsin  o  ddarluniau.'  Ond 
pan  ai  John  i  weddío,  ystyriwn  ef  fel  yn 
desgrifio  yr  ystafell  i  gyd  yn  fanwl,  cyn  y 
codai  oddiar  ei  hniau,  nes  y  byddai  pawb 
o'r  teulu  mewn  syndod,  ac  yn  barod  i  ofyn, 
'  O  ba  le  y  daeth  y  fath  ddoethineb,  a 
nerth  i'r  bachgen  diaddurn  hwn  ?'  " 

Gyda  ei  ymuniad  â'r  eglwys  cafodd  ei 
osod  dan  fath  o  orfodaeth  i  gymeryd  rhan 
flaenllaw,  a  thra  chyhoeddus,  gyda  gwaith 
crefydd.  Nid  oedd  yr  Ysgol  Sabbothol, 
cylch  arbenig  gweithgarwch  dynion  ieu- 
ainc,  wedi  cael  ei  sefydlu  eto  yn  yr  ardal, 
ond  yr  oedd  yno  ysgol  nos,  yn  cael  ei 
chynal  o  gwmpas  mewn  tai,  yn  ystod 
tymhor  y  gauaf.  Yn  yr  ysgol  hon  John 
Ehas  fyddai  y  penaf ;  efe,  o  herwydd  ei 
gynefindra  a'r  Beibl,  fyddai  yn  holwyddori ; 
efe  hefyd,  oblegyd  ei  ddawn  gweddi,  a'i 
fedr  fel  darllenwr,  fyddai  yn  arwain  fyn- 
ychaf  yn  y  rhanau  defosiynol,  ac'  nid  yn 
anfynych  rhoddai  air  o  gynghor  i'r  ieu- 
enctyd.  Yn  y  cyfarfodydd  gweddi,  y  rhai 
oeddynt  yn  dra  Ihosog  yn  y  gymydogaeth, 

anogid  ef  yn  aml    i   ddechreu   y    cyfarfod 
trwy  ddarllen   penod  o'r  Beibl,   a  byddai 
ambell  i  hen  frawd  calon-gynhes  yn  ei  anog 
i  roddi  gair  o  gynghor  iddynt  oddiwrth  yr 
hyn    a    ddarllenai.      Pan    y    dygwyddai    i 
bregeth  wr  dori  ei  gyhoeddiad,  fel  na  oUyngid 
y  bobl  ymaith  ar  eu  cythlwng,  byddai  raid 
iddo  ef  anerch   y  rhai   fyddent   wedi   ym- 
gynuU,  mewn  ffordd  o  rybudd  neu  anogaeth. 
Meddai  Griffith  Jones  :  "  Pan  ddygwyddai 
iddo  fod   yn    bresenol   mewn   cynulleidfa, 
cyn  y  byddai  yn  amser  dechreu  yr  addohad, 
arferai  gymeryd  y  Beibl,  a  darllenai  benod, 
gan  esbonio,  a  rhybuddio  ei  gyd-ieuenctyd, 
gyda  hyawdledd  a  nerth  mawr."     Ac  yr 
oedd    hyn    oh,    cofier,    cyn    pen    ychydig 
fisoedd  wedi  iddo  ymuno  â  chrefydd.     Aeth 
y  gair  ar  led  trwy  yr  ardal  fod  y  bachgen 
oedd  yn   nhŷ    Griffith    Jones   yn    dechreu 
pregethu.     Achosodd  hyn   gryn    siarad,  a 
pheth  cyffro,  yn   arbenig  yn  mysg  y  rhai 
tra     awyddus    am     wneyd    pob    peth    yn 
weddaidd  ac  mewn  trefn  ;  ond  yr  oedd  yr 
anfoddogrwydd  yn  benaf  yn  mysg  y   preg- 
ethwyr,  i'r  nifer  amlaf  o  ba  rai  yr  oedd  yn 
hollol  ddyeithr.     Rhaid  addef  fod  ei  ym- 
ddygiad    yn    afreolaidd,    ond    ar    yr   hen 
frodyr  y  gorphwysai  y  cyfrifoldeb.    Meddai : 
"  Yr   oeddwn,  yn   fy    mhlentynrwydd,    yn 
ceisio  gwneyd  pobpeth   a  geisient   genyf." 
Prin  ychwaith  yr  oeddent  yn  arfer  gwyhad- 
wriaeth     ddyladwy     gyda     golwg     ar     y 
weinidogaeth  wrth  wthio  dyn  mor  ieuanc, 
a  newyddian  yn  y  ffydd,  fel  hyn  i'r  ffrynt ; 
ac  oni  bai  ei  fod  yn   un  o  fyrddiwn,   gyda 
phwysau  yn  ei  gymeriad,  a  gras  Duw  yn 
ei  galon,  buasent  wedi  anafu  ei  ddefnydd- 
ioldeb  am  ei  oes.     Ar  yr  un  pryd,  yr  oedd 
ganddynt  neillduolrwydd  arbenig  ei  ddon- 
iau,  ac  angerddoldeb  ei  awydd  am  wneyd 
daioni,  i'w  ddadleu  o'u  plaid  fel  esgusawd. 
Wrth  weled  ei  gymhwysderau  aeth  rhai 
o'r  hen  frodyr  ato,  i  ofyn  ai  nid  oedd  rhyw- 
beth  yn  gwasgu  ar  ei  feddwl  gyda  golwg 
ar  bregethu  ?     Atebodd  yntau  yn  gadarn- 
haol,  ei  fod  yn  teimlo  cymhehion  cryfion  i 
gynghori  a  rhybuddio  y  bobl,  ond  ar  yr  un 
pryd  y  gwyddai    ei  fod  yn  gwbl  anaddas 
parthed  oedran,  gwybodaeth,   a   phrofiad. 
Anogasant  hwythau  ef  i  feithrin  y  teimlad, 
ac    i    weddio    yn    daer    am    gyfarwyddyd. 
Daeth  yn   fuan   i    gydnabyddiaeth    â    hen 
bregethwr  a  breswyliai  yn  ardal  Llanllyfni, 
o'r  enw  Wiüiam   Dafydd,  gẃr  manylgraff, 
yn  llawn   cydymdeimlad    â'r    ieuanc,    ond 
heb  fawr  hynodrwydd  yn  ei  ddawn.     Efe 
oedd  y  cyntaf  o'r  hoU  bregethwyr  i  ddar- 
ganfod  fod  dyfodol  dysglaer  o  flaen  y  bach- 

gen  John  Elias,  os  caffai  fyw.  Pan  oedd 
amryw  lefarwyr  yn  ei  dý  ryw  ddiwrnod,  ac 
yn  ymddiddan  gyda  golwg  ar  y  g\vr  ieuanc, 
efe  a  ddywedodd  wrthynt,  gyda  difrifwch 
mawr  :  "  Frodyr,  fe  ddaw  rhywbeth  mawr 
o'r  bachgen  hwn,  pan  fyddaf  fi  yn  y  pridd." 
Anogai  William  Dafydd  ef  i  ymroddi  i 
bregethu  fel  y  medrai,  ac  y  caffai  ei  ddysgu 
a'i  gynorthwyo  yn  y  gwaith.  Cymerai  ef 
hefyd  gydag  ef  o  gwmpas,  gan  beri  iddo 
ddechreu  yr  odfaeon  iddo,  a  chan  ymddwyn 
ato  yn  y  modd  tirionaf.  Y  tro  diweddaf  y 
bu  Mr.  Ehas  yn  Llanllyfni  adroddai  wrth 
ei  gyfaill,  y  Parch.  John  Jones,  Tremadog, 
am  yr  hyn  a  ddywedasai  WiUiam  Dafydd 
wrtho,  rhwng  difrif  a  chwareu,  tua'r  amser 
hwn.  "  Sionyn  bach,"  meddai,  "  cura 
Robert  Roberts  (Clynog)  a  John  Roberts 
(ei  frawd)  ar  bregethu,  ac  mi  a  roddaf  gini 
i  ti  ar  dy  law.  Y  maent  hwy  ill  dau  wedi 
myned  heibio  i  mi  er  ys  talm."  Cellwair 
cyfeillgar  ydoedd  hyn,  ac  eto  awgryma  y 
dysgwyhadau  uchel  a  goleddai  yr  hen 
gynghorwr  am  ei  gyfaiU  ieuanc.  Mewn 
cysylltiad  â  WilUam  Dafydd  adroddai  Mr. 
Parry,  o  Gaer,  ffaith  dra  hynod,  sef  fod  yr 
hen  frawd  mewn  ymdrech  â  Duw  am  iddo 
anfon  gweithwyr  i'w  gynhauaf,  ac  iddo 
gael  ei  ateb  mor  bendant  fel  ag  i  deimlo  yn 
sicr  fod  yr  Arglwydd  yn  cyfodi  pedwar  o 
wŷr  grymus  i'r  gwaith  yn  Sir  Gaernarfon. 
Mor  Uwyr  oedd  ei  argyhoeddiad  am  hyn 
fel  y  darfu  iddo  eu  henwi,  a  hyny  rai 
blynyddoedd  cyn  i'r  olaf  o  honynt  ddechreu 
pregethu.  Y  pedwar  oeddynt,  John  EUas, 
Richard  Jones,  y  Wern ;  Evan  Evans, 
Waunfawr,  a  John  Parry,  o  Gaer.  Y 
mae  yn  syn  na  chododd  pregethwr  o  gwbl, 
gyda'r  eithriad  o  Michael  Roberts,  yn  Sir 
Gaernarfon,  am  gryn  amser  ar  ol  y  pedwar 
yma. 

Er  fod  John  EUas  yn  pregethu,  nid 
oedd  eto  yn  bregethwr  rheolaidd.  Gan 
hyny,  anogwyd  ef  gan  y  frawdoUaeth  yn 
Hendre  HoweU,  a  chan  flaenoriaid  yr 
eglwysi  cymydogaethol,  yn  enwedig  gan 
un  John  Richards,  oedd  yn  flaenor  yn  y 
Garn,  Dolbenmaen,  i  fyned  i'r  Cyfarfod 
Misol  er  cael  ei  gymeradwyo  yn  briodol. 
Cydsyniodd  yntau  i  fyned.  Yr  oedd  y 
Cyfarfod  Misol  i'w  gynal  yn  Mryn-yr- 
Odyn,  ar  ddydd  Nadolig,  yn  y  flwyddyn 
1794.  Perswadiwyd  ef  gan  John  Richards 
i  fyned  i'w  d}^  ef  i  letya,  y  nos  cyn  y 
NadoUg,  ar  ei  iîordd  tua'r  Cyfarfod  Misol. 
Beth  a  wnaeth  John  Richards  yn  mheUach 
ond  ei  gyhoeddi  i  bregethu  yn  nghapel  y 
Garn,  yn  y  plygain  ddydd  NadoUg,  tra  ar 


ei  ffordd  i'r  cyfarfod  yn  yr  hwn  y  ceisiai 
ganiatad  i  bregethu.  Nis  gwyddorn  pa 
fath  odfa  a  gafodd,  ond  teimlai  ef  ei  hun 
fod  ei  ymddygiad  yn  dra  afreolaidd.  Aeth 
tua  Bryn-yr-Odyn  a'i  feddwl  yn  derfysglyd 
o'i  fewn  ;  gwyddai  ei  fod  yn  haeddianol  o 
gerydd  oblegyd  ei  afreolaeth,  ac  yr  oedd 
arno  ofn  sefyll  gerbron  pregethwyr  enwog 
Sir  Gaernarfon,  y  rhai  oeddynt  fel  angel- 
ion  Duw  yn  ei  olwg.  Dywed  Dr.  Owen 
Thomas  i  rai  o'r  brodyr  fod  yn  bur  Uaw- 
drwm  arno  y  pryd  hwn ;  cronicla  yntau 
iddo  gael  ei  hoU  yn  ddifrifol  a  manwl  iawn, 
am  ei  argyhoeddiad,  ei  olwg  ar  ei  sefyUfa 
goUedig,  ei  syniadau  am  drefn  yr  iach- 
awdwriaeth,  a'i  brofiad  o  Grist  a'i  ras. 
Dywedir  ei  fod  wedi  cael  ei  feddianu  â'r 
fath  fraw,  fel  mai  hynod  o  afrwydd  a 
chymysglyd  ydoedd  yn  ei  atebion,  ac  mai 
yr  argraff  a  wnaeth  ar  feddwl  y  rhai  oedd 
yn  bresenol  oedd,  nad  oedd  dim  neiUduol 
ynddo.  Er  hyn,  ar  dystiolaeth  ei  feistr, 
Griffith  Jones,  a  John  Richards,  y  Garn, 
ac  ychydig  eraiU  a'i  hadwaenent,  cafodd  ei 
dderbyn  yn  aelod  o'r  Cyfarfod  Misol,  a 
rhoddwyd  iddo  ganiatad  i  bregethu  yn  y 
Ueoedd  y  gelwid  am  ei  wasanaeth. 

Gyda  golwg  ar  hyn  ysgrifena :  "  Diwrnod 
i'w  gofio  i  mi  ydoedd  hwnw,  dydd  NadoUg, 
yn  y  flwyddyn  1794,  pryd  y  derbyniwyd 
fi  yn  aelod  o'r  Cyfarfod  Misol,  ac  y  rhodd- 
wyd  i  mi  ganiatad  i  bregethu  efengyl  Crist. 
Nid  oeddwn  yr  amser  hwnw  ond  ugain- 
mlwydd-a-haner  oed,  a  dim  ond  blwydd 
a  chwarter  o  broffeswr,  ac  yn  fyr  iawn 
mewn  gwybodaeth  angenrheidiol  i'r  gwaith 
mawr,  yn  gystal  ag  mewn  profiad  ysprydol 
o  bethau  Duw.  Dechreuais  feUy,  yn  fy 
mhlentynrwydd,  ar  orchwyl  nad  oeddwn 
yn  deall  ond  ychydig  am  ei  natur  oruchel, 
a'i  fawr  bwys.  Ond  ni  chefais  fy  ngadael 
o'r  dechreu  i  edrych  yn  gyffredin  ar  y 
gwaith,  fel  pe  buasai  yn  rhyw  gelfyddyd 
dynol,  i  fod  yn  wamal  gydag  ef,  nac  i  ym- 
ddiddan  yn  ysgafn  am  dano.  Yr  oeddwn 
yn  gweled  fy  hun  yn  gwybod  rhy  fach 
am  Dduw  yn  Nghrist  i  alíu  dywedyd  yn 
oleu  am  dano  ;  a  rhy  fychan  am  ddrwg 
pechod,  a  chyflwr  truenus  pechaduriaid, 
i  allu  dywedyd  yn  effro  a  difrifol  am  hyny 
wrth  y  bobl.  Yr  oeddwn  yn  fy  nghael  fy 
hun  yn  ddiftygiol  iawn  mewn  gweled 
gogoniant  yr  Arglwydd  lesu  Grist,  a  phrofi 
ei  gariad  ef,  i  aUu  dywedyd  yn  oleu  a 
gwresog  am  dano  wrth  fy  nghyd-ddynion. 
Ónd  goddefodd  a  chynhaUodd  yr  Arglwydd 
fi  yn  rhyfedd,  er  maint  fy  ngwaeledd  a'm 
hanghymhwysder  i'r  gwaith." 


JOHN    ELIAS. 

Dywedir  hefyd  mai  yn  y  Cyfarfod  Misol 
hwn,  yn  Mryn-yr-Odyn,  y  newidiwyd  ei 
enw  i  John  Eiias.  Gofynai  John  Jones, 
Edeyrn  :  "  Beth  yw  enw  y  dyn  ieuanc  ?" 
Atebwyd  mai  John  Jones.  "  Beth  yw  enw 
ei  dad  o  ?"  gofynai  drachefn.  Atebwyd 
mai  EHas  Jones.  "  Yn  enw  dyn,  gelwch 
y  bachgen  yn  John  EHas,  onide  ni  a 
fyddwn  yn  John  Jonesiaid  i  gyd  yma  yn 
fuan."  Yr  oedd  John  Jones,  o  Leyn,  John 
Jones,  o'r  Penrhyn,  ac  yntau  ei  hunan  o 
Edeyrn,  beth  bynag  am  eraill,  yno.  Pa 
fodd  bynag,  felly  y  bu.  Fel  John  EHas  yr 
adnabyddwyd  ef  byth  wedi  hyny. 

Meddai  Dr.  Owen  Thomas :  "  Ac  fe'i 
hadnabyddwyd  yn  fuan  iawn.  Fe  deim- 
Iwyd  ar  unwaith  fod  pregethwr  digyffelyb 
wedi  codi  yn  y  wlad.  Yr  oedd  y  fath  ddif- 
rifwch  yn  ei  dduH,  y  fath  briodoldeb  a 
newydd-deb  yn  ei  bethau,  y  fath  angherdd- 
oldeb  yn  ei  deimlad,  y  fath  nerth  yn  ei 
draddodiad,  y  fath  lewyrchiadau  ar  ei  ys- 
pryd,  ac  yn  enwedig  y  í'ath  arddeHad  ar  ei 
genadwri,  fel  yr  oedd  ei  weinidogaeth,  o'i 
gychwyniad  cyntaf  aHan,  yn  cyfi'roi  yr 
hoH  wlad.  I  ba  le  bynag  yr  elai  yr  oedd 
yr  hoH  ardaloedd  yn  cyrchu  i'w  wrando. 
Yr  oedd  y  galwadau  arno  o  bob  parth  yn 
ddibaid,  ac  yr  oedd  yntau,  heb  arbed  dim 
arno  ei  hunan,  yn  cydsynio  à  hwy. 
Priodola  ef,  yn  ei  hunangofiant,  ei  boblog- 
rwydd  y  pryd  hwn  i  gy  wreinrwydd  y  bobl, 
a'u  blys  am  glywed  bachgen  yn  pregethu  ; 
ond  y  gwir  yw  fod  ei  bregethau  y  pryd 
hyny,  yn  gystal  ac  ar  ol  hyny,  fel  tân  yn 
goddeithio  annuwioldeb,  yn  dychrynu  yr 
anystyriol  a'r  rhyfygus,  ac  yn  ychwanegu 
at  yr  eglwysi  y  ffordd  y  cerddai." 

Efallai  nad  ammhriodol  fyddai  ceisio 
cyflwyno  i'r  darllenydd  ry  w  syniad  am  John 
Elias,  pan  yn  cychwyn  gyda  gwaith  mawr 
ei  fywyd.  Ar  y  naill  law,  nid  oedd  ond 
glaslanc  heb  fod  yn  Ilawn  un-ar-hugain  oed, 
yn  arw  ei  wisg,  yn  wledig  ei  foes,  ac  yn 
anniwylliedig.  Ni  chawsai  ddiwrnod  o 
ysgol  erioed,  hyd  yn  nod  Ysgol  Sul ;  ni 
wyddai  gymaint  a  gair  o  Saesneg  ;  yr  oedd 
ei  wybodaeth  yn  hynod  o  brin,  ac  yr  oedd 
cylch  ei  ddarlleniad  yn  gyfyng,  hyd  yn 
nod  a  chymeryd  i  ystyriaeth  y  Ilenyddiaeth 
oedd  yn  yr  iaith  Gymraeg  ar  y  pryd.  Ar 
y  Ilaw  arall,  perchenogai  athrylith  o  ddys- 
gleirdeb  arbenig,  dawn  na  welwyd  ei 
gyffelyb  yn  Nghymru,  cawsai  ei  gynys- 
gaeddu  gan  natur  â  phob  cymhwysder 
anhebgor  areithydd,  a  meddai  mewn  cyf- 
lawnder  y  swyn  sydd  yn  hoelio  torf  wrth 
wefusau  y  siaradwr.     Yn  ychwanegol,  yr 

Ei-: 


oedd  ei  ddifrifwch  yn  angerddol,  a'i  awydd 
am  achub  eneidiau  yn  Ilosgi  yn  dân  poeth 
yn  ei  esgyrn.  Ac  os  na  feddai  gydnabydd- 
iaeth  eang  a  Ilenyddiaeth,  yr  oedd  adnodau 
y  Beibl  wrth  ei  law  ac  at  ei  alwad,  bwledau 
nad  oes  eu  bath  i'w  hyrddio  i  ganol 
cynulleidfa.  Ac  ystyried  ansawdd  Cymru 
yr  adeg  hono,  prin  y  gellir  dweyd  fod  ei 
ddiffyg  coethder  yn  Ilawer  o  anfantais  iddo; 
braidd  nad  oedd  yn  ei  ddwyn  yn  agosach 
at  y  cyffredin.  Ac  os  oedd  ei  areithyddiaeth 
ar  y  cyntaf  i  raddau  yn  arw  a  diaddurn,  yr 
oedd  yn  gwbl  naturiol,  ac  yn  gorchfygu  y 
cynulleidfaoedd. 

Wrth  sylwi  ar  y  poblogrwydd  union- 
gyrchol  a  enillwyd  ganddo,  dylem  gadw 
mewn  cof  fod  cewri  yn  preswylio  yn  Sir 
Gaernarfon  y  pryd  hwn.  Dyna  Robert 
Roberts,  Clynog,  eiddil  ei  gorph,  a  chrwca 
ei  gefn,  ond  yn  byw  ar  gyffiniau  y  byd 
ysprydol,  ac  weithiau  yn  codi  cwr  y  Ilen 
nes  y  byddai  y  dyrfa  yn  Ilewygu  gan 
ddyeithrwch  ac  arddunedd  y  golygfeydd. 
Dyna  John  Roberts,  ei  frawd,  a  breswyliai 
ar  y  pryd  yn  Llanllyfni,  yn  eangach  ei 
wybodaeth  nac  efe,  ac  nid  yn  mhell  yn  ol 
iddo  mewn  dawn,  yntau  hefyd  yn  feistr  y 
gynulleidfa,  ac  yn  cael  odfaeon  fyddai  yn 
gorchfygu  pob  peth.  Dyna  John  Jones, 
Edeyrn,  eto,  yn  anterth  ei  nerth,  a'i  ddys- 
gleirder  boreuol  heb  ei  gymylu,  yn 
gwefru  torfeydd  a'i  ffraethineb,  ac  yn 
eu  Ilorio  â'r  nerth  ofnadwy  oedd  yn  cyd- 
fyned  â'i  bregethu.  Dyna  Evan  Richard- 
son  drachefn,  mab  dyddanwch,  a'r  athraw- 
iaeth  yn  defnynu  o'i  enau  fel  y  gwlith 
ar  y  crasdir  sych,  a'i  ireidd-dra  braidd 
yn  ddigon  i  doddi'r  cerig  ac  i  blygu'r 
derw.  Dyna  Robert  Jones,  Rhoslan,  hefyd, 
yn  Ilenor  coeth,  ac  yn  bregethwr  nodedig 
o  Ysgrythyrol.  A  dyna  John  Griffith 
EIIis,  ac  Evan  Evans,  Waenfawr,  dau  a 
fuont  feirw  gyda  bod  eu  hathrylith  yn 
dechreu  ymagor,  ond  yn  ystod  eu  hoes  fer, 
a  adawsant  argraff  annileadwy  ar  gynull- 
eidfaoedd  Gwynedd.  Dyna  y  ser  tanbaid 
a  ddysgleirient  yn  ffurfafen  y  weinidogaeth 
yn  Sir  Gaernarfon  pan  y  dechreuodd  John 
Elias  bregethu,  ac  y  mae  y  ffaith  ddarfod 
iddo  ef,  gyda  ei  hoH  anfanteision,  ddyfod 
ar  unwaith  yn  seren  mor  danbaid  a'r  un  o 
honynt,  os  nad  i  ragori  arnynt  oll  mewn 
Ilewyrch,  yn  brawf  diymwad  o'i  ragor- 
iaethau  pregethwrol. 

Yr  ydym  eisioes  wedi  crybwyll  fod 
galwadau  o  bob  rhan  o'r  wlad  yn  gwlawio 
yn  gawodydd  arno,  can  gynted  ag  y  cafodd 
ei  dderbyn  yn  aelod  o'r  Cyfarfod  Misol. 

Y   TADAU    METHODISTAIDD. 


Wrth  gydsynio  a'r  galwadau  hyn  troseddai 
yntau  y  rheolau,  oeddent  yn  awr  wedi  cael 
eu  ffurfio  gyda  golwg  ar  ddynion  ieuainc 
yn  dechreu  pregethu.  Tystia  ef  mai  yn  ei 
anwybodaeth  y  gwnelai  hyny  ;  elai  dros  y 
ffiniau  am  na  wyddai  fod  ffiniau  yn  bod, 
oblegyd  ni  bu  neb  ar  y  ddaear  mwy  parchus 
o  reol  na  John  Ehas.  Gyda  golwg  ar  hyn 
dywed:  "Galwodd  rhai  o'r  hen  bregethwyr 
fi  i  gyfrif,  a  cheryddasant  fi  yn  garedig." 
Dywed  traddodiad  iddynt  fod  yn  arw  iawn 
wrtho,  y  byddent  yn  gosod  y  fflangell  ar 
ei  gefn  yn  ddiarbed,  a  lled  awgrymir  fod  y 
llymder  hwn  yn  codi  oddiar  eiddigedd  at 
ei  boblogrwydd.  Cyn  collfarnu  yr  hen 
frodyr  yn  Sir  Gaernarfon  dyhd  cymeryd  y 
pethau  canlynol  i  ystyriaeth  :  i.  Fod 
llawer  o'r  chwedlau  gyda  golwg  ar  eu 
hymddygiad  sydd  wedi  ein  cyrhaedd  ni  yn 
ddiameu  wedi  cael  eu  gorhwio ;  wrth 
dreiglo  i  lawr  o'r  naill  adroddwr  i'r  llall 
cynyddasant  fel  caseg  eira,  nes  erbyn  hyn 
y  maent  yn  fwy  anwir  na  gwir.  Y  mae 
rhai  o'r  pethau  a  adroddir  mor  wrthun,  yn 
bradychu  y  fath  ddiffyg  mewn  moes,  a'r 
fath  hyfdra  anweddaidd  yn  nglyn  ag  or- 
dinhadau  tỳ  Dduw,  fel  nas  gallant  fod  yn 
wirionedd  ;  y  mae  cymeriadau  uchel  y  rhai 
a  gyhuddir  yn  ddigon  i  brofi  eu  geudeb. 

2.  Dyhd  cofio  fod  John  Ehas  ar  y  cychwyn 
yn  meddu  llawer  o  hyfdra  dyn  ieuanc  an- 
wybodus  o  ganol  gwlad  ;  fod  ei  gonglau  a'i 
erwinder  heb  gael  eu  Uyfnhau,  a  bod  rhai 
pethau  annymunol  yn  nglyn  a'i  areithydd- 
iaeth,  oedd  yn  dolurio  teimlad  dynion 
diwylhedig  fel  Robert  Jones,  Rhoslan,  a 
John  Roberts,  Llangwm.  Cyfaddefai  ef 
ei  hun  ddarfod  i  Mr.  Richardson,  ac  wedi 
hyny  Mr.  Charles,  fod  yn  foddion  i  beri 
iddo  roddi  heibio  amryw  bethau  gwrthun. 

3.  Ofnai  yr  hen  frodyr  rhag  i'w  boblogrwydd 
digyffelyb  ei  ddifetha.  Yn  eu  golwg  hwy 
pechod  y  pechodau  oedd  balchder  ;  ar  y 
pechod  yma  y  curent,  rhagddo  y  gwylient, 
nid  oedd  pen  draw  ar  eu  gofal  rhag  i  un 
Iledrith  o  hono  lithro  i  galon  pregethwr 
ieuanc.  Gwelent  yn  Elias  arwyddion 
talent  arbenig,  a  chredent  mai  ei  berygl 
mawr  oedd  cael  ei  wneyd  yn  falch  gan  yr 
ymwybyddiaeth  o  hyny,  yn  gystal  a  chan 
y  galwadau  aml  a  dderbyniai  a'r  cynuU- 
eidfaoedd  a  dyrent  i'w  wrando.  Felly,  os 
curwyd  ef  gan  y  cyfiawnion  yn  Sir  Gaer- 
narfon,  yn  garedig  y  gwnaed  hyny,  ac 
ni  thorodd  eu  holew    penaf   hwy    ei    ben. 

4.  Nid  oedd  gronyn  o  eiddigedd  wrth 
wraidd  eu  ceryddon.  Profir  hyny  yn  amlwg 
gan  y  warogaeth  a  dalai  iddynt  yn  ystod 


eu  bywyd,  a'r  parch  a  goleddai  i'w  coffa- 
dwriaeth  ar  ol  iddynt  farw.  Ar  yr  un  pcyd 
diau  iddo  ef  deimlo  yn  ddwys  dan  yr 
oruchwyliaeth,  ac  nad  oedd  y  cerydd  iddo 
dros  yr  amser  presenol  hwnw  yn  hyfryd. 

Nid  hir  hefyd  y  bu  rhai  o'r  brodyr  heb 
newid  eu  barn  gyda  golwg  arno.  Adroddir 
fod  gan  Ehas  tua'r  adeg  hon  gyhoeddiad 
Sabbath  yn  y  Bala.  Tuag  yno  yr  aeth 
brydnhawn  dydd  Sadwrn,  ond  wedi  iddo 
gyrhaedd  cafodd  fod  Mr.  John  Roberts, 
wedi  hyny  o  Langwm,  yn  y  dref  o'i  flaen, 
a'i  fod  yntau  hefyd  i  bregethu.  Ei  gyfarch 
yn  oerllyd  a  wnaeth  Mr.  Roberts,  ac 
ychydig  a  gafodd  y  gŵr  ieuanc  ei  wneyd 
y  Sul  hwnw.  Y  dydd  Llun  canlynol  yr 
oedd  gan  Elias  gyhoeddiad  mewn  capel 
bychan  yn  un  o'r  cymoedd  cymydogaethol. 
Aeth  tuag  yno  yn  dra  digalon,  ac  yn  Ilwfr 
ei  feddwl,  ac  aeth  Mr.  Roberts  yn  Ilech- 
wraidd  ar  ei  ol.  Cafodd  afael  ryfedd  mewn 
gweddi  ar  y  cychwyn  ;  gofynai  gyda 
thaerni  am  gael  ei  arwain,  a'i  waredu  rhag 
rhuthro  yn  y  blaen  yn  ol  ei  fympwy  ei  hun. 
Bu  y  weddi  yn  ddigon  i  doddi  John  Roberts. 
Daeth  rhyw  lewyrch  hynod  ar  y  bregeth  a 
ganlynai ;  yr  oedd  nerth  o  dragywyddoldeb 
yn  cydfyned  a'r  gwirioneddau  a  draethid, 
fel  yr  oedd  y  drygionus  yn  crynu,  a'r  an- 
nuwiol  yn  toddi  fel  cwyr  o  flaen  tân,  ac  o 
braidd  y  medrai  yr  hen  efengylwr  beidio 
bloeddio  yn  ei  ymguddfan.  Aeth  yn  ei  ol 
i  Sir  Gaernarfon  a'i  feddwl  wedi  newid  yn 
hollol  gyda  golwg  ar  John  Elias,  a  dywedai 
wrth  y  brodyr  yno  fod  yr  Arglwydd  yn 
ddiau  gyda'r  Ilanc,  ac  y  dylent  hwythau  ei 
gefnogi  yn  mhob  modd  rhag  eu  cael  yn 
ymladd  yn  erbyn  Duw.  O'r  dydd  hwnw 
allan  bu  John  Elias  a  John  Roberts  yn 
gyfeillion,  ac  yn  cydlafurio  yn  ngwinllan 
Crist. 

Yr  ydym  wedi  cyfeirio  at  brinder  gwyb- 
odaeth  Elias  ar  ei  fynediad  allan  fel  pre- 
gethwr.  O  hyn  nid  oedd  neb  yn  fwy 
teimladwy  nag  efe,  nac  o'r  anfantais  a 
barai  hyny  iddo  yn  nghyflawniad  gwaith  ei 
swydd.  Clywsai  am  awduron  Saesneg 
wedi  ysgrifenu  yn  alluog  ar  bynciau  duw- 
inyddol,  ond  enwau  yn  unig  oeddynt  iddo 
ef  ;  nis  gallai,  oblegyd  ei  anwybodaeth  o'r 
iaith,  gymdeithasu  â  hwynt  trwy  gyfrwng 
eu  gweithiau,  na  chyfoethogi  ei  feddwl  â'u 
syniadau  godidog.  Cododd  hyn  awydd 
cryf  ynddo  am  gael  rhyw  gymaint  o  ysgol 
er  dysgu  Saesneg.  Y  pryd  hwn  yr  oedd  y 
Cymry  yn  Manchester  yn  dra  amddifad  o 
foddion  gras ;  daeth  John  Elias  atynt 
ryw  Sul,  a  rhoddodd  y  fath  foddlonrwydd 

iddynt  fel  y  gwnaethant  grefu  arno  am 
ddyfod  yno  i'r  ysgol,  gan  addaw  ei  borthi 
â  bara,  ei  wisgo  â  dillad,  a  thalu  am  ei 
addysg,  ar  yr  amod  ei  fod  yntau  yn  pre- 
gethu  iddynt  ar  y  Sabbathau.  Yr  oedd 
y  cynygiad  wrth  fodd  ei  galon,  ac  yn  y 
Cyfarfod  Misol  cyntaf  ar  ol  hyny  yn  Sir 
Gaernarfon  dyma  ef  yn  gosod  y  cais 
gerbron  y  frawdohaeth.  Eithr  derbyniad 
oeraidd  iawn  a  gafodd ;  nid  yn  unig  ni 
chaniatawyd  ei  gais,  ond  ceryddwyd  ef  yn 
llym  am  feddwl  am  y  fath  beth,  a  rhodd- 
wyd  ar  ddeall  iddo  mai  balchder  ei  galon, 
a'i  awydd  am  fyned  yn  bregethwr  mawr, 
oedd  yn  peri  iddo  son  ani  ysgol  a  dysgeid- 
iaeth.  Nis  gallwn  esbonio  ymddygiad  hen 
frodyr  Sir  Gaernarfon  o  gwbl,  oblegyd 
yr  oedd  amryw  o  honynt  wedi  cael  addysg 
dda.  Cawsai  Mr.  Richardson  ei  ddwyn  i 
fynu  ar  gyfer  yr  offeiriadaeth,  ac  yr  oedd 
yn  hyddysg  yn  yr  ieithoedd  clasurol.  John 
Roberts,  Llanllyfni,  hefyd  oedd  yn  ysgol- 
haig  pur  wych,  ac  oni  bai  am  ddygwyddiad 
anffodus  buasai  wedi  myned  i  athrofa  y 
Moraíiaid  yn  Nghaerefrog.  Paham  y 
rhwystrent  John  Ehas  i  gael  ychydig  o 
ysgol  i  ddysgu  Saesneg,  sydd  un  o'r  dirgel- 
edigaethau  nas  gall  neb  ei  esbonio  ;  rhaid 
ei  adael  i  Chwiliwr  y  calonau.  Modd 
bynag,  cymerodd  ef  y  gwrthodiad  gyda 
phob  gostyngeiddrwydd  ;  credai  eu  bod 
yn  gweled  peryglon  oeddynt  yn  guddiedig 
oddiwrtho  ef,  ac  mai  eu  gofal  am  dano,  ac 
am  achos  Duw,  a  barai  iddynt  ymddwyn 
fel  y  gwnaethant. 

Eithr  cryfhau  yr  oedd  ei  awyddfryd  am 
addysg.  Cyfarfyddai  yn  bur  fynych  â 
Mr.  Richard  Jones,  wedi  hyny  o'r  Wern, 
gẃr  ieuanc  a  gawsai  addysg  dda,  ac  oedd 
yn  agos  yn  gyfoed  iddo.  Soniai  Richard 
Jones  wrtho  am  yr  awduron  Seisnig,  a 
darllenai  ambell  ddarn  o  honynt,  gan 
gyfieithu  wrth  fyned  yn  y  blaen.  Gres- 
ynai  yntau  am  na  roddid  iddo  yr  allwedd 
i  agor  y  ddor  at  y  cyfryw  drysorau.  Cyn 
hir  gofynodd  i'w  frodyr  drachefn,  mewn 
Cyfarfod  Misol,  am  ganiatad  i  fyned  i 
ysgol  Mr.  Evan  Richardson  yn  Nghaer- 
narfon.  Hyn  a  roddwyd  iddo  ;  ac  er  na 
fu  yno  ond  am  ychydig  fisoedd,  dysgodd 
ddeall  y  Saesneg  yn  weddol,  a  daeth  yn 
gydnabyddus  i  raddau  mawr  â'i  gramadeg. 
Canmolai  ei  athraw  ef  yn  fawr  am  ei 
ddyfalwch  a'i  zêl ;  dywedai  na  fu  ganddo 
erioed  y  fath  ysgolor,  ac,  heblaw  ei  ym- 
roddiad  a'i  ymdrech,  fod  ganddo  allu  y 
tuhwnt  i  gyffredin  i  ddysgu  iaith.  Meddai 
Elias  :   "  Er  na  ddysgais  ddim  i  berffeith- 


rwydd,  eto  cefais  fy  rhoddi  ar  ben  y  ffordd 
i  ddysgu  amryw  bethau  fy  hunan  trwy 
gyfrwng  Ilyfrau.  Cefais  gymhorth  i  ym- 
roddi  i  lafurio  yn  ddiflino,  ddydd  a  nos, 
nes  i  mi  gyrhaedd  rhyw  raddau  o  wybod- 
aeth  cyffredinol  am  y  pethau  mwyaf  angen- 
rheidiol  i  mi  eu  gwybod,  gyda  golwg  ar  y 
gwaith  mawr  yr  ymaflaswn  ynddo.  ünd 
dysgu  yr  wyf  fi  eto  (yn  awr  yn  67  mlwydd 
oed),  ac  yn  gweled  mwy  o  angen  am 
ddysgu  bob  dydd."  Dywed  yn  mhellach 
ei  fod  wedi  penderfynu  na  chaffai  y  cynull- 
eidfaoedd  fod  ar  golled  oblegyd  na  chawsai 
ef  fanteision  dysgeidiaeth  yn  nyddiau  ei 
ieuenctyd. 

Bu  dyfod  i  gysylltiad  â  Mr.  Richardson 
o  fantais  ddirfawr  i  Elias  heblaw  mewn 
cysylltiad  âg  addysg.  Ymddengys,  er  ei 
dalent  areithyddol,  y  gwnelai  lawer  o 
ystumiau  gwrthun  ac  annaturiol  wrth 
siarad  ;  a  bod  ganddo  ryw  rwnc  anynad  a 
phoenus  yn  ei  wddf  pan  y  poethai  wrth  bre- 
gethu.  Penderfynodd  ei  athraw  y  gwnelai 
ei  feddyginiaethu  oddiwrth  y  meflau  hyn  ; 
dynwaredai  ef  iddo  ei  hun  ar  ol  myned  i'r 
tŷ  ;  gosodai  ei  gorph  yn  yr  un  agwedd  an- 
naturiol,  a  gwnai  y  cyffelyb  swn  â'i  wddf, 
nes  y  gwelodd  Elias  eu  gwrthuni,  ac  y 
diwygiodd  o  honynt  yn  hollol.  Ebai  ei 
Fywgraffwyr  :  "  Yn  fuan  wedi  hyny,  yr 
oedd  ei  holl  agweddau  yn  yr  areithfa  yn 
dra  phrydferth  a  theilwng,  ac  yn  gynllun 
addas  i  bob  pregethwr  ei  efelychu." 

Yn  ol  pob  hanes,  cyfododd  Elias  yn 
ffurfafen  y  weinidogaeth  fel  comed,  yn 
anterth  ei  dysgleirdeb,  a  phrin  y  gellir 
dweyd  iddo,  mewn  rhai  cyfeiriadau,  eniU 
cyfudd  at  ei  faintioli  yn  ystod  ei  fywyd. 
Diau  iddo  ychẅanegu  yn  ddirfawr  mewn 
cyfoeth  o  adnoddau,  mewn  coethder  iaith, 
mewn  priodoldeb  arddull,  ac  yn  yr  holl 
addurniadau  sydd  yn  cyfansoddi  perffeith- 
rwydd  areithyddiaeth  fel  celf.  Ond  mewn 
yni,  grym,  gwres,  a  fíresder,  ni  ragorodd 
ar  yr  hyn  ydoedd  ar  ei  gychwyniad  allan. 
Dyna  paham  y  dywedai  y  Parch.  WiIIiam 
Roberts,  Amlwch,  wrth  Dr.  Owen  Thomas : 
"  Ni  chlywsoch  chwi  erioed  mo  John 
Elias."  "  Erioed  mo  John  Elias  ?  "  ebai 
Dr.  Thomas  yn  ol,  "  do,  ganoedd  o  weith- 
iau."  "  Naddo,  erioed,"  meddai  yntau  ; 
"  Mr.  Elias  a  glywsoch  chwi.  Ni  chlyw- 
soch  chwi  erioed  mo /ö//7î  Elias."  Prawf 
cryf  fod  rhyw  nerthoedd  yn  cydfyned  â'i 
weinidogaeth  y  blynyddoedd  cyntaf,  tu- 
hwnt  hyd  yn  nod  i'r  hyn  a  brofid  yn  y 
rhan  ddilynol  o'i  oes.  Y  gwir  yw  na  fedrai 
cnawd  sefyll  o'i  flaen.     Ebai  hen  bererin  o 

Sir  Feirionydd,  sef  Mr.  Meredith  Morgan, 
o  Faes-y-Careiau,  wrth  y  Parch,  Owen 
Thomas,  D.D.  :  "  Mi  a  ddywedaf  i  chwi 
y  peth  cyntaf  erioed  a  glywais  am  John 
EHas.  Fe  ddaeth  Dafydd  Cadwaladr 
heibio  yma  ryw  ddiwrnod.  '  Yr  ydwyf  fi,' 
meddai,  '  wedi  bod  mewn  Cyfarfod  Misol 
tuhwnt  i  afon  yr  Abermaw,  ac  ar  dipyn  o 
daith  rhwng  y  ddwy  afon  yna,  ac  yr  ydwyf 
yn  galw  heibio  i  gael  tamaid  wrth  basio 
adref.'  '  Da  iawn,'  meddwn  inau,  '  y  mae 
yn  hofî  genyf  eich  gweled  bob  amser.' 
Wedi  tipyn  o  siarad  mi  ofynais  iddo  :  '  Pa 
fath  Gyfarfod  Misol  a  gawsoch  tuhwnt  i 
afon  yr  Abermaw  ?  '  '  Wel,'  ebai  yntau, 
'  yr  oedd  yno  ryw  fachgen  o  wehydd  o  Sir 
Gaernarfon ;  ac  y  mae  o  wedi  dechreu 
pregethu  ;  ac  fe'i  rhoison  o  i  bregethu  yn 
y  Cyfarfod  Misol ;  y  Brenhin  Mawr  a'i 
cadwo  rhag  cyfeihorni  ;  fe  fydd  yn  rhaid  i'r 
hohl  goelio  y  peth  'ddywed  o  /  '  " 

Cawn  yr  hanes  canlynol  am  y  modd  yr 
ymwelodd  John  Elias  gyntaf  âg  Ynys  Môn. 
Yr  oedd  Cyfarfod  Misol  i  gael  ei  gynal  yn 
Bryndu,  ac  aeth  brawd  oddiyno  i  Gaer- 
narfon,  at  Mr.  Richardson,  gan  grefu  arno 
am  ddyfod  i'r  cyfarfod  i  bregethu.  Nis 
gwelai  yntau  ei  ffordd  yn  glir  i  addaw,  ond 
dywedai  fod  ganddo  fachgen  yn  yr  ysgol 
oedd  yn  bregethwr  heb  ei  fath,  ac  yn  tra 
rhagori  arno  ef,  y  gwnelai  anfon  hwnw. 
Modd  bynag,  nid  oedd  dim  a  foddlonai  y 
brawd  ond  cael  y  prophwyd  ei  hun  ;  ac  er 
mwyn  cael  terfyn  ar  y  ddadl,  dywedodd 
Mr.  Richardson  y  deuai  os  medrai ;  ond 
os  na  allai  yr  anfonai  John  EHas,  Taen- 
wyd  y  gair  trwy  Fôn  y  deuai  Mr.  Evan 
Richardson  i'r  Cyfarfod  Misol ;  ni  awgrym- 
odd  y  genad  fod  unrhyw  amheuaeth  ar  y 
mater,  a  mawr  oedd  y  dysgwyhad  am  dano. 
Nid  y  blaenoriaid  a'r  pregethwyr  yn  unig 
ddarfu  ymgynull  i'r  cyfarfod,  daeth  holl 
Fethodistiaid  yr  ynys  oedd  yn  alluog  yno. 
Ond  yn  lle  Mr.  Richardson,  yr  athraw 
dysgedig,  a'r  pregethwr  poblogaidd,  dyma 
ryw  fachgenyn  gwladaidd,  tal,  ac  esgyrnog, 
na  chlywsai  neb  yn  flaenorol  am  ei  enw, 
yn  gwneyd  ei  ymddangosiad.  Hawdd 
dychymygu  mawredd  y  siomedigaeth.  Bu 
cryn  betrusder  am  ei  roddi  i  bregethu  yn  y 
Cyfarfod  IMisol,  ond  rhag  digio  Mr. 
Richardson  gosodwyd  ef  i  ddweyd  gair  o 
flaen  rhywun,  nas  gwyr  neb  yn  awr  pwy. 
Ymddengys  hefyd  mai  efe  oedd  i  ddechreu 
yr  odfa.  Darfu  i'w  osgo  wrth  esgyn  i'r 
pwlpud,  y  difrifwch  oedd  yn  argraffedig 
ar  ei  wedd,  y  defosiwn  a  ddangosai  wrth 
gael  ei  hunan  yn  y  lle  cysegredig,  a'r  dull 


parchedig  gyda  pha  un  yr  agorai  y  Beibl, 
argyhoeddi  y  gynulleidfa  fod  rhywbeth  yn 
y  llanc.  Cadarnhawyd  hyny  gan  ddar- 
lleniad  y  benod.  Cyrhaeddai  ei  lais  treidd- 
gar  gyrau  pellaf  y  gynulleidfa  ;  yr  oedd  ei 
oslef  mor  naturiol  ac  yn  cyfnewid  fel  y 
cyfnewidiai  ansawdd  y  mater,  a'i  bwys- 
lais  mor  darawiadol,  nes  y  teimlai  pawb 
fel  pe  na  chlywsent  y  benod  o'r  blaen,  a 
bod  y  darlleniad  yn  esboniad  o'r  fath  oreu 
arni.  Yr  oedd  y  weddi  a  ganlynodd  yn 
rhyfeddach  fyth.  Teimhdfod  ygẁr  ieuanc 
wedi  cael  mynediad  i  mewn  i'r  sancteidd- 
iolaf,  ei  fod  yn  ymyl  y  drugareddfa,  a 
cherbron  y  Presenoldeb  dwyfol  a  eisteddai 
rhwng  y  cerubiaid ;  dealHd  yn  fuan  fod  ei 
apeHadau  gwylaidd  a  thaer  wedi  cyrhaedd 
yr  orsedd,  a  bod  Duw  yn  ateb  allan  o'i 
fangre.  Cyn  i'r  weddi  orphen  nid  oedd  yr 
un  Hygad  sych  yn  y  lle.  Beflach  nid 
gorchwyl  anhawdd  oedd  pregethu;  diflan- 
asai  rhagfarn  y  bobl  fel  y  tawdd  eira  tàn 
belydrau  cynhes  yr  haul.  Pa  beth  oedd  ei 
destun  nis  gwyddom,  ond  cafodd  odfa  i'w 
chofio  byth ;  coffhâi  yr  hen  bobl  am  dani 
â'r  dagrau  lon'd  eu  llygaid  yn  mhen  degau 
o  flynyddoedd.  O'r  awr  hono  hyd  ddydd 
ei  farwolaeth  bu  John  Elias  y  pregethwr 
mwyaf  poblogaidd  yn  Môn.  Àr  derfyn 
y  cyfarfod  ymgasglai  y  blaenoriaid  o 
wahanol  ranau  yr  ynys  o'i  gwmpas,  gan 
grefu  am  gael  cyhoeddiad  ganddo,  ac  yr 
oedd  yntau  yn  hollol  barod  i  gydsynio. 

Yr  ydym  yn  cael  ei  fod  yn  bresenol 
yn  Nghymdeithasfa  Llanfair-Caereinion, 
Ebrill  II,  12,  1796;  ac  ymddengys  fod  y 
rhai  a  drefnent  y  moddion  cyhoeddus  wedi 
clywed  rhywbeth  am  dano,  felly  gosodas- 
ant  ef  i  ddechreu  un  o'r  cyfarfodydd. 
A  dywedir  fod  mwy  o  son  am  weddi 
ryfedd .y  bachgen  o  Sir  Gaernarfon,  fel  ei 
gelwid  y  pryd  hwnw,  nag  am  ddim  a  fu 
yn  y  Gymdeithasfa  hono.  Dywedai  Mr. 
Humphrey  Gwalchmai,  yr  hwn  nad  oedd 
ond  bachgen  ar  y  pryd,  fod  pawb  o'i 
gwmpas,  yn  gystal  ac  ef  ei  hun,  yn  foddfa 
o  ddagrau ;  "  yr  oeddem  yn  crynu,"  meddai, 
"  fel  pe  byddem  ar  ymddangos  gerbron 
brawdle  Crist."  Cyrhaeddodd  y  s\Vn  am 
ei  hynodrwydd  fel  pregethwr  y  Deheudir, 
a  theimhd  awydd  cryf  am  iddo  ddyfod  am 
daith  trwy  y  dalaeth.  Dywedai  y  Parch. 
Ebenezer  WilHams,  Sir  Faesyfed,  i'w  dad  a 
blaenor  araU  fyned  tua'r  adeg  hon  i  Gym- 
deithasfa  y  Bala,  yn  un  swydd  er  cael 
cyhoeddiad  John  ÉHas.  Y  cyntaf  y  taraw- 
sant  wrtho,  wedi  dyfod  i'r  dref,  oedd  Mr. 
John    Roberts,    wedi    hyny    o    Langwm. 

Mynegasant  eu  neges  wrtho,  a  gofynasant 
a  fyddai  y  Gymdeithasfa  yn  foddlon  can- 
iatau  i  Ehas  ddyfod  ar  daith  trwy  Ddeheu- 
dir  Cymru.  "  Er  mwyn  pobpeth,"  ebai 
Mr.  Roberts  yn  ol,  "gadewch  lonydd  iddo, 
i  gael  gweled  beth  a  wna  yr  Árglwydd 
o  hono.  Y  tebygolrwydd  yw  yr  ym- 
ddyrchafa  yn  uchel  iawn,  neu  y  syrthia  i'r 
dyfnderoedd.  Yr  ydym  ni  yn  credu  fod 
ynddo  ddefnydd  pregethwr  annghyffredin, 
os  na  chaiff  ei  ddyfetha  yn  awr  ar  y 
cychwyn."  Felly,  bu  raid  i'r  ddau  frawd 
o'r  Dê  ddychwelyd  yn  siomedig  iawn. 

Modd  bynag,  ni  fynai  y  Deheuwyr  eu 
gwarafun.  Cyfarfyddodd  Mr.  Ebenezer 
Morris  âg  EHas  pan  ar  daith  yn  Sir  Fôn  ; 
ffurfìodd  y  syniad  uchaf  ar  unwaith  am  ei 
gymhwysder  i'r  pwlpud,  a  llwyddodd  nid 
yn  unig  i  gael  ganddoaddaw  y  deuai  i'r  Dê 
os  cafifai  ganiatad,  ond  hefyd  i  gael  gan  y 
Cyfarfod  Misol  roddi  y  cyfryw  ganiatad 
iddo.  Wedi  cael  rhyddid  dyna  yntau  yn 
cychwyn.  Ar  ei  ffordd  pregethai  yn  Math- 
afarn,  cartreíle  y  Parch.  WilHam  Jones, 
wedi  hyny  o  Dol-y-fonddu,  ac  adroddwyd 
hanes  yr  odfa  hon  i  Dr.  Owen  Thomas, 
gan  Mr.  Morgan  Meredith,  yr  ydym  wedi 
cyfeirio  yn  barod  ato.  "  Yr  oedd  John 
EHas,"  raeddai  yr  hen  ẁr,  "  yn  pregethu 
allan  yn  y  buarth,  oblegyd  yr  oedd  yno 
ormod  o  bobl  o  lawer  i  fyned  i'r  tŷ  ;  yn 
wir,  yr  oedd  yno  dyrfa  fawr  iawn  o'i  flaen. 
Yr  oedd  Mrs.  Jones,  ac  un  o'r  morwynion, 
yn  y  tŷ,  yn  parotoi  ciniaw,  oblegyd  yr  oedd 
yno  lawer  iawn  o  ddyeithriaid  wedi  ym- 
gasglu  ;  ond  yr  oedd  hi  a'r  forwyn  yn  rhy  w 
ddyfod  aUan,  bob  yn  ail,  i  wrando  ychydig 
o'r  bregeth.  Y  testim  oedd  y  geiriau  yn 
loan  i.  29  :  '  Wele  Oen  Duw,  yr  hwn  sydd 
yn  tynu  ymaith  bechodau  y  byd.'  Ac  yr 
oedd  yn  pregethu  gyda  y  fath  nerth,  a 
goleuni,  ac  effeithiau,  nad  oeddem  ni  yn  y 
wlad  yma  erioed  wedi  clywed  dim  cyffelyb. 
Yr  oedd  y  bobl  o'i  íîaen  o,  fel  pe  gwelsech 
chwi  gae  gwenith  o  flaen  ystorm  fawr  o 
wynt.  Yr  oedd  yno  ddynion  mawr,  cryf- 
ion,  celyd,  yn  gwaeddi  aUan  am  eu  bywyd. 
Ond  toc,  fe  ddaeth  at  y  gair  hwnw,  '  y  teulu 
yn  rhy  fychan  i'r  oen  '  (gweler  Ex.  xii.  4  : 
'  Ond  os  y  teulu  a  fydd  ry  fychan  i'r  oen, 
efe  a'i  gymydog  nesaf  i'w  dŷ  a'i  cymer, 
wrth  y  rhifedi  o  ddynion  ;  pob  un  yn  ol  ei 
fwyta  a  gyfrifwch  at  yr  pen.')  '  Beth 
ydyw  y  tramwy,'  meddai,  'sydd  rhwng  Dê 
a  Gogledd,  a  rhwng  y  Gogledd  a'r  Dê  ? '  '  Y 
teulu  sydd  yn  rhy  fychan  i'r  Oen.'  '  Beth 
ydyw  y  cyffro  sydd  y  dyddiau  yma  i  anfon 
cenhadon  i  fiHynau  tywyU  India,  i  bagan- 


iaid  duon  Affrica,  ac  i  Iwythau  anwar 
Ynysoedd  Mòr  y  Dê  ?'  '  Y  teulu  sydd  yn 
rhy  fychan  i'r  Oen.'  I  ba  beth  y  daethoch 
chwi  yma,  ar  ganol  dydd  gwaith,  i  dynu 
dynion  oddiwrth  eu  gorchwylion  ar  amser 
prysur  fel  hyn  ?  '  Y  teulu  sydd  yn  rhy 
fychan  i'r  Oen.'  '  Bobl,'  meddai,  ac  yn 
codi  ei  lais  yn  uchel,  '  y  mae  y  wledd  ar  y 
bwrdd,  Duw  ei  hunan  sydd  wedi  ei  darpar  ; 
y  mae  cyflawnder  Duw  ynddi ;  y  mae 
croesaw,  y  mae  galwad  arnoch  i  gyd  i 
ddyfod  ati ;  yr  ydwyf  fi  wedi  dod  yma 
heddyw  yn  un  pwrpas  i'ch  hysbysu  fod  Ile 
i  chwi  wrth  y  bwrdd.  '  Y  mae  y  teulu  yn 
rhy  fychan  i'r  Oen.'  Ar  hyny  fe  aeth  yn 
waeddi  mawr  trwy  yr  holl  le  i  gyd.  Ac  yr 
oedd  Mr.  Jones,  Dol-y-fonddu,  un  o'r  dynion 
mwyaf  ei  faint  yn  yr  holl  wlad,  yn  gwaeddi 
ac  yn  neidio  fel  hogyn.  Gyda  hyny,  dyma 
y  forwyn,  yr  hon  y  pryd  hwn  a  ddygwyddai 
fod  allan,  mewn  dychryn  mawr  yn  rhedeg 
i'r  tý,  ac  yn  gwaeddi :  '  Meistres,  meistres, 
dowch  allan  mewn  mynyd,  mae  meistr 
wedi  myned  o'i  go.'  Yr  oedd  yno  y  lle 
rhyfeddaf  a  welsoch  chwi  erioed.  Allwch 
chwi  ddim  dychymygu  am  y  nerth  oedd 
gydag  o  y  pryd  hwnw.  Wel,  ni  a  aethom 
ar  ei  ol  o,  am  a  wn  i  bob  enaid  o  honom, 
i  Fachynlleth  y  noson  hono,  nes  oedd 
pobl  Machynlleth  wedi  dychryn,  yn 
meddwl  ein  bod  wedi  dyfod  i  gymeryd 
y  dref.  Nid  oedd  yno  ddim  digon  o  le  i 
haner  y  bobl  yn  y  capel.  Yr  oedd  yno  un 
o  hen  offeiriaid  y  Deheudir,  fyddai  yn 
dyfod  tua'r  Gogledd  yma  ar  gyhoeddiad, 
yn  ei  gyfarfod  o  yn  Machynlleth,  ac  fe 
feddyliodd  hwnw,  y  creadur  gwirion  !  mai 
ar  ei  ol  o  yr  oedd  y  bobl  wedi  dyfod,  ac  yr 
oedd  o  am  rwystro  John  EHas  i  gael 
pregethu,  Ond  fe  ddywedwyd  wrtho  mai 
ar  ol  y  dyn  ieuanc  yr  oedd  y  bobl  wedi 
dyfod,  ac,  os  na  chai  ef  bregethu,  yr  âi  y 
rhan  fwyaf,  os  nad  y  cwbl  o  honynt,  ymaith 
ar  unwaith.  Ac  felly  pregethu  ddarfu  iddo, 
yn  y  ffenestr  yno.  Ac  fe  gafodd  y  fath 
hwyl  y  noswaith  hono  drachefn,  fel  na 
wnai  yr  offeiriad  gynyg  pregethu  ar  ei  ol. 
Ac,  yn  wir,  yr  oedd  yn  llawer  callach  wrth 
beido  pregethu  nag  oedd  o  pan  am  ei 
rwystro  ar  y  dechreu.  A  therfynu  y  cy- 
farfod  trwy  weddio  a  wnaeth,"  Ychwanega 
Dr.  Thomas :  "  Dyma  yr  adroddiad  yn 
syml,  fel  y  cawsom  ni  ef  o  enau  yr  hen 
flaenor  ei  hunan,  Mawrth  12,  1850,  ac  yr 
ydym  yn  ei  ddodi  i  mewn  am  ein  bod  yn 
teimlo  y  byddai  yn  resyn  iddo  fyned  ar 
ddifancoll.  Yr  oedd  hyn,  can  belled  ag  y 
gallai  yr  hen  \Vr  gofio,  yn  agos  i'r  amser  y 

bu  farw  y  Parch.  Peter  Williams.  Ac  fe 
fu  ef  farw  Awst  8,  1796.  Os  felly,  nid 
oedd  Mr.  Elias  y  pryd  hyn  ond  ychydig 
dros  ddwy-ar-hugain  oed,  ac  heb  fod  yn 
pregethu  am  lawn  ddwy  flynedd." 

Er  mai  o'r  cyfarfod  a  nodwyd  yn  unig  y 
meddwn  ddesgrifìad,  yn  ol  pob  hanes  cafodd 
John  EHas  odfaeon  digyffelyb  ar  y  daith 
hon,  yn  y  rhai  y  gweithiai  yr  un  a'r  unrhyw 
nerthoedd.  Tystia  y  Parch.  Ebenezer 
Morris  i'w  ymweHad  fod  yn  foddion  i 
gychwyn  un  o'r  adfywiadau  cryfaf  a  mwyaf 
bendithfawr  y  bu  ef  yn  Hygad-dyst  o  hono. 
Nid  gormod  dweyd  iddo  ysgwyd  y  Deheudir 
o  gẁr  i  gẁr.  Llenwid  y  ffyrdd  gan 
ddynion  awchus  am  ei  wrando,  yn  ei  ganlyn 
o  ardal  i  ardal,  y  fath  na  welwyd  ei  gyffelyb 
er  marwolaeth  Daniel  Rowland.  Allan 
yn  yr  awyr  agored  y  pregethai  gan  amlaf 
oblegyd  maint  y  gynulleidfa.  Os  gosodid 
ef  i  lefaru  mewn  capel,  yn  y  ffenestr  y 
gwnelai  hyny  o  angenrheidrwydd,  gyda 
mwy  o  wrandawyr  y  tu  faes  i'r  muriau 
na'r  tu  fewn.  Ac  yr  oedd  y  dylanwad  a'r 
llewyrch  yn  annarluniadwy  ;  megys  rhuthr 
corwynt  yn  rhwygo  trwy  ganol  coedwig 
dew,  gan  adael  ar  ei  ol  brenau  cryfion  wedi 
eu  dryllio,  coedydd  talfrig  wedi  eu  dad- 
wreidddio,  a  changhenau  preiffion  wedi  eu 
hysgythru  ymaith,  yn  gyffelyb  oedd  rhuthr 
Elias  yn  nerth  Duw  ar  deyrnas  y  ty wyllwch 
y  tro  hwn.  Y  dewraf  ei  galon  o'r  cedyrn 
mewn  annuwioldeb  a  welwai  yn  ei  bresen- 
oldeb,  creaduriaid  celyd  a  groch-waeddant 
mewn  dychryn  ;  y  meddwon  wrth  y  canoedd 
a  adawsant  y  cwpan,  a'r  difeddwl  a'r  di- 
fater  a  ddaethant  wedi  eu  difrifoli  i  geisio 
am  le  yn  nhy  Dduw. 

Ymddengys  mai  un  odfa  galed  a  di- 
lewyrch  a  gafodd  yn  ystod  yr  holl  daith, 
ac  am  hono  yn  unig  y  crybwylla  efe. 
Pregethai  yn  Merthyr  Tydfil  ry  w  ddiwrnod 
am  ddau  o'r  gloch,  a  chan  y  fath  lewyrch 
oedd  ar  yr  odfa,  a'r  fath  awch  oedd  yn  y 
bobl  am  ei  wrando,  gwnaed  iddo  addaw 
pregethu  mewn  Ile  poblog  yn  y  gymydog- 
aeth,  Dowlais,  yn  oî  pob  tebyg,  am  chwech 
yn  yr  hwyr.  Rywfodd,  ac  oblegyd  rhyw 
reswm  nad  oes  genym  ni  yr  un  syniad  beth 
ydoedd,  yn  lle  cymeryd  pregeth  a  baratoisai, 
anturiodd  gymeryd  testun  hollol  newydd 
iddo,  gan  ymddiried  i'w  alluoedd  a'i 
hyawdledd,  ac  i'r  cymhorth  a  roddid  iddo 
ar  y  pryd.  Eithr  prin  y  dechreuodd  bre- 
gethu  cyn  iddo  deimlo  ei  fod  yn  euog  o 
bechod  dirfawr  yn  erbyn  Duw,  am  ryfygu 
ceisio  cyhoeddi  ei  Air  i  dyrfa  o  bechad- 
uriaid,  heb  gymeryd  y  llafur  hwnw  gyda'r 


gwirionedd,  mewn  dwys  fyfyrdod  a  gweddi, 
oedd  yn  briodol  ac  angenrheidiol.  Ani  y 
rhyfyg  a'r  hunanymddiried  hwn  cafodd  ei 
geryddu  yn  llyin  gan  ei  Dad  nefol;  aeth  yn 
dywyllwch  fel  y  fagddu  arno,  siomwyd  ef 
yn  gyfangwbl  yn  ei  alluoedd  naturiol,  a  bu 
raid  iddo  roddi  i  fynu  yn  Ilawer  cynt  nag 
y  bwriadai.  Can  gynted  ag  y  gorphenodd 
aeth  ar  ei  liniau  ar  waelod  y  pwlpud,  a 
chyda  gofid  anaele  a  Ilawer  o  ddagrau,  efe 
a  daer  erfyniodd  am  faddeuant,  ac  am  i 
Dduw  o'i  ras  ei  gadw  rhag  bod  yn  euog 
o'r  cyffelyb  amryfusedd  mwy.  Cofiodd  y 
wers  hon  byth.  Gyda  yr  eithriad  o'r  odfa 
ddilewyrch  yma,  yr  oedd  taith  gyntaf  John 
Elias  trwy  y  Deheudir  yn  ofnadwy  yn  ei 
dylanwad,  a  thrwyddi  ymddyrchafodd  yn 
ngolwg  pawb  i'r  safle  uchaf  yn  mysg 
pregethwyr  godidog  ei  ddydd.  Yn  mhen 
ychydig  wedi  hyn  gofynai  rhy wun  i  Siencyn 
Thomas,  Penhydd,  am  ansawdd  crefydd 
yn  Sir  Forganwg.  "  Crefydd,"  ebai  yntau, 
yn  ei  dduU  hynod  ei  hun,  "  nid  oes  yco 
ddim  son  am  grefydd  ;  son  y  mae  pawb 
am  John  Elias."  Dyna  ei  ddull  hynod  ef 
o  ganmol  y  pregethwr  ieuanc.  Diau  i 
hanes  Ilwyddiant  Elias  gael  ei  gludo  gyda 
buandra  i  Wynedd,  a  rhoddodd  derfyn  am 
byth  ar  y  rhagfarn  oedd  yn  meddyliau  rhai 
o'r  hen  frodyr  ato. 

Gwedi  dychwelyd  ymroddodd  i  lafurio 
yn  ddiarbed,  a  pha  le  bynag  yr  elai  yr  oedd 
effeithiau  rhyfedd  yn  cydfyned  a'i  weini- 
dogaeth.  Y  fath  oedd  y  syniad  a  goleddid 
am  dano  fel  y  rhoddwyd  ef  i  bregethu 
yn  Nghymdeithasfa  y  Bala  y  boreu  olaf 
yn  y  flwyddyn  1797,  a  dywed  Dr. 
Thomas  iddo  gael  odfa  y  pryd  hyny 
oedd  yn  coroni  yr  holl  Gymdeithasfa.  Ei 
destun  oedd  Esaiah  lin.  11  :  "O  lafur  ei 
enaid  y  gwel  ac  y  diwellir,  "  a  pharhaodd 
i  bregethu,  meddir,  am  awr  a  thri  chwarter. 
Dyna  y  tro  cyntaf  iddo  bregethu  mewn 
Cymdeithasfa  yn  Ngwynedd.  Pregethodd 
yn  Nghymdeithasfa  y  Bala  y  flwyddyn 
ganlynol,  a  phob  blwyddyn  o  hyny  hyd  ei 
farwolaeth,  gyda'r  eithriad  yn  unig  o'r 
flwyddyn  1832,  pan  y  lluddiwyd  ef  gan  y 
ddamwain  ofidus  a'i  cyfarfu. 

Y  pwynt  nesaf  yn  ei  hanes  yw  ei  briodas 
â  Miss  EIizabeth  Broadhead,  merch  henaf 
Mr.  Richard  Broadhead,  Tre'rgof,  Llan- 
badrig,  Môn,  yr  hyn  a  gymerodd  le  Chwef. 
22,  1799.  Cyfaill  y  priodfab  ydoedd  Mr. 
Richard  Jones,  wedi  hyny  o'r  Wern,  yr 
hwn  oedd  yn  gyfoed  ag  ef  fel  dyn  a  phre- 
gethwr,  a'r  hwn  a  bregethodd  y  prydnhawn 
hwnw  allan  wrth  y  tŷ  i  dyrfa  liosog  oddiar 

Gen.  iii.  20.  Yr  oedd  Richard  Broadhead  yn 
dirfeddianydd  lled  helaeth,  ac  yn  gefnog  ei 
amgylchiadau;  ond  ymsefydlasai  Elizabeth 
mewn  masnach  ar  ei  chyfrifoldeb  ei  hun 
yn  Llanfechell.  Darfu  i'w  thad,  yr  hwn 
oedd  yn  Eglwyswr  zêIog,  sori  wrthi  am 
briodi  pregethwr  tlawd  fel  John  Elias ;  ni 
roddai  iddi  ddim  fel  cynysgaeth,  ni 
chynorthwyai  hi  ychwaith  mewn  unrhyw 
fodd  yn  ystod  blynyddoedd  cyntaf  ei 
bywyd  priodasol,  pan  yn  ymladd  a'r  byd 
wrth  fagu  plant,  a  bygythiai  dori  ymaith 
oddiwrthi  bob  rhan  yn  yr  etifeddiaeth. 
Bu  yr  hen  ŵr,  fodd  bynag,  fyw  yn  ddigon 
hir  i  newid  ei  farn  am  ei  fab-yn-nghyfraith ; 
daeth  i  deimlo  ei  fod  yn  foneddwr  yn  mhob 
ystyr  o'r  gair  heblaw  meddiant  o  gyfoeth, 
ac  yn  ei  ewyllys  ddiweddaf  cafodd  Mrs. 
Elias  yr  un  gyfran  o'r  etifeddiaeth  a'i 
chwiorydd  eraill. 

Haedda  priod  John  Elias  sylw  arbenig. 
Hi  oedd  yr  henaf  o  chwech  o  ferched,  a 
chafodd  ei  dwyn  i  fynu  mewn  rhan  gydag 
ewythr  iddi,  yr  hwn  a  breswyliai  gyda'i 
chwiorydd  yn  Neuadd  Cemlyn,  ac  hefyd 
oedd  yn  oíîeiriad  yn  Eglwys  Loegr.  Yr 
oedd  efe  yn  llawn  rhagfarn  at  y  Method- 
istiaid.  Únwaith,  pan  yn  eneth  fechan, 
aeth  EIizabeth  i  ymweled  â'i  rhieni,  ac  ar 
ei  ffordd  trodd  i  dŷ  hen  íìaenor  a  breswyliai 
ar  eu  tir,  sef  Edward  Jones,  gŵr  a  gawsai 
ei  ymlid  o'r  naill  le  i'r  Ilall  oblegyd  ei 
grefydd.  Yr  oedd  y  teulu  ar  y  pryd  yn 
yfed  tê  ;  a  chafodd  merch  y  meistr  tir 
gwpanaid,  a  brechdan  fêl  gyda  hyny. 
Wrth  y  bwrdd  gyda  hwy  eisteddai  pre- 
gethwr  ;  rhoes  hwnw  ei  law  ar  ben 
EIizabeth  fach,  gan  ddweyd  :  '*  Fe  allai  y 
caiíf  hi  weled."  Er  na  wyddai  hi  y 
cysylltiadau,  gwnaeth  y  geiriau,  a  dull  y 
pregethwr  o'u  dweyd,  argraff  annileadwy 
ar  ei  meddwl.  Tybir  mai  ymddiddan  yn 
obeithiol  am  Iwyddiant  yr  efengyl  yr  oedd 
y  teulu  ar  y  pryd.  Y  fath  oedd  rhagfarn 
ei  hewythr  a'i  modryboedd  yn  y  Neuadd 
at  y  Pengryniaid,  fel  y  bnont  am  dair 
wythnos  heb  ymddiddan  â'u  nith  ar  ol 
iddi  ddweyd  ei  bod  wedi  galw  yn  nhŷ 
Edward  Jones.  Y  pregethwr  wrth  y 
bwrdd  oedd  un  George  Griffiths,  o'r 
Deheudir,  Ilefarwr  tra  rhagorol,  ond  â 
chrwb  ar  ei  gefn.  Pregethai  un  tro  yn 
dra  godidog  yn  Nghymdeithasfa  y  Bala  ; 
ar  ei  ol  pregethai  Robert  Roberts,  Clynog, 
yr  hwn  yntau  oedd  yn  gefngrwm,  nes 
gorchfygu  pawb.  Ar  derfyn  yr  odfa  dy- 
wedai  John  Jones,  Edeyrn,  wrth  y  pre- 
gethwyr  o'i  gwmpas  :    "  O,  frodyr,  gwyn 


fyd  na  byddai   crwmp  ar  gefn  pob  un  o 
honom." 

Ond  i  ddychwelyd  at  Miss  EIizabeth 
Broadhead.  Ymddengys  iddi  gael  addysg 
dda  ;  bu  am  gryn  amser  mewn  ysgol  yn 
Lloegr.  Yn  nhŷ  modryb  iddi,  a  breswyliai 
yn  y  Fronddu,  y  gafaelodd  y  gwirionedd 
gyntaf  yn  ei  meddwl,  wrth  wrando  pregeth 
yn  ddamweiniol.  Aeth  yn  dywydd  mawr 
arni  yn  nghylch  ei  mater  tragywyddol ;  a 
phan  welodd  ei  rhieni  a'i  pherthynasau  ei 
bod  yn  tueddu  at  y  Methodistiaid,  aethant 
yn  chwerw  eu  hyspryd,  fel  y  bu  raid  iddi 
ddianc  i  dŷ  ewythr  iddi  o  ochr  ei  mam, 
sef  Shadrach  Williams,  a  chydag  ef  y 
cafodd  noddfa.  Meddai  hithau  ddigon  o 
annibyniaeth  yspryd  i  beidio  pwyso  ar 
neb,  ac  agorodd  siop  ar  ei  chyfrifoldeb  ei 
hun,  mewn  tŷ  perthynol  i  Shadrach 
Williams,  yn  Llanfechell.  Yno  daeth  i 
gydnabyddiaeth  â  merch  ieuanc  dduwiol 
iawn  o'r  enw  Jane  Thomas.  Llawer  seiat 
felus  a  gafodd  y  ddwy.  "  Fel  hyn  yr  wyf 
íì,  Jane  anwyl,  yn  cael  fy  nghuro  gan 
ofnau  meddwl,  nes  yr  wyf  bron  digaloni," 
ebai  y  naill.  "  Mi  fum  i  yr  un  fath  a  chwi, 
Miss  Broadhead,"  meddai  y  Ilall,  "  ond  y 
gair  hwnw  sydd  fel  ar  fel,  a  darn  arall  o'r 
bregeth  a'r  bregeth,  a  roes  ymwared  i  mi." 
Daeth  yn  gwestiwn  iddi  â  pha  seiat  i 
ymuno,  am  nad  oedd  gan  y  Methodistiaid 
achos  yn  Llanfechell,  a  phenderfynodd  o'r 
diwedd  gynyg  eu  hunan  yn  aelod  yn  Llan- 
rhyddlad,  gan  y  cynhelid  y  cyfarfod 
eglwysig  yno  yn  y  prydnhawn,  a  bod  ei 
pherthynasau  hithau  yn  teimlo  yn  ddig- 
llawn  at  gyfarfodydd  y  nos.  Ryw  ddiwrnod 
dyna  hi  yn  cau  y  siop,  ac  yn  cychwyn  yn 
ofnus  am  Lanrhyddlad.  Prin  y  meddai 
ddigon  o  wroldeb  i  agor  y  drws,  a  dywedai 
wrthi  ei  hun  pan  yn  gosod  ei  Ilaw  ar  y 
gliced  :  "  O  Arglwydd  !  A  wrthodant 
hwy  fi  ?  "  Hen  bobl  gyífredin  yr  olwg 
arnynt,  ac  wrth  eu  íîyn,  oedd  y  swydd- 
ogion.  Synodd  arnynt  wrth  weled  merch 
ieuanc  brydferth,  wedi  gwisgo  yn  hardd, 
yn  dyfod  i'w  mysg.  Ebai  un  o  honynt, 
gan  ddynesu  ati,  a  gosod  ei  law  ar  spenccr 
o  muslin  gwyn  oedd  am  dani  :  "  Betty 
Broadhead,  beth  yw  hwn  sydd  am  danat  ? 
Os  wyt  am  gael  Ile  gyda  ni,  rhaid  i  ti 
beidio  gwisgo  peth  fel  hyn."  "  Mi  beidiaf, 
Owen  Jones  anwyl,"  ebai  hithau  yn  ol. 
Ei  derbyn  a  gafodd,  a  daeth  yn  anwyl 
iawn  gan  y  frawdoliaeth.  Un  tro  dywedai 
ei  phrofiad  mewn  Ilais  braidd  yn  isel. 
"  Pwy  sydd  yn  siarad  ? "  gofynai  hen 
flaenor  nad  oedd  yn  gweled  nac  yn  clywed 

yn  dda.  Atebwyd  mai  Elizabeth  Broad- 
head.  Ebai  yntau  yn  ol :  "  Gadewch  iddi 
ddweyd  ;  ni  chly  wais  i  erioed  mo  honi  heb 
ddalen  olewydden  yn  ei  chilfin." 

Mewn  canlyniad  i'w  briodas  symudodd 
Mr.  Ehas  i  Lanfechell  i  fyw,  ac  felly  Môn 
o  hyny  allan  sydd  yn  gysyUtiedig  â'i  enw, 
ac  wedi  cael  ei  hanfarwoh  trwyddo.  Digon 
ffwdanus  y  bu  ar  y  par  ieuanc  am  rai 
blynyddoedd.  Meddai  ef :  "Y  blynydd- 
oedd  cyntaf  ar  ol  priodi,  yr  oeddym  yn 
lled  drallodus  a  phrofedigaethus  o  ran  ein 
hamgylchiadau  bydol.  Byddai  fy  meddwl 
mewn  trallod  mawr,  gan  ofn  nas  gallem 
dalu  i'n  gofynwyr,  a  thrwy  hyny  fod  yn 
euog  o  wneyd  anghyfiawnder  â  dynion,  a 
thynu  gwaradwydd  ar  enw  ac  achos  Duw. 
Yr  oedd  yn  dda  i  mi  yn  yr  amgylchiadau 
hyny  fod  lle  i  fyned  at  orsedd  gras  ;  a 
bum  lawer  gwaith  yn  ceisio  gweddio  yn 
daer  am  i'r  Arglwydd  fy  nghadw  rhag 
gwneyd  anghyfiawnder  âg  un  dyn.  Nid 
oeddwn  yn  gofyn  nac  yn  dymuno  cyfoeth, 
ond  yn  unig  cael  modd  i  wneuthur  cyfiawn- 
der  â  phawb,  a  gallaf  ddweyd  i  Dduw  yn 
ei  fawr  drugaredd  fy  ngwrando  yn  hyny. 
Yn  mhen  ychydig  flynyddoedd  gwellhaodd 
ein  masnach,  fel  yr  oeddem  yn  gallu  byw 
yn  gysurus,  talu  ein  ffordd,  magu  ein 
plant,  a  rhoddi  ysgol  iddynt." 

Dynes  ardderchog,  un  o  bigion  y  ddaear 
fel  gwraig,  oedd  Mrs.  Elias.  Coleddai  yr 
un  syniad  a'i  phriod  am  urddas  y  weinid- 
ogaeth  fel  uchel  alwedigaeth,  am  bwysig- 
rwydd  safle  pregethwr  fel  cenad  dros 
Dduw  at  bechaduriaid,  ac  am  yr  angen- 
rheidrwydd  iddo  ymddarpar,  yn  mhob  ryw 
fodd,  er  iawn  gyflawni  dyledswyddau  ei 
swydd.  Felly,  hyd  yr  oedd  yn  ddichon- 
adwy,  cymerai  gyfrifoldeb  y  fasnach  ar  ei 
hysgwyddau  ei  hun.  Ei  henw  hi,  EIizabeth 
Elias,  oedd  ar  y  siop,  uwchben  y  drws. 
Ni  fu  enw  John  Elias  yno  erioed.  Hyd 
yn  nod  pan  yr  oedd  y  plant  yn  fân,  a 
thrafferthion  y  fasnach  a'r  teulu  yn  fawr, 
ymorchestai  i  wneyd  pob  trefniant  angen- 
rheidiol,  fel  na  rwystrid  ei  phriod  i  fyned 
at  ei  gyhoeddiad  neu  i  gychwyn  i'w  daith. 
Pan  fyddai  yn  ei  fyfyrgell  gofalai  na  chai 
neb  na  dim  aflonyddu  arno ;  na  biliau 
eisiau  ei  talu,  na  thrafaelwr  yn  gofyn  am 
orders,  na  phersonau  yn  dyfod  ar  neges, 
oddieithr  ei  fod  o'r  pwysigrwydd  mwyaf. 
Cadwai  y  plant  fel  na  chwareuent  ac 
na  wnelent  ystwr  yn  nghymydogaeth  yr 
ystafell,  gan  argraff'u  ar  eu  meddwl  ieuang- 
aidd  fod  eu  tad  yn  Ilafurio  gyda  gwaith 
mawr.     Hi  oedd  yn  cadw  y  fasnach,  a'r 


fasnach  oedd  yn  cynhal  y  teulu,  oblegyd 
nid  oedd  y  gydnabyddiaeth  a  dderbyniai 
Mr.  Elias  am  ei  lafur,  er  ei  boblogrwydd 
digyffelyb,  ond  hynod  fychan,  ac  nid  oedd 
ond  dim  i  deulu  ddibynu  arno.  Na  feddyl- 
ied  neb  ychwaith  mai  diwydrwydd,  a 
medr  i  drin  y  byd  yn  ffbrddus,  oedd  unig 
ragoriaethau  Mrs.  Elias.  Yr  oedd  o  feddwl 
tra  ysprydol,  yn  Uawn  defosiwn  ac  yspryd 
addolgar.  Pan  fyddai  Mr.  Elias  oddi- 
cartref,  yr  hyn  a  ddygwyddai  yn  bur  aml, 
cynhaliai  hi  y  ddyledswydd  deuluaidd  yn 
mlaen  yn  ddifwlch.  Nid  oedd  neb  ych- 
waith  mwy  awyddus  am  wrando  pregethu. 
Mor  adnabyddus  oedd  ei  hawydd,  a  chym- 
aint  ei  pharch  hithau  yn  mysg  yr  amaeth- 
wyr,  fel  mai  anaml  y  caffai  gerdded  i 
Lanrhuddlad  boreu  Sabbath,  yr  hwn  le 
oedd  tua  phedair  milltir  o  bellder  ;  gyda 
bod  y  ddyledswydd  deuluaidd  drosodd 
byddai  y  forwyn  yn  gwaeddi :  "  Mae  ceffyl 
y  Tymawr,"  neu  rywle  arall,  "  a'r  gwas, 
wrth  y  gareg  farch."  Un  o'r  rhai  mwyaf 
caredig  iddi  yn  yr  ystyr  hwn  oedd  Richard 
Hughes,  clochydd  Llanfechell.  Pan  y 
sylwai  hi  yn  ei  bresenoldeb  nas  gallai 
fyned  i  glywed  g\Vr  dyeithr  oedd  ar  ei 
daith  trwy  y  wlad,  am  nad  oedd  ganddi 
anifail  i'w  farchogaeth,  dyna  y  clochydd 
yn  cau  ei  ddwrn,  a'i  fawd  i  fynu,  ac  yn 
dweyd  :  "  Aros  gartref,  Mrs.  Elias  !  Na 
chewch,  mor  wired  i;  myfi  bia  Lion,  ac 
mai  hwnw  at  eich  galwad  y  pryd  y 
mynoch.''  Heblaw  diolch  am  bregethwyr 
na  welwyd  yn  aml  eu  hafal,  dylai  Cyfun- 
deb  y  Methodistiaid  gydnabod  y  nefoedd 
am  wragedd  pregethwyr,  oblegyd  hebddynt 
ni  allasai  y  gweinidogion,  er  cymaint  eu 
dawn,  gyflawni  y  gwaith  a  wnaethant. 
Yn  mysg  y  rhai  hyn  un  o'r  rhai  rhagoraf 
oedd  Mrs.  Elias,  ac  nid  oes  ond  goleuni  y 
dydd  mawr  a  ddatguddia  ddyled  Cymru 
iddi. 

Eithr  er  dewred  ei  ffydd,  yr  ydym  yn  ei 
chael  hithau  unwaith  yn  syrthio  i  ddi- 
galondid.  Aethai  llong  lawn  o  frethynau, 
a  nwyfau  eraill  o  gyffelyb  nodwedd,  yn 
ddrylliau  ar  greigiau  Cemmaes.  Credai 
trigolion  Môn  y  pryd  hwnw  mai  eu  heiddo 
hwy  oedd  yspail  y  môr,  fod  ganddynt  hawl 
gyfiawn  i  bobpeth  a  deflid  i  lan  ar  draeth 
eu  gwlad.  Felly  rhedodd  pawb  at  y  Ilong 
ddrylliedig,  gan  feddianu  pobpeth  y  gallent 
osod  eu  dwylaw  arno,  fel  nad  oedd  nemawr 
dŷ  yn  y  gymydogaeth  heb  ddigon  o  frethyn, 
a  phob  defnydd  dillad,  am  flwyddyn  neu 
ddwy.  Rhwng  hyn,  a  bod  siop  newydd 
wedi  cael  ei  hagor  yn  y  gymydogaeth,  bu 

siop  Mrs.  Elias  heb  neb  yn  dyfod  i  ofyn 
pris  llathen  o  frethyn  am  gryn  amser.  Pan 
yr  oedd  ei  phriod  oddicartref,  naill  ai  yn 
Llundain  neu  yn  y  Deheudir,  syrthiodd  i 
ddigalondid  rhag  ofn  nas  gallai  dalu  i'w 
gofynwyr,  ac  ÿsgrifenodd  ato  lythyr  tra 
thorcalonus.  Ysgrifenodd  yntau  yn  ol  yn 
ei  hanog  i  ymddiried  yn  Rhagluniaeth  y 
nefoedd,  fod  yr  Arglwydd  yn  sicr  o  ofalu 
am  danynt  hwy,  ac  am  ei  enw  ei  hun  ;  a 
bu  y  llythyr  hwn  yn  foddion  i'w  dirwyn  i 
fynu  o'r  pydew  dwfn  i  ba  un  y  cawsai  ei 
thaflu^gan  annghrediniaeth. 

Pan  symudodd  Mr.  Ehas  i  Fôn  yr  oedd 
Methodistiaeth  yn  burisel  yno.  Nid  oedd 
ond  ychydig  o  gapelau  yn  y  wlad,  a'r  rhai 
hyny  yn  fychain,  ac  yn  hynod  annghyfleus. 
Tlodion  gan  mwyaf  oedd  yr  aelodau,  ac 
ychydig  fyddai  y  gwrandawyr,  oddigerth 
pan  ddeuai  rhyw  bregethwr  hynod  a  phobl- 
ogaidd  o'r  Deheudir  trwy  yr  ynys.  Eithr  yr 
oedd  cynulleidfaoedd  cymharol  fawr  yn 
ymgynuli  yn  Amlwch,  ac  ychydig  leoedd 
eraiU.  Dau  bregethwr  o  ddim  enwog- 
rwydd  a  feddai  y  Methodistiaid  yn  Môn  y 
pryd  hwnw,  sef  Mr.  John  Jones,  Bodyn- 
olwyn,  yr  hwn  oedd  yn  gefnog  ei  amgylch- 
iadau,  yn  trafaelu  mewn  gig,  ac  o  herwydd 
ei  ddoniau  yn  cael  eistedd  yn  y  deyrn- 
gadair ;  a  Mr.  Richard  Lloyd,  Beaumaris, 
am  yr  hwn  y  cawn  grybwyll  eto.  Codasai 
g\vr  arall  o  enwogrwydd  mawr  yno,  sef  Mr. 
John  Jones,  Amlwch,  ond  yr  oedd  efe  er  ys 
tro  wedi  symud  i  Sir  Gaernarfon,  ac  yn 
cael  ei  adwaen  fel  John  Jones,  Edeyrn. 
Eithr  yn  fuan  wedi  dyfodiad  Mr.  Elias  i'r 
ynys  cyfododd  ynddi  amryw  o  bregethwyr 
grymus,  megys  y  Parchn.  W.  Roberts, 
Amlwch,  Cadwaladar  W'ilhams,  John 
Prydderch,  &c. 

Ar  unwaith,  gyda  ei  sefydliad  yn  yr  ynys, 
ymdaflodd  Mr.  Ehas  i  waith  yr  efengyl,  a 
hyny  yn  mhob  fFurf  arno,  gyda  yr  holl  yni 
â'r  penderfyniad  a'i  nodweddai.  Pregethai 
pa  le  bynag  y  caffai  gyfleustra,  mewn 
amaethdai,  yn  yr  awyr  agored  ar  lan  y 
môr,  neu  ar  ochr  mynydd,  neu  ar  fin  y 
ffordd  fawr  ;  a'r  fath  oedd  ei  ddawn  a'i 
aUu  pregethwrol  fel  y  cynullai  tyrfaoedd 
i'w  wrando,  pa  le  bynag  y  hefarai.  Daeth 
yn  fuan  y  gallu  ysprydol  cryfaf  o  fewn  y 
wlad.  Nid  gormod  dweyd  iddo  gynyrchu 
chwildroad  crefyddol  yn  eu  mysg,  ac  yn 
moesau  y  trigohon.  Yr  oedd  ei  lafur  agos 
yn  ddiderfyn.  Darllenai  yn  helaeth,  a 
myfyriai  yn  ddwys,  er  cael  pethau  addas 
i'w  llefaru  wrth  y  bobl  ;  ac  yna  ai  allan 
fel     cenad     y     nefoedd     gan     daranu    yn 


erbyn  annuwioldeb,  a  phregethu  efengyl  y 
deyrnas.  Yr  oedd  amrai  bechodau  yn 
uchel  eu  pen  yn  y  wlad  y  pryd  hwn  ;  ac 
heb  ymgynghori  â  chig  a  gwaed,  na  gofalu 
beth  a  ddywedai  neb  am  dano,  nid  oedodd 
ymosod  arnynt. 

Un  o  brif  bechodau  Môn  oedd  am- 
mharchu  y  Sabbath,  yr  hwn  bechod  nis 
gallai  yntau  ei  oddef.  Arferai  trigolion 
Llanfair-yn-Nghornwy,  ymgasglu  at  eu 
gilydd  ar  Sabbath  y  Sulgwyn  i  losgi  nyth 
cigfran,  yr  hon  a  nythai  flwyddyn  ar  ol 
blwyddyn  ar  ysgythredd  craig  serth,  a 
elwir  y  Gadair.  Tybid  fod  cywion  byw 
yn  y  nyth  ar  y  pryd.  Rhwyment  sypyn  o 
eithin  a  grug  wrth  eu  gilydd  gyda  chadwen 
haiarn,  ac  wedi  ei  danio  gollyngent  ef  i 
waered  hyd  at  y  nyth,  nes  gosod  hono 
yn  wenfflam,  a  rhostio  y  cywion  oedd 
ynddi.  Sal  oedd  y  difyrwch,  a  chreulawn 
yr  ymddygiad,  ond  meddai  ddigon  o  at- 
dyniad  i  gasglu  yn  nghyd  dorf  o  ynfydion. 
Wedi  arllwys  eu  creulondeb  ar  y  gigfran 
a'i  chywion  ai  y  bobl  i  yfed  i'r  tafarndai ; 
byddai  yno  feddwdod  mawr,  a  Uawer  o 
afreolaeth,  ac  nid  yn  anfynych  gorphenai 
yr  helynt  mewn  ymladdfeydd  gwaedlyd. 
Penderfynodd  Mr.  Elias  y  gosodai  derfyn 
ar  y  ddefod  waradwyddus.  Aeth  yno  i 
ganol  y  dorf  gan  bregethu  cysegredigaeth 
dydd  Duw,  a  dynoethi  y  pechod  o'i  halogi, 
ac  mor  effeithiol  fu  ei  bregeth  nes  y  darfu 
yr  arferiad  o'r  dydd  hwnw  allan. 

Adroddir  fod  amryw  bersonau  yn 
nghymydogaeth  Llanrhyddlad,  yn  yr  hwn 
le  yr  oedd  Mr.  Elias  yn  aelod  eglwysig, 
wedi  dysgu  intevliide,  yr  hon  y  bwriadent  ei 
chwareu  Sul  y  Pasg.  Pr  pwrpas,  codasid 
platfoym  uchel  allan  ar  y  maes.  Clywodd 
yntau  am  yr  amcan,  a  chyffrodd  ei  enaid 
ynddo.  Yno  yr  aeth  yn  nerth  ei  Dduw, 
ac  yn  ddiegwan  o  ffydd  ;  a  chwedi  esgyn  i 
le  amlwg  cymerodd  yn  destun  Josh.  vi.  26: 
"  Melldigedig  gerbron  yr  Arglwydd  fyddo 
y  gẁr  a  gyfyd  ac  a  adeilado  y  ddinas  hon, 
Jericho."  Y  fath  oedd  dylanwad  ei  eiriau 
fel  y  meddianwyd  y  dorf  gan  ddychryn  ;  y 
chwareuwyr  a  guddient  eu  penau  o'r  golwg 
mewn  cywilydd,  a  rhedasant  adref  ar  frys 
a  gosodasant  eu  Ilyfrau  ar  dân,  ac  ni  fu 
chwareu  interlude  yn  nghymydogaeth  Llan- 
rhyddlad  o  hyny  hyd  y  dydd  hwn.  Pre- 
gethodd  yr  un  bregeth  mewn  cyfarfod 
Ilygredig  yn  Mhentir,  a  chyda  y  cyffelyb 
ddylanwad.  Y  tro  hwn  aeth  y  chwareu- 
wyr  i'r  platfonn,  ond  cwympodd  hwnw 
i'r  Ilawr,  a  thorodd  y  prif  gampwr  ei 
fraich ;  yr  hyn,  gyda  phregeth  Mr.  Elias, 

a  roddodd  derfyn  tragywyddol  ar  yr 
arfcriad. 

Gan  fod  afonydd  a  ffrydiau  dyfroedd  yn 
brin  yn  Môn  ceir  yno  liaws  o  felinau  gwynt, 
ac  ni  phetrusai  nemawr,  os  byddai  awel 
yn  chwythu,  falu  ŷd  ar  y  dydd  Sabbath. 
Teimlai  Mr.  Ehas  y.n  ddwys  oblegyd  yr 
arferiad,  a  chyhoeddai  wae  ar  bwy  bynag 
fyddai  yn  yspeiho  Duw  o'i  ddydd.  Nid 
hir  y  bu  cyn  i  fehnau  gwynt  yr  ynys  gael 
gorphwys  oU  ar  ddydd  yr  Arglwydd,  faint 
bynag  fyddai  yr  angen  am  falu.  Arferiad 
arah,  hynod  o  niweidiol  i  foesgarwch  a 
chrefydd,  a  ífynai  yn  Môn  yr  adeg  hon, 
oedd  y  "  priodasau  gwahodd."  Byddai 
darllaw  helaeth  ar  gyfer  priodas,  a  dynion 
o  bell  ac  o  agos  yn  cyrchu  yno  i  yfed,  er 
budd  y  pâr  ieuanc.  Yn  ddieithriad  gor- 
phenai  y  priodasau  hyn  mewn  meddwdod 
ac  ymladdfeydd.  Nis  medrai  Mr.  Elias 
oddef  y  cyfryw  lygredigaeth  ;  taranodd  yn 
ei  erbyn  gyda  holl  frwdaniaeth  ei  natur. 
Ar  y  cyntaf,  ychydig  o  gefnogaeth  a  gaffai; 
yr  oedd  yr  arferiad  yn  hen  ac  yn  barchus 
yn  ngolwg  cymdeithas,  a  byddai  crefydd- 
wyr  yn  ymuno  yn  y  ddefod,  er  na  byddent 
yn  rhedeg  i  eithafion  rhysedd.  Ond  ni 
ddigalonodd  efe  ;  traddodai  areithiau  tan- 
llyd,  y  fath  na  fedrai  cnawd  eu  goddef,  yn 
erbyn  y  drwg  yn  y  seiat,  yn  y  Cyfarfodydd 
Misol,  ac  allan  o'r  pwlpud.  Yn  raddol 
llwyddodd  i  fowldio  syniad  y  wlad,  a 
chafodd  gan  y  Methodistiaid  benderfynu 
na  oddefent  neb  yn  aelodau  a  gyrchai  i'r 
cyfarfodydd  llygredig  hyn. 

Nid  ar  un  ffurf  penodol  o  bechod  ac 
anfoesoldeb  yr  ymosodai,  ond  ar  ddrwg  yn 
mhob  ffurf  arno.  Yn  fuan  wedi  iddo  ym- 
sefydlu  yn  y  sir  ymwelodd  yr  Arglwydd 
â'r  wlad  trwy  gynhauafau  gwlybion  iawn, 
a  hyny  dros  rai  blynyddau  yn  olynol. 
Mewn  canlyniad  aeth  ymborth  dynion  yn 
brin,  ac  yn  uchel  ei  bris.  Yr  oedd  y  dynion 
mwyaf  cefnog,  gan  gymeryd  mantais  ar  y 
prinder  i  ofyn  crogbris  am  eu  hŷd,  yn 
cynyddu  yn  gyflym  mewn  cyfoeth,  ac  yn 
pentyru  golud  ar  eu  gilydd,  tra  yr  oedd  y 
gweithwyr  yn  cael  eu  darostwng  i  dlodi 
dirfawr,  ac  yn  gorfod  dyoddef  eisiau 
angenrheidiau  bywyd.  Teimlodd  yntau  o'r 
herwydd,  a  chan  farnu  fod  dyledswydd  yn 
galw,  cyfansoddodd  bregeth  ofnadwy  o  lem 
yn  erbyn  cybydd-dod,  ac  annrhugarawg- 
rwydd,  oddiwrth  Esaiah  lvii.  17:  "  Am 
anwiredd  ei  gybydd-dod  ef  y  digiais,  ac  y 
tarewais  ef ;  ymguddiais,  a  digiais,  ac  efe 
a  aeth  rhagddo  yn  gildynus  ar  hyd  ffordd 
ei  galon."     Traddododd  y  bregeth  hon,  ac 


amryw  bregethau  eraill  o  gyfìfelyb  nodwedd, 
ar  hyd  a  lled  y  wlad,  a  mawr  fu  y  cyíîro  a 
gynyrchwyd  ganddo.  Byddai  rhai  o'i 
wrandawyr  yn  ei  feio  yn  drwm,  os  nad  yn 
ei  gablu  ;  dywedent  ei  fod  yn  cymeryd 
mantais  annheg  ar  y  pwlpud,  ac  yn  ymyr- 
aeth  â  mater  nad  oedd  yn  perthyn  iddo. 
Ond  y  fath  oedd  y  nerthoedd  oeddynt  yn 
cydfyned  â'i  eiriau,  a'r  argyhoeddiadau  a 
gariai  i  gydwybodau  pawb,  fel  na  feiddiai 
neb  ei  wrthwynebu  yn  ei  wyneb.  A  thystiai 
Mr.  Roberts,  Amlwch,  i'w  ymdrechion 
ddwyn  ymwared  i  dlodion  yr  ynys,  trwy 
dueddu  y  rhai  a  feddent  helaethrwydd  o 
dda  y  byd  hwn  i  dosturio  wrth  y  rhai 
oeddent  mewn  cyfyngder. 

Cawsai  ei  feddwl  ei  lenwi  yr  adeg  hon, 
wrth  sylwi  ar  agwedd  wasgedig  y  wlad,  â'r 
syniad  fod  y  Duw  mawr  am  roddi  y  genedl 
i  fynu  i  farn,  oni  ddychwelai  ar  fyrder 
oddiwrth  ei  phechod.  Credai  fod  llwydd- 
iant  Prydain  Fawr  trosodd  oni  chymerai 
edifeirwch  dwys  le  ar  unwaith.  Geilw 
Mr.  Roberts,  Amlwch,  ei  bregethau  yr 
adeg  hon  yn  rhai  dychrynllyd.  Teimlai  y 
gwrandawyr  wrth  ei  glywed  yn  llefaru 
oddiar  Hosea  ix.,  xii.,  &c.,  fel  pe  buasai 
barn  y  dydd  mawr,  gyda  ei  holl  ddychryn- 
feydd,  yn  ymagor  arnynt  ar  y  pryd.  Ond 
wedi  gyru  y  dorf  i  íìn  anobaith,  dangosai 
fod  rhyw  gymaint  o  sail  i  obeithio  am 
arbediad  yn  y  geiriau,  "  Gwae  hwy  pan 
ymadawyf  oddiwrthynt."  Gwaedda  gydag 
effaith  annirnadwy  :  "  A  ydyw  efe  ddim 
wedi  ymadael  a'n  cenedl  ?  Nac  ydyw ! 
nac  ydyw  !  Ond  y  mae  y  gogoniant  wedi 
symud  o'r  lle  y  bu, — nid  ydywar  y  drugar- 
eddfa,  nid  yw  yn  y  pregethau,  fel  yn 
nyddiau  Harris  a  Rowland.  Nis  gwn  i 
yn  y  byd  pa  un  ai  ar  y  rhiniog,  ai  ar  ganol 
y  ddinas,  ai  ar  y  mynydd  y  mae  y  gogoniant 
heddyw.  Nid  yw  yn  ei  le  pa  fodd  bynag. 
Ond  mi  anturiaf  ddweyd  oddiwrth  y  gair 
yma  'pan '  ei  fod  yn  ngyrhaedd  rhai  crynedig 
i  alw  ar  ei  ol !  "  Wedi  hyny,  bloeddiai, 
a'r  dagrau  yn  Ihfo  dros  ei  ruddiau,  "  O 
Arglwydd,  a  gaiff  y  rhai  celyd  hyn  dy 
weled  yn  troi  yn  ol  i'th  gysegr,  yn  he  eu 
damnio  ?  Yr  wyf  yn  dychymygu  clywed 
llais  Duw  yn  ateb,  '  Cânt,  os  ydynt  yn 
cydnabod  eu  bai.'  "  Gyda  hyn  dyma  yr 
argae  yn  tori,  a  diolchgarwch  y  gynuUeidfa 
yn  ymarllwys  allan  mewn  mawl  a  chlod- 
foredd. 

Mewn  gwirionedd,  bu  ei  ddyfodiadi  Fôn 
fel  ysgydwad  daeargryn  cryf.  Teimlodd 
y  trigülion  ar  unwaith  fod  gallu  aruthrol 
wedi  dyfod  i'w  mysg,  a  chodasant  fel  un 

gŵr  i  wrando  ar  y  pregethwr  rhyfedd. 
Prin  yr  oedd  poblogrwydd  loan  Fedyddiwr 
ar  ei  ymddangosiad  cyntaf  yn  nghyftiniau 
yr  lorddonen,  pan  yr  atdynai  ato  holi 
Judea,  yn  rhagori  ar  eiddo  Mr.  EHas  yn 
Ynys  Môn.  Methai  yr  annuwiolion 
gwaethaf  ymatal  rhag  dyíod  i'w  glywed  ; 
unwaith  y  deuent  o  fewn  cyrhaedd  ei  ar- 
eithyddiaeth  byddai  dychrynfeydd  y  byd 
tragywyddol  yn  ymdori  arnynt  ;  gwyneb- 
lasent  yn  ei  bresenoldeb,  curai  eu  ghniau 
yn  nghyd,  a  phrin  y  teimlent  fod  yspryd 
ynddynt.  Dwysbigwyd  canoedd,  ychwan- 
egwyd  lluoedd  at  yr  eglwysi,  daeth  galwad 
am  helaethu  capelau  ac  adeiladu  rhai  new- 
yddion  dros  y  wlad,  a  chyfododd  y  Meth- 
odistiaid  o  fod  yn  wrthddrychau  dirmyg 
ac  erlid  i  gael  eu  parchu  gan  gymdeithas, 
ac  yn  ailu  yn  y  tir.  O  hyn  allan  bu  John 
Elias  yn  eilun  Môn.  Edrychai  pawb  i 
fynu  ato  fel  prophwyd  Duw.  Bonedd  y 
tir  a'u  parchent,  y  tlawd  a'r  rheidus  a  ym- 
gryment  iddo,  a  phan  ei  cyhoeddid  i 
bregethu  llawenychai  torf.  Nid  oedd  na 
g\vr  dyeithr  o'r  Deheudir,  na  neb  arall,  yn 
cael  edrych  arno  yn  hafal  iddo  fel  pre- 
gethwr.  Fel  amgylchiad  bychan  yn  dangos 
y  parch-a  delid  iddo,  adroddir  ei  fod  un- 
waith  yn  myned  mewn  cryn  frys  i  gyf- 
eisteddfod  Cymdeithasfa  Caernarfon  ;  pan 
ddaeth  i  olwg  y  gainc  fôr  sydd  yn  gwahanu 
y  ddwy  sir,  gwelai  fod  y  cwch  wedi 
cychwyn  eisioes  am  Arfon,  a  gwnaeth 
arwydd  ar  y  cychwyr  i  ddychwelyd  mor 
fuan  ag  y  medrent.  Er  fod  amryw  bobl  o 
urddas  yn  y  bâd  ar  y  pryd,  trodd  y  rhwyf- 
wyr  yn  eu  holau  ar  unwaith,  er  mwyn  ei 
gymeryd  ef  i  mewn.  Nid  oedd  yr  hen 
John  Jones,  Bodynolwyn,  mewn  un  modd 
yn  hoffi  hyn,  ac  meddai  rhwng  difrif  a 
chellwair,  "  Beth  ydym  ni  wedi  ei  wneyd 
i'r  cychwyr  yma  pan  y  maent  yn  parchu 
John  Elias  gymaint  yn  fwy  na  ni  ?  " 

Am  y  cyfnod  hwn  dywed  Mr.  Elias : 
"  Byddwn  yn  teithio  llawer  yn  y  blyn- 
yddoedd  hyny,  ac  wedi  hyny  hefyd ;  yn 
myned  i'r  Deheudir  unwaith  bob  dwy 
flynedd,  a'r  flwyddyn  arall  i  Lundain, 
heblaw  myned  i  amryw  o  siroedd  Gogledd 
Cymru,  ac  i  LiverpooI,  Manchester,  &c. 
Er  y  byddai  tyrfaoedd  Iliosog  iawn  yn 
gwrando,  a  Ilawer  yn  ymddangos  fel  pe 
byddent  yn  cael  rhywbeth  wrth  wrando, 
cadwodd  yr  Arglwydd  fi  rhag  ymchwyddo. 
Gan  fod  fy  nghalon  mor  Iygredig,  a'r  diafol 
mor  gyfrwys  a  diwyd,  bum  yn  crynu  lawer 
gwaith  rhag  cael  fy  nhemtio  i  falchder  o 
herwydd    fy    nihoblogrwydd.     Ond  gwar- 


edodd  yr  Arglwydd  fi  trwy  ei  ras.  Byddai 
ystyried  diffygion  acammherffeithrwydd  fy 
mhregethau  goreu  yn  peri  i  mi  alaru  yn 
ddwys  lawer  gwaith,  hyd  yn  nodybregeth 
a  ganmolid  gan  y  bobl;  a  bu  yn  dda  genyf 
lawer  noson,  ar  ol  pregethu,  gael  cyfle  i 
weddío  am  olchi  ymaith  halogrwydd  fy 
mhregethau  a'm  gweddíau  yn  ngwaed  yr 
Oen.  Byddai  meddwl  hefyd  am  y  miloedd 
oedd  yn  gwTando  arnaf  heb  gael  dim 
lleshad,  yn  peri  i  mi  dristwch  a  galar  dwys, 
am  fy  mod  yn  teithio  y  gwledydd  mor  ddi- 
fudd."  Dyma  brofiad  un  o'r  pregethwyr 
a  arddelwyd  fwyaf  yn  Nghymru,  ac  nis 
gall  amheuaeth  fod  parthed  gonestrwydd 
ei  gyfaddefiad. 

Am  ychydig  o'i  deithiau  y  meddwn 
hanes,  ac  ni  fedrem  adrodd  am  danynt 
oll,  o  ddiff"yg  lle,  hyd  yn  nod  pe  bai  y 
wybodaeth  angenrheidiol  genym  ;  ond 
teimlwn  angenrhaid  i  roddi  talfyriad  o 
hanes  ei  daith  i'r  Deheudir  yn  y  flwyddyn 
1801,  allan  o'i  bapyrau  ef  ei  hun.  Nid 
annhebyg  mai  dyma  ei  ail  daith  i'r  Dê,  a'r 
gyntaf  iddo  ar  ol  ymsefydlu  yn  Môn. 
Cychwynodd  o  Lanfechell  dydd  Llun, 
Gorphenaf  20,  ac  yr  oedd  i  bregethu  yn 
Waunfawr  y  noson  hono.  Yr  oedd  yr 
hîn  yn  boeth,  ac  yntau  yn  teimlo  yn  Ilesg, 
fel  yr  oedd  wedi  blino  yn  enbyd  cyn 
cyrhaedd  y  Ile,  ac  yr  oedd  amser  dech- 
reu  wedi  pasio  yn  mhell.  Llefarai  Mr. 
Richardson,  Caernarfon,  i  aros  ei  ddyfod- 
iad,  Teimlai  yn  hyderus  wrth  esgyn  i'r 
pwlpud  fod  ganddo  genadwri  oddiwrth 
Dduw,  ac  ni  siomwyd  ei  ddysgwyliadau. 
Dranoeth,  sef  y  21,  Uefarai  yn  Meddgelert 
am  ddeg,  oddiar  Eph.  i.  7  :  "  Yn  yr  hwn  y 
mae  i  ni  brynedigaeth  trwy  ei  waed  ef ;  " 
yn  y  Penrhyn,  am  ddau,  oddiar  Eph.  i.  ig  : 
"  A  pheth  yw  rhagorol  fawredd  ei  nerth 
ef  tuog  atom  ni  y  rhai  y'm  yn  credu  ;  "  ac 
yn  Harlech,  y  nos,  oddiar  yr  un  testun  ag 
yn  Meddgelert.  Bu  yr  Arglwydd  yn  dda 
wrtho  trwy  y  dydd.  Ar  yr  22ain,  llefarai 
yn  y  Dyfí'ryn  yn  y  boreu,  yn  Abermaw 
am  ddau,  ac  yn  Llwyngwril  y  nos.  Boreu 
y  23,  yr  oedd  ei  gyhoeddiad  yn  Bryncrug  ; 
ac  wrth  weled  y  bobl  yn  gadael  gwaith  y 
cynhauaf,  ac  yn  ymgasglu  yn  lluoedd  i'w 
wrando,  teimlai  ei  feddwl  yn  dra  therfysg- 
Iyd  o'i  fewn,  rhag  y  byddai  yr  Arglwydd 
yn  absenol.  Ond  siomwyd  ef  yr  ochr 
oreu,  cafodd  oleuni  newydd  i'w  feddwl  ar 
Grist,  fel  gwreiddyn  y  Cristion,  yn  rhoddi 
ynddo  sudd  ac  ireidd-dra ;  a  bod  yr  ireidd- 
dra  hwnw  yn  dyfod  nid  trwy  rinwedd  y 
tynu   o   du'r  credadyn,  ond  trwy  y  nerth 

grasol  sydd  yn  Nghrist,  yn  gweithio  i  fynu 
o'r  gwreiddyn  i'r  canghenau.  Erbyn  y 
prydnhawn  daethai  i  Pennal  ;  ei  destun 
oedd,  Marc  xviii.  38  :  "  Canys  pwy  bynag 
a  fyddo  cywilydd  ganddo  fì  a'm  geiriau," 
&c. ;  ac  erbyn  myned  at  y  gwaith  yr  oedd 
blas  newydd  arno.  Yr  oedd  yr  Arglwydd 
yn  agos  iawn  ato  yn  Machynlleth  y  noson 
hono  pan  y  llefarai  oddiar  Job  vii.  17: 
"  Pa  beth  yw  dyn  pan  fawrheit  ef  ?  " 
Synai  at  y  parch  a  roddid  iddo  yma,  ac  at 
yr  ymgeledd  a  dderbyniai  oddiar  ddwylaw 
rhai  o  radd  uchel  yn  y  byd  ;  ond  teimlai 
nad  oedd  hyn  yn  ddim  yn  ymyl  yr  an- 
rhydedd  o  gael  bod  gyda  gwaith  yr  lesu. 

Boreu  y  a^ain,  y  mae  yn  sangu  ar 
ddaear  y  Dê,  ac  yn  pregethu  yn  Nhre'r- 
ddol.  Ychydig  o  bobl  a  ddaethai  yn 
nghyd,  ond  nid  oedd  yr  Arglwydd  wedi 
llwyr  guddio  ei  wyneb.  Am  ddau  yr  oedd 
yn  Llanfihangel  ;  lago  i.  22  oedd  y  testun  ; 
a  "  gwneuthurwyr  y  gair"  oedd  y  mater. 
Cafodd  yma  odfa  effeithiol  iawn.  Y  nos, 
pregethai  yn  Mhenllwyn,  oddiar  Phil.  i. 
11:  "  Wedi  eich  cyflawni  â  ffrwythau 
cyfiawnder."  Dydd  Gwener,  aeth  i  Cynon 
erbyn  deg.  Cywilyddio  arddel  Crist  oedd 
y  pwnc,  a  chafodd  lawer  o  gymhorth  wrth 
bregethu.  Erbyn  dau  aethi  Aberystwyth, 
ac  er  mai  dydd  Sadwrn  ydoedd,  yr  oedd 
seiat  ar  ol  y  bregeth.  Y  testun  oedd, 
Eph,  iv.  30  :  "  Na  thristewch  lân  Yspryd 
Duw;"  yn  drwm  y  cerddai  yr  olwynion, 
ac  eto  teimlai  fod  ganddo  genadwri,  er  mai 
ychydig  a  ymddangosai  fel  yn  ei  chlywed. 
Dywed  fod  eglwys  Aberystwyth  y  pryd 
hwn  mewn  cyflwr  tra  difrifol ;  fod  meddw- 
dod  yn  uchel  ei  ben  yn  mysg  yr  aelodau, 
ie,  yn  mysg  y  blaenoriaid.  Y  seiat  hono 
diarddelwyd  un  am  feddwdod,  a  gwrthodid 
derbyniad  i  un  arall  oblegyd  yr  un  bai. 
Ar  yr  un  pryd  teimlai  lawenydd  o  herwydd 
ymgais  yr  eglwys  i  ymlanhau  ;  wedi  glan- 
hau  y  tŷ,  y  denfl,  efallai  yr  ymddangosai 
y  Shecina.  Dranoeth  oedd  y  Sabbath,  a 
phregethodd  ddwy  waith  drachefn  yn 
Aberystwyth,  sef  am  naw  yn  y  boreu, 
oddiar  Rhuf.  iii.  31,  ac  am  ddau  oddiar 
Marc  ix.  49.  Teimlai  yn  gythryblus 
ynddo  yn  y  rhagolwg  ar  yr  odfaeon 
hyn,  yn  un  peth  am  y  gorfyddai  iddo  bre- 
gethu  ar  ol  Mr.  WiIIiams,  Lledrod,  ond 
cafodd  gymorth  oddiwrth  Dduw,  yn  ar- 
benig  yn  y  boreu,  a  theimlai  fod  ganddo 
achos  diolch.  Y  nos,  llefarai  yn  Llanilar ; 
nid  oedd  o  un  defnydd  ceisio  myned  i'r 
capel  gan  faint  y  dyrfa,  diau  fod  canoedd 
wedi  ei  ganlyn   o  Aberystwyth,    ac   allan 


wrth  ochr  y  capel  y  bu  raid  iddo  bre- 
gethu.  Rhuf.  viii.  29  oedd  y  testun  : 
"  Pob  peth  yn  cydweithio  er  daioni  i'r 
rhai  sydd  yn  caru  Duw,"  a  chafodd  odfa 
hynod  o  efifeithiol,  dywed  i  ryw  awel 
neillduol  ddisgyn  ar  y  bobl  yno.  Dydd 
Llun,  y  27ain,  yr  oedd  yn  Llangwyryfon 
am  ddeg,  yn  Lledrod  am  ddau,  ac  yn 
Swyddffynon  yn  yr  hwyr.  Cafodd  wyneb 
yr  Arglwydd  i  raddau  mwy  neu  lai  yn  y 
tair  odfa. 

Dydd  Mawrth,  yr  28ain,  dechreuai  y 
Gymdeithasfa  yn  Llangeitho,  ond  gorfod- 
wyd  Mr.  Elias  i  fyned  i  bregethu  i  Blaen- 
penal  erbyn  saith  yn  y  boreu,  a  chafodd 
arwydd  o  foddlonrwydd  Duw.  Yn  dra 
phryderus  yr  oedd  yn  wynebu  ar  y  Gym- 
deithasfa  ;  dywed  fod  pethau  yn  cael  eu 
trin  yn  y  cyfarfod  deg  o'r  gloch  a  thuedd 
ynddynt  i  godi  terfysg.  Pa  beth  oeddynt, 
nis  gallwn  ddyfalu  yn  awr  ;  yr  oedd  pwnc 
y  Neillduad  heb  ddechreu  cynhyrfu,  ond  y 
mae  yn  dra  sicr  eu  bod  yn  dal  rhyw 
gysylltiad  â  pherthynas  y  Corph  a'r  Eg- 
Iwys  Sefydledig.  Am  bedwar,  pregethai 
ar  y  maes  ar  ol  Ebenezer  Morris.  Teimlai 
hyn  yn  brofedigaeth  fawr ;  yr  oedd  Mr. 
Morris  yn  hŷn  pregethwr,  ac  yn  enwog  trwy 
Gymru,  tra  nad  oedd  Mr.  Elias  ond  dyn 
ieuanc  saith-ar-hugain  oed.  Eto,  medrai 
weddîo  yn  daer  am  i  Mr.  Morris  gael  cym- 
horth,  a  chafodd  flas  annghyffredin  wrth 
wrando  arno.  Cafodd  yntau  lawer  o  gym- 
horth  wrth  lefaru  am  fawredd  nerth  Crist  at 
y  rhai  sydd  yn  credu.  Y  noswaith  hono 
pregethai  mewn  tỳ  fferm  o'r  enw  Goetre. 
Dranoeth,  sef  y  ^^ain,  oedd  ddydd  mawr 
yr  wyl.  Cynhelid  cyfarfod  i'r  pregethwyr 
a'r  blaenoriaid  am  naw,  ac  wrth  fod  Mr. 
Elias  yn  dechreu  trwy  weddi  cafodd  afael 
ryfedd,  yn  enwedig  wrth  eiriol  am  i'r  Ar- 
glwydd  eu  cadw  rhag  ymollwng  i  gnawdol- 
rwydd.  Ymdrinwyd  gyda  difrifwch  mawr 
am  y  perygl  i  flaenoriaid  fod  yn  ddi-Dduw, 
i'w  harfau  fyned  yn  ddiawch,  a  bod  yn 
ysgafn  wrth  ymwneyd  â  Duw  yn  y  dirgel  ; 
am  yr  angenrheidrwydd  i'r  athrawiaeth 
fod  yn  gyfan  yn  ei  holl  bynciau,  a'r  angen- 
rheidrwydd  am  weithrediadau  cadwedigol 
yr  Yspryd  Glân,  ac  am  i  fywyd  y  Ilefarwyr 
fod  yn  syml  ac  yn  addas  i'r  efengyl.  Ym- 
ddengys  fod  hwn  yn  gyfarfod  nodedigiawn. 
Meddai  Mr.  Elias  :  "Yroedd  yr  Arglwydd 
yn  amlwg  yno,  hyd  onid  oedd  fy  enaid  yn 
llawn  llawenydd  a  diolch  wrth  weled  ar- 
wyddion  fod  Duw  yn  ail  ymweled  a'r  brodyr 
yn  y  Deheudir,  ac  yn  adgyfodi  y  bylchau 
sydd  yno  yn  muriau  Seion.     Felly  y  terfyn- 

odd  y  cyfarfod  gyda'r  tawelwch  mwyaf  a 
diolchgarwch."  Ychwanegai  fod  y  weinid- 
ogaeth  gyhoeddus  yn  dda  iawn.  Am  un-ar- 
ddeg  llefarai  Roberts,  Clynog,  a  Griffiths, 
Nefern  ;  am  ddau  Lloyd  o  Gayo,  a  John 
EHas.  Testun  Mr.  EHas  yma  oedd  íago 
i.  22,  a'i  fater  oedd  bod  yn  wneuthurwyr 
y  Gair.  Y  noson  hono  pregethai  yn  y 
GeHi.  Yr  ydym  yn  gweled  ddarfod  i  Mr. 
EHas  bregethu  ddwywaith  yn  y  Gymdeith- 
asfa,  er  ieuanged  ydoedd.  Gwna  Dr. 
PhiHips,  yn  y  Drysorfa,  yn  ei  ragymadrodd 
i  Hen  Gofnodau  Cymdeithasfaoedd  y 
Deheudir,  y  sylwhwn:  "  Byddai  gwahodd- 
iadau  taerion  (am  bregethwyr  i'r  Cyman- 
faoedd)  yn  caeí  eu  hanfon  o'r  naiH  dalaeth 
i'r  Han,  ac  yr  oedd  y  son  am  John  EHas 
yn  dyfod  i'r  Sassiwn  yn  peri  cynhwrf  trwy 
yr  holl  wlad,  oblegyd  y  rhoddai  odfaeon 
wrth  fyned  a  dyfod,  a  chyrchai  yr  un  bobl 
i'w  wrando  am  ddiwrnodau  cyn  ac  ar  ol  y 
Gymanfa.  Nid  oedd  yn  arferiad  y  pryd 
hwnw  i'r  un  gweinidog  bregethu  fwy  nag 
unwaith  yn  yr  un  Gymanfa,  ond  y  mae 
eithriad  i  bob  rheol,  ac  yr  ydym  yn  casglu 
oddiwrth  y  cofnodau  hyn  i  Mr.  EHas 
bregethu  ddwywaith  mewn  tair  o  Gym- 
deithasfaoedd  yn  y  naw  mlynedd." 

Rhaid  i  ni  fyned  yn  fwy  bras  trwy 
weddiU  y  daith.  Gorph.  30,  Hefarai  yn  y 
boreu  yn  y  Penant.  Wrth  bregethu  yn 
Llanrhystyd  am  ddau,  oddiar  Marc  viii.  38, 
cafodd  odfa  hynod  iawn  ;  torodd  aUan  yn 
orfoledd  mawr,  bu  y  bobl  am  amser  maith 
yn  moHanu  yn  y  capel,  ac  yna  aethant  tua 
Llannon  erbyn  odfa  yr  hwyr  dan  ganu  yr 
hoU  ffordd.  Cyfarfod  effeithiol  gafwyd 
yma.  Yr  ydym  yn  cael  iddo  basio  trwy 
Aberarth  ac  Aberaeron,  heb  bregethu,  a'i 
fod  yn  Uefaru  boreu  y  31,  yn  Ffosyffin,  ar 
Rhuf.  viii.  29.  Bu  yr  Arglwydd  yn  dirion 
iawn  wrtho  yma.  Am  ddau  yr  oedd  yn 
Mhensarn,  ac  Ebenezer  Morris  yn  ei  gyf- 
arfod ;  odfa  galed  a  gafodd  yma,  teimlai 
fod  ofn  dyn  yn  dwyn  magl.  Y  nos  yr  oedd 
yn  Mhenmorfa,  ymgasglasai  torf  anferth  yn 
nghyd ;  ymddengys  fod  yr  hoU  wlad  wedi 
codi  i'w  ganlyn,  a  phregethai  yntau  oddiar 
Eph.  iv.  30.  Meddai :  "  Nid  wyf  yn  gwy- 
bod  i  mi  gael  mwy  erioed  o  gymhorth  yr 
Yspryd  i  ddweyd  am  Berson  yr  Yspryd,  ac 
am  ei  dristâu,  nag  a  gefais  yno."  Y  mr.e 
yn  sicr  ei  fod  yn  gyfarfod  i'w  gofìo  byth. 
Awst  laf,  yr  oedd  ei  wyneb  ar  Twrgwyn, 
a  chyd-deithiai  torfeydd  gydag  ef  o  ardal 
Penmorfa,  fel  yr  oedd  ei  enaid  mewn 
gwasgfa  wrth  eu  gweled.  Pregethodd 
oddiar  Rhuf.  iii.  31,  ac  yn   mysg  ei   wran- 


dawyr  yr  oedd  amryw  bregethwyr  a  thri  o 
ofîeiriaid.  Cafodd  yma  lawer  o  help. 
Gyrwyd  ef  i  Gapel  Drindod  erbyn  un,  i 
Glosygraig  erbyn  tri,  ac  i  GasteUnewydd- 
Emlyn  erbyn  yr  hwyr.  Achwyna  ei  fod 
yn  hynod  o  flin  ar  ol  pregethu  bedair  gwaith 
yn  ystod  y  dydd. 

Yr  ail  o  Awst  oedd  y  Sabbath,  ac  y  mae 
yntau  yn  croesi  i  Sir  Benfro,  gan  bregethu 
yn  y  boreu  yn  Capel  Newydd.  Yma  yr 
oedd  torf  fawr  wedi  ymgynull,  a  hyny  o 
wahanol  ardaloedd,  ac  yr  oedd  arno  ofn 
dirfawr  cael  ei  adael  iddo  ei  hun,  ond  ym- 
welodd  yr  Arglwydd  yn  dirion  ag  ef,  a 
chafodd  lawer  o  gymhorth.  Erbyn  dau  yn 
Llechryd  yr  oedd  y  dorf  yn  fwy,  yn  amryw 
filoedd  meddid,  fel  nad  gwiw  meddwl  am 
fyned  i'r  capel,  a  bu  raid  iddo  bregethu  yn 
yr  awyr  agored  ;  Job  vii.  17  oedd  y  testun, 
cafodd  flas  i'w  enaid,  ac  yr  oedd  sobrwydd 
dirfawr  wedi  meddianu  y  bobl.  Wrth 
fyned  i  Aberteifi  at  yr  hwyr,  gwelai  y  ffordd 
yn  Uawn  o  ddynion,  teimlai  wasgfa  rhag 
mai  efe  yn  unig  oedd  y  bobl  yn  geisio ;  ac 
erbyn  cyrhaedd  y  dref  nid  yn  unig  yr  oedd 
y  capel  yn  Uawn,  ond  yr  holl  heol.  Pre- 
gethodd  yn  y  ffisnestr  oddiar  Ezec.  ix.  4,  a 
hyny  dan  lawer  o  arddeHad.  Y  3ydd  yr 
oedd  yn  Llandudoch  yn  y  boreu,  a  thrachefn 
am  ddau,  a'r  nos  yn  Nhrefdraeth.  Dranoeth 
Ilefarai  yn  Nhreddafydd,  Dinas,  ac  Aber- 
gwaun,  a  gorphwysai  y  noswaith  hono  yn 
nhỳ  Mr.  Jones,  Llangan.  Y  ^ed  yr  oedd 
yn  Nhrehowell,  Felindre,  a'r  Garnachen- 
wen.  Dranoeth  yn  Nhrefin,  Caerfarchell, 
a  Thyddewi.  Boreu  y  yfed  yr  oedd  yn 
Solfach,  a  chafodd  odfa  effeithiol  iawn  wrth 
lefaru  am  Oen  Duw  yn  tynu  ymaith  bech- 
odau  y  byd  ;  ond  ar  y  terfyn  bu  raid  iddo 
ffarwelio  a  rhy  w  frawd  oedd  wedi  ei  ganlyn 
am  bedair-ar-bymtheg  o  odfaeon.  Odfa 
drwm  a  gafodd  yn  yr  Hall  yn  y  prydnhawn, 
dim  Ilewyrch,  a'r  bobl  yn  gysglyd,  ac  ar  y 
diwedd  canai  yn  iach  â  chwaer  oedd  wedi 
ei  ganlyn  am  bymtheg  odfa.  Ymwelodd 
Duw  ag  ef  y  nos  yn  Hwlffordd.  Dranoeth 
llefarai  yn  Woodstock,  Bull  Hook,  a 
Bromblain,  ger  Narberth.  Yr  8fed  oedd 
y  Sabbath,  pregethai  y  boreu  yn  Narberth, 
tref  Saesneg,  a  chythryblwyd  peth  arno 
oblegyd  i  rai  geisio  ganddo  bregethu  Saes- 
neg,  ond  cafodd  gymhorth  i  lefaru  tu  hwnt 
i'w  ddysgwyliad.  Am  ddau  Uefarai  yn 
Dolfaen,  gerllaw  tý  Mr.  Nathaniel  Rowland, 
eithr  nid  yw  yn  dweyd  iddo  gyfarfod  y  gẁr 
parchedig.  Nos  Sul  pregethai  yn  Llan- 
beudy,  wrth  ddrws  tŷ  tafarn,  gerllaw  tý 
Cadben    Bowen ;    yr   oedd    yr   odfa    wedi 

dechreu  cyn  iddo  gyrhaedd,  yr  heol,  yn 
groes  i'w  ddysgwyHad,  yn  orlawn  o  ddynion, 
a  chafodd  yntau  yr  awel  o'i  du.  Dywed 
fod  rhy  w  sobrwydd  neillduol  wedi  meddianu 
y  dorf,  a  bod  Ìlawer  yn  wylo.  Dranoeth 
cawn  ef  yn  Llanwnio  yn  y  boreu,  ac  yn 
Meidrim,  Sir  Gaerfyrddin,  am  ddau ;  yma 
yr  oedd  Cadben  Bowen  a'i  briod,  y  rhai  a'i 
canlynasent  ef  am  bum'  odfa,  yn  gorfod 
ymadael,  a  dymunent  arno  eu'cofio  gerbron 
yr  orsedd. 

Oddiyma  teithiai  yn  ei  flaen  trwy  Gaer- 
fyrddin,  lle  y  cafodd  odfa  drom,  Cynwil, 
Cwmdwyfran,  Nantcaredig,  Cross  Inn,  a 
Llanfynydd.  Cafodd  odfa  annghyffredin 
yn  y  Ue  olaf  wrth  draethu  ar  ymadawiad  y 
gogoniant  i  roddi  lle  i'r  farn  ;  torodd  yn 
waeddi  cyffredinol  ar  y  canol,  ac  yn  swn 
bloeddiadau  y  bobl  am  i'r  gogoniant  aros 
y  gorphenodd  y  cyfarfod.  Yn  Llansawel, 
dranoeth,  yr  oedd  yn  lle  rhyfedd  wrth  ei 
fod  yn  son  am  gymod  â  Duw,  a'r  bobl  yn 
tori  allan  mewn  sain  cân  a  moHant.  Golwg 
gysglyd  a  gafodd  ar  y  bobl  yn  Nghayo  ; 
ofnai  am  Cilycwm  fod  y  gogoniant  yn 
peHhau  ;  nid  yw  yn  ymddangos  iddo  bre- 
gethu  yn  Llanymddyfri,  eithr  cyfarfyddodd 
yno  â  Roberts,  Clynog,  ac  aeth  y  ddau  yn 
nghyd  i  balasdy  Ystradwalter,  He  y  cafodd 
y  ddau,  yn  arbenig  Robert  Roberts,  lawer 
o  gymhorth  i  lefaru.  Odfa  hyfryd  dran- 
oeth  yn  Llanddeusant,  dim  neiHduol  yn 
Llangadog ;  ond  yn  Llansadwrn,  y  nos- 
waith  hono,  er  iddo  ddarHen  ei  destun, 
Marc  viii.  38,  ni  chafodd  ddweyd  dim 
arno  ;  arweiniwyd  ef  i  son  am  yr  angen- 
rheidrwydd  o  adnabod  Crist.  Cyfeiriai  at 
ddau  beth,  sef  goleuo  yr  enaid  i  adnabod 
Crist,  ac  ystwytho  yr  ewyHys  i  dderbyn 
Crist.  Ymddengys  mai  pethau  a  gafodd 
ar  y  pryd  oedd  y  rhai  hyn,  ac  yr  oeddynt 
yn  ymaíîyd  yn  nheimladau  y  gynuHeidfa 
fel  gwreichion  mewn  tanwydd  sych  ;  aeth 
yn  He  rhyfedd  yno,  a  gorphenwyd  y  cyf- 
arfod  mewn  teimladau  o  orfoledd  sydd  yn 
annarluniadwy. 

Yr  i6eg  oedd  y  Sabbath,  ac  yr  oedd  ei 
gyhoeddiad  yn  Llandeilo  am  naw  yn  y 
boreu.  Erbyn  cyrhaedd  yno  yr  oedd  y 
miloedd  wedi  ymgasglu,  fel  yr  oedd  yn 
rhaid  Hefaru  ar  yr  heol ;  yn  mysg  y  gwran- 
dawyr  yr  oedd  offeiriad  y  plwyf,  a  chyn- 
ygiai  y  fynwent  i  gadw  y  cyfarfod  ;  ond 
rhag  dyfod  cyhuddiad  i'w  erbyn  am  ei 
garedigrwydd  gwrthodwyd  ei  gynygiad. 
Daethai  yno  ugeiniau  o  filwyr,  ac  amryw 
swyddogion ;  ar  y  canol  canwyd  yr  udgorn 
i  alw  y  milwyr  yn  nghyd,  ond  cyfryngodd 


yr  offeiriad  fel  y  cafodd  pawb  aros  hyd 
y  diwedd.  Odfa  fendigedig  a  gafwyd ; 
loan  i.  2g  oedd  y  testun,  ac  wrth  ei  fod  ef 
yn  dangos  Oen  Duw  yn  tynu  ymaith 
bechodau  y  byd,  rhoddwyd  i'r  bobl  y 
fraint  o  wledda  arno,  hyd  onid  aeth  yn 
orfoledd  trwy  yr  hoH  heol.  Am  ddau,  yn 
Cefnbyrach,  yr  oedd  y  dorf  yn  fawr  iawn, 
prin  y  medrai  ei  lais  treiddgar  ef  gyrhaedd 
y  cyrau  peHaf ;  yno  yr  oedd  wyneb  yr 
Arglwydd  arnynt  drachefn  mewn  modd 
nodedig,  a  thorodd  aHan  yn  glodforedd  ac 
yn  foHant  trwy  yr  hoH  gynuHeidfa.  Yn 
Bremenda  y  nos  eto  yr  oedd  tyrfa  fawr 
wedi  ymgynuH,  a'r  awelon  dwyfol  yn 
chwythu  yn  hyfryd.  Boreu  dranoeth,  yn 
Llanddarog,  ni  chafodd  lawer  o  hwyl  ar 
bregethu,  eithr  bu  He  rhyfedd  yn  y  seiat  a 
ganlynai.  Yr  oedd  amryw  o'r  bobl  wedi 
bod  mewn  rhedegfa  geffylau,  ac  wedi  ym- 
ddiddan  â  hwynt  cawsant  eu  diarddel  oH. 
Eithr  cyn  gwneyd  hyny  Hefarodd  Mr. 
Elias  yn  gryf  am  gerdded  y  terfynau 
rhwng  y  byd  a'r  eglwys,  a  chau  yr  adwyau, 
ac  yna  aeth  i  weddi  ar  ran  y  rhai  oeddynt 
i  gael  eu  tori  aHan.  Daeth  yno  ryw 
ddifrifwch  fel  o  dragywyddoldeb ;  torai 
rhai  aHan  i  wylo  dros  y  He,  tra  y  Hewygai 
eraiH. 

Oddiyno  y  mae  yn  tramwy  trwy  Brandy 
Way,  LlandyfeiHog,  CydweH,  yn  yr  hwn 
le  yr  oedd  gwrthwynebwyr  i'r  athraw- 
iaeth,  LlaneHi,  He  y  bu  yr  Arglwydd  yn 
dirion  hynod,  Gopa  Fach,  Abertawe, 
Llansamlet,  a  ChasteHnedd,  He  y  cafwyd 
gwledd  o'r  fath  oreu.  Yn  Penrhys  cafwyd 
cyfarfod  i'w  gofio  byth  ;  nid  oedd  yr  Ar- 
glwydd  yn  ymguddio  yn  y  Dyffryn,  ond 
yn  y  Pîl  y  noswaith  hono  Hanwai  Hewyrch 
wyneb  Duw  y  cyfarfod,  ac  aeth  yn  orfol- 
eddu  ac  yn  neidio.  Nid  oedd  y  bobl  yn 
tori  aHan  yn  Mhenybont-ar-Ogwr,  ond  yr 
oedd  y  genadwri  yn  cael  He  ;  feHy  hefyd 
yn  Mhencoed.  Gwedi  pregethu  yn  Aber- 
thyn  dan  arweiniad,  daeth  i  Aberddawen  ; 
yr  odfa  yn  galed  ;  ond  meddai :  "  Gwelais 
yr  hen  Basset  dduwiol  ar  lan  afon  yr 
lorddonen,  yn  dysgwyl  yr  alwad  i  dỳ  ei 
dad.  Yr  oedd  yn  dweyd  yn  dawel  fod 
gafael  Duw  yn  parhau  yn  gadarn  ynddo  o 
hyd,  ac  er  fod  y  tonau  yn  arw,  y  byddai 
iddynt  ei  daflu  i'r  lan  cyn  hir.  O,  yr  oedd 
yn  dawel  !  "  Odfa  hynod  y  nos  hono  yn 
NhrehiH,  y  bobl  yn  aros  i  wrando  ar  eu 
ceffylau  wrth  ddychwelyd  o'r  farchnad,  a 
rhyw  sobrwydd  rhyfedd  wedi  eu  meddianu. 
Awst  23,  sef  y  Sabbath,  pregethai  y  boreu 
yn    Cadoxton  i   dorf  fawr,  dyeithriaid  yn 

benaf,  yn  yr  awyr  agored  dan  bren  cysgod- 
fawr  ;  am  ddau  yn  Ninas  Powys,  disgyn- 
odd  rhyw  sobrwydd  rhyfedd  ar  y  dyrfa  ; 
a'r  nos  hono  yn  St.  Ffagan,  wrth  weled 
llu  ger  ei  fron  a'i  canlynasent  trwy  y  dydd, 
eiddigeddai  am  gael  pregethu  Crist  iddynt, 
a  rhoddodd  yr  x\rglwydd  ei  wyneb  fel  y 
rhyfeddai  y  bobl  at  Óen  Duw.  Cafwyd 
awel  hyfryd  yn  Mhentyrch  dranoeth  ;  odfa 
dda  yn  Mryntirion  ;  ond  yn  Llantrisant  y 
noswaith  hono  y  caed  un  o  gyfarfodydd 
rhyfeddaf  y  daith  ;  dygai  yr  Arglwydd 
dystiolaeth  amlwg  i  air  ei  ras,  ac  yr  oedd 
tywalltiadau  nerthol  yn  disgyn  ar  y  bobl 
trwy  y  capel.  Dydd  Mawrth,  cawn  ef  yn 
Llanwono  a  Merthyr  Tydfil.  Dydd  Mer- 
cher,  yn  Llanfabon,  ychydig  o  bobl  oedd 
wedi  ymgynull,  ond  cafwyd  cyfarfod  hynod, 
ac  os  oedd  y  capel  yn  wag  o  ddynion  yr 
oedd  yn  llawn  o  Dduw.  Wedi  hyny 
llefarodd  yn  Eglwysnewydd,  a  lle  arall 
(Caerdydd,  yn  ol  pob  tebyg),  Llaneurwg, 
Risca,  Casnewydd,  a  Chapel  Nash.  Yn  y 
lle  olaf  llewyrchai  yr  Arglwydd  ei  wyneb 
yn  helaeth,  ac  yr  oedd  swn  ei  wynt  yn  eu 
mysg. 

Sul  30,  cawn  ef  yn  Mryste,  lle  y  pre- 
gethodd  dair  gwaith,  ond  didrefn  iawn 
y  gwelai  bethau.  Nid  oedd  fawr  hwyl  ar 
yr  odfaeon  deg  a  dau,  ac  aeth  yn  wasgfa 
ar  ei  feddwl  rhag  iddo  orfod  myned  ym- 
aith  heb  i  Dduw  ymddangos ;  ond  yn 
nghyfarfod  y  nos  daeth  i'r  golwg  mewn 
modd  amlwg.  Y  dydd  olaf  o  Awst  y  mae 
yn  croesi  yn  ei  ol  i  Sir  Frycheiniog,  gan 
l)regethu  yn  y  Forge,  Ty'n-y-wlad,  Aber- 
honddu,  a  Defynog.  Yn  y  Ue  olaf  gwrth- 
wynebwyd  ef  yn  gyhoeddus  gan  ofîeiriad, 
a  thrwyddo  cyfododd  y  diafol  derfysg ; 
ond  cafodd  y  gwir  ei  le  trwy  y  cwbl.  Yr 
oedd  hyn  ar  yr  ail  ddydd  o  Fedi,  tua 
chwech  wythnos  wedi  i  Mr.  Elias  gych- 
wyn  i'w  daith. 

Y  mae  y  gweddill  o'r  cyhoeddiad  wedi 
ei  dori  allan  o'r  llyfr,  ni  wyddis  gan  bwy. 
Y  mae  yn  amlwg  ddarfod  i'w  ddyfodiad 
trwy  y  Dé  gynyrchu  cyffro  mawr,  ac  y 
byddai  dylanwadau  anorchfygol  yn  cyd- 
fyned  â'i  weihidogaeth  yn  aml,  y  cyfryw 
fel  yr  oedd  nerth  corph  dirfawr  yn  angen- 
rheidiol  er  gallu  ymgynal  o  danynt,  a 
llawer  o  ras  er  ymgadw  rhag  myned  yn 
falch.  A  chafodd  Mr.  Elias  ddegau  o'r 
cyffelyb  deithiau.  Gyda  golwg  arno  dy- 
wedai  y  Parch.  Ebenezer  Richard,  Tre- 
garon  :  "  Llawer  gwaith  y  bu  braidd  arnaf 
ofn  clywed  ei  fod  yn  dyfod  trwy  y  wlad, 
gan  gymaint  y  swn  fyddai  am  ei  ddyfodiad. 

CYF.    II. 


Yr  oedd  arnaf  ofn  y  buasai  yn  cael  ei 
ddarostwng  yn  ein  mysg ;  ond  wedi  iddo 
ddyfod,  byddai  pawb  yn  cael  mwy  na'u 
dysgwyliad.  Ni  welais  neb  yn  codi  yr 
achos  âg  un  bregeth  yn  ngolwg  pawb  fel 
y  gwnai  efe." 

Yn  y  flwyddyn  ganlynol,  sef  cynhauaf 
1 802 ,  y  gwnaeth  ei  ymosodiad  bythgofiadwy 
ar  ffair  Rhuddlan,  amgylchiad  sydd  yn 
brawf  o'i  ddewrder,  yn  gystal  ag  o'r  dylan- 
wad  a  fyddai  yn  cydfyned  a'i  eiriau.  Ym- 
ddengysei  bod  yn  hen  ddefod  yn  Rhuddlan, 
er  ys  oesoedd  lawer,  i  gynal  ffair  er  cyflogi 
medelwyr,  bob  Sabbath,  yn  amser  cynhauaf, 
i'r  hon  yr  ymgynullai  tyrfaoedd  o  ddynion  o 
wahanol  barthau  y  wlad,  rhai  yn  chwilio 
am  waith,  ac  eraill  yn  dyfod  er  mwyn 
meddwdod  ac  afreolaeth.  Byddai  Iliaws  o 
ffermwyr  cyfrifol  yn  cyrchu  yno  hefyd  o'r 
cymydogaethau  cylchynol,  rhai  mor  bell 
ag  o  wyth  i  ddeuddeng  milltir  o  ffordd,  er 
cyflogi  gweithwyr  am  yr  wythnos  ganlynol ; 
a'r  gyflog  a  delid  yno  a  ystyrid  yn  safon 
cyflogau  yr  ardaloedd,  yn  Siroedd  Dinbych 
a  Fflint.  Byddai  yno  hefyd  brynua  gwerthu 
pladuriau,  crymanau,  a  phob  celfi  am- 
aethyddol,  nes  troi  y  Sabbath  yn  ddydd 
marchnad,  ac  ar  yr  un  pryd  byddai  yr 
anfoes  a'r  afreolaeth  mwyaf  yn  myned  yn 
y  blaen  yn  y  tafarndai.  Cyffrodd  yspryd 
Mr.  Elias  ynddo  gan  yr  halogiad  hwn  ar 
ddydd  Duw,  a  phenderfynodd  yr  ai  i  ganol 
y  ffair,  ac  yr  ymosodai  ar  y  castell  yma  o 
eiddo  y  diafol.  Gwnaed  y  bwriad  yn 
nghyd  a'r  amser  yn  hysbys  i'r  aelodau 
eglwysig  yn  yr  ardaloedd  o  gwmpas.  Ryw 
Sul  dacw  Mr.  Elias,  a  difrifwch  ofnadwy 
yn  eistedd  ar  ei  wedd,  yn  cychwyn  tua 
Rhuddlan  ;  gydag  ef  y  mae  torf  o  bobl 
dduwiol,  o  ardaloedd  Llanelwy,  Dinbych, 
a'r  cymydogaethau,  yn  barod  i  ddal  ei 
freichiau  i  fynu,  ac  i  amddiffyn  ei  hoedl,  os' 
bydd  mewn  perygl.  Yn  eu  mysg  gwelir 
Mr.  John  Roberts,  Dinbych,  pen  cantwr  y 
wlad,  yr  hwn  a  ragorai  ar  bawb  yn  ngrym 
a  phereidd-dra  ei  lais.  Cyrhaeddwyd  y  Ile 
tua  dau  o'r  gloch,  pan  yr  oedd  rhialtwch  y 
ffair  yn  ei  anterth.  Yr  oedd  yr  heolydd  yn 
Ilawn  o  ddynion,  canoedd  o  ba  rai  a  garient 
eu  crymanau  a'u  pladuriau  ar  eu  breichiau 
neu  ar  eu  hysgwyddau,  nes  bod  yn  ddigon 
i  greu  dychryn.  Heblaw  y  twrf  a'r  dwndwr 
cysylltiedig  â  chyflogi,  clywid  yno  swn  y 
crythau  a'r  telynau,  a'u  chwareuwyr  yn 
Uawn  diod  a  chynhwrf,  yn  nghyd  â  thrwst 
y  dawnsyddion  masweddol  ac  annuwiol. 

Cymerodd  Mr.  Elias  ei  safle  ar  y  grîs 
uchaf  o  flaen  y  New  Inn,  ac  felly  yr  oedd 

yn  amlwg  ac  yn  glywadwy  i'r  hoU  bobl. 
Taflodd  drem  ddifrifol  ar  y  miloedd  oeddent 
o'i  flaen,  ac  yna  gyda  llais  treiddgar,  cyf- 
lawn  o  awdurdod,  rhoddes  y  peniU  canlynol 
allan  i'w  ganu  : — 

"  Yr  Arglwydd  biau'r  ddaear  lawr, 
A'i  llawnder  mawr  sydd  eiddo  ; 
Yr  Arglwydd  biau  yr  hoU  fyd, 
A'r  bobl  i  gyd  sydd  ynddo." 

"  Yr  wyf  yn  meddwl,"  ebai'r  hanesydd, 
"  na  chlywais  y  fath  ganu  erioed,  a  medd- 
ianwyd  yr  holl  dorf  derfysglyd  â  rhyw 
sobrwydd  anarferol."  Daethai  y  cyfeilHon 
yno  gan  ddysgwyl  ammharch,  a  chan  ofni 
am  eu  bywyd  ;  ond  y  fath  oedd  difrifwch 
gwedd  y  pregethwr,  yr  awdurdod  a  deimhd 
yn  ei  drem,  a  dylanwad  y  canu  rhyfedd, 
fel  na  feiddiai  y  mwyaf  rhyfygus  godi 
cynhwrf.  Hyd  yn  nod  cyn  i'r  canu  orphen 
yr  oedd  y  pladuriau  a'r  crymanau  wedi 
cael  eu  gosod  o'r  golwg.  Wedi  darllen 
rhanau  o'r  Ysgrythyr,  mewn  modd  nas 
medrai  neb  ond  efe,  aeth  i  weddi,  ac  yr 
oedd  y  weddi  hono  yn  rhywbeth  i'w  chofio 
byth.  Lhfai  y  dagrau  dros  ei  ruddiau  pan 
trosodd  a  throsodd  y  diolchai  i  Dduw  am 
gadw  y  ddaear  yn  gyfan,  heb  lyncu  y  dorf 
annuwiol  yn  fyw  i  uffern  yn  eu  pechodau. 
Yr  oedd  ei  ddifrifwch  yn  llethol,  a'i  daerineb 
yn  llanw  pawb  â  dwysder,  pan  yr  erfyniai 
ar  i'r  Arglwydd  roddi  yn  nghalonau  gwj-r 
mawr  y  gymydogaeth  i  ddyfod  allan  i  bleidio 
sancteiddiad  ei  Ddydd.  Meddai  yr  hwn 
a  adroddai  yr  hanes :  "  Ni  chlywais  y  fath 
daerineb  gafaelgar,  a'r  fath  bwysigrwydd  a 
difrifwch  yn  ngweddi  dyn  erioed."  Teimlai 
y  mwyaf  annuwiol  fod  Duw  yn  y  lle  mewn 
gwirionedd. 

Wedi  gorphen  y  weddi,  a  chanu  penill, 
cymerodd  Mr.  Ehas  yn  destun,  Ex.  xxxiv. 
21  :  "Chwe'  diwrnod  y  gweithi ;  ac  ar  y 
seithfed  dydd  y  gorphwysi :  yn  amser 
aredig,  ac  yn  y  cynhauaf,  y  gorphwysi." 
Yr  oedd  darlleniad  y  testun  yn  eff"eithio  ar  y 
bobl.  Sylwai  ar  bedair  adran  y  testun, 
sef  I,  Chwe'  diwrnod  y  gweithi ;  2,  Ar  y 
seithfed  dydd  y  gorphwysi ;  3,  Yn  amser 
aredig  y  gorphwysi ;  4,  Ac  ar  y  cynhauaf 
y  gorphwysi.  À  dyma  ef  yn  chwiho  y 
Beibl  am  fygythion  Duw  yn  erbyn  torwyr 
ei  Sabbathau,  ac  yn  hyrddio  y  rhai  hyny 
gyda  grym  anorchfygol  i  ganol  y  dorf,  nes 
yr  oedd  y  dewraf  yn  llewygu.  Yna  cyf- 
eiriai  at  farnau  yr  Arglwydd  wedi  disgyn 
ar  dorwyr  Sabbath;  ac  yn  eu  mysg  at  y  tán 
mawr  yn  Llundain,  yr  hwn  a  ddechreuodd 
ar  y  Sul,  a  hyny  yn  ddiau  yn  gerydd  ar  y 
trigolion     am     eu     diystyrwch    o'r    dydd 


cysegredig.  Wedi  hyny,  atebai  y  gwrth- 
ddadleuon  a  elhd  godi.  "  Beth  os  bydd  yn 
gynhauaf  gwlyb,  a'r  ŷd  yn  braenu  ar  y 
maes,  a  ddylem  ni  orphwys  pe  b'ai  y  Sul 
yn  ddiwrnod  têg  a  braf?"  Dylet,  ti  a 
ddylet  ufuddhau  i  orchymyn  Duw  ;  "  yn 
amser  y  cynhauaf,"  medd  Gair  yr  Arglwydd, 
"  y  gorphwysi."  Gwell  fyddai  gan  yr  • 
Arglwydd  anfon  llu  o  angehon  i  drin  dy  ŷd 
di,  yn  hytrach  nag  i  ti  ammharchu  ei  ddydd 
sanctaidd  ef.  "  Beth  os  caf  goUed,  ac  y 
byddaf  yn  methu  talu  fy  ífordd,  am  na 
buaswn  wedi  gwneyd  fy  ngoreu,  adeg  cyn- 
hauaf  gwlyb,  ar  y  dydd  Sabbath  ?  "  Mi 
a  ddywedaf  hyn  i  ti,  y  mae  miloedd  o'r  rhai 
a  gadwasant  y  Sabbath,  wedi  cael  modd  i 
fyw  yn  llawer  gwell  na  thi,  ac  i  farw  yn 
gan'  mil  gwell.  Cyn  y  diwedd,  dyma  hoU 
enaid  y  pregethwr  yn  cyff'roi  ynddo  fel  pe 
byddai  mewn  gwewyr  ;  estyna  allan  ei 
fraich  dde,  a  chyfyd  ei  lais  fel  udgorn,  nes 
y  treiddia  trwy  y  dorf  fel  taranau  Duw 
hollalluog,  a  chydag  afonydd  o  ddagrau  yn 
Ilifo  dros  ei  wyneb,  bloeddia  :  "  O'R 
LLADRON!  O'R  LLADRON !  O'R 
LLADRON  !  DWYN  DYDD  YR  AR- 
GLWYDDÜ  YSPEILIO  DYDD  FY 
NUW  !  !  "  Y  mae  yr  ymadroddion  yn 
cerdded  fel  taranfollt  ;  nid  oedd  cnawd 
fedrai  ddal  ;  bloeddiai  y  bobl  mewn  dych- 
ryn,  a  chwedi  gweddi  ddifrifol  gan  Mr. 
Elias,  y  mae  pawb  yn  cychwyn  adref  wedi 
brawychu,  a  dywedent  wrth  eu  gilydd  ar 
y  fifordd  na  chymerent  y  byd  am  fyned  yno, 
nac  i  un  man  arall,  i  gyflogi  ar  y  Sabhath 
mwy ;  ac  ni  fu  y  cyfry w  beth  wedi  hyny 
yn  Sir  Fflint. 

Adroddai  y  diweddar  Barch.  Robert 
Roberts,  Tan-y-clawdd,  iddo  orddiwes  dyn 
yn  dychwelyd  o'r  fîair  fel  yntau,  a  phan  yn 
troi  tua'i  gartref;  y  fath  oedd  dylanwad 
geriau  Mr.  Elias  arno,  fel  y  credodd  fod  y 
fraich  a  gariai  y  cryman  wedi  gwywo,  ac 
felly  syrthiodd  yr  erfyn  o'i  law  ar  y  fFordd  ; 
ac  yr  oedd  yn  ofni  ei  godi  i  fynu  a'r  Ilaw 
arall,  rhag  i  hono  hefyd  ddiífrwytho. 
"  Collodd  ei  gryman,"  ebai  yr  hanesydd, 
"  ond  efe  a  gafodd  ddwy  fraich,  a  Ilawer 
mwy  na  hyny,  cafodd  ei  ail  eni  yn  yr  odfa 
hono  ;  bu  fyw  weddill  ei  oes  yn  gristion 
gloyw,  a  bu  farw  mewn  tangnefedd."  Aeth 
son  ani  bregeth  ryfedd  Mr.  Elias  dros  y 
wlad  ;  cyrhaeddodd  glustiau  yr  Esgob,  a'r 
prif  foneddwyr,  ac  anfonodd  y  rhai  hyny  i 
orchymyn  trigolion  Rhuddlan  na  chynhal- 
ient  y  fath  ff'air  mwy.  Eithr  ni  fuasai  raid 
iddynt,  yr  oedd  Mr.  Elias  wedi  tori  asgwrn 
cefn  y  fîair  am  byth.     Yn  wir,  dywedir  iddo 

wneyd  y  sylw  a  ganlyn  ar  ddiwedd  ei  bre- 
geth  :  "  Éfallai  fod  rhywun  yn  barod  i 
ddweyd,  fod  y  ffair  hon  yn  hen  sefydhad, 
ac  yr  adgyfodir  hi  eto.  Yr  wyf  yn  ateb, 
os  ceisia  rhywun  ei  hail  gyfodi,  bydd  yn 
felldigedig  gerbron  y  Drindod  sanctaidd, 
yn  Dad,  Mab,  ac  Yspryd  Glân." 

Yn  y  flwyddyn  1800  yr  ymwelodd  â 
Llundain  ani  y  tro  cyntaf ;  gwnaeth  hyny 
bob  dwy  flynedd  o  hyny  allan  hyd  ddydd 
ei  farwolaeth,  ac  yr  oedd  ei  boblogrwydd 
lawn  cymaint  ag  yn  Nghymru.  Nid  yr 
anwybodus  a'r  werin  gyffredin  yn  unig  a 
redent  ar  ei  ol,  ond  flenorion,  gwýr  dysg- 
edig,  offeiriaid  Eglwys  Loegr,  gweinidog- 
ion  Ymneillduol  o  bob  gradd  ;  ie,  dynion 
wedi  ymadael  oddiwrth  y  ffydd,  ac  felly 
yn  edrych  arno  ef  fel  cyfeihornwr.  Bob 
Sabbath  pregethai  am  saith  yn  y  boreu  i 
gapelaid  llawn,  a  thrachefn  fynychaf  dair 
gwaith  yn  ystod  y  dydd.  Nos  Sul,  byddai 
y  capel  wedi  ei  orlenwi,  a  chanoedd  yn 
methu  myned  i  mewn.  Yn  mysg  ei 
wrandawyr  ceid  dynion  fel  Owain  Myfyr, 
Dr.  Wilham  Owen  Pugh,  Howells,  Long- 
acre,  a  Hughes,  ClerlíenweU.  Yn  un  o'i 
lythyrau  oddiyno  dywed  :  "  Y  mae  cynuU- 
eidfaoedd  mawrion  yn  ymgynuh  i  wrando 
y  Gair,  fel  y  metha  llawer  fyned  i  mewn 
i'r  capel.  Bendigedig  fyddo  Duw,  nid  wyf 
yn  cael  fy  ngadael  i  mi  fy  hun  wrth  bre- 
gethu  iddynt.  Bendith  annrhaethol  yw  fod 
yr  Arglwydd  yn  fy  ffafrio  i,  un  mor  wael 
ac  annheilwng,  â  gradd  o'i  bresenoldeb  a'i 
gymhorth.  Och  !  y  mae  Hawer  o'r  rhai 
sydd  yn  dyfod  yn  awr  i  wrando,  fel  rheol, 
yn  dra  esgeulus  o'r  ordinhad  sanctaidd,  íe, 
y  mae  llawer  o  honynt  yn  gyfeihornwyr,  sef 
yn  Ddeistiaid,  a  Sosiniaid.  O  !  am  i  mi 
gael  bod  yn  dyst  ffyddlawn  dros  Dduw  a'i 
wirionedd  iddynt."  Byddai  gan  rai  fiUdir- 
oedd  lawer  i'w  teithio,  ond  byddent  yno 
yn  brydlawn,  bob  Sabbath  ac  wythnos, 
mor  gyson  a'r  pregethwr  ei  hun. 

Yr  oedd  y  cyffelyb  boblogrwydd,  a'r 
un  awyddfryd  am  ei  wrando,  yn  nglyn  â'i 
ymwehadau  â  LiverpooL  Pregethai  dair 
gwaith,  ac  yn  fynych  bedair  gwaith,  ar  y 
Sabbathau;  a  phregethai  bob  dydd  gwaith, 
am  haner  dydd,  yn  nghapel  Pall  MaU. 
Am  awr  y  parhäi  y  gwasanaeth,  a  byddai 
y  capel  yn  orlawn.  Y  gweithwyr  ar  y 
dociau  a  frysient  yno  ar  yr  awr  ginio,  gan 
fwyta  eu  tamaid  wrth  fyned  neu  ddych- 
welyd  ;  y  masnachwyr  a  adawent  y  siop, 
a'r  marsiandwyr  y  swyddfa,  er  gwrando 
Mr.  Ehas  yn  cyhoeddi  Gair  y  bywyd.  Pa 
amlaf  y  pregethai,  mwyaf  fyddai  y  cyrchu 

ar  ei  ol,  ac  anaml  yr  elai  cyfarfod  heibio 
heb  fod  rhyw  ddylanwad  yn  disgyn  ar  y 
dorf  nes  gorchfygu  pob  peth.  Y  mae  ei 
boblogrwydd  mawr  yn  fwy  hynod  pan 
gofier  fod  ei  weinidogaeth  yn  ofnadwy  o 
lym.  Yn  nghanol  dychrynfeydd  y  byd 
tragywyddol  y  preswyliai ;  ei  benaf  waith 
fyddai  hyrddio  taran-foUtau  cyfraith  Duw 
i  ganol  y  difraw  a'r  difater  ;  aml  y  gwasgai 
ei  wrandawyr  i  fin  anobaith,  er  mai  an- 
fynych  ychwaith  y  byddai  yn  eu  goflwng 
heb  agor  drws  o  obaith  ar  eu  cyfer  ;  ac 
nid  oedd  dim  a  ofnai  yn  fwy  na  gwneyd 
sedd  yr  annuwiol  yn  esmwyth.  Adrodda 
un  o'i  gofiantwyr  ei  fod  yn  gwrando  arno 
yn  mis  Rhagfyr,  1802.  Y  mis  blaenorol 
cawsai  y  pregethwr  seraphaidd  hwnw, 
Robert  Roberts,  Clynog,  ei  alw  adref 
üddiwrth  ei  waith,  ac  ymddengys  ddarfod 
i'r  amgylchiad  effeithio  yn  fawr  ar  Mr. 
Ehas,  gan  lanw  ei  yspryd  âg  awydd  am 
achub  pechaduriaid.  Yn  yr  odfa  y  cyf- 
eirir  ati,  pregethai  yn  PaU  MaU,  oddiar 
Esaiah  i.  11 :  "  Wele,  chwi  oU  y  rhai  ydych 
yn  cyneu  tân,  ac  yn  eich  amgylchu  eich 
hunain  â  gwreichion  ;  rhodiwch  wrth  lew- 
yrch  eich  tân,  ac  wrth  y  gwreichion  a 
gyneuasoch.  O'm  haw  i  y  bydd  hyn  i 
chwi ;  mewn  gofid  y  gorweddwch."  Yr 
oedd  rhywbeth  brawychus  yn  ngwedd  ei 
wyneb,  ei  ymadroddion  a  ddisgynent  ar  y 
dyrfa  fel  pelenau  o  dân,  a  cherddai  aeth 
trwy  yr  hoU  gynuUeidfa  pan  y  desgrifiai  y 
crefyddwyr  hunangyfiawn  a  rhagrithiol, 
ar  ol  ei  hoU  drafferthu  ofer  gyda  eu  tân 
a'u  gwreichion,  yn  cael  eu  rhoddi  i  orwedd 
mewn  tywyUwch  o  ofid  tragywyddol ;  a'u 
tân  a'u  gwreichion,  sef  eu  dyledswyddau 
a'u  cyflawniadau  crefyddol  rhagrithiol,  yn 
Ue  rhoddi  Uewyrch  iddynt  pan  yn  taro  eu 
traed  wrth  y  mynyddoedd  tywyU,  wedi  troi 
yn  ddefnyddiau  tywyUwch  eithaf  iddynt. 
Bu  son  am  y  bregeth  hon  yn  Liverpool 
am  flynyddoedd.  Nid  rhyfedd  fod  Dr. 
Thomas  yn  dweyd  am  dano,  ei  fod  fel 
pregethwr  yn  gwbl  annesgrifiadwy,  a  bod 
ynddo  rywbeth  a  wnelai  ei  ddylanwad  ar 
ei  wrandawyr  yn  annghymaroL 

Tua'r  flwyddyn  1800  cafodd  Mr.  EHas 
ryw  fynediad  rhyfedd  i  mewn  i  drysorau 
yr  eiffed-benod-ar-bymtheg  o  Efengyl  loan, 
sef  gweddi  yr  Arglwydd  lesu  cyn  cychwyn 
aUan  i  Ardd  Gethsemane.  Fel  hyn  y 
dywed  :  "  Cefais  olygiadau  goleu  a  hyfryd 
ar  drefn  Duw,  yn  ei  ras  penarglwydd- 
iaethol,  yn  achub  pechaduriaid,  ac  ar 
raslonrwydd  a  chadernid  diysgog  trefn  yr 
iachawdwriaeth.     Y  mae  arnaf  hiraeth  yn 

awr  am  rai  o'r  golygiadau  a  gefais  y  pryd 
hyny.  Bum  dros  flwyddyn  yn  llefaru  ar 
y  benod  hono  yn  unig,  oddieithr  mewn 
claddedigaethau,  neu  ryw  achlysuron  neiU- 
duol  eraill.  Bu  yr  Arglwydd  yn  dda  iawn 
wrthyf ;  rhoddodd  ddrws  agored  o  flaen  fy 
meddwl  i  fyned  i  mewn  i  wirioneddau 
mawrion  yr  efengyl— rhyfeddodau  ei  gar- 
iad,  goludoedd  ei  ras,  ei  fawr  amryw 
ddoethineb — a  drws  ymadrodd  hefyd  i 
lefaru  arnynt  gyda  mesur  helaeth  o  lew- 
yrch.  .  .  .  Yr  wyf  wedi  coUi  y  cwbl,  ond 
yn  unig  sylwedd  yr  athrawiaeth  sydd  yn  y 
benod  nodedig  hono,  yr  hyn  sydd  yn  alar 
mawr  i  mi.  Nid  oedd  genyf  amser  na 
hamdden  i  ysgrifenu  nodiadau  rheolaidd 
o'r  hyn  a  fyddwn  yn  ei  lefaru,  ac  felly  nid 
oes  genyf  ddim  o'r  pethau  wedi  eu  cadw." 
Y  mae  yn  eglur,  yn  ol  ei  farn  ei  hun,  fod 
rhyw  ogoniant  yn  perthyn  i'r  syniadau  a 
gafodd  am  yr  efengyl  y  pryd  hwn,  tuhwnt 
i  ddim  a  gafodd  yn  ystod  gweddiU  ei  oes. 
Sicr  yw  fod  y  byd  ar  ei  golled  oblegyd 
na  feddai  hamdden  i  ysgrifenu,  ac  nis 
gallwn  lai  na  gwynfydu  na  fuasai  rhywun 
yn  bresenol  yn  y  cyfarfodydd,  yn  medru 
Uaw-fer,  ac  yn  cofnodi  y  meddyhau  godidog 
oedd  yn  cael  eu  traethu. 

Yr  oedd  poethder  yr  erledigaeth  ar  y 
Methodistiaid  trosodd  cyn  i  Mr.  EHas 
ddechreu  pregethu  ;  yr  oeddent  erbyn 
hyny  wedi  dyfod  yn  rhy  Hosog  a  chryfion 
i'w  baeddu  gan  y  werinos,  ac  i'w  carcharu 
gan  foneddwyr ;  ond  yr  oedd  ychydig 
weddifl  o'r  hen  yspryd  yn  aros  yn  y  wlad, 
a  theimlodd  yntau  oddiwrtho  fwy  nag  un 
waith.  Ni  byddai  un  amser  yn  cyff"roi  pan 
yr  ymosodid  arno ;  ymresymai  a'r  bonedd- 
igion  yn  garedig  ;  ac  meddai  un  ynad 
wrtho  yn  yr  Inn,  fle  yr  aethant  yn  nghyd 
er  mwyn  gweled  ei  drwydded :  "  Wr 
dyeithr,  nid  oes  dim  rhyngof  fi  a  chwi, 
ond  fy  mod  yn  ff'aelu  cael  flonydd  gan 
eraill ;  dydd  da  i  chwi."  Dygwyddodd 
amgyichiad  pur  nodedig  yn  ei  hanes  yn  y 
flwyddyn  i8og.  Cymdeithasfa  Beaumaris 
ydoedd,  a'r  prydnhawn  cyntaf.  Yr  oedd 
Mr.  Charles,  o'r  Bala,  wedi  pregethu  ar 
Actau  xxvi.  i8,  a  John  Roberts,  Llangwm, 
ar  Psalm  v.  1 1 .  Yn  y  Bidl  Hotel  y  fletyai 
Mr.  Eflas,  ac  am  naw  o'r  gloch  yr  oedd, 
yn  ol  ei  arfer  bob  Cymdeithasfa,  yn  cyn- 
hal  y  gwasanaeth  teuluaidd.  Gwnai  hyny 
yn  y  parlwr  mawr,  yr  hwn  oedd  yn  flawn 
o  bobl,  a'r  ffenestr  yn  flawn  agored  er 
mwyn  i'r  bobl  y  tuaflan  glywed.  Ar  ganol 
y  weddi,  dyna  ryw  foneddwr  yn  dych- 
welyd  o  hela,  ac  yn  saethu  ergyd  allan  o'i 


wn  i  mewn  i'r  ystafell.  Dychrynodd  pawb; 
agorodd  Mr.  Elias  ei  Iygaid  a  gwelai  yr 
ystafell  yn  llawn  o  fwg ;  ond  aethai  yr 
ergyd  uwchlaw  penau  y  bobl  fel  na  dder- 
byniodd  neb  niwed.  Wedi  gweled  na 
chawsai  neb  ei  niweidio  dyma  Mr.  Elias 
yn  ail-gydio  yn  ei  weddi,  a'r  gair  cyntaf  a 
ddywedodd  oedd  :  "  O,  Arglwydd,  tru- 
garha  wrth  dy  elynion  !  Achub  dy  elyn- 
ion  !  "  Wedi  gorphen  y  weddi,  rhoed 
emyn  allan  i'w  chanu  ;  ond  gyda  hyny 
dyma  ẃr  y  t}'  i  mewn,  yn  erfyn  ar- 
nynt  ymatal,  am  fod  y  mawl  yn  cyn- 
ddeiriogi  rhyw  foneddwr  a  letyai  yn  y 
gwesty.  Gwnaed  yn  ol  ei  ddymuniad,  ac 
yn  y  man  aeth  Mr.  Elias  allan  i  ymddiddan 
â'r  creadur  rhyfygus.  Cafwyd  yr  hanes 
hwn  o  enau  Mr.  Parry,  o  Fangor,  yr  hwn 
oedd  yn  bresenol  ar  y  pryd. 

Cafodd  ei  atal  i  bregethu  yn  Llanidloes 
mor  ddiweddar  â'r  flwyddyn  i8ig.  Ar  yr 
heol  y  Ilefarai,  a  hyny  yn  nghanol  gwyl 
mabsant  oedd  eto  heb  gael  ei  hymlid  allan 
o'r  dref,  ac  ymgasglasai  torf  fawr  i  wrando, 
tua  phum'  mil  o  bobl,  fel  y  bernir.  Wedi 
i'r  Parch.  Humphrey  Gwalchmaiddechreu, 
cymerodd  Mr.  Èlias  yn  destun,  loan  xii.  32. 
"A  minau,  os  dyrchefir  fi  oddi  ar  y  ddaear, 
a  dynaf  bawb  ataf  fy  hun."  Ni  wnaed  un 
cyffro  gan  y  werinos,  ond  wedi  iddo  lefaru 
am  ryw  haner  awr,  gan  hoelio  yr  holl  dorf 
wrth  ei  wefusau,  dyna  foneddwr  yn  ym- 
wthio  yn  mlaen  at  y  bedrolfen,  ac  yn 
gorchymyn  i  Mr.  Hugh  Jones  fyned  ato. 
Ei  neges  oedd  rhwystro  Mr.  Eflas  i  bre- 
gethu.  Ceisiodd  Mr.  Jones,  yr  hwn  oedd 
ŵr  cyfoethog,  ac  yn  flaenor  gyda'r  Meth- 
odistiaid,  ei  dawelu,  a  chafodd  ganddo  fod 
yn  llonydd  am  ychydig.  Ond  yn  fuan 
dyna  ef  i  mewn  i'r  wagen,  ac  yn  gosod  ei 
law  ar  ysgwydd  y  pregethwr,  gan  erchi 
iddo  dewi.  Dychrynodd  Ilawer,  ond  tròdd 
Mr.  Elias  ato  yn  dirion,  a  gofynodd  am 
genad  i  orphen  trwy  weddi,  yr  hyn  a  gafodd. 
Aed  oddiyno  i'r  capel,  ond  nid  oedd  yno  le 
i  chwarter.y  dorf.  Modd  bynag,  cymhellai 
ef  hwynt  i  beidio  dangos  dig  at  y  boneddwr. 
A  chyn  ymadael  aeth  i  siarad  ag  ef,  a  deallai 
ei  fod  yn  cywilyddio  oblegyd  ei  ymddygiad, 
ac,  meddai  Mr.  EHas:  "  Yr  wyf  yn  meddwl 
yn  sicr,  wedi  ymddiddan  â'r  g\vr,  y  cawswn 
bregethu  wrth  ei  balas."  Adroddai  efe 
hefyd  iddo  gael  ei  rwystro  i  bregethu  yn 
Llanfair-Caereinion. 

Am  y  blynyddoedd  cyntaf  bu  yn  wrth- 
rych  gwawd  a  chamddarluniad  clerigwyr 
Môn.  Adrodda  John  Elias  yr  ieuengaf,  yn 
ei  adgofion  am  Llanfechell,  gyda  golwg  ar 

y  Parch.  Lewis  Hughes,  oífeiriad  y  plwyf 
yn  nyddiau  cyntaf  preswyHad  IMr.  Ehas 
yn  y  lle  :  "  Byddai  fy  nhad,  bob  tro  y 
cyfarfyddai  ag  ef,  yn  ei  gyfarch  yn  y  modd 
mwyaf  boneddigaidd ;  ond  am  lawer  o 
flynyddau,  troi  draw  yn  ddisylw  y  byddai 
y  g\vr  Eglwysig,  fel  pe  buasai  arno  ofn  i 
anadl  ei  gymydog  Methodistaidd  effeitiaio 
ar  ei  dafod  yn  y  llan  y  Sabbath,  a  pheri  iddo 
bregethu  fel  un  o'r  Puritaniaid."  Ond 
clafychodd  Mr.  Lewis  Hughes  o'r  afiechyd 
y  bu  farw  o  hono,  ac  yn  ei  glefyd  rhaid 
oedd  gyru  am  Mr.  EUas.  Nid  yn  unig  efe 
a  weinyddai  ar  enaid  yr  offeiriad,  trwy 
ddarllen  y  Beibl  iddo,  gweddio  ar  ei  ran, 
a'i  gyfarwyddo  gyda  golwg  ar  y  pethau  a 
berthynent  i'w  heddwch  ;  ond  efe  hefyd  a 
weinyddai  ar  ei  gorph.  Ni  chymerai 
gyíîeri  y  meddyg,  mynai  i  Mr.  Ehas,  yr 
hwn  oedd  yn  nodedig  o  hyddysg  mewn 
meddyginiaeth,  barotoi  moddion  iddo.  Teg 
yw  cofnodi,  ar  yr  un  pryd,  ddarfod  i'r 
Parch.  John  Ehas  enill  cymeradwyaeth 
offeiriaid  y  wlad,  a'i  fod  yn  uchel  ei  barch 
yn  eu  mysg,  fel  yn  ngolwg  pob  dosparth 
arall,  flynyddoedd  cyn  iddo  farw. 

Yn  ystod  y  blynyddoedd  1800 — 1809,  yr 
oedd  ei  lafur,  rhwng  ei  ddarllen  helaeth,  ei 
ymdrech  egnîol  am  wybodaeth,  ei  astud- 
iaeth  ddwys  yn  ei  fyfyrgell,  ei  deithiau  aml 
a  hirion,  ei  egni  yn  y  pwlpud,  a'r  cyffroadau 
rhyfedd  a  fyddent  yn  cynhyrfu  ei  yspryd 
yn  fynych  pan  yn  pregethu  i  gynuIÌeid- 
faoedd  mawrion,  bu  ei  natur  agos  rhoddi 
ffordd.  Cawn  ef  yn  cychwyn  i  Lundain 
Awst  y  flwyddyn  1802,  yn  dra  Ilesg,  a  rhyw 
anhwylder  yn  ei  wddf,  fel  yr  oedd  ei  briod 
mewn  pryder  dirfawr  gyda  golwg  arno ; 
gwasanaethodd  yma  am  ryw  ddeng  wyth- 
nos,  ac  yna,  cyn  cael  nemawr  amser  i 
orphwys  ar  ol  dychwelyd,  y  mae  yn  myned 
drachefn  am  daith  faith  drwy  Sir  Feirionydd. 
Yn  haf  1805,  yr  ydoedd  wedi  myned  yn 
bur  wanllyd,  ei  gylla  yn  anhwylus,  a'i  lais 
yn  ddrwg ;  a  chan  dybio  y  gallai  mordaith 
fer  i  LiverpooI  fod  yn  Ilesiol  iddo,  y  mae 
yn  cychwyn  tuag  yno  mewn  Ilong  o  Am- 
îwch.  Gorph.  23,  ysgrifena  at  ei  wraig  : 
'•  Yr  ydwyf  yn  gobeithio  fod  clefyd  y  môr 
wedi  gwneuthur  Iles  i  mi ;  a  byddaf  yn 
ymdrochi  bob  dydd  er  pan  ddaethum  yma, 
ond  y  Sabbath  ;  yr  wyf  yn  teimlo  fy  hun 
yn  bresenol  wedi  cryfhau  Ilawer  ;  y  mae 
fy  ystumog  a  fy  Ilais  yn  gwella."  Mor 
wael  oedd  ei  wedd  y  pryd  hwn  fel  yr  ofnai 
cyfeillion  LiverpooI  na  chaent  weled  ei 
wyneb  ef  mwy.  Ond  er  cymaint  ei  lesgedd, 
pregethai    bob    canol   dydd    fel    arfer,    ac 


fynychaf  bob  nos,  a  hyny  gyda  nerth  a 
dylanwad  anorchfygol.  Diwedd  yr  un 
flwyddyn,  y  mae  yn  cychwyn  am  Lundain, 
gan  bregethu  ar  y  ffordd  yno  yn  LlangoIIen, 
Rhos,  Adwy'r  Clawdd,  Gwrecsam,  &c. 
Yn  mhen  ychydig  wedi  cyrhaedd  y  Brif- 
ddinas  ysgrifena :  "  Y  mae  y  gwaith  yn 
fawr  iawn  yma,  odfa  bob  nos,  oddieithr 
nos  Sadwrn,  a  thair  odfa  a  seiat  ar  y 
Sabbath ;  er  hyny,  nid  wyf  yn  blino  ar  y 
gwaith  ;  y  mae  yr  Arglwydd  yn  dda  iawn 
wrthyf  ynddo  ;  nid  yw  yn  cuddio  ei  wyneb 
yn  hollol." 

Cawn  ef  Sulgwyn,  1 806,  y n  nghyfarfodydd 
blynyddol  Liverpool.  Byddai  yn  y  rhai 
hyn  gyda  chysondeb ;  rhyw  bedair  neu 
bump  o  weithiau  y  bu  yn  absenol  yn  ystod 
tair-blynedd-a-deugain.  Y  Sulgwyn  hwn 
yr  agorwyd  yr  ail  gapel  Methodistaidd  yn 
y  dref,  sef  capel  Bedford  Street.  Cawsai 
y  cyntaf,  capel  Pall  Mall,  ei  agor  bedair- 
blynedd-ar-bymtheg  yn  flaenorol,  sef  Sul- 
gwyn  1787.  Fel  yr  arferai  am  lawer  o 
fîynyddoedd,  pregethodd  Mr.  Elias  yn  Pall 
Mall  am  chwech  yn  y  boreu.  Erbyn  deg 
aed  i'r  capel  newydd,  Ile  y  gwasanaethwyd 
yn  unig  gan  Mr.  Charles.  Am  ddau  a 
chwech  Ilefarai  Mr.  Elias,  a  rhyw  frawd 
arall  gydag  ef.  Odfa  ryfedd  a  gafwyd  y  nos ; 
yr  oedd  y  gwin  nefol  yn  Ilifo  dros  y  Ilestri, 
a'r  hen  gyfeillion  yn  llamu  gan  lawenydd. 
Braidd  nad  oedd  yr  hen  bregethwr,  Mr. 
Thomas  Edwards,  yn  neidio  yn  uwch  na 
neb.  Meddai  efe  ar  gorph  cryf,  tua  dwy  lath 
o  daldra  ;  byddai  yn  wresog  iawn  yn  fynych 
wrth  bregethu,  a  phan  y  gorfodid  ef  i  dori 
allan  i  folianu  byddai  yn  nodedig  o  boeth. 
Gadawodd  ei  neidio  a'i  folianu  y  tro  hwn 
argraff  annileadwy  ar  feddyliau  rhai  o'r 
ieuenctyd  oeddynt  yn  llygad-dystion. 

Dechreu  Hydref,  1806,  aeth  Mr.  Elias  i 
Lundain  drachefn,  ar  gais  y  brodyr  yn 
Nghymdeithasfa  Caernarfon.  Arfaethasai 
fyned  i  Gymdeithasfa  Abergwaun,  a  gyn- 
helid  yn  yr  un  mis ;  yr  oedd  y  Parch. 
Ebenezer  Morris  wedi  ei  wahodd  gyda 
thaerni,  ac  yr  oedd  ei  awydd  yntau  am 
fyned  yn  fwy  am  fod  Sir  Benfro  yn  cael  ei 
hysgwyd  ar  y  pryd  gan  adfywiad  crefyddol 
cryf ;  a  siomiant  mawr  iddo  oedd  methu 
myned.  Dywed  fod  golwg  gysurus  ar  yr 
achos  yn  Llundain  ;  Iliaws  mawr  yn 
gwrando,  ac  argoelion  fod  a  fynai  yr  Ar- 
glwydd  â  Ilawer  o  honynt.  Bu  yn  y  Brif- 
ddinas  y  tro  hwn  am  ryw  ddeng  wythnos  ; 
pregethai  bob  nos,  a  thair  gwaith  y  Sul, 
ac  ymddengys  iddo  lefaru  oddiar  tua  thri- 
ugain-a-deg  o  destynau.     Daeth  o  Lundain 

i  Liverpool  erbyn  Sul,  yr  22ain  o  Ragfyr, 
lle  yr  arhosodd  gan  bregethu  hyd  ddydd 
NadoHg.  Boreu  y  NadoHg  Uefarai  yn  Pall 
Mall  am  chwech  yn  y  boreu,  ac  yn  Nghaer 
y  prydnhawn  a'r  hwyr.  Oddiyno  aeth  i 
Gymdeithasfa  Llanrwst,  ac  yr  oedd  yn 
ddechreu  lonawr  arno  yn  cyrhaedd  Llan- 
fechell.  Ar  y  i^eg  o  Chwefror  y  mae  yn 
cychwyn  tua  Chymdeithasfa  Ruthyn,  gan 
bregethu  mewn  gwahanol  leoedd  ar  y  fFordd. 
Cawn  ef  yn  ol  yn  Nghyfarfod  Misol  Niw- 
bwrch  ar  y  23ain.  Dranoeth  i'r  Cyfarfod 
Misol,  yr  oedd  yn  ddydd  o  ympryd  cyff- 
redinol,  a  thraddododd  yntau  anerchiad 
difrifol  ar  yr  achlysur,  mewn  tri  o  wahanol 
gapelau  yn  y  gymydogaeth.  Y  Sul,  sef 
Mawrth  y  cyntaf,  pregethodd  bedair  gwaith, 
sef  yn  Pantycoli,  Llanrhyddlad,  Cemmaes, 
a  Llanfechell.  Y  dydd  Mercher  canlynol 
cychwynai  drachefn  ar  daith  trwy  Siroedd 
Dinbych  a  Ffiint ;  daeth  i  Liverpool  Sadwrn 


y  i^eg,  ac  arhosodd  yno  hyd  y  i8fed  ;  yna 
aeth  i  Manchester.  Bu  yno  hyd  y  dydd 
Llun  canlynol,  pan  yr  ymadawodd  am  Gaer, 
yn  yr  hwn  le  y  pregethodd  y  noswaith 
hono. 

Rhaid  i  ni  ymatal.  Yr  ydym  yn  cofnodi 
y  pethau  hyn  er  dangos  mor  anferth  oedd 
ei  lafur.  Dengys  ei  gofnodau  iddo  bre- 
gethu  gant  o  weithiau  namyn  pump  o 
Chwefror  13,  hyd  Mawrth  29,  a  thrafaelu 
rhwng  chwech  a  saith  cant  o  íìlldiroedd. 
Ni  wnaed  y  cyffelyb  gan  neb  yn  Nghymru, 
oddigerth  Howell  Harris,  ac  nid  yw  yn 
syndod  ei  gael  yn  Llandrindod,  haf  1808, 
a'r  haf  canlynol,  a'i  iechyd  yn  fregus,  ac 
wedi  cael  ei  ddal  gan  wendid  dirfawr. 
Eithr  oblegyd  gwydnwch  ei  natur,  ac  am 
fod  gan  yr  Arglwydd  lawer  o  waith  i'w 
gyflawni  trwyddo  drachefn,  cafodd  ei  adfer 
i'w  iechyd  cynefìn,  a  dychwelodd  yn  gryf 
ei  gorph,  ac  yn  hoeyw  ei  yspryd. 


JOHN   ELIAS. 
[Dtirìnn  a  (iyJioeihTinjd  gan  H.  Hii(ilie.s,  i/r  Arlnnyiìä   ijn  Lerpn-l,  yn  ISlíí.'] 


P  E  N  O  D      X  L  I  I 


JOHN    ELIAS    (parhad). 

Marwolaeth  Mr.  Charles  yn  gwthio  y  Parch.  John  Elias  i'r  ffrynt — Nad  aeth  Mr.  Elias  yn 
mhell  i  gyfeiriad  Uchel  Galfiniaeth — Ei  weinidogaeth  yn  parhau  yn  gymhelliadol — Marwol- 
aeth  Mrs.  Elias — Ei  ail  briodas—Yn  cyfarfod  a  damwain  ar  ei  ffordd  i'r  Bala — Odfaeon 
rhyfedd — Odfa  nerthol  tti  hwnt  yn  N ghymdeithasfa  y  Bala — Odfaeon  gorchfygol  eraill — 
Mr.  Elias  yn  ei  deiilu — Mr.  Elias  yn  ei  ardal — Mr.  Elias  yn  ei  fyfyrgell — Mr.  Elias  yn  y 
pwlpud — Mr.  Elias  yn  y  Gymdeithasfa — Mr.  Elias  ar  yr  esgynlawr — Mr.  Elias  fel 
arweinydd  y  Cyfnndeb — Mr.  Elias  fel  Ymneillduwr — Diwedd  ei  oes. 


MAE  yn  anmhosibl  i  ui,  a  chadw 
o  fewn  terfynau  rhesymol,  gofnodi 
hoU  hanes  oes  weinidogaethol  Mr. 
Elias ;  rhaid  i  ni  ymfoddloni  ar  groniclo 
rhai  o'r  prif  fìeithiau,  Yr  ydym  eisioes 
wedi  cyfeirio  at  y  rhan  a  gymerodd  yn  y 
ddadl  parthed  Neillduad  Gweinidogion, 
fel  nad  rhaid  ei  ail  adrodd.  O  angen- 
rheidrwydd,  yr  ydoedd  ef  yn  mysg  yr 
wyth  a  ordeiniwyd  y  tro  cyntaf  yn  Nghym- 
deithasfa  y  Bala.  Ymddengys  mai  efe 
oedd  y  cyntaf  i  weinyddu  yr  ordinhadau 
yn  mysg  Methodistiaid  Liverpool.  Nos 
Sul,  rywbryd  cyn  diwedd  y  flwyddyn 
1811,  gweinyddai  Swper  yr  Arglwydd, 
nis  gwyddom  ai  yn  nghapel  Pall  Mall, 
ynte  capel  Bedford  Street.  Cyn  dechreu, 
traddododd  anerchiad  hynod  o  eíîeithiol,  yn 
egluro  natur  marwolaeth  iawnol  y  Gwar- 
cdwr,  a'r  digonolrwydd  sydd  ynddo  ar 
gyfer  y  penaf  o  bechaduriaid,  yn  nghyd  â 
natur  y  sacrament  sanctaidd,  a'r  cym- 
hwysderau  angenrheidiol  tuag  at  gyfran- 
ogi  yn  deilwng  o  hono.  Wrth  ei  fod  yn 
llefaru  disgynodd  rhyw  lewyrch  rhyfedd 
ar  ei  yspryd  ef  ei  hun,  ac  ar  y  cymunwyr 
cynuUedig,  fel  nad  oedd  llygad  sych  yn  y 
lle.  Os  coleddai  rhai  yn  flaenorol  amheu- 
aeth  am  briodoldeb  gwaith  y  Cyfundeb  yn 
ordeinio  gweinidogion,  diflanodd  am  byth 
y  noson  hono.  Y  nos  Lun  ganlynol 
gweinyddai  yr  ordinhad  o  fedydd  ;  prin  y 
gelhr  dweyd  fod  yr  ordinhad  sanctaidd 
hon  wedi  cael  ei  lle  priodol  yn  mysg  y 
Methodistiaid  yn  flaenorol ;  edrychai  Uawer 
arni  fei  defod  wrth  osod  enw  ar  y  plentyn. 
Ond  y  tro  yma  eglurodd  Mr.  Elias  ei 
dwyfol    osodiad,    ei   natur,    ei   dyben,    yn 


nghyd  â  phwy  oeddent  briodol  ddeihaid 
bedydd,  a  hyny  mor  rymus  ac  eglur,  fel  y 
cafodd  y  bobl  syniadau  hollol  newydd  am 
y  sacrament. 

Cyfnod  pwysig  yn  hanes  y  Parch.  John 
Elias  oedd  marwolaeth  Mr.  Charles,  yn  y 
flwyddyn  1814.  Gwthiodd  yr  amgylchiad 
ef  i'r  fí^rynt,  efe  o  hyn  allan  a  gydnabyddid 
gan  bawb  yn  arweinydd,  ac  a  eisteddai  yn 
gwbl  naturiol  yn  y  brif  gadair,  yn  arbenig 
yn  Ngwynedd.  Nid  ydym  am  ddweyd  fod 
y  Ilywodraeth  yn  gwbl  unbenaethol  ych- 
waith,  ac  na  feiddiai  neb  ei  wrthwynebu, 
cam  neu  gymhwys.  Na,  yr  oedd  yn  y 
Cyfundeb  yn  Ngwynedd  ddynion  cryfion, 
megys  Thomas  Jones,  Dinbych  ;  Richard 
Jones,  y  Wern  ;  Mr.  Lloyd,  Beaumaris, 
ac  eraill,  y  rhai  a  feiddient  annghytuno 
weithiau  a  Mr.  Elias.  A  theg  cydnabod 
y  byddai  yntau,  pan  ei  hargyhoeddid,  yn 
cydnabod  ei  gamgymeriad,  ac  yn  dangos 
yspryd  addfwyn  a  Ilonydd.  Ond  anaml  y 
codai  gwrthwynebiad  iddo.  Yr  oedd  ei 
ddifrifwch,  ei  fawr  zêl  dros  burdeb  mewn 
athrawiaeth  ac  ymddygiad,  a'i  allu  nodedig 
i  egluro  ei  feddwl  ac  i  ddylanwadu  ar  eraill, 
yn  ei  hynodi  yn  mysg  ei  frodyr,  ac  yn 
hawlio  iddo  y  Ile  blaenaf.  O  hyn  allan, 
hyd  ddydd  ei  farwolaeth,  y  mae  hanes 
Methodistiaeth  yn  Ngwynedd  yn  an- 
wahanol  gysylltiedig  a'i  hanes  ef. 

Yr  ydym  eisioes  wedi  cyfeirio  ato  yn 
Ilithro  i  raddau  i'r  heresi  Uchel  Galfinaidd; 
at  ei  bregeth  o  blaid  iawn  cydbwys,  at  y 
Parch.  Thomas  Jones,  Dinbych,  yn  ei  ar- 
gyhoeddi ;  ac  at  y  dadleuon  a'r  cyffro  a 
ddilynodd.  Bu  Mr.  Elias  gryn  amser  cyn 
dyfod  allan  o'r  gors   yr   aethai   iddi   gyda 

golwg  ar  natur  y  prynedigaeth.  Yn  ei 
ragymadrodd  i  bregethau  Mr.  Hurrion  ar 
"  Brynedigaeth  Neillduol,"  gwna  y  sylw 
hwn :  "  Nid  yw  yn  addas  dweyd  fod 
Cyfiawnder  Crist,  fel  y  gwnaed  ef  i'r  holl 
eglwys,  yn  cael  ei  gyfrif  i  bob  credadyn  ; 
ond  yn  hytrach  fod  yr  hyn  wnaeth  lesu 
Grist  yn  ei  le  yn  cael  ei  gyfrif  iddo.  Y 
mae  cymaint  ag  a  all  cyfiawnder  a'r  gyf- 
raith  ei  ofyn  ganddo  yn  cael  ei  gyfrif  iddo ; 
y  mae  yn  cael  ei  gyfiawnhau  oddiwrth  yr 
holl  bethau  oedd  yn  cael  eu  rhoddi  yn  ei 
erbyn  o  flaen  gorsedd  Duw."  Syniad 
hynod  gymysglyd,  ac  yn  cynwys  ynddo 
hanfod  y  meddylddrych  am  iawn  cydbwys; 
ond  tystia  Dr.  O.  Thomas  nad  oedd  y 
golygiad  hwn  yn  gymeradwy  ganddo  yn  ei 
flynyddoedd  olaf.  Er  nad  oedd  yn  cwbl 
gydweled  â  Mr.  Jones,  Dinbych,  ar  y  pwnc 
pwysig  o  Brynedigaeth,  ni  chollodd  ei 
barch  ato,  na'i  ffydd  ynddo,  trwy  yr  holl 
drafodaeth.  Fel  hyn  yr  ysgrifena  ychydig 
cyn  ei  farw  :  "  Anrhegodd  yr  Arglwydd 
Ogledd  Cymru  ag  un  g\vr  dysgedig  a  Ua- 
furus  iawn,  ag  y  bydd  ei  goffadwriaeth  yn 
beraidd,  a'i  waith  yn  werthfawr  gan  genedl 
y  Cymry  am  oesoedd  lawer,  sef,  y  diweddar 
Barch.  T.  Charles,  o'r  Bala,  yr  hwn  a  fu 
fel  tywysog  Duw  yn  eu  phth,  yn  arweinydd 
doeth,  pwyllog,  a  gofalus.  Cafodd  y  di- 
weddar  Barch.  Thomas  Jones,  o  Ddinbych, 
hefyd  ddysgeidiaeth  foreuol  helaeth,  ac  yr 
oedd  yn  ẁr  llafurus  a  defnyddiol  iawn  yn 
ein  pHth,  er  nad  ordeiniwyd  ef  yn  weinidog 
yn  yr  Eglwys  Sefydledig.  Yr  oedd  ef  a 
Mr.  Charles  yn  cyd-dynu  dan  yr  iau  yn 
nodedig  o  siriol  a  heddychol."  Awgryma 
yr  ymadroddion  hyn  y  teimlai  y  cyffelyb 
barch  at  Mr,  Jones,  Dinbych,  ag  a  deimlai 
at  Mr.  Charles. 

Nid  aeth  Mr.  EUas  ychwaith  i  gyfeiriad 
Uchel  Galfiniaeth  yn  mhell,  fel  ag  i  beidio 
gwahodd  pawb  at  Grist,  ond  gosodai  ar  y 
pechadur  yr  hoU  gyfrifoldeb  am  wrthod  yr 
efengyl.  Yn  y  modd  hyn  yr ysgrifena at  ei  fab, 
yr  hwn  oedd  yn  yr  ysgol  yn  Nghaer :  "  Y  mae 
dy  lythyr  yn  gogwyddo  gormod  at  Iwybr 
Antinomaidd,  trwy  gamgymeryd  a  cham- 
ddefnyddio  yr  athrawiaeth  am  anallu  dyn, 
ac  felly  yn  tueddu  i  osod  y  bai  ar  Dduw. 
Ymddengys  fel  pe  byddit  yn  meddwl  nad 
oes  genyt  ti  ddim  i'w  wneyd,  oddieithr  i 
rywbeth  rhyfeddol  dy  gyfarfod,  megys  y 
dygwyddodd  i  Saul  wrth  fyned  i  Damascus. 
Beth  !  Dim  i'w  wneyd  ond  aros  yn  dy 
bechodau  ?  A  bod  yr  Hollalluog  i'w  feio 
am  nad  yw  yn  dy  alw  oddiwrthynt,  ac  yn 
dy  lusgo  hyd  yn  nod  yn  erbyn  dy  ewyllys  ? 


O,  fy  anwyl  fab,  gwyha  gyfeiliorni !  Er 
bod  dyn  yn  farw  mewn  camweddau  a 
phechodau,  eto  nid  ydyw  yn  farw  fel  pren 
neu  faen.  Nid  ydyw  dyn  heb  enaid,  a 
chynheddfau  galluog,  i  weithredu  yn  rymus 
a  rhwydd.  ,  .  .  Y  mae  yr  Arglwydd  wrth 
achub  pechaduriaid  yn  ymddwyn  tuag 
atynt  fel  creaduriaid  rhesymol.  Nid  yw  yn 
eu  llusgo  fel  cerig,  neu  yn  eu  gyru  fel'' 
anifeiliaid  direswm ;  ond  y  mae  yn  gweithio 
ynddynt  ac  arnynt  fel  dynion ;  yn  dangos 
iddynt  ddrwg  pechod,  eu  haeddiant  a'u 
trueni,  a  bod  eu  colledigaeth  yn  hollol 
wrth  eu  drws  eu  hunain  ;  ac  yna  yn 
ngwyneb  eu  truenus  gyflwr,  yn  datguddio 
Crist  a'r  iachawdwriaeth  gyflawn  sydd 
trwyddo  iddynt,  fel  pechaduriaid  colledig, 
nes  dwyn  yr  enaid  i  ddymuno,  dewis,  a 
derbyn  Crist,  ac  i  waeddi  o'r  galon;  ac  y'm 
ceir  ynddo  ef !  " 

Hollol  gyffelyb  oedd  tôn  ei  bregethau ; 
yr  oeddynt  yn  gyflawn  o  anogaethau  i 
bechadur  adael  ei  ffyrdd,  ac  yn  ei  ddal  yn 
gyfrifol  gerbron  Duw  am  ei  golledigaeth, 
os  mai  yn  ol  y  byddai.  Fel  engraifft,  cym- 
erer  ei  bregeth  y  nos  o  flaen  Cymdeithasfa 
y  Bala,  yn  y  flwyddyn  1836,  ar  Diar,  i.  24  : 
"  Yn  gymaint  ag  i  mi  eich  gwahodd,  ac  i 
chwithau  wrthod,  i  mi  estyn  fy  llaw,  a  neb 
heb  ystyried,"  Rhoddai  bwys  mawr  ar  ys- 
tyried,  pwysleisiai  ar  hyn  fel  dyledswydd  ag 
y  mae  cymhwysder  mewn  dyn  i'w  chyflawni, 
Tybiai  glywed  y  pechadur  yn  ymesgusodi : 
"  Fedraf  fi  ddim  edifarhau,"  Yna  atebai : 
"  A  elU  di  ddim  galw  dy  ystyriaeth  at 
ddaioni  Duw  tuag  atat,  y  trugareddau 
aneirif  wyt  ti  wedi  dderbyn,  a'r  gwaredig- 
aethau  mawrion  wyt  ti  wedi  gael  ?  " 
"  Fedraf  fi  ddim  credu,"  "  Fedri  di  ddim 
galw  dy  ystyriaeth  at  y  Beibl,  at  y  dyst- 
iolaeth  am  Grist,  at  dy  angen  mawr  am 
dano,  ac  at  yr  addasrwydd  sydd  ynddo  i 
wneyd  i  fynu  am  byth  dy  hoU  ddiffyg- 
ion  ?  Beth  sydd  yn  damnio  gwrandawyr 
yr  efengyl  ?  Angrhediniaeth,  Beth  ydyw 
achos  angrhediniaeth  ?  Gelyniaeth  calon 
at  Dduw  yn  tori  allan  mewn  anystyriaeth. 
Paham  y  maent  yn  gwrthod  gwahoddiadau 
doethineb  ?  '  Heb  ystyried.'  Dyna  yr 
lesu  mawr,  ar  ol  dyfod  i  lawr  o'r  nefoedd 
i'r  ddaear,  a  marw  i  eniU  trefn  heddwch, 
yn  yr  efengyl  yn  estyn  ei  law,  ac  am  wneyd 
cytundeb  heddwch  a'r  gwrthryfelwr.  A 
ydyw  y  cymod  yn  cael  ei  wneyd  ?  Nac 
ydyw.  Paham  ?  Gwrandewch  ar  y  G\vr 
sydd  a'i  law  aUan  yn  dweyd  paham ;  '  I 
mi  estyn  fy  Uaw,  a  neb  heb  ystyried. 
Diystyrasant  fy  hoU  gynghor  i.'      Paham 

y  mae  y  rhai  a  wahoddwyd  yn  gwrthod 
dyfod  i  briodas  Mab  y  Brenhin  ?  '  A  hwy 
yn  ddiystyr  ganddynt.'  Oedd  yno  ddim 
digon  o  ddarpariaeth  ar  eu  cyfer  ?  Yr 
oedd  'pob  peth  yn  barod.'  'A  hwy  yn 
ddiystyr  ganddynt.'  A  oedd  yr  alwad  ddim 
yn  ddidwyll  a  thaer  ?  Yr  oedd  gweision 
ar  ol  gweision  yn  cael  eu  hanfon  atynt  i'w 
cymhell.  Yr  oedd  y  Brenin  yn  gwrthod 
derbyn  eu  nacâd.  '  A  hwy  yn  ddiystyr 
ganddynt.'  Oedd  rhyw  wendid  arnynt 
oedd  yn  eu  hesgusodi  ?  '  Ni  fynent  hwy 
ddyfod.'  '  A  hwy  yn  ddiystyr  ganddynt  a 
aethant  ymaith,  un  i'w  faes,  ac  arall  i'w 
fasnach.'  Yr  oedd  eu  hanewyllysgarwch 
yn  dyfod  i'r  golwg  yn  eu  hanystyriaeth, 
a'u  hanystyriaeth  yn  cryfhau  eu  han- 
ewyllysgarwch."  Nis  gelHr  synio  am  wedd 
fwy  cymhelhadol  ar  weinidogaeth  yr  efeng- 
yl,  a  ffurfia  brawf  diymwad  nad  oedd  y 
duedd  leiaf  at  Antinomiaeth  yn  mhregethau 
nac  yn  nghredo  y  Parch.  John  EUas. 

Tua  dechreu  y  flwyddyn  1828  cyfar- 
fyddodd  â  phrofedigaeth  lem  yn  marwolaeth 
ei  anwyl  wraig.  Buasai  efe  yn  Nghym- 
deithasfa  y  Wyddgrug,  y  dyddiau  oh\f  yn 
Chwefror,  a  chan  fod  Mrs.  EUas  yn  Uesg 
ni  theithiodd  allan  o'r  sir  yn  ystod  mis 
Mawrth.  Ar  yr  un  pryd  nid  ystyriai  fod 
ei  bywyd  mewn  perygl.  Y  Sul  olaf  yn 
Mawrth  yr  oedd  ei  gyhoeddiad  yn  Nghaer- 
gybi ;  prin  y  tybiai  fod  ei  hriod  yn  waeth 
na'r  dyddiau  blaenorol,  ar  yr  un  pryd 
dymunai  aros  gartref  gyda  hi  yn  hytrach 
na  myned  at  ei  gyhoeddiad.  Eithr  ni 
wnai  hi  ganiatau  hyn  mewn  un  modd. 
Yn  bur  fuan  wedi  iddo  gychwyn  cyfnewid- 
iodd  Mrs.  Ehas  er  gwaeth  ;  mynai  y  plant 
anfon  ar  ol  eu  tad  i'w  gyrchu  adref,  eithr 
gwrthodai  hi  yn  bendant,  gan  ddweyd : 
"  Beth  yw  fy  nhipyn  cystudd  i  at  y  gwaith 
sydd  ganddo  ef  mewn  llaw  ?  "  Pan  ddych- 
welodd  cafodd  hi  yn  wael  iawn,  a  gwaeth- 
ygu  a  wnaeth  hyd  dydd  Mercher,  pryd  yr 
hunodd  yn  yr  Arglwydd.  Teimlodd  ef 
yr  ergyd  yn  ddirfawr.  Y  peth  cyntaf  a 
wnaeth  ar  ol  iddi  farw  oedd  ysgrifenu 
teyrnged  o  barch  iddi  yn  y  Beibl  teulu- 
aidd.  Fel  yr  ydym  wedi  sylwi  yn  flaen- 
orol,  ni  wyr  Cymru  faint  ei  dyled  i  Mrs. 
EHas,  oblegyd  oni  bai  am  ei  llafur  a'i 
gofal  hi  gyda  y  fasnach,  a'r  teulu,  nis 
gallasai  efe  ymroddi  i  waith  y  weinidog- 
aeth  fel  y  gwnaeth.  Yn  bur  fuan  wedi 
claddu  ei  briod,  yn  unol  â  chynghor  y 
meddyg,  cymerodd  daith  faith  trwy  y 
rhan  fwyaf  o  Ogledd  a  Deheudir  Cymru  ; 
bu   yn    bresenol    yn    Nghymdeithasfaoedd 


Llanidloes,  Aberystwyth,  LiverpooI,  Man- 
chester,  a'r  Bala ;  a  theithio  a  wnaeth 
agos  trwy  y  gweddill  o'r  flwyddyn.  Ond 
achwynai  ei  bod  yn  hynod  boenus  i'w 
deimlad,  er  carediced  ei  blant  a  maint  eu 
gofal  am  dano,  gael  y  tŷ  yn  wag  o'r  hon 
oedd  iddo  yn  ddymuniant  ei  lygaid,  ar  ei 
ddychweliad  adref  o'i  deithiau. 

Yn  ystod  y  flwyddyn  ganlynol  ei  brif 
waith,  heblaw  pregethu  yr  efengyl,  fu 
cynhyrfu  y  wlad,  yn  arbenig  Môn,  i  dalu 
dyled  y  capelau.  O  herwydd  y  Ilwyddiant 
anarferol  fu  ar  yr  efengyl,  yn  arbenig 
gweinidogaeth  Mr,  Elias,  cawsai  tua 
deugain  o  addoldai  newyddion  eu  hadeiladu 
yn  Môn  yn  unig,  ac  yr  oedd  cryn  faich  o 
ddyled  yn  gorwedd  arnynt.  Teimlai  yn 
ddwys  oblegyd  hyn,  gan  ei  ystyried  yn 
sarhad  ar  Dduw  fod  dyled  ar  ei  dŷ.  Cyn- 
hyrfodd  ei  frodyr  yn  y  Cyfarfod  Misol  ; 
aeth  yn  bersonol  i  bob  capel  o  fewn  yr 
ynys,  gan  bregethu,  a  chadw  seiat,  ac 
anog  y  bobl  i  ymdrech.  Meddai :  "  Yr 
annghysondeb  a'r  gwarth  mwyaf  yw  pre- 
gethu  Crist  wedi  Ilwyr  dalu  dyled  ei  bobl, 
mewn  capelau  sydd  yn  cael  eu  Ilethu  dan 
feichiau  trymion  o  ddyled.  Ac  yr  wyf  yn 
meddwl  y  pregethwn  yn  well  o  lawer 
mewn  capelau  diddyled  nag  mewn  rhai 
dyledog,  oblegyd  gallem  ddysgwyl  cael 
mwy  o  bresenoldeb  Duw  gyda  ni." 
Llwyddodd  yn  ei  amcan  yn  rhyfedd,  a 
chyn  hir  yr  oedd  holl  gapelau  ei  sir  ei  hun 
â'r  geiniog  olaf  o'u  dyled  wedi  ei  chlirio. 
Bu  yn  cyff"roi  ac  yn  anog  ar  yr  un  mater 
trwy  Gymru,  a  Llundain,  a  LiverpooI,  a 
hyny  gyda  graddau  helaeth  o  Iwyddiant. 

Tua  dechreu  y  flwyddyn  1830  cawn  ef 
yn  myned  i'r  sefyllfa  briodasol  drachefn. 
Fel  hyn  yr  ysgrifena  yn  ei  Hunangofiant  : 
"  Ar  y  3oain  o  Chwefror,  1830,  priodais 
Lady  Bulkeley,  gweddw  y  diweddar  Syr 
John  Bulkeley,  Presaddfed,  a  daethom  i 
fyw  i'r  Fron,  gerllaw,  Ile  yr  ydym  hyd 
heddyw.  Trefnodd  yr  Arglwydd  drachefn 
i  mi  ymgeledd  gymhwys,  cyfeilles  siriol,  a 
mamaeth  dyner  a  gofalus,  yr  hon  sydd  yn 
Ilawer  o  ddyddanwch  i  mi  yn  fy  nyddiau 
blin,  a  hi  a  fu  yn  gymhorth  mawr  i  mi 
gyda  gwaith  yr  Arglwydd."  Yr  oedd  Mr. 
Elias  yn  bresenol  yn  ŵr  cymharol  gyfoeth- 
og,  oblegyd  heblaw  yr  hyn  a  enillasai  yn 
ei  fasnach,  cawsai  ei  ddiweddar  briod  y 
rhan  oedd  yn  dygwydd  iddi  o  gyfoeth  ei 
thad.  Felly,  y  mae  yn  awr  yn  ymryddhau 
yn  gyfangwbl  o  bob  gofal  bydol,  gan 
gyflwyno  y  fasnach  i'w  blant. 

Yn  mis  Mehefin,   1832,  cyfarfu  â  dam- 

wain  wrth  fyned  o'r  Fronheulog  i  Gym- 
deithasfa  y  Bala,  yr  hon  a  ysgydwodd  ei 
gyfansoddiad,  ac  a  adawodd  ei  hol  arno 
tra  fu  byw.  Buasai  yn  y  Gymdeithasfa  y 
dydd  blaenorol ;  traddodasai  araeth  rymus 
ar  natur  eglwys  yn  y  cyfarfod  ordeinio,  a 
chawsai  ei  gyhoeddi  i  bregethu  am  ddeg  o'r 
gloch  ar  y  Gyeen,  y  dydd  olaf.  Wrth  fyned 
tua'r  cyfarfod  mewn  gig,  efe,  a  Mr.  Davies, 
ac  un  Mr.  Smith  (Aberafon  ?),  o  herwydd 
direidi  dau  hogyn  tarfu  y  cefFyl,  a  rhedodd 
i  fFwrdd.  Neidiodd  y  tri  allan,  a  dihangodd 
y  ddau  arall  nid  yn  unig  heb  ysgraffiniad 
ar  eu  cnawd,  ond  heb  rwygo  eu  dillad, 
eithr  am  Mr.  Ehas  cwympodd  ef  ar  ei 
ben,  ac  yr  oedd  yn  gwbl  ddideimlad  pan 
aed  ato.  Cludwyd  ef  yn  ei  ol  i'r  Fron- 
heulog,  cyrchwyd  meddyg  ar  frys,  ond  er 
pob  ymdrech  yn  ddideimlad  y  bu  am  beth 
amser.  Darfu  i'r  ddamwain  ofidus  doi  y 
Gymdeithasfa  â  thristwch  ;  prin  yr  oedd 
blas  i  wrando  ar  yr  enwogion  a  ddaethent 
yno  i  bregethu  gan  faint  y  teimlad  ;  rhwng 
y  cyfarfodydd  bu  John  Evans,  New  Inn, 
Ebenezer  Richard,  ac  agos  yr  holl  weinid- 
ogion  yn  y  Fronheulog  yn  ymweled  ag  ef, 
a  dywedir  i  bob  pregethwr  a  blaenor 
perthynol  i  Sir  Fôn  fod  yno.  Bwriadasai 
efe  bregethu  ar  Ezec.  x.  13  :  "  O  olwyn  !" 
a  llefaru  am  droadau  rhyfedd  olwyn  Rhag- 
luniaeth  ;  yn  lle  hyny  bu  raid  iddo  fod  yn 
ddystaw  dani.  Yn  y  Fronheulog  y  bu  am 
gryn  amser  ;  ac  ni  allai  bregethu  hyd  yr 
ail  Sul  o  Dachwedd.  Gyda  golwg  ar  hyny 
ysgrifena  :  "  Lleferais  unwaith  y  Sabbath 
diweddaf  (Tachwedd  i2fed),  a  dywedant 
wrthyf  i  mi  bregethu  awr  gron.  Yr  ydwyf 
yn  bwriadu  ymdrechu  Ilefaru  unwaith  bob 
Sabbath  am  ychydig  eto,  os  caf  gymhorth 
gan  yr  Arglwydd."  Tua  dechreu  Rhagfyr 
yr  oedd  wedi  cryfhau  cymaint  fel  ag  i  allu 
myned  i'w  gyhoeddiadau  o  gwmpas  y  sir  ; 
ac  yn  gynar  y  flv/yddyn  ganlynol  ail  ym- 
aflodd  yn  ngwaith  y  weinidogaeth  gyda  yr 
yni  a'r  ymroddiad  a'u  nodweddent  yn  ystod 
ei  fywyd. 

Yn  ystod  ei  deithiau  meithion  ar  hyd  a 
lled  Cymru,  ac  i  drefydd  Lloegr,  cyfryng- 
odd  Rhagluniaeth  ar  ei  ran  yn  hynod  lawer 
gwaith,  gan  ei  waredu  allan  o  beryglon. 
Tua  gwanwyn  y  flwyddyn  1819,  yr  oedd 
yn  Llundain,  a  noda  ddarfod  iddo  bregethu 
yno  y  tro  hwnw  unarddeg-ar-ugain  o  weith- 
iau.  Bwriadai  gychwyn  oddiyno  Ebrill 
26ain ;  ond  o  herwydd  rhyw  amgylchiad 
anhysbys  gohirio  ei  ymadawiad  a  wnaeth 
hyd  dranoeth.  Fel  hyn  yr  ysgrifena  wedi 
cyrhaedd     Liverpool :      "Trugaredd     a'm 


cadwodd  rhag  cychwyn  ar  y  26ain,  fel  yr 
oeddwn  yn  bwriadu  ;  canys  dymchwelodd 
y  cerbyd  hwnw  ar  ei  daith  ;  torodd  rhai 
o'r  teithwyr  eu  hesgyrn,  nes  y  gorfu  iddynt 
aros  ar  y  ífordd.  Gallaswn  inau  fod  yn 
un  o  honynt  oni  buasai  gofal  Rhagluniaeth 
dirion  Duw  am  danaf." 

Adroddir  ei  fod  unwaith  yn  croesi  culfor 
Menai,  yn  Boldon,  o  Sir  Fôn.  Yr  oedd  ei 
geffyl,  yr  hwn  oedd  gydag  ef  yn  y  cwch 
ar  y  pryd,  yn  dra  ofnus  ;  dymunai  yntau 
ar  y  cychwyr  am  beidio  codi  hwyl,  rhag 
dychrynu  yr  anifail,  a  pheryglu  bywyd 
pawb.  Ufuddhasant  hwythau  am  yspaid  ; 
ond  wedi  myned  encyd  oddiwrth  y  lan 
dyma  hwy  yn  codi  yr  hwyl  i  fynu.  Y  can- 
Iyniad  fu  i'r  ceffyl  frawychu,  a  neidio  i'r 
mòr,  gan  wthio  Mr.  Elias  o'i  flaeni'rdwfr. 
Neidiodd  un  o'r  d)  nion  ar  ei  ol.  Ond  yr 
oedd  Mr.  Elias  i  fynu  yn  fuan,  gan  nofio 
yn  esmwyth  ar  ei  gefn,  ac  ebrwydd  y  cyf- 
odwyd  ef  i'r  cwch  drachefn.  Diangodd  ef 
a'r  ceffyl  heb  ychwaneg  o  niwed  na'r 
dychryn  a'r  drochfa.  Y  noswaith  hono 
pregethai  yn  Nghaernarfon  mor  rymus  ag 
erioed.  Dro  arall,  pan  yn  croesi  afon  ar  ei 
ffordd  i  Griccieth,  yn  yr  hon  yr  oedd  llif 
enbyd,  cafodd  ei  gipio  ymaith  oddiar  gefn 
ei  anifail  gan  ruthr  y  Ilifeiriant.  Ond  yn 
rhagluniaethol  cludwyd  ef  at  helyg  a 
dyfent  ar  fin  yr  afon,  a  thrwy  ymaflyd 
ynddynt  daeth  yn  ddyogel  i'r  lan.  Y  mae 
yn  gwbl  wir  fod  gweision  Crist  yn  anfarwol 
hyd  nes  y  gorphenant  eu  gwaith. 

Y  mae  rhoddi  hanes  holl  odfaeon  grymus 
Mr.  Elias  yn  gwbl  ammhosibl;  prin  y  mae 
cymydogaeth  o  Gaergybi  i  Gaerdydd  Ile  na 
cheir  traddodiad  am  dano  yn  cyhoeddi  yr 
efengyl  yno  fel  prophwyd  Duw,  nesyr  oedd 
y  gynulleidfa  wedi  cael  ei  dal  gan  syndod  a 
rhyfeddod.  Ond  rhaid  i  ni  gyfeirio  at 
ychydig  y  mae  genym  ddesgrifiad  o  honynt. 
Cafodd  odfa  ryfedd  yn  Nghymdeithasfa  y 
Bala,  yn  y  flwyddyn  1807.  Yn  wir,  yr 
oedd  y  Gymdeithasfa  hon  yn  hynod 
drwyddi.  Dyma  y  tro  cyntaf  i'r  Parch. 
Ebenezer  Richard  fod  yn  y  Bala  ;  Ilefarai 
oddiar  2  Cor.  x.  4 :  "  Canys  arfau  ein 
milwriaeth  ni  nid  ydynt  gnawdol."  Yr 
oedd  ei  ddawn  toddedig  yn  hollol  newydd 
i'r  Gogledd,  a'r  boreu  hwnw  yr  oedd  ei 
delyn  mewn  hwyl,  a'i  lais  mwyn,  toddedig, 
yn  tyneru  teimladau  y  gynulleidfa  nes  yr 
wylent  ffrydiau  o  ddagrau  heb  yn  wybod 
iddynt,  a  deallai  pawb  fod  arfau  y  íilwr- 
iaeth  yn  nerthol  yn  yr  odfa  hono.  Coffëid 
am  y  bregeth  hon  yn  yr  holl  odfaeon 
dilynol.     Cawsai  Mr.   Elias  a   Mr.   Evan 

Richardson  eu  cyhoeddi  i  lefaru  am  ddau. 
Dechreuodd  Mr.  EHas  tuag  ugain  mynyd 
wedi  dau,  gan  gymeryd  yn  destun  Eph.  iii. 
i8,  19:  "  Fel  y  galloch,  wedi  eich  gwreiddio 
a'ch  selio  mewn  cariad,"  &c.  Safai  yn 
íFenestr  yr  hen  gapel,  fel  y  clywid  ef  gan 
y  dorf  fawr  a  lanwai  y  cwrt,  yn  gystal  a 
chan  y  lliaws  oeddent  wedi  ystwffio  i  mewn 
i'r  capel.  Wrth  ei  fod  yn  trin  am  y  cariad 
yr  hwn  sydd  uwchlaw  gwybodaeth,  dyma 
nifer  o'r  bobl  oedd  yn  y  capel  yn  dechreu 
llefain  a  gorfoleddu.  Nid  oedd  hyn  ar  y 
pryd  wrth  fodd  Mr.  Ehas,  a  chydag 
awdurdod,  ac  yn  y  duU  mwyaf  difrifol, 
gorchymynodd  iddynt  dewi,  fel  na  byddai 
iddynt  rwystro  y  bobl  a  ddaethant  o  bell 
ffordd,  i  glywed.  Atebodd  hyny  y  pwrpas  ; 
a  chafwyd  perffaith  dawelwch  hyd  ddiwedd 
y  bregeth.  Dywedir  fod  hon  yn  un  o'r 
pregethau  godidocaf  a  draddodwyd  ganddo 
erioed,  ac  yr  oedd  rhyw  awdurdod  a 
Uewyrch  rhyfedd  yn  cydfyned  â'r  gwirion- 
edd.  Os  oedd  y  bobl  yn  ymatal  rhag 
bloeddio  ni  fedrent  atal  eu  dagrau  ;  gelHd 
darllen  yn  eu  hwynebau  fod  eu  teimladau 
bron  eu  gorchfygu  ;  nyddid  eu  cyrph  i  bob 
ffurf  gan  ddwysder  y  cyffroad  oedd  o'r 
tufewn  iddynt,  tra  yr  ymddyrchafai  y 
pregethwr  yn  uwch,  uwch,  yn  ei  areith- 
yddiaeth,  ac  y  tywalltai  ffrydiau  o  hyawdl- 
edd  byw.  Yn  yr  olwg  ar  ryfeddodau  y 
cariad  digymhar  annghofiodd  y  pregethwr 
a'r  gynulleidfa  yr  amser,  ac  yr  oedd  yn 
bedwar  o'r  gloch  cyn  i'r  bregeth  orphen. 
Gyda  ei  fod  yn  dweyd  Amen,  dyma  Mr. 
Richardson  ar  ei  draed,  a'r  gair  cyntaf  a 
ddaeth  o'ienau  oedd,  "  Gweddiwn."  Gyda 
ei  fod  yn  dechreu  anerch  yr  orsedd  dyma 
yr  argae  yn  tori ;  y  mae  teimladau  y  dorf 
oeddynt  wedi  bod  yn  croni  am  awr  a  haner 
o  amser  yn  myned  yn  drech  na  hwynt ; 
ymollyngodd  y  miloedd  i  fohanu  a  gor- 
foleddu  yn  ddilywodraeth  ;  ac  yno  y  buont 
mewn  hwyl,  gan  annghofio  eu  hangenion 
corphorol,  hyd  y  cyfarfod  chwech  o'r 
gloch.  Gofidiai  Mr.  EHas  yn  fawr  iddo 
gymeryd  i  fynu  amser  ei  gyfaill  a'i  feistr 
gynt,  ond  yr  oedd  Mr.  Richardson  wrth  ei 
fodd,  ac  yn  mwynhau  y  bregeth  gystal  a 
neb. 

Ceir  yn  ei  fywgraffiad  hanes  pregeth 
ryfedd  a  draddodwyd  ganddo,  tua  diwedd 
y  flwyddyn  1809,  yn  nghapel  PaU  MaU, 
yn  Liverpool.  Ei  destun  oedd,  Eph.  ii. 
12  :  "  Eich  bod  chwi  y  pryd  hwnw  heb 
Grist,"  a  thrueni  dyn  heb  Grist  oedd  y 
mater.  DaHwyd  y  gynuHeidfa  gan  ddych- 
ryn  ;    daeth    rhyw   arswyd  o  dragywydd- 


oldeb  dros  yr  hoH  dorf ;  y  fath  oedd  gafael 
y  gwirionedd  yn  nghydwybodau  y  gwranda- 
wyr  mwyaf  rhyfygus  fel  y  crynai  eu  ghniau 
yn  nghyd,  ac  yr  aeth  eu  hwynebau  yn 
welw  fel  calch.  Tua'r  diwedd,  yr  oedd 
teimladau  ei  enaid  gwasgedig  bron  a'i 
orchfygu  ef  ei  hun  ;  crynai  ei  lais  ;  ffrydiai 
y  dagrau  allan  o'i  Iygaid,  a  dyma  ef  yn 
llefain  :  "  O  !  O  !  drueni  y  dynion  sydd 
heb  Grist  !  Nid  oes  tafod  a  all  byth  adrodd, 
na  nieddwl  meidrol  a  ddichon  amgyffred 
i  dragywyddoldeb,  y  fyrddiynfed  ran  o 
drueni  dynion  heb  Grist !  Dyma'r  noeth- 
ion,  heb  wisg  !  cleifion,  heb  feddyg  !  new- 
ynog,  heb  fara'r  bywyd  !  euog,  heb  gyf- 
iawnder  !  aflan,  heb  ffynhon  !  colledig,  heb 
Geidwad  !  damniol,  heb  iawn  !  "  Wedi 
ei  drechu  gan  ddifrifwch  y  syniad,  ym- 
ollyngodd  i  wylo,  a  rhoes  ei  wyneb  am 
fynyd  neu  ddwy  ar  y  Beibl  agored  oedd 
o'i  flaen,  tra  y  teyrnasai  y  dystawrwydd 
mwyaf  brawychus  dros  y  bobl,  yr  hwn  na 
thorid  arno  ond  gan  ocheneidiau  dwysion 
y  rhai  oeddynt  wedi  eu  gwasgu  i  fin  gwall- 
gofrwydd.  Ond  ar  darawiad  dyna  y  pre- 
gethwr  yn  codi  ei  ben  i  fynu;  y  mae  ei 
wyneb  wedi  ei  weddnewid  yn  hollol  ;  yn 
Ile  bod  yn  ymgorfforiad  o  felldithion  Ebal, 
y  mae  yn  awr  fel  Gerizim  yn  gyflawn  o 
fendithion,  a  chyda  gwedd  angylaidd  a 
Ilais  cyflawn  o  felusder,  dyma  ef  yn 
bloeddio  :  "  Bendigedig  fyddo  Duw  !  Y 
mae  Crist  i'w  gael  heno  i'r  rhai  sydd 
hebddo  hyd  yma  !  "  O'r  anwyl,  dyna 
ollyngdod  !  Yr  oedd  fel  gwaredigaeth  o 
ymylon  Gehenna.  Dyma  ugeiniau  yn 
neidio  ar  eu  traed,  ac  yn  bloeddio  :  "  Di- 
olch,  diolch  byth,"  dros  y  Ile.  Bu  yr  odfa 
hon  yn  ddechreuad  bywyd  tragywyddol  i 
liaws,  a  daeth  degau  i  ofyn  lle  yn  nhŷ 
Dduw  mewn  canlyniad  iddi. 

Un  o'i  odfaeon  rhyfeddaf  oedd  am  ddau 
o'r  gloch  yn  Nghymdeithasfa  Pwllheli, 
Medi  16,  1831,  pan  y  Ilefarai  oddiar 
Psalm  lxviii.  i  :  "  Cyfoded  Duw,  gwasg- 
arer  ei  elynion,  a  fföed  ei  gaseion  o'i  flaen 
ef."  Ychydig  o'r  hyn  a  ddywedai  sydd 
wedi  ei  groniclo,  ond  teimlai  pawb  yn  y 
cyfarfod  hwnw  fod  Duw  wedi  cyfodi. 
Amser  marwaidd  ydoedd  ar  grefydd  ar  y 
pryd,  ac  yr  oedd  y  bregeth  fel  ysgydwad 
daeargryn  yn  nghanol  tawelwch  mawr. 
Nid  yw  yn  ymddangos  iddi  dori  allan  yn 
orfoledd,  ond  yr  oedd  y  fath  awdurdod  yn 
y  gwirionedd,  fel  prin  yr  oedd  neb  yn  y 
gynulleidfa  heb  gael  ei  argyhoeddi  fod 
rhywbeth  mwy  na  dynol  yn  yr  efengyl,  ac 
mai  ofer  iddo  fyddai  ymladd  yn  ei  herbyn. 

Adrodda  y  Parch.  Lewis  Jones,  o'r  Bala, 
na  fu  ef  erioed  yn  y  fath  le,  nac  erioed  dan 
y  falh  deimladau,  ag  yr  ydoedd  yn  yr 
odfa  hono.  Hen  frawd  o  Borthmadog  a 
ddywedai  am  y  tro  hwn  :  "  Fe  bregethodd 
John  Eiias  y  pryd  hwnw  yn  Sassiwn  PwU- 
heh  nes  yr  oedd  Sir  Gaernarfon  yn  crynu 
drwyddi,  a  'dyw  hi  byth  wedi  dyfod  ati  ei 
hun."  Mewn  canlyniad  i'r  bregeth  hon 
daeth  llawer  at  grefydd  yn  Lleyn  ac 
Eifìonydd;  a  dygwyd  yr  eglwysi  trwy  y 
wlad  i  deimlo,  gyda  rhyw  ddwysder  ac 
angerddolrwydd  newydd,  yn  achos  y  byd 
annuwiol.  Yr  wythnos  ddilynol  drachefn 
pregethai  Mr.  Elias  yn  Mrynengan,  ac  yr 
oedd  tyrfa  fawr  o  Bwllheh  a'r  amgylch- 
oedd,  er  fod  y  pellder  tua  naw  milltir, 
wedi  dyfod  i  wrando  arno.  Ymddangosai 
y  dylanwad  a  gychwynasai  yn  y  bregeth 
ryfedd  yn  MhwUheh  fel  yn  dwyshau.  Yn 
y  Bontfechan,  yn  Llanystumdwy,  Hydref 
14,  dydd  Jiwbili  yr  Ysgohon  Sabbothol, 
torodd  y  diwygiad  allan  gyda  grym  mawr. 
Ychwanegwyd  mewn  ychydig  amser  tua 
haner  cant  at  rifedi  yr  eglwys  yno.  Am 
beth  amser  nid  ymddangosai  fod  y  cyíîroad 
yn  ymledu  i'r  cymydogaethau  o  gwmpas. 
Cyn  diwedd  y  flwyddyn,  modd  bynag, 
daeth  y  newydd  fod  y  cholera  wedi  ym- 
ddangos  yn  Lloegr,  a'i  fod  yn  ysgubo  dyn- 
ion  i  fyd  arall  wrth  y  miloedd.  Eíîeithiodd 
hyn  er  difrifoH  y  crefyddwyr  yn  fwy,  a  gyru 
ofn  ar  y  difater.  Ymledodd  y  cyffro  trwy 
hoU  Sir  Gaernarfon.  Diwrnod  rhyfedd 
oedd  dydd  Mercher,  Mawrth  21,  1832,  sef 
y  diwrnod  a  benodasid  gan  y  llywodraeth 
i  fod  yn  ddydd  ympryd  ac  ymostyngiad. 
Yr  oedd  pob  eglwys  a  chapel  yn  llawn. 
Disgynasai  rhyw  yspryd  rhyfedd  ar  ddyn- 
ion.  Amlwg  oedd  fod  nerthoedd  y  nefoedd 
yn  gweithio  ;  trodd  yr  ympryd  yn  orfoledd, 
a'r  alarnad  yn  gân.  O  hyny  allan  am 
fisoedd,  trwy  holl  Sir  Gaernarfon,  ni 
chlywid  ond  sain  gorfoledd  a  buddugol- 
iaeth  ;  anaml  y  terfynai  unrhyw  gyfarfod 
heb  fod  rhywrai  yn  tori  ahan  i  fohanu,  ac 
ychwanegwyd  tua  dwy  fil  o  aelodau  at  yr 
eglwysi  Methodistaidd  yn  y  sir  hon  yn 
unig.  Gelhr  edrych  ar  y  diwygiad,  a 
siarad  yn  ddynol,  fel  wedi  cychwyn  gyda 
phregeth  Mr.  Elias  yn  Nghymdeithasfa 
Pwllheh.  O  bosibl  yr  hofifai  y  darllenydd 
gael  trefn  y  pregethu  yn  y  Gymdeithasfa. 
Nos  Fercher,  Daniel  Evans,  Capel  Drin- 
dod,  a  John  EUas.  Nos  lau,  Richard 
Jones,  y  Bala,  a  David  Meyler,  Aber- 
gwaun.  Boreu  dydd  Gwener,  Rees  Phil- 
Hps,  Llanymddyfri,  a  Robert  Evans,  Llan- 


idloes.  Am  ddeg,  Richard  Davies,  Llan- 
sadwrn,  a  Daniel  Evans,  Capel  Drindod. 
Am  ddau,  WiIIiam  Havard,  a  John  Elias. 
Am  chwech,  Evan  Griffiths,  Meifod,  a 
Robert  Griffiths,  Ruabon.  Boreu  dydd 
Sadwrn,  John  Peters,  Trawsfynydd,  a 
John  Roberts,  Llangwm. 

Odfa  i'w  chofio  byth  oedd  yr  un  a 
gafodd  yn  Nghymdeithasfa  y  Bala,  yn  y 
flwyddyn  1835.  Dywed  Dr.  O.  Thomas 
am  dani,  ei  bod  yn  amheus  a  welwyd 
effeithiau  rhyfeddach  yn  nglyn  â  phregeth 
erioed  ;  fod  arswyd  Duw  wedi  Ilenwi  y  Ue, 
a  dynion  cryfion  yn  Ilewygu  gan  ofn.  Pre- 
gethai  Mr.  Elias  am  ddeg  o'r  gloch  y  prif 
ddiwrnod,  ar  ol  y  Parch.  David  Griffiths, 
Llantwd  ;  a'i  destun  oedd,  Esaiah  vi.  g, 
10  :  "  Brasâ  galon  y  bobl  hyn,  a  thrymhâ 
eu  clustiau."  Ychydig  o'r  bregeth  sydd 
ar  gael  ;  efallai  fod  yr  arbenigrwydd  yn 
codi  nid  yn  gymaint  o  ragoriaeth  materion 
ag  o  ddifrifwch  ofnadwy  y  pregethwr,  a'r 
dylanwad  gorchfygol  oedd  yn  cydfyned  â'i 
eiriau.  Yr  oedd  creaduriaid  annuwiol  yn 
gwaeddi  mewn  dychryn,  fel  pe  buasent 
wedi  cael  eu  gwanu  â  chyllell ;  lliaws  a 
syrthient  mewn  Ilewygfeydd,  a  throai  Mr. 
Robert  Owen,  Nefyn,  at  \vr  ieuanc  o  bre- 
gethwr  oedd  yn  ymyl,  ac  a'i  wyneb  mor 
wyned  a'r  calch,  gofynai  :  "  'Machgen 
anwyl  i,  beth  a  wnawn  ni  ?  "  Yn  gyffelyb 
y  dywedai  John  W'iIIiams,  Llecheiddior, 
wrth  William  Havard  ;  yr  hwn  a  atebai  yn 
ol,  "  Treiglo  at  y  gwaed  wnawn  ni."  Wrth 
ymdrin  â'r  geiriau  "  Trymhâ  eu  clustiau,"  a 
desgrifio  cyflwr  peryglus  y  rhai  sydd  yn 
clywed  yn  drwm,  defnyddiai  y  gymhar- 
iaeth  o  ddyn  yn  myned  ar  hyd  y  fifordd 
fawr,  a  cherbyd  yn  dyfod  yn  gyflym  ar  ei 
ol.  A  dyna  ef  yn  Ilefain,  fel  pe  wedi 
brawychu  drwyddo :  "  Paham  nad  ai  y 
dyn  yna  o'r  ífordd  ?  "  "  Clywed  yn  drwm 
y  mae  o."  "  Gwaeddwch  arno  i  gilio  o'r 
perygl."  "  Hoi !  hoi !  ddyn  !  Ciliwch  o'r 
ffordd  !  "  "  Na,  y  mae'r  cwbl  yn  ofer  ;  y 
mae  yn  clywed  yn  drwm ;  ac  o'r  diwedd 
dacw'r  cerbyd  ar  ei  draws,  ac  yntau  yn 
cael  ei  ladd  !  "  Dywedai  un  fod  y  desgrif- 
iad  mor  fywiog,  a'r  darlun  mor  gynhyrfus, 
fel  yr  oedd  yn  gweled  yr  hen  ddyn  ar 
ganol  y  ífordd,  ac  yn  teimlo  ei  hunan  yn 
barod  i  neidio  o'r  fen  lle  yr  eisteddai  er 
mwyn  rhedeg  i  geisio  ei  achub.  Cyn 
diwedd  y  bregeth  yr  oedd  Mr.  Elias  â'i 
natur  wedi  ei  chynhyrfu  i'rgraddau  eithaf; 
byddai  weithiau  yn  anerch  dynion,  a  phryd 
arall  yn  anerch  Duw.  Yn  y  man  dyna  ef 
yn    edrych   i   fynu   tua'r   nef,    gan    haner 

plygu  heibio  cwr  y  pwlpud,  a  chyda'r 
dagrau  yn  IHfo  dros  ei  ruddiau,  ac  mewn 
llais  cyflawn  o  ing  enaid,  anercha  y 
Goruchaf:  "  Arglwydd  mawr,  paham  y 
rhoist  ti  y  testun  hwn  i  mi  ?  Gofynais  am 
un  arall  i  ti  cyn  cychwyn  o  gartref,  ond 
hwn  a  roddaist.  '  Brasha  galon  y  bobl 
hyn.'  Fe  fyddai  yn  well  gen  i  fyned  yn 
hangman  yr  holl  ffordd  o  Gaergybi  i  Gaer- 
dydd,  na  dod  i  Green  y  Bala  i  frashau 
calon  y  dynion  hyn !"  Dywedai  Mr. 
Evans,  Tonyrefail,  yr  hwn  oedd  yn  y 
Gymdeithasfa,  ac  yn  pregethu  am  ddau  o'r 
gloch,  fod  y  geiriau  yn  disgyn  megys 
pelenau  Ilosgawl,  a  bod  y  bobl  yn  cwympo 
wrth  y  degau  fel  pe  bai  rhywun  yn  eu 
saethu  o  goed  y  Rhiwlas,  a'u  bod  yn  ym- 
greinio  ar  y  ddaear  mewn  ing  annhraethol. 
Galwai  Mr.  Evans  hon  yn  un  o  odfaeon  yr 
"  Wb,  wb."  Am  yr  odfa  hon  dywedai  Dr. 
Charles,  Athraw  Coleg  Trefecca,  yr  hwn 
yntau  oedd  yn  bresenol :  "  Yr  wyf  yn 
meddwl  nad  oedd  yr  un  Uygad  sych  yn 
y  gynulleidfa  fawr  hono.  Yr  oedd  y 
pregethwyr  yn  wylo  ac  yn  gweddío  ar  yr 
esgynlawr,  lliaws  o'r  gwrandawyr  yn 
syrthio  megys  yn  feirw,  a  delweddau 
dychryn  a  synedigaeth  yn  argraffedig  ar 
bob  wynebpryd."  Dywedai  y  Parch. 
Ebenezer  Richard,  yr  hwn  a  bregethai  yn 
yr  un  Ile,  yn  y  prydnhawn,  ar  ol  Mr.  Evans, 
Tonyrefail:  "Y  mae  y  pwlpud  yma  yn 
bren  dyoddef  i  mi,  wedi  y  cynghor  dif- 
rifol  a  draddodwyd  i'r  brodyr  ddoe  (gan 
Mr.  Roberts,  Amlwch),  ac  yn  arbenig 
wedi  y  bregeth  ofnadwy  a  glywsom  ni 
yma  yn  y  boreu.  Yr  oedd  fy  holl  natur 
i  mewn  arswyd,  ac  yr  ydwyf  heb  ddyfod 
ataf  fy  hun  yn  iawn  eto.  Yr  oeddwn  yn 
teimlo,  mewn  gwirionedd,  wrth  wrando, 
fel  pe  buasai  y  ddaear  yn  crynu  am  filltir- 
oedd  o'n  hamgylch.  Mi  a  fuaswn  yn  fwy 
parod,  pe  ygwrandawswn  ar  fy  nheimladau, 
i  alw  arnoch  i  gyduno  â  mi  i  droi  y  cwrdd 
yma  yn  y  prydnhawn  i  weddio  yn  hytrach 
na  cheisio  pregethu.  Ond  yr  ydym, 
serch  hyny,  wedi  taro  ar  destun  hapus 
iawn  :  '  Yr  Arglwydd  sydd  gyda  chwi,  tra 
byddoch  chwi  gydag  ef !'"  Goleuni  y  dydd 
mawr  yn  unig  a  ddengys  faint  effeithiau  y 
bregeth  hon  o  eiddo  Mr.  Elias  ;  dygwyd 
Ilawer  mewn  canlyniad  i  ystyriaeth  o'u 
cyflwr,  ac  ychwanegwyd  rhai  canoedd  at 
yr  eglwysi  trwy  y  wlad. 

Dengys  yr  hanes  canlynol,  a  gawsom 
oddiwrth  y  Parch.  John  Roberts,  Tai  Hen, 
y  nerth  oedd  yn  cydfyned  a  phregethu  Mr. 
Elias.     Fel  hyn  yr  ysgrifena  Mr.  Roberts: 


"  Bu  gwaith  Mr.  Elias  yn  priodi  y  fonedd- 
iges,  Lady  Bulkeley,  yn  dramgwydd  mawr, 
nid  yn  unig  i  deulu  ei  ddiweddar  briod,  ond 
hefyd  i'r  rhan  fwyaf  o'i  gyfeillion  yn  y 
weinidogaeth,  ac  yn  wir,  i  Fethodistiaid  yr 
holl  sir.  Rhan  o'r  trosedd  oedd  priodi 
un  o  safle  gymdeithasol  y  lady,  ac  yr  oedd 
ei  bod  yn  aelod  o'r  Eglwys  Sefydledig  yn 
gwneyd  y  drwg  yn  waeth.  Yr  oedd  Ilawer 
o'r  brodyr  blaenaf  yn  y  Cyfarfod  Misol  yn 
teimlo  mor  chwerw  fel  y  buasent  yn  ei 
roddi  dan  ddysgyblaeth  Iled  drom,  pe 
buasent  yn  gallu  gweled  eu  ffordd  i  hyn. 
Teg  yw  dweyd  fod  Mr.  Roberts,  Amlwch, 
yn  edrych  ar  yr  helynt  a  godwyd  fel  peth 
lled  ddialw-am-dano.  Eithr  da  erbyn  hyn 
fod  i  Mr.  Elias  le  mor  uchel,  a  safle  mor 
gadarn  yn  nheimlad  yr  holl  wlad. 

"  Pa  fodd  bynag,  parodd  y  briodas  dram- 
gwydd  chwerw  am  ryw  dymhor  ;  a  bu  i 
oerfelgarwch  ei  frodyr,  a'u  geiriau  caledion 
yma  a  thraw  am  dano,  beri  iddo  gadw 
drav/  yn  hollol  o'r  Cyfarfod  Misol  am  ys- 
paid.  Yr  adeg  hon  dygwyddodd  Cyfarfod 
Misol  y  sir  fod  yn  Bethesda,  Cemmaes,  ei 
hen  gymydogaeth,  Ile  yr  oedd  Ilu  mawr  o 
hen  gyfeillion  anwylaf  Mr.  Elias,  ac  yr 
oedd  rhai  o'igyfeillion  penaf  yn  ddiaconiaid. 
Crefwyd  yn  daer  arno  drwy  lythyrau  i 
ddyfod  i'r  Cyfarfod  Misol.  Wedi  methu, 
aeth  dau  o  honynt  yr  holl  ffordd  i  Langefni, 
i'r  Fron,  lle  yr  oedd  yn  byw,  i  bledio  arno 
ddyfod,  ac  ni  fynent,  medd  yr  hanes, 
ollwng  gafael  o  hono,  nes  cael  o  honynt 
addewid  am  y  fendith.  Aeth  y  gair  i 
glustiau  y  brodyr  tramgwyddedig,  ac  eraill, 
fod  cyfeillion  Cemmaes  wedi  bod  yn  Llan- 
gefni  gyda  Mr.  Elias,  ac  y  byddai  yn  y 
Cyfarfod  Misol.  Yr  adeg  hono  yr  oedd  y 
diweddar  Barch.  Owen  Jones,  wedi  hyny 
o  Landudno,  yn  \vr  ieuanc  newydd  ddech- 
reu  pregethu,  a  dygwyddodd  iddo  fod  yn 
cyd-drafaelu  a'r  Parch.  Richard  Lloyd  yr 
holl  ffordd  ar  draws  yr  ynys,  o  Beaumaris 
i  Cemmaes.  Adroddai  Mr.  Jones  ar  ol  hyn 
wrth  gyfaill  nad  oedd  dim  i'w  gael  yr  holl 
ffordd  gan  Richard  Lloyd  ond  trydar,  a 
datgan  ei  ofnau  rhag  i  gyfeillion  Cemmaes 
osod  Mr.  Elias  i  bregethu  yn  eu  Cyfarfod 
Misol,  ac  yn  enwedig  ei  roddi  i  bregethu  y 
noswaith  gyntaf,  pryd  y  byddai  yr  holl 
frawdoliaeth  yno,  ac  yn  gorfod  gwrando. 
Pan  gyhoeddwyd  Mr.  Elias  i  fod  ar  ol 
brawd  arall  y  nos  gyntaf,  gwelwyd  nifer 
yn  duo  ac  yn  brochi ;  ond  y  mae  llu  mawr 
yn  teimlo  rhyddhad  a  dwfn  lawenydd. 
Pan  ei  gwelwyd  yn  araf  esgyn  i'r  pwlpud, 
y  mae  rhai  yn  sibrwd  :  "  O  frenin,  bydd 

fyw  byth ! '  Eraill  lawer,  a'r  dagrau 
gloywon  yn  treiglo  i  lawr  eu  gruddiau, 
ydynt  bron  yn  methu  ymatal  gwaeddi 
allan  :  '  Fy  nhad,  fynhad!  cerbyd  Israel  a'i 
farchogion  !  '  Ar  ol  i  Mr.  Elias  ddechreu 
pregethu  gwelwyd  yn  fuan  fod  y  nefoedd 
fawr  yn  foddlawn.  Eisteddai  Mr.  Owen 
Jones  wrth  ochr  y  Parch.  Richard  Lloyd, 
o  dan  y  pwlpud.  Safai  Mr.  Prytherch  yn 
nghanol  y  sêt  fawr,  yn  wylo  fel  plentyn. 
Y  mae  yr  holl  dorf  erbyn  hyn  yn  foddfa  o 
ddagrau,  a  rhai  yma  a  thraw  wedi  tori 
allan  mewn  gorfoledd.  Mae  Mr.  Owen 
Jones  yn  troi  ei  olwg  at  ei  gymydog, 
Richard  Lloyd,  i  wybod  pa  fodd  yr  oedd 
efe  erbyn  hyn  yn  teimlo,  a  gwelai  ei  fod 
yntau  wedi  cael  ei  Iwyr  orchfygu,  a  dwy 
ífrwd  o  ddagrau  yn  rhedeg  i  lawr  ar  hyd 
ei  ruddiau.  Profodd  hyn  yn  ormod  i'r 
pregethwr  ieuanc  allu  ei  ddal  ;  neidiodd  i 
fynu  i  gyduno  yn  y  gorfoledd,  yr  hwn 
erbyn  hyn  oedd  wedi  llwyr  foddi  llais 
cyrhaeddgar  y  pregethwr.  A  golygfa  a 
gofiwyd  yn  hir  oedd  gweled  y  brodyr 
Cadwaladr  Williams,  Richard  Lloyd,  John 
Prytherch,  ac  eraill,  yn  ymryson  ysgwyd 
dwylaw,  a  chofleidio,  ac  wylo,  cyn  cael  o 
Mr.  EHas  amser  i  gyrhaedd  gwaelod 
grisiau  y  pwlpud  y  noswaith  ryfedd  hono. 
Bu  hyn  yn  derfyniad  ar  yr  hoU  helynt,  ac 
adferwyd  Mr.  Elias  i'r  frenhiniaeth.  Bu 
hefyd  yn  foddlonrwydd  ac  yn  llawenydd 
mawr  trwy  holl  wersylloedd  y  Methodist- 
iaid  yn  Môn."  Yr  ydym  yn  gosod  yr  hanes 
dyddorol  hwn  i  mewn  yn  y  rnan  yma,  yn 
benaf  fel  engrhaiff"t  arall  o'r  nerth  rhyfedd 
a  fyddai  yn  aml  yn  cydfyned  â  gweinidog- 
aeth  Mr.  Elias. 

Dygwyddodd  amgylchiad  nid  annhebyg 
yn  Nghymdeithasfa  Caernarfon,  Medi, 
1830.  Cyhoeddasid  Mr.  Elias  i  bregethu 
ar  y  maes  am  ddeg  o'r  gloch  y  prif  ddiwr- 
nod.  Cafwyd  hîn  weddol,  a'r  cymylau  yn 
cadw  eu  cynwys,  tra  y  Ilefarai  y  pregethwr 
blaenaf ;  ond  cyn  i  Mr.  EHas  gael  hamdden 
i  dynu  ei  destun,  dyma  y  gwlaw  mawr  yn 
tywallt,  nes  gwneyd  pregethu  allan  yn 
gwbl  ammhosibl.  Cyhoeddwyd  ei  fod  i 
lefaru  yn  nghapel  Moriah,  ac  yno  y  rhed- 
odd  y  bobl  nes  ei  orlenwi.  Y  pryd  hwn, 
yr  oedd  John  Elias,  yr  ieuangaf,  wedi  digio 
yn  fawr  wrth  ei  dad  am  ail  briodi,  ond 
daethai  i  Gaernarfon,  a  methai  yntau 
beidio  dilyn  y  dorf  i  Moriah.  Yno  yr  aeth, 
ac  i'r  gallery.  Pwnc  Mr.  Elias  oedd  y 
ffigysbren  ddiffrwyth.  Yn  fuan  teimlwyd 
fod  gogoniant  Duw  wedi  Ilanw  y  Ile ; 
cerddai  arswyd  trwy  bob  calon  pan  yr  oedd 


y  pregethwr  yn  darlunio  y  fwyell  ar  gael  ei 
chymhwyso  at  wreiddyn  y  pren.  Ond  pan  y 
cyhoeddai  fod  gobaith  am  arbediad,  ac  y 
desgrifiai  Fab  Duw  yn  y  nefoedd  yn  eiriol 
drosto,  "  Gad  ef  y  flwyddyn  hon  hefyd," 
dyma  y  bobl  yn  cael  eu  hanadl,  ac  yn  tori 
allan  i  orfoleddu  nes  boddi  llais  y  siaradwr. 
Ond  yr  oedd  golwg  ryfedd  ar  wyneb  John 
Elias  ieuanc  ar  yr  oriel.  Ac  o'r  diwedd, 
wedi  Ilwyr  golli  arno  ei  hun,  dyna  ef  yn 
gwaeddi  dros  y  lle :  "  Fy  nhad  ydi  o  ;  îe, 
a  nhad  anwyl  i  hefyd."  Mae  yn  amlwg 
nad  oedd  na  drwg  deimlad,  nac  arall,  a 
fedrai  sefyll  o  flaen  Mr.  Elias,  pan  fyddai  ar 
uchel  fanau  y  maes,  a  Duw  yn  ei  arddel. 

Adroddir  am  gyfarfod  rhyfedd  iddo  yn 
Nghymdeithasfay  Bala,  nad  yw  y  dyddiad 
genym.  Trymaidd  fuasai  y  cyfarfodydd 
o'r  dechreu.  Pregethai  efe  yn  olaf  am 
ddau  o'r  gloch,  oddiar  loan  xvi.  7:  "  Budd- 
iol  yw  i  chwi  fy  myned  i  ymaith,  canys 
onid  af  fi,  ni  ddaw  y  Dyddanydd  atoch." 
Er  ei  fod  yn  Ilefaru  yn  dda  ac  yn  bwysig, 
ychydig  o  ddylanwad  oedd  yn  cydfyned  â'i 
eiriau  ;  yr  oedd  y  dorf  fawr,  tua  phymtheg 
mil  o  nifer,  yn  ymddangos  yn  hynod  o 
ddideimlad  ;  a  chan  fod  yr  hîn  yn  boeth, 
a'r  gwres  yn  danbaid,  eisteddai  Ilawer, 
neu  ynte  Iledorweddent,  ar  y  ddaear  yn 
Iluddedig.  Tua  diwedd  ei  bregeth  yr  oedd 
yn  amlwg  arno  ei  fod  mewn  teimlad  dwys, 
rhag  i'r  Gymdeithasfa  ddarfod  heb  ddim 
Ilewyrch,  a  chan  edrych  yn  ddifrifol  ar  y 
bobl,  dywedai  :  "  Y  mae  y  diafol  yn  ym- 
íîrostio  er  ys  meityn,  gan  ddywedyd  wrth- 
yf,  '  Eiddof  fi  fydd  y  bobl ;  hwy  a  ddaeth- 
ant  yma  yn  fy  meddiant,  a  hwy  ânt  oddi- 
yma  yn  fy  nghafael,  er  eich  holl  ymdrech- 
ion  chwi  a'ch  brodyr,'  Rhaid  i  ninau 
addef  nas  gallwn  ddim,  er  y  mawr  ddym- 
unem  wneyd  ;  yn  ei  feddiant  ef  y  bydd  y 
dyrfa  er  dim  a  allwn  ni."  Dywedai  hyn 
mewn  Ilais  cwynfanus,  llawn  o  drallod. 
Ond  yn  sydyn  dyna  y  cwmwl  yn  cilio 
oddiar  ei  wyneb,  a  sirioldeb  fel  tywyniad 
haul  yn  cymeryd  ei  le,  a  chyda  thôn 
hyderus  a  beiddgar,  Ilefa  :  "  Ond  er  cym- 
aint  yw  ein  gwendid  ni,  ac  er  cadarned  yw 
y  cadwynau  sydd  gan  Satan  am  y  bobl, 
dywedodd  Mab  Duw,  '  Buddiol  yw  i  chwi 
fy  myned  i  ymaith,  canys  onid  af  fi,  ni 
ddaw  y  Dyddanydd  atoch.'  "  Y  mae  y 
geiriau  megys  yn  cynhyrfu  ei  enaid  ;  cyfid 
ei  olygon  tua'r  nef,  estyna  allan  ei  fraich 
ddê,  a  chyda  ei  holl  nerth  llefa  y  rhan  olaf 
o'r  testun:  "Eithros  mi  a  af,  mi  a'i  hanfonaf 
EF  atûch.'"  Gyda'r  geiriau  dyna  ryw  drydan 
yn  cyniwair  trwy  yr  holl  dyrfa  ;  yr   oedd 

fel  taranfollt  allan  o  awyr  las,  ddigymylau; 
dyna  y  miloedd  oedd  yn  eistedd  ac  yn 
gorwedd  yn  neidio  i  fynu,  ac  yn  bloeddio 
mewn  gorfoledd,  fel  nas  gellid  clywed 
nemawr  a  ddywedodd  y  pregethwr  o  hyny 
allan.  Teimlid  yr  un  dylanwad  gan  y 
pregethwyr  a'r  blaenoriaid  oeddynt  ar  yr 
esgynlawr,  a  gweHd  rhai  yn  crío  yn  ddi- 
lywodraeth,  nad  oedd  deigryn  yn  dyfod  i'w 
llygaid  nemawr  amser.  Ar  derfyn  yr  odfa 
dywedai  yr  Hybarch  Simon  Lloyd  wrth 
gyfaill  yn  ei  ymyl  :  "  Dyna  yr  amlygiad 
rhyfeddaf  o  allu  dwyfol  a  welais  erioed." 

Rhaid  addef  y  byddai  weithiau  yn  cael 
odfaeon  ceUd,  ac  fe  sylwa  Dr.  Thomas  y 
byddai  ei  rai  caled  ef  yn  rhai  caled  iawn. 
Adrodda  Dr.  Thomas  am  odfa  felly  iddo 
yn  Mangor,  ychydig  cyn  Sulgwyn,  1835. 
Brashau  calon  y  bobl  oedd  y  pwnc,  a'r 
bregeth  oedd  hono  a  wnaeth  y  fath  wr- 
hydri  yn  Nghymdeithasfa  y  Bala.  Eithr 
er  mor  ddifrifol  y  mater,  er  mor  fedrus  y 
traddodiad,  ac  er  fod  y  pregethwr  yn 
gwneyd  ei  oreu  i  yru  yr  hoehon  i  dre,  yr 
oedd  y  cwbl  yn  disgyn  ar  y  gwrandawyr 
yn  hollol  ddiefîaith.  Nid  oedd  neb  yn 
arddangos  yr  arwydd  lleiaf  o  deimlad. 
Owen  Thomas,  y  pryd  hwnw  yn  bregethwr 
ieuanc,  oedd  wedi  dechreu  yr  odfa.  Wedi 
iddo  fyned  i'r  tŷ,  dywedai  ei  fam  wrtho  : 
"  Mae  yn  ddrwg  gan  fy  nghalon  i  mai  ti  fu 
yn  dechreu  yr  odfa  i  John  EHas  heno." 
"  Paham  ?  "  gofynai  yntau.  "  Paham  ? 
rhag  i  ryw  feddwl  mai  o  dy  achos  di  yr 
o  yn  ei  chael  hi  mor  galed."  Pan  ofynodd 
y  blaenoriaid  i  Mr.  Ehas  pa  bryd  y  deuai 
yno  drachefn,  efe  a  addawodd  ar  unwaith 
y  deuai  yno  y  nos  Sul  ar  ol  Sassiwn  y 
Bala.  Caiíf  Dr.  O.  Thomas  adrodd  y 
gweddiU  o'r  hanes :  "  Fe  ddaeth  y  nos 
Sul,  Meheíìn  22,  1835,  ac  fe  gafodd  odfa 
i'w  chofio  byth,  yr  hynotaf  a  glywsom  ni 
ganddo  erioed.  Pan  y  byddwn  ni  yn  cofio 
am  dano,  at  y  noswaith  hono,  yn  naturiol, 
y  bydd  ein  meddwl  yn  rhedeg.  Ni  chlyw- 
som  ddim  cyffelyb  erioed,  ac  nid  ydym  yn 
dysgwyl  clywed  dim  cyffelyb  byth.  Yr 
ydym  yn  cofio  eto  ein  bod,  rywbryd  yn 
ystod  y  bregeth,  yn  troi  megys  yn  ddiar- 
wybod  i  ni  ein  hunain,  ac  yn  edrych  dan  y 
galleiy,  i  weled  a  oedd  y  colofnau  yn  eu  Ile 
ai  peidio.  Ei  destun  oedd,  Heb.  vi.  7,  8 
(Y  ddaear  yn  yfed  y  gwlaw,  sydd  yn 
mynych  ddyfod  arni).  Ni  a  allem  ddodi  y 
bregeth  i  mewn  yma  yn  Iled  gyflawn,  ac 
nid  ydym  yn  amheu  na  ddarllenai  yn  Iled 
dda.  Ond  ni  byddai  dim  o  honi,  a  ellid 
roddi  byth  ar  bapyr,   braidd  yr  un  cym- 


horth  i  neb,  ac  yn  enwedig  i'r  rhai  nas 
clywsant  ef  eu  hunain,  i  ffurfio  prin  un 
ddirnadaeth  am  y  Ue  rhyfedd  oedd  yn  y 
Tabernacl  yn  Mangor  y  noswaith  hono. 
Yr  oedd  yno  ugeiniau,  os  nad  canoedd,  a 
rhai  o  honynt  hyd  hyny  yn  nodedig  am  ei 
hannuwioldeb,  yn  gwaeddi  allan  am  eu 
bywyd.  Fe  bregethodd  ain  aiw-a-phiini- 
mynyd-ar-hugain ;  ond  yr  oedd  ei  hunan  dan 
gynhyrfiadau  mor  nerthol  fel  na  phregeth- 
odd  drachefn  am  yn  agos  i  fis  o  amser." 

Clywsom  am  dro  pur  debyg  yn  nglyn  â 
Chymdeithasfa  yn  Nolgellau.  Yr  oedd  y 
Parchn.  W.  Roberts,  Amlwch  ;  John 
Jones,  Talysarn;  David  Jones,  Caernarfon; 
a  Henry  Rees,  yno,  yn  ddynion  cymharol 
ieuainc,  ac  yn  pregethu  yn  rhagorol  iawn. 
Rywsut,  ychydig  o  lewyrch  a  gafodd  Mr. 
Elias.  Braidd  na  ellid  meddwl  fod  ei  ogon- 
iant  wedi  cael  ei  gymylu  gan  ysplander  y 
sêr  dysglaer  hyn  oedd  wedi  ymddangos 
yn  ff"urfafen  y  weinidogaeth.  Gwyddai  y 
blaenoriaid  ei  fod  yn  teimlo  yn  siomedig,  a 
chwedi  cydymgynghori,  aethant  ato  i'w 
lety  y  noswaith  hono,  gan  ddweyd  :  "  Mr. 
Elias,  y  mae  y  dref  yn  Ilawn  o  ddyeithr- 
iaid,  ac  yr  ydym  ni  yn  barnu  mai  priodol 
fyddai  cael  odfa  boreu  fory,  cyn  iddynt 
wasgar.  A  wnewch  chwi  bregethu  am 
saith  o'r  gloch  ?  "  Siriolodd  trwyddo,  ac 
meddai:  "  Byddaf  ddiolchgar  am  y  cyfleus- 
tra."  Anfonwyd  y  cviev  allan  â'r  hys- 
bysiad,  ac  ar  yr  awr  appwyntiedig  yr  oedd 
y  capel  yn  orlawn.  Testun  Mr.  Elias 
ydoedd,  Heb.  ix.  28  :  "  Felly  Crist  hefyd, 
wedi  ei  ofFrymu  unwaith  i  ddwyn  ymaith 
bechodau  Ilawer,  a  ymddengys  yr  ail 
waith  heb  bechod."  Darluniai  bechod  fel 
pwysau  yn  gwasgu  ei  wrthddrych  i  lawr,  i 
beidio  codi  mwy  ;  yr  angelion  ni  chadw- 
asant  eu  dechreuad  yn  suddo  dano  i'r 
pydew  diwaelod,  heb  fedru  ymryddhau 
oddiwrtho  ;  yr  aberthau  luddewig,  ar  ba 
rai  y  cawsai  pechodau  y  genedl  eu  rhifo, 
yn  cael  eu  gwthio  i  ddinystr  hollol ;  a'r 
bwch  dihangol  hyd  yn  nod,  ar  yr  hwn  y 
cawsai  anwiredd  meibion  Israel  eu  cyfrif, 
yn  cael  ei  yru  mor  bell  i'r  anialwch  fel  nad 
ymddangosai  drachefn.  Yna  darluniai  yr 
Arglwydd  lesu  ar  Galfaria,  a  phechodau  y 
byd  yn  pwyso  arno,  yn  cael  ei  wasgu  o'r 
golwg  gan  y  baich  ofnadwy.  Ond,  yn 
wahanol  i  bawb  arall,  fe  ymddengys  hwn 
yr  ail  waith.  "  Sut  olwg  fydd  arno  ?  A 
ydyw  y  Ilwyth  o  bechod  yn  gysylltiedig  âg 
ef  o  hyd  ?  Na,  diolch  i  Dduw,  fe  ym- 
ddengys  heb  bechod ;  HEB  BECHOD." 
Mor  fyw  oedd  y  desgrifiad  fel  y  teimlai  y 

bobl  eu  bod  yn  canfod  yr  lesu  yn  dyfod  ar 
y  cymylau,  gyda  holl  ogoniant  buddugol- 
iaethwr,  ei  berson  yn  ogoneddus  fel  yr 
haul,  a'r  cysylltiad  rhyngddo  â  phechod 
wedi  ei  dori  am  byth.  Aeth  yn  un  fonllef 
o  orfoledd  trwy  y  gynulleidfa.  Dyna  yr 
odfa  a  goronodd  y  Gymdeithasfa.  Aeth 
pawb  i'w  íîbrdd,  a  Mr.  Ehas  yn  eu  mysg, 
fel  rhai  wedi  cael  ysglyfaeth  lawer. 

Gallem     grybwyll     am     odfaeon     eraill 
hynod  o  ddilewyrch  a  gafodd.     Pregethai 


oeth,  wrth  lefaru  ar  y  "  g\vr  a'r  march 
gwyn,"  yr  oedd  ar  uchelfanau  y  maes,  a'r 
cadarnaf  yn  gwelwi  yn  ei  bresenoldeb. 
Adrodda  Dr.  Owen  Thomas  hefyd  am  y 
tro  cyntaf  y  bu  y  Parch.  John  Jones, 
Talysarn,  yn  Llanymddyfri ;  ei  fod  ef  a 
Mr.  EUas  yn  pregethu  yn  y  Cyfarfod 
Misol  am  ddau  yn  y  prydnhawn.  Am 
Mr.  Ehas  yr  oedd  y  dysgwyUad  ;  yr  oedd 
Mr.  Jones  yn  hollol  ddyeithr,  a  llawer  heb 
glywed  son  am  ei  enw.     Cafodd  y  Parch. 

[Barhm  a  gyhoeddwyd  yn  yr  "  Evangelical 
Magazine,"  yn  1820.'] 


un  noson  waith  yn  Nghrughywel,  a  phan 
y  clywodd  glowyr  Cendl,  Penycae,  a 
Nantyglo,  dyna  hwy  yn  cyrchu  tuag  yno 
yn  dorfeydd,  heb  newid  eu  dillad,  ac 
heb  ymolchi,  a'u  gwynebau  mor  ddu  a'r 
huddygl.  Mr.  WilUam  Morris,  Cilgeran, 
oedd  yn  dechreu  yr  odfa,  ac  yr  oedd  pob 
gair  a  ddyferai  dros  ei  wefusau  yn  cydio, 
ond  hynod  ddilewyrch  oedd  Mr.  EUas,  ac 
aeth  y  bobl  adref  wedi  eu  siomi  yn  fawr. 
Modd  bynag,   yn  Aberhonddu,  nos  dran- 


John  Jones  odfa  effeithiol,  ac  yr  oedd  y 
dorf  yn  mwynhau  yn  fawr,  ond  caled 
oedd  hi  ar  Mr.  Ehas.  Wrth  fyned  adref 
clywid  Uawer  yn  canmol  John  EUas,  ei 
fod  yn  pregethu  yn  annghyffredin,  ond  yn 
hoU  '■^  pwy  allasai  yr  hen  wr  a  bregethodd  ar  ei 
ol  fod  ?  "  Teg  dweyd  ar  yr  un  pryd  niai 
anaml  y  byddai  yn  ddilewyrch  ;  fel  rheol, 
byddai  yn  debyg  i  angel  yn  ehedeg  yn 
nghanol  y  nef,  a'r  efengyl  ganddo  yn 
ogoneddus. 

Yr  ydoedd  lawn  mor  hynod  yn  ei 
weddíau  ag  yn  ei  bregethau.  Arferai 
eofndra  sanctaidd  ar  Dduw  ;  ai  ato  â 
phob  math  o  gwynion,  hyd  yn  nod  pethau 
cymharol  fychain,  a  byddai  yn  fynych  yn 
cael  atebion  amlwg  a  rhyfedd.  Yr  oedd 
hyn  yn  nodweddiadol  o'r  Tadau  Method- 
istaidd.  Tystiai  John  W'esley  na  ddarfu 
iddo  weddío  erioed  heb  dderbyn  atebion 
pendant.  Byddai  yn  myned  â  phob  peth  at 
yr  Arglwydd,  hyd  yn  nod  y  ceíFyi  yn  cloffi 
fel  nas  gallai  gyrhaedd  mewn  pryd  y  lle  y 
bwriadai  bregethu  ynddo  ;  eithr  wedi 
gweddio  gwellhaodd  cloffni  y  ceffyl,  a 
galluogwyd  yntau  i  gadw  ei  gyhoeddiad. 
Yn  gyffelyb  y  gwnelai  Mr.  EUas.  Un 
boreu  galwyd  ef  i  áỳ  cymydog ;  pan  gyr- 
haeddodd  yno  cafodd  y  teulu  yn  wylo  ;  eu 
geneth  fach  ddau  fis  oed  ar  lin  y  fam,  ac  i 
bob  ymddangosiad  wedi  marw.  "  Mr. 
Ehas,"  meddai  y  tad,  "  y  mae  hi  yn 
gynhes  ;  ewch  at  Dduw  yn  ei  hachos  hi, 
wir."  Plygodd  yntau  ar  ei  Hniau  yn  ddi- 
egwan  o  ffydd,  ac  meddai :  "  Os  yw  hi  yn 
fyw,  Arglwydd,  gwrando  ni  ar  ei  rhan ; 
gwel  yn  dda  ei  rhoddi  hi  i'w  thad  a'i  mam 
am  dipyn  eto,  os  yw  yn  fyw."  Gwellha- 
odd  y  fechan  o'r  fynyd  hono,  bu  fyw  i 
gyrhaedd  ei  chwech-mlwydd-a-thriugain, 
a  hwnw  yn  fywyd  crefyddol  ar  ei  hyd. 
Dygwyddodd  amgylchiad  cyffelyb  yn  nglyn 
âg  ef  yn  Liverpool.  Yr  oedd  yno  íerch  ieuanc 
nodedig  o  dduwiol  wedi  bod  mewn  fever ; 
cawsai  ei  hadfer  mewn  rhan  o'r  afiechyd, 
ond  yr  oedd  ei  meddwl  o  hyd  yn  parhau  yn 
ddyryslyd,  ac  ofnid  mai  gwallgof  fyddai 
dros  weddill  ei  hoes.  Ar  ddechreu  y  cyf- 
arfod  eglwysig,  dydd  Llun  y  Sulgwyn, 
gweddìai  Mr.  EUas  drosti  yn  hynod  iawn  ; 
yr  oedd  wedi  llenwi  ei  enau  â  rhesymau  i'r 
fath  raddau,  ac  yn  arfer  y  fath  eofndra 
duwiol  ar  y  Brenhin  mawr,  nes  y  tarawyd 
pob  meddwl  yn  y  lle  âg  arswyd.  O'r  dydd 
hwnw  allan  gwellhaodd  yr  eneth,  ac  nid 
hir  y  bu  cyn  cael  ei  llawn  adfer  i'w  synwyr 
a'i  hiawn  bwyll,  er  mawr  hiwenydd  i'w 
pherthynasau. 

Caffai  ei  ateb  weithiau  â  phethau  ofn- 
adwy.  Yn  y  flwyddyn  1830  yr  oedd  yn 
bresenol  mewn  Cymdeithasfa  yn  Man- 
chester ;  ac  ar  yr  un  diwrnod  cynhehd 
rhedegfa  geffylau  yn  ymyl  y  dref.  Teim- 
lai  Mr.  Elias  ei  yspryd  yn  gyffrous  ynddo 
o  herwydd  yr  anwiredd  ;  ac  ar  ddechreu  y 
cyfarfod  neiUduol  gweddíai  yn  daer  am  i'r 
Arglwydd  atal  rhwysg  y  gelyn.  Teimlai 
pawb  fod  rhywbeth  hynod  yn  y  weddi ;  aeth 
pawb  i  gredu  y  deuai  Duw  aUan  yn  erbyn 

y  rhedegfeydd,  ac  meddai  un  wrth  gyfaiU  yn 
ei  ymyl  :  "  Gwell  i  Ahab  rwymo  ei  gerbyd, 
a  dianc  ymaith."  Prin  yr  oedd  Mr.  Elias 
wedi  codi  oddiar  ei  liniau  pan  y  duodd  yr 
awyr  i'r  fath  raddau,  fel  y  bu  raid  goleuo 
y  nwy  yn  holl  fasnachdai  y  dref  ;  dechreu- 
odd  wlawio  yn  drwm  ogwmpas  un-ar-ddeg 
o'r  gloch,  a  thywallt  a  wnaeth  y  fath  na 
welwyd  y  cyffelyb  hyd  bump  o'r  gloch 
prydnhawn  dranoeth.  Cyn  pen  haner  awr 
wedi  i'r  gwlaw  ddechreu  yr  oedd  y  torfeydd 
wedi  dianc  oddiar  y  cwrs  rhedeg,  ac  ni 
chynhaliwyd  y  rhedegfa  y  flwyddyn  hono. 
A  dywedir  fod  y  gawod  yn  gyfyngedig  i 
gyfíìniau  Manchester.  Dro  arall,  arosai 
yn  Nghaernarfon  am  rai  dyddiau,  ac 
ar  y  pryd  yr  oedd  mountebanhs  wedi 
dyfod  yno,  y  rhai  a  Iygrent  y  Ile  â'u 
chwareuon  gwageddus.  Nis  gallai  enaid 
cyfiawn  Mr.  Elias  lai  na  phoeni  oblegyd 
yr  annuwioldeb  a'r  rhysedd,  ac  ar  derfyn 
y  cyfarfod  eglwysig  gweddîodd  am  i'r 
Arglwydd,  trwy  ryw  foddion,  roddi  terfyn 
ar  yr  ynfydrwydd.  Teimlid  ar  y  pryd 
ei  fod  yn  cael  gafael  ryfedd.  Y  dydd 
canlynol  dymchwelodd  pedrolfen  y  chwar- 
euwyr,  a  lladdwyd  tri  o  honynt  yn  y  fan  ; 
a  dau  arall,  yn  y  weithred  o  ddawnsio  ar 
raffau,  a  syrthiasant  ac  a  dorasant  eu 
gyddfau.  Cynyrchodd  yr  amgylchiad,  yn 
arbenig  y  cysylltiad  rhyngddo  a  gweddi 
Mr.  Elias,  fraw  cyffredinol  trwy  y  dref, 
a'r  cymydogaethau  o  gwmpas.  Ofer  ceisio 
esbonio  y  pethau  hyn  trwy  eu  galw  yn 
gyd-ddygwyddiadau  rhyfedd  ;  y  mae  Ilaw 
Duw  yn  amlwg  ynddynt  ;  ac  yn  y  dyddiau 
hyn,  fel  yn  y  dyddiau  o'r  blaen,  y  mae 
yr  Arglwydd  yn  gwrando  gweddi,  ac  yn 
gwneuthur  barn  ar  y  ddaear. 

Bellach  ni  a  roddwn  ddesgrifiad  o'r 
Parch.  John  Elias  mewn  gwahanol  gysyllt- 
iadau,  gan  ddechreu  gydag 

HLIAS    YN    EI    DEULU. 

Sefydliad  pwysig  yn  nhý  Mr.  Elias  oedd 
y  ddyledswydd  deuluaidd.  Byddai  y  siop 
yn  cael  ei  chau  ddwy  waith  yn  y  dydd, 
yr  holl  deulu  yn  cael  eu  galw  yn  nghyd, 
ac  fel  rheol  byddai  yno  nifer  o  ddyeithriaid 
o  wahanol  fanau,  yn  enwedig  yn  y  boreu. 
O  bosibl  fod  un  wedi  dyfod  mewn  pryder 
gyda  golwg  ar  ei  gyflwr,  ac  eisiau  cyfar- 
wyddyd  pa  fodd  i  ddod  i'r  goleu  ;  un  arall 
yn  genad  dros  eglwys  mewn  helynt  a 
phenbleth,  ac  wedi  dyfod  i  geisio  cynghor; 
ac  un  arall  eto  ar  ran  rhywun  claf  yn  y 
gymydogaeth,  ac  wedi  dyfod  i  ofyn  am 
feddyginiaeth.     Deuent  yno  oll  yn  y  boreu, 

yn  un  peth  er  cael  y  fraint  o  glywed  Mr. 
Elias  yn  darllen  ac  yn  gweddîo ;  a  pheth 
arall,  am  y  gwyddent,  wedi  iddo  fyned  i'w 
fyfyrgell  ar  ol  boreufwyd,  na  wnai  Mrs. 
EUas  ei  alw  i  lawr  er  mwyn  neb  na  dim, 
oddieithr  ei  fod  yn  fater  bywyd  ac  angau. 
Darllenai  Mr.  Ehas  benod  lawn  ar  ei  hyd, 
a  hyny  gyda'r  un  gofal  am  briodoldeb 
mewn  pwyslais  a  goslef,  a'r  un  ymdrech 
am  osod  allan  y  synwyr,  a  phe  buasai  ar  y 
maes  yn  dechreu  y  cyfarfod  cyhoeddus  yn 
y  Gymdeithasfa.  Ac  fe  fyddai  y  weddi  yn 
ymdrech  mewn  gwirionedd  gyda  Duw. 
Byddai  yn  myned  at  yr  orsedd  â  chyflwr 
y  byd  ar  hyny  o  bryd,  ystad  arbenig  yr 
eglwys,  rhyw  agweddau  newyddion  ar 
lygredigaeth  fyddai  yn  peri  poen  i'w 
feddwl  a  niwed  i  grefydd ;  ac  achos  cleifion 
y  gymydogaeth  a'r  amgylchoedd,  gan  gyf- 
eirio  atynt  ar  wahan.  Yn  y  weddi  deulu- 
aidd  byddai  yn  lledu  ei  holl  achos,  ac 
achos  pawb  y  teimlai  fod  arno  rwymau 
gyda  golwg  arnynt,  gerbron  Gwrandawr 
gweddi,  a  byddai  yn  dadleu  â'r  Arglwydd, 
ac  yn  Ilanw  ei  enau  â  rhesymau,  mewn 
modd  rhyfedd  iawn.  Adroddir  am  wraig 
i  gymydog  iddo,  ei  bod  yn  bur  glaf,  ac  y 
byddai  yntau  yn  cofio  am  dani  yn  gyson 
yn  y  weddi  deuluaidd.  Un  diwrnod,  wedi 
codi  oddiar  ei  liniau,  dywedai  wrth  Mrs. 
Elias  :  "  Yr  wyf  yn  ofni  fod  EIizabeth 
druan  wedi  marw."  "  Beth  sydd  yn  peri 
i  chwi  feddwl  hyny  ? "  gofynai  hithau. 
Atebai  yntau  :  "  Mi  a'i  collais  yn  hoUoI 
o'm  gweddi  y  boreu  yma."  Gyda  fod  y 
gair  allan  o'i  enau,  dyna  guro  wrth  y 
drws ;  daethai  gŵr  y  ddynes  yno  i'w 
hysbysu  am  ei  hymadawiad,  ac  i  ddymuno 
arno  bregethu  yn  ei  hangladd.  Y  weddi 
deuluaidd  yn  nh}'  Mr.  Elias  oedd  prif 
ddygwyddiad  y  dydd,  ac  a  roddai  i'r  diwr- 
nod  ei  gyweirnod.  Byddai  rhyw  ddifrif- 
wch  rhyfedd  ynddo  pan  yn  cyflwyno  y 
teulu  i  ofal  Duw  y  boreu  y  byddai  yn 
cychwyn  i  daith.  Dechreu  y  ganrif  yr 
oedd  y  wlad  yn  crynu  rhag  "  Boney,"  ac 
yn  ofni  rhag  iddo  lanio  gyda  byddin  yn  y 
wlad  hon.  Cyfranogai  Mr.  Elias  mewn 
rhan  o'r  cyfryw  arswyd,  a  dywedai  weith- 
iau  wrth  gyflwyno  eu  hachos  i'r  Arglwydd : 
"  Pwy  wyr  na  fyddant  yn  ymguddio  yn 
nghilfachau  y  creigiau  cyn  y  dychwelaf." 

Byddai  yn  Ilywodraethu  ei  dŷ  yn  dda, 
yn  dra  gofalus  am  gadw  dysgyblaeth 
briodol,  ac  yn  cyfuno  tynerwch  â  thoster. 
Ebai  Mr.  Elias,  ei  fab  :  "  Ni  byddai  fy 
nhad  byth  yn  ceryddu  am  y  trosedd 
cyntaf,   eithr  yn  rhybuddio  yn  rymus  o'r 


herwydd.     Am  yr  ail  drosedd,  byddai  raid 
mechnio  drosof  er  arbediad.    Fy  mechniydd 
i  bob   amser   oedd    Margaret    WiIIiams," 
hen    ferch    serchog,    oedd    yn  byw  gyda'i 
thad  mewn  tŷ  yn  ymyl  yr  eglwys.     Ar  yr 
achlysur     hwn     ysgrifenid    gweithred,     a 
rhoddai  Margaret  groes  wrth  ei  henw,  a 
chedwid    yr    ysgrifen    yn    y    ddesc    gyda 
difrifoldeb  mawr.     Adrodda  Mr.  Elias,  yr 
ieuangaf,    yn    mhellach,    ei   fod  ar    noson 
dywyll    a    gwyntog,    ac    yntau    yn    hogyn 
rhyw   ddeng    mlwydd   oed,  yn  myned  ar 
gefn   y  gaseg  i'r  dwfr.     Daeth  ei  dad  a'i 
fam   heibio,  gyda  Ilusern  oleu  ganddynt, 
wrth    ddychwelyd   o'r    seiat.      Parodd    y 
goleuni     disymwth    i'r    gaseg    wylltio    a 
neidio,  ac  ebai'r  bachgen  wrthi :  "Godacia 
ti,"  gan  ddefnyddio  gair  Ilusg  a  glywsai 
gan  lanciau  y  gymydogaeth.     Ac  meddai : 
"  Teimlodd    fy    nhad    yn    ddwys    wrth    fy 
nghlywed,  a  bron  nad  aeth  efe  i  lewyg  ar 
y  clawdd,  yn  y  man  Ue  y  mae'r  capel  yn 
bresenol.     Wedi  i  mi  ddarfod  glanhau  a 
phorthi    yr    anifail   aethum  i'r   tŷ,  pan  y 
gwelwn  gyfnewidiad  yn  ngwyneb  fy  anwyl 
dad.     W^edi  i  mi  fyned  i'm  gwely  y  noson 
hono,   daeth  fy   nhad   i'r  ystafell  ar   fy  ol 
gyda  chwip  ganddo,  a  gofynodd  i  mi  yn 
ddifrifol  ai  ni  wyddwn  fy  mod  wedi  rhegi. 
Dywedais  inau  nas  gwyddwn ;    a   chywir 
oedd  hyny,  canys  nis  gwyddwn  i  ddim  am 
eirdarddiad   '  Godacia  ti.'      Ond   dyna  fy 
nhad  yn  dweyd  mai  '  God  ache  thec,''  '  Duw 
a'th  boeno,'  oedd  ystyr  y  geiriau,  ac  felly 
mai  rheg  arswydus  ydoedd.     *  Wel,'  ebai 
fy  nhad,  '  gan  dy  fod  heb  wybod  beth  oedd 
yr  hyn  a  ddywedaist,  ni'th  geryddaf  y  tro 
hwn.     Fe  allai  y  bydd  raid  i  mi  edrych 
arnat  yn  ddyn  annuwiol,  ond  yr  wyf  yn 
penderfynu  na  chaf  dy  weled  yn  dyngwr 
neu  yn  rhegwr,  dros  i  mi  dy  roi  i  orwedd 
yn    dy   waed  am  bythefnos.' "      Dywedai 
hyn   gyda   y  fath  ddifrifwch  fel  ag  i  ar- 
gyhoeddi  y  Ilanc  y  cyflawnai  ei  fygythiad. 
Y    tro    cyntaf   y   cofiai    Mr.    Elias,    yr 
ieuangaf,  am  dano  ei  hun  dan  gerydd  ei 
dad    oedd    pan    yr   esgeulusodd    fyned   i'r 
ysgol  ddyddiol,   yr  hon    oedd   yn   cael   ei 
chadw  yn  y  Ilan.     Treuliodd  y  boreu  yn 
nhŷ  Margaret  W^iIIiams,  yr  hon  a  arferai 
fod   yn   garedig  wrtho.      "  Pan  ddaeth  y 
plant   allan,"  meddai,   "  aethum  inau  i'w 
canol,    a   dyna    Ile   yr   oeddwn   yn    rhyw 
fwmian    canu.      Ond    yr    oedd    fy    nhad 
wedi  fy  ngweled  yn  dyfod  o  dỳ  Margaret 
Williams.     Wele  fi,  ar  ol  myned  adref,  o 
flaen    y    barnwr,    a'r    ddedfryd    oedd    fy 
nhaflu  i  garchar.     Lle  y  carchar  oedd  y 

parlwr  bach,  ac  yr  oedd  fy  nhraed  i  fod 
yn  y  cyffion  mewn  llyfethair  dafad,  a 
minau  i  sefyll  felly  ar  waelod  y  ffenestr. 
Nid  oedd  na  bara  na  dwfr  i'w  cael  yn  y 
carchar,  ac  felly  yr  oedd  yn  waeth  ynddo 
nag  yn  ngharchar  y  sir  yn  Beaumaris. 
Ond  nid  oedd  John  Elias  bach  i  fod  heb 
ei  borthi.  Daeth  Mary  Jones,  y  Bwlch, 
i'r  pentref,  a  chlybu  hi  rywfodd  am  y 
carchariad  ;  ac  mewn  tŷ  yn  y  pentref  y 
cafodd  fara  ac  ymenyn,  ac  nid  wyf  yn  sicr 
hefyd  nad  oedd  siwgr  wedi  cael  ei  osod  ar 
wyneb  yr  ymenyn  ;  a  chan  agor  y  ffenestr 
hi  a  estynodd  i  mi  yr  anrheg  ddymunol  ac 
amserol.  Mae  yn  debyg  nad  oedd  un 
clause  yn  nghyfraith  y  parlwr  bach  yn 
erbyn  agor  y  ffenestr,  ac  nid  hawdd  yw 
bod  yn  ddigon  manwl  i  wneyd  cyfraith 
heb  fod  rhyw  fwlch  ynddi."  Nid  an- 
nhebyg  fod  y  rhieni  yn  cau  eu  llygaid  yn 
wirfoddol  ar  estyniad  y  frechdan  i'r 
plentyn,  ac  nad  oeddent  am  fod  yn  rhy 
galed  arno  mewn  oedran  mor  dyner  ;  ond 
trwy  y  cerydd  meddyginiaethwyd  ef  yn 
hollol  ar  y  pwnc  hwn,  ac  ni  esgeulusodd 
yr  ysgol  mwy, 

Ýchwanega :  "  Am  fy  mam,  yr  oedd 
hithau  yn  un  lem  yn  ei  cherydd.  Byddai 
raid  myned  i'r  llofft  ac  ymddyosg,  a 
hithau  yn  myned  i  weddi  cyn  dechreu  ar 
y  gweinyddiad  cospedigaethol,  ond  nid 
wyf  yn  cofio  i  mi  ddweyd  Amen  erioed 
gyda  gweddíau  fy  mam  ar  y  cyfryw 
adegau.  Hyn  oedd  yn  hynod,  ni  allai  fy 
mam  aros  yn  y  tŷ  pan  fyddai  fy  nhad  yn 
ceryddu,  na'm  tad  aros  pan  y  byddai  fy 
mam  yn  ceryddu." 

Yr  oedd  y  Parch.  John  Elias  nid  yn 
unig  yn  ofalus  am  gadw  ei  blant  rhag  cael 
eu  llygru  gan  arferion  drygionus,  ond 
hefyd  am  feithrin  ynddynt  yspryd  ym- 
ofyngar.  Cefnogai  hwynt  i  ofyn  iddo  am 
esboniad  ar  ryw  adnod  ddyrys  yn  y  Beibl, 
neu  ar  ryw  bwnc  o  athrawiaeth  ;  ysgnf- 
enai  yntau  iddynt  ateb  eglur  a  rhwydd, 
cyfaddas  i'w  hamgyffred  plentynaidd,  gan 
ymgais  at  wasgu  y  peth  atynt  mewn  modd 
ymarferol,  Gosodai  ei  fab  John  ofyniad 
yn  aml  ar  y  bwrdd,  yn  y  fyfyrgell ;  dran- 
oeth  fe  fyddai  atebiad  Mr.  Ehasi'w  gael  yn 
yr  un  lle.  Pan  oddicartref  jsgrifenai 
lythyrau  at  ei  blant ;  y  mae  llawer  o 
honynt  ar  gael,  a  chynhwysant  gynghorion 
gwerthfawr,  yn  cael  eu  cyflwyno  yn  y  duU 
inwyaf  serchog  a  doeth.  Cymerer  y  ciifyn- 
iad  byr  canlynol  o  Iythyr  a  ysgrifenodd, 
pan  yn  gwasanaethu  yn  Llundain,  at  ei 
ferch,   yr    hon   oedd  yn  eneth  ieuanc  tua 

phymtheg  oed  :  "  Yr  ydwyf  yn  gwybod,  fy 
ngeneth  anwyl,  fod  dy  beryglon  oddiwrth 
y  byd,  a'r  cnawd,  a'r  diafol,  yn  ychwanegu 
fel  yr  wyt  yn  cynyddu  mewn  dyddiau.  O  ! 
fy  anwyl  blentyn,  gweddîa  yn  aml  ac  yn 
daer  am  ras,  am  dduwioldeb.  Yr  wyt  yn 
y  Ile  goreu  i  ddysgwyl ;  yn  moddion  gras, 
yn  eglwys  Dduw.  O !  aros  yno  byth, 
byth  !  Â  dysgwyl  yn  ddyfal  yno  am  yr 
Arglwydd.  Meddwl  yn  aml  iawn  am  lesu 
Grist,  Ceidwad  pechaduriaid  ;  îe,  Ceidwad 
plant.  Y  mae  yn  hoffi  cael  rhai  i'w 
wasanaeth  yn  ieuanc ;  cymerodd  blant  yn 
ei  freichiau,  ac  ymhyfrydai  mewn  clywed 
plant  yn  ei  foli  yn  y  deml.  Adgyfododd 
ferch  Jairus  pan  ydoedd  yn  ddeuddeg  oed, 
ac  achubodd  ferch  y  wraig  o  Ganaan. 
Pwy  a  wyr  nad  adgyfyd,  ac  nad  achub 
efe  fy  merch  inau  hefyd.  .  .  .  Fy  anwyl 
Phcebe,  ymgais  at  ddysgu  y  pethau  hyny 
yn  dy  ieuenctyd,  na  fyddant  yn  warth  nac 
yn  ofid  i  ti  wedi  myned  i  oedran,  os  cei  di 
fyw.  .  .  .  Y  maent  yn  cyfrif  y  pethau 
canlynol  yn  mysg  rhinweddau  prydferthaf 
a  phenaf  y  boneddigesau  yn  Llundain. 
(i)  Gwylder.  Y  mae  yn  rhoddi  yr  ystum 
fwyaf  boddhaol  i'n  hedrychiad,  i'n  hym- 
ddygiad,  a'n  hymddiddanion  ;  ac  y  mae 
wedi  enill  y  fath  gymeradwyaeth  yn 
mhlith  dynion  call,  fel  ag  y  cuddia  lawer 
o  ddiffygion.  Ond  heb  wylder,  ni  ddys- 
gleiria  na  ffraethineb  na  dysgeidiaeth  ; 
bydd  tegwch  a  glendid  yn  anfoddhaol,  ac 
hyd  yn  nod  bonedd  ei  hun  yn  ddirmygus. 
Nid  oes  dim  a  ddichon  wneyd  i  fynu  y 
diffyg  o  wylder  yn  nghymeriad  merch. 
(2)  Yr  ail  rinwedd  mewn  boneddiges  ydyw 
tymher  dda.  Os  anweswn  dymher  ddrwg 
yn  ein  hieuenctyd,  bydd  yn  dra  anhawdd 
ei  Ilywodraethu,  na  diwygio  oddiwrthi, 
wedi  i  ni  dyfu  i  lawn  oed.  Gan  hyny,  y 
mae  dysgu  Ilywodraethu  y  dymher  o'r 
pwys  mwyaf ;  ac  y  mae  Ilawer  o'n  cysuron 
personol  a  theuluaidd  yn  dibynu  ar  hyn. 
Nid  oes  dim  a  ddichon  fod  yn  fwy  bodd- 
haol  i  bawb  na  thymher  hynaws.  Am 
hyny,  fy  anwyl  ferch,  bydded  i  ti  weddío 
yn  aml  a  thaer  am  ras  i  lywodraethu  dy 
dymherau.  Bydd  yn  ostyngedig  ac  yn 
ufudd  iawn  i'th  anwyl  fam  ;  yn  serchog  a 
thirion  gyda'th  frawd ;  yn  hynaws  a  char- 
edig  wrth  y  forwyn,  a  thuag  at  bawb. 
Ymdrecha,  fy  anwylyd,  am  wneyd  dy  fam 
yn  gysurus,  ac  am  wneuthur  ein  teulu  yn 
esiampl  o  dangnefedd,  iawn  drefn,  a 
dedwyddwch.  Yr  wyf  yn  gobeithio  yr 
ystyri  y  pethau  hyn,  y  rhai  a  anfonodd  dy 
dad  atat  o'i  gariad,  ac  o'i  wir  ddyumniad 

am  dy  gysur  tymhorol,  a'th  hapusrwydd 
tragywyddol." 

Nis  gelHd  gwell  cynghorion  i  ferch 
ieuanc,  a  bywyd  yn  dechreu  ymagor  o'i 
blaen;  a  theimhr  anwyldeb  tad  yn  cyniwair 
yn  gynhes  fel  cylchrediad  y  gwaed  trwy 
bob  brawddeg.  Ysgrifenai  hefyd  yn  fyn- 
ych  at  ei  briod  pan  oddicartref ;  ac  nid 
gair  byr,  yn  desgrifio  ansawdd  ei  iechyd, 
a  fyddent,  ond  llythyrau  meithion,  yn 
cynwys  hanes  crefydd  yn  yr  ardaloedd 
trwy  ba  rai  y  teithiai,  desgrifiad  o'i 
odfaeon,  a  sylwadau  ymarferol  pwysig. 
Gwerthfawrogai  Mrs.  EHas  y  llythyrau 
hyn  yn  fawr.  Ebai  y  mab  :  "  Àr  amserau, 
pan  fyddai  fy  nhad  ar  ei  deithiau  gweinid- 
ogaethol,  fe  allai  y  byddai  son  wedi  myned 
allan  fod  fy  mam  wedi  cael  llythyr  oddi- 
wrth  fy  nhad,  yn  rhoddi  hanes  Cymanfa 
neu  Gymdeithasfa  arbenig  y  bu  efe  ynddi. 
Byddai  Uaweroedd  yn  gofyn  am  ei  weled 
neu  ei  glywed,  a  hithau,  fy  anwyl  fam,  fel 
hyn  yn  ei  gadw  yn  ei  llogell,  yn  gyíìeus  i 
gyflawni  dymuniad  ei  chyfeiUion."  Byddai 
llythyr  Mr.  EHas  yn  myned  o  gwmpas, 
o'r  naiU  dý  i'r  Uall ;  ystyrid  ef  y  peth 
nesaf  mewn  gwerth  at  y  Beibl  ei  hun  ; 
wrth  gael  ei  ddarllen,  a'i  drosglwyddo  o 
law  i  law,  ai  yn  ddarnau,  "  ac  fel  hyn," 
meddai  ei  fab,  "  y  coUwyd  Uawer  o  lyth- 
yrau  rhyfeddol,  y  rhai  y  buasai  yn  werth 
iddynt  fod  ar  gael  yn  barhaus."  Cofiai 
efe  frawddeg  oedd  yn  un  o  lythyrau  ei  dad 
at  ei  fam  :  "  Fy  anwyl  wraig,  synu  yr 
ydwyf  fod  pryfyn  gwael  fel  myfi  mewn 
cerbyd,  tra  na  chafodd  fy  Meistr  ond  asyn 
i'w  farchogaeth." 

ELIAS    YN    EI    ARDAL. 

Yr  oedd  y  parch  a  deiniHd  at  Mr.  Elias 
yn  LlanfecheU  a'r  cymydogaethau,  ac  yn 
wir  trwy  hoU  ynys  Môn,  yn  ddiderfyn. 
Mr.  EHas  ei  gebA^id  bob  amser,  yn  ei  gefn 
fel  yn  ei  wyneb,  ac  efe  oedd  yr  unig 
weinidog  YmneiUduol  a  anrhydeddid  yn  y 
modd  hwn,  oblegyd  cyfyngid  y  teitl  i'r 
clerigwyr  a'r  pendefigion.  Efe  oedd  oracl 
y  wlad  ;  ato  ef  y  troai  pawb  mewn  an- 
hawsder.  Cyrchai  y  bobl  ato  o  beU  am 
gyngor  cyfreithiol,  am  feddyginiaeth  rhag 
afiechyd,am  gyfarwyddyd  mewndyryswch, 
ac  am  gymhorth  mewn  cyfyngder.  I  gan- 
oedd,  meddai  ei  air  awdurdod  cyfraith  ; 
edrychid  ar  ei  eiriau  agos  fel  geiriau  Duw. 
Dywedai  un  na  fyddai  trigoHon  Môn  yn 
gofyn  beth  a  ddywed  yr  Ysgrythyr  un 
amser,  ond  beth  a  ddywedai  John  EHas. 
GorHwio  oedd  hyn,  bid  sicr  ;  ac  eto,  cyn- 


wysa  y  dywediad  gnewyUyn  o  wirionedd, 
sef  mai  yn  ngoleuni  Mr.  EHas,  i  raddau 
mawr,  y  deaUent  y  Beibl.  Ni  fu  yn  yr 
ynys  na  chynt  na  chwedyn  y  fath  ddylan- 
wad  ysprydol.  Nid  y  tlawd  a'r  cyffredin 
yn  unig  a  edrychent  i  fyuu  ato,  ond 
coleddai  bonedd  y  wlad  y  syniadau  uchaf 
am  dano.  Pan  ddeuai  dyeithrddyn  ar 
ymwehad  at  un  o  foneddwyr  Môn,  ni 
freuddwydid  am  iddo  gael  dychwelyd  heb 
weled  "  y  Prophwyd,"  ac  ystyrid  cael 
ysgwyd  Uaw  âg  ef  yn  fraint. 

Er  engrhaifft  o'r  parch  a  deimlai  bonedd- 
igion  ato,  cymerer  yr  hanes  canlynol. 
Ganol  dydd  un  Sabbath,  daeth  y  diweddar 
WiUiam  Bulkeley  Hughes,  Ysw.,  A.S., 
Plascoch,  i  dŷ  capel  Llanfechell.  Dy- 
gwyddai  un  o'n  gweinidogion  fod  yn  yr 
ystafell  i  ba  un  y  cawsai  y  boneddwr  ei 
wahodd  iddi,  a  bu  y  ddau  yn  ymddiddan 
a'u  gilydd  am  ryw  ddeg  mynyd.  Pan 
wedi  codi  ar  ei  draed,  ac  ar  gychwyn 
allan,  syrthiodd  llygaid  Mr.  Hughes  ar  y 
darlun  o'r  Parch.  John  Elias  oedd  yn 
crogi  ar  y  pared.  Mewn  eiliad,  tynodd  ei 
het  oddiam  ei  ben,  ac  edrychai  arno  yn 
syn.  O'r  diwedd  dywedai :  "  lë,  dyma  fo, 
un  o'r  dynion  goreu  a  welais  erioed,  ac 
felly  y  dywedai  fy  nhad  bob  amser  am 
dano."  Meddai  yn  mhellach  :  "  Y  mae 
genyf,  yn  Plascoch,  lythyr  oddiwrtho  a 
dderbyniais  ar  adeg  fy  mhriodas,  na  chym- 
erwn  gan'  sovereign  gan  neb  am  dano." 

Nid  oedd  bugeiliaeth,  o  leiaf  yn  y  ffurf 
bresenol  arni,  wedi  cael  ei  geni  y  pryd 
hwnw,  ond  byddai  efe  yn  cyflawni  gwaith 
bugail  o'r  fath  fwyaf  lafurus  yn  yr  hoU 
ardaloedd  o  gwmpas  ei  gartref.  Fel  hyn 
yr  ysgrifena  y  Parch.  John  Roberts,  Tai- 
hen :  "  Fel  rheol,  pan  fyddai  Mr.  Elias 
gartref  yn  Llanfechell,  byddai  yn  myned  i 
dair  socicty  bob  wythnos;  sef  i  Lanrhydd- 
lad,  Ue  yr  oedd  ef  a  Mrs.  Elias  yn  aelodau, 
i  Cemmaes,  ac  i  Bethlehem.  Yr  oedd 
Llanfechell  y  pryd  hwnw,  fel  yn  awr, 
tua'r  canol,  a  byddai  ganddo  rhwng  dwy  a 
thair  miUtir  i  fyned  i  bob  un  o'r  Ueoedd 
hyn.  Ar  ol  bod  trwy'r  dydd  yn  ei  fyfyr- 
gell,  yn  astudio  yn  ddwys  fel  y  byddai  ef, 
ac  mewn  ymdrech  yn  ei  weddíau  gyda 
Duw,  gwelid  ef  yn  cerdded  yn  araf  i'r 
cyfarfod  eglwysig,  neu  i'r  odfa  fyddai  wedi 
cael  ei  threfnu  iddo.  Y  mae  wedi  ym- 
wisgo  mor  drefnusa  phe  byddai  yn  myned 
i  ymddangos  ar  faes  y  Gymanfa,  a  phob 
ymddygiad  ac  osgo  o'i  eiddo  yn  fonedd- 
igaidd  ac  urddasol,  a  thiriondeb  a  difrifwch 
gẁr  Duw  yn  argraffedig  ar  ei  wedd.     Ni 

feddylid  am  i  neb  ddechreu  y  society  ond 
efe  ;  a'r  fath  wledd  o  fwynhad  a  bendith  a 
fyddai  edrych  a  gwrando  arno,  ar  ol  dyfod 

0  hono,  fel  y  teimhd  oddiwrth  Dduw. 
Yr  oedd  arogl  myrr  ar  ei  wisgoedd,  a 
chyn  gorphen  y  darlleniad  o'r  rhan  o'r 
Gair  a'r  weddi,  teimlai  pawb  fod  eu  llestri 
wedi  eu  Ilanw,  ac  y  maent  yn  barod  i 
dywallt  allan  eu  teimladau  y  naill  i'r  llall. 
A  chyda  golwg  ar  Mr.  Elias  yn  y  cyfar- 
fodydd  hyn,  anhawdd  fyddai  penderfynu, 
meddir,  pa  un  ai  yr  awdurdod  frenhinol, 
ynte  y  tynerwch  tadol,  a  ddeuai  i'r  golwg 
yn  fwyaf  amlwg.  Ac  ar  y  diwedd,  nid 
oedd  un  yn  foddlawn  myned  adref,  heb 
gael  y  fraint  o  ysgwyd  Ilaw  â  Mr.  Elias,  a 
theimlid  fod  hyn  nid  yn  unig  yn  fraint,  ond 
hefyd  yn  foddion  o  ras  i"w  hysprydoedd." 

Dengys  symudiad  gwelltyn  gyfeiriad  y 
gwynt,  a  dengys  y  ffaith  ganlynol,  a 
adroddir  gan  ei  fab,  y  safle  a  feddianai 
Mr.  Elias  yn  marn  y  cyhoedd.  "  Yn  Nhan- 
y-fonwent  y  preswyliai  Robert  Edwards, 
gôf  y  gymydogaeth.  Byddai  fy  nhad  yn 
barnu  mai  efe  oedd  y  goreu  am  bedoli  ei 
gaseg  o  bawb  a  welodd  efe  trwy  Gymru. 
Pan  fyddwn  i  yn  fachgen  yn  myned  a'r 
gaseg  i'w  efail  i'w  phedoli,  yn  fynych 
byddai  yr  amgylchoedd  wedi  eu  Ilenwi  â 
cheffylau  pobl  eraill.  Y  mynyd  y  gwelai 
Robert  Edwards  fy  wyneb,  deallai  fy 
neges,  ac  yr  oedd  ond  odid  yn  gwybod 
am  y  daith  fyddai  gan  fy  nhad  o'i  flaen. 
Tarawai  y  morthwyl  ar  yr  einion,  yn 
arwydd  fod  gwaith  pawb  i  sefyll,  hyd  nes 
y  byddai  anifail  cenhadwr  y  Brenhin 
mawr  wedi  cael  y  weinidogaeth  angen- 
rheidiol  iddi." 

Pregethodd  lawer  yn  nghymydogaethau 
Llanfechell  ;  prin  y  mae  t}-  yn  yr  ardaloedd 
na  bu  ynddo  yn  traddodi  Gair  y  bywyd  ; 
ac  yr  oedd  ei  boblogrwydd  yn  ddiharebol. 
Pan  y  clywid  ei  fod  i  bregethu  gartref  ar 

01  bod  i  ffwrdd  ar  daith,  byddai  yn  gyffro 
trwy  yr  holl  wlad  ;  dywedai  y  bobl  wrth 
eu  gilydd  :  "  Y  mae  Mr.  Elias  i  fod  yma  y 
Sul  nesaf,  ac  fe  dynir  y  Ilwch  oddiar  bob 
hen  bilyn  a  chyfrwy."  Meddai  Mr.  Robert 
Edwards,  a  breswylia  yn  nhỳ  capel  Llan- 
fechell :  "  Pan  ddeuai  yn  ol  o  daith,  rhaid 
fyddai  iddo  bregethu  yn  holl  dai  a  chapelau 
yr  ardaloedd,  a  mawr  fyddai  y  cyrchu  i'w 
wrando  yn  mhob  Ile  yr  elai  iddo,  fel  pe 
byddai  yn  ŵr  dyeithr.  Cafodd,  ar  yr  am- 
gylchiadau  hyn,  rai  o  odfaeon  grymusaf 
ei  oes.  Pregethai  gystal  byth  ag  y  medrai 
bob  tro,  yn  y  tŷ  tlawd  fel  ar  faes  y  Gym- 
deithasfa.     Dyma  ychydig  o'r  testynau  yn 


y  tai  o  amgylch  Llanfechell  :  '  A  pha 
ateb  a  roddir  i  genhadau  y  genedl ; '  '  Da 
yw  i  ŵr  ddwyn  yr  iau  yn  ei  ieuenctyd  ; ' 
'  A  pha  beth  a  wnai  yn  nydd  yr  ymwel- 
iad ; '  'I  weled  dy  nerth  a'th  ogoniant 
fel  y'th  welais  yn  y  cysegr ; '  '  Os  dech- 
reu  o'r  farn  o  du  Dduw.'  Rhaid  fyddai 
cael  Mr.  Elias  i  bregethu  mewn  priodasau, 
gwylnosau,  a  holl  angladdau  y  gymydog- 
aeth."  A  gwnelai  y  cyfan  yn  ddidal.  Ryw 
ddiwrnod,  daeth  g\vr  o  ardal  Llanrhyddlad 
ato,  John  Jones  wrth  ei  enw,  yn  drist  iawn 
ei  wedd,  gan  ofyn  a  wnai  efe  bregethu  yn 
nghladdedigaeth  ei  wraig.  "  Deuaf  ar  un- 
waith,  John  bach,"  meddai  Mr.  Elias. 
"  Pa  faint  raid  i  chwi  gael  am  ddodacw?" 
"  Dim  ond  coron,"  ebai  yntau  yn  ol.  Nid 
oedd  y  gŵr  yn  proffesu  crefydd  ar  y 
pryd.  Aeth  Mr.  Elias  i'r  cynhebrwng,  a 
phregethodd  yn  effeithiol  iawn.  Wedi 
gorphen  y  gwasanaeth,  aeth  John  Jones 
ato,  a  chan  estyn  ei  law  iddo,  dywedai  : 
"  Dyma'r  goron,  Mr.  Elias."  "  Na,"  ebai 
yntau,  "  nid  hona  oeddwn  i  yn  feddwl,  ond 
coron  fwy  ei  gwerth  ;  cadwch  chwi  y  pum' 
swllt,  John  Jones." 

Ni  phetrusai  bregethu  yn  erbyn  y 
drygau  a  fyddai  yn  ffynu  yn  y  gwahanol 
ardaloedd ;  a  gwnai  hyny  mor  effeithiol 
nes  peri  i'r  troseddwyr  dybio  fod  rhywun 
neu  rywrai  wedi  achwyn  arnynt  wrth  Mr. 
Elias.  Meddai  ei  fab  :  "  Byddai  pysgota 
penwaig  yn  orchwyl  mawr  gan  y  Cemlyn- 
iaid  yn  ei  amser  (cymydogaeth  gyfoethog, 
tua  thair  milldir  o  Lanfechell,  oedd  Cem- 
Iyn) ;  ceid  meibion  y  ffermydd  yn  mysg  y 
pysgotwyr.  Byddai  WiIIiam  Owen  yn 
poeni  fy  nhad  am  gael  odfa  yno,  cyn  i'r 
cychod  droi  allan.  Addawodd  fy  nhad 
fyned  ;  ond  rywfodd  neu  gilydd  yr  oedd 
wedi  clywed  y  byddid  yn  gosod  rhwydau 
ar  y  Sabbath.  Ac  yn  y  bregeth  dyna  ef 
yn  dweyd  yn  erwin  yn  erbyn  yr  halogiad 
o'r  Sabbath,  a'r  pysgotwyr  yn  mron  marw 
dan  y  taranau.  Dyna  Ile  yr  oedd  WiIIiam 
Owen  yn  y  benbleth,  yn  methu  gwybod 
pa  fodd  yr  elai  i'r  cwch  gyda'r  IleiII,  gan 
eu  bod  yn  sicr  o  gredu  mai  efe  a  ddygodd 
eu  drygair  at  fy  nhad.  Ar  ol  yr  odfa,  efe 
a  ddaeth,  gan  rwbio  ei  fraich  a  gwasgu  ei 
het,  ac  a  ddywedodd  :  '  John  Elias  anwyl, 
beth  a  wnaf?  Chwi  a  ddywedasoch  ein 
holl  gastiau  drwg  ni,  ac  ni  chredant  fyth 
nad  myfi  a  achwynodd  wrthych.'  Pa  fodd 
bynag,  dyma  ddarfod  ar  osod  rhwydau  ar 
y  Sabbath  yn  Nghemlyn." 

Pa  bryd  bynag  y  byddai  achos  o  bwys 
i  gael  ei  drin,  neu  \Vr  ieuanc  yn  cychwyn 

gyda  gwaith  y  weinidogaeth,  yn  un  o'r 
eglwysi  o  gwmpas  Llanfechell,  Mr.  Elias 
yn  ddieithriad  fyddai  y  cenhadwr  dros  y 
Cyfarfod  Misol  ;  ac  mewn  cysylltiad  â 
hyn  byddai  yn  fynych  dan  arweiniad 
hynod.  Cafodd  ei  anfon  unwaith  i  eglwys 
Bethlehem  i  holi  dyn  ieuanc  am  ddechreu 
pregethu,  yr  hwn  oedd  o  feddwl  cryf,  yn 
eangach  ei  wybodaeth  na'r  cyfFredin,  y 
gymydogaeth  oll  yn  edrych  i  fynu  ato  fel 
dyn  o  allu  a  gwybodaeth,  ond  â  rhyw 
amheuaeth  gyda  golwg  ar  ei  gymeriad. 
Dechreuodd  yr  arholiad,  a  dyma  y  cawr, 
yn  ngwydd  yreglwys  ac  o  flaen  Mr.  Elias, 
yn  methu  ateb  braidd  un  cwestiwn  a 
ofynid  iddo.  Synodd  ar  bawb  yn  y  Ile. 
Cododd  un  o'r  blaenoriaid,  sef  Mr.  John 
Owen,  i'w  amddiffyn,  gan  ddweyd  :  "  Peid- 
iwch  bod  yn  galed  arno,  Mr.  Elias ; 
gwyddom  ni  oll  fel  eglwys  y  gallai  yn 
hawdd  ateb  pob  gofyniad  a  roddasoch  iddo 
heno,  ond  fod  rhyw  dywyllwch  wedi  dyfod 
drosto  ;  eich  ofn  chwi  efallai."  "  lë,  John 
Owen  bach,"  ebai  Mr.  Elias  yn  ol ;  *'  beth 
os  mai  tywyllwch  oddiwrth  yr  Arglwydd 
lesu,  Pen  yr  eglwys,  ydyw  ?  "  Profodd  y 
dywediad  yn  wir  ;  cefnodd  y  gŵr  ieuanc 
ar  eglwys  Dduw,  ac  ar  bob  moddion  o 
ras,  a  bu  yn  ymdroi  yn  y  pyllau  aflan  am 
flynyddoedd  lawer. 

Byddai  yn  nodedig  o  ofalus  gyda  dysg- 
yblaeth.  Meddai  ei  fab  :  "  Fy  nhad  agos 
bob  amser  fyddai  yn  cael  ei  alw  i  wneyd  y 
gwaith  hwn  ;  weithiau  byddai  raid  iddo 
ddiarddel  o'r  eglwys  ddynion  cefnog  yn  y 
byd,  a  mawr  eu  dylanwad  yn  y  gymydog- 
aeth.  Bygythiai  y  rhai  hyn  niweidio  ein 
masnach  ;  a  chan  ei  bod  ar  raddfa  fechan, 
nid  anhawdd  fuasai  gwneyd.  Ond  byddai 
fy  mam  bob  amser  yn  hynod  o  dawel  ei 
meddwl ;  ofnai  nid  am  ei  masnach,  ond 
rhag  i  eglwys  Dduw  dderbyn  niwed  trwy 
fod  pechod  yn  cael  ei  oddef  yn  y  goludog 
a'r  cryf."  Dangosai  efe  wroldeb  dirfawr,  a 
chydwybodolrwydd  dwfn,  ar  yr  achlysuron 
hyn,  fel  y  dengys  yr  hanes  canlynol : — 

Mewn  eglwys  fawr  yn  Sir  Fôn,  aelodau 
yr  hon  a  rifai  o  gwmpas  tri  chant,  yr 
oedd  tri  o  ddynion  ieuainc  gweddol  wyb- 
odus,  wedi  mwynhau  manteision  dysgeid- 
iaeth,  ond  o  duedd  goegaidd,  yn  peri 
terfysg.  Nid  oeddynt  yn  foddlawn  ar 
drefn  yr  eglwys,  ac  eto  ni  ymadawent  o 
honi.  Yr  oeddynt  yn  ddraen  yn  ystlysau 
y  cyfeiUion  crefyddol  yno,  ac  ni  wyddent 
beth  i'w  wneyd  o  honynt.  O'r  diwedd, 
penderfynodd  y  Cyfarfod  Misol  anfon  Mr. 
Elias   yno.      Pan   glywodd   y   terfysgwyr 


hyn  penderfynasant  ymddadleu  âg  ef,  a'i 
guro  ar  ymresymu,  neu  o  leiaf  ei  gyffroi  i 
dymher.  Dywed  yr  hwn  a  adroddai  yr 
hanes :  "  Pan  ddeallasom  fod  Mr.  Elias 
yno,  yn  cadw  seiat,  heb  wybod  yr  achos, 
prysurasom  i'r  capel.  Yr  oedd  ar  ganol 
gweddío  pan  aethom  i  mewn.  Er  fod  y 
weddi  yn  daer,  yn  ddifrifol,  ac  yn  dra 
gostyngedig,  eto  yr  oeddym  yn  teimlo  fod 
ynddi  rywfath  o  Iymder  annesgrifiadwy,  a 
grëai  arswyd  ynom  heb  wybod  paham. 
Yr  oedd  ynddi  gyfeiriadau  mynych  at  rai 
yn  '  chwenych  y  blaen ;  '  '  un  ac  ail 
rybudd  ; '  '  synied  yr  un  peth  ; '  '  tynu 
oddiwrth  rai  yn  rhodio  yn  afreolus  ; '  ac 
ymadroddion  cyffelyb.  Gwedi  terfynu  y 
weddi  bwysig,  teyrnasai  dystawrwydd,  yn 
ymylu  ar  fod  yn  boenus,  dros  y  gynull- 
eidfa.  Dechreuodd  Mr.  Elias  gyfarch  yr 
eglwys  ar  ddysgyblaeth  eglwysig,  yr  angen- 
rheidrwydd  iddi  fod  yn  bur,  yn  onest,  ac 
yn  benderfynol.  Yna  anerchodd  y  trosedd- 
wyr,  y  rhai  a  adwaenai  yn  dda,  yn  barchus, 
yn  llariaidd,  ac  yn  ddeniadol,  ond  yn  wir 
fawreddus,  awdurdodol,  ac  mewn  cwbl 
hunanfeddiant.  Dywedodd  lawer  am  gys- 
egru  pob  dysg,  dawn,  a  dylanwad,  at 
wasanaeth  crefydd  ;  am  yr  angen  o  edifeir- 
wch,  ffydd,  a  chariad ;  ac  yn  neillduol 
gostyngeiddrwydd,  hunanymwadiad,  a 
meddwl  ein  gilydd  yn  well  na  ni  ein 
hunain.  Ar  hyn  galwodd  un  o'r  tri — yr 
hynaf — ef  at  y  pwnc  !  Aeth  cwmwl  dros 
wynebpryd  mawreddog  Mr.  Elias ;  saeth- 
odd  tân  o'i  Iygaid,  nes  yr  oedd  arswyd  yn 
ymdaenu  dros  bawb  oedd  yn  bresenol ; 
ond  ni  chollodd  ddim  o'i  hunanfeddiant. 
Newidiodd  ei  wedd  eto,  a  gofynodd  yn 
hollol  lariaidd,  eto  yn  fawreddog  a  phen- 
derfynol,  beth  oedd  ganddynt  i'w  ddweyd. 
Dechreuodd  un  o  honynt  ymddadleu  âg 
ef ;  atebodd  yntau  yn  bwyllog  a  meistrol- 
gar  ;  ond  cyn  iddo  ef  orphen  ateb  hwnw, 
cymerodd  yr  ail  ef  mewn  Ilaw ;  a  phan  yr 
oedd  Mr.  Elias  yn  dechreu  ateb  hwnw, 
torodd  y  trydydd  ar  ei  draws.  Tawodd 
Elias  yn  fawreddog ;  canfu  y  ddichell,  mai 
ei  faglu  ef  a'i  yru  o  dymher  oedd  yr  amcan, 
ac  nid  gwellhau  y  clwyf.  Eisteddodd  i 
lawr,  a  cheisiodd  ganddynt  hwythau  fyned 
yn  y  blaen.  Wedi  i'r  olaf  dewi  cyfododd 
ar  ei  draed  fel  tywysog,  a  mawredd  yn 
eistedd  ar  ei  wedd,  a  chyda  llais  awdur- 
dodol,  dywedodd  ei  fod  yn  amlwg  i'r  holl 
eglwys  mai  amcan  y  dynion  hyn  oedd  codi 
terfysg,  a  bod  Gair  Duw  yn  gorchymyn 
tynu  oddiwrth  y  cyfryw  rai,  ac  archodd  i 
bawb  oedd  yn  tybio  mai  hyny  oedd  dyled- 

swydd  yr  eglwys  godi  eu  deheulaw.  Yr 
oedd  yr  eglwys  agos  yn  unfrydol.  Yna, 
cyhoeddodd  yntau  eu  diarddehad  gyda 
difrifwch  ac  awdurdod  arswydus,  ac 
meddai,  gan  ddyrchafu  ei  law  ar  yr  un 
pryd  :  '  Cihwch  oddiwrth  y  dynion  dryg- 
ionus  hyn  !  '  Y  fath  oedd  y  nerth  oedd 
yn  cydfyned  â'i  eiriau,  fel  yr  oedd  y  bobl 
a  eisteddent  yn  agos  i'r  terfysgwyr  yn 
chwalu  oddiwrthynt,  fel  pe  y  buasai  ofn 
arnynt  i'r  ddaear  eu  Ilyncu,  a  gadawyd  y 
tri  yn  hollol  ar  eu  penau  eu  hunain.  Yna, 
Ilithrodd  y  tri  allan  yn  ddystaw,  '  a  chau- 
wyd  y  drws  ! '" 

Byddai  Mr.  Elias  yn  hynod  o  ddedwydd 
wrth  weinyddu  y  ddau  sacrament  sydd  yn 
perthyn  i'r  eglwys  Gristionogol.  Ystyriai 
rhieni  hi  yn  fraint  ei  gael  i  fedyddio  eu 
plant.  Anaml  y  crwydrai  i  dir  dadleuaeth 
ar  yr  achlysuron  hyn  ;  yn  hytrach  rhoddai 
arbenigrwydd  ar  y  dyledswyddau  pwysig 
cysylltiedig  â'r  ordinhad,  a  orphwysent  ar 
y  rhieni,  ac  ar  yr  eglwys.  Eithr  medrai 
amddiífyn  ei  egwyddorion  pan  fyddai  galw 
am  hyny.  Ar  un  adeg  yr  oedd  adfywiad 
mawr  ar  grefydd  yn  Môn,  a  dynion  wrth 
y  degau  a'r  ugeiniau  yn  cael  eu  dychwelyd, 
ac  yn  ymuno  â'r  eglwysi.  Cymerodd  rhai 
brodyr  perthynol  i'r  Bedyddwyr  fantais  i 
drallodi  meddwl  amrai  o'r  dychweledigion, 
trwy  ddweyd  wrthynt  :  "  Oni  throchir 
chwi,  ni  ellwch  fod  yn  gadwedig.  Rhaid  i 
chwi  ufuddhau,  a  chymeryd  eich  bedyddio 
yn  yr  afon,  onide  ni  fyddwch  yn  ddysgyblion 
i  Grist."  Meiddiodd  un  o  honynt  fyned 
at  Mr.  Elias,  gan  ddweyd  wrtho  ei  fod  yn 
dyfod  ato  o  gydwybod  dros  Dduw,  i'w 
anog  i  fod  yn  onest  at  y  bobl,  a'u  bedyddio 
trwy  eu  trochi  yn  ol  Gair  yr  Arglwydd, 
heb  yr  hyn  nis  gallent  fod  yn  gadwedig, 
am  nad  oeddent  wedi  ufuddhau  i  orch- 
ymyn  pendant  Crist.  Yntau,  yn  bur  ddi- 
gyfîro,  a  ofynodd  ddau  neu  dri  o  gwestiynau 
i'r  brawd,  yr  hwn,  gan  nas  medrai  ateb,  a 
droes  i  gondemnio,  a  bygwth,  a  phro- 
phwydo.  Er  na  theimlodd  nemawr  oddi- 
wrth  yr  ymosodiad,  deallwyd  ei  fod  am 
gadarnhau  eneidiau  y  dysgyblion  ieuainc 
ar  bwnc  y  bedydd,  y  cyfleustra  cyntaf  a 
gafìfai. 

Yn  bur  fuan,  mewn  tref  gyfagos,  yr 
oedd  i  fedyddio  un  dyn  mewn  oedran,  a 
thri  o  fabanod.  Daethai  cynuUeidfa  lios- 
ocach  nag  arferol  yn  nghyd,  am  fod 
dysgwyliad  am  ddatganiad  ar  ran  Mr. 
Elias  o'i  egwyddorion.  Wedi  i  gyfaill 
ddechreu  yr  odfa  dechreuodd  ar  wasan- 
aeth  y  bedydd.     Dywedai :  "  Yr  ydym  ni 


yn  bresenol  yn  myned  i  gyflwyno  rhai 
trwy  fedydd  i'r  Arglwydd.  Y  mae  yr 
amgylchiad  yn  un  Iled  annghyffredin,  sef 
cyflwyniad  un  mewn  oed,  gyd  âg  eraiU, 
trwy  fedydd  i  Grist.  Y  mae  hyn  yn  ein 
gosod  mewn  sefyllfa  debyg  iawn  i'r  am- 
gylchiadau  yr  oedd  yr  apostolion  ynddynt 
yn  moreu  Cristionogaeth,  pan  yr  oeddent 
yn  bedyddio  teuluoedd  cyfain,  a'r  deiliaid 
yn  rhai  o  bob  oedran.  Yr  ydym  yn  debyg 
iawn  hefyd  i'r  sefyllfa  y  bydd  ein  cenhadon 
ynddi  yn  fynych,  yn  y  gwledydd  paganaidd, 
pan  fyddant  yn  bedyddio  y  dychweledig- 
ion,  ac  yn  cyflwyno  rhieni  a  phlant,  rhai  o 
bob  oed,  hen  ac  ieuanc,  trwy  yr  ordinhad 
o  fedydd,  i'r  Arglwydd."  Wedi  traethu 
yn  nodedig  o  effeithiol  ar  amcan  bedydd, 
ac  at  yr  elfen  a  ddefnyddir  yn  y  bedydd, 
sef  dwfr  glân,  neu  ddwfr  pur,  yn  cael  ei 
gymhwyso  at  y  bedyddiedig  yn  enw  y 
Drindod,  dechreuodd  sylwi  ar  ddeiliaid 
bedydd.  Cychwynodd  gyda  y  gorchymyn 
a  gofnodir  gan  yr  Efengylwyr :  "  Ewch  i'r 
holl  fyd."  Yna  aeth  yn  mlaen  i  ddangos 
y  tebygolrwydd  rhwng  y  bedydd  Cristion- 
ogol,  a'r  enwaediad  dan  yr  Hen  Oruchwyl- 
iaeth.  Meddai  :  "  Ni  roddodd  yr  Ar- 
glwydd  unrhyw  addewid  i'w  bobl,  mewn 
unrhyw  oes,  heb  gadarnhau  y  cyfryw 
gyda  sêl  benodol.  Rhoddodd  addewid  i 
Noah,  a  sefydlodd  y  bwa  yn  y  cwmwl,  fel 
sél  i'w  chadarnhau.  Rhoddodd  addewid  i 
Abraham,  ac  i'w  had  ar  ei  ol,  a  rhoddodd 
yr  enwaediad  fel  sêl  o'i  fíyddlondeb. 
Felly,  yn  ngosodiad  i  fynu  yr  oruchwyl- 
iaeth  newydd,  dan  yr  efengyl,  trefnwyd 
bedydd  yn  arwydd,  yn  sêl,  o'i  fifyddlondeb 
i  gyflawni  ei  addewid  i'w  bobl  ac  i'w 
plant.  Gan  fod  y  plant  yn  rhan  o  Israel 
Duw  y  pryd  hwnw,  pa  fodd  nad  ydynt  yn 
rhan  o  eglwys  Dduw  yn  awr  ?  Wrth 
gymeryd  y  deyrnas  oddiar  yr  luddewon, 
am  na  ddygent  ei  ffrwythau,  ni  newidiwyd 
ei  natur.  Pan  y  torwyd  y  canghenau 
ymaith,  ni  symudwyd  y  boncyff";  a  phan 
ddychwelir  hwy  yn  eu  hol,  eu  himpio  yn 
yr  hen  wreiddyn,  eu  holewydden  ei  hun,  a 
wneir.  Yr  un  yw  yr  eglwys,  o  ran  ei 
dyben,  yn  awr  a'r  pryd  hwnw,  Gan  fod 
y  plant  ynddi  gynt,  rhaid  eu  bod  felly  yn 
awr,  oni  ddarfu  i  Dduw  ei  hun  eu  tori 
ymaith.  Atolwg,  pwy  a  allai  eu  tori 
ymaith  ?  Yn  mha  le  y  mae  y  benod,  pa 
le  y  mae  yr  adnod,  lle  y  crybwyllir  am  eu 
diarddeliad  ?  Pa  le,  mewn  gorchymyn 
neu  esiampl,  y  ceir  yr  awgrym  Ileiaf  am  y 
fath  beth  ?  Nis  gwelaf  fi  mo  hono  mewn 
un  man.     A  hyd  oni  ddangosir  hyny  i  ni, 

ni  allwn  ni  ryfygu  eu  hyspeilio  o'u  hawl- 
fraint  briodol  yn  yr  eglwys  yn  awr,  yn  ol 
gosodiad  Duw  ei  hun."  Wrth  ei  fod  yn 
llefaru  fel  hyn  yr  oedd  y  dorf  wrth  ei  bodd, 
a  gwen  foddhaol  yn  chwareu  ar  lawer 
gwyneb. 

Ýna,  gwnaeth  nodiadau  manwl  gyda 
golwg  ar  briodoldeb  taenelhad,  gan  gyfeirio 
at  yr  addewid  :  "  Tywalltaf  arnoch  ddwfr 
glân."  Dangosai  fod  taenellu  fel  ffugr  yn 
cyfateb  yn  berffaith  i  fedydd  yr  Yspryd 
Glân  yn  ol  y  darhiniau  Ysgrythyrol  : 
"  Dychwelwch  wrth  fy  ngherydd ;  wele, 
mi  a  dywalltaf  fy  Yspryd  i  chwi ;  "  "  Hyd 
oni  thywallter  yr  Yspryd  o'r  uchelder  ;  " 
"  Tywalltaf  fy  Yspryd  ar  dy  hâd,"  &c. ; 
a'i  fod  yn  cyfateb  i'r  hanes  Ysgrythyrol 
yn  amser  yr  apostohon,  megys :  "  Efe  a 
dywalltodd  y  peth  yma  a  welwch  ac  a 
glywch  chwi,"  &c.  Yna,  dangosai  addas- 
rwydd  taenellu  yn  ei  gydweddiad  â  duU 
esmwyth  gweinidogaeth  yr  efengyl  yn  ei 
hoU  osodiadau  ;  yr  hawsder  diberygl  gyda 
golwg  ar  weinyddiad  bedydd  yn  mhob 
gwlad,  yn  mhob  hinsawdd,  ar  bob  tymhor, 
ac  yn  mhob  adeg.  Yna,  eglurai  fod 
ychydig  ddwfr  mor  briodol  fel  arwydd  yn 
y  bedydd,  ag  ydyw  ychydig  fara  ac  ych- 
ydig  win  yn  y  swper  sanctaidd.  Àeth 
trwy  hoU  drafodaeth  y  cwestiwn,  yn  ei 
wahanol  ganghenau,  gyda  pherffaith  or- 
uchafiaeth ;  yr  oedd  ei  ymadroddion  fel 
hoelion  yn  cael  eu  sicrhau  yn  meddyhau 
y  bobl  ;  teimlent  fod  y  mater,  mor  bell  ag 
yr  oedd  a  fynent  hwy  âg  ef,  wedi  ei  ben- 
derfynu  am  byth.  Yna,  trodd  at  y  dyn 
mewn  oedran,  a  dywedodd  wrtho:  "Cyfod, 
bedyddier  di,"  ac  felly  y  cwblhawyd  y 
gwaith  arno.  Gwedi  hyny  dygwyd  y 
plant  yn  mlaen,  Pan  y  cymerai  hwy  i'w 
freichiau,  ymddangosai  wrth  ei  fodd,  a 
gwen  siriol  a  syml  ar  ei  wynebpryd,  fel  pe 
yn  sugno  mwynhad  a  hyfrydwch  yn  y 
gorchwyl.  Derbyniai  hwy  gydag  anwyl- 
deb  serchus  iawn  ;  tynai  ei  law  dros  eu 
dillad  i'w  dangos  yn  brydferth  a  thrws- 
iadus,  a  hyny  yn  Uawn  mor  fedrus  a 
thyner  a  mamaeth.  Adroddai  eiriau  y 
Gwaredwr :  "  Gadewch  i  blant  bychain 
ddyfod  ataf  fi,  ac  na  waherddwch  iddynt, 
canys  eiddo  y  cyfryw  rai  yw  teyrnas 
nefoedd."  Yna,  fel  un  wedi  cael  buddug- 
ohaeth  drwyadl,  gofynai :  "  Os  oeddynt 
yn  y  deyrnas ;  os  rhyngodd  bodd  i'w  Tad 
nefol  roddi  iddynt  y  deyrnas,  pwy  ydym 
ni  i'w  cau  allan,  neu  i  atal  rhagddynt  un  o 
freintiau  y  deyrnas  ;  y  deyrnas  nad  oedd  o'r 
hyd  hwn!  "    Wedi  eu  bedyddio  gweddíodd 


drostynt  yn  hynod  afaelgar  ac  effeithiol,  a 
rhoddodd  benill  allan  i'w  ganu,  o  waith 
Mr.  Jones,  Dinbych,  ac  unodd  yr  hoU 
dorf  yn  y  mawl  gyda'r  teimladau  mwyaf 
cynhes  : — 

"  'Nol  d'orcbymyn,  Arglwydd  lesu, 
Gyiit  bedyddiwyd  llawer  teulu, 
Am  dy  fod,  o'th  rinwedd  didranc, 
Yn  glanbau  yr  ben  a'r  ieuanc." 

Bu  effeithiau  tra  dymunol  mewn  canlyniad 
i'r  anerchiad  hwn  ;  tawelwyd  meddyhau  y 
dychweledigion,  darfu  y  cyffro  a'r  berw 
yn  y  wlad,  a  chafodd  y  dysgybUon  ieuainc 
lonydd  oddiwrth  ymosodiadau  yr  athrawon 
eraill. 

Wrth  weinyddu  yr  ordinhad  o  swper  yr 
Arglwydd,  yr  hyn  a  wnelai  yn  fynychach 
na  neb  arall  yn  Môn,  byddai  yn  hynod  o 
effeithiol,  ac  yn  aml  byddai  yr  effeithiau 
yn  orchfygol.  Yr  oedd  y  rhai  fyddai  yn 
cyfranogi  yn  cael  eu  cyfleu  ar  ganol  y 
llawr,  rhwng  y  meinciau,  tra  yr  oedd  y 
gwrandawyr  eraill  wedi  ciho  i'r  oriel  ; 
oblegyd  ni  feddyhai  neb,  am  fyned  allan 
cyn  gorphen  gwasanaeth  y  cymundeb  ;  yr 
oedd  pawb  megys  wedi  eu  rhwymo  i  aros. 
Hoffai  efe  i  bawb  dderbyn  yr  elfenau  ar 
eu  ghniau  ;  ni  allai  oddef  eisteddleoedd 
ar  ganol  llawr  yr  addoldai ;  dewisai  gael  y 
llawr  yn  ghr  bob  amser,  er  gosod  meinciau, 
fel  y  geUid  cael  lle  i'r  cyfranogwyr  yn 
rhesi  rhyngddynt.  Y  dull  arferol  oedd  i 
un  o'r  blaenoriaid  ei  ganlyn  ef,  gyda  y 
bara  a'r  gwin,  i  gyflenwi  fel  y  byddai  efe 
yn  myned  yn  mlaen.  Buasai  yn  dda 
genym  roddi  darluniad  Gwalchmai  ar  ei 
hyd  o  hono  ar  noson  cymundeb,  ond  rhaid  i 
ni  ymfoddloni  ar  dalfyriad  cymharol  fyr : — 

"  Y  mae  pawb  wedi  cymeryd  eu  lle.  Y 
mae  dystawrwydd  y  bedd  dros  yr  holl 
addoldy.  Diau  y  clywsid  trwst  deilen  yn 
ysgwyd,  pe  buasai  yno,  gan  y  gosteg, 
gyda'r  eithriad  o  ochenaid  led  ddystaw 
yn  dianc  weithiau  o  waelod  calon.  Y 
mae  y  bwrdd  wedi  ei  barotoi.  Y  mae 
Ehas  yn  eistedd  wrth  yr  ochr,  a  phwys  ei 
benehn  ar  yr  ymyl,  a'i  ben  ar  ei  law,  ac 
ychydig  o  arwyddion  lludded  arno  ar  ol  y 
bregeth  egniol.  Y  mae  pob  peth  o  gwm- 
pas  y  bwrdd  yn  blaen,  yn  ddisyml,  a  di- 
addurn  iawn ;  ond  eto,  y  mae  yna  ryw 
fath  o  brydferthwch  dymunol  ar  bob  peth. 
Gwir  nad  oes  yna  mo'r  brethyn  crimson, 
wedi  ei  ymylu  â'r  gold  gimp  fringe,  ac  nad 
oes  '  J.  H.  S.'  mewn  hythyrenau  o  aur 
pur,  na  Uun  y  groes  mewn  gwaith  edau  a 
nodwydd  ar  y  canol ;  ond  beth  er  hyny,  y 
mae  yna  Uan  glân,   canaid,  a  hwnw  mor 

wyned  a'r  eira,  wedi  ei  daenu  dros  y 
bwrdd.  Gwir  nad  oedd  yna  mo'r  flagon 
uchel,  na'r  chalice  addurnedig ;  ond  gad- 
ewch  i  hyny  fod,  y  mae  y  poteh  gwydr  duon 
cyffredin  sydd  yna  yn  edrych  yn  bur  deg 
ar  y  llian  claerwyn  acw.  Er  nad  oes  yna 
mo'r  meihau  caboledig  i  sereni  Uygaid  neb, 
eto  mae  y  cwpanau  cìiina  bychain  yna  yn 
edrych  yn  ddengar  iawn.  Gwir  yw  nad 
oes  mo'r  dysglau  wedi  eu  gwisgo  âg  aur 
melyn,  mwy  na'r  fasged  arian  dan  y  bara  ; 
ond  eto,  er  hyn  i  gyd,  y  mae  y  rhai 
cyffredin  sydd  yna  i'w  gweled  yn  lân  ac 
yn  ddymunol  iawn.  Os  nad  oes  yna 
nemawr  o  wychder  mewn  dim,  efallai  fod 
yna  aberthau  Duw,  sydd  yn  ganmil  mw-y 
o  werth,  sef  calon  ddrylhedig,  ac  yspryd 
cystuddiedig,  y  rhai  ni  ddirmygir  byth 
gan  Frenin  y  nef !  Er  nad  oes  yna  un 
cerfìad  henafiaethol  ar  y  ford  na'r  gadair, 
i  swyno  teimlad  neb ;  eto,  y  mae  yna 
'  Ysgrifenydd  wedi  ei  ddysgu  i  deyrnas 
nefoedd,'  i  gyflawni  y  gwasanaeth.  Y  mae 
yn  codi  ar  ei  draed.  Fel  y  mae  y  bobl 
yn  gwyro,  y  mae  efe  yn  ymddangos  yn 
uwch  na  phawb,  a  braidd  yn  dalach  nag 
arferol.  Hynod  o  hoff  yw  yr  olwg  arno. 
Ceir  yma  rywbeth  yn  dyrchafu  pawb,  y 
cymunwyr  a'r  edrychwyr,  i  ryw  deim- 
ladau  tra  chysegredig,  a  hyny  yn  hollol 
ddiarwybod  iddynt  eu  hunain.  Y  mae  y 
gweinyddwr  yn  meddu  boneddigeiddrwydd 
gwŷr  y  llys,  tynerwch  dillyn  benyw,  a 
gwroldeb  cadfridog.  Bydd  yn  sicr  o'i  nôd 
gyda  phob  peth  bob  amser.  Wel !  y  mae 
yn  dechreu  ar  ei  orchwyl.  Dyna  ef  yn 
galw  sylw  y  dorf  at  y  bwrdd,  ac  yn  cyfeirio 
â'i  fys  at  yr  elfenau  sydd  arno.  '  Yn  awr,' 
meddai,  '  yr  ydym  yn  myned  i  wneuthur 
coffadwriaeth  o  angau  Crist,  mewn  ufudd- 
dod  i'w  orchymyn,  ac  o  barch  i'w  ddy- 
muniad  ;  gwnewch  hyn  er  coffa  am  danaf ! 
Hyderaf  y  cawn  fod  yma  dan  arwyddion 
o'i  foddlonrwydd.'  " 

Wedi  Ilefaru  yn  bur  effeithiol  am  natur 
y  sacrament,  aeth  yn  mlaen  i  ddweyd  iddo 
gael  ei  sefydlu  gan  yr  lesu  y  nos  y  brad- 
ychwyd  ef.  "  Dewisodd  y  Gwaredwr  y 
nos  y  bradychwyd  ef  i'w  sefydlu,  am  ei 
fod,  y  pryd  hwnw,  fel  yn  noswylio  oddi- 
wrth  ei  lafur  cyhoeddus.  Yr  oedd  wedi 
dweyd  :  '  Rhaid  i  mi  weithio  gwaith  yr 
hwn  a'm  hanfonodd  tra  y  mae  yn  ddydd  ; 
y  mae  y  nos  yn  dyfod,  pan  na  ddichon  neb 
weithio.'  Yr  oedd  ei  nos  ef  wedi  dyfod 
erbyn  hyn.  Yr  oedd  yr  haul  wedi  mach- 
ludo  y  tro  diweddaf  ar  ei  ben  glân,  oblegyd 
ar   y    dydd   canlynol    yr    oedd    i   gael    ei 


draddodi  yn  gyhoeddus  i  ddwylaw  ei 
elynion  i  gael  ei  groeshoelio  a'i  ladd.  Nos 
ei  ddyoddefiadau  mawr  oedd  hon.  Oes  o 
ddyoddefiadau  oedd  ei  fywyd,  ond  erbyn 
hyn  yr  oedd  holi  ffrydiau  dyoddefiadau 
ei  dymhor  ar  y  ddaear  wedi  cydgyfarfod 
yn  ddyfroedd  uchel  hyd  yr  ên  !  Yr  oedd 
rhywbeth  rhyfedd  iawn  yn  nywediad  Pilat 
am  dano  :  '  Wele  y  dyn  !  '  Ni  welodd  efe, 
druan,  ddim  ond  y  dyn  ynddo,  Dyma 
alwad  arnom  ninau  heno  i  edrych  arno 
megys  yn  weledig  ar  y  bwrdd  :  '  Wele  y 
dyn  '  yma.  Hefyd,  wele  '  Immanuel,  Duw 
gyda  ni.'  Yr  oedd  Crist  trwy  ei  fywyd 
wedi  bod  yn  ŵr  gofidus  a  chynefin  â  dolur. 
Yr  oedd  tristwch  ei  gyfeillion,  gwendid  ei 
ddysgyblion,  caledwch  ei  elynion,  ac  erled- 
igaeth  yr  luddewon,  wedi  gwasgu  Ilawer 
ochenaid  o'i  fynwes  o  bryd  i  bryd  ;  yr 
oedd  dagrau  cydymdeimlad  wedi  rhedeg 
dros  ei  ruddiau  glân  uwchben  bedd 
Lazarus,  ac  uwchben  dinas  Jerusalem  ; 
ond  erbyn  hyn  yr  oedd  y  ffrydiau  oll  fel 
wedi  cyfarfod  yn  nghyd,  megys  afon 
nerthol,  o  bob  man,  ac  o  bob  byd  ;  yr  oedd 
ei  nos  ddu  wedi  dyfod !  Yr  oedd  uffern  yn 
cynhyrfu  o  danodd  ;  yr  oedd  daear  fel  pe 
buasai  wedi  penderfynu  ei  wrthod  ;  ac  yr 
oedd  y  nef  yn  dechreu  duo  uwch  ei  ben. 
Ei  elynion  oeddynt  wedi  cynllunio  y  frad- 
wriaeth,  ac  megys  yn  sychedu  am  ei  waed. 
Yntau  ei  hun  wedi  ymneillduo  i  weddío  yn 
yr  ardd,  mewn  Ile  dystaw,  llonydd,  tawel, 
gerllaw  afon  Cedron  ;  a  Judas  hefyd  a 
adwaenai  y  Ile,  oblegyd  mynych  y  cyrch- 
asai  yr  lesu  yno !  Yr  oedd  rhyw  frys 
mawr  ar  bawb  y  noson  hono  am  gyflawni 
eu  gwaith.  Yr  oedd  Judas  mewn  brys. 
Yr  lesu  yn  gweled  yr  awydd  mawr  oedd 
arno,  a  ddy  wedodd  wrtho :  '  Yr  hyn  yr 
wyt  yn  ei  wneuthur,  gwna  ar  frys.'  Wedi 
cyrhaedd  Gethsemane,  nid  oedd  amser 
maith  iddo  weddío  y  weddi  ddyfalach, 
canys  yr  oedd  tyrfa  y  gwaewffyn  gerllaw. 
Yr  oedd  brys  ar  y  milwyr  i'w  ddal  a'i 
rwymo ;  brys  yn  ei  arwain  trwy'r  heolydd, 
ac  i'r  llysoedd  ;  brys  am  ei  gondemnio  a'i 
fflangellu,  ei  wawdio  a'i  rith-goroni,  a 
brys  am  ei  yru  o'r  byd  !  Dyma  destun 
ein  myfyrdod  ni  heno.  '  Wele  y  dyn  ! ' 
Dacw  yr  hwn  oedd  yn  ddysgleirdeb 
gogoniant  y  Tad,  ac  yn  wir  lun  ei  Berson 
ef,  dan  gondemniad  am  feiau  nad  oedd  yn 
euog  o  honynt  !  Dacw  ddedfryd  marwol- 
aeth  y  groes  ar  yr  Oen  difeius  a  difrych- 
eulyd  !  Dacw  yr  hwn  sydd  yn  dal  teyrn- 
wialen  Ilywodraeth  y  byd,  ar  orsedd  y 
nef,  yn  sefyll   yn  fud    o    flaen    gorsedd  y 

rhaglaw  Rhufeinaidd  !  Dacw  yr  hwn 
sydd  yn  gwisgo  goleuni  fel  dilledyn,  ac  yn 
taenu  y  nefoedd  fel  llen,  a'r  milwyr  yn 
rhanu  ei  ddillad,  ac  yn  bwrw  coelbren  am 
ei  wisg  ddiwniad  !  Dacw  yr  hwn  sydd 
wedi  ei  goroni  â  gogoniant  ac  â  harddwch 
wedi  ei  goroni  â  drain  !  Nid  oedd  ryfedd 
gwaeddi  allan  :  '  Wele  y  dyn  !  '  Wel, 
atolwg,  mewn  pa  faint  o  amser  y  dygwyd 
yr  hoU  orchwyhon  hyn  yn  mlaen  ?  Y  nos 
y  bradychwyd  ef!  Dyma  rai  o'r  pethau 
sydd  genym  ninau  yn  awr  i'w  cofio,  fel  y 
byddo  i'n  calonau  gael  eu  llanw  â  gwir 
gariad  ato.  Beth  allai  fod  yn  llanw  ei 
feddwl  ef  y  pryd  hwnw  ?  A  ydoedd  wedi 
anghofio  pawb  gan  fawredd  ei  drallod  ei 
hun  ?  Na,  yr  oedd  ei  gariad  at  ei  bobl  yn 
uchaf  ar  ei  galon  o  hyd  !  Elai  yr  arch- 
ofFeiriad  âg  enwau  deuddeg  Uwyth  Israel 
ar  ei  fynwes  i'r  cysegr ;  felly,  yr  oedd 
enwau  ei  bobl  wedi  eu  hysgrifenu  ar  galon 
yr  lesu." 

Erbyn  hyn,  yr  oedd  y  gynulleidfa  mewn 
teimladau  hynod  ;  ni  welid  yno  wyneb 
dyn,  pa  un  bynag  ai  yn  mysg  y  frawdol- 
iaeth  oedd  yn  cyfranogi,  ai  yn  mysg  yr 
edrychwyr,  nad  oedd  ei  lygaid  fel  ffyn- 
honau  o  ddagrau.  Eto,  wylo  dystaw 
ydyw ;  er  fod  y  dagrau  yn  ffrydio,  a'r 
teimladau  wedi  toddi,  teyrnasa  dystaw- 
rwydd  dwfn  trwy  y  lle.  Wrth  ranu  yr 
elfenau  y  mae  yn  parhau  i  lefaru ;  er  fod 
nifer  y  rhai  sydd  yn  cyfranogi  yn  fawr,  ac 
yntau  yn  prysuro  i  fyned  yn  ei  flaen,  nis 
gall  beidio  traethu  ar  ddyoddefiadau  Mab 
Duw,  a  mwyfwy  effeithiol  y  deuai  ei  eiriau 
ar  deimlad  y  bobl.  Yn  y  man  cydiodd  yn 
y  gair :  "  Dangos  marwolaeth  yr  Ar- 
glwydd."  Meddai :  "  Os  bydd  y  ddeddf 
yn  dyfod  yn  ei  hysprydolrwydd,  ac  yn 
gofyn  perffeithrwydd,  a  ninau  yn  teimlo 
ein  bod  yn  euog,  pa  beth  a  wnawn  ?  Dim 
ond  dangos  marwolaeth  yr  Arglwydd. 
Beth  a  wnawn  os  bydd  ein  cydwybod  yn 
ein  condemnio  ?  Ni  a  ddangoswn  farw- 
olaeth  yr  Arglwydd.  Os  bydd  y  gelyn  yn 
edhw  dillad  budron,  beth  a  wnawn  ?  Dim 
ond  dangos  marwolaeth  yr  Arglwydd.  Ni 
a'i  cyfeiriwn  ef  at  y  rhai  sydd  gerbron  yr 
orsedd,  Avedi  dyfod  allan  o'r  un  cystudd 
mawr  a  ninau,  ac  wedi  golchi  eu  gynau, 
ac  wedi  eu  cànu  yn  ngwaed  yr  Oen ! 
Gwaed  yr  amod  sydd  yn  rhyddhau  y 
carcharor  o  gadwynau  pechod,  o  afael  llyg- 
redigaeth,  ac  oddiwrth  felldith  y  ddeddf. 
Y  mae  ein  rhyddid  ni  wedi  ei  enill  mewn 
gwaed  !  Y  mae  y  gwaed  wedi  ei  daenellu 
ar  y  gyfraith,  ac  ar  y  bobl  oll !  " 


Braidd  nad  oedd  hyn  yn  ormod  i'w 
ddal ;  yr  oedd  y  bobl  wedi  eu  bedyddio 
mewn  dagrau,  ac  aml  un,  yma  a  thraw, 
wedi  tori  allan  i  orfoleddu  yn  gyhoeddus. 
Yr  oedd  Mr.  Elias  yntau  wedi  dychwelyd 
at  y  bwrdd  gyda'r  cwpan,  ar  ol  gorphen  y 
gwaith.  Y  mae  yn  awr  yn  cydio  yn  y 
gair  nesaf :  "  Hyd  oni  ddelo."  "  Onid  yw 
yn  fraint  i  ni  fod  y  golofn  goffadwriaethol 
hon  wedi  ei  chodi  yn  y  byd  ?  Pa  hyd  y 
mae  i  sefyll  ?  Hyd  oni  ddelo  !  Ni  waeth 
pa  faint  o  lid  a  fyddo  gan  y  diafol  a'i 
alluoedd  ati,  pyrth  uffern  nis  gorchfygant 
hi.  Y  mae  Brenhin  Seion  yn  dewis  i'w 
ddeiliaid  ei  gofio  yn  ei  waed  !  Pan  y 
byddo  brenhinoedd  y  byd  hwn  yn  enill 
buddugoliaethau,  bydd  raid  adeiladu  cof- 
golofnau  mawrion,  ac  addurno  eu  pinaclau 
â  delwau  o  bres  ;  ond  dyma  lesu  Grist  yn 
dewis  cael  ei  bortreadu  ger  ein  bron,  wedi 
ei  groeshoelio,  ac  yn  ei  waed.  Dywedai 
loan  am  yr  olwg  ardderchog  a  gawsai 
arno  :  *  Ac  rai  a  welais  Oen  megys  wedi  ei 
ladd.'  Y  colofnau  cadarnaf  a  gwychaf  a 
gododd  dynion,  y  mae  ychydig  o  ganrif- 
oedd  o  ystormydd  y  byd  yn  ddigon  i'w 
chwalu  hyd  eu  sylfeini ;  ond  dyma  golofn, 
a  godwyd  mewn  ychydig  oriau,  a  saif  hyd 
oni  ddel  efe  i'w  ogoneddu  yn  ei  saint.  Fe 
fydd  rhywrai  yn  derbyn  y  cwpan  pan  y 
byddo  Ilef  yr  archangel  ag  udgorn  Duw 
yn  eu  newid  mewn  moment,  ar  darawiad 
llygad,  ac  yn  eu  cipio  i  gyfarfod  â'r  Ar- 
glwydd  yn  y  cymylau,  i'w  gofio  mewn 
gwlad  berffaith,  yn  yr  orphwysfa  sydd  eto 
yn  ol  i  bobl  Dduw  !  Y  mae  y  Cyfryngwr 
wedi  sylfaenu  ei  deyrnas  mewn  gwaed  ;  îe, 
yn  ei  waed  ei  hun  ;  nid  â  gwaed  arall,  ond 
trwy  ei  waed  ei  hun,  y  cwblhaoedd  efe  y 
cyfan.  Y  mae  llawer  o  dref  fawr  Liver- 
pool  wedi  cael  eu  sylfaenu  yn  ngwaed  y 
Negroaid  druain,  ond  sylfaenodd  y  Cyf- 
ryngwr  ei  deyrnas  yn  ei  waed  ei  hun. 

"  Wrth  gofio  ei  angau,  dylem  gadw  mewn 
côf  yr  achos  o  hono.  Y  Messiah  a.  leddir, 
ond  nid  o'i  achos  ei  hun  !  O  achos  pwy, 
gan  hyny  ?  Dy  feiau  di,  bechadur  !  '  Efe 
a  archollwyd  am  ein  camweddau  ni.'  " 
Yna  troes  at  y  bobl,  a  chyda  nerth  an- 
orchfygol,  gofynodd  :  "  Os  pechod  a  fu  yn 
blaenllymu  pigau  y  goron  ddrain,  a  rodd- 
wyd  ar  ei  ben  glân,  nes  yr  oedd  y  gwaed 
yn  Ilifo  o'r  archollion,  a  allwn  ni  garu 
pechod  byth  mwy  ?  Os  ein  pechodau  ni 
fu  yn  minio  y  waywffon  a  wanwyd  yn  ei 
ystlys,  fel  y  daeth  allan  waed  a  dwfr,  a 
allwn  ni  fyw  mewn  pechod  mwyach  ? " 
Yr  oedd  y  gynulleidfa  fawr  erbyn  hyn  ar 

ymddryllio,  mewn  gorchest  yr  oeddent  yn 
gallu  ymgynhal.  Wedi  sefyll  am  fynyd, 
dywedodd  yn  bur  gyffrous  :  "  GyfeiIHon  ! 
yn  yr  olwg  ar  Grist  ar  y  groes  ar  Galfaria, 
yn  gwaedu  o  herwydd  ein  pechodau  ni,  yr 
wyf  yn  rhoddi  hèr  i  neb  sydd  yma  fedru 
byw  yn  annuwiol  byth  mwy  !  A  oes 
modd  i  anystyriaeth  dyn  sefyll  yn  ngolwg 
y  groes  ?  A  oes  yma  neb  a  fedr  anghoíìo 
ei  Briod  byth  mwy  ?  Na,  nid  oes  yma 
neb  a  all  symud  cam  oddiwrth  odreu  y 
groes  o  heno  allan.  Dylem  gofio  brad- 
wriaeth  Judas  gydag  atgasrwydd,  dylem 
gofio  ei  erlidwyr  gyda  chasineb  at  eu 
hysgelerder  ;  ond  dylem  gofio  mai  ein 
pechodau  ni  oedd  yr  erlidwyr  gwaethaf. 
Edrychwn  ar  yr  hwn  a  wanasom,  nes 
galaru  o'i  blegyd  mewn  edifeirwch  pur,  ac 
y  teimlom  ddychryn  rhag  ail-groeshoelio  i 
ni  ein  hunain  Fab  Duw." 

Nis  gallai  y  bobl  ddal  yn  hwy,  aeth  yn 
Ilefain  cyffredinol  trwy  y  Ue ;  ni  fedrai  aml 
i  frawd  ymatal  rhag  tori  allan  mewn 
banllef,  ac  yr  oedd  amryw  o'r  hen  chwior- 
ydd  yn  gorfoleddu  yn  hyfryd.  Trechwyd 
yntau  yn  y  fan  hon  ;  aeth  ei  deimladau 
drylliedig  yn  ormod  iddo  ;  tynodd  allan  ei 
ffunen  boced,  a  goblygodd  ei  wyneb  iddo. 
Wedi  mudandod  am  fynyd,  ac  ymdrech  i 
adfeddianu  ei  deimlad,  dywedodd,  gyda 
llais  haner  crac  :  "  Gyfeillion,  yr  wyf  yn 
teimlo  mwy  o  rwymau  i'w  garu  heno  nag 
erioed !  "  Cyn  gorphen,  anerchodd  yr 
edrychwyr  gyda  difrifwch  ofnadwy,  ac  yna 
aeth  i  weddi.  Yna,  rhoddodd  benill  aílan 
i'w  ganu  : — 

"  Daeth  trwy 
Ein  lesu  glân  a'i  farwol  glwy', 
Fendithion  fyrdd,  daw  eto  fwy. 

Mae  ynddo  faith  ddiderfyn  stôr, 
Ni  gawsom  rai  defnynau  i  lawr, 

Beth  am  yr  awr  cawn  fyn'd  i'r  môr  ?  " 

Canwyd  yr  hen  benill  gyda  blas  newydd  ; 
dyblwyd  a  threblwyd  yr  un  Ilinellau, 
drosodd  a  throsodd,  drachefn  a  thrachefn, 
am  hir  amser  ;  a  bu  y  cymundeb  hwn  yn 
ddigon  i  beri  i  ddegau,  oeddynt  wedi  bod 
yn  cloffi  rhwng  dau  feddwl  am  flynydd- 
oedd,  i  benderfynu  yn  y  fan  a'r  pryd  i 
blygu  i  Grist, 

Cyn  gadael  Mr.  Elias  yn  ei  gysylltiad 
a'i  ardal,  ac  â  gwlad  Mòn,  gallwn  grybwyll 
dwy  ffaith  fel  dangoseg  pellach  o'r  parch 
cyffredinol  a  deimlid  ato.  Un  yw,  y 
byddai  yn  ddieithriad  yn  cael  ei  osod  i 
bregethu  nos  olaf  y  Gymdeithasfa  yn  ei 
sir  ei  hun,  ac  y  byddai  yn  aml  yn  cael  yno 
odfa  fwy  nerthol  na  neb.    Y  Ilall  yw,  ddar- 


fod  iddo  gael  ei  benodi  yn  un  i  gyflwyno 
anerchiad,  dros  Gyfarfod  Misol  Môn,  i'r 
Brenhin  Sior  IV.,  pan  yn  pasio  trwy  yr 
ynys  ar  ei  ffordd  i'r  Iwerddon,  yn  y 
flwyddyn  1822.  Cawsai  Mr.  Elias  air 
oddiwrth  Ardalydd  Môn,  yn  datgan  ei 
foddhad  o'r  herwydd,  a'i  awydd  am  i'w 
Fawrhydi  gael  gweled  prif  bregethwr 
Cymru.  Ond  gan  fod  ei  gyhoeddiad  mewn 
man  arall  ar  y  pryd,  sef  Llundain,  a  bod 
y  brodyr  yno  yn  anfoddlawn  ei  ollwng  yn 
rhydd,  methodd  Mr.  Elias  fyned  i  wydd  y 
brenhin. 

ELIAS    YN    EI    FYFYRGELL. 

Pan  y  rhwystrwyd  Mr.  Elias  yn  ei 
awyddfryd  am  addysg  gan  hen  frodyr  Sir 
Gaernarfon,  ac  y  bu  raid  iddo  ymfoddloni 
ar  ychydig  fisoedd  yn  ysgol  Mr.  Evan 
Richardson,  gwnaeth  adduned  na  chai 
cynulleidfaoedd  Cymru  fod  ar  eu  colled  o'r 
herwydd,  os  gallai  ymdrech  a  Ilafur  gyf- 
lenwi  y  diffyg.  Talodd  ei  adduned  gyda'r 
cydwybodolrwydd  mwyaf.  Ymrodd  i  ddar- 
Ilen  ac  i  efrydu,  fel  y  daeth  yn  un  o'r 
dynion  mwyaf  gwybodus  yn  y  Dywysog- 
aeth.  Nid  oedd  yn  ysgolhaig,  a  phrin  y 
gellir  ei  alw  yn  ddysgedig,  yn  yr  ystyr  y 
defnyddir  y  gair  yn  gyffredin ;  ni  allai 
gyfansoddi  yn  yr  ieithoedd  clasurol,  na'u 
deall  ychwaith,  heb  gymhorth  geirlyfrau  ; 
ond  am  wybodaeth  gyffredinol,  prin 
yr  oedd  ei  gyfartal  yn  holl  Gymru. 
Tystiai  Mr.  Gwalchmai,  yn  y  bregeth 
angladdol  a  draddododd  iddo,  mai  ych- 
ydig  iawn  o  wỳr  y  colegau,  íe,  y  rhai 
a  dderbyniasent  raddau  uchel,  allai  gys- 
tadlu  â  Mr.  Elias  mewn  gwybodaeth. 
Darllenai  yn  drwyadl  ;  meistrolai  bob 
llyfr  y  deuai  o  hyd  iddo.  Dywedai  Mr. 
Michael  Roberts  wrth  Dr.  Owen  Thomas 
mai  y  llyfr  Saesneg  cyntaf  a  gafodd  y  Parch. 
John  Elias,  oedd  Browìis  Compendious  View 
of  Natural  and  Revealed  Religion,  ac  iddo  ei 
wneyd  yn  eiddo  hollol  iddo  ei  hunan ; 
ddarfod  iddo  drafferthu  i  droi  at  bob  adnod 
y  cyfeirir  ati  ynddo,  a'i  astudio  mor  fanwl 
a  Ilwyr  nes  yr  oedd  braidd  yn  gyfan  ar  ei 
güf.  A  dyna  ei  arfer  gyson  gyda  phob 
Ilyfr  a  ddarllenai  o  hyny  hyd  ddiwedd  ei 
oes.  Bwytäi  ef  yn  gyfan,  malai  ef  yn 
ei  fyfyrdod  fel  y  treulir  ymborth  yn  y 
cylla,  a  deuai  ei  gynwys  yn  rhan  o'i  gyfan- 
soddiad  meddyliol.  Rhaid  ei  fod  yn 
darllen  llawer  ar  ei  deithiau,  wrth  farch- 
ogaeth,  ac  yn  ei  lety  yn  hwyr  ac  yn  foreu. 
Ac  am  dano,  pan  gartref,  dywed  ei  fab  : 
"  Byddai  fy  anwyi  dad  yn  ei  Iyfrgell  bob 
mynyd  a  allai  gael ;  yno  yr  oedd  ei  gartref, 

a  byddai  fel  gŵr  allan  o'i  elfen,  pan  y 
cedwid  ef  oddiyno  weithiau  gan  anngylch- 
iadau  anorfod.  Dychwelai  ef  i'w  lyfrgell 
yn  aml  pan  fyddem  ni  yn  myned  i'n 
gorweddleoedd,  a  mynych  yr  arhosai  yno 
hyd  ddau  neu  dri  o'r  gloch  y  boreu. 
Llawer  gwaith  y  clywais  fy  anwyl  fam  yn 
galw  arno  i'w  wely,  a  dywedai  wrthi  ei 
fod  yn  dyfod  ;  cysgai  hi  drachefn,  a  dar- 
llenai  a  myfyriai  yntau."  Pan  y  bhnai  ei 
feddwl  wrth  aros  yn  hir  uwchben  mater, 
ceisiai  orphwysdra  iddo,  nid  mewn  seibiant 
oddiwrth  lafur,  ond  trwy  droi  at  ganghen 
arall  o  wybodaeth  hollol  wahanol.  "  Rai 
blynyddau  yn  ol,"  meddai  ei  weddw, 
"  byddwn  yn  ceisio  ganddo  ddyfod  allan 
gyda  mi  i  roi  tro,  er  mwyn  ei  iechyd,  ond 
anfynych  y  Ilwyddais,  ei  ateb  bob  amser 
fyddai :  '  Ó,  fy  anwylyd,  nid  oes  genyf 
amser,  y  mae  gwaith  fy  Meistr  yn  fawr  !'" 
Meddai  wybodaeth  eang  hyd  yn  nod  yn 
y  canghenau  hyny  nad  ydynt  yn  dal 
cysylltiad  uniongyrchol  â'r  pwlpud.  Yr 
oedd  wedi  astudio  cyfansoddiad  gwladol 
Prydain  Fawr  yn  drwyadl,  ac  yr  oedd 
yn  dra  chydnabyddus  yn  ei  deddfau  a'i 
barnedigaethau.  Mewn  amgylchiadau  cyíf- 
redin  gallai  roddi  cynghor  cyfreithiol  y 
gallesid  dibynu  arno,  yn  gystal  ag  odid 
gyfreithiwr.  Ychydig  o  feddygon  oeddent 
yn  deall  y  corph  dynol  yn  well.  Adroddai 
g\vr  ieuanc  ei  fod  yn  dygwydd  Iletya  un- 
waith  yn  yr  un  tŷ  ag  ef.  Wedi  swper, 
aeth  yn  ymddiddan,  yn  mysg  pethau  eraill, 
am  ddifyniaeth  lanatomy)  y  corph  dynol. 
Dechreuodd  Mr.  Elias  siarad  am  ryfedd- 
odau  Duw  yn  nghyfansoddiad  corph  dyn, 
gan  ei  ddarlunio  fel  peiriant  byw,  yn 
gynwysedig  o  esgyrn,  gwythienau,  rhed- 
weliau,  a  mân  linynau  (newes),  gyda  y 
galon  yn  gweithredu  fel  canolbwynt,  a 
phob  rhan  yn  cyfateb  yn  berffaith  y  naill 
i'r  Ilall,  nes  yr  oedd  pawb  wedi  synu. 
Mor  fyw  oedd  y  desgrifìad  nes  y  methai  y 
llanc  gysgu  y  noson  hono  gan  syndod  ato 
ei  hun.  Yr  oedd  hefyd  wedi  efrydu  yn 
fanwl  yr  anhwylderau  y  mae  y  corph  yn 
ddarostyngedig  iddynt,  yn  nghyd  a'r  modd- 
ion  goreu  i'w  symud.  Pan  yn  preswylio 
yn  Llanfechell,  ato  ef  y  deuai  agos  bawb 
am  feddyginiaeth  mewn  afìechyd.  Ad- 
waenai  fteryllwyr  LiverpooI  ei  gyfarwydd- 
iadau  (recipes)  yn  dda,  ac  ystyrient  hwy 
fel  prawf  o  wybodaeth  fferyllol  eang  a 
manwl.  Nodedig  iawn  oedd  ei  gydnab- 
yddiaeth  â  daearyddiaeth  y  byd  ;  gwyddai 
am  ei  afonydd,  a'i  fynyddoedd  oll,  a 
siaradai    am    danynt    fel    am    afonydd    a 


mynyddoedd  Gogledd  Cymru.  Braidd 
nad  oedd  ei  wybodaeth  am  drigolion  y 
gwahanol  wledydd,  eu  moesau,  eu  harfer- 
ion,  a'u  crefydd,  mor  gyflawn  a  Ilwyr  ag 
am  drigolion  ei  wlad  ei  hun.  Deuai  y 
wybodaeth  hon  i'r  amlwg  yn  hynod  pan 
y  Ilefarai  yn  nghyfarfodydd  y  Feibl  Gym- 
deithas,  neu  Gymdeithas  Genhadol  Llun- 
dain.  Adroddir  am  dano  unwaith  mewn 
cyfarfod  Beiblau  yn  Ruthyn,  yn  darlunio 
y  ddaear  yn  troi,  a'r  naill  wlad  yn  dyfod 
i'r  golwg  ar  ol  y  llall.  China  eang,  a'i 
thri  chan'  miliwn  o  eilunaddolwyr ;  Africa, 
a'i  miliynau  o  farbariaid  duon,  y  rhai  ni 
wyddant  ragor  rhwng  eu  llaw  ddehau  a'u 
Ilaw  aswy  ;  India,  a'i  phobl  yn  ymdaflu 
dan  olwynion  y  Juggernaut,  a'i  gweddwon 
yn  cael  eu  Ilosgi  yn  fy w  ;  Persia  ac  Arabia 
dan  dwyll  y  gau-brophwyd ;  ac  Ewrob, 
rhan  o  honi  yn  Babyddol,  rhan  yn  perthyn 
i  Eglwys  Groeg,  a  rhan  yn  Brotestanaidd. 
Bu  am  tuag  awr  yn  eu  desgrifio  fel  hyn,  a 
hyny  mor  fanwl  a  byw  a  phe  buasai  wedi 
treulio  ei  oes  yn  ymdaith  ar  hyd-ddynt, 
nes  y  dywedai  un  boneddwr  wrth  fyned 
allan  wrth  ei  gyfaill :  "  Ni  chlywais  y  fath 
araeth  erioed  o'r  blaen  o  blaid  y  Feibl 
Gymdeithas."  "  Syndod,"  meddai  y  llall, 
"  y  mae  y  dyn  yna  yn  gwybod  daear- 
yddiaeth  a  hanes  yr  holl  fyd."  Dywedir 
fod  Mr.  Elias  mor  gyfarwydd  mewn  ser- 
yddiaeth,  fel  y  darfu  iddo  un  flwyddyn 
ddarganfod  camgymeriad  yn  Almanac 
Moore  gyda  golwg  ar  amser  diffyg  oedd  i 
gymeryd  Ile  ar  yr  haul.  Yn  wir,  y  mae  yr 
hyn  a  adroddir  am  eangder  ei  wybodaeth, 
mewn  cynifer  o  wahanol  bynciau  a  chang- 
henau,  mor  hynod,  a  braidd  annghred- 
adwy,  fel  y  byddem  yn  tueddu  i  ystyried 
yr  adroddiadau  yn  gamarweiniol,  neu  o 
leiaf  wedi  eu  gorliwio  yn  ddirfawr,  oni  bai 
fod  genym  dystiolaeth  didroi-yn-ol,  o  enau 
cynifer  o  dystion  nas  gellir  amheu  eu 
geirwiredd,  fod  y  cwbl  yn  ffeithiau  safadwy. 
Ond  prif  faes  ei  lafur  oedd  Deonglydd- 
iaeth  Ysgrythyrol  a  Duwinyddiaeth.  Dy- 
wed  Dr.  O.  Thomas  fod  ei  wybodaeth 
yn  Ysgrythyrau  yr  Hen  Destament  a'r 
Newydd,  a  phob  rhan  o'r  naill  fel  y  Ilall,  o 
ran  y  Ilythyren  a'r  ystyr,  yn  ymddangos 
yn  ddihysbydd.  Dywedasom  nad  oedd 
yn  gallu  deall  yr  ieithoedd  clasurol  ;  ond 
meddai  ryw  gymaint  o  wybodaeth  o'r 
Groeg  a'r  Hebraeg,  fel  y  gallai  eu  deall 
trwy  gymhorth  geiriaduron,  a  dirnad 
beirniadaeth  esbonwyr  ar  y  gwahanol 
eiriau.  Ceid  agos  i  bob  esboniad  a  gy- 
hoeddasid  yn  yr  iaith  Saesneg  yn  ei  Iyfr- 

gell ;  a  phan  fyddai  yn  egluro  ei  destun, 
hawdd  deall  nid  yn  unig  ei  fod  wedi  eu 
darllen,  ond  hefyd  wedi  eu  cymharu  â'u 
gilydd,  ac  wedi  ffurfio  barn  gyda  golwg 
arnynt.  Yr  oedd  ei  feddwl  wedi  ei  gyfoeth- 
ogi,  braidd  tuhwnt  i  neb  yn  ei  oes,  â 
gweithiau  prif  dduwinyddion  yr  oesoedd, 
yn  arbenig  y  Puritaniaid.  Yn  y  modd  hyn 
yr  oedd  fel  ysgrifenydd  wedi  ei  ddysgu  i 
deyrnas  nefoedd. 

Wrth  ddewis  testun,  cymerai  y  gofal 
mwyaf  i  gael  allan  ei  ystyr  fanwl.  Mewn 
Cymdeithasfa  yn  Nolgellau,  imwaith,  pan 
yn  cynghori  pregetliwyr  ieuainc,  dywedai 
fod  pob  pregethwr,  wrtli  ddarllen  ei  destun, 
megys  pe  byddai  yn  cymeryd  ei  l\v  ger- 
bron  Duw,  y  byddai  iddo  egluro  a  dangos 
meddwl  Duw  yn  y  gyfran  hono  o'r  gwir- 
edd.  Ni  byddai  un  amser  yn  cymeryd 
darn  o  frawddeg  yn  destun,  gan  ddarnio  y 
synwyr  a  gwneyd  cam  â'r  meddwl ;  yn 
hytrach  dewisai  ymadrodd  llawn,  gyda 
chyfeiriad  eglur  at  ddyledswydd  neu  ath- 
rawiaeth,  fel  y  byddai  ganddo  sylfaen  deg 
i'w  bregeth.  Wedi  cael  testun,  darllenai 
bob  peth  o  fewn  ei  gyrhaedd  arno.  Eithr 
nid  casghad  o  syniadau  awdwyr  a  fyddai 
ei  bregeth  ef ;  nid  powsi  o  flodau,  wedi  eu 
cymeryd  o  wahanol  feusydd,  heb  ddim  yn 
eiddo  iddo  ei  hun  ond  y  IHnyn  a  fyddai  yn 
eu  rhwymo  yn  nghyd.  Yn  hytrach,  yr 
oedd  ei  feddwl  yn  gyffelyb  i  ffwrnes  dawdd, 
yn  yr  hon  y  byddai  syniadau  gwahanol 
awdwyr  yn  cael  eu  cyd-doddi  a'r  mwn 
gwerthfawr  oedd  yn  ei  feddwl  yn  barod. 
Byddai  ei  bregethau  hefyd  nid  yn  unig  yn 
gynyrch  myfyrdod  dwys,  ond  yn  ffrwyth 
gweddiau.  Nid  gormod  dweyd  na  ddarfu 
iddo  gyfansoddi  pregeth  erioed  ond  gyda 
"  llefain  cryf  a  dagrau."  Dahai  wirion- 
eddau  mawrion  yr  efengyl  yn  ei  fyfyrdod 
nes  y  byddai  ei  deimladau  yn  enyn,  a'i 
enaid  ynddo  yn  gwresogi ;  yna,  cymerai 
hwy  drachefn  i  bresenoldeb  Duw,  er  mwyn 
iddynt  gyfranogi  o'r  tân  sanctaidd ;  ac 
felly  byddai  ei  bregeth  yn  gyflawn  o 
ddefnydd  hylosg  parod  i'w  hyrddio  i  fysg 
annuwioHon.  Nid  digon  ganddo  gael 
golwg  ghr  ar  y  gwirionedd,  a  syniadau 
cyson,  tarawiadol,  a  nerthol  i'w  traethu 
oddiarno ;  ei  bwynt  penaf  fyddai  cael 
cenadwri  oddiwrth  Dduw  at  bechaduriaid. 
Llawer  diwrnod,  íe,  Uawer  noson,  a  dreul- 
iodd,  mewn  ing  enaid,  yn  ymdrechu  â'r 
Arglwydd  am  genadwri.  Clywid  ei  rudd- 
fanau  weithiau  yn  yr  ystafell  o  tan  ei 
fyfyrgell,  a  cheid  ei  ddagrau  yn  Uyn  ar  y 
llawr.     Unwaith,  yr  oedd  yn  parotoi  pre- 


geth  ar  gyfer  Cymdeithasfa  y  Bala,  a'r 
testun  oedd  :  "  O  olwyn  !  "  Un  diwrnod, 
daeth  yn  amser  ciniaw,  ac  aeth  y  forwyn  i 
alw  arno.  Ond  er  curo  a  churo  nid  oedd 
neb  yn  ateb.  Clywai  swn  wylo,  ac  ochen- 
eidio,  fel  pe  bai  dyn  a'i  galon  ar  dori,  ond 
ni  chaffai  gan  Mr.  Ehas  ateb.  Dychryn- 
odd  Nelli  Hughes,  yr  hen  forwyn  ffydd- 
lawn,  ac  agorodd  ddrws  yr  ystafell,  ac  er 
ei  mawr  syndod  gwelai  ei  meistr  ar  ei  hyd 
ar  ei  wyneb,  a'i  lyfrau  wedi  eu  taenu  yn 
agored  o  tano.  Y  dirgelwch  oedd,  yr 
adnod  yn  gwrthod  agor  iddo  ;  eisiau  cael 
pregeth  i'r  Bala,  ac  wedi  dod  o  hyd  i 
destun,  ond  yn  methu  cael  cenadwri.  A'r 
hyn  sydd  yn  syn  yw,  mai  pan  ar  y  ffordd 
i  brif  odfa  y  Gymdeithasfa,  gan  fwriadu 
pregethu  ar  y  testun  hwn,  y  cyfarfu  a'r 
ddamwain  y  darfu  i  ni  gyfeirio  ati,  rhwng  y 
Fronheulog  a'r  Bala,  ac  y  torodd  ei  fraich. 
lë,  bwledau,  wedi  eu  poethi  yn  nhân  y 
Dwyfol  Bresenoldeb,  fyddai  gan  Mr.  Elias 
wrth  bregethu.  Nid  yn  unig  byddai  yn 
gweddîo  Ilawer  pan  yn  cyfansoddi  ei  bre- 
geth,  eithr  hefyd  yn  flaenorol  i'w  thra- 
ddodiad,  yn  enwedig  ar  amgylchiadau 
neillduol.  O'r  braidd  y  rhoddai  hun  i'w 
lygaid  na  chwsg  i'w  amrantau  y  nos  cyn 
pregethu  mewn  Cymdeithasfa.  Y  noson 
cyn  un  o'r  odfaeon  rhyfedd  a  gafodd  yn 
Nghymdeithasfa  Caernarfon,  ni  fu  yn  ei 
wely  o  gwbl,  ac  aeth  i'r  maes  heb  brofi 
boreufwyd.  Dywedai  hen  forwyn  y  teulu 
fod  rhywbeth  ofnadwy  yn  ngwedd  ei  wyn- 
ebpryd  pan  yn  myned  allan.  Lletyai  yn 
nhŷ  ei  chwaer-yn-nghyfraith,  yr  hon,  fel 
y  rhan  fwyaf  o'i  theulu,  oedd  yn  Eglwys- 
wraig  zêlog,  ac  yn  rhy  lawn  o  ragfarn  at  y 
Methodistiaid  i  fyned  i'w  wrando ;  dy- 
wedai  hon  wrth  weled  ei  wedd  pan  yn 
pasio  :  "  Y  mae  o  yn  sicr  o  ladd  ei  hun  yn 
mysg  y  Pengryniaid."  Meddai  Gwalch- 
mai  :  "  Yr  oedd  ei  yspryd  gweddi  yn  dwyn 
hüll  wrthddrychau  ei  fyfyrdod  i  wir  eglur- 
deb  yn  ei  feddwl,  yn  nerthu  ei  ymroddiad 
i'r  gwaith,  yn  puro  ei  chwaeth  gysegredig, 
yn  bywiogi  ei  yspryd  tanllyd,  ac  yn  rhoddi 
pwysigrwydd  difrifol  yn  ei  holl  lafur. 
Dyma  Ile  yr  oedd  y  callestr  yn  dyfod  i'r 
tarawiad  cyntaf  â'r  dur,  i  gynyrchu  y 
wreichionen  a  enynai  yn  fflam  dân,  ac  a 
oddeithai  yn  olosg  ysol,  i'w  wasgaru  dros 
gynulleidfaoedd  Iliosog,  nes  y  byddai  pob 
calon  yn  gwir  deimlo  gan  y  gwres." 

ELIAS    YN    Y    PWLPUD. 

Sylwer    arno  fel  y  mae  yn    codi  ar  ei 
draed.     Dyn  tal  ydyw,  tua  phum'  troed- 

fedd  a  deg  modfedd  o  hyd,  ac  yn  tueddu 
at  fod  yn  denau.  Nid  oes  prydferthwch 
neillduol  yn  ei  wynebpryd,  oblegyd  y  mae 
oHon  y  frech  wen  yn  drwm  arno.  Ý  mae 
ei  arleisiau  yn  uchel,  a'i  ruddiau  yn  ddyfn- 
ion.  Ei  wallt,  yn  gyíìfeiyb  i'w  bryd,  sydd 
yn  tueddu  at  fod  yn  dywyll  ;  caifìr  ddisgyn 
yn  ol  ei  dyfiant,  heb  ei  droi  y  naiU  ffordd 
na'r  llall ;  ac  eto,  gan  mor  naturiol  ydyw, 
nid  yw  yn  ymddangos  fel  bargod  tô  gwellt. 
TeimHr  fod  ei  wyneb  wedi  cael  ei  gym- 
hwyso  gan  natur  i  osod  allan  deimladau  ei 
galon.  Eithr  gogoniant  y  wynebpryd  yw 
y  llygaid ;  llygaid  byw  a  threiddgar,  ac 
enaid  mawr  yn  ymwthio  i'r  golwg  ynddynt. 
Ei  wisg  sydd  yn  nodedig  o  lanwedd,  heb 
gymaint  ag  ysmotyn  yn  ei  llychwino, 
oblegyd  y  syniad  uchel  a  goledda  am 
urddas  yr  efengyl.  Nid  yw  yn  dilyn 
ffasiwn  yr  oes  ;  gwisga  yn  debyg  i  Grynwr, 
yn  syml,  a  threfnus ;  ac  eto  y  mae  yn  ym- 
ddangos  yn  hynod  o  foneddigaidd. 

Craffer  eto  ar  ei  lais.  Nid  llais  mawr  a 
chryf  mo  hono,  cyfTelyb  i  daranau,  neu  swn 
dyfroedd  lawer,  fel  eiddo  Ebenezer  Morris  ; 
nid  llais  cyflawn,  soniarus,  peroriaethus, 
yn  gweddu  i  ddawn  IHfeiriol,  fel  eiddo  John 
Evans,  Llwynffortun  ;  ac  nid  llais  llawn  o 
fiwsig,  cyfaddas  at  ganu  yn  dda,  fel  eiddo 
Jones,  Talsarn  ;  ond  llais  cHr,  treiddgar, 
hoUol  ddigrynu,  yn  medru  cyrhaedd  cynuU- 
eidfa  o  ddeng  mil  ar  y  maes  yn  gwbl  ddi- 
orchest,  ac  yn  aUuog  i  lefaru  am  awr  a 
haner  i  dorf  fawr,  pe  byddai  raid.  Dy- 
wedai  Dr.  O.  Thomas  am  dano  ei  fod  yn 
un  o'r  lleisiau  siarad  goreu,  os  nad  y  goreu, 
a  glywodd  erioed ;  ond  ei  fod  yn  gwbl 
amddifad  o'r  beroriaeth  a  aHai  ei  hunan 
swyno  cynuHeidfa,  a'i  fod  yn  fwy  cyfaddas 
i'r  cyffrous  a'r  ofnadwy  nag  i'r  tyner. 
Medd  yntau  lywodraeth  berffaith  arno. 
Swnia  bob  gair  yn  gHr  ac  yn  grwn,  yn 
enwedig  y  siH  olaf ;  yn  ei  wres  mwyaf,  a 
phan  dan  ddylanwad  y  cynhyrfiad  cryfaf, 
nid  yw  y  geiriau  yn  cael  rhedeg  i'w  gilydd, 
na'r  naiH  yn  dilyn  yn  rhy  glos  ar  sawdl  y 
HaH.  Dyma  ran  o'r  wers  a  ddysgodd  gan 
Evan  Richardson.  Ebai  hwnw  wrtho 
ryw  foreu  dydd  Llun  yn  yr  ysgol :  "  John 
bach,  yr  oeddit  yn  cyfeiHorni  yn  rhyfeddol 
wrth  bregethu  ddoe."  "  Yn  mha  beth, 
Mr.  Richardson  ?  "  meddai  yntau.  "  Wel, 
ti  elwaist  yr  Un  mwyaf  gogoneddus  yn  y 
nefoedd  a'r  ddaear,  amryw  droion  yn  dy 
bregeth,  yn  lesu  hyH  !  "  Ymddengys  fod 
ganddo  ryw  yll  y  pryd  hwnw  ar  ddiwedd 
brawddeg,  pan  fyddai  wedi  gwresogi  yn  ei 
fater  ;  ond  ni  chlywid  mo  honi  ganddo  ar 


ol  y  boreu  hwnw.  PeríìFeithiwyd  ei  barabl 
yn  Hwyr  trwy  addysg  Mr.  Charles.  Pan 
y  pregethai  Mr.  EHas  yn  Nghymdeithasfa 
Caernarfon,  yn  y  flvv'yddyn  1836,  yr  oedd 
Mr.  Morgan,  Syston,  a  Christmas  Evans 
yn  mysg  ei  wrandawyr.  Cyfeiriai  Mr. 
Morgan  gydag  edmygedd  at  dduH  cHr  y 
pregethwr  o  swnio  ei  eiriau,  er  ei  fod  i 
raddau  yn  hen,  ac  wedi  coIH  ei  ddanedd. 
"  O,"  meddai  Christmas  Evans  yn  ol,  "  y 
mae  wedi  dysgu  y  gelfyddyd  o  reoli  ei 
lais."  Pan  gyfarfyddodd  Mr,  Morgan  âg 
Elias  ar  ol  hyn,  gofynodd  iddo  a  oedd  y 
peth  yn  wir.  Atebai  yntau  ei  fod,  ac  mai 
i  hyfforddiant  Mr.  Charles  yr  oedd  yn 
ddyledus,  yr  hwn  oedd  wedi  ei  gyfarwyddo 
i  beidio  codi  y  cyweirnod,  na  chyflymu,  pa 
nifer  bynag  fyddai  yn  gwrando  arno,  ond 
siarad  yn  gwbl  naturiol. 

Eistedda  rhyw  ddifrifwch  rhyfedd  ar  ei 
wedd  pan  yn  ymddangos  gerbron  y  gynull- 
eidfa  yn  y  pwlpud,  hawdd  gweled  ei  fod 
yn  ymdeimlo  â  phwysigrwydd  ei  genadwri, 
ac  a'i  safle  ofnadwy  pan  megys  yn  cyf- 
ryngu  rhwng  y  byw  a'r  marw.  Gafaela 
yn  y  Beibl  mewn  modd  hynod  o  barch- 
edig ;  tyn  ei  napcyn  gwyn  allan  o'i  logell, 
a  goblyga  ei  wyneb  ynddo  am  ychydig 
fynydau  mewn  gweddi  ddwys  ar  Dduw. 
Yn  ei  law  chwith  y  mae  Ilyfr  du,  teneu, 
a'i  fys  blaenaf  yn  ei  ganol.  Cyn  tynu  ei 
destun  teifl  olwg  esmwyth,  ddifrifol,  ar  y 
dorf,  ac  yna  darllena  yr  adnod  yn  araf,  a 
dwys,  mewn  dull  sydd  yn  awgrymu  i  bob 
gwrandawr  fod  mwy  yn  y  geiriau  nag 
oedd  ef  wedi  dybio  o'r  blaen,  ac  mewn 
Ilais  sydd  yn  cyrhaedd  c\vr  eithaf  y  dorf. 
Gyda  medr  mawr  dechreua  esbonio  yr 
adnod  a  ddarllenodd,  gan  ddangos  ei 
chysylltiad  â'r  cyd-destun,  a  chan  sefyll 
a  phwysleisio  ar  ystyr  y  geiriau  neillduol 
ynddi.  Cyfeiria,  efallai,  at  gyfieithiadau 
gwahanol,  at  arferion  a  defodau  Dwyrein- 
iol,  at  y  deongliadau  a'r  traddodiadau 
luddewig,  ac  at  amgylchiadau  Israel  ar  y 
pryd  yn  eu  cysylltiad  â  chenhedloedd 
eraill.  Crybwylla  o  bosibl  olygiadau  Ains- 
worth,  Pool,  Lightfoot,  Lowth,  neu  Hor- 
sley ;  neu  ynte  Campbell,  Macknight, 
Owen,  neu  Leigh.  Gwrthoda  yn  bendant 
un  esboniad,  er  fod  amry  w  feirniaid  galluog 
yn  ei  bleidio  ;  ymddengys  mewn  gradd  o 
betrusder  pa  un  o  ddau  eraill  i'w  gym- 
eryd  ;  ond  o'r  diwedd  dyga  yn  mlaen  res- 
ymau  beirniadol  neu  ddeongliadol,  duwin- 
yddol,  neu  hanesyddol,  dros  y  golygiad  a 
gymeradwyir  ganddo,  nes  peri  i'r  gwran- 
dawyr  oll  gredu  mai  yr  ystyr  hwnw  yw  y 

gwir  ystyr,  a  gwneyd  yr  adnod  o  hyny 
allan  yn  gwbl  gynefin  iddynt.  Rhwng  yr 
esboniad  a'r  bregeth  sydd  i  ganlyn  bydd  y 
testun  wedi  ei  argrafFu  yn  annileadwy  dros 
byth  ar  feddyliau  y  bobl.  Gwna  y  cwbl 
yn  gUr,  gan  adael  ar  ei  ol  Iwybr  goleu, 
cyífelyb  i'r  llwybr  Uaethog.  Wrth  bre- 
gethu  ar  weledigaeth  yr  esgyrn  sychion 
yn  mhrophwydoliaethau  Ezeciel,  pwys- 
leisiai  ar  fod  asgwrn  yn  dyfod  at  ei  asgwrn. 
"  Nid  asgwrn  at  asgwrn,"  meddai,  "  ond 
at  ei  asgwrn.  Yr  asgwrn  yma,"  gan 
ddal  cymal  cyntaf  un  o  fysedd  y  llaw 
ddê  ar  hirfys  y  llaw  chwith,  "  at  yr  asgwrn 
yma,"  gan  symud  dros  y  cymal  cyntaf  at 
ail  gymal  y  bys.  "  Esgyrn  y  bysedd  at  yr 
arddwrn,  asgwrn  yr  arddwrn  at  asgwrn 
y  fraich,  asgwrn  y  fraich  at  asgwrn  yr 
ysgwydd."  Ac  wrth  ddweyd  hyn  gosodai 
ei  fys  ar  y  rhanau  hyny  o'r  corph  a  ddes- 
grifiai,  nes  gwneyd  yr  olygfa  mor  fyw  i'r 
gynulleidfa,  fel  braidd  nad  oeddent  yn 
dychymygu  eu  bod  yn  canfod  y  cymhalau 
priodol  yn  dyfod  at  eu  gilydd. 

Perchenogai  ryw  allu  anghyfîredin  i  beri 
i  bob  gair  a  ddywedai  lynu  yn  y  meddwl, 
fel  pe  byddai  wedi  cael  ei  ysgrifenu  yn  y 
graig  dros  byth  â  phin  o  haiarn  ac  â 
phlwm.  Dywedai  y  diweddar  Barch.  D. 
Charles  Davies,  M.A.,  ei  fod  unwaith 
mewn  lle  yn  Sir  Ddinbych,  a  phan  yr 
ydoedd  ef  a  gweinidog  arall  ar  ganol  ym- 
drin  â  rhyw  fater  perthynol  i  feirniadaeth 
Ysgrythyrol  mewn  cydymddiddan  yn  y  tỳ 
lle  y  lletyent,  torodd  hen  \vr  gwledig  oedd 
yn  bresenol  ar  eu  traws,  gan  ddweyd  : 
"  Mi  wn  inau  Roeg."  "  Chwi  yn  gwybod 
Groeg?"  gofynai  Mr.  Davies  yn  ol;  "faint 
o  Roeg  wyddoch  chwi?"  Ebai  yntau : 
"  Mi  wn  mai  exagoyasen  yw  y  gair  Groeg 
am  "  llwyr-brynu "  yn  yr  adnod  yn  y 
drydedd  o'r  Galatiaid."  "  Yr  ydych  yn 
iawn,"  meddai  Mr.  Davies,  "  ond  sut  y 
daethoch  chwi  i  wybod  hyny  ?  "  Adroddai 
yntau  fod  Mr.  Ehas  yn  pregethu  yn  un  o 
Gymdeithasfaoedd  y  Gogledd,  ac  wrth 
egluro  ei  destun  iddo  ddyfod  ar  draws 
Gal.  iii.  13,  gan  goffhau  mai  exagovasen 
oedd  y  gair  a  ddefnyddiai  Paul  am  "  llwyr- 
brynu  "  yn  yr  adnod.  Er  mai  unwaith  y 
dywedodd  y  gair,  a  hyny  wrth  fyned 
heibio,  dywedodd  ef  yn  y  cyfryw  fodd  fel 
yr  oedd  y  gair  estronol  wedi  aros  yn  nghof 
yr  hen  Gymro  uniaith  am  ddegau  o  flyn- 
yddoedd  gwedi. 

Os  byddai  íTugr,  neu  gyfeiriad  hanes- 
yddol,  yn  y  testun,  eglurai  ef  yn  ei  fan- 
ylion,  nes  ei  wneyd  yn  fyw  i'r  dychymyg. 


Yn  Nghymdeithasfa  Caernarfon,  yn  y 
flwyddyn  1836,  pan  y  pregethai  ar  y 
geiriau  yn  lago  i.  21,  am  dderbyn  "  yr 
impiedig  air,"  eglurai  y  gymhariaeth  am 
impio  gyda'r  fath  briodoldeb  ac  efifeithiol- 
rwydd,  fel  y  dywedai  un  gẁr  wrth  adael  y 
maes  :  "  Wel,  pa  les  bynag  arall  a  gefais  i 
yn  y  Sassiwn  yma,  mi  fedraf  inau  impio 
coed  yrwan."  Yr  ydym  yn  darllen  am 
dano  yn  pregethu  mewn  Cymdeithasfa  yn 
Nhredegar;  ei  destun  oedd,  i  Cor.  xv.  3  : 
"  Canys  mi  a  draddodais  i  chwi  ar  y 
cyntaf  yr  hyn  hefyd  a  dderbyniais,  farw  o 
Grist  dros  ein  pechodau  ni,  yn  ol  yr  Ys- 
grythyrau."  Darluniai  amgylchiadau  y 
croeshoeliad — yr  hoelio  ar  y  pren,  y  gwaed 
yn  ffrydio  o  dyllau  yr  hoelion,  y  tywyllwch 
ofnadwy  yn  gorchuddio  yr  hoU  ddaear  am 
dair  awr,  bloedd  ingol  yr  lesu :  "  Fy  Nuw, 
fy  Nuw,  paham  y'm  gadewaist,"  &c. — nes 
yr  oedd  y  dyrfa  wedi  llwyr  ymgolli  yn  yr 
amgylchiad.  Mor  fyw  oedd  y  desgrifiad 
fel  y  tybiodd  Ilawer  ar  y  maes  eu  bod  yn 
gweled  yr  lesu  yn  hoeliedig  ar  y  pren,  â'u 
Ilygaid  naturiol;  ac  anhawdd,  a  braidd  am- 
mhosibl,  eu  hargyhoeddi  o'u  camgymeriad, 
er  fod  eu  rheswm  yn  tystio  i'r  gwrth- 
wyneb.  Am  ddau,  pregethai  y  Parch. 
Ebenezer  Richard,  ac  meddai  :  "  Fy 
nghyfeillion  anwyl,  nid  wyf  yn  meddwl  y 
gallaf  bregethu,  am  fod  fy  meddwl  wedi 
cael  ei  orchfygu  gan  y  bregeth  ddeg  o'r 
gloch.  Yr  oeddwn  i  yn  meddwl  wrth 
glywed  y  brawd  anwyl  yn  desgrifio  y 
croeshoeliad,  mai  ar  ben  uchaf  y  cae  hwn 
y  croeshoeliwyd  Mab  Duw,  ac  mai  y  pryd 
hwnw,  ryw  ddwy  awr  yn  ol,  yr  oedd  y 
weithred  yn  cymeryd  Ile." 

Y  mae  yn  amheus  a  fu  neb  yn  Nghymru 
mor  alluog  a  Mr.  Elias  i  leoli  ei  wranda- 
wyr  yn  gwbl  yn  nghanol  yr  amgylchiadau 
a  ddesgrifiai.  Adroddai  y  diweddar  Barch. 
Dayid  Roberts,  Bontfaen,  am  dano  yn 
pregethu  mewn  Cymanfa  yn  Morganwg. 
Dranoeth,  yr  oedd  dau  fachgen  yn  siarad 
â'u  gilydd  am  y  Gymanfa,  a'r  pregethu,  a'r 
pregethwr.  "  Pwy,"  meddai  un,  "  oeddet 
ti  yn  hoffi  fwyaf?"  "  Pwy  ?  "  meddai  y 
llall ;  "  pwy,  hefyd,  ond  John  Elias." 
"  Wel,  íe,  ond  oedd  e'  yn  dda  ?  Ond  oedd 
e'  yn  dweyd  yn  ardderchog  am  Petr  ?  Yr 
oeddwn  i  yn  gweled  Petr  yn  sefyll  wrth  y  bont 
yna."  Arferai  John  Jones,  Talsarn,  adrodd 
am  dano  unwaith  yn  pregethu  mewn 
Cymdeithasfa  leol,  yn  Mangor,  ar  ddydd 
lau  y  Dyrchafael.  Allan  ar  y  maes  y 
pregethai,  yn  gyfagos  i'r  Penrliyn  Arms. 
Y  testun  y  pryd  hwnw  oedd,  Paul  gerbron 

Ÿ   TADAU   METHODISTAIDD. 


Agrippa.  Darluniai  Paul  yn  amddiffyn  ei 
hunan,  gan  bresenoli  mor  fyw  ei  eiriau,  ei 
lais,  ei  olwg,  ei  ystum,  yn  nghyd  a'r 
cadwynau  am  ei  ddwylaw,  fel  y  darfu  i 
ryw  longwr  oedd  yn  gwrando  ar  y  cae,  ac 
yn  sefyll  yn  ymyl  Mr.  John  Jones,  waeddi 
allan  :  "  Ffei,  fFei !  Tynwch  y  chainian 
yna,  ar  unwaith,  oddiam  ddwylaw  y  dyn." 
Pregethwr  ieuanc,  yn  meddwl  cryn  dipyn 
o  hono  ei  hun  a'i  ddysg,  a  ddywedai  un- 
waith  wrth  un  o'i  hen  wrandawyr,  yr  hwn 
hefyd  oedd  wedi  bod  yn  was  i  fab  Mr. 
Ehas  :  "  Pe  buasai  John  Ehas  yn  fyw 
yrwan,  ni  fuasai  yn  ddim  byd  o  bre- 
gethwr."  Cyíîrodd  yr  hen  ẃr  drwyddo, 
ac  meddai :  "  Aíe,  wir  ?  Chlywsoch  chwi 
mo  hono,  'machgen  i.  Chwrdd'soch  chwi 
erioed  â  neb  a'i  clywodd  yn  dweyd  fel  yna. 
Byddai  ei  eglurhad  ef  wrth  ddyfod  at  ei 
destun  yn  well  na  llawer  pregeth,  a  hyny 
cyn  dechreu  hefaru.  Mi  a'i  clywais  yn 
pregethu  am  Paul  yn  Areopagus,  nes  yr 
wyf  yn  gydnabyddus  âg  Areopagus  byth. 
Peidiwch  chwi  deyd  fel  yna  am  Mr.  Ehas 
mwy." 

Er  dangos  yn  mheUach  y  medr  a  feddai 
Mr.  Ehas  i  wneyd  amgylchiad  yn  fyw  i'w 
wrandawyr,  adroddir  am  dro  hynod  a 
ddygwyddodd  mewn  Cymdeithasfa  yn  Cas- 
newydd,  Sir  Fynwy.  Cadeirydd  y  Gym- 
deithasfa  oedd  y  Parch.  David  Charles, 
Caerfyrddin.  Yn  y  cyfarfod  neihduol, 
wrth  ymdrin  à'r  pwnc,  sef  hollwybodaeth 
Duw,  braidd  nad  oedd  Ehas,  er  ei  fod 
wedi  Uefaru  yn  dda  odiaeth,  wedi  cael  ei 
daíîu  i'r  cysgod  gan  ogoniant  y  meddyhau 
ardderchog  a  draethwyd  gan  y  Cadeirydd. 
Ond  yn  yr  odfa  gyhoeddus  ar  y  maes,  y 
Parch.  John  Ehas  oedd  meistr  y  gynull- 
eidfa.  Ei  destun  ydoedd  am  y  gŵr  a'r 
march  gwyn  yn  Dat.  xix.  11.  Yr  oedd  y 
gynulleidfa  wrth  ben  ei  fys,  ac  wedi  cael 
ei  Uyncu  i  fynu  gan  ogoniant  yr  lesu  fel 
rhyfelwr,  nes  yr  oedd  pawb  wedi  anghofio 
eu  hunain.  Yn  y  man,  dyna  y  pregethwr 
yn  troi  ei  fraich  aswy  i  ffurf  haner  cylch, 
ar  lun  bwa  ;  yna,  gosoda  ei  fraich  ddehau 
ar  ei  draws  fel  saeth  ;  y  mae  yn  anelu  i 
ganol  y  bobl,  ac  yn  gwneyd  osgo  i  dynu 
yn  y  bwa,  ac  i  oUwng  y  saeth.  Tybiodd  y 
dynion  oedd  o  ílaen  y  cyfeiriad,  gan  fel  yr 
oeddynt  wedi  cael  eu  llwyr  lyncu  i  fynu, 
fod  saeth  wirioneddol  yn  cael  ei  thaflu  i'w 
mysg,  a  syrthiodd  nifer  o  honynt  yn  wisg 
eu  cefnau,  o  ymyl  y  platform  hyd  g\vr 
eithaf  y  dorf,  fel  yr  oedd  yno  res  lydan  o 
bobl  ar  eu  hyd  ar  y  Uawr.  Nid  nerth  y 
gwirionedd    ddarfu  eu   Uorio   y   tro    hwn. 


ond  ofn  y  saeth  ddychymygol  oddiar 
y  bwa. 

Cyfeiriai  meddyg  enwog  yn  Mangor, 
o'r  enw  Dr.  O.  O.  Roberts,  at  y  dylanwad 
rhyfedd  a  gafodd  EUas  arno  ef  unwaith. 
Wrth  ddychwelyd,  wedi  bod  yn  hela,  daeth 
Dr.  Roberts  heibio  i  gapel  bychan  yn  y 
wlad,  nid  yn  nepeU  o  Lanrwst,  Ue  y  cyn- 
heUd  Cyfarfod  Misol.  Clywai  lais  rhywun 
yno  yn  siarad  yn  hynod  o  danllyd ;  a  phwy 
ydoedd  ond  John  EUas.  Ei  destun  oedd, 
y  darn  Uaw  yn  ysgrifenu  ar  galchiad  y 
pared  yn  ngwledd  Belsassar.  "  Ac," 
meddai  Dr.  Roberts,  "  sefais  yno  am 
fynyd,  gan  amcanu  myned  yn  fy  mlaen 
tuag  adref ;  ond  er  treio  nis  gaUwn  symud 
modfedd  oddiar  y  Uecyn  ar  ba  un  y  safwn. 
Toc,  clywn  y  gwn  yn  syrthio  i'r  Uawr 
odditan  fy  nghesail,  ond  yr  oeddwn  wedi 
myned  yn  rhy  amddifad  o  nerth  i'w  godi  ; 
anghofiais  y  cwn  a  phob  peth,  ac  yntau 
yn  bwrw  arni.  Os  ydych  yn  y  fan  yna, 
credais  yn  sicr  fy  mod  yn  gweled  â'm  dau 
lygad  y  darn  Uaw,  yn  fyw  o'm  blaen,  yn 
ysgrifenu  ar  galchiad  pared  y  capel  bach  ; 
a'm  bod  yn  canfod  y  geiriau  Mene,  Tecel, 
Upharsin,  gan  mor  fywiog  yr  oedd  yr 
amgylchiad  yn  cael  ei  bortreadu  o  flaen  fy 
meddwl.  Yr  oeddwn  yn  y  cwrt  o  flaen 
y  capel  yn  teimlo  fy  ngwaUt  yn  sefyU  ar 
fy  mhen  mor  syth  a  giiills  porcupine.  Ni 
chlywais  y  fath  beth  yn  fy  mywyd." 

Wrth  godi  penau,  byddai  y  rhaniadau 
gan  amlaf  yn  destynol,  sef  geiriau  neiU- 
duol  y  testun  yn  cael  eu  troi  yn  benau. 
Triniai  hwy  yn  gampus  dros  ben,  gan 
gymharu  y  gair  â'r  defnydd  a  wneyd  o 
hono  mewn  manau  eraiU  yn  yr  Ysgrythyr. 
Os  "  caledwch  "  fyddai  ganddo  dan  sylw, 
olrheiniai  y  gair,  a'i  gysylltiadau  amryw- 
iol,  megys  "  calon-galed,"  "  gwar-galed," 
"gwyneb-galed,"  "talcen-galed."  Os  edif- 
eirwch,  edifarhau  oddiwrth,  edifarhau  am, 
edifarhau/í/,  edifeirwch  tuag  at,  edifeirwch 
/.  Ai  yn  y  blaen  fel  hyn  nes  gorphen  y 
pen  cyntaf,  a  byddai  rhyw  awdurdod 
hynod  yn  cydfyned  â'r  hyn  a  ddywedai. 
Teimlad  pawb  fyddai  :  Dyna  hwna  wedi 
ei  benderfynu.  Gadewch  iddo,  yn  y  fan 
yna,  am  byth.  Ar  eich  bywyd,  gwyliwch 
ymyraeth  âg  ef.  Yna  ai  yn  y  blaen  at  yr 
ail  fater,  yr  hwn  a  driniai  yn  gyffelyb. 
"  Ac,"  meddai  Dr.  Owen  Thomas,  "  yn 
fuan  fe  ganfyddid  rhyw  gyífroad  rhyfedd 
arno.  Byddai  ei  deimladau  yn  tanio,  ei 
Iygaid  yn  melltenu,  ei  lais  yn  enill  rhyw 
oslef  agosannaearoI,arhywnerth  goruwch- 
naturiol  ynddo.     Erbyn  hyn  fe  fyddai  yr 


J 


'',■  '-■   ■'■  -..^ 


Y    FRON,    LLANGEFNI. 
[Cartref  y  Parch.  John  Elias  ijn  ei  flyiujddoedd  olaf.1 


COF-ADAIL    Y    I'ARCH.    JOHN    ELIAS,    YN    MYNWENT    LLANFAES, 
BEAUMARIS. 


JOHN    ELIAS. 


4^55 


olwg  allanol  arno  wedi  cyfnewid  yn  ddir- 
fawr ;  edrychai  yn  dalach  o  fodfeddi  nag 
ydoedd  ;  a  byddai  ei  gorph  yn  ymwau,  ac 
yn  ymgordeddi,  dan  ddylanwad  ei  deim- 
ladau,  ac  yn  cyfateb  i'r  meddyUau  a 
fyddent  yn  berwi  ei  enaid.  Ar  adegau 
edrychai  yn  syn,  yn  ofnus,  yn  frawychus  ; 
tynai  ei  fochau  rywfodd  i'w  enau  ;  cloai  y 
gwefusau ;  ymddangosai  fel  yn  gweled 
rhyw  ddrychfeddwl  arswydlawn,  ond  yn 
methu  cael  gafael  hollol  arno,  neu  ar  y 
geiriau  priodol  i'w  ddarlunio.  Ond,  toc, 
fe  welid  y  fraich  yn  cael  ei  hestyn  allan, 
a'r  bys  blaenaf  yn  chwareu  fel  pe  buasai 
ganddo  fywyd  o'i  eiddo  ei  hunan,  annibynol 
ar  y  fraich  a'r  corph  ;  teflid  y  drychfeddwl 
allan  fel  y  fellten  ofnadwy ;  clywid  y  daran 
ddychrynllyd  yn  rhuo  ;  disgynai  y  cawod- 
ydd  aruthrol ;  byddai  teimladau  y  dorf  i 
gyd  fel  yr  eiddo  Israel  dan  Sinai ;  gwaeddai 
Iliaws  mewn  cyffro  am  eu  by wyd — fel  y  dyn 
hwnw  yn  Mrynsiencyn — '  Evan  Richard, 
o  Gaernarfon,  neu  rywun  o  rywle,  am 
bum'  mynyd,  rhag  i  ni  farw  ! ' — a  byddai 
yno  ocheneidiau,  a  gruddfanau,  ac  wylofain 
cyífredinol  ;  dychrynfeydd  Duw  yn  Ilanw 
y  lie.  Ond  ar  hyny,  fe  welid  ei  wedd  yn 
newid,  a'r  serchawgrwydd  a'r  graslon- 
rwydd  mwyaf  yn  pelydru  yn  ei  wyneb- 
pryd ;  clywid  ei  lais  yn  Ileddfu ;  dygai 
allan,  yn  ei  holl  oludoedd,  drefn  yr  efengyl 
am  ymwared,  un  lesu  wedi  marw  er  mwyn 
i'r  euog  gael  byw,  a  hyny  yn  y  fath  hwyl, 
a  chyda  y  fath  brawf  yn  nghydwybodau  y 
bobl  ei  fod  ef  ei  hunan  wedi  cael  ei  fywyd 
ynddo,  fel  y  byddai  gobaith  yn  gwawrio 
ar  y  calonau  mwyaf  cythryblus  ;  y  cym- 
ylau  tywyll,  duon,  yn  cael  eu  gwasgar ;  yr 
awyr  yn  clirio ;  yr  haul  yn  codi ;  a 
chysgod  angau  ei  hunan  yn  cael  ei  droi  yn 
foreu  dydd.  Terfynai  trwy  weddi  daer,  a 
rhoddai  benill  allan  i'w  ganu,  mor  gyfaddas 
i'r  bregeth  a  phe  buasai  wedi  ei  wneyd  ar 
ei  chyfer,  ac  elai  pawb  adref  dan  yr  ar- 
graffiadau  dwysaf,  a  rhai  wedi  eu  hachub 
am  byth — wedi  myned  trwodd  o  farwol- 
aeth  i  fywyd." 

Er  ysgrifenu  fel  hyn,  cyfaddefa  Dr. 
Thomas  nad  oes  darlunio  yn  bosibl  ar 
weinidogaeth  Mr.  Elias,  yn  enwedig  ei 
odfaeon  rhyfedd,  i'r  rhai  na  ddarfu  ei 
glywed.  Ymddengys  fod  ei  ddifrifwch  yn 
angherddol.  Ni  chynwysai  ei  bregeth  yr 
un  gair  ysgafn,  na  dim  i  beri  gwen  ;  yr 
oedd  ei  enaid  yn  rhy  lawn  o  ddychrynfeydd 
Duw  i  oddef  dim  yn  ymylu  ar  ysmaldod. 
Hawdd  deall  ei  fod  yn  trigo  yn  feunyddiol 
yn    nghymdeithas     y     gwrthddrychau     a 

ddarlunid  ganddo.  Llefara  am  uffern  fel 
un  wedi  cael  ei  ysgytian  uwch  ei  phen ; 
braidd  na  allech  gymeryd  eich  IIw  wrth 
wrando  arno  ei  fod  wedi  canfod  y  damned- 
igion  yn  rhwym  draed  a  dwylaw,  a'i  fod 
wedi  bod  yn  clustymwrando  ar  swn  eu 
gruddfanau  a  chlinc  eu  cadwynau.  Traetha 
am  y  nefoedd  fel  un  wedi  bod  y  tu  fewn 
i'r  Ilen,  yn  gweled  y  saint  wedi  ym- 
wisgo  yn  eu  gynau  gwynion,  ac  yn  anfeidrol 
brydferth  yn  nghyfiawnder  y  Meichiau,  ac 
wedi  clywed  eu  mawl  yn  ymddyrchafu  yn 
anthem  ogoneddus.  Os  y  farn  a  ddesgrifir 
ganddo,  gallech  dybio  fod  ei  Iygaid  yn 
sefydlog  ar  y  Barnwr,  yn  eistedd  ar  orsedd- 
fainc  wen  fawr,  a'r  nefoedd  a'r  ddaear  yn 
ffoi  rhag  ei  ofn.  Wrth  ymdroi  yn  mysg  y 
sylweddau  brawychus  hyn  y  mae  enaid  y 
pregethwr  yn  poethi  ynddo,  ac  yn  angerdd- 
oldeb  y  gwres  Ilunia  frawddegau  hynod  o 
gryfion.  Ebai  y  diweddar  Dr.  Roberts, 
Mynyddygof,  tad  Syr  WiIIiam  Roberts  : 
"  Clywais  ef  yn  desgrifio  yr  argraff  ar  y 
geiniog  ;  dangosai  fel  yr  oedd  argraff  y 
diafol  wedi  suddo  i  enaid  dyn,  nes  yr 
oedd  y  gwrandawyr  wedi  delwi  o'i  flaen. 
'  Ond,'  meddai,  gan  godi  ei  lais,  '  ben- 
digedig !  Fe  fedr  ein  Duw  ni  ail-fintio 
ceiniogau'r  cythraul.'  " 

Y  mae  dau  beth  eto  yn  nglyn  âg  areith- 
yddiaeth  y  Parch.  John  Elias  heb  gael 
sylw  digonol  genym.  Un  yw  y  bys 
y  cyfeiriai  Dr.  O.  Thomas  ato,  fel 
aelod  yn  meddu  bywyd  annibynol  ar  y 
corph  i  ba  un  y  perthynai.  Pan  fyddai 
enaid  y  pregethwr  wedi  cael  ei  gyffroi 
byddai  y  bys  hwn  yn  gwau  yn  y  modd 
mwyaf  arswydlawn  ;  ymddangosai  fel  ym- 
gorphoriad  o  holl  awdurdod  cyfraith  Duw  ; 
y  mae  yn  cyniwair  yn  ddiorphwys  trwy  y 
gynulleidfa,  a  theimla  pob  gwrandawr  ei 
fod  yn  pwyntio  ato  ef,  ac  yn  dweyd  wrtho 
yn  ei  iaith  :  "  Ti  yw  yr  euog  ;  i  ti  mae  y 
gwirionedd  ofnadwy  hwn  yn  perthyn." 
Dywedai  y  Parch.  Michael  Roberts  mai 
bys  Elias  oedd  un  o'r  pethau  a  ddylan- 
wadent  fwyaf  o  bob  peth  arno  ef,  Yr 
elfen  arall  y  cyfeiriem  ati  oedd  y  dystaw- 
rwydd  brawychus  a  fyddai  yn  cymeryd  lle 
yn  nghanol  ei  areithyddiaeth.  Braidd  nad 
oedd  y  cyfwng  dystaw  hwn  yn  fwy  hyawdl 
na'r  rhaiadr  o  hyawdledd  a  ymarllwysai 
yn  flaenorol.  Oblegyd  os  oedd  y  gwefusau 
yn  fud  yr  oedd  cyhyrau  y  wyneb  yn 
llefaru  ;  yr  oedd  y  Ilygaid  yn  fflachio  tân, 
a'r  bys  yn  pwyntio.  Teimlai  pawb  nad 
oblegyd  na  feddai  ddim  i'w  ddweyd  yr 
oedd  y  pregethwr  yn  ddystaw,  ond  oblegyd 

fod  ganddo  ormod  ;  am  fod  y  meddyliau 
yn  croni  o'i  fewn  fel  nas  gallai  roddi 
mynegiant  iddynt,  yr  un  fath  a'r  dwfr  yn 
rhuthro  i  wddf  y  botel ;  ac  yn  fuan  y  torid  ar 
y  dystawrwydd  hwn  gan  daran  groch,  mor 
ofnadwy  ei  swn  fel  y  byddai  y  mwyaf 
anystyriol  yn  crynu  gan  arswyd.  Ám 
y  dystawrwydd  hwn  y  dywedai  Eben 
Fardd  : — 

"  'R  oedd  hyd  yn  nod  ei  atal  dywedyd 
Yn  gyfwng  o  hyawdledd  cu." 

Yn  Mr.  Ehas,  braidd  na  elhr  dweyd  fod 
areithyddiaeth  gysegredig  wedi  cyrhaedd 
perfFeithrwydd.  Dywedai  y  diweddar  Mr. 
Henry  Richard,  A.S.,  yn  Nhreborth,  mor 
ddiweddar  a'r  flwyddyn  1880,  ei  fod  ef  yn 
ei  ddydd  wedi  gwrando  y  rhan  fwyaf  o 
brif  areithwyr  Ewrob,  ond  na  chlywodd 
efe  neb  yn  dyfod  yn  agos  i  John  Ehas. 
Byddai  Mr.  Elias  yn  gwybod  pa  bryd  i 
ffrwyno  ei  ddawn  yn  gystal  a'r  pryd  i'w 
ddefnyddio.  Cawn  engrhaifft  o  hyn  mewn 
cysylltiad  â  Chymdeithasfa  a  gynhahwyd 
yn  Llanbedr,  Sir  Aberteifi,  yn  y  flwyddyn 
1828,  yr  ail  Gymdeithasfa,  fel  yr  ydym 
yn  tybio,  i'r  Methodistiaid  yn  y  dref  hono. 
Llefarai  Mr.  Ehas  yn  olaf  am  ddeg  o'r 
gloch,  a'i  fater  oedd,  Duwdod  yr  Ar- 
glwydd  lesu.  Daethai  canoedd  o  Undod- 
iaid  i'r  Gymdeithasfa,  wedi  cael  eu  hattynu 
gan  ei  enwogrwydd  areithyddol  ef,  ac  yr 
oeddent  yn  llawn  cynddaredd  pan  y  traethai 
y  pregethwr  ar  yr  lesu  fel  Duw.  Tua 
diwedd  ei  bregeth,  gyda  ei  holl  hyawdledd 
areithyddol,  gwnaeth  gyfeiriad  union- 
gyrchol  atynt.  "  Os  chwychwi,  Undodiaid, 
sydd  yn  iawn,"  meddai,  "  yna  yr  ydym  ni 
yn  euog  o  addoh  creadur ;  yr  ydym  yn 
gosod  abwydyn,  nad  ydyw  ond  megys  er 
doe,  yn  gydradd  â  Duw ;  fe'n  ceir  yn 
euog  o  eilunaddoHaeth  yn  y  farn  fawr." 
Ac  wrth  ei  fod  yn  dweyd  yr  oedd  y  wyneb 
yn  gweithio,  y  llygaid  yn  mehtenu,  a'r 
bys  yn  pwyntio.  "  Ond,"  meddai,  "  os  nyni 
sydd  yn  iawn,"  a  chyda  hyn  yr  oedd  pawb 
yn  dysgwyl  i  ffrydhf  ei  gondemniad  ymar- 
llwys  yn  rhaiadr  ofnadwy  ar  yr  Undodiaid 
druain  ;  ond  gosododd  ffrwyn  arno  ei  hun, 
a'r  oU  a  ddywedodd  oedd :  "  Os  nyni  sydd 
yn  iawn,  yna  yr  ydych  chwi,  Undod- 
iaid,  yn  methu."  Dywedai  y  Parch. 
Kilsby  Jones,  yr  hwn  oedd  yn  gwrando, 
mai  yr  ymatahad  hwn,  the  restraint  of 
poií'er,  oedd  yr  engrhaifft  uchaf  o  fedr 
areithyddol  y  bu  yn  dyst  o  hono  erioed,  ei 
fod  yn  llawer  mwy  effeithiol  na'r  hyawdl- 
edd  grymusaf.     Ni  atahodd  hyn  ychwaith 


ddim  ar  gynddaredd  yr  Undodiaid,  dilyn- 
odd  rhai  o  honynt  ef  i  dŷ  y  Parch. 
John  Jones,  lle  y  lletyai,  gan  fygwth  ym- 
osod  arno,  ac  oni  bai  i'r  Parch.  Ebenezer 
Richard  gyfryngu,  nid  yw  yn  annhebyg  y 
buasent  yn  cyflawni  eu  bygythiad. 

Temtir  ni  i  osod  i  mewn  ddesgrifiad  o 
hono  yn  pregethu  mewn  capel  yn  Môn  ar 
noson  waith.  Pregethai  un  Thomas  Jones, 
Corwen,  o'i  flaen,  a  chafodd  hwnw,  er  mai 
g\vr  cymharol  ieuanc  ydoedd,  odfa  hynod 
iawn.  Enihasai  feistrolaeth  berffaith  ar  y 
gynulleidfa ;  yr  oedd  y  dorf  yn  foddfa  o 
ddagrau,  a  rhai  ar  fin  gorfoleddu  ;  ac  yn 
nghanol  y  teimladau  mwyaf  hyfryd  y 
gadawodd  y  bobl  wrth  eistedd  i  lawr. 
Braidd  nad  oedd  rhai  yn  barod  i  ddweyd  : 
"  Y  mae  yn  ofer  pregethu  ychwaneg  heno. 
Gwell  terfynu  ar  hyn."  Yn  wir,  dywedai 
rhai  hyny  yn  ddystaw  ar  y  pryd.  Ond 
nid  un  i'w  roddi  i  lawr  felly  oedd  Mr. 
EHas.  Pa  fodd  bynag,  dacw  ef  yn  cyfodi 
yn  araf  a  gwylaidd  ;  cyfeiria  at  ffenestr  yn 
y  talcen,  a  gofyna  :  "  A  fyddwch  chwi 
gystal  ag  agor  y  ffenestr  acw  ?  "  Yna, 
cyfeiria  at  ffenestr  arall  yn  y  cefn,  gan 
orchymyn  agor  hono  eto,  am  fod  yr  awyr 
yn  hed  drymllyd.  "  A  fyddwch  chwithau 
gystal  a  dyfod  yn  mlaen  o'r  drysau,  y  mae 
digon  o  le  yn  yr  eisteddleoedd  yma." 
Amcan  hyn  oll  yw  tawelu  meddyliau  y 
bobl,  a  chael  eu  sylw  am  y  tro  oddiwrth 
yr  hyn  a  glywsent  yn  y  bregeth  flaenorol. 
Yna,  rhydd  emyn  i'w  chanu  : — 

"  Ymddyrcha,  Dduw  y  nef,  uwch  law, 
Oddiyno  daw  d'arwyddion,"  &c. 

Y  mae  yn  gwrandaw  swn  y  canu  er  ad- 
nabod  tymheredd  yr  awyr,  a  deall  yn  mha 
gyweirnod  i  ddechreu  ílefaru.  Darllena 
ei  destun  yn  eglur  a  dirodres  :  "  Llawer  a 
ddywedant  wrthyf  yn  y  dydd  hwnw,  oni 
phrophwydasom  yn  dy  enw  di  ?  oni  fwr- 
iasom  allan  gythreuhaid  yn  dy  enw  di  ?  ac 
oni  wnaethom  wyrthiau  lawer  yn  dy  enw 
di  ?  Ac  yna  yr  addefaf  wrthynt,  Nis 
adnabum  chwi  erioed  ;  ewch  ymaith  oddi- 
wrthyf,  chwi  weithredwyr  anwiredd." 
Teifl  darlleniad  y  testun  len  o  ddwysder 
dros  wyneb  y  bobl.  Y  mae  yn  rhag- 
ymadroddi,  ac  yn  esbonio  cysylltiadau'r 
testun,  nes  y  mae  fel  masnachdy  eang,  yn 
agor  y  ddor,  ac  yn  symud  y  gauadlen,  a 
holl  drysorau  ystordy  mawr  y  gwirionedd 
yn  ymddangos  fel  haner  dydd  o  flaen  yr 
hoh  dorf,  bychan  a  mawr,  ar  unwaith  ; 
neu,  o  leiaf,  cyn  pen  deng  mynyd.  Y  mae 
yn  rhanu  ei  destun  yn  gelfydd. 

Dyma  ni  wedi  myned  trwy  un  orsaf  yn 
awr.  Y  mae  yn  myned  rhagddo,  ac  yn 
ymresymu  â'r  dorf  yn  oleu,  yn  argyhoedd- 
iadol,  ac  yn  afaelgar,  nes  y  mae  cyn  pen 
ugain  mynyd  wedi  eniU  meddylfryd  y  bobl 
yn  lân,  ac  wedi  golchi  ymaith  yr  holl 
deimladau  uchel  a  godwyd  gan  y  bregeth 
gyntaf,  ac  wedi  claddu  ei  ragflaenydd  o'r 
golwg  ddeg-llath-ar-hugain  dan  y  ddaear. 
Yn  awr,  y  mae  y  dorf  yn  gwbl  ar  ben  ei 
fys,  ac  yntau  yn  deall  ei  fod  yn  gweithio 
teimladau  ei  wrandawyr  i  fod  yn  arweiniad 
i  wefryddiaeth  gwreichionog  ei  genadwri. 

Y  mae  wedi  llyncu  syniadau  y  bobl  i  fyny 
yn  llwyr,  gan  eu  gosod  i  droi  ar  begwn 
ei  bwnc  ei  hun  yn  unig.  Y  mae  yn 
gwaeddi :  "  Gwrandewch  yn  awr."  Yn 
sicr,  dyna  ymadrodd  heb  ei  eisiau,  ar  hyn 
o  bryd  beth  bynag  ;  camp  fyddai  cael  gan 
neb  beidio  gwrando  yn  awr ;  y  mae  pob 
pen  sydd  yma  yn  glust  i  gyd  er  ys  meityn, 
Ei  yspryd  sydd  wedi  ei  danio  gan  wres  y 
gwirionedd  megys  y  mae  yn  yr  lesu. 
Pryder  a  dysgwyliad  sydd  yn  gwisgo 
gwyneb  pob  dyn,  ac  y  mae  pob  clust  wedi 
ei  hoelio  wrth  ddor  ei  ymadrodd.  Ym- 
ddengys  yn  awr  fel  cadfridog  yn  sefyll  o 
flaen  y  dorf,  a  chleddyf  yr  Yspryd  yn  ei 
law,  ac  y  mae  fel  yn  ymwybodol  ynddo  ei 
hun  ei  fod  dan  arweiniad  uniongyrchol  ei 
Feistr.  Braidd  nad  yw  fel  un  wedi  pen- 
derfynu  y  mỳn  ryw  bechadur  yn  rhydd  o'i 
berygl,  pe  byddai  heb  bregethu  byth  mwy. 
Mewn  gwirionedd,  ymddengys  yn  awr, 
nid  yn  unig  fel  pe  byddai  yn  ymwybodol 
fod  "  Tywysog  IIu  yr  Arglwydd  "  ar  ei 
ddeheulaw,  ond  hefyd  fel  pe  byddai  yn 
deall  sefylifa  a  theimlad  y  dorf  sydd  o'i 
flaen,  ac  yn  gweled  fod  min  y  cleddyf  yn 
cyffwrdd  â  chydwybodau  y  bobl  yn  barod. 

Ah  !  dyma  ni  wedi  pasio  yr  ail  orsaf  yn 
awr.     Y  mae  rhyw  newidiad  yn  ei  wedd. 

Y  mae  ei  lais  yn  disgyn  i  ryw  dinc  mwyn 
yn  y  niinor  key.  Y  mae  yn  dechreu  tyneru, 
os  nad  yn  dechreu  toddi,  teimladau  y  dorf ; 
ond  nid  oes  dim  eto  o'r  hwyl  hyfryd  a 
deimlwyd  dan  y  bregeth  gyntaf.  Dych- 
wela  at  y  dull  ymresymiadol,  fel  pe  byddai 
yn  gweled  rhy  wun  heb  ei  Iwyr  argyhoeddi. 

Y  mae  yn  uchder  nerth  ei  weinidogaeth 
yn  awr.  Y  mae  yn  son  am  firwyth 
pechod  fel  un  wedi  profi  ei  chwerwder  ei 
hunan.  Y  mae  yn  son  am  edifeirwch  fel 
un  wedi  bod  yn  gwaedu  ei  hun  dan  ei 
archollion.  Y  mae  yn  darlunio  uffern  fel 
un  wedi  bod  ei  hun  yn  chwilio  ei  holl 
ogofäu  â  lanterni.  Arweinia  y  bobl  i  ymyl 
dibyn  gwlad  y  gwae,  nes  y  mae  llawer  fel 

pe  byddai  arnynt  ofn  syrthio  dros  ymyl  y 
gallery  yn  y  capel.  Y  mae  rhywbeth  tebyg 
i  anobaith  fel  pe  byddai  wedi  ei  argraffu 
ar  ruddiau  pawb.  Rhyw  deimlad  rhyfedd 
fyddai  yn  y  dorf  pe  gollyngid  pawb  adref 
ar  hyn  !  Buasai  yn  well  i'r  bobl  gael 
myned  ymaith  ar  ol  y  bregeth  gyntaf.  Pa 
fodd  bynag,  rhagddo  y  mae  yn  myned  ;  y 
mae  yn  gollwng  ei  saethau  tanllyd  mor 
aml,  ac  mor  effeithiol,  nes  y  mae  teimladau 
ei  wrandawyr  yn  cael  eu  dwysbigo,  a'u 
calonau  yn  gwaedu  ar  lawr.  Y  mae 
yspryd  y  peth  byw  yn  gweithio  trwy  yr 
holl  gynulleidfa  fawr ;  y  mae  rhy  w  ferw 
trwy  bob  man  ;  ac  o'r  braidd  na  thybiem 
fod  y  dorf  fel  pe  byddai  yn  dychymygu  fod 
y  ddaear  yn  symud  dan  eu  traed.  Y  mae 
pawb  eto  yn  fud  ;  nid  oes  yma  ddim  eto 
o'r  teimladau  uchel  a  brofwyd  dan  y 
bregeth  gyntaf,  er  fod  yma  rywbeth — 
rhywbeth — y  peth — beth  y  galwn  ni  ef  ? — 
sydd  yn  fwy  effeithiol  fil  o  weithiau  na 
dim  a  glywsom  o'r  blaen.  Y  mae  wynebau 
y  bobl  wedi  colli  eu  hagwedd  gyffredin  ;  y 
mae  pob  Ilinyn  yn  eu  gwedd  fel  pe  byddai 
wedi  ymollwng.  Beth,  mewn  gwirionedd, 
ydyw  peth  fel  hyn  ?  O'r  braidd  na  feddyl- 
iem,  wrth  syllu  ar  wyneb  gwelw  Ilawer 
un,  ei  fod  yn  dywedyd  yn  ddirgel  yn  ei 
fynwes :  "  Mwy  yw  fy  anwiredd  nag  y 
gellir  ei  faddeu."  Ah  !  dyna  ef  yn  troi 
yn  awr  oddiwrth  yr  annghredadyn  at  y 
gwrthgiliwr.  Y  mae  ei  eiriau  yn  disgyn  fel 
tân  ar  benau  y  bobl.  Y  mae  rhyw  haner 
crac  yn  ei  lais  yn  awr,  ac  y  mae  bron  yn 
tori  i  wylo.     Beth  ddaw  o'r  dorf  bellach  ? 

Y  mae  rhai  wedi  eu  cadwyno,  rhai  wedi  eu 
synu,  rhai  wedi  eu  syfrdanu,  ac  eraill  wedi 
ymollwng.  Y  mae  yn  gwaeddi  allan :  "  Wel, 
deuwch  â'r  waredigaeth  i'r  golwg  bell- 
ach  !  "  "  Ah  !  a  fyddai  yn  onest  i  mi 
ddangos  y  noddfa  i  chwi  cyn  i  chwi  deimlo 
eich  perygl  ?  "  Y  mae  y  dorf  yn  ddystaw 
fud  eto.  Y  mae  rhai  yn  dechreu  tynu 
allan  eu  napcynau  i  sychu  eu  gruddiau 
gwlybion.  Y  mae  ambell  hen  chwaer  yn 
methu  yn  lán  a  chadw  y  teimlad  i  lawr  ; 
y  mae  yn  agor  yn  rhy  gryf  i'r  safety  valve. 
Clywir  un  yn  gwaeddi  allan  yn  y  gornel 
draw  :  "  Fy  mywyd  i !  "  Un  arall,  yn 
mron  ymdori  yn  y  fan  arall,  wedi  ymatal 
yn  hir,  yn  gwaeddi :  "  Oes  gobaith  i  fy 
math  i  ?  "  Un  arall :  "  O,  fy  enaid  gwerth- 
fawr  i !  "     Ac  un  arall :   "  Beth  a  wnaf  ?  " 

Y  mae  yna  ddynion  cryfion  a'u  hwynebau 
yn  amliwio  wrth  geisio  cuddio  eu  teim- 
ladau.  Ond  nid  oes  yma  eto  ddim  o'r  cyffro 
cyffredinol  oedd  dan  y  bregeth  gyntaf. 


468 


Y    TADAU    METHODISTAIDD. 


Ar  hyn,  dyma  y  pregethwr,  o  ganol  ei 
ymresymu,  yn  cael  ei  gymeryd  i  fyny  gan 
deimlad  cryf.  Dyma  ni  yn  cael  ein  symud 
i  orsaf  newydd  eto.  Y  mae  yn  codi  ei  lef, 
ac  fel  pe  byddai  yn  rhedeg  i  ganol  y 
gwersylì,  ac  yn  codi  baner  y  groes  yn 
ngolwg  y  bobl,  ac  â  llais  treiddgar,  fel 
udgorn  arian  y  deml,  yn  cyhoeddi  gobaith 
i'r  euog,  ac  agoriad  carchar  i'r  rhai  sydd 
yn  rhwym.  Y  mae  yn  galw  ar  bawb  at 
orsedd  trugaredd.  Y  mae  yn  dyferu  myrr 
oddiwrth  ben  ei  fys  hyd  hespenau  rhydlyd 
cloion  calonau  pechaduriaid  celyd  ;  y  mae 
yn  tywallt  olew  gras  ar  glwyfau  yr  ar- 
cholledig.  Egyr  ddrws  llydan  o  obaith 
o  flaen  yr  hen  wrthgiHwr,  a  geilw  ar  yr 
afradlon  i  ddod  yn  ol  i  dŷ  ei  Dad.  Y  mae 
fel  bugail  tyner  yn  gwyìio  y  praidd,  ac  yn 
tynu  y  defaid  o'i  flaen  i'r  gorlan  a'i  fíbn 
gnwpa : — 

"  A'i  danbaid  lygaid  a'i  lef — dilyna 
Afradloniaid  adref — 
Fe  Iwydda  grym  ei  floedd  gref  " 

i  symud  yr  holl  dorf  ar  unwaith,  fel  pe 
byddent  wedi  cael  eu  trydanu  gan  fellt  y 
gyfraith,  a'u  bywhau  gan  lais  hyfryd  rhad 
ras  yn  eu  harwain  at  odreu  y  groes.  Y 
mae  y  waredigaeth  wedi  dyfod  i'r  golwg 
o'r  diwedd  ;  y  mae  drws  trugaredd  wedi  ei 
agor  o  led  y  pen  ;  y  mae  trothwy  y  noddfa 
yn  cael  ei  dangos  gerllaw.  Y  mae  yn  awr 
fel  yn  estyn  ei  fraich  hir  dros  ymyl  yr 
areithfa,  ac  a'i  law  yn  datod  y  cwlwm  ac 
yn  tynu  y  cortyn  oddiam  wddf  rhyw  hen 
bechadur  sydd  yn  sefyll  ar  y  drop ;  ac  y 
mae  hwnw  yn  neidio  i  fynu  yn  nghanol  y 
dorf,  gan  waeddi  allan  :  "  Y  fagl  a  dorwyd, 
a  minau  a  ddihengais  !  "  Y  mae  yr  holl 
dyrfa  fawr  fel  pe  byddai  yn  gwyro  dan  ei 
weinidogaeth,  fel  y  goedwig  dderw  yn 
plygu  dan  y  rhyferthwy  hyd  y  Ilawr. 

Dyma  yr  olygfa  yn  newid  eto,  ac  yr 
ydym  wedi  cyrhaedd  yr  orsaf  ddiweddaf 
yn  awr.  Y  mae  ei  wedd  yn  sirioli,  a 
gobaith  yn  dychwel  ar  wedd  y  dorf.  Y 
mae  yn  cymysgu  ei  gymhwysiad  o'r  ath- 
rawiaeth  at  y  bobl  â  gweddíau  taerion 
drostynt,  gydag  efîeithiolrwydd  digon  i 
hollti  calonau  o  adamant !  Y  mae  fel  pe 
bai  yn  cael  ei  gipio  i'r  drydedd  nef,  ac  yn 
son  am  yr  orphwysfa  sydd  eto  yn  ol  i  bobl 
Dduw,  fel  un  fyddai  wedi  bod  yno  yn 
eistedd  ar  y  fainc,  ac  yn  cario  teimladau 
gogoniant  yn  ol  i'r  ddaear,  i'w  cyflwyno  i 
fynwesau  y  gwrandawyr  bob  un.  Dyma 
ddydd  y  Pentecost  mewn  gwirionedd  yn 
Nghymru !  Crewyd  teimladau  yn  yr  odfaeon 


hyn  a  hir  gofir  yn  Môn,  ac  na  bydd  tra- 
gywyddoldeb  ei  hun  yn  ddigon  o  hyd  i'w 
golchi  ymaith. 

ELIAS    YN    Y    GYMDEITHASFA. 

Rhaid  i  ni  geisio  cyfuno  amry w  ddesgrif- 
iadau  er  ffurfio  y  darlun  goreu  a  fedrwn  o 
Mr.  Elias  mewn  Cymdeithasfa.  Rhoddwn 
eto  ddarluniad  o  hono  yn  y  cynhadleddau ; 
cymerwn  yn  ganiataol  yn  awr  fod  y  cyfar- 
fodydd  preifat  trosodd,  y  penderfyniadau 
wedi  eu  pasio,  a'r  adeg  wedi  dyfod  i  ddech- 
reu  yr  odfa  gyhoeddus  gyntaf  ar  y  maes. 
Mawr  yw  yr  holi  sydd  a  ydyw  John  Elias 
wedi  dyfod.  O'r  diwedd  dacw  ef  yn  y  golwg, 
yn  cyfeirio  ei  gamrau  at  y  maes  Ile  y  mae 
yr  esgynlawr  wedi  ei  godi.  Yr  olwg  arno 
sydd  yn  dra  boneddigaidd ;  y  mae  ei 
ddillad  glân,  ei  glos  pen  glin,  a'i  hosanau 
duon,  meinion,  yn  tynu  sylw  pawb.  Efallai 
na  bydd  y  bregeth  gyntaf  ond  cyffredin, 
ond  yn  nesaf  daw  un  o  hen  gewri  y  Deheu- 
dir,  yr  hwn  sydd  yn  feistr  y  gynulleidfa, 
ac  y  mae  ef  yn  pregethu  yn  nodedig  iawn, 
gan  gynyrchu  teimladau  hynod  trwy  yr 
holl  dorf. 

Wedi  iddo  orphen,  dyma  Mr.  Elias  yn 
codi,  ac  yn  neshau  at  y  ddesg.  Teifl  ed- 
rychiad  dros  yr  holl  dorf,  fel  pe  byddai  yn 
tremio  yn  graff"  trwy  bob  wyneb  hyd  y 
galon.  A'i  anadl  tỳn  ei  fochau  i  mewn  ; 
cyfeiria  â'i  fys  ddwywaith  at  ryw  fanau  yn 
y  dorf  sydd  yn  sibrwd  mewn  tipyn  o 
aflonyddwch,  nes  y  mae  pawb  mor  Ilonydd 
a  delwau  ar  y  pared  ;  ond  nid  yw  efe  wedi 
agor  ei  enau  eto.  O'r  diwedd,  dyna  ef  yn 
dechreu  Ilefaru  :  "  Y  mae  genyf  air  neu 
ddau  i'w  dweyd  cyn  i  neb  syflyd  o'i  le. 
Nid  yw  hi  eto  prin  chwarter  wedi  saith  o'r 
gloch  ;  ni  raid  fod  brys  ar  neb  ;  y  mae  yn 
hir-ddydd  haf.  Yr  wyf  wedi  deall  er  ys 
meityn  ar  wyneb  y  dorf  fod  pawb  yma 
heno  fel  pe  byddai  yn  teimlo  fod  y  nefoedd 
yn  ein  hymyl.  Y  mae  gweision  y  Duw 
goruchaf  yn  Ilaw  eu  Meistr.  Y  mae  yn 
eglur  yn  barod  eu  bod  wedi  eu  gwisgo  â 
nerth  o'r  uchelder.  Clywir  udgorn  bloedd 
brenhin  yn  y  gwersyll.  Yr  ydym  wedi 
clywed  a  gweled  pethau  anhygoel  heno. 
Clywsom  drwst  crac  yn  muriau  Jerico,  a 
gallwn  yn  hyderus  ddysgwyl  y  bydd  yr 
hen  furiau  yn  garneddau  ar  lawr  cyn  nos 
yfory  ;  ac  ni  a  gawn  weled  hyny  hefyd 
yn  sicr  oni  bydd  i  rywbeth  ynom  ni,  neu 
yn  ymddygiad  y  dorf,  neu  y  dref,  dristhau 
yr  Yspryd.  Gan  hyny,  er  mwyn  gwerth 
eneidiau  eill  fod  yn  yr  esgoreddfa  y  mynyd 
hwn,  yr  wyf  yn  atolwg  am  i  bawb  fod  ar 

eu  gwyliadwriaeth.  Dymunwn  dynghedu 
pob  dyn  sydd  yma  i  fod  yn  fwy  difrifol  yn 
awr  nag  erioed.  Na  ato  Duw  i  neb  o 
honom  fod  yn  euog  o'r  fath  beth  ag  ymhd 
y  golomen  nefol  o'n  mysg.  Na  weler  un 
dyn  meddw  ar  yr  heol  heno,  ar  bwys  colli 
enaid.  Na  fydded  dim  yn  ymddygiad  neb, 
yn  y  tai  nac  allan  o  honynt,  i  ddolurio 
teimlad  un  magistrate  na  swyddog  gwladol, 
mwy  na'r  pregethwr  neu  y  dyn  duwiol 
cyffredin.  Dysgwyhwn  i  foesau  yr  hoU 
dorf  fod  yn  ddifrycheulyd  heno ;  onide, 
dyma  y  Sassiwn  ddiweddaf  fydd  yn  y 
dref  hon  am  byth  !  Y  mae  ynia  filoedd  o 
ddyeithriaid  i  gael  eu  lletya  heno  yn  y 
gymydogaeth  ;  cofied  pob  dyn  fod  yn  ufudd 
i  fyned  i'r  lle  y  mae  wedi  cael  ei  wahodd  ; 
pa  orchest,  a'r  hîn  fel  hyn,  fyddai  myned 
dair  milltir  o  ffordd,  pe  bai  raid  ?  Gofaled 
pob  un  am  fod  yn  ffyddlawn  a  diolchgar 
am  ei  lety.  Chwithau  sydd  yn  lletya, 
agorwch  eich  drysau  o  galon.  Nac  ang- 
hofiwch  letygarwch.  Na  chymerwch  un- 
rhyw  drafferth  na  thraul ;  yr  oll  a  ofynwn 
yw  gwely  sych,  diberygl,  a  thamaid  o  fara, 
a  Ilymaid  o  ddwfr.  Gwerthfawrogwch 
ddyfodiad  y  dyeithriaid  dan  eich  crong- 
Iwyd  am  dro.  Efallai  mai  heno  yr  eneinir 
eich  aelwydydd  gyntaf  â  dagrau  y  saint ; 
efallai  mai  heno  y  cysegrir  eich  nenbrenau 
gyntaf  â  gweddíau  duwiolion.  Darfu  i'r 
hen  bererinion  gynt,  trwy  ffydd,  letya  rhai 
angelion  yn  ddiarwybod,  a  gwledda  yn 
hyfryd  gyda  hwy  yn  eu  Iluest-tai.  Pwy 
wyr  na  chewch  chwithau  heno  letya  duw- 
iolion  yn  nghwmni  anweledig  angelion  y 
nef.  Chwithau  sydd  yn  cyfarwyddo  y 
lletywyr,  gofelwch  am  drefnu  fel  y  byddo 
gweddîwr  yn  myned  i  bob  tŷ.  Sylwed  y 
dorf  i  gyd,  ar  fod  addoliad  teuluaidd  yn 
mhob  anedd  heno  yn  exact  am  naw  o'r 
gloch.  Y  mae  y  nefoedd  fawr  wedi  gwenu 
arnom  eisioes ;  y  mae  negeswriaeth  gyflym 
gan  yr  angelion  rhwng  yr  orsedd  a'r  maes 
hwn  er  ys  meityn  ;  ac  am  naw  o'r  gloch 
heno  yr  ydym  yn  hyderu  y  bydd  ysgol 
Jacob  yn  orlawn  o  deithwyr  ol  a  blaen,  ac 
y  bydd  y  fath  nerth  gan  gyd-weddiau  o'r 
gymydogaeth  hon,  dros  chwech  milltir  o 
amgylch,  fel  y  tynant  y  nefoedd  i  lawr  at 
y  ddaear,  ac  y  codant  y  ddaear  mor  agos 
i'r  nef,  fel  y  bydd  pabell  Duw  gyda  dynion, 
ac  mai  y  Sassiwn  hon  fydd  prif  destun  yr 
ymddiddan  heno  yn  nghyfringynghor  y 
drydedd  nef."  Wedi  y  fath  gyfarchiad, 
dychrynai  pawb  rhag  gwneyd  dim  ag  a 
fyddai  yn  achos  tramgwydd. 

Naw  o'r  gloch  yw  yr  awr  weddi.     Ryw- 


sut,  daethai  lliaws  i  wybod  yn  mha  dŷ  yr 
oedd  Mr.  Elias  yn  Iletya,  a  chwarter  cyn 
naw  yr  oedd  yr  heol  gyferbyn  a'r  t}-  yn 
orlawn  o  bobl,  yn  dysgwyl  cael  ei  glywed 
yn  darllen  ac  yn  gweddío.  Am  naw,  dyna 
y  ffenestr  yn  cael  ei  hagor,  ac  yntau  yn 
rhoddi  peniU  i'w  ganu  : — 

"  Ag  isop  golch  fì'n  lân, 

Ni  byddaf  aflan  mwyach ; 
A  byddaf,  o'm  golclii  fel  hyn, 
Fel  eira  gwyn,  neu  wynach." 

Mesur  salm  byr;  mesur  go  annghyffredin. 
Nid  oes  neb  a  ddechreua  y  canu  am  beth 
amser.  Ond  o'r  diwedd  dyma  hen  ŵr  y 
tŷ  yn  ei  chynyg  hi ;  canwr  trwstan  truenus 
yw  efe  ;  ond  gwna  y  tro  ar  y  pryd.  A 
phwy  sydd  allan  ar  yr  heol,  wrth  y 
ffenestr,  ond  Cadi  Rondol.  A  dyma  yr 
hen  Gadi  yn  cipio  y  mesur  i  fyny,  ac  yn 
dechreu  ei  rolio  yn  yr  awyr,  a'r  oíwg  arni 
yn  rhyfecUl  iawn.  Ond  waeth  beth  a  fo, 
gweithia  yr  hen  ddynes  ei  ffordd,  a  gafaela 
y  dorf  yn  y  canu  mor  wresog,  fel  y  pasia 
peth  amsjr  cyn  cael  gosteg  i  fyned  yn  y 
blaen  â'r  gwasanaeth.  Wedi  gorphen  y 
canu,  darllenai  Mr.  Elias  salm,  ac  yna 
plygai  ar  ci  liniau.  Ofer  ceisio  darlunio  y 
weddi  ryf^dd.  Os  bu  Jacob  yn  ymdrechu 
a'r  angel,  yr  oedd  Elias  y  noson  hono  wedi 
ymaflyd  yu  nerth  Duw.  Mynai  arwydd 
er  daioni  y  noson  hono,  cyn  codi  oddiar  ei 
liniau,  fel  blaenffrwyth  o  ryw  gynhauaf 
mawr  draiioeth.  Yr  oedd  y  weddi  hon 
yn  treiddio  trwy  galonau  annuwiolion  fel 
cleddyf  tanllyd  ysgwydedig,  ond  yr  oedd 
yn  dyrchafu  teimladau  y  duwiolion,  nes  yr 
oeddynt  yn  dychymygu  eu  bod  ar  adenydd 
cerubiaid,  ac  yn  colli  eu  gwadnau  oddiar  y 
ddaear.  Wedi  gweddío,  rhoddwyd  penill 
allan  i'w  ganu  drachefn,  a  chanu  rhyfedd 
ydoedd,  canu  ag  yr  oedd  yn  bleser  gan 
seraphiaid  dewi  i  wrando  arno.  Bu  effeith- 
iau  y  weddi  hon  yn  rhyfedd.  Dychwelwyd 
Iliaws  at  grefydd,  y  rhai  a  roisant  brawf 
o'u  gwir  droedigaeth  mewn  oes  o  fywyd 
wedi  ei  gyflwyno  i  Grist. 

Dranoeth  yw  dydd  mawr  yr  wyl.  O 
bob  cyfeiriad  gwelir  y  bobl  yn  dylifo  tua'r 
Ile  y  cynhelir  y  Gymdeithasfa,  rhai  mewn 
cerbydau,  eraiU  ar  feirch,  ond  y  nifer 
liosocaf  o  lawer  ar  draed.  Dynion  sydd 
i'w  canfod  ar  bob  llaw,  ar  gopäu  y  bryniau 
draw,  yn  britho  y  ffyrdd,  ac  yn  croesi  y 
caeau,  a  phawb  â'u  hwynebau  ar  yr  un 
pwynt.  Erbyn  amser  dechreu,  deg  o'r 
gloch,  y  mae  y  dyrfa  yn  fawr  iawn,  yn 
ddeng  mil  o  bobl,  yn  ol  y  cyfrif  isaf,  ac  yn 
ugain  mil,  yn  ol  cyfrif  ambell  un.     Dyn 

cymharol  ieuanc  sydd  yn  pregethu  gyntaf. 
Y  mae  yn  ymadroddwr  gwych,  yn  trin  ei 
fater  yn  fedrus,  ac  yn  meddu  cymhwys- 
derau  gweinidogaethol  diamheuol.  Teimla 
y  bobl  wrth  eu  bodd  wrth  wrando  ;  proff- 
eswyr  crefydd  yn  enwedig  ydynt  yn  cael 
eu  hadeiladu;  gwehr  gwen  ar  aml  i  wyneb, 
a  deigryn  mewn  aml  i  lygad.  Ac  eto,  nid 
yw  masnach  wedi  cael  ei  llwyr  roddi  i  fyny 
yn  y  dref ;  ceir  ambell  un  yn  helynta  yn 
swyddfa  y  cyfreithiwr,  neu  yn  ymdroi  yn 
y  siop ;  a  gwehr  nifer  o  ieuenctyd  difeddwl 
hefyd  yn  rhodiana  hyd  yr  heolydd.  A  phe  y 
taílem  gipdrem  ar  faes  y  Gymdeithasfa, 
canfyddem  nifer  o  wrandawyr  anystyriol, 
naiU  ai  ar  eu  hyd  ar  y  ddaear,  neu  yn 
lledorwedd  ar  y  cloddiau  gyferbyn. 

Ond  gyda  bod  y  pregethwr  cyntaf  yn 
terfynu  dyna  gyfnewidiad  amlwg  yn  cym- 
eryd  lle  yn  y  dorf.  Dyna  segurwyr  y  dref 
yn  ymgasglu  i'r  maes  yn  IIu  ;  y  mae  y 
rhai  a  ledorweddent  ar  y  ponciau  draw  yn 
ymwasgu  at  gorph  y  gynulleidfa ;  cyfeiria 
pawb  eu  llygaid  at  y  ddesc  ar  yr  esgyn- 
lawr,  Ile  y  mae  Mr.  Elias  i  wneyd  ei  ym- 
ddangosiad.  Dacw  ef  yn  dyfod  i'r  golwg 
a  gwedd  ddifrifol  arno.  Gellid  meddwl 
ei  fod  am  wneyd  un  orchest  anfarwol. 
Heddyw,  neu  byth,  am  achub  yr  eneidiau 
sydd  ger  ei  fron  !  Braidd  na  ellid  tybio 
fod  y  bregeth  i'w  chanfod  yn  ei  wyneb  ;  y 
mae  areithyddiaeth  i'w  chanfod  yn  y  dull 
yr  ymafla  yn  ymylon  ei  got,  ac  y  defnyddia 
ei  napcyn  llogell.  Wedi  canu  penill,  o 
fesur  salm,  dyna  ef  yn  cymeryd  ei  destun 
yn  Eph.  iii.  i8,  ig:  "  Fel  y  galloch,  wedi 
eich  gwreiddio  a'ch  seilio  mewn  cariad, 
amgyffred  gyda'r  holl  saint,  beth  yw  y 
Ued,  a'r  hyd,  a'r  dyfnder,  a'r  uchder,  a 
gwybod  cariad  Crist,  yr  hwn  sydd  uwch- 
law  gwybodaeth,  fel  y'ch  cyflawner  â  holl 
gyílawnder  Duw."  Darllena  yr  adnodau 
yn  Ilawn  llythyr,  mewn  llais  peraidd  a 
threiddiol ;  dilynir  y  darlleniad  gan  ddys- 
tawrwydd  dwfn,  a  sylwir  fod  y  dyfalwch 
mwyaf  yn  treiddio  i  gwr  eithaf  y  dorf,  a 
phawb  braidd  ar  flaenau  eu  traed,  er 
gweled  a  chlywed  eu  hoff"  bregethwr. 
Cymer  ryw  ugain  mynyd  i  esbonio  y  gwa- 
hanol  eiriau,  gan  egluro  ystyr  pob  un  ar 
wahan,  a'r  ystyr  arbenig  sydd  yn  perthyn 
iddo  yn  nghysylltiad  y  testun.  Braidd 
nad  yw  fel  celfyddydwr  yn  egluro  natur 
peiriant,  gan  ddangos  pob  paladr  ac  olwyn, 
pob  pin  a  phegwn,  pob  cranc  a  nodwydd, 
ac  esbonio  y  modd  y  mae  y  gwahanol 
ranau  yn  cydweithredu,  a'r  danedd  yn 
cydio    yn    eu    gilydd.      Mor    glir    yw    yr 


eglurhad  fel  y  mae  pawb  yn  deall  ;  nid 
oes  air  wedi  ei  adael  nad  yw  pawb  yn  am- 
gyffred  ei  lawn  ystyr,  y  mae  wedi  argraffu 
ei  hun  ar  eu  meddwl  yn  annileadwy  ;  a 
gwena  y  dorf  mewn  mwynhad. 

Tra  y  bu  yn  esbonio  yr  Ysgrythyrau,  yr 
oedd  wedi  rhwymo  pob  clust  wrth  ei 
wefus  ;  yn  awr,  â  rhagddo  i  draethu  ar 
fawredd  cariad  Duw  at  fyd  coUedig.  "  Yr 
wyf,"  meddai,  "fel  pe  bawn  yn  canfod  holl 
ogoniant  cymeriad  y  Duw  mawr  yn  cael 
ei  osod  allan  mewn  tri  gair,  '  Diiw,  cariad 
yu'.''  Nid  yw  ei  briodoliaethau,  a  Ilefaru 
yn  feirniadol,  yn  ddim  amgen  na  gwahanol 
amlygiadau  o'i  gariad.  Beth  yw  ei  ddoeth- 
ineb  ?  Ei  gariad  yn  Ilunio  trefn  i  achub 
pechadur  euog.  Beth  yw  ei  allu  ?  Ei 
gariad  yn  gweithio  allan  ffordd  iachawdwr- 
iaeth.  Beth  yw  ei  wirionedd  ?  Ei  gariad 
yn  cwblhau  pob  peth  oedd  yn  ofynol  er 
gwaredu  yr  euog.  Beth  yw  ei  sancteidd- 
rwydd  ?  Ei  gariad  yn  gwahardd  pob  peth 
sydd  yn  niweidiol  i  gyflwr  dyn.  Beth  yw  ei 
ddigofaint  ?  Ei  gariad  at  drefn,  yr  hwn  sydd 
fel  mur  tanllyd  o'n  hamgylch,  i'n  cadw  rhag 
pob  drwg."  Yr  oedd  y  gofyniadau  hyn, 
a'r  atebion  iddynt,  yn  cyffroi  y  dorf; 
Ilefarai  yntau  nid  yn  unig  â'i  dafod,  ond 
hefyd  â'i  Iygaid,  a'i  freichiau,  a'i  fysedd, 
ac  a'i  ddwylaw  ;  braidd  na  ellid  dweyd  fod 
ei  ben  a'i  gorph  oll  yn  Ilefaru  ar  unwaith, 
fel  mai  o'r  braidd  y  medr  y  gynulleidfa 
gadw  ei  theimladau  danodd.  Yn  wir,  y 
mae  yna  fanllef  wedi  tori  allan  am  dru- 
garedd,  am  faddeuant,  ac  am  fywyd. 

Arafa  yntau  am  ychydig,  a  cheisia  gan 
y  bobl  Iywodraethu  eu  hunain,  am  nad  yw 
ef  eto  wedi  dyfod  at  amcan  ei  genadwri. 
"  Heblaw  hyny,"  meddai,  "  y  mae  yn  rhy 
fuan  i  waeddi  eto,  y  mae  y  seithfed  tro 
heb  ddyfod.  Nid  oedd  Israel  i  waeddi 
wrth  gaerau  Jerico  gynt,  hyd  nes  y  byddai 
iddynt  weled  yr  hen  furiau  yn  dechreu 
cwympo  ;  ac  yna  yr  oedd  Joshua  yn 
gorchymyn  iddynt  waeddi.  Nid  yw  caerau 
annuwioldeb  eto  yn  dechreu  chwalu  yma, 
er  ein  bod  yn  dysgwyl  pethau  mawrion 
cyn  diwedd  y  cyfarfod  hwn  ;  ac  yn  wir,  yr 
ydym  bron  dychymygu  ein  bod  yn  clywed 
yr  hen  dyrau  yn  dechreu  cracio  yn  barod, 
a  phan  gyntaf  y  gwelwch  yr  hen  gestyll 
yn  dechreu  dyfod  i  lawr,  yna  gwaeddwch 
yn  enw'r  Arglwydd  !  "  Prin  yr  oedd  y 
sylwadau  hyn  yn  tueddu  i  atal  teimladau  ; 
y  dorf  fawr  sydd  ar  ymddryllio;  gwelir 
rhai  yn  sychu  eu  gruddiau  gwlybion,  ac 
eraill  ar  eu  goreu  yn  ceisio  ymatal  er 
clywed  y  genadwri  yn  anterth  ei  nerth. 

Modd  bynag,  llwydda  i  gael  gan  y  dorf 
dawelu,  ac  â  yntau  rhagddo  i  draethu 
am  drefn  yr  iachawdwriaeth,  a  mawredd 
cariad  Duw  yn  ei  eangder  difesur.  Yn 
y  man  dyna  ei  demladau  ef  ei  hun  yn 
ymgynhyrfu ;  ac  y  mae  tân  Duw  yn  enyn 
yn  ei  enaid.  Cydia  yn  ngeiriau  y  testun  : 
"  Amgyffred  gyda'r  holl  saint,  beth  yw  y 
lled,  a'r  hyd,  &c."  Gofyna  mewn  cyffro  : 
"  Beth  yw  lled  trefn  yr  iachawdwriaeth  ? 
O  !  y  mae  yn  rhy  anhawdd  dweyd  ;  ond 
beth  bynag  ydyw,  y  mae  yn  rhy  lydan  i'r 
Ileidr  ar  y  groes  syrthio  drosti  i  uffern  ! 
Beth  yw  ei  hyd  hi,  ynte  ?  Nid  oes  modd 
dweyd ;  ond  y  mae  yn  rhy  hir  i  Saul  o 
Tarsus  syrthio  drosti  i  golledigaeth  !  "  Ar 
hyn,  dyma  ddyn  cryf  yn  nghanol  y  dorf 
yn  gwaeddi  allan  :  "  O  diolch  byth  !  y  mae 
yn  ddigon  o  hyd  i  hen  bechadur  colledig 
fel  fi,  felly !  "  Aeth  geiriau  y  dyn  fei 
trydan  trwy  yr  holl  dorf  mewn  moment. 
Yn  mlaen  y  mae  Mr.  Elias  yn  myned,  er 
fod  ei  deimladau  yn  mron  ei  drechu ; 
"  Beth  yw  dyfnder  trefn  gras  yr  efengyl  ? 
Y  mae  yn  rhy  anhawdd  treiddio  i  wybod  ; 
ond  pa  faint  bynag  ydyw,  y  mae  ei  sylfeini 
yn  rhy  ddyfnion  i  ddim  dafn  o  ddamnedig- 
aeth  gyffwrdd  byth  â  Manasseh  waedlyd, 
wedi  unwaith  gredu  yn  Nghrist,  er  ei  fod 
wedi  Ilenwi  heolydd  Jerusalem  â  gwaed  y 
saint  !  Beth  yw  uchder  trefn  gras  ?  Nis 
gellir  dweyd  ;  ond  y  mae  ei  thẁr  yn  rhy 
uchel  i  un  o'r  cythreuliaid  a  wasgwyd  allan 
o  Mair  Magdalen  ddringo  dros  ei  nen  i 
fyned  yno  i'w  Ilithio  hi  i  drueni  byth  !  " 

Erbyn  hyn,  nid  oedd  modd  clywed  gair 
gan  floeddiadau  y  dorf.  Bernir  nad  oedd 
y  fath  beth  a  gruddiau  sychion  ar  y  maes ; 
yr  oedd  y  pregethwyr  a'r  gweinidogion  ar 
yr  esgynlawr  wedi  myned  i  wylo  fel  plant. 
Dyma  yntau  yn  ymddyrchafu  i  wres  ei 
hyawdledd  uchaf,  ac  yn  chwareu  ar  rai 
o  ffugrau  aruchel  y  testun.  Gwaeddai  : 
"  Beth  yw  maint  yr  iachawdwriaeth  ? 
Cyfuwch  a'r  nefoedd  ydyw,  beth  a  wnei 
di  ?  Dyfnach  nag  uffern  y  w,  beth  a  elli 
di  ei  wybod  ?  Y  mae  ei  mesur  yn  hwy 
na'r  ddaear,  ac  yn  lletach  na'r  mor,  beth 
all  creadur  meidrol  ei  gynwys  ?  Y  mae  ei 
hyd  yn  cyrhaedd,  fel  cadwen  euraidd,  o 
dragywyddol  fwriad  Duw  hyd  at  dra- 
gywyddol  ogoneddiad  y  saint  yn  y  nef ;  y 
mae  ei  dyfnder  yn  cyrhaedd  hyd  at  isder 
eithaf  codwm  Eden,  y  mae  ei  huchder  yn 
cyrhaedd  hyd  at  orsedd  y  Mawredd  yn  y 
goruwchleoedd  !  " 

Ofer  ceisio  myned  yn  mlaen  a'r  darlun- 
iad  ;  y  mae  hyawdledd  y  pregethwr  tuhwnt 


i  allu  neb  i'w  ddesgrifio,  a'r  effeithiau  yn 
annirnadwy.  Cyn  terfynu,  trodd  ei  apel- 
iadau  at  y  bobl  yn  weddîau  drostynt ;  yr 
oedd  rhyw  haner  crac  yn  ei  lais,  a  rhyw 
dynerwch  yn  ei  wedd,  fel  y  toddai  teim- 
ladau  y  caletaf  a'r  mwyaf  anystyriol. 
Terfynodd  yn  nghanol  gorfoledd  mawr,  ac 
ymwybyddiaeth  fod  llawer  wedi  eu  troi  at 
Dduw.  Wrth  ddychwelyd  o'r  maes,  yr 
oedd  Uawer  fel  pe  buasent  heb  wybod  pa 
le  i  fyned,  nac  ar  ba  law  i  droi.  Ni  cheid 
dim  ymddiddan  ar  hyd  y  dydd  ond  am  y 
bregeth,  "y  cariad,  a'r  achub !  "  Mewn 
ystyr,  difethodd  yr  odfa  hon  y  gweddill  o'r 
Gymdeithasfa.  Cafwyd  pregeth  daranllyd 
yn  y  prydnhawn,  ond  nid  oedd  yno  ddim 
melit,  a  phregeth  dyner  yn  yr  hwyr,  ond 
rywsut  nid  oedd  yn  ireiddio.  Nid  oedd 
modd  cael  meddwl  y  bobl  oddiwrth  bre- 
geth  y  boreu.  Bernir  fod  y  tro  hwn  wedi 
bod  yn  achubiaeth  i  liaws  o  eneidiau,  ac 
yn  adnewyddiad  i  lawer  o  eglwysi. 

Rhaid  i  ni  ddifynu  darn  o  bregeth  arall 
o'i  eiddo  mewn  Cymdeithasfa,  am  ei  bod 
yn  engrhaifft  dda  o  nodwedd  ei  areithydd- 
iaeth,  ac  o  rym  ei  ddychymyg.  Ei  destun 
oedd,  Esaiah  xlix.  24  :  "  A  ddygir  y  caffael- 
iad  oddiar  y  cadarn,  neu  a  waredir  y  rhai 
a  garcherir  yn  gyfiawn  ?  "  Ar  derfyn  ei 
bregeth  efe  a  ofynai,  mewn  Ilais  nodedig  o 
bryderus  :— 

"  Satan,  beth  a  ddywedi  di,  a  ddygir  y 
caffaeliad  oddiar  y  cadarn  ?  '  Na  wneir, 
bytlì,  hyth  ;  mi  a  ychwanegaf  dywyllwch 
eu  meddyliau,  caledwch  eu  calonau,  grym 
eu  Ilygredigaethau,  a  nerth  eu  cadwynau. 
Mi  a  wnaf  fy  amddiffynfeydd  yn  fwy 
dyogel,  a'm  cestyll  yn  gadarnach.  Ni 
waredir  y  carcharorion  byth,  ac  ni  chaiff 
y  caffaeHaid  eu  dwyn  oddiarnaf  yn  dra- 
gywydd.  Y  mae  ymdrechion  gweiniaid  y 
pregethwyr  hyn  yn  hollol  ddirmygus  yn 
fy  ngolwg.'  " 

"  Gabriel,  Gabriel,  cenad  y  Duw  gor- 
uchaf,"  Ilefai  Elias  mewn  tôn  wahanol, 
gan  edrych  i  fyny  tua'r  nef,  "  a  ddygir  y 
caffaeliaid  oddiar  y  cadarn  ?  Beth  wyt  ti 
yn  ei  ddweyd  ?  '  Ah  !  y  mae  arnaf  ofn  na 
wneir  ;  yr  wyf  bellach  wedi  bod  yn  hofran 
uwchben  y  gynulleidfa  fawr  hon,  sydd  yn 
gwrando  geiriau  y  bywyd  tragywyddol, 
gan  ddysgwyl  gweled  cadwynau  yn  caeí 
eu  dryllio,  a  charcharorion  yn  myned  yn 
rhydd.  Ond  yn  awr,  y  mae  yr  odfaeon 
bron  drosodd,  a'r  dyrfa  ar  wasgar,  eithr 
nid  oes  arwydd  fod  cymaint  ag  un  wedi  ei 
waredu,  ac  yr  wyf  yn  ofni  na  chaf  yr 
hyfrydwch  o  gario  y  newydd  da  i'r  drydedd 

nef,  fod  un  pechadur  yn  edifarhau  am  ei 
bechodau.'  " 

Yna  efe  a  droai  at  y  pregethwyr,  a 
gofynai :  "  Beth  debygwch  chwi,  weinid- 
ogion  y  Duw  byw  ?  A  ddygir  y  caffaehad 
oddiar  y  cadarn  ?  '  Och,  pwy  a  gredodd 
i'n  hymadrodd,  ac  i  bwy  y  datguddiwyd 
braich  yr  Arglwydd  ? '  '  Yn  ofer  y  llafur- 
iasom,  yn  ofer  ac  am  ddim  y  treuHasom 
ein  nerth.'  '  Ymddengys  fel  pe  y  byddai  yr 
Arglwydd  yn  cuddio  ei  wyneb  oddiwrthym ; 
nid  yw  ei  fraich  yn  estynedig  allan.  Ah  ! 
yr  ydym  yn  ofni  nad  oes  nemawr  obaith 
am  i'r  carcharorion  gael  eu  gwaredu,  ac 
i'r  cafifaeliaid  gael  eu  dwyn  oddiar  y 
cadarn.' " 

"  Seion,  a  ddygir  y  cafFaeliad  oddiar  y 
cadarn  ?  Beth  a  ddywedi  di  ?  '  O  !  yr 
Arglwydd  a'm  gwrthododd,  a'r  Arglwydd 
a'm  hangofiodd  !  Yr  wyf  wedi  fy  nghadael 
yn  unig,  yn  ddiepil,  ac  yn  ammhlantadwy, 
a'm  gelynion  a  ddywedant  am  danaf,  dyma 
Seion,  yr  hon  nid  oes  neb  yn  ei  cheisio  ! 
O,  yr  wyf  yn  ofni  na  waredir  neb.'  " 

"  Weddíwyr,  beth  feddyliwch  chwi  am 
hyn  ?  A  ddygir  y  caffaeliad  oddiar  y 
cadarn  ?  '  Arglwydd  Dduw,  ti  a'i  gwydd- 
ost.  Uchel  yw  dy  law,  a  chadarn  yw  dy 
ddeheulaw.  O  !  na  roddit  allan  dy  nerth, 
na  chymerit  dy  allu  mawr,  a  gorchfygu. 
Deued  ochenaid  y  carcharorion  ger  dy  fron ; 
yn  ol  mawredd  dy  nerth,  cadw  blant  marw- 
olaeth.  Er  fy  mod  bron  a  bhno  yn  llefain, 
eto  yr  wyf  yn  gobeithio  yn  wan  fod  dydd 
y  JiwbiU  gerllaw.'  " 

Yna,  edrychai  Mr.  EUas  i  fyny  yn  dra 
difrifol,  fel  pe  buasai  yn  myned  i  ymddiddan 
â'r  HollaUuog,  a  gofynai  yn  wylaidd  :  "  A 
pha  beth  yw  meddwl  yr  Arglwydd  am  y 
carcharorion  hyn  ?  '  Fel  hyn  y  dywed  yr 
Arglwydd ;  íe,  carcharorion  y  cadarn  a 
ddygir,  ac  anrhaith  y  creulawn  a  ddianc ; 
canys  mi  a  ymrysonaf  â'th  ymrysonydd,  a 
myfi  a  achubaf  dy  feibion.'  O  bendigedig! 
Nid  oes  yn  awr  un  amheuaeth  na  phetrus- 
der  am  waredigaeth  a  rhyddhad  y  carchar- 
orion  ;  y  mae  yn  cael  ei  gyhoeddi  yn 
bendant  ;  hwy  a  ryddheir,  hwy  a  achubir. 
'  Gwaredigion  yr  Arglwydd  a  ddychwel- 
ant,  ac  a  ddeuant  i  Seion  â  chaniadau,  ac 
â  Uawenydd  tragywyddol  ar  eu  penau.'" 

ELIAS    AR    YR    ESGYNLAWR. 

Yr  oedd  y  Parch.  John  EUas  yn  Uawn 
cymaint  o  feistr  y  gynuUeidfa  ar  yr  esgyn- 
lawr  ag  yn  y  pwlpud.  Trwy  eangder  ei 
wybodaeth,  manylwch  ac  eglurder  ei  ddes- 
grifiad,  ei  hyawdledd  areithyddol,  a'i  aUu 


dramayddol  rhyfedd,  byddai  yn  cario  y 
dyrfa  gydag  ef  fel  Uif  yr  afon.  Traddododd 
areithiau  i'w  cofio  byth  yn  nglyn  â  Chym- 
deithas  Genhadol  Llundain,  Cymdeithas 
y  Beiblau,  a'r  Gymdeithas  Ddirwestol,  ac 
hefyd  oddiar  y  platform  yn  y  Gymdeithasfa. 
Hawdd  i  ni  fyddai  Uiosogi  engrheifftiau, 
ond  rhaid  ymfoddloni  yn  bresenol  ar  ddwy. 

Y  gyntaf  ydyw  araeth  a  draddodwyd 
ganddo  mewn  cyfarfod  perthynol  i  Gym- 
deithas  y  Beiblau  yn  Mangor,  pan  yr 
oedd  Ardalydd  Môn,  un  o  wroniaid 
Waterloo,  ac  a  goUasai  ei  glun  yn  y 
frwydr,  yn  y  gadair.  Tueddai  Uawer  o'r 
Eglwyswyr  i  edrych  ar  y  gymdeithas 
gyda  rhagfarn,  gan  ei  hystyried  fel  sef- 
ydhad  YmneiUduol,  wedi  ei  bwriadu  i 
wrthweithio  dylanwad  y  Gymdeithas  er 
taenu  Gwybodaeth  Gristionogol.  Ond 
gan  fod  yr  Ardalydd  i  lywyddu,  yr  hwn 
oedd  mor  uchel  ei  barch,  ac  i'r  hwn  yr 
oedd  cof-golofn  ardderchog  newydd  ei 
chyfodi  ar  lan  y  Menai,  teimlent  nas 
gallent  absenoU  eu  hunain  o'r  cyfarfod,  er 
hyd  yn  nod  fod  John  EUas  i  siarad  ynddo. 
Modd  bynag,  aeth  rhai  o'r  clerigwyr  at  y 
pendefig,  gan  ddesgrifio  Mr.  Elias  fel 
Ranter  di-ddysg,  ac  awgrymu  mai  buddiol 
i'w  arglwyddiaeth  fyddai  dweyd  wrtho  am 
fod  yn  fyr.  Dydd  y  cyfarfod  a  ddaeth.  Ym- 
gasglodd  bonedd  Môn  ac  Arfon  yn  Uu  i'r 
neuadd.  Yr  oedd  y  boneddigesau  yno 
yn  ddirifedi,  wedi  ymwisgo  mewn  sidan. 
Dyma  y  Uywydd  ar  ei  draed,  gan  egluro 
amcan  y  cyfarfod,  a  dweyd  ei  fod  yn  ei 
ystyried  yn  fraint  cael  gwneyd  rhywbeth 
tuag  at  ddwyn  y  fath  gynUun  bendigedig  i 
ben.  Wedi  darUen  yr  adroddiad,  a  myned 
trwy  y  rhanau  arweiniol,  galwyd  ar  yr 
areithwyr  i  gymeryd  eu  rhan  yn  y  cyfarfod, 
gyda  y  cynygiadau  a'r  cefnogiadau.  Ai  y 
cyfan  yn  mlaen  yn  ddymunol  a  chymer- 
adwy. 

BeUach,  dyma  y  cadeirydd  yn  galw  ar  y 
Parch.  John  EUas.  Wrth  ei  weled  yn 
dyfod  yn  mlaen,  y  mae  rhai  yn  troi  gwegil, 
ac  nid  wyneb,  ato.  EraiU  a  wnant  ryw 
osgo  led-ochrog,  gyda  gwefl  laes,  trwyn 
sur,  a  Uygad  cilwgus.  Y  mae  yntau  yn 
taki  moesgyfarchiad  tra  boneddigaidd  i'r 
Uywydd,  ac  yn  dechreu  ar  ei  waith.  Cych- 
wyna  trwy  ddesgrifio  ansawdd  Cymru  cyn 
cael  Beibí,  a  theimla  pawb  ar  unwaith  fod 
hanesiaeth  ei  wlad  ar  ben  ei  fys.  Yn 
nesaf,  rhydd  hanes  yr  amrywiol  gyfieith- 
iadau  o'r  Beibi  i'r  iaith  Gymraeg,  a  hanes 
y  cyfieithwyr.  Cyfeiria  at  ymdrechion 
WilUam   Salsbri,    yr    Esgob    Morgan,    yr 

Esgob  Parry,  Dr.  Richard  Davies,  Thomas 
Herot,  Cangellwr  Tyddewi,  Dr.  Gabriel 
Goodman,  &c.  Nid  oedd  y  boneddwyr  yn 
dysgwyl  ei  glywed  yn  son  am  yr  enwau 
hyn,  disgynent  ar  eu  clustiau  fei  miwsig, 
ac  heb  yn  wybod  iddynt  y  mae  llawer  o'u 
rhagfarn  at  y  pregethwr  Methodistaidd  yn 
toddi.  Yn  mlaen  y  mae  ef  yn  myned, 
gan  gyfeirio  at  y  gwahanol  argraffiadau 
o'r  Beibl  Cymraeg.  Sonia  am  Thomas 
Middleton,  Rowland  Heylin,  Thomas 
Gouge,  Walter  Cradoc,  Stephen  Hughes, 
&c.  Diolcha  yn  barchus  i'r  Gymdeithas 
er  taenu  Gwybodaeth  Gristionogol  am  ei 
chymwynasgarwch  i'r  Cymry,  trwy  ddwyn 
allan  argraffiadau  o'r  Beibl  ar  gais  y 
Parch.  Griffith  Jones,  ac  wedi  hyny  ar 
gais  Mr.  Charles.  Yna,  dengys  fod  sef- 
yllfa  y  wlad  yn  galw  am  rywbeth  ychwan- 
egol,  rhyw  ddarpariaeth  mwy  effeithiol  na 
dim  oedd  yn  bod  yn  flaenorol,  er  diwallu 
angen  y  genedl  â  chyflenwad  o  Air  Duw, 
ac  mai  unig  amcan  y  Feibl  Gymdeithas 
oedd  cyfarfod  â'r  angen  hwn.  Nid  oes 
modd  peidio  gwrando  arno ;  y  mae  ei 
iaith  mor  bur  a  diUyn,  ei  ddawn  mor 
ddengar,  ei  hyawdledd  mor  effeithiol,  a 
phob  osgo  mor  briodol,  fel  y  mae  pawb 
am  eu  bywyd  yn  tremio  ac  yn  gwrando 
arno. 

Yn  awr,  symuda  i  orsaf  newydd  yn  ei 
anerchiad.  Darlunia  sefyllfa  y  wlad  ar 
hyny  o  bryd,  megys  mewn  rhyfel  rhwng 
goleuni  a  thywyllwch,  rhwng  sancteidd- 
rwydd  a  phechod,  rhwng  Crist  a  Belial ; 
fod  y  ddwy  fyddin  fawr  yn  nesu  i  gyfarfod 
eu  gilydd  yn  gyflym,  a  bod  y  tir  canol 
rhyngddynt  i'w  weled  yn  culhau  bob 
dydd,  a  bod  yn  rhaid  i'r  gwirionedd  Iwyddo, 
a  gorchfygu  yn  y  pendraw.  Dengys  fod 
dedwyddwch  y  byd  yn  troi  ar  yr  ymdrech 
fawr  hon.  Dywed  fod  cynllun  o'r  frwydr 
a'r  fuddugoliaeth  wedi  ei  gael  yn  ddiweddar 
ar  faes  Waterloo.  Erbyn  hyn,  y  mae  Ile 
rhyfedd  yn  y  neuadd.  Y  rhianod  er  ys 
meityn  sydd  a  chyhyrau  eu  hwyneb  wedi 
ymollwng,  ac  wedi  colli  pob  llywodraeth 
arnynt  eu  hunain.  Gwelir  ambell  fonedd- 
iges  wedi  colli  ei  napcyn  yn  ddifeddwl  o'i 
llaw,  un  arall  yn  gollwng  ei  maneg  i  lawr, 
y  drydedd  wedi  colli  trefn  cudynau  ei 
gwallt,  a  phawb  yn  yr  un  teimlad.  Rhag- 
ddo  y  mae  yr  areithiwr  yn  myned.  Des- 
grifia  yr  ymdrech  ddiweddar  yn  Waterloo, 
a  dengys  fel  yr  oedd  heddwch  y  byd, 
tynged  cenhedloedd,  anturiaeth  masnach, 
gobaith  celfyddyd,  cynydd  gwybodaeth, 
íe,  a  rhwydd  rediad  yr  efengyl  yn  troi  ar 


yr  awr  bwysig  hono.  Ond  yr  oedd  Ilaw 
Rhagluniaeth  i'w  gweled  yno  mor  amlwg. 
Cawsai  eu  cadfridogion  eu  donio  a'r  doeth- 
ineb  a'r  gallu  gofynol  ar  gyfer  yr  orchest 
fawr.  "  Yr  Arglwydd  sydd  ryfelwr  ;  yr 
Arglwydd  yw  ei  enw." 

Yna,  darlunia  y  Ilywydd  yn  myned 
i'r  maes  y  foment  yr  oedd  y  glorian  i  droi. 
Defnyddia  y  desgrifiad  a  geir  yn  llyfr 
Job  am  y  rhyfelfarch,  a'i  farchog.  "  Dych- 
ymygaf,"  ebai  yr  areithiwr,  "  ei  weled  yn 
dyfod  i'r  maes  ar  ei  farch  gwyn  ;  hwnw  yn 
diystyru  arswyd,  yn  herio  pob  dychryn,  ei 
draed  yn  cloddio  y  dyffryn,  ac  yn  Ilawen- 
ychu  yn  ei  gryfder  wrth  gyfarfod  arfau." 
Darlunia  ef  yn  rhedeg  i  ganol  yr  udgyrn, 
yn  gwaeddi  "  Ha  !  Ha  !  "  mewn  gwawd 
am  eu  penau,  ac  yn  arogli  rhyfel  o  bell — 
twrf  tywysogion  a  bloeddio  !  "  Ond  y 
marchogwr  enwog,  mewn  perffaith  hunan- 
feddiant  yn  nghanol  y  mwg  a'r  tân,  yn 
cyfarwyddo  y  fyddin,  ac  yn  arwain  y 
gadrawd."  Ar  hyn,  atelir  rhyw  gymaint  ar 
hyawdledd  yr  areithydd  gan  deimladau  y 
dorf ;  rhed  rhy  w  sî  ryfedd  trwy  yr  holl 
ystafell,  a  chryn  gamp  yw  peidio  bloeddio. 
Ond  yn  ei  flaen  y  mae  Mr.  Elias  yn 
myned  ;  cyffroa  ei  yspryd,  tania  ei  Iygaid, 
estyna  allan  ei  fraich,  ysgydwa  y  bys,  a 
thywallta  allan  ffrydlif  o  hyawdledd  byw. 
"  Dychymygaf,"  ebai,  "  glywed  bloeddio 
concwest  cyn  ei  henill  !  lë,  ond  concwest 
ar  draul  colli  bywyd  un  o  bigion  ein 
cenedl  a  fydd  ?  Nage,  dim  ond  colli  un 
aelod  !  Gwelaf  angau  yn  dod  yn  mlaen, 
ac  yn  taflu  pelen  tuag  at  ein  Ily  wydd ;  ond 
dyma  Ragîuniaeth  i'r  maes  ar  yr  un 
foment,  ac  yn  gwaeddi  ar  angau  fel  y 
gwaeddodd  yr  angel  ar  Abraham  gynt  : 
'  Atal  dy  law !  Gochel  gyffwrdd  a'i  einioes ! 
Paid  myned  gymaint  a  cham  yn  nes  at  ei 
fywyd  na'r  aeiod.  Y  mae  arnaf  fi  eisiau 
ei  wasanaeth  eto,  fel  cadfridog,  mewn 
brwydr  o  natur  uwch  o  lawer  na  hon  ;  y 
mae  arnaf  fi  eisiau  ei  wasanaeth  i  Iywyddu 
yn  nghadair  y  Feibl  Gymdeithas ;  y  mae 
arnaf  eisiau  iddo  arwain  byddin  i  daenu 
Gair  y  bywyd,  i  bob  gwlad,  ac  iaith,  a 
phobl,  a  chenedl,  dros  wyneb  yr  holl 
ddaear.'  "  Gyda  hyn,  bloeddia  mewn  Ilais 
grymus,  ond  Iled  doddedig :  "  Y  mae  y 
gelyn  wedi  ei  rwymo  ;  ond  Gair  Duw  nis 
rhwymir !  "  Ar  hyn,  dyma  yr  holl  gynull- 
eidfa  fel  pe  byddai  wedi  ymddyrysu  yn 
lân  !  Weithiau  dystawrwydd,  weithiau 
sihrwd,  weithiau  dystaw  hoii ;  a'r  Saeson, 
oedd  heb  ddeall  Cymraeg,  yn  brysurach 
na  neb,  wrth  ganfod  y  thyill  trwy  yr  holl 

ystafell,  yn  gofyn  :  "  What  ?  What  was 
that  ?  What  did  hc  say — what  was  that 
excitement  ?  "  Yr  oedd  yr  holl  sidanau  erbyn 
hyn  yn  ddagrau,  yr  holl  fwcram  yn  wlanen, 
a'r  holl  starch  yn  llyn  !  Wedi  ychydig  o 
ddystawrwydd,  ac  adfeddiant  o  deimladau, 
amneidiai  y  cadeirydd  ar  un  oedd  gerllaw, 
gan  ofyn  iddo  beth  oedd  yr  achos  o'r  cyffro. 
Dyma  hwnw  yn  neshau  ato,  ac  yn  dweyd  : 
" /í  was  an  alliision  to  yoursclf,  my  lord,  and 
the  accident  at  Waterloo,  where  the  inter- 
position  of  Providence  spared  you  to  preside 
over  this  meeting."  Ar  hyn,  gwehd  y  llywydd 
yn  prysuro  i  chwiho  am  ei  ffunen  boced, 
a'r  dagrau  mawr,  fel  pys,  yn  dylifo  o'i 
lygaid.  Nid  oedd  digon  o  nerth  yn  holl 
drwst  magnelau  Waterloo  i  fenu  ar  ei 
deimlad  mwy  na'r  graig,  ond  dyma  araeth 
Cymro  yn  troi  y  graig  gallestr  yn  llyn 
dwfr ! 

Tro  hynod  yn  hanes  Mr.  Ehas  oedd 
hwn.  Newidiodd  llawer  eu  barn  am  dano 
o'r  dydd  yma  allan.  Yn  fìaenorol,  nid 
oedd  pen  draw  ar  eu  rhagfarn  ato,  a'u 
diystyrwch  o  hono ;  ond  bellach,  braidd 
nad  aethant  i'w  haner  addoh.  Modd 
bynag,  rhoddodd  hyn  gychwyn  newydd  yn 
olwynion  Cymdeithas  y  Beiblau.  Yn  fuan, 
anfonodd  yr  Ardalydd  wahoddiad  caredig 
iddo  i  ddyfod  i'w  balas  ;  eithr  nid  oedd 
cyfeiUgarwch  y  mawrion  o  fawr  pwys  yn 
ei  olwg,  ei  bwnc  ef  oedd  cyflawni  gwaith 
yr  hwn  a'i  hanfonodd  tra  yr  oedd  yn 
ddydd  ;  ac  felly,  yn  dra  boneddigaidd, 
gwrthododd  y  cynygiad. 

Yr  engrhaifît  arall  y  darfu  i  ni  gyfeirio 
ati  yw  ei  anerchiad  yn  Nghymdeithasfa 
Caergybi,  Hydref,  1824,  rhwng  pregethau 
y  Parch.  Owen  Jones,  o'r  Gelh,  a'r  Parch. 
WiUiam  Morris,  Cilgeran.  Yr  oedd  y 
Parch.  Owen  Thomas,  D.D.,  yn  y  Gym- 
deithasfa  yn  llanc,  ac  yn  eistedd  ar  ben 
uchaf  yr  ysgol,  ar  hyd  yr  hon  y  dringai  y 
pregethwyr  a'r  gweinidogion  i'r  esgynlawr. 
Dechreuodd  Mr.  Ehas  rybuddio  y  bobl 
yn  erbyn  meddwdod,  fel  pechod  sydd 
bob  amser,  ac  yn  mhob  man,  yn  diraddio 
dyn  yn  fwy  nag  odid  un  pechod  arall ;  ond 
safai  yn  arbenig  ar  ei  ysgelerder  mewn 
cyfarfod  crefyddol ;  a  gobeithiai  nad  oedd 
neb  yno  am  gymeryd  mantais  ar  gynulhad 
felly  i  dynu  gwarth  ar  eu  gwlad,  arnynt 
eu  hunain,  ac  ar  grefydd.  Yna,  aeth  yn 
mlaen  yn  y  modd  yma  : — 

"  A  oes  yma  feddwon  ?  Yr  wyf  yn  ofni 
fod.  A  gaf  íì  erfyn  arnoch,  a  wnewch 
chwi  am  heddyw,  beth  bynag,  geisio 
llywodraethu  eich  hunain  ?      Os  nad  oes 


genych  ddim  parch  i'r  Brenhin  Mawr, 
dim  parch  i  gyfreithiau  eich  gwlad,  dim 
parch  i  chwi  eich  hunain — -yr  wyf  yn 
addef  fy  mod  yn  cymeryd  tir  isel — a 
wnewch  chwi  heddyw,  er  ein  mwyn  ni, 
fod  yn  sobr  a  gweddaidd  ?  Yr  ydych, 
trwy  ddyfod  i  gyfarfod  fel  hyn,  i  yfed  a 
meddwi,  ac  ymddwyn  yn  afreolaidd,  yn 
tori  ein  character  ni.  Nid  yw  ein  gelynion 
yn  y  wlad  wedi  marw  i  gyd  eto.  Y  maent 
yn  barod  i  ddefnyddio  pob  peth,  a  dybiont 
hwy  yn  wasanaethgar  i  hyny,  yn  achlysur 
yn  ein  herbyn.  Ac  nid  oes  genym  ni  ddim 
ond  ein  character  i  syrthio  arno.  Nid  ydym 
ni  yn  gyfoethog  ;  nid  ydym  yn  ddysgedig  ; 
nid  ydym  yn  ddoniol ;  nid  oes  genym 
deitlau  uchel ;  ni  feddwn  ni  neb  yn  ein 
mysg  mewn  awdurdod  fawr.  Ond  y  mae 
genym  ein  character  ;  yr  ydym  yn  meddwl 
cryn  dipyn  o'n  character ;  yr  ydym  am 
gadw  ein  character ;  nid  ydym,  os  gallwn, 
am  adael  i  neb  dori  ein  character.  Ac  y 
mae  meddwon  y  Sassiynau  yma  yn  tori 
ein  character  ni.  A'n  dilyn  ni,  y  Method- 
istiaid  tlodion,  y  mae  nhw.  Beth  wnawn 
ni  o  honyn'  nhw,  frodyr  ?  "  "  Eu  llunio," 
medd  rhyw  lais  o'r  tu  ol  iddo,  gan  gyfeirio 
at  y  bregeth  oedd  newydd  gael  ei  thra- 
ddodi.  "  Yr  ydwyf  fi,"  meddai  yntau,  ac 
yn  dechreu  cyffroi,  "  yn  teimlo  awydd  y 
mynyd  yma,  i'w  rhoi  nhwy  ar  auction  i 
bwy  bynag  a'u  cymero  nhw,  fel  na  chaífom 
ni  ein  bhno  ganddynt  mwy." 

Yna,  ar  uchaf  ei  lais,  gan  estyn  ei  fraich 
allan,  ac  fel  pe  buasai  yn  eu  dal  yn  ei  law, 
gwaeddai :  "  Pwy  a'u  cymer  nhw  ?  Pwy 
a'u  cymer  hwy  ?  Eglwyswyr,  a  gymer- 
wch  chwi  nhw  ?  Nyni !  Yr  ydym  ni  yn 
ein  bedydd  yn  proíîesu  ymwrthod  â'r 
diafol  a'i  holl  weithredoedd.  Na,  ni  chym- 
erwn  ni  mo  honyn'  nhw."  Yna  enyd  o 
ddystawrwydd.  "  Independiaid,  a  gymer- 
wch  chwi  nhw  ?  Beth  ?  Nyni !  Yr  ydym 
ni  er  ys  Uawer  oes  wedi  gadael  Eglwys 
Loegr  oblegyd  ei  llygredigaeth  ;  iii  chym- 
erwn  mo  honyn'  nhw."  Ychydig  ddys- 
tawrwydd  eto.  Ond  gyda  ei  fraich  allan, 
gwaeddai  drachefn  :  "  Fedyddwyr,  a  gym- 
erwch  chwi  nhw  ?  Nyni  !  Yr  ydym  ni 
yn  trochi  ein  pobl  i  gyd  mewn  dwfr,  i 
ddangos  mai  rhai  glân  a  gymerwn  ni  ;  ni 
chymerwn  ni  mo  honyn'  nhw."  Dystaw- 
rwydd  eto.  "  Wesleyaid,  a  gymerwch  chwi 
nhw  ?  Beth  ?  Nyni !  Y  mae  gweithred- 
oedd  da  yn  bwnc  bywyd  genym  ni  ;  ni 
fynwn  mo  honyn'  nhw."  Yna,  dyna  ef  yn 
estyn  ei  law  allan,  ac  fel  pe  buasai  yn  eu 
dal  ynddi,  yn  troi  ei  olwg  o  gylch  y  dorf. 

ac  yn  gwaeddi  â  nerth  u'chaf  ei  lais  :  "  Pwy 
a'u  cymer  nhw  ?  Pwy  a'u  cymer  nhw  ? 
Pwy  a'u  cymer  nhw  ?  " 

Ond  ar  darawiad,  dyna  ei  natur  yn 
cyíFroi,  ei  lygaid  yn  melltenu  ;  dyna  ryw 
ysgogiad  rhyfedd  arno  ei  hunan  ;  dyna  ef 
yn  troi  ei  wyneb  at  ei  ochr  aswy,  ac  mewn 
llais  lled  isel,  ond  eto  i'w  glywed  gan  yr 
hoU  dorf,  yn  dywedyd :  "  Braidd  na  chlywn 
i  y  cythraul  wrth  fy  mhenelin  i,  yn  dy- 
wedyd  :  '  Tavewch  nhw  i  nii,  nii  cym'ra  i 
nhw  / '  "  Yna,  dyna  ef  yn  codi  ei  Iygaid  i 
fyny,  ac  â  golwg  sobr,  ddifrifol  ofnadwy 
arno,  yn  edrych  o'i  amgylch  ar  y  gynull- 
eidfà,  ac  am  tua  chwarter  mynyd  heb 
ddywedyd  gair.  Ond  y  mae  yn  troi  eto  at 
ei  ochr  aswy,  a  chan  ysgwyd  bys  blaenaf 
ei  law  ddehau  at  ei  benelin,  unwaith,  dwy- 
waith,  teirgwaith,  yn  gwaeddi  gyda  nerth 
mawr,  nes  y  mae  ei  lais  yn  diaspedain 
trwy  y  dorf :  "  Yr  oeddwn  i  yn  myned  i 
ddweyd,  ddiawl,  y  cait  ti  nhw  ;  ond,"  gan 
godi  ei  olygon,  a  thaflu  ei  law  i  fyny  i'r 
nefoedd,  a  chyda  llais  buddugoliaethus, 
tyner,  yn  llefain,  "  mi  glywaf  lesu  yn 
gwaeddi :  '  Mi  cym'ra  i  nhw  ;  mi  cym'ra  i 
nhw ;  mi  cym'ra  i  nhw  ;  yn  aflan  i'w 
golchi,  yn  feddwon  i'w  sobri ;  yn  eu  holl 
fudreddi  i'w  glanhau  â'm  gwaed  fy  hun.'  " 
Erbyn  hyn,  yr  oedd  yno  olygfa  hynod. 
Yr  oedd  y  pregethwyr  ar  yr  esgynlawr  fel 
wedi  dyrysu.  Yr  oedd  y  dorf  fawr  yn  un 
berw  drwyddi,  a'r  effeithiau  y  fath  fel  yr 
oedd  Ilawer  wedi  tori  allan  i  hwyliau  gor- 
foleddus.  Dywed  Dr.  Thomas  fod  yr 
effeithiau  y  fath  fel  y  dyfethwyd  gweddill 
cyfarfod  y  boreu  hwnw ;  ac  yn  wir,  y 
gweddiU  o'r  Gymanfa,  yn  hollol,  hyd  nes 
yr  aeth  efe  ei  hunan  i  bregethu  yn  ddiw- 
eddaf  yn  y  capel  yn  yr  hwyr.  Ei  destun 
oedd,  loan  iii.  15,  a  chafodd  un  o  odfaeon 
rhyfeddaf  ei  oes.  Rhaid  fod  ei  ddychymyg 
yn  gryf,  ac  yn  nodedig  o  gyflym,  a  dylan- 
wad  ei  areithyddiaeth  yn  ddigyífelyb. 

ELIAS    FEL    ARWEINYDD    EI    GYFUNDEB. 

Yr  ydym  wedi  crybwyll  yn  flaenorol  mai 
efe  a  fu  arweinydd  y  Cyfundeb  Methodist- 
aidd,  o  leiaf  yn  Ngwynedd,  o  farwolaeth 
Mr.  Charles  hyd  ddydd  ei  farwolaeth  ef 
ei  hun.  Nid  ymwthio  i'r  deyrngadair  a 
wnaeth  ;  daeth  i'w  ran  yn  naturiol,  fel 
ífrwyth  ei  lafur,  ei  ddawn,  a'i  ddylanwad. 
A  rhaid  i  bawb  addef  y  meddai,  mewn 
helaethrwydd,  y  prif  gymhwysderau  an- 
hebgor  mewn  arweinydd.  Meddai  syn- 
iadau  clir  yn  wastad  ;  nid  oedd  un  amser 
yn   ddau-ddyblyg  ei  feddwl,   fel  ag  i  beri 


iddo  fod  yn  anwastad  yn  ei  ffyrdd.  Gwy- 
ddai  at  beth  yr  amcanai,  a  thrwy  ba 
foddion  y  bwriadai  ei  gyrhaedd.  Nid 
ydym  am  honi  ei  fod  yn  ddieithriad  yn 
gywir  yn  ei  farn  ;  priodoli  iddo  berffeith- 
rwydd  goruwchddynol  fyddai  taeru  hyny ; 
nid  ydym  ychwaith  am  honi  ei  fod  yn 
gweled  yn  ddyfnach  ac  yn  mhellach  na 
rhai  eraill  o'i  gydweinidogion.  Ond,  cam 
neu  gymhwys,  byddai  ei  farn  ef  yn  ben- 
derfynol  a  dibetrus  ;  a  thrwy  yni  ei  ewyllys 
ef  y  dygwyd  oddiamgylch  rai  o  brif  symud- 
iadau  y  Cyfundeb.  Efe,  yn  benaf,  oedd 
wrth  wraidd  y  symudiad  i  gael  CyffesFfydd 
i'r  Cyfundeb,  yn  gystal  a  chael  Gweithred 
Gyfansoddiadol. 

Yr  oedd  ganddo  Iygad  crafî  i  adwaen  ac 
i  werthfawrogi  dynion  ieuainc  addawol. 
Dyma  un  o  brif  anhebgorion  arweinydd,  a 
dywedir  fod  y  diweddar  larll  Beaconsfield 
yn  ei  feddu  mewn  cyflawnder  mawr.  O 
Ìeiaf,  yr  oedd  yn  feddiant  i  Mr.  Elias. 
Cawsai  ei  gyhoeddi  i  bregethu  yn  Medd- 
gelert  unwaith  ;  yn  fuan  wedi  iddo  gyr- 
haedd  y  Ile,  clywodd  fod  Mr.  John  Jones, 
Talsarn,  yno,  newydd  gael  ei  dderbyn  yn 
aelod  o'r  Cyfarfod  Misol ;  a  pharodd  i'r 
blaenoriaid  ei  osod  i  bregethu  gydag  ef. 
Cafodd  Mr.  Jones  odfa  annghyffredin.  Ac 
meddai  Mr.  Elias  yn  nhŷ  y  capsl,  ar  ol  i 
John  Jones  gychwyn  tua'i  gartref,  yn  Nol- 
yddelen  :  "  Mi  a  deimlais,  wrth  ei  glywed 
yn  gweddío,  fod  rhywbeth  anghyffredin 
ynddo  ;  ond  can  gynted  ag  y  dechreuodd 
bregethu,  mi  a  welais  ar  unwaith  ein  bod 
wedi  cael  pregethwr  gan  Dduw.  Y  mae, 
mewn  gwirionedd,  yn  ŵr  ieuanc,  anghyfif- 
redin  iawn,  a  gobeithio  y  ceidw  y  nefoedd 
ef."  Pan  aeth  Mr.  John  Jones  ar  daith 
gyntaf  i  Sir  Fôn,  dechreu  y  tìwyddyn  1825, 
clywai  y  Parch.  John  Elias  y  cyhoeddwr 
yn  Nghaergybi  yn  dywedyd  y  byddai  John 
Jones,  o  Sir  Gaernarfon,  yn  pregethu  yno 
y  Sul  canlynol  am  ddau  ac  am  chwech. 
Gyda  ei  fod  wedi  darfod,  dyma  Mr.  Elias 
ar  ei  draed.  "  Fyddaf  fi  byth,"  meddai, 
"yn  arfer  dweyd  dim  yn  gyhoeddus,  cyn 
eu  dyfodiad,  am  y  brodyr  dyeithr  a  fyddant 
yn  ymweled  â'n  gwlad.  Yn  wir,  yr  wyf 
yn  fwriadol  wedi  arfer  peidio,  rhag  creu 
rhyw  ddysgwyliadau  eill  wedi  hyny  gael 
eu  siomi,  ac  felly  peri  i'r  g\vr  dyeithr  a'r 
gwrandawyr  fwy  o  niwed  nag  o  les.  Ond 
yr  wyf  yn  meddwl  fod  y  gŵr  a  gyhoeddwyd 
i  fod  yma  y  Sabbath  nesaf  y  fath  ag  i'm 
cyfiawnhau  am  adael  fy  arfer  braidd  bob 
amser  hyd  yma  o'r  neilldu.  Y  mae  llawer 
John  Jones  yn  Sir  Gaernarfon  ;  y  mae  yno 

fwy  nag  un  John  Jones  yn  bregethwr ;  ond 
mi  fyddai  yn  dda  genyf  i  chwi  ddeall  mai 
nid  rhyw  John  Jones  cyífredin  ydyw  y 
brawd  a  gyhoeddwyd,  Mi  gefais  i  gyf- 
leustra,  er  ys  tua  dwy  flynedd  bellach,  i 
wrando  arno  yn  pregethu  ryw  noswaith 
yn  Meddgelert,  yn  Sir  Gaernarfon.  Fe 
fynai  y  g\Vr  ieuanc,  yn  wylaidd  iawn, 
beidio  pregethu,  a  thrwy  gryn  draíîerth  y 
cafwyd  ganddo  ddywedyd  dim.  Ond  yr 
oeddwn  i  wedi  clywed  rhyw  son  am  dano, 
ac  yn  dra  awyddus  i'w  wrando,  ac  fe 
Iwyddwyd  o'r  diwedd  i  gael  ganddo  gyd- 
synio.  Mi  a  deimlais  ar  unwaith  fod  yno 
rywbeth  newydd,  a  nerthol,  a  gwerthfawr 
iawn  yn  ei  ddawn.  Bu  agos  iddo  bregethu 
hyny  o  bregeth  oedd  genyf  fì  allan  o'm 
meddwl.  Ni  theimlais  braidd  erioed  yn 
fwy  anhawdd  cyfodi  i  fyny  ar  ol  neb."  Àc 
yna  fe  derfynodd  y  cyfarchiad  yn  ei  ddull 
effeithiol  ei  hunan  :  ^^  Mae  yn  dda  gcnyf  fi 
fod  y  ddacar  i  nghuddio  i,  o  ohug  y  pregethwyr 
y  mae  yr  Arglwydd  ar  godi." 

Y  tro  cyntaf  iddo  wrando  ar  y  Parch. 
Henry  Rees  oedd  yn  Nghymdeithasfa 
Dolgellau,  Hydref,  1822.  Testun  Mr. 
Rees  oedd,  Nehemiah  iii.  5  :  "  A  cherllaw 
iddynt  hwy  y  cyweiriodd  y  Tecoiaid,  ond 
eu  gwŷr  mawr  ni  osodasant  eu  gwddf  yn 
ngwasanaeth  eu  Harglwydd."  Cafodd 
odfa  nerthol  iawn,  ac  argyhoeddwyd  Mr. 
EUas  ar  unwaith  fod  pregethwr  hynod 
wedi  codi.  Adroddai  ei  fab,  Mr.  John 
Jones,  Tre'rgof,  ei  fod  ef,  a  dau  neu  dri  o 
ddynion  ieuainc,  yn  Llanfechell,  yn  hoH  ei 
dad  wedi  iddo  ddychwelyd  adref  o  Ddol- 
gellau  pa  fath  Sassiwn  oeddent  wedi  gael 
yno.  "  O,"  meddai  yntau,  "  ni  a  gaw- 
som  Sassiwn  hynod  iawn.  Yr  oedd  yno 
un  gẁr  ieuanc  yn  enwedig,  nid  llawer  hj-n 
nag  un  o  honoch  chwithau,  yn  pregethu 
yn  anarferol  ;  ac  yr  wyf  braidd  yn  meddwl 
na  wyr  yr  un  o  honoch  chwi  fod  y  fath 
adnod  yn  y  Beibl  ag  oedd  ganddo  yn 
destun ;  na  wyddoch  chwi  ddim,  beth 
bynag,  pa  le  y  mae  hi."  Yna,  fe  adrodd- 
odd  y  testun.  "  Ac  nid  oedd,"  meddai  y 
mab,  "  yr  un  o  honom  yn  gwybod."  Ar 
ol  ychydig  siarad  am  y  bregeth,  ychwan- 
egodd  Mr.  EUas  :  "  Dyna  y  pregethwr  i 
Gymru  !  "  Ac  yr  oedd,  cyn  gadael  Dol- 
geUau,  wedi  perswadio  Mr.  Rees  i  roddi 
cyhoeddiad  trwy  Sir  Fôn.  EfaUai  ei  fod 
yn  cofio  am  Ebenezer  Morris  yn  taro  arno 
ef,  ac  yn  ei  berswadio,  pan  yn  ŵr  ieuanc 
iawn,  i  roddi  taith  trwy  y  Deheudir. 
Modd  bynag,  yr  oedd  y  gaUu  hwn  i  werth- 
fawrogi   pregethwyr   ieuainc    gaUuog,    yn 


gymhwysder  mawr  yn  Mr.  EUas  i  arwain. 
Gosodai  bwys  mawr  ar  addysg  y  wein- 
idogaeth.  Er  iddo  ef  gael  ei  rwystro  gan 
hen  frodyr  Sir  Gaernarfon  i  fyned  i'r 
ysgol  yn  Manchester,  Uafuriodd  bron  tu- 
hwnt  i'w  aUu  i  wneyd  y  diffyg  i  fyny,  a  bu 
yn  gefnogwr  zêlog  i  addysg  pregethwyr 
hyd  ei  fedd.  Efe,  mewn  undeb  â  Mr. 
Charles,  oedd  y  cyntaf  i  feddwl  am  gael 
athrofa  i  addysgu  dynion  ieuainc  a'u 
hwyneb  ar  y  pwlpud.  Cafodd  afael  ar 
ddyn  ieuanc,  o'r  enw  Owen  WiUiams,  o 
Lanrwst,  yn  meddu  talentau  dysglaer,  ac 
â  dawn  arbenig  i  ddysgu  ieithoedd.  Yr 
oedd  hefyd  yn  nodedig  am  ei  grefydd  a'i 
dduwiolfrydedd.  Trwy  ymdrechion  Mr. 
EUas,  anfonwyd  y  g\vr  ieuanc  hwn  i'r 
athrofa  yn  Cheshunt,  ger  Llundain,  fel  y 
byddai  iddo,  pan  ddychwelai,  addysgu  ei 
gydbregethwyr.  Mewn  araeth,  o  blaid  ath- 
rofa  y  Bala,  yn  Nghyfarfod  Misol  Môn, 
gwnai  y  Parch.  Henry  Rees  y  sylwadau 
canlynol :  "  Peidiwch  meddwl  mai  rwan 
y  dechreuodd  yr  awydd  am  amaethu  medd- 
yliau  y  pregethwyr  ieuainc.  Bum  yn  ym- 
ddiddan  âg  un  a  fu  yn  cydfyw  a'r  diweddar 
Mr.  Charles,  o'r  Bala,  a  dywedai  fod  y 
peth  yn  pwyso  yn  dra  dwys  ar  ei  feddwl 
ef,  yn  enwedig  ar  ol  i  ordeinio  ddyfod  i'r 
capel ;  galarai  yn  fawr  na  ellid  cael  rhyw 
gynllun  i  ddwyn  y  pregethwyr  yn  feddianol 
ar  fwy  o  wybodaeth.  A  phwy  oedd  yn 
fwy  zêIog  am  hyn  na'r  diweddar  ac  anwyl 
Feistr  Elias  ?  Yr  ydwyf  yn  gwybod  yn 
dda  am  dano  fo  fy  hun.  Yr  ydwyf  yn 
cofio  mor  ffyddlawn  ydoedd  am  yru  Mr. 
Owen  WiIIiams,  o  Lanrwst,  i  Lundain, 
i'w  gymhwyso  i  fod  yn  athraw  atlirofa  yn 
ein  plith.  Yr  ydwyf  yn  cofio  clywed  am 
dano  rywbryd  yn  myned  trwy  Amwythig 
i  Lundain,  panoedd  Mr.  O.  WiIIiams  yno; 
ac  wrth  son  mewn  rhyw  deulu  am  ei  ath- 
rylith  a'i  ddysg,  dywedai  yr  ewyllysiai  ef 
iddo  aros  yn  Llundain,  nes  Ilyncu  pob 
dyferyn  o  wybodaeth  oedd  ynddi.  Fe 
ddywedwyd  hyn  mewn  rhyw  deulu  ag  yr 
oedd  un  rhan  o  hono  yn  bleidiol  i  Fethod- 
istiaeth,  a'r  rhan  arall  yn  ei  herbyn,  ac 
yn  dra  diystyrllyd  o  honynt ;  ac  meddai  un 
o  honynt :  '  There  is  a  Welshman's  ambition, 
wanting  hiin  to  stay  in  London  till  he  swallows 
every  drop  of  hnoie/lcdge  that  is  there  F  "  Yn 
anffodus,  bu  Owen  WiIIiams  farw  cyn  gad- 
ael  Llundain,  a  dywedai  rhai  wrth  Mr. 
Elias  mai  arwydd  o  anfoddlonrwydd  Duw 
i  amcan  y  Corph  oedd  ei  farwolaeth. 
"  Na,"  ebai  yntau,  "  ond  ein  profi  y  mae 
Duw   i   edrych    beth    a   ddaliwn   ni ;    ein 

dyledswydd  ni  yw  chwilio  am  un  arall  can 
gynted  ag  y  gallom." 

Yn  gyífelyb  y  bu  gyda  Mr.  Evan 
Rowlands,  Liverpool,  gẁr  ieuanc  a  gawsai 
bob  manteision  addysg  o'i  ieuenctyd,  ac  a 
fuasai  am  ddwy  flynedd  yn  Ngholeg  Belfast. 
Mawr  awyddai  Mr.  Ehas  ei  weled  yn  ym- 
gyflwyno  i'r  weinidogaeth,  ac  yn  sefydlu 
athrofa  i  bregethwyr  dan  nawdd  y  Cyfun- 
deb.  Yn  y  flwyddyn  1827,  dygodd  y  peth 
gerbron  Cymdeithasfa  y  Bala,  gan  ddadleu 
yn  egniol  o'i  blaid.  Cafodd  bob  cefnog- 
aeth  gan  amry w  o'r  rhai  mwyaf  blaenllaw  ; 
ond  am  eraill,  arswydent  rhag  y  cyfryw 
sefydhad,  am  eu  bod  yn  ofni  y  collai  y 
pregethwyr  ynddo  rywbeth  mwy  eu  gwerth 
na'r  hyn  a  enillent.  Ebai  un  hen  frawd  : 
"  Y  mae  rhai  o'n  pregethwyr  eisioes  yn 
lled  sychfoneddig.  Y  maent  yn  bur  debyg 
i'r  modd  y  mae  yn  ein  gwlad  ni  y  dyddiau 
hyn ;  pan  eir  i  chwiho  am  seiri  coed  i 
wneyd  IHdiardau,  er  mwyn  cadw  yr  anifeil- 
iaid  o'r  ỳá,  nid  oes  yr  un  saer  i'w  gael, 
canys  y  maent  oU  wedi  troi  i  fod  yn 
cahinet  maìicrs ;  nid  oes  neb  yn  foddlon 
ymostwng  i  wneyd  gwaith  bras  y  ffermwyr. 
Yr  wyf  yn  ofni  mai  yn  gyfí"elyb  yr  effeithiai 
yr  athrofa  ar  ein  pregethwyr  ieuainc 
ninau."  Eithr  er  y  gwrthwynebiad,  pen- 
odwyd  pwyllgor  i  ddwyn  yr  amcan  yn 
mlaen,  a  chyhoeddwyd  cylchlythyrau;  ond 
rywsut,  erthylu  a  wnaeth  y  peth  y  pryd 
hwnw.  Ac  yn  fuan  bu  Mr.  Evan  Rowlands 
farw,  yn  ẁr  ieuanc  23  oed,  gan  adael  ar  ei 
ol  dystiolaeth  dda.  Eithr  er  cael  ei  siomi 
fel  hyn  dro  ar  ol  tro,  ni  chollodd  Mr.  Elias 
ei  olwg  ar  y  syniad  o  gael  athrofa  i'r  Cyf- 
undeb ;  a  phan  y  darfu  i'r  Parch.  Lewis 
Edwards,  wedi  hyny  Dr.  Edwards,  a'r 
Parch.  David  Charles,  B.A.,  wedi  hyny 
Dr.  Charles,  agor  ysgol  i  bregethwyr  yn 
y  Bala,  nid  oedd  neb  yn  fwy  pleidiol 
iddynt  nag  efe,  a  bu  yn  gefnogydd  zêlog 
i'r  athrofa  tra  y  bu  byw. 

Yr  oedd  ei  wyliadwriaeth  dros  yr  achos 
yn  fanwl  ac  aiddgar.  Mawr  ofnai  rhag  i 
athrawiaethau  gau,  neu  ddylanwadau  an- 
nheilwng,  ddyfod  i  mewn.  Yr  oedd  diwyg- 
iadau  nerthol  mewn  rhanau  o  Sir  Gaer- 
narfon,  yn  y  flwyddyn  i8ig,  ac  mewn  ym- 
ddiddan  am  hyny  yn  Llangristiolus,  y 
boreu  Sabbath  cyn  Cymdeithasfa  Llan- 
gefni,  dywedai  Mrs.  Elias :  "  Gwyn  fyd 
na  chaem  ninau  beth  o'r  tân  sydd  yn  Sir 
Gaernarfon  i'n  Cymanfa."  Atebai  yntau 
ar  unwaith  :  "  Ni  wacth  i  ni  heb  ei  gael 
oddiyno ;  rhaid  i  ni  ei  gaei  o'r  nefoedd,  ac 
yna  fe  welir  ei  ôl  ar  wrandawyr  celyd  Sir 


Fôn."  Mewn  Cymdeithasfa  unwaith,  wrth 
anog  y  pregethwyr  i  ddibynu  am  gym- 
horth  dwyfol,  dywedai :  "  Darfu  i  frenhin 
ryw  dro  anfon  cenhadwr  at  ryfelwr  enwog 
i  edrych  ar  ei  gleddyf,  am  ei  fod  wedi 
cyflawni  llawer  o  weithredoedd  nerthol. 
Y  caniatad  a  gafodd,  ond  meddai  yr  hen 
ryfelwr  wrtho  :  '  Dyna  y  cledd,  ond  dy- 
wedwch  wrth  eich  brenhin  na  byddai  y 
cleddyf  ei  hun  o  ddim  lles  iddo,  oddieithr 
hefyd  iddo  gael  y  fraich  oedd  yn  ei  drin.'  " 
Ofnai  yn  fawr,  tua  diwedd  ei  oes,  rhag  fod 
crefydd  yn  gwaelu  yn  y  tir.  Yn  Nghym- 
deithasfa  y  Bala,  yn  y  flwyddyn  1836, 
pregethai  yn  hynod  eff'eithiol  oddiar  Salm 
lxxvii.  5  :  "  Ystyriais  y  dyddiau  gynt,  blyn- 
yddoedd  yr  hen  oesoedd."  Yn  mysg  peth- 
au  eraill  dywedai,  y  gallai  llawer,  nad 
oeddynt  yn  gydnabyddus  âg  amserau 
gwell,  dybio  fod  pob  peth  yn  dda  iawn, 
ac  nad  oedd  eisiau  dim  rhagorach.  "  Ar 
sylfaeniad  yr  hen  deml,"  meddai,  "  yr 
ydym  yn  darllen  fod  yno  rai  mor  llawen, 
fel  yr  oeddent  yn  dyrchafu  eu  llef  mewn 
bloedd  gorfoledd,  tra  yr  oedd  eraill  yn 
wylo  ag  wylofain  mawr.  Yr  oedd  y  bobl 
ieuainc,  y  rhai  nad  oeddent  wedi  gweled  y 
deml  gyntaf,  yn  teimlo  yn  ddedwydd,  yn 
curo  eu  dwylaw,  yn  llawenhau,  ac  yn  gor- 
foleddu  gyda  bloeddiadau  uchel  :  '  Ho  ! ' 
meddent,  '  ni  a  gawn  deml  heb  ei  bath  ; 
welwch  chwi  y  meini  hardd  sydd  oddiam- 
gylch ;  fe  fydd  yma  furiau  gorwych,  ac 
addurniadau  prydferth,  a  phob  peth  yn  y 
modd  goreu  ! '  Ond  dacw  hen  offeiriad  yn 
dyfod  heibio,  a'i  wallt  llaes,  a'i  farf  wen, 
a'i  lygaid  fel  dwy  ffynhon  yn  arllwys 
dagrau  heilltion  yn  ddidor.  '  Paham,' 
meddai  rhai  o'r  gwŷr  ieuainc  wrtho,  '  yr 
wylwch  chwi  ar  y  fath  amser  a  hwn  ? 
Adeg  gorfoledd  ydy w  heddy w.  Dyma  bob 
peth  yn  dda  ;  ni  a  gawn  deml  ardderchog,' 
'  Ah,  fechgyn  ! '  ebai  yr  hen  offeiriad,  '  yr 
ydwyf  ü  yn  cofio  y  deml  gyntaf,  ac  ni 
ddaw  hon  byth  yn  debyg  i  hono.'  '  Wel, 
dyma'r  meini,  a  dyma'r  seiri ;  ac  fe  geir 
pob  peth  arall  sydd  yn  eisiau ;  ac  y  mae 
aur  ac  arian  filoedd  wedi  eu  hoffrymu  at  y 
gwaith.'  '  lë,  fechgyn  bach,  ond  pa  le  y 
mae  arch  y  cyfamod  ?  pa  le  y  mae  y 
llechau  sanctaidd  ?  pa  le  y  mae  y  crochan 
aur  a'r  manna  ynddo  ?  pa  le  y  mae  y 
cerubiaid  ?  a  mwy  na'r  cwbl,  pa  le  y  mae 
y  Shecinah  ?  Yr  oedd  y  gogoniant  yn  yr 
hen  deml,  pa  le  y  mae  hwnw  yn  awr  ? 
Nid  oes  fodd  i  mi  beidio  wylo,  ac  fe  fuasech 
chwithau  yn  wylo  pe  gwelech  y  pethau  a 
welais  i.'     O  Arglwydd,  ai  dyna  fel  y  mae 


478 


Y   TADAU   METHODISTAIDD. 


gyda  ninau  yn  Nhgymru  y  dyddiau  hyn  ? 
Ai  digon  genym  gynulhadau  mawrion,  a'r 
pregethu  trefnus,  y  canu  celfydd,  a'r 
addurniadau  allanol  Ihosog  a  gwerthfawr  ? 
A  ydyw  y  gogoniant  yn  amlwg  ?  Gwelsom 
cyn  hyn  bethau  rhyfedd  ac  ofnadwy  ar 
Green  y  Bala  ;  ond  ai  nid  oes  lle  genym  i 
arswydo  rhag  ein  bod,  erbyn  hyn,  wedi 
ein  gadael  i  ni  ein  hunain,  a'n  Duw  yn 
ymguddio  ?"  A  ydoedd  Mr.  EHas  yn  am- 
lygu,  yn  y  sylwadau  uchod,  ryw  gymaint 
o'r  duedd  sydd  mewn  pobl  oedranus,  i 
dybio  fod  pob  peth  yn  cyflym  waethygu, 
nis  gwyddom  ;  ond  dangosant  mor  ghr  a'r 
haul  ei  fod  yn  sefyll  ar  dŵr  gwyhadwriaeth 
yn  ífyddlon,  ac  yn  rhybuddio  ei  gyd- 
wladwyr  gyda  phob  gonestrwydd. 

Adroddai  gweinidog  perthynol  i'r  Bed- 
yddwyr,  mai  un  o'r  pethau  mwyaf  grymus 
a  wrandawodd  erioed  oedd  cyfarchiad  Mr. 
EHas  mewn  "  seiat  pregethwyr,"  y  cafodd 
efe  fod  yn  bresenol  ynddi,  mewn  rhyw 
Sassiwn.  Cymerai  Mr.  EHas  olwg  brudd- 
aidd  iawn  ar  gyílwr  y  weinidogaeth  ar  y 
pryd,  ac  ofnai  rhag  i'r  pregethu  fyned  yn 
ddieffaith.  Dywedai  iddo  ef  fyned  un- 
waith  i  letya  i  dŷ  mawr  ;  yr  oedd  yr  hîn 
ar  y  pryd  yn  hynod  o  boeth ;  agorwyd 
drws  ystafeU  iddo ;  a'r  peth  cyntaf  a 
welodd  yn  mhen  peHaf  yr  ystafeU  ar  ei 
gyfer  oedd  tân  mawr  a  dysglaer.  Gwnaeth 
yr  olwg  ar  y  tân  ar  dywydd  mor  wresog 
iddo  deirnlo  mor  annghysurus,  fel  y  bu  agos 
iddo  droi  yn  ol  oddiar  y  trothwy.  Ond  i 
mewn  i'r  ystafeU  yr  aeth,  ac  erbyn  iddo 
fyned  yn  mlaen,  teimlodd  ar  unwaith  nad 
oedd  y  tân  mawr  yn  gwresogi  y  Ue  o  gwbh 
Ni  fedrai  ddeaU  y  dirgelwch,  ac  aeth  yn 
mlaen  yn  mheUach.  Yna,  darganfyddodd 
nad  oedd  yno  ond  Uun  tân  wedi  ei  wneu- 
thur  o  ryw  ddarpariaeth  o  pìwspìiorns.  Yr 
oedd  Uun  yr  eirias  yno,  ond  dim  gwres  ;  yr 
oedd  yno  ffurf  fflamau,  ond  nid  oedd  y 
fflamau  yn  Uosgi ;  ac  erbyn  edrych  yn 
fanylach  gwelai  fod  y  prif  gopyn  wedi 
dewis  y  Ue  fel  man  cyfleus  iddo  ef  i  wyho 
a  dal  ei  ysglyfaeth,  a'i  fod  eisioes  wedi 
dechreu  gwau  ei  rwydau  rhwng  y  tew- 
ynion,  ac  ar  draws  y  fflamau.  Oddiwrth 
y  gymhariaeth  hon  tynodd  Mr.  EHas  un 
o'r  darluniau  mwyaf  ofnadwy  o  bregethu 
diddylanwad,  ac  o  gynuUiadau  crefyddol 
heb  yr  Yspryd  Glân  ynddynt,  y  rhai  y 
byddai  y  diafol  yn  eu  defnyddio  i  rwydo  a 
dal  dynion,  cynuUiadau  a  fyddent  yn 
achles  i  lygredigaeth,  ac  nid  yn  foddion  i'w 
ladd.  Arswydai  rhag  i'w  bregethu  ef  a'i 
frodyr  oeddynt  yn  bresenol  fod  yn  ddim 


ond  ffurfiau  oerion,  heb  ganddynt  ond  Uun 
y  peth  oedd  yn  ngweinidogaeth  y  tadau. 
O'r  hoU  wylwyr  ffyddlon  a  fu  gan  Dduw 
ar  y  mur,  ni  fu  erioed  ffyddlonach  y  Parch. 
John  EHas. 

Meddianai  wroldeb  Uew  i  gario  aUan 
argyhoeddiadau  ei  gydwybod.  O  hyn, 
nodwn  un  engrhaifft  yn  unig.  Aethai 
Uong  yn  rhwym  i  Liverpool,  ac  yn  Uwyth- 
og  o  gotwm  a  dybaco,  yn  ddryUiau  ar  y 
creigiau  ger  Caergybi.  Golchwyd  cryn 
swm  o'r  nwyddau  hyn  i'r  lan  gan  y  môr,  a 
chan  yr  ystyriai  y  trigoHon  mai  eu  heiddo 
hwy  oedd  yspail  y  tònau,  ni  fuont  yn  ol  o 
wneyd  y  goreu  o'r  cyfleustra.  Yn  y  peth 
hwn  ni  ragorai  proffeswyr  crefydd  ar 
eraiU ;  a  daeth  cwyn  i  Gyfarfod  Misol 
Môn  fod  y  rhan  fwyaf  o'r  aelodau  yn 
Nghaergybi,  os  nad  yr  oU  o  honynt,  yn 
wir,  wedi  cyfranogi  o'r  yspail  annghyf- 
reithlon.  Anfonwyd  Mr.  EHas,  a  nifer  o 
frodyr  eraiU,  yno,  i  wneyd  ymchwiHad  i'r 
cyhuddiad,  gyda  Uawn  awdurdod  i  weith- 
redu  yn  y  modd  y  gwelent  yn  oreu.  Yno 
yr  aeth,  ac  wedi  ymchwil  cafodd  fod  pob 
aelod,  i  fesur  mwy  neu  lai,  yn  euog  o'r 
trosedd.  Mewn  canlyniad,  wedi  dangos 
iddynt  erchyUdra  eu  hymddygiad  yn  oleu 
ac  yn  nerthol,  efe  a  ddiarddelodd  yr  hoU 
eglwys,  yn  swyddogion  ac  yn  aelodau,  gan 
orchymyn  iddynt  fyned  aUan  ar  unwaith. 
Nid  oedd  nerth  ynddynt  hwythau i  anufudd- 
hau,  ac  aUan  yr  aeth  pawb.  Gwnaeth 
yntau  drefniadau  gyda  y  brodyr  eraiU  i 
ofalu  am  y  weinidogaeth  yno  am  fis.  Yn 
mysg  y  rhai  a  gawsent  eu  diarddel  yr  oedd 
Mr.  a  Mrs.  Jones,  gyda  pha  rai  yr  arferai 
letya.  Ond  y  noson  hono  nid  oedd  Meth- 
odist  yn  Nghaergybi  a  gymerai  Mr.  EHas 
i'w  dŷ.  Eithr  wedi  cyrhaedd  gartref, 
calon  Mr.  Jones  a'i  tarawodd,  ac  anfonodd 
ei  fab-yn-nghyfraith  yn  ol  i  edrych  am 
dano.  Cafodd  hwnw  ef  yn  eistedd  yn  y 
capel  wrtho  ei  hun.  Gofynodd  iddo  yn 
mha  le  y  bwriadai  letya  y  noswaith  hono. 
Atebodd  yntau  nas  gwyddai.  Dywedodd  y 
gẃr  ieuanc  wrtho  fod  ei  dad-yn-nghyfraith 
wedi  ei  anfon  i'w  gyrchu  i'w  lety  arferol. 
Ar  hyn  siriolodd  Mr.  EHas  trwyddo ;  a 
chwedi  cyrhaedd  y  tỳ  braidd  nad  oedd  ei 
letywyr  yn  fwy  caredig  nag  arfer,  gan  eu 
bod  yn  teimlo  ei  fod  wedi  gweithredu  yn 
hoUol  gydwybodol,  ac  wrth  wneyd  hyny 
wedi  gosod  trais  ar  ei  deimladau.  Yn 
mhen  tua  mis  derbyniwyd  yr  oU  yn  ol,  ar  eu 
cydnabyddiaeth  o'u  bai,  a'u  proffes  o  edif- 
eirwch  ;  a  rhoddodd  hyn  derfyn  ar  yspeiHo 
yr  hyn  a  gaffai  ei  daflu  i  fynu  gan  y  môr. 

Yr  oedd  o  ymddygiad  hynod  o  fonedd- 
igaidd.  Yn  y  tai  yn  mha  rai  y  lletyai 
cydnabyddai  y  gwasanaethyddion  yn  y 
modd  mwyaf  caredig.  Gwobrwyai  yr  ostler, 
a  phawb  fyddai  yn  gweini  arno.  Medrai 
droi  yn  mysg  boneddigion,  pan  ddeuai 
hyny  i'w  ran,  heb  golU  ei  hunan-barch,  na 
rhoddi  tramgwydd,  Adroddai  y  Parch. 
WilUam  Evans,  Tonyrefail,  am  dano,  ei 
fod  unwaith  ar  daith  yn  Sir  Forganwg,  ac 
yn  Uetya  yn  nhŷ  boneddwr  na  pherthynai 
i'r  Methodistiaid,  ond  oedd  yn  ŵr  gwir 
grefyddol.  Yr  oedd  y  boneddwr  wedi  ei 
ganlyn  o'r  naill  fan  i'r  llall  am  rai  dyddiau. 
\Vrth  ymadael,  dywedai  y  g\vr  bonheddig  : 
"  Mr.  EHas,  yr  wyf  wedi  bod  yn  eich 
cymdeithas  am  amryw  ddiwrnodau,  ac 
wedi  cael  lles  i'm  henaid  trwy  eich  pre- 
gethau,  eich  gweddîau,  a'ch  ymddiddanion, 
a  byddai  yn  dda  genyf  gael  dangos  i  chwi 
arwydd  bychan  o'm  parch."  Yna  agorai 
ei  law,  gan  ddangos  ei  llonaid  o  sovereigns, 
ac  ychwanegai :  "  A  wnewch  chwi  beidio 
digio  am  fy  mod  yn  cynyg  y  rhai  hyn  i 
chwi,  a'u  derbyn  yn  garedig  yn  yr  un 
yspryd  ag  y  maent  yn  cael  eu  rhoddi  ?  " 
Ebai  Mr.  EHas  yn  ol  :  "  Gyda  phob  dyl- 
edus  barch  i  chwi,  syr,  nis  gallaf  mewn  un 
modd  dderbyn  y  fath  swm  ;  ni  byddai  yn 
deilwng  ynof  fel  gweinidog  lesu  Grist  ; 
ond  er  mwyn  cydnabod  eich  haeUoni,  a 
dangos  fy  mod  yn  gwerthfawrogi  eich 
teimlad  da,  mi  a  gymeraf  un  bunt,  yn  y 
modd  mwyaf  diolchgar."  FeUy  y  bu ;  a 
darfu  i'r  gwrthodiad  ychwanegu  parch  y 
boneddwr  iddo. 

Ar  yr  un  pryd  nid  ydym  am  ei  osod 
aUan,  yn  y  cysyUtiad  o  arweinydd  mwy 
na  chysyUtiadau  eraiU,  fel  gẁr  perífaith  ; 
na,  "  EUas  yntau  oedd  ddyn,"  ac  fel  y 
cyfryw  yn  ddarostyngedig  i  wendidau. 
Un  o'r  cyfryw  ydoedd  ei  fod  yn  rhy  barod 
i  gymeryd  ei  dwyUo,  a'i  gamarwain,  gan 
rywrai  ffug-grefyddol,  y  rhai  a  ddygent 
gyhuddiadau  yn  erbyn  eu  brodyr.  Bu 
rhai  yn  Sir  Fflint  yn  euog  droiau  o  enyn 
ei  Hd  yn  erbyn  y  diniwed.  Deuent  ato, 
gan  ddangos  mawr  ofal  dros  burdeb  yr 
athrawiaeth,  a  chymerent  arnynt  ofidio 
oblegyd  fod  pregethwyr  enwog,  a  enwent, 
yn  cyfeiUorni  oddiwrth  y  ffydd.  Byddai 
yntau,  mewn  canlyniad,  yn  nghyfarfodydd 
preifat  y  Gymdeithasfa,  yn  ymosod  ar  y 
pregethwyr  hyny  yn  enbyd,  ac  yn  aml  yn 
gwbl  ddiachos.  Yn  wir,  y  diwrnod  cyn  yr 
anffawd  iddo  ar  ei  ffordd  i  bregethu  yn 
Nghymdeithasfa  y  Bala,  cludasai  rhywrai 
iddo  ddrygair  am   ei  frodyr,   ac    yr  oedd 


yntau  wedi  penderfynu  galw  y  brodyr 
hyny  i  gyfrif  yn  y  cyfarfod  preiìat,  fel  yr 
ystyriai  Mr.  John  Davies  y  ddamwain,  fel 
cyfryngiad  rhagluniaethol  i'w  atal.  Meddai 
Mr.  Davies  :  "  Yr  oedd  dau  \vr  o  Swydd 

wedi  bod  gydag  ef  y  diwrnod  cyn  i'r 

anffawd  hwn  ddygwydd,  yn  hysbysu  iddo 
fod  amryw  o  bregethwyr  y  sir  hono  yn 
gwyro  oddiwrth  athrawiaeth  y  Corph,  yr 
hyn  a  barodd  anesmwythdra  a  gofid  mawr 
i'w  feddwl.  Ond  fy  marn  i  ydyw,  ddarfod 
i'n  diweddar  gyfaiU  gael  ei  dwyUo  yn  gywil- 
yddus  y  tro  hwn  hefyd,  megys  y  cawsai 
lawer  gwaith  o'r  blaen,  gan  ddynion  yn 
ceisio  dyrchafu  eu  hunain  trwy  ddarostwng 
eraiU." 

Wedi  cael  ei  arwain  i  ddrwgdybio  ei 
frodyr,  nid  bob  amser  y  gwnelai  chwareu 
teg  â'u  syniadau.  Cyfeiria  Dr.  O.  Thomas 
ato  yn  nglyn  â  Chymdeithasfa  y  Bala,  yn 
y  flwyddyn  1835.  Yr  oedd  y  Parch.  John 
Jones,  Talsarn,  wedi  cael  odfa  nerthol  y 
prydnhawn  cyntaf  wrth  bregethu  ar  loan 
vi.  44.  Dyna  y  pryd  y  defnyddiodd  y 
gymhariaeth  am  y  Uyngesydd  yn  cael 
gorchymyn  gan  y  Uywodraeth  i  ddwyn  y 
llynges  adref  i  Loegr,  o  rywle  yn  Môr  y 
Canoldir.  "  'Does  neb  o  honoch  yn  dych- 
ymygu,"  meddai,  "  fod  y  Uywodraeth  yn 
dysgwyl  i'r  admiral  a'i  wŷr  gario  y  llongau 
ar  eu  cefnau.  Na,  yr  hyn  a  ddysgwyUr 
iddynt  yw  defnyddio  y  moddion  priodol  i 
gael  y  Uongau  adref;  codi  yr  angorau, 
Uedu  yr  hwyliau  i'r  gwynt,  cyfeirio  y 
Uongau  i'r  dwfr,  a  Uywio  yn  briodol,  gan 
adael  i'r  gwynt  a'r  hen  fôr  eu  cludo  i 
Loegr.  FeUy,  'mhobl  i,  y  mae  yr  Ar- 
glwydd  yn  yr  efengyl  yn  galw  arnoch 
chwithau  i  edifarhau,  ac  i  gredu,  ac  i  fyw 
yn  dduwiol.  Nid  yw  yn  dysgwyl  i  chwi 
wneuthur  hyny  yn  eich  nerth  eich  hunain. 
Na,  yr  hyn  y  mae  ef  yn  ddysgwyl  yw,  ar  i 
chwi  osod  eich  hunain  yn  y  ffurf  fwyaf 
fanteisiol  i'w  nerthoedd  anfeidrol  ef  weith- 
redu  arnoch.  Gwthia  dy  lestr  ar  fôr 
haeddiant  y  Gwaredwr  ;  cyfod  hwyl 
gweddi ;  Uywia  yn  deg  wrth  gwmpas  gair 
y  gwirionedd,  a  dysgwyl  yn  ffyddiog  am 
yr  awelon  nefol,  a  thi  a  gei  dy  hunan  ryw 
ddiwrnod  yn  yr  hafan  ddymunol.  '  Ond,' 
ebai  rhywun,  '  I)eth  fedra  i  wneyd  ?  Fedra 
i  ddim  credu.'  Fedri  di  ddim  darUen  ? 
Agor  y  Beibl,  tyn  dy  feddwl  i  gyfarfyddiad 
â'r  dystiolaeth  am  yr  lesu,  a  gofyn  am 
oleuni  yr  Yspryd  Glân.  '  Ond  fedra  i 
ddim  gweddío.'  Enaid  anwyl,  fedri  di 
dreio  ?  Fedri  di  roddi  dy  liniau  i  lawr  ? 
A  oes  cymal  yn  y  gUn  yna  ?     A  wneiff  o 

blygu  ?  Da  mhobl  i,  treiwch  yn  deg  am 
iachawdwriaeth.  Peidiwch  myned  i  uffern 
ar  eich  hunion,  boed  a  fyddo.  Yn  wirionedd 
i  ;  yr  wyf  fì  wedi  penderfynu  er  ys  blyn- 
yddoedd  nad  af  fi  ddim  yno  rhag  blaen. 
Mi  ymdrof  gryn  lawer  tua  gardd  Getìise- 
mane  ;  mi  roitndiaf  yn  aml  o  gwmpas  bryn 
Calfaria  ;  mi  dreiaf  orseddfainc  y  gras  bob 
dydd  o'm  bywyd.  Mi  fyddaf  yn  ddifai  i 
uffern  wedi  gwneyd  fy  ngoreu  y  ffordd 
yma  i  gyrhaedd  y  nefoedd.  Ond  bendig- 
edig  fyddo  Duw,  nid  y  ffordd  i  uffern  mo 
honi ;  y  mae  genym  bob  sicrwydd  mai 
dyma  y  ffordd  i'r  nefoedd."  Yr  oedd  y 
gynulleidfa  fawr  yn  ei  law,  ac  amenau 
filoedd  yn  esgyn  i  fynu  pan  y  gofynai  ar 
i'r  Arglwydd  enill  y  bobl  i  dreio  yn  deg 
am  eu  bywyd.  Yr  oedd  golwg  ryfedd  ar 
Mr.  Ebenezer  Richard  yngwrando.  Wylai 
fel  plentyn;  rhedai  y  dagrau  mawr  gloywon 
yn  ffrydiau  dros  ei  ruddiau,  ac  yr  oedd  ei 
amen  gynhes  yn  esgyn  i  fynu  cyfuwch  ag 
eiddo  neb. 

Ond  prin  yr  oedd  Mr.  Ehas  yn  ym- 
ddangos  fel  yn  cael  ei  foddio  ;  edrychai  yn 
hytrach  fel  pe  yn  methu  gwybod  beth  i'w 
feddwl  o'r  fath  athrawiaeth.  Yn  nghyf- 
arfod  y  pregethwyr  a'r  blaenoriaid,  am 
wyth  o'r  gloch  dranoeth,  y  pwnc  â  pha  un 
yr  ymdrinid  oedd,  gwaith  achubol  yr 
Yspryd  Glân.  Yn  y  man  cafodd  y  Parch. 
John  Jones  ei  alw  i  siarad.  Sylwai  yntau 
fod  Yspryd  Duw  yn  gweithredu  yn  gyson 
â  deddfau  naturiol  meddwl  dyn.  Pan  y 
bydd  arnom  ni  eisiau  newid  teimlad  rhyw- 
un,  tuag  at  unrhyw  beth,  yr  unig  ffordd  i 
wneyd  hyny  yw  trwy  newid  ei  feddwl  am 
dano  ;  cyflwyno  y  gwrthddrych  mewn 
gwedd  fyddo  yn  peri  iddo  synio  yn  wahanol 
ani  dano.  "  Yr  un  modd,"  meddai,  "  y 
mae  Yspryd  Duw  yn  gweithredu  er  cyf- 
newid  pechadur,  a'i  ddwyn  i  feddwl  yn 
fawr  am  lesu  Grist,  y  mae  yn  gollwng 
goleuni  newydd  i  mewn  i'w  feddwl.  Ÿ 
mae  yr  Yspryd  yn  deall  fod  cymaint  o 
ddrwg  mewn  pechod,  nad  oes  eisiau  ond 
i'r  dyn  ei  adnabod  yn  iawn,  er  dyfod  i'w 
gashau  ;  cymaint  o  berygl  mewn  cyflwr 
drwg,  fel  nad  oes  eisiau  ond  ei  weled,  er 
cynyrchu  pryder  am  gael  gwaredigaeth 
oddiwrtho;  cymaint  oaddasrwydd  agwerth 
a  gogoniant  yn  Mab  Duw  fel  Gwaredwr, 
fel  nad  oes  eisiau  oud  cael  golwg  arno,  er 
sugno  y  galon  ar  ei  ol,  ac  enill  y  meddwl  i 
ymddiried  ynddo." 

Can  gynted  ag  y  darfu  i  Mr.  John 
Jones  eistedd  dyma  Mr.  Elias  ar  ei  draed, 
ac  meddai  mewn  cyffro  :  "  Er  mwyn  pob 


peth,   frodyr  anwyl,  gochelwn  y  tir  hwn. 
Y  mae  tai  ein   cymydogion  yn  myned  ar 
dân,     ac     y     niae     rhai     o'r     gwreichion 
yn      disgyn      ar      ben      ein      tai      ninau. 
Peidiwn  byth  a  dychymygu  y  gwna  dim 
goleu,    pa    mor    gryf   bynag   yn    y   deall, 
gyfnewid  ansawdd  y  galon.     Am  a  wn  i, 
nad  oes  goleu  angel  yn  neall  y  diafol,  ond 
calon  cythraul  sydd  ganddo  wedi  y  cwbl." 
Llefarai  yn  gryf  ac  yn  nerthol ;  nid  oedd 
nemawrgwahaniaeth  rhyngddoef  ychwaith 
a'r  llefarwr  blaenorol,  ond  fod  y  ddau  yn 
edrych  ar  y  mater  o  wahanol   safleoedd  ;  , 
eithr  yr  oedd  wedi  coUi  ei  dymher,  ac  yn 
siarad  yn   llawer  rhy  gyffrous  a   gerwin. 
Darfu  i'w  eiriau  gynyrchu  teimlad  hynod 
o  anhapus  yn  y  cyfarfod.     Eithr  cyn  i  neb 
gael   cyfle   i   gynyg   ateb,   wele  y  Parch. 
Ebenezer    Richard    yn    codi,    ac    meddai 
mewn   dull   tra    awdurdodol :    "  Os   ydym 
am  gael  Yspryd  Duw  i  weithio  i'n  plith, 
rhaid  i  ni  ofalu  am  ein  hysprydoedd  ein 
hunain.      Y  mae  pob  terfysg  a  chynhwrf 
yn    groes    iawn    i'w    natur   ef,    ac    yn    ei 
anfoddloni  yn  fawr.      Un  hawdd  iawn  ei 
dychryn  yw  y  golomen.     Nid  oes  dim  yn 
blino   y    golomen    nefol  yn  fwy  na  chyn- 
enau,  gwynfydau,  ymrysonau,  a'r  pethau 
sydd  yn  tueddu  at   hyny.     Y  mae  zêl  yn 
werthfawr  iawn,  ond  fe  aiff  yn  gwbl  ddi- 
werth  yn  ngolwg  y  nefoedd  os  collwn  ni 
yr  iawn  yspryd.     '  Ni  wyddoch  o  ba  ys- 
pryd  yr  ydych,'   ebai'n   Harglwydd   wrth 
ryw  ddysgyblion  zêIog,   a    fynent    ddwyn 
tân  o'r  nef  i  ddifa  rhyw  rai  a  ymddygent 
yn  anngharedig  ato.      '  Fe  wnaeth   Elias 
felly.'      Do,    do,    ond  nid  yn  eich  yspryd 
chwi.     Twymno  dros  eu  Meistr  yr  oedd- 
ent    hwy  ;    ac  yr    oedd   yn   iawn    iddynt 
dwymno ;    nid    oedd    eu    teimlad    cynhes 
ato   mewn  un   modd   yn   annghymeradwy 
ganddo  ;  ond  yr  oedd  yn  gwgu  ar  yr  yspryd 
oedd  yn  rhoddi  y  cyfeiriad  i'w  heiddigedd. 
Rhaid  i  ninau  ofalu,  hyd  yn  nod  wrth  am- 
ddiffyn  gwirionedd  yr  efengyl,  na  byddom 
dan  Iywodraeth  unrhyw  yspryd  a  wna  ein 
holl    zêl   yn    annerbyniol    gan    y    Meistr 
mawr."      Teimlodd    pawb,    a    theimlodd 
Mr.   Elias  yn  ddiau,  fin  y  sylwadau,  ac  yr 
oedd    yn    ddigon   duwiol   a   gostyngedig  i 
oddef   y    cerydd.      Terfynodd    y    cyfarfod 
mewn    tangnefedd    hollol.      Ond  gwasan- 
aetha  yr  hanes  i  ddangos  nad  oedd   Mr. 
Elias    heb   ei   ddiffygion  fel  arweinydd    y 
Cyfundeb. 

Efallai  hefyd  y  tueddai  weithiau  at  dra- 
awdurdod.  Braidd  nad  oedd  yn  myned  y 
tuhwnt  i'w  hawl,  pan  yn  anfon  Ilythyr  at 

eglwys  Jewin  Crescent,  Llundain,  yn  gorch- 
ymyn  diarddel  y  rhai  oeddent  wedi  anfon 
deiseb  o  blaid  Rhyddfreiniad  y  Pabyddion. 
Rhaid  addef,  ar  yr  un  pryd,  fod  y 
llythyr  hwn  wedi  cael  ei  gamesbonio  yn 
enbyd,  Er  fod  Mr.  Elias  yn  gryf  yn 
erbyn  i'r  Pabyddion  gael  cyflawn  freintiau 
dinasyddion,  a'i  fod  yn  edrych  ar  Fesur  y 
Rhyddfreiniad  fel  cam  tuag  at  osod  Pab- 
yddiaeth  yn  oruchaf  yn  Mhrydain  dra- 
chefn,  eto,  nid  deisebu  o  blaid  y  Mesur 
hwn  oedd  trosedd  y  rhai  gafodd  eu  di- 
arddel,  ond  gwneyd  hyny  yn  enw  yr 
eglwys,  pan  na  wyddai  yr  eglwys  am  y 
peth  o  gwbl.  Yr  oedd  yn  eglwys  Jewin 
Crescent  ar  y  pryd  amryw  ddynion  ieuainc 
yn  meddu  talent,  yn  fioff  o  lenyddiaeth, 
ond  yn  wylltion  eu  syniadau,  a'u  zêl  dros 
yr  hyn  a  ystyrient  hwy  yn  rhyddid  yn 
fynych  yn  rhedeg  i  ffwrdd  â  hwy.  Cyfar- 
fyddodd  y  rhai  hyn,  ac  yn  enw  eglwys  y 
Methodistiaid  yn  Llundain,  anfonasant 
ddeiseb  o  blaid  Rhyddfreiniad  y  Pabydd- 
ion.  Dyma  y  cwestiwn  oedd  ar  y  pryd  yn 
cynhyrfu  y  wlad  ;  teimlai  y  Protestaniaid, 
fel  rheol,  yn  gryf  yn  ei  erbyn,  nid  oblegyd 
yr  amheuent  ei  degwch  ynddo  ei  hun,  ond 
am  yr  ofnent  y  canlyniadau ;  a  phan 
wnaed  yn  hysbys  ddarfod  i'r  Methodistiaid 
Cymreig  yn  Llundain  ddeisebu  o'i  blaid, 
aeth  yn  gyflfro  cyffredinol.  Daeth  hyn  i 
sylw  Mr.  Elias  wrth  ddarllen  hanes 
gweithrediadau  Tŷ  y  Cyffredin.  Mynodd 
wneyd  ymchwiliad  i'r  mater  ar  unwaith  ; 
ac  wedi  cael  allan  fod  rhywrai  wedi  bod 
yn  euog  o  dwyll,  ac  wedi  ffugio  enw 
eglwys  berthynol  i'r  Methodistiaid  Calfin- 
aidd  wrth  bapyrlen  nas  gwyddai  yr  eglwys 
hono  am  ei  fodolaeth,  gorchymynodd  fod 
y  cyfryw  i  gael  eu  diarddel.  GeiII  gwa- 
hanol  farnau  fodoli  am  y  priodoldeb  o 
ddiarddel  y  dynion  ieuainc  a  nodwyd,  ond 
eu  bod  i'w  beio  yn  fawr  sydd  anilwg.  Os 
darfu  i  fawr  zêl  Mr.  Elias  ei  arwain  ar 
gyfeiliorn  yn  y  mater,  gwelir  hyny,  nid  yn 
gymaint  yn  y  diarddeliad,  ond  yn  y  ffaith 
ei  fod  ef  yn  gorchymyn  hyny,  ac  felly  yn 
cymeryd  arno  ei  hunan  awdurdod  sydd  yn 
eiddo  y  Gymdeithasfa,  neu  y  Cyfarfod 
Misol,  ac  nad  y  w  yn  perthyn  yn  ol  y  cyfan- 
soddiad  Methodistaidd  i  unrhyw  weinidog 
unigol. 

Efallai  y  gellid  dod  o  hyd  i  ffaeleddau 
eraill  yn  Mr.  Elias  fel  arweinydd  y  Cyfun- 
deb,  ond  pa  ddyben  yw  ychwanegu  ?  Yr 
ydym  wedi  cofnodi  y  rhai  blaenorol  er 
mwyn  tegwch  hanesyddol,  a  rhag  i  neb 
dybio   ein   bod   yn   ceisio    portreadu    bod 

perffaith.  Ar  yr  un  pryd,  rhaid  addef  ei 
fod  yn  arweinydd  tra  rhagorol ;  yn  graff  ei 
Iygad,  yn  gyflym  ei  ganfyddiad,  yn  wrol 
ei  yspryd,  yn  fawr  ei  zêl  a'i  ymrodd- 
iad,  ac  yn  barod  i  aberthu  pob  peth 
er  mwyn  Crist.  Nid  oedd  ei  feiau  ond 
brychau  ar  wyneb  yr  haul.  Edrych- 
ent  yn  fwy  oblegyd  dysgleirdeb  ei  ragor- 
iaethau. 

ELIAS    FEL    YMNEILLDUWR. 

Yn  nechreu  ei  oes  weinidogaethol  ych- 
ydig  o  barch  a  feddai  Mr.  Elias  i'r  Eglwys 
Sefydledig.  Gwelai  ei  chlerigwyr,  lawer 
o  honynt,  yn  anfoesol  eu  bucheddau,  yn 
ddifater  am  gyflawni  dyledswyddau  eu 
swydd,  ac  yn  Ilawn  o  yspryd  erlid  y  rhai 
a  geisient  foesoli  y  wlad  ;  ac  o'r  herwydd 
condemniai  hwy  yn  fynych  yn  gyhoeddus 
mewn  ymadroddion  Ilymion.  Dywedir 
iddo  weithiau,  oblegyd  hyn,  beri  teimlad  i 
Mr.  Charles.  Gwedi  iddo,  mewn  Cym- 
deithasfa  yn  y  Bala,  alw  gweinidogion  yr 
Eglwys  yn  gwn  mudion,  &c.,  ysgrifenodd 
Mr.  Charles  Iythyr  cryf  ato,  yn  ymliw 
âg  ef  oblegyd  gerwinder  ei  iaith.  Nis 
gwyddom  â  pha  eiriau  yr  atebwyd  ef  gan 
Mr.  Ehas,  ond  credwn  iddo  dderbyn  y 
cerydd  mewn  yspryd  Cristionogol,  oblegyd 
yr  oedd  ei  barch  i  Mr.  Charles  yn  ddi- 
derfyn.  Ar  yr  un  pryd,  am  faith  flynydd- 
oedd,  nid  oedd  nemawr  cyfathrach  rhyngddo 
â'r  clerigwyr  ;  casaent  hwy  ef,  a  chon- 
demniai  yntau  hwythau. 

Ond  teg  cyfaddef  ddarfod  i  gyfnewidiad 
hollol  gymeryd  lle  yn  ei  syniadau,  a'i 
deimlad,  yn  mlynyddoedd  olaf  ei  oes. 
Daeth  i  deimlo  yn  garedig  at  yr  Eglwys, 
a  thalai  ei  gweinidogion  iddo  yntau  barch 
yn  ymylu  ar  addohad.  Am  hyn  yr  oedd 
amryw  resymau.  Un  oedd,  iddo  ddyfod 
i  gysylltiad  â  nifer  o  glerigwyr  efengylaidd 
eu  syniadau,  yn  arwain  buchedd  deilwng, 
ac  yn  pregethu  yn  effeithiol.  Cyfarfyddai 
â'r  rhai  hyn  ar  esgynlawr  cyfarfodydd  y 
Feibl  Gymdeithas,  ac  ar  achlysuron  eraill, 
Mewn  canlyniad,  magwyd  gobaith  ynddo 
y  byddai  i'r  Eglwys  gael  ei  lefeinio  â 
gweinidogaeth  y  dynion  hyn,  ac  y  deuai 
eto  yn  allu  ysprydol  cryf.  Gwylient  hwy- 
thau  ar  bob  cyfleustra  i'w  anrhydeddu  ef, 
gan  y  mawrygent  ei  dalent,  ei  allu  areith- 
yddol  dihafal,  a  thanbeidrwydd  ei  zêl. 
Ond  efallai  mai  y  prif  foddion  mewn  dwyn 
y  cyfnewidiad  hwn  o  gwmpas  oedd  pasio 
Deddf  Rhyddfreiniad  y  Pabyddion,  yn  y 
flwyddyn  1829.  Nid  oedd  dim  a  ofnai 
Mr.   Ehas  fel  Pabyddiaeth.     Darllenasai 

am  ei  chreulonderau  a'i  herledigaethau  ; 
am  ei  gwaith  yn  cadw  y  Beibl  oddiwrth  y 
bobl  gyffredin,  yn  gwerthu  maddeuant 
pechodau  am  arian,  ac  yn  aberthu  saint  y 
Goruchaf.  Credai  mai  yr  un  oedd  y 
grefydd  Babaidd  o  hyd,  nad  oedd  wedi 
newid  dim  ar  ei  natur,  ac  yr  ail-gyneuai 
dânau  Smithfield  drachefn,  pe  y  rhoddid 
iddi  yr  awdurdod  a'r  cyfleustra.  Felly,  yr 
oedd  caniatau  breintiau  dinesig  i'r  Pab- 
yddion,  yn  ei  olwg  ef,  yn  drosedd  yn  erbyn 
Crist,  ac  yn  gam  tuag  at  osod  y  Pab 
mewn  awdurdod  yn  Mhrydain  eto.  Nid 
rhyfedd  felly  ei  fod  wedi  cyffroi  trwyddo 
wrth  weled  Uawer  o'r  Ymneillduwyr  yn 
bleidgar  i'r  Ddeddf.  A  rywsut,  arwein- 
iwyd  ef  i  gredu  mai  yr  unig  wrthglawdd 
eíîeithiol  yn  erbyn  Pabyddiaeth  oedd  yr 
Eglwys  Sefydledig,  a  thybiai  mai  y  ffordd 
i  gadw  gwirionedd  yr  efengyl  yn  y  wlad 
oedd  trwy  gryfhau  yr  Eglwys.  Derbyniai 
y  Record,  newyddiadur  Eglwysyddol,  yn 
gyson,  ac  ar  y  cyfan  cymeradwyai  ei 
syniadau.  Ffurfiodd  freuddwyd  dysglaer 
am  yr  Eglwys  Sefydledig  wedi  ail  feddianu 
ei  safle  gyntefig,  yn  ffyddlon  i'r  efengyl, 
gyda  ei  hesgobion  a'i  chlerigwyr  oll  yn 
llafurio  yn  egniol  o  blaid  y  íîydd  a  rodded 
unwaith  i'r  saint. 

Ond  pan  ar  ei  wely  angau,  torwyd  ar  ei 
freuddwyd  gan  gyfodiad  Puseyaeth  yn 
Rhydychain.  Parodd  hyn  iddo  drallod 
anaele,  oblegyd  gwelai  y  gwrthglawdd 
tybiedig  yn  erbyn  Pabyddiaeth,  mewn 
perygl  o  fyned  yn  Babyddol  ei  hun. 
Meddai :  "  Y  mae  y  Puseyaid  yn  sicr  o 
wneyd  drwg  !  Duw  yn  unig  a  \vyr  beth 
fydd  diwedd  y  pethau  hyn."  A  phe  buasai 
wedi  cael  byw  i  weled  defodaeth  eithafol 
ein  dyddiau  ni ;  y  gyíîesgell  eto  wedi  cael 
lle  oddifewn  i  furiau  yr  Eglwys,  pregethu 
Crist  wedi  myned  yn  ddisylw  ac  arogl- 
darthu  wedi  cymeryd  ei  le,  yr  offeiriad 
gweinyddol  yn  honi  ei  fod  yn  y  cymun 
bendigaid  yn  ofifrymu  gwir  gorph  ein 
Harglwydd,  a  llawer  o  Eglwyswyr  yn 
awyddu  am  gyfathrach  agosach  â  Rhufain, 
ac  am  gael  eu  hurddau  wedi  eu  cyhoeddi 
yn  gyfreithlon  gan  y  Pab  ;  pe  buasai  Mr. 
Elias,  meddwn,  wedi  cael  byw  i  weled 
y  pethau  hyn,  buasai  ei  holl  gydym- 
deimlad  â'r  Eglwys  Sefydledig  o  angen- 
rheidrwydd  wedi  darfod,  ac  y  mae  yn  sicr 
genym  y  buasai  ei  zêl  dros  Ymneillduaeth 
yn  cyneu  yn  fílam.  Nid  gwleidyddwr 
oedd  efe,  ond  gweinidog  i  Grist,  ac 
o'r  safbwynt  hwnw  yr  edrychai  ar  bob 
peth. 


DYDDIAU    DIWEDDAF    ELIAS. 

Y  tro  diweddaf  y  bu  Mr.  Elias  yn  y 
Deheudir  oedd  yn  Nghymdeithasfa  Aber- 
ystwyth,  yn  y  flwyddyn  1837,  ychydig  ar 
ol  marwolaeth  ei  hoff  gyfaiU,  Ebenezer 
Richard.  Yr  oedd  Sir  Aberteifi  mewn 
dwfn  alar,  a'i  deimladau  yntau  yn  dra 
drylliog.  Treuliwyd  un  cyfarfod  ar  ei 
hyd  mewn  ymddiddan  am  symudiad  Mr. 
Richard.  Meddai  Mr.  Elias  :  "  Fe  dor- 
wyd  aelod  yn  agos  i'r  galon  yma  ;  dylai 
fod  galar  mawr,  a  theimlad  dwys,  yn  Sir 
Aberteifi,  canys  yr  ydym  ni  yn  Sir  Fôn 
draw,  megys  yn  mlaen  y  bysedd,  yn 
teimlo  yr  archoll  yn  fawr.  Na  ddigalon- 
wch,  fy  mrodyr,  er  hyny ;  er  i'r  dewraf  yn 
y  sir  syrthio,  nid  oes  achos  i'r  gwaith 
sefyll.  ünd  na  fydded  i  neb  o  honoch 
ymgais  at  lanw  ei  le  mawr  ef,  na  cheisio 
treiglo  y  maen  a  allasai  efe  ei  dreiglo  ei 
hun  ;  ond  ewch  i  gyd  gyda'ch  gilydd  at  y 
gwaith  ;  yna  chwi  a  ewch  yn  mlaen  eto,  a 
chewch  bresenoldeb  y  Pen-bugail  gyda 
chwi." 

Bu  Mr.  Elias  yn  bur  glaf  yn  nechreu  y 
flwyddyn  1839,  ac  yn  garcharor  i'w  dỳ 
am  tua  phedwar  mis.  Ei  afiechyd  oedd 
enyniad  ar  un  o'r  arenau,  ac  ystyrid  ei 
gyflwr  yn  ddifrifol ;  ond  gwellhaodd  fel 
ag  i  allu  myned  i  Gymdeithasfa  y  Bala. 
Gwael  hefyd  y  teimlai  tua  dechreu  y 
flwyddyn  ganlynol,  1840;  ond  gyda  dyfod- 
iad  y  Gwanwyn  cryfhaodd  yn  ddirfawr, 
pregethai  gyda  ei  holl  yni  cyntefig,  a  bu 
yn  bresenol  yn  Nghymdeithasfaoedd  Llan- 
erchymedd,  y  Bala,  a  Dolgellau.  Bernir 
mai  yn  Llanerchymedd  y  cydiodd  yr 
oerfel  yn  ei  droed,  yr  hyn  yn  y  diwedd  a 
fu  yn  foddion  ei  angau.  Cymdeithasfa 
Dolgellau,  a  gynhelid  Hydref  21,  22,  oedd 
y  diweddaf  iddo.  Aethai  yno  yn  bur 
gythryblus  ei  feddwl,  gan  fod  rhywrai 
wedi  peri  iddo  gredu  fod  ymadawiad  oddi- 
wrth  y  ffydd  yn  cymeryd  Ile  yn  mysg  y 
pregethwyr  ieuainc,  a  dywedodd  bethau 
llym  a  chaled  iawn  yn  nghyfarfod  y  pre- 
gethwyr.  Ond  cafodd  ymwared  mawr  i'w 
feddwl  yn  y  Gymdeithasfa.  Clywodd  ddau 
o'r  rhai  a  gyhuddid  yn  pregethu,  sef  Mr. 
Jones,  Talsarn,  a  Mr.  Hughes,  Liverpool, 
ac  yr  oedd  yr  athrawiaeth  a  draethent 
wrth  fodd  ei  galon.  Meddai  yn  y  seiat 
breifat  dranoeth  :  "  Ond  i'r  ddau  wirion- 
edd  oedd  yn  y  pregethau  neithiwr  ac 
echnos,  sef,  Crist  lesu  wedi  dyfod  i'r  byd  i 
gadw  pechaduriaid,  ac  Yspryd  Crist  yn 
gweithio  ynom  bob  tueddiad  at  yr  hyn 
sydd  dda  a  sanctaidd  ;  ond  i'r  ddau  wir- 

ionedd  hyn  gael  eu  cadw  yn  fyw  yn  ein 
profiadau,  a'u  codi  i  fynu  yn  uchel  yn  y 
weinidogaeth,  nid  rhaid  i  ni  anobeithio,  er 
fod  uífern  yn  ein  herbyn,  am  fuddugoliaeth 
Iwyr  yn  y  man.  Yr  wyf  yn  teimlo  y  gallaf 
fyned  i'r  glyn,  ar  ol  S^siwn  Dolgellau,  yn 
fwy  tawel  fy  meddwl  ani  yr  achos  mawr." 
Ac  fel  y  darfu  i  ni  nodi,  dyma  y  Gymdeith- 
asfa  olaf  y  bu  ynddi  byth. 

Tua  diwedd  y  flwyddyn  1840  dechreuodd 
deimlo  ychydig  boen  yn  mawd  ei  droed. 
Dywedai  wrth  gyfaill  :  "  Yr  wyf  yn  teimlo 
can  iached,  can  gryfed,  a  chan  fywioced 
ag  y  teimlais  erioed  ;  ond  y  mae  rhywbeth 
yn  mawd  fy  nhroed  ;  a  phwy  ŵyr  nad 
angau  sydd  yn  dechreu  gweithio  yn  y  fan 
yna."  Á  gwir  ddywedodd  ;  angau  ydoedd. 
Yn  fuan,  cafodd  ei  gaethiwo  i'w  àf,  ac  am 
beth  amser  dyoddefai  boenau  arteithiol. 
Mewn  llythyr  a  ysgrifenodd  ddechreu 
Mawrth,  1841,  dywed  :  "  Nid  ydwyf  eto 
yn  deall  beth  a  ddaw  o  hono  (yr  afiechyd). 
Ond  yr  wyf  yn  dawel ;  gwnaed  yr  Arglwydd 
yr  hyn  sydd  dda  yn  ei  olwg  ef.  Os  gwna 
fy  ngadael  yn  hir  mewn  poen,  bydded  iddo 
fy  nerthu  i  ddyoddef  yn  dawel.  Nid  wyf 
yn  teimlo  rhyw  fraw  mawr  wrth  feddwl 
am  angau  ;  '  Mi  a  wn  i  bwy  y  credais.' 
Pe  bawn,  wrth  gael  aros  ychydig  yn  y 
cnawd,  yn  cael  bod  o  ryw  ddefnydd  gydag 
achos  Duw,  carwn  gael  adferiad  dros 
ychydig  eto,"  Nid  hir  y  bu  cyn  deall  nad 
oedd  adferiad  iddo.  Ceisiai  un  brawd  ei 
berswadio  y  byddai  i'w  droed  wella  yn  fuan. 
"  Na,"ebai,  "  angau  syddyma  yngweithio." 
Wrth  glywed  hyn,  dywedai  ei  briod  ei  fod 
yn  ei  digaloni  hi  yn  fawr.  Meddai  yntau 
yn  ol :  "  Welwch  chwi  mor  dirion  yw  yr 
Arglwydd,  yn  anfon  angau  i  ddechreu 
gweithio  yn  y  droed,  y  man  pellaf  o 
eisteddle  y  bywyd,  pan  y  gallasai  ei  anfon 
i'r  pen,  neu  i'r  galon  rhag  blaen,  i  beri 
marwolaeth  megys  ar  un  ergyd  ;  fel  hyn 
datodir  y  cwlwm  rhyngom  yn  raddol,  a 
datodir  finau  yn  raddol  oddiwrth  y  ddaear." 

Nis  gallai  fod  yn  segur  hyd  yn  nod  yn 
ei  selni,  ac  yn  yr  adeg  yma  yr  ysgrifenodd 
yr  Hunan-gofiant,  at  ba  un  yr  ydym 
droiau  wedi  cyfeirio,  ac  o'r  hwn  yr  ydym 
wedi  difynu  yn  helaeth.  Teimlwn  ein 
hun  dan  rwymau  i  osod  i  mewn  y  paragraff 
diweddaf  ynddo :  "  Ysgrifenais  yr  hyn 
sydd  yn  y  tudalenau  blaenorol,  yn  cynwys 
ychydig  o  hanes  fy  mywyd  o'm  mebyd 
hyd  yn  hyn  (yn  awr  yn  67  oed),  a  daioni 
rhyfeddol  yr  Arglwydd  tuag  ataf,  yn  nghyd 
a'm  golygiad  ar  ei  waith  yn  mysg  y  Meth- 
odistiaid  Calfinaidd — ysgrifenais  y  pethau 


hyn  yn  ystafell  cystudd,  heb  wybod  nad 
yn  rhosydd  Moab,  ar  lan  yr  lorddonen,  yr 
ydwyf.  Mewn  gofid  a  thrwy  anhawsder 
mawr  yrysgrifenais,ychydiglinellau  yn  awr 
a  phryd  arall,  fel  y  gallwn,  gan  fy  ystyried 
fy  hun  yn  ysgrifenu  pob  Ilinell  yn  ngwydd 
Duw  ;  ac,  efallai,  yn  ysgrifenu  yr  hyn  a 
ddarllenir  pan  y  byddaf  fi  yn  ddystaw 
yn  y  bedd  !  Nid  oedd  genyf  ddim  i'w 
ddywedyd  am  danaf  fy  hun,  heblaw  am  fy 
mhechadurusrwydd,  fy  ngwaeledd,  a'm 
trueni  mawr ;  ond  byddai  yn  dda  genyf 
fedru  dywedyd  yn  uchel  ac  yn  eglur  iawn 
am  ddaioni,  trugaredd,  a  gras  Duw,  tuag 
ataf  fi,  yr  annheilyngaf !  Dyma  y  tlawd 
a  godwyd  o'r  Ilwch  !  dyma  yr  anghenus  a 
ddyrchafwyd  o'r  domen,  ac  a  osodwyd  i 
eistedd  gyda  phendefigion  pobl  Dduw  1 
Os  gwnaed  rhyw  leshad  trwy  fy  llafur 
ammherffaith  iawn,  Duw  yn  ei  ras  yn  unig 
a  wnaeth  hyny  ;  efe  biau  y  gogoniant  i 
gyd !  Nid  ydwyf  fi,  ac  nid  oeddwn  i, 
ddim.  Yn  y  dydd  y  datguddia  Duw  y 
dirgelion,  gwelir  hyny  yn  eglur.  Os  cym- 
erodd  Duw  fi  yn  offeryn  yn  ei  law  i  ddwyn 
rhyw  bechadur,  neu  bechaduriaid,  at  y 
Gwaredwr,  yr  oedd,  ac  y  mae  hyny,  yn 
fraint  annhraethol  fawr  !  A  bydd  yn  or- 
foledd  i  mi  yn  nydd  Crist,  na  redais  yn 
ofer,  ac  na  chymerais  boen  yn  ofer.  Ond 
pe  buaswn  yn  llwyddo  i  gael  miloedd  at 
y  Methodistiaid  Calfinaidd,  heb  iddynt 
ddyfod  at  Grist,  ni  byddai  hyny  ond  gwag 
a  diwertìi   gerbron   gorscdd   Crist  !      Llosgi 

Y  GWAITH,  a'r  PREGETHWR  YN  CAEL 
COLLED  !  " 

Yn  raddol  disgynai  Mr.  Elias  i  lawr  i'r 
glyn,  gan  ddyoddef  poen  corphorol  dirfawr, 
ond  a'i  enaid  yn  Ilawn  o  orfoledd  yr  iach- 
awdwriaeth,  Dywedai  wrth  y  Parch.  H. 
Griffith,  rheithor  Llanddrygan,  yr  hwn  a 
ddaethai  i  ymweled  âg  ef,  ac  â'r  hwn  yr 
oedd  yn  dra  chyfeillgar  :  "  Yr  wyf  mor 
ddedwydd  fy  meddwl  ag  y  dichon  i  ddyn 
fod  o  dan  y  fath  boen  ;  nid  oes  un  cwmwl 
rhwng  fy  enaid  a'm  Duw  ;  y  mae  y  cysuron 
yr  arferwn  eu  mwynhau  yn  moddion  gras, 
ac  yn  y  weinidogaeth,  yn  dylifo  eto  i  fy 
enaid  ;  íe,  y  maent  weithiau  yn  gryfach  ac 
yn  fwy  bywiog  eu  heffeithiau  yn  awr  nag 
y  buont  erioed  o'r  blaen."  Erbyn  dechreu 
mis  Mehefin,  yr  oedd  yn  amlwg  ei  fod  yn 
suddo  yn  gyflym,  a  thuag  un-ar-ddeg  o'r 
gloch  nos  Fawrth,  Mehefin  8,  1841,  yn 
hollol  dawel,  heb  ruddfaniad  nac  ochenaid, 
efe  a  hunodd  yn  yr  lesu,  yn  un  mis  dros 
saith-a-thriugain  mlwydd  oed, 

Mewn   amser   annghredadwy   o   fyr,    a 

chymeryd  i  ystyriaeth  nad  oedd  y  gwefr- 
hysbysydd  mewn   arferiad  y  pryd  hwnw, 
treiddiodd  y  newydd  trwy  Gymru  fod  Mr. 
Elias  wedi  marw,  a  chynyrchodd  dristwch 
diíìfuant  a  chyfFredinol.     Cafodd  ei  gladdu 
yn  Llanfaes,   ger   Beaumaris,  yn  unol  a'i 
ddymuniad  ei  hun,  am  mai  yno  y  gosod- 
asid  gweddilHon  ei  hen  gyfaill,  Mr,  Lloyd,  i 
orwedd.     A   dyma  yr  angladd  rhyfeddaf  a 
fu  yn  Môn  erioed,  oddiar  y  dydd  y  cododd 
yr  ynys  ei  phen  allan   o'r  dwfr.      Rhoed 
cyrph  pendefigion  i  orwedd  yn  naear  Môn, 
y  rhai  a  fuasent  yn  fawr  eu  dylanwad  yn 
eu  dydd  ;  ond  ni  fu  arwyl  yr  un  o  honynt 
i'w  gymharu  âg  eiddo  Mr.  Elias,  parthed 
dwysder  galar,  teimlad  o  golled,  a  IHosog- 
rwydd  cynuUiad.      Cymerodd   y  gladded- 
igaeth  le  dydd  Mawrth,  Mehefìn  i^fed,  ac 
yn    aníîodus,    cynheHd    Cymdeithasfa     y 
Bala   yr   un   pryd,    yr   hyn    a    rwystrodd 
amrai  o  brif  weinidogion  y  Cyfundeb  i  fod 
yn  bresenol.     Y  nos  o'r  blaen  pregethodd 
y  Parch.  W.  Roberts,  Amlwch,  yn  nghapel 
Llangefni,  oddiar  2  Bren.  n.  11-14,  i  dyrfa 
liosog  o"  alarwyr.     Ar  y  terfyn,  rhoddwyd 
penill  allan,  ond  methwyd  canu,  a  thorodd 
pawb  i  wylo  dros  y  Ile.     Boreu  dranoeth, 
cychwynwyd- am    Lanfaes,    pellder  o  tua 
phedair-milldir-ar-ddeg.      Yr  oedd  y  dorf 
yn  fawr  pan  yn  cychwyn  o  Langefni,  gan 
gynwys  offeiriaid,  meddygon,  gweinidogion 
yr  efengyl  perthynol  i  bob  enwad,  ugeiniau 
o  gerbydau,  lliaws  ar  feirch,  a  gwŷr  traed 
lawer.     Wrth  fyned  yn  y  blaen,  chwyddai 
yr  orymdaith,  ac  erbyn  agoshau  at  Beau- 
maris,  yr  oedd  yn  cynwys  tua  deng  mil  o 
bobl    o  leiaf.      Ychydig  o   waith  a  fu  yn 
Môn  y  diwrnod  hwnw.     Y  rhai  nad  oedd- 
ent  wedi  ymuno  yn  y  cynhebrwng  a  dyrent 
i  ochr  y  fîordd  i'w  weled  yn  pasio  ;  safai  y 
bobl   yno   fel   rhai   wedi   synu   arnynt,    a 
thywalltent    ddagrau    lawer.      Yn    eglwys 
Llanfaes,  darllenwyd  y  gwasanaeth  claddu 
gan    y    Parch.    H.    Grifíìth,    Llanddryg- 
an,    a    chynorthwyid    ef    gan    y    Parch. 
H.   Jones,    rheithor    Llanfaes.      Yna,   yn 
nghanol  arwyddion   o   alar  dwys,    rhodd- 
wyd     corph      marwoi      y     Parch.     John 
Elias     i     orwedd     yn     y     beddrod.       Y 
nos     hono    pregethodd     y     Parch     John 
FouIkes,    Abergele,    yn    nghapel     Beau- 
maris,    i   gynulleidfa    fawr,    oddiar    Heb. 
xiii.  7. 

Ar  fedd  Mr.  EHas,  yn  Llanfaes,  cyf- 
odwyd  cofgolofn  hardd,  ac  yn  argraff- 
edig  arni  y  geiriau  canlynol,  o  gyfan- 
soddiad  y  Parch.  Thomas  PhiIHps,  D.D., 
Henffordd  : — 


YMA  Y  RHODDWYD  I  ORWEDD, 

AR   EI   DDYMÜNIAD   EI   HUN, 
GWEDDILLION    MARWOIi 

Y  DiwEDDAR   Barchedig  John   Elias, 

GYNT    O   LANGEFNI,   YN   Y   SIB   HON, 

Yr  hwn,  dros  y  tymhor  maith  0  saith-mlynedd-a- 

deugain, 
A  lafuriodd  gyda   diwydrwydd   a  llwyddiant  an- 

arferol 
Fel  gweinidog  yr  efengyl, 

Yn  Nghyfundeb  y  Trefnyddion  Calfinaidd  Cymreig. 
Yr  oedd  yn  Gristion  o'r  radd  uclielaf — 
Mewn  íîydd,  myfyrdod,  a  gweddi,  yn  rhodio  gyda 

Duw — 
Yn  Israeliad  yn  wir,  yn  yr  hwn  nid  oedd  dwyll. 
Yn  mhob  sefyllfa  yn  ostyngedig, 
A  tHuag  at  ei  holl  berthynasau  a'i  gyfeilliou 
Yn  serchiadol,  hynaws,  a  íîyddlon. 
Wedi   ei   gynysgaethu   â  grasusau   a   doniau   an- 

nghyffredinol, 
Yr  oedd  yn  mhlith  ei  gydwladwyr 

Y  Pebgethwr  mwyaf  çoblogaidd  yn  ei  ddydd. 
Canlynwyd  ef  trwy  ei  oes  gan  dyrfaoedd  lliosog, 
Ac  yn  ei  weinidogaeth  gyson,  yn  gystal  ag  yn 

Y  Gymdeithasfa  fawr, 
Ei  brif  destun  ydoedd, 

"  lesu  Grist,  a  hwnw  wedi  ei  groeshoelio." 

Sefydliadaa  cyhoeddus 

Er  Uedaenu  Eeiblau  ac  anfon  Cenhadau 

I  Wledydd  Tramor, 

Ac  er  helaethu  gwybodaeth,  sobrwydd,  a  chrefydd, 

Yn  Mhrydain  Pawr  a'r  Iwerddon, 

A  gawsant  ynddo  ef 

DdadleuY/r  hyawdl  a  nerthol. 

Ond  ei  brif  ragoriaeth  oedd 

Dylanwad  sanctaidd  ei  yspryd  a'i  gymeriad, 

Pa  le  bynag  y  deuai. 

Yu  zÊlog  dros  wirionedd  mewn  athrawiaeth, 

A  pburdeb  mewn  dysgyblaeth, 

Efe  a  ymdrechodd  hardd-deg  ymdrech  y  íîydd, 

Heb  geisio  ei  anrhydedd  ei  hun,  ond 

Gogoniant  Duw  ac  iachawdwriaeth  dynion. 

Dyoddefodd  gystudd  trwm  yn  amyneddgar, 

A  chan  orphwys  ei  holl  obaith  ar  groes  Crist, 

Efe  a  orchfygodd  angau, 

Ac  a  hunodd  yn  yr  lesu, 

Ar  yr  8fed  o  Fehefin,  1841, 

Yn  68  mlwydd  oed. 

Nid  rhyw  lawer  a  ysgrifenodd  Mr.  Elias 
i'r  wasg.  Pregethwr  ydoedd  ef,  ac  i'r 
gwaith  mawr  o  bregethu  yr  efengyl  y 
cysegrodd  ei  fywyd ;  ond  y  mae  yn  sicr  pe 
y  troisai  ei  feddwl  i  gyfeiriad  Ilenyddiaeth, 
y  gallai  hefyd  ragorî  fel  Ilenor,  er  nad  i'r 
un  graddau  ag  yr  enwogodd  ei  hun  yn  y 
pwlpud.  Cyfansoddodd  draethawd  galluog 
ar  Gyfìawnhad  ;  ysgrifenodd  hefyd  draeth- 
awd  ar  leuo  yn  Annghymarus,  a  Rhagym- 
adrodd  i  Bregethau  Álr.  Hurrion.  Meddai 
hefyd  ddawn  prydyddol  o  radd  uchel,  a 
chyfansoddodd  amryw  emynau  nielus  ; 
ceir  rhai  o'r  cyfryw  yn  y  casgliadau 
diweddaraf,  megys  : — 

"  Mae  haeddiant  mawr  rhinweddol  waed  fy  Nuw," 
"  Ai  am  fy  meiau  i,"  &c. 

Bellach,  er  mor  anhawdd,  rhaid  i  ni 
adael  y  Parch.  John  EHas  ;  ac  wrth 
wneyd,  yr  ydym  yn  teimlo  nad  yw  ein 
darlun  o  hono  ond  salw  wrth  yr  hyn 
ydoedd  ef  ei  hun.  Yn  ddiau,  efe  oedd  un 
o'r  dynion  rhyfeddaf  a  gynyrchodd  Cymru; 
ac  fel  areithydd,  ni  welodd  y  Dywysog- 
aeth  ei  gyffelyb.  Pan  feddyUom  am  y 
dinodedd  o  ba  un  yr  ymddyrchafodd,  yr 
anfanteision  o  dan  ba  rai  y  Uafuriai,  ei 
amddifadrwydd  o  fanteision  addysg,  yr 
uchder  i  ba  un  yr  esgynodd,  a'r  dylanwad 
a  enillwyd  ganddo  ar  ei  gydwladwyr,  y 
mae  ei  hanes  yn  ymddangos  yn  debyg  i 
wyrth.  Cyfunai  natur  a  gras  ynddo  i'w 
wneyd  yn  dywysog  yn  y  byd  crefyddol. 
A  bydd  ei  enw  yn  perarogh  yn  Nghymru 
tra  yr  erys  parch  i  bregethu  yr  efengyl,  ac 
y  bydd  gan  grefydd  ddylanwad  ar  y  wlad. 
Terfynwn  trwy  ddifynu  ychydig  benilUon 
o'r  Farwnad  ardderchog  a  gyfansoddwyd 
iddo  gan  Eben  Fardd  : — 

"  O  !  na  allwii  ei  ddarlunio, 

I  feddyliau'r  oes  a  ddel ; 
A  desgrifio'i  areithyddiaetli 

A  ddyferai  fel  y  mèl ! 
ISIi  effeithiai  presenoldeb 

Torf  o  ddysgedigion  byw, 
Un  gwanhad  ar  ei  ewynau — 

Ei  nerth  wyddai  yn  llaw  Duw. 

Pan  esgynaì  i'r  areithfa, 

Tawai  myrddiwn  ger  ei  fron  ; 
A'i  ddystaw  wen  yn  creu  teimladau 

Pob  amrywiau,  prudd  nea  lon  ; 
Edrychai,  dro — yn  fud,  o  amgylch 

Ar  y  dyrfa  f'ai  gerllaw — 
Saethai'i  drem  y  fath  ddylanwad 

A  roddai  liaws  yn  ei  law  ! 

Dywedai'r  gair — tynerai  anian  1 

Lawr  a'i  law— ac  wylai  myrdd  ; 
Gwrol  wgai — beilchion  grynent, 

Gwelwai'r  coegddyn  ffol  ei  ffyrdd  ; 
Ei  law  godai — bloedd  gorîoledd 

A  ddadseiniai  trwy  y  Ihi, 
'R  oedd  hyd  yn  nod  ei  atal  dwedyd 

Yn  gyfwng  o  hyawdledd  cu. 

Pan  f' ai  rhes  o  feddylddrychau 

'N  llenwi'i  enaid  eang,  mawr  ; 
A  throellau  iaith  yn  rhy  ddiffygiol, 

I  gyfieu  y  rhai'n  ar  lawr, 
Estynai'i  fraich — dyrchafai'i  olwg  ; 

Crynhoai  ei  wefusau  pir — 
A'i  DDULr;  ro'i  fawreàd  ar  bob  meddwl 

Uwchlaw  un  iaith  o  dan  y  sèr. 


Pan  gyfîyrddai  o'r  areithle 

A  llinynau  calon  dyn, 
TeimUd  rywfodd,  fyw  nûufarw, 

Fel  wrth  air  ei  enau  'nglyn  ! 


Tra  cliwareuai  gwawl  angylaidd 
Yn  gylch  a  choron  am  ei  ben, 

'R  oedd  ol  y  marwor  ar  ei  wefu5, 
O'r  allor  bur,  tu  draw  i'r  llen  ! 

Ffarwel  !  Elias  !  hyd  y  boreu, 

Pan  yr  adgyfodi'n  fyw  ; 
Os  gadewaist  ti  y  gwersyll, 

]Sli  gawn  y  golofn  dân  a  Duw  ; 
A'r  cyfarfod  gawn  yn  f uan 

Yn  y  nefol  Ganaan  gu, 
Adnewydda'n  íil  anwylach 

Y  gyfeiUacli  yma  f u  !  " 

OL-NODIAD. 

Yn  Y  Geninen  am  Orphenaf,  1897,  ym- 
ddangosodd  ysgrif  ar  ol  y  pregethwr  pobl- 
ogaidd,  y  diweddar  Dr.  Herber  Evans.  A 
chorph  yr  ysgrif  nid  oes  a  fynom,  ond 
rhaid  i  ni  gyfeirio  at  y  gwawdlun  o'r 
Parch.  John  Elias  a  gynwysa.  Darlunir 
ef  fel  un  yn  hacian  ei  eiriau,  a  rhoddir 
desgrifiad  o'r  rhai  a  geisient  ei  efelychu  yn 
gwneyd  aml  gynyg  ar  air  cyn  ei  ddywedyd 
yn  llawn.  Efallai  fod  yr  awdwr,  sef  y 
Parch.  D.  S.  Davies,  Caerfyrddin,  wedi 
cymeryd  ei  gamarwain  gan  ddwy  linell 
Eben  Fardd  : — 

"  'R  oedd  hyd  yn  nod  ei  atal  dwedyd 
Yn  gyfwng  o  hyawdledd  cu." 

Ond  tuhwnt  i  bob  amheuâeth,  y  mae  yr 
ysgrifenydd  wedi  camgymeryd  ystyr  y 
IHnellau.  Nid  hacian  {stiiUering)  oedd  yr 
hyn  y  cyfeiria  Eben  ato,  ond  dwfn  ddys- 
tawrwydd  yn  nghanol  rhaiadr  o  hyawdledd, 
a'r  mudandod  hwnw  yn  fwy  effeithiol  na'r 
areithyddiaeth  berffeithiaf.  Ceir  ystyr  yr 
"  atal  dwedyd  "  mewn  dwy  Hnell  sydd  yn 
blaenori  y  rhai  a  ddifynwyd : — 

"  Edrychai  dro  yn  fud  o  amgÿlch, 
Ar  y  dyrfa  ar  bob  llaw." 

Dengys  y  rhai  hyn  mai  at  fudandod  hollol 
{paiise),  y  cyfeiriai  y  bardd  ;  atebai  hwn  yr 
un  dyben  yn  areithyddiaeth  Mr.  EHas  ag 
y  gwna  "  Selah  "  yn  Salmau  Dafydd,  neu  y 
frawddeg  arferol  yn  y  Testament  Newydd  : 
"  Y  neb  sydd  ganddo  glustiau  i  wrando, 
gwrandawed."  Y  gwir  yw,  na  fu  neb  mwy 
rhydd  oddiwrth  hacian  na  Mr.  EHas ; 
meddai  enau  fel  wedi  eu  ffurfio  at  siarad, 
ac  ni  fu  genau  a  thafod  mwy  dirwystr 
mewn  pwlpud.  Tebygai  y  diweddar  Dr. 
Owen  Thomas  yn  fawr  i  Mr.  EHas  yn  ei 
ardduH,  ac  yn.mysg  pethau  eraiH,  yn  y 
dystawrwydd  y  cyfeiriwyd  ato ;  ond  ni 
freuddwydiodd  neb  a'i  clywodd  ei  fod  yn 
darnio  ei  eiriau.  Teimlwn  ei  bod  yn 
ddyledswydd  arnom  i  gywiro  y  cam- 
ddesgrifiad  hwn  o  brif  areithiwr  Cymru. 

Henry  Richard,  Trefin — Genedigaeth  a  dygiad  i  fynu  Ebenezer  Richard — Ei  yniuniad  a'r 
eglwys — Y  mae  yn  symud  i  Frynhenllan  i  gadw  ysgol — Bron  cael  ci  lethu  gan  argyhoeddiad 
— Yn  ddyn  newydd  nieimi  canlyniad — Yn  dechreu  pregcthu — Jones,  Llangan,  yn  ei  holi  ef  ai 
frawd yn  Nghyfarfod  Misol  Sir  Benfro — Y  niae  yn  symud  i  Aberteifi  i  fod  yn  athraw  i 
fetbion  Cadben  Bowen — Ei  lafur  mawr,  yn  enwcdig  gydd'r  Ysgol  Sabbothol — Ei  daith 
gyntafir  Gogledd — Odfa  effeithiol  yn  N ghymdeithasfa  y  Bala — Ei  briodas — -Yn  syinud  i 
Dregaron — Ei  ymosodiad  av  lygredigaeth  y  iidad — Ei  neillduad  i  gyflawn  waith  y  weinidog- 
aeth — Diwygiad  1811 — Ei  benodi  yn  Ysgrifenydd  y  Gymdeithasfa — Mr.  Richard  yn 
bregethwr  oV  dosparth  blaenaf — Yn  meddu  holl  gymhwysderau  arweinydd — Ei  ddawn  gydaW 
Ysgol  Sabbothol — Ei  yspryd  cenhadol — Yn  nodedig  am  ei  fedr  i  ysgrifenu  llythyrau — Ei 
afiechyd  olaf  a'i  farwolaíth. 


If  I  fendithiwyd  Cyfundeb  y  Method- 
istiaid  yn  y  Deheudir  â  gweinidog 
mwy  ffyddlon,  a  mwy  defnyddiol 
gyda  holl  ranau  gwaith  yr  Arglwydd, 
na'r  Parch.  Ebenezer  Richard.  Yr  oedd 
yn  bregethwr  nodedig,  yn  ddihafal  o 
ran  medr  gyda'r  Ysgol  Sabbothol  ac  fel 
holwr  pwnc,  ac  yn  drefnydd  gwych,  y 
goreu  a  gafwyd  yn  y  Dô  oddiar  dyddiau 
Howell  Harris.  Yn  y  peth  olaf  hwn  nis 
gwyddom  am  neb  yn  y  Cyfundeb  yn 
cystadlu  âg  ef,  oddigerth  Howell  Harris 
ei  hun,  a  Mr.  Charles.  Meddai  lygad 
craff,  ewyllys  benderfynol,  medr  arbenig, 
ac  yni  diderfyn.  Trwy  ei  ragofal,  a'i 
ymdrech  ef  tuhwnt  i  neb  arall,  meddian- 
wyd  rhan  uchaf  Sir  Aberteifi  gan  Fethod- 
istiaeth,  ac  yn  ei  meddiant  y  mae  hyd  y 
dydd  heddyw.  Drwg  genym  nas  meddwn 
lawer  o  hanes  y  gweinidog  enwog  hwn. 
Cyhoeddwyd  Bywgraffiad  iddo  gan  ei 
feibion,  yn  bur  fuan  gwedi  iddo  farw  ;  ond 
gwneir  y  llyfr  i  fynu  yn  benaf  o  lythyrau  a 
ysgrifenwyd  ganddo,  ac  a  anfonwyd  ato, 
fel  y  mae  hanes  ei  oes  lafurus,  i  raddau 
mawr,  wedi  myned  ar  goll.  Rhaid  i  ni 
bellach  wneyd  y  goreu  o'r  defnyddiau 
a  feddwn. 

Mab  ydoedd  i  Henry  Richard,  yr  hynaf 
iddo  o  Hannah,  ei  ail  wraig.  Cawsai  Mr. 
Richard  ddau  fab  o'i  wraig  gyntaf,  sef 
John  a  WilUam,  y  rhai  a  dreuliasant  eu 
hoes  yn  Sir  Benfro.  Bu  hefyd  iddo,  o'i 
wraig  Hannah,  ar  ol  geni  Ebenezer,  ddau 
o  blant,  sef  Thomas,  a  ddaeth  yn  adnab- 


yddus  trwy  Gymru  fel  y  Parch.  Thomas 
Richard,  Abergwaun,  a  merch  o'r  enw 
Mary.  Tipyn  o  gynghorwr,  ac  ysgol- 
feistr  gyda  hyny,  oedd  Henry  Richard. 
Bu  yn  cadw  ysgol  Madam  Bevan  mewn 
amryw  fanau  yn  y  Gogledd  ac  yn  y  Dê. 
Nid  oedd  iddo  ddinas  barhaus  yn  un  man, 
a  hyny  yn  un  peth  am  mai  symudol  oedd 
yr  ysgol,  ac  na  oddefid  iddi  aros  yn  hir 
mewn  unrhyw  ardal;  a  pheth  arall,  yr  oedd 
yntau  yn  ormod  o  Fethodist  i  foddhau  y 
y  clerigwyr.  A  Methodist  y  cyfenwid 
pawb  y  pryd  hwnw  os  byddai  yn  efengyl- 
aidd  ei  syniadau,  yn  arwain  buchedd 
sanctaidd,  ac  yn  ymgais  at  achub  eneidiau 
ei  gyd-ddynion.  Ymddengys  mai  byr  oedd 
ei  ddawn  pregethu,  ond  ei  fod  yn  hynod 
fel  gweddiwr.  Yr  ydym  yn  ei  gael,  tua'r 
flwyddjn  1767,  yn  cadw  ysgol  yn  mhlwyf 
Llanaber,  nid  yn  nepell  o'r  Abermaw. 
Dywed  Methodistiaeth  Cymru  nad  oedd 
yn  pregethu  y  pryd  hwn,  ond  y  byddai  yn 
gweddío  yn  hynod  yn  mysg  y  plant,  yn 
rhybuddio  yn  hallt  yn  erbyn  pob  ánfoes 
ac  afreolaeth,  ac  yn  ceisio  arwain  meddwl 
y  bobl  at  eu  mater  tragywyddol.  Nis 
gellid  goddef  i  ŵr  fel  hyn  aros  yn  hir  yn 
yr  ardal,  a  buan  y  cafodd  ei  yru  ymaith, 
rhag  iddo  Iygru  y  gymydogaeth,  a  dwyn 
pawb  i  feddwl  am  grefydd  fel  yntau.  Ond 
yr  ydoedd  yn  rhy  ddiweddar ;  cawsai  y 
surdoes  ei  osod  yn  y  blawd  eisioes.  Cyng- 
horion  yr  ysgolfeistr,  fel  hâd  yn  cael  ei 
daflu  i'r  ddaear,  oeddent  yn  barod  wedi 
gafaelu  yn  nheulu  un  Robert  Griffith,  o'r 

Abermaw.  Ymwelodd  yr  Arglwydd  yn 
gyntaf  â  Mrs.  Griffith,  wedi  hyny  â'i  mab 
Hugh,  ac  yn  ddiweddaf  â  Robert  Griffith 
ei  hun,  a  dyma  gychwyniad  Methodistiaeth 
yn  Abermaw.  Är  ol  bod  yn  symud  o  fan 
i  fan  mewn  cysylltiad  â'r  ysgol,  yr  ydym 
yn  cael  Henry  Richard  o'r  diwedd  yn  ym- 
sefydlu  yn  Nhrefin,  Sir  Benfro.  Treul- 
iodd  weddill  ei  oes  yn  dra  defnyddiol,  gan 
gynorthwyo  Howell  Davies,  John  Harries, 
Evan  Harries  ei  fab,  Jones,  Llangan,  ac 
eraill,  gyda  gwaith  yr  Arglwydd  yn 
Mhenfro,  a  gadael  argraff  ar  feddwl  pawb, 
os  nad  oedd  yn  bregethwr  mawr,  ei  fod  yn 
hynod  o  dduwiol,  ac  yn  enwog  am  ei 
ddawn  gweddi.  Cafodd  fyw  i  weled  oed- 
ran  teg  ;  ond  yn  agos  i  ddiwedd  y  flwyddyn 
1812,  syrthiodd  y  ceffyl  dano  wrth  ei  fod 
yn  dychwelyd  adref  o'i  gyhoeddiad,  a 
thorodd  yntau  ei  glun  ;  yr  hyn  a  derfynodd 
yn  ei  angau,  Rhagfyr  7,  1812. 

Ganwyd  Ebenezer  Richard  yn  Nhrefin, 
Rhagfyr  5,  1781.  Felly,  yr  oedd  ddeuddeg 
mlynedd  yn  ieuangach  nag  Ebenezer 
Morris,  a  David  Evans,  Aberaeron.  Nid 
annhebyg  iddo  gael  cyfleustra  i  wrando 
Daniel  Rowland,  a  WiIIiams,  Pantycelyn, 
oblegyd  yr  oedd  agos  yn  naw  mlwydd 
oed  pan  fu  y  cyntaf  farw,  ac  yn  myned  ar 
ei  ddeg  adeg  marwolaeth  yr  ail ;  ond  yr 
oedd  Howell  Davies,  Apostol  Sir  Benfro, 
wedi  cael  ei  osod  i  orwedd  yn  y  priddellau 
un-mlynedd-ar-ddeg  cyn  iddo  ef  gael  ei 
eni.  Dywed  ei  frawd  mai  plentyn  ofnus  a 
gwylaidd  oedd  Ebenezer  ;  ni  welid  mo 
hono  yn  ymdaflu  i  chwareuaeth  gyda 
phlant  y  gymydogaeth,  ond  yn  hytrach 
hoffai  gymdeithas  ei  fam,  a'i  lyfr.  Ym- 
ddengys  ei  fod  er  yn  blentyn  o  duedd 
grefyddol ;  cymerai  ei  fam,  yr  hon  oedd 
yn  enwog  am  ei  duwioldeb,  drafferth  i'w 
hyfforddi  yn  ngwirioneddau  yr  efengyl,  a 
dygai  ef  gyda  hi  i'r  gymdeithas  eglwysig 
yn  Nhrefin.  Adroddir  am  dano  ddarfod 
iddo  pan  yn  chwech  mlwydd  oed,  Sul  y 
cymundeb,  estyn  ei  law  a  chymeryd  y 
bara  ;  canfu  ei  fam  ef,  a  rhwystrodd  ef  i 
dderbyn  y  cwpan.  Gwedi  myned  allan, 
hi  a'i  ceryddodd  ef,  gan  ddweyd  :  "  Fy 
anwyl  blentyn,  paham  y  gwnaethost  ti 
hyn  ?  "  Yntau  yn  doddedig  a  ofynodd  yn 
ol  :  "  Paham  y  gwnaethoch  chwi  hyn  ?  " 
"  Cofio  yr  oeddwn  i,"  ebai  hi,  "  am  angau 
Mâb  Duw."  "  Hyny  oeddwn  inau  yn 
wneuthur,"  meddai  yntau  ;  a'i  fam  a  aeth 
yn  fud. 

Ychydig    a    wyddom    am     ddyddiau    ei 
ieuenctyd,  nac  am  yr  addysg  a  dderbyn- 


iodd.  Gan  fod  ei  dad  yn  hen  ysgolfeistr, 
nid  annhebyg  iddo  gyfranu  rhyw  gymaint 
o  elfenau  dysgeidiaeth  i'w  feibion,  ac  i 
Ebenezer  fanteisio  yn  helaeth  ar  hyny. 
Cafodd  hefyd  yn  ddiau  ei  anfon  i'r  ysgolion 
goreu  oedd  yn  y  rhan  hono  o'r  wlad. 
Efallai  iddo  fod  dros  ryw  gymaint  o  amser 
yn  Ysgol  Ramadegol  Hwlffordd.  Yr  hyn 
sydd  yn  peri  i  ni  dybio  hyny  yw,  mai 
hynod  o  wael  oedd  yr  addysg  a  gyfrenid 
y  pryd  hwnw  yn  yr  ysgolion  gwledig,  a 
bod  Ebenezer  Richard  yn  ysgolhaig  rhag- 
orol,  yn  medru  ysgrifenu  Cymraeg  a 
Saesneg  yn  gywir  a  gramadegol ;  a  thebyg 
hefyd  ei  fod  i  raddau  yn  gydnabyddus  â'r 
ieithoedd  clasurol,  onide  nis  gallai  fyned 
yn  athraw  i  feibion  boneddwr  o  safle. 
Yr  oedd  yn  ddysgwr  cyflym,  ac  yn  dra 
hoff  o  Iyfrau.  Gwedi  dyfod  yn  Ilanc, 
teimlodd  bleser  dirfawr  mewn  gwrando  yr 
efengyl ;  yr  adeg  hono  yr  oedd  pregethu 
teithiol  yn  ei  ogoniant,  a  phan  yr  ymwelai 
pregethwyr  enwog  a  phoblogaidd  â  Sir 
Benfro,  canlynai  hwynt  am  ddyddiau  o 
ardal  i  ardal.  Pan  oedd  tua  phymtheg 
mlwydd  oed  cafodd  ei  orddiwes  gan 
afiechyd  peryglus  ;  bu  yn  agos  i  angau  yr 
adeg  hon,  ond  Duw  a  drugarhaodd  wrtho, 
ac  wrth  eglwysi  Cymru.  Effeithiodd  yr 
afiechyd  arno  er  ei  wneyd  yn  fwy  difrifol, 
ac  yn  fuan  cymerodd  ei  le  fel  cyflawn 
aelod  yn  eglwys  Dduw.  Y  flwyddyn 
ganlynol  y  glaniodd  y  Ffrancod  yn  Mhen- 
caer,  ger  Abergwaun.  Y  mae  yr  hanes 
mor  gyffredinol  hysbys  fel  nad  rhaid  i  ni 
ei  adrodd  ;  ond  gaUwn  nodi  fod  Trefin  o 
fewn  ychydig  filldiroedd  i'r  man  y  tiriasant, 
a  darfod  i'r  amgylchiad  effeithio  yn  ddwys 
ar  feddwl  Ebenezer  ieuanc.  Cyfansoddodd 
gân  ar  yr  amgylchiad,  yr  hon  a  gafodd  ei 
hargraffu  y  flwyddyn  hono.  Difynwn  un 
penill  o  honi,  nid  am  y  cynwysa  lawer  o 
wir  farddoniaeth,  ond  er  dangos  difrifwch 
yspryd  y  cyfansoddydd  :  — 

"  Cawsom  waredigaetb  hynod, 

Gwaredigaeth  loyw,  lân  ; 
Gwaredigaeth  nad  oedd  ynddi 

Swn  bwledau,  na  thwrf  tân  ! 
Ein  cadernid  oU  fu'n  sefyll 

'N  unig  ar  ei  ysgwydd  gref, 
Yn  y  man  Ue  mae  yn  pwyso 

Daear  gron  ac  uchder  nef." 

Yn  mhen  yspaid  o  amser  ar  ol  hyn 
symudodd  o  dŷ  ei  rieni  i  gadw  ysgol  yn 
Mrynhenllan,  Ile  rhwng  Trefdraeth  ac 
Abergwaun.  Yma  y  daeth  yn  argyfwng 
yn  ei  hanes  ysprydol.  Yr  ydoedd  o'i  febyd, 
fel  y  darfu  i  ni  sylwi,  o  duedd  grefyddol, 
ac  er  ys  peth  amser  bellach  wedi  cymeryd 

ei  le  yn  yr  eglwys  fel  cyflawn  aelod.  Yr 
ydoedd  yn  bur  ei  foes,  yn  cael  dirfawr 
hyfrydwch  wrth  wrando  y  Gair,  yn  fanwl 
yn  nghyflawniad  ei  ddyledswyddau  cref- 
yddol,  ac  yn  dra  chymeradwy  yn  mysg 
pobl  yr  Arglwydd.  Ónd  ni  phrofasai  ar- 
gyhoeddiadau  cryfion  ;  nid  oedd,  yn  ol 
iaith  yr  hen  bobl,  wedi  cael  ei  arwain  at 
Sinai,  i  weled  y  mynydd  yn  mygu  drosto, 
y  mellt  yn  llewyrchu  yn  ofnadwy,  a 
tharanau  y  gyfraith  yn  rhuo,  ac  yntau  yn 
cael  ei  ddal  yn  euog  gerbron  Duw, 
nes  yr  oedd  yn  myned  yn  goUi  bywyd 
arno.  Mawr  ddymunai  gael  rhywbeth 
tebyg  i  hyn  ;  gweddiai  am  dano  gerbron 
yrÁrglwydd.  A'i  ddymuniad  agafodd.  Pa 
foddion  a  ddefnyddiv/yd  i  gynyrchu  cyffro 
yn  ei  enaid,  nis  gwyddom  ;  ond  aeth  yn 
ystorm  fawr  arno.  Bu  am  ryw  gymaint  o 
amser  yn  crwydro  ar  ymylon  anobaith ; 
teimlai  fod  uffern  wedi  agor  ei  safn  i'w 
dderbyn,  ac  ni  chanfyddai  un  drws  o 
waredigaeth  yn  agor.  Am  ryw  yspaid 
ceisiai  ddod  i  fynu  ar  dir  y  ddeddf,  gan 
ymroddi  i  ymprydiau,  gweddîau,  a  phen- 
ydiau  poenus,  ddydd  a  nos.  I'r  pwrpas 
hwn  ymneillduai  o  gymdeithas  ei  gyfeiUion, 
gan  dreuho  y  rhan  fwyaf  o'i  amser  ar  ei 
ben  ei  hun.  Ond  nid  oedd  y  pethau  hyn 
yn  tawelu  rhuadau  ei  gydwybod,  ac  nis 
beiddiai  eu  cynyg  i'r  Arglwydd  fel  defnydd 
cyfiawnder.  Mor  galed  ydoedd  ar  ei 
yspryd,  fel  y  bu  raid  iddo  roddi  i  fynu  ei 
alwedigaeth,  a  dychwelyd  i  dý  ei  rieni. 
Ond  ar  ol  cael  ei  guro  yn  nhrigfa  dreigiau, 
cafodd  olwg  ar  y  ddihangfa.  Fel  hyn  yr 
ysgrifena,  am  Orphenaf  laf,  iSoi  :  "Y 
noswaith  hon  oedd  y  fwyaf  ofnadwy  yn  fy 
mywyd,  ond  yr  wyf  yn  gobeithio  mai 
ynddi  y  dechreuodd  dydd  na  bydd  terfyn 
iddo  byth."  Y  gair  a  fendithiwyd  i  chwalu 
y  tywyllwch  oddiar  ei  feddwl  oedd  Heb.  vii. 
25  :  "  Am  hyny  efe  a  ddichon  hefyd  yn 
gwbl  iachau  y  rhai  trwyddo  ef  sydd  yn 
dyfod  at  Dduw,  gan  ei  fod  ef  yn  byw  bob 
amser  i  eiriol  drostynt  hwy."  Ystyriai  ef, 
gwedi  hyn,  ei  fod  wedi  rhyfygu  pan  yn 
gweddîc  am  gael  argyhoeddiad  llym,  a 
rhybuddiai  eraiU  rhag  dilyn  ei  esiampl. 
"  Gwnaethum  i  felly,"  meddai,  "  a  chefais 
fy  neisyfiad  ;  ond  dyoddefais  tano  loesion 
ac  arteithiau  na  ewyllysiwn  weled  na  chi 
na  sarph  yn  dyoddef  eu  bath." 

Dychwelodd  Mr.  Richard  i  Frynhenllan 
yn  ddyn  newydd.  Nid  ydym  am  ben- 
derfynu  nad  oedd  yn  dduwiol  yn  flaenorol, 
ond  yr  oedd  yn  awr  wedi  pasio  trwy  ar- 
gyfwng  difrifol,  argyfwng  a'i  gwnaeth  yn 


ddyn  gwahanol  am  byth.  Bellach,  yr  oedd 
yn  fawr  ei  awydd  am  wasanaethu  ei 
Brynwr,  a  cheisiai  y  brodyr  ganddo  gym- 
eryd  rhan  yn  y  cyfarfodydd  cyhoeddus. 
Hyny  a  wnelai  yntau,  ac  yr  oedd  y  fath 
hynodrwydd  yn  ei  ddawn,  y  fath  briod- 
oldeb  yn  ei  eiriau,  a'r  fath  ddwysder  ang- 
herddol  yn  ei  yspryd,  nes  synu  pawb. 
Gorfodid  ef  yn  aml  i  ddechreu  yr  odfaeon 
o  flaen  pregethwyr  dyeithr,  ac  nid  an- 
fynych  byddai  mwy  o  son  am  y  weddi 
ddechreuol  nag  am  y  pregethau  a  ganlynai. 
Trwy  hyn,  daeth  ei  gymhwysderau  arbenig 
ar  gyfer  gwaith  y  weinidogaeth  yn  amlwg, 
a  chymhellwyd  ef  gan  henuriaid  yr  eglwys 
i  lefaru.  Petruso  a  wnaeth  am  beth 
amser;  ofnai  ruthro  yn  rhyfygus,  ac  heb 
gael  ei  alw,  at  y  gwaith  goruchel ;  ac  y 
mae  yn  ymddangos  mai  gwrthsefyll  pob 
cymhelHad  a  wnelai,  oni  bai  ofn  digio  yr 
Arglwydd.  Pregethodd  gyntaf  yn  y  Dinas, 
oddiar  Rhuf.  viii.  34  :  "  Crist  yw  yr  hwn  a 
fu  farw."  Y  mae  rhaniadau,  ac  is-raniadau, 
y  bregeth  ar  gael ;  nid  oes  dim  neillduol 
ynddynt,  ond  eu  bod  yn  hynod  o  Buritan- 
aidd  o  ran  arddull,  ac  yn  dra  Ysgrythyrol 
o  ran  cynwys.  Dywedir,  modd  bynag, 
fod  Ilewyrch  mawr  ar  yr  odfa  ;  i  rywbeth 
hynod  ddisgyn  ar  yspryd  y  pregethwr  ei 
hun,  ac  hefyd  ar  ysprydoedd  y  gwrandawyr. 
Bu  yn  pregethu  am  ryw  yspaid  heb 
gael  ei  awdurdodi  gan  unrhyw  Iys  cref- 
yddol,  oddigerth  eglwys  y  Dinas.  Yn 
mhen  tua  blwyddyn  dechreuodd  ei  frawd 
Thomas  bregethu,  ac  yn  fuan  aed  âg 
achos  y  ddau  i'r  Cyfarfod  Misol.  Yr  oedd 
Mr.  Jones,  Llangan,  erbyn  hyn  wedi 
symud  i  fy  w  i  Sir  Benfro,  ac  efe  a  gymerai 
y  rhan  fwyaf  blaenllaw  yn  yr  arholiad. 
Holai  yn  galed,  ac  yr  oedd  ei  wedd  yn 
Ilym  a  difrifol ;  ond  cafodd  ei  Iwyr  foddloni 
yn  yr  atebion,  ac  y  mae  yn  debyg  ei  fod 
wedi  cael  cyfleustra  yn  flaenorol  i'w 
gwrando,  oblegyd  wrth  ddyfod  allan  o'r 
cyfarfod  dywedai  wrth  ŵr  dyeithr  oedd  yn 
bresenol :  "  Y  mae  y  ddau  fachgen  hyn  yn 
pregethu  fel  dau  angel."  Ymdaflodd  Mr. 
Ebenezer  Richard  i  waith  yr  efengyl  gydag 
yni  a  phenderfyniad.  Nid  oes  genym  un- 
rhy w  fanylion  am  ei  lafur,  na  hanes  odfaeon 
hynod  a  gafodd  ;  ond  y  mae  yn  sicr  iddo, 
oblegyd  arbenigrwydd  ei  ddawn  a'i  addfed- 
rwydd,  gael  ei  hun  yn  fuan  yn  y  ffrynt  yn 
mysg  pregethwyr  Sir  Benfro.  Cadwai 
ddydd-lyfr  ;  ond  ceir  ynddo  yn  benaf  nod- 
iadau  ar  ystad  ei  yspryd,  a'i  brofiad  yn  y 
gwaith,  yn  hytrach  na  hanes  gwahanol 
ddygwyddiadau  cysylltiedig  a'r  achos  cref- 

yddol.  Modd  bynag,  ni  a  ddifynwn  ych- 
ydig  o  hono,  er  amlygu  yn  benaf  dymher  ei 
feddwl : — 

"  Medi  24,  1805.  Yr  wyf  yn  hyderu  y 
gallaf,  oddiar  brofiad,  alw  yr  Arglwydd  yn 
Jehofah-Jireh,  canys  efe  a  ddarparodd  yn 
rhyfedd  i'w  was  gwael  heddyw,  ar  ol  ofni 
ei  fod  wedi  fy  rhoddi  i  fynu.  Eangodd 
arnaf  o'i  ras.  Gwelais  bethau  rhyfedd 
allan  o'i  air  yn  Luc  xiv.  23.  O !  am 
gymhorth  i  beidio  tristhau  ei  Yspryd 
anwyl,  ac  i  rodio  yn  isel  ger  ei  fron. 

"  Tachwedd  12.  Bu  Cyfarfod  Misol  y 
sir  yn  nghyd  heddyw  yma.  Pregethodd 
y  brawd  Evan  Harries  ar  Heb.  i.  3.  Ac 
yma  y  cefais   y  newydd  syn,  annysgwyl- 

iadwy,    am    farwolaeth- .     Gwelaf  mai 

yn  nghanol  ein  bywyd  yr  ydym  mewn 
angau,  a  tharawyd  fi  â'r  gair  yn  Matt. 
xxiv.  44.  Ymdrechais  lefaru  ychydig 
oddiwrtho  y  dydd  canlynol  yn  ei  hangladd. 
Y  nos  hon,  sef  y  i^eg,  a  fu  yn  werthfawr  ; 
i'r  Arglwydd  y  bo'r  clod.  Llyncwyd  fy 
myfyrdod  i'w  gyfraith  ef ;  teimlais  ei  achos 
yn  nes  ataf  na  dim  arall,  a  hiraethais  na 
allaswn  wneuthur  mwy  gydag  ef  yn  y  byd. 
I'r  dyben  hwn  adnabum  orsedd  gras  yn 
werthfawr. 

"  24.  Oedd  Sabbath  yn  wir  i'm  henaid. 
O  !  am  enaid  i  fendithio  yr  Arglwydd  am 
ei  diriondeb  y  dydd  hwn  i  mi  waeledd,  yn 
mysg  fy  mhobl  fy  hun  ;  y  boreu,  ar  Job 
xi.  20;  yr  hwyr,  ar  i  Cor.  x.  4.  Byth  ni 
anghofiaf  yn  llwyr  y  Sabbath  hwn,  canys 
efe  a  gwblhaodd  ei  air  daionus  a'i  was 
gwael ;  ond  deallais  nad  ydwyf  un  amser 
mewn  mwy  o  berygl  na  phan  y  byddo  yr 
Arglwydd  yn  gweled  yn  dda  egluro  ei  hun 
i'm  henaid.     O  !  gwna  i  mi  wyho. 

"  Rhagfyr  1 1 .  Cyfarfu  Cymdeithas  Fisol 
y  sir  heddyw  yn  Nhyddewi.  Pregethodd 
Mr.  Evan  Harris,  a  Mr.  Jones,  Llangan  ; 
y  cyntaf  oddiar  Dat.  vi.  2,  a'r  ail  oddiar 
Phil.  iii.  10.  Cafwyd  achos  o  newydd  i 
hyderu  fod  yr  Arglwydd  heb  ein  gadael,  a 
bod  ei  wyneb  ar  y  gwaith  dirgel  a  chy- 
hoedd. 

"  lonawr  i,  1806.  Dechreuais  flAvydd- 
yn  newydd  heddyw.  Cyfarfum  â'r  Loyal 
Briton  Socicty  heddyw.  Llawer  fu  tywydd 
fy  meddwl  wedi  fy  ngalw  at  y  gorchwyl 
presenol,  ac  ar  ol  llawer  o  wibio  yma  a 
thraw,  sefydlodd  fy  meddwl  ar  y  rhan 
hyny  o  Air  Duw,  Luc  ii.  14 :  '  Ac  ar  y 
ddaear  tangnefedd.'  Yr  ydwyf  yn  hyderu 
i'r  Arglwydd  fy  nghynorthwyo.  Gwelais 
ei  fod  yn  arwain  y  deilhon  ar  hyd  ffordd 
nid  adnabuant.     Yr  ydwyf  yn  cofio  llawer 


o  dywydd  fy  meddwl  o  herwydd  addaw 
yn  rhy  fyrbwyll  myned  i  S.,  heb  osod 
yr  achos  gerbron  yr  Arglwydd.  O  !  na 
byddai  hyn  yn  rhybudd  i  mi  rhag  Ilaw. 
Llawer  a  gynhyrfodd  balchder  fy  nghalon 
ar  yr  achos  hyn,  ond  gwelodd  yr  Arglwydd 
yn  dda  fy  narostwng,  maddeu  i  mi,  a 
llewyrchu  ei  wyneb  i  ryw  raddau  ar  fy 
meddwl.  Dyma  Dduw  rhyfedd  !  Aethum 
i  S.  a  A.  ;  yma  y  mae  hi  eto  yn  '  hyd  yma 
y  cynorthwyodd  yr  Arglwydd  fi.'  Clod 
iddo! 

"  Mawrth  ig.  Dyma  ddiwrnod  ein  cyf- 
arfod  gweddi.  Och  !  mor  ammharod  ac 
anaddas  ydwyf  i'r  gwaith  mawr  o  geisio 
dynesu  at  Dduw.  Ceisiais  feddwl  heno, 
cyn  dechreu  ein  cyfarfcd,  mai  yn  moddion 
gras  y  mae  yr  Arglwydd  yn  adferu  ac  yn 
adnewyddu  ei  bobl.  Crynhcdd  yn  nghyd 
lawer  o  bobl,  tuhwnt  i  a  welais  er  ys 
dyddiau  lawer.  Diolch  i  Dduw  am  hyn. 
Cynorthwywyd  y  brodyr  yn  y  gwaith  yn 
gyhoeddus  i  lyned  trwyddo  yn  hardd.  Ỳn 
ddirgel,  fe  ymddiddanodd  amryw  o  honom 
rywbeth  am  ein  tywydd.  Cafwyd  gradd  o 
gymhorth  i  ymddiddan  â  dwy  chwaer,  ac 
ar  ddiwedd  y  cyfarfod  canwyd  yr  emyn 
hono  : — 

'  Dechreu  canu,  decbreu  canmol.' 

Yn  y  rhan  hon  o'r  gwaith  gwawriodd 
arnom  mewn  modd  anarferol ;  aeth  rhwym- 
au  Ilawer  yn  rhyddion,  ac  ymadawsom,  er 
ei  bod  yn  awr  ddiweddar  o'r  nos,  mewn 
tangnefedd  ac  yn  siriol.  Diolch  i'n  Duw." 
Nis  gallwn  ddifynu  ychwaneg,  ond 
gwasanaetha  hyn  i  brofi  fod  Mr.  Richard, 
hyd  yn  nod  pan  yn  ddyn  ieuanc  pedair-ar- 
hugain  oed,  yn  ẃr  o  sylw  manwl,  barn 
addfed,  yn  Ilwyr  gysygredig  i'r  efengyl,  ac 
yn  cadw  gwyliadwriaeth  feunyddiol  ar  ei 
yspryd.  Byddai  yn  dda  genym  pe  buasai 
wedi  cofnodi  mwy  o  fíeithiau ;  byddai 
hanes  Cyfarfod  Misol  Sir  Benfro,  yn  adeg 
dechreu  gweinidogaeth  y  ddau  Richard, 
pan  oedd  Mr.  Jones,  Llangan,  ac  Evan 
Harries,  yn  brif  golofnau,  yn  werthfawr- 
usach  na'r  aur  colladwy.  Ond  rhaid  i  ni 
ymfoddloni  ar  ydym  wedi  gael.  Rhwng  y 
llinellau  gallwn  ddarllen  ei  bod  yn  adeg 
Iwyddianus  ar  grefydd ;  fod  arddeliad 
amlwg  ar  y  Cyfarfod  Misol,  y  ceid  gwedd 
wyneb  yr  Arglwydd  gyda'r  pregethu,  yn  y 
cyfarfod  gweddi,  ac  yn  y  seiat  breifat. 
Dywedir  wrthym  y  byddai  rhwymau  llawer 
yn  myned  yn  rhyddion  weithiau,  ac  aw- 
grymir  y  byddai  y  saint  yn  tori  allan 
mewn  gorfoledd  ac  mewn  cân,  nes  methu 
ymwahanu  hyd  awr  ddiweddar  o'r  nos. 

Yn  y  flwyddyn  1806  symudodd  Mr. 
Richard  i  fy  w  i  dref  Aberteiíi.  Ymddengys 
ei  fod  ar  y  pryd  yn  bur  wael  ei  iechyd  ; 
barnai  pawb  a'i  gwelai  ei  fod  yn  ddwfn  yn 
y  darfodedigaeth,  ac  yn  prysuro  i'r  bedd. 
Aeth  yntau  i  Áberteifì  i  ymgynghori  â 
meddyg.  Dywedai  hwnw  wrtho  os  arosai 
am  dymhor  yn  y  dref,  a  chymeryd  ei 
gyfìferi  ef  yn  gyson,  y  byddai  yn  lled  sicr  o 
gael  adferiad.  Gwnaeth  ei  feddwl  i  fynu  i 
aros,  a  throdd  rhagfynegiad  y  meddyg 
allan  yn  wirionedd.  Yr  adeg  yma  pres- 
wyliai  Cadben  James  Bowen,  yn  ganlynol 
o  Lwyngwair,  yn  nhref  Aberteifi,  yr  hwn 
oedd  yn  nodedig  o  dduwiol,  ac  yn  perthyn 
i'r  Methodistiaid.  Gwahoddodd  Cadben 
Bowen  ef  i  ddyfod  i'w  dŷ,  i  fod  yn  athraw 
i'w  feibion.  Cydsyniodd  yntau,  ac  yma  y 
bu  yn  fawr  ei  barch  am  dair  blynedd.  Yr 
oedd  awyrgylch  grefyddol  y  teuhi  rhagorol 
hwn  yn  dygymod  yn  dda  a'i  anian.  Yn 
yr  addoHad  teuluaidd  byddai  Mr.  Richard 
yn  gweddío  yn  Gymraeg,  a  Cadben  Bowen 
ar  ei  ol  yn  Saesneg,  ac  yn  fynych  byddai  y 
gwHth  nefol  yn  disgyn  yn  drwm  arnynt  o 
gwmpas  yr  allor.  Coffeir  am  un  nos  Sab- 
bath  yn  arbenig,  pan  yr  oedd  Mr.  Richard 
wedi  dychwelyd  ar  ol  bod  yn  llefaru  dros 
ei  Feistr,  ac  wedi  plygu  ei  Hniau  gerbron 
gorsedd  gras,  i'r  Arglwydd  dywaUt  arno  ef 
ac  eraill  oedd  yn  bresenol  y  gwlaw  grasol 
i'r  fath  raddau,  nes  peri  iddynt  foHanu 
Duw  am  oriau  meithicn  o'r  nos.  Dyblent 
a  threblent  y  darn  emyn  : — 

"  Caf  godi  'mhen  o  dan  eu  traed, 
A  gwaeddi  concwest  yn  y  gwaed, 
A  myn'd  i  mewn  i  dŷ  fy  Nhad, 
Ac  aros  yno  byth." 

Yn  sicr,  dyma  olygfa  na  cheid  ei  bath  yn 
fynych  yn  nhai  boneddwyr  Cymru. 

Bu  ei  ddyfodiad  i  Aberteifi  o  les  an- 
nhraethol  i'r  achos  yn  y  dref,  ac  i'r  holl 
eglwysi  cymydogaethol.  Fel  hyn  yr  ys- 
grifenai  y  Parch.  William  Morris,  Cil- 
geran  :  "  Y  mae  llawer  yma  nad  anghofiant 
byth  yr  amser  pan  oedd  efe  yn  byw  yn 
Aberteifi.  Bendithiodd  yr  Arglwydd  ei 
lafur  mewn  modd  nodedig,  er  galw  Hawer 
o  bechaduriaid  o'r  tywyllwch  i  ryfeddol 
oleuni  yr  efengyl.  Ychwanegwyd  Hawer 
iawn  at  yr  eglwys  yma  (Cilgeran)  a'r 
eglwysi  cymydogaethol  trwy  ei  weinidog- 
aeth  ef,  ac  nid  ychydig  o  honynt  sydd 
wedi  myned  i  ogoniant.  Yr  oedd  yr  Ysgol 
Sabbothol  yma,-  ac  yn  yr  hoH  wlad,  yn 
mwynhau  Hawer  o'i  lafur.  O  mor  dded- 
wydd  y  byddai  wrth  ymweled  â'r  ysgoHon, 
a  hoH  y  plant.     Gwelais  ef  a'r  plant  yn 


fynych  yn  wylo  gyda  eu  gilydd,  nes  y 
byddai  y  mwyaf  calongaled  yn  y  He  yn 
gorfod  wylo  hefyd,  a  chyfaddef  yn  wir  fod 
Duw  yn  eu  mysg.  Llwyddodd  mewn 
modd  rhyfedd  i  ddwyn  yr  achosion  perthynol 
i'r  Ysgol  Sabbothol  i'r  drefn  ag  y  maent 
ynddi  yn  bresenol." 

Y  mae  cyfeiriad  at  yr  Ysgol  Sabbothol 
yn  ein  harwain  at  un  o  brif  elfenau  bywyd 
Mr.  Richard.  Braidd  na  eHir  dweyd  mai 
efe  oedd  tad  yr  Ysgol  Sabbothol  yn  y  De- 
heudir.  Meddienid  ef  â  zêl  anniffoddadwy 
o'i  phlaid,  zêl  a  barhaodd  trwy  ei  holl  oes. 
Ymfírostiai  ddarfod  iddo  gael  ei  eni  yr  un 
flwyddyn  a  sefydliad  yr  Ysgol  Sul  gan  Mr. 
Raikes.  Nid  annhebyg  fod  Ysgol  Sab- 
bothol  wedi  cael  ei  sefydlu  mewn  rhai 
lleoedd  yn  Ngheredigion  cyn  ei  ddyfodiad 
ef  i'r  sir,  ond  nid  oedd  fawr  bywyd  ynddi, 
na  nemawr  drefn  ar  ei  dygiad  yn  mlaen  ; 
ac  yr  oedd  llawer  o'r  hen  grefyddwyr  yn 
cadw  draw  oddiwrthi,  gan  ystyried  ei 
gwaith  yn  annheilwng  o'r  Sabbath.  Efe 
a  berffeithiodd  ei  threfn,  ac  a  anadlodd 
anadl  einioes  yn  ei  chyfansoddiad.  Yn  y 
cysylltiad  hwn,  yr  hyn  a  fu  Mr.  Charles 
i'r  Gogledd,  a  fu  Mr.  Richard  i'r  Dê.  Ac 
yr  ydym  yn  ei  gael,  yn  ystod  ei  arosiad  yn 
Aberteifi,  wedi  cychwyn  ar  y  llafur  yma 
gydag  ymroddiad,  ac  egni,  a  dyfal  bara, 
na  ragorwyd  arno  gan  neb.  Er  dangos  y 
dyddordeb  a  deimlai  mewn  plant  a  dynion 
ieuainc,  difynwn  dudalen  o'i  ddyddiadur 
am  Chwefror  28,  1808  : — 

"  Yn  Nghapel  Drindod,  adroddodd  Eliza 
Griffiths,  plentyn  pedair  blwydd  oed,  y 
ddwy  Salm  gyntaf  yn  gywir  i  mi.  Yn 
Nghlosygraig,  prydnhawn  yr  un  dydd, 
dymunodd  lodes  ieuanc  bymtheg  oed,  yr 
hon  oedd  yn  glaf  iawn,  ac  yn  ymddangos 
mewn  darfodedigaeth  dwfn,  fy  ngweled, 
i'r  dyben  iddi  gael  adrodd  ei  phenod  a 
ddysgasai  yn  ei  gwely,  ac  adroddodd,  er 
yn  dyoddef  diffyg  anadl  mawr,  y  25  o 
Matthew  yn  o  gywir.  Yn  Nghastell- 
newydd,  hwyr  yr  un  dydd,  ar  ol  i'r  odfa 
fyned  trosodd,  dilynodd  Hiaws  o'r  plant 
perthynol  i'r  ysgol  fi  i  dỳ  cyfaill,  ac  wedi 
canu  ychydig  â'u  lleisiau  bach,  hyfryd, 
gofynodd  dau  neu  dri  o'r  bechgyn  bach  y 
cwestiynau  pwysig  canlynol  i  mi  :  '  (i)  Pa 
fodd  y  mae  yr  Yspryd  Glân  yn  cymhwyso 
atom  ni  yr  iachawdwriaeth,  yr  hon  a 
bwrcasodd  Crist  ?  (2)  Pa  beth  ydyw  eff- 
eithiau  cyfiawnhad  a  sancteiddhad  ?  (3) 
Pa  un  ai  cyfiawnhad  ai  sancteiddhad  sydd 
gyntaf  ? ' " 

Gyda  golwg  ar  ei  lafur  yr  adeg  hon  yn 

nglyn  â'r  Ysgol  Sabbothol,  ysgrifenai  y 
Parch.  Thomas  Evans,  Caerfyrddin,  at 
feibion  Mr.  Richard  yn  y  modd  a  ganlyn  : 
"  Yr  wyf  yn  meddwl  mai  yn  New  Inn  y 
gwelais  eich  tad  gyntaf.  Byddai  yn  dyfod 
atom  bob  mis  o  Aberteifi.  Nid  oedd  mo'i 
fath  yn  dyfod  atom  am  anog,  cyfarwyddo, 
a  holi  YsgoHon  Sabbothol.  Dangosai 
serchawgrwydd  diffuant  tuag  atom,  a 
chyd-ddygai  â  ni  yn  ein  tywyllwch  a'n 
hanwybodaeth  (oblegyd  nid  oedd  yr  Ysgol 
Sul  yr  amser  hwnw  ond  braidd  ddechreu 
yn  y  wlad)  gyda  llawer  o  diriondeb,  fel 
plant  yr  Ysgol  Sabbothol,  a  ninau  a'i 
carem  ef  agos  fel  ni  ein  hunain.  Yr  wyf 
yn  cofio  yn  berffailh  mai  prif  bynciau  ei 
weinidogaeth,  a'r  hyn  a  lanwai  ei  Jeddwl 
sanctaidd  wrth  holi  yr  ysgolion,  oedd 
Person,  Aberth,  ac  lawn  Crist.  Dyrch- 
afai  ei  lais  peraidd  a  nerthol  ar  y  pethau 
mawrion  hyn,  nes  y  byddem  ni  ag  yntau 
yn  wlyb  gan  ddagrau.  Llawer  gwaith  y 
dywedodd,  flynyddau  lawer  ar  ol  hyny, 
pan  fyddem  mewn  cyfeillach,  a'r  ymddi- 
ddan  yn  troi  ar  yr  amser  uchod  :  '  Dyma 
fe,  mi  a'i  holais  ef  lawer  gwaith  nes  oedd 
yn  chwysu.'  A  gwir  ddywedai,  mi  a 
chwysais  lawer  gwaith  wrth  geisio  ei 
ateb." 

Yn  ei  ymdrechion  gyda'r  Ysgol  Sab- 
bothol  caffai  bob  cymhorth  gan  y  Parch. 
Ebenezer  Morris.  Cydweithiai  y  ddau 
yn  ardderchog,  gan  gyffroi  yr  ardalcedd, 
planu  ysgolion,  trefnu  cymanfaoedd  i  ad- 
rodd  y  pwnc  ac  i  holi  y  plant,  ac  athraw- 
iaethu  ar  y  pwysigrwydd  o  hyfforddi  yr 
ieuainc  yn  Ngair  Duw.  Fel  engrhaifft  o'r 
dyddordeb  a  deimlent  yn  yr  Ysgol  Sul, 
gosodwn  i  mewn  yma  lythyr  o  eiddo  y 
Parch.  Ebenezer  Morris,  pan  ar  daith  yn 
Sir  Frycheiniog,  at  Mr,  Richard  :■ — 

"Aberhonddu,  Mai  30,  1808.  Anwyl 
Frawd, — Mae  rhagluniaeth  yn  agoryd  i  mi 
ddyfod  adref  nos  Sadwrn  Sulgwyn,  ac  yn 
gyfleus  i  ni  ddydd  Llun  i  ddyfod  i'r  cyfar- 
fod  y  mae  rhyw  siarad  am  dano  i  fod  yn 
Blaenanerch,  Llun  y  Sulgwyn,  a  phlant 
yr  ysgoHon  i  gyfarfod.  Dymunaf  arnoch 
hysbysu  y  manau  a  feddylioch  yn  addas 
cyn  y  Sabbath.  Mae  yn  sicr  y  byddai  da 
i  ddeg  neu  ragor  o  ysgoHon  gydgyfarfod. 
Os  gellwch  hysbysu  Twrgwyn,  a  Phen- 
moría,  cyn  y  deuaf  adref,  fe  f}  dd  yn  dda 
genyf.  Nid  rhaid  enwi  wrthych  y  manau 
eraiü.  Y  mae  Üwen  a  minau  yn  golygu 
i'r  cyfarfod  ddechreu  am  naw  neu  ddeg  y 
boreu,  ni  setlwn  y  canlyniad  pan  gyfar- 
fyddom.      Eich  gwir  gyfaill,   Eb.  Morris. 


O.Y. — Byddai  yn  Hesiol  i  ddau  bregethu 
ar  ol  yr  hoHad  ;  mae  yn  debygol  mai 
chwi  a  minau  fyddant.  Ós  cewch  dueddu 
eich  meddwl  i  draethu  am  y  lles  o  gatec- 
eisio,  minau  soniaf  am  y  gwerth  o  dduw- 
ioldeb  boreuol,  Cystal  fyddai  ei  gyhoeddi 
yn  Gymanfa  y  Plant." 

Diau  mai  Ówen  Enos  oedd  yr  "  Owen" 
y  cyfeiria  Mr.  Morris  ato,  efe  a  fyddai  yn 
fynych  yn   gydymaith  iddo  ar  ei  deithiau. 

Y  mae  yn  hawdd  deaH  oddiwrth  y  llythyr 
nad  oedd  trefniant  yr  Ysgol  Sul  wedi  cael 
ei  berffeithio  eto  yn  y  Dê  ;  nad  oedd  y 
cyfarfodydd  dau-tìsol,  a'r  cymanfaoedd 
blynyddol,  wedi  cael  eu  sefydlu,  ond  eu 
bod  yn  awr  o  gwmpas  cael  eu  dwyn  i  fod. 

Y  mae  yr  un  mor  amlwg  mai  y  ddau  aHu 
mawr,  a  yrent  y  peiriant  yn  ei  flaen,  oedd 
Mr.  Morris  a  Mr.  Richard.  Y  ddau  force 
ysprydol  mwyaf  aruthrol  a  fu  yr  un  pryd 
yn  Sir  Aberteifi,  ac,  yn  wir,  yn  y  Dê,  oedd 
y  ddau  hyn,  a  chyflawnai  y  naiH  ddiffyg  y 
llall,  Ebenezer  Morris  oedd  y  mwyaf 
llewaidd,  y  mwyaf  penderfynol,  a'r  mwyaf 
beiddgar  yn  y  cyhoedd  ;  o'i  flaen  ef  nid 
oedd  gelyn  a  safai ;  ond  Ebenezer  Richard 
oedd  y  trefniedydd  goreu,  y  dcethaf  ei 
gynlluniau,  a'r  mwyaf  hirben  i  ganfod  i'r 
dyfodol.  Rhyngddynt  iH  dau  gosodwyd 
yr  Ysgol  Sabbothol  yn  y  rhan  hon  o'r 
wlad  ar  sylfeini  cedyrn  ac  ansigladwy. 

Yn  y  flwyddyn  1807  yr  ymwelodd  Mr. 
Richard  gyntaf  a'r  Gogledd,  Cymaint 
oedd  parch  Cadben  Bowen  iddo  fel  yr  aeth 
gydag  ef  yr  hoH  ffordd,  gan  ei  gludo  yn  ei 
gerbyd  ei  hun,  Ychydig  o  hanes  y  daiih 
sydd  genym,  ond  gwnaeth  Mr.  Richard 
yn  enwog  trwy  hoíl  Wynedd,  ac  o  hyn 
aHan  ystyrid  eí  fel  un  o  brif  gewri  y  De- 
heudir,  Dywedir  iddi  fyned  yn  He  rhyfedd 
yn  ngwesty  Pont-ar-fynach,  pan  yr  oedd  y 
ddau  yn  cadw  addoliad  teuluaidd,  Y  fath 
oedd  y  dylanwad  ar  ŵr  y  tŷ  nes  y  gorfu 
iddo  redeg  aHan  o'r  ystaíeH  a'r  dagrau  yn 
llifo  drcs  ei  ruddiau,  gan  floeddio  dros  y 
lle  :  "O!  Beth  a  wnaf,  beth  a  wnaf!" 
Buont  mewn  dwy  Gymdeithasfa,  sef 
Cymdeithasfa  Llanidloes,  a  Chymdeithasfa 
y  Bala,  Cafcdd  Mr.  Richard  odfa  hynod 
yn  y  Bala.  Am  ddeg  y  Hefarai,  a'i  destun, 
2  Cor,  X,  4  :  "  Canys  arfau  ein  milwriaeth 
ni  nid  ydynt  gnawdol,"  Pan  yn  son  am 
werth  yr  arfau,  ac  yn  anog  y  dorf  i'w 
defnyddio,  ffrydiau  y  dagrau  o'i  lygaid  ; 
ond  nid  ei  dagu  na'i  rwystro  a  wnelai  y 
dagrau,  ond  rywsut  gweithredent  fel  olew 
ar  ei  beirianau  llafar,  gan  rwyddhau  ei 
ymadrodd,    tyneru    ei   lais,    a    melysu    ei 

ddawn'.  Ac  os  oedd  y  pregethwr  yn  wylo, 
unai  yr  holl  gynulleidfa  yn  galonog,  fel  na 
chafodd  Green  y  Bala  ei  gwlychu  yn  ddwys- 
ach  gan  ddagrau  saint  Duw  erioed.  Gorch- 
fygodd  y  dyrfa  yn  llwyr,  yn  gystal  a'r 
pregethwyr  a'r  oíîeiriaid  ar  y  stage,  a 
chofifheid  am  y  bregeth  yn  yr  holl  odfaeon 
dilynol.  Hyd  ddydd  ei  farwolaeth  bu  Mr. 
Richard  yn  un  o  etholedigion  Cymdeith- 
asfa  y  Bala,  ac  anaml  y  byddai  yn  absenol 
o  honi. 

Y  dydd  cyntaf  o  Dachwedd,  1809,  priod- 
odd  Mr.  Richard  â  Miss  Mary  Williams, 
Tregaron.  Yr  oedd  Mrs.  Richard  yn 
wyres  o  du  ei  mam  i  David  Evan  Jenkins, 
o  Gyswch,  un  o  gynghorwyr  boreuaf  y 
Methodistiaid,  a  gŵr  nodedig  am  ei  dduw- 
ioldeb  a'i  zêl  o  blaid  yr  athrawiaeth.  Yr 
oedd  hithau  yn  dwyn  arni  yn  amlwg  ddelw 
ei  theulu,  gan  fod  wedi  ymroddi  i  wasan- 
aethu  crefydd.  Oblegyd  fod  rhieni  ei  briod 
yn  hen  ac  yn  fethedig,  fel  nad  oedd  yn 
bosibl  iddi  eu  gadael,  daeth  Mr,  Richard 
i'r  penderfyniad  i  symud  i  fyw  i  Dregaron. 
Cynyrchodd  y  penderfyniad  yma  o'i  eiddo 
deimlad  dwfu  yn  rhan  isaf  y  sir  ;  ni  fynent 
ar  un  cyfrif  ollwng  eu  gafael  arno  ;  buont 
yn  dadleu  ac  yn  ymhwedd  âg  ef  yn  ber- 
sonol,  a  chwedi  methu  ei  ddarbwyllo,  aed 
â'r  achos  i'r  Cyfarfod  Misol.  Aeth  Cadben 
Bowen,  ac  un  o  flaenoriaid  eglwys  Aber- 
teifi,  i  fynu  yr  holl  ffordd  i  Gyfarfod  Misol 
Aberystwyth  ;  buont  yn  dadleu  y  mater 
yn  frwd,  ond  trodd  y  fantol  yn  y  cyfarfod 
o  blaid  Tregaron.  Yr  oedd  Colonel  Lloyd, 
o'r  Bronwydd,  hefyd  yn  y  Cyfarfod  Misol, 
ac  yn  dadieu  yn  gryf,  ond  mewn  Cymraeg 
doredig,  dros  rwystro  Mr.  Richard  i  adael 
Aberteifi.  Rywsut,  yn  ei  anfedrusrwydd, 
gwnaeth  ddefnydd  o'r  geiriau :  "  Am  hyn 
y  gad  dyn  ei  dad  a'i  fam,  ac  y  glyn  wrth 
eiwraig."  Cymerodd  Mr.  Williams,  Lled- 
rod,  y  geiriau  oddiarno,  gan  eu  defnyddio 
yn  ddadl  yn  ei  erbyn  ;  a  gwelodd  yr  hen 
foneddwr  ei  fod  wedi  defnyddio  adnod  nad 
oedd  yn  perthyn  iddo.  \Vedi  methu  yn  y 
Cyfarfod  Misol,  ceisiodd  Cadben  Bowen 
gari  Mr.  Charles,  o'r  Bala,  ysgrifenu  at 
Mr.  Richard ;  ond  yr  oedd  Mr.  Charles 
yn  meddu  gormod  o  ddoethineb  i  ymyr- 
aeth,  yn  enwedig  gan  na  wyddai  yr  holl 
amgylchiadau  ;  eithr  ysgrifenodd  lythyr 
hynod  o  synwyrol  a  chrefyddol,  yr  hwn 
sydd  eto  ar  gael,  at  Cadben  Bowen,  gan 
awgrymu  iddo  y  gallai  fod  gan  Raglun- 
iaeth  amcanion  pwysig  i'w  cyflawni  yn  y 
symudiad.  Mor  ddiollwng  a  phenderfynol 
oedd   cyfeillion    Aberteifi,    fel   y   gwnaeth 


Cadben  Bowen  a'r  blaenor  crybwylledig 
un  cynyg  arall ;  aethant  i  fynu  i  Dregaron 
i  geisio  dylanwadu  ar  Mrs.  Richard  ;  ond 
wedi  cyrhaedd  yno,  a  gweled  sefyllfa 
pethau,  yn  neillduol  methiant  ei  rhieni, 
daethant  yn  foddlawn  i'r  trefniant,  ac  ym- 
adawsant  yn  hollol  dangnefeddus. 

Yn  Nhregaron  y  treuliodd  y  Parch. 
Ebenezer  Richard  weddill  ei  oes.  Ac  yn 
ddiau  rhodd  Duw  i  ran  uchaf  Sir  Aber- 
teifi  ydoedd.  Cymerodd  ei  le  ar  unwaith 
fel  arweinydd,  nid  yn  unig  yn  ei  eglwys  ei 
hun,  ond  yn  yr  holl  eglwysi  o  gwmpas  ; 
edrychai  pawb  i  fynu  ato  fel  tywysog 
Duw,  ac  yr  oedd  ei  air  yn  gyfraith,  i'r  hon 
y  telid  ufudd-dod  diamodol.  Yn  mysg  y 
pregethwyr  a  drigianent  y  rhan  yma  o'r 
wlad  yr  oedd  fel  brenhin  mewn  llu,  heb 
neb  yn  cenfigenu  wrtho,  nac  yn  amheu 
ei  awdurdod.  EniUodd  y  safle  hon  trwy 
odidowgrwydd  ei  ddawn,  synwyr  a  doeth- 
ineb  uwchraddol,  medr  anarferol  i  drin 
amgylchiadau  dyryslyd,  ac  yn  arbenig 
Ilwyr  ymroddiad  i  wasanaeth  yr  Arglwydd 
lesu.  Ymdaflodd  i'r  gwaith  yn  ei  holl 
ranau  ar  unwaith.  Mewn  canlyniad,  daeth 
bywyd  newydd  i'r  seiadau  ac  i'r  cynull- 
eidfaoedd ;  adfywiodd  yr  Ysgolion  Sab- 
bothol  trwy  y  broydd,  a  phlanwyd  Ysgolion 
newyddion  yn  y  conglau  Ile  nad  oeddent. 
Yn  y  man,  daeth  y  canghenau  ysgolion  yn 
achosion  crefyddol ;  magai  yntau  hwynt 
pan  oeddent  yn  weiniaid  fel  mamaeth 
dyner,  a  chaent  bob  cefnogaeth  ganddo 
pan  y  dymunent  gael  capel.  Trwy  hyn 
cymerodd  feddiant  o'r  wlad  i  Grist  ac  i 
Fethodistiaeth  ;  yn  wir,  nid  ydym  yn 
tybio  fod  un  rhan  o  Gymru  mor  drwyadl 
Fethodistaidd  a  phen  uchaf  Sir  Aberteifi. 
Y  flwyddyn  y  symudodd  i  Dregaron  pen- 
odwyd  ef  yn  ysgrifenydd  Cyfarfod  Misol 
y  sir,  yr  hon  swydd  a  lanwodd  hyd  ddydd 
ei  farwolaeth. 

Nid  hir  y  bu  yn  ei  gartref  newydd  cyn 
ymosod  ar  anfoesoldeb  y  wlad.  Un  íîurf 
ífrwythlawn  ar  Iygredigaeth  oedd  y  priod- 
asau  gwawdd.  Fr  priodasau  hyn  byddai  yr 
holi  gymydogaeth  yn  ymgasglu  ;  gwerthid 
ynddynt  ddiod  gadarn  er  budd  y  pâr 
ieuainc  oeddynt  yn  dechreu  eu  byd  ;  a'r 
rhai  a  yfent  fwyaf  byd  sicr  a  ystyrid  y 
cyfeillion  goreu  iddynt.  Nid  yn  unig  yr 
oedd  yr  arferiad  yn  groes  i'r  gyfraith, 
yr  oedd  hefyd  yn  arwain  i  anfoesoldeb 
gwarthus.  Byddai  y  bobl  ar  yr  achlysuron 
hyn  yn  ymroddi,  heb  fesur  na  rheol,  i 
gyfeddach,  maswedd,  a  meddwdod  ;  ac 
nid  anfynych  dygwyddai  ynddynt  ymladd- 

feydd  gwaedlyd.  Gan  ei  bod  yn  ddefod 
gwlad,  a  hyny  er  cyn  côf,  byddai  dynion 
crefyddol  yn  myned  i'r  priodasau  hyn  ;  ac  er 
na  fyddent  hwy,  fel  rheol,  yn  cael  eu  llithio 
i  feddwdod,  nac  yn  cyfranogi  yn  yr  ymladd 
a'r  maswedd,  rhoddent  eu  cefnogaeth  i'r 
arferiad.  Tynasai  yr  ysgelerder  hwn  sylw 
y  Cyfarfod  Misol,  a  gwnaed  amryw  ym- 
drechion  difrifol  i  osod  terfyn  arno,  o  leiaf 
yn  mysg  aelodau  y  Methodistiaid.  Ond 
mor  ddwfn  a  gafaelgar  yr  oedd  Avedi 
gwreiddio  yn  y  wlad,  fel  y  profasai  pob 
ymdrech  yn  aflwyddianus.  O'r  diwedd, 
wrth  weled  y  ffieidd-dra  annghyfaneddol 
yn  beiddio  sefyll  yn  y  lle  sanctaidd,  ac  yn 
derbyn  cymeradwyaeth  gyhoeddus  rhai 
o'r  swyddogion,  enynodd  tân  yn  enaid  Mr. 
Richard,  fel  y  penderfynodd  ddyrchafu  ei 
lais  yn  enw  yr  Arglwydd  yn  erbyn  y  drwg. 
Cymerodd  y  cyfle  cyntaf  i  roddi  ei  fwriad 
mewn  grym  yn  nghyfarfod  yr  eglwys  yn 
Nhregaron.  Safodd  i  fynu  yn  wrol,  gan 
ofyn  pwy  oedd  o  du  yr  Arglwydd,  ac  er  na 
chafodd  ond  un  blaenor  i'w  gefnogi,  aeth 
yn  mlaen  gyda  hwnw  i  lanhau  y  tý. 
Cafwyd  deuddeg  o'r  aelodau  yn  euog,  a 
diarddelwyd  hwynt  oll  yr  un  cyfarfod. 
Dranoeth,  yr  oedd  ei  gyhoeddiad  yn  Llan- 
geitho,  ac  yno  yr  aeth,  yn  ddiegwan  o 
ffydd,  a'i  enaid  yn  Uosgi  ynddo  gan  eidd- 
igedd  dros  ogoniant  ei  Feistr.  Cymerasai 
dwy  briodas,  o'r  nodwedd  a  nodwyd,  le 
yno  yn  ddiweddar,  a'r  eglwys  yn  byw  yn 
dawel  yn  nghanol  y  llygredigaeth  ;  ond 
gwnaeth  ef  ymosodiad  gorchestol  ar  yr 
anwiredd,  a'r  canlyniad  oedd  diarddel 
pawb  a  gymerasai  ran  yn  yr  afreolaeth. 
O  hyn  allan  gwaherddid  holl  aelodau  y 
Methodistiaid,  dan  boen  diarddehad,  rhag 
rhoddi  eu  presenoldeb  mewn  priodasau  o'r 
fath ;  yn  raddol,  trwy  eu  condemniad 
hwy  yn  benaf,  gwywodd  yr  arferiad, 
ac  yn  y  man  diflanodd  yn  gyfangwbl. 
Yn  sicr,  yr  oedd  yr  ymddygiad  hwn 
o  eiddo  Mr.  Richard,  pan  nad  oedd  ond 
dyn  ieuanc  deg-ar-hugain  oed,  yn  brawf 
o  ddewrder  yspryd,  ac  o  zcl  dros  burdeb 
cysegr  Duw,  na  cheir  yn  aml  ei  gyffelyb. 

Yr  ydym  yn  flaenorol  wedi  adrodd  hanes 
dadl  y  NeiUduad,  a'r  cyfFro  a  achoswyd 
ganddi.  Fel  y  darfu  i  ni  sylwi,  y  prif 
ddadleuydd  yn  y  Deheudir  o  blaid  y  syx\\- 
udiad  oedd  Mr.  Ebenezer  Morris ;  ond 
darfu  i  Mr.  Richard,  a  Mr.  Charles,  Caer- 
fyrddin,  er  na  chymerasant  ran  mor  gy- 
hoeddus  yn  yr  helynt,  wneyd  liawn  cym- 
aint  er  addfedu  teimlad  y  wlad  ar  y  pwnc. 
Byddai    Mr.    Richard   yn   arbenig   mewn 


ymddiddanion  preifat  yn  dadleu  yn  gryf  o 
blaid  cymeryd  y  cam  hwn,  a  bu  nerth  ei 
resymau  yn  foddion  i  argyhoeddi  Ilawer. 
Prawf  o'r  lle  uchel  a  feddai  yn  marn  ei 
frodyr  yw  iddo,  wedi  i  farn  gael  ei  dwyn  i 
fuddugoliaeth,  gael  ei  neillduo  yn  mysg  y 
rhai  cyntaf  i  weinyddu  y  sacramentau,  er 
ei  fod  yr  ieuangaf  o  bawb  o  honynt,  ac  yn 
wir,  heb  gyrhaedd  ei  ddeg-mlwydd-ar- 
hugain.  Ymddengys  fod  y  cyfarfod  ordeinio 
yn  Llandeilo  Fawr  yn  nodedig  am  ei 
urddas  a'i  ddifrifwch.  Fel  hyn  yr  ysgrif- 
enai  un  oedd  yn  bresenol  at  feibion  Mr, 
Richard  :  "  Mewn  perthynas  i'r  NeiIIduad 
cyntaf,  er  fy  mod  yno,  y  mae  y  rhan 
fwyaf  wedi  ei  anghofio.  Ond  yr  wyf  yn 
cofio  tri  pheth  yn  berffaith  ;  sef  yn  gyntaf, 
mai  y  Gymdeithasfa  hono  oedd  yr  un 
fwyaf  ofnadwy  y  bum  ynddi  yn  fy  mywyd. 
Yr  oedd  pob  cnawd  yn  crynu  ;  îe,  yr  oedd 
Ilawer  o'r  gweinidogion  mwyaf  duwiol, 
hyawdl,  a  chadarn  yn  yr  Ysgrythyrau, 
bron  methu  ateb  gan  fawredd  Duw.  Yn 
ail,  dull  hynaws  Mr,  Charles,  o'r  Bala,  yn 
gofyn  y  cwestiynau,  Yr  oedd  ei  wedd  yn 
hardd  a  siriol,  ei  eiriau  yn  fwyn  ac  yn 
enillgar  iawn,  Wrth  ddechreu  gofyn  i 
bob  un,  arferai  yr  un  geiriau,  sef,  '  A,  B, 
a  fyddwch  chwi  mor  fwyn  a  dweyd  gair 
o'ch  meddwl  am  y  bôd  o  Dduw,'  &c.  Yn 
drydydd,  wrth  weled  amrai  yn  crynu,  a 
bron  yn  methu,  yr  wyf  yn  cofio  yn  dda  fy 
mod  mewn  pryder  mawr  mewn  perthynas 
i'ch  tad,  rhag  ofn  iddo  golli,  oblegyd  yr 
oedd  yn  ieuangach  na  hwynt  oll.  Ond 
cafodd  ei  hoff  bwnc,  sef  Duwdod  Crist ;  a 
phan  glywais  hwnw,  syrthiodd  fy  maich 
yn  y  fan,  oblegyd  gwyddwn  fod  hwn  yn 
anwyl,  ac  fel  A,  B,  C  ganddo.  Dywedodd 
ei  feddwl  arno  yn  oleu,  yn  rhydd,  yn 
gadarn,  ac  i  foddlonrwydd  mawr,  fel  y 
coUais  fy  ofnau  ar  unwaith." 

Darfu  i'w  neillduad  i  weinyddu  y  sacra- 
mentau  ychwanegu  yn  ddirfawr  at  lafur  Mr, 
Richard.  Fw  ran  ef,  neu  Mr,  WiIIiams, 
Lledrod,  y  disgynai  cyfranu  yn  holl  gynull- 
eidfaoedd  y  Methodistiaid  yn  rhan  uchaf  y 
sir,  Ac  nid  yn  anfynych  byddai  y  fath 
eneiniad  ar  ei  yspryd  ef  ei  hun,  a'r  fath 
lewyrch  dwyfol  ar  y  gwirioneddau  a 
draethai,  wrth  weinyddu  yn  y  cymun,  nes 
peri  hyd  yn  nod  i'r  rhai  mwyaf  rhagfarn- 
llyd  ddygymod  â'r  oruchwyliaeth  newydd. 
Yn  y  flwyddyn  1815,  y  gyntaf  y  mae  ei 
gyfrif  genym,  yr  ydym  yn  cael  i  Mr. 
Richard  bregethu  343  o  weithiau,  gweini 
sacrament  swper  yr  Arglwydd  73  o  weith- 
iau,  a  bedyddio  210  blant.     Ar  yr  olwg 

gyntaf  ymddengys  nifer  y  plant  a  fedydd- 
iwyd  yn  fychan  o'i  gyniharu  âg  amledd  y 
gweinyddiad  o'r  sacrament  arall,  ond  dylem 
gofìo  i'r  Methodistiaid  fod  yn  fwy  araf  yn 
ymryddhau  oddiwrth  yr  iau  offeiriadol 
parthed  bedydd,  na'r  gweinyddiad  o'r 
cymun.  Am  ryw  reswm,  nas  medrwn 
roddi  cyfrif  am  dano,  byddai  Methodistiaid 
zelog  gyda  phob  peth  arall  yn  myned  a'u 
babanod  i'w  bedyddio  at  yr  offeiriaid.  A 
rhaid  i  ni  ychwanegu  y  byddai  y  clerigwyr 
yn  gwylio  yn  eiddigeddus  pwy  a  aent  â'u 
plant  i'r  capelau,  i'w  bedyddio  gan  y  gwein- 
idogion  newydd-ordeiniedig,  ac  y  byddent 
yn  dial  ar  y  cyfryw,  trwy  eu  drygu  yn  eu 
masnach,  neu  eu  gyru  o'u  ffermydd,  os 
byddai  hyny  yn  bosibl  iddynt.  Am  alw 
Mr.  Richard  i  fedyddio  ei  faban  cafodd 
Mr.  David  Jones,  Dolaubach,  y  blaenor 
synwyrgall  a  berchid  trwy  yr  hoU  fro,  ei 
yru  o'i  dyddyn.  Ond  yn  raddol  diflanodd 
rhagfarn  y  bobl,  a  methodd  yr  erledigaeth 
yn  ei  nod,  oblegyd  yn  mhen  chwech  mlyn- 
edd  ar  ol  hyn,  sef  yn  y  íîwyddyn  1821,  yr 
ydym  yn  cael  ddarfod  i  Mr.  Richard  fed- 
yddio  58  o  blant,  a  hyny  er  fod  nifer  y 
gweinidogion  Methodistaidd  wedi  lliosogi 
yn  fawr. 

Fel  yr  ydym  wedi  cyfeirio  eisioes  gwnaed 
ymdrech  egniol,  gwedi  y  Neillduad,  i 
l3erswadio  y  penaf  yn  mysg  gweinidogion 
y  Methodistiaid  i  gymeryd  urddau  esgobol, 
ac  yn  eu  mysgymosodwyd  ar  Mr.  Richard. 
Anfonwyd  am  dano  gan  JohnJ  ones,  Ysw., 
Derry  Ormond,  yr  hwn  oedd  yn  berthynas 
i'w  wraig,  ac  wedi  talu  cryn  sylw  iddo 
yntau.  Wedi  iddo  gyrhaedd  y  palas,  a 
chael  pob  groesaw,  dywedai  y  boneddwr 
wrtho  ei  fod  ef,  a  Mr.  Evans,  fìcer  Llan- 
badarn  Fawr,  wedi  penderfynu  cynyg  iddo 
bersoniaeth  yn  yr  Eglwys  Sefydledig,  Ile  y 
caffai  fywyd  mwy  esmwyth,  a  sefyllfa  fwy 
parchus,  nag  a  allai  obeithio  gael  yn  mysg 
y  Methodistiaid ;  a'i  fod  ef  (Mr.  Jones) 
wedi  gwystlo  ei  air  y  byddai  iddo  ei  ber- 
swadio  i  gydsynio.  Atebodd  yntau  ar 
unwaith  :  "  Y  mae  y  peth  yn  anmhosibl, 
syr."  Synodd  y  boneddwr  yn  ddirfawr,  a 
gofynodd,  "  Paham  ?"  Atebodd  yntau  : 
"  Yn  gyntaf,  byddai  cydsynio  â'r  cynygiad 
yn  weithred  groes  i'm  cydwybod,  canys  yr 
wyf  o  egwyddor  ynymneillduooddiwrth  yr 
Eglwys  Sefydledig.  Yn  nesaf,  yr  wyf  yn 
barnu  y  byddaf  yn  fwy  defnyddiol  gyda 
gwaith  yr  Arglwydd  yn  y  man  lle  yr  ydwyf. 
Àc  yn  nesaf,  y  mae  cymaint  o  anwyldeb  ac 
undeb  rhyngof  a  fy  mrodyr,  fel  y  byddai 
y  rhwygiad  yn  annyoddefol  i'm  teimladau." 


Ni  fedrai  y  boneddwr  ateb  y  rhesymau 
hyn ;  ond  dy  wedodd  gyda  gwedd  anfoddog, 
ei  fod  yn  ei  ystyried  yn  ffol  iawn  er  ei  les 
ei  hun  i  wrthod  y  fath  gyfleustra.  Par- 
haodd  Mr,  Richard  yn  YmneiIIduwr  eg- 
wyddorol  trwy  ystod  ei  oes.  Unwaith, 
mewn  cyfeillach,  gwnaed  cyfeiriad  at  bre- 
gethwr  oedd  wedi  gadael  ei  frodyr  ac  wedi 
myned  drosodd  i'r  Eglwys  Sefydledig. 
Dywedai  rhywun  oedd  yn  bresenol:  "O'm 
rhan  i,  yr  wyf  yn  meddwl  iddo  wneyd  yn 
burion,  oblegyd  caiff  fywioliaeth  lawer 
mwy  cysurus,  a'r  un  cyfleustra  i  bregethu 
yrefengyl."  Cyífrodd  Mr.  Richardtrwyddo, 
a  chyda  Ilymder  a  phwyslais  atebai :  "  O  na, 
os  nad  oes  genym  rywfaint  o  hrinciple  yn 
y  pethau  hyn,  nid  ydym  werth  dim."  Dro 
arall,  yn  ystod  ei  ymweliad  olaf  â  Llundain, 
pan  yr  oedd  Mrs.  Richard  ac  yntau  yn 
pasio  trwy  Smithfield,  dywedai :  "  Dyma'r 
fan,  Mary  fach,  Ile  y  merthyrwyd  Ilawer 
o'r  hen  dduwiolion."  "  lë,"  ebai  cyfaill 
oedd  gyda  hwynt,  "  ond  y  mae  yn  amser 
braf  arnom  ni."  "  Ydyw,"  meddai  Mr. 
Richard  yn  ol,  "  y  mae  yn  well,  yn  ddiau, 
ond  y  mae  Ilawer  o  erledigaeth  eto.  Beth 
y  mae  dynion  yn  ei  feddwl  wrth  Ddeddf  y 
Goddefiad  ?  Dim  ond  ein  goddef  ni  y 
maent  hwy  eto.  O  ffei  !  ífei !  Goddef 
dynion  i  addoli  Duw  yn  ol  eu  cydwybod." 
Yn  181 1,  sef  gwanwyn  blwyddyn  y  NeiII- 
duad,  torodd  diwygiad  crefyddol  cryf  allan 
yn  Nhregaron,  a'r  eglwysi  cymydogaethol, 
yr  hwn  a  ymledodd  fel  fflam  trwy  Gymru, 
Efallai  mai  hwn  oedd  yr  ymweliad  mwyaf 
grymus  a  gafwyd  er  dyddiau  Daniel 
Rowland  ;  ac  edrychai  y  wlad  arno  fel 
arwydd  o  foddlonrwydd  Duw  i'r  cam  oedd 
y  Cyfundeb  wedi  ei  gymeryd.  Daliwyd  y 
difeddwl  âg  arswyd,  llanwyd  calon  y  rhai 
mwyaf  rhyfygus  mewn  annuwioldeb  â 
dychryn,  aeth  yn  floedd  am  fod  yn  gad- 
wedig  trwy  y  broydd,  a  gwelwyd  hen 
bererinion  Seion  yn  tynu  eu  telynau  oddiar 
yr  helyg,  ac  yn  tori  allan  mewn  sain  cân  a 
moliant.  Un  o'r  rhai  mwyaf  blaenllaw  yn 
y  diwygiad  hwn  oedd  Mr,  Richard.  Fel  y 
maegwaethaf  y  modd  hanes  un  o'i  odfaeon 
nerthol  yr  adeg  hon  yn  unig  sydd  ar  gael. 
Un  boreu  Sabbath  pregethai  yn  Llangeitho ; 
yr  oedd  y  capel  wedi  ei  orlenwi,  a  chan  fod 
hwnw  yn  eang,  a  rhan  fawr  o  hono  heb  na 
seddau  na  meinciau,  cynwysai  dorf  anferth 
o  ddynion,  Testun  Mr.  Richard  oedd 
Luc  xvi,  23  :  "  Ac  yn  uífern  efe  a  gododd 
ei  olwg,"  Pregeth  ofnadwy  oedd  hono. 
Rhaid  fod  rhyw  ddwysder  angherddol  wedi 
meddianu  enaid  y  pregethwr  cyn  y  beiddiai 

gymeryd  y  fath  destun.  Yr  oedd  yn  l!e 
difrifol  yno  mewn  gwirionedd,  mellt  y 
bygythion  yn  gwibio,  taranau  melldithion 
y  gyfraith  yn  erbyn  ei  throseddwyr  yn  rhuo, 
dynion  yn  llewygu  gan  ofn,  a  chenad  y 
nefoedd  yn  y  pwlpud  fel  pe  yn  cyhoeddi  y 
farn  dros  Dduw.  Sut  y  terfynodd  y  cyfar- 
fod  ni  chlywsom,  ond  y  tebygolrwydd  yw 
i'r  pregethwr  agor  drws  gobaith  o  led  y 
pen,  a  chyfeirio  meddwl  y  bobl  at  Grist, 
nes  yr  aeth  rhwymau  llawer  yn  rhyddion. 
Un  o'r  dyddiau  canlynol  yr  oedd  Mr. 
WilUams,  Lledrod,  yno  yn  cadw  seiat,  a 
deg-ar-hugain  mewn  edifeirwch  yn  gofyn 
am  le  yn  nhŷ  Dduw.  O'r  rhai  hyn  priod- 
olai  wyth-ar-hugain  eu  hargyhoeddiad  i 
bregeth  Mr.  Richard.  Wrth  ei  fod  yn 
hoU  yr  ymgeiswyr  am  yr  hyn  oedd  wedi  eu 
dwyn  i  ystyriaeth  o'u  cyflwr,  ac  yn  cael  yr 
un  ateb  gan  agos  bawb,  llefodd  Mr. 
WiUiams  mewn  syndod  :  "  Garw  gyraaint 
o  honoch  chwi  saethodd  e  â'r  un  ergyd." 
Yn  wir,  dywedir  i  ugeiniau  lawer  gael  eu 
hychwanegu  at  eglwysi  y  gymydogaeth, 
heblaw  y  rhai  dderbyniwyd  yn  Llangeitho, 
a'u  bod  agos  oll  yn  priodoU  eu  dychweUad 
i'r  bregeth  ryfedd  y  boreu  Sul  hwnw. 

Yn  y  flwyddyn  1813,  cafodd  ei  benodi  i 
fod  yn  Ysgrifenydd  Cymdeithasfa  y  De- 
heudir.  Dywedir  i'r  penodiad  gael  ei 
wneyd  yn  unol  â  chynghor  Mr.  Charles, 
o'r  Bala.  Nis  geUid  cael  o  hyd  i  neb  mwy 
cymhwys.  Yr  oedd  ei  hoffder  o  drefn, 
tuedd  ymarferol  ei  feddwl,  yr  addysg  foreuol 
a  gawsai,  yn  nghyd  â'i  gydnabyddiaeth  â 
nodweddion  y  Cyfundeb,  yn  ei  gymhwyso 
mewn  modd  arbenig  ar  gyfer  y  gwaith. 
Ei  hysgrifenydd  yw  bywyd  pob  cymdeithas 
os  bydd  yn  ddyn  o  aUu,  ac  o  hyn  hyd 
ddydd  ei  farwolaeth  Mr.  Richard  fu  y 
mwyaf  ei  awdurdod  a'i  ddylanwad  yn 
Nghymdeithasfa  y  Dê.  Gwedi  marwol- 
aeth  y  Parch.  Ebenezer  Morris,  a  dygn 
afiechyd  Mr.  Charles,  Caerfyrddin,  braidd 
na  eHid  dweyd  fod  hoU  lywodraeth  y  Gym- 
deithasfa  yn  gorwedd  ar  ysgwyddau  Mr. 
Richard,  a'i  frawd  doniol,  Mr.  Thomas 
Richard.  Ni  chredai  ei  gydoeswyr  fod  y 
fath  ysgrifenydd.  Ebai  y  Parch.  WiUiam 
Morris,  Cilgeran,  am  dano  yn  ei  bregeth 
angladdol  :  "Fel  ysgrifenydd  y  Gymdeith- 
asfa  yr  oedd  heb  ei  fath.  Yr  oedd  gan 
Dafydd  frenin  Jehosaphat  yn  gofiadur,  a 
Sadoc  yn  ysgrifenydd  ;  ond  mi  feddyUwn 
nad  oeddynt  iU  dau  yn  nghyd  ddim  cymaint 
a'n  Ebenezer  ni.  Y  pethau  a  drinid  yn 
sathredig,  efe  a  osodai  bob  aelod  yn  ei  le, 
ac  a  ddarUenai  y  sylwadau   yn   y  Gym- 


deithasfa  nesaf,  nes  y  byddai  pawb  wedi 
cael  cyflawn  daUad  am  eu  trafferth  i 
deithio  i'r  Ue.  Hyderaf  y  ceir  yblwch,  ac 
y  gosodir  ef  yn  yr  argraffwasg,  nes  y 
gwasgerir  ei  beraroglau  dros  hoU  derfynau 
yr  iaith  Gymraeg."  Yr  oedd  y  Parch. 
WiUiam  Morris  yn  ŵr  craff  a  sylwgar,  a 
diau  mai  ei  farn  ef  am  gymhwysderau  ar- 
benig  Mr.  Richard  fel  ysgrifenydd  oedd  yr 
un  a  goleddid  yn  gyffredinol. 

Dywedir  yn  ei  gofiant  iddo,  tua'r 
flwyddyn  18 14,  gysegru  Uawer  o'i  amser 
a'i  egni  i  alw  sylw  y  cynuUeidfaoedd  at  y 
ddwy  gymdeithas  ragorol,  sef  Cymdeithas 
y  Beiblau  a  Chymdeithas  Genadol  Llun- 
dain.  Yn  hyn  eto  yr  ydym  yn  ei  gael  yn 
canlyn  yn  ol  traed  Mr.  Charles.  Yn  wir, 
yr  ydym  yn  cael  ein  taraw  yn  barhaus  gan 
y  tebygolrwydd  mawr  a  fodolai  rhwng  y 
ddau  ;  tebygolrwydd  parthed  athryUth, 
craffder  i  weled  angen  y  werin,  a  Uwyredd 
ymgysegriad  gyda  y  cynUuniau  tebycaf  i 
gyflenwi  y  cyfryw  angen.  DarUenai  Mr. 
Richard  adroddiadau  y  cymdeithasau  hyn 
yn  fanwl,  ac  ymgydnabyddai  â'u  gweith- 
rediadau  ;  yna  ai  o  gwmpas,  gan  draddodi 
areithiau  brwd  drostynt,  a  mynegi  am  y 
daioni  dirfawr  a  wn  cnt,  yn  y  gwahanol 
gapelau,  nes  cynyrchu  cydymdeimlad  cyff- 
redinol  â'u  hamcanion,  a  chasglu  swm 
mawr  o  arian  i'w  coffrau.  I  lafur  Mr. 
Richard  y  rhaid  i  ni  briodoU  y  cydymdeim- 
lad  â  Chymdeithas  y  Beiblau  sydd  yn 
parhau  yn  rhan  uchaf  Sir  Aberteifi,  a'r 
ymdrech  a  wneir,  ac  ystyried  tlodi  y  wlad, 
i  gasglu  tuag  ati. 

Y  mae  yn  syn  na  fu  Mr.  Richard  yn 
gwasanaethu  yr  achos  crefyddol  yn  Llun- 
dain,  hyd  y  flwyddyn  1818.  Nid  oes 
genym  un  esboniad  priodol  ar  hyn.  An- 
hawdd  genym  gredu  na  chafodd  yn  flaen- 
orol  wahoddiadau  mynych  a  thaer  gan  y 
cyfeillion  yno ;  ond  efaÌIai  fod  amledd  ei 
orchwylion  a  phrinder  amser  yn  ei  rwystro 
i'w  derbyn.  Pa  fodd  bynag,  daeth  y  ffordd 
yn  rhydd  iddo  fyned  yn  Ngwanwyn  1818; 
cadwodd  yntau  ddydd-lyfr  manwl  yn  cyn- 
wys  hanes  gwaith  pob  dydd  yn  ystod  ei 
arosiad.  Y  mae  y  dydd-Iyfr  ar  gael,  a 
buasem  yn  difynu  yn  helaeth  o  hono  oni 
bai  prinder  gofod.  Bu  yno  am  ddau  fis, 
ac  heblaw  gwasanaethu  ei  gydgenedl, 
hysbysir  ni  iddo  fod  yn  bresenol  mewn 
chwech-ar-hugain  o  gyfarfodydd  cyhoedd- 
us,  a  gwrando  chwech-ar-hugain  o  bre- 
gethau  yn  yr  iaith  Saesneg. 

Mewn  un  ystyr,  ychydig  o  hanes  sydd  i 
Mr.  Richard.      Neu,  yn  hytrach,  ei  hanes 

ef,  o  adeg  ei  ddyfodiad  i  Dregaron,  yw 
hanes  Cyfundeb  y  Methodistiaid  yn  y 
Deheudir.  Yn  y  blynyddoedd  cyntaf,  yr 
oedd  Mr.  Ebenezer  Morris,  a  Mr.  Charles, 
Caerfyrddin,  niewn  un  ystyr  yn  llawn 
cymaint  eu  dylanwad  ag  yntau,  ac  efallai 
yn  fwy  yn  y  ffrynt  yn  y  Gymdeithasfa  ; 
ond  efe,  oblegyd  ei  ddeheurwydd,  oedd  yn 
benaf  fel  trefnydd  y  pryd  hwnw.  A 
chwedi  marw  Mr.  Morris,  yn  y  flwyddyn 
1825,  ac  analluogi  Mr.  Charles,  Caer- 
fyrddin,  trwy  afiechyd,  yn  y  flwyddyn 
1828,  daeth  yr  arweiniad  yn  gyfangwbl  i'w 
ddwylaw  ef,  mewn  undeb  â'i  frawd,  y 
Parch.  Thomas  Richard.  Dywed  y  Parch. 
Owen  Thomas,  D.D.,  ei  fod  yn  Uywodr- 
aethu  mor  effeithiol,  fel  na  feiddiai  neb 
godi  yn  ei  erbyn,  ac  ar  yr  un  pryd  mor 
hynaws  a  boneddigaidd  fel  na  fyddai  un 
amser  yn  ymylu  ar  dra-arglwyddiaeth. 
Tystiai  Dr.  Lewis  Edwards  yn  gyfîelyb, 
na  fu  llywodraeth  y  ddau  Richard,  mor 
bell  ag  y  sylwodd  ef,  nac  yn  annoeth  nac 
yn  ormesol,  ond  bob  amser  yn  gyfiawn, 
gyda'r  eithriad,  efaUai,  iddynt  fod  i  raddau 
yn  Uawdrwm  ar  Mr.  Rowlands,  Coed- 
duon,  gwedi  hyny,  Dr.  Rowlands,  o'r 
America,  pan  y  darfu  iddo,  o  herwydd 
cael  ei  dynu  i  mewn  gan  dwyllwr,  fethu 
yn  ei  amgylchiadau.  Ar  ysgwyddau  y 
Parch.  Ebenezer  Richard  yr  oedd  yr  holl 
ofal.  Yn  ol  dydd-lyfr  a  gadwai,  pregethodd 
mewn  dwy-flynedd-ar-hugain,  sef  o  ddech- 
reu  1815  hyd  ddiwedd  1836,  chwe'  mil, 
wyth  cant,  pump-deg-a-naw  o  weithiau,  sef 
tua  312  o  weithiau  bob  blwyddyn.  Yn 
ystod  yr  un  amser  teithiodd  yn  agos  i  dri- 
ugain  mil  o  filldiroedd,  a  bu  yn  bresenol 
mewn  tua  saith  cant  o  gyfarfodydd  cy- 
hoeddus,  sef  Cyfarfodydd  Misol,  Cym- 
deithasfaoedd,  a  Chymanfaoedd  yr  Ysgol 
Sabbothol.  Heblaw  presenoh  ei  hun  yn 
holl  Gymdeithasfaoedd  y  Deheudir,  yr  hyn 
oedd  yn  rheidrwydd  arno  fel  Ysgrifenydd, 
ymwelai  â  dwy  neu  dair  o  Gymdeithasfa- 
oedd  y  Gogledd  yn  flynyddol,  gan  bregethu 
efengyl  y  deyrnas  wrth  fyned  a  dych- 
welyd.  Rhaid  fod  ei  lafur  yn  enfawr. 
Fel  hyn  yr  ysgrifena  at  Mr.  W.  Morris, 
Cefncoedcymmer,  gwedi  hyny  Pant-tywyll, 
pan  yn  ymesgusodi  am  beidio  ateb  llythyr  : 
"  Yr  holl  esgusawd  sydd  genyf  i'w  gynyg 
am  fy  ymddygiad  anfoneddigaidd  tuag 
atoch  yw,  nad  oedd  dim  yn  fwriadol  yn  y 
cwbl,  a'i  fod  yn  cyfodi  oddiar  ddeddf 
orthrymus  angenrheidrwydd,  gan  fy  mod 
oddicartref  y  rhan  fwyaf  o'm  hamser  yn 
pregethu,  a  phan  ddychwelwyf,  yr  wyf  yn 


gorfod  myned  at  y  gwaith  o  gywiro  fy 
rhwyd,  ac  yna  allan  i'r  môr  drachefn 
gyda'r  llanw  cyntaf.  Ac  fel  hyn  yr  wyf 
yn  cael  fy  nhaflu  o  gwmpas,  yn  Sabbothol 
ac  wythnosol.  Y  Sabbath  yw  i  mi  y  dydd 
gwaith  caletaf,  ac  y  mae  rhai  o'r  dyddiau 
wythnosol  yn  wir  Sabbathau  i'm  henaid 
Iluddedig  i.  Weithiau,  wrth  fyfyrio,  braidd 
na  ddymunwn  fod  genyf  ddau  enaid  mewn 
un  corph  ;  a  thrachefn  wrth  bregethu, 
egwyddori,  &c.,  derbyniwn  yn  Ilawen  ddau 
gorph  i  un  enaid.  Ond  wedi'r  cwbl  nid 
wyf  ond  gwas  anfuddiol  iawn.  Nid  yw 
achos  fy  Meistr  yn  y  byd  fawr  iawn  gwell 
o"m  plegyd  i.  Ó'r  fath  gywilydd  ;  ac  eto 
y  mae  hyd  yn  hyn  yn  ymatal  rhag  dileu  fy 
enw  oddiar  y  gofrestr ;  ac  nid  wyf  hyd 
yma  wedi  cael  fy  ngyru  allan  o'r  fyddin 
{dyummed  oiit  of  tìic  regiment).'"  Gallwn 
gyfeirio  at  ddau  beth  yn  hanes  Mr. 
Richard,  yn  ychwanegol  at  ei  lafur  arferol, 
a  barasant  iddo  bryder  nid  bychan,  ac  a 
drethasant  ei  egni  yn  ddirfawr.  Un  oedd 
Iluniad  y  Cyffcs  Ffydd,  yr  hyn  a  wnaed  gan 
bwyllgor  unol  o  Ddê  a  Gogledd,  yn  nhý 
Mr.  Robert  Davies,  Great  Dark  Gate  Street, 
Aberystwyth,  i'r  ^"vn  bwyllgor  yr  oedd 
Mr.  Richard,  mewn  undeb  a'r  Parch. 
Humphrey  Gwalchmai,  yn  ysgrifenydd. 
Y  Ilall  ydoedd  yn  nglyn  â'r  Weithred 
Gyfansoddiadol  (  Constitutional  Dced ).  Tuag 
at  i'r  Weithred  feddugrym  cyfraith,yr  oedd 
yn  rhaid  iddi  gael  ei  Ilawnodi  gan  ym- 
ddiriedolwyr  yr  holl  gapelau  a  gawsent  eu 
hadeiladu.  Ar  Mr.  Richard  y  gosodwyd 
casglu  yr  arwyddnodau  hyn  yn  y  Deheu- 
dir,  a  threuliodd  y  rhan  fwyaf  o  ddiwedd  y 
flwyddyn  1826,  a  dechreu  y  flwyddyn 
ganlynol,  wrth  y  gorchwyl. 

Gyda  golwg  ar  ddyn  allanol  Mr.  Richard, 
rhydd  ei  ddarlun,  yr  hwn  a  dynwyd  pan 
oedd  yn  nghyflawnder  ei  nerth,  sef  ych- 
ydig  dros  ddeugain  mlwydd  oed,  syniad 
mor  gywir  o  hono  ag  a  ellir  ei  osod  ar 
bapyr.  Dyn  tal  ydoedd,  Ilydan  ei  ys- 
gwyddau,  ac  yn  meddu/rawíí"  fawr.  Tywyll 
iawn  oedd  ei  bryd,  a  du  fel  y  frân  oedd  ei 
wallt,  hyd  nes  y  dechreuodd  fritho  yn  bur 
gynar.  Tewychodd  pan  yn  dra  ieuanc,  a 
chyda  y  tewychdod  daeth  math  o  drym- 
der  drosto,  a  chwsg  yn  cydfyned,  feî  yr 
aeth  i  deimlo  yn  hen  cyn  amser  henaint. 
Yr  oedd  ei  ymddangosiad  yn  y  pwlpud  ac 
allan  o  hono  yn  hynod  o  dywysogaidd ; 
nid  oedd  yr  un  o'i  gydweinidogion,  gyda'r 
eithriad  o  Ebenezer  Morris,  i'w  gymharu 
âg  ef  yn  yr  hyn  a  elwir  presenoldeb  ;  yn 
mha    fan    bynag  y    byddai,    ai  ar   stage   y 

Gymdeithasfa,  yn  y  pwlpud,  neu  yn  y  gyn- 
hadledd,  neu  ynte  niewn  cymdeithas  gyff- 
redin,  teimlid  ei  fod  yn  llanw  y  lle.  Hynodid 
ef  gan  foneddigeiddrwydd  moes  ;  meddai 
g'alon  fawr,  a'i  llond  o  dosturi  ;  ac  eto  yr 
oedd  rhywbeth  ynddo  yn  cadw  dynion 
draw,  fel  na  feiddient  wneyd  yn  eofn  arno, 
Hyd  yn  nod  yn  Nhregaron,  ei  gartref, 
cadwai  gryn  bellder  rhyngddo  a  phawb,  er 
yr  ymddygai  yn  hynaws  a  charedig  atynt 
oll.  Ni  welid  ef  un  amser  ar  yr  heol, 
oddigerth  pan  yn  myned  i'r  capel,  neu  i 
ymweled  â  rhyw  glaf ;  ac  eto,  er  nad  ym- 
gymysgai  â'r  bobl,  y  fath  oedd  ei  graffder 
fel  yr  adwaenai  bawb,  nid  yn  unig  o  ran 
pryd  a  gwedd,  ond  hefyd  o  ran  cymeriad, 
fel  y  canfyddid  yn  amlwg  ar  achlysuron 
neillduol.  Yn  ei  deulu  yr  oedd  yn  frenhin, 
ac  eto  tystiai  hen  forwyn  iddo  na  wehd 
gwg  un  amser  ar  ei  ael. 

Safai  Mr.  Ricìiard  yn  rlies  jlaenaf  pregeth- 
wyr  Cymru.  Meddai  lais  rhagorol ;  tystiai 
Dr.  Owen  Thomas  ei  fod  y  llais  mwyaf 
swynol  a  thoddedig  a  swniodd  erioed  yn  ei 
ghistiau.  Llais  mawr  a  dwfn  ydoedd ; 
nid  oedd  mor  dreiddgar  ag  eiddo  John 
Ehas,  ac  mor  gyffelyb  i  swn  dyfroedd 
lawer  ag  eiddo  Ebenezer  Morris ;  ond 
rhagorai  ar  y  naiU  a'r  llall  mewn  tyner- 
wch.  Tebygai  y  diweddar  Barch.  David 
Howells,  Abertawe,  iddo  yn  ei  ddull  o  dra- 
ddodi,  ac  hefyd  i  raddau  yn  ei  lais,  a  hyny 
gymaint  fel  y  mynai  hen  wrandawyr  Mr. 
Richard  fod  Mr.  Howells  yn  ei  ddynwared, 
er  y  mae  yn  sicr  mai  naturiol  oedd  y 
tebygolrwydd  hwnw ;  ond  methai  Mr. 
Howells  mewn  ystwythder  a  thynerwch, 
ac  hefyd  nid  oedd  ei  draddodiad  mor 
IHfeiriol  ag  eiddo  Mr.  Richard.  Yr  oedd 
dawn  Mr.  Richard  fel  yr  afon  ;  ni  fyddai 
un  amser  arno  drai  na  diffyg ;  a'r  fath 
oedd  ei  feistrolaeth  ar  iaith  fel  na  byddai 
byth  ball  arno,  nid  yn  unig  am  air, 
ond  am  y  gair  angenrheidiol.  Yn  ei 
flynyddoedd  olaf,  anaml  y  pregethai  heb 
wylo;  byddai  y  dagrau  mawrion  yn  ffrydio 
o'i  Iygaid,  ond  yr  hyn  oedd  yn  hynod  oedd 
na  byddai  ei  wylo  un  amser  yn  ei  rwystro 
i  siarad  ;  yn  hytrach,  effeithiai  y  dagrau 
fel  olew  ar  ei  beirianau  ymadroddi  nes  ei 
alluogi  i  siarad  yn  rhwyddach. 

Bu  yn  efrydydd  caled,  yn  wir  diorphwys, 
trwy  ei  oes.  Fel  y  rhan  fwyaf  o'r  hen 
bregethwyr,  diau  iddo  ddarllen  a  myfyrio 
Ilawer  ar  gefn  ei  geffyl  wrth  deithio.  Pan 
gartref,  byddai  yn  ei  fyfyrgell  o  foreu  hyd 
hwyr,  ac  ni  cheid  ef  o  honi  ond  at  ei  bryd 
bwyd,  neu  i  fyned  i'r  capel  i'r  moddion. 

CYF.    II. 


Yr  oedd  oriau  gweithio  crefftwyr  Sir  Aber- 
teifi  y  pryd  hwnw  yn  ddireswm  o  faith  ; 
ond  dywedai  mam  Mr.  Daniel  Davies, 
Ton,  wrtho,  nad  oedd  na  chrydd,  na  saer, 
na  gôf,  yn  foreuach  nac  yn  hwyrach  yn  ei 
weithdy  nag  oedd  Mr.  Richard  yn  ei  fyfyr- 
gell.  Fel  Mr.  Elias,  troai  ei  fyfyrdodau 
yn  weddíau  ;  ai  â'r  meddyliau  a  gaffai 
wrth  ddarllen  Ilyfrau,  ac  wrth  fyfyrio,  at 
Dduw,  gan  eu  lledu  yno  a'u  dal  gerbron  y 
Dwyfol  Bresenoldeb,  ac  erfyn  bendith 
arnynt.  Aml  waith  y  cafodd  y  forwyn  ef, 
wrth  fyned  i  mewn  i'w  ystafell  yn  ddisym- 
wth,  gan  dybio  ei  fod  ef  allan,  ar  ei  liniau 
mewn  gweddi,  a'r  gadair  yn  wlyb  gan  ei 
ddagrau.  Felly,  yr  oedd  ei  feddwl  wedi  ei 
gyflenwi  â  gwirioneddau  yr  efengyl,  a'i 
yspryd  wedi  ei  drwytho  gan  ei  dylanwad. 
Oblegyd  hyn,  yn  nghyd  a  pharodrwydd 
naturiol  ei  ddawn,  byddai  ganddo  gaflawn- 
der  at  ei  alwad  ar  ba  fater  bynag  y  gelwid 
arno  i  siarad.  Gelwid  weithiau  arno  i 
draethu  ar  bynciau  neillduol  ac  annghyn- 
efin,  a  hyny  yn  gwbl  ddirybudd,  ond  bob 
amser  byddai  ef  yn  Ilefaru  fel  pe  buasai 
wedi  parotoi  yn  fanwl  ar  gyfer  yr  am- 
gylchiad.  Ond  ni  byddai  un  amser  yn 
rhyfygu  anturio  i'r  pwlpud  heb  bregeth 
wedi  ei  chyfansoddi  yn  fanwl ;  ni  chafodd 
ei  ddenu  i  segurdod  gan  y  parodrwydd  a 
feddai ;  ond  Ilafuriodd  yn  galed  i  ddarllen 
a  myfyrio  hyd  ddiwedd  ei  oes. 

Ei  brif  nodwedd  fel  pregethwr  oedd 
cyflawnder  a  thynerwch.  Meddai  ddir- 
nadaeth  eang,  dychymyg  cryf  a  bywiog, 
canfyddiad  clir,  a  gallu  anarferol  i  doddi 
cynulleidfa,  a'i  thynu  i'w  fynwes.  Dy- 
wedir  y  byddai,  yn  ei  flynyddoedd  cyntaf, 
yn  danllyd  iawn,  ac  yn  gosod  ei  wrandawyr 
hefyd  ar  dân.  Teithiodd  ef  a'i  frawd 
lawer  yn  y  cyfnod  hwnw,  ac  yr  oedd  fel 
pe  buasai  y  wlad  yn  cael  ei  hysgwyd  gan 
ddaeargryn  pan  fyddent  hwy  yn  pasio 
trwyddi,  gan  mor  rymus  y  byddent  yn 
pregethu.  Nid  anfynych  torai  allan  yn 
orfoledd  mawr,  a  byddai  y  ddau  bregethwr 
yn  uno  yn  y  moliant  nes  y  byddai  eu  natur 
wedi  ei  Ilwyr  orchfygu,  Ond,  oblegyd 
Ilesgedd,  gorfu  i  Mr.  Richard,  Tregaron, 
arafu,  a  newid  ei  ardduU ;  efallai  hefyd  fod 
cyfnewidiad  yn  ystad  yr  amseroedd  yn 
galw  am  hyny.  Yn  y  rhan  olaf  o'i  oes 
toddi  ei  wrandawyr  a  wnelai,  ac  anaml  y 
methai  wneyd  y  galon  galetaf  yn  llyn 
dwfr.  "  A  dyma  lle  y  byddai  golygfa," 
ebai  Dr.  Owen  Thomas  ;  "  efe  yn  wylo, 
a'r  holl  gynulleidfa  yn  wylo,  a'r  Ile  drwyddo 
yn    un    '  Bochim.'      Adroddai  cyfaill  i  ni 

(Owen  Elias,  Ysw.)  am  y  tro  diweddaf  y 
bu  Mr.  Richard  yn  Liverpool,  fod  yr  hen 
flaenoriaid,  o'r  amrywiol  gapelau,  yn  ei 
ddilyn  o  gapel  i  gapel  trwy  y  dydd  ;  ac  yr 
oedd  ein  cyfaiU  yn  sylwi  fod  dau  neu  dri 
o'r  hen  frodyr  anwyl,  y  rhai  mwyaf  teim- 
ladol,  can  gynted  ag  y  darllenai  Mr. 
Richard  ei  destyn,  yn  tynu  allan  eu 
llofleni  {ìiandhercìiiefs),  er  mwyn  parotoi  eu 
hunain  i  sychu  eu  dagrau,  gan  wybod  y 
byddent  dan  angenrheidrwydd  i'w  defn- 
yddio  yn  bur  fuan."  Ebai  Mr.  John  Ehas, 
Tregof,  am  dano:  "  Ei  wyneb  anwyl!  Ni 
fuasai  waeth  i  ni  ddechreu  crio  mor  gynted 
ag  y  gwelem  ef,  na  chrio  wedi  hyny, 
oblegyd,  yn  hwyr  neu  yn  hwyrach,  crio 
fyddai  raid  i  bawb  o  honom." 

Ni  byddai  Mr.  Richard  un  amser  braidd 
yn  cael  odfa  galed,  er  fod  rhai  o'r  odfaeon 
yn  fwy  effeithiol  nag  eraill.  Esgynai  Mr. 
Ehas  weithiau  i'r  uchelderau  ;  byddai  fel 
angel  yn  ehedeg  yn  nghanol  y  nef ; 
bryd  arall  byddai  fel  pe  byddai  wedi 
ei  gadwyno  wrth  y  Uawr,  heb  gym- 
aint  ag  awel  o  dan  ei  aden  ;  ond  byddai 
Mr.  Richard  yn  ddieithriad  yn  effeithiol, 
ac  yn  gorchfygu  ei  wrandawyr.  Yn  y 
Cymdeithasfaoedd,  yn  aml  gosodid  Ehas 
am  ddeg  yn  y  boreu,  a  Richard  yn  olaf 
am  ddau  ;  a  phan  fyddai  yr  Efengylydd 
enwog  o  Fôn  wedi  cael  un  o'i  odfaeon 
nerthol,  ac  wedi  cyíìfroi  y  bobl  i  fîn  gwall- 
gofrwydd,  rhaid  fod  Mr.  Richard  dan  an- 
fantais  ddirfawr  wrth  lefaru  ar  ei  ol.  Ond 
yr  oedd  ei  ddawn  mor  wahanol,  ac  mor 
hynod  doddedig,  fel  y  dywed  Dr.  Thomas 
na  welodd  mo  hono  un  amser  yn  methu 
cael  buddugohaeth  ar  y  gynuUeidfa. 

Rhydd  Dr.  Thomas  yr  hanes  canlynol 
am  y  tro  cyntaf  y  cafodd  y  fraint  o'i 
glywed,  sef  yn  nglyn  â  Chymdeithasfa 
Amlwch,  Mehefin  22,  23,  1824:  "  Yr 
oeddem  ni  yn  bresenol  yn  y  Gymdeithasfa 
hono,  wedi  cael  myned  iddi  gyda'n  mam, 
a  dichon  yr  esgusodir  ni  am  ddodi  i  mewn 
yma  rai  o'n  hadgofion  am  dani.  Yr  at- 
tyniad  mawr  ar  ein  mam  i'r  Gymdeithasfa 
oedd,  fod  Mr.  Ebenezer  Richard  yn  cael 
ei  ddysgwyl  iddi ;  ac  yr  oeddem  ninau 
wedi  ei  chlywed  hi  yn  son  cymaint  am 
dano,  fel  yr  oeddem  yn  awyddus  iawn  am 
ei  weled  a'i  glywed.  Yr  oeddern  wedi 
clywed  fod  ei  gyhoeddiad  yn  Llanerch- 
ymedd  y  nos  Lun  o  flaen  y  Gymanfa,  ac 
felly,  fe  benderfynodd  ein  mam  fyned  yno 
ar  ei  ffordd  iddi.  .  .  .  Erbyn  i  ni  gyrhaedd 
y  capel  yn  Llanerchymedd,  yr  oedd  yr 
odfa  wedi  dechreu,  a  rhywun  yn  pregethu 


yn  rhwydd  ac  yn  lled  danbaid.  Fe'n  har- 
weiniwyd  i  eisteddle  gyferbyn  a'r  pwlpud, 
mewn  Ìle  nodedig  o  fanteisiol  i  weled  a 
chlywed.  Ond  ar  unwaith  fe'n  taflwyd  i 
brofedigaeth  fawr.  Yr  oedd  ein  mam  wedi 
gadael  argrafìF  ar  ein  meddwl  fod  Mr. 
Richard  yn  bregethwr  annghyffredin  o 
eífeithiol,  bod  ganddo  lais  nodedig  o  dyner, 
a'i  fod  yn  ẁr  tew  iawn.  Yr  oedd  yr  hwn 
oedd  yn  awr  yn  pregethu  yn  \Vr  lled  dew, 
ac  yr  oedd  ganddo  lais  mwynaidd,  ac  yr 
oedd  rhyw  hen  ẅr  teneu,  mewn  diwyg  lled 
gyífredin,  yn  sefyU  yn  y  pwlpud  yn  lled 
agos  ato.  Gwnaethom  ein  meddwl  i  fynu, 
naill  ai  nad  oedd  Mr.  Richard  yn  llawn 
cystal  pregethwr  ag  y  darluniasid  ef  i  ni, 
neu  nad  oedd  wedi  dyfod  i'w  gyhoeddiad, 
ac  mae  yr  hen  ẁr  a  welem  yn  y  pwlpud 
oedd  wedi  dyfod  yn  ei  le.  Toc,  modd 
bynag,  fe  ddywedai  y  pregethwr  fod  yn 
bryd  iddo  ef  ddybenu,  i  roddi  lie  i  was  yr 
Arglwydd,  ac  yn  fuan  iawn  fe  derfynodd. 
Ar  hyny,  dyna  ŵr  tew  iawn,  llonaid 
pwlpud  o  ddyn,  yn  dyfod  i'r  golwg,  o 
bryd  du,  a  gwallt  du,  lled  deneu,  ac  o  ym- 
ddangosiad  tra  boneddigaidd.  Cyn  iddo 
roddi  y  peniU  i'w  ganu,  dyna  yr  hen  bre- 
gethwr,  Mr.  Griffìth  Davies,  yn  anog  y 
bobl  i  ymwthio  yn  mlaen  oddiwrth  y 
drysau ;  ac  yn  cymhell  y  rhai  a  allent  i 
neidio  i  mewn  i'r  eisteddleoedd  oeddent 
weigion  ar  y  gallery,  gan  fod  eu  drysau 
wedi  eu  hoeho  fel  na  ellid  eu  hagor,  '  am 
fod  y  bobl,'  meddai,  '  yn  myned  iddynt 
heb  dalu  am  danynt.'  Yr  oedd  y  capel 
yn  ymddangos  yn  Iled  newydd.  Tra  yr 
oeddem  ni  yn  synu  wrth  glywed  hysbys- 
iad  o'r  fath,  a  Uiaws  yn  neidio  i'r  Ileoedd 
gweigion,  dyna  Mr.  Richard  yn  rhoddi 
penill  i'w  ganu  : — 

'  Deuwch,  hil  syrthiedig  Adda,'  &c., 

a  hen  ŵr  Hafod-y-myn  yn  arwain  y  gân. 
Yr  oedd  yno  ganu  gwresog,  a  braidd 
ormod  o  hono  genym  ni,  yn  ein  mawr 
awydd  am  glywed  y  pregethwr.  Ei  destun 
oedd,  2  Cor.  ix.  15  :  '  Ac  i  Dduw  y  byddo 
y  diolch,  am  ei  ddawn  annhraethol.'  Nid 
ydym  yn  cofio  nemawr  o'r  bregeth,  heblaw 
ei  fod  yn  esbonio  fod  '  y  ddawn  annhraethol ' 
yn  y  testun  yn  golygu  lesu  Grist,  y  rhodd 
benaf  a  roddodd  Duw,  a'r  rheswm  am  bob 
rhodd  arall ;  a'i  fod  hefyd  yn  llefaru  yn 
helaeth  iawn  ar  ein  rhesymau  i  ddiolch  i 
Dduw  am  dano.  Ond  yr  ydym  yn  cofio 
yn  dda  ei  fod  yn  Ilefaru  yn  hynod  o 
effeithiol.  Yr  oedd  y  pregethwr  yn  wylo, 
y  gynulleidfa  yn  wylo,  a'r  holl  le  mewn 

gwirionedd  yn  '  Bochim.'  Yr  oeddem,  yn 
mhell  cyn  gorphen  y  bregeth,  yn  hollol  yr 
un  farn  a'n  hanwyÌ  fam  am  y  pregethwr, 
ac  ni  chollodd  byth  ei  dylanwad  arnom. 
Yr  oedd  holl  flinder  y  cerdded  o  Gaergybi 
wedi  myned  ymaith  wrth  wrando  arno ; 
ac  yr  oeddem  yn  edrych  yn  mlaen  gyda 
hyfrydwch  at  y  wledd  oedd  yn  ein  haros 
yn  Amlwch,  pan  y  caem  ei  glywed  ef 
drachefn,  yn  gystal  a'r  gwŷr  enwog  eraill 
a  ddysgwylid  yno." 

Cafodd  Dr.  Thomas  ei  glywed  yn  Am- 
Iwch,  ond  nid  yw  yn  rhoddi  adroddiad 
o'r  odfa.  Eithr  hysbysa  mai  Mr.  David 
Jenkins,  Llanilar,  cyfaill  Mr.  Richard  ar 
ei  daith,  oedd  yr  hwn  a  bregethai  yn 
gyntaf  yn  Llanerchymedd ;  ac  mai  hen 
ŵr,  trwm  ei  glyw,  o'r  gymydogaeth  oedd 
yr  un  a  safai  gerllaw  iddo  yn  y  pwlpud, 
yr  hwn  yr  ofnai  y  llanc  ei  fod  wedi  dyfod 
yn  lle  Mr.  Richard. 

Y  mae  amryw  o  bregethau  y  Parch. 
Ebenezer  Richard  yn  argraífedig ;  ceir 
tair  yn  y  Gofadail  Fctìiodistaidd,  yr  ail 
gyfrol,  o  ba  rai  y  mae  dwy  bregeth  wedi 
eu  hysgrifenu  yn  bur  llawn.  Dygant  yn 
amlwg  ôl  llaw  meistr  celfydd.  Y  maent 
yn  frith  o  sylwadau  cyrhaeddgar,  tlysion, 
ac  yn  llwythog  o  efengyl.  Awgrymant 
nad  i  gyfeiriad  yr  athrawiaethol  y  tueddai 
meddwl  Mr.  Richard,  er  nad  oedd  yn 
amddifad  o  fedr  i  drin  pynciau  ;  eithr  yn 
hytrach  mai  ei  hoff  waith  oedd  cymhell 
pechaduriaid  at  Grist,  a  dangos  digonol- 
rwydd  y  Ceidwad  ar  eu  cyfer.  Gallwn 
ychwanegu  ei  fod  lawn  mor  boblogaidd  yn 
Nhregaron,  a'r  cymydogaethau  o  gwmpas, 
ag  ydoedd  trwy  y  wlad  yn  gyffredinol. 
Ni  fynai  pobl  ei  gartref  fod  pregethwr  yn 
Nghymru  yn  rhagori  arno  ;  na  bod  neb 
yn  wir  i'w  gystadlu  âg  ef,  oddigerth  John 
Elias  ac  Ebenezer  Morris. 

Perchenogai  mewn  cyfiawndcr  ìioll  gymhwys- 
derau  arweinydd.  Yr  oedd  craffder  arbenig 
ei  sylwadaeth,  tuedd  ymarferol  ei  feddwl, 
ei  ddeheurwydd  gydag  amgylchiadau,  ei 
fedr  i  drin  dynion,  yn  nghyd  a  pharod- 
rwydd  ei  ddawn,  a'i  wroldeb,  pan  fyddai 
angen,  yn  ei  gymhwyso  yn  arbenig  at 
arwain.  Yn  y  Dê,  efallai  na  fyddai  gym- 
aint  yn  y  golwg,  oblegyd  ei  fod  yn  gweith- 
redu  fel  ysgrifenydd  ;  eithr  efe  a  fyddai  o'r 
tu  ol  i'r  llen  yn  tynu  wrth  bob  gwifren. 
Gwyddai  yn  dda  pwy  i'w  osod  i  gyflawni 
gwahanol  orchwylion.  Yn  Nghymdeith- 
asfa  Gwynedd  byddai  ei  ddylanwad  yn 
cael  ei  deimlo,  ac  efallai  y  byddai  fwy  yn 
y   ffrynt.      Nid  unwaith,  pan  fyddai  Mr. 

Elias  wedi  poethi  o  ran  ei  dymher,  ac 
wedi  cael  ei  gamarwain  gan  gludwyr 
chwedlau,  y  dygodd  Mr.  Richard  y  Uestr 
i'r  dyfroedd  tawel,  ac  yn  anuniongyrchol  y 
gweinyddodd  gerydd  esmwyth  ar  Elias 
ei  hun. 

Yr  ydym  wedi  cyfeirio  yn  barod  ato  yn 
cyfryngu  yn  Nghymdeithasfa  y  Bala, 
1835,  pan  yr  ymosodai  Mr.  Elias  ar  y 
Parch.  John  Jones,  Talsarn,  gan  awgrymu 
ei  fod  yn  cyfeiliorni  oddiwrth  y  ffydd. 
Gallasai  pethau  fyned  yn  dra  annghysurus 
yno,  oni  bai  i  Mr.  Richard  neidio  i'r  adwy. 
Gyda  bod  Mr.  Elias  yn  eistedd,  dyna  ef 
ar  ei  draed,  ac  meddai :  "  Os  ydym  am 
gael  Yspryd  Duw  atom,  ac  i  aros  gyda  ni, 
ac  i  weithio  trwom  ac  yn  ein  plith,  nid  oes 
dim  yn  fwy  angenrheidiol  nag  i  ni  ofalu 
am  ein  hysprydoedd  ein  hunain.  Ni  a 
allwn  ddeall  pa  fath  Yspryd  ydyw  ef  oddi- 
wrth  ei  ffrwythau.  '  Ffrwyth  yr  Yspryd 
yw  cariad,  Uawenydd,  tangnefedd,  hir- 
ymaros,  cymwynasgarwch,  daioni,  ffydd, 
addfwynder,  dirwest.'  Y  mae  pob  terfysg 
a  chynwrf  yn  groes  iawn  i'w  natur  ef,  ac 
yn  ei  anfoddloni  yn  fawr.  Un  hawdd  iawn 
i'w  dychrynu  yw  y  golomen  fach.  Nid  oes 
dim  yn  blino  y  Golomen  nefol  yn  fwy  na 
'  chynenau,  gwynfydau,  ymrysonau,'  a'r 
pethau  yn  tueddu  at  hyny.  Chwi  a'i 
gyrwch  i  ffordd  yn  mhell  oddiwrthych,  os 
daw  dim  fel  yna  i  mewn  i'ch  plith." 
Teimlodd  Mr.  Elias  yn  ddiau  fìn  y  sylw- 
adau  ;  o'r  ochr  arall,  teimlai  y  Gymdeith- 
asfa  fod  cerydd  anuniongyrchol  Mr. 
Richard  yn  ddigonol ;  adferwyd  heddwch 
i'r  Gynhadledd,  a  gorphenwyd  y  cyfarfod 
mewn  yspryd  rhagorol. 

Adrodda  Dr.  Owen  Thomas  am  dro 
arall,  nid  annghyffelyb,  mewn  Cymdeith- 
asfa  yn  Nghaernarfon.  Cwynid  fod  cref- 
ydd  yn  isel,  ac  yr  oedd  amryw  o'r  hen 
frodyr  yn  tueddu  i  ymosod  ar  y  pregeth- 
wyr  ieuainc,  fel  rhai  anysprydol,  ac  am- 
ddifad  o'r  rhagoriaethau  a  nodweddent  yr 
hen  bobl.  Felly  gwnelai  Mr.  Elias.  "  Y 
mae  yn  rhaid  i  mi  dystio,"  meddai,  "  fod 
clauarineb,  a  chnawdolrwydd,  a  hyfdra 
ansanctaidd,  Iliaws  o  grefyddwyr  ac 
ambell  bregethwr,  yn  y  dyddiau  hyn, 
yn  flinder  mawr  i  mi,  yn  enwedig  wrth 
eu  cymharu  â'r  rhai  yr  wyf  yn  gofio. 
Byddaf  yn  meddwl  yn  fynych  am  eiriau 
Micah  :  *  Gwae  fi  !  canys  yr  ydwyf  fel 
casgliadau  ffrwythydd  haf,  fel  Iloffìon 
grawnwin  y  cynhauaf  gwin  ;  nid  oes  swp 
o  rawn  i'w  bwyta  ;  fy  enaid  a  flysiodd  yr 
addfed  ffrwyth  cyntaf.'  Mi  a  chwenychwn 

fyw  gyda  rhai  mwy  sanctaidd ;  nid  oes 
ond  ychydig  yn  meddwl  am  grefydd,  a'r 
rhai  hyny  yn  dra  gwahanol  i'w  tadau. 
O  !  '  yr  addfed  ífrwyth  cyntaf ! ' — eu  hedif- 
eirwch  dwfn,  eu  gostyngeiddrwydd  mawr, 
eu  ffydd  gref,  eu  cariad  tanllyd,  eu  hym- 
ddiddanion  sanctaidd,  eu  hymddidoliad 
oddiwrth  y  byd,  eu  cysegredigaeth  i  gref- 
ydd.  Nid  oes  bosibl  cofio  am  danynt,  a'u 
cymharu  â  chrefyddwyr  clauar,  ffurfiol, 
cnawdol,  y  dyddiau  hyn,  heb  deimlo  hir- 
aeth  mawr  ar  eu  hol.  '  Fy  enaid  a  flysiodd 
yr  addfed  ffrwyth  cyntaf ! '  " 

Llefarai  gyda  theimlad  dwys,  ac  yr 
oedd  effeithiau  anarferol  ar  yr  holl  gyf- 
arfod.  Ond  teimlai  Mr.  Richard  fod  y 
pwn  yn  troi  ormod  un  ochr,  a  phan  y 
galwyd  arno  i  siarad,  dywedodd  :  "  Y  mae 
yn  dda  genyf  finau  gofio  yr  hen  bobl,  ein 
hen  dadau  anwyl ;  ac  y  mae  pob  cyfeiriad 
atynt  yn  cyffwrdd  a  llinynau  tyneraf  fy 
nghalon.  Ỳr  oeddwn  yn  awr,  wrth  glywed 
mor  ardderchog  am  danynt,  yn  hiraethu  ar 
eu  hol  fel  y  gallaswn  wylo.  O  !  eu 
gweddíau  taer  !  O  !  eu  zêl  fawr  !  O  !  eu 
llafur  caled  !  O  !  eu  pregethu  bywiog  ! 
O!  eu  gwrando  cynhes,  teimladol!  Y  mae 
arnaf  hiraeth  y  foment  yma  am  danynt. 
Ond  nid  daioni  oedd  ganddynt  hwythau  i 
gyd.  Yr  oedd  y  Meistr  mawr  yn  cael 
llawer  o  waith  maddeu  iddynt  hwythau. 
Ac  yr  oeddent  yn  gwneyd  yn  dda  iawn  ar 
dir  maddeuant.  lë,  ar  dir  maddeiiant, 
cofiwch.  Hwyrach  hefyd  y  goddefai  y 
Tad  nefol  lawer  o  bethau  ynddynt  hwy  na 
byddai  mor  hawdd  ganddo  fyned  heibio 
iddynt  ynom  ni.  Yr  ydym  ni  wedi  cael 
Ilawer  iawn  o  fanteision  na  chawsant  hwy. 
Edrychwch  ar  y  plentyn  bach  ar  fraich  ei 
fam ;  ac  am  na  chaiff  ei  ffordd  ei  hun  y 
mae  gyda  holl  nerth  ei  fraich  fach  yn  slapo 
ei  boch  hi  ;  a'r  tad  yn  chwerthin  wrth 
edrych  arno.  Pe  buasai  bachgen  deunaw 
oed  yn  gwneyd  hyny  fe  gawsai  ei  droi  dros 
y  drws.  Yr  ydych  chwi  wedi  myned  yn 
llanciau  ;  gwyliwch  slapo'r  fam,  rhag  i'r 
Tad  ddigio  !"  Ychwanega  Dr.  Thomas  : 
"  Ni  welsom  odid  un  amser  sylwadau  yn 
effeithio  yn  fwy  dedwydd.  Yr  oeddent  y 
cyflenwad  goreu  a  allesid  gael  i'r  sylwadau 
blaenorol,  ac  yn  cael  eu  teimlo  felly  gan  yr 
holl  frawdoliaeth." 

Eithr  o  holl  anerchiadau  Mr.  Richard  y 
mwyaf  effeithiol,  yn  ddiau,  oedd  yr  un  a 
draddododd  yn  Nghymdeithasfa  y  Bala, 
Mehefin  15  a'r  16,  1836  ;  yr  olaf  o  Gym- 
deithasfaoedd  y  Bala  iddo  ef.  Oblegyd  ei 
ddawn  a'i  newydd-deb,  yr  oedd  disgwyliad 


mawr  am  dano,  a  phan  y  cododd  yr  oedd 
pawb  yn  Ilygaid  ac  yn  glustiau  i  gyd. 
"  Wel,"  meddai,  "  y  mae  yn  debyg  eich 
bod  yn  dweyd  yn  eich  meddyliau,  '  Dyma 
y  gôg  eto  ;  yr  un  dôn  sydd  ganddi  hi  fyth; 
dim  ond  un  cw-cw  y  naill  flwyddyn  ar  ol  y 
Ilall.'  Ond  os  yr  un  dôn  sydd  ganddi, 
ffryndiau,  nid  yw  ei  s\vn  yn  arwyddo  dim 
drwg,  y  mae  yn  hytrach  yn  dywedyd  fod 
yr  haf  yn  agos.  Ac  at  waith  yr  efengyl 
yr  wyf  am  eich  gwahodd  eleni  eto.  Y 
mae  genym  Gymanfa  i  gael  ei  chynal  y 
chweched  a'r  seithfed  o'r  mis  nesaf,  mis 
Gorphenaf,  yn  y  Twrgwyn,  yn  Sir  Aber- 
teifi  ;  hen  le  cysegredig,  hen  gartref  dynion 
Duw,  ond  lle  na  fu  Cymanfa  gan  y 
Methodistiaid  erioed  o'r  blaen.  Hi  a  fydd 
y  gyntaf  yno ;  ac  y  mae  arnaf  eisiau  cy- 
hoeddiadau  fy  mrodyr  anwyl  o'r  Gogledd  i 
anrhydeddu  ei  dechreuad.  Nid  ydwyf  am 
gymeryd  fy  ngomedd  genych  y  tro  hwn. 
Rhaid  i  chwi  gyd-ddwyn  â  mi  am  fod  yn 
daer  arnoch  y  waith  hon,  oblegyd  eich 
gwahodd  i  ddinas  beddrod  fy  nhadau  yr 
ydwyf.  Chwi  gewch  bregethu  yn  ymyl  y 
fan  lle  y  gorwedd  Ilwch  y  gwrol  Dafydd 
Morris,  a'r  enwog  Ebenezer  Morris,  y 
cewri  hyny  fu  yn  bloeddio  ar  y  Cymry  i 
ddeffroi  o'u  cwsg.  Ac  heblaw  hyny,  nid 
wyf  am  eich  blino  chwi  mwy.  Yr  wyf  wedi 
codi  dan  deimladau  difrifol  y  tro  hwn  ;  y 
mae  rhyw  argraff  ar  fy  meddwl  mai  dyma 
y  tro  olaf  am  byth  i  mi  eich  anerch  fel 
hyn  yn  y  Bala.  Yr  wyf  wedi  cyrhaedd 
bíwyddyn  fy  mrodyr "  (cyfeiriad  at  Mr. 
Ebenezer  Morris  a  Mr.  David  Evans, 
Aberaeron,  y  rhai  a  fuont  feirw  ill  dau  yn 
yr  unfed-flwyddyn-ar-bymtheg-a-deugain 
o'u  hoedran) ;  "  ac  y  mae  rhy  wbeth  ynof  yn 
dweyd  y  bydd  yn  flwyddyn  i  minau ;  a 
chyn  y  bydd  Sasiwn  eto  yn  y  Bala,  y 
byddaf  fi  wedi  myned  oddiar  y  maes,  yn 
gorwedd  â'm  cleddyf  dan  fy  mhen."  Tra 
y  Ilefarai  fel  hyn  yr  oedd  ei  Iygaid  mawr- 
ion,  prydferth,  ynarllwysydagrau  gloywon, 
a'r  holl  frawdoliaeth  yn  cydwylo,  heb  gym- 
aint  ag  un  a  Ilygad  sych.  Methodd  gael 
addewid  gan  Mr.  Elias,  ond  cydsyniodd  y 
Parch.  Henry  Rees  a'i  gais. 

Rhagorai  mcivn  mcdr  gydaW  Ysgol  Sabbotìiol. 
Braidd  na  ellir  edrych  arno  fel  tad  yr  Ysgol 
Sul  yn  y  Dê.  Os  oedd  ysgol  Sabbothol 
wedi  cael  ei  chychwyn  yn  flaenorol  mewn 
rhai  Ueoedd,  eiddil  a  didrefn  ydoedd  ;  eithr 
ymroddodd  efe  i  anadlu  anadl  einioes 
ynddi,  gan  ddarostwng  ei  holl  beirianwaith 
dan  drefn  briodol.  Efe  sefydlodd  y  Cyfar- 
fodydd  Dau  Fisol  yn  y  Deheudir.     Cyfan- 

soddodd  hefyd  reolau  manwl  iddi,  y  rhai  a 
fabwysiadwyd  yn  gyffredinol,  ac  ydynt  i 
raddau  mawr  mewn  gryni  hyd  y  dydd  hwn. 
Llafuriodd  mewn  amser  ac  allan  o  amser 
gyda'r  sefydUad  gwerthfawr  hwn  ;  teith- 
iodd  lawer  i'r  Cymanfaoedd  YsgoHon,  a 
byddai  ei  bresenoldeb  yn  sicrhad  o  gymanfa 
dda.  Credwn  na  chododd  ei  debyg  yn 
Nghymru  fel  holwr  pwnc.  Fel  hyn  yr 
ysgrifena  Mr.  Daniel  Davies,  Ton: — 
Y  Drysorfa,  Mehefin,  1888.  "  Er  mor 
ddylanwadol  oedd  Mr.  Richard  wrth  bre- 
gethu,  nid  oedd  yn  fwy  felly  nag  y  byddai 
wrth  holwyddori  ;  o'r  ddau,  yr  oedd  y 
dylanwad  a  fyddai  yn  cydfyned  â"i  waith 
yn  holwyddori  yn  gryfach,  neu  o  leiaf  yn 
fwy  cynhyrfus,  na'r  dylanwad  a  fyddai  yn 
cydfyned  â'i  bregethu,  oddieithr  ar  rai 
adegau  hynod  a  neiUduol  iawn.  Bendith- 
iwyd  ei  lafur  yn  y  duU  hwn  i  fod  yn  foddion 
argyhoeddiad  Uawer  iawn.  Cawsom  fan- 
tais  i  adwaen  rhai  o'r  cyfryw.  Un  o 
honynt  oedd  y  diweddar  Samuel  Rowland, 
Tymawr,  gerUaw  Llanddewibrefi,  aelod 
o'r  teulu  ag  y  perthynai  yr  enwog  Rowland, 
Llangeitho,  iddo.  Yr  oedd  Mr.  Richard 
yn  holi  pwnc  ar  ddydd  y  farn  mewn  Cym- 
anfa  Ysgolion  yn  Llanddewibrefi  ;  ac  er  y 
gallesid  ateb  agos  yr  holl  gwestiynau  a 
ofynai  gydag  íe,  neu  nage,  do,  neu  naddo, 
yr  oedd  yr  holwr  wedi  Ilwyddo  i  bortreadu 
y  dydd  mawr  mor  fyw,  a'i  ddwyn  mor  agos 
at  feddyliau  y  gynuUeidfa,  nes  yr  oedd 
braw  a  dychryn  wedi  Ilenwi  mynwesau 
Uawer  oedd  yn  bresenol.  Ar  ganol  yr 
holi  rhoddodd  Samuel  Rowland  ysgrech 
gyffrous,  fel  pe  byddai  rhywun  yn  ei 
drywanu,  nes  peri  cyffro  mawr  yn  y  gynull- 
eidfa,  a  chlywsom  rai  oedd  yn  bresenol  yn 
dweyd  nas  gallent  byth  anghofio  yr  am- 
gylchiad.  Yr  oedd  Samuel  Rowland  yr 
adeg  hon  yn  ddyn  ieuanc  cryf  a  hoyw,  ac 
yn  tueddu  i  fyned  yn  wyllt,  fel  y  dy  wedir ; 
ond  o  hyny  allan  yr  oedd  yn  ddyn  arall. 
Bu  fy  w  am  rai  degau  o  flynyddoedd  ar  ol  y 
tro  hwnw,  ac  yr  oedd  ei  fywyd  bob  amser 
yn  brawf  o  wirionedd  y  cyfnewidiad  a 
weithredwyd  ynddo  yn  y  Gymanfa  Ysgol- 
ion. 

Cynyrchid  yr  effeithiau  mwyaf  rhyfeddol 
weithiau  pan  fyddai  Mr.  Richard  yn  holi, 
trwy  ei  waith  yn  peri  i'r  ysgol  adrodd,  ac 
ail-adrodd  drosodd  a  throsodd  drachefn, 
adnod,  neu  ddarn  o  adnod,  fyddai  yn  cael 
ei  chynwys  yn  y  "pwnc,"  neu  y  digwyddid 
ei  hadrodd  gan  rywun  mewn  atebiad  i 
gwestiwn.  Clywsom  am  dano  unwaith  yn 
tanio  cynuUeidfa  wrth  yn  unig  adrodd  enw 


y  Gwaredwr.  Ar  ol  gofyn  pwy  a  anfonwyd 
i  waredu  dynolryw,  ac  i'r  ysgol  ateb,  lesu 
Grist,  torodd  allan  mewn  tôn  orfoleddus  i 
ganmol  yr  enw  bendigedig ;  yna  gwahoddai 
hwynt  i'w  adrodd  drachefn,  a  gwnaent 
hwythau  hyny  yn  fwy  gwresog  na'r  tro 
cyntaf.  "  Yn  wir,"  meddai  yntau,  "  fe 
eílid  meddwl  wrth  eich  gwaith  yn  ei  adrodd 
eich  bod  chwithau  yn  hoff  o'r  enw,  ac  y 
byddai  yn  dda  genych  gael  ei  ddywedyd 
eto."  Yna  gofynodd  yr  un  cwestiwn 
drachefn,  ac  atebodd  yr  ysgol  eilwaith, 
"  lesu  Grist  ;"  ac  felly  yr  aed  yn  mlaen 
am  beth  amser,  efe  yn  canmol  yr  enw,  a'r 
ysgol  yn  ei  adrodd,  nes  yn  y  diwedd  y 
torodd  allan  yn  orfoledd  trwy  yr  holl 
gynulleidfa. 

Weithiau  cymerai  adnod  i  fynu,  a  gwnai 
ychydig  o  sylwadau  arni,  ei  hun,  nes 
cynyrchu  y  teimladau  mwyaf  angherddol. 
Sylwai  unwaith  ar  y  geiriau  hyny :  "  A 
phryd  nad  oedd  ganddynt  ddim  i  dalu,  efe  a 
faddeuoddiddyntilldau."  "  Dyna,"meddai, 
"  yw'r  hanes  am  lawer  yn  y  gynuUeidfa 
hon,  '  a  phryd  nad  oedd  ganddynt  ddim  i 
dalu,  efe  a  faddeuodd  iddynt,'  ac  yr  wyf  yn 
credu  na  ddigia  y  Maddeuwr  mawr  wrth 
y  creadur  gwael  sydd  ger  eich  bron  am 
wneyd  yn  hyf  arno  am  unwaith,  a  chyf- 
addef  mai  felly  y  bu  arno  yntau,  pan  oedd 
ei  achos  yn  cael  ei  drin  yn  y  Ilys  fry,  ac 
yntau  yn  ofni  mai  y  carchar  oedd  yn  ei 
aros,  dyna  fel  y  trodd  hi  allan  yn  y  diwedd 
arno  ;  '  A  phryd  nad  oedd  ganddo  ddim  i 
dalu  efe  a  faddeuodd  iddo.'  "  Yr  oedd 
mewn  teimladau  dwysion  iawn  pan  yn 
dechreu  Ilefaru  ;  ond  wrth  gymhwyso  yr 
adnod  at  ei  achos  ei  hun,  a  phan  yn  ei 
hadrodd  yr  ail  waith,  gosododd  ei  ddwylaw 
ar  ei  wyneb,  a  thorodd  allan  i  wylo  yn 
uchel,  ac  erbyn  hyny  yr  oedd  pawb  yn  y 
Ue  yn  wylo  gydag  ef,  nes  y  gallesid  galw  yr 
holl  gynulleidfa  yn  dra  phriodol  Bochim  — 
rhai  yn  wylo. 

Adroddai  y  Parch.  Thomas  Rowlands, 
Aberdar,  wrthym  ei  fod  yn  bresenol  mewn 
Cymanfa  Ysgolion  yn  Llanddewibrefi,  yn 
y  flwyddyn  1832,  adeg  y  diwygiad  cyn  y 
diweddaf.  Yr  oedd  y  tair  adnod  olaf  yn 
yr  iieg  benod  o  Matthew  yn  rhan  o'r 
pwnc  :  "  Deuwch  ataf  fi  bawb  a'r  y  sydd 
yn  flinderog  ac  yn  Ilwythog,"  &c.  Gofynai 
Mr.  Richard  :  "  Pwy  sydd  yn  galw  ?"  ac 
atebai  yr  ysgol,  "  lesu  Grist."  Yna  gof- 
ynai  :  "  Ar  bwy  y  mae  yn  galw  ?  Pa  nifer 
sydd  yn  cael  eu  galw  ganddo  ?"  Yna 
safai  i  synu  fod  y  fath  un  yn  galw  y  fath 
rai,   ac  yn  galw  pawb  o'r  fath  ;  a  gofynai 

eilwaith  :  "  Beth  y  mae  yn  myned  i  wneyd 
o  honynt  ?"  Yr  atebion  i'r  holl  gwestiynau 
hyn  oedd  y  darnau  priodol  o'r  adnodau. 
Pan  yn  adrodd,  ac  yn  ail  adrodd,  mewn 
atebiad  i'r  cwestiwn  olaf  a'r  cwestiynau 
oedd  yn  codi  oddiarno,  y  geiriau  :  "  A  mi 
a  esmwythâf  arnoch,"  yroedd  yr  effeithiau 
yn  fawr  iawn.  Ac  wrth  adrodd  yr  adnod 
ddilynol :  *'  A  chwi  a  gewch  orphwysdra 
i'ch  eneidiau,"  rhoddodd  WiUiam  Evans, 
Llanio  Isaf,  floedd :  "  O  diolch !"  ac  ar 
hyn  aeth  yn  ddiolch  trwy  yr  hoU  gynull- 
eidfa,  fel  nad  oedd  yn  bosibl  myned  yn 
mlaen  yn  mhellach  gyda'r  holwyddori ;  ac 
yn  yr  agwedd  hono  y  terfynodd  y  Gym- 
anfa." 

Byddai  yn  aml  wrth  hoh  ysgol  yn  dal 
ar  ryw  air,  neu  ymadrodd  mewn  adnod, 
nes  tynu  sylw  pawb  ato.  Adrodda  y 
Parch.  John  Evans,  Abermeurig,  am  Mr, 
Richard  yn  hoU  ysgol  Maesyffynon,  mewn 
Cymanfa  yn  Abermeurig.  Y  pwnc  yma 
eto  oedd  y  farn  ;  a'r  adnod  fawr  oedd  : 
"  Canys  rhaid  i  ni  oU  ymddangos  gerbron 
brawdle  Crist ;"  a'r  geiriau  y  daUai  efe 
arnynt  oedd  "  ni  oU."  Gofynai  :  "  Pwy 
raid  ymddangos  ?"  "  Ni  oU."  "  Pwy  ?" 
"  Ni  oU."  "  Dywedwch  eto."  "  Ni  oU." 
"  A  raid  i  bob  un  o  ysgol  Maesyíîynon 
ymddangos  yn  y  farn  ?"  "  Rhaid  i  ni 
oU."  Yr  oedd  yr  hoU  a'r  ateb  yn  myned  yn 
gryfach  ac  yn  fwy  gwresog  wrth  fyned  yn 
mlaen.  Wedi  aros  yn  hir  gyda'r  ysgol 
trodd  at  y  gynuUeidfa,  gan  ddweyd  :  "  Yr 
ydych  chwi,  y  dyrfa  fawr,  yn  clywed  i 
gyd,  mae  yn  rhaid  i  bob  un  o  ysgol  fach 
Maesyffynon  ymddangos  yn  y  frawdle.  A 
ydyw  hyn  yn  wir  am  danoch  chwi  ?" 
Atebodd  y  dyrfa  :  "  Rhaid  i  ni  oU."  Wedi 
troi  a  throsi  am  ychydig,  gofynodd  :  "A 
fydd  yaid  ymddangos  ?"  "  Rhaid  i  ni  oll." 
"  A  fydd  pawb  yn  foddlon  ymddangos  ?" 
"  Na  fyddant."  "  A  fydd  yn  rhaid  i'r  rhai 
hyny  ?"  "  Rhaid  i  ni  oU."  "  A  fydd  rhai 
yn  foddlon  ymddangos?"  "Bydd."  "  Pwy 
fydd  y  rhai  hyny?"  Atebai  rhai,  "y 
saint ;"  ac  eraiU,  "  y  duwioUon ;"  ond 
dyma  rywun  yn  gwaeddi  o  ganol  y  Uawr  : 
"  ffryndiau'r  Barnwr  fyddant !  "  Aeth  yr 
ateb  fel  gwefr  trwy  y  Ue  ;  ofer  ceisio  hoU 
ychwaneg.  Yr  oedd  rhai  yn  gwaeddi  am 
"  hyder  ddydd  y  farn  ;"    eraiU    yn   canu, 

"  O  flaen  y  faiac  rhaid  sefyll,"  &c. ; 

ac  eraiU  yn  gorfoleddu,   "  Dacw  y  Duw  y 

gobeithiasom    ynddo."     FeUy   mewn   sain 

cân  a  moUant  y  terfynodd  y  Gymanfa  hon. 

Yr  oedd  wrth  hoU  yn  hynod  gefnogol  i 


rai  gweiniaid ;  derbyniai  atebion  am- 
mherthynasol,  gan  eu  troi  i  ateb  y  mater 
dan  sylw.  Yr  oedd  yr  hynod  Theophilus 
Jones,  Tregaron,  ac  yntau  mewn  Cymanfa 
YsgoUon  yn  NhalyUychau,  Sir  Gaerfyrddin. 
Holai  "  The.  Jones,"  fel  ei  gelwid,  ysgol 
Cwmdu  am  Dduw,  a  gofynai  am  adnod 
fwy  pendant  i  brofi  ei  fodolaeth.  O'r 
diwedd  cododd  Uanc  ar  ei  draed,  gan 
adrodd  yr  adnod,  "  Ac  yr  oedd  dyn  o'r 
Phariseaid  a'i  enw  Nicodemus."  Cyffrodd 
yr  hen  bregethwr,  ac  meddai,  "  Dyna 
adnod  ryfedd  i  brofi  fod  Duw.  Ysgol 
Cwmdu  sydd  yn  ateb ;  íe,  a  du  iawn  y'ch 
chwi  hefyd."  Yr  oedd  Mr.  Richard  yn 
hoU  ysgol  araU  yn  ganlynol,  ac  meddai, 
"  Yr  wyf  bob  amser  wrth  fy  modd  mewn 
Cymanfa  YsgoUon,  ac  ni  theimlais  erioed 
yn  fwy  hapus  na  heddyw.  Yr  ydych  yn 
ateb  yn  rhagorol  iawn.  Nid  oedd  modd 
cael  adnod  weU  nag  eiddo  y  g\vr  bach  yna 
i  brofi  y  pwnc  :  '  Ac  yr  oedd  dyn.'  Beth 
eiU  brofi  yn  fwy  amlwg  fod  Duw,  na 
bod  dyn  ?  Da  machgen  i,  am  ddod  ag 
adnod  mor  bwrpasol."  Yr  oedd  pawb  yn 
gwenu,  a  The.  Jones  y  tu  cefn  yn  ochen- 
eidio  yn  drwm,  ac  yn  dweyd,  "  Ho,  ho, 
druan  !     Ho,  ho,  druan  !  " 

Meddai  hoffder  angherddol  at  blant.  Pan 
yn  myned  unwaith  i  Gyfarfod  Misol  yn 
Llanon,  yn  nghwmni  Mr.  David  Jones, 
Dolaubach,  gwelai  gryn  nifer  o  blant 
Bethania  ar  y  ffordd  yn  chwareii.  Trodd 
atynt  ar  unwaith,  gan  ddechreu  eu  hoU, 
a'r  plant  yn  ateb  wrth  eu  bodd.  "  Yr 
ydych  wedi  cael  cwrdd  plant,  Mr.  Richard," 
ebai  David  Jones ;  "  O,"  ebai  yntau,  "y 
mae  yn  rhaid  gwneyd  tipyn  mewn  amser 
ac  aUan  o  amser."  Teimlai  hoffder  mawr 
at  Bethania.  Yr  oedd  yno  yn  cadw  Cyf- 
arfod  JiwbiU  yr  ysgol  Sabbothol,  yn  y 
flwyddyn  1831,  ac  yr  oedd  hwnw  yn  un  o'r 
rhai  hynotaf  yn  nghôf  yr  hen  bobl.  Yr 
oedd  yn  yr  un  Ue  yn  gofyn  addewidion  at 
yr  ail  gapel,  ac  meddai :  "  Pan  y  bydd 
dynion  yn  myned  i  olchi  defaid,  y  maent 
yn  arfer  taflu  y  Uwdn  cryfaf  yn  gyntaf  i'r 
Ìlyn,  fel  y  byddo  hwnw  yn  arwain  y  Ueill. 
GweU  i  ninau  wneyd  yr  un  fath,  am  hyny 
mi  a  ofynaf  eich  enw  chwi,  John  Davies" — 
blaenor  cyfoethog — "yn  gyntaf." 

Yy  oedd  yn  ddihafal  fel  ysgyifenydd  llyth- 
yyau.  Yr  ydym  wedi  crybwyU  eisioes  am 
ei  waitli  yn  ysgrifenu  at  foneddwr,  ar  ran 
cynuUeidfa  Llanddewibrefi,  pan  oedd 
hono  wedi  cael  ei  throi  aUan  o'i  chapel 
adeg  y  NeiUduad,  i  ofyn  am  ddarn  o  ddaear 
i    adeiladu   capel    newydd    arno.      Daeth 

y  llythyr  i  law  y  boneddwr  adeg  ciniaw 
rhent,  ac  effeithiodd  mor  ddwys  arno  nes 
dwyn  y  dagrau  i'w  Iygaid,  er  ei  fod  yn 
mhell  o  fod  yn  gymeriad  crefyddol,  a 
throdd  at  nifer  o  ofîeiriaid  a  eisteddent 
wrth  y  bwrdd,  gan  ddweyd  dan  haner 
üefain  :  "  Paham  na  ellwch  chwi  ysgrifenu 

fel     hyn,    y    d 1 d  ?  "      Ceir    nifer 

mawr  o'i  lythyrau  yn  ei  Gofìant ;  buasai 
yn  dda  genym  eu  gosod  i  mewn  yma  oU, 
ond  rhaid  i  ni  ymfoddloni  ar  un.  Anfon- 
wyd  ef  at  Gymdeithasfa  y  Gogledd,  ar 
gais  Cyfarfod  Misol  Ceredigion,  ychydig 
wedi  marwolaeth  y  Parchn,  Ebenezer 
Morris  a  David  Evans.  Fel  hyn  yr  ys- 
grifena  Mr.  Richard  : — 

"  Fy  Mrodyr  anwyl  a  hoff, — Ar  ddym- 
uniad  Cyfarfod  Misol  Sir  Aberteiíì,  yr 
ydwyf  yn  cyfeirio  yr  ychydig  Unellau  hyn 
atoch  chwi,  yn  gynuíledig  yn  eich  Cym- 
deithasiad  Chwarterol,  y  rhai  a  dderbyn- 
iwch  trwy  law  ein  brawd  caredig  a'n 
cenhadwr  ffyddlon,  Mr.  John  Morgans. 
Cenhadwr  mewn  galarwisg  ydyw,  ac  yn 
cynrychioH  llonaid  sir  o  frodyr  mewn 
galarwisgoedd.  Am  ba  achos  yr  ydym 
yn  galaru  nid  rhaid  i  ni  ddywedyd  wrth- 
ych.  Dygwyd  atoch  yn  hir  cyn  hyn  yr 
hanes  bhn  am  rwygiad  ar  rwygiad  a 
welodd  ein  Tad  nefol  yn  dda  wneuthur  yn 
ein  plith  ni  yma ;  rhwygiadau  na  bu  eu 
cyffelyb  yn  ein  plith  er  pan  ydym  yn 
Gorph.  Colli  dau  mor  Ilafurus,  diwyd, 
defnyddiol,  a  Ilwyddianus,  mewn  Ilai  nag 
wythnos  o  amser !  O  !  pwy  adfera'r 
golled  hon  !  Ei  colli  ar  ganol  eu  gwaith, 
ar  ganol  eu  dydd,  a  cholli  yr  olaf  cyn  ofni 
ei  golli,  cyn  dysgwyl  am  y  tro,  cyn  dych- 
ymygu  na  meddwl  fod  hyny  yn  bosibl  ! 

"  Ein  dwy  aden  oeddent,  â  pha  rai  yr 
ehedem  ;  ein  dwy  ffon  oeddent,  ar  ba  rai  y 
pwysem  ;  ein  dwy  fron  oeddent,  o  ba  rai 
y  sugnem  ;  ein  dau  Iygad  oeddent,  â  pha 
rai  y  gwelem  ;  a'n  dwy  fraich  oeddent,  â 
pha  rai  y  gweithiem.  Ond  heddyw,  wele 
ni  hebddynt ;  hebddynt,  nid  am  ddau  fis  i 
Lundain,  nid  am  fis  i'r  Gogledd,  ac  nid 
am  wythnosau  i  Bristol,  neu  ryw  gẁr 
arall  o'r  maes  ;  ond  hebddynt  am  byth  ar 
y  ddaear !  Heb  eu  presenoldeb  siriol  i'n 
lloni,  heb  eu  pregethau  nerthol  i'n  bywiogi, 
heb  eu  cynghorion  doethion  i'n  hyfîorddi, 
a  heb  eu  llywodraeth  hynaws  i'n  trefnu. 
Llywodraethwyr  oeddent  yn  ein  mysg 
wrth  fodd  pawb,  uwchlaw  pawb,  gofalus 
am  bawb,  tadol  i  bawb ;  heb  lethu  neb,  na 
phoeni  neb,  na  thra-awdurdodi  ar  neb  un 
amser.     Rhaid  i  mi  dafìu'r  pin  o'm  llaw  ; 


y  mae  y  dagrau  yn  tywyllu  fy  Ilygaid,  ac  y 
mae  eu  coffa  yn  aredig  fy  enaid. 

"  Braidd  yr  wyf  yn  medru  ymatal  heb 
ofyn  i  chwi  o  ddifrif,  a  ydynt  hwy  ddim 
yna  gyda  chwi  yn  Mhwllheli  ?  Onid  yw 
fy  mrawd  Roberís  yn  eu  henwi  at  y 
gwaith  cyhoeddus  ?  Och  !  Och  !  Och  ! 
Clywaf  atebion  canoedd  o  honoch  yn 
gwanu  fy  nghalon  fel  picellau ;  '  Nac 
ydynt,  nac  ydynt.  Buont  yma  yn  y  fyn- 
wes,  buont  yma  yn  Ilaw  ddehau  eu 
Harglwydd,  buont  yma  tan  goron  o  ar- 
ddeliad,  buont  yma  yn  fynych,  a  buont 
yma  yn  ddiweddar — diweddar  !'  Pa  mor 
ddiweddar  ?  Buont  yn  eich  Cymdeithas- 
iad  Flynyddol  ddiweddaf  yn  Nghaernarfon  ; 
daethant  atoch  yn  nghyd,  ac  yno  canasant 
yn  iach  i  eglwysi  Gogledd  Cymru,  fel  pe 
buasent  am  ragarwyddo  eu  bod  i  roddi  eu 
harfau  i  lawr  yn  nghyd.  O'r  fath  ymffrost- 
wyr  ydynt  heddyw,  wedi  diosg  eu  harfau, 
gorphen  eu  brwydrau,  darfod  eu  teithiau, 
a  thaflu  i  lawr  yr  olaf  o'u  beichiau  !  Maent 
yn  canu  ar  eu  telynau  ryw  nefol  odlau  yn 
mhlith  y  seintiau,  lle  y  mae  Ilawer  o  drig- 
fanau,  a'r  rheiny  oll  yn  gysurol,  yn  hedd- 
ychol,  a  thragywyddol. 

"  Fy  mrodyr,  cofiwch  am  danom,  i 
weddio  drosom  ;  ac  od  oes  arnoch  eisiau 
cyfle  i  ddangos  cariad,  cydymdeimlad, 
ehisengarwch,  a  haelioni,  trowch  at  Sir 
Aberteifi  dlawd  yn  ei  chyfyngder  presenol. 
.  .  .  Na  fydded  i'ch  holl  serch  atom,  a'ch 
holl  dristwch  drosom,  eich  goddef  i  fod 
bawb  gartref,  ond  deuwch  drosodd  a 
chynorthwywch  ni,  a  hyny  ar  frys,  ac  yn 
helaeth  ;  a  Ilonwch  ein  brawd  trwy  ei  gyf- 
oethogi  a'ch  cyhoeddiadau. — Ydwyf,  frodyr 
anwyl,  gyda'r  serch  mwyaf  diledrith,  dros 
Gyfarfod  Misol  Sir  Aberteifi, 

"  Ebenezer  Richard." 

Yr  oedd  yn  gyflawn  0  yspyyd  cenhadol.  Yn 
hyn  nid  oedd  neb  cyffelyb  iddo  yn  Sir 
Aberteifi,  nac  yn  wir  yn  y  Deheudir ;  a 
dyna  paham,  fel  yr  ydym  wedi  sylwi  yn 
barod,  y  mae  y  rhan  uchaf  yn  feddiant 
Ilwyr  i'r  Methodistiaid.  Ei  gynllun  oedd 
sefydlu  canghenau  Ysgolion  Sabbothol  pa 
le  bynag  y  ceid  deg  o  ddynion  yn  rhy  bell 
i  fyned  i  ysgol  arall.  Dywedai  mai  dyma 
y  rheol  gyda  golwg  ar  y  synagogau  ludd- 
ewig,  sef  sefydlu  synagog  pa  le  bynag  y 
ceid  deg  dyn  yn  alluog  i  fod  yno  yn  gyson. 
Yn  mhob  lle  o  fewn  cylch  ei  ddylanwad 
mynai  gapel  eang,  mwy  na  digon  i'r  gyn- 
ulieidfa.  Felly  y  gwnaeth  yn  Nhregaron, 
er  fod  rhai  yn  anewyllysgar  i  gael  adeilad 
mor  fawr.     Dywedai  y  dylai  capelau  fod 


504 


Y   TADAU  METHODISTAIDD. 


fel  yr  iachawdwriaeth,  yn  llefaru  yn  eu 
hiaith  :   '*  Eto  y  mae  lle." 

Nis  gallwn  olrhain  hanes  y  gwas  hwn 
i  lesu  Grist  yn  mhellach.  Bhnid  ef  y  rhan 
olaf  o'i  oes  gan  hunglwyf  fleihargy)  trwm, 
yn  peri  cwsg  annaturiol,  fel  nad  oedd 
braidd  yn  bosibl  ei  ddeffroi  o  hono.  Cafodd 
ymosodiad  trwm  ganddo  yn  y  flwyddyn 
1832,  a  thrachefn  yn  niwedd  y  flwyddyn 
1835;  ar  yr  achlysuron  hyn  gwaedid  ef  yn 
helaeth,  yn  unol  âg  arferiad  y  dyddiau 
hyny,  ond  er  y  gwnelai  y  laiicet  les  iddo  am 
ychydig,  nid  annhebyg  ei  bod  yn  gwneyd 
niwed  i'w  gyfansoddiad.  Tua  diwedd  y 
flwyddyn  1836,  teimlai  yn  bur  iach,  aeth  i 
Gymdeithasfa  Dolgellau,  yn  mis  Medi,  ac 
yr  oedd  yn  bresenol  yn  Nghymdeithasfa 
Crughywel,  Sir  Frycheiniog,  Hydref  25 
a'r  26.  Ond  nid  oedd  yn  teimlo  gystal 
ddechreu  y  flwyddyn  ganlynol.  Dechreu 
mis  Mawrth  aeth,  yn  unol  â  phenodiad  y 
Cyfarfod  Misol,  i  ymweled  âg  eglwysi 
rhan  isaf  Sir  Aberteifi.  Ond  yn  nghym- 
ydogaeth  Twrgwyn  teimlai  ei  hun  yn 
gwanhau  ;  barnodd  ef  a'i  gyfaiU  nad  doeth 
iddynt  fyned  yn  y  blaen  yn  mheUach,  a 
dychwelyd  i  Dregaron  a  wnaethant ;  efe 
yn  bur  llesg,  ond  a'i  feddwl  mewn  tang- 
nefedd  perfifaith.  Aeth  i'w  wely,  ac  ym- 
ddangosai  fel  yn  cysgu  yn  naturiol  ac 
esmwyth.  Tua  chwech  o'r  gloch,  boreu 
dranoeth,  deffrowyd  ef  trwy  gryn  drafferth 
i  roddi  meddyginiaeth  iddo.  Syrthiodd  yn 
fuan  eilwaith  i  gwsg  trwm.  Pan  aed,  yn 
mhen  tua  dwy  awr  drachefn,  at  ei  wely, 
ymddangosai  wedi  cyfnewid  yn  fawr,  ac  yr 
oedd  rhyw  ddyeithrwch  rhyfedd  yn  ei 
wedd.  Yn  mhen  tua  chwarter  awr  ehed- 
odd  ei  yspryd  ymaith  i  wlad  yr  iechyd 
tragywyddol.  Yr  oedd  hyn  foreu  dydd 
lau,  Mawrth  9,  1837,  pan  nad  oedd  ond 
ychydig  dros  bymtheg-mlwydd-a-deugain. 
Y  dydd  Mawrth  canlynol  cymerwyd  ei 
gorph  yn  gyntaf  i'r  capel,  Ile  y  pregethodd 
y  Parchn.  John  Jones,  Llanbedr,  oddiwrth 
2  Sam.  iii.  38  ;  ac  Evan  Evans,  Aberffrwd, 
oddiwrth  2  Tim.  i.  10.  Yna,  yn  nghanol 
galar  nas  gwelwyd  yn  fynych  ei  gyffelyb, 
gosodwyd  ef  i  orwedd  yn  mynwent  Tre- 
garon. 

A  ganlyn  sydd  yn  gerfìedig  ar  ei  fedd- 
faen  : — 


Y  Parch.  Ebenezer  Richard, 

Yr  hwn  a  fu  farw  Mawrfch  Ofed,  1837,  yn  56  ood. 

Y  Gareg  hon 
A  godwyd  gan  ei  deulu  a'i  gyfeillion, 
Nid  i  adrifo  rhinweddau  y  marw,  nac  ychwaifch  i 
gyhoeddi  ei  galar  hwy  am  dano, — canys,  "y 
galon  sydd  yn  gwybod  chwerwder  ei  henaid  ei 
hun  :  a'r  dieithr  ni  bydd  gyfranog  o'i 
llawenydd  hi,"  (Diar.  14,  10)  ond  fel  arwydd 
o'u  cydnabyddiaeth  o  ras  Duw  yn  y  gwas 
fíyddlon,  yr  hwn, 

Y  mae  ei  glod  trwy  yr  lioll  eglwysi. 
Anrhegwyd  ef  yn  helaeth  iawn 
A'r  hoU  ddoniau  dewisol  sy'n  prydferthu 
Dyn,  Cristion,  a  gweinidog  yr  Efengyl. 
Ei  gyfansoddiad  corfîorol  ydoedd  gryf,  a'i   olygiad 
yn  urddasol ;  a  hoU  addurniadau  y  dyn  oddi- 
allan,     ocddynt     gywir     bortreiad     o     ragor- 
iaethau  tywysogaidd  y  dyn  oddimewn. 
Doethineb  a  chryfdec  ei  feddwl ; 
Cadernid  a  chywirdeb  ei  farn  ; 
Bywiogrwydd  ei  ddychymyg,    a   Uedneisrwydd   ei 
deimladau  yn  nghyda  dwfn  enneiniad  ei  yspryd 
a'i  perfîeithient  i  waith  y  weinidogaeth,  ac  a 
enniUent  iddo  radd  dda  yn  eglwys  Dduw. 
Ei  dalentau  oeddynt  amryw,  ond  ei  destun  ydoedd 
un  ; — "  lesu   Grist,   a   hwnw   wedi   ei    groes- 
hoelio." 

I'w  ddyrchafu  ef, 
Cysegrai  yn  ffyddlon  holi  ymadferthoedd  grymus 
ei  feddwl  ar  hyd  ei  oes. 

Serchiadau  ei  wrandawyr  lluosog 
A    grychneidient    wrth    ei     glywed    yn     traethu 
am   dano   ef,    a'i    athrawiaeth    a    ddefnynai 
arnynt  fel  gwlaw, 
Doeth  a  diwyd  ydoedd,  fel  Paul  i  blanu  ; 
Tyner  a  gwlithog,  fel  Apolos  i  ddyfrhau; 
I'r  gydwybod  gysglyd  a  difraw,  yr  ydoedd  yn  '  fab 
y  daran ;'  ac  i'r  yspryd  cystuddiedig,  yn  '  fab 
diddanwch  :' 

Yn  mysg 
leuengctyd  yr  ysgolion  Sabbothol, 
A  Henuriaid  yr  eglwysi  yn  y  Gymanfa  fawr, 
Trigai  fel  Brenin  mewn  Uu  ; 
Ei  addysgiadau  a  dderbynid  fel  deddf ; 
Ac  a  berchid  fel  doethineb  yr  oracl ; 
Hwy  a  wrandawent  arno,  ac  a  ddisgwylient ; 
Dystawent  ei  gynghor, 

Ar  ol  ei  ymadrodd  ni  ddywedent  hwy  eilwaith  ; 
a'i  ymadrodd 

A  ddyferai  arnynt  hwy. 

Cyfodai  yn  lle  ei  dadau 

(Gyda'r  Trefnyddion  Calfìnaidd) 

I  berffeithio  eu  gwaith, 

Ac,  i  iawn  drefnu  y  pethau  oedd  yn  ol 

Yn  yr  eglwysi  a  blanasent : 

Ac  wedi  gorplien  ei  waith 

Ilunodd  gyda  hwy  yn  yr  Arglwydd,  a  chasglwyd  ef 

at  ei  bobl. 

Hefyd   Mary    Richard,    Anwyl    Briod    y   rhag- 

ddywudedig  Barch.  Ebenezer  Richard, 

Yr  laon  a  fu  farw  Chwefror  14,  1865, 

Yn  74  mlwydd  oed. 


DIWEDD  CYFROL  II. 

